
IN  EPISTOLAM  SECUNDAM 

BEATI  PAULI  AP0ST0L1 

AD    CORINTHIOS 

COMMENTARIUS. 


► » » >M3<g  n  « « « 


UIGUMENTUM  EPISTOLAE. 


I  aulo  Apostolo  suum  ad  Corinthios 
adventum,  quem  promiserat,  graves  ob 
causas  differente  diutius ,  quam  vel  illi 
sperarent,  vel  ipse  statuisset,  interea 
temporis  quidam  ex  circumcisione  pseud- 
apostoli,  quibus  studium  erat  Evangelio 
legem  Mosaicam  admiscere,  et  ex  Evan- 
gelio  quaestum  facere,  Paulo  absente, 
liberius  apud  Corinthios  se  suamque  doc- 
trinam  insinuaverant,  non  sine  ambitione, 
Paulique  eorum  Apostoli  contemptu ,  cu- 
jus  et  doctrinae,  et  personae  detrahebant. 
Porro  ea ,  de  quibus  in  priore  cpistola 
Corinthios  admonuerat,  partim  jam  erant 
correcta,  partim  non  erant.  Nam  forni- 
carius  quidem  ille  famosus  excommunica- 
tionis  ignominia  ad  poenitentiam  erat 
adductus ;  verum  alia  quaedam  gentilita- 
tis  ac  veteris  hominis  vitia  adhuc  apud 
eos  residebant.  Sed  et  de  collecta  facienda 
in  fratres  pauperes,  Hierosolymae  degen- 
tes,  necdum  Apostoli  praescripto  satis- 
factum  erat. 

Quibus  intellectis,  cum  statim  ad  eos 
accurrere  non  posset,  hanc  secundam 
scripsit  epistolam,  in  qua  primum  com- 
memoratis  afflictionibus,  in  quasinciderat, 
excusat  sese,  causamque  reddit,  cur  juxta 
promissum  non  venerit.  Deinde  fornica- 
rium  jubet  in  gratiam  recipi  condonatione 
punitionis  reliquae.     Tertio  munus  suum 

ftmiL  Estii  Comm.  Tom.  II. 


apostolicum  ex  comparatione  legis  Evan- 
gelicae  cam  lege  Mosaica  commendat  et 
extollit,  obiter  taxans  pseudapostolorum 
hypocrisin,  suamque  in  Evangelio  prae- 
dicando  sinceritatem  asserens.  Quarto 
subnectit  exhortationem,  quamonet,  ut 
vitam  ducant  Christiana  professione  di- 
gnam,  atque  infidelium  mores  et  societa- 
tem  vitent.  Quinto  consolatur  eos,  ac 
docet,  quantam  ceperint  utilitatem  ex 
tristitia,  quam  eis  pepererat  objurgatio 
prioris  epistolae.  Sexto  provocat  eos 
exemplo  Macedonum  ad  largam  pecuniae 
collationem  in  pauperes  Hierosolymita- 
nos,  additis  et  aliis  argumentis,  quibus 
id  persuadeat.  Septimo  rursus  suum  com- 
mendans  ac  stabiliens  ministerium ,  aper- 
tius  jam  invehitur  in  pseudapostolos  ac 
suis  eos  coloribus  depingit.  Et  quoniam 
illi  magnis  titulis  sese  venditabant  apud 
simpliciores ,  ipse  contra  de  se  recenset 
ea ,  propter  quae  multo  justius  adversus 
illos  possit  gloriari.  Postremo  Corinthios 
monet ,  ut  vitia ,  quibus  adhuc  erant  in- 
quinati,  corrigant,  talesque  sese  prae- 
stent ,  quales  ab  ipso  cum  potestate  ven- 
turo  velint  inveniri. 

Caeterum  Epistolae  status,  in  quo 
praecipue  moratur,  est  apostolatus  ac 
personae  sur.e  defensio  contra  pseud- 
apostolos. 


ARGUMENTUM  EPISTOLAE. 


Quo  loco  fuerit  scripta,  non  constat. 
Summarium  epistolae,  Latinis  codicibus 
praefixum,  loquitur,  e  Troade  missam, 
cujus  fit  mentio  cap.  2. ;  Graecorum  hy- 
pographe  Philippos  Macedoniae  nominat. 
Utriusque  loci  meminit  Lucas  Actor.  20., 
ubi  ea  Pauli  profectio  describitur,  in  qua 
valde  probabile  est,  eum  hanc  epistolam 
scripsisse.  Verum  e  Troade  missam,  dici 
non  potest.  Jam  enim  inde  Paulus  disces- 
serat  in  Macedoniam,  ut  ipse  testatur  cap. 

2,  12.  et  13.  Quare  verisimilius  est,  vel 
in  Macedonia  scriptam  esse,  vel,  ut  exi- 
stimat  Cardinalis  Baronius,  in  urbe  Nico- 
poli,  post  reditum  Pauli  e  Macedonia. 
Nam  illic  hiematurum  se,  scribit  ad  Titum. 

3.  Est  autem  Nicopolis  in  Epiro  sita, 
Graeciae  vicina. 

Per  quem  aut  per  quos  missa  sit  epi- 
stola,  satis  aperte  ex  eodem  octavo  capite 


colligitur ;  nempe  per  Titum  missam  esse, 
perque  duos  alios,  quos  una  cum  Tito 
mittere  se  dicit,  tacitis  eorr.m  nominibus. 
Nec  diversum  tradunt  annotationes  Lati- 
norumetGraecorum.  Nec  rationem  video, 
cur  de  Tito  quidam  neotericorum  dissen- 
tiant,  qui  mihi  videntur  parum  attente 
considerasse  ea,  quae  Paulus  scribit  loco 
memorato  de  legatis  a  se  missis  Corinthum, 
causa  collectae ,  quam  indixerat ,  matu- 
randae.  Nam  de  priore  Titi  ad  Corinthios 
adventu  ut  id  intelligatur,  series  sermo- 
nis ,  ac  res  ipsa,  de  qua  agit,  omnino 
non  patitur.  Scriptam  vero  etiam  hanc 
epistolam  ante  eam,  quae  est  ad  Roma- 
nos,  ex  eo  liquet,  quod  in  hac  urgetur 
adhuc  negotium  faciendae  collectae  quam 
factam  et  paratam ,  ut  a  se  perferatur 
Hierosolymam ,  ad  Romanos  scribens 
significat. 

EPISTOLA  B.  PAILI  APOSTOLI  AD  CORIMIOS 

S  E  C  U  N  D  A. 


CAPUT   PRIMUffl. 

1  aulus,    Apostolus    Jesu  Christi    per    voluntatem  Dei  1) ,    et    Timo- 

theus  fratrer 2) ,  Ecclesiae  Dei ,  quae  est  Corinthi ,  cum  omnibus  sanctis, 
qui  sunt  in  universa  Achaia.  2.  Gratia  vobis  et  pax  a  Deo  Patre 
nostro,  et  Domino  Jesu  Christo3).  8.  Benedictus  Deus  et  Pater  Do- 
mini  nostri  Jesu  Christi!  Pater  misericordirrum ,  et  Deus  totius  conso- 
lationis,  4.  qui  consolatur  nos  in  omni  tribulatione  nostra4),  ut  possi- 
mus  et  ipsi  consolari  eos,  qui  in  omni  pressura  sunt,  per  exhortationem, 
qua  exhortamur  et  ipsi  a  Deo,  5.  quoniam,  sicut  abundant  passiones 
Christi  in  nobis,  ita  et  per  Christum  abundat  consolatio  nostra5).  6. 
Sive  autem  tribulamur  pro  vestra  exhortatione  et  salute,  sive  consola- 
mur  pro  vestra  consolatione ,  sive  exhortamur  pro  vestra  exhortatione 
et  salute ,  quae  operatur  tolerantiam  earundem  passionum ,  quas  et  nos 
patimur,  7.  ut  spes  nostra  firma  sit  pro  \obis;  scientes,  quod,  sicut 
socii  passionum  estis,  sic  eritis  et  consolationis.  8.  Non  enim  volumus 
ignorare  vos,  fratres,  de  tribulatione  nostra,  quae  facta  est  in  Asia6); 
quoniam  supra  modum  gravati  sumus,  supra  virtutem,  ita  ut  taederet 
nos  etiam  vivere.  9.  Sed  ipsi  in  nobismet  ipsis  responsum  mortis  ha- 
buimus,  ut  non  simus  fidentes  in  nobis,  sed  in  Deo ,  qui  suscitat  mor- 
tuos7);  10.  qui  de  tantis  pericuiis  nos  eripuit,  et  eruit;  in  quem  spe- 
ramus ,  quoniam  et  adhuc  eripiet ,  11.  adjuvantibus  et  vobis  in  oratione 
pro  nobis8),  ut  ex  multorum  personis,  ejus ,  quae  in  nobis  est,  dona- 
tionis  per  multos  gratiae  agantur  pro  nobis.  12.  Nam  gloria  nostra 
haec  est ,  testimonium  conscientiae  nostrae  9),  quod  in  simplicitate  cordis 
et  sinceritate  Dei ,  et  non  in  sapientia  carnali 10) ,  sed  in  gratia  Dei 
conservati  sumus  in  hoc  mundo;   abundantius  autem  ad  vos  H).      13.  Non 


*)  Gal.  1,  1.  2)  i  cor.  16,  10.  3)  Rom.  1,  7.  4)  Vers.  8.  seq.  *)  Cap.  12,  9.  6)  Act. 
19,  23.  seq.  7)  1  Cor.  15,  32.  seq.  8)  Rom.  15,  30.  Phil.  1,  19.  9)  1  Cor.  4,  3.  seq.  ™)  1 
Cor.  2,  1.    U)  Cap.  4,  2. 

4  COMMENTARIUS  JN  CAP.  I. 

enim  alia  scribimus  vobis,  quam  quae  legistis,  et  cognovistis.  Spero 
autem,  quod  usque  in  finem  cognoscetis,  14.  sicut  et  cognovistis  nos 
ex  parte,  quod  gloria  vestra  sumus,  sicut  et  vos  nostra,  in  die  Domini 
nostri  Jesu  Christi *).  15.  Et  hac  confidentia  volui  prius  venire  ad  vos, 
ut  secundam  gratiam  haberetis ,  16.  et  per  vos  transire  in  Macedoniam  2), 
et  iterum  a  Macedonia  venire  ad  vos,  et  a  vobis  deduci  in  Judaeam. 
17.  Cum  ergo  hoc  voluissem,  numquid  levitate  usus  sum?  Aut  quae 
cogito,  secundum  carnem  cogito,  ut  sit  apud  me:  Est  et  non?  18.  Fi- 
delis  autem  Deus,  quia  sermo  noster,  qui  fuit  apud  vos,  non  est  in 
illo:  Est  et  non;  19.  Dei  enim  Fiiius,  Jesus  Christus,  qui  in  vobis  per 
nos  praedicatus  est,  per  me,  et  Silvanum  et  Timotheum3),  non  fuit : 
Est  et  non\  sed  Est  in  illo  fuit.  20.  Quotquot  enim  promissiones  Dei 
sunt,  in  illo  Est.  ideo  et  per  ipsum  Amen  Deo  ad  gloriam  nostram. 
21.  Qui  autem  confirmat  nos  vobiscum  in  Christo4),  et  qui  unxit  nos 
Deus,  22.  qui  et  signavit  nos,  et  dedit  pignus  Spiritus  in  cordibus 
nostris  5).  23.  Ego  autem  testem  Deum  invoco  in  animam  meam,  quod 
parcens  vobis,  non  veni  ultra  Corinthum 6) ;  non  quia  dominamur  fidei 
vestrae,  sed  adjutores  sumus  gaudii  vestri;  nam  fide  statis. 


SUMMAUllM  CVPITIS  PRIMI. 

Ostendit  Apostolus,  tam  afflictiones  sujs,  cujusmodi  passus  fuerat  in  Asia,  quam  consolationem 
a  Deo  super  iis  acceptam  cedere  in  Corinthiorum  solatium  ac  salutem.  Conscientiae  et 
conversationis  suae  sinceritatem  eis  declarat.  Deinde  excusat,  quod.  prout  statuerat, 
nondum  venisset,  asserens,  firmam  nihilominus  permanere  Evangelii  a  se  praedicati 
veritatem. 

1.  Paulus,  Apostolus  Jesu  Christi  per  i  Hunc  ergo,  tamquam  suum  ad  Corinthios 

voluntatem  Dei.    Idem  initium  cum  eo,  j  legatum,  deque  iis  bene  meritum,  honorat 

quod  erat  prioris  epistolae,  nisi  quod  hic  |  adjuncto  ejus  nomine  in  fronte  epistolae, 

non  additur  epitheton:   vocatus.     Expli-  i   quam  ad  illos  scribit.     Fratrem  vero  no- 

cationem  require  ex  illius  loci  commen-  j  minat,  non  tam  propter  fidei  communio- 


tario ,  simul  ex  iis ,   quae  commentati  su- 
mus  in  epist.  ad  Pom. 

Et  Timotheus  frater.  Timotheus ,  ut 
ex  epist.  priore  cap.  4.  et  ult.  constat,  a 
Paulo  Corinthum  missus  fuerat  hac  potis- 
simum  causa,  ut  fideles  illic  in  doctrina, 
quam  a  Paulo  acceperant ,  confirmaret. 
Quo  perfunctus  officio  et  ad  Paulum  re- 
versus,  retulerat  de  eorum  statu  atque 
profectu,  necnon  de  pseudapostolis,  pro- 
pter  quos  scripserat  Paulus  :  Videte ,  ut 
sine  timore  sit  apud  vos,   1  Corinth.  16. 


nem ,  qua  ratione  omnes  Christiani  inter 
se  fratres  erant  et  dicebantur,  quam  pro- 
pter  dignitatem  ministerii  Evangelici ,  in 
quo  eum  socium  agnoscebat  et  quasi  co- 
apostolum,  licet  ipse  multis  alioqui  nomi- 
nibus  superior:  haud  dissimili  ratione, 
qua  Eomanus  Pontifex  omnes  episcopos 
appellat  fratres.  Hanc  enim  comparatio- 
nem  adhibet  S.  Thomas. 

Porro  non  hic  solum,  sed  et  in  aliarum 
aliquot  epistolarum  initio  similes  ob  cau- 
sas  Timothei  nomen  adjungit  suo;   ut  ad 


0  1  Thess.  2,  19.    2)  1  Cor.  16.  5.    3)  Act.  18,  5.    2  Thess.  1,  1.    4)  1  Cor.  1,  8.    &) 
Eph.  1,  13.     1  Joann.  3,  24.    6)  Cap.  2,  3.  12,  19.  seq.  13,  2.  10. 


EPISTOLAE  II.  AD  CORINTHIOS.     VERS.  1.— 4. 


Philippenses  ,  ad  Colossenses ,  ad  Phile- 
monem,  et  in  utraque  ad  Thessalonicen- 
ses.  Quod  cum  honoris  causa  faciat ,  si- 
mul,  ut  significet,  Timotheum  eadem 
secum  in  his ,  quae  scribit ,  sentire ;  non 
est  tamen,  ut  quis  suspicetur,  Paulum  in 
componendis  epistolis  a  Timotheo  fuisse 
adjutum ,  nihilo  magis ,  quam  in  epistola 
ad  Galatas  ab  illis ,  quos  sibi  in  saluta- 
tione  consociat,  dicens:  Et  qui  mecum 
sunt  omnes  fratres. 

Ecclesiae  Dei,  quae  est  Corinthi,  cvm 
omnibus  sanctis ,  qui  sunt  in  universa 
Achaia.  Graece:  In  tota  Achaia.  Sub- 
audi:  scribunt,  quae  sequuntur.  Nam  quia 
Corinthus  Achaiae  metropolis  erat ,  ad 
quam  caeteri  ejusdem  provinciae  conflue- 
bant ,  vult  Apostolus ,  epistolam  totius 
Achaiae  fratribus  communicari ,  maxime, 
quod  verisimile  sit,  iisdem  fere  monitis  ac 
remediis  omnes  indiguisse.  Sanctos  autem 
vocat,  quia  sanctae  erant  eorum  Eccle- 
siae ,  tametsi  non  singuli  sancti.  Vide, 
quae  dicta  sunt  ad  Rom.  1,  7. 

2.  Gratia  vobis  et  pax  a  Deo  Patre 
nostro ,  et  Domino  Jesu  Christo !  Sub- 
audi:  multipli^etur.  Salutatio  vcre  Apo- 
stolica,  quae  totidem  verbis  habetur  in 
duabus  epistolis  praecedentibus,  et  repe- 
titur  in  omnibus  paene  sequentibus.  Ejus 
expositionem  pete  e  commenl.  epist.  ad 
Rom.  Hactenus  epigraphe  nominis  cum 
salutatione.  Sequitur  exordium  ipsius 
epistolae. 

3.  Benedictus  Deus  et  Pater  Domini 
nostri  Jesu  Christi!  Benedictio  in  Scri- 
pturis  ad  Deum  relata  laudem  significat, 
qua  nimirum  bona  de  Deo  praedicantur. 
Itaque  sensus  est:  Benedictus  sit  Deus, 
id  est,  laudetur  a  nobis  Deus  propter 
opera  suae  bonitatis  erga  nos  exhibitae. 
Porro  genitivus  Domini  nostri  Jesu 
Christi,  licet  accipi  possit,  ut  et  Deum, 
et  Patrem  respiciat  (est  enim  Deus  ho- 
minis,  Pater  Verbi;  et  ad  Deum  refert 
Tertullianus  ]ib.  5.  contra  Marc.  cap.  11., 
citans  hoc  tantum  modo :  Benedictui 
Deus  Domini  nostri  Jesu  Christi),  con- 
venientius  tamen  ad  Patrem  solummodo 
refertur,  ut  post  illud :  Benedictus  Deus, 


hypostigma  figatur;  uti  faciendum  mo- 
nent  post  Theodoretum  Theophylactus  et 
Oecumenius. 

Pater  misericordiarum  et  Deus  totius 
consolationis.  Graece:  7iaar;~  TtapaxAr]- 
asou^,  omnis  consolationis,  sicut  et  legi- 
tur  textu  Ambrosii,  et  apud  Hieronymum 
iu  comment.  Jesaiae  40.,  ubi  versus  ali- 
quot  hujus  loci  recitat.  Incipit  Apostolus 
explicare  laudis  divinae  matcriam;  et  sen- 
sus  est:  Qui  idem  Deus  ac  Jesu  Christi 
Pater  etiam  Pater  est  misericordiarum , 
quatenus  tamquam  benignus  parens  mul- 
tiplicia  misericordiae  ac  beneficentiae  suae 
dona  in  homines  effundit;  et  Deus  autor 
omnis  consolationis ,  quia  non  levem  et 
modicam,  sed  perfectam  consolationem 
afflictis  tidelibus  et  amicis  suis  impertitur. 
Phrasis  usitata,  vocare  Deum  patientiae, 
solatii,  spei,  pacis,  quod  sit  horum  autor, 
Rom.  15.  et  alibi. 

Innnit  autem  priori  membro,  Deum, 
qui  Pater  est  Jesu  Christi  per  naturam, 
nostrum  esse  Patrem  per  misericordiam. 
Vel  certe  Patrem  misericordiarum  He- 
braea  phrasi  dicit  Patrem  valde  multum- 
que  misericordem  et  beneficum.  Nam 
quod  Cajetanus  imaginatur,  Deum  vocari 
Patrem  misericordiarum,  tamquam  ab 
ipso  genitarum  per  ejus  voluntatem;  quo 
nimirum  sensu  dicitur  etiam  pluviae  pa- 
ter ,  Job.  38.,  speculatio  mihi  videtur  a 
mente  Pauli  aliena.  Posterior  pars  osten- 
dit ,  etiam  Patrem  vocari  posse  paracle- 
tum,  id  est,  consolatorem.  Nam  1'ilium 
et  Spiritum  sanctum  esse  paracletos,  ipse 
Filius  apud  Joann.  cap.  14.  declarat  illis 
verbis:  Ego  rogabo  Patrem ,  et  alium 
paracletum  dabit  vobis  Spiritum  veri- 
tatis. 

4.  Qui  consolatur  nos  in  omni  tribu- 
latione  nostra.  Nos  intelligit  se  ipsum  et 
socios  Evangelii  ministros;  nam  hos  etiam 
afflictionis  socios  ac  participes  habuerat; 
nisi  malis  numerum  pluralem  positum 
pro  singulari.  Id  enim  et  in  sequentibus 
hujus  capitis  observare  est.  Non  recte 
quidam  participium  6  TiapaxaXcov,  con- 
solans ,  transtulit  verbo  praeteriti  tem- 
poris,  qui  consolatus  est.  Non  enim  solum 

respicit  Apostolus  ad  consolationem  prae- 
teritam,  sed  significare  vult  aliquid  per- 
petuum  erga  electos ;  ac  si  diceret :  Con- 
solator  noster.  Etenim  proprium  est  elec- 
torum,  in  aestu  tribulationis  non  relinqni 
sine  refrigerio  consolationis  divinae. 

Ut  possimus  et  ipsi  consolari  eos,  qui 
in  omni  pressura  sunt.  Voculam  et 
Graeca  non  habent,  nec  eam  legerunt 
Hieronymus  et  Primasius ;  tametsi  con- 
fert  ad  sensum ,  ideoque  etiam  addita  ab 
interprete  Syro.  Expressius  autem  e 
Graeco  vertunt  alii :  In  hoc ,  ut  possimus 
nos  consolari  eos ,  qui  sunt  in  quacum- 
que  af\lictione.  Quam  interpres  prius 
tribulationem,  nunc  pressuram  vertit,  cum 
Graece  eadem  sit  dictio  OXi^tQ. 

Per  exhortationem  ,  qua  exhortamur 
et  ipsi  a  Deo.  Potius  ex  Graeco  verten- 
dum  fuit:  Per  consolationem ,  qua  con- 
solamur  ipsi  a  Deo  (verbo  consolamur 
accepto  passive) ;  quomodo  legitur  in 
textu  Ambrosii.  Cujus  item  lectionis  ve- 
stigia  sunt  apud  Primasium  efc  Sedulium; 
nec  secus  citat  Hieronymus.  Denique 
suffragatur  editic  Syriaca.  Neque  enim 
in  Graeco  diversa  sunt  vocabula,  sed 
eadem,  quae  noster  interpres  modo  con- 
solationem  et  consolari ,  modo  exliortatio- 
nem  et  exhortari  transtulit ;  nec  erat  ratio 
mutandi  consolationem  in  exhortationem, 
licet  alioqui  tam  verbum ,  quam  verbale 
nomen  utramque  significationem  habeat. 
Et  quidem  ex  Hiercnymi  citatione  con- 
jicio,  locum  hunc  unum  esse  ex  iis,  quos 
ille  in  vulgata  versione  novi  Testamenti 
correxit;  sed  correctionem  hanc,  ut  alias 
multas,  per  usum  inveteratum  veteris 
editionis  excidisse. 

Sentit  Apostolus ,  suam  consolationem, 
quam  in  pressuris  acceperat  a  Deo ,  non 
sibi  solummodo  profuisse;  sed  et  hunc  ex 
ea  fructum  provenire,  quod  per  illam 
alios  etiam  afHictos  consolari  posset,  sive 
exemplo  suo ,  quod  alii  intuentes  facilius 
adinissuri  sint  consolationem ;  sive  quia 
afflicti  et  consolati  magis  idonei  sunt,  qui 
fomentum  consolationis  aliis  afflictis  ad- 
hibeant ;  adeo ,  ut  dicat  S.  Thomas  :  Qui 
non   e»t  comolatus,    nescit  consolari. 


Innuit  autem  Paulus ,  ad  ministros  Evan- 
gelii  inter  caetera  pertinere  etiam  conso- 
landi  onicium,  atque  ad  id  aptos  reddi, 
dum  et  ipsi  tribulationibus  pressi  conso- 
lationem  a  Deo  p^rcipiunt. 

5.  Quoniam ,  sicut  abundant  passio- 
nes  Christi  in  nobis.  Graece  sIq  ^jmac, 
ad  nos,  vel  erga  nos.  Quamvis  et  bene 
habet  in  nobis ,  quod  et  Erasmo  placuit. 
Sensus :  Quemadmodum  passiones  et  afiii- 
ctiones ,  quas  pro  Christo  et  Evangelio 
patimur ,  exuberant  in  nos ,  abundant  in 
nobis  etc.  Utitur  abundantiae  vocabulo 
propter  multitudinem  et  gravitatem  affli- 
ctionum,  quas  passus  fuerat,  et  quibus 
paene  obrutus,  ut  ex  sequentibus  patebit. 

Chrysostomus,  eumque  secuti  Theo- 
plivlactus  et  Oecumenius,  passiones  Chri- 
sti  interpretantur ,  quas  Christus  patitur 
in  membris  suis,  quorum  unum  et  prae- 
cipuum  erat  Paulus ,  qui  alibi  dicit,  adim- 
plere  se  ea,  quae  desunt  passionum 
Christi  in  carne  sua,  Col.  1.  Addunt  et 
illud,  Christum  in  quibnsdam  membris 
suis  plura  pati,  quam  fuerit  passus  in 
semet  ipso ;  idoue  significari ,  cum  dicit 
Apostolus,  passiones  Christi  in  se  abun- 
dare,  id  est,  ut  ajunt,  plures  ac  majores 
esse,  quam  in  ipsius  Christi  persona 
fuerint.  Verum  ,  ut  taceam ,  quam  dure 
sonet  hujus  expositionis  sententia,  quam- 
que  sit  aliena  a  recepta  Theologorum  de 
acerbitate  passionum  Christi  doctrina; 
certe  prior  sensus  planioi  atque  simplicior 
est,  quem  tradunt  Latini,  tam  veteres, 
quam  posteriores.  Congruit  etiam  ,  quod 
sequitur: 

Ita  et  per  Christum  abundat  conso- 
lationostra.  Conjunctio  transposita.  Nam 
Graeca  sic  habent:  Ita  per  Christum 
abundat  et  consolatio  nostra.  Quae  ea- 
dem  Hieronymi  lectio  est;  annuitque 
textus  Syriacus.  Ita  Christus,  inquit,  eos, 
qui  pro  nomine  ipsius  patiuntur ,  non  re- 
linquit  solatio  destitutos ;  sed  pro  magni- 
tudine  passionum  etiam  consolationis  ma- 
teriam  et  effectum  subministrat.  Ut  enim 
Christus  nobis  est  afflictionis  occasio ,  sic 
idem  ipse  etiara  consolationis  est  causa, 
tam  efficiens ,    ut  Deus ,   quam  meritoria, 


EPISTOLAE  II.  AD  CORINTHIOS.    VERS.  6. 


ut  homo  pro  nobis  passus;  quod  genus 
causae  significari  solet  hac  phrasi:  per 
Christum.  Videtur  autem  alludere  Pau- 
lus  ad  id,  quod  David  canit  in  Psalm. 
93.  Secundum  multitudinem  dolorum 
meorum  in  corde  meo,  consolationes 
tuae  laetiflcaverunt  animam  meam. 

6.  Sive  autem  tribulamur  pro  vestra 
exhortatione  et  salute.  Hic  rursus  pro 
exhortatione  reddi  potuit,  ac  ni  fallor, 
debuit:  consolatione  •  tametsi  coramen- 
tator  Ambrosii  hoc  duntaxat  loco  exhor- 
tationem  legit:  Sive  autem ,  inquit,  an- 
gustiam  patimur  pro  vestri  exhortatione 
et  salute.  Graeci  tractatores  utra  signifi- 
catione  Graecam  dictionem  rcapa/cAiqatv 
acceperint,  haud  omnino  liquet.  Nam  et 
interpretes  eorum  variant,  aliis  exhorta- 
tionem,  aliis  consolationem  vertentibus. 
At  quia  tam  superiora,  quam  sequentia 
consolandi  significationem  exigunt ,  non 
est  verisimile ,  Paulum  in  hac  parte  vo- 
cabulum  idem  Graecum  diversa  significa- 
tione  posuisse. 

Proinde  videtur  hic  esse  sensus:  Sive 
affligimur,  pro  vestri  consolatione  et  sa- 
lute  affligimur ;  quatenus  scilicet  afflictio- 
nes  nostrae  cedunt  in  vestri  consolatio- 
nem  et  salutem.  Etenim  magna  revera 
consolatio  fidelium  est  in  afflictione  posi- 
torum,  cum  vident,  Apostolos,  aliosque 
Evangelii  ministros ,  inter  tot  afflictiones 
et  persecutiones ,  invicto  constantique 
animo  praedicasse  et  plantasse  fidem 
Christi.  Nam  et  ea  res  animum  illis  ad- 
dit,  ut  et  ipsi  magistrorum  suorum  exem- 
plo  fortiter  ferant  adversa,  certi,  eam 
esse  viam  ad  salutem,  eodem  Apostolo 
testante,  quod  per  multas  tribulationes 
oportet  nos  intrare  in  regnum  Dei, 
Act.  14.  Haec  Cajetani  est  expositio, 
Graecoruin  commentariis  consona  ,  quam 
et  Erasmus  sequitur  in  paraphrasi.  Con- 
firmatur  autem  per  ea,  quae  continuo  se- 
quuntur  juxta  Graecam  lectionem,  de 
qua  paulo  post  agemus. 

Sive  consolamur  pro  vestra  consola- 
tione,  sive  exhortamur  pro  vestra  ex- 
hortatione  et  salute.  Ita  multi  codices, 
secundum  quos  in  universum  tria  sunt 


membra  totius  periodi:  primum  tribula- 
tionis,  secundum  consolationis,  tertium 
exhortationis.  Verum  praestantiores  et 
antiquiores  libri,  ii  maxime,  quibus  in 
castigandis  bibliis  usi  fuere  Theologi  Lo- 
vanienses ,  quibus  addo  veteres  concor- 
dantias,  medium  membrumnon  agnoscunt. 
Qua  de  re  consule  notationes  viri  doctis- 
simi  F.  Lucae.  Unde  satis  apparet,  vete- 
rem  interpretem  id  solum  ex  Graeco  in 
Latinum  vertisse,  quod  alii  codices  ha- 
bent  tertio  loco.  Secundum  vero  membrum : 
sive  consolamur  pro  vestra  consolatione, 
videtnr  insertum  ex  alia  quapiam  trans- 
latione,  cum  id,  quod  in  Graeco  est, 
aliter  atque  aliter  redditum  fuisset  La- 
tine;  ac  fortasse  de  reliquiis  est  Hierony- 
mianae  correctionis,  qua  substitutum  fue- 
rit  pro  altero ;  sed  nimia  scribarum  dili- 
gentia  factum,  ut  nec  alterum  textui 
deesset. 

Etenim  tam  Graeci  codices,  quam 
Syriaci  unum  duntaxat  membrum  hoc  loco 
faciunt;  quod  quidem  ex  Graeco,  propter 
amphiboliam  dictionum,  verti  poterat 
utroque  modo ,  cum  Syriaca  lectio  solam 
admittat  versionem :  Sive  consolamur  etc. 
Nec  ullo  modo  suspicandum  est,  Graeca 
hic  esse  diminuta.  Nam  si  coneris  sup- 
plere,  medio  membro  consolationis  addito, 
jam  inepta  erit  in  Graecis  xaoToXoyia, 
cum  sint  eadem ,  ut  dixi ,  in  Graeco  vo- 
cabula,  a  nostris  varie  reddita.  Hoc  sane, 
quoi  de  diversa  harum  vocum  transla- 
tione  dicimus ,  accidit  etiam  alibi ;  velut 
Eom.  15.,  ubi  vulgata  versio  consolatio- 
nem  Scripturarum  habet,  idque  recte; 
textus  autem  Ambrosii  pro  consolatione 
legit  exhortationem ,  minus  recte ;  quem- 
admodum  illic  annotavimus. 

Rectius  idem  textus  Ambrosii  hoc  loco  : 
Sive  consolationem  consequimur ,  pro 
vestri  consolatione  et  salute,  non  addito 
membro  exhortationis.  Nam  utique  de 
consolatione  sermonem  instituit  Aposto- 
lus,  qua  Deus  ipsura  in  suis  afflictionibus 
consolatus  fuerat,  ut  sit  sensus:  Conso- 
lationes  etiam ,  quibus  nos  Deus  in  afflic- 
tionibus  recreare  dignatus  est,  cedunt  in 
veetri  consolationem  et  salutem;  quia  ni- 

mirum  consolatio  magistri  merito  disci- 
pulos  excitabat  spe  consolationis  ad  simi- 
lia  ferenda,  quorum  tolerantia  proficiebat 
ad  salutem.  Quamquam  illam  particulam  : 
et  salute ,  multi  Latini  codices  in  hoc 
membro  non  addunt,  uti  nec  in  Syriaco 
legitur.  Sed  tamen  in  Graecis  omnibus 
babetur,  et  plane  ab  Oecumenio  exponi- 
tur.  Ejus  omittendae  causa  fuisse  vide- 
tur ,  quod  non  apparet ,  qr.omodo  verbum 
subsequens  operatur  cum  salute  cohae- 
reret;  cum  non  salus,  quae  in  fine  ex- 
spectatur ,  sed  praesens  consolatio  tole- 
rantiam  passionum  operetur;  salus  autem 
sit  hujus  tolerantiae  effectus  et  praemium. 
Attamen  quomodo  bene  cohaereat,  statim 
liquido  patebit. 

Illud  quispiam  mirabitur,  in  textu 
Romanae  castigationis  adhuc  exstare  hu- 
jus  loci  tria  membra,  cum  Graecus  textus, 
sicut  ostendimus,  non  admittat  plura  duo- 
bus.  Verum  non  dubito,  quin  correctores 
illi  bene  viderint,  unum  membrum  hic 
redundare  ex  diversa  translatione;  sed 
quia  eis  non  constabat,  variantibus  exem- 
plaribus,  utrum  ex  duobus  membris  po- 
sterioribus  a  nostro  interprete  scriptum 
fuisset ,  judicarunt ,  utrumque  textui  re- 
linquendum,  ut  lectori  vel  expositori 
remaneret  electio  ejus,  quod  melius  ac 
sincerius  ipsi  videretur;  aut  certe,  quia 
satis  intelligebant,  tertium  membrum  esse 
veteris  interpretis ,  et  tamen  secundum, 
cujuscumque  sit ,  magis  respondere  menti 
scriptoris,  id  est,  Apostoli,  non  putarunt 
hoc ,  quod  melius  est  et  vulgatae  ver- 
sionis  exemplaria  jam  occupavit,  e  textu 
pellendum  esse. 

Quae  operatur  tolerantiam  earun- 
dem  passionum ,  quas  et  nos  patimur. 
Multa  mss.  legunt:  Quae  operatur  in 
tolerantiam ;  nonnulla  vero,  quibus  ac- 
cedunt  veteres  concordantiae:  in  tole- 
rantia.  Quae  quidem  est  Graecorum 
codicum  atque  interpretum  lectio.  Nec 
sensu  discrepat,  quod  in  Ambrosiano  textu 
legitur :  per  patientiam.  Ut  autem  hujus 
partis  verum  intellectum,  a  quo  praeter 
alios  Latinos  etiam  Erasmus  et  Cajetanus 
aberrarunt,  assequamur,  oportet,  ut  ver- 


bum  operatur  passive  exponamus.  Siqui- 
dem  in  Graeco  participium  est  passivum 
ivspYOouivY]_,  id  est,  effecta,  ut  exponit 
Benedictus  Arias ,  vel  potius  (quia  prae- 
sentis  temporis  est  participium) ,  quae 
efficitur ;  quomodo  bene  et  dilucide  ver- 
terunt  Oecumenii  et  Theophylacti  inter- 
pretes.  Erasmus  quidem  meminit  activae 
lectionis  ivepyouaTjc; ;  sed  ea  vix  usquam 
apparet,  nec  ea  Rob.  Stephano  annotata 
est.  Imo  Chrysostomus  aperte  testatur, 
Paulum  non  dixisse  IvspyouoYjQ,  hoc  est, 
quae  efficit,  sed  IvepYoouivYjq,  id  est, 
quae  efficitur. 

Est  igitur  sensus  Apostoli:  Quae  sa- 
lus  efficitur,  gignitur  ac  paratur,  obti- 
nenda  tandem  a  vobis  per  tolerantiam 
talium  afflictionum,  quales  nos  patimur, 
id  est,  per  hoc,  quod  similes  afflictiones 
patienter  sustinetis.  Jam  enim  dictum  est, 
patientiam  salutis  esse  causam.  De  hac 
passiva  Graeci  verbi  significatione  propter 
eos,  qui  putant,  esse  mediae  significatio- 
nis,  pluribus  agemus,  exponentes  illud 
Gal.  5. :  Sed  fides,  quae  per  charitatem 
operatur ,  et  illud  2  Thess. :  Nam  my- 
sterium  jam  operatur  iniquitatis. 

Porro  sciendum  est,  toto  hoc  loco  di- 
versum  esse  textus  ordinem  in  Graecis 
exemplaribus  ab  eo ,  qui  est  in  Latinis. 
Nam  Graeca,  quibus  duo  tantum  membra 
superius  leguntur,  hanc  partem:  Quae 
operatur  priori  membro  subnectunt  hoc 
modo :  Sive  autem  affligimur,  pro  vestri 
consolatione  et  salute,  quae  efficitur  in 
tolerantia  earundem  passionum ,  quas 
et  nos  patimur.  Sive  consolamur,  pro 
vestri  consolatione  et  salute.  Tum  se- 
quitur :  Et  spes  nostra  firma  pro  vobis  ; 
nisi  quod  in  editione  Complutensi  seu 
Regia ,  et  Aldina ,  aliisque  non  paucis 
antigraphis  apud  Rob.  Stephanum  anno- 
tatis ,  hoc  postremum :  et  spes  nostra 
firma  pro  vobis ,  consequenter  etiam 
priori  membro  subjungitur;  quem  eundem 
lectionis  ordinem  itidem  conspicere  est 
in  Graecorum  commentariis ;  imo  et  in 
textu  Ambrosiano. 

Ordinis  confundendi  praebuit  occasio- 
nem,  uti  conjicio,  homoeoteleuton  duorum 

membrorum.  Nec  de  vero  ordine  facile 
est  pronuntiare,  praeterquam  quod  illis 
verbis  :  Et  spes  nostra  firma  pro  vobis, 
melius  convenit  locus,  quem  habent  in 
Latinis  et  plerisque  Graecis  exemplaribus, 
quem  etiam  eis  tribuit  Hieronymus.  Cae- 
terum  editio  Syriaca,  quod  ad  ordinem 
attinet,  plane  consonatLatinorum  lectioni, 
juxta  quam  hic  seqnitur: 

7.  TJt  spes  nostra  firma  sit  pro  vobis. 
Graece :  Et  spes  nostra  firma  pro  vobis. 
Eadem  lectio  cum  addito  verbo:  est ,  in 
multis  est  et  melioribus  Latinis  mss. :  Et 
spes  nostra  firma  est  pro  vobis.  Sic  ha- 
bent  et  concordantiae  veteres  et  biblia  a 
Theologis  Lovaniensibuscastigata.  Quam- 
quam  ad  sensum  non  admodum  refert, 
utro  modo  legatur;  quemadmodum  et 
illud,  utrum,  quod  in  Graeco  est:  Grcsp 
UH&V ,  Latine  reddas:  pro  vobis ,  an  de 
vobis.  Nam  sensus  idem  est :  Spem  ,  in- 
quit,  firmam  et  certam  animo  cepi  pro 
vobis,  id  est,  de  consolatione  et  salute 
vestra;  idque  propter  communicationem 
passionum.  Siquidem,  ut  ait  Rom.  5., 
tribulatio  patientiam  operatur ;  patien- 
tia  autem  probationem ,  probatio  vero 
spem;  spes  autemnon  confundit.  Unde 
sequitur : 

Scientes,  quod ,  sicut  socii  passionum 
estis,  sic  eritis  et  consolationis.  Inter- 
pres  explicandi  gratia  de  suo  adjecit  ver- 
bum:  eritis,  cum  alioqui  de  proximo  sup- 
plendum  videretur:  estis.  Item  socios 
dixit ,  quod  in  Graeco  est :  xoivcuvol,  par- 
ticipes ,  ut  alii  vertunt;  sed  utrumque 
bene.  Sensus:  Cum  sciamus,  vel  quia 
scimus ,  uti  nobiscum  estis  participes 
afflictionum ,  intellige:  patienter  tolerata- 
rum ;  sic  et  consolationis  fore  participes. 
Consolationem  autem  dicere  videtur,  quam 
in  hac  vita  Deus  afflictis  impendit,  ut 
exponit  Cajetanus.  Nam  de  ejusmodi 
consolatione  supra  locutus  est.  Adde, 
quod  in  futura  beatitudine  proprie  locum 
non  habet  consolatio  ,  quae  est  in  malis  ; 
cum  illic  nullum  sit  malum. 

Veruntamen  consolationem  praesentem 
considerat  Apostolus  velut  arrham  salutis 
ac  gloriae  futurae,    secundum  id ,    quod 


alibi  dicit:  Si  compatimur ,  ut  et  con- 
glorificemur.  Eom.  8.  Juxta  contextum 
Graecorum  interpretum ,  de  quo  supra, 
qui  sic  habet-:  Sive  consolamur ,  pro 
vestri  consolatione  et  salute,  scientes, 
quod  etc. ,  commodior  est  quidem  hujus 
partis  coordinatio  cum  praecedenti;  nam 
istud :  Spes  nostra  firma  est  pro  vobis, 
scientes ,  etc.  soloecam  facit  orationem. 
Verum  Paulo  non  est  insolens ,  gramma- 
ticas  leges  negligere,  dummodo  constet 
de  sensu,  quemadmodum  probe  constat 
hoc  loco.  Sic  alias  abrupte ,  sine  nomine 
et  verbo ,  utitur  eodem  participio ,  ut 
Rom.  13.:  Et  hoc  scientes  tempus ,  etc. 

8.  Non  enim  volumus  ignorare  vos, 
fratres ,  de  tribulatione  nostra,  quae 
facta  est  in  Asia.  Repetitur  in  Graeco 
pronomen  primae  personae:  De  afflictione 
nostra,  quae  facta  est ,  sive  quae  con- 
tigit  nobis  in  Asia.  Textus  Syriacus  et 
Ambrosianus  tantum  legunt  posteriore 
loco.  Significatur  autem  Asia  minor,  in 
qua  est  Ephesus.  Commemorat  Apostolus 
afflictionem  gravissimam ,  qua  pressus 
fuerat,  et  ex  qua  liberatus  consolationem 
a  Deo  acceperat.  Cujus  nimirum  occa- 
sione  dixit  superiora.  Sed  quaenam  illa 
fuerit  afflictio,  quaeritur.  Cajetanus  ne- 
gat,  se  quidquam  authenticum  alibi  de 
hac  afflictione  legisse.  Theopbylactus  et 
Oecumenius,  Chrysostomum  secuti,  re- 
ferunt  ad  eam  ,  quae  significata  fuit  illis 
verbis  prioris  epistolae,  cap.  16.:  Et  ad- 
versarii  multi.  Quod  non  est  verisimile. 
Refert  enim  Apostolus  hanc  afflictionem 
tamquam  recentiorem ,  et  quae  Corinthiis 
nondum  innotuerit.  Hoc  enim  vult  ille 
sermo  :  Nolumus  vos  ignorare.  Qua  ra- 
tione  nec  ad  illud  referri  potest:  Si  ad 
bestias  pugnavi  Ephesi,  1  Cor.  15.,  sive 
eaedem  fuerint  illae  bestiae  cum  illis  ad- 
versariis,  sive  diversae. 

Rectius  igitur  Theodoretus  et  Latini 
fere  omnes  interpretantur  hunc  locum  de 
tumultu  adversus  Paulum  Ephesi  per 
Demetrium  argentarium  concitato,  qni 
describitur  Act.  19.  Quamvis  enim  illa 
afflictio,  quantum  apparet  ex  narratione 
Lucae,    non    admodum    diuturna    fuerit, 

gravissima  tainen  fuit,  et  periculi  plena, 
ut  in  eam  vere  competant,  quae  hic  con- 
sequenter  a  Paulo  dicuntur.  Nam  de  uno 
quodam  periculo ,  non  de  pluribus  eum 
agere ,  satis  etiam  illud  arguit ,  quod  in- 
ferius  dicit  juxta  fidem  Graeci  textus: 
Qui  de  tanta  morte  nos  eripuit. 

Porro  commemorat  eam  afflictionem, 
non  ut  adventus  sui  tarditatem  excuset, 
uti  putant  nonnulli;  nam  Ephesinus  ille 
tumnltus  non  tam  fuit  Apostolo  causa 
morandi  diutius ,  quam  festinantius  inde 
discedendi,  quod  patet  ex  sequentis  ca- 
pitis  vicesimi  initio.  Sic  enim  et  alibi 
festinato  discessit  ac  fugit,  ubi  periclita- 
batur,  ut  Damasci,  Iconii,  Lystris,  Actor. 
9.  et  14.  Sed  ea  ratio  est,  ut  hac  tanti 
sui  periculi  narratione  benevolentiam  Co- 
rinthiorum  sibi  conciliet,  quemadmodum 
annotavit  S.  Thomas;  simul  ut  ad  gratia- 
rum  actionem  pro  beneficio  suae  libera- 
tionis  Deo  reddendam  eos  excitet.  Hanc 
enim  causam  ipse  non  multo  post  indicat. 

Quoniam  supra  modum  gravati  su- 
mus,  supra  virtutem.  Supra  modum, 
Graece  xax3  (iTzep^oXrjv ,  per  excessum, 
quomodo  et  alibi  loquitur  Paulus,  ut  in 
priore  epist.  cap.  12.,  vers.  ult.  5  alias 
U7cep{3aXdvT<D<;,  excedenter,  ut  hujus  epist. 
cap.  11.,  ubi  nos  legimus:  In  plagis 
supra  modum.  Quod  sequitur:  gravati 
sumus,  malo  fuimus ;  nam  gravatum  esse 
etiam  praesenti  tempori  convenit.  Sen- 
sus:  Scire  vos  volo,  quod  attinet  ad  affli- 
ctionem,  quam  Ephesi  passus  sum,  eam 
usque  adeo  gravem  ac  vehementem  fuisse, 
ut  et  modum  et  vires  meas  excesserit,  ita 
plane,  ut  ei  ferendae  par  non  essem. 
Annotant  Graeci,  plus  aliquid  esse  supra 
vires.  quam  supra  modum.  Nam  supra 
modum  esse  dicuntur,  quae  permagna 
sunt,  etsi  non  omnino  viribus  majora ; 
quasi  supra  mediocritatem. 

Jam  quomodo  non  repugnet  hic  locus 
illi  sententiae,  qua  dixit  1  Cor.  10:  Fi- 
delis  Deus,  qui  non  patietur ,  vos  ten- 
tari  supra  id,  quod  potestis ,  ex  illius 
loci  commentario  satis  intelligi  potest. 
Nam  hoc  quidem  loco  non  aliud  sentire 
videtur  Apostolus,  quam  affiictionem  suam 


fuisse  tantam,  ut  et  communem  modum  et 
vires  ordinarias  hominis,  etiam  in  Dei 
gratia  constituti,  excederet;  quam  tamen 
ipse  superaverit  potentiore  gratia  robora- 
tus.  Alia  solutio  est,  Apostolum  non  di- 
cere,  quod  supra  vires  tentatus  fuerit,  sed 
gravatus ,  ita  nimirum ,  ut  affiictio  major 
viribus  fuerit,  non  tentatio.  Tunc  autem 
atfiictio  vires  excedit,  quando  sua  magni- 
tudine  hominem  opprimit  et  exstinguit, 
etiamsi  animus  patientiam  non  araittat. 
Et  huic  sensui  convenit,  quod  sequitur: 

Ita  ut  taederet  nos  etiam  vivere.  Non 
absurde  potest  intelligi  taedium  vitae 
passus  Apostolus  ob  gravitatem  afflictio- 
nis.  Nam  et  Beatus  Job  inter  adversa 
dixit:  Taedet  animam  vitae  meae,  cap. 
10.  Caeterum  textus  Ambrosianus  sic 
habet:  Ita,  ut  desperaremus  nos  etiam 
vivere,  id  est,  vitae  spem  abjiceremus. 
Quod  voluit  paraphrastes  Syrus  his  ver- 
bis:  adeo ,  ut  propinqua  esset  vita  no- 
stra,  ut  projiceretur.  Tertullianus  quo- 
que  lib.  de  resurrect.  carnis,  cap.  48. 
legit :  ut  de  vita  haesitaremus.  Atque  in 
hanc  sententiam  alii  quoque  interpretes 
vertere  malunt  verbum  Graecum,  alioqui 
ambiguum,  e£a7COp7]{Hjvat,  quod  idem  le- 
gitur  infra  cap.  4.,  ubi  noster  vertit :  sed 
non  destituimur.  Itaque  sentit  Aposto- 
lus,  pressuram  malorum  fuisse  tantam,  ut 
nec  spes,  nec  consilium  esset  evadendi; 
quomodo  1  Eeg.  23.  de  Davide  legimus, 
quod  desperabat,  se  posse  evadere  a 
facie  Saul.  Sensum  hunc  exprimunt  etiam 
Graecorum  scholia.  Favet  idem,  quod 
sequitur : 

9.  Sed  in  nobismet  ipsis  responsum 
mortis  habuimus.  Connexio  talis  est: 
Adeo,  ut  non  sperarem,  me  supervictu- 
rum,  sed  responsum  mortis  in  memet  ipso 
haberem,  id  est,  omnino  existimarem,  me 
moriturum.  Quidam  responsum  mortis 
dici  putant  metaphora  sumpta  a  crisi  me- 
dicorum;  ac  si  diceret  Apostolus,  se  et 
suo  et  aliorum  judicio  non  potuisse  mor- 
tem  evadere;  quomodo  propter  certa 
morbi  symptomata  de  aegroto  judicare 
solet  medicus.  At  medici  jndicium  hoc 
non  a7i6xpijia_,  sed  xptatv  appellant.  Po- 

tius  arbitror,  phrasim  esse  Hebraeam, 
qua  significetur  sententia,  dictamen,  de- 
cretum  mortis.  Nam  respondere  pro  di- 
cere  consuetudo  Scripturae  est,  ut  Dan. 
4,  27.  Matth.  11,  25.  Marci  12,  35. 

Sensus  igitur  Apostoli  est,  pressuram 
tam  gravem  fuisse,  ut  non  aliud  ipsi  loqui 
videretur,  quam  mortem  instantem ;  vel, 
ut  ipse  sibi  in  animo  non  aliud  loquere- 
tur,  ac  de  se  non  aliter  statueret,  quam 
sibi  moriendum  esse.  Quem  posterioiem 
sensum  habet  interpretatio  Syriaca:  Et 
de  his  sententiam  mortis  tulimus.  Signi- 
ficat,  in  extremo  vitae  periculo  certaque 
mortis  exspectatione  positum  se  fuisse. 

Ut  non  simus  fidentes  in  nobis ,  sed 
in  Deo.  In  nobis,  Giaece  lcp3  saoTolQ, 
in  nobis  ipsis,  quod  magis  emphaticum 
est.  Ut  ne  confidamus,  inquit,  nostris  vi- 
ribus,  id  est,  industriae,  prudentiae,  con- 
silio  nostro,  sed  auxilio  Dei.  Declarat 
fructum,  quem  electis  adferre  solet  afni- 
ctionis  magnitudo.  Qui  fructus  est,  non 
sibi  fidere,  sed  ad  Dei  auxilium  in  omni- 
bus  respicere ,  et  dicere  cum  Propheta : 
Oculi  mei  semper  ad  Dominum,  Psahn. 
24. 

Qui  suscitat  mortuos.  Id  est,  qui  non 
tantum  viventes  servare  potest  et  eripere 
periculis,  verum  etiam  mortuos  ad  vitam 
revocare;  quod  quidem  multis  exemplis 
comprobavit. 

10.  Qui  de  tantis  periculis  nos  eri- 
puit,  et  eruit.  Verisimile  est,  interpretem 
scripsisse:  et  eripit ,  maxime  cum  et  fu- 
turum  ejusdem  verbi  continuo  sequatur : 
eripiet.  Cur  enim  verbum  diversum ,  id- 
que  ambigui  temporis  hic  interposuisset, 
cum  idem  Graecis  sit  verbum :  Sic  autem 
habent:  Qui  ex  tanta  morte  eripuit  nos 
et  eripit.  Mortem  vocat  mortis  periculum, 
sicut  infra  cap.  11 :  in  mortibus  frequen- 
ter.  Quo  sensu  dixit  etiam  in  priore 
epist.  cap.  15.:  Quotidie  morior.  Chry- 
sostomus  plurali  numero  legit:  e  tantis 
mortibus;  necnon  Origenes  hom.  11.  su- 
per  Levit.,  et  inter  Latinos  Ambrosiaster, 
cujus  textus  sic  habet:  Qui  de  tantis 
mortibus  liberavit  nos  et  liberat. 

Ex    quibus    apparet,     olim    exstitisse 


Graecos  codices ,  qui  pluralem  numerum 
haberent ;  quos  secutusvetus  noster  inter- 
pres,  reddita  sententia,  verterit:  de  tan- 
tis  periculis.  Nunc  tamen  in  omnibus 
Graecis  legitur,  ut  dixi :  de  tanta  morte. 
Quae  eadem  lectio  est  Theophylacti  et 
Oecumenii,  et  Syri  interpretis.  Caeterum 
Apostolus ,  addens  etiam  praesentis  tem- 
porisverbum:  et  eripit  seu  liberat ,  in- 
nuit,  se  nihilominus  adhuc  versari  in  con- 
tinuis  periculis,  quorum  semper  alia  aliis 
succedant,  etsi  non  omnia  paris  gravitatis. 
Nec  enim  verbum  eripit  referendum  ad 
tantam  mortera,  sed  ad  mortes  simpliciter, 
id  est,  mortis  pericula,  secundum  illud, 
quod  dixit  1  Cor.  4.:  Usque  in  hanc  ho- 
ram  persecutionem  patimur. 

In  quem  speramus,  quoniam  et  adhuc 
eripiet.  Speramus,  Graece  TjXiuxausv, 
speravimus ,  id  est,  quem  collocavimus, 
et,  ut  Erasmus  et  Hentenius  verterunt: 
spem  fixam  habemus.  Estque  illud  prae- 
teriti  temporis  verbum  hac  ipsa  significa- 
tione  frequens  in  Scriptura  veteris  testa- 
menti,  nonrinatim  in  Psalmis,  idque  ex 
proprietate  linguae  sacrae.  Qua  de  re 
vide,  quae  diximus  ad  illud  1  Cor.  15.: 
Si  in  hac  vita  tantum  in  Christo  spe- 
rantes  sumus.  Habent  Graeci  sua  qnae- 
dam  huicsimiliapraeteriti  temporis  verba, 
quemadmodum  observat  Erasmus ;  ut : 
didvx,  timore  correptus  sum;  y£*[rj$a, 
gaudio  affectus  sum.  Sensus :  In  quo 
spem  firmam  collocatam  habemus,  quod 
et  deinceps  erepturus  sit,  scilicet  e  malis 
adhuc  obventuris. 

11.  Adjuvantibus  et  vobis  in  oratione 
pro  nobis.  Graece:  Cooperantibus  et 
vobis  pro  nobis  oratione  seu  depreca- 
tione.  Quamquam  in  Graeco  non  est 
consuetum  compositum  aovspyouvrwv,  sed 
tricompositum  aovoTCOOpyoovTWV ,  quod 
significat  cooperationem  subservientem. 
Hinc  alius  quidam  sic  vertenuum  putat: 
Vobis  item  una  pro  nobis  deprecationi 
subservientibus:  tametsi  magis  placet,  ut 
sexto  casu  reddatur  tertius  Graecus,  Tfl 
fisqaeCj  deprecatione,  seu  per  depreca- 
tionem,  uti  vertit  Erasmus ;  nec  tam 
significetur  cooperatio  subservicns,  quam 

suffulciens  ac  sustentans ;  quasi  dicat 
Apostolus:  Idque  maxime  futurum  con- 
fido,  si  vos  mihi  per  orationes  vestras,  ad 
Deum  pro  me  fusas,  subsidio  fueritis.  In- 
terpres  Arabrosii  sensum  ita  dedit,  minus 
plene:  Accedente  pro  nobis  etiam  vestra 
oratione. 

Magna  Pauli  modestia,  qui  passim  alio- 
rum  precibus  se  comraendat,  nec  in  ea  re 
metuit  offensam  unius  mediatoris  Christi, 
quam  stolide  nobis  Catholicis ,  suffragia 
sanctorum  cum  Christo  regnantium  im- 
plorantibus,  objicere  solenthaeretici.  Nec 
vero,  si  proprie  loquendum  sit,  dum  id 
facimus,  mortuos  invocamus,  quod  odiose 
nobis  impingunt  sectarii.  Scimus  enim, 
eos,  qui  mortui  sunt,  non  esse,  donec  re- 
suscitentur  ad  vitam.  Sed  animas  invo- 
camus  eorum,  qui  in  Domino  mortui  sunt ; 
quas  vivere  ct  cum  Christo  regnare,  qui 
ucgat,  apertis  Scripturis  contradicit. 

Ut  ex  multorum  personis,  ejus  quae 
in  nobis  est  doriationis,  per  multos  gra- 
tiae  agantur  pro  nobis.  Ex  multorum 
personis.  Ita  legimus  ex  cnstigatione  Ro- 
mana,  cum  prius  in  omnibus  paene  libris 
scriptum  haberetur:  ex  multarum  per- 
sonis  facierum.  Nam  et  Graeca  tantum 
habent:  sx  7toXAd>v  TcpoctuTCtov.  Sed  cum 
dictio  TCpogojTcov  et  faciem,  et  personam 
significet,  et  duo  genitivi  sic  accipi  pos- 
sint,  ut  alter  ab  altero  regatur,  hinc  acci- 
dit  interpretationis  varietas,  ut  quatuor 
modis  haec  particula  verti  possit:  Ex 
multis  faciebus.  Ex  multis  personis.  Ex 
multorum  faciebus.  Ex  multorum  per- 
sonis.  Quo  postremo  modo  nostrum  inter- 
pretem  vertisse,  verisimile  est.  Cum  au- 
tem  in  quibusdam  codicibus  ex  alia  ver- 
sione,  forte  non  minus  antiqua,  legeretur: 
ex  multorum  faciebus  (quo  propinquant 
exemplaria  Malmundariense  raajus,  et 
Constantiense ,  quae  habent :  ex  multo- 
rum  facie,  et  textus  Ambrosii,  qui  sine 
praepositione  legit:  multorum  faciebus), 
inde  factum  improba  scribarum  diligentia, 
11 1  in  codicibus  vulgatae  editionis  simul 
utrumque  vocabulum  legeretur,  altero  in 
genitivum  mutato. 

Latini  veteres,  excepto  Ambrosio,  quid 


legerint,  non  liquet,  nisi  quantum  colligi 
potest  ex  eorum  commentariis.  Pelagius 
et  Sedulius  exponunt:  ex  multorum  con- 
ventu.  Primasius :  ex  multarum  con- 
ventu  personarum.  Nec  illud  praeter- 
eundum  est,  quod  admonet  glossator  ordi- 
narius,  aliam  translationem  habere:  in 
multorum  facie.  Quod  et  legitur  in  prio- 
ribus  editionibus  textus  Ambrosiani ,  nec 
dissonat  ab  eo ,  quod  legit  Chrysostomus 
sv  TcoAAw  TcpogtoTcto,  in  multa  facie,  sive 
in  multis  faciebus ;  nisi  forte  littera  v 
desideratur,  ut  legendum  sit  Iv  TcoAAtbv 
Tipo<;o>7ca>,  in  multorum  facie,  ut  plane 
conveniat  cum  dicta  translatione  Latina. 

Praeter  haec  notanda  peculiaris  ac  rara 
locutio,  qua  passive  to  /apta/xa  sbx<xpio- 
TTjdyjvai  dicit  Apostolus,  id  est,  pro  dono, 
seu  doni  causa  gratias  agi,  quod  etiam 
Latine  dici  ppsset,  tametsi  minus  expli- 
cate :  donum  gratum  et  acceptum  haberi. 
Jam  et  illud:  Aia  7coAAtov,  per  multos, 
etiam  verti  potest:  per  multa ,  id  est, 
Oecumenio  exponente,  multis  modis. 
Quamquam  id  Paulum  voluisse,  non  est 
verisimile.  Non  enim  alio  sensu  dixit  hoc 
loco:  6\a  TcoXAtov,  quam  infra  cap.  9.  in 
sermone  simili :  Sed  etiam  abundat  in 
hoc,  quod  per  multos  gratiae  agantur 
Deo,  juxta  Graecam  lectionem;  ubi  mul- 
tos  homines  intelligi,  non  est  dubium. 
Eundem  Oecumenium  pro  vobis,  nou  pro 
nobis  legisse,  perspicue  docet  ejus  com- 
mentarius.  Quae  lectio  etiam  aliorum  est 
codicum  non  paucorum,  Graecorum  et 
Latinorum ;  cujus  et  glossa  meminit  inter 
lineas  scripta.  Sed  tamen  plures  utrius- 
que  iinguae  codices  primam  habent  per- 
sonam,  Graecis  item  tractatoribus  Theo- 
doreto  et  Theophylacto,  necnon  interprete 
Syro  suffragantibus ,  denique  et  contextu 
propensius  eam  optante. 

Nunc,  ut  sensum  adferamus  probabilem 
hujus  loci,  qui  multos  torsit,  primum  ar- 
bitror,  vulgatam  lectionem  Graecam  in 
Latinam  ita  comraode  transferri  posse, 
quomodo  transtulit  Erasmus:  Ut  ex 
multis  personis  pro  dono,  in  nos  collato, 
per  multos  gratiae  agantur  pro  nobis. 

Quidam  vero  sic  exponunt:  Multis  vo- 

bis  pro  me  orantibus,  fiet,  ut  'propter  be- 
neficium  liberationis  et  incolumitatis,  ex 
multis  personis ,  id  est  respectu  multo- 
rum,  in  me  collatum ,  etiam  per  multos 
gratiae  Deo  pro  me  agantur.  Sensum 
hunc  meditatus  est  Valla,  quibusdam  aliis 
probantibus,  euinque  suggerit  ordo  ver- 
borum,  qui  est  apud  Ambrosiastrum :  Vt, 
quod  multorum  faciebus  donum  in  nos 
collatum  est ,  per  multos  in  gratiarum 
actione  celebretur  pro  nobis. 

Nec  tamen  erit  diversus  sensus,  si  cum 
Theophylacto  verba  Apostoli  distinguas 
ad  hunc  modum :  Ut  ex  multis  personis, 
id  est,  a  multis  hominibus ,  pro  dono,  in 
nos  per  multos,  id  est,  ob  multorum  pre- 
ces  collato ,  gratiae  Deo  pro  nobis  agan- 
tur.  Huic  constructioni  Graeca  non  re- 
fragantur,  sicut  de  priori  censet  Erasmus 
propter  articulum  minus  apte  positnm  ad 
eam  sententiam.  Quamquam  illud  :  per 
multos,  molius  ad  sequentia  refertur,  id 
est,  ad  gratiarum  actiouem,  velut  infra 
cap.  9.  verbis  paulo  ante  citatis. 

Quod  si  juxta  vetera  quaedam  exem- 
plaria  ,  quorum  supra  memini,  legamus  : 
in  multorum  facie ,  sensus  occurret  hu- 
jusmodi :  Ut  inter  multos  et  coram  mul- 
tis  (quomodo  glossator  Augustini  nomine 
eam  lectionem  interpretatur)  et  magna 
hominum  frequentia  (quomodo  Chryso- 
stomum  similiter  legentem  exponit  Eras- 
mus)  pro  dono  liberationis  in  nos  collato 
per  multos  itidem  gratiae  Deo  pro  nobis 
agantur;  nimirum  ut  multi  sint  clara  voce 
gratias  agentes ,  idque  fiat  coram  multis, 
id  cst,  in  publico  fidelium  coetu.  Sic  enim 
loquitur  David  :  In  medio  Ecclesiae  lau- 
dabo  te,  Psalm.  21.,  et:  Confitebor  tibi 
in  Ecclesia  magna ,  in  populo  gravi 
laudabo  te,  Psalm.  34.  Hic  commentarius 
in  speciem  probabilis  est.  Sed  tamen  ob- 
stare  ei  videtur,  quod  §v  Tipo^cozw  pro 
eo,  quod  est  coram  et  in  conspectu,  non 
invenitur  alias  usurpatum  in  sacris  lit- 
teris,  quemadmodum  ostendemus  ad  illud 
proximi  capitis:  in  persona  Christi. 

Ut  igitur  a  vulgata  Graeca  lectione  non 
recedamus,  existimo,  sensum,  quem  primo 
loco  dedimus,  caeteris  esse  praeferendum, 


et  collocationem  articuli,  de  quo  scrupu- 
lum  movet  Erasmus ,  non  nimis  urgen- 
dam;  sed  perinde  accipienda  verba  Apo 
stoli,  ac  si,  reducto  antrorsum  articulo, 
dixisset :  fva  xo  Ix  tcgaaojv  7cpo<;oj7:ojv  sl$ 
^ua^  ^apiajjia.  Nam  articuli  rite  collo- 
candi  non  ita  magnam  rationem  habuisse 
Paulum ,  qui  se  fatetur  imperitum  ser- 
mone  infra  cap.  11.,  facile  crediderim. 
Cujus  rei  ne  longe  petamus  exemplum, 
en  obvium  est  in  verbis  proxime  praece- 
dentibus :  adjuvantibus  et  vobis  urcsp 
tJuojv  iq  <5s7josi.  Quod  ipse  Erasmus  ita, 
vertit :  per  deprecationem  pro  nobis, 
tamquam    a    Paulo    scriptum   esset:    ttJ 

U7I£p  TJUOJV   <$S7]OSl. 

Quin  et  hujus  partis  sensum ,  quem 
probamus,  idem  Erasmus  in  sua  para- 
phrasi  non  obscure  approbat,  Apostolum 
ita  loquentem  faciens:  ut ,  quemadmo- 
dum  multorum  votis,  et  in  multorum 
commodum  servamur ,  ita  multifariam 
per  multos  agantur  gratiae  Deo  pro 
nobis  servatis.  Porro  docet  hic  locus, 
ubi  multi  Deum  orant,  non  solum  facilius 
id,  quod  petitur,  impetrari  (quia  difficile 
est,  multorum  preces  non  exaudiri),  verum 
et  alterum  fructum  insignem  continuo  se- 
qui,  ut  iidem  multi  de  dono  vel  donis  im- 
petratis  Deo  gratias  agant.  Qui  quidem 
fructus,  quia  semper  cum  laetitia  con- 
junctus  est,  et  cum  beatis  in  aeternum 
permansurus,  utique  summopere  est  ex- 
optandus. 

12.  Nam  gloria  nostra  haec  est,  testi- 
monium  conscientiae  nostrae.  Rationem 
adfert  fiduciae,  qua  dixerat:  In  quem 
speramus,  quoniam  et  adhuc  eripiet. 
Gloria,  Graece  fcod^OiC;  gloriatio.  Sen- 
sus:  Id,  de  quo  glorior,  et  in  quo  confido 
coram  Deo,  testimouium  est  conscientiae 
meae,  quasi  dicat:  Propterea  spero,  me 
liberatum  iri  a  Deo  e  pressuris,  quae  mihi 
adhuc  instant;  quia  bene  mihi  conscius 
sum,  ac  de  eo  gloriari  possum  apud  vos. 
Bona  quippe  conscientia.  fiduciam  parit 
impetrandi,  Joanne  testante  1.  Epistol. 
3. :  Si  cor  nostrum  non  reprehenderit 
nos,  fiduciam  habemus  ad  Deum ;  et 
quidquid  petierimus,  accipiemus  ab  Eo, 

quoniam  mandata  Ejus  custodimus,  et 
ea,  qaae  sunt  placita  coram  JEo ,  faci- 
mus.  Meminit  autem  gloriae  propter 
pseudapostolos,  aemulos  suos,  contra  quos 
apertius  suam  causam  agit  infra  post  me- 
dium  Epistolae. 

Quod  in  simplicitate  cordis  et  since- 
ritate  Dei..  Cordis  in  Graeco  et  Syriaco 
non  additur.  Vetustiores  quoque  Latinos 
non  legisse,  satis  perspicitur  ex  eorum 
commentariis ;  quibus  addo  Lombardum, 
Aquinatem,  Liranum,  Carthusianum.  Po- 
stremo  nec  Augustinus  in  Speculo ,  nec 
veteres  concordantiae,  nec  in  ullis  exem- 
plaribus  castigatio  Lovaniensis  agnos- 
cunt.  Irrepsit  huc ,  opinor ,  ex  aliis  Scri- 
pturae  locis,  in  quibus  fcimplicitas  cordis 
commendatur ,  ut  Sap.  1.,  Eph.  6.,  Col. 
3. ;  eoque  facilius ,  quod  ad  explendam 
sententiam  desiderari  videretur.  Verum 
alibi  saepe  simplicitas  ad  animum  relata 
legitur  in  Scripturis,  non  addito  genitivo 
cordis  aut  anirni;  vel  in  hac  ipsa  epist., 
ut  cap.  8.  9.  11. 

Vocabulum  Dei  non  ad  solam  sinceri- 
tatem,  ut  quidam  volunt,  sed  etiam  ad 
simplicitatem  refertur;  non  ut  sensus  sit: 
in  simplicitate  Dei ,  id  est,  quomodo 
Deus  simplex  est  et  sincerus,  ut  exponit 
Pelagius ;  sed  ut  simplicitas  et  sinceritas 
Dei  dicatur,  quae  Deo  digna  est,  aut  quae 
ex  Deo  est.,  aut,  quod  magis  germanum 
puto,  quae  coram  Deo  talis  est;  vera  sci- 
licet  ac  minime  fucata  animi  simplicitas 
atque  sinceritas;  quemadmodum  justitia 
Dei  vocatur  vera  et  coram  Deo  justitia, 
Rom.  1.  3.  10.,  et  gloria  Dei  gloria  coram 
Deo,  Rom.  3,  23.  Sensum  hunc  explicat 
illud  1  Thess.  2.:  Ita  loquimur,  non 
quasi  hominibus  placentes,  sedDeo,  qui 
probat  corda  nostra. 

Dicit  igitur  Apostolus,  suam  conscien- 
tiam  sibi  testari,  quod  simplici,  recto  et 
sincero  animo ,  qui  Deo  judice  probetur, 
conversatus  sit.  Simplicitas  haec  opponi- 
tur  duplicitati,  dum  quis,  aliud  agens, 
alind  intendit.  Sinceritas  autem  ipsam 
intentionem  rectificat,  de  qua  sic  eodem 
loco  ad  Thessal. :  Neque  enim ,  inquit, 
a  liquando  fuimus  in  sermone  adulatio- 


nis;  neque  in  occasione  avaritiae;  nec 
quaerentes  ab  hominibus  gloriam. 

Et  non  in  sapientia  carnali.  Et 
Graecis  abest,  necnon  Latinis  quibusdam 
antiquis ;  verum  id  absque  sensus  detri- 
mento.  Sapientiam  carnalem  intolligit 
eani,  quam  in  priore  Epistola  vocavit 
humanam,  et  hujus  mundi,  et  saeculi  sa- 
picntiam,  cap.  1.  et  2.,  et  a  qua  quosdam 
appellat  sapientes  secundum  carnem, 
ibidera  cap.  1.,  id  est,  sapientiam  humano 
studio  atque  ingenio  comparatam,  cujus- 
modi  fuit  sapientia  philosophorum. 

Sed  in  gratia  Dei  conversati  sumus 
in  hoc  mundo.  Graece  et  Syriace:  in 
mundo,  sine  pronomine,  quemadmodum 
et  legit  Augustinus  in  Speculo :  item  Pri- 
masius  et  veteres  concordantiae.  Notan- 
dum  est,  Apostolum  duo  a  se  removere, 
ac  duo  sibi  adscribere.  Primum  sibi  tri- 
buit  simplicitatem  ac  sinceritatem  con- 
versationis  in  munere  Apostolbo ,  per 
quod  tacite  removet  a  se  vitium  hypocri- 
sis  ac  depravatae  intentionis,  quo  labora- 
bant  ejus  adversarii.  Deinde  sapientiam 
carnaiem  a  se  excludit,  opponens  ei  et 
agnoscens  in  se  gratiam  Dei.  Hujus  au- 
tem  oppositionis  ea  ratio  est ,  quia ,  si 
Christus  et  Apostoli  fuissent  usi  sapientia 
saeculari  in  praedicando  Evangelio,  jam 
conversio  hominum  ad  fidem  non  fuisset 
attributa  gratiae  et  potentiae  Dei ,  sed 
hominumsapientiae.  Quodmanifestesigui- 
ficant  illa  Apostoli  verba  prioris  Epist. 
cap.  2. :  Sermo  meus  et  praedicatio  mea 
non  in  persuasibilibus  humanae  sapien- 
tiae  verbis,  sed  in  ostensione  spiritus  et 
virtutis ,  ut  fides  vestra  non  sit  in  sa- 
pientia  hominum,  sed  in  virtute  Dei. 
Quo  et  illud  pertinet,  quod  ejusdem 
Epist.  cap.  1.  dixit,  se  missum  a  Cbristo 
evangelizare ,  non  in  sapientia  verbi, 
ut  non  evacuetur  crux  Christi;  et  ite- 
rum  :  Ea,  quae  stulta  suntmundi,  Deum 
elegisse,  ut  confundat  sapientes,  ut  non 
glorietur  omnis  caro  in  conspectu  ejus. 

Hoc  igitur  est,  quod  nunc  Apostolus 
dicit,  suam  conscientiam  praeter  caetera 
sibi  testari,  quod  non  usus  fuerit  admini- 
culo  sapientiae  saecularis;   sed  a  gratia 

Dei  frnctum  suae  praedicationis  exspe- 
ctans ,  in  Apostolico  munere  versatus  sit 
apud  homines.  Gratiam  Dei  dicere  vide- 
tur  gratuitam  ac  potentem  Dei  operatio- 
nem ,  tam  in  signis  exterioribus  miracu- 
lorum,  quae  per  eum  Deus  faciebat,  quam 
in  occulto  tractu  plurimorum  ad  creden- 
dum  Evangelio  per  ipsum  praedicato ;  ut 
conveniat,  quod  hic  dicitur,  cum  verbis 
modo  citatis  ex  priore  Epistola :  Sed  in 
ostensione  Spiritus  et  virtutis,  acrursus : 
In  virtute  Dei.  Caeterum  oblique  notat 
Apostolus  toto  hoc  versu  pseudoapostolos, 
qui  nec  sincere,  sed  quaestus  et  gloriae 
captandae  studio,  nec  in  gratia  Dei,  sed 
in  sapientia  carnali  Christum  praedica- 
bant. 

Abufidantius  autem  ad  vos.  Vel. : 
apud  vos,  ut  habet  textus  Ambrosii,  vel : 
erga  vos,  ut  alii  verterunt,  quod  Graece 
est  7ipoc;  ujjiag.  Dicit :  abundantius  sive 
potissimum  apud  vos ,  non  quod  apud 
alios  minus  sincere  conversatus  fuisset; 
sed  quia  majora  sincerae  suae  conversa- 
tionis  argumenta  apud  Corinthios  osten- 
derat,  ut  quibus  gratis  ac  sine  stipendio 
praedicasset  Evangelium,  parcens  eorum 
infirmitati. 

13.  Non  enim  alia  scribimus  vobis, 
quam  quae  legistis  et  cognovistis.  In 
Graeco  verbis  praesentis  temporis  sic  le- 
gitur:  quam  quae  legitis  aut  etiam  co- 
gnoscitis.  Latini  codices  in  tempore 
variant.  Vulgares  habent:  legistis  et 
cognovistis ;  praestantiores :  legistis  et 
cognoscitis;  pauci,  sed  praestantissimi : 
legitis  et  cognoscitis ,  quibus  annuunt  et 
veteres  concordantiae ,  et  tam  textus, 
quam  commentarius  Ambrosii.  Syrus 
quoque  praesentis  temporis  verba  reddi- 
dit.  At  quoquo  modo  legas,  obscura  est 
sententia  propter  verbum  legitis  aut  le- 
gistis ;  id  quod  alii  ad  praesentem  Epi- 
stolam,  alii  ad  priorem  referunt;  quasi 
sensus  sit:  Ea,  quae  scribimus  de  nostra 
sincera  cenversatione ,  consentanea  sunt 
iis,  quae  in  hac  epistola  legitis,  vel  quae 
in  priore  legistis.  Cajetanus  de  utraque 
simul  exponit. 

Verum   difficultas   remanet,   quomodo 


recte  doceat  Apostolus,  ea,  quae  scribit, 
vera  esse,  ex  suis  ipsius  scriptis,  quae 
legere  possent  Corinthii;  cum  nemo  se 
ipsum  legitime  sibi  testem  assumat,  ipso 
etiam  Domino  teste,  Joann.  5. :  Si,  inquit, 
ego  testimonium  perhibeo  de  me  ipso, 
testimonium  meum  non  est  verum.  Ad- 
dit  quidem  Apostolus:  Et  cognoscitis, 
quo  verbo  ad  ipsorum  Corinthiorum  con- 
scientiam  sese  refert.  Sed  per  hoc  non 
tollitur  scrupulus,  quem  facit  verbum 
legitis. 

Tolletur  autem  penitus,  si  pro:  legitis, 
ex  Graeco  vertas:  recognoscitis,  seu  re- 
cordamini.  Nam  Graecum  verbum  ava- 
Y'.vcoox£T£  significat  utrumque.  Sane 
Theophylactus ,  cum  non  satis  se  expe- 
diret  in  reddendo  sensu  Apostoli  secun- 
dum  priorem  magisque  reteptam  Graeci 
verbi  significationem ,  confugit  ad  hauc 
posteriorem ,  quam  et  videre  est  expres- 
sam  a  Syro  interprete.  Is  enim  Graeca 
sic  vertit :  quam  ea,  quae  agnoscitis,  et 
vobis  persuasa  habetis.  Erit  igitur  hic 
sensus :  Non  sunt  vana ,  quae  scribo  de 
recta  et  sincera  mea  apud  vos  conversa- 
tione.  Vos  ips?  mihi  testes  estis.  Neque 
enim  alia  scribo,  quam  quae  vos  ipsi  re- 
cognoscitis,  id  est,  quorum  facile  memi- 
nisse  potestis,  et  quae  etiamnum  experi- 
mento  cognoscitis.  Vis  sermonis  Apostolici 
esse  videtur  in  duabus  praepositionibus, 
verbum  ftvcoaxsTS  componentibus,  ava  et 
£7:1,  quasi  dicat:  et  rccognoscitis  antiqua, 
et  insuper  etiam  cognoscitis  recentia. 

Spero  autem,  quod  usque  in  finem 
cognoscetis.  Graece  cum  interposita  co- 
pula:  quod  et  usque.  Erasmus  et  Hen- 
tenius:  quod  usque  ad  finem  quoque 
cognoscetis. 

14.  Sicut  et  cognovistis  nos  ex  parte. 
Addens  :  ex  parte,  perstringit  Corinthios, 
quod,  plus  satis  auscultantes  aemulis  et 
obtrectatoribus  Pauli,  minus  adhuc  bene 
et  honorifice  de  suo  Apostolo  sentirent 
Sunt,  qui  illud,  ex  parte  ad  cognoscentes 
referant,  hoc  sensu :  Quidam  vestrum,  non 
omnes,  cognovistis  integritatem  meam. 
Non  enim  sum  nescius ,  istic  esse  quos- 
dam,  qui  arbitrentur  nost  tamquam  se- 

cundum  carnem  ambulemus,  infra  cap. 
10.  Sed  melius  ad  rem  cognitam,  id  est, 
ad  Paulum  refertur,  sicut  exposui.  Nam 
et  alibi  sic  loquitur,  ut  1  Cor.  13.:  Ex 
parte  cognoscimus,  et  ex  parte  prophe- 
tamus. 

Quod  gloria  vestra  sumus.  Graece 
xauy^/AO,  gloriatio,  quam  et  vox  Syriaca 
significat.  Porro  dubium  est,  utrum  illa 
praecedentia :  Spero  autem,  quod  usque 
in  flnem  cognoscetis,  sicut  et  cognovistis 
nos  exparte,  referenda  sint  ad  superiora, 
ut  sit  sensus :  Spero,  quod  etiam  deinceps 
semper  magis  ac  magis  experturi  sitis  et 
cognituri,  vera  esse,  quae  scribo  de  inte- 
gritate  meae  conversationis ;  quemadmo- 
dum  et  nunc,  aliquousque  me  talem  esse, 
re  et  experientia  cognovistis;  an  vero 
cohaereant  cum  eo,  quod  sequitur:  quod 
gloria  vestra  sumus,  videlicet  hoc  sensu : 
Spero,  vos  usque  in  finem  cognituros,  si- 
cut  jam  ex  parte  cognovistis ,  nos  esse 
gloriam  vestram.  Qui  totum  ad  superiora 
referunt,  hic  non  legunt  quod  sed  quia, 
idque  causaliter  accipiunt.  Utrumque 
enim  significat  Graecum  ozi,  et  in  Latinis 
codicibus  utrumque  reperitur.  Imo  pleri- 
que  omnes  mediae  aetatis  enarratores 
una  cum  glossatore  et  Ambrosiastro  quia 
legerunt. 

Veruntamen  nobis  magis  probatur  eo- 
rum  distinctio,  qui  priorem  partem  ad 
superiora,  posteriorem  vero  huc  referunt. 
Et  prioris  quidem  partis  sensus  jam  pa- 
tet:  posterior  autem  sic  exponitur:  Quem- 
admodum  et  jam  ex  parte  de  me  cogno- 
vistis  et  persuasum  habetis,  quod  sim 
gloria  sive  gloriatio  vestra,  hoc  est,  quod 
ex  me  sit  vobis  gloriandi  materia;  nempe 
quod  nacti  sitis  talem  Apostolum,  tamque 
sincerum  Evangelii  praedicatorem ,  qui 
non  sua  quaerat,  sed  tantum  ea,  quae 
Jesu  Christi  sunt  ac  vestiae  salutis.  Ne 
vero,  tamquam  immoderatius  sese  efferens, 
arroganter  hoc  dicere  videatur,  addit, 
quod  ad  laudem  Corinthiorum  faciat: 

Sicut  et  vos  nostra  in  die  Domini 
nostri  Jesu  Christi.  Graece  tantum:  in 
die  Domini  Jesu;  tametsi  textus  Syria- 
cus  Latino  consonat.    Haec  pars :  ln  die 


Domini  etc,  non  ad  utrumque  membrum 
praecedens  referenda  est,  sed  tantum  ad 
istud:  Etvosnostra,  scilicet  gloria  seu 
gloriatio  estis.  Sentit  enim  Apostolus,  se 
vicissim  in  adventu  Domini  ad  judicium 
de  Corinthiis  gloriaturum,  tamquam  apud 
quos  egregie  laboraverit,  non  sine  copioso 
fructu  fidei  et  salutis  eorum ;  ac  proinde 
quasi  dicturum  ad  judicem  Christum: 
Domine ,  quinque  talenta  tradidisti 
mihi;  ecce,  alia  quinque  superlucratus 
sum ;  ut  vicissim  audiat  illud:  Euge, 
serve  bone  et  fldelis,  intra  in  gaudium 
Domini  tui,  Matth.  25. 

15.  Et  hac  confidentia  volui  prius 
venire  ad  vos.  In  Graecis  hic  ordo  est : 
Et  hac  fiducia  volebam  ad  vos  venire 
prius,  ut  intelligas,  adverbium  prius  non 
cum  verbo  volebam,  sed  cum  venire  con- 
struendum  esse.  Volebam,  Graece  I|3ou~ 
Aojxrjv,  quod  significat  velle  cum  consilio 
ac  deliberatione ,  videlicet  deductum  a 
nomine  ^ouXtj,  consilium.  Delabitur  Apo- 
stolus  ad  excusationem  dilati  sui  adven- 
tus,  rationem  redditurus,  cur  juxta  pro- 
missum  ad  eos  nondum  venerit.  Cum 
autem  hactenus  plurali  numero  de  se  lo- 
cutus  fuerit,  utique  modestiae  causa,  quod 
versaretur  in  iis  commemorandis,  quae  ad 
suam  laudem  pertinerent,  hic  jam,  ubi  de 
purganda  culpa  agitur,  numerum  mutat, 
ac  singulariter  de  se  loquitur,  ne  quem- 
quam  alium  involvere  secum  in  causam 
videatur.  Hac,  inquit,  fiducia  vestrae  bo- 
nae  existimationis  de  me,  quae  spem  da- 
bat,  fructum  me  vobis  adventu  meo  alla- 
turum,  constitueram  ad  vos  venire  prius, 
id  est,  primum,  jam  pridem ;  vel,  prius- 
quam  in  Macedoniam  proficiscerer.  Utra 
expositio  potior  sit,  ex  sequentibus  judi- 
cabitur. 

Vt  secundam  gratiam  haberetis.  Hoc 
est:  Ut  ex  secundo  meo  adventu  secun- 
dam  acciperetis  gratiam,  qui  dudum  ac- 
cepistis  primam ,  quando  primum  istuc 
veniens  ad  fidem  vos  convtrti.  Annotat 
Oecumenius  XaPtv*  &  es^  gratiam,  hic 
ab  Apostolo  dici  XaPav;  id  est,  gaudium. 
Sunt  etiam ,  qui  arbitrentur ,  Apostolum 
nouxaPtv>  sedx^pav  scripsisse.  Siquidem 

et  Theodoietus  x^Pav  legit  et  exponit. 
Veruui  hi  non  satis  attendisse  videntur 
ad  morem  sermonis  Apostoliei.  Nam  et 
alibi  sic  loquitur,  velut  Roman.  1.:  Desi- 
dero  videre  vos,  inquit,  ut  aliquid  im- 
pertiar  vobis  gratiae  spiritualis. 

Gratiam  igitur  intelligit  spirituale  be- 
neficium  ad  veram  pietatem  pertinens,  uti 
sunt  fides ,  spes,  charitas,  caeteraeque 
Christianae  virtutes  et  earum  incrementa. 
Cujusmodi  sane  beneficium  accepturi  erant 
Corinthii  per  Apostoli  sui  ministerium,  si 
ad  eos  venisset.  Nam,  ut  ex  priore  con- 
stat  epistola,  multa  Corinthiis  adhuc  de- 
erant,  tam  fidei,  quam  morum  doctrinam 
spectantia ,  quae  praesentem  curam  ma- 
gistri  postularent.  Hinc,  opinor,  in  textu 
Ambrosiano  legitur :  ut  plenam  gratiam 
haberetis.  Apparet  autem  ex  his  verbis, 
Apostolum  antea  semel  tantum  Corinthi 
fuisse,  quoniam  hic  secundae  gratiae  me- 
minit.  Sed  hoc  an  ita  sit,  et  si  ita  est, 
quomodo  non  sit  ei  contrarium,  quod  in- 
fra  cap.  12.  ac  rursum  cap.  13.  scribit, 
se  tertio  venturum  ad  Corinthios,  diseu- 
tiemus,  quum  ad  eum  locum  capitis  12. 
perventum  erit. 

Juxta  eos ,  qui  Paulum  prius ,  quam 
haec  scriberet,  secundo  Corinthum  adiisse 
putant,  dici  posset,  gratiam  secundam  hic 
intelligi  gratiam  iteratam  quocumque  nu- 
mero.  Nam  Graecum  8s6xepov  aliquando 
significat  iteratum,  sive  posterius,  non 
habita  numeri  ratione.  Quod  autem  Graeci 
secundam  gratiam  interpretantur  gratiam 
geminam  seu  duplicatam,  epistolae  nimi- 
rum,  ac  deinde  praesentiae  Pauli  (quod 
secutus  Erasmus  vertit :  ut  geminam 
apud  vos  inirem  gratiam),  mihi  longius 
petitum  videtur. 

16.  Et  per  vos  transire  in  Macedo- 
niam,  et  iterum  a  Macedonia  venire  ad 
vos.  Supple  e  versu  praecedenti  volui 
seu  volebam.  Quaeritur,  quo  pacto  con- 
sentiant  ista  cum  illis,  quae  scribit  in 
priore  epist.  cap.  ult.  Nam  illic  venturnm 
se  pollicetur,  postquam  Macedoniam  per- 
transiisset.  Haec  autem  verba  plane  signi- 
ficant,  eum  prius  voluisse  Corinthum  ire, 
atque  inde  transire  in  Macedoniam.  Forte 

putabit  qnispiam,  eum  lcqui  de  promisso, 
quo  dixerat  cap.  4.  prioris  epistolae : 
Veniam  ad  vos  rito.  Verum  si  id  dixit, 
cogitans,  prius  Corinthum  venire,  quam 
iret  in  Macedoniam ;  igitur  in  eadem  epi- 
stola  mutavit  consilium ,  utpote  postea 
scribens,  se  prius  in  Macedoniam  profe- 
cturum.  Quam  in  una  eademque  epistola 
consilii  mutationem  Paulo  adscribere, 
nescio ,  an  sit  boni  interpretis.  Et  nos 
quidem  illa  duo  promissa  non  esse  inter 
se  contraria,  suis  locis  ostendimus. 

Ad  quaestionem  itaque  respondent 
Chrysostomus  et  Theophylactus,  Paulum 
non  dicere :  Scripsi,  me  per  vos  transitu- 
rum  in  Macedoniam;  sed:  volui,  tamquam 
diceret:  Plus  volui,  quam  scripsi.  Nam 
animus  mihi  fuit  ad  vos  proficisci  prius 
etiam,  quam  iturus  essem  in  Macedoniam. 
Eodem  fere  modo  respondent  Theodore- 
tus  et  Oecumenius.  Secundum  istos  igitur 
non  sibi  contrarius  est  Paulus;  sed  hic 
aliquid  amplius  dicit  se  voluisse,  quam 
in  priore  epistola  scripserat,  hoc  est,  non 
modo  post  iter  Macedonicum,  quemadmo- 
dum  illic  pollicitus  est,  verum  etiam  ante 
illud  invisere  Corinthios. 

Sed  huic  Graecorum  responsioni  potest 
objici :  Si  Paulus  voluit  tantum ,  et  non 
scripsit,  neque  per  nuntium  mandavit  (id 
enim  tantundem  esset ,  ac  si  scripsisset), 
quid  opus  erat,  ut  de  ejusmodi  voluntate 
seu  proposito  non  impleto  sese  in  epi- 
stola  tam  operose  purgaret?  Deinde:  Si 
scripsit,  se  prius  invisurum  Macedones, 
quam  Corinthios ,  ut  ex  priore  epistola 
est  manifestum;  mox  autem  aliud  voluit, 
nempe  prius  ire  Corinthum,  quam  in  Ma- 
cedoniam;  et  hanc  rursus  voluntatem 
commutavit  cum  priore:  non  semel  igitur, 
sed  secundo  mutavit  consilium.  Quae  res 
certe  majoris  inconstantiae  speciemhabet. 
Nec  vero  de  ea  se  Paulus  excusat,  sed 
de  una  tantum  consilii  mutatione,  signifi- 
cata  per  unum :  est  et  non. 

Illud  meo  judicio  verisimilius ,  quod 
apud  S.  Thomam  et  Liranum  hac  de  re 
legitur,  Apostolum  Paulum  in  prima  epist. 
ad  Corinthios  data,  quae  non  exstat,  et 
cujus  mentionem  facit  in  epistola  supe- 

riore  cap.  5.  (vel  per  nuntium,  addit 
Thomas),  promisisse  Corintbiis  id,  quod 
hic  refert;  nempe  se  prius  venturum  ad 
eos,  quam  iret  in  Macedoniam.  Caeterum 
postea,  mutato  consilio,  in  secunda  epi- 
stola,  quae  nobis  prima  est,  scripsisse, 
quod  prius  in  Macedoniam  profecturus 
esset,  atque  inde  venturus  Corinthum. 
Quod  quia  priori  promissioni  contrarium 
erat,  de  eo  nunc,  inquiunt,  Apostolus  sese 
excusat.  His  similia  commentatur  Caje- 
tanus. 

Utcumque  vero  se  res  habeat  de  prima 
epistola  non  exstante,  cujus  hic  mentio- 
nem  Cajetanus  non  facit,  et  de  qua  quid 
nobis  videatur ,  suo  loco  diximus ;  in  eo 
sane  videutur  admodum  loqui  probabiliter 
autores  isti,  quoJ  promissionem ,  de  qua 
non  praestita  se  nunc  Apostolus  excusat, 
diversam  fuisse  dicunt  ab  illa,  quae  in 
superiore  epistola  habetur,  eaque  prio- 
rem,  et  quidem  ei  contrariam.  Nam  quod 
attinet  ad  verba  promissionis ,  quae  in 
priori  leguntur  epistola,  nihil  illis  contra- 
rium  hucusque  fecerat,  et  adhuc  integrum 
ipsi  erat,  illud  promissum  complere  scili- 
cet  a  Macedonia  (cujus  in  transitu ,  vel 
certe  post  transitum  scribitur  haec  epi- 
stola)  proficiscendo  Corinthum ;  idque  adeo 
se  facturum  adhuc  pollicetur  hujus  epi- 
stolae  cap.  12.  et  13.,  quod  ipsum  etiam 
praestitit.  Nam  e  Corintho  postea  scripsit 
epistolam  ad  Romanos,  ut  ostendimus  in 
argumento  illius  epistolae.  Sed  et  Lucas 
refert  Act.  20.,  Paulum,  postquam  Mace- 
doniae  partes  perambulasset,  in  Grae- 
ciam  venisse ,  id  est,  in  Acbaiam,  ubi 
Corinthus  est.  Vide,  quae  diximus  ad 
illud  1  Cor.  16.:  Veniam  ad  vos ,  cum 
Macedoniam  pertransiero. 

Quin  et  prior  epistola  tale  quid  etiam, 
quale  dicunt  hi  scriptores ,  innuere  vide- 
tur,  illis  maxime  verbis:  Nolo  enim  vos 
modo  in  transitu  videre ,  nempe  sicut 
antea  constitueram,  et  facturum  me  vobis 
significaveram.  Cum  enim  multa  corri- 
genda  essent  apud  Corinthios,  quae  in 
transitu  corrigi  non  possent,  sed  egerent 
longiori  mora,  simul  ob  alias  causas  hac 
epistola  suis  locis  indicandas,  mutat  Apo- 


stolus  consilium  de  transitu,  et  promittit, 
se,  postquam  Macedoniam  pertransisset, 
venturum,  ac  justo  tempore  apud  eos 
moraturum,  sic  inquiens :  Apud  vos  au- 
tem  forsitan  manebo,  vel  etiam  hiema- 
bo ;  et  iterum:  Spero  enim,  me  aliquan- 
tum  temporis  manere  apud  vos.  Quod 
quidem  tempus  fuit  mensium  fere  trium, 
uti  Lucas  significat  Act.  20.  Videat 
lector  Chrysostomi  commentarium  ad  illa 
verba  Pauli  inferiora:  Testem  Deum  in- 
voco,  quod  parcens  vobis  nondum  veni 
Corinthum,  et  comperiet,  eum  tandem  in 
hanc,  quam  probamus,  sententiam  descen- 
dere.  Dicit  enim  ac  probabilius  censet, 
Paulo  in  animo  fuisse,  priusquam  su- 
periorem  epistolam  scribcret,  ad  Corin- 
thios  se  conferre  ;  caeterum,  suadente 
charitate,  sese  continuisse,  ne  eos  incor- 
rectos  offenderet. 

Et  a  vobis  deduci  in  Judaeam.  In 
priori  epistola  dixerat  indefinite :  Ut  vos 
me  deducatis ,  quocumque  iero ,  ac  de 
profectione  sua  in  Judaeam  tantum  illud : 
Quod  si  dignum  fuerit,  ut  et  ego  eam, 
mecum  ibunt;  videlicet  tunc  adhuc  in- 
certus,  an  illuc  profecturus  esset.  Interea 
vero  per  Spiritum  edoctus,  quod,  tran- 
sita  Macedonia  et  Achaia,  Hierosoly- 
mam  ire  deberet,  ut  habetur  Actor.  19., 
nunc  definite  Judaeam  nominat,  quo  sit 
deducendus ;  eo  maxime,  quod,  probata 
Macedonum  liberalitate,  jam  constitutum 
esset,  pecuniam,  quae  colligebatur  in 
usum  pauperum  sanctorum,  qui  erant  Hie- 
rosolymis,  ab  ipso  perferendam  esse.  Ita 
Paulus  hac  mentione  suae  profectionis  in 
Judaeam  tacite  et  velut  in  transcursu 
Corinthios  submonet  ejus  ofiicii,  ad  quod 
inferius  ex  instituto  eos  hortatur. 

17.  Cum  ergo  hoc  voluissem ,  num- 
quid  levitate  usus  sum?  Graece:  Hoc 
igitur  volens ,  numquidnam  levitate 
usus  sum?  Volens,  pooAouevoc,  Ambro- 
sius:  cogitans,  id  est,  deliberate  propo- 
nens  ac  statuens.  Sensus  autem  est: 
Numquid  volens  ac  statuens  illud  facere, 
quod  tamen  postea  non  feci,  leviter  ac 
temere  illud  volui?  Sensum  hunc  postu- 
lat  Graecum  praesentis  temporis  partici- 

pium.  Non  igitur  hic  quaerit  Apostolus, 
an  animi  levitate  mutaverit  prius  consi- 
lium ;  sed  an  prior  illa  voluntas  et  propo- 
situm  cum  levitate  fuerit  conjunctum. 
Quod  quidem  videri  poterat  ob  mutatio- 
nem  consilii  subsecutam.  Eundem  sensum 
aperte  exhibet  translatio  Syriaca :  Hoc 
igitur ,  quod  cogitavi,  numquid  tam- 
quam  levis  cogitavi?  Confirmat  etiam, 
quod  sequitur  : 

Aut  quae  cogito ,  secundum  carnem 
cogito  ?  Graece :  Aut  quae  volo,  secun- 
dum  carnem  volo?  Est  enim  idem  in 
Graeco  verbum,  quod  interpres  supra 
semel  et  iterum  vertit  velle.  Significat 
autem,  ut  diximus,  velle  cum  deliberatione 
et  consilio,  quod  est  cogitare.  Quare  et 
Erasmus  exemplo  nostri  interpretis  hic 
vertendum  sibi  putavit:  cogito.  Secun- 
dum  carnem  cogitare  est  cogitare  more 
hominum  carnalium,  id  est,  in  cogitatio- 
nibus  suis  ac  studiis  obsequi  carnali  cui- 
piam  affectui,  velut  avaritiae,  ambitionis, 
aut  consequendi  cujuscumque  commodi 
temporalis. 

Nota,  Paulum  duas  causas  prioris  con- 
silii  suscepti  a  se  removere;  levitatem 
animi,  qua  fit,  ut  quis  temere  proponat  et 
statuat ,  quod  postea  cogatur  mutare ;  et 
intentionem  depravatam  ex  affectu  carnali, 
quo  vitio  similiter  impelli  solent  homines 
ad  ea  statuenda  ac  promittenda,  quorum 
ipsos  postmodum  poeniteat.  Ex  quibus 
intelligi  vult,  prius  suum  ccnsilium,  quo 
cogitaverat  Corinthios  invisere,  prius- 
quam  iret  in  Macedoniam,  quamvis  illud 
postea  mutaverit,  reprehensionem  non 
mereri.  Nam  et  sapientis  est,  consilium 
mutare  ex  re  nata,  quae  prospici  non  po- 
tuit.  Cur  autem  mutaverit,  eoque  suum 
adventnm  distulerit  ultra,  quam  promi- 
sisset,  causas  adfert  inferius,  partim  sub 
finem  hujus  capitis  et  initio  sequentis, 
partim  sub  finem  capitis  12. 

Ut  sit  apud  me :  Est  et  non  ?  Haec 
pars  sub  eodem  cadit  interrogationis  te- 
nore  cum  praecedenti ;  maxime  secundum 
Latinam  lectionem.  Est ,  Graece  vai, 
etiam,  adverbium  affirmandi.  Geminatur 
autem  in  Graeco   tam   affirmatio,   quam 


negatio,  duntaxat  hoc  loco.  Sic  enim  le- 
gitur:  Tva  -q  Tcap3  suol  to  val,  val,  xat  to 
ob,  &6;  id  est,  ut  sit  apud  me:  Etiam, 
etiam,  et  Non,  non?  quae  geminatio  est, 
est,  non,  non,  legitur  etiam  in  textu  Am- 
brosii  juxta  priores  editiones ,  haud  ob- 
scure  suffragante  commentario;  legitur  et 
in  translatione  Syriaca.  Caeterum  Graeca 
propter  appositum  articulura  tq  plenius 
transferri  possunt,  vei  hoc  modo:  ut  sit 
apud  me  illud:  Etiam,  etiam,  et  illud: 
Non,  non;  vel  sic:  ut  apud  me  etiam 
sit  Etiam ,  et  non  sit  Non.  Quomodo 
transtulit  Erasmus ,  cui  favere  videtur 
sermo  similis  in  epist.  Jacobi,  cap.  5. 
juxta  Graecam  lectionem:  Sit  autem  ve- 
strum :  Est,  est,  et  Non,  non.  Sed  de  eo 
videbimus  suo  loco. 

Chrysostomus  ac  caeteri  Graeci  partem 
hanc  ita  accipiunt,  quasi  Paulus  pro  ab- 
surdo  habeat,  ut  sit  apud  ipsum  Etiam, 
etiam,  id  est,  constantia  affirmationis,  et 
Non,  non,  id  est,  constantia  negationis ; 
eo  nimirum,  quod  Spiritu  dictante  ac  ju- 
bente  vir  spiritualis  cogatur  aliquando 
consilia  mutare ;  sicut  de  Paulo  scribitur 
Act.  16.,  quod  semel  et  iterum  prohibitus 
fuerit  a  Spiritu  sancto  proficisci  in  eam 
regionem,  quam  volebat.  Verum  quia  non 
mutare  consilium,  etiam  ubi  oportet,  non 
est  levitatis,  sed  obstinati  animi ,  Paulus 
autem  levitatis  et  inconstantiae,  non  au- 
tem  pertinaciae  crimen  hic  a  se  depellere 
studet ;  fit,  ut  praesenti  loco  parum  apte 
quadret  ille  Graecorum  commentarius. 

Porro  nonnulli  sine  interrogatione  le- 
gendam  putant  hanc  partem,  ut  ad  inter- 
rogationem  praecedentem :  Aut  quae 
cogito ,  secundum  carnem  cogito?  sub- 
audiatur  responsio  :  Nequaquam.  Cujus 
deinde  ratio  sequatur:  ut  sit  apud  me: 
Etiam,  etiam,  et  Non,  non,  hoc  est,  ut, 
quod  afiirmo,  maneat  afiirmatum,  et  quod 
nego,  raaneat  negatum,  nec  consilium  te- 
mere  mutem ,  sed  ubique  vestris  serviam 
commodis,  hac  in  parte  mihi  semper  simi- 
lis  et  constans.  Hunc  sensum  velle  vide- 
tur  Ambrosiaster,  ejusdemque  meminit 
Erasmus  in  annotationibus ,  atque  eum 
tradit  in  paraphrasi. 

Etsi  vero  nonnihil  probabilitatis  huic 
sensui  conferant  loca  Matth.  5.  et  Jacobi 
5.,  quibus  praecipitur,  ut  sermo  noster 
sit:  Est,  est;  Non,  non;  multo  tamen 
planior  erit  hujus  loci  contextus,  si  totus 
usque  ad  finem  interrogative  legatur,  hoc 
itidem  plano  et  aperto  sensu :  Num  levis, 
num  carnalis  sum?  ut  propterea  sit  apud 
me:  Est,  et  non?  id  est,  modo  affirmare, 
modo  negare?  dicere  et  non  praestare? 
Cui  sensui  non  obstat,  quod  in  Graeco 
duplicantur  adverbia;  nam  id  factum  vi- 
deri  potest  fortioris  affirmationis  aut  ne- 
gationis  significandae  causa;  idque  ex 
more  Hebraeorum,  quo  et  Christus  usus 
est,  dicens  identidem  apud  Joannem: 
Amen }  amen  dico  vobis;  quod  non  est 
aliud,  quam :  Etiam ,  etiam ,  aut,  vere, 
vere  dico  vobis.  Qua  ratione  seusus  erit 
hujus  partis :  Ut  rem  eandem  nunc  vehe- 
menter  affirmem,  nunc  vehementer  negem. 

Haec  si  non  placeant,  restant  suspicio- 
nes  una  et  altera  Graecae  lectionis  vitia- 
tae.  Prior  est,  in  Graeco  fortasse  deside- 
rari  negationem,  qua  addita  legatur:  Vt 
non  sit  apud  me :  Est,  est,  et  Non,  non  ? 
Sic  enim  erit  sermo  perspicuus ,  habens- 
que  similitudinem  sensus  cum  Scripturis 
Matth.  5.  et  Jacobi  5.  Altera,  quae  plu- 
ribus  probatur,  geminationem  adverbio- 
rum  huc  in  Graecum  textum  irrepsisse  ex 
dictis  locis  Matthaei  et  Jacobi,  cum 
scriptnm  esset  simpliciter,  quemadmodum 
infra  semel  et'  iterum  :  Etiam  et  Non. 
Quam  conjecturam  auget  constans  lectio 
veteris  et  vulgatae  editionis,  et  omnium 
ejus  interpretum,  ut  versimile  sit,  eam 
in  quibusdam  Graecis  olim  exstitisse. 

Porro  videtur  Apostolus  his  verbis  non 
prorsus  a  se  removere:  Est  et  Non ,  sed 
eatenus  tantum,  ut  proveniat  ex  causis 
memoratis,  scilicet  ex  animi  levitate  vel 
affectu  carnali.  Prorsus  autem  et  omnino 
removet  a  Deo  divinisque  promissis; 
necnon  a  se ,  quatenus  erat  Christi  Apo- 
stolus,  et  verborum  ejus  interpres.  Dicere 
enim  poterant  ejus  adversarii:  Si  dicta 
tua  et  promissa  non  sunt  certa,  sed  ex 
occasione  mutabilia ,  potcrit  igitur  et  in 
sermone  tuo,  quo  Christum  nobis  prae- 


dicasti ,  mutabilitas  reperiri ;  ut  sit  in  eo  : 
Est  et  Non.  Huic  objectioni  jam  conse- 
quenter  occurrit ,  dicens  : 

18.  Fidelis  autem  Deus ,  quia  sermo 
noster ,  qui  fuit  apud  vos ,  non  est  in 
illo:  Est,  et  non.  In  multis  codicibus 
legitur:  qui  fit  apud  vos,  quemadmodum 
et  sequenti  cap.  vertit :  quae  fit  a  pluri- 
bus ,  cum  neutribi  verbum  in  Graeco  sit 
expressum.  Hoc  quidem  loco  sic  habet: 
quia  sermo  noster ,  qui  ad  vos  (6  rcpog 
ujia<;),  non  fuit:  Etiam  et  non.  Eras- 
mus  et  Hentenius  vertunt :  sermo  noster 
erga  vos ,  id  est,  quo  usus  sum  apud  vos. 
Particulam  in  illo  ut  Graeca  pariter  et 
Syriaca  non  agnoscunt,  ita  nec  Latinus 
exhibet  textus  Ambrosii  etPrimasii.  Quod 
vero  apud  eosdem  huic  versui  proxime  sub- 
jungitur :  Sed  Est  in  illo  est ,  id  hoc  loco 
nulli  alii  codices  habent,  nec  ei  quidquam 
respondet  in  illorum  commentariis,  ut  plane 
crediderim,  inconsiderate  adscriptum  esse. 
Sensus  Apostoli:  Deus  verax  est  et  in- 
fallibilis  in  dictis  et  promissis;  et  ideo 
sermo  praedicationis  nostrae ,  quo  vobis 
Christum  annuntiavimus  tamquam  Dei 
Apostoli,  non  talis  fuit,  ut  mutari  posset 
ex  affirmatione  in  negationem ,  id  est, 
nihil  in  eo  incertum  et  mutabile;  sed 
omnia  firmissima  veritate  constant.  Con- 
junctionem  causalem  cum  sancto  Thoma 
per  redditivam  ejus  interpretor,  quia  per 
ideo.  Quae  quidem  ejus  acceptio  non  est 
infrequens  in  sacris  litteris.  Exempla 
sunt  in  Psalmo  85.  Clamavi  ad  te,  quia 
exaudisti  me.  Psalm.  114.:  Dilexi,  quo- 
niam  exaudiet  Dominus.  Oseae  9. :  Om- 
nes  nequitiae  eorum  in  Galgal,  quia 
ibi  exosos  habui  eos.  Vide  etiam  infra 
ad  illud  capitis  4.:  Credidi,  propter 
quod  locutus  sum. 

Quidam  istud :  Fidelis  Deus,  volunt 
esse  formulam  obtestantis  aut  jurantis, 
ac  si  dicat:  Deum  veracem  testor,  aut, 
Deus  est  mihi  testis  fidelis,  quod  sermo 
noster ,  etc.  Quem  sensum  adfert  etiam 
S.  Thomas  priore  loco.  Sed  profecto 
verisimilius  est,  id  Apostolum  consueta 
phrasi  dixisse  enuntiative.  Sic  enim  scri- 
bit  in  priore  epist.  cap.  1. :  Fidelis  Deus, 

per  quem  vocati  estis  in  societatem  Filii 
ejus ;  et  iterum  cap.  10.:  Fidelis  Deus 
est,  qui  non  patietur,  vos  tentari  supra 
id ,  quod  potestis.  Jam  quod  nonnulli 
partem  hanc  interpretantur  de  sermone 
Pauli ,  quo  promiserat  se  venturum,  tam- 
quam  neget,  eum  fuisse  vanum  et  incon- 
stantem,  eo,  quod  non  temere,  sed  justa 
ratione  consilium  mutasset,  non  habet 
connexionem  cum  sequcntibus ,  quae  ta- 
men  optime  cohaereut  cum  sensu,  quem 
nos  dedimus. 

19.  Dei  enim  Filius  Jesus  Christus, 
qui  in  vobis  per  nos  praedicatus  est. 
Illud  per  nos  non  dicit,  ut  multa  supe- 
riora,  de  sua  tantum  persona,  sed  de 
pluribus,  quos  contiuuo  nominat. 

Per  me,  et  Silvanum  ei  Timotheum. 
Meminit  ejusdem  Silvani  velut  coapostoli 
sui  in  epigraphe  utriusque  epist.  ad  Thes- 
salonicenses.  Meminit  et  Petrus  in  fine 
primae  suae  epistolae.  Hunc  autem  eun- 
dem  esse  cum  Sila,  Pauli  collega,  de 
quo  frequens  in  Actis  Apost.  mentio  per 
cap.  15.  16.  17.  18.,  videlicet  Hebraeo 
nomine  (quod  missum,  id  est,  Apostolum 
significat,  Hieronymo  teste  in  epist.  143., 
quae  est  ad  Damasum,  et  in  comment. 
epist.  ad  Gal.  1.)  flexione  quadam  in 
Romanum  commutato,  consentiunt  omnes 
fere  interpretes.  Nam  quod  Hieronymus 
in  epist.  memorata  censet,  vitiose  Silva- 
num  pro  Sila  legi  in  epistolis  Paulinis, 
in  hoc  ei  non  assentior,  quandoquidem 
Don  uno  loco,  sed  pluribus,  omnium 
exemplarium  consensu,  legitur  tam  Grae- 
ce,  quam  Latine  2iAooavo<;,  Silvanus. 
Quod  autem  in  Menologio  Graecorum  ad 
diem  tricesimum  Julii  annotantur  tam- 
quam  duo  diversi,  Silas  et  Silvanus 
Apostoli ,  errore  factum  non  dubito.  Po- 
tius  fuerat  scribendum  :  Silas  sive  Sil- 
vanus  Apostolus.  Porro  Silam  et  Timo- 
theum  fuisse  Pauli  cooperarios  in  praedi- 
cando  Corinthiis  Evangelio,  potest  intelligi 
ex  illis  verbis  Actor.  18. :  Cum  venissent 
autem  de  Macedonia  (nempe  Corinthum 
ad  Paulum)  Silas  et  Timotheus,  instabat 
verbo  Paulus.  Venerant  enim  a  Paulo 
accersiti,  ut  ejusdem  libri  cap.  17.  dicitur, 


certe  non  ob  aliud,  quam  ut  ipsum  in 
illa  nova  plantatione  Evangelii  adju- 
varent. 

Non  fuit:  Est  et  non ;  sed  Est  in  illo 
fuit.  Graece:  Non  fuit:  Etiam  et  non; 
sed  Etiam  in  ipso  fuit.  Totius  periodi 
sensus  hic  reddi  potest:  Jesus  Christus, 
Dei  Filius,  qui  apud  vos  per  me,  et  Sil- 
vanum  et  Timotheum  praedicatus  est, 
cum  sit  aeterna  veritas ,  ideoque  nec 
fallere  possit,  nec  falli,  non  fuit  mutabi- 
lis  ab  affirmatione  ad  negationem,  ut  ali- 
quid  eorum ,  quae  diceret,  mutato  con- 
silio  non  praestaret;  sed  fuit  in  eo  con- 
stans  affirmatio.  Cum  ergo  nos  simus 
Apostoli  et  legati  Jesu  Christi,  eoque 
nomine  non  aliud,  quam  Christi  verbum 
et  Evangelium  ac  promissa  vobis  annun- 
tiaverimus  (nam  et  hujus  legationis  no- 
strae  fidem  operatione  signorum  testatam 
atque  probatam  fecimus) ,  utique  conse- 
quitur ,  nostrum  ad  vos  de  Christo  sermo- 
nem  non  fuisse  mutationi  obnoxium. 

At  6ciendum,  extremam  partem  ita 
verti  posse :  sed  Etiam  per  ipsum  fuit, 
sive  factum  est,  Graece  fiyovev,  ut  sen- 
sus  sit:  Sed  affirmationes  et  promissiones 
divinae  per  ipsum  completae  sunt  et 
complentur.  Ita  statim  ipse  noster  inter- 
pres  vertit  Graecum  sv  ccutoj,  per  ipsum. 
Et  huic  sensui  valde  congruunt  sequentia. 

20.  Quotquot  enim  promissiones  Dei 
sunt,  in  illo  Est.  Graece :  in  ipso  Etiam, 
supple:  sunt;  quod  recto  ordine  dicas: 
sunt  etiam  in  ipso.  Et  quamvis  Graeca 
lectio  neutra  parte  habeat  verbum  sunt, 
in  utraque  tamen  subintelligendum  est; 
quemadmodum  probe  expressit  textus 
Ambrosianus.  Itaque  sensus  est:  Omnes 
Dei  promissiones ,  quascumque  vobis  an- 
nuntiavimus,  per  Christum  sunt  ratae, 
validae  et  immutabiles,  quia  per  eum 
complentur ;  sive  quatenus  est  Filius  Dei, 
per  quetn  omnia  facta  sunt,  ut  habet 
symbolum  fidei  nostrae;  sive  quatenus 
homo,  per  cujus  meritum,  et  non  aliter, 
Deus  in  nobis  implet  sua  promissa.  Quod 
posterius  magis  videtur  Apostolus  velle. 

Nominat  autem  in  praecedenti  senten- 
tia  Dei  Filium,  ut  rationem  innuat,  quare 

Christus  non  f  uerit :  Est  et  non.  Id  enim 
non  habet  ah  humana  natura ,  sed  a  di- 
vina.  Merito  Vallam  hoc  loco  reprehendit 
Erasmus,  quod  particulam  in  illo  vel  in 
ipso  referat  ad  adverbium  etiam,  dicat- 
que,  ab  aliis  imperite  ad  Christum  referri. 
Qua  in  re  certe  suam  ipse  prodit  imperi- 
tiam.  Nam  ne  ad  etiam  referatur,  palam 
repugnat  priori  quidem  loco  etiam  ante- 
positum ,  posteriori  autem  praepositus  ei 
articulus  t6  casu  nominandi ,  qui  cum 
dativo  auTto  non  potest  cohaerere. 

Ideo  et  per  ipsum  Amen  Deo  ad 
gloriam  nostram.  Ideo  non  est  in  Grae- 
cis,  uno  vetusto  codice  excepto,  quem 
annotavit  Rob.  Stephanus ,  in  quo  scri- 
ptum  erat:  dto  xai  dC  auxoD ,  ideo  et  per 
ipsum.  Quemadmodum  et  legitur  in  textu 
Syriaco.  Caetera  Graeca  sic  habent:  Et 
in  ipso  Amen  Deo  ad  gloriam  per  nos. 
Quae  eadem  prorsus  est  lectio  textus 
Ambrosiani ,  nisi  quod  pro  :  in  ipso ,  no- 
biscum  legat:  per  ipsum  ,  quod  est  alte- 
rius  explicatio.  Pelagium  quoque,  et 
Primasium  atque  Sedulium  legisse :  per 
nos  ,  ex  eorum  scholiis  est  manifestum. 
In  quibus  autem  Latinis  c^dicibus  legi- 
tur :  ad  gloriam  vestram,  mendosos  esse, 
non  dubium  est;  ut  et  eos,  in  quibus  ad- 
scriptum  est  verbum:  dicimus,  sive  ante 
Amen,  sive  post  Deo.  Hoc  enim,  inquit 
Haimo,  non  est  de  textu ,  sed  de  glossa, 
scilicet  ordinaria,  quae  id  supplendum 
putavit,  quomodo  Syrus  Paraphrastes 
supplet  verbum  :  damus ,  id  est ,  respon- 
demus :  Amen.  Quamquam  non  videtur 
opus  hujusmodi  supplemento ,  maxime 
secundum  Graecam  lectionem.  Nam  Apo- 
stolus  dicens  :  in  ipso  Amen ,  repetit  id 
ipsum,  quod  dixerat:  in  ipso  etiam ;  ut, 
quemadmodum  illic,  ita  et  hic,  verbo 
sunt  subaudito ,  oratio  perficiatur.  Repe- 
tit  autem ,  ut  ipsa  repetitione  rem  magis 
confirmet,  affirmationem,  per  adverbium 
Graecum  val  declaratam,  velut  obsignans 
affirmatione  significata  per  Hebraicum 
Amen ,  id  est,  fiat,  firmumque  sit;  quod 
vocabulum  jam  usu  receptum  erat  in 
Ecclesiis  Graecorum  atque  Gentilium. 

Dicit  igitur,  omnes  Dei  promissiones 


per  Christum  esse  Amen,  id  est,  veraces, 
firmas  et  immutabiles ,  Deo  ad  gloriam, 
hoc  est,  ad  Dei  gloriam ,  uti  reddidit 
interpres  Syrus.  Glorificatur  enim  Deus 
in  Christo,  per  quem  implet  sua  promissa. 
Docet  hic  locus ,  per  Christi  meritum 
omnia  bona  salutaria  nobis  provenire. 
Sequitur  autem  loco  :  nostram ,  in  Grae- 
co :  per  nos ,  id  est,  per  ministerium 
nostrum.  Loquitur  enim  de  se  suisque 
coapostolis,  quos  supra  nominavit,  per 
quos,  ut  et  per  alios  fidos  Christi  ministros, 
Evangelium  ejus  yua  praedicatione  pro- 
pagantes,  Deus  gentes  ad  fidem  et  saln- 
tem  vocabat,  eoque  pacto  promissiones 
implebat  patribus  factas,  nominatim  illam 
Gen.  22.:  In  semine  tuo  benedicentur 
omnes  gentes. 

21.  Qui  autem  confirmat  nos  vobis- 
cum  in  Christo ,  et  qui  unxit  nos,  Deus. 
Quoniam  proxime  dixerat:  per  nos  im- 
plentur  Dei  promissiones ,  explicat  illud, 
ac  totum  rursus  in  Deum  autorem  refun- 
dit.  Pro  eo ,  quod  habemus :  Nos  vobis- 
cum ,  exemplaria  quaedam  legunt  e  con- 
verso :  vos  nobiscum ;  sed  priorem  lectio- 
nem  germanam  esse,  probat  conscnsus 
codicum  et  interpretum  Graecorum ,  ad- 
stipulante  versione  Syriaca  cum  plerisque 
etiam  Latinis  exemplaribus.  Addit  autem 
Apostolus  :  vobiscum ,  id ,  quod  de  se 
dicit,  commune  ex  parte  f aciens  Corinthiis, 
ut  eos  in  hac  sua  defensione  benevolos 
habeat.  Potestque  particula  vobiscum 
repeti  ad  tria  sequentia  verba,  unxit, 
signavit,  dedit  pignus ,  etc.  Competunt 
enim  haec  omnia  suo  modo  toti  Ecclesiae. 
Unde  et  Ephesiis  attribuit,  quod  sint 
obsignati  Spiritu  sancto ,  Ephes.  1. 
Quamquam  alioquin,  ut  hic  ad  singula 
repetatur,  non  est  necesse. 

Deus  est,  inquit,  qui  nos  Evangelii 
sui  ministros  una  vobiscum  confirmat  in 
Christo,  vel  (ut  Graeca  habent,  et  vetera 
quaedam  Latina)  in  Christum ,  id  est, 
facit  firmiter  Chiisto  inhaerere ;  vos  qui- 
dem  per  fidem  ,  de  qua  paulo  post  dicit: 
Nam  fide  statis;  nos  autem  praeter  hoc 
faciens  fideles  Evangelii  sui  ministros ,  et 
inter  tot  tentationes  et  adversitates  firmi- 

tatem  atque  constantiam  suppeditans,  ne 
quid  aliud ,  quam  quod  ab  eo  accepimus, 
cujus  Apostoli  sumus,  vos  doceamus. 
Idem  Deus  est,  qui  nos  imxit ,  videlicet 
Spiritu  sancto  ,  id  est ,  delibutos  reddidit 
multorum  et  magnorum  Spiritus  sancti 
donorum  infusione ,  quae  praebent  argu- 
mentum  rectae  et  sincerae  nostrae  prae- 
dicationis.  Pelagius  et  Primasius  etiam 
chrismatis  hic  meminerunt ,  dicentes : 
Unxit  nos  Spiritu  sancto  vel  chrismate, 
quasi  sit  allusio  ad  chrismatis  unctionem, 
quae  fit  in  sacramentis.  Locum  hunc 
paulo  aliter  legit  commentator  Ambrosii: 
Qui  autem  confirmat  nos  vobiscum, 
Christus  Dominus  est ;  et  qui  unxit  nos, 
Deus\  eandemque  lectionem  studiose  ex- 
planat  et  urget  pro  consubstantialitate 
Filii  cum  Patre.  Nusquam  tamen  alibi 
hanc  lectionem  reperio. 

22.  Qui  et  signavit  nos.  Graece,  6  dk 
ocppaYiaau-SvoQ  TJuag,  qui  etiam  obsigna- 
vit  nos ,  nempe  Spiritu  sancto,  id  est, 
tamquam  sigillum  quoddam  nobis  im- 
pressit  Spiritum  sanctam,  largiendo  varia 
ejus  charismata,  quae  sigilli  instar  nos 
probent  veros  Dei  nuntios  ac  ministros. 
Nam  sigillum  principis  impressum  aut 
appensum  diplomati  certam  fidem  facit 
inter  homines.  Spiritum  sanctum  intelligi 
in  utraque  parte  praecedenti,  declarat 
pars  sequens: 

Et  dedit  pignus  Spiritus  in  cordibus 
nostris.  Pignus,  Graece  ap  peaj36jva ,  ar- 
rhabonem ,  sive  arrham ,  quae  nimirum 
dari  solet  ad  confirmationem  contractus 
aut  promissi.  Nam  pignus  aliam  notissi- 
mam  apud  Latinos  significationem  habet. 
Sed  interpres  pignus  pro  arrha  posuit  ob 
significationis  quandam  affinitatem.  Sen- 
sus:  Qui  idem  Deus  dedit  in  cordibus 
nostris  arrham  suarum  promissionum  ip- 
sum  Spiritum  sanctum.  Et  quidem  in- 
transitive  pignus  Spiritum  legit  Augusti- 
nuslocisaBeda  recitatis,  necnoncommen- 
tator  Ambrosii,  qui  et  in  eundem  sensum 
exponit,  ita  scribens:  Qui  et  signavit 
nos,  dando  Spiritum  suum  nobis pignus, 
ut  non  ambigamus  de  promissis  ejus. 
Hic  rursus  Spiritum   intellige  secundum 


varia  ejus  dona ,  quae  largius  effusa  fue- 
runt  in  Apostolos ,  quam  in  caeteros  fide- 
les.  Conferendus  est  hic  locus  cum  eo, 
qui  est  Ephes.  1. ,  ubi  leguntur  haec 
verba:  Signati  estis  Spiritu  promissionis 
sancto ,  qui  est  pignus  haereditatis  no- 
strae ,  ubi  et  a  nobis  hae  metaphorae 
sigilli  et  pignoris  sive  arrhae  plenius  ex- 
plicantur.  Jam  ex  his  colligi  vult  Apo- 
stolus  Paulus ,  nulla  ratione  credendum, 
quod  suae  praedicationi  tot  modis  divi- 
nitus  confirmatae  subesse  possit  aliqua 
justa  falsitatis  aut  incertitudinis  suspicio. 

23.  Ego  autem  testem  Deum  invoco 
in  animam  meam.  Postquam  depulit  a 
se  crimen  inconstantiae,  tandem  eis  ape- 
rit  causam  mutati  consilii  ac  promissi  non 
praestiti.  Poterat  hic  esse  principium 
secundi  capitis,  cum  quo  ista  cohaerent. 
Nam  et  textus  Syriacus  hinc  facit  sectio- 
nis  initium ,  et  Chrysostomus  ab  hoc  loco 
novam  homiliam  incipit.  Caeterum  Apo- 
stolus ,  quo  certius  persuadeat ,  quod 
dicturus  est,  juramentum  adhibet,  id- 
que  non  simplex,  sed  cum  adjuncta  ex- 
secratione.  Deum,  inquit,  advoco  testem 
ejus ,  quod  loquor  (id  enim  est  jurare) ; 
ac  ni  ita  sit ,  Deus ,  injuria  affectus,  quod 
falsi  testis  vocatus  sit,  ulciscatur  in  ani- 
mam  meam  ,  id  est ,  in  me.  Nam  anima 
pro  homine  synecdoche  est  in  Scripturis 
usitatissima. 

Non  igitur  his  verbis  jurat  Apostolus 
per  animam  suam,  ut  quidam  existimant 
(quod  et  sensisse  videtur,  qui  vertit  ex 
Syriaco  :  Ego  vero  testor  Deum  per  ani- 
mam  meam)  :  sed  juratperDeum  expresse 
nominatum ,  addita  exsecratione  sive  ma- 
ledicto  ,  cui  animam  suam ,  id  est ,  semet 
ipsum  subjiciat ,  si  fallat ;  ac  si  diceret : 
Perdat  me  Deus ,  nisi  vera  dixero.  Sunt, 
qui  sic  exponant:  Deum  invoco  testem 
animi  mei.  Sed  hi  ad  Scripturae  phrasim 
non  attendunt. 

Porro  jurasse  per  animam  suam  solus 
Deus  in  Scripturis  legitur,  ut  Jeremiae 
51.  et  Amos  6.  Siquidem  solus  jurat  per 
se  ipsum,  quia  non  habet  majorem,  per 
quem  juret ,  Hebr.  6.  Locum  hunc  inter 
alios  observat  Augustinus  epist.  89.  quaest. 

5.,  ut  doceat,  Christiano  juramentum  non 
esse  illicitum ,  ubi  necessitas  aliqua  po- 
stulat,  ut  juretur.  Quae  quidem  Paulo 
fuit  in  re  praesenti ,  scilicet  ut  adversus 
aemulorum  calumnias  suam  existimatio- 
nem  et  Apostolatus  sui  dignitatem  apud 
Corinthios  tueretur. 

Quod  parcens  vobis  non  veni  ultra 
Corinthum.  Non  ultra ,  Graece  ouxeTi, 
non  adhuc ,  id  est,  nondum ,  ut  habet 
textus  Ambrosianus.  Deum  testor,  inquit, 
me  propterea  nondum  venisse  Corinthum, 
sed  alio  abivisse  ,  secus ,  quam  promise- 
ram ,  quod  parcerem  vobis ,  id  est ,  evita- 
rem  occasionem  vos  puniendi  pro  peccatis 
commissis  ac  poenitentia  non  deletis, 
qualia  nimirum  commemorat  infra  cap. 
12.,  quorum  et  meminit  superioris  epist. 
cap.  4.  5.  et  6.  Unde  et  ult.  cap.  hujus 
epist.  dicit:  Haec  absens  scribo ,  ut  non 
praesens  durius  agam  pro  potestate, 
quam  Dominus  mihi  dedit.  Itaque  par- 
cere  est  non  durius  agere.  Hanc  rationem 
retardati  sui  adventus  amplius  declarat 
capite  proximo. 

24.  Non  quia  dominamur  fidei  ve- 
strae.  Quia  dixerat :  parcens  vobis,  quasi 
potestatem  habens  puniendi  (nam  ejusdem 
est  parcere  et  punire) ,  ne  tamquam 
Dominus  hoc  dixisse  videatur,  removet 
hanc  de  se  opinionem.  Neque  enim 
soli  domini  puniunt,  sed  etiam  patres. 
Simul  autem  oblique  taxat  pseudapo- 
stolos ,  quos  dominantes  et  omnia  im- 
perantes ,  ac  velut  tributorum  exactores, 
ferebant  Corinthii.  Hoc  est  enim ,  quod 
infra  scribit  capite  11.:  Sustinetis ,  si 
quis  vos  in  servitutem  redigit ,  si  quis 
devorat ,  si  quis  accipit,  si  quis  extolli- 
tur ,  si  quis  in  faciem  vos  caedit.  Ista 
namque  facere  solent  domini.  Eadem 
vero  longissime  aberant  a  moribus  Apo- 
stoli  Pauli.  Quod  dicit:  fidei  vestrae, 
Cajetanus  exponit:  vobis  fidelibus.  Theo- 
phylactus  ex  mente  Chrysostnrni  hoc 
modo :  Non  quod  sit  mihi  jus  in  fidem 
vestram.  Liberae  namque  voluntatis 
ftdes  est,  neque  quisquam  cogit  nolen- 
tem  crederc.  - ' 

Porro  Theodoretus   et  apud  Oecume- 


nium  Photius  sic  interpretantur :  Non 
quod  domineuiur  vobis  fide,  id  est,  pro- 
pter  fidem  vestram ,  quam  nostro  magi- 
sterio  didicistis;  quasi  propter  eam  jus 
aliquod  ac  potestatem ,  qualis  est  domi- 
norum ,  ego  et  consortes  mei  in  vos  usur- 
pare  velimus.  Atque  hic  videtur  esse 
germanus  sensus,  quem  et  Gaignaeus 
probat,  et  sua  versione  expressit  Erasmus : 
Non ,  inquit,  quod  dominemur  vobis 
nomine  fidei. 

Sensus  hic  probabilis  fit  ex  articuli 
xrjc  collocatione,  quemadmodum  observat 
idem  Erasmus  in  annotatione.  Neque 
scripsit  Apostolus :  ttj<;  ujulwv  izioTSO)^, 
sed  oixibv  tjjc  TctaTSOJ^  ut  subaudiatur 
evexa,,  causae  significativum.  Est  autem 
dominari  praeesse  cum  ostentatione  po- 
testatis,  eaque  abuti  ad  privata  coinmoda; 
quod  non  solum  a  praelatis  ecclesiasticis 
abesse  debet,  verum  etiam  a  saecularibus. 
Quod  si  dominari  esset  praecipere,  mi- 
nari,  punire,  ut  quidam  adversus  eccle- 
siasticam  potestatem  hunc  locum  inter- 
pretantur,  non  bene  Paulus  a  se  domina- 
tionem  removeret ,  qui  et  praecepta  dedit, 
tam  Corinthiis,  quam  aliis,  et  in  promptu 
habet  ulcisci  omnem  inobedientiam ,  in- 
fra  cap.  10.,  et  minatur  Corinthiis  in 
utraque  epistola  (minantis  enim  verba 
sunt :  In  virga  veniam  ad  vos  ?  1  Cor. 
4. ,  et :  Si  venero  iterum ,  non  parcam, 
infra  cap.  13.),  et  infamem  illum  apud 
eos  fornicatorem  severe  puniendum  iisdem 
Corinthiis  praecepit,  1  Cor.  5. 

Sed  adjutores  sumus  gaudii  vestri. 
Adjutores ,  Graece  aovepyoi,  cooperato- 
res.  Quin  potius,  inquit,  ideo  dixi:  par- 
cens  vobis ,  quod  una  studeamus  procu- 
rare  gaudium  vestrum.  Potest  autem 
intelligi  illa  cooperatio ,  vel  Pauli  cum 
suis  coapostolis ,  vel  Pauli  cum  iis ,  ad 
quos  scribit.  Quamquam  magis  arbitror 
intelligendum  pricri  modo.  Loquitur  au- 
tem  de  gaudio  opposito  tristitiae,  quam 
illis  pepererat  ipsius  objurgatio ;  de  qua 
eorum  tristitia  mox  initio  capitis  sequen- 
tis,  ac  rursum  cap.  6.  et  7.  Ad  hoc  enim 
parcebat  eis ,  ne  tristitiam  haberent  pu- 
niti',  sed  gaudium  absque  severitate  pu- 

nitionis  correcti.  Unde  et  haec  epistola 
magna  parte  consolatoria  est. 

Nam  fide  stntis.  Minus  recte  apud 
Primasium  legitur  ex  alia  quapiam  ver- 
sione :  stetistis.  Graecum  enim  praeteriti 
temporis  verbum:  soT?jxaT£,  significatio- 
nem  habet  actus  perseverantis ,  ut  Matth. 
20. :  Quid  hic  statis  (saTigxaTs)  tota  die 
otiosi  ?  Theoph ylactus  hanc  partem  refert 
ad  illud  praecedens :  Non  quia  domina- 
mur  fidei  vestrae ;  tamquam  Apostolus 
dicat:  Nam  quod  ad  fidem  attinet,  statis, 
non  excidistis  ab  ea;  quare  non  est,  quod 
metuatis ,  ne  fidei  causa  potestatem  Apo- 
stolicam,  quam  dominationem  aemuli  mei 
interpretantur ,  in  vos  exerceam.  Verum 
sunt  alia  quaedam  apud  vos  merito  pu- 
nienda ,  de  quibus  scribo ,  me  vobis  par- 
cere.  Eodem  refert  B.  Thomas,  licet 
sensum  non  explicet.  Cajetanus  vero 
jungit  cum  eo,  quod  proxirae  praecessit, 
hoc  sensu  :  Indigetis  gaudio  ,  quoniam 
fide  constantes  estis. 

Equidem  malim  hunc  sensum:  Digni 


estis  gaudio ,  quia  statis  in  fide.  Et  ideo 
nolumus  vos  contristare,  sed  magis  sug- 
gerere  materiam  gaudii ,  quod  constans 
fides  vestra  meretur;  tantum  abest,  ut 
fidei  nomine  dominationem  apud  vos 
affectemus.  Fide  stare  dicit  pro  eo ,  quod 
est  in  fide  stare.  Quomodo  Gal.  5.  juxta 
Graecum  textum:  Kbertate  stare,  id  est, 
in  libertate  stare.  Sed  de  ea  scriptura 
suoloco;  quum  alioqui  possit,  quod  hic 
dicitur ,  etiam  sic  intelligi ,  quomodo  S. 
Thomas  exponit:  Per  fidem  statis  in 
ista  gratia  Christi.  Caeterum  non  negat 
Apostolus,  inter  Corinthios  fuisse,  qui 
vacillarent  in  aliqua  parte  fidei ;  quales 
erant,  qui  dicebant,  resurrectionem  non 
esse,  1  Cor.  15.  Verum  in  hoc  eos  laudat, 
quod  fidem  Christianam  non  desererent, 
sed  in  ejus  confessione  permanerent. 
Annotat  Erasmus ,  in  quibusdam  Graecis 
exemplaribus  haberi :  SQTTJxajisv,  stamus. 
Sed  eam  lectionem ,  ut  mendosam  et 
contextui  incongruam,  alii  merito  reji- 
ciunt. 


GAPOT  SECUNDUffl. 

Statui  autem  hoc  ipsura  apud  me,  ne  iterum  in  tristitia  venirem 
ad  vos.  2.  Si  enim  ego  contristo  vos;  et  quis  est,  qui  me  laetificet, 
nisi  qui  *)  contristatur  ex  me?  H.  Et  hoc  ipsum  scripsi  vobis,  ut  non, 
cum  venero,  tristitiam  super  tristitiam  habeam ,  de  quibus  oportuerat 
me  gaudere;  confidens  in  omnibus  vobis,  quia  meum  gaudium  omnium 
vestrum  est.  4.  Nam  ex  multa  tribulatione  et  angustia  cordis  scripsi 
vobis  per  multas  lacrymas ;  non ,  ut  contristemini ;  sed  ut  sciatis ,  quam 
charitatem  habeam  abundantius  in  vobis.  5.  Si  quis  autem  contrista- 
vit 2) ,    non  me   contristavit ;    sed    ex    parte ,    ut  non  onerem  omnes  vos. 

6.  Sufficit  illi,  qui   ejusmodi  est,    objurgatio  haec,    quae    fit  a  pluribus, 

7.  ita,  ut  e  contrario  magis  donetis,  et  consolemini,  ne  forte  abundan- 
tiori  tristitia  absorbeatur,  qui  ejusraodi  est.  8.  Propter  quod  obsecro 
vos,  ut  confirmetis  in  illum  charitatem.  9.  Ideo  enim  et  scripsi,  ut 
cognoscam  experimentum  vestrum ,  an  in  omnibus  obedientes  sitis.  10. 
Cui  autem  aliquid  donastis ,  et  ego ;  nam  et  ego  quod  donavi ,  si  quid 
donavi,  propter  vos  in  persona  Christi^),  11.  ut  non  circumveniamur  a 
Satana4);    non    enim    ignoramus    cogitationes    ejus.      12.   Cum    venissem 


0  Cap.  1,  23.    2)  1  Cor.  5.    3)  1  Cor.  5,  4.    «)  Cap.  11,  14.  seq. 

autem  Troadem  propter  Evangelium  Christi1),  et  ostium  mihi  apertum 
esset  in  Domino,  13.  non  babui  requiem  spiritui  meo,  eo  quod  non 
invenerim  Titum  fratrem  meum  2) ,  sed  valefaciens  eis ,  profectus  sum  in 
Macedoniam.  14.  Deo  autem  gratias,  qui  semper  triumphat  nos  in 
Christo  Jesu,  et  odorem  notitiae  suae  manifestat  per  nos  in  omni  loco, 
15.  quia  Christi  bonus  odor  sumus  Deo  in  iis,  qui  salvi  fiunt,  et  in 
iis,  qui  pereunt:  16.  aliis  quidem  odor  mortis  in  mortem;  aliis  autem 
odor  vitae  in  vitam 3).  Et  ad  haec  quis  tam  idoneus?  17.  Non  enim 
sumus  sicut  plurimi,  adulterantes  4)  verbum  Dei,  sed  ex  sinceritate,  sed 
sicut  ex  Deo 5),    coram  Deo ,  in  Christo  loquimur. 


SUMARIUM  CAPITIS  SECUNDL 

Scribit,  idcirco  se  non  venisse,  ne  eos  tristitia  afficeret.  Hortatur,  ut  fornicario  jam  satis 
afflicto  condonationem  una  secum  faciant.  Ad(Mt  de  Tito  non  invento,  et  de  Evangelio 
per  suam  praedicationem  instar  boni  odoris  late  disperso,  licet  non  ab  omnibus  recepto. 
Notat  insinceros  Evangelii  ministros. 


1.  Statui  autem  hoc  ipsum  apud  me, 
ne  iterum  in  tristitia  venirem  ad  vos. 
Causam ,  propter  quam  nondum  venerat, 
paulo  ante  indicatam ,  cum  diceret :  par- 
cens  vobis ,  hic  jam  plenius  exponit  Apo- 
stolus.  Graeca  sic  habent :  Decreviautem 
mihi  ipsi,  id  est,  apud  me  ipsum,  hoc, 
non  iterum  venire  in  tristitia  ad  vos. 
Significat  enim  illud  :  non  iterum  venire 
etc. ,  fuisse  apud  se  decretum  et  constitu- 
tum;  uti  patet  ex  articulo  Graeco  to 
praefixo.  Dubium  est  autem,  adverbium 
iterum  quid  determinet.  Neque  enim  re- 
ferri  potest  ad  totum  illud:  venire  in 
tristitia;  non  enim  antea  aliquando  Pau- 
lus  ad  Corinthios  venerat  in  tristitia. 
Chrysostomus  et  ejus  sequaces,  quos  et 
Erasmus  sequitur  in  sua  paraphrasi ,  re- 
ferunt  ad  solum  illud :  in  tristitia.  Nam, 
ut  ajunt,  quia  superiore  epistola  Co- 
rinthios  moerore  affecerat,  noluit  iterum 
eos  contristare.  Quod  futurum  erat,  si 
ad  eos  nondum  correctos  venisset. 

At  vero  Cajetanus  rem  melius  videtur 
assecutus,  quando  particulam  iterum  tan- 
tummodo  referri  vult  ad  verbum  venire, 
ut  sensus  sit :   Nolui  secundum  meum  ad- 


ventum  ad  vos  esse  cum  tristitia.  Quod 
et  ante  Cajetanum  breviter  annotavit 
Tbeodoretus ,  dicens,  illud  iterum  cum 
adventu,  non  cum  tristitia  conjunctum 
esse.  Sentiunt  hoc  ipsum  Pelagius  et 
Primasius,  dum  Apostoli  verba  sic  ex- 
ponunt:  Cogitavi  vel  disposui,  ne  in 
tristitia  secundo  venirem ,  qui ,  cum 
primum  credidistis,  apud  vos  in  gaudio 
fui.  Sensum  hunc  confirmat  contextus 
Graecus  ,  in  quo  proxime  sibi  junguntur : 
iterum  venire.  Simili  sermone  dicit  infra 
cap.  12.:  Neiterum,  cum  venero ,  hu~ 
miliet  me  Deus  apud  vos.  Vide  loci  illius 
commentarium.  Porro  loquitur  Apostolus 
de  tristitia,  non  tam  sua,  quam  Corinthio- 
rum ,  qua  nempe  per  ipsum  afficiendi 
erant ;  quamvis  ex  illa  doceat  etiam  suam 
tristitiam  consecuturam.  Hoc  enim  est, 
quod  sequitur: 

2.  Si  enim  ego  contristo  vos ;  et  quis 
est,  qui  me  laetificet,  nisi  qui  contrista- 
tur  ex  me?  Sermonem  mutilum  esse  pu- 
tat  Cajetanus ,  ac  suppplet  hoc  modo  :  Si 
ego  contristo  vos ,  quis  vos  consolabitur ; 
cum  mei  sit  officii  vos  consolari?  Deinde 
nova  sententia  vult  subjungi,  quod  sequi- 


0  Act.  16,  8.  20,  6.    2)  Cap.  7,  5.  seq.   3)  1  Cor.  1,  18.  23.  seq.    4)  Cap.  4,  2.    5)  Cap. 
4,  6.    1  Cor.  2,  10. 

tur :  Et  quis  est ,  qui  me  laetificet ,  nisi 
etc  Magis  placet,  quod  aliidicunt,  vo- 
culam  et,  ut  interdum  in  scriptis  Paulinis, 
redundare.  Quamquam  etiam  videri  po- 
test,  per  eam  additam  aliquid  gratiae 
accedere  interrogationi;  velut  si  dicatur: 
Ecquis,  aut,  quis  vero ,  quis  obsecro. 
Planus  igitur  sensus  est :  Quod  si  ego  vos 
contristo ,  dum  praesens  sum  apud  vos ; 
quisDam  erit,  obsecro,  qui  me  apud  vos 
exhilaret?  ac  si  dicat :  Nemo.  Nam  vos 
ex  me  contristati  me  exhilarare  non  po- 
teritis.  Alius  vero,  qui  me  exbilaret  apud 
vos,  nullus  est. 

3.  Et  hoc  ipsum  scripsi  vobis.  Ordo 
in  Graecis  :  Et  scripsi  vobis  hoc  ipsum. 
Chrysostomus  et  Oecumenius  hoc  ipsum, 
quod  se  scripsisse  dicit,  intelligunt  de  eo, 
quod  scripsit  in  fiue  praesentis  epistolae, 
videlicet  illis  verbis  cap.  12.:  Ne  iterum, 
cum  venero ,  humiliet  me  Deus  apud 
vos ,  et  lugeam  multos  ex  iis,  qui  ante 
veccaverunt ;  etc.  At  profecto  absurdum 
videtur,  ut  Apostolus  scripsisse  se  dicat, 
quod  sub  finem  epistolae  scripturus  est. 
Sic  enim  interpretatur :  Hoc  ipsum,  quod 
parcens  vobis  nondum  veni ,  scripsi  in 
hac  epistola.  Alii  verisimilius  putant, 
Apostolum  respicere  ad  priorem  episo- 
lam;  quasi  dicat:  De  hac  re,  scilicet  ut 
prius  emendaretis  errata,  quam  ego  veni- 
rem ,  scripsi  ad  vos  in  priore  epistola. 
Nam  illius  epistolae  cap.  4.  5.  et  6.  solli- 
cite  eos  ad  corrigenda  vitia  fuerat  horta- 
tus ,  etiam  cum  gravi  increpatione  et 
comminatione ;  qualis  illa:  Quid  vultis? 
in  virga  veniam  ad  vos?  Hic  sensus 
maxime  textui  videtur  accommodus ,  et 
confirmatur  ex  eo ,  quod  statim  post  re- 
petit  Apostolus,  se  scripsisse  ex  multa 
tribulatione  et  per  multas  lacrymas, 
utique  in  priore  epistola,  ut  illud  ab  om- 
nibus  accipitur.  Nam  praesentem  episto- 
lam  non  ex  tribulatione,  neque  cum  la- 
crymis  scripsit,  sed  divina  consolatione 
recreatus,  ut  capite  superiori,  et  ob  emen- 
dationem  Corinthiorum  gaudio  repletus, 
ut  infra  late  cap.  7. 

Ut  non,  cum  venero,  iristitiam  super 
tristitiam  habeam,  de  quibus  oportuerat 


me  gaudere.  Cum  venero,  Graece  par- 
ticipium  sXOcuv ,  pro  quo  textus  Ambro- 
sianus:  cum  venissem,  Erasmus:  si  ve- 
nissem.  Illud :  super  tristitiam,  in  Grae- 
cis ,  quibus  et  Syriaca  subscribunt ,  non 
habetur,  exceptis  Complutensibus  et  Rho- 
diensi  quodam  codice  (de  quo  vide,  quae 
scribit  Erasmus  in  annot),  et  alio,  si 
tamen  est  alius ,  apud  R.  Stephanum  in- 
dicato.  Certe  nec  Graeci  commentatores 
attingunt.  Latini  quidem  omnes,  praeter 
unum  Ambrosianum,  legunt  et  exponunt; 
sed  non  levis  suspicio  est ,  adventitium 
esse  ex  epistola  ad  Philipp.  cap.  2. ,  ubi 
tam  Graece,  quam  Latine  leguntur  haec 
verba :  Ne  tristitiam  super  tristitiam 
haberem. 

Alioqui  sane  haec  duplicatio  non  ad- 
modum  quadrat  huic  loco.  Nam  sensus 
est:  Hoc  ipsum  vobis  ideo  scripsi,  ne, 
cum  venero ,  vel  (commodius  ad  mentem 
Apostoli)  ne ,  cum  venissem ,  ad  vos  scili- 
cet  nondum  correctos ,  dolorem  caperem 
ex  iis ,  de  quibus  oportebat  (sdsi)  me 
gaudere;  id  est,  ex  vobis,  qui  mihi  de- 
bebatis  esse  gaudii  materia ,  quia  vester 
sum  Apostolus ,  et  vos  opus  meum  estis 
in  Domino,  1  Cor.  9. 

Confidens  in  omnibus  vobis,  quia 
meum  gaudium  omnium  vestrum  est. 
Confidens,  Graece  TCSTioifrdx;,,  confisus, 
persuasus,  Ambrosius:  Certum  habens. 
Potest  autem  hoc  participium  construi 
vel  cum  verbo  scripsi ,  quo  referunt  ple- 
rique  ;  vel  cum  illa  parte :  ne  tristitiam 
habeam,  nisi  referas ,  quod  quibusdam 
placet ,  nec  mihi  displicet ,  ad  proximum 
verbum  gaudere ,  ut  vel  neglectu  gram- 
maticae ,  vel  Hebraeb  more  dixerit  Apo- 
stolus :  gaudere  confidens,  pro:  gaudere 
confidentem.  Ita  sensus  erit:  Ne  tristi- 
tiam  habeam  ex  vobis ,  de  quibus  opor- 
tebat  me  gaudere,  et  quidem  cum  fructu 
gaudii  vestri ;  ut  qui  eam  fiduciam  de 
vobis  animo  jamdudum  conceperim,  quod, 
me  gaudente,  sitis  omnes  gavisuri,  sive, 
exponente  Cajetano:  quod  meum  gau- 
dium  aestimetis  ut  vestrum.  In  summa 
significat,  se  gaudere  velle  non  tam  sui 
causa,    quam   illorum,    in    quos    suum 

gaudium  erat  continuo  redundaturum. 
Dicit  autem:  in  omnibus  vobis ,  ut  idem 
annotat  Cajetanus :  praesumendo  bonum 
de  omnibus  ex  eo ,  quod  non  constabat 
ei  contrarium  de  aliquo;  vel  potius 
universe  loquitur,  totam  Corinthiorum 
Ecclesiam  significans ,  licet  non  ,  quan- 
tum  ad  singulos,  sine  exceptione. 

4.  Nam  ex  multa  tribulatione  et  an- 
gustia  cordis  scripsi  vobis  per  multas 
lacrymas.  Declarat,  quod  dixit,  habitu- 
rum  se  tristitiam,  si  venisset;  idque  ex 
tristitia,  quam  habuit  absens.  Simul  ob- 
jectionem  removet,  qua  dicere  poterant 
Corinthii:  Quomodo  nunc  scribis,  te  nolle 
nos  contristare,  quos  in  epistola  priore 
tam  graviter  increpasti?  Nam ,  inquit,  ex 
multa  animi  afflictione,  id  est,  dolore,  et 
ex  multa  cordis  anxietate  (quam  Graece 
auvox^v,  id  est,  coarctationem  vocat), 
utpote  vehementer  sollicitus,  quomodo 
peccata  vestra,  quae  me  contristabant, 
corrigi  possent,  scripsi  vobis  priorem 
epistolam;  nec  id  sine  multis  lacrymis, 
quae  doloris  mei  magnitudinem  testaban- 
tur;   scripsi,  inquam,  cum  objurgalione. 

Non,  ut  contristemini.  Melius:  con- 
tristaremini.  Scripsi,  inquit,  non  inten- 
dens  malum  tristitiae  vestrae ,  sed  bonum 
aliquod  ei  conjunctum ;  scilicet  emenda- 
tionem  vestram.  Unde  scribit  infra  cap. 
7. :  Nunc  gaudeo ,  non  quia  contristati 
estis ,  sed  quia  contristati  estis  ad  poe- 
nitentiam.  Non  addit  tamen  Apostolus 
hanc  objurgationis  suae  causam ,  id  est, 
emendationem  ipsorum  ;  sed  ,  eam  relin- 
quens  inteHigendam ,  exprimit  aliam,  qua 
dulciorem  reddat  sermonem,  suaeque  erga 
illos  dilectionis  affectum  commonstret,  ut 
annotavit  post  Chrysostomum  Theophy- 
lactus.  Ea  causa  sequitur : 

Sed  ut  sciatis ,  quam  charitatem  ha- 
beam  abundantius  in  vobis.  Graece: 
Sed  charitatem  ut  cognosceretis ,  quam 
habeo  abundantius  in  vos.  Noster  inter- 
pres  verba  commode  transposuit.  Ambro- 
sius  sic  legit:  Sed  ut  cognoscatis  chari- 
tatem ,  quam  habeo  abundantius  erga 
vos.  Sensus :  Sed  ut  ex  hujusmodi  literis 
meis  testatam  vobie  facerem  amoris,  quem 


erga  vos  gero ,  magnitudinem.  Breviter : 
Ut  intelligeretis,  quantum  vos  diligam. 
Siquidem  illud :  abundantius ,  pro  abun- 
danter  positum  videtur.  Nam  et  paulo 
post  plures  dicit  pro  multis ,  et  abundan- 
tiorem  tristitiam  pro  valde  magna.  Quam- 
quaro  Graeci  comparativum  expendunt, 
nominatim  Chrysostomus ,  tamquam  sen- 
tiat  Apostolus ,  se  Corinthios  majore  prae 
caeteris  amore  complexum  fuisse,  quod 
eos  in  Christo  per  Evangelium  genuisset, 
ideoque  proprie  eorum  pater  et  Apostolus 
esset,  1  Cor.  4.  et  9.  Similia  leguntur 
apud  Latinos  interpretes.  Verum  quia 
plurimi  erant  alii,  quos  Paulus  in  Christo 
genuerat,  in  quibus  Macedones,  ad  quo- 
rum  imitationem  in  hac  ipsa  epistola  Co- 
rinthios  excitat,  qui  proinde  non  minus 
diligendi  fuerint;  idcirco  priorem  exposi- 
tionem  puto  retinendam.  Est  autem  verae 
et  magnae  charitatis  argumentum ,  si  quis 
eorum ,  quos  curare  debet ,  peccata  non 
dissimulet,  sed  aperte  et  opportune  cor- 
ripiat,  etiam  adhibita,  si  opus  sit,  duriori 
increpatione ,  quamvis  noverit,  eos  inde 
contristandos. 

5.  Si  quis  autem  contristavit ,  non 
me  contristavit ;  sed  ex  parte,  ut  non 
onerem  omnes  vos.  Transit  ad  mentio- 
nem  hominis,  qui  praecipuam  tristitiae 
causam  dederat.  Is  erat  fornicarius  ille, 
de  quo  in  priore  epist.  cap.  5.  Dico  prae- 
cipuam ,  quoniam  erant  et  alii ,  quorum 
gravia  peccata  punitionem  merebantur,  et 
propter  hoc  tam  Apostolo,  quam  aliis 
bonis  erant  causa  tristitiae ;  de  quibus  in- 
fra  meminit  in  fine  cap.  12.  Mollit  autem 
sermonem,  utens  conditionali  vocula,  quae 
solet  esse  dubitantis :  Si  quis  contrista- 
vit ;  non  quod  dubitet,  sed  quasi  facti 
oblitus  propter  illius  poenitentiam.  Ideo 
neque  crimen  ipsum  exprimit,  sicut  in 
priore  epistola;  nempe  quod  ille,  qui 
peccaverat,  jam  per  contritionem  et  poe- 
nam  susceptam  tegere  ac  delere  coepisset 
suum  peccatum. 

Alioquin  eundem  hunc  esse  cum  illo, 
quem  prius  ob  incestum  jusserat  tradi 
Satanae ,  nullus  est  commentatorum ,  qui 
dubitet.    Id  ipsum  vero  diserte  testantur 

Origenes  hom.  1.  super  Psalm.  37.,  Pa- 
cianus  in  epist.  3.  ad  Symphron.,  Ambro- 
sius  lib.  1.  de  poenit. ,  capit.  ult. ,  et  Gre- 
gorius  lib.  33.  Moral.  cap.  8.  Quamquam 
et  res  ipsa  loquitur,  eundem  esse.  Nam, 
ut  ait  Augustinus  lib.  3.  contra  epistol. 
Parmen. ,  cap.  1.,  non  invenitur,  de  quo 
alio  significet  Apostolus,  haec  scribens. 
Nec  audiendus  Tertullianus ,  qui  multis 
verbis  alium  esse  contendit,  lib.  de  pudic. 
cap.  13.  et  aliquot  sequ. ,  ne  videlicet 
fateri  cogatur  (quod  in  eo  libro  negat 
et  oppugnat) ,  moechos  et  fornicatores  ad 
ad  poenitentiam  ab  Ecclesia  recipiendos 
esse.  Quapropter,  ut  hunc  ab  illo  diver- 
sum  esse  doceat,  ratiunculas  coacervat, 
sed  revera  leves  ac  futiles,  in  quibus 
refellendis  non  sit  nobi6  immorandum. 

Porro  locus  hic  nonnihil  obscurus  est, 
et  varie  construitur  atque  expooitur.  Sen- 
sus  primo  obvius  esse  videtur  hujusmodi: 
Quod  si  quis  contristavit ,  hoc  est ,  autor 
fuit  ejus  moeroris  ac  tristitiae ,  de  qua 
locutus  sum,  non  me  contristavit  solum 
et  proprie ;  sed  me  contristavit  ex  parte, 
id  est,  ut  partem  et  membrum  Ecclesiae, 
quae  principaliter  laesa  et  contristata 
fuit.  Idque  dico,  ut  ne  vos  omnes  onerem 
culpa  illius  fornicarii.  Nam  si  me  solum 
contristasset ,  vos  omnes-  essetis  ab  ea 
tristitia  immunes ;  ideoque  videreminipec- 
cati  illius  per  consensum  esse  participes, 
quia,  qui  non  dolet  de  malo,  quod  novit, 
consentire  videtur.  Potest  etiam  illud : 
non  me  contristavit ,  absolute  capi,  ve- 
rum  ita ,  ut  seouatur  exceptio :  sed  ex 
parte ,  id  est,  nisi  ex  parte.  Nam  ut  nisi 
pro  sed  in  Scripturis  frequens  est,  ita 
vicissim  sed  pro  nisi  positum  interdum 
reperitur,  ut  Marci  9. :  Neminem  amplius 
viderunt,  sed  Jesum  solum,  ut  in  Grae- 
co ;  hocest,  nisi  Jesum  solum.  Quam- 
quam  hic  sensus  in  eundem  recidit  cum 
priori. 

Quidam  exponunt  hoc  modo :  Qui  con- 
tristavit,  non  me  omnino  contristavit,  sed 
ex  parte  aliqua,  secundum  rationis  mo- 
dum ,  aliis  multis  bonis ,  qui  apud  vos 
sunt ,  ex  altera  parte  me  consolantibus ; 
ut  ne  videar  omnes  vos  incusare,   et  om- 


nibus  meae  tristitiae  causam  imponere. 
Probat  hunc  sensum  S.  Thomas,  quem 
Liranus ,  Carthusianus  et  Titelmannus 
sequuntur.  Aliter  Hervaeus  :  Non  omnino 
me  contristatum  dixerim ,  sed  moderate ; 
ne,  si  vehementius  contristatummedixero, 
vos  etiam  omnes ,  qui  me  amatis,  vehe- 
mentiori  tiistitia  gravem ,  cujus  studium 
est,  uti  praefatus  sum,  tristitiam  a  vobis 
repellere. 

Caeterum  alii  in  verbis  Apostoli  hyper- 
baton  esse  volunt,  quo  separantur  illa 
duo  sensu  conjungenda :  ex  parte  et  om- 
nes  vos.  Sensum  enim  hunc  faciunt : 
Autor  ille  tristitiae  non  me  solum  con- 
tristavit,  sed  ex  parte  etiam  vos  omnes; 
ex  parte ,  inquam ,  ut  non  onerem ,  sive, 
ut  Graece  est,  eTUpapd) ,  aggravem ,  sci- 
licetillumhominem  nostri  vestrique  luctus 
autorem,  id  est,  ne  peccatum  ejus  videar 
nimis  exaggerare,  simpliciter  affirmando, 
quod  in  moerorem  et  luctum  vestram 
Ecclesiam  totam  conjecerit.  Ubi  tamen 
illud :  ex  parte ,  non  est  additum  ad  ex- 
cipiendum  aliquos  Coriuthios  a  participa- 
tione  moeroris ;  dicit  euim:  omnes  vos ; 
sed  ad  imperfectionem  moeroris  signifi- 
candam,  quomodo  dixit  1  Cor.  19.:  Nunc 
cognosco  ex  parte,  et  in  hac  epistola  cap. 
praecedenti:  cognovistis  nos  ex  parte. 

Videtur  enim  tt  hoc  loco ,  dum  velut 
extenuat  delictum  fornicarii ,  dicens :  ex 
parte,  simul  eodem  verbo  notare  teporem 
Corinthiorum ,  qui  in  principio  non  satis, 
ut  oportebat,  commoti  fuerint  adversus  tan- 
tum  flagitium  apud  ipsos  perpetratum.  Hic 
autem  commentarius  Chrysostomi  est,  et 
sequacium  ejus  Graecorum ,  comprobatus 
etiam  a  Latinis  plerisque  recentioribus. 
Nec  diversum  volunt ,  qui  particulam  :  ut 
non  onerem ,  interpretantur :  ne  quid 
gravius  aut  acerbius  de  illo  dicam. 

Sunt  et  aliae  apud  alios  hujus  loci  in- 
terpretationes ,  inter  quas  est  et  ea,  quam 
ex  glossa  ordinaria  sumserunt  Lombardus 
et  alii  quidam ,  ironice  exponentes  illam 
partem:  ut  non  onerem  omnes  vos. 
Verum  potiores  sunt,  quas  adduximus,  et 
inter  eas  ad  mentem  Apostoli  maxime 
accommodata,  quam  postremam  posuimus. 

Vult  enim  Apostolus,  ut  omnes  condonent 
quia  omnes  affecti  fuerant  tristitia ;  faci- 
les  tamen  esse  vult  ad  indulgendum,  quia 
non  plurimum,  sed  ex  parte  contristati 
fuerant.  Syrus  paraphrastes  kyperbaton 
quidem  agnoscit,  dum  ita  vertit:  Si  quis 
autem  tristitia  affecit,  non  me  tristitia 
affecit,  sed  paululum  vos  omnes ;  at 
dum  nihilominus  illa  verba :  ut  non  one- 
rem,  ad  eosdem  refert  Corinthios,  sic  ea 
interpretans :  ne  gravis  esset  sermo  con- 
tra  vos,  videtur  ab  Apostoli  mente  re- 
cedere. 

6.  Sufficit  illi,  qui  ejusmodi  est,  ob- 
jurgatio  haec,  quae  fit  a  pluribus.  Verti 
poterat :  Quae  facta  est  a  pluribus.  Nam 
verbum  in  Graeco  non  est  expressum. 
Ac  sane  praeteritum  magis  quadrat.  Ob- 
jurgatio,  Graece  erctTitua,  increpatio, 
severa  correptio,  pro  qua  mendose,  ni 
fallor,  apud  Augustinum  correctio  legi- 
tur.  Nam  correctio  non  est  increpatio, 
sed  finis  increpationis.  Descendit  Aposto- 
lus  ad  consolationem  incesti  illius  ex- 
communicati ,  jamque  poenitentis ,  quem 
vult  in  gratiam  ab  Ecclesia  recipi  condo- 
natione  delicti,  quo  eam  contristaverat, 
et  pro  quo  jam  subiverat  aliquantam  poe- 
nam,  a  fidelium  communione  separatus 
ac  Satanae  traditus.  Id  enim  erat  aliquo 
usque  satisfecis^e ,  quod  significat  ver- 
bum:  sufficit,  Graece  ixavov,  sufficiens 
est,  satis  est.  Nam  satis  est  legunt  Am- 
brosiaster  in  comment. ,  et  Ambrcsius  in 
fine  lib.  1.  de  poenit,  et  ante  eos  Ter- 
tullianus.  Alibi  quoque  vetus  interpres 
satisfactionem  transtulit,  ut  Actor.  17.: 
xat  AapovTsc  to  txavov,  et  accepta  satis- 
factione  ab  Jasone  etc.  Accedit,  quod 
Graeca  vox  iittTijutta  non  solum  significat 
increpationem ,  verum  etiam  mulctam  seu 
poenam  pro  delicto  satisfactoriam.  Quae 
significatio  probe  congruit  huic  loco.  Non 
enim  nudam  increpationem  verbis  factam 
sufficientem  esse  vult  Apostolus ,  sed  to- 
tam  punitionem,  quae  ab  iucrepatione 
ceperat  initium. 

Igitur  hujus  loci  sensus  est :  Illa  publi- 
ca  separatio  cum  gravi  increpatione  et 
criminis  exaggeratione ,   totius  Ecclesiae 


vestrae  consensu  facta,  qua  a  corpore 
Ecclesiae  velut  membrum  noxium  ampu- 
tatus  est,  et  hactenus  ab  omnibus  devi- 
tatus ,  non  sine  maximo  ipsius  pudore  ac 
dolore ,  .  sufficit  illi  tali  (toj  TOtouTOj), 
scilicet  ei,  qui  Ecclesiam  contristavit ; 
sufficit,  iuquam,  pro  satisfactione  sui  de- 
licti,  ita  nimirum,  ut,  quamvis  enormitas 
facinoris  poenam  longe  majorem  ac  diu- 
turniorem  merito  postulet,  reliquum  tamen 
poenae  per  indulgentiam  ei  condonetur. 
Qui  sensus  manifeste  colligitur  ex  se- 
quentibus.  Etenim  ne  subsecuta  condo- 
natio,  de  qua  consequenter  agit,  inanis 
ac  frustranea  videatur ,  intelligere  debe- 
mus  sufixcientern  poenam  priorem ,  id  est, 
tantam,  quanta  judicio  Ecclesiae  suificiat, 
tum  spectata  qualitate  personae,  quam 
non  expediebat  amplius  gravari,  ne  in 
desperationem  incideret ;  tum  vero  habita 
ratione  publicae  utilitatis ,  quam  ex  illa 
moderatione  poenae  Ecclesia  recipit. 

Idem  erit  sensus ,  si  pro :  sufficit,  satis 
est,  vertas:  sufficiat,  satis  sit.  Nam  et 
ita  verti  posset ,  quandoquidem  in  Graeco 
verbum  non  exprimitur.  Notandum  autem, 
quod,  etsi  peccator  iste  non  fuerit  pocni- 
tens  tunc,  quando  fuit  excommunicatus 
(non  enim  poenitentes,  sed  contumaces 
excommunicandi  sunt) ,  tamen  statim,  ut 
projectum  se  vidit  et  ab  omnibus  deser- 
tum,  pudore  affectus  ob  ignominiam,  pec- 
catum  suum  agnoscere  coepit,  ac  de  eo 
vehementer  dolere.  Ex  quo  quidem  tem- 
pore  poena  excommunicationis ,  a  Paulo 
sub  increpationis  nomine  comprehensa, 
coepit  illi ,  quamvis  nondum  reconciliato, 
valere  ad  satisfactionem  pro  peccato  com- 
misso. 

7.  Ita ,  ut  e  contrario  magis  donetis, 
et  consolemini.  Donare  dixit  interpres 
hic  et  in  sequentibus  pro  condonare ,  re- 
mittere,  gratiam  debiti  facere.  Nam  Grae- 
cum  verbum  xapiQeaftai ,  aizb  ttjc  Xapl~ 
toq,  a  gratia  deductum  est.  Sic  et  infra 
cap.  12.:  Donate  mihi  hanc  injuriam. 
Sensus  est :  Ita ,  ut  e  contrario ,  id  est, 
loco  severitatis,  qua  longiorem  adhuc 
poenam  exigere  possetis,  potius  uti  vos 
oporteat  lenitate  et  indulgentia ,  qua  con- 

donetis  ac  remittatis ,  quidquid  ei  poenae 
reliquum  est,  jamque  satis  afflictum  etiam 
benigne  consolemini.  Sic  enim  alibi  prae- 
cipit:  Consolamini pusillanimes,  1  Thes- 
sal.  5.  Quo  sensu  toti  communitati  tribuat 
officium  condonandi,  cum  ea  potestas  non 
sit  omnibus  data,  sed  solis  Ecclesiarum 
praefectis,  inferius  explicabitnr. 

Sed  quaeret  aliquis,  cur  Apostolus 
specialiter  hic  praecipiat  consolationem 
excommunicati,  cum  generale  praeceptum 
habeamus  omnes,  vel  ab  ipsa  natura,  de 
consolandis  afflictis,  etiam  peccatoribus, 
maxime  si  sint  poenitentes;  ut  proinde 
ad  hunc  consolandum,  de  quo  sermo  est, 
nihil  opus  fuerit  autoritate  Pauli  jubentis; 
sicut  ad  condonandum.  Responderi  po~ 
test,  ideo  necessarium  fuisse  praeceptum 
Apostoli  de  isto  consolando ,  quia  Co- 
rinthii  penitus  eum  aversabantur ,  velut 
exsecrabilem  et  Satanae  traditum.  Sed 
et  dici  potest ,  consolationem  intelligi  in 
ipsa  condonatione.  Qui  enim  poenam  re- 
mittit,  re  ipsa  consolatur.  Veriorem  tamen 
arbitror  responsionem ,  si  dicatur  Aposto- 
lus  per  hanc  consolationem  voluisse  signi- 
ficare  receptionem  excommunicati  in  gre- 
mium  Ecclesiae,  et,  quae  inde  sequitur, 
fidelium  fraternam  allocutionem.  Haec 
enim  propria  est  excommunicatorum  poe- 
nitentium  consolatio ,  si  communioni 
fidelium  restituantur ,  fratres  deinceps  ab 
universa  fraternitate  salutandi.  Igitur  duo 
praecipit  Apostolus :  ad  communionem 
recipi  poenitentem,  et  a  poena  per  indul- 
gentiam  liberari ;  tametsi  fortassis  haec 
duo,  quod  ad  praesens  attinet,  in  unum 
conveniant.  Nam  poena ,  cujus  hic  man- 
datur  indulgentia,  non  alia  fuisse  videtur, 
quam  ipsius  excommunicationis ,  et  pudo- 
ris  ac  doloris  inde  consequentis.  Porro 
condonationis  hujus  et  consolationis  ad- 
hibendae  causam  ex  parte  poenitentis 
adjungit ,  dicens : 

Ne  forte  abundantiori  tristitia  absor- 
beatur ,  qui  ejusmodi  est.  Ne  forte, 
Graece  iirjTzoiQ,  ne  quo  modo ,  ut  habet 
textus  Ambrosii.  Tristitiam  abundantio- 
rem  vocat  eam,  quae  nimia  e&t  et  immo- 
dica.    Nimiam  et  immodicam  dico;   non 


quod  contritio  de  peccatis  nimia  esse 
possit ,  cum  nec  dilectio  Dei  possit  esse 
nimia;  verissime  namque  dictum  est  a  S. 
Bernardo  in  libro  de  diligendo  Deo, 
modum  esse  diligendi  Deum,  sine  modo 
diligere.  Sed  ea  tristitia,  quam  gignit 
aliorum  quorundam  malorum,  quae  pec- 
cantes  incurrunt,  consideratio,  facile  ex- 
cessum  admittit ;  praesertim  si  etiam  in  in- 
feriorem  appetitum  redundet.  Cujusmodi 
mala  in  isto  excommunicato  erant  ipsa 
excommunicationis  poena,  et  eam  conse- 
quens  desolatio ,  et  ignominia  publica. 

De  hac  ergo  tristitia  loquitur  Aposto- 
lus,  et  sensus  est:  Ne  coutingat,  eum 
ita  totum  aegritudine  moeroris  occupari, 
dum  nec  poena  mitigatur,  nec  consola- 
tionis  officium  impenditur ,  ut  ea  prorsus 
obruat  hominem ,  pariatque  in  eo  effectus 
ex  immodico  moerore  consequi  solitos ;  ut 
sunt:  animum  despondere,  spem  salutis 
abjicere,  pietatis  operibus  renuntiare,  to- 
tum  se  mundo  dedere,  et  a  mundi  con- 
cupiscentiis  ac  voluptatibus  solatium  quae- 
rere ;  sicut  de  quibusdam  dicitur  Eph.  4. : 
Qui  desperantes ,  semet  ipsos  tradide- 
runt  impudicitiae.  Hinc  apostasia  a  fide, 
et  interdum  illud  horribile,  cujus  exem- 
plum  in  Juda  proditore  habemus,  qui 
per  desperationem  laqueo  se  suspendit. 
Nam  et  horum  immoderati  moeroris 
effectuum  meminerunt  interpretes. 

8.  Propter  quod  obsecro  vos,  ut  con- 
firmetis  in  illum  charitatem.  Propter 
quod ,  ne  sciiicet  abundantiori  ti^istitia 
absorbeatur.  Obsecro  vel  adhortor,  Grae- 
ce  TcapaxaAdi.  Charitatem  Origenes  intel- 
ligit  ejus,  qui  peccaverat;  tamquam  velit 
Apostolus,  hortatu  fratrum  confirmari  in 
illo  charitatem,  quae  jam  ante  inerat, 
et  quae  illi  non  perierat.  Videtur  autem 
Origenes  nomine  charitatis  intelligere 
amorem  Ecclesiae,  id  est,  societatis  fide- 
lium.  Tale  quid  etiam  indicat  titularis 
Ambrosius.  At  vero  non  dixit  Apostolus  : 
in  illo ,  quod  mendose  legitur  in  quibus- 
dam  libris,  sed  sfc  auxov,  in  illum. 
Quare  multo  rectius  alii  charitatem  intel- 
ligunt  Corinthiorum  erga  illum  ,  qui  pec- 
caverat.    Hortatur  autem  eos  et  obsecrat, 

ut  publico  consensu  ac  decreto  firmam 
ratamque  faciant  suam  erga  eum  chari- 
tatem,  recipiendo  videlicet  eum  ad  pacem 
Ecclesiae.  Quem  sensum  exposcit  Grae- 
cum  verbum  xupd>aai,  quod  non  significat 
utcumque  confirmare,  sive  (quemadmo- 
dum  legunt  Tertullianus  et  Pacianus) 
constituere;  sed  cum  autoritate  decernere, 
et  legitime  rem  transigere,  quod  uno  ver- 
bo  vocant  authenticare.  De  qua  Graeca 
voce  plura  legat,  qui  volet,  apud  Eras- 
mum  in  annotationibus. 

Obsecrat  autem  Paulus,  et,  praecipere 
cum  possit,  intercessoris  partes  apud  Co- 
rinthios  suscipit,  quos  sciebat  animo  esse 
propter  id,  quod  acciderat,  exulcerato,  ut, 
dum  eos  velut  judices  honorat  (quomodo 
Graeci  interpretes  loquuntur) ,  mitiores 
reddat  ac  promptiores  ad  exsequendum, 
quod  petit.  Alioqui  certe,  qui  praeceperat 
excommunicandum,  praecipere  etiam  po- 
terat  absolvendum,  et  in  communionem 
recipiendum.  Quamquam  et  hoc  satis 
praecipit  in  eo,  quod  verbis  sequentibus 
obedientiam  requirit.  Neque  tamen  hoc 
loco,  dum  judicium  eis  defert,  plus  ali- 
quid  illis  tribuit,  quam  debuit.  Nam  vere 
Ecclesia  Corinthiorum  in  suis  praefectis 
potestatem  habebat  judicandi.  Qua  sicut 
usa  fuerat  in  excommunicando  fornicario, 
sic  et  uti  potuit  in  eodem  absolvendo ; 
quemadmodum  infra  declarabitur.  Vide 
etiam,  quae  diximus  ad  illud  1  Cor.  5.: 
congregatis  v'obis.  Quidam  per  hanc 
charitatis  confirmationem  proprie  signifi- 
cari  putant  Eucharistiae  participationem, 
ut  quae  erat  symbolum  redditae  commu- 
nionis.  Sane  gratus  esset  hic  commenta- 
rius  et  acceptione  dignus,  si  in  Scripturis 
aut  Patribus  inveniretur  habere  funda- 
mentum. 

9.  Ideo  enim  et  scripsi,  ut  cognoscam 
experimentum  vestrum,  an  in  omnibus 
obedientes  sitis.  Graeca  sic  habent:  Ad 
hoc  enim  et  scripsi,  ut  cognoscerem  pro- 
bationem  vestri ,  num  ad  omnia  ob- 
edientes  sitis.  Caeterum  loco  istius  par- 
tis :  ut  cognoscam  probationem  vestri, 
in  textui  Ambrosii  tantum  legitur :  ut 
probarem.    Idque  satis  est  ad  sensum. 


Nam  verba  Apostoli  non  amplius  signifi- 
cant.  Est  enim  Hebraismus ,  cognoscere 
experimentum  seu  probationem  (ut  legit 
Tertullianus)  pro  eo ,  quod  est  experiri, 
probare,  cognoscere  per  experientiam. 
Cujusmodi  locutionessunt:  Timor,  quem 
timebam,  Job.  3.  Concupierunt  concu- 
piscentiam,  Psalm.  105. 

Quod  ait:  scripsi ,  plerique  de  prae- 
senti  epistola  accipiunt,  et  ad  verba  pro- 
xime  praecedentia  referunt ,  hoc  modo : 
Propterea  haec  scribo  vobis,  ut  experiar 
et  probem  obedientiam  vestram  in  omni- 
bus,  id  est,  tam  in  officio  charitatis  ad 
recipiendum  fratrem  correctum,  quam  in 
severitate  disciplinae,  qua  eum  e  vestro 
consortio  ejecistis;  aut  breviter:  Ut  vi- 
deam,  utrum,  sicut  obedistis  in  eo  excom- 
municando,  sic  et  obediatis  in  recipiendo. 
Qui  sensus  apertus  est. 

Ad  priorem  vero  epistolam  si  referas, 
quod  facit  Erasmi  versio:  Nam  et  in  hoc 
scripseram,  hic  erit  sensus:  Quod  enim 
scripseram  vobis  de  illo  excommunicando, 
non  id  feci,  ut  aut  illura  infamia,  aut  vos 
moerore  afficerem,  ut  nec  meae  potestatis 
ostentandae  causa,  sicut  adversarii  mei 
calumniantur;  sed  inter  alia  bona  hoc 
spectavi,  ut  probarem,  an  vos,  filii  mei  in 
Christo,  per  omnia  mihi  sitis  obedientes. 
Nam  si  in  re  tam  gravi,  qualis  est  mem- 
bri  a  corpore  separatio,  obedientiam  prae- 
stitistis,  facile  collegero,  vos  etiam  in 
caeteris  dicto  obedientes  fore,  ac  nomina- 
tim  in  eo ,  quod  nunc  a  vobis  exigo ,  ut 
fratrem  correctum  in  gratiam  recipiatis, 
et  corpori  vestro  membrum  suum  resti- 
tuatis.  Quod  utique  multo  lubentius  a 
vobis  fieri  debeat,  quum  sit  per  se  magno- 
pere  desiderandum.  Hic  sensus  mihi  ger- 
manior  videtur. 

10.  Cui  autem  aliquid  donastis ,  et 
ego.  Donastis,  Graece  xapt'Ca^£,  dona- 
tis  seu  condonatis.  Annuit  textus  Syria- 
cus ,  et  vetusti  quidam  Latini  codices, 
una  cum  concordantiis.  Tertullianus  le- 
git:  donaveritis,  eoque  modo  Primasius 
interpretatur.  Nam  videtur  Apostolus  uti 
verbo  praesentis  temporis  cum  extensione 
ad  futurum,  ut  sensus  sit :  Ego  me  in  eo, 

quod  facere  vos  Lortor,  non  sejungo ;  sed 
sicut  in  priori  epistola  ad  excommunican- 
dum  me  vobis  conjunxi,  illis  scilicet  ver- 
bis:  Congregatis  vobis  et  meo  spiritu ; 
ita  nunc  quoque  me  vobis  adjungo,  et 
quod,  me  hortante,  feceritis ,  ipse  etiam 
me  facere  declaro.  Aut  generaliori  sensu : 
Vobis  aliquid  alicui  condonantibus,  ego 
etiam  condono.  Quomodo  dicat  eos  do- 
nare,  postea  dicemus.  Sensus  autem  iste 
generalior  satis  convenit  cum  eo,  quod 
sequitur : 

Nam  et  ego  quod  donavi,  si  quid  do- 
navi,  propter  vos,  in  persona  Christi. 
Graece :  Nam  et  ego  si  quid  donavi,  cui 
donavi,  propter  vos,  etc.  Veteres  Latini 
fere  tantum  legunt  alteram  partem ;  alii : 
si  quid  donavi ,  ut  Tertullianus  et  Am- 
brosiaster;  alii:  quod  donavi,  ut  post 
Pacianum  verus  Ambrosius  libro  1.  de 
poenit.  capit.  6.;  alii:  si  cui  donavi,  ut 
Augustinus  scribens  adversus  Parmenia- 
num.  Graeca  videntur  ita  supplenda :  si 
quid  donavi,  et  si  cui  donavi.  Caeterum 
illud:  in  persona  Christi,  iv  TtpogojTtoj 
XpiOTQO,  posset  aeque  verti,  sinuda  verba 
ponderes :  in  facie  Christi.  Quod  secutus 
Erasmus  vertit:  in  conspectu  Christi, 
quasi  coram  Christo,  atque  in  ejus  prae- 
sentia.  Qui  sensus  etiam  in  scholiis  Grae- 
corum  reperitur. 

At  sciendum  est,  in  Scripturis  sacris 
hoc,  quod  Latine  saepenumero  legitur: 
in  conspectu,  et  coram,  Graece  nusquam 
scribi,  quomodo  hiclegitur;  iv  7cpogo)7:aj, 
in  facie;  sed  id  significari  quibusdam 
adverbiis,  ut  ita  dicam,  praesentialibus; 
cujusmodisunt:  ivavTtov,  ivavui,  arcevavTi, 
Ivwmov,  ut  Psalm.  37.  et  Psalm.  50. 
eemel  et  iterum,  Joann.  20.,  Actor.  3.  4. 
7.,  et  alibi  passim  in  utriusque  teetamenti 
libris.  Nec  ipse  Paulus  aliter,  ut  Rom. 
12.  et  14.,  1  Cor.  1.,  Eph.  1.  et  hoc  ipso 
cap.  in  fine,  cum  ait:  Coram  Deo ,  in 
Christo  loquimur,  ac  rursum  cap.  8.: 
coram  Domino,  coram  hominibus.  Si 
cubi  vero  utitur  Scriptura  vocabulo 
rcpOQOJ7coo  ad  significandum,  quippiam  in 
conspectu  alicujus  fieri,  non  dicit:  iv 
TtpocwTCO),  sed  locutione  Graecis  usitata : 

xaTa  rcpdcoMTOV;  ut  Eccl.  45.,  1  Machab. 
1.,  Luc.  2.,  Actor.  3.,  Gal.  2.  et  hujus 
epist.  cap.  10.  semel  iterumque ;  vel  certe 
dicit:  eiq  npo<zoyKOV,  ut  hujus  epist.  cap. 
8.  in  fine,  et  in  Graeco  Job  cap.  1.  et  2. 
Infra  quidem  in  hac  eadem  epist.  cap.  4. 
legitur  ev  TCpocojTCCO  ,  ubi  nos  habemus: 
in  facie  Christi  Jesu;  sed  illud  nec  ipse 
Erasmus  vertendum  putavit:  in  conspe- 
ctu,  et  nos  docebimus,  admodum  bene 
congruere  illi  loco ,  si  vertatur :  in  per- 
sona.  Rursus  cap.  5.  legitur :  iv  7tpoc;oj7taj, 
ubi  Latini:  qui  in  facie  gloriantur ; 
verum  non  est  sensus :  in  conspectu. 
Nam  nec  Emsmus  ita  vertit.  Opponit 
enim  illic  Apostolus  in  facie  et  in  corde, 
Non  opponuntur  autem  in  conspectu  et 
in  corde.  Sed  sensus  est:  Qui  gloriantur 
in  his,  quae  exterius  apparent,  ex  quibus 
solet  vulgus  personam  aestimare. 

Quae  cum  ita  sint,  haud  satis  in  Scri- 
pturis  exercitatum  se  ostendit  Erasmus, 
quando  id ,  quod  hoc  loco  scripsit  Apo- 
stolus:  iv  rcpoc;aj7ioj  XpiOTOO,  nullo  exem- 
plo  vertit:  in  conspectu  Christi;  cum 
interpres  noster  optime  id  reddidisset :  in 
persona  Christi,  quemadmodum  et  alii 
interpretes  transtulerunt ,  tam  veteres, 
quam  recentiores,  etiam  illi,  qui  Graecos 
commentarios  fecerunt  Latinos.  Hoc  au- 
tem:  in  persona  Christi,  non  est  aliud, 
quam  nomine,  vice  et  autoritate  Christi, 
cujus  scilicet  personam  Paulus  gerebat ; 
ut ,  sicut  in  nomine  Domini  Jesu  Chri- 
sti  tradiderat  hominem  Satanae,  quemad- 
modum  dicit  in  priori  epist.  cap.  5. ,  sic 
in  ejusdem  Christi  nomine  ac  persona 
nunc  eum  absolveret. 

Ita  non  solum  legunt  hunc  locum,  sed 
et  disertis  verbis  exponunt  veteres  Latini 
commentatores  ad  unum  omnes.  Qui  et 
pro  confirmatione  sui  commentarii  profe- 
runt  illa  Christi  verba  ad  Apostolos  dicta, 
Matth.  18. :  Quaecumque  solveritis  super 
terram,  erunt  soluta  et  in  coelo.  Nec 
ab  his  Graeci  tractatores  dissentiunt.  Non 
enim  illi  simpliciter  interpretantur,  Apo- 
stolum  donare  in  conspectu  Christi,  aut 
coram  Christo;  sed  sic,  ut  Christus  id 
ratum  habeat,  tamquam  quod  ipsius  vice 

geritur.  Theodoreti  verba  sunt:  Hoc,  in- 
quit  Apostolus,  facio,  tamquam  intuente 
Christo,  et,  quod  fit,  gratum  habente. 

Theophylactus  quoque  Paulum  haec 
dicentem  1'acit:  Coram  Christo ,  id  est, 
illo  hoc  jubente,  ac  veluti  ejus  loco  ex- 
sistens,  dimisi,  ut  quidem  habet  Loniceri 
interpretatio.  Nam  in  Graeco  significan- 
tius  legitur,  xal  ok;  avTiTCpogtoTCOC  a>v 
Ixstvou,  ac  velut  illius  personam  refe- 
rens.  Chrysostomus  vero,  quaerens,  quid 
sit  in  persona  Christi?  cum  respondisset, 
aut:  secundum  Deum,  aut  ad  Christi 
gloriam ,  adjecit  et  tertium :  aut  tam- 
quam  Christo  hoc  etiam  imperante. 
Quae  eadem  verba  suis  etiam  scholiis 
Oecumenius  inseruit. 

Nos  isritur  sensum  reddamus  verborum 
Apostoli :  Nam  et  ego,  inquit,  si  cui  ve- 
strum  in  grave  aliquod  delictum  prolapso 
ac  pcenitenti  condonationem  aliquam  fe- 
cerim,  id  feci  ac  facio  vestri  causa,  hoc 
est,  pro  publica  salute  et  utilitate  vestrae 
Ecclesiae ;  ne  scilicet  illa  detrimentum 
capiat;  feci,  inquam,  et  facio,  tamquam 
delegatus  Christi  minister,  cojus  ea  in  re 
personam  refero. 

Utitur  autem  verbo  praeteriti  tempo- 
ris:  donavi,  vel  (ut  quibusdam  placet) 
quia  jam  apud  se  statuerat  hanc  condo- 
nationem  facere ;  quemadmodum  et  prius 
excommunicationem  decreverat,  quam  ex- 
communicaret,,  dicens :  Jam  judicavi,  ut 
praesens  eum,  qui  sic  operatus  est,  etc. 
1  Cor.  5.;  vel  secundum  Cajetanum,  quia 
aliis  adhuc  aliquando  condonaverat ;  vel 
potius,  quia  generaliter  loqui  intendit  de 
condonatione,  seu  facta,  seu  facienda,  ut 
donavi  positum  sit  pro  donaverim,  con- 
donaverim,  condonationem  fecerim,  sicut 
jam  a  nobis  expositum  est.  Dicit  enim 
indefinite :  Si  quid  donavi,  et  si  cui  do- 
navi.  Sic  autem  loquitur,  ut  in  se  ipso 
generale  proponat  exemplum  omnibus 
Ecclesiae  praelatis  imitandum,  quo  sciant, 
in  ligandis  ant  solvendis  subditis  agere 
se  debere,  non  ut  dominos,  sed  ut  Christi 
ministros,  totum,  quod  agunt,  referentes 
ad  salutera  publicam  et  Christi  gloriam, 
cujus  personam  gerunt. 


11.  Ut  non  circumoeniamur  a  Sa- 
tana.  Explicat  id ,  quod  dixit :  propter 
vos;  idque  mutata  secnnda  persona  in 
primam,  modestiae  causa .  ne  se  ipsum 
videatur  excludere.  Graecum  verbum 
•rcXsovexTsTv,  quod  noster  interpres  et  hoc 
loco,  et  iterum  cap.  7.  et  bis  cap.  12. 
vertit:  circumvenire ,  proprie  significat 
plus  justo  possidere,  occupare,  quod  tuum 
non  sit.  Unde  Pacianus  et  Augustinus  et 
commentator  Ambrosii  legunt :  ne  possi- 
deamur,  et  Erasmus  vertendum  putavit: 
ne  occupemur ;  ut  sensus  sit,  condona- 
tionem  faciendam  esse  tum  fratri,  propter 
quem  haec  scribuntur,  tum  aliis  similiter 
a  lapsu  poenitentibus ,  ne  adversarius 
noster  diabolus,  occasione  nostrae  nimiae 
severitatis,  illos  nobis  eripiat  et  in  suam 
possessionem  vendicet,  quod  futurum  sit 
publicum  Ecclesiae  damnum,  quia  omnes 
invicem  membra  sumus.  Verum  quoniam, 
qui  aliena  appetunt,  etiam  fraudulenti  et 
interdum  violenti  esse  solent,  ideo  ver- 
bufn  illud  capitur  aliquando  pro  fraudare, 
circumvenire ;  item  pro  extorquere ,  ac 
rapaciter  agere. 

Quare  secundum  nostram  versionem, 
quae  magis  convenit  primae  personae 
pluralis  numeri,  sensus  erit:  Ne  specie 
boni  decipiat  nos  Satanas ,  et  contingat 
nobis  malum,  quod  jam  dictum  est. 
Utrumque  sensum  complexa  sunt  Grae- 
corum  commentaria,  nominatim  Chryso- 
stomi,  qui  Graeci  vocabuli  TCAsovs£tac 
significationem  perurget,  et,  quam  vere 
diabolo  conveniat,  ostendit.  Utrique  sen- 
sui  potest  etiam  aptari,  quod  Ambrosius, 
huc  respiciens ,  brevissime  dixit,  caven- 
dum  nobis  esse,  ne  remedium  nostrum 
fiat  ejus  (id  est  Satanae)  triumphus,  lib. 
1.  de  pcenit.,  cap.  ult. 

Non  enim  ignoramus  cogitationes 
ejus.  Cogitationes,  Graece  voVju.axa_,  pro 
quo  textus  Ambrosii  habet  astutias,  Se- 
dulii  versutias ,  ex  S.  Ambrosii  loco  jam 
dicto.  Tertullianus  iegit:  injectiones,  ut 
subaudias  laqueorum ,  quasi  dicat:  illa- 
queationes.  Augustinus  mentes  legit,  ad- 
versus  Parmen.  scribens,  et  in  epist.  239. 
et  240.  Sic  enim  et  noster  interpres  ean- 

dem  vocera  transtulit  infra  cap.  4,  4.  Et 
quidem  vox  Graeca  generaliter  cogiiatio- 
nes  significat,  quemadmodum  etErasmus 
et  alii  plures  verterunt ;  sed  interdum 
contrahitur  ad  significandum  cogitationes 
ingeniosas ,  vafras  et  ad  fallendum  com- 
positas,  dum  quis  aliud  praetendit,  aliud 
intendit.  Quam  significationem  expres- 
serunt  aliae  versiones  supra  dictae ,  ex- 
cepta  ea,  quae  est  apud  Augustinum, 
quae  praesenti  loco  minus  quadrat.  Nam 
ceterae  diaboli,  serpentis  antiqui,  inge- 
nium  declarant,  quod  est  sub  specie  boni 
persuadere,  quod  maium  est.  Hac  enim 
arte  Hevam,  primam  parentem,  aggressus 
est  atque  seduxit,  Genes.  3.  Est  et  illud 
obiter  notandum,  non  sine  allusione  di- 
ctum  a  Paulo :  vo7ju,aia  apoouu-sv,,  ac  si 
Latine  dicas:  Scientias  nescimus,  aut 
cogitationum  incogitantes  sumus. 

Igitur  Apostolus :  Dico,  inquit,  ne  cir- 
cumveniamur  a  Satana;  neque  enim 
ignoramus  cogitationes  et  artes  et  studia 
diaboli,  tum  in  genere  semper  in  nostram 
perniciem  intenta,  tum  speciatim  istud, 
quo  per  occasionem  disciplinae  nostrae 
severioris  in  illum,  qui  peccavit,  aliosve 
similes,  tentet  eos  impellere  in  barathrum 
desperationis.  Quod  de  illo  incesto  signi- 
ficabant  illa  superiora  verba:  Ne  forte 
abundantiori  tristitia  absorbeatur.  Hanc 
artem  Satanae  pluribus  explicatam  vide 
apud  Augustinum  libro  3.  epistol.  cont. 
Parmen.  capit.  1.  et  2.  Certe  quod  hic 
in  illo  uno  frustra  tentavit  diabolus,  Paulo 
nimirum  prudenter  obsistente  et  cogita- 
tiones  ejuR  eludente,  id  multo  post  iterum 
in  Ecclesia  tentavit  majore  cum  successu, 
quando  suscitavit  haeresin  Novatiano- 
rum,  qui  praetextu  disciplinae  ecclesiasti- 
cae  lapsis  ad  Ecclesiam  reditum  per  poe- 
nitentiam  negarunt ;  ex  qua  re  multarum 
animarum  secutus  est  interitus. 

Porro  non  sentit  Apostolus,  omnes  dia- 
boli  cogitationes  in  particulari  notas  esse 
vel  sibi,  vel  aliis.  Id  enim  Deo  proprium 
est,  ut  qui  solus  est  cordium  scrutator. 
Sed  hoc  est,  quod  dicit,  cogitationes  dia- 
boli  jam  memoratas  non  posse  latere 
fideles  spirituales,  cum   ex  Scripturis  sa- 


cris  didicerint,  quanta  sit  illius  astutia 
cum  extrema  malitia  ac  nocendi  studio 
conjuncta.  Hactenus  egit  Apostolus  de 
fornicario  excommunicato  et  poenitente 
in  gratiam  recipiendo. 

Est  autem  totus  hic  locus  bene  notan- 
dus  ac  diligenter  expendendus  propter 
hujus  saeculi  sectarios,  qui  omnes,  prin- 
cipe  Luthero ,  negant ,  esse  in  Ecclesia 
potestatem  indulgentias ,  quas  vocamus, 
conferendi.  Nam  hic  multa  summatim 
indicantur  ad  indulgentiarum  doctrinam 
pertinentia. 

Primum  est  ipsa  potestas  relaxandi 
poenam  temporalem  ei,  qui  pro  peccato 
poenitentiam  agit,  adhuc  restantem  ;  quae 
quidem  est  potestas  conferendi  indulgen- 
tias.  Haec  manifeste  significatur ,  cum 
dicitur:  Sufficit  illi ,  qui  ejusmodi  est, 
objurgatio  haec,  ita,  ut  e  contrario  ma- 
gis  donetis ;  etiterum:  Cui  autem  ali- 
quid  donatis,  et  ego ;  nam  et  ego  quod 
donavi,  etc.  Quem  locum  adducens  Pa- 
cianus  in  epistola  saepe  dicta,  qua  contra 
Novatianos  disserit:  Vides,  inquit,  Apo- 
stoli  indulgeniiam  proprias  etiam  sen- 
tentias  temperantem. 

Secundum  est ,  quod  illa  potestate 
utantur  Ecclesiae  praefecti  tamquam 
Christi  ministri,  a  quo  eam  potestatem 
acceperunt,  et  cujus  vice  eam  exercent. 
Hoc  enim  est,  quod  ait:  In  persona 
Christi ,  quemadmodum  satis  est  supra 
declaratum.  Unde  et  Ambrosius  lib.  1. 
de  poenit.  cap.  6.,  de  hac  eadem  re  con- 
tra  Novatianum  agens,  ostendit,  Paulum 
in  eo,  quod  donare  se  dicit,  quoniam  ex- 
presse  adjecit:  in  persona  Christi,  jus  a 
Domino  acceptum  sibi  vendicasse,  non 
indebitum  usurpasse.  Nec  obstat,  quod 
Apostolus ,  generatim  Corinthios  fideles 
alloquens,  dicit:  Ut  e  contrario  magis 
donetis,  et :  Cui  aliquid  donatis,  quasi 
ista  potestas  sit  omnium,  et  non  ad  solos 
pertineat  Ecclesiae  praefectos.  Nam  in- 
telligi  potest,  non  omnibus  illud  scribi, 
sed  solis  presbyteris  ac  praefectis  Eccle- 
siae,  sive,  quod  eodem  recidit,  ipsi  Eccle- 
siae  in  suis  praefectis.  Constat  enim,  ea, 
quae   passim  in   suis    epistolis   Apostoli 

praecipiunt,  non  omnia  ad  omnes  perti- 
nere ;  sed  alia  ad  alios,  ut  ad  parentes, 
filios,  viros,  mulieres,  dominos,  servos. 
Sic  nimirum  alia  sunt,  quae  ad  praefectos 
Ecclesiae  cujusque  praecepta  dirigantur, 
alia,  quae  ad  caeteros  fideles. 

Vel  aliter,  ac  rectius  fortasse  dici  pot- 
est:  velle  quidem  Paulum  illis  verbis 
omnes,  ad  quos  scribit,  comprehendere ; 
qui  tamen  non  omnes  condonent  eodem 
ac  simili  modo.  Nam  praefecti  id  faciunt 
potestate,  quam  promittunt  illa  verba 
Christi:  Quaecumque  solveritis  super 
terram,  erunt  soluta  et  in  coelo,  Matth. 
18.  Caeteri  vero  fideles  una  cum  prae- 
fectis  condonant  et  solvunt  consensu,  de- 
siderio,  commiseratione  et  precibus  ad 
Deum  fusis  pro  fratre  peccatore ;  sicut 
omnes  aliquo  modo  remittimus  fratrum 
peccata,  qui  ex  animo  dicimus  illud  in 
oratione  quotidiana:  Sicut  et  nos  dimit- 
timus  debitoribus  nostris;  quemadmo- 
dum  testatur  Augustinus  tract.  58.  super 
Joann.,  juxta  quem  sensum  idem  Augu- 
stinus,  disputans  adversus  Donatistas, 
saepe  dicit,  pacem,  charitatem,  unitatem 
Ecclesiae  solvere  ac  dimittere  peccata, 
et  per  gemitus  columbae,  id  est,  per  ora- 
tiones  sanctorum,  remissionem  peccatorum 
dari.  Loca  sunt  lib.  3.  de  baptismo,  cap. 
17.  et  18.,  et  lib.  5.  cap.  21.,  et  lib.  6. 
cap.  4.;  item  tract.  121.  super  Joann.  et 
alibi.  Sic  et  Ambrosius,  exponens  illud 
Lucae  19.:  Sblvite  eum  et  adducite: 
Solvit  eum,  inquit,  manus  Apostolica; 
talis  actus,  talis  vita,  talis  gratia.  Esto 
talis  et  tu,  ut  possis  ligatos  solvere.  Nec 
alio  sensu  dictum  est  a  Theophylacto, 
tractante  verba  Domini:  Quaecumque 
solveritis  etc,  non  solum,  quae  solvunt 
sacerdotes,  esse  soluta;  sed  quaecumque 
et  nos  injuria  affecti  vel  ligamus ,  vel 
solvimus,  et  ipsa  esse  ligata  vel  soluta. 

Ad  hunc  autem  modum,  et  quidem 
multo  perfectius,  etiam  sancti  cum  Chri- 
sto  regnantes  solvere  nos  a  peccatis  di- 
cuntur,  scilicet  intercessione  et  merito. 
Qucd  plane  sonant  invocationes  illae  in 
hymnis  Ecclesiae;  ut  ad  Dei  matrem: 
Solve  vincla  reis,  et  iterum :  Nos,  culpis 


solutos,  mites  fac  et  castos;  et  ad  Do- 
mini  praecursorem :  Solve  polluti  labii 
reatum;  et  ad  Apostolos  :  Nos  a  peccatis 
omnibus  solvite  jussu,  quaesumus  ;  et 
ad  martyrem:  Nos  solve  vinclis  saeculi. 
Dicuntur  autem  Apostoli  jussu  solvere, 
propter  impetrandi  certitudinem ,  simul 
cum  allusione  ad  potestatem ,  quam  in 
terris  habuerunt. 

Hunc  igitur  modum  solvendi  et  con- 
donandi,  piis  omnibus  communem,  com- 
prehendi  putamus  sub  illis  verbis,  quibus 
Corinthios  ad  condonationem  fratri  lapso 
faciendam  Apostolus  hortatur,  admonens, 
ut  et  consolationis  officium  ei  impendant, 
et  suam  in  eum  charitatem  confirment,  ad 
quam  pertinet  in  primis ,  ut  pro  fratre 
preces  offerant  Deo.  Quo  respiciens  Am- 
brosius  ita  scribit  lib.  1.  de  poenitentia, 
cap.  ultimo:  Si  satis  ad  condemnatio- 
nem  est  objurgatio,  quae  flt  a  pluribus, 
satis  est  quoque  ad  remissionem  peccati 
obsecratio,  quae  fit  a  pluribus.  Omnes 
autem  intelligi,  statim  declarat,  dicens: 
Nec  solum  donavit  ipse,  sed  voluit  etiam 
omnes  donare. 

Porro  tertium  est,  quod  illa  puenae 
relaxatio  non  tantum  sit  moderatio  quae- 
dam  rigoris  ecclesiasticae  discipliuae ,  si- 
cut  quidam  errantes  opinati  sunt;  verum 
etiam  valeat  in  judicio  divino  ad  remis- 
sionem  poenae  alioqui  in  futuro  saeculo 
persolvendae;  valeat,  inquam,  perinde, 
atque  si  Christus  ipse  hujusmodi  condo- 
nationem  faceret;  quemadmodum  et  facit 
re  vera  per  suum  ministerium,  cui  id  fa- 
ciendi  potestatem  dedit.  Quod  rursus  illa 
verba  significant,  quibus  affirmat  Aposto- 
lus,  se  donare  in  persona  Christi,  hoc 
est  (ut  eam  partem  ex  veterum  commen- 
tariis  atque  ex  ipsa  forma  locutionis  inter- 
pretati  sumus),  tamquam  Christi  vicarium, 
et  Christo  factum  ipsius  ratum  ac  gratum 
habente,  velut  a  se  factum  esset.  Ac  sane, 
nisi  coram  Deo  judice  valuissent  per 
Apostolum  Paulum  factae  condonationes, 
tam  huic  fornicario,  quam  aliis  lapsis, 
fefellisset  ille  miseros  homines,  quibus 
hujus  saeculi  poenam  remitteret,  pro  qua 
longe  gravior  illis  esset  in  altero  saeculo 

poena  luenda.  Quod  absit,  ut  de  eo  suspi- 
cemur. 

Quartum  est  causa  seu  ratio  dandae 
indulgentiae ,  sive  ex  parte  poenitentis, 
sive  ex  parte  Ecclesiae.  Ex  parte  quidem 
poenitentis  apertissime  significatur  causa, 
cum  dicitur :  Ne  forte  abundantiori  tri- 
stitia  absorbeatur ,  qui  ejusmodi  est. 
Debet  enim  provideri,  ne  poenitens,  in 
desperationem  actus,  ad  deteriora  se  con- 
vertat,  et  in  nostra  severitate  pereat  in- 
firmus  frater,  pro  quo  Clwistus  mortuus 
est;  ut  alibi  in  re  simili  loquitur  Aposto- 
lus,  Rom.  14.  et  1  Corinth.  8.  Ex  parte 
Ecclesiae  causa  redditur  in  eo,  quod  di- 
citur :  propter  vos,  id  est  propter  Eccle- 
siae  vestrae  publicam  utilitatem.  Sed  et 
cum  additur:  ut  non  circumveniamur 
a  Satana,  ratio  faciendae  condonationis 
indicatur,  vel  ex  parte  poenitentis,  vel  ex 
parte  Ecclesiae,  juxta  diversas  illius  loci 
interpretationes  a  nobis  allatas. 

Quintum  est,  quod  bona  pars  satis- 
factionis  a  poenitente  debeat  esse  expleta 
ad  hoc,  ut  reliquum  ei  condonetur.  Id 
enim  est,  quod  ait  Apostolus :  Sufficit  illi, 
qui  ejusmodi  est,  objurgatio  haec.  Nam 
eam  objurgationem  non  levem  fuisse  de- 
clarat  metus  Apostoli  dicentis :  Ne  forte 
abundantiori  tristitia  absorbeatur.  Exi- 
gunt  illud  ipsum  veteres  Ecclesiae  cano- 
nes,  qui  de  ea  re  exstant  complures;  exi- 
gunt  autem  propterea,  ne  per  indulgentiara 
enervetur  ecclesiastica  disciplina,  quod- 
que  deterius  est,  ipsa  poenitcntium  satis- 
factio ,  quae  legis  divinae  est ,  evertatur 
ac  pessum  eat.  Quas  ob  causas  etiam  B. 
Cyprianus  epist.  11.,  quae  est  ad  mar- 
tyres  et  confessores  in  carcere  constitu- 
tos,  serio  monet  eos  ac  rogat,  ut  non  alios, 
quam  quorum  poenitentiam  satisfa- 
ctioni  proximam,  id  est,  propinquam, 
conspexerint,  iibellis  suis  ad  plenam  de- 
lictorum  indulgentiam  episcopo  commen- 
dent. 

Sed  quaeret  ad  extremum  aliquis ,  cur 
nomine  condonationis,  de  qua  agitur  hoc 
loco,  non  potius  intelligenda  veniat  ab- 
solutio,  vel  ab  excommunicationis  vinculo, 
vel  a  peccatis  in  sacramento  poenitentiae. 


Siquidem  utraque  absolutione  poenitens 
ille  egebat.  Respondeo,  tam  verba,  quam 
contextum  Apostoli  plane  respuere  ejus- 
modi  intellectum.  Nam  primum  relaxatio 
vinculi  excommunicationis  neque  in  Scri- 
ptura  sacra,  neque  apud  Patres  usquam 
condonatio  vel  indulgentia  vocatur;  ob- 
stante  videlicet  ipsarum  vocum  proprie- 
tate.  Deinde,  quod  ait :  Cui  aliquid,  hoc 
est,  aliquam  partem  donatis ,  aeque  in 
absolutione  excommunicati  locum  non  ha- 
bet,  ut  nec  in  ea,  qua  poenitens  a  culpa 
atsolvitur. 

Fit  autem  illud,  dum  per  indulgentiam 
matris  Ecclesiae  post  aliquantam  satis- 
factionera  poenitentibus  relaxatur  ac  re- 
mittitur,  quod  reliquum  erat  poenae  de- 
bitae.  Quam  poenae  relaxationem  mani- 
festius  etiam  declarat  illud  praecedens : 
sufficitilli;  quasi  dicat:  Satis  jam  poe- 
narum  dedit;  reliquum  ei  condonetur. 
Hoc  enim  est,  quod  sequitur:  ita ,  ut  e 
contrario  magis  donetis;  velut  si,  sonte 
quopiam  per  sententiam  judicis  ad  qua- 
draginta  plagas  condemnato,  post  tricesi- 
mam  plagam  dicat  judex:  Sufficit,  aut, 
satis  est;  non  quod  sententiae  sit  satis- 
factum,  sed  quia  vult  uti  clementia,  reli- 
quum  plagarum  numerum  ei  gratiose 
remittens.  In  quem  sensum  Chrysosto- 
mus  et  Theophylactus  ea  Pauli  verba 
diserte  sunt  interpretati.  Et  haec  quidem 
duntaxat  occasione  praesentis  loci  Pau- 
lini  de  indulgentiis  poenitentium  dicta 
sint.  Nam  de  toto  hoc  indulgentiarum 
argumento  sententiam  Ecclesiae  catholi- 
cae  plenius  explicare  conati  sumus  in 
scriptis  super  4.  ssnt.  dist.  20. 

12.  Cum  venissem  autem  Troadem 
propter  Evangelium  Christi.  Graece: 
in  vel  ad  Evangelium  Christi,  subaudi: 
praedicandum  seu  propagandum ,  ut  ex- 
ponunt  Graeci.  Troas  eadem  est,  quae 
quondam  Ilium  et  Troja  vocabatur,  urbs 
Asiae  celeberrima,  post  decennale  belluin 
a  Graecis  eversa;  quae  postmodum  et 
Antigonia,  et  Alexandria  dicta  fuit.  Ejus- 
dem  rursum  meminit  Apostolus  2  Timoth. 
4.  Est,  qui  Troadem  interpretetur  ipsam 
regionem,  in  qua  Troja  fuit,  id  est,  Phry- 

giam  minorem;  quam  constat  etiam  Troada 
vocari.  Sed  si  consulantur  alia  loca  Scri 
pturae  citata  et  citanda ,  in  quibus  fit 
mentio  Troadis,  facile  apparebit,  non  re- 
gionem,  sed  urbem  eo  vocabulo  tam  a 
Paulo,  quam  a  Luca  designari. 

Porro  notandum  est,  bunc  Pauli  ad 
Troadem  accessum,  qui  fuit  a  Luca  prae- 
termissus,  esse  medium  inter  primum,  de 
quo  Lucas  Actor.  16.,  et  tertium,  quem 
desciibit  Actor.  20.  Contigit  autem  post 
Pauli  discessum  a  Epbeso,  quando,  sicut 
dicitur  Actor.  20.  sub  initium,  profectus 
est,  ut  iret  in  Macedoniam.  Nam  et  bic 
paulo  post  testaiur  Apostolus,  se,  Troade 
relicta,  in  Macedoniam  profectum  fuisse. 
Sed  quorsum  spectet  baec  Pauli  narra- 
tio,  quidve  ad  ejus  institutum  faciat,  baud 
plane  liquet.  Plerique  putant,  eum  bic 
alteram  adferre  causam  dilati  sui  adven- 
tus ,  scilicet  ex  fructu  Evangelii ,  quem 
alibi  faciebat ,  et  amplius  facturum  se 
sperabat;  ne  videlicet  tam  insigne  bonum 
per  suam  ad  Corintbios  acceleratam  pro- 
fectionem  impediretur.  Alii  aliam  ratio- 
nem  adducunt  interpositae  bujus  narra- 
tionis.  Verum  quia  pendet  bujus  rei 
cognitio  ex  intellectu  sequentium,  ubi 
dolorem  suum  commemorat  Apostolus  de 
Tito  non  invento ,  propterea  nos  istius 
difficultatis  explicationem  illuc  rejicimus. 
Tractat  totum  bunc  locum  usque  ad  finem 
capitis,  Hieronynms  in  epist.  150.,  quae 
est  ad  Hedib.,  quaest.  11. 

Et  ostium  mihi  apertum  esset  in  Do- 
mino.  Hoc  est,  exponente  Hieronymo : 
Cumque  plurimi  credidissent ,  sive  per 
signa  atque  virtutes,  quae  in  me  opera- 
batur  Deus,  spes  esset  nascentis  fidei,  et 
in  Domino  succrescentis.  Sic  enim  lo- 
cum  Hieronymi  lego  ex  priori  editione, 
et  ex  Hervaeo  verba  Hieronymi  refe- 
rente;  remota  videlicet  copula,  et  spes 
Qfset  nascentis,  quae  sensum  reddebat 
imperfectura.  Particulam:  in  Domino 
nullus  Graecorum  exponit,  ut  videantur, 
nescio  quo  casu,  non  legisse.  Nam  et  in 
textu  Tbeopbylacti  praetermittitur.  Hodie 
tamen  et  in  Syriaco  legitur,  et  in  omnibus 
Graecis.    Potest  autem  bifariam  exponi, 


vel  ut  sit  idem ,  quod  in  Cbristi  Domini 
negotio ;  tamquam  sentiat  Apostolus, 
ostium  Troade  sibi  apertum  fuisse  ad 
Evangelium  Cbristi  praedicandum,  fidem- 
que  propagandam;  vel :  in  Domino,  id 
est  (ut  alii  tum  ex  Graeco,  tum  ex  Sy- 
riaco  vertunt),  per  Dominum,  quod  est : 
Domino  operante;  quemadmfldum  videtur 
etiam  Hieronymus  intellexisse.  Quem 
sensum  inter  alios  secutus  S.  Tbomas 
ostendit,  etiam  lpsius  ostii  apertionem 
(sive  per  eam  credendi  f acilitas ,  sive 
praeparatio  animorum  intelligatur)  adscri- 
bendam  esse  potentiae  divinae,  cum  ait: 
InDomino,  quia  ipsa  praeparatio  men- 
tis  humanae  est  ex  virtute  divina.  Nam 
licet  facilitas ,  qua  mentes  praeparan- 
tur ,  sit  causa  conversionis :  tamen  ip- 
sius  facilitatis  et  praeparationis  causa 
est  Deus.  Sic  ille.  In  eundem  sensum 
Primasius  et  Sedulius  ostium  Paulo  aper- 
tum  in  Domino  interpretantur:  quia  cor- 
da  eorum  aperuit  Deus ,  quibus  ille 
praedicabat.  De  metapbora  ostii  aperti 
vide  etiam,  quae  diximus  ad  locum  simi- 
lem  1  Cor.  16,  9. 

13.  Non  habui  requiem  spiritui  meo. 
Requiem,  Graece  aveaiv,  remissionem, 
relaxationem.  Et  pro  tertio  casu  spiri- 
tui  meo,  Ttvs^uaxi  jioo,  sextum  alii  red- 
dunt ,  quo  Graeci  carent ,  spiritu  meo. 
Nam  quietus  aut  inquietus  spiritu  quis 
dicitur,  non  spiritui.  In  textu  Ambrosii 
juxta  quaedam  exemplaria,  necnon  apud 
Haimonem  legitur :  in  spiritu  meo.  Sen- 
sus  autem  est:  Animo  non  conquievi, 
quoniam,  ut  ait  Hieronymus,  speratam 
consolationem  invenire  non  potui.  Cu- 
jus  rationem  Apostolus  subjungit : 

Eo  quod  non  invenerim  Titum  fra- 
trem  meum.  Titum,  quem  in  epist.  ad 
eum  scripta  filium  appellat,  tamquam  in 
fide  Cbristiana  discipuluni ,  bic  fratrem 
suum  vocat,  id  est,  in  Evangelio  praedi- 
cando  adjutorem  et  socium;  eadem  scili- 
cet  ratione,  qua  Timotbeum  iuitio  hujus 
epistolae  fratrem  ab  eo  nominatum  dixi- 
mus.  Quaerit  Hieronymus,  quae  [causa 
fuerit,  cur  Apostolus  absentiam  Titi  1am 
moleste  tuleritj  ac  respondet,  Paulum, 


EPISTOLAE  II.  AD  CORINTHIOS.    VERS.  13. 


39 


etsi  virum  doctissimum  et  eruditum  ad 
pedes  Gamalielis,  et  scientia  sanctarum 
Scripturarum  instructum,  quique  di- 
versarum  linguarum  gratiam  possi- 
deret,  divinorum  sensuum  majestatem 
non  potuisse  digno  Graeci  eloquii  ser- 
mone  explicare.  Habebat  ergo,  inquit, 
Titum  interpretem ,  sicut  et  beatus  Pe- 
trus  Marcum ;  et  post  pauca:  Ergo  et 
Paulus  Apostolus  contristatur ,  quia 
praedicationis  suae  in  praesentia  fisiu- 
lam  organumque,  per  quod  Christo  ca- 
neret,  non  invenerat.  Haec  Hieronymus. 

At  quae  causa  coegit  principes  Aposto- 
los  Petrum  et  Paulum  ad  evangelizan- 
dum  uti  interprete?  cum  ille  donum  om- 
nium  linguarum  in  die  Pentecostes  acce- 
pisset,  hic  vero  de  se  gloriatus  faerit  in 
priore  ad  Corinthios  epistola  cap.  14., 
dicens :  Gratias  ago  Deo  meo,  quod  om- 
nium  vestrum  (magis)  lingua  loquor. 
Ad  hanc  dubitationem  variae  sunt  re- 
sponsiones.  Quarum  una  est,  Apostolos, 
etsi  dono  linguarum  praeditos,  non  tamen 
eo  semper  et  pro  arbitrio  uti  potuisse, 
quomodo  quis  utitur  lingua,  quam  didicit; 
sed  tunc  solum,  quando  ad  loquendum 
linguis  a  Spiritu  sancto  moveri  se  sentie- 
bant;  quemadmodum  et  accidebat  eis  in 
dono  prophetandi  et  miracula  faciendi. 
Haec  sententia  multis  non  probatur  eo, 
quod  existiment,  linguarum  donum  in 
Apostolis  fuisse,  non  ut  actum  transeun- 
tem,  uti  fuit  in  aliis  fidelibus,  saltem  illis, 
qui ,  quae  lingua  peregrina  loquebantur, 
interpretari  non  poterant,  de  quibus  agit 
Paulus  1  Cor.  14.;  sed  ut  habitum  per- 
manentem,  more  aliarum  scientiarum, 
propterea  quod  donum  illud  eis  attribu- 
tum  fuerit,  ut  Evangelium  Christi  toto 
orbe  terrarum  praedicarent;  quod  sine 
prompta  linguarum  notitia  dimcillimum 
eis  fuisset. 

Alii  proinde  respondent,  Paulum  (idem- 
que  de  Petro  judicium) ,  licet  Graece 
nosset  ac  loqueretur,  sive  ex  dono,  sive 
etiam  ex  institutione  (nam  Graece  non 
solum  scripsit,  sed  et  locutus  est,  Actor. 
21.  et  alibi) ,  quia  tamen  Hebraeus  erat 
gente  ac  lingua,  non  potuisse  perfectam 


Graecae  linguae  pronuntiationem  assequi ; 
ideoque  Titum,  cui  Graeca  lingua  nativa 
erat,  interpretem  et  oratorem  (quo  uti 
solitus)  desideiasse.  Nec  id  miium  de 
Paulo ,  quando  et  Josephus  historicus, 
Graece  scribendi  doctissimus,  de  se  ipso 
fatetur  in  calce  volumiuis  antiquitatum 
Judaicarum,  exquisitam  Graecae  linguae 
prcnuntiandae  facultatem  per  patriam 
consuetudinem  assequi  se  non  potuisse. 
Haec  ipsius  Hieronymi  videtur  esse  sen- 
tentia,  cum  dicit,  ideo  Paulum  usum  in- 
terprete,  quod  non  posset  divinorum  sen- 
suum  majesta+em  digno  sermone  Graeci 
eloquii  explicare. 

Eandem  sententiam  verbis  Hieronymi 
refert  Hervaeus;  meminerunt  et  alii,  non 
ita  tamen,  ut  omnino  probent.  Cum  enim 
Apostoli  linguarum  scientiam  divino  mi- 
raculo  fuerint  assecuti,  nec  imperfecta 
sint  Dei  dona,  censent,  eos  pari  facilitate 
Graecam  linguam ,  qua  Hebraeam ,  pro- 
nuntiasse.  Qua  ratione  etiam  S.  Thcmas 
illam  responsionem  refellit  ac  rejicit. 
Quae  tamen  istorum  opinio  quatenus  va- 
leat,  intelligi  potest  ex  iis ,  quae  diximus 
ad  locum  memoratum  1  Cor.  14.:  Gratias 
ago  Deo  meo  etc. ,  idque  ex  mente  S. 
Thomae  in  summa  Theologica.  Licet 
enim  Apostolus  (ait  Liranus)  omnes  lin- 
guas  sciret  loqui,  tamen  magis  facun- 
dus  erat  in  Hebraea.  Quod  et  sentiunt, 
qui  dicunt,  idcirca  plus  eloquentiae  elu- 
cere  in  epist.  ad  Hebraeos,  quam  in  cae- 
teris  Pauli  epistolis,  quod  eam  Hebraice 
scripserit. 

ITt  ergo  demus,  Apostolos  pari  facili- 
tate  potuisse  pronuntiare  linguas  pere- 
grinas,  quadomesticam,  idest,  Hebraeam; 
non  tamen  eas  sonabant  pari  nitore  ser 
monis  et  eloquentia.  Quamquam  ita  per- 
fecte  loquebantur  ad  intelligentiam  audito- 
rum,  ut  verborum  suorum  ac  sententiarum 
interprete  non  egerent;  quemadmodum 
nec  indiguit  Paulus,  quando  apud  Feli- 
cem  et  Festum,  praesides  Romanos,  ipse 
pro  se  loqui  jussus,  causam  suam  egit, 
Actor.  24.  25.  et  26. 

Dicunt  ergo  nonnulli,  quorum  senten- 
tiam  probat  Cardinalis  Baronius  in  anna- 

libus  ad  ann.  Dom.  45.,  Paulum  ac  cae- 
teros  Apostolos  in  Evangelio  praedicando 
duas  ob  causas  sibi  interpretes  adhibuisse. 
Primum,  ut,  quando  alicui  genti  concio- 
nabantur  lingua  genti  propria ,  velut  Ro- 
manis  Latina,  Graecis  Graeca,  tum,  si 
qui  forte  adessent  diversae  nationis  ac 
linguae  homines,  eam  linguam  non  intel- 
ligentes,  iis  satisfacerent  interpretes,  ipso- 
rum  lingua  reddentes  ea,  quae  ab  Apo- 
stolis  dicta  essent.  Deinde  volunt,  inter- 
pretes  Apostolis  necessarios  fuisse,  qui 
ea ,  quae  sublimia  et  captu  difficilia  ab 
illis  inter  concionandum  d:cebantur,  au- 
ditoribus  elucidarent. 

At  profecto  nec  hae  causae  rem  dili- 
genter  expendenti  satis ,  opinor ,  idoneae 
videbuntur,  vel  ad  explic&ndum  hunc 
locum ,  vel  ad  usum  interpretis  declaran- 
dum.  Nam  quod  ad  priorem  causam  atti- 
net ,  ea  certe  praesenti  loco  nequit  acco- 
modari.  Nam  Graeca  lingua,  qua  uteban- 
tur  regiones  Asiae  et  Macedoniae,  quibus 
Paulus  praedicabat,  adeo  communis  erat 
ac  passim  omnibus  nota,  ut  non  sit  cre- 
dibile,  Paulum  propter  absentiam  inter- 
pretis ,  qui  sermonem  ejus  aliqua  diversa 
lingua  (pauculis  forte  hominibus)  expo- 
neret.  ita  discruciatum  animo  fuisse,  ut, 
Troade  relicta,  abiret  in  Macedoniam, 
quaesiturus  illic  suum  interpretem.  Et 
alioqui  sane  oportuisset,  hujusmodi  inter- 
pretes  non  unius  aut  alterius  linguae,  sed 
plurium  gnaros  esse,  quo  diversarum 
gentium  ac  lingnarum  hominibus ,  Apo- 
stolum  praedicantem  non  intelligentibus, 
officium  interpretationis  impenderent. 

Sed  et  altera  causa  mihi  non  admodum 
probabilis  videtur.  Nam  Apostoli ,  apud 
multitudinem  praedicantes,  sermonem 
suum  attemperabant  captui  multorum,  se- 
cretiora  mysteria  servantes  in  tempus 
commodum ,  quo  traderent  ea  capaciori- 
bus,  atque  fide  provectioribus.  Argumento 
sunt  Apostolorum  Petri  et  Pauli  concio- 
nes  ad  plebem ,  in  Actis  eorum  a  Luca 
descriptae,  in  quibus  prima  quaedam 
rudimenta  fidei  Christianae  proponere 
contenti,  de  caeteris,  quae  nondum  ferre 
posset  auditorum  infirmitas ,  reticent ,  ac 


ne  quidem  Christum  Deum  aperte  elo- 
quuntur.  UndePaulus  1  Cor.  2.:  Sapien- 
tiam  se  loqui  dicit  inter  perfectos ,  et 
cap.  3. :  Non  potui  vobis ,  inquit,  loqui 
quasi  spiritualibus ,  sed  quasi  carnali- 
bus;  tamquam  parvulis  in  Christo  lac 
vobis  potum  dedi,  non  escam  ;  nondum 
enim  poteratis.  Quod  si  Christus  suis 
discipulis,  quibus  dixerat:  Vobis  datum 
est  nosse  mysteria  regni  coelorum,  Matth. 
13.,  tamen  in  illo  sermone,  quem  ulti- 
mum  ad  eos  ante  passionem  habuit,  ita 
loquitur:  Adhuc  multa  habeo  vobis  di- 
cere  ;  sed  non  potestis  portare  modo, 
Joann.  16.,  quanto  magis  Apostolos  sic 
agere  conveniebat  cum  iis ,  qui  plane 
rudes  erant  dogmatum  chiistianae  reli- 
gionis  ? 

His  addo :  Si  Titus  fuit  Pauli  interpres, 
sive  hoc  posteriore  modo ,  sive  priore, 
non  debuit  Paulus  eum  a  se  absentem 
facere,  nec  ad  Corinthios  mittere,  nec  in 
Creta  relinquere;  sed  jugiter  apud  se 
retinere,  virum  in  re  tanta  sibi  necessa- 
rium.  At  nec  ordinarium  Pauli  comitem 
Titum  fuisse,  quemadmodum  Lucam,  us- 
quam  legitur;  quando  nec  in  Actorum 
libro  fiat  ejus  ulla  mentio.  Quae  cum  ita 
sint,  haud  facile  defendi  posse  videtur 
Hieronymi  sententia,  qua  Paulum  propter 
absentiam  Titi  tamquam  interpretis  sui 
scribit  adeo  tristem  et  anxium  fuisse. 

Quare  ab  aliis  aliae  quaeruntur  ratio- 
nes.  Graeci  expositores  in  genere  dicunt, 
absentiam  Titi ,  velut  egregii  multumque 
necessarii  cooperatoris ,  in  causa  fuisse, 
quo  minus  Apostolus ,  quod  Troade  coe- 
perat,  in  negotio  praedicandi  Evangelii 
posset  absolvere.  Cajetanus  autem  inge- 
nue  confitetur,  se  non  penetrare,  nec 
invenire  posse,  quid  impedimenti  attule- 
rit  absentia  Titi  praedicationi  Pauli  jam 
paratae,  propter  quod  ille  tam  fuerit  irre- 
quietus,  ut,  cum  ostium  sibi  apertum 
esset  in  Domino,  tamen  ob  Titum  non 
inventum  alio  discederet.  Ambrosiaster 
rem  explicari  conatur.  Dicit  enim ,  Apo- 
stolo,  quod  solatium  Titi  deesset,  laborem 
apud  Troadenses  intolerabilem  fuisse. 
Quamvis  enim,   inquit,   quidam  eorum 

aperuerant  corda  sua  ad  recipiendum 
sermonem  Dei ,  tamen  impudentia  infi- 
delium  non  minima  exsistebat,  insur- 
gens  in  Apostolum  zelo  credentium.  Et 
haec  duo  ab  uno  impleri  non  poterant, 
nempe  et  fideles  instruere ,  etincredulis 
repugnare.  Sic  ille.  Cujus  sententiam 
etiam  Hervaeus  approbat,  ea,  quam 
priore  loco  adduxerat  ex  Hieronymo, 
posthabita.  Accedunt  et  alii  ex  Latinis, 
Haimo,  Lombardus,  S.  Thomas,  Liranus, 
Carthusianus,  plerique  etiam  hoc  adden- 
tes,  quod  Titus,  si  praesens  fuisset,  in- 
stitisset  praedicationi  et  conversioni  bo- 
norum;  Paulus  vero,  velut,  doctior  resti- 
tisset  adversariis. 

At  vero  Primasius  hanc  adfert  causam, 
cur ,  Tito  non  invento  ,  requiem  Aposto- 
lus  non  habuerit,  quia  per  Titum,  quem 
Coriuthum  miserat,  exspectabat,  ut  sibi 
nuntiaretur ,  an  Corinthii  jam  se  correxis- 
sent.  Requiem  ergo  spiritus  Pauli  non 
habebat  eo ,  quod  Titum  non  invenisset, 
scilicet  Corintho  reversum,  ut  ejus  relatu 
certior  de  rebus  Corinthiorum  fieret.  Et 
haec  Apostolus  scribit ,  ait  Primasius ,  ut 
intelliganty  ipsum  omnia  propter  chari- 
tatem  fecisse.  Eandem  rationem  etiam 
Pelagius  et  Sedulius  tradunt,  et  inter 
neotericos  Hofmeisterus  et  Arias  Monta- 
nus.  Attingit  quoque  Theodoretus. 

Sane  probabilitatem  habet  ista  ratio 
non  exiguam ;  tum  ex  eo ,  quod  alioqui 
non  videtur  haec  Pauli  narratio  de  Titi 
praesentia  tam  cupide  desiderata  vel  sa- 
tis  intelligi  posse,  vel  ad  rem  institutam 
pertinere ;  tum  quia ,  quae  de  Tito  rae- 
morat  inferius  cap.  7.  et  8.,  probe  con- 
sentiuut  cum  hujusmodi  intellectu  prae- 
sentis  loci ;  maxime  cum  ait :  Sed  qui 
consolatur  humiles ,  consolatus  est  nos 
Deus  in  adventu  Titi,  et  quae  deinde 
sequuntur.  Juxta  hanc  igitur  rationem 
ostendit  Apostolus  ab  eo  loco :  Cum  ve- 
nissem  autem  Troadem  etc,  sese,  quam- 
vis  corporis  accessu  nondum  venisset  Co- 
rinthum,  spiritu  tamen  ac  sollicitudine 
Corinthiis  esse  praesentem;  ut  qui  non 
fuerit  animo  quietus ,  donec  Titum  ab 
illis   reversum   conveniret,   atque   ex   eo 


intelligeret,    quomodo    res  illorum   sese 
haberent. 

Ergo,  quod  dicit,  tale  est:  Postquam, 
Epheso  digressus ,  veni  Troadem  Evan- 
gelii  causa ,  quamvis  in  ea  urbe  spes  co- 
piosi  fructus  appareret,  adeo  tamen  rerum 
vestrarum  cura  ac  sollicitudine  tenebar, 
ut  illic  non  putaverim  mihi  subsistendum, 
eo ,  quod  Titus ,  quem  a  vobis  exspecta- 
bam ,  non  advenisset. 

Sed  valefaciens  eis,  profectus  sum  in 
Macedoniam.  Valefaciens  eis,  Graece: 
&7tOTa£a{ievo<:  aoToTg,  cum  valedixissem 
eis ;  Ambrosius:  vale  illis  facto;  Eras- 
mus  :  dimissis  illis  ;  tametsi  verbum  Grae- 
cum  non  significat  simpliciter  dimittere 
aut  valedicere ,  sed  mandatis  iis ,  quae 
volumus;  ut  solemus  dimittere  notos  et 
amicos.  Utitur  eodem  verbo  Lucas,  itidem 
de  Paulo  fratribus  valedicente  loquens, 
Act.  18,  18.  et  iterum  vers.  21.  Utitur 
etiam  Evangelii  sui  cap.  9. ,  ubi  nos  La- 
tine  legimus :  Permitte  mihi  primum 
renuntiare  his,  qui  domi  sunt.  Itaque 
sensus  est:  Sed  cum  fratres  illic  morantes, 
datis  mandatis,  dimisissem,  profectus  sum, 
Graece,  e^TjAOov,  exivi,  id  est,  abivi, 
discessi  in  Macedoniam;  scilicet  Titum 
illic  exspectaturus,  et  ex  eo  de  vobis  ali- 
quid  certi  cogniturus.  Quem  invenisse  se 
tandem ,  eoque  referente ,  laeta  de  Co- 
rinthiis  audivisse,  testatur  infra  cap.  7., 
ubi  narrationem,  quam  hic  ambrumpit, 
repetit  ac  prosequitur.  Snnt,  qui  putent, 
Apostolum  hic  indicare  rationem  rautati 
consilii  sui  de  Corinthiis  prius  visendis, 
quam  iret  in  Macedoniam.  Sed  falluntur. 
Jam  enim,  antequam  Epheso  discederet, 
constitutum  habebat,  prius  in  Macedo- 
niam  proficisci ;  quemadmodum  patet  ex 
1  Cor.  16. 

Sed  cur  in  eo  non  peccavit  Paulus, 
quod  Titi  quaerendi  causa  abiverit  in 
Macedoniam ,  Troade  relicta ,  ubi  ostium 
ei  apertum  erat  in  Domino,  id  est,  occa- 
sio  oblata  rei  evangelicae  feliciter  procu- 
randae?  Nam  de  Tito  necessario  inter- 
prete  responsionem  jam  pridem  exclusi- 
mus.  Quamquam  nec  quaerere  suum 
interpretem   Paulus    debuisset,    eed   per 


42 


COMMENTARIUS  IN  CAP.  II. 


nuntium  accersere.  Jam  vero  nec  inven- 
tum  adduxit  Troadem,  perfecturus  illic 
cum  eo ,  quod  coeperat;  sed,  Macedoniae 
partibns  perambulatis,  venit  in  Graeciam. 
Respondeo,  Paulum  in  Macedoniam  pro- 
fectum  fuisse,  non  recenti  consilio ,  sed 
jam  ante  deliberato,  priusquam  Troadem 
appelleret;  nec  mutare  consilium  debuisse 
propter  occasionem  Evangelii  apud  Troa- 
denses  promovend.i.  Nam  urgebat  eum 
profectio  Hierosolymitana,  quam  para- 
bat  a  Spiritu  admonitus,  Act.  19,  21., 
prius  tamen  Macedoniam  et  Acbaiam  tran- 
siturus ,  ut  ibidem  dicitur ;  nimirum  colli- 
gendi  subsidii  causa,  quod  ad  fratres 
pauperes  Hierosolymam  perferret. 

Neque  tamen  idcirco  Troadenses  dere- 
liquisse  putandus  est,  quibus  ut  priore 
accessu,  de  quo  LucasActor.  16,8.  et.  9., 
Christum  annuntiaverat,  ita  postmodum 
e  Graecia  reversus  eosdem  revisit,  et  post 
synaxim  Dominicam  apud  eos  celebratam, 
atque  sermonem  in  mediam  noctem  pro- 
ductum,  insigni  miraculo  mortuiresuscitati 
in  fide  confirmavit,  ut  habetnr  Actor.  20. 
Sane  Troadensium  salutem  Paulo  disce- 
denti  curaefuisse,  etiam  ipse  significat  boc 
loco,  dum  utitur  vocabulo  aitOTa£afisvo<; ; 
ac  si  diceret :  Cum  eos ,  rebus  Ecclesiae 
prius  ordinatis  ac  dispositis,  dimisissem. 
Nec  enim  dubitandum  est,  quin,  ut  alias 
solet,  discedens  reliqnerit  illic  aliquem 
vel  aliquos ,  qui  et  Ecclesiam  regerent, 
et  Evangelio  -propagando  vacarent,  ut, 
quomodo  Titum  in  Creta,  et  Timotheum 
Ephesi,  ita  quempiam,  fortasse  Carpum, 
cujus  meminit  2  Tim.  4.,  Troade  consti- 
tuerit  eprscopum  et  Evangelii  ministrum. 

Quod  vero  quidam  annotant ,  ut  Hie- 
ronymus  ad  Hedibiam  scribens ,  Haimo 
et  S.  Thomas  in  comment.,  item  Carthu- 
sianus  et  Hofmeisterns ,  etsi  dubitanter 
loquentes ,  hanc  Apostoli  profectionem  e 
Troade  in  Macedoniam  esse  eandem  cum 
illa,  quam  divino  monitu  suscepit,  de 
qua  Lucas  Act.  16.  sic  loquitnr:  Et  visio 
per  noctem  Paulo  ostensa  est:  Vir  Ma- 
cedo  quidam  erat  stans  et  deprecans 
eum ,  et  dicens:  Transiens  in  Macedo- 
niam,  adjuva  nos ,  et  quae  sequuntur: 


haud  dubie  falluntur  lapsn  memoriae. 
Nondum  enim  Paulus  Corinthiis  Evange- 
lium  praedicaverat,  quando  illa  visio  et 
profectio  contigit,  ut  ex  Actorum  historia 
constat. 

Quocirca  verius  est,  hanc  profectionem, 
ut  ante  diximus ,  a  Luca  attingi  sub  ini- 
tium  cap.  20.  Act,  ubi  scribit,  Paulum, 
Epheso  relicta,  profectum  fuisse,  ut  iret 
in  Macedoniam.  Nam  Epheso  per  Troa- 
dem,  quae  duae  civitates  Asiae  sunt,  in 
Macedoniam  fuisse  profectum,  praesens 
locus  nos  docet.  Ex  quo  etiam  palam  est, 
hanc  epistolam  non,  ut  aliqui  putarunt, 
Troade  scriptam  esse,  sed  posteaquam 
venit  in  Macedoniam,  prout  ostendimus 
in  argumento  epistolae. 

14.  Deo  autem  gratias.  Graece  Xa'Ptco 
gratia  :  quemadmodum  et  legit  Hierony- 
mus.  Subaudi:  sit.  Infra  cap.  7.  sic  ait: 
Cum  venissemus  in  Macedoniam ,  nul- 
lam  requiem  habuit  caro  nostra ,  sed 
omnem  tribulationem  passi  sumus ;  foris 
pugnae,  intus  timores.  Deinde  subjungit 
de  sua  consolatione  per  adventum  Titi. 
Prius  ergo  ,  quam  venisset  Titus ,  multa 
passus  in  Macedonia,  sed  in  omnibus 
superior  ac  victor;  ecce,  gratias  agit  Deo. 
Qui  semper  triumphat  nos  in  Christo 
Jesu.  Nomen  Jesu  Graeci  et  Syri  codices 
non  exprimunt.  Triumphat  nos ,  dictum 
putat  Hieronymus,  pro  eo ,  quod  est: 
triumphat  de  nobis,  sive  triumphum 
suum  agit  per  nos.  Nam  ,  ut  postea  sub- 
jicit,  triumphus  Dei  est  passio  martyrum. 
Commentator  Ambrosii  legit:  triumphat 
per  nos ,  et  exponens:  Hoc  est,  inquit, 
Deum  per  Apostolos  triumphare  in 
Christo ;  victores  illos  facere  in  ftde 
Christi;  ut,  calcata  perfidia,  trophaeum 
haheat  fides,  dum  ex  perfidis  fiunt  fide- 
les ,  et  malevoli  non  proficiunt  in  per- 
sequendo  credentes.  Verum  ut  Graeci 
libri  constanter  habent:  OpiajxpsoovTi 
Tjuat;,  ita  Latini  caeteri:  qui  triumphat 
nos.  Id  vero  interpretari :  qui  triumphat 
per  nos ,  ut  fecit  Erasmus ,  textum  Am- 
brosianum  imitatus,  satis  coactum  videtur. 

Porro  Graecorum  expositio  hujusmodi 
est:  Qui  semper  triumphat  nos ,  id  est, 

ex  victoriis ,  quas  a  diabolo  et  hominibus 
adversariis  reportamus ,  illustres  et  con- 
spicuos  nos  facit,  velut  publice  triumphum 
agentes.  Id  ipsum  Latini ,  tam  recentio- 
res,  quam  veteres,  praeter  duos  supra 
dictos  itabreviter:  Triumphat  nos ,  id 
est,  triumphare  nos  facit;  ac  si  clare 
dicat  Apostolus:  Deo  gratias  ago,  qui 
nos,  id  est,  me,  meosque  Evangelii  prae- 
dicandi  socios,  in  omni  pressnra  et  pugna, 
quae  nobis  fnit  cum  adversariis,  non  so- 
lum  victores  efficit,  verum  etiam  ex  victo- 
ria  reddit  gloriosos ;  idque  per  Christum, 
in  quo  solo  vincimus  et  triumphamus. 
Videtur  autem  Apostolus  in  verbo  Graeco 
hebraizare ,  dum  illud  ex  neutro  transiti- 
vum  facit,  more  verborum  Hebraicorum, 
q.iae  in  conjugatione  Kal  neutro,  in 
Hiphil  fiunt  transitiva,  nonnulla  etiam  in 
eadem  conjugatione  nunc  activa  sunt, 
nunc  neutra.  Simile  quid  habemus  in  illo 
versu  Psalm.  51.:  Emigrabit  te  de  ta- 
bernaculo  tuo,  ubi  Graece  legitur :  jjtSTa- 
vaaTSuaai  as,,  emigret  te ,  verbo  neutro, 
sed  exponendo  transitive:  emigrare  te 
faciat.  Caeterum  alibi  contrario  sensu, 
sed  phrasi  Graecis  non  insueta ,  dicitur 
Christus  triumphasse  principatus  et  po- 
testates,  Col.  2.,  id  est,  de  daemonibus 
superatis  triumphum  egisse,  vel  eos  de- 
victos  et  captivos  in  triumpho  duxisse. 

Et  odorem  notitiae  suae  manifestat 
per  nos  in  omni  loco.  Hoc  est,  sui  noti- 
tiam  ac  famam ,  velut  odorem  quendam, 
spargit  quaquaversum  per  me  et  socios 
laboris  mei  in  Evangelio ,  dum  non  modo 
praedicamus  Christum  apnd  omnes ,  sed 
etiam  persecutionibus  et  pressuris  quasi 
pistillis  conterimur ,  ut  odor  notitiae  Dei, 
id  est,  famae  ejus,  a  nobis  quam  longis- 
sime  diffundatur.  Res  enim  odoriferae  si 
conterantur,  ut  vehementius  olent,  ita 
longius  odorem  spargunt.  Potest  enim 
verti:  notitiae  ejus ,  scilicet  Christi,  si 
auxou  scribas  cum  leni  spiritu.  Christus 
enim  est,  cui  dicitur:  Oleum  effusum  no- 
men  tuum,  et:  Post  te  curremus  in  odo- 
rem  unguentorum  tuorum,  Cant.  1.  Cnde 
et  de  Christi  odore  sequitur: 

lh..Quia  Christi  bonus  odor  sumus 


Deo  in  iis,  qui  salvi  fiunt,  et  in  iis,  qui 
pereunt.  Bonus  odor ,  uno  vocabulo 
Graece  est  sucoSta;  quasi  dicas:  beneo- 
lentia.  Videtur  Apostolus  se  suosque 
cooperatores  bonum  odorem  vocare  cau- 
saliter ,  ut  qui  de  se  bonum  odorem  emit- 
tant.  Jam  enim  Dei  seu  Christi  notitiam 
odorem  vocaverat  per  Apostolos  mauife- 
statum.  Idque  vult  ista  Hieronymi  expo- 
sitio :  Nominis  Christi  in  bmni  loco 
bonus  odor  sumus  Deo,  et  praedicatio- 
nis  nostrae  longe  lateque  spirat  fra- 
grantia  :  sensus  igitur  est :  Quamvis  enim 
fidem  Christi  non  omnes  recipiant,  nos 
tamen,  instar  fragrantis  cujusdam  un- 
guenti,  seu  florum  aut  herbarum,  famam 
norainis  ejus,  velut  bonum  ac  suavem 
odorem ,  Deoque  gratissimum  (est  enim 
allusio  ad  odorem  thymiamatis  incensi) 
spargimus  apud  omnes;  non  eos  solum, 
qui  credunt  et  salvi  fiunt;  verum  etiam, 
qui  credere  nolentes  pereunt. 

Non  simpliciter  odorem,  sed  bonum 
odorem  Christi  se  suosque  collegas  vocat, 
id  est,  Silvanum  et  Timotheum ,  quos 
supra  nominavit  capit.  1. ,  item  Titum  et 
Lucam,  et  si  quos  habebat  his  similes 
Evangelii  praedicandi  socios,  quia  non 
quoquo  modo ,  Christum  praedicabant, 
sed,  uti  statim  post  indicat,  cum  since- 
ritate  et  integritate  conversationis.  Quod 
qui  non  faciunt,  sed  inquinatis  moribus 
bonam  doctrinam  conspurcant,  hi  plerum- 
que  foetere  faciunt  odorem  ejus  apud 
homines. 

Partem  hanc:  in  iis,  qui  pereunt,  qui- 
dam  specialiter  referunt  ad  detractores  et 
aemulos  Apostoli  Pauli,  quibus  bona  ejus 
doctrina  et  doctrinae  successus  per  invi- 
diam  vertebatur  in  perniciem;  contra  quos 
agit  in  sequentibus  hujus  epist,  ac  rursus 
ad  Philipp.  cap.  2.  Consimiliter  autem ,  et 
illos,  qui  salvi  fiunt,  interpretantur  eos, 
qui  Paulum  diligebant  ut  fidelem  ac  sin- 
cerum  Evangelii  dispensatorem ,  gauden- 
tes  de  successu  ministerii  ejus.  Ita  S. 
Augustinus  tract.  50.  super  Joann.  et 
aliis  locis  a  Beda  collectis,  quem  seqaun- 
tur  Primasius,  Glossator^-flu^o  Yklpri- 
nus ,  Lombardus 

Verum  magis  placet  sensus  generalis, 
quem  et  Graeci  tradunt,  et  complures 
Latini,  quem  nec  Augustinus  exchidit; 
ut  priore  membro  comprehendantur,  qui- 
cumque  credebant  Evangelio  per  Aposto- 
los  praedicato;  posteriore,  qui  non  crede- 
bant.  Est,  qui  partem  illam:  et  in  iis, 
qui  pereunt ,  supplendam  putet  per  con- 
trarium  hoc  modo :  Et  malus  odor  sumus 
in  iis,  qui  pereunt.  Sed  absit,  ut  fatea- 
mur,  bonos  Christi  ministros  esse  aut 
spargere  malum  odorem  Deo  propter  ma- 
litiam  eorum ,  qni  non  credunt.  Notum 
est  autem ,  bonum  odorem  aliis  esse  salu- 
tarem,  aliis  lethalem.  Hoc  enim  est,  quod 
sequitur : 

16.  Aliis  quidem  odor  mortis  in 
mortem;  aliis  autem  odor  vitae  in  vi- 
tam.  Clarius  ita  reddas :  His  quidem 
odor  mortii  ad  mortem;  illis  autem 
odor  vitae  ad  vitam.  Unum  exemplar 
Graecum  apud  Robertum  Stephanum, 
addita  in  utroque  membro  praepositione 
ex,  ita  legit:  Ex  morte  in  mortem;  de 
vita  in  vitam.  Sed  adjectitiam  esse  prae- 
positionem,  plane  existimo.  Sumus,  in- 
quit  Apostolus ,  iis,  quipereunt,  id  est, 
reprobis,  odor  lethalis,  mortem  aeternam 
illis  adferens,  iis  autem,  qui  salvi  fiunt, 
id  est ,  electis ,  odor  vitalis ,  utpote  vitam 
aeternam  illis  adferens. 

Rursum  causaliter  odorem  se  vocat, 
quatenus  sua  praedicatione  famam  nomi- 
nis  Christi  tamquam  bonum  odorem  late 
dispergebat.  Qui  odor  malis  ac  reprobis 
lethalis  erat,  non  suo,  sed  illorum  vitio, 
propterea  quod  occasione  Evangelii  sibi 
praedicati,  dum  credere  nolunt,  gravius 
condemnantur ;  quum  odor  ille  secundum 
se  semper  bonus  sit ,  etiam  tunc ,  quando 
quibusdam  est  odor  mortis  ad  mortem. 
Sic  enim  et  fragrantia  boni  unguenti  co- 
lumbam  vegetat,  scarabaeum  necat,  ut 
ait  Oecumenius.  Sic  et  lumen  solis  oculos 
sanos  recreat,  debiles  offendit;  et  ignis 
aurum  purgat,  stipulas  absumit;  et  ipse 
Christus  aliis  in  ruinam ,  aliis  in  resur- 
rectionem  positus  est,  Luc.  2.  Qua  ra- 
tione   etiam  de  sacramento    corporis    et 


sanguinis  Domini   canit  Ecclesia:    Mors 
est  malis ,  vita  bonis. 

Et  ad  haec  quis  tam  idoneus?  Vocula 
tam  in  Graeco  et  Syriaco  non  additur, 
ut  nec  in  textu  Ambrosii  et  Sedulii.  Le- 
gitque  sine  ea  passim  Augustinus,  ut 
tract.  50.  super  Joann.,  et  in  enarr.  Psalmi 
7.  et  aliis  locis  apud  Bedam.  Suspicatur 
Erasmus  ,  interpretem  vertisse :  quisnam 
idoneus?  Certe  ratio  ostendit,  illud  tam 
abesse  debere,  ne  sit  sententia  arrogan- 
tior.  Legisse  tamen  Pelagium ,  arguit 
hoc  ejus  glossema:  Ad  haec  facienda 
quis  potest  tam  idoneus  esse,  quam  nos, 
qui  ad  hoc  sumus  electi?  Quod  idem  in 
suum  collectaneum  transscripsit  Sedulius. 
Atqui  sensus  est :  Quotusquisque  ministro- 
rum  Evangelii  idoneus  est  ad  haec,  quae 
dico,  praestanda  ?  scilicet  ut  sit  bonus  odor 
Christi  in  omni  loco ,  id  est ,  ut  bonam 
famam  Evangelii  Christi  de  se  spargat 
apud  omnes.  Idoneum  intelligit,  qui  re 
ipsa  talem  se  praebet.  Indicat  autem  hac 
interrogatione,  perpaucos  esse  talcs,  mul- 
tos  vero  non  tales.  Et  ab  his  sese  eximit 
verbis  sequentibus: 

17.  Non  enim  sumus  sicut  plurimi, 
adulterantes  verbum  Dei.  Plurimi, 
Graece  koXXoi,  multi,  plerique.  Nisi 
quod  in  tribus  codicibus  a  Roberto  nota- 
tis  legitur  XotTtol,  caeteri.  Quod  nec  ve- 
ritati  congruit,  nec  modestiae  Pauli ;  ma- 
gisque  redolet  Pharisaicum  illud :  Non 
sum ,  sicut  caeteri  homines,  Luc.  18. 
Notat  autem  his  verbis  Pseudoapostolos, 
quorum  mores  expressius  describit  cap. 
11.  Adulterantes,  inquit,  verbum  Dei, 
Graece:  xa7i7jXe6ovTS<;  xov  Xoyov  xoo 
frsoD ,  id  est ,  cauponantes  verbum,  sive 
sermonem  Dei.  Cauponantes  etiam  in 
antiquis  concordantiis  lego.  Et  ad  eam 
lectionem  alludunt  veteres  Latini,  Pela- 
gius,  Primasius,  Sedulius;  nec  non  eos 
secuti  glossator  et  Lombardus  ,  dum  huc 
citant  illud  Jesaiae  1.  secundum  LXX. : 
Caupones  tui  miscent  vino  aquam.  Est- 
que  sane  venustior  hoc  loco  metaphora 
cauponari ,  quam  adulterare. 

Potest  autem  bifariam  exponi,  vel  ut 
sensus  sit :  Quaestus  et  commodi  sui  gratia 

verbum  Dei  praedicantes ,  ad  quaestum 
Evangelio  abutentes.  Quo  sermonis  tropo 
Pyrrhus,  Epirotarum  rex ,  apud  Ennium 
dixit:  Non  cauponantes  bellum ,  sed 
bclligerantes.  Cauponum  enim  est,  omnia 
ad  quaestum  vertere.  Et  hoc  attendit,  qui 
interpretatus  est:  venundantes ,  uti  legit 
Hieronymus  juxta  priores  editiones ;  pro 
quo  et  repetit:  qui  venditent  verbum 
Dei,  etexponit:  Qui  quaestum  putant 
esse  pietatem,  et  turpis  lucri  gratia 
omnia  faciunt. 

Vel  hoc  sensu:  Vitiantes  verbum  Dei 
sanamque  doctrinam  permixtione  falsita- 
tis.  Qua  significatione  Graecum  verbum 
accepit  tam  noster  interpres ,  quam  ille, 
cujus  textu  usus  est  Ambrosiaster ,  dum 
vertit  uterque:  adulterantes,  id  est,  quod 
sincerum  est,  corrumpentes.  Quod  item 
faciunt  caupones  vinum  aqua  miscentes. 
Hoc  autem  posterius  ex  priori  fere  con- 
sequitur.  Nam  ut  caupones  lucrandi  stu- 
dio  mixta  pro  meris ,  et  vitiata  pro  sin- 
ceris  vendunt ;  ita  qui  in  Evangclio  Chri- 
sti  praedicando,  quae  sua  sunt,  quaerunt, 
non  quae  Jesu  Christi,  ad  illum  finem 
etiam  suam  doctrinam  libenter  inflectunt 
atque  accommodant.  Utrumque  in  caupo- 
nandi  verbo  considerarunt  Chrysostomus 
et  ejus  sequaces.  Et  quidem  eos,  quos 
hac  epistola  insectatur  Apostolus ,  utrum- 


que  fecisse,  constabit  ex  eorum  descri- 
ptione,  quam  nobis  tradet  cap.  11.,  ubi 
non  solum  eos  taxat  ut  sui  lucri  gloriae- 
que  studiosos ,  verum  etiam  pseudaposto- 
los  vocat  et  Satanae  ministroe.  Rursus 
autem  iidem ,  ut  adulterantes  verbum 
Dei ,  notantur  infra  cap.  4.,  verbo  qui- 
dem  Graeco  diverso ,  non  tamen  diversae 
significationis  ;  ut  illic  videbimus. 

Sed  ex  sinceritate,  sed  sicut  ex  Deo, 
coram  Deo ,  in  Christo  loquimur.  Sin- 
ceritatem  opponit  cauponationi.  Loquitur 
ergo  verbum  Dei  ex  sinceritate,  vel,  ut 
est  in  Graeco,  tamquam  ex  sinceritate, 
id  est,  tamquam  sincerus  Evangelista, 
qui  neque  Dei  verbum  adulterat  admix- 
tione  alienae  doctrinae  neque  eo  abutitur 
ad  quaestum  aut  gloriam  humanam.  Verba 
Apostoli  sic  expono :  Scd  loquimur  et 
annnntiamus  verbum  Dei  sincere,  tam- 
quam  profectum  et  acceptum  a  Deo ;  lo- 
quimur ,  inquam ,  coram  Deo ,  vel  in 
conspectu  Dei,  id  est,  Deum  testem  ac 
judicein  prae  oculis  habentes ,  ideoque 
Deo ,  non  hominibus  placere  studentes ; 
denique  loquimur  illud  in  Christo,  id 
est,  per  Christum,  vel  autoritate  Christi, 
cujus  sumus  ministri.  Particula  sed ,  se- 
cundo  repetita,  vim  orationis  intendit. 
Cujus  exemplum  luculentius  habebimus 
infra  cap.  7,  11. 


CAPOT  TERTIUffl. 

Incipimus  iterum  nosmet  ipsos  commendare?  aut  numquid  egemus 
(sicut  quidam)  commendatitiis  epistolis  ad  vos,  aut  ex  vobis1)?  2.  Epi- 
stola  nostra  vos  estis,  scripta  in  cordibus  nostris,  quae  scitur  et  legitur 
ab  omnibus  hominibus2);  3.  manifestati,  quod  epistola  estis  Christi, 
ministrata  a  nobis,  et  scripta  non  atramento,  sed  Spiritu  Dei  vivi;  non 
in  tabulis  lapideis3),  sed  in  tabulis  cordis  carnalibus.  4.  Fiduciam 
autem  talem  habemus  per  Christum  ad  Deum,  5.  non,  quod  sufficientes 
simus  cogitare  aliquid  a  nobis,  quasi  ex  nobis;  sed  sufficientia  nostra 
ex  Deo  est4),  6.  qui  et  idoneos  nos  fecit5)  ministros  novi  testamenti, 
non  littera,  sed  Spiritu;  littera  enim  occidit6),  Spiritus  autem  vivificat7). 


*)  Cap.  5,  12.  10,  8.  12.    *)  1  Cor.  9,  1—3.    3)  Vers.  7.    *)  Phil.  2,  13.    5)  1  Cor.  15, 
10.    «)  Gal.  3,  10.     7)  Rom.  8,  2. 


46 


COMMENTARIUS  IN  CAP.  III. 


7.  Quodsi  ministratio  mortis  litteris  deformata  in  lapidibus,  fuit  in 
gloria,  ita  ut  non  possent  intendere  filii  Israel  in  faciem  Moysis  propter 
gloriam  vultus  ejus,  quae  evacuatur  *) ;  8.  quomodo  non  magis  ministratio 
Spiritus  erit  in  gloria?  9.  Nam  si  ministratio  damnationis  gloria  est2), 
multo  magis  abundat  ministerium  justitiae  in  gloria.  10.  Nara  nec 
glorificatum  est,  quod  claruit  in  hac  parte,  propter  excellentem  gloriam. 
11.  Si  enim ,  quod  evacuatur3),  per  gloriam  est;  multo  magis,  quod 
manet ,  in  gloria  est.  12.  Habentes  igitur  talem  spem,  multa  fiducia 
utimur,  13.  et  non  sicut  Moyses  ponebat  velamen  super  faciem  suara, 
ut  non  intenderent  filii  Israel  in  faciem  ejus,  quod  evacuatur;  14.  sed 
obtusi  sunt  sensus  eorum.  Usque  in  hodiernum  enim  diem  id  ipsura 
velamen  in  lectione  veteris  testamenti  manet  non  revelatum  (quoniam  in 
Christo  evacuatur4):  15.  sed  usque  in  hodiernum  diera,  cum  iegitur 
Moyses,  velamen  positum  est  super  cor  eorum.  10.  Cum  autem  con- 
versus  fuerit  ad  Dominum,  auferetur  velamen.  17.  Dominus  autera 
Spiritus  est5);  ubi  autem  Spiritus  Domini,  ibi  libertas.  18.  Nos  vero 
omnes,  revelata  facie  gloriam  Domini  speculantes,  in  eandem  imaginem 
transformaraur    a    claritate    in    claritatera 6) ,    tamquara  a  Domini  Spiritu. 


SIMMAMUJJ  CAPITIS  TERTH. 

Negat  Apostolus,  aliena  commendatione  se  indigere.  cum  fructus  suae  apud  Corinthios  praedi- 
cationis  satis  ipsum  commendet.  Ministerii  novae  legis,  qua  Spiritus  et  justitia  submi- 
nistratur,  prae  ministerio  veteris  legis,  quae  fuit  littera  occidens,  excellentiam  demon- 
strar,  docetque,  Judaeis  adhuc  velatum  esse,  quod  novi  testamenti  ministris  revelatum  est. 

1.  Incipimus  iterum  nosmet  ipsos  j  sed  ad  utilitatem  eorum,  quibus  scribebat; 
commendare?  Quoniam  delapsus  fuerat  j  simul  ut  in  se  ipso  ostendat,  quales  esse 
ad  commemorationem  integritatis  ac  sin- 
ceritatis  suae  in  Apostolico  munere  ex- 
sequendo ,  ne  vel  in  ea  re  videatur,  quod 
suum  est,  quaerere,  suaeque  gloriae 
studere,  et  per  hoc  imprudenter  incurrere 
in  vitium,  quod  in  aliis  reprehendebat, 
suspicionem  hujusmodi  repellit  Non 
haec,  inquit,  dicimus,  quo  nos  ipsos  com- 
mendemus,  ac  vestram  Vnevolentiam 
captemus ,  commodum  aliquod  nostram 
inde  sperantes.  Dicit  autem :  iterum, 
quia  in  priore  epistola  passim ,  ac  prae- 
cipue  cap.  9.,  multa  dixerat,  quae  ad 
ipsius  commendationem  spectare  videren- 
tur.  Verum  illa  omnia,  sicut  et  ista,  pro- 
prie   non   sui   coromendandi  causa  dixit, 


debeant  omnes  ministri  verbi  Dei.  Alii 
sic  exponunt:  Numquid  haec  dicimus, 
tamquam  volentes  nos  vobis  et  aliis  com- 
mendare?  quasi  dieat:  Id  quidem  mihi 
supervacaneum  fuerit;  scilicet  post  tot 
nostra  de  volis  merita,  per  quae  et  vobis, 
et  aliis  satis  superque  cogniti  sumus  et 
commendati.  Congruit  huic  sensui ,  quod 
sequitur : 

Aut  numquid  egemus,  sicut  quidam, 
commendatitiis  epistolis  ad  uos,  aut  ex 
vobis  ?  Noster  interpres  in  Graeco  legisse 
videtur:  t)  jxtj,  aut  nun ,  ut  habet  unum 
duntaxat  exemplar  Roberti  Stephani,  re- 
spondetque  Syra  versio.  Caetera  legunt: 
si  u.7],  id  est,  nisi,  quomodo  vertit  inter- 


i)  2  Mos.  .34,  29.  seq.     *)  Gal.  3,  10.    3)  Gal.  3,  19.    *)  Joann.  5,  39.  46.     Rom.  3,  21. 
Hebr.  8,  8.    5)  Joann.  4,  24.    6)  Rom.  8,  29.  seq. 

pres  Theophylacti ;  tametsi  usurpatur  in- 
terdum  pro  num ,  numquid ,  quod  huic 
loco  melius  quadrat.  Ita  textus  Ambrosii : 
Numquid  indigemus ,  etc.  Erasmus  et 
alii :  Num  egemus.  Vocabulum  commen- 
datitiis  Graeca  repetunt  in  fine :  aut  ex 
vobis  commendatitiis?  Kepetitio  non 
necessaria;  quamvis  et  eam  cernere  est 
in  Syriaco.  Sensus:  Num  opus  habemus 
litteris  commendatitiis,  vel  ab  aliis  ad 
vos ,  vel  a  vobis  ad  alios  ? 

Sicut  quidam.  Supple:  egent,  seu 
potius :  faciunt,  id  est,  commendatitias 
undique  studiose  conquirunt.  Pseudapo- 
stolos  notat,  in  quos  dicit  illud  cap.  10. : 
Non  qui  se  ipsum  commendat,  ille  pro- 
batus  est ;  sed  quem  Deus  commendat  • 
et  quorum  jactantiam  memorat  cap.  11. 
Sese  vero  ejusmodi  commendationibus 
haudquaquam  indigere  docet  ea  ratioue, 
quam  subjungit : 

2.  Epistola  nostra  vos  estis.  Vos  ipsi, 
inquit,  estis  epistoJa  nostra,  id  est,  nostri 
commendatitia :  nec  praeter  vos  aliam 
requiro.  Si  quidem  abunde  nos  et  vobis 
et  aliis  commendat  fides  et  vita  vestra, 
quos  sic  iustituimus.  Vos  enim  (ut  in 
priore  epistola  dixit,  cap.  9.)  opus  meum 
estis  in  Domino,  et  iterum :  Signaculum 
Apostolatus  mei  vos  estis  in  Domino. 
Quare  quemadmodum  opus  commendat 
opificem,  et  sigillum  facit  certam  fidem 
rei  signatae ,  ita  vos  mihi  estis  loco  epi- 
stolae  commendatitiae ,  per  vosmet  ipsos 
obsignatae. 

Scripta  in  cordibus  nostris.  Graece 
lyy£Ypatuu£V7j ,  inscripta;  habet  enim 
emphasim  repetita  praepositio.  Sensus: 
Eam  epistolam ,  quae  vos  estis ,  cordi 
meo  inscriptam  et  impressam  ubique  cir- 
cumfero ,  et  pro  mei  commendatione  ex- 
hibeo ,  quibus  volo.  Inscriptionem  intel- 
lige  per  memoriam  et  amorem.  Locutio 
similis  apud  Jesaiam  cap.  49. :  In  mani- 
bus  meis  descripsi  te. 

Quae  scitur  et  legitur  ab  omnibus 
hominibus.  In  Graeco  est  agnatio  voca- 
bulorum:  ytvcooxousvT]  xat  avaftvtooxo- 
nivYj ,  quasi  dicas :  quae  cognosciiur  et 
recognoscitur ,  id  est,   legitur;   Graecis 


enim  avaytvoooxstv  est  legere.  Similis  erat 
paronomasia  cap.  1,  13.  Eam  ut  hoc  loco 
redderet  Erasmus,  vertit:  quae  intelligi- 
tur  et  legitur ,  parum  commode.  Sic 
enim  praeposterus  esset  Apostoli  sermo, 
cum  prius  sit  legere  litteras ,  quam  intel- 
ligere.  Nec  vero  ytviooxsiv  intelligere 
significat,  sed  cognoscere;  queinadmodum 
et  habet  textus  Ambrosii.  Cognoscitur 
autem  etiam ,  quod  nondum  intelligitur. 
Itaque  sensus  est :  Quam  epistolam  omni- 
bus  in  promptu  est  inspicere  et  legere, 
perinde  ut  litteras  patentes,  omniumque 
oculis  expositas.  Hoc  dicitpropter  famam 
fidei  Corinthiorum  late  dispersam. 

3.  Manifestati ,  quod  epistola  estis 
Christi.  Manifestati  referendum  est  ad 
pronomen  vos,  estque  praesentis  tempo- 
ris  participium  in  Graeco ,  mediae  signi- 
ficationis:  cpavspouu-sv&i ,  quod  Erasmus 
active  vertit:  dum  declaratis.  Verum 
rectius  interpres  noster  passive  reddit: 
manifestati,  id  est,  de  quibus  manifestum 
est  et  palam  constat,  quod  epistola  estis 
Christi,  vel  quia  scripta  a  Christo ,  vel 
quia  Christus  in  ea  scriptus ;  qui  poste- 
rior  sensus  Graecorum  est,  dum  epistolam 
Christi  interpretantur,  in  qua  lex  et  prae- 
cepta  Christi ,  velut  inscriptae  litterae, 
maneant  ac  serventur.  At  priori  sensui, 
quem  Latini  tradunt,  et  quo  significatur, 
Corinthios,  quatenus  fideles,  esse  scriptu- 
ram  et  opus  Christi,  melius  respondet, 
quod  sequitur : 

Ministrata  a  nobis.  Hoc  est,  nostro 
ministerio  conscripta.  Christus,  inquit, 
hujus  epistolae  principalis  est  autor, 
idemque  nobis  miuistris  ad  eam  scriben- 
dam  usus  est.  Hinc  ait  1  Cor.  4. :  Sic 
nos  existimet  homo  ut  ministros  Christi, 
etdispensatores  mysteriorum  Dei.  Eras- 
mus  dum  vertere  maluit:  subministrata 
a  nobis,  nec  vim  Graeci  vocabuli  diaxovrt- 
frsToa^  nec  mentem  Apostoli  satis  ex- 
plicuit.  Nam  in  verbo  subministrandi  non 
necessario  ministerium  intelligitur.  Sub- 
ministrat  enim,  qui  suppeditat  ac  praebet 
aliquid,  etiamsi  minister  non  sit  ejus,  cui 
praebet;  quale  est  subministrare  sumptus 
alicui.    Quare    nec    in  paraphrasi  suam 

hanc  versionem  idem  Erasmus  sequendam 
putavit.  Paraphraseos  verba  sunt:  Sin- 
ceritate  fidei,  vitaque  evangelica  decla- 
ratis,  quod  sitis  epistola  Christi,  ab  illo 
quidem  scripta,  sed  nostro  ministerio. 

Et  scripta  non  atramento  ,  sed  Spi- 
ritu  Dei  vivi.  Et  scripta,  Graece  in- 
scripta,  sine  conjunctione ;  quemadmo- 
dum  et  lrenaeus  legit  lib.  5.  cap.  13. 
Abest  item  conjunctio  in  Ambrosiano  textu 
atque  Syriaco ,  et  apud  Augustinum  de 
spir.  et  lit.  cap.  14.  et  17.  Jam  quod  in- 
terpres  vivi  reddit  loco  viventis,  C&vxoc, 
fere  perpetuum  illi  est.  Scripta  vero,  in- 
quit ,  non  atramento ,  quales  sunt  episto- 
lae  manibus  hominum  exaratae ;  sed  vir- 
tute  Spiritus  sancti,  per  cujus  efficaciam, 
uti  scribit  in  hunc  locum  Cajetanus,  ope- 
ratur  Christus  in  animo  hominis  assen- 
sum,  spem  atque  dilectionem.  Refert 
autem  Apostolus  hanc  scriptionem  ad 
Spiritum  sanctum  ea  ratione,  qua  omnis 
nostra  sanctificatio  (quod  ad  eam  naturae 
vires  non  attingant)  in  Spiritum  sauctum 
referri  solet.  Quem  et  vocat  Spiritum 
Dei  viventis,  quia  de  epistola  animata  ac 
vivente  loquebatur.  Estque  allusio  ad 
locum  Jeremiae  31.,  ubi  Dominus  novum 
pactum ,  vetere  reprobato,  promittens,  ita 
loquitur:  Dabo  legem  meam  in  visceri- 
bus  eorum ,  et  in  corde  eorum  scribam 
eam.  Eodem  pertinent  sequentia: 

Non  in  tabulis  lapideis.  Quomodo 
nimirum  scripta  fuit  lex  vetus,  populo 
Judaico  per  Mosen  data,  Exod.  24.  31. 
et  32.  Nam  ad  eam  historiam  respicit 
Apostolus ,  uti  constat  ex  iis ,  quae  infra 
dicuntur. 

Sed  in  tabulis  cordis  carnalibus.  Car- 
nalibus ,  Graece  oapxivaig,  carneis,  ut 
alii  vertunt.  Et  sensus  est:  Sed  in  ipsis 
cordibus,  tamquam  tabulis  quibusdam, 
iisque  non  duris  instar  lapidis ,  sed  molli- 
bus  instar  carnis  seu  cordis  humani ,  id 
est,  facilibus  et  promptis  ad  obediendum. 
Alludit  enim  ad  illam  novi  testamenti 
promissionem,  quae  exstat  apud  Ezechie- 
lem  cap.  11.,  et  iterum  cap.  36.  his  ver- 
bis :  Auferam  cor  lapideum  de  carne 
vestra,    et   dabo    vobis   cor   carneum. 


Quam  suam  promissionem  exponens  Do- 
minus,  ibidem  subjungit:  Et  faciam,  ut 
in  praeceptis  meis  ambuletis,  et  judicia 
mea  custodiatis  et  operemini. 

Patet  igitur,  carnale  hic  non  opponi 
spirituali,  quemadmodum  alibi  passim  in 
epistolis  Apostolicis;  sed  ei,  quod  durum 
est.  Nam  et  in  Graeco  diversa  sunt  voca- 
bula,  oapxixov  carnale,  quod  alibi,  et 
oapxivov  carneum,  quod  hic  legitur  (uno 
licet  dissentiente  codice  Complutensi)  et  in 
utroque  loco  Ezechielis,  juxta  versionem 
interpretum  LXX.  Dicitur  autem  episto- 
la,  de  qua  sermo  est,  id  est  ipsi  Co- 
rinthii  fideles ,  scripta  in  tabulis  cordis 
carneis,  in  quantum  fides  et  charitas  etc, 
quae  lex  nova  praecipit,  in  eorum  cordi- 
bus  impressa  erant  per  Spiritum  sanctum. 
Ex  hac  Scriptura  Pelagianos,  qui  natu- 
rae  viribus  attribuebant  divinae  legis  ob- 
servationem ,  refellit  Augustinus  variis 
locis ,  nominatim  lib.  de  spir.  et  lit.  cap. 
17.,  et  de  grat.  et  lib.  arb.  cap.  14. 

4.  Fiduciam  autem  talem  habemus 
per  Christum  ad  Deum.  Quod  dixit: 
ministrata  a  nobis  (quo  verbo  rei  maxi- 
mae  sibi  ministerium  adscripsit),  ne  dixisse 
videatur  arrogantius,  id  nunc  totum  ad 
meritum  Christi  Domini  sui,  deinde  et 
ad  Deum  autorem  refert.  —  Fiduciam, 
Graece  TZSTZoi^yjoiv ,  metonymice  posuit 
pro  gloriatione,  quae  ex  fiducia  nascitur, 
uti  bene  exponit  Theophylactus.  Sic 
enim  et  alibi  TtSTtotftsvai ,  confidere,  dixit 
pro  gloriari,  ut  Rcm.  2.:  Confidis,  te 
ipsum  esse  ducem  caecorum,  et  hujus 
epistolae  cap.  10. :  Si  quis  confidit  sibi, 
Christi  se  esse.  —  Ad  Deum,  Graece 
7tp6<;  tov  ftsov,  Erasmus:  erga  Deum ; 
sed  melius :  apud  Deum.  Quomodo  ver- 
tit  alibi  noster  interpres ,  ut  Joann.  1,  1., 
et  2  Rom.  4,  2.  et  Philipp.  4,  6.  Sensus 
enim  est :  Quod  vos  sitis  epistola  per  nos 
ministrata  et  a  nobis  quodammodo  scripta, 
quae  proinde  nos  commendet,  de  ea  re 
non  in  nobis ,  sed  in  Christo  et  per  Chri- 
stum  gloriamur  apud  Deum;  a  quo  scili- 
cet  ministerii  nostri  praemium  exspecta- 
mus.  Dicendo  namque  ad  Deum  sive 
apud  Deum ,  significare  voluit  veram  et 

solidam  gloriandi  materiam ,  ut  quae  pro- 
betur  ac  remuneretur  in  judicio  Dei.  Sic 
e  contrario  dicit  Rom.  4. :  Si  Abraham 
ex  operibus  justificatus  est ,  habet  glo- 
riam,  sed  non  apud  Deum. 

5.  Non,  quod  sufficientes  simus  cogi- 
tare  aliquid  a  nobis }  quasi  ex  nobis. 
Graece:  Non  quia  idonei  sumus  a  nobis 
ipsis  cogitare  aliquid,  tamquam  ex  no- 
bis  ipsis.  Est  enim  in  Graeco  vox  eadem 
ixavot,  quam  interpres  nunc  idoneos,  nunc 
sufficientes  vertit.  Arausicana  synodus  et 
passim  Augustinus  idonei  legunt.  Et 
quamvis  txavoc  interdum  etiam  dignum 
significet,  ut  1  Cor.  15. :  Non  sum  dignus 
vocari  Apostolus,  et  aliis  locis,  quae  nos 
ibidem  annotavimus;  huic  tamen  loco, 
satis  apparet,  eam  significationem  non 
convenire.  Simile  est  illud  2  Tim.  2. : 
Qui  idonei  (txavol)  erunt  et  alios  docere, 
ubi  nemo  dixerit  vertendum  digni.  Certe 
et  interpretes  omnes ,  quos  vidi ,  locum 
hunc  verterunt  aut  sufficientes,  aut  ido- 
nei,  et  Latini  Patres  altero  tantum  horum 
modorum  citasse  reperiuntur. 

Porro  quod  habemus :  a  nobis  et  ex 
nobis ,  Ambrosiaster  utrumque  legit:  a 
nobis ;  contra  Hieronymus :  ex  nobis  et 
ex  nostro ,  lib.  2.  dial.  adversus  Pelag. 
cap.  3.  Sed  et  Erasmus  atque  Hentenius 
utrumque  reddiderunt:  ex  nobis  ipsis. 
Verum  noster  interpres ,  Graeca  secutus, 
ubi  legitur:  acp'  eauTOJv  et  i£  £au?u>Vj 
praepositionem  et  ipse  variavit.  Quam- 
quam  quod  ad  significationem  attinet.  aut 
nullam  iuter  illa  duo  differentiam  esse, 
aut  exiguam,  videri  potest.  Id  enim  indi- 
care  voluerunt  Patres  concilii  Tridentini 
sess.  14.  cap.  8.,  quum,  ad  hunc  locum 
respicientes,  eadem  usi  sunt  praepositione : 
Qui  ex  nobis,  inquiunt,  tamquam  ex  no- 
bis  nihil  possumus ;  eo  cooperante,  qui 
nos  confortat,  omnia  possumus. 

Est  autem  accipienda  Apostoli  senten- 
tia  de  cogitatione  ejus ,  quod  attinet  ad 
pietatis  viam  (alias  vitamj  et  verum  Dei 
cultum ,  ut  exponit  Augustinus  lib.  de 
dono  persever.  cap.  13. ;  sive  aliis  verbis: 
quod  ad  salutem  pertinet  vitae  aeter- 
nae,  ut   exponit  Arausicanum  concilium 

can.  7.;  deque  ea  cogitatione  non  quali- 
cumque,  sed  afficiente  voluntatem.  Nam 
bonum  aliquid  et  pium  cogitare  sola  men- 
tis  apprehensione ,  sic  ut  voluntas  rei 
cogitatae  vel  apprehensae  nullatenus  afii- 
ciatur,  potest  homo  ex  se  ipso  ac  solis 
naturae  viribus ;  neque  ad  hujusmodi  co- 
gitationem  opus  habet  gratia  Dei  per 
Christum.  Quamquam  illud  propiie  nec 
Latinis  est  cogitare,  nec  Graecis  AoytCsa- 
#at.  Quod  quidem  verbumnon  simpliciter 
significat  animo  quippiam  apprehenuere, 
sed  cum  deliberato  rationis  judicio  et  vo- 
luntatis  affectu  circa  rem  apprehensam. 
Sic  enim  et  alias  hanc  vocem  Paulus  usur- 
pat,  ut  Pbilipp.  4.:  Quaecumque  sunt 
vera,  quaecumque  pudica,  quaecumque 
justa,  etc,  haec  cogitate. 

Quare  qui  pro  cogitare  verterunt  hoc 

loco  reputare ,   quomodo  legit  Hierony- 

mus  ex  aliena,  ut  existimo,   translatione, 

non  satis  vim  Graecae  vocis,  ut  hic  a  Paulo 

sumitur,  assecuti  sunt;  licet  ea  versio  bene 

conveniat    aliis     quibusdam    locis    apud 

eundem  Apostolum,  ut  infra  cap.  5. :  Non 

reputans  illis  delicta  ipsorum,  et  cap. 

10.  semel  et  iterum :  Hoc  cogitet  apud 

se,  et  1  Cor.  13.:  Charitas  non  cogitat 

walum,  juxta  sensum  iliic  a  nobis  pro- 

batum.    Eadem  fere  ratio  de  voce  aesti- 

mare,  quae  legitur  in  textu  Ambrosinno. 

Capitur  etiam  interdum   XoyiC^afrat  pro 

Guocomposito  aoAAoy.Csafrai,  ratiocinari, 

ut  eodem  cap.  13.  prioris  ad  Cor. :  Cogi- 

tabam  ut  parvulus,  et  Marci  11.:  Cogi- 

tabant  secum,  dicentes:  Si  dixerimus: 

De  coelo  etc.     Quod  Lucas>  cap.  20.  per 

corupositum  exponit  auvsA&YiaavTO.     Sed 

ea  signfficatio  non  quadrat  huic  loco,  qui 

voluntatis  affectum  praecipue  requirit,  ut 

haec  Apostoli  scntentia  respondeat  cum 

iila,   qua  dicit   1  Cor.  12.:  Nemo  potest 

dicere  Dominum  Jesum,  scilicet  ex  pio 

cordis  affectu,  ut  illic  expositum  est,  nisi 

in  Spiritu  sancto. 

Sensus  igitur  hujus  loci  est:  Gloriamur 
apud  Deum  de  nostro  erga  vos  ministerio 
ejusque  successu,  nihil  interim  nobis  ven- 
dicantes,  ut  qui  non  valeamus  boni  quip- 
piam,    quod    ad    rem    evangelicam    aut 

omnino  ad  pietatem  pertineat,  ex  propriis 
naturae  nostrae  viribus  vel  cogitare, 
quanto  minus  agere  et  exsequi !  Addit 
Apostolus  :  quasi  ex  nobis ,  quia  cogita- 
mus  quidem  a  nobis  vel  ex  nobis  ea,  quae 
bona  sunt;  id  est,  mente  et  ingenio,  atque 
etiam  voluntata  nostra  cogitationem  ejus- 
modi  exercemus;  sed  non  quasi  ex  nobis, 
quia  non  ad  hoc  sufficiunt  vires  naturae ; 
u t  differant  quidem:  a  nobis,  et:  quasi 
ex  nobis ;  non  tamen  differant:  a  nobis 
et  ex  nobis  ;  quomodo  non  differunt:  ex 
fide  et  per  fidem,  Eom.  3,  30.,  et  infra 
hoc  cap.  vers.  11.:  per  gloriam  et  in 
gloria.  Si  quis  tamen  hic  urgendam  putet 
praepositionis  mutationem,  reddere  pot- 
erit  hunc  sensum:  nos  ncn  posse  cogitare 
aliquid  a  nobis,  ita  ut  ex  nobis,  non  ex 
alio.  Quod  velle  videtur  sequens  antithe- 
tum:  ex  Deo. 

Sed  sufficientia  nostra  ex  Deo  est. 
Sufficientia,  Graece  ixavoxr^  idoneitas. 
Sed,  inquit,  quod  idonei  sumus  ad  aliquid 
boni  vel  cogitandum,  vel  agendum,  et  se- 
mel,  quidquid  boni  possumas,  id  totum 
ex  Deo  est  per  Christum.  Nam  illud :  per 
Christum,  jam  ant3  praemiseiat.  Utitur 
hoc  Apostoli  testimonio :  JSon  quod  idonei 
simus  cogitare  aliquid  etc,  B.  Augus-ti- 
nus  adversus  Pelagianos,  quo  doceat,  nec 
boni  cupiditatem,  nec  fidem,  nec  ipsius 
initium  fidei,  nec  ullius  operis  boni  pro- 
gressum  et  perseverantiam,  nos  ex  nobis 
habere,  sed  ex  Deo.  Loca  sunt  lib.  2. 
contra  duas  epist.  Pelag.  cap.  8.,  lib.  de 
praedest.  sanct.  cap.  2.,  et  lib.  de  douo 
persev.  cap.  8.  et  13.  Utuntur  eodem  te- 
stimonio  Patres  Arausicani  concilii  can. 
7.,  quo  definiant,  eum  haeretico  falli  spi- 
ritu,  qui  dixerit,  hominem  per  naturae 
vigorem  bonum  aliquod  ad  salulem  per- 
tinens  vitae  aeternae,  cogitare,  ut  ex- 
pedit,  aut  eligere,  sive  salutari,  id  est, 
evangelicae  praedicationi  consentire 
posse,  absque  illuminatione  et  inspira- 
tione  Spiritus  sancti. 

Porro  Graeci  commentatores,  Chryso- 
stomus,  Theophylactus  et  Oecumenius, 
Apostoli  mentem  explicantes,  loquuntur 
his  modis:  non  aliud  esse  nostrum,  aliud 


Dei;  adeoque  nihil  plane  nostrum  esse, 
ne  minimum  quidem;  sed  totum  Deo 
adscribendum.  Legat  praeterea,  quivolet, 
ea,  quae  scribit  in  hunc  locum  Sanct. 
Thomas,  docte  prorsus  ac  solide;  ubi 
praeter  alia  affirmat,  etiam  philosophi 
sententiam  fuisse,  quod  numquam  homo 
per  liberum  arbitrium  potest  ullum  bo- 
num  facere  sine  adjutorio  Dei:  Qui, 
inquit,  et  homines  movet,  et  omnia,  quae 
agunt,  ad  actiones  suas. 

6.  Qui  et  idoneos  nos  fecit  ministros 
novi  testamenti.  Transit  Apostolus  ad 
commonstrandam  dignitatem  et  excellen- 
tiam  ministerii  sibi  crediti,  quod  erat  mi- 
nisterium  novae  legis;  idque  ex  compa- 
ratione  ejus  cum  lege  veteri.  Idoneos 
fecit,  Graece  ixavojasv,  pro  quo  Hierony- 
mus  legit:  dignos  fecit.  Nam  et  noster 
interpres  eandem  vocem  alibi  sic  transtu- 
lit,  ut  Col.  1.:  Qui  dignos  nos  fecit  in 
partem  sortis  Sanctorum.  Verum  quia 
derivativum  est  hoc  verbum  a  nomine 
ixavoi,  quod  praecessit,  et  non  aliter  verti 
debuit,  quam:  idonei,  sufficientes,  quem- 
admodum  et  ixavoxr^  idoneitas,  suffi- 
cientia;  propterea  conformiter  est  ver- 
tendum  :  Qui  et  idoneos,  sive  sufficientes 
nos  fecit  etc. ,  ut  sensus  sit :  Qui  Deus, 
inter  alia  bona,  quae  ex  ipso  habemus, 
etiam  hoc  nobis  Apostolis  contulit,  quod 
aptaverit  et  idoneos  reddiderit  novi  testa- 
menti  ministros ;  idoneos  autem,  id  est, 
non,  qr.ae  nostra  sunt,  quaerentes,  sed  ea, 
quae  Jesu  Christi;  neque  verbum  Dei 
aduherantes,  sed  ex  sinceritate  tamquam 
coram  Deo  illud  annuntiantes.  Talem 
enim  supra  descripsil  idoneum  Evangelii 
ministrum,  id  est,  eum,  de  quo  interroga- 
verat:  Et  ad  haec  quis  idoneus?  ut  ista 
sit  velut  responsio :  Nos  idonei  sumns, 
non  ex  nobis,  sed  ex  Deo,  qui  nos  idoneos 
fecit  rovi  testamenti  ministros.  Est  autem 
novum  testamentum  pactum  seu  promissio 
vitae  aeternae  gratuito  donandae  nobis  a 
Deo  per  Christum.  Quo  referenda  sunt 
omnia  dona  virtutum  ac  bonorum  operum, 
per  quae  vitam  aeternam  quacumque 
ratione  meremur  atque  consequimur.  Hoc 

ergo  Dei  beneficium  qui  annuntiant  ho- 
minibus,  novi  testamenti  ministri  sunt. 

Non  littera,  sed  Spiritu.  Graece :  ou 
YpafifjtaTOC,  aXXa  rcvsou-aTOc,  non  litte- 
rae ,  sed  Spiritus;  quomodo  verisimile 
est  iiterpretem  vertisse.  Sic  enim  et  mss. 
quaedam  legunt,  et  in  bis,  Erasmo  teste, 
duo  Constantiensia;  necnon  veteres  cou- 
cordantiae:  exstatque  eadem  lectio  apud 
Augustinum  lib.  de  spir.  et  lit.  cap.  17. 
et  20.  Quid  vero  legerit  Ambrosiaster, 
ex  ejus  commentario  percipi  non  potest. 
Pelagius  quoque  et  Sedulius  quid  lege- 
rint,  non  liquet,  nisi  quod  ex  eorum  scholio 
(quod  alter  ab  altero  sumpsit)  apparet, 
tertium  casum  eis  lectum  fuisse :  non 
litterae,  sed  Spiritui.  Porro  sextus  casus 
obrepsisse  videtur  ex  simili  loco,  qui  est 
Rom.  2. :  in  Spiritu,  non  litttra. 

Est  autem  baec  pars  expositio  ejus, 
quod  dixerat:  novi  testamenti.  Sensus 
enim  est:  Fecit  nos  idoneos  ministros 
novi  testamenti ;  non,  inquam,  ministros 
litterae,  id  est,  legis  scriptae  et  datae  per 
Mosen,  quae  est  lex  vetus;  sed  ministros 
Spiritus,  boc  est,  ministros  legis  novae, 
qua  Spiritus  sanctus  datur  ad  legem  im- 
plendam.  Sensum  bunc,  simul  et  Grae- 
cam  lectionem  ccnfirmat,  quae  paulo  post 
nominatur:  ministratio  Spiritus.  Spiri- 
tum  autem  sanctum  intelligi,  patet  ex  eo, 
quod  postea  subjicit,  tamquam  se  ipsum 
exponens:  Dominus  autem  Spiritus  e*t. 
Jam  quanto  praestabilius  sit  ministerium 
Spiritus  ministerio  litterae,  docet  ex  in- 
signi  discrimine  litterae  et  Spiritus ,  di- 
cens: 

Littera  enim  occidit,  Spiritus  autem 
vivificat.  Per  litteram ,  uti  di^tum  est, 
lex  in  tabulis  scripta,  ac  veteri  populo 
data  significatur.  Per  Spiritum  vero  Spi- 
rit.us  sanctus  inteiligitur ,  quatenus  autor 
est  nostrae  sanctificationis  ac  renovatio- 
nis,  idque  praecipue  per  charitatem,  quam 
cordibus  nostris  infundit.  Itaque  sensus 
est :  Lex  scripta,  quam  Deus  per  Moysen 
dedit,  si  sola  sit,  ac  Spiritu  destituta 
(quod  est  lex  vetus),  occidit,  hoc  est,  eos, 
quibus  data  est,  aeternae  morti  reddit 
obnoxios;  non  quidem  per  se  suoque  vitio 


(Lex  enim  sancta,  ef  mandatum  san- 
ctum,  et  justum  et  bonum,  Rom.  7.),  sed 
ex  occasione  latentis  in  eis  concupiscen- 
tiae ;  de  qua  sub  ncmine  peccati  ita  scri- 
bit  Apostolus  eodem  loco :  Occasione 
accepta,  peccatum  per  mandatum  ope- 
ratum  est  in  me  omnem  concupiscen- 
tiam.  Sine  lege  enimpeccatum  mortuum 
erat;  sed  cum  ve?iisset  mandatum,  pec- 
caium  revixit;  et  inventum  est  mihi, 
mandatum ,  quod  erat  ad  vitam,  hoc 
esse  ad  mortem. 

Poito  Spiritus  per  gratiam ,  qua  nos 
eflicit  legis  observatores,  vivificat  nos,  id 
est,  aeternae  vitae  constituit  haeredes. 
Sensum,  quem  dedi  de  littera  occidente, 
illud  praeterea  coraprobat,  quod  proxime 
post  verba  jam  citata  ex  epist.  ad  Rom. 
subjungit  Apostolus :  Nam  peccatum, 
occasione  accepta  per  mandatum ,  se- 
duxit  me,  et  per  illud  occidit ;  utique 
reddendo  obnoxium  morti  aeternae.  Ne 
que  enim  aliud  est,  peccatum  occidere 
hominem  per  mandatum,  quam  legem  seu 
litteram  occidere  hominem  occasione  pec- 
cati.  Conferendae  sunt  et  aliae  Scriptu- 
rae,  ut  Rom.  4.:  Ubi  non  est  lex ,  nec 
praevaricatio,  et  cap.  5. :  Lex  subintra- 
vit,  ut  abundaret  delictum,  1  Cor.  15.: 
Virtus  peccati  lex,  et  Gal.  3.:  Lex  pro- 
pter  transgressiones  posita  est. 

Ex  quibus  omnibus,  ac  potissimum  ex 
cap.  7.  epist.  ad  Rom.,  satis  liquet,  eos 
haud  assecutos  mentem  Apostoli ,  qui  lit- 
teram  interpretantur  occidcre ,  quod  lex 
Mosis  temporale  supplicium  niortis,  ut 
erant  lapidatio ,  crucifixio,  transgressori- 
bus  comminetur  et  irroget;  quae  Graeco- 
rum,  et  inter  Latinos  Ambrosiastri  est 
expositio.  Constat  enim,  Apostolum  eo 
loco  noii  agere  de  ejusmodi  supplicio,  sed 
de  morte  aeterna,  de  qua  dixerat  cap.  6. : 
Stipendia  peccati  mors.  Alioqui  certe 
permulti  tempore  veteris  legis,  velocculte 
peccantes  inlegem,  velpotentiores,  qualis 
David  adulter  et  homicida  (quod  utrum- 
que  crimen  secundum  legem  erat  capitale), 
supplicium  mortis  evadebant,  ut  in  iis 
juxta  sensum  Graecorum  locum  non  ha- 
beret:  Httera  occidit.  Denique  si  litteram 

occidentem  de  morte  temporali  interpre- 
teris ,  oportebit  et  Spiritum  vivificantem 
de  vita  temporali  intelligere,  ut  consistat 
antithesis.  Id  vero  quam  sit  a  mente 
Pauli  remotum,  scopus  doctrinae  ejus  pa- 
lam  ostendit. 

Atqui  multo  minus  hac  sententia  signi- 
ficare  voluit  Apostolus ,  litteralem  sive 
historicum  Scripturae  sensum  occidere,  id 
est,  noxam  adferre  lectori ;  mysticum  vero 
sensum,  quem  spiritualem  vocant,  vivifi- 
care,  id  est,  ad  pietatem  conducere.  Qui 
sensus  priori  parte  falsus  est ,  et  ad  Ori- 
genis  damnata  dogmata  rejiciendus. 
Quamquam  interdum  accommodatur  haec 
Apostoli  sententia  non  male  (quemadmo- 
dum  feclt  Augustinus  lib.  3.  de  doct. 
Christ.  cap.  5.)  ad  significandum ,  quod 
interpretari  Scripturam  ubique  sic  ad  lit- 
teram,  ut  verba  sonant,  ducit  in  errorem ; 
ut  si  Deo  caput,  manus,  pedes,  animam 
proprie  iribuas,  quoniam  haec  in  Scriptura 
Deo  leguntur  attributa.  Quo  sensu  littura 
occidit  Anthropomorphitas ,  necnon  eos, 
qui  simili  ratione  misericordiam ,  iram, 
poenitentiam,  et  alias  hujusmodi  affectio- 
nes  proprie  putaverunt  esse  in  Deo,  velut 
Judaei,  et  inter  Christianos  Lactantius, 
aliique  nonnulli,  quos  Anthropopathitas 
appellare  possumus.  Antitheses  huic  loco 
non  dissimiles  sunt  illae :  Spiritus  est,  qui 
vivificat ;  caro  non  prodest  quidquam, 
Joann.  6.  Scientia  inflat,  charitas  aedi- 
ficat,  1  Cor.  8.  In  altero  namque  caro 
spiritu  destituta  prodesse  negatur;  in 
altero  scientia  charitate  vacua  dicitur  in- 
flare.  Pleniorem  intelligentiam  discrimi- 
nis  hic  assignati  inter  legem  veterem  et 
novam  si  quis  desideret,  legat  Augustini 
librum  de  spir.  et  lit.  a  cap.  4.  usque  ad 
25.,  item  quae  scribit  lib.  15.  contra  Fau- 
stum,  cap.  8.,  lib.  2.  cont.  advers.  legis 
et  proph.  cap.  7.,  serm.  3.  de  verbis 
Apostol.  cap.  10.  et  11.,  et  lib.  3.  contra 
duas  epist.  Pelag.  cap.  7.  et  lib.  4.  cap.  5. 

7.  Quodsi  ministratio  mortis  litteris 
deformata  in  lapidibus,  fuit  in  gloria. 
Ex  dato  discrimine  litterae  et  Spiritus  jam 
colligit,  quanto  plus  gloriae  debeatur  mi- 
nisterio  novae  legis,  quam  veteris.  Quod 


Graece  est  diaxovia,  noster  interpres  hoc 
et  sequenti  capitevertit:  ministrationem, 
ac  semel  duntaxat:  ministerium.  Alii 
quidam  administrationem  malunt,  ta- 
metsi  revera  magis  quadrat  ministerii 
nomen.  Nec  Graece  est:  iitteris,  sed:  in 
litteris,  Iv  ypajxjjiaoi;  quemadmodum  et 
Augustinus  legit  loco  memorato  contra 
legis  adversarium.  Juxtaquamlectionem, 
quae  nobis  germana  videtur,  adhaeret 
haec  particula  praecedentibus :  Quodsi 
ministratio  mortis  in  litteris,  id  est,  mi- 
nistratio  litterae  occidentis,  ut  interposito 
commate  sequatur:  Deformata  in  lapi- 
dibus.  Deformata  non  aliud  est,  quam 
insculpta.  Simplici  verbo  formata  legit 
Ambrosiaster.  Figurata  legit  Augustinus 
de  spir.  et  lit.  cap.  14.,  et  Beda  in  textu. 
Utrumque  reperies  apud  Augustinum  scri- 
bentem  contra  advers.  legis.  Graecum 
£vTSTU7tCouivY]  sonat :  informata,  quod 
tamen  interpres  melius  atque  elegantius 
extulit:  deformata ;  quomodo  Quintilia- 
nus  dixit:  marmora  prima  deformata 
manu,  et  Vitruvius:  Tragicae  scenae 
deformantur  columnis,  signis  et  regali- 
bus  rebus.  Quod  sequitur :  fuit  in  gloria, 
IysvtjOyj  iv  6*6^  potuit  etiam  verti:  fuit, 
seu  facta  est  in  claritate. 

Sensus  autem  hujus  partis  est:  Quodsi 
miiiisterium  legis  occidentis  atque  morti- 
ferae,  tabulis  lapideis  insculptae,  glorio- 
sum  fuit,  utpote  glorificatum  per  insignem 
claritatem  et  splendorem  vultus  Moysis, 
quando  secundo  descendit  de  monte  legem 
adferens,  ut  habetur  Exodi  34.  Alii  mini- 
strationem  mortis  in  litteris  exponunt  le- 
gem  mortis  ministratam,  ut  aptius  ei  jun- 
gatur,  quod  sequitur:  deformata  in 
lapidibus.  Quae  expositio  commoda  qui- 
dem  est;  sed  quia  scopus  est  Apostoli, 
ministerium  cum  ministerio  comparare, 
idcirco  prior  sensus  accommodatior  esse 
videtur  ad  ejus  mentem  explicandam. 

Ita  ut  non  possent  intendere  filii 
Tsrael  in  faciem  Moysis  propter  gloriam 
vultus  ejus,  quae  ecacuatur.  Intendere, 
Graece,  aT£v'oat,  ad  oculos  refertur.  Am- 
brosius  legit:  intueri.  Nec  in  Graeco  di- 
versum  est  vocabulum,  sed  idem,  TrpOQcu- 

tzov,  quod  interpres  in  eadem  hac  periodo 
prius  faciem  verlit,  postea  vultum;  con- 
sulto,  ut  arbitror,  ne,  si  faciem  secundo 
loco  dixisset,  videreturrelativum  sequens  : 
yuae  evacuatur ,  ad  faciem  Dertinere. 
Sensus:  Adeo  clarificatum  fuit  illud  legis 
occidentis  ministevium,  ut  non  posseut 
filii  Israel  intentis  oculis  adspicere  faciem 
Moysis  ministrantis  legera;  idque  propter 
gloriam  seu  claritatem  vultus  ejus  in- 
signiter  radiantis  ex  consortio  sermonis 
Domini ,  ut  habetur  Excdi  loco  supra 
dicto.  Partem  sequentem:  quae  evacua- 
tur,  quidam  exLatinis  ad  ministrationera, 
alii  ad  legem  retulerunt;  sed  ex  Graeco 
manifestum  est,  non  alio,  quam  ad  glo- 
riam  referri  posse,  quae  dicitur  evacuari, 
seu  potius  aboleri,  quia  claritas  illa  vultus 
Moysi  transitoria  erat  ac  modici  tempo- 
ris.  Hoc  addens  Apostolus,  materiam  dat 
novo  argumento,  quod  ipse  statim  expli- 
cat  versu  11.  Caeterum  idcirco  ministe- 
rium  veteris  legis  aliqua  gloria,  taraetsi 
non  magna,  nec  diuturna  dignum  habitum 
fnit,  quia,  licet  veteri  populo  fuerit  mini- 
stratio  mortis,  ipsa  tamen  lex  sancta  erat 
et  divina,  atque  eo  saltem  officio  funge- 
batur  erga  electos,  ut  esset  illis  paeda- 
gogus  aa  Christum;  quemadmodum  docet 
Apostolus  Gal.  3.  Pendet  adhuc  periodus, 
et  absolvitur  erotemate  sequenti : 

8.  Quomodo  non  magis  ministratio 
Spiritus  erit  in  gloria?  Id  est:  Our  non 
raagis  ac  potius  ministerium  novae  legis, 
quae  vivificantem  Spiritum  subministrat, 
glorificabitur?  scilicet  ea  gloria,  quae  in 
futurum  saeculum  promissa  est.  De  qua 
gloria  loquitur  expressius  Rom.  8.,  vocans 
eam  gloriam  adoptionis  filiorum.  Nam 
licet  illa  sit  futura  communis  omnibus 
electis ,  longe  major  tamen  iis  continget, 
qui  sepraebuerintidoneos  novi  testamenti 
ministros;  ut  per  quos  caeteri  fuerint  ad 
gloriam  adducti.  Argumentatio  Pauli  per- 
spicua  est,  et  sequela  manifesta  a  rainori 
ad  majus.  Postulat  enim  ratio,  ut  raini- 
sterium  vitae  multo  magis  glorificetur, 
quam  ministerium  mortis. 

9.  Nam  si  ministratio  damnationis 
gloria  est.    Rem  eaadem  aliis  verbis  in- 


culcat.  In  multis  codicibus  legebatur:  in 
gloria  est;  sed  veram  lectionem  restituit 
nobis  editio  Romana,  consentanea  Graeco 
et  Syriaco  textui;  quae  et  habetur  in 
raultis  mss.  et  in  antiquis  concordantiis, 
et  apud  Augustinum  loco  saepe  dicto 
contra  advers.  legis.  Suffragatur  item  tex- 
tus  Ambrosii,  qui  sic  hubet :  Si  enim  in 
administratione  damnationis  est  gloria  ; 
necnon  Primasii  atque  Sedulii,  apud  quos 
ita  legitur:  Nam  si  ex  ministerio  dam- 
nationis  gloria  est;  denique  textus  et 
comraentarius  Ilaymonis.  Nec  additur  in 
Graeco  verbum  est ,  magisque  congruere 
videtur  verbura  fuit,  ut  sensus  sit:  Quod 
si  ministerium  legis,  quae  reddit  homines 
aeternae  damnationi  et  morti  obnoxios, 
gloria  fuit,  id  est,  res  gloriosa;  sequitur: 

Multo  magis  abundat  ministerium 
justitiae  in  gloria.  Abundat,  Hebraea 
phrasi  idem,  quod  excelht,  quomodo  ver- 
terunt  Erasmus  et  Hentenius.  Igitur,  in- 
quit  Apostolus,  multo  major  et  excellen- 
tior  debetur  gloria  ministerio  novaelegis, 
quae  justitiam  confert,  qua  damnatio  mor- 
tis  evaditur  et  vita  acquiritur.  Liquet  ex 
dictis,  idem  esse  Paulo  ministerium  mortis 
et  damnationis,  idemque  e  diverso  mini- 
sterium  Spiritus  et  justitiae. 

Est  autem  observandum  hoc  loco,  Pau- 
lum  non  comparare  Moysen  cum  Christo, 
sed  cum  Apostolis  Christi.  Non  enim 
Moyses  suam  tulit  legem,  sed  eam,  quam 
Deus  illi  dictaverat  tamquam  verus  legis- 
lator.  At  vcro  Christus  non  solum  ut  mi- 
nister,  sed  ut  Dominus,  etiam  quatenus 
homo,  suam  ipsius  legem  attulit  mundo. 
Quare  non  cum  Christo,  sed  cum  Christi 
ministris ,  id  est  Apostolis ,  qui  novam 
legem  a  Christo  latam  mundo  publicarunt, 
Moyses,  tamquam  veteris  legis  administer, 
non  autem  ipsius  proprie  legislator,  com- 
parandus  fuit.  Nam  si  Moysen  cum  Chri- 
sto  conferas,  quod  alibi  facit  Apostolus, 
ut  Hebr.  3.,  ea  ratione  jam  multo  latius 
et  incomparabiliter  majus  erit  utriusque 
legis  discrimen. 

10.  Nam  nec  glorificatum  est,  quod 
claruit  in  hac  parte,  propter  excellen- 
tem  gloriam.    Mutat  interpres  verbum, 

quod  in  Graeco  unum  idemque  est;  ac  si 
Graeca  Latine  sic  reddas:  Namque  ne 
quidem  glorificatum  est,  quod  glorift- 
catum  est  etc. ;  vel :  Ne  quidem  claruit, 
quod  claruit.  Utitur  autem  Apostolus  eo 
ipso  verbo  et- participio,  quod  legerat 
apud  interpretes  LXX.  Exod.  34. ;  <5s- 
Solaaxai,  SscSG^aauivov  _,  id  est,  claruit, 
clariftcatum.  Nec  dissonat,  quod  ex  He- 
braeo  vertitHieronymus,  cornutam  Moysi 
faciem  fuisse;  nam  vox  Hebraica  pip 
(Karan)  significat  quidem  cornificare,  seu 
cornua  proferre;  sed  usurpatur  pro  eo, 
quod  est,  promicare  emissis  radiis,  velut 
directis  cornibus.  Quod  enim  suspicantur 
nonnulli ,  scriptum  illic  ab  interprete 
fuisse :  corusca,  quod  librariorum  osci- 
tantia  mutatum  fuerit  in  cornuta,  vana 
est  conjectura. 

Sensus  Apostoli  est:  Eteniin  in  hac 
parte,  id  est,  in  hac  comparationis  mate- 
ria,  ne  dicendum  quidem  est,  glorificatum 
fuisse,  quod  olim  glorificatum  est;  nempe 
veteris  legis  ministerium;  idque  propter 
eminentem  longeque  superiorem  gloriam 
ministerii  novae  legis.  Quasi  dicat:  Tam 
excellens  erit  gloria  ministerii  evangelici, 
ut  ministerium  Mosaicum,  etsi  per  se 
splendidum  et  gloriosum  fuerit,  tamen, 
cum  evangelico  collatum,  prorsus  inglo- 
rium  fuisse  videatur.  Theodoretus  et  ex 
eo  Oecumenius  pulchre  rem  declarant 
comparatione  lucernae,  cujus  lumen, 
noctu  splendidissimum,  meridie  abscon- 
ditur,  ac  ne  lumen  quidem  esse  putatur; 
videlicet  a  lumine  solis  obscuratum. 

Cajetanus  sensum  huc  adfert  multo 
alium,  tamquam  velit  Apostolus,  gloriam 
Moysi,  unde  major  fuit,  inde  redditam 
esse  minorem;  ut  cujus  excellentia  prae- 
stiterit  impedimentum  gloriae.  Sic  enim 
exponit :  Id  quod  gloriftcatum  est  in  hac 
parte,  id  est,  in  facie  Moysi,  non  est 
glorificatum  simpliciter  et  absolute,  quia 
impeditum  est  ab  intuitu  propter  ex- 
cellentiam  gloriae  nimio  splendore  op- 
primentis  insunt.  Ita  Cajetanus,  parum 
attendens  ad  phrasim  Apostoli:  in  hac 
parte,  qua  utitur  et  infra  cap.  9,  3.,  et 
exponit  versu  4.  dicens:  in  hac  substan- 


tia,  id  est,  materia.  Quamquam  et  absur- 
dum  est,  claritatem  Mosaicam  hoc  argu- 
mento  extenuare,  quod  prae  sui  magnitu- 
dine  intuentium  oculos  perstrinxerit;  velut 
si  quis  claritatem  solis  absolute  claiitatem 
esse  neget  eo,  quod  adspectum  ejus  oculi 
mortalium  non  ferant. 

11.  Si  enim,  quod  evacuatur,  per 
gloriam  est,  multo  magis,  quod  manet, 
in  gloria  est.  Verbum  substantivum  in 
neutro  membro  Paulus  Graecus  expressit, 
sed  intelligendum  reliquit;  in  priori  qui- 
dem  praeteritum  fuit,  in  altero  autem 
futurum  erit.  Eadem  vero  sunt:  per  glo- 
riam,  et  in  gloria ;  nisi  quod:  per  glo- 
riam  innuere  videtur  aliquid  momenta- 
neum  ac  transitorium,  in  gloria  aliquid 
manens  ac  stabile.  Argumentatur  autem 
Apostolus  ex  eo,  quod  paulo  ante  dixit, 
gloriam  vultus  Moysi  evacuari,  seu  ab- 
oleri;  per  quod  significatum  fuit,  ipsum 
ejus  esse  ministerium,  ipsamque  legem, 
quam  ferebat,  abolendam  esse.  Tale  igi- 
tur  est  argumentum  rursus  a  minori:  Si 
ministerium,  quod  cum  lege  abolendum 
erat,  jamque  abolitum  est,  gloriosum  fuit ; 
multo  magis  ministerium  legis,  usque  in 
finem  saeculi  permansurae,  gloriosum 
erit.  Si  quidem  major  debetur  gloria  re- 
bus  mansuris,  quam  abolendis. 

Alii  legem  Christi,  id  est,  novum  testa- 
mentum  permansurum  interpretantur,  non 
modo  ad  fiuem  usque  saeculi,  sed  in  sem- 
piternum,  propter  effectus  ejus,  qui  sunt 
aeterni;  quo  sensu  Christo  tribuitur  sem- 
piternum  sacerdotium,  Heb.  7.  Nec  aliter 
sane  ministerium  novae  legis  aeternum 
dici  potest,  quum  constet,  ipsum  secun- 
dum  se  post  hanc  vitam  cessaturum.  Quo- 
circa  nonnulli  rationem  adferunt  haud 
incongruam  abolitionis  et  permanentiae, 
de  qua  loquitur  Apostolus,  ex  timore  et 
charitate,  velut  effectibus.  Lex  enim  ve- 
tus  lex  erat  timoris ,  ut  lex  nova  lex  est 
charitatis.  Quod  autem  timor  abolendus 
sit,  ostendit  illa  Joannis  sententia  1 
epist.  4.:  Perfecta  charitas  foras  mittit 
timorem.  Charitatem  vero  mansuram 
Paulus  testatur  1  Cor.  13.,  dicens:  Chari- 
ta%   numquam    excidit    Innititur   haec 

ratio  officio  veteris  legis  circa  electos, 
quod  erat,  ut  supra  diximus,  esse  paeda- 
goguni  eorum  ad  Christum.  Id  euim 
officii  praestabat  per  timorem ,  sub  quo 
electos  ad  tempus  continebat,  donec  ad 
Christum  eos  adduceret.  Hanc  rationem 
tradit  Augustinus  lib.  de  Spir.  et  lit.  cap. 
18.,  ubi  loquens  de  vetere  et  novo  testa- 
mento,  sic  ait:  Ideo  illud  euacuatur,  hoc 
manet;  quoniam  terrens  paedagogus 
auferetur,  cum  timori  successerit  cha- 
ritas. 

12.  Habentes  igitur  talem  spem,  multa 
fiducia  utimur.  Postquam  evangelici  sui 
ministerii  demonstravit  excellentiam  prae 
ministerio  veteris  legis,  agit  nunc  dein- 
ceps  de  recto  usu  ejusdem  sui  rainisterii. 
In  quo  argumento  versatur  ab  hoc  loco 
usque  ad  cap.  7.  Ac  primum  docet,  ad 
ministrum  novae  legis  pertinere,  ut  palam, 
aperte  ac  libere  doctrinam  Evangeiii  pro- 
ponat.  Nam  pro  fiducia  Graece  est 
Tza.ppr]Gta,  quo  nomine  significatur  liber- 
tas  et  audacia  loquendi  id,  quod  verum 
est;  quae  non  solum  opponitur  silentio, 
verum  etiam  assentationi.  Quo  vitio  plu- 
rimum  laborabant  pseudapostoli. 

Graecum  verbum  xpiousfra,  pro  quo 
legimus :  utimur ,  commune  est  modo 
exhortantis:  utamur ;  sicque  legit  et  ex- 
ponit  nuncupatus  Ambrosius.  Quae  lectio 
conspicitur  etiam  in  quibusdam  libris  mss. 
Verum  certe  praesens  locus  postulat  in- 
dicativum  utimur,  quod  in  multo  pluri- 
bus  legitur  et  melioribus.  Nam  hic  et  in 
sequentibus  enuntiave  loquitur  Apostolus 
sub  exemplo  fidorum  Evangelii  ministro- 
rum ,  in  quibus  se  numerat ,  rectum  ac 
legitimum  itlius  ministerii  usum  common- 
strans.  Cum  igitur,  inquit,  nos  evangeli- 
cae  legis  ministri  spem  habeamus  tam 
excellentis  gloriae,  quam  ex  ministerio 
nostro  exspectamus,  multa  libertate  uti- 
mur  in  Evangelio  praedicando.  Id  enim 
convenit  luci  ac  gloriae  legis  evangelicae. 
Quod  declarat  verbis  subjunctis: 

13.  Et  non,  sicut  Moyses  ponebat  ve- 
lamen  super  faciem  suam.  Explenda 
sententia  est:  Et  non  facimus,  sicut  Moy- 
ses ,  qui  (quemadmodum  in  Exodo  legi- 


tur)  velamen  ponebat  super  faciem  suam. 
Id  est,  non  occultamus  Evangelii  lucem, 
sicuti  Moyses  in  typo  fecit,  occultans  eam 
Israelitis.     Hoc  enim  est,  quod  sequitur  : 
Ut  non  intenderent  filii  Israel  in  fa- 
ciem  ejus,  quod  evacuatur.    Graece  et 
Syriaca:  In  finem  ejus,  quod  aboletur. 
Sed  et  Augustinus  in  finem  legit  atque 
exponit,  contra  leg.  advers.  scribens,  et 
lib.  de  Spir.  et  lit.  cap.  17.,  et  aliis  locis 
a  Beda  collectis;  nisi  quod  alteram  addat 
praepositionem:    usque  in  finem ,    quod 
Graecae  veritati  non   consonat.     Rursus 
in    finem    legitur    in   textu   Ambrosiano 
prioris  editionis ;  sicque  legendum  esse, 
commentarius  arguit.     Pelagium  quoque, 
Primasium  et  Sedulium  legisse :  in  finem, 
vel   ad  finem ,   satis  certo  colligitur  ex 
eorum  scholiis;  licet  apud  duos  priores 
textus  mutatus  sit   a  scribis  in  id,   quod 
vulgati  codices  habent;  quamvis  et  inter- 
pretem  nostrum  in  finem,  non  in  faciem 
scripsisse,  plus  quam  verisimile  est.    Qui 
si  scripsisset:    in  faciem,    id,   quod   in 
Graeco  sequitur:  tou  xaTapyoouivoo,  non 
vertisset:  ejus,  quod,  sed  ejus,  qui  eva- 
cuatur,  scilicet  Moysi,  cujus  in   faciem 
intendere  filii  Israel  non  possent;  quando 
nec  ea  similitudo  vocum  est  in  Graeco, 
quae  in  Latino,  ut  facile  altera  pro  altera 
scribi   potuerit.     Nam   quod  a  nonnullis 
allegantur  exemplaria  quaedam  Graeca, 
quae  habeant:   ex/Q  to   TipogojTiov,    certe 
ejusmodi  nulla  a  Roberto  Stephano  sunt 
annotata;   ac  merito  suspicatur  Erasmus, 
illa  talia  ad  Latinorum  lectionem  fuisse 
correcta.    Denique    Graecos    expositores 
tsXoCj  non  7ip6(;u)7;ov  legisse,  perspicue 
declarant  eorum  commentarii. 

Quod  ad  sensum  attinet,  Chrysosto- 
mus,  Theophylactus  et  Oecumenius  signi- 
ficari  putant,  Israelitas  non  potuisse  vi- 
dere,  quod  finem  haberet  lex,  id  est,  quod 
aliquando  foret  abroganda.  Sunt  alii,  qui 
finem  hunc  interpretantur  intima,  pro- 
funda  et  arcana  legis ,  id  est ,  mysteria 
sub  littera  legis  oocultata.  Quem  sensum 
etiam  apud  Basilium  videre  estlibro.de 
Spiritu  saucto,  cap.  21.  Alii  vero,  sensu 
tamen  non  multum  diverso,  finem  ejus, 

quod  aboletur,  Christum  intelligunt.  Nara 
ut  finis  legis  Christus,  Rom.  10.,  ita  et 
finis  est  totius  ministerii  legis. 

Tta  sensus  Apostoli  est,  Moysen  velo 
texisse  faciem  ad  significandum ,  filios 
Israel  non  potuisse  mentis  oculos  inten- 
dere  ia  Christnm,  qui  finis  est  e.jus  mini- 
sterii,  quod  abolendum  erat.  Dicitur  au- 
tem  Christus  finis  ministerii  Mosaici,  quia 
consummatio  est  et  complementum  eorum 
omnium,  quae  per  Mosem  fuerunt  mini- 
strata;  nam  et  decalogus  per  ejus  graciam 
perficitur,  et  omnis  umbrarum  legalium 
significatio  pei  ejus  adventum  impletur: 
quia  lex  per  Moysern  data  est ;  gratia 
et  veritas  per  Jesum  Christum  facta 
est,  Joann.  1.  Finem  interpretantur  hoc 
modo  primum  Augustinus  utroque  loco 
sup.  cit.,  tum  commentatores  Primasius. 
Sedulius,  Cajetanus ,  et  inter  Graecos 
Theodoretus.  Videtur  et  Apostolus  in 
hunc  sensum  paulo  post  exponere  semet 
ipsum,  dicens:  Quoniam  in  Christo  cva- 
cuatur. 

Interim  observa,  Paulum  eleganter  et 
apposite  rem  gestam,  quae  in  Exodo  scri- 
bitur,  ad  allegoriam  convertere,  et  latens 
sub  historia  mysterium  aperire,  Moyses 
enim  veteris  legis ,  cujns  erat  minister, 
figuram  gerebat,  faciesque  ejus  splendida 
praefigurabat  gloriam  Christi,  cujus  my- 
steriis  gravida  lex  erat.  Quod  autem  filii 
Israel  non  poterant  in  faciem  Moysi 
splendentem,  bculos  defigere,  significabat 
id ,  quod  jam  dictum  est  ab  Apostolo, 
Judaicum  populum  non  potuisse  cognos- 
cere  Christum,  ad  quem,  ut  finem  et  com- 
plementum,  lex  tota  referebatur. 

Porro  velum  positum  ante  faciem 
Moysi  et  oppositum  oculis  popnli  statim 
ipse  Paulus  interpretatur  velum  obtusio- 
nis,  sive  hebetudinis  ac  duritiae,  positum 
super  cor  Judaeorum,  quo  nimirum  ira- 
pediebantur,  ne  in  Christum  ejusrjne  my- 
steria  per  fidem  adspicerent,  quae  res 
etiam  significata  fuit  per  velum  templi, 
quod,  Christo  mcriente,  scissum  fuisse  in 
duas  partes,  Matthaeus  Evangelista  com- 
memorat  cap.  27.  Postremo  quid  Moysi 
conversio  ad  Dominum,  ac  veli  depositio 


significet,  infra  suo  loco  ex  mente  Pauli 
conabimur  explicare. 

14.  Sed  obtusi  sunt  sensus  eorum. 
Graece:  aXX'  i7iu)pu>{b]  ia  vo^uaxaauTajv, 
sed  occallucrunt  sensus }  seu  cogitatio- 
nes,  seu  mentes  eorum.  Nam  cogitatio- 
nes  vertit  supra  cap.  2,  11.,  mentes  infra 
cap.  4,  4.  Occalluerunt  autem,  id  est, 
obduruerunt.  Alii  vertunt:  excaecati 
sunt ,  quomodo  sequenti  capite  iegitur 
Deus  hujus  saeculi  excaecasse  mentes 
infidelium.  Verum  illic  diversum  et  pro- 
prium  est  verbum  ETOcpXtoos.  Tertullia- 
nus  et  Cyprianus  cum  interprete  nostro 
legunt:  obtusi  sunt;  ille  libro  5.  cont. 
Marc,  cap.  11.,  iste  contra  Judaeos  lib. 
1.  testim.  4.  Sed  pro  quia  positum  vile- 
tur,  ut  aiias  interdum ;  quemadmodum  et 
S.  Thomas  exponit;  ut  significetur,  filios 
Israel  ideo  non  intendisse  animum  in 
finem  legis,  quod  haberent  sensus  animi 
obtusos,  obduratos  et  excaecatos ;  id,  quod 
alibi  saepe  de  iis  Scriptura  testatur. 

Usque  in  hodiernum  enim  diem  id 
ipsum  velamen  in  lectione  veteris  testa- 
menti  manet  non  revelatum.  Partem 
illam:  usque  in  hodiernum  diem,  sub- 
mota  conjunctione  enim ,  Ambrosiaster, 
Pelagius  et  Primasius  annectunt  ei,  quod 
praecedit;  quemadmodum  et  Cyprianus. 
Verum  nostra  lectio  Graecis  et  Syris, 
ipsique  Tertulliano  consentanea  est,  et 
sensum  recipit  commodiorem.  Exponit 
autem  Apostolus,  quod  dixerat  de  vela- 
mine  posito  super  faciem  Moysi,  et  sensus 
est:  Idem  illnd  velamen,  quod  olim,  super 
faciem  Moysi  positum,  prohibebat  ejus 
intuitum,  remanet  in  praesens  usque  tem- 
pus  non  retectum  sive  non  ablatum  a 
cordibus  Judaeorum,  quoties  libros  vete- 
ris  testamenti  legunt.  Vocat  idem  vela- 
men  eo  tropo  sermonis,  quo  signum  dici- 
tur  idem  cum  re  significata.  Nam,  ut  ante 
dictum  est,  velamen  illud,  Moysi  faciem 
tegens,  signum  erat  ac  figura  velaminis 
obtegentis  corda  Judaeorum. 

Quoniam  in  Chrirto  evaruatur.  Va- 
riant  exemplaria,  tam  impressa,  quam 
mss.,  aliis  quoniam,  aliis^worflegentibus. 
Nam  et  Graecum  oti  ambiguum  est  ad 

quoniam  et  quod  relativum.  Similiter 
autem  et  ex  Syriaco  aiius  quoniam,  alius 
quod  transtulit.  Prioribus  suffragantur 
veteres  concordantiae,  et  textus  Ambro- 
sii,  Bedae,  Haimonis,  Lombardi,  Her- 
vaei,  Carthusiani ;  necnon  Augustinus  lib. 
3.  cont.  duas  epist.  Pelag.  cap.  4.  Poste- 
rioribus  annuit  textus  Pelagii  et  Primasii, 
item  glossatoris,  Aquinatis,  Lirani.  Sen- 
sus  tamen  eodem  redit.  Nam  relatio  fit 
ad  velamen ,  quod  aufertur  et  aboletur  in 
Christo ,  id  est ,  non  nisi  per  Christum, 
qui  finis  legis  est,  fide  receptum.  Quem 
cum  Judaei  non  receperint,  sequitur, 
nondum  esse  remotum  ab  eorum  oculis, 
id  est  mentibus,  velamen. 

15.  Sed  usque  in  hodiernum  diem, 
cum  legitur  Moyses ,  velamen  positum 
est  super  cor  eorum.  Repeat  idem ,  ut 
addat  aliquid,  quo  velamims  significatio- 
nem  clarius  explicet.  Sed,  inquit,  us- 
que  in  hoc  tempus,  cum  in  eorum  syna- 
gogis  legitur  lex  vetus  a  Moyse  scripta 
(legebatur  autem  per  omne  sabbatum. 
Actor.  15.),  manet  velamen  superpositum 
cordibus  eorum.  Ubi  significatur,  velamen 
istud  esse  aliquid  inhaerens  animis  Ju- 
daeorum.  Quocirca  non  obscuritas  libro- 
rum  legis  et  Prophetarum ,  ut  quidam 
volunt,  mystice  per  velamen  significata 
videtur,  sedmentis,  uti  diximus,  hebe- 
tudo ,  quam  parit  affectio  carnalis  ac  ter- 
rena,  qua  nimirum  mens  impeditur,  ne 
Scripturas  intelligat,  et  veritati,  quam 
loquuntur,  acquiescat;  quod  est  nolle 
credere.  Ita  plerique  commentatores  ,  et 
ante  eos  Origenes  homil.  12.  super  Exod. 

Neque  necesse  est,  duo  secundum  Apo- 
stolum  facere  velamina  mystica  ,  quorum 
alterum  s:t  velamen  lectionis ,  id  est ,  ob- 
scuritas  legis ,  alterum  velamen  cordis, 
id  est,  infidelitas  legentium ;  uti  distinguit 
Hervaeus.  Nam  quod  obscuritas  legis  et 
Prophetarum  non  sit  velamen  ab  Apostolo 
significatum,  satis  etiam  ex  eo  liquet, 
quod,  illa  obscuritate  manente  et  non 
ablata,  multi  crediderunt.  Nec  vero  mi- 
randum ,  si  velamen  idem  positum  dica- 
tur  super  faciem  Moysi ,  et  super  corda 
Judaeorum.    Siquidem    et   ipse    Moyses 


legem  ferens  carnalem ,  quemadmodum 
et  Isaac  caecutiens  et  Jacob  claudicans, 
Gen.  27.  et  32.,  figuram  gesserunt  carna- 
lis,  et  caecutientis  et  claudicantis  populi 
Judaici.  Legem  dico  carnalem,  propter 
promissa  temporalia  et  caerimonias  car- 
nali  populo  accommodatas.  Nam  etHebr. 
7.  legem  mandati  carnalis  legimus. 

16.  Cum  autem  conversus  fuerit  ad 
Dominum ,  auferetur  velamen.  Quod 
in  quibusdam  libris  plurali  numero  legi- 
tur:  Conversi  fuerint  ,  contra  fidem  est 
tam  Graeci  textus,  in  quo  singulare  est 
£7tiaTp£<J^,  quam  Latinorum  codicum  mss., 
quibus  passim  omnibus  legitur:  conver- 
sus  fuerit.  Syriaca  paraphrasis  sic  habet 
eodem  numero:  Et  cum  aliquis  ex  eis 
conversus  fuerit ,  etc.  Faciunt  nobiscum 
veteres  Latini  commentatores  ad  unum 
omnes ,  ac  fere  etiam  posteriores ;  item 
Cyprianus  in  testimoniis  juxta  priores 
editiones ,  et  autor  quaest.  vet.  ac  novi 
testam.,  quaest.  8.  Nam  quod  Tertullia- 
nus  active  legit:  Cum  vero  converterit 
(supple  se)  ad  Deum,  accidit  ex  ambi- 
guitate  verbi  Graeci,  quod  et  transitive, 
et  absolute  snmitur,  etiam  in  Scriptura 
sacra  ,  quemadmodum  facile  est  exemplis 
ostendere.  Fefellit  autem  Cajetanum 
Erasmi  versio ,  dum  pro  singulari  reponit 
plurale  conversi  fuerint.  Est  et  alia 
lectio  apud  Augustinum  lib.  12.  cont. 
Faustum.  cap.  4.  et  39.,  et  lib.  de  utilitate 
credenti,  cap.  3.,  et  alibi.  Legit  enim 
verbo  secundae  personae :  Cum  autem 
transieris  ad  Dominum.  Sed  qui  ita 
vertit,  accepit  iiuaxps^rj  _,  in  secunda 
persona  verbi  medii;  quemadmodum  et 
Theophylactus  accepisse  videtur.  Sic 
enim  habet  ejus  interpretatio :  Quando 
converteris  ad  Dominum,  hocest,  quan- 
do  a  lege  defeceris,  accesserisque  spiri- 
tuali  Evangelio ,  tunc  auferetur  ve- 
lamen. 

Sed  ad  nostram  lectionem ,  quae  ger- 
manior  est,  redeamus,  cujus  sensum  alii 
alium  adferunt.  Plerique  sic  exponunt: 
Cnm  autem  conversus  fuerit  Lsrael  ad 
Dominum,  sive  totus,  ut  in  fine  saeculi; 
sive  aliquis  ex  eis;   tunc  auferetur  vela- 

men  de  cordibus  eorum.  Obstat  huic  ex- 
positioni  verbum  singularis  numeri,  sup- 
posito  non  respondente.  Nam  praecesse- 
rat  plurale :  eorum.  Ad  quod  si  respiceret 
Apostolus,  non  dicerat:  conversus  fuerit, 
sed  conversi  fuerint.  Nam  Israel  longius 
praecessit,  quam  ut  eo  referri  commode 
pcssit.  Nec  populum  significabat,  sed 
Patriarcham. 

Addo,  quod,  si  de  Judaeorum  ad  Deum 
conversione  loqueretur,  potius  e  converso 
diceret :  Cum  autem  ablatum  fuerit  vela- 
men,  tunc  convertentur  ad  Dominum. 
Etenim  ordine  naturae  prius  est,  ut  im- 
pedimentum  credendi  tollatur,  quam  ut 
credant;  quomodo  prius  est  aperiri  fene- 
stram  domus,  quam  solis  radios  in  eam 
recipi. 

Proinde  sentiunt  probabilius,  qui  illud: 
conversus  fuerit,  ad  Moysen  referunt,  de 
quo  dixerat:  Cum  legitur  Moyses ;  ut  hic 
jam  novum  mysterium  in  Moysi  persona 
praefiguratura  nobis  insinuetur.  Ut  enim 
Moyses,  faciem  habens  obvelatam,  gessit 
figuram  populi  Judaici  velamen  habentis 
super  cor  suum ;  ita  videri  potest  idem 
Moyses,  quando,  dimisso  populo,  rever- 
surus  ad  Dei  colloquium,  velamen  a  facie 
removebat,  uti  scribitur  Exod.  34.,  signi- 
ficasse  eos,  qui  ex  eodem  populo  tempore 
novi  testamenti,  remoto  cordis  velamine, 
convertendi  essent  ad  Dominum. 

Veruntamen  si  contextus  Apostolici  ser- 
monis  attente  consideretur,  non  tam  vide- 
bitur  agere  Paulus  hoc  loco  de  conver- 
sione  Judaeorum  ad  Dominum,  aut  de 
Moyse  eam  conversionem  significante, 
quam  de  Moyse  praefigurante  populum 
Christianum.  Hoc  enim  declarant  illa  se- 
quentia :  Nos  vero  omnes,  revelata  facie 
gloriam  Domini  speculantes ,  etc. 

Igitur  doctrinae  praesentis  haec  summa 
est:  Moyses  aversus  a  Domino,  et  facie 
velatus,  significavitpopulum  veterem  Deo 
contrarium ,  et  cor  habentem  obscuratum. 
Idem  vero  Moyses  conversus  ad  Domi- 
num,  atque  retectam  habens  faciem, 
typum  gessit  populi  Christiani  ad  Deum 
conversi ,  et  revelata  cordis  facie  salutis 
mysteria  contemplantis.    Sane  notandum 


est,  Graecum  verbum  TisptaipsTTat,  quod 
interpretes  fere  transferunt  passive:  au~ 
feretur ,  magis  habere  significationem 
activam :  auferet,  vel  potius  aufert  in 
praesenti ;  quo  magis  intelligas ,  Apo- 
stolum  non  de  Israele,  sed  de  Moyse 
loqui,  de  quo  legitur  in  Exodo,  quod  ipse 
auferebat  velum  de  facie  sua,  cum  Do- 
mino  locuturus.  Ubi  LXX.  quoque  eodem 
usi  sunt  verbo :  TCspt^pslTO ,  auferebat, 
quod  et  ab  Oecumenio  allegatur.  Ex  qui- 
bus  apparet,  interpretes  Latinos  in  una 
voce  vertenda  bis  hallucinatos  esse ;  et 
quod  pro  activo  reddiderint  passivum ;  et 
quod  pro  praesenti  futurum.  Apud  unum 
Cyprianum,  loco  superius  citato,  legitur 
praesentis  temporis  verbum:  aufertur 
velamen. 

17.  Dominus  autem  Spiritus  est.  Ni- 
mirum  ille  Spiritus ,  quem  hoc  capite 
jam  aliquoties  nominavit;  id  est,  Spiritus 
Dei  vivi,  per  quem  novum  testamentum 
distinxit  a  veteri ,  et  cujus  suppeditandi 
ministrum  se  docuit,  quem  etiam  statim 
Spiritum  Domini  nuncupat.  Connexio 
talis  est:  Moyses,  ab  Israele  conversus 
ad  Dominum ,  typus  fuit  nostri ,  qui  tran- 
sivimus  a  littera  ad  Spiritum.  Nam  Spiri- 
tus  ille  Dominus  est.  Hoc  addit,  ut  vo- 
lunt  Chrysostomus,  Theodoretus  et  Oecu- 
menius,  neminus  aliquid  nobis  praestitum 
videatur,  qui  convertimur  ad  Spiritum, 
quam  Moysi,  qui  convertebatur  ad  Do- 
minum ;    quum  Spiritus  ipse  sit  Dominus. 

Est  autem  manifestus  hic  locus  pro 
divinitate  Spiritus  sancti,  quemadmodum 
id  Graeci  tractatores  bene  declarant;  ne- 
que  enim  alius  Dominus,  quam  verus 
Deus  intelligi  potest;  ille  videlicet,  ad 
qucm  Moyses  se  convertobat.  Et  ne  quis 
contendat,  nomen  Spiritus  hoc  loco  non 
esse  personale ,  sed  essentiale ,  velut  ibi : 
Spiritus  est  Deus ,  Joann.  4.,  ut,  quem- 
admodum  eo  loco  significatur,  Deum  esse 
Spiritum ,  ita  hic  dicere  velit  Apostolus, 
Dominum ,  id  est,  Christum  esse  Spiritum 
(sic  enim  Ambrosiaster ,  et  alii  quidam 
eum  secuti,  partem  hanc  interpretantur)  : 
refellit  hoc  argumentnm  Chrysostomus, 
atque  retorquet.    Nam  si  illa  propositio : 


EPISTOLAE  II.  AD  CORrNTHIOS.  VERS-  17.  18. 


59 


Spiritus  est  Deus,  TCvsDfxa  6  frsoc,  sic  or- 
dinanda  est:  Deus  est  Spiritus  ;  quidni  et 
ista:  Dominus  Spiritus  est,  6  xupiog  to 
rcvsojxa  laxiv,  ordinetur  hoc  modo :  Spiri- 
tus  est  Dominus?  suadente  videlicet  utro- 
bique  eam  constructionem  arriculo,  qui 
posteriori  vocabulo  addit.is  est.  Qua  ra- 
tione  et  illud  Joann.  1.:  Deus  erat  ver- 
bum,  @soc;  ^jv  6  Xoyo^,  ita  construitur: 
Verbum  erat  Deus.  Verum  utcumque  se 
habeat  responsio  Chrysostomi  ex  articulo 
sumpta  (non  enim  scrupulo  caret,  propte- 
rea  quod  tam  priori,  quam  posteriori 
vocabulo  sit  additus  hoc  loco  articulus ; 
quemadmodum  et  in  eo,  quod  habetur 
1  Cor.  10.:  Petra  erat  Christus,  ut  illic 
a  nobis  annotatum  est),  certe  Christum 
appellari  Spiritum,  Apostolica  consuetudo 
non  habet,  et  hujus  loci  circumstantia 
magis  diversum  exigit. 

Ubi  autem  Spiritus  Domini,  ibi  liber- 
tas.  Spiritum,  quem  Dominum  vocavit, 
nunc  Spiritum  Domini  vocat,  sicut  et 
supra :  Spiritum  Dei ,  ut  inteliigamus, 
Spiritum  non  sic  vocari  Dominum  seu 
Deum,  quin  simul  oporteat  confiteri,  eum 
a  Deo  procedere.  Porro  libertatem  dicit 
oppositam  servituti.  Hanc  enim  libertatem 
Graeca  vox  sAsoftspta  significat.  Intendit 
autem  Apostolus  hac  parte  explicare  my- 
sticam  significationem  ablati  velaminis. 
Ut  enim  velum  impositum  subjectionis  ac 
servitutis  cujusdam  indicium  est  in  eo, 
cui  imponitur,  quemadmodum  docet  Apo- 
stolus  1  Cor.  11,  10.,  ita  velaminis  abla- 
tio  significationem  habet  donatae  liberta- 
tis,  quae  donatio  fit  non  per  litteram,  sed 
per  Spiritum,  ut  sensus  sit:  Spiritus  Do- 
mini ,  cum  ipse  sit  Dominus ,  ideoque 
liberrimus,  de  quo  scriptum  est,  quod, 
ubi  vult,  spirat ,  Joann.  3.,  et  quod 
omnia  operatur,  prout  vult,  1  Cor.  12., 
tamquam  velamine  servitutis  ablata  (re- 
movet  enim  iilud ,  quia  vult,  ait  S.  Tho- 
mas),  libertatem  communicat  iis,  quos 
inhabitat ,  id  est ,  Christianis ;  libertatem 
utique  spiritualem,  quia  Spiritus  est,  a 
servitute  legis  et  peccati  eos  liberans. 

Abusi  sunt  hac  Apostoli  sententia  jam 
olim  haeretici  quidam,  uti  refert  B.  Tho- 


mas,  ad  statuendum  suum  illud  perver- 
sum  dogma,  quo  docebant,  viros  spiri- 
tuales  lege  divina  non  teneri,  utpote  per 
Spiritum  assertos  in  libertatem.  Cujus 
absurditatem  doctrinae  bene  declarat 
idem  doctor,  ostendens,  impossibile  esse, 
ut  quis ,  sive  homo ,  sive  angelus ,  prae- 
ceptis  Dei  non  subdatur.  Libertas  autem, 
de  qua  Paulus ,  immunitas  est  non  tam  a 
lege,  quam  a  servitute  legis,  ut  dictum 
est.  Nam  et  antiqui  justi,  nati  sub  lege, 
libertatis  hujus  fuere  particines.  Quamvis 
autem  sententia  Pauli  generalis  sit  ad 
libertatem  totam,  quam  dixi  scilicet  oppo- 
sitam  servicuti  legis  atque  peccati;  spe-» 
cialiter  tamen  attendere  videtur  illam 
mentis  libercatem ,  qua ,  libere  et  absque 
velaminis  impedimento,  rem  objectam 
mens  adspicit  et  contemplatur.  Nam  et 
hanc  libertatem  adfert  Spiritus  sancti 
praesentia,  velut  portionem  quandam  ejus 
libertatis ,  quae  servituti  legis  opponitur ; 
ad  quam  servitutem  inter  alia  pertinebat, 
signa  pro  rebus  amplecti ,  quemadmodum 
docet  Augustinus  lib.  3.  de  doct.  Christ. 
cap.  5.  6.  et  8.  Ad  eam  libertatem  Pau- 
lum  respicere,  probat,  quod  sequitur: 

18.  Nos  vero  omnes,  revelata  facie 
gloriam  Domini  speculantes.  Haec  pars 
etsi  declarativa  sit  ejus,  quod  proxime 
praecessit,  accipi  tamen  potest  ut  respon- 
dens  ad  illud  superius :  Et  non  sicut 
Moyses  ponebat  velamen  super  faciem 
suam,  etc.  Ac  si  dicat:  Non  facimus, 
ut  Moyses ,  velo  faciem  suam  occultans ; 
sed  revelata  facie  gloriam  Domini ,  in  ea 
receptam ,  exhibemus.  Nr.m  speculantes 
idem  est  hoc  loco ,  quod  instar  speculi 
suscipientes  atque  reddentes.  Id  enim 
secundum  Graecos  interpretes  significat 
Graecum  participium  xaT07iTptC6usvoi,  ut 
speculantes  hic  accipias ,  non  a  specula 
deductum,  quasi  sensus  sit,  lamquam  e 
speculaprospicientes  ;  sed  a  speculo,  quod 
Graeci  xa'T07iTpov  vocant.  Quod  et  Au- 
gustinus  admonet  lib.  15.  de  Trin.  cap. 
8.,  licet  ejus  expositio  speculantes ,  id 
est,  per  speculum  videntes ,  minus  con- 
gruat,  ut  et  illa  translatio  cujusdara;  in 
speculo  videntes. 

In  eandem  imaginem  transforma- 
mur.  Graece  siue  praepositione :  t^v 
auiTyV  sixova  u.STau,opcpo6/xs$a ,  ut  subau- 
dias  xaTa,  quod  in  hujusmodi  solet  intel- 
tigi,  id  est:  juxta ,  vel  ad  eandem  ima- 
ginem  transformamur ,  quod  et  Syrus 
supplevit.  Tertullianus  sexto  casu  legit : 
eadem  imagine  transfiguramur.  Videtur 
autem  hic  esse  sensus:  Ejusdem  gloriae 
imagine  in  nobis  ut  in  speculo  recepta, 
velut  in  eam  transformamur.  Nam  imago 
in  speculo  quodammodo  forma  speculi 
est.  Qui  per  gloriam  et  imaginem  putant 
idem  significari ,  nempe  Christum,  qui 
est  gloria  et  imago  Dei  increata,  quo- 
modo  vir  est  imago  et  gloria  Dei  creata, 
1  Cor.  11.,  non  videntur  Apostoli  mentem 
assecuti,  paulo  post  ar  nobis  explicandam. 

A  claritate  in  claritatem.  Vel:  a 
gloria  in  gloriam ,  uti  legunt  Tertullia- 
nus,  Augustinns,  Ambrosiaster  et  Sedu- 
lius.  Est  enim  idem  in  Graeco  vocabu- 
lum,  quod  supra  toties  gloriam  vertit: 
licet  aeque  claritatem  significet.  De  sensu 
mox  videbimus. 

Tamquam  a  Domini  Spiritu.  Tam- 
quam  hoc  loco  non  similitudinem  deno- 
tat,  sed  verum  et  congruentem  rei  modum 
declarat,  sicut  in  Evangelio  Joann.  1. : 
tamquam  unigeniti  a  Patre.  Quod  au- 
tem  inGraeco  est:  aizb  xuptou  7ivs6/iaTOQ, 
tribus  modis,  ut  ab  Erasmo  et  aliis  anno- 
tatum  est,  Latine  reddi  potest :  a  Domino 
Spiritu,  a  Domino  Spiritus ,  et  a  Do- 
mini  Spiritu. 

Primum  modum  amplectuntur  et  ad- 
versus  Pneumatomachos  urgent  in  suis 
commentariis  Chrysostomus,  Theodoretus 
et  Theophylactus :  necnon  Basilius  lib. 
de  Spiritu  sancto,  cap.  21.  Similiter  ex 
Syriaco  translatum  habemus:  tamquam 
a  dominatore  Spiritu. 

Secundum  modum  tradunt  neoterici 
quidam ,  volentes ,  Christum  appellari 
Dominum  Spiritus,  quia  Spiritus  sancti 
charismata  largitnr,  quibus  voluerit.  Quod 
significatum  videri  potest  illa  lectione, 
quae  est  apud  Tcrtullianum  :  tamquam 
a  Domino  Spirituum. 

Tertia  versio  communis  est  interpretum 


Latinorum,  qua  et  Augustinus  usus  est 
loco  sup.  alleg.  Nam  quod  apud  eum 
legitur  in  impressis  codicibus  lib.  22.  de 
civit.  Dei,  cap.  29.:  tamquam  ad  Do- 
mini  Spiritum,  mendose  legi,  nou  est 
dubium ,  veram  lectiono.m  :  tamquam  a 
Domini  Spiritu,  exhibentibus  omaibus 
mss.  in  castigatione  Lovaniensi  adhibitis. 

Harnm  interpretationum  prima  proba- 
bilis  est  ex  eo,  quod  praecessit:  Domi- 
nus  autem  Spiritus  est. 

Tertia  quoque  probabilis ,  quia  prae- 
cessit:  Ubi  autem  Spiritus  Domini ,  ibi 
libertas.  Verum  quia  nusquam  in  Scri- 
ptura  legitur  hoc  ordine  :  Domini  Spiri- 
tus,  sedubique:  Spiritus  Domini ,  sicut 
et  in  versu  praecedenti ;  facile  mihi  per- 
suasero ,  Paulum  id  voluisse,  quod  Labet 
Graecorum  interpretatio ,  ut,  quod  dixe- 
rat,  Dominum  esse  Spiritum,  hac  repeti- 
tione  confirmare  voluerit. 

Mediam  interpretationem  probare  non 
possum.  Nusquam  enim  legitur  Christus 
Dominus  esse  Spiritus  sancti,  et  sermo 
non  parum  offendit ;  imo  simpliciter  falsus 
est  et  haereticus ,  et  puguans  cum  eo, 
quod  dixit,  Dominum  esse  Spiritum. 

Torro  tota  Paulina  sententia  potest  ad 
hunc  modum  explicari :  Nos  autem  omnes 
novi  testamenti  filii ,  quos  Moyses ,  reve- 
lata  facie  cum  Domino  loquens ,  eamque 
ex  consortio  sermonis  Domini  splendidam 
ac  radiantem  habens,  significavit ;  itidem 
facie  mentis  revelata ,  gloriam  Domini 
per  fidem  intuemur,  ejusque  splendorem 
in  animis  nostris  velut  speculis  quibusdam 
recipientes ,  quodammodo  transformamur 
ad  eandem  imaginem ,  hoc  est ,  ad  simili- 
tudinem  gloriae  Dei;  idque  a  claritate 
Dei  in  claritatem  nostram  ,  id  est,  clari- 
tate  seu  gloria  Dei  in  nobis  expressa  ac 
repraesentata  perinde,  ut  olim  in  facie 
Moysi ,  transformamur,  inquam  ,  velut  a 
Domini  Spiritu ,  vel  a  Domino  Spiritu. 
Quod  addidit,  quemadmodum  habet  com- 
mentarius  Ambrosianus,  ut  ostenderet, 
talem  gloriam  dari ,  quae  congruat 
sublimitati  dantis ,  hoc  e&t,  Spiritus 
sancti ,  qui  Spiritus  Domini  est  et  ipse 
Dominus;  et,  ut  ait  Theophylactus,  qua- 

lem  par  est  hdbere  eum ,  qui  a  Spiritu 
Domino ,  qui  nulli  est  subjectus,  illu- 
stratus  cst.  Nam  si  ministratio  mortis 
in  litteris ,  ut  supra  dictum  est,  id  est. 
ministratio  litterae  mortiferae  fuit  in 
gloria;  quomodo  non  magis  ministratio 
Spiritus  vivificantis  erit  in  gloria  ? 

Quidam  recentiores  illud:  a  gloria  in 
gloriam,  sic  exponunt:  in  arapliorem  et 
in  dies  rnajorem;  ut  phrasis  similis  sit 
cum  illa  Rom.  1. :  ex  fide  in  fidem.  Au- 
gustinus  alias  adfert  expositiones,  de  glo- 
ria  creationis  in  gloriam  justificationis ; 
de  gloria  fidei  in  gloriam  speciei;  de 
gloria,  quia  filii  Dei  sumus,  in  gloriam, 
qua  similes  ei  erimus ,  quoniam  videbi- 
mus  eum ,  sicuti  est.  Nobis  id,  quod 
prius  diximus ,  a  claritate  Dei  in  clarita- 
tem  nostram,  maxime  videtur  textui  cou- 
sonum.  Quae  et  Graecorum  omnium  est 
expositio.  Dicit  autem  Apostolus:  nos 
omnes ,  ut  significet,  id,  quod  uni  Moysi 
quondam  in  figura  ac  ruysterio  contigit, 
nunc  in  veritate  toti  Ecclesiae  fidelium 
competere.  Sic  enim  partem  hanc  pleri- 
que,  tam  Graeci,  quam  Latini,  intelligunt. 

Potest  autem  eadem  seutcntia ,  ni  fal- 
lor,  commodius  exponi  (quemadmodum 
exponunt  eam  Cajetanus ,  Gaignaeus  et 
alii  nonnulli)  de  solis  Evangnlii  ministris, 
in  quorum  persona  ,  tam  superius  ,    quam 


in  consequentibus  multa  loquitur  Panlus  ; 
ut  ab  eo  loco :  Cutn  autem  conversus 
etc,  sensus  sit  hujusmodi:  Moyses,  ablato 
velamine  Dominum  adspiciens,  significat, 
nos,  Evangeliiministros,  quotquot  sumus, 
qui  revelata  facie  gloriam  Domini,  id  est, 
notitiam  mysteriorum  salutis  nostrae,  qui- 
bus  glorificatur  Deus,  non  solum  in  nobis 
velut  speculis  quibusdam  recipimus  (no- 
bis  enim  revelavit  Deus  per  Spiritum 
suum ,  1  Cor.  2.) ,  verum  etiam  more 
speculorum  refundimus  ad  alios ,  id  est, 
aliorum  mentibus  eandem  notitiam  aperta 
ac  libera  Evangelii  praedicatione  reprae- 
sentamus,-  nimirum  a  Spiritu,  libertatis 
autore,  cujus  ministerium  obimus,  ad  hoc 
impulsi.  In  hujus  rei  signum  ipsi  Paulo 
a  Judaismo  ad  Christianismum ,  velut  a 
littera  ad  Spiritum  converso,  et  in  Evan- 
gelii  praedicatione  plus  aliis  laboraturo, 
cum  coelestis  luminis  fulgore  caecatus 
fuisset ,  ab  oculis  ceciderunt  tamquam 
squamae ,  visumque  recepit;  unde  et 
continun  coepit  praedicare  Jesum,  quo- 
niam  hic  est  Filius  Dei ,  Act.  9.  Con- 
venit  hic  sensus  cum  eo,  quod  in  persona 
ministrorum  Evangelii  supra  dixit :  Fidu- 
ciam  autem  talem  habemus  etc. ,  et  ite- 
rum :  Habentes  igitur  talem  spem,  multa 
fiducia  utimvr ;  ntc  minus  apte  cum  iis, 
quae  deinceps  sequuntur. 


CAPUT  aCARTUM. 

Ideo  habentes  administrationem,  juxta  quod  misericordiam  x)  conse- 
cuti  sumus,  non  deficimus2).  2.  sed  andicamus  occulta  dedecoris,  non 
ambulantes  in  astutia,  neque  adulterantes  verbura  Dei;  sed  in  mani- 
festatione  veritatis  commendantes  nosmet  ipsos  ad  omnem  conscientiam 
hominum  coram  Deo 3).  3.  Quodsi  etiam  opertum  est  Evangelium 
nostrum,  in  iis,  qui  pereunt,  est  opertum ;  4.  in  quibus  deus  hujus 
saeculi 4)  excaecavit  mentcs  infidelium ,  ut  non  fulgeat  illis  illuminatio 
Evangelii  gloriae  Christi5),  qui  est  imago  Dei.  5.  Non  enim  nosmet 
ipsos  praedicamus,  sed  Jesum  Christum  Dominum  nostrum;  nos  autem 
servos    vestros    per  Jesum6),     6.   quoniam  Deus,    qui    dixit    de    tenebris 


0  1  Cor.  15,  9.  seq.    *)  Vers.  8.    3)  cap.  1,  12.  2,  17.    *)  Luc.  22,  53.    Joann.  1,  5. 
Eph.  6,  11.  12.     *)  Cap.  3,  14.  seq.     6)  i  cor.  1,  13.  3,  21. 

lucem  splendescere ,  ipse  illuxit  in  cordibus  nostris  ad  illuminationem 
scientiae  claritatis  Bei,  in  facie  Christi  Jesu1).  7.  Habemus  autem 
thesaurum  istum  in  vasis  fictilibus 2) ,  ut  sublimitas  sit  virtutis  Dei,  et 
non  ex  nobis3).  8.  In  omnibus  tribulationem  patimur,  sed  non  angu- 
stiamur;  aporiamur,  sed  non  destituimur ;  9.  persecutionem  patimur,  sed 
non  derelinquimur ;  dejicimur,  sed  non  perimus 4) ;  10.  semper  mortifica- 
tionem  Jesu  in  corpore  nostro  circumferentes,  ut  et  vita  Jesu  mani- 
festetur  in  corporibus  nostris.  11.  Sempcr  enim  nos,  qui  vivimus,  in 
mortem  tradimur  propter  Jesum5),  ut  et  vita  Jesu  manifestetur  in  carne 
nostra  mortali 6).  12.  Ergo  mors  in  nobis  opcratur,  vita7)  autem  in 
vobis.  13.  Habentes  autem  eundem  spiritum  fidei,  sicut  scriptum  est8): 
Credidi,  propter  quod  locutus  sum ;  et  nos  credimus,  propter  quod  et 
loquimur;  14.  scientes,  quoniam,  qui  suscitavit  Jesum,  et  nos  cum  Jesu 
suscitabit,  et  constituet  vobiscum 9).  15.  Omnia  enim  propter  vos,  ut 
gratia,  abundans  per  multos  in  gratiarum  actione,  abundet  in  gloriam 
Dei.  16.  Propter  quod  non  dcficimus 10) ;  sed  licet  is,  qui  foris  est, 
noster  homo  corrumpatur,  tamen  is,  qui  intus  est,  renovatur  de  die  in 
diem H).  17.  Id  enim,  quod  in  praesenti  est  momentaneum  et  levc 
tribulationis  nostrae ,  supra  modum  in  sublimitate  aeternum  gloriae 
pondus  operatur  in  nobis12),  18.  non  contemplantibus  nobis,  quae 
videntur ,  sed  quae  non  videntur 13).  Quae  enim  videntur ,  temporalia 
sunt;  quae  autem  non  videntur,   aeterna  sunt. 


SUMMARIUM  CAPITIS  QUARTL 

Scribit,  se  suosque  eollegas  sincere  et  palam  apud  omnes  (licet  quidam  prae  mentis  caecitate 
non  credant)  annuntiare  Evangelium  Christi;  et  quamvis  infirmos  et  multis  modis  afflictos 
propter  Christum,  haudquaquam  tamen  deficere,  videlicet  ob  spem  repositae  sibi  pro 
temporaria'afflictione  gloriae  aeternae. 


1.  Ideo  habentes  admiaistrationem, 
juxta  quod  misericordiam  consecuti  su- 
mus ,  non  deficimus.  Pergit  Apostolus 
exponere  ministrorum  novae  legis  officium ; 
ac  porro  de  iis  loquitur  in  prima  persona, 
quod  peculiariter  suum  ministerium  Co- 
rinthiis,  quorum  erat  Apostolus,  commen- 
datum  esse  vellet,  maxime  propter  ad- 
versarios  suos  et  obtrectatores  pseudapo- 
stolos ;  ita  tamen ,  ut  simul  etiam  collegas 
suos ,  Titum ,  Silvanum  ,  Timotheum ,  et 


alios  comprehensos  velit,  qui  cum  ipso, 
sicut  de  Tito  dicit  infra  cap.  12.,  eodem 
Spiritu  et  iisdem  vestigiis  ambulabant. 
Nam  ideo  scribit  haec  omnia  numero 
pluraH.  In  quibusdam  codicibus  loco 
vocis  administrationem ,  legitur:  hanc 
administrationem ;  in  pluribus  autem 
antio^uis  et  probatis:  hanc  ministratio- 
nem  3  quod  Graeco  textui  consonat:  ttjv 
5iaxoviav  tccuty)v.  Et  ita  legit  Tertullia- 
nus  lib.  de  pudicitia,  cap.  15.:  propterea 


0  Cap.  3,  5.  6.  2)  cap.  5.  1.  3)  1  Cor.  2,  4.  5.  4)  Cap.  1 ,  5.  8.  Phil.  8.  10.  Act. 
14,  19.  seq.  16,  22.  seq.  19,  23.  seq.  5)  Cap.  1.  10.  11,  23.  Rom.  8,  36.  6)  vers.  14. 
?)  Cap.  1,  6.  7.  8)  Psalm.  115,  11.  9)  1  Cor.  6,  14.  10)  Vers.  1.  »)  Cap.  7.  10.  Rom.  5, 
3.  4.     12)  Rom.  8,  18.     1  Petr.  1,  6.  seq.    13)  Rom.  8,  24.  seq.    Phil.  3,  20. 

habentes  ministrationem  istam.  Juxta 
quod,  Graece  xaOcbg,  sicut ,  Ambrosius 
proui.  Cum  igitur,  inquit,  hoc  tam  ex- 
cellenti  ministerio  fungamur,  non  nostris 
meritis ,  sed  gratuita  Dei  benignitate  et 
electione  ad  illud  vocati ,  non  deficimus, 
id  est,  non  segnescimus ,  defatigamur, 
degeneramus ,  negligentes  sumus.  His 
enim  modis  Graecum  verbum  sxxaxoojJisv 
interpretes  Latini  reddunt.  Sane  videtur 
interpres  noster  optime  vertisse :  non 
deficimus,  quemadmodum  et  Tertullianus 
legit;  ut  sensus  sit:  Non  succumbimus 
malis  et  adversitatibus,  quae  nobis  acci- 
dunt  hujus  ministerii  causa;  non  concidi- 
mus  animo.  Nam  et  infra  versu  16.  repe- 
titur  idem  verbum  hac  significatione,  qua 
et  accipitur  in  eo  ,  quod  dicit  Ephes.  3. : 
Peto ,  ne  deficiatis  in  tribulationibus. 

2.  Sed  abdicamus  occulta  dedecoris. 
Abdicamus ,  Graece  a7tsi7ta'u.sfra.  Quod 
etsi  flexione  sit  praeteritum ,  ideoque 
Erasmus  verterit:  rejecimus ,  alii:  ab- 
dicavimus ,  usurpatur  tamen  apud  auto- 
res  ut  praesens.  Unde  et  Tertullianus 
cum  interprete  nostro  consentiens  legit: 
abdicamus ,  et  Ambrosiaster:  renuntia- 
mus.  Quamquam  et  praeteriti  significatio 
nihilominus  quadrat.  Occulta  dedecoris, 
Hebraismus ,  id  est,  occulta  dedecorosa, 
quae  solent  a  peccantibus  occultari ,  ne 
per  ea  in  probrum  et  infamiam  iucidant. 
Hoc  igitur  est,  quod  dicit:  longe  sumus 
ab  omni,  etiam  occulta,  vitae  turpitudine. 
Perstringit  autem  tacite  pseudapostolos, 
qui  philosophorum  more,  de  quibus  Rom. 
1. ,  foris  quidem  omnem  honestatem  et 
sanctitatem  ostendebant,  occulte  vero 
turpes  et  obscoeuas  sectabantur  volupta- 
tes.  Quod  genus  hominum  sepulchris 
dealbatis  aptissime  Dominus  in  Evange- 
lio  comparat,  Matth.  23. 

Quidam  occulta  dedecoris  generalius 
interpretantur  omne  vitium  occultatum, 
quia  probrosum ,  uti  praeterea  sunt  ava- 
ritia,  fraus  et  dolus,  quod  hujusmodi 
significentur  verbis  sequentibus:  Non 
ambulantes  in  astutia,  etc.  Nam  et  ge- 
neraliter  a  Domino  dictum  est :  Omnis, 
qui  male  agit,  odit  lucem  ,  et  non  venit 


ad  luccm,  ut  non  arguantur  opera 
ejus,  Joann.  3.  Verum  nihil  vetat,  Apo- 
stolum  hac  parte  voluisse  diversum  ali- 
quid  a  sequentibus  significare,  quodque 
in  hoc  genere  praecipuum  sit. 

Utrovis  autem  modo  pars  haec  intelli- 
gatur,  sentit  Apostolus  ac  dicere  vult, 
actiones  suas  ministerio  sibi  credito  re- 
spondere;  ut,  quomodo  ministerium  est 
claritatis  ac  veritatis  revelatae,  sic  et 
actiones  sint  ejusmodi,  quae  claramlucem 
ament,  non  quae  latebras  quaerant ;  quem- 
admodum  ipse  statim  explicat,  dicens: 
Sed  in  manifestatione  veritatis  etc.  Nam, 
ut  ait  Dominus  proxime  post  verba  paulo 
ante  citata,  qui  facit  veritatem ,  venit 
ad  lucem ,  ut  manifestentur  opera  ejus. 

Non  ambulantes  in  astutia.  Graece, 
sv  rcavoopyia ,  in  versutia.  Sensus :  Non 
versute  et  simulate  conversantes  cum 
hominibus,  aliud  loquentes,  aliud  cogi- 
tantes.  Hic  quoque  notatur  oblique  pseud- 
apostolorum  hypocrisis,  qui  sese  transfi- 
gurabant  in  Apostolos  Christi  et  ministros 
justitiae,  et  hac  specie  dominationem 
exercebant  in  suos  discipulos ,  et  cupidi- 
tates  suas  explebant;  ut  infra  declaratur 
cap.  11. 

Neque  adulterantes  verbum  Dei. 
Adulterantes ,  Graece  Soaouvtsc  voca- 
bulum  diversum  ab  eo ,  pro  quo  supra 
cap.  2.  legebatur:  adulterantes ,  sive 
cauponantes ,  xaTtTjAsoovTsg.  Nam  quod 
hic  legitur,  a  dolo  deductum  est,  unde 
alii  vertunt:  dolo  tradentes ,  seu  dolo 
tractantes  verbum  Dei.  Res  tamen  eadem 
utrobique  significata  est.  Nam  dolum  hoc 
loco ,  quemadmodum  illic  cauponationem, 
opponit  Apostolus  integritati  ac  sinceri- 
tati,  quae  requiritur  in  eo,  qui  verbum 
Dei  ministret.  Igitur  adulteiant,  id  est, 
dolose  tractant  Dei  verbum ,  qui  non 
dispensant  illud,  quale  traditum  est,  in- 
tegrum ,  purum  ac  sincerum ;  sed  per- 
mixtione  sapientiae  saecularis  aut  Judai- 
cae  doctrinae  corrumpunt  et  vitiant;  aut 
certe  in  eo  ministrando  non  Dei  gloriam 
quaerunt,  sed  suis  commodis  obsequun- 
tur;  quae  dum  captant  ab  hominibus, 
placere  iis  volunt,   et  ut  placeant,   Dei 

verbum  ad  eorum  affectns  accommodant. 
Talia  pseudapostoli  faciebant,  quos  id- 
circo  subdolos  operarios  Apostolas  appel- 
lat  infra  cap.  11.  Ad  istum  fere  modum 
Graeci  commentatores  hunc  locum  ex- 
ponunt. 

Sed  in  manifestatione  veritatis  com- 
mendantes  nosmet  ipsos  ad  omnem  con- 
scientiam  hominum  coram,  Deo.  In 
praepositio  Graecis  abest,  et  sine  ea  sen- 
sus  constat.  Nam  quod  Latini  quidam 
partemillam:  sedin  manifestatione  veri- 
tatiSj  a  sequentibus  sejunctam  ad  supe- 
riora  referunt ,  repetito  priore  participio : 
sed  ambulantes  in  manifestatione  veri- 
tatis  y  ut  illa  media:  neque  adulterantes 
verbum  Dei,  parenthetica  sintj  nulla 
necessitate  id  faciunt ,  quum  juxta  Grae- 
corum  omnium,  ac  veterum  Latinorum 
expositionem  aptissime  cohaereat  ea  pars 
cum  iis ,  quae  sequuntur. 

Porro  manifestationem  veritatis  intel- 
ligunt  pierique  manifestam  et  conspicuam 
rei  veritatem ,  quod  ad  vitae  conversatio- 
nemattinet;  ac  si  dicat  Apostolus :  Pseud- 
apostoli  per  hypocrisin  se  commendant, 
volentes  videri,  quod  non  sunt;  nos  vero 
nihil  in  actionibus  nostris  simulantes, 
nuda  veritate  ac  rebus  ipsis  nosmet  ipsos 
commendamus  omnium  hominum  conscien- 
tiae,  sive  credentium,  sive  non  creden- 
tium.  Quem  sensum  pulchre  prosequitur 
Chrysostomus. 

Alii  referunf  ad  doctrinam  hoc  modo : 
Sed  aperta  sinceraque  praedicatione  veri- 
tatis  evangelicae,  probamus  nos  omnium 
conscientiis  veros  et  idoneos  Evangelii 
ministros  ita,  ut,  si  dicere  velint  homines 
quod  sentiunt ,  negare  non  possint ,  nos 
Evangelii  negotium  agere  sincere  et  ex 
animo ,  velut  coram  Deo  judice ,  quem 
nemo  fallere  potest.  Hic  intellectus  probe 
respondet  ei ,  quod  proxime  praecedit : 
non  adulterantes  verbum  Dei  ;  quod 
utique  de  doctrina  praecipue  dictum  vi- 
detur. 

Verum  quia  secundum  explicationem 
a  nobis  allatam  complectitur  etiam ,  quod 
ad  mores  pertineat,  quemadmodum  illud 
prius:   non  ambulantes  in  astutia;  pro- 


pterea  plenius,  ac,  ni  fallor,  rectius  hanc 
partem  de  veritate  vitae  simul  et  doctri- 
nae  exponemus,  ut  opponatur  utrique 
membro  praecedenti ,  sitque  sensus :  Tam 
vitae  nostrae,  quam  doctrinae  sinceritas 
omnibus  est  manifesta ,  ac  se  ipsam  apud 
omnes  commendat  et  probat  adeo ,  ut  nec 
ipsum  Deum,  qui  cordium  intuetur  occulta, 
judicem  refugiat.  Colligitur  hic  sensus  e 
Graecorum  commentariis,  et  aperte  tradi- 
tur  a  Cajetano. 

3.  Quod  si  etiam  opertum  est  Evan- 
gelium  nostrum ,  in  iis,  qui  pereunt, 
est  opertum.  In  iis ,  id  est,  apud  eos ; 
nisi  malis  (quod  quidam  annotant) ,  in 
rcapsAxov  esse  more  Hebraeo.  Quoniam 
dicens:  inmanifestationeveritatis,  signi- 
ficavit,  se  palam  ac  manifeste  Evange- 
lium  omnibus  praedicare,  ejusque  clari- 
tatem,  de  qua  superiori  capite,  omnium 
oculis  offerre  conspiciendara :  quaerere 
poterat  aliquis ,  cur  igitur  ipsum  Evange- 
lium  non  omnibus,  quibus  illud  praedi- 
cabat ,  esset  manifestum ,  sed  multis  ad- 
huc  opertum  atque  velatum.  Quod  enim 
interpres  dixit:  opertum,  Graece  est 
xsxccauuusvov  ,  velatum,  a  quo  verbale 
nomen  xaAoujJia,  quod  supra  velamen 
transtulit.  Respondet  Apostolus ,  non  a 
parte  ministrorum  novae  legis  id  prove- 
nire,  quasi  lumen  Evangelii  sua  praedi- 
catione  non  satis  ostendant  hominibus ; 
quomodo  veteris  legis  minister  Moyses 
sui  vultus  claritatem  velo  obtegebat,  ne 
videretur  n  populo:  sed  id  accidcre 
vitio  ipsorum  hominum ,  qui,  mente  ex- 
caecati,  manifestam  Evansrelii  lucem  non 
percipiant.  Unde  quod  dixit  capite  prae- 
cedenti  de  Judaeis  Evangelio  non  cre- 
dentibus,  velamen  esse  positum  super 
cor  eorum ,  id  nunc  universe  de  reprobis 
significat. 

Nec  vero  sentit  Apostolus,  Scripturam 
sacram  solis  infidelibus  ac  reprobis  obscu- 
ram  esse,  fidelibus  autem  et  electis  om- 
nibus  manifestam ,  id  est,  ad  intelligen- 
dum  facilem  ac  perviam ;  quod  ex  hoc 
loco  sectarii  quidam  docere  conati  sunt. 
Neque  enim  de  Scripturis  intelligendis 
aut    interpretandis    hic    agitur,    sed    de 


EPISTOLAE  II.  AD  CORINTHIOS.  VERS  3.  4. 


65 


Evangelio  palam  praedicato,  quod  re- 
probi  non  recipiunt,  sed  electi;  aut  si 
recipiunt  illud  reprobi,  non  ita  tamen,  ut 
oportet;  quia  non  ei  acquiescunt  faciendo, 
quae  lex  Evangelii  praecipit ;  aut  si  sic 
aliquando  recipiunt,  non  id  faciunt  per- 
severanter.  Itaque  sensus  est:  Quod  si 
adhuc  velatum  et  occultum  est  quibusdam 
Evangelium,  quod  praedicamus,  duntaxat 
iis,  qui  pereunt,  id  est,  reprobis,  velatum 
est  et  occultum,  ac  si  dicat:  Non  ideo 
frustratur  aut  ministerium  nostrum,  aut 
intentio  nostra ;  non  enim  propter  repro- 
bos ,  sed  propter  elcctos  praedicamus. 
Omnia  namque  propter  electos,  ut  ipsi 
salutem  ccnsequantur ,  ait  2  Tim.  2. 

4.  In  quibus  Deus  hujus  saeculi  ex- 
caecavit  mentes  infidelium.  Mentes, 
Graece  voVjjiaxa,  quod  capite  superiori 
vers.  14.  sensus  transtulit,  quemadmodum 
Ambrosiaster  legit  etiam  hoc  loco  tametsi 
res  eadem  significatur.  Nam  sensus  in- 
telliguntur  mentis,  non  corporis.  Abusi 
suut  olim  hoc  loco  Marcionitae  et  Mani- 
chaei  ad  statuendum  duo  rerum  principia 
seu  duos  deos ,  quorum  alterum  bonum 
dicebant ,  alterum  malum ,  sive ,  ut  Mar- 
cion ,  justum ,  sed  non  bonum.  Et  hunc 
quidem  hujus  saeculi,  alterum  vero  alte- 
rius  ac  melioris  saeculi  Deum  seu  prin- 
cipem  faciebant ;  denique  hunc  esse  vete- 
ris,  illum  novi  testamenti  Deum.  Quam 
haeresim  semper  ut  impiam  merito  dete- 
stata  fuit  Ecclesia. 

Multi,  quo  praesentem  locum  ab  hujus- 
modi  sensu  vindicent,  ad  hyperbaton 
confugiunt,  ordinantes  sententiam  hoc 
modo :  In  quibus  Deus  excaecavit  mentes 
infidelium  hujus  saeculi;  ut  Deus  intelli- 
gatur  verus  ac  bonus ,  qui  excaecare  di- 
catur  iEfidelium  mentes ,  non  malitiam 
impertiendo ,  sed  gratiam  non  largiendo, 
qua  praedicato  sibi  Evangelio  credant. 
Ita  distinguit  et  exponit.  Chrysostoinus, 
quem  caeteri  commentatores  Graeci  se- 
quuntur.  Exstat  eadem  distinctio  apud 
Latinos,  Ambrosiastrum,  Primasium,  Se- 
dulium,  et  alios  posteriores;  imo  et  apud 
antiquissimos  illos  ,  quibus  adversus  Mar- 
cionem  disputatio  fuit,  Irenaeum,  inquam, 

lib.  3.  contra  Gnosticorum  haereses,  cap. 
7.,  ac  rursum  iib.  4. ,  cap.  48. ,  et  Ter- 
tullianum  lib.  5.  contra  Marc.  cap.  11. 
Sed  et  Augustinus  libro  21.  contra  Fau- 
stum  Manich.  cap.  2.  testatur,  plerosque 
catholicorum  uti  memorata  distinctione, 
quam  et  ipse  recipit  tam  eo  loco ,  quam 
altero,  qui  est  contra  advers.  leg.  et 
proph.  lib.  2. ,  cap.  7.  et  8.,  ostendens  ex 
aliis  Scripturis,  quomodo  recte  dicatur 
ac  sane  intelligatur ,  Deum  excaecare 
mentes  quorundam;  id  enim  facere,  non 
malitia,  sed  justitia;  videlicet  ob  merita 
praecedentium  peccatorum. 

§  Veiuntamen  aliis  affectata ,  nec  parum 
violenta  videtur  haec  constructio ,  cum 
praesertim  ratio  non  esset,  quare  cum 
adjunctione  diceret  Apostolus  :  infidelium 
hujus  saeculi  ;  quandoquidem,  ut  ipse 
Chrysostomus  fatetur,  futurum  saeculum 
infideles  minime  habiturum  est,  sed  hoc 
solum ,  quod  nunc  fluit. 

Alii  proinde,  sequentes  ordinem  ver- 
borum  Apostoli,  Deum  hujus  saeculi  in- 
terpretantur  Deum  verum  ,  utpote  rerum 
omnium ,  tam  visibilium,  quam  invisibi- 
lium  conditorem,  et  utriusque  saeculi,  tam 
praesentis ,  quam  futuri  principem ;  quem 
hoc  loco  Deum  hujus  saeculi  Paulus  ap- 
pellare  voluerit,  ut  innueret,  ex  rebus  sal- 
tem  corporeis  et  visibilibus  Deum  ab 
omnibus  cognosci  debuisse.  Referunt  hanc 
expositionem,  nec  improbant  Chrysosto- 
mus,  Theophylactus  et  Oecumenius,  quam- 
vis  eam  non  praeferunt  superiori. 

Sed  quia  Scriptura  nusquam  alibi 
Deum  verum  vocat  Deum  hujus  saeculi, 
magis  autem  uti  solet  appellatione  hu- 
jus  saeculi  in  malam  partem ;  sive  ad 
significandam  creaturam  vanitati  subje- 
ctam,  Rom.  8.;  sive  ad  hujus  saeculi  vel 
cupiditates,  vel  amatores  designandos, 
velut  Roman.  12.:  Nolite  conformari 
huic  saeculo ,  et  2  Tim.  4.:  Demas  me 
reliquit ,  dilinens  hoc  saeculum ,  et  ad- 
dito  epitbeto ,  Galat.  1.:  ut  eriperet  nos 
de  praesenti  saeculo  nequam ;  propter 
hoc  alii  Deum  quoque  hujus  saeculi  in 
malum  interpretantur ,  arbitrantes ,  non 
alium  eo  nomine  significatum  esse,  quam 

illum,  quem  Dominus  apud  Joann.  cap. 
12.  14.  et  16.  principein  hujus  mundi 
vocat,  id  est,  diabolum.  Quod  mirum 
non  est,  quando  et  angeli  ejus,  id  est, 
daemones,  a  Paulo  1  Cor.  2.  principes 
hujus  saeculi,  et  Eph.  6.  xoauoxpaTopsc, 
mundi  rectores ,  seu  principes  appeliau- 
tur.  Quibus  et  deorum  nomen  in  Psalmis 
passim  adscribitur.  Unde  est  illud  Psalm. 
95.  secundum  LXX. :  Omnes  dii  gen- 
tium  daemonia. 

Vocatur  autem  diabolus  a  Paulo  hujus 
saeculi  Deus  eadem  prorsus  ratione,  qua 
Christus ,  apud  Joann.  locis  jam  citatis, 
eum  vocat  hujus  mundi  principem ;  quia 
nimirum  (uti  fere  exponunt)  iis  principa- 
tur,  qui  terrena  ac  periiura  bona  coele- 
stibus  atque  aeternis  anteponunt ;  quales 
in  hoc  mundo  plurimi  sunt. 

Hunc  commentarium ,  qui  diabolum 
interpretatur  hujus  saeculi  Deum ,  adeo 
non  rejicit  Augustinus ,  ut  eodem  adver- 
sus  Faustum  libro ,  cap.  9. ,  necnon  lib. 
2.  contra  legis  advers.  cap.  7.,  doceat, 
etiam  aliis  Scripturis  esse  consentaaeum. 
Exponit  autem  Deum  hujus  saeculi,  id 
est ,  hominum  impiorum ,  non  nisi  in 
hoc  saeculo  florere  volentium.  Meminit 
quoque  Tertullianus  hujus  interpretatio- 
nis,  utique  tamquam  simplicioris ,  loco 
prius  citato.  Videtur  et  Primasius  hunc 
sensum  probare;  licet  propter  calum- 
niantes ,  ut  ait,  ita  pronuntiandum  sit, 
ut  dicamus ,  Deum  mentes  infidelium 
hujus  saeculi  excaecasse.  Referuntautem 
hunc  ccmmentarium  una  cum  prioribus 
etiam  alii  Latini,  nominatim  Lombardus 
et  S.  Thomas ;  imo  hic  et  solum  adfert 
tamquam  germaniorem  in  Summa,  p.  1. 
qu.  65.  artic.  1.  Quin  et  inter  Graecos 
Cyrillus  sub  initium  disputationis  adver- 
sus  Julianum  apostatam,  idemque  ab 
Oecumenio  citatus,  Satanam  hoc  loco  vult 
intelligi ,  quem  idcirco  Deum  hujus  sae- 
culi  vocatum  ab  Apostolo  putat ,  quod 
tails  a  gentilibus  existimatus  et  creditus 
fuerit.  Quamquam  nobis  prior  ratio  ab 
aliis  allata  magis  placet,  quam  et  ipse 
Cyrillus  adfert  1.  8.  super  Joann.  cap.  16., 
docens,  ideo  diabolum  hujus  mundi  prin- 


cipem  a  Christo  nuncupari,  quia  mundo 
sive  saeculo  dominatur,  id  est,  pravis 
hominibus ,  qui  saecularia  sectantur  de- 
sideria. 

Potest  autem  et  haec  ratio  videri ,  cur 
hujus  mundi  princeps  et  hujus  saeculi 
Deus  vocetur,  quia  mundum  hunc  inferio- 
rem,  in  quo  nos  versamur,  sibi  quodam- 
modo  subjectum  habet:  quatenus  scilicet 
in  poenam  peccati ,  quod  in  hunc  mun- 
dum  invexit ,  et  per  quod  hominem  sibi 
subegit ,  data  est  ei  potestas  (restricta  ta- 
men  arbitrio  voluntatis  divinae)  tam  spiri- 
tualiter,  quam  corporaliter  hominibus  no- 
cendi  per  elementa  ac  res  caeter'as  huma- 
nis  usibus  subservientes.  Propter  quam 
causam  et  cibus ,  quem  sumimus  ,  sancti- 
ficatur  per  verbum  Dei  et  orationem, 
1  Tim.  4. ;  vide  ejus  loci  commentarium 
nostrum,  et  quae  diximus  ad  illud  Rom. 
8. :  Vanitati  creatura  subjecta  est,  et  ad 
illud  1  Corinth.  2. :  Quam  nemo  prin- 
cipum  hujus  saeculi  cognovit ;  item  quae 
dicturi  sumus  ad  illum  locum  Eph.  2., 
ubi  diabolum  Paulus  appellat  principem 
potestatis  aeris  hujus,  ac  praecipue  ad 
illa  verba  cap.  6.  ejusdem  epistolae :  Ad- 
versus  mundi  rectores  tenebrarum  ha- 
rum,  contra  spiritualia  nequitiae,  in 
coelestibus. 

Sensum  quendam  ab  omnibus  superio- 
ribus  diversum  huc  adducit  Cajetanus. 
Censet  enim ,  Deum  hujus  saeculi  ab 
Apostolo  vocari,  dilectum  quemque  finem 
ab  hominibus,  qui  affecti  sunt  his  tran- 
sitoriis ;  sive  ille  finis  sit  delectatio 
carnis ,  sive  gloria,  sive  quodcumque 
aliud  transitorium.  Et  talis  finis,  inquit, 
Deus  hujus  saeculi  vocatur,  sicut  venter 
Deus  deditorum  gulae,  Philipp.  3.  Cujus 
commentarii  glossator  quoque  meminit, 
et  post  eum  alii  nonnulli.  Sed  cum  varii 
sint  fines  hominum  diligentium  hoc  sae- 
culum ,  non  diceret  Apostolus  Deum,  sed 
Deos  hujus  saeculi  excaecasse  mentes 
eorum,  si  hunc  sensum  voluisset. 

Porro  quod  ait:  In  quibus ,  etmox: 
infidelium,  eodem  referendum  est,  ut  ver- 
borum  ejus  hic  ordo  sit  et  sensus:  Obve- 
latum  est  Evangelium   nostrum  iis,    qui 


EPISTOLAE  II.  AD  CORINTHIOS.   VERS.  4. 


67 


pereunt,  hoc  est,  iis  infidelibus  ,  quorum 
mentes  hujus  saeculi  deus,  id  est,  diabo- 
lus  excaecavit,  dum  pravis  suggestionibus 
et  suasionibus  eos  avertit  a  fide  Evange- 
lii  ipsis  annuntiati;  quemadmodum  id 
Augustinus  exponit  lib.  21.  contra  Fau- 
stum,  cap.  9.  Significatur  autem  his  ver- 
bis  velum  oppositum  mentibus  infidelium; 
ipsa  nimirum  caecitas  inducta  a  diabolo. 

Utnonfulgeatillis  illuminatio  Evan- 
gelii  gloriae  Christi.  Codices ,  in  quibus 
illis  vel  eis  non  additur ,  defectivi  sunt. 
In  Graeco  et  Syriaco  legitur,  ut  et  in 
Latinis  vetustis  ac  probatis,  quorum  alia 
eis  habent,  alia  illis.  Atque  hinc  conjici 
potest  occasio  pronominis  a  scribis  prae- 
termissi ,  quod  nempe  duae  continuae 
dictiones  illis  et  illuminatio  litteras  eas- 
dem  haberent  initiales.  Ut  pardcula  vel 
consecutive  capitur ,  si  videlicet  in  parte 
praecedenti  Deum  verum  intelligas ;  vel 
potius  id,  cujus  gratia  denotat;  est  enim 
Graece:  etg  xo  fjirj  auyaaai,  alii  «Siauyaaat 
autoTc,  id  est,  ad  hoc,  ne  fulgeat ,  vel 
transfulgeat  eis ,  et  caetera. 

Ex  quo  rursus  argumentum  sumitur, 
Deum  hujus  saeculi  diabolum  intelligi, 
cujus  studium  est  impedire,  ne  lumen 
Evangelicum  affulgeat  infidelium  menti- 
bus.  Textus  Ambrosianus  sensum  magis, 
quam  verba  reddit:  Ut  non  pervideant 
lumen  Evangelii  majestatis  Christi.  Cae- 
terum  persistit  Apostolus  in  allegoria  lu- 
minis,  gloriae  seu  claritatis,  et  veli.  Dicit 
itaque,  diabolum  velo  quodam  excaeca- 
tionis  obtegere  mentes  infidelium,  repro- 
borum ,  ut  eas  suis  radiis  non  attingat 
lumen  Evangelii,  cujus  praedicatione 
gloria  Christi  per  Apostolos,  ipsius  mini- 
stros,  ejusque  lumine  perfusos,  ad  alio- 
rum  illuminationem  toto  mundo  diffun- 
ditur. 

Qui  est  imago  Dei.  Quod  in  quibus- 
dam  Graecis  additur  tou  aopa^TOU,  invi- 
sibilis,  non  est  hujus  loci,  sed  huc  temere 
transscriptum  ex  simili  loco ,  qui  est  Co- 
loss.  1,  15.  Nam  hic  quidem  nullus  illud 
interpretum  agnoscit,  et  absque  eo  citat 
hanc  Pauli  sententiam  Tertullianus  lib. 
5.  adversus  Marcion.  cap.  11.  Hic  observa 


profunditatem  sensus  apostolici ,  quo  tan- 
dem  universum  hoc  lumen ,   de  quo  locu- 
tus  est;  ad  Deum  reiert,  ut  fontem  totius 
luminis.    Nam  mundus  ab  Apostolis  illu- 
minatur;   Apostoli  a  claritate  Christi  lu- 
men  recip'unt,   velut  Moyses  a  claritate 
angeli  sibi  apparentis ,  qui  procul  dubio 
Christipersonam  gerebat.  Christus  autem, 
cum  sit  imago  Dei,   non    qualiscumque, 
sicut  homo,  ad  imaginem  et  similitudinem 
Dei  factus,   Genes.  1.,   sed  omnibus,   ut 
ita  dicam,   numeris  absoluta  atque  per- 
fecta,    non    quidem    illuminatur    a  Deo, 
quia  lumen  non  accipit  participative;  sed 
a  Deo  Patre  emanat  tamquam  lumen  de 
lumine.     Loquitur    enim    Apostolus    de 
Christo  secundum  naturam  increatam ,  se- 
cundum  quam  imago  Dei  dicitur  et  hoc 
loco,  et  Coloss.  1.,  quia  natus  ex  Deo,  per- 
fectissime  Patrem  Deum  repraesentat,  adeo 
ut,  rogatus  ostendere  Patrem,  responde- 
rit:  Qui    videt   me,    videt    et    Patrem, 
Joann.   14.    Qua  ratione  etiam  Hebr.  1. 
vocatur  splendor  gloriae  Dei ,  et  figura 
substantiae  ejus,  et  Sapient.  7.  candor 
lucis  aeternae,  et  speculum  sine  macula 
Dei  majestatis,  et  imago  bonitatis  illius. 
Ex  quibus   et  illud  intelligitur ,   Apo- 
stolum    dicentem   de    Christo ,    quod    sit 
imago  Dei ,   non  solum  attendere  in  eo 
nomine  relationem  ad  exemplar,   id  est, 
ad  Patrem,  cujus  est  imago ;  verum  etiam 
ad  eos,  qui  imaginem  intueri  possunt ,   id 
est,  rationalem  creaturam,  quae  in  Christo 
tamquam  imagine  Patrem  cognoscat;    ac 
si    dicat   Paulus ,     Christum    nobis    esse 
imaginem  Dei,  primum  quidem  Apostolis, 
qui  propius  eum  intuiti  sunt,   deinde  et 
caeteris  per  Apostolos  ad  eandem  imagi- 
nem  intuendam  adductis.     Sic  enim,  qui 
vident  Christum,    vident  et  Patrem,    ut, 
qualem  quantumque  ex  operum  et  doctri- 
nae    consideratione     cognoscunt    Filium, 
talem  ac  tautum  cognoscant  et  Patrem. 
Ita  Pa'er,    qui  per   se  ipsum  iuvisibilis 
est,    visibilem  quodammodo  sese  exhibet 
in  imagine  sua,    id  est,   in  Filio.    Porro 
quaenam  in  universum  ad  imaginis  per- 
fectae    rationem    requirantur,    et    utrum 
etiam   Spiritus    sanctus   imago    Dei   dici 

possit  aut  debeat ,  explicatum  est  a  nobis 
ad  dist.  27.  lib.  1.  sent. 

5.  Non  enim  nosmet  ipsos  praedica- 
mus,  sed  Jesum  Christum  Dominum 
nostrum.  Graece:  sed  Christum  Jesum 
Dominum }  absque  pronomine  nostrum, 
quod  et  omittunt  vetusta  quaedam  latina, 
Primasii  quoque  textu  suffragante.  Signi- 
ficat  Apostolus,  cur  addiderit:  gloriae 
Christi ,  simulque  verum  officium  ministri 
evaugelici  pergit  declarare.  Non  enim, 
inquit,  nosmet  ipsos  praedicamus ,  hoc 
est,  in  Evangelio  praedicando  non  no- 
stram  spectamus  gloriam ,  nec  nostrae 
studemus  utilitati,  quemadmodum  faciunt 
pseudapostoli ;  sed  praedicamus  Jesum 
Christum  Dominum,  id  est,  omnis  prae- 
dicatio  nostra  ad  eum  refertur,  ut  Domi- 
num  nostrum,  vel  absolute,-  ut  Dominum 
totius  creaturae,  etiam  secundum  huma 
nam  naturam.  Omnia  namque  subjecta 
suntei,  1  Cor.  15.,  et  ipsum  Deus  con- 
stituit  haeredem  ,  ac  proinde  Dominum 
universorum ,  Heb.  1. 

Nos  autem  servos  vestros  per  Jesum. 
Nos ,  Graece  saoxouc;,  nos  ipsos ,  ut 
prius.  Non  dicit  autem ,  servos  Jesu, 
quod  consequenter  videbatur  dicendum, 
quia  Jesum  dixerat  Dominum ;  sed  id 
dicit,  quod  est  longe  inferius  atque  hu- 
milius  :  servos  vestros.  Attamen,  ne  nimis 
abjecte  de  suo  ministerio  loqui  aut  sen- 
tire  videatur,  addit:  Per  Jesum,  vel 
ut  habent  Graeca  et  Syriaca:  propter 
Jesum;  quemadmodum  etiam  legunt  at- 
que  exponunt  Ambrosiaster  et  Sedulius. 
Videtnr  autem  in  hac  parte  non  repeten- 
dum  verbum,  quod  praecessit:  praedi- 
camus  (non  enim  in  eo  versabatur  Apo- 
stolorum  praedioatio ,  ut  annuntiarent ,  se 
esse  servos  hominum) :  sed  aliud  quippiam 
supplendum ,  velut :  exhibemus ,  fatemur 
aut  profitemur,  aut  quid  simile;  ut  sensus 
sit:  Nosmet  ipsos  autem  vobis  exhibemus 
ut  servos:  palam  fatemur,  nos  non  aliud 
esse,  quam  servos  vestros  propter  Jesum 
Dominum,  a  quo  ministerium  hoc  nobis 
injunctum  est;  servos,  inquam,  vestros, 
quia  more  servorum  nos  totos  impendimus 
utilitati    et    saluti    vestrae    procurandae. 


Quo  item  sensu  de  se  ait  1  Cor.  9. :  Cum 
liber  essem  ex  omnibus ,  omnium  me 
servum  feci.  Si  cui  videatur  in  hoc 
membro  repetendum  verbum  praedica- 
mus,  id  fiet  per  syllepsin  quandam;  cum 
idem  verbum,  plura  concipiens,  minus 
proprie  refertur  ad  id,  quod  est  remotius ; 
veluti  verbum  laxat  in  carmine  Virgiliano 
2.  Aeneid. : 

Inclusos  utero  Danaos,  et  pinea 
furtim 

Laxat  claustra  Sinon. 

Sic  ergo  praedicare,  respectu  hujus 
membri ,  erit  profiteri. 

6.  Quoniam  Deus,  qui  dixit  de  tene- 
bris  lucem  splendescere ,  ipse  illuxit  in 
cordibus  nostris.  Ipse  multis  in  codici- 
bus  non  legitur;  ut  nec  in  Graeco  est, 
nec  apud  Tertullianum ,  nec  apud  com- 
mentatores  Ambrosium  et  Primasium ;  sed 
ejus  loco  Graeca  et  Syra  cum  nonnullis 
Latinis  mss. ,  annuente  etiam  Primasio, 
repetunt  relativum  qui.  Ne  autem  pen- 
deat  imperfecta  oratio ,  verbum  est,  quod 
Hebraeo  more  tacetur,  intelligi  debet  ad 
initium  sententiae,  supplendae  ad  hunc 
modum :  Quoniam  Deus  est ,  qui  dixit, 
de  tenebris  lucem  splendescere ,  qui 
illuxit  in  cordibus  nostris.  Pro  splen- 
descere  et  illuxit,  quae  in  Graeco  sunt 
ejusdem  thematis  verba,  Xafx^ai  et  sXaji- 
^sv,  Augustinus  lib.  22.  contra  Faustum, 
cap.  8. ,  et  alibi  legit :  splendescere  et 
splenduit,  potius ,  quam  ut  Erasmus  ver- 
tit :  illucescere  et  illuxit. 

Porro  rationem  hic  reddit  Apostolus, 
quare  dixerit :  Non  nosmet  ipsos  prae- 
dicamus ,  sed  Jesum  Christum  Domi- 
num.  Et  sensus  est:  Quia  Deus  est, 
qui  dixit ,  id  est,  jussit,  suae  voluntatis 
imperio  fecit  de  tenebris ,  vel,  ut  in 
Graeco,  e  tenebris,  scilicet  illis,  quae 
prius  erant  super  faciem  abyssi ,  lucem 
splendescere ,  dicendo:  Fiat  lux ;  ut 
habetur  Genes.  1.  Et  idem  est,  qui  re- 
splenduit  in  cordibus  nostris ,  id  est, 
lumen  fidei  et  cognitionis  mysteriorum 
Christi  mentibus  nostris,  id  est,  Aposto- 
lorum  ,  infudit  ac  superfudit.  Nam  quod 
apud  Chrysostomum ,  eumque  solum,  pro 

nostris,   t)|iu>v_,   legitur:   vestris,   Gjjlojv, 
Apostoli  scopo  non  est  accommodum. 

Patet  ex  sensu,  quem  dedimus,  illud  e 
tenebris  non  materiam  sttbjectam,  sed 
terminum,  a  quo  procedat  mutatio,  deno- 
tare ;  nec  eum,  qui  solo  naturae  seu  ratio- 
nis  ordiue  lucem  praecesserit,  ut  vult  Ca- 
jetanus  juxta  suam  illam  opinionem,  qua 
scribens  super  Genesim  docuit,  omnia 
simul  in  principio  creata  fuisse;  sed  qui 
praecesserit  ordine  temporis  ac  realis  ex- 
sistentiae;  quippe  cum  perspicue  tradat 
Scriptura,  tenebras  exstitisse,  priusquam 
lux  fieret.  Simul  autem  indicat  Aposto- 
lus,  allegoriam  eubesse  memoratae  histo- 
riae  Genesis,  qua  nimirum  doceamur, 
Deum,  sicut  verbo  fecit  e  tenebris  lucem 
splendescere,  itidem  verbo,  hoc  est  imperio 
et  emcacia  suae  voluntatis,  ex  infidelibus 
facere  fideles.  Nam  infideles  tenebrarum, 
et  fideles  lucis  nomine  significari,  ipse 
docet  alibi,  ita  fideles  alloquens :  Eraiis 
aliquando  tenebrae,  nunc  autem  lux 
in  Domino,  Eph.  5. 

Ad  illuminationem  scientiae  clarita- 
tis  Dei.  Sive  ex  Graeco  :  Ad  illumina- 
tionem  eognitionis  gloriae  Dei,  quem- 
admodum  et  Tertullianus  legit  libro  de 
resurr.  carn.  cap.  44.  Potest  autem  istud 
duobus  modis  accipi;  vel  de  Apostolis 
illuminatis,  Loc  sensu :  Deus  infulsit  cor- 
dibus  nostris,  illuminans  nos  notitia  glo- 
riae  suae,  id  est,  notitia  mysteriorum,  in 
quibus  ipse  glorificatur;  qui  Graecorum 
commentarius  est.  Vel  melius  de  Apo- 
stolis  illuminantibus,  ut  sit  sensus :  Deus 
illuxit  nobis,  ut  nos  illuminaremus  alios, 
refuso  videlicet  a  nobis  in  illos  eodem 
lumine  cognitionis  gloriae  ejus.  Qui  sen- 
sus  optime  respondet  superioribus ,  et 
ministerium  evangelicum  explicat.  Est- 
que  locus  similis  Ephes.  3.,  ubi,  de  eodem 
suo  ministerio  agens,  dicit,  sibi  datam  esse 
gratiam  hanc,  illuminare  omnes,  quae 
sit  dispensatio  sacramenti  absconditi  a 
saeculis  in  Deo.  Sensum  hnnc  posterio- 
rem  traduntLatini,  Ambrosius,  Primasius, 
Hervaeus,  S.  Thomas  ac  caeteri;  tametsi 
quidam,  ut  Lombardus  et  Carthusianus, 
adferant  etiam  priorem. 


Non  debet  autem  alienum  videri,  si  di- 
cantur  Apostoli  mundum  illuminasse ; 
quamvis  id  Christo  proprium  sit,  de  quo 
Joann.  1.:  Erat  lux  vera,  quae  illumi- 
nat  omnem  hominem.  Qui  et  de  se  ipso 
testatur:  Ego  sum  lux  mundi,  Joann.  8. 
Siquidem  et  Apostolis  suis  honorem  illius 
nominis  communicatum  voluit,  dicens 
eis:  Vos  estislux  mundi,  Matth.  5.  Qua- 
propter  et  Ecclesia  non  immerito  suis 
hymuis  eos  salutat  vera  mundi  lumina. 
Verum  aliter  Christus,  aliter  illi  lux  mundi 
sunt.  Christus  enim  lux  est  principaliter 
illuminans  mundum,  videlicet  sua  lege, 
suaque  doctrina  et  gratia;  Apostoli  vero, 
Christi  legem,  doctrinam  et  gratiam  prae- 
dicando,  mundnm  illuminare  dicuntur; 
utique  tamquam  illius  ministri  et  vicarii, 
idque  juxta  veriorem  intelligentiam  ejus, 
quod  sequitur: 

In  facie  Christi  Jesu.  Graece  Iv 
7rpoc;u)7tu)  3Iy]O0l>  XpiaxoD,  in  facie,  vel 
persona  Jesu  Christi.  Nam  7tpo<;oj7tov, 
ut  faciem,  ita  et  personam  significat,  quod 
ex  facie  soleat  persona  cognosci.  Jaco- 
bus  Faber  transtulit:  in  persona;  sicque 
etiam  ex  Syriaco  reddidit  Fabricius.  Nec 
secus  legit  Tertullianus  lib.  5.  contra 
Marc.  cap.  11.  et  de  resurr.  carn.  cap. 
44.  Si  faciem  intelligas,  poterit  hic  esse 
sensus :  Claritatis  seu  gloriae  Dei ,  quae 
refulget  in  facie  Christi,  id  est,  in  Christo, 
qui  est  imago  Dei;  ut  rursus  allusio  sit 
ad  Moysem,  cujus  in  vultu  gloria  Dei 
refulsit.  Hoc  enim  fere  modo  partem 
hanc  exponunt,  qui  faciem  leguut.  .Si 
vero  personam  interpreteris,  bifariam  id 
exponi  potest.  Nam  secundum  Cajetanum 
(cui  etiam  placet  haec  lectio)  significatur 
gloiia  Dei,  id  est,  ipsa  Deitas  esse  in  per- 
sona  Christi,  quia  Christus  est  verus  Deus. 
Ad  cujus  mysterii  notitiam  aliis  commu- 
nicandam  Apostoli  divinitus  erant  illu- 
minati. 

Verum  quia  gloria  seu  claritas  Dei 
nusquam  in  praecedentibus  accipitur  pro 
Deitate,  sed  generatim  pro  gloria  myste- 
riorum  Dei,  seu  pro  mysteriis  ipsis  glo- 
riosis;  idcirco  rectius  et  faciliori  commen- 
tario  sic  exponitur  hic  locus  de  persona 

intellectus:  Quod  officium  illuminationis 
exsequimur  et  exercemus  in  persona  Jesu 
Christi,  id  est,  nomine,  vice  et  autoritate 
Christi,  cujus  nos  hac  iu  parte  legati  su- 
mus  et  ministri.  Sic  enim  supra  cap.  2. 
dixit,  se  donasse  in  persona  Christi.  Et 
hunc  sensum  aliis  verbis  exprimit  infra, 
capite  proximo ,  dicens :  Pro  Christo  le- 
gatione  fungimur,  et  iternm :  Observa- 
mus  pro  Christo.  Proinde  eadem  Paulo 
sunt  in  persona  Christi,  et  pro  Christo. 

Congruit  hic  sensus  cum  eo ,  quod 
dixit:  Non  nosmet  ipsos  praedicamus, 
sed  Jesum  Christum  Dominum;  nos 
autem  servos  vestros  propter  Jesum, 
cujus  scilicet  legati  snmus.  Imo  convenit 
cum  universo  Apostoli  scopo,  qui  est  com- 
mendare  ministerium  evangelicum  a  digni- 
tate  Domini,  cujus  in  eo  ministerio  per- 
sona  geritur.  Exstat  hic  sensus  apud 
veteres  Latinos,  Pelagium,  Primasium  et 
Sedulium,  quamvis  usos  textu,  qui  habe- 
ret:  in  facie  Jesu,  hoc  est  vice  Jesu,  ut 
pro  quo  legatione  fungimur.  Pelagius 
cum  dixisset:  Quae  claritas  est  in  facie 
Christi  major  quam  Moysi,  ita  subjun- 
git :  vel  in  persona  Christi  nos  (Apostoli) 
homines  scientia  illuminamus.  Prima- 
sius  quidem  loco  glossematis  tantum  scri- 
bit:  in  persona  Christi,  sed  eodem  sensu 
cum  glossa  Pelagii,  ex  quo  solitus  etiam 
verbatim  multa  decerpere. 

Caeterum  inter  recentiores  sensum  hunc 
bene  explicaf  Faber,  tam  in  commentario, 
quam  in  examinatione  litterae.  Similiter 
Gaignaeus  et  Guilliaudus,  tametsi  nec 
priorem,  qui  a  Graecis  traditur,  praeter- 
mittant.  Valla  quoque  in  suis  annotatio- 
nibus  personam  intelligi  mavult,  argu- 
mento  simiKs  loci,  quem  diximus  cap.  2. 
Nam  quod  ajunt,  qui  faciem  maluut, 
Apostolum  alludere  ad  faciem  Moysi,  in 
qua  refulsit  claritas  Dei ;  quasi  dicat,  eam 
in  facie  Christi  refulsisse  majorem,  quod 
et  Pelagii  prior  habebat  expositio :  falli 
in  eo  videntur.  Non  enim  Paulus  in  su- 
perioribus  Moysem  contulit  cum  Christo, 
sed  cum  ejus  Apostolis,  Evangelii  mini- 
stris.  Cur  autem  Graeci  de  persona  nihil 
meminerint,  ea  ratio  est,  quod  illumina- 


tionem  intellexerint  passive  de  Apostolis 
illuminatis.  Cui  seusui  non  congruit 
7ip6cu>TTOV  interpretari  personam.  Neque 
enim  illuminati,  sed  illuminantes  Christi 
personam  gerunt.  Jam  quod  ex  neotericis 
quidam  in  facie  Christi  interpretantur  in 
conspectu  Christi,  seu  coram  Christo,  cur 
id  textui  Graeco  non  videatur  accommo- 
datum,  satis  ostendisse  me  puto  ad  illud 
cap.  2. :  In  persona  Christi.  Certe  Grae- 
corum  nullus  hunc  locum  sic  interpreta- 
tus  est. 

7.  Habemus  autem  thesaurum  istum 
in  vasis  fictilibus.  Gr&ece :  ev  oaTpaxtvoic 
axeoeaiv,  in  testaceis  vasis,  quomodo  legit 
Tertullianus  lib.  de  resurr.  cap.  7.  et  44. 
Prosequens  Apostolus  institutum  suum, 
removet  objectionem,  quaemoveri  poterat 
ex  supra  dictis.  Dixerat  enim,  ministe- 
rium  novae  legis  multo  magis  esse  in 
gloria,  quam  ministerium  veteris.  At  id 
plane  falsum  apparebat;  quandoquidem 
Apostoli,  novae  legis  ministri,  essent  ho- 
mines  inglorii,  mundo  contemptibiles,  et 
multis  obnoxii  pressuris,  aerumnis  ac  pe- 
riculis.  Primum  itaque  docet,  in  eo  ipso 
Deum  glorificari,  quod  per  tales  homines 
Evangelium  suum  mundo  publicet;  dum 
eos  inter  tot  mala,  quibus  Evangelii  causa 
premuntur,  incolumes  conservat.  Deinde 
vero  ostendit,  gloriam  ministrorum  Evan- 
gelii,  de  qua  locutus  est,  non  in  hac  vita 
manifestandam,  sed  in  futura. 

Porro  thesaurum,  tamquam  rem  valde 
pretiosam,  vocat  munus  sibi  creditum  a 
Deo,  hoc  est,  ipsum  ministerium  Evan- 
gelii.  Hunc  enim  thesaurum  intelligi,  su- 
periora  declarant;  illud  maxime,  quod 
hujus  capitis  initio  dicitur:  Habentes 
hanc  ministrationem.  Neque  tamen  ab- 
errant,  qui  thesaurnm  intelligunt  illumi- 
nationis,  de  qua  versu  praecedenti ;  vel 
ut  B.  Thomas  et  alii,  idque  suffragante 
Tertulliano,  qui  thesaurum  interpretatur 
de  lumine.  Nam  ministerium  evangelicae 
praedicationis  ministerium  est  illumina- 
tionis,  ut  sane  videatur  Apostolus,  post 
illuminationis  nnam  et  alteram  mentio- 
nem  vasa  fictilia  nominans,  alludere  velle 
ad   lumina,   quae  portantur  in  vasculis, 

olira  plerumque  fictilibus.  Simul  autem 
per  hoc  significatur,  istum  tbesaurum  ab 
Apostolis  non  occultari,  sed  palam  mundo 
exhiberi,  more  lucernae  evangelicae,  po- 
sitae  super  candelabrum,  ut  luceat  om- 
nibus,  qui  in  domo  sunt,  Matthaei  5. 

Porro  thesaurum  hunc  habere  sive 
gestare  dicuntur  Apostoli  in  vasis  fictili- 
bus,  non  solum  quia  corpore  mortales 
erant,  quod  omnibus  est  hominibus  com- 
inune;  sed  etiam  quia  viles  hominum 
aestimatione,  ut  qui  rades  essent  scien- 
tiarum  saecularium,  iidemque  ignobiles  et 
inopes,  eoque  propensius  propter  Evan- 
gelium ,  quod  praedicabant ,  omnium  in- 
juriis  expositi;  quemadmodum  de  iis  me- 
morat  Paulus  in  priore  epist.  cap.  4., 
necnoa  in  conoequentibus  hnjus  loci. 
Igitur  in  vasis  fictilibus  seu  testaceis 
utrum^ue  Paulus  considerat,  et  quod  fra- 
gilia  sint,  et  quod  vilia,  nimirum  ex  luto 
facta. 

Per  5a  vero  significat  vel  corpora,  vel 
ipsos  homines  luteorum  vasculorum  instar 
fragiles,  et  contemptibiles  propter  ea, 
quae  in  corporibus  patiuntur;  ut  sensus 
sit,  Apo.*tolos  gestare  pretiosum  ac  lucen- 
tem  evaigelici  ministerii  thesaurum  in  se 
ipsis  tancquam  vasis  fictilibus.  Sensum 
enim  huic  sequentia  videntur  exigere, 
quae  peisonis  magis,  quam  corporibus 
attribuunt  ea,  quae  ad  contemptum  per- 
tinent;  uti  sunt:  pressuras,  anxietates  et 
persecutbnes  pati. 

Ut  suUimitas  sit  virtutis  Dei,  et  non 
ex  nobis.  Graece  prior  pars  sic  habet : 
ut  excessus  (67rspPoX7j)  virtutis  sit  Dei. 
Hieronjmus  lib.  3.  dialogi  contra  Pela- 
gianos,  tap.  3.,  citat  hoc  modo :  Ut  abun- 
dantia  fortitudinis  nostrae  sit  ex  Deo. 
Sed  rectius  habet,  quod  alii  veteres  le- 
gunt:  Ut  eminentia  virtutis  sit  Dei.  Ita 
textus  .\mbrosianus ,  necnon  Augustinus 
epist.  143.,  serm.  15.  de  verbis  Apost. 
cap.  1!.  et  alibi,  et  ante  eos  Tertullianus 
advers  Marcion.  lib.  5.,  cap.  11.  Nisi 
quod  h  verbo  sit  collocando  variant  tri- 
fariam:  sit  virtutis  Dei,  virtutis  sit  Dei, 
virtuts  Dti  sit.    Porro  virtutis,  Graece 


£ovaji£tt)£_,  id  est,  potentiae;  quam  Hie- 
ronymus  dixit  fortitudinem. 

Quod  ad  syntaxim  et  sensum  hujus 
partis  attinet,  Theophylactus  ordinem 
verborum ,  qui  est  in  Graeco ,  secutus, 
virtutem,  cum  sublimitate  construit,  non 
cum  Deo.  Ut,  inquit,  magnitudo  et  ex- 
cellentia  virtutis,  quae  in  nobis  appa- 
ret,  Dei  sit,  hoc  est,  tota  Deo  tribuatnr, 
uti  declarat  sequentibus  verbis.  Id  ipsum 
prorsus  voluit  Hieronymus,  quando  de 
suo  addidit:  nostrae,  et  pro  Dei  dixit: 
ex  Deo.  Sic  enim  et  Syrus  interpres  trans- 
tulit :  ut  magnitudo  virtutis  ex  Deo  sit. 
Eandem  constructionem  sequitur  Cajeta- 
nus,  quae  et  Laurentio  probatur,  et  Erasmo 
placuit  usque  adeo,  ut  ejus  commonstran- 
dae  causa  vocabulum  virtutis  longius  a 
Dei  removerit ,  verteus  ad  hunc  modum : 
ut  virtutis  eminentia  sit  Dei. 

At  vero  Latini  plerique  enarratores, 
cum  quibii6  facit  Tertullianus ,  ordinem 
verborum,  qui  est  in  vulgata  versione, 
secuti,  virtutem  Deo  jungunt;  idque  pro- 
fecto  melius,  ac  pro  consuetudine  Pauli, 
qui  libenter  meminit  virtutis  seu  potentiae 
Dei,  sicubi  de  fructu  et  profectu  Evan- 
gelii  loquitur.  Unde  Rom.  1.  Evangelium 
vocat  Dei  virtutem,  et  1  Cor.  2.  sic  ait: 
Ut  fides  vestra  non  sit  in  sapientia  ho- 
minum,  sed  in  virtute  Dei,  et  hujus  epi- 
stolae  cap.  6.:  In  verbo  veritatis,  in 
virtute  Dei ,  et  2  Tim.  1.:  Collabora 
Evangelio  secundum  virtutem  Dei.  Nec 
quidquam  obstat  ordo  verborum  in  Graeco, 
cum  nemo  nesciat,  ordinem  grammaticae 
constructionis  a  verborum  ordine  saepe- 
numero  discrepare.  Quocirca  Chrysosto- 
mus  quoque  et,  praeter  Theophylactum, 
caeteri  Graeci  cum  Latinis  sentiunt,  plane 
ac  perspicue  virtutem  ad  Deum  referen- 
tes;  atque  eo  Chrysostomum  adducit  illud, 
quod  Dominus  ad  Paulum  ait:  Vjrtus 
mea  in  infirmitate  perficitur ,  infra 
cap.  12. 

Sensus  igitur  Paulinus  est  hujusmodi : 
Quod  pretiosum  hunc  thesaurum  evange- 
lici  ministerii  portamus  in  vasis  flctilibus, 
id  propterea  voluit  Deus,  ut  omne  bonura, 
ex  illo  thesauro  proveniens,  attribueretur 

potentiae  Dei ,  et  non  ex  nobis  esse  cre- 
deretur;  id  est,  ut  tam  incolumitas  nostra 
inter  tot  adversitates  et  pcricula,  quam 
fructus  evangelicae  praedicationis ,  qui 
secuturus  erat  maximus  et  amplissimus, 
non  hominum  evangelizantium  viribus, 
aut  industriae,  aut  sapientiae  adscribere- 
tur,  sed  virtuti  divinae.  Quamvis  enim 
omnia  bona  Deo  sint  autori  tribuenda, 
etiam  tunc,  quando  vel  maxime  humana 
adhibetur  industria,  snpientia  et  potentia ; 
non  tamen  ita  declaratur  et  apparet  Dei 
virtus,  illis  adhibitis,  sicut  conspicitur  et 
agnoscitur  sine  illis.  Nam  etsi  fatendum 
sit,  exempli  gratia,  victoriam  omnem  esse 
a  Deo,  sive  quis  vincat  in  multis,  sive  in 
paucis;  magis  tamen  apparet,  Deum  dare 
victoriam,  quando  pauci  multos  superant. 

8.  In  omnibus  tribulationem  patimur, 
sed  non  angustiamur.  Ostendit  Dei  vir- 
tutem  in  eo,  quod  vasa  fictilia,  quae  the- 
saurum  portant,  inter  tot  cadendi  et  fran- 
gendi  pericula  conservet.  In  omnibus, 
Graece:  iv  itavrt,  in  omni,  quod  fere 
vertunt:  in  omnibus.  Quamquain  hoc 
loco  non  incommode  verti  potuit:  varie, 
multifariam.  Nam  eo  facilius  etiam  ad 
sequentia  membra  referetur.  Vide,  quae 
diximus  ad  illud  1  Corinth.  1.:  In  omni- 
bus  divites  facti  estis.  Pro  verbis,  quae 
hic  in  sequentibus  habentur,  in  Graeco 
participia  sunt  passiva  praesentis  tempo- 
ris;  quae  quia  Latine  cum  eodem  tempore 
reddi  non  possunt,  consulto  noster  inter- 
pres  ea  mutavit  in  verba.  Quod  et  Eras- 
raus  imitatus  est,  ita  vertens:  Dum  in 
omnibus  premimur,  at  non  anxii  reddi- 
mur,  etc,  ubi  melius  dixisset:  at  non 
coarctamur,  ut  habetalia  quaedam  versio. 
Textus  Ambrosianus  participia  retinet: 
In  omnibus  pressuram  passi,  sed  non 
coangustati,  etc.  Similiter  Hilarius  super 
Psalm.  118.:  In  omnibus  tribulati,  sed 
non  angustiati. 

Sensus  est;  Quamvis  undique  prema- 
mur  rebus  adversis,  non  tamen  ita  redi- 
gimur  in  angustum  ,  ut  comprimamur  et 
conteramur;  sed  Dei  ope  servamur  in 
mediis  pressuris.  Hunc  sensum  exignnt 
Graeca:     &Atpou,evot,     otsvoxtopoujASvot. 


Quidam  hic  angustiam  interpretantur 
animi  anxietatem ;  quod  expressitErasmus 
verbis  memoratis  suae  versionis.  Atqui 
Pauli  institutum  hoc  loco  non  est  decla- 
rare  virtutem  Dei  in  eo,  quod  Apostoli  in 
mediis  malis,  quae  propter  Evangelium 
patiebantur,  animo  non  deficerent,  quod 
erat  fortitudinis  et  constantiae;  sed  quod 
inter  tot  moriendi  pericula  servarentur  in 
vita ;  velut  si  vasa  fictilia  atque  fragilia 
vehementer  agitata  non  frangantur.  Id 
Paulum  velle,  patebit  amplius  ex  versibus 
10.  et  11.  Quae  res  observata  juvat 
etiam  ad  trium  sequentium  pericoparum 
veram  intelligentiam.  Et  tamen  haes  non 
ita  sunt  accipienda,  quasi  Deus  suos  Apo- 
stolos  perpetuo  servet,  ne  tandem  malis 
opprimantur  et  occambant  (sic  enim  mar- 
tyrii  gloriam  numquam  adipiscerentur) ; 
sed  tamen  eo  usque,  dum  tempus  adve- 
nerit  ab  ipso  constitutum,  quo,  pro  mini- 
sterio  fideliter  ac  sufficienter  espleto, 
velit  eos  evocatos  ex  hac  vita  corcnare. 

Aporiamur,  sed  non  destituimur.  In 
Graeco  jucunda  est  allusio  verbortim  sim- 
plicis  et  compositi,  auopoufxsvot,  e$X7iopo6- 
jjievot;  quasi  dicas:  aporiati,  ied  non 
exaporiati ;  quorum  simplex  Graecis 
significat  in  re  difficili  inoperc  consilii, 
ideoque  haerentem  ac  nescientem,  quid 
facto  opus  sit;  compositum  vero  ium,  qui, 
evadendi  consilio  ac  spe  destitutis,  obrui- 
tur  periculo,  nec  evadit.  Itaque  Latinum 
verbum  aporiamur  a  Graeco  fictitium 
est,  ac  Latine  verti  poterat:  haeremus, 
inopes  consilii  sumus.  Textus  quidem 
Ambrosianus  sic  habet:  Inopiam  passi, 
sed  non  destituti,  quod  commeitator  ad 
inopiam  rerum  necessariarum  rettlit,  dum 
sic  exponit:  Id  est,  in  inopia  positis 
adfuit  Pastor  Deus.  Eadem  sgnifica- 
tione  Graecum  verbum  accepit  Tleophy- 
lactus,  item  Faber  et  Erasmus,  tam  in 
versione,  quara  in  paraphrasi;  quos  et 
Cajetanus  sequitur:  Imo  Latinorun  haec 
fere  communis  est  interpretatio,  quorum 
vetustissimus  Tertullianus  in  Sccrpiaco 
cap.  13.  Graecarumvocumparononasiam 
ita  Latine  reddidit :  indigemus,  sei  non 
perindigemus. 

Verum  prior  verbi  significatio ,  quam 
dedimus,  magis  apud  Graecos  in  usu  est, 
eamque  spectarunt  in  suis  scholiis  Theo- 
doretns  et  Oecumenius.  Nec  secus  acce- 
pisse  videtur  Basilius  in  reg.  brev.  resp. 
ad  interrog.  270.,  si  bene  transtulit  ejus 
interpres:  Aporiamur ,  id  est ,  summis 
circumvenimur  difficultatibus.  Eidem 
sensui  congruit,  quod  habet  Syra  trans- 
latio  :  Conquassamur.  Posterius  verbum 
i^aTiopsTa&ct  etiam  supra  legimus  cap. 
1.,  ubi  nostra  versio  habet:  ita  ut  taede- 
ret  nos  etiam  vivere ,  et  alii  verterunt: 
ita  ut  etiam  de  vita  desperaremus. 

Neque  tamen  secum  pugnat  Apostolus, 
hoc  loco  de  se  suisque  collegis  id  negans, 
quod  illic  affirmare  videtur.  Nam  illic  eo 
verbo  significare  voluit,  non  modo  consilii 
inopem  in  periculo  se  fuisse;  sed  omnino 
putasse,  quod  non  esset  evasurus,  tam- 
quam  mortis  in  semet  ipso  responsum 
habens,  ut  ibi  loquitur.  Hic  vero  sentit, 
Apostolos ,  etiam  in  tanta  desperatione 
vitae  positos,  divina  tamen  ope  non  de- 
stitui.  Cujus  rei  praeter  alia  fidem  faciunt 
ea,  quae  Lucas  narrat  de  Apostolis  Petro, 
Paulo  et  aliis,  vel  e  carcere  mirabiliter 
eductis,  vel  aliter  ab  instanti  periculo 
toties  liberatis,  ut  Actorum  5.  12.  14.  16. 
19.  et  27.  Quo  pertinent  et  ea  Pauli 
pericula  multa  et  magna,  quae  in  hac 
eadem  epist.  cap.  11.  enumerat,  e  quibus 
omnibus  suum  Apostolum  Dominus  eripuit. 

9.  Persecutionem  patimur ,  sed  non 
derelinquimur.  In  persecutionibus  ,  in- 
quit,  quas  causa  ministerii  nostri  patimur 
et  quibus  agitamur,  non  deserimur  a  Deo ; 
non  permittit  nos  Deus  a  persecutoribus 
occidi,  quamvis  permittat  comprehendi  et 
male  mulctari ;  vult  enim  nos  servare  ad 
majorem  Evangelii  fructificationem.  Se- 
quitur  hoc  loco  in  multis  libris:  Humi- 
liamur ,  sed  non  confundimur.  Quod 
et  Lombardus,  et  alii  posteriores  expo- 
nunt,  glossam  ordinariam  secuti.  Expo- 
nunt  autem  hoc  modo:  Affligimur  et  con- 
temnimur,  nec  tamen  erubescimus,  qnia 
causa  non  sulest  erubescendi ;  quippe 
qui  inculpate  versemur  in  sancto  mini- 
sterio. 


At  sciendum,  hanc  partem  nec  in  Graeco 
legi,  nec  in  Syriaco,  nec  in  Latinis  mss. 
probatioribus;  sed  nec  apud  veteres  scri- 
ptores,  uno  dempto  Sedulio,  vel  exposi- 
tam,  vel  citatam  reperiri.  Tertullianus  in 
Scorpiaco  et  Augustinus  in  Speculo ,  to- 
tum  hunc  Pauli  locum  referentes,  istam 
pericopem  non  agnoscunt.  Hervaeus  quo- 
que,  tametsi  recentior,  non  attingit;  ubi 
imperite  quispiam  ad  marginem  annota- 
vit:  Hic  videtur  aliquid  deesse.  Qua- 
propter  rectc  castigatores  Romani  partem 
hanc  ut  adscititiam  e  textu  submoverunt. 
Nam  et  revera  non  convenit  instituto 
praesentis  loci.  Non  enim  hic  agitur,  quo- 
modo  fuerint  affecti  in  afflictionibus  et 
contumeliis  Apostoli,  sed  quod  divinitus 
inter  tot  et  tanta  pericula  conservati. 

Dejicimur,  sed  nonperimus.  Dejectio 
significare  videtur  periculi  magnitudinem, 
ut  cum  quis  in  pugna  ab  adversario  de- 
jicitur  in  terram,  et  prostratus  tenetur, 
jamjam,  nisi  quis  opem  ferat,  occidendus. 
Quamvis,  inquit,  in  tam  gravia  pericula 
saepe  incidamus,  ut  videamur  illico  peri- 
turi,  tamen,  Deo  opitulante,  custodimur, 
ne  pereamus.  Idem  aliis  verbis  repetit 
infra  cap.  6.:  Quasi  morientes,  et  ecce 
vivimus. 

Jam  ex  hac  quatuor  pericoparum  ex- 
plicatione ,  quarum  quaeque  bimembris 
est,  intelligitur,  erga  vasa  fictilia,  thesau- 
rum  evangelici  ministerii  portantia,  quid 
agat  hominum  malitia,  quid  bonitas  et 
virtusDei.  Nam  priora  membra  declarant 
hominum  conatum,  ut  frangantur  et  pe- 
reant;  posteriora  Dei  protectionem,  ne 
fransrantur,  sed  ut  salva  maneant.  Obser- 
vanda  denique  hic  est  amplificatio  rheto- 
rica ,  qua  res  fere  eadem ,  aliis  et  aliis 
verbis  repetita,  pulchro  orationis  schemate 
extenditur,  ut  ne  quis  exactum  quaerat 
inter  pericopas  discrimen. 

10.  Semper  mortificationem  Jesu  in 
corpore  nostro  circumferentes.  Graece: 
Domini  Jesu;  nec  additur  nostro ;  ta- 
metsi  in  utroque  textus  Syriacus  nostrae 
consentiat  lectioni.  Mortificationem  Do- 
mini  Jesu  vocat  Apostolus,  vel  ipsam 
Christi  passionem  et  mortem,  quam  pro 

nobis  sustinuit ;  quo  respicit  Ambrosiana 
versio,  qnae  sic  habet:  Semper  mortem 
Domini  Jesu  in  corpore  circumferen- 
tes;  vel  mortificationem,  quam  patieban- 
tur  ipsi  Apostoli,  tum  exemplo  Christi 
passi,  tum  pro  nominis  ejus  confessione. 
Quae  duae  expositiones  etsi  tandem  eo- 
dem  recidant,  priorem  tamen  esse  germa- 
niorem,  sequentia  probant,  ubi  vita  Jesu, 
morti  ejus  opposita,  non  alia  convenienter 
intelligi  posse  videtur,  quam  ea,  qua 
Jesus  ipse  vivit.  Igitur  sensus  est:  Quo- 
tidianis  periculis,  et,  ut  ita  dicam,  morti- 
bus  expositi  sumus;  et  per  hoc  passionem 
et  mortem  Domini  Jesu  nos,  illius  mini- 
stri  atque  vicarii,  repraesentatione  qua- 
dam  gestamus  et  circumferimus  in  nostris 
corporibus. 

Ut  et  vita  Jesu  manifestetur  in  cor- 
poribus  nostris.  Graece  et  Syriace,  et 
apud  Ambrosiastrum :  in  corpore  nostro, 
hoc  est,  uti  statim  exponit  Apostolus,  in 
carne  nostra  mortali.  In  qua  quidem 
carne  vita  Jesu,  qua  vivit  immortalis  post 
resurrectionem,  manifestatur,  quia  (quem- 
admodum  bene  mentem  Apostoli  Grae- 
canica  scholia  declarant),  dum  corpora 
nostra  mortalia  inter  tot  pericula  mortes- 
que  quotidianas  occulta  quadam  virtute 
conservantur  in  vita,  manifestum  ex  eo 
fit,  Dominum  Jesum,  pro  quo  nos,  resur- 
rectionem  et  vitam  ejus  praedicantes, 
talia  patimur,  resurrexisse  et  vivere.  Nam, 
ut  ait  Cajetanus,  affiictiones  et  tormenta 
evangelizantium,  tam  potenter  non  so- 
lum  tolerata,  sed  superata,  sunt  testi- 
monia  Jesu  Christi  viventis,  et  servantis 
et  vincentis;  propter  quod  et  martyria 
sunt  appellata. 

Quamquam  Apostolus,  ut  in  superiori- 
bus  admonui ,  non  tam  de  toleratis  pa- 
tienter  afflictionibus  ac  tormentis  loquitur, 
quam  de  vita  ministrorum  Evangelii  inter 
afflictiones  et  persecutiones  paene  conti- 
nuas  singulari  ac  mirabili  Dei  prcvidentia 
ad  fundandam  et  propagandam  Ecclesiam 
diu  conservata.  Quod  ut  in  multis  aliis, 
ita  specialiter  ostendere  voluit  Deus  in 
principibus  Apostolis  Petro  et  Paulo,  qui 
senes  mortem  obierunt. 


Ejusdem  rei  insigne  est  exemplum  in 
B.  Athanasio  inter  continuas  Arianorum 
persecutiones  usque  custodito,  ut  Eccle- 
siae  suae  praefuerit  annis  ferme  quin- 
quaginta.  Quapropter  et  hunc  Apostoli 
locum  in  die  ejus  solemni  ad  sacrificinm 
missae  recitat  Ecclesia  Romana.  Sensum 
memoratum  exigunt  et  illustrant  verba 
sequentia : 

11.  Semper  enim  nos ,  qui  vivimus, 
in  mortem  tradimur  propter  Jesum. 
Qui  vivimus,  in  Graeco  participium  est : 
ot  C&VT6Q,  viventes,  hoc  est,  in  vita  ma- 
nentes,  vita  salva,  sic  ut  vitam  non  amit- 
tamus.  Sensus  enim  est:  Quotidie  propter 
Evangelium  Jesu,  pro  nobis  mortui,  nos 
ejus  ministri  in  mortis  pericula  tradimur, 
nec  tamen  morimur,  sed,  Dei  virtute  nos 
protegente,  permanemus  in  vita. 

Ut  et  vita  Jesu  manifestetur  in  carne 
nostra  mortali.  Id  est,  ut  in  corporibus 
nostris  mortalibus ,  toties  in  mortem  tra- 
ditis,  et  tamen  adhuc  viventibus,  manifesto 
appareat,  etiam  Jesum,  quem  praedica- 
mus,  vivere. 

12.  Ergo  mors  in  nobis  operatur,  vita 
autem  in  vobis.  Graece:  6j(;t6  6  u,ev 
ftavaTOt;,  itaque  mors  quidem,  ut  habet 
textus  Ambrosianus.  Pro  verbo:  opera- 
tur,  Erasmus:  agit,  vertendum  putavit, 
ut  et  alii  nonnulli.  Quod  secuti  coinmen- 
tatores  quidam,  hic  subesse  volunt  proso- 
popoeiam  in  morte  et  vita;  quemadmo- 
dum  alibi  interdumapud  hunc  Apostolum, 
ut  Rom.  5.  6.  7.  et  1  Cor.  15.  Verum,  ut 
alias  annotavi,  Graecum  verbum  Ivepyel- 
toci,  quamvis  medium  sit,  passive  tantum 
ab  autoribus  Graecis  usurpatur.  Lege, 
quae  supra  diximus  ad  caput  1,  6. :  Quae 
operatur  in  tolerantia,  et  Rom.  7,  5 : 
Passiones  peccatorum  operabantur  in 
membris  nostris.  Proinde  verbum  Lati- 
num  operatur  passive  exponendum  est; 
quomodo  diserte  exponunt  operatur,  id 
est  efficitur,  glossa  ordinaria  et  Lombar- 
dus,  licet  etiam  activam  expositionem 
adferant  priore  loco. 

Sensus  autem  germanus  est:  Igitur  in 
nobis  Apostolis,  qui  praedicamus  vobis 
Evangelium  salutis,  mors  agitar  et  exer- 

cetur;  nam  (ut  in  superioribus  dictum 
est)  persecutionem  patimur •  semper 
mortiflcationem  Jesu  in  corpore  nostro 
circumferenies ;  semperque  tradimur 
propter  Jesum  ;  ut  vicissim  in  vobis  vita 
agitur  et  exercetur,  id  est,  per  nostra  pe- 
ricula  nostramque  quotidianam  mortem 
vobis  gignitur,  augetur,  perficitur  vita 
spiritualis.  Nam  Apostolorum  et  marty- 
rum  mors  vita  est  Ecclesiae.  Vult  enira 
significare  Paulus,  alterum  esse  causam 
alterius;  ac  si  dicat:  Ex  Evangelio,  per 
assidua  moriendi  pericula  a  nobis  prae- 
dicato,  provenit  vobis  fructus  ^  itae  ct  sa- 
lutis  aeternae. 

Chrysostomus  alium  huc  sensum  addu- 
cit.  Censet  enim,  ironicam  esse  expro- 
brationem  in  Corinthios;  taraquam  dicere 
velit  Apostolus:  Interim,  dum  nos  quoti- 
dianis  objicimur  periculis,  vos  securi  vitam 
agitis,  et  animos  relaxatis  periculorum 
expertes.  Meminerunt  hujus  expositionis 
etiam  Latini,  sed  qnae  tamen  ex  contextu 
vix  ullam  habeat  probabilitatem.  Unde 
nec  caeteri  Graeci  hunc  Chrysostomi  com- 
mentarium  sequuntur.  Par  ratio  de  eo, 
quod  Primasius  dicit,  Apostolum  incre- 
pative  loqui  et  cum  interrcgatione ;  quasi 
sentiat,  iniquum  esse  et  indignum,  quod 
mors  operetur  in  Apostolis,  et  vita  in 
Corinthiis.  Caeterum  nostrae  expositioni, 
qua  sine  figura  partem  hanc  interpreta- 
mur,  optime  congruit  illud,  quod  paulo 
post  sequitur:  Omnia  propter  vos. 

13.  Habentes  autem  eundem  Spiritum 
fidei.  Adhuc  dicere  quis  poterat:  Quam- 
vis  novae  legis  ministri  inter  pericula  diu 
conserventur  in  vita ,  multis  tamen  pres- 
suris  et  persecutionibus  per  vitam  obnoxii 
sunt;  ac  certe  tandem  eis  moriendum  est. 
Ubi  ergo  illorum  gloria  major,  quam 
Moysi,  de  qua  capite  superiori?  Plenius 
itaque  nunc  respondens  Apostolus,  docet, 
gloriam  ministrorum  Evangelii  non  hujus 
esse  saeculi,  sed  per  fidem  exspectari  in 
futuro.  Spiritum  fldei  dicit  autorem,  do- 
natorem;  vel  metonymice  Spiritum  fidei, 
id  est,  fidem  a  Spiritu  donatam ;  quomodo 
legimus    alibi   Spiritum    mansuetudinis, 


pietatis,  fortitudinis,  dilectionis,  sobrie- 
tatis,  pro  ipsis  hujusmodi  donis  Spiritus 
sancti, 

Igitur  eundem  Spiritum  fidei  recte 
intelligimus  eandem  fidem  ab  eodem  Spi- 
ritu  profectam ;  quasi  dicat  Apostolus  : 
Cum  ad  eadem  credenda  ab  uno  Spiritu 
sancto  moveamur.  Sed  cum  quibus  ea- 
dem?  Plerique  eadem  intelligunt  cum 
iis,  quae  David  credidit,  cujus  mox  testi- 
monium  subjicitur;  aut  in  genere  cum  iis, 
quae  crediderunt  Sancti  Patres  et  Pro- 
phetae  veteris  testamenti ,  quorum  unus 
fuit  David.  Juxta  quem  intellectum,  ut 
ab  interpretibus,  tam  Graecis,  quam  La- 
tinis,  annotatum  est,  ostendit  hic  locus 
contra  Manichaeos,  eundem  esse  Spiritum, 
et  consequenter  eundem  Deum  ac  Domi- 
num  utrique  testamenti;  item  ostendit, 
eandem  fuisse  fidem  Patrum,  qui  Christi 
praecesserunt  adveutum,  cum  fide  nostra. 
De  qua  re  disputant  ex  professo  Theologi 
ad  dist.  23.  lib.  3.  sent.  Alii  vero  putant, 
eadem  intelHgi  cum  iis,  quae  credebant 
Corinthii,  ad  quos  scribit;  ac  si  dicat: 
Quamvis  mors  in  nobis  operetur,  et  vita 
in  vobis,  quia  tamen  nos  eandem  vobis- 
cum  fidem  habemus ,  idcirco  ad  eadem 
promissa  tendimus,  et  eandem  vobiscum 
in  futuro  saeculo  vitam  et  immortalitatem 
exspectamus.  Hoc  enim  est,  quod  postea 
sequitur:  Quoniam,  qui  suscitavit  Je- 
sum,  et  nos  cum  Jesu  suscitabit  et  con- 
stituet  vobiscum.  Ex  quo  certe  sensus 
iste  non  parum  accipit  firmamenti. 

Sicut  scriptum  est,  Graece,  xata  xo 
YSYpauuivov,  juxta  illud,  quod  scriptum 
est.  Ambrosius:  Secundum  quod  scri- 
ptum  est.  Potest  autem  hoc  bifariam  ex- 
poni;  vel  ut  comparationem  indicet  cum 
eo,  quod  praecessit;  vel  ut  cum  eo,  quod 
statim  sequitur:  et  nos  credimus ,  etc. 
Ad  partem  praecedentem  referunt,  qui  in 
ea  fidem  intelligunt  eandem  cum  patribus 
antiquis,  ut  sit  sensus:  Nos  habentes 
eundem  Spiritum  fidei  cum  illis,  quorum 
unus  divini  Spiritus  afflatu  dixit:  Credidi 
etc.  Qui  vero  fidem  illic  eandem  intelli- 
gunt  cum  Corinthiis ,  iidem  hanc  compa- 
rationem    ad   sequentia  referunt.     Quod 

sane  probabilius  est,  si  series  orationis 
spectetur. 

Credidi,  propter  quod  locutus  sum. 
Initium  est  Psalmi  115.  juxta  versionem 
LXX.  Nam  in  Hebraeo  continuus  est 
psalmus  cum  praecedente.  Siquidem  in 
Hebraeo  legitur:  Credidi,  quia  loquar ; 
sed  LXX.  sensum  benereddiderunt.  Nam 
frequenfer  apud  Hebraeos  tam  praeteri- 
tum,  quam  futurum  servit  indefinito  tem- 
pori  significando ;  et  Hebraeum  ^  (chi), 
id  est,  quia,  causalis  conjunctio,  ponitur 
interdum  pro  rationali  seu  redditiva  sua: 
ideo,  propterea,  propter  quod,  Graece 
dib  •  ut  causa  significetur  non  in  eo,  quod 
sequitur  conjunctionem,  sed  in  eo,  quod 
praecedit.  Exemplum  promptum  est  in 
principio  psalmi  praecedentis :  Dilexi, 
quoniam  exaudiet  Dominus.  Sed  ea  de 
re  jam  diximus  supra  ad  illud  cap.  1.: 
Fidelis  Deus ,  quia  sermo  noster ,  etc. 
Minus  placet,  quod  Cajetanus,  super  hunc 
utrumque  psalmum  scribens,  vult  parti- 
culam  quia  construendam  esse  a  fronte 
totius  orationis,  hoc  modo:  Quia  dilexi, 
exaudiet  Dominus;  uuia  credidi,  locutus 
sum.  Haec  enim  constructio  coactior  est ; 
nec  ad  omnes  alios  locos  similes  potest 
accommodari,  quamquam  alioqui  res  ea- 
dem  dicitur. 

Quod  ad  sensum  attinet,  his  psalmi 
verbis  ad  litteram  agit  David  de  fide,  qua 
firmiter  credidit  divinis  promissis  sibi  per 
Samuelem  de  regno  Israelitieo  nuntiatis. 
Ex  qua  fide  palam  ac  libere  apud  homi- 
nes  de  divina  erga  se  bonitate  loqui  se, 
eamque  depraedicare,  testatur.  Caeterum 
de  sensu  mystico  hujus  versus  ac  totius 
psalmi,  eoque  duplici,  consule  Jansenium, 
breviter  utrumque  tradentem  in  argu- 
mentopsalmi.  Theodoretus  exponit  illuu: 
Credidi,  de  fide  resurrectionis.  Cum  enim, 
inquit,  David  in  praecedente  psalmo 
dixisset:  Placebo  Domino  in  regione  vi- 
vorum,  non  videbatur  autem  ipsa  regio, 
incipiens  psalmum,  qui  sequitur,  dixit: 
Credidi,  propter  quod  locutus  sum.  Haec 
ille.  Nobis,  quod  prius  diximus,  videtur 
esse  magis  litterale.  Neque  enim  necesse 
est,  Davidem  dicentem:  Credidi,  etPau- 


lum  subjicientem :  Et  nos  credimus,  de 
eadem  re  credita  interpretari.  Quin  po- 
tius,  ut  Cajetanus  ad  hunc  locum  annotat, 
flduciam  posteris  praebuit  Paulus  utendi 
sacra  Scriptura  transsumptive  ad  spi- 
rituales  materias,  ex  hoc  ipso,  quod  ipse 
utltur  psalmo  transsumptive. 

Et  nos  credimus ,  propter  quod  et 
loqnimur.  Respondet  haec  pars  illi:  Si- 
cut  scriptum  est:  Credidi,  etc,  unde  qui- 
dam  supplent  adverbium  similituiinis : 
Ita  et  nos  credimus.  Quod  non  est  ne- 
cesse,  si  illic  legamus,  ut  habent  Graeca : 
Secundum  quod  scriptum  est.  Nam  con- 
textus  est:  Secundum  quod  Propheta 
dicit,  se  credidisse,  et  propterea  locutum 
esse,  etiam  nos  credimus ,  propter  quod 
et  loquimur.  Quamvis  autem  non  de  eadem 
re  credita  agat  Apostolus,  de  qua  cecinit 
Psalmographus ,  aptissime  tamen  illius 
verba  citat;  ac  si  dicat:  Quemadmodum 
David  inter  persecutiones  et  pericula  cre- 
didit,  se  perventurum  ad  regnum  sibi  a 
Deo  promissum,  et  propterea  de  eo  con- 
fidenter  apud  homines  locutus  est:  ita 
nos  quoque,  ministri  novae  legis ,  licet 
persecutionibus  pressi  et  periculis  expositi, 
tandemque  morituri,  certissime  tamen 
credimus,  nos  ad  gloriam  promissam  per- 
venturos;  propter  quod  et  confidenter 
vobis  de  ea  loquimur.  Accedit  ad  conve- 
nientiam  testimonii  citati,  quod  in  Davide 
praecessit  expressa  quaedam  figura  Chri- 
sti  et  membrorum  ejus,  praesertim  Evan- 
gelii  ministrorum,  quicumque  per  labores 
et  afflictiones  Christi  nomine  toleratas 
tendunt  ad  consortium  gloriae  ejus. 

14.  Scientes,  quoniam,  qui  suscitavit 
Jesum ,  et  nos  cum  Jesu  suscitabit. 
Graeca  priore  loco  Dominum  Jesum 
legunt;  posteriore  per  Jesum,  pro  eo, 
quod  nos  habemus:  cum  Jesu.  Graecis 
in  utroque  suffragatur  textus  Ambrosii. 
Sed  et  Syra  priore  loco  leguut:  Domi- 
num  nostrum  Jesum,  et  posteriore:  per 
manum  Jesu,  id  est,  per  Jesum.  At 
vero  Tertullianus  lib.  de  resurr.  carnis, 
cap.  44.,  in  utroque  nostram  vulgatam 
praeit  versionem,  nisi  quod  cum  ipso 
legit,  ubi  nos :  cum  Jesu.  Exponit  autem 

cum  ipso,  id  est,  sicut  ipsum.  Neque 
enim  significatur  idem  tempus  resurgendi, 
sed  ipsa  resurrectio  capiti  membrisque 
communis. 

Itaque  sensus  est:  Scientes,  id  est,  cer- 
tissima  fide  persuasi,  quod  Deus  Pater, 
qui  Dominum  Jesum  crucifixum  et  mor- 
tuum  resuscitavit  a  morte  ad  vitam  im- 
mortalem  et  gloriosam,  nos  quoque  mini- 
stros  ejus  ad  similem  gloriam,  per  ipsius 
meritum,  suscitaturus  est.  Unde  Christus, 
de  sua  claritate  loquens  Joann.  12. :  Ubi 
ego  sum,  inquit,  illic  et  minister  meus 
erit,  et  cap.  17.:  Pater ,  quos  dedisti 
mihi,  volo,  ut,  ubi  sum  ego,  et  illi  sint 
mecum.  Et  de  eadem  re  Paulus  Rom. 
8. :  Qui  suscitavit  Jesum  Christum  a 
mortuis,  vivificabit  et  mortalia  corpora 
vestra  propter  inhabitantem  Spiritum 
ejus  in  vobis.  Unus  codex  Graecus  apud 
Robertum  Stephanum  habet:  auv  Itjool>, 
cum  Jesu,  potuitque  hujus  piaepositionis 
in  5ta  mutandae  occasio  fuisse,  quod  non 
intelligeretur,  quomodo  Paulus  se  et  alios 
fideles  cum  Jesu  suscitandos  dicat,  qui 
jam  olim  suscitatus  fuit.  Propter  quod  et 
Tertullianus  expositionem  praepositionis 
statim  adjecit. 

Et  constituet  vobiscum.  Constituet, 
rcapaoTTJasi ,  exhibebit.  Non  nos  solos, 
inquit,  qui  ministri  sumus  Evangelii,  pro- 
vehet  Deus  ad  consortium  resurrectionis 
cum  Christo;  sed  et  vos,  qui,  nobis  mini- 
strantibus,  Evangelio  credidistis,  a  morte 
suscitatos  nobis  adjunget  sibi  exhibendos. 
Hoc  sentit  Apostolus ;  alioqui  modestiae 
ejus  est,  quod  non  dixit:  Et  constituet 
vos  nobiscum;  sed  e  converso:  nos  con- 
stitutt  vobiscum ;  ne  sibi  plus  aliquid  in 
illa  gloria  resurrectionis  praesumere  vi- 
deretur  prae  aliis  fidelibus,  quibus  Evan- 
gelium  ministrarat;  sed  ut  magis  appareat, 
ipsum  alios  sibi  praeposuisse.  Conside- 
ravit  enim  illos  ut  causam  finalem  sui 
ministerii.  Id  enim  est,  quod  pro  ratione 
subjicit: 

15.  Omnia  enim  propter  vos.  Bene 
dixi,  inquit,  quod  Deus  nos  constituet 
vobiscum;  nam  omnia  nostra  sunt,  aut 
fiunt,  propter  vos;  id  est,  universum  mini- 


sterium  nostrum  ordinatur  ad  utilitatem 
et  salutem  vestram;  ideoque  nos  aequum 
est  fieri  consortes  salutis  et  gloriae  ve- 
strae.  Sic  alibi  generaliori  sententia  dicit, 
omnia  se  sustinere  propter  electos.  2 
Tim.  2. 

Vt  gratia  abundans  per  multos  in 
gratiarum  actione  abundet  in  gloriam 
Dei.  In  Graeco  diversa  sunt  verba : 
TtAsovaaaaa  et  TCSpiaasua^  quae  interpres 
eodem  verbo  Latino  reddidit :  abundans, 
et  abundet.  Graeca  sic  fere  transferun- 
tur:  Ut  gratia  abundans  propter  plu- 
rium  gratiarum  actionem  exuberet  in 
gloriam  Dei.  Ambiosiaster  ita  legit:  Ut 
donum  abundans  per  multorum  gratia- 
rum  actionem  abundet  ad  gloriam  Dei. 
Primasii  textus  cum  nostro  convenit,  ex- 
cepta  praepositione  in,  quam  omittit,  ut 
et  textus  ordinariae  glossae,  et  ipsa  glossa, 
et  exemplaria  quaedam  mss.  Valla  tex- 
tum  vulgatae  versionis  refert  ad  hunc 
modum :  Ut  gratia  abundans  per  multas 
gratiarum  actiones  abundet,  etc. 

At  sensus  omnium  fere  idem  est :  Ex 
eo,  inquit,  quod  Deus  vos  ejusdem  nobis- 
cum  gloriae  facturus  est  participes,  con- 
sequitur  hic  fructus,  ut  gratia,  seu  bene- 
ficium  illud  in  multos  sparsum,  iisdem 
multis  pro  eo  gratias  Deo  agentibus,  re- 
dundet  atque  exuberet  ad  gloriam  Dei. 
Nullo  enim  opere  nostro  magis,  quam 
gratiarum  actione,  glorificatur  Deus.  In 
eundem  sensum  convenit  interpretatio 
Syriaca,  quae  sic  habet:  Ut,  abundante 
gratia  per  manum  multorum  (id  est,  per 
nrultos),  augeatur  gratiarum  actio  in 
gloriam  Dei. 

Veruntamen  notandum  est  (quod  ab 
Erasmo  non  inepte  suggeritur),  Graecam 
vocem  rcspiaasua^  quam  interpretes  ver- 
tunt:  abundet,  exuberet,  verbis  absolutis, 
posse  transitive  sumi  pro  eo,  quod  est: 
abundare,  exuberare  faciat,  adhaerente 
ei  quarto  casu  suxapiaxiav,  id  est,  gra- 
tiarum  actionem;  ac  tum  ex  Graeco  sic 
reddetur  oratio  :  Ut  gratia  abundans  per 
plures  gratiarum  actionem  abundare 
faciat  in  gloriam  Dei.  Hoc  est,  ut  in 
multos   effusa   gratia  per  multas  itidem 

personas  gratiarum  actionem  pariat  atque 
diffundat,  qua  Deus  glorificetur. 

Hanc  Graeci  verbi  transitivam  acceptio- 
nem  ,  ne  cui  videatur  insolens ,  habemus 
in  hac  eadem  epist.  cap.  9. ,  ubi  sic  legi- 
tar,  etiam  secundum  nostrum  interpretem: 
Potens  est  Deus,  omnem  gratiam  abun- 
dare  facere  in  vobis;  habemus  et  alibi 
apudPaulum,  utEphes.  1,  8.  et  1  Thessal. 
3,  d2.  Quae  loca  multum  probabilitatis 
adferunt  huic  expositioni,  quae  non  soli 
Erasmo  placuit.  Conferendus  est  etiam 
hic  locus  cum  altero  simili ,  qui  est  hujus 
epist.  cap.  1. :  Ut  ex  multis  personis  ejus, 
quae  in  nobis  est,  donationis  per  multos 
gratiae  agantur  pro  nobis. 

16.  Propter  quod  non  deficimus.  Re- 
fertur  haec  illatio  ad  illud ,  quod  dixit : 
Scientes,  quoniam,  qui  suscitavit  Jesum, 
et  nos  cum  Jesu  suscitabit.  Propter 
spem,  inquit,  illius  gloriae,  quam  ex  re- 
surrectione  exspectamus,  non  succumbi- 
mus  malis,  quae  nobis  Evangelii  ministris 
plurima  superveniunt.  Est  enim  idem 
in  Graeco  verbum,-  quod  iuitio  capitis, 
ixxaxouji.sv. 

Sed  licet  is ,  qui  foris  est,  noster 
homo  corrumpatur ,  tamen  is ,  qui  in- 
tus  est,  renovatur  de  die  in  diem.  Is, 
qui  foris  est,  6  esco,  externus ,  sive  ex- 
terior.  Item :  is,  qui  intus  est,  6  £OU){)£V_, 
internus ,  interior.  Exteriorem  et  in- 
teriorem  legit  Tertullianus  in  Scorp.  cap. 
13. ,  de  resurr.  carnis,  cap.  40.  et  43.,  et 
contra  Marcion.  lib.  5.,  cap.  11.  Item 
Augustinus  lib.  2.  de  baptism.  parv.  cap. 
7.  et  13. ,  commentator  Ambrosii  et  Se- 
dulius.  Nec  Graece  est:  de  die  in  diem, 
sed  yjuipa  xal  7Juipa,  die  et  die,  quem- 
admodum  et  legit  Tertullianus  in  Scor- 
piaco ,  et  in  lib.  de  resurr.  carn. ,  nisi 
quod  posteriore  loco  additur  praepositio : 
de  die  et  die,  sed  quam  suspicor  additam 
a  scribis  ex  vulgata  lectione. 

Est  autem  Hebraea  phrasis  :  die  et  die, 
non  dissimilis  illi,  quae  est  Psalm.  86.: 
Homo  et  homo  naius  est  in  ea,  id  est, 
multi  homines,  alii  post  alios.  Legitur 
autem  in  Hebraeo  sine  conjunctione :  die, 
die,    Psalni.  60.,    ubi  nos  habemus:    Ut 


reddam  vota  mea  de  die  in  diem,  et 
Psalm.  67.,  ubi  nos :  Benedictus  Domi- 
nus  die  quotidie ;  quemadmodum  et 
Ezech.  14.:  Homo ,  homo,  seu  vir ,  vir 
de  domo-  Israel ,  id  est,  quilibet  homo, 
seu  vir.  Dicit  itaque  Paulus :  die  et  die, 
pro  eo,  quod  Latine  dicimus:  quotidie, 
in  dies,  vel,  ut  Erasmus  vertit:  in  dies 
singulos;  nec  male  noster  interpres:  de 
die  in  diem.  Voluit  autem  Apostolus 
significare  quotidianum  incrementum  et 
profectum  renovationis  in  homine  inte- 
riore ,  sicut  est  in  exteriore  quotidianus 
ad  corruptionem  accessus. 

Non  est  hoc  loco  dissimulandus  insignis 
lapsus  Cajetani,  viri  alioquin  egregie 
docti,  qui  ex  annotatione  Erasmi  male 
intellecta  pro  illa  parte  :  de  die  in  diem, 
credit,  Apostolum  scripsisse  adverbium  : 
nove ,  eandemque  vocem  exponit,  ac 
subtiliter  in  ea  philosophatur ;  quum 
Erasmus  non  aliud  dicat,  quam  nove 
scriptum  a  Paulo  ^p,£pa  xal  rjuipu,  die 
et  die ,  pro  xafr3  ^uipav  _,  in  dies.  Id  ad- 
monendum  duxi,  ne  quis  fallatur,  tum  ut 
intelligat  lector,  quam  facile  aberret  in 
Scripturis  interpretandis,  qui  linguae  ori- 
ginalis  ignarus ,  tantum  ex  aliis  autoribus 
venatur,  quid  Graeca,  quid  Hebraea 
habebant. 

Hominem  exteriorem  phrasi  quadam 
sua  ac  peculiari  vocat  Apostolus  horainis 
corpus,  vel  uti  plenius  explicat  Aquinas, 
corpus  hominis  cum  natura  sensitiva. 
Huminem  vero  interiorem  appellat  spiri- 
tum  ,  mentem ,  rationem ,  id  est ,  animam 
rationalem  cum  potentiis  ei  propriis.  Ad 
quem  modum  et  alii ,  tam  Graeci ,  quam 
Latini  commentatores,  utrumque  hominem 
interpretantur ,  et  ante  eos  Tertullianus 
libro  de  resurr.  carn.  At  paulo  aliter  Ca- 
jetanus ,  qui  interiorem  et  exteriorem  ho- 
minem  censet  unum  eundemque  hominem 
esse  secundum  diversas  conditiones. 
Quilibet  enim  homo ,  inquit,  secundum 
conditiones  animi  vocatur  internus  ho- 
mo ;  secundum  conditiones  corporis  ex- 
ternus.  Id  ipsum  ante  Cajetanum  docuit 
Hugo  Victorinus  quaest.  12.  hujus  epist. 
Verum  S.  Thomae  et  aliorum  explicatio- 

nem  magis  esse  ex  mente  Pauli ,  satis 
arguit  locus  huic  similis  iu  epistola  ad 
Rom.  8. :  Si  Christus  in  vobis  est,  corpus 
quidem  mortuum  est  propter  peccatum ; 
spiritus  vero  vivit  propter  justificatio- 
nem.  Vide  etiara,  quae  de  utroque  ho- 
mine  diximus  ad  illud  Rom.  7. :  Conde- 
lector  enim  legi  Dei  secundum  interio- 
rem  hominem. 

Est  autem  haec  hominis  in  exteriorem 
et  interiorem  hominem  distinctio  (quem- 
admodum  et  Hugo  observat  in  quaeslione 
memorata)  diversa  ab  ea,  qua  secundum 
eundem  Apostolum  homo  distinguitur  in 
veterem  et  novum,  ut  Rom.   6,  6.   Eph. 

4,  22.  et  24.  et  Col.  3,  9.  et  10.  Nam 
prior  distinctio  locum  habet  in  omni  ho 
mine,  etiam  Christo  Dcmino  jam  immor- 
tali;  posterior  autem  non  nisi  in  homine 
lapso ,  et  quadantenus  reparato.  De  qua 
posteriori  distinctione  suis  locis  agendum 
est.  Has  vero  duas  hominis  differentias, 
ab  Apostolo  traditas,  confudisse  videtur 

5.  Ambrosius ,  dum  in  epist.  77.  locuni 
hunc  ita  refert :  Qui  foris  est  noster 
homo,  corrumpitur  secundum  desideria 
erroris ,  videlicet  errante  memoria  con- 
jungens  id,  quod  de  veteri  homine  dicitur 
Ephes.  4.,  cum  homine  exteriori,  cujus 
hic  fit  mentio. 

Sensus  itaque  loci  praesentis  est :  Non 
deficimus  animo,  quin  potius,  etsi  corpus 
hoc  nostrum  sensitivum  ac  vegetabile, 
quod  est  hcmo  noster  exterior ,  paulatim 
deficiat,  et,  sive  per  afflictiones  et  plagas 
frequentes,  quas  pro  Christo  patiinur, 
sive  etiam  ex  se  ipso  propter  mortalita- 
tem  peccato  contractam  quotidie  magis 
ad  interitum  vergat;  animus  tamen,  seu 
spiritus,  qui  est  homo  noster  interior  per 
hanc  ipsam  corporis  corruptionem  patien- 
ter  toleratam ,  in  dies  magis  magisque 
renovatur. 

Renovatur  autem ,  ut  bene  S.  Thomas 
exponit,  a  vetustate  ignorantiae  et  pec- 
cati  ad  novitatem  veritatis  et  justitiae. 
Quamquam  in  hac  vita  novitatem  per- 
fectam  non  assequitur,  sed  demum  in 
futura.  Caeterum  imperite,  quemadmo- 
dum  idem  Doctor  anuotat,  ex  horum  ver- 


borum  occasione ,  quibus  in  uno  homine 
duplex  homo  distinguitur,  interior  et  exte- 
rior,  docuit  Tertullianus,  animam  rationa- 
lem  habere  figuram,  sive,  ut  loquitur, 
effigiem  et  membra  corporea,  videlicet  ad 
modum  sui  corporis ;  ut  interior  homo  re- 
spondeat  exteriori.  Locus  apud  Tertullia- 
num  est  iu  lib.  de  anim.  cap.  9.,  ubi  inter 
alia  sententiam  hanc  suam  comprobat  re- 
velatione  divina,  quam  sorori  cuidam,  id 
est,  Christianae  mulieri,  per  ecstasin  inter 
Dominica  solemnia  factam  fuisse,  comme- 
morat;  addens,  illi  visam  fuisse  animam 
aerii  lucidique  coloris.  Sed  hunc  tam 
stupidum  errorem,  recitatis  etiam  Tertul- 
liani  verbis ,  docte  refellit  Augustinus 
lib.  10.  de  Genesi  ad  lit.  cap.  25.  et  26. 
Qua  de  re  praeterea  consule  Jacobi  Pa- 
melii  ad  dictum  Tertulliaui  librum  anno- 
tationes,  et  quae  scripsit  ad  paradoxum 
7.  ejusdem  autoris,  scilicet  de  anima  cor- 
porea.  Quibus  locis  recte  eam  revelatio- 
nem ,  utique  falsam,  adscribit  furoiibiis 
Montanisticae  familiae. 

17.  Id  eninij  quod  in  praesenti  est 
momentaneum  et  leve  tribulationis  no- 
strae.  Graeca  sic  habent:  to  yap  7tapau- 
xtxa  sAacppov  ttjc;  ^Xi^ctog  7)ix(i)v.  Id  est: 
Quod  enim  in  praesenti  leve  afflictionis 
nostrae.  Aut  brevius  et  clarius :  Prae- 
sens  enim  levitas  afflictionis  nostrae. 
Nam  adjectivum  neutmm  loco  substantivi 
posuit  Apostolus ,  ut  et  alibi,  more  Grae- 
cis  atque  etiam  Latinis  usitato.  Signifi- 
cat  autem  to  7i:apaoTi'xa,  quod  ita  prae- 
sens  est ,  ut  cito  transeat.  Unde  r)  Tcapao- 
Tixa  7J6ovtj  apud  Demosthenem ,  id  est, 
praesens  ac  momentanea  voluptas. 

Itaque  putant  quidam ,  illa  duo  versio- 
nis  nostrae:  in  praesenti  et  momenta- 
neum ,  respondere  uni  voci  ^apauTrxa^ 
sive  ab  eodem  interprete  scripta,  sive  a 
diversis.  Aliis  autem  videtur,  haec  duo : 
momentaneum  et  leve,  respondere  eidem 
vocabulo  IXacppov,  in  quo  dum  alii  signi- 
ficationem  aestimant  ex  etymo  (dicitur 
enim  aizb  too  eAacpou,  a  cervo ,  notae 
celeritatis  animali) ,  verterunt:  momen- 
taneum ,  quod  quasi  momento  transit. 

Alii,  magis  usum  ejus  attendentes,  ver- 

terunt:  leve ,  videlicet  gravi  oppositum. 
Sic  enim  Matth.  11.  sumitur,  ubi  Latine: 
Et  onus  meum  leve ,  et  hujus  epistolae 
cap.  1.:  Numquid  levitate  usus  sum? 
Nam  et  hic  antithesis  postulat,  significari 
levitatem,  ut  cui  pondus  opponatur.  Ter- 
tullianus  tam  in  Scorp. ,  quam  in  lib.  de 
resurr.  carnis,  hanc  partem  ita  legit: 
Nam  quod  ad  praesens  est  temporale  et 
leve  pressurae  nostrae.  Augustinus  in 
enarr.  Psalm.  93.  ad  hunc  modum :  Ete- 
nim  quod  est  ad  praesens  temporale  et 
leve  tribulationis  nostrae.  Porro  textus 
Pelagii  sine  conjunctione  legit:  momen- 
taneum  leve. 

Supra  modum  in  sublimitate.  Prima- 
sius  legit:  in  sublimitatem.  Quod  vici- 
nius  est  Graecae  lectioni,  quae  sic  habet : 
xa&'  OTtepgoXrjv  efc  orceppoATjv,  id  est, 
secundum  excessum  in  excessum ,  vel 
quomodo  vertit  Theophylacti  interpres: 
per  excessum  ad  excessum.  Augustinus 
legrt  ac  repetit :  juxta  incredibilem  mo- 
dum,  et  in  incredibilem  modum}  in 
expositione  Psalmi  93.  Tertullianus :  per 
supergressum  insuper ,  in  Scorpiaco. 
Quidam  vertit:  praeter  modum,  supra 
modum.  Est  autem  ejusdem  vocis  ex- 
cessum  significantis  geminatio,  qua  utun- 
tur  interdum  Hebraei  ad  significandam 
vel  copiam,  vel  excellentiam  quandam 
immensam,  ut  Gen.  17.:  Multiplicabo 
te  plurimum  plurimum ,  ubi  Hiero- 
nymus :  Multiplicabo  te  vehementer 
nimis;  et  cap.  30.:  Crevit  vir  valde 
valde,  pro  quo  Hieronymus:  ditatus 
est  homo  ultra  modum.  Tantum  illud 
hic  peculiare ,  quod  praepositionem  Pau- 
lus  variat,  nihil  tamen  diversum  signi- 
ficans;  quod  et  alias  facit,  ut  capite  prae- 
cedenti:  per  gloriam ,  et  in  gloria.  Po- 
test  igitur  hoc,  quod  dicit,  ita  reddi 
Latine:  excellenter  supra  modum,  vel, 
ut  Erasmus  :  mire  supra  modum.  Signi- 
ficare  enim  voluit  Apostolus  aliquid  in- 
comparabiliter  majus  et  excellentius  ;  quod 
declarat  verbis  sequentibus : 

Aeternum  gloriae  pondus  operatur 
in  nobis.  Graece  et  Syriace :  operatur 
nobiSj   sine  praepositione ,  ut  et  veteres 


habent  concordantiae,  et  exemplaria  quae- 
dam  mss.  Sic  o-tiam  citant  Tertullianus 
utroque  loco  prius  indicato ,  et  Augusti- 
nus  in  enanatione  Psalmi  93. ,  ubi  et 
diserte  exponit:  operatur  nobis.  Est  au- 
tem  operatur,  Graece  xaTepyaCexai,  ver- 
bum  diversum  ab  eo ,  quod  supra  versu 
12.  passive  exponebamvs.  Hoc  enim  acti- 
vae  significationis  est,  ac  si  dicatur:  efficit, 
parit ,  procreat  nobis.  Tertullianus :  per- 
ficit  nobis. 

Porro  totus  hic  versus :  Id  enim,  quod 
in  praesenti,  etc,  rationem  continet  ejus, 
quod  dixerat:  Non  deficimus ,  et  con- 
tentionis  rhetoricae  speciem  habet,  anti- 
thetis  hinc  inde  positis.  Sumpta  est  enim 
ratio  a  praemio  collato  cum  labore ;  et 
afflictio  corporis ,  quam  Evangelii  causa 
patimur,  adfert  ac  parit  nobis  in  futurum 
gloriam  sui  comparatione  inaestimabilem, 
utpote  gloriae  pondus  aeternum.  Igitur 
antitheta  sunt  momentaneum  et  aeternum, 
quae  ad  tempus  referuntur,  ac  rursum 
levitas  et  pondus,  quae  ad  magnitudinem. 

Unde  satis  intelligitur,  ponderis  nomine 
significatam  esse  perfectionis  6rcep|3oX>)v, 
non  autem  extensionis  seu  durationis,  uti 
vult  Erasmus  in  annotationibus.  Monstrat 
hic  locus,  opera  bona  patientiae,  qua  to- 
leramus  afflictiones,  tametsi  momentaneas 
ac  leves ,  esse  merita ,  quibus  aeterna  ac 
praecellens  gloria  futuri  saeculi  pro  mer- 
cede  retribuenda  sit.  Illud  enim  operatur 
causam  efficientem  denotat,  ad  quod  genus 
reducitur  causa  meritoria;  tamquam  Apo- 
stolus  dicat :  Opus  patientiae  nostrae  pro- 
creat  ex  se  fructum  aeternae  et  immensae 
gloriae;  nimirum  merendo,  et  meriti  ra- 
tione  tandem  assequendo.  Nam  licet  inter 
hoc  opus  et  illam  mercedem  nulla  sit 
comparatio,  quantum  ad  diuturnitatem 
et  magnitudinem  attinet  (propter  qucd 
alibi  negat  idem  Apostolus,  esse  con- 
dignas  hujus  saeculi  passiones  ad  futu- 
ram  gloriam ,  Rom.  8.),  est  tamen  in 
valore  comparatio  et  aequalitas  quaedam; 
non  ex  natura  quidem  hujusmodi  passio- 
num ,  sed  ex  Dei  voluntate,  qui  tantam 
mercedem  bonis  justorum  operibus  con- 
stituit,  ac  redditurum  se  promisit;  quem- 

admodum  ad  memoratum  locum  epistolae 
ad  Romanos  id  a  nobis  explicatum  est. 

18.  Non  contemplantibus  nobis,  quae 
videntur,  sed  quae  non  videntur.  In 
Graeco  genitivi  sunt  absoluti  oxoito6vTU>v 
tjjiojv  ;  ne  quis  ablativos  Latinos  existimet 
regi  ab  in  praecedente,  vel  dativos  esse 
putet,  referendos  ad  verbum  operatur. 
Est  autem  oxorcsiv  proprie,  non  con- 
templari,  sed  spectare  ac  velut  in  scopum 
intueri  (Tertullianus  intuentibus  legit); 
quomodo ,  qui  operatur,  respicit  ad  prae- 
mium ,  ut  sensus  sit :  Dum  non  spectamus 
ad  haec  praesentia  bona,  quae  videmus, 
ut  sunt  opes ,  honores ,  dignitates ,  et  om- 
nis  gloria  hujus  saeculi;  sed  ad  bona, 
futura ,  quae  non  videmus ,  sed  credimus. 
Hinc  liquet,  intuitu  mercedis  ac  praemii 
coelestis  operantem  Christianum  non  modo 
non  peccare ,  quod  dicunt  haeretici  (quos 
Synodus  Tridentina  condemnat   sess.  6. 


can.  11.  et  can.  31.);  sed  Apostolorum 
exemplo  recte  et  laudabiliter  agere.  Lo- 
quitur  enim  adhuc  Paulus  ex  persona 
ministrorum  Evangelii. 

Quae  enim  videntur,  temporalia  sunt. 
Potius  temporaria,  ad  tempus  durantia, 
hoc  est,  quae  brevissimi  sunt  temporis. 
Id  enim  significat  Graecum  vocabulum 
TCpocxoctpoc ,  quod  idem  legitur  Matth.  13. 
et  Marc.  4.  de  iis ,  quos  comparat  Domi- 
nus  semini  germinanti  statimque  exare- 
scenti.  Legimus  et  Heb.  11,  25.:  rcpos- 
xatpov  arcoAaooiv,  temporariam  jucun- 
ditatem. 

Quae  autem  non  videntur ,  aeterna 
sunt.  Quae,  inquit,  non  videntur,  sed 
creduntur  a  nobis ,  in  aeternum  duratura 
sunt;  ideoque  merito  haec  prae  illis 
spectanda  nobis  sunt  et  speranda.  Nam  de 
praemiis  sermo  est,  uti  bene  locum  hunc 
explicat  S.  Thomas  1.  qu.  65.  art.  1.  ad  1. 


CAPUT   ttUINTUM. 

Scimus  enim,  quoniam,  si  terrestris  domus  nostra  hujus  habitationis 
dissolvatur,  quod  aedificationem  ex  Deo  habemus,  domum  non  manu- 
factam,  aeternam  in  coelis  %  2.  Nam  et  in  hoc  ingemiscimus 2) ,  habi- 
tationem  nostram,  quae  de  coelo  est,  superindui  cupientes;  3.  si  tamen 
vestiti,  non  nudi  inveniamur.  4.  Nam  et  qui  sumus  in  hoc  tabernaculo, 
ingemiscimus  gravati, 'eo  quod  nolumus  exspoliari,  sed  supervestiri ,  ut 
absorbeatur,  quod  mortale  est,  a  vita3).  5.  Qui  autem  efficit  nos  in 
hoc  ipsum,  Deus,  qui  dedit  nobis  pignus  spiritus4).  6.  Audentes  igitur 
semper,  scientes,  quoniam,  dum  sumus  in  corpore,  peregrinamur  a 
Domino 5)  7.  (per  fidem  enim  ambulamus,  et  non  per  speciem)6);  8. 
audemus  autem 7) ,  et  bonam  voluntatem  habemus  magis  peregrinari  a 
corpore,  et  praesentes  esse  ad  Dominum 8).  9.  Et  ideo  contendimus, 
sive  absentes,  sive  praesentes,  placere  Illi.  10.  Omnes  enim  nos  ma- 
nifestari  oportet  ante  tribunal  Christi 9) ,  ut  referat  unusquisque  propria 
corporis,  prout  gessit,  sive  bonum,  sive  mslum.  11.  Scientes  ergo 
timorem  Domini,  hominibus  suademus;  Deo  autem  manifesti  sumus. 
Spero  autem,  et  in  conscientiis  vestris 10)  manifestos  nos  esse.  12.  Non 
iterum  commendamus  nos  vobis,  sed  occasionem  damus  vobis  gloriandi  pro 
nobis,  ut  habeatis  ad  eos,    qui  in  facie  gloriantur,  et  non  in  corde  11). 


*)  Phil.  3,  21.   2)  Rom.  8,  23.   3)  i  Cor.  15,  51.  seq.  *)  Cap.  1,  22.   Rom.  8,  11.  Ephes. 

1,  14.    5)  Phil.  1,  23.    6)  Rom.  8,  24.  7)  Cap.  4,  15.  seq.     8)  Phil.  1,  23.     o)  Matth.  25,  32. 
Act.  17,  31.    Rom.  2,  6.     io)  cap.  4,  2.    «)  Cap.  3,  1. 

Cuil.   Estll  Comm.  Tom.  II.  a 

13.  Sive  enim  mente  excedimus,  Deo;  sive ,  sobrii  sumus,  vobis.  14. 
Charitas  enim  Christi  urget  nos,  aestimantes  hoc,  quoniam,  si  unus  pro 
omnibus  mortuus  est,  ergo  omnes  mortui  sunt1),  15.  et  pro  omnibus 
mortuus  est  Christus,  ut,  et  qui  vivunt,  jam  non  sibi  vivant,  sed  Ei, 
qui  pro  ipsis  mortuus  est  et  resurrexit.  16.  Itaque  nos  ex  hoc  nemi- 
nem  novimus  secundum  carnem 2).  Et  si  cognovimus  secundum  carnem 
Christum;  sed  nunc  jam  non  novimus.  17.  Si  qua  ergo  in  Christo 
nova  creatura3),  vetera  transierunt;  ecce,  facta  sunt  omnia  nova.  18. 
Omnia  autem  ex  Deo,  qui  nos  reconciliavit  sibi  per  Christum,  et  dedit 
nobis  ministerium  reconciliationis;  19.  quoniam  quidem  Deus  erat  in 
Christo  mundum  reconcilians  sibi,  non  reputans  illis  delicta  ipsorum,  et 
posuit  in  nobis  verbum  reconciliationis.  20.  Pro  Christo  ergo  legatione 
fungimur,  tamquam  Deo  exhortante  per  nos.  Obsecramus  pro  Christo: 
Reconciliamini  Deo4)!  21.  Eum,  qui  non  noverat  peccatum5),  pro  nobis 
peccatum  fccit .  ut  nos  efnceremur  justitia  Dei  in  Ipso 6). 


SUMMARIUM  CAPITIS  QUMTI. 

Spe  gloriae  futurae  volunt  evangeliel  ministri  (quando  aliter  id  fieri  non  potest)  a  corpore 
peregrinari,  ut  Christo  Domino  praesentes  sint.  Cui  interim,  ut  omnium  judici,  placere 
student,  non  sibi  viventes,  sed  illi,  qui  pro  omnibus  mortuus  est  et  resurrexit,  ac  lega- 
tione  pro  eo  fungentes  apud  homines,  ut  per  eum  Deo  reconcilientur. 


1.  Scimus  enim,  quoniam ,  si  terre- 
stris  domus  nostra  hujus  habitationis 
dissolvatur.  Magnitudinem  praemii  mi- 
nistris  evangelicis  in  futurum  reservati, 
de  quo  locutus  fuerat  in  genere,  nunc 
speciatim  explicat,  tam  quod  ad  corpus 
attinet,  quam  quod  ad  animam.  Graece 
sic  est:  Novimus  enim,  quod  si  terrestris 
nostra  domus  seu  domicilium  (oixia) 
tabernaculi  dissolutum  fuerit.  Tertul- 
lianus  quoque  legit:  hujus  tabernaculi, 
libro  de  resurrectione  carnis,  cap.  41. 
Quidam  in  verbis  Apostoli  putant  esse 
hypallagen  ,  pro  eo ,  quod  diceret :  quod 
si  terrestris  domus  nostrae  tabernacu- 
lum  fuerit  dissolutum.  Simplicius  obli- 
quum  tabernaculi  per  rectum  expone- 
mus ,  ut  sensus  sit  appositivus :  terrestris 
domus  nostra,  quae  est  tabernaculum. 
Quippe  tabernaculum  opponit  aedificio, 
de  quo  parte  sequenti. 


Quod  aedificationem  ex  Deo  habe- 
mus,  domum  non  manufactam,  aeter- 
namin  coelis.  (>mo<2  redundat.  Jamenim 
dictum  erat  quoniam  seu  quod ;  nec  re- 
petitur  in  Graeco.  Pro  aedificatione  com- 
modius  erat  aedificium.  Non  enim  actum 
aedificandi  significare  voluit  Apostolus, 
sed  opus  aedificatum  et  constructum,  id 
est ,  habitaculum.  Idque  vox  Graeca 
significat  otxoSouYj ;  sensus  autem  totius 
versus  est :  Certa  fide  persuasi  sumus  nos 
ministri  novae  legis,  quod,  posteaquam 
domus  nostra  terrestris  hujus  tabernaculi 
dissoluta  seu  destructa  fuerit,  id  est,  cor- 
pus  hoc  nostrum ,  in  quo  velut  in  taber- 
naculo  moramur  ad  tempus  super  terram, 
morte  fuerit  dissolutum ,  habituri  simus 
aedificium  in  coelis,  a  Deo  nobis  praepa- 
ratum ,  domieiliuin,  inquam,  non  manu- 
factum  (Graece  a^sipOTtonrjTOv),  id  est, 
factum  non  opere  humano,   qualia  sunt, 


0  Rom.   6,   2.  seq.    *)  Vers.   12.     3)  Col.   3,    1.  2.    4)  Act.  20,   24.     s)  Hebr.   4,   15. 
6)  Rom.  3,  21.  seq.  4,  6.  seq. 

quae  sibi  manibus  suis  ad  exiguum  tem- 
pus  duratura  construunt  homines  in  ter- 
ris ;  ut  illis  merito  comparentur  corpora 
nostra  mortalia,  tamquam  et  ipsa  sint 
manufacta ;  sed  opere  divino  ,  supra  om- 
nem  naturae  facultatem ;  corpus  videlicet 
gloriosum,  immortale,  aeternum. 

In  Apostoli  verbis  primum  observa ,  si 
positum  loco  adverbii  postquam,  nisi  quis 
malit,  Apostolum  dubitanter  locutum  fuisse 
de  corporis  dissolutione  propter  eos,  qui 
vivi  in  adventu  Domini  reperientur,  quos 
absque  dissolutione  corporis  et  somno 
mortis  ad  immortalitatem  immutandos 
esse,  significare  voluerit,  secundum  ea, 
quae  tradit  1  Corintb.  15.  et  1  Thess.  4. 
Quocirca  Cajetanus  ex  hoc  etiam  loco 
confirmari  putat  opinionem ,  quae  negat, 
eosmorituros  (saltem  loquendo  de  electis), 
quos  adventus  Domini  vivos  inveniet. 
Vocatur  autem  corpus  nostrum  domus 
nostra,  quia  secundum  animam  nos  in  eo 
babitamus.  Est  enim  corpus  animae 
quodammodo  domicilium. 

Porro  corpus  hoc  mortale  vocatur  do- 
mus  terrestris,  non  tam  idcirco ,  quod  in 
terram  resolvi  possit  aut  debeat ,  quam 
quia  super  terram  inhabitatur;  sicut  im- 
mortale  corpus  domus  erit  coelestis,  quia 
in  coelo  possidebitur.  Nam  Graece  non 
est :  ^oVx7} ,  id  est ,  terrena  ,  terrea ,  ex 
terra  constans,  ut  1  Corinth.  15.:  Primus 
homodeterra,  terrenus,  item:  qualis 
terrenus ,  tales  et  terreni;  sed  lizijziQQ, 
terrestris,  id  est,  quae  in  terra  sive  super 
terram  est.  Quamquam  ex  eo,  quod  sit 
super  terram ,  simul  ipsa  corruptibilitas 
ejus  intelligitur ,  quandoquidem  omnia 
terrestria  corruptibilia  sunt. 

Idem  corpus  hic  et  paulo  posterius  ap- 
pellatur  tabernaculum ,  quo  significetur, 
haud  diu  duraturum,  morc  tabernaculorum, 
quae  in  paucos  dies  parari  solent.  Quam 
tabernaculi  metaphoram  attendit  et  Petrus 
2.  epist.  1.  dicens:  Certus  sum,  quod 
velox  est  depositio  tabernaeuli  mei.  Jam 
vero  posteriorem  senteutiae  paitem  ad 
eum  modum,  quo  nos  exposuimus,  id  est, 
de  corpore  glorioso,  multi  ac  fere  omnes 
interpretes  exponunt,  tam  Latini,  quam 


Graeci,  Cajetano  etiam  assentiente,  qui 
in  eo  sensu  declarando  multus  est.  Eun- 
dem  perspicue  tradit  Tertullianus  loco 
prius  citato ,  dicens,  hic  nobis  repromitti 
meliorem  domum  per  resurrectionem. 
Nec  dissentit  Augustinus ,  quum  in  enar- 
ratione  Psalmi  68.  domum  non  manu- 
factam,  aeternam,  in  coelis,  de  qua 
loquitur  Apostolus,  exponit  immortali- 
tatem  praeparatam  nobis,  qua  induendi 
sumus  in  fine,  cum  resurrexerimus  a 
mortuis.  Quem  locum  Beda  quoque  in 
sua  collectanea  retulit. 

Sed  nec  ab  horum  sententia  longe  re- 
cedit  Macarius  Aegyptius,  qui  homil.  5. 
tractans  hanc  Scripturam,  per  domum 
non  manufactam  intelligit  virtutem  sancti 
Spiritus ,  per  quam  in  die  resurrectionis 
glorificabitur  domus  corporisnostri,  quem- 
admodum  ait  Apostolus :  qui  suscitavit 
Christum  a  mortuis,  vivificabit  et  mor- 
talia  corpora  vestra  per  Spiritum  suum 
habitantem  in  vobis.  Rom.  8. 

Sunt  tamen  nonnulli ,  ut  inter  Graecos 
Photius,  cujus  ab  Oecumenio  verba  re- 
feruntur,  et  inter  Latinos  Hervaeus,  aliam 
huc  adferentes  expositionem,  qua  domum 
aeternam  et  coelestem  non  corpus  glorio- 
sum,  sed  aeternam  beatitudinem  interpre- 
tantur,  de  qua  Dominus  ait  Joannis  14. : 
In  domo  patris  mei  mansiones  multae 
sunt.  Movet  eos  inter  alia ,  quod  non 
dicat  Apostolus :  habebimus ,  sed  habe- 
mus,  scilicet  continuo  post  hujus  terreni 
domicilii  dissolutionem.  Nam  de  corpore 
immortali ,  quod  post  tam  longum  tempus 
exspectatur,  non  satis  apte  dictum  vide- 
retur :  habemus,  vcrbo  praesentis  temporis. 

Pro  hac  expositione,  rojecta  priore, 
quam  habet  utraque  giossa,  prae  caeteris 
certat  S.  Thomas ,  cum  in  commentario, 
tum  in  opusculo,  quod  scripsit  contra 
Graecos,  Armenos  et  Saracenos,  cap.  9., 
probare  volens  ex  hoc  loco  sic  intellecto, 
sanctorum  animas  ante  corporum  resur- 
rectionem  frui  gloria  ac  beatitudine  coe- 
lesti ,  quamquam  id  ex  sequentibus  ver- 
sibus  6.  7.  et  8.  bene  probatur,  ut  illic 
ostendemus.  Praecipuum  ejus  argumen- 
tum  est  ex  intentione  Pauli,  quam  esse 

dicit,  ut  ostendat,  sanctos  rationabiliter 
sustinere  tribulationes ,  quibus  vita  prae- 
sens  corrumpitur ,  quia  per  hoc  statim 
perveniunt  ad  gloriam  coelestem;  quod 
de  corpore  glorioso  constat  non  esse  ve- 
rum.  Sanctum  Thomam  hac  in  re  sequun- 
tur  Liranus  et  Carthusianus ,  etsi  minori 
cum  asseveratione.  Siquidem  et  Hervaeus 
secundo  loco  profert  expositionem  de 
corpore  glorioso ,  neque  signiiicat ,  utram 
censeat  meliorem.  Certe  istorum  argu- 
menta,  qui  beatitudinem  animarum  signi- 
ficari  putant,  haud  convincunt. 

Quod  enim  ad  scopum  attinet  Apostoli, 
satis  ex  praecedentibus  liquet,  eum  de 
gloria  futura  ministrorum  novae  legis 
disserere  in  genere,  sive  ea  ad  corpus, 
6ive  ad  animam  pertineat,  et  sive  statim 
a  morte  ad  eam  perveniatur ,  sive  multo 
post.  Nam  et  resurrectionis  corporum 
paulo  ante  meminit,  aperte  dicens  :  Scien- 
tes ,  quoniam ,  qui  suscitavit  Jesum ,  et 
nos  cum  Jesu  suscitabit.  Nec  movere 
debet  verbum  praesentis  temporis:  habe- 
mus;  nam  de  eo,  quod  certo  nos  habi- 
turos  novimus ,  non  inepte  dicimus ,  id 
nos  habere;  quomodo  Joann.  3.  Baptista 
dixit:  Qui  credit  in  Filium,  habet  vitam 
aeternam,  et  ipse  Dominus  de  se,  Joann. 
5.:  Qui  verbum  meum  audit,  habet 
vitam  aeternam,  et  cap.  6.:  Qui  credit 
in  me,  habet  vitam  aeternam,  etiterum: 
Qui  manducat  meam  carnem  et  bibit 
meum  sanguinem,  habet  vitam  aeter- 
nam. 

Ita  pronuntiat  idem  Joannes  in  1.  sua 
epist.  cap.  5. ,  dicens :  Vitam  habetis 
aeternam ,  qui  creditis  in  nomine  Filii 
Dei.  Nec  insuetus  est  etiam  vulgo  hujus- 
modi  sermo ,  praesertim  si  subintelligas : 
repositum,  reservatum,  aut  quid  simile, 
quod  hoc  loco  commode  potest  intelligi 
propter  illud,  quod  sequitur:  in  coelis ; 
illuc  enim  verbum  habemus  referendum 
est.  Tta  Petrus  1.  epist.  1.  dixit  haeredi- 
tatem  incorruptibilem  nobis  conserva- 
tam  in  coelis ,  loquens  de  resurrectione 
corporum  in  novissimo  tempore  futura, 
cujus  spem  adstruit  ex  resurrectione 
Christi. 


Nec  vero  novum  est ,  Apostolum  Pau- 
lum,  de  resurrectione  futura  loquentem, 
uti  praesentis  temporis  verbo ;  nam  et  in 
priore  epistola  cap.  15.  de  corpore;  quod 
per  mortem  seminatur,  secundum  Grae- 
cam  lectionem  sic  ait:  Resurgitin  gloria ; 
resurgit  in  virtute ;  resurgit  corpus  spi- 
rituale.  Ac  sane  praesens  hic  locus ,  dili- 
genter  expensus ,  valde  congruit  cum  iis, 
quae  in  priore  epistola  de  resurrectione 
corporum  dicta  sunt.  Ut  enim  illic  homini 
terreno  opponitur  homo  coelestis ,  ita  hic 
terrestri  domui  domus  coelestis;  et  quem- 
admodum  illic  corruptio  opponitur  incor- 
ruptioni,  ita  hic  dissolutio  sive  destructio 
aeternitati;  rursum  ut  illic  indumenti 
mentio  fit,  cum  dicitur:  Oportet  cor- 
ruptibile  hoc  induere  immortatitatem, 
ita  et  hic  statim  post,  cum  dicitur :  Super- 
indui  cupientes ,  et  iterum:  Nolumus 
exspoliari ,  sed  supervestiri ;  denique 
sicut  illic  mors  secundum  prophetiam  ab- 
sorbenda  dicitur  in  victoria,  ita  dicitur 
hoc  loco :  ut  absorbeatur ,  quod  mortale 
est,  a  vita. 

Quibus  omnibus  accedit ,  quod  Aposto- 
lus  in  epistola  ad  Hebr.  cap.  9.  Christi 
corpus ,  quod  divina  virtute  formatum  est 
in  utero  virginis ,  vocat  tabernaculum  non 
manufactum ;  de  quo  etiam  ipse  dixerit : 
Solvite  templum  hoc,  et  in  tribus  diebus 
excitabo  illud ,  Joann.  2.  Quare  et  hoc 
loco  per  domum  non  manufactam ,  quae 
nobis  ad  similitudinem  Christi  promittitur, 
nihil  convenientius  accipitur,  quam  cor- 
pus  resurrectione  glorificandum.  Per  haec 
igitur  non  solum  refelli  videtur  eorum 
commentarius ,  qui  domum  non  manu- 
factam  aeternam,  quam  in  coelis  habituri 
sumus,  intelligi  volunt  beatitudinem  coe- 
lestem;  verum  etiam  majorem  in  modum 
stabiliri  communis  Patrum  intellectus,  ex- 
ponentium  haec  Apostoli  verba  de  cor- 
pore  glorioso  et  immortali,  quale  futurum 
per  resurrectionem  exspectamus. 

2.  Nam  et  in  hoc  ingemiscimus ,  ha- 
bitationem  nostram ,  quae  de  coelo  est, 
superindui  cupientes.  Probat  ex  gemitu 
et  desiderio  sanctorum,  certo  futurum,  ut, 
terrestri    domo    hac    dissoluta,    domum 

aeternam  aliquando  sint  habituri  in  coelis. 
Valet  probatio  secundum  S.  Thomam, 
quia,  si  desiderium  naturae  non  est  inane, 
multo  minus  desiderium  gratiae ,  quale 
est  istud,  de  quo  loquitur  Apostolus,  inane 
est  et  sine  effectu.  Quamquam  non  est 
necesse,  per  hujusmodi  axioma  connectere 
partem  hanc  cum  superiori,  quum  non 
aliud  Apostolus  velle  videatur,  quam 
alterum  esse  causam  alterius ,  ex  quo 
velut  effectu  et  signo  probetur;  uti  sta- 
tim  a  nobis  explicabitur.  In  Graeco  pro 
habitatione  domicilium  est,  otxTjTVjptov, 
non  ut  supra  axTJvoc,  tabernaculum.  Am- 
brosianus  legit:  habitaculo  nostro,  quod, 
etc.  Sed  et  illud :  in  hoc ,  Graece  non 
est :  eiq  tooto  ,  ad  hoc ,  in  eum  finem ; 
quomodo  dicitur  Rom.  14. :  In  hoc  Chri- 
stus  mortuus  est  et  resurrexit ,  ut  et 
morluorum  et  vivorum  dominetur ,  et 
1  Joann.  3. :  Jn  hoc  apparuit  Filius  Dei, 
ut  dissolvat  opera  diaboli ;  sed:  ev 
tootoj,  in  hoc,  auferendi  casu,  qui  Graeco 
dativo  respondeat.  Quem  nonnulli  re- 
ferunt  ad  tabernaculum ;  quasi  dicat  Apo- 
stolus ,  se  in  hoc  tabernaculo ,  id  est ,  in 
mortali  corpore  ingemiscere,  sentiatque, 
cansam  sui  gemitus  esse  corporis  hujus 
miseriam. 

At  alii  probabilius  ita  exponunt:  In 
hoc,  id  est,  propter  hoc,  quod  dictum 
est;  nempe  ita  demum  nos  habituros 
aedificium  ex  Deo,  domum  non  manu- 
factam,  aeternam  in  coelis,  si  prius  domus 
nostra  hujus  tabernaculi  dissoluta  fuerit; 
ut  sensns  sit:  Atque  ea  res,  quam  dixi, 
nobis  est  causa  gemendi  et  snspirandi,  ut 
qui  habitaculo  coelesti,  id  est,  immortali 
corpore,  cupiamus  superindui,  non  depo- 
sito  tabernaculo  corporis  hujus  per  mor- 
tem,  sed  absque  mortis  interventu  immor- 
talitate  donando.  Sic  enim  quodammodo 
superindui  nos  contingeret,  veste  immor- 
talitatis  accedente  ad  vestem  corporis. 

Hinc  ergo  jam  patet  ratio,  cur  illud 
superius  sit  sanctis  causa  gemitus  ac 
suspirii;  quia  nimirum  ardua  res  est  ac 
dura,  domum  coelestem  assequi  non  posse, 
nisi  domo  terrena  prius  per  mortem  disso- 
luta,  repugnante  videlicet  desiderio  nostro 


naturali,  quo  sine  morte  vellemus  ad  illud 
bonumpertingere.  Quod  desideriumsigni- 
ficatur  Graeca  voce  £7Et7to0oovT£C.,  desi- 
derantes.  Ita  praeter  alios  intellexit  hunc 
locum  Augustinus  lib.  1.  de  baptism. 
parvul.  cap.  1.,  ubi  etiam  docet,  deside- 
rium  illud  in  Adamo,  si  non  peccasset, 
complendum  fuisse  sic,  ut  corpus  animale, 
quod  gestabat,  et  in  quo  creatus  fuerat, 
absque  morte  media  commutaretur  in 
corpus  spirituale  et  incorrnptibile. 

Porro  corpus  immortale  vocat  Aposto- 
lus  habitaculum,  quod  de  coelo  est,  eodem 
sensu ,  quo  proxime  vocavit  aedificium, 
quod  ex  Deo  habemus;  eo  nempe,  quia 
sola  divina  virtute  nobis  construetur. 
Sunt,  qui  habitaculum ,  quod  de  coelo 
est,  interpretentur  gloriosum  corpus  ipsius 
Christi,  de  quo  1  Cor.  15.:  Secundus 
homo  de  coelo ,  coelestis.  Nam  et  Chri- 
stum  a  nobis  indui,  phrasis  est  Apostolica, 
Rom.  13.  et  Gal.  3.  Verum  prior  intel- 
lectus  accommodatior  est  contextui  loci 
praesentis. 

3.  Si  tamen  vestiti,  non  nudi  in- 
veniamur.  Vestiti,  Graece  sv§uaau.svoi, 
induti,  ut  legit  Augustinus.  Indicat  in  suo 
commentario  Chrysostomus,  et  ex  eo  Oecu- 
menius,  codiceshocloco  variare;  quosdam 
enim  legere  sv<3uaau.svot,  induti,  alios  unius 
litterulae  discrimine:  sx<5uaau.svot_,  exuti. 
Quo  sane  posteriore  modo  legisse  Maca- 
rium,  quem  supra  citavi,  declarant  haec 
ejus  verba:  Contendamus  hic  per  fidem 
et  studiosam  vitae  conversationem  com- 
parare  nobis  indumentum  illud,  ne, 
corpore  exuti,  nudi  reperiamur ,  nec 
sit ,  quod  glorificet  in  die  illa  carnem 
nostram.  De  Latinis  quoque  codibus 
admonet  commentator  Ambrosii,  alios  pro 
induti  legere :  exspoliati.  Quae  lectio 
apud  Tertullianum  est  lib.  5.  contra 
Marcion.  cap.  12. :  siquidem  despoliati, 
non  inveniamur  nudi,  et  lib.  de  resur- 
rect.  carnis,  cap.  41.  et  42. :  Siquidem 
exuti ,  non  nudi  inveniamur.  Qua  lec- 
tione  S.  Paulinnm  etiam  usum  fuisse, 
liquet  ex  his  ejus  verbis,  epist.  5.  ad 
Severum :  si  dispoliatus  a  corpore,  non 
inveniaris  nudus  ab  opere.  Ex  quo  loco 

scholion  suum  desumpsissevidetur  Prima- 
sius,  ejusdem  lectionis  consors :  Si  tamen, 
inquit,  exspoliati  corpore,  non  nudi 
inveniamur  ab  opere.  In  quem  sensum 
Ambrosianus  quoque  eam  lectionem  plu- 
ribus  exponit.  Eandem  sequitur  Erasmus 
in  sua  paraphrasi,  sensumque  tradit  con- 
similem,  licet  in  versione  scripserit :  in~ 
duti. 

Quae  quidem,  ut  est  pervulgata  lectio 
tam  Graecorum  codicum,  quam  Latino- 
rum,  suffragante  etiam  Syro  interprete, 
sic  et  sincerior  esse  videtur.  Nam  illud: 
si  tamen  exuti,  sive  exspoliati;  non  re- 
spondet  ei,  quod  dictum  est:  superindui 
cupientes;  sed  magis  repugnat.  Porro 
sensum  hujus  vulgatae  lectionis  glossa, 
quae  dicitur  interlinealis,  suppeditat  hu- 
jusmodi:  Quod  tamen  non  alia  conditione 
sperare  licet,  scilicet  habitaculo  coelesti 
superindui,  quam  si  virtutum  ac  bonorum 
operum  ornamentis  induti,  non  autem 
nudi  in  die  adventus  Domini  reperiamur. 
De  quo  nimirum  indumenti  genere  Pau- 
lus  alibi  praecipit,  dicens:  Induite  vos 
sicut  electi  Dei,  viscera  misericordiae, 
benignitatem,  humilitatem,  etc.  Col.  3. 
De  quo  et  Joann.  Apoc.  16.:  Beatus,  qui 
custodit  vestimenta  sua,  ne  nudus  am- 
bulet,  et  videant  turpitudinem  ejus. 
Hunc  enim  Scripturae  locum  multi  codi- 
ces  annotatum  habent  ad  marginem. 

Verum  commentarius  iste,  quamvis 
eum  plures  Latini  sequantur,  neque  con- 
textui  inhaeret,  neque  servit  intentioni 
Paulinae,  quemadmodum  recte  censet  S. 
Thomas.  Est  enim  omnibus  electis  com- 
mune,  tali  modo  vestitos  et  non  nudos 
inveniri;  superindui  vero  vel  nullorum 
est,  vel  paucorum.  Deinde,  cum  disserat 
haec  Apostolus  in  persora  bonorum  et 
fidelium  ministrorum  novae  legis,  non 
admodum  congruere  videtur  huic  loco 
interposita  conditio :  si  tamen,  etc,  quod 
illa  jam  dudum  in  superioribus  supposita 
fuerit. 

Aeque  refellitur  expositio  Graecorum, 
quae  talis  est:  Si  modo,  postquam  induti 
fuerimus  corpore  per  resurrectionem,  non 
nudi   inveniamur  a  gloria.    Resurrectio 


namque  communis  erit  omnibus ;  at  gloria 
justis  propria.  Refellitur,  inquam,  iisdem 
rationibus,    quas    facile    est    applicare. 
Deinde  principium  petit  Apostolus  secun- 
dum  hanc  expositionem.  Dicit  enim,  fore, 
ut  superinduamur  corpore  glorioso,  si  in 
resurrectione  non  inveniamur  nudi  a  glo- 
ria.    Qui  sermo  battologus  est.    Ipse  S. 
Thomas ,  et  eum  secutus  Liranus ,  hunc 
faciunt  sensum:  Superindui  cupientes, 
quod  quidem  nobis  contingeret,  si  vestiti 
corpore  et  non  nudi  inveniremur  in  ad- 
ventu  Domini.     Sed  quoniam,  inquiunt, 
hoc  fieri  non  potest  (oportet  enim ,  ani- 
mam  prius  exui  tabernacnlo  terreno,  quam 
induatur  habitaculo  coelesti),  idcirco  ge- 
mimus ,  desiderio  naturae ,  quo  nolumus 
mori,  retardante  desiderium  gloriae.    At 
Apostolus  non  dixit:  inveniremur ,  sed 
inveniamur,  vel,  ut  in  Graeco  est,  sups- 
drjaojie^a^  inveniemur.   Quod  non  vide- 
tur  dictum  de  re  impossibili,  sed  de  ea, 
quae  fieri  possit,  et  in  quibusdam  futura 
sit.    Proinde  Cajetanus,  hunc  commenta- 
rium  corrigens,  dicit,  Apostolum  idcirco 
loqui  conditionate :  Si  tamen  vestiti,  non 
nudi  inveniamur ,  quia  revera   quidam 
vestiti  invenientur,  alii  vero  nudi.    Nam 
electi,  qui  superstites  erunt  in  adventu 
Domini,  reperientur  vestiti  corpore;  qui 
vero  ante  illud  tempus  ex  hac  vita  migra- 
verint,  invenientur  corpore  nudati.     Quo 
fiet,  ut  hi  quidem  induantur  corpore  per 
resurrectionem ,    simu!   accedente   indu- 
mento  gloriae;  illi  vero  tantum  superin- 
duantur  gloria,  utpote  non  nudi  inventi, 
sed  adhuc  corpore  vestiti ,  nec  eo  spo- 
liandi.    Igitur  secundum  Cajetanum  con- 
textus  et  sensus  hujusmodi  est:  Super- 
indui  cupientes;  idque  adeo  re  ipsa  nobis 
continget ,  si  in  die  Domini  vestiti  cor- 
pore,  non  autem  nudi  reperti  fuerimus, 
id  est,  si  tunc  residui  futuri  sumus,  et 
nondum  mortui. 

Hic  sensus  simplex  et  perspicuus  est, 
idemque  probe  consentiens  cum  aliis  duo- 
bus  locis,  quibus  (de  resurrectione  mor- 
tuorum  et  adventu  Domini  disserit  Apo- 
stolus,  scilicet  1  Cor.  15.  et  1  Thess.  4. 
Tertullianus  lib.  de  rusurr.  carnis,  etsi 

non  legat:  induti,  sed  exuti,  tamen  his 
verbis  Apostoli  verba  prosequitur:  Id  est, 
ante  volumus  superinduere  virtutem 
coelestem  aeternitatis ,  quam  carne 
exuamur.  Hujus  enim  gratiae  privile- 
gium  illos  manet,  qui  ab  adventu  Do- 
mini  deprehendentur  in  carne,  et  pro- 
pter  duritias  temporum  Anti-Christi 
merebuntur,  compendio  mortis  per  de- 
mutationem  expunctae,  concurrere  cum 
resurgentibus.  Sic  ille,  pro  confirmatione 
subjungens  duo  Pauli  loca,  quae  jam  ci- 
tavimus. 

Sed  tamen,  utrum  ex  hoc  commentario 
praesentis  loci  consequens  sit,  eos,  qui 
residui  erunt  in  adventu  Domini,  sine 
morte  transituros  ad  gloriam,  juxta  Ter- 
tulliani  et  Graecorum  opinionem,  cui  Ca- 
jetanusaccedit;  non  plane  constat.  Posset 
enim  responderi ,  ex  Apostoli  mente  eos 
non  censeri  corporibus  suis  exuendos, 
nudosque  futuros ,  quorum  mors  adeo 
brevis  erit,  ut  neque  somno  mortis  occu- 
pentur,  neque  corporum  resolutionem  pa- 
tiantur,  utpote  continuo  redituri  ad  vitam, 
secundum  ea,  quae  diximus  ad  illum  lo- 
cum  1  Cor.  15.:  Omnes  quidem  resur- 
gemus,  sed  non  omnes  immutabimur. 

4.  Nam  et  qui  sumus  in  hoc  taberna- 
culo,  ingemiscimus  gravati.  Graece :  xat 
rap  ol  ovtsc;  Iv  toJ  oxrjvei,  etc.  Ad  ver- 
bum :  Etenim  exsistentes  in  tabernaculo, 
vcl:  dum  sumus  in  tabernaculo,  vel,  ut 
Theophylacti  interpres:  quum  simus. 
Priori  modo  participium  reddit  ipse  noster 
interpres  paulo  post:  dum  sumus  in  cor- 
pore.  Tabernaculi  nomine  corpus  hoc 
mortale  denotat,  in  quo,  velut  in  taber- 
naculo,  ad  tempus  moramur,  exspectan- 
tes  domum  non  manufactum,  aeternam, 
in  coelis,  uti  supra  dixit. 

Eo  quod  nolumus  exspoliari,  sed  su- 
pervestiri.  Eo  quod ,  Graece  ItwSkSt^ 
quandoquidem,  ut  habent  codices  Graeci, 
qui  nunc  sunt  in  manibus.  Nam  veteres, 
qnibus  etiam  vult  editio  Complutensis, 
legerunt:  Icp  ip,  in  quo.  Quod  et  Latine 
legitur  apud  Hilarium  in  enarr.  Psalm. 
64.,  et  apud  Augustinum  lib.  1.  de  bapt. 
parv.  cap.  2.    Caeterum  Oecumenius  ecp' 


oj  per  iisetflT)  diserte  exponit.  Pro  verbis 
exspoliari,  supervestiri ,  aptiora  sunt: 
exui,  superindui,  ut  habet  textus  Am- 
brosii  et  legit  Tertullianus.  Repetit  au- 
tem  Apostolus  eadem  aliis  verbis,  simul 
adjiciens  modum  sunerindutionis  a  sanctis 
desideratae,  cum  ait: 

Ut  absorbeatur,  quod  mortale  est,  a 
vita.  Quod  mortale  est,  Graece  t6  $V7jt6v, 
id  est.  mortale ;  quod  et  verti  potest: 
mcrtalitas,  ut  respondeat  vitae,  quomodo 
vertit  Erasmus.  Haec  pars  apud  lrenaeum 
sic  legitur:  Ut  absorbeatur  mortale  ab 
immortalitate ,  lib.  4.  cap.  70.  et  75. 
Quamquam  rursus  idem  lib.  5.  cap.  13. 
legit:  a  vita.  Porro  totius  periodi  sensum 
hunc  reddere  possumus :  Etenim  nos 
Evangelicae  legis  ministri,  quamdiu  ver- 
samur  ac  degimus  in  hoc  tabernaculo 
mortalis  et  caduci  corporis,  dolemus  ac 
gemimus,  hac  corruptibili  carne  velut 
onere  depressi,  suspirantes  ad  incorru- 
ptionem ;  non  quod  velimus  exui  corpore 
et  eo  carere  (id  enim  refugit  naturalis 
voluntas);  sed  quia  volumus  superindui 
immortalitatem  corpori;  nec  ita  tamen, 
ut  mortale  corpus  idem  sit  immortale,  sed 
ut  a  vita  incorruptibili  mortalitas  corporis 
absorbeatur,  sicque  corpus  ex  mortali 
reddatur  immortale.  Brevissime  Tertul- 
lianus  illud:  Nolentes  exui,  sed  super- 
indui,  sic  exponit:  nolentes  mortem  ex- 
periri,  sed  vita  praeveniri,  lib.  5.  contra 
Marcion.  cap.  12. 

Adducit  eundem  Pauli  locum  Hiero- 
nymus  in  epist.  ad  Marcellam,  quo  do- 
ceat,  futurum,  ut,  qualia  corpora  mor- 
tuorum  resurrectura  sint,  in  talem 
substantiam  etiam  vivorum  corpora 
transformentur.  Recitatis  enim  verbis 
Apostoli,  quibusait:  Nolumus  exspoliari, 
sed  supervestiri,  ut  absorbeatur  mortale 
hoc  a  vita,  subjungit:  Ne  scilicet  corpus 
ab  anima  deseratur,  sed,  anima  habi- 
tante  in  corpore,  fiat  inclytum,  quod 
ante  inglorium  fuit.  Caeterum  absor- 
ptionis  vocabulo  in  re  proposita  signifi- 
care  voluit  Apostolus  perfectam  abolitio- 
nem  mortalitatis  et  corruptionis ;  sicut  et 
in   priore    epist.    cap.   15.,    citans  illud 

Prophetae  testimonium :  Absorpta  est 
mors  in  victoriam.  Quo  sane  videtur 
etiam  hoc  loco  allusisse. 

Admonent  Graeci,  locum  hunc  facere 
contra  veteres  haereticos,  qui  negaverunt, 
idem  numero  corpus  resurrecturum.  Si 
enim  sancti  nolunt  exui  corporibus  suis, 
sed  eadem  retinere  volunt,  ex  mortalibns 
immortalia  facta,  consequens  est,  non 
aliorum,  sed  eorundem  corporum  exspe- 
ctandam  esse  resurrectionem ,  quando 
nec  resurrectio  vere  dici  potest,  ubi  non 
resurgit  idem,  quod  cecidit.  Valet  etiam 
hic  locus  adversus  Origenistas ,  qui  do- 
cuerunt,  animas  in  haec  corpora  contra 
naturam  detrudi,  velut  in  carceres.  Jam 
quomodo  cum  eo,  quod  dicit  Apostolus: 
nolumus  exspoliari ,  non  pugnet  illud 
ejusdem  ad  Phil.  1.:  Desiderium  habens 
dissoloi  et  esse  cum  Christo;  adeoque 
quod  hic  paulo  post  dicit:  Bonam  volun- 
tatem  habemus,  magis  peregrinari  a 
corpore,  etc,  suis  locis  declarabitur. 

5.  Qui  autem  efficit  nos  in  hoc  ipsum, 
Deus.  Subaudi:  est.  In  Graeco  partici- 
pium  est  aoristum  6  xarepyaoajmevoc:,  qui 
effecit,  ut  in  nonnullis  Latinis  legitur. 
Bedae  textus  habet:  qui  operatus  est 
nos,  Sedulii:  qui  perfecit ,  licet  apud 
Ambrosium,  tam  in  textu,  quam  in  com- 
mentario,  legatur  praesentis  temporis 
verbum  perficit.  Significat  autem  vox 
Graeca  perficere,  parare,  formare.  Sed 
huic  loco  magis  convenit  parare  et  formare. 
Nam  sensus  est:  Qui  nos  Evangelii  mini- 
stros  paravit  atque  formavit,  et  quotidie 
parat  aptosque  reddit  ad  hoc  ipsum,  id 
est,  ad  induendum  vel  superinduendum 
domicilium  coeleste,  Deus  est.  Hoc  dicit, 
ne  quid  sibi  tribuere  videantur  ii,  quorum 
in  persona  loquitur;  sed  ut  tales  esse 
doceat,  qui  omne  meritum  sui  ministerii, 
quo  ad  immortalitatem  aptantur,  adscri- 
bant  virtuti  gratiae  Dei.  Quod  in  nonnullis 
codicibus  Graecis,  quorum  unum  R.  Ste- 
phanus  annotavit,  additur:  xal  ^pioac 
i}ixdq  y  quique  unxit  nos ,  huc  ingestum 
est  ex  cap.  1.  hujus  epist.  vers.  21.  Se- 
quitur  ratio ,   cur  illud  ipsum ,   ad  quod 


aptantur  ac  formantur,  certe  sperare  de- 
beant. 

Qui  dedit  nobis  pignus  Spiritus. 
Graece:  Qui  et  dedit  nobis  arrham  spi- 
ritus.  Arrhabonem  legit  Tertullianus. 
Textus  Ambrosiani  lectio  est :  Qui  etiam 
dedit  nobis  pignus  spiritum.  Videtur  et 
Primasius  spiritum,  non  spiritus,  legisse. 
Sed  ea  lectio  quaedam  expositio  nostrae 
lectionis  est.  Exponit  enim  transitivum 
per  intransitivum.  Nam  ipse  Spiritus 
sanctus,  cujus  multa  dona  magna  et  ma- 
nifesta  jam  accepimus,  ait  Apostolus,  est 
pignus,  id  est,  arrha  futurae  gloriae,  no- 
bis  data  a  Deo,  ut  de  gloria  immortalitatis 
adipiscenda  non  dubitemus,  imo  certissimi 
simus,  si  arrham  suo  tempore  repraesen 
temus.  Eundem  spiritum  vocavit  pignus 
datum  in  cordibus,  supra  cap.  1. 

6.  Audentes  igitur  semper,  scientes, 
quoniam,  dum  sumus  in  corpore,  pere- 
grinamur  a  Domino.  Quia  dicere  quis 
poterat:  Illa  gloria  corporis,  de  qua 
hactenus ,  non  statim  habetur  a  morte ; 
sed  fortassis  erit  in  longum  exspectanda, 
dum  veniat  Dominus ;  ideo  subjungit  de 
gloria  animae,  quam  Evangelicos  mini- 
stros  continuo  post  mortem  accepturos 
esse  declarat.  Audentes,  Graece  &ap'peoov- 
zeq,  confidentes,  Tertullianus :  confisi, 
Ambrosius :  fidentes.  Dum  sumus,  Graece 
iv^TrjuouvTeg,  domi  agentes,  Ambrosius: 
inhabitantes ,  quod  noster  infra  vertit: 
praesentes.  Opponit  enim  Apostolus  haec 
duo,  lvbr\\L£l\,  domi  agere,  et  ex6*7]u.e'iv, 
peregrinari,  foris  agere;  quae  pari  gratia 
paronomasiae  Latine  reddi  non  possunt. 
Erasmus  participia  pro  verbis  posita  in- 
terpretatur  hoc  modo:  Itaque  bono  ani- 
mo  sumus  semper ;  et  scimus,  quod,  cum 
domi  sumus  in  corpore,  peregrinamur 
a  Domino. 

Verum  ex  consuetudine  sermonis  Apo- 
stolici  magis  apparet,  sententiam  inabso- 
lutam  et  suspensam  esse,  quam  post  pau- 
culorum  verborum  parenthesim  compleat, 
ibi:  audemus  autem  etc.  resumpto  verbo, 
cujus  participium  praemiserat.  Quam- 
quam,  ut  lux  accedat  orationi,  participia 
per  verba  commode  explicantur,  ad  hunc 

modnm:  Itaque  certa  spe  futurae  gloriae 
subnixi,  semper  bono  ac  fidenti  animo 
sumus,  non  interim  ignari,  quod,  quamdiu 
degimus,  et  quasi  domi  sumus  in  hoc 
mortalis  corporis  habitaculo,  peregrina- 
mur  et  absentes  sumus  a  Christo  Domino, 
cui  cupimus  esse  praesentes.  Dominum 
Christum  interpretor  hic  et  in  eo,  quod 
statim  sequitur:  Et  praesentes  esse  ad 
Dominum ;  tum  quia  familiare  est  Apo- 
stolo,  Christum  dicere  Dominum ;  tum 
vero,  quia  futuram  beatitudinem  alibi 
quoque  denotat  hujusmodi  sermone:  esse 
cum  Christo ,  nt  Phil.  1.:  Desiderium 
habens  dissolvi  et  esse  cum  Christo,  et 
1  Thess.  4. :  Et  sic  semper  cum  Domino 
erimus.  Ubi  Christum  intelligi  oportere, 
loci  contcxtus  palam  exigit.  Sed  et  ipse 
Dominus  ad  latronem,  Luc.  23. :  Hodie, 
inquit,  mecum  eris  in  Paradiso.  Unde 
et  Apoc.  14.  omnes  beati  describuntur 
sequentes  agnum,  quocumque  ierit,  et 
cap.  20.  regnare  dicuntur  cum  Christo. 

7.  (Per  fidem  enim  ambulamus,  et 
non  per  speciem).  Voculam  et  Graeca 
non  babent,  ut  neque  textus  Ambrosii. 
Est  autem  imperfecta  sententia.  Non  enim 
ambulatur  per  speciem ;  nam  vita  futura 
non  via  est,  per  qnam  ambuletur,  sed 
terminus,  in  quo  stetnr.  Supplendum  igi- 
tur :  non  per  speciem  stamus,  cognoscimus 
aut  videmus,  aut  quid  simile.  Est  quidem, 
ubi  ambulandi  metaphora  eliam  beatis 
attribuitur,  ut  Apoc.  3.:  Ambulabunt 
mecum  in  albis,  quia  digni  sunt.  Sed 
infrequens  est  hujusmodi  locutio ,  nec 
arabulare  dicuntur  beati,  nisi  adjuncto 
aliquo,  quod  tropo  gratiam  addat,  quale 
est:  in  albis  vestibus.  Alioquin  usitatum 
est,  ut  ambulare  tribuatur  iis,  quos  Theo- 
logi  viatores  vocant. 

Explicat  autem  Apostolus  absentiam, 
de  qua  dixit :  peregrinamur  a  Domino. 
Per  fidem  enim,  inquit,  ambulamus,  dum 
in  hoc  corpore  mortali  surans;  hoc  est, 
fide  duce  ac  praevia,  tendimus  ad  coele- 
stem  patriam ;  nec  adhnc  ad  speciem  per- 
tigimus,  sive  uecdum  per  speciem  videmus, 
id  est,  facie  ad  faciem,  sicut  priore  Epist. 
locutus  est  cap.  13.     Quod  enim  videre 


per  speciem,  et  videre  facie  ad  faciem, 
eadem  sint  Apostolo,  liquet  ex  eo,  quod 
fidei,  tamquam  imperfectae  et  aenigma- 
ticae  visioni,  utrumque  opponat;  hoc  qui- 
dem  loco  id,  quod  est  per  speciem,  in 
priore  autem  epistola,  videre  facie  ad 
faciem. 

Itaque  per  speciem  videre  Deuin,  est 
ipsam  speciem,  hoc  est  (ut  bene  Cajeta- 
nus  exponit)  ipsam  naturam  et  propriam 
pulchritudinem  Dei  intueri;  species 
enim  veritatem,  id  est,  rem  ipsam  seu  rei 
naturam  hic  significat;  quemadmodum  et 
imago  Hebr.  10.  in  illis  verbis:  Non 
ipsam  imaginem  rerum.  Hinc  apud 
Dialecticos  species,  Graece  st<5o<;,  pro 
natura  rei  propria,  quam  specificam  vo- 
cant,  usurpatur.  Et  quidem  hanc  speciei 
significationem  attendit,  qui  vertit:  In 
fide  versamur,  non  in  ipsa  re. 

Porro  si  per  fidem  ambulantes  peregri- 
namur  a  Domino,  igitur  Domioo  praesentes 
videmus  per  speciem  sive  per  essentiam. 
Non  quod,  ut  multi  putant,  Domino  prae- 
sentem  esse  sit  idem,  quod  Deum  per 
essentiam  videre;  sed  quia  praesentiam 
illam  hoc  bonum  comitatur.  Non  enim 
dicuntur  esse  cum  Christo,  nisi  qui  par- 
ticipes  sunt  bonorum  Christi  hominis, 
quorum  praecipuum  est  Deum  videre. 
Atque  hoc  nimirura  est,  quod  aitDominus, 
Joann.  17.:  Pater,  quos  dedisti  mihi, 
volo,  ut,  ubi  sum  ego,  et  illi  sint  me- 
cum.  Sequitur  enim :  Ut  videant  clari- 
tatem  meam,  quam  dedisti  mihi.  Quibus 
utique  verbis  precatur  suis  fidelibus  glo- 
riae  ac. felicitatis  secum  post  hanc  vitam 
consortium. 

8.  Audemus  autem,  et  bonam  volun- 
tatem  habemus.  Explet  sententiam  supe- 
riorem ;  dixerat  enim :  audentes  et  scien- 
tes;  deinde  subjunxit,  quid  sciant;  nunc 
vero,  illud  audentes  quo  referendum  sit, 
exponit,  idque  verbo  ipso  repetito,  cum 
dicit :  Audemus  autem,  sive  confidimus, 
et  bonam  voluntatem  habemus.  Graece 
uno  verbo  suSoxoSjisv,  id  est,  probamus, 
acquiescimus,  quod  vulgo  diceretur:  bene 
volumus.  Ambrosius  legit:  consentimus, 
Tertullianus:  boniducimus,  alias  bonum 

ducvmus.  Juxta  syntaxin  verborum  Apo- 
stoli,  quara  dixi,  quamque  genuinam  puto, 
particula  dk,  autem,  ftapeXxsi,  redundat, 
ut  loquitur  Oecumenius  et  ex  eo  repetit 
Gaignaeus.  Quamquam  et  sic  non  incom- 
mode  reddi  potest :  Audemus,  inquam,  et 
probamus,  etc. 

Magis  peregrinari  a  corpore,  id  est, 
absentes  esse  a  corpore,  velut  domicilio 
nostro,  magis  seu  potius,  quara  in  corpore 
morari.  Quod  si,  ut  habet  philosophia 
Platonis  et  theologia  Origenis,  corpus 
esset  carcer  animae,  et  non  naturalis  ejus 
sedes  atque  instrumentum ,  non  diceret 
Apostolus,  animam  a  corpore  peregrinari. 

Et  praesentes  esse  ad  Dominum. 
Graece:  et  domi  agere  ad  Dominum, 
sive  apud  Dominum;  id  est,  tamquam 
in  patria  praesentes  apud  Dominum  mo- 
rari.  Tertullianus  immorari  dixit.  Sin- 
gula  verba  singulis  membris  in  hac  peri- 
cope  reddenda  videntur.  Nam  fiducia, 
significata  verbo  cudemus,  proprie  respi- 
cit  praesentiam  cum  Domino.  Cujus  fidu- 
ciae  causa  reddita  fuit  illis  verbis :  Qui 
autem  efficit  nos,  etc.  Animus  vero  ac- 
quiescens,  quem  significat  illud:  bonam 
voluntatem  habemus ,  refertur  ad  hoc 
proximum :  peregrinari  a  corpore.  Quod 
etsi,  per  se  ac  nude  consideratum,  volun- 
tati  contrarium  sit,  secundum  quod  dixit: 
Nolumus  exspoliari,  consideratum  tamen 
ut  medium,  sine  quo  non  pervenitur  ad 
rem  per  se  bonam,  summeque  expeten- 
dam,  quale  est  Domino  praesentem  esse, 
Deumque  videre,  merito  placet,  et  ut 
bonum  quoddam  acceptatur  a  voluutate 
rationali.  Simile  est,  quod  dicit  Phil.  1.: 
Desiderium  habens  dissolvi  et  esse  cum 
Christo,  multo  magis  melius. 

Sensus  et  doctrina  Apostoli  est:  Ex 
Dei  promissione  non  modo  fidenter  ex- 
spectamus  gloriam  corporum  nostrorum 
per  resurrectionem  futuram  in  fine  sae- 
culi;  verum  etiam  interim  secundum  ani- 
mas  pari  fiducia  speramns  beatam  prae- 
sentiam  cum  Christo.  Qua  spe  ac  fiducia 
roborati,  aequo  animo  ferimus,  imo  libenter 
ac  prompta  voluntate  suscipimus,  quod 
a  corpore  peregrinandum  nobis  sit.    Evi- 


denter  ostendit  hic  locus  adversus  Grae- 
cos  schismaticos  et  nostri  temporis  haere- 
ticos,  sanctorum  animas  corporibus  exutas 
sive  a  corpore  peregrinantes  (utroque 
enim  modo  loquitur  Apostolus),  esse  Do- 
mino  praesentes;  et  quidem  eo  modo,  ut 
jam  non  per  fidem  ambulent,  sed  per 
speciera  teneant  ac  videant,  quod  in  cor- 
poribus  agentes  atque  a  Domino  peregri- 
nantes  crediderunt  ac  speraverunt.  Hoc 
autem  est  Deum  clare  et  per  essentiam 
intueri. 

Katiocinatur  enim  Apostolus  ad  hunc 
modum:  Dum  sumus  in  hoc  corpore, 
peregrini  sumus  a  Domino  quia  in  hac 
vita  per  fidem  ambulamus,  non  per  spe- 
ciem;  ut  ergo  praesentes  simus  ad  Domi- 
num,  utque  non  amplius  per  fidem  ambu- 
lemus,  sed  per  speciem  Deum  videamus, 
placitum  et  optabile  nobis  est  a  corpore 
peregrinari.  Quae  quidem  ratiocinatio 
prorsus  infirma  esset,  nec  ullo  pacto  con- 
cluderet,  optandum  nobis  esse  peregrinari 
a  corpore,  ut  Domino  praesentes  simus, 
Deum  per  speciem  visuri,  si  ad  speciem 
non  perveniretur,  nisi  postresurrectionem 
corporum.  Sic  enim  non  in  peregrinatione 
a  corpore,  sed  in  corporis  resumptione 
consequeremur  eximium  illud  bonum; 
neque  ad  illud  consequendum  quidquam 
compendii  nobis  adferret,  quod  a  corpore 
peregrinamur.  Hic  Apostoli  sensus,  quem 
dedimus,  magis  etiam  elucescet,  si  con- 
ferantur  ista  cuin  loco  memorato  Philipp. 
1.,  quo  dicit,  se  cupere  dissolvi,  et  esse 
cum  Christo.  Nec  vero  solum  Latini  in- 
terpretes  hunc  locum  sic  intellexerunt, 
sed  et  Graeci ,  nominatim  posteriores, 
Theophylactus  et  Oecumenius,  qui  id, 
quod  hic  dicitur:  per  speciem ,  diserte 
exponunt  per  illud,  quod  est:  faciead 
faciem  videre,  1  Cor.  13.,  docentque  ex 
mente  Pauli,  eam  felicitatem  ccntingere 
sanctis,  dum  a  corpore  peregrinantur. 

9.  Et  ideo  contendimus,  sive  absen- 
tes,  sive  praesentes,  placere  illi.  Inter- 
pres  mutat  vocabula,  quae  in  Graeco 
eadem  perpetuo  sunt,  habentia  jucundam, 
ut  supra  dictum  est,  allusionem.  Caete- 
rum  Graeca  lectio  sic  habet:  Idcirco  et 

contendimus,  sive  domi  agentes ,  sive 
peregrinantes,  beneplaciti  ei  esse.  Eo- 
dem  ordine  legit  Ambrosius:  sive  prae- 
sentes,  sine  peregrinantes.  Sensus  est: 
Quoniam  ergo  tanta  praemia  nobis  pro- 
posita  sunt  ac  promissa,  propterea  con- 
tendimus  (Graece  <piAoTtu.o6/jisfra),  id  est, 
certatim  atque  omni  studio  connitimur, 
fideliter  ac  sincere  coram  Deo  ministerium 
nostrum  exsequendo;  ut,  sive  degeutes  in 
hoc  doraicilio  corporis,  sive  ab  eo  per 
mortem  peregrinantes,  id  est,  seu  vivi, 
seu  mortui,  Christo  Domino  placeamus, 
acceptique  simus.  Nam  si,  dum  in  corpore 
sumus,  ei  placuerimus,  haud  dubie  post 
mortem  non  solum  placebimus  ei,  sed  et 
praesentes  illi  erimus,  et  cum  eo  regna- 
bimus. 

Minus  recte  Latini  quidam  absentiam 
et  praeseutiam  ad  Christum  referunt,  hoc 
sensu:  sive  absentes  a  Christo,  sive  illi 
praesentes.  Nam  praesentia  cum  Christo 
praemium  est,  propter  quod  assequendum 
contendimus  ei,  et  in  vita,  et  post  mortem, 
placere.  Et  quidem  Christo  placere  in 
hac  vita  meritum  est ;  post  mortem  autem 
necessaria  dispositio  ad  illud  praemiura. 

10.  Omnes  enim  nos  manifestari 
oportet  ante  tribunal  Christi.  Rationero 
reddit  ejus,  quod  dixit:  Contendimus, 
sive  praesentes,  sive  absentes  placere 
illi;  quia  nimirum  idem  ipse  est,  Petro 
teste  Act.  10.,  qui  constitutus  est  a  Deo 
judex  vivorum  et  mortuorum,  quos  hoc 
loco  per  praesentes  et  abseutes  diximus 
significari.  Pro  manifestari  textus  Am- 
brosianus  habet:  assistere.  S.  Ambrosius 
legit :  stare,  enarrans  Psalm.  1.  Caeterum 
Augustinus  pro  duabus  vocibus:  mani- 
festari  oportet,  passim  legit:  adstabimus, 
ut  Ench.  109. ,  lib.  de  praedest.  Sanct. 
cap.  12.  et  ad  Dulcit.  quaest.  2.,  sed,  ut 
suspicor,  usus  codice,  qui  confunderet 
hanc  sententiam  cum  altera  simili  Rom. 
14.,  quae  habet:  Omnes  stabimus,  sive 
adstabimus ,  sistemur ,  ante  tribunal 
Christi.  Nam  alioqui  plus  est  manife- 
stari,  cpavspcofrTJvat,  quod  hic  legitur, 
quam  adstare  sive  sisti,  rcapaaTTJvat,  quod 
in  Epist.  ad  Rom.  Multi  namque  judici- 


bus  sistuntur ,  qui  non  manifestantur ; 
ideoque  Theodoretus  annotat,  Apostolum 
non  dixisse :  sisti,  sed  manifestari.  Bifa- 
riam  autem  hoc  exponitur;  vel  ut  mani- 
festari  referatur  ad  judicem,  quia  nimi- 
rum  omnia  omnium  hominum  facta  per- 
fectissime  Christo  judici  nota  eiunt;  vel 
ut  referatur  ad  caeteros  omnes  homines, 
quia,  ut  ait  Liranus,  judicium  illud 
apparebit  omnibus  justum,  singulis  vi- 
dentibus  omnia  bona  et  mala  aliorum. 
Est  enim  sermo  de  extremo  et  universali 
judicio. 

Posterior  hic  sensus  congruit  cum  eo, 
quod  dixit  in  prima  Epist.  cap.  4.  de 
judice  Christo :  Qui  et  illuminabit  ab- 
scondita  tenebrarum,  et  manifestabit 
consilia  cordium;  utique  non  sibi,  qui 
omnia  novit  ab  initio ;  sed  cunctis  angelis 
et  hominibus.  Hunc  sensum  praeter  alios 
expresserunt  Theodoretus  et  Theophy- 
lactus,  quorum  alter  omnibus,  alter  om- 
nia  dicit  in  illo  judicio  manifestanda. 
Certe  prior  sensus  admitti  vix  potest. 
Non  enim  tunc  proprie  manifestabimur 
judici,  cui  semper  manifesti  sumus;  tam- 
etsi  improprie  posset  intelligi,  nos  illi 
manifestatum  iri ,  quatenus  scilicet  ipso 
actu  et  effectu  judicii  monstraturus  est, 
omnia  nostra  sibi  esse  raanifesta.  Porro 
tribunal  Christi  non  aliud  est,  quam  po- 
testas  ejus  judicaria;  et  ante  tribunal 
Christi  non  aliud,  quam  coram  Christo 
judice.  Quod  vero  dicit:  omnes  nos,  in- 
tellige  omnes  homines  sine  exceptione,  et 
proinde  etiam  nos  Apostolos  omnesque 
novae  legis  ministros,  videlicet  rationem 
sui  ministerii  Christo  Domino  reddituros. 
Quo  generali  sensu  locum  similem,  qui 
est  Rom.  14.,  ostendimus  accipiendum. 
Ubi  et  illud  exposuimus,  quomodo  judici 
Christo  sistenti  sint  etiam  Apostoli,  sicut 
hic  dicitur,  scilicet  ab  illo  judicandi,  cum 
eos  simul  cum  Christo  judices  sessuros, 
atque  duodecim  tribus  Israel  judicaturos 
ipse  Christus  pronuntiet  Matth.  19.  et 
Luc.  22.  Hoc  enim  propterea  dictum  est, 
quia,  qui  Christum  propius  secuti  sunt, 
omnibus  suis  Evangelii  causa  relictis, 
quales   imprimis   fuerunt  Apostoli,   tam 

erit  eorum  excellentia  sanctitatis  omnibus 
nota,  ut,  si  de  judiciis  humano  more  lo- 
quendum  sit,  non  solum  non  judicandi 
videantur  operum  ac  meritorum  discus- 
sione,  veram  etiam  digni  reputentur,  quos 
judex  honoris  causa  sibi  jubeat  assidere, 
velut  judieiariae  potestatis  ex  aliqua  parte 
consortes;  quemadmodum  dicto  loco  plu- 
ribus  id  a  nobis  explicatum  est. 

Ut  referat  unusguisque  propria  cor- 
poris,  prout  gessit,  sive  bonum,  sive 
malum.  Tlla  verba:  propria  corporis, 
prout  gessit,  in  Graeco  sic  leguntur:  xa 
6*ia  tou  ocouaxog,  7cp6g  a  £7ipa$ev,  id  est, 
ea,  quae  per  corpus,  ad  ea  seu  juxta  ea, 
quaefecit;  nisi  quod  exemplaria  quaedam 
habeant:  TCpOQ  o,  juxta  quod  fecit,  sensn 
tamen  eodem.  Supplendum  autem  priori 
parte:  ea,  quae  per  corpus  facta  sunt, 
quod  Ambrosianus  breviter  legit:  facta 
corporis.  Quod  additur:  prout  gessit, 
sive  juxta  ea,  quae  fecit,  declarat  ana- 
logiam  retributionis  ad  merita.  Sensus 
enim  Apostoli  est,  unumquemque  in  illo 
judicio  reportaturum  pro  iis ,  quae  in 
corpore  gessit  bona  vel  mala,  praemium 
vel  supplicium;  idque  juxta  meritorum 
cujusque  rationem;  ut  priori  parte  signi- 
ficetur  justa  retributio  in  genere,  quae 
ad  justitiam  commutativam  pertinet;  po- 
steriori  justa  retributionis  proportio,  scili- 
cet  ut,  quae  erit  in  utramque  partem  me- 
ritorum  disparitas,  eadem  servetur,  et  in 
remuneratione  bonorum,  et  in  punitione 
malorum ;  quod  est  officium  justitiae  distri- 
butivae.  Graecae  lectioni  favet  Tertul- 
lianus,  qui  libro  de  resurrect.  carn.  capit. 
43.  locum  hunc  ita  refert:  Ut  unusquis- 
que  reportet  per  corpus,  secundum  quae 
gessit,  et  cap.  59.:  XJt  referat  per  cor- 
pus,  prout  gessit,  et  lib.  5.  contra  Mar- 
cionem  cap.  12.:  quae  per  corpus  admi- 
sit.  Item  Augustinus,  qui  legit :  secundum 
ea,  quae  per  corpus  gessit,  lib.  17.  de 
civit.  Dei,  cap.  4.,  et  aliis  locis  supra  ci- 
tatis.  Meminit  hujus  lectionis  etiam  Lom- 
bardus  in  commentario.  Suffragatur  et 
Syra  paraphrasis,  quae  sic  habet:  Ut  re- 
pendatur  unicuique  in  corpore  suo  id, 
quod  factum  est  in  ipso. 


Caeterum  noster  interpres,  qui  scripsit: 
propria  corporis,  in  Graeco  pro  dia  legit 
r<5ia,  quod  et  hodie  legitur  in  Complu- 
tensibus  ac  Regiis.  Eam  Latinam  lectio- 
nem  habet  Cyprianus  ad  Quirin.  lib.  2. 
testim.  28.,  et  lib.*3.  testim.  56.;  necnon 
Ambrosius  in  enarratione  Psalmi  primi, 
et  Ruffinus  exponens  illa  symboli  verba : 
judicare  vivos  et  mortuos.  Dicuntur  au- 
tem  propria  corporis,  non  diversa  ab  iis, 
quae  propria  sunt  animae,  sed  ea,  quae 
singuli  fecerunt,  quisque  in  suo  corpore, 
dum  hic  viveret.  Quem  etiam  Graecae 
lectionis  sensum  esse,  diximus.  Quam- 
quam  et  anima,  dum  in  corpore  est,  nihil 
agit  sine  corporis  adminiculo ;  quemad- 
modum  nec  cogitare  quidquam  potest  sine 
phantasmate  corporeo.  Quo  tamen  Apo- 
stolum  respexisse,  non  putamus.  Igitur 
quod  ait:  prout  gessit,  prorsus  generale 
est,  ut  non  modo  complectatur  actiones 
exteriores,  verum  etiam  intimas  animo- 
rum  cogitationes,  quas  per  consilia  cor- 
dium  significavit  Apostolus  1  Cor.  4. 

Solet  hic  moveri  quaestio  de  infantibus, 
sive  renatis  in  Christo,  sive  non  renatis, 
qui  in  ea  aetate  mortui  sunt;  utrum  etiam 
hujus  sententiae  generalitate  comprehen- 
dantur.  Non  enim  videntur  quidquam 
gessisse,  ii  est,  fecisse  in  corpore,  quod 
praemium  aut  poenam  mereatur,  ut  qui 
rationis  usum  numquam  habuerint.  Re- 
spondet  Augustinus,  unumquemque  cen- 
seri  gessise  in  corpore  non  solum  id,  quod 
sua  voluntate  fecit,  sed  et,  quod  circa 
ipsum  factum  est,  ut  ei  noceret  aut  prod- 
esset,  dum  esset  in  corpore.  Q.uod  quidem 
in  parvulis  habere  locum  ostendit,  quo- 
niam  iis  vel  damnationem  adfert  pecca- 
tum  primi  parentis,  vel  prodest  ad  salutem 
baptismus  eis  impensus.  Ita  docet  lib.  6. 
contra  Jul.  cap.  10.,  et  in  Epist.  107., 
quae  est  ad  Vital. ,  et  attingit  lib.  de 
praedest.  Sanctor.  cap.  12.  Id  ipsum 
repetivit  ex  Augustino  Beda,  Glossator, 
Lombardus,  Hervaeus  et  alii. 

Sed  haec  responsio  difficultatem  habet. 
Non  enim,  nisi  valde  improprio  et  vio- 
lento  sermone,  dici  potest,  parvulos  ea 
fecisse,  quae  circa  illos  nescientes  aut  non 

consentientes  facta  sunt  ab  aliis ;  praeser- 
tim  si  facta,  ipsis  nondum  natis,  quale 
est  peccatum  primi  parentis ,  quo  totum 
infecit  genus  humanum. 

Quare  facilior  et  ad  Apostoli  mentem 
accommodatior  erit  responsio,  si  dicamus, 
ea,  quae  quisque  fecit,  sicut  ad  cogita- 
tiones  cordium  constat  extendi,  sic  etiam 
extendi  debere  ad  habitus  bonos  et  malos, 
aut  si  quid  habitibus  simile  voluntati  do- 
minans ,  ita  nimirum ,  ut  secundum  illud 
operatura  sit  voluntas,  si  rationis  usus 
accedat,  et  nihil  aliud  impediat.  Tale  est 
autem  peccatum  originale ,  quo  infecta 
est  uninscujusque  parvuli  voluntas,  donec 
renascatur.  Est  enim  habitus  quidam 
pravus  atque  corruptus,  uti  docet  S.  Tho- 
mas  1.  2.  quaest.  82.  art.  1.  et  alibi.  Tales 
quoque  sunt  habitus  infusi ,  fides ,  spes, 
charitas ,  quas  etiam  parvuli ,  dum  bapti- 
zantur ,  accipiunt.  Neque  enim  solum 
actus  boni  et  mali  subjicientur  judicio 
Dei,  verum  etiam  habitus  virtutum  et 
vitiorum  ,  quatenus  voluntarii  sunt.  Se- 
cundum  hos  enim ,  ut  coram  Deo  lauda- 
biles  et  vituperabiles  sunt  homines,  sic 
et  praemiis  aut  poenis  digni;  quemad- 
modum  ostendimus  ad  distinct.  30.  lib.  2. 
sentent. 

Hunc  Apostoli  locum  solent  objicere 
sectarii  contra  preces  et  sacrificia ,  quae 
pro  defunctis  in  Ecclesia  Catholica  fre- 
quenlantur.  Nam  si  in  die  judicii  refert 
unusquisque,  prout  ipse  gessit  in  corpore, 
dum  viveret,  seu  bonum,  seu  malum; 
igitur,  inquiunt,  nil  prodest  mortuis,  quod 
pro  eis  agunt  viventes.  Verum  huic  ob- 
jectioni  jam  olim  occurrit  Augustinus 
variis  locis ,  ut  in  lib.  de  cura  pro  mort. 
cap.  1.,  Enchir.  cap.  110.,  quaest.  2.  ad 
Dulc. ,  et  serm.  32.  de  verbis  Apost. 
Summa  responsionis  est,  mortuos,  dum 
viventium  suffragiis  adjuvantur,  recipere 
ea,  quae  ipsi  gesserunt  in  corpore;  quan- 
doquidem,  ut  sic  juvaii  possent,  dum 
viverent,  meruerunt.  Hoc  autem  meritum 
(ait  Augustinus  in  Enchirid.)  sibi  quisque, 
cum  in  corpore  viveret,  comparavit ,  ut 
ei  possent  ista  prodesse ,  quae  pro  mor- 
tuis  aguntur  a  vivis. 


Caeterum  e  diverso  manifeste  facit  hic 
locus  pro  meritis  operum,  tam  bonorum 
(quae  negant  haeretici),  quam  malorum. 
Nam  de  utrisque ,  quod  ad  generalem 
retributionis  ac  meriti  rationem  attinet, 
similiter  loquitur  Apostolus,  dicens,  unum- 
quemque  recepturum,  prout  gessit,  sive 
bonum,  sive  malum;  eo  duntaxat  discri- 
mine,  quod  ad  mala  merita  quisque  sibi 
sufficit ,  bona  vero  merita  Dei  dona  sunt, 
gratuito  nobis  per  Christimeritum  collata. 

11.  Scientes  ergo  timorem  Domini, 
hominibus  suademus.  Timorem  dixit  pro 
re  timenda,  more  Scripturae :  Cum  igitur 
(inquit)  nos ,  Evangelicae  legis  ministri, 
certo  futurum  sciamus ,  et  ante  oculos 
habeamus  severum  illud,  omnibusque 
merito  timendum  ac  tremendum  judicium 
Christi  Domini;  nitimur  hominibus  per- 
suadere  nostram  integritatem ,  ne  cui 
scandalo  simus. 

Deo  autem  manifesti  sumus.  Dico, 
inquit,  hominibus  suademus;  nam  quod 
ad  Deum  attinet,  nihil  opus  est ,  ut  illi 
nostram  integritatem  persuadeamus.  Novit 
enim  ille  recessus  intimos  cordis  nostri. 
Videtur  huic  loco  ex  diametro  repugnare 
quod  dicit  Gal.  cap.  1.:  Modo  enim  ho- 
minibus  suadeo ,  an  Deo?  quasi  dicat: 
Non  hominibus,  sed  Deo.  Verum  quomodo 
non  repugnet,  ex  illius  loci  commentario 
planum  fiet.  Pro :  manifesti  sumus,  Graece 
quidem  verbum  est  praeteriti  temporis 
7iecpav£ptou.£0a ,  qnod  vertendum  cuipiam 
videatur :  manifestati  sumus,  uti  reperio 
nonnullos  vertisse.  Sed  revera  significa- 
tionem  habet  praesentis ,  etsi  conjuncti 
cum  praeterito;  ut  in  aliis  quibusdam 
Graecis  verbis  contingit.  Significatur  enim 
manifesta  Dei  de  nobis  notitia  sic  prae- 
sens  ,  ut  semper  fuerit.  Unde  paene  om- 
nes  cum  nostro  interprete  verterunt: 
manifesti  sumus,  quod  et  e  Syriaco  textu 
nobis  redditur.  Interim  observa,  quod  si 
Deo  jam  manifesti  sumus,  non  ergo  Chri- 
sto  nos  manifestos  esse  demum  in  extremo 
judicio  sed  hominibus  coram  Christo;  uti 
dictum  est  supra. 

Spero  autem,  et  in  eonscientiis  vestris 
manifestos  nos  esse.    In  Graeco  non  ex- 

primitur  pronomen.  Itaque  verti  posset 
numero  singulari,  manifestum  me  esse, 
nisi  tam  praecedentia ,  quam  quae  se- 
quuntur,  pluralem  numerum  exigerent; 
quae  omnia  communi  nomine  fidelium 
ministrorum  verbi  Dei  dicuntur.  Jam 
quod  proxime  dictum  est  de  verbo  Graeco, 
pro  quo  transtulit  interpres:  manifesti 
sumus,  ad  hunc  quoque  locum  pertinet. 
Nec  enim  probo,  quod  apud  Sedulium 
lego :  manifestatos  esse,  licet  ex  verbo 
7t£<pavep6jofrai.  Sensus  igitur  est:  Spero 
et  confido ,  sinceritatem  nostram ,  qua  in 
Evangelico  munere  versamur,  ita  vobis 
jam  diu  manifestam  et  probatam  esse, 
ut  bene  recteque  de  nobis  sentiatis.  Hoc 
dicit  propter  aliquos,  qui,  a  pseudapo- 
stolis  male  persuasi,  minus  bonam  ha- 
bebant  de  Paulo  ejusque  collegis  existi- 
mationem. 

12.  Non  iterum  commendamus  nos 
vobis.  Graece:  Non  enim  iterum  nos 
ipsos  commendamus  vobis.  Tametsi  par- 
ticula  enim,  quae  nec  in  Syro  textu  legi- 
tur ,  nec  in  Ambrosiano ,  nec  in  omnibus 
Graecis,  haud  videtur  ad  sensum  con- 
ferre,  nisi  positam  intelligamus  pro  illa- 
tiva ;  ac  si  dicat  Apostolus :  Ideoque  non 
haec  scribo ,  quod  magnopere  studeam 
me  meosque  Evangelii  socios  iterum 
vobis  commeudare,  ut  quorum  in  con- 
scientiis  satis  manifesti  sumus.  Vide  no- 
stram  expositionem  ejus,  quod  supra 
dixit  initio  capitis  3. :  Incipimus  iterum 
nosmet  ipsos  commendare?  Ubi  etiam 
ratio  reddita,  cur  dicat:  iterum. 

Sed  occasionem  damus  vobisgloriandi 
pro  nobis.  Damus.  Graece  5i66vtsq_, 
dantes ,  etgloriandi,  xaux^uaT0C,  9^o- 
riationis.  Interpretes ,  ne  oratio  sit  im- 
perfecta ,  participinm  per  verbum  reddi- 
derunt.  Nam  quasi  interrogaretur:  Si 
haec,  quae  ad  laudem  vestram  pertinent, 
non  scribis  studio  commendandi  tui  ac 
tuorum,  quorsum  igitur  ea  commemoras? 
Sed,  inquit,  haec  scribimus,  occasionem 
dantes  vobis,  id  est,  ad  hoc,  ut  occasio- 
nem  demus  vobis  Corinthiis  nostro  no- 
mine  gloriandi ;  vel  clarius :  Ut  praebea- 
mus  vobis  materiam  gloriandi  de  nobis; 


idque  adversus  aemulos  gloriae  nostrae 
pseudapostolos,  qui  nobis  obtrectant. 
Haec  enim  erat  Paulo  justissima  causa 
sui  commendandi,  ne  per  ipsius  vitupera- 
tionem  et  contemptum  fructus  Evangelio 
deperiret.  Sensum  hunc  explicat,  quod 
sequitur : 

Ut  habeatis  ad  eos,  qui  in  facie  glo- 
riantur,  et  non  in  corde.  Ad  eos,  Graece 
TZpb^  touq,  etc.  Quod  verti  potest:  ad- 
versus  eos.  Quo  sensu  dixit  Latinus  in- 
terpres  1  Cor.  15.:  Si  ad  bestias  pugnavi. 
Nam  et  Graece  dicitur:  jiaxsoftat,  izpQQ 
Tiva,  quod  Latine:  pugnare  cum  aliquo, 
id  est,  contra.  Porro  verbum  $%fiT*> 
habeatis,  supplemento  eget.  Unde  alii 
pleno  sensu  vertunt :  Vt  aliquid  habeatis 
adversus  eos.  Quae  et  Ambrosiana  lectio 
est.  Idque  suo  commentario  plane  con- 
firmat  Oecumenius ,  nec  dissentit  Prima- 
sius ,  cujus  scholion  est :  Ut  habeatis  ad 
eos,  quid  respondeatis.  Atqui  Gaignaeus 
supplet  ex  eo,  quod  praecedit:  Uthabea- 
tis  occasionem  gloriandi  adversus  eos. 
Erasmus  annotat,  habeatis  positumpro: 
possitis  gloriari.  Nam  £X£tv.>  habere, 
pro  posse,  Graecae  consuetudinis  est.  Et 
tamen  idem  autor  in  sua  versione  maluit 
scribere,  quod  primo  loco  dixi,  sicut 
apud  Ambrosium  legerat.  Quod  et  nobis 
maxime  probatur. 

Itaque  sensus  est:  Ut  habeatis  in 
promptu,  quod  pro  nobis  dicatis  adversus 
eos,  qui  gloriantur  in  facie,  sive  in  ex- 
teriori  specie,  id  est,  de  iis,  quae  exterius 
apparent,  gloriam  captant;  nimirum  ad 
hoc  intenti,  ut  coram  hominibus  appa- 
reant  gloriosi;  sive  ea  de  se  praedicantes, 
quae  nihil  ad  veram  laudem  faciunt,  qua- 
lia  sunt  sapientia  et  eloquentia  saecularis, 
nobilitas  generis,  et  alia  hujusmodi;  sive 
more  hypocritarum  simulantes  virtutes, 
quas  non  habent.  Non  autem  in  corde^ 
id  est,  non  ex  cordis  et  conscientiae  testi- 
monio ;  quemadmodum  ipse  Paulus  gloria- 
batur.  Sic  enim  supra  cap.  1. :  Gloria 
nostra  haec  est  testimonium  conscientiae 
nostrae.  Sciendum ,  hanc  extremam  par- 
tem  in  Graeco  legi  sine  praepositione :  et 
non    corde;   ut  sensus   esse  possit:  Et 


EPISTOLAE  II.  AD  CORINTHIOS.   VERS.  13.  14. 


95 


non  ita  sentiunt  corde,  uti  foris  de  se 
praedicant;  non  tales  intus  se  vident, 
quales  exterius  videri  volunt;  conscientia 
uon  respondet  externae  speciei. 

13.  Sive  enim  mente  excedimus,  Deo. 
Nonnulli  codices  mss.,  necnon  concordan- 
tiae  veteres  pro  secunda  vocali  tertiam 
legunt:  excidimus  ipvo  excedimus.  Verum 
nostrae  lectioni  consonat  textus  Ambro- 
sianus.  Estque  sane  probabilius,  inter- 
pretem  nostrum  vertisse:  excedimus ,  ut 
qui  etiam  alias  mentis  excessum  vocat, 
quam  Ixotccoiv  Graeci  dicunt,  ut  Act.  10. 
et  11.  Est  autem  hoc  loco  verbum  re- 
spondens  I^sottju-sv,  id  est,  mente  ex- 
cedimus;  ac  si  dicat:  Extra  nos  positi 
sumus,  quod  alii  quidam  vertunt:  insa- 
nimus;  quemadmodum  et  Syra  trans- 
feruntur.  Qua  significatione  legitur  idem 
verbum  Marc.  3.,  ubi  nos  habemus  :  Quo- 
niam  in  furorem  versus  est.  Caeterum 
Augustinus  quidem  passim  legit  in  prae- 
terito:  mente  excessimus,  observato  tem- 
pore  verbi  Graeci,  ut  tract.  in  Joann. 
lib.  12.,  contra  Faustum  cap.  26.,  et  in 
enarrat.  Psalm.  30.  conc.  1.,  et  Psalm.  103. 
conc.  3.  Verum  id  accidit  interpretis  im- 
peritia,  qui  non  advertit,  hoc  verbum  ex 
iis  esse,  in  quibus  soleat  usurpari  tempus 
praeteritum  pro  praesenti.  Simile  verbum 
habuimus  supra  vers.  11. 

Dicere  coeperat  Apostolus ,  quae  ad 
laudem  suam  et  gloriam  spectarent,  id- 
que  adeo  in  consequentibus  hujus  episto- 
lae  prolixius  et  copiosius  facturus  est, 
improbitate  suorum  adversariorum  ad  eam 
rem  impulsus.  De  eo  nunc  se  excusat, 
et  hac  sententia  Corinthios  praemonet, 
ut  intelligant,  id  cum  ratione  et  ob  justara 
utilitatem  a  se  fieri.  Quod  autem  hujus- 
modi  gloriationem  suique  laudationem 
significare  voluerit  nomine  insaniae  atque 
insipientiae ,  patet  ex  iis ,  quae  scribit 
infra  cap.  11.  et  12.  Ratio  appellationis 
est ,  vel  quia  vulgus  eos  aestimat  parum 
sanos,  qui  laudes  suas  praedicant;  vel 
potius  quoniam  id  absque  justa  necessi- 
tate  facere,  revera  stultum  et  insanum 
est ;  ut  insanire  dicatur  hoc  loco ,  qui  fa- 
cit,  quod  solent  homines  non  sanae  mentis. 


Porro  supplenda  est  oratio  repetitione 
verbi  in  hunc  sensum:  Sive  insani  sumus, 
gloriose  de  nobis  ipsis  loquentes,  Deo 
insani  sumus;  id  est,  hoc  ipsum  facimus 
ad  gloriainDei,  ne,  si  nos  ejus  ministri 
vobis  habeamur  contemptui ,  simul  ejus 
doctrina  per  nos  praedicata  contemnatur. 
Quae  res  utique  cederet  in  ipsius  Dei 
contemptum . 

Sive  sobrii  sumus,  vobis.  Mentis 
sobrietas  intelligitur.  Nam  Graece  est: 
sfxs  oto(ppovouusv ,  id  est,  sanae  mentis 
sumus,  pro  quo  legit  Ambrosianus:  sa- 
num  sapimus,  Augustinus  vero:  tem- 
perantes  sumus.  Quorum  omnium  sensus 
idem  est  iste :  Sive  de  nobis  humiliter  ac 
modeste  loquamur,  quod  solent  homines 
sanae  mentis ,  vobis  tales  sumus ,  hoc  est, 
id  totum  vestri  causa  facimus,  imbecilli- 
tati  vestrae  nos  accommodantes ,  et  hu- 
militatis  exempla  praebentes.  Ad  hanc 
bimembrem  Apostoli  sententiam  (quam 
totam  Valla  breviter  et  complete  sic  red- 
dit:  Sive  desipimus,  Deo  desipimus; 
sive  sapimus ,  vobis  sapimus)  Graeci, 
Theophylactus  et  Oecumenius,  plures  ad- 
ferunt  sensus.  Ac  Latini  plerique,  ex 
Augustini  locis  supra  citatis,  mentis  ex- 
cessum  interpretantur  contemplationem 
sublimium  mysteriorum,  quae  capacita- 
tem  infirmorum  excedunt;  sobrietatem 
vero  doctrinam  captui  vulgari  accommo- 
datam.  Verum  sensus ,  quem  dedimus, 
quem  eundem  nec  Graeci,  nec  Latini 
praeterierunt ,  nobis  videtur  omnino  ger- 
manus.  Caeterum  notanda  Pauli  modestia 
vel  in  eo  ipso,  quod,  cum  haec,  quae 
scribit,  in  ipsius  personam  potissime 
competerent,  tamen,  ut  communi  nomine 
multorum  scribens,  utatur  numero  plurali. 

14.  Charitas  enim  Christi  urget  nos. 
Graece  oovsxsi ,  constringit,  compellit 
nos.  Id  vero  est  urgere.  Charitatem 
Christi  intelligit  vel  eam,  qua  nos  Chri- 
stum  diligimus,  vel  qua  Christus  nos 
diligit.  Nam  uterque  sensus  exstat  apud 
interpretes ,  tam  Graecos ,  quam  Latinos. 
Prior  sic  explicatur:  Ad  id,  quod  dixi, 
faciendum  urget  nos  Apostolos  et  Evan- 
gelii  ministros  illa  charitas,  qua  Christum 

ut  Dominum  nostrum ,  qui  nos  redemit, 
diligimus ,  volentes  omnia  facere  ad  ejus 
nutum  et  honorem,  ut  servos  redemptitios 
decet ,  qui  non  sunt  sui,  sed  Domini.  Cui 
intellectui  possunt  etiam,  quae  sequuntur, 
aptari.  Quae  tamen  diligentius  expensa 
niagis  postulare  nobis  videntur  alterum 
sensum,  ut  tale  sit,  quod  dicit  Apostolus: 
Neque  gloriae  cupiditas  cogit  nos  insa- 
nire;  neque  rursus  abjectio  et  pusillitas 
animi  sobrios  nos  reddit;  sed  ad  utrum- 
que  nos  urget  et  impellit  exemplum  cha- 
ritatis  Christi  pro  omuibus  mortui. 

Si  enim  Christus  pro  omnibus  mortuus 
est ,  quid  non  facere  nos  debemus,  ut  eos, 
pro  quibus  ille  mortuus  est,  adducamus 
ad  salutem  ?  Unde  ait  in  priore  epistola 
cap.  9. :  Omnibus  omnia  factus  sum ,  ut 
omnes  facerem  salvos.  Exemplum  vero 
Christi  ad  procurandam  proximorum  sa- 
lutem  alibi  quoque  Paulus  allegat,  ut 
Rom.  15.:  Unusquisque  vestrum,  inquit, 
proximo  suo  placeat  in  bonum,  ad 
aedificationem.  Etenim  Christus  non 
sibi  placuit.  Et  iterum :  Suscipite  invi- 
cem,  sicut  et  Christus  suscepit  vos ,  in 
honorem  Dei.  Similiter  allegat  Joannes 
1.  epist.  3.  dicens:  In  hoc  cognovimus 
charitatem  Dei,  quoniam  ille  animam 
suam  pro  nobis  posuit ,  et  nos  debemus 
pro  fratribus  animas  ponere.  Confirmat 
hunc  commentarium  quod  Paulus  ista 
scribit  de  se.  suisque  collegis ,  ut  vicariis 
et  legatis  Christi;  quemadmodum  in  se- 
quentibus  aperte  declarat.  Itaque  dicere 
vult,  exemplo  Christi,  qui  sic  dilexit  nos, 
ut  pro  nobis  omnibus  mortem  subiret, 
urgeri  se,  tamquam  ejus  legatum,  ad 
impendendum  se  totum  iis,  quos  Christus 
ita  dilexisset. 

Aestimantes  hoc,  quoniam,  si  unus 
pro  omnibus  mortuus  est,  ergo  omnes 
mortui  sunt.  Aestimantes  :  Graece  xpi- 
vovxac ,  judicantes ,  ut  habet  textus  Am- 
brosii,  sicut  et  legit  Augustinus  lib.  11. 
contra  Faust.  cap.  8.,  et  sensus  est: 
Animo  reputantes.  Particula  £t,  si,  in 
quibusdam  Graecis  codicibus  abest;  nec 
eam  legerunt  Theophylactus  et  Oecume- 
niue.     Veri8imile   tamen    est,    a   Paulo 


scriptam  fuisse ,  quod  et  sermonis  con- 
nexioni  serviat,  et  in  plurimis  adhuc  le- 
gatur  Graecis  codicibus ,  qui  hodie  ex- 
stant.  Ansam  praetermittendi  incauto 
scriptori  Graeco  dedisse  potuit  similitudo 
dictionum  £i  et  stC;  ut  in  ejusmodi  con- 
tingit.  Quod  dicit  Apostolus :  unum  pro 
omnibus ,  scilicet  hominibus  redimendis 
mortuum  esse ,  nempe  Christum  Domi- 
num,  id  recte  Prosper  in  responsione 
prima  ad  objectiones  Vincentianas,  de 
magnitudine  et  potentia  pretii,  per  Chri- 
stum  in  morte  oblati,  exponit.  Fuit  enim 
pretium  illud  sufficiens  et  superabundans 
ad  omnes  redimendos  atque  salvandos. 
Verum  non  omnibus,  sed  solis  electis, 
ex  Dei  praedestinantis  voluntate  appli- 
catur. 

Atque  hoc  est ,  quod  Theologi  tradunt, 
Christum  sua  passione  sufficienter  omnes 
redemisse,  sed  non  omnes  efficienter. 
Quam  efficientiam  attendentes  alii  qui- 
dam ,  priore  sensu  non  repudiato ,  Pau- 
lum  de  praedestinatis  interpretantur ,  ut 
quibus  omnibus  et  solis  efficaciter  ad 
salutem  prodest  mors  Christi.  Hic  com- 
mentarius  est  apud  Haimonem  et  Her- 
vaeum ;  necnon  apud  Hugonem  Victori- 
num  in  quaestionibus  loci  praesentis ,  ubi 
sensum  hunc  Hieronymo  adscribit.  Eun- 
dem  tradit  S.  Thomas ,  exponens  illud 
Heb.  2. :  Ut  gratia  Dei  pro  omnibus 
gustaret  mortem  •  quamvis  et  alterum 
sensum  adjungat. 

Uter  vero  sensus  huic  loco  magis  con- 
veniat ,  pendet  ex  intellectu  ejus ,  quod 
infert  Apostolus:  ergo  omnes  mortui 
sunt.  Quod  quidem  B.  Thomas  trifariam 
intelligi  posse  docet.  Primum ,  ut  sensus 
sit,  omnes  esse  mortuos  morte  peccati  in 
Adam.  Quae  expositio  fere  est  omnium 
commentatorum ,  adeoque  legentibus  ob- 
via,  ut  Cajetanus  affinnet,  procul  dubio 
sermonem  hic  esse  de  omnium  hominum 
morte ,  quae  est,  peccati  originalis.  Ac 
certe  bona  est  sequela:  Si  pro  omnibus 
mortuus  est  Christus,  omnes  mortuos  esse 
morte  peccati.  Siquidem  Christus  ad  hoc 
mortuus  est,  ut  homines  a  morte  peccati 
redimeret.    Quare  si  nullus  est  hominum, 

pro  quo  Christus  non  sit  mortuus ,  utique 
consequens  est,  nullum  esse,  qui  sit  a 
peccato ,  saltem  originali ,  immunis.  Hic 
commentarius  supponit  sensum  antece- 
dentis  generalem;  scilicet  pro  omnibus 
in  universum  hominibus  mortuum  esse 
Christum,  et  non  solum  praedestinatis. 
Non  enim  aliter  ex  hoc  loco  colligi  pos- 
set,  omnes  in  universum  homines  morte 
peccati  mortuos  esse,  quod  ex  eo  col- 
ligunt  dictae  expositionis  autores. 

Unde  et  Augustinus  adversus  Pelagia- 
nos,  originale  peccatum  negantes,  utitur 
inter  alia  hujus  Scripturae  testimonio, 
quo  doceat,  ne  quidem  infantes  recenter 
natos  a  peccato  liberos  esse,  quoniam  et 
pro  eis  mortuus  sit  Christus;  ut  lib.  1.  de 
baptism.  parvulorum ,  cap.  27.,  et  lib.  6. 
contra  Julianum,  cap.  4.  Qui  et  ejusdem 
doctrinae  generalitatem  expressit  lib.  20. 
de  civitate  Dei,  cap.  6.,  ubi,  recitatis  ex 
hoc  loco  verbis  Apostoli ,  sic  infert :  Om- 
nes  itaque  mortui  sunt  in  peccatis,  ne- 
mine  prorsus  excepto,  sive  originalibus, 
sive  etiam  voluntate  additis.  Quae  ea- 
dem  verba  V.  Beda  retulit  in  sua  collec- 
tanea,  deinde  et  Hervaeus  intexuit  suo 
commentario.  Nam  exceptio,  quae  apud 
hunc  autorem ,  sub  Anselmi  nomine  citari 
solitum ,  apposita  legitur :  dempta  matre 
Dei,  contra  mentem  autoris ,  ac  repu- 
gnante  contextu,  inserta  est  ab  aliquo, 
zelum  (ut  arbitror)  habente  matris  Dei, 
non  sucundum  scientiam.  Veruntamen 
hic  commentarius ,  quem  primo  loco  di- 
ximus  adferri  a  S.  Thoma ,  etsi  veram 
sententiam  contineat,  non  admodum  qua- 
drat  Apostoli  instituto,  nec  connecti  facile 
potest  cum  iis ,  quae  sequuntur. 

Est  igitur  secundus  apud  eundem  sen- 
sus ,  ut  omnes  mortui  dicantur  veteri 
vitae,  nec  significetur,  quid  sit,  sed  quid 
esse  debeat.  Nam  quia  Christus  mortuus 
est  ad  delenda  peccata ,  si  pro  omnibus 
mortuus  est,  igitur  omnes  mori  debent 
veteri  vitae ,  scilicet  peccati ,  et  vivere 
vita  justitiae.  Quod  et  typice  per  Christi 
mortem  ac  resurrectionem  significatum 
fuit,  quemadmodum  docet  idem  Aposto- 
lus  Rom.  6. 

Guil.  Estii  Comm.  Tom.  II. 


Tertius  apud  Aquinatem  sensus  est: 
Ergo  mortui  sunt  omnes,  id  est,  ita  se 
debet  quisque  reputare ,  et,  ut  ait  Apo- 
stolus,  judicare,  ac  si  mortuus  esset  sibi 
ipsi.  Qui  proinde  non  debeat  deinceps 
sibi  vivere,  sectando  ea,  quae  sibi  com- 
moda  sunt;  sed  vivere  Christo,  gloriam 
ejus  quaerendo,  et  voluntatem  ejus  im- 
plendo.  Sensum  hunc  ex  glossa  ordinaria 
desumptum  S.  Thomas  amplectitur  iam- 
quam  magis  litteralem,  atque  eum  solum 
adfert  Liranus,  Thomae  sententiam  se- 
cutus. 

Ac  revera  sensus  iste  contextui  sermo- 
nis  Apostolimaxime  congruit.  Nam  verbis 
supeiioribus ,  quibus  dixit :  sive  enim 
mente  excedimus ,  Deo ,  etc. ,  professus 
est ,  se  nihil  sui  gratia  facere ,  sed  omnia 
sua  referre  ad  Dei  gloriam  et  communem 
hominum  salutem.  Quae  vero  sequuntur, 
hunc  intellectum  plaue  explicant,  ut  sta- 
tim  videbimus.  Est  autem  locus  huic  si- 
millimus  Rom.  14.,  ubi  sic  ait:  Nemo 
enim  nostrum  sibi  vivit ,  et  nemo  sibi 
moritur.  Sive  enim  viiimus,  Domino 
vivimus ;  sive  morimur ,  Domino  mori- 
mur.  Sive  ergo  vivimus ,  sive  morimur, 
Domini  sumus.  In  hoc  enim  Christus 
mortuus  est  et  resurrexit,  ut  et  mortuo- 
rum ,  et  vivorum  dominetur.  Ex  quo 
etiam  loco  declaratur  vis  argumentationis 
Apostolicae,  consistens  in  eo,  quod  Chri- 
stus  sua  morte  nos  redemit.  Qua  ratione 
et  ipse  factus  est  omnium  nostrum  Domi- 
nus ,  et  nos  ejus  servi.  Servus  autem  non 
suus  est,  sed  domini  sui;  ideoque  non 
sibi  operatur,  sed  domino.  Quare  si  pro 
omnibus  mortuus  est  Christus ,  omnes 
ergo ,  quod  ad  suas  ipsorum  actiones 
attinet,  sibi  mortui  sunt,  et  Christo  Do- 
mino  vivere  debent. 

Denique  jam  ex  his  satis  apparet,  id, 
quod  dicit  Apostolus,  Christum  pro  om- 
nibus  mortuum  esse ,  de  praedestinatis 
sive  electis  convenienter  intelligi,  tam- 
quam  ratiocinetur  hoc  raodo :  Si  Christus 
pro  omnibus,  quos  ad  vitam  elegit,  mor- 
tuus  est,  igitur  omnes  redemptionis  ejus 
facti  participes,  qui  proinde  ex  electorum 
numero  se  esse  merito  confidunt,  (juxta 

secundum  sensum)  mori  debent  in  dies 
veteri  vitae,  et  vivere  vitam  novam ;  aut 
(juxta  tertium  sensum)  mortui  esse  debent 
sibi  ipsis,  ut  jam  non  suis  commodis  stu- 
deant,  sed  gloriae  Domini  redemptoris 
sui,  et  saluti  electorum,  pro  quibus  redi- 
mendis  ille  mortuus  est,  sicut  idem  Apo- 
stolus  alibi  dicit :  Omnia  sustineo  propter 
electos,  ut  et  ipsi  salutem  consequantur, 
2  Tim.  2.  Porro  consequentiam  argumen- 
tationis,  quam  juxta  postremum  sensum 
facit  Apostolus,  amplius  declarant  ea, 
quae  sequntur: 

15.  Etpro  omnibus  mortuus  est  Chri- 
stus.  In  Graeco  non  additur  Christus' 
sed  subauditur  unus  ex  parte  praecedenti. 
Particulam  et  alii  pro  causali  scriptam 
volunt:  Nam  pro  omnibus  mortuus  est, 
quod  Hebraeis  non  est  infrequens;  alii 
per  autem  exponunt,  ut  haec  sit  antece- 
dentis  conditionaliter  positi  resumptio, 
quasi  dicat:  Atqui  pro  omnibus  mortuus 
est  unus;  nempe  propter  id,  quod  se- 
quitur : 

Ut,  et  qui  vivunt,  jam  non  sibi  vi- 
vant,  sed  ei,  qui  pro  ipsis  mortuus  esi, 
et  resurrexit.  Graece :  Ut,  qui  vivunt, 
non  amplius  sibi  ipsis  vivant,  sed  etc. 
Augustinus  quoque  sine  conjunctione  le- 
git:  ut,  qui  vivunt,  lib.  20.  de  civit.  Dei, 
cap.  6.,  et  alibi.  Sensus  periodi  est :  Ad 
hoc  unus  ille,  scilicet  Cbristus,  pro  omni- 
bus  mortuus  est,  ut  iidem  illi,  pro  quibus 
mortuus  est/  quamvis  vivant  vita  naturali, 
deinceps  tamen  non  sibi  vivant,  quasi 
liberi  facientes,  quidquid  suggesserit  pro- 
pria  voluntas ;  sed  sibi  mortui,  vivant  ei, 
qui  pro  ipsis  mortuus  est,  id  est,  omnes 
suae  vitae  actiones  instituant  ad  nutum 
et  voluntatem  et  honorem  sui  Domini,  qui 
ipsos  sua  morte  redemit,  eoque  redem- 
ptionis  jure  servos  suos  effecit.  Addit  au- 
tem :  et  resurrexit,  sive  ad  insinuandum 
beneficium  immortalitatis  per  Christi  re- 
surrectionem,  velut  exemplarem  causam 
omnibus  nobis  propositum;  seu  potius,  ut 
significet,  nobis  vivendum  esse  Christo 
ea  vita,  cujus  typus  est  resurrectio  Christi, 
id  est,  vita  nova;  sicut  mori  debemus 
nobis     ipsis ,     ac     vitae     veteri ,     quam 


mortem  typice  denotat  mors  Christi,  ut 
habetur  Rom.  6.  Pro  quo  sensu  facit, 
quod  paulo  post  dicitur:  Si  quis  ergo  in 
Christo,  nova  creatura •  vetera  transie- 
runt  etc.  Jam  ex  hac  declaratione  liquet, 
quam  locus  iste  persimilis  sit  ei,  quem 
paulo  ante  protulimus  ex  epist.  ad  Eom. 
cap.  14. 

16.  Itaque  nos  ex  hoc  neminem  novi- 
mus  secundum  camem.  Ex  hoc,  scilicet 
tempore.  Nam  Graece  est  oltzo  too  vDv, 
ex  nunc,  id  est,  deinceps,  de  caetero. 
Obscuritatem  habet  hic  veisus,  adeo  ut 
ingenue  fateatur  Hofmeisterus,  commen- 
tator  haud  ineptus,  haec  Apostoli  verba 
suum  intellectum  longe  superare.  Inde 
nata  varietas  expositionum,  quas  permul- 
tas  videre  est  apud  S.  Thomam  in  com- 
mentario,  ubi  docet,  illud :  secundum  car- 
nem,  posse  construi  vel  cum  vocabulo 
neminem ,  vel  cum  verbo  novimus ;  id 
est,  posse  referri  vel  ad  cognitum,  vel  ad 
cognoscentem.  Utriusque  vero  constru- 
ctionis  plures  adfert  sensus,  ex  quibus 
satis  nobis  erit  adduxisse  magis  probabi- 
les.  Inter  quos  sane  vix  numerari  potest, 
quod  Theophylactus  et  Oecumenius,  au- 
tore  Chrysostomo,  neminem  secundum 
carnem,  id  est,  nullum  viventem  secun- 
dum  veterem  et  carnalem  vitam  deinceps 
a  Paulo  cognosci,  interpretantur.  Neque 
enim  Christum  secundum  carnem  (quod 
afnrmat  verbis  sequentibus)  hoc  modo 
Paulus  aliquando  cognoverat.  Ur.de  et 
in  ea  parte  variare  eoguntur  suam  expo- 
sitionem. 

Alii  multo  probabilius  hoc  sensu  nectunt 
ista  verba  cum  superioribus :  Quoniam 
Christus  pro  nobis  resurrexit,  ut  nos  im- 
mortales  redderet,  idcirco  nos,  hac  spe 
immortalitatis  erecti,  et  in  eain  totis  ani- 
mis  intenti,  de  caetero  neminem  secun- 
dum  carnem  hanc  mortalem  magni  faci- 
mus,  nec  magnopere  curamus  ea,  quae 
sunt  praesentis  ac  mortalis  vitae,  tam  in 
nobis,  quam  in  aliis;  quandoquidem  nec 
Christum  ipsum  (juxta  id,  quod  sequitur) 
jam  cogitamus  ut  mortalem ,  sed  ut  im- 
mortalem ;  et  proinde  ejus  praesentiam  in 
carne   mortali,    quae   caeteris   Apostolis 

contigit,  quam  et  ego  aliquando  magni 
feci,  nunc  parvi  pendo.  Et  quid  mirum? 
quando  illa  Christi  praesentia  secundum 
carnis  infirmitatem  impedimento  fuit 
Apostolis,  quo  minus  spiritualem  Cliristi 
doctrinam  caperent.  Unde  dicit  ad  eos, 
Joannis  16.:  Expedit  vobis,  ut  ego  va- 
dam;  si  enim  non  abiero,  paracletus 
non  veniet  ad  vos. 

Ita  fere  locum  hunc  intellexerunt  Au- 
gustinus  lib.  11.  contra  Faustum,  cap.  7. 
et  8.,  et  Leo  sermone  1.  de  resurrect. 
Domini.  Sensum  Augustini  paene  verba- 
tim  referunt  in  suis  commentariis  Lom- 
bardus  et  Hervaeus.  Sed  et  Thomas  hunc 
intellectum  caeteris  anteponere  videtur. 
Nec  vero  repugnat,  quod  Dominus  Matth. 
13.  et  Luc.  10.  beatos  pronuntiat  suos 
discipulos,  quod  ipsum  coram  etiam  in 
carne  mortali  viderent  et  audirent;  quae 
res  antiquis  Prophetis  et  justis  exoptata 
non  contigisset.  Nam  beatos  dicit  ex 
comparatione  duntaxat,  id  est,  si  ipsi 
conferantur  cum  illis,  qui  Christi  venturi 
tantum  obscuram  habuerant  notitiam. 
Sunt  enim  (quod  ad  rem  praesentem  atti- 
net)  tres  gradus  notitiae  Christi  conside- 
randi,  in  quorum  infimo  consistit  obscura 
notitia,  quam  habuerunt  de  Christo  Pro- 
phetae,  ac  caeteri  priorum  temporum 
justi.  Secundum  gradum  tenet  evidens 
per  sensum  notitia,  qualis  fuit  Apostolo- 
rum  et  omnium  eorum,  qui,  Christum  in 
carne  mortali  videntes,  in  eum  credide- 
runt.  Tertius  gradus  est  ejus  notitiae, 
qua  Christus  cognoscitur  per  praesentiam 
in  vita  immortali.  De  qua  superius,  versu 
8.:  Confidimus,  inquit,  praesentes  esse 
ad  Dominum.  Medius  ergo  gradus  re- 
spectu  primi  raagnum  quiddam  erat  ac 
vehementer  optabile;  non  magnum  autem, 
sed  imperfectum,  respectu  tertii. 

Caeterum  hic  commentarius,  etsi  pro- 
bus  et  ab  Augustino  diligenter  explicatus, 
infirmari  tamen  videtur  hac  ratione,  quia 
Paulus  illo  modo  Christum  secundum 
carnem  numquam  noverat ,  hoc  est ,  in 
carne  mortali  numquam  eum  viderat,  ut 
dicere  posset  id,  quod  sequitur :  Et  si 
cognovimus  secundum  carnem  Christum. 


Nec  satis  est,  si  dicas  (ut  quidam  respon- 
dent),  in  persona  aliorum  Apostolorum 
hoc  a  Paulo  scribi.  Nam  tota  hac  dispu- 
tatione,  qua  de  ministris  agit  novae  legis, 
quaecumque  scribit,  ea  vel  maxime  in 
sua  ipsius  persona  scribit.  Eadem  ratione 
refellitur  Cajetanus,  qui  locum  hucc  ex- 
ponit  de  Messia  carnali,  qualem  exspe- 
ctant  Judaei.  Sensum  enim  facit  hujus- 
modi:  Itaque  nos  ex  eo  tempore,  quo 
Christus  resurrexit,  didicimus  et  novimus, 
neminem  renovatorem  saeculi  secundum 
carnem,  hoc  est,  secundum  carnis  officia 
viventem,  nobis  exspectandum  esse.  Et 
quamvis  Apostoli  Christum  susceperunt 
secundum  carnis  officia  viventem,  quando 
cum  eo  conversati  sunt  in  terra,  id  tantum 
ad  tempus  fuit,  donec  compleret  Christus 
mysteriuin  nostrae  redemptionis.  Nam  de 
caetero  usque  in  aeternum  nec  illi,  nec 
nos  Christum  ut  talem  novimns ;  sed  so- 
lummodo  novimus  eum  viventem  secun- 
dum  spiritum  in  carne  immortali.  Hic 
seusus,  quem  et  alii  quidam,  etsi  diversis 
verbis,  tradunt,  refellitur,  ut  dixi,  perinde 
uti  superior,  quia  de  Paulo  falsum  est, 
quod  eo  modo  Christum  secundum  car- 
nem  aliquando  noverit.  Adde,  quod  non 
de  solo  Messia  loquitur  Paulus,  sed  gene- 
raliter  inquit :  Ex  hoc  neminem  novimus 
secundum  carnem;  quod  deinde  specia- 
tim  etiam  de  Christo  pronuntiat. 

Est  igituralia  quaedam  expositio,  quam 
insinuantmagis,  quam  aperiuntGaignaeus 
etalii  nonnulli,  quam  et  sequiturEiasmus 
in  paraphrasi.  Cum  enim  pseudapostoli, 
qui  utique  Judaei  erant,  inter  alia  gloria- 
rentur  de  nobilitate  generis,  quod  Hebraei, 
quod  Israelitae,  quod  semen  Abrahae 
essent;  ut  infra  cap.  11,  versu  22.,  quod 
totum  Apostolus  ibidem  versu  18.  vocat 
gloriari  secundum  carnem;  docet  hic,  us- 
que  adeo  se  sibi  ipsi  ac  veteri  vitae  mor- 
tuum  esse,  et  in  alium  hominem  trausmu- 
tatum,  ut  jam  nihil  illorum  magni  faciat. 
Docet  autem  id  ipsum  plenius  in  epistola 
ad  Philipp.  3.,  ubi,  adversus  eosdem  agens 
pseudapostolos  in  carne  fiduciam  ha- 
bentes,  scribit,  se  quidem  etiam  habere, 
unde  confidere  possit  in  carue,   sed  uni- 

versam  illam  in  carne  gloriandi  matcriam 
aestimasse  propter  Christum  ut  dctrimenta 
et  stercora.  Qui  locus  est  pro  commen- 
tario  loci  praesentis. 

Cujus  proinde  sensus  quam  maxime 
probabilis  est  iste :  Cum  itaque  nos  novae 
legis  ministri  per  Christum  mortui  simus 
vitae  veteri  ac  nobis  ipsis,  et  in  novam 
cum  Christo  vitam  transformati ,  sane  ex 
eo  jam  tempore,  quo  fungimur  hoc  mini- 
sterio,  neminem  novimus  secundum  car- 
nem,  notitia  videlicet  amoris  et  propen- 
sioris  affectus;  id  est,  in  nemine  gloriamur 
carnalis  propinquitatis  causa,  ne  quidem 
in  ipso  Abraham,  patre  nostro  secundum 
carnem,  ut  appellatur  Rom.  4. 

Et  si  cognovimus  secundum  carnem 
Christum ;  sed  nunc  jam  non  novimus. 
Graece :  Si  vero  etiam  cognovimus  se- 
cundum  carnem  Christum;  sed  nunc 
non  amplius  cognoscimus.  Ubi  sed  pro 
tamen  positum  est ,  quomodo  reddidit 
interpres  capite  superiori,  versu  16.: 
tamen  is,  qui  intus  est,  renovatur  etc. 
Auget  orationem  Apostolus  hac  parte, 
quasi  in  immensum.  Poterat  enim  dicere: 
Nec  ipsum  Abraham  novimus  secundum 
carnem ;  sed  nominare  voluit  quendam 
incomparabiliter  majorem.  Quin  etsi,  in- 
quit,  aliquando  magnum  et  gloriosum 
putavimus,  gentilem  et  consanguineum 
esse  Christi  secundum  carnem;  at  nunc 
ita  penitus  mortui  sumus  affectibus  vitae 
veteris,  ut  non  amplius  in  hujusmodi  re 
gloriandum  nobis  censeamus.  Etenim 
pseudapostolos  in  eo  vel  imprimis  gloria- 
tos  fuisse,  quod  Christo  essent  carne  et 
sanguine  conjuncti,  non  est  dubitandum  ; 
quandoquidem  Apostolus  Eom.  9.  inter 
praerogativas  Judaeorum  hoc  etiam  enu- 
merat,  quod  ex  iis  esset  Christus  secun- 
dum  carnem.  Veruntamen  id  non  esse 
magni  faciendum ,  ipse  etiam  Christus 
docuit,  quando,  quibusdam  sibi  nuntian- 
tibus  adventum  suae  matris  et  fratrum, 
respondit:  Mater  mea  et  fratres  mei  hi 
sunt,  qui  verbum  Dei  audiunt  et  fa- 
ciunt,  Lucae  8. 

Porro  sciendum  est,  hujus  loci  testi- 
monio    Faustum    Manichaeum    quondnm   i 


abusum  fuisse,  quo  doceret,  Christum  Do- 
minum  non  habuisse  veram  carnem.  Di- 
cebat  enim,  Paulum,  quamvis  aliter  for- 
tassis  aliquando  sensisset,  ut  in  epistola, 
quam  ad  Romanos  scripserat,  cap.  1.,  ubi 
Christus  legitur  factus  ex  semine  David 
secundum  carnem,  in  hoc  loco  senten- 
tiam  correxisse,  quando  dixit:  Etsi  cogno- 
vimus  Christum  secundum  carnem, 
nunc  tamen  non  novimus.  Ita  refert 
Augustinus  ipsius  Fausti  verbis  lib.  11. 
adversus  eum  scripto,  cap.  1.  Refellit  au- 
tem  cap.  7.,  idque  duplici  ratione.  Pri- 
mum  quia,  si  Christus  numquam  fuit 
secundum  carnem,  mentitus  est  Paulus, 
cum  ait:  Cognovimus  eum  secundum 
carnem.  Siquidem  nemo  cognoscit,  quod 
non  est.  Neque  enim  Paulus  dixit:  Puta- 
vimus,  quod  est  opinantis  vere  aut  falso; 
sed :  cognovimus.  Deinde ,  et  quidem 
efiicacius,  hoc  argumento :  Quod  si  Chri- 
stus  ideo  non  habuit  carnem,  quia  dicit 
Apostolus,  se  nunc  eum  non  novisse  se- 
cundum  carnem ;  igitur  nec  illi  carnem 
habuerunt,  de  quibus  dicit:  Ex  hoc  nemi- 
nem  novimus  secundum  carnem;  quod 
nec  ipse  Faustus  sensit. 

Addo  tertiam  rationem.  Non  enim  dici 
potest,  Apostolum  correxisse  sententiam, 
quam  postea  scripsit.  Atqui  praeter  hoc, 
quod  in  secunda  ad  Timotheum  epistola 
multo  post  scripta  cap.  2.,  dicit:  Memor 
esto,  Jesum  Christum  resurrexisse  a 
mortuis  ex  semine  David ,  secundum 
Evangelium  meum;  etiam  hoc  ipsum, 
quod  ad  Romanos  scripsit,  postea  ab  eo 
scriptum  est.  Nam  oidine  temporis  epi- 
stolam  ad  Romanos  utraque  ad  Corinthios 
scripta  praecedit,  uti  suo  loco  monstra- 
vimus. 

Postremo  liquet,  quam  futiliter  ex  hoc 
loco  probare  nitantur  sacramentarii  qui- 
dam  absentiam  carnis  Christi  in  Euchari- 
stiae  sacramento;  qnasi  sensus  sit,  Chri- 
stum,  ex  quo  coelos  petivit,  non  amplius 
ut  carne  praesentem  a  nobis  cognosci. 
Quem  sensum  hujus  loci  nullus  scriptor 
orthodoxus  tradidit.  Refellitur  autem  pari 
ratione,  qna  Fausti  sensum  refellit  Augu- 
stinus,  quia,  si  Christum  Paulus  ideo  non 

amplius  noverat  secundum  carnem,  quod 
eum  non  nosset  carne  praesentem,  igitur 
nec  quemquam  alium  hominem  cognosce- 
bat  carne  praesentem;  quia  generaliter 
dixit:  Ex  hoc  neminem  novimus  secun- 
dum  carnem. 

17.  Si  qua  ergo  in  Christo  nova 
creatura.  Graece:  Itaque  si  quis  in 
Christo,  etc.  Quamvis  enim  Graecum  xvz 
commune  sit  ad  quis  et  qua,  Graeci  ta- 
men  euarratores  masculinum  genus,  utro- 
que  sexu  comprehenso,  sese  intellexisse 
declarant.  In  quem  sensum  et  Origenis 
interpres,  ex  mente  sui  autoris,  hoc  modo 
vertit  in  Homilia  12.  super  Leviticum: 
Omnis  ergo,  secundum  Apostolum,  qui 
in  Christo  est,  nova  creatura  est.  Ex 
Latinis  quoque  S.  Ambrosius,  epist.  8.  ad 
Faust.  scripta,  locum  hunc  ita  recitat :  Si 
quis  in  Christo,  nova  creatura;  et  ex- 
ponit:  Si  quis  in  Christo  est,  nova  crea- 
tura  est,  non  naturae  novitate  forma- 
tus,  sed  gratiae.  Eandem  lectionem  volunt 
Pelagius  et  Sedulius,  quorum  hoc  est 
scholion:  Si  quis  credit  in  Christo,  nova 
est  creatura.  Denique  ex  Syriaco  sic 
interpretantur :  Quisquis  igiiur  in  Chri- 
sto  est,  creatura  est  nova. 

Patet  ex  his,  sensum  hujus  partis  non 
pendere  ex  eo,  quod  sequitur:  vetera 
transierunt ,  quomodo  multi  Latinorum 
acceperunt;  sed  in  se  ipso  perlectum  esse, 
verbo  est  bis  intellecto,  ad  hunc  modum : 
Quare  si  quis  est  in  Christo,  nova  crea- 
tura  est;  licet  Hentenius,  Oecumenii  com- 
mentario  suam  versionem  accommodans, 
priorera  partem  alio  verbo  suppleat:  Si 
quis  vivit  in  Christo.  Sed  res  eodem 
redit.  Nam  quod  sentit  Apostolus,  tale 
est :  Cum  Christus  mortuus  fuerit  ac  re- 
surrexit  pro  omnibus ,  ut  jam  non  sibi 
vivant,  sed  Christo;  quod  est  vetustate 
deposita  novum  esse  hominem;  conse- 
quens  est,  non  modo  nos  Evangelicae 
legis  ministros,  sed  et  omnem  eum,  qui 
Christo  per  fidem  insitus  est,  et  Christo  ! 
jam  vivit,  per  ipsius  gratiam  novum  esse 
hominera,  ac  novam  creaturam ;  qui  pro- 
inde  ea  omnia,  quae  veteris  sunt  hominis, 


quale  est  novisse  aliquem  secundum  car- 
nem,  abjicere  debeat.  Unde  sequitur: 

Vetera  transierunt.  Graece  rcapyjAOsv, 
praeterierunt.  Vetera  dicit,  quaecumque 
ad  veterem  hominem  pertinent,  ut  pecca- 
tum  erroresque  gentilium,  et  omnis  car- 
nalis  affectus;  item  vetus  testamentum 
cum  suis  legalibus,  ipsaque  praecipue 
veteris  testamenti  servitus;  denique  cor- 
ruptio  mortalitatis.  Haec  autem  praeterie- 
runt  et  abolita  sunt  per  Christum  in  iis, 
qui  Christi  sunt;  nondum  quidem  simpli- 
citor  et  perfecte ,  sed  partim  re ,  partim 
spe,  partim  secundum  inchoationem  huic 
vitae  convenientem. 

Ecce,  facta  sunt  omnia  nova.  Scilicet 
ex  veteribus.  Hoc  est:  Omnis  vetustas 
in  novitatem  commutata  est.  Quod  simi- 
liter  intellige  partim  in  re,  partim  autem 
in  spe  futuri  saeculi,  de  quo  proprie  di- 
ctum  est  illud  a  sedente  in  throno :  Ecce 
nova  facio  omnia,  Apoc.  21.  Nova  igi- 
tur  sunt  illis  veteribus  opposita,  fides, 
justitia,  sanctitas;  novum  testamentura 
cum  suis  institntis;  ac  praecipue  novi 
testamenti  libertas,  et  in  futuro  saeculo 
totus  homo  novus  et  beatus  secundum 
animam  et  corpus;  denique  coelum  no- 
vum  et  terra  nova,  et  Hierusalem,  id  est, 
Ecclesia  nova;  sicut  in  Apocalypsi  legi- 
mus.  Videtur  autem  D.  Thomae  et  Caje- 
tano  Paulus  hoc  loco  alludere,  secundum 
mysticam  intelligentiam,  ad  verba  Moysi, 
Lev.  26.,  quibus  ait:  Vetera,  novis  su- 
pervenientibus,  projicietis.  Atqui  locus 
expressior  est  apud  Jesaiam  cap.  43.,  ubi 
haec  dicit  Dominus:  Ne  memineritis 
priorum ,  et  antiqua  ne  intueamini. 
Ecce,  ego  facio  nova,  et  nunc  orientur ; 
utique  cognoscetis  ea.  Ad  huuc  locum 
allusisse  Paulum,  multo  verisimilius  est. 

18.  Omnia  autem  ex  Deo.  Hoc  ad 
proximam  sententiam  referendum  est,  qua 
dixerat,  omnia  nova  facta  esse;  per  Chri- 
stnm  videlicet.  Id  enim  innuit  superiori 
parte:  Si  quis  in  Christo,  nova  creatura. 
Hic  igitur  more  suo,  quae  dixit  esse  per 
Christum,  tandem  revocat  ac  resolvit  in 
Deum  ut  primum  autorem;  ac  si  dicat: 
Universum  hoc  beneficium   renovationis, 

qnod  Christus  nobis  promeruit,  quodque 
jam  partim  habemus,  partim  exspectamus, 
ex  Deo  est,  ut  fonte  et  autore  omnis  boni. 
Non  ergo,  quod  dicit:  omnia,  complecti- 
tur  utrumque  genus  praecedens,  vetera 
et  nova,  sed  sola  nova.  Quamquam  et 
vetera  quaedam,  ut  vetus  testamentum 
cum  suis  praeceptis  ac  caerimoniis,  ab 
uno  et  eodem  esse  Deo,  secundum  fidem 
catholicam  fatendum  est. 

Qui  nos  reconciliavit  sibi  per  Chri- 
stum.  Graece :  per  Jesum  Christum,  ad- 
stipulante  textu  Ambrosiano.  Qui  Deus, 
inquit,  nos  peccatores,  aeternae  morti  ob- 
noxios,  in  gratiam  et  amicitiam  recepit, 
hoc  est,  peccata  condonavit,  justificavit, 
in  filios  adoptavit  (totum  enim  hoc  conti- 
netur  in  nomine  reconciliationis);  idque 
per  Jesum  Christum,  mediatorem  et  paci- 
ficatorem  nostrum,  qui  passione  sua  ac 
morte  pro  peccatis  nostris  Deo  Patri  satis- 
fecit,  ejnsque  gratiam  nobis  promeruit. 
Pelagius  illud:  per  Christum,  exponit 
hoc  modo:  per  Christi  dcctrinam  pariter 
et  exemplum. 

Haec  nimirum  Christi  gratia  est,  quam 
tradidit  Pelagius,  constituens  eam  in  do- 
ctrina  Christi,  quam  sequamur,  et  exem- 
plo  vitae  ejus,  quod  imitemnr;  quasi  nobis 
ad  reconciliationem  ista  duo  sufficiant, 
doctrina  et  exemplum  Christi,  nec  opus 
habeamus  pretio  sangninis  ejus  ad  re- 
demptionem,  nec  merito  passionis  ejus  ad 
justitiam.  Quod  plane  Pelagianum  est  ct 
haereticum.  Quocirca  Primasius  hunc 
Pelagii  commentarium  volens  corrigere, 
reposuit  hoc  glossema:  per  sanguinem 
et  exemplum  Christi,  quia  et  redemit, 
et  docuit.  Quae  tamen  haud  plena  cor- 
rectio  est;  nam  Paulus,  dicens,  Deum  nos 
sibi  reconciliasse  per  Christum ,  non  ad 
exemplum ,  neque  ad  doctrinam  Christi 
respexit,  sed  ad  pretium  et  meritum,  quo 
utroque  reconciliationem  cum  Deo  nobis 
procuravit. 

Et  dedit  nobis  ministerium  reconci- 
liationis.  Hoc  est,  injunxit  ac  delegavit 
nobis  Apostolis  ministerium  reconcilia- 
tionis  hominibus"  annuntiandae;  voluit, 
nos  humanae  reconciliationis,  quam  Chri- 


stus  sua  passione  paravit,  esse  velut  ex- 
secutores  et  administros,  utique  perEvan- 
gelii  Christi  praedicationem.  Sub  qua 
tamen  comprehende  sacramcntorum  ejus 
administrationem.  Christus  enim  suis 
Apostolis ,  quos  ad  ministerium  reconci- 
liationis  misit,  non  solum  praedicandi 
Evangelii,  sed  et  baptizandi  credentes,  et 
peccata  remittendi  potestatem  commisit. 
Matth.  28.  et  Joann.  20.  Quamquam 
Paulus  tantum  priorem  explicat  in  se- 
quentibus,  qui  et  in  priore  epist.  cap.  1. 
dixerat:  Non  misit  me  Christus  bapti- 
zare,  sed  evangelizare.  Hic  jam  tacite 
et  opportune  redit  Apostolus  ad  commen- 
dandam  digmtatem  ministerii  novae  legis, 
per  quod  nimirum  ipsa  reconciliatio ,  et 
renovatio,  de  qua  dixit:  Ecce,  facta  sunt 
omnia  nova,  perducitur  ad  effectum ; 
Deo  videlicet  Apostolis  ut  ministris  ad 
eam  rem  utente. 

19.  Quoniam  quidem  Deus  erat  in 
Christo  mundum  reconcilians  sibi. 
Quoniam  quidem,  Graece  o>c  ozi,  pro 
quo  Erasmus  quandoquidem ;  at  melius 
Faber:  ut  quod.  Declarat  enim  Aposto- 
lusreconciliationem  suo  ministerio  annun- 
tiandam,  de  qua  dixerat:  Qui  nos  recon- 
ciliavit  sibi  pcr  Christum. 

Potest  autem  sententia  duobus  modis 
ordinari.  Vel  sic,  ut  illud  in  Christo 
jungatur  praecedentibus ,  sitque  sen- 
sus:  Deus,  mundum  sibi  reconcilians, 
erat  in  Christo  per  unitatem  essentiae ; 
Pater,  inquam,  in  Filio,  juxta  dictum 
Filii,  Joannis  14.:  Ego  in  Patre  et  Pater 
in  me  est.  Vel  hoc  modo :  Deus  erat  re- 
concilians  sibi  genus  humanum  per  Chri- 
stum.  Quem  sensum  expressit  Hentenii 
versio :  Deus  per  Christum  reconciliabat 
niundum  sibi.  Addit  Cajetanus  et  tertiam 
constructionem:  in  Christo  mundum :  ut, 
inquit,  limitetur  reconciUatio  ad  mun- 
dum  in  Christo,  id  est,  ad  eam  partem 
hominum,  quae  jungitur  sive  incorpora- 
tur  Christo.  Verum  haec  constructio, 
quamvis  Cajetano  prae  reliquis  placeat, 
dura  et  coacta  est ;  quam  nec  facile  Graeca 
admittunt. 

Caeterum  prima  constructio  Latinorum 

est,  Ambrosiastri ,  Primasii,  et  passim 
aliorum,  tam  veterum,  quam  recentiorum ; 
qui  inde  probant  unitatem  Christi  cum 
Deo,  id  est,  Filii  cum  Patre;  licet  eorum 
nonnulli  sic  exponant:  Deus  erat  in 
Christo  homine,  quatenus  scilicet  in  hu- 
mana  Christi  natura  divinitas  salutem 
nostram  operabatur.  At  vero  secundam 
constructionem  et  sensum  uno  consensu 
tradunt  omnes  interpietes  Graeci.  Rcfert 
et  S.  Thomas  posteriore  loco.  Nec  du- 
bium ,  quin  hic  commentarius  et  phrasi 
Paulinae  congruat:  in  Christo,  id  est,  per 
Christum;  et  apte  respondeat  tam  prae- 
cedentibus,  ubi  dixit:  Qui  nos  reconci- 
liavit  sibi  per  Christum ;  quam  iis,  quae 
deinceps  sequuntur.  Mundus  hoc  loco 
genas  humanum  significat,  ut  frequenter 
alibi;  sed  utrum  generaliter,  an  restricte, 
paulo  post  expenderaus. 

Non  reputans  illis  delicta  ipsorum. 
Non  reputans  ab  interprete  dictum  pro: 
non  imputans.  Graece:  \ir\  AoytCdusvoc. 
Explicatur  autem  reconciliatio  mundi  cum 
Deo,  non  ex  toto  genere,  sed  ex  ea  parte, 
quae  continet  abolitionem  offensae;  cum 
alioquin  in  plena  significatione  reconci- 
liationis  etiam  gratia  et  amicitia  continea- 
tur;  licet  disputent  Theologi,  num  remitti 
possit  offensa,  si  non  et  gratia,  per  offen- 
sam  perdita,  restituatur.  Verum  Aposto- 
lus  in  parte  totura  voluit  intelligi:  Deus, 
inquit,  erat  in  Christo  non  imputans} 
hoc  est,  per  Christum  remittens,  illis,  id 
est,  mundo  sive  hominibus,  peccata  ip- 
sorum,  adeoque  eos  sibi  gratificans  (ut 
ait  Ephes.  1.)  in  dilecto  Filio  suo.  Nam 
remissionem  peccatorum  ac  reconciliatio- 
nem  non  ficri  sine  interna  mentis  sancti- 
ficatione,  passim  idem  Apostolus  nos  do- 
cet,  ut  Coloss.  1.:  Nunc  autem  reconci- 
liavit  in  corpore  carnis  ejus  mortem, 
exhibere  vos  sanctos,  et  immaculatos  et 
irreprehensibiles  coram  ipso. 

Mundi  nomine  quidam  volunt  universum 
genus  humanum  intelligi,  id  est,  omnes  et 
singulos  homines;  tamquam  sentiat  Apo- 
stolus,  in  Christi  passione  f  uisse  meritura  ac 
pretium  poenamque   sufficientem   ad   re- 


concilandum  Deo  totum  mundum,  et  ad 
omnia  mundi  peccata  tollenda ;  licet  hujus 
reconciliationis  ac  remissionis  effectus 
non  in  oranibus  exsistat,  sed  in  iis  tantum, 
qui  verbum  reconciliationis  sibi  praedica- 
tum  recipiunt.  Sensus  hic  verus  est,  non 
tamen  huic  loco  conveniens.  Nusquam 
enim  ita  Scriptura  loquitur,  ut  dicat,  Deum 
infideles  et  numquam  credituros  sibi  re- 
conciliare,  iisdemque  non  imputare  sua 
delicta.  Rectius  itaque  sentiunt,  qui  mun- 
dum  interpretantur  homines  ex  toto  mundo 
electos  seu  praedestinatos  ad  salutem. 
Ita  diserte  Glossator,  Haimo,  Lombardus, 
Hervaeus  et  Carthusianus ,  et  ante  hos 
omnes  Augustinus  tractatu  110.  super 
Joannem.  Qui  locus  etiam  a  Beda  refer- 
tur  in  collectaueis.  Sed  et  tractatu  87. 
ejusdem  operis  idem  Augustinus,  citans 
hunc  locum  Apostoli,  dicit,  per  mundum 
Ecclesiam  significari,  videlicet  toto  orbe 
diffusam  ac  de  mundo  collectam;  atque 
eam  mundi  acceptionem  in  Scripturis  usi- 
tatam  aliis  etiam  exemplis  declarat. 
Accedunt  Liranus  et  Cajetanus,  quorum 
ille  mundum  ad  Christianos  restringit, 
iste  (quemadmodum  snpra  retulimus)  ad 
eam  partem  mundi,  quae  incorporatur 
Christo;  sicut  angelus  dixit  ad  Joseph: 
Ipse  salvum  faciet  populum  suum  a 
peccatis  eorum,  Matth.  1,  21. 

Non  refert  autem ,  utrum  mundum ,  id 
est,  geuus  humanum,  intelligas  in  electis, 
an  in  omnibus  vocatis  atque  vocandis 
efficaciter  ad  fidem  Christi;  dummodo 
constet,  electos  principaliter  ab  Apostolo 
significari.  Nam  omnia  propter  electos, 
2  Timoth.  2.  Hos  igitur  ex  omnibus  gen- 
tibus  per  Apostolorum  ministerium  ad 
fidem  vocat  Deus.  De  quo  ministerio  se- 
quitur  : 

Et  posuit  in  nobis  verbum  reconci- 
liationis.  Quidam  verbum  interpretantur 
negotium  juxta  phrasim  Hebraeam,  ut  sit 
sensus :  Deus  negotium  reconciliationis 
nobis  commisit.  Sed  probabilius  est,  Apo- 
stolico  more  loquendi  verbum  Evangeli- 
cae  praedicationis  significari;  tamquam 
Paulus  dicat:  Ut  reconciliatio  mundi, 
quam  Deus   iu  Cnristo  paravit,   effectui 

demandetur  nobis  Apostolis  injunxit  mu- 
nus  evangelizandi  mundo  gratiam  hanc 
reconciliationis ;  nos  elegit  ac  fecit  mini- 
stros  annuntiandi  tanti  beneficii. 

20.  Pro  Christo  ergo  legatione  fun- 
gimur.  Usum  ministerii  Apostolis  com- 
missi  his  et  sequentibus  verbis  declarat. 
Omcium  nostrura ,  inquit,  sedulo  exsequi- 
mur,  legationem  obeuntes  pro  Christo, 
id  est,  vice  et  loco  Christi,  et ,  ut  alibi 
loquitur,  in  persona  Christi ,  cujus  Apo- 
stoli  sumus.  Dum  memiuit  legationis, 
innuit  nobis  principatum  Christi.  Quippe 
magnorum  principum  est,  legatos  mittere, 
nempe  quales  significantur  Graeca  voce 
7tpsoj3suofi2V  ,  legatione  fungimur ;  pro 
quo  dici  potest,  ait  Faber:  oratores  et 
legati  constituimur.  Ita  simul  et  sui ,  id 
est  Apostolici,  ministerii  dignitatem  Pau- 
lus  amplificat. 

Tamquam  Deo  exhortante  per  nos. 
Pro  exhortante  aliis  placet  obsecrante, 
aliis  consolante.  Haec  enim  omnia  signi- 
ficat  Graecum  7iapa/aXoovTog.  Sed  con- 
solandi  significatum  huic  loco  non  quadrat. 
Sensus  autem  est:  Cum  nos,  legatione 
nostra  fungentes ,  exhortamur  aut  obse- 
cramus  homines ,  ut  per  fidem  et  poeni- 
tentiam  Deo  reconcilientur,  sic  accipere 
debent,  ac  si  Deus  exhortetur  aut  obse- 
cret.  Ille  enim  per  nos  haec  agit,  tam- 
quam  per  suos  ministros ,  qui  haec  egit 
aliquando  per  Christum  in  terra  degen- 
tem.  Sed  postquatn  sublatus  est  Christus 
in  coelum .  nos  illius  vices  nunc  gerimus 
in  terra.  Deus  igitur  primus  autor;  Chri- 
stus  minister  principalis ;  nos  ministri 
secundarii  atque  vicarii,  a  Deo  et  Christo 
missi.  Sermo  est  autem  de  Christo  ho- 
mine.  Nonnulli  partem  hanc  connectunt 
cum  ea,  quae  sequitur,  sensu  nequaquam 
iroprobando;  sicque  magis  convenit,  ob- 
secrationem  Graeco  vocabulo  significari. 

Obsecramus  pro  Christo.  Id  est,  ro- 
gamus  homines  vice  Chrsti,  tamquam 
Deo  per  nos  obsecrante.  Non  dicit:  prae- 
cipimus,  admonemus,  sed  :  <5edus&a,  ro- 
gamus ,  precamur.  Imo  Deum  quoque 
facit  obsecrantem,  non  quidem  simpliciter, 
sed  per  ministros ,  ut  per  haec  ostendat, 


Evangelii  praeconem  non  solum  prae- 
cipiendo ,  increpando ,  admonendo,  verum 
etiam  rogaudo  et  obsecrando  agere  de- 
bere,  ut  homines  accedant  ad  Christum. 
Unde  scribit  Timotheo  2  epist.  4. :  Argue, 
increpa ,  obsecra,  in  omni  patientia  et 
doctrina.  Idque  adeo  praestitit  ipse  Pau- 
lus  in  suis  epistolis,  ut  Roman.  12.:  Ob- 
secro  vos,  inquit,  fratres,  per  miseri- 
cordiam  Dei,  et  Ephes.  4.:  Obsecro  vos 
ego  vinctus  in  Domino.  Quid  autem 
rogent  et  obsecrent  homines  legati  Chri- 
sti ,  subjungit : 

Reconciliamini  Deo!  Modus  est  im- 
perativus  in  Graeco:  xaTaXXay7jTS ,  re- 
conciliamini ,  sed  qui  serviat  obsecra- 
tioni.  Igitur:  Obsecramus,  inquit  pro 
Christo ,  dicentes  hominibus :  Reconci- 
liamini  Deo ;  quasi  dicat:  Hoc  est,  quod 
homines  ex  Christi  persona  rogamus  ;  hoc 
est,  quod  Deus  ipse  per  nos  obsecrat,  ut 
cum  ipso  redeant  in  gratiam.  Mira  Dei 
bonitas ;  ipse  est,  quem  homines  pec- 
cando  offenderunt;  et  tamen  legatos  cum 
precibus  ad  eos  mittit  pro  reconciliatione. 
Nec  minus  stupenda  malitia  mentis  hu- 
manae ,  quae  precum  blanditiis  ad  ea, 
quae  suae  salutis  sunt,    invitari  debeat. 

Jam  quo  raodo  mundum  adhuc  invitent 
Apostoli  ad  reconciliationem  cum  Deo, 
qr.i,  sicut  ante  dictum  est,  mundum  in 
Christo  sibi  reconciliavit,  ex  superioribus 
intelligi  potest.  Reconciliavit  enim  sibi 
mundum  in  Christo  quatenus  in  Christi 
passione  causam  dedit  efficp.cem  omnes 
eos  sibi  reconciliandi,  quos  ex  humano 
genere  elegit  ad  salutem.  Qiamquam,  ut 
effectum  habeat  in  singulis  reconciliatio, 
causam  illam  necesse  est  iis  applicari 
per  fidem ,  poenitentiam,  divini  nominis 
invocationem ,  ipsaque  sacramenta  divi- 
nitus  ad  exsequendam  reconciliationem 
ordinata;  quae  tamen  omnia  ab  eodem 
fonte  meritorum  passionis  Christi  pro- 
manant. 

Notandum  est  cum  Cajetano,  hoc,  quod 
Apostolus  ait:  Tamquam  Deo  exhor- 
tante  per  nos,  obsecramus  pro  Christo, 
signative  ab  eo  scribi,  verbis  scilicet 
actum  signatum,  ut  dialectici  loquuntur, 

indicantibus ,  non  actum  exercitum.  Non 
enim  '  hic  obsecrat  Paulus ;  sed  docet, 
officium  legatorum  Christi  esse,  ut  omnes 
homines,  etiam  obsecrando,  studeant  ad 
Christum  adducere.  Cujus  rei  argumen- 
tum  est,  quod  non  dicat:  Deo  vos  exhor- 
tante,  obsecramus;  quasi  speciatim  ad 
Corinthios  haec  verba  spectarent;  sed 
absolute  ac  nullo  addito  pronoraine ;  vide- 
licet  ad  significandum  officium  ministro- 
rum  novae  legis  in  genere  erga  omnes, 
ad  quos  mittuntur.  Illud  vero :  Recon- 
ciliamini  Deo ,  mimeticum  est,  juxta 
datam  a  nobis  expositionem.  Sed  et  se- 
quentia  materialiter  accipienda,  censet 
idem  Cajetanus. 

21.  Eum,  qui  non  noverat  peccatum, 
pro  nobis  peccatum  fecit.  Scilicet  Deus. 
Nam  quod  in  quibusdam  codicibus  Au- 
gustini  tempore  legebatur :  Is ,  qui  non 
noverat  peccatum ,  pro  nobis  peccatum 
fecit;  tamquam  pro  nobis  Christus  ipse 
peccaverit;  eara  lectionem  ut  mendosam 
merito  reprehendit  idem  Augustinus  in 
Enchir.  cap.  41. ,  et  lib.  2.  contra  Maxim. 
cap.  2.  Hanc  pericopen  in  Graeco  cau- 
salis  conjunctio  nectit  cum  praecedenti: 
T6v  yap  \iy\  yvovxa  d/iapiiav,  eum  enim, 
qui  non  cognovit  peccatum  etc.  Ratio 
namque  redditur  sperandae  et  quaerendae 
reconciliationis  cum  Deo.  Ea  ratio  est 
magna  Dei  benignitas  et  misericordia, 
qua  Filium  suura ,  qui  peccatum  non  no- 
verat,  pro  nobis  peccatum  fecit.  Ac  for- 
tassis  ob  similitudinem  characterum,  eum 
et  enim,  hoc  posterius  excidit. 

Dicitur  Christus  non  novisse  peccatum 
phrasi  Scrinturae,  quia  peccatum  nullum 
fecit ,  id  est,  adeo  fuit  a  peccato  alienus, 
ac  si  prorsus  peccatum  ignoraret.  Nec 
mirum,  quaudo  nec  peccare  potuit  ille 
homo ,  qui  idem  Deus  erat.  Ita  loquitur 
in  Psalm.  34. :  Quae  ignorabam  ,  inter- 
rogabant  me.  C^uod  autem  sequitur :  pro 
nobis  peccatum  fecit,  tribus  modis  in- 
telligi  potest,  uti  diligenter  a  Lombardo 
et  S.  Thoma  annotatum  est. 

Primum  hoc  sensu:  Fecit  eum  hostiam 
seu  sacrificium  pro  peccatis  nostris.  Nam 
more  veteri  sacrificia  pro  peccatis  peccata 


vocabantur.  Unde  dicitur  Oseae  4.  de 
sacerdotibus :  peccata  populi  mei  come- 
dent ,  id  est,  oblata  pro  peccatis.  Hoc 
modo  post  Ambrosianum  exponunt  Pela- 
gius,  Primasius,  Sedulius  et  Haimo  lo- 
cum  adducentes  ex  lege  Levitici  4.  juxta 
versionem  interpretum  LXX. :  Et  impo- 
net  manum  suam  super  caput  peccati, 
i|uemadmodum  et  in  Hebraeo  legitur; 
pro  quo  Hieronymus :  super  caput  ho- 
stiae,  quae  pro  peccato  est.  Tale  et  illud 
est  in  Hebraeo  Levitici  10. :  Cur  non 
comedistis  peccatum?  Ubi  LXX.  :  quod 
pro  peccato ,  Hieronytnus:  hostiam  pro 
peccato.  Item  Nura.  6.,  ubi  similes  occur- 
rnnt  locutiones,  observatae  ab  Augustino 
quaest.  12.  super  Num.  Placet  hic  sensus 
multis  aliis,  ac  nominatim  ipsi  Augustino, 
qui  passim  eum  tradit,  ut  duobus  locis 
jam  ante  cit. ,  ac  praeterea  lib.  de  pecc. 
orig.  cap.  32. ,  lib.  3.  contra  duas  epist. 
Pelag.  cap.  6.,  serm.  48.  de  verbis  Dom. 
cap.  4..  etserm.  6.  de  verbis  Apostoli,  cap. 
8.,  et  epist.  120.  ad  Honoratum,  cap.  30. 

Alter  sensus  est :  Fecit  eurn  peccatum, 
id  est,  hominem  morti,  miseriis  ac  pas- 
sionibus  subjectum ,  et  per  haec  peccato- 
ribus  similem ;  ut  in  peccato  similitudo 
peccati,  vel  poena  peccati  intelligatur. 
Hujus  quoque  sensus  meminit  Augustinus 
locis  prius  notatis  in  Ench.  et  contra 
Maximum  ,  et  alibi.  Meminit  etiam  Oecu- 
menius ,  et  probat  Paulus  Burgensis. 

Tertius  sensus :  Fecit  eum  reputari 
peccatorem  ab  h>minibus,  sicut  scriptum 
est  Jesaiae  53.:  Cum  sceleratis  reputa- 
tus  est;  ut  hoc  dictum  sit  ea  forma  lo- 
quendi,  qua  aliqnid  dici  solettale,  nou 
quia  sit,  sed  quoniam  opinantur  homines, 
esse  tale.  Quo  sensu  dixit  Bethsabe  ad 
Davidera  3  Reg.  1. :  Erimus  ego  et  filius 
meus  Salomon  peccatores ;  id  est,  repu- 
tabimur  ut  sontes ,  ac  de  vita  periclitabi- 
mur.  Sed  quia  secundum  hanc  expositio- 
nem  videri  potest  Deus  autor  falsae  re- 
puiationis  ,  id  est,  erroris  bominum  ita 
male  judicautium ,  idcirco  tertium  hunc  in- 
tellectum  censeo  sive  explicandnm  esse  per 
commentarium  Graecorum,  Chrysostomi 
ac  caeterorum,  qui  peccatum  s/Kpaiixtiic; 

interpretantur  magnum  peccatorem:  ac 
si  dicat  Apostolus :  Nostri  causa  tractavit 
eum  tamquam  ipsum  peccatum,  ipsum 
scelus,  id  est,  tamquam  hominem  insigni- 
ter  sceleratum,  ut  in  quo  posuerit  ini- 
quitatem  omnium  nostrum ,  Jesaiae  53. 
Idque  more  capri  emissarii ,  qui  portabat 
omnes  iniqitates  filiorum  Israel,  quas  ejus 
capiti  pontifex  fueratimprecatus.  Lev.  16. 

Fecit  igitur  Christum  Deus  peccatum, 
quando  tradidit  eum  in  mortem  crucis ; 
quo  genere  supplicii  solent  afEci  famosi 
latrones,  qualis  Barabbas ,  quales  et  iili 
duo  nequam  cum  Domino  crucibus  aflixi, 
Luc.  23.  Sic  alibi  Christus  dicitur  factus 
pro  nobis  maledictum :  quia  scriptum 
est:  Maledictus  omnis ,  qui  pendet  in 
ligno ,  Galat.  3.  et  Deut.  21.  Nam  et 
illam  Scripturam  huc  adducunt  Chryso- 
stomus  et  alii. 

Hinc  porro  jam  sequitur  (quod  habe- 
bat  tertia  expositio),  Christum  reputatum 
fuisse  magnum  peccatorem ,  scilicet  ab 
iis ,  qui  solent  ex  poenis  aestimare  pec- 
cata.  In  hoc  sensu  Graecorum  magis, 
quam  in  duobus  prioribus ,  elucet  anti- 
thesis  inter  peccatum  et  justitiam ,  ab 
Apostolo  intenta,  quam  complet  verbis 
6ubjunctis,  simul  explicans  particulam: 
pro  nobis. 

Ut  nos  efficeremur  justitia  Dei  in 
Ipso.  In  Ipso ,  Hebraismus ,  id  est ,  per 
Ipsum ,  ut  habet,  textus  Ambrosianus,  et 
exponit  Oecutnenius.  Per  ipsum,  inquam, 
Christum ,  hoc  est ,  per  Christi  meritum. 
Sed  quomodo  per  Christum  nos  efiiciamur 
justitia  Dei,  quaerendum  est.  Abutuntur 
enim  hoc  loco  sectarii,  quo  doceant,  om- 
nem  nostram  justitiam,  qua  justi  vocamur, 
externam  esse ,  scilicet  ipsam  Dei  vel 
Christi  justitiam ,  quae  nostra  fiat,  dum 
nobis  illam  gratuito  Deus  imputat ;  eodem 
(ut  aiunt)  modo ,  quo  Christus  peccatum 
sive  peccator  factus  est,  non  injustitia 
sibi  inhaerente ,  sed  imputatione  nostro- 
rum  peccatorum,  quae  ipse  pertulit  in 
corpore  suo  super  lignum,  1  Petri  2., 
Deo  videlicet  juxta  prophetiam  in  eo 
ponente  iniquitatem  omnium  nostrum. 

Verum  hujusmodi  intellectus  a  mente 


sanctorum  Patrum  et  orthodoxorum  inter- 
pretum  prorsus  est  alienus.  Etenim  Dei 
justitiam  nobis  attributam  B.  Augustinus 
passim  exponit  eam ,  quae  in  nobis  est 
non  a  nobis ,  sedaDeo,  id  est,  quam 
nobis  internam  et  inhaerentem  ex  Dei 
gratia  habemus.  Loca  sunt  lib.  de  spiritu 
et  littera,  cap.  9.  et  18.,  tractatu  26. 
super  Joannem,  sermone  15.  de  verbis 
Apostoli ,  cap.  1. ,  in  enarr.  Psalm.  98. 
ad  versiculum  :  Judicium  et  justitiam  in 
Jacob  tu  fecisti,  et  lib.  3.  contra  duas 
epist.  Pelagianorum,  cap.  7.  Quibus  locis 
diserte  explicat,  quemadmodum  eadem 
vocetur  justitia  Dei  et  nostra :  Dei ,  quia 
a  Deo  est,  nostra  vero ,  quia  in  nobis; 
Dei,  quia  Deus  eam  donat,  nostra,  quia 
nos  eam  recipimus.  Quem  eundem  sen- 
sum  pluribus  prosequitur  in  epistola  seu 
lib.  de  gratia  novi  testamenti  ad  Honora- 
tum,  cap.  30.,  ubi  inter  caetera  rem  de- 
elarat  ex  Scriptura  simiH :  Sicut  enim, 
inquit,  quod  legitur  Psalmo  3.:  Domiui 
est  salus,  non  ea  salus  intelligitur,  qua 
Dominus  salvus  est,  sed  qua  salvi  sunt, 
quos  ipse  salvos  facit;  sic,  cum  legitur 
Dei  justitia  (citat  autem  locum  Rom.  10. : 
Ignorantes  Dei  justitiam,  etc.) ,  non  est 
illa  intelligenda ,  qua  Deus  justus  est, 
sed  qua  justi  sunt  homines,  quos  gratia 
sua  justificat.  Haec  ille. 

Nec  aliter  fere  Graeci  et  Latini  com- 
mentatores  ,  nisi  quod  justitiam  Dei  non- 
nulli  interpretantur  eam,  quae  coram  Deo 
justitia  est;  ut  nimirum  haec  sit  notatio 
verae  justitiae.  Quem  sensum  hujus  apud 
Paulum  locutionis  adraodum  esse  proba- 
bilem ,  ostendimus  in  expositione  episto- 
lae  ad  Romanos  cap.  1,  17.  et  cap.  3,  21. 
et  cap.  10,  3.  Quamquam  hic  seusus  a 
priore  non  dissidet.  Nam  ea  demum  co- 
ram  Deo ,  id  est,  vera  justitia  nostra  est, 
quam  in  nobis  Deus  ipse  facit,  cui  nihil 
placere  potest ,  nisi  quod  suum  est.  Ita- 
que  sentit  Apostolus,  Christum  pro  nobis 
factum  esse  peccatum ,  ut  nos  per  eum 
vere  justi  efiiceremur ,  ea  nempe  justitia, 
quae  Deo  probata  sit;  ut  hinc  vel  maxime 
refellatur  imputativae  justitiae  commen- 
tum. 

Neque  vero  ,  quia  Christus  sola  repu- 
tatione  peccator  fuit,  ideo  consequens 
est,  etiam  nos  sola  reputatioue  justos 
fieri.  Nam  nec  decuit,  nec  fieri  potuit,  ut 
Christus  veram  injustitiam  in  se  recipe- 
ret;  et  si  recepisset,  haudquaquam  fuisset 
idoneus  ad  satisfaciendum  Deo  pro  nostris 
peccatis.  Injustitia  namque  satisfactioni 
contraria  est,  et  alia  rursus  satisfactione 
indigeret.  Christus  igitur  cum  iniquis 
reputatus,  et  pro  nobis  factus  maledictum 
in  cruce,  dum  vere  sustinuit  poenam 
nostris  peccatis  debitam  (Vere  enim 
languores  nostros  ipse  tulit ,  et  dolores 
nostros  ipse  portavit,  Jesaiae  53.),  veram 
quoque  justitiam  nobis  promeruit;  qua 
nimirum  vere  et  proprie  secundum  inter- 
nam  animi  rectitudinem  justi  essemus. 
Nec  tamen  dixit  Apostolus ,  ut  nos  effice- 
remur  justi  a  Deo  sive  coram  Deo,  sed: 
justitia  Dei',  vel  propter  autithesim  ex- 
pressiorem  inter  peccatum  et  justitiam ; 
vel  secundum  Chrysostomum  et  Theo- 
phylactum,  ut  excellentiam  gratiae  osten- 
deret,  qua  scilicet  itaperfecte  quis  justi- 


ficatur ,  ut  nullus  in  eo  naevus ,  nullave 
macula  peccati  jam  inveniatur.  Quae  ex- 
positio  respondet  acceptioni  peccati  in 
priori  membro.  Verum  illa  justitiae  per- 
fectio,  quae  omnem  peccati  malum  ex- 
cludat,  non  hujus  est  saeculi,  sed  futuri. 

Si  quis  contendat,  utroque  membro 
reputationem  significari,  non  valde  re- 
fragainur ,  dummodo  meminerit,  in  priori 
parte  reputationem  hominum  intelligi, 
qui  sua  opinione  saepissime  falluntur, 
reputautes  id,  quod  non  est ;  in  posteriori, 
reputationem  Dei,  qui  falli  non  potest, 
et  cujus  judicium  semper  est  secundum 
veritatem.  Sic  igitur  Christus  peccator 
coram  homiuibus ,  qui  falluntur;  nos  au- 
tem  justi  coram  Deo,  qui  non  fallitur. 
Unde  ex  bac  reputatione ,  qua  nos  Deus 
justos  aestimat,  rursus  id  sequitur,  quod 
dixi ,  nos  vere  et  non  tantum  imputative 
justos  esse;  quemadmodum  plenius  a 
nobis  declnratum  est  ad  illud  Rom.  4. : 
Credidit  Abraham  Deo ;  et  reputatum 
est  illi  ad  justitiam. 


CAPOT    SEXTUM. 

Adjuvantes1)  autem  exhortamur,  ne  in  vacuum  gratiam  Dei  reci- 
piatis2).  2.  Ait  enim3):  Tempore  accepto  exaudivi  te,  et  in  die  salutis 
adjuvi  te.  Ecce,  nunc  tempus  acceptabile;  ecce,  nunc  dies  salutis; 
3.  nemini  dantes  ullam  offensionem.  ut  non  vituperetur  ministerium 
nostrum  4) ;  4.  sed  in  omnibus  exhibeamus  nosmet  ipsos  sicut  Dei  mini- 
stros,  in  multa  patientia,  in  tribulationibus,  in  necessitatibus ,  in  angu- 
stiis,  5.  in  plagis5),  in  carceribus,  in  seditionibus ,  in  laboribus6),  in 
vigiliis,  in  jejuniis,  6.  in  castitate,  in  scientia,  in  longanimitate ,  in 
Spiritu  sancto,  in  charitate  non  ficta,  7.  in  verbo  veritatis,  in  virtute 
Dei,  per  arma  justitiae  a  dextris  et  a  sinistris,  8.  per  gloriain  et  igno- 
bilitatem,  per  infamiain  et  bonam  famam,  ut  seductores  et  veraces, 
sicut  qui  ignoti  et  cogniti:  9.  quasi  morientes,  et  ecce ,  vivimus;  ut 
castigati  et  non  mortificati:  10.  quasi  tristes,  scmper  autem  gaudentes7); 
sicut  egentes,  multos  autcm  locupletantes ;  taraquam  nihil  habentes.  et 
omnia    possidentes8).      11.   Os    nostrum    patet    ad  vos,    o    Corinthii,    cor 


*)  1  Cor.  3,9.     2)  g  Petr.  1.   10.     3)  jes.   19.  8.     *)  Cap.  4,  2.     *)  Cap.  lf.   23.     Ac(. 
16,  23.     «)  Cap.  11,  27.     1  Cor.  4.  12.     1  Ihess.  2.  &     7)  Cap.  4,  8.  seq.    *)  Cap.  4,  15.— 17. 

nostrum  dilatatum  est.  12.  Non  angustiamini  in  nobis,  angustiamini 
autem  in  visceribus  vestris;  13.  eandem  autem  habentes  remunerationem, 
tamquam  filiis  dico1):  Dilatamini  et  vos!  14.  Nolite  jugum  ducere  cum 
infidelibus!  Quae  enim  participatio  justitiae  cum  iniquitate?  Aut  quae 
societas  luci  ad  tenebras?  15.  Quae  autem  conventio  Christi  ad  Belial? 
Aut  quae  pars  fideli  cum  infideli2)?  16.  Qui  autem  consensus  templo 
Dei  cum  idolis?  Vos  enim  estis  templum  Dci  vivi3),  sicut  dicit  Deus 4) : 
Quoniam  inhabitabo  in  illis,  et  inambulabo  inter  eos,  et  ero  illorum 
Deus,  et  ipsi  erunt  mihi  populus.  17.  Propter  quod5)  exite  de  medio 
eorum ,  et  separamini,  dicit  Dominus,  et  immundum  ne  tetigeritis;  18. 
et  ego  recipiam  vos,  et  ero  vobis  in  patrem6),  et  vos  eritis  mihi  in 
filios   et  filias ,    dicit  Dominus  omnipotens. 


SUMMARiUM  CAPITIS  SEXTl. 

Hortatur,  ne  tempus  gratiae  et  salutis  negligant.  Ostendit,  se  suum  ministerium  commen^asse 
tam  multorum  malorum  tolerantia,  quam  vilae  integritate.  Excitat  ad  cordis  dilatationem, 
et  revocat  a  jugo  cum  infidelibus  ducendo,  qimm  ipsi  sint  femplum,  et  populus  et  filii  Dei. 


1.  Adjuvantes  autem  exhortamur,  ne 
in  vacuum  gratiam  Dei  recipiatis.  Haec 
quoque  verba  pertinent  ad  declarandum 
officium  legatoi\un  Christi,  sicut  illa  prae- 
cedentis  capitis :  Obsecramus  pro  Chri- 
sto :  Beconciliamini  Deo !  Prosequitur 
enim  adhuc  Apostolus  idem  argumentum. 
Adjuvantes,  Graece  auvspyoDvTSc;,  id 
est,  cooperantes }  quomodo  legit  Augu- 
stinus  lib.  1.  de  baptismo  parvulorum, 
cap.  27.  Graeca  sic  habent  ad  verbum: 
Cooperantes  autem  et  exhortamur  (Au- 
gustinus:  et  rogamus ,  Sedulius:  et  ob- 
secramus),  non  in  vacuum  gratiam  Dei 
recepisse  vos,  id  est,  ne  in  vacuum  gra- 
tiam  Dei  receperitis.  Conjunetionem  et 
habent  etiam  multi  Latini  codices  mss., 
necnon  veteres  concordantiae.  Ambrosius 
ita  legit:  Quin  et  adjuvantes  obsecra- 
mus.  Idque  secutus  est  Erasmus. 

Porro  vocabulum  adjuvantes ,  seu 
cooperantes ,  alii  ad  homines  referunt, 
id  est,  ad  Corinthios,  ut  Latini  veteres; 
in  quam  sententiam  etiam  Chrysostomus 
est  propensior.  Alii  ad  homines  et  Deum, 
ut  Theophylactus ,  et  inter  Latinos  Lom- 
bardus ,   Hervaeus ,    Aquinas    et  Carthu- 


sianus.  Alii  (quod  magis  placet)  ad  Deum 
solummodo ,  ut  Oecumenius ,  et  Liranus 
et  Cajetanus.  Nam  simili  prorsus  sermone 
dixit  in  priore  epistola  cap.  3.:  Dei  ad- 
jutores  seu  cooperatores  sumus. 

Itaque  sensus  Apostoli  est:  Cum  Deus 
in  Christo  mundum  sibi  reconciliaverit, 
causam  exhibendo  sufficientem  reconci- 
liationis  ejus  ac  justificationis  in  merito 
passionis  Christi ,  nos  Apostoli ,  quibus  a 
Deo  datum  est  lninisterium  reconciliatio- 
nis  annuntiandae  et  exsequendae,  Deo 
cooperantes  tamquam  ejus  ministri ,  cum 
obsecratione  vos  exhortamur ,  ut  ne  tan- 
tum  Dei  beneficium  ,  quod  pcr  nos  vobis 
Coriuthiis  non  modo  praedicatum,  verum 
etiam  impensum  est  (quippe  qui  illud 
recepistis ) ,  in  vacuum  et  sine  fructu  rece- 
peritis;  boc  est,  ne  reddatis  illud  vobis 
inutile.  Quod  certe  futurum  est,  si  in 
fide  suscepta  non  perseveretis,  aut  fidem 
sine  bonis  operibus  arbitremini  vobis  suffi- 
cere.  Ita  fere  exhortationem  hanc  de 
gratia  Dei,  ne  sit  in  vacuum  recepta, 
veteres  exponunt. 

Unde  liquet ,  hic  non  intelligi  gratiam 
sive    habitualem ,    sive   actualem    animae 


\)   I   Cor.  4.  U.     *>  I   Cor.   10,   >0.     3)  1  Cor.  -\ .   16. 
b)  Jes.  52,  II  seq.    «)  Jer.  Sl,  9. 

inhaerentem ;  uti  recte  monet  etiam  Ca- 
jetanus ;  sed  generale  illud  beneficium 
reconciliationis  mundi,  de  quo  jam  ante 
locutus  fuerat  Apostolus,  et  de  quo  scribit 
ad  Tit.  2. :  Apparuit  gratia  Dei  Salva- 
toris  omnibus  hominibus  etc.  Quod  ta- 
men  beneficium,  priusquam  applicetur, 
magis  in  Deo  intelligitur ,  quam  in  homi- 
nibus ;  ut  haec  gratia  sit  benigna  Dei 
voluntas,  qua  Filium  saum  nobis  dedit 
propitiatorem ,  sicut  exponimus  locum 
memoratum  epist.  adTitum.  Quamquamet 
inhaerens  gratia  in  vacuum  recepta  recte 
dicitur,  quando  quis  in  ea  non  perseverat, 
sed  peccando  eam  abjicit. 

2.  Aii  enim.  Subaudi:  Scriptura,  vel 
potius:  Deus.  Hoc  enim  proxime  prae- 
cessit.  Et  utique  Dei  loqueutis  verba 
sunt,  quae  citantur.  Ad  quem  vero  lo- 
quatur ,  mox  videbimus. 

Tempore  accepto  exaudivi  te,  et  in 
die  salutis  adjuvi  te.  Habetur  hoc  testi- 
monium  apud  Jesaiam  cap.  49.,  verbatim 
respoudens  tam  versioni  LXX.  interpre- 
tum  (quorum  ipsa  verba  ponuntur),  quam 
Hebraicae  veritati.  Sunt  autem  apud 
Prophetam  verba  Dei  Patris  ad  Christum, 
quibus  testatur,  se  eum  exaudisse  orantem 
pro  electorum  salute ,  eorum ,  qui  ex  gen- 
tibus  erant  coliigendi;  proque  eadem 
causa  laboranti  (sicut  dicitur  ejusdem 
Prophetae  cap.  53.,  quod  laboravit  anima 
ejus)  auxiliatum  fuisse ;  idque  in  tempore 
accepto  seu  placito,  hoc  est,  merito  om- 
nibus  acceptabili,  et  in  quo  gentes  ad 
salutem  vocare  constituit.  Apostolus  au- 
tem ,  juxta  multorum  expositionem ,  ac- 
commodat  eum  locum  Deo  promittenti 
exauditionem  et  auxilium  hominibus,  si 
opportuuitatem  temporis  a  se  concessi, 
quo  salus  ipsis  paratur,  non  negligant, 
et  gratiam  Dei  non  in  vacuum  recipiant. 
Verum  nulla  necessitas  est  sensum  pro- 
pheticum  mutandi.  Siquidem  potest  et 
Apostolus  ad  hunc  modum  exponi:  Dicit 
enim,  scilicet  Deus  Pater  ad  Filium  in- 
carnatum :  Tempore  acctpto  exaudivi 
te  etc. ,  quomodo  nunc  exposita  sunt. 
Quorsum  vero  hunc  Patris  sermonem  ad 


Filium    addncat    ex   Propheta,   declarat 
verbis  subjunctis: 

Ecce }  nunc  tempus  acceptabile ;  ecce, 
nunc  dies  salutis.  En,  inquit  Apostolus, 
tempus  illud  acceptabile  et  salutiferum, 
de  quo  Deus  Pater  verbis  Prophetae  me- 
moratis  locutus  est  ad  Filium,  nunc  est, 
nunc  advenit,  jamque  vobis  annuntiatum 
est;  et  propterea  vos  exhortamur,  ne 
committatis,  ut  gratiam  hanc  in  vacuum 
receperitis.  Porro  satis  apparet,  acceptum 
et  acceptabile ,  non  ad  Deum ,  ut  quidam 
volunt,  sed  ad  homines  referendum  esse, 
et  explicari  per  diem  salutis.  Sic  enim 
tempus  illud  vocatur  hominibus  acceptum, 
id  est,  dignum,  quod  cum  plausu  et  ex- 
sultatione  ab  omnibus  acceptetur  ac  sus- 
cipiatur ,  utpote  mundo  salutem  adferens 
(id  quod  expressius  significatur  per  vocem 
acceptabile) ,  quomodo  Christus  ipse  vo- 
catur  exspectatio  gentium ,  Gen.  49.,  et 
desideratus  cunctis  gentibus ,  Aggaei  2. ; 
non  quod  gentes  eum  aut  exspectarint 
aut  desideraverint  (neque  enim  promissus 
aut  praenuntiatus  fuerat  gentibus) ;  sed 
quia  gentium  futurus  erat  Salvator,  ideo- 
que  ab  illis  merito  cum  ingenti  desiderio 
exspectandus. 

Notandum  quoque ,  pro  accepto  et 
acceptabili  diversa  esse  in  Graeco  voca- 
bula  :  SeXTOQ  £L»7cp6c5sxTO(;  ,  quorum  po- 
sterius  auget  significatum  prioris ,  quasi 
dicat  Apostolus  :  Ecce,  nunc  tempus,  non 
dico  acceptum,  sed  acceptissimum,  et  (ut 
alibi  loquitur,  de  eodem  mysterio  salutis 
agens)  omni  acceptione  dignum ,  1  Ti- 
moth.  1.  Praesentem  locum  ab  his  verbis  : 
Ecce,  nunc  tempus  acceptabile,  usque  ad 
versum  12.  transscripsit  Augustinus  inlib. 
4.  de  doct.  Christ.  cap.  20.,  ut  hoc  exemplo 
doceat,  Apostolo  Paulo  non  defuisse  fa- 
cultatem  magna  granditer  et  ornate  elo- 
quendi.  Quod  in  oratore  suo  Tullius  re- 
quirit.  Certe  res  ipsa  clamat,  totam  hanc 
orationem,  seu  genus  dicendi,  seu  ser- 
monis  ornatum  spectes ,  cum  materia  pro- 
posita  pulchre  convenire. 

3.  Nemini  dantes  ullam  offensionem. 
Graece :  Nullam  in  quoquam  dantes 
offensionem.    Et  hoc  modo  legit  Augu- 

stinus  loco  proxime  cit.,  necnon  lib.  8.  de 
Trin.  cap.  9. ,  tametsi  cum  uostro  inter- 
prete,  qui  praepositionem  ev  non  videtur 
legisse,  consonat  textus  Ambrosianus. 
Pendet  haec  pars  ab  illa:  Adjuvantes 
autem  exhortamur ,  ne  etc.  Quare  to- 
tum  hoc  intermedium :  Ait  enim  etc, 
notis  parentheticis  secludunt  multi  codi- 
ces.  Participium  dantes  eunt,  qui  con- 
struant  cum  verbo  recipiatis ;  at  minus 
recte.  Non  enim  haec,  quae  sequuntur, 
ad  Corinthios  aut  quoslibet  fideles  refe- 
renda  sunt,  tamquam  exhortationes  et 
praecepta  vitae;  sed  ad  ipsum  Paulum 
ac  caeteros ,  quos  habeat  Evangelii  prae- 
dicandi  collegas.  Postquam  enim  satis 
exposuit  in  saperioribus  excellentiam  sui 
ministerii,  nunc  de  se  suisque  Evangelii 
sociis  sermonemprosequens,  ostendit,  qua 
integritate  et  patientia  in  eo  ministerio 
versentur;  simul  in  ea  re  describens  for- 
mam  boni  et  fidelis  Evangelistae.  Dicit 
ergo:  Oflicium  nostrae  legationis  exerce- 
mus,  sedulo  caventes,  ne  cuiquam  in  ulla 
re  simus  offendiculo ,  ne  quem  verbo  aut 
facto  scandalizemus.  Id  quomodo  prae- 
stiterit  Apostolus  Paulus,  a  multis  etiam 
licitis  abstinendo ,  ne  quod  offendiculum 
daret  Evangelio  Christi,  probant  ea, 
quae  scribit  in  priore  epist.  ad  Corinth. 
cap.  9. 

Ut  non  vituperetur  ministerium  no- 
strum ,  fva  )yf\  ^(ojunrj^^  y\  Staxovta,  ut 
non  reprehendatur  ministerium ;  absque 
pronomine.  Sensus  enim  est :  Ut  mini- 
sterium  Evangelicae  praedicationis,  cujus 
excellentiam  supra  demonstravi,  non  re- 
prehendatur,  non  infametur,  non  male 
audiat  apud  homines.  Quod  fnturum  esset, 
si  nos ,  qui  illo  ministerio  fungimur ,  non 
caveremus  ab  offendiculis. 

4.  Sed  in  omnibus  exhibeamus  nosmet 
ipsos  sicut  Dei  ministros.  Graece:  Sed 
in  omnibus  commendantes  nos  ipsos,  ut 
Dei  ministri.  Consentit  Ambrosianus, 
nisi  quod  pro  commendantes ,  habet 
commendemus,  si  non  est  mutatum  errore 
scribae.  Nam  Augustinus  locis  ante  cita- 
tis  et  alibi  commendantes  legit;  qucm- 
admodum    et    Cyprianus,    seu    quisquis 


autor,  libro  de  singularitate  clericorum. 
Nam  et  verisimile  tst,  in  nostra  versione 
participium  mutatum  in  verbum ,  exhi- 
bentes  in  exhibeamus ,  occasione  ejus, 
quod  in  ofhcio  ecclesiastico  Dominicae  1. 
Quadragesimae  (ubi  locum  hunc  totum 
ad  omnes  fideles  Ecclesia  accommodat) 
exhortandi  modo  recitatur. 

Alioquin  apud  Apostolum  non  exhor- 
tatio  est,  sed  narratio,  sensum  habens 
hujusmodi:  Quin  contra  potius  in  omui 
re  (quod  Graece  est:  ev  rcavTt,  id  est, 
varie,  multipliciter)  nos  ipsos  exhibentes 
et  commendantes  hominibus,  tamquam 
Dei  ministri;  id  est,  uti  facere  convenit 
Dei  ministros,  quorum  est,  non  suam, 
sed  Dei  gloriam ,  cujus  ministri  sunt,  et 
cujus  in  conspectu  versantur ,  in  omnibus 
spectare.  Quod  dixit:  in  omnibus ,  jam 
deinceps  in  partes  distribuit. 

In  multa  patientia.  Graece :  iv  oko- 
uovi^  rcoXXig  ,  in  sustinentia  seu  patien- 
tia  multa ,  sive  latinius :  per  patientiam 
multam.  Significatur  autem  vel  magna 
patientia,  vel  potius  patientia  multorum 
malorum ,  quae  passim  Evangelii  mini- 
stris  inferebantur;  ad  quae  toleranda 
nihilominus  opus  erat  magna  patientia. 
Ponit  autem  a  capite  patientiam,  quod 
haec  virtus  Evangelii  ministris  sit  impri- 
mis  necessaria,  quodque  per  eam  veri 
ministri  probentur,  ipso  testante  Rom.  5., 
quod  patientia  probationem  operatur. 
Subtexit  autem  consequenter  ea  mala 
sbe  adversa,  numero  novem,  quibus 
exerceri  dicit  suam  suorumque  patien- 
tiam. 

In  tribulationibus ,  in  necessitatibus, 
in  angustiis.  Subaudi :  tolerandis.  Diffe- 
runt  haec  tria  ceu  gradibus  quibusdam 
inter  se  sic,  quod  tribulationes  seu  pres- 
surae,  ftXt^etg,  sint  qualescumqne  afiiic- 
tiones ,  etiam  vulgares  et  quotidianae ; 
necessitates ,  avayxat_,  graviores,  angu- 
stiae,  <3T£V0}(tt>ptai ,  gravissimae,  qualem 
descripsit  hujus  epistolae  cap.  1.  CoJligi- 
tur  hoc  discrimen  partim  ex  Theophy- 
lacto ,  partim  ex  Oecumenio ,  Hcet  alii 
aliter  distinguant.  Indigentias  significari 
per  necessitates ,   ut  quidam  volunt,   non 

est  verisimile.  Vix  enim  Graeca  vox  eum 
usum  habet. 

5.  In  plagis.  Id  est,  in  verberibus, 
quibus  corpus  la^ditur,  ferendis.  Quas 
plagas  tulerit  Paulus,  commemorat  ipse 
plenius  infrr.  cap.  11. 

In  carceribus.  Et  hoc  infra  de  se  re- 
petit  cum  exaggeratione,  dicens  cap.  11.: 
In  carceribus  abundantius. 

In  seditionibus.  Id  est,  in  sustinendis 
tumultibus  populi  passim  adversum  nos 
seditiose  concitatis,  potissimum  a  Judaeis. 
Exempla  sunt  in  Actis  Apostolorum,  cap. 
13.  14.  16.  17.  18.  19.  Ambrosiaster 
legit:  in  perturbationibus  3  eandemque 
vocem  exponit.  Porro  Theophylactus  et 
Oecumenius  ,  Chrysostomum  secuti ,  non 
seditiones  significari  putant,  sed  instabi- 
litates ,  ut  quando  quis ,  persecutionibus 
exagitatus,  non  sinitnr  uno  loco  consistere, 
sed  identidem  locum  mutat.  Unde  ait  in 
prima  epistola,  cap.  4. :  Instabiles  sumus. 
Verum  illic  Graece  est  aaTaxoD/jisv,  hic 
autem  verbale  nomen  ab  illo  diversum 
axaxaaxaota;  quod  etsi  in  numero  sin- 
gulari  significet  inconstantiam  seu  insta- 
bilitatem,  haud  scio  tamen,  an  in  plurali 
reperiatur  ea  significatione.  Seditiones 
autem  plurali  numero  significari,  vel  ex 
Scriptura  clarum  est,  ut  Luc.  21.:  Cum 
audieritis  proelia  et  seditiones ;  et  hujus 
epistolae  cap.  12.:  Ne  forte  seditiones 
sint  inter  vos.  Quin  et  in  priore  epistola, 
cap.  14,  33.  et  Jacobi  3,  16.  (quibus 
locis  in  singulari  legitur  axaTaoxaaia, 
quam  interpres  modo  dissensionem,  modo 
inconstantiam  vertit),  non  instabilitas  loci 
significatur,  sed  hominum  contentiosorum 
inter  se  tumultuatio.  Quare  multo  proba- 
bilius  est,  etiam  hoc  loco  seditiones  seu 
tumultus  populares  intelligi  debere. 

In  laboribus  3  in  vigiliis ,  in  jejuniis. 
Scilicet  Evangelii  causa  toleratis,  aut 
etiam  sponte  susceptis,  ut  exponunt  Chry- 
sostomus,  TheopLylactus  et  alii.  Num 
vero  respiciat  ad  laborem  manuum ,  de 
quo  dixit  cap.  4.  prioris  epist. :  labora- 
mus  operantes  manibus  nostris  (quod 
iidem  existimant) ,  incertum  est.  Constat 
autem,  eum  alios  graviores  labores  propter 


Evangelium  sustinuisse;  de  quibus  ait 
infra  cap.  11.:  In  laboribus  plurimis. 
Hactenus  ea  recensuit  Apostolus ,  quibus 
exercetur  patientia,  quam  primam  nomi- 
naverat.  Nunc  caetera  prosequitur,  per 
quae  se  suosque  Evangelii  collegas  ex- 
hibere  dicit  semet  ipsos,  ut  Dei  ministros. 

6.  In  castitate.  Graece  iv  dyvoT^Ti, 
in  puritate.  Hentenius:  In  sinceritate. 
Vox  Graeca  communis  est  ad  castitatem, 
et  eam  virtutem,  qua  quis  a  cupiditate 
munerum  alienus  est.  Quod  quidem  Pau- 
lus  adeo  praestitit,  ut  apud  Corinthios 
citra  sumptum  eorum  praedicarit  Evan- 
gelium.  De  utraque  virtute  Graeci  inter- 
pretantur,  admonentes  tamen,  generaliter 
intelligi  posse  puritatem  in  omnibus  ser- 
vatam ;  quod  et  nobis  probatur.  Caeterum 
in  puritate  3  id  est,  per  puritatem ;  et  ita 
in  consequentibus. 

In  scientia.  Chrysostomus  ejusque 
sequaces  sapientiam  divinam  significari 
putant,  oppositam  humanae  philosophiae 
ac  sapientiae  saeculari ,  qua  inflati  erant 
pseudapostoli.  Theodoretus  doctrinam  in- 
telligit,  hoc  est,  docendi  studium.  Rursus 
alii  prudentiam;  alii  denique  scientiam, 
cujus  fit  mentio  Rom.  10. ,  cum  dicit  de 
quibusdam,  quod  aemulationem  Dei  ha~ 
bent,  sed  non  secundum  scientiam.  Qui 
utique  erant  Judaei  et  Judaizantes.  Ve- 
rum  illic  non  est  Yvajat^  ut  hoc  loco,  sed 
e7uyva>aic.  Verisimile  est,  Apostolum  de 
scientia  loqui,  quam  in  priore  epist.  cap. 
12.  et  13.  numeravit  inter  charismata 
Spiritus  sancti.  Nam  illius  scientiae  maxi- 
mus  erat  usus  ad  docendum  imperitos  et 
imperfectos.  Sapientiam  vero  hic  tacuit, 
quia  non  passim  apud  quoslibet,  sed  tan- 
tum  inter  perfectos  sapientiam  loqueba- 
tur,  ut  ait  1  Cor.  2. 

In  longanimitate.  Id  est,  animi  leni- 
tate.  Virtus  est,  qua  illatae  ab  aliis  in- 
juriae  aequo  animo  feruntur.  Quo  perti- 
net  illud  1  Cor.  4. :  maledicimur 3  et  be- 
nedicimus. 

In  suavitate.  'Ev  xP^tottjti,  in  be- 
nignitate,  ut  fere  vertunt  neoterici; 
quemadmodum  et  habet  textus  Ambrosia- 
nus,  et  translatio,  quausus  est  Augustinus, 


112 


COMMENTARIUS  IN  CAP.  VI. 


libr.  4.  de  doct.  Christ,  quamvis  idem  in 
8.  de  Trinit.  legat:  in  bonitate.  Signifi- 
catur  autem  comitas  et  facilitas ,  qua  quis 
aliorum  moribus,  quantum  licet,  sese 
accommodat,  asperitati  morum  opposita. 
Hanc  in  se  virtutem  pluribus  verbis  Apo- 
stolus  commendat  prioris  epist.  cap.  9., 
ubi  demum  ita  concludit :  Omnibus  om- 
nia  factus  sum,  ut  omnes  facerem  salvos. 

In  spiritu  sancto.  Graeci  referunt  hoc 
ad  superiora ;  quasi  dicat  Apostolus :  Ad 
ea  praestanda,  quae  commemoravi,  Spi- 
ritus  sanctus  nobis  auxiliator  fuit.  Audit 
Theophylactus  ,  intelligi  posse  dona  spi- 
ritualia,  per  quae  documentum  dabant 
Apostoli,  se  veros  esse  Dei  ministros. 
Qui  sensus  non  est  improbabilis ;  ut  haec 
pars  per  se  sit  posita,  sicut  et  aliae,  et 
hunc  sensum  habeat:  Fervorem  Spiritus 
sancti ,  quo  agimus ,  opere  manifestamus 
etiam  per  varia  charismata,  quae  nobis 
largitus  est;  uti  sunt  donum  linguarum 
prophetiae,  sanitatum,  etc. 

In  charitate  non  ficta.  Graece  avorco- 
xptTQ),  non  simulata,  ut  legit  Ambrosias. 
Eadem  nostro  interpreti  vocatur  dilectio 
sine  simulatione ,  Rom.  12.  Sensus  est: 
Non  solis  verbis  charitatem  ostendimus, 
quod  faciunt,  qui  ficte  amant,  suis  com- 
modis  intenti;  sed  ipsis  factis  eam  prae- 
stamus,  salutem  hominum  unice  quae- 
rentes,  etiam  cum  nostro  detrimento  et 
periculo.  Hac  enim  re  dilectionem  suam 
erga  Corinthios  maltipliciter  prubat  infra 
cap.  11.  et  12.,  ubi  illud  demum  adjungit: 
Non  enim  quaero ,  quae  vestra  sunt, 
sed  vos.  Loquitur  autem  de  actu  chari- 
tatis ,  non  de  habitu ,  notatque  pseudapo- 
stolos  in  astutia  ambulantes ,  uti  supe- 
rius  dixit  cap.  4. 

7.  Inverbo  veritatis.  Id  est,  verita- 
tem  Evangelicam  aperte  et  sincere  prae- 
dicantes.  Hoc  quoque  ponit  ad  discrimen 
pseudapostolorum ,  adulterantium  ver- 
bum  Dei ,  quo  nomine  eos  notavit  supra 
cap.  2.  et  4.  Quae  duo  loca  pro  commen- 
tario  sunt  hnjus  partis. 

In  virtute  Dei.  Graece:  ev  Sovausi 
fteoo,  in  potentia  Dei,  Graeci  referunt 
etiam  hoc  ad  praecedentia ;  tamquam  dicat 


Apostolus  (ait  Theophylactus) :  Nihil 
horum,  quae  dixi,  meum  est;  sed  haec 
omnia  in  virtute  et  potentia  Dei  facta 
sunt.  Addit  idem  autor,  intelligi  posse 
virtutem  Dei ,  quae  ostenditur  per  mira- 
cula.  Sic  enim  Rora.  15. ,  cum  de  iructu 
Evangelii  a  se  praedicati  loqueretur  Apo- 
stolus,  adjecit:  In  virtute  signorum  et 
pifodigiorum,  in  virtute  Spiritus  sancti. 
Et  1  Cor.  2.  sermonem  suum  fuisse  dicit, 
non  in  persuasibilibus  humanae  sapien- 
tiae  verbis  ;  sed  in  ostensione  spiritus  et 
virtutis.  Graecorum  sententia  videtur 
probabilior.  Confer  supra  cap.  4.  ad 
illud:  Ut  sublimitas  sit  virtutis  Dei ,  et 
non  ex  nobis.  Unde  videtur  referendum 
ad  praecedens,  scilicet :  In  verbo  verita- 
tis ;  nec  videtur  exponendum  de  virtute 
miraculorum;  nam  solet  eam  significare 
per  operationem  Spiritus  sancti,  ut 
Rom.  15. 

Significat  ergo,  quod  verbum  veritatis, 
in  quo  laborat,  sit  efficax  et  fructuosum 
per  virtutem  Dei.  Pelagius  virtutem  Dei 
virtutem  legis  interpretatur ,  juxta  suam 
haeresim,  constituens  gratiam  Dei  in  lege 
et  doctrina.  Inhaereamus  igitur  sensui  illi 
Graecorum  communi.  Pro  expositione 
autem  Theophylacti  propria  quae  Scri- 
pturae  sunt  allatae,  magis  faciunt  pro 
secunda  expositione  paulo  ante  data  illius 
particulae:  In  Spiritu  sancto.  Confer, 
quae  diximus  ad  illud  Rom.  1.:  Secun- 
dum  spiritum  sanctificationis. 

Per  arma  justitiae  a  dextris  et  a 
sinistris.  Graece:  dextra  et  sinistra ; 
construnntur  enim  cum  substantivo  arma. 
Sicque  legit  Augustinus  in  expositione 
psalmi  92.  et  93.  Quidam  arma  justitiae 
interpretantur  opera  virtutum ,  propterea 
quod  Ephes.  6.  armaturam  militis  Chri- 
stiani  per  virtutes  describat  Apostolus;  a 
dextiis  autem  et  sinistris,  idem  valere 
putant,  quod  undique  et  onini  ex  parte ; 
ut  sensus  sit:  Commendamusnosmet  ipsos 
undequaque  per  opera  virtutum  oranis 
generis.  At  sciendum ,  per  arma  genera- 
liter  instrumenta  posse  intelligi,  secun- 
dum  quod  Apostolus  ad  Rom.  6.  scribit: 
Ne    exhibeatis    membra    vestra    arma 

iniquitatis  peccato ,  sed  arma  justitiae 
Deo.  Dextera  vero  et  sinistra  convenien- 
ter  intelliguntur  prospcra  et  adversa.  Id 
quod  sua  versione  exprimere  voluit  Sta- 
pulensis ,  ita  vertens :  per  arma  justitiae 
secundorum  et  adversorum.  Unde  et  in 
extremo  judicio  oves  a  dextris,  hoedi 
autem  a  sinistris  collocandi  dicuntur 
Matth.  25. 

Recte  igitur  plerique,  tam  Graeci,  quam 
Latini,  partem  hanc  ita  exponunt :  Decla- 
ramus  nos  Dei  ministros  in  prosperis  et 
adversis,  dum  utrisque  utimur  velut  in- 
strumentis  virtutum.  In  prosperis  exhi- 
hentes  nos  temperantes  et  humiles ,  in 
adversis  patientes  et  fortes,  in  utroque 
genere  immobiles  a  rectitudine  justitiae. 
Justitiam  vero  generalem  intelligit,  ut 
alibi.  Confirmant  et  explicant  hunc  intel- 
lectum  membra  sequentia,  quibus  alia 
dextra,  alia  sinistra  nominantur. 

8.  Per  gloriam ,  et  ignobilitatem. 
Graece :  ignominiam,  id  est,  contemptum, 
qui  gloriae  opponitur. 

Per  infamiam,  et  bonam  famam. 
Quasi  diceret:  per  maledicta  et  laudes. 
Sensus  est :  Sive  honore  ,  sive  ignominia 
nos  afficiant  homines ;  sive  bene  de  nobis 
loquantur,  sive  male:  semper  tenemus 
rectum  justitiae  cursum;  ab  integritate  et 
sinceritate  ministerii  nostri  praestanda 
non  discedimus.  Bene  S.  Thomas  admo- 
net,  nemini  licere  dare  causam  infamiae 
suae;  sed  unumquemque  debere  bonam 
famam  sibi  procurare ,  juxta  illud  Eccle- 
siastici  41. :  Curam  habe  de  bono  no- 
mine.  Caeterum  si  quem  contingat  infa- 
mari,  aequo  et  forti  animo  id  ferendum, 
ut  alia  adversa. 

Ut  seductores ,  et  veraces.  Duo  sini- 
stra  posuerat,  ignobilitatem  et  infamiam; 
ea  deinceps  explicat  enumeratione  qua- 
dam  malorum  apparentium,  quae  igno- 
miniam  adducebant;  quibus  tamen  e  di- 
verso  vera  bona  singulis  opponit ,  ut  hac 
etiam  ratione  ministrorum  Evangelii  tum 
integritatem ,  tum  dignitatem  commendet. 
Notandum  itaque ,  comparationis  adver- 
bium  ut  vel  sicut ,  per  omnes  partes 
sequentes   similitudinem   et  apparentiam 

duntaxat,  non  veritatem  significare;  nam 
veritas  significatur  posteriori  membro  cu- 
jusque  partis.  Quod  et  S.  Thomas  in  fine 
harum  sententiarum  observavit,  dicens, 
Apostolum  ideo  similitudinis  adverbiis 
uti,  quia  in  rei  veritate  non  sic  erat, 
sed  in  opinione  hominum.  Quod  olim 
monuerat  S.  Augustinus  in  psalm.  48. 
conc.  2. 

Porro  ad  infamiam  pertinet,  quod 
primo  loco  dicit:  Ut  seductores ,  sive 
impostores,  id  est,  errorum  magistri; 
tales  enim  habebantur  Paulus  et  socii 
ejus  a  multis ,  maxime  a  Judaeis,  qui  et 
Christum  Dominum  ut  seductorem  infa- 
marunt,  Matth.  27.  Quod  autem  sequitur: 
Et  veraces ,  adversative  dicitur.  Unde 
Ambrosius  loco  conjunctionis  et,  in  hoc 
membro  et  tribus  sequentibus  sed  legit; 
quod  imitatus  est  iu  sua  versione  Hente- 
nius.  Erasmus  adversitatem  ita  reddidit: 
Et  tamen  veraces;  eodemque  modo  in 
sequentibus.  Sensus  est :  At  falso  tales 
reputati,  ut  qui  revera  veraces  simus, 
veritatem  praedicantes  divinitus  accep- 
tam,  id  est,  ipsum  Dei  verbum. 

Sicut  qui  ignoti ,  et  cogniti.  Ad  igno- 
bilitatem  pertinet  hoc  cum  sequentibus. 
In  Graeco  paiticipia  sunt  praesentis  tem- 
poris.  Augustinus  per  verba  legit ,  utro- 
que  loco  dudum  citato:  Ut  qui  ignora- 
mur ,  et  cognoscimar.  Sensus:  Multis 
videmur  incogniti,  et  contemptibiles  ac 
nullius  pretii  homines ;  at  revera  cognosci- 
mur,  et  in  pretio  habemur  apud  omnes 
probos  ac  pios,  qui  ministerii  nostri  ex- 
cellentiam  agnoscunt. 

9.  Quasi  morientes,  et  ecce ,  vivimus. 
Id  est,  propter  quotidiana  pericula,  in 
quibus  Evangelii  causa  versamur,  vide- 
mur  assidue  mori;  semper  sumus  tam- 
quam  morti  proximi  et  jamjam  morituri ; 
at  revera  non  morimur,  sed  (quod  est 
admiratione  dignum)  Dei  providentia  huc 
usque  servamur  in  vita.  Tale  est,  quod 
cap.  4.  dixit:  Dejicimur ,  sed  non  peri- 
mus.  Et  iterum:  Semper  enim  nos,  qui 
vivimus,  in  mortem  tradimur  propter 
Jesum.  Qui  locus  hunc  illustrat. 

Ut  castigati,  et  non  mortificati.  Rursus 

in  Graeco  praesentis  temporis  participia 
sunt:  toc  rcatSeoojievoi,  xal  ptrj  fravaxou- 
jxevot.  Quod  ita  recte  vertas:  ut  qui  ca- 
stigamur ,  sed  non  occidimur.  Mirum 
vero,  pro  castigati  Ambrosianum  legere 
et  exponere  tentati,  praeter  autoritatem 
Graecae  lectionis.  Rectius  Augustinus 
coerciti  legit.  Plerique  partem  hanc  non 
de  apparentia,  sed  de  rei  veritate  expo- 
nunt,  hoc  sensu:  Corripimur  a  Deo,  sed 
non  occidimur;  juxta  illud  psalm.  117.: 
Castigans  castigavit  me  Dominus ,  et 
morti  non  tradidit  me.  Nam  et  Aposto- 
lus  generaliter  pronuntiat  Hebr.  12.: 
Quem  diligit  Dominus,  castigat ;  flagel- 
lat  autem  omnem  filium,  quem  recipit. 
Et  iterum :  Quis  filius,  quem  non  corri- 
pit  pater  ? 

Verum  nihil  est  necesse,  partem  hanc 
dissimiliter  a  prioribus  interpretari.  Po- 
test  enim  convenienter  accipi  de  castiga- 
tione,  quae  fit  ab  hominibus;  quemadmo- 
dum  Cajetanus  exponit  sane  probabiliter, 
ut  sit  sensus :  Videmur  castigari,  quando 
flagris  caedimur  a  magistratibus  velut 
malefactores,  et  publicae  pacis  perturba- 
tores;  sed  ad  declarationem  innocentiae 
nostrae  factum  est  divinitus,  ut  inter  tot 
persecutiones  et  supplicia  nondum  simus 
occisi.  Dico :  Videmur,  quia  revera  non 
castigatur  aut  coercetur,  qui  flagellatur 
immerito ;  sed  tantum  ibi  similitudo  casti- 
gationis  est,  quemadmodum  fuit  iu  CLri- 
sto,  de  quo  Pilatus,  eum  flagellaturus, 
dicebat  ad  Judaeos :  Emendatum,  id  est, 
castigatum,  illum  dimittam ,  Luc.  23. 
Nam  ibi  Graece  idem  est  verbuin ,  quod 
hoc  loco. 

Videndum,  an  possit  sic  intelligi:  Ut 
a  Deo  per  malos  homines,  persecutores 
nostros,  castigati,  non  tamen  mortificati; 
quia  Deus  nondum  permisit  iis,  in  nos 
usque  ad  mortem  saevire ,  ut  sit  allusio 
ad  versum  allegatum  ex  Psalm.  117. 
Quod  satis  probabile  est.  Nam  cur  alio- 
qui  uteretur  Apostolus  verbo  castigandi? 
At  Hebr.  cap.  12.  castigationem  divinam 
intelligit,  quae  tamen  fiat  per  homines 
malos  et  fidei  persecutores ;  unde  dicit 
eis  eodem  cap. :  Nondum  usque  ad  san- 


guinem  restiiistis.  Et  ita  pars  haec  non 
exponetur  dissimiliter  communi  fere  om- 
nium  expositioni,  quia  castigatio  haec  fit 
per  homines,  nescientes  tamen,  quid  Deus 
per  ipsos  agat.  Ita  Deus  populum  suum 
quondam  castigavit  per  varios  hostes,  ut 
Philistaeos,  Syros,  Assyrios,  Chaldaeos. 

10.  Quasi  tristes,  semper  autem  gau- 
dentes.  Tristes,  Graece:  dolentes.  Sen- 
sus  est:  Propter  mala,  quae  patimur, 
sumus  quasi  dolentes,  et  moerore  affecti; 
sed  revera  semper  in  Domino  gaudemus. 
Hinc  de  Apostolis  dicitur  Actor.  5.,  quod 
ibant  gaudentes  a  conspectu  concilii, 
quoniam  digni  habiti  essent  pro  nomine 
Jesu  contumeliam  pati.  Et  generale 
praeceptum  est  Jacobi  1. :  Omne  gau- 
dium  existimate,  cum  in  tentationes,  id 
est,  tribulationes,  varias  incideritis.  Et 
ipsius  Pauli :  Gaudete  in  Domino  sem- 
per,  Philipp.  4.  Itaque  gaudium  illud 
internum  sanctorum  facile  praevalebat 
dolori,  quem  ex  pressuris  et  contumeliis 
percipiebant ;  ut  simpliciter  non  dolentes, 
sed  gaudentes  dici  debuerint. 

Sicut  egentes,  multos  autem  locuple- 
tantes.  Ambrosianus:  Ut  pauperes,  mul- 
tos  autem  ditantes.  Nam  in  Graeco  non 
est  egentes,  participium,  sed  nomen  pau- 
peres ,  sive,  quomodo  legit  Augustinus, 
egeni.  Sumus,  inquit,  similes  egenis ;  pu- 
tamur  esse  pauperes,  sed  falso,  quia  mul- 
tos  ditamus,  vel  bonis  spiritualibus  per 
ministerium  verbi,  velut  ipsos  Corinthios, 
quibus  scribit  1.  epist.  cap.  1.:  In  omni- 
bus  divites  facti  estis,  in  omni  verbo  et 
in  omni  scientia;  vel  bonis  temporalibus, 
quia,  dum  hortamur  ad  largitatem  eleemo- 
synarum,  ut  in  hac  ipsa  epistola  cap.  8. 
et  9.,  bona  divitum  facimus  pauperum 
esse  communia,  juxta  illud  1  Timoth.  6. : 
Divitibus  hujus  saeculi  praecipe  facile 
tribuere,  communicare.  Ita  Paulus  dita- 
vit  pauperes  sanctos,  qui  erant  Hieroso- 
lymae,  quando  per  Ecclesias  Achaiae  et 
Macedoniae  collectas  indixit  ad  subve- 
niendum  eis,  quas  et  ipse  Hierosolymam 
pertulit. 

Utriusque  sensus  meminerunt  tam 
Graeci,  quam  Latini  interpretes;  tametsi 

posterior  m&gis  videtur  esse  litteralis. 
Idemque  judicium  esse  de  parte  sequenti ; 
nam  alioqui  non  constaret  antithesis  inter 
membra.  Quamvis  autem  Apostoli  revera 
pauperes  fuerint,  omnibus  propter  Chri- 
stum  relictis,  et  interdum  quoque  inediam 
et  penuriam  paterentur;  unde  ait  infra 
cap.  11.:  In  fame  et  siti,  in  frigore  et 
nuditate ;  non  tamen  eo  modo  pauperes 
erant,  quo  putabantur,  quia  neque  inviti 
patiebantur  pauperiem,  neque  deerant 
fratres,  quorum  liberalitate  ad  omnem 
necessitatem  suam  uterentur,  quando  vel- 
lent.  Quod  patet  infra  eodem  cap.  11., 
ubi  dicit :  Cum  essem  apud  vos  et  egerem, 
nulli  onerosus  fui;  nam  quod  tnihi  de- 
erat,  suppleverunt  fratres,  qui  venerunt 
a  Macedonia.  Unde  adhuc  sequitur: 

Tamquam  nihil  habentes,  et  omnia 
possidentes.  In  Graeco  jucunda  parono- 
masia  est  in  vocabulis  habentes  et  possi- 
dentes,  sxovtsq,  /axexovTSQ,  quam  Latina 
interpretatio  reddere  nequit.  Erant  Apo- 
stoli  et  Evangelici  ministri  tamquam  nihil 
habentes,  quia,  postquam  reliquerant  om- 
nia  propter  Evangelium,  similes  erant  iis, 
qui  ita  nihil  hibent,  ut  et  re,  et  ope  de- 
stituti  sint;  atque  ut  tales  reputabantur ; 
et  tamen  revera  possidebant  omnia,  quia 
omnium  piorum  aedes  eis  patebant,  om- 
niumque  possessiones  ad  usum  eis  cede- 
bant.  Unde  Paulus  confidenter  scribit 
Philemoni:  Para  mihi  hospitium.  Simile 
est,  quod  scribit  ad  Phiiipp.  4. :  Habeo 
autem  omnia,  et  abundo.  Nimirum  hoc 
erat,  quod  Christus  promiserat  omnia 
propter  se  relinquentibus,  Marci  10.  et 
Luc.  18. ;  nempe  eos  multo  plura,  et  qui- 
dem  centies  tantum ,  recepturos  in  hoc 
tempore,  domos,  et  fratres  et  sorores,  et 
matres.  Eam  quippe  Domini  promissio- 
nem  per  hunc  Apostoli  iocum  exponit 
Augustinus  epist.  89.  ad  Hilarium.  Vide 
hoc  loco  commentarium  Bedae  ex  Augu- 
stino  sumptum.  Huc  quoque  pertinet 
illud  proverb.  17.  secundum  LXX.,  Hie- 
ronymo  citante  sub  finem  epist.  103.  ad 
Paulinum :  Credenti  totus  .nundus  divi- 
tiarum  est.  Quod  et  apud  Augustinum 
legitur  in  psalm.  48.  et  Tract.   117.    in 


Joann.  Idem  ex  hoc  loco  secundum  sen- 
tentiam  docet,  Apostolos  votum  pauper- 
tatis  fecisse,  in  psalm.  10.  conc.  3.  ad 
illud:  Illic  passeres  nidiflcabunt.  Eadem 
nimirum  tradit,  quae  ex  illo  postea  Gre- 
gorius  hom.  5.  in  Evang.,  Apostolos  etiam 
desideria  habendi  reliquisse. 

Obiter  annotandum,  in  septem  membris 
jam  explicatis  Graece  semper  idem  esse 
similitudinis  adverbium  (hq,  quod  inter- 
preti  nostro  libuit  quatuor  diversis  voca- 
bulis  reddere:  ut,  sicut,  quasi,  tamquam. 
Sed  bene  annotat  Valla,  festivitatem  hanc 
interpretis  in  variandis  dictionibus  non 
habere  tantum  decoris ,  quanlum  habet 
Graeca  simplicitas.  id  est,  Paulina  oratio 
sublimis,  et  ejusdem  dictionis  in  principio 
sententiarum  repetitione  urgens;  quam 
figuram  rhetores  epanaphoram  vocant. 
De  ornamentis  dicendi,  ac  de  ardore  ora- 
tionis,  qui  est  pae:ie  toto  hoc  capite,  vi- 
deatur  S.  Augustinus  de  doctr.  Christ. 
lib.  4.  cap.  20. 

11.  Os  nostrum  patet  ad  vos,  o  Co- 
rinthii.  Post  generalem  sermonem,  quo 
demonstravit  integritatem  et  patientiam 
ministrorum  novae  legis,  nunc  speciacim 
Corinthios  alloquitur,  contestans  suum 
erga  eos  affectum ,  ut  hac  quasi  praefa- 
tione  molliat  asperitatem  admonitionis  et 
correptionis  subsequentis.  Os  nostrum, 
inquit,  o  Corinthii,  apertum  est  ad  vos, 
vel  erga  vos;  scilicet  ad  loquendum  libere 
vobiscum,  et  plene  vosinstituendos;  quasi 
dicat:  Non  possum  silere,  et  pro  salute 
vestra  vos  non  commonefacere;  et  quia 
ex  abundautia  cordis  os  loquitur,  ideo 
subdit : 

Cor  nostrum  dilatatum  est,  per  chari 
tatem;  ut  multi  interpretantur.  Ita  repe- 
tendum  erit  illud:  ad  vos,  ut  sensus  sit: 
Cor  nostrum  ingenti  quodam  affectn  cha- 
ritatis  erga  vos  expassum  est;  sinus  cordis 
nostri  latissime  patet  ad  vos,  quos  diligo, 
complectendos. 

Potest  etiam  intelligi  dilatatio  cordis 
per  affectum  gaudii,  sicut  apud  Jesaiam 
60. :  Tunc  mirabitur  et  dilatabitur  cor 
tuum.  Quo  etiam  sensu  recte  accipitur 
illud  psalm.    118.:    Viam  mandatorum 

tuorum  cucurri,  cum  dilatasti  cor  meum, 
id  est,  postquam  a  pressura  tribulationis 
cor  meum  gaudio  reereasti ;  qnamvis  et 
hoc  alii  de  charitate  cor  dilatante  acci- 
piant;  simile  et  illud  psalmi  4.;  In  tribu- 
latione  dilatasti  me,  ut  habet  psalterium 
Romanum  ex  Graeca  versione  LXX.  in- 
terpretum.  Sane  de  gaudio  jam  antea 
dixerat  Apostolus:  Quasi  tristes,  senrper 
autem  gaudentes,  et  repetit  sequenti  ca- 
pite:  Superabundo  gaudio  in  omni  tri- 
bulatione  nostra.  Vult  enim  suo  gaudio 
lenire  tristitiam  Corinthiorum :  unde  sta- 
tim  post  dicit:  Dilatamini  et  vos.  Quare 
dilatationem  gaudii  potius,  quam  charita- 
tis,  hic  significatam  puto;  praesertim  quod 
ea  phrasis  in  Scriptura  magis  ad  gaudium 
soleat  pertiuere.  Verum  juxta  hunc  in- 
tellectum  non  erit  ex  priori  parte  repe- 
tendum:  ad  vos.  Utrique  porro  sensui 
potest  accommodari,  quod  sequitur  : 

12.  Non  angustiamini  in  nobis,  an- 
gustiamini  autem  in  visceribus  vestris. 
Indicativus  sermo  est,  non  praeceptivus, 
ut  ex  Graeco  bene  probat  Erasmus.  Ver- 
bum  Graecum  hic  refert  Apostolus  ad 
angustiam  animi,  quod  supra  cap.  4.  ad 
corporales  Apostolorura  pressuras  retu- 
lerat.  Est  autem  sumpta  metaphora  ab 
iis,  quorum  praecordia  constringuntur,  ut 
aegre  respirare  queant,  sibiqne  videantur 
praefocari.  Sensus  est:  Quod  angustiam 
patimini,  quod  tristes  estis  et  compresso 
corde,  non  ex  nobis  id  provenit,  q/ii  vobis 
ex  charitate  quam  optime  volumus,  et  in 
quibus  exemplum  habetis  gaudii  spiritua- 
Hs;  sed  ejus  angustiae  causa  est  in  vi- 
sceribus  vestris,  id  est,  in  vobis:  ut  refert 
hunc  locum  Hilarius  in  enarratione  psalm. 
118.  Nam  intra  vos  sunt,  qui  vos  contur- 
bant  et  moerore  cor  vestrum  constringunt. 
Videtur  enim  respicere  Apostolus  tum  ad 
fornicarium ,  quem  Satanae  tradiderat, 
cujus  causa  valde  fuerant  contristati  Co- 
rinthii,  postquam  erant  ab  Apostolo  ad- 
moniti,  quemadmodum  liquet  ex  praece- 
dentibus  hujus  epist.,  et  rursum  ex  capite 
subsequenti;  tum  ad  alios  multos,  qui 
nondum  egerant  poenitentiam  super  gra- 


vibus  quibusdam  peccatis;  quos  notat  in 
fine  cap.  12. 

Graeci  vero  sensum  reddunt  hujus- 
modi:  Cum  ccr  meum  amplissime  ad  vos 
pateat  per  dilectionem,  non  utique  habe- 
tis  locum  an^ustum  in  nobis,  sive  in  corde 
nostro,  quamvis  tot  tantique  sitis ;  at  in 
cordibus  vestris  angustiam  multam  pati- 
mini,  ut  me,  qui  unicus  sum,  vix  capiatis, 
quasi  dicat:  Ego  quidem  valde  vos  diligo  ; 
vos  autem  non  perinde  multum  me  diligi- 
tis:  sed  angusto  loco  cordis  vestri  me 
habctis.  Cum  quo  sensu  convenit,  quod 
infra  dicit  cap.  12.:  Licet,  plus  vos  dili- 
gens,  minus  diligar.  Verum  prior  expo- 
sitio  magis  inhaeret  contextui.  Nam 
angustiae  seu  moeroris  causam  ex  ipsis 
Corinthiorum  visceribus  natam  mox  aperit, 
ubi  de  jugo  non  ducendo  cum  infidelibus 
eos  sincere  admonet.  Et  juxta  hunc  Grae- 
corum  sensura  dicere  debuisset :  Ego  angu- 
stior  (idest,  anguste  habito),  in  visceribus 
vestris,  vel  in  cordibus  vestris. 

13.  Eandem  autem  habentes  remu- 
nerationem,  tamquam  filiis  dico :  Dila- 
taminietvos!  Remunerationem,  Graece 
avxiu.ia{Kav,  id  est,  mercedis  retributio- 
nem,  ut  habet  Ambrosianus  textus.  Par 
ticipium  habentes  in  Graecis  abest; 
videtur  autem  supplendae  sententiae 
gratia  additum  ab  interprete,  tam  nostro, 
quam  eo,  cujus  versione  usus  est  Ambro- 
sius.  Graeci  quidam  supplent  verbum : 
adferte,  ut  sit  sensus:  Eandem  remune- 
rationem,  id  est,  compensationem  et 
aequalitatem  amoris  vos  quoque  adferte; 
praebete  vicissitudinem  charitatis ;  sicut 
cor  meum  ad  vos  dilatatum  est,  ita  vicis- 
sim  cor  vestrum  dilatate  erga  me.  Id 
autem  vobis  dico,  tamquam  filiis,  quos 
oportet  non  segniter  patrem  redamare. 

Alii,  inter  quos  Chrysostomus ,  sine 
hujusmodi  supplemento  sic  exponunt: 
Eandem  amoris  retributionem  vobis,  tam- 
quam  filiis,  dico,  id  est,  injungo,  eamque 
a  vobis,  ut  pater  a  filiis,  exigo,  dicens: 
Dilatamini  et  vos,  mutua  scilicet  erga 
me  charitate. 

Porro  juxta  priorem  expositionem  sen- 
tentiae  praecedentis,   quam   nobis  proba- 

bilioremdiximus,  hic  erit  sensus:  Eaudem 
remunerationem ,  quam  ex  laboribus 
Evangelii  causa  susceptis  ac  fideli  mini- 
sterio  nos  percipimus,  dum  in  perpetuo 
gaudio  sumus ,  licet  tristes  hominibus 
videamur,  vobis  quoque,  tamquam  filiis, 
annuntio  ac  dico :  Dilatamini  et  vos, 
interno  gaudio  Spiritus  sancti;  sicut  alibi : 
Gaudete  in  Domino  semper.  Volo  enim, 
vos  filios  meos  participes  esse  mercedis 
et  gaudii  nostri.  Quod  ut  fiat,  amputate 
causas  maloruin,  quae  vobis  tristitiam 
pepererunt.    Hinc  ergo  sequitur: 

14.  Nolite  jugum  ducere  cum  infide- 
libus!  Potest  ex  Graeco  significantius 
hoc  modo  reddi :  Ne  sitis  jugo  copulati 
cum  infidelibus.  Significat  autem  verbum 
Graecum  jugi  imparitatem  et  inclinatio- 
nem  in  alteram  partem.  Quod  diligenter 
expendit  Theophylactus,  unde  et  vocan- 
tur  imparia  connubia,  quibus  contingit, 
alterum  conjugem  ob  potentiam,  nobilita- 
tem,  opesve  alterius  gravari.  Tale  autem 
jjgum  est  hominis  fidelis  cum  infideli, 
propter  imparitatem  ac  distantiam  perso- 
narum  quoad  religionem,  quam  cultus 
disparitatem  vocant. 

At  quaeres,  quid  sit  jugum  ducere  seu 
jugo  copulari  cum  infidelibus.  Neque 
enim  Corinthii  vetabantur  habitare  cum 
infidelibus,  neque  negotiari,  neque  cibum 
surcere;  dicit  enim  Apostolus  1  Cor.  10.: 
Si  quis  vocat  vos  infidelium,  et  vultis 
ire,  etc.  Et  ejusdem  epist.  cap.  5.,  cum 
dixisset :  Ne  commisceamini  fornicariis, 
addidit:  Non  utique  fornicariis  hujus 
mundi  (id  est,  infidelibus);  alioqui  de- 
bueratis  de  hoc  mundo  exisse.  Denique 
nec  prohibebantur  habere  conjuges  infi- 
deles,  atque  cum  iis  manere,  juxta  illud 
cap.  7. :  Si  quis  frater  uxorem  habet  in- 
fidelem. 

Kespondemus,  eos  jugum  cum  infideli- 
bus  ducere,  qui  cum  eis  arctam  ineunt 
societatem  seu  necessitudinem ,  ex  qua 
niminim  oriatur  periculosa  quaedam  ne- 
cessitas  communicandi  in  moribus  et  reli- 
gione;  vel,  uthabet  Graecoram  expositio, 
jugum  ducunt  cum  infidelibus,  qui  talem 
cum  illis  ineunt  societatem,  qua  fiat,  ut  in 


partem  illorum  declinent,  mores  eorum  et 
vitia  sequentes,  juxta  illud  psaimi  105. : 
Commixti  sunt  inter  gentes:  et  didice- 
runt  opera  eorum.  Hujusmodi  vero  so- 
cietas  maxime  est  conjugium.  Unde  loco 
jamjam  citato  prioris  epistolae,  quamvis 
non  prohibeat  Apostclus  fidelibus  perma- 
nere  in  conjugio  cum  infidelibus  antea 
contracto,  quando  infidelis  absque  religio- 
nis  et  pietatis  injuria  consentit  cohabitare 
cum  fideli,  prohibet  tamen  nova  iniri  con- 
jugia  cum  infidelibus,  ubi  dicit:  Cui  vult, 
nubat,  tantum  in  Domino,  quemadmo- 
dum  in  ejus  loci  expositione  monstravi- 
mus. 

Est  autem  manifesta  ratio  diversitatis 
inter  eum,  qui  conjugem  habet  infidelem, 
et  eum,  qui  ducit;  quemadmodum  et  inter 
servum,  qui  habet  dominum  infidelem,  et 
eum,  qui  dat  se  ejusmodi  domino  in  ser- 
vitutem.  Nam  qui  conjugatus  est,  jam 
non  habet  in  potestate  jugum  illud  abji- 
cere ;  uti  nec  servus  dominum  habens  in- 
fidelem.  Caeterum  in  hac  Scriptura  con- 
tineri  prohibitionem ,  ne  fideles  cum 
infidelibus  contrahant  matrimonia,  quam- 
vis  a  commentatoribus  id  non  ita  sit 
expressum,  sed  tantum  generali  sententia 
comprehensum,  aperte  tradit  Hieronymus 
lib.  1.  contra  Jovin.  cap.  5.,  et  in  epist. 
ad  Ageruchiam ,  de  monogamia,  cap.  2. 
Nec  immerito  sane;  quandoquidem  om- 
nium  societatum  humanarum  ea  sitintima 
et  arctissima,  qua  per  conjugium  sibi 
invicem  adhaerent  vir  et  mulier.  Jam  si 
propter  periculum  illicita  sunt  fidelium 
conjugia  cum  infidelibus,  id  est,  qui  fidem 
numquam  susceperunt  (hos  enim  infide- 
lium  nomine  intelligit  Apostolus),  quanto 
magis  cum  haereticis,  quorum  et  periculo- 
sior  est  cohabitatio,  et  difficilior  conver- 
sio?  Quod  autem  irrita  nullaque  sint 
ecclesiastico  jure  matrimonia,  quae  fideles 
cum  infidelibus  contrahere  tentant,  non 
item,  quae  cum  haereticis,  id  aliam  ratio- 
nem  habet,  explicatam  a  nobis  in  4. 
dist.  39. 

Quae  enim  participatio  justitiae  cum 
iniquitate  V  Rationibus  ostendit ,  quam 
sit  absurdum,  fideles  jugum   ducere  cum 

infidelibus.  Etenim  sieut  fieri  nullo  modo 
potest,  ut  justitia  consortium  habeat  cum 
injustitia  (pugnant  enim  haec  inter  se 
quam  maxime),  ita  recte  fieri  non  potest, 
ut  fidelis,  qui  in  Ghristo  factus  est  justi- 
tia  Dei,  quemadmodum  dictnm  est  in  fine 
capitis  superioris ,  in  unum  jugum  coeat 
cum  infideli,  cujus  vita  injustitiaestpaene 
perpetua  seu  continua. 

Aut  quae  societas  luci  ad  tenebras? 
Pro  societate  Graece  est  communio.  Porro 
sive  lucem  et  tenebras  proprie  intelligas, 
sive  metaphorice,  valet  ratic  Apostoli. 
Neutro  enim  modo  lux  cum  teuebris  com- 
munionem  habere  potest ;  ac  bonum  duci- 
tur  argumentum  ex  analogia  spiritualium 
cum  corporalibus.  Quatuquam  de  luce  et 
tenebris  spiritualibus ,  quae  trauslative 
tales  dicuutur,  magis  apparebit  Aposto- 
lum  loqui,  si  hanc  partem  conferas  cum 
ea,  quae  praecedit,  et  cum  sequentibus. 
Lucem  ergo  vocat  rideles,  tenebras  vero 
infideles ;  sicut  alibi  dicit:  Eratis  ali- 
quando  tenebrae ,  nunc  autem  lux  in 
Domino.  Ephes.  5. 

15.  Quae  autem  conventio  Christi  ad 
Belial?  Conventio,  Graece  au/Jicpa)VYjai<;, 
id  est,  consonantia,  consensus,  concordia. 
Ac  sane  videri  pctest,  interpretem  ver- 
tisse  consensionem,  non  conventionem. 
Nam  et  apud  Ambrosianum  consensio 
legitur.  Belial  Hebraicum  vocabulum  est, 
quo  significatur,  qui  est  absque jugo;  sic 
enim  ipse  Hieronymus  exponit  Judicum 
19.  Pagninus  ubique  pro  filiis  Belial 
vertit:  impios ;  alii  ex  Hebraeo  interpre- 
tantur:  filios  absque  profectu,  ut  qui  non 
ad  utilitatem  reipublicae ,  sed  magis  ad 
nocumeutum  et  peruiciem  vivant.  De  isto 
vocabulo  Belial,  dignus  Jectu  Jansenius 
in  Proverb.  cap.  6.  ad  illud :  Homo  apo- 
stata.  Apostolus  hoc  loco  nomine  Belial 
diabolum  pronul  dubio  significare  voluit. 
Sed  et  Hieronymus  3  Reg.  21.  filios 
Belial  ex  Hebraeo  interpretatur  filios 
diaboli,  et  viros  diabolicos.  Sicut  ergo 
nullus  esse  potest  consensus  Christo  cum 
Belial,  id  est,  cum  diabolo  (venit  enim 
Ghristus,    ut  destruat    opera  diaboli,   1 


Joann.  3.),  ita  nec  esse  debet  inter  mem- 
bra  Christi  et  membra  diaboli. 

Aut  quae  pars  fideli  cum  infideli? 
Pars,  id  est,  participatio  seu  communio. 
Ghrysostomus  praemium  seu  mercedem 
putat  significari ;  id  enim  pars  Hebraea 
phrasi  significat  interdum.  Quod  tamen 
huic  loco  minus  congruit.  Urget  hac  parte 
Apostolus  ipsa  nomina  fidelis  et  infidelis, 
quae  manifestam  sonant  contiarietatem. 
Quare  nonnisi  absurde,  et  cum  periculo 
fidei,  participabit  ac  necessitudinem  con- 
trahet  fidelis  cum  infideli. 

16.  Quis  autem  consensus  templo  Dei 
cum  idolis?  Pro  consensu  conventionem 
hoc  loco  legit  Ambrosianus.  Graecadictio 
diversa  est  a  superiori,  et  proprie  signiri- 
cat  eum  assensum,  qui  fit  dato  suffragio ; 
tametsi  et  generaliter  usurpatur  pro  con- 
sensu.  Pro  idolis  quidam  legunt:  idoliis, 
id  est,  templis  idolorum,  annuente  ver- 
sione  Syriaca,  quae  singulariter  habet: 
templo  daemoniorum,  ut  suspicio  sit,  in 
Graecis  quibusdam  codicibus  olim  pro 
ci^coAojv  scriptum  fuisse  £t<5ojAeuov.  At 
que  eo  modo  magis  exprimitur  oppositio 
duorum,  qualis  in  caeteris  membris. 

Secundum  nostram  lectionem  sensus 
est:  Sicut  absurda  res  est  in  templo  Dei 
idola,  id  est,  falsorum  Deorum  simulacra, 
collocare  et  venerari;  per  hunc  enim  per- 
versum  usum  quodammodo  desinet  esse 
templum  Dei,  fietque  templum  idolorum; 
ita  rcm  vobis  indignam  facitis,  ac  vos 
ipsos  profanatis,  dum  ad  societatem  reci- 
pitis  infideles,  idolorum  cultores. 

Juxta  alteram  lectionem  planior  erit 
hic  sensus:  Quae  consensio  seu  confoe- 
deratio  vobis,  qui  estis  templum  Dei,  cum 
infidelibus,  qui  sunt  templa  idolorum,  id 
est,  diaboli,  qui  in  idolis  colendum  se 
ingerit?  quasi  dicat:  Nulla  potest  esse 
hujusmodi  consensio,  nisi  cum  gravissima 
Dei  et  vestra  ipsorum  injuria.  Ad  hunc 
iutellectum  etiam  priorem  lectionem  ac- 
commodant  Graeci,  Theophylactus  et 
Gecumenius.  Videtur  autem  Apostolus 
hac  praecipue  parte  notare  eum  Corin- 
thiorum  cum  infidelibus  communicatio- 
nem,  qua,  propter  amicitiam,  miscebant  se 

sacrificiis  eorum ,  et  mensis ,  in  qnibus 
idolothyta  parata  erant ;  ac  per  hoc  pai- 
ticipatione  quadam  idololatrae  efficieban- 
tur,  atque  socios  se  reddebant  daemonio- 
rum;  uti  plenius  ostendit  in  priori  epist. 
cap.  10. 

Vos  enim  estis  templum  Dei  vivi. 
Graece:  viventis.  Explicat  postremam 
rationem  assumptione,  qua  dicit,  ipsos 
fideles  Dei  veri  ac  vivi  templum  esse. 
Nec  ait  templa,  sed  templum,  ut  significet, 
ita  singulos  esse  Dei  templa ,  ut  tamen 
omnes  unum  Dei  templum  constituant, 
sicut  constituunt  unum  corpus  et  unam 
Ecclesiam.  Qua  ratione  autem  fideles  di- 
cautur  templum  Dei,  et  quomodo  scire 
debeant,  se  esse  templum  Dei,  declaratum 
a  nobis  est  ad  illud  1  Corinth.  3. :  Nes- 
citis,  quia  templum  Dei  estis?  Sed  et 
hic  sequitur  ejus  rei  per  Scripturam  pro- 
batio. 

Sicut  dicit  Deus.  Graece:  dixit.  Ip- 
sius,  inquit,  Dei  testimonio  probamus,  vos 
esse  Dei  templum. 

Quoniam  inhabitabo  in  illis,  et  in- 
ambulabo  inter  eos,  et  ero  illorum  Deus, 
et  ipsi  erunt  mihi  populus.  Inambulabo, 
Graece:  hpTZzpiKOLirpii).  Cujus  significa- 
tionem  clarius  expressit  Ambrosianus 
textus :  Inter  eos  ambulabo.  Nam  Latinis 
ambulare  non  est  aliud,  quam  spatiari. 
Locus  est  Levit.  26.,  ubi  Domiuus  sic 
populum  Israel  alloquitur:  Ponam  taber- 
naculum  meum  in  medio  vestri,  id  est, 
quod  hic  dicit:  Inhabitabo  in  illis. 
Deinde  mox  sequitur :  Ambulabo  inter 
vos ;  et  ero  Deus  vester ,  vosque  eritis 
populus  meus.  Similis  est  sententia,  novi 
testamenti  promissoria,  apud  Ezecbieleni 
37.:  Erit  tabernaculum  meum  in  eis ; 
et  ero  eis  Deus,  et  ipsi  erunt  mihi  po- 
pulus.  Quae  quidem  promissio  principali 
sensu  non  completur,  nisi  in  vero  Israele, 
id  est,  in  populo  Novi  Testamenti,  in 
quem  proinde  rectissimo  eam  interpreta- 
tur  Apostolus.  Sensus  autem  Apostoli 
est:  Inhabitabo  in  eis,  per  gratiam,  qua 
faciam,  ut  me  colant;  et  ambulabo  in 
eis,  varias  virtutum  actiones,  quibus  me 
colant,  in  eis  excitando  atque  operando. 


Quod  autem  sequitur:  et  ero  illorum 
Deus,  ct  ipsi  erunt  mihi  populus,  varie 
potest  intelligi.  Uno  modo,  ut  priori 
raembro  significetur,  quid  Deus  facturus 
sit,  posteriori,  quid  populus ;  sitque  sen- 
sus :  Ego  me  eis  Deum  exhibebo,  guber- 
nans  et  protegens  eos,  ac  benefaciens ;  et 
ipsi  vicissim  se  mihi  populumpraestabunt, 
obedientem  atque  ex  animo  subditum. 
Altero  modo,  ut  priori  membro,  quid  po- 
pulus,  posteriori,  quid  Deus  sit  facturus, 
significetur;  hoc  nimirum  sensu :  Illi  me 
habebunt  pro  Deo  suo,  ac  spem  salutis  in 
me  ponent;  et  ego  vicissim  habebo  eos 
pro  meo  populo,  protecturus  eos  et  bene- 
ficiis  affecturus. 

Tertius  sensus  utrumque  membrum 
refert  ad  id,  quod  Deus  facturus  sit:  Ego 
me  Deum  illis  praestabo,  et  ut  populum 
meum  eos  diligam,  protegam,  beneficiis- 
que  fovebo. 

Est  et  quartus  sensus,  quo  utrumque 
referatur  ad  id,  quod  populus  sit  factu- 
rus:  Illi  me  pro  Deo  suo  habebunt,  et 
tamquam  populus  meus  vero  cultu  se 
mihi  subjicient.  Porro  quamvis  horum 
sensuum  nullus  a  regula  fidei  deflectat 
(neque  enim  populus  quidquam  boni 
facturus  praedicatur,  quod  non  Deus  per 
suam  gratiam  in  eo  sit  operaturus),  eum 
tamen  sensum,  quem  tertio  loco  posui, 
germanum  esse  puto,  et  proinde  caeteris 
praefereudum.  Cujus  ratio  est,  quia  tota 
sententia  continet  promissionem  benefi- 
centiae  Dei  erga  populum ;  ea  vero  non 
exprimitur  in  membris  expositis  de  eo, 
quod  populus  facturus  sit.  Unde  et  quar- 
tus  sensus  ab  eo,  quem  intendit  Scriptura, 
longuis  recedit,  quam  primus  aut  secun- 
dus.  Habentur  haec  eadem  verba  apud 
Jeremiam  cap.  31.,  quae  citat  Apostolus 
ad  Heb.  8.  Quo  loco  rursus  de  vero  eo- 
rum  sensu  aliquid  dicemus. 

17.  Propter  quod  exite  de  medio  eo- 
rum ,  et  separamini,  dicit  Dominus. 
Collectio  Apostoli  manifesta  est:  Vos 
templum  Dei  estis.  nam  Deus  habitat  et 
ambulat  in  vobis :  at.jiii  templo  Dei  nullus 
esse  debet  consensus  cum  templis  idolo- 
rum;  ergo  recedendum  vobis  est  ab  iis, 

qui  templa  sunt  idoloruni.  Hanc  vero 
conclusionem,  perinde  utsuperiora  verbis 
Scripturae  enuntiat,  simul  cum  eo,  quod 
sequitur: 

Et  immundum  ne  tetigeritis.  Verba 
sunt  apud  Jesaiam  cap.  52. ,  quae  sic 
habent  ex  Hieronymi  versione:  Recedite, 
recedite;  exite  inde ;  pollutum  nolite 
tangere;  exite  de  medio  ejus ,  scilicet 
Bahylonis.  Tum  sequitur:  Mundamini, 
qui  fertis  vasa  Domini.  Ubi  pro  mun- 
damini  LXX.  verterunt :  separamini, 
eodem  Graeco  vocabulo ,  quod  bic  ab 
Apostolo  positum  est.  Ex  quo  intelligen- 
dum  est,  Apostolum  hortari  fideles,  non 
ut  corporali  conversatione  et  habitatioue 
separentur  ab  infidelibus ;  sic  enim  (ut  in 
priori  epistola  iam  dixerat)  debuissent  de 
hoc  mundo  exire ;  sed  ut  animo  separen- 
tur,  malis  non  consentientes,  et,  sicut  sta- 
tim  initio  sequentis  capitis  explicat,  sese 
mundantes  ab  omni  inquinamento  carnis 
et  spiritus,  denique  id  facientes,  quod 
praecipit  Ephes.  5.,  dicens:  Nolite  com- 
municare  operibus  infructuosis  tene- 
brarum;  magis  autem  redarguite. 

Hoc  igitur  est  exire  de  medio  infide- 
lium  et  separari,  et  immundum  non  tan- 
gere :  ab  omni  inquinamento  carnis  et 
spiritus ,  quo  infideles  coinquinati  sunt, 
sese  mundumac  purumpraestare,  et  malis 
eorum  operibus  non  communicare,  etiamsi, 
aliqua  necessitate  exigente,  in  medio  eo- 
rum  versandum  ac  vivendum  sit.  Quam 
doctrinam  perspicue  tradit  Augustinus 
lib.  3.  contra  epist.  Parmen.  cap.  3.  et 
seqq.  Caeterum  quatenus  cuique  pericu- 
lum  est  suae  salutis  ex  corporaK  cohabi- 
tatione  seu  conversatione  cum  infidelibus, 
eatenus  etiain  corporaiiter  ab  iis  se  debet 
abstinere ;  videlicet  ex  ea  naturae  lege, 
qua  quisque  tenetur  periculum  suum  vi- 
tare.  Quod  autem  interponit  Apostolus  : 
dicit  Dominus,  a  Propheta  non  est  addi- 
tum.  Loquitur  enim  ille  in  sua,  non  Do- 
mini  persona;  sed  quia  sententia  praece- 
dens,  ex  Levitico  desumpta,  Dei  loquentis 
verba  continebat,  ideo  et  haec  posteriora 
ex  Dei  persona  commemorat  Apostolus 
addendo :  dicit  Dominus. 


18.  Et  ego  recipiam  vos.  Graece: 
snscipiam  vos,  scilicet  de  medio  infide- 
lium  exeuntes,  quasi  dicat:  Non  eritis 
desolati,  si  malam  infidelium  societatem 
reliqueritis ;  nam  ego  vos,  ut  dilectos  et 
amicos  meos ,  beneficiis  fovebo ;  relicta 
saeculi  consolatione,  transibitis  in  amici- 
tiam  meam,  et  bonorum  meorum  partici- 
pationem.  Haec  particula  loco  Jesaiae 
memorato  non  legitur  expresse,  facile  ta- 
men  assentior  Anselmo,  qui  putat,  Apo- 
stolum  respicere  ad  illud,  quod  eodem 
Prophetae  loco  sequitur:  Et  congregabit 
vos  Deus  Israel,  recedentes  scilicet  de 
medio  Babylonis. 

Et  ero  vobis  in  patrem,  et  vos  eritis 
mihi  in  filios  et  filias.  Promissio  est 
adoptionis  filiorum  novi  Testamenti,  qua 
Deus  sic  aliquos  in  suam  recipit  amici- 
tiam  et  gratiam,  ut  per  eam  efficiantur, 
quemadmodum  loquitur  Petrus  2.  epist. 
cap.  1.,  divinae  consortes  naturae,  et 
per  hoc  coelestium  bonorum  haeredes  ac 
participes.  Id  enim  est  esse  Dei  filium 
per  adoptionem.  Utrumque  vero  sexum 
nominat,  dicendo :  filios  et  filias,  quia  de 
conjugiis,  in  quibus  uterque  sexus  copu- 
latur,  admonuerat,  jugum  non  esse  ducen- 
dum  cum  infidelibus.  Porro  nota  Scriptu- 
rae  phrasis  est:  in  patrem ,  in  filios  et 
filias,  pro  eo,  quod  plane  diceretur:  Ero 
vobis  pater,  et  vos  eritis  mihi  filii  et 
filiae. 

Sed  unde  desumpserit  haec  verba  Apo- 
stolus,  non  liquet;  adeo  ut  suspicetur  Ca- 
jetanus,  esse  verba  cujuspiam  Prophetae 
ex  eorum  numero ,  quibus  caremus ,  et 
quorum  meminerunt  libri  Regum  seu  Pa- 
ralipomenon.  S.  Thomas  vero  refert  ad 
locum  2  Regum.  7.,  ubi  de  Salomone  Do- 
minus  ait:  Ego  ero  ei  in  patrem,  et  ipse 
erit  mihi  in  filium.  Aliis  plerisque  magis 
placet,  Apostolum  verbis  paulum  mutatis 
respicere  ad  locum  Jeremiae  31.,  ex  Dei 
persona  sic  loqueutis:  Quia  factus  sum 
Jsraeli  pater,  et  Ephraim  primogenitus 
meus  est.  Atque  hunc  locum  ad  margi- 
nem  annotatum  habent  codices  vulgati. 
Praeter  quem,  huc  etiam  adducit  An6el- 
mus  illud  Jesaiae  43. :  Adfer  filios  meos 

de  longinquo,  et  filias  meas  ab  extremis 
terrae. 

Dicit    Dominus    omnipotens.     Addit 


Domino  epitheton  omnipotentiae ,  ne  de 
promissione  ejus  adimplenda  quis  du- 
bitet. 


CAPUT    SEPTIMUM. 

Has  ergo  habentes  promissiones,  charissimi,  mundemus  nos  ab  omni 
inquinamento  carnis  et  spiritus1),  perficientes  sanctificationem  in  timore 
Dei.  2.  Capite  nos.  Neminem  laesimus,  neminem  corrupimus 2),  nemi- 
nem  circumvenimus.  3.  Non  ad  condemnationem  vestram  dico;  prae- 
diximus  enim,  quod  in  cordibus  nostris  estis  ad  commoriendum ,  et  ad 
convivendum  3).  4.  Multa  mihi  fiducia  est  apud  vos,  multa  mihi  gloriatio 
pro  vobis:  repletus  sum  consolatione ,  superabundo  gaudio  in  omni  tri- 
bulatione  nostra.  5.  Nam  et  cum  venissemus  in  Macedoniam ,  nullam 
requiem  habuit  caro  nostra 4) ,  sed  omnem  tribulationem  passi  sumus : 
foris  pugnae,  intus  timores.  6.  Sed  qui  consolatur  humiles3),  consola- 
tus  est  nos  Deus  in  adventu  Titi.  7.  Non  solum  autem  in  adventu 
ejus,  sed  etiam  in  consolatione,  qua  consolatus  est  in  vobis,  referens 
nobis  vestrum  desiderium,  vestrum  fletum,  vestram  aemulationem  pro 
me,  ita  ut  magis  gauderem.  8.  Quoniam  etsi  contristavi  vos  in  epi- 
stola,  non  me  poenitet,  etsi  poeniteret,  videns,  quod  epistola  illa  (etsi 
ad  horam)  vos  contristavit ;  9.  nunc  gaudeo,  non  quia  contristati  estis, 
sed  quia  contristati  estis  ad  poenitentiam.  Contristati  enim  estis  secun- 
dum  Deum,  ut  in  nullo  detrimentum  patiamini  ex  nobis.  10.  Quae 
enim  secundum  Deum  tristitia  est.  poenitentiam  in  salutem  stabilem 
operatur");  saeculi  autem  tristitia  mortem  operatur7).  11.  Ecce  enim. 
hoc  ipsum :  secundum  Deum  contristari  vos ,  quantam  in  vobis  operatur 
sollicitudinem ;  sed  defensionem .  sed  indignationem ,  sed  timorem ,  sed 
desiderium,  sed  aemulationem ,  sed  vindictam;  in  omnibus  exhibuistis 
vos,  incontaminatos  esse  negotio*).  12.  Igitur,  etsi  scripsi  vobis,  non 
propter  eum ,  qui  fecit  injuriara,  nec  propter  eum,  qui  passus  est  9); 
sed  ad  manifestandam  sollicitudinem  nostram,  quam  habemus  pro  vobis 
13.  coram  Deo;  ideo  consolati  sumus.  In  consolatione  autem  nostra, 
abundantius  magis  gavisi  sumus  super  gaudio  Titi,  quia  refectus  est 
spiritus  ejus  ab  omnibus  vobis;  14.  et  si  quid  apud  illum  de  vobis 
gloriatus  sum,  non  sum  confusus;  sed  sicut  omnia  vobis  in  veritate  lo- 
cuti  sumus,    ita  et    gloriatio   nostra,    quae  fuit  ad  Titum .    veritas    facta 


0  I  Joann.  3,  3.     *)  Cap.  11,  20.   12,  17.  seq.     Act.  20,  33.  seq.     3)  Cap.  6,  11.  seq. 
«)  Cap.  2,  12.  seq.    *)  Cap.  1,  3.  seq.     6)  Matth.  26.  75.     ')  Matth.  27,  3.  seq.     8)  j  cor.  5, 


9)  1  Cor.  5,  1. 

est,  15.  et  viscera  ejus  abundantius  in  vobis  sunt,  reminiscentis  omriium 
vestrum  obedientiam,  quomodo  cum  timore  et  tremore  excepistis  illum. 
16.   Gaudeo,   quod  in  omnibus  confido  in  vobis. 


SUMMARIUM  CAPITIS  SEPTIMI. 

Declarat  suam  erga  Corinthios  dilectionem ,  et  vicissim  consolationem,  quam  ex  illis  accipit. 
Gaudet,  illos  per  suam  epistolam  fuisse  contristatos  secundum  Deum,  et  gloriatur  de  ip- 
sorum  obedientia. 


Has  ergo  habentes  promissiones,  cha- 
rissimi.  Graece :  dilecti.  Post  verba  Pro- 
phetica  nunc  suis  verbis  exhortationem 
concludit:  Cum  igitur,  inquit,  tam  prae- 
claras  a  Deo  promissiones  acceperimus, 
scriptas  in  Prophetis,  etc.  Promissiones 
illae  sunt,  quod  Deus  in  nobis  tamquam 
in  templo  suo  sit  habitaturus  et  ambula- 
turus,  quod  ille  nobis  futurus  sit  Deus  et 
pater,  quodque  nos  ejus  populus,  et  filii 
et  filiae. 

Mundemus  nos  ab  omni  inquina- 
mento  carnis  et  spiritus.  Graece:  nos 
ipsos.  Ideo  scilicet,  quia  templum  Dei 
sanctum  esse  debet  et  purum  ab  omni 
immunditia,  et  quia  populum  Dei  et  filios 
ejus  ac  filias  decet  esse  sanctos,  omnis- 
que  foeditatis  et  contaminationis  expertes. 
Carnis  inquinamentum  est  omne  pecca- 
tum,  quod  carnali  voluptate  consumma- 
tur;  ut  sunt  impudicitiae ,  commessatio- 
nes,  ebrietates.  Spiritus  inquinamentum 
est  imprimis  -  idololatria  et  omnis  ejus 
participatio;  ac  praeterea  sectae,  dissen- 
siones,  aemulationes  et  alia  hujusmodi, 
quorum  consummatio  sine  sensuum  vo- 
luptate  consistit.  Hinc  statuitur  divisio 
peccatorum  in  carnaHa  et  spiritualia. 
Nam  licet  omnibus  peccatis  commune  sit, 
quod  spiritum  seu  mentem  hominis  coin- 
quinent,  attamen  peculiari  ratione  carna- 
lia  vocantur  ea,  quae  per  carnis  ac  sen- 
suum  delectationem  id  faciunt. 

Porro  ex  his  verbis,  velut  epilogo  su- 
perioris  exhortationis,  colligere  licet,  quam 
late  pateat  periculum  peccandi,  a  quo 
revocare  conatur  Apostolus  Corinthios  illo 
praecepto :  Nolite  jugum  ducere  cum 
infidelibus.    Jam  quod  in  prima  persona 


loquitur  :  Mundemus  nos,  etc. ,  tamquam 
semet  ipsum  includens  in  eorum  numero, 
qui  mundandi  sunt,  ostendit,  ne  per- 
fectos  quidem,  quales  erant  Apostoli,  ita 
prorsus  mundos  esse,  ut  amplius  munda- 
tione  non  egeant,  attestante  Salomone, 
Prov.  20.:  Quis  potest  dicere :  Mundum 
est  cor  meum,  purus  sum  a  peccato? 
Simul  hac  ratione  magis  suasibilem  reddit 
exhortationem. 

Perficientes  sanctificationem  in  timore 
Dei.  Graecum  verbale  potius  sanctimo- 
niam  significat,  quam  sanctificationem. 
Sanctitatem  legit  Ambrosianus.  Est  au- 
tem  apud  eum  peculiaris  lectio  hujus- 
modi :  Mundemus  nos  ipsos  ab  omni 
inquinamento  carnis,  ut  perficiamus 
sanctitatem  Spiritus  in  timore  Dei.  Sed 
hanc  metathesin  vocabuli  spiritus  in  nul- 
lis  aliis  codicibus  reperio;  licet  alioqui 
sensum  habeat  ea  lectio  percommodum. 
Videtur  illius  versionis  autor  genitivum 
spiritus  in  Graeco  sic  accepisse ,  ut  jun- 
gatur  sequentibus,  et  regatur  a  nomine 
sanctitatem.  Quod  tamen  Graecus  textus 
haud  patitur,  nisi  participium  perficien- 
tes  commutemus  in  verbum  perficiamus, 
uti  factum  est  ab  illo  interprete. 

Nostrae  versionis  hic  sensus  est:  Per- 
ficientes  quotidiano  profectu  sanctitatem 
in  baptismo  inchoatam;  quia  nimirum 
sanctitas  consistit  in  munditia  carnis  et 
spiritus,  inquinamento  utriusque  jam  dicto 
contraria.  Perficientes,  inquam,  in  timore, 
id  est,  per  timorem  Dei,  cujus  scilicet 
templum  sumus;  qui  proinde  vereri  debe- 
mus ,  ne  per  aliquam  immunditiam  carnis 
aut  spiritus  templum  Dei  profanemus,  et 
profanando  violemus.     Nam  ut  in  priori 

epist.  cap.  3.  6criptum  est:  Si  quis  tem- 
plum  Dei  violaverit ,  disperdet  illum 
Deus.  Hinc  disce  contra  novos  haereticos, 
timorem  poenae  a  Deo  comminatae  con- 
ducere  ad  justitiam  et  sanctitatem. 

2.  Capite  nos.  Ambrosianus  legit: 
Capaces  estote  nostri.  Quod  et  Erasmus 
atque  Hentenius  imitati  sunt.  Sic  enim 
clarius  explicatur  Graeci  verbi  significa- 
tum ,  quod  est  capere  eo  modo,  quo  vas 
aut  locus  capere  aliquid  dicitur.  Quidam 
exponunt  hoc  modo :  Vos  corde  per  chari- 
tatem  dilatato  uos  capite,  id  est,  affectu 
charitatis  complectimini ;  ut  sit  repetitio 
ejus ,  quod  superius  dixit :  Dilatamini  et 
vos!  Alii  sic  intelligunt:  Kecipite  iutra 
vos  exhortationem  meam:  verba  mea 
descendant  in  animum  vestrum  et  locum 
inveniant.  Cui  sensui  favet  illa  Domini 
sententia,  Matth.  19.:  Non  omnes  ca- 
piunt  verbum  hoc.  Et  iterum :  Qui  potest 
capere,  capiat.  Est  enim  idem  verbum 
Graecum,  qucd  hoc  loco.  Utrumque  sen- 
sum  adferunt  Graecorum  commentarii. 
8.  Thomas  exponit :  Capite  nos  per  imi- 
tationem.  Cui  sensui  bene  quadrant  se- 
quentia. 

Neminem  laesimus.  Graece:  injuria 
affecimus ,  Ambrosianus:  nemini  nocui- 
mus.  Merito ,  inquit,  a  vobis  exigimus 
vel  charitatem ,  vel  obedientiam ,  qui  sin- 
cere  et  inoxie  vobis  Evangelium  mini- 
stravimus. 

Neminem  corrupimus.  Hcc  plerique 
ad  corruptelam  doctrinae  referunt,  qaasi 
hoc  velit  Apostolus ,  quod  dixit  cap.  2.: 
Non  enim  sumus ,  sicut  plurimi ,  adul- 
terantes  verbum  Dei.  At  Thomas  cor- 
ruptionem  intelligit,  quae  fit  per  mala 
vitae  exempla;  de  qua  in  priori  episto- 
la :  Corrumpunt  bonos  mores  colloquia 
prava. 

Neminem  circumvenimus.  Graeca  vox 
significat  avare  quippiam  ab  alio  extor- 
quere,  quocumque  modo  vel  arte  id  fiat. 
A  quo  vitio  rursus  et  se  ipsnm,  et  Titum 
infra  cap.  12.  immunem  fecit,  eodem  usus 
verbo  Graeco ,  quod  hic  posuit.  De  cujus 
sigmficato  plura  diximus  ad  illud  capitis 
2.:  Ne  circumveniamur  a  Satana.  Cae- 


terum  Apostolus,  dum  a  se  removet  hu- 
jusmodi  vitia,  laedere ,  corrumpere,  cir- 
cumvenire  alios ,  ex  obliquo  pseudaposto- 
los,  ut  talia  facientes,  perstringit,  palam 
eorum  detecturus  improbitatem  et  hypo- 
crisin  infra  cap.  11. 

3.  Non  ad  condemnationem  dico. 
Quidam  codices,  Syris  suffragantibus,  ad- 
dunt  pronomen:  Non  ad  condemnatio- 
nem  vestram  dico.  Quibus  annuit  Am- 
brosiana  versio :  Non  ad  condemnatio- 
nem  vestrihoc  dico.  Nostra  lectio  Graecis 
consonat,  tametsi  sensus  postulat  prono- 
minis  suppleraentum.  Tribus  autem  modis 
haoc  pars  exponi  potest. 

Primo  sic :  Non  ego  me  excusando  vos 
accuso ,  quasi  tales  sitis,  qualem,  me  esse 
nego.  Non  ad  accusationem  vestri,  sed 
pseudapostolorum,  qui  in  vobis  sunt, 
haec  dico.  Ita  plerique  exponunt ,  tam 
Graeci,  quam  Latini. 

Secunda  expositio  :  Non  haec  dico  velut 
tacite  vos  accusans ,  quod  talia  de  nobis 
suspicemini.  Jam  enim  supra  dixerat  cap. 
3.,  se  non  egere  commendatione  apud 
Corinthios ,  et  cap.  5. :  Spero,  inquit,  et 
in  conscientiis  vestris  manifestos  nos 
esse.  Sensum  hunc  sane  probabilem  tra- 
dunt  Cajetanus ,  Catharinus  et  alii  non- 
nulli. 

Tertio  potest,  quod  hic  dicit  Apostolus, 
referri  ad  superiorem  exhortationem,  qua 
dixerat:  Nolite  jugum  ducere  cum  infi- 
delibus ,  ac  deinde  monuerat,  ut  se  mun- 
darent  ab  omni  inquinamento  carnis  et 
spiritus.  Haec,  inquit,  non  dixi  ad  con- 
demnationem  vestram  ;  non  vos  traduco  ; 
sed  corrigere  volo.  Hunc  sensum  innuit 
magis,  quam  expressit  S.  Thomas.  Porro 
tam  huic  intellectui ,  quam  duobus  reli- 
quis  bene  potest  aptari  sequens  probatio. 

Praediximus  enim ,  quod  in  cordibus 
nostris  estis  ad  commoriendum .  et  ad 
convivendum.  Id  est:  Jam  antea  dixi  vo- 
bis  in  hac  epistola,  quod  sitis  in  cordibus 
nostris  velut  inscripti  per  continuam  me- 
moriam  vestri ,  quam  gerimus  ex  intimo 
erga  vos  amore,  adeo  ut  et  mori,  et  vivere 
vobiscum  cupiamus.  Quod  utique  vehe- 
mentissimi  amoris  indicium  est,  nolle  nec 

in  vita,  nec  iu  morte,  ab  eo,  quem  ames, 
separari.  Respicit  Apostolus  ad  illud, 
quod  dixit  cap.  3.:  Epistola  nostra  vos 
estis ,  scripta  in  cordibus  nostris.  Quod 
enim  hic  addit :  ad  commoriendum  et  ad 
convivendum,  explicatio  est  affectus 
significati  illis  verbis :  In  cordibus  no- 
stris  estis. 

4.  Multa  mihi  fiducia  est  apud  vos. 
Ab  hoc  loco  transitus  est  latens  et  artifi- 
ciosus  ad  aliud  argumentum,  quo  acturus 
est  de  eo ,  quod  accidit  Corinthiis  accepta 
priori  epistola,  siquidem  ea  graviter  illos 
contristaverat.  Quare  ne  contristandi  slu- 
dio,  tamquam  severus  objurgator,  eam 
scripsisse  videatur,  praemittit  quaedam 
ad  ipsorum  laudem,  suumque  erga  eos 
optimum  affectum  declarandum  pertinen- 
tia.  Multa  mihi  est,  inquit,  fiducia  apud 
vos  vel  erga  vos;  id  est,  ita  bene  de  vobis 
sentio ,  ut  cum  magna  fiducia  et  sermonis 
libertate  (quod  significat  vox  Graeca 
7tappeT]Ota)  vobiscum  agam,  vosque  etiam 
admoneam,  confidens,  vos  benigne  ac 
placide  meas  admonitiones  et  increpatio- 
nes  accepturos.  Vide  extrema  verba  hu- 
jus  capitis. 

Multa  mihi  gloriatio  pro  vobis.  Graece 
et  apud  Ambrosianum:  de  v^obis ,  id  est, 
multum  ac  saepe  apud  alios  de  vobis  ac 
vestri  nomine  glorior,  praedicans  obedien- 
tiam  vestram  erga  me ,  Apostolum  et  pa- 
trem  vestrum.  Etenim,  ut  ait  Scriptura 
Proverb.  10: ,  gloria  patris  est  filius  sa- 
piens. 

Repletus  sum  consolatione.  Id  est, 
maximum  solatium  super  malis ,  quae 
passus  sum,  attulit  mihi  vestra  correctio, 
per  Titum  annuntiata.  Sensum  hunc  ape- 
riunt  ea,  quae  statim  sequuntur: 

Superabundo  gaudio  in  omni  tribu- 
latione  nostra.  Id  est,  in  omnibus  afflic- 
tionibus  et  pressuris,  quae  mihi  tristitiam 
adferunt,  tam  exuberanti  gaudio  a  vobis 
profecto  perfusus  sum,  ut  omnem  tristitiam 
exstinxerit.  Nam  verti  etiam  potest :  super 
omni  afflictione  nostra,  quum  Graecc 
non  sit  iv ,  sed  Itu. 

5.  Nam  et  cum  venissemus  in  Mace- 
doniam,  nullam  requiem  habuit  caro 


nostra.  Graece :  nullam  habuit  remis- 
sionem,  seu  relaxationem ,  caro  nostra. 
Quoniam  tribulationis  suae  fecerat  men- 
tionem,  exponit,  qualis  et  quanta  fuerit, 
ut  inde  cognoscatur  magnitudo  consola- 
tionis  et  gaudii,  quae  tristitiam  illam  po- 
tuerit  abolere.  Nam,  inquit,  post  tribu- 
lationem ,  quae  facta  nobis  est  in  Asia,  de 
qua  cap.  1.,  etiam  postquam  venissemus 
in  Maeedoniam,  tanta  mala  repente  nobis 
excitata  stmt  ab  adversariis,  ut  carni,  id 
est,  corpori  nostro,  quod  sine  fomentis 
et  quiete  diu  subsistere  nequit,  nulla  da- 
retur  relaxatio ,  nulla  requies :  Vel :  Caro 
nostra ,  id  est ,  nos  nullam  habuimus  re- 
quiem. 

Profectiones  Pauli  ex  Asia  in  Mace- 
doniam ,  atque  inde  in  Graeciam  nar- 
rat  Lucas  initio  cap.  20.  Act. ,  sed  ita 
breviter,  ut  afflictionis,  quae  Paulo  con- 
tigit  in  Macedonia,  prorsus  non  meminerit, 
Ex  quo,  sicut  ex  aliis  locis  epistolarum 
Pauli,  colligitur,  multa  gestorum  ejus  a 
Luca  in  Actis  fuisse  praetermissa.  Fal- 
luntur  autem ,  qui  locum  praesentem  re- 
ferunt  ad  historiam  Act.  16.,  quam  utique 
constat  multo  ante  contigisse,  quemad- 
modum  moustravimus  ad  eum  locum  cap. 
2. :  Profectus  sum  in  Macedoniam. 

Sed  omnem  tribulationem  passi  su- 
7nus.  Graece :  Sed  in  omnibus  afflicti, 
supple:  fuimus;  uti  legit  et  supplet  Am- 
brosianus  textus.  Estque  sensus:  Undique 
tribulationes  irruebant  in  nos.  Vel :  Omne 
genus  tribulationum  passi  sumus.  Hoc 
enim  explicari  videtur  per  id ,  quod  se- 
quitur: 

Foris  pugnae,  intus  timores.  Scilicet 
erant.  Tribus  modis  hanc  partem  S.  Tho- 
mas  exponit.  Primo  sic:  Exterius  erat 
nobis  repugnandum  cum  hostibus  Evan- 
gelii ;  interius  vero ,  id  est ,  in  animo,  pa- 
tiebamur  timores  novarumpersecutionum. 
Secundo:  Foris,  id  est,  ab  infidelibus,  qui 
sunt  extra  Ecclesiam  (et  alibi  vocanrur  ii, 
qui  foris  sunt,  ut  1  Cor.  5.),  inferebantur 
nobis  pngnae  persecutionum ;  intus  autem, 
id  est,  pro  fidelibus,  qui  sunt  in  Ecclesia 
(et  eodem  Apostoli  loco  vocantur:  qui 
intus  sunt) ,    angebamur  timore,    ne   vi 

persecutionum  dimoverentur  a  fide.  Haec 
Graecorum  est  expositio.  Tertio:  Non 
solum  ab  hostibus  manifestis  palam  oppu- 
gnati  sumus;  verum  etiam  timores  passi 
ab  hostibus  occultis  et  domesticis  (quos 
alibi  vocat  falsos  fratres),  idque  juxta 
illud  Matth.  10.:  Inimici  hominis  dome- 
stici  ejus. 

Quartam  expositionem  adfert  Cajeta- 
nus:  Foris,  inquit,  id  est,  in  publico, 
multae  pugnae;  intus  vero,  id  est,  in 
domibus  nobis  exsistentibus  timores  in- 
cutiuntur;  et  sic  nullibi  quiescimus. 

Harum  expositionum  prima  maxime 
nobis  germana  videtur.  Nam  simili  ser- 
mone  sensuque  dictum  est,  Deut.  22.: 
Foris  vastabit  eos  gladius ,  et  intus  pa- 
vor.  Nec  mirum ,  si  Paulus  timores  suos 
confiteatur,  quando  et  Christus  Dominus 
timorem  passionis  et  mortis  in  se  susci- 
pere  dignatus  est,  Marc.  14.  Sic  autem 
pugnam  sibi  cum  adversariis  adscribit 
Apostolus ,  quomodo  dixit  in  priori  epist. 
cap.  15.:  Si  ad  bestias  pugnavi  Ephesi. 
Pugnat  enim  etiam ,  qui  defendit.  Pro 
hujus  partis  expositione  confer  ea,  quae 
dicuntur  infra,  ad  illud  cap.  11.:  Praeter 
illa ,  quae  extrinsecus  sunt. 

6.  Sed  qui  consolatur  humiles,  con- 
solatus  est  nos  Deus  in  adventu  Titi. 
Id  est,  Deus,  afflictorum  et  humilium 
consolator ,  in  tantis  afflictionibus  conso- 
latus  est  nos,  per  adventum  et  praesen- 
tiam  Titi  a  vobis  reversi.  Hunc  enim,  diu 
exspectatum,  Paulus  non  invenerat,  prius- 
quam  ipse  ex  Asia  in  Macedoniam  venis- 
set,  ut  habetur  cap.  2.  Dicit  autem :  qui 
consolatur  humiles ,  ad  discrimen  super- 
borum,  quibus  Deus  resistit.  Porro  con- 
solatum  se  dicit  Apostolus  per  adventum 
Titi,  vel  quia  praesentia  Titi  gratissima 
ipsi  erat ,  tamquam  fidelis  adjutoris  et 
socii  laborum ,  ut  multi  exponunt ,  vel 
quia  Titus,  Corintho  reversus ,  bona  de 
statu  Corinthiorum  annuntiabat;  quod 
posterius  magis  est  probabile.  Nam  in- 
stitutum  Apostoli  est,  consolationem  suam 
et  gaudium  ,  de  quibus  supra  dixit :  Re- 
pletus  sum  consolatione ,  superabundo 
gaudio    in    omni    tribulatione    nostra, 


Corinthiis    accepta    referre.     Vide    infra 
commentarium  vers.  13. 

7.  Non  solum  autem  in  adventu  ejus, 
vestram  correctionem  annuntiantis,  sed 
etiam  in  consolatione ,  qua  consolatus 
estinvobis,  id  est,  per  consolationem, 
quam  ille  de  vobis  accepit;  quasi  dicat: 
Duplici  nomine  consolatus  est  nos  Deus 
ex  parte  vestra;  tum  quia  Titus  adve- 
niens  annuntiavit  nobis,  quam  recte  vo- 
biscum  ageretur,  tum  quia,  etiam  ipse 
Titus,  qui  prius  contristatus  fuerat  ob 
dissensiones  et  alia  peccata,  quae  de 
vobis  audierat,  correctos  vos  inveniens, 
consolationem  accepit.  Itaque  Titi  con- 
solatio  a  vobis  profecta  mihi  quoque  con- 
solationem  attulit. 

Referens  nobis  vestrum  desiderium. 
Graece:  annuntians ,  id  est,  cum  an- 
nuntiaret  ac  referret  nobis,  quanto  mei 
desiderio  teneremini,  quantopere  deside- 
raretis  adventum  nostrum ;  quod  est  si- 
gnum  amoris. 

Vestrum  fletum.  Graece  d<5up/idv, 
quod  alii  luctum  vertunt.  Sed  et  Grae- 
corum  scholia  declarant,  non  simpliciter 
lacrymas,  sed  amarum  luctum  significari, 
quem  habebant  Oorinthii  de  eo,  quod 
Paulus  ipsorum  causa  et  culpa  contrista- 
tus  fuisset.  Sic  Theophylactus  et  Oecu- 
menius. 

Vestram  aemulationem  pro  me.  Id 
est,  vestrum  pro  me  studium.  Graece 
CrjXov,  quo  scilicet  accensi  fuistis  adver- 
sus  eos ,  qui  mihi  detrahebant.  lta  fere 
interpretes.  At  vero  Cajetanus  illud  pro 
me  interpretatur :  nomine  meo,  ut  sensus 
sit,  Titum  retulisse  zelum  Ecclesiae  Co- 
rinthiorum,  quo  nomine  ac  vice  Pauli  ab- 
sentis  processerant  ad  puniendum  forni- 
carium ,  exsequentes  id ,  quod  in  priori 
epist.  cap.  5.  Paulus  eis  mandaverat,  di- 
cens:  Congregatis  vobis  et  meo  spiritu, 
tradere  hujusmodi  hominem  Satanae 
in  interitum  carnis.  Atque  hic  profecto 
sensus  magis  inhaeret  contextui.  Interim 
observa  sermonis  Apostolici  venustatem, 
simul  et  vehementiam  in  eo ,  quod  dicit: 
vestrum  desiderium ,  vestrutn  fletum, 
vestram  aemulationem.    Concurrentibus 

videlicet  duabus  aut  tribus  figuris,  epana- 
phora,  asyndeto,  et  incremento. 

Ita  ut  magis  gauderem.  Duarum  me- 
diarum  dictionum  ordo  ommutatus  legi- 
tur  in  quibusdam  codicibus:  ita  magis 
ut  gauderem ;  sed  vitiose,  et  sensu  tur- 
bato.  Nam  vera  lectio  est:  ut  magis, 
quam  plurimi  codices  exhibent,  tam  ve- 
tusti,  quam  recentiores,  ac  nominatim 
Clementinae  castigationis ;  idque  Graecis 
convenienter ,  in  quibus  legitur:  ita  ut 
magis  gavisus  fuerim.  Et  sensus  est: 
Apostolum ,  auditis  iis ,  quae  Titus  refe- 
rebat,  majus  gaudium  ex  eis  cepisse, 
quam  fuerat  afflictio ,  de  qua  paulo  aute 
locutus  est;  vel  potius,  quam  fuerat  do- 
lor,  quem  perceperat  ex  eo ,  quod  Co- 
rinthios  sua  epistola  contristasset.  Hunc 
enim  posteriorem  sensum  magis  congruere 
cum  sequentibus ,  affirmat  Photius  apud 
Oecumenium. 

Potest  etiam  intelligi  comparatio  gau- 
dii  posterioris  cum  priore,  quasi  dicat 
Apostolus,  Tito  apud  ipsum  referente  ea, 
quae  jam  dicta  sunt,  gaudium  suum  magis 
ac  magis  crevisse.  Vel  potius ,  quod  con- 
solatio  Titi  auxerit  gaudium,  quod  ex 
ejus  adventu  ceperat.  Conferatur  vers. 
13.,  ubi  est  horum  repetitio. 

8.  Quoniam  etsi  contristavi  vos  in 
epistola ,  non  me  poenitet.  Deinceps 
ostendit  utilitatem  tristitiae,  quam  acce- 
perant  Corinthii  ex  priori  epistola  ad  se 
missa,  qua  graviter  fuerant  increpati,  quod 
fornicarium  illum  incestum  apud  se  tole- 
rarent.  Respicit  enim  potissimum  ad  ea, 
quae  scripserat  ab  illo  cap.  4. :  Tamquam 
non  venturus  sim  ad  vos,  sic  inflati 
sunt  quidam ,  usque  ad  finem  capitis 
quinti;  qui  totus  locus  multum  continet 
severae  objurgationis.  Hoc  autem  est, 
quod  dicit:  Nam  etsi  per  epistolam 
priorem  vos  contristavi,  nunc  non  me 
poenitet;  non  doleo,  me  ea  scripsisse, 
quae  vos  contristarent ;  postquam  Titus  a 
vobis  reversus  annuntiavit,  quem  fructum 
pepererit  in  vobis  illa  nostra  severior  ob- 
jnrgatio. 

Etsi  poeniteret.  Graece :  etsi  me  poe- 
nitebat.  Quod  alii  vertunt :   etsi  poeni- 


tuerit,  vel  poenituisset ,  uti  legit  Am- 
brosianus ,  id  est ,  etiamsi  aute  adventum 
Titi,  nondum  certior  factus  de  fructu 
tristitiae ,  doluerim ,  me  vos  contristasse. 
Doluerat  enim,  vel  quia  tristitia  per  se 
malum  quoddam  est,  ideoque  ab  iis,  quos 
diligimus,  advertendum ;  vel  quia  metuebat, 
ne  forte  Corinthii  ex  tristitia,  qua  eos  affe- 
cerat,  verterentur  in  odium  sui  Apostoli, 
et  per  hoc  fructus  Evangelii  periret. 

Est  autem  sciendum,  non  doluisse  Apo- 
stolum  de  epistola  a  se  conscripta,  quam 
sciebat,  se  Spiritu  divino  scripsisse,  sicut 
et  istam,  in  cujus  fine  dicit:  An  experi- 
mentum  queritis  ejus ,  qui  in  me  loqui- 
tur  Christus  ?  Verum  poenituisse  se  dicit, 
id  est,  doluisse,  de  quodam  effectu  epi- 
stolae,  quod  scilicet  per  eam  Corinthios 
contiistasset ;  ut  proinde  optaret,  ea  parte 
scriptam  non  fuisse.  Quomodo  si  Propheta 
quispiam  vel  Apostolus,  videns  suam 
divini  verbi  praedicationem  quibusdam 
perversis  offendiculo  fuisse  ad  gravius 
peccandum ,  atque  de  ea  re  dolens,  dice- 
ret:  Poenitet  me  praedicati  illis  homini- 
bus  Evangelii,  quod  eis  factum  est  in 
ruinam.  Ex  quibus  etiam  liquet,  hanc 
Apostoli  poenitentiam  non  fuisse  de  pec- 
cato  aliquo,  sed  de  facto ,  ex  quo  praeter 
suam  culpam  et  exspectationem  aliquid 
mali  ortum  aut  oriturum  fuisse  verebatur. 

Videns,  quod  epistola  illa  (etsi  ad 
horam)  vos  contristavit.  In  Graeco  nova 
periodus  est:  Video  enim,  quod  etc. 
Juxta  nostram  versionem  causa  significa- 
tur  ejus ,  quod  proxime  praecessit ,  ut 
sensus  sit:  Poenitebat  me,  cum  viderem, 
vos  per  epistolam  meam  (tametsi  res  ea 
tantum  ad  tempus  duraverit)  contristatos 
fuisse.  At  secundum  Graecam  lectionem 
ratio  redditur  ejus,  quod  dixerat:  Non 
me  poeniiet ,  quia  nimirum  video  nunc, 
inquit,  id  est,  plane  cognosco  ex  relatione 
Titi,  quod  epistola  mea  vos  quidem,  tam- 
etsi  ad  breve  tempus,  contristavit ,  de 
qua  re  dolebam ;  verum 

9.  Nunc  gaudeo ;  non  quia  contri- 
stati  estis.  Nam  vestra  tristitia,  tametsi 
tantum  ad  horam  fuerit ,  non  est  materia 
gaudii  mei.  Nota,  quam  sollicite  Aposto- 

lus,  tamquam  amantissimus  pater,  id  agat, 
ne  videatur  contristare  Corinthios,  filios 
suos  ,  voluisse.  Ex  quo  paterno  affectu 
jam  superius  scripserat,  cap.  2.:  Si  enim 
ego  contristo  vos ,  et  quis  est,  qui  me 
laetificet,  nisi  qui  contristatur  ex  me? 

Sed  quia  contristati  estis  ad  poeni- 
tentiam,  quasi  dicat:  Non  gaudeo  de 
tristitia  vestra,  sed  de  fructu  tristitiae. 
qui  est  poenitentia  seu  correctio  vestra; 
quomodo  medicus  non  gaudet  de  amari- 
tudine  potionis ,  vel  dolore  sectionis  ae- 
groti,  sed  de  ejus  effectu,  id  est,  sanitate. 
Quamquam  etiam  ipsa  tristitia,  conside- 
rata  cum  fructu  correctionis ,  potuit  Apo- 
stolo  esse  causa  gaudii ;  sic  enim  quoddam 
bonum  erat  contristari,  inquam,  ad  poe- 
nitentiam,  hoc  est,  ad  emendationem. 
Nam  ipsa  alioqui  poenitentia,  cum  sit 
dolor  de  peccatis,  malum  tristitiae  in  se 
includit. 

Contristati  enim  estis  secundum  Deum. 
Gaudii  sui  rationem  refert  in  Deum.  Nam 
tristitia  ad  poenitentiam  est  tristitia  se- 
cundum  Deum,  id  est,  procedens  ex 
amore  Dei  et  justitiae ,  quam  Deus  prae- 
cipit;  non  autem  ex  amore  saeculi,  quam 
statim  post  vocat  saeculi  tristitiam.  Ete- 
nim  qualis  amor  est,  talis  et  tristitia: 
quemadmodum  hoc  loco  annotat  et  bene 
explicat  Doctor  angelicus. 

Ut  in  nullo  detrimentum  patiamini 
ex  nobis.  Pro  :  detrimentum  patiamini, 
Graeca  unum  verbum  est  praeteriti  tem- 
poris :  stj,um»>{>tjts  ,  detrimentum  passi 
sitis.  Sensus  est :  Adeo  ut  nulla  ex  parte 
detrimento  sitis  affecti  per  nos,  qui  vobis 
causa  tristitiae  fuimus ;  cum  ea  tristitia 
vobis  fuerit  admodum  salutaris.  Est  enim 
in  his  verbis  Litotes,  qua  minus  dicitur 
et  plus  intelligitur.  Qualis,  in  re  con- 
traria,  est  illa  Sap.  1.:  Custodite  vos  a 
murmuratione  ,  quae  nihil  prodest  f  id 
est,  multum  nocet.  Atque  haec  fere  La- 
tinorum  est  expositio. 

Porro  Graeci  sic  exponunt:  Ideo  vos 
objurgando  contristavi ,  ne  pateremini  ex 
me  detrimentum  spirituale.  Praeceptor 
enim  discipulo  damnum  infert,  et  pater 
filio,  quando  delinquentem  non  objurgat. 


Sed  hic  sensus  textui  non  videtur  con- 
gruere.  Non  enim  dicit  Apostolus:  Ob- 
jurgavi  vos ,  ut  La  nullo  detrimentum  pa- 
tiamini;  sed:  contristati  estis  secundum 
Deum,  ut  in  nullo,  etc.  Denique  priorem 
sensum  clare  probat,  quod  sequitur: 

10.  Quae  enim  secundum  Deum  tri- 
stitia  est ,  poenitentiam  in  salutem  sta- 
bilem  operatur ,  Graece:  poenitentiam 
ad  salutem  haud  poenitendam ,  vel  uno 
verbo  (sicut  Augustinus  legit  lib.  14.  de 
civit.  Dei  cap.  8.  et  serm.  2.  in  feria 
quinta  Paschae)  impoenitendam  ope- 
ratur.  Gaignaeus  suspicionem  facit,  in- 
terpretem  nostrum  legisse  :  ajiSTaxiv^TOV, 
id  est,  immobilem;  repugnantibus  licet 
vetustis  Graecorum  commentariis,  qui  om- 
nes  habent  et  exponunt:  a/iSTausATjTOV, 
impoenitendam.  Dubium  est  autem  tam 
in  Graeco  textu ,  quam  Latino,  stabilem 
seu  impoenitendam  utro  referendum  sit, 
ad  poenitentiam,  an  ad  salutem.  Certe, 
stabilem  si  legas,  id  ad  salutem  multo 
aptius  refertur ,  quemadmodum  referunt 
omnes  Latini.  Impoenitendam  vero  Grae- 
ci  ad  poenitentiam  referunt ,  eleganti 
schemate  conjunctis  contrariis,  nisi  quod 
Theophylactus,  si  non  fallit  ejus  inter- 
pres,  salutem  non  poenitendam  intellexit, 
manente  nihilominus  allusione;  quemad- 
modum  et  Augustiuus.  Qui  sane  intel- 
lectus  neutiquam  rejiciendus  est. 

Dicit  ergo  Apostolus:  Tristitia  namque, 
quae  secundum  Deum  est,  parit  poeni- 
tentiam  salutiferam,  ideoque  minime  poe- 
nitendam.  Nam  boni  ac  fructuosi  operis 
neminem  recte  poenitet.  Vel  secundum 
Theophylactum  et  Latinos :  parit  poeni- 
tentiam ,  quae  causa  est  salutis  sempev 
mansurae  etnumquampoenitendae.  Quare 
consentaneum  est,  de  ipsa  quoque  tristi- 
tia,  a  qua  salus  hujusmodi  manat,  non 
dolere ,  sed  gaudere  potius. 

Quaerit  hoc  loco  S.  Thomas,  quomodo 
tristitia  jam  dicta  poenitentiam  operetur, 
cum  poenitentia  sit  ipsa  tristitia,  qua  de 
peccato  secundum  Deum  quis  dolet.  Ad- 
fert  autem  duas  ad  hauc  quaestionem  so- 
lutiones,  quas  apud  ipsum  videre  est,  ut 
et  tertiam  subtiliorem  allatam  a  Cajetano. 

Neque  enim  videtur  ulla  earum  satisfacere 
difficultati. 

Vera  responsio  potest  accipi  ex  inter- 
pretatione  partis  illius  antegressae:  Quia 
contristati  estis  ad  poenitentiam.  Ubi 
significatum  est,  tristitiae  fructum  esse 
poenitentiam,  hoc  est,  correctionem;  id- 
que  etiam  secundum  expressam  ipsius  S. 
Thomae  explanationem.  Ttaque  tristitia, 
quae  secundum  Deum  est ,  operatur  poe- 
nitentiam ,  quia  parit  et  secum  adducit 
correctionem  hominis  contristati,  tam- 
quam  effectum  et  fructum  suum. 

Aliter  responderi  potest,  Apostolum 
non  dicere,  quod  tristitia,  quae  secun- 
dum  Deum  est,  poenitentiam  operatur, 
sed  quod  operatur  poenitentiam  in  salu- 
tem,  id  est,  efficit  poenitentiam  esse  sa- 
lutarem ;  velut  si  dicam :  Homo  studiosus 
efficit  hominem  doctum,  et  sobrius  sanum ; 
ut  perspicuus  sensus  sit,  tristitiam,  quae 
est  secundum  Deum,  causam  esse  salutis. 
Quem  sensum  probabilem  facit  antithesis. 
Sequitur  enim : 

Saeculi  autem  tristitia  mortem  ope- 
ratur.  Pro  saeculo,  mundus  est  in  Graeco, 
necnon  apud  Ambrosianum.  Tristitia  sae- 
culi  seu  mundi  tristitia  est  secundum  sae- 
culum,  id  est,  exponente  S.  Thoma,  quae 
nascitur  ex  amore  saeculi,  de  quo  Joannes 
1  Epist.  2. :  Nolite  diligere  mundum, 
neque  ea,  quae  in  mundo  sunt.  Hujus- 
modi  tristitia  est,  quam  patiuntur  homi- 
nes  ex  amissidue,  velimpeditaperceptione 
eorum ,  quae  carnaliter  diliguntur ,  ut  vo- 
luptatum  atque  aliorum  bonorum  tempo- 
ralium ,  vel  etiam  parentum ,  propinquo- 
rmn,  amicorum  inordinate  dilectorum. 
Parit  autem  ea  tristitia  mortem,  vel  ae- 
ternam,  quatenus  Deus  plerumque  gra- 
viter  per  eam  offenditur;  vel  lemporalem, 
eo  quod  homines,  immodicatristitiapressi, 
saepe  in  morbos  incidant  periculosos  et 
mortiferos,  juxta  illud  Ecclesiastici  30.: 
Multos  occidit  tristitia,  etProverb.  17.: 
Spiritus  tristis  exsiccat  ossa. 

Quamvis  et  tristitia,  quae  secundum 
Deum  est,  ex  redundantia  doloris  in  par- 
tem  inferiorem  animae  corpus  laedere  et 
mortem  adferre  potest.     Unde  est,    quod 


ait  Salvator :  Tristis  est  anima  mea  usque 
ad  mortem.  Q.uocirca  probabilior  est  de 
morte  aeterna  expositio,  maxime  quod 
mortem  Apostolus  opponat  saluti ,  non 
corporis,  sed  animae.  Tale  enim  est,  quod 
dicit:  Justum  est,  me  gaudere  de  hac 
tristitia  vestra,  quae  secundum  Deum  est; 
quia  longe  alius  est  effectus  illius  tristi- 
tiae,  quam  tristitiae  saeculi.  Nam  illa 
salutem  et  vitam  giguit  perpetuam ;  haec 
vero  mortem  aeternam  conciliat. 

11.  Ecce  enim,  hoc  ipsum:  secundum 
Deum  contristari  vos,  quantam  in  vobis 
operatur  sollicitudinem.  In  Graeco  ver- 
ba  suut  praeteriti  temporis ,  contristatos 
esse ,  item  operatumest,  effecit ,  genuit. 
Probat  Apostoius,  quod  dixit,  tristitiam 
Corinthiis  fuisse  salutarem;  idque  per 
ipsius  rei  experientiam ,  qua  constabat, 
eam  in  illis  multa  bona  ad  salutem  du- 
centia  peperisse,  cujusmodi  septem  hic 
ordine  euumerat.  Ecce  enim,  inquit,  hoc 
ipsum,  quod  secundum  Deum  contri- 
stati  fuistis,  quantam  in  vobis  genuit 
sollicitudinem ,  vel ,  ut  in  Graeco  est, 
diligentiam  et  studium.  Cum  enim  antea 
negligenter  ageretis  circa  punitionem 
illius  incestuosi,  haec  secundum  Deum 
tristitia  vos  ad  tollendum  e  vobis  malum 
valde  diligentes  ac  sollicitos  reddidit. 

Sed  defensionem.  Graece  arcoXoyiav, 
quam  alibi  satisfactionem  vertit  interpres, 
ut  1  Petr.  3. ;  alibi  rursus  defensionem, 
ut  2  Tim.  4.  Porro  defensionem  plerique 
intelligunt  eam,  qua  Corinthii  defende- 
bant  et  laudabant  factum  Apostoli ,  tra- 
dentis  fornicarium  Satanae.  Theodoretus 
vero  et  Oecumenius  arcoXoytav  interpre- 
tantur,  qua  Corinthii  purgabant  semet 
ipsos  per  hoc,  quod,  serio  et  secundum 
Deum  contristati  propter  flagitium  apud 
se  commissum,  ac  severe  illud  punientes, 
ostendebant,  se  ejus  non  esse  participes. 

Verum  quoniam  apologia  proprie  dici- 
tur  ea  defensio ,  quae  verbis  fit,  maxime 
profecto  probabile  est,  Apostolum  loqui  de 
eo,  quod  Corinthii  sese  apud  Titum  pro- 
lixe  et  sollicite  excusarunt  super  negotio 
fornicarii,  docentes,  quid  ad  ejus  puni- 
tionem   et  correctionem    egissent.     Nam 

kpostolus  haec ,  velut  ex  Titi  relatione 
iccepta,  commemorat.  Conjunctionem  sed 
n  hac  parte  et  sequentibus  pro  et  posi- 
;am  annotat  Oecumenius.  Atque  ita  red- 
iid.it  Syrus  interpres.  Equidem  credide- 
im,  augendi  vim  ei  inesse  hoc  loco,  ut 
dem  fere  sit,  quod  imo ,  sicut  Erasmus 
rertit.  aut  quinetiam ,  insuper ,  quae 
dem  valent. 

Clarior  erit  oratio,  si  per  singula  sup- 
)leas:  non  solum ,  hoc  modo:  Operatur 
iollicitudinem  non  solum ,  sed  et  defen- 
iionem ;  nec  solum,  sed  et  indignationem. 
gist  enim  mos  Apostoli  Pauli  sic  loqui,  ut 
iom.  5.:  Non  solum  autem ,  sed  et  glo- 
namur  in  tribulationibus ,  et  cap.  9.: 
Won  solum  autem ;  sed  et  Rebecca,  etc, 
jt  hujus  epistolae  capite  sequenti:  Non 
wlum  autem;  sed  et  ordinatus  est,  etc. 
Juidam  hic  observant  figuram  rhctori- 
sam ,  quam  polysyndeton  vocant ,  in  re- 
jetitione  vocabuli  aXXa,  sed ;  conciliat 
raim  orationi  gravitatem  et  acrimoniam. 
^lirum  vero,  quid  secutus  Ambrosianus 
nembrum  hoc  negative  legat :  non  excu- 
mtionem,  addito  hoc  glossemate :  Recte ; 
juia  poenitentia  non  habet  excusationem, 
jed  confessionem.  At  non  hic  agitur  de 
jxcusatione,  qua  peccatum  commissum 
legetur;  sed  de  ea,  qua  rei  veritas  ex- 
^onatur. 

Sed  indignationem,  quam  coram  Tito 
jstendistis  adversus  hominem  flagitiosum. 

Sed  timorem ,  ne  simile  quid  iterum 
jontingat.  Hujusmodi  enim  timor  verae 
poenitentiae  comes  est.  Alii  timorem 
livini  judicii  intelligunt;  sed  hic  timor 
ootius  causa  tristitiae  est,  quam  ejus 
jffectus. 

Sed  desiderium ,  nempe  illud,  quod 
mperius  dixit,  Titum  sibi  retulisse.  Nam 
ex  Pauli  increpatione  contristati  secun- 
lum  Deum ,  flagrantius  ejus  praesentiam 
lesiderabant. 

Sed  aemulationem.  Hanc  quoque  su- 
perius  nominavit  inter  ea,  quae  Titus 
retulerat.  Neque  aliter  hoc  loco  expo- 
aenda  est. 

Sed  vindictam.  Hoc ,  inquit ,  egit  in 
animis  vestris  illa  secundum  Deura  tristitia, 

cuil.    Eitli  Comm.  Tom.  U. 


ut  gravi  ac  severa  castigatione ,  justaque 
satisfactionis  poeua  pcccatum  illius  tor 
nicarii  vindicandura  putaveritis,  in  t  intum, 
ut  a  me  rursus  ad  lenitatem  fueritis  revo 
candi.  Id  enim  fecit  snperius  cap.  2. 
Recte  Catholici  doctores  ex  hoc  loco  su- 
munt  argumentura  pro  ^atiffactione,  quae 
poenitentiae  pars  est,  qua  quis  in  se  ipso 
viudicat,  quod  male  egit;  quippe  cum 
vindictam  numeret  Apostolus  inter  ea 
bona,  quae  salutarem  Corinthiorum  poe- 
nitentiam  fuerani  consecuta. 

In  omnibus  exhibuistis  vos ,  incon- 
taminatos  esse  negotio.  Graece :  pueros 
esse  in  negotio.  Textus  Ambrosianus  sic 
habet:  In  omnibus  castos  vos  exhibuistU 
esse  in  eo  negotio.  Quamquam,  quod 
dicitur  exhibuistis,  verti  etiam  potuit: 
commendastis ;  sicut  in  illo  loco  capitis 
superioris:  In  omnibus  exhibeamus  nos- 
met  ipsos  etc.  Sensus  est:  Tot  argu- 
mentis  praestitistis  ac  declarastis  vos  a 
crimine  immunes ,  atque  vosraet  ipsos  ut 
tales  in  praesentia  Titi  cominendastis,  ut, 
qui  in  prion  enistola  a  me  accusati  estis, 
quod  videremini  flagitiosis  operibns  com- 
municare,  nunc  ita  sitis  apud  me  excu- 
sati  et  purgati.  ut,  quod  amplius  objieiarn 
vobis,  non  habeam. 

Negotii  nomine  tegit  incesti  crimen, 
nolens  illud  exprimere  propter  turpitudi- 
nem.  Est,  qui  negotium  interpretatur 
illud,  de  quo  altera  erat  objurgatio  1  Cor. 
6.  illis  verbis:  Audet  aliquis  vestrum, 
habens  negotium  adversus  alterum ,  ju- 
dicare  apud  iniquos?  Et  eo  trahit  etiam 
verba  proxime  ^ubjecta;  quasi  sensus 
Apostoli  sit:  Nibil  praetermissum  est  a 
vobis,  quo  manifestum  faceretis,  vos  ab 
illo  negotio  immunes  esse,  quod  criminis 
loco  vobis  objiciebatur  dc  cau^a  adver- 
sus  fratrem  ad  iniquo?  judices  dolafa.  Sed 
hic  comraentarius  non  modo  coactus  est, 
verum  etiam  longius  Apostolum  abducit 
ab  instituto. 

12.  Igitur ,  etsi  scripsi  vobis ,  non 
propter  eum ,  qui  ftcit  injuriam ,  nec 
propter  eum,  qui  passus  est.  Supplen- 
dum :  scripsi ,  vel  feci.  Quod  igitur,  in- 
quit,    per  epistolam  vos  objurgavi ,   non 

tantum ,  nec  praecipue  id  feci  propter 
eum ,  qui  fecit  injuriam,  id  est,  propter 
filium  incestuosum ,  ut  ille  puniretur  aut 
etiam  corrigeretur ;  nec  item  propter  eum, 
qui  passus  est  injuriam  adulterii  et  in- 
cestus,  id  est,  propter  patrem,  ut  ille  vin- 
dicaretur ,  aut  ab  rrjuria  liberaretur. 

Sed  ad  manifestandam  sollicitudinem 
nostram.  Graece:  Sed  ut  manifesta- 
retur  studium  seu  diligentia  nostra. 

Quam  habemus  pro  vobis  coram  Deo. 
Multa  exemplaria  mss.  legunt:  pro  vobis, 
ad  vos  coram  Deo.  Porro  Graeci  codices, 
qui  hodie  sunt  in  manibus ,  variant  pro- 
nomina.  Quidam  enim  habent:  studium 
vestrum  pro  nobis ;  alii  contra :  studium 
nostrum  pro  vobis ;  omnes  autem  addunt: 
ad  vos.  Sane  posterior  lectio  sicut  in 
praestar.tioribus  est  exemplaribus,  ac  no- 
minatim  in  Complutensi  etregio,  necnon 
in  commentariis  veterum,  annuente  etiam 
Ambrosiano  ,  sic  et  sensum  habet  obvium  . 
ac  facilem  hujusmodi :  Sed  etiam  ac  prae- 
cipue  id  feci ,  ut  innotesceret  studium  ac 
sollicitudo  nostra  pro  salute  vestra;  id 
est,  me  potissimum  movit  cura  totius 
Ecclesiae  seu  corporis  vestri,  quae  per 
epistolam  erat  apnd  vos  declaranda. 

Locus  sic  intellectus  ostendit,  praeci- 
puam  excommunicantis  intentionem  esse 
debere,  ut,  quemadmodum  hoc  loco  Chry- 
sostomus  et  Theophylactus  significant,  a 
peccati  conjtagio  totum  corpus  servetur 
incorruptum,  etiamsi  forte  salus  excom- 
municandi  fuerit  desperata.  Unde  et  in 
priori  epistola  cap.  5.  dixerat :  Modicum 
fermentum  totam  massam  corrumpit. 
Et  iterum:  Auferte  malum  ex  vobis 
ipsis. 

Alteram  Graecorum  lectionem  videat, 
qui  volet,  expositam  a  Cajetano  in  comm., 
et  ab  Erasmo  in  annotat. ,  qui  tamen  in 
paraphrasi ,  mutata  sententia ,  priorem 
lectionem  ut  meliorem  sibi  sumsit  expli- 
candam.  Quod  sequitur :  coram  Deo,  vel 
jurantis  est,  sicut  Gal.  1.:  Ecce  coram 
Deo ,  guia  non  mentior ,  quasi  dicat: 
Testis  est  Deus ,  quod  ad  manifestandam 
meam  pro  vobis  sollicitudinem  id  fecerim. 
Sic  enim  S.  Thomas  putat  intelligi  posse. 


Vel  potius  significat,  sollicitudinem  suam 
fuisse  sinceram  et  ex  charitate  profectam, 
qualem  velit  probari  coram  Deo  judice. 

13.  Ideo  consolati  sumus.  Td  est,  con- 
solationem  accepimus,  ut  legit  Ambrosia- 
nus.  Sequitur: 

In  consolatione  autem  nostra,  abun- 
dantius  magis  gavisi  sumus  super  gau- 
dio  Titi.  Notanda  est  hujus  loci  varia 
lectio  atque  distinctio.  Ambrosianus  ac 
caeteri  Latini  cum  nostra  versione  con- 
sentiunt.  Graeci  codices ,  qui  nunc  cir- 
cumferuntur,  ita  habent:  Propter  hoc 
consolati  sumus  super  consolatione  ve- 
stra;  abundantius  autem  magis  gavisi 
sumus  super  gaudio  Titi.  Quae  lectio 
etiam  apudOecumenium  est.  Porro  Chry- 
sostomus  et  Theophylactus  similiter  qui- 
dem ,  ut  Latini ,  distinxisse  videntur;  sed 
cum  hodiernis  Graecis  id  habent  commune, 
quod  pro  nostra  legunt  vestra. 

Sensus  Latinae  lectionis  potest  esse 
talis:  Quoniam  inventi  estis  puri  et  in- 
contaminati  in  negotio,  idcirco  consola- 
tionem  accepimus.  Atque  in  ea  consola- 
tione  multo  etiam  magis  gavisi  sumus 
propter  gaudium  Titi,  quasi  dicat:  Gau- 
dium  Titi  vehementer  auxit  consolatio- 
nem  nostram,  quam  ex  vobis  accepirnus. 
Eadem  est  sententia  lectionis  tertio  loco 
allatae.  Nam  consolationem  vestram 
Theophylactus  interpretatur  active,  qua 
nimirum  vos  consolati  estis  me,  ut  hoc 
pacto  eadem  sit  cousolatio  vestra  et  nostra. 

At  vero  secundae  lectionis,  diversam 
adferentis  distinctionem,  hic  videtur  esse 
sensus :  Cum  haec  omnia  ita  se  habeant 
consolationem  et  gaudium  cepimus  ex 
vobis,  utpote  qui  jam  correcti  nobis  afflictis 
fueritis  materia  solatii;  nam  nostram  con- 
solationem  et  gaudium  majorem  in  mo- 
dum  auxit  gaudium  Titi,  quod  cepit  ex 
vobis.  Distinctionem  hanc  et  sensum  pro- 
babilem  facit  tum  praepositio  Graeca  ewt, 
quae  eadem  est  in  utroque  membro ;  tum 
quod  videatur  hic  esse  quaedam  repetitio 
ejus,  quod  supra  dixerat,  se  consolatum 
a  Deo  non  solum  in  adventu  Titi,  sed 
etiam  in  consolatione,  quam  ille  receperat 
a  Corinthiis.    Adde,    quod  illnd:   conso- 

lati  sumus  in  consolatione  vestra ,  dictum 
apparet  Hebraea  phrasi ;  quales  sunt  in 
Scripturis :  timere  timorem ,  concupiscere 
concupiscentiam ,  laudare  laudem ,  yide- 
licet  actu  posito  pro  re  objecta.  Verba 
sequentia  explicant  gaudium  Titi. 

Quia  refectus  est  spiritus  ejus  ab  om- 
nibus  vobis.  Graece :  quia  requievit ,  ut 
et  legit  Ambrosiaster ,  id  est ,  refocillatus 
est  ac  recreatus  ab  anxietate ,  quam  pro- 
pter  vos  patiebatur.  Nam  vos  invenit 
correctos.  Quod  autem  dicit :  ab  omnibus 
vobis,  non  singulos  significat,  sed  Eccle- 
siam,  seu  corpus  ipsum. 

14.  Et  si  quid  apud  illum  de  vobis 
gloriatus  sum ,  non  sum  confusus.  Hoc 
quoque  referendum  est  ad  consolationem 
Pauli ;  quod  nimirum  ob  ea ,  quae  apud 
Titum  praedicaverat  de  fide  et  profectu 
Corinthiorum ,  gloriatus  in  illis  tamquam 
pater  in  filiis  a  se  genitis  et  institutis,  non 
esset  pudefactus,  tamquam  inaniter  et 
falso  gloriatus.  Dicit  autem:  si  quid, 
quia  parce  gloriatus  fuerat  propter  vitia, 
quae  adhuc  apud  illos  regnabant. 

Sed  sicut  omnia  vobis  in  veritate  lo- 
cuti  sumus.  Id  est :  Sicut ,  quaecumque 
vobis  tamquam  Apostolus  praedicavi,  vera 
fuerunt ;  quia  sermo  noster,  qui  fuit  apud 
vos,  uti  dixit  1.  eapite ,  non  est  in  illo: 
Est  et  Non;  sed  Est  in  illo  fuit. 

Ita  et  gloriatio  nostra ,  quae  fuit  ad 
Titum,  veritas  facta  est.  Hoc  est:  Ita 
et  verba  mea,  quibus  apud  Titum  de 
vobis  fueram  gloriatus,  comperta  sunt 
esse  vera.  Titus  enim  tales  vos  invenit, 
quales  ego  vos  apud  eum  descripsi. 

15.  Et  viscera  ejus  abundantius  in 
vobis  sunt.  Graece  :  in  vos  vel  ad  vos. 
Viscera,  phrasi  consueta,  vocat  intimos 
affectus. 

Reminiscentis  omnium  vestrum  obe- 


dientiam.  Male  iu  quibusdam  codicibus 
legitur:  reminiscentes.  Sensus  autem 
sententiae  est:  Ipse  etiam  Titus,  cum 
antehac  vos  diligeret,  nunc  multo  magis 
ex  incimis  animi  visceribus  erga  vos  affici- 
tur,  dum  recordatur  et  secum  recolit, 
quanta  cum  obedientia  susceperitis  nostra 
monita ,  quae  ad  vos  detulit. 

Quomodo  cum  timore  et  tremore  ex- 
cepistis  illum.  Hoc  est:  Dum  iterum  re- 
cordatur  et  in  memoriam  revocat ,  quanta 
cum  sollicitudine  eum  a  nobis  missum 
susceperitis,  metuentes,  ne  quid  in  vobis 
esset,  quod  eum  offenderet.  Tale  quid 
enim  significat  illa  locutio :  cum  timore 
et  tremore ,  ut  Psalmo  2.:  Servite  Do- 
mino  in  timore ,  et  exsultate  ei  cum 
tremore ,  et  Phil.  2.:  Cum  metu  et  tre- 
more  vestram  salutem  operamini.  Vide 
commentarium  nostrum  ad  1  Cor.  2,  3. 

16.  Gaudeo ,  quod  in  omnibus  con- 
fido  in  vobis.  In  omnibus ,  id  est,  per 
omnia  et  usquequaque.  Bifariam  autem 
hanc  partem  Theophylactus  et  Oecume- 
nius  exponunt.  Unomodo:  Gaudeo,  quod 
tales  inventi  sitis ,  qui  non  pudefaciatis 
me .  sed  fiduciam  praebeatis  amplius 
in  posterum  gloriandi  de  vobis.  Aliter : 
Gaudeo ,  me  tantum  fiduciae  invenisse 
apud  vos ,  ut  absque  periculo  offensio- 
nis  possim  libere  vobiscum  agere ,  mo- 
nendo ,  corripiendo,  increpando ,  atque 
etiam  petendo  quippiam  a  vobis.  Anno- 
tat  enim  Oecumenius ,  hoc  dicere  Aposto- 
lum,  ut  viam  praestruat  orationi  subse- 
quenti  de  eleemosyna.  Huic  posteriori 
sensui  favet  illud,  quod  supra  vers.  4. 
dixit,  non  dissimili  sermone:  Multa  mihi 
fiducia  est  apud  vos.  Nam  ibidem  de 
gloriatione ,  velut  diversum  quid ,  sub- 
junxit :  Multa  mihi  gloriatio  pro  vobis. 
Favet  et  illud,  quod  legitur  infra  cap.  10. 
in  principio. 


CAPUT    OCTAVUM. 

Notam   autem  facimus  vobis,    fratres,    gratiam  Dei,    quae   data  cst 
in  Ecclesiis  Macedoniae ,    2.   quod    in    multo    experimento    tribulationis 1) 

9  1  Thess.  1,  6.  2,  14.     2  Thess.  1.  4. 

abundantia  gaudii  ipsorum  fuit,  et  altissima  paupertas  eorum  abundavit 
in  divitias  simplicitatis  eorum 4),  3.  quia  secundum  virtutem  testimonium 
illis  reddo,  et  supra  virtutem  voluntarii  fuerunt,  4.  cum  multa  exhor- 
tatione  obsecrantes  nos  gratiam,  et  communicationem  ministerii,  quod 
fit  in  sanctos.  5.  Et  non  sicut  speravimus,  sed  semet  ipsos  dederunt 
primum  Domino,  deinde  nobis  per  voluntatem  Dei,  6.  ita  ut  rogaremus 
Titum,  ut,  quemadmodum  coepit.  ita  et  perficiat  in  vobis  etiam  gratiam 
istam.  7.  Sed  sicut  in  omnibus  abundatis  fide  et  sennone,  et  scientia 
et  omni  sollicitudine,  insuper  et  charitate  vestra  in  nos ;  ut  et  in  hac  gratia 
abundetis.  8.  Non  quasi  imperans  dico,  sed  per  aliorum  sollicitudinem  etiam 
vestrae  charitatis  ingenium  bonum  comprobaris.  9.  Scitis  enim  gratiam  Do- 
mini  nostri  Jesu  Christi,  quoniam  propter  vos  egenus  factus  est 2),  cum  esset 
dives,  ut  illius  inopia  vos  divites  essetis3).  10.  Et  consilium  in  hoc  do ; 
hoc  enim  vobis  utile  est,  qui  non  solum  facere,  sed  et  velle  coepistis  ab 
anno  priore;  11.  nunc  vero  et  facto  perficite,  ut,  quemadmodum 
promptus  est  animus  voluntatis,  ita  sit  et  perficiendi  ex  eo,  quod  habetis, 
12.  Si  enim  voluntas  prompta  est,  secundum  id,  quod  habet4),  accepta 
est,  non  secundum  id,  quod  non  habet.  13.  Non  enim ,  ut  aliis  sit 
remissio ,  vobis  autem  tribulatio ;  scd  ex  aequalitate 5).  1 4.  In  prae- 
senti  tempore  vestra  abundantia  illorum  inopiam  suppleat,  ut  et  illorum 
abundantia  vestrae  inopiae  sit  supplementum ,  ut  fiat  aequalitas,  sicut 
scriptum  est6):  15.  Qui  muitum,  non  abundavit;  et  qui  modicum,  non 
minoravit.  16.  Gratias  autem  Deo,  qui  dedit  eandem  sollicitudinem 
pro  vobis  in  corde  Titi,  17.  quoniam  exhortationem  quidem  suscepit 7) ; 
sed  cum  sollicitior  esset,  sua  voluntate  profectus  est  ad  vos.  18.  Mi- 
simus  etiam  cum  illo  fratrem  8),  cujus  laus  est  in  Evangelio  per  omnes 
Ecclesias;  19.  non  solum  autem.  sed  et  ordinatus  est  ab  Ecclesiis  comes 
peregrinatiohis  nostrae  in  hanc  gratiam .  quae  ministratur  a  nobis  ad 
Domini  gloriam,  et  destinatam  voluntatem  nostram ;  20.  devitantes  hoc, 
ne  quis  nos  vituperet  in  hac  plenitudine ,  quae  ministratur  a  nobis. 
21.  Providemus  enim  bona  non  solum  coram  Deo,  sed  etiam  coram 
hominibus9).  22.  Misimus  autem  cum  illis  et  fratrem  nostrum .  quem 
probavimus  in  multis  saepe  sollicitum  esse;  nunc  autem  multo  sollici- 
tio>*em,  confidentia  multa  in  vos,  23.  sivc  pro  Tito ,  qui  est  socius 
meus,  et  in  vos  adjutor,  sive  fratres  nostri,  Apostoli  Ecclesiarum 10), 
gloria  Christi,  24.  Ostensionem  ergo,  quae  est  charitatis  vestrae  et 
nostrae  gloriae  pro  vobis,  in  illos  ostendite   in  faciem  Ecclesiarum. 


*)  1  Cor.  16.  1.  seq.    2)  Mattlr.  8.  20.    8)  |  cor.  I,  5.     4)  Marc.  12,  43.    5)  Act.  4.  34. 
«)  2  Mos.   16.  18.     7)  Vers.  6.    8)  Vers.  22.    ,J)  Rom.   12,  17.     l0)  1  Coi\- 16,  3. 

Hortatur  eos  ad  eleemosynam  pauperibus,  qui  Hierosolymis  agebant,  prompto  animo  tribuendam, 
tum  Macedonum  commendatione.  tum  Christi  exempJo:  admor.&ns.  ut,  quod  jamdudum 
facere  proposuerant,  id  nunc  pro  civjusque  facultate  praesteni ,  et  ministros  collaudat, 
quos  ad  eam  mittit  colMgendam. 


Notam  autem  vobis  facimus,  fratres, 
gratiam  Dei ,  quae  data  est  in  Ecclesiis 
Macedoniae.  Ab  hoc  capite  facit  Theo- 
doretus  initium  tomi  secundi  hujus  epi- 
stolae.  Continet  autem  hoc  caput  cum  eo, 
quod  sequitur,  exhortationem  Corinthio- 
rum  ad  largam  eleemosynae  collationem 
faciendam  in  pauperes  fideles ,  qui  erant 
Hierosolymis  et  in  Judaea.  Nam  quia 
brevis  ad  eam  rem  admonitio ,  quam 
fecerat  in  extrema  parte  prioris  epistolae, 
parum  videbatur  eos  movisse,  necessarium 
putavit,  idem  nunc  prolixius  atque  effica- 
cius  agere.  Estque  totus  hic  locus  mora- 
lis  ad  coramendaudum  meritum  eleemo- 
synae.  Incipit  autem  Apostolus  a  narra- 
tione,  qua,  quid  jam  a  Macedonibus 
actum  esset,  exponit;  idque  non  sine 
egregia  eorum  commendatione,  ut  horum 
exemplo  Corinthios  ad  parem  liberalita- 
tem  exstimulet.  Dicit  ergo :  Notam  au- 
ttm  facimus  vobis,  fratres,  gratiam 
Dei  etc. ,  id  est :  Reddimus  vos  certiores 
de  beneficio  divinitus  collato  in  Ecclesias 
Macedoniae;  scire  vos  volo,  quantum 
boni  Deus  in  illis  operatus  fuerit.  Loqui- 
tur  autem  (uti  sequentia  verba  declarant) 
de  duplici  bono,  videlicet  patientiae  et 
beneficentiae.  Quod  utrumque  nomine 
gratiae  divinitus  datae  complectitur,  quia, 
ut  annotat  S  Thomas,  quidquid  boni 
facimus,  est  ex  gratia  Dei. 

Nonnulli  sic  exponunt:  Certiores  vos 
facio  de  eleemosyna,  quam  in  Ecclesiis 
Macedoniae  collegimus.  Nam  et  ipsam 
eleemosynam  interdum  vocabulo  gratiae 
significari,  constat  ex  illis  verbis  1.  epi- 
stolae  cap.  16. :  Quos  probaveritis  per 
epistolam,  hos  mittam  perferre  gratiam 
vestram  in  Jerusalem.  Quin  et  conse- 
quentibus  hujus'capitis  modo  beneficium 
sive  eleemosyna  data,  modo  ipsum  opus 
benefHentiae,  gratia  vocatur  ab  Apostolo. 
Sed  notandum  est,  eleemosynam  tuin  hoc 
capite,    tum    alibi,     simpliciter    gratiam 


vooari ,  vel  gratiam  eorum ,  qui  eam  tri- 
buunt;  non  autem  gratiam  Dei;  sicut  in 
hac  parte  loquitur  Apostolus.  Denique 
gratiam  Dei  sic  intelligendam  esse  hoc 
loco ,  ut  generatim  ad  bona  opera  refera- 
tur,  satis  probat,  quod  sequitur: 

2.  Quod  in  multo  experimento  tribu- 
lationis  abundantia  gaudii  ipsorum  fuit. 
Interpres  verbum  fuit  de  suo  addidit,  ut 
orationem  alioqui  imperfectam  absolveret. 
Oecumenius  ex  sequenti  parte  supplen- 
dum  putat  verbum  abundavit,  sive 
exuberavit-  tamquam  dicat  Apostolus, 
abundantiam  abundasse.  Caeterum  Am- 
brosianus  nomen  abundantia  mutavit  in 
verbum.  Sic  enim  legit:  Quod  in  multa 
probatione  pressurae  abundavit  gau- 
dium  ipsorum.  Sensus  autem  est:  Pri- 
mum  quidem  vobis  notum  facio  de  fratri- 
bus  Macedonibus,  quod,  multas  afflictio- 
nes  passi  et  per  eas  probati ,  magnum  ex 
ea  re  gaudium  perceperunt,  juxta  id, 
quod  ad  Rom.  5.  scribit  idem  Apostolus : 
Gloriamur  in  tribulationibus:  scientes, 
quod  tribulatio  patientiam  operatur, 
patientia,  probationem,  probatio  sptm; 
spes  autem  gaudium  gignit,  secundum 
illud  ejusdem  epist.  cap.  12.:  Spe  gau- 
dentes. 

Dicuntur  autem  homines  probari  per 
tribulationes ,  quia  per  eas  innotescit  eo- 
rum  virtus  et  constantia.  Cajetanus  et 
alii  quidam  exponunt  hoc  modo:  Quod 
rnulta*  experti  tribulationes ,  valde  sunt 
gavisi.  Sed  hic  commentarius  refellitur 
ex  vocabulo  Graeco  <5oxiurj,  quod  in 
Scripturis  probationem  significat,  qualom 
sumus  interpretati. 

Quaeritur  autem ,  de  qua  tribulatione 
Macedonum  hic  loquatur  Apostolus.  Sunt. 
qui  existiment,  eum  loqui  de  tribulatione, 
cujus  mentio  fit  Act.  16.,  ubi  Paulus  et 
Silas  Philippis,  civitate  Macedoniae,  le- 
guntur  affecti  p^agis  et  missi  fuisse  in 
carcerem.     At  ea  afBictio  non  tam  Mace- 

donum  fidelium,  quam  Apostolorum  fuit; 
eademque  statim  post  unam  noctem  ces- 
savit,  ut  ex  historia  Actorum  liquet. 
Deinde  sciendum,  illam  afflictionem  multo 
tempore  ante  scriptam  epistolam  conti- 
gisse ,  scilicet  in  primo  accessu  Pauli  ad 
Macedones ,  ut  ex  eadem  historia  mani- 
festum  est.  Hic  autem  recentiorem  ali- 
quam  Macedonum  afflictionem  Corinthiis 
vult  indicare,  quam  ob  rationem  nec  de 
ea  vifletur  hic  locus  intelligi  posse,  cujus 
ad  Thessalonicenses  (qui  et  ipsi  Mace- 
dones  fuere)  scribens  meminit,  1.  epist. 
cap.  2,,  dum  ait,  eos  similia  passos  a 
contribulibus ,  qualia  Judaei  fideles  a 
suis.  Nam  et  hanc  afflictionem  multo  ante 
contigisse ,  vel  ex  eo  constat ,  quod  prior 
ad  Thessalonicenses  epistolascriptafuerit 
ab  Apostolo  omuium  prima. 

Quocirca  magis  placet  id ,  quod  verisi- 
milius  putat  Cajetanus,  Apostolum  ioqui 
de  tribulatione,  cujus  meminit  capite 
superiori ,  dicens :  Cum  venissemus  in 
Macedoniam,  nullam  requiem  habuit 
caro  nostra;  sed  omnem  tribulationem 
passi  sumus,  etc.  Hanc  enim  tribulatio- 
nem  credibile  est  caeteris  quoque  illius 
loci  iidelibus  cum  Apostolo  fuisse  com- 
munem.  Nisi  magis  placeat,  loqui  Apo- 
stolum  in  genere  de  tribulationibus  antea 
illatis,  sive  olim,  sive  recenter,  ex  quibus 
inciderant  in  paupertatem;  ac  sensus  sit, 
quod  in  tam  multis  tribulationibus  fuerint 
gavisi,  et  gaudeant  adhuc  in  sua  pauper- 
tate. 

Et  altissima  paupertas  eorum  abun- 
davit  in  divitias  simplicitatis  eorum. 
Haec  altera  gratia  est,  commendationem 
accipiens  ex  priori.  Valde  enim  laudabile 
est  animi  constantis  argumentum,  inter 
persecutiones  a  pio  opere  non  desistere. 
Ambrosianus  legit :  et  profunda  pauper- 
tas,  etc.  Graeca  sonant,  quasi  dicas :  Et 
in  profundum  depressa  vel  ad  fundum 
usque  exhausta  paupertas  eorum;  ut  sit 
jucunda  quaedam  antithesis  inter  profun- 
dam  paupertatem  et  sequens  verbum 
abundavit.  Itaque  praeter  rnentem  Apo- 
stoli  est,  quod  glossa  quaedam,  quam  S. 
Thomae  ita  citat,  ut  non  probet,  pauper- 


tatem  altissimam  interpretatur  sublimem, 
propter  elev^ationem  spiritus,  tamquam  e 
sublimi  despiciens  res  temporales. 

Sensus  autem  Apostoli  est:  Hoc  quo- 
que  vobis  notum  facimus,  quod  profunda 
et  magna  eorum  paupertas  exundavit  in 
opulentam  sinceri  cordis  largitatem.  Quod 
explicatius  ita  dici  potest:  Macedones 
fratres,  quamvis  valde  pauperes  sint  (nam 
direptionem  bonorum  passi  fuerunt  a  ci- 
vibus  suis,  ut  indicat  locus  1  Thessal.  2., 
quem  hic  citavit  Theophylactus  et  Oecu- 
menius),  abundanter  tamen,  et  quidem 
simplici  corde,  contulerunt  in  usum  pau- 
perum  sanctorum,  qui  sunt  in  Judaea. 

Videtur  Apostolus  ipsam  largitatem 
seu  collationem  vocare  simplicitatem, 
propterea  quod  Deo  non  sit  accepta,  nisi 
ex  simplicitate,  id  est,  sinceritate  cordis 
procedat,  qua  nimirum  non  aliud  specte- 
tur,  quam  quod  in  dandis  eleemosynis 
spectandum  est ,  scilicet  ut  pauper  sub- 
sidio  juvetur,  et  Deus  honoretur.  Nam 
qui  aliud  opere  ostendit,  aliud  animo  co- 
gitat,  cor  duplicat,  uti  loquitur  Augusti- 
nus;  velut  si  quis  ob  inanen  gloriam, 
vel  ut  pauperem  sibi  devinciat ,  vel  (uti 
sequenti  capite  dicitur)  ex  tristitia  aut 
necessitate  tribuat.  Cujusmodi  vitiosis  et 
impuris  affectibus  saepe  contingit  divitum 
eleomosynas  inquinari. 

3.  Quia  secundum  virtutem  testimo- 
nium  illis  reddo,  et  supra  virtutem  vo- 
luntarii  fuerunt.  Id  est,  non  modo  pro 
tenuitate  suarum  facultatum,  sed  etiam 
supra  vires  voluntarii  ac  sua  sponte 
prompti  fuerunt  ad  tribuendum ;  quasi 
dicat:  Suis  etiam  necessitatibus  detraxe- 
runt,  quod  tribuerent;  quod  est  supra 
vires  tribuere.  Sed  hoc  ipsum  intelligen- 
dum  est  secundum  dictamen  rectae  ra- 
tionis,  quae  aliquando  suadet,  supra  vires, 
modo  jam  explicato,  dandum  esse;  ut  si 
alius  magis  egeat,  aut  valdc  dignus  sit 
beneficio.  Nam  praeter  hujusmodi  ratio- 
nem,  talis  largitio  non  esset  actus  virtu- 
tis;  quemadmodum  bene  Cajetanus  ad- 
monet.  Quod  autem  interponit  Apostolus  : 
testimonium  illis  reddo,  Graece  iiapTupU)^ 
testor  (nam  pronomen  illis  addidit  hiter- 

prefi  de  suo),  ad  totam  sententiam  cum 
Ambrosiano  referri  potest,  qua  secundum 
vires  et  supra  vires  affirmantur  voluntarii 
fuisse  Macedones ;  quamvis ,  si  quis  re- 
ferat  ad  solam  partem  posteriorem :  supra 
vires,  non  videbitur  aberrare.  Pro  volun- 
tariis  in  Graeco  vocabulum  est  auTaipsxoi, 
spontaneae  et  propiiae  electionis  signifi- 
cativum ;  quod  manifeste  pro  libero  facit 
arbitrio,  contra  nostrae  aetatis  haereticos. 
Porro  se  testem  facit  Apostolns  liberali- 
tatisMacedonum,  eo  quod,  ipso  praesente, 
gesta  essent,  quae  scribit. 

4.  Cum  multa  exhortatione  obsecran- 
tes  nos.  Melius,  ni  fallor,  verti  poterat : 
cum  multa  obsecratione ,  sive  obtesta- 
tione,  rogantes  nos.  Ambrosianus:  cum 
multis  precibus  orantes. 

Gratiam  et  communicationem  mini- 
sterii,  quod  fit  in  sanctos.  Graeci  codices 
addunt:  suscipere  nos ;  tametsi  Chryso- 
stomi  textus  id  non  habet,  uti  nec  quatuor 
exemplaria  Roberti,  nec  Theophylacti, 
qui  annotat,  ejusmodi  quid  deesse  a^  sup- 
plendum  esse.  Legitur  autem  apud  Am- 
brosianum ;  ejusdemque  commentando 
mcminerunt  Primasius  et  Scholiastes  Hie- 
ronymianus.  Sane  necessarium  est  ad 
sensum ,  ut  legatur  aut  suppleatur ;  nam 
sensus  est :  Obsecrantes  nos,  ut  de  mani- 
bus  ipsorum  susciperemus  eleemosynam 
(hanc  enim  gratiae  nomine  tamquam  be- 
neficium  ac  gratuitum  munus  appellat). 

Et  communicationem.  Graece  com- 
munionem,  hoc  est,  pecuniam  a  se  col- 
lectam  et  fratribus  communicandam :  ut 
scilicet  ea  nostro  ministerio  perferretur 
ad  pauperes  sanctos,  qui  sunt  Hierosoly- 
mis.  Nam  Paulus,  ut  in  Actis  cap.  11. 
fin.  et  12.  fin.  legitur,  huic  ministerio 
praefectus  erat.  Quid  vocet  communio- 
nem,  intelligi  potest  ex  illo  Rom.  12.: 
Necessitatibus  sanctorum  commuui- 
cantes. 

5.  Etnon  sicut  speravitnus.  Supplenda 
est  sententia:  Et  non  solum,  sicut  spera- 
vimus,  egerunt.  Sentit  enim,  Macedones 
spem  ipsius  et  exspectationem  superasse. 
Alii  sic  exponunt:  Et  non  factum  ost, 
sicut   putabauius  futurum ;    quia  propier 


bonorum  direptionem,  quam  passi  fuerent, 
videbantur  sese  excusaturi. 

Sed  semet  ipsos  dederunt ,  primum 
Domino,  deinde  nobis  per  voluntatem 
Dei.  Deinde  non  est  in  Graeco,  sic  enim 
habet:  Primum  Domino,  etnobis.  Recte 
tamen  ad  sensus  explicationem  additum 
est  ab  interprete  nostro  et  aliis.  Sed,  in- 
quit,  praeter  spem  nostram,  non  sua  modo, 
verum  et  semel  ipsos  obtulerunt  ac  tradi- 
derunt,  primum  Domino  Christo,  deinde 
et  nobis  ejus  ministris :  ut  scilicet  nos, 
tamquam  vice  Christi  Domini,  tantum  ab 
eis  acciperemus  in  subsidium  pauperum 
sanctorum,  quantum  nobis  placeret;  de- 
clarantes,  se  totos  esse  Christi  et  ministro- 
rum  ejus,  et  proinde  paratos,  facere,  quid- 
quid  injungeremus.  Id  autem  fecerunt 
per  voluntatem  Dei,  hoc  est,  secundum 
voluntatem  Dei.  Nam  Deo  gratum,  quod 
homines  se  totos  submittant  Christo  et 
ejus  vicariis.  Vel:  per  voluntatem  Dei, 
id  cst,  Deo  tam  pium  affectum  subjectio- 
nis  et  beneficentiae  in  eoruni  cordibus 
operante. 

Porro  digna  est  annotatu  consideratio 
Photii  apud  Oecumenium,  circa  factum 
Macedonum  hic  a  Paulo  commendatum, 
in  quo  sex  quaedam  praeclara  dicit  ob- 
servanda.  Primum  quod  secundura  vires 
contulerunt.  Secundum,  quod  supra  vires. 
Tertium,  quod  voluntarii.  Quartum,  quod 
multa  cum  obtestatione.  Quintum,  quod 
supra,  quam  ab  eis  sperabatur.  Sextum, 
idemque  caeteris  majus ,  quod  se  ipsos 
dederuut  Domino  et  ministris  ejus. 

6.  Ita  ut  rogaremus  Titum,  ut,  quem- 
admodum  coepit,  ita  etperficiat  invobis 
etiam  gratiam  istam.  Graeca  sonant  in 
hunc  modum:  In  hoc ,  ut  rogaremus, 
sive  adhortaremur  nos  Titum,  ut,  quem- 
admodum  antea  coepit,  ita  et  perficeret 
in  vos,  sive  erga  vos,  etiam  gratiam 
istam.  Nonnulla  etiam  Latina  habent: 
in  vos.  Cajetanus,  volens  illud  :  in  hoc, 
jungere  praecedentibus,  multumque  sese 
torquens,  ut  tollat  contextus  duritiem,  uti 
loquitur,  ostendit,  se,  Graece  imperitum, 
non  perspicere,  quid  Graecorum  verborum 
contextus  postulet.     Nam  certe  vetus  in- 

terpres,  adstipulante  etiam  Ambrosiano 
textu,  sensum  Apostoli  expressit.  Est 
euim  sensus  hujusmodi :  Tam  egregium 
et  laudabiJe  Macedonum  exemplum  me 
impulit  au  hoc,  ut  exbortarer  et  rogarem 
Titnm,  ut,  quemadmodum  dudum,  quum 
apud  vos  esset,  incepit,  ita  et  perficiat 
erga  vos  (aut  in  vobis)  etiam  gratiam 
istam,  de  qua  nunc  sermo  est,  id  est, 
eleemosynae  in  Jerusalem  mitlendae  col- 
lectionem. 

Dicit:  etiam ,  ut  iunuat,  Titum  alia 
quaedam  apud  ipsos  jam  perfecisse,  atque 
ex  eo  spem  esse,  ut  et  hanc  gratiam  per- 
ficiat.  Illud :  ad  vos,  quod  interpres  vertit : 
in  vobi* ,  potest  etiam  in  hunc  sensum 
explicari:  Suscepta  denuo  ad  vos  pro- 
fectione.  Ad  hanc  enim  testatur  Apostolus 
infra,  se  Titum  exhortatum  fuissc.  No- 
tandum  obiter,  interpretem,  nunc  rogaudi, 
nunc  exhort^ndi  verbo,  reddere  idem  vo- 
cubulum  Graecum  hoc  capite  et  sequenti; 
qnemadmodum  facit  et  alibi.  Solet  enim 
exhortatio  preces  habere  conjunctas. 

7.  Sed  sicut  in  omnibus  abundatis 
flde,  et  sermone  et  scientia.  Adversativa 
particula  sed  refertur  ad  gratiam  adhuc 
imperfectam,  verbis  proxime  antegressis 
significatam;  tametsi  alii  vertere  maluat: 
Imo ;  sicut  capite  superiori.  Sensus  est: 
Sed  sicut  per  omnia  et  prorsus  abundatis 
fide,  et  gratia  sermouis,  et  scientia.  Quo 
sensu  dicat,  his  donis  abundare  Corinthios, 
qui  multa  adhuc  egebant  instructione, 
explicatum  a  nobis  est  ad  illud  1.  episto- 
lae  cap.  1.2  In  omnibus  divites  facti 
estis,  in  omni  verbo,  et  in  omni  scien- 
tia,  ita  ut  nihil  vobis  desit  in  ulla  gra- 
tia.  Ex  quo  etiam  loco  j  etendum  est, 
qnid  per  sermonem  et  scientiam  velit 
Apostolus  significare. 

Et  omni  sollicitudine.  Graece:  dili- 
gentia.  Hanc  supeiiori  capite  commen- 
davit  in  Corinthiis.  TJnde  apparet,  signi- 
ficari  sollicitudinem,  quam  habebant  pro 
salute  fratrum. 

Tnsuper  et  charitate  vestra  in  nos. 
Insuper  in  Graecis  et  Syris  non  est ;  mss. 
quoque  latina  quaedam  non  habent. 
Graece  6ic  legitur :  Et  ea,  quae  ex  vobis 


in  nobis  est,  charitate.  Quod  interpres 
bene  vertit :  et  charitate  vestra  in  nos, 
id  est,  ea,  quae  procedit  ex  vobis  diligen- 
tibus  in  nos  dilectos. 

Ut  et  in  hac  gratia  abundetis.  Am 
brosianus  textus  ad  complendum  sensum 
addit:  facite;  quod  Erasmus  quoque  et 
Hentenius  imitati  sunt.  Alii  supplent: 
hortamur,  autquid  simile.  Verum  hujus- 
modi  supplemento  non  est  opus.  Pendet 
enim  adhus  oratio  ab  eo  loco:  Ita  ut 
rogaremus  Titum ,  ut,  quemadmodum 
coepit  etc.  Dicit  enim,  se  hortatum  fuisse 
Titum,  ut,  quod  de  colligenda  eleemosyna 
coeperat  apud  Corinthios,  perficiat;  et  per 
hoc,  Corinthii  sicut  aliis  abundant  charis- 
matis,  ut  etiam  in  hac  eleemosynaria 
gratia  abundent,  videlicet  liberaliter  ac 
prompte  tribuendo.  Dicens  autem  :  et  in 
hac  gratia,  significat  etiam  praecedentia, 
quae  enumeravit,  fidem,  sermonem  etc. 
gratias  esse.  Quare  gratia  hoc  loco  non 
idera  est,  quod  beneficentia,  quomodo 
eam  t.anstulit  Erasmus;  sed  in  genere 
significat  gratuitum  Dei  donum,  sub  quo, 
inter  alia,  continetur  eleemosynae  seu 
beneficentiae  virtus. 

8.  Non  quasi  imperans  dico.  Graece : 
Non  secundum  imperium  dico ,  quem- 
admodum  et  Ambrosianus  legit.  Atque 
ita  alibi  vertit  ipse  noster  interpres,  ut  1 
Cor.  7. :  Hoc  autem  dico  secundum  in- 
dulgentiam,  non  secundum  imperium. 
Sensus  est:  Nolo  vos  urgere  praecepto, 
quamvis  alioqui  possem,  ut  vester  Apo- 
stolus.  Sic  enim  ad  Philemonem  ait : 
Fiduciam  habens  imperandi  tibi,  magis 
obsecro,  sive  adhortor.  Quare  non  pu- 
gnant  cum  boc  loco  ea,  quae  leguntur 
prioris  epistolae  cap.  16.:  Sicut  ordinavi 
Ecclesiis  Galatiae,  ita  et  vos  facite.  Nam 
quod  ibi  dicitur,  magis  videtur  pertinere 
ad  modum  eleemosynam  paulatim  colli- 
gendi  per  unumquemque  separatim ;  et  ut 
de  contributione  ipsa  illic  esset  praeceptum 
Apostoli,  tamen  locum  habere  potest, 
quod  hic  ait,  se  non  agere  imperiose,  se 
nunc  non  agere  ut  imperantem ,  sed  ut 
consulentem ,  quod  saluti  sit  perutile. 
Potest  alia  responsio  dari  ez  commentario 

hoc  ad  vers.  10.  Hinc  ergo  ne  colligas, 
eleemosynam  non  esse  in  praecepto,  quum, 
etiamsi  Paulus  praecipere  non  posset,  Dei 
tamen  praeceptum  sufficere  deberet. 

Sed  per  aliorum  sollicitudinem  etiam 
vestrae  charitatis  ingenium  bonum  com- 
probans.  Sollicitudinem  rursus  pro  stu- 
dio  ac  diligentia  posuit  interpres;  et 
comprobans  dixit  pro  simplici :  probans. 
Quod  autem  vertit  ingenium  bonum,  in 
Graeco  una  dictio  est  yvqatov.  id  est,  in- 
genuum:  atqae  ita  vertisce  interpretem 
nonnulli  suspicantur.  Ambrosianus  legit : 
animum  bonum ;  vel  secundum  alios  co- 
dices,  nude  et  substantive  :  bonum.  Editio 
Syriaca  constantiam  liabet.  Porro  inge- 
nuum,  pro  ingenuitate,  germanitate,  sin- 
ceritate,  dictum  est  ab  Apostolo  juxta 
eonsuetudinem  Graecae  linguae,  qua  neu- 
trum  pro  abstracto  frequenter  usurpatur. 

Sensus  est:  Sed  proposito  exemplo  di- 
ligentiae  aliorum,  scilicet  Macedonum.  qui 
vos  in  hoc  officii  genere  jam  praevenerunt, 
etiam  vestrae  charitatis  indolem  ac  sin- 
ceritatem  probans,  id  est,  hujusmodi  opere 
beneficentiae  exploratam  ac  probatam 
reddere  voleus.  Nam,  ut  ait  Gregorius 
homil.  30.  super  Evang.,  probatio  dile- 
ctionis  exhibitio  est  operis.  Dicit  autem : 
vestrae  charitatis,  quia  de  opere  chari- 
tatis  erga  proximos  loquitur. 

9.  Scitis  enim  gratiam  Domini  nostri 
Jesu  Christi.  Hortatur  exemplo  beuefi- 
centiae  Christi  Salvatoris  erga  nos,  quae 
fuit  incomparabiliter  major  ea,  quam  exi- 
gebat  a  Oorinthiis.  Cognoscitis  enim,  in- 
quit,  a  nobis  edocti,  quod  et  quantivm 
beneficium  in  vos  gratuito  contulerit  Do- 
minus  noster  Jesus  Christas. 

Quoniam  propter  vos  egenus  factus 
est.  Id  est,  quod  vestri  causa  pauper 
factus  sit  et  indigens  rerum  temporalium, 
videlicet  in  assumpta  natura ;  adeo  ut 
ipse  dicat  Matth.  8.:  Filius  hominis  non 
habet,  ubi  caput  reclinet.  Non  solurn 
enim  nihil  proprium  possidere  voluit  in 
hac  mortali  vita;  sed  insuper  etiam  penu- 
riam  pati.  Quod  inter  egeuum  et  paupe- 
rem  hic  quidam  distingnunt,  rationem 
adferentes ,   cur  Apostolus    uou   dixerit : 


pauper,  sed  egenus,  tamquam  plus  sit 
egennm  esse ,  quam  pauperem ;  pie  qui- 
dem  illi,  sed  extra  textum  contemplantur, 
cum  verbum  Graecum  proprie  significet 
pauperem  fieri,  paupertatem  pati,  subire. 

Rectius  alii,  qui  ex  hoc  loco  et  simili- 
bus  eorum  retellunt  opinionem,  qui  Chri- 
sto,  ut  homini,  tribuunt  regnum  et  domi- 
nationem  temporalem  totius  mundi.  Nam 
temporalis  administratio  regnorum  parum 
convenienter  attribuitur  ei,  qui  bonorum 
temporalium  inopiam  elegerit.  Imo  vere 
et  proprie  secundum  naturam  humanam 
egenus  non  erat,  si  secundum  eam,  ut  illa 
habet  opinio,  ita  Dominus  erat  orbis  terra- 
rum,  ut  omnium  bonorum  temporalium 
haberet  proprietatem.  Sic  autem  dictum 
est:  Propter  vos  egenus  factus  est,  cum 
dives  esset,  ut  si  diceretur:  Propter  vos 
mortalis  factus  est,  cum  esset  immortalis : 
scilicet  utrumque  vere  ac  proprie,  alterum 
ut  homo,  alterum  ut  Deus. 

Cum  dives  esset.  Intellige:  in  natura 
divina,  vel  quia  sibi  sufficientissimus  in 
bonis  suae  divinitatis,  vel  quia  Dominus 
omnium  rerum  ac  totius  creaturae.  Grae- 
ce:  dives  exsistens.  Neque  enim  dives 
esse  desiit,  quando  pauper  factus  est, 
quia  non  desiit  esse  Deus,  quando  factus 
est  homo. 

Ut  iUius  inopia  vos  divites  essetis. 
Vel:  ditesceretis;  utroque  enimmodo  verti 
potest  verbum  Graecum.  Sensus :  Ut  illius 
paupertate  in  temporalibus  vos  efficere- 
mini  divites  in  spiritualibus.  Docte  vero 
sensum  hunc  explicat  S.  Thomas  in  comrn., 
docens,  Apostolum  hoc  dicere  propter 
duo ;  nempe  propter  exemplum  et  sacra- 
mentnm.  Propter  exemplum  quidem,  quia, 
si  Christus  amplexus  est  paupertatem,  et 
nos  illius  exemplo  eam  diligere  et  am- 
plecti  debemus.  Propter  sacrameutuin 
autem ,  quia ,  quaecumque  Christus  egit 
aut  sustinuit,  pro  nostrasalute  fecit.  Unde 
quemadmodum  per  hoc,  quod  mortem 
sustinnit,  liberati  sumus  a  morte  aeterna 
ac  vitae  restituti.  sic  per  hoc,  quod_susti- 
uuit  inopiam  in  temporalibus,  liberati  su- 
mus  ab  inopia  rerum  spiritualium,  et  facti 
carum  divites. 

Utitur  autem  Apostolus  secunda  per- 
sona  potius,  quam  prima;  tum  ut  fortius 
premat  Corinthios,  tum  quia  respicit  ad 
illas  Corinthiorum  divitias,  de  quibus  priori 
epistola  cap.  1.:  quod  in  omnibus,  inquit, 
divites  facti  estis  in  illo.  jCaeterum  in- 
telligendam  relinquit  Corinthiis  applica- 
tionem  istius  sententiae  hanc  aut  similem : 
Quod  si  Christus,  cum  dives  esset,  tem- 
poralem  sustinuit  inopiam,  ut  spiritualiter 
vos  ditaret:  utique  debetis,  ut  eum  qua- 
dantenus  imitemini,  temporalia  vestra, 
saltem  absque  inopiae  periculo,  fratribus 
communicare. 

10.  Et  consilium  in  hoc  do.  In  hoc, 
casu  ablativo,  id  est,  in  hac  re,  ut  ex 
Graeco  patet.  Superius  dixit,  se  nolle  im- 
perare  tamquam  Apostolum;  nunc  consi- 
lium  dat  tamquam  amicus.  Sic  enim  et 
Daniel  regem  iniquum  alloquitur,  dicens : 
Consilium  meum  placeat  tibi,  et  pec- 
cata  tua  eleemosynis  redime,  et  iniqui- 
tates  tuas  misericordiis  pauperum.  At 
vero  ex  his  Scripturis  non  sequitur,  elee- 
mosynam  esse  consilii  tantum,  non  etiam 
praecepti,  superfluum  habentibus.  Nam 
licet  Paulus  imperare  nollet,  sed  tan- 
tum  hortari  Corinthios  (saepe  enim 
hortando  et  rogando  plus  obtinetur,  quam 
imperando),  tamen  ex  Dei  praecepto, 
passim  in  Scripturis  expresso ,  adeoque 
ex  lege  naturali  tenebantur  Corinthii  tam- 
quam  divites  ad  hoc  genus  misericordiae 
praestandum;  quemadmodum  et  sine  dubio 
rex  ille  apud  Danielem  tenebatur. 

Itaque  praeceptum  Dei  erat,  etsi  con- 
silium  esset  hominum,  qui  vel  nollent,  vel 
non  possent  praecipere;  quomodo  saepe 
aegrotis  a  medico  consulitur,  quod  tamen 
ab  eis  exigit  lex  naturae.  Adde,  quod 
praeceptum  Dei  non  erat,  ut  Corinthii 
darent  ita  abundanter  pro  ratione  facul- 
tatum,  sicut  fecerant  Macedones,  quorum 
exemplo  Apostolus  illos  provocabat.  De- 
nique  non  omnes  Corinthii  habebant  su- 
perfluum;  cum  tainen  omnium  esset  col- 
lecta.  Quod  autem  in  genere  debitum 
fuerit  a  Corinthiis  hoc  subsidium,  et  qua 
ratione  debitum  illis,  pro  quibus  peteba- 
tur,   ostendit  Apostolus   Rom.    15.    Ad 


quem  locum ,  ejusque  commentarium, 
lectorem  remitto.  Videat  etiam,  qxiae  dixi- 
mus  1  Cor.  16.  in  principio. 

Hoc  enim  vobis  utile  est.  Rationem 
dat  consilii.  Nam,  inquit,  hoc,  quod  con- 
sulo,  id  est,  opus  eleemosynae,  vobis  con- 
ducit  et  utile  est,  non  ad  bonum  aliquod 
temporale,  sicut  utile  esfc  accipientibus ; 
sed  ad  bonum  spirituale,  scilicet  ad  Denm 
promerendum:  Talibus  enim  hostiis  pro- 
meretur  Deus,  ait  Heb.  13.,  de  benefi- 
centia  et  communione  loquens. 

Qui  non  solum  facere,  sed  et  velle 
coepistis  ab  anno  priore.  Laudem  miscet 
exhortationi,  ut  in  superioribus ;  tametsi 
et  sub  laude  subsit  occulta  reprehensio 
tarditatis  ad  perficiendum,  ut  infra  expli- 
cabitur.  Habet  autem  obscuiitatem  et 
difficultatem  haec  sententia,  cum  potius 
contra  dicendum  videretur :  Non  solum 
velle,  sed  et  facere  coepistis.  Siquidem 
pluris  aestimatur  facere,  quam  velle  tan- 
tum;  parum  enim  est  velle,  nisi  efficaciter 
velis,  faciasque,  quod  volueris.  Opinan- 
tur  quidam,  verba  transposita  esse,  et 
contrario  ordine  legenda;  quomodo  legi- 
tur  in  Syriaca  versione.  Verum  id  contra 
fidem  est  omnium  Graecorum  et  Latino- 
rum  exemplarium.  Gregorius  lib.  20. 
moral.  cap.  26.,  citans  hunc  Apostoli  lo- 
cum,  docet,  quomodo  plus  sit  velle,  quam 
facere.  Facile  quippe  est,  inquit,  in  bono 
opere  obedire,  etiam  nolentem;  sed  haec 
magna  in  discipulis  virtus  exstiterat,  eos 
bonum,  quod  illis  praeceptum  est,  et  ante 
voluisse.  Sic  ille. 

Plerique  vero  sic  exponunt:  Qui  non 
solum  nunc  facere,  sed  etiam  ab  anno 
superiore  velle  coepistis,  id  est,  faciendi 
voluntatem  habuistis,  quasi  dicat:  Quod 
nunc  facere  coepistis,  id  non  ex  repentino 
motu  animi,  sed  ex  matura  et  bene  deli- 
berata  prodiit  voluntate,  quae  initium 
habet  ab  anno  superiore.  Quae  quidem 
expositio  valde  probabilis  est.  Non  enim 
Corinthii  facere  coeperant  ab  anno  priore, 
quos  Apostolus  in  prima  epistola  sic  hor- 
tatur,  tamquam  nihil  adhuc  fecissent; 
velle  tamen  coeperant.  Sed  pro  majori 
explicatione  sciendum,  Graeca  sonare  ad 

hunc  modum:  Qui  non  solum  ipsum 
facere,  sed  et  ipsum  velle  prius  incepi- 
stis  ab  anno  superiore.  Quod  interpretes 
sic  intelligunt:  Priusquam  ego  vos  bor- 
tarer,  adeoque  sponte  vestra ,  velle  coe- 
pistis,  jam  inde  ab  anno  praeterito. 

Potest  autem  et  hoc  modo  intelligi : 
Qui  non  solum  prius,  quam  Macedones, 
incepistis  facere,  sed  etiam  prius  ince- 
pistis  velle,  id  est,  voluntatem  vestram 
declararc,  nimirum  ab  anno  superiore. 
Nam,  ut  patet  ex  ult.  cap.  prioris  epist., 
nondumApostolus  veneratinMacedoniam, 
de  collecta  facienda  cum  Macedonibus 
acturus,  quaudo  Corinthios  ad  collectas 
hortabatur.  Indicat  hunc  sensum  Cajeta- 
nus,  dicens,  Apostolum  signiiicare,  quod 
Corinthii  non  inceperint  exemplo  Mace- 
donum  moti;  idque  propterea,  ne  moleste 
ferrent,  Macedones  sibi  in  exemplum  pro- 
poni;  quasi  dicat:  Alia  parte  vos  illis 
estis  potiores,  quia  prius,  quam  iili,  et 
facere,  et  velle  coepistis ;  quamvis  illijam 
vos  praevenerint  perficiendo.  Sensum 
hunc  confirmat  illud,  quod  scribit  capite 
sequenti :  De  vobis  glorior  apud  Mace- 
dones ,  quoniam  et  Achaia  parata  est 
ab  anno  praeterito,  et  vestra  aemulatio 
provocavit  plurimos.  Pro  sensuCajetani 
facit,  quod  Apostolus  1  Cor.  16.  non 
dixit:  Sieut  ordinavi  Ecclesiis  Macedo- 
niae,  sed  duntaxat:  Sicut  ordinavi  Ec- 
clesiis  Galatiae ;  quia  tunc  Ecclesiis  Ma- 
cedoniae  nondum  ordinaverat  id,  de  quo 
ibi  loquitur. 

11.  Nunc  vero  et  facto  perficite. 
Graece :  nunc  autem  et  ipsum  facere 
perficite ;  ut  verisimile  sit,  interpretem 
vertisse :  factum,  nou  facto.  Non  igitur 
sensus  est:  Quod  voluistis,  perficite  facto; 
sed,  sicut  explicatius  alii  transtulerunt : 
Quod  facere  coepistis,  perficite.  Jam 
enim  facere  inceperant,  Tito  hortante,  de 
quo  paulo  ante  dixit,  se  eum  rogasse,  ut, 
quemadmodum  coeperat,  ita  et  perficeret 
in  illis  hanc  gratiam.  Tacite  vero  taxatur 
Corinthiorum  tarditas  prae  Macedonibus 
in  colligenda  eleemosyna,  ut  qui  rem  ante 
annum  inceptam  nondum  absolvissent. 

Ut,  quemadmodum  promptus  estani- 


mus  voluntatis.  In  Graeco  non  exprimi- 
tur  verbum.  Nam  potest  etiam  suppleri 
praeteritum :  fuit,  hoc  modo :  Ut,  quem- 
admodum  adfuit  vobis  animi  promptitudo, 
qua  velletis,  scilicet  ab  anno  superiore. 

Ita  sit  et  perficiendi  ex  eo,  quod  ha- 
betis.  Graece :  Ita  et  perficere  ex  ipso 
habere.  Videtur  autem  interpres  priori 
loco  legisse  toD  pro  to.  Sensus  est :  Ita 
vobis  adsit  et  perficere,  id  est,  ita  et  per- 
ficiatis ;  idque  ex  eo ,  quod  habetis  et 
possidetis,  hoc  est,  secundum  facultates ; 
quasi  dicat:  Sic  hortor  ad  perficiendum, 
ut  tamen  nihil  exigam  a  vobis  supra  vires. 
Potest  etiam,  retento  eodem  sensu,  ver- 
bum  habere  referri  ad  promptum  ani- 
mum,  vertendo :  ex  eo,  quod  habet,  sive 
possidet ;  quomodo  vertit  Hentenius.  At- 
que  eo  refertur  verbis  sequentibus  juxta 
nostram  versionem. 

12.  Si  enim  voluntas  prompta  est. 
Graece:  Si  enim  promptitudo  animi 
praejacet.  Est  enim  idem  vocabulum, 
quod  modo  verterat :  promptum  animum. 
Praejacet  autem  dictum  pro  eo ,  quod 
est:  praecedit,  prius  adest;  videlicet  tam- 
quam  boni  operis  fundamentum. 

Secundum  id ,  quod  habet ,  accepta 
est;  non  secundum  id,  quod  non  habct. 
Graeca  plenius  sic  redduntur:  Juxta 
quodcumque  illud  est,  quod  habeat  ali- 
quis,  acceptabilis  est ;  non  juxta,  quod 
non  habet.  Et  quidem  acceptabilis  vel 
ad  personam,  quam  designat  istud  ali- 
quis,  vel  ad  voluntatem  promptam  aeque 
referri  potest;  ac  certe  cum  nostro  inter- 
prete  melius  ad  voluntatem.  Usitatius 
enim  de  rebus,  quam  de  personis,  dicitur 
£UTCp6c5cXTOC;  velut  supra  cap.  6. :  Ecce, 
nunc  tempus  acceptabile,  significans  id, 
quod  merito  est  acceptandum.  Sensus 
totius  sententiae  est:  Quod  si  suppetit 
prompta  animi  voluntas  ad  dandum ,  ea 
merito  acceptanda  est,  si  quisque  det 
juxta  modum  suarum  facultatum,  sive 
multum  illud  sit,  sive  parum ;  ita  ut  non 
exigatur  a  quoquam  amplius,  tquam  .  pro 
ratione  ejus,  quod  habet  ac  possidet. 

13.  Non  enim  ut  aliis  sit   remissio, 
cobis    autem    tribulatio.     Significantius 

apud  Ambrosianum :  Non  enim  ut  aliis 
relaxatio  sit,  vobis  autem  angustia. 
Supplenda  est  autem  oratio:  Non  enim 
sic  moneo,  largiendum  esse,  ut  alii  ex 
vestris  eleemosynis  abundent  ac  plus  ha- 
beant,  quam  opus  sit  ad  eorum  inopiam 
levandam ,  vos  autem  angustiam  patia- 
mini. 

14.  Sed  ex  aequalitate  in  praesenti 
tempore  vestra  abundantia  illorum  in- 
opiam  suppleat.  In  multis  Latinis  codi- 
cibus  post:  aequalitate,  pimctum  figitur, 
ot  nova  sententia  sit:  In  praesenti  tem- 
pore,  etc.  Graeci  vero  continuam  faciunt 
orationem,  conjunctione  ut  ex  praecedenti 
parte  supplendam,  hoc  modo :  Sed  ut  ex 
aequalitate  in  tempore  praesenti,  etc. 
Quod  et  sequuntur  Ambrosianus,  S.  Tho- 
mas,  Liranus,  aliique  nonnulli;  ut  sit 
sensus :  Sed  hoc  volo  et  exigo,  ut  vos,  qui 
bonis  temporalibus  abundatis  (erat  enim 
Corinthus  opulenta  civitas),  de  vestra 
copia  illorum  (scilicet  fratrum,  qui  in 
Judaea  sunt)  inopiae  temporali  succurra- 
tis;  idque  ex  aequalitate ,  hoc  est.  per 
quandam  aequalitatem  ;  vobis  enim  abun- 
dantibus,  et  illis  indigentibus,  multa  est 
inaequalitas;  quae  ad  aequalitatem  quan- 
dam  reducetur,  videlicet  non  mathemati- 
eam,  sed  civilem,  dum  praestabitur,  ut  sit 
sufficientia,  ubi  nunc  est  inopia.  Sic  enim 
aequalitas  inter  vos  et  illos  erit  in  eo, 
quod  est  sufficienter  habere,  et  non  in- 
digere. 

Pronomen  illorum  quidam  ad  Mace- 
dones  referunt ;  sed  sane  praeter  Apostoli 
mentem.  Quod  vero  addit :  In  praesenti 
tempore,  vel  hunc  habet  sensum,  durante 
duntaxat  illorum  praesenti  necessitate, 
quam  speramus  non  diu  duraturam ;  vel 
iDtellige:  In  hoc  saeculo ;  nam  in  futuro 
saeculo  non  erit  opus.  Uter  sensus  potior, 
mox  patebit. 

Ut  et  illorum  abuniantia  vestrae  in- 
opiae  sit  supplementum.  Sunt,  qui  etiam 
hanc  partem  de  temporalibus  intelligant, 
hoc  sensu :  Ut  alio  tcmpore,  quando  illos 
abundare  et  vos  indigere  continget,  illi 
de  sua  copia  vicissim  vestram  suppleant 


inopiam.  Pro  quo  intellectu  facere  putant 
id,  quod  dixerat:  Tn  praesenti  tempore, 
juxta  priorem  ejus  particulae  expositio- 
netn.  Sed  obstat  illud  evangelicum  Lucae 
14. :  Ne  forie  te  et  ipsi  reinvitent  et  fiat 
tibi  retributio.  Beatus  autem  eris,  quia 
non  habent  retribuere  tibi.  Retribuetur 
enim  tibi  in  resurrectione  justorum. 
Quare  nullc  modo  probabile  fit,  spe  tem- 
poralis  retributionis  voluisse  Apostolum 
hortari  Corinthios  ad  eleemosynam;  quae 
profecto  jam  non  esset  eleemosyna ,  sal- 
tem  pura,  sed  mutui  quandam  speciem 
haberet,  si  temporalem  retributionem  re- 
spiceret.  Adde,  quod  nec  verisimiliter 
exspectandum  erat,  ut ,  qui  in  Judaea 
erant  fratres,  aliquando  locupletiores  facti 
Corinthiis  egentibus  subvenirent.  Nam 
illi  partim  omnia  reliquerant,  partim  bo- 
norum  suorum  rapinam  passi  fuerant; 
Corinthii  vero  sua  retinebant. 

Itaque  juxta  communem ,  paene  om- 
nium,  interpretationem  de  bonis  spiritua- 
libus  haec  pars  accipienda  est ,  quemad- 
modum  prior  de  temporalibus ;  quasi  dicat 
Apostolus :  In  hoc  saeculo  vestra  tempo- 
ralis  abundantia  suppleat  illorum  tempo- 
ralem  inopiam;  ut  vicissim  aliquando, 
nimirum  in  futuro  saeculo ,  spiritualis 
illorum  abundantia  vestrae  spiritualis 
inopiae  supplementum  fiat,  juxta  illud 
Salvatoris :  Facite  vobis  amicos  de  mam- 
mona  iniquitatis,  ut,  cum  defeceritis, 
recipiant  vos  in  aeterna  tabernacula, 
Lucae  16.,  et  illud  ipsius  Apostoli,  2 
Timoth.  1.:  Det  misericordiam  Domi- 
nus  Onesipkori  domui,  quia  saepe  me 
refrigeravit;  det  illi  Dominus  invenire 
misericordiam  a  Domino  in  illa  die. 

Sensum  hunc  confirmat,  quod  capite 
proxime  sequenti  dicit  Apostolus,  in  eo- 
dem  adhuc  argumento  persistens:  Qui 
seminat  in  benedictionibus ,  de  bene- 
dictionibus  et  metet,  utique  in  futuro 
saeculo;  et  quod  ad  Galat.  6.:  Bonum 
facientes  non  deficiamus ;  tempore  enim 
suo  metemus  non  deficientes.  Jam  et 
alibi  bona  spiritualia  sanctorum,  qui  Je- 
rn^olymis  erant,  ita  commendat  Aposto- 
liie,  ut  dicat:  Nam  si  spiritualium  eorum 

participes  facti  sunt  gentiles,  debent  et 
in  carnalibus  ministrare  illis,  Roin.  15. 

Igitur  illi  sancti  primique  fideles  et 
jam  prorogaverant  spiritualia  iis,  a  quibus 
temporalia  recipiebant,  et  rursum  in  fu- 
turo  saeculo  spiritualia  sua  iisdem  com- 
municaturi  erant;  videlicet  ea  commu- 
nione,  qua  in  Ecclesia  Christi  aliorum 
merita  per  ciiaritatem  ad  alios  derivantur. 
Unde  locus  hic  Apostoli ,  contra  nostrae 
aetatis  haereticos,  ostendit,  posse  Chri- 
3tianos  minus  sanctos  meritis  sanctorum 
adjuvari,  etiam  in  futuro  saeculo.  Deni- 
que  notanda  virtus  eleemosynae,  quae 
faoit  hominem  participem  meritorum  ejus, 
in  quem  confertur.  Caeterum  qua  ratione 
boncrum  spiritualium  inopiam  hic  in  Co- 
rinthiis  taxet  Apostolus,  qui  in  prima 
epist.  cap.  1.  laudaverat  eos,  tamquam 
divites  in  omnibus  bonis  spiritualibus,  ex 
illius  loci  commentario  petatur. 

Ut  fiat  aequalitas.  Quidam  repetitio- 
nem  esse  putant  ejus,  quod  ante  dixit: 
ex  aequalitate,  ut  tantum  de  temporali- 
bus  sit  sermo ,  juxta  sensum  ibi  datum. 
Quod  enim  sequebatur:  Ut  et  illorum 
abundantia,  etc.  per  parenthesim  inter- 
jectum  esse,  putat  Gaignaeus.  At  sane 
probabilius  est,  praesentem  particulam 
referendam  esse  ad  utrumque  membrum 
praecedens ,  ut  aequalitatem  Apostolus 
intelligat  fieri  quadantenus,  etiam  in  spi- 
ritualibus,  inter  abundantes  et  inopes, 
dum,  quod  quibusdam  fidelibus  deest  ad 
ingressum  regni  coelorum,  per  aliorum 
sanctorum  merita,  quibus  in  hoc  saeculo 
benefecerunt,  suppletur.  Fiunt  enim  hoc 
pacto  sanctis  aequales  in  eo,  quod  est 
sufficientia  bona  habere  ad  ingrediendum 
in  aeterna  tabernacula. 

15.  Sicut  scriptum  est,  Exodi  16. 
Qnod  enim  ibi  scriptum  est  de  colligen- 
tibus  manna,  quaedam  figura  fuit  aequa- 
litatis  hujus,  tam  temporalis,  quam  spiri- 
tualis,  de  qua  loquitur  Apostolus. 

Qui  multum,  non  abundavit ;  et  qui 
modicum,  non  minoravit,  id  est,  defecit, 
minus  habuit.  Caeterum  in  multis  codici- 
bus  legitur  oratione  completa :  Qui  mul- 
tum  habuit,  non  abundavit,  etc,  Syriaco 


textu  adstipulante ;  tametsi  probabilius 
est,  verbum  habuit,  non  ab  interprete. 
sed  postea  ab  alio  quopiam  ad  supplen- 
dam  sententiam  additum  esse.  Nam  in 
Graeco  non  additur,  nec  apud  Paulum, 
nec  apud  LXX. ;  sed  intelligendum  relin- 
quitur  habuit ,  vel  potius  collegit,  aut 
quid  simile.  S.  Augustinus  commodam  in 
suo  codice  habuit  hujus  sententiae  ver- 
sionem ,  libro  2.  contra  advers.  leg.  et 
Proph.  cap.  7.,  hanc :  Qui  multum,  non 
abundavit;  qui  modicum,  non  defuit 
illi.  Sensus  enim  est:  Non  plus  habuit, 
qui  plus  collegit;  neque  minus  habuit,  qui 
minus  collegit ;  sed  omnes  aeque  multum. 

Cum  enim  filiis  Israel  praeceptum  esset, 
ut  unusquisque  colligeret  ex  manna, 
quantum  in  diem  sibi  ad  edendum  suffi- 
ceret,  scilicet  mensuram  gomor  per  singula 
capita;  et  tamen,  ut  fit,  alii  plus,  alii  mi- 
nus  colligerent ;  postquam  explorabant  id, 
quod  collegerant,  ad  mensuram  gomor, 
inventum  est,  divino  miraculo,  neminem 
quidquam  vel  supra,  vel  infra  mensuram 
habere ,  sed  omnes  tautum,  quantum  ea 
mensura  capiebat;  quae  eadem  erat  uni- 
cuique  panis  diurni  mensura  sufliciens, 
nec  redundans. 

Fuit  autem  ea  res  figura  quaedam 
utriusque  aequalitatis  supra  dictae.  Im- 
pletur  autem  illa  figura  perfecte,  quando, 
qui  bonis  terrenis  abnndant,  nihil  volunt 
boni  superflui  retinere,  sed  totum  indigen- 
tibus  elargiri;  et  qui  divites  sunt  spiri- 
tualium  bonorum,  quantum  in  ipsis  est, 
communicatione  meritorum  alios  sibi  ad- 
aequant. 

Potest  autem  haec  ex  Moyse  deprompta 
sententia,  referri  ad  communionem  sacrae 
Encharistiae,  maxime  quod  manna  fuerit 
insignis  quaedam  et  expressa  sacrae  Eu- 
charistiae  figura.  Quare  sicut  illic :  Qui 
multum,  non  abundavit ;  et  qui  modi- 
cum,  non  minoravit,  ita  etin  perceptione 
sacrae  Eucharistiae ,  qui  duplum  sumit, 
id  est,  utramque  speciem,  non  plus  habet ; 
et  qui  simplum,  id  est,  alteram  tantum 
speciem,  non  minus  habet;  sed  fructus 
utrinque  est  aequalis. 

Porro  circa  superiorem  Apostoli  doctri- 


142 


COMMENTARIUS  IN  CAP.  VIII. 


nam,  qua  vult,  eleemosynas  dari  usque 
ad  quandam  aequalitatem  accipicntis  cum 
dante,  et  pro  absurdo  habet,  ita  eas  dari, 
ut  remissio  sit  accipientibus ,  dantibus 
autem  angustia,  dubitabit  aliquis,  quo- 
modo  contra  hanc  doctrinam  non  faciant, 
qui  juxta  consilium  dominicum  omnia, 
quae  habent,  dant  pauperibus  aut  saeculo 
relinquunt,  ipsi  postea  paupertate  affli- 
gendi.  Respondet  Cajetanus,  Dominum 
in  Evangelio  loqui  de  eleemosynis  volen- 
tium  mutare  statum,  id  est,  ex  statu  com- 
muni  transire  ad  statum  perfectionis ; 
Paulum  vero  loqui  de  eleemosynis  eorum, 
qui  in  statu  suo  perseverant.  Horum 
enim,  inquit,  eleemosynae  moderatae  esse 
debent  et  commensuratae  facultatibus, 
quas  habent;  illorum  vero  eleemosynae 
debent  commensurari  mutationi  status. 

Sed  adversus  hanc  responsionem  in 
promptu  objectio  est  de  vidua  evangelica, 
a  Domino  laudata  Marci  12.  et  Lucae 
21.,  quaetotum,  quod  habuit,  misit  in 
gazophylacium.  Respondere  quidem  ad 
hoc  nititur  Cajetanus,  dicens,  id  a  vidua 
factum  fuisse  supra  communem  hominum 
regulam,  aut  forte  eam  sibi  aliquid  ad 
victum  reservasse,  cum  necessarium  hu- 
jusmodi  non  consistat  in  indivisibili. 
Verum  neutra  solutio  firma  est;  non  prior, 
quia,  quaecumque  alia  vidua  similiter 
faceret,  similiter  esset  laudanda,  tamquam 
sequens  regulam  rectae  rationis;  non 
item  posterior,  quia  pugnat  cum  expressis 
Domini  verbis,  quibus  apud  utrumque 
Evangelistam  dicit,  viduam  de  penuria 
sua  misisse  omnia,  quae  habuit,  ac  totum 
victum  suum,  id  est,  totum  illud,  unde 
viveret.  Adde ,  quod  vidua  illa  obtulit 
Deo,  non  pauperibus.  Adde  et  hic,  quod 
dare  pauperi  minus  indigenti,  quam  tu 
egeas,  si  tu  fortior  sis  ad  ferendam  in- 
opiam,  non  est  inordinatum,  sed  magnae 
charitatis  opus.  Et  hoc  faciunt,  qui  dant 
omnia  pauperibus,  Christum  nudi  se- 
quentes. 

Proinde  magis  probanda  videtur  re- 
sponsio  S.  Thomae,  quam  accepit  ex 
glossa  interlineali,  nempe  quod  simplici- 
ter  melius  sit  totum  dare  pauperibus,  et 


affligi  pro  Christo;  intellige,  modo  id  vo- 
luntarie  fiat  et  forti  animo,  et  ita  qnidem, 
ut  ne  quis  semet  ipsum  ,'in  extremam  ne- 
cessitatem  conjiciat,  quod  non  est  putan- 
dum,  viduam  illam  fecisse,  cum  ex  labore 
manuum  vixisse  eam  existimandum  sit. 

Quod  autem  Apostolus  hoc  loco  docet,  , 
id ,   inquit  S.  Thomas ,    condescendendo  i 
f ecit ;  quia  infirmi  erant  Corinthii,  de  qui- 
bus  metuendum  esset,  ne  forte  deficerent 
a  fide  semel  suscepta,  si   ejus  occasione  i 
inopia  premerentur.    Fortiores  erant  Ma- 
cedones,  qui  etiam  supra  vires  dareerant 
parati.  Cui  tamen  responsioni  illud  etiam 
addendum,  non  licere  eis,  qui  familiam   , 
domi  alendam  habent,  ita  largiri  pauperi- 
bus  externis,  ut  domestici  indigeant;  esset 
enim  talis  eleemosyna  contra  rectum  or- 
dinem  charitatis. 

16.  Gratias  autem  Deo.  Graece:  Gra- 
tia}  id  est,  gratiarum  actio ;  supple :  red- 
denda  est  Deo.  In  nostra  versione  sub- 
audiendum  est  verbum :  ago  seu  agimus. 

Qui  dedit  eandem  sollicitudinem  pro 
vobis  in  corde  Titi.  Redit  Apostolus  ad 
narrationera  de  Tito,  quem  dixerat  a  se 
rogatum,  ut,  quod  coeperat  apud  Corin- 
thios  de  collecta,  perficeret.  Dicit  itaque, 
Titum  sponte  etiam  sua  sollicitum  fuisse, 
ut  id  faceret.  Addit  autem :  pro  vobis, 
vel  qnia  opus  eleemosynae  plus  prodest 
danti,  quam  accipienti;  vel,  secundum  S. 
Thomam ,  hoc  sensu :  Pro  vobis  exhor- 
tandis  ad  collectam  perficiendam.  Porro 
locus  hic  dupliciter  ostendit,  opera  bona 
esse  Dei  dona;  tum  in  eo,  quod  Aposto- 
lus  dicit,  Deura  dedisse  piam  illam  curam 
et  sollicitudinem  in  corde  Titi;  tum  quia 
gratias  agit  Deo\  quod  id  fecerit;  nam 
gratiarum  actio  certissima  est  doni  gra- 
tuiti  testificatio.  Sane  Graeci  commenta- 
tores  diligenter  annotant,  hanc  Titi  solli- 
citudinem  Dei  opus  fuisse. 

17.  Quoniam  exhortationem  quidem 
suscepit.  Graece:  accepit,  id  est,  gratam 
habuit  exhortationem  nostram;  de  qua 
superius  ait:  Ita  ut  rogaremus  Titum* 

Sed  cum  sollicitior  esset ,  sua  volun- 
tate  profectus  est  ad  vos.  Graece :  Dili- 
gentior  autem  cum   esset ,   spontaneus 

exivit  ad  vos,  id  est,  tanta  fuit  ejus  solli- 
citudo  pro  vobis ,  ut  etiam  sponte  sua 
(facturus  id,  etiamsi  mea  adhortatio  non 
accessisset)  ad  vos  iter  susciperet,  col- 
lectae  perficiendae  causa.  Non  significat 
Apostolus,  Titum  ante  scriptam  hanc  epi- 
stolam  fuisse  jam  praeraissum  ad  Co- 
rinthios;  cum  satis  ex  sequentibus  appa- 
reat ,  et  commuuis  interpretum  sententia 
sit,  per  ipsum  Titum  ac  duos  ejus  comi- 
tes,  de  quibus  infra,  missam  fuisse  hanc 
epistolam;  sed,  quod  dicit:  profectus  est, 
aut  sic  expone:  Jam  paratus  est  et  accin- 
ctus  ad  profectionem ;  aut  potius  referen- 
dum  est  ad  illud  tempus,  quo  a  Corinthiis 
erat  legenda  haec  epistola;  tunc  enim 
verum  erat,  Titum  ad  eos  profectum  esse ; 
sicut  et  ea,  quae  sequuntur  de  duobus 
fratribus  una  cum  Tito  missis,  qui  qui- 
dem  nondum  erant  missi,  Paulo  haec 
scribente. 

18.  Misimus  etiam  cum  illo  fratrem, 
cujus  laus  est  in  Evangelio  per  omnts 
Ecclesias.  Quis  fuerit  hic  frater  ab  Evan- 
gelii  laude  tantopere  commcndatus,  diver- 
sae  coujecturae  sunt  et  opiniones.  Hiero- 
nynras  in  Catal.  script.  ecclesiast.  et  in 
Praefat.  comment.  in  Matth. ,  necnon  in 
comment.  epist.  ad  Philem.,  de  Luca  dictum 
accepit,  ut  qui  laudem  meruerit  per  om- 
nes  Ecclesias  ex  Evangelio,  quod  scripsit. 
Quem  et  Paulinae  peregrinationis  comi- 
tem  fuisse,  ex  Actis  ab  eo  conscriptis 
palam  est.  De  eodem  Primasius ,  Cajeta- 
nus,  Faber  et  multi  alii  locum  hunc  ex- 
ponunt.  Verisimile  est  autem  ,  Hierony- 
mum  hausisse  eam  opinionem  ex  Ignatii 
martyris  epistola  ad  Ephes. ,  in  qua, 
Lucam  Evangelistam  citans,  ita  scribit: 
Ut  testatur  Lucas,  cujus  laus  est  in 
Evangelio  ;  tametsi  non  ibi  affirmat,  Pau- 
lum  hoc  de  Luca  scripsisse,  licet  in  ejus 
elogio  Pauli  verbis  utatur. 

Sane  Graeci  interpretes  opinionem  de 
Luca  sic  referunt,  ut  minus  probare  vide- 
antur ;  idque  merito.  Neque  enim  Paulus 
de  Evangelio  scripto  loquitur ,  sed  quo- 
modo  passim  alibi ,  de  Evangelio  praedi- 
cato.  Deinde  nec  satis  constat,  Evange- 
lium  Lucae  jam  tum  editum  fuisse,  quando 


Paulus  hanc  epistolam  scripsit.  Nam  Acta 
quidem  Apostolica  scripsisse  videtur  sta- 
tim  post  Evangelium,  tamquam  ejusdem 
voluminis  libros  primum  et  secundum ; 
scripsit  autem  Acta  post  biennium  Pauli 
Romae  commorantis,  id  est,  multis  annis 
post  hanc  epistolam.  Quare  circa  idem 
tempus  Evangelium  ab  eo  scriptum  fuisse, 
credibile  est.  Adde,  quod,  etsi  Lucas 
Apostolo  Paulo  fuerit  peregrinationis  co- 
mes,  nusquam  tamen  de  eo  legitur  id, 
quod  hic  sequitur,  nempe  quod  ab  Eccle- 
siis  ordinatus  fuerit  comes  peregrina- 
tionis  Pauli  in  eam  gratiam }  de  qua 
hic  sermo  est.  Imo  Lucas  coepit  Paulo 
comes  adhaerere  post  hujusmodi  ordina- 
tionem;  siquidem  non  ante  caput  16. 
Actorum  loquitur  tamquam  Pauli  comes. 
Nam  illic  demum  incipit  loqui  in  prima 
persona:  quaesivimus  ,  venimus,  etc. 

Igitur  Graeci  potius  de  Barnaba  Pau- 
lum  loqui  existimant,  quod  in  eum  com- 
petere  videantur  omnia,  quae  hic  dicun- 
tur.  Nam  Barnabas  ex  Evangelii  prae- 
dicatione  laudem  apud  omnes  Ecclesias 
meruit,  et  Pauli  socius  fuit  in  ministerio 
sanctorum,  id  est,  eleemosyna  per  Eccle- 
sias  colligenda ,  et  ad  fratres  in  Judaea 
habitantes  deferenda;  quemadmodumLu- 
cas  in  fine  capitis  11.  Actorum  testatur. 
Verum  neque  haec  opinio  bene  fundata 
est ;  ut  enim  omittam ,  quod  Barnabas 
magnae  autoritatis  Apostolus  non  debuit 
a  Paulo  mitti,  et  Tito  socius  adjungi; 
certe  ministerium ,  cujus  mentio  fit  Actor. 
11.,  diversum  fuisse  constat  ab  eo,  de 
quo  nunc  agitur;  nam  illud  expletum  fuit 
multo  ante,  quam  Paulus  Corinthum  ve- 
niret,  sic  enim  in  fine  capitis  12.  Actor. 
scribitur:  Bamabas  autem  et  Saulus  re- 
versi  sunt  ab  Hierosolymis ,  expleto 
ministerio.  Denique  discesserunt  ab  in- 
vicem  Paulus  et  Barnabas  Actor.  15., 
neque  postea  reperiuntur  simul  profecti ; 
nec  omnino  deinceps  ulla  Barnarbae 
mentio ;  planum  est  autem ,  ea ,  quae  hic 
de  ministerio  sanctorum  scribuntur,  esse 
longe  posteriora,  videlicet  respondentia 
historiae  Act.  20. 

Tertia   opinio  est ,  Paulum  hic   loqui 

de  Apollo.  Nam  et  de  eo  verum  esse 
putant,  laudem  ejus  in  Evangelio  fuisse 
per  omnes  Ecclesias;  describitui  enim 
Actor.  18.  vir  eloquens,  et  potens  in 
Scripturis ,  quique  fervens  spiritu  loque- 
retur  et  doceret  diligenter  ea,  quae  sunt 
Jesu.  Accedit ,  quod  sub  finem  prioris 
epistolae  spem  fecerit  Corinthiis  Aposto- 
lus ,  hunc  virum  ad  eos  mittendi.  Verum 
et  hic  obstat,  quod  de  Apollo  nusquam 
legitur,  fuisse  eum  ordinatum  ab  Eccle- 
siis  comitem  Paulinae  peregrinationis. 

Alii  proinde  Silam  intelligere  malunt ; 
cujus  sub  nomine  Silvani  supra  meminit 
cap.  1.  Quae  sententia  nobis  maxime 
probatur.  Hujus  enim  fratris  laus  in 
Evangelio  fuit  per  omnes  Ecclesias,  sive 
quod  propter  insignem  operam,  quam 
posuit  in  Evangelio  praedicando,  celebra- 
tus  fuerit  ubique  apud  fideles,  sive,  juxta 
veriorem  sensum  hujus  loci,  quod  ex 
Evangelio ,  per  omnes  Ecclesias  praedi- 
cato ,  magnam  laudem  adeptus  fuerit. 
Nam ,  ut  scribitur  Actorum  15.,  Silas  una 
cum  Juda,  quod  primi  essent  in  fratribus, 
iidemque  prophetae,  et  potentes  sermone, 
in  legationem  Apostolicam  ad  gentes  a 
concilio  Hierosolymitano  delectus  et  mis- 
sus  est.  Postea  vero  ex  Evangelii  prae- 
dicatione  multo  clarior  factus,  quando 
una  cum  Paulo  digressus  Antiochia  per 
loca  Syriae,  Ciliciae,  Asiaeque  provin- 
ciae,  tumMacedoniae  et  Achaiae,  maximo 
cum  fructu  Evangclium  praedicavit,  par- 
tim  confirmans  Ecclesias  pridem  institu- 
tas,  partim  novas  instituens;  uti  videre 
est  Actorum  cap.  15.  et  tribus  sequ. :  ut 
propter  hoc  etiam  Apostoli  nomen  Silas 
meruerit,  ipso  etiam  nomine  suo  eam 
dignitatem  praeferens;  nam  Silas  missum, 
legatum,  Apostolum  significat.  Jam  vero 
prorsus  in  eum  convenit  et  illud ,  quod 
sequitur,  ut  mox  videbimus. 

19.  Non  solum  auiem.  sed  et  ordi- 
natus  est  ab  Ecclesiis  comes  peregrina- 
tionis  nostrae.  Graece :  Comperegrinus 
noster.  Nec  id  solnm,  inquit,  verum  etiam 
ab  Ecclesiis  delectus  est  ac  suffragiis 
designatus  (id  enim  significat  Graecum 
vocabulum,  quod   interpres  vertit:  ordi- 


natus}  de  quo  plura  diximus  in  4.  dist. 
24.  in  fine  :  xetPOTOV7]^e'-0 ,  ut  esset  co- 
mes ,  imo  socius  et  collega  nostrae  pere- 
grinationis. 

ln  hanc  gratiam ,  quae  ministratur 
a  nobis.  Graece:  cum  hac  gratia;  sen- 
sus  enim  est ,  hunc  fratrem  ita  fuisse  ab 
Ecclesiis  ordinatum  Paulinae  peregrina- 
tionis  socium  ad  praedicandum  gentibus 
Evangelium,  ut  simul  eis  injunctum  fuerit 
ministerium  eleemosynae  procurandae : 
quam  Apostolus,  ut  1  Cor.  16.,  ita  hic 
gratiam  vocat,  id  est,  beneficentiam  sive 
gratuitam  erogationem.  Quamquam  Ca- 
jetanus  haud  incommode  gratiam  hanc 
interpretatur  ipsum  officium  procurandi 
eleemosynas,  administratum  a  Paulo, 
ejusque  socio;  quod  officium  recte  gratia 
dicitur  ratione  rei  objectae,  hoc  est,  ipsius 
eleemosynae  procurandae  seu  colligendae. 
Porro  non  alium,  quam  Silam  his  verbis 
ab  Apostolo  significatum  esse,  colligi  po- 
test  ex  loco  Actor.  15.,  ubi  post  Barnabae 
discessum  a  Paulo  sic  legitur:  Paulus 
autem,  electo  Sila}  profectus  est,  tra- 
ditus  gratiae  Dei  a  fratribus. 

Intelligendum  est  autem,  id  factum 
fuisse  cum  nova  delegatione  ministerii, 
quo  Barnabas  et  Paulus  ante  fungeban- 
tur.  Quod  quidem  duplex  erat,  Evange- 
lii  gentibus  praedicandi  et  eleemosynae 
pro  pauperibus  Hierosolymitanis  colli- 
gendae.  Confirmatur  ea  res  ex  epist.  Gal. 
2. ,  ubi  cum  dixisset  Paulus  de  se  et 
Barnaba:  tantum  ut  pauperum  memo- 
res  essemus;  statim,  plurali  numero  in 
singularem  mutato ,  de  se  solo  subjungit: 
Quod  etiam  soliicitus  fui  hoc  ipsum 
facere ;  videlicet  innuens,  in  exsecutione 
ministerii,  pro  pauperibus  suscepti,  se 
post  id  tempus  non  habuisse  Barnabam 
socium ,  utpote  a  se  digressum ,  sed  ali- 
quem  alium ;  quem  utique  Silam  fuisse, 
locus  praedictus  Actorum  declarat.  Unde 
etiam,  si  quaeritur,  a  quibus  Ecclesiis 
fuerit  Silas  ordinatus  comes  Pauli,  re- 
spondendum ,  ab  Ecclesiis ,  quae  erant  in 
Judaea,  nominatim  vero  ab  Hierosolymi- 
tana    et   Antiochena ;   quemadmodum   ex 

eodem  loco  Actor.  sagaci  lectori  colligere 
nuu  est  difficile. 

AdDominigloriam.  Graece:  ad  ejus- 
dem  gloriam,  ut  referatur  ad  Deum  supra 
nonrinatum  ibi :  Gratias  autem  Deo ,  qui 
dedit ,  etc.  Poterat  alioqui  de  Christo 
intelligi ,  qui  passim  in  Apostolicis  litte- 
ris  Dominus  vocatur;  et  quidem  Oecu- 
menius  de  Christo  diserte  exponit.  No- 
tandum  autem,  quod  Graeci  particulam 
hanc  construunt  cum  participio  :  ordina- 
tus  est;  Latini  vero  cum  eo,  quodproxime 
praecedit ;  idque  sane  probabilius,  quo- 
niam  et  sub  finem  capitis  sequentis  glori- 
ficatio  Dei  numeratur  inter  effectus  et 
fructus  memorati  ministerii.  Proinde  sen- 
sus  est :  Quae  gratia,  a  nobis  administrata, 
facit,  ut  Dominus  laudetur  et  glorificetur 
in  beneficentia  eorum,  a  quibus  eleemosy- 
nae  per  nostrum  ministerium  colliguntur. 

Et  destinatam  voluntatem  nostram. 
Graece :  et  promptitudinem  animi  vestri. 
Ambrosianus:  et  promptitudinem  ve- 
stram;  est  enim  in  Graeco  idem  vocabu- 
lum,  quod  noster  interpres  modo  prom- 
ptum  animum,  modo  voluntatempromptam 
superius  vertit.  Supplendum  est  autem 
aliquid,  hocmodo  :  et  ad  promptitudinem 
animi  vestri  excitandam ,  provehendam 
seu  manifestandam.  Nam  et  hic  erat  illius 
ministerii  fructus,  qui  tamen  etiam  ad 
Dei  gloriam  cadebat,  juxta  illud:  Sic 
luceat  lux  vestra  coram  hominibus,  ut 
glorificent  Patrem  vestrum,  qui  in  coe- 
lis  est,  Matth.  5. 

20.  Devitantes  hoc.  Construendum  est 
aT£AAou£VG^  participium,  cum  verbo  misi- 
mus.  Quod  tamen  alii  aliter  ex  Graeco 
verterunt;  Hentenius:  contrahentes ;  in- 
terpres  Theophylacti :  veriti  ac  metuen- 
tes ;  Erasmus:  declinantes ,  id  est,  sol- 
Ucite  caventes.  Sumptum  est  enim  Grae- 
cum  vocabulum  a  nautis  sive  contrahen- 
tibus  vela,  sive  flexo  cursu  scopulum 
aut  periculum  declinantibus. 

Ne  quis  nos  vituperet  in  hac  pleni- 
tudine ,  quae  ministratur  a  nobis.  Pro 
plenitudine  verti  poterat:  abundantia, 
exuberantia.  Sensus  est:  Ideo  misimus 
viros  tam  integros,  et  extra  omnem  suspi- 

Guil.  Eitn  Comm.  Tom.  II. 


cionem  positos,  Titum  et  alterum  fratrem, 
cujus  laus  in  Evangelio ,  ne  quis  male  de 
nobis  loquatur  aut  male  suspicetur,  quasi 
non  satis  fideliter  et  caste  pecunia  tam 
larga ,  nostro  ministerio  collecta ,  a  nobis 
tractetur.  Nam  ut  pecuniae  cupido  latis- 
sime  grassatur,  ?ta  ejusdem  tractatio  sum- 
mam  fidem  exigit,  ac  perfacile  in  eo 
genere  vel  peccatur,  vel  peccari  existi- 
matur. 

21.  Providemus  enim  bona.  Graece: 
providentes  seu  procurautes  bona,  ho- 
nesta. 

Non  solum  coram  Deo ,  sed  etiam 
coram  hominibus.  Deo ,  Graece:  Do- 
mino.  Similis  est  sententia  Rom.  12.,  de 
qua  ibi  diximus.  Respicit  Apostolns  ad 
illud  Salomonis  praeceptum,  Proverb.  3. 
secundum  LXX. :  Provide  bona  coram 
Domino  et  hominibus.  Ita  sensus  est: 
Neque  enim  solum  nobis  curae  est  ea 
facere,  quae  recta  sint,  Deo  teste  et  ju- 
dice :  sed  etiam  quae  probentur  homini- 
bus,  ut  ne  quis  infirmas  ex  iis,  quae 
agimus ,  offendatur.  Nam  ,  ut  ait  Augu- 
stinus  sermone  priore  de  vita  communi 
suorum  clericorum ,  Beda  et  Primasio  in 
hunc  locum  citantibus,  duae  res  sunt 
conscientia  et  fama ;  propter  nos  con- 
scientia  nostra  sufficit  nobis ;  propter 
alios  fama  necessaria  est.  Conscientia, 
tibi;  fama,  proximo  tuo.  Qui  fidens 
conscientiae  suae,  negligit  famam  suam, 
crudelis  est  in  proximum.  Sunt  duo  ser- 
raones  dc  vita  communi  clericorum  S. 
Augustini,  Tomo  10.  De  diversis,  numer. 
49.  et  50.,  inter  additos  a  Lovaniensibus. 

22.  Misimus  autem  cum  illis  et  fra- 
trem  nostrum ,  quem  probavimus  in 
multis  saepe  sollicitum  esse,  seu  diligen- 
tem  esse :  id  est ,  cujus  sollicitudo  ac  dili- 
gentia  multis  argumentis  nobis  explorata 
est.  Nam  illud :  in  multis  saepe ,  ad  ver- 
bum  probavimus  referendum  est,  non  ad 
sollicitum  esse.  Tertiue  hic  frater  quis 
fuerit,  incertum  est;  tametsi  S.  Thomas 
et  Liranus ,  glossam  interlinealem  secuti, 
putent  Apollo  fuisse.  Nam  quod  Cajeta- 
nus  Timotheum  fuisse  suspicatur,  vanum 
esse  convincitur  ex  eo ,  quod  in  exordio 

hujus  epistolae  Tiniotheus  una  cum  Paulo 
nominatur,  ut  a  quibus  mittatur  epistola; 
at  non  ab  eodem  mittitur  et  perfertur. 
Probabilior  est  conjectura  de  Luca,  quem 
circa  idem  tempus  Paulo  adfuisse,  satis 
apparet  ex  Act.  20.  Non  improbabile  est, 
fuisse  Zenam  legisperitum ,  de  quo  Tit. 
3.  Vide  illic  comment.  Hieronymi.  Eum 
illic  simul  cum  Apollo  jubet  deduci  Apo- 
stolus.  Suspicari  etiam  quis  posset  de 
Sosthene,  quem  sibi  in  exordio  prioris 
epistolae  conjunxit. 

Nunc  autem  multo  sollicitiorem,  sive 
diligentiorem. 

Confidentia  multa  in  vos.  Hoc  pleri- 
que  jungunt  cum  eo ,  quod  proxime  prae- 
cedit.  Exponunt  autem  bifariam:  aut  de 
fiducia  Pauli  erga  Corinthios ,  ut  qui  fra- 
tris  hujus  diligentiam  in  negotio  ad  illos 
sibi  demandato  auxerit;  aut  de  fiducia 
ipsius  fratris,  quam  de  Oorinthiis  ex  re- 
latione  Titi  conceperat.  Unde  alius  ver- 
tit:  Ob  multam  fiduciam,  quam  habeo 
erga  vos.  Alius :  quam  habet  erga  vos.  At 
vero  longe  rectius  fortasse  partem  hanc 
retuleris  ad  missionem  trium  fratrum 
praodictorum ,  quorum  Titus  primus  erat. 
Hac  enim  ratione  multum  lucis  accedet 
huic  loco ,  aiioqui  vehementer  obscuro ; 
ut  sit  sensus:  Misimus,  inquam,  fratres 
commemoratos,  optime  confisi  de  vobis, 
quod  eos,  jtamquam  viros  integrae  ac 
probatae  fidei ,  pro  dignitate  ipsorum  et 
nostra  exspectatione  suscipietis.  Explicat 
hunc  sensum,  quod  sequitur: 

23.  Sive  pro  Tito,  id  est,  Titi  nomine 
confisi. 

Qui  est  socius  meus ,  et  in  vos  adju- 
tor,  Non  in  vobis,  ut  quidam  habent 
codices.  Nobiscum  facit  editio  Clementina 
textusque  Graecus.  Porro  duae  voculae: 
qui  est,  ad  supplendum  sensum  additae 
fuerunt  ab  interprete  nostro ;  nam  in 
Graeco  non  leguntur,  ut  proinde  soloe- 
cismum  in  Apostoli  sermone  agnoscat  hoc 
loco  Gaignaeus.  Commendat  vero  Paulus 
Titum,  quod  socius  et  collega  suus  sit 
in  Evangelii  negotio ,  quodque  suus  ad- 
jutor  seu  cooperator  erga  Corinthios,  id 
e9t,  ad  promovendan.  eorum  salutem. 


Sive  fratres  nostri.  Pro  eo  ,  quod  di- 
cendum  erat:  Sive  pro  fratribus  nostris, 
sicut  dixerat:  sive  pro  Tito ;  sed  quia 
casum  proxime  mutaverat,  hic  in  eodem 
persistit.  Est  autem  sensus :  Sive  coufisi 
de  vobis  nomine  fratrum  nostrorum,  nempe 
reliquorum  duorum,  quos  mittimus.  Quam- 
quam  et  hoc  modo  potest  exponi ,  quem 
suggerunt  Graecorum  commentaria,  et 
expressit  Hentenii  versio :  Sive  pro  aliis 
duobus ,  scilicet  confisi,  quippe  qui  fra- 
tres  nostri  sunt,  id  est,  Judaei  sunt,  quos 
alibi  vocat  suos  cognatos  secundum  car- 
nem.  Hoc  peculiare  dicit  de  istis  duobus, 
nam  Titus  gentilis  erat.,  Galat.  2. 

Apostoli  Ecclesiarum.  Hoc  est,  ait 
Theophylactus ,  ab  Ecclesiis  missi  et 
electi,  videlicet  ad  hoc  munus  colHgendae 
et  perferendae  pecuniae.  Unde  alii  ver- 
tere  maluerunt :  legati  Ecclesiarum.  Ita- 
que  Ecclesiarum  Apostoli  dicuntur,  ut 
annotat  Cajetanus,  ad  differentiam  Apo- 
stolcrum  Christi,  id  est,  eorum ,  qai  a 
Christo  missi  fuerunt.  Ecclesias  vero  in- 
tellige,  quae  in  Judaea  erant,  de  quibus 
supra :  Sed  et  ordinatus  est  ab  Ecclesiis 
comes ,  etc.  Hoc  quoque  peculiare  illis 
duobus;  nam  Titus,  quia  gentilis,  non 
erat  ab  Ecclesiis  Judaeae  missus,  sed 
tantum  a  Paulo. 

Gloria  Christi.  Ita  legendum  ex  casti- 
gatione  Romana ;  non :  gloriae  Christi, 
quod  erat  in  multis  vulgatis  codicibus. 
Nam  in  Graeco  <56£a  legitur,  adstipulan- 
tibus  etiam  mss.  quibusdam  Latinis,  et 
concordantiis  biblicis.  Vocantur  autem 
fratres  illi  gloria  Christi ,  quod  tales 
essent  vita  et  moribus ,  ut  in  iis  Christus 
glorificaretur ;  quomodo  filius  sapiens  dici- 
tur  gloria  patris,  quod  in  tali  filio  glorifi- 
cetur  pater. 

24.  Ostensionem  ergo ,  quae  est  cha- 
ritatis  vestrae  et  nostrae  gloriae  pro 
vobis ,  in  illos  ostendite.  De  suo  inter- 
pres  addidit :  quae  est ,  quod  nec  apud 
Ambrosianum  legitur ;  gloriam  quoque 
pro  gloriatione  transtulit,  quemadmodum 
et  alibi,  cum  sint  in  Graeco  vocabula 
plane  diversa.  Ambrosianus  exsultatio- 
nem  legit.     Quod  vero   dicit  Apostolus : 

Ostensionem  ostendite  charitatis  etc,  I  si  memoratos  fratres  susceperitis  pro  eo- 
verterimt  quidem  Erasmus  et  Heutenius  |  rum  dignitate  nostraque  exspectatione ; 
hoc  modo :  Demonstrate  documentura  cha-  I  sic  nimirum,  ut  spe  liberalitatis  vestrae, 
ritatis  etc. ,  tamquam  ostensio  sife  idem,  in  pauperes  sanctos  exercendae ,  non 
quod    documentum ,    argumentum ,    spe-      frustrentur. 

cimen.  Infaciem  Ecclesiarum.  Graece:  et  in 

At  probabilius  est,  phrasim  esse  He-  j  faciem,  vel :  in  personam  Ecclesiarum. 
braeam,  qua  saepenumero  in  Scripturis  \  S.  Thomas  etiam  et  Liranus  in  faciem 
actio  pro  re  objecta  ponitur,  quatenus  leguut.  Graeceest:  z'.z  ~p6:co~Gv,  quod 
circa  eam  actio  versatur ;  ut  Psalmo  105.:  ,  recte  vertitur:  in  conspectu  ,  quomodo 
Laudaverunt  laudem  ejus,  et  1  Petri  3. :  videtur  intellexisse  Chrysostomus.  Potest 
Timorem  eorum  ne  timueritis ;  quale  autem  et  in  alium  sensatn  Graeca  lectio 
et  illud  capitis  2.  hujus  epistolae:  Ut  j  accipi,  ut  quiddam  tale  sit,  quod  dicit 
cognoscam  experimentum  vestrum.    Est  j  Apostolus:  Ostendite  charitatem  vestram 


igitur  sensus:  Proinde  declarate  charita- 
tem  vestram  erga  fratres ,  quos  misimus  ; 


in  illos ,   atquo   adeo  in  ipsas  Ecclesias, 
quarim  personam  illi  gerunt,  utpote  ea- 


declarate    etiam ,    quod  gloriatio   nostra,  rum   legati,   ut  paulo   ante   dictum   est; 

qua   de   vobis   apud   Titum   ac   reliquos  loquitur  enim  de  Ecclesiis ,  quae  erant  in 

fratres  gloriati  sumus ,  non  sit  inanis.     Id  Judaea,  juxta  hunc  intellectum,  qui  apud 

totum  autem   ostendetis   ac   declarabitis,  j   Theophylactum  et  Oecumenium  reperitur. 


CAPDT   NONUM. 

Nam  de  ministerio,  quod  fit  in  sanctos,  ex  abundanti  est  mihi 
scribere  vobis.  2.  Scio  enira  promptum  animum  vestrum ,  pro  quo  de 
vobis  glorior  apud  Macedones  *).  Quoniam  et  Achaia  parata  est  ab 
anno  praeterito,  et  vestra  aemulatio  provocavit  plurimos.  3.  Misi  autera 
fratres,  ut  ne,  quod  gloriamur  de  vobis,  evacuetur  in  hac  parte,  ut 
(quemadraodum  dixi)  parati  sitis.  4.  ne,  cum  venerint  Macedones  mecum, 
et  invenerint  vos  imparatos,  erubescamus  nos  (ut  non  dicamus  vos)  in 
hac  substantia.  5.  Necessarium  ergo  existimavi  rogare  fratres,  ut  prae- 
veniant  ad  vos  et  praeparent,  repromissam  benedictionem  hanc  paratam 
esse  sic,  quasi  benedictionem ,  non  tamquam  avaritiam.  6.  Hoc  autem 
dico :  Qui  parce  seminat,  parce  ct  metet :  et  qui  seminat  in  benedictio- 
nibus,  de  benedictionibus  et  raetet2).  7.  Unusquisque  prout  destinavit 
in  corde  suo,  non  ex  tristitia,  aut  ex  necessitate ;  hilarem  enim  datorem 
diligit  Deus3).  8.  Potens  est  autem  Deus  omnem  gratiam  abundare 
facere  in  vobis ,  ut .  in  omnibus  semper  omnem  sufficientiam  habentes, 
abundetis  in  omne  opus  bonum,  9.  sicut  scriptum  est 4) :  Dispersit.  dedit 
pauperibus;  justitia  ejus  manet  in  saeculum  saeculi.  10.  Qui  autem 
adrninistrat  seraen  seminaiiti.  et  panera  ad  manducandura  praestabit ,  et 
raultiplicabit  semen  vestrum.  et  augebit  incrementa  frugura  justitiac  vestrae, 
11.  ut  in  omnibus  locupletati  abundetis   in  omnem    simplicitatera ,     quae 

0  Cap.  8,  2.     *)  Gal.  6,  9.     3)  Rom.   i2,  8.     *)  Psalm.   111.  9. 

operatur  per  nos  gratiarum  actionem  Deo.  12.  Quoniam  ministerium 
hujus  officii  non  solum  supplet  ea,  quae  desunt  sanctis,  sed  etiam 
abundat  per  multas  gratiarum  actiones  in  Domino,  13.  per  probationem 
ministerii  hujus,  glorificantes  Deum  in  obedientia  confessionis  vestrae, 
in  Evangelium  Christi,  et  simplicitate  communicationis  in  illos,  et  in 
omnes  14.  et  in  ipsorum  obsecratione  pro  vobis,  desiderantium  vos 
propter  eminentem  gratiam  Dei  in  vobis.  15.  Gratias  Deo  super  in- 
enarrabili  dono  ejus! 


SUMMARIUM  CAPITIS  MM. 

Apostolus,  suspicionem  excludens,  docet,   eleemosynam  esse  dandam  velociter,  abundanter  et 
hilariter. 


1.  Nam  de  ministerio,  quod  fil  in 
sanctos }  ex  abundanti  est  mihi  scribere 
vobis.  Apud  Primasium  et  Thomam  legi- 
tur:  ex  abundantia.  Graeca  sic  habeat: 
Nam  quidem  de  ministratione  in  sanctos 
(subaudi :  instituta  ac  decreta)  abundans, 
sive ,  ut  bene  legit  Ambrosianus ,  super- 
fluum  mihi  est  scribere  vobis.  Male  igi- 
tur  illud:  ex  abundanti ,  quidam  con- 
nectit  praecedentibus  hoc  modo :  Quod 
fit  in  sanctos  ex  abundanti }  quasi  sen- 
sus  sit:  De  ministerio,  quod  abundanter 
et  copiose  fit  in  sanctos,  mihi  scribenclum 
est  ad  vos.  Neque  enim  hujusmodi  di- 
stinctionem  admittit  contextus  Graecus; 
neque  ccnvenit  ea  expositio  cum  sequen- 
tibus.  Perspicuus  igitur  sensus  est :  Mouui 
vos,  ut  ostendatis  charitatem  vestram 
erga  legatos  Ecclesiarum;  neque  quid- 
quam  dico  de  eleemosyna  conferenda  ac 
ministranda  in  subsidium  sanctorum  pau- 
perum  ,  qui  sunt  Hierosolymis ;  nam  de 
ea  vobis  scribere ,  vosque  hortari ,  super- 
vacaneum  censeo. 

Sed  quaeres,  quomodo  supervacaneum ; 
quandoquidem  Apostolus,  et  superiori 
capite,  et  hicrursum,  studiose  Corinthios 
adhortetur  ad  elecmosynam  praedictam ; 
imo  et  oblique  taxet  eorum  tenacitatem, 
atque  adeo  se  metuere  significet,  ne  pu- 
dore  propter  eos  afficiatur.  Quidam  sup- 
plent  Apostoli  sermonem :  superfluum  est 
mihi  multa  scribere  vobis.  At  profecto, 
quae  scribit  in  eam  rem  Apostolus  hoc  ct 
praecedenti  capite,  non  pauca  sunt 


Melius  ergo  respondetur,  quod  super- 
vacaneum  erat  Apostolo ,  Corinthios  hor- 
tari  ad  eleemosynam ,  quam  ab  anno  jam 
superiori  facere  constituerant ;  neque  du- 
bitabat ,  quin  essent  facturi ;  sed  exsti- 
mulandi  erant  divites  Corinthii  ad  facien- 
dam  largiorem  aliquam  collectam,  pro 
ratioue  suae  opulentiae  et  abundantiae. 
Id  autem  agit  deinceps  Apostolus.  Et 
hanc  responsionem ,  quam  in  sequentibus 
habet  etiam  Oecumenius ,  aperte  compro- 
bant  ea,  quae  sequnntur: 

2.  Scio  enim  promptum  animum  ve- 
strum.  Novi  enim,  inquit,  promptitudi- 
nem  animi  vestri  ad  contribuendam  elee- 
mosynam.  De  TCpodouia,  Graeco  voca- 
bulo ,  quod  varie  reddit  interpres  ,  supra 
dictum  est.  Ambrosianus  hoc  loco  prom- 
ptam  voluntatem  legit. 

Pro  quo  de  vobis  glorior  apud  Ma- 
cedones.  Verti  poterat :  de  quo  pro  vobis 
glorior ,  etc.  Gloriatio  baec  erat  non  de 
liberalitate  Corinthiorum,  sed  de  prompti- 
tudine ;  siquidem  Macedones ,  ut  initio 
superioris  capitis  vidimus,  largitate  Co- 
rinthios  superabant,  quamvis  tempore  a 
Corintkiis  praeventi;  quemadmodum  et 
ibi  dictum  est ,  et  hic  jam  sequitur : 

(Juoniam  et  Achaia  parata  est  ab 
anno  praeterito.  Et  conjunctio  Graecis 
abest,  nec  eam  agnoscit  Ambrosianus, 
nec  mss.  codex  Laudensis.  Est  autem 
seusus :  Hoc  est,  de  quo  vestri  nomine 
glorior  apud  Macedones ,  quod  Achaia, 
cujus  capiit  est  Corinthus ,   parata  sit  ad 

collectam  ab  anno  superiore.  Non  dicit, 
Achaiam  dedisse,  sed  paratam  esse  a 
tanto  tempore.  Itaque  haec  pars  explicat 
promptitudintm  animi,  de  qualoquebatur. 
Et  vestra  aemulatio  provocavit  plu- 
rimos.  Graece :  Et  quae  ex  vobis  est 
aemulatio ,  provocavit  plures  sive  com- 
plures.  Id  est :  Vestrum  exemplum  mul- 
tos  ad  piam  aemulationem ,  qua  similiter 
facere  veHent ,  concitavit.  Exemplum  in- 
tclligit  promptitudinis ,  qua  jam  ante  an- 
num  se  paratos  declaraverant  Corinthii. 
Nullam  enim  adhucmiserant  pecuniam. 

3.  Misi  autem  fratres,  Titum  et  alios 
duos. 

Ut  ne,  quod  gloriamur  de  vobis. 
Graece:  ut  ne  gloriatio  nostra  de  volis. 

Evacuetur  in  hac  parte.  Sensus  est : 
Hos  fratres  ideo  praemisi  ad  vos,  ne 
gloriatio  nostra,  qua  de  vobis  apud  Ma- 
cedones  gloriati  sumus ,  inanis  et  falsa 
appareat,  quantum  attinet  ad  praesens 
negotium  eleemosynae.  De  ista  particula  : 
In  hac  parte ,   vide  supra  ad  cap.  3,  10. 

JJt,  quemadmodum  dixi ,  Macedoni- 
bus ,  vos  paratos  fore;  vel,  dixi,  id  est, 
jussi,  in  priori  scilicet  epistola  iis  verbis: 
De  collectis,  quae  fiunt  in  sanctos,  sicut 
ordinavi  Ecclesiis  Galatiae ,  ita  et  vos 
facite,  etc.  cap.  16. 

Parati  sitis ,  in  adventum  meum.  Non 
est  autem  sensns ,  ut  sitxs  voluntarii  et 
prompti  ad  collectam  faciendam ;  jam 
enim  dictum  est ,  eos  ad  id  paratos  fuisse 
ab  anno  praeterito ;  sed  ,  ut  inveniatur 
apud  vos  pecunia  jam  collecta,  et  ad 
mittondum  parata,  ne,  cum  venero,  tunc 
collectae  fiant ;  ut  in  priori  dixit  epistola, 
cap.  16. 

4.  Ne ,  cum  venerint  Macedones  me- 
cum.  Graece :  Ne  quo  modo ,  vel:  Ne 
forte,  si  venerint  mecum  Macedones, 
scilicet  apud  quos  de  vobis  tam  magnifice 
gluriatus  sum. 

Et  invenerint  vos  imparatos,  eo  modo. 
quo  jara  dictum  est. 

Erubescamus  nos  (ut  non  dicamus: 
vos)  in  hac  substantia.  Graeca  addunt: 
gloriationis ;  sicut  et  infra^  cap.  11,  17. 
Substantiam,    Graece  uTtoaxaotv,    dixit 


pro  argumento  et  materia,  seu  negotio; 
uti  diligenter  exponit  Theophylactus.  Ac 
fere  idem  est:  in  hac  substantia ,  cum 
eo,  quod  modo  dixerat:  in  hac  parte. 
Unde  et  hoc  loco  legit  Ambrosianus :  In 
hac  parte.  Porro  nonnulli  istud :  In  hac 
substantia  gloriationis ,  referendum  pu- 
tantad  solum  illud  superius  erubescamus, 
eo,  quod  sequitur  (ut  non  dicamus:  vos), 
parentheticis  notis  intercluso ,  propterea 
quod  Paulus  gloriatus  fuisset  de  Corinthio- 
rum  prompta  volnntate,  non  ipsi  Corinthii. 

Verum  alii  non  incommode  ad  utrum- 
que  referunt,  ut  hyperbato  non  sit  opus; 
hoc  nimirum  sensu:  Ne  forte  contingat, 
ut,  si  Macedones  mecum  venerint  et  vos 
offenderint  imparatos,  ego  meique  colle- 
gae,  qui  de  vestra  promptitudine  apud 
Macedones  gloriati  sumus,  coram  eis  pu- 
defiamus,  tamquam  vani  inhoc  argumento 
gloriationis;  imo  et  vos  ipsi,  quod  dicere 
durum  est,  pudefiatis  in  eodem  argumento 
gioriationis  nostrae  pro  vobis,  ut  qui 
opere  non  respondeatis  promptitudini, 
quam  de  vobis  praedicavi. 

Annotant  Graeci ,  dicere  Apostolum  : 
in  hac  substantia ,  et  superius:  in  hac 
parte;  quasi  diceret:  Aliis  inrebus,  qui- 
bus  de  vobis  gloriatus  sum ,  non  vereor, 
ne  pudefiam  ;  satis  enim  apparent  in  vobis 
ea ,  quae  praedico ;  sed  hic  solum  peri- 
clitatur  et  gloria  mea,  et  honor  vester, 
si  non  inveniamini  parati.  Sane  quam 
efiicax  est  haec  Apostoli  exhortatio  ad 
maturandum  negotium  collectae. 

5.  Necessarium  ergo  existimavi  ro- 
gare  fratres ,  vel:  adhortari  fratres, 
nempe  tres  illos  supra  memoratos. 

Ut  praeveniant  ad  vos.  Legendum  : 
praeveniant.  Sic  enim  habent  codices 
emendatiores,  textusque  Primasii,  S.  Tho- 
mae  et  aliorr.m.  Graece  est:  ut  praece- 
derent  ad  vos  :  quomodo  et  Ambrosianus 
legit.  Praecederent ,  inquam,  priusquam 
ego  veniam  cum  Macedonibus. 

Et  praeparent  repromissam  benedi- 
ctionem.  Graece:  et  praepararent  ante 
promissambenedictionem  vestram.  Am- 
brosianus  quoque  vestram  addit.  Sensus 
est:   Et,  priusquam  nos  veniamus,   pro- 

curent  eleemosynam  seu  collectam  ve- 
stram ,  quam  dudum ,  id  est ,  ab  anno 
praeterito,  facturos  vos  promisistis.  Elee- 
moeynam  more  Scripturae  vocat  bene- 
dictionem ,  id  est,  opus  seu  munus  bene- 
ficentiae. 

Hanc  paratam  esse  sic ,  quasi  bene- 
dictionem.  Id  est,  ut  ea  in  adventum 
nostrum  parata  sit  sic,  tamquam  bene- 
dictio ,  sive  quae  mereatur  nomen  bene- 
dictionis.  Nam  benedictio  largitatem  signi- 
ficat  in  Scripturis,  saltem  quoad  animum 
dantis ,  ut  qui  studeat  satis  dare  ad  tol- 
lendam  inopiam. 

Non  tamquam  avaritiam.  Graece 
7iXeove£iav,  quod  Erasmus  fraudationem 
vertit,  interpres  Theophylacti :  circum- 
ventionem ,  quod  et  apud  Ambrosianum 
legitur.  Verum  simplicius  est  et  rei  pro- 
positae  convenientius ,  ut  avaritia  intel- 
ligatur,  quam  haud  dubie  etiam  in  Scri- 
pturis  passim  Graeca  dictio  significat. 
Neque  enim  aliud  vult  Apostolus,  quam 
ut  eleemosyna  Corinthiorum  larga  sit, 
non  avara,  non  parca,  non  accisa  ac  tenuis, 
quae  videatur  ab  avaro  animo  profecta. 
Hunc  enim  intellectum  manifeste  decla- 
rant  sequentia  verba : 

6.  Hoc  autem  dico.  Interpres  sup- 
plementi  causa  addidit :  dico,  cum  Graece 
tantum  sit:  Hoc  autem ;  quasi  dicat 
Apostolus:  Hoc  est,  quod  volo  dicere, 
aut  quod  volo  vos  scire: 

Qui  parce  seminat ,  parce  et  metet; 
et  qui  seminat  in  benediciionibus ,  de 
benedictionibus  et  metet.  Utrobique  in 
benedictionibus  habent  Graeca ;  quemad- 
modum  et  legit  Ambrosius.  Est  enim  apud 
Paulum  elegans  anadiplosis,  eaque  ge- 
mina ,  quam  non  omnino  servavit  inter- 
pres.  Sic  enim  est  Graece:  Seminans 
parce ,  parce  et  metet ;  et  seminans  in 
benedictionibus ,  in  benedictionibus  et 
metet.  Ostendit  hac  sententia  ab  exemplo 
eorum,  qui  seminant,  large  tribuendum 
esse,  ut  larga  sit  retributio.  Potest  autem 
hoc,  quod  dicit,  accipi  de  ea  re,  a  qua 
sumitur  similitudo.  Naru  agricola  parce 
seminans  parce  metet;  at  qui  largo  semi- 
nat,  copiosam  recipiet  messem. 


Ex  quo  intelligendum ,  rem  ita  quoque 
habere  apud  Deum,  ut,  qui  in  dandis 
eleemosynis  parcius  seminat,  minorem 
percipiat  retributionis  fructum  in  futuro 
saeculo,  qui  vero  largius  seminat,  fructum 
quoque  percipiat  copiosiorem.  Arbitror 
tamen,  hoc  posterius  Apostolum  imme- 
diate  dicere  voluisse,  cum  respectu  ejus, 
quod  agricolis  contingit.  Nam  similiter 
Gal.  6.  scribit  de  spirituali  seminatione: 
Quae  seminaverit  homo,  haec  et  metet, 
et  quae  sequuntur.  Loquitur  autem  et 
alibi  Scriptura  de  bonis  operibus,  prae- 
sertim  misericordiae,  sub  comparatione 
seminis;  ut  Ecclesiastae  11. :  Mane  se- 
mina  semen  tuum,  et  vespere  ne  cesset 
mnnus  tua. 

Liquet  autem  ex  dicta  explicatione, 
quid  sibi  velit  illud :  in  benedictionibus. 
Est  enim  Hebraismus,  significans  idem, 
quod  large  et  copiose ;  pro  quo  Hentenius 
vertit:  in  magnificentia.  Quamvis  autem 
haec  Apostoli  sententia  possit  intelligi  de 
participandis  meritis  sanctorum,  in  quos 
quisque  contulerit  eleemosynas,  de  qua 
participatione  bcutus  est  superiori  capite; 
ut  sensus  sit :  Qui  parum  et  parce  tribue- 
rit  illis ,  parum  juvabitur  eorum  meritis ; 
qui  multum,  multum  juvabitur;  melius 
tamen,  secundum  omnes  expositores,  ge- 
neraliter  de  retributione  bonorum  operum 
accipitur. 

Valet  autem  hic  locus  contra  duas 
haereses ,  veterem  et  novam.  Contra  ve- 
terem  quidem  Joviniani  haeresim  osten- 
dit ,  praemia  regni  coelestis  non  omnibus 
aequalia  reddi;  sed  aliis  ampliora,  aliis 
minora,  prout  quisque  plus  minusve  se- 
minaverit  in  hac  vita.  Contra  novam 
vero ,  quae  nostrae  aetatis  sectariis  com- 
munis  est,  aperte  significat,  hominem  per 
opera  misericordiae  (et  idem  judicium  est 
de  caeteris  bonis  operibus)  mereri  retri- 
butionem  futuri  saeculi.  Comparat  enim 
Apostolus  opora  bona  semini  respectu 
fructus ,  qui  ex  semine  proventurus  ex- 
spectatur.  Igitur  sicut  semen  naturaliter 
profert  ex  se  fructum,  qui  proinde  natu- 
raliter  cx  eo  exspectatur ;  ita  bona  opera 
divina  ordinatione  valent  ad  consequen- 

dum  praemia  vitae  aeternae ,  similiter  ex 
illis  exspectanda. 

Sed  quaeres,  quomodo  ,  qui  parce  se- 
minat,  parce  metet,  cum  Deus  det  om- 
nibus  affiuenter,  Jacobi  1.,  et  ipse  Do- 
minus  in  Evangelio  dicat:  Mensuram 
bonam  et  confertam ,  et  coagitatam  et 
supereffluentem  dabunt  in  sinum  ve- 
strum.  Lucae  6.  Respondeo  cum  S.  Tbo- 
ma,  dicere  Apostolum :  parce  metet,  non 
simpliciter,  sed  comparatione  ejus,  qui 
largius  seminaverit.  Nam  etsi  omnes  electi 
satiabuntur,  cum  apparuerit  gloria  Do- 
mini,  et  omnes  replebuntur  bonis  domus 
Dei,  Psalm.  16.  et  64.,  non  aequaliter 
tamen ,  sed  quisque  pro  sua  capacitate, 
quam  habiturus  est  pro  modo  charitatis. 
Est  enim  et  hoc  notandum,  parcitatem 
et  largitatem  eleemosynae  hic  non  aesti- 
mari  ex  quantitate  muneris,  sed  ex  animo 
et  charitate  donantis.  Plus  euim  dedit 
illa  paupercula  vidua,  Marci  12.,  quae  in 
gazophylacium  templi  misit  aera  minuta 
duo ,  quam  multi  divites  jactantes  multa. 
Denique  ex  eo  ,  quod  dicitur  :  Qui  parce 
seminat ,  parce  etmetet,  discimus,  opera 
etiam  imperfecte  bona,  modo  procedant 
ex  fonte  charitatis,  acceptura  esse  mer- 
cedem  apud  Deum. 

7.  Unusquisgue  prout  destinavit  in 
corde  suo.  In  Graeco  verbum  est  prae- 
sentis  temporis  :  Unusquisque  sicut  pro- 
ponit  corde ;  Aobrosianus  legit:  Unus- 
quisque  secundum  praeceptum  cordis. 
Id  est,  quisque  tribuat,  prout  apud  se  et 
in  animo  suo  libere  constituerit  ac  prae- 
deliberaverit ,  quasi  dicat;  Non  eo  tendit 
exhortatio  mea,  ut  aliquem  velim  urgere 
invitum  ad  amplius  aliquid  dandum ;  sed 
volo  donum  vestrum,  etiamsi  exiguum  sit, 
esse  voluntarium,  ne  mercede  privetur 
apud  Deum.  Unde  sequitur : 

Non  ex  tristitia  aut  ex  necessitate. 
Ex  tristitia  dat,  qui  dat  avaro  et  tristi 
animo;  ideoque  dat  minus,  quam  oportet. 
Ex  necessitate  dat ,  qui  vel  majorum  au- 
toritate,  vel  aliorum  exemplis  impulsus, 
ac  pudore  inductns,  dat,  alioqui  non  tam 
multum  daturus  ;  atque  hic  etsi  det,  quan- 
tum  oporteat,  non  tamen,  quomodo  dandum 


sit.  Similis  est  locus  in  epistola  ad  Phile- 
mon.  (cujus  loci  commentarius  videatur), 
ubi  quippiam  ab  eo  peteus,  dicit,  se  nolle 
ei  imperare,  sed  rem  permittit  ipsius  con- 
silio  ac  deliberationi ;  ut  ne  velut  ex 
necessitate  donum  ejus  esset,  sed  volun- 
tarium.  Nam  et  hic  superius  dixerat: 
Non  quasi  imperans  dico }  sed  vestrae 
charitatis  ingenium  bonum  comprobans, 
capite  praecedenti. 

Hilarem  enim  datorem  diligit  Deus. 
Hilarem  datorem  vocat  eum ,  qui  liben- 
ter  et  ex  animo  dat.  Hunc  Deus  diligere 
dicitur,  quia  benefacere  ei  constituit,  opus 
beneficentiae  ejus  magnifice  remuneratu- 
rus.  Nam  Dei  diligere  est  benefacere 
velle.  Tristem  vero  datorem,  id  est,  in- 
voluntarium,  Deus  non  diligit,  quia  non 
approbat ,  non  remunerat.  Unde  Augusti- 
nus  in  expositione  Psalmi  42. :  Si  panem 
dederis  tristis ,  et  panem,  et  meritum 
perdidisti.  Simiies  Scripturae  sunt :  Ec- 
clesiastici  35.:  In  omni  dato  hilarem 
fac  vultum  tuum  ;  Kom.  12.:  Qui  mise- 
retur ,  in  hilaritate. 

Locum  hunc  Apostoli  proferre  solent 
haeretici  contra  vota ,  quae  Deo  fiunt  a 
fidelibus.  Nam  vota,  inquiunt,  ex  neces- 
sitate  reddenda  sunt,  et  per  hoc  faciunt 
tiistem  datorem,  quem  non  diligit  Deus. 
Respondeo  ,  necessitatem ,  quam  Aposto- 
lus  a  bono  opere  remotam  esse  vult,  ut 
causam  involuntarii ,  non  esse  necessita- 
tem  praecepti,  sed  coactionis,  sive  coactio 
haec  contingat  ex  praecepto,  sive  aliunde. 
Nam  qui  cogitur,  invitus  facit,  saltem 
involuntario  mixto.  Praecepti  vero  neces- 
sitas  per  se  neque  causat  involuntarium, 
neque  omnino  minuit  bonitatem  operis, 
quod  praecipitur ;  sed  potius  auget,  propter 
adjunctum  obedientiae  meritum.  Quod  si 
haec  necessitas  obstaret  operis  bonitati, 
tollenda  essent  omnia  praecepta,  ac  no- 
minatim  primum  illud  maximumque  prae- 
ceptum  de  Deo  super  omnia  diligendo. 
Caeterum  vota ,  cum  libere  Deo  fiant, 
non  aliam,  quam  praecepti  necessitatem 
inducunt,  quia  praeceptum  est  divinum 
ac  naturale,  quo  quisque,  quod  vovit, 
reddere    tenetur;    si    quis    autem    reddit 

tristis  et  involuntarius ,  non  id  provenit 
ex  obligatione  voti  aut  ex  necessitate 
praecepti,  sed  ex  defectu  bonae  volunta- 
tis ;  perinde  ut  si  qviis  involuntarius  red- 
dat  depositum,  aut  mutuum  restituat,  aut 
quodvis  aliud  faciat,  ad  quod  ex  prae- 
cepto  tenetur. 

8.  Potens  est  autem  Deus  omnem 
gratiam  abundare  facere  in  vobis. 
Graece:  stg  6uaq_,  in  vos.  Occurrit  taci- 
tae  cogitationi  metuentium  sibi  inopiam, 
si  copiosius  tribuerent,  docetque,  quid- 
quid  dederint,  ac!  ipsos  cum  foenore  redi- 
turum.  Gratiam  vocat  beneficentiam  sive 
eleemosynam,  sicut  aliquoties  capite  su- 
periori.  Deus ,  inquit ,  potens  est  efficere, 
ut  totum  hoc  beneficium,  ad  quod  vos 
exhortor ,  in  vos  ipsos  exuberet ,  id  est, 
cum  affluentia  redundet ;  atque  adeo  spe- 
randum  est,  qucd  facturus  sit.  Hanc 
vim  apud  Apostolum  habet  illud  :  Potens 
est  Deus ,  ut  alias  annotavi.  Quidam 
gratiam  interpretantur  omne  genus  gra- 
tiae  spiritualis;  sed  prior  sensus,  qui 
Graecorum  est,  propius  videtur  inhaerere 
contextui,  et  explicatur  per  id,  quod  se- 
quitur: 

Ut,  in  omnibus  semper  omnem  suffi- 
cientiam  habentes ,  abundetis  in  omne 
opus  bonum.  Multi  Graeci  codices  sem- 
per ,  fcaVTOTS,  non  addunt;  nec  legisse 
videtur  Chrysostomus  et  Theophylactus. 
Legit  tamen  Oecumenius  Graecus ,  et 
omnes  Latini ,'  suffragante  etiam  Syro  in- 
terprete.  Codicibus  Graecis ,  in  quibus 
legitur,  annumero  biblia  Complutensis 
editionis.  Ac  sane  rem,  de  qua  agitur, 
amplificat;  simul  etiam  orationem  exor- 
nathaec  signorum  universalinm  congeries, 
Iv  rcavTt,  ttofvtOTe  7raaav  auTGtpxsiav. 
Dicitur  autem  Graecis  auTapxsta ,  suffi- 
cientia ,  cum  quis  eo.  ouod  satis  est, 
contentus ,  nihil  ultra  desideret.  Qua 
dictione  usus  est  etiam  1  Timoth.  6.,  ubi 
quaestum  magnum  vocat  pietatem  cum 
sufficientia.  Sensus  igitur  est:  Ut,  unde- 
quaque  plenam  rerum  temporalium ,  qui- 
bus  contenti  sitis ,  sufficientiam  habentes, 
etiam  largiter  utamini  iis  ad  varia  pieta- 
tis  et  misericordiae  opera.  Loquitur  enim 


de  bonis  operibus  iis  ,  quibus  exercendis 
materiam  praebent  temporalia  bona,  quum 
ad  abundantiam  sufficiunt.  Non  tamen 
in  iis  nominat  abundantiam,  sed  sufficieu- 
tiam ,  quia  desiderium  suum  ultra  hanc 
extendere,  affectus  avaritiae  est.  Caete- 
rum  bonis  operibus  semper  amplius  abun- 
dare  velle,  ac  numquam  dicere:  Sufficit, 
ad  officium  pertinet  hominis  Christiani. 
Ideo  de  iis  loquens  abundantiae  meminit. 
Ubi  et  illud  observandum ,  temporalium 
quidem  bonorum  sufficientiam  Corinthiis 
Paulum  quodammodo  permittere,  si  libe- 
raliter  tribuant;  sed  hoc  ipsum  statim 
referre,  sicut  oportet,  ad  finem  spiritualem. 

9.  Sicut  scriptum  est,  in  Psalmo  111., 
quo  describitur  laus  et  felicitas  hominis 
justi. 

Dispersit,  dedit  pauperibus.  Id  est, 
more  seminantis  spargit  opes  suas,  ac 
distribuit  eas  in  pauperes.  Hic  versus 
admonet  beneficentiam  extendendam  in 
multos,  quatenus  opes  ferunt,  potius, 
quam  (quod  a  quibusdam  fieri  videmus) 
in  paucos  multa  conferenda. 

Justitia  ejus  manet  in  aeternum; 
quasi  dicat :  Quamvis  pecuniae  sic  disper- 
sae  videantur  ei  perire,  justitia  tamen 
ejus  in  aeternum  permanebit ,  videlicet 
quod  ad  fructum  justitiae  attinet,  qua 
perpetuam  laudem  apud  homines,  et  glo 
riosam  mercedem  apud  Deum  conseque- 
tur.  Justitiam  more  Scripturae  dicit  vel 
eam,  quae  generalis  est  virtus,  com- 
plectens  etiam  gratuitam  beneficentiam 
ac  misericordiam ,  de  qua  hic  sermo  est ; 
vel  specialiter  ipum  opus  eleemosynae, 
quod  ita  nobis  in  Scriptura  commendatur, 
ut  interdum  justitiae  nomine  designetur, 
tamquam  justitiae  pars  non  postrema,  ut 
Matth.  6.:  Attendite,  ne  justitiam  ve- 
stram  faciatis  coram  hominibus.  Et  hic 
paulo  inferius :  Augebit  incrementa  fru- 
gum  justitiae  vestrae.  Commentator  Am- 
siaster  dicit,  hanc  misericordiam  ideo 
justitiam  appellari,  quia  jnstum  est,  non 
sibi  soli  retinere,  quod  in  commune  datum 
est  omnibus  a  Deo. 

Testimonium  hoc  ab  Apostolo  citatum 
ad  quae  superiora  referendum  sit,  am- 

bigunt  nonnulli.  Verum  certe  commodius 
alio  referri  non  potest ,  quam  ad  partem 
proxime  praecedentem ,  ut  ei  connectatur 
hoc  aut  simili  modo :  Abundetis  in  omne 
opus  bonum ,  sicut  ille,  de  quo  scriptum 
est;  aut  faciendo ,  quod  scriptum  est: 
Dispersit ,  dedit  etc.  Non  enim  probare 
intendit  Apostolus  allegatione  hujus  Scri- 
pturae,  sed  exhortari ;  idque  eo  facit  effica- 
cius ,  quod  non  solum  opus  justi  hominis 
commemoratur  hoc  versu,  sed  etiam  prae- 
mium  operis  adjungitur,  laus  scilicet  et 
merces  in  aeternum  mansura.  Porro  quod 
nonnulli  codices  pro :  in  aeternum ,  ha- 
bent :  in  saeculum  saeculi,  ex  loco  psalmi 
putamus  huc  esse  translatum. 

10.  Qui  autem  administrat  semen 
seminanti.  Graece :  6  dh  lizixoprjr&v,  qui 
autem  suppeditat. 

Et  panem  ad  manducandum  prae- 
stabit.  Graece :  Et  panem  in  cibum  sup- 
peditet.  Est  enim  optativi  modi  verbum 
Xopriyrpai ,  sicut  et  duo  verba  sequentia 
tcXtjOuvoi  et  au^f]aa{,  n»>n  infinitivi,  quod 
Erasmus  errans  putavit ,  et  eum  secutus 
hac  in  parte  Cajetanus.  Notandum  etiam. 
in  quibusdam  codicibus  Graecis  diversam 
haberi  distinctionem.  Nam  verbum :  sup- 
peditet,  cum  parte  sequenti  construunt, 
ut  illud :  panem  in  cibum ,  regatur  a 
verbo  suppeditat,  quod  praecessit.  Quod 
et  videre  est  in  Syriaca  versione. 

Et multiplicabit  semen  vestrum.  Grae- 
ce  (ut  jam  dixi) :  Et  multiplicet. 

Et  augebit  incrementa  frugum  justi- 
tiae  vestrae.  Graece:  Et  augeat  seu 
crescere  faciat  fructus ,  proventus,  ger- 
mina  justitiae  vestrae ;  Graece  YSWijjjiaTa. 
Porro  juxta  Latinam  lectionem  in  verbis 
praedictis  commendatio  quaedam  est  pro- 
videntiae  divinae,  retribuentis  bona,  tam 
corporalia,  quam  spiritualia,  iis,  qui 
eleeraosynas  largiuntur;  ut  hic  sit  seusus : 
Deus,  qui  per  suam  providentiam  suppe- 
ditat  seminauti  semen,  idem  etiam  panem 
(sub  quo  caetera  ad  victum  necessaria 
comprehende)  suppeditabit  in  alimoniam 
vestram;  et,  ne  in  posterum  desit,  unde 
sustentemini ,  multiplicabit  etiam  semen 
vestrum  jactum  in  terram;  et,  quod  prae- 


cipuum  est  ac  primo  loco  quaerendum, 
augebit  etiam  atque  ad  perfectionem  per- 
ducet  proventus  ac  fructus  justitiae  ve- 
strae,  quam  in  erogandis  eleemosynis 
ostenderitis ;  ut  ea  sic  aucta  atque  per- 
fecta,  juxta  memoratum  psalmographi 
versiculum  ,  maneat  in  aeternum. 

Sententia  sic  explicata  non  affirmatper- 
petuum  providentiae  divinae  modum  erga 
Iargos  eleemosynarios ,  sed  ordinarium, 
quoad  subministrationem  sufficientiae  tem- 
poralis.  Nam  interdum  aliter  contingit 
ad  probationem  electorum  et  gloriam  ma- 
jorem.  Consonat  his  illud  ejusdem  Apo- 
stoli  1  Timoth.  4.:  Pietas  ad  omnia 
valet,  promissionem  habens  vitae  prae- 
sentis  et  futurae. 

Caeterum  Graecaelectionis  idem  sensus 
est ,  eo  solum  excepto ,  quod  secundum 
eam  optative  seu  deprecative  ab  Apostolo 
dicantur,  quae  textus  Latinus  reddit 
enuntiative.  Nec  illud  tamen  negligen- 
dum,  quod  de  diversa  quorundam  codicum 
Graecorum  distinctione  diximus  ;  conve- 
nit  enim  ea  cum  loco  Jesaiae  55. ,  qui 
sic  habet:  Et  dat  semen  serenti ,  et 
panem  comedenti.  Quo  qnidein  Aposto- 
lum  respexisse ,  non  temere  existimat 
Theophylactus ;  sunt  enim  verba  apud 
LXX.  paene  eadem.  Hoc  igitur  pacto 
sensus  erit:  Deus,  qui  secundum  Prophe- 
tae  testimonium  suppeditat  semen  ad 
serendum,  et  panera  ad  comedendum, 
idem  etiam  suppeditet  ac  multiplicet  se- 
men  vestrum ,  etc. 

11.  Ut  in  omnibus  locupletati  abun- 
detis  in  omnem  simplicitatem.  Interpres 
addidit  de  suo :  ut,  et:  abundetis,  cum 
in  Graeco  tantum  legatur:  In  omnibus 
ditati  in  omnem  simplicitatem.  Qui 
tamen  sermo  hiulcus  est,  ac  necessario 
supplendus  ,  vel  eo  modo ,  quo  supplevit 
noster  interpres ;  vel  utSyrus,  Erasmus 
et  Hentenius ,  hujusmodi  expositione :  Ut 
in  omnibus  locupletemini  in  omnem 
simplicitatem ;  vel  secundum  Cajetanum 
hoc  modo:  Qui  in  omnibus  estis  locuple- 
tati  in  omnem  simplicitatem ,  ut  sensus 
sit  causalis ;  quasi  dicat  Apostolus :  Deus 
ea,  quae  dixi,  vobis  praestabit  (aut  prae- 

stet) ,  utpote  qui  sitis  per  omnia  divites 
perfectae  simplicitatis ,  id  est,  virtute  sin- 
cerae  liberalitatis.  Nam  simplicitatem 
vocat  liberalitatem ,  quae  simplici  et  sin- 
cero  corde  exercetur,  non  ex  inani  gloria, 
aliove  pravo  affectu,  quemadmodum  a 
nobis  explicatum  est  ad  illud  capitis  prae- 
cedentis :  Altissima  paupertas  eorum 
abundavit  in  divitias  simplicitatis. 

Quae  operatur  per  nos  gratiarum 
actionem  Deo.  Id  est:  Quae  vestra  sim 
plicitas  efficit,  ut  per  nos  gratiae  agantur 
Deo ;  materiam  nobis  praebet  agendi 
gratias  Deo ,  tamquam  autori  tanti  boni. 
Vel  potius :  Per  nos}  id  est,  interveniente 
nostro  ministerio  ,  ut  scilicct  intelligantur 
gratiae,  quae  Deo  agantur  a  pauperibus 
sanctis  in  Judaea,  de  quibus  proxime 
loquetur  Apostolus.  Utrovis  modo  signi- 
ficatur  egregius  eleemsoynae  fructus  ad 
alios  redundans ,  id  est,  gratiarum  actio, 
quae  Deo  redditur.  Quem  fructum  plenius 
exponit  verbis  sequentibus : 

12.  Quoniam  ministerium  hujus  officii 
non  solum  supplet  ea,  quae  desunt 
sanctis.  Pro  ministerio  officii  Graece 
est:  <5taxovta  ttjc;  AetTOopytag  Taornc,  id 
est,  ministratio  seu  functio  ministerii  sacri 
hujus.  Nam  AetTOOpyta  quamvis  apud 
profanos  autores  ministerium  in  genere 
significet,  in  sacris  tamen  libris,  et  apud 
scriptores  ecclesiasticos  plerumque  usur- 
patur  pro  ministerio  sacro ;  cujusmodi 
imprimis  est  sacrificium.  TJnde  Tkeophy- 
lacti  interpres  vertit:  ministerium  sacri 
et  oblationis  hujus.  ltaque  insinuat  Apo- 
stolus ,  ministerium ,  sibi  delegatum  ad 
procurandam  et  perferendam  eleemosy- 
nam ,  esse  functionem  cujusdam  sacrificii 
Deo  gratissimi;  ea  nimirum  generali  ra- 
tione,  qua  omne  opus  bonum  ad  honorem 
Dei  factum ,  maxime  si  fiat  cum  exteriori 
quadam  oblatione,  quale  est  opus  eleemo- 
synae ,  sacrificium  in  Scripturis  vocatur. 
Etenim ,  inquit,  hujus  sacri  ministerii  a 
me  suscepti  functio  non  lianc  solum  ad- 
fert  utilitatem,  quod  subveniat  necessita- 
tibus  pauperum  sanctorum,  qui  in  Judaea 
sunt ; 

Sed  etiam  abundat  per  multas  gra- 


tiarum  actiones  in  Domino.  Graeca  ad 
verbum:  per  multos  gratias  agere  Deo. 
Quod  Ambrosianus  textus  sic  expressit: 
per  multorum  gratiarum  actionem  Deo. 
Nisi  forte  Ambrosiaster  in  suo  codice 
Graeco  habuit  eu/aptOTtu>v,  ut  multi  libri ; 
quum  alii  legant  eu}(apiOTe"tv,  qua  poste- 
riore  lectione  posita,  poterit  illud ,  quod 
praecedit,  itepiooeuouoa  loTt,  exponi 
active:  abundare  facit,  ut  paulo  ante 
vers.  8.  Vide  comment.  ad  cap.  4,  15. 
Sensus  autem  est:  Verum  etiam  exuberat 
in  hoc,  id  est,  hunc  fructum  adfert,  ut 
per  multos ,  ac  praesertim  eos  qui  vestrae 
liberalitatis  fiunt  participes ,  gratiae  Deo 
agantur. 

13.  Per  probationem  ministerii  hujus 
glorificantes  Dcum.  Obscuritatem  parit 
mutatio  casus  apud  Apostolum,  nam  glo- 
rificantes  referendum  ad  genitivum  mul- 
torum  in  Graeco,  ut  sensus  sit :  Dum  per 
nostrum  ministerium  probata  illis  vestra 
liberalitate  Deum  glorificant. 

In  obedientia  confessionis  vestrae  in 
Evangelium  Christi.  Pro  obedientia  Am- 
brosianus  legit  subjectionem.  Sensus: 
Super  fide  vestra,  qua  cum  humili  sub- 
jectione  animi,  et  externa  oris  confessione, 
suscepistis  Evangelium  Christi.  Haec  enim 
prima  erat  gratiarum  actionis  et  glorifi- 
cationis  divinae  materia.  Qua  ex  re  clare 
constat,  totum  hoc  fuisse  opus  gratiae 
Dei;  nam  Deo  gratias  agere  Deumque 
glorificare  de  opere  non  suo,  stultum  et 
impium  est.  Hinc  quoque  disce  ,  ad  fidei 
rationem  pertinere  voluntatis  obedientiam, 
sicut  et  Rcm.  1.  dicitur:  ad  obedientiam 
fidei.  Sed  de  ea  re  expressius  in  capite 
proxime  sequenti  loquitur. 

Et  simplicitate  communicationis  in 
illos  et  in  omnes.  Id  est:  Et  super  libe- 
ralitate  vestra,  qua  simplici  animo  pura- 
que  intentione  participes  bonorum  vestro- 
rum  temporalium  feceritis  ipsos  ac  cae- 
teros  Christi  pauperes. 

14.  Et  in  ipsorum  obsecratione  pro 
vobis.  Contextus  postulare  videtur,  ut 
haoc  etiam  pars  pendeat  ab  eo ,  quod 
dixeiit:  glorificantes  Deum :  sed  quia 
sensus  est  parum  commodus ,  ut  glorifi- 

caturi  Deum  dicantur  illi  sancti  de  suis 
orationibus,  quas  pro  Corinthiis  funde- 
rent,  idcirco  ad  menteni  Apostoli  accom- 
modatius  referetur  ad  illud  praecedens : 
Sed  etiam  abundat ,  ut  sit  sensus:  Ee- 
dundabit  praeterea  beneficium  hoc  eleemo- 
synae  ad  hunc  fructum ,  ut  pauperes  illi 
sancti  pro  vobis  orent  Deum ;  quae  est 
communis  obligatio  pauperum  eleemosy 
nas  accipientium.  Collige  ex  Apostoli 
dictis  quatuor  eleemosynae  fructus :  qui 
sunt  refocillatio  pauperum ,  gratiarum 
actio  Deo  facta,  atque  ejusdem  glorificatio 
de  bono  opere,  et  oratio  ad  Deum  pro 
salute  operantis. 

Desiderantium  vos  propter  eminen- 
tem  gratiam  Dei  in  vobis.  Id  est,  qui 
magno  vestri   videndorum   desiderio   te- 


neantur  (nam  videre  additur  in  textu  Am- 
brosiano;  Graeci  vero  subintelligunt), 
idqne  propter  eminentem  Dei  gratiam, 
quam  vobis  inesse  cognoscent;  gratiam, 
inquam,  fidei  ac  beneficentiae  ex  fide 
profectae;  haec  enim  duo  paulo  ante  no- 
minavit.  Similia  loca  sunt,  Rom.  1,  11., 
supra  cap.  7,  7. 

15.  Gratias  Deo  super  inenarrabili 
dono  ejus.  Graece:  Gratia  autem  Deo, 
etc.  Conclusio  est,  ac  velut  epiphonema, 
quo  Deo  gratias  agit  super  multiplici 
fructu,  quem  superioribus  verbis  ostendit 
ex  eleemosyna  tam  ad  dantes,  quam  ad 
accipientes  promanare.  Vocat  autem 
inenarrabile  hoc  donum,  quia  pro  digni- 
tate  verbis  explicari  non  potest. 


CAPDT  DECIMUffl. 

Ipse  autem  ego  Paulus  obsecro  vos  per  mansuetudinem  et  mode- 
stiam  Christi,  qui  in  facie  quidem  humilis  sum  inter  vos .  absens  autem 
confido  in  vobis1).  2.  Rogo  autem  vos,  ne  praesens  audeam,  per  eam 
confidentiam,  qua  existimor  audere  in  quosdam,  qui  arbitrantur  nos 
tamquam  secundum  carnem  ambulemus.  3.  In  carne  enim  ambulantes, 
non  secundum  carnem  militamus.  4.  Nam  arma  militiae  nostrae 2)  non 
carnalia  sunt,  sed  potentia  Deo  ad  destructionem  munitionum,  consilia 
destruentes,  5.  et  omnem  altitudinem  extollentem  se  adversus  scientiam 
Dei,  et  in  captivitatem  redigentes  ornnem  intellectuin  in  obsequium 
Christi,  6.  et  in  promptu  habentes  ulcisci  omnem  inobedicntiam ,  cum 
impleta  fuerit  vestra  obedientia.  7.  Quae  secundum  faciem  sunt.  vi- 
dete  3).  Si  quis  confidit  sibi,  Christi  sc  esse  4),  hoc  cogitet  iterum  apud 
se,  quia,  sicut  ipse  Christi  est,  ita  et  nos.  8.  Nam,  etsi  amplius  ali- 
quid  gloriatus  fuero5)  de  potestate  nostra,  quam  dedit  nobis  Dominus 
in  aedificctionem,  et  non  in  destructionem  vcstram.  non  erubescam.  9. 
Ut  autem  non  existimer.  tamquam  terrere  vos  per  epistolas.  10.  quo- 
niam  quidem  epistolae.  inquiunt.  graves  sunt  et  fortes:  praesentia  autem 
corporis  infirma,  et  sermo  contemptibilis ;  11.  hoc  cogitet.  qui  ejusmodi 
est,  quia,  quales  sumus  verbo  per  epistolas  absentes,  tales  et  praesentes 
in   facto.      12.   Non   enim   audemus  inserere.    aut  comparare    nos  quibus- 


*)  Vers.  io.     1  Cor.  I,  18.  seq.     -)  Epbes.   6.    13.     3)  Cap.   5.    Itf     0  1  Cor.    I,    12. 
5)  Vers.  12. 

dam ,  qui  se  ipsos  commendant 1) ;  sed  ipsi  in  nobis  nosmet  ipsos  me- 
tientes.  et  comparantes  nosmet  ipsos  nobis.  13.  Nos  autem  non  in 
immensum  gloriabimur,  sed  secundum  mensuram  regulae ,  qua  mensus 
est  nobis  Deus,  mensuram  pertingendi  usque  ad  vos.  14.  Non  enim 
quasi  non  pertingentes  ad  vos,  superextendimus  nos;  usque  ad  vos  enim 
pervenimus  in  Evangelio  Christi;  15.  non  in  immcnsum  gloriantes  in 
alienis  laborifcus;  spem  autem  habentes  crescentis  fidei  vestrae,  in  vobis 
magnificari  secundum  regulam  nostram  in  abundantiam.  16.  etiam  in 
illa,  quae  ultra  vos  sunt,  evangelizare 2) ,  non  in  aliena  regula  in  iis. 
quae  praeparata  sunt  gloriari.  17.  Qui  autem  gloriatur,  in  Domino 
glorietur3).  18.  Non  enim,  qui  se  ipsum  commendat,  ille  probatus  est; 
sed  quem  Deus  commendat. 


SUMMARIUM  CAPITIS  DECIML 


Adversus  pseudapostolos,  apud  quos  habebatur 
se  non  gloriari  ultra  modum  Ifboris  sui. 

Hoc  caput  cum  duobus  sequentibus 
apologiam  quandam  continet  Apostoli 
Pauli  adversus  obtrectatores  suos  pseud- 
apostolos ,  qua  illorum  improbitatem  ac 
vitia  detegit  ac  palam  traducit,  et  de  sua 
potestate,  praedicatione,  laboribus  et  peri- 
culis  Evangelii  causa  susceptis,  adversus 
illos  gloriatur,  multa  commemorans,  quae 
ad  suae  personae  dignitatem  et  excellen- 
tiam  declarandam  pertineant.  Loquitur 
autem  deinceps  de  se  numero  singulari, 
propterea  quod  hic  jam  non,  ut  in  supe- 
rioribus,  causam  agat  communem  miui- 
strorum  novi  testamerti,  sed  suam  solius, 
eo  quod  ipsum  peculiariter  odissent,  et  in 
contemptum  atque  odium  apud  novos 
quosque  fideles  adducere  conarentur  illi 
pseudapostoli. 

Verum  priusquam  ad  expositionem  ver- 
borum  Apostoli  veniamus,  operae  pretium 
fuerit  breviter  ostendere,  qui  vel  quales 
iuerint  pseudapostoli,  contra  quos  Paulus 
hanc  suam  defensionem  instituit.  Id  vero 
eolligendum  ex  ipsius  Apostoli  adversus 
eos  disputatione.  Ex  qua  primuin  liquet, 
Judaeos  fuisse,  atque  de  eo  ipso  gloriatos 
fnisse;  dicit  enim  capite  sequenti,  descri- 


rontemptibilis,  dignitatem  suam  tuetur,   addens. 

bens  eos  velut  secundum  carnem  glorian- 
tes :  Hebraei  sunt,  Israelitae  sunt,  semen 
Abrahae  sunt.  Sed  et  ad  Pbilippenses  3., 
de  iisdem  ioquens,  satis  aperte  significat, 
Hebraeos  et  circumcisos  fuisse.  Item 
Christianos  se  jactabant:  Si  quis,  inquit, 
confidit  sibi,  Christi  se  esse}  etc,  infra 
hoc  cap.  Imo  et  fidem  Christi  praedica- 
bant;  unde  ait  cap.  11.:  Ministri  Christi 
sunt,  et  ad  Philippenses  1.:  Quidam, 
inquit,  ex  contmtione  Christum  annun- 
tiant. 

Caeterum  insectabantur  Apostolum 
Paulum,  et  tam  doctrinam  ejus ,  quarn 
vitam  et  actiones  reprehendebant;  quem- 
admodum  patet  ex  toto  hoc  contextu. 
Propriam  gloriam  quaerebant ;  contra  toti 
intenti  erant  in  hoc,  ut  Pauli  gloriam  de- 
primerent  atque  exstinguerent ;  uti  mani- 
festum  est  uon  solum  ex  consequentibus 
hujus  epistolae,  verum  etiam  ex  eodeni 
loco  Philipp.  1.,  quum  dicit,  quosdam  ex 
contentione  et  non  sincere  Christum  an- 
nuntiasse  ,  existimantes  ,  se  pressuram 
suscitare  vinculis  ipsius.  Praeter  haec 
magno  supercilio  ostentabant  saecularem 
doctrinam  et  eloijiientiam  suam  ;  habebat 


0  Cap.  3,   I.    z)  Kom.  15,  18.  seq.     <J  I  Cor.  3,  g,  seq. 

enim  per  id  tempus  Judaica  natio  viros 
in  externis  disciplinis  et  arte  oratoria 
exercitatos,  utPhilonem,  Josephum.  Unde 
Paulum  habcbant  despectui  velut  imperi- 
tum  sermone.  Notat  hoc  eorum  superci- 
lium  Apostolus  illis  verbis  hujus  capitis: 
Ad  destructionem  munitionum,  consilia 
destruentes,  et  omnem  altitudinem  ex- 
tollentem  se  adversus  scientiam  Dei. 

Denique  miscebant  doctrinae  Christia- 
nae  legem  Mosaicam  et  Pharisaicas  tra- 
ditiones;  ut  patet  ex  tota  epistola  ad 
Galatas,  quorundam  pseudapostolorum 
persuasione  traductos  in  legem.  Quod  et 
colligi  potest  ex  iis,  quae  scribit  ad  Phi- 
lipp.  3.,  Col.  2.  et  Tit.  1.  Unde  et  hic 
dicit  capite  11.,  se  timere;  ne  per  illorum 
doctrinam  corrumpantur  sensus  Corin- 
thiorum ,  et  excidant  a  simplicitate, 
quae  est  in  Christo.  Quo  capite  et  pseud- 
apostolos  eos  vocat,  et  operarios  subdolos, 
et  ministros  Satanae,  transfigurantes  se 
in  Apostolos  Christi  ac  ministros  justitiae. 
Quo  pertinet,  quod  superius  dixit  capite 
secundo  et  quarto,  eos  adulterare  verbum 
Dei.  Nam  id  non  solom  de  perversitate 
intentionis,  verum  etiam  de  fermento  pra- 
vae  doctrinae,  quam  cum  Evangelio  Chri- 
sti  miscebant,  intelligendum  esse,  suis 
locis  ostendimus.  Atque  hanc  rem  lucu- 
lenter  declarat  Theophjlactus  in  commen- 
tariis  hujus  cap.  et  seq.  Dicit  enim, 
pseudapostolos,  externa  sapientia  usos, 
pleraque  stulta  nugatos  fuisse,  et  per  hy- 
pocrisim  nova  dogmata  et  impias  tradi- 
tiones  introducere  conatos. 

Ex  his  porro  etiam  liquet,  cur  prae 
caeteris  Christi  Apostolis  Paulum  exosum 
habuerint  pseudapostoli,  omnemque  ei 
autoritatem  apud  Ecclesias  detrahere 
studuerint.  Ratio  quippe  manifesta  est, 
quod  Paulus,  tamquam  gentium  Aposto- 
lus,  ut  jugum  legis  ab  eis  averteret,  aper- 
tius  ac  studiosius  quam  alii,  legis  et  cere- 
moniarum  abrogationem  per  Christum 
factam,  praedicaret.  Unde  et  a  Judaeis 
tanta  passus  est,  quanta  passim  in  Actis 
describuntur.  Nam  et  Judaeos  Christianos 
male  de  eo  sensisse  propter  legis  contro- 
versiam,  docet  idem  liber  Act.  capite  15. 


et  21.    Jam  igitur  ad  Apostoli  verba  ve- 
niamus. 

1.  Ipse  autem  ego  Paulus  obsecro  vos 
per  mansuetudinem  et  modestiam  Chri- 
sti.  Pro  modestia  G-raece  est  srcteixeta, 
quod  comitatem,  clementiam,  benignita- 
tem  significat,  quae  a  mansuetudine  non 
alio  difTerat,  ut  nonnullis  placet,  quam 
quod  mansuetudo  magis  ad  animum, 
emetxeia  vero  magis  ad  exteriorem  con- 
versationem  pertineat.  Idcirco  vero  Pau- 
lus  hujusmodi  utitur  exordio  obsecrationis 
per  mansuetudinem  et  modestiam  Chri- 
sti,  quia  cupiebat  non  provocari  ad  seve- 
ritatem  vindictae  5  quasi  dicat :  Oro  vos 
per  Christi  mansuetudinem,  ne  me  cogatis 
irasci.  Quem  sensum  supplent  sequentia, 
uti  mox  patebit. 

Qui  in  facie  quidem  humilis  sum  inter 
vos.  Graece:  secundum  faciem,  ut  infra 
vertit  Ambrosianus :  ad  faciem ,  id  est, 
coram  et  in  conspectu ;  opponitur  enim 
absenti,  nam  sequitur: 

Absens  autem  confldo  in  vobis.  Grae- 
ce:  confldo,  vel  audeo  in  vos;  siquidem 
ipse  interpres  mox  idem  verbum  vertit: 
audere.  Sensus  est :  Ego  Paulus,  inquam, 
qui  (quod  mihi  vitio  vertitur  ab  adver- 
sariis),  qunm  apud  vos  sum,  humiliter  et 
submisse  me  gero ;  quum  absens  sum, 
audaciam  et  confidentiam  cum  autoritate 
erga  vos  ostendo  in  epistolis,  quas  scribo. 
Haec  enim  ab  Apostolo  sic  de  se  ipso 
dici,  velut  in  vituperium  ipsius  ab  aliis 
objecta,  constat  ex  eo,  quod  infra,  diversis 
verbis  et  eodem  sensu,  dicit :  Quoniam 
quidem,  inquiunt,  epistolae  graves  sunt 
et  fortes;  praesentia  autem  corporis 
inflrma,  et  sermo  contemptibilis.  Graeci 
quidam  in  his  Apostoli  verbis  ironiam 
esse  arbitrantur;  sed  potius  videtur  esse 
sermo  concedentis.  Vere  enim  sic  erat, 
non  sine  ratione ,  quam  Deus  in  hoc 
spectabat;  licet  inde  adversarii  caperent 
occasionem  detrahendi  Paulo.  Certe  ipse 
Apostolus  clare  de  se  ipso  hoc  profitetur 
1  Cor.  cap.  2.:  Et  ego  in  infirmitate,  et 
timore,  et  tremore  multo  fui  apud  vos. 
Id  ipsum  satis  apparet  ex  verbis  hic  sub- 
junctis : 

2.  Rogo  autem  vos,  ne  praesens  au- 
deam,  per  eam  confidentiam,  qua  exi- 
stimor  audere ,  in  quosdam.  Exprimit 
nunc,  quod  dixerat  se  obsecrare.  Post 
audere  comma  subnotandum  est;  nam 
quod  sequitur:  in  quosdam ,  non  cum 
infinitivo  audere  construendum,  sed  cum 
verbo  audeam.  Est  enim  sensus :  Kogo 
vos,  inquam,  ne  vestra  culpa  contmgat, 
ut,  qui  praesens  apud  vos  humiliter  hacte- 
nus  me  gessi,  posthac  cum  ea  fiducia, 
qua  absens  audere  existimor,  etiam  prae- 
sens  audeam,  hoc  est,  audacter  et  intre- 
pide  potestatem  meam  exerceam  in  quos- 
dam  ex  vobis. 

Qui  arbitrantur  nos  tamquam  se- 
cundum  carnem  ambulemus.  Graece: 
ambulantes.  Ambulare  secundum  car- 
nem,  idem  est,  quod  Eoman.  8. :  secundum 
carnem  vivere.  Sensns :  Qui  male  persuasi 
a  pseudapostolis,  existimant,  nos  secun- 
dum  carnem  ambulare  seu  vivere;  hoc  est, 
secundum  camales  et  humanos  affectus 
vitam  et  actiones  instituere,  more  homi- 
num,  qui  cupiditate  habendi  vel  metu 
amittendi  ea,  quae  carnaliter  amant,  om- 
nia  faciunt.  Putabant  enim ,  Paulum, 
quando  praesens  erat,  sive  captandae 
gratiae  causa,  sive  quod  timeret  offendere, 
vel  simili  affectu  humano  prohibitum 
fuisse,  ne  potestatem  exerceret,  quam 
absens  per  litteras  venditabat.  Id  autem 
falso  eos  putasse,  docet  verbis  sequenti- 
bus: 

3.  In  carne  enim  ambulantes ,  non 
secundum  carnem  militamus,  quasi  di- 
cat :  quod  falsum  est.  Nam  etsi  conver- 
samur  et  vitam  hanc  agimus  in  carne, 
quoad  naturam  carnis,  non  tamen  milita- 
mus  secundum  inclinationes  et  desideria 
carnis,  non  sequimur  carnales  affectus, 
non  exercemus  carnalem  militiam. 

4.  Nam  arma  militiae  nostrae  non 
carnalia  sunt.  Metaphoram  militiae, 
quam  verbo  attigerat,  partibus  quibusdam 
explicat,  ostendens  ex  ratione  armorum, 
quibus  utitur,  se  non  secundum  carnem 
militare.  Dirigit  autem  intentionem  contra 
pseudapostolos,  qui,  praesidiis  humanae 
sapientiae  nixi  tamquam  armis,  oppugna- 


bant  humilitatem  et  sinceritatem  doctri- 
nae,  quam  Paulus  tradebat.  Nam,  inquit, 
arma  militiae  nostrae  Apostolicae,  qua 
nimirum  Christo  imperatori  nostro  milita- 
mus  ad  Evangelium  ejus  propagandum, 
non  carnalia  sunt,  id  est,  ut  S.  Thomas 
exponit,  accommodata  et  subservientia 
militiae  seu  vitae  carnali;  ut  sunt  opes, 
honores,  voluptates  et  potentia  hujus  sae- 
culi.  Vel  potius  carnalia,  hoc  est,  hu- 
mana ,  mundana ,  saecularia ;  cujusmodi 
sunt  in  militia  corporali  arma  corporalia, 
in  militia  vero  seu  pugna  disputationum, 
artes  et  scientiae  humanae;  haec  enim 
erant  arma,  quibus  instructi  pseudapostoli 
doctrinae  a  Paulo  praedicatae  resiste- 
bant. 

Sed  potentia  Deo.  Ambrosianus  legit : 
fortia  Deo ;  est  autem  Deo  Graecis  dati- 
vus,  Latine  reddendus  per  ablativum 
efficientis  causae,  ut  significetur,  arma 
Apostolica  esse  potentia  seu  valida  per 
Deum  ac  virtute  divina,  non  viribus  hu- 
manis.  Ea  arma  sunt  humilitas,  patientia, 
mansuetudo,  charitas  ac  caeterae  virtutes ; 
item  sapientia,  scientia,  prophetia,  cum 
caeteris  charismatis  Spiritus  sancti;  deni- 
que  potestas  verbi,  regiminis  et  sacramen- 
torum,  a  Christo  accepta.  Quibus  omnibus 
armati  Apostoli ,  militiam  suam  exerce- 
bant. 

Ad  destructionem  munitionum.  Co- 
haeret  cum  dictione:  potentia;  et  sensus 
est,  ea  arma  valere  ad  demoliendas  et 
evertendas  munitiones  adversariorum,  id 
est,  omnia  ea,  per  quae  illi  vel  oppugna- 
bant  fidei  veritatem,  vel  suos  errores 
stabiliebant.  Quo  in  genere  erant  imprimis 
scientiae  saeculares,  sive  verae,  sive  falsae 
aut  erroribus  permixtae.  Totnm  enim  hoc 
genns,  quatenus  assumebatur  ad  expu- 
gnandam  fidem  Christianam  et  scientiam 
Dei,  quam  statim  nominat,  destruendum 
eiat  arrnis  Apostolicis.  Itaque  pertinent 
huc  Scripturae,  quas  in  priori  epistola  ci- 
tavit  cap.  1.:  Perdam  sapientiam  sa- 
pientum ,  et  prudentiam  prudentum 
reprobabo.  Ubi  sapiens?  ubi  scriba? 
ubi  conquisitor  hujus  saeculi? 

Consilia  destruentes ,  Graece:    Xoyia- 

jiouc,  id  est,  cogitationes  ;  quemadmodum 
et  Ambrosianus  legit.  Quo  vocabulo  ac- 
cipi  potest  omnis  subtilitas  ingenii  et 
consilii  humani.  Theophylactus,  simplex 
per  compositum  exponens ,  syllogismos 
intelligit,  id  est,  ratiocinationes  dialecticas 
Graecorum  sapientum.  Meminit  autem 
horum  Oecumenius  in  parte  praecedenti. 
Caeterum  ad  hanc  partem  referendae  sunt 
Scripturae  capitis  tertii  prioris  epistolae, 
a  Paulo  citatae :  Comprehendam  sapien- 
tes  in  astutia  eorum}  et:  Dominus  novit 
cogitationes  sapientum,  quoniam  vanae 
sunt. 

Quidam  laborant,  ut  hanc  partem  cum 
superioribus  construant ;  quod  ut  apte  fiat 
et  sine  soloecismo,  participium  destruen- 
tes  ordinant  cum  verbo  militamus  >  ut, 
quae  intercedunt,  per  parenthesim  legan- 
tur.  Verum  haec  constructio  sensum  Apo- 
stolici  sermonis  obscurat  et  confundit. 
Quare  illud:  consilia  destruentes,  ita  ac- 
cipe,  quasi  dictum  sit,  quibus  armis  consilia 
destruimus. 

5.  Et  omnem  altitudinem  extollentem 
se  adversus  scientiam  Dei.  Graece:  et 
omnem  celsitudinem ,  quae  extollitur 
adversus  cognitionem  Dei.  Nam  altitudo 
alibi  profunditatem  significat  interpreti 
nostro,  ut  Rom.  11.:  O  altitudo  divitia- 
rum  sapientiae  et  scientiae  Dei;  hic 
vero  per  altitudinem  sive  celsitudinem 
Apostolus  significare  voluit,  quidquid  in 
sermone  vel  scientia  saeculari  grande  et 
sublime  est,  et  apud  homines  admirationem 
excitat.  Quod  totum  destruendum  dicit, 
quatenus  extollitur  adversus  scientiam 
Dei ,  qua  nimirum  Deus  cognoscitur. 
Quam  scientiam  S.  Bernardus  in  serm. 
ad  milites  Templi  cap.  3.,  et  S.  Thomas 
in  comment.  fidem  Christianorum  inter- 
pretantur,  de  qua  Jesaias  11.:  Repleta 
est  terra  scientia  Dei. 

Et  in  captivitatem  redigentes  omnem 
intellectum  in  obsequium  Christi.  Grae- 
ce:  captivantes  (seu  captivum  ducentes) 
omnem  intellectum  ad  obedientiam 
Christi.  Nam  obedientiam  mox  in  eo, 
quod  sequitur,  reddit  ipse  interpres ;  Am- 
brosianus  item    obedientiam   legit.     Pro 


intellectu  alii  malunt  cogitationem ;  Grae- 
cum  vorjua  utrumque  significat:  sed  magis 
actum,  quam  potentiam,  quasi  dicas  in- 
tellectionem.  Verti  etiam  posset:  inge- 
nium,  ut  sensus  hic  esse  videatur:  Et 
captivum  ducimus  omne  ingenium  huma- 
num,  quantumcunque  excellens  et  scientiis 
excultum,  ab  obediendum  et  humiliter 
submittendum  se  Christo  per  fidem;  omne 
ingenium,  inquam,  id  est,  magnam  etiam 
magnorum  ingeniorum  multitndinem.  Cu- 
jus  rei  exempla  sunt  in  Dionysio  Areo- 
pagita,  Aristide,  Justino,  Pantaeno,  philo- 
sophis  ad  Christum  adductis,  et  in  iis,  qui 
magicos  libros  Ephesi ,  autore  Paulo, 
combusserunt,  Act.  19.  Hos  enim  Theo- 
phylactus  pro  exemplo  captivitatis  hujus 
allegat. 

Ex  his  Apostoli  verbis  colligunt  doctores 
discrimeu  fidei  Christianae  a  quacumque 
alia  persuasione  hominum ,  atque  a  fide 
daemonum.  Per  fidem  enim  Christianam 
captivatur  intellectus  in  obsequium  Chri- 
sti,  sic  ut,  seposita  omni  humana  ratione, 
simpliciter  et  indubitanter  homo  suscipiat 
ea  omnia,  quae,  tamquam  revelata  divi- 
nitus,  ab  Ecclesia  traduntur,  et  credenda 
proponuntur.  In  hac  fide  laudatur  obse- 
quium,  id  est,  obedientia,  qua  voluntas, 
humiliter  subjecta  veritati  divinae  sibi 
per  Ecclcsiam  annuntiatae,  imperat  in- 
tellectui,  ut  credat.  Itaque  vera  et  Chri- 
stiana  fides  numquam  est  absque  tali 
submissione  sive  obedientia  voluntatis. 
Hujusmodi  vero  obedientia  non  est  in 
assensu  earum  veritatum,  quae  per  sen- 
sum  vel  deraonstrationem,  aut  omnino  per 
experientiam  cognoscuntur.  Unde  et  dae- 
mones,  quos  Jacobus  Apostolus  cap.  2. 
testatur  credere  et  cuntremiscere ,  non 
credunt  tamquam  obedientes,  sed  naturali 
lumine  ac  rerum  experientia  convicti  et 
coacti. 

6.  Et  in  promptu  habentes  ulcisci 
omnem  inobedientiam.  Id  est,  ad  ma- 
num  habentes  potestatem  ulciscendi  om- 
nem  inobedientiam ,  animadvertendi  iu 
omues  inobedientes,  scilicet  eos,  qui  fidem 
Christi  susceperunt  et  inter  fideles  nume- 
rantur:  Quid  enim  mihi  de  iis,  qui  foris 

sunt,  judicare?  ait  1  Cor.  5.  Ulciscitur 
autem  Paulus  et  quilibet  Apostolorum 
successor  omnem  inobedientiam ,  non 
gladio  corporeo ,  qui  principi  aut  magi- 
stratui  politico  datus  est  ad  vindictam 
malefactorum,  Rom.  13.,  et  cujus  usus  est 
in  corporali  militia;  sed  gladio  spirituali, 
id  est,  censuris  ecclesiasticia ,  quarum 
praecipua  est  excommunicandi  potestas. 
Hunc  enim  gladium  Apostolus  jam  ante 
exemerat  adversus  illum  fornicarium, 
quando  eum  a  corpore  fidelium  amputavit. 
Nunc  vero  rursus  eodem  usurum  se  com- 
minatur  in  quosdam  inobedientes  atque 
impoenitentes.  Nam  inobedientiam  vocat 
contumaciam ,  quae  sola  excommunica- 
tionem  meretur.  Hic  igitur  lccus  excom- 
municandi  potestatem,  qua  adversus  con- 
tumaces  utuntur  Ecclesiae  praelati,  con- 
firmat.  Et  B.  Augustinus  episi.  50.  ex 
hoc  loco  probat  potestatem  puniendi 
haereticos. 

Cum  impleta  fuerit  vestra  obedientia. 
Referendum  hoc  non  ad  illud :  habentes 
in  promptu ,  semper  enim  in  promptu 
erat  illa  Apostolis  potestas;  sed  ad  ver- 
bum  ulcisci;  quasi  dicat:  Tunc  ea  pote- 
state  utemur,  cum  vestra  obedientia  fuerit 
impleta,  id  est,  cum  vos  plene  ad  obedien- 
tiam  reductos  videro.  Hinc  apparet, 
Apostolum  minari  pseudoapostolis  ultio- 
nem,  tamquam  inobedientibus ;  sed  eam 
difierre  propter  Corinthios,  quorum  qui- 
dam  adhuc  inobedientes  erart ;  ne  vide- 
licet  hos  eadem  poena  cum  pseudapostolis 
involvere  cogatur;  atque  hoc  esse,  quod 
dicit:  Cum  impleta  fuerit  vestra  obe- 
dientia.  Tta  sentiunt  plerique  commenta- 
tores.  At  contra  est,  quod  Apostolus  ad- 
versuspseudapostolos  non  agit  ut  subditos, 
sed  potius  ut  adversarios,  pari  loco  ad- 
versus  ipsum  contendentes ,  tamquam 
forent  Christi  Apostoli  et  Evangelii 
ministri.  Sane  cum  hi  fuerint  Judaei,  non 
est  verisimile,  Paulum  voluisse  stringere 
in  eos  gladium  excommunicationis ,  ne 
gentem  suam  satis  adversum  se  concita- 
tam  irritaret. 

Proinde  rectius  accipitur  illa  commi- 
natio   de   iis ,   qui  adhuc  inter  Corinthios 


magnis  peccatis  erant  obnoxii ;  in  quoe, 
quia  multi  erant ,  non  facile  poterat 
exerceri  disciplina  per  excommunicatio- 
nem,  quoniam,  ut  ait  Augustinus  lib.  3. 
contra  epist.  Parmen.  cap.  2. :  Quidquid 
sceleris  et  iniquitatis  inebriat  multitu- 
dinem,  amittit  examinis  veritatem.  Et 
iterum :  Si  contagio  peccati  multitudi- 
nem  invaserit,  divinae  disciplinae  severa 
misericordia  necessaria  est.  Nam  consilia 
separationis  (hoc  est,  excommunicationis) 
et  inania  sunt,  et  perniciosa;  videlicet 
ob  periculum  schismatis  et  manifestae 
rebellionis. 

Igitur  Apostolus  hoc  loco  prius  vult, 
multitudinem  sanari  (id  enim  est,  quod 
dicit:  Cum  impleta  fuerit  vestra  obe- 
dientia,  id  est,  cum  multo  maxima  pars 
vestrum,  ac  ferme  omnes,  ad  obedientiam 
legis  Christianae  revocati  fueritis) ,  ac 
deinde  in  paucos  permanentes  in  peccatis 
vindicare  juxta  severitatem  ecclesiasticae 
disciplinae;  sicut  jam  ante  in  unum  in- 
cestuosum  illum  fecerat.  Nam  quod  apud 
Corinthios  adhuc  gravia  peccata  regna- 
bant,  cum  exprima  epist.  satis  intelligitur, 
tum  manifestius  id  constat  ex  fine  cap. 
12.  hujus  epist.,  quo  etiam  loco  ac  dein- 
ceps  pluribus  verbis  minatur,  se,  cum 
venerit,  nonparciturum  iis,  quos  invenerit 
pristinis  peccatis  adhuc  involutos.  De  his 
ergo  videtur  omnino  accipienda  praesens 
comminatio.  Quamquam,  quae  sunt  in 
isto  vers.  6.,  possunt  etiam  sic  accipi : 
Quum  vos  separaveritis  a  vobis  fratres 
inordinate  ambulantes,  sicut  praecepi  in 
priore  epistola,  tunc  ego  vindicabo,  mea 
autoritate  vestrum  factum  approbans  et 
confirmans.  .  Quemadmodum  e  diverso 
dixit  hujus  epistolae  cap.  2. :  Cui  aliquid 
donatis,  et  ego. 

Porro  si  quissuperiorabene  consideret, 
inveniet  quinque  partes  Apostolicae  mili- 
tiae,  sumptas  ex  comparatione  militiae 
corporalis.  Prima  estdestrueremunitiones 
fortes  et  validas;  quod  fieri  dicit  Paulus 
per  arma  Deo  potentia.  Secunda  est,  de- 
slruere  consilia  seu  cogitationes,  id  est, 
quidquid  ingeniose  contra  fidem  Christia- 
nam  excogitatur.     Tertia,  destruere  ma- 

chinas,  quae  sublimitate  videntur  inex- 
pugnabiles.  Quarta,  hostes  captivos  ducere 
et  suo  principi  subjugare.  Quinta,  eaque 
postrema,  inobedientes  ac  rebelles  per 
justam  animadversionem  ulcisci. 

7.  Quae  secundum  faciem  sunt,  vi- 
dete.  Graecum  verbum  ambiguum  est  ad  : 
videte,  et  videtis.  Et  quidem  hoc  poste- 
rius  eliguut  interpretes  Graeci,  quos  et 
Cajetanus  sequitur.  Secundum  hos  objur- 
gatorius  est  sermo.  Neqr.e  refert,  utrum 
per  interrogationem  legatur,  ut  post 
Theodoretum  vult  idem  Cajetanus,  an 
enuntiative;  nisi  quod  interrogatio  reddit 
acriorem  objurgationem.  Quasi  dicat: 
Itane  vos,  Corinthii,  ea,  quae  in  conspectu 
sunt,  tantum  videtis,  atque  ex  iis  tantum, 
quae  foris  apparent,  judicatis?  videlicet 
contra  illud  Saivatoris,  Joannis  7.:  Nolite 
judicare  secundum  faciem ,  sed  justum 
judicium  judicate.  Caeterum  nostra  vur- 
sio,  textui  Ambrosiano  communis,  sensum 
exigit  hujusmodi:  Moneo  vos,  ut  saltem 
ea,  quae  conspicua  sunt  et  omnibus  nota, 
consideretis;  ex  iis  enim  facile  vcbis  erit, 
de  me  et  aemulis  meis  aestimare.  Quasi 
dicat :  Secundum  faciem,  ut  ajunt,  humilis 
sum ;  ergo  quae  secundum  faciem  sunt, 
videte,  et  ex  iis  de  me  et  illis  judicate. 
Nam  et  alibi  Corinthios  diotorum  suorum, 
ut  ic  re  evidenti,  facit  judices,  1.  epist. 
cap.  10. :  Vos  ipsi  judicate,  quae  dico. 
Uterque  sensus  bonus  est,  et  utrique 
possunt  aptari  verba  sequentia : 

Si  quis  confidit  sibi,  Christi  se  esse. 
Id  est,  si  quis  de  se  ipso  confidit,  vel  sibi 
persuasumhabet(sic  enim  etiam  ex  Graeco 
verti  potest),  se  Christi  fidelem  esse,  aut 
potKs  Christi  ministrum ;  nam  capite  se- 
quenti  dicit:  Ministri  Christi  sunt ;  et 
ego ;  et  consequentia  hujus  loci  declarant, 
Apostolum  loqui  de  potestate  et  cfiicio 
ministrorum.  Potest  etsic  exponi:  Si  quis 
gloriatur,  se  esse  Christi.  Confer,  quae 
dicta  sunt  ad  cap.  3,  4.  et  ad  Rom.  2,  19. 
Signat  autem  pseudapostolos,  qui  jacta- 
bant  se  Christi  ministros. 

Hoc  cogitet  iterum  apud  se.  Id  est: 
Hoc  etiam  atque  etiam  perpendat  apud 
se,  \el,  ut  in  Graeco  legitur,  a  se  ipso; 

liaiL  Ettii  Conun.  Tom.  II. 


scilicet  ut  non  opus  habeat  a  nobis  doceri ; 
res  enim  per  se  mamfesta  est. 

Quia,  sicut  ipse  Christi  est,  ita  et  r\os. 
Addunt  Graeca:  Christi.  Hoc  cogitet, 
inquit,  quod  perinde,  atque  ipse  Christi 
minister  est,  sic  et  nos  ministri  Christi 
sumus ;  hac  parte  non  sumus  eo  inferiores. 
Hoc  autem  dicit,  gradum  fnciens  ad  se- 
quentia,  quibus  ostendit,  se  illos  etiam 
praecellere. 

8.  Nam  etsi  amplius  aliquid  gloriatus 
fucro  de  potestate  nostra.  Hoc  est:  Si 
enim  etiam  amplius  aliquid,  sive  prae 
illis,  qui  mihi  detrahunt,  sive  prae  eo, 
quod  est  quomodocumque  Christi  mini- 
strum  esse,  sive  amplius,  quam  soleam, 
gloriatus  fuero  de  potestate  nostra  Apo- 
stolica,  qua  non  tantum  praedicare  Evan- 
gelium,  sed  etiam  corripere  et  punire 
delinquentes  possum. 

Quam  dedit  nobis  Dominus,  Christus 
ipse,  non  homo  quispiam;  sicvtt  ait  Galat. 
1.:  Paulus  Apostolus  non  ab  hominibus, 
neque  per  hominem ,  sed  per  Jesum 
Christum.  Ne  vero  potestatis  commemo- 
ratio  molesta  sit,  addit : 

In  aedificationem,  et  non  in  destru- 
ctionem  vestram,  aut,  vestri.  Ad  hoc, 
inquit,  potestatem  mihi  dedit,  ut  vos  et 
alios  homines  aedificem  spiritualiter,  id 
est,  ad  salutem  promoveam ;  non  autem, 
ut  destruam,  id  est,  a  salute  aut  profectu 
salutis  impediam.  Significatur  finis  et 
legitimus  usus  potestatis.  Unde  inteiligi 
rur,  quemadmodum  Cajetanus  annotavit, 
ecclesiasticam  potestatem  nihil  posse  ad- 
versus  bouos  mores;  imo  nec  adversus 
meliora  bona,  qualia  sunt  consilia  Christi, 
quoniam  hoc  non  essct  posse  in  aedifica- 
tionem,  sed  in  destructionem  spiritualem. 

Quae/et  aliquis,  quomodo  non  sit  huic 
loco  contiarium,  quod  dicit  Dominus  ad 
Jeremiam  1. :  Constitui  te  super  gentes 
et  regna,  ut  evellas  ac  destruas,  et  dis- 
perdas,  et  dissipes.  Respondeo,  locum 
illum ,  salvo  literali  sensu ,  qui  est  de 
regnorum  terrenorum  destructione  pro- 
phetanda,  mystice  accipiendum  de  destru- 
ctione  veteris  hominis,  et  evulsione  cupi- 
ditatum  ac  vitiorum  ejus,  quibus  eiadicati9 

crescat  bona  seges  virtutum.  Unde  ad 
extremum  sequitur  :  et  aedifices,  etplan- 
tes ,  prius  enim  exstirpanda  sunt  vitia; 
deinde  inserendae  virtutes.  Hic  vero 
sermo  est  de  destructione  aedificationi 
contraria,  id  est,  ea,  quae  est  contra  cha- 
ritatem ;  quomodo  destruit  ille,  ad  men- 
tem  Apostoli,  qui  indiscrete  utitur  gladio 
excommunicationis,  non  ad  aedificationem 
et  salutem  fidelium.  Quapropter  monet 
Tridentina  synodus  sess.  25.  can.  3. 
reform.,  gladium  illum  sobrie  magnaque 
circumspectione  exercendum  esse,  cum 
experientia  doceat,  si  levibus  ex  causis 
incutiatur,  magis  contemni,  quam  formi- 
dari,  et  perniciem  potius  parere,  qnam 
salutem. 

Notandum  etiam,  quod  destructio  quan- 
doque  non  est  ad  destructionem,  sed  ad 
aedificationem ;  nam  excommunicatio  de- 
structio  quaedam  est,  qua  membrum  a 
corpore  praescinditur ;  quae  tamen  non 
est  ad  destructionem ,  sed  ad  aedificatio- 
nem,  quando  praecisio  illa  fit,  uti  fieri 
debet,  pro  salute  et  praeservatione  totius 
corporis,  imo  ct  (quatenus  possibile  est) 
pro  sanatione  et  restitutione  membri  prae- 
cisi,  dicente  Apostolo  :  Ut  spiritus  salvus 
sit  in  die  Domini,  1  Cor.  5. ;  ut  confun- 
datur ,  2  Thessal.  3.;  ut  discant  non 
blasphemare  1  Tim.  1. 

Non  erubescam.  Hoc,  inquit,  si  feceio, 
non  pudefiam  tamquam  mendax ,  quia 
veritatem  dicam;  aut:  non  pudefiam 
tamquam  arrogans,  quia  jure  et  cum  ho- 
nestate  id  facere  possum;  sunt  enim  quae- 
dam  justae  et  honestae  causae  gloriandi, 
praesertim  ubi  veritas  hominibus  utilis 
ac  salutaris  periclitatur.  Qua  de  re  plura 
sequenti  capite. 

9.  Ut  autem  non  existimer,  tamquam 
terrere  vos  per  epistolas.  Graece :  ut  ne 
videar ,  etc. ,  sine  conjunctione  autem. 
Unde  et  Graeci  ea,  quae  sequuntur,  sine 
parenthesi  legunt;  hanc  vero  partem  jun- 
gunt  praecedentibus ;  ac  si  diceret  Apo- 
stolus:  Memini  potestatis  meae,  sed  ad 
aedificationem  datae,  non  ad  destructio- 
ncm  vestri;  idque  ne  videar,  vos  velle 
perterrefacere    per    epistolam.     Aut    hoc 


modo :  Possem  gloriari  de  potestate  mea ; 
non  faciam  tamen,  ne  videar,  elc.  Verum 
nostra  lectio ,  cui  consonat  Ambrosiana, 
sensum  habet  absque  dubio  commodiorem, 
et  pro  ea  sunt  nonnulli  codices  Graeci, 
inter  quos  Complutensis.  Tale  est  igitur, 
quod  dicit:  Ut  autem  non  videar  terrere 
vos  velle  et  metum  incutere  per  epistolas, 
quasi  praesens  nihil  audeam ;  sequitur 
parenthesis  : 

10.  (Quoniam  quidem  epistolae,  in- 
quiunt,  graves  sunt  et  fortes.)  Graece: 
inquit,  singulari  numero,  nam  et  superius 
singulariter  dixerat :  Si  quis  confidit,  etc. 
et  infra,  velut  uni  respondens,  dicit :  Hoc 
cogitet,  qui  ejusmodi  est.  Quamquam  de 
numero  non  admodum  refert ;  neque  enim 
unus  tantum  erat,  a  quo  talia  dicebantur. 
Epistolae  quidem,  inquiebant,  minaces  ac 
terribiles  sunt,  tonant  ac  fulminant, 
magnamque  potestatem  et  autoritatom 
ostendunt.  Enallage  numeri  est;  nam  de 
una  tantum  epistola  loquebatur,  quam  ad 
Corinthios  scripserat,  in  qua  quaedam 
habentur  minacia  et  autoritatis  plena, 
maxime  sub  extremum  capitis  4.  et  toto 
capite  5.,  ubi  de  incestuoso  Satanae  tra- 
dendo  aliisque  excommunicandis  agitur. 

Praesentia  autem  corporis  infirma. 
Id  est :  Cum  praesens  est,  humiliter,  de- 
misse  ac  timide  se  gerit,  tamquam  nullius 
sit  autoritatis.  Fere  similiter  in  sequen- 
tibus  de  infirmitate  loquitur  Apostolus, 
cap.  11.  et  12.,  ubi  se  in  infirmitatibus 
gloriari  dicit,  et  cap.  13.:  quando  nos 
infirmi  sumus.  Item  1.  epist.  cap.  2. : 
Et  ego  in  infirmitate,  etc.  vers.  3.  Porro 
praesentiam  corporis  inrirmam  opponebat 
adversarius  epistolarum  fortitudini,  sicut 
earum  gravitati  id,  quod  sequitur: 

Et  sermo  contemptibilis.  Graece  con- 
temptus ,  participium,  id  est,  dejectus, 
humilis,  et  per  hoc  conteinptui  expositus; 
utpote  in  quo  nulla  loquentis  severitas 
appareret,  sicut  in  epistolis.  Non  igitur 
hoc  ab  aemulis  Pauli  dicebatur  tamquam 
nitorem  et  eloquentiam  sermonis  ei  detra- 
hentibus,  ut  quidam  intcrpretati  sunt; 
hac  enim  parte  sermo  ejus  non  differebat 
ab   epistolis;    sed   quoad   autoritatem   et 

potestatis  significationem  negabant,  ser- 
monem  praesentis  cum  epistolis,  quas 
absens  scribebat,  convenire.  Huc  autem 
usque  parenthesis;  nunc  orationem,  quam 
suspensam  reliquerat,  absolvit. 

11.  Hoc  cogitet,  qui  ejusmodi  est.  Id 
est:  Hoc  reputet  ac  persuasum  habeat, 
quisquis  est,  qui  talia  dicit. 

Quia,  quales  swnus  verbo  per  epislo- 
las  absentes;  nominandi  casus  est  ab- 
sentes. 

Tales  et  praesentes  in  facto.  Graece : 
tales  et  praesentes  opere.  Sensus :  Cogi- 
tet,  quod,  quales  sumus  absentes,  sermone 
transmisso  per  epistolam,  nempe  pote- 
statem  nostram  ac  severitatem  ostenden- 
tes ,  tales  etiam  sumus  praesentes ;  nec 
solum  sermone,  sed  et  opere,  scilicet  cum 
opus  est.  Vel:  tales  erimus  praesentes, 
postquam  istuc  advenerimus.  Unde  dicit 
cap.  12,  se  metuere,  ne  inveniatur  a 
Corinthiis,  qualem  non  velint,  et  cap. 
13. :  Si,  inquit,  venero  iterum,  nonpar- 
cam. 

12.  Non  enim  audemus  inserere,  aut 
comparare  nos  quibusdam,  qui  se  ipsos 
commendant.  Arrogantiae  et  immodestiae 
crimen,  superioribus  verbis  a  sedepulsum, 
hic  jam  Apostolus  in  adversarios  regerit. 
Neque  vero ,  inquit,  audemus ,  id  est, 
sustinemus,  in  animum  inducimus  connu- 
merare  aut  comparare  nos  quibusdam,  qui 
se  ips,os  magni  faciunt,  seque  passim  apud 
omnes  ambitiose  et  gloriose  commendant, 
quum  a  rebus  ipsis  non  commendentur. 
Videlicet  aemulos  suos  intelligit  pseud- 
apostolos ,  quibus  sese  conferre  velle, 
turpe  et  indignum  judicat.  Verbum  Grae- 
cum  audere  pro  sustinere  posuit  et  alibi, 
ut  Eom.  5. :  Nam  pro  bono  forsitan  quis 
audeat  mori.  Quamquam  Oecumenius  et 
alii  nonnulli  dictum  putant  ironice:  Non 
audemus,  quasi  dicat :  Illi  tam  magnos 
se  faciunt,  ut  non  audeamus  nos  censere 
cum  talibus.  Porro  verba  illa:  inserere 
et  companare,  in  Graeco  affinitatem  inter 
se  habent ;  ut  si  Latine  dicamus :  inferre 
aut  conferre. 

Sed  ipsi  in  vobis  nosmet  ipsos  me- 
tientes ,    et    comparantes  nosmet  ipsos 


nobis.  Ut  juxta  hanc  nostram  lectionem 
perfecta  sit  oratio,  participia  verbis  inter- 
pretanda  sunt :  metimur  et  comparamus ; 
idque  hoc  sensu:  Sed  metimur  nos  ea 
mensura,  quae  nobis  convenit,  et  ad  eam 
nosmet  comparamus.  Hoc  est:  Ea  tautum 
de  nobis  dicimus,  quae  factis  nostris  et 
veritati  respondent,  quaeque,  uti  S.  Tho- 
mas  ait,  proportionata  sunt  nobis.  Nam 
gloria  nostra  testimonium  est  conscien- 
tiae  nostrae,  quemadmodum  dixit  capite 
1.  Quae  expositio  apud  Oecumenium 
quoque  legitur.  Caeterum  Ambrosianus 
textus  orationem  absolvit  adjungendo, 
quod  sequicur:  Non  in  immensum  glo- 
riabimur,  sublatis  duabus  voculis  mediis  : 
nos  autem.  Quod  mirum  est,  cum  in  om- 
nibus  aliis  sint  exemplaribus,  tam  Latinis, 
quam  Graecis.  At  vero  in  Graecis  omni- 
bus  additur:  oo  aoviouaiv,  non  intelli- 
gunt;  eaque  additione  perficitur  oratio. 

Sciendum  est  autem,  pronomen  Grae- 
cum  saoxGUQ  indeterminatae  esse  personae, 
sic  ut  diversis  accommodetur  personis, 
prout  exigit  structura  sermonis ;  quod 
noster  interpres  vertit:  nos ,  et  nosmet 
ipsos.  Quare  cum  Graeci  legant  verbo 
tertiae  personae:  non  intelligunt,  eorum 
lectio  versionem  postulat  hujusmodi :  Sed 
ipsi ,  in  se  ipsis  se  ipsos  metientes,  et 
comparantes  se  ipsos  sibi  ipsis,  non  in- 
telligunt.  Quod  Graeci  sic  exponunt:  Sed 
ipsi  adversarii  nostri  semet  ipsos  metien- 
tes  atque  aestimantes  suo  ipsorum  animo 
ac  judicio,  et  comparantes  semet  ipsos 
sibi,  quales  se  suo  judicio  fingunt;  aut 
certe  commendantes  sese  mutuo,  et  glo- 
riam  ab  invicem  accipientes,  non  intelli- 
gunt,  quam  se  ridiculos  aliis  exhibeant, 
ut  supplet  Theophylaclus ;  aut:  non  in- 
telligunt,  quam  sint  arrogantes,  seseque 
fallant,  quemadmodum  secundum  quan- 
dam  expositionem  supplet  Oecumenius; 
aut  denique  non  intelligunt,  neque  quae 
loquuntur,  neque  de  quibus  affirmant; 
ut  ex  alio  loco  Apostoli  supplet  Augusti- 
nus  in  enarr.  Psalmi  34. ;  legit  euim  ille 
hunc  locum  eo  modo,  quo  Graeci;  non  ibi 
tantum,  verum  et  alibi,  ut  in  Psalmum 
118.  et  141.,  et  lib.  22.  contra  Faustum, 

cap.  27.,  ubi  et  juxta  Graecorum  senten- 
tiam  ea  verba  exponit. 

Veruntamen  satis  apparet,  coactum 
videri,  ut  hujusmodi  supplementa  sermoni 
Apostolico  adhibeantur.  Sane  probabilius 
est,  juxta  consuetudinem  Graecae  linguae 
participia  pro  verbis  infinitivis  esse  posita, 
ut  sensus  sit :  Sed  ipsi,  arrogantia  et  am- 
bitione  excaecati,  non  intelligunt,  semetiri 
et  comparare  semet  ipsos  magnosque  fa- 
cere  ex  suo  ipsorum  judicio;  quod  est 
hominum  sibi  immodice  placentium.  Porro 
Hentcnius,  Oecumenii  interpres,  Graecam 
leclionem  diverso  adhuc  modo  reddidit; 
idque  congruenter  cum  scholio,  quod 
primo  loco  ab  Oecumenio  adfertur,  de 
quo  ipsum  locum  consule ;  simul  et  anno- 
tationem  marginalem  interpretis,  qua  do- 
cet,  unde  nata  apud  Graecos  sit  exposi- 
tionum  diversitas. 

13.  Nos  autem  non  in  immensum 
gloriabimur.  In  immensum ,  Graece : 
siC  xa  ausTpa,  id  est,  ullra  modum ;  seu 
potius,  ultra  terminum  ac  metas  laboris 
nostri  in  Evangelio.  Videntur  enim  pseud- 
apostoli,  quemadmodum  annotavit  Theo- 
phyl.  et  Oecumenius ,  sese  mendaciter 
jactitasse,  quod,  juxta  Psalmi  versiculum, 
usque  ad  fines  orbis  terrae  propagassent 
Evangelium  Christi;  quod  erat  in  immen- 
sum  gloriari.  Nos  autem,  inquit,  non  ita 
gloriari  volumus. 

Sed  secundum  mensuram  regulae, 
qua  mensus  est  nobis  Dcue.  Graece: 
qua  vel  quam  partitus  est  nobis  Deus. 
Nec  secus  habet  Ambrosianus  textus. 
Videtur  autem  noster  interpres  legisse: 
§ueTp7]OcV  pro  suipiasv. 

Mensuram  pertingendi  usque  ad  vos. 
Graece:  usque  etiam  ad  vos.  Sensus 
verborum  est :  Sed  gloriabimur  secundum 
mensuram  regulae  a  Deo  nobis  piaescri- 
ptae,  qua  nimirum  partitus  est  nobis  por- 
tionem  nostram  in  opera  Evangelii.  Quae 
quidem  sic  alias  multas  provincias,  qui- 
bus  praedicavimus,  comprehendit,  ut  etiam 
ad  vos  usque  pertigerit,  vosque  etiam 
includat.  Metaphora  est  a  fabris  sumpta, 
qui  ad  amussim  operantur,  et  regulam,  a 
magistro  operis  praescriptam,  non  permit- 


tuntur  excedere.  Dicit  autem,  Deum  sibi 
nartitum  esse  hujusmodi  mensuram,  non 
quod  praeceptum  haberet  a  Deo  illuc 
usque  perferendi  Evangelium,  et  non  ultra, 
tamquam  certis  sibi  terminis  ad  praedi- 
candum  praefixis,  quos  praeterire  non 
liceret;  quod  velle  videtur  Cajetanus, 
contra  illud  Christi  ad  Apostolos,  Matthaei 
ultimo :  Euntes  docete  umnes  gentes; 
scd  quia  totum  illud,  in  quo  secundum 
veritatem  gloriari  poterat,  erat  ei  distri- 
butum  a  Deo;  et  proinde  si  gloriatus 
fuisset  ultra  modum  ac  terminos  sui  la- 
boris,  sicut  pseudapostoii  faciebant,  fuisset 
ea  gloriatio  supra  mensuram  ipsi  datam 
a  Deo ;  et  hoc  modo  rectius  Apostolum 
intellexit  Aquinas. 

14.  Non  enim  quasi  non  pertingentes 
advos,  superextendimus  nos.  Immoratur 
in  metaphora  mensurae  et  regulae.  Neque 
enim,  inquit,  objici  nobis  potest,  quod, 
quum  de  vobis  ut  filiis  gloriamar,  exten- 
damus  nos  ultra  mensuram ;  quasi  revera 
non  pertingamus  usque  ad  vos  per  regu- 
lam,  quam  partitus  est  nobis  Deus ; 

Usque  ad  vos  enim  pervenimus  in 
Evangelio  Christi.  Graece :  Nam  et  us- 
que  ad  vos  pervenimus  in  Evangelio 
Chrisii.  Id  est:  Nam  utique  manifestum 
est,  etiam  usque  ad  vos  Corinthios  per- 
venisse  nos  in  Evangelio  Christi  propa 
gando;  ut  proinde  veraciter  ac  merito 
possim  de  vobis,  ut  filiis,  et  ut  opere  meo, 
gloriari  ac  dicere:  In  Christo  Jesu  per 
Evangelium  ego  vos  genui,  et:  Opus 
meum  estis  in  Domino  1  Cor.  4.  et  9. 

15.  Non  in  immensum  gloriantes  in 
alienis  laboribus.  Sensus  est:  Et  per 
hoc,  dura  de  vobis  gloriamur  ut  filiis 
nostris  in  Christo ,  dumque  eo  jure  pote- 
statem  nobis  in  vos  adscribimus,  non  glo- 
riamur  extra  mensuram  nostrain,  ac  super 
alienis  laboribus,  uti  faciuntaemuli  nostri. 

Spem  \iutem  habentes  crescentis  fidei 
vestrae.  Genitivi  sunt  in  Graeco  absolute 
positi,  quos  reddere  conveniebat  per  ab- 
lativos :  crescente  fide  vestra. 

In  vobis  magnificari  secundum  regu- 
lam  nostram  in  abundantiam.  Sensus 
hujus  partis  est :   Atque  adeo   speraraus 

fnturnm,  ut,  cresceiite  et  augescente  per 
nostrum  ministerium  fide  vestra,  niagnifi- 
cemur  in  vobis,  hoc  est,  majorem  et 
auctiorem  de  vobis  laudem  acquiramus, 
ut  etiam  abundantius,  id  est,  amplius, 
quam  hactenus,  gloriari  possimus;  et 
quidem  secundum  regulam  nostram,  id 
est,  mensuram  ac  terminos  laboris  nostri. 
Particulam:  in  abundantiam  construimus 
cum  verbo  magnificari ,  Graeca  scholia 
secuti;  tametsi  possit  alioqui  cum  eo, 
quod  proxime  praecedit,  ordinari  hoc 
sensu:  secundum  regutam  nostram  ex- 
tensam  et  ampliatam ;  nam  fides  crescens, 
id  est,  in  plures  dilatata,  argumentum 
erat  etiam  ampliatae  regulae. 

16.  Eiiam  in  illa ,  quae  ultra  vos 
sunt,  evangelizare.  Etiam  in  Graeco 
non  est ;  supplenda  tamen  conjunctio,  quae 
partem  hanc  superiori  copulet.  Ambrosia- 
nus  textus  sensum  magis,  quain  verba 
reddidit ,  hoc  pacto  :  Et  ut  etiam  in  re- 
gionibus ,  quae  ultra  vos  sunt,  evange- 
lizem.  Sentit  enim  Apostolus,  se  sperare, 
ut  non  modo  suam  ex  Evangelio  gloriam 
usque  ad  Corinthios  protensain ,  fide  eo- 
rum  crescente,  majorem  faciat;  verum 
etiam  futurum,  ut  Evangelium  importet 
in  ulteriora  Corinthiis  loca,  regula  nimi- 
rum  ipsius ,  jubente  ac  volente  Deo,  lon- 
gius  extensa  atquc  porrecta.  Unde  se- 
quitur : 

Non  in  aliena  regula  in  iis,  quae 
praeparata  sunt ,  gloriari.  Graece:  in 
ea,  quae  parata  sunt,  gloriari.  Dubium 
est  autem  utrum  intelligat  parata  a  se,  an 
ab  aliis.  Ex  quo  nascitur  diversus  sensus. 
Si  enim  parata  a  se,  sensus  erit:  Ut  non 
in  aliena  regula  atque  in  alienis  laboribus, 
sed  in  his,  quae  nostro  labore  parata 
fuerint,  gloriemur.  Sin  autem  parata  ab 
aliis,  erit  hic  intellectus:  Ut  non  in  aliena 
regula ,  videlicet  in  iis,  quae  jam  ab  aliis 
occupata  sunt,  et  per  Evangelii  culturam 
praeparata ,  gloriemur :  quemadmodum 
pseudapostoli  faciunt,  gloriantes  de  alie- 
nis.  Est  et  tertius  commentarius,  qui 
praeparata  exponit  a  Deo  nobis  com- 
missa. 

Verum  secundus  sensue,   quem   pleri- 


que  tradunt  interpretes,  tam  Graeci,  quam 
Latini,  prae  caeteris  videtur  nobis  Apo- 
stoli  mentem  explicare.  Conferendus  est 
autem  hic  locus  cum  eo,  qui  est  Rom.  15., 
ubi,  pseudapostolorum  jactantiam  tacite 
perstringens,  sic  ait:  Non  enim  audeo 
aliquid  loqui  eorum,  quae  per  me  non 
efficit  Christus  in  obedientiam  gentium. 
Et  nonnullis  interpositis :  Sic  autem  prae- 
dicavi  Evangelium  hoc;  non  ubinomi- 
natus  est  Christus,  ne  super  alienum 
fundamentum  aedificarem;  sed  sicut 
scriptum  est :  Quibus  non  est  annuntia- 
tum  de  Deo ,  videbunt,  etc. 

17.  Qui  autem  gloriatur,  in  Domino 
glorietur.  Quoniam  frequentem  gloriatio- 
nis  mentionom  fecerat,  denique  nunc 
brevi  sententia  docet,  iu  quibus  rebus  sit 
gloriandum;  utpote  non  in  falsis  aut  alie- 
nis  bonis  tamquam  propriis,  quomodo 
gloriabautur  pseudapostoli;  necjue  in  ma- 
lis ,  quae  a  Deo  non  sunt ,  quomodo  ille, 
cui  dicitur  in  Psalmo :  Quid  gloriaris  in 
malitia?  et  de  quibus  Pioverb.  1.:  Lae- 
tantur ,  cum  male  fecerint,  et  exsultant 
in  rebus  pessimis;  sed  in  bonis,  quae 
vere  quis  habeat,  quaeque  proinde  sint 
illi  a  Deo  per  Christum.  Quicumque,  in- 
quit,  gloriatur,  sive  ego,  sive  alius  qui- 
libet,  glorietur  in  Domino  Chri3to ;  id  est, 
de  iis  tantum  glorietur ,  quae  a  Deo  per 
Christum  accepit,  atque  ab  co  se  acce- 
pisse  agnoscat,  et,  ut  ait  S.  Tiiomas  in 
comment. ,  totum  ,  quod  cedit  ad  gloriam 
suam.  referat  in  Deum;  juxta  illud  1  Cor. 
4.:  Quid  habes,  quod  non  accepisti?  et 
ad  Galat.  ult. :  Mihi  absit  gloriari ,  nisi 
in  cruce  Domini  noctri  Jesu  Christi. 
Vide,  quae  dicta  sunt  ad  1  Corinth.  1.  in 
fine. 

18.  Non  enim ,  qui  se  ipsum  com- 
mendat ,  ille  probatus  est;  sed  quem 
Deus  rommendat.  Gnorcica  sententia 
claudit  superiora.  Deus,  Graece  et  Sy* 
riace:  Dominus,  adstipulante  etiam  Am- 
brosiano ,  cum  nonnullis  mss.  Latinis. 
Sensus  est:  Non  statim  in  veritate  pro- 
batus  est  et  gloria  dignus,  quisquis  se 
ipsum  commendat.  Multi  enim  commen- 
dant  se  ipsos  a  bonis ,  oon  suis,  sed  falsis 

aut  alienis,  sicut  faciebant  pseudapostoli ; 
multi  quoque  se  commendant  a  suis  tam- 
quam  non  aliunde  acceptis,  sicut  Judaei 
et  Pelagiani ;  sed  ille  demum  probatus 
est,  quem  Deus  commendat ,  id  est, 
commendabilem  ex  iis,  quae  vere  per 
eum  operatur ,  ostendit.  Nam  Deus ,  ut 
annotat  B.  Thomas,  est  causa  totius  boni 
operis  per  hoinines  facti.  Vel :  Quem 
Deus  commendat ,  id  est,  cui  Christus 
per  meritum  suum  vere  communicat  ea, 
per  quae  commendetur.  Ex  dicta  exposi- 


tione  facile  intelligitur ,  Paulum  adversus 
suam  hanc  doctrinam  non  peccasse  com- 
mendando  se  ipsum  hominibus,  secundum 
illud,  quod  superius  dixit,  capite  4.:  Sed 
in  manifestatione  veritatis  commendan- 
tes  nosmetipsos  ad  omnem  conscientiam 
hominum  coram  Deo  ;  nam  addendo  :  in 
manifestatione  veritatis,  et:  coramDeo, 
satis  significavit,  ita  se  commendasse  se- 
met  ipsum  hominibus ,  ut  a  Domino  Deo 
commendaretur ,  juxta  sensum  jam  ex- 
plicatum . 


CAPDT   UNDECIMUM. 

Utinain  sustineretis  modicum  quid  insipientiae  raeae,  sed  et  sup- 
portate  me;  2.  aemulor  enim  vos  Dei  aemulatione.  Despondi  enim  vos 
uni  viro,  virginem  castam  exhibere  Christo1).  3.  Timeo  autem,  ne,  sicut 
serpens  Hevam  seduxit  astutia  sua^),  ita  corrumpantur  sensus  vestri,  et 
excidant  a  simplicitate ,  quae  est  in  Christo.  4.  Nam  si  is,  qui  venit, 
alium  Christum  praedicat,  quem  non  praedicavimus,  aut  alium  spiritum 
accipitis,  quem  non  accepistis;  aut  aliud  Evangelium 3) ,  quod  non 
recepistis:  recte  pateremini.  5.  Existimo  enim,  nihil  me  minus  fecisse 
a  magnis  Apostolis4).  6.  Nam  etsi  imperitus  sermone,  sed  non  scien- 
tia;  in  omnibus  autem  manifestati  sumus  vobis.  7.  Aut  numquid  pecca- 
tum  feci,  me  ipsum  humilans,  ut  vos  exalteraini?  quoniam  gratis  Evan- 
gelium  Dei  evangelizavi  vobis5)?  8.  Alias  Ecclesias  exspoliavi,  accipiens 
stipendium  ad  ministerium  vestrum.  9.  Et  cum  essem  apud  vos,  et  egerem, 
nulli  onerosus  fui;  nani;  quod  mihi  deerat6),  suppleverunt  fratres,  qui 
venerunt  a  Macedonia ;  et  in  omnibus  sine  onere  me  vobis  servavi 7),  et 
servabo.  10.  Est  veritas  Christi  in  me,  quoniam  haec  gloriatio  non 
infringetur  in  me  in  regionibus  Achajae  8).  11.  Quare?  Quia  non  diligo 
vos?  Deus  scit.  12.  Quod  autem  facio  et  faciam,  ut  amputem  occa- 
sionem  eorum,  qui  volunt  occasionem ,  ut,  in  quo  gloriantur,  inveniantur 
sicut  et  nos.  13.  Nam  ejusmodi  pseudoapostoli  sunt  operarii  subdoli, 
transfigurantes  se  in  Apostolos  Christi.  14.  Et  non  mirum;  ipsc  enim 
Satanas  transfigurat  se  in  Angelum  lucis9).  15.  Non  est  ergo  magnum, 
si  ministri  ejus  transfigurentur  velut  ministri  justitiae,  quorum  finis  erit 
secundum  opera  ipsorum.  16.  Iterum  dico  (ne  quis  me  putet  insipien- 
tcm  esse.    alioquin  velut  insipientem  accipite  me,  ut  et  ego  modicum  quid 


6)  Vers 
Mattb.  4,  6. 


*)  Eph.  5,  24.  seq.     2)  1  Mos.  3,  4.     3)  Gal.   1,  7.  seq.     *)  Cap.  12,  11.     I  Cor.  15.   10. 
;.  9.      1  Cor.  9,   18.     «)  Phil.  4,    15.     7)  Act.  18,   3.     *)  {  cor.  9,    15.     »)  Cap.  2,   2. 

glorier).  17.  quod  loquor,  non  loquor  secundum  Deum,  sed  quasi  in  insipien- 
tia,  in  hac  substantia  gloriae.  18.  Quoniam  multi  gl.oriantur  secundum 
carnem,  et  ego  gloriabor  *).  19.  Libenter  enim  suffertis  insipientes,  cum  sitis 
ipsi  sapientes.  20.  Sustinetis  enira.  si  quis  vos  in  servitutem  redigit,  si  quis 
devorat,  si  quis  accipit,  si  quis  extollitur,  si  quis  in  faciera  vos  caedit. 
21.  Secundum  ignobilitatem  dico,  quasi  nos  infirmi  fuerimus  in  hac  parte. 
In  quo  quis  audet  (in  insipientia  dico),  audco  et  ego :  22.  Hebraei  sunt, 
et  ego2);  Israelitae  sunt.  et  ego:  semen  Abrahae  sunt,  et  ego:  23. 
Ministri  Christi  sunt  (ut  minus  sapiens  dico).  plus  ego :  in  laboribus 
plurimis,  in  carceribus  abundantius.  in  plagis  supra  modum,  in  mortibus 
frequenter 3).  24.  A  Judaeis  quinquies.  quadragenas,  una  minus,  accepi. 
25.  Ter  virgis  caesus  sum:  semel  lauidatus  sum  4) ;  ter  naufragium  feci 5), 
nocte  et  die  in  profundo  maris  fui ;  26.  in  itineribus  saepe,  periculis 
fluminum.  periculis  latronum,  periculis  ex  genere,  periculis  ex  gentibus, 
periculis  in  civitate,  periculis  in  solitudine ,  periculis  in  mari,  pcriculis 
in  falsis  fratribus;  27.  in  labore  et  aerumna,  in  vigiliis  multis,  in  fame 
et  siti,  in  jejuniis  multis,  in  frigore  et  nuditate6),  28.  praeter  illa, 
quae  extrinsecus  sunt ,  instantia  mea  quotidiana,  sollicitudo  omnium 
Ecclesiarum.  29.  Quis  infirmatur,  et  ego  non  infirraor?  quis  scandali- 
zatur,  et  ego  non  uror?  30.  Si  gloriari  oportet :  quae  infirmitatis  meae 
sunt,  gloriabor7).  31.  Deus  et  Pater  Domini  nostri  Jesu  Christi,  qui 
est  benedictus  in  saecula,  scit,  quod  non  mentior.  32.  Damasci  prae- 
positus  Gentis  Aretae  regis  custodiebat  civitatem  Damascenorum,  ut  me 
comprehenderet8);  33.  et  per  fencstram  in  sporta  diraissus  sum  per 
murum ,    et  sic  effugi  manus  ejus. 


SIMARIIM  CAPITIS  IXDECMI. 

Praefatur  Apostolus,  non  esse  gloriandum,  nisi  in  Domino,  nec  eum,  qui  se  ipsum  commendat. 
probatum  esse,  si  non  a  Domino  commendetur:  hic  jam  accingitur  ad  gloriandum  et 
commendandum  se  ipsum;  quod  facit  toto  ferme  hoc  capite  et  sequenti.  Verum  id  non 
nisi  secundum  veritatem  et  in  Domino,  atque  ad  hoc  ipsum  necessitate  compulsus,  quod 
videret  Corinthiorum  salutem  non  leviter  offendi,  si  ipse  apud  eos  contemptus  haberetur. 
ac  pseudapostoli  essent  in  pretio;  dicit  ergo: 

1.  Utinam  sustineretis  modicum  quid 
insipientiae  meae.  Pro  quo  Graece  est: 
Utinam  sustinereiis  me  paululum  in 
i?isipientia ,    sive    quoad    insipientiam. 


vf]Z-  Nam  quod  Erasmus  (quem  impru- 
denter  in  ea  re  secutus  est  Cajetanus) 
vertendum  potius  putavit,  sustinuissetis, 
seu  tolerassetis ,  quod  in  Graeco  sit  ver- 
Interpres  videtur  eandem  lectionem  Grae-  i  bum  praeteriti  imperfecti ,  non  animad- 
ce  babuisse,    quam   duo  Graeci   codices      vertit,  hujusmodi  verbum  apud  Graecos 


a  Roberto  signati:  \v.v,ov;  ti  t^c;  acppo3'j- 


aliquando  vim  habere  praesentis  optativi, 


»j  Vers.  22.  Phil.  3,  4.  seq  *)  Vrt.  22,  -i.  Phil.  3,  5.  Kom.  11.  1.  *)  Cap.  4.  11. 
1  Cor.  15,  10.  i)  Aci.  14.  18.  16.  22.  *j  Aci.  27.  41,  6)  I  Cor.  4.11.  7)  Cap.  12,  5. 
*)  Act.  9,  24.  seq. 

6icut  et  eo  loco,  Rom.  9. :  Optabam  ana- 
thema  esse.  Certe  in  paraphrasi  sua  a 
communi  interpreium  versione  et  sensu 
non  recedit.  Optat  enim  et  petit  Aposto- 
lns  a  Corinthiis,  ut  paulisper  sustineant 
ipsius  insipientiam,  quam  intelligit  in 
gloriatione  et  commendatione  sui  ipsius. 
Loquitur  autem  ad  hunc  modum,  non 
quod  vera  esset  insipientia,  sic  gloriari 
quomodo  ipse  gloriari  intendit,  ut  propte- 
rea  sustinendus  esset,  tamquam  rem  stul- 
tam  faciens;  sed  quia  gloriari  et  laudare 
seipsum,  vulgo  judicatur  esse  opus  homi- 
nis  insipientis  ac  vani,  estque  revera  talc, 
nisi  justa  aliqua  necessitas  excuset.  Unde 
sapiens  prapcipit  Proverb.  27.:  Laudet 
te  alienus,  et  non  os  tuum.  Sed  etsi 
justa  ratio  cogat  aliquem,  ut  seipsum 
laudet,  sicut  hoc  loco  Paulum,  non  tamea 
evadet,  quin  apud  eos,  qui  causam  facti 
vel  ignorant,  vel  non  considerant,  habea- 
tur  insipiens,  et  propter  hoc  Apostolus  in 
consequentibus,  ubi  laudes  suas  explicat, 
modo  insipientem ,  modo  quasi  insipien- 
tem  se  vocat. 

Sed  et  supportaie  me.  Vel :  sustinete 
me ;  est  enim  in  Graeco  idem  verbum 
cum  superiori.  Potest  autem  indicative 
verti:  sustinetis ,  atque  in  eum  sensum 
exponunt  Graecorum  scholia;  quasi  dicat 
Apostolus:  Imo  vero  sustinetis  me;  faci- 
tis ,  quod  opto ;  persuasum  habeo ,  vos 
ita  me  diligcre ,  ut  facile  me  tolcretis  in- 
sipienter  loquentem.  Nostrae  lectionis 
sensus  est:  Quod  opto,  ut  meam  insipien- 
tiam  toleretis,  id  etiam  peto ,  ut  faciatis. 
Autor  Ambrosiani  textus  pro  Graeco 
verbo  ambiguo  Latinum  aeque  ambiguum 
reposuit,  hoc  pacto  :  Sed  et  patimini  me. 
Sensui  nostrae  lectlonis  probe  respondet 
ratio  subjuncta,  propter  quam  merito  fa- 
cere  debeant  Corinthii,  quod  Apostolus 
petit. 

2.  Aemulor  enim  vos  Dei  aemula- 
tione.  Vim  Graecorum  vocabulorum  La- 
tina  non  exprimunt;  proinde  textus  Am- 
brosianus,  retentis  Graecis ,  ita  legit: 
Zelatus  enirn  sum  vos  Dei  zelo,  hoc  est, 
nt  alii  vertunt:  zelotypus  sum,  erga  vos 
Dei  zelo.     Sermo  translatus  ab  iis,   qui 


vel  uxores  suas,  vel  virgines  suae  custo- 
diae  commissas  sic  amant,  ut  non  ferant, 
alienum  quemquam  cum  iis  miscere  collo- 
quium,  aut  ab  iis  amari;  quem  affoctum 
Graeci  zelotypiam  nominant.  Quo  sensu 
Deus  in  Scripturis  aliquando  zelotes  erga 
nos  dicitur;  quod  sic  amari  et  coli  a  nobis 
velit,  ut  non  ferat  in  amore  rivalem. 
Dicit  autem  Apostolus :  Dei  zelo ,  vel  ut 
hunc  zelum  suum  sigaificet  non  esse 
vitiosum,  qualis  est  huraana  zelotypia: 
sed  secundum  Deum ,  et  ad  Deum ;  vel 
ut  ostendat,  se  non  pro  semet  ipso  zelo- 
typum  esse,  sed  pro  Deo  ac  Domino  suo, 
id  est ,  Christo  sponso ,  cujus  ipse  sit  pa- 
ranymphus ,  qui  sponsam  acceperit  custo- 
diendam ,  ut  intactam  er.m  sponso  exhi- 
beat.  Ttaque  dicens :  Dei  zelo ,  tacite 
Christum  innuit  esse  Deum ;  atque  hic 
sensus  optime  convenit  cum  verbis  se- 
quentibus,  quibus  officium  paranymphi 
declarat,  et  sponsum  Christum  aperte 
commonstrat. 

Despondi  enimvosuniviro,  virginem 
castam  exhibere  Chriato.  Pro  despondi 
Graece  est:  aptavi,  quemadmodum  et 
apud  Augustinum  legitur  libr.  2.  de  Ge- 
nesi  contra  Manich.,  lib.  15.  contra  Faust. 
cap.  13. ,  et  lib.  de  bono  vid.  cap.  10. 
Ambrosianus  legit:  paravi  ;  nonnulli  ver- 
tunt:  adjunxi.  Sensus  nutem  est:  Ego 
quippe,  tamquam  spiritualium  nuptiarum 
pronubus  et  paranymphus ,  aptavi  ac  de- 
spondi  vos  uni  viro ,  scilicet  Christo :  ut 
vos  illi  exhibeam ,  tradam ,  assignem,  vir- 
ginem  castam  et  incorruptam.  Significat, 
Corinthiorum  Ecclesiam ,  quam  alloqui- 
tur,  licet  ex  multis  collectam  personis, 
unam  esse  sponsam,  eamque  virginem, 
uni  viro  Christo  desponsatam ;  estque 
eadem  ratio  de  nnaquaque  Ecclesia  par- 
ticulari ,  maxime  vero  de  Ecclesia  uni- 
versali ,  cujus  Ecclesiae  particulares  sunt 
membra,  et  ad  quam  proprie  pertinent 
promissa  dotalia.  Dicitur  autem  virgo 
propter  integritatem  fidei  charitate  infor- 
matae;  quae  licet  non  sit  in  singulis 
membris ,  est  tamen  et  permanet  in  cor- 
pore  Ecclesiae.  Porro  desponsationis  hu- 
jus,   de  qua  Paulus  loquitur,   tempus  est 

praesens :  iit  enim  ea  per  fidem  et  baptis- 
mum ;  tempus  autem  thalami  nuptialis 
saeculum  est  futurum,  in  cjuo  conjunctio 
erit  indissolnbilis  Christi  cum  Ecclesia  et 
o.mnibus  ejus  membris.  Verba  sequentia 
declarant  necessitatem ,  quae  Paulum  ur- 
gebat  ad  tuendam  suam  adversus  pseud- 
apostolos  autoritatem,  ut  proinde  sup- 
portare  eum  Corinthii  debuerint,  laudes 
suas  commemorantem. 

3.  Timeo  autem,  ne ,  sicut  serpens 
Hevam  seduxit  astutia  sua.  Pro  ne 
Graece:  ne  quo  modo ,  quae  particula 
non  est  otiosa;  reddit  enim  serraonem 
Apostoli  vehementiorem. 

Ita  corrumpantur  sensus  vestri,  et 
excidant  a  simplicitate ,  quae  est  in 
Christo.  Illud:  et  excidant ,  neque  in 
Graecis  exemplaribus  habetur,  neque  apud 
Ambrosianum.  Augustinus  quoque  lib.  15. 
contra  Faust.  cap.  3.,  et  libro  22.  cap.  4., 
citans  hunc  Apostoli  locum ,  partem  eam 
praetermisit ,  ut  verisimile  sit,  ab  inter- 
prete  vel  quopiam  alio  explicandae  sen- 
tentiae  causa  additam  esse.  Quod  vero 
anud  eundem  Ambrosianum,  necnon  anud 
Augustinum  duobus  locis  jam  indicatis 
pro  simplicitate  legitur :  castitate,  videri 
potest  ex  eo  accidisse,  quod  diversus 
interpres  uiversum  vocabulum  in  Graeco 
legerit:  dyvoryjTOQ  pro  drcXoT^Toq.  Sen- 
sus  est:  Metuo.  nequopacto,  sicut  dia- 
bolus ,  serpens  ille  antiquus ,  per  serpen- 
tem  corporeum  seduxit  Hevam,  matrem 
nostram ,  astutia  seu  versutia  sua  (nam 
dictio  Graeca  uavoupyia  versutiam  pro- 
prie  significat),  ita  per  hos,  pseudaposto- 
los  corrumpantur  sensus  mentis  vestrae 
(Graece  voi\\iOLza  dixit  Apostolus)  ac  dimo- 
veantur  a  virginali  simplicitate,  quae  est 
in  Christo ,  Graece  in  Christum,  id  est, 
a  simplici ,  pura  et  incorrupta  fido ,  quam 
habetis  in  Christum. 

Merito  hoc  metuebat  Apostolus,  quia 
pseudapostoli  serpentis  illius  erant  mini- 
stri ,  et ,  ut  infra  dicit ,  operarii  subdoli, 
transfigurantes  se  in  Apostolos  Christi; 
iidemque  per  dulccs  sermones  et  bene- 
dictiones  (sicut  dicitur  Rom.  ultimo)  se- 
ducebant  corda  innocentium.     Faciebant 


autem  hoc,  partim  humanam  introducendo 
sapientiam ,  partim  legem  Mosaicam  mi- 
scendo  cum  Evangelio  Christi.  Sed  cur 
non  dixit  Apostolus :  Sicut  serpens  Ada- 
mum  seduxit?  Respondet  ipse  Apostolus 
1  Tim.  2. :  Quia  Adam  non  est  seductus ; 
mulier  autem  seducta  in  praevarica- 
tione  fuit.  Id  vero  quo  sensu  dictum  sit 
ab  Apostolo ,  videndum  suo  loco.  Seduc- 
tionis  autem  Hevae  per  serpentem  nota 
est  historia ,  Gen.  3. 

4.  Nam  si  is ,  qui  venit ,  alium  Chri- 
stum  praedicat ,  quem  non  praedicavi- 
mus.  Removet  hic  Apostolus  excusatio- 
nem ,  qua  dicere  poterant  Corinthii ,  se 
non  esse  prohibendos  a  novis  raagistris 
audiendis,  utpot3  qui  praestantiora  trade- 
rent,  quam  Paulus  tradidisset.  Verbum 
venit  praesentis  lemporis  est,  Graece 
participium  ipxojxsvog,  veniens;  neque 
significatur  is,  qui  sponte  venit,  non 
missus ,  licet  id  urgeant  hoc  loco  pleri- 
que ;  nam  Christus  ipse ,  qui  missus  est  a 
Patre,  saepe  ipxofxsvog  vocatur.  Rursus 
in  Graeco  non  est :  Christum,  sed  Jesum. 

Aut  alium  spiritum  accipitis ,  quem 
non  accepistis.  Graece:  Aut  spiritum 
alterum  accipitis. 

Aut  aliud  Evangelium ,  quod  non 
recepistis.  Graece :  Aut  Evangelium  al- 
terum ,  quod  non  suscepistis.  Videtur 
autem  hic  repetendura  ex  primo  membro : 
praedicat. 

Recte  pateremini.  Vel :  sustineretis : 
est  enim  idem  verbum  Graecum  cum 
superiori,  quod  interpres  tribus  reddidit 
Latinis:  sustinere,  supportare,  et  pati : 
quod  admoneo,  ne  quis  inaniter  laboret, 
ut  illa  tria  distinguat.  Porro  locum  hunc 
quidam  sic  exponunt:  Nam  si  is,  qui 
post  me  supervenit  et  accedit  ad  vos  tan- 
quam  novus  magister  salutis,  Christum 
et  Evangelium  ejus  praedicat  excellen- 
tius,  quam  a  me  praedicatum  est;  aut  si 
ejus  ministerio  potiora  Spiritus  sancti 
dona  accipiatis  ,  quam  per  me  accepistis: 
recte  magistrum  ac  praedicatorem  hujus- 
modi  snstineretis.  Hic  commentarius  alium 
Christum  et  aliud  Evangelium  intelligit, 
non    diversum,    sed   aliter,    et   quidem 

melius  atque  excellentius  annuntiatum ; 
itemque  alium  spiritum  propter  excellen- 
tiora  dona.  Sic  autem  facile  ostenditur, 
huic  loco  non  esse  contrarium  illud  Apo- 
stoli  Gal.  1. :  Si  quis  vobis  evangeliza- 
verit  praeter  id,  quod  accepistis ,  ana- 
thema  sit. 

Verum  quoniam  haec  expositio  coactior 
est,  magis  placet,  ut  (quod  ex  Photio 
annotavit  Oecumenius)  intelligatur  Apo- 
stolus  uti  deductione  ad  absurdum  et  im- 
possibile,  quod  Corinthii  nullo  modo  con- 
cesserint;  nec  ipsi  pseudapostoli  dicebant, 
se  alium  Christum  praedicare.  Nam  si 
(inquit)  novus  magister  superveniens 
alium  Jesum  praedicat  a  nobis  non  prae- 
dicatam,  qui  vere  alius  su,  idemque  ex- 
cellentior  eo ,  quem  nos  praedicavimus ; 
aut  si  iilo  praedicante  alium  spiritum  acci- 
pitis,  eumque  praestantiora  dona  in  vos 
effundentem ,  quem  me  praedicante  non 
accepistis ;  denique  si  idem  ille  magister 
aliud  Evangelium,  idemque  praestabilius, 
id  est,  meliora  promissa  complectens,  quod 
me  praedicante  non  suscepistis ,  vobis 
annuntiat:  recte  sustineretis  talem  magi- 
strum ,  ejusque  ferretis  imperium  et  au- 
toritatem.  Jure  enim  sustinetur  et  in 
pretio  habetur,  qui  tradit  meliora.  Sed 
quia  nullo  modo  in  animum  inducitis  alium 
agnoscere  Jesum  Christum,  alium  spiri- 
tum ,  aliud  Evangelium ,  quam  a  nobis 
praedicatum ,-  sicut  revera  non  est  aliud, 
Gal.  1..  idcirco  non  potestis  ad  excusa- 
tionem  vestri  quidquam  tale  praetendere. 

Jam  vero  patet  et  hac  expositione, 
Apostolum  nihil  hic  dicere  contrarium 
anathemati ,  de  quo  Gal.  1.;  quin  potius 
hoc  ipsum,  quod  ad  Gal.  1.  anathemate 
damnat,  hoc  loco  tamquam  rem  absurdis- 
simam  adfert,  ad  subvertendam  pseud- 
apostolorum  autoritatem.  Vide  S.  Tho- 
mam  locum  hunc  in  comment.  bene  ex- 
plicantem. 

5.  Existimo  enim,  nihil  me  minus 
fecisse  a  magnis  Apostolis.  Graeca  sic 
fere  sonant:  Arbitror  enim,  nihil  me 
minus  fuisse  iis ,  qui  supra  modum 
Apostoli  sunt ;  et  ad  eum  modum  vertit 
interpres    capite    sequenti:    Nihil    enim 


minus  fui  ab  iis,  qui  sunt  supra  modum 
Apostoli,  ex  quo  loco  conjectura  sumi 
potest,  scripsisse  interpretem  hoc  loco : 
fuisse,  non:  fecisse.  Textus  Ambrosianus 
sic  habet:  Existimo  enim ,  me  in  nullo 
inferiorem  fuisse  iis ,  qui  valde  sunt 
Apostoli.  Valde  seu  supra  modum  Apc- 
stolos  vocat  eos,  qui  inter  Apostolos 
eximii  erant  et  summi;  quales  Petrus, 
Jacobus,  et  Joanues.  Nam  hos  nomina- 
tim  exprimit  Gal.  2.  et  columnas  vocat. 

Porro  quod  Apostolus  hac  parte  dicere 
vult,  tale  est:  Dicent  forte  adversarii,  se 
missos  a  praecipuis  Apostolis ,  et  doctri- 
nam  ab  illis  acceptam,  eamque  nostra 
meliorem ,  vobis  tradere.  Quibus  respon- 
deo ,  me  nulla  re ,  quod  ad  doctrinam 
attinet,  inferiorem  esse  magnis  illis  Apo- 
stolis.  Nam  communicato  cum  illis  Evan- 
gelio,  quemadmodum  ad  Galatas  2.  scri- 
bitur,  nihil  mihi  contulerunt;  itaque  nihil 
excellentius  habet  illorum  doctrina,  quam 
mea,  sed  eadem  prorsus  est.  Quare  nec 
isti  magistri ,  si  vere  magnorum  Aposto- 
lorum  discipuli  sunt,  et  ab  eis  missi  (quod 
tamen  eis  non  est  credendum) ,  quidquam 
adferre  possunt  excellentius  iis,  quae  a 
me  didicistis.  Quod  nonnulli  putant,  ipsos 
pseudapostolos  hoc  loco  per  ironiam  a 
Paulo  vocari  magnos  Apostolos,  tanquam 
sensus  sit :  Nihilo  sum  inferior  illis ,  qui 
seipsos  venditant,  magnis  Apostolis,  haud 
consonat  cum  locis  jam  citatis  cap.  seq. 
hujus  epist.  et  ad  Gal.  2. 

6.  Nam  etsi  imperitus  sermone ,  sed 
non  scientia.  Graece :  Sed  etsi  imperitus 
sermone.  Imperitus ,  Graece  idtcoTTjC, 
indoctus.  Haec  sententia,  quemadmodum 
bene  annotat  Ambrosianus ,  non  est  refe- 
renda  ad  superiorem ,  quasi  Paulo  fuerit 
objectum  aut  objici  potuerit,  quod  saltem 
eloquentia  et  sermonis  peritia  minor  esset 
magnis  Apostolis,  atque  ad  hoc  respon- 
deat:  Etsi  imperitus  sum  sermone,  sed 
non  scientia.  Neque  enira  inagni  Apostoli, 
quos  ex  epist.  ad  Gal.  supra  nominavimus, 
Paulum  hacparte  superarunt;  cumPetrus 
et  Joannes.  Act.  4. ,  vocentur  homines 
idiotae  et  sine  literis ;  de  quibus  et  Hie- 
ronymus  testatur  in  epist.  ad  Paulinum, 

cap.  4.,  quod  uterque  illorum  dicere  po- 
terat:  Etsi  imperitus  sermone,  non  tamen 
scientia ;  cum  denique  omnium  illorum 
trium  exstent  epistolae,  non  admodam, 
quod  ad  sermonis  compositionem  attinet, 
Paulinis  anteponendae.  Sed  nova  est  ob- 
jectio  adversariorum,  Paulo  detrahentium 
eloquentiam,  quam  sibi  ipsis  attribuebant. 

XJbi  quaeritur ,  verene  Paulus  sermone 
fuerit  imperitus  ?  fuerunt  enim ,  qui  dice- 
rent ,  Paulum  hoc  humiliter,  non  vere,  de 
se  ipso  scripsisse ;  quos  refellit  Hierony- 
mus  in  comm.  epist.  ad  Titum  cap.  1., 
ac  rursus  in  epist.  151.  ad  Algas.  quaest. 
10.  ita  scribens  :  lllud,  quod  saepe  dixi- 
mus:  Etsi  imperitus  sermone,  non  tamen 
scientia,  nequaquam  Paulum  de  hu- 
militate ,  sed  de  conscientiae  veritate 
dixisse ,  etiam  nunc  approbamus ;  pro- 
fundos  enim  et  reconditos  sensus  lingua 
non  explicat;  et  cum  ipse  sentiat ,  quod 
loquitur ,  in  alienas  aures  puro  non 
potest  transferre  sermone.  Quem  cum 
in  vernacula  lingua  habeat  disertissi- 
mum ,  quippe  Hebraeus  ex  Hebraeis,  et 
eruditus  ad  pedes  Gamalielis ,  viri  in 
lege  doctissimi ,  seipsum  interpretari 
cupiens  involvitur.  Idem  cum  alibi  in 
commentariis ,  tum  exponens  3.  caput 
epist.  ad  Ephesios,  vitia  sermonis  in  Apo- 
stolo  notat:  veluti  soloecismos ,  hyper- 
bata,  inabsoluta,  et  alia  hujusmodi.  Quo- 
tiescumque  vero ,  inquit,  tale  quid  an- 
notamus,  non  Apostolum  pulsamus,  ut 
malevoli  criminantur ;  sed  magis  Apo- 
stoli  assertores  sumus ,  qui  absque  rhe- 
torici  nitore  sermonis  et  verborum 
compositione  et  eloquii  venustate,  num- 
quam  ad  fidem  Christi  totum  mundum 
traducere  valuisset ,  nisi  evangelizasset 
eum  non  in  sapientia  verbi,  sed  in  vir- 
tute  Dei.  Haec  Hieronymus  ,  subjungeus 
ad  eam  rem  ipsius  Apostoli  testimonium, 
1  Cor.  2. :  Non  veni  in  sublimitate  ser- 
monis.  Et  iterum:  Sermo  meus  non  in 
persuasibilibus  humanae  sapientiae  cer- 
bis,  sed  in  ostensione  spiritus  et  virtutis. 

At  vero  Augustinus  libro  4.  de  doct. 
Christ.  cap.  7.  sermoni6  imperitiam  pror- 
8us   a  Paulo   removet,    eloquentissimum 


eum  fuisse  affirmans,  idque  adeo  ex  ipsius 
epistolis  demonstrari  et  constare  censet. 
Neque  tamen  existimat,  illud  Paulum  hu- 
militer  ac  non  vere  scripsisse  de  se  ipso: 
Etsi  imperitus  sermone.  Nota  est  enim 
Augustini  doctrina,  humilitatem  in  parte 
mendacii  non  consistere ;  nec  ulla  ratione 
fatendum,  in  sacris  litteris  aliquid  falsi 
contineri ;  sed  aliter  quam  Hieronymus 
verba  Apostoli  intellexit,  quasi  conce- 
dendo  obtrectatoribus  sic  locutus  fuerit, 
non  tamquam  id  verum  agnosceret  confi- 
tendo.  Non  dissentit  ab  Augustino  Chry- 
sostomus,  qui  Paulum  edisserens  frequen- 
tissimus  est  in  explicando  verborum  et 
sententiarum  ejus  artificio. 

Quin  ipse  Hieronymus  in  epist.  ad 
Pammachium  50.  artificiosum  Pauli  6er- 
monem  in  epistolis  ejus,  maxime  ad  Rom., 
ad  Gal.,  ad  Ephes.  admiratur,  et  ad  eun- 
dem  epist.  61.  Paulum  interalia,  quae 
ei  tribuit  encomia,  vocat  flumen  eloquen- 
tiae  Christianae.  Nec  vero  putamus,  Hie- 
ronymum,  dum  haec  scribit,  a  se  ipso 
dissentire ;  verum  est  enim  utrumque, 
quod  scribit.  Etenim  Paulum  eloquentem 
et,  ut  Hieronymus  ait,  disertissimum 
fuisse,  res  ipsa  testatur;  adeo  respersae 
sunt  ejus  epistolae  paene  omni  genere 
troporum  ac  schematum,  quae  a  rhetori- 
bus  tradi  solent;  uti  bene  probat  Augu- 
stinus  libro  4.  de  doct.  Christ.  cap.  6.  et 
7.  et,  si  res  pateretur,  copiosius  a  nobis 
posset  ostendi.  Nec  sane  Paulum  Lystrii 
Mercurium  vocassent,  quod  dux  esset 
verbi,  quemadmodum  refertur  Actorum 
14. ,  si  facundia  (cujus  principem  poetae 
Mercurium  fingebant)  illi  defuisset.  Erat 
autem  Pauli  facundia  non  ex  scholis  Rhe- 
toivim  petita,  sed  quae  linguam  viri  divino 
spiritu  pleni,  magnoqne  affectu  de  magnis 
rebus  loquentis,  sponte  sequeretur.  Unde 
Augustinus  loco  memorato  :  Sicut,  inquit, 
Apostolum  praecepta  eloquentiae  secu- 
tum  fuisse,  non  dicimus,  ita,  quod  ejus 
sapientiam  secuta  sit  eloquentia ,  non 
negamus.    Sic  ille. 

Caeterum  linguae  Graecae  nitorem, 
eloquentiara,  facilitatera,  qualis  in  scriptis 
Graecorum   oratorum   ac  philosophorum 

conspicitur,  itcm  sermonis  perspicuitatem 
Paulo  non  adfuisse,  ingenue  fatendum. 
Res  eiiim  clarior  est  ex  ipsius  epistolis, 
quam  ut  opus  sit  probari,  aut  ut  negari 
possit.  Atque  hac  parte  vere  sensit  Hie- 
ronymus,  et  cum  eo  plerique  interpretes, 
Paulum  sermone  fuisse  imperitum.  Hoc 
igitur  est,  quod  dicit:  Etsi,  quod  ad  ser- 
monem  attinet,  quo  vobiscum  ]oquor  aut 
scribo ,  sim  imperitus  ac  velut  idiota,  non 
tamen  quoad  scientiam  earum  rerum,  quas 
docere  me  profiteor,  scilicet  divinarum, 
et  ad  vestram  salutem  spectantium.  Nam 
utique  sine  hujusrnodi  scientia  verus 
Christi  Apostolus  ac  doctor  gentium  esse 
non  possem.  Porro  Cajetanus  urget  illud  : 
idiota ,  id  est ,  plebejus ;  et  putat ,  Pau- 
lum  loqui  de  quotidiano  sermone  sno, 
non  de  epistolis:  sed  falli  eum  puto. 

In  omnibus  autem  manifestati  sumus 
vobis.  Graece :  Sed  per  omnia  manife- 
stati  in  omnibus  ad  vos,  id  est,  nihil 
apud  vos  dissimulanter  egi  \  totus  et  per 
orania  vobis  manifestatus  sum;  utrumque, 
quod  dixi,  nostis  per  expeiientiam,  et 
imperitum  me  esse  sermone,  et  non  im- 
peritum  scicntia.  Graeci  annotant,  ex 
obliquo  taxari  pseudapostolos,  qui  per 
hypocrisim  sua  vitia  tegebant,  volentes 
videri,  quod  non  erant. 

7.  Aut  numquid  peccatum  feci,  me 
ipsum  humilians ,  ut  vos  exaltemini? 
Respcndet  de-bumilitate  suae  praesentiac. 
Sensus  est:  An  peccavi  in  eo,  quod  me 
ipsum  apud  vos  humiliavi,  gerens  me, 
tamquam  nullius  essem  autovitatis ,  ut 
vos  exaltaremini  apud  Deum?  quasi  di- 
cat:  Humilitas  illa  et  praesentia  corporis 
infirma ,  quam  mihi  pro  vitio  objiciunt 
aemuli ,  vestra  fuit  exaltatio ;  factus  sum 
enim  infirmis  infirmus,  ut  infirmos  sal- 
vos  facerem ,  1  Cor.  9.  Proinde  nihil  ibi 
a  me  peccatum  est,  nihil,  quod  offendere 
quemquam  debeat.  Minus  autem  dicit, 
plus  volens  intelligi :  videlicet  hoc  factum 
suum  dignum  esse  commendatione  et 
laude. 

Quoniam  gratis  Evangelium  Dei 
evangelizavi  vobis?  Ad  hurnilitatem 
Pauli  conversantis   apud  Corinthios  per 


tinebat,  quod  ex  Evangelio  uihil  accipe- 
ret  stipendii,  sed  propriis  se  manibus 
transigeret.  Ideo  sub  eadem  interroga- 
tione  hoc  addit :  An  peccavi ,  quod  gratis 
et  sine  sumptu  vobis  Evangelium  praedi- 
cavi?  tametsi  quidam  absque  interroga- 
tioue  legunt,  ut  verba  sint  commemoran- 
tis  merita  sua  erga  Corinthios,  quasi  dicat: 
Usque  adeo  non  peccavi  in  vos,  ut  et 
singulari  beneficio  vos  affecerim,  gratis 
Evangelium  praedicans ,  quod  apud  alios 
non  feci. 

Quaeres :  Quid  ergo  est,  quod  omnibus 

Apostolis  et  Evangelii  ministris  praecipi- 

tur  a  Domino:    Gratis  accepistis ;  gratis 

date?   Matth.  10.    Respondeo,    bifariam 

intelligi  posse,  quod  dicitur  gratis.    Nam 

uno  modo  gratis  dat  aut  laborat ,  qui  non 

j  vendit,    id   est,    pretium    nullum  accipit 

I  pro  re  data  aut  labore  impenso ,   licet  in- 

|  terim  sustentationem  vitae  requirat.  Hoc 

I  modo  Christus  praecipit,   gratis  conferri 

I  curationes,  Evangelium  praedicari,  dari 

Spiritum  sanctum;   quia  noiuit  ad  quae- 

stum  exponi,  non  prohibens  tamen,   quo 

minus,  qui  haec  praebet,  vitae  necessaria 

recipiat  aut  etiam  requirat ;   nam ,  ut  ibi- 

dem  subjicit:   Dignus  est  operarius  cibo 

suo.    Caeterum  alio  et  perfectiori  modo 

gratis  facit,   qui  nec  sustentationem  aut 

sumptum  accipit;  atque  hoc  est,  de  quo 

peculiariter     apud    Corinthios     gloriatur 

Apostolus,  gratis  se  Evangelium  iis  prae- 

dicasse;    de  hoc   enim   apud  Macedones 

glo/iari  non  poterat.   Unde  sequitur: 

8.  Alias  Ecclesias  exspoliavi ,  acci- 
piens  stipendium  ad  ministerium  ve- 
strum.  Metaphoris  utitur  a  militia  sum- 
ptis ;  sunt  enim  militaria  vocabula :  spo- 
liare  et  stipendium.  Nulla  vero  signifi- 
catio  est  injuriae  in  eo ,  quod  dicit: 
exspoliavi ,  aut  simplicitcr,  ut  in  Graeco, 
spoliavi,  sive  depraedatus  sum;  sed,  ut 
annotat  Theophylactus,  asperiorem  ora- 
tionem  facere  voluit,  quo  magis  urgeret 
et  culpabiles  ostenderet  Corinthios.  Sen- 
sus  autem  est:  Ab  aliis  Ecclesiis,  quainvis 
essent  vobis  pauperiores,  ut  proinde  spo- 
I  liari  ac  denudari  viderentur,  accepi  sti- 
i  pendiurn    ac    sumptum    necessarium ,    ut 

vobis  Evangelium  ministrarern.  Designat 
autcm  praecipue  Ecclesias  Macedoniae. 

Sed  cur  Apostolus  non  potius  com- 
memorat,  quod  alibi  dicit,  et  a  Luca  re- 
fertur  Actor.  18. ,  scilicet  Corinthii  agen- 
tem  labore  manuum  victum  comparasse? 
Bene  respondet  Cajetauus,  pseudaposto- 
los  in  Paulo  criminatos  fuisse,  quod  ma- 
nibus  operaretur ,  tamquam  non  habens 
potestatem ,  more  alioruni  Apostolorum, 
accipiendi  stipendia  sui  ministerii:  pro- 
pter  hoc  enim  dixit  in  priori  epistola  cap. 
9. :  Numquid  non  habemus  potestatem 
manducandi  et  bibendi?  quare,  ut  hu- 
jusmodi  potestatem  monstraret  se  habere, 
dicit,  se  ab  aliis  Ecclesiis  accepisse,  sti- 
pendia,  non  solum  pro  ministerio  illarum, 
sed  etiam  (quod  majoris  fuit  autoritatis) 
ad  ministrandum  Corinthiis.  Simul  autem 
aliarum  Ecclesiarum  exemplo  Corinthios 
divites  ,  sed  avaros .  provocare  voluit  ad 
aemulationem,  ne ,  quia  Paulus  r,on  acci 
piebat ,  putarent ,  se  non  debere  nec  ipei, 
nec  aliis  Evangelii  ministris. 

9.  Et  cum  essem  apud  vos,  et  egerem, 
nulli  onerosus  fui.  Nulli ,  scilicet  ve- 
strum,  etsi  vobis  Evangelium  praedica- 
rem.  Negat  autem ,  onerosum  se  fuisse, 
id  est,  quidquid  accepisse  ab  eis;  non 
quod  revera  onus  sit  alere  suum  Aposto- 
lum,  sed  vel  ad  significandum  jus  ac  de- 
bitum ;  quasi  dicat :  Hoc  jus  meum  a  nullo 
vestrum  exegi ;  vel  quia  carnales  homines 
judicant,  esse  onus.  Annotant  hic  Theo- 
phylactus  et  Oecumenius,  id,  quod  in 
Graeco  est ,  etiam  sic  intelligi  posse : 
yuauivis  egerem ,  cum  apud  vos  essem, 
non  tamen  obtorpui  aut  elaugui  (tale  quid 
enim  proprie  verbum  Graecum  significat), 
id  est,  non  idcirco  segnior  ad  praedica- 
tionem  fui.  Verum  prior  intellectus  con- 
textui  magis  quadrat,  et  quidem  illa 
priori  significatione  repetit  idem  verbum 
Apostolus  cap.  sequenti,  semel  et  iterum  ; 
ut  dubium  non  sit,  quin  et  hic  eodem 
modo  accipiatur.  Vide  de  eo  vocabulo 
Hieronymum  in  epistola  ad  Algasiam. 

Nam  (juod  mihi  deerat,  suppleverunt 
fiatres,  qui  venerunt  a  Macedonia, 
Rectius:   qui   venerant;    quoinodo  est  in 


codice  Laudensi.  Ne  hic  quidem  Aposto- 
lus  meminit  laboris  manuum ,  sed  solum 
ab  aliis  sibi,  quod  deerat,  snppletum  esse 
refert ;  idque  ob  causam  paulo  aute  dictam. 
Subindicat  tamen,  se  de  suo  aliquid  im- 
pendisse,  per  hoc,  quod  alios  non  dedisse, 
sed  supplevisse  dicit;  nam  supplere  non 
dicitur,  qui  totum  suppeditat,  sed  qui 
partem.  Porro  fratres  Macedones  non 
alios  hic  intelligere  debemus,  quam  Phi- 
lippeuses,  ad  quos  ita  scribit  capite  4. : 
Scitis  autem  etvos,  Philippenses ,  quod 
in  principio  Evangelii ,  quando  pro- 
fectus  sum  a  Macedonia,  nulla  mihi 
Ecclesia  communicavit  in  ratione  dati 
et  accepti,  nisi  vos  soli;  qua  de  re  ple- 
nius  in  ejus  loci  commentario. 

Et  in  omnibus  sine  onere  me  vobis 
servavi,  et  servabo.  Sine  onere  Graece 
nomen  est  compositum  apaprj ,  quasi  in- 
onerosum,  minime  gravem.  Non  solum 
inquit,  antehac  vobis  onerosus  non  fui 
ulla  in  re,  sed  nec  in  posterum  oneri  sum 
futurus,  paratus  iterum  vobis  idem  mi- 
nisterium  salutis  exhibere,  quod  hactenus. 
Id  enim  est,  quod  dicit:  me  vobis  ser- 
vavi,  et  servabo.  Addit  autem  de  futuro 
tempore,  ne  commemorando  praeteritam 
abstinentiam ,  videatur  admonere  Co- 
rinthios,  quid  in  posterum  erga  se  facere 
debeant. 

10.  Est  veritas  Christi  in  me.  Jura- 
mento  confirmat,  quoduixit:  et  servabo. 
Sensus  est :  Veritatem  dico,  teste  Christo, 
et,  ut  exponit  Ambrosianus,  sub  testi- 
monio  Christi;  sic  enim  Rom.  9. :  Verita- 
tem  dico  in  Christo ;  non  mentior. 

Quoniam  haec  gloriatiu  non  infrin- 
getur  in  me,  in  regionibus  Achaiae.  Td 
est:  Quod  haec  mea  gloriatio  Evaugelii 
gratis  praedicati  non  infringetur  in  me, 
sive  (ut  magis  proprie  reddatur  ex  Graeco) 
non  obstruetur  aut  interrumpetur  adver- 
sum  me  in  region;.bus  Achaiae.  Hoc  est : 
Non  patiar,  hujus  gloriae  cursum  inihi 
intercidi ;  sed  volo  eam  habere  perpetuam 
apud  vos  et  per  totam  Achaiam. 

11.  Quare?  quia  non  diligo  vos?  Ex- 
cludit  falsam  rationem.  quam  suspicari 
poterant  Corinthii,  cur  ab  ipsis  nihil  vellet 

accipere ;  nam  quos  non  diligimus,  eorum 
dona  recusare  solemus. 

Deus  scit.  Hic  quoque  juramentum 
agnoscunt  Ambrosianus  et  Theodoretus, 
quasi  dicat:  Testis  est  Deus,  qui  novit, 
illam  non  es3e  causam,  vel,  qui  novit, 
quod  impense  vos  diligam.  Porro  falsa 
ratione  remota,  veram  nunc  subjicit. 

12.  Quod  autem  facio ,  et  faciam.  Id 
est:  Sed  quod  hactenus  facio ,  gratis  per 
Achaiam  praedicans  Evangelium .  idem 
et  facturus  sum  deinceps : 

Ut  amputem  occasionem  eorum ,  qui 
volunt  occasionem.  Quam  dicat  occasio- 
nem,  ex  sequentibus  intelligendum. 

Ut,  in  quo  gloriantur ,  inveniantur 
sicut  et  nos.  Plerique ,  tam  Graeci,  quam 
Latini,  locum  hunc  sic  intelligunt:  Per- 
sistam  in  praedicando  gratis  Evangelio, 
u t  istis  aemulis  meis  praecidam  occasio- 
nem,  quam  quaerunt,  gloriandi  adversum 
me;  nempe  quod  Evangelium  gratis  prae- 
dicent;  ut,  inquam,  in  ea  re  inveniantur 
nobis  pares,  nec  habeant,  quod  prae 
nobis  glorientur.  Hic  sensus  satis  obvius 
est.  Addunt  Graeci,  pseudapostolos  fuisse 
divites,  eoque  facilius  potuisse  ab  acci- 
piendo  sumptu  abstinere,  quam  Paulum, 
quem  inopia  premebat;  neque  tamen  illos 
omnino  abstinuisse  ,  sed  palam  recusasse 
munera,  clanculum  vero  accepisse. 

Verum  adversus  hanc  expositionem 
facit,  quod  pseudapostoli  passim  jacta- 
bant  se  discipulos  primorum  Apostolorum, 
de  quibus  1  Cor.  9.  testatur  Paulus,  quod 
usi  fuerint  potestate  vivendi  ex  Evan- 
gelio;  quo  nimirum  exemplo  isti  quo- 
que  similem  potestatem  sibi  vendicabant, 
etiam  apud  Corinthios.  Id  enim  est,  quod 
eodem  capite  dicit:  Si  alii  potestatis 
vestrae  participes  sunt ;  quare  non  po- 
tius  nos  ?  hoc  ipsum  manifeste  significant, 
quae  sequuntur  hoc  capite:  Sustinetis, 
si  quis  vos  devorat,  si  quis  accipit. 

Igitur  Cajetanus,  diversum  sensum  ad- 
ferens,  textum  Apostoli  ordinat  et  expo- 
nit  hoc  modo  :  Ut  amputem  occasionem 
pseudapostolorum,  quaerentium  occasio- 
nem ;  quam  vero  occasionem  ?  ut  in- 
veniantur  sicut  et  nos ,  in  quo  (scilicet 


in  eo,  quod  est:  inveniri  sicut  et  nos) 
gloriantur.  Cupiebant  enira  illi ,  Paulum 
accipere  sumptus,  quoniam  ec  ipsi  acci- 
piebant ;  ut  jactare  possent,  Paulum,  aliis 
partibus ,  ut  eloquentia  et  sapientia  hu- 
mana,  se  inferiorem,  ne  hac  quidem  parte 
praecellere ;  sed  parem  ipsis  inveniri.  At 
Paulus  illis  occasionem  gioriandi  sub- 
trahere  volens ,  noluit  accipere  sumptus  ; 
ut  vel  in  hoc  cogerentur  agnoscere,  se  ab 
illo  superari.  Hic  sensus  est  apud  Augu- 
stinum  lib.  2.  de  serm.  Domini  in  monte 
cap.  16.  Indicatur  a  Gaignaeo,  et  elici 
potest  ex  commentariis  Ambrosiani  et 
Aquinatis ;  convenit  autem  procul  dubio 
magis  cum  moribus  pseudapostolorum, 
quales  ab  Apostolo  depinguntur,  quam 
prior  expositio.  Ut  autem  hic  sensus  le- 
genti  magis  appareat,  illa  pars  (in  quo 
gioriantur)  parenthesi  claudenda  erit. 

13.  Nam  ejusmodi  pseudapostoli  sunt 
operarii  subdoli.  Hic  jam  propriis  epi- 
thetis  insectari  incipit  novos  magistros. 
Verbum:  sunt,  additum  est  ab  interprete 
aut  a  scribis ;  nam  sunt  boni  veteres  co- 
dices ,  qui  non  habent,  in  quibus  Lauden- 
sis.  Dupliciter  autem  construi  potest  sen- 
tentia ;  vel  ut  sit  una  enuntiatio :  pseud- 
apostoli  sunt  operarii  subdoli ;  vel  potius 
distinguendo :  Nam  ejusmodi  doctores 
sunt  pseudapostoli ;  iidemque  sunt  ope- 
rarii  subdoli  seu  dolosi.  Pseudapostoli 
quidem,  id  est,  falso  titulo  Apostoli,  tum 
quia  vere  non  erant  missi  nec  a  Christo, 
nec  ab  ejus  Apostolis  ad  praedicandum, 
sed  ingerebant  se  ipsos,  mentientes,  se 
missos  esse;  juxta  id ,  quod  ipsimet  Apo- 
stoli  scribunt  in  epistola  ad  gentiles  Act. 
15. :  Quidam  ex  nobis  exeuntes ,  quibus 
non  mandavimus,  turbaverunt  vos  ver- 
bis;  tum  quia  sub  umbra  nominis  et 
doctrinae  Christianae  legalia  tradebant; 
ut  ex  eodem  loco  Actor.  patet;  ac,  ut  ait 
Theophylactus ,  impias  quasdam  tradi- 
tiones  occulte  servabant ;  utraque  autem 
in  re  haereticorum  duces  et  patriarchae. 
Nam  haereticis  commune  est,  hoc  maxime 
saeculo ,  sine  legitima  vocatione  praedi- 
candi  munus  arripere,  et  sub  Christi  no- 
mine  sua  dogmata  venditare.     Caeterum 

operarii  dolosi,  vel  quatenus  operari 
quidem  videbantur  in  vinea  Domini,  re- 
vera  autem  vineam  dissipabant,  ut  Grae- 
ci  exponunt;  vel  potius,  quia  non 
quaerebant  utilitatem  Domiui,  cujus  se 
jactabant  operarios,  sed  praetextu  Evan- 
gelii  privatum  agebant  negotium.  Hujus- 
modi  enim ,  ait  ad  Rom.  uli,  Christo 
Domino  non  serviunt ,  sed  suo  ventri. 
Eosdem  Phil.  3.  malos  operarios  vocat ; 
supra  vero  cap.  4.  testatus  est ,  eos  adul- 
terare ,  et  (ut  in  Graeco  est)  dolo  tractare 
vertum  Dei. 

Transfigurantes  se  in  Apostolos  Chri- 
sti.  Graece :  transfigurati  in  Apostolos 
Christi,  scilicet  a  se  ipsis;  id  est,  assu- 
mentes  personam  Apostolorum  Christi, 
dicentes,  se  esse  Christi  Apostolos ;  sed 
falso ,  ut  jam  explicatum  est. 

14.  Et  non  mirum ,  quod  audeant  se 
transfigurare  in  Apostolos  Christi. 

Ipse  enim  Satanas  transfigurat  se  in 
angelum  lucis.  Graece :  transfiguratur 
in  angelum  lucis.  Amplificatio  est  a  com- 
paratione.  Nam,  inquit,  ipse  Satanas, 
eorum  magister,  assumere  solet  personam 
boni  angeli ;  saepissime  quidem  invi&ibi- 
liter ,  suggerendo  quaedam  in  se  vel  in 
speciem  bona,  ex  quibus  hominem  per- 
ducit  ad  ruinam  ;  interdum  vero  visibiliter, 
apparens  et  ostendens  se  tamquam  ange- 
lum  Dei.  Nam  et  hoc  pacto  multos  delu- 
sit  diabolus ,  aut  in  assumpto  corpore 
videndum  sese  exhibens ,  aut  imaginaria 
Arisione  eos  ludificans.  Non  dicit  autem, 
quod  dicendum  videbatur,  Satanam  se 
transfigurae  in  Ohristum,  quemadmodum 
in  quorundam  sanctorum  gestis  legitur; 
quia ,  quo  t°mpore  Paulus  haec  scribebat, 
nondum  tale  quid  facere  permissus  fuerat. 
Angeli  boni  vocantur  angeli  lucis,  id  est, 
veritatis  et  justitiae ,  quam  hominibus  a 
Deo  ministrant;  sicut  contra  angeli  mali 
sunt  angeli  tenebrarum,  quoniam  errores 
et  peccata  suggerunt  hominibus. 

15.  Non  est  ergo    magnum.    Id   est, 
mirandum  tamquam  res  magna. 

Si  ministri  ejus.    Graece:  Si  et  mini- 
stri  ejus ,  Ambrosiano  consentiente. 
Transfigurentur  velut  ministri  justi- 


tiae.  Id  est,  figuram  ac  personam  assu- 
mant  ministrorum  justitiae ,  quo  nomine 
vocat  Apostolos  Christi,  propterea  quod 
ministerium  justitiae,  de  quo  supra  cap. 
3.,  id  est,  ministerium  novae  legis,  per 
quam  justitia  confertur ,  eis  concreditum 
fuerit.  Est  autem  argumentum  Apostoli 
a  minori ;  minus  enim  credibile  est,  Sata- 
nam  transformari  posse  in  angelum  lucis, 
cum  sit  major  distantia,  quam  ministros 
illius  in  ministros  justitiae.  Interim  ob- 
serva,  pseudapostolos  aperte  hic  ab  Apo- 
stolo  vocari  Satanae  ministros. 

Quorum  finis  erit  secundum  opera 
ipsorum.  Quasi  dicat:  Etsi  fallant  homi- 
nes ,  Deum  fallere  non  poterunt ,  a  quo 
tandem  recipient  mercedem  operibus  suis 
debitam,  hoc  est,  interitum  et  mortem 
aeternam ;  juxta  illud  ad  Philippenses  3. : 
Quorum  finis  interitus,  et  Roman.  6. : 
Stipendia  peccati  mors. 

16.  Iterum  dico.  Resumit  intermissam 
sui  ipsius  commendationem ;  quae  vero 
sequuntur,  parenthesi  legenda: 

(Ne  quis  me  putet  insipientem  esse, 
scilicet  ob  id ,  quia  meipsum  praedico ; 
nam  justa  causa  est,  cur  id  faciam.  Est 
autem  hic  sermo  prohibeutis ,  non  vero 
reddentis  causam. 

Alioquin  velut  insipientem  accipite 
me.  Plenius  et  clarius  ex  Graeco :  Sin 
aliter ,  saltem  ut  insipientem  suscipite 
me ,  id  est:  Sin  minus  persuadeo,  me 
non  insipienter  agere ,  at  interim  tolerate 
me  tamquam  insipientem ,  hoc  est ,  quod 
initio  capitis  dixit:  Utinam  sustineretis 
modicum  quid  insipientiae  meae,  sed  et 
supportate  me. 

Ut  et  ego  modicum  quid  glorier.)  Id 
est,  ut,  cum  illos  aemulos  nostros  tolere- 
tis,  tam  multa  de  se  jactitantes,  mihi 
quoque  concedatis  vel  paulum  de  me  ipso 
gloriari.  Huc  usque  parenthesis.  Omnino 
autem  legendus  est  de  hoc  loco  B.  Augu- 
stinus  de  doctr.  Christ.  lib.  4.  cap.  7. 

17.  Quod  loquor,  non  loquor  secun- 
dum  Deum.  Graece  et  Syriace :  Quod 
dico ,  non  dico  secundum  Dominum  ; 
sed  et  Latina  quaedam  missalia  Domi- 
num  legunt. 

Sed  quasi  in  insipientia,  in  hac  sub- 
stantia  gloriae.  Gloriae  pro  gloriationis, 
ut  in  Graeco  est  et  apud  Ambrosianum. 
Et  hoc  postremum:  in  hac,  etc.  videtur 
referendum  ad  illud  superius:  quod  dico; 
ut  hic  sit  totius  orationis  sensus :  Iterum 
dico,  id  est,  dicere  aggredior,  quae  ad 
laudem  meam  spectant;  tametsi,  quae 
dicam,  quantum  attinet  ad  hoc  negotium 
seu  materiam  gloriationis ,  non  dicturus 
sim,  quasi  secundum  Deum,  hoc  est,  con- 
venienter  legi  divinae ;  cum  Deus  neque 
praecipiat,  neque  consulat  homini  laudare 
se  ipsum,  sed  alicubi  prohibeat,  sicut 
prohibet  jurare ;  vel  quasi  secundum  Do- 
minum  Christum,  cujus  ministros  decet 
omnis  humilitas  et  modestia,  quique  non 
sibi  ipsi  placuit,  Rom.  15.*,  sed  quasi  per 
insipientiam.  Supplemus  sententiam,  di- 
cendo  :  quasi  secundum  Deum ;  sic  enim 
Apostolus  altera  parte  se  ipsum  exponit, 
dum  modo  sibi  tribuit  insipientiam,  modo 
quasi  insipientiam.  Alioqui,  sicut  in  capite 
sequenti  absolute  negat,  se  insipienter 
agere,  cum  dicit :  Et  si  voluero  gloriari, 
non  ero  insipiens,  ita  quoque  absolute 
negandum  est,  Apostolum  hic  aliquid 
dicere  non  secundum  Deum. 

Cur  autem  quasi  insipienter,  et  quasi 
non  secundum  Deum  loqui  se  dicat,  ra- 
tionem  supra  dedimus  ;  quia  nimirum  lau- 
des  suas  praedicare,  quod  hic  facit  Apo- 
stolus,  quantumvis  justa  necessitate  coactus 
quis  id  faciat,  similitudinem  quandam 
habet  cum  eo  quod  stulti  facere  solent, 
quos  gloria  vexat  inanis;  ut  est  in  versi- 
culo  Catonis.  Hinc  ait  cap.  sequenti: 
Factus  sum  insipiens;  vos  me  coegistis. 

Porro  cum  iste  sit  hujus  loci  sensus, 
non  potest  ex  eo,  qjuod  dicit  Apostolus: 
Non  loquor  secundum  Deum,  colligi, 
quaedam  in  sacris  litteris  humano  tantum 
ac  privato  spiritu,  non  ex  inspiratione 
divina,  scripta  esse. 

Alii :  secundum  Deum,  interpretantur : 
secundum  res  divinas  et  spirituales;  tam- 
quam  Apostolus  sentiat,  se  non  secundum 
hujusmodi  gloriaturum,  sed  secundum  res 
carnales,  uti  sunt  genus  et  circumcisio, 
de  quibus  pseudapostoli  gloriabantur.   At 


certe  uon  de  his  tantum ,  sed  et  de  iis, 
quae  veram  laudem  merentur,  in  conse 
quentibus  gloriatur  Apostolus,  ut  quod 
minister  sit  Christi,  quodque  pro  Christo 
multum  passus  fuerit;  quae  profecto  non 
sunt  dicenda  carnalia. 

18.  Quoniam  multi  gloriantur  secun- 
dum  carnem,  et  ego  gloriabor.  Cajeta- 
nus :  secundum  carnem,  exponit:  secun- 
dum  carnalem  affectuiu ;  quo  quidem  modo 
gloriari  vitiosum  est  et  reprehensibile. 
Unde  dicit,  Apostolum  non  addidisse:  Et 
ego  gloriabor  secundum  carnem ;  sed 
tantum  dixisse:  et  ego  gloriabor ,  quia, 
licet  pseudapostoli  glorientur  secundum 
carnem,  non  tamen  Apostoius.  Verum 
intelligeutia  hujus  partis  petenda  est  ex 
simili  loco  ad  Phil.  3.,  ubi  dicit:  Quam- 
quam  et  ego  habeam  confidentiam  in 
carne.  Si  quis  alius  videtur  confidere  in 
carne,  ego  magis,  circumcisus  octavo 
die,  ex  genere  Israel,  de  tribu  Benja- 
min. 

Rectius  igitur  S.  Thomas  et  alii  locum 
istum  sic  exponunt :  Quandoquidem  multi 
(pseudapostolos  intelligit,  qui  Judaei 
erant)  gloriantur  secundum  res  carnales 
et  externas ;  puta ,  de  generis  nobilitate, 
de  lege ,  ac  circumcisione ;  ego  quoque 
gloriabor,  non  de  illis  modo,  verum  etiam 
de  aliis,  quae  vere  laudabilem  me  red- 
dunt ;  gloriabor,  inquam,  non  ut  illos  male 
gloriantes  imiter,  sed  ut  eorum  jactantiam 
reprimam  et  meam  apud  vos  autoritatem 
defendam;  idque  juxta  praeceptum  Sa- 
pientis  Proverb.  26. :  Responde  stulto 
secundum  stultitiam  suam,  ne  sibi  sa- 
piens  videatur. 

19.  Libenter  enim  suffertio  insipientes, 
cum  sitis  ipsi  sapientes.  Ironia  quaedam 
est  in  eo,  quod  dicit:  cum  sitis  sapientes, 
sive  prudentes;  utroque  enim  modo  verti 
potest  Graecum  ^povijxoi.  Nam  si  vere 
tales  fuissent  Corinthii,  non  aurem  prae- 
buissent  novis  magistris,  ipsos  avertere 
conantibus  ab  Apostolo  suo;  certe  pru- 
dentiam  in  iis  desiderat  Apostolus  supe- 
rius,  ubi  dixit :  Timeo,  ne,  sicut  serpens 
Hevam  seduxit  astutia  sua,  etc.  Scnsus 
est:   Spero,  me  gloriando   vos  nou  offen- 

summ ,  quia  non  gravate  fertis  alienam 
gtnltitiam,  tamquam  ipsi  sapientes.  Est 
quidera  illud  vere  sapientis,  insipientes 
sustinere;  modo  fiat,  quemadmodi.m  recta 
ratio  postulat.  Corinthii  vero  contra  sui 
magistri  honorem  et  cum  suo  periculo 
pseudapostolos  tolerabant,  non  solum 
inepte  et  falso  gloriantes,  sed  et  graviora 
committentes  in  Corinthios,  cujusmodi 
sequuntur : 

20.  Sustinetis  enim,  si  quis  vos  in 
servitutem  redigit.  Suffertis,  sustinetis, 
idem  Graece  avixss&s.  Cajetanus  post 
Aquinatem  hoc  exponit  de  servitute  legis 
Mosaicae,  ad  quara  Corinthics  pcrtrahere 
pseudapostoli  nitebautur.  Probabilius  est, 
quod  alii  interpretes  voluut,  significari  im- 
periosam  pseudapostoloruin  in  Corinthios 
fideles  dominationem,  qua  eos  propemo- 
dum  ut  servos  premebant.  Nam  ad  ejus- 
modi  subjectionem  pertinent,  quae  se- 
quuntur : 

Si  quis  devorat,  subaudi:  vos,  ex 
membro  praecedenti.  Hyperbolice  signi- 
ficat  inexplebilem  pseudapostolorum  avi- 
ditatem,  quantum  ad  sumptus  vitae,  quos 
identidem  exigebant.  In  tales  etiara  iilud 
dieit  Rom.  16.:  Christo  Domino  non 
seniunt,  sed  suo  ventri;  et  ad  Phil.  3.: 
quorum  Deus  venter  est ;  item  ad  Tit. 
1.:  Ventres  pigri. 

Si  quis  accipit,  scilicet:  a  vobis;  quod 
videtur  refereudum  ad  res  a  sumptu  vitae 
diversas ,  quas  arte  extorquebant  specie 
munusculorum. 

Si  quis  extollitur ,  id  est,  extollit  se 
snpra  vos,  potestatem  sibi  veudicat  in 
vcs.  Hacc  omnia  faciebr.nt  pseudapostoli 
tamquara  Apostolico  jurt,  quod  sibi  falrjo 
titulo  arrogabant;  de  quo  jure  multa  in 
1  Cor.  9.,  et  tamen  ejusmodi  juris  limites 
multum  etiam  excedebant.  Quamquam 
hoc  postremum :  si  quis  extollitur ,  me- 
lius,  ni  fallor,  intelligi  potest  hoc  sensu, 
quoi  se  cxtollerent  supra  Corinthios  di- 
cendo,  se  esse  populum  Dei ;  illos,  ex 
gentibus  peccatores;  juxta  id,  quod  se- 
quitur  : 

Si  quis  in  faciem  vos  caedit.    Sermo- 

nis  improprietatem  exponit  per  id,  quod 
sequitur : 

21.  Secundum  ignobilitatem  dico. 
Graece:  Secundum  ignominiam  dico ; 
sensus  est:  Quod  dieo :  si  quis  in  faciem 
vos  caedii,  id,  quoad  ignominiam  attinct, 
dico;  non  quod  facies  vestras  percusse- 
rint;  sed  de  contumeliis  intelligi  volo, 
quibus  illi  vos  afficiunc,  in  faciem  expro- 
brantes,  quod  fueritis  idololatrae,  pecca- 
tores,  immundi;  quod  orti  ex  iguobili 
gcnere ,  quod  sitis  praeputium ;  de  se 
ipsis  vero  omnia  contraria  praedicantes, 
quod  sint  populus  a  Deo  eiectus,  gens 
sancta,  filii  Patriarcharum,  eircumcisi,  etc. 

Quasi  nos  inflrmi  fuerimus  in  hac 
parte.  Graeci  et  Syri  ccdices  non  ad- 
dunt:  In  hac  parte.  Augustinus  quoque 
lib.  4.  de  doct.  Christ.  cap.  7.,  ubi  totum 
hunc  Apostoli  locum  percenset,  ita  legit: 
Quasi  nos  infrmati  simus,  nec  addit : 
in  hac  parte.  Suspicor,  expHcandi  graria 
textui  insertum  esse  a  quopiam.  In  Graeco 
sic  est  ad  verbum :  Quasi  qaia  nos  infir- 
mati  sumus.  Sensus  est :  Kaec,  quac 
dixi,  ita  ab  illis  fiunt,  ut  me,  qai  vaster 
snm  Ajiostolus,  prae  se  contemnant  tam- 
quarn  inferiorem,  impotentiorem,  qui  non 
habeam ,  quemadmodum  ipsi,  de  quibu"- 
gloriari  queam ,  ut  simili  ratione  mihi 
autoritatem  apud  vos  comparem.  Quod 
quam  sit  falsum,  ostendit  sermone  conse- 
quenti.  Infirmari  pro  eo,  quod  est  in- 
feriorem  esse,  et  ab  alio  superari,  Hebrais- 
mus  est,  in  sacris  litteris  frequens,  ut  1 
Reg.  2.:  Quae  multos  habebat  filios,  in- 
firmata  est.  Psalm.  57.:  Intendit  arcum 
suum,  donec  infirmentur.  Xec  dissimili 
locutione  Paulus  Rom.  4.  de  Abraham: 
Et  non  infirmatus  est  fide,  ct  cap.  8.  de 
lege:  In  quo  infirmabatur  per  camem. 

In  quo  quis  audet  (in  insipientia  dicoj, 
audeo  et  ego.  Graece:  In  quocumque 
vero  quis  audet,  id  cst.  in  ouacumque  re 
quisquam  illorum  audet  gloriari,  audeo 
et  ego ,  utpote  nulla  re  illis  inferior; 
quamquam  hoc  iterum  quasi  per  insipien- 
tiam  dico ,  quia  gloriari  stultorura  est. 
Ob  quara  etiam  rationem  utitur  vocabulo 
audendi,   quia  nec  facile,  nec  sine  neces 

sitate  eo  veniendum ,  ut  qui9  se  ipsum 
laudet.  Quamquam  audere  pro  arrogare 
positum  intelligi  potest,'  sicut  alibi  inter- 
dum,  ut  Rom.  15.:  Non  enim  audeo  ali- 
quid  loqui  eorum.  Ita  sensus  est :  Quae- 
cumque  illisibi  arroganttamquamgloriosa, 
ego  quoque  mihi  arrogabo. 

22.  Hebraei  sunt,  et  ego;  Israelitae 
sunt,  et  ego ;  semen  Abrahae  sunt,  et 
ego.  Nonnulli  codices,  tam  Graeci,  quam 
Latini,  legunt  interrogative  omnia  haec: 
Hebraei  sunt?  Israelitae  sunt?  Semen 
Abrahae  sunt?  Ministri  Christi  sunt? 
Sed  majoris  frnctus  est,  discutere,  quid 
differant  inter  se  Hebraei,  Israelitae,  et 
semen  Abrahae.  Quidam  enim  ita  tractant 
hunc  locum,  tamquam  iidem  prorsus  signi- 
ficentur;  etsi  rationes  appellationum  di- 
versae  sint.  At  vero  Cbrysostomus  ejus- 
que  sequaces  ideo  volunt  addidisse 
Apostolum:  Israelitae  sunt,  quod  non 
omnes  Hebraoi  essent  Israelitae.  Nam, 
inquiuut,  etiam  Ammonitae  et  Moabitae 
Hebraei  erant.  Addere  possumus,  etiam 
Idumaeos  et  Madianitas  Hebraeos  fuisse, 
et  quotqnot  orti  erant  ex  Abraham  mul- 
tarum  gentium  patre.  Verum  ut  omnes 
illi  quondam  tempore  Patriarcharum  He- 
braei  dicti  fuerint,  non  arbitror  tamen, 
apud  alios,  quam  Israelitas,  illius  nominis 
possessionem  sequentibus  saeculis  reman- 
sisse. 

Sed  nec  placet,  quod  scribit  Cajetanus, 
primo  membro  significari  gloriationem  ex 
antiquitate  generis,  eo  quod  Hebraei  no- 
men  trahunt  ab  Heber,  cujus  tempore 
divisae  sunt  linguae,  quamvis  et  ipsius 
Augustini  in  lib.  de  civit.  Dei,  et  Aquina- 
tis  in  comment.  et  plurimorum  aliorum 
haec  de  etymo  vocabuli  opinio  sit.  Multo 
enim  probabilius  est,  Abraham,  qui  pri- 
mus  Hebraeus  appellatus  legitur  Gen.  14., 
ita  cognournatum  fuisse  ab  Hebraea  di- 
ctione  "0^  >  id  est,  trans,  ultra,  tamqnam 
dicas  transitorem ;  quod  ex  regione,  quae 
trans  fluvium  Euphratem  erat,  in  terram 
Chanaan  venisset.  Nostri  transfluvialem 
vocarent,  sicut  aliquos  vocamus  transma- 
rinos,  transmontanos.  transtiborinos.   Ita- 


que  nomen  illud  non  est  Abraham  anti 
quius,  ul  nec  ipsius  nominis  ratio. 

Simul  etiam  redarguuntur,  qui  Hebraeos 
ab  ipso  Abraham  dictos  volunt,  tamquam 
Abraeos,  contracta  voce;  non  enim  Abra- 
ham  a  se  ipso  7iaTpovujiixu>^  appollari 
potuit.  Sed  de  ea  re  plura  in  argumento 
Epistolae  ad  Hebraeos. 

Quod  ad  praesentem  locum  attinet, 
propior  vero  sententia  est  eorum,  qui 
primo  membro  significari  volunt  gloria- 
tionem  a  lingua ;  ut  Hebraei  dicantur,  qui 
lingua  loquebantur  Heb/aica;  sic  inter- 
pietantur  Lombardus,  Hervaeus  et  Aqui- 
nas.  Sciendum  est  enim,  Judaeos,  ex  quo 
tempcre  in  varias  terrae  plagas  per  cap- 
tivitates  et  bella  fuere  dispersi ,  linguam 
cum  regione  mutasse ;  et  quidem  ueces- 
sario,  ut  cum  iis  conversari  possent  ac 
negotiari,  inter  quos  habitabant.  Itaque 
paulatim  desuevisse  loqui  Hebrahe;  po- 
steros  autem  eorum  avitae  linguae  man- 
sisse  prorsus  imperitos.  Qui  vero  in  Ju 
daea  ac  vicinis  locis  relicti  fuerant,  usum 
prioris  linguae,  id  est,  Hebraicae,  reti- 
nuisse;  qua  peculiari  ratione  vocabantur 
Hebraei,  caeteri  vero  Graeci,  quod  pleri- 
que  eorum  Graece  loquerentur,  cujus 
linguae  per  orbem  usus  erat  eo  saeculo 
maxime  coramunis. 

Discrimen  hoc  Hebraeorum  a  Graecis 
Act.  Apost.  perspicue  declarant,  ubi  legi- 
mus,  crescente  numero  discipulorum,  fa- 
ctum  fuisse  murmur  Graecorum  adversus 
Hebraeos,  eo  quod  despicerentur  in  mini- 
sterio  quotidiano  viduae  eorum,  Act.  6. ; 
nam  Graeci  eo  loco  non  gentiles  intelli- 
guntur  (neque  enim  gentilium  cuiquam 
adhuc  praedicatum  erat  Evangeliurn; 
nequeid  statim  fieri  debuit,  sed  exspectato 
opportuno  tempore,  quod  Deus  designaret ; 
sicuti  factum  a  Petro  Lucas  docet  Act. 
10.  et  11.).  Vernm  significantur  eo  no- 
mine  ex  Judaeis  illi,  qui,  quod  in  eyteris 
regionibus  nati  essent  et  educati,  non 
Hebraicae  linguae,  sed  Graecae  vel  La- 
tinae  vel  alius  cujusquam  usum  haberent. 
His  enim  occasio  murmuris  et  querelae 
fuit  adversns  fratres  Judaeos,  qui  supra 
rlicta   ratione  Hebraei  vocabantar,   quod 

ipsorum  viduae  negligerentur  in  ministerio 
victus  quotidiani,  videlicet  Hebraeis  (qui- 
bus,  tamquam  indigenis  ac  linguae  privi- 
legio  potioribus ,  ministerium  illud  com- 
missum  fuerat)  suos  inopes  magis  quam 
alienos  curantibus.  Hoc  modo  rursum  de 
Graecis  loquitur  Lucas  cap.  9.  Actor.,  ubi 
refert,  Paulum  disputasse  cum  Graecis; 
illos  autem  quaesivisse,  ut  eum  occide- 
rent;  et  capite  11.  illis  verbis:  Loque- 
bantur  ad  Graecos,  annuntiantes  Do- 
minum  Jesum.  Ac  ne  quis  dubitet,  non 
eos  ''EXXrjva*;  iis  locis  appellat,  quo  no- 
mine  Graeci  proprie  dicuntur,  ut  Rom.  1. 
2.  et  alibi;  sed  *EXXigvtoiac,  quasi  dicas 
Graecistas,  id  est,  Graeca  lingua  utentes. 
Haec  pluribus,  ut  ostenderem,  quos  He- 
braeos,  et  quo  discrimine,  vocet  Aposto- 
lus,  tam  hoc  loco ,  quam  ad  Phil.  3. ,  ubi 
se  dicit  Hebraeum  ex  Hebraeis. 

Igitur  Hebraei,  quos  dixi,  gloriosum 
ducebant,  quod  loquerentur  lingua  suao 
gentis  primitiva,  qua  ipsorum  Patriarchae 
et  Prophetae  usi  fuerant,  imo  Deus  ipse, 
quando  legem  patribus  eorura,  et  respousa 
Propbetis  dedit;  atque  hoctitulo  sese  ante 
alios  efferebant.  In  horum  numero  erant 
pseudapostoli,  contra  quos  Paulus  agit; 
quorum  jactantiae  rcspondet,  se  quoque 
Hebraeum  esse.  Quamvis  enim  Paulus 
Tarsi  Ciliciae  natus  esset,  parentes  ejus 
tamen,  quod  non  ita  dudum  illuc  ex  Ju- 
daea  commigrassent,  nec  inde  procul  ab- 
essent,  linguam  patriam  adhuc  retinebant, 
et  ca  studiose  filium  imbuerat  pater  Pha- 
risaeus.  Unde  est,  quod  Hebraice  con- 
cionatur  ad  populum  Jerosolymitanum 
magno  cum  silentio  audientem,  Act.  22. 
Sed  et  Hierouymus  in  epist.  ad  Algasiam, 
quaest.  10.,  Paulum  arhrmat,  in  vernacula 
liugua  disertissimum  fuisse. 

Neque  nunc  distinguo  linguam  Hebrai- 
cam  a  Syriaca.  Constat  enim,  linguam, 
quae  Judaeis  tunc  erat  vernacula,  qua- 
que  Christus  et  Apostoli  fuerunt  usi,  non 
pure  Hebraicam  fuisse ,  sed  mixtam ,  et 
dialecto  non  parum  dissimilem,  quae  Sy- 
riaca  postmodum  vocata  est.  Addit  vero  : 
Israelitae  sunt,  et  ego ;  vel  ne  suspicio 
esset ,  ipsum  lingua  tantum ,   non  etiam 


gente Hebraeum  esse;  vel  potius  ad  signi- 
ficandam  nobilitatem  generis,  qua  negat 
se  illis  inferiorem.  Ea  maxime  significatur 
nomine  Israel,  in  Scripturis  celeberrimo, 
quodque  divinitus  datum  fuerat  ipsorum 
Patriarchae  Jacob. 

Addit  deinde:  semen  Abrahae  sunt, 
et  ego ;  nam  id  multo  adhuc  honorabilius 
censebant,  propterea  quod  Abraham  et 
primus  eorum  esset  Patriarcha,  et  prae 
caeteris  eximia  in  Deum  pietate  ac  fide 
fuisset;  eoque  Dei  amicus  appellatus,  et 
dignus  habitus,  cui  tam  praeclarae  a  Deo 
fierent  promissiones ,  in  semine  ejus ,  id 
est,  in  posteris,  implendae.  Est  igitur  in 
Iioc  Pauli  sermone  figura,  quam  incre- 
mentum  vocant.  Etenim  gloriosius  erat 
Israelitam  dici,  quam  Hebraeum;  et  semen 
Abrahae  dici,  quam  Israelitam. 

23.  Ministri  Christi  sunt,  (ut  minus 
sapiens  dico)  plus  ego.  Particulam  et 
ego  proxime  subjunctam  ilhs  verbis:  mi- 
nistri  Christi  sunt,  quae  in  permultis 
erat  codicibus ,  eademque  a  non  paucis 
tracfcatoribus  exposita,  jure  expunxerunt 
Romani  correctores.  Nam  Graeci  et  Syri 
codices  non  agnjscunt,  ut  nec  Augustinus 
in  loco  superius  ciiato ;  sed  neque  ex  Am- 
brosiano  commentario  apparet,  eam  in 
textu  fuisse.  Denique  Latini  codices 
emendatiores,  tum  manuscripti,  tum  im- 
pressi,  non  habent ;  ut  prorsus  verisimile 
sit,  librariorumpraepostera  diligentia  hnic 
quarto  membro  ex  tribus  superioribus 
adscriptam  esse.  Quod  vero  nostra  vorsio 
babet:  ut  minus  sapiens  dico ,  Graece 
est :  rcapacppovojv  XaXui,  id  est,  desipiens, 
sive  stultesceus  ac  delirans,  loquor,  tam- 
quam  dicat  Apostolus :  Ministri  Christi 
sunt,  (stulte  loquor,  st.ultitiae  meae  igno- 
scite)  plus  et  excellentius  ego  sum.  Nam 
excellentiara  significat  Graecum  uftsp,  id 
est,  super,  ut  legit  Augustinus. 

Repetit  autem  Apostolus  excusationem 
insipientiae  hoc  loco,  non  quia  gloriatur 
se  Christi  ministrum,  quod  ubique  incul- 
cat;  sed  quia  in  re  tanta  se  aliis  antepo- 
nit,  dicendo :  plus  ego. 

Quaeres,  qnomodo  nunc  ministros  Chri- 
sti  vocet,  quos  paulo  ante  vocavit  pseud- 

apostolos,  operarios  subdolos,  et  ministros 
Satanae?  Respondeo:  Quatuor  ista,  quae 
velut  affiimanter  ab  Apostolo  dici  viden- 
tur:  Hebraeisunt,  Israelitac  sunt,  semen 
Abrahae  sunt,  ministri  Christi  sunt,  per 
rbetoricam  concessionem  dicta  esse,  quasi 
dicat:  Demus,  esse  taies.  Nam  ut  vere 
fuerint  Hebraei ,  et  Israelitae,  et  semen 
Abrabae,  tamen  Cbristi  ministri  non  erant, 
nisi  qtiod  ad  Cbristum  quoquo  modo  prae- 
dicandum  sescingerebant,  quemadmodum 
ad  Pbilipp.  1.  dicit.  Quidam  respondent, 
illa  quatuor  esse  legenda  cum  interroga- 
tione,  quae  nibil  affirmet,  sed  lectori  ju- 
dicium  relinquat,  an  vere  tales  sint.  Mihi 
prior  responsio  probatur.  Quod  autem 
dixit,  plus  ego,  ne  dictum  arrogantius  vi- 
deatur,  tum  quia  ad  institutum  commen- 
dandi  sui  mir.isterii  pertinebat,  deinceps 
late  probat.  Estque  notandum  cum  Theo- 
doreto,  Paulum  bic  non  adducere  in  roe~ 
dium  miracula,  quae  fecit,  ut  mortuos 
suscitatos,  claudos  restitutos,  daemones 
effugatos  (lhet  borum  obiter,  et  restricte, 
tantumque  in  genere  meminerit  capite 
sequenti,  dicens,  signa  sui  Apostolatus 
facta  fuissc  super  Cori:ithios  in  signis 
et  prodigiis,  et  virtutibus) ,  sed  ea  tan- 
tum,  quae  pro  Evangelio  perpessus  cst. 

In  laboribus  plurimis.  Augustinus 
legit:  plurirnum,  Graece  est:  abundan- 
tius,  ut  in  parte  sequenti.  Sensus:  In  eo, 
quod  gravcs  ac  multos  labores  Evangelii 
causa  suscepi,  intelligitur,  me  ministrum 
Cbristi  declaratum  aut  probatum  esse, 
aut  quid  tale.  Similiter  expone  in  sequen- 
tibus. 

In  carceribus  abundantius,  in  plagis 
supra  modum.  Haec  duo  membra  con- 
traiio  ordine  apud  Graecos  leguntur. 
Illud:  abundantius  aut  comparationem 
innuit  Pauli  cum  iis ,  qui  se  vocabant 
Christi  ministros,  ut  sentit  Ambrosius;  eo 
quod  parum  admodum  illi  laborassent,  ac 
vix  aliquid  passi  essent;  ant  potius,  se- 
cundum  Oecumenium,  sine  comparatione 
personariim  ipsius  rei  excessum  sive  fre- 
quentiam  significat;  sic  enim  et  alibi  ac- 
cipitur.  Neque  verisimilo  est,  pseudapo- 
stolos  propter  Evangelium  fuisse  passos 


incarcerationem.  De  Paulo  autem  incar- 
cerato  ante  banc  epistolam  in  Acti3  Apo- 
stolorum  non  legimus  quidem,  nisi  cap. 
16.,  ubi  a  Pbilinpensibus  in  carcerem 
missus  legitur;  sed  permulta  Paulus  et 
fecit,  et  passue  est,  quae  in  Actis  non 
scribuntur.  Quoi  vero  dicit:  in  plagis 
supra  modum,  id  est,  in  verberibus  in- 
solenter,  et,  ut  ita  dicam,  excessive  mihi 
illatis,  id  mox  quibusdam  partibus  ex- 
plicat. 

In  mortibus  frequenter.  Mortes  vocat 

mortis  pericula;  quemadmodum  et  1.  cap. 

j  hujus  epist.,  ubi  noste:  interprcs  vertit: 

Qui  de  tantis  periculis  nos  eripuit ;  eas 

vero  mortes  paulo  post  multas  enumerat. 

24.  A  Judaeis  quinquies ,  quadrage- 
nas,  una  minus,  accepi.  Plagas  intellige. 
Legimus  Deuter.  25.,  praeceptum  Israeli- 
tis  fuisse,  ut  in  flagellando  fratre,  id  est, 
Hebraeo,  quem  dignurn  plagis  comperis- 
sent,  quadragenarium  nurnerum  plagarum 
non  excederent.  Judaei  vero,  sive  caven- 
tes,  ne  forte  in  ipso  verberandi  impetu 
praefinitum  numerum  transsilirtnt,  sive 
clementiae  et  bumanitatis  causa,  memo- 
rato  numero  statuerunt  unarn  plagain  de- 
mendam  esse,  etiamsi  quis  integrum 
numerum  plagarum  commeruioset.  Quod 
quidem  arbitror  referendum  ad  Judaicas 
traditiones  in  Dei  legem  injuriosas.  Ne- 
que  enim  illis  liccbat  numerum  legis,  in 
quo  etiam  mystcrium  continebatur,  uui- 
tate  dempta  mutare;  siquidem  quadrage- 
narius  numerus  afflictioni  et  poenitentiae 
consecratus  est. 

Porro  quoniam  Judaei  Paulum  vebe- 
mcnter  oderant,  nec  tamen  eum  morti  ad- 
judicare  permittebantur,  a  Romanis  pro- 
hibiti,  juxta  illud  Joann.  18.:  Nobis  ?con 
licet  intcrficere  quemquam  ;  idcirco  pla- 
gis  eum  onerabant,  quam  ruultis  poterant 
sccundum  legem  consuctuJine  restrictam 
et  moderatam,  hoc  cst,  undequadraginta. 
Id  autem  factum  quinque  diversis  tenipo- 
ribus.  Sed  cur  Lucas  in  Actis  ne  unius 
quidemflagellationis  exquinqucmeminit? 
Ideo  videlicet,  quod  de  Paulo  paene  ea 
sola,  quibus  ipse  praesens  fnit,  sigillatim 
recenseat;  alia  vero  vel  silentio  pertrans- 

eat,  vel  snmmatim  ac  brevitcr  referat, 
ut  intcrdum  tiibus  verbis  complurium 
mensium  atque  etiam  annorum  res  gestas 
pcrstringat.  Qua  in  re  notanda  humilitas 
Pauli,  qui  suas  et  tot  tam  graves  pro 
Christo  passicnes  Lucae  comiti  suo  non 
aperuerit,  ne  bic  quidem  recitaturus,  nisi 
coeineset  eum  amor  salutis  Corintbiorum. 

o 

Apparct  autem,  bas  flagellationes  fuisse 
factas  in  synagogis,  ad  significandum, 
contra  legem  Mosis  aut  reVigionem  pecca- 
tum  fuisse.  Dicit  enim  Dominus  Mattb. 
10. :  In  synagogis  suis  flagellabunt  vos. 

25.  Ter  virgis  caesus  sum,  a  gcntili- 
bus;  erat  enim  Romanis  consuetudo  virgis 
caedere  nocentes.  Cajetanus  binc  appa- 
renter  colligit,  Judaeos  non  virgis,  sed 
alia  instrumento  flagellare  solitos;  quo- 
n»am  ter  duntaxat  virgis  caesum  se  dicat 
Apostolus.  Porro  Lucas  tantum  semel 
meminit  bujus  contumeliae  Paulo  illatae. 
scilijet  Act.  16.,  ubi  seribit,  eum  una  cum 
Sila  virgis  caesum  a  Pbilippensibus. 

Hic  quaeri  potest,  cur  passus  sit  Pau- 
lus,  sese  virgis  caedi,  cum  dicendo,  se 
Romanum  esse,  evadere  pctuerit  flagella- 
tionem,  ut  fecit  simile  quiddam  Act.  23. 
Responderi  potest,  quod  id  non  putavit 
faciendum,  nisi  gloria  Dei  et  salus  Eccle- 
siae  boc  videretur  postulare  Nam  utique 
Act.  16.  virgis  caedi  se  permisit;  nec 
Romanum  se  declaravit,  nisi  postera  die, 
quaudo  magistratus  jnbebat  eum  dimitti. 
Quod  si  initio  dixisset,  se  civem  Roma- 
num,  non  fuisset  occasio  convertenii  ad 
fidem  Cbristi  custodem  carceris  cum  tota 
domo. 

Semel  lapidatus  sum.  Id  passus  est 
Lystris  Lycaoniae,  pctissimum  a  Judaeis, 
adeoque  graviter,  ut  mcrtuus  putaretur; 
quemadmodum  refertur  Act.  14.  Et  qui- 
dem  eodem  cap.  legitur,  etiam  Iconii  fa- 
ctum  a  Judaeis  et  gcntilibus  impetum,  nt 
Paulum  et  Barnabam  lapidarent;  sed  tunc 
fnga  periculum  evasisse  Apostolos,  Lucas 
significat.  Caeterum  ab  boc  loco  mortes 
suas  incipit  Apostolns  recensere,  dc  qui- 
bus  dixit:  hi  mortibus  frequenter. 

Ter  naufragium  feci.  Null-im  Pauli 
naufragium  attingit  Lucas  in  Actis,  prae- 


terquam  quod  passus  est,  Romam  profi- 
ciscens,  Act.  27.;  sed  illud  apud  Melitam, 
multo  post  scriptam  banc  Epistolaui, 
contigit.  Itaquo  falluntur,  qui  boc  nume- 
rant  inter  baec  tria. 

Nocte  et  die  in  profundo  maris  fui. 
Ad  verbum  iu  Graeco  est:  Nocliduum  in 
profundo  feci.  Qaod  Erasmus  vertit: 
Noctem  et  diemin profundo  egi;  tametsi 
non  male  nos^er  interpres  addidit:  maris. 
Nam  vox  Graeca,  licct  nibil  aliud  adda- 
tur,  saepe  apu-1  scriptores  accipitur  prc 
maris  profunditato.  Nec  aliter  commen- 
tatores  plerique  locum  bunc  accipiunt; 
idque  convenienter  textui.  Cum  enim 
dixisset,  se  ter  naufragium  fecisse,  uti- 
que  in  mari,  subjanxit  aliud  periculum 
marinum  longe  gravius,  nempe  quod  de- 
mersus  fuerit  ex  naufragio  in  profundum 
maris;  ubi  tamen  divina  ope  fuerit  serva- 
tus  incolumis  noctem  et  diem,  atque  inde 
postea  liberatus. 

Quamqnam  Syriaca  versio,  quae  loco 
illius:  in  vrofundo ,  legit:  sine  navigio 
in  mari}  alium  sensum  indicat,  scilicet, 
Paulum  fnisse  jactatumundis  extra  navim 
in  vasto  mari,  quod  a  Poetis  altum  voca- 
tur.  Simiie  quid  sentit  Ambrosianus,  qui 
tameu  in  eo  raanifeste  fallitur,  quod  par- 
tem  banc  exponit  de  illa  navigatione,  qua 
Romam  ibat  Apostolus,  postquam  Caesa- 
rem  appellasset.  Constat  enim,  banc  epi- 
stolam  ante  scriptam  esse.  Porro  Tbeo- 
pbylactus  scribit,  asserere  nonnullos,  hic 
significari,  quod  in  quodam  puteo,  cui. 
nomen  Bytboc,  id  est,  profundum,  abscon- 
ditus  fuerit  Paulus  post  periculum  apud 
Lystrios.  Refert  quoque  Beda  ex  Tbeo- 
doio,  Arcbiepiscopo  gentis  Anglorum, 
libro  quaestionum,  quaest.  3.  titul.  8., 
fuisse  apud  Cyzicenos,  quae  una  erat 
civitatum  Asiae,  carcerem  quendam  teter- 
rimum,  qui.  quod  altiesimus  esset,  profun- 
dum  maris  vocaretur  eadem  ratione,  qua 
carcer  apud  Atbenienses  famosissimus 
barathrum  appellatus  est;  nam  et  in  Scri- 
ptura  profundi  carceres  passim  lacus  ap- 
pellantnr.  De  boc  carcere  Cyziceno 
neotericns  quidam  scriptor  (vide  Baron. 
ad  Martyrol.  Rom.  Septemb.  20.  et  Tom. 

1.  anno  Christi  58.  §.  43.)  praesentem 
Apostoli  locum  intell?gi  posse  putat. 
Verum  ut  taceam,  a  nullo  autorum  pro- 
ditum  esse,  quodPaulus  aliquando  Cyzici 
praedicaverit  Evangelium,  ceite  si  bic  de 
carcere  quopiam  Apostolus  loqueretnr, 
non  adderet:  noctem  et  diem;  non  enim 
magnum  est  aut  memorandum,  uno  die 
naturali  fuisse  in  carcere ,  tametsi  pro- 
fundo;  cum  plerumque  diutius  soleant 
homincs  in  carceribus  detineri.  Qua  ra- 
tione  Chrysostomus  illud  de  carcere  re- 
fellit.  Quocirca  communem  expositionem 
probabiliorem  existimo.  Sic  enim  dixit 
Apostolus,  noctem  et  diem  se  egisse  in 
profundo  maris,  quomodo  de  Jona  dicit 
Scriptnra,  quod  tribus  diebus  ac  noctibus 
fuerit  in  ventre  ceti;  qui  etiam  de  se  ipso 
ita  loquitur  ad  Dominum :  Et  projecisti 
me  in  profundum,  in  corde  maris. 
Jonae  2. 

26.  In  itineribus  saepe,  non  solum  mo- 
lestis,  sed  et  periculosis,  uti  declarant  se- 
quentia. 

Periculis  fiuminum,  quae  interdum 
non  minus  periculosa  sunt  navigantibus, 
quam  mare. 

Periculis  latronum,  in  quos  inciderat 
iter  faciens.  Horum  meminit,  non  quod 
lairones  ipsum  invaserint  propterea,  quod 
Christum  praedicaret;  nam  nec  mare  aut 
flumina  ei  naviganti  infesta  fuerunt  pro- 
pter  Evangelium ;  sed  idcirco  haec  com- 
memorat,  inquit  post  Chrysostomum 
Theophylactus,  quia  Evangelii  causa 
molestas  et  periculosas  profectiones  sus- 
ceperat;  ut  proinde  merito  gloriaretur,  se 
haec  omnia  pro  Cbristi  ministerio  pertu- 
lisse,  seque  per  ea  declarari  verum  et 
insignem  Christi  ministrum. 

Periculis  ex  genere,  id  est,  a,  Judaeis, 
qui  cum  ipso  ejusdem  erant  generis,  quos- 
que  alibi  cognatos  suos  vocat;  nam  et 
hoc  loco  Syriacus  textus  habet:  excogna- 
tionemea.  Hos  vero  quam  graves  semper 
inimicos  senserit,  ex  ipsius  epistolis  at- 
que  ex  Actis  a  Luca  "conscriptis  clarissi- 
mum  est. 

Periculis  ex  gentibus,  id  est,  a  genti- 


libus,  sed  iis  plerumque  a  Judaeis  in 
ipsum  concitatis;  ut  ex  Actis  liquet. 

Periculis  in  civitate  ,  velut  Damasci, 
Jerosolymis,  Ephesi,  atque  alibi. 

Periculis  in  solitudine,  id  est,  in  de- 
sertis  locis,  in  quibus  ei  ab  adversariis 
collocabantur  insidiae. 

Periculis  in  mari.  Jam  ante,  quid  in 
mari  passus  fuerit,  exposuit.  Verura  hic 
pecuiiariter  loquiturde  periculis  sibi  inare 
naviganti  paratis  ex  insidiis  hostium, 
maxime  Judaeorum,  cujus  exemplum 
habemus  Act.  20.,  ubi  scribitur,  factas 
illi  fuisse  insidias  a  Judaeis  navigaturo 
in  Syriam ;  tametsi  illud  verisimiliter  con- 
tigerit  post  scriptam  hanc  epistolam ;  at- 
que  similia  potuerunt  ante  contigisse. 

Periculis  in  falsis  fratribus,  id  est, 
periculis,  quae  passus  sum  a  simulatis  et 
falso  nomine  Chiistianis,  qui  sunt  hostes 
intestini  ac  domestici,  eoque  magis  peri- 
culosi.  Quorum  tycum  gcssit  Judas  pro- 
ditor,  de  quo  David  in  persona  Christi 
canit  Psalmo  54. :  Quoniam,  si  inimicus 
meus  maledixisset  mihi,  sustinuissem 
utique.  Tu  vero  homo  unanimis,  etc. 

27.  ln  labore  et  aerumna.  Prosequi- 
tur  alias  afHictiones,  in  quibus  Evangelii 
causa  toleratis,  aut  sponte  etiam  sus- 
ceptis,  excellens  Christi  minister  decla- 
ratus  sit.  Pro  aerumna  molestiam  legit 
Ambrosianus ;  noster  interpres  alibi  fati- 
gationem,  vertit,  2  Thess.  3.  Significat 
autem  vox  Graeca  laborem  cum  difficul- 
tate  ac  fatigatione  conjunctum. 

In  vigiliis  multis,  Graece :  In  vigiliis 
saepe.  Quales  fuerint  vigiliae  Pauli, 
discere  licet  ex  Actis  Apostol. ;  nam  Phi- 
lippis  in  carcere  media  nocte  Deum  orat 
et  laudat,  Act.  16.;  item  Troade  sermo- 
nem  in  die  Dominica  protrahit  usque  in 
mediam  noctem.  Denique  Mileti,  apud 
presbyteros  Epheso  evocatos,  contestatur, 
se  per  triennium ,  nocte  et  die ,  non  ces- 
sasso  ab  ofiicio  veri  pastoris,  Act.  20.  His 
adde  vigilias,  quas  exogit  opere  manuum, 
de  quibus  2.  ad  Thessalonicenses  3. : 
Neque  gratis,  inquit,  panem  manduca- 
vimus  ab  aliquo;  sed  in  labore  et  in 

fatigatione  noete  et  die  operantes ,  ne 
quem  vestrum  gravaremus. 

In  fame  et  siti.  Inediam  et  penuriam 
passus  est,  gratis  Evangelium  praedicans. 
Unde  ait  1  Cor.  4. :  Usque  in  hanc  ho- 
ram  et  esurimus,  et  sitimus,  et  ad  Phil. 
4.:  esurire  et  penuriam  pati  inter  ea 
numerat,  in  quibus  institutum  se  dicit. 

In  jejuniis  multis.  Iterum  saepe,  pro 
muliis,  in  Graecu  et  apud  Amhrosianum. 
Ut  autem  pars  haec  a  praecedenti  diversa 
sit,  intellige,  cum  S.  Thoma,  jejunia  ad 
purificandam  inentem  et  edomandam  car- 
nem  sponte  assumpta ,  quo  fructuosius 
Evangelium  praedicaiet.  Sic  euim  ait  in 
priori  epistola  cap.  9. :  Castigo  corpus 
meum  et  in  servitutem  redigo;  ne  forte 
etc. 

In  fi  igore  et  nuditate.  Haec  duo  con- 
jungit,  ut  sigmficet,  ob  nuditatem  et  ve- 
stium  inopiam  frigora  passum  se  fuisse. 
Quamquam  possunt  diversa  mala  intel- 
ligi ;  nam  aestate  quis  patitur  nuditatem, 
non  frigus,  si  vestibus  careat.  Nuditatis 
etiam  meminit  1  Cor.  4. 

28.  Praeter  illa,  quae  extrinsecus 
sunt,  instantia  mea  quotidiana.  Chry- 
sostomus  ac  caeteri  Graeci  expositores 
haec  dividunt,  priorem  partem  superiori- 
bus  jungentes.  Quod  enim  in  Graeco  est: 
rcccpexToq,  id  est,  extrinsecus,  ut  noster 
interpres  vertit,  illi  accipiunt,  ut  idem  sit, 
quod  praeter;  quomodo  accipitur  Matth. 
5.,  ubi  dicitur:  excepta  fornicationis 
causa,  Graece:  praeter  verbum  forni- 
cationis;  tamquam  dicat  Apostolus:  Abs- 
que  iis,  quae  praetermitto,  quo  significet, 
86  nondum  omnia,  quae  pro  Evangelio 
passus  sit,  commemorasse ;  sed  quaedam 
6tudio  praetermittere.  Quod  autem  noster 
vertit:  instantiam,  illi  de  tumultibus  et 
comruotionibus  seu  concursibus  hominum 
adversus  ipsum  frequenter  excitatis  intel- 
ligunt.  Sic  enim  et  alibi  vox  Graeca  £7U- 
ouoiaotc;  accipitur,  ut  Act.  24.:  Aut  con- 
cursum  facientem  turbae. 

Porro  Latini  plerique  totum  hoc  sejun- 
gunt  a  snperioribr.s,  et  ad  huuc  fere  modum 
exponunt:  Jam  vero  pr&eter  illa,  quae 
foris  et  extrinsecus  mihi  accidunt,  id  est, 


corporis  afflictiones  et  ptricula,  cujusmodi 
sunt,  quae  hactenus  recensui,  sunt  et  pe- 
culiares  animi  dolores  atquc  afHictioues, 
quibus  excrucior  Evangelii  causa.  Nam 
quotidie  ad  me ,  tamquam  Apostolum 
Ecclesiarum,  concurritur  undique  a  fide- 
libus,  ob  varias  difficultates  circa  negotium 
Evangelicum  emergentes;  quae  res  ani- 
mum  meum  inquietatmajorem  in  modum. 
Sensus  hic  valde  probabilis  est.  Similiter 
enim  et  supra  cap.  7.  utrumque  genus 
afflictioniscomplexus  est,  dicens:  Omnem 
tribulationem  passi  sumus ;  foris  pug- 
nae,  intus  timores. 

Nec  admodum  quadrat  Graecorum  ex- 
positio,  quiatumultuspopulorum  adversus 
Pauluni  non  erant  quotidiani,  sed  rariores. 
Neque  conveniebat,  Apostolum,  cum  mo- 
destia  de  se  gloriantem,  uti  byperbolis. 
Graeca  qnoque  lectio  Latinorum  commen- 
tarium  facile  admittit,  si  instantiam  homi- 
num  ad  Paulum  concurrentium  intelliga- 
mus,  qualem  jam  diximus.  Quomodo  sane 
B.  Augustinus  intellexit,  scribens  in 
Psalm.  98.,  ubi  hunc  locum  ita  legit:  In- 
cursus  in  me  quotidianus  ;  nec  secus  in 
4.  de  doctrina  Christiana.  Illud  etiam: 
extrinsecus,  bene  se  habet.  Nam  Grae- 
cum  adverbium  TtapsxTOg,  ex  praeter  et 
extra  compositum,  utriusque  significatio- 
nem  participat.  Unde  et  locus  Matthaei 
percommode  verti  potest:  extra  causam 
fornicationis.  Denique  sequentia  nostrae 
expositioni  applaudunt. 

Sollicitudo  omnium  Ecclesiarum, 
etiam  earum,  quibus  ipse  Evangelium  non 
praedicaverat,  aut  in  quibus  non  fuerat, 
quod  epistolae  ejus  declarant  ad  Roma- 
nos  et  ad  Colossenses.  Si  enim  pro  invi- 
cem  sollicita  sunt  membra  ejusdem  cor- 
poris,  etiam  minora;  qnantam  oportuit 
esse  pro  reliquis  omnibus  sollicitudinem 
tana  tamque  nobilis  ac  praecellentis 
membri?  Ncc  ideo  praefuit  toti  Ecclesiae 
Paulus,  quasi  parem  cum  Petro  potesta- 
tem  sortitus;  nam  etsi  sollicitudo  prae- 
fecturam  consequatur,  non  tamen  e  con- 
verso  praefectura  sollicitudinem ;  quem- 
admodum  patet  in  eo,  quod  jam  dictum 
est  de  membris  pro  se  invicem  sollicitis. 

Potest  et  sic  intelligi :  omnium  Eccle- 
siarum,  id  est,  plurimarnm,  scilicet  oarum, 
quas  ipse  fundaverat,  aut  quibus  per  se 
vel  per  discipulos  suos  Evangelium  prae- 
dicaverat.  Quamquam  etiam  ultra  eas 
sollicitudinem  suam  extendisse  liquel  ex 
epist.  ad  Romanos  seiipta,  quibus  non 
praedicaverat.  Porro  sollicituolinem  hanc 
et  curam  omnium  Ecclesiarum  Paulo  in- 
cumbentcm  merito  Clirysostomus, ,  inter 
afflictiones  hactenus  enumeratas,  onus 
omnium  maximum  fuisse  censet. 

29.  Quis  inflrmatur,  el  ego  non  infir- 
mor?  Partem  Apostolicae  solliciti.viinis 
explicathis  verbis:  Quis,  inquit,  fidelium 
innrmatur  animo,  propendet  ad  lapsum, 
pronus  est  ad  peccandum  lcvi  occasione, 
qucmodo  qui  corpore  parum  firmi  sunt; 
et  ego  non  infirmor  per  intimum  affectum 
comniiserationis.  rnctuens  ac  sollicite  ca- 
vens,  ne  frater  infirmus  cadat  ?  Dixit  hoc 
et  iu  priori  cpist.  cap.  9. :  Factus  sum 
infirmis  infirmus ,  ut  infirmos  lucrifa- 
cerem,  vide  cjns  loci  commentarium. 

Quis  scandalizatur,  et  ego  non  uror? 
Plus  est  scandnl-zari,  quam  infirmari;  in 
quantum  deterius  est  cadere,  quam  pro- 
nura  esse  ad  casum.  Sed  cur  non  dicit: 
Et  ego  non  scandalizor?  sicut  dixerat: 
Et  ego  non  infirmor?  Quia  scandalizari 
non  sic  in  bonam  partem  intelligi  potest, 
sicut  infirmari.  Dicitur  enim  mater  et 
nutrix  infirmari  cum  infante,  ct  medicus 
cum  aegroto ,  quia  ad  ejus  infirmitatem 
se  demittit,  eique  sese  accommodat  per 
commiserationem  et  tolerantiam  infirmita- 
tis.  At  scandalizari  nou  dicitur,  qui  ca- 
dentibus  condolet  aut  condescendit;  sed 
qu'  similiter  impingit  et  cadit.  Uri  vero 
dicitur,  qui  vehementi  dolore  animi  affici- 
tur,  velut  si  igne  ureretur ;  quod  illi  ne- 
cesse  est  accidere,  qui  proximum,  quem 
vera  charitate  diligit,  videt  ex  alienis 
factis  minus  rectis  in  ruinam  impelli,  quod 
est  scandalizari.  Unde  Augustiims  in 
enarr.  Psalm.  memorati,  locum  hunc  tra- 
ctans,  ait:  Quanto  major  charitas,  tanto 
majorcs  plagae  de  peccatis  alienis. 

30.  Si  gloriari  oportet,  quae  infirmi- 
tatis  meae  sunt,  gloriabor.  Quoniam  di- 


cens:  Et  ego  non  infirmor?  in  eo,  quod 
infirmitatis  est,  gloriari  videbatur;  ideo 
nunc  goncraliter  affirmat,  sc  in  his,  quae 
infirmitatis  suae  sunt,  gloriari.  Quando- 
quidem,  inquit,  cogitis  me  ad  gloriandum, 
ds  liiri  gloriabor,  quae  sunt  infirmitatis 
meae.  Siccapite  sequenti:  Promeautem 
nihil  gJoriabor ,  nisi  in  infirmitatibus 
meis.  Infirmitas  in  sacris  Ktteris  varie 
sumitur,  ut  annotavimus  ad  illud  Rom. 
5.:  Cum  adkuc  infirmi  essemus.  Hoc 
loco,  et  sequenti  capite  suas  infirmitates 
Apostolus  vocat  ea,  quae  passus  fuerat; 
utpote  talia,  propter  quae  quis  apud  ho- 
mines  carnales  despectus  et  contemptibi- 
lis  haberi  soleat.  Kujusraodi  sunt,  quae 
jam  longo  ordine  enumeravit,  ab  eo  loco : 
In  laboribus  plurimis.  Nam  laboribus 
att3ri,  carceribus  includi,  piagis  affici, 
virgis  caedi,  periculis  exponi,  inediam  ac 
nuditatem  pati,  et  his  simiiia,  refugiuntur 
ab  hominibus,  partim  ut  dura  et  aspera, 
pavtim  ut  probrosa;  quibus  annamerat, 
quod  mox  subjicit  de  fug^  sua,  quando 
per  fenestram  in  sporta  dimissus  fuit  ex 
rnuro;  cujusmodi  fuga  animo  excelso  vi- 
deretur  parum  honesta.  Sed  quid  in  ea 
narratione  spectet  Apostolus,  statim  ex- 
ponemus 

Gloriatur  autem  in  his  potius,  quam  in 
iis,  quae  erant  potentiae,  velut  in  signis 
et  miraculis;  quae  plurima  ediderat, 
quaeque  hominem  mundo  spectabilem  et 
gloriosura  reddere  solent;  eo  quod  in  iis, 
quae  infirmitatis  sunt,  maxime  declaretur 
virtus  Christi,  quemadmodum  docet  se- 
quenti  capite;  tum  quoniam  hac  parte 
multis  modis  ab  ipso  superabantur  pseud- 
apostoli;  denique  quod  infirmitates  non 
sic  animura  erigunt,  uti  miracula ;  quorum 
proinde  nullam  in  superiori  catalogo  men- 
tionem  facere  voluit,  sed  ea  sequenti  ca- 
pito  tantum  obiter  ac  breviter  altingit, 
tamquam  signa  sui  Apostolatus. 

Quod  ad  textum  attinet,  ubi  dicit: 
Quae  infirmitatis  meae  sunt,  gloriabor, 
in  Graeco  subauditur  xaxo,  secundum  ea, 
id  est,  de  iis,  quao  etc,  sicut  superius  ex- 
positum  est.  Augustinus  legit:  in  iis, 
quae  etc. ,    quod    perinde    valet.     Porro 

sciendum  est,  totura  bunc  locura  Apostoli 
nsque  ab  illis  vcrbis:  Iterum  dico ,  ne 
quis  me  putet  insipientem ,  etc. ,  trans- 
scriptum  esse  ab  Augustino  lib.  4.  de 
doci;.  Christ.  cap.  7. ;  videlicet  pro  insigni 
excmplo,  quo  doceat,  esse  in  sacris  litte- 
ris  eloquentiam,  non  illam  studio  quaesi- 
tam  et  art3  compositara,  qualis  in  libri3 
saecularium  scriptorum ;  ssd  nativam  et 
castam,  quae  tamquam  sapieutiae  famula, 
sponte,  etiam  nou  vocata,  dominam  saam 
comitetur.  Observare  est  in  his,  qrae 
transscripsit  Augustinus.  prreter  cola  et 
commata,  et  periodos  cum  decentissima 
varietate  interposita,  quae  ille  diligcnter 
annotavit,  cebras  etiam  ac  varias  meta- 
phoras,  qnas  vocant,  aliaque  locutionis 
schemata,  quibus  orationou  modo  jucunda 
et  venusta,  verum  etiam  mirum  in  modum 
acris  ac  vehemens  redditur. 

31.  Deus  ei  Pater  Dor.tini  nostri 
Jesu  Christi,  qui  est  benedictus  in  sae- 
cula,  scit,  quod  non  mentior.  Ad  Deum 
et  Patrem  refertur  illud:  qui  est  bene- 
dictus  in  saecula  ■  quemadmodum  ex 
Graeco  manifestum  est,  ubi  hic  est  ordo: 
Deus  et  Pater  Domini  nostri  Jesu 
Christi  scit,  is  (inqnam) ,  qui  estbene- 
dictus  in  saecula,  quod  non  mentior ; 
atque  ita  etiam  ab  Augustino  citatur.  Tota 
vero  sententia,  quaravis  ad  subjunctam 
narrationem  a  multis  referatur,  quod  et 
velle  videtur  Responsorium  quoddam  Ec- 
clesiasticum  de  sancto  Paulo  (unde  et 
nonnuili  hic  faciunt  exordium  novi  capi- 
tis),  attamen  ratio  magis  exigit,  ut,  quod 
aliis  placet,  ad  superiora  respiciat,  quae 
de  se  Apostolus  commemoravit.  Nam 
hoc,  quod  sequitur  de  fuga  sua,  tam  iorti 
asseveratione,  qua  hic  utitur,  non  eget; 
sed  <]uia,  quae  supra  rectnsuit,  tarn  multa 
et  magna  sunt.  ut  videri  possint  fidem 
excedere;  propterea  confirmat  ea  jura- 
mento,  quod  tacitum  inest  iu  his  verbis. 
Qui  enim  pro  c^  nfirmatione  eorum,  quae 
dixit,  subjidt:  Deus  scit,  aut  simile 
quippiam;  is  Deura  adducit  dictorum  swo- 
rum  testem,  tamquam  omnia  scientem. 
Certe  formulam  hanc  esse  juratoriam, 
docetS.  Augustinus  epist.  89.  quaest.  ult. 


S.  Thomas  quoque  jnramentum  hic 
agnoscit.  Quasi  ergo  sic  dicit  Apostolus  : 
Deus  horuin  omnium  testis  est,  qui  novit, 
me  non  mentiri,  sed  vera  diccre.  Empha- 
sim  habet  quod  addit:  qui  est  benedictus 
in  saecuJa;  quasi  dicat:  Absit,  ut  abatar 
ejus  testimonio,  cui  omnis  laus  et  houor 
debetur  in  omnem  aeternitatem.  Sic  enim 
hanc  phrasim  exponendam  ostendimus  in 
comment.  Rom.  1. 

32.  Damasci  praepositus gentis  Aretae 
regis  custodicbat  ciuitatem  Damasceno- 
rum.  Res  gesta,  quam  hic  attingit,  nar- 
ratur  a  Luca  Actor.  9.  Subjicit  autem  et 
hanc  narrationem,  ut  jloriandi  materiam, 
non  quod  glorietur  de  fuga,  dicens:  et 
sic  effugi  manus  ejus;  ut  enim  fr.ga  licita 
fuerit  (de  quo  mox  aliquid  dicemus),  non 
tamen  crat  illi  materia  gloriae  adversus 
pseudapostolos.  Fugere  enim  pericula, 
per  se  timoris  est,  non  fortitudinis  aut 
patientiae.  Sed  gloriatur  de  periculo  (si- 
cut  in  superioribus)  eoque  tanto,  ut  peri- 
turus  esset,  nisi  fuga  fuisset  elapsus.  Erat 
autem  et  hoc  periculum  a  Judaeis,  ut 
eadem  Acta  testantur.  Damasci  genitivus 
adverbialis  est;  Graece:  In  Damasco. 
Quod  autcm  sequitur:  praepositus  gentis, 
compositura  est  noraen  eftvdpyris,  ad  quod 
totum  refertur  genitivus  sequeus :  Aretae 
regis.  Nec  custodia  qualiscumqiie  signi- 
ficatur,  sed  quae  fit  cum  excubiis.  Clarius 
itaque  verti  potuit  hoc  modo:  Civitate 
Damasci  is,  qui  gentis  praefectus  erat 
nomine  Aretae  regis,  excubiis  positis  ser- 
vabat  Damasceuorum  civitatem.  Fuit 
Aretas  Uerodis  tetrarchae  socer,  Aiabiae 
Petraeae  atque  Damasci  regulus,  ut  autor 
est  Josephus  Antiq.  Jud.  lib.  18. 

Utmecomprehenderet;  Graece:  com- 
prehendere  me  volens,  scilicet  Judaeis 
adversariis  meis  tradendum  ;  nam  Judae- 
orum  opera,  qui  Paultun  interficere  cu- 
piebant,  factum  esse,  quod  hic  scribit, 
Lucas  in  Actis  Apost.  diserte  exposuit. 

33.  Et  per  fenestram  in  sporta  di- 
missus  sum  per  murum.  Id  est,  per 
moenia  civitatis ;  idque  nocte,  et  a  disci- 
pulis,  id  est,  Christianis.  Ut  refert  Acto- 
rum  historia. 

Et  gic  effugi  manus  ejus.  Sic  abest  in 
Graecis  et  Syris  codicibus,  atque  in  non- 
nullis  manuscriptis  Latinis ,  quibus  et 
Ambrosianus  suffragatur. 

Quaeret  aliquis ,  cur  Paulus  inter  ea, 
de  quibus  gloriatur,  fugae  suae  mentio- 
nem  inserens,  non  det  maculam  in  gloria 
sua;  cum  sit  merceoarii,  non  pastoris, 
persecutorem  fugere;  dicente  Domino 
Joaunis  10.:  Mercenarius }  et  qui  non 
est  pastor ,  videt  lupum  venientem  }  et 
dimittit  oves}  et  fugit.  Respondeo,  Pau- 
lum  non  ita  fugisse,  ut  oves,  quoad  curam 
illis  debitam,  dimitteret,  fieretque,  quod 
sequitur  in  verbis  Domini:  et  lupus  rapit 
et  dispergit  oves.  Non  enim  omnes  tunc 
illius  loci  fideles  persecutionem  patieban- 
tur,  sed  solus  Paulus,  Judaeis  peculiariter 
invisus;  qui  proinde  juxta  prudentiae  re- 
gulam,  praosertim  fratribus  id  ipsum  po- 
stulantibus,  fugiendo  vitare  debuit  im- 
minens  periculum,  utseinfuturumtempus 
servaret  utilitati  Ecclesiae.  Nam  et  Do- 
minus  hoc  praecepit,  Matthaei  10.  dicens : 
Cum  persequentur  vos  in  civiiate  ista, 
fugite  in  aliam.    Neque  vero  deerant. 


qui  in  illius  absentia  fideli  populo  neces- 
saria  salutis  subsidia  subministrarent, 
Ananias  et  alii;  quemadmodum  nec  de- 
fuerant,  antequam  ipse  Damascum  ve- 
niret. 

Caeterum  fuga,  de  qua  Dominus  in 
Evangelio  loquitur,  non  tam  corporis  est, 
quam  animi;  qua  nimirum  quis  ita  relin- 
quit  oves,  ut  earuni  salutem  suis  commo- 
dis  aut  vitae  etiam  temporali  postponat. 
Velut  si  tempore  persecutionis,  vel  ob 
pestem,  aut  hostium  incursum,  sui  prae- 
sentiam  ovibus  subducat,  quando  illa  ad 
ea,  quae  salutis  sunt  ministranda,  ovibus 
est  necessaria.  Qua  de  re  disserens  ex 
professo  beatus  Augustinus,  epist.  180. 
ad  Honoratum,  ita  tandem  concludit: 
Quicumque  igitur  isto  modo  fugit }  ut 
Ecclesiae  necessarium  ministerium  illo 
fugiente  non  desit}  facit,  quod  Dominus 
praecepit,  sive  permisit.  Qui  autem  sic 
fugit,  ut  gregi  Christi  ea}  quibus  spiri- 
tualiter  vivit }  alimenta  subtrahantur ; 
mercenarius  ille  est }  qui  videt  lupum 
venientem  et  fugit}  quoniam  non  est  ei 
cura  de  ovibus.  Haec  ille  ibi. 


GAPUT  DDODECIMOH. 

Si  gloriari  oportet  (non  expedit  quidera),  veniam  autera  ad  visio- 
nes  et  revelationes  Domini.  2.  Scio  hominem  in  Christo  ante  rnnos 
quatuordecim,  sive  in  corpore  nescio,  sive  extra  corpus  nescio,  Deus 
scit,  raptum  hujusmodi  usque  ad  tertium  coelum  ^).  3.  Et  scio  hujus- 
modi  hominem ;  sive  in  corpore,  sive  extra  corpus,  nescio,  Deus  scit; 
4.  quoniam  raptus  est  in  Paradisum,  et  audivit  arcana  verba,  quae  non 
licet  homini  loqui2).  5.  Pro  hujusmodi  gloriabor;  pro  me  autem  nihil 
gloriabor,  nisi  in  infirmitatibus  meis  3).  6.  Nam,  et  si  voluero  gloriari, 
non  ero  insipiens,  veritatem  enim  dicam;  parco  autera,  ne  quis  me  exi- 
stirnet  supra  id ,  quod  videt  in  me ,  aut  aliquid  audit  ex  me  4).  Et  ne 
magnitudo  revelationum  extollat  rae ,  datus  est  mihi  stimulus  carnis 
meae,  angelus  satanae5),  qui  me  colaphizet.  8.  Propter  quod  ter  Do- 
minura  rogavi,  ut  discederet  a  me;  9.  et  dixit  mihi:  Sufficit  tibi  gratia 
inea .    nam    virtus    in  infirmitate    perficitur 6).      Libenter    igitur    gloriabor 


»)  l,  5. 


0  Act.  22,  17.    2)  1  Cor.  2,  9.    3)  Cap.  11.  30.     *)  Cap.  3,  5.  seq.  4,  K.     *)  Vers.   10. 

in  infirmitatibus  meis,  ut  inhabitet  in  me  virtus  Christi.  10.  Propter 
quod  placeo  mihi  in  infirmitatibus  meis,  in  contumeliis,  in  necessitati- 
bus,  in  persecutionibus ,  in  angustiis  pro  Christo;  cum  enim  infirmor, 
tunc  potens  sum1).  11.  Factus  sum  insipiens,  vos  me  coegistis.  Ego 
enim  a  vobis  debui  commendari;  nihil  enira  minus  fui  ab  iis,  qui  sunt 
supra  modum  Apostoli,  tametsi  nihil  sum2);  12.  signa  tamen  Apostola- 
tus  mei  facta  sunt  super  vos  in  orani  patientia,  in  signis,  ct  prodigiis, 
et  virtutibus 3).  13.  Quid  est  enim,  quod  minus  habuistis  prae  caeteris 
Ecclesiis,  nisi  quod  ego  ipse  non  gravavi  vos4)?  Dcnate  mihi  hanc  in- 
juriam.  14.  Ecce,  tertio5)  hoc  paratus  sum  venire  ad  vos;  et  non  ero 
gravis  vobis.  Non  enim  quaero,  quae  vestra  sunt,  sed  vos.  Nec  enim 
debent  filii  parentibus  thesaurizare ,  sed  parentes  filiis.  15.  Ego  autem 
libentissime  impendam ,  et  superimpendar  ipse  pro  animabus  vestris6), 
licet  plus  vos  diligens,  minus  diligar.  16.  Sed  esto!  ego  vos  non  gra- 
vavi;  sed  cum  essera  astutus,  dolo  vos  cepi.  17.  Nuraquid  per  aliquem 
eorum,  quos  misi  ad  vos7),  circumveni  vos?  18.  Rogavi  Titum,  ct  misi 
cum  illo  fratrem8).  Numquid  Titus  vos  circumvcnit?  nonne  eodem  spi- 
ritu  ambulavimus?  nonne  iisdem  vcstigiis?  19.  Olim  putatis,  quod  ex- 
cusemus  nos  apud  vos?  Coram  Deo  in  Christo  loquimur;  omnia  autem, 
charissimi,  propter  aedificationem  vestram.  20.  Timeo  enim,  ne  forte 
cum  venero ,  non  quales  volo 9) ,  inveniam  vos ;  et  ego  inveniar  a  vobis, 
qualem  non  vultis10);  ne  forte  contentiones,  aemulationes ,  animositates, 
dissensiones,  detractiones,  susurrationes ,  inflationes,  seditiones  sint  inter 
vos;  21.  ne  iterum,  cum  venero,  humiliet  me  Deus  apud  vos,  et  lu- 
gcam  multos  ex  iis11),  qui  ante  peccaverunt,  et  non  egerunt  poeniten- 
tiara  super  immunditia,   et  fornicatione ,   et  irapudicitia,    quam  gesserunt. 


SUMMARIIIM  CAPITIS  DUQDECIMI. 

Recommendat  se  Apostolus  ex   divinis  revelationibus,  et  ponit  ibi  remedium  eontra  periculum 
superbiae,  et  seipsum  excusat,  ponens  beneficia  Corinthiis  impensa. 

Si  gloriari  oportet,  non  expedit  qvi-  \  riari  sane  non   expedit  mihi ,   id  est: 

dem.  Si  non  est  in  Graeco,  potestque  vi-  |  Quamvis  propter  vos  oporteat  me  gloriari, 

deri  in   nostris    huc  adscriptum  ex  loco  j  ut  dignitatem  ministerii  mei  tuear  adver- 

superiori.     Caeterum    varietas    quaedam  j  sus  obtrectatores,  mihi  tamen  id  non  ex- 

est  in  Graecis  codicibus,  ob  similitudinem  j  pedit;  intellige  simpliciter,   et  extra  ca- 

trium   dictionum :   ds1.,  ftr,,   dh ,   oportet,  I  sum  praesentem  aut  similem;  tum  quia 

sane,  autem;  tametsi  plurimorum  codi-  \  speciem    habet  jactantiae,    tum    propter 

cum  lectio  est,  eaque  probatissi.na:   Glo-  !  elationis    periculum.     Ambrosianus   quo- 


»)  Cap.  4,  8.  seq.  Roin.  8,  37.  -')  Cap.  11,  5.  3,  5.  3J  Rom.  15.  !8.  seq.  *)  Cap. 
U,  9.  *)  Cap.  1,  15.  13,  7.  seq.  6)  Bom.  9>  3.  7)  Cap.  7,  2.  8)  Cap.  n.  18.  9)  Cap.  1. 
23.     «>)  Cap.  10,  2.     11)  Vers.  7. 

que:  mihi,  non  quidem  legit.  Ac  vi- 
deri  potest  interpres  pro  jiol  legisse  fxsv. 
Utitur  autem  rursum  Apostolus  hujusmodi 
praefatione,  quod  nuiic  non  ea,  quae  in- 
firmitatis  simt,  sed  praeclarum  ac  sublime 
quiddam  de  se  commemoraturus  sit.  Qua- 
propter  et  ad  declinandam  jactantiae  su- 
spicionem,  quasi  de  alio  quodam  homine 
rem  narrat,  auditque,  se  nescire,  quomodo 
res  acciderit,  in  corpore,  mi  extra  corpus. 

Veniam  autem  ad  visiones ,  et  reve- 
lationes  Domini ,  scilicet  commemoran- 
das.  Graece  est:  Veniam  enim ;  velut 
causam  reddat  Apostolus,  cur  dixerit,  sibi 
non  expedire,  quod  super  his  rebus  glo- 
riaretur.  Inter  visionem  et  revelationem 
Liranus  et  Cajetanus  post  D.  Thomam 
ita  fere  distiuguunt,  quod  revelatio  visio- 
nem  includat  aut  supponat,  non  contra. 
Cum  enim  aliquid  videtur,  cujus  intelli- 
gentia  sive  significatio  videntem  latet, 
visio  solum  est;  quales  fuere  visiones 
Pharaonis  etNabuchodonosor,  qui  nescie- 
bant,  quid  per  eas  signiflcaretur.  Qr.ando 
autem  aperitur  intelligentia  rei  visae,  re- 
velatio  est;  qualem  habuerunt  Joseph  et 
Daniel  ac  caeteri  Prophetae.  Meminit 
hujus  distinctionis  etiam  Theophylactus. 
Conjungit  ergo  Apostolus  visiones  et  re- 
velationes,  quia,  quae  vidit,  etiam  perfecte 
intellexit.  Vocat  autem  eas  visioncs  et 
rcvelationes  Domini,  id  est,  a  Christo 
Domino  sibi.factas,  unde  et  Gal.  1.  pio- 
fltetur,  se  Evangelium  suum  accepisse  per 
revelationem  Jesu  Christi. 

2.  Scio  hominem  in  Christo.  Id  est, 
novi  hominem  quendam  Christianum, 
Christo  per  sacramentum  fidei  incorpora- 
tum.  Hoc  Paulum  de  se,  et  non  de  alio 
dicere,  clamat  totus  contextus;  illud  ma- 
x;mc :  Ne  magnitudo  rcvelationum  ex- 
tollat  me,  datus  cst  mihi  etc.  Et  alioqui 
nihil  ad  institutum  faceret  ista  narratio. 

Ante  annos  quatuordecim.  Haec  tem- 
poris  designatio,  qnamquam  videri  cui- 
quam  possit  referenda  ad  particnlam  j 
praecedentem :  in  Christo,  rectius  tamen, 
ex  consensu  omnium  interpretum,  refertur 
ad  illud  sequens:  raptum  hujusmodi  etc. 
Propterea  vero  tempus  rei  gestae  duxit 


annotandum,  inquit  Chrysostomns ,  ut 
significaret,  se,  qui  tamdiu  rem  tacitam 
et  occultam  tenuerat ,  ne  tunc  quidem 
proditurum  fuisse,  nisi  maxima  necessitas 
ipsnm  compulisset;  deinde,  ut  detur  in- 
telligi,  quantis  postea  douis  divinitus  cu- 
mulatus  fuerit,  quem  a  tam  multis  annis 
tam  insigni  revelatione  Christus  fuisset 
dignatus.  Ex  hoc  annorum  numero  collato 
cum  aunis  imperatorum  Roinanorum,  qui 
per  id  tempus  regnaruut,  colligit  S.  Tho- 
mas,  raptum  Pauli,  quem  hic  commemo- 
rat,  contigisse  in  ipso  anno  conversionis 
ejus  ad  Christum ;  ac  probabile  censet 
quod  quidam  dicunt,  Apostolum  has  vi- 
siones  babuisse  in  illo  triduo,  quo  statim 
a  conversione  Damascum  intvoductus  (ut 
habetur  Act.  9.),  erat  non  videns,  ac  ne- 
que  comedens,  neque  bibens.  In  eandem 
sententiam  concedunt  Liranus  ct  alii. 

Verum  qui  temporum  rationem  dili- 
geutius  investigarunt ,  certioiibus  argu- 
mentis  ostendunt,  raptum  hunc  Pauli  con- 
tigisse  octennio  post  ipsius  conversionem, 
scilicet  anno  Domini  44.,  Claudii  vero 
imperatoris  2.,  cum  ejus  conversio  in  an- 
num  Domini  36.  inciderit.  Constat  enim, 
scriptam  fuisse  hanc  epistclam  anno  Do- 
mini  58.,  Neronis  autem  2.  Non  igitur 
eo  anno ,  quo  conversus  fuit,  sed  quo 
praedicandi  in  gentibus  Evangelii  munus 
una  cum  Barnaba  accepit,  secundum  ea, 
quae  Act.  13.  scribuntur,  hanc  revelatio- 
nemPaulo  ostensam  fnisse,  existimandum 
est;  qui  quidem  annus  fuit  a  conversione 
ejus  octavus.  An  autem  sit  eadem  haec 
revelatio  cum  illa,  de  qua  scribit  Gal.  1., 
se  accepisse  Evangelium  per  revelatio- 
ncm  Jesu  Christi;  ac  rursum  cap.  2., 
se  adscendisse  Hierosolymam  secundum 
revclationem ,  ut  de  Evangelio ,  quod 
praedicabat  in  gentilus,  conferret,  vide 
nostrum  eo  loco  commentarium. 

Sive  in  corpore  nescio ,  sive  txtra 
corpas  nescio.  Dnbitationem  hanc  Pauli 
sic  accipiunt  nonnulli,  tamquam  ignorare 
se  dicat,  utrum  simul  cum  corpore  fuerit 
raptus  in  tertium  coelum  atque  in  paradi- 
sum:  quomodo  Habacuc  Propheta  raptus 
fuisse  legitur,  ut  Danieli  cibum  adferret, 

Daniel.  ult. ;  quomodo  et  Philippura  dia- 
conum  Spiritus  Domini  rapuit  a  conspectu 
Eunuchi,  et  in  Azotum  transtulit,  Act. 
8. ;  an  vero  sola  anima  Pauli ,  corpore 
in  terris  relicto,  rapta  fuerit;  quomodo 
raptum  se  in  visione  Ezechiel  describit 
cap.  8.  In  hunc  sensum  non  solum  Am- 
brosianus  Apostoli  verba  diserte  exponit, 
verum  etiam  Chrysostomus  eo  modo  in- 
tellcxisse  videtur.  Dicit  enim,  Apostolum 
non  habuisse  pro  comperto ,  num  anima 
rapta  fuerit,  corpore  inortuo  relicto;  an 
veio  corpus  etiara  raptum  fnerit.  Quin  et 
patres  Ancyrani  concilii  cap.  ult.  malefi- 
carum  rnuliercularum  errorem,  existiman- 
tium ,  se  cum  suis  corporibus  multa  ter- 
rarnm  spatia  nocturnis  horis  pertransirc, 
cum  id  tantum  in  phantasia,  per  daemo- 
num  illusionem,  patiantur.  hoc  argu- 
mento  inter  alia  refellunt,  quod  nec  ipse 
Paulus  audeat  dicere,  se  raptum  in  cor- 
pore. 

Verum  S.  Augustinus  libr.  12.  de  Gen. 
ad  lit.  cap.  3. ,  et  post  eurn  S.  Thomas 
in  commentario ,  huuc  intellectum  dubi- 
tationis  apostolicae  vehementer  impro- 
bant ;  nec  abs  ratioue.  Nam  si  una  cum 
corpore  fuisset  raptus  in  coelum ,  uti^ue 
sensibus  corporis  fuisset  usus  ad  cogno- 
scenda,  quae  illic  erant;  vidisset  ergo 
Christum  oculis  corporeis ,  et  loquentem 
auribus  corporeis  audivisset.  Nec  sane 
ignorare  potuisset,  se  sensibus  corporis 
ad  hujusmodi  actiones  usum  fuissc. 

Sensus  ergo  dubilationis  est,  utrum  ea, 
quae  vidit  in  raptu ,  viderit  anima  in  cor- 
pore  manente,  an  a  corpore  separata. 
Nam  etsi  dicatur  auima  mansisse  con- 
juncta  corpori,  recte  tamen  intelligi  po- 
test,  eam  fuisse  rapiam  in  tertium  coelum 
et  in  paradisum,  proptev  contemplationem 
sublimium  et  inefTalilium  mvsteriorum, 
sicut  angeli,  homiimm  in  terra  custodes, 
semper  in  cnelis  vident  faciem  Patris, 
Matth.  18.  Tametsi  hoc,  quod  de  angelis 
dixi,  non  per  raptum  contingit;  uti  mox 
patebit  ex  declaratione  ejus,  quod  est: 
raptv.m  esse.  Caeterum  in  eo,  quod  Apo- 
stolus  bis  dixit :    nescio ,   nulla  battologia 


est ;  significat  enim ,  se  neutrum  affirmare 
posse,  quod  utrumque  nesciat. 

Jam  cum  Apostolus  ipse   ignorare  se 
fateatur,  utrum  in  corpore,  an  extra  cor- 
pus   auima   existente, ,   raptus  sit;   haud 
immerito  Augustinus  lib.  12.  de  Genesi 
ad  lit.  cap.  3.,  et  lib.  de  peccato  orig.  cap. 
23.  censet,    impudentem   ac  temerariam 
esse  inquisitionem ,  utro  modo  raptus  ille 
contigerit;  sed  hoc  intellige  de   iuquisi- 
tione,  qua  certa  cognitio  quaeritur,  non 
qua  probabilis  duntaxat.     Unde  non  est 
arguendus    temeritatis    aut    impudentiae 
S.  Thornas,   qui  2.  2.  qu.  175.  art.  5.  et 
6.,   necnon   in   coramentario   hujus    Joci, 
probabile   putat,    in   hoc    raptu   animara 
Pauli    non   fuisse  a   corpore   separatam, 
sed  conjunctam  mansisse ;   sic  tameu ,   ut 
mens  cjus  ad  ca  videnda  vel  audienda, 
quae  in  raptu  vidit  vel  audivit,  esset  a 
sensibus  corporeis  alienata.    Saue  raptum 
illum  contigisse ,   anima  manente  in  cor- 
pore,   magis   etiam   ex   eo   probabile   fit, 
quod    alioqui   fatendum    esset,    Paulum 
tempore  raptus  mortuum  fuisse;  siquidem 
mors  hominis  non  aliud  est,  quara  animae 
separatio  a  corpore.  Quare  etpostraptum, 
anima  revertente  ad  corpus,  fuisset  idem 
Apostolus  a  morte  resuscitatus,  et  quidem, 
secundum  eos,  qui  duos  raptushic  distin- 
guunt,  in  tertium  coelum  et  in  paradbura, 
bis  hoc  Paulo  contigisset.     Quod  non  est 
verisimile,  quia  miracula  nou  sunt  multi- 
plicanda    sine    necessitate.     Sed    neque 
Scriptura    raptus    ejusinodi,    quo   anima 
divelleretur  a  corpoie,   usquam  meminit. 
Illud   quoque  inauditum,    quod   quis   ad 
hanc  mortalein  vitam  secundo  rcsuscitare- 
I  tur.    Neque  vero  haec  Apostolus  ignora- 
|  vit;   sed  tantum  scire   se  negat,    id   est, 
certo  cognoscere,   utrum   in  corpore  etc, 
sicut   certo    sciebat,    hominem    raptum. 
Unde  et  subjungit: 

Deus  scit.  Quod  hoc  loco  non  est  ju- 
rantis,  ut  paulo  ante  :  Deus  sv.it ,  quod 
non  mentior,  sed  Deo  tribuentis  certam 
scientiam  rei  sibi  non  cei to  cognitae ; 
quemadmodum  solcmus  de  robus  incogni- 
tis  et  occultis  aut  alioqui  incertis,  dicere : 
Deus  novit,   an  ita  sit. 

Raptum  hujusmodi  usque  ad  tertium 
coelum.  Pendet  ab  eo,  quod  dixit:  Scio 
hominem.  Raptum  autem  dicit  hujus- 
modi  hominem,  id  est,  raptu  quodam 
elevatura;  est  enim  raptus,  secundum 
S.  Thomam,  ab  eo,  quod  est  secundum 
naturam,  in  id,  quod  est  supra  naturam, 
ex  vi  superioris  naturae  elevatio.  Ex  qua 
definitione  potest  intelligi,  nec  angelos,  nec 
homines  animasve  beatas  raptas  esse  ad 
Deum  videndum ;  quia,  quamvis ,  eleven- 
tur  a  Deo  ad  id,  quod  est  supra  natnram, 
non  tamen  alienantur  aut  abstrahuntur 
ab  eo,  quod  est  secundum  naturam ;  quem- 
admodum  Paulo  contigit  hoc  loco ,  et 
Petro,  quando  factus  in  ecstasi,  Act.  10. 

Quod  vero  tertium  coelum  dicat  Apo- 
stoius,  ex  Scriptura  discendum  est,  quae 
tres  tantum  coelos  agnoscit:  Primum, 
nobis  proximum ,  id  est ,  aereum ;  unde 
dicuntur  aves  coeli,  et  nubes  coeli.  Se- 
cundum  stellatum;  sub  quo  non  solum 
planetarum  orbes,  verum  etiam  totum 
Ulud,  quod  supra  nubes  extensum  est, 
comprehenditur;  quia  Scriptura  non  di- 
stinguit.  Hinc  stellae  coeli  dicuntur. 
Tertium  coelum  est,  quod  Theologi  em- 
pyreum  vocant,  sedes  beatorum;  de  quo 
dicitur:  Angeli  eorum  in  coelis  semper 
vident  faciem  Patris ,  et  in  oratione 
Dominica :  Pater  noster,  qui  es  in  coelis, 
et  rursum :  Fiat  voluntas  tua ,  sicut  in 
coelo,  et  in  terra.  Quod  quidem  coelum 
corporeum  est,  utpote  ad  quod  Christus 
secundum  corpus  per  ascensionem  fuit 
elevatus;  et  ad  quod  omnes  electi  post 
resurrectionem  corporaliter  assumentur. 
Hoc  igitur  est  tertium  coelum,  ad  quod 
raptum  se  dicit  Paulus.  Tradit  hanc  tri- 
plicis  coeli  distinctionem  Joannes  Dama- 
scenus  lib.  2.  de  fide  orth.  cap.  6. ,  licet 
empyreum  non  nominet;  est  enim  hoc 
nomen  recentius. 

At  Cajetano  non  assentior,  qui,  erapy- 
reo  coelo  rejecto,  tertium  ac  summum 
coelum,  idemque  beatorum  habitaculum, 
coelum  aqueum  esse  dicit,  id  est,  aquas, 
quae  super  coelos  sunt,  quarum  Scriptura 
frequenter  meminit.  Verum  quid  de  aquis 
illis  sentiendum,  diximus  in  2.  dist.  14. 


Certe  nec  Scriptura  significat,  nec  Patrum 
quisquam  docet,  nec  ratio  dici  permittit, 
coelum  aqueum  esse  beatorum  sedem. 

Vide,  si  placet,  hoc  loco  Doctorem 
Angelicum  mira  suhtilitate  philosophan- 
tem  de  triplici  intellectu  trium  coelorum: 
facit  enim  tres  coelos  infra  animam,  et 
tres  in  anima,  et  totidem  supra  animam; 
atque  ad  unumquodque  istorum  ponit 
raptum  peculiarem.  Quamquam  satis  est 
huic  loco,  Paulum  idcirco  dici  raptum 
ad  tertium  coelum,  praedicto  raodo  intel- 
lectum,  quod,  animo  a  sensibus  alienato, 
fuerit  elevatus  ad  sublimia  quaedam  et 
supernaturalia  perfecto  quodam  modo 
cognoscenda;  quomodo  ea  cognoscunt 
angeli ,  qui  in  coelis  sunt ;  ut  ratione  hu- 
jusmodi  cognitionis ,  in  tertio  coelo  se- 
cundum  animam  aut  mentem  fuisse  dicatur. 

3.  Et  scio  hujusmodi  hominem.  Hic 
quoque  se  ipsum  intelligit. 

Sive  in  corpore ,  sive  extra  corpus, 
nescio  ;  Deus  scit.  Eadem  verba  rursus, 
parenthetice ,  interponit ,  humiliter  scire 
se  negans,  qucd  nescit;  ut  fidem  merea- 
tur  in  eo ,  quod  scire  se  affirmat. 

Quoniam  raptus  est  in  paradisum. 
Id  est:  quod  raptus  sit  in  paradisum. 
Ex  hac  parte  jam  evidentius  apparet, 
Apostoli  dubitationem  non  esse,  fueritne 
rapta  anima  simul  cum  corpore,  an  sine 
corpore ,  sed  eam ,  quae  superius  expli- 
cata  est.  Sejungit  enim  raptum  esse  ab 
eo,  quod  dixit:  tw  corpore ,  vel  extra 
corpus  ;  ita  ut  cum  eo  construi  non  possit. 
Paradisum,  non  terrestrem  sed  coelestem 
recte  plerique  omnes  intelligunt,  id  est, 
supernae  beatitudinis  locum ;  tametsi  dis- 
sentit  Epiphanius  in  epist.  ad  Joannem 
episcopum  Jerosol. ,  quae  exstat  inter 
epistolas  Hieronymi.  Disputans  enim 
contra  Origenem  contendit,  paradisum, 
de  quo  Paulus  loquitur,  eundem  esse 
cum  paradiso ,  e  quo  pulsus  fuit  Adam. 
At  communis  interpretum  sententia  nobis 
multo  magis  probatur,  de  coelesti  para- 
diso  Paulum  loqui,  id  est,  de  loco  bea- 
torura,  ut  proinde  paradisus  a  tertio  coelo 
non  videatur  csse  diversus,  licet  aliqui 
diversum  imaginentur. 

Unde  quaeritur,  utrrm  Paulus  duas 
diversas  hoc  loco  revelationes  commemo- 
ret,  an  vero  unam  eamdemque  diversis 
verbis.  Commentator  Ambrosii,  Primasius 
et  Anselmus  existimaDt,  diversas  fuisse. 
Quod  et  Gregorius  indicat,  se  sentire, 
lib.  19.  Moral.  cap.  5.,  cum  dicit,  Paulum 
ad  tertium  coelum  raptum,  rursumque 
raptum  in  paradisum.  Favet  his  ipsa 
repetitio  verborum :  sioe  in  corpore  etc, 
quae  viderentur  inaniter  repeti ,  si  de  ea- 
dem  visione  sermo  esset.  Accedit,  quod 
plurali  numero  dixerit  Apostolus :  Veniam 
ad  visiones  et  revelationes  Domini. 
Plures  ergo  narrare  instituit.  Eadem  sen- 
tentia  Chrysostomi  ac  caeterornm  Grae- 
corum  e»se  videtnr ;  quamvis  enim  dicant, 
Apostoium  multas  visiones  recensere  po- 
tuisse ,  idecque  dixisse  nnmero  plurali : 
Veniam  ad  visiones  etc,  caeterum  unius 
solummodo  meminisse,  modestiae  causa; 
revera  tamen  duas  faciunt;  unam  autem 
vocant  ex  duabus  constantem  et  contlnua- 
tam.  Dicunt  enim,  Paulum  primo  raptum 
fuisse  e  terra  in  teitium  coelum,  et  mox 
e  tertio  coelo  in  paradisum. 

Quod  autem  una  eademque  sit  visio, 
quadam  repetitione  significata,  sentiunt 
S.  Thomas,  Liranus,  Cajetanus,  Cathari- 
nus  ,  aliique  neoterici.  Disputat  de  eadem 
re  B.  Augustinus  lib.  12.  de  Genesi  ad 
lit. ,  ac  tandem  capit  34.  in  eam  partem 
inclinatur,  ut  paradisus,  de  quo  Aposto- 
lus,  non  alibi,  quam  in  tertio  coelo  in- 
telligatur;  quem  et  vocat  paradisum  pa- 
radisorum ;  unde  nec  visiones  distiuguit, 
sed  nr.ara  facere  videtur.  Idque  sane  ex 
Apostolo  probabilins  apparet.  Primum, 
quia  secundo  loco  non  aliud  tempus  ad- 
scripsit  praeter  illud,  quod  initio  posuerat, 
quatuordecim  annorum.  Deinde,  quia  in 
priori  parte  uon  dicit,  quid  viderit,  audi- 
verit,  vel  egerit;  sed  utramque  narratio- 
nem  ex  altera supplendara  relinquit;  quasi 
nihil  diversum  m  una,  quam  in  altera, 
contigerit.  Si  ergo  ejusdem  temporis 
utraque  visio  est,  et,  si  non  alia  vidit 
vel  audivit  in  una,  quam  in  altera,  con- 
sequenter  et  locus  idem  fuit,  et  eadem 
visio.   Confiroiat  hoc  et  communis  Eccle- 


siae  sensus,  quae  post  Christi  in  coelos 
ascensionem  nou  alium  agnoscit  paradi- 
sum,  ad  quem  fidelium  vota  suspirent, 
quam  patriam  coelestem.  Certe  Lucae 
23.,  quum  Dominus  dicit  latroni :  Hodic 
mecum  eris  in  paradiso ,  paradisus  pro 
loco  beatitudinis  ponitur,  ut  hic,  quam- 
vis  tunc  nondum  tertium  coelum  esset 
ille  locus  hominibus.  Non  tamen  negan- 
dum  est,  quandam  rationis  diversitatem 
in  diversis  vocabulis  Apostolum  signifi- 
care  voluisse,  quam  Thomas  et  Cajetanus 
ita  explicant ,  ut  dicere  voluerit  Aposto- 
lus,  se  raptum  fuisse  uon  solum  secundum 
vim  intellectivam  ad  cognoscendum  quae- 
dam  sublimia  mysteria ,  quae  insinuantur 
per  tertium  coelum ,  verum  etiam  secun- 
dum  voluntatem ,  ad  percipiendum  ex 
hujusmodi  cognitione  specialem  quandam 
et  ineffabilem  suavitatem ;  quod  intelligi- 
tur  nomine  paradisi.  Nam  paradisus  hor- 
tnm  significat  amoenitatis  ac  voluptatis. 
Argumentum  sumptum  ex  plurali  numero 
visionum  ac  revelationum  facile  solvitur, 
si  dicaraus ,  multa  Paulo  revelata  fuisse 
eodcm  tempore,  et  propter  hoc  vocari 
pluraliter  visiones  et  rcvelationes.  Hoc 
sensu  talis  eritsermonis  continuatio:  Scio, 
inquam,  hujusmodi  hominem. 

Et  audivit  arcana  verba ,  quae  non 
licet  homini  loqui.  Arcana,  Graece, 
ineffabilia ,  vel  non  dicenda,  ut  poste- 
rior  pars  sit  prioris  expositio.  Non  refert 
autem ,  sive  verba  pro  signis  rerura  acci- 
pias ;  sive ,  quomodo  frequeuter  in  Scri- 
pturis  accipiuntur,  pro  rebus  ipsis,  quae 
verbis  significari  solent,  nam  sensus  utro- 
que  modo  constat;  ita  tamen ,  ut  priori 
modo  verba  non  sensibilia,  sed  intelligi- 
bilia  significentur.  Fuit  enim  haec  visio 
pure  intellectiva.  Quod  vero  dicit:  quae 
non  Hcet  homini  loqui,  multiplicem  po- 
test  habere  sensum  pro  diversa  significa- 
tione  verbi  licet,  et  prout  illud  homini 
potest  regi  a  diversis.  Aut  enim  sensus 
est,  non  esse  horaini  licitum  ea  verba 
loqui;  aut,  non  esse  licitum  ea  verba 
loqui  cuiquara  homini,  aut,  non  esse  ho- 
mini  possibile  ea  verba  eloqoi,  aut  deni- 
qne,  non  esse  possibile  ea  verba  eloqui 

cuiquam  homini.  Quae  tota  varietao  in- 
telligendi  etiam  in  Graeco  textu  locura 
habet.  Secundum  sensum  multi  tradunt; 
aliis  vero  non  paucis  placet  tertius  sen- 
fus  ;  hoc  enim  dici  solet  ineffabile,  quod 
homini  non  est  possibile  eloqui  seu  ver- 
bis  explicare.  Sic  idem  Apostolus  supra 
cap.  9. :  Donum  Dei  inenarrabile  vocat, 
et  Rom.  8.  gemitus  inenarrabiles  dixit, 
et  Petrus  1.  epistolae  eap.  1.  laetitiam 
inenarrabilem.  Atque  hic  sensus  etiam 
B.  Thomac  magis  probatur. 

Itaqr.e  seutit  Apostolus,  illa,  quae 
audivit,  talia  et  tanta  esse,  ut  ea  verbis 
humanis  explicari  nequeant;  quippe  cum 
rei  magnitudo  facultatem  hnmani  sermo- 
nis  excedat.  Ex  hoc  loco  bene  colligunt 
Augustinus  tract.  98.  in  Joannem ,  Theo- 
phylactus  et  Oecumenius ,  Apocalypsin, 
Pauli  nomine  aliquando  evulgatam,  apo- 
crypham  esse  et  falro  titulo  inscriptam. 
Quomodo  enim  scribi  potucrunt  arcana 
verba ,  quae  non  licet  homini  loqui? 
Non  male  tamen  in  genere  quidam  specu- 
lantur  de  mysteriis  P^ulo  ostensis,  unde 
Gregorius  hom.  4.  super  EzechieJem  pu- 
tat,  Apostolum  in  hoc  teitio  coelo  vidisse 
ordines  agminum  coelestium,  quos  pcstea 
descripsit  Col.  1.  et  alibi,  cujusmodi  ali- 
quid  etiam  Theodoretus  annotavit.  Alii 
plenius  eum  instructum  arbitrantur  demy- 
sterio  vocationis  gentium,  deque  caeteris 
ad  religionem  Christianam  pertinentibus. 

Porro  S.  Augustinus  lib.  12.  de  Genesi 
ad  literam  et  epistola  112.  ad  Paulinam, 
atque  eum  secutus  Beda,  Anselmus  et 
Thomas  in  suis  commentariis,  existimant, 
Paulum  in  hoc  raptu  divinam  essentiam 
vidioso,  quomodo  videtur  a  beatis;  eo 
solum  discrimiue,  quod  Paulo  contigerit, 
duntaxat  in  transitu  videre,  quod  beati 
vident  permanenter.  Eadem  sententia  le- 
gitur  apud  Hugoncm  Victor.  q.  34.  super 
hanc  epistolam.  Verum  apud  scriptores 
Graecos  et  Latinos  vetustiores ,  qui  in 
Paulum  commentati  sunt,  nihil  tale  legi- 
tur.  Et  vero  si  totus  hic  locus  diligenter 
expendatur,  non  multum  probabilitatis  in 
illa  opinione  reperietur.  Quainvis  enim 
in  eo,  quod  dicit  Apostolus,  se  audivisse 


arcana  verba ,  quae  non  licet  homini 
loqui ,  significare  voluerit  visionom  ali- 
quam,  quia  dixerat:  Veniam  ad  visiones 
(non  enim  in  intellectu  videre  et  audire 
distinguuntur,  sicut  in  sensu)  verumtameu 
ad  significandam  perfectissimam  visionem, 
quae  est  visio  Dei  per  essentiara ,  non 
fuisset  usus  metaphora  acctpta  a  sensu  in- 
feriori,  dicemlo,  se  audi visse;  multo  quippe 
minus  est  audire,  quam  videre,  magisque 
secundum  Scriptuias  ad  fidem  pertinet 
auditus,  quam  ad  visionis  evidentiam, 
quia  fides  ex  auditu,  Kora.  10.  Deinde 
de  Deo  sive  essentia  Dei  non  diceret 
pluraliter  verba ;  praesertim  cum  in  divi- 
nis  non  sit,  nisi  unum  verbum.  Quocirca 
phrasis  illa:  audire  verba ,  nulla  parte 
videtur  accommoda,  per  quam  significetur 
visio  Dei  per  essentiam.  His  adde  Patrum 
sententias,  quorum  quidam,  ut  Ambro- 
sius  lib.  5.  de  fide  ad  Gratianum  cap. 
ultimo,  et  Gregorius  lib.  13.  Moral.  cap. 
38. ,  et  hom.  8.  super  Ezechiel. ,  nomina- 
tim  ac  discrte  a  Paulo  removent  esson- 
tiae  divinae  visionem. 

Caeterum  plurimi  ac  paene  omnes  uni- 
veise  negant,  quemquam  hominem  in  hac 
raortali  vita  Deum  vidisse  aut  videre 
i  posse  ea  visione,  quae  beatis  servatur  in 
futurum.  De  qua  re  tota  accurate  egimus 
in  2.  sent.  dist.  8.  Neque  vero  diversum 
probat,  quod  in  tertium  coelum  et  in 
paradisuw  (quibus  nominibus  locum  bea- 
torum  significari  supradictum  est)  raptum 
se  fuisse,  dicit  Apostolus;  non  enim  illuc 
raptus  est  quoad  coinmunicationem  visio- 
nis  Dei  beatis  propriae ,  sed  quoad  eonv 
muuicationem  mysteriorum  quorundam 
ineffabilium ,  similiter  beatis  propriam, 
quam  esset  perpetuo  retenturus.  Non 
meminit  aut  hic  iliius  visionis,  qua  ipsum 
Dominum  vidit ,  quia  de  illa  jam  semel 
iterumoue  locutus  fuerat  in  priore  epist. 
cap.  9.  et  15. 

5.  Pro  hujusmodi  gloriabor.  Id  est, 
de  illo  tali  homine ,  quem  novi ,  gloria- 
bor;  non  autem  de  me,  ut  statim  sequitur. 
Nam  illum  hominem ,  tanta  revelatione 
dignatum  a  Deo ,  quasi  finxit  alterum  a 
se    lnultis    infirmitatibus    subjecto ,    quia 

qualitates  et  accidentia  divorsa  sunt,  licet 
in  eundem  hominem  cadentia;  sicque 
illam  suam  excellentiam,  quasi  sit  alterius 
hominis ,  per  humilitatem  dissimulat.  Ita- 
que  in  ea  re  est  fictio  quaedam  personae 
velut  a  sua  persona  diversae. 

Pro  me  autem  nihil  gloriabor.  Graece : 
De  me  ipso  autem  non  gloriabor ;  scili- 
cet  ut  de  me ,  vel  in  mea  persona. 

Nisi  in  infirmitatibus  meis.  Juxta  id, 
quod  supra  dixerat :  Si  gloriari  oportet, 
quae  infirmitatis  meae  sunt,  gloriabor ; 
quo  loco  satis  explicatum,  quas  Aposto- 
lus  vocet  suas  infirmitates. 

6.  Nam  et  si  voluero  gloriari,  non 
ero  insipiens.  Ambrosianus  et  Graeca 
conjunctionem  et  non  legunt,  tametsi 
addita  lucem  adfert  orationi.  Sensus  est: 
Nam  etsi  de  meipso  voluero  gloriari  in 
his ,  quae  gloriosa  videntur  hominibus,  ut 
sunt  visiones  et  rovelationes ;  revera  non 
ero  insipiens ,  licet  aliquo  modo  futurus 
similis  insipientibus. 

Veritatem  enim  dicam.  Ex  superiori- 
bus  intelligendum  est,  Apostolo  fuisse 
necessitatem  gloriandi,  ut  gloriam  pseud- 
apostolorum  falsam  et  Corinthiis  noxiam 
reprimeret.  Qua  necessitate  constituta, 
bene  sequitur:  Veritatem  dicam ;  ergo 
si  gloriatus  fuero,  non  ero  insipiens ;  alio- 
qui ,  etiam  in  veris,  gloriationem  stultam 
esse,  persaepe  contingit. 

Parco  autem ,  ne  quis  me  existimet. 
Graece  et  Syriace :  in  me  existimet,  quod 
sic  videtur  intelligendum :  Ne  quis  impu- 
tet  in  rationes  meas.  Id  enim  sonat  phra- 
sis  Graeca ,  quae  habet  pronomen  accu- 
sativi  casus.  Et  eum  sensum  insinuavit 
interpres  Theophylacti ,  dum  vertit:  Ne 
quis  imputet  mihi. 

Supra  id,  quod  videt  in  me.  Multa 
exemplaria  legunt:  quod  videt  me ;  qui- 
bus  Graeca  et  Syriaca  cum  Ambrosiano 
patrocinantur. 

Aut  aliquid  audit  ex  me.  Quod  dicit 
Apostolus,  tale  est:  Ab  hujusmodi  magnis 
et  gloriosis  recensendis  abstineo ,  vestri 
causa,  ne  quls  propter  illa  plus  mihi 
tribuat  ac  majorem  existimet,  quam  mea 
facta,  quae  videt,  et  meus  sermo,   quem 

audit,  me  esse  declarant.  Nam,  ut  anno- 
tant  Graeci,  si  victimas  ei  mactare,  tam- 
quam  Deo ,  voluerunt  Lystrenses  propter 
claudum  sanatum ,  Act.  14. ;  et  si  Meli- 
tenses  Deum  appellabant ,  quod  viperam 
de  manu  illaesus  excussisset,  Act.  ultimo ; 
quid  non  tandem  honoris  ei  impendissent 
homines,  si  praeterea  magnificas  illas 
revelationes  eis  manifestasset. 

7.  Et  ne  magnitudo  revelationum 
extollat  me.  Graece :  Et  magnitudine, 
sive  excellentia  revelationum  ut  ne  ex- 
tollar.  Ferme  consonat  Ambrosianus  tex- 
tus,  necnon  Augustinus  in  quaestionibus 
super  librum  Judicum ;  quorum  alter  le- 
git:  sublimitate  ;  alter:  in  magnitudine. 
Inter  nostram  lectionem  et  Graecam  hoc 
interest,  quod  secundum  Graecam  posset 
esse  sensus :  Ne  ob  magnitudinem  reve- 
lationum  extollar  ab  bominibus ;  juxta  id, 
quod  dixerat :  Ne  quis  me  existimet  etc. ; 
sic  enim  intellexit  Photius  apud  Oecu- 
menium.  Sed  bene  rejicit  hoc  Theophyl., 
eumque  reddit  sensum,  quem  et  contex- 
tus  exigit ,  et  interpretatio  Latina  magis 
expressit:  Ne  prae  magnitudine  revela- 
tionum  insolescam  et  vane  gloriosus  sim. 
Nam  (inquit)  et  ipse  Paulus  homo  erat. 
Itaque  hic  locus  ostendit,  Apostolum  non 
ita  fuisse  confirmatum  in  virtute ,  quin 
adhuc  extolli  posset  in  superbiam. 

Datus  est  mihi  stimulus  carnis  meae. 
Graece:  Datus  est  mihi  stimulus ,  seu 
palus,  carni ,  id  est,  in  carne.  Neque 
enim  Graece  est  xsvxpov,  ut  Act.  9.: 
Durum  est  tibi  contra  stimulum  calci- 
trare;  sed  oxoXotJ/,  quod  proprie  palum 
peracutum  significat,  tametsi  etiam  pro 
stimulo  et  aculeo  ponitur  interdum.  Se- 
quitur  anpositive : 

Angelus  satanae.  Graece  est  Zatdv 
indeclinabile  sine  articulo;  ut  proinde 
ambiguum  sit,  utrum  angelus  Satanas 
intelligatur,  id  est,  angelus  adversarius, 
ut  vult  Cajetanus ,  Faber  et  alii  nonnulli ; 
an  vero  angelus  Satauae,  quomodo  pleri- 
que  omnes  accipiunt,  tam  Graeci,  quam 
Latini;  idque  rectius,  juxta  consuetam 
phrasim  Scripturae ,  qua  ministri  Satanae 
seu  diaboli  vocantur  angeli  ejus. 

Ut  me  colaphizet.  Id  est,  colaphis 
caedat.  Repetunt  bic  Graeci :  ut  non  ex- 
tollar ;  quod  et  in  quibnsdam  exemplari- 
bus  Ambrosiani  textus  additum  legitur, 
licet  in  Romanis  absit.  Porro  quem  Apo- 
stolus  dicat  stimulum  carnis,  sibi  datum 
ne  extolleretur,  quem  et  angelum  Satanae 
vocat ;  vetus  dubitatio  est,  necdum  hacte- 
nus  explicata,  de  quo  primum  illud  anno- 
tatu  dignum,  quod  scribit  Hieronymus 
epistola  25.  ad  Paulam  super  obitu  Blae- 
sillae,  monitorem  quendam  hnmanae  im- 
becillitatis,  ad  revelationum  humiliandam 
superbiam,  Apostolo  Paulo  appositum 
fuisse;  in  similitudinem  triumphantium, 
quibus  in  curru  retro  comes  adhaerebat, 
per  singulas  acclarnationes  civium  dicens : 
Hominem  te  esse,  memento. 

Notandum  etiam,  quod  Augustinus  lib. 
2.  de  peccatorum  meritis,  cap.  16.  exi- 
stimat,  Paulum  hcc  carnis  stimulo ,  quis- 
quis  ille  fuerit,  usque  ad  mortem  non 
caruisse.  Quod  et  consentaneum  est  ver- 
bis  Apostoli ,  negantis ,  se  exauditum  in 
eo,  quod  Dominum  rogavit,  ut  hoc  ma- 
lum  ab  ipso  discederet.  Sed  enira  quis 
fuerit  hic  stimulus  Pauli  monitor ,  memo- 
rati  Patres  iis  locis  non  exponunt.  Imo 
Augustinus  libr.  de  natura  et  gratia,  cap. 
27.  se  nescire  fatetur.  In  quem  Augustini 
locum  est  dignum  lectu  scholion  Henrici 
Gravii. 

Feruntur  autem  variae  sententiae,  qua- 
rum  una  est,  Paulum  cephalalgia  seu 
capitis  dolore  graviter  ac  saepe  laborasse. 
Cujus  quidem  opinionis  fere  omnes  me- 
minerunt  interpretes,  itemque  Hierony- 
mus  m  commentario  epistulae  ad  Galat. 
super  illud  cap.  4. :  Et  tentationem  ve- 
stram  in  carne  mea  non  sprevistis.  Sed 
vix  ulli  sunt,  qui  approbent;  adeoque 
Graeci  diserte  rejiciunt,  eo  scilicet  argu- 
mento,  quod  Apostolus  hunc  stimulum 
vocef  angelum  Satanae;  nam  Apostolo 
meulo  dolorem  capitis  a  Satana,  id  est, 
Pabolo  ,  fuisse  immissum ,  et,  ut  Oecu- 
dianius  loquitur,  Pauli  caput  diaboli  ma- 
nibus  fuisse  traditum ,  ut  rem  perabsur- 
dam,  non  sine  ratione,  existimant,  cum 
Paulus  is  fuerit,  qui  potestatem  haberet 


alios  homin^s  tradendi  Satanae,  qui  id 
meruissent.  Pari  ratione  refelluntur,  qui 
stimulum  interpretantur  iliacum  seu  vis- 
cerum  dolorem ;  cujus  meminit  S.  Thomas 
in  comment.;  et  omnino,  qui  morbum  seu 
dolorem  aliquem  corporis  significatum 
putant;  de  quo  generaliter  meminerunt 
Chrysostomus  Hom.  6.  de  laudibus  Pauli, 
et  Augustinus  super  Psalm.  98.  et  130. 

His  igitur  opinionibus  rejectis,  Chry- 
sostomus  acreliqui  commentatores  Graeci, 
atque  inter  Latinos  Ambrosianus  et  Pri- 
masius,  contendunt  per  stimulum  carnis, 
qui  idem  angelus  Satanae  fuerit ,  intelligi 
oportere  Pauli  adversarios,  a  Satana  con- 
citatos  ad  hoc,  ut  ejns  praedicationi  et 
piis  conatibus,  velut  quidam  stimuli  seu 
pali  oppositi ,  ubique  resisterent;  quales 
fuere  Alexander  aerarius,  Hymenaeus, 
Philaetus,  Demetrius,  et  psenuapostoli, 
contra  quos  agit  in  hac  epistola.  Caete- 
rum  quamvis  hi  plurimi  fuerint,  idcirco 
tamen  Apostolum  numero  singulari  dixis- 
se:  angelum  Satanae ,  quod  plerumque 
singulis  locis  unus  quispiam  esset,  qui  Paulo 
resisteret,  duceraque  se  aliis  ad  resisten- 
dum  praeberet.  Probant  hunc  sunm  com- 
mentarium,  quod  Paulus  de  hujusmodi 
stimulo  videatur  interpretari  semetipsum 
verbis  sequentibus,  dum  nominat  infirmi- 
tatem  sive  infirmitates,  atque  eas  ipsas 
mox  exponit  per  contumelias,  pericula, 
persecutiones  et  angustias  pro  Christo 
toleratas ;  quae  nimirum  ab  adversariis 
ei  passim  suscitabantur.  Qua  ratione  mo- 
tus  Cajetanus,  in  eandem  sentcntiam 
propendet. 

Verum  obstare  videtur,  non  modo  quod 
ratio ,  propfcer  quara  dicunt,  Apostolum, 
cum  de  multis  loqueretur,  non  tamen 
dixisse :  angelos,  sed  angelum,  coacta 
sit,  et  longe  petita ;  sed  etiam  quod  ait 
stimulum  hunc  carni ,  sive  in  carne  sua, 
datum;  quod  quomodo  convenienter  de 
adversariis  Evangelii  dicatur,  illi  non 
explicant.  Ac  sane  quamvis  multa  Pau- 
lus  in  carne,  id  est,  in  corpore  passus 
fuerit  ab  adversariis ,  magis  tamen  illi, 
Paulo  resistentes,   spiritum   ejus   aflfl.ige- 

bant,  quam  carnem.  Adde,  quod  non 
solus  Paulus,  verum  etiam  Petrus  ac 
caeteri  Apostoli  atque  insignes  Evangelii 
praecones  passi  sunt  ejusmodi  adversa- 
rios ;  velut  Simonem  magum ,  Diotrephe- 
tem  atque  alios;  imo  et  Christus  ipse 
pontifices  Judaeorum ,  Scribas  et  Phari- 
saeos.  Nemo  tamen  illis  propter  istius- 
modi  causam  attribuit  stimulum  carnis. 
Jam  nec  ignorabat  Paulus,  egregios  Chri- 
sti  et  Evangelii  ministros  numquam  carere 
adversariis  a  Satana  suscitatis ;  idque 
adeo  ad  gloriam  Evangelii  pertinere ,  ut 
icter  adversariorum  oppugnationes  ac 
bella  magis  etiam  efflorescat ;  proinde  nec 
orandum  fuisse,  ut  (quemadmodum  di- 
cunt)  Evangelica  praedicatio  sibi  sine 
periculis  et  adversariis  procederet.  Quae 
certe  fuisset  imprcba  petitio,  nisi  sic  eam 
intelligas,  ut  voluerit  Apostolus,  huju3- 
modi  adversitates  minui,  non  autem  (quod 
verba  ejus  sonant)  simpliciter  auferri. 

Porro  non  pauci  putant,  Apoetolumper 
carnis  stimulum  indicare  voluisse  incenti- 
vum  libidinis  ;  quod  in  carne  patiebatur,  ut 
qui  etiam  alibi  videatur  tale  quid  insinuare ; 
dicit  enim  1  Cor.  9. :  Castigo  corpus 
meum  et  in  servitutem  redigo.  Quod 
utique  pertinet  ad  motus  carnis  reprimen- 
dos.  Et  Rom.  7.  post  alia :  Video,  inquit, 
aliam  legem  in  mernbris  meis,  repugnan- 
tem  legi  mentis  meae.  Quae  lex  membro- 
rum  etsi  latius  pateat,  maxime  tamen 
apparet  in  motibus  libidinosis.  Sensum 
hunc  proponunt,  nec  rejiciunt  Primasius, 
Sedulius,  et  Anselmus ;  Haimo  vero  etiam 
probabiliorem  existimat.  Quin  et  Hiero- 
nymus  in  epistola  ad  Eustochium  de 
custodia  virginitatis ,  et  ad  Demetriadem 
de  virgin.  servanda  cap.  6. ,  et  ad  Eusti- 
cum  monachum  de  vivendi  forma ,  cap. 
3. ,  nec  non  Augustinus  concione  2.  in 
Psalmum  58.  probare  videntur.  Augustini 
verba  sunt :  Accepit  Apostolus  stimulum 
carnis ,  a  quo  colaphizaretur.  Quis  no- 
strum  hoc  dicere  auderet ,  nisi  ille  con- 
fiteri  non  erubesceret?  Eadem  verba 
retulit  Beda  in  commentarium.  Sic  autem 
neque  de  morbo  corporis,  neque  de  perse- 
cutionibus  loqueretur  Augustinus  ;  neque 


apparet ,  de  quo  aptius ,  quam  de  stimulo 
carnalis  tentationis  intelligatur. 

His  acccdit  Theophylactus,  apud  quem, 
post  allatam  communem  Graecorum  ex- 
positionem ,  haec  in  veteri  versione  se- 
quuntur:  Vel,  quod  satius  est,  Veneris 
incitamenta,  quibus  mcxime  urgebatur, 
his  verbis  expressit.  Qui  locus  Theophy- 
lacti,  cur  a  recentiori  inteiprete  in  alium 
ac  diversum  sensum  translatus  sit,  ex- 
ploratum  non  habeo ,  Graeco  Theophy- 
lacti  codice  destitutus.  Denique  ad  hunc 
modum  S.  Thomas  secundo  loco  interpre- 
tatur ,  Augustinum  citans  autorem ;  et 
post  eum  Liranus.  Quibus  adde  Salvia- 
num  in  serm.  de  circumcisione,  qui  fertur 
Cypriani  titulo,  ubi  stimulum  carnis  ex- 
ponit  insitum  nobis  ex  Adam  concupiscen- 
tiae  vitium.  Innuit  hoc  ipsum  Beda  in 
hom.  dominicae  5.  post  Pascha,  dum 
Apostolum  dicit  petivisse,  ut  tentatione 
careret.  Hane  expositionem  libr.  deMo- 
nachis  cap.  30.  probat  Bellarminus  testi- 
moniis  veterum,  et  ratione  ostendit  esse 
praeferendam. 

Sensum  hunc  probabilem  reddit  pri- 
mum ,  quod  Apostolus  dicit,  stimulum 
carnis  sibi  datum  ad  humilitatis  custo- 
diam,  ne  scilicet  magnitudine  revelatio- 
num  extolleretur ;  singuiariter  enim  ad 
conservandam  humilitatem  sacctortim  fa- 
cit,  quod  in  excellentia  virtutum  nondum 
liberos  se  sentiant  a  tentatione  carnalis 
libidinis.  Secundo  ,  quod  stimulum  nomi- 
nat ,  eumque  carni  datum ,  secundum 
Graecam  lectionem,  id  est,  qui  pungeret 
ac  stimularet  carnem  Apostoli;  quod  qui- 
dem  maxime  competit  in  stimulum  libidi- 
nis.  Postremo  quod  addit;  ut  me  cola- 
phizet ,  id  est,  ignominia  afficiat,  vilem- 
que  reddat  et  contemptibilem.  Nam  eo 
vocabulo  significari  ignominiam ,  docent 
alia  ipsius  Apostoli  loca,  ut  cap.  praece- 
denti :  Si  quis  in  faciem  vos  caedit.  Se- 
cundum  ignominiam  dico ;  et  1  Cor.  4.: 
Colaphis  caedimur.  Atqui  maxime  ad 
iguominiam  et  pudorem  hominis  pertinet, 
pati  in  carne  sua  turpes  ac  bestiales  mo- 
tus  libidinis.    Jam   vero  palam  est,   nihil 

istoruin   perinde    convenire    in    morbum 
corporis,  aut  in  adversarios  Pauli. 

Porro  ctimulus  ille  videtur  ea  ratione 
vocari  angelus  Satanae ,  quia  diaboli 
partes  et  regnum  adjuvat,  incitando  ho- 
mincs  ad  peccata  et  inquinamenta  carnis ; 
vel  quia  diabolus  hujusmodi  stimulo  tan- 
quam  angelo  seu  ministro  atque  instru- 
mento  suo  utitur  ad  rognum  peccati  pro- 
pagandum.  Nam  res  inanimatas  vocari 
angelos ,  ministros ,  nuntios  ,  non  est  alie- 
num  a  Scriptura.  Dicitur  enim  Psalmo 
103. :  Qui  facis  angelos  tuos  spiritus,  et 
ministros  tuos  ignem  urentem.  Quod  ad 
literam  de  ventis  et  fluminibus  intelligi- 
tur  a  multis.  Et  Psalmo  148. :  Ignis, 
grando ,  nix ,  glacies ,  spiritus  procel- 
larum ,  quae  faciunt  verbum  ejus;  sci- 
licet  tanquam  angeli  ejus  et  ministri. 

Si  cui  tamen  haec  interpretatio  de  an- 
gelo  Satanae  coactior  videtur,  et  magis 
putet  ad  personam  referendum,  praeser- 
tim  quia  sequitur:  Rogavi  Domimtm, 
ut  discederet  a  me ,  quod  in  personam 
aptius  quadrat;  dici  poterit,  significari 
daemonem  aliquem  diaboli  ministrum, 
quo  tentante  et  stimulante  Paulus  hoc 
malum  in  carne  passus  fuerit.  Nam  dae- 
mones  etiam  iis  tentationibus ,  quae  a 
carne  et  a  mundo  fiunt,  sese  incentores 
admiscere,  in  confesso  est. 

Rejiciunt  quidem  longissime  memora- 
tam  expositionem  stimuli  carnis  Faber  et 
Erasmus,  tamquam  indigna  sit  Paulo, 
tali  viro ,  eoque  jam  sene ;  sed  qui  mira- 
tur  in  Paulo  sene  carnis  incentivum, 
mireiur  et  in  Gregorio  Nazianzeno ,  qui 
jam  senex  de  eo  carnis  suae  malo  saepe 
graviterque  in  scriptis  suis  conqueritur. 
Loca  sunt  in  carmine  adversus  carnem; 
et  altero  de  calamitate  naturae  suae;  et 
tertio ,  de  rebus  suis ;  et  in  epistola  96. 
Vide  et  B.  Augustinum  sermone  43.  de 
verbis  Domini,  cap.  9.  Quamquam  Pau- 
lus,  quando  hanc  epistolam  scripsit,  annos 
habebat  dumtaxat  quinquaginta  septem, 
ut  Baronius  declarat  Tom.  1.,  docens, 
eum  interfectum,  quum  annos  haberet 
eexaginta  octo;  epistolam  autem  hanc 
scriptam   undecim   annos  antea.     Neque 


sane  putandum  est,  hujusmodi  sanctos 
viros  a  motibus  carnis  prorsus  liberos 
esse ,  licet  id  forte  paucis  quibusdam,  sin- 
gulari  privilegio,  fuerit  a  Deo  concessum. 
Si  quaeras ,  a  quo  datus  fuerit  Paulo 
stimulus  carnis,  idemque  angelus  Sata- 
nae,  respondet  indubitanter  Augustinus 
lib.  de  nat.  et  gratia,  cap.  27.,  et  ex  illo 
Beda  in  commentario ,  datum  fuisse  a 
Deo ,  non  a  diabolo.  Neque  enim,  inquit, 
diabolus  agebat ,  ne  magnitudine  reve- 
lationum  Paulus  extolleretur ,  et  ut 
virtus  ejus  perflceretur ;  sed  Deus.  Ab 
illo  igitur  traditus  erat  justus  colaphi- 
zandus  angelo  Satanae ,  qui  per  eum 
tradebat  et  injustos  ipsi  Satanae.  Sic 
Augustinus.  Quod  non  ita  intelligendum, 
quasi  Deus  carnalis  tentationis  autor  fue- 
rit,  aut  peccatura  aliquod  malo  angelo 
praeceperit,  quod  nefas  est  sentire;  sed 
quia  per  divinam  suam  providentiam  per- 
mittere  voluit  et  ordinavit ,  ut  Paulus  ad 
hunc  modum  colaphizaretur. 

8.  Propter  quod  ter  Dominum  ro- 
gavi,  ut  discederet  a  me.  Graece:  Pro- 
pter  hoc ,  vel  super  hoc,  id  est,  super 
hac  re.  Nec  minus  apte  verti  potest  : 
Propter  hunc,  scilicet  stimulum  carnis 
angelum  Satanae,  propter  quem  ter  ro- 
gasse  se  Christum  Dominum  dicit,  ut 
discedere  sive  absistere  eum  a  se  juberet. 
Non  quod  contentus  fuerit,  ter  tantum 
orasse  pro  depulsione  mali  tam  molesti; 
sed  quia,  quemadmodum  ait  S.  Thomas, 
ter  expresse  magisque  devote  et  instanter 
hoc  petiit  •  vel,  secundum  Graecos,  ter, 
id  est,  frequenter;  vel  denique  non  sae- 
pius,  quam  ter,  eo  quod  post  tertiam 
orationem  acceperit  a  Domino  responsum. 

9.  Et  dixit  mihi,  Dominus.  Ubi  nota 
Paulum  obiter  aliam  adhuc  revelationem 
sibi  a  Domino  factam  insinuare. 

Sufficit  tibi  gratia  mea.  Quasi  dicat: 
Non  est  tibi  necessariumnequeexpediens, 
ut  fiat,  quod  petis,  id  est,  ut  auferatur  a 
te  stimulus  carnis;  quia  sufficit  tibi  ad 
malr.m  hoc,  quodcumque  illud  est,  supe- 
randum,  gratia  mea,  id  est,  favor  ac 
benevolentia  mea,  qua  tibi  volo  benefa- 
cere.  Per  hanc  enim  gratiam  meam  etiam 

de  illo  angelo  colaphizante  victoriam  re- 
portabis.  Quod  quidam  gratiam  hic  in- 
telligunt  miraculorum,  non  recte  se  habet. 
Non  enim  ea  sufficeret;  sed  magis  occasio 
esset  inflationis,  si  abesset  gratia,  quam 
diximus. 

Nam  virtus  in  infirmitate  perficitur. 
Graece:  Nam  virtus  mea  etc.  Virtus 
autem  potentiam  hoc  loco  significat,  non 
virtutem  moralem,  ut  humilitatem,  patien- 
tiam,  temperantiam ,  tametsi  ad  hunc 
modum  S.  Augustinus  lib.  3.  contra  2. 
epist.  Pelag.  cap.  7. ,  et  B.  Thomas  in 
comment. ,  necnon  alii  Latinorum  expc- 
nant,  sed  Graeco  vocabulo  86v«jii<;  re- 
pugnante.  Et  quidem  secundum  Graecos 
sensus  est  hujusmodi :  Non  expedit  tibi, 
stimulum  illum  carnis  a  te  auferri ,  quia 
potentia  gratiae  meae  maxime  declaratur 
in  infirmitate ,  dum  per  eam  fit,  ut  sive 
tentatio  carnis,  sive  persecutiones  a  malis 
hominibus  illatae,  sive  quidquid  aliud 
infirmitatis  nomine  potest  hic  intelligi,  su- 
peretur  a  te,  aut,  nenoceat,  toleretur,  et 
per  hoc  magis  illustrem  forremque  te 
reddat. 

Caeterum  alii  virtutem  Christi  intelli- 
gunt,  quae  Paulo  inerat  a  Christo,  et  a 
qua  Paulus  ipse  fortis  ac  potens  diceba- 
tur.  Hunc  enim  intellectum  exigere  vide- 
tur  id,  quod  mox  sequitur:  ut  inhabitet 
in  me  virtus  Christi,  ac  magis  etiam 
illud,  quod  paulo  post  dicit,  velut  ex- 
plicans  praesentem  eententiam :  Cum  in- 
firmor ,  tunc  potens  sum.  Conferenda 
sunt,  quae  dicebamus  supra,  ad  illud 
cap.  4. :  Ut  sublimitas  sit  virtutis  Dei. 
Sic  autem  intellecta  virtus  Christi  non 
solum  declaratur  in  hominis  infirmitate, 
verum  etiam  proprie  perficitur  et  confir- 
matur.  Atque  isto  modo  virtutem  accepe- 
runt  in  his  Apostoli  verbis  Hieronymus 
epist.  25.  ad  Paulam  super  obitu  Blaesil- 
lae,  et  commentator  Ambrosianus.  Infir- 
mitatem  vero  etiam  ad  illnd  infirmitatis 
genus,  quod  in  mentis  ac  virtutum  im- 
perfectione  consistit,  Augustinus  extendit 
iib.  de  gratia  Christi,  cap.  12.,  itemque 
sermone  5.  de  verbis  Apostoli,  et  contra 
duas   epist.  Pelagian.  loco  supra  citato; 


non  quod  proprie  virtus  seu  fortitudo 
Cbristiani  hominis  in  hoc  genere  infirmi- 
tatis  perficiatur,  cum  sit  ei  contraria :  sed 
quia,  sicut  Augustinus  loquitur,  perfici 
non  potest  homo,  qui  se  non  fateatur  in- 
firmum.  Unde  et  Hieronymus  in  epistola 
ad  Ctesiphontem  anirmat,  hanc  unam 
praesentis  vitae  perfectionem  esse ,  ut  te 
imperfectum  agnoscas. 

Verum  et  si  rectissime  secundum  fidei 
analogiam  haec  dicantur,  attamen  haec 
infirmitatis  tam  larga  accepf.io  contextui 
apostolico  minus  convenit.  Videtur  enim 
Apoctolus  per  infirmitates  ea  significare, 
quae  patiebatur  tam  in  corpore,  quam  in 
animo ,  comprehensis  etiam  tentationibus 
carnis  et  diaboli,  non  autem  animi  vitiis 
aut  peccatis;  et  virtutem  ponit  in  patien- 
tia  atque  victoria  infirmitatum,  non  autem 
in  agnitione. 

Porro  circa  hanc  Apostoli  petitionem 
et  Domini  responsionem  sciendum  est, 
non  ideo  Apostolum  non  fuisse  exaudi- 
tum,  quod  male  petiverit;  neque  enim 
reprehensa  fuit  a  Domino  ejus  petitio; 
sed  quia  petebat  aliquid,  quod  cum  esset 
per  se  bonum ,  nesciebat  sibi  non  expe- 
dire.  Hoc  autem  Domino  revelante  didi- 
cit  Itaque  Hcet  exauditus  non  fuerit  in 
eo,  quod  expresse  voluit  et  petivit,  exau- 
ditus  tamen  fuit  secundum  id ,  quod  im- 
plicite  voluit  atque  intendit,  id  est,  bonum 
suum  salutare.  Hinc  beatus  Hieronymus 
(citante  S.  Thoma)  in  epistola  ad  Pauli- 
num :  Bonus  Dominus,  inquit,  qui  saepe 
non  tribuit,  quod  volumus,  ut  tribuat, 
quod  malltmus.  Hoc  igitur  exemplum 
Pauli  et  similia  nos  docet,  illam  Domini 
promissionem:  Quidquid  petieriiis  Pa- 
trem  in  nomine  meo,  dabit  vobis,  Joann. 
15.,  cum  hac  imprimis  uecessaria  restric- 
tione  intelligendam  esse :  Quidquid  ex- 
pediens  saluti  vestrae  petieritis.  Nam 
exaudire  in  eo ,  quod  non  expedit,  non 
esset  beneficium  tribuere,  sed  malum  in- 
ferre ;  quod  utique  contra  intentionem 
orantis  est. 

Libenter  igitur  gloriabor  i?\  infirmi- 
tatibus  meis.  Sermo  pleuior  est  in  Graeco, 
quomodo  et  apud  Ambrosianum  legitur: 

Libentissime  itaque  magis  gloriabor  in 
infirmitatibus  meis.  Id  est :  Quandoqui- 
dem ,  juxta  responsum  Domini ,  virtus  in 
infirmitate  perficitur ,  equidem ,  si  glo- 
riandum  est.  libentissime  gloriabor  in 
infirmitatibus  meis,  magis  ac  potius  quam 
in  ulla  alia  re ,  qua  videar.  excellere.  Aut 
secundum  Theophylactum  :  Potius  gloria- 
bor  in  infirmitatibus  meis ,  quam  contri- 
stabor  in  illis. 

Ut  inhabitet  in  me  virtus  Christi. 
Ambrosius:  Ut  praetendat  in  me,  Theo- 
phylacti  interpres:  Ut  tentorium  figat 
super  me.  Recipit  enim  verbum  Graecum 
hujusmodi  interpretationes.  Sensus  est : 
Ut  fixam  in  me  sedem  habeat,  magisque 
in  dies  super  me  confirmetur  potentia 
Christi;  qua  nimirum  potens  sum  in 
Christo  ad  superandas  omnes"infirmitates. 
Ostendit  hic  locus,  Christi  jfuisse  verba 
dicentis :  Sufficit  tibi  gratia  mea ;  nam 
virtus  mea  etc. 

10.  Propter  quod  placeo  mihi  in  in- 
firmitatibus.  Ncn  tamquam  per  se  expe- 
tendis,  sed  quatenus  per  illas  in  me  per- 
ficitur  atque  inhabitat  virtus  Christi.  Hanc 
enim  causam  beneplaciti,  seu  gaudii,  quod 
capere  se  dicit  ex  infirmitatibus ,  signifi- 
care  voluit  dicendo :  Propter  quod ,  id 
est,  propter  insignem  earum  utilitatem, 
quam  dixi.  Nec  male  refertur  hoc  etiam 
ad  stimulum  carnis ,  sic  intellectum ,  quo- 
modo  Latini  multi  intelligunt.  Stimulus 
enim  carnis,'ut  ait  S.  Thomas,  etsi  se* 
cundum  se  vitandus,  tamen,  in  quantum 
est  via  ad  virtutem  et  exercitium  virtutis, 
appetendus  est;  licet  non  fateamur,  eum 
simpliciter  appeti  posse.  Cui  responsioni 
congruit,  quod  superius  dixit  Apostolus, 
hunc  carnis  stimulum  sibi  a  Deo  datum 
esse;  scilicet  in  quantum  esset  virtutis 
exercitium.  Qua  de  re  vide  nostrum  com- 
mentarium  in  2.  dist.  23. 

In  contumeliis ,  in  necessitatibus ,  in 
persecutionihus,  in  angustiis  pro  Chri- 
sto ,  scilicet  illatis  ac  toleratis.  Hae  sunt 
infirmitates ,  de  quibus  locutus  est;  tam- 
etsi  non  ex  toto  genere.  Easdem  fere 
et  similes  recensuit  cap.  6.  Quo  loco  ex- 
posuimus,    quas    dicat   necessitates ,    et 


quas  angustias.  Addit  autem:  pro  Chri- 
sto,  quo  materiam  significet  gloriationis. 
Quae  enim  est  gloria,  si  peccantes  et 
colaphizati,  sujfertis?  ait  Petrus  1. 
epist.  2. 

Cum  enim  infirmcr,  tunc  potens  sum. 
Id  est:  Cum  imbecillis  sum,  cum  subji- 
cior  infirmitatibus  praedictis  easque  pa- 
tior,  tunc  potens  sum,  non  mea,  sed 
Christi  virtute,  quae  me  facit  omnibus 
illis  superiorem;  ideoque  merito  glorior 
ac  placeo  mihi  in  illis. 

11.  Factus  sum  insipiens.  Additur  in 
Graeco :  glorians.  Et  referenda  est  tota 
sententia  ad  totam  gloriationem  praece- 
dentem,  quam  hic  rursus  excusat.  Sen- 
sus  enim  est:  Gloriando  ac  me  ipsum 
laudando  factus  sum  quasi  insipiens.  Ra- 
tio  hujus  sermonis  satis  a  nobis  superius 
explicata  est. 

Vos  me  coegistis.  Id  est,  vestra  me 
causa  compulit  ad  hanc  quasi  insipien- 
tiam,  qui  tanti  facitis  pseudapostolos, 
mei  contemptores.  Similiter  utique  dicere 
poterat  beatus  Job  amicis  innocentiae 
suae  calumniatoribus ,  apud  quos  prolixa 
meritorum  suorum  commemoratione  se 
laudavit  cap.  29.  30.  et  31.  Poterat,  in- 
quam ,  dicere :  factus  sum  insipiens,  vos 
me  coegistis.  Debebat  enim  non  solum 
innocentiam  suam  a  calumniis  vindicare, 
verum  etiam  perniciosum  errorem  amico- 
rum,  ex  quo  calumniae  proficiscebantur, 
eo  pacto  refellere. 

Ego  enim  a  vobis  debui  commendari. 
Vos,  inquit,  me  ad  hanc  veluti  stultitiam 
coegistis ,  qui  defueritis  officio  erga  me 
vestro,  nimium  addicti  pseudapostolis. 
Nam  vestrarum  partium  erat,  me  docto- 
rem  et  Apostolum  vestrum  commendare, 
meamque  dignitatem  adversus  obtrectato- 
res  tueri. 

Nikil  enim  minus  fui  ab  iis,  qui  sunt 
supra  modum  Apostoli.  Fui,  non  feci, 
quod  vulgares  quidam  codices  babect, 
legendum  esse,  docent  plura  ac  probatiora 
mss.  exemplaria,  sunragantibus  etiam 
bibliis  Clementinis.  Nec  secus  legisse 
Ambrosianum ,  Anselmum ,  et  scholiasten 
Hieronymi  operibus  adjunctum,  declarant 

eorum  commentarii.  Graece  ad  verbum 
est :  Nihil  enim  defeci.  Hieronymus  lib. 
3.  dial.  contra  Pelagianos :  Nihil  enim 
mihi  defuit  ab  iis,  qui  supra  modum 
sunt  Apostoli.  Sensus  est:  Quod  ad 
gratiam  et  functionem  attinet  Apostolici 
munens ,  nihilo  inf erior  fui ,  nibil  minus 
praestiti,  quam  illi,  qui  supra  modum 
Apostoli  sunt,  id  est,  Apostolorum  prirai 
atque  praecipui.  Quos  autem  boc  nomine 
significet,  plenius  expositum  est  cap. 
superiori. 

Sed  bic  rursum  observa  modestiam 
Pauli,  qui  cum  plus  omnibus  laborasset, 
tamen  conteutus  fuit  dicere ,  se  non  m- 
feriorem  caeteris  fuisse.  Ac  revera  satis 
hoc  erat  contra  pseudapostolos,  negantes, 
Paulum  aequalem  esse  Apostolis,  qui  cum 
Christo  fuerant  in  carne  versati ;  aequa- 
lem  autem  intellige,  in  apostolico  munere, 
donisque  ei  connexis ;  cujusmodi  erat 
gratia  miraculorum,  cujus  etiam  mox  in- 
fra  meminit.  Quocirca  nibil  locus  derogat 
praerogativae  Petri,  qui  totius  Ecclesiae 
lectur  et  pastor  constitutus,  etiam  caeteris 
Apostolis  major  atque  superior  fuit. 

Tametsi  nihil  sum.  Praecedentibus 
adhaeret  baec  particula ,  qua ,  more  suo, 
contra  tentationem  superbia.e,  revocat  se 
per  veram  bumilitatem  ad  consideralionein 
infirmitatis,  et  (ut  ita  dicam)  nullitatis 
propriae.  Sensus  enim  est:  Nihil  sum  ex 
me  ipso;  sed  totum,  quod  sum,  quod 
babeo ,  et  quod  ago ,  gratiae  Dei  in  me 
et  per  me  operanti  acceptum  refero.  Sic 
in  prima  epistola  cap.  15.,  cum  dixisset : 
Abundantius  illis  omnibus  laboravi, 
subjunxit:  Non  ego  autem ,  sed  gratia 
Dei  mecum. 

12.  Signa  tamen  apostolatus  mei 
facta  sunt  super  vos.  Graece  et  Syriace : 
signa  quidem  Apostoli  facta,  seu  per- 
fecta ,  sunt  in  vobis.  Huic  lectioni  in  eo, 
quod  babet:  Apostoli ,  non  apostolatus 
mei,  consentiunt  Ambrosianus  textus  et 
non  pauci  codices  Latini  mss.  Signa 
iipos£o£ivocatopera,  quae  probant,  ipsum 
Apostolum  esse,  qualia  statim  enumerat 
Quamquam  oigna  Apostoli  possunt  etiam 
intelligi  miracula  apostolica ;  nam  signo- 


rum  nomine  miracula  significari,  frequen- 
tissimum  est  in  Scripturis.  Hoc  modo 
sensus  et  ratiocinatio  Apostoli  talis  erit: 
Miracula  non  quaevis ,  sed  tam  magnitu- 
dine,  quam  numero  apostolica  patrata 
suntapadvos,  ac  vobis  videntibus.  At 
ea  miracula  non  ab  alio,  quam  a  me  facta 
sunt;  igitur  negari  non  potest,  me  esse 
Apostolum  magnis  illis  Apostolis  similem. 
Ad  hunc  sensum  invitat  Graecura  verbum, 
quod  significat:  effecta,  patrata.  Caete- 
rum  in  vobis ,  non  super  vos,  etiam  Am- 
brosianus  legit. 

In  omni  patientia.  Primum  signum 
Apostoli  nominat  omnimodam  ac  perfec- 
tam  patientiam ,  Apostolis  ?„  Christo  sin- 
gulariter  commendatam,  quando  dixit: 
In  patientia  vestra  possidebitis  animas 
vestras.  Primus  cbaracter  Apostoli ,  ait 
Theophylactus,  est  patientia,  quae  facit 
omuia  dextre  ac  strenue  ferre.  Quoniam 
autem  patientia,  teste  Jacobo  Apostolo, 
opus  perfectum  habet,  idcirco  sub  pa- 
tientia  licebit  caeteras  Apostolici  animi 
virtutes  comprehendere. 

In  signis ,  et  prodigiis  et  virtutibus. 
Haec  inter  signa  Apostoli  secundo  loco 
ponit,  etsi  primum  admirationis  locum 
habeant  apud  homines.  Quomodo  diffe- 
rant  haec  tria,  non  constat.  Oecumenius 
putat,  unum  quiddam  idemque  per  ea 
significari.  Plerique  distiuguunt ,  alii  ali- 
ter.  Nobis  ea  maxime  probabili3  distinc- 
tio  videtur,  quam  inter  signa  et  prodigia 
dedimus  in  expositione  epist.  ad  Rom. 
15. ,  quam  boc  loco  non  est  necesse  repe- 
tere.  Quid  autem  virtutr.m  nomine  signi- 
ficetur,  item  a  nobis  dictum  est  1  Cor.  12. 

Jam,  quoniam  superius  diximus,  signa 
Apostoli  posse  intelligi  miracula  aposto- 
lica,  quorum  tamen  exeraplum  non  potest 
assignari  patientia,  restat  explicandus 
etiam  ille  sensus.  Miracula,  inquit,  apo- 
stolica  apud  vos ,  a  me  facta  sunt,  non 
cum  fastu  et  imperio,  quasi  propterea 
me  extollens,  vosque  in  servitutem  redi- 
gens,  sicut  facere  conanturpseudapostoli; 
sed  cum  omni  patientia  et  humilitate; 
facta  sunt,  inquam,  multipliciter,  id  est, 
in  signis ,  et  prodigiis  et  virtutibus. 

13.  Quid  est  enim,  quod  minus  ha- 
buistis  prae  caeteris  Ecclesiis?  Id  est, 
qua  in  re  fuistis  inferiores  caeteris  Ec- 
clesiis,  non  iis  solum,  quae  ab  aliis  Apo- 
stolis,  sed  etiam,  quae  a  me  fundatae 
sunt?  Nam  Apostolum  comparare  Corin- 
thios  cum  aliis  Ecclesiis  etiam  a  se  fun- 
datis,  satis  constat,  tum  ex  eo,  quod  dixit 
superiori  capite :  Alias  Ecclesias  exspo- 
Havi,  tum  ex  verbis  hic  sequentibus: 

Nisi  quod  ego  ipse  non  gravavi  vos. 
Scilicet  accipiendo  sumptus  in  ministe- 
rium  meum ;  quod  et  alii  faciunt  Apostoli, 
et  ego  in  aliis  Ecclesiis.  Per  ironiam 
abutitur  exceptiva  particula  nisi;  nam 
non  gravari  sumptibus,  non  erat  minus 
habere  caeteris  Ecclesiis,  sed  praecellere. 
Quamquam  in  eo  revera  minus  habebant, 
sed  praeter  culpam  sui  Apostoli,  quod 
tam  infirmi  essent,  ut  gratis  praedicandum 
illis  fuerit.  Pro  verbo  gravavi,  Graece 
est  xaTSvapxYjoa ,  quod  unum  est  ex  iis, 
quibus,  ut  scribit  Hieronymus  in  epist. 
ad  Algasiam  quaest.  10.,  Paulus  juxta 
morem  urbis  et  provinciae,  in  qua  natus 
erat,  familiarius  usus  est. 

Donate  mihi  hanc  injuriam.  Haec 
similiter  urbana  est  ironia;  neque  enim 
injuria  erat,  quae  condonaretur,  sed  be- 
neficium,  quod  agnosceretur. 

14.  Ecce,  tertio  hoc  paratus  sum  ve- 
nire  ad  vos ;  et  non  ero  gravis  vobis. 
Hoc  non  est  in  Graecis  plerisque;  tamen 
Robertus  notat  tria  exemplaria  sibi  con- 
specta,  quae  habuerint ,  quorum  unum 
Complutcnse.  Non  est  etiam  apud  Am- 
brosianum.  Videtur  additum  ex  initio  ca- 
pitis  sequentis.  Et  quod  interpres  verfit: 
non  ero  gravis  vobis ,  rursum  Graece 
est,  ou  xaTavapx^oco  6ua>v_,  non  gravabo 
vos ;  scilicet  repetito  verbo,  de  quo  jam 
dixi.  Non,  inquit,  haec  commemoro  tam- 
quam  exprcbrans,  et  admonens,  ut,  quod 
hactenus  non  fecistis,  posthac  saltem  fa- 
ciatis ;  ecce  enim,  nunc  tertio  paratus  sum, 
ut  ad  vos  veniam  ac  spiritualia  vobis  mi- 
nistrem ;  idque  sine  vestro  gravamine. 

Qnaeritur,  an  Paulus  ter  venerit  Co- 
rinthum.  Id  enim  tum  ex  hoc  loco  appa- 
ret,  tum  ex^eo,  quod  dicit  cap.  sequenti : 


Ecce,  tertio  hoc  venio  ad  vos.  Ita  sentit 
Cardinalis  Baronius  in  Annal.  ad  annum 
Domini  58.,  atque  ea  Graecorum  videtur 
esse  sententia ;  tametsi  non  satis  explicate 
de  ea  re  loquuntm.  Nam  Theophylactus 
hic  et  sequent.  cap.  a  se  ipso  dissentire 
videtur.  Certe  Lucas  in  Actis  expresse 
tantum  describit  unum  Pauli  adventum 
ad  Corinthios,  cap.  18.,  alterum  vero  in- 
dicat,  cap.  20.,  dicens,  Paulum  venisse  in 
Graeciam,  et  tres  menses  ibi  fecisse;  ubi 
Graeciam  vocat  Achaiam ,  in  qua  Corin- 
thus  est.  Hic  adventus  posterior  fuit  hac 
secunda  ad  Corinthios  epistola,  et  in  ea 
promissus.  Accedit,  quod  ipse  Apostolus 
hujus  epistolae  cap.  1.,  cum  ait,  se  vo- 
luisse  venire  ad  Corinthios,  ut  secundam 
gratiam  haberent,  satis  significat,  se  ante 
illud  tempus  semel  tantum  Corinthiis  ad- 
fuisse.  Et  haec  aperta  est  sententia  S. 
Thomae,  qui,  quod  hic  dicitur  de  tertio 
adventu,  explicat  ad  hunc  modum;  Pau- 
lum  Apostolum  ter  paratum  fuisse  adire 
Corinthios,  sed  bis  tantum  eos  adiisse. 
Primum  enim  paratus  fuit  et  adiit,  quan- 
do  eos  convertit  ad  Christum.  Secundo 
paratus  f uit  et  non  adiit ,  quia  fuit  impe- 
ditus;  qua  de  re  excusat  se  primo  capite 
hujus  epistolae.  Nunc  autem  tertio  para- 
tus  est,  et  post  scriptam  hanc  epistolam 
adiit.  Itaque  bis  ivit  Corinthum ,  et  ter 
paratus  fuit  ire. 

Hic  Thomae  commentarius,  cui  Lira- 
nus  subscribit,  plane  consonat  cum  illis 
Apostoli  verbis  cap.  1.:  Volui  prius  ve- 
nire  ad  vos,  ut  secundam  gratiam  ha- 
beretis,  et  per  vos  transire  in  Macedo- 
niam;  et  iterum  a  Macedonia  venire 
ad  vos.  Haec  enim  verba  secundum  et 
tertium  adventum  Apostolo  fuisse  in  vo- 
luntate  et  praeparatione  significant ;  licet 
secundus'propter  impedimentum  non  fuerit 
in  exsecutione.  Consonat  etiam  cum  eo, 
quod  dicit  cap.  seq. :  Praedixi,  et  prae- 
dico ,  ut  illic  liquebit.  Secundo  autem 
Corinthum  venisse  Apostolum,  ex  eo  con- 
stat,  quod  inde  tunc  scripsit  epistolam  ad 
Romanos,  ut  in  argum.  illius  epistolae 
ostendimus. 

Non  enim  quaero,  quae  vestra  sunt, 

sed  V08.  Id  est :  In  ministerio  meo  erga 
vos,  non  specto  commoda  mea  tempora- 
lia,  non  quaero  pecunias  vestras,  sed  vos, 
id  est,  vestram  salutem;  et  quia  hoc  prin- 
cipaliter  specto ,  idcirco,  sicut  hactenus, 
ita  et  deinceps  paratus  sum,  vestrae  salu- 
tis  causa,  gratis  ministrare  vobis  spiri- 
tualia. 

Nec  enim  debent  filii  parentibus  ihc- 
saurizare,  sed  parentes  filiis.  Facti  sui 
congruentiam  ostenditaliaratione,  sumpta 
ab  officio  patris;  quasi  dicat:  In  eo,  quod 
a  vobis  nihil  accipio,  patres  imitor,  quo- 
rum  non  est  a  filiis  accipere ,  sed  filiis 
dare.  Ita  ego  pater  vester  (Nam  in 
Christo  Jesu  ego  vos  per  Evangelium 
genui,  1  Cor.  4.)  spiritualia  vobis  impen- 
do,  paratus  nihil  temporale  recipere.  Non 
negat  Apostolus ,  filios  debere  subvenire 
necessitati  suorum  parentum ,  prout  lex 
divina  praecipit :  Honora  patrem  tuum 
et  matrem,  parique  ratione  fideles  teneri 
ad  alendum  suos  pastores;  sed  negat, 
naturae  ordinem  hoc  habere,  ut  filii  the* 
saurizent  et  congregent  bona  parentibus. 
Nam,  ut  ait  Thomas,  congregatio  seu 
thesaurizatio  fit  in  posterum ;  atqui  natu- 
raliter  et  ordinarie  filii  succedunt  paren- 
tibus,  non  contra;  proinde  naturalis  amor 
parentes  impellit,  ut  filiis  thesaurizent, 
non  filios,  ut  parentibus.  Vide  eundem 
S.  Thomam  2.  sec.  qu.  101.  2.  2. 

15.  Ego  autem  libentissime  impen- 
dam,  et  superimpendar  ipse  pro  ani- 
mabus  vestris.  Graece :  Et  expendar  pro 
animabus  vestris.  Pergit  Apostolus  ani- 
mum  suum  paternum  erga  Corinthios 
declarare.  Equidem,  inquit,  lubentissime 
non  solum,  ut  pater,  quaecumque  habeo, 
vobis  impendam,  id  est,  impendere  para- 
tus  sum ;  tantum  abest,  ut,  quae  vestra 
sunt,  quaeram;  verum  etiam,  si  sit  opus, 
pro  vita  et  salute  vestra  ipse  expendar, 
hoc  est,  me  ipsnm  in  consumptionem  et 
mortem  dare  paratus  sum ,  juxta  illud 
Salvatoris :  Bcnus  pastor  animam  suam 
dat  pro  ovibus  suis,  Joann.  10,  11. 

Licet  plus  vos  diligens,  minus  diligar. 
Oblique  notat  Corinthiorum  ingratitudi- 
nem,  quod,  tantis  ab  ipso  beneficiis  affecti, 


vicem  non  redderent  amoris.  Potest  au- 
tem  comparatio  pluribus  modis  accipi; 
vel  ita:  Licet,  plus  (aut,  ut  in  Graeco, 
abundantius)  vos  diligens,  quam  diligant 
vos  pseudapostoli ,  minus  tamen ,  quam 
illi,  diligar  a  vobis ;  vel  sic :  Licet,  plus 
diligens  vos  quam  alias  Ecclesias,  quibus 
Christum  praedicavi  (quod  probant  ma- 
jores  pro  vobis  suscepti  labores  sine 
sumptu  vestro),  minus  vicissim  a  vobis 
diligar,  quam  ab  illis  ;  quia  pseudaposto- 
los  aemulos  meos  suscepistis  et  colitis; 
quod  aliae  Ecclesiae  non  fecerunt;  vel 
comparatione  reciproca :  Licet  vos  non 
vicissim  me  tantum  diligatis,  quantum 
ego  vos  diligo.  Duae  priores  expositiones 
apud  S.  Thomam  leguntur;  tertia  proba- 
bilitatem  habet  ex  eo,  quod  accidit  in 
parentibus  et  filiis,  quorum  jam  memine- 
rat  Apostolus;  nam  plerumque  filii  minus 
solent  parentes  diligere,  quam  ab  iis  dili- 
gantur. 

Sed  esto!  ego  vos  nongravavi;  sed 
cum  essem  astutus,  dolo  vos  cepi.  Oc- 
currit  objectioni,  quae  ex  adverso  moveri 
poterat.  Esto ,  concessionem  adversarii 
significat;  ut  sit  sen6us:  Concesserit  forte 
quis,  quod  ego  ipse  vos  sumptu  non  gra- 
vavi;  sed  dicet,  me,  tamquam  hominem 
astutum,  dolo  et  arte  vos  circumvenisse ; 
nimirum  alios  subornando,  qui  pro  me 
acciperent,  cum  ipse  nollem  videri  quid- 
quam  accipere.  Suspicatur  Cajetanus 
Apostolum  haec  dicere,  quod  his  artibus 
uterentur  pseudapostoli ,  utpote  dolosi 
operarii.  Thomas  Aquinas  2.  2.  qu.  55. 
art.  4.  ad  1.  intelligit,  haec  affirmanter 
dicta  a  Paulo  de  se  ipso,  et  dolum  inter- 
pretatur  abusive  sumi  in  bonam  partem, 
sicut  interdum  accipitur  astutia.  Verum 
idem  S.  Doctor  melius  ex  mente  Apostoli 
locum  hunc  explicat  in  comment,  quem- 
admodum  nos  fecimus ;  nec  alium  sensum 
admittunt,  quac  sequuntur: 

17.  Numquid  per  aliquem  eorum, 
quos  misi  ad  vos,  circumveni  vos?  Ne- 
gatione  interimit  calumniam ;  quasi  dicat : 
Nihil  tale  feci.  Graecam  sententiam  ob- 
scuriorem  bene  et  clarereddidit  interpres, 
Erasmo   etiam   adstipulante.    Quod  ait: 


202 


COMMENTARIUS  IN  CAP.  XII. 


circumveni ,  Graece  est:  srcAsovsxrrjoa, 
avare  extorsi.  De  cujus  vocabuli  signifi- 
cato  pleniuG  egimus  cap.  2.  et  7.  hujus 
ejusdera  epistolae. 

18.  Rogavi  Titum }  sive  adhortatus 
sum  Titum,  ut  ad  vos  proficisceretur. 
Utroque  modo  verbum  Graecum  vertit 
interpres  cap.  8.,  ubi  similiter  de  Titi 
missione  agitur. 

Et  misi  cum  illo  fratrem.  Incertum, 
quem  fratrem  dicat.  Nec  illud  quidera 
constat,  fueritne  alter  eorum,  quos  una 
cum  Tito  mittere  so  dixit  cap.  8.  Diver- 
sae  enim  missiones  sunt;  nam  ibi  de 
praeseuti  loquitur  missione,  hic  de  prae- 
terita.  Quamquam  additus  in  Graeco  ar- 
ticulus  innuit,  fuisse  fratrem  aliquem  in- 
signem  et  celebrem ;  forte  eundem  illum, 
cujus  laus  in  Evangelio  per  omnes  Ec- 
clesias. 

Numquid  Titus  vos  circumvenit? 
Ambrosius  legit:  Numquid  avarus  in 
vos  fuit  Titus?  Plenior  sensus  ex  Graeco 
est:  Num  Titus  aliquid,  vel  minirnum,  a 
vobis  extoisit? 

Nonne  eodem  spiritu  ambulavimus? 
Id  est:  Annon  eodem  ammo  et  eadem 
voluntate  Titus  et  ego  conversati  sumus 
erga  vos  ?  Potest  etiam  ad  Spiritum  Dei 
referri,  juxta  illud  Gal.  5. :  Spiritu  am- 
bulate. 

Nonne  iisdem  vestigiis?  Repetendum: 
ambulavimusf  ingressi  sumus.  Per  ea- 
dem  vestigia  significat  externorum  ope- 
rum  similitudinem.  Porro  interrogationes 
hae  vehementiorem  multo  reddunt  ora- 
tionem,  quam  si  nude  de  Tito  vel  negaret 
aliquid  vel  affirmaret;  quasi  dicat:  Tam 
nota  est  omnibus  Titi  integritas ,  ut  de 
eo  aliter  sentire  ac  loqui  nullus  ausit. 

19.  Olim  putatis,  quod  excusemus  nos 
apud  vos?  Olim,  Graece  iterum  ;  sicque 
legit  Ambrosianus.  Verisimile  est,  inter- 
pretem  in  Graeco  pro  rcaXiv,  legisse 
TcaXat.  Sed  Graecorum  codicum  lectioni 
favet  S'milis  locns  cap.  3. :  Incipimus 
iterum  nosmet  ipsos  commendare?  Ex 
quo  etiam  loco  magis  apparet,  interroga- 
tive  legendum,  quod  hic  dicitur,  et  hunc 
habere  sensum:  Num  iterum  ex  occasione 


superiorum  verborum  arbitramini  nos 
apologiam  nostri  texere,  idque  agere 
praecipue,  ut  nos  apud  homines  commen- 
dati  simus;  utque  coramhominibus  integri 
ac  puri  videamur  ?  quasi  dicat :  Non  ille 
scopus  in  hac  oratione  mihi  propositus 
est;  sed  vestram  in  omnibus  specto  salu- 
tem.  Hunc  sensum  ostendunt  tum  illa 
sequentis  capitis :  Non  ut  nos  probati 
appareamus  etc,  tum  id,  quod  hic  se- 
quitur: 

Coram  Deo,  in  Christo  loquimur. 
Duplex  juramentum  hic  agnoscit  S.  Tho- 
mas  in  comment. ,  nec  non  Erasmus  in 
parapbrasi,  quae  sic  habet:  Testis  est 
Deus,  qui  novit  animum  nostrum;  testis 
estChristus,  cuius  negotium  agimus.  Sane 
utraque  pars:  coram  Deo,  et  in  Christo, 
alibi  reperitur  juramenti  vim  habere  apud 
Apostolum ;  prior  quidem  Gal.  1. :  Ecce 
coram  Deo ,  quia  non  mentior ;  poste- 
rior  autem  Rom.  9. :  Veritatem  dico  in 
Christo,  non  mentior.  Tametsi  Cajeta- 
nns  et  alii  illud :  in  Christo ,  sic  malunt 
intelligere ,  secundum  Christum  ejusque 
doctrinam,  id  est,  sincere  et  sine  fuco,  vel 
in  Christi  Spiritu,  et  Christo  per  me  lo- 
quente,  ut  ait  sequenti  capite;  ut  nimi- 
rum  hoc  ipsum  sit,  quod  juratur,  Chri- 
stum  per  Paulum  loqui;  vel  certe  illud, 
quod  sequitur: 

Omnia  autem,  charissimi ,  propter 
aedificationem  vestram.  Id  est,  quae- 
cumque  hactenus  loquimur  in  nostram 
quasi  commendationem,  ea  loquimur  ad 
vestram  salutem  promovendam,  non  ad 
gloriam  aut  excusationem  nostram. 

20.  Timeo  enim,  ne  forte,  cum  ve- 
nero ,  non  quales  volo,  inveniam  vos. 
Rationem  reddit,  cur  adeo  sollicitus  sit 
pro  salute  Corinthiorura,  ut  tain  prolixe 
propter  eos  se  commendaverit.  Similem 
dedit  rationem  superiori  capite,  dicens: 
Timeo,  ne,  sicut  serpens  Hevam  seduxit 
astutia  sua ,  ita  corrumpantur  sensus 
vestri  etc.  Sensus  est:  Nam  tiraeo  ,  ne 
quo  pacto  contingat,  ut  veniens  ad  vos, 
sicut  jam  constitui,  nou  quales  velim,  vos 
inveniam;  id  est,  bene  correctos  a  pristi- 

nis  vitiis,  nominatim  iis,  de  quibus  in 
priori  epistola  vos  increpavi. 

Et  ego  inveniar  a  vobis,  qualent  non 
vultis.  Graece:  Inveniar  vobis.  —  Qua- 
lem  non  vultis,  scilicet,  tristis  pater,  et 
severus  judex,  propter  peccata  vestra 
nondum  perpoenitentiam  deleta.  Minatur 
severitatem  vindictae  erga  malos.  Unde 
contra  haereticos  statuitur  tribunal  eccle- 
siasticum;  quemadinodum  et  ex  illo  1 
Cor.  4.:  Quid  vultis?  In  virga  veniam 
ad  vos?  sed  de  potestate  hac  apertius 
adhuc  loquitur  cap.  sequenti. 

Ne  forte  contentiones.  Hic  usque  ad 
finem  capitis  explicat  utrumque,  quod  se 
timere  dixit;  ac  prius  quidem  id,  quod 
prius  posuerat,  nempe  .ce  timere,  ne  Go- 
rinthios,  non  quales  velit,  inveniat.  Hoc 
cst,  inquit,  ne  forte  (vel,  ut  Graece,  ne 
quo  modo)  multa  adhuc  vitia  regnent 
apud  vos,  ut  contentiones,  id  est,  verbo- 
rum  pugnae,  solo  vincendi  studio  susce- 
ptae.  Conferendus  hic  locus  cum  cap.  5. 
Gal.,  illic,  ubi  recensentur  opera  carnis. 

Aemulationes.  Genus  invidiae  signifi- 
catur,  dum  quis  dolet  alium  potiri  bono, 
quod  ipse  concupivit  et  assequi  non  po- 
tuit. 

Animositates.  Alii  vertuut:  iras.  Grae- 
ca  vox  ftujioi  impetum  animi  effervescen- 
tis  et  ad  iram  concitati,  significat. 

Dissensiones,  Graece  concertationes ; 
quae  intelligi  possunt  in  studiis  et  factis, 
sicut  contentiones  in  verbis ;  ut  non  male 
distinguit  Cajetanus.  Vide  Hieronymum 
comm.  in  cap.  5.  Gal. 

Detractiones,  susurrationes,  inflatio- 
nes.  Ambrosianus  tumores  pro  inflatio- 
nibus  legit.  Significatur  autem  superbiae 
vitium;  nam  superbi  inflati  dicr.ntur. 

Seditiones  sint  inter  vos.  Seditiones, 
id  est  tumultuationes,  quas  Theophylacti 
interpres,  Graeco  vocabulo  pressius  in- 
haerens,  inordinationes  vertit.  Videtur 
autem  respicere  Apostolus  ad  schismata 
Corinthiorum ,  de  quibus  initio  pricris 
epist.,  ac  rtirsum  cap.  11.  et  14.  Quod 
sequitur:  sint  inter  vos,  ab  interprete 
additum  est  causa  explendae  sententiae, 
quam  Paulus  reliquit  imperfectam. 


21.  Ne  iterum,  cum  vene^o,  humiliet 
me  Deus  apud  vos.  Explicat  alterum, 
quod  timere  se  dixerat,  quodque  ex  priori 
consequens  erat;  videlicet,  ne  inveniatur 
ab  illis,  qualem  nollent.  In  Graeco  est: 
Deus  meus ;  idque  emphatice  dictum  ab 
Apostolo,  Theophylactus  et  Oecumenius 
annotarunt.  Quod  ait :  iterum,  id  vel  ad 
adventum  in  humilitate  referri  potest, 
quasi  dicat  se  metuere,  ne  secundus  hic 
suus  ad  Corinthios  adventus  iterum  sit  in 
humilitate,  sicut  primus  fuerat:  de  quo 
superius  cap.  10.  Vel  ad  solum  adven- 
tum,  sicut  cap.  2.,  ut  sensus  sit :  Ne  itera- 
tus  hic  adventus  meus  sit  in  humilitate. 
Vel  denique  referendum  tantummodo  ad 
verbum  humiliet.  Fuerat  enim  Paulus 
jam  ante  humiliatus  eo  modo  humilitatis, 
de  quo  hic  loquitur;  quando  nimirum 
absens  corpore,  praesens  autem  spiritu, 
Corinthium  illum  incestum  Satanae  tra- 
diderat. 

Etenim,  quamvis  Corinthum  veniens 
usurus  erat  potestate  sua  adversus  malos, 
quemadmodum  et  adversus  fornicarium 
illum  usus  fuerat,  quod  pertinere  videtur 
ad  exaltationem ;  tamen  humiliandum  in 
eo  se  dicit ,  quoniam  usus  ille  potestatis 
non  erat  sine  magna  ipsius  utentis  tristitia 
et  luctu,  quibus  humilitatur  ac  dejicitur 
homo.  Unde  superius  ait  cap.  2.:  Ut 
non,  cum  venero,  tristitiam  super  tri- 
stitiam  habeam.  Dicens  autem :  humiliet 
me  Deus ,  illud  significare  voluit,  quod 
cecinit  Anna  mater  Samuelis  1  Reg.  2.: 
Dominus  humiliat  et  sublevat;  scilicet 
tam  tristia,  quam  laeta,  Deo  autore  pro- 
venire.  Porro  humilitatem  exponit  per 
id,  quod  sequitur: 

Et  lugeam  multos  ex  iis ,  qui  ante 
peccaverunt.  Non  antequam  ad  Christum 
couversi  essent,  sed  post  conversionem, 
et  ante  scriptam  priorem  epistolam ;  sicut 
et  peccaverat  ille,  quem  Satanae  tradidit. 
Nam  ad  impudicitiae  peccata  relapsos 
fuisse  complures  Corinthiorum ,  satis  ar- 
guunt  ea,  quae  scribit  Apostolus  cap.  5. 
et  6.  prioris  epist.  Tristitiam  vero  suam 
luctum  vocat,  ut  innuat,  eos,  qui  pecca- 
verunt,  Deo  mortuos  esse. 

Et  non  egerunt  poenitentiam  super 
immunditia,  et  fornicatione  et  impudi- 
citia,  quam  gesserunt.  Notandum  est, 
Apostolum  non  diccre :  Et  lugeam  multos, 
qui  peccant  et  permanent  in  immunditia 
etc;  sicut  intellexisse  videtur  Augustinus 
lib.  3.  contra  epistol.  Parm.  cap.  2. ;  sod : 
qui  ante  peccaverunt ,  et  non  egerunt 
poenitentiam  de  peccatis,  quae  gesse- 
runt;  id  est,  perpetrarunt.  Nam,  ut  bene 
S.  Thomas  amiotat,  Corinthiorum  quae- 
dam  peccata  erant  praesentia,  quaedam 
praeterita;  praesentia  quidem,  spiritualia, 
ut  contentiones ,  aemulationes  etc. ,  de 
quibus  in  parte  praecedenti;  praeterita 
vero,  carnalia,  de  quibus  hac  parte,  a 
quibus  quidem  abstinere  jam  videbantur, 
sed  nondum  per  poenitentiam  salutarem 
erant  expurgati.  Quod  enim  ait,  eos  non 
egisse  poenitentiam  super  immunditia 


etc. ,  de  fructibus  dignis  poenitentiae  in- 
telligendum  est,  quos  nondum  fecerant; 
ad  quos  proinde  compellendi  erant  apo- 
stolica  potestate.  Hinc  ergo  refellitur 
illud  Lutljeri:  Optima  poenitentia  nova 
vita,  et  a  peccatis  abstinere.  Refellitur 
item  Novatianus,  qui  fratres  lapsos  ad 
poenitentiam  admitti  noluit.  Inter  im- 
munditiam ,  fornicationem  et  impudi- 
citiam  hoc  interesse  videtur,  quod  forni- 
catio  sit  concubitus  maris  et  foeminae 
extra  conjugium ;  immunditia  comprehen- 
dat  ea  carnis  peccata,  quae  contra  natu- 
ram  committentur ;  impudicitia  vero  con- 
sistat  in  libidiuosis  osculis ,  tactibus  ac 
caeteris  hujusmodi.  In  hunc  modum  S. 
Hieronymus  de  immunditia  loquitur  in 
cap.  5.  Gal.,  ubi  inter  opera  carnis  poni- 
tur  immunditia.  De  impudicitia  autem 
sic  Thom.  2.  sec.  quaest.  151.  4.  cap. 


CAPDT  DEGIHUM  TERTIUI. 

Ecce,  tertio  hoc  venio  ad  vos.  In  ore  duorum  vel  trium  testium 
stabit  omne  verbum  *).  2.  Praedixi,  et  praedico,  ut  praesens,  et  nunc 
absens,  iis,  qui  ante  peccaverunt,  et  caeteris  omnibus,  quoniam,  si  ve- 
nero  iterum,  non  parcam2).  3.  An  experimentum  quaeritis  ejus,  qui 
in  me  loquitur  Christus,  qui  in  vobis  non  infirmatur,  sed  potens  est  in 
vobis3)?  4.  Nam,  etsi  crucifixus  est  ex  infirmitate,  sed  vivit  ex  virtute 
Dei 4).  Nam  et  nos  infirmi  sumus  in  illo ;  sed  vivemus  cum  eo  ex  vir- 
tute  Dei  in  vobis 5).  5.  Vosmet  ipsos  tentate,  si  estis  in  fide ;  ipsi  vos 
probate6).  An  non  cognoscitis  vosmet  ipsos,  quia  Christus  Jesus  in 
vobis  est?  nisi  forte  reprobi  estis.  6.  Spero  autem,  quod  cognoscetis, 
quia  nos  non  sumus  reprobi7).  7.  Oramus  autem  Deum,  ut  nihil  mali 
faciatis,  non  ut  nos  probati  appareamus;  sed  ut  vos,  quod  bonum  est, 
faciatis,  nos  autem  ut  reprobi  simus.  8.  Non  enim  possumus  aliquid 
adversus  vcritatem,  sed  pro  veritate.  9.  Gaudemus  enim,  quoniam  nos 
infirmi  suraus,  vos  autem  potentes  estis8).  Hoc  et  oramus  vestram  con- 
summationem.  10.  Ideo  haec  absens  scribo,  ut  non  praesens  durius 
agam  9),  secundum  potestatem,  quam  Dominus  dedit  mihi  in  aedifica- 
tionem,    et    non    in    dcstructionem.      11.  De   caetero,    fratres,    gaudete, 


0  5  Mos.  19,  15.     8)  Vers.  10.     Cap.  12,  20.  seq.     ^  Cap.  12,  12.     *)  Phil.  2,  7.  seq» 
*)  Cap.  4,  10.    «)  Vers.  3.    ')  Vers.  2.    *)  Vers.  7.    9)  Vers   2.    Cap.  1,  23. 

perfecti  estote,  exhortamini,  idem  sapite,  pacem  habete1);  et  Deus  pacis 
et  dilectionis  erit  vobiscum.  12.  Salutate  invicem  in  osculo  sancto2)! 
Salutant  vos  omnes  sancti.  13.  Gratia  Domini  nostri  Jesu  Christi,  et 
charitas  Dei,  et  communicatio  sancti  Spiritus  sit  cum  omnibus  vobisl 
Amen. 


SUMMARIUM  CAPITIS  DECIMI  TERTU. 

Praemonet  eos,  se  iis,  qui  peccaverant  non  parciturum,  nisi  agant  poenitentiam. 
posita  ad  pacem  exhortatione,  bene  iis  precatur. 


Deinde  inter- 


1.  Ecce,  tertio  venio  ad  vos.  Istud  ecce 
plerique  codices  Graeci  non  habent;  est 
tamen  in  Complutensi  et  quibusdam  aliis, 
ut  notat  Robertus.  Sensus  est:  Tertius 
hic  erit  adventus  meus  ad  vos,  ut  ad 
sensum  bene  vertit  Erasmus.  Nam  Grae- 
cum  Ipxouat,  licet  formam  habeat  verbi 
praesentis  temporis,  significationem  tamen 
habet  futuri;  nempe  ejus,  quod  sit  in 
procinctu ;  praesertim  in  sacris  litteris. 
Repetit  Apostolus  de  adventu  suo,  ut  eo 
metu  corrigant  sese  Corinthii  ac  virgam 
apostolicam  praeveniant.  Qnomodo  autem 
intelligendum  sit,  quod  dicit,  se  tertio 
venire,  explicatum  est  capite  superiori 
ad  illud :  Ecce,  tertio  hoc  paratus  sum 
etc.  Ex  quo  etiam  loco  particula  ecce, 
quam  Graeca  hic  pleraque  non  habent, 
videtur  huc  adscita. 

In  ore  duorum  vel  trwm  testium 
stabit  omne  verbum,  Praeceptum  est 
judiciale  legis  Mosaicae,  Deut.  19.,  cujus 
sensus  est:  Omnem  controversiam  judi- 
candam  esse  juxta  testimonium  duorum 
aut  trium.  Dubitatur  autem,  utrum  signi- 
ticare  velit  Apostolus,  se  in  judicandis  et 
puniendis  peccatoribus  processurum  se- 
cundum  formam  divinae  legis,  scilicet 
auditis  duobus  aut  tribus  testibus ;  ne 
putent  Corinthii,  quod  vel  praecipitanter 
ac  temere  judicaturus  sit,  vel  magnam 
testium  multitudinem  adhibiturus;  quae 
Cajetani  expositio  est;  an  vero,  quod  vo- 
luit  Ambrosianus  et  Graeci ,  respiciat  et 
alludat  ad  suum  secundum  et  tertium  ad 


Corinthios  adventum;  ut  quasi  duorum 
aut  trium  testium  loco  sint  duo  vel  tres 
adventus  ipsius,  per  quos  certius  de  pec- 
catis  et  impoenitentia  Corinthiorum,  qui- 
bus  virgam  minatur,  cognoscere  poterit. 
Huic  sensui  favet,  quod  jam  dixerat, 
tertio  se  venturum ;  quasi  tertius  adven- 
tus  tertium  testimonium  futurum  sit. 
Adde,  quod  de  manifestis  et  notoriis  pec- 
catis  loquitur,  in  quibus  judicandis  et 
puniendis  testium  inductione  non  videtur 
opus  fuisse ;  sicut  nec  opus  fuerat  in  pu- 
niendo  eo,  qui  patris  uxorem  habuerat. 
Praeterea  confirmat  hunc  intellectum, 
quod  sequitur : 

2.  Praedixi,  et  praedico,  ut  praesens, 
et  nunc  absens ,  iis ,  qui  ante  peccave- 
runt,  et  caeteris  omnibus.  Quaedam 
mss.  legunt:  ut  praesens  bis;  quae  lectio 
etiam  apud  Lombardum  et  Aquinatem 
est,  atque  alios  mediae  aetatis  commen- 
tatores.  Pro  bis  Graeca  et  Syra  habent: 
secundo,  sicque  legit  Augustinus  libr.  3. 
contra  epist.  Parm.  cap.  1.  et  2.  Quod 
plenius  expressit  textus  Ambrosianus : 
secundo  adventu.  Jam  quod  complures 
Latini  codices  non  bis,  sed  vobis  legunt, 
a  non  intelligentibus  ea  facta  mutatio 
est;  cum  prorsus  appareat  sinceram  ver- 
sionis  nostrae  lectionem  esse:  ut  prae- 
sens  bis. 

Porro  Graeca  et  Syra  addunt  aliquid 
hoc  pacto:  et  absens  nunc  scribo  iis,  qui 
etc,  tametsi  sine  verbo :  scribo,  perfecta 
constat  sententia,  quae  videtur  esse  hujus- 


0  Cap.  12,  20.     1  Cor.  1,  10.  12.     11,  18.    *)  Rom.  16,   16. 

modi :  Praedixi  vobis,  et  praedico ,  id 
est ,  denuntiavi  et  denuntio ,  praedixi, 
inquam,  tamquam  praesens  secundo,  et 
nunc  praedico  absens ,  iis,  qui  ante 
peccaverunt,  et  non  egerunt  poeniten- 
tiam,  sicut  supradictum  est,  et  non  iis 
solum,  sed  et  caeteris  omnibus,  tamquam 
testibus  futuris  denuntiationis  ac  praemo- 
nitionis  meae.  Hic  observa,  Apostolum 
de  secundo  adventu  suo  loquentem  non 
dicere:  praesens ,  sed:  ut  praesens, 
quemadmodum  et  de  fornicario  illo  dixe- 
rat:  Jam  judicavi  ut  praesens ;  ut  hinc 
quoque  intelligas ,  quod  tantum  semel 
fuerat  revera  praesens ;  sed  quia  secundo 
proposuerat  venire,  vult  hoc  aestimari 
tamquam  secundam  praesentiam.  Quid 
vero  praedicat  ac  denuntiet,  sequitur : 

Quoniam,  si  venero  iterum,  nonpar- 
cam.  Iterum  praecedenti  verbo  rectius 
jungitur,  quam  sequenti.  Hoc  est,  inquit, 
quod  praedixi  et  praedico,  me,  si  rursus 
venero,  non  parciturum  illis,  qui  pecca- 
verunt,  sicut  peperci,  a  secnndo  abstinens 
adventu.  Sic  enim  ait  hujus  epistolae 
cap.  1.:  Parcens  vobis  non  veni  ultra 
Corinthum.  In  eo,  quod  dicit:  non  par- 
cam ,  virgam  ecclesiasticae  disciplinae 
comminatur,  ut  excommunicationem ,  et 
satisfactionis  rigorem. 

3.  An  experimentum  quaeritis  ejus, 
qui  in  me  loquitur  Christus?  Graece 
sine  interrogatione  legitur  hoc  modo : 
Quando  quidem  probationem  quaeritis 
loquentis  in  me  Christi.  Sic  et  Augusti- 
nus  lib.  3.  contra  epistolam  Parmeniani 
cap.  2. :  quia  probationem  quaeritis  etc. 
Apud  Ambrosianum  sic  habetur :  Quo- 
modo  probationem  quaeritis  ejus  etc, 
nisi  forte  mendum  est,  ut  pro  quomodo 
legendum  sit:  quoniam,  uti  vertit  Theo- 
phylacti  interpres.  Sensus  Graecae  lectio- 
nis  est:  Dico,  me  non  parciturum;  quan- 
doquidem  ita  vos  geiitis,  quasi  dubitetis 
et  experimento  probare  velitis,  an  Christus 
in  me  loquatur,  id  est,  an  ex  potestate  a 
Christo  accepta ,  tamquam  verus  ejus 
Apostolus,  ego  haec  loquar,  quae  dixi  de 
puniendis  impoenitentibus. 

Idem  sensus  est  Latinae  lectionis,  nisi 


quod  interrogatio  vehementiorem  reddit 
orationem,  qnomodo  si  praeceptor  disci- 
pulis  dicat:  An  vultis  experiri,  me  esse 
praeceptorem  vestrum,  qui  possim  vos 
castigare?  Caeterum  haec  dicit  Aposto- 
lus,  ut  timore  Corinthiis  incusso  provocet 
eos  ad  poenitentiam  mature  agendam ; 
ne,  cum  venerit,  cogatur  punitivam  et 
vindicativam,  uti  loquitur  Oecumenii  in- 
terpres,  quam  a  Christo  acceperat,  pote- 
statem  in  eos  ostendere. 

Qui  in  vobis  non  infirmatur,  sed  po- 
tens  est  in  vobis.  Priori  loco  Graece  non 
est :  in  vobis,  sed :  in  vos,  sive  erga  vos. 
Qui  Christus ,  inquit ,  non  est  imbecillis 
in  vos,  id  est,  respectu  vestri,  tamquam 
in  vos  peccantes  non  possit  animadver- 
tere ;  sed  fortis ,  ac  potens  est  in  vobis, 
quia  potentiam  suam  apud  tos  jam  satis 
declaravit,  non  solum  per  miracula  virtute 
ejus  facta,  quibus  adducti  estis  ad  fidem, 
et  per  multiplicia  sancti  Spiritus  dona 
inter  vos  distributa,  verum  etiam  in  puni- 
tione  delinqueutium;  velut  illius  forni- 
carii  in  Christi  nomine  et  virtute  traditi 
Satanae,  1  Cor.  5.,  iterumque  eorum,  qui 
indigne  sumserant  corpus  et  sanguinem 
Domini,  quorum  alii  in  varias  aegritudi- 
nes  inciderant,  alii  morte  abrepti  erant. 
1  Cor.  11. 

4.  Nam,  etsi  crucifixus  est  ex  infirmi- 
tate ,  sed  vivit  ex  virtute  Dei.  Id  est: 
Quamvis  crucifixus  fuit,  et  in  cruce  mor- 
tuus,  secundum  carnem  infirmam,  passi- 
bilem,  mortalem,  et  hominum  daemonum- 
que  injuriis  obnoxiam,  vivit  tamen  nuuc 
vita  immortali  et  impassibili,  ex  virtute 
et  potentia  Dei  patris,  qui  rcvocavit  eum 
de  morte  ad  vitam,  non  ultra  moriturum. 
Itaque  jam  non  amplius  infirmus,  sed  po- 
tens  est;  cujus  proinde  potentiam  vos 
etiam  in  ministro  ejus  timere  debetis. 
Ambrosianus  legit,  sicut  et  Hilarias  lib. 
9.  de  Trinitate :  ex  infirmitate  nostra, 
et  exponit,  Christum  propter  peccata  no- 
stra  crucifixum  esse;  siquidem  peccata 
vocantur  in  Scripturis  inrirmitates.  Sed 
illi  lectioni  reclamant  codices,  quotquot 
exstant,  tam  Graeci,  quam  Latini,  tametsi 
Pelagius    videri   potest    ita    legisse;    sic 

enim  habet  ejus  commentarius :  Quod 
crucifixus  est,  nostrae  est  infirmitatis ; 
quod  vivit,  suae  virtutis. 

Nam  et  nos  infirmi  sumus  in  illo. 
Id  est:  Sic  igitur  et  nos  Apostoli  infirmi 
sumus,  utpote  multis  injuriis,  periculis, 
afflictionibus  obnoxii,  idque  in  illo,  hoc 
est,  propter  Christum  et  verbum  ejas,  ut 
exponunt  Gratci;  vel  secundum  Cajeta- 
num,  in  ipso  tamquam  exemplari,  cui  nos 
ejus  ministri  conformamur,  secunium 
quod  ipse  praedixit:  Si  me  persecuti 
sunt,  et  vos  persequentur.  Joann.  15. 
Unde  et  ait  Apostolus  superius  cap.  4. : 
Semper  mortificationem  Jesu  in  corpore 
nostro  circumferentes. 

Sed  vivemus  cum  eo  ex  virtute  Dei 
in  vobis.  Graece:  in  vos,  vel  erga  vos, 
ut  habet  Ambrosianus.  Sciendum,  multa 
Latina  mss.,  quibus  annuit  Syriaca  versio, 
legere:  vivimus ,  verbo  praesentis  tem- 
poiis ;  qua  sane  lectione  verus  hujus  loci 
sensus  adjuvatur.  Est  autem  talis :  Sed 
tamen  etiam  vivimus  cum  Christo,  id  est, 
Cbristo,  viventi  ex  virtute,  nos  quoque 
assimilamur  in  eo ,  quod  ex  eadem  Dei 
virtute  vivimus.  Erga  vos,  id  est,  poten- 
tes  sumus  vestri  respectu,  ut  non  solum 
miracula  apud  vos  patrare,  quemadmo- 
dum  cap.  superiori  dictum  est,  sed  etiam 
vos  peccantes  punire  et  castigare  possi- 
mus.  Vitam  per  potentiam  exponimus ; 
nam  vitam  infirmitati  opponit  Apostolus, 
simulque  respicit  ad  illud,  quod  de  Chri- 
sto  dixit:  Sed  potens  est  in  votis.  Si 
legas  :  vivemus,  in  futuro,  quod  in  pleris- 
que  Latinis  est  et  omnibus  Graecis ,  ac 
proinde  miuime  repudiandum,  sensus  haud 
minus  commodus  erit  iste:  Sed  instar 
Christi,  virtute  Dei  potentes  erimus  erga 
vos;  tunc  nimirum,  quando  res  postulabit, 
ut  potesttitem  in  vos  exerceamus. 

5.  Vosmet  ipsos  tentate ,  si  estis  in 
fide ;  ipsi  vosprobate!  Non  solum,  in- 
quit,  iu  me  loquitur  Christus  per  potesta- 
tem  ab  ipso  datam ;  verum  etiam ,  si  vo- 
lueritis  vos  ipsos  explorare  ac  probare, 
cognoscetis,  in  vobis  Christum  esse  per 
fidem.  Vel  hoc  modo  :  Quaeritis  experi- 
mentum  loquentis  in  me  Christi:  potius 


ad  vos  ipsos  respicite,  et  vosipsos  tentate 
ac  probate ,  num  fidem  habeatis ;  et  per 
hoc  (sicut  proxime  sequitur)  Christus  in 
vobis  sit. 

Dubium  est,  de  qua  fide  loquatur  Apo- 
stolus.  Ac  primum ,  non  videtur  intelligi 
posse  de  fide,  quae  omnibus  Christianis 
est  communis,  et  a  charitate  separari  po- 
test;  tum  quia  scire  poterant  Corinthii 
sine  nova  probatione,  se  talem  fidem  ha- 
bere;  testatur  enim  S.  Augustin.  lib.  13. 
de  Trin.  cap.  1.,  nos  habere  certissimam 
scientiara  fidei,  quae  in  nobis  est,  et  D. 
Thom.  in  hunc  locum  scribens,  aflirmat, 
nos  scire,  quod  teneamus  fidem ,  quam 
Ecclesia  catholica  docet  ac  tenet;  idem- 
que  in  1.  2.  q.  112.  art.  5.  ad  2.:  Quis- 
quis,  inquit,  habet  fidem,  certus  est,  se 
eam  habere.  Tum  quia  per  hujusmodi 
fidem  non  continuo  Christus  in  nobis  esse 
dicitur,  juxta  morem  Scripturae.  Quocirca 
vel  de  fide  per  dilectionem  operante  lo- 
quitur  Apostolus ;  hanc  enim  ut  humana 
quadam  et  conjecturali  certitudine  quis- 
que  se  habere  sciat ,  probare  se  ipsum 
debet  ex  operibus  et  iutentione.  Qui  sen- 
sus  satis  congruit  scopo  Apostoli;  repre- 
hendit  enim  Corinthios  non  de  infidelitate, 
sed  de  malis  operibus.  Vel  certe,  secun- 
dum  multorum  expositionem,  loquitur  de 
fide  miraculorum  etficaci,  et  cum  dono 
prophetiae  et  linguarum  conjuncta;  quae 
fides  signum  esse  solet  Christi  habitantis 
in  eo  fideliura  coetu,  in  quo  ipsa  viget. 
Sic  enim  et  alibi  gratiam  miraculorum 
idem  Apostolus  assumit  tamquam  signum 
accepti  Spiritus  sancti,  ut  ad  Gal.  3.  cum 
ait:  Qui  ergo  tribuit  vobis  Spiritum,  et 
operatur  virtutes  in  vobis,  etc. 

An  non  cognoscitis  vosmet  ipsos,  quia 
Christus  Jesus  in  vobis  est  ?  Quasi  dicat : 
Per  experimentum  fidei,  in  qua,  proba- 
tione  adbibita,  invenitis  vos  esse,  plane 
cognoscitis,  Jesum  Christum  essein  vobis; 
ut  proinde  de  me,  cujus  ministerio  fidem 
accepistis,  ambigere  non  debeatis,  quin 
loquatur  in  me  Christus.  Male  colligunt 
ex  hoc  loco  sectarii,  hominem  justum 
certo  scire ,  se  esse  filium  Dei ,  et  Chri- 
stum  inhabitantcm  in  se  habere ;  ac  facile 

refelluntur  ex  verbis  praecedentibus.  Et- 
enim  si  Corinthios  admonet  Apostolus,  ut 
seipsos  probent  ac  tentent,  num  sint  in 
fide,  per  quam  Christus  in  eis  sit,  utique 
de  ea  re  ccrti  non  erant.  Nam  quod  cer- 
tum  est,  probatione  non  eget.  At  neque 
post  probationem  quisquam  certus  est 
omnimoda  certitudine,  Christum  in  se  ha- 
bitare;  sed  ex  probatione  cognitionem 
accipit  magnae  probabilitatis,  et,  ut  jam 
dixi,  moralis  cujusdam  certitudinis.  Qua 
de  re  vide  etiam  S.  Thomam  in  hunc  lo- 
cum.  Quamquam  videtur  Apostolus  non 
de  singulis  loqui,  sed  de  Ecclesia  Corin- 
thiorum;  certius  autem  cognoscitur,  in 
Ecclesia  quapiam  particulari  Christum 
per  gratiam  habitare,  quam  in  uno  quo- 
piam  homine. 

Nisi  forte  reprobi  estis.  Graece :  Nisi 
quid  reprobi  estis,  ubi  quid  videtur  esse 
particula  mitigantis  asperitatem  sermonis ; 
duruin  enim  erat  suspicari,  Corinthios  esse 
reprobos.  Unde  alii  verterunt:  Nisi  in 
aliquo  reprobi  estis.  Potest  autem  ex- 
ceptio  referri  vel  ad  verbum  cognoscitis, 
vel  ad  illud  extremum:  in  vobis  est; 
tametsi  bene  censet  Cajetanus  magis 
quadrare,  ut  ad  prius  referatur.  Sensus 
enimest:  Omnino  cognoscitis  experimento 
certorum  effectuum,  Christum  esse  in  vo- 
bis ;  nisi  qua  parte  reprobi  estis ,  id  est, 
viles  ac  degeneres  effecti,  utpote  carentes 
ac  destituti  signis  illis,  ex  quibus  excel- 
lentiam  vestram  cognoscatis.  Neque  enim 
reprobi  hic  dicuntur,  qui  contra  praede- 
stinatos  distingui  solent,  uti  manifestius 
patet  ex  sequentibus.  Itaque  hinc  nullo 
modo  consequens  est,  quod  haereticorum 
quidam  docent,  eos,  qui  hoc  modo  reprobi 
dicuntur,  nunquam  habere  Christum  in  se 
habitantem  per  gratiam  et  justitiam. 

6.  Spero  autem,  quod  cognoscitis, 
quia  nos  non  sumus  reprobi.  Multi  co- 
dices,  tam  excusi,  quam  mss.,  legunt  fu- 
turum :  cognoscetis ;  quibus  Graecus  et 
Syriacus  textus,  necnon  editio  Clementina 
suffragantur.  Ambrosianus  quoque  futu- 
rum  tempus  expressit  hoc  modo :  Spero 
autem  cognituros  vos.  Proinde  lectionem 
hanc  arbitramur  esse  veram  ac  genuinam. 


Porro  sensus,  juxta  Graecos  interpretes, 
comminatorius  est,  quasi  dicat  Apostolus: 
Si  forte  non  cognoscitis  Christum  in  vobis 
esse,  propterea  quod  plerique  vestrum 
vita  corrupti,  dudum  exciderunt  a  pristi- 
nis  Spiritus  sancti  donis;  at  spero  vos 
experientia  cognituros,  quod  nos  non  si- 
mus  reprobi,  id  est,  viles  ac  potestate 
destituti ;  faciam,  ut  agnoscatis  autoritatem 
meam,  nec  patiar,  me  contemni. 

7.  Oramus  autem  Deum,  ut  nihil 
mali  faciatis.  Graece :  Opto  apud  Deum, 
vel:  Oro  ad  Deum,  ut  etc.  Ambrosianus: 
Oro  autem  Deum.  Sensus  et  connexio 
talis  est:  Quod  dico,  me  sperare  etc.  non 
hoc  dico,  quasi  delectet  me  usus  potesta- 
tis  meae  in  vos;  quin  potius  opto  ac 
Deum  oro,  ne  quidquam  mali  faciatis, 
videlicet  dignum  censura  Ecclesiastica  et 
Apostolica,  sic  ut  opus  sit,  me  declarare 
potestatem,  quam  habeo  ad  puniendum 
malos.  Patet  hic  sensus  ex  praecedenti- 
bus.  Itaque  impertinens  est  huic  senten- 
tiae,  rectene  Deura  quis  oret,  ut  careat 
omni  peccato  etiam  veniali.  Caeterum 
bene  ex  ea  sequitur,  quod  abstinere  a 
peccato  sit  ex  gratia  Dei;  nam  oratio 
gratiae  testificatio  est. 

Non  ut  nos  probati  appareamus. 
Probati,  in  Graeco  non  participium  est, 
sed  nomen,  oppositum  ei,  quod  dixit: 
reprobi.  Non  hoc,  inquit,  desideramus, 
aut  a  Deo  petimus,  ut  nos ,  judicando  et 
puuiendo  vos,  videamur  esse  magnae  au- 
toritatis,  id  est,  ut  nos  habeamur  in  pre- 
tio,  quem  scopum  pseudapostoli  alibi  pro- 
positum  habent. 

Sed  ut  vos,  quod  bonum  est,  faciatis, 
ut  mihi  non  sit  opus  uti  virga  censoria. 
Bene  utramque  justitiae  partem  eis  pre- 
catur  Apostolus ;  priorem,  ut  nihil  mali 
faciant ,  alteram ,  ut ,  quod  bonum  est, 
agant ,  implentes  illud  :  Declina  a  malo, 
et  fac  bonum,  Psalm.  33.  Hinc  rursus 
sequitur,  gratiae  Dei  esse,  quod  bonum 
facimus,  sicut  ex  hoc  loco  colligit  Augu- 
stin.  lib.  de  gratia  Christi,  cap.  25. 

Nos  autem  ut  reprobi  simus.  Ut,  id 
est,  tamquam,  quemadmodum  superius 
cap.    5. :   ut  praesens.    Verbum   autem 

simus ,  concedentis  est;  quomodo  dici- 
mus:  Esto !  Sensus  enim  est:  Facile  pa- 
tiar,  me  haberi  ut  reprobum,  id  est,  vilem, 
gloriae  ac  potestatis  expertem ;  nec  volo, 
ullam  meae  dignitatis  haberi  rationem, 
dummodo  vos  constanter  in  bono  perse- 
veretis,  et  nihil  admittatis,  quod  me  cogat 
ostendere  potestatem,  quam  a  Christo  ac- 
cepi. 

8.  Non  enim  possumus  aliquid  adver- 
susveritatem,  sedpro  veritate.  Idest:  Po- 
testas  mea  punitiva  nullum  habet  usum, 
quamdiu  voritas  et  justitia  servatur ;  quia 
non  est  contra  veritatem,  ut  illa  destrua- 
tur,  sed  pro  veritate  conservanda  utpote 
data  contra  transgressores ,  non  contra 
justos,  juxta  illud  1  Timoth.  l.i  Lex 
justo  non  est  posita,  sed  injustis.  Unde 
et  ait  Rom.  13.:  Vis  non  timere  pote- 
statem?  bene  fac,  Quare,  si  vos  Corinthii 
nihil  dignum  punitione  egeritis,  sed,  quod 
bonum  est,  feceritis;  ego  potestate  vacuus 
apparebo.  Nam  ubi  culpa  non  est,  omnes 
sumr.s  pares;  ut  ex  Gregorio  Thomas 
annotat.  Porro  veritatem  pro  eo,  quod 
rectum  et  justum  est,  accipi,  frequens  est 
in  sacris  litteris. 

9.  Gaudemus  enim,  quoniam,  nos  in- 
firmi  sumus,  vos  autem  potentes  estis. 
Graece:  Cu?n,  vel,  si  quando  nos  infirmi 
sumus,  vos  autem  potentes  estis.  Am- 
brosius:  cum  infirmamur ,  vos  autem 
fortes  estis.  Verisimile  est,  interpretem 
nostrum  vertisse:  quando ,  quod  abbre- 
viate  scriptum,  facile  transit  in  quoniam. 
Habent  quando  mss.  nonnulli,  in  quibus 
Laudensis.  Estque  sensus  hoc  pacto  cla- 
rior,  quia  tempus  significatur  indefinitum. 
Non  solura,  inquit,  alieni  sumus  a  cupidi- 
tate  ostentandae  potestatis  nostrae ;  verum 
etiam  gaudemus,  si  quando  nos  infirmi  et 
impotentes  simus,  videlicet  subtracta  no- 
bis  materia  nostrae  potestatis ;  et  vicissim 
vos  potentes,  ut  adversus  quos  ego  nihil 
possim  ob  corrcctam  vitam  vestram.  Po- 
test  et  prior  pars,  juxta  phrasim  Hebraeam, 
exponi  per  hypothesin,  quemadmodum 
illud  Rom.  6.:  Gratias  Deo,  quia  fuistis 
servi  peccati,  etc,  ut  sensus  sit :  Gaudeo, 

Cuii.  Eitil  Comm.  Tom.  II. 


vos  esse  potentes;  etsi  ego  infirmus  ac 
reprobus  habear,  non  valens  uti  potestate. 
Hoc  et  oramus  vestram  consumma- 
tionem.  Graece :  Hoc  autem  et  oramus, 
sive  optamus ,  sive  votis  prosequimur, 
vestram  integritatem,  perfectionem,  seu 
refectionem  ac  instauraiionem  in  inte- 
grum.  Tale  quid  enim  verbale  Graecum 
xatapxioic  significat,  deductum  a  verbo, 
quod  Matthaer.s  usurpavit  cap.  4.:  refi- 
cientes  retia,  quo  et  infra  Paulus  utitur. 
Sensus  est:  Hoc,  ouod  dixi,  scilicet  ut 
potentes  sitis,  votis  precibusque  ad  Deurn 
fusis  optamus ;  vestram,  inquam.  perfectio- 
nem,  qua,  correctis  vitiis  ac  sublatis  dis- 
sidiis,  integri  sitis  et  irreprehensibiles,  ac 
potestati  nostrie  nequaquam  obnoxii. 

10.  Ideo  haec  absens  scribo,  ut  non 
praesens  durius  agam.  Pro :  durius 
agam,  Graece  est:  severiter  seu  rigide 
utar.  De  Graeco  advcrbio  arcOTOum^ 
plura  vide  iu  commentario  nostro  ad  illud 
Tit.  1. :  Increpa  illos  dure.  Sensus  autem 
est:  Propterea  haec  absens  scribo,  vosque 
commoneo,  ne,  quum  praesens  fuero,  vos- 
que  adhuc  mcorrectos  invenero,  cogar  uti 
severitate  et  rigore  disciplinae  adversum 
vos  :  idque 

Secundum  potestatem ,  quam  Domi- 
nus  dedit  mihi  in  aedificationem,  et  non 
in  destructionem.  Hocetsuperius  dictum 
est,  atque  expositum  cap.  10.  Congruit 
autem  cum  eo,  quod  paulo  ante  dixit,  se 
nihil  posse  adversus  veritatem,  sed  pro 
veritate.  Non  est  autem  consequens  ex 
his  Apostoli  sententiis,  dispensationes 
praelatorum  Ecclesiae,  qnaecumque  abs- 
que  justa  causa  fiunt,  prorsus  irritas  esse; 
sed  tantnm,  male  ac  temere  factas  esse, 
et  praeter  finem  ac  legitimum  usum  po- 
testatis  a  Deo  concessae.  Multa  autem 
male  fiunt,  quae  facta  tenent,  ut  jura  lo- 
quuntur.  Idque  manifestum  est  in  ordi- 
nationibus  sacerdotum ,  et  collationibus 
beneficiorum ,  et  aliis  hujusmodi.  Unde 
et  Patres  admonent,  injustam  excommu- 
nicationem  timendam  esse. 

11.  De  caetero,  fratres,  gaudete.  Epi- 
logus  est  Epistolae.  Graecum  verbum 
tria  significat:  gaudete,  salvete,  valete; 

quod  postremum  reddidit  Erasmus.  At 
Graeci  interpretes  de  gaudio  exponunt. 
Nam  quia  contristaverat  Apostolus  Co- 
rinthios  priore  Epistola,  nunc  hortatur 
eos  ad  gaudium  sanctum  et  spirituale ; 
quale  utique  habituri  erant,  si  se  corri- 
gereut. 

Perfecti  estote.  In  Graeco  verbum,  a 
quo  verbale,  quod  superius  vertit  inter- 
pres:  consummationem ;  quasi  dicat: 
Redintegramini ;  integri  estote ;  corrigite 
vitia  priora ,  ut  nihil  inveniam ,  in  quo 
cogar  exercere  meam  potestatem.  Obser- 
va,  Apostolum  id  nunc  praecipere,  quod 
paulo  ante  orare  se  dicebat.  Ex  quo  di- 
scimus,  eadem  esse,  quae  praecipiuntur 
hominibus,  et  quae  a  Deo  praestanda 
hominibus  exspectantur.  Insuper  observa, 
quam  apte  congruant,  quae  hic  in  fine 
secundae  Epistolae  dicuntur  Epilogi  loco, 
cum  iis,  quae  dicta  sunt  in  principio  prio- 
ris.  Illic  enim  dixerat:  Sitis  perfecti  in 
eodem  sensu  et  in  eadem  sententia.  Hic 
repetit,  eodem  utens  verbo  Graeco :  Per- 
fecti  estote.  Illic  monuit  dicens:  Ut  id 
ipsum  dicatis  omnes,  et  non  slnt  in  vo- 
bis  schismata.  Hic  mox  subjungit:  Idem 
sapite;  pacem  habete.  Unde  intelligimus, 
praecipuam  Apostolo  curam  in  his  Epi- 
stolis  scribendis  fuisse,  ut  per  concordiam 
et  charitatem  bene  cohaererent  animis 
inter  se  Corinthii,  tamquam  unius  atque 
integri  corporis  membra. 

Exhortamini.  Verti  potest:  Consola- 
mini,  id  est,  consolationem  accipite.  Id- 
que  magis  congruit;  contristati  enim 
fuerant,  ut  jam  dictum  est. 

Jdem  sapite.  Id  est,  concordes  atque 
unanimes  estote.  Syriace:  Sit  inter  vos 
concordia.  Hoc  addit,  propter  dissensio- 
nes  et  schismata,  quae  inter  illos  fuerant; 
de  quibus  in  Epistola  priore.  Unde  et  se- 
quitur: 

Pacem  habete.  In  Graeco  unum  ver- 
bum  est,  quasi  dicat:  Pacificamini,  vel,  ut 
recte  Ambrosius:  In  pace  agite,  id  est, 
non  sint  inter  vos  contentiones  et  rixae. 

Et  Deus  pacis  et  dilectionis  erit  vo- 
biscum.  In  Graeco  contrarius  ordo :  di- 
lectionis  et  pacis.    Si,  inquit,  concordiam 


et  pacem  inter  vos  habeatis,  Deus  autor 
fraternae  charitatis,  quae  concordiae  pa- 
rens  est,  idemque  autor  pacis,  erit  vobis- 
cum  per  ampliora  gratiae  suae  dona. 

12.  Salutate  invicem  in  osculo  sancto. 
Hoc  ipsum  jam  in  duabus  praecedentibus 
Epistolis  audivimus. 

Salutant  vos  omnes  Sancti.  Id  est, 
fratres  seu  Christiani,  qui  apud  nos  sunt. 
Sic  enim  in  priore  Epistola:  Salutant  vos 
omnes  fratres.  Cur  autem  Christiani  ab 
Apostolo  sancti  vocentur,  alibi  explica- 
tum  est. 

13.  Gratia  Domini  nostri  Jesu  Chri- 
sti.  Id  est:  Gratuita  beneficentia  Christi 
redemptoris  nostri;  quamquam  pronomen 
nostri  non  est  in  Graeco.  Potest  etiam 
intelligi  gratia,  quae  datur  pe.r  Christum, 
id  est,  per  meritum  ejus;  sic  enim  alibi 
saepe  gratia  Jesu  Christi  intelligitur.  Sed 
sequentia  magis  postulare  videntur  intel- 
lectum  priorem,  quem  dedi;  ut  Christus 
Dominus  significetur  autor  gratiae,  sicut 
Pater  et  Spiritus  sanctus,  et  proinde  con- 
sideretur  secundum  naturam  divinam. 
Nam  et  ita  saepe  loquitur  Apostolus,  quo- 
ties  fidelibus,  ad  quos  scribit,  precatur 
gratiam  a  Deo  Patre  et  Domino  Jesu 
Christo. 

Et  charitas  Dei,  Patris,  qua  scilicet 
nos  dilexit.  Quae  charitas  in  eo  potissi- 
mum  commendatur,  quod  Filium  suum 
pro  nobis  in  mortem  tradidit.  Sic  Deus 
dilexit  mundum,  ut  filium  suum  uni- 
genitum  daret,  Joann.  3. 

Et  communicatio  Sancti  Spiritus. 
Id  est,  participatio  seu  larga  effusio  do- 
norum  Spiritus  sancti;  et  communicatio 
activa  intelligatur ,  sicut  gratiam  Jesu 
Christi,  et  charitatem  Dei  Patris  inter- 
pretati  sumus.  Ita  communicatio  accipitur 
Hebr.  13.:  Beneficentiae  et  communio- 
nis  nolite  oblivisci.  Et  in  hac  ipsa  Epi- 
stola,  ubi  agit  de  communicatione,  quae 
fit  in  sanctos.  Convenienter  autem  hujus- 
modi  donorum  largitio  attribuitur  Spiritui 
sancto,  qui  amor  est  Patris  et  Filii,  cui 
proinde  bonitas  appropriatur,  quae  sui 
diffusiva  est. 

Sit  cum  omnibus  vobis.  Scilicet  per 
multiplices  effectus  gratiae  Christi,  et 
charitatis  Patris,  et  communicativae  bo- 
nitatis  Spiritus  sancti.  Hoc  loco  distincte 
nobis  insinuantur  tres  in  divinis  perso- 
nae;  id  quod  contra  haereticos,  Trinitatis 
mysterio  contradicentes,  diligenter  a  Grae- 
cis  commentatoribus  est  animadversum. 


Porro  Graeci  codices  post  finem  Epi- 
stolae  adscripta  habent  haec  verba:  Ad 
Corinthios  secunda  scripta  est  e  Phi- 
lippis  Macedoniae  per  Titum  et  Lucam. 
Qaae  subnotatio  quatenus  vera  sit  ac  re- 
cipienda,  facile  potest  intelligi  ex  iis,  quae 
in  argumento  hujus  Epist.,  et  in  exposi- 
tione  cap.  8.  a  nobis  dicta  sunt. 


IN  EPISTOLAM 

BEHI   P.U'LI   IPOHOLI 

AD    GALATAS 

COMMENTARIUS. 


AKGLVIENTLM  EPISTOLAE. 


yjvm  per  Apostoli  Pauli  praedicatio- 
nem  inter  alios  etiam  Galatae  verbum 
veritatis,  lioc  est,  fidem  Christianam, 
recte  edocti  essent,  adeo  ut  et  pro  Christi 
nomine  multa  adversa  tolerarent ,  et  vir- 
tute  Spiritus  sancti  per  Christum  accepti 
apud  eos  etiam  miracula  ederentur :  post 
Apostoli  recessum  a  falsis  quibusdani 
fratribus,  qui  ex  circumcisione  erant,  sol- 
licitati  ad  circumcisionem  caeterasque 
Mosaicae  legis  ceremonias  traducti  sunt; 
non  ita  quidem,  ut  Christum  penitus  ab- 
jicerent,  sed  ut  legem  cum  Christo  con- 
jungerent  atque  miscerent.  Illi  namque 
pseudapostoli  Christum  quidem  ut  docto- 
rem  ac  praeconem  veritatis  recipiebant; 
redemptorem  vero  autoremque  justitiae 
non  agnoscebant;  et  ceremoniis  peccato- 
rum  veniam ,  a  Christo  doctrinae  verita- 
tem  et  exempla  perfectae  justitiae  quae- 
renda  docebant;  quasi  nihil  aliud  ebset 
Christi  Evangelium,  quam  hominis  ad 
pietatem  institutio,  non  item  impii  justifi- 
catio.  Quod  eatenus  postea  secutus  est 
Pelagius  haeresiarcha ,  ut  doctrinae  legis 
ac  libero  arbitrio  salutarla  virtutum  opera 
et  mandatorum  Dei  observationem  ad- 
scriberet;  solam  peccatorum  remissionem 
Christi  merito  reservans. 


Quum  vero  memorati  pseudapostoli 
scirent,  omnem  Pauli  conatum  in  hoc 
esse,  ut  gratiae  Christi  ad  bene  sancte- 
que  vivendum  necessitatem  ostenderet, 
legis  infirmitatem  arguerel,  ceremoniarum 
cessationem  praedicaret;  neque  exemplo 
patientiae  Christi  contentus,  sacramentum 
crucis  inculcaret;  mnltis  modis  labora- 
bant,  ut  illius  autoritatem  elevarent  ac 
deprimercnt.  Quod  et  discimus  ex  utra- 
que  ad  Corinthios  epistola.  Itaque  eum 
negabant  verum  Christi  Apostolum,  id 
est,  a  Christo  missum,  ut  qui  Christum  in 
carne  non  vidisset;  sed  esse  discipulum 
Apostolorum,  qui  doctrinam  illorum  nec 
satis  intelligeret,  nec  fideliter  referret. 
Caeteros  Apostolos,  quibus  velut  Christi 
quondam  familiaribus,  ut  apud  fideles  au- 
toritate  primis ,  potius  esset  credendum, 
ajebant  aliud  longe  sentire  ac  docere, 
quam  Paulus  doceret. 

Nam  quia  videbant,  Apostolos  Judaeis 
adhuc  usura  legalium  ceremoniarum  in- 
dulgere,  ipsosque  etiam,  dum  mter  Ju- 
daeos  agerent,  legem  observaro  (siquidem 
mortua  quidem  lex  erat,  sed  nondum 
mortifera),  arbitrabantur  eorum  doctrinam 
ab  his,  quae  Paulus  docebat,  plane  discre- 
pare;  neque  consideranteshujusmodi  facti 

ipsorum  rationem,  neque  causam  genti- 
lium  ac  Judaeorum  discerner^tes.  Accede- 
bat,  quod  Pelrus  Apostolorum  princeps, 
etiam  tunc  cum  esset  Antiochiae,  quae 
gentilium,  non  Judaeorum  civitas  erat, 
a  cibis  et  mensa  gentilium  sese  de  indu- 
stria  subtraxerat;  tanquam  facto  suo  do- 
ceret,  a  cibis  lege  vetitis  ubique  et  omni- 
bus  sine  discrirnine  abstinendum  esse; 
proindeque  legis  ceremonias  omnibus  esse 
observandas. 

Ad  haec  Apostolus  Paulus  ita  respon- 
det  hac  epistola,  ut  inprimis  et  dignitatem 
apostolatus  sui  adversus  psendapostolos 
tueatur,  et  suae  doctrinae  cum  reliouis 
Apostolis  concordiam,  ex  habita  inter 
ipsos  collatione,  comprobet.  Caeterum 
de  facto  Petri  sic  loquitur,  ut  eum  propter 
hoc  palam  a  se  reprehensum  dicat :  qui 
tamen  etiam  ipse,  priusquam  quidam  a 
Jacobo  fratres  Judaei  advenhent,  cum 
gentibus  cibum  sumserit;  ut  eo  quoque, 
quod  Petrus  fecerat,  adversariorum  pro- 
posHum  elidat.  Mox  rationibus  et  ad- 
ductis  e  scriptura  veteri  testimoniis  ab 
errore  Galatas  revocat;  videlicet  ex  ipsa 
lege  legis  abrogationem  ostendens.  Inte- 
rim  varios  affectus  passim  inspergit  epi- 
stolae ;  modo  admirans ,  modo  increpans, 
nunc  obsecrans,  alibi  obtestans  ac  denun- 
cians:  quod  his  modis,  velut  pradens 
medicus ,  sciret  cum  iis ,  ad  quos  scribe- 
bat,  pro  eorum  ingenio  agendum  esse: 
quippe  qui  et  Timotheum  instruat  dicens : 
Argue }  obsecra,  increpa,  in  omni  pa- 
tientia  et  doctrina  2  Tim.  4.,  et  Tito 
praecipiat  Cretenses  dure  increpandos,  nt 
sani  sint  in  fide  Tit.  1.  Quod  autem  in 
aliis  epistolis  facit,  ut  post  doctrinam  fidei 
subjiciat  praecepta  morum,  id  et  in  hac 
praestitit,  mores  informans  a  medio  quinti 
capitis  usque  ad  finem. 

Porro  convonit  argumentum  hujus  epi- 
stolae  cum  ea ,  quae  ad  Rom.  scripta  est, 
quod  in  utraque  doceat  Apostolus,  non 
ex  lege  et  ceremoniis,  sed  ex  fide  Christi 
hominem  justificari.  Verum  hoc  interest, 
quod  ad  Romanos  scribens  intentionem 
magis  dirigat  contra  opera  legis,  qua 
parte   moralis  est,   in   quibus    adversus 


gentiles  gloriabantur  Judaei:  hic  vero 
praecipue  contra  ceremonias,  ad  quarum 
observationem  a  pseudapostolis  Galatae, 
qui  gentiles  erant,  urgebantur. 

Illud  huic  epistolae  peculiare,  quod, 
sicut  etiam  a  B.  Hieronymo  observatum 
est,  ipsa  sola  inter  tredecim  Pauliuas  non 
ad  unius  civitatis  fideles  scripta  est,  sed 
ad  totius  provinciae.  Nam  Galatia  non 
urbis,  sed  regionis  nomen  est,  in  Asia 
minori  sitac;  in  qua,  teste  Augustino  lib. 
de  unit.  eccl.  cap.  12.,  ecclesiae  erant  innu- 
merabiles.  Ea  Gallograecia  alio  ncmine 
vocata  fuit,  quod  in  eam  Graeciae  par- 
tem  Galli  quondam  ob  finium  suorum 
angustiam  commigrassent. 

Ubi  et  quando  seripta  sit  haec  epistola, 
r.on  constat.  Ex  Epheso  missam  esse, 
testatur  argumentum  Latinis  exemplari- 
bus  praefixum.  At  Graecorum  subscriptio 
missam  esse  vult  ex  urbe  Roma,  quod 
consistere  non  potest ,  si  ante  epistolam 
ad  Rom.  scripta  est ,  ut  sentit  Theophy- 
lactus.  Atqui  verisimilius  est,  postea 
scriptam  esse;  nam  ad  Rom.  scribens 
Apostolus  cap.  15.  significat,  se  jam  tum 
occupari  in  eleeniosyna  colligenda  pro 
sanctis  pauperibus ,  qui  erant  Jerosoly- 
mis ;  in  hac  vero  epistola  idipsum  tan- 
quam  a  se  jam  perfectum  refert  his  ver- 
bis  cap.  2.  Tantum  ut  pauperum  me- 
mores  essemus;  quod  etiam  sollicitus  fui 
hoc  ipsum  facere. 

Eadem  ratione  Romae  potius,  quam 
Ephesi  scriptam  apparet;  quum  enim  in 
Asia  versaretur  Apostolus ,  ubi  Ephesus 
est,  id  adhuc  agebatur,  ut  Achaia  et 
Macedonia  collationem  facerent  in  pau- 
peres  memoratos.  Sed  nec  ideo  negandum, 
Romae  scriptam  esse,  quod  in  ea  nullam 
faciat  vinculorum  suorum  mentionem,  si- 
cut  in  caeteris ,  quae  ex  urbe  Roma  mis- 
sae  sunt ,  scilicet  ad  Ephesios,  ad  Philip- 
penses,  ad  Philemonem,  et  altera  ad 
Timotheum.  Nam  uttaceam,  per  stigmata 
Christi ,  quae  se  dicit  in  corpore  suo 
gestare }  cap.  ultimo,  posse  vincula  aut 
vinculorum  cicatrices  intelligi,  facile  re- 
spouderi  potest,  Paulum  Romae   agen- 

tem  non  semper  in  vinculis  fuisse,    sed 
aliquando ,    post    primam    defensionem, 


liberatum.    Nunc  ipsum   Apostolum  au- 
diamus. 


CAPDT   PRIHDH. 

Paulus  Apostolus  non  ab  hominibus,  neque  per  hominem,  sed  per 
Jesum  Christum  et  Deum  Patrem1),  qui  suscitavit  eum  a  mortuis:  2. 
et  qui  mecum  sunt  omnes  fratres,  Ecclesiis  Galatiae2).  3.  Gratia  yobis 
et  pax  a  Deo  Patre  et  Domino  nostro  Jesu  Christo3),  4.  qui  dedit 
semetipsum  pro  peccatis  nostris,  ut  eripcret  nos  de  praesenti  saeculo 
nequam4),  secundum  voluntatem  Dei  et  Patris  nostri,  5.  cui  est  gloria 
in  saeculo  saeculorum!  Amcn.  6.  Miror  quod  sic  tam  cito  transferimini 
ab  eo,  qui  vos  vocavit  in  gratiam  Christi,  in  aliud  Evangelium:  7. 
quod  non  est  aliud5),  nisi  sunt  aliqui,  qui  vos  conturbant,  et  volunt 
convertere  Evangelium  Christi.  8.  Sed  licet  nos,  aut  Angelus  de  coelo 
evangelizet  vobis  praeterquam  quod  evangelizavimus  vobis,  anathema 
sit.  9.  Sicut  praediximus,  et  nunc  iterum  dico:  Si  quis  vobis  evan- 
gelizaverit  praeter  id,  quod  accepistis,  anathema  sit 6).  10.  Modo  enim 
hominibus  suadeo,  an  Deo?  An  quaero  hominibus  placere?  Si  adhuc 
hominibus  placerem,  Christi  servus  non  essem  7).  11.  Notum  enim  vobis 
facio,  fratres,  Evangelium,  quod  evangelizatum  est  a  me,  quia  non  est 
secundum  hominem8):  12.  neque  enim  ego  ab  homine  accepi  illud, 
neque  didici,  sed  per  revelationem  Jesu  Christi.  13.  Audistis  enim 
conversationem  meam  aliquando  in  Judaismo :  quoniam  supra  modum 
persequebar  Ecclesiam  Dei,  et  expugnabam  illam9),  14.  et  proficiebam 
in  Judaismo  supra  multos  coaetaneos  meos  in  genere  meo,  abundantius 
aemulator  •  existens  paternarum  mearum  traditionura.  15.  Cum  autem 
placuit  ei,  qui  me  segregavit  ex  utero  matris  meae,  et  vocavit  per 
gratiam  suam10),  16.  ut  revelaret  Filium  suum  in  me,  ut  evangeliza- 
rem  illum  in  Gentibus11):  continuo  non  acquievi  carni  et  sanguini,  17. 
nequc  veni  Jerosolymam  ad  antecessores  meos  Apostolos :  sed  abii  in 
Arabiam,  et  iterum  reversus  sum  Damascum:  18.  deinde  post  annos  tres 
veni  Jerosolymam 12)  videre  Petrura  et  mansi  apud  eum  diebus  quinde- 
cim:  19.  alium  autem  Apostolorum  vidi  neminem,  nisi  Jacobum  fratrem 
Doraini.  20.  Quae  autem  scribo  vobis:  ecce  coram  Deo,  quia  non 
mentior.  21.  Deinde  veni  in  partes  Syriae  et  Ciliciae 13).  22.  Eram 
autem  ignotus  facie  Ecclesiis  Judaeae,   quae  erant  in  Cbristo:  23.  tan- 


*)  Vers.  11.  seq.  Act.  9,  7.  17.  Rom.  1,  1.  4.  1  Cor.  1,  17.  1  Tim.  1,  11.  12.  *)  Act. 
16,  6.  18,  23.  8)  Rom.  1,  7.  4)  Rom.  6,  6.  Gal.  6,  14.  Tit.  2,  14.  *)  2  Cor.  11,  4.  «)  1  Cor. 
16,  22.  7)  Matth.  10,  37.  1  Thess.  2,  4.  8)  vers.  17.  1  Cor.  11,  23.  Act.  26,  16.  »)  Act. 
22,  4.  26,  9.  seq.    *»)  Vers.  1.    ")  Act.  9,  15.  26,  16—18.    «)  Act,  9,  26.  27.    «)  Act.  9.  30. 


EPISTOLAE  AD  GALATAS.  VERS.  1.  2. 


215 


tum  autem  auditum  habebant:  Quoniam  qui  persequebatur  nos  aliquando, 
nunc  evangelizat  fidem,  quam  aliquando  expugnabat  *) :  24.  et  in  me 
clarificabant  Deum. 


SUMARHJM  CAPITIS  PRIMI. 

Vehementer  increpat  Galatas,  quod  a  doctrina  per  ipsum  tradita  recessissent;  ostendens,  se  ab 
ipso  Christo  Evangelium  et  Apostolatum  accepisse ;  ab  aliis  autem  Apostolis  non  fuisse 
edoctum. 


1.  Paulus  Apostolus  non  ab  homini- 
bus.  Autoritatem  suam  contra  pseudapo- 
stolos  asserit  statim  initio;  ccribens  se 
Apostolum  creatum,  aut  (quod  Apostoli 
nomen  sonat)  missum,  non  ab  homini- 
bus,  veluti  a  collegio  Apostolorum,  quo- 
modo  Matthias  Apostolus  factus  est;  aut 
suffragiis  alicujus  Ecclesiae,  quomodo 
nonnuili  alii,  ut  Barnabas  et  Silas. 

Neque  per  homimm.  Hoc  duobus 
modis  exponitur ;  vel  sic :  non  per  homi- 
nem  mortalem ;  qualis  erat  Christus,  quan- 
do  duodecim  Apostolos  elegit,  sed  per 
hominem  immortalem,  qualis  idem  Chri- 
stus  post  resurrectionem.  Unde  mox  re- 
surrectionis  ejus  meminit,  dicens:  qui 
suscitavit  eum  a  morluis.  Et  haec  Au- 
gustini  expositio  est.  Vel  secundum  Hie- 
ronymum  et  alios  plerosque  hoc  modo: 
Non  per  hominem  purum,  quantumvis 
excellentem  ;  qualis  erat  Petrus  Apostolus 
Christi  vicarius,  per  quem  creatus  fuit 
Clemens ;  ut  Timotheus  et  Titus  per  Pau- 
lum.  Hic  commentarius  potior  videtur. 
Non  enim  in  ipso  limine  Epistolae  Pau- 
lum  se  caeteris  Apostolis  anteferre  vo- 
luisse,  credibile  est.  Adde,  quod  hic 
sensus  optime  congruit  cum  eo,  quod 
proxime  sequitur : 

Sed  per  Jesum  Christum }  qui  non 
est  purus  homo,  sed  homo  Deus.  Id  quod 
ex  hoc  loco  contra  haereticos ,  qui  Chri- 
stum  non  aliud  quam  hominem  dixerunt, 
bene  colligit  Hieronymus. 

Et  Deum  Patrem  s  Jesu  Christi  natu- 
ralem.  Signincat  autem  se  factum  Apo- 
stolum  a  Deo  Patre  per  Christum  Filium 


ejus.  Ubi  notandum,  inter  praepositiones 
ab  et  per  non  esse  ponendum  hcc  loco 
discrimen,  alioqui  quam  maxime  dicen- 
dum  fuisset,  a  Deo  Patre,  et  non  per 
Deum  Patrem.  Addit  autem : 

Qui  suscitavit  eum  a  mortuis.  Hoc 
addit,  ut  tacite  saltem  innuat,  a  Christo 
per  resurrectionem  immortali  se  constitu- 
tum  Apostolum;  quod  nulli  contigerat 
aliorum.  Quaeri  potest,  quomodo  non  ab 
hominibus  Apostolum  se  creatum  dicat, 
de  quo  Lucas  scribit  Actor.  13.,  quod  ad 
Evangelium  gentibus  praedicandum  (quod 
erat  Apostolici  muneris)  impositionem 
manuum  accepit  una  cum  Barnaba,  a 
senioribus  ecclesiae  Antiochenae.  Re- 
spondeo,  Paulum  et  Barnabam  eo  loeo 
non  fuisse  creatos  Apostolos ;  sed  tantum 
cum  caeremonia  manuum  impositionis, 
adhibita  oratione  et  jejunio,  missos  fuisse 
ad  opus  praedicationis  Evangelicae,  ad 
quod  jam  assumpti  et  designati  erant  a 
Spiritu  sancto.  Sicut  Petrus  et  Joannes 
a  collegio  Apostvdorum  missi  sunt  ad 
Samaritanos,  non  tamen  ordinati  Apo- 
stoli;  sed  multo  ante  a  Christo.  Certe 
Paulus  non  solum  dicere  vult,  sese  im- 
mediate  a  Christo  munus  Apostolicum 
accepisse;  verum  etiam  Evangelium,  quod 
praedicaret,  ab  ipsomet  per  revelationem 
didicisse.  Quod  quidem  expressius  affir- 
mat  in  consequentibus  hujus  capitis. 

2.  Et  qui  mecum  sunt  omnes  fratres. 
Adjungit  sibi  fratres  non  unum  aut  pau- 
cos,  sed  omnes,  qui  secum  erant;  ut  do- 
ceat ,  se  non  ex  sua  tantum ,  sed  omnium 
fratrum  sententia  scribereea,  quaescribit; 


*)  Act.  9,  20.  21. 

idque  propter  eos ,  qui  Pauli  doctrinam, 
ut  singularem  et  ab  ecclesiis  haud  recep- 
tam,  calumniabantur. 

Ecclesiis  Galatiae.  Subaudi,  scribit, 
aut  precatur,  quod  sequitur.  Ecclesias 
Galatiae  dicit  numero  plurali ;  quia  plu- 
res  Galatarum  erant  ecclesiae,  quas  a 
recto  tramite  Evangolii  abduxerant  pseud- 
apostoli.  Notant  autem  Graeci  interpretes, 
Apostolum  non  adscriberc  titulos  amoris 
authonoris;  ut  dilectis ,  sauctis,  sancti- 
ficatis;  neque  dicere  hoc  modo:  Ecclesiis 
Dei ,  quae  sunt  in  Galatia ,  aut  quippiam 
tale,  quod  solet  in  aliis  Epistolis;  sed 
simpliciter  ac  nude  dicere:  Ecclesiis  Ga- 
latiae.  Quod  signum  csse  putant  in- 
dignantis  adversus  eos  Apostoli;  ut  quos, 
ob  gratiam  Christi  rejectam,  nec  dignos 
censeafc  iis  appellationibus,  quas  alibi 
communes  facit  omnibus  Christianis. 

3.  Gratia  vobis  et  pax  a  Deo  Patre 
et  Domino  nostro  Jesu  Christo.  Haec 
salutationis  forma  quid  sibi  velit,  jam  in 
aliis  epistolis  expositum  est. 

4.  Qui  dedib  semctipsum  p,o  peccatis 
nostris,  Id  est,  tradidit  semetipsum  in 
mortem  pro  peccatis  nostris  delendis,  uti- 
que  secundum  naturam  humanam,  qua 
sola  mori  potuit.  Hoc  autem  Apostolus 
commemorat ,  ut  innuat ,  non  a  caeremo- 
niis  legis,  sed  ex  cruce  Christi  remissio- 
nem  peccatqrum  exspectandam.  Quo  per- 
tinet  etiam ,  quod  sequitur : 

Ut  eiiperet  nos  de  praesenti  saeculo 
nequam.  Sensus  est:  Item  dedit  semet- 
ipsum,  ut  eximeret  ac  segregaret  nos  de 
numero  impiorum,  et  vocaret  in  sortem 
sanctorum.  Praesens  saeculum3  id  est, 
tempus  vitae  praesentis ,  vocat  nequam, 
seumalignum;  non  quasi  per  se  malum 
sit;  quomodo  quidam  antiqui  haeretici 
intellexerunt,  quos  refellit  Hieronymus; 
sed  metonymice  propter  malos  homines, 
quorum  numerus  in  eo  plurimum  praeva 
let;  adeo  ut  omnes  nascantur  mali,  nec 
boni  fiant  nisi  ex  malis.  Apparet  autem, 
Apostolum,  cum  dixit  pro  peccatis  no- 
stris,  et  iterum  ut  eriperet  nos,  inelecto- 
rum  persona  loqui ;  qnia  qui  segregantur 


ex  massa  impiorum,  electi  sunt,  qui  vero 
relinquuntur ,  reprobi. 

Secundum  voluntatem  Dei  et  patris 
nostri.  Quem  superius  dixit  patrem  Chri- 
sti  per  naturam;  nunc  patrem  nostrum 
vocat,  propter  adoptionem  filiorum  Dei. 
Caeterum  pars  ista  vel  referri  potest  ad 
illud  superius :  Qui  dedit  semetipsum,  ut 
sensus  sit,  Christum  tradidisse  seipsum 
in  mortem,  ex  voluntate,  decreto  et  prae- 
cepto  Patris;  vel  ad  effectum  hujus  spon- 
taneae  traditionis ,  significatum  verbis 
subsequentibus.  Nam  voluntatis  ac  bene- 
placiti  divini  est,  peccata  nostra  deleri, 
nosque  eripi  e  massa  perdita.  Sed  prior 
constructio  magis  convenit  cum  aliis  scri- 
pturae  locis ,  in  quibus  Tater  Filium  in 
mortem  tradidisse  dicitur;  et  quibus  Filii 
erga  Patrem  usque  ad  mortem  obedientia 
commendatur. 

5.  Cui  est  gloria  in  saecula  saeculo- 
rum ,  Amen.  Verbum  est  non  additur  in 
Graeco;  potestque  non  minus  commode 
suppleri  sit,  optativum.  Hoc  enim  postu- 
lare  videtur  clausula  Amen,  id  est,  fiat. 
Sensus:  Qui  pro  tanto  beneficio  dignus 
est,  a  nobis  et  ab  omnibus  glorificari  per 
saecula  semper  duratura ,  id  est ,  in  om- 
nem  aeternitatem.    Huc  usque  salutatio. 

6.  Miror ,  quod  sic  tam  cito  trans- 
ferimini  c.b  eo,  qui  vos  vocavit  in  gra- 
tiam  Ckristi,  in  aliud  evangelium.  Or- 
ditur  Apostolus  sermonem  a  castigatione. 
Nam  quod  ait  miror ,  id  ex  rei  circum- 
stantia  castigantis  et  increpantis  signifi- 
cationem  habet;  simul  eo  verbo  subindi- 
cat,  se  magnam  de  Galatis  opinionem 
antea  habuisse:  nam  casum  magnorum 
miramur.  Pro  eo,  quod  nostri  codices 
habent,  sic  tam  cito,  Graece  tantum  est, 
ouTd)  Taxiws,  id  est,  sic  cito,  vel  tam 
cito ,  vel  (ut  apud  Ambrosianum)  adeo 
cito.  Undo  verisimile  est,  sic  et  tam  ex 
diversis  versionibus  huc  confluxisse.  Pur- 
sum  Graece  non  est  in  graiiam  sed  in 
gratia  ;  id  est ,  ut  Ambrosianus  legit,  per 
gratiam.  Sane  Hieronymum  in  gratia, 
et  non  in  gratiam  legisse,  ex  ejus  com- 
mentario  colligi  putest;  tametsi  non  ne- 
gandum ,  Graecas  praepositiones ,  Iv,  lizl, 

siC,  apud  Apostolum  interdum  confundi. 
Quod  autem  Augustinus  pro  gratia,  glo- 
riarn  legit,  ex  nullis  codicibus,  qui  hodie 
extent,  suflragium  habet;  sed  nec  in 
Oraecis  vocabulis  ulla  affinitas  est. 

Jam  vero  quod  Hieron.  et  oum  secu- 
tus  in  sna  versione  Erasmus ,  hyperbaton 
hoc  loco  faciuut,  ut  rectus  ordo  con- 
structionis  sit  iste:  Miror ,  quod  tam 
cito  transferimini  a  Christo ,  qui  vos 
vocavit  per  gratiam  (siquidem  et  hanc 
constructionem  Graeca  non  respuunt),  id 
aliis  non  probatur ;  nec  imrnerito.  Nam 
vocatio  passim  in  epistolis  Paulinis  Patri, 
non  Christo,  tribuitur;  ut  videre  est  Kom. 
8.  2  Thess.  1.  et  2.  2  Timcth.  1.  et  alibi. 
Denique  et  hoc  ipso  capite,  ubi  dicit:  Et 
vocavit  per  gratiam  suam ,  ut  revelaret 
Filium  suum  in  me.  Quare  nec  Graeco- 
rura  quisquam,  nec  Angastinus,  nec  Am- 
brosianus  hujus  hyperbati  meminerunt: 
quin  ipse  Erasmus  in  paraphrasi  caeteros 
secutus  ,  priorem  versionem  suam  deserit. 

Itaque  planus  est  sensus :  Miror  vos 
tara  cito  post  fidem  Christi  susceptam  ab 
eo ,  qui  vos  admirabili  beniguitate  voca- 
vit  in  gratiam  Christi  filii  sui ,  id  est ,  ad 
participationem  gratuitorum  ejns  benefi- 
ciorum;  vel,  per  giatiam  Christi,  id  est, 
per  meritum  ejus  gratuito  vobis  applica- 
tum ;  transferri  seu  traduci  in  aliud  evan- 
gclium,  hoc  est,  diversum  ab  eo,  quod  a 
me  vobis  praedicatum  est ;  sive  in  aliam 
doctrinam  .  quae  pro  Evangelio  vobin  ob- 
truditur.  Non  dicit,  a  meo  evangelio  in 
aliud  ,  sed  :  ab  eo ,  qui  vos  vocavit;  ne 
suum  negotium  agere  videretur,  suive 
causa  commotus  esse  adversus  Galatas, 
sed  propter  ipsos,  quia  a  Deo  vocante 
recesserant. 

7.  Quod  non  est  aliud.  Correctio  est 
ejus  quod  dixit  in  aliud  evangelium, 
habetquc  vim  expositionis ;  nam  in  scri- 
ptura  proprie  nihil  corrigendum  est.  Tam- 
etsi,  inquit,  ea  doctrina,  quae  nunc  vobis 
ingeritur,  non  est  digna  nomine  evan- 
gelii.  Neque  enim  praeter  illud,  quod 
praedicavi  vobis,  ullum  est  aliud  Evan- 
gelium:  quidquid  ab  eo  diversum  adfer- 
tur,  evangelium  non  est,  sed  pseudoevan- 


gelium,    magistris    pseudapostolis    con- 
giuens. 

Nisi  sunt  aliqui,  qui  vos  conturbant, 
et  volunt  convertere  evangelium  Christi. 
Nisi  pro  sed ,  frequentissimo~more  scri- 
pturae.  Sed  tantum ,  inquit,  qnidam  sunt 
turbantes  vos,  dum  volunt  invertere 
Evangelium  Christi;  id  est,  aliud  docere, 
quam  quod  Christus  per  Apostolos  docen- 
dum  tradidit.  Non  enim  Christus  praece- 
pit  homines  circumcidi ,  caeterasque  legis 
cereraonias  observari;  sed  ab  hoc  jugo 
fideles  suos  liberavit.  Volunt  ergo  con- 
vertere  et  in  aliud  transmutare  Evange- 
lium  Christi ;  qui,  sicuti  Petrus  in  concilio 
loquitur  Act.  15.,  legis  jugum  Christi 
fideiibus  tentant  imponere. 

Dicit  autem,  volunt  convertere,  signi- 
ficans  eorum  conatum ,  non  effectum ;  eo 
quod  Evangelium  Christi,  quemadmodura 
dictum  jam  est,  unum  et  immutabile  sit. 
Quae  res  etiam  ab  Hieronymo  annotata 
est.  Admonet  hoc  loco  Theophylactus, 
etiam  exiguum  quiddam  Evangelio  re- 
pugnans,  quale  erat  sabbatum  et  circum- 
cisio,  ejusmodi  esse,  ut  universum  Evan- 
gelium  invertat :  perinde  ac  si  quis  regii 
numismatis  aliquantulum  depravarit,  is 
totum  numisma  adulterinum  reddidit. 
Quod  observari  vult  propter  eos,  qui  in 
quaestione  religionis  ac  fidei  saltem  mo- 
dicum  quid  putant  adversariis ,  causa  pa- 
cis,  concedendum. 

8.  Sed  licet  nos,  aut  angelus  de  coelo 
evangelizet  vobis  praeterquam  quod 
evangelizavimus  vobis,  anathema  sit. 
Evangelium  suum  gravissima  execratione 
confirmat.  Ubi  notanda  est  in  Apostoio 
constans  antoritatis  suae  defensio,  qua, 
ne  angelo  quidem  caelitus  advenienti,  si 
quid  secns  annunciet ,  anathema  dicere 
veretur.  Nos ,  id  est ,  ego  ipse  Paulus, 
qui  vobis  Evangelium  praedicavi ,  vel,  ut 
alii  volunt ,  nos  Apostoli.  Sed  prior  ex- 
positio  melior,  nam  Pauli  scopus  est, 
Evangelium  ab  ipsometpraedicatam,  quod 
cum  aliorum  Apostolorum  Evangeiio  con- 
venire  negabant  pseudapostoli,  ab  hujus- 
modi  calumnia  vindicare.  Qiu  d  autem 
ait,  Angelus  de  coelo ;  hypothesis  est  rei 

impossibilis.  Nam  fieri  non  potest,  ut 
Angelus  e  coelo  veniens  atque  a  Deo 
missus  evangelizet  praeter  id ,  quod  Pau- 
lus  evangelizaverat :  sive  quia  Angeli 
boni  confirmati  sunt  in  justitia  et  veritate, 
sive  quia  Deus  falsum  nuncium  mittere 
non  potest.  Notanda  etiam  catachresis  in 
verbo  evangelizet  3  posito  loco  generis, 
annunciet. 

Anathema  sit,  id  est,  maledictus  et 
execrabilis;  quod  Hebraei  vocabantHor- 
ma,  nam  pro  eo  LXX.  scripserunt,  dva- 
frejia  Non  excommunicat  hac  sententia 
quenquam  Apostolus,  sed  declarat,  exe- 
crabilem  esse  et  excommunicatione  atque 
aeterno  interitu  dignum ;  sicut  et  1  Corinth. 
16.  dicens:  Si  quis  non  amat  Dominum 
nostrum  Jesum  Christum,  sit  anathema. 
Quomodo  et  intelligendi  sunt  anathema- 
tismi  conciliorum  :  Si  quis  dixerit  hoc  aut 
illud ,  anathema  sit.  De  hoc  vocabulo 
plura  vide  ad  locum  memoratum  1  Cor. 
16.  et  ad  Rom.  9. 

Porro  quia  sententiam  hanc  Apostoli- 
cam  detorquent  haeretici  nostri  temporis 
adversus  Ecclesiasticas  traditiones ,  id 
est,  ea  Ecclesiae  dograata,  quae  sola 
traditione  continentur,  non  verbo  scripto  ; 
tanquam  hoc  genus  sit  praeter  illud ,  id 
est,  diversum  ab  eo,  quod  evangelizarunt 
Apostoli;  diligentius  hujus  loci  sensus  in- 
vestigandus  est. 

Quidam  respondent,  Apostolum  non 
dicere:  Si  quis  annunciet  aliquid  diver- 
sum  ab  Evangelio  scripto ;  sed :  si  quis 
annunciet  vobis  praeter  id,  quod  evan- 
gelizavimus  vobis  ;  hoc  est,  ut  Apostolus 
sententiam  suam  repetens  explicat,  prae- 
ter  id,  quod  accepistis.  Traditiones  au- 
tem,  inquiunt,  etsi  sint  diversae  ab  Evan- 
gelio  scripto;  non  tamen  ab  eo,  quod 
initio  traditum  et  acceptum  est.  De  iis 
enira  ipse  Apostolus  scribit  2  Thessal.  2. 
Tenete  traditiones ,  quas  didicistis  sive 
per  sermonem  etc.  At  huic  responsioni 
opponitur,  quod  nullo  modo  verisimile 
sit,  Galatis  adhuc  rudibus  in  fide  statim 
orania  Christianae  religionis  mysteria  tra- 
dita  fuisoe;  cum  quaedam  eorum  subli- 
miora  sint  et  minus  necessaria;  de  quibu6 


alibi  dicit  Apostolus:  Sapientiam  loqui- 
mur  inter  perfectos  1  Corinth.  2.  Quae 
proinde  non  iuitio  novellis  Christianis 
proponebantur ,  sed  servabantur  oppor- 
tuno  tempore  tradenda.  Quare  si  quis 
horum  aliquid  postea  proponeret  et  an- 
nunciaret;  non  utique  dicendum  ei  erat 
anathema.  Deinde  si,  juxta  horum  in- 
telligentiam ,  praeter  significat  id ,  quod 
quocumque  modo  diversum  est  ab  iis, 
quae  jam  tum  tradita  erant;  Joannes 
Apostolus  esset  anathema,  quia  postea 
scripsit  Evangelium  et  Apocalypsim ,  in 
quibus  multa  sunt  ab  aliis  non  ante  tra- 
dita.  Quin  ipse  Paulus  sibi  anathema 
foret,  qui,  et  in  hac  Epistola  et  in  aliis 
postea  scriptis ,  quaedam  docuit  et  tradi- 
dit  antea  Galatis  non  tradita;  qui  etiam 
1  Thess.  3.  promittit  se  completurum  ea, 
quae  deerant  fidei  ipsorum.  Denique 
quis  dixerit,  angelum  de  coelo ,  si  my- 
sterium  aliquod  annunciaret,  hactenus 
non  revelatum  hominibus,  futurum  ana- 
thema;  ac  non  potius  fidem  ei  habendam, 
sicut  caeteris  revelationibus  propheticis? 

Potior  itaque  responsio  est,  vocabulo 
praeter ,  Graece  TiapOL,  non  significari 
ab  Apostolo ,  quod  quocunque  modo  di- 
versum  est,  sed  ita  diversum,  ut  sit  etiam 
adversum  et  contrariura;  quasi  dicat: 
Quodsi  vel  ego  ipse,  vel  angelus  Dei 
vobis  annunciet  ac  pro  Evangelio  profe- 
rat  aliquid  contrarium  iis,  quae  ego  vobis 
evangelizavi ;  sit  anathema. 

Jara  autem  traditiones  Ecclesiae  ne- 
quaquam  hujusraodi  sunt;  sed  cum  doc- 
trina,  quam  Paulus  tradidit,  ac  genera- 
tim  cum  verbo  Dei  scripto,  quam  raaxime 
consentiunt.  Id  vero,  quod  pseudapostoli 
docebant,  legem  Mosaicam  omnibus  in 
Christum  credentibus ,  tam  gentilibus 
quam  Judaeis,  observatu  necessariam 
esse;  contrarium  erat  doctrinae  Pauli  et 
caeterorum  Apostolorum ,  ac  non  solum 
diversum;  ut  liquet  ex  Act.  15.  Et  qui- 
dem  haec  significatio  praepositionis  Tcapa 
Graecis  usitatissima  est,  ut  et  Latinis 
ipsius  praeter.  Hinc  7capa'vojio<; ,  legis 
violator ;  et  Tcapavouia ,  legis  transgres- 
sio;  et  multa  similia.    Sic   ipse  Paulus 

Rom.  1.  praeter  naturam ,  id  esl,  contra 
naturam,  ut  bene  vertit  interpres.  Et 
cap.  4.  dicit,  Abraham  praeter  spem  in 
spem  credidisse,  quod  interpres  vertit, 
contra  spem:  et  ejusdem  epist.  cap.  16. 
praecipit  observari  eos,  qui  dissensiones 
et  offendicula  praeter  (id  est  contra) 
doctrinam  ipsis  traditam  faciebant.  Et 
Latine  dicimus ,  praeter  legem ,  praeter 
morem ,  praeter  opinionem,  praeter  spem, 
praeter  dignitatem ;  id  est  contra.  Hunc 
intellectum  sequuntur  Hieronymus  et  Am- 
brosianus  in  comm.,  nec  non  Augustinus 
tract.  98.  in  Joan.  et  lib.  17.  contra  Fau- 
stum  cap.  3.  et  lib.  23.  cap.  7. 

Ex  quo  praeterea  liquet,  non  adver- 
sari  Catholicis  illud  ejusdem  Augustini 
lib.  3.  contra  lit.  Petil.  cap.  6.  Si  ange- 
lus  de  coelo  vobis  annunciaverit  praeter- 
quain  quod  in  6cripturis  legalibus  et 
Evangelicis  accepistis,  anathema  sit.  Nam 
Augustinum  ex  Augustino  exponentes, 
dicimus  sensum  esse,  contra  id,  quod  in 
scripturis  accepistis.  Ac  si  quis  perpen- 
dat  verba  S.  Aug.  dicto  Tract.  98.  in 
Jcan.  sub  finem,  videbit  ipsum  hic  non 
istud  praeterquam ,  sed  praeter  dedisse: 
quod  idem  de  nostro  Interprete  hoc  loco 
merito  suspiceris,  perpendens,  quid  om- 
nes  codices  Latini  legant  v.  proxime  seq. 

Sed  objicit  nobis  aliquis  Theophylacti 
commentarium ,  in  quo  sic  legitur :  Nec 
dixit,  si  contraria  aut  pugnantia  praedi- 
cent;  sed,  si  vel  parvum  quid  anmincient, 
praeter  id  quod  annunciavimus ,  hoc  est, 
si  plusculum  quippiam  adjecerint:  exe- 
crationi  subdantur.  Resp.  Theopbylactum 
loqui  de  additamento ,  quo  pars  aliqua 
doctrinae  ab  Apostolo  traditae  labefacte- 
tur.  Qui  sensus  ex  Chrysostomo ,  cujus 
vestigia  Theophyl.  insequitur,  manifestus 
est.  Dicit  enim  Chrysostomus,  ideo  Apo- 
stolum  dixisse  7tapa,  id  est,  praeter;  ut 
hinc  discamus,  non  eos  solum  anathema 
decerni,  qui  aperte  contraria  docent,  aut 
talia,  quae  totum  Evangelium  subver- 
tunt ;  sed  etiam  illos ,  qui  aliquid  addunt, 
quo  quidvis,  quantumvis  minimum  Evan- 
gelii  labefactatur ,  etiamsi  aperte  ei  con- 
trarium  non  sit.  Ac  sane  Theophylactum 


aliter  intelligi  non  oportere,  perspicue 
declarat  illud,  quod  ex  ipso  proxime  an- 
notavimus;  ne  quidem  exiguum  aliquid 
fidei  repugnans  adversariis  concedendum 

esse. 

9.  Sicut  praediximus,  et  nunc  iterum 
dico.  Id  est:  Quemadmodum  jam  ante 
dixi ,  ita  et  nunc  iterum  dico ,  ac  senten- 
tiam  repeto.  Quod  ergo  dicit,  praedixi- 
mus;  vel  ad  aliud  tempus,  quo  simile 
qnid  dixerat  et  contestatus  fuerat,  refe- 
rendum;  vel  potius  ad  id,  quod  proxime 
praecessit.  Id  enim  repetit,  inculcationis 
causa;  ne,  quod  semeldictum  erat,  minus 
certum  haberetur. 

Si  quis  vobis  evangelizaverit  praeter 
id  quod  accepistis,  anathema  sit.  Acce- 
pistis ,  intellige,  a  nobis.  Repetit  enim 
aliis  verbis,  quod  dixerat,  praeter  quod 
evangelizavimus  vobis.  Hunc  autem  lo- 
cum  similiter  Augustinus  de  eo,  quod 
contrarium  sit  traditis  et  acceptis,  exponit. 
Tractans  enim  illud  Joan.  16.  Adhuc 
multa  habeo  vobis  dicere ,  et  hanc  Apo- 
stoli  sententiam  eo  adducens ,  ita  scribit : 
Non  ait,  plus  quam  accepistis ;  sed  prae- 
ter  quod  accepistis.  Nam  si  illud  dice- 
ret,  sibi  ipse  praejudicaret,  qui  cupiebat 
venire  ad  Thessalonicenses,  ut  suppleret, 
quae  illorum  fidei  defuerunt.  Sed  qui 
supplet ,  quod  minus  erat  addit,  non 
quod  inerat ,  tollit.  Qui  autem  praeter- 
greditur  regulam  fidei,  non  accedit  in 
via ,  sed  recedit  de  via.  Sic  ille  tract. 
98.  in  Joann. 

Praeterea  notandum  ex  hac  et  superiori 
Apostoli  sententia,  sumi  posse  generalem 
quandam  rationem  explorandi  doctrinam 
religionis.  Ea  ratio  seu  regula  est,  om- 
nem  doctrinam,  quae  praeter  doctrinam 
antiquitus  traditam  adfertur,  rejiciendain 
esse.  Eam  vero,  quae  cum  doctrina  a 
majoribus  accepta  consentit;  recipiendam 
et  approbandam.  Sic  Joannes  1.  Epist. 
c.  2.  Vos  quod  audistis  ab  initio ,  in 
vobis  permaneat ,  et  in  2.  Epistol.  Vt 
quemadmodum  audistis  ab  initio ,  in  eo 
ambuletis.  Et  rursum  Paulus  2  Timoth.  2. 
Tu  permane  in  iis,  quae  didicisti  et 

quae  credita  sunt  tibij  sciens,  a  quo 
didiceris. 

10.  Modo  enim  hominibus  suadeo,  an 
Deo?  Sensus  hujus  interrogatiunculae 
non  ita  obvius  est.  Sunt,  qui  putent,  com- 
niodius  verti  posse ;  Nunquid  adhuc  ho- 
uiines  persuadeo,  a:i  Deura?  Nam  in 
Graeco  casus  sunt  accusativi.  Sic  autem 
exponunt:  Non  horaines  praedico,  sed 
Christum;  neque  de  humanis  rebus  per- 
suasio  mea  est,  sed  de  divinis.  At  scien- 
dum,  verbum  Graecum  accusativo  junctum 
eandem  vim  interdum  habere,  quod  La- 
tinum  suadeo  cum  dativo.  Sic  enim  ipse 
Paulus  alias  hoc  verbo  usus  est,  ut  2  Cor. 
5.  Hominibus  suademus-,  ubi  Graece  est, 
homines.  Neque  vero  nostra  versio  seu- 
sum  habere  potest,  quem  alii  quidam 
faciunt:  An  quod  doceo  etpraedico,  ad 
hominum  gloriam  praedico,  ac  non  potius 
ad  gloriam  Dei  ?  Nam  alienus  est  hic  sen- 
sus  a  significatione  Graeci  verbi  TCStfriu, 
praesertim  juncti  cum  accusativo.  Quo- 
circa  Chrysostomi  sententiam  amplecti- 
mur,  interpretantis  hoc  modo:  Num  ego 
jam  causam  dico  apud  homines,  an 
apud  Deum?  quod  est:  Sicut  non  ab 
horainibus  neque  per  hominem  missus 
sum  ad  praedicandum  evangelium ,  sed 
per  Christum  et  Deum  Patrem :  ita  non 
apud  homines  judices  ,  sed  apud  tribunal 
Dei  ac  Domiui  mei  causam  hanc  ago, 
illique  meam-  doctrinam  ut  judici  meo 
probare  studeo.  Hoc  autem  dicit ,  quia 
multos  homines ,  et  jam  nomine  Christia- 
nos,  patiebatur  contradictores ;  quorum 
judicia  nihil  morari  se  significat,  Deo 
judice  contentum.  Unde  et  sequitur: 

An  quaero  hominibus  placere?  Id 
est:  Num  studium  meum  est,  ut  homini- 
bus  placeam,  an  potius  ut  placeam  Deo  ? 
Studet  autem  hominibus  placere ,  juxta 
mentem  Apostoli,  cujus  studinm  est,  gra- 
tiam  horainum  eblandiri ,  ut  ab  iis  conse- 
quatur,  quod  carnaliter  concupiscit;  quo 
fit,  ut  veritatis  cura  postposita  tantum 
solicitus  sit,  ut  ea  dicat,  quae  homines 
lubenter  audiunt,  dicenies  illud  Isaiae 
30.  Loquimini  nobis  placentia.  Tales 
Lominibus  placentes  damnatille  versiculus 


Psalmi  52.  Deus  dissipavit  ossa  eorum, 
qui  hominibus  placent:  confusi  sunt, 
quoniam  Deus  sprevit  eos.  Non  ergo 
pngnat  cum  hoc  loco ,  quod  idem  Aposto- 
lus  dicit  1  Cor.  10.,  se  per  omnia  omni- 
bus  placere ;  nam  modum  explicat,  dum 
addit:  Non  quaerens ,  quod  mihi  utile 
est,  sed  quod  multis ,  ut  salvi  fiant. 
Quem  modum  placendi  hominibus  etiam 
ab  aliis  exigit  Row.  15.  Unusquisque  ve- 
strum,  inqnit,  proximo  placeat  in  bo- 
num,  ad  aedificationem. 

Si  adhuchominibus  placerem,  Christi 
servus  non  essem.  Graece :  Si  enim  ad- 
huc  etc,  ut  sit  probatio  negationis,  quam 
postulat  interrogatio  praecedens.  Quidam 
hanc  partem  sic  exponunt :  Si  studerem 
hominibus  placere,  eo  modo  quo  jam 
dictnm  est ,  fierem  servus  hominum  et 
cupiditatum  mearum :  et  per  hoc  desine- 
rem  esse  Christi  servus;  quia  nemo  potest 
duobus  dominis  servire. 

Sed  probabilior  est  haec  aliorum  ex- 
positio:  Si  adhuc  studerem  hominibus 
placere .  sicut  olim  in  Judaismo :  non 
essem  factus  Christianus,  non  addixissom 
me  Christo  in  servitutem;  propter  cujus 
ovangeliura  tanta  mihi  apud  contribules 
meos  conflata  est  invidia ,  apud  quos  an- 
tea  summo  loco  habebar.  Potest  et  sic 
intelligi:  Si  adhuc,  ut  olim,  sectarer  ho- 
minum  gratiam ,  non  essem  idoneus  Chri- 
sti  servus ,  non  essem  dignus  eo  nomine; 
quia  ministerium,  quo  Christo  servio 
in  evangelio,  non  sincere,  non  sicut 
oportet  obirem.  Videtur  enim  servum 
Christi  se  dicerc,  speciali  ratione,  propter 
rainisterium  verbi;  quemadmodum  in  ex- 
ordio  epistolae  ad  Romanos :  Paulus  ser- 
vus  Jesu  Christi.  Haec  praefatur  Apo- 
stolus,  ut  ab  integritate  suae  personae 
causam ,  quam  suscepit  agendam,  com- 
mendet ;  simul  oblique  taxans  pseudapo- 
stolos,  quibus  studium  erat,  hominibus 
placere. 

11.  Notum  enim  vobis  facio,  fratres, 
evangelium ,  quod  evangelizatum  est  a 
me ,  quia  non  est  secundum  hominem. 
Pro  enim  Giaece  est  autem,  Ambrosiano 
suffragante.  Sensus :  Scire  vos  volo,  evan- 

gelium,  quod  a  me  praedicatum  est,  non 
esse  humanum  inventum ,  sic  enim  illud : 
secundum  hominem,  exponit  Augustinus, 
dicens ,  evangelium ,  qucd  secundum  ho- 
minem  est,  mendacium  esse,  quia  omnis 
homo  mendax.  Vel,  ut  Graeci  interpre- 
tantur,  non  e3se  secundum  hominem, 
id  est,  non  esse  mihi  traditum  hominis 
cujuspiam  minisierio;  scilicet  ejus,  qui 
tantum  homo  sit;  quomodo  superius  dixit, 
neque  per  hominem.  Qui  posterior  in- 
tellectus  germanior  est;  non  enim  Paulo 
a  Judaizantibus  objiciebatur,  quod  con- 
finxisset  suum  evangelium ;  sed ,  quod 
illud  didicisset  ab  Apostolo  quopiam, 
non  ab  ipso  Christo ,  sicut  caeteri  Apo- 
stoli.  Ex  quo  contendebant ,  eum  longe 
illis  inferiorem  esse.  Et  hic  sensus  ex- 
plicatur  per  id ,  quod  sequitur. 

12.  Neque  enim  ego  ab  homine  ac- 
cepi  illud ,  neque  didici.  Id  est,  non 
alicujus  hominis  interventu  seu  magistcrio 
illud  aut  semel  accepi,  aut  per  temporis 
moram  didici.  Sic  enim  Hieronymus  di- 
stinguit  inter  accipere  et  discere ;  tametsi 
forte  rectius  intelligas ,  Apostolum  haec 
duo  posuisse  pro  eodem.  Rursus  autem 
ex  hoc  loco  bene  colligit  idem  Hierony- 
raus  ,  Christum  non  purum  hominem  esse, 
sed  Deum. 

Sed  per  revelationem  Jesu  Christi, 
ab  eo  mihi  factam  immediate.  Christus 
enim  Paulo  per  rcvelationem  patefacere 
dignatus  est  totius  Christianae  religionis 
mysteria;  volens  ejus  praedicationem 
apud  homines  non  esse  minoris  autoritatis, 
quam  erat  Petri  et  Jacobi  ac  caeterorum, 
qui  Christum  in  carne  viderant,  ac  do- 
centem  audierant. 

Quaeritur,  quo  tempore  revelationem 
hanc  Apostolus  acceperit.  Hieronymus 
ad  illud  tempus  refert,  quando  Paulus 
Damascum  proficiscens  in  itinere  Christi 
vocem  audivit ,  et  caecatis  oculis  (sic 
enim  loquitur)  verum  mundi  lumen  intui- 
tus  est.  Thomas  revelaticnem  hanc  Apo- 
stolo  factam  existimat,  quando  raptus 
fuit  in  paradisum,  ubi  audivit  arcana 
verba  2  Cor.  12.  Et  quoniam  in  ejus 
loci  commentario  raptum  illum  contigisse 


scribit  ipso  anno  conversionis  ejus,  et 
quidem  (ut  probabile  putat)  in  illo  triduo, 
quo  Damasci  jejunus  agebat  ante  baptis- 
mum :  hinc  consequenter  apparet ,  quid 
de  tempore  revelati  Paulo  evangelii  idem 
Doctor  senserit. 

Verum  huic  opinioni  tam  Hieronymi 
quam  Aquinatis,  quae  fere  eadem  est, 
vehementer  obstat ,  quod  Paulo  tunc 
quaerenti :  Domine,  quid  me  vis  facere  ? 
responsum  est:  Surge,  et  ingredere  civi- 
tatem ;  et  dicetur  tibi,  quid  te  oporteat 
facere.  Act.  9.  Nam  si  universum  evan- 
gelium  a  Christo  per  revelationem  vel  in 
hora  conversionis,  vel  triduo  subsequente 
didicit;  frustra  mittebatur  ad  hominem, 
a  quo  disceret,  quid  facere  se  oporteret. 
Didicit  autem,  post  illud  triduum  jenunii, 
ex  Anania  ad  se  misso ;  videlicet  ab  eo 
non  baptizatus  modo,  sed  et  catechizatus, 
hoc  enim  totum  includitur  in  illo :  Quid 
te  oporteat  facere. 

Neque  vero  Paulus  usquain  negat,  se 
catechizatum  ab  homiue,  sed  evangelium, 
quod  in  gentibus  praedicaret,  id  est,  my- 
stnria  Chiistianae  religionis,  per  quae 
perfecte  esset  instructus  ad  exequendum 
munus  Apostolicum,  ab  homine  accepisse. 
Deinde  nec  satis  consentaneum  erat,  ut 
recenter  ex  tanto  persecutore  conversus, 
necdum  baptizatus,  nec  impletus  Spiritu  S. 
(haec  enim  secuta  sunt,  ut  ex  historia 
patet)  tam  eximia  revelatione  dignus  ha- 
beretur ,  ac  gentium  crearetur  Apostolus ; 
praesertim  cum  illud  triduum  magis  esse 
debuerit  poenitentias  et  orationis.  Quod 
et  Dominus  significat,  dicens :  Ecce  enim 
orat. 

Nec  vero  putandum  est,  primo  illo 
tempore  revelationem  hanc  Paulo  factam 
esse ,  quod ,  ut  eodem  loco  Actor.  dicitur, 
continuo  ingressus  in  synagogas,  praedi- 
caverit  fidem  Jesu  Christi;  praedicabat 
enim  nondum  nt  Apostolus ,  sed  ut  disci- 
pulus:  quomodo  multi  alii  gratiam  verbi 
habentes ,  idque  ex  catecbismo  fidei ,  quo 
erant  instituti  saltem  imperfecte.  Sicenim 
et  Apollo,  quamvis  nondum  baptizatus, 
nedum  ad  apostolicam  dignitatem  evectus, 
fidem  Christi  praedicasse  legitur.  Act.  18. 

Quae  cum  ita  sint,  illud  de  tempore 
revelationis  hujus  verius  alicui  videri 
queat,  eam  non  esse  diversam  ab  illa, 
de  qua  2  Cor.  12.  refert,  se  in  raptu  au- 
divisse  arcana  verba ,  quae  non  licet  ho- 
mini  loqui.  Quam  quidem  revelationem 
illic  ostendebamus  contigisse  octavo  post 
ejus  conversionem  anno,  quandc  nimirum 
Apostolus  gentium  creatus  est  et  ad  prae- 
dicandum  in  gentibus  evangelium  missus, 
una  cum  Barnaba  Actor.  13.,  dicente 
Spiritu  Sancto:  Segregate  mihi  Saulum 
et  Barnabam  in  opus,  ad  quod  assumpsi 
eos.  Tunc  ergo  non  solum  per  revelatio- 
nem  perfecte  didicerit  evangelium ,  quod 
praedicaret;  verum  insuper  audierit  ar- 
cana  verba,  quae  hominibus  eloqui  non 
posset. 

Sed  alio  tempore  fuisse  illi  factam  re- 
velationem  evangelii,  quam  quo  raptus 
audivit  arcana  verba  illa  ineffabilia,  de 
quibus  dicto  cap.  12.  posterioris  ad  Cor., 
magnum  argumentum  sumitur  ex  hoc  ipso 
primo  cap.  ad  Gal. ,  ubi  infra  dicitur: 
Cum  autem  placuit  ei ,  qui  me  segrega- 
vit  et  quae  sequuntur,  v.  15.  16.  17.  18. 
Inde  enim  liquet,  Paulum  non  multo  post 
conversionem  suam  tempore,  accepisse 
evangelium  ex  revelatione  divina;  ideo- 
que  non  contulisse  illud  cum  quoquam 
Apostolorum ;  sed  tamquam  Apostolum 
profectum  in  Arabiam ,  ac  inde  reversum 
Damascum,  .  praedicasse  in  synagogis 
fidem  Jesu  Christi.  Post  tres  autem  annos 
rediisse  Jerosolymam,  tantum  ut  Petrum 
videret,  non  etiam  ut  ab  eo  disceret; 
quemadmodum  patet  ex  initio  c.  2.  Quae 
omnia  multo  ante  octavum  ab  ejus  con- 
versione  annum  (quo  ille  ejus  raptus  po- 
nitur)  manifestum  est  accidisse.  Facta 
est  igitur  ei  revelatio  Evangelii,  ante- 
quam  ut  Christi  Apostolus  fidem  Domini 
Jesu  inciperet  praedicare ;  non  longe 
scilicet  post  conversionem  ipsius. 

13.  Audistis  enim  conversationem 
meam  aliquando  in  Judaismo.  Narra- 
tio  est ,  qua  fidem  evangelio  suo  conciliat 
ex  iis,  quae  gessit,  antequam  esset  ad 
Christi  fidem  conversus.  Facilius  enim 
creditur  homini,  in  quo  tanta  e  contrario 


in  contrarium  accidit  mutatio ,  qualis  hic 
describitur,  quamque  pulcre  Hieron.  ex- 
plicat  in  commentario.  Neque  enim  hac 
parte  probat  Apostolus ,  ut  Graeci  volunt 
interpretes ,  se  evangelium  suum  non  ab 
horaine ,  sed  per  Christi  reve^ationem  ac- 
cepisse;  quod  non  est  consequens  ex  his 
verbis ,  sed  his  opportunc  praemissis ,  id 
agit  ac  docet  postea.  Adverbium  ali- 
quando  non  ad  verbum  audistis  referen- 
dum,  sed  ad  proxima.  Sensus  enim  est: 
Res  notissima  est ,  qnam  vos  audisse  non 
dubito ,  quomodo  conversatus  fuerim  et 
quo  studio  me  gesserim  olim  in  Judaismo. 
Judaismum  vocat  sectam  Judaicam,  id 
est  eorum ,  qui  legem  Mosaicam  mordicus 
retinebant,  non  admittentes  abrogationem 
ejus  per  Christum,  inter  quos  Paulus  prae- 
cipuum  se  fuisse  paulo  post  affirmat.  Ju- 
daismus  est,  inquit  Augustinus  epist.  19. 
ad  Hieron. ,  quum  putatur  ex  ceremoniis 
et  lege  salus  esse,  aut  sine  illis  non  esse. 

Quoniam  supra  modum  persequebar 
ecclesiam  Dei ;  id  est,  quod  omni  conatu 
ac  studio  persequebar  Christianos,  qui 
sunt  ecclesia  Dei.  Quanquam  plus  ali- 
quid  vult,  quum  dicit,  persequebar  ec- 
clesiam  Dei3  quam  si  diceret,  perseque- 
bar  Christianos.  Nam  scclesiam  Dei 
nominando,  manifestius  significat  magni- 
tudinem  sui  peccati,  ut  qui  dissipare  ac 
disperdere  voluerit  eum  coetum ,  quem 
Deus  in  terris  congregabat,  quod  erat 
adversus  Deum  pugnare.  Rursus  quod 
dicit,  se  persecutum  fuisse  supra  mo- 
dum,  pro  quo  Graece  est  xa&'  UTreppoX^v, 
secundum  excessum,  sive  exsuperantiam, 
non  ita  dicit ,  quasi  possit  hoc  ipsum  fieri 
cum  modo:  sicut  dicitur  aliquis  supra 
modum  laetus,  tristis,  iratus;  sed  excel- 
lentiam  quandam  el  maximam  animi  con- 
tentionem  eo  sermone  significare  voluit: 
quemadmodum  alibi  significavit  nomine 
insaniae,  ut  Act.  26.  Et  amplius,  inquit, 
insaniens  in  eos ,  persequebar  usque  in 
exteras  civitates. 

Et  expugnabam  illam.  Graece,  l7iop- 
$ouv,  id  est,  depopulabar ,  ut  vertit 
Erasmus;  vastabam  seu  devastabam,  ut 
legunt  Augustin.   et  Hieron.    Id  Lucas 

alio  vocabulo  significavit  Actor.  8.,  ubi 
nos  legimus:  Saulus  autem  devastabat 
ecclesiam.  Nam  ibi  Graece  est,  iXuuat- 
vsxo,  sed  ejusdem  fere  significationis  cum 
eo,  quod  hic  legitur.  At  quod  legitur 
Graece  Psalmo  128.  ab  utroque  est  diver- 
sum,  proprie  significans  oppuguare.  Quod 
igitur  interpres  noster  vertit  hoc  loco, 
expugnabam  illam ,  potest  quidem  sic 
accipi,  ut  expugnasse  se  eam  dicat,  id 
est,  destiuxisse  et  evertisse,  quantum  in 
ipso  erat.  Neque  enim  ipsa  expugnari 
poterat  quam  Christus  ita  fundavit ,  nt 
portae  inferi  nunquam  adversus  eam  sint 
praevaliturae. 

Verum  Grueca  magis  hune  exigunt 
sensum :  Atque  ea  persecutione  vastita- 
tem  ecclesiae  inferebam,  passim  Christia- 
nos  aut  occidens,  aut  in  vincula  conji- 
ciens,  aut  in  fugam  compellens.  Sumpta 
quippe  metaphora  ab  hosfe  regionem  et 
agros  depopulante.  Talem  enim  se  Pau- 
lus  Christianis  exhibebat.  Quanto  autem 
studio  id  fecerit,  Lucas  exposuit  Act.  9. 

Interim  hic  nota ,  lector  catholice ,  si 
Paulus  persequi  potuit  ecclesiam  Dei  ac 
devastare ,  quod  et  post  eum  fecerunt 
tam  multi  hostes  ecclesiae,  utique  mani- 
festam  et  conspicuam  eam  esse  oportere: 
quod  haeretici  dum  negant,  tenebras 
suas  produnt. 

14.  Etproficiebam  in  Judaismo  supra 
multos  coaetaneos  meos  in  genere  meo. 
Id  est,  in  Judaismo  ita  proficiebam,  ut 
superarem  plerosque  meae  aetatis  socios 
Judaeos,  hos  enimvocat  genus  suum.  Cu- 
jus  antem  Paulus  tunc  aetatis  fuerit,  colli- 
gendum  est  ex  Actor.  7,  57.  et  cap.9,  13. 

Abundantius  aemulator  existens  pa- 
ternarum  mearum  traditionum.  Hoc 
est,  quum  vehementius  ac  majorem  in 
modum  studiosus  essem  ac  zelator  tradi- 
tionum  a  patribus  seu  majoribus  meis  ac- 
ceptarum.  Abundantius ,  vel  compara- 
tionem  indicat  Pauli  cum  coaetaneis :  vel 
sine  comparatione  excessum  significat,  ut 
interdum  alibi  in  epistolis  Paulinis,  2. 
Corinth.  2,  4.  Caeterum  paternas  suas 
traditiones  vocat  aut  instituta  Mosaica 
patribus  tradita ,  et  ab  iis  accepta:    quo- 


rum  abundantius  aemulator  fuit  Paulus, 
quia  voluit  ea  vaiere  ultra  tempus  a  Deo 
constitutum.  Quo  sensu  patrias  leges  ali- 
quoties  nominant  Machabaeorum  libri. 
Aut  traditiones  intelligit  praeter  Mosen  a 
majoribus  excogitatas.  Harum  enim,  prae 
caeteris,  studiosi  erant  Pharisaei,  quorum 
e  numero  Paulum  fuisse  ex  Actis  et  epi- 
stolis  ejus  constat.  Aut  deuique  totum 
genus  traditionum  a  majoribus  accepta- 
rum,  comprehensa  etiam  lege  Mosaica. 
Qui  generalis  sensus  magis  placet;  nam 
generatim  pro  travlitionibus  et  institutis 
Judaicae  gentis  pugnabat  Saulus. 

15.  Quum  autem  placuit  ei ,  qui  me 
segregavit  ex  utero  matris  meae.  Graece, 
placuit  Deo.  Hic  jam  docere  aggreditur, 
se  evangelium  suum  non  ab  hominibus 
accepisse.  Quod  autem  ait,  qui  me  segre- 
gavit  etc,  secundum  Aquinatem  et  Caje- 
tanum  sic  intelligendum  ad  literam:  Qui 
fecit  me  nasci  secundum  camem  ex  utero 
matris  meae ;  quam  matrem  fuisse  nuncu- 
patam  Theocritam  refert  hoc  loco  Stapu- 
lensis  ex  Zosimo  papa.  Nonnulli  matrem 
Pauli  synagogam  iaterpretantur ,  a  cujus 
utero  segregatum  se  dicat,  quando  a  Ju- 
daismi  tenebris  ad  lumen  verae  fidei  trans- 
latus  est.  Rectius  Hieron.  et  Graeci  com- 
mentatores  praedestinationem  hic  existi- 
mant  significari ;  ut  sensus  sit :  Qui  me  jam 
inde  ab  ipso  nativitatis  meae  exordio  prae- 
destinavit,  ac  peculiariter  ex  hominum  nu- 
mero  delegit.  Tale  quid  enim  sibi  vult 
segregandi  vocabulum. 

Ad  quid  vero  segregatum  se  dicat  (ne- 
que  enim  nunc  agit  de  sui  praedestina- 
tione  ad  vitam  aeternam)  intelligetur  ex 
illis  verbis,  ut  revelaret  Fihum  suum 
in  me.  Sic  enim  et  alibi  segregatum  se 
dicit  in  evangelium  Dei  Rom.  1.  Quo 
respicit  etiam  illa  vox  Spiritus  sancti : 
Segregate  mihi  Saulum  et  Barnabam 
ad  opus,  ad  quod  assumsi  eos.  Act  13. 
Nam  segregatio ,  quae  ab  hominibus  fit 
in  tempore,  respondet  illi,  quae  ab  aeterno 
facta  est  in  mente  diviua. 

Illud  ergo ,  ex  utero  matris  meae, 
temporis  habet  significationem ,  non  rei, 
a  qua  facta  sit  separatio ;  suntque  similes 

scripturae  Psalmo  21.  In  te  projectus 
sum  ex  utero;  Psalmo  57.  Alienati  sunt 
peccatores  a  vulva,  erraverunt  ab  utero ; 
et  70.  In  te  confirmatus  sum  ex  utero, 
de  ventre  matris  meae  tu  es  protector 
meus.  Sensus  enim  est:  Ex  eo  tempore, 
quo  natus  sum. 

Porro  dicendo  ex  utero  etc.  non  negat 
Apostolus,  ab  aeterno  se  praedestinatum 
sive  ad  gratiam  fidei ,  sive  ad  praedicaa- 
dum  evangelium;  sed  hoc,  quod  dicit, 
satis  est  ad  siguificandum  id,  qucd  pas- 
sim  inculcat,  nullis  suis  meritis  electum 
se  esse  a  Deo,  sed  gratuita  ejus  bonitate. 

Generaliter  autem  notandum,  quod 
scriptura  volens  significare  praedestina- 
tionem,  electionem,  praeceptum  Dei  ae- 
ternum  sive  ab  aeterno ,  non  semper 
aeternitatem  nominat;  sed  interdum  alia 
quaedam  temporis  principia  nominando, 
nibilominus  aeteraitatem  insinuat.  Modo 
enim  dicit  ab  aeterno ;  modo ,  ante- 
quam  mundus  fieret;  alias,  ab  origine 
seu  constitutione  mundi;  quandoque  no- 
minat  formationem  bominis  in  utero  ma- 
terno,  quandoque  nativitatem  sive  egres- 
sum  ex  utero.  Et  quidem  Hieron.  loco 
ejus ,  quod  bic  dicitur,  ex  utero ,  in 
epistola  15.  ad  Marcellam  dicit,  ante  con- 
stitutionem  mundi  Paulum  separatum  in 
evangelium  Cbristi.  Quae  tamen  locutio- 
nes  omnes  idem  volunt,  scilicet:  inde  ab 
initio  Deum  quippiam  decrevisse;  siqui- 
dem  nominando  principia  bominibus  uota, 
ut  conceptum,  nativitatem  etc,  non  vult 
excludere,  sed  magis  intelligendum  re- 
linquere  principium  illud  sine  principio, 
quod  est  immensa  et  incomprebensibilis 
aeternitas.  Vide  annot.  nostras  Ecclesiast. 
1.  et  49.  Jerem.  1.  Matth.  25.  Tit.  1. 

Et  vocavit  per  gratiam  suam.  Voca- 
tio  fit  in  tempore,  estque  per  gratiam 
Dei  efiicax  ad  eam  rem,  adquam  quis  ab 
aeterno  praedestinatus  est.  Videtur  au- 
tem  loqui  de  tempore  conversionis  suae. 

16.    TJt  revelaret  Filium  suum  in  me. 

Ut    revelaret ,     Graece    infinitivus     est 

arcoxaAu^at ,  revclare ,  id  est,  ad  reve- 

landum:  dependet  autem  ab  utroque  ver- 

bo    praecedenti,  segregavit    et   vocavit. 


Sensus  enim  est,  Deum  ab  aeterno  prae- 
destinasse  et  in  tempore  vocasse  Paulum, 
ut  Filium  suum  in  ipso  revelaret;  id  est, 
juxta  quorundam  expositionem ,  ut  ipsi 
Paulo  Christum  Filium  suum,  quem  antea 
persequebatur,  notum  faceret  inspiratione 
fidei  et  cognitionis  mysteriorum  ad  fidem 
Christi  pertinentium.  Aliis  magis  placet, 
in  me  pro  eo ,  quod  est  per  me ,  positum 
esse;  quae  frequens  est  apud  Apostolum 
praepositionis  in  acceptio.  Sic  ergo  sen- 
sus  erit :  Ut  per  me ,  tauquam  Apostolum 
et  praeconem,  Filium  suum  fideique  ejus 
mysteria  manifesta  mundo  faceret.  Qui 
sensus  tam  superioribus,  ubi  dixit,  se 
segregatum,  videlicet  ad  apostolicum  mu- 
nus,  ut  jam  expositum  est,  quam  iis,  quae 
proxime  sequuntur,  apprime  congruit. 

Ut  evangelizarem  illum  in  gentibus. 
liaec  pars  non  est  copulanda  cum  proxi- 
me  praecedenti .  quod  alioqui  videri  po- 
test,  si  solum  textum  Latinum  quis  in- 
spiciat ;  sed  referenda  est  ad  initium  illud 
sententiae:  Cum  autem  placuit.  Est 
enim  totus  locus  sic  ordinandus:  Post- 
quam  Deo,  qui  olim  me  segregavit  et 
postea  per  gratiam  suam  vocavit  ad  hoc, 
ut  Filium  suum  per  me  revelaret,  visum 
est,  ut  hoc,  ad  quod  ab  eo  segregatus  et 
vocatus  eram ,  facto  exequerer,  id  est,  ut 
Filium  ejus  praedicarem  apud  gentes: 
continuo  etc.  Constructionem  hanc  Grae- 
ca  non  modo  permittuut,  verum  etiam, 
attentius  considerata ,  prorsus  exigere 
mihi  videntur;  favetque  ei  textus  Am- 
brosiani  commentarii. 

Continuo  non  acquievi  carni  et  san- 
guini.  Hieron.  affirmat,  melius  ex  Graeco 
verti :  Non  contuli  cum  carne  et  san- 
guine.  Sed  et  noster  interpres  eo  modo 
vertit  proximo  capite:  Mihi,  qui  oide- 
bantur  esse  aliquid ,  nihil  contulerunt; 
tametsi  de  eo  loco  videbimus  in  ejus  ex- 
positione :  ubi  et  Hieron.  vim  veibi  Graeci 
plenius  exponit.  Tertull.  quoque  partem 
hanc  ita  expressit  lib.  de  resurrectione 
carnis  cap.  50.  Statim  non  retuli  ad 
carnem  et  sanguinem.  Caro  et  sanguis, 
familiari  scripturae  locutione,  periphrasis 
est  hominis  mortalis ,  et  qui  tantum  homo 

sit,  ut  Matth.  16.  Caro  et  sanguis  non 
revelavit  tibi ,  id  est,  nullus  hominum. 
Ephes.  6.  Non  est  nobis  colluctatio  ad- 
versus  carnem  et  sanguinem ;  id  est,  ad- 
versus  homines.  Item  Hebraeor.  2.  quia 
pueri  communicaverunt  carni  et  san- 
guini;  id  est,  quia  homines  erant  morta- 
les ;  et  ipse  quoque  Filius  Dei  participa- 
vit  eisdem  y  id  est ,  naturam  hominum 
assumsit. 

Sic  igitur  carnem  et  sanguinem  accipi 
hoc  loco  existimat  Chrysostomus  et  post 
eum  caeteri  Graeci  interpretes ,  ut  sit 
sensus :  Simul  atque  Deo  placuit,  per  me 
praedicari  evangelium  in  gentibus ,  non 
communicavi  negotium  praedicationis  cum 
quoquam  mortalium ;  nempe  idcirco,  ut 
idem  Chrysost.  aliique  exponunt,  quod 
evangelium,  per  revelationem  Jesu  Chri- 
sti  acceptum,  cum  hominibus ,  tametsi 
Christi  Apostolis ,  tanquam  dubium  et  ab 
eis  aut  corrigendum  aut  supplendum  com- 
municare,  res  indigna  et  absurda  videre- 
tur.  Nam  ex  revelatione  certus  erat  de 
sui  evangelii  veritate  et  plenitudine.  Vel 
certe,  ideo  non  contulit,  ne  videretur  ab 
hominibus  aut  per  hominem  accepisse 
evangelium;  et  per  hoc  inferior  caeteris 
Apostolis  putaretur. 

Fatetur  Hieronymus,  hunc  intellectum 

carnis  et  sanguinis  a  plerisque  tradi ,  sed 

minime   probat ,    tum    quod   arrogantiam 

sonet ,   Paulum  post  revelationem  Christi 

non  fuisse  dignatum,  ire  ad  homiuea   et 

cum    eis    conferre    sermonem;     quod    et 

Porphyrius  adversus  Paulum  objecit:  tum 

quia  Petrum ,  Joannem  et  Jacobum  car- 

nem  et  sanguinem  putare,  quae  secundum 

Apostolum    1  Corinth.    15.    regnum   Dei 

possidere  non  possunt,    intolerabile   est. 

|  Itaque  nomine  carnis  et  sanguinis  carna- 

i  les  homines  intelligi  vult;    et  hunc  sen- 

sum  facit:  Non  contuli  evangclium  meum 

j  cum   Judaeis    aut  aliis   hominibus   carni 

i  deditis. 

Verum  hic  sensus  loco  non  admodum 

!  quadrat.    Nulla  cnim  ratio   esse  poterat, 

■  ut  cum  carnalibus  et  incredulis  hominibus, 

quales  erant  Judaei,    de  suo  evangelio 

communicationem    institueret;    neque    id 

oo II.  Eitii  Comm.  Tom.  II. 


quisquam  alius  facere  tenebatur.  Nam 
communicatio  cum  peritis  et  intelligenti- 
bus  fieri  debet;  non  cum  hominibus  judi- 
cio  corruptis. 

Neque  movere  nos  debet  objectio  Por- 
phyriana;  non  enim  arrogantiae  tribuen- 
dum,  sed  Apostolicae  constantiae,  quod 
qui  doctrinam  suam  ex  divina  revelatione 
certam  et  indubitatam  habebat,  noluerit 
eam  velut  dubiam  humano  subjicere  exa- 
mini:  quod  visus  fuisset  facere,  si  statim 
ab  initio  cum  hominibus  contulisset.  Quo 
autem  sensu,  citra  praejudicium  prioris 
expositionis,  quae  nobis  vera  ac  germana 
videtur,  dictum  sit  alibi,  carnem  et  san- 
guinem  regnum  Dei  possidere  non  posse, 
suo  loco  a  nobis  explicatum  est. 

Jam  illud  continuo  Chrysostomus  sic 
accipit,  ut  significari  putet,  Apostolum 
statim  quidem  a  sua  vocatione  non  com- 
municasse  cum  hominibus  evangelium  sibi 
revelatum ;  sed  tamen  id  eum  postea 
fecisse,  non  quasi  de  incerto,  sed  ne  in 
vacuum  curreret,  posteaquam  evangelium 
ejus  ab  obtrectatoribus  coepit  in  dubium 
revocari;  si  ne  tunc  quidem  cum  Aposto- 
lis  de  eo  conferre  voluisset :  quemadmo- 
dum  ipse  declarat  cap.  sequenti. 

17.  Neque  veni  Jerosolymam  ad  an- 
tecessores  meos  Apostolos.  Graece:  Ne- 
que  redii  in  Jerosolymam  ad  eos }  qui 
ante  me  Apostolos.  A  genere  descendit 
ad  speciem;  id  est,  ne  quidem  cum  Apo- 
stolis  contuli,  qui  Jercsolymis  erant,  et 
ante  me  Apostoli  fuerunt,  utpote  a  Chri- 
sto  in  terris  agente  ad  Apostolatum  vo- 
cati.  Huc  quoque  referendum  praecedens 
adverbium,  continuo.  Nam  postea  Jero- 
solymam  venit  et  crm  Apostolis  contulit, 
scilicet  post  14.  annos,  ut  habetur  infra. 

Sed  abii  in  Arabiam ,  scilicet  e  Da- 
masco ,  ubi  statim  a  conversione  mea 
baptizatus  eram.  Quid  in  Arabia  Paulus 
egerit,  traditum  non  habemus,  neque 
curiose  quaerendum  est:  nisi  quod  cum 
Chrysostomo  libenter  arbitramur,  eum 
praeclara  quaedam ,  quae  scripta  non 
sunt,  ibi  praestitisse.  Significat  autem 
illuc  se  profectum .  ubi  nemo  erat,  a  quo 
doceretur. 


15 


i 


226 


COMMENTARIUS  IN  CAP.  I. 


Et  iterum  reversus  sum  Damascum. 
Quanto  tempore  in  Arabia  haeserit,  ae- 
que  incertura:  tametsi  trieiraii  tempus 
partira  in  Arabia,  partim  Damasci  eum 
exegisse,  satis  ex  verbis  sequentibus  in- 
telligitur. 

18.  Deinde  post  annos  tres  veni  Je- 
rosolymam  videre  Petrum.  Veni,  Graece 
redii:  et  pro  videre ,  in  Graeco  est 
loxoprjacci,  quod  non  est  quomodocunque 
videre,  sed  quomodo  spectare  aut  invisere 
solemus  res  aut  personas,  in  quibus  ob 
excellentiam  multa  digna  sunt  cognitn. 
Significat  enim  Apostolus,  se  Jerosoly- 
mam  rediisse  visendi  Petri  gratia ,  non  ut 
cum  eo  suum  evangelium  conferret,  aut 
disceret  ab  eo  aliquid:  sed  studio  cogno- 
scendi  propius  tantura  virum,  quem  Chri- 
stnset  apostolorum  principem  etecclesiae 
suae  pastorem  constituisset,  aliisque  mul- 
tis  praerogativis  ornasset:  quique  propte- 
rea  summi  nominis  erat  apud  Christianos. 
Sic  autem  velle  videre,  honorare  erat: 
ut  ne  quis  suspicaretur  Petrum  a  Paulo 
contemptum,  aut  minoris,  quam  oportuit, 
aestimatum.  Atque  hanc  rem  diligenter 
explicant  commentatores  tam  Graeci, 
quam  Latini.  Caeterum  tres  anni,  quos 
mcmorat,  ab  ipsius  conversione  suppu- 
tandi  sunt:  sicut  et  illi  quatuordecira, 
quorum  infra  meminit ,  ut  ibi  docebimus. 

Et  mansi  apud  eum  diebus  quinde- 
cim.  Id  est,  non  amplius  diebus  15. 
Quod  utique  spatium  temporis  addiscendo 
evangelio,  quod  aliis  praedicandum  esset, 
haudquaquam  sufficere  poterat.  Hujus 
nnmeri  15.  dierum  mysticam  significatio- 
nem  si  quis  requirat,  consulat  Hieronymi 
et  Thomae  commentarios :  legatque  eun- 
dem  Hieronymura  in  epist.  ad  Paulinum, 
atque  ejusdem  titulo  secundam  exposit. 
super  Psalm.  119.  Porro  tota  narratio 
haec  Apostoli  eo  spectat,  ut  doceat,  quod 
initio  assnmpsit,  se  neque  ab  hominibus 
neque  per  hominem ,  ne  per  Apostohim 
quidem,  atque  ipsum  Apostolorum  prin- 
cipem  Petrum  accepisse  suum  evangelium  : 
sed  sine  hominis  inteiventu  ex  fonte  divi- 
nae  revelationis  illud  hausisse,  quasi 
dicat:  Triennium  jam  evangelium  Christi 


praedicaveram  magna  cum  fiducia,  par- 
tim  in  Arabia,  partim  Damasci,  nec  in- 
terea  quenquam  Apostolorum  conveni. 
Et  quidem  postea  Petrum  adii,  sed  tan- 
tum  honoris  causa,  ut  viderem,  non  ut 
discerem  :  quod  satis  arguit  brevitas  tem- 
poris ,  quo  apud  eum  mansi. 

Cum  hic   absoue  dubio   sit  sensus   et 

A. 

intentio  Pauli :  consequens  est,  Hierony- 
mum  in  memorata  ad  Paulinum  epistola, 
cum  dicit ,  futurum  gentium  praeceptorem 
mystico  dierum  numero,  quo  apud  Petrum 
raansit,  instruendum  fuisse,  locum  hunc 
detorsisse  nonnihil  ad  institutum  suum, 
dum  congerit  exempla,  quibus  doceat 
scripturam  sacram  non  sine  magistro 
discendam.  Verus  sensus  ex  ipsius  Hie- 
ronymi  commentario  potius  petendus,  ubi 
diserte  scribit,  Paulum  non  discendi  stu- 
dio  Petrum  adiisse,  sed  causa  honoris 
priori  Apostolo  referendi :  ac  propterea 
quindecim  dies  ponere,  ut  ostendat  non 
fuisse  grande  tempus,  quo  potuerit  ali- 
quid  a  Petro  discere.  Ut  ad  illum,  in- 
quit,  sensum,  a  quo  coepit ,  cuncta  re- 
ferantur:  se  non  ab  homine  doctum 
esse ,  sed  a  Deo. 

Quaeritur  autem ,  quomodo  consentiat 
haec  Pauli  narratio  cum  historia,  quam 
de  eo  scribit  Lucas  Act.  9.,  ubi,  nulla 
Arabiae  mentione  facta ,  refert  eum  non 
post  triennium,  sed  post  dies  multos  a 
conversione,  Damasco,  fugientem  Ju- 
daeorum  insidias,  rediisse  Jerosolymam. 
Sed  facilis  est  responsio ,  Lucara ,  sicut 
multa  alia  Pauli  gesta,  sic  et  hanc  ejus 
in  Arabiam  profectionem  praetermisisse. 
Res  autem  ita  se  habere  videtur:  Paulum 
mox  a  conversione  et  baptismo  discessisse 
in  Arabiam ,  idque  forte  ex  consilio  fide- 
lium,  qui  Damasci  erant:  inde  non  nralto 
post  reversum  ea  Damasci  egisse,  quae 
Lucas  commemorat  ab  eo  loco:  Et  con- 
tinuo  ingressus  in  synagogas ,  praedi- 
cabat  Jesum  etc.  Deinde  structas  ei  in- 
sidias  a  Judaeis  Damasci  morantibus : 
quas  cum  fugeret,  Jerosolymain  rediisse, 
nimirum  post  tres  annos  suae  conversio- 
nis.  Quod  tempus  a  Luca  significatum 
putamus   illis   verbis :    Cum   autem  im- 

plerentur  dies  multi,  familiare  enim 
scripturae  est,  dies  ponere  et  pro  tem- 
pore ,  quod  ex  annis  constat.  Haec  con- 
cordia  probatnr  Hieronymo  :  estque  sane 
probabilius,  Pauli  fugam  accidisse  in  se- 
cundo  discessu  e  Damasco,  quam,  ut  alii 
quidam  volunt ,  in  primo :  quia  ratio  non 
suadet ,  ut  unde  clanculnm  et  cum  peri- 
culo  ob  Judaeorum  insidias  recesserat, 
eo  rursus  ac  non  multo  post,  palam  in 
Judaeorum  synagogis  evangelium  prae- 
dicaturus,  accederet. 

19.  Alium  autem  Apostolorum  vidi 
neminem ,  nisi  Jacobum  fratrem  Do- 
mini.  Ne  quis  arbitretur,  quamvis  non 
a  Petro,  tamen  ab  alio  quopiam  Aposto- 
lorum  Christi  institutum  fuisse  Paulum 
ad  evangelizandum:  removet  hoc  quoque, 
negans  se  quenquam  alium  ex  Apostolis 
vidisse,  nisi  Jacobum  fratrem  Domini; 
atque  hunc  vidisse  tantum ,  non  ab  eo 
edoctum.  Ubi  scieudum  inprimis,  Aposto- 
lum  loqui  de  eo  tempore,  quo,  post  tres 
annos  supradictos,  Jerosolymam  reversus 
est:  ut  supplendum  sit:  JEt  tunc  alium 
Apostolorum  neminem  vidi  etc.  Nam 
postea  plures  ex  Apostolis  eum  vidisse, 
cum  ex  Actis  Apost. ,  tum  ex  proximo 
capite  hujus  epistolae  manifestum  est. 
Verum  id  longe  post ,  silicet  post  annos 
14.,'  quando  jam  multis  annis  Christum 
gentibus  praedicaverat. 

Quod  ergo  legitur  Actor.  9. ,  Paulum, 
quando  primum  a  conversione  Jerosoly- 
mam  venit,  a  Barnaba  ductum  fuisse  ad 
Apostolos,  id  de  sanctis  Petro  et  Jacobo 
intelligendum  est.  Jam  in  eo,  quod  ait, 
nisi  Jacobum  fratrem  Domini;  si  par- 
ticula  nisi  proprie,  id  est  exceptive  suma- 
;tur:  plane  sequetur  ex  hoc  loco,  Jacobum 
fratrem  Domini  fuisse  Apostolum.  At  si 
sumatur  improprie,  id  est,  adversative, 
quomodo  non  infrequenter  accipitur  in 
sacris  literis:  non  sequetur:  quemadmo- 
dum  ex  eo,  quod  dicit  Dominus  Joann. 
17.  Quos  dedisti  mihi  nemo  ex  iis  periit, 
nisi  filius  perditionis ;  non  est  conse- 
quens,  filium  perditionis  datum  fuisse 
Christo  a  Patre.  Quanquam  nulla  ratio 
est,  cur  hoc  loco  placeat  impropria  locu- 


tio;  cum  nemo  sit,  qui  neget,  Jacobum 
fratrem  Domini  fuisse  Apostolum;  etiamsi 
restringas  ad  eos,  qui  Dominum  in  carne 
viderant,  et  cum  eo  fuerant  conversati. 

Sed  illud  a  nonnullis  in  dubium  revo- 
catur,  fueritne  unus  ex  duodecim.  Qui- 
dam  enim  tres  faciunt  Jacobus  Apostolos  ; 
scilicet  filium  Zebedaei,  qui  idem  frater 
Joannis;  et  alterum ,  Alphaei  filium;  ac 
tertium,  fratrem  Domini,  quem  extra  nu- 
merum  duodecim  Apostolorum  consti- 
tuuut;  existimantes,  eum  idcirco  tantum 
vocari  Apostolum,  quia  quotquotChristum 
in  carne  conspectum  postea  praedicabant, 
generali  nomine  Apostoli  vocabantur. 
Tertium  autem  hunc  affirmant  Jerosoly- 
morum  episcopum  fuisse;  qui  et  Justus 
ob  insignem  vitae  sanctitatem,  quam 
Hegesippus  et  Josephus  commeinorant, 
fuerit  cognominatus.  Ita  sentiunt  Epi- 
phanius  haeresi  79.,  Dorotheus  in  synopsi, 
Nicephorus  lib.  2.  histor.  eccles.  cap.  40. 
et  alii,  quos  citat  hujus  sententiae  pro- 
pugnator  Carolus  Bonius  in  scholiis  suis 
ad  libri  2.  constit.  Apostol.  Clementis  cap. 
59.,  Turrianus  super  lib.  6.  constit.  Apo- 
stol.  Clementis  cap.  12.  et  14.  et  Erasmus 
in  annotationibus.  Quin  et  Hieronym.  in 
hujus  loci  comment. ,  nec  non  scribens 
in  cap.  17.  Jesaiae,  ad  hanc  opinionem 
non  obscure  videtur  accedere;  tametsi  in 
lib.  contra  Helvid.  antea  scripto  tantum 
duos  fuisse  Jacobos  Apostolos  affirmasset; 
eos  nimirum  solos,  quos  evangelistae  inter 
duodecim  recensent. 

Quae  quidem  sententia  verissima  est. 
Nam  Jacobus  ille,  qui  ab  evangelistis 
inter  fratres  Domini  numeratur,  et  a 
Marco  cap.  15.  Jacobus  minor  dicitur, 
nequaquam  alius  est  ab  eo,  quem  in  ca- 
talogo  Apostolorum  evangelistae  vocant 
Jacobum  Alphaei;  cujus  etiam  se  fratrem 
Judas  Apostolus  scribit;  ut  dubitandum 
non  sit,  aeque  Jacobum  fratrem  Domini, 
atque  Judam  fratrem  Jacobi,  Apostolos 
fuisse  ex  numero  duodecim.  Etenim  Eu- 
sebius  ecclesiasticae  historiae  probatissi- 
mus  scriptor  lib.  2.  capit.  1.  ex  Clemente 
Alexandrino  duos  tantum  hoc  nomine 
Aposiolos  commemorat;  unum  cognomen- 

to  Justum,  Jerosolymis  e  templi  fastigio 
praecipitatum ;  et  alterum  gladio  caesum 
ab  Herode.  Sed  et  Martyrologia  omnium 
ecclesiarum  occidentalium  non  plures 
duobus  Jacobos  Apostolos  agnoscunt, 
eosdemque  inter  duodecim  conscriptos. 
Tertius,  ubi,  quando  et  quomodo  passus, 
hietoria  nulla  prodit. 

Neque  vero  Paulus  sequenti  capite  Ja- 
cobnm  fratrem  Domini  cum  eis,  qui  erant 
columnae,  Petro  et  Joanne,  et  quidem 
primo  loco  nominaret;  nisi  perinde  ut  illi 
fuisset  ex  Apostolis  illis  primariis  a 
Christo  designatis.  Quod  etiam  satis  ar- 
guit  frequens  ejus  et  honorabilis  mentio 
in  Actis  Apostolorum;  maximeque  illud, 
quod  Actorum  15.  secundus  a  Petro  sen- 
tentiam  dixit  in  Apostolorum  concilio. 

Porro  qui  diversum  sentiunt,  opinio- 
nera  suam  hausisse  videntur  ex  lib.  1. 
recognit.  Clementis.  Ad  cujus  argumenti 
refutationem  satis  est,  si  dicamus,  illius 
operis,  utpote  apocryphi,  falsoque  titulo 
donati,  nullam  esse  autoritatem.  Quod 
idem  sentimus  de  libris  constitutionum 
apostolicarum ;  tametsi  locus  ex  iis  pro- 
ferri  solitus  non  urgeat.  De  qua  re  tota 
vide  Cardinalem  Baronium  tomo  1.  Annal. 
ecclesiast.  ad  annum  Christi  44.  et  Joan- 
nem  Molanum  De  historia  sanct.  imag. 
lib.  4.  cap.  28.  Qua  autem  ratione  frater 
Domini  dictus  sit  hic  Apostolus ,  erudite 
explicat  Hieron.  lib.  contra  Helvidium, 
ostendens,  id  procedere  ex  Hebraea  con- 
suetudine,  qua  fratres  dicebantur,  non 
solum,  qui  eodem  essent  patre  aut  matre 
geniti,  sed  et  qui  remotiori  gradu  consan- 
guinitatis  ex  latere  distarent  ab  invicem. 
Qualis  utique  fraternitas  intercessit  inter 
Dominum  et  Jacobum,  ut  qui  fuerit  filius 
Mariae  cujusdam  diversae  a  matre  Do- 
mini;  sicut  ex  evangeliis  manifestum  est 
Matth.  27.  Marci  15.  et  16.  Lucae  24. 
Vide  etiam  quae  diximus  ad  illud  1  Co- 
rinth.  9,  5.  Et  fratres  Domini.  Quare 
quod  Hieronymus  in  hujus  loci  commen- 
tario  significat,  Jacobum  Domini  fratrem 
appellatum  honoris  gratia,  nimirum  ut 
ait,  propter  egregios  mores  et  incompa- 
rabilem  fidem,  sapientiamque  non  modi- 


cam ;  id  ita  putamus  accipiondum,  propter 
has  causas  Jacobum,  cum  revera  secun- 
dum  carnem  esset  frater  Domini,  etiam 
a  fidelibus  peculiariter  ac  prae  aliis  Chri- 
sti  Domini  consanguineis,  fnisse  tam  in- 
signi  appellatione  honoratum.  Neque 
enim  Hieronymus  ea,  quae  adversus  Hel- 
vidium  disseruerat,  iu  hoc  comment.  re- 
tractat,  sed  allegat  et  approbat,  dumtaxat 
alia  quaedam  nonnihil  diversa  adjiciens. 

20.  Quae  autem  scribo  vobis,  ecce  co- 
ram  Deo,  quia  non  mentior.  Juratio 
est,  teste  etiam  Augustino  in  hunc  locum. 
Nam  quia  singula,  quae  dixerat,  probare 
non  poterat  aut  testibus  aut  certa  ratione, 
ne  conficta  putarentur,  juramento  confir- 
mat.  Quod  referendum  est  ad  superiora 
ab  eo  loco:  Cum  autem  placuit  ei  etc, 
tametsi  pariter  etiam  ad  subsequentia 
narrationis  Apostolicae,  quae  protenditur 
ultra  medium  sequentis  capitis,  referri 
potest.  Certe  ad  totam  narrationem  ab 
Augustino  refertur  in  epistola  19.  ad 
Hieronymum  scripta.  Est  autem  Hebraica 
jurandi  forma  in  illis  verbis:  Ecce  coram 
DeOy  subaudi  dico.  Nam  ordo  verborum 
talis  est:  Ecce  autem  coram  Deo  dico  et 
declaro,  quia  non  mentior,  quae  vobis 
scribo,  quasi  dicat:  Deum,  ut  praesentem 
et  omnia  videntem,  testem  adduco,  quod 
nihil  horum  confinxerim. 

21.  Deinde  veni  in  partes  Syriae  et 
Ciliciae.  Id  est :  Post  quindecim  dies, 
quibus  mansi  Jerosolymae,  reliqui  Ju- 
daeam  ac  discessi  in  regiones  Syriae  et 
Ciliciae.  Per  boc  rursum  significat,  se  ab 
Apostolorum,  qui  in  Judaea  agebant, 
convereatione  quotidiana,  qua  ab  illis 
instrui  potuisset,  procul  abfuiose.  Hoc 
ipsum  Lucas  Act.  9.  breviter  ita  perstrin- 
git:  Et  deduxerunt  eum  fratres  Caesa- 
ream ;  et  dimiserunt  Tarsum.  Haec 
enim  urbs  erat  Ciliciae,  Pauli  patria; 
quemadmodum  ipse  testatur  Actor.  22. 
Quo  etiam  loco  refert,  se  divinitus  admo- 
nitum,  ut  exiret  velociter  ex  Jerusalem. 

22.  Eram  autem  ignotus  facie  eccle- 
siis  Judaeae }  quae  erant  in  Christo. 
Hoc  quoque  eodem  pertinet,  quo  praece- 
dentia.     Tam  breve  tempus,  inquit  Hie- 

ronymus,  se  in  Judaea  fecisse  confirmat, 
ut  etiam  vultu  credentibus  esset  ignotus. 
Ex  quo  ostendit,  non  Petrum,  non  Ja- 
cobum,  non  Joannem  se  habuisse  docto- 
res ;  sed  Christum,  qui  sibi  evangelium 
revelasset.  Haec  ille.  Per  ecclesias  Ju- 
daeae,  quae  erant  in  Christo,  significan- 
tur  ecclesiae  Christianae,  quaein  Judaeae 
locis  erant,  et  solis  constabant  Judaeis 
aut  proselytis.  Ubi  animadvertit  Augu- 
stinus,  Judaeo-5  in  Christum  credentes 
non  tam  paucos  fuisse,  ut  ecclesiis  gen- 
tium  miscerentur;  sed  tam  multos,  ut  ex 
illis  ecclesiae  fierent.  Quod  non  mirum  ; 
quia  paucis  adhuc  gentilibus  praedicatum 
erat  evangelium,  ut  ex  Actorum  historia 
perspicuum  est. 

23.  Tantum  autem  auditum  habe- 
bant.  Graece,  audientes  erant;  Ambros. 
audiebant;  rectius,  audierant ,  id  est, 
auditu  et  fama  cognoverant,  rumor  hujus- 
modi  ferebatur  ad  eos,  a  dicentibus. 

Quoniam  qui  persequebatur  nos  ali- 
quando,  nunc  evangelizat  fidem,  quam 
aliquando  expugnabat.  ld  est,  vastabat, 


quomodo  legit  Augustinus.  Est  enim  in 
Graeco  idem  verbum,  quod  superius,  ubi 
dicitur,  et  expugnabam  illam.  Quod  ibi 
de  ecclesia  dictum,  hic  de  fide.  Vastabat 
autem  et  expugnabat  fidem,  quia  Christi 
fidelibus  fidem  extorquere  persequendo 
nitebatur. 

24.  Et  in  me  clarificabant  Deum. 
Graece,  glorificabant.  In  me,  dixit  pro 
eo,  quod  est,  de  me.  Sensus,  vel  propter 
me.  Gloriam  meae  conversionis  Deo  tri- 
buebant.  Notanda  fidelium  vetus  consue- 
tudo,  qui  visa  vel  audita  alicujus  hominis 
ad  fidem  conversione,  statim  agnoscebant 
opus  Dei,  ac  Deum  in  suo  opere  lauda- 
bant.  Sic  Act.  11.  Et  glorificaverunt 
Deum,  dicentes:  Ergo  et  gentibus  dedit 
Deus  poenitentiam  ad  vitam.  Sic  Chri- 
stianus  populus  didicerat,  ait  Prosper  de 
vocat.  gent.  lib.  1.  cap.  7.  Porro  testi- 
monium  hoc  ecclesiarum  Judaeae  de  Paulo 
summopere  valebat  ad  commendandam 
et  stabiiiendam  ejus  doctrinam;  propter 
quam  causam  obiter  hic  illud  inserere 
voluit. 


GAPDT   SECUNDUM. 

Deinde  post  annos  quatuordecim  iterum  ascendi  Jerosolymam  cum 
Barnaba1),  assumpto  et  Tito.  2.  Ascendi  autem  secundum  revelationem 2) : 
et  contuli  cum  illis  evangeliuin,  quod  praedico  in  Gentibus,  seorsum 
autem  iis ,  qui  videbantur  aliquid  esse  3) :  ne  forte  in  vacuum  currerem, 
aut  cucurrissem.  3.  Sed  neque  Titus,  qui  mecum  erat,  cum  esset  Gen- 
tilis,  compulsus  est  circumcidi:  4.  sed  propter  subintroductos  falsos 
fratres ,  qui  subintroierunt  explorare  libertatem  nostram ,  quam  habemus 
in  Christo  Jesu,  ut  nos  in  servitutem  rcdigerent 4).  5.  Quibus  neque 
ad  horam  cessimus  subjectione  5) ,  ut  veritas  Evangelii  permaneat  apud 
vos :  6.  ab  iis  autem ,  qui  videbantur  esse  aliquid  (quales  aliquando 
fuerint,  nihil  mea  interest.  Deus  personam  hominis  non  sccipit):  mihi 
enim  qui  videbantur  esse  aliquid,  nihil  contulerunt.  7.  Sed  econtra 
cum  vidissent,  quod  creditum  est  mihi  Evangelium  praeputii,  sicut  et 
Petro  circumcisionis :    8.  (qui    enim    operatus    est  Petro    in   Apostolatum 


0  Act.  15,  2.     *)  Act.  21,    17.  22,  18.     *)  Vers.  8.  9.     Rom.  11,   13.     «)  Act.  15,  24. 
5)  Vers.  14. 

circumcisionis,  operatus  est  et  mihi  inter  Gentes)1)  9.  et  cum  cogno- 
vissent  gratiam,  quae  data  est  mihi,  Jacobus,  et  Cephas,  et  Joannes, 
qui  videbantur  columnae  esse,  dextras  dederunt  mihi  et  Barnabae  socie- 
tatis:  ut  nos  in  Gentes,  ipsi  autem  in  circumcisionem 2) :  10.  tantum 
ut  pauperum  memores  essemus,  quod  etiam  solicitus  fui  hoc  ipsum  fa- 
cere3).  11.  Cum  autem  venisset  Cephas  Antiochiam,  in  faciem  ei  re- 
stiti4),  quia  reprehensibilis  erat.  12.  Prius  enim  quam  venirent  quidam 
a  Jacobo,  cum  Gentibus  edebat5):  cum  autem  venissent,  subtrahebat 
et  segregabat  se,  timens  eos,  qui  ex  circumcisione  erant.  13.  Et  simu- 
lationi  ejus  consenserunt  caeteri  Judaei,  ita  ut  et  Barnabas  duceretur 
ab  eis  in  illam  simulationem.  14.  Sed  cum  vidissem,  quod  non  recte 
ambuiarent  ad  veritatem  Evangelii ,  dixi  Cephae  coram  omnibus :  Si  tu, 
cum  Judaeus  sis ,  gentiliter  vivis ,  et  non  judaice :  quomodo  Gentes 
cogis  judaizare?  15.  Nos  natura  Judaei,  et  non  ex  Gentibus  peccatores. 
16.  Scientes  autem,  quod  non  justificatur  homo  ex  operibus  legis,  nisi 
per  fidem  Jesu  Christi:  et  nos  in  Christo  Jesu  credimus,  ut  justifice- 
mur  ex  fide  Christi,  et  non  ex  operibus  legis:  propter  quod  ex  operi- 
bus  legis  non  justificabitur  omnis  caro6).  17.  Quod  si  quaerentes  justi- 
ficari  in  Christo,  inventi  sumus  et  ipsi  peccatores 7) ,  numquid  Christus 
peccati  minister  est?  Absit8).  18.  Si  enim  quae  destruxi,  iterum  haec 
acdifico:  praevaricatorem  me  constituo.  19.  Ego  enim  per  legem ,  legi 
mortuus  sum,  ut  Deo  vivam9):  Christo  confixus  sura  cruci 10).  20.  Vivo 
autem,  jam  non  ego:  vivit  vero  in  me  Christus  u).  Quod  autem  nunc 
vivo  in  carne :  in  fide  vivo  Filii  Dci,  qui  dilexit  me,  et  tradidit  semet- 
ipsum  pro  me.  21.  Non  abjicio  gratiam  Dei.  Si  enim  per  legem  ju- 
stitia,  ergo  gratis  Christus  mortuus  est 12). 


SUMMAMUM  CAPITIS  SECUNDI. 

Exponit,  quare  cum  Apostolis  evangelium  suum  contulerit;  item.  quomodo  Petrum  exemplo 
cogentem  gentes  judaiz.ire,  reprehenderit.  Non  justificari  hominem  ex  operibus  legis, 
sed  per  fidem  Jesu  Christi. 


1.  Deinde  post  annos  quatuordecim 
iterum  ascendi  Jerosolymam  cum  Bar- 
naba.  Describitur  haec  profectio  ejusque 
causa  Actor.  15.  De  illa  namque  Paulum 
hic  loqui,  quamvis  Chrysost.  et  alii  non- 
nulli  negent,  Hieronymus  dubitet;  plu- 


rium  tamen  interpretum  est,  et  maxime 
probabilis  sententia,  quara  bonis  argu- 
mentis  praeterea  asserunt  Cardinal.  Ba- 
ronius  annalium  suorum  tomo  1.  ad  an- 
num  Domini  51.  et  Benedictus  Pererius 
in  Disput.  prolog.  priore  super  epistolam 


0  Vers.  2.  Cap.  1,  16.  Act.  15,  12.  2  Cor.  3,  5.  seq.  1  Cor.  7,  40.  2)  Act.  15,  22. 
3)  Act.  11,  29.  seq.  1  Cor.  16,  1.  2  Cor.  8,  1.  seq.  *)  Act.  15,  39.  5)  Act.  10,  28.  11,  3. 
«)  Rom.  3,  28.  7)Rom.  3,  9.  8)Rom.  6,  1.  seq.  9)  Rom.  6,  6.  7,  4.  6.  11,  14.  seq.  «>)  Cap. 
5,  24.    Rom.  6,  6.  11.    2  Cor.  5,  15.    ")  Joann.  3,  15.    2  Cor.  13,  5.     n)  Vers.  17. 

ad  Roman.  Fuit  autem  haec  tertia  Pauli 
post  conversionem  Jerosolymitana  pro- 
fectio.  Nam  de  secunda  sic  meminit  Lu- 
cas  Actor.  12.  Barnabas  autem  et  Sau- 
lus  reversi  sunt  ab  Jerosolymis,  expleto 
ministerio,  cuji.s  nimirum  gratia  fuerant 
profecti.  Verum  hanc  profectionem  Apo- 
stolus  in  praesenti  narratione  praetermittit, 
quod  illara  non  ob  aliudsuscepisset,  quam 
ut  eleemosynam  ab  ecclesiis  collectam 
una  cum  Barnaba  Jerosolymam  perferret. 
Id  enim  est,  quod  Lucas  vocat  ministe- 
rium.  Sed  ejus  rei  commemoratio  non 
pertinebat  ad  rem  praesentem. 

Porro  quatuordecim  annos  dicit,  non 
a  triennio  post  suam  conversionem,  quan- 
do,  sicut  dictum  est  superius,  Petrnm 
Jerosolymis  vidit;  ut  jam  sint  a  conver- 
sionc  septemdecim  anni,  quemadmodum 
intellexit  Hieronymus,  et  alii  quidam 
eum  secuti:  sed  quatuordecim  ab  ipsa 
conversione.  Sic  enim  Beda  super  Actor. 
15.  et  autor  ordinariae  glossae  hujus  loci, 
nec  nou  Aquinas  et  Cajetauus  in  Com- 
mentariis  non  modo  sentiunt,  sed  etiam 
probant.  Denique  accurate  demonstrant 
autores  memorati  Baronius  et  Pererius. 

Hic  observandum  est,  Apostolum  Pau- 
lum  non  prius,  quam  mota  a  quibusdam 
esset  dubitatio  de  doctrinae  suae  veritate 
ac  sinceritate ,  Jerosolymam  ascendisse 
conferendi  cum  Apostolis  evangelii  sui 
gratia.  Id  enim  palara  ostendit  locus 
Actorum,  ubi  sic  legitur:  Et  quidam 
descendentes  de  Judaea  docebant  fra- 
tres,  quia  nisi  circumcidamini  secundum 
morem  Moysi,  non  potestis  salvari. 
Facta  ergo  seditione  et  disceptatione 
non  minima  Paulo  et  Barnabae  adver- 
sus  illos;  statuerunt,  ut  ascenderent 
Paulus  et  Barnabas,  et  quidam  alii  ex 
aliis,  ad  Apostolos  et  presbyteros  in 
Jerusalem  super  hac  quaestione.  Haec 
ibi.  Ex  quibus  etiam  liquet,  quare  una 
cnm  Paulo  ascenderit  Barnabas;  erat 
enim  is  Paulo  socius  evangelii  et  doctri- 
nae,  quam  gentibus  praedicabant. 

Observandum  est,  Paulum  post  conver- 
sionem  quinquies  ascendisse  Jerosoly- 
mam,  quod  quidem  ex  Scripturie  doceri 


possit.  Act.  9.  Iterum  cap.  12.  Item  15., 
deinde  cap.  18.,  licet  ibi  non  expresse 
dicatur;  satis  tamen  probatur  partim  ex 
Graeco  codice,  partim  ex  versib.  20.  21. 
22.  postremo  Act.  21. 

Assumpto  et  Tito.  Hujus  in  Acti3 
nulla  mentio  est,  quia  ad  ejus  loci  narra- 
tionem  nihil  attinebat,  eum  nominari.  Hic 
vero  plurimum  attinet.  Sensus  enim  est: 
Ausus  sum,  etiam  Titum  assumere,  quam- 
vis  gentilis  esset  et  incircumcisus.  Tanta 
mihi  fuit  ad  Apostolos  proficiscenti  cau- 
sae  meae  fiducia,  ut  non  dubitavcrim,  illuc 
adducere  mecura  hominem  incircumcisum, 
non  solum  comitera  itineris,  verum  etiam 
Evangelii  praedicandi  socium;  licet  fre- 
mentibus  adversum  me  fratribus,  qui  cir- 
cumcisionem  necessariam  praedicabant. 

2.  Ascendi  aucem  secundum  revela- 
tioncm.  Id  est,  monitus  revelatione  di- 
vina.  Hinc  colligunt  quidam,  profectionem 
hanc  diversam  fuisse  ab  ea,  quae  descri- 
bitur  Act.  15.,  quod  illic  non  ex  divina 
revelatione,  sed  humano  consilio  ac  de- 
creto  profecti  Jercsolymam  dicantur  Pau- 
lus  et  Barnabas  cum  caeteris.  Verum 
nulla  repugnantia  est;  potuit  enim  fieri, 
ut  Paulus  speciali  revelatione  moneretur 
idem  illud  facere,  quod  homines  facien- 
dum  statuebant,  quemadmodum  legimus 
Act.  10.  Petrum  divinitus  monitum ,  ut 
iret  cum  quibusdam,  a  quibus  tamen  ad 
hoc  ipsum  quaerebatur.  Quod  autem  non- 
nulli  hic  non  novam  Apostolo  factam  pu- 
tant  revelationem ,  sed  ascendisse  eum 
interpretantur  secundum  revelationem 
dudura  acceptam,  scilicet  eam,  qua  didi- 
cerat  Evangelium  a  Christo ,  de  quo  su- 
periori  capite,  non  placet.  Nam  illa  reve- 
latio  generalis  erat  de  Evangelio  ac 
gentium  vocatione;  hic  autem  Apostolus, 
ut  factis  suis  autoritatem  conciliet,  spe- 
cialem  urget  revelationem ,  qua  jussus 
fuerit,  ob  controversiam  tunc  excitatam 
petere  Jerosolyraam. 

Et  contuli  cum  illis  Evangelium, 
quod  praedico  in  gentibus.  Augustinus 
legit:  Et  exposui  illis.  Sed  intellige, 
more  conferentis.  Id  enira  vult ,  etiam 
Hieronymo  teste ,   quod  in   Graeco   est, 

avs&eu/yjv  auTO~ic.  Nam  sensus  est:  Com- 
municavi  cum  illis,  qui  Jerosolymis  erant, 
de  Evangelio,  quod  praedico  inter  gentes, 
deque  tota  ratione  doctrinae  meae,  quam 
tradidi  e1  etiam  nunc  trado  gentibus,  qua- 
rum  sum  Apostolus.  Non  itaque  discendi 
studio,  quod  supra  negavit,  Evangelium 
suum  nunc  demum  cum  Ecclesia  Jeroso- 
lymitana  confert;  sed  ut  omnes  inteliige- 
rent,  eum  nihil  ab  illa  diversum  docere ; 
cujus  rei  calumniam  patiebatur  propter 
legem  et  circumcisionem ,  a  cujus  onere 
gentes  vindicabat.  Contulit  ergo  cum  aliis, 
non  ut  inferior,  sed  ut  in  munere  praedi- 
candi  Evangclii  aequalis.  Nam  inter  con- 
ferentes,  ait  Hieronymus,  aequalitas  est; 
inter  docentem  et  discentem  minor  est 
ille,  qui  discit. 

Seorsum  autem  iis,  qui  videbantur 
aliquid  esse.  Hae  duae  voculae,  aliquid 
esse,  in  multis  codicibus  Mss.  non  legun- 
tur;  ut  nec  apud  Hieronymum.  Augusti- 
nus  etiam  absque  iis  locum  bunc  citat  lib. 
2.  quaest.  Evang.  cap.  40.  et  alibi;  sed 
nec  in  commentario  eas  legit,  secundum 
exemplaria  correctiora.  Denique  Graeci 
codices  non  addunt,  dumtaxat  hoc  loco, 
nam  infra  nobiscum  legunt,  ab  iis  autem, 
qui  videbantur  esse  aliquid.  Qui  locus, 
ut  huc  quoque  adscriberentur,  occasionem 
dedit,  tametsi  ad  sensum  vix  quicquam 
videtar  interesse,  sunt  enim  Apostolo 
iidem  hoc  cap:,  qui  videhantur,  et:  qui 
videbantur  esse  aliquid ,  et:  qui  vide- 
bantur  columnae  esse:  nisi  quod  hoc 
postremum  plus  aliquid  sonat,  ut  infra 
videbitur.  Etenim  Graecis  oV/COovtsc;  di- 
cuntur,  qui  in  pretio  habentur,  et  magnae 
sunt  existimationis.  Significat  autem  im- 
primis  Petrum ,  Jacobum  et  Joannem, 
quos  postea  nominat.  Hi  namque  apud 
fideles  praecipuae  erant  autoritatis,  nec 
immerito:  siquidem  eosdem  Paulus  2  Cor. 
11.  et  12.  magnos,  et  supra  modum  Apo- 
stolos  vocat.  Sensus  igitur  est:  Contuli 
cum  fratribus ,  qui  erant  Jerosolymis 
Evangelium  meum,  idque  palam  et  pu- 
biice;  seorsum  autem  ac  privatim  illud 
contuli  cum  primariis  Apostolis. 

Juxta  hunc  sensum ,  apparet  Paulum 


cum  Apostolis  aliquid  privata  collatione 
egisse ,  quod  cum  caeteris  non  egerit  in 
conventu  publico.  Nam  publice  quidem 
ita  contulit,  ut  ostenderet  gentes  non  de- 
bere  circumcidi,  et  servare  legem  Mosis  : 
unde  nata  erat  quaestio;  quemadmodum 
patet  Act.  15.  Privato  autem  et  secreto 
colloquio  cum  Apostolis  habito,  placuit, 
ipsos  quoque  Judaeos  ab  observantia 
Mosaicae  legis ,  utpote  jam  exstinctae  et 
mortuae  per  Christum,  esse  liberandos; 
quod  publice  declarari  nondum  oportebat, 
ne  Judaei  fideles,  qui  legem  Mosaicam 
mordicus  sibi  retinendam  putabant,  offen- 
derentur  atque  a  fide  Christi  resilirent. 
Sic  euim  Jacobus  Act.  21.  Paulum  allo- 
quitur:  Vides  frater ,  quot  millia  sunt 
in  Judaeis,  qui  crediderunt :  et  omnes 
aemulatores  sunt  legis  etc.  Porro  utram- 
que  paitem  totius  sententiae  ad  eosdem 
referunt,  nimirum  ad  solos  Apostolos, 
Cajetanus  et  alii  quidam,  ut  posterior 
pars  explicatio  sit  prioris.  Contuli  cum 
Apostolis  Evangelium  meum:  cum  iis, 
inquam ,  qui  praecipui  nominis  erant 
apud  fideles,  idque  privatim  feci:  ne 
forte  etc.  Nobis  prior  sensus  et  plenior, 
et  commodior  esse  videtur. 

Ne  forte  in  vacuum  currerem  aut 
cucurrissem.  Ne  forte,  Graece :  ne  quo 
modo.  Sensus  est,  Evangelium  meum 
cum  illis  contuli,  non  ut  discerem,  quod 
prius  nesciebam,  aut  quasi  causae  meae 
parum  fiderem:  sed  ne  sine  fructu  prae- 
dicarem  Evangelium,  aut  hactenus  prae- 
dicassem:  dum  scilicet  a  falsis  fratribus 
passim  traducor  apud  eos,  quibus  hacte- 
nus  praedicavi,  et  quibus  adhuc  praedico, 
tanquam  diversam  et  dissonantem  a  cae- 
teris  Apostolis  doctrinam  evulgans.  Opus 
evangelicae  praedicationis  cursum  suum 
vocat,  quod  in  eo  obeundo  et  exequendo 
summa  cum  alacritate  versaretur,  ita  1 
Cor.  9.  Sic  curro,  non  quasi  in  incer- 
tum,  et  2  Tim.  4.  cursum  consummavi. 

Ostendit  autem  hic  locus,  quam  sit  ne- 
cessarium,  doctrinam  etiam  bonam  et  di- 
vinitus  acceptam  communicari  cum  iis, 
qui  praesunt  Ecclesiae,  ut  ab  illis  exami- 
nata  et  approbata  cum  fructu  praedicari, 

cumque  secnritate  et  certitudine  possit  a 
fidelibns  snscipi.  Unde  Hieronym.  epist. 
89.  ad  Augustinum  cap.  2.  affirmat,  Pau- 
lum  hoc  loco  significare ,  se  non  habuisse 
securitatem  praedicandi  Evangelii,  nisi 
Petri  et  caeterorum  Apostolorum,  qui  cum 
eo  erant,  fuisset  sententia  roboratus.  Et 
Augnstinus  lib.  28.  contra  Faustum  cap. 
4.  Ipse  Paulus  Apostolus,  inquit,  post 
ascensionem  Domini  de  coelo  vocatus, 
si  non  inveniret  in  carne  Apostolos, 
quibus  communicando  et  cum  quibus 
conferendo  Evangelium  ejusdem  socie- 
tatis  esse  appareret ;  Ecclesia  illi  om- 
nino  non  crederet.  Sed  cum  cognovisset 
eum  hoc  annuntiantem,  quod  etiam  illi 
annuntiabant,  et  in  eorum  communione 
atque  unitate  viventem:  accedentibus 
etiam  per  eum  talibus  signis,  qualia  et 
illi  operabantur :  ita  eum  Domino  com- 
mendante,  meruit  autoritatem,  ut  verba 
illius  hodie  sic  audiantur  in  Ecclesia, 
tanquam  in  illo  Christus,  sicut  ipse 
verissime  dixit,  locutus  audiatur ;  haec 
Augustinus.  Quae  verba  bene  notanda 
contra  novos  magistros ,  qui  pro  verbo 
Dei  non  verentur  orbi  Christiano  doctri- 
nas  suas  obtrudere;  nec  prius  cum  Eccle- 
siae  praefectis  communicatas,  nedum  ab 
illis  approbatas,  nec  ullo  miraculo  confir- 
matas.  Similis  locus  est  apud  eundem 
August.  lib.  2.  qq.  Evang.  cap.  40. 

3.  Sed  neque  Titus,  qui  mecum  erat, 
cum  esset  gentilis,  compulsus  est  circum- 
cidi.  Graece,  cum  esset  Graecus,  sed 
Apostolus  Graecum  dixit  pro  gentili, 
sicut  alibi,  quoties  Graecum  opporit  Ju- 
daeo;  ut  Rom.  1.  2.  et  3.  cap.  Sensus  et 
connexio  hujusmodi  est.  Quod  si  Apostoli, 
cum  quibus  Evangelium  contuli,  quod  in 
gentibus  praedico,  sensissent,  observatio- 
nem  Mosaicae  legis,  cujus  praecipua  pars 
esfc  circumcisio,  necessariam  esse  Christia- 
nis:  utique  Titum  gentilem,  quem  mecum 
assumseram,  jussissent  circumcidi,  prae- 
sertim  instantibus  Judaeis,  ut  id  fieret. 
Atqui  factum  id  non  est. 

4.  Sed  propter  subintroductos  falsos 
fratres.  Nonnulli  codices  particulam  sed, 
pro  qua  in  Graeco  et  apud  Ambrosianum 


est  autem,  omittunt;  quam  Hieronymus 
quoque  redundare  putat;  et  Erasmus 
Hieronymi  autoritatem  secutus  in  sua 
versione  suppressit,  quod  sensus  Apostoli 
videatur  clarior  ea  remota,  quasi  dicat: 
Titum  comitem  suum,  qui  gentilis  erat, 
non  fuisse  coactum  circumcidi  propter 
falsos  fratres,  id  est,  quamvis  falsi  fratres 
odiose  instarent,  ut  gentiles  Christo  ad- 
scripti  circumciderentur;  queraadmodum 
docet  locus  Act.  15.  Verum  lectio  nostra, 
cum  sit  apud  omnes  Pauli  interpretes  tam 
Graecns  quam  Latinos ,  non  temere  est 
immutanda.  Quod  demum  intelligens 
Erasmns  in  paraphrasi  eam  sibi  retinen- 
dam  et  explieandam  putavit.  Sed  de 
sensu  mox  videbimus ;  pendet  enim  a 
sequentibus. 

Porro  subintroductos,  sive  subinducti- 
tios,  aut  ut  est  apud  Tertullianum  lib.  5. 
contra  Marcionem  cap.  3.  superinducti- 
tios  (nam  in  Graeco  nomen  est,  non  par- 
ticipium  icapetoaxTOOc)  eos  intelligit  Apo- 
stolus,  qui,  quum  lateret  quales  essent, 
obiter  ac  furtim  exploratorum  more  fu- 
erant  introducti  aut  ingressi  inEcclesiam. 
Sumitur  enim  fere  dictio  Graeca  in  malam 
partem,  ejusque  vim  diligenter  explicat 
Chrysostomus.  Estque  idem  judicium  de 
verbo  TCJCpsiarjAfrov,,  subintroierunt,  quod 
est  in  parte  sequenti.  Ejusdem  significa- 
tionis  est  KapeiO&oooaVj  quo  Judas  Apo- 
stoltts  utitur  in  sua  Epistola  de  haereticis 
loquens;  quodque  noster  interpres  itidem 
vertit,  subintroierunt.  Vocat  autem 
Paulus  i^suSaSsA^ouCj  id  est,  falsos  fra- 
tres,  quod  solo  nomine  fratres,  id  est, 
Christiani  essent,  reipsa  vero  hostes  in- 
testini,  rectam  fidem  Ecclesiae  evertere 
molientes.  Horum  antesignanum  id  tem- 
poris  fuisse  Cerinthum  haeresiarcham, 
autor  est  Epiphanius  haeresi  28. 

Qui  subintroierunt  explorare  liber- 
tatem  nostram,  quam  habemus  in  Chri- 
sto  Jesu.  Libertas ,  quam  habemus  in 
Christo,  ea  est,  qna  liberi  ab  cbservatione 
legis  Mosaicae,  ex  Christi  gratia  justi- 
tiam  et  peccatorum  remissionem  accipi- 
raus.  Tametsi  sciendum  est,  Apostolum 
nondum  hic  urgere  negotium  justificatio- 

nis,  sed  eam  dumtaxat  partem  libertatis 
nominare,  qua  fideles  a  jugo  legis  cere- 
monialis  erant  liberi. 

Ut  nos  in  servitutem  redigerent.  Qui, 
inquit,  falsi  fratres  subintroierunt ,  id 
est,  irrepserunt  iu  Ecclesiam,  ad  explo- 
randam  Ubertatem  nostrarn,  quam  ha- 
bemus  in  Christo,  hoc  est,  in  Christianis- 
mo,  vel  in  Christo,  id  est,  per  Christum 
ejusque  meritum;  ut  ea  libertate  explo- 
rata  et  cognita,  nobis  eam  extorquerent, 
aut  nos  accusarent,  nosque  una  secum 
servituti  legis  subiicerent.  Id  enim  ex- 
ploratomm  est,  ad  hoc  cognoscore  velle, 
ut  accuses,  auferas  aut  expugnes. 

Potest  etiam  sententia,  magis  speciali- 
ter,  ad  hunc  modum  de  falsis  fratribus 
exponi.  Qui  subintroierunt  atque  inges- 
serunt  se  in  conventum  Jerosolymitanum 
exploraturi  utrum  nos,  etiam  apud  Apo- 
stolos,  legis  ceremonias  non  observare- 
mus ,  ac  ne  apud  eos  quidem  Titum  cir- 
cumcidi  pateremur  (hanc  enim  suam  et 
eorum,  qui  secum  erant,  libertatem  ap- 
pellat),  ut  si  forte  comperissent,  nos  metu 
Apostolorum  circumcidisse  Titum ,  eo 
exemplo  et  praescriptione  traderent  nos 
in  servitutem  legis;  aut  si  id  uon  fecis- 
semus,  accusarent  nos  apud  Apostolos,  et 
eorum  autoritate  tentarent  cogere  nos  ad 
legem  servandam.  Sensus  hic  maxime 
congruit  institutae  narrationi  de  iis,  quae 
Jerosolymis  acta  fuerunt. 

5.  (juibus  neque  ad  horam  cessimus 
subjectione ,  ut  veritas  Evangelii  per- 
maneai  apud  vos.  Hujus  partis  lectio 
primum  examinanda  est,  tum  videndum, 
quomodo  cum  praecedentibus  cohaereat, 
postremo  sensus  totius  sententiae  inqui- 
rendus.  Itaque  notandum,  usque  ad  Hie- 
ronymi  tempora  codices  Latinos  sine 
negatione  partem  hanc  legisse,  quibus 
ad  horam  cessimus  etc.  Liquet  hoc  ipsius 
Hieronymi  testimonio  ccmmentantis  in 
hunc  locum;  atque  ita  legerunt  Tertull. 
lib.  5.  contra  Marcionem  cap.  3.  et  Am- 
brosianus  eundem  hunc  locum  explanans ; 
quibus  adde  Irenaeum  Graecurn  lib.  3. 
contra  haereses  cap.  13. 


Verum  nostrorum  codicum  lectio  Grae- 
cis  tam  codicibus  quam  commentariis, 
.etiamantiquissimisplane  consonat;  etiamsi 
praedicti  autores  Latini  contendant,  Graeca 
vitiata  esse.  Probat  eandem  lectionem 
Hieronymus;  nec  secus  legit  Augustinus 
ac  caeteri  Latinorum  Hieronymo  poste- 
riores.  Denique  ea  sola  reperitur  hodie, 
non  modo  in  Graecis  et  Latmis  codicibus, 
verum  etiam  in  versione  Syriaca. 

Jam  et  illud  monendum ,  particulam 
relativam,  quibus,  apud  autores  Tertul- 
lianum  et  Ambrosianum  non  haberi ; 
quibus  et  Latina  quaedam  MSS.  suffra- 
gantur.  Sed  quoniam  apud  caeteros  omnes 
aut  pene  omnes  interpretes,  idque  juxta 
fidem  Graecorum  omnium  exemplarium 
legitur,  accedentibus  etiam  praestantissi- 
mis  Latinis;  non  dubitamus  quin  ab  Apo- 
stolo  scripta  fuerit;  licet  forte  quoad  sen- 
sum  redundet,  de  quo  statim  videbitur. 

Tertia  varietas  est  in  vocabulo ,  sub- 
jectione ;  pro  quo  non  pauci  legunt  dati- 
vum,  subjectioni,  siquidem  ex  Graeco 
potest  utrumque  verti ;  sed  commodius  in 
auferendi  casu,  quem  Roinana  habet  edi- 
tio,  quemque  Graecorum  commentarii 
postulant. 

Hae  porro  tam  variae  praesentis  loci 
lectiones  multos  ac  diversos  sensus  pe- 
pererunt.  Qui  negationem  tollunt,  sensum 
Apostoli  faciunt  adversativum  ei,  quod 
dixerat,  Titum  non  fuisse  compulsum  cir- 
cumcidi,  tanquam  e  contrario  subjungat, 
sed  propter  subingressos  falsos  fratres, 
qui  etc.  ad  horam  cessimus  subjectione. 
Id  est,  metu  seditionis,  quam  parati  erant 
adversum  nos  commovere  falsi  fratres, 
nostrae  libertatis  exploratores ;  ad  horam, 
id  est,  pro  tempore,  subjecimus  nos  legi, 
sivepermittendo  tandem,  ut  Titus  circum- 
cideretur  (quem  sensum  a  nonnullis  tradi 
refert  Hieronymus),  sive  alias,  ad  vitan- 
dam  Judaeorum  offensionem ,  circumci- 
dendo  Timotheum  Act.  16.,  et  tondendo 
mihi  in  Cenchreis  caput,  ex  voto,  Act. 
18.,  et  ex  Jacobi  consilio  secundum  legem 
me  purificando  Act.  21.  Sic  enim  intelli- 
gunt  et  explicant  hunc  locum  Tertull.  et 
Arabrosiaster.     Quin  et  S.  Thom.  hunc 

«ensum  ita  refert,  ut  videatur  non  abji- 
cere. 

Verum  sane  recipi  non  possunt  hae  ex- 
positiones.  Nam  prior  illa  de  Tito  cir- 
cumciso  manifeste  pugrnat  cum  verbis 
Apostoli,  qui  jam  ab^olute  negaverat 
Titum  compelli  potuisse,  ut  circumcide- 
retur.  Utraque  vero  totam  intentionem 
Apostoli  evertit,  qui  id  enixissime  agit 
bac  episfola,  ne  qua  ocoasione  gentibus 
imponatur  servitus  legis.  Si  enim  ipse 
contrarium  aliquando  fecit,  ne  Judaeos 
offenderet ;  jam  praevaricatus  est.  Et  qua 
fronte  Petrum  reprehendit,  quem  constat 
ideo  solum,  ne  fratres  a  Jacobo  venientes 
ofTenderet,  a  victu  gentilium  ad  horam 
abstinuisse?  Timotheum  vero  propterea 
sine  scandalo  gentilium,  et  proinde  sine 
justareprehensione,  circumcidit;  quoniam 
is  ex  matre  Judaea  erat.  Itaque  ea  res 
nihil  pertinebat  ad  gentiles.  Ipse  vero 
Paulus,  cum  Judaeus  esset,  potuit  illo 
adhuc  tempore,  quo  lex  noudum  mortifera 
erat,  ea  quae  legis  sunt  observare;  dum- 
modo  gentes  exemplo  suo  non  cogeret 
judaizare;  quod  in  Petro  reprehendit. 
Adde,  quod  Apostolus  hic  dicere  non 
vult,  quid  alias  aliquando  fecerit,  sed 
quid  tunc,  quando  Jerosolymis  apud 
Apostolos  eiat ,  compulsus  sit  aut  non 
compulsus  facere. 

Porro  Hieronyinus  affirmativam  lectio- 
nem,  quamvis  eam  non  probet,  existimat 
ita  commodeaccipiposse,  Paulum  ad  tem- 
pus  cessisse  falsis  fratribus.  id  est,  acquie- 
vis.se  eis  provocantibus  ad  Apostolos. 
Asceudit  enim  cum  eis  Jerosolymam,  et 
huic  quidem  sensui  bene  congruit  ratio 
subjuncta,  ut  veritas  etc.  Haec  enim 
causa  fuit  Paulo  Jei  osolymam  ascendendi. 
Convenit  etiam ,  quod  ulterius  sequitur, 
ab  iis  autem ,  ^ui  videbantur  ek'.  Sed 
cum  Aportvlus  Jerosolymam  ascenderit 
secundum  revelationem ,  ut  dictum  est 
superius;  cumque  ex  decreto  fratrum  ac 
libenter  illud  fecerit;  utique  non  apparet, 
hoc  esse,  in  quo  ad  horam  falsis  fratribus 
cesserit  subjectione.  Rectius  fortasse  re- 
ferri  posset  ea  cessio  ad  decretum  Apo- 
stolorum,  quo  placuit  gentibus  injungi,  ut 


abstinerent  a  suffocato  et  sanguine.  Id 
enim  factum  propter  Judaeos,  ne  a  gen- 
tilium  conversatione,  cum  quibus  in  unam 
congregabantur  Ecclesiam ,  nimium  ab- 
horrerent. 

Verumtamen  magis  placet  lectio  nega- 
tiva;  cujus  primum  facillima  est  exposi- 
tio ,  si  cum  Hieronymo  conjunctionem 
sed  vel  autem  fingamus  esse  superva- 
cuam,  et  illud,  propter  subintroductos 
faJsos  fratres9qui  etc.  continua  oratione 
jungamus  cum  eo,  quod  praecedit,  quem 
sensum  superins  indicavimus.  Graeci  vero 
particulam  autem ,  adeo  non  negligunt 
hoc  loco,  ut  putent,  eam  habere  vim  am- 
plificandi,  quasi  dicat  Paulus :  At  neque 
Titus,  quum  mecum  inter  Apostolos 
versaretur ,  compulsus  est  circumcidi, 
ne  quidem  propter  subintroductos  fal- 
sos  fratres :  id  est,  nec  ad  horum  quidem 
importunam  iustantiam.  His  enim  nec  ad 
horam  cessimus.  Probari  posset  haec  in- 
terpretatio,  si  negatio  fuisset  repetita  se- 
cundo  loco:  sine  qua  textus  sensum  hujus- 
modi  vix  admittit. 

Quapropter  illorum  sententiae  potius 
accedimus,  qui  putant  eclipticam  esse 
orationem  ea  parte :  sed  propter  etc  ,  ac 
supplemento  quodam  indigere.  Sensit  hoc 
Augustinus,  qui  ita  supplet:  Propter 
subintroductos  autem  falsos  fratres  non 
est  compulsus  Titus  circumcidi ;  id  est, 
non  potuit  extorqueri  ut  circumcideretur: 
ne  ex  circumcisione  hominis  gentilis,  meo 
consensu  ac  velut  autoritate  facta  ,  argu- 
mentum  struerent  adversarii  pro  sua  doc- 
trina  quadicebant:  Kisi  circumcidamini, 
non  potestis  salvari. 

Potest  et  aliter  absoluta  reddi  oratio, 
ut  sensus  totius  loci  sit:  Sed  neque  Titus 
comes  meus,  cum  gentilis  et  incircumci- 
sus  esset,  ac  mecum  inter  Apostolos  ver- 
saretur,  compulsus  aut  jussus  est  circum- 
cHi;  propter  subintroductos  autem  fal- 
sos  fratres,  qui  subintroierunt  etc.  vehe- 
menter  urgebarnur.  Id  est ,  quanquam 
propter  illos  urgeremur,  ut  Titum  pate- 
remur  circumcidi,  quibus  tamen  tautopere 
instautibus  nec  ad  tempus  quidem  cessi- 
mus:    subjiciendo   nos   eorum   voluntati; 

aut  tradento  nos  in  subjectionem  et  ser- 
vitutem  legis :  idque  ut  veritas  ac  sinceri- 
tas  Evangelii,  quae  docet,  legem  abroga- 
tam  esse  per  Christum,  nosque  per  gra- 
tiam  et  non  per  legem  salvari,  apud  vos 
Galatas  ac  caeteros  gentiles  permaneat, 
apud  quos  utique  non  permaneret,  si 
meo  exemplo  fidelibus  autor  essem  judai- 
zandi.  Si  illud,  quod  Graece  legitur  hoc 
loco  01  <z,  positum  esset  pro  iis,  seu  ipsis: 
tum  nullo  supplemento  foret  opus,  sed 
oratio  inchoata  v.  4.  finiretur  extremo 
v.  5. 

Caeterum  facit  hic  locus  contra  eos, 
qui  censent,  Ecclesiam  consulto  facturam, 
si  concordiae  cum  adversariis  suis  ineun- 
dae  causa  pusillum  aliquid  ad  religionem 
spectans,  quod  offendere  videtur,  eis 
concedat,  ut  v.  g.  Qui  putant  usum  ca- 
licis  restituendum  laicis :  ut  ad  Ecclesiam 
hoc  pacto  reducantur  schismatici.  Non 
intelligentes ,  si  id  concedatur:  illos  con- 
tinuo  et  plura  postulaturos  et  Ecclesiam 
calumniaturos,  quaetandem  agnoscat,  an- 
tehac  se  errasse  atque  a  Christi  instituto 
deviasse.  Verum  Ecclesia  catholica  didi- 
cit ,  exemplo  Pauli  Apostoli ,  nec  ad  ho- 
ram  cedere  insidiosis  ejusmodi  postulatis : 
ut  permaneat  apud  ipsam  cunctosque 
fideles  doctrinae  catholicae  veritas. 

6.  Ab  iis  autem,  qui  videbantur  esse 
aliquid.  Ambros. ,  qui  existimantur  ali- 
quid  esse.  Est  enim  in  Graeco  participium 
praesentis  temporis ,  quod  tamen  recte 
vertitur  etiam  per  veibum  praeteriti  im- 
perfecti ,  sicut  et  ab  Erasmo  factum  est. 
Porro  suspensa  est  oratio  per  sequentem 
parenthesim:  qua  finita,  complet  senten- 
tiam  potius  quam  orationem.  Hanc  enim 
incompletam  relinquens,  mox  mutata  ser- 
monis  forma  revertitur  ad  id ,  quod  in- 
stituerat.  Facile  autem  absolvitur  haec 
pars  ex  illa  subjuncta,  verbo  activo  in 
passivum  mutato:  ut  sensus  sit:  Ab  iis, 
qui  magno  erant  in  pretio,  ac  priini  no- 
minis  apud  Judaeos  fideles:  nihil  mihi 
collatum  est.  Id  est,  facta  Evangelii  cum 
eis  communicatione,  nihil  ab  iis  mihi  ac- 
cessit.  Redit  autem  post  interpositam  de 
Tito  narrationem  ad  ea,  quae  de  colla- 


tione  cum  Apostolis  facta  dicere  coepe- 
rat:  tacitam  removens  objectionem,  qua 
cavillari  posset  aliquis,  ipsum  ex  colla- 
tione  in  Evangelii  doctrina  adjutum  fuisse. 
Sequitur  parenthesis : 

Quales  aliquando  fuerint,  nihil  mea 
interest.  Hoc  dicere  videtur,  quia  Paulo, 
inter  alia  objiciebatur ,  quod  aliquando 
persecutus  fuisset  Ecclesiam:  et  hoc  no- 
mine  minus  ei  credendum,  quasi  dicat: 
quales  illi,  qui  nunc  praecipuae  sunt  au- 
toritatis,  aliquando,  id  est,  ante  Aposto- 
latum  vel  ante  acceptum  Spiritum  san- 
ctum  fuerint,  nolo  discutere.  Nam  vitam 
eorum  praeteritam  scrutari  non  est  meum, 
neque  id  ad  rem  facit:  alioqui  posset 
etiam  in  illis  inveniri,  quod  reprehenda- 
tur :  fuerunt  enim  et  illi  aliquando  pec- 
catores. 

Alii  respicere  Apostolum  putant  ad 
humilitatem  conditionis  pristinae ,  tan- 
quam  sensus  sit:  Qui  nunc  sunt  in  pretio, 
fuerunt  aliquando  abjecti,  utpote  homi- 
nes  illiterati ,  idiotae ,  piscatores :  ego 
contra,  doctus  in  lege,  institutus  ad  pedes 
Gamalielis,  clarus  inter  Judaeos,  sed 
haec  non  commemoro :  non  refert  qualis 
quis  fuerit,  sed  qualis  sit.  Prior  sensus 
est  Augustini :  posterior  Ambrosiani,  Tho- 
mae,  Cajetani  et  fere  Latinorum. 

Cbrysostomus  autem  ejusque  sequaces, 
et  cum  iis  Hieronymus ,  sensum  hunc 
faciunt:  Quam  doctiinam  illi  olim  tenue- 
rint,  id  est,  an  legem  servaverint  atque 
exemplo  suo  servandam  docuerint,  an 
non:  nihil  ad  me.  Sed  non  placet  Augu- 
stino  cum  Hieronymo  disputanti  hic  in- 
tellectus,  idque  merito.  Non  enim  existi- 
mandum  est  ullo  modo,  Paulum  in  Petri 
et  aliorum  Apostolorum  doctrina  quicquam 
reprehendisse  aut  in  dubium  vocasse : 
licet  in  aliquo  facto  Petrum  reprehende- 
rit,  de  quo  postea.  Non  enim  aliter  cae- 
teri  Apostoli  inter  Judaeosobservarunt  le- 
galia,  quam  ipse  Paulus,  qui  1  Cor.  9. 
scribit,  se  Judaeis  factum  tanquam  Ju- 
daeum ,  et  iis,  qui  sub  lege  erant,  quasi 
et  ipse  sub  lege  esset,  ut  eos  Christo 
lucrifaceret.  Itaque  dicere  non  debuisset 
de   suis    coapostolis  similiter  agentibus: 

nihil  mea  interest,    sed  purgare  eos  a 
criniine  debuisset. 

Deus  personam  hominis  non  accipit. 
Personam  hominis  accipere  in  Scriptu- 
ris  dicitur,  qui  attendit  in  homine  condi- 
tionera  aliquam,  puta  divitias,  potentiam, 
formam,  autoritatem  aut  simile  quid,  quod 
ad  negotium,  de  quo  agitur,  nihil  attinet ; 
praesertim  si  id  fiat  in  judicio,  tunc  enim 
proprie  dicta  est  personarum  acceptio, 
justitiae  contraria;  de  qua  Graeci  intel- 
ligunt  Apostolum  hic  loqui.  Juxta  quos 
sensus  et  connexio  talis  est,  ipsi,  quam- 
vis  apud  homines  magni ,  rationem  facti 
sui  Deo  judici  reddituri  sunt,  qui  perso- 
nam  hominis  non  respicit,  sed  juste  judi- 
cat  unumquemque  secundum  opera. 

Porro  juxta  Augustinum  et  Thomam, 
atque  alios,  hoc  seusu  pars  ista  cum  prae- 
cedenti  connectitur:  Deus  in  eligendis 
ad  Apostolatum  hominibus  nullam  prioris 
vitae  eorum  rationem  habet ,  nec  consi 
derat,  quales  fuerint;  sed  eligit,  quos 
vult  Marc.  3.,  tam  potens  ex  persecutore, 
quam  ex  piscatore ,  facere  praedicatores 
et  Apostolos.  Hic  sensus  sine  dubio  verior 
est;  tametsi  in  eo  personarum  acceptio 
large,  minusque  proprie  sumatur.  Nam 
alioqui  in  gratuitis  acceptionem  persona- 
rum  locum  non  habere ,  testis  est  ipse 
Augustinus  lib.  2.  contra  2  epistolas  Pe- 
lagian.  cap.  6.  et  7.  Unde  autem  ea  phra- 
sis  originem  habeat,  diximus  in  comment. 
Rom.  2.    Huc  usque  parenthesis  in  textu. 

Mihi  enim ,  qui  videbaniur  esse  ali- 
quid ,  nihil  contulerunt.  Sententiam, 
quam  imperfectam  reliquerat,  repetit  et 
absolvit,  sed,  ut  jam  dixi,  mutata  forma 
orationis.  Particula  enim  repetentis  est: 
Latini  dicere  solent  ergo  vel  inquam, 
ac  si  diceret:  mihi,  inquam,  qui  vide- 
bantur  esee  aliquid  etc.  Ubi  sciendum 
illud  aliquid  in  multis  MSS.  codicibus 
non  haberi;  tantum  enim  legunt,  qui  vi- 
debantur  esse.  Nec  amplius  in  Graeco 
est  quara  6oxoovts<;,  de  quo  vocabulo 
superius  diximus.  Unde  et  Hieronymus 
solummodo  legit,  qui  videbantur ,  ut 
dictio  aliquid  videatur  ex  superiori  parte 
huc  relata.    Hinc  porro  discimus ,  eadem 


esse  Apostolo ,  qui  videntur  et  qui  vi- 
dentur  esse  aliquid ;  ac  rrustra  nonnullos 
in  iis  distinguendis  laborare. 

Sensus  igitur  est :  Mihi  in  illa  commu- 
nicatione ,  quam  de  Evangelio  meo  cum 
praecipuis  Apostolis  habui,  nihil  illi  con- 
tulerunt,  id  est,  nihil  ab  eis  accepi,  nihil 
didici,  nihil  per  eam  collatiouem  mihi 
accessit.  Nam  accessionem  aliquam  ex 
collatione  provenientem  significare  vi- 
detur  praepositio  TZpQQ  a  fronte  addita 
Graeco  verbo,  quod  superius  dixit,  con- 
tuli.  Unde  et  Augustinus  hunc  locum  ita 
legit ,  mihi  enim ,  qui  videntur  aliquid, 
nihil  apposuerunt.  Et  in  hunc  sensum 
Chrysostomus  et  Theophylactus  expo- 
uunt  ac  Latini  fere  omnes. 

Alii  sensum  esse  putant:  illi  suum 
Evangelium  non  vicissim  mecum  com- 
municarunt,  sed  meum  approbarunt  tan- 
tummodo.  Qua  ex  re  liquet,  nihii  mihi, 
quoad  Evangelii  doctrinam ,  ab  illis  ac- 
cessisse;  non  enim  accedere  quicquam 
potuit,  si  ne  quidem  communicandum 
mecum  suum  Evangelium  putarunt.  No- 
bis  prior  sensus  praeferendus  videtur, 
nam  et  Valla  eum  probat,  et  Erasmus 
8equitur  in  paraphrasi ,  cum  in  annotatio- 
nibus  antea  diversum  docuisset,  non  abs- 
que  Vallae  reprehensione.  Et  alioqui  sic 
debuisset  dicere  Apostolus :  non  contule- 
runt  mecum  suum  Evangelium :  nunc 
autem  dicit :  nihil  mihi  contulerunt. 

7.  Sed  econtra,  cum  vidissent,  quod 
creditum  est  mihi  Evangelium  praepu- 
tii,  sicut  Petro  circumcisionis.  Nonnulli, 
quos  Faber  in  commentario  et  Erasmus 
tam  in  annotationibus,  quam  in  paraphrasi 
sequuntur,  illud  sed  econtra  separatum 
a  sequentibus  ita  jungunt  cum  eo ,  quod 
praecessit,  ut  sensus  sit  absolutus  hujus- 
modi :  Qui  videbantur  esse  ahquid,  nihil 
mihi  contulerunt,  sed  e  diverso  a  me 
aliquid  acceperunt,  scilicet  ea,  quae 
mihi,  non  illis,  a  Deo  revelata  sunt.  Ita 
enim  Faber  exponit.  Hujus  expositionis 
etiam  Hieronymus  meminit,  secundo  loco. 
Sed  econtra,  inquit,  a  me  eis  collatum 
est,  dum  fiunt  in  Evangelii  gratia 
flrmiores. 

Imo  non  defuerunt  referente  Theophy- 
lacto,  qui  sic  iuterpretarentur :  non  solum 
illi  nihil  correxerunt  meorum,  sed  vice 
potius  versa  correcti  sunt.  At  merito  sen- 
sum  hunc  explodit  Theophylactus.  Ete- 
nim  si  Petrus  in  Evangelii  doctrina  nihil 
contulit  Paulo;  nec  corrigendo,  nec  ad- 
jungendo  quippiam,  aut  supplendo,  pro- 
pterea  quod  Paulus  Evangelium  suum 
non  ab  hominibus ,  sed  a  Christo  magi- 
stro  didicisset;  pari  ratione  nec  Paulus 
in  eadem  re  quicquam  Petro  caeterisve 
Apostolis  conferre  potuit;  ut  qui  aeque 
Christum  ipsum  magistrum  habuissent,  et 
ad  munus  Apostolicum  perfecte  instituti 
essent  a  Spiritu  sancto. 

Quod  si  Paulo  peculiares  quaedam 
factae  sunt  revelationes ;  haud  dubium, 
quin  etiam  Petrus  divinis  revelationibus 
fuerit  honoratus,  ut  Act.  10.  et  alias, 
non  utique  ad  corrigendum  vel  supplen- 
dnm  Evangelium,  sed  solum  ad  Evange- 
lii  ministerium  cursumque  dirigendum. 
Adde,  quod  secundum  hanc  istorum  di- 
stinctionem  id,  quod  sequitur,  cum  vi- 
dissent  etc,  nulla  conjunctione  cum  prae- 
cedentibus  cohaerebit,  praesertim  in  Grae- 
co ,  ubi  pro  verbis  sunt  participia. 

Multo  igitur  rectius  est ,  ut  cum  Chry- 
sostomo,  Theophylacto  et  Oecumenio, 
nec  non  cum  Hieronymo  juxta  priorem 
ejus  expositionem,  quam  plerique  etiam 
Latini  sequuntur,  hoc,  quod  ait  Aposto- 
lus,  sed  econtra,  per  byperbaton,  mediis 
quibusdam  transmissis ,  referatur  ad  illa 
longe  sequentia,  Jacobus  et  Cephas  et 
Joannes  dextras  dederunt  mihi  societa- 
tis.  Quasi  dicat:  Illi  mihi  nihil  contule- 
runt;  qum  potius  a  falsis  fratribus  accu- 
satos  in  societatem  muneris  Apostolici 
tanquam  aequales  me  et  Barnabam  rece- 
perunt.  Igitur  adversativum  illud,  sed 
econtru,  non  plenam  vim  habet  adver- 
sandi ;  neque  enim  ita  6emper  accipitur 
apud  autores ;  sed  perinde  est,  ac  si  dicas, 
quin  magis ,  sed  potius. 

Porro  rationem  Pauli  in  societatem  re- 
ceptionis  continent  verba  interposita,  cum 
vidissent,  quod  creditum  est  mihi  etc. 
Id  est,  cum  experimento  jam  cognovis- 


I  sent,  mihi  commissum  et  concreditum 
esse  a  Deo  munus  Evangelii  praedicandi 
inter  gentes  incircumcisas ,  quemadmo- 
dum  Petro  concreditum  erat  apud  cir- 
cumcisos ,  id  est ,  Judaeos.  Non  sentit 
Apostolus,  Petrum  solius  circumcisionis 
Apostolum  fuisse,  ac  multo  minus  circum- 
cisionis  pastorem  atque  episcopum ;  cum 
ex  Actis  et  aliunde  planiesime  constet, 
Petrum  etiam  gentibus  Evangelium  prae- 
dicasse;  quomodo  vicissim  Paulus  non 
solum  gentibus,  sed  et  Judaeis  praedi- 
cavit ;  ut  ex  iisdem  Actis  et  epistolis  ejus 
perspicuum  est.  Sed  significat ,  Dei  mit- 
tentis  voluntatem  fuisse,  ut  praecipue 
gentibus  ipse,  Petrus  autem  Judaeis 
Evangelium  praedicaret.  Sic  Hieronymus 
et  alii  verba  Apostoli  explicant. 

Verum  hoc  rursus  intellige  pro  eo  tem- 
pore,  quod  hanc  epistolam,  vel  potius, 
quod  hanc ,  de  qua  nunc  agitur ,  commu- 
nicationem,  antecessit.  Nam  postquam 
Romam  venit  Petrus,  longe  lateque  etiam 
in  gentes  Evar.gelium,  per  se  et  per  alios, 
disseminavit;  ut  cumulate  impleret  illud, 
quod  coelesti  visione  ter  admonitus  au- 
dierat:  Occide  et  manduca.  Act.  10.  Cre- 
ditum  est  autem  Paulo  Evangelium  prae- 
putii  statim  a  conversione  sua,  quando 
Evangeliuma  Domino  accepit;  nectamen 
exclusos  ab  ejus  Evangelio  fuisse  Ju- 
daeos ,  testatur  ipse  Dominus ,  sic  ad 
Ananiam  de  Paulo  loquens:  Vas  electio- 
nis  est  mihi  iste,  ut  portet  nomen  meum 
coram  gentibus,  et  regibus ,  et  filiis 
Israel.  Act.  9. 

Obiter  notanda  latens  significatio  fide- 
lis  ministerii,  in  verbo:  creditum  estmihi; 
pro  quo  Graece  7tS7CtOT£i)jJiai  creditus 
sum ,  videlicet  a  Deo.  Ubi  et  tanta  laus 
Petri  continetur,  cui  tamquam  fideli  mi- 
nistro  creditum  fuerit  Evangelium  circum- 
cisionis.  Porro  sententiam  confirmat  sub- 
sequente  parenthesi : 

8.  Qui  enim  operatus  est  Petro  in 
apostoJatum  circumcisionis ,  operatus 
est  et  mihi  inter  gentes.  Graece,  ad 
gentes ,  vel  erga  gentes.  Verbum  Grae- 
cum ,  quod  interpres  vertit  operatus  est, 
efficacem  in  aliquo  operationem  significat. 

Itaque  non  est  sensus .  quem  nonnulli 
tradunt :  qui  Petrum  fecit  Apostolum  Ju- 
daeorum,  idem  me  fecit  Apostolum  gen- 
tium  ;  sed  explicanda  est  hoc  modo  sen- 
tentia :  Mihi  praecipue  creditum  fuisse 
a  Deo  Evangelium  praeputii,  sicut 
Petro  circumcisionis ,  ex  eo  manifeste 
cognoscebaut ,  quia  Deus ,  qui  efficax 
fuit  in  Petro  ad  apostolatum  circum- 
cisionis ,  id  est,  qui  gratiae  suae  prae- 
sidio  ita  adfuit  Petro,  ut  praedicationem 
ejus  apud  Judaeos  efficacem  redderet, 
multos  ex  illis  ad  Christi  fidem  per  ejus 
miuisterium  convertendo  ;  idem  ille  in  me 
efficax  fuit  erga  gentes ;  id  est ,  praedi- 
catiouem  meam  in  gentibus  similiter  effica- 
cem  reddidit,  quam  plurimos  ex  illis  per 
meum  ministerium  ad  fidem  vocando ;  cum 
alioqui  apud  Judaeos  fere  inanis  esset 
mea  praedicatio.  Efficaciam  hanc  pradi- 
cationis  tria  potissimum  declai  abant :  mi- 
racula  praedicantium,  eharisrnata  Spiritus 
S.  diffusa  in  credeutes ,  et  credentium 
multitudo.  Est  igitur  argumentum  ab 
effectu  seu  fructu  ministerii ;  quem  prae- 
cipuum  Petrus ,  operaute  Deo,  fecit  apnd 
Judaeos ,  Paulus  inter  gentes. 

9.  Et  cum  cognovissent  gratiam,  quae 
data  est  mihi.  Repetitio  est  ejus,  quod 
parenthesim  antecessit ;  tanquam  dicat : 
Cum,  inquam,  ipsa  jam  rei  experientia 
cognovissent  gratiam ,  quae  mihi  data 
erat ,  nimirum  Evangelii  in  gentibus  prae- 
dicandi.  Gratiam  igitur  ipsum  apostola- 
tum  praeputii,  sibi  a  Domino  concredi- 
tum ,  vocat ;  quemadmodum  et  alibi.  Sic 
enim  ait  Rora.  15.  Propter  gratiam, 
quae  data  est  mihi  a  Deo,  ut  sim  mini- 
ster  Jesu  Christi  in  gentibus. 

Jacobus  et  Cephas  et  Joannes ,  qui 
videbantur  columnae  esse,  dextras  de- 
derunt  mihi  et  Bamabae  societatis. 
Coustruimus  haec  tria  nomina  cum  verbo 
subsequenti,  dextras  dederunt.  Nam 
illud  praecedens  ,  cognovissent ,  copula- 
tur  cum  superiori  verbo  vidissent ;  utrum- 
que  vero  refertur  ad  suppositum  remotius, 
qui  vidtbantur  esse  aliquid ,  ut  ordo  et 
sensus  sit  hujusmodi:  Sed  econtra,  cum 
illi,  qui  videbantur,  atque  in  pretio  erant, 


vidissent  et  cognovissent,  apostolicam  fun- 
ctionem  mihi  delegalam  ad  gentes ;  tunc 
illorum  praecipui  Jacobus,  Cephas  et 
Joannes,  utpote,  qui  non  quomodocum- 
que  erant  in  existimatione ,  sed  reputa- 
bautur  ut  columnae,  quibus  aedificium 
Ecclesiae  sustentaretur ;  mihi  etBarnabae 
collegae  meo  dextras  societatis  dederunt; 
id  est ,  in  apostolatu  socios ,  atque  in 
Evangelii  doctrina  bene  secum  consen- 
tientes  agnoverunt,  et  ut  tales  recepe- 
runt.  Nam  jungere  dextras ,  societatis  et 
concordiae  symbolum  erat.  Significat  ergo 
Paulus ,  se  et  Barnabam  susceptos  ab 
illis  summis  Apostolis,  non  ut  discipulos, 
quales  agnoscebantur  Titus  et  caeteri, 
qui  cum  ipsis  ascenderant;  sed  ut  coapo- 
stolos  et  in  Evangelii  ministerio   pares. 

Porro  Jacobum  primo  loco  nominat 
ad  honorem  Domini,  cujus  erat  frater;  et 
quia  Jerosolymorum  episcopus  erat ,  ubi 
haec  gerebantur ;  idemque  maximi  nomi- 
nis  apud  Judaeos  ob  sanctitatis  opinio- 
nem ,  ut  liquet  ex  Josepho  et  Hegesippo. 
Nam  quod  Augustinus  scritit,  tres  istos 
a  Paulo  nominatos  Dominicae  transfigu- 
rationi  interfuisse,  videlicet  Jacobum  in- 
telligens  fratrem  Joannis;  quod  et  legitur 
in  homilia  quadam  sabbati  post  Dom.  1. 
quadrag.  inter  eas,  quae  Eusebii  Emiseni 
falso  feruntur;  lapsus  memoriae  est  ma- 
nifestus.  Constat  enim,  Jacobum  Joannis 
fratrem  multo  ante  concilium  Jerosolymi- 
tanum  Herodis  gladio  occubuisse.  Nec 
utique  de  alio  Jacobo  Paulus  loquitur, 
quam  cujus  superiori  capite  meminit ,  et 
qui  in  Concilio  Jerosolymis  habito  sen- 
tentiam  dixit. 

Quem  vero  Cepham  hic  nomi.uet ,  non- 
nulli  revocarunt  in  dubium ,  propter  illud 
maxime,  quod  statim  subjungit  de  Cepha 
a  se  reprehenso;  quoj  de  Petro  Apcsto- 
lorum  principe  intelligi,  putaverunt  iu- 
dignum.  Itaque  Cepham  hunc  a  Paulo 
reprehensum  dicunt  non  Apostolum  ,  sei 
ex  LXX.  Christi  discipulis  unum  faisse, 
ejusdem  nominis  cum  Petro  Apostolo. 
Refert  hoc  Ensebius  lib.  1.  hist.  eccles. 
cap.  12.  ex  Clementis  Alex.  lib.  5.  hypo- 
typ.  ac  rursum   ex  Eusebio  refert  Oecu- 

menius  in  commenfcario ;  eamque  senten- 
tiam  Hector  Pintus  in  Dan.  1.  quibusdam 
argnmentis  veram  esse  contendit.  Ac 
sane  qui  LXX.  discipulorum  catalogum 
texuerunt,  Cepham  quendam  inter  eos 
numerarunt. 

Sed  opinionem  hanc,  tacito  autorum 
nomine,  velut  commentitiam  merito  reji- 
cit  Hieronymus ;  negans  cujusquam  alte- 
rius  Cephae  nomen  sibi  cognitum  esse, 
praeterquam  ejus ,  qui  et  in  Evangelio, 
et  in  epistolis  Pauli ,  modo  Cephas,  modo 
Petrus  scribitur,  una  prorsus  eademque 
significatione.  Quam  enim,  inquit,  nos 
Latine  et  Graece  petram  vocamus,  hanc 
Hebraei  et  Syri ,  propter  linguae  inter  se 
viciniam,  Cephamnuncupant.  Adde,  quod 
totum  argumentum  epistolae ,  ut  idem  ait 
Hieronymus,  huic  opinioni  repugnat.  Ne- 
que  enim  tam  obscurus  discipulus  cum 
Jacobo  et  Joanne  praecipuis  Apostolis, 
tanquam  ecclesiae  columna,  comparari 
potuit;  neque  Paulus  hoc  agit,  ut  in  so- 
cietatem  apostolatus  ab  aliquo  discipulo- 
rum,  qui  non  erant  Apostoli,  receptus 
videatur:  sed  ab  ipsis  Apostolis,  iisque 
primariis.  Eandem  opinionem  ex  contextu 
Scripturae  refellit  S.  Gregorius  hom.  18. 
in  Ezech. 

Non  igitur  alius  hic  Cephas  a  Paulo 
scribitur,  quam  ille  toties  ab  eodem  no- 
minatus  1  Cor.  scilicet  cap.  1.3.  9.  et  15. 
Argumenta  vero,  quae  in  diversum  ad- 
feruntur ,  exigui  ponderis  sunt :  et  ad  ea 
satis  ab  Hieronymo  responsum  est.  Sed 
nec  catalogum  LXX.  discipulorum ,  qui, 
nominibus  temere  atque  ridicule  ex  Scri- 
ptura  novi  testamenti  collectis ,  fertur 
apud  nonnullos  autores,  agnoscit  Ecclesia. 
Et  quid  de  eo  sentiendum  sit,  evidenti- 
bus  argumentis  ostendi  in  com.  cap.  ult. 
epist.  ad  Rom.  Magis  certe  credendum 
Eusebio  antiquitatis  ecclesiasticae  scien- 
tissimo ;  qui  loco  superius  allegato  palam 
testatur,  nullum  LXX.  discipulorum  ca- 
talogum  uspiam  exstare. 

Ut  nos  in  gentes,  ipsi  autem  in  cir- 
cumcissionem.  Inabsolutus  est  sermo ,  et 
supplendus  hoc  aut  simili  modo :  Datis 
dextris    societatem     apostolatus    inierunt 


nobiscum:  sic  nimirum,  ut  nos  illo  mu- 
nere  fungeremur  erga  gentes ,  ipsi  vero 
apud  Judaeos ,  quod  rursus  intellige  pas- 
sim  ac  praecipue  ;  idquead  tempus,  donec 
res  aliud  postularet,  quemadmodum  id 
explicatum  est  supra. 

10.  Tantum  ut  pauperum  memores 
essemus.  Tantum  non  est  connectendum 
cum  eo,  quod  praecessit,  quasi  dicat, 
ipsi  autem  in  circumcisionem  tantum. 
Certum  est  enim ,  nec  Paulum  ab  Evan- 
gelio  Judaeis  praedicando ,  nec  Petrum 
caeterosque  Apostolos  a  gentibus  ullo 
pacto  prohiberi  aut  excludi  potuisse;  sed 
ad  sequentia  pertinet.  Tantum,  inquit, 
hoc  admonentes ,  ut  dum  Evangelium 
apud  gentes  praedicamus,  pauperum,  qui 
in  Judaea  erant,  memores  essemus,  com- 
mondando  eos  gentibus  ad  fidem  conversis. 

Quod  etiam  solicitus  fui  hoc  ipsum 
facere.  Verbum  Graecum  Io7to68aaa  non 
tam  solicitudinem,  quam  diligentiam  signi- 
ficat,  id  est,  eam  rem  mihi  commendatam 
qua  potui  diligentia  praestiti.  Ubi  Paulus 
obiter  suam  in  patiperes,  etiam  Judaeos, 
charitatem  insinuat,  cum  a  Judaeis  tam 
gravem  pateretur  contradictioncnx.  Cur 
autem  non  dicit,  soliciti  fuimus,  ut  Bar- 
nabam  etiam  comprehendat?  Non  aliam 
arbitror  causam ,  quam  quia  non  multo 
post,  ut  Act.  15.  legitur,  Bamabas  ab 
eo  discessit,  ut  proinde  Paulus  de  ejus 
facto  testari  non  potuerit.  Porro  istorum 
pauperum  et  in  epistola  ad  Rom.  et  utra- 
que  ad  Cor.  mentio  est;  in  quibus  Epi- 
stolis  cum  id  adhuc  agatur,  quod  hic 
Apostolus  se  diligenter  egisse  memorat; 
recte  colligitur  hanc  epistolam  tribus  illis 
esse  temporis  ordine  posteriorem ,  sicut 
in  argumento  epist.  admonuimus. 

Quod  ad  causam  attinet  paupertatis 
eorum,  de  quibus  hic  agitur,  non  ea 
praecipue  fuit,  quae  refertur  Act.  11., 
scilicet  fames  ab  Agabo  praedicta.  Pro- 
pter  hanc  enim  non  a  gentibus,  sed  a 
Judaeis  extra  Judaeam  habitantibus,  et 
quidem  longe  ante  tempus  Jerosolymi- 
tani  concilii,  collatio  eleemosynaria  per 
ministerium  Barnabae  ot  Sauli  facta  est 
et  perfecta ;   quemadmodum  ex  fine  cap. 

11.  et  12.  Act.  perspicuum  est.  Sed  una 
generalis  erat  causa,  quam  referunt  Hie- 
ronymus  et  Augustinus,  quod  fidelium 
Judaeorum  multitudo ,  quae  Jerosolymis 
erat,  venditis  posstssionibus  ac  pretio  ad 
pedes  Apostolorum  posito,  sicut  in  Actis 
Lucas  memorat,  paulatim  ac  tempore 
proccdente  egere  coepit;  ut  necesse  ha- 
buerit,  aliorum  fidelium,  qui  in  aliis  mundi 
partibus  habitantes  sua  non  reliquerant, 
eleemosynis  sustentari. 

Causam  alteram  adferunt  Graeci  inter- 
pretes,  quod  facultatibus  suis  spoliati 
essent  propter  fidem  Christi.  Hoc  enim 
significat  ipse  Apostolus  1  Thess.  2.  Vos, 
inquit,  imitatores  facti  estis,  fratres, 
Ecclesiarum  Dei,  quae  sunt  in  Judaea ; 
quia  eadem  passi  estis  et  vos  a  contri- 
bulibus  vestris ,  sicut  et  ipsi  a  Judaeis 
etc.  Expressius  vero  id  affirmat  ad  Heb. 
10.  dicens :  Et  rapinam  bonorum  ve- 
strorum  cum  gaudio  suscepistis. 

11.  Cum  autem  venisset  Cephas  An- 
tiochiam ,  in  faciem  ei  restiti,  quia 
reprehensibilis  erat.  Pro  Cepha,  Petrus 
legitur  in  Graeco ,  nec  non  apud  Hiero- 
nymum  et  Ambrosianum.  Quod  autem 
dixit  i.nterpres  in  faciem,  Graece  est 
secundum  faciem.  De  cujus  intellectu 
mox  agemus.  Quando  contigerint  ea,  quae 
nunc  a  Paulo  referuntur,  non  omnino 
certum  est;  neque  enim  Lucas  in  Actis 
horum  memiuit.  Augustinus  epistola  19., 
quao  est  ad  Hieron.,  putat,  haec  gesta 
esse  ante  conventum  Jerosolymitanum. 
At  probabilius  alii  postea  contigisse  exi- 
stimant:  id  enim  postulare  videtur  ordo 
narrationis  Paulinae.  Patet,  etiam  ex 
Act.  15.,  Paulum  absoluto  concilio  statim 
Antiochiam  esse  reversum,  nec  admodum 
diu  ibi  moratum.  Quare  verisimile  est, 
per  id  tempus  illuc  advenisse  Petrum,  et 
caetera,  quae  hic  narrantur,  acta  fuisse. 
Nisiquis  putet,  ista  eo  tempore  contigisse, 
quando  iterum  Paulus  aliquandiu  haesit 
Antiochiae ,  Act.  18. 

Subjicit  autem  Apo6tolus  hanc  narra- 
ticnem  dc  Petro  a  se  reprehenso ,  non  ut 
Petri  autoritatem  minuat,  aut  se  illi  prae- 
ferat,  uti  calumniatus  est  olim  Porphyrius, 

fiuil.  Bstii  Comm.  Tom.  II. 


qui  factum  Pauli  odiose  exagitavit;  sed 
eadem  ratione  ac  necessitate,  qua  narra- 
vit  superiora;  nimirum  ut  ostendat,  a  se 
non  aliud  Evangelium  praedicari ,  quam 
a  Petro,  caeterisque  Apostolis;  atque 
ipsius  etiam  Petri  exemplo  et  consensu 
constare,  gentes  observatioue  iegis  one- 
randa&non  e.ase,  quando  et  Petrus  ipse 
apud  ^ptiles  gentiliter  vixerit  ct  a  se  re- 
prehensus,  quod  exemplo  suo  gentes  ad 
judaizandum  cogeret,  patienter  acquie- 
verit.  Quae  res  certo  arguebat,  Pauli 
doctrinam ,  qua  gentes  eximebat  jugo 
legis ,  a  Petro  minime  fuisse  improbatam. 

Caeterum  de  intelligentia  hujus  loci 
magna  fuit  coneertatio  inter  egregios  Ec- 
clesiae  doctores  Hieronymum  et  Augu- 
stinum.  Docet  enim  Hieronymus,  hanc 
reprehcnsionem,  qua  Paulus  Petrum  a  se 
reprehensum  scribit,  simulatam,  et,  ut 
loquitur,  dispensatoriam  fuisse.  Neque 
enim  Petrum  eo  facto,  quod  hic  narratur, 
quicquam  commisisse,  quod  merito  re- 
prehendi  potuerit,  ut  proinde  repreheusio 
illa  non  serio  neque  ex  animo ,  sed  ex 
composito  facta  debeat  intelligi;  quo  per 
eam  Judaei,  quos  Petri  maxime  movebat 
autoritas,  videntes  suum  Apostolum  Paulo 
reprehendenti  cedere,  sanarentur  ab  er- 
rore,  quo  adhuc  tenebantur  putantes, 
legem  esse  necessariam  ad  salutem. 

Augustinus  vero,  qui  ccmmentarium 
hunc  Hieronymi  legerat,  hujusmodi  inter- 
pretationem  rejicit  acrefellit,  confirmans, 
veram  hanc  Petri  fuisse  reprehensionem, 
ut  qui  vere  fuerit  reprehensibilis,  propte- 
rea  quod  ad  veritatem  Evangelii  non 
recte  ambularet,  dum  simulatione  sua, 
qua  se  a  geniili  convictu  subtrahens  le- 
galia  servabat,  etiam  gentes  judaizare 
cogeret,  quemadmodum  diserte  scriptum 
est  a  Paulo.  Cujus  verba,  si  ad  excusan- 
dum  Petrum  sic  exponantur,  ut  nec  vcre 
fuerit  reprehensibilis  Petrus,  nec  veraci- 
ter  de  eo  dictum  sit,  quod  non  recte  am- 
bulaverit  ad  veritatem  Evangelii,  sed 
ideo ,  quia  tauqnam  non  recte  ambularet, 
fuerit  externa  durataxat  specie  reprehen- 
sus  a  Paulo  ;  metuendum  esse  ,  ne  men- 
daciis    iu    Scriptura   detur   locus.     Hanc 

istorum  doctornm  dissensionem  ac  dispu- 
tationem  videre  est  in  eorum  Epistolis 
mutuo  transmissis,  apud  Hieron.  quidem 
epist.  86.  et  sequentibus  usque  ad  97. 
Apud  August.  vero  in  epist.  8.  et  sequen- 
tibus  usque  ad  19.  Hieronymus  autores 
suae  senlentiae  profert  Graecos  Pauli  in- 
terpretes,  Origenem,  Didymum,  Apolli- 
narem ,  Eusebium  Emesenum  et  Tbeodo- 
rum  Heracleotem,  quibus  accessere  CLry- 
sostomus,  Theodoretus  aliique  Graeci 
posteriores ,  et  inter  Latinos  Cassianus 
coll.  17.  Sed  hujus  autoritas,  ut  et  eorum, 
quos  citat  Hieronymus ,  facile  repellitur. 
Fuerunt  enim  omnes  aut  fere  omnes  de 
haeresi  pravaque  doctrina  partim  ab  ipso 
Hieronymo,  partim  ab  aliis  patribus  no- 
tati.  Id  quod  eti*iin  a  S.  Thoma  in  com- 
mentario ,  ad  elevandam  eoium  autorita- 
tem ,  observatum  est.  Certe  Cassianum 
post  Origenem  mendacii  patronum  tuisse, 
eadem  collatio  plane  convincit. 

Porro  Augustinus  praeter  apertissima 
verba  Apostoli,  quibns  potissimum  niti- 
tur,  ac  inter  caetera  id  quod  est  cap.  1. 
Quae  scribo  vobis,  ecce  coram  Deo,  quia 
non  mentior :  etiam  Cyprianum  pro  se 
adducit,  disserentem  in  epistola  71.  ad 
Quintum.  In  eadem  sententia  fuit  Tertull. 
lib.  5.  contra  Marc.  cap.  3. ,  Commenta- 
tor  Paulinus  Anibrosii  titulo  in  hunc  lo- 
cum,  Gregorius  Papa  lib.  28.  moral.  cap. 
12.  et  hom.  i8.  supcr  Ezech. ,  item  Aga- 
petus  primus  Papa  in  epistola  ad  Justin. 
Imperatorem  (est  apud  Baronium  anno 
Christi  535.),  et  ut  semel  dicam ,  Latini 
fere  omnes ,  qui  post  Augustinum  hoc  ar- 
gumentum  attigerunt,  ac  nominatim  S. 
Thomas  Aquinas  in  commentaiio,  ubi 
totam  controvcrsiam ,  quae  inter  Augusli- 
num  et  Hieronymum  fuit,  diligenter  ex- 
cutit,  et  ex  Angustini  sententia  docte  re- 
solvit. 

Quodque  amplius  est,  ipse  Hierony- 
mus  opinionem  suam ,  qua  Petrum  in  eo, 
de  quo  reprehensus  est  a  Paulo,  peccasse 
negaverat,  oblique  relractavit ,  et  in  Au- 
gustini  sententiam  conccssit.  Nam  in  Dia- 
logo  contra  Pelagianos,  quem  statim  po- 
stea   scripsit  lib.    1.    cap.   8.,    inter   alia 


testimonia  de  Scripturis  sumpta,  quibue 
docet,  sanctos  non  caruisse  peccatis ,  et 
nullum  episcopum  prorsus  esse  irrepre- 
hensibilem ;  etiam  de  Petro  profert  exem- 
plum  ex  hoc  loco.  Si,  inquit,  ipse  Apo- 
stolus  dicat  de  Petro ,  quod  non  rectb 
pede  incesserit  in  Evangelii  veritate,  et 
in  tantum  rcprehensibilis  fuerit,  ut  et 
Barnabas  adductus  fv.erit  in  eandem 
simulationem ;  quis  indignabitur,  id  sibi 
denegari,  quod  princeps  Apostolorum 
non  habuit?  Hanc  Hieronymi  retractio- 
nem  observavit  etiam  Augustinus  in  epi- 
stola  260.  ad  Oceanum ,  dicens,  illuo  in 
opere  recenter  adversus  Pelagium  edito 
eandem  de  ista  re  gesta  dictisque  Apo- 
stolicis  tenuisse  sententiam,  quam  ipse 
post  beatissimum  Cyprianum  secutus 
esset. 

Est  et  alius  Hieronymi  locus  in  lib.  3. 
Apologiae  adversus  Ruffinum  eodem  fere 
tempcre  scriptae  cap.  1. ,  ubi  cum  dixis- 
set,  etiam  Apostolos  salvis  inter  se  amici- 
tiis  dissensisse,  pro  exemplis  adducit 
Paulum  et  Barnabam  stomachatos  propter 
Joannem  cognomento  Marcum,  eundem- 
que  Paulum,  qui  in  faciem  Cephae  resti- 
tit,  quod  non  recto  pede  incederet  in 
Evangelio ,  quem  tamen  praecessorum 
suum  et  columnam  Ecclesiae  vocaret. 
Quod  de  vera  ac  seria  dissensione  ne- 
cesse  est  intelligi :  qualis  inter  Paulum  et 
Barnabam  intercesserat.  Quid  enim  no- 
vum ,  si  salvis  amicitiis  simulate  tantum 
dissensissent?  Denique  quicunque  6eriam 
ac  non  siniulatam  hoc  loco  reprebensio- 
nem  agnoscunt,  iidem  Petrum  aliquid 
egisse ,  quod  reprehensione  dignum  esset, 
ac  proinde  peccasse  fatentur.  Sic  inter 
alios  Gregorius  Magnus  locis  supra  cita- 
tis.  Item  Thomas  Aquinas  non  solum  in 
commentario,  sed  et  postmodum  in  sum- 
ma  1.  2.  q.  103.  art.  4.  ad  2.  et  2.  2.  q. 
33.  art.  4.  ad  2.  et  q.  43.  art.  6.  ad  2. 
Quibus  locis  etiam  affirmat,  Petrum  pec- 
casse,  et  docet,  in  quo  peccaverit. 

Nec  vero  quemquam  offendere  debet, 
quod  Petrus  post  acceptum  Spiritum  sanc- 
tum  peccasse  dicatur,  cum  nemo  sit  ju- 
stus  in  hac  vita,  qui  non  aliquando  peccet 

Ecclesiastae  7.,  cumque  praesens  Scriptu- 
rae  locus  aporte  clamet,  Petrum  peccasse. 
Quomodo  enim  Paulus  de  Petro  totius 
Ecclesiae  principe  scribere  auderet,  se 
ei  in  faciem  restitisse ,  quia  reprebensibi- 
lis  erat,  eumque  non  recte  ambulasse  ad 
veritatem  Evangelii,  qui  facto  et  exemplo 
suo  gentes  cogeret  judaizare ,  si  sentiret 
eum  ne  quidem  venialiter  in  bujusmodi 
facto  peccasse  ?  Nam  mortaliter  eum  pec- 
casse ,  nec  Patrum  quisquam  dixit ,  nec 
locus  iste  convincit;  facile  enim  Laec, 
quae  Paulus  de  eo  scribit,  a  crimine  ex- 
cusantur;  nam  et  quae  crimina  non  sunt, 
aliquando  publicam  merentur  repreben- 
sionem,  si  cedant  in  scandalum  commune ; 
quale  erat  factum  Pecri. 

Quae  cum  ita  sint:  non  possumus  ac- 
cedere  quorumdam  recentiorum  opinioni, 
qui  cum  Augustino  caeterisque  Latinis 
seriam  hic  agnoscentes  reprebensionem, 
fortitei  tamen  negant,  a  Petro  quicquam 
peccatum  fuisse.  Sic  Erasmus  in  anno- 
tationibus,  et  alii  nonnulli  posteriores; 
quorum  ratio  est,  Petrum  non  posse  cul- 
pari  in  eo,  quod  bona  animi  intentione 
fecit,  quodque  secundum  se  malum  non 
erat,  sed  tale  duntaxat,  cujus  occa- 
sione  malnm  aliquod  proveniret,  id  est, 
scandalum  gentilium.  Quod  utique  Petro 
non  putant  imputandum ,  nihilo  magis 
quam  si  scandalizati  fuissent  gentiles  et 
ad  judaizandum  inducti  ex  eo ,  quod 
Paulum  vidissent,  vel  circumcidere  Ti- 
motbeum  bominem  gentilem,  vel  ex  voto 
sibi  caput  tondere  in  Cencbreis,  vel  Jero- 
solymis  sese  cum  caeteris  Judaeis  purifi- 
care.  Haec  enim  omnia  Paulum,  etiam 
post  istam  Petri  reprebeusionem  fecisse, 
constat  ex  Actis. 

Hoc  argumento  Graeci  quoque  et  Hie- 
ronymus  usi  sunt ,  ut  docerent,  non  serio, 
sed  6imulate  seu  dispensatorie  gestum 
esse  totum  boc  negotium  reprehensionis 
Apostolicae.  Qua  fronte  enim,  inquiunt, 
serio  Paulus  Petrum  reprehenderet  in  eo, 
quod  ipsemet  toties  fecit,  adeo  ut  scribat, 
se  factum  Judaeis  tanquam  Judaeus  esset, 
et  iis,  qui  sub  lege  erant,  quasi  sub  lege 
esset,  ut  eos  Cbristo  lucrifaceret  ?  Siqui- 


dem  et  Petrum  propter  Judaeos  boc  fe- 
cisse,  Paulus  ipse  testatur. 

Quibus  aeque  respondeo :  qua  fronte 
Paulus  haec  scriberet  de  Petro ,  et  repre- 
hensibilem  fuisse  et  non  recte  ad  verita- 
tem  Evangelii  ambulasse,  si  ne  venialiter 
quidem  in  eo  peccasset?  Nam  ad  ea,  quae 
e  diverso  objiciunt,  in  promptu  responsio 
est  ex  SS.  Augustino ,  Thoma  et  aliis, 
qui  bene  docent,  haec  Pauli  facta  non 
fuisse  talia,  quae  ex  se  praeberent  ali- 
quam  scandali  occasionem  gentilibus. 
Timotbeus  enim  ex  matre  Judaeus  erat; 
ideoque  lege  mortua  quidem,  sed  non- 
dum  sepulta,  circumcidi  poterat,  et  hanc 
rationem  ipse  Lucas,  qui  factum  narrat, 
satis  insinuavit  Act.  16.  Paulus  autem 
more  Nazaraeorum  caput  sibi  tondens, 
Judaeus  inter  Judaeos  versabatur. 

Quod  vero  purificaret  se  cum  Judaeis, 
idque  Jacobo  suggerente,  cum  Jerosoly- 
mis  esset,  manifestam  ac  necessariam 
habuit  rationem,  quae  luculente  descri- 
bitnr  Act.  21.  Postremo,  nil  borum  Pau- 
lum  retraxit  a  conversatione  gentilium; 
at  Petrus  in  civitate,  quae  gentilium 
erat,  non  Judaeorum,  prius  cum  gentilibus 
convescens ,  postea  vero  propter  legis 
observationem  ab  eorum  mensa  sese  sub- 
ducens,  quamvis  bona  intentione ,  ne  Ju- 
daei,  qui  supervenerant ,  offenderentur, 
id  faceret:  occasionem  tamen  gentilibus 
praebuit  suspicandi,  quod  oportereta  cibis 
lege  vetitis  abstinere ;  quia  Petrum  Apo- 
stolornm  principem  in  ea  re  factum  suum 
prius  corrigere  viderent.  Certe  illa  Petri 
inconstantia  in  eadem  re  non  poterat  non 
gentiles  offendere,  et  hoc  Paulus  urget, 
quando  dicit,  eum  non  recto  pede  ambu- 
lasse,  quia  nimirum  claudicabat  in  utram- 
que  partem. 

Ex  dictis  intelligi  potest,  quid  sit  re- 
spondendum  ad  hanc  objectionem  :  Petrus 
non  peccasset,  si  ex  ejus  facto,  quo  co- 
medisset  cum  gentilibus,  faissent  scanda- 
lizati  Judaei ;  ergo  nec  peccavit,  quod 
ex  ejus  facto,  quo  se  subtrahebat  a  mensa 
gentUium,  scandalizati  fuerint  gentiles. 
Antecedens  probatur,  tum  quia  Paulus 
similiter  faciendo  non  peccavit,  tum  quia 

alioqui   Petrus   fuisset    perplexus,    nec 
peccatum  evitare  potuisset. 

Respondetur,  antecedens  esse  verum, 
et  neganclam  consequentiam ,  quia  Petrus 
quidem  apud  Judaeos  Judaice  vivere  po- 
terat  et  debebat,  ne  eos  offenderet;  sed 
non  ideo  debebat  abstinere  a  conviviis 
gentilium,  praesertim  quibus  ante  inter- 
fuisset :  hoc  enim  merito  offendebat  gen- 
tiles ,  quasi  Petrus  prius  suum  factum 
corrigeret,  per  hoc  quasi  docens,  legem 
servandam  esse.  Judaei  autem  ex  Petri 
facto ,  quo  cum  gentilibus  ederet,  ratio- 
nabiliter  offendi  non  poterant,  quia  palam 
docebant  Apostoli ,  et  ipse  Petrus  in  con- 
cilio  Apostolorum ,  jugum  legis  per  Chri- 
stum  cessare. 

Deinde,  quid  Petri  simulatio  poterat 
prodesse,  ne  Judaei  offenderentur,  quando 
Judaeos  latere  non  potuit;  Petrum  jam 
ante  edisse  cum  gentilibus  ?  Non  enim 
id  secreto  factum  fuerat;  et  erant  eo  tem- 
pore  alii  Judaei  Antiochiae,  qui  id  reforre 
poterant  Judaeis  a  Jacobo  venientibus. 
Igitur  hac  in  re  per  imprudentiam  quan- 
dam ,  sive  ut  Dominicus  loquitur,  per  in- 
considerationem  a  Petro  peccatum  est, 
quemadmodum  ex  consequentibus  amplius 
patebit. 

Illud  vero  potius  in  Petro  mirari  lubet 
ac  laudare,  quod  liberam  Pauli  reprehen- 
sionem  tanta  mansuetudine  et  humilitate 
susceperit,  quanta  pastorem  Ecclesiae 
decuit;  adeo  nt  dicat  Augustinus  in  com- 
menlario,  quod  erat  objurgatore  suo  ipse, 
qui  objurgabatur ,  mirabilior  et  ad  imi- 
tandum  difficilior.  Nam  ut  idem  Augusti- 
nns  ait  in  epistola  ad  Hieron. ,  quae  est 
apud  eum  19.  Multo  rnirabilius  est  et 
laudabilius,  libenter  accipere  corrigen- 
tem ,  quam  audacter  corrigere  devian- 
tem.  Quo  nomine  et  Cyprianus  Petri 
exemplum  omnibus  episcopis  proponit 
imitanduni  epistola  71.  ad  Quintum.  De 
hac  insigni  B.  Petri  humilitate  est  locus 
insignis  apud  B.  Gregorium  homil.  18.  in 
Ezech.  dignus,  qui  totus  huc  transcribe- 
retur. 

His  necessario  praeniissis  ad  Apostoli 
verba  redeamus.  Quod  diximus,  in  Graeco 


legi:  secundum  faciem  ei  restiti,  Hie- 
ronymus  sic  accipit,  ut  secundum  faciem 
idem  sit,  quod  specie  externa  et  per  simu- 
lationem;  idque  factum  dicit,  ut  hypo- 
crisis  observandae  legis,  quae  nocebat 
eis,  qui  ex  gentibus  crediderant,  cor- 
reptionis  hypocrisi  emendaretur.  Eadem 
est  Chrysostomi  exposHio,  videturque  ei 
favere  locus  2  Cor.  5.  ut  habeatis  ad 
eos ,  qui  in  facie  gloriantur  et  non  in 
corde.  Similis  adducitur  locus  ex  cap.  10. 
ejusdem  epistolae,  quae  secundum  fa- 
ciem  sant ,  videte ,  m  est ,  ea ,  quae  foris 
apparent. 

Alii,  secundum  faciem,  sive,  ut  noster 
habet  textus ,  in  faciem  resistere,  idcm 
esse  volunt ,  quod  coram  et  in  praesen- 
tia  resistere ,  idque  sane  probabilius.  Ita 
namque  apud  eumdem  Apostolum,  loco 
memorato ,  dictum  est,  in  facie,  vel,  ut 
in  Graeco,  secundum  faciem  quidem 
humilis  sum  inter  vos;  absens  autem 
confido  in  vobis.  In  facie,  id  est,  prae- 
sens  et  corara ;  opponitur  enim  absenti. 
Ex  quo  etiam  loco,  sicut  ex  illo  2  Cor.  5., 
mihi  non  hnprobabile  est,  inteipretem 
nostrurn  hic  quoque  vertisse,  in  facie, 
non  in  faciem.  Sic  enim  et  Hieronymum 
legisse  commentarius  ejus  indicat;  et 
profecto  minus  dure  sonat,  in  facie,  qnam 
in  faciem  resistere,  si  vis  Latini  ser- 
monis  urgeatur,  uti  nec  male  annotatum 
est  ab  Erasmo. 

Porro  similis  est  locus  Act.  25.  Non 
est  Romanis  consuetudo  damnare  ali- 
quem  hominem,  priusquam  is,  qui  ac- 
cusatur ,  praesentes  (Graece  secundum 
faciem,  id  est,  coram)  habeat  accusato- 
res.  Adde,  quod  Apostolus  seipsum  paulo 
post  exponit  quodammodo,  cui.t  ^eferens 
objurgationis  suae  verba  ait:  dixi  Cephae 
coram  omnibus.  Quapropter  et  Graeci 
Chrysostomo  posteriores  hunc  sensum 
potius  amplexi  sunt,  ut  ex  eorum  com- 
mentariis  liquet;  nec  adco  pro  diversa 
faciunt  interpretatione  Apcstoli  loca  in 
diversum  allata;  nam  et  illa  si  bene  ex- 
pendantur,  huuc  posteriorem  sensum  ma- 
gis  postulant. 

Porro    sciendum,     pro    eo,    quod    nos 

legimus,  quia  reprehensibilis  erat ,  in 
Graeco  participialiter  haberi ,  quia  re- 
prehensus  erat  •  quod  quidem  alii  aliter 
exponunt.  Quidam  refertint  ad  reprehen- 
sionem,  quam  a  Judaeis  fratribus  passus 
erat  Petrus,  postquam  ad  Cornelium  cen- 
turionem  ejusque  domesticos  gentiles  et 
incircumcisos  introgressus  fuerat,  atque 
cum  iis  manducaverat,  uti  legitur  Act.  11. 

Sed  hlc  intellectus  praesenti  loco  no:i 
convenit;  neque  explicatur  per  verba  se- 
quentia,  quae  probationem  coutinent  hu- 
jusce  partis.  Magis  autem  quadraret,  si 
verbahaecposita  essentpostillud:  timens 
eos }  qui  ex  circumcisione  erant :  idcirco 
enim  eos  timere  potuit,  quia  ab  illis  ali- 
quando  repreheusus  fuerat. 

Graeci,  quamvisexpositionis  jam  dictae 
meminerint,  aliam  taoen  proferunt,  qua 
Petrus  intelligatur  reprehensus  Antio- 
chiae ,  hoc  ipso  tempore ,  quo  gerebantur 
ea,  quae  Pauius  hic  narrat;  reprehensus, 
inquam ,  a  quibusdam  fratribus ,  qui  jam 
offeudi  coeperantinconstantiaPetri,  modo 
cum  gentilibus  edentis ,  modo  subtrahen- 
tis  se:  sive  quod  oeconomiam  hujus  facti, 
ut  Graeci  loquuntur,  ignorarent,  sive 
quod,  secundum  Latinos,  jnsta  fr.it  re- 
prehensio ,  tanquam  dicat  Apostolus ,  in 
facie  ei  restiti,  quandoquidem  et  ab  aliis 
tratribus,  etsi  uon  coram ,  reprehendi 
coeperat.  Sic  etiara  Cajetauus  exponit. 
Caeterum  Ambrosianus  etiam  participium 
legit,  quomodo  Graeci :  sed  interpretatur 
hoc  modo,  reprehensus }  utique  ab  evan- 
gelica  verit^te,  cui  hoc  factum  adversa- 
bjtur.  Respicit  enim  ad  id  ,  quod  infra 
dicitnr:  cum  vidissem ,  quod  non  recte 
ambularent  ad  veritatem  Eiangelii. 

Verumtamen  etsi  constet,  in  Graeco 
partioipium  esse,  nec  admittamus  eorum 
conjecturam,  qui  suspicantur  olim  secus 
habuisse  Graeca  exemplaria  (refelluutur 
enim  ex  veternm  Graecorum  commenta- 
riis ,  et  ex  Latina  Ambrosiani  lectione): 
non  ideo  tamen  nobis  a  nostra  versione 
recedendum  est.  Nam  uti  docte  annota- 
tum  est  ab  Adamo  Sasboldo,  Panlus 
Hebraea  phrasi  participium  pro  nomine 
verbaliposuitjfrequenseniin  est  Hebraeis. 


imo  perpetuum ,  ut  quod  nos  per  nomen 
verbale  passivae  formae  enuntiamus ,  illi 
participio  passivo  significent.  Exempli 
causa,  dicunt  amatum  seu  dilectum,  pro 
amabili ;  laudatum  ,  pro  laudabili ;  mira- 
tum ,  pro  mirabili:  formidatum,  pro  for- 
midabili.  Ita  fit  2  Eeg.  1,  23.  Psal.  83,  1. 
et  138,  14.  1  Cor.  6,  4.  Heb.  12,  18.  et 
27.  Quod  in  Latina  quoque  liugua  fit 
ir.terdum;  ut  in  his  vocibns,  contemptus 
abjcctus.  honoratus,  inaccessus  et  simili- 
bus.  Sic  er^o  Paulus  reprehensum  dixit 
pro  reprehensibili. 

Certe  Hieron ymus ,  Hebraice  Graece- 
que  peritissimus ,  ubique  tam  in  commen- 
tario  quam  in  epistolis  ad  Augustinum 
reprehensibilis  legit;  nec  de  participio 
Grasco  scrupulum  ullum  movet,  cum 
alioqui  Graeca  lectio  potuisset  eum  pro 
Petri  defensione  nonnihil  adjuvare.  Nos 
igitur  Augustinum  secuti  verba  Apostoli 
sic  exponimus:  Quum  Petrus  Antiochiam 
venisset,  ibi,  propter  hanc  ipsam  causam, 
de  qua  nunc  agitur,  coram  ac  multis  prae- 
sentibus  ei  restiti  cum  objurgatione  ;  quia 
rem  commiserat  publica  reprehensione 
dignam ,  quae  nec  sine  ea  corrigi  posset. 
Sensum  hunc  exigit  planus  Apostolitextas 
et  subjuncta  probatio. 

12.  Prius  enim  quam  venirent  qui- 
dam  a  Jacobo,  cum  gentibus  edebat. 
Exponit  causara,  ob  quam  reprehensibi- 
lem  dixerit  Petrum ,  ita  ut  iu  facie  resi- 
stendum  ei  fuerit.  Nam  priusquam,  in- 
quit,  Jerosolymis  Antiochiam  venissent 
quidam  a  Jacobo  sive  missi  sive  sponte 
proiecti,  haud  dubium  quin  Judaei  legis 
aemulatores  (etenim  Jacobus  Jerosoly- 
morum  episcopus  erat,  et  propter  Judaeos 
ipse  etiam  legem  servabaO,  cum  gentili- 
bus  edebat  Petrus.  sine  discrimine  cibis 
utens  communibus,  lege  neglecta.  Quo 
sane  facto  suo  pr.lam  testabatur,  legis  ob- 
servationem  non  esse  geutibus  necessa- 
riam ;  quaudo  nec  ipse,  qui  Judaeus  erat, 
legem  apud  eos  servaret.  Facit  autem 
hujus  facti  commemoralio  plurimnm  pro 
Pauli  doctrina,  dnm  ostendit,  Petrum 
Apostolorum  principem  legis  obscrvatio- 
nem  neglexisse;   et  non  nisi  tiraore  Ju- 

daeornrn  ad  eam  observandam  adductum 
fuisse.  Prout  sequitur: 

Cum  autem  venissent,  subtrahebat  et 
segregabat  se ,  timens  eos ,  qui  ex  cir- 
cumcisione  erant.  Non  ita  subtrahebat 
et  separabat  se  a  gentilibus ,  ut  omnino 
fugeret  eorum  consuetudinem  et  collo- 
quium ;  neque  enim  lex  hoc  praeceperat, 
et  ea  res  manifestissime  repugnasset  vo- 
cationi  gentium  ad  fidem.  Quo  euim  modo 
vocari  per  Apostolos  potuissent,  cum 
quibus  nec  colloqui  fas  esset?  Sed  sub- 
ducebat  se  a  conviviis  et  mensa  genti- 
lium  ,  utpote  qui  proraiscuis  et  lege  ve- 
titis  uterentur  cibis.  Prius  enim  dictum 
est ,  cum  genlibus  edebat.  Fecit  autem 
hoc  Petrus  timore  Judaeorum,  qui  a  Ja- 
cobo  vonerant ;  non  quia  sibi  periculum 
ab  illis  metueret ,  qui  jam  didicerat,  nec 
mortem  pro  Christo  timere;  sed  quod 
timeret,  ne  Judaei  facto  suo  offensi,  legis 
aemulatione  novas  turbas  excitarent,  qui- 
bus  cursus  Evangelii  impediretur.  Quan- 
quam  etiam  dici  potest,  eos  pro  eis  posi- 
tum  esse,  in  eo  quod  ait  timens  eos ; 
quomodo  ab  eodem  Apostolo  dictum  est 
infra  cap.  4.  Timeo  vos  ne  forte  sine 
causa  etc.  Sic  autem  sensus  erit,  Petrum 
subtraxisse  se ,  quod ,  tanquam  circum- 
cisionis  Apostolus,  pro  Judaeorum  salute 
solicitus ,  malum  aliquod  ipsis  metueret 
ex  suo  cum  gentilibus  convictu ;  scilicet 
ne  resilirent  a  fide,  aut  certe  scandalum 
aliquod  paterentur,  videntes,  Apostolum 
suum  aliud  in  Judaea  agere,  aliud  inter 
gentiles.  Et  ita  quidem  Graeci  exponunt ; 
sed  prior  sensus  magis  videtur  literalis. 
Nam  et  alias  adversus  Petrum  ob  simi- 
lem  causam  disceptaverant  Judaei,  quando 
ad  Coruelium  accesserat  Actor.  11.  Et 
admodum  nuper  hoc  ipso  loco,  id  est, 
Antiochiae ,  seditionem  Par.lo  et  Barna- 
bae  moverant  propter  circumcisionem, 
uti  legitur  Act.  15.  in  principio. 

13.  Et  simulationi  ejus  consenserunt 
caeteri  Judaei.  Graece :  Et  una  cum  eo 
simulaverunt  etiam  caeteri  Judaei.  Ju- 
daeos  intelligit,  qui  cum  Petro  erant, 
non  qui  a  Jacobo  venerant.  Factum 
autem   Petri    simulationem    vocat,    non 


mendacium  aliquod  in  facto,  quae  est 
proprii  nominis  simulatio  et  semper  illicita ; 
sed  quia  Petrus  abstinens  a  cibis  lege 
vetitis,  et  ea  parte  legem  observans,  simi- 
lem  se  praebebat  aliis ,  qui  legem  obser- 
vabant  ut  necessariam  ad  salutem.  Neque 
enim  Graecis  et  Hieronymo  consentimus 
afiirmantibus,  Petrum  aliosque  Apostolos 
post  passionem  Domini  non  vere  obser- 
vasse  legalia,  sed  simulasse  tantam.  Nam 
quod  vere  observaverunt ,  licet  non  cum 
opinione  necessitatis ,  ex  scripturis  adeo 
manifestum  est,  ut  negari  non  possit. 

Loca  sunt  Act.  10.,  ubi  Petras  dicens, 
se  nunquam  manducasse  quicquam  com- 
mune  et  immundum ,  significat,  se  non 
minus  post  Domini  passionem,  quam  ante 
servasse  legalia ,  et  Actor.  15. ,  nbi  de 
legalibus  quaestione  mota ,  Apostoli  solos 
ab  eorum  observatione  gentiles  exclu- 
dunt,  et  cap.  21.,  ubi  Jacobus  ad  Pau- 
lum:  Audierunt,  inquit,  de  te ,  quia 
discessionem  doces  a  Mose  eorum,  qui 
per  gentes  sunt  Judaeorum ,  quem  fal- 
sum  fuisse  rumorem  ostendi  vult  ex  eo, 
quia  Paulus  ipse  legalia  observabat:  Et 
scient,  inquit,  omnes,  quia  quae  de  te 
audierunt,  falsa  sunt ;  sed  ambulas  et 
ipse  custodiens  legem.  Vere  igitur  et  non 
simulate  Paulus  caeterique  Judaei  Chri- 
stiani  legem  servabant;  sive  eam  puta- 
rent  observatu  necessariam,  ut  illi,  qui 
venerant  a  Jacobo;  sive  non,  ut  Petrus 
et  fratres,  qui  cum  eo  erant.  Simvlabant 
autem  hi  una  cum  Petro,  quia  sub- 
trahendo  se  a  mensa  gentilium  legem  ser- 
vabant  perinde ,  ut  alii  Judaei ,  licet  non 
eodem  animo. 

Ita  ut  et  Barnabas  duceretur  ab  eis  in 
illam  simulationem.  Graece,  simul  ab- 
duceretur  eorum  simulatione ,  id  est,  in 
eorum  simulationem.  Sensus:  eo  res 
progressa  est,  ut  etiam  Barnabas  collega 
meus  in  Apostolatu  gentium,  idemque 
mc  senior,  illorum  exemplo,  maxime  Pe- 
tri,  duceretur  in  eandem  cum  illis  simu- 
lationem ,  qua  scilicet  a  gentilium  con- 
victu  sese  subtraheret.  Unde  fiebat,  ut 
erroris  malum  a  tantie  viris,  altero  cir- 
cumcisionis ,    altero    gentium    Apostolo, 

tractuin ,  latius  inter  utriusque  populi 
fideles  serperet. 

14.  Sed  cum  vidissem,  quod  non  recte 
ambularent  ad  veritatem  Evangelii. 
Recte  ambulare ,  Graecis  unum  compo- 
situm  verbum  est,  opftoTzodoov  ;  quod  so- 
nat  recto  pede  incedere.  Atque  ita  legit 
Hieronymus  in  commeutariis  et  in  dia- 
logo  contra  Pelagianos,  ejus  autem  loco 
textus  Amtrosianus  habet,  recta  via  in- 
cedere.  Porro  non  recte  ambulare ,  seu 
non  recto  pede  incedere  ad  veritatem 
Evangelii ,  non  est  aberrare  a  via  veri- 
tatis  Evangelicae,  sed  claudicare  et  va- 
cillante  gressu  incedere  in  negotio  veri- 
tatis  Evangelicae  procurando.  Neque  hoc 
ad  errorem  opinionis  referendum  est, 
quasi  putaverint  Petrus  et  qai  cum  eo, 
legem  Mosis  necessario  servandam ;  sed 
ad  qualitatem  facti.  Claudicatio  namque 
in  eo  erat,  quod  inconstanter  et  varie 
sese  gerebant  apud  gentiles ,  modo  cum 
illis  edentes,  modo  sese  subtrahentes. 

Unde  non  est,  quod  haereticus  ex  his 
verbis  calumniam  faciat  Petro ,  tanquam 
is  in  dogmate  fidei  vel  erraverit  opinione, 
vel  aliquo  modo  vacillaverit;  tantum  enim 
imprudentia  quadam  facti  peccavit,  quc- 
niam  simulatione  sua  praebuit  noxii  er- 
roris  occasionem  gentilibus ,  ut  existima- 
rent,  eum  necessariam  adhuc  credere  legis 
observationem ,  proindeque  sibi  etiam 
tanti  Apostoli  exemplo  legem  servandam 
esse. 

Neque  vero  ipsa  per  se  simulatio,  qua- 
lis  hoc  loco  intelligitur ,  peccatum  erat ; 
simulaverat  enim  et  ipse  Paulus  eo  ge- 
nere  simulationis ,  quando  Timotheum 
circumcidit,  et  caput  ex  voto  sibi  toton- 
dit;  et  omnino  quoties  Judaeis  factus 
fuit  tanquam  Judaeus ,  et  iis ,  qui  sub 
lege  erant,  quasi  mb  lege  esset.  1  Cor. 
9.  Sed  in  eo  Petri  culpa  fuit,  quod  id 
faceret ,  ubi  faciendum  nun  erat ,  propte- 
rea  quod  ex  ipsius  facto  prona  esset  gen- 
tilibus  occasio  declinandi  ab  evangelica 
veritate.  Hoc  igitur  tam  in  ipso  Petro, 
quam  in  Barnaba  et  comitibus  eorum, 
erat  non  recte  ambulare  ad  veritatem 
Evangelii.    Nam  quod  Erasmus  in  anno- 


tationibus ,  pro  Petri  excusatione ,  scribit, 
id  quod  plurali  numero  dicitur,  non  recte 
ambularent,  non  ad  Petrum,  sed  ad 
caeteros  solum  referri  debere ;  nullum 
habet  autorem,  ne  ex  Graecis  quidem. 
Sed  neque  cohaeret  cum  praecedentibus, 
neque  cum  subjuncta  reprehensione,  quae 
ad  Petrum  ipsum  dirigitur. 

Dixi  Cephae  coram  omnibus ;  id  est, 
palam,  ac  multis  praesentibus  Cepham, 
vel  ut  in  Graeco,  Petrum,  reprehendi 
hujusmodi  verbis.  Hieronymus  item  et 
Ambrosianus  Petro  legunt.  Quod  autem 
coram  omnibus,  inquit  Augustinus,  ne- 
cessitas  coegit,  ut  omnes  illius  objurga- 
■  tione  sanarentur.  Non  enim  utile  erat, 
errorem ,  qui  palam  noceret ,  in  secreto 
emendare.  Huc  accedit,  quod  firmitas 
et  charitas  Petri,  cui  ter  a  Domino 
dictum  est:  Amas  me?  Pasce  ovesmeas ; 
objurgationem  talem  posterioris  pasto- 
ris  pro  salute  gregis  libentissime  sustine- 
bat.  Haec  Augustinus  in  commentario. 
Unde  liquet,  hic  a  Paulo  nihil  fuisse  pec- 
catum  adversus  ordinem  rratemae  cor- 
reptionis ,  in  eo ,  quod  publice  Petrum 
objurgavit  absque  praevia  privata  ad- 
monitione.  Nam  publica  salus  ita  fieri 
postulabat.  Solum  autem  Petrum  allo- 
quitur,  quod  is  suo  exemplo  caeteris 
autor  fuisset  simulationis;  quodque  eo 
correcto,  cujus  apud  omnes  erat  surama 
autoritas,  aliorum  correctio  facile  secu- 
tura  esset. 

Si  tu,  cum  Judaeus  sis,  gentiliter 
vivis,  et  non  judaice;  quomodo  gentes 
cogis  judaizare?  Quomodo,  Graece  ii, 
quid ,  id  est,  qnare.  Sensusest:  Si  tu, 
Petre,  qui  Judaeus  es  ex  Judaeis  natus, 
postquam  didicisti,  legem  morte  Christi 
abolitam  esse,  non  amplius  eam  servas, 
sed  negligis ,  quasi  ea  ad  te  non  pertine- 
ret ,  quod  est  gentiliter ,  et  non  judaice, 
vivere:  quid  est,  quod  nunc  hac  tua  si- 
mulatione  tuoque  exemplo  etiam  gentes, 
quae  sunt  extra  legis  professionem,  cogis 
judaice  vivere,  id  est,  legem  Judaicam 
observare?  velut  si  dicat:  Quae  ratio  est, 
ut  tu  gentiles  ad  Judaismum  provoces, 
qui   Judaeus    ipse   cum   sis,    Judaismo 

renunciasti?  Hoc  indissolubili  argumento, 
ait  Hieronymus,  Pctrum  coustringit;  imo 
per  Petrum  eos,  qui  pugnantia  illum  intcr 
se  facere  cogebant.  Porro  gentiliter  vivere 
coepit  Petrus,  ex  quo  ei  dictum  est, 
macta  et  manduca  Act.  10.,  nam  antea 
solum  judaice  vixerat.  Unde  dicebat, 
commune  et  immundum  nunquam  in- 
travit  in  os  meum. 

Patet  autem  ex  sensu  jam  dato ,  quam 
impudenter  calumniam  haereseos  primo 
Ecclesiae  pastori  impingant  haeretici, 
propter  hoc  quod  gontes  judaizare  coege- 
rit.  Non  enim  id  fecit  errore  doctriuae, 
quasi  senserit  ac  docuerit,  legem  gentibus 
imponendam  esse:  sed,  uti  dictum  est, 
exemplo  et  imprudentia  facti.  Nam  quod 
doctrinae  vel  opiuionis  error  nullus  hic 
significetur,  clarum  est;  tum  quia  sirnu- 
latio  fuit;  tum  quod  paulo  ante  cum  gen- 
tibus  edisset,  nec  subito  potuerit  opinio- 
nem  mutare;  tum  denique,  quia  non 
reprehendit  eurn  Paulus,  quod  non  teneret 
aut  non  doceret  Evangelii  veritatem,  sed 
quod  ad  eam  non  recte  ambularet,  id  est, 
facto  et  conversatione  sua  eam  non  pro- 
moveret,  sed  laederet.  In  quo  tamcn  ipso 
veniam  haud  dubie  merebatur,  quia  cum 
essct  Apostolus  circumcisionis,  peccavit 
amore  Judaeorum,  quos  a  Jacobo  ad  se 
venientes  verebatur  offendere,  et  ab  Evan- 
gelio  suscepto  sua  libertate,  qua  apud 
gentes  utebatur,  avertere. 

Notandum  quoque  est,  verbum  judai- 
zare  non  hic  ad  haeresim  pertinere,  quo- 
modo  judaizare  dicuntur,  qui  docent  aut 
sentiunt,  religionem  judaicam  a  Mose  tra- 
ditam  esse  Ohristianis  ad  salutem  neces- 
sariam;  quae  fuit  olim  haeresis  Nazaraeo- 
rum  et  Ebionitarum,  Cerintho  cum  primis 
aufore :  sed  idem  valet  quod  Judaeos 
imitari,  ritus  Mosaicos  exemplo  Judaeo- 
rum  observare;  sive  id  fiat  opinione  ne- 
cessitatis,  sive  ob  reverentiam  legis  a 
Deo  institutae,  sive  propter  autoritatem 
eorum,  qui  legem  hujusmodi  servant: 
quemadmodum  platonizare  dicuntur,  qui 
Platonis  seu  doctrinam  jseu  dictionem 
imitantur,  quacunque  ratione  id  faciant. 
Sic  autem  judaizabant  non  Judaei,  sed 


gentiles  Judaeorum  imitatores :  at  priori 
modo,  Judaei  quam  maxime.  Posteriore 
modo  hic  intelligit  S.  Aug.  epist.  19. 

15.  Nos  natura  Judaei  et  non  tx 
gentibus  peccatores.  Petrum  adhuc  allo- 
quitur ;  nec  satis  coustat,  ubi  verba  Pauli 
ad  Petrum  finiantur,  an,  ut  quidam  pu- 
tant,  eo  loco :  Quod  si  quaerentes  justi- 
ficari  etc. ,  an  vero  dum  ait:  Si  enim 
quae  destruxi  etc,  quemadmodum  existi- 
mat  Oajetanus,  ea  ratione  motus,  quod 
ibi  Paulus,  antea  plurali  numero  usus, 
incipiat  loqui  singulariter ;  an  denique 
duret  alloquium  illud  usque  ad  finem 
hujus  capitis.  Nam  initio  sequeutis  pla- 
num  est  ad  Galatas  dirigi  sermonem. 
Haec  tertia  sententia  Hieronymi  est  et 
Chrysostoini ,  facitque  eam  probabilem 
cohaerentia  sermonis  ad  eum  usque  lo- 
cum ;  simul  et  nominis  Galatarum  illic 
expressio,  tanquam  ibi  demum,  Petro  di- 
misso,  compellare  eos  incipiat.  Nisi  quis 
in  superioribus  verbis  dicat  latentem  esse 
recessum  a  Petro,  et  ingressum  ad  mate- 
riam  principalem;  quod  non  est  impro- 
babile. 

Hoc,  quod  ait  nos,  in  sua  et  Petri  per- 
sona  dicit;  tametsi  possunt  et  utriusque 
comites  Judaei ,  in  quibus  et  Barnabas, 
comprebendi.  Natura  Judaeos  vocat, 
qui  a  nativitate  habent,  quod  Judaei  sunt, 
non  solum  genere,  verum  etiam  obliga- 
tione  legis  observandae,  tanquam  sub 
lege  nati,  lex  enim  populo  Judaico  data 
fuit.  Proselyti  vero,  qui  ex  gcntibus  in 
Judaismum  coaptabantur,  juxta  nomen 
suum  adventitii  erant,  et  voluntate,  non 
natura  Judaei. 

Quod  autem  addit,  et  non  ex  gentibus 
peccatores ,  tale  est:  Et  non  ex  populo 
gentium,  quibus  lcx  data  non  fuit,  nati 
peccatores;  id  est,  carentes  regula  divi- 
nae  legis ,  et  per  hoc  abeuntes  in  omne 
genus  peccatorum  praecipites.  Putat  Au- 
gustiuus,  Paulum ,  Judaeos  alloquentem, 
ex  Judaeorum  consuetudine  gentiles  ap- 
rellare  peccatores;  quod  nomen,  iuquit, 
gcntibus  imposuerant  Judaei  jam  vetusta 
quadam  superbia,  tanquam  ipsi  justi 
essent.  Porro^quod  Primasius  vocabulum 


• 


EPISTOLAE  AD  GALATAS.    VERS.  15.  16. 


249 


peccatores  ad  Judaeos  reflectit,  quasi 
sensus  sit:  Nos  ex  Judaeis  et  non  ex 
gentibus  nati ,  peccatores  taraen ,  coacta 
videtur  interpretatio. 

16.  Scientes  autem,  quod  non  justifi- 
catur  homo  ex  operibus  legis.  Vocula 
autem  non  est  in  Graeco,  nec  apud  Am- 
brosianum :  conjungenda  est  enim  haec 
pars  cum  praecederti,  quae  inabsoluta 
remanserat. 

Nisi  per  fidem  Jesu  Christi.  Senten- 
tiam  reddit  obscuram  particula  nisi.  Quae 
si  proprie,  ut  Latinis  auribus  sonat,  acci- 
piatur,  exceptionera  faciet  ab  eo,  quod 
praecedit;  ut  seusus  sit,  hominem  non 
justificari  ex  operibus  legis,  nisi  fides  in 
Christum  ad  ea  opera  accedat;  quae  si 
accesserit,  justificari  eum  per  legis  opera. 
Sed  cum  hic  sensus  justificationem  divi- 
dat,  partim  eara  tribuens  operibus  legis, 
partim  fidei  Christi,  quod  est  contra  defi- 
nitam  et  absolutam  Apostoli  sententiam, 
docentis  in  epistola  Rom.  3.  ex  operibus 
legis  neminem  justificari  coram  Deo, 
sed  justificari  hominem  per  fidem  sine 
operibus  lepis;  necnon  hoc  ipso  loco, 
statim  post  affirmantis,  justificari  nos  ex 
fide  Christi,  et  non  ex  operibus  legis 
etc,  manifestum  est,  interpretationem  illam 
tanquam  Apostolico  sensui  et  scopo  con- 
trariam,  omnino  repudiandam  esse.  Et- 
enim  ea  Judaizantium,  adversus  quos 
agit  Apostolus,  erat  doctrina,  legem  cum 
fide  Christi  miscere,  et  ex  utraque  pariter 
salutem  exspectare. 

Verum  constat,  voculain  nisi  frequenter 
in  Scripturis  adversative  sumi,  ut  idem 
valeat  quod,  sed  tantum ;  quemadmodurn 
etiam  superiori  capite  admonuimus  ad 
ilia  verba,  nisi  sunt  aliqui,  qui  vos  con- 
turbant.  Sic  autem  intelligi  debere  hoc 
loco ,  non  modo  doctissimi  quique  inter- 
pretes  Graeci  et  Latini  consentiunt,  verum 
etiam  satis  colligitur  ex  his ,  quae  paulo 
post  sequuntur  hoc  loco,  et  ex  memoratis 
Apostoli  verbis  Rom.  3. 

Ex  quo  etiam  loco  petendum,  quaenam 
Apostolns  intelligat  o)<era  legis,  ex  quibus 
negat  hominem  justificari;  videlicet  non 
sola  cereraonialia  legis  Mosaicae ,    velut 


circumcisionera ,  sabbatum ,  neomeniam 
etc. ,  de  quibus  plerique  locum  hunc  ex- 
ponunt:  sed  in  universum  opera  qualia- 
cunque  ex  lege,  id  est,  ex  sola  legis  cogni- 
tione  facta,  etiamsi  moralia  tantum  sint. 
Nam  in  doctrina  Apostoli,  qua  justitiam 
ab  operibus  legis  removet,  legem  intelligi 
toto  genere,  prout  moralia  simul  et  ceie- 
monialia  comprehendit,  perspicuis  argu- 
mentis  ostendimus  iu  exposit.  epist.  ad 
Rom.  Quomodo  autem  idem  intelle- 
ctus  praesent:  loco  quadret,  ubi  proprie 
de  ceremonialibus  quaestio  versatur,  re- 
stat,  ut  explicemus. 

Sciendum  est  igitur,  Apostolum  ab  eo 
loco ,  Nos  natura  Judaei  etc. ,  propius 
ad  rem  institutam  accedere,  et  causam, 
propter  quam  ceremonias  legis  ad  gentes 
transferri  nullo  modo  patiatur,  aperire. 
Nam  ceremoniae  in  figuram  Christi  ven- 
turi  impositae  erant,  ad  significandum, 
per  eum  aliquando  veram  nobis  justitiam 
et  remissionem  peccatorum  conferendam 
esse,  ideoque  post  ejus  adventum,  impleta 
jam  earum  significatioae ,  cessare  debu- 
erunt.  Quare  qui  eas  Evangelio  Christi 
promulgato  adhuc  retinendas,  aut  etiam 
gentilibus  imponendas  censebant:  ii  ne- 
que  iilarum  institutionem ,  neque  crucis 
Christi  mysterium ,  quamvis  in  eum  ut- 
cumque  crederent,  satis  intelligebant. 
Christum  quidem  Dei  filium,  velut  in- 
signein  verae  pietatis  doctorem ,  a  Deo 
missum ,  et  omnium  virtutum  exemplar 
absolutissimum  complectebantur :  at  cere- 
monias,  quasi  per  se  qnicquam  valerent 
ad  remittenda  peccata,  retinere  volebant ; 
justitiam  autem  illam,  quae  in  operibus 
bonis  consistit,  ex  sola  legis  cognitione, 
Christi  doctriua  et  exeraplo  adjutos,  asse- 
qui  se  posse  putabant. 

Unde  Apostolu^,  surapto  argumento  ex 
justificatione  non  aliunde  quam  ex  fide 
Christi  petenda,  consequentcr  legis  ac 
ceremoniarum  conc!udit  abrogationem. 
Porro  justificari  quid  sit,  aeque  ex  iis, 
quae  in  epistolam  ad  Rom.  commentati 
sumus,  intelligi  potest.  Extenditur  enim 
ad  omnem  verae ,  salutaris  ac  beatificae 
justitiae  acquisitionem ;  seu  primam,  qua 

quis  ex  impio  justus  fit ,  sive  secundam, 
qua  justus  justificatur  adhuc.  Justificatur 
autem  homo  per  fidem  Jesu  Christi,  qua 
tenus  per  eam  Christum  redemptorem 
agnoscens,  ex  ejus  merito  remissionem 
peccatorum  atque  justitiam  a  Deo  ex- 
spectat  et  percipit.  Quod  quidem  fit  per 
ea  media,  quae  Christus  ipse  ad  justifi- 
cationem  praestandam  hominibus  instituit ; 
uti  sunt  iuvocatio,  poenitentiae  opera,  sa- 
cramenta,  legisque  divinae  observatio; 
juxta  illud  :  Factores  legis  justificabun- 
tur,  Rom.  2. 

Et  nos  in  Christo  Jesu  credimus. 
Graece,  et  nos  in  Christum  Jesum  cre- 
didimus.  Apud  Hieronymum  quoque,  et 
in  quibusdam  MSS.  Latinis,  praeteriti 
temporis  verbum  legitur. 

Ut  justificemur  ex  fide  Christi,  et  non 
ex  operibus  legis.  Huc  usquc  periodus, 
ab  illo  initio ,  Nos  natura  Judaei  etc. 
Tota  vero  sensum  hunc  habet:  Nos,  quam- 
vis  nativitate  Judaei  simus  et  non  gen- 
tiles,  quia  tamen  scimus  et  certissime 
persuasum  habemus,  non  justificari  quem- 
quam  per  opera,  quae  faciat  sola  lege  in- 
8tructns,  sed  tantum  per  fidem  Jesu  Chri- 
sti,  qui  justitiam  nobis  sua  passione 
promeruit :  ideo  et  nos ,  inquam ,  tametsi 
nati  sub  lege,  credidimus  in  Christum 
Jesum;  scilicet  ut  per  ejus  fidem  justifi- 
cemnr ,  et  non  per  legis  ceremonias ,  aut 
quaecumque  opera  solo  legis  adminiculo 
facta.  Non  enim  credimus  in  Christum, 
ut  ex  lege  justificemur;  sed  ut  ex  ipsa 
fide  Christi. 

Propter  quod  ex  operibus  legis  non 
justificibitur  omnis  caro.  Graecis  est 
6*tOTi,  hoc  est,  eo  quod  vel  propterea 
quod.  Non  enim  illatio  est  ex  superiori- 
bus,  sed  repetitio  est  et  inculcatio  ratio- 
nis  supra  positae ,  tanquam  confessae ; 
quia  dixerat  scientes.  Repetit  autem  pro- 
pter  illud,  quod  proxime  dixit:  non  ex 
operibus  legis.  Dico,  inquit,  non  ex  ope- 
ribus  legis ;  eo  quod  ex  operibus  legis, 
ut  jam  dixi,  non  possit  ullus  homo  justifi- 
cari,  ne  Judaeus  quidem,  cui  Deus  legem 
dedit.  Hebraicae  phrases  sunt,  caro  pro 
homine,  per  synecdochen ;  et  non  omnis, 


pro  nullo ;  et  justificabitur,  pro  justificari 
potest. 

17.  Quod  si  quaerentes  justificari  in 
Christo,  inventi  sumus  et  ipsi  peccatores. 
Locus  obscurus  est,  et  ab  aliis  aliter  ex- 
positus.  Nobis  maxime  probatur  hic  sen- 
sus:  Quod  si  nos,  id  est,  ego  Faulus  et 
tu  Petre,  dum  quaerimus  justitiam  ex  fide 
Chri&ti,  quod  nobis  fundamentum  est,  et 
ratio  negligendae  legis ,  propter  hoc  in- 
venimur  et  deprehendimur  etiam  ipsi  pec- 
catores ;  tales  enim  a  Judaizantibus  judi- 
cainur,  quasi  similes  gentilibus,  qui  quod 
sine  lege  vivant,  peccatores  vocantur,  ut 
supra  dictum  est:  numquid  etc. 

Numquid  Christus  peccati  minister 
est?  Plano  sermone  dixisset,  ergo  Chri- 
stus  peccati  minister  est ;  sed  pro  reve- 
rentia  Christi  per  interrogationem  intalit. 
Num  ei  go  ,  inquit ,  fatebimur,  Christum 
peccati  ministrum  et  procuratorem  esse, 
qui  fideles  suos  avocet  a  lege  prohibente 
et  puniente  peccatum?  Id  enim  conse- 
quens  est,  si  nos  quaerentes  in  Christo 
justificari,  peccatores  invenimur  ob  le- 
gem  desertam.  Prosopopoeia  videtur  esse 
in  nomine  peccati  tanquam  domini  cujus- 
dam,  ministros  habentis,  qui  voluntati  ejus 
inserviant  ac  regnum  ejus  promoveant, 
qualem  personae  fictionem  etiam  alibi 
annotavimus  in  vocabulis  peccati  et  ju- 
stitiae,  ut  Rom.  6.  et  7. 

Posset  sensus  etiam  hic  adferri :  8i  vere 
quaerimus  justitiam  ex  Christo,  ergo  non 
eam  habuimus  ex  lege,  ac  proinde  mansi- 
mus  peccatores,  donec  ad  Christum  veni- 
remus ;  qui  non  peccati,  sed  justitiae  mi- 
ni&ter  est.  Quoniam  autem  impium  est 
suspicari,  Christum  esse  peccati  ministrum, 
ideo  declarans  absurditatem  illius  conse- 
quentis,  quo  destructo  destruatur  antece- 
dens,  subjungit: 

Absit,  ut  scilicet  tale  quid  de  Christo 
sentiat,  quisquis  Christianus  dici  velit. 
Neque  enim  hoc  ullo  pacto  concessuri 
erant  illi  ipsi,  contra  quos  agit  Apostolus, 
ut  qui  et  ipsi  in  Christum  credidissent. 
Igitur  ex  destructione  tam  absurdi  conse- 
quentis,  destruendum  relinquit  antece- 
dens. 

18.  Si  enim ,  quae  destruxi,  iterum 
haec  reaedifico ,  Graece  haec  iterum 
aedifico:  praevaricatorem  me  constituo. 
Id  est,  ostendo,  astruo,  confirmo.  Eadem 
vis  Graeci  verbi,  quae  in  illo  loco  Rom. 
3.  Si  iniquitas  nostra  justitiam  Dei 
commendat,  id  est,  astruit  et  constabilit. 
Quibusdam  videntur  haec  in  Petrum  ob- 
lique  dici,  qui  fidem  Christi,  quam  verbo 
praedicabat,  facto  visus  fuerit  destruere 
et  Judaismum  reaedificare.  Cajetanus 
existimat,  ab  hoc  loco  verba  esse  Pauli 
ad  Galatas,  declarativa  eorum,  quae  dixe- 
rat  Petro. 

Est  autem  hic  aliud  argumentum  a  su- 
periori,  quo  ostendit,  legem  non  esse  revo- 
candam.  Tametsi  potest  et  ad  praecedens 
illud  referri,  quo  dixerat,  inventi  sumus 
et  ipsi  peccatores ;  ut  hic  declaret  se  alia 
etiam  ratione  peccatorem  fore,  si  lex  ser- 
vanda  sit.  Sensus  est :  Leg^m  semel,  fa- 
ctus  Christianus,  deserui,  et  quantum  in 
me  fuit,  praedicatione  mea  destruxi.  Quod 
si  nunc  illam  restituo,  docens,  eam  obser- 
vandam  esse,  plane  astruo  et  confirmo, 
me  praevaricatorem  legis  tamdiu  fuisse, 
quamdiu  eam  posthabui. 

19.  Ego  enim  per  legem  legi  mortuus 
sum,  ut  Deo  vivam:  Christo  confixus 
sum  cruci.  Ut  intelligatur  apta  connexio 
partis  hujus  cum  praecedenti  supplendum 
aliquid,  quod  subauditur;  hoc  modo: 
Atqui  non  fui  praevaricator  deserendo 
legem ;  nam  per  ipsam  legem  legi  mor- 
tuus  fui.  Id  est,  ipsa  lex  Mosis  spiritua- 
liter  inteliecta  docet,  se  non  esse  perpe- 
tuam ,  sed  Christo,  quem  praefiguravit, 
venienti  cedere  debere.  Per  ipsam  ergo 
legem  hoc  mihi  loquentem  mortuus  sum 
legi;  id  est,  subtractus  sum  legi  atque  ei 
desii  esse  obnoxius.  Hoc  enim  significari 
ista  phrasi,  legi  mortuus  sum,  intelligitur 
ex  Rom.  6.  et  7.  Quidam  sic  exponunt: 
Ego  per  lcgem  Christi  mortuus  sum  legi 
Mosis ;  sod  minus  ad  mentem  Apostoli,  qui 
legem  absolute  nominans,  non  aliam, 
quam  legem  Mosis  significare  solet,  eidem- 
que  fidem  Christi  opponit.  Dico  absolute: 
ne  quis  opponat,  quae  sunt  Rom.  3,  27. 
7,  4.  Iterum  8,  2.  Certe  infra  cap.  3.  sub 


finem  ait,  quod  lex  Judaeis  fuit  paedago- 
gus  in  Christum. 

Quaeritur  autem,  utrum  Apostolus  hic 
loquatur  de  lege  ceremoniali,  an  vero  de 
universa  lege  Mosaica,  decalogum  etiam 
comprehendente.  Sane,  quamvis  expedi- 
tior  sensus  videatur  de  lege ,  quatenus 
ceremonialis  est,  nihil  tamen  vetat,  uni- 
versam  legem  a  Mose  latam  intelligi,  qua- 
tenus  ab  eo  lata  est,  tota  enim  Mosis 
legislatura  cessat  per  Christum ;  nec  lege 
decalogi  Christianus  teaetur,  nisi  quate- 
nus  cum  lege  naturae  convenit,  et  a  Chri- 
sto  renovata  est;  alioqui  sabbati  sanctifi- 
catio,  quam  decalogus  praecipit,  adbuc 
observanda  erit  Christianis,  quod  utique 
esset  judaizare. 

Jain  illud  :  ut  Deo  vivam ,  a  Graecis 
et  Cajetano  cum  sequenti  parte  constiui- 
tur,  hoc  modo :  Ad  hoc,  ut  Deo  vivam, 
Christo  confixus  sum  cruci;  id  est,  Chri- 
sto  commortuus  sum  per  baptismum.  At 
rectius  Latini  conjungunt  verbis  praece- 
dentibus ,  id  enim  exigit  antithesis  inter 
illa,  mortuus  sum  et  vivam;  ut  sensus 
sit,  legi  mortuus  sum,  sed  felici  admo- 
dum  morte;  quia  ad  hoc  mortuus  sum,  ut 
vivam  Deo  per  veram  justitiam.  Et  haec 
nova  vita  est,  quam  alibi  veteri  vitae  op- 
ponit;  sicut  novum  hominem  veteri.  Con- 
gruit  hic  locus  cum  illo  Rom.  7.  Morti- 
ficati  estis  legi  per  corpus  Christi ;  ut 
sitis  alterius,  qui  ex  mortuis  resurrexit, 
ut  fructificemus  Deo.  Hoc  ergo,  qnod  se- 
quitur,  Christo  confixus  sum  cruci;  vel 
ut  est  in  Graeco  ad  verbum,  Christo  con- 
fixus  sum ,  id  est,  una  cum  Christo  cru- 
cifixus  sum:  separata  sententia  est,  qua 
declarat,  quomodo  et  per  quid  legi  mor- 
tnus  jam  Deo  vivat 

Sunt  autem  haec  verba  cum  sequenti- 
bus  Apostolici  affectus  plena ;  quibus  ho- 
minis  per  Christum  justificati  personam 
in  se  transferens  Christi  benoficium  magni- 
fice  exaggerat;  quo  magis  appareat,  quam 
stulte  egerint  Galatae,  qui  a  Christo  ad 
legem  se  passi  fuerint  adduci.  Sonsus  est : 
Quemadmodum  Christus  cruci  affixus  hac 
mortali  vita  defunctus  est;  ita  et  ego  per 
baptismum,  qui  mortis  Christi  siinilitudi- 

nem  gerit,  mortuus  sum  legi ;  slc  ut  illa 
mei  respectu  jam  extincta  sit,  nihilque 
juris  in  me  babeat.  Quod  bic  de  lege  di- 
cit,  id  Rom.  6.  similiter  dicit  de  peccato ; 
est  enim  eadem  ratio ,  quatenus  lex  vir- 
tus  est  peccati,  ut  ipse  ait  1  Cor.  15. 
Verba  ad  Romanos  sunt :  Vetus  homo 
noster  simul  crucifixus  est,  ut  destrua- 
tur  corpus  peccati;  ut  ultra  non  servia- 
mus  peccato,  et  quae  sequuntur. 

20.  Vivo  autem  jam  non  ego  s  vivit 
vero  in  me  Christus.  Hoc  ad  Rom.  6.  di- 
citur  bujusmodi  verbis:  Ita  et  vos  existi- 
mate,  vos  mortuos  quidem  esse  peccato, 
viventes  autem  Deo,  in  Christo  Jesu 
Domino  nostro.  Sensus  bujus  loci  est: 
Per  baptismum  Cbristo  commortuus,  vivo 
nunc  per  veram  justitiam ;  vivo,  inquam, 
non  ego,  id  est,  non  vetus  ille  homo  qualis 
eram ;  vel,  vivo  non  ego,  hoc  est,  quod 
jam  vivo  vita  justitiae,  ex  meipso  non 
habeo,  sed  vivit  in  me  Christus,  id  est, 
Christus,  qui  a  morte  resurrexit  ad  vitam, 
mihi  totius  vitae  meae  spiritualis,  hoc  est, 
oninis  justitiae  autor  est;  totum  quod  vivo 
illi  debeo,  qui  in  me  vivit  et  efficax  est 
per  gratiam  suam.  Simili  locutionis  modo 
dictum  est  a  Domino  Matth.  10.  Ison  vos 
estis,  qui  loquimini,  sed  Spiritus  Patris 
vestri,  qui  loquitur  in  vobis.  Igitur  ex 
hoc  loco  discimus,  uti  bene  Sasboldus 
annotat,  opera  justorum  non  tam  ipsorum 
esse,  quam  Spiritus  Christi,  mentes  eorum 
inhabitantis.  Unde  noc  rairum,  quod  digna 
sint  vita  aeterna. 

Quod  autem  nunc  vivo  in  carne,  in 
fide  vivo  Filii  Dei.  In  Graeco  emphasis 
est  propter  articulum  postpositum ;  quasi 
dicat,  in  fide  vivo,  illa,  inquam,  fide,  quae 
est  in  Filium  Dei,  ubi  et  Filii  et  Dei  suos 
habent  articulos,  quo  vehementior  sit  ser- 
mo.  Vivere  in  carne,  hoc  loco  non  est 
secundum  carnem  vivere,  quomodo  scii- 
ptum  est  Rom.  8.  Qui  in  carne  sunt, 
Deo  placere  non  possunt,  scd  idem  est, 
quod  viverc  rnortali  hac  vita,  sicut  a'*ci- 
pitnr  Phil.  1.  Quod  si  vivere  in  carne, 
hic  mihi  fructus  operis  est.  Unde  2  Cor. 
10.  utrumque  distingnens,  ait:  In  carne 
ambulantes  non  secundum  carnem  mi- 


litamus.  Itaque  sensus  est :  Quod  in 
carne  hac  mortali,  variis  obnoxia  tentatio- 
nibus,  juste  vivo,  non  legi  acceptmn  fero, 
sed  fi.lei,  quam  habeo  in  Ohristum  Filium 
Dei.  Justus  enim  ex  fide  vivit. 

Qui  dilexit  me,  et  tradidit  semetip- 
sum  pro  me.  Id  est,  qui  me.  servum  pec- 
cati,  et  pressum  onere  legis,  per  quam  a 
peccato  liberari  non  poteram,  nihil  tale 
merentera  dilexit,  non  divina  tantum  ab 
aeterno  dilectione  quatenus  Deus  est,  sed 
etiam  humano  affectu,  quatenus  homo; 
et,  quod  arguraentum  est  excelleotissimae 
dilectionis,  semetipsum  in  mortera  tradi- 
dit,  ut  me  a  morte  redimeret  ac  vitae  re- 
stitueret.  Christianae  gratitudiniu  est, 
Christum  fateri  non  solum  pro  omnibus 
electis  in  mortera  se  dedisse;  sed  ita 
Christi  beneficium,  quod  multis  commune 
est,  interpretari,  ut  quisque  sibi  persua- 
deat,  eum  pro  se  proprie  passum  et  mor- 
tuum.  Quemadinodum  hoc  loco  facit 
Apostolus,  per  hoc  ostendens,  inquit 
Theophyl. ,  quod  tantam  oporteat  unum- 
quemque  gratiam  reddere  Christo,  quan- 
tam,  si  pro  ipso  solo  mortuus  esset,  exhi 
beret.  Neque  enim ,  quod  Chrysost.  in 
commentario  significare  videiur,  haec, 
quae  a  Paulo  dicuntur,  ad  solam  ipsius 
personam  pertinent:  sic  enim  non  usque 
adeo  facere  viderentur  ad  praesentem 
disputationem ,  cum  in  Paulo  quaedam 
peculiaria  considerari  possint,  ut  quod 
antea  persecutor  fuerit  etblasphemus  etc, 
sed  de  se  loquens  vult  idem  intelligi  de 
quolibet  justo. 

21.  Non  abjicio  gratiam  Dei.  Haec 
pars  epiphonematis  speciem  habet,  quo 
jam  concludit  ea,  quae  de  gratiaDei  prae- 
dicanda  disseruit.  Graece:  non  rejicio, 
repello,  aspernor  gratiam  Dei.  Augu- 
stinus  legit,  non  irritam  facio  gratiam 
Dei.  Ambrosius,  non  sum  ingratus  gra- 
tiae  Dei.  Ad  quam  lectionem  alicubi 
alludit  etiam  Augustinus ,  ejusdcmque 
meminit  Thomas  in  coramentario.  Gra- 
tiam  Dei  rejicit,  qui  vel  ad  remissionem 
peccatorum  obtinenJam ,  vel  ad  justi- 
tiam  consequendam,  gratiam  Dei  negat 
esse    necessariam.    Utrumque   negabant 

Judaei ,  contra  quos  agit  Apostolus;  so- 
lum  autem  posterius  a  Pelagio  haeretico 
negabatur,  qui  peccatorum  quidem  veniam 
non  nisi  Christi  beneficio  nobis  contin- 
gere  fatebatur,  sed  vitam  bonam  et  justi- 
tiam  in  libero  cujusque  arbitrio  positam 
adjuncta  legis  cognitione,  juxta  suam 
baeresim  asserebat.  Dicit  ergo  Apostolus, 
tanto  affectus  beneficio  a  Christo  Fiiio 
Dei:  non  sum  tam  ingratus,  ut  gratiam 
Dei  per  Christum  mihi  oblatam  atque 
impensam  repudiem.  Id  est,  absit  a  me 
tam  detestabilis  ingratitudo,  in  quam  uti- 
que  incurrerem ,  si  a  lege  justitiam  ex- 
speetarem.  Quod  probat  verbis  sequeuti- 
bus,  deductione  ad  incommodum  : 

Si  enim  per  legem  justitia:  ergo  gra- 
tis  Christus  mortuus  est.  Gratis,  id  est, 
frustra  et  absque  necessitate.  Nam  si, 
inquit,  aliunde  quam  per  Christi  mortem, 
ut  per  opera  legis ,  obtiueri  potest  justi- 
tia;  quid  necesse  erat,  Christum  mori? 
Neque  enim  satis  ldonea  et  magna  causa 
esse  potuit  moricndi  Filio  Dei,  quando 
sine  ejus  moite  justitia  et  salus  contin- 
geret ,  aditusque  pateret  ad  vitam  aeter- 
nam.  Atqui  frustra  mortuum  Christum 
qui  fatetur;  gratiam  Dei  repellit,  eidem- 
que  ingratus  existit.  Sub  morte  totam 
Christi  passionem  intellige ;  frustra  enim 
passr.s  est,  si  sine  ejus  passione  redimi  et 
justificari  potuit  homo. 


Quaeret  aliquis,  cur  non  similiter  dici 
possit,  si  per  sacramenta,  justitia;  ergo 
gratis  Cbristus  mortuus  est.  Respondeo, 
de  sacramentis  veteris  legis  idem  omnino 
dicendum :  nam  et  ea  hic  comprehendit 
Apostolus,  ac  speciatim  circumcisionem ; 
idemque  Hebr.  10.  sic  ait:  Impossibile 
est,  sanguine  taurorum  et  hircorum  au- 
ferri  peccata.  Verum  de  sacramentis 
novae  legis  alia  ratio  est;  haec  enim,  ut 
talia,  gratiam  continent  et  instrumenta 
sunt,  per  quae  meritum  mortis  Christi 
nobis  applicatur.  Lex  autem  vetus ,  ut 
talis,  per  se  sine  Christo  consideratur,  et 
contra  gratiam  dividitur,  id  quod  etiam  ex 
epistola  ad  Hebraeos  manifestum  est. 
Unde  Judaizantes,  adversus  quos  disserit 
Paulus,  solam  legcm  sibi  ad  justitiam 
sufficere  arbitrabantur;  tantum  opus  esse, 
ut  eam  propositam  et  cognitam  viribus 
liberi  arbitrii  quisque  exequatur.  Chri- 
stum  autem,  uti  supra  dictum  est,  reci- 
piebant  ut  doctorem  et  exemplar  justi- 
tiae;  non  ut  redemptorem  et  datorem 
gratiae  ac  salutis.  Illud  hic  addendum, 
quod  sicut  de  lege  verissime  ait  Aposto- 
lus :  si  per  legem  justitia  ;  ergo  gratis 
Christus  mortuus  est,  ita  verissime  dici- 
tur,  si  per  naturam  justitia:  ergo  gratis 
Christus  mortuus  est.  August.  contra  Jul. 
lib.  4.  cap.  3.  De  nat.  et  gr.  cap.  9.  et 
40.  De  gr.  et  lib.  arb.  cap.  13. 


CAPOT   T  E  R  T  I  U  ffl. 

0  insensati  Galatae ,  quis  vos  fascinavit  non  obedire  veritati .  ante 
quorum  oculos  Jesus  Christus  praescriptus  est,  in  vobis  crucifixus 1)  ? 
2.  Hoc  solum  a  vobis  volo  discere :  Ex  operibus  lcgis  Spiritum  acce- 
pistis,  an  ex  auditu  fidei2)?  3.  Sic  stulti  estis,  ut  cum  spiritu  coepe- 
ritis,  nunc  carne  consummemini?  4.  Tanta  passi  estis  sine  causa?  si 
tamen  sine  causa3).  5.  Qui  ergo  tribuit  vobis  Spiritum,  et  operatur 
virtutes  in  vobis:  ex  operibus  legis,  an  ex  auditu  iidei?  6.  Sicut  scri- 
ptum  est:  Abraham  credidit  Deo,  et  reputatum  est  illi  ad  justitiam4). 
7.    Cognoscite    ergo ,    quia    qui    ex    fide    sunt,    ii    sunt    fdii    Abrahae 5). 


!)  Cap.  5,  7.    2)  Act.  2,  38.    3)  Hebr.  10,  32.  88.    4)  Vers.  29.  Rom.  4.  3.  seq.  1  Mos. 
15.  6.     5)  Luc    19    9    Rom    4    16 

8.  Providens  autem  Scriptura,  quia  ex  fide  justificat  Gentes  Deus,  prae- 
nuntiavit  Abrahae:  Quia  benedicentur  in  te  omnes  Gentes  *).  9.  Igitur 
qui  ex  fidc  sunt,  benedicentur  cum  fideii  Abraham.  10.  Quicumque 
enim  ex  operibus  legis  sunt,  sub  maledicto  sunt.  Scriptum  est  enim2): 
Maledictus  omnis,  qui  non  permanserit  in  omnibus,  quae  scripta  sunt 
in  libro  legis,  ut  faciat  ea.  11.  Quoniam  autem  in  lege  nemo  justifi- 
catur  apud  Deum,  manifestum  est 3) :  quia  justus  ex  fide  vivit4).  12. 
Lex  autem  non  est  ex  fide,  sed,  qui  fecerit  ea,  vivet  in  illis  5).  13.  Chri- 
stus  nos  redemit  de  maledicto  legis6),  factus  pro  nobis  maledictum 7) : 
quia  scriptum  est8):  Maledictus  omnis,  qui  pendet  in  ligno:  14.  ut  in 
Gentibus  benedictio  Abrahae  fieret  in  Christo  Jesu,  ut  pollicitationem 
Spiritus  accipiamus  per  fidem  9).  15.  Fratres  (^secundum  hominem  dico) 
tamen  hominis  confirmatum  testamentum  nemo  spernit,  aut  supeiordinat. 
16.  Abrahae  dictae  sunt  promissiones ,  et  semini  ejus 10).  Non  dicit: 
Et  seminibus,  quasi  in  multis:  sed  quasi  in  uno11):  Et  semini  tuo,  qui 
est  Christus.  17.  Hoc  autcm  dico,  testamentum  confirmatum  a  Deo: 
quae  post  quadringentos  et  triginta  annos  12)  facta  est  Lex,  non  irritum 
facit  ad  evacuandam  promissionem.  18.  Nam  si  ex  lege  haereditas, 
jam  non  ex  promissione.  Abrahae  autem  per  repromissionem  donavit 
Deus 13).  19.  Quid  igitur  lex?  Proptcr  transgressiones  posita  est 14), 
doncc  veniret  semen,  cui  promiserat 15),  ordinata  per  angelos  16)  in  manu 
Mediatoris.  20.  Mediator  autem  unius  non  est:  Deus  autem  unus  est. 
21.  Lex  ergo  adversus  promissa  Dei?  Absit!  Si  enim  data  esset  lex, 
quae  posset  vivificare,  vere  ex  lege  esset  justitia  17).  22.  Sed  conclusit 
Scriptura  omnia  sub  peccato,  ut  promissio  ex  fide  Jesu  Christi  daretur 
credentibus 18).  23.  Prius  autem  quam  veniret  fides,  sub  lege  custodie- 
baniur  conclusi  in  eam  fidem,  quae  revelanda  erat.  24.  Itaque  lex 
paedagogus  19)  noster  fuit  in  Christo,  ut  ex  fide  justificemur 20).  25.  At 
ubi  venit  fides,  jam  non  sumus  sub  paedagogo 21).  26.  Omnes  enim 
filii  Dei  estis  per  fidem22),  quae  est  in  Christo  Jesu.  27.  Quicunque 
enim  in  Christo  baptizati  estis,  Christum  induistis 23).  28.  Non  est  Ju- 
daeus,  neque  Graecus:  non  est  servus,  neque  liber:  non  est  masculus, 
neque  foemina.  Omnes  cnim  vos  unum  estis  in  Christo  Jesu 24).  29.  Si 
autcm  vos  Christi:  ergo  semen  Abrahae  estis,  secundum  promissionem 
haeredes 25). 


*)  1  Mos.  12,  3.    18,  18.     2)  5  Mos.  27,  26.     3)  Cap.  2,  16.   Rom.  3,  21.  seq.     4)  Cap. 

10,  5.  Hab.  2,  4.  5)  3  Mos.  18,  5.  6)  Joan.  1,  17.  Rom.  10,  4.  7)  2  Cor.  5,  21.  *)  5  Mos. 
21,  23.  9)  Eph.  1,  13.  «>)  1  Mos.  22,  18.  ")  Rom.  9,  7.  12)  Act.  7,  6.  «)  Rom.  4,  14. 
**)  1  Tim.  1,  8—10.  15)  2  Cor.  3,  11.  16)  Act.  7,  38.  53.  Hebr.  2,  2.  17)  Act.  13,  39.  Rom. 
8,  2.  seq.  «)  Rom.  3i  23.  24.  11,  32.  Ps.  13,  3.  19)  Vers.  19.  20)  Rom  7,  6.  10,  4.  21)  Rom. 
6,  14.    22)  Rom.  8,  15.  seq.     23)  joan.  17,  23.  Rom.  6,  3.  4.      «*)  1  Cor.  12,  12.  13.     Col.  3, 

11.  w)  Rom.  9,  8. 

SCMMARIUM  CAPITIS  TEftTIl. 

Ostendit  Abrahae  exemplo,  gentes  exspectare  debere  justitiam  non  ex  lege,  sed  ex  proinissione 
et  fide:  Legem  autem  fuisse  paedagogum  ducentem  ad  Christum. 

1.  O  insensati  Galatae.  Insensatij  id  !  His  adde  Latinos  Augustinum,  Ambro9ia- 
est,  stulti;  quomodo  legit  Augustinus.  num,  Primasium,  Sedulium,  Haimonem  et 
Graeca  dictio  avoTjTOt  significat  stupidos,  \  Scholiastem  Hieronymi   titulo ,  nec  non 

MSS.  codices  nonnullos,  denique  Syria- 
cam  editionem.  Verosimile  est  autem, 
huc  adscriptum  fuisse  illud  additamentum 
ex  5.  cap.  idque  jam  olim  ante  Hieronymi 
tempora.  In  Graecis  nostris  codicibus 
utroque  loco  idem  verbum  legitur ;  quod 
aptius  vertas,  acquiescere ,  quam  vel 
credere,  vel  obedire. 

Porro  de  fascino  multa  scribit  Hiero- 
nymus  in  commentario :  nec  pauciora  Tho- 
mas,  qui  duplicem  distinguit  fascinatio- 
nem.  Unam,  qua  sensus  adhibitis  prae- 
Ktigiis  quibusdam  ludificatur:  ut  aliud 
pro  alio  appareat;  veluti  cum  homo  ap- 
paret  cornutns,  autpro  homine  lupus,  quod 
quidem  ad  artem  magicam  pertinet.  Al- 
teram,  qua  quis  ex  maligno  oculorum  in- 
tuitu  laeditur.  Id  quod  maxime  contin- 
gere  solet  pueris  aetate  adhuc  tenera, 
dum  ex  vetularum  urenti  et  invido  aspectu 
languescunt,  et  ad  vomitum  provocantur. 
Cujus  rei  naturalem  causam  idem  doctor 
eodem  loco  diligenter  investigat,  tametsi 
et  ad  hujusmodi  effectum  fatetur  operam 
daemonura  quandoque  admisceri,  quod  et 
Hieronymus  annotavit. 

Juxta  hoc  igitur  bifariam  hic  locus 
exponi  potest.  Uno  modo:  quis  ita  menti 
vestrae,  velut  praestigiator,  falsis  persua- 
sionibus  illudere  potuit,  ut  veritatem  ante 
oculos  positam ,  et  paulo  ante  cognitam 
atque  receptam ,  jam  non  videretis ,  sed 
pro  ea  aliud  Evangelium ,  quod  non  est 
aliud ,  amplecteremini?  Altero  modo : 
Quis  ita  felicitati  vestrae,  tanquara  fasci- 
nator  invidit,  ut  oculos  mentis,  quibus 
iraper  Christum  fide  cognitum  recepistis, 
malevolo  adspectu  atque  inspiratione  Ju- 
daici  erroris  inficeret;  vosque  salutaris 
doctrinae  cibum  stomacho  nauseante  re- 
vomere  cogeret?  Hunc  sensum  Hierony- 
mus  tradit,  a  quo  non  adeo  multum  rece- 
dunt    Graeci,    dum    verbum    Graecum 


vecndes,  qui  quod  oportet  non  intelli- 
gunt.  Eadem  vox,  quae  apud  Lucam  24. 
in  verbis  Christi  ad  discipulos:  o  stulti 
et  tardi  corde ,  ubi  posterius  est  prioris 
explicatio.  Sicut  autem  in  illis  Christi 
verbis  non  fuit  maledicentiae  vitium,  sed 
correptionis  acrimonia,  cum  studio  corri- 
gendi:  sic  et  in  hac  objurgatione  Pauli, 
praesertim  quod  Galatae,  si  beato  Hiero- 
nymo  credimus,  vitio  gentis  indociles 
essent  et  ad  sapientiam  tardiores :  ideo- 
que,  sicut  idem  Hieron.  in  praefat.  scribit, 
increpandi  magis  quam  docendi.  Quare 
nihil  hic  a  Paulo  factum  contra  illucl,  qui 
dixerit  fratri  suo  fatue :  quo  convitium 
irascentis  prohibetur,  non  increpatio  cor- 
rigentis.  Convertit  autem  ad  Galatas  ser- 
monem  Apostolus  cum  increpatione ;  quia 
jam  ex  superioribus  liquet,  quam  stulte 
egerint  a  Christo  declinantes  ad  legem : 
ut  merito  dixerit  eis:  miror ,  quod  sic 
tam  cito  transferimini  etc. 

Quis  vos  fascinavit  non  obedire  veri- 
tati?  Pro  obedire,  multi  codices  habent 
credere:  atque  ita  vertisse  hoc  loco  inter- 
pretem,  affirmat  Hieronymus  exponens 
illud  5.  capitis  :  quis  vos  impedivit,  veri- 
tati  non  obedire?  Verumtamen  idem 
Hieronymus  praesentem  locum  enarrans, 
submovet  totum  illud,  non  credere  veri- 
tati ;  eo  quod  in  exemplaribus  Adamantii 
non  habeatur.  Et  rursus  ad  5.  caput  an- 
notat,  in  vetufctis  codicibus  ea  verba  non 
haberi.  Licet,  inquit,  et  Graeca  exempla- 
ria  hoc  errore  confusa  sint,  quod  tamen 
non  de  omnibus,  quae  tunc  extabant 
Graecis  exemplaribus  accipiendum,  sed 
de  multis ,  qunlia  sunt  et  quae  hodie  in 
manibns  Labentur. 

Alioqui ,  nec  apud  Chrysostomum  illa 
verba  leguntur :  ut  nec  apud  posteriores 
Graecos  Pauli  interpretes :  quemadmodum 
ex    eorum  commentariis  satis  colligitur. 

ftaaxaiveiv  pro  co,  quod  est  invidere,  po- 
situm  interpretantur.  At  priori  sensui 
magis  videtur  congruere,  quod  sequitur. 

Ante  quorum  oculos  Jesus  Christus 
proscriptus  est,  in  vobis  crucifixus? 
Graece :  quibus  ante  oculos  etc.  Item 
proscriptus,  graece  praescriptus ;  et  ita 
legisse  Hieronymum,  exejus  commentario 
pene  certa  conjectura  est,  nec  desunt 
Latini  codices,  qui  ita  legunt.  Eam  certe 
lectionem  Clementina  editio  habet ;  prae- 
scriptus  autem,  id  est,  ante  scriptus,  est 
enim  idem  in  Graeco  verbum,  quod  bis 
legitur  Rom.  15.,  ubi  nos  habemus,  quae- 
cunque  scripta  sunt,  ad  nostram  doctri- 
nam  scripta  sunt.  Unde  commentarius 
de  proscripto,  id  est,  damnato  apud  Ga- 
latas  Christo,  quem  Angustinus  et  Am- 
brosianus  et  alii  Latinorum  nonnulli  ad- 
ferunt,  ad  rem  praesentem  facere  non 
videtur.  Nam  verbum  graecum  vix  repe- 
ritur  in  ea  significatione.  Hieronymus 
praescriptum  ante  Galatarum  oculos  Je- 
sum  interpretatur ,  quod  olim  de  ejus 
passione  et  morte  ac  caeteris  ad  eum 
pertincntibus  multa,  a  Galatis  perlecta, 
scripserint  Prophetae. 

Sed  quia  non  est  verosimile,  Galatas, 
etiamnum  in  Christo  parvulos,  in  Prophe- 
tarum  libris  admodum  fuisse  versatos; 
idcirco  Graecoruni  expositioni  libentius 
accedimus,  quae  hujusmodi  est:  Quis  vos 
Galatas  fascinavit?  Quibus  per  meam 
praedicationem  palam,  velut  in  program- 
mate  ac  tabula  publica ,  unde  de  plano 
legi  et  aperte  cognosci  posset,  propositus 
est  Christus ,  perinde  atque  si  apud  vos 
esset  crucifixus;  ut  non  minus,  imo  vero 
magis  ac  certius  illum  crucifixum  fidei 
oculis  aspexeritis,  quam  multi  eorum, 
qui  coram  viderunt  eum  crucifigi? 

Illud  tamen,  quod  addit  Apostolus,  in 
vobis  crucifixus,  multo  aliter  a  Cajetano 
exponitur.  Crucifixus,  inquit,  in  vobis, 
hoc  est,  multa  passus  in  vobis;  eo  scilicet 
modo,  quo  Chiistus  Petro  dixisse  narra- 
tur,  vado  Romam  iterum  crucifigi:  et 
quo  Paulus  dicit  se  adimplere  ea,  quae 
desunt  passionum  Christi  Col.  1.  Chri- 
stus  enim,  etsi  post  resurrectionem  im- 


passibilis,  adhuc  tamen  patitur  in  membris 
suis.  Itaque  secundum  Cajetanum  sensus 
est,  quis  vobis  fascinavit  non  so!um  ocu- 
los,  quibus  Christum  velut  in  tabula  vobis 
depictum  vidistis,  sed  et  tangendi  sen- 
sum,  quo  tam  multa  mala  pro  Christi  no- 
mine  passi  estis  ?  Huic  intellectui  respon- 
det,  quod  paulo  post  sequitur:  tanta 
passi  estis  sine  causa? 

Rursus  aliter  hanc  partem  exponit  B. 
Arias.  In  vobis  crucifixus,  inquit,  per 
virtutem ;  quia  passionis  ejus  virtutem  in 
vobis  experti  estis  per  dona  Spiritus  S., 
quae  in  vos  effusa  sunt.  Hic  sensus  con- 
sonat  cum  iis,  quae  sequuntur  de  Spiritu 
accepto.  Verurntamen  expositio  Graeco- 
rum  mihi  planior  videtur,  et  verbis  Apo- 
stoli  magis  inhaerens:  ut  tota  pericope 
sit  hypotyposis  quaedam  signata,  qua 
doceat,  Jesu  Christi  crucem  sic  apud  Ga- 
latas  praedicatam,  sic  depictam  fuisse: 
tanquam  sub  oculis  eorum  Dominus  fuis- 
set  crucifixus. 

2.  Hoc  solum  a  vobis  volo  discere. 
Premit  Galatas  rationibus  aliquot  iuter- 
rogando  propcsitis;  ut  dnm  non  habent, 
quod  respondeant,  stultitiam  suam  agnos* 
cere,  et  ab  ea  resipiscero  cogantur.  Vel 
hoc  solum,  inquit,  mihi  respondete;  unura 
hoc  vos  interrogo.  Nam  qui  interrogat  et 
sibi  responderi  vult,  quasi  discere  cupit. 
Alioqui  proprie  a  Galatis,  quos  insensatos 
et  stupidos  vocat,  et  quorum  ipse  doctor 
erat,  non  quaercbat  aliquid  discere,  sed 
interrogando  voluit  eos  docere. 

Ex  operibus  legis  Spiritum  accepistis, 
an  ex  auditu  fidei?  Spiritum  intelligit 
sanctum,  quem  accipeie  diountur,  qui 
dona  ejus  accipiunt.  Quod  vcro  noster 
interpres  ad  verbum  reddidit,  ex  auditu 
fidei,  hoc  Erasmus  et  Hentenius,  sensum 
reddentes,  dixerunt,  ex  praedicatione 
fidei,  scilicet  audita  et  recepta.  Nam  et 
Graeca  vox  axoV;  pro  fama  et  narratione 
sumitur  interdum  apud  profanos  autores : 
LXX.  vero  interpretes  ea  leguntnr  usi 
pro  obcdientia  1  Reg.  16.  in  verbis  Sa- 
muelis  ad  Saul.  Quae  significatio  bene 
etiam  huic  loco  convenit.  Quacrit  ergo 
Paulus:   Unde  Spiritum  accepistis   ope- 

randi  miracula  et  variis  linguis  loquendi  ? 
Num  ex  operibus  legis?  Quod  dici  ne- 
quit,  quia  spiritum  accepistis  antequam 
ad  legem  Mosaicam  vos  converteretis.  An 
vero,  quod  restat,  et  negare  non  potestis, 
ex  fide  Christi,  quam  audita  praedica- 
tione  mea  suscepistis?  Hinc  concluden- 
dum,  ergo  stulto  facitis,  qui  a  fide  Christi 
ad  legem  Mosis  transire  vultis.  Unde  et 
sequitur : 

3.  Sic  stulti  estis,  ut  cum  spiritu  coe- 
peritis ,  nunc  carne  consummemini? 
Stultos  hic  vocat  interpres,  quos  paulo 
ante  insensatos,  cum  in  Graeco  sit  idem 
nomen.  Ambrosianus  legit :  Sic  sine  in- 
tellectu  estis?  Sed  et  pro  eo,  quod  sequi- 
tur:  ut  cum  spiritu  etc.  Ambrosiana 
lectio  Graeco  textui  propius  inhaerens, 
sic  habet:  Incipientes  spiritu,  nunc 
carne  consummamini?  Et  quidem  etiam 
nonnulli  nostri  codices  habent,  ut  et  tex- 
tus  Primasii,  consummamini,  quid  quia 
non  respondet  particulae  ut,  videri  potest, 
eam  non  fuisse  scriptam  ab  interprete; 
quemadmodum  nec  in  Graeco  est,  sed 
quasi  desideraretur,  ab  alio  adjectam.  Ve- 
rum  prout  Graeca  souant,  ita  legendum 
et  distinguendum  esset :  Sic  stulti  estis? 
qui  spiritu  coepistis ,  nunc  carne  con- 
summamini?  Quamquam  sensus  eodem 
recidit,  estquehujusmodi: 

Adeone  vecordes  et  insipientes  estis, 
ut  cum  rectus  ordo  postulet,  a  carne  ad 
spiritum  progrediendum  esse;  vos  contra, 
postquam  iucepissetis  a  spiritu ,  cujus 
charismata  in  vos  effusa  sunt,  nunc  con- 
summationem  sive  perfectionem  quaeratis 
a  carnalibus  legis  e^remoniis,  quas  ob- 
servare  vultis,  quasi  illae  vobis  ad  per- 
fectionem  desint,  sicut  falso  persuasi  estis 
a  pseudoapostolis?  Lexceremonialisco^o 
seu  carnqlis  vocatur,  quia  tantum  vale- 
bat  ad  justitiam  et  emundationem  carnis, 
ut  loquitur  Apostolus  Heb.  9.,  aut  certe, 
quia  carnalem  populum,  cui  congrr.enter 
data  fuit,  ad  spiritum  elevare  non  potuit, 
sed  in  carne  reliquit. 

Nec  contrarium  est,  quod  Rom.  7. 
dicit:  Scimus ,  quod  lex  spiritualis  est, 
nam  ibi  non  de  ceremoniali  lege,  sed  de 

finil.    Estil   Comm.  Tom.  II. 


morali  sermo  est;  quae  spiritualis  dicitur, 
quoniam  observata  spiritualem  reddit  ho- 
minem;  licet  ejus  observatio  non  a  lege 
sit,  sed  a  Spiritu  sancto.  Quidam  partem 
hanc  absque  interrogatione  legunt,  ut  et 
sequentem :  sed  vehementior  est  oratio 
cum  interrogatione.  Verbum  Graecum 
eiriTsXsTa&at  significat  etiam  nniri.  Et 
sic  quidam  exponunt  hoc  loco  istud  con- 
summari,  ut  inchoatio  opponatur  non  per- 
fectioni,  sed  fini.  Ita  sensus  est :  Adeone 
dementes  estis,  ut  cum  a  spiritu  feceritis 
initium,  desinatis  in  carnem? 

4.  Tanta  passi  estis  sine  causa?  si 
tamen  sine  causa.  Graece  frustra?  si 
quidem  et  frustra.  Quod  autem  ait 
tanta,  graece  Toaauxa,  potest  et  de  nu- 
mero  et  de  magnitudine  intelligi.  Sensus  : 
Ergone  tam  multa  et  gravia  pro  Christi 
nomine  frustra  passi  estis  ac  sine  fructu? 
Revocatenim  eos  commemoratione  eorum, 
quae  pro  fide  Christiana  perpessi  fuerant, 
ne  patientia  illa  reddatur  eis  inutilis, 
quod  utique  futurum  erat,  si  a  gratia 
Christi  ad  legem  Mosis,  id  est,  a  spiritu 
ad  carnem  prolaberentur.  Quod  autem 
addit:  Si  tamen  sine  causa ,  correctio 
quaedam  rhetorica  est  ejus ,  quod  inter- 
rcgaudo  dixerat,  sine  causa;  quasi  dicat, 
sed  spero  meliora.  Nam  ccnfido,  vos  re- 
dituros  a  lege  ad  gratiam,  ut  non  frustra 
tot  et  tanta  passi  fueritis.  Hic  locus  osten- 
dit,  id  quod  a  Theologis  traditur,  bona 
opera  subsequenti  peccato  mortificari,  id 
est,  infructuosa  reddi,  eademque  rursus 
per  poenitentiam  vivificari.  Quod  si  vero 
poenitentia  non  sequatur,  frustra,  quan- 
tum  ad  illos,  qui  ea  feceriut,  facta  esse, 
ut  qui  fructum  inde  nulluir  unquam  sint 
percepturi.  Qua  de  re  vide  commentarium 
Hieron. 

5.  Qui  ergo  tribuit  vobis  spiritum, 
et  operalur  virtutes  in  vobis:  ex  operi- 
bus  legis ,  an  ex  auditu  fidei?  Tribuit, 
graece  subministrat  vel  praebet,  ut 
legit  Ambrosianus.  Itaque  tribuit  non 
praeteriti,  sed  praesentis  temporis  est: 
sicut  verbum  operatur ;  ita  tamen  ut 
haec  verba ,  quae  in  Graeco  participia 
sunt ,  intelligamus  a  tempore  absolvi ,  et 

proinde  ad  illud  tempus  referri,  quo  talia 
Galatis  contingebant.  Tanietsi  Hierony- 
mus  refert  etiam  ad  tempus  praesens, 
quando  jam  Evangelii  vcritatem  Galatae 
deseruerant,  atque  ex  eo  docet,  etiam  a 
malis  et  haereticis ,  invocato  Christi  lo- 
mine,  miracula  fieri  posse. 

Sed  verosimilius  est,  Apostolum  ad  prae- 
terita  tantum  respicere.  Sumit  enim  ar- 
gumentum  ab  iis  bonis,  quae  consecuti 
fuerant  Galatae,  ex  fide  Christi  suscepta, 
sine  legis  ceremoniis  ;  non  ab  iis ,  quae 
forte  apud  eos  adhuc  remauserant,  post- 
quam  ad  Mosem  desciverant.  Sic  enim 
parum  validum  videretur  Apostoli  argu- 
mentum.  Sensus  igitur  ct  collectio  talis 
est:  Deus,  qui  varia  Spiritus  sancti  dona 
vobis  impertiit,  quique  signa  non  vulgaria 
operatus  est  in  vobis :  utrumque  id  fecit, 
quia  sectabamini  opera  legis,  an  vero 
quia  fidem  Christi  vobis  pracdicatam  re- 
ceperatis?  Prius  dici  non  potest,  quando- 
quidem  lex  erat  tunc  vobis  incognita. 
Restat  igitur,  ut  fidem  gratiae  Christi 
tantorum  in  vobis  bonorum  causam  agno- 
scatis:  a  qua  proinde  ad  legem  transferri 
minime  debuistis.  Explicatio  est  et  con- 
firmatio  superioris  argumenti,  quo  dixe- 
rat:  Ex  operibus  legis  spiritum  accepi- 
stis  etc.  Si  enim  Deus  dederit  spiritum, 
non  ex  operibus  legis ,  sed  ex  fide :  ergo 
et  illi  spiritum  ex  fide,  non  ex  operibus 
legis  acceperant. 

6.  Sicut  Abraham  credidit  Deo ,  et 
reputatum  est  ei  ad  justitiam.  In  qui- 
busdam  codicibus  tam  excusis  quam  ma- 
nuscriptis  ita  legitur:  Sicut  scriptum  est, 
Abraham  credidit  Deo  etc.  Sed  illud 
scriptum  est,  adjectitium  esse,  Graeca 
et  Syra  exemplaria  monstrant,  iisque 
conformis  Hieronymi  textus  Latinus,  cum 
plerisque  nostris  codicibus.  In  his  enim 
non  plus  legitur,  quam  nos  babem.  s. 
Quomo^o  et  Ambrosium  atque  Augusti- 
num  legisse,  colligitur  exeorum  commen- 
tariis.  Non  ergo  Scripturae  testimonium 
allegat  Apostolus ,  sed  exemplum  solum 
adducit,  in  quo  tamen  ipsius  Scripturae 
verbis  utitur,  quae  sunt  Gen.  15.  Tale 
est  ergo,    quod  dicit:    Sic  Deus  spiritum 


vobis  subministrat  et  virtutes  in  nobis 
operatur  ex  fide  et  non  ex  operibus  legis , 
sicut  Abrahae  non  ex  operibus  legis  ob- 
tigit  justitia,  sed  per  fidem,  qua  credidit 
Deo,  etiam  antequam  essct  circumcisus. 
Quaenam  fides  fuerit  Abrahae  reputata 
ad  justitiam,  et  quo  sensu  reputata  dica- 
tur;  item,  quomodo  senteutia  illa  valeat 
ad  docendum ,  quod  etiam  nobis  ad  justi- 
tiam  fides  imputanda  s't;  satis  a  me  ex- 
plicatum  arbitror  in  comm.  epist.  ad  Rom. 
cap.  4.  Significat  autem  Apostolus,  cha- 
rismata  spiritus  non  sine  justitiae  dono 
Galatis  dafcu  fuisse.  Neque  enim  in  mul- 
titudinem  aliquam  effundebatur  spiritus, 
quoad  charismata,  nisi  simul  effuuderetur 
quoad  justitiam,  cui  charismata  servie- 
bant,  tametsi  in  singulis  id  non  oporteat. 
7.  Cognoscite  ergo ,  quia  qui  ex  fide 
sunt,  ii  sunt  filii  Abrahae.  Graecum 
yivcoaxsTS,  ambiguum  est  ad  cognoscite 
et  cognoscitis.  Posteriori  modo  ^egunt 
Arnbrosifuius  et  Hieronymus ,  et  ante  eos 
Cyprianus  in  epistola  63.  ad  Caecilium, 
quibus  et  manuscripti  quidam  Latini  co- 
dices  astipulantur.  Utraque  tamen  lectio, 
quemadmodum  bene  Cajetanus  ostendit, 
commcdum  sensum  facit.  Infert  enim 
Apostolus  ex  eo,  quod  adduxerat  exemplo 
Abrahae  Patriarchae,  cui  fides  ad  justi- 
tiam  fuit  imputata,  eos,  qui  ex  fide  justi- 
ficati  sunt,  aut  ex  ea  justitiam  et  salutem 
exspectant,  (nam  graece  quamvis  tantum 
sit,  qui  ex  fide ,  supplendum  tamen  est 
verbum  sunt,  quod  exprimitur  vers.  10.,) 
esse  filios  Abrahae  potius  quam  illos,  qui 
justitiam  ex  lege  quaeruut;  eo  quod 
Abrahae  per  imitationem  assimilentur. 
Idque  c<  gnoscere  et  intelligere  Galatas 
debere  admonet.  Simul  autem  carnales 
Judaeos  perstringit,  qui  gloriabantur  se 
Abrahae  filios  esse,  quod  ex  eo  secundum 
caruem  esseut  progeniti.  Quin  potius,  in- 
quit,  discite  eos ,  qui  justitiam  ex  fide 
quaerunt,  esse  filios  Abrahae:  quoniam 
ejus  imitatores  sunt.  Hinc  et  Dominus 
ad  JuJaeos  ait  Joan.  8.  Si  filii  Abrahae 
estis,  opera  Abrahae  facite.  Sed  quia 
rudes  Galatae  dicere  poterant:  Quid  no- 
bisproderit,  essefilios  Abrahae?  propterea 

subjungit   fructum    benedictionis    exspe- 
ctandae,  quae  Abrahae  promissa  fuit. 

8.  Frovidens  autem  Scriptura ,  quia 
ex  fide  justificat  gentes  Deus:  prae- 
nuntiavit  Abrahae.  Providens ,  graece 
upoiSoooa,  id  est,  praevidens  ,  cum  prae- 
vidisset,  vel  quoniam  praeviderat.  Prae- 
videnSj  etiam  in  textu  Ambrosiano  Jegi- 
tur:  quamquam  providere  pro  eo,  quod 
est  praevidere,  etiam  Latine  dicitur. 
Adde,  quod  praevidere  potest  videri 
dictum  pro  eo ,  quod  Tbeologis  est  pro- 
videre ,  id  est ,  praeordinare.  Sic  enim 
praecognoscere  nonnunquam  inScripturis 
accipi  constat,  atque  eo  modo  Theophy- 
lactus  verbum  hoc  exponit. 

Porro  Scriptura  pro  eo,  qui  per  Scri- 
pturam  nobis  loquitur,  id  est,  Spiritu 
sancto,  metonymiee  dixit  Apostolus.  Non 
enim  ipsa  Scriptura,  quae  res  inanimata 
est,  vel  praevidere  quidquam  potuit,  vel 
Abrahae  quicquam  praenuntiavit.  Quod 
posterius  nec  ad  ipsum  Mosem,  qui  multo 
post  Abraham  fuit,  potest  referri ;  sed  ad 
solum  Deum.  Jam  nec  simpliciter  in 
Graeco  est  praenuntiavit ,  sed  prae- 
evang elizavit ,  id  est,  rem  laetam  ante 
nuntiavit  ac  promisit.  Igitur  sensus  est: 
Quoniam  praeviderat  ac  decreverat  Deus, 
justificare  gentes  ex  fide:  idcirco  ad  hoc 
significandum  in  Scriptura  narratur,  jam 
olim  annuntiasse  Abrahae  tanquam  om- 
nium  credentium  patri,  ut  rem  laetissi- 
mam,  hoc  quod  sequitur: 

Quia  benedicentur  in  te  omnes  gen- 
tes.  Id  est,  quod  in  te,  hoc  est  in  semine 
tuo ,  sive  ratione  seminis  ex  te  nascituri, 
benedictionem  consequentur  omnes  gen- 
tes.  Ubi  gentium  nomen  generale  est, 
Judaeos  etiam  comprehendens:  sicut  et 
in  hujus  versus  parte  praecedenti.  Nam 
iu  Christo,  qui  est  semen  illud  promis- 
sura,  non  est  distiuctio  Gentilis  et  Judaei. 
Et  quidem  Genes.  12.,  ubi  Scriptura, 
quam  citat,  originaliter  habetur,  in  He- 
braeo  non  est  vocabulum  significans  gen- 
tes,  sed  familias,  graece  cpoXal.  Unde  Hie- 
ronyrnus  ita  vertit:  In  te  benedicentur 
universae  cognationes  terrae.  Tametsi 
aliis  locis,  ubi  haec  benedictio  repetitur, 


ut  Gen.  18.  22.  et  26.  nec  non  Psalm.  71. 
legitur  in  Hebraeo  gentes,  sed  generali, 
ut  dictum  est,  significatione ,  ut  eaedem 
intelligantur  gentes  et  familiae  terrae. 

Porro  benedictionem  non  carnalem, 
sensu  Judaico,  sed  spiritualem  oportet 
intelligi ,  quae  consistit  in  sanctitate  et 
justitia  et  beatitudine  vitae  aeternae: 
quam  accepturi  sunt  ex  omnibuo  gentibus 
illi ,  qui  audient  a  Christo :  Venite  bene- 
dicti  Patris  mei.  Repetit  autem  Scriptura 
promissionem  hanc  Gen.  22.  his  verbis: 
In  semine  tuo  benedicentur  omnes  gen- 
tes.  Quae  posterior  prioris  explicatio  est, 
juxta  sensum  jam  datum.  Nam  et  ad 
Isaac  postea  similiter  atque  eodem  sensu 
dictum  est  Gen.  26.  In  semine  tuo  bene- 
dicentur  omnes  gentes  terrae. 

Alii  tamen  diversum  aliquid  significa- 
tum  putant,  Scripturam  ab  Apostolo  cita- 
tam  ita  exponentes:    In  te ,   hoc  est,   ad 
tui  similitudinem  et  imitationem,   bene- 
dicentur  omnes  gentes.    Sicut   enim   tu 
benedictionem   et  justitiam   consequeris, 
sic  et  omnes  gentes  fidem  tuam  imitantes, 
et  per  hoc  tui  filii,  similiter  fide  justitiam 
et    benedictionem    consequentur.     Hunc 
sensum  tradunt  Augustinus  et  Theophy- 
lactus ;     eumdemque    Cyrilli    auctoritate 
confirmat  Oecumenius.  Imo  sensum  hunc 
exigere  videtur  illatio    sequens :    Igitur 
qui  etc.     Sed  sciendum,   in  Genesi  ante 
hanc  promissionem,  qua  dictum  est  Abra- 
hae  :   benedicentur  in  te  etc. ,    nihil  legi 
de  fide   aut  justitia  Abrahae,    ad   quod 
hujusmodi    expositio     referri    queat,     et 
proinde  minus  germana  nobis  videtur  haec 
interpretatio.  Nostram  vero,  quam  tradit 
Hieronymus ,     quam    et    ipse    Oecume- 
nius  primo  loco  posuit,  praeter  alterum 
Scripturae    locum     similem,    probabilem 
facit  ipsius  loci  circumstantia,  qua  semen 
et  posteritas  Abrahamo  promittitur. 

Porro  neminem  offendat,  quod  loco 
verbi  benedicentur  in  Hebraeo  legitur 
benedicent  se,  tam  Gen.  12.  et  22.,  quam 
etiain  Psalm.  71.,  ubi  nos  ex  LXX.  legi- 
mus:  Et  benedicentur  in  ipso  omnes 
tribus  terrae.  Nun  enim ,  ut  qnidam  pu- 
tant,  id  solum  significatur,  gentes  usuras 

hujusmodi  imprecatione  :  faciat  tibi  Deus, 
sicut  fecit  Abrahae  et  semini  ejus :  aut 
certe  sibi  optaturas  similem  cum  illo  et 
semine  ejus  telicitatem  ;  sed  plane  signi- 
ficatur,  futurum,  at  gentes  se  benedictas, 
id  est,  beatas  et  felices  agnoseant  et  prae- 
dicent  propter  semen  Abrahae,  quod  est 
Christus ,  auctor  benedictionis  omnium 
gentium,  quaeeumque  in  eum  credHerint. 
Utproinde  nun  multum  differanthaecduo, 
benedicentur  et  benedicent  se.  Quod  in- 
telligentes  LXX.  interpretes  passive  ver- 
terunt  tribus  locis  supra  dictis  ivsuXoyr,- 
ft^aovTat  benedicentur ,  quemadmodum 
et  hoc  loco  a  Paulo  et  Act.  3.  a  Luca 
refertur.  Quaie  et  Pagninus  cum  Gen. 
12.  vertisset:  benedicent  se,  reliquis  locis 
vertit  benedicentur. 

9.  Igitur  qui  ex  fide  sunt,  benedicen- 
tur  cum  fideli  Abraham.  Graece  bene- 
dicuntur ,  Ambrosiano  consentiente.  Ac 
rursr.s  tantum  dicitur,  qui  ex  fide ,  non 
additc  verbo  sunt ;  quod  tainen,  cnm  etiam 
graece  exprimatur  vers.  10.,  est  hic  quo- 
que  subaudJendum  ,  ut  et  monuimus  su- 
pra  ad  vers.  7.  Contiuet  autem  haec  illa- 
tio  rationem  sententiae  superioris ,  qua 
dicebatur,  Deum ,  significare  vclentem, 
quod  gentes  per  fidem  justificaturus  esset, 
praenuntiasse  Abrahae,  quod  in  ipso  be- 
nedicendae  essent  omnes  gentes.  Ea  ratio 
est,  assimulatio  gentium  cum  Abraham 
in  eo,  quod  illum  benedictione  dignum 
reddidit,  id  est,  in  fide.  Sic  ergo  ratio- 
cinatur  Apostolus:  Abrahae  facta  est  pro- 
missio ,  quod  in  ipso  benedicerentur  om- 
nes  gentes;  at  Abraham  ipse  per  fidern, 
qua  promissioni  credidit,  Deo  placuit,  et 
benedictionem  promeruit;  ergo  quicunque 
ex  fide  justitiam  et  benedictionem  ex- 
spectant,  eam  cum  Abraham ,  qui  Deo 
credidit,  assequuntur:  non  autem  illi,  qui 
sunt  ex  operibus  legis.  Quod  jam  docet 
verbis  sequentibus: 

10.  Quicunque  cnim  ex  operibus  legis 
sunt ,  sub  maledicto  sunt.  Quasi  d:cat : 
Qui  vero  opera  legis  sectantur  ,  et  ex  iis 
justitiam  exspectant,  usque  adeo  promis- 
sae  benedictionis  exsortes  sunt,  ut  etinni 
maledictioni  sive  exsecrationi  sint  obuoxii 


ac  pnnitione  digni.  Hoc  siquidem  est  sub 
maledicto  e?se. 

Scriptum  est  enim.  Tn  ipsa  lege  Deut. 
27.  Maledictus  omnis ,  qui  nvn  per- 
manserit  in  omnibus,  quoe  scripta  sunt 
in  Hbro  legis,  ut  faciat  ea.  Observat 
Hieronymus,  in  Hebraeo  non  addi  signa 
universalia,  omnis  et  omnibus,  sed  uec 
ea  legi  apud  interpretes,  praeterquam 
apud  solos  LXX.  Refert  autem,  Samari- 
tanorum  Hcbraea  volumina  hac  in  re  cum 
LXX.  interpretibus  concordare:  unde 
suspicatur,  Judaeos,  quod  viderent,  se 
non  posse  omnia  legis  praecepta,  quae 
innumera  erant,  observare,  ne  propter 
he-e  sub  maledicto  esse  viderentur,  era- 
sisse  ex  Hebraeis  codicibus  illa  signa 
omnis  et  omnibus ,  praesertim ,  inquit, 
quod  Apostolus  vir  Hebraeae  peritiae,  et 
in  lege  doctissimus ,  illa  verba ,  quasi 
sensui  suo  necessaria  ad  probandum  illud, 
quod  quicunque  ex  operibus  legis  sunt, 
sub  maledicto  sunt,  nunquam  protulisset, 
nisi  in  Hebraeis  voluminibus  haberentur. 
Sed  boc  argumentum  non  convincit.  Nam 
ut  in  disciplinis,  sic  et  in  legibus ,  indefi- 
nitas  propositiones  universalem  habere 
seusum  in  confesso  est.  Exempla  passim 
obvia  sunt,  etiam  in  lege  Mosaica,  nomi- 
natim  Exod.  21.  et  22. 

Hoc  igitur  attendentes  LXX.  interpre- 
tes  universale  signum ,  quod  in  sensu 
verborum  latebat ,  expresserunt.  Idque 
simUiter  esse  factum  ab  iis ,  qui  Samari- 
tanis  Hebraea  biblia  communicarunt,  exi- 
stimandum  est. 

Nec  sane  verisimile  est,  ob  causam  ab 
Hieronymo  commemoratam  codices  a  Ju- 
daeis  fuisse  corruptcs:  cum  utique  non 
ignorarent ,  eam  audaciam  nihil  sibi  pro- 
futnram  ad  evadendum  legis  mnledictum, 
ac  futurum  potius,  ut  tanto  scelere  male- 
dicrum  sibi  conduplicarent.  Deinde  qui 
convenit,  ut  propter  multitudinem  prae- 
ceptorum,  quae  lege  Mosaica  contineban- 
tur,  in  tantam  sibi  metuerint  a  maledicto, 
ut  de  verbis  legis  aliquid  abradendum 
pr.tareut;  quando  ipsi  tam  multa  alia  se- 
ciindum  suas,  quas  Vocant,  Deuteroses 
<>1  scivanua  legi  superaddiderint? 

Omitto  quaerere,  quando  Judaei  seu 
Judaeorummagistri  conspiraverint  in  tale 
facinus.  Nam  id  factum  oportuit  post 
tempora  Pauli,  si  is  allegavit  testimonium 
sicut  in  Hebraeis  voluminibus  legerat. 
Atqui  ab  eo  tempore  Jndaei  magis  magis- 
que  dispersi  fuerunt  per  nationes,  iidem- 
que  passim  in  urbibus  celebricribus  suas 
habebant  Synagogas,  in  qnibus  Scriptura 
per  omne  sabbatum  legeretur.  An  ergo 
credibile  est,  una  conspiratione  ac  pari 
conseusu  factnm,  ut  per  omnes  Synago- 
gas  legem  patriam  a  Deo  sibi  traaitam, 
quam  mordicus  semper  retinuerunt,  et 
pro  qua  toties  periclitati  fuerunt,  aliqua 
verborum  mutilatione  seu  qualibet  muta- 
tione  conumperent?  Deni^ue  si  Judaei 
voculas  illas ,  de  quibus  nunc  agirur, 
abraserunt :  cur  eas  Hierou ymus  in  sua 
versione  non  restituit,  ut  integram  nobis 
Scripturam  daret? 

Dices,  eum  aliud  vertere  non  potnisse, 
quam  quod  reperit  in  Hebraeo.  Dicam 
et  ego ,  quod  ille  ex  Hebraeo  transtulit, 
et  in  Ecclesia  legitur,  sicut  usque  bodie 
in  Hebraeis  codicibus  habetur,  id  nobis 
tenendum  esse  citra  suspicionem  rasurae, 
ubi  nulla  probabilis  ratio  suadet ,  ut  cre- 
damus  quidquam  esse  sublatum.  Nam  ex 
supradictis  arbitror  satis  apparere,  Hie- 
ronymi  saspicionem,  quod  salva,  tanti 
doctoris  autoritate  dixerim ,  tantum  esse 
suspiciouem,  non  veritatem.  Est  igitur 
citati  testimonii  sensus:  Omnem  eum 
esse  maledictum ,  id  est,  execrabilem  et 
poenis  a  lege  commiuatis  obnoxium  ac 
devotum ,  qui  non  perseveranter  omnia 
faciat,  atque  observet,  quae  lex  prae- 
scribit  observanda.  Nam  ut  ait  Jacobus 
Apustolus  cap.  2.  Quicunque  totam  legem 
seruaverit ,  offendat  autem  in  uno,  fa- 
ctus  est  omnium  reus.  Censetur  autem 
omnia  facere,  qui  a  fine  legis  non  aberrat, 
id  est,  qui  moraliter  contra  legem  non 
peccat. 

Alii  sic  exponunt,  eum  omnia  facere, 
qui  sine  exceptione  servat  ea  legis  man- 
data,  quae  continent  substantiam  vitae, 
ac  de  his  similiter  memoratam  Jacobi 
sententiam  interpretantur.  Explicat  enim 


ille  seipsum  de  praeceptis  decalogi,  quo- 
rum  utique  mortalis  esse  solet  transgres- 
sio.  Cujusmodi  item  sunt  omnia ,  quae  in 
maledictionibus  a  Mose  exprimunturDeut. 
27.  Sciendum  tamen ,  inter  illas  male- 
dictiones  quaedam  nominari  peccata,  quae 
non  expresse  prohibentur  decalogo :  ac 
rursum  interdum  peccari  contra  aliquod 
decalogi  praeceptuni  citra  mortalem 
culpam. 

Quapropter  id ,  quod  prius  dixi,  potius 
senuendum  est.  Nunc  argumentationem 
Apoetoli  consideremus ,  quae  talis  est: 
Maledictus  est,  quicunque  non  perman- 
serit  in  omnibus,  quae  lex  praecipit: 
at  quicungue  ex  operibus  legis  sunt, 
non  permanent  in  illis  omnibas:  ergo 
quicunque  sunt  ex  operibus  legis,  sub 
maledicto  sunt.  Hujus  syllogismi  mino- 
rem  Apostolus  non  enurrtiat,  sed  intelli- 
gendam  relinquit.  Et  quoniam  non  eam 
concessuri  erant  adversarii,  sed  dicturi 
se  permanere  in  omnibus  praeceptis  legis, 
ideoque  nihil  ad  se  malcdictionis  sen- 
tentiam  pertinere,  idcirco  tacitam  istam 
subsurnptioitem  verbis  subjunctis  probat : 

11.  Quoniam  autem  in  lege  nemo 
justificatur  apud  Deum,  manifestum 
est,  quia  justus  ex  fide  vivit.  Quoniam 
pro  quod ,  sicut  in  Ambrosiano :  et  pro 
vivit,  verior  lectio  futuri  vivet ,  quemad- 
modum  et  ad  Rom.  1.  annotavimus.  Sic 
enim  etiam  hoc  loco  Graeci  Syrique  co- 
dices,  et  ex  nostris  optimi  quidam  habent; 
sic  et  Hieronymus  legit.  Nec  in  Graecis 
ea  dictionum  affinitas  est,  quae  in  Latinis, 
ut  facile  possit  per  errorem  alcera  pro 
altera  scribi.  Sensus  est:  Neminem  vero 
per  legem  justificari  apud  Deum,  hoc 
argumento  manifestum  est,  quia  teste 
Propheta  justus  ex  fide  vivet.  Itaque 
probat  Apostolus,  eos,  qui  ex  operibus 
legis  sunt ,  non  facere  ea ,  quae  scripta 
sunt  in  lege :  quia  ex  lege  nemo  justifica- 
tur  coram  Deo.  Et  hoc  rursum  probat 
ex  Scriptura  prophetica:  de  cuius  sensu 
videnda  sunt,  quae  pro  ejus  explicatione 
diximus  ad  Rom.  1.  Eodemque  pertinet, 
quod  ait  hujus  epistolae  cap.  2.  Quod 
autem  nunc  vivo  in  carne ,  in  fide  vivo 

Filii  Dei.  Declarat  enim  ille  locus,  ex  ea 
fidepraecipue,  quaeestiu  ChristumFilium 
Dei  redemptorem  ac  propitiatorem  no- 
strum,  vivere  justum,quatenus  justus  est, 
id  est,  ex  ea  justitiae  suae  vitam  omnem 
haurire:  quia  quod  justus  est,  et  juste 
operatur,  et  justus  permanct,  habet  ex 
bac  fide  tanquam  radice,  ex  qua  nasca- 
tur ;  et  tanquam  fundamento,  cui  innita- 
tur  tota  ejus  justitia.  Nam  Deus  ordina- 
vit,  non  justificare  nisi  credentes  in  Chri- 
stum  Filium  suum  unigenitum,  mediatorem 
ac  redemptorem ;  vult  enim,  beneficium 
rcdemptionis  et  justificationis  agnosci  per 
fidem. 

Ex  eodem  loco  refellitur  illa  distinctio 
propbeticae  sententiae,  cujus  Hieronymus 
tantum  meminit,  quamque  sequitur  et 
nimis  diligenter  inculcat  Cajetanus ,  nam 
et  Rom.  1.  eam  tradit  et  Heb.  10.  repetit, 
scilicet  ut  legatur  justus  ex  fide,  deinde 
commate  interposito  sequntnr  vivet,  quasi 
dicat  Apostolus :  Qui  ex  fide  justus  est  et 
non  ex  operibus ,  is  absolute  vivet.  Re- 
fellitur,  inquam ,  quia  Apostolus  illud  ex 
fide  cum  verbo  vivere  manifeste  conjangit, 
affirmans  se  vivere  ex  fide  Filii  Dei  cap. 
2.  hujus.  Atque  hoc  modo  citatam  ab 
Apostolo  propheticam  sententiam  omnes 
interpretes  acceperunt. 

Porro  notandum  est,  Apostolum  supe- 
rioris  syllogismi  minorem  non  ex  eo  pro- 
bare ,  quod  jugum  legis  ob  multitudinem 
praeceptorum ,  maxime  ceremonialium, 
fuerit  supra  modum  grave ,  Petro  atte- 
stante,  quod  neque  nos ,  inquit,  neque 
patres  nostri  portare  potuimus  Act.  15. 
Quain  probationem  nonnulli  huc  adferunt 
minus  recte.  Nam  eo  non  obstante  sancti 
Patres  veteris  testamenti  permanserunt 
in  omnibus  praeceptis  legis,  ut  qui  a  ma- 
ledictione  fuerint  liberi.  Adde,  quod 
Moses  illo  Deut.  loco,  quo  maledictiones 
recenset,  nullam  ceremonialium  praece- 
ptorum  facit  mentionem ,  sed  tantum  mo- , 
ralium.  Itaque  solidiorem  fecit  Apostolus 
probationem  ex  testimonio  Scripturae. 

12.  Lex  autern  non  est  ex  fide.  Com- 
plementum  est  argumentationis  superioris 
et    consequentiae   probatio.     Nam    quia  | 


respondere  quis  poterat,  legem  et  fidem 
quoad  effectum  justitiae  inter  se  non 
puguare,  sed  ex  utraque  justitiam  peti 
posse,  hoc  enim  Judaizantes  docebant, 
ideoque  testimonium  Prophetae  nihil  ad- 
versum  se  facere:  responsioni  hujusmodi 
Paulus  occurrit,  dicens:  legem  non  esse 
ex  fide ,  hoc  est,  opera  ex  lege  facta  non 
posse  esse  opera  fidei.  Si  enim  ex  lege 
justitia,  jam  non  ex  fide ,  sed  gratis 
Christus  mortuus  est. 

Sed  qui  fecerit  ea,  vivet  in  illis.  Sen- 
tentia  haec  etiam  Rom.  10.  legitur,  et 
desumpta  est  ex  Lev.  cap.  18.,  tametsi 
Hieron.  hujus  loci  immemor,  eam  referat 
ad  locum  Ezech.  20. ,  ubi  simile  quid 
dicitur.  Et  quia  de  ejus  intellectu  plene 
disseruimus  in  explic.  epist.  ad  Rom. 
tantum  hic  repeto ,  sensum  illum  a  multis 
receptum:  Qui  fecerit  ea,  quae  lex  prae- 
cipit,  ita  saltem  ut  illam  manifesto  opere 
non  transgrediatur ;  per  ea  legis  opera 
supplicium  mortis  evadet,  vivetque  vita 
temporali:  non  esse  consentaneum  ser- 
moni  Scripturae,  quae  legis  observatio- 
nem  nominans,  de  vera  legis  obedientia 
ubique  et  maxime  in  ipsa  lege  loquitur: 
ac  nominatim  in  eo,  quod  paulo  ante 
Apostolus  ex  lege  citavit:  Maledictus 
omnis ,  qui  non  permanserit  etc. ,  ut 
faciat  ea,  ubi  relinquebat  assumendum, 
illos,  qui  ex  operibus  legis  sunt ,  non 
facere  ea:    quemadmodum   ibi   diximus. 

Verus  igitur  intellectus  est  de  vera  et 
in  Scripturis  laudata  legis  obedientia. 
Quocirca  sic  Apostolum  intellige:  Lex 
autem  non  est  ex  fide :  tametsi  qui  fece- 
rit  ea,  quae  lex  praecipit ,  ex  eorum 
observatione  vivet  vita  justitiae,  verae- 
quae  salutis ,  quia  factores  legis  justifi- 
cabuntur  Rom.  2.  Et  dictum  cst  a  Do- 
mino:  Si  vis  ad  vitam  ingredi,  serva 
mandata.  Sed  ex  lege  praecepta  legis 
implere  et  in  iis  vivere  nemo  polest;  hoc 
enim  non  fit  nisi  perfidem:  quia  justus 
ex  fide  vivet. 

13.  Christus  nos  redemit  de  male- 
dicto  legis,  factus  pro  nobis  maledictum. 
Cum  dixisset  Apostolus,  eos,  qui  sunt  ex 
operibus  legis,   sub  maledicto  esse,  nec 

per  legem  inde  eximi  posse :  pergit  ntmc 
ostendere,  per  quem,  et  qua  ratione  a 
rnaledicto  liberari  queamus,  et  promissam 
benedictionem  consequi:  scilicetper  Chri- 
stum,  si  in  eum  credatur.  Christus ,  in- 
qnit,  nos  tam  Judaeos  quam  Gentiles 
redemit  a  maledicto ,  sive  execratione 
legis  id  est,  a  poena,  quam  lex  cum  exe- 
cratione  minatur,  dicens :  Maledictus 
omnis,  qui  non  permanserit  in  omnibus 
etc.  Praestitit  autem  id  nobis  Cbristus, 
dum  factus  est  ipse  pro  nobis  maledi- 
ctum.  Hoc  quo  sensu  dicatur,  cum  dure 
sonet,  Chrietum  factum  esse  maledictum 
et  execrationem ,  atque  ex  eo  non  intel- 
lecto  olim  quidam  fideles  errandi,  infide- 
les  autem  calumniandi  ceperint  occasio- 
nem,  uti  liquet  ex  Hieronymi  et  Augu- 
stini  commentariis :  petendum  ex  sub- 
juncta  probatione : 

Quia  scriptum  est ,  Deut.  21.,  male- 
dictus  omnis ,  qui  pendet  in  ligno.  In 
Hebraeo  legitur  hoc  solum ,  maledictio 
Dei  suspensus.  Et  eo  modo  Theodotionem 
et  Aquilam  vertisse,  Hieronymus  afBrmat. 
Nam  quod  Symmachus  et  eum  imitatus 
Pagninus  interpretandum  putarunt,  pro- 
pter  blasphemiam ,  seu  maledictionem 
Dei,  suspensus  est,  neque  fonti  Hebraeo 
respondet ,  neqne  convenit  cum  citatione 
Apostoli,  acproinde  rejiciendum  est  prae- 
sertim ,  quod  non  appareat  solls  in  Deum 
blasphemis  supplicium  crucis  ac  patibuli 
decretum  fuisse,  quandoquidem  et  latro- 
nes  una  cum  Domino  crucifixi  leguntur, 
et  in  lege  blasphemus  non  crucifigi ,  sed 
lapidari  praecipitur  Levit.  24. 

Porro  LXX.  sic  verterunt :  Maledictns 
a  Deo  omnis ,  qui  pendet  in  Ugno.  Hos 
Apostolus  secutus  videtur,  nisi  quod  loco 
participii  nomen  verbale  posuit,  quod 
execrabilem  sonat.  Nec  addidit  a  Deo, 
quam  particulam  quo  consilio  omiserit, 
incertum  est:  cum  sic  potuerit  Christum 
dicere  maledictum  a  Deo ,  quomodo  dixit 
alibi,  eum  factum  a  Deo  peccatum.  Eum, 
inquit,  qui  non  noverat  peccatum ,  pro 
nobis  peccatum  fecit,  utique  Deus,  2  Cor. 
5.  Quod  autem  Hieronymus  existimat, 
veteres  Hebraeorum  libros  non  habuisse 


Dei  nomen,  et  post  passionem  Christi 
tam  in  Hebraeis  quam  nostris  codicibus 
ab  aliquo  Dei  nomen  appositum,  ut  in- 
famiam  nobis  inureret,  qui  in  Christum 
meledictum  a  Deo  credimus:  id  nullo 
modo  verisimile  est,  licet  in  eam  opinio- 
nem  etiam  S.  Thomas  autoritate  Glossae, 
ex  Hieronymo  sumptae,  fuerit  inductus. 
Neque  enim  vel  unus  vel  plures  Judaei 
potuerunt  libros  tot  interpretum ,  quos 
ipse  Hieronymus  allegat,  quique  in  ma- 
nibus  Christianorum  versabantur,  adscri- 
pto  Dei  vocabulo  corrumpere,  sic  nt  nulla 
sincerae  lectionis  vestigia  usquam  ex- 
starent. 

Potius  arbitror,  Dei  nomen  studio  prae- 
termissum  ab  Apostolo,  ne  atrociori  ser- 
mone,  qno  Christus  a  Deo  maledictus 
diceretur,  imbecilles  animi  Galatarum 
offenderentur.  Sensus  autem  citati  testi- 
monii  ex  loco  Deut.  quaerendus  est,  ubi 
sic  legitur:  Quando  peccaverit  homo, 
quod  morte  plectendum  est ,  et  adjudi- 
catus  morti  appensus  fuerit  in  patibu- 
lo ;  non  permanebit  cadaver  ejus  in 
ligno ,  sed  eadem  die  sepelietur :  quia 
maledictus  a  Deo  est,  qui  pendet  in 
ligno :  et  nequaquam  contaminabi*  ter- 
ram  tuam  etc.  Cui  sane  loco  sensus  hic 
aptissime  congruit.  eum,  qui  suspenditur 
in  patibulo ,  malcdictum  esse  a  Deo ,  id 
est,  execrabilem  Deo,  propter  peccatum, 
quo  suppliciura  tale  meruit;  ut  propterea 
corpus  ejus  non  diu  relinquendum  sit  in 
hominnm  conspectu,  pendens  in  cruce, 
sed  eadem  die  removendum  ex  oculis  et 
obruendum  terra. 

Dices,  si  hic  est  sensus:  nihil  ergo  ad 
Christum,  utpote  peccati  omnis  expertem, 
haec  Scriptura  pertinet.  Respondent  non- 
nulli,  proprie  qnidem  tsstimonium  hoc 
Scripturae  de  sceleratis  agere ,  sed  qua- 
dam  extensione  ad  Christura  accommo- 
dari,  qui  maledictns  a  Deo  dicatur,  non 
propter  sua,  quemadmodum  illi,  qui  secun- 
dum  legem  crucifigebantur,  sed  propter 
aliena  peccata:  quatenus  nirairum  Dens 
in  illo  nostra  peccata,  quasi  ipse  peccas- 
set,  punivit  et  expiavit:  secundum  illud 

Propheticum:  posuit  in  eo  iniquitatem 
omnium  nostrum  Jes.  53. 

Verum  hac  extensione  Scripturae  nihil 
opus  est.  Non  enim  amrmat  Apostolus, 
Christum  illa  sententia  comprehendi,  sed 
tantum  ex  ea  probare  vult,  Christum  fa- 
ctum  esse  maledictum  similitudine  qua- 
dam.  Si  enim  maledicti  et  execrabiles 
erantDeo,  qui  pro  suie  sceleribus  sus- 
pendebantur  in  ligno :  Christus  igitur,  si- 
cut  assumendo  naturam  mortalem,  venit 
in  similitudinem  carnis  peccati :  ita  sus- 
pensus  in  cruce  sustinuit  similitudinem 
maledicti,  de  quo  loquitur  ScripturaDeut. 

Dicitur  ergo  factus  pro  nobis  male- 
dictum,  quia  pro  nostra  redemptione  ac 
salute  crucifixus,  similitudinem  gessit  ho- 
minis  a  Deo  maledicti,  et  pro  tali  repu- 
tatus  est  ab  hominibns,  juxta  quod  apud 
eundem  Prophetam  eodem  capite  legitur: 
Cum  sceleratis  reputatus  est.  Hunc  in- 
tellectum  confirmat  alter  ejusdem  Apo- 
stoli  locus,  quem  supra  citavimus,  quo 
Christus  pro  nobis  factus  dicitur  pecca- 
tum,  id  est,  ob  poenam  peccatoribus  si- 
milis  et  pru  tali  reputatus.  Nec  ab  hoc 
sensu  discrepant  Hieronymi,  Augustini 
et  Graecorum  commentarii,  si  propius  in- 
spiciantur. 

14.  Ut  in  gentibus  benedictio  Abra- 
hae  fieret  in  Christo  Jesu.  In  gentibus, 
graece  in  gentes  vel  ad  gentes.  Referen- 
da  est  haec*  pars  ad  illud  praecedens: 
Christus  nos  redemit  de  maledicto  legis, 
factus  pro  nobis  maledictum.  Hoc  ideo, 
inquit ,  ut  benedictio  Abrahae  promissa, 
quae  totam  hominis  renovationem  et  bea- 
titudinem  complectitur,  ad  gentes  veniret 
et  in  iis  compleretur  per  Jesum  Christum. 
Gentium  nomen  hoc  loco  generale  est, 
Judaeos  etiam  comprehendens,  ut  et  in 
verbis  promissionis.  Notanda  quoque 
antithesis  inter  malediotum  et  benedictio- 
nem;  licet  ea  minus  appareat  in  Graeco. 

Ut  pollicitationem  Spiritus  accipia- 
mus  per  fidem.  Explicatio  est  membri 
praecedentis.  Neque  enim  poUicitationem 
Spiritus  dicit,  tanquam  promittentis,  ut 
quidam  exponunt,  sed  tanquam  rei  pro- 
missae.    Sensus  enim  est :  Ut  per  fidem, 


qua  in  Christum  credimus,  acciperemus 
Spiritum  sanctum  nobis  promissum ,  hoc 
est,  spiritum  charitatis  et  adoptionis  filio- 
rum  Dei:  non  spiritum  servitutis  in  ti- 
more,  quem,  qui  sub  lege  erant,  accepe- 
rant.  Ostendit  hic  locus,  eandem  esse 
promissionem  benedictionis  factam  Abra- 
hae  et  promissionem  Spiritus  sancti  per 
Prophetas  annuntiatam,  quantum  quidem 
ad  rem  promissam  attinet :  ideoque  bene- 
dictionem  illam  Abrahae  promissam  spi- 
ritualiter  intelligi  opoitere. 

15.  Fratres,  secundum  hominem  dico. 
Alio  nunc  argumento  docet,  ex  lege  non 
esse  justitiam ,  eoque  sumpto  a  ratione 
humana.  Hoc  est  enim,  quod  ait:  Secun- 
dum  hominem  dico}  id  est,  humano  more 
loquor,  a  rebus  humanis  exemplum  ad- 
fero,  si  minus  capitis  rationes  sublimiores. 

Tamen  hominis  confirmatum  testa- 
mentum  nemo  spernit  aut  superordinat. 
Spernit,  rectius  ex  Graeco  rejicit.  Tex- 
tus  Ambros.  ordinem  verborum  immutat, 
hoc  modo :  hominis  testamentum  confir- 
matum  tamen  nemo  irritum  facit  aut  su- 
perordinat.  Quae  lectio  sensum  hanc  in- 
nuit:  Testamentum  hominis,  si  tamen 
confirmatum  sit,  rescindi  non  potest  aut 
mutari.  Placet  hic  sensus  et  constructio 
etiam  Cajetano.  Sed  quia  violentius  est, 
dietionem  tamen  in  principio  positam  eo 
usque  trahi  medio  vocabulo  praetermisso: 
magis  probandum,  quod  alii  dicunt,  ta- 
men  pro  licet  positum  esse,  et  proximo 
genitivo  hominis  adhaerere.  Unde  ver- 
toint  Erasmus  et  Hentenius :  hominis  licet 
testamentum  etc. 

Itaque  sensus  est:  Testamentum  licet 
humanum,  modo  comprobatum  sit,  et,  ut 
loquuntur,  autorizatum,  boc  est,  jure  fa- 
ctum :  nemo  rejicere  permittitur  aut  su- 
perordinare.  Rejicit ,  qui  quod  factum 
est,  plane  convellit  ac  pro  nullo  habet. 
Superordinat  autem ,  qui  mutat  aut  in- 
novat,  sive  addendo  aliquid,  sive  demen- 
do.  Quidam  confirmatum  intelligunt  te- 
stamentum  per  mortem ;  prout  Hebr.  9. 
dicitur:  Testamentum  in  mortuis  con- 
firmatum  est.  Sed  Graecum  vocabulum 
hoc   loco   positum  magis  exigit  sensum, 

qnem  diximus :  tametsi  verura  est,  Apo- 
stolum  loqui  de  tempore,  quo  mortuus  est 
testator.  Dum  enim  vivit,  ipsi  mutare  est 
integrum. 

Porro  ex  hac  proportione  colligendum 
relinquit,  multo  minus  testamentum,  seu 
pactum,  seu  promissionem  Dei  posse  a 
quoquam  rescindi ,  aut  mutari ;  cum  ne- 
cesse  sit,  divina  firmiora  esse  humanis. 
Quae  tacita  conclusio  novae  propositionis 
loco  intelligenda  est,  cui  haereat  sequens 
assumptio. 

16.  Abrahae  dictae  sunt  promissiones 
et  seniini  ejus.  Graece :  Abrahae  autem 
dictae  etc.  Sensus:  atqui  promissiones 
voce  divina  factae  sunt  Abrahae  et  se- 
mini  ejus:  Abrahae  quidem,  et  quia  &er- 
mo  promissionis  ad  eum  factus  est,  et 
quia  promissum  est  ei ;  semini  autem 
ejus.  et  quoniam  ei  promissum  est,  et 
quia  per  illud  promissiones  erant  adim- 
plendae.  Dicit  autem  promissiones,  nu- 
mero  plurali,  quia  non  semel,  sed  saepius 
facta  est  promissio :  tametsi  res  principa- 
liter  promissa,  hoc  est,  benedictio  gen- 
tium,  sit  in  omnibus  eadem.  Nominatim 
autem  in  promissionibas  fit  meutio  semi- 
nis  Gen.  12.  13.  15.  17.  et  22. 

Non  dicit:  et  seminibus ,  quasi  in 
multis:  sed  quasi  in  uno:  et  semini  tuo, 
qui  est  Christus.  Hoc  postremum:  Qui 
est  Christus,  interpretatio  est  Apostoli, 
qua  promissionem  illam  :  Et  semini  tuo, 
de  Christo  docet  accipiendam.  Quaeritur, 
ad  quem  locum  Gencseos  Paulus  in  his 
verbis  respiciat.  Plerique  putant  ad  cap. 
22.,  ubi  celebris  illa  promissio  legitur: 
Benedicentur  in  semine  tuo  omnes  gen- 
tes.  Sed  obstat,  quod  Apostolus  tam  dili- 
genter  conjunctionem  copulantem  semel 
et  iterum  exprimit,  cum  ait,  Deum  pro- 
mittentem  non  dixisse:  Et  seminibus, 
sed  dixisse:  et  semini  tuo.  Quorsum 
enim  coniunctionem ,  alioqui  supervaca- 
neam,  ita  studiose  adderet,  nisi  respiceret 
ad  aliquem  scripturae  locum,  in  quo  illa 
expressa  haberetur?  Hujusmodi  autem 
loca  sunt  Gen.  13.  et  17.,  in  quibus,  ter- 
ram  Chanaam  promittcns,  Dominus  dicit : 
Dabo  tibi  et  semini  tuo.    Quare  huc  po- 


tius  Apostolum  respexisse  crediderim ; 
eo  maxime,  quia  dixerat:  Abrahae  et 
semini  ejus  dictas  fuisse  promissiones ; 
quod  distincte  in  his  duobus  fit  locis,  di- 
cendo,  tibi  et  semini  tuo ;  non  item,  cum 
dicitur:  Benedicentur  in  semine  tuo  om- 
nes  gentes.  Item  quia  infra  dicitur,  donec 
veniret  semen  cui  promiserat ,  non,  in 
quo  promiserat. 

Nec  obstare  puto,  qucd  Apostolus  se- 
men  interpretatur  Christum ;  cnm  in  duo- 
bus  locis  memor-itis  semen  intelligi  constet 
populum  carnaliter  ex  Abraham  nascitu- 
rum,  utpote  cui  possessionem  terrae  Cha- 
naan  Dominus  promittat.  Xam  et  Gen. 
22.  secundum  Hteram  idem  populus  nomine 
seminis  significatur;  id  quod  palam  osten- 
dunt  anteriora  verba  promissionis ,  quae 
sic  habent:  multiplicabo  semen  tuum 
sicut  stellas  coeli  et  velut  arenam,  quae 
est  in  litore  maris.  Possidebit  semen 
tuum  portas  inimicorum  suorum.  Post 
quae  nuidem  verba  continuo  sermone  se- 
quitur  illud :  Et  benedicentur  in  semine 
tuo  omnes  gentes  terrae.  Quod  si  ergo 
locus  hic  rectissime  de  Christo  accipitur, 
qui  pars  erat  futurus  populi  ex  Abraham 
venientis,  nihil  prohibebit  et  in  aliis  duo- 
bus  locis  Christum  nomine  seminis  per 
mysterium  intelligi,  qui  regno  suo  spiritali 
omnes  terras  gentium  erat  possessurus. 
Quanquam  dici  potest,  illud  et  semini 
ejus,  posse  ex  phrasi  Hebraea  sic  accipi 
quasi  dictum  foret,  de  semine  ejus,  quo- 
modo  Psalm.  3.  legimus:  Multi  dicunt 
animae  meae,  id  est,  de  anima  mea.  Est 
similis  locutio  saepe  in  aliis  Psalmorum 
locis.  Imo  hoc  ipso  cap.  vers.  19.  talis 
expositio  optime  quadrat. 

Verum  hic  alia  non  parva  difficultas 
occurrit.  Nam  qua  ratione  Apostolus  in 
vccabulo  seminis  urget  numerum,  dicens, 
non  dixisse,  et  seminibus ,  tanquam  de 
multis,  sed  tanquam  de  uno:  et  semini 
tuo:  cum  semen  Hebraeis  sit  nomen  col- 
lectivum  singulari  numero  multos  com- 
prehendens,  nec  usquam  apud  eos  in 
plurali  reperiatur,  quantumcunquemultos 
homines  significare  voluerint;  ut  et  Hie- 
ronymus   testatur?   Ad   hoc  respondent, 

frequenter  etiam  unum  hominem  per  se- 
men  significari,  quemadmodum  patet  ex 
ipsa  Gen.  3.  4.  21.  capitibus  et  ex  aliis 
Scripturae  locis.  Oportere  autem  vel  ex 
circumstantiis  vel  aliunde  intelligi.  num 
pro  uno,  an  pro  multis  accipiatur. 

Sed  haec  responsio  praesentem  diffi- 
cultatem  non  tollit.  Non  enim  dubinm, 
quin  semen  aliquando  de  uno  tantum  ho- 
mine  dicatur  in  Scripturis :  sed  quaeritur, 
quuinodo  recte  procedat  ApostoH  ratio- 
cinatio,  qua  non  ex  circumstautiis  aut 
aliun^le,  sed  ex  numero  singulari  docet 
unum,  id  est,  Christum  intelligi;  cum  nu- 
merus  ille  communis  sit  multis  et  uni:  et 
qttidem  frequentius  ad  mr.ltos  referatur. 
Nec  si  vel  maxime  multos  comprebendere 
voluisset  Moses,  scripsisset:  seminibus, 
sed  semini,  scilicet  propter  ejus  vocabuli 
in  Hebraea  lingua  proprietatem  Quae- 
stionem  hanc  piimus  movit  Hieronymus, 
nec  plane  solvit. 

Magis  facit  ad  nodum  quacstionis  sol- 
vendum,  quod  Aquinas  et  Cajetanus  bre- 
viter  anuotarunt,  Paulum  eodem  spiiitu, 
quo  promissio  facta  et  Scriptura  condita 
est,  eam  interpretari,  quod  ex  numero 
singulari  unus,  id  est  Christus,  fuerit 
significatus.  Providit  enim  Spiritus  san- 
ctus  vocabulum  ejusmodi  in  Scripturis,  ut 
per  illud  convenienter  Christus  significa- 
retur.  Nec  praetermittendutn,  quod  Aiv 
gustinus  in  Cnristo  vult  significari  omnes 
Christianos  fide  imitantes  Abraham  Hi 
namque  sunt  illud  semen,  cui  promissio 
facta  est,  cum  Christus  proprie  sit  semen, 
per  quod  promissio  sit  adimplenda :  iu 
quo  tamen  etiam  1111  omnes  per  unam 
fidem  ad  singularitatem  rediguntur :  ut 
loquitur  Angustinus. 

17.  Hoc  autem  dico.  Collectio  est  ex 
praemissis.  Quasi  dicat.  Hoc  igitur  est, 
quod  intendo,  quod  volo  concludere. 
Testamentum  confirmatum  a  Deo,  grae- 
ce  testamentum  ante  confirmatum  a 
Deo  in  Christum.  Ambrosianus  in  Chri- 
sto.  Quae  post  (^uadringentos  et  triginta 
annus  facta  est  lex,  non  irritum  facit 
ad  ecacuandam  promissionem.  Graece  : 
ad  abolendam  sive  abrogandam  pro- 


missionem.  Ordo  et  sensus  est:  Lex, 
quae  post  annos  a  promissioue  quadrin- 
gentos  et  triginta  demum  accepit  initium, 
non  potest  irritum  facere  testamentum 
seu  pactum  tanto  ante  firmatum  ratumque 
factum  a  Deo  atque  in  Cbristo  praestan- 
dum,  ut  sic  aboleatur  et  inanis  reddatur 
Dei  promissio. 

Por.ro  tota  Pauli  argumentatio  ab  eo 
loco,  tamen  hominis  confirmatum  testa- 
mentum,  speciem  habet  syllogismi,  est- 
que  hujusmodi :  Pacta  divina  rata  et  firma 
esse  debent,  multo  magis  quam  humana; 
atqui  Deus  iniit  pactum  cum  Abraham  et 
semine  ejus  promissa  benedictione  per 
Christum :  ergo  pactum  illud  debet  ma- 
nere  firmum  et  inviolabile,  nec  per  legem, 
quae  multo  post  supervenit,  abrogari  po- 
tuit  aut  intercipi,  quo  minus  per  Christnm 
impleatur.  Id  autem  contingeret,  si  per 
legem  esset  benedictio,  quae  praestanda 
per  Christum  est  promissa,  quod  decla- 
rant  proxime  sequentia  Apostoli  verba. 

Sed  prius  hoc  loco  quaereudum,  quid 
testamenti  nominesignificetur.  Sanepriori 
loco ,  ubi  exemplum  humani  testamenti 
inducitur,  proprie  testamentura  intelligi, 
id  est,  dispositionem  hominis  de  eo,  quod 
post  mortem  suam  velit  fieri,  consensus 
est  omnium  interpretum.  Nec  id  videtur 
in  dubium  revocandum.  Hoc  vero,  ubi 
Deo  testamentum  attribuitur,  constat  non 
ita  proprie  sumi  posse.  Pro  qua  re  notan- 
dum  est,  ubicunque  in  Scriptura  veteris 
instrumenti  LXX.  scripserunt  Siafr^XYjv, 
quod  Latinis  testamentum  sonat,  in  He- 
braeo  legi:  Berith.  Qno  vocabulo  pactum 
significatur.  Unde  et  Aquila  et  caeteri 
interpretes,  Hieronymo  teste,  non  <5ia- 
br^rjv ,  sed  auvfrVjx7}v ,  id  est,  pactum 
transtulerunt.  Quauquam  non  ob  hoc  im- 
peritiao  arguendi  sunt  LXX.  Siquidem 
ij'.OL'\f)y,yi,  praeter  testamentum,  siguificat 
etiam  interdum  in  genere  pactum ,  con- 
ventura,  pollicitationem  ;  quemadinodum 
ex  prolatis  autoribus  ostendit  Budaeus 
in  commentariis  linguae  graecae.  Quo- 
niam  autem  LXX.  interpretes  usi  sunt  ea 
voce  ad  pacta  signifitauda ;  hinc  et  Apo- 
stoli ,  quorum  tempore  non  alia  Graeca 

sacrorum  codicum  editio  exstabat,  liben- 
tei  eandem  vocem  eadem  significatione 
usurparunt. 

Itaque  testamentum  boc,  quod  Aposto- 
lus  Paulus  dicit  confirmatum  a  Deo,  non 
dubitavimus  pactum  exponere,  id  est, 
promisbionem  Abrabae  factam  :  sicut  Apo- 
stolus  se  ipsum  interpretatur.  Nec  ideo 
invulida  est  Apostoii  argumentatio,  in  qua 
pro  autecedente  sumsit  testamentum  pro- 
prie  dictum:  nam  quaecunque  sunt  Dei 
pacta  et  decreta,  majovem  babent  fiimita- 
tem,  quam  quae  apud  bominis  firmissima 
habentnr,  quale  est  testamentum.  Unde  a 
firruitate  testamenti  bumani  rectissime 
proceditur  ad  firmitatem  cujuscunque  pacti 
seu  promissionis  divinae. 

Adde,  quod  promissio,  de  qua  disserit 
Apostolus,  etsi  proprie  testamentum  non 
sit,  merito  tamen  et  boc  loco  et  iu  epist. 
ad  Heb.  testamentum  vocatur,  duplici  ra- 
tione:  tum  quia,  sicut  ait  Augustinus, 
quod  mors  testatoris  valet  ad  confirman- 
dum  testamentum  ejus,  quia  consilium 
jam  mutare  non  potest :  boc  immutabilitas 
promissionis  Dei  valet  ad  confirmandam 
haereditatem  Abrahae ,  praesertim  acce- 
dente  jurejurando,  quodixit:  Per  memet- 
ipsum  juravi  Gen.  22;  tum  qnia  respi- 
ciebat  mortem  Filii  Dei  et  ab  ea,  ut  a 
Patre  praeordinata,  certoque  futura,  jam 
inde  ab  initio  firmitatem  accipiebat.  Plura 
de  vocabulo  testamenti  legat,  qui  volet, 
apud  Sasboldum  in  commentario:  et  nos 
plura  in  epistolam  ad  Hebraeos. 

Jamquod  ad  numeium  annorum  attinet 
hic  expressum  ab  Apostolo,  breviter  dici- 
mus  eam  sententiam  veriorem  esse,  et 
absque  scrupulo  tenendam ,  quae  tempus 
hoc  ducit  ab  initio  promissionis  Abrahae 
factae,  usque  ad  legem  datam  in  monte 
Sinai.  Primum  enim  id  omnino  exigit  iu- 
tentio  Apostoli  hoc  luco;  nam  nrget  an- 
norura  multitudinem  a  promissione  usque 
ad  legem,  docens  non  potuisse  per  legem 
abrogari  promissionem  tot  annorum  veluti 
praescriptione  jam  ante  firmatam.  Quare 
ut  vim  adderct  argumento,  non  ab  aiiquo 
posteriori  principio ,  juxta  quoruradam 
opinionem,  sed  a  primo  tempore  factae 


promissionis  annos  numerare  debuit. 
Deinde  probatur  id  ex  chronica  suppu- 
tatione  totius  temporis  memorati ,  quam 
diiigenter  in  suo  commentario  S.  Thomas 
exsequitur,  et  ante  eum  Augustinus  q.  47. 
in  Exod.  et  lib.  16.  de  civit.  cap.  24. 

Praeter  hos  autem  ita  de  hoc  annorum 
numero  sentiunt  Josephus  lib.  2.  Ant.  c. 
6.,  Eusebius  in  chronico  ad  annum  raundi 
3260  ,  Epipbanius  in  Ancorato,  Severus 
historiae  sacrae  lib.  1.,  Rabanus,  Liranus 
et  Cajetanus  in  Gen.  et  Exodum  scriben- 
tes.  Item  Joannes  Driedo,  Melchior  Ca- 
nus  et  alii  plerique,  ut  taceam  commen- 
tatores  hujus  loci  tam  Graecos  quam 
Latinos,  qui  omnes  in  banc  eandem  sen- 
tcntiam  conveuiunt. 

Cui  denique  suffragantur  Martyrologia, 
quae  in  Ecclesia  leguntur,  nominatim 
Romanum  et  Usuardi,  quae  ad  dicm  8. 
cal.  Jan.  a  nativitate  Abrahae  usque  ad 
egressum  populi  Israelitici  ex  Aegypto, 
quando  lex  data  est,  annos  numerant 
ferme  quingentos.  Nec  vero  pugnat  cum 
hac  sententia,  quod  Gen.  15.  Dominus 
Abrahae  praedicit  posteriores  ejus  qua- 
dringentis  annis  servituros,  quodqueExod. 
12.  tempus  habitationis  filiorum  Israel  in 
Aegypto  scribiturfuisse  quadringentorum 
et  triginta  annorum.  Ex  quibus  locis 
Geuebrardus  et  alii  nonnulli  sumpserunt 
occasionem  errandi,  ut  putarent  annornm 
numerura,  de  quo  loquitur  Apostolus, 
supputandum  es-se  ab  ingressu  Jacob  et 
filiorum  ejus  in  Aegyptum:  ex  quo  con- 
sequens  sit,  a  promissione  facta  Abrabae 
usque  ad  legislationera  raulto  plures  annos 
intercessisse,  nimirum  septingentns  aut 
circiter. 

Sed  ut  omittam,  quod  LXX.  Exod.  12. 
sic  legunt:  In  terra  Aegypti  et  in  terra 
Chanaan,  forte  enim  alierum  hoc  addi- 
titium  est,  respondeudum  est  cum  Augu- 
stino,  Thoma  aliisque  supradictis  autori- 
bus ,  Scripturam  iis  locis  non  dicere ,  a 
quo  tempore  servitus  aut  habitatio  filio- 
rum  Israel  in  Aegypto  coeperit,  sed  tan- 
tum  significare  velle  ad  quod  usque  tempus 
perducta  sit:  haudquaquam  exprimendo 
initium,  a  quo  tcmpus  illud  supputandura 

esset.  Non  semper  enim  in  talibns  Scri- 
ptnra  id  exprimit.  Exemplum  apertum 
est  2  Reg.  15,  7.  Hoc  autem  initium  in 
re  proposita  secundum  Apostolum  et  ve 
ram  cbronologiam  multo  altius  repeten- 
dum  esse ,  jam  satis  ostendimus. 

18.  Nam  si  ex  lege  haereditas:  jam 
non  ex  promissione.  Id  est:  Si  bene- 
dictio  Abrabae  promissa  et  juxta  promis- 
sionem  a  filiis  ejus  baereditanda  per  le- 
gem  praestatur:  non  ergo  jam  ex  pura 
et  liberali  Dei  promissione  per  Christura 
exspectanda  erit,  atque  ita  per  legem 
evacuabitnr  promissio.  Quod  fieri  non 
posse  superioribus  verbis  monstratum  est. 
Convenit  baec  sententia  cum  illa  praece- 
dentis  capitis :  Si  per  legem  justitia :  ergo 
gratis  Christus  mortuus  est.  Et  expres- 
sius  cum  illa  Rom.  4.  Si  qui  ex  lege, 
haeredes  sunt:  exinanita  est  fides,  abo- 
lita  est  promissio. 

Abrahae  autem  per  repromissionem 
donavit  Deus.  Ex  opposito  consequentis, 
colligendum  relinquit  oppositum  antece- 
dentis.  Atqui,  inquit,  ex  promissione 
haereditas  est,  quia  Deus  non  ex  condi- 
tione  legis,  sed  gratuito  et  irrevocabili 
dono  dandam  promisit  haereditatem.  Igi- 
tur  haereditas,  benedictio ,  justitia  non 
est  ex  lege.  Huc  respicit  Prosper  lib.  1. 
de  vocat.  gent.  cap.  9.  quando  dicit,  ma- 
nere  prorsus  et  impleri  quotidie,  quod 
Abrabae  Dominus  sine  conditione  promi- 
sit  et  sine  lege  donavit.  Obiter  autem 
nota,  vulgatum  interpretem  hic  et  alias 
indifferenter  ursurpare  nomina  promissio- 
nis  et  repromissionis,  pro  quibus  in  Graeco 
semper  est  idem  vocabulum  eizayysXia. 

19.  Quid  igitur  lex?  Ex  dictis  oritur 
haec  qaaestio:  Si  enim  haereditas  ita  ex 
promissione  est ,  ut  non  ex  lege:  cur 
igitur  lex  introducta  est?  quae  utilitas 
legis  aut  quid  omnino  de  lege  dicendum  ? 
Respondet : 

Propter  transgressiones  posita  est. 
Oraece  apposita  sive  addita  est.  Augu- 
stinus  legit  proposita.  Additam  auteru 
dicit,  ne  putetur  lex  promissioni  succes- 
sisse,  eamcjue  removisse  Igitur  manente 
promissione  lex  adjuncta  est  et  subinducta, 


idque  propter  transgressiones ,  scilicet 
coercendas  terrore  et  minis,  ut  saltem 
metu  retraherentur  homines  a  manifestis 
transgressionibus.  Sic  exponunt  Hieron. 
et  Chrysost.  cum  suis  sequacibus. 

Aliter  Augustinus ,  qui  legem  propter 
transgressiones  ostendendas ,  imo  et 
quodammodo  augendas ,  positam  inter- 
pretatnr;  idque  longe  probabilius,  si  alia 
Seripturae  loca  consulamus.  Nam  per 
legem  cognitio  peccati.  Rom  3.  Et:  ubi 
non  est  lex ,  nec  praevaricatio ,  cap.  4. 
Et:  peccatum,  inquit,  non  cognovi  nisi 
per  legem  cap.  7.  Ac  rursus  ibidem: 
Occasione  accepta  peccatum  per  man- 
daturn  operatum  est  in  me  omnem  con- 
cupiscentiam.  Et  alia  ejusdem  loci,  quae 
significant,  per  legem  ex  occasione  augeri 
peccatum.  Virtus  enim peccati  lex,  1  Cor. 
15.  Et:  litera  occidit.  2  Cor.  3.  Quin 
vero  legem  ad  hoc  subintroductam  esse, 
ut  augerentur  trausgressiones,  ejusdem 
ad  Rom.  epistolae  cap.  5.  diserte  Aposto- 
lus  affirmat,  dicens,  legem  subintrasse, 
ut  abundaret  delictum.  Cum  quo  loco 
ea,  quae  hic  dicuntur,  omnino  conferenda 
sunt. 

Ad  eum  intellectum  invitat  quoque 
Graeca  lectio  praesentis  sententiae,  quae 
ita  sonat,  quasi  dicas:  transgressionum 
gratia ,  vel,  transgressionum  gratiam 
lex  apposita  est.  Quae  lectio  etiam  est 
apud  August.  lib.  15.  coutra  Faustum 
cap.  8.  Transgressionis  gratia  posita 
est.  Jam  quod  alicujus  gratia  fit,  non  fit 
ad  ejus  destructionem ,  sed  profectum. 

Neque  tamen  sensus  est,  augmentum 
et  abundantiam  peccatorum  id  esse,  cujus 
gratia  lex  a  Deo  data  fuerit,  ut  causam 
legis  finalem,  hoc  eniin  esset  Deo  peccata 
adscribere,  sed  Deuro  lege  lata  permittere 
volaisse.  ut  homines  suis  viribus  fidentes 
in  legem  impingerent,  ejusque  transgres- 
sores  fierent,  et  legis  occasioue  peccata 
augerent:  ouo  sic  infirmitatis  suae  con- 
victus  superbus  eoium  animus  intelligeret, 
legem  sibi  ad  justitiain  non  sufTicere,  sed 
ad  eam  consequendam  potentiori  reme- 
dio  atque  auxilio  sibi  opus  esse,  nempe 
gratia  Christi. 

Sensum  bunc,  praeter  ea  quae  ex  epi- 
stola  ad  Rom.  adduximus,  quam  constat 
cum  hac  epistola  ejusdem  fere  esse  argu- 
menti ,  probabilem  insuper  facit,  quod  hic 
statim  quaerit :  Lex  ergo  adversus  pro- 
mis*a  Dei?  Et  quod  paulo  post  sequitur: 
Sed  conclusit  Scriptura  omnia  sub  pec- 
cato.  Haec  enim  referuntur  ad  illud,  quod 
dixerat,  legem  positam  propter  trans- 
gressiones,  non  minuendas  autcoercendao, 
sed  augendas ;  sensu  jam  explicato.  Vide 
etiam  Augrstinum  lib.  de  gratia  Chiisti 
cap.  8.  De  Spirit.  et  lit.  cap.  6.  Contra 
duas  epist.  Pelag.  lib.  3.  cap.  4.  Item 
serm.  13.  de  verbis  Apost.  et  epist.  89. 
Porro  sensum  Augustiui  bene  admodum 
explicat  S.  Thomas  in  comm.,  ad  quem 
studiosum  lectorem  remitto. 

Donec  veniret  semen,  cui  promiserat. 
Graece  u>  iTrrjyysATai ,  cui  promissum 
est ,  aut  erat ,  quemadmodum  et  legitur 
apud  Hieronymum  et  commeutatorem 
Ambrosianum,  nec  non  apud  Augustinum, 
tam  in  commentario ,  quam  alias,  ubi  lo- 
cum  hunc  allegat:  ut  lib.  3.  de  Trin.  cap. 
11.  Syra  qr.oque  versio  Latine  reddita 
sic  habet:  Donec  veniret  semen  illud, 
cui  facta  est  promissio.  Vide,  quae  de 
Graeca  voce  annotavimus  ad  illud  Rom. 
4.  Quaecunque  promisit.  Sensus  Apo- 
stoli  fcst ,  legem  introductam  fuisse,  non 
ut  semper  duraret,  sed  ad  tempus,  donec 
veniret  semen,  cui  promissio  tacta  erat. 
ut  in  eo  benedicerentur  omnes  gentes, 
quod  semen  est  Christus. 

Ordinataper  angelos.  Legem  veterem 
per  angelos  ordinatam,  sive  dispositam, 
ut  legit  Augustinus  loco  jam  dicto,  id  est, 
augelorum  opera  seu  ministerio  digestam, 
scriptam,  ac  latam  fuisse,  testatur  idem 
Apostolus  Heb.  2.,  et  Stephanus  Act.  7. 
significat,  et  ipse  Moses  Deut.  33.  dicens, 
cum  Doinino  legem  in  monte  Sinai  ferente 
adfuisse  Sanctorum  millia;  quos  LXX. 
angelos  interpretati  sunt.  Indicat  ergo 
discrimen  Apostolus  inter  legem  et  pro- 
missionem,  quod  lex  angelorum  ministe- 
rio  lata  fuerit;  promissio  per  Christum 
praestanda,  sicut  infra  dicitur:    Ut  pro- 


missio  ex  fide  Jesu  Christi  daretur.  Sic 
etiam  ad  Ileb.  2.  distinguit. 

In  manu  mediatoris.  Mediatorem 
hoc  loco  Christum  plenque ,  tam  Graeci, 
quam  Latini  intelligunt,  ut  sensus  sit,  legcm 
Israelitico  populo  traditam  fuisse  per  ma- 
num ,  id  est ,  potestatem  et  directionem 
mediatoris  Christi,  populum  illum  in  suum 
adventum  hoc  modo  praeparantis.  Nam 
Christum  Dei  et  hominum  mediatorem 
vocat  Apostolus  1  Tim.  2.  Sensum  hunc 
late  prosequitur  Augustinus. 

Alii  vero  mediatorem  hoc  loco  Mosem 
intelligunt.  Qui  sane  intellectus  multis 
modis  fit  probabilis  :  primum ,  quia  Chri- 
stus  non  veteris  testamenti,  sed  novi  me- 
diator  est;  quomodo  eum  aperte  nuncupat 
Apostolus  Heb.  8.  et  12.  Quo  praeterea 
faciunt,  quae  ibidem,  nec  non  ejnsdem 
epist.  cap.  2.  et  9.  de  diffcrentia  Christi 
et  Mosis,  quoad  ntriusque  rainisterium 
disseruntur;  quam  et  Joannes  Evange- 
lista  brevi  sententia  aperuit,  dicens  cap. 
1.  Lex  per  Mosem  data  est:  gratia  et 
veriias  per  Jesum  Christum  facta  est. 
Adde,  quod  Moses  ipse  sequestrum  et 
medium ,  quoad  legislationem,  inter  Do- 
minum  et  filios  Israel  se  vocat:  ac  multis 
deinde  verbis  declarat  Deut.  5.  Ad  quem 
locum  hic  Paulum  respexisse  valde  veri- 
simile  est. 

Quamvis  autem  per  manum  in  scriptu- 
ris  metaphorice  potentiasignificari  soleat : 
quoties  tamen  aliquid  a  Deo  facturn  dici- 
tur  in  manu  cujuspiam,  non  potentia,  sed 
ministerium  aut  instrumentr.m  intelligitnr, 
ut  cum  factum  dicitur  verbum  Domini  in 
rnauu  Aggaei  aut  Malachiae  Prophetae. 
Atqui  legem  ministerio  Mosis  latam  a 
Deo  fuisse,  planum  est:  idque  hac  ipsa 
phiasi,  in  manu  Mosis,  multis  locis  Scri- 
ptura  significat.  Ut  Lev.  10.  et  26.  Jos. 
4.  17.  21.  et  22.  2  Par.  33.  34.  35  et 
2  Esd.  8.  9.  et  10.  At  ministerio  Christi 
datam  aut  latam  fuisse  eam  legem ,  uec 
dicitur  usquam,  nec  sine  errore  dici 
potest. 

Scntit  igitur  Apostolus,  legem  per  an- 
gelos  administratam  populo ,  nec  tamen 
immediate,    sed  iutervenieute  ministerio 

Mosis.  Atque  haec  Theodoreti  expositio 
est,  a  Sasboldo  pluribus  verbis  confirraata. 
Igitur  haec  pars  superiori  conjuncta  ple- 
nius,  ex  parte  ministerii,  distinguit  legem 
a  promissione,  quae  non  per  angelot,  nec 
per  Moseni  impleta  fuit,  sed  per  Christum 
implenda  erat. 

20.  Mediator  autem  unius  non  est: 
sed  plurium ,  ac  saltem  duorum :  id  quod 
ex  ipsa  ratione  medii  constat,  nam  me- 
dium  est,  quod  inter  extrema  collocatur. 
Qui  Christum  mediatorem  interpretantur, 
hanc  partein  varie  exponunt,  ut  videre 
est  apud  S.  Thomam  et  Oecumenium. 
Tametsi  res  clara  est  ex  illis  Apostoli  ad 
Tim.  verbis,  quibus  Christum  mediato- 
rem  Dei  et  hominum  appellat :  ut  non 
sit  opus,  alios  sensus  quaerere,  si  ad 
Christum  refcramus.  Moses  etiam  quo 
sensu  non  unius  mediator  fuerit,  sed 
plurium,  ex  ipsius  verbis  liquet,  quibus 
ait  ad  populum  :  Ego  sequester  et  medius 
fui  inter  Dominum  et  vos,  ut  annun- 
tiarem  vobis  verba  ejus. 

Deus  autem  unus  est.  At  Deus,  inquit, 
qui  promisit  Abrahae,  uuus  est,  non  usus 
homine  mediatore  ad  promittendum,  sicut 
usus  est  ad  ferendam  legem.  Notandum 
est  ea,  quae  hic  de  lege  dixit  Apostoius, 
respondens  ad  quaestionem:  Quid  igitur 
lex?  non  solum  eo  spectare,  ut  discamus 
usum  legis,  qui  erat,  homines  adducere 
ad  Christum,  uti  mox  explicabit;  verum 
etiam  ut  intelligamus,  quanto  lex  iuferior 
fuerit  promissione,  quantoque  promissio 
dignior  lege.  Nam  praeter  disparitatem 
supra  indicatam ,  promissio  principaliter 
ac  primo  facta  est,  lcx  apposita  est  et 
subintroducta.  ;  Promissio  benedictionis 
est,  lex  propter  transgressiones :  promis- 
sio  limitationem  temporis  non  habet,  lex 
posita  donec  veniret  semen.  Promissio 
facta  a  Deo ,  lex  ordinata  per  angelos. 
Illa  sine  mediatore,  haec  in  manu  media- 
toris.  Illic  unius  Dei  factum  est,  ad  Abra- 
ham  loquentis:  hic  Mose  internunoio  ac 
mediatore  res  gesta  est,  eo  quod  populus 
non  sustinorct  audire  verba  Dei  loquentis. 
Non  negat  Apostolus,  Deum  cum  Abra- 
ham  loquentem   usum    fuisse  ministerio 


angeli,  cum  id  satis  constet  et  Scriptura, 
Gen.  18.  et  22.,  sed  tantum  dicere  vult, 
legem  ordinatam  ac  dispositam  fuisse  per 
angelos ,  non  autem  promissionem. 

21.  Lex  ergo  adversus  promissa  Dei? 
Absit !  Ex  praecedenti  responsione  emer- 
git  haec  quaestio;  quasi  dicat  Apostolus: 
si  propter  transgressiones  lex  posita  est, 
non  impediendas,  sic  enim  quaestio  lo- 
cum  non  haberet,  sed  augendas  potius : 
num  ergo  fatebimur,  legem  adversari  pro- 
missionibus  divinis ,  easque  evertere? 
Quoniam  enim  transgressores  constituit 
homines,  videtur  obstare,  ne  promissiones 
ipsi  Abraham  factae  ad  eos  perveniant, 
et  in  iis  impleantur :  quandoquidem  trans- 
gressoribus  non  benedictio,  sed  male- 
dictio  per  ipsam  legem  denunciatur.  Ve- 
rum  absit ,  ut  lex  Dei  promissis  Dei 
repugnet,  sic  enim  Deus  sibi  ipsi  con- 
trarius  esset. 

Si  enim  data  esset  lex ,  quae  posset 
vivificare ;  vere  ex  lege  esset  justiiia. 
Vere  ovtoj^  revera }  pro  quo  Augusti- 
nus  omnino  tract.  49.  in  Joannem.  Non- 
dum  ad  quaestionem  directe  respondet, 
sed  objectionem  in  adversarium  retorquet : 
tanquara  diceret :  Irno ,  contra  se  res  ha- 
bet.  Nam  si  lex  data  esset,  quae  vivifi- 
care  posset  homines ,  id  est,  praestare, 
ut  bene  beateque  vivant,  quod  ficri  ne- 
quit  nisi  per  justitiam :  tum  vere  ex  lege 
haberetur  justitia.  Si  autem  ex  lege,  jam 
non  ex  promissione,  uti  superius  osten- 
sum  est.  Itaque  per  legem  evacuaretur, 
atque  irrita  redderetur  promissio,  utpote 
in  effectu  benedictionis  praestando  a  lege 
praeoccupata.  Sic  ergo  patet,  quemad- 
modum  sequatur,  legem  contra  Dei  pro- 
missa  militaturam,  si  verum  *it,  quod 
vult  adversarius ,    legem  vivificare  posse. 

22.  Sed  conclusit  Scriptura  omnia 
sub  peccato.  Graece:  sub  peccatum.  Hic 
jam  respondet  ad  quaestionem.  Per  Scri- 
pturam  quidam  legem  scriptam,  quam 
alibi  literam  vocat  Apostolus,  alii  in 
genere  Scriptnram  sacram  intelligunt. 
Quod  posterius  magis  probo.  Consonat 
enim  hic  locus  cum  illo  Rom.  3.,  ubi  om- 
nes,   tam  Judaeos,   quam  Graecos,   sub 

peccato  esse  ex  scripturis  ostendit.  Hoc 
igitur  est,  quod  ait:  Non  modo  lex  eos, 
qui  sub  lege  sunt,  peccati  convincit  et 
transgiessores  constituit,  sed  in  univer- 
suin  Scriptura  conclusit  omnia  sub  pec- 
cato,  id  est,  declarat,  omues  honiines 
velut  conclusos  et  captivos  teneri  sub 
dominio  peccati;  declarat  autem,  cum 
passim  docct,  omnes  esse  peccatores.  Unde 
Hieronymus  q.  8.  ad  Algasiam  hunc  lo- 
cum  miscens  cum  eo,  qui  est  ad  Rom. 
cap.  11.  Conclusit  Deus  omnes  in  in- 
credulitattm ,  ut  omnium  misereatur, 
ita  scribit :  Auctoritatem  sequimur  Scri- 
pturorum,  quod  nullus  homo  sit  absque 
peccato ;  sed  conclusit  Deus  omnes  sub 
peccato ,  ut  ontnium  misereatur ,  abs- 
que  eo  solo ,  qui  peccatum  non  fecit, 
nec  inventus  est  dolus  in  ore  ejus.  Sic 
ille. 

Ut  promissio  ex  fide  Jesu  Christi 
daretur  credentibus.  Id  est,  ut  promissa 
justitiae  haereditas  per  fidem  Jesu  Chri- 
sti  daretur  credentibus  in  eum;  dum  scili- 
cet  in  lege  nullam  inveuientes  peccati 
medelam ,  ad  Christum  confugiunt ,  qui 
est  semen  iilud ,  in  quo  datae  sunt  pro- 
missiones.  Lex  igitur  adeo  non  est  ad- 
versus  promissa  Dei,  ut  etiam  illis  sub- 
serviat  et  obsequium  praestet,  dum  ho- 
mines  peccati  convictos  ad  promissum 
auctorem  gratiae  justificandos  transmittit, 
quamvis  etiam  legis  occasione  factos 
deteriores;  juxta  illud  Rom.  5.  TJbi 
abundavit  delictum,  superabundavit 
gratia. 

Notaudum  est  enim,  quod  quemadmo- 
dum  duplici  ratione  lex  propter  trans- 
gressiones  posita  est,  nti  diximus;  nam 
aut  eas  nescientibus  cominonstrat,  aut 
per  occasiouem  insuper  auget :  ita  duplici 
ratione  ducit  ad  Christum.  Quum  eniro 
monstrat  transgressiones,  quasi  morbum 
aperiens,  medicum,  a  quo  curetur,  quae- 
rcndum  docet.  Quum  vero  per  ipsam 
etiam  augetur  transgressio,  quasi  morbo 
crescente,  qui  eurandus  erat:  tum  suam 
illa  manifeste  prodit  impotentiam.  Itaque 
jam  multo  magis,  simul  et  morbi  demon- 
stratione,  et  impotentiae  suae  professione, 


mittit  infirmum  ad  verum  medicum  Chri- 
stum. 

23.  Prius  autem,  quam  veniret  fides, 
sub  lege  custodiebamur  conclusi  in  eam 
fidem ,  quae  rcvelanda  erat.  Sub  lege, 
graece,  sub  legem.  Ad  eandem  particu- 
lam  referendum  participium,  conclusi: 
sic  enim  hic  dicit,  conclusi  sub  legem, 
sicut  statim  dixerat,  co?iclusit  sub  pecca- 
tum.  Loquitr.r  autem  in  persona  Judaeo- 
rum ,  qui  legem  acceperant ,  et  loquitur 
de  tota  lege  Mosaica,  non  de  sola  cere- 
moniali,  sed  prout  lex  est  sine  gratia, 
cui  velut  ex  adverso  oppouitur.  Confer 
cap.  4.  et  5.  hnjus  ep.  et  cap.  6.  ad  Rom. 

Sensus  est:  Priusquam  autem  veniret 
tempus  revelandae  fidei ,  quod  nimirum 
est  in  adventu  Christi;  sub  legis  imperio 
ac  potestate ,  velut  iu  custodia  conclusi, 
servabamur,  ne  prorumperemus  iu  mani- 
festa  crimina,  sed  poenarum  timore  coer- 
citi,  ab  idololatria  et  aliib  hujusmodi 
gravioribus,  externo  saltem  opere  com- 
mittendis,  abstineremus  :  servabamur,  iu- 
quam,  in  eam  fidem,  quae  revelanda 
erat:  id  est,  ut  hac  ratione  duceremur  ad 
eam  fidem,  quae  suo  tempore  manife- 
scauda  eratpe-r  Christi  et  Apostolorum  ejus 
praedicationem.  Igitur  hic  tertiiiG  modus 
significatur,  quo  Icx  praeparavit  homines 
ad  Christum,  dum  scilicet  timore  eos 
continens  et  coarctans,  quasi  servos,  co- 
geret  aspirare  ad  libertatem  riliorum  Dei, 
promissam  in  Christo  per  fidem.  Quod 
quidem  ita  se  habere  docet  Augustinus 
exemplo  primorum  fideliuin  Judneorum, 
qui  prius  sub  lege  conclusi,  mox  ad  prae- 
dicationem  Apostolorum  tanto  studio  Chri- 
sti  fidem  amplexi  sunt,  ut  pro  ejus  amore, 
confestim  lebus  suis  venditis,  earum 
pretia  ad  eorundem  Apostolorum  pedes 
abjicerent,  ac  caeteiis  ecclesiis  exempla 
Christianae  perfectionis  ostenderent. 

24.  Itaque  lex  paedagogus  noster 
fuit  in  Christo ,  ut  ex  fide  justificemur. 
Graece  in  Christum  vel  ad  Christum: 
et  melius  erat  justificaremur ,  quam  ju- 
stificemur.  Texlus  Ambrosianusad  utrum- 
que  sufiragatur,  Hieron.  quoque  in  se- 
cundo   dialogo   contra  Pelag.   legit,    ad 

Christum.  Paedagogus  is  dicitur,  qui 
puero  ductor  et  custos  adhibetur,  ut  tene- 
ram  ejusaetatemre^at:  metuqueacflagris 
a  vitiis  coerceat,  et  primis  elementis  eru- 
diat,  donec,  ut  ait  Hieronymus,  ad  ma- 
jores  philosophiae  ac  gubernandae  rei- 
publicae  disciplinas  a  magistro  instituen- 
dus  transmittatur.  Huic  Apostolus  legera 
similem  fuisse,  ex  superiori  sententia  eol- 
iigit:  Itaque,  inquit,  lex,  instar  paeda 
gogi,  nos,  tanquam  parvulos  et  ad  vitia 
proclives ,  timoi  e  coercuit  et  praeparavit, 
duxitque  ad  Christnm,  verum  justitiae 
doctorem  ac  magistrum,  ut  ex  fide  ejus 
justitiam  consequeremur. 

Sed  quaeret  hic  aliquis :  Si  lex  nos 
ducit  ad  Christum  et  gratiae  ejus  reci- 
piendae  nos  praeparat;  quomcdo  non 
inde  consequens  est,  hominem  sola  lege 
instructum  sese  ad  gratiam  praeparare 
posse?  Qciod  est  contra  illud  a  Patribus 
definitum,  gratiam  non  dari  secundum 
merita,  et  illud  verissime  dictum  a  Pro- 
spero  resp.  ad  octavum  capitulum  Gallo- 
rum :  Sine  gratia  nemo  cuirit  ad  gratiam. 

Eespondeo ,  pertinere  hoc  ipsum  ad 
beneficium  gratiae  Christi,  quod  quis  a 
lege  tanquam  paedagogo  ducatur  ad  Chri- 
stum :  non  quod  in  homine,  priusquam  in 
Christum  mediatorem  saltem  implicite 
credat,  sit  aliqua  gratiae  provocativa 
dispositio,  sed  quia  lege  Deus  utitur,  et 
quidem  multipliciter,  sicut  supra  decla- 
ratum  est,  tauquam  occasione,  qua  ad 
gratiam  homines  adducuntur,  quemadmo- 
dum  et  flagellis  atque  afflictionibus,  quas 
hominibus  immittit,  uti  solet  ad  eorum 
conversionem.  Unde  nec  repugnat  huic 
loco ,  quod  supra  dictum  est:  propter 
transgressiones  legem  positam  esse,  nam 
etiam  in  eo ,  quod  auctum  est  accepta 
lege  peccatum,  lex  paedagogus  fuit  ad 
Christum ;  dum  videntes  homines ,  se 
per  legem  sanari  non  posse ,  sed  ejus 
occasione  gravius  vuluerari,  ad  Christum 
medicum  confugiunt. 

25.  At  ubi  venit  fides,  jam  non  su- 
mus  sub  paedagogo.  Ex  inducta  com- 
paratione  legis  cnm  paedagogo,  concludit 
legis  cessationem  hoc  pacto  :  At  postquam 


advenit  tempus  revelatae  fidei,  jam  tan- 
quam  magistro  contraditi,  non  amplius 
sub  paedagogo  sumus,  hoc  est,  sub  lege, 
quae  paed;igogi  erga  nos  gerebat  officium. 
Posteaquam  ad  Christum  introducti  sumus 
per  fidem ,  cessat  paedagogia  legis. 

26.  Omnes  enim  filii  Dei  estis  per 
fidem  in  Christo  Jesu.  Tacitam  diluit 
objectionem,  qua  Galatae  dicere  poterant 
Apostolo  Paulo :  Si  lex  paedagogus  ve- 
ster  ad  Christum  fuit,  igitur  et  nos  legem 
recipere  debemus  ,  ut  ab  ea  velut  paeda- 
gogo  ducamur  ad  Christum.  Ad  id  ita 
respondet  Apostolus ,  ut  doceat,  paedago- 
gum  illum  Judaeis  quidem  opportunum 
fuisse ,  per  quem  ad  Christum  adduceren- 
tur;  non  tamen  omnibus  hominibus  neces- 
sai  ium ,  cum  sine  eo  fided  haberi  possit, 
per  quam  omnes  efficiamur  filii  Dei.  Dicit 
ergo :  Quamvis  lex  nobis  Judaeis  paeda- 
gogus  fuerit  ad  Christum :  ncn  ideo  tamen 
etiam  vobis  illa  accersenda  est,  ut  ad 
Christum  ducamiui ,  regenerandi  in  filios 
Dei.  Omnes  enim  vos ,  etiam  sine  legis 
opera,  filii  Dei  estis  per  fidem,  qua  in 
Christum  creditis.  Quin  potius  fiues,  quae 
nos  Judaeos  liberat  a  lege,  cui  subjecti 
fuimus;  eadem  non  patitur,  vos  Galatas 
legi  suhjici,  ut  qui  per  fidem  aeque,  ut 
nos,  facti  sitis  secundum  adoptionem  filii 
Dei ,  et  per  hoc  a  servitute  legis  liberi. 

Notandum,  quod  etsi  illud  in  Christo, 
fere  construatur  cum  fide ,  ad  hunc  mo- 
dum  :  per  fidem,  quae  est  in  Christo  Jesu, 
ut  legit  Hieron.,  aut  quae  est  in  Christum 
Jesum,  ut  Ambrosianus;  potesl  tamen 
ordinari  cum  anterioribus  verbis  filii  Dei 
estis ,  praesertira  cum  Graece  non  sit  in 
Christum,  sed  in  Christo ,  id  est,  per 
Christum ,  Hebraea  phrasi.  Ita  sensus 
erit:  omnes  estis  filii  Dei  per  Christum 
Jesum,  idque  per  fidem,  qua  in  eum 
creditis.  Neminem  vero  moveat,  quod 
dicit  universaliter  omnes.  Id  enim  dicit 
ex  hypothesi  fidei,  non  cujnscumque,  sed 
qualis  hic  intelHgitur,  id  est  ejus,  quae 
per  dilectionem  operatur.  Sic  enim  et  in- 
tra  cap.  5.  fidem  limitat. 

27.  Quicunque  enim  in  Christo  bapti- 
zati  estis,  Christum  induistis.  In  Christo, 

graece  in  Christum;  tametsi  quidam 
Graeci  codicos  eam  particulam  oranino 
praetermittunt,  tantum  legentes :  Quicun- 
que  enim  baptizati  estis  etc.  Quos  Eras- 
mus  in  sua  versione,  necnon  in  paraphrasi 
secutus  est.  Sed  mendosa,  ni  fallor,  ea 
lectio  est.  Nam  veteres  tam  Graeci  quam 
Latini  legerunt,  hi  in  Christo ,  illi  in 
Christum.  Est  autem  haec  probatio 
sumpta  a  sacramento  fidei,  id  est,  baptis- 
mo,  sicut  illa  piaecedens  ab  ipsa  fide. 
Quicunque  enim ,  inquit,  baptismi  sa- 
cramento  abluti  estis,  et  per  illud  Chri- 
sto  incorporati ,  Christum  induistis ,  id 
est,  exuto  vetere  homine  velut  transfor- 
mati  estis  in  Chiistum,  novum  hominem. 
Cum  igitur  tam  sitis  intime  Christo  con- 
juncti  per  fidem  ac  fidei  sacramentum , 
utique  legis  obsequio  jam  opus  non  habe- 
tis,  ut  adducamini  ad  Christum. 

Induere  Christum,  ut  ex  aliorum  lo- 
corum  collatione  patet,  est  Christo  fieri 
conformem  imitatione  virtutum  et  bono- 
rum  operum,  quae  inChristo,  tanquam 
capite,  perfectissime  fuerunt.  Unde  Rom. 
13.  post  enumerationem  vitiorum,  a  qui- 
bus  abstinendum  admonet,  subjungit: 
Sed  induamini  Dominum  Jesum  Chri- 
8tum.  Ex  quo  liquet,  non  omnes  omnino 
baptizatos  Christum  induisse,  sed  eos 
tantum,  qui  baptismo  justificati  sunt. 
Idipsum  et  praesens  locus  ostendit.  Pro- 
bat  enim  Apostolus,  Galatas  esse  filios 
Dei ,  quia  per  baptismum  Christum  in- 
duerunt,  quae  ratio  non  valeret,  si  in- 
duisse  Christum  etiam  malis,  id  est, 
non  filiis  Dei,  competeret. 

Quod  ergo  dicit:  Omnes  in  Christo 
baptizatos  Christum  induisse,  sic  intellige, 
quantum  est  ex  virtute  baptismi.  Quo 
sensu  et  illud  de  aquis  baptismi  scriptum 
est  Ezech.  47.  Vivent  omnia,  ad  quae 
venerit  torrens.  Porro  si  Christum  in- 
duunt,  quicunque  in  Christo  baptizantur; 
igitur  ad  gratiam  justificatiouis  conieren- 
dam  ac  virtutes  Christianas  inserendas 
efficax  est  baptismi  sacramentum:  et  fal 
sum  est,  quod  haeretici  doeent,  baptis- 
mum  esse  nudum  justitiae  per  fidem  ac- 
ceptae  signaculum. 

Onil.  Estli  Comm.  Tom.  U. 


28.  Non  est  Judaeus,  neque  Graecus ; 
id  est  gentilis :  species  enim  pro  genere 
ponitur.  Non  est  servus  neque  liber: 
non  est  masculus  neque  femina.  Sup- 
plendum  ex  subsequenti  sententia:  in 
Christo.  Ne  putarent  Galatae  saltem  plus 
aliquid  eos  consequi  in  Christo ,  quos  lex 
quasi  paedagogus  ad  Christum  adduxis- 
set:  id  jam  removet  generali  sententia, 
qua  docet,  in  negotio  justitiae  per  Chri- 
stum  adipiscendae  nullam  haberi  ratio- 
nem,  sitne  Judaeus  quispiam  an  gentilis: 
servus  ,  an  liber :  mas ,  an  femina :  hoc 
est,  nullum  generis,  conditionis  aut  sexus 
discrimeu  apud  Christum  aguosci,  ut 
propter  aliquid  hujusmodi  dicere  "  quis 
possit:  ad  me  magis  Christus  pertinet. 
Ad  hanc  indifferentiam  significandam, 
prius  servum  quam  liberum  nominavit 
Apostolus :  quomodo  et  inter  inartyres 
Vitalem  servum  Agricolae  Domino  prae- 
nominat  Ecclesia  in  oratione,  qua  eorum 
intercessione  petit  adjuvari.  4.  Nov. 

Posset  hic  quaeri ,  quomodo  cum  eo, 
quod  hic  dicit:  Non  est  Judaeus  neque 
Graecus,  non  pugnet,  quod  Rom.  3.  do- 
cet,  multum  omniao  amplius  esse  Judaeo 
prae  gentili.  Sed  hanc  quaestionem  in 
illius  loci  commentario  solutam  invenies. 

Omnes  enim  vos  unum  estis  in  Chri- 
sto  Jesu.  Graece  Unus,  sed  sensu  eodem. 
Quasi  dicat:  Estis  omnes  tanquam  unus, 
id  est,  prorsus  indiscreti,  in  negotio  sa- 
lutis  per  CLristum :  perinde  atque  si  om- 
nes  ejusdem  generis ,  conditionis  et  sexus 
essetis.  Alii  paulo  aliter,  sed  hic  sensus 
optime  respondet  t&m  sententiae  praece- 
denti,  quam  Graecae  lectioni. 

29.  Si  autem  vos  Christi:  ergo  semen 
Abrahae  estis.  Nec  deest  vobis,  inquit, 
dignitas  Judaicae  gentis  ,  quae  se  jactat 
esse  semen  Abrahae.  2  Cor.  11.  Nam  si 
vos  Christi  estis ,  id  est,  Christo  incor- 
porati  et  membra  ejus  effecti  per  fidem 
et  baptismum,  uti  jam  osteusam  cst:  Chri- 
stus  autem  est  verum  illud  ac  singulare 
semen  promissuin  :  ergo  et  vos  semen  ac 
filii  Abrahae  estis ,  non  solum  fidei  imita- 
tione,  verum  etiara  incorporationis  jure: 
ut  quod  Christo  capiti  convenit,  toti  ejus 

corpori  Ecclesiae  tribuatur.  S.  Augusti- 
nus  banc  sententiam  paulo  aliter  legit, 
usus  vitioso  codice,  quantum  apparet. 

Secundum  promissionem  haeredes. 
Graece:  et  secundum  promissionem, 
qnomodo  legit  etiam  Ambrostanus.  Sen- 
sus  est:  Non  ita  estis  semen  Abrahae, 
sicut  erant  Ismael  et  reliqui  concubina- 


rum  filii,  qui  ab  haereditate  fuerunt  ex- 
clusi :  sed  sicut  Isaac,  de  quo  dictum  est : 
In  Isaac  vocabitur  tibi  semen.  Pertinet 
enim  ad  vos  aeque  ut  ad  Judaeos  haere- 
ditas  benedictionis  ,  ex  promissione  facta 
Abrahae,  cum  per  incorporationem  pari 
jure  pertineatis  ad  semen  illi  promissum, 
quod  est  Christus. 


CAPDT   QUARTOM. 

Dico  autem :    Quanto    tempore    haeres  parvjilus  est ,    nihil  differt  a 
servo,  cum  sit  dominus  omnium  :    2.  sed  sub  tutoribus  et  actoribus  est 
usque  ad  praefinitum  tempus  a  patre :    3.   ita  et    nos  cum  essemus  par- 
vuli,  sub  elementis  mundi  eramus    servientes ').     4.   At  ubi  venit  pleni- 
tudo  temporis,  misit  Deus  Filium  suum,    factum  ex  muliere,  factum  sub 
lege2),   5.  ut  eos,  qui  sub  lege   erant,  redimeret,  ut  adoptionem  filiorum 
recipereinus 3).      6.   Quoniam  autem  estis  filii,  misit  Deus  Spiritum    Filii 
sui  in  corda  vestra,   clamantem :    Abba,  Pater.      7.  Itaque  jam  non  est 
servus,  sed  filius.     Quod  si  filius :   et  haeres  per  Deum 4).     8.  Sed  tunc 
quidem  ignorantes  Deum  iis,    qui  natura   non    sunt  dii,    serviebatis.      9. 
Nunc  autem  cum  cognoveritis  Deum5),   immo  cogniti  sitis  a  Deo:  quo- 
modo  convertimini  iterum  ad  infirma  et  egena  elementa6),   quibus  denuo 
servire  vultis?   10.  Dies  observatis,   et  menses,  et  tempora,   et  annos7). 
11.   Timeo  vos,    ne  fortc  sine  causa  laboraverim    in  vobis.      12.  Estote 
sicut  ego,  quia  et  ego,  sicut  vos:    fratres  obsecro  vos:  Nihil  me  laesi- 
stis.      13.   Scitis  autem,    quia    per  infirmitatem  carnis  evangelizavi  vobis 
jampridem8):    et    tentationem    vestram    in  carne    mea   14,  non  sprevistis 
neque  respuistis :    sed  sicut  Angelum  Dci  excepistis  me ,    sicut  Christum 
Jesum9).      15.  Ubi  est  ergo    beatitudo    vestra?    Testimonium  enirn  per- 
hibeo  vobis,  quia,  si  fieri  posset,    oculos  vestros  eruissetis  et  dedissetis 
mihi.      16.  Ergo  inimicus  vobis  factus  sum,  verum   dicens  vobis10)?   17. 
Aemulantur  vos  non  bene,    sed  excludere    vos    vclunt,    ut  illos  aemule- 
mini.      18.   Bonum   autem    aemulamini  in    bono    semper:    et    non    tantum 
cum  praesens  sum  apud  vos.      19.  Filioli  mei,   quos  iterum    parturio  11), 
donec  formetur  Christus  in  vobis12).      20.  Vellem    autem  esse  apud  vos 
modo,  et  mutare  vocem  meam:   quoniam   confundor  in  vobis.    21.  Dicite 
mihi,    qui  sub  lege  vultis  esse:    legem    non  legistis?    22.   Scriptum    est 
enim 13) :    Quoniam    Abraham    duos    filios    habuit :    unum    de    ancilla ,    et 


n  Cap.  3,  23.  seq.  Col  2.  17.  2)  Matth.  3,  15.  3)  Cap.  3,  13.  Joann.  3,  16.  8,  35. 
36.  Rom.  «,  15.  seq.  *)  Rom.  8.  17.  5)  1  Cor.  8,  3  6)  Col.  2.  20.  Hebr.  7,  18.  seq.  7)  Col. 
2,  16.  8)  1  Cor.  2.  3.  Act.  14,  5—7.  »)  Malth.  10.  U)  «>)  Joann.  8.  40.  2  Tim.  4,  3. 
")  1  Cor.  4,  15.    «)  Gal.  2,  20.     13)  1  Mos.  16,  1.  seq.  21,  1.  seq. 


EPISTOLAE  AD  GALATAS.  VERS.  1.— 5. 


275 


unum  de  libera.  23.  Sed  qui  de  ancilla,  secundum  carnem  natus  est : 
qui  autem  de  libera,  per  repromissionem :  24.  quae  sunt  per  allegoriam 
dicta.  Haec  enim  sunt  duo  testamenta.  Unum  quidem  in  monte  Sina, 
in  servitutem  generans  *) :  quae  est  Agar.  25.  Sina  enim  mons  est  in 
Arabia,  qui  conjunctus  est  ei,  quae  nunc  est  Jerusalem ,  et  servit  cum 
filiis  suis.  26.  Ula  autem,  quae  sursum  est  Jerusalem,  libera  est,  quae 
est  mater  nostra.  27.  Scriptum  est  enim2):  Laetare  sterilis,  quae  non 
paris :  erumpe  et  clama ,  quae  non  parturis :  quia  multi  filii  desertae, 
magis  quam  ejus,  quae  habet  virum.  28.  Nos  autem,  fratres,  secun- 
dum  Isaac  promissionis  filii  sumus3).  29.  Sed  quomodo  tunc  is,  qui 
secundum  carnem  natus  fuerat,  persequebatur  eum,  qui  secundum  spiri- 
tum:  ita  et  nunc  4).  30.  Sed  quid  dicit  Scriptura5)?  Ejice  ancillam,  et 
filium  ejus:  non  enim  haeres  erit  filius  ancillae  cum  filio  liberae.  31. 
Itaque,  fratres,  non  sumus  ancillae  filii,  sed  liberae :  qua  libertate 
Christus  nos  liberavit. 


SUMMARIUM  CAPITIS  QUARTI. 

Comparatione  haeredis  parvali,  qui  est  sub  tutoribas,  ostendit,  Judaeos  ad  tempus  fuisse  sub 
servitute ,  donec  veniret  Christus.  Revocat  Galatis  in  memoriam  suum  pristinum  fidei 
fervorem.  Deinde  ex  allegoria  duarum  uxorum  et  duorum  filiorum  Abrahae  ostendit, 
filios  novi  testamenti  non  esse  sub  servitute. 


1.  Dico  autem:  quanto  tempore  hae- 
res  parvulus  est;  nihil  differt  a  servo, 
cum  sit  Dominus  omnium.  Ex  occasione 
ejus,  quod  postremum  intulerat:  secun- 
dum  promissionem  haeredes,  novam  as- 
sumit  parabolam  non  dissimilem  superiori, 
qua  legem  dixerat  paedagogum  Judaeo- 
rum  fuisse  ad  Christum.  Nunc  enim  eos- 
dem  Judaeos,  id  est,  eos,  qui  sub  lege 
sunt,  puero  haeredi  comparat,  ipsam  vero 
legem  tutoribus  et  actoribus,  quorum 
curae  subjicitur  puer,  donec  ad  haeredi- 
tatem  introducatur.  Sensus :  Quod  dico, 
tale  est,  quamdiu  haeres  pupillus  in  mi- 
nori  adhuc  aetate  constitutus  est,  nulla 
re  differt  a  servo  ,  quantum  ad  vitao  ra- 
tionem  attinet;  quia  perinde  ut  servus 
alieno  regitur  arbitrio ,  nec  liberum  usum 
habet  bouorum  a  patre  relictorum,  quam- 
vis  haereditatis  jure  ac  voluntate  paterna 
eorum  omnium  sit  dominus.    Illud :  nihil 


differt  a  servo,  potest  etiam  verti :  Nulla 
re  antecellit  servo.  Sicut  Heb.  1.  Quanto 
differentius ,  id  est,  excellentius ,  prae 
illis  nomen  haereditavit. 

2.  Sed  sub  tutoribus  et  actoribus  est 
usque  ad  praeflnitum  tempus  a  patre. 
Hoc  est,  sed  sub  curatoribus  et  dispensa- 
toribus ,  graece  oeconomis,  agit,  quorum 
arbitrio  tum  ipse,  tum  bona  ejus  haere- 
ditaria  reguntur  et  administrantur ;  donec 
tempus  testamento  praefinitum  a  patre 
aut  alioqui  legibus  decretum  advenerit, 
quo  jam  ipse  suarum  rerum  curam  et  ad- 
ministratiorem  suscipiat,  jamque  re  ipsa 
appareat,  quantum  a  servo  differat. 

3.  Ita  et  nos ,  cum  essemus  parvuli, 
sub  elementis  mundi  eramus  servientes. 
Graece  :  Sub  elementa  mundi  eramus  in 
servitutem  adacti.  Ambrosianus,  eramus 
subjecti.  Cum  ait,  nos ,  in  persona  Ju- 
daeorum,   qui  sub  lege  fuerant,  loqui  se 


*)  Cap.  3,  10.  23.  seq.    2)  Jes.  54,  1.    3)  R0m.  9,  7.    4)  1  Mos.   21,  9.    *)  1  Mos.  21, 
10.-12. 

significat;  in  qua  et  superius  locutus 
fuerat,  ubi  Judaeorura  statum  sub  lege, 
tanquam  paedagogo  exponebat :  nam  quae 
media  sunt  ab  illo  loco :  Omnes  enim 
filii  Dei  estis ,  ad  Galatas ,  qui  sub  lege 
nunquam  fuerant,  in  secunda  persona 
dicuntur.  Est  autem  hujusmodi  accom- 
modatio  parabolae :  ita  et  nos  Judaei, 
cum  tanquam  adhuc  parvuli,  ad  percipien- 
dam  promissae  benedictionis  haeredita- 
tem,  quae  nobis  ex  praedestinatione  Dei 
competebat,  nondum  essemus  idonei ;  sub 
elementis  mundi,  id  est,  sub  corporalibus 
signis  et  carnalibus  ceremoniis  legis  Mo- 
saicae  eramus  velut  quadam  servitute 
pressi. 

Parvulos  sive  pueros  vocat  Judaeos, 
quia  tam  intellectu  quam  affectu  similes 
erant  pueris ;  nam  de  Deo  et  rebus  divi- 
nis,  ac  nominatim  de  justitia  hominis 
apud  Deum,  carnaliter  sapiebant  Eebus 
quoque  sensibilibus ,  quibus  pueri  dele- 
ctantur,  addicti  erant. 

Eosdem  servos  sub  lege  fuisse  dicit, 
tum  propter  onus  legis  ceremonialis  eis 
impositum ,  quod,  inquit  Petrus  Act.  15., 
neque  patres  nostri,  neque  nos  portare 
potuimus:  tum  quia  signis  ita  adhaere- 
bant,  ut  ea  pro  rebus  ampiecterentur, 
significationem  eorum  non  intelligentes : 
imo  ne  hoc  quidem  scientes,  ea  signa 
esse.  Sic  autem  signis  adhaerere,  servo- 
rum  est ,  teste  Augustino.  Tum  denique 
propter  timorem  servilem,  quo  contine- 
bantur  aliquatenus  in  officio.  Acceperant 
enim  spiritum  servitutis  in  timore :  non- 
dum  autem  spiritum  adoptionis  filio- 
rum ,  in  quo  clamarent  Abba ,  Pater, 
ut  de  eis  dici  posset,  si  filii,  et  haeredes, 
Eom.  8. 

Purro  quae  vocet  Apostolus  elementa 
mundi ,  variant  sententiae.  Quidam  phy- 
sica  quatuor  elementa ,  ex  quibus  mixta 
corpora  gignuntur,  intelKgi  putant.  Alii 
solem  et  lunam  accipiunt,  quod  haec  duo 
luminaria  motibus  suis  eas  res  nobis  etB- 
ciant,  quas  paulo  inferius  a  Galatis  ob- 
servatas  Apostolus  reprehendit,  id  est, 
dies  et  menses ,  tempora  et  annos ,  ut 
UcT&vufjUxtwg  ex  causa  effectusintelligatur. 


Quod  etsi  probabilitatem  nonnullam  ha- 
beat:  rectius  tamen  illi,  qui  ex  aliis  locis 
ejusdem  Apostoli  colligunt,  quid  elemen- 
torum  nomine  significetur.  Ea  loca  sunt 
Col.  2.,  ubi  semel  et  iterum  ab  elementis 
mundi  Colossenses  revocat,  et  Heb.  5., 
ubi  rudimenta  Christianae  fidei  vocat 
elementa  exordii  sermonum  Dei. 

Unde  satis  apparet,  Apostolo  elementa 
dici  in  genere  rudimenta ,  sive  initia 
doetrinae  alicujus,  praesertim  ad  religio- 
nem  pertinentis ,  seu  veram  seu  falsam. 
Nam  de  vera  religione  sermo  est  ad  Hebr., 
de  falsa  ad  Coloss.  Tametsi  nomen  ele- 
menti  metaphorice  huc  esse  translatum  a 
primis  illis  corporibus ,  quae  usitatissime 
elementa  vocantur,  haud  negaverim.  Sed 
notandum ,  quod  tam  hoc  loco ,  quam  ad 
Coloss. ,  non  nude  nominavit  elementa, 
sicut  ad  Heb. ,  sed  elementa  mundi.  Si- 
quidem  elementa  mundi  videntur  intelligi 
rudimenta  mundana,  id  est,  crassa,  cor- 
porea,  sensibilia.  Nam  mundus  pro  rerum 
universo ,  qua  parte  corporoum  et  sensi- 
bile  est ,  saepenumero  ponitur  in  Scripta- 
ris.  At  hujusmodi  elementa  non  sunt  illa, 
de  quibus  ad  Heb. ,  utpote  pertinentia  ad 
Christianam  religionem ;  sed  ea ,  de  qui- 
bus  ad  Coioss.  et  hoc  loco. 

Quapropter  elementa  muudi,  secundum 
materiam  praesentem ,  interpretati  sumus 
corporalia  signa  et  carnales  ceremonias 
Mosaicae  legis.  Quod  confirmari  potest 
ex  v.  5.  hujus  cap. ,  ubi  dicitui :  eos ,  qui 
sub  lege  erant.  Vide  etiam  ad  Hcbr.  cap. 
9.  v.  9.  et  10.  Videri  autem  potest,  Apo- 
stolum  alludere  ad  pueros  elementarios, 
qui  serviliter  compelluntur  addiscere  ele- 
menta ,  literas  scilicet  ac  rudimenta  lite- 
raturae ,  nescientes ,  quid  ex  iis  sit  pro- 
venturum  utilitatis. 

4.  At  ubi  venit  plenitudo  temporis, 
misit  Deus  Filium  suum.  Graece  emisit. 
Pergit  in  applicatione  similitudinis  as- 
suinptae.  Nam  sicut  puer  haeres  expleto 
tempore,  quod  erat  a  Patre  praefinitum, 
liberatur  ab  illa  servitutis  specie,  qua 
tutoribus  et  actoribus  subjectus  erat  et 
ad  liberum  usum  atque  administrationem 
haereditatis  admittitur;  ita  et  nos,  inquit, 

ubi  venit  plenitudo  temporis,  id  est,  ubi 
tempus  impletum  est,  quod  erat  a  Deo 
Patre  praeordinatum ,  liberamur  a  servi- 
tute  legis  et  haereditatem  filiis  promissam 
accipimus.  Ad  hoc  enim  emisit  Deus  in 
terram  Filium  suum  unigenitum,  sibi  con- 
substantialem. 

Facturn  ex  muliere.  De  Eva  legimus, 
quod  facta  sit  ex  viro ,  quia  nimirum  de 
ejus  substantia  facta  atque  formata  fuit. 
Ita  Filius  Dei  factus  ex  muliere ;  quia  de 
mulieris  substantia  carnem  accepit.  Et 
sicut  Eva  ex  viro  solo ,  ita  Christus  ex 
muliere  sola.  Non  tamen  Adam  pater 
Evae,  sicut  Maria  mater  Christi,  quia  non 
per  viam  generationis  ac  nativitatis  Eva 
facta  ex  viro ,  sicut  Christus  ex  muliere. 
Et  tamen  factum  ex  muliere  dicere  ma- 
luit  Apostolus ,  quam  natum ,  quomodo 
nonnulli  legendum  putarunt,  referente 
Beda  super  Evangelio  Luc.  11.  ad  illud: 
Beatus  venter,  qui  te  portavit,  ut  signi- 
ficaret,  non  communi  more  nascentium, 
sed  operatione  Spiritus  sancti,  absque 
virili  semine  conceptum  atque  formatum 
fuisse. 

Porro  mulieris  nomine,  secundum  mo- 
rem  Hebraicae  linguae  non  virgineum 
decus  negatur,  sed  femineus  sexas  osten- 
ditur,  ait  Augustiuusserm.  19.  detempore. 
Ex  hoc  loco  facile  est  refellere  tam  vete- 
res  haereticos,  qui  Christum  non  ex  sub- 
stantia  Mariae  virginis ,  sed  aliunde  car- 
nem  assumsisse  dixerunt;  quam  impium 
Nestorium,  qui  eandem  virginem  non  Dei, 
aut  Filii  Dei  matrem,  sed  hominis  tantum, 
aut  Christi  voluit  appellari. 

Factum  sub  lege.  Oraece  sub  legem, 
id  est,  legi  subjectum.  Sed  quaeritur 
utrum  sub  lege  factus,  quia  legem  obser- 
vavit,  an  quia  revera  legi  obnoxius,  sicut 
habetErasmiana  versio,  hoc  est,  ad  legem 
observandam  obligatus.  Respondetur, 
Filium  Dei  sub  lege  factum  esse  non  obli- 
gatione,  sed  observatione.  Voluit  enim 
circumcidi  et  caetera  omnia,  quae  legis 
sunt,  subire,  ut  et  humilitatis  exemplum 
nobis  praeberet,  et  populo,  in  quo  nasci 
dignatus  est,  quoad  instituta  divina  con- 
formem  se  redderet  legemque  paternam 


honoraret.  Denique,.ut  legalis  servitutis 
similitudinem  in  carne  sua  gerens,  eos 
qui  sub  lege  erant,  uti  mox  dicitur,  re- 
dimeret,  quamvis  alioqui  nullo  praecepto 
ad  eam  observandam  obligatus.  Quod 
ipse  in  Evangelio  significavit,  quando 
dixit  Dominum  esse  filium  hominis,  etiam 
sabbati.  Matth.  12.  Sic  Ambrosius  lib.  1. 
de  fide  cap.  6.  factum  sub  lege  interpre- 
tatur  per  observantiam  legis. 

At  dices ,  Christum  accepisse  manda- 
tum  a  patre  non  tantum ,  ut  nasceretur, 
pateretur,  moreretur;  sedetiam,utcircum- 
cideretur  et  alia,  quae  legis  sunt,  obser- 
varet.  Respondeo,  Dei  Patris  ad  Filium 
non  esse  proprie  mandatum  seu  praece- 
ptum  ;  hoc  enim  in  Denm ,  cui  semper 
summa  libertas  est  agendi  vel  non  agendi 
quidlibet,  cadere  non  poteit,  sed  est  Pa- 
tris  ad  Filium  decretum  aeternum,  idque 
Patri  cum  Filio  et  Spiritu  sancto  com- 
mune.  Quod  tamen  interdum  praeceptum 
vocatur  Patris  ad  Filium,  qui  et  obediens 
Patrifactus  diciturusque  ad  mortem,  Phil. 
2.,  quia  illius  decreti  in  Patre  est  aucto- 
ritas.  Est  enim  Pater  principium  Filii.  In 
Filio  autem,  ut  homine,  ejusdem  decreti 
facta  est  executio. 

Quod  si  contendas,  Filio ,  ut  homini, 
proprie  datum  a  Patre  praeceptum,  fate- 
bimur  Christum  hominem,  ut  sanctae  Tri- 
nitatis  servus  fuit,  ita  etiam  a  seipso  tan- 
quam  Deo  et  a  Spiritu  sancto  idem  prae- 
ceptum  ei  datum  esse,  et  proinde  fuisse 
obedientem  non  Patri  tantum,  verum  et 
Spiritui  sancto  et  sibi  ipsi.  Nec  ideo  ta- 
men  lege  fuit  ligatus  Mosaica;  sed  pecu- 
liari  Patris  praecepto.  Factus  igitur  est 
sub  lege  Filius  Dei  voluntaria  subjectione ; 
q  uomodo  et  parentibus  suis  subditus  fuisse 
legitur  Luc.  2.  Facit  autem  hic  locus  ad- 
versus  eos,  qui  Christum  dicunt  aliquando 
revera  legem  solvisse  violando  sabbatum, 
aut  similia  contra  legem  opera  faciendo. 
Quorum  opinionem  latius  ex  Scripturis 
refutare,  non  est  hujus  loci. 

5.  Ut  eos,  qui  sub  lege  erant,  redi- 
meret.  Id  est,  dato  pretio  eximeret  a  ser- 
vitute  legis,  suosque  faceret.  Id  enim 
significat  graeca   vox   eSayopaCstv,    qua 

peculiariter  hoc  loco  Paulus  utitur,   id 
est,  mercari  rem,  quae  alterius  erat ;  pretii 
commutatione  suam  facere ,  sibique  ven- 
dicare.  Lucrifacere  legit  Ambrosius  super 
Luc.  2.,  licet  hoc  verbum  non  adeo  qua- 
dret.     Caeterum  in  Graeco  non  mutatur 
persona,  nam  verti  potest:  ut  sub  lege 
existentes,  id  est,  nos  Judaeos,  qui  sub 
lege  eramus,  redimeret ,  quoniam  et  se- 
quens  membrum  primam  habet  personam. 
Notanda   congruentia,   Christum   factum 
sub  lege,  ut  eos,  qui  sub  lege  erant,  redi- 
meret,  licet  aliter  Christus  sub  lege,  aliter 
illi,  quemadmodum  patet  ex  supra  dictis. 
ZJt  adoptionem  filiorum  reciperemus. 
Nos  Judaei.    Hucusque  enim  ex  persona 
Judaeorum    loquitur.     Est    autem    haec 
pars    referenda    ad    illud:    Misit   Deus 
Filium  suum  factum  ex  muliere.    Nam 
sensus  est:  Idcirco  FiliumDei  factum  esse 
filium  hominis,   id   est,  nostrae  naturae 
participem   ex   femina;   ut  nos  homines 
efficeremur  per  adoptionem  filii  Dei,  utque 
haereditatem ,    adoptionis  jure   debitam, 
consequeremur.     Hunc    Apostoli    locum 
male   intellexerunt ,    qui   ex   eo   probare 
conati  sunt,  justos  veteris  testamenti  non 
fuisse  participes  adoptionis  Christi,  nec 
potuisse  vocari  filios  Dei  per  adoptionem  ; 
contra  illud  Heb.  2.  Qui  multos  filios  in 
gloriam  adduxerat.    Nam   simili  argu- 
mento  negabunt,  eosjustos  fuisse  etlegem 
implevisse ;  cum  scriptum  sit,  Deum  mi- 
sisse  FiKum  suum ,   ut  justificatio  legis 
impleretur  in  nobis.  Rom.  8.  Responde- 
tur  ergo,  virtutem  passionis  Christi,  qui 
in  plenitudine  temporis  missus  est,  perti- 
nnisse   etiam   ad  tempora  praecedentia ; 
licet  amplior  et  copiosior  ab  ea  fructus 
post  passionem  illius  et  resurrectionem, 
Evangelio   per  orbem  praedicato   mana- 
verit. 

6.  Quoniam  autem  estis  filii,  misit 
Deus  Spiritum  Filii  sui  in  corda  vestra 
clamantem:  Abba,  Pater.  Graece  emisit. 
Quomodo  superius,  posteaquam  osten- 
disset,  legem  fuisse  paedagogum  Judaeo- 
rum  in  Christo,  ad  Galatas  reflectit  ser- 
monem  dicens :  Omnes  enim  filii  Dei 
titis  etc. ;  ita  et  hic,  eademque  ratione, 


post  applicatam  Judaeis  parabolam  de 
parvulo  haerede ,  mutata  persona  prima 
in  secundam.  Galatas  gentiles  alloquitur, 
occupans,  quod  ab  illis  dici  poterat:  Si 
Judaeis  eo  gradu  contigit  filiorum  adoptio, 
ut  prius  sub  lege  essent  tanquam  sub  tu- 
,tore;  et,  si  Christus  sub  lege  factus  est, 
ut  eos,  qui  sub  lege  erant,  redimeret:  de- 
bemus  et  nos  prius  esse  sub  lege,  ut  per 
Christum  redimamur  et  filiorum  adoptio- 
nem  accipiamus.  Ad  hoc  respondet:  vos 
Galatae  jam  non  indigetis  legis  tutela; 
quandoquidem  eetis  filii,  non  sicut  haeres 
parvulus  nihil  differens  a  servo,  sed  in 
statu  libertatis  filiorum  constituti.  Quod 
autem  tales  filii  sitis,  inde  liquet,  quia 
misit  Deus  in  corda  vestra  Spiritum  Filii 
sui,  clamantem,  id  est,  in  quo  clamatis, 
Abba,  Pater.  Sic  enim  hic  locus  per  alte- 
rum  similem  Rcm.  8.  exponendus  est. 

Probat,  Galatas  jam  esse  filios  Dei  te- 
stimonio  Spiritus  sancti;  quod  nimirum 
impulsi  a  Spiritu  Filii  Dei  magno  cordis 
affectu  in  orationibus  suis  Deum  patrem 
appellarent  dicentes:  Abba,  Pater;  vo- 
cabulo  ex  duabus  linguis  geminato.  Veri- 
simile  est  enim,  gentiles  Christianosutrum- 
que  vocabulum  orando  conjungere  solitos. 
Quod  autem  Graeci  quidam  codices,  asti- 
pulante  etiam  Ambrosiano,  legunt  in 
corda  nostra,  quasi  Judaeos  una  cum 
geutilibus  hic  comprehendere  voluerit 
Apostolus,  non  probamus;  nam  et  illud 
praecedens:  Quoniam  estis  filii;  et  ea, 
quae  demceps  sequuntur,  secundam  per- 
sonam  exigunt;  et  omnia  Latina  manu- 
scripta  in  hanc  eandem  conspirant  lectio- 
nem. 

Nonnulli  sic  exponunt :  Quoniam  divina 
praedestinatione  eratis  filii;  ideo  nunc  in 
plenitudine  temporis  dedit  Deus  in  cordi- 
bus  vestris  Spiritum ,  per  quem  ut  filii 
ipsum  invocaretis,  dicentes :  Abba,  Pater. 
Sed  hunc  commentarium  plane  refugit 
pracsentis  temporis  verbum  estis. 

Porro  cum  dicit,  Spiritum  Filii  sui, 
significat  Spiritum  sanctum  non  a  Patre 
solo ,  sed  etiam  a  Filio  procedere.  Non 
enim  Spiritas  Filii  dici  potest  nisi  spirantis, 
et  ut  Theologi  loquuutur,  principiantis. 

Apposite  vero  Filii  mentionem  adjunxit,  ut 
filiorum  adoptionem  in  naturalem  Dei 
Filium  referret.  Denique  in  his  Apostoli 
verbis  observa  sanctae  Triuitatis ,  id  est, 
trium  in  Deo  personarum  expressam 
significationem :  simul  et  processionis 
earum,  id  est,  Filii  ex  Patre  et  Spiritus 
sancti  ex  utroque,  non  obscuram  insinua- 
tionem. 

7.  Itaque  jam  non  est  servus ,  sed 
ftlius.  Est,  Graece  et  Syriace  es}  in  se- 
cunda  persona,  consentientibus  etiaio  La- 
tinis  quibusdam;  eaque  lectio  probabilior. 
Adhuc  enim  Galatas  alloquitur ,  sed  nu- 
mero  ,  propter  emphasim  ,  mutato  in  sin- 
gularem.  Tu  igitur,  inquit,  quisquis  es, 
qui  per  Spiritum  Filii  Dei  clamas  ad  Deum, 
Abba,  Pater;  non  amplius  jam  servus  es 
ab  haereditate  alienus ;  sed ,  vel  ipsius 
Spiritus  sancti  testimonio,  filius. 

Quod  si  ftlius ,  et  haeres  per  Deum. 
Graece  et  Syriace,  haeres  Dei  per  Chri- 
stum.  Similiter  Hieronymus ,  nisi  quod 
genitivum  Dei  non  apponat.  Sequela  au- 
tem  manifestaj  est.  Quod  si  filius  es, 
quamvis  adoptivus ;  igitur  et  haeres  illius, 
cujus  es  filius,  scilicet  Dei,  per  meritum 
Christi  Filii  ejus  naturalis.  Dubium  enim 
non  est,  ait  Ambrcsianus,  quin  ideo  quis 
adoptet  sibi  filium ,  ut  haeredem  illum 
relinquat.  Haec  autem  haereditas  non 
post  mortem  patris  exspectatur,  sed  vi- 
vente  patre  accipitur  et  simul  cum  eo, 
bonorum  ejus  participatione ,  possidetur, 
partim  quidem  inpraesenti  vita  secundum 
varia  Spiritus  sancti  dona,  quae  sunt  in- 
star  arrhabonis ;  plenissime  vero  iu  vita 
futura. 

8.  Sed  tunc  quidtm  ignorantes  Deum 
iis,  qui  natura  non  sunt  dii,  servieba- 
tis.  Dixerat  Paulus,  jam  non  es  servus  • 
per  quod  insinuabat,  Galatas  aliquando 
servos  fuisse.  At  quomodo  servo3,  dicere 
poterant  illi,  si  nunquam  sub  lege  fuimus 
servientes ,  sicut  Judaei ;  et  uunc  ab  illa 
servitute  nos  prohibes?  Rcspondet  Apo- 
stolus,  omnino  eos  servos  fuisse,  sed  alio 
quodam  genere  servitutis ,  eoque  longe 
deteriori.  Sed  tunc  quidem,  inquit,  id 
est,  priusquam  essetis  filii,  non  ut  Judaei 


Deum  serviliter  colebatis,  sed  Deum  ve- 
rum  ignorantes  serviebatis  iis,  qui  na- 
turaliter  dii  non  sunt,  et  in  quibus  non 
est  veritas  divinae  naturae;  sed  hominum 
opinione  atque  institutione  pro  diis  ha- 
bentur. 

9.  Nunc  autem ,  cum  cognoveritis 
Deum,  imo  cogniti  sitis  a  Deo.  Graece, 
magis  autem  cogniti;  quemadmodum  et 
Hieron.  legit:  sed  sensum  optime  reddidit 
interpres  noster.  Nam  magis  hoc  loco 
non  tam  comparantis  est,  quam  corrigen- 
tis.  Qua  correctione  praevenientem  Dei 
gratiam  commendare  voluit  Apostolus, 
quasi  dicat:  Xunc  autem ,  posteaquam 
ab  illa  ignorantia  conversi,  Deum  cogno- 
vistis,  imo  vero  cogniti,  atque  dilecti  a 
Deo,  id  est,  per  ejus  dilectionem  attracti 
ad  eum  cognoscendum.  Juxta  illud  1 
Joan.  4. :  Non  quasi  nos  dilexerimus 
Deum,  sed  quoniam  ipse  dilexit  \nos. 
Igitur  cognitio,  sive  dilectio,  cum  effectu 
intelligitur;  cum  ipsa  alioqui  sit  ab  aeter- 
no.  Unde  bene  Theophylactus  sic  expo- 
nit  cogniti,  id  est,  assumpti.  Vide  Com- 
lneotarium  nostrum  ad  1  Cor.  8,  3. 

Quomodo  convertimini  iterum  ad  in- 
ftrma  et  egena  elementa,  quibus  denuo 
servire  vultis?  Graece  pro  denuo  duae 
dictiones  sunt,  iterum  ab  initio,  seu  de 
integro.  Cum ,  inquit ,  Deus  jam  vos 
dignatus  sit  sui  cognitione,  qua  a  servi- 
tute  falsurum  Deorum  vos  avocavit,  in- 
super  et  fitios  suos  fecerit,  sicut  supra 
dictum  est;  quomodo  vultis  iterum  in  ser- 
vitutem  relabi?  Quomodo  iterum  vos 
convertitis  ad  inftrma  et  egena  elementa, 
ut  de  novo,  quasi  nullam  antea  servitutem 
passi,  sub  illis  servire  velitis?  Volebant 
enim  Galatae  denuo  servire  elementis 
mundi  et  ad  ^a  iterum  convertebantur 
non  eadem  numero  vel  specie ,  sed  ge- 
nere.  Qui  enim  servierant  idolis,  servire 
volebant  sub  signis  ac  ceremoniis  Judai- 
cae  legis.  Haec  enim  per  ea  ,  quae  dicit 
elementa ,  significari ,  patet  ex  verbis 
proxime  sequentibus :  dies  observatis  etc. 
Vocat  autera  illa  Apostolus  infirma  et 
egena  elementa ,  non  tantum  quia  post 
Christi  passionem  viribus  destituta  sunt, 

quomodo  quidam  hunc  locum  exponunt; 
sed  quia  omnia  illa  veteris  legis  instituta, 
sive  sacramenta,  sive  sacrificia,  sive  quo- 
cunque  alio  nomine  censeantur,  quatenus 
ad  illam  legem  pertinebant,  nihil  confere- 
bant  ad  justitiam  et  salutem  vitae  aeter- 
nae.  Unde  ait  Heb.  7.  Reprobatio  qui- 
dem  fit  praecedentis  mandati,  propter 
infirmitatem  ejus  et  inutilitatem :  nihil 
enim  ad  perfectum  adduxit  lex.  Et  cap. 
10.  TJmbram  habens  lex  futurorum  bo- 
norum,  non  ipsam  imaginem  rerum, 
nunquam  potest  accedentes  perfectos 
facere.  Et  iternm:  Impossibile  enim  est, 
sanguine  taurorum  et  hircorum  auferri 
peccata.  Nec  mirum,  qnia,  si  per  legem 
justitia,  sicut  dictum  est  superius,  gratis 
Christus  mortuus  est.  Si  qui  tamen,  ve- 
teri  lege  durante,  sacramentis  ejus  et  sa- 
crificiis  utebantur  ex  fide  Mediatoris, 
gratiam  per  ea  consequebantur,  non  ut 
erant  veteris  legis  instituta  carnali  populo 
tradita,  sed  quatenus  eis  accidebat,  ut 
cum  ejusmodi  fidei  devotione ,  quae  ad 
novam  legem  pertinet,  exercerentur. 

Dici  etiam  potest,  quod  erant  infirma 
et  egena  elementa  Judaeis  carnalibus, 
qui  ex  illis  exspectabant  justitiara ;  non 
spiritualibus ,  qui  illis  bene  utebantur. 
Eraut  infirma  et  egena  iis,  qui  illis  plus 
tribuebant,  quam  ipsis  competebat:  sim- 
pliciter  autcm  non  erant  hujusmodi;  quia 
valebant  adid,  ad  quod  erant  instituta. 
Verum  ea  de  re  peculiaris  est  tractatio 
in  4.  Sent.  dist.  1. 

Caeterum  ex  hoc  loco  apparet,  etiam 
idola  et  idololatrici  cultus  ceremonias 
elementorum  mundi  nomine  compre- 
hendi :  dicens  enim  Apostolus ,  iterum 
convertimini  ad  elementa ,  significare 
videtur,  et  illa  priora,  quibus  servlerant 
Galatae,  elementa  fuisse,  quamvis  Judai- 
cis  elementis  dissimilia.  Haec  enim  in- 
firma  dumtaxat  et  egcna,  illa  vero  etiam 
perniciosa:  et  haec  aliquando  licita;  illa 
perpetuo  mala. 

Forsitan  autem  cuipiam  videatur  hic 
esse  sensus:  quibus  elementis  vos  genti- 
les  servire  vultis,  sicut  Judaei 'hactenus 
servierunt,  ut  iteratio  intelligatur  in  facto 


simili,  non  in  personis  iisdem.  Sicut  enim 
Judaei  sub  jugo  legalium  servierant;  ita 
Galatae,  male  ab  illis  persuasi,  sub  eodem 
jugo  servire  volebant. 

Forte  etiam  quispiam  referat  hanc  ite- 
rationem  ad  Judaeos  fideles,  qui  erant 
inter  Galatas.  Nam  et  in  Galaticam  re- 
gionem  dispersos  fuisse  Judaeos,  constat 
ex  1.  epist.  Petri  cap.  1.  Electis  advenis 
dispersionis  Ponti,  Galatiae  etc.  Verum 
ex  textu  manifestum  est,  Paulum  eos 
compcllare,  qui  dudum  idolis  servierant, 
iis,  inquam,  qui  natura  non  sunt  dii: 
eosdemque  reprehendere ,  quod  iterum 
converterentur  ad  infirma  et  egena  ele- 
menta.  Quocirca  retinenda  est  expositio, 
quam  primo  dedimus,  ut  menti  et  contex- 
tui  Apostolico  magis  apposita. 

10.  Dies  observatis ,  et  menses,  et 
tempora,  et  annos.  Partibus  explicat, 
quod  in  genere  dixerat,  eos  iterum  con- 
verti  ad  infirma  et  egena  elementa.  Lo- 
cum  hunc  Ambrosianus  accipit  de  super- 
stitiosis  observationibus  diernm  ac  tem- 
porum;  dum  ea  fausta  vel  infausta 
putantur.  Quem  errorem  a  gentilitate  ad 
Christianos  permanasse,  saepe  queritur 
Augustinus;  qui  etiameodem  sensu  verba 
haec  accepit  Ench.  cap.  79.  Sed  et  in 
commentario  sensum  hunc  adfert  priore 
loco.  Verum  mox  alteram  praefert,  quo 
de  Judaicis  observationibus  exponitur, 
utpote  scopo  totius  epistolae  congruen- 
tem.  Quae  eadem  expositio  est  Hiero- 
nymi,  Chrysostomi,  Theophylacti  et  alio- 
rum. 

Dies  ergo,  quos  observabant  Galatae 
a  pseudapostolis  edocti,  erant,  verbi  gra- 
tia,  sabbatnm,  neomenia,  scenopegia, 
caeteraeque  solemnitates  Judaicae.  Men- 
ses,  ut  primus  et  septimus  festorum  causa 
celebriores.  Tempora,  quale  est,  ait 
Hieron.,  ter  per  annos  singulos  Hieroso- 
lymam  venire.  Anni  denique,  ut  septi- 
mus  annus  remissionis  et  quinquagesimus 
jubilaoi. 

Ex  his  porro  liquet,  quam  prave  detor- 
queant  hanc  Apostoli  sententiam  baere- 
tici  adVeprehensioneraejus  consuetudinis, 
qua    certjs    quosdam   dies   festos  ^annua 

celebritate  recnrrentes ,  et  certa  jejunio- 
rum  tempora ,  ex  Ecclesiae  praecepto 
fidelesobservant.  Baecenim  ecclesiastica 
dierum  ac  tempornm  observatio  neque  ad 
superstitionem  gentilium  pertinet,  neque 
ad  legem  a  Christo  abrogatara ,  sed  ex 
Apostolica  traditione  descendit. 

Et  quidem  qnod  ad  natalitia  martyrum, 
aliorumque  sanctorum  cum  Cbristo  re- 
gnantium  attinet,  instituta  sunt  ea  propter 
tres  potissimum  causas,  quas  Augustinus 
lib.  20.  contra  Faustum  Man.  cap.  21. 
breviter  complexus  est  his  verbis:  Popu- 
lus  Christianus  memorias  martyrum 
religiosa  solemnitate  concelebrat,  et  ad 
excitandam  imitationem ,  et  ut  meritis 
eorum  consocietur ,  atque  orationibus 
adjuvetur.  Quod  si  omnis  dierum  obser- 
vatio  damnauda  esset;  neque  ad  iter 
agendum ,  neque  ad  serendum  et  meten- 
dum ,  et  ad  alia  hujusmodi,  commodos  ct 
opportunos  dies  exspectare  liceret.  Abo- 
lendus  quoque  esset  dies  Dominicus, 
cujus  observationem  Apostolicam  esse 
constat  ex  Scriptura:  quod  tamen  nec 
adversarii  dicere  aut  factre  audent,  apud 
quos  usque  nunc  ille  dies  est  in  observa- 
tione.  Sed  quid  multa?  cum  Hieronymus 
jam  olim  isti  haereticorum  calumniae 
prudenter  obviaverit  in  hujus  loci  com- 
mentario. 

11.  Timeo  vos ,  ne  forte  sine  causa 
laboraverim  in  vobis.  Graece :  Ne  quo 
modo  frustra  laboraverim  in  vos,  sive 
erga  vos.  Tametsi  recte  noster  interpres 
vertit,  ne  forle;  nam  Hieronymus  et 
Graeci  particulam  hanc  urgent,  tanquam 
sit  dubitantis  et  spem  correctionis  adhuc 
relinquentis.  Timeo  vos,  dictum  pro  eo, 
quod  Latine  diceretur,  timeo  vobis  aut 
de  vobis.  Non  enim  Galatas  timebat  Apo- 
stolus,  sed  declarat  suam  pro  cis  solicitu- 
dinem,  metuens,  nc  inanem  sumserit  ope- 
ram  ac  laborem  in  eorum  conversione. 
Frustrancus  enim  redditur  erga  eos  labor 
praedicationis ,  qui  in  fide  suscepta  non 
perseverant ,  sed  ad  vomitum  redeunt. 
Melius  est  enim  non  cognoscere  viam 
justitiae,  quam  post  agniHonem  retror- 
tum  converti.  2  Petr.  2. 


12.  Estote  sicut  ego,  quia  et  ego  sicut 
vos.  Dupliciter  hoc  exponi  potest :  uno 
modo,  Judaicas  observationes  meo  exem- 
plo  abjicite,  neque  legem  servitutis  patia- 
mini  vobis  imponi;  nam  et  ego  me  vestrae 
infirmitati  accommodavi,  ut  vos  Christo 
lucrifacerem.  Aliter:  Estote  in  eadem 
mecum  sententia  et  veritate  doctrinae; 
nam  et  ego  aliquando  in  eodem  errore 
versatus  sum,  in  quo  vos  modo  versa- 
mini ;  quem  moneo  ut  exemplo  meo  de- 
seratis.  Hic  sensus  Graecorum  est  inter- 
pretum ,  sed  prior  magis  est  germanus. 
Congruit  cum  eo,  quod  alibi  dicit:  Factus 
sum  infirmis  infirmus,  utinfirmos  lucri- 
facerem.  Omnibus  omnia  factus  sum, 
ut  omnes  facerem  salvos.  1  Cor.  9. 

Fratres  obsecro  vos.  Referendum  hoc 
esse  acl  superiora,  Hieronymus  admonet; 
nam  cnm  sequentibus  minus  apte  cohae- 
ret.  Fratres,  inquit,  rogo  vos  et  obsecro, 
nt  quemadmodum  dixi,  faciatis.  Videmus 
Apostolum  tentare  omnemviam  rnvocandi 
GaJatas  ab  errore.  Hactenus  enim  argu- 
mentis  et  rationibus  eos  pressit,  interdum 
increpationes  admiscuit;  nunc  precatur 
et  obsccrat.  Sic  enim  episcopo  et  doctori 
facieudnm  esse  praecipit  2  Tim.  4.  Ar- 
gue,  obsecra,  increpa,  in  omni  patien- 
tia  et  doctrina. 

Nihil  me  laesistis.  Planius  ex  Graeco, 
nulla  me  injuria  afFecistis.  Quod,  inquit, 
in  superioribus  vos  durius  increpavi,  non 
feci  contumeliose  tanquam  injuria  laces- 
situs,  ut  iracundi  solent;  sed  amore  ac 
studio  vestrae  salutis.  Nam  quod  ad  vos 
et  factum  vestrum  attinet,  nulla  in  re 
laesus  sum  a  vobis ;  quin  potius  benefi- 
ciis  apud  vos  affectus  sum.  Cum  non  sine 
injuria  tanti  Apcstoli  doctrinam  ejus  Ga- 
latae  tam  cito  deseruissent:  negat  tamen 
se  laesum  ab  illis,  vel  quia  defuit  animus 
laedendi,  vel  quia  magis  in  Christnm  erat 
haec  injuria,  quam  in  Paulum;  vel  certs, 
quia  de  tempore,  quo  apud  Galatas  fuerat 
conversatus,  loquitur.  Quem  sensum  pro- 
babilem  faciunt  ea,  quae  sequuntur. 

13.  Scitis  autem,  quia  per  infirmita- 
tem  carnis  evangelizavi  vobis  jam  pri- 
dem.    Infirmitatem  carnis  nonnulli  mor- 

bum  corporis  interpretantur ,  ut  seiisus 
sit:  Cum  apud  vos  agerem  et  Evangelium 
vobis  praedicarem,  vidistis  me  bominem 
corpore  infirmum  et  morbo  afflictatum. 
Addunt,  referente  Hieronymo,  Paulum 
saepe  gravissimo  capitis  dolore  vexatum; 
et  hunc  fuisse  angelum  Satanae  datum 
ei,  ut  ipsum  colaphizaret ;  et  de  hac  infir 
mitate  nunc  Apostolum  loqui.  Verum 
magis  placet  posterior  ejusdem  Hiero- 
nymi,  quae  et  aliorum  fere  omnium  est, 
expositio,  qua  per  camis  infirmitatem 
generaliter  intelligunt  adversitates  et 
afflictiones  homini  exterius  illatas;  ut 
contumelias,  verbera,  persecutiones,  car- 
ceres ;  et  hujusmodi  malorum  pericula, 
quae  infirmitatum  nomine  ab  Apostolo 
significari  in  2  Cor.  11.  et  12.  satis  osten- 
dimus.  Potest  etiam,  et  quidem  probabi- 
lius,  ni  fallor,  intelligi  illa  infirraitas,  de 
qua  dicit  cap.  10.  ejusdem  Epistolae: 
Praesentia  corporis  infirma  et  sermo 
contemptibilis.  Quo  loco  non  persecu- 
tiones  aut  pericula,  sed  humilitatem  cor- 
poralis  suae  praesentiae  vuluit  signifi- 
care;  quemadmodum  et  1  Cor.  2.  dicens: 
Et  ego  in  infirmitate,  et  timore,  et  tre- 
more  multo,  fui  apud  vos.  Juxta  hunc 
sensum  accipi  poterit  haec  pars  ut  pro- 
batio  ejus,  quod  dixit:  Ego  sicut  vos; 
quasi  diceret,  ut  me  vobis  accommoda- 
rem,  magna  cum  humilitate,  velut  homo 
abjectus,  Evangelium  vobis  praedicavi, 
jampridem  :  pro  quo  Graece  to  7tpOT£pov, 
prius,  id  est,  dudum  ac  superiori  tempore. 
14.  Et  tentationem  vestram  in  carne 
mea  non  sprevistis,  neque  respuistis. 
Graece:  Et  tentationem  meam,  quae  in 
carne  mea  etc.  Latina  quoque  nonnulla 
meam  habent.  At  vero  nostrae  lectioni  fa- 
vent  pleraqne  ouraia  Manuscripta,  necnon 
omnes  Latini  commentatores,  qui  vestram 
legunt  et  exponunt.  Dixit  autem  inter- 
pres  tentationem  vestram  pro  tentatione 
vestri,  id  est,  ea,  qua  vos  ex  infirmitate 
mea  tentabamini  aut  certe  tentari  potera- 
tis.  Quod  igitur  Apostolus  hac  et  praece- 
denti  parte  dicit,  tale  est:  non  solum  me 
non  laesistis,  verum  etiam  benevolentiam 
mihi  magnam  ostendistis.    Cum  enim  vo- 


bis  dudum  inter  medias,  ut  scitis,  perse- 
cutiones  et  pericula,  vel  in  corpore  infirrao 
et  contemptibili ,  praesens  Evangelium 
praedicarem;  non  tamen  estis  passi  offen- 
diculum  in  illa  carnis  meae  infirmitate, 
neque  eam  aversati  estis,  nec  per  eam  ad 
mei  contemptum  aut  ad  respueudum  Evan- 
gelium  adducti;  sed  sicut  angelum  Dei 
etc.  Magna  laus  est,  virtutem  in  vase 
fragili  nun  contemnere:  unde  et  Christus 
ait  Matth.  11.  Beatus,  qui  non  fuerit 
scandalizatus  in  me,  id  est,  quem  non 
oflenderit  hurailitas  carnis  meae,  quo  mi- 
nus  agnoscat  et  credat ,  quis  et  quantus 
ego  sim. 

Porro  Graeca  lectio  potest  hunc  ha- 
bere  sensum,  et  tentationem  meam,  quae 
erat  in  carne  mea,  id  est,  persecutiones 
et  verbera ,  quae  in  corpore  meo  passus 
sum ,  non  estis  aspernati ;  non  illa  vos 
offenderunt,  ut  propter  illa  minoris  me 
faceretis.  Et  haec  Graecorum  expositio 
est.  Constat  autem,  tentationem  in  Scri- 
pturis  interdum  significare  afRictionem,  ut 
Jac.  1.  Omne  gaudium  existimate,  cum 
in  varias  tentationes  incideritis.  Et 
Luc.  22.  Vos  estis,  qui  permansistis 
mecum  in  tentationibus  meis. 

Sed  sicut  angelum  Dei  excepistis  me, 
sicut  Christum  Jesum.  Id  est,  nihil 
offensi  illa  carnis  meae  infirmitate,  tanti 
me  fecistis ,  et  tanto  cum  honure  me  su- 
scepistis,  ut  si  angelum  caelitus  a  Deo 
missum,  in  quo  carnis  infirmitas  locuni 
non  habet,  susciperetis  :  quodque  amplius 
est,  suscepistis  me,  sicut  Christum  Jesum  ; 
quia  considerastis  in  me  non  humilitatem 
meae  personae,  sed  dignitatem  ejus,  cujus 
sum  minister  et  Apostolus.  Bene  dicit, 
sicut  angelum  Dei,  quia  Paulus  vere 
angelus,  id  est,  nuntius  Dei  erat. 

15.  Ubi  est  ergo  beatitudo  vestra? 
Graece:  Quae  igitur  beatificatio  vestra? 
Sed  annotat  Oecumenius,  Ttg,  id  est,  quae 
pro  ubi  positum  esse.  Illud  vero:  beati- 
tudo,  seu  beatificatio  vestra,  potest  vel 
active  vel  passive  intelligi.  Active  qui- 
dem,  ut  sensus  sit:  Ubi  nunc  plausus  illi 
et  verba,  quibus  me  beatum  appellabatis  ? 
quasi  dicat:  Nunc  videraini  longe  aliter 

de  me  sentire ;  quandoquidem  ab  Evan- 
gelio ,  quod  vobis  praedicavi,  recessistis. 
Passive,  hocmodo:  Tanta  cum  tenevo- 
lentia  et  bonore  me  vobis  evangelizantem 
excepistis ,  ut  ego  vos  prae  multis  aliis 
beatos  praedicarem;  at  nunc  cogor  vos 
stultos  et  insensatos  vocare.  Hunc  sen- 
sum  Hieron.  et  Graeci  tradunt;  tametsi 
prior,  quem  Theophyl.  etiam  attingit, 
aptius  convenit  cuni  iis ,  quae  proxime 
praecedunt  et  sequuntur. 

Testimonium  enim  perhibeo  vobis, 
quia  si  fleri  posset,  oculos  vestros  eruis- 
setis  et  dedissetis  mihi.  Hyperbole  est, 
qua  Galatarum  ingentem  erga  se  affectum 
significat.  Eam  Graeci  usitatiori  schemate 
sic  explicant :  habebatis  me  cariorem  ocu- 
lis  vestris  ;  id  est :  Eram  vobis  carissimus. 
Temperat  autem  sermonis  excessum  Apo- 
stolus,  dum  addit,  si  fleri  posset3  id  est, 
si  natura  permitteret. 

16.  Ergo  inimicus  vobis  factus  sum, 
verum  dicens  vobis?  Pro  vobis  priori 
loco  graece :  vester.  Sensus :  Ergone  pro- 
pterea  me  pro  inimico  habere  coepistis, 
quod  veritatem  vobis  dixerim?  Hinc  ap- 
paret,  Galatas  a  pseudapostolis,  qui  Pau- 
lum  oderant,  male  persuasos ,  priorem 
illum  affectum  erga  suum  Apostolum  re- 
misisse  atque  adeo  coepisse  nonnihil  in 
contrarium  flecti,  quod  hic  vocat  inimi- 
citiam. 

Quaeres,  an  Apostolus  non  ab  initio 
veritatem  dixerit  Galatis ;  ut  nunc  quera- 
tur,  se  ex  amico  factum  illis  inimicum, 
postquam  veritatem  dicere  coepit.  Ee- 
spondeo,  non  omnia  Christianae  religio 
nis  statim  principio  fuisse  tradenda ,  sed 
quaedam  in  tempus  opportunum  differenda 
fuisse;  quale  illud  de  legis  et  ceremonia- 
rum  abrogatione.  Nam  hujus  rei  mentione, 
in  primis  fidei  rudimentis ,  apud  Galatas 
ac  caeteros  gentiles  opus  non  erat ;  eo 
quod  legem  non  accepissent.  Sed  postea- 
quam  etiam  usque  ad  Galatas  penetra- 
rant  Judaei,  qui  dicerent :  Nisi  circum- 
cidamini,  non  potestis  salvari  Act.  15., 
necesse  fuit  Apostolo,  de  ea  re  veram  et 
apertam  doctrinam  proferre. 

17.  Aemulantur  vos  non  bene:   sed 


excludere  vos  volunt ,  ut  illos  aemule- 
mini.  De  pseudapostolis  suppresso  no- 
mine  loquitur,  et  sensus  est :  Illi,  per  quos 
inimicus  vobis  factus  sum ,  vos  ambiunt, 
tanquam  vestrae  salutis  admodum  cupidi ; 
caeterum,  id  faciunt  non  bene,  vel  quia 
zelus  eorum  non  est  secundum  scientiam, 
vel  quia  zelum  ac  studium  vestri  magis 
simulant  quam  habent,  ut  qui  revera  vos 
excludere  velint  a  libertate  evangelica,  et 
servituti  legis  subjicere;  quo  sic  vos  ha- 
beant  discipulos  et  imitatores,  sibi  tan- 
quam  magistris  addictos  et  suae  gloriae 
studiosos.  Non  aliud  enim  illi  quam  glo- 
riam  quaerunt  ab  hominibus.  Congruit 
huic  loco  testimonium  Salvatoris  de  stu- 
dio  Judaeorum,  proselytos  ex  gentilibus 
facere  quaerertium.  Vae  vobis,  inquit, 
Scribae  et  Pharisaei  hypocritae ,  quia 
circuitis  mare  et  aridam ,  ut  faciatis 
unum  proselytum  ;  et  cum  fuerit  factus, 
facitis  eum  fllium  gehennae ,  duplo 
quam  vos,  Matth.  23. 

Monet  Erasmus,  in  quibusdain  Graecis 
exemplaribus  haberi  includere ;  est  au- 
tem  npud  Graecos  quam  minima  differentia 
inter  Ix/.XsTaai  excludere ,  et  lyxAsloai 
includere.  Hoc  modo  si  legamus,  sensus 
erit :  Sed  concludere  vos  volunt  et  capti- 
voshabere,  ferarum  more ,  quae  caveis 
includuntur,  id  est,  in  servitutem  redigere 
vos  conantur,  et  suos  facere,  vosque  pro 
libito  velut  sibi  obnoxios  tractare.  Sic 
enim  pseudapostolos  cum  Corinthiis 
egisse,  testantur  illa  Apostoli  ad  eos  ver- 
ba:  Sustinetis  enim,  si  quis  vos  in  ser- 
vitutem  redigit,  si  quis  devorat,  si  quis 
accipit,  si  quis  extollitur,  si  quis  in  fa- 
ciem  vos  caedit.  2  Cor.  11. 

18.  Bonum  autem  aemulamini  in 
bono  semper:  et  non  tantum  cum  prae- 
sens  sum  apud  vos.  Graece:  bonum  au- 
tem,  supple  est,  aemulari  in  bono  sem- 
per  etc.  Quomodo  et  Augustinus  legit. 
Vindicat  hanc  lectionem  articulus  ~b,  qui 
verbo  praepositus  non  sinit  aliter  legi, 
quam  aemulari  modo  infinitivo;  quamvis 
alioqui  C^AoDo^a'.  et  Cy>ojo{>s  facile  po- 
tuerint  commutari.  Nostra  lectio ,  quae 
etiam  apud  Hieronymum  est,  potest  hunc 

habere  sensum :  Ego  vero  vos  moneo,  non 
ut  illos  aemulemini,  sed  ut  bonum  quem- 
que  in  re  bona  et  honesta  aemulemini, 
hoc  est,  imitandum  vobis  proponatis; 
etiam  cum  absens  sum  a  vobis.  Quasi 
tacite  dicat:  me,  qui  bonam  vobis  doctri- 
nam  tradidi,  non  solum  praesentem,  verum 
etiam  absentem  aemulari  debuistis.  Quan- 
quamHieronymusbonum  non  de  persona, 
sed  de  rebus  exponit;  sensu  coactiori; 
tanquam  dicas,  ea  quae  bona  sunt  aemu- 
lamini  in  bono.  Laborat  eodem  incom- 
modo  textus  Ambrosianus,  qui  sic  habet: 
aemulamini  autem  meliora  dona  in  bono 
semper.  Quae  lectio  alludit  ad  illud  1 
Cor.  12.  Aemulamini  autem  charismata 
meliora.  Verum  hic  non  de  charismatum, 
sed  personarum  aemulatione,  id  est,  imi- 
tatione  aut  studio  agitur. 

Porro  Graeca  lectio  contextv.i  Aposto- 
lico  melius  quadrat  et  planum  habet  sen- 
sum  hujusmodi:  Illi  volunt,  ut  ipsos 
aemulemini;  atqui  bonum  est  et  laudabile, 
ut  aemulemini  magistros  vestros ;  qualis 
ego  inprimis  sum,  id  enim  intelligi  vult ; 
nec  in  quibuscunque ,  sed  tantum  in  re 
bona ;  idque  semper,  id  est,  constanter  et 
non  solum  me  vobis  praesente.  Qua  po- 
strema  parte  latenter  accusat  Galatas, 
quod  ipso  absente  defecissent  ab  ejus 
doctrina,  quem  praesentem  tantis  honori- 
bus  affecerant. 

19.  FilioHmei,  quos  iterumparturio, 
donec  formetur  Christus  in  vobis.  Pa- 
thopoeia  est,  qua  tanquam  materno  loqui- 
tur  affectu.  Parturio,  Graece  u>8ivu),  quo 
verbo  dolor  parturientis  exprimitur.  Po- 
test  autem  sententia  tam  ad  superiora, 
quam  ad  sequentia  coaptari.  Sensus  est: 
Semel  vos  Christo  peperi,  quando  ad 
fidem  Christi  perduxi,  eaque  ratione  filioli 
mei  estis  generatione  spirituali.  Sed  quo- 
niam  a  veritate  Evangelii  vobis  traditi 
tanquam  a  vita  defecistis ;  nunc  iterum 
V08  parturio ,  id  est ,  magno  nixu  et  la- 
bore  conor  ad  Evangelii  veritatem  revo- 
care;  idque  tantisper  ago,  donec  Christus 
in  vobis  formetur,  id  est,  donec  perfe- 
ctam  Christi  forrnam  accipiatis,  hoc  est, 
rectam   fidem   de  Christo,   qua  nimirum 


credatis,  Christum  vobis  ad  salutem  suffi- 
cere,  sine  jegalium  observatione.  Non 
enim  omnino  a  Christo  recesserant ,  sed 
Christo  legem,  velut  in  subsidium,  adjun- 
gere  volebant.  Nonnulli  formam  hanc  de 
robore  fidei  interpretantur  ;  minus  recte : 
nam  parturio  non  est  ad  robur,  sed  ad 
perfectionem.  Hic  autem  nota,  quod  Chri- 
stus  est  quodammodo  forma  hominis  Chri- 
stiani. 

20.  Vellem  autem  esseapudvosmodo, 
ei  mutare  vocem  meam.  Pergit  affectus 
sui  magnitudinem  erga  Galatas  declarare. 
Utinam,  inquit,  vobis  nunc  adessem,  ut 
coram ,  prout  viderem  vobis  convenire, 
vocem  meam  mutare  possem,  id  est,  in- 
flectere  et  accommodare  sermonem  meum 
conditioniaudientium;  quod  absens  facere 
nequeo,  tum  quia  viva  vox  magis  aflicit, 
quam  epistola,  tum  quia  non  video,  quem- 
admodum  sitis  affecti,  ut  secundum  hoc 
aptarem  sermonem.  Unde  sequitur: 

Quoniam  confundor  in  vobis.  Quod 
quidam  sic  exponunt:  Quia  pudore  afficior 
propter  vos,  qni  tam  leviter  recesseritis 
ab  eo,  quod  ego  vos  docui.  Hic  «orninen* 
tarius  est  apud  Augustinum,  Ambiosia- 
strum,  S.  Thomam,  caeterosque  fere  La- 
tinos.  Sed  sciendum,  pro  verbo  confundor, 
Graecis  esse  a7iopoDu.ai,  id  est,  haereo  et 
anceps  sum  animi.  Quo  verbo  etiam  alias 
utitur  Apostolus,  ut  2  Cor.  4.,  ubi  nos 
habemus :  Aporiamur,  sed  non  destitui- 
mur,  atque  eo  loco  verbi  Graeci  signifi- 
cationem  plenius  expHcuimus.  E-espondet 
ei  Syriaca  versio,  qnae  habet  stupefactus 
sum,  attonitus  et  inops  consilii  de  vobis, 
id  est,  quomodo  vobiscum  agere  debeam. 
Quod  res  ipsa  satis  declarat;  cum  in  hac 
epistola  vertat  se  in  omnem  orationis 
formam. 

21.  Dicite  mihi,  qui  sub  lege  vultis 
esse:  legem  non  legistis?  Graece:  non 
auditis?  Hieronymus  et  Augustinus: 
non  audistis?  quamvis  apud  Hierony- 
mum  q.  8.  ad  Algas.  habetur  legistis. 
Legem  posteriori  loco  totum  vetus  testa- 
mentum  intelligi  putat  Occuinenius,  idque 
non  male.  Tota  enim  vetus  Scriptura 
erat  Jndaeis  pro  lege.   Confer  Rom.  3.  et 

1  Cor.  14.  Et  certe,  qua  ratione  histoiia 
Geneseos  sine  dubio  hic  nomine  legis 
comprehenditur ;  eadem  et  reliqui  libri 
sacri  veteris  testamenti  possunt.  Vide 
Hieronymum  ad  Algas  q.  8.,  ubi  ait,  hi- 
storiam  quoque  nomine  legis  interdum 
comprehendi;  cujus  bic  est  exemplum. 

Quare  minus  verisimile  est,  Apcstolum 
bic  eo  nomine  solum  Mosis  Pentateuchum, 
ex  quo  testimonium  profert,  comprehen- 
dere  voluisse.  Nam  quamvis  Christus  in 
Evangelio  legem  a  Prophetis  interdum 
distinguit,  ut  Matth.  5.  7.  11.  et  22.,  ta- 
men  notum  est,  non  solum  historiam  sa 
cram,  sed  Psalmos  etiam  et  Prophetas 
interdum  legis  nomine  comprehendi.  Psal- 
mos  quidcm,  velut  Joan.  15.  Ut  adim- 
pleatur  sermo,  qui  in  lege  eorum  scri- 
ptus  est,  quia  odio  habuerunt  me  gratis. 
Quod  sumptum  est  ex  Psalm.  24.  34.  et 
68.  Prophetas  vero .  ut  1  Cor.  14.  In 
lege  scriptum  est,  quoniam  in  aliis  lin- 
guis  et  labiis  aliis  loquar  populo  huic ; 
et  nec  sic  exaudient  me,  dicit  Dominus. 
Quod  invenitur  apud  Jes.  cap.  28. 

Post  preces  et  blandimenta,  quibus 
affectum  movit  Apostolus,  nunc  rursus 
arguraentis  urgere  Galatas  incipit.  Argu- 
mentatur  autem  ex  ipsa  lege,  id  est,  ex 
Scriptura,  quae  legem  tradit,  contra  eos, 
qui  sub  lege  esse  volebant.  Etenim  lex 
ipsa  docet,  non  esse  bonum  sub  lege  te- 
neri.  Jam  quidem  supra  bis  terve  ex  lege 
contra  legis  justitiam  ratiocinatus  est. 
Sed  hic  id  ipsum  facit  alio  modo,  scilicet 
ex  historia  allegorice  exposita. 

22.  Scriptum  est  enim:  quoniam 
Abraham  duos  filios  habuit ;  unum  de 
ancilla  et  unum  de  libera.  Scribitur  hoc 
Gen.  16.  et  21.  Non  est,  inquit,  sine  my- 
sterio,  quod  Scriptura  narrat,  Abraham 
duos  suscepisse  filios,  Ismael  et  lsaac; 
illum  ex  Hagar  ancilla,  id  est,  serva; 
hunc  vero  ex  Sara  libera.  Fuerunt  Abra- 
hae  et  alii  filii,  quos  post  obitum  Sarae 
genuit,  ut  legitur  Gen.  25.,  sed  illi  ad 
praesentis  rei  mysterinm  non  pertinent; 
unde  nec  de  iis  Scriptura  narrationem 
longius  prosequitur,  contenta,  generatio- 
nem  eorum  prodidisse. 


23.  Sed  qui  de  ancilla,  secundum 
carnem  natus  est ;  qui  autem  de  libera, 
per  repromissionem.  Ismael  ex  ancilla 
genitus  secundum  carnem  natus  dicitur, 
quia  usitata  lege  naturae  secundum  insi- 
tam  carni  virtutem  generandi  natus  est. 
Habet  enim  ordo  naturae,  ut  ex  juvencula 
possit  quis  non  nimium  senex  filios  pro- 
creare.  Isaac  vero  ex  libera  genitus  per 
promisaionem  dicitur  natus ,  quia  supra 
naturae  facultatem  ejus  generatio  fuit; 
nimirum  ex  virtute  divioitus  et  promissa 
et  suppeditata ;  cum  et  Abrahae  corpus 
esset  emortuum  et  emortua  vulva  Sa- 
rae,  quemadmodum  dicitur  ad  Rom.  4. 

24.  Quae  sunt  per  allegoriam  dicta. 
Giaece  est  praesens  participium  aXkrflQ- 
pouusva.  Ailegoria  est,  quuin  ex  eo,  quod 
dicitur,  aliud  quiddam  significatur.  Unde 
Augustinus  iib.  15.  de  Trin.  cap.  9.  dicit, 
quosdam  Latinos  interpretes  ita  vertisse, 
quae  sunt  aliud  ex  alio  significantia. 

Sunt  autem  allegoriae  duo  genera :  al- 
terum  in  verbis,  alterum  in  rebus.  Quo- 
rum  illud  commune  est  Scripturae  sacrae 
cum  scriptoribus  non  sacris:  est  enim  ea 
allegoria  continua  quaedamin  verbis  me- 
taphora;  qualis  ia  eo,  quod  paulo  ante 
dixit  Apostolus  :  Filioli  mei,  quos  iterum 
parturio,  donec  formetur  etc.  Alterum 
vero  genus  est  ei  peculiare;  ut  quoties 
vera  quidem  secundum  literalem  sensum 
verborum  narratur  historia,  vel  quippiam 
aliud  dicitur;  sed  in  ea  re,  quae  narratur 
aut  dicitur,  secretior  quaedam  latet  altio- 
ris  rei  significatio.  Ita  vere  quidem  haec 
de  duobus  Abrahae  filiis  historia,  sicuti 
narratur,  contigit :  sed  illa  res  gesta  ulte- 
riorem  habet  alterius  cujusdam  rei  signi- 
ficationem.  Quod jam  consequenter  docet. 

Haec  enim  sunt  duo  testamenta.  Id 
est,  in  his,  quae  de  duobus  Abrahae  filiis 
et  eorum  matribus  Scriptura  narrat,  est 
significatio  duorum  testamentorum,  veteris 
et  novi.  Graeca  possunt  accipi  hoc  modo. 
Hae,  id  est,  hae  duae  feminae  Hagar  et 
Sara  sunt  duo  testamenta  per  significa- 
tionem,  id  est,  sunt  signa  et  figurae  duo- 
rum  testamentorum.  Quem  sensum  sub- 
sequens  declaratio  probabilem  facit. 


286 


COMMENTARIUS  IN  CAP.  IV. 


Unum  quidem  a  monte  Sina,  in  ser- 
vitutem  generans.  Vitiose  quidam  codi- 
ces  in  monte  legunt,  reclamantibus  non 
solum  Graecis,  verum  etiam  manuscriptis 
omnibus  Latinis  ac  textu ,  quo  tam  Hie- 
ronymus,  quam  Ambrosianus  usi  sunt. 
Sensus  est:  Alterum  quidem  duorum 
testamentorum  a  monte  Sina,  in  quo  lex 
data  est ,  ortum  seu  profectum  ;  generans 
filios  in  servitutem ,  id  est,  ipsa  genera- 
tione  servituti  obnoxios.  Qui  enim  ex 
matre  serva  nascitur ,  nisi  quid  aliud  ob- 
stet,  servus  nascitur.  Dicitur  itaque  vetus 
testamentum  a  monte  Sina  profectum, 
qnia  in  illo  monte  lata  est  lex,  cujus  ob- 
servatio  veteris  testamenti,  id  est,  pacti 
inter  Deum  et  veterem  populum  initi  con- 
ditio  fuit  5  sed  minime  a  populo  servata. 
Servitus  autem,  ad  quam  filios  suos  gene- 
rabat  vetus  testamentum,  posita  erat  par- 
tim  in  importabili  jugo  praeceptorum 
ceremonialium  cervicibus  filiorum  ejus 
imposito ;  partim  in  affectu  et  timore  ser- 
vili,  quo  iidem  illi  regebantur;  quem 
Apostolus  Rom.  8.  vocat  spiritwn  servi- 
tutis  in  timore.  Quae  sane  posterior  ratio 
magis  propria  est  filiorum  veteris  testa- 
menti,  utpote  essentialis  quaedam  illius 
testamenti  proprietas.  Distinguuntur  enim 
vetus  et  novum  testamentum  essentialiter 
per  timorem  et  amorem. 

Quae  est  Agar.  Relativum  quae  non 
ad  servitutem  referendum  est,  sed  ad 
testamentum,  quod  in  Graeco  foemininum 
est;  ut  potius  vertendum  fuerit,  quod 
est  Agar:  tametsi  interpretem  facile  ex- 
cusat  loquendi  consuetudo,  qua  relativum 
saepe  genus  suum  accipit  a  substantivo 
sequente.  Proinde  sensus  est :  quod  testa- 
mentum  per  Agar  ancillam  typice  signifi- 
catum  est. 

25.  Sina  enim  mons  est  in  Arabia. 
In  omnibus  Gr&ecorum  codicibus  sic  legi- 
tur:  Nam  Agar  Sina  mons  est  in  Ara- 
bia.  Praefigitur  autem  ipsi  Agar  articu- 
lus  to  neutri  generis,  quem  interpretes 
Graeci  referunt  ad  ejusdem  generis  dictio- 
nem  opoc,  id  est,  montem.  Putant  enim 
Sina  montem,  in  quo  data  est  lex,  Ara- 
bum  lingua  nominatum  fuisse  Agar;   et 


boc  Apostolum  his  verbis  significare,  ut 
sensus  sit :  recte  per  Agar  aucillam  vetus 
testamentum  figuratum  est,  quia  Sina 
mons  Arabiae  etiam  Agar  appellatur. 
Sensum  hunc  expressit  versio  Hentenii, 
quae  sic  habet :  mons  enim  Sina  Agar 
dicitur  apud  Arabes.  Verum  hujusmodi 
interpretatio  non  admodum  probabilis  est ; 
nusquam  enim  legitur,  illum  montem  Sina 
alio  nomine  vocatum  Agar;  nec  arbitror 
filios  Israel  per  Arabiae  deserta  transe- 
untes  alio  nomine  montem  illum  vocasse, 
quam  quo  apud  indigenas  seu  vicinos 
Arabes  vocabatur. 

Igitur  Graecae  lectionis  commodior  hic 
sensus  reddi  posse  videtur :  Quod  per 
Agar  ancillam  typice  significatur,  idem 
est  cum  eo ,  quod  Sina  mons  Arabiae  per 
typum  significat,  quasi  dicat,  Agar  et 
Sina  ejusdem  rei  gerunt  significationem, 
scilicet  veteris  testamenti.  Sensus  hic 
optime  servit  iilustrandae  allegoriae,  quam 
adfert  Apostolus. 

Porro  nostra  lectio ,  quae  apud  omnes 
est  Latinos  interpretes ,  varie  ab  illis  ex- 
ponitur.  A  nonnullis  hoc  modo:  Bene 
testamentum  illud  vetus  generans  in  ser- 
vitutem  ortum  est  a  monte  Sina ;  quia 
mons  ille  situs  est  in  Arabia ,  quae  regio 
est  extra  terram  proraissionis:  ut  intelli- 
gatur,  filios  vetcris  testamenti  non  perti- 
nere  ad  promissionem  Abrahae  factam. 
Alii  vim  probationis  ponunt  in  eo ,  quod 
postea  sequitur :  et  servit  cum  filiis  suis : 
tanquam  argumentetur  ApostoJus  ex  qua- 
litate  seu  conditione  montis  et  filiorum 
sive  accolarum  ejus ,  qui  cum ,  ut  pluri- 
mum ,  servi  sint ,  recte  mons  ipse ,  quem 
accolunt,  typum  habet  testamenti  gene- 
rantis  in  servitutem. 

At  quoniam  haec  posterior  expositio, 
quemadmodum  et  ea,  quae  probationem 
accipit  ex  etymo  vocis  Arabiae,  qua  signi- 
ficatur  humilitas  ac  depressio  servituti 
propria,  longius  petitae  videntur;  atque 
adeo  incertum  est,  an  habitatores  montis 
Sinai,  quo  tempore  Paulus  haec  scribe- 
bat,  servilis  fuerint  conditionis:  idcirco 
juxta  priorem  expositionem  magis  arbi- 
tramur,  Apostolum  urgere  velle  situm  et 

qnalitatem  loci ,  sine  consideratione  per- 
sonarum ,  quasi  dicat ,  convenienter  a 
monte  Siua  vetus  testamentum  profluxit; 
nam  Sina  mons  est  horridus  in  Arabia, 
longe  extra  fines  terrae  promissae  situs; 
proinde  aptissimus  ad  significandam  vete- 
ris  testamenti  qualitatem,  quae"  est  timo- 
rem  et  horrorem  incutere  et  servos  facere, 
promissionis  exortes ,  et  ab  haereditate 
alienos. 

Qui  conjunctus  est  ei ,  quae  nunc  est 
Jerusalem.  Graece,  conjungitur  autem 
ei.  Hieronymus  legit,  qui  conterminus 
est  ei.  Quaeritur,  quomodo  mons  Sina 
conjunctus  seu  conterminus  sit  civitati 
Jerusalem ,  cum  secundum  veram  geo- 
graphiam  distet  ab  ea  ferme  viginti  die- 
rum  itinere,  quemadmodum  etiam  Tho- 
mas  testatur.  Qaidain  respondent,  con- 
junctum  esse  non  vicinitate  loci,  sed  per 
radices  illuc  usque  protensas.  Genebrar- 
dus  exponens  Psalm.  132.  affirmat,  mon- 
tem  Sina  perpetuo  dorso  porrigi  usque  ad 
montana  Sionis.  Sed  haec  aegre  fidem 
admittunt  ob  nimiam,  ut  dictum  est,  lo- 
corum  distantiam,  nec  ullo  fide  digno 
testimonio  suffragante.  Sunt,  qui  con- 
junctum  interpretentur,  e  regione  situm, 
etsilonge  distantem.  Thomas  conjunctum 
intelligit  per  continuationem  itineris  Israe- 
litarum  ex  illo  monte  proficiscentium  in 
terram  promissionis  et  in  ipsam  Jerusa- 
lem.  Ahi  alias  expositiones  adferunt, 
quas  diligenter  recenset  Adamus  Sasbout. 

LTt  autem  germanum  sensum  assequa- 
mur,  sciendum  est,  verbum  Graecum 
063T0t)(£l ,  quod  interpres  noster  vertit, 
conjunctum  esse ,  Erasmus  et  Hentenius 
confinem  esse,  Theophylacti  interpres 
contiguum  esse ;  non  qualemcunque  signi- 
ficare  conjunctionem,  sed  eam,  quae  est 
in  natura  et  proprietate  ingenii  aut  in 
re  quacunquesimili:  quam  conjunctionem 
Latini  consensum ,  cognationem  ,  affinita- 
tem  vocare  solent ;  ut  et  ea ,  quae  sic 
conjuncta  sunt ,  affinia  seu  cognata  inter 
so,  quemadmodum  docte  explicatBudaeus 
in  commentariis  linguae  Graecae. 

Sensum  igitur  hunc  esse  putamus :  Qui 
mons  Sina  cognationem  habet  cum  ista 


terrena  Jerusalem,  eiqne  congruit,  quoad 
mysticam  significationem.  Nam  Sina  vetus 
testamentum  significat,  terrena  Jerusa- 
lem  sedes  est  populi  Judaici,  id  est,  filio- 
rum  veteris  testamenti.  In  monte  Sina 
lex  vetus  data  est;  in  terrena  Jerusalem 
principatus  est  legis  veteris,  propter 
templum  et  ceremonias,  et  studium  legis 
retinendae.  Denique  idem  est  populus 
continuitate  successionis ,  qui  legem  in 
monte  Sina  accepit,  et  qui  nunc  in  Jeru- 
salem  habitans ,  pro  eadem  lege  pugna- 
citer  contendit.  Adfert  hunc  sensum 
Theophylactus  secundo  loco,  et  sic  qui- 
dem,  ut  approbare  eum  videatur. 

Quod  ergo  dicit  Apostolus :  Quae  nunc 
est  Jerusalem,  non  ita  exponendum : 
quae  nunc  dicitur  aut  vocatur  Jerusalem, 
quomodo  Erasmus  et  Hentenius  nimium 
licenter  transtulerunt ;  quasi  sensus  sit, 
quae  quidem  olim  aliis  nominibus  appel- 
lata  fuit,  ut  Jebus  et  Salem,  nunc  autem 
Jerusalem  vocatur.  Neque  enim  ad  rem 
praesentem  facit.  quod  ea  civitas  non 
idem  semper  nomen  habuerit,  cum  utique 
etiam  illo  tempore ,  quo  lex  lata  est,  eam 
vocatam  fuisse  Jerusalem  satis  ex  libro 
Josue  perspicuum  sit.  Sed:  quae  nunc 
est ,  id  est,  hujus  temporis  ac  saeculi; 
haec  ,  inquam  ,  terrena  Jerusalem.  Mox 
enim  opponit  illam ,  quae  sursum  est, 
id  est,  coelestem  Jerusalem,  cujus  spes 
omnis  in  futurum  saeculum  extenditur, 
juxta  illud  Hebr.  ult.  Non  habemus  hic 
manentem  civitatem,  sed  futuram  in~ 
quirimus.  Sirailis  antithesis  alibi,  cum 
ait :  Quae  sursum  sunt  sapite,  non  quae 
super  terram.  Col.  3.  Atque  haec  inter- 
pretatio  veterum  est  tam  Latinorum  quam 
Graecorum. 

Postremo  notandum,  partem  illam :  Con- 
jungitur  autem  ei,  quae  nunc  est  Jeru- 
salem,  sic  enim  in  Graeco  legitur,  referri 
posse  juxta  graecam  lectionem  ad  Agar, 
de  qua  praecesserat:  Nam  Agar  Sina 
mons  est  in  Arabia ;  tametsi  Graeci  in- 
terpretes,  uti  supra  dictum  est,  Agar  a 
Sina  in  hac  parte  non  distinguuut. 

Et  servit  cum  filiis  suis.  Quidam  hoc 
ad  eam,  quae  nunc  est  Jerusalem,  refe- 

runt,  eamque  servire  cum  filiis  suis  inter- 
pretantur ,  vel  quia  civitas  illa  cum  po- 
pulo  suo  serviebat  Romanis,  vel  quia 
legis  Mosaicae  servitute.  premebatur. 
Quam  expositionem  probabilem  facit  pars 
sequens,  qua  e  diverso  dicitur  eam,  quae 
sursum  est  Jerusalem,  liberam  esse. 
Sed  ut  eo  referatur,  Graeca  vix  admit- 
tunt.  Alii  proinde  copulant  cum  illa  parte : 
Quae  est  Agar ,  nam  caetera  media  clau- 
dunt  parenthesi,  quemadmodum  in  multis 
codicibus  impressis  videre  est.  Secundum 
hos  itaque  sensus  est:  Vetus  testamen- 
tum,  significatum  per  Agar,  servit  cum 
filiis  suis,  id  est,  in  filiis;  quatenus  scili- 
cet  filios  suos  in  servitutem  generat.  Dicit 
autem  cum  filiis,  eo  quod  ipsa  Agar,  in 
qua  veteris  testamenti  typus  erat,  serva 
fuerit,  et  per  hoc  servitutem  filiorum  ve- 
teris  testamenti  praefiguraverit. 

Porro  alii  referunt  ad  Sina  montem,  ac 
filios  ejus  intelligunt  illius  montis  accolas. 
Queni  sensum  jam  ante  diximus  minus 
nobis  probari.  Quocirca,  sive  ad  Jerusa- 
lem  terrenam,  sive  potius  ad  vetus  te- 
stamentum ,  quod  est  Agar ,  sive  etiam 
ad  Sina  montem,  pars  ista  referatur;  in- 
telligendum  est,  quodlibet  horum  servire 
cum  filiis  suis,  quo'i  homines  comprehen- 
dat ,  aut  giguat ,  aut  significet  obnoxios 
illi  servituti,  de  qua  jam  dixerat:  Unum 
quidem  a  monte  Sina,  in  servitutem 
generans. 

26.  Illa  autem,  quae  sursum  est 
Jerusalem,  libera  est;  quae  est  mater 
nostra.  Dixit  Apostolus ,  quid  per  Agar 
ancillam  allegorice  significetur ;  nunc,  quid 
per  Saram  liberam  significatum  fuerit, 
ostendit,  scilicet  novum  testamentum, 
quod  filios  suos  in  libertatem  generat.  Id 
enim  volunt  haec  ApostoK  verba,  quibus 
dicit  eam  Jerusalem ,  quae  sursum  est, 
intellige,  quae  est  Sara  per  significatio- 
nem,  liberam  esse  ac  matrem  nostram. 
Nec  refert  ad  rem  propositam ,  sive  per 
Saram  dicatur  intelligi  novum  testamen- 
tum,  sive  Ecclesia  novi  testamenti.  Sunt 
enim  haec  duo  coujuncta,  sic  ut  alterum 
ex  altero  intelligatur.  Unde  Apostolus 
utrumque  dicit:  illud  quidem,  cum  ait: 


Haec  enim  sunt  duo  testamenta.  Istud 
vero ,  praesenti  loco,  Saram  exponens 
Jerusalem,  quae  sursum  est.  Kam  et 
similiter  dici  poterat,  per  Agar  vetus 
testamentum  significari  et  Ecclesiam 
veteris  testamenti ,  id  est,  Synagogam, 
quae  filios  suos  in  servitutem  generabat. 

Porro  novi  testamenti  Ecclesiam  Apo- 
stolus  vocat  Jerusalem ,  quae  sursum 
est,  id  est,  Jerusalem  supernam,  et  ut 
loquitur  Hebr.  12.  coelestem  ;  non  quod 
solam  triumphantem  in  coelis  Ecclesiam 
hic  intelligi  velit  (totam  enim  Christi  Ec- 
clesiam  hac  notatione  comprehendit),  sed 
quia  etiam  qua  parte  militat  et  peregri- 
natur  in  terris,  tamen  per  fidem  et  spem 
sursum  est,  dum  ea,  quae  sursum  sunt, 
quaerit  et  sapit,  non  autem  ea,  quae 
super  terram ,  Col.  3. ,  cujus  et  conver- 
satio  in  coelis  est  Phil.  3.  Unde  et  Joan- 
nes  in  Apoc.  21.  Lanc  eandem  sanetam 
civitatem  Jerusalem  novam  videt  descen- 
dentem  de  coelo  a  Deo. 

Contra  vero,  qui  ad  vetus  testamen- 
tum  et  terrenam  Jerusalem  pertinent, 
sicut  de  terra  sunt,  ita  terrena  quaeiunt 
ct  sapiunt,  et  terrenis  ducuutur  promis- 
sis :  qualia  nimirum  vetus  proponebat 
testamentum.  Libcra  est  autem  superna 
Jerusalem ,  et  filios  suos  in  libertatem 
generat  eam,  quae  servituti  filiorum  Agar 
dudum  a  nobis  explicatae  opponitur.  Quae 
proinde  libertas  praecipue  posita  est  in 
spiritu  dilectionis,  quem  Apostolus  Rom. 
8.  vocat  spiritam  adoptionis  filiorum,  in 
quo  clamant  Abba,  Pater.  Secundaria 
autem  ratione  consistit  in  eo,  quod  filii 
novi  testamenti  per  Christum  exempti 
sunt  a  servili  jugo  legis  Mosaicae. 

Jam  quod  addit  Apostolus ,  quae  est 
mater  nostra;  significat,  nos,  quos  per 
fidem  et  baptismum  Ecclesia  gignit,  libe- 
ros  esse ;  utpote  ex  matr<3  libera  genitos. 
Ubi  notandum,  in  Greco  et  Syriaco  legi, 
quae  est  mater  omnium  nostrum;  ean- 
demque  lectionem  apud  Hieronymum  et 
Primasium  haberi.  Videtur  enim  Aposto- 
lus  hac  universali  nota  significare  voluisse 
magnam  fidelium  novi  testamenti  multi- 
tudinem   ex   gentibus  collectam  et  colli- 

geudam;  atque  ita  etiam  Galatas  esse 
filios  coelestis  Jerusalem,  ac  proinde 
liberos.  Eo  namque  peitinet  probatio  se- 
quens  de  multis  filiis. 

27.  Scriptum  est  enim,  apud  Jesaism 
cap.  54.  Citat  boc  Prophetae  testimonium 
Apostolus,  non  ut  in  Hebraeo  est,  sed 
juxta  versionem  LXX. ,  quorum  tamen 
sensus  per  omnia  concordat  cum  Hebraica 
veritate,  quemadmodum  facile  liquet  con- 
ferenti. 

Laetare  sterilis ,  quae  non  paris ; 
erumpe  et  clama,  quae  non  parturis. 
Verba  sunt  Pror.  betae  ad  Ecclesiam  novi 
Testamenti.  Tu,  inquit,  Ecclesia,  quae 
usque  ad  Christi  adventum  sterilis  fuisti, 
et  ex  gentibus  quidem  pene  nullos ,  ex 
Judaeis  vero  paucissimos  Christo  filios, 
eosdemque  sub  servitutis  velamine,  tan- 
quam  et  ipsi  servi  essent,  latitantes,  enixa 
es  (nam  parere  et  parturire  pro  eodem 
hic  ponuntur),  laetare,  erumpue  et  clama, 
id  est,  cum  laetitia  Deum  lauda,  et  in 
clamorem  et  cantica  laudis  erumpe.  Sic 
enim  sensum  complemus  ex  Hebraeo,  ubi 
pro  laetare  lauda,  et  pro  erumpe  et 
clama,  decanta  laudem  et  hinni  legimus. 
Ratio  laudis  et  laetitiae  sequitur: 

Quia  multi  filii  desertae,  magis  quam 
ejus ,  quae  habet  virum.  Desertae,  id 
est,  solitariae:  nam  in  Graeco  nomen  est, 
non  participium.  Desertam  autem  vocat, 
quasi  a  toro  repulsam  aut  sejunctam  pro- 
pter  sterilitatem.  Eam  vero,  quae  habet 
virum ,  intelligit  eam ,  cum  qua  vir  con- 
suetudinem  habet  propter  foecunditatem. 
Nam  hac  phrasi ,  qua  vir  dicitur  habere 
mulierem  et  mulier  virum,  significari  com- 
mixtionem  viri  cum  mulicre,  ostendimus 
in  expositione  cap.  5.  et  7.  prioris  Epist. 
ad  Corinthios. 

Proinde  sensus  est:  Merito  laetandum 
tibi  est,  quia  tu,  quae  hactenus  solitaria 
faisti ,  nec  viro  ad  gignendos  filios  con- 
juncta  (sterilis  enim  eras) ;  nunc  foecunda 
reddita,  Christo  viro  tuo  filios  paries 
multo  plures,  quam  Synagoga  viro  suo 
conjuncta,  id  est,  legem  Mosnicam  stu- 
diore  amplexata,  toto  veteris  Testamenti 
tempore  filios  peperit.  Nam  legem  Mosai- 

o nil.  Estii  Comm.  Tom.  II. 


cam  virum  fuisse  Synagogae  docet  Apo- 
stolus  Rom.  7. 

Potest  autem  et  hac  ratione  intelligi 
deserta  seu  solitaria,  quod  sola  esset, 
filios  non  habens ,  ex  quibus  familia  mul- 
tiplicaretur.  Unde  quod  juxta  Symmachi 
interpretationem  legitur  Psalm.  67.  Deus 
inhabitare  facit  solitarios  in  domo ;  id 
Psalm.  112.  ita  expiessum  est:  Quihabi- 
tare  facit  sterilem  in  domo ,  matrem 
filiorum  laetantem.  Et  haec  expositio 
videtur  magis  gerrnana ,  conGideranti  has 
et  similes  Scripturas.  Qualis  est  illa 
Thren.  1.  Quomodo  sedet  sola ,  id  est, 
sine  filiis,  civitas  prius  populosissima. 
Et  Jes.  49.  Ego  destituta  et  sola,  ubi 
praecesserat :  Ego  sterilis ,  et  non  pa- 
riens.  Item  Baruch.  4.  Ego  derelicta 
sum  sola. 

Quod  autem  quidam  hic  speculantur, 
desertam  fuisse  Ecclesiam,  quia  fuerit 
derelicta  in  cultu  idolorum  aliisque  pec- 
catis :  non  facile  est  recipiendum,  cum 
sit  alienum  a  mente.  Apostoli  et  rrophe- 
tae.  Nec  unquam  verum  fuit,  Ecclesiam 
servire  idolis  aut  esse  derelictim  a  Deo : 
licet  Gentilitas  sic  fuerit  derelicta,  ex 
qua  postea  congregata  et  multiplicata  fuit 
Ecclesia,  quae  Ecclesia  fuerat  antea  in 
paucis  homiuibus. 

Caeterum  appositc  admodum  Apostolus, 
cum  de  mysterio  Sarae  sterilis  ageret,  ad- 
duxit  hoc  Prophetae  testimonium ,  in  quo 
Christi  Ecclesia,  per  Saram  pracfigurata, 
sterilis  vocatur;  ut  quemadmodum  Sara 
post  longam  sterilitatem,  tandem  ex  divina 
promissione  ac  virtute  foecundata,  filium 
peperit,  in  quo  semen  Abrahae  multipli- 
caretur ;  ita  significetur  Ecclesia  post 
sterilitatem  tot  saeculorum ,  tandem  ad- 
veniente  Christo ,  quam  plurimos  promis- 
sionis  filios  paritura,  confluentibus  ad 
eam  undique  gentilium  populis. 

28.  Nos  autem ,  fratres,  secundum 
Isaac  promissionis  filii  sumus.  Allego- 
riam  hactenus  expositam  propirs  admovet 
instituto.  Loquitur  autera  in  persona 
Christi  fidelium.  Nos,  inquit,  qui  in  Chri- 
stum  credimns ,  non  secundum  Iamael 
carnis  filii  sumus,  sed  secundum  Isaac 

filii  promissionis.  Id  est,  juxta  typum 
et  similitudinem  Isaac,  quem  supra  na- 
turae  ordinem  mater  sterilis  ex  Dei  pro- 
missione  concepit,  filii  matris  Ecclesiae 
sumus ;  non  ex  viribus  naturae,  sed  supra 
naturam  ex  virtute  Dei,  qui  Abrahae  pro- 
misit,  geniti,  et,  ut  ait  Joannes  Evange- 
lista:  Non  ex  sanguinibus ,  neque  ex 
voluntate  carnis ,  neque  ex  voluntate 
viri }  sed  ex  Deo  nati.  Hinc  colligendum 
relinquit  Apostolus,  eos ,  qui  in  Christum 
credunt,  non  debere  esse  sub  lege.  Qui 
enim  sub  lege  sunt ,  non  secundum  Isaac 
promissionis  filii  sunt  ex  libera,  sed  se- 
cundum  Ismael  filii  carnis  ex  ancilla. 

29.  Sed  quomodo  tunc  is,  qui  secun- 
dum  carnem  natus  fuerat,  persequeba- 
tur  eum,  qui  secundum  spiritum;  ita 
et  nunc.  En  altera  congruentia  figurae 
cum  re  figurata.  Nam  sicut  quondam 
Ismael ,  qui  secundum  carnem  natus 
erat ,  persequebatur  Isaac ,  qui  natus 
erat  secundum  spiritum ;  ita  et  nunc, 
inquit,  qui  secundum  carnem  nati  sunt, 
id  est,  legis  aemulatores,  qui  cx  sola 
legis  cognitione  sibi  justitiam  promittunt, 
persequuntur  eos,  qui  sccundum  spiriium 
nati  sunt,  id  est,  per  virtutem  Spiritus 
sancti  in  filios  adoptati.  Secundum  car- 
nem  natus  Ismael  dicitur,  quia  gcnitus 
secundum  naturalem  virtutem  carnis,  sci- 
licet  ex  matre  foecunda;  quemadmodum 
explicatum  .est  supra.  Isaac  vero  secun- 
dum  spiritum,  quia  per  iriraculum  natus 
ex  matre  sterili  et  vetula.  Nam  ea ,  quae 
supra  naturam  fiunt,  peculiariter  adscri- 
buntur  operationi  Spiritus  sancti.  Non 
est  autem  hinc  consequens,  Isaac  fuisse 
conceptum  de  Spiritu  sancto ,  quod  nos 
in  syrabolo  de  Christo  profitemur.  Hac 
enim  locutione  significatur,  quod  omne 
virile  opus  in  Christi  generatione  sup- 
pleverit  operatio  Spiritus  sancti.  Quod. 
non  ita  fuit  in  conceptione  Isaac,  ut  qui 
natus  est  ex  paterno  semine. 

Sed  quaeritur,  quae  fuerit  illa  per- 
secutio  Ismaelis  adversus  Isaac.  Nam 
Gen.  21.,  quo  Paulum  respexisse  con- 
stat,  non  persecutioncm,  sed  lusum  legi- 
mus.   Cum,  inquit,   vidisset  Sara  filium 


Agar  Aegyptiae  ludentem  cum  Isaac 
filio  suo ,  dixit  etc.  Respondeo ,  ludum 
non  uno  modo  accipi  in  Scripturis.  Inter- 
dum  enim  lusum  serium  significat,  id  est, 
pugnam,  ut  2  Reg.  2.,  dicente  Abner  ad 
Joab  :  Surgant  pueri ,  et  ludant  coram 
nobis,  id  est,  dimicent. 

Sic  ergo  nonnulli  existimant,  Ismaelem 
lusisse  cum  Isaac,  id  est,  ludendo  cona- 
tum  fuisse  eum  perdere,  ut  haereditas 
ipsi  soli  remaneret.  Interdum  vero  dicitur 
de  lusu  ac  gestibus  colentium  idola,  ut 
Exod.  32.  Sedit  populus  manducare  et 
bibere ,  et  surrexerunt  ludere. 

Porro  quidam  vocem  Hebraeam  in  Gen. 
vcrtunt  deridentem,  sive  subsannantem 
aut  illudentem.  Quo  pertinet ,  quod  Au- 
gustinus  in  sermone  de  Agar  et  Ismaele, 
citatus  a  Beda  super  hunc  locum  ,  sic  ait: 
Lusum  illum  Paulus  persecutionem  vocat; 
quia  lusio  illa,  illusio  erat.  Hieronymus 
quoque  lusum  hunc  non  simplicem  fuisse 
docet,  sed  jurgiam  et  contentionem ,  qua 
circumcisionis  oraerogativam ,  et  primo- 
genita  sibi  ver.dicabat  Isinael  contra  par- 
vulum  Isaac. 

Alii  denique  vertunt  lascivientem ;  qui- 
bus  consonat  Primasii  commentarius.  Per- 
secutio  nominatur,  inquit,  quia  scurrllem 
eum  et  levem  volebat  facere,  qualis  ipse 
erat,  ne  sibi  in  haereditate  praeponeretur. 
Sunt,  qui  intelligant ,  Ismael  per  ludum 
inducere  voluisse  Isaac  ad  idola  colenda; 
sive  quemadmodnm  S.  Thomas  refert,  ad 
adorandas  imagines  luteas,  quas  faciebat. 
Quemcunque  vero  lusum  ex  omnibus  jam 
dictis  intelligas ,  recte  persecutio  vocata 
est  ab  Apostclo,  quia  in  omnibus  iilis 
persecutio  quaedam  est.  Corporalis  qui- 
dem  in  machinanda  morte,  et  in  derisione 
et  vendicatione  primogenitorum;  spiritua- 
lis  vero,  quae  corporali  gravior  est  in  eo, 
quod  ad  idololatriam,  vel  ad  lasciviam  in- 
duceie  puerum  voluit. 

Sane  utroque  modo  carnales  Judaei 
filios  Ecclesiae  persecuti  sunt.  Corporali- 
ter  quidem;  nam  ut  ait  Apostolus  1  Thess. 
2.  Et  Dominum  occiderunt  Jesum  et 
Prophetas,  et  nos  persecuti  sunt ,  tt 
omnibus  hominibus  adversantur ;  adeo 

ut  testetur  Hieronymus ,  multo  majores 
persecutiones  a  Judaeis  in  Christianos, 
quam  a  gentibus  concitatas  {uisse.  Spiri- 
tualiter  autem,  in  quantum  fideles  a  Chri- 
sto  revocare,  et  ad  legem  suam  traducere 
summo  studio  conati  sunt. 

Prioris  generis  persecutionem  Paulus 
ipse  prae  caeteris  expertus  fuerat ;  posterio- 
rem  experiebantur  Galatae,  ad  quos  scri- 
bit.  Quanquam  non  soli  Judaei,  sed  in 
universum  quicunque  tam  in  Ecclesia, 
quam  extra  secundum  carnem  vivunt; 
mystice  per  Ismaelem  significantur  et  spi- 
ritualem  Isaac,  id  est,  filios  promissionis, 
qui  secundum  spiritum  vivunt,  alterutro  ge- 
nere  persecutionis  exagitant.  Omnes  enim, 
qui  pie  volunt  vivere  in  Christo  Jesu, 
perseculionem  patientur ;  utique  a  malis 
et  ca/nalibus  hominibus.   2  Tim.  3. 

30.  Sed  quid  dicit  Scriptura?  Id  est, 
quid  Scriptura  commemorat  Saram  dixisse 
viro  suo  Abraham ,  quando  vidit  filium 
ancillae  ludentem  cum  filio  suo?  Hoc 
niniirum,  quod  sequitur. 

Ejice  ancillam  et  filium  ejus.  Hic 
jam  tertia  congruentia  figurae  eum  re 
figurata  indicatur.  Sicut  enim  Sara  postu- 
lante,  et  Deo  postulatum  ejus  approbante, 
ejecta  est  e  domo  Abrahae  Agar  ancilla 
cum  filio  suo;  sic  Ecclesia  per  spiritum 
Dei  instante  et  perurgente,  legem  cum 
suis  quasi  necessariae  observatoribus  ejici 
oportuit  e  familia  et  populo  Dei.  Per 
quod  palam  democstratur  legis  ac  prioris 
testamenti  cessatio.  Atque  hoc  praeci- 
puum  est,  quod  Apostolus  ex  histcria 
I  Genesis  per  allegoriam  exposita  docere 
voluit. 

Non  enim  haeres  erit  filiu3  ancillce 
cum  fiHo  liherae.  Graece:  Non  enim 
haereditabit ,  hoc  est,  haereditatem  acci- 
piet.  Nam  haeres  quispiam  dicitur  a  j;ire 
succedendi  in  bona  alterius :  sive  ali- 
quando    succedat,    sive   non.     Unde    est 


!  illud  in  Evangelic ,  Hic  est  haeres  ;  occi- 
l  damus  eum ,  et  nostra  erit  haereditas. 
Ea  pars ,  cum  filio  liberae ,  apud  Am- 
brosianum  et  Hieronym.  legitur  quomodo 
in  Genesi:  cum  filio  meo  lsaac.  Sed 
Graeca  nobiscum  faciunt;  tametsi  nulla 
in  sensu  diversitas  est,  nisi  quod  in  nostra 
lectione  magis  elucet  antithesis.  Indicatur 
autem  quarta  congruentia,  quod  sicut  an- 
cillae  filius  non  est  admissus  in  partem 
haereditatis  una  cum  filio  liberae ;  sic  qui 
sub  lege  sunt  non  percipient  promissam 
haereditatem  simul  cum  Christianis,  ideo- 
que  merito  cum  lege  sua  foras  mittendi. 
Terret  hac  sententia  Galatas,  ut  int^lli- 
gant  se  excludendos  ab  haereditate ,  si 
legem  recipiant. 

31.  Itaque ,  fratres,  non  sumus  an- 
cillae  filii ,  sed  liberae.  Quamvis  hoc 
recte  sequatur  ex  eo ,  quod  dixit :  Quae 
sursum  est  Jerusalem,  libera  est ,  quae 
est  mater  nostra;  dictio  tamen  itaque 
hoc  loco  non  tam  concludentis  esse  vide- 
tur,  quam  accingentis  se  ad  exhortationem 
subsequentem.  Cujus  etiam  indicium  est, 
quod  fratres,  appellet.  Igitur,  inquit,  fia- 
tres,  quotcumque  in  Christum  credimus, 
nonsumus  ancillae  filii,  id  est,  non  perti- 
nemus  ad  ]egem,  significatam  per  Agar, 
sed  sumus  filii  liberae ,  pertinentes  ad 
Jerusalem  ,  qnae  sursum  est,  significatam 
per  Saram.  Unde  scire  ac  meminisse  de- 
bemus,  nos  liberos  esse  a  servitute  legis, 
utpote  vocatos  in  libertatem  spiritus,  et 
a  jugo  ceremoniarum  legalium ,  praefigu- 
rantium  Christum,  liberatos;  veritate  jam 
exhibita. 

Qua  libertatc  Christus  nos  liberavit. 
Id  est,  in  quam  Christus  per  mortem 
suam  nos  asseruit;  ille  nimirum,  qui  de 
seipso  loquitur:  Si  vos  filius  liberaverit, 
vere  liberi  eritis,  Joan.  8.  Hanc  partem 
Graeci  connectunt  sequentibus,  uti  vide- 
bimus  initio  proximi  capitis. 

CAPOT   dOINTUM. 

State ,  et  nolite  iterum  jugo  servitutis  contineri1).  2.  Ecce  ego 
Paulus  dico  vobis:  quoniam  si  circumcidamini ,  Christus  vobis  nihil 
proderit2).  3.  Testificor  autem  rursus  omni  homini  circumcidcnti  se3), 
quoniam  debitor  est  universae  legis  faciendae4).  4.  Evacuati  estis  a 
Christo,  qui  in  lege  justificamini :  gratia  excidistis 5).  5.  Nos  enim 
spiritu  ex  fide  spem  justitiae  exspectamus 6).  6.  Nam  in  Christo  Jesu 
neque  circumcisio  aliquid  valet,  neque  praeputium :  sed  fides,  quae  per 
charitatem  operatur 7).  7.  Currebatis  bene:  quis  vos  impedivit  veritati 
non  obedire8)?  8.  Persuasio  haec  non  est  ex  eo,  qui  vocat  vos  9).  9. 
Modicum  fermentum  totam  massam  corrumpit 10).  10.  Ego  confido  in 
vobis  in  Domino  u),  quod  nihil  aliud  sapietis :  qui  autem  conturbat  vos, 
portabit  judicium,  quicunque  est  ille 12).  11.  Ego  autem ,  fratres,  si 
circumcisionem  adhuc  pracdico  13) ;  quid  adhuc  persccutionem  patior  14)  ? 
Ergo  evacuatum  est  scandalum  crucis  15).  12.  Utinam  et  abscindantur, 
qui  vos  conturbant.  13.  Vos  enim  in  libertatem  vocati  estis  fratres: 
tantum  ne  libertatem  in  occasionem  16)  detis  carnis,  sed  per  charitatem 
Spiritus  servite  invicem 17).  14.  Omnis  enim  lex  in  uno  sermone  im- 
pletur  18) :  Diliges  proximum  tuum  sicut  te  ipsum.  15.  Quod  si  invicem 
mordetis  et  comeditis:  videte  ne  ab  invicem  consumamini.  16.  Dico 
autem  :  Spiritu  ambulate,  et  desideria  carnis  non  perficietis  19).  17.  Caro 
enim  concupiscit  adversus  spiritum :  spiritus  autem  adversus  carnem : 
haec  enim  sibi  invicem  adversantur :  ut  non  quaecunque  vultis,  illa 
faciatis20).  18.  Quod  si  spiritu  ducimini,  non  estis  sub  lege 21).  19. 
Manifcsta  sunt  autem  opera  carnis:  quae  sunt  fornicatio,  immunditia, 
impudicitia,  luxuria,  20.  idolorum  servitus,  veneficia,  inimicitiae,  con- 
tentiones,  aemulationes ,  irae,  rixae,  dissensiones ,  sectae,  21.  invidiae, 
homicidia,  ebrietates,  comessationes  et  his  similia:  quae  praedico  vobis, 
sicut  praedixi,  quoniam  qui  talia  agunt,  regnum  Dei  non  consequen- 
tur22).  22.  Fructus  autem  Spiritus  cst:  charitas,  gaudium,  pax,  patien- 
tia,  benignitas,  bonitas,  longanimitas,  23.  mansuetudo,  fides,  modestia, 
continentia,  castitas 23).  Adversus  hujusmodi  non  est  lex 24).  24.  Qui 
autem  sunt  Christi,  carncm  suam  crucifixerunt  cum  vitiis  et  concupiscen- 
tiis  25).  25.  Si  spiritu  vivimus,  spiritu  et  ambulemus  26).  26.  Non  efficiamur 
inanis  gloriae  cupidi27),  invicem  provocantes28),  invicem  invidentes. 

suimuRini  capitis  onm 

A  Circumcisione,  simulque  a  ceremonialium  observatione  Galatas,  epilogi  modo,  avertit:  ad 
charitatem  hortatur;  enumeratione  quadam  ostendir,  quae  sint  opera  carnis,  qui  fructus 
spiritus. 


1.  State.  Doctrinae  superiori ,  qna 
ostendit  eos  a  Christo  in  libertatem  voca- 
tos,  exhortationem  subjungit,  dicens: 
State ,  id  est,  abjecta  omni  fluctuatione 
percistite  constanter  in  libertate,  quam 
per  Christum  serael  adepti  estis.  Hunc 
sensum  diserte  exponunt  Gr^.eci  codices, 
in  quibus  verbum  state  praecedentibus 
adhaeret  in  hunc  modum :  Libertate  igi- 
tur ,  qua  Christus  nos  Uberavit,  state, 
Tametsi  Latini  veteres  Hieronyraus,  Am- 
brosianus ,  Augustinus,  perinde  ut  nos 
legunt;  nisi  quod  duo  posteriores  notam 
illaticuis  in  Graeco  praecedentem  hic  ad- 
jiciunt,  state  ergo.  Certe  Graeca  lectio 
apud  me  ncn  parvum  scrupulum  habet, 
eo  quod  praepositione  careat.  Nam  in 
Graeco  non  minus  incongrue  jungitur 
soxavat  cum  dativo  casu  sine  praeposi- 
tione,  quam  Latinis  stare  cum  ablativo, 
si  quidem  qualitas  significetur,  in  qua 
standum,  id  est,  persistenduin  sit.  Legi- 
mus  enim  Joan.  8.  in  veritate  non  stetit. 
Et  1  Cor.  16.  State  in  flde.  Item  stare 
in  Evangelio,  1  Cor.  15.  ct  stare  in  gra- 
tia  Dei,  Rom.  5.  et  1  Petr.  5.  Atqui  stare 
veritate,  fide,  Evangelio,  gratia  Dei,  vel 
quicqnam  tale,  non  addita  praepositiono 
non  dicitur,  nisi  dum  causa  significatur, 
ut  fide  stare,  id  est,  per  fidem,  ut  Rom. 
11.  et  2  Cor.  1.  Hoc  autem  loco  non  cau- 
sam  significat  Apostolus,  sed  qualitatem, 
in  qua  standum  sit,  id  est,  libertatem 
Christianam. 

Itaque  Graecis ,  aeque  ut  Latinis ,  di- 
cendum  erat,  in  libertate,  qua  Christus 
nos  liberavit,  state,  nimirum  addita  prae- 
positione;  quam  etiam  Syrus  interpres, 
et  Latini  Graeca  vertentes  necessario 
supplendam  sibi  putarunt.  Apparet  ergo, 
Graecam  lectionem  hoc  loco  vitiosam  esse 
ac  fortassis  vcteri  Latinae  lectioni  cedere 
debere.  Nec  desunt  exemplaria  Graeca, 
quae  Latinae  consentiant.  Tria  vetusta 
notat  Robertus.  Neque  in  diversum  mo- 
veat  verbum  state,  solitarie  situm  sine 


expressione  ejus,  in  quo  standum  sit. 
Nam  et  alibi  sic  exhortatur,  ut  Eph.  6. 
State  ergo,  succincti  lumbos  vestros. 
Et  2  Thes.  2.  Itaque ,  fratres ,  state ,  et 
tenete  traditiones  etc.  Porro  notat  Au- 
gustinus,  Apoetolum ,  cum  dicit  state, 
significare,  eos  nondum  cecidisse;  alioqui 
accommodatius  dicturum ,  surgite. 

Et  nolite  iterum  jugo  servitutis  con- 
tineri.  Pro  contineri ,  seeundum  usum 
Latini  sermonis  aptius  diceretur,  teneri, 
implicari.  Sensus  est:  Libertate  donati 
ne  patiamini  vobis  rursum  imponi  servi- 
tutem.  Loquitur  de  lege  Mosaica,  quam 
vocat  jugum  servitutis,  simili  ratione, 
qua  Petrus  Act.  15.  eam  vocavit  jugum 
impcrtabile,  scilicet  propter  multitudinem 
praeceptorum,  quae  servis  congruebat 
magis  quam  liberis.  Dicit  iterum,  non 
quod  aliquando  sub  lege  servivissent  Ga- 
latae,  sedeosensu,  quo  dixit  superiori 
capite:  Quomodo  convertimini  iterum 
ad  infirma  et  egena  elementa ,  quibus 
denuo  servire  vultis?  Servieraut  enim 
sub  falsa  religione  deorum ,  a  qua  ser- 
vitute  per  Christum  liberatos  hortatur,  ne 
rursus  in  servitutem  se  conjiciant,  legis 
jugum  subeundo. 

2.  Ecce,  ego  Paulus  dico  vobis:  quo- 
niam  si  circumcidamini ,  Christus  vobis 
nihil  proderit.  Urget  Galatas  autoritate 
suae  personae ,  erat  enim  eorum  Aposto- 
lus,  et  apud  eos  magni  habitus.  Si,  in- 
quit,  aliquid  apud  vos  mea  valet  auctori- 
tas,  ecce  palam  affirmo  vobis  ac  denuntio. 
quod  si  circumcisionem  recipiatis ,  non 
eritis  participes  beueficiorum  Christi.  Hanc 
sententiam  ex  diametro  opponit  ei,  qua 
dicebant  pseudapostoli  Act.  15.  Quia 
nisi  circumcidamini  secundum  morem 
Mosis ,  non  potestis  salvari.  Ubi  scien- 
dum  est,  sicut  pseudapostolos  illos,  ita 
Paulum  Apostolum  loqui  ad  gentiles,  non 
ad  Judaeos.  Nam  Judaei  fideles,  quam- 
vis  ex  circumcisione  justitiam  non  quae- 
rerent,   adhuc  tamen  se  aut  filios  suos 

circumcidebant  justis  ex  causis ;  tum  ut 
houorifice  Synagogam  cum  Mose  ad  se- 
pulchrum  ducerent,  tum  ut  infirmorum 
ex  Judaeis  fratrum  offensionem  evitarent. 
Qua  ratione  Timotheum  Paulus  circum- 
cidit. 

At  gentiles,  quibus  lex  data  non  fue- 
rat,  quique  proinde  eas,  quas  dixi,  cau- 
sas  circumcidendi  se  non  habebant;  si 
circumcidebantur,  merito  judicabantur  id 
facere,  quod  persuasi  essent,  se,  nisi 
circumciderentur,  salvari  non  posse,  prout 
judaizantes  docebant.  Unde  patet,  quod 
etsi  post  introduotain  Christi  legem  nec 
Judaeis  nec  gentilibus  circumcisio  fuerit 
ad  salutem  necessaria,  peculiariter  tamen 
gentilibus  dicendum  fuerit :  Si  circumci- 
damini ,  Christus  vobis  nihil  proderit. 
His  enim  circumcidi  erat  justitiam  et 
salutem  ex  circumcisione  exspectare.  Hoc 
autem  erat  Christum  abjicere.  Nam  si  ex 
lege  justitia ,  gratis  ergo  Christus  mor- 
tuus  est:  supra  cap.  2.  fin.  Erat  igitur 
gentilibus  circumcisionis  ceremonia  per- 
niciosa  et  mortifera. 

3.  Testificor  autem  rursus  omni  ho- 
mini,  circumcidenti  se.  Graece:  omni 
homini  qui  circumciditur.  Quoniam 
debitor  est  universae  legis  faciendae. 
Graece:  totius,  o\ov.  Superiori  senten- 
tia  Galatas  absterruit  a  lege,  periculo 
proposito  perdendae  salutis,  quae  per 
Christum  est,  Hic  idern  facit  opposita 
magnitudine  oneris.  Sicut  autem  ibi  solis 
loquitur  gentilibus,  ita  et  hic.  Neque 
enim  Timotheus,  cavendi  scandali  causa 
circumcisus,  debitor  factus  est  universae 
le0is  faciendae.  Sensus  igitur  est :  Iterum 
dico ,  et ,  si  meum  testimonium  recipitis, 
plane  testificor  omni  homini  inter  vos 
gentiles  circumcidenti  se,  quod  eo  ipso, 
quo  circumcisionem  recipit,  debitorem  se 
constituit  universae,  vel,  ut  in  Graeto, 
totius  legis  faciendae,  id  est,  obligat  se 
ad  observandam  totam  legem  Mosaicam, 
cujusinnumerasunt  praecepta  ceremonia- 
lia  ac  plurima  eorum  gravia,  molesta, 
difficilia.  Ratio  sententiae  est,  quia  cir- 
cumcisio  erat  legis  professio.  Nam  divi- 
nitus   instituta    erat,    tanquam    visibile 


quoddam  signum,  quo  homines  inscribe- 
rentur  in  religionem  Judaicam,  quae  lege 
Mosaica  continebatur.  Qnamvis  enim  cir- 
cumcisio  fuerit  antiquior  lege,  tamen  ex 
quo  lex  lata  est,  coepit  habere  hujusmodi 
institutionem :  perinde  ut  baptismus  in 
nova  lege,  quem  quicumque  suscipit,  se 
debitorem  constltuit  totius  Chrietianae  le- 
gis.  Quoniam  ergo  gentilis  post  Evange- 
lium  Christi  praedicatum  non  eas  habe- 
bat  causas  circumcidendi  se,  quas  ha- 
bere  poterat  Judaeus;  consequens  erat, 
ut  si  se  circumcideret,  ipso  facto  legem 
profiteretur,  eique  toti  se,  velut  prose- 
lytum,  subjiceret  atque  universum  legis 
onus  subiret. 

Voluit  antem  hoc  Apostolus  Galatis 
testificatum  osse  et  expresse  declaratum, 
quia  male  persuasi  erant  a  psoudapostolis 
Judaeis,  etiamsi  circumciderentur,  con 
fore  eos  obnoxios  toti  legi,  sed  satis  factu- 
ros ,  si  praecipuas  legis  ceremonias  ob- 
servarent,  ut  Sabbata,  Neomenias  et  certa 
ciborum  discrimina.  Nam  neque  ipsi  ma- 
gistri  minuta  quaeque  legis  observabant, 
sed  satis  habebant,  si  gentiles  per  cir- 
cumcisionem  et  quaedam  alia  notabiliora 
legis  quoquo  modo  ad  legem  Mosaicam 
traduxissent,  ex  ea  re  suam  aucupantes 
gloriam  apud  homines  suae  gentis  ac 
legis.  Unde  sequenti  capite  dicit  de  eis 
Apostolus:  Neque  enim ,  qui  circumci- 
duniur,  legem  custodiunt:  sed  volunt 
vos  circumcidi ,  ut  in  carne  vestra  glo- 
rientur. 

Sed  quaeres,  quomodo  qui  circumcide- 
batur  debitor  erat  universae  legis  facien- 
dae,  cum  secundum  doctrinam  praesentis 
Epistolae  legalium  observatio  fuerit  gen- 
tilibus  illicita  prorsus  ac  mortifera;  ad 
quam  proinde  nec  per  circumcisionem 
obligare  se  poterant?  Respcndetur,  eum, 
qui  circumcidit  se,  teneri  ad  servanda 
legalia,  non  simpliciter,  nequo  ex  genere 
operis ,  sed  ex  intentione  operantis.  Dum 
enim  putat,  circumcisionem  sibi  esse  ne- 
cessariam  ad  palutem  et  ex  hac  opinione 
eam  suscipit:  consequentereademopinione 
durante ,  tenetur  ad  totam  legem ,  cujus 
illa  professio    est,  observandam;  ita  ut 

peccct,  si  non  observet.  Tenetur,  inquam, 
non  absolute,  sed  supposita  tali  opinione, 
quae  falsa  est  et  abjicienda.  Atque  hoc 
est,  quod  Tbeologi  docent,  conscientiam 
errantem  obligaie  hominem.  Id  quod  ex 
hac  Apostoli  sententia  recte  statuitur.  De 
qua  re  vide  S.  Thomae  commentarium  in 
hunc  locum. 

4.  Evacuati  estis  a  Christo ,  qui  in 
lege  justificamini.  Redit  ad  explicandum 
id ,  quod  dixerat :  Chrisius  vobis  nihil 
proderit.  Illud :  Evacuati  estis  a  Christo, 
Hieronyinus  putat  male  interpretatum 
esse,  ac  potius  dicendum  fuisse:  A  Chri- 
sti  opere  cessastis.  Erasmus  vertit :  Chri- 
stus  factus  est  vobis  otiosus ;  Hentenius : 
Soluti  estis  a  Christo ;  Theophylacti  in- 
terpres :  Aboliti  estis  a  Christo ;  Ambro- 
sianus  et  August.  cum  nostra  lectione 
concordant.  Omnium  autem  idem  sensas 
est:  Quicunque ,  inquit,  ex  lege  justitiam 
quaeritis;  aboliti  et  antiquati  estls  a 
Christo ,  id  est,  Christus  vobis  inanis, 
inutilis  et  otiosus  factus  est ;  nihil  vobis 
negotii  cum  Christo ,  nibil  per  eum  bene- 
ficii  vobis  exspectandum.  Eadem  Graeca 
phrasis  habeturRom.  7.,  ubi  nos  legimus: 
Soluta  est  a  lege  viri. 

A  gratia  excidistis.  Id  est ,  beneficium 
gratiae  Christi  perdidistis.  Nam  qui  ex 
lege  justificari  quaerunt ,  non  exspectant 
justitiam  a  Christo  per  fidem,  sicut  veri 
Christiaai  faciunt.  In  quorum  persona  ex 
adverso  subdit: 

5.  Aos  enim  spiritu  ex  fide  spem 
justitiae  expectamus.  Spem justitiae  dixit 
Hebraea  phrasi,  pro  ipsa  justitia,  quae 
spcratur.  Atquinos,  inquit,  quicunque 
recte  in  Christum  credimus,  per  spiritum, 
ex  fide,  qua  Christum  crcdimus  auctorem 
justitiae,  spe  certa  justitiam  exspectamus 
et  consequimur;  non  autem  ex  lege  aut 
circumcisione. 

6.  Nam  in  Christo  Jesu  neque  cir- 
cumcisio  aliquid  valet ,  neque  praepu- 
tium.  Id  est,  in  religione  Cbristiana  nihil 
valet,  nihil  confert  ad  justitiam  et  salu- 
tem,  quod  quis  circumcisus  sit,  aut  in- 
circumcisus.    Hoc  idem  est,   quod  dixit 


1  Cor.  7. :  Circumcisio  nihil  estj  et  prae- 
putium  nihil  est. 

Sed  fides ,  quae  per  charitatem  ope- 
ratur ,  scilicet,  aliquid  valet  et  quidem 
plurimum,  ad  justitiam  sive  acquirendam, 
sivc  exercendam  atque  augendam.  Est 
enim  fides  totius  justitiae  fundamentum; 
quam  tamen  non  praestat  sine  charitate, 
id  est,  ea  dilectione,  quam  tot  praeco- 
niis  Apostolus  commendavit  1  Cor.  13. 
Scieiidum  est  in  Graeco  sic  legi:  sed 
fides  per  charitatem  operata.  Est  enim 
participium  medium  ;  quod  Erasmus  qui- 
dem  tollendae  ambiguitatis  causa  vertit 
active  per  dilectionem  opcrans ;  et  in 
annotationibus  addit,  agens  rectius  verti 
potuisse;  quin  et  plerique  expositores 
verbum  operatur  secundum  usum  Latini 
sermonis  active  interpretantur;  ut  sensus 
sit,  quod  ea  fides,  quae  non  otiosa  est, 
sed  per  dilectionem  exercet  bona  opera, 
tanquam  bene  agsndi  directrix,  aliquid 
valeat  in  Christo. 

Verum  huic  intellectui  obstat,  quod 
Graecum  verbum  medium  evcpyelofrat 
nusquam  alibi  legitur  activa  significatione, 
ne  quidem  apud  auctores  profanos ;  sed 
semper  id  s'gnificat,  quod  Latine  diciraus 
agi ,  siv*  agitari ,  incitari ,  impelli ,  exer- 
ceri,  aut  quid  simile  passivum.  Unde 
dicti  Ivspyouucvoi,  qui  a  daemone  agitan- 
tur.  Hujus  tamen  passivae  significationis 
exempla  jam  observavimus  in  praeceden- 
tibus  Epistolis  Pauli;  ut  Rom.  7.  Pas- 
siones  peccatorum,  quae  per  legem 
erant,  opercbantur  in  membris  nostris. 
Et  2  Cor.  1.  Pro  vestra  exhortatione  et 
salute ,  quae  operatur  in  tolerantia 
earumdem  passionum.  Et  ejusdem  Epi- 
stolae  cap.  4.  Ergo  mors  ia  nobis  ope- 
ratur ,  vita  autem  in  vobis.  Ac  rursus 
in  sequentibns  Epistolis  occurrent  exem- 
pla ,  ut  Eph.  3.  Secundum  virtuttm, 
quae  operatur  in  nobis.  Col.  1.  Secun- 
dum  operationem  ejus,  quae  operatur 
in  mt  in  virtute.  1  Thess.  2.  Verbum 
Dei  j  quod  operatur  in  vobiSj  qui  cre- 
didistis.  Et  2  Thess.  Mysterium  jam 
operatur  iniquitatis.  Accedit  et  locus 
Jac.  5.     Multum   valet  deprecatio  justi 

assidua,  Graece  operata,  id  est,  inci- 
tata  et  vehemens.  Occurrunt  autem  sub- 
inde  et  alia  verba  deponenlia,  quae  pas- 
sive  sunt  exponendg  ,  cum  activam  signi- 
ficationem  apud  Latinos  habeant:  quae 
proferemus  in  enarratione  loci  memorati 
2  Thess.  2. 

Porro  ubicunque  verbr.m  operari  in 
Scripturis  manifestam  habet  activam  signi- 
ficationem,  in  Graeco  habetur  svspysTv 
verbum  activum.  Cujus  duo  exempla  sunt 
in  hac  ipsa  ad  Gal.  Epistola  cap.  2.  Qui 
operatus  est  Petro  etc.  et  cap.  3.  Qui 
operatur  virtutes  in  volis.  Ejusdem 
exempla  videre  est  Matth.  14.  Marc.  6. 
1  Cor.  12.  Ephes.  1.  et  2.  Pliil.  2.  et  alia, 
quae  studiosus  facile  deprehcndet. 

Quae  cum  ita  sint,  locum  praesentem 
non  active,  sed  passive  putamus  expo- 
nendum  esse ,  hoc  sensu :  Sed  fides  per 
charitatem  animata ,  acta ,  mota,  inci- 
tata  ad  opus,  quasi  dicat,  quae  per 
charitatem  constituitur  in  actn,  quamque 
charitas  non  sinit  esse  torpentem  et  otio- 
sam.  Hunc  passivum  sensum  tradidit  et 
comprobavit  Turrianus  in  opere  pro 
Epistol.  veter.  Pontificum,  lib.  3.  cap.  15. 
fin.  Imo  et  Tertullianus  contra  Marc  lib. 
5.  cap.  4.  hunc  locum  ita  recitat,  fides, 
quae  per  dilectionem  perficitur ,  quo- 
modo  et  Syra,  hoc  loco,  redduntur.  Cha- 
ritas  enim  est  velut  ignis,  anima,  spiritus: 
inflammans,  vivificans,  impellens  fidem  ; 
quae  sine  charitate  frigida,  mortua,  otiosa 
est.  Unde  charitas  forma  fidei ,  caetera- 
rumqutj  virtutum  a  Theologis  nuncupatur ; 
uti  contra  sine  charitate  fides  informis 
et  mortua  dicltur ,  sicut  corpus  sine  spi- 
ritu,  Jac.  2.  Quae  comparatio  hic  aptis- 
sime  quadrat. 

Quoniam  vero  fides  sic  per  charitatem 
incitata  agit  et  exercet  bona  opera;  fit, 
ut  sensus  hic  passivus  ab  activo,  qui  ab 
aliis  traditur,  haud  multum  discrepet, 
tandemque  ambo  in  unum  recurrant.  Illud 
deniquenotandum  contra  haereticos,  sicut 
et  a  commentatoribus  tam  Graecis,  quam 
Latinis  diligenter  annotatum  est,  cum 
fidem  in  Christo  Jesu  aliquid  valentem 
restringit  Apostolus  addendo ,   quae  per 


charitatem  operatur ,  aperte  eum  in- 
nuere,  quod  sit  aliqua  fides,  quae  per 
charitatera  non  operatur,  sed  otiosa  sit 
et  per  hoc  in  Christo  nihil  valeat.  Quod 
quidem  expressius  docet  idem  Apostolus 
1  Cor.  13.  Si  habuero  omnem  fidem,  ita 
ut  montes  transferam ,  charitatem  au- 
tem  non  habuero ,  nihil  sum. 

7.  Currebatis  bene.  Ex  pristino  pro- 
fectu  inconstantiam  eorum  accnsat.  Prius- 
quam ,  inquit ,  aures  accommodaretis  no- 
vis  magistris,  egiegie  proficiebatis  in  fide 
Christi  suscepta;  quasi  dicat,  eratis  in 
bona  via,  nec  simpliciter  ambulantes,  sed 
magnum  facientes  progressum. 

Quis  vos  impedicit  veritati  non  obe- 
dire?  Graece,  acquiescere.  Sensus  est: 
quis,  obsecro,  tantum  persuadenlo  potuit, 
ul  vos  impediret  a  veritate  Evangelii  re- 
tinenda?  Non  inquirentis,  sed  indignantis 
interrogatio  est.  Non  enim  interrogat ,  ut 
sciat  a  quo  persuasi  essent ;  sed  tam  male 
a  quoquam  homine  persuaderi  eos  po- 
tuisse  miratur  et  dolet.  Simul  insinuat  in 
consequentibus,  a  diabolo  profectam  esse 
ejusmodi  persuasionem.  Chrysostomus 
illud:  veritati  non  obedire,  prorsus  re- 
ticet,  ac  tantum  legit :  Quis  vos  impedi- 
vit?  Sed  nec  Theodoretum  plus  legisse, 
ex  ejus  commentario  apparet.  Posteriores 
tamen  Graeci,  perinde  ut  et  Latini  om- 
nes,  legunt  et  exponunt.  Certe  sensus 
sine  eo  probe  constat,  ut  verbura  impe- 
divit  referatnr  ad  cursum ;  hoc  modo : 
Bene  currebatis ;  quis  cursum  vesirum 
tam  bonum.  interrupit?  Sic  enim  ex- 
ponit  Chrysostomu3.  Habuimus  eandem 
particulam  superius  cap.  3.  Quis  vos 
fascinavit  non  obedire  veritati?  Atque 
eo  loco  ostendimus  videri  addititiam  esse. 

Nemini  consenseritis.  Hoc,  quia  nec 
in  Graecis  libris ,  ait  Hieronymus ,  nec 
in  his ,  qui  in  Apostolum  commentati 
sunt,  invenimus ;  praetereundum  vidc- 
tur.  Sic  ille;  sed  et  qui  post  Hierony- 
mum  in  Apostolum  scripserunt,  Chryso- 
stomus,  caeterique  Graeci,  item  Augusti- 
nus,  Primasius,  Liranns,  non  agnoscunt, 
ut  nec  hodierni  codicos  Graeci  ac  Syriaci 
nec  manuscripti  Latini  vetustiores,  deni- 

que  nec  editio  Clementina.  Quanquam  et 
id  certum  est,  jam  olim  etiam  Hieronymi 
tempore  Latinos  quosdam  codices  eam 
particulam  habuisse ;  nam  exponunt  eam 
auctores  commentariorum ,  qui  Ambrosii 
et  Hieronymi  titulo  feruntur ,  nec  ipse 
Hieron.  in  suo  commentario  meminisset, 
nisi  legisset  in  quibusdam,  tameisi  non 
apparet,  ex  quo  alic  looo  huc  transferri 
potuerit.  Sensus  autem  facilis  est:  Ne- 
mini  prorsus,  qnicunque  tandem  illc  sit, 
qui  vos  ad  legalium  observationem  soli- 
citat,  acquiescite. 

8.  Persuasio  non  esi  ex  eo,  qui  vocat 
vos.  In  quibusdam  codicibus  addito  pro- 
noraine  legitur :  persuasio  hacc  non  est 
etc.  Hieronymus  legit,  persuasio  vestra; 
Augustinus  suasio  vestra.  Idem  prono- 
men  et  Syriaca  habet  interpretatio :  verum 
tam  Graeci  codices,  quam  Latini  meliores 
nihil  tale  addunt.  Ac  Graece  tantum  est: 
Persuasio  non  ex  vocante  vos.  Refertur 
autem  haec  pars  ad  praecedentem  inter- 
rogatiouem:  Quis  vos  impedivit  veritati 
non  obedire?  Estque  in  Graeco  persua- 
sio  verbale  nomen  ab  illo,  quod  interpres 
vertit  obedire,  ut  proinde  persaasio  non 
active  debeat  exponi,  qua  quis  persuadet, 
sed  passive ,  qua  quis  persuadetur ,  ut 
credat. 

Itaque  sensus  est:  Haec  vestra  credu- 
litas,  qua  tam  leviter  estis  persuasi  rece- 
dere  ab  eo,  quod  a  me  accepistis,  n<>n  est 
ex  eo,  qui  principio  vocavit  vos  ad  fidem ; 
id  est,  ex  Deo  •,  sed  potius  ex  diabolo. 
Hoc  enim  tacite  vult  intelligi.  Nam  quod 
Hieronym.  in  comment.  persuasionem  re- 
ferri  tantum  vult  ad  liberum  arbitrium 
hominum  excluso  diabolo ;  quodque  post 
alia  etiam  ita  scribit:  Sive  ergo  in  bo- 
nam,  sive  in  malam  partem,  nec  Deus, 
nec  diaboJus  in  causo  est:  quia  pereua- 
sio  nostra  non  est  ex  eo ,  qui  vocavit 
nos,  sed  ex  nobis,  qui  vel  consentimus, 
vel  non  consentimus  vocanti :  hoc ,  in- 
quaro,  ut  sonat,  nequaquam  recipiendum 
est,  ac  potius  ad  Origenis  errores,  ex  cu- 
jus  commentariis  multa  Hieronymus  ex- 
cerpsit,  rejiciendum.  Quatenus  autem 
Hieronymi  sunt  verba,  ex  iis,  quae  postea 


contra  Pelagium  secundum  fidem  catholi- 
cam  disseruit,  vel  corrigenda  vel  benigne 
sunt  interpretanda.  Scripsit  enim  hunc 
commentaiium  Pelagio  nondum  exorto,  et 
per  hoc  minus  caute. 

9.  Modicum  fermentum  totam  mas- 
sam  corrumpit.  Graece:  totam  consper- 
sionem  fermentat.  Atque  in  hunc  mo- 
dum  emendare  se  priorem  versionem 
Hieronymus  profitetur.  Apud  Augustinum 
quoque  fermentandi  vocabulum  legitur, 
tametsi  textus  Ambrosianus  cum  nostro 
convenit.  Est  autem  allegorica  Apostoli 
sententia,  quam  et  in  prima  ad  Cor.  Epist. 
cap.  5.  adduxit,  cum  de  fornicario  excom- 
municando  loqueretur.  Eam  non  uno 
modo  ad  rcm  praesentem  applicant  ex- 
positores. 

Nam  Graeci,  quos  et  Cajetanus  sequi- 
tur,  sensum  hunc  faciunt :  non  est,  o  Ga- 
latae,  quod  existiraetis  rem  parvi  esse 
momenti,  si  non  totam  legem,  sed  vel  so- 
lam  circumcisionem,  vel  cum  ea  pauculas 
observationes  Mosaicas  recipiatis.  Nam 
sicut  modicum  fermenti  totam  massam, 
cui  miscetur ,  imbuit  sui  sapore ;  sic  vel 
exigua  legis  portio ,  si  cum  Evangelio 
misceatnr,  sinceritatem  ejus  corrumpet: 
quandoquidem  totius  et  partis,  quoad  ne- 
gotium  justificationis  eadem  ratio  est.  Ad 
huncsensumaccederevideturHieronymus 
in  fin.  lib.  2.  comment.  in  Matth.  Tractans 
enim  illud  cap.  16.  Cavete  a  fermento 
Pharisc eorum  et  Sadducaeorum,  citans- 
que  hanc  Apostoli  'sententiam ,  cum  fer- 
menti  proprietatem  exposuisset,  subjecit: 
Ita  de  doctrina  haeretica,  si  vel  modicam 
scintillam  in  tnum  pectus  jecerit;  in  brevi 
ingens  flamma  crescit ,  et  totam  hominis 
possessionem  ad  se  trahit. 

At  vero  idem  Hieronymus  in  hujus  loci 
coramentario,  nec  non  Augustinus,  Prima- 
sius,  caeterique  Latini,  refernnt  ad  per- 
sonas ;  quasi  dicat  Apostolus  :  Ne  putetis 
paucorum  hominum,  qui  a  Judaea  ve- 
nientes  aliud  docent,  insidias  esse  con- 
temnendas:  facile  enim  ac  cito  ad  multos 
penetrabit  paucorum  doctrina;  non  secus 
atque  fermenti  vis  ad  totam  massam. 
Quae  Latinorum  expositio  commendatio- 

nem  habet  ex  altero  loco  Apostoli ,  ubi 
de  homine  separando  agebatur,  ne  mori- 
bus  suis  muliitudinem  inficeret.  Eodcm 
invitat  illud  praecedens  :  Quis  vos  impe- 
divit?  et  quod  statim  sequitur:  Qui  au- 
tem  conturbat  vos.  Maxime  vero  illud, 
quod  postea  dicit:  Utinam  et  abscindan- 
tur,  qui  vos  conturbant,  scilicet,  ne  mas- 
sam  totam  corrumpant. 

10.  Ego  confido  in  vobis  in  Domino, 
quod  nihil  aliud  sapietis ,  sive  ut  Am- 
bvosiamislegit  sentietis.  Quamvis,  inquit, 
aliqua  cansa  sit  metuendi,  ne  a  paucis 
multi  corrumpamini,  tamen  bene  confido 
de  vobis  per  Christi  Domini  gratiam, 
quod  non  patiemini  vos  pertrahi  in  aliam 
sententiam,  scilicet  a  doctrina,  quam  ac- 
cepistis,  diversam.  Hinc  utique  manife- 
stum  est,  ait  Augustinus,  nondum  illos 
fuisse  possessos  a  malis  suasoribus. 

Qui  autem  conturbat  vos,  portabit 
judicium,  quicumque  est  ille.  Judicium 
dixit  pro  poena,  quae  juste  infertur,  et 
est  sensus :  Qui  vestram  in  fide  Christi 
tranquillitatem  nova  doctrma  perturbat; 
justas  poeras  luet,  non  effugiet  judicium, 
quicumque  isfuerit.  Xotare  videturunum 
aliquem  prae  caeteris  insignem  turbationis 
Galatarum  auctorem.  Non  liquet  utrum 
denuntiet  extremi  judicii  vindictam,  an 
vero,  quod  quibusdam  placet,  tacite  mi- 
netur  judicium  excommunicationis. 

11.  Ego  autem,  fratres,  si  circumci- 
sionem  adhuc  praedico:  quid  adhuc 
persecutionem  patior?  Pseudapostoli, 
quo  facilius  Galatis  circumcisionem  per- 
suaderent,  dicebant,  ipsum  Paulum  quo- 
que,  eorum  Apostolum,  circumcisionis 
praeconem  esse ;  ut  qui  Timotheum  cir- 
cumcidisset,  et  alias  non  semel  deprehen- 
sus  fuisset  legis  ceremonias  observasse. 
Quam  calumniam  refellens  Apostolus, 
dicit:  Ego ,  fratres }  si  adhuc ,  id  est, 
postquam  conversus  sum  ad  Christum, 
circumcisionem  praedico  servandam ; 
cur  usque  hodie  persecutionem  patior 
a  Judaeis?  Hoc  quippe  certum  argumen- 
tum  est,  me  circumcisionem  et  legem  non 
praedicare,  quod  Judaei,  qui  pro  sola 
legis  aemulatione  mihi  infensi  sunt,  adhuc 


non  cessent  me  persequi:  secundum  illud, 
quod  supra  dixi ,  filios  ancillae  persequi 
filios  liberae. 

Ergo  evacuatum  est  scanialum  cru- 
cis.  Sive,  ut  in  Graeco  melius  haberi  dicit 
Hieronymus:  Ergo  cessavit.  Quod  alii 
vertunt,  abolitum  est:  vulgo  cassatum 
vocant.  Si,  inquit,  ego  circumcisionem 
adhuc  praedico ,  debet  ergo  cessare  of- 
fensio  Judaeorum ,  qua  ofTenductur  ob 
crucis  praedicationem.  Non  enim  tam 
offendit  eos  praedicatio  Christi  crucifixi, 
quam  legis  per  crucem  abolitae :  vellent 
enim  legem  cum  Christo  retinere.  Sic 
Hieronymus. 

Alii  scandalum  crucis  exponunt  ipsam 
crucem  Christi ,  quae  Judaeis  Christum 
sibi  promissum  exspectantibus  scandalo 
fuit,  ne  praesentem  et  in  propria  venieu- 
tem  reciperent.  Unde  Apostolus  1  Cor. 
1.  Nos,  inquit,  praedicamus  Christum 
crucifixum ,  Judaeis  quidem  scanda- 
lum,  gentibus  autem  stultitiam.  Ita  sen- 
sus  erit :  Si  ego  circumcisionem  et  legem 
adhuc  praedico,  ergo  secundum  meam 
doctrinam  abolita  est  crux  Christi,  cnjus 
humilitas  et  ignominia  Judaeos  tantopere 
oftendit  et  ?vertit  a  fide  Christi,  tanquam 
dicat:  Ergo  frustra  crucem  Christi  prae- 
dicamus,  cum  tanto  Judaeorum  scandalo. 
Sequela  manifesta  est,  quia  si  per  legem 
justitia ,  ergo  gratis  Christus  mortuus 
est.  Juxta  hunc  sensum  valde  probabi- 
lem,  quem  tradit  Augustinus,  deducit 
Apostolvs  argumentationem  hac  parte  ad 
incommodum  longe  majus,  quam  parte 
praecedenti. 

12.  TJtinam  et  abscindantur,  qui  vos 
conturbant.  Graece:  quivoslabefactant, 
est  enim  in  Graeco  diversura  vocabulum 
ab  eo,  quod  supra :  Qui  autem  conturbat 
vos ;  significat  autem  a  statu  dimovere  ac 
dejicere,  aut  certe  hujusmodi  dejectionem 
moliri ;  pro  quo  Tertullianus  et  Ambro- 
sianus  iegunt,  qui  vos  subvertunt,  id  est, 
qui  student  vobis  auferre  libertatem ,  in 
qua  statis  atque  ex  ea  deturbare  vos  co- 
nantr.r.  Nam  sequitur:  vos  enim  in  liber- 
tatem  etc. 

Porro  quam   abscissionem  hic  nominet 

Apostolus,  variant  opiniones.  Hierony- 
mus,  Ambrosianus  et  Graeci  omnes  ita 
exponunt:  Utinam  qui  circumcidi  vos 
volunt  et  per  hoc  commovent :  ipsi ,  non 
dico  circumcidantur  ablatione  pelliculae 
(sunt  enim  circumcisi),  sed  exsecentnr 
etiam,  scilicet  amputatione  totius  membri, 
de  cujus  circumcisione  tam  graves  motus 
excitant.  Sensus  bic  etiam  Cajetano  pro- 
batur,  nec  immerito,  siquidem  Apostohis 
etiam  alibi  de  carnali  cireumcisione  per 
eontemptr.m  contra  judaizantes  loquitur, 
ut  Phil.  3.  Videte  concisionem ;  nos  enim 
sumus  circumcisio ;  et  rursum :  Quorum 
gloria  in  confusione  seu  pudore,  id  est, 
secundum  qnosdam  in  pudendis  ipsorum, 
nempe  quia  gloriabantur  in  membro  illo 
circumciso,  et  gloriosum  dueebant,  si 
illam  circumcisionis  ceremouiam  quam 
plurimis  persuaderent.  Unde  et  sequenti 
capite  de  iis  dicit:  Sed  volunt  vos  cir- 
cumcidi,  ut  in  carne  vestra  glorientur. 

Quod  si  quaeras,  cur  hac  tali  impreca- 
tione  non  peccet  Apostolus  contra  id, 
qued  alibi  ^raecipit:  Benedicite  et  nolite 
maledicere,  Rom.  12.;  respondet  post 
Hieronymum  Cajetanus,  hanc  maledictio- 
nem  non  ex  odio,  sed  ex  justitia  profe- 
ctam  esse.  Justum  enim  erat,  ut  illi  tale 
quid  paterentur.  Quamquani  alii  dictum 
hoc  Apostoli  per  jocum  excusant.  Atta- 
men  hic  sensus  Augustino  et  Thomae  non 
placet,  sed  hi  ex  maledictione  benedictio- 
nem  faciunt,  de  spirituali  pudendorum 
abscissione  Apostolum  interpretantes ;  hoc 
sensu :  Utinam  spadones  fiant  propter 
regnum  coelorum.  Sic  enim  futurnm,  ut 
desinant  carnalem  circumcisionem  magni 
faceie. 

Alii  denique  loqui  putant  Apostolum 
de  abscissione,  id  est,  separatione  homi- 
num,  quae  fit  per  excommunicritionem. 
Qui  sensus,  praeterquam  quod  Apostolico 
spiritu  dignior  est  quam  primus  ille,  non 
parum  etiam  probabilitatis  accipit  ex  ipso 
Apostolo.  Jam  enim  dixerat:  Modicum 
fermentum  totam  massam  corrumpit. 
In  quibus  verbis  coutinetur  excommuni- 
cationis  causa,  videlicet  periculum  con- 
tagii ;  deinde  visus  est  excommunicatio- 


nem  minari,  cum  dixit:  Qui  autem  con- 
turbat  vos ,  portabit  judicium ,  nam 
secundum  Tertullianum  excommunicatio 
praejudicium  quoddam  est  ad  extremum 
judicium  Dei.  Adde,  quod  abscindere 
pro  eo,  quod  est  separare  a  consortio  seu 
conversatione,  ctiam  alibi  legitur  in  Scri- 
pturis,  ut  Ecclesiastici  25.  de  muliere 
nequam :  A  carnibus  tuis  absciriJe  illam. 
Jes.  53.  Abscissus  est  de  terra  viven- 
tium.  Ezech.  37.  Periit  spes  nostra,  et 
abscissi  sumus. 

Jam  vero  magis  etiam  hic  sensus  pla- 
cebit,  rA  praesens  locus  couferatur  cum 
eo,  qui  est  1  Cor.  5.,  ubi  fornicarium  ex- 
communicandum  decernit  Apostolus.  Nam 
et  illic  adducit  eaudem  sententiam :  Mo- 
dicum  fermentum  etc.  Et  ante  dixerat : 
Ut  tollatur  de  medio  vestrum ,  qui  hoc 
opus  fecit.  Quod  idem  fere  est  cum  his 
verbis:  ZJtinam  et  abscindantur,  qui  vos 
conturbant.  Unde  et  ibidem  concludit: 
Auferte  malum  ex  vobis  ipsis,  quod  cst 
abscindere.  Sed  et  judicii  meminit  eo 
loco ,  primum  cum  ait :  Jam  judicavi  ut 
praesens  tradere  hujusmodi  hominem 
utc.  Et  postea :  Quid  mihi  de  iis ,  qui 
foris  sunt,  judicare  ?  nonne  de  iis,  qui 
intus  sunt,  vos  judicatis  ? 

Ex  quibus  omnibus  apparet,  Apostolum 
dicentem :  Utinam  et  abscindantur ,  op- 
tare,  ut  non  solum  portent  qualecunque 
judicium ,  qui  Galatamm  statum  turba- 
bant,  verum  etiam  anathema  fiant,  per 
excommunicationis  gladium  amputandi 
penitus  ab  illorum  consortio.  Quod  si 
Paulus  abscissionem  eam ,  quam  Chryso- 
stomus  interpretatur ,  intelligi  voluisset; 
usus  fuisset  ejusdein  verbi  composito  cum 
Graeco  7rspiT£(uv£tv,  circumcidere,  ut  allu 
sionem  lector  animadverteret.  Atqui  non 
dixit  aTiCTUTjaovTai ,  quamvis  in  usu  sit 
apud  Graecos,  sed  arcoxoif/OVTa'.. 

13.  Vos  enim  in  libertatem  vocati 
estis  fratres.  Dixi,  inquit,  qiti  vos  con- 
turbant,  id  est,  dimovereconantura  statu 
libertatis ;  quia  vos,  tratres,  in  libertatem 
vocati  estis  a  Christo.  Libertatem  intel- 
ligit  eam  praecipue,  cui  contraria  est 
servitus  legis,  ad   quam  Galatas  pertra- 

here  volebant  pseudapostoli,  hoc  est,  li- 
bertatem  a  ceremoniis  et  jugo  legis  Mo- 
saicae,  cui  tamen  libertati  conjuncta  etiam 
erat  libertas  a  peccato  et  a  timore  servili, 
qui  proprius  erat  effectus  veteris  Testa- 
menti.  His  enim  velut  tribus  partibus 
Evangelica  libertas  constat  et  perficitur ; 
et  ipsa  est,  ad  quam,  secundum  Apostoli 
doctrinam,  omnes  fideles  a  Christo  vocati 
sunt. 

Quocirca  mentem  Apostoli  perveitunt 
haeretici;  primum,  qui  libertatem  hanc 
Christianam  et  Evangelicam  interpretan- 
tur  immunitatem  a  logibus  humanis.  Qui- 
bus  utique  parendum  esse,  non  solum 
propter  iram,  sed  etiam  propter  conscien- 
tiam ,  idem  Apostolus  apertissime  docet 
Rom.  13. 

Deinde  et  illi ,  qui  libertatem  ab  Apo- 
stolo  commendatam  in  eo  constituunt,  ut 
unusquisque  Christianus  in  conscientia  et 
extra  scandali  periculum  liber  sit  ad 
agendum  vel  non  agendum  ea,  quae  per 
se  non  continent  rationem  justitiae,  quae 
illi  vocant  aSiacpopa,  quale  est  uxorem 
ducere  aut  non  ducere ,  carnes  edere  aut 
non  edere,  et  alia  hujusmrdi.  Quae  do- 
ctrina,  perinde  ut  superior,  humanam  po- 
testatem  legum  ferendarum  tollit  e  me- 
dio,  et.  praeterearetrahithomiLesainultis, 
quae  veram  libertatem  Christianam  pro- 
movent;  ut  sunt  inprimis  Evangelica  con- 
silia. 

Tantum  ne  libertatem  in  occasionem 
detis  carnis.  Ellipsis  est  in  Graeco:  deest 
enira  verbum.  Sic  autem  habet:  Tantum 
ne  libertatem  in  occasionem  carni.  Nam 
dativus  carni  etiam  apud  Hieronymum 
et  Ambrosianum  legitur.  Itaque  verbum 
detis,  ipso  Hieronymo  teste,  ab  interprete 
additum  est  au  supplendam  sententiam, 
quamquam  et  capiatis  aut  simile  quid 
suppleri  poterat. 

Pulchre  vero  per  occasionem  vocabuli 
libertatis  transitum  hoc  loco  facit  Aposto- 
lusad  moralem  exhortationem,  quae  durat 
usque  ad  illud  capitis  sequentis:  Yidete 
qualibus  literis  etc.  Cum  enim  libertatem 
animus  carnalis  facile  cogitet  eam,  qua 
liberum  cuique  sit  agere ,  quidquid  libi- 


tum  est;  adeo  ut  nec  defuerint  haeretici, 
qui  sic  libertatem  Christianam  interpre- 
tarentur :  monet  Galatas,  ne  libertatem,  in 
quam  vocatos  eos  dixit,  male  intelligen- 
tes,  eo  nomine  abutantur  ad  serviendum 
carni.  Quam  vero  carnem  Apostolus  vo- 
cet,  ex  sequentibus  intelligetur. 

Sed  per  charitatem  servite  invicem. 
Quasidicat:  Haec  libertas,  de  qua  loquor, 
adeo  non  laxat  carni  habenas ,  ut  etiam 
servitutem  illi  contrariam  Christianis  im- 
ponat,  eam  scilicct  qua  quisque  proximo 
suo  subserviat,  exhibeudo  charitatis  offi- 
cia,  quibus  eum  videt  indigere.  Servit 
enim,  qui  alterius  commodis  studet,  sed 
hoc  ipsum  ex  charitate  faciendum  est. 
Quidam  codices  legunt:  per  charitatem 
Spiritus,  pro  quo  Ambrosianns :  per  di- 
lectionem  Spiritus.  Verum  in  praestan- 
tioribus  qu'busque  manuscriptis  non  ad- 
ditur  Spiritus,  ut  nec  in  Graeco  et  Syriaco, 
sed  et  Hieronymus  et  Augustinus  non 
agnoscunt. 

14-  Omnis  enim  lex  in  uno  sermone 
impletur.  Graeca  addunt  in  tyoc,  scilicet 
sermone,  quisequitur:  Diliges proximum 
tuum  sicut  te  ipsum.  Sensus  Apostoli 
est:  Cum  dico,  vos  in  libertatem  vocatos 
esse,  non  revoco  vos  omnino  a  lege,  sed 
solum  ab  ea,  quae  propria  est  servorum, 
quaeque  vocationi  vestrae  repugnat,  id 
est ,  a  lege  cercmoniali.  Quod  enim  ad 
legem  moralem  attinet,  in  cujas  observa- 
tione  libertas  vestra ,  quae  est  a  peccato, 
consistit;  quaeque  eadem  lex  Christi  est: 
hortor  et  moneo ,  ut  per  charitatem  ser- 
viatis  invicem:  et  sic  eam  legem  imple- 
bitis.  Tota  enim  lex  hujusmodi  impletur 
observatione  unius  mandati ,  quod  est : 
Diliges  proximum  tuum  sicut  teipsum. 
Simile  quid  dicit  capite  sequenti:  Alter 
alterius  onera  portate,  et  sic  adimple- 
bitis  legem  Christi;  nisi  quod  alterius 
onera  portare ,  tantum  pars  est  ejus, 
quod  est  per  charitatem  servire  invicem, 
et  proximum  sicut  seipsum  diligere. 

Quaeri  hic  posset,  quis  dicatur  proxi- 
mus,  et  quis  dicatur  diligere  proximum 
sicut  seipsum;  et  quomodo,  qui  proximum 
sicut  seipsum  diligit,  totam  legem  impleat, 

cum  lex  non  solum  proximi,  sed  etiam 
Dei  diligendi  praecepta  contineat.  Sed 
haec  a  nobis  explicata  sunt  in  comment. 
Epist.  ad  Rom.  13.  ad  illa  verba  praesenti 
loco  prorsus  consonantia:  Qui  diligit 
proximum,  legem  implevit.  Nam  non 
adulterabis  etc,  in  hoc  verbo  instaura- 
tur:  Diliges  proximum  tuum  sicut  te- 
ipsum.  Proinde  nihil  opus  est  hic  eadem 
repeti.  Tantum  addo,  praeceptum  hoc  ab 
Apostolo  vocari  sermonem ,  sive,  ut  in 
Epistola  Rom.  interpres  vertit,  verbum, 
ea  ratione,  qua  decem  praecepta  legis 
Deut.  4.  et  10.  ab  ipso  Mose  vocantur 
decem  verba  legis,  nimiram  ob  brevita- 
tem  verborum,  quibus  singula  praecepta 
comprehenduntur,  ut  quasi  singula  verba 
videri  possint. 

15.  Quod  si  invicem  mordetis  et  co- 
meditis,  videte,  ne  ab  invicem  consu- 
mamini.  Pro  comeditis,  alii  vertunt  de- 
voratis.  Nam  Graecum  xaxso&iSTS  plus 
sonat  quam  comedere.  Quod  si  vos,  in- 
quit,  contra  praeceptum  hoc  mutuae  di- 
lectionis,  invicem  mordetis  et  comeditis, 
id  est,  laeditis,  seu  levius  seu  gravius, 
quod  est  contra  praeceptum  illud  dilectio- 
nis,  quo  dixi  totam  legem  impleri:  caven- 
dum  est,  ne  vos  mutuo  perdatis,  id  est, 
ne  omnino  privetis  vos  salute,  quae  est 
in  Christo.  Hanc  p^rditionem,  consump- 
tionem  vocat,  ut  persistat  in  metaphora 
morsus  et  comestionis. 

Ad  quas  autem  mutuas  Galatarum  in- 
jurias  speciatim  Apostolus  respiciat,  non 
liquet.  Videntur  intelligi  obtiectationes 
et  injuriae  quaedam  graviores,  qnibus  se 
mutuo  affecerant,  sive  occasione  conten- 
tionis,  quam  inter  se  de  lege  et  circum- 
cisione  habebant,  sive  (ut  facile  contingit) 
etiam  ex  aliis  causis.  Unde  et  generalem 
deinceps  doctrinam  subjicit  de  vitiis  et 
viitutibus. 

16.  Dico  autem :  spiritu  ambulate,  et 
desideria  carnis  non  perficietis.  Graece : 
numero  siugulari  desiderium  sive  concu- 
piscentiam.  Hoc  apud  Ambrosianum, 
illud  apud  Hieronymum  legitur.  Sensus : 
Quod  dicere  volo,  tale  est,  eorum,  quae 
modo  dixi,  haec  summa  est:   Yivite  et 


conversamini  secundum  dictamen  Spiritus 
sancti,  manifestatum  vobis  in  lege  dile- 
ctionis.  Quod  si  feceritis,  quamvis  caro 
solicitet  ad  peccata,  non  tamen  facietis 
nec  opere  nec  consensu  id,  quod  caro  de- 
siderat  aut  concupiscit.  Observandum, 
quod  non  ait,  et  desideria  carnis  non  ha- 
bebitis,  sed  :  non  perficietis.  Quod  non 
dicitur  ad  distinctionem  ejus,  quod  est 
facere,  sed  ejus,  quod  est  habere.  Nam 
desideria  carnis  non  habere,  id  est,  pra- 
vos  motus  carnis  non  sentire,  impossibile 
est  in  hac  vita;  non  consentire  autem, 
possibile  fit  nobis  per  Spiritum.  Illud : 
non  perficietis,  potest  etiam  praeceptive 
intelligi,  ne  perficiatis ;  sicut  dictum  est : 
Diliges,  id  est,  dilige;  tametsi  prior  sen- 
sus,  qui  ab  omnibus  traditur,  convenien- 
tior  est,  et  ex  seqaenti  sententia  proba- 
tionem  accipit.  Similiter  nomine  Spiritus 
significari  Spiritum  sanctum,  ut  interpre- 
tati  sumus,  non  autem  ut  quidam  volunt, 
spiritum  humanum,  quateuus  tamen  per 
Spiritum  sanctum  renovatus  sit,  ostende- 
mus  in  eo,  quod  sequitur: 

17.  Caro  enim  concupiscit  adversus 
Spiritum,  Spiritus  autem  adversus  car- 
nem.  Qnaeritur,  quid  per  carnem  et  Spi- 
ritum  adversum  se  invicem  concupiscentes 
Apostolus  intelligat.  Liranus  et  alii  nou- 
nulli  duplicem  hominis  appetitum  signifi- 
cari  putant:  inferiorem,  qui  fertur  ad  sen- 
sibilia,  et  ob  id  sensitivus  appetitus  voca- 
tur,  alio  nomine  sensualitas ;  et  superiorem, 
id  est,  intellectum  seu  rationalem  appeti- 
tum,  quo  diliguntur  intelligibilia ,  quae 
sensu  percipi  nequeunt. 

Sed  refellitur  hic  commentarius :  Pri- 
mum,  quia  hi  duo  appetitus  in  multis 
sunt  et  non  pugnant,  ut  in  hominibus  car- 
nalibus,  in  quibus  rationalis  voluntas  ob- 
sequitur  desideriis  carnis.  At  ubicumque 
illa  duo  sunt,  quae  nominat  Apostolus, 
necesse  est,  ea  sibi  invicem  adversari. 
Nam  inter  haec  nbique  pugnam  et  inimi- 
citiam  constituit,  ut  Rom.  8.  et  alibi.  Qua 
ratione  ad  improbandum  hunc  commen- 
tarium  utitur  Augustinus  sermone  43.  de 
verbis  Domini. 

Deinde  refellitur,  quia  quod  carni  tri- 

buit  Apostolus,  scilicet  concupiscere  ad- 
versus  Spiritum,  id  ipsum  etiam  in  parte 
intellectiva  reperitur,  quemadmodum  bene 
docet  Augustinus  lib.  8.  confess.  cap.  5. 
et  seq.  Non  enim  solum  appetitus  inferior 
adversus  superiorem  movetur,  ve.um 
etiam  ipse  superior  seu  rationalis  appeti- 
tus  in  seipso  contrarietatem  hujusmodi 
patitur;  dum  in  homine  justo  voluntas, 
in  quantum  est  per  gratiarn  renovata,  di- 
iigit  aeterna  et  coelestia  bona ;  quatenus 
autem  vetustati  adhuc  obnoxia ,  terrenis 
commodis  et  delectaticnibus  afficitur. 

Adde,  quod  Apostolus  in  sequentibus 
quaedam  enumerat  iDter  opera  carnis, 
quae  proprie  ad  appetitum  sensitivum 
referri  non  possunt,  ut  sunt  idolorum  ser- 
vitus,  sectae,  invidiae:  quod  postremum 
vitium  etiam  est  in  daemonibus,  quos  uti- 
que  coustat  appetitu  sensitivo  praeditos 
non  esse. 

Propter  haec  alii  per  carnem  intelligunt 
animam,  quatenus  carnalis  est,  id  est,  ad 
vitia  proclivis;  per  spiritum  vero  eandem 
animam,  quatenus  spiritualis  est,  id  est, 
per  Spiritum  sanctum  reformata. 

Rursus  alii,  quod  eodem  recidit,  homi- 
nem  ipsum  intelligi  volunt,  qui  unus  et 
idem  caro  dicitur,  qua  parte  carnalis  est ; 
et  spiritus,  qua  partc  spiritnalis.  Nam 
Apostolus  Paulus,  qui  profecto  spiritualis 
erat,  carnalem  se  vocat  Rom.  7.  propter 
fomitem  peccati.  Pro  hac  expositione  po- 
test  illud  adferri  Joan.  3.  Quod  natum 
est  ex  carne,  caro  est,  et  quod  natum 
est  ex  Spiritu,  spiritus  est.  Verum,  ut 
hoc  aliquo  modo  probabile  sit:  si  tamen 
diligentius  hunc  Apostoli  locum  expen- 
damus,  et  cum  iis,  quae  alibi  scribit,  con- 
feramus,  inveniemus  nomine  carnis  ipsam 
carnalem  concupiscentiam  ex  prima  trans- 
gressione  nobis  insitam ,  ac  nomine  Spi- 
ritus,  ipsum  Spiritum  sanctum  significari. 
Nam  quod  hic  carni  tribuit,  dicens:  Ma- 
nifesta  sunt  opera  carnis  etc. ,  id  ad 
Rom.  7.  tribuit  concupiscentiae  sub  no- 
mine  peccati,  dum  ait:  Peccatum  per 
mandatum  operatum  est  in  me  omnem 
concupiscentiam,  id  est,  omne  genus  pra- 
vorum  desideriorum.  Et  iterum:  Non  ego 


operor  illud ,  sed  quod  habitat  in  me 
peccatum.  Hanc  quoque  pugnam  carnis 
concupiscentis  contra  Spiritum  eodem 
loco  concupiscentiae  tribuit  sub  nomine 
legis  membrorum  et  peccati,  sic  inquiens  : 
Video  aliam  legem  in  membris  meis, 
repugnantem  Jegi  mentis  meae  et  capti- 
vantem  me  in  lege  peccati.  Carnem  hoc 
modo  interpretatur  Ambrosianus,  usus 
argumento,  quod  dixi,  ex  Epistola  ad 
Romanos. 

Quam  vero  late  pateat  caro ,  id  est, 
concupiscentia,  quamvis  praesens  Apostoli 
locus  satis  doceat,  ea  tamen  de  re  vide 
etiam,  si  lubet,  qnae  diximus  ad  illud 
Rom.  7.  Concupiscentiam  nesciebam, 
nisi  lex  diceret,  non  concupisces.  Per 
Spiritum  vero  Spiritum  sanctum  signifi- 
cari  clare  docetur  ex  cap.  8.  ejusdem  ad 
Rom.  Epistolac.  Nam  quod  hic  statim 
dicitur:  Quod  si  Spiritu  ducimini,  non 
estis  sub  lege;  illic  de  Spiritu  sancto 
exponitur  iis  verbis:  Quicunque  Spiritu 
Dei  aguntur  sive  ducuntur ,  est  enim 
idem  utrobique  vcrbum  in  Graeco,  ii  sunt 
Filii  Dei.  Quo  loco  sunt  et  aliae  senten- 
tiae,  in  quibus  Apostolus  carni  Spiritum 
opponens,  eundem  modo  Spiritum  Dei, 
modo  Spiritum  Christi  interpretatur. 

Istud  etiam  hnjus  loci,  qucd  paulo  post 
sequitur:  Fructus  autem  Spiritus  est 
etc. ,  non  de  alio  Spiritu  couvenientius, 
quam  do  Spiritu  sancto  potest  accipi.  De 
quo  proinde  et  sententiam  praesentem 
Hieronymus,  Anselmus,  Aquinas,  Cajeta- 
nus  in  commentariis  et  Augustinus  variis 
locis  intellexerunt.  Nec  ab  his  dissen- 
tiunt  Theodoretus  et  Oecumenius,  qui 
Spirilum  exponuntgratiam  Spiritus  sancti, 
nec  Ambrosianus,  qui  legem  Dei  opposi- 
tam  legi  peccati. 

Denique  confirmat  hanc  expositionem 
carnis  etSpiritus,  illa  Domini  scntentia 
superius  citata:  Quod  natum  est  ex  carne 
etc,  ubi  caro  et  Spiritus  id  plane  signifi- 
cant  priori  loco,  quod  jam  exposuimus, 
licet  posteriori  loco  per  analogiam  pro 
homine  carnali  et  spirituali  accipiantur. 

Ut  igitur  apostolicam  sententiam  ex- 
plicemus :  caro  concupiscere  dicitur  ad- 

versus  Spiritum ,  quia  carnalis  concupi- 
scentia,  quam  ex  Adam  traximus,  excitat 
et  commovet  in  nobis  prava  desideria 
Spiritui  sancto  contraria:  ut  propter  hoc 
etiam  ipsa  peccatum  vocetur  ab  Apostolo, 
quia  nimirum  ad  peccatum  inclinat.  Spi- 
ritus  autem  concupiscere  dicitur  adver- 
sus  carnem  ;  quia  sancta  desideria,  quae 
carni  contraria  sunt,  in  nobis  excitat.  Ac 
breviter:  Caro  concupiscit,  id  est,  con- 
cupiscere  nos  facit,  adversus  Spiritum ; 
et  Spiritus  concupiscit,  id  est,  concupi- 
scere  nos  facit,  adversus  carnem ;  vide- 
licet  ea  locutione,  qua  alibi  dicitur  idem 
Spiritus  postulare  et  clamare,  quia  po- 
stulantes  et  clamantes  nos  facit.  Vide 
Augustinum  Ench.  12.  Lib.  1.  de  nupt. 
et  conc.  cap.  28.  et  29.  Contra  Jul.  lib. 
3.  cap.  26.  et  27.  et  lib.  6.  cap.  5.  Item 
lib.  de  natura  et  gratia  cap.  52.,  53.  et 
56.,  et  lib.  8.  Confess.  a  cap.  5.  usque  ad 
11.  Haec  autem  pugna  non  est  nobis  na- 
turaUtera  Deo  insita,  utCassianus  tradere 
videtur  Collat.  4.  et  7.,  sed  est  ex  pec- 
cato:  tametsi  Cassiani  verba  nonnulli 
benigne  conentur  interpretari. 

Haec  eaim  sibi  invicem  adversantur, 
ut  non  quaecunque  vultis,  illa  faciatis. 
Graece:  Haec  autem.  Et  sensus  est: 
Haec,  quae  dixi,  caro  et  Spiritus  contra- 
riis  motibus  ac  desideriis  ita  pugnant  inter 
se  in  hominibus  justis,  quales  vos  estis, 
ut  propter  eam  causam  non  omrna,  quae 
vultis,  faciatis.  Vulfis  enim  omnino  non 
pati  motus  carnis ,  sed  sine  repugnantia 
quod  bonum  est  facere:  verumimpediente 
carne  non  facitis ,  imo  nec  durante  hac 
mortalitate  facere  potestis.  Ideoqne  non 
dixi:  Et  desideria  carnis  non  babebitis, 
non  sentielis,  sed  non  perficietis.  Conso- 
nat  hic  lorus  cum  illa  sententia  bis  posita 
Rom.  7.  Kon  enim,  quod  volo  bonum, 
hoc  facio ,  sed  quod  nolo  malum ,  hoc 
ago.  Proinde  alterum  ex  altero  decla- 
randum. 

18.  Quod  si  Spiritu  ducimini,  non 
estis  sub  lege.  Id  est,  si  vos  Spiritus  san- 
ctus  movet,  agit,  impcllit;  si  quemadmo- 
dum  supra  dictum  est,  Spiritu  ambulatis, 
jam  non  estis  sub  lege,  scilicet  terrente, 


premente,  vindicante;  quomodo  sub  lege 
sunt  homines  aperte  mali  vel  qui  servili- 
ter  tantum  ea ,  quae  legis  sunt,  faciunt. 
Nam  vos  per  Spiritum  libenter  ac  sponte 
facitis  ea,  quae  lex  praecipit.  Sub  lege 
est,  qui  timore  supplicii,  quod  lex  mina- 
tur,  non  amore  justitiae  se  sentit  absti- 
nere  ab  opere  peccati,  nondum  liber  nec 
alienus  a  voluntate  peccaudi.  August.  de 
nat.  et  grat.  cap.  57.  Congruit  huic  sen- 
tentiae,  quod  idem  Apostolus  scribit  1 
Tim.  1.  Lex  justo  non  est  posita,  sed 
injustis  etc.  Quod  suo  loco  plenius  ex- 
ponendum  est.  Sicut  autem  illic,  ita  et  hic 
loquitur  Apostolus  de  lege  morali,  de  qua 
jam  dixerat:  Omnis  lex  in  uno  sermone 
impletur.  Quoniam  vero  jugum  legis 
ceremonialis  per  se  servile  erat,  hinc 
consequenter  intelligendum  relinquit,  in- 
congruum  esse,  ut  qui  Spiritu  ducuntur, 
et  per  hoc  a  servitute  legis  moralis  Hberi 
sunt ,  jugo  legis  ceremonialis  sese  sub- 
mittant. 

19.  Manifesta  sunt  autem  opera  car- 
nis.  Opera  carnis  vocat  omnia  illa,  ad 
quae  caro,  id  est,  concupiscentia  carnalis 
homines  incitat:  cujusmodi  non  solum 
sunt  peccata,  quae  proprie  carnalia  dici 
solent,  id  est,  qnae  corporis  delectatione 
perficiuntur ,  et  2  Cor.  7.  inquinamenta 
carnis  vocantur,  verum  etiam  quae  spiri- 
tualia.  Nam  utriusquegeneris  peccata  hic 
ab  Apostolo  rccenseri,  jam  ante  monui- 
mus.  Atque  ex  eo  carnem  non  ita  specia- 
liter,  ut  quidam  voluerunt,  hoc  loco  ac- 
cipi  posse,  bene  probat  Augustinus  cum 
alibi,  tum  lib.  14.  de  civit.  Dei,  cap.  2.  et  3. 
Dicuntur  autem  manifesta  opera  carnis, 
j  quia  manifestum  est,  talia,  quae  hic  enu- 
merat,  non  Spiritu  divino ,  sed  concupi- 
sceutia  carnis  instigante  fieri. 

Quae  sunt  fornicatio ,  immunditia, 
impudicitia ,  luxuria.  In  hac  operum 
carnis  enumeratione  nonnihil  discrepant 
Latina  a  Graecis  et  ipsa  Latina  inter  se. 
Graeca  fornicationi  adulterium  praemit- 
tunt,  astipulante  Ambrosiano  et  Augustino 
lib.  14.  de  civif.  cap.  2.  At  nobiscum  fa- 
cit  idem  Augustinus  in  commentario,  nec 
non  Hieronynius,  adulterium  omnino  prae- 

termittentes.  Fornicationem  quidam  in- 
telligunt  concubitum  soluti  cum  soluta, 
ut  sit  species  ab  adulterio  distiucta.  Ve- 
rum  ex  aliis  Scripturae  locis  constat,  no- 
men  esse  generale  ad  omnem  concubitum 
maris  etfeminae  non  conjugalem,  ut  etiam 
adulterium  et  incestum  comprehendat, 
velut  Matth.  5. ;  1  Cor.  5.  et  alibi. 

Notandum  pro  tribus  illis  immunditia, 
impudicitia  et  luxuria,  duo  tantum  in 
Graeco  nominari,  quae  eadem  habentur 
2  Cor.  12.,  ubi  Latine  vocantur  immun- 
ditia  et  impudicitia.  Graecis  Syra  con- 
sentiunt  et  multa  manuscripta  Latina, 
quae  impudicitiam  non  agnoscunt,  nti 
nec  Hieronymus,  nec  Augustinus  tam  lib. 
14.  de  civit.  quam  in  comment.,  nec  Beda 
in  hom.  dedicat.  altar. ,  ubi  ex  hoc  Apo- 
stoli  loco  tam  opcra  carnis,  quam  fructus 
Spiritus  ordine  recenset,  sed  tantum  im- 
munditiam  et  luxuriam  legunt,  pro  qui- 
bus  Ambrosianus  impuritatem  et  obscoe- 
nitatem.  Unde  satis  apparet,  impudici- 
tiam  et  luxuriam,  ex  diversis  editionibus 
acceptas,  respondere  uni  vocabulo  Graeco. 
Quid  autem  immunditia  et  impudicitia, 
sive  ut  hic  legitur ,  luxuria  significent  et 
quomodo  differant,  diximus  in  expositione 
2  Cor.  12. 

20.  Idolorum  servitus.  Servitutem 
pro  cultu  dixit  interpres,  nam  Graece  est 
si6u)XoXaTp£(a.  Quomodo  contingat,  Chri- 
stianum  hoc  peccato  coiuquinari,  decla- 
ratum  est  ad  illas  Apostoli  praeceptiones 
1  Cor.  10.  Neque  idololatrae  efficiamini, 
et:  Fugite  ab  idolorum  cultura.  Quo 
autem  sensu  cultus  idolorum,  et  quae 
deinceps  sequuntur,  ab  Apostolo  vocen- 
tur  opera  carnis,  jam  liquet  ex  iis,  quae 
de  carnis  significatione  supra  disserui- 
mus.  De  qua  re  consule  etiam  Augueti- 
num  loco  jam  citato  de  civit.  Dei.  Cae- 
terum  Galenus  catech.  82.  putat,  intelligi 
illam  idololatriam,  de  qua  Eph.  5.  et  Col. 
3.  Argumento  esse  potest,  quod  etiam 
hic  adjungatur  pcccatis  libidinum. 

Veneficia.  Graece  numero  singulari 
cpapuaxsia,  id  est,  veneficium.  Qua  voce 
propiie  quidem  significatur  veneni  pro- 


curatio,  etiamsi  non  habeat  magicura  ali- 
quid  conjunctum,  sed  extendi  solet  tam 
Graeca  vox  quam  Latina  ad  omnia  opera 
magica,  qnae  nos  maleficia  vocamus,  per 
quae  nimirum  ex  pacto  cum  daemonibus 
iuito  nocumenta  inferuntur  hominibus  aut 
eorumpossessionibus.  UndeHieron.  artes 
maleficas  hic  interpretatur.  Secundum 
quam  acceptionem  apte  subjungitur  ve- 
neficium  idololatriae,  quia  per  hoc  pec- 
cati  genus  daemonibus  honor  et  cultus 
quidam  exhibetur.  At  secundum  priorem 
significationem  convenit  cum  sequentibus. 

Inimicitiae.  Vitium  eorum  est,  qui  odia 
exercent  contra  alios,  non  eorum,  qui  haec 
patiuntur.  Quantum  enim  in  nobis  est, 
ait  Hieronymus,  nullius  esse  debemus 
inimici,  sed  cum  omnibus  habere  pacem. 

Contentiones ,  aemulatioms,  irae, 
rixae.  Quatuor  haec  vitia  eodem  prorsus 
oidine  nominantur  in  2  Cor.  12.  Pro  con- 
tentione  (nam  in  Graeco  singularis  est 
numerus)  alii  litem  vertere  malunt.  Signi- 
ficat  autem  pugnam  verborum  vehemen- 
tem,  qualis  inter  inimicos  ;  tametsi  potest 
in  genere  intelligi  discordia,  sicque  faci- 
lius  distinguetur  a  quarto  vitio  huic  affini 
secunJum  Graeca  vocabula.  Quid  autem 
sit  aemulatio,  quum  in  vitio  ponitur,  ex- 
plicat  Cicero  lib.  4.  Tusc.  quaest.  docet- 
que  esse  aegritudinem  seu  dolorem  animi 
inde  natum,  si  eo,  quod  quis  concupierit, 
alius  potiatur,  ipse  careat. 

Porro  quas  interpres  vulgatus  hoc  loco 
vertit  iras  et  rixas ,  idem  in  2.  ad  Cor. 
transtulit  animositates  et  dissensiones. 
Sed  et  Augustinus  bic  non  iras ,  sed  ani- 
mositates  legit  tam  in  comment. ,  quam 
lib.  14.  de  civit.  Significatur  enim  in 
Graeco  non  qualiscunque  ira,  sed  impetus 
ac  fervor  animi  exardescentis  ad  vindi- 
ctam.  Hebraei  furorem  vocare  solent. 
Denique  vitium  hoc,  quod  interpres  trans- 
tulit  rixas,  Graecis  teste  Hieronymo  tale 
est,  cum  quis  semper  ad  contradicendum 
paratus,  stomacho  delectatur  alieno. 

Dissensiones.  Alii  vertunt,  seditiones; 
rectius  arbitror  dissidia  vocari:  qualia 
sunt  aut  domesticorum  inter  se,  aut  civium, 
aut  etiam  fidelium,  exempli  gratia  dicen- 

tium:  Ego  sum  Pauli,  ego  Apollo,  ego 
Cephae. 

Sectae.  Graece  aipsasig,  id  est,  dissi- 
dia  opinionum  in  doctrina  religionis  aut 
certe  ipsae  opiuiones  sanae  doctrinae  ad- 
versantcs.  ..JSic  enim  videtur  Apostolus 
haereses  accepisse  1  Cor.  11.  dicens: 
Oportet  autem  et  haereses  esse,  Quae 
eadem  acceptio  bene  congruit  huic  loco. 
Cum  enim  dissensiones  seu  dissidia  jam 
nominasset,  subjicit  hic  praecipuam  ejus 
speciem.  Cajetanus  autem,  quum  dicit, 
non  hic  esse  sermonem  de  haeresibus  in 
fide  Christi,  sed  in  civilibus  seu  morali- 
bus  a  communi  bono  recedentibus,  non 
videtur  satis  attendisse  ad  hujus  vocabuli 
significationem  et  usum  in  Scripturis,  ubi 
semper  aut  plcrumqne  ad  religionem  re- 
fertur,  licet  interdum  etiam  in  bonam 
partem  accipiatur,  ut  Act.  24.  et  26. 

21.  Invidiae,  homicidia.  Haec  eadem 
conjunxit  Apostolus  Rom.  1.  Sunt  enim 
consona  vocabula,  cp&ovoi,  cpovoi.  Caete 
rum  Augustiiius  homicidia  non  legit. 
Hierouymus  etiam  diserte  excludit,  cum 
reprehensione  Latinorum  codicum  ,  dnde 
nec  hic  textum  habemus ,  sicut  eum  Hie- 
ronymus  emendavit.  Verum  quoniam  non 
in  Latinis  modo ,  verum  etiam  in  Graecis 
haec  pars  legitur,  eandemque  Theophy- 
lactus  in  commentario  declarat,  utique 
non  est  a  nobis  expungenda.  Quomodo 
autem  differant  aemulationes ,  quas  dixit 
paulo  ante,  et  invidiae,  quas  nunc  dicit, 
vide  nostrum  comment.   Jac.  4. 

Ebrietates,  comessationes  et  his  simi- 
lia.  Haec  duo  vitia:  comessationes  et 
ebrietates,  conjunxit  etiam  Rom.  13- 
Ubi  et  quae  dicantur  comessationcs ,  ex- 
posuimus.  De  ebrietate  vide,  quae  com- 
mentati  sumus  ad  1  Cor.  5. 

Quae  praedico  vobis ,  sicut  praedixi, 
quoniam  qui  talia  agunt,  regnum  Dei 
non  consequentur.  Graece :  Regnum  Dei 
non  haereditabunt ,  sive  ut  explicatius 
legit  Tertullianus  lib.  de  resurrectione 
carnis  cap.  49.  Regnum  Dei  non  sunt 
haereditate  consecuturi.  Pro  quo  Hi«ro- 
nymus»  et  Augustinus:  regnum  Dei  non 
nossidebunt.    Sic  enim  et  noster  interpres 

Sill.   Eitil  Comm.  Tom.  II. 


Graecum  verbum  reddidit  1  Cor.  6.  Quo 
quidem  loco  phrasis  haec  apostolica  dili- 
genter  a  nobis  exphcata  est.  Quod  autem 
ait:  praedico  et  praedixi ,  respicit  diem 
judicii  et  retributionis  operum  nostrorum, 
quasi  dicat:  De  quibus  operibus  carnis 
praedico  vobis  et  praemoneo,  priusquam 
veniat  tempus  illud  retributionis,  sicut  et 
praedixi  ac  praemoDui ,  quum  apud  vos 
essem:  eos,  qui  haec  et  similia  agunt, 
non  accepturos  haereditatem  regni  Dei. 

Sed  quaeritur,  quomodo  verum  hoc  sit, 
cum  inter  opera  superius  enumerata  sint 
quaedam  suo  genere  non  mortalia  peccata, 
sed  venialia  tantum,  quae  non  excludunt 
a  regno  coelorum,  ut  contentiones ,  ae- 
mulationes ,  irae  et  hujusmodi.  Respon- 
deo  cum  S.  Thoma,  quaecumque  hic 
euumerata  sunt,  esse  aliquo  modo  morta- 
lia,  sed  alia  quidem  secuadum  genus 
suum,  ut  foruicationem,  idololatriam ,  ho- 
micidium  etc. ,  quaedam  vero  mortalia 
secuudum  suam  consummationem,  velut 
iram ,  cujus  consummatio  est  in  grave 
nocumentum  proximi ,  in  quod  proinde 
si  consensus  accesserit,  peccatum  erit 
mortale.  Est  sic  de  caeteris.  Eandem 
quaestionem  paulo  aliter  et  obscurius  sol- 
vit  Cajetanus ,  ad  quem  lectorem  subti- 
liorem  remitto. 

22.  23.  Fructus  autem  spiritus  est. 
Opera  spiritus  maluit  Apostolus  fructum 
spiritus  vocare  quam  opera ,  ut  ipso  vo- 
cabulo  ea  commendaret.  Nam  sicut  fru- 
ctus  arborum  et  utilitatem  vitae  praestat 
hominibus  et  delectationem ,  ita  virtutes 
et  opera,  quae  iu  nobis  producit  Spiritus 
sanctus,  et  vitam  aeternam  adferunt  et 
ipsa  quoque  per  se  veram  ac  solidam  de- 
lectationem  pariunt  in  animis  operantium, 
quemadmodum  erudite  docet  S.  Thomas 
in  commentario.  Hinc  idem  Apostolus 
Rom.  6.  de  operibus  justitiae  loquens : 
Habetis,  inquit,  fructum  vestrum  in 
sanctificationem ,  finem  vero  vitam  ae- 
ternam.  Vocat  autem  ea  fructum  Spiri- 
tus  sancti  siugulari  numero ,  propter  con- 
nexionem  omnium  iu  charitate ,  tanquam 
principali  dono  Spiritus  sancti,  quam 
propter  hoc  primo  loco  posuit. 

Charitas,  gaudium,  pax,  patientia, 
benignitas,  bonitas,  longanimitas,  man- 
suetudo ,  fides,  modestia ,  continentia, 
castitas.  Pro  his  duodecim  in  Graeco 
tantum  habentur  novem.  Absunt  enim 
patientia,  modestia  et  castitas.  Ambro- 
sianus  numerat  decem  juxta  numerum,  ut 
inquit,  decem  praeceptorum  decalogi.  At 
Graecis  consentiunt  Hieronymus  et  August. 
in  commentariis ,  ac  rursum  ille  lib.  con- 
tra  Jovinianum:  hic  vero  tract.  87.  in 
Joannem ,  ubi  locum  hunc  recitat  et  sin- 
gillatim  exponit.  His  consentit  et  Beda 
in  hom.  superius  citata.  Prorsus  autem 
verisimile  est,  eadem  Graeca  vocabula 
diversis  aliter  et  aliter  fuisse  translata,  ut 
jmaxpoOoaiav ,  patientiam  et  longanimi- 
tatem;  7cpaoTTjTa,  modestiam  et  man- 
suetudinem;  soxpaTStav,  continentiam  et 
castitatem. 

Unde  factum ,  ut  tot  Latinis  vocabulis, 
nimia  quorundam  diligentia  congestis  in 
codicem  vulgatae  versionis ,  numerns  ex- 
creverit.  Quod  ipsum  et  ex  Hieronymi 
commentario  colligitur.  Argumentum  ejus 
rei,  quod  in  quibusdam  Latinis  libris  lon- 
ganimitas  etpatientia  loco  transponantur, 
ut  illa  sit  quarta,  haec  octava.  Ita  vidimus 
in  MSS.  Laudensi.  Charitas  hoc  loco  non 
alia  intelligenda  est,  quam  illa,  de  qua 
cum  alibi  saepe,  tum  ex  professo  disseruit 
Apostolus  1  Cor.  13. 

Caetera,  quae  deinceps  sequuntur,  ipsius 
charitatis  quaedam  germina  sunt;  quem- 
admodum  per  singula  breviter  et  pulcre 
declarat  Augustinus  tract.  memorato  in 
Joannem.  Gaudium  intelligitur  spirituale, 
quod  idem  Apostolus  Rom.  14.  vocat 
gaudium  in  Spiritu  sancto.  Est  enim  de- 
lectatio  in  iis  bonis,  quorum  auctor  est 
Spiritus  sdnctus,  qualia  sunt,  quaecunque 
ad  nostram  pertinent  sanctificationem. 
Opponitur  autem  invidiae  et  aemulationi. 
Pax ,  quam  eodem  loco  ad  Rom.  ac  rur- 
sum  cap.  15.  gaudio  coujunxit  Apostolus, 
tranquillam  et  pacificam  cum  proximis 
conversationem  significat;  atque  opponi- 
tur  inimicitiis.  Patientia,  sive  quod  Grae- 
ca  vox  sonat,  longanimitas ,  quam  multi 
Latini  codices  itemque  S.  Thomas  et  Li- 


ranus  proxime  adjungunt  patientiae ,  pro 
qua  alii  lonitatem  veterunt,  virtus  est, 
per  quam  aequo  animo  adversa  toleran- 
tur,  sive  ea  propulsare  possis  sive  debeas ; 
modo  talia  sint,  quae  tolerare  debeas. 
Etenim  charitas  patiens  est  et  omnia 
suffert.  1  Cor.  13. 

Inter  benignitatem  et  bonitatem  hoc 
interest,  quod  benignitas,  graece  xP^gto- 
TTjq  significat  morum  facilitatem  ac  sua- 
vitatem,  qua  quis  aliis  sese  libenter  ac- 
commodat  in  bonum.  Nam  et  charitas 
benigna  est.  Opponitur  autem  rixae  et 
contentioni.  Bonitas  vero  specialiter  in- 
telligi  videtur,  qua  quis  et  a  nocumentis 
abstinet,  ac  prodesse  ac  benefacere  pa- 
ratus  est.  Quod  vel  maxime  charitatis 
officium  est.  Huic  contraria  sunt  venefi- 
cia  et  homicidia. 

Porro  mansuetudo  iras  ex  adverso  re- 
spicit,  eique  affinis  est  modestia.  Fides 
autem  non  ea  intelligenda  est,  qua  in 
Christum  creditur ;  non  enim  hanc  virtu- 
tem ,  quae  fundamentum  est  totius  justi- 
tiae.  post  alias  tam  multas  in  catalogo 
fructuum  spiritus  recenseret  Apostolus; 
sed  eam  dicit  fidem ,  quae  spectatur  in 
servandis  pactis  et  promissis ;  estque  pars 
justitiae  specialis ,  quam  et  in  utraque  ad 
Tim.  epist.  nominat.  Postrema  continen- 
tia  sive  temperantia  virtutum  cardinalium 
una ,  cui  castitas  et  sobrietas  ut  species 
subjiciuntur,  omnibus  libidinis  et  gulae 
vitiis  opponitur,  quae  erant  fornicatio, 
immunditia,  impudicitia,  comessationes 
et  ebrietates. 

Adversus  hujusmodi  non  est  lex.  Re- 
petitio  quaedam  estejus,  quod  dixerat: 
Quod  si  spiritu  ducimini,  non  estis  sub 
lege.  Potest  autem  dupliciter  intelligi 
illud  hujusmodi  tam  in  Graeco ,  quam  in 
Latino :  vel  de  fructibus  spiritus  jam 
enumeratis;  adversus  quos  non  est  lex, 
quia  fructuum  hujusmodi  opera  lex  non 
punit;  vel  de  hominibus  talia  agentibus. 
Sic  enim  post  enumerata  opera  carnis 
subjunxerat:  Quoniam  qui  talia  agunt, 
regnum  Dei  non  consequentur.  Et  qui- 
dem  hoc  modo  similior  erit  ista  sententia 
illi,    quae  est  1  Tim.  1.     Lex  justo  non 

est  posita ,  sed  injustis ;  id  est ,  non  est 
coutraria  justis,  ut  eos  premat  ac  puniat, 
sed  injustis.  Quanquam  et  prior  intel- 
lectus  in  eandem  redit  sententiam.  No- 
tanda  quoque  figura  sermonis,  qua  minus 
dicitur,  plus  intelligitur.  Lex  enim  non 
solum  non  adversatur  bonis  operibus,  aut 
hominibus  ea  facientibus;  verum  etiam 
illa  praemiis  remuneranda  denunciat.  Ita- 
que  tacite  intelligendum  a  contrario  sensu 
ex  parte  superiori :  quod  qui  talia  agunt, 
regnum  Dei  consequentur.  Id  autem  hic 
non  expressit;  ne  putaretur  hoc  esse 
beneficium  legis. 

24.  Qui  autem  sunt  Christi,  carnem 
suam  crucifixerunt  cum  vitiis  et  con- 
cupiscentiis.  Graece:  carnem  crucifixe- 
runt  cum  passionibus  et  concupiscentiis. 
Hieronymus  suam  non  addit.  Augustinus 
in  commentario  et  epistola  38.  legit  pas- 
sionibus ,  alibi  affectibus ;  rursus  alibi 
perturbationibus.  Imperite  vero  coin- 
mentator  Ambros.  nomen  Christi  accepit 
numero  plurali ,  tanquam  Apostolus  Chri- 
stianos  hic  vocet  Christos,  id  est,  unctos. 
Quod  ex  Graeco  facillime  refellitur. 

Sensus  est:  Qui  vere  Christiani  sunt, 
id  agentes,  quod  profitentur;  ii  carnalem 
concupiscentiam  spiritui  adversantem  cum 
passionibus  ejus,  hoc  est,  cura  pravis 
desideriis,  quae  ab  illa  excitantur,  in 
sese  mortificaverunt ,  idque  per  Spiritum 
sanctum  juxta  illud  Rom.  8.  Si  spiritu 
facta  carnis  mortificaveritis ,  vivetis. 
Quam  vitiorum  mortificationem  vocat  hoc 
loco  crucifixionem ;  quia  Christus  cruci- 
fixus  et  mortuus  veteris  nostri  hominis  in- 
teritum  ac  destructionem  in  se  voluit  ad- 
umbrare;  sicut  idem  a  morte  resurgens, 
novitatem  vitae  nostrae  in  se  repraesenta- 
vit;  quemadmodum  id  pulchre  declarat 
Aposlolus  Rom.  6.  Passiones  autem  hic 
dicit,  quas  explicatius  passiones  pecca- 
torum  vocavit  Rom.  7. 

Porro  mortificari  carnem  cum  vitiis 
et  concupiscentiis,  non  est  eam  ita  perimi, 
Ut  aut  prorsus  non  sit,  aut  nulla  prava  in 
homine  desideria  commoveat,  quod  in 
corpore  mortis  hujus  non  contingit ;  sed 
ita   superari,    deprimi   ac  debilitari   per 


spiritum ,  ut  non  amplius  domiuetur.  Sic 
enim  mortem  hanc  peccati  exponit  Apo- 
stolus  ejusdem  ad  Rom.  epistolae  cap.  6. 
cum  ait :  Non  ergo  regnet  peccatum  in 
vestro  mortali  corpore,  ut  obediatis  con- 
cupiscentiis  ejus.  Porro  si,  qui  Christi 
sunt,  carnem  suam  cum  vitiis  crucifixe- 
runt;  igitur,  qui  non  crucifigunt  carnem 
suam  et  vitia,  non  sunt  Christi. 

25.  Si  spiritu  vivimus,  spiritu  et  am- 
bulemus.  Graece,  incedamus.  Hierony- 
muslegit,  spiritui  obtemperemus :  Au- 
gustinus ,  spiritu  et  sectemur.  Caeterum 
in  Graeco  non  est  verbum  TceptrcaTelv, 
ambulare,  quod  usitatissima  in  Scripturis 
metaphora  significat  conversari  et  actio- 
nes  instituere;  quasi  sensus  sit,  si  vere 
in  vitam  novam  per  spiritum  regenerati 
sumus,  motus  vitae  respondeat,  id  est, 
exerceamus  opera  vitae  hujus  spiritualis, 
quae  sunt  bonae  et  sanctae  actiones :  sed 
est  verbum  OTOt-xew,  quod  significat  or- 
dinate  incedere  et  irftra  limites  suos  se 
continere.  Quocirca  Chrysost.  et  ejus  se- 
quaces  Theophyl.  et  Oecum.  hoc  modo 
interpretantur :  Si  vere  secundum  spiri- 
tum  vitam  agimus;  stemus  et  incedamus 
ordine  nostro,  et  intra  spiritum  nos  con- 
tineamus;  id  est,  contenti  Evangelio,  quo 
traditur  lex  spiritus  vitae ,  legem  Judaeo- 
rum  carnalem  non  adducamus.  Potest 
etiam  sic  intelligi :  si  spiritu  vivimus,  viam, 
quam  monstrat  spiritus ,  teneamus ,  nec 
defluamusa  spiritu  ad  opera  carnis.  Certe 
huic  sensui  magis  quadrat,  quod  sequitur : 

26.  Non  efficiamur  inanis  gloriae 
cupidi,  invicem  provocantes ,  invicem 
invidentes.  Provocantes  ad  pugnas  ver- 
borum;  et  si  victi  fuerimus  invidentes. 
Aperit  fontem  contentionum  et  invidiae. 
Nam  ex  cupiditate  gloriae,  qua  quisque 
cupit  inter  homines  excelleie,  promanant 
haec  vitia.  Inanis  autem  vocatur  ea  glo- 
ria ,  vel  quia  caduca  est  et  momentanea ; 
vel  potius,  q<iia  tantum  in  hominum  opi- 
nione  pcsita.  Hoc  dicit  propter  conten- 
tiones  et  dissidia  inter  Galatas  exorta; 
sive  de  legalibus,  ut  quidam  exponunt, 
sive  de  aliis  rebus:   non  enim  expressit 

hoc  Apostolus.     Loquitur  autem  iu  prinia      quo  civilior  ac  minus  aspera  sit  admo 
persona,   velut  seipsum  comprebendens ;      nitio. 


CAPUT  SEXTUM. 

Fratres,  et  si  praeoccupatus  fuerit  homo  in  aliquo  delicto,  vos, 
qui  spirituales  estis,  hujusmodi  instruite  in  spiritu  lenitatis1),  considerans 
te  ipsum,  ne  et  tu  tenteris2).  2.  Alter  alterius  onera  portatc,  et  sic 
adimplebitis  legem  Christi 3).  3.  Nam  si  quis  existimat  se  aliquid  esse, 
cum  nihil  sit 4) ,  ipse  se  seducit.  4.  Opus  autem  suum  probet  unus- 
quisque,  et  sic  in  semetipso  tantum  gloriam  habebit,  et  non  in  altero. 
5.  Unusquisque  enim  onus  suum  portabit 5).  6.  Communicet  autem  is, 
qui  catechizatur  verbo,  ei,  qui  se  catechizat,  in  omnibus  bonis6).  7. 
Nolitc  errare :  Deus  non  irridetur.  8.  Quae  enim  seminaverit  homo, 
haec  et  metet7).  Quoniam  qui  seminat  in  carne  sua,  de  carne  et  metet 
corruptionem 8) :  qui  autem  seminat  in  spiritu,  de  spiritu  metet  vitam 
aeternam9).  9.  Bonum  autein  facientes,  non  deficiamus :  tempore  enim 
suo  metcmus  non  deficientes 10).  10.  Ergo  dum  tempus  habemus11), 
operemur  bonum«  ad  omnes,  mcxime  autem  ad  domesticos  fidei.  11. 
Videte  qualibus  literis  scripsi  vobis  mea  manu 12).  12.  Quicumque  enim 
volunt  placere  in  carne,  hi  cogunt  vos  circumcidi,  tantum  ut  crucis 
Christi  persecutionem  non  patiantur 13).  13.  Neque  enim,  qui  circum- 
ciduntur,  legem  custodiunt 14) :  sed  volunt  vos  circumcidi,  ut  in  carne 
vestra  glorientur 15).  14.  Mihi  autem  absit  gloriari,  nisi  in  cruce  Do- 
mini  nostri  Jesu  Christi16),  per  quem  mihi  mundus  crucifixus  est,  et 
ego  mundo17).  15.  In  Christo  enim  Jesu  neque  circumcisio  aliquid 
valet,  neque  praeputium,  sed  nova  creatura18).  Et  quicumque  hanc 
regulam  secuti  fuerint,  pax  super  illos,  et  misericordia ,  et  super  Israel 
Dei19).  17.  De  caetero  nemo  mihi  molestus  sit:  ego  enim  stigmata 
Domini  Jesu  in  corpore  meo  porto20).  18.  Gratia  Domini  nostri  Jesu 
Christi,  cum  spiritu  vestro21),  fratres.     Amen. 


i)  Matth.  18,  15.    Rom.  15,  1.  Jac.  5,  19.  20.     2)  1  Cor.  10,  12.    3)  cap.  5,  14    Joann. 

15,  12.  1  Cor.  13,  7.  4)  1  Cor.  13,  2.  5)  Rom.  14,  10.  12.  6)  R0m.  i5>  27.  1  Cor.  9,  11. 
"0  2  Cor.  9,  6.    8)  prov.  22,  8.    9)  Rom.  8,   6.     *«)  2  Cor.  9,  6.     ")  Joann.  9,  4.     12)  Rom. 

16,  22.  1  Cor.  16,  21.  13)  Rom.  16,  18.  14)  Rom.  2,  19.  seq.  15)  2  Cor.  11,  18.  22.  16)  1  Cor. 
2,  2.  17)  Cap.  2,  19.  seq.  18)  Cap.  5,  6.  2  Cor.  5.  17.  «)  Rom.  9,  6.  Phil.  3.  3.  *>)  2  Cor. 
4,  10.  11,  23.-25.     21)  2  Tim.  4,  22. 

SUMMARIUM  CAPITIS  SEXTl. 

Hortatur  Galatas,  ut  alii  aliorum  ferant  infirmitates.  et  ut  bonis  operibus  sese  exerceant. 
esse  gloriandum  nisi  in  cruce  Domini. 


Non 


1.  Fratres,  etsi  praeoccupatus  fuerit 
homo  in  aliquo  delicto;  vos ,  qui  spiri- 
tuales  estis ,  hujusmodi  instruite  in  spi- 
ritu  lenitatis.  Nonrmlli  putant,  praesentem 
admonitionem  Apostcli  esse  velut  epito- 
men  eorum ,  quae  scribit  epistola  Rom. 
cap.  14.  et  iuitio  15.  adversus  eos ,  qui 
de  ciborum  discrimine  Judaico  discepta- 
bant.  Sunt  enim  illic  similes  huic  loco 
sententiae:  Infirmum  in  fide  suscipite, 
non  in  cogitationibus  disceptationum ; 
et:  debemus  nos  firmiores  imbecillitates 
infirmorum  sustine^e  et  non  nobis  pla- 
cere.  At  sane  non  est  necesse ,  doctrinam 
verbis  ipsis  generalem  absque  certiori 
conjectura  restringere  ad  specialem  ma- 
teriam ,  cujus  tota  hac  epistola  non  est 
facta  mentio.  Praeoccupatus ,  sive  juxta 
Augustinum  circumventus  in  aliquo  de- 
licto ,  dicitur ,  qui  non  malitia  et  animo 
destinato ,  sed  infirmitate  vel  imprudentia 
lapsus  est  in  peccatum.  Nam  et  hujus- 
modi  peccatum  solet  in  Scripturis  delictum 
vocari ,  Graece  napaTCTioua ,  quasi  lapsus 
hominis  ex  improviso  impingentis.  Pro 
verbo  instruite ,  Graece  est  instaurate, 
reficite ;  vel  ut  Hieronymus  vertendum 
fmsse  putat:  perficite.  Syriaca  translatio 
habet  erigite. 

Porro  spirituales ,  quos  Apostolus  hic 
alloquitur,  Cajetanus  doctores  interpreta- 
tur.  Quidam  presbyteros  Ecclesiae  volunt 
intelligi,  locum  hunc  referentes  ad  poeni- 
tentiae  sacramentum,  in  quo  presbyter 
eum,  qui  lapsus  est,  instaurare,  id  est, 
restituere  priori  integritati  ac  Deo  recon- 
ciliare  debeat;  dicuntque,  Apostolum  ad- 
monere  viros  spirituales ,  id  est ,  presby- 
teros ,  ut  id  faciant  in  spiritu  mansuetu- 
dinis.  Verum  quis  Apostolo  spiritualis 
dicatur,  exposuimus  in  comment.  1  Cor. 
2.  et  3.  Sunt  enim  Apostolo  iidem  spiri- 
tuales,  perfecti  et  firmiores;  eosque  op- 
ponit  carnalibus,  animalibus,  parvulis  in 
Christo,  et  infirmis.  Et  quidem  oportet 
presbyterum   eo  modo  spiritualem  esse; 


sed  ut  non  omnis  ille  nec  solus  talis  est, 
ita  constat,  apud  Apostolum  nomine 
presbyteri  et  spiritualis  hominis  diversa 
significari. 

Sensus  igitnr  est:  Nemo  per  inanem 
gloriam  sese  super  alium  efferat  aut  con- 
tendat,  sed  etsi  qui&piam  tentatione  prae- 
ventus,  ut  est  humana  fragilitas,  pro- 
lapsus  fuerit  in  peccatum ;  vos  qui  spiri- 
tuales  estis ,  id  est,  qui  geritis  vos  pro 
spiritualibus  et  perfectis ,  aut  qui  vide- 
mini  tales,  ne  durius  ac  severius  agite 
adversus  hujusmodi  hominem,  sed  cum 
mansnetudine  eum  admonentes  et  corri- 
pientes,  restituite  atque  erigit3  a  lapsu. 
Dicit  autem  in  spiritu  lenitatis,  ut  in- 
nuat ,  quod  jam  dixerat  superius ,  man- 
suetudinem  esse  fructum  et  donum  Spiri- 
tus  sancti.  Quod  enim  illic  mansuetudi- 
nem,  hic  lenitatem  vertit  interpres,  cum 
Graeca  vox  eadem  sit. 

Quaeri  potest,  cur  Apostolus  suo  ipsius 
praecepto  non  sit  contrarius,  qui  Corin- 
thiis  virgam  comminatur,  dicens:  Quid 
vultis?  in  virga  veniam  ad  vos?  an 
in  charitate  et  spiritu  mansuetudinis  ? 
1  Cor.  4.,  quique  Tito  praecipit,  ut  Cre- 
tenses  suos  dure  increpet,  Tit.  1.  Re- 
spondemus,  pro  diversitate  personarum 
et  peccatornm ,  modo  severa  increpatione 
vel  etiam  virga  utendum  esse,  modo  cum 
mansuetudine  agendum  cum  iis,  qui  pec- 
cant.  Rectissime  enim  Gregorius  docet 
parte  3.  curae  pastoralis,  peccantes  aliis 
atque  aliis ,  aliter  atque  aliter  admonen- 
dos  esse.  Ubi  inter  caetera  cap.  33  :  Ali- 
ter ,  inquit,  admonendi  sunt,  qui  re- 
pentina  concupiscentia  superantur,  ali- 
ter ,  qui  in  culpa  ex  consilio  ligantur. 
Atqui  Cretensium  multi  erant  mendaces, 
malae  bcstiae,  ventres  pigri,  et  propter 
hoc  dure  increpandi.  Corinthios  quoque 
eos  alloquitur  Apostolus,  inquit  Hierony- 
mus,  qui  post  peccatum,  non  sentientes 
errorem  suum,  nolebant  majoribus  suis 
subdi    et  poenitentia  corrigi.     Ubi   vero 

peccator  intelligens  vulnus  suum ,  tradit 
medico  se  curandum,  ibi  non  est  virga 
necessaria ,  sed  spiritus  lenitatis.  Sic  ille. 

Considerans  teipsum ,  ne  et  tu  ten- 
teris.  Numerum  subito  mutat,  non  ex 
imperitia  sermonis,  ut  censet  Hierony- 
mus,  sed  studio ;  propterea  quod  ad  com- 
pellandam  uniascujusque  conscientiam 
aptior  sit  numerus  singularis.  Sic  Domi- 
nus  ad  Scribas  et  Pharisaeos  mulierem 
adulteram  adducentes :  Qui  sine  peccato 
est  vestrum ,  inquit,  primus  in  illam 
lapidem  mittat  Joan.  8.  Certe  apud 
Terentium  optimi  Latini  sermonis  auto- 
rem,  similis  permutatio  numeri  legitur 
non  absqne  venustate.  Adeon',  inquit, 
homines  immutarier  ex  amore,  ut  non 
cognoscas  eundem  esse? 

Caeterum  in  eo ,  quod  ait:  tenteris, 
causam  pro  effectu  posuit,  est  enim  sen- 
sus,  teipsum  considera,  quicunque  spiri- 
tualis  es,  ne  et  tu  in  tentationem  incidas, 
tentatione  vinearis,  in  aliquo  delictoprae- 
occuperis.  Qui  te  existimas  stare,  vide 
ne  cadas.  Nihil  enim  ad  misericordiam 
sic  inclinat,  inquit  Augustinus,  quam 
proprii  periculi  cogitatio.  Et  Thomas  in 
eandem  sententiam:  nihil  ita  frangit  ho- 
minis  severitatem  in  corrigendo ,  quam 
timor  proprii  casus.  Docet  hic  locus,  ho- 
mines  etiam  spirituales  et  perfectos  non 
esse  de  sua  stabilitate  securos,  et  inanem 
esse  eorum  'fidem ,  qui  sibi  perseveran- 
tiam  justitiae  certo  pollicentnr. 

2.  Alter  alterius  onerapoHate.  Onera 
vo:at  peccata,  quae  reatu  suo  nos  depri- 
munt  et  poenis  obnoxios  reddunt.  Est 
autem  sermo  rretaphoricus  ab  iis  sumptus, 
qui  in  portandis  oneribus  invicem  suble- 
vant.  Monet  ergo  Galatas,  ut  alii  aliorum 
infirmitates  et  peccata  quodammodo  re- 
putent  sua,  condolendo,  dissimulando, 
ferendo ,  leniter  admonendo,  fraterne  cor- 
ripiendo ,  denique  hoc  agendo,  ut  corri- 
gatur  frater  potius,  quam  puniatur.  Addo 
fraternam  correptionem ,  neque  enim  cor- 
reptio  fraterna  supportationi  infirmorum 
opponitur,  sed  potius  ex  ea  consequitur, 
ut  bene  docet  S.  Thomas  2.  2.  q.  33.  art. 
1.  ad  3.  In  tantum  enim ,  imjuit,  uliquis 


supportat  peccantem ,  in  quantum  adver- 
sus  eum  non  turbatur,  sed  benevolentiam 
erga  eum  servat:  ex  quo  fit,  ut  eum  sata- 
gat  emendare. 

Et  sic  adimplebitis  legem  Christi.  Ita 
legunt  Latini  omnes;  tametsi  Graeca  ha- 
bent  imperativum  modum  adimplete,  quod 
tamen  parum  refert  ad  sensum.  Annotat 
Theopbylactus,  non  esse  dictum  implete, 
sed  adimplete ,  sive  complete ,  id  est, 
communiter  omnes  implete,  quisque  por- 
tando  onus  alterius.  Sed  quam  legem 
Christi  adimplent,  qui  hoc  faciunt?  Ni- 
mirum  eam,  quam  ipse  Christus  tulit  et 
tantopere  commendavit  dicens:  Manda- 
tum  novum  do  vobis,  ut  diligatis  invi- 
cem,  sicut  dilexi  vos.  In  hoc  cognoscent 
omnes,  quia  discipuli  mei  estis ,  si  di- 
lectionem  habueritis  ad  invicem.  Joan. 
13.  Quod  suum  mandatum  postea  subinde 
repetit  in  eodem  sermone  cap.  15.,  nec 
ab  eo  diversum  estillud  apud  alios  Evan- 
gelistas:  Diliges  proximum  tuum  sicut 
teipsum.  Lex  igitur  Christi  lex  fraternae 
dilectionis  est,  quae  dictat  mutua  onera 
ferenda  esse.  Quara  legem  superiori  ca- 
pite  Paulus  ipse  expressit  cum  diceret: 
Per  charitatem  spiritus  servite  invicem. 
De  qua  et  Joannes  Apostolus,  quemad- 
modum  de  eo  Hieronymus  in  commcnt. 
refert,  a  fratribus  admonitus,  cur  semper 
idem  inculcaret  dicens :  Filioli  diligite 
alterutrum,  respondit:  quia  praeceptum 
Domini  est,  et  si  solum  fiat,  sufficit. 
Porro  legem  Christi  eam,  quam  diximus, 
intelligunt  omnes  hujus  loci  interpretes, 
eandemque  pleuius  edisserit  Augustinus 
q.  71.  inter  83.  Ex  quibus  omnibus  etiam 
patet,  Christum  non  solum  ut  redempto- 
rem  hominibus  datum  esse,  cui  fidant,  ut 
volunt  haeretici;  sed  etiam  ut  legislato- 
rem  cui  obediant. 

3.  Nam  si  quis  existimat  se  aliquid 
esse ,  cum  nihil  sit;  ipse  se  seducit. 
Graece  seipsum  decipit ,  vel  ut  prossius 
ex  Graeco  verterunt  ErasmusJeti  Hente- 
nius :  suum  ipse  fallit  animum.  Hoc 
quidem/licituradversus^superbiam^eorum, 
qui  sibi  placentes,  et  existimantes  se  ali- 
quid  esse,  durius  tractabant  infirmos.  At- 

tamen  generaiis  sententia  est,  omnem 
eum,  qui  se  existimat  aliquid  esse,  seip- 
sum  seducere,  quia  omnes  nihil  sumus. 
Nam  illa  particula  interposita ,  cum  nihil 
sit,  non  restringit  sententiam,  sed  ratio- 
nem  ejus  continet.  Idcirco  enim ,  quicun- 
que  se  aliquid  esse  existimat,  seipsum 
seducit,  quia  revera  non  aliquid,  sed 
nihil  est;  sicut  ipse  de  se  Apostolus  pro- 
fitetur  dicens :  tametsi  nihil  sum.  2  Cor. 
12.  Et  haec  cogitatio ,  quae  certe  veris- 
sima  est,  plurimum  facit  ad  humilitatem. 

Sensus  autem  est,  hominem  ex  se  nihiJ 
posse,  quod  ad  pietatem  et  salutem  ae- 
ternam  pertineat,  Domino  dicente :  Sine 
me  nihil  potestis  facere  Joan.  15.  et 
ejus  Apostoio  attestante:  non  sumus  suf- 
ficientes  cogiiare  aliquid  a  nobis  tan- 
quam  ex  nobis  2  Cor.  3.  Quanquam  et 
universe  verum  est  de  omni  bono  tam 
naturae,  quam  gratiae,  nos  ad  id  agen- 
dum  nihil  esse;  cum  juxta  canonem  Arau- 
sicanum  :  nemo  de  suo  habeat  nisi  men- 
dacium  et  peccatum. 

4.  Opus  autem  suum  probet  unus- 
quisque.  Pressius  eos  urget,  qui  tanquam 
ipsi  puri  a  crimine  facta  aliena  judicabant. 
Sensus  est:  Quisque  scrutetur,  discntiat, 
expendat,  examinet  opus  suum,  id  est, 
vitam  et  conversationem  suam ,  et  videat, 
non  solum  cujusmodi  opera  fecerit,  sed  et 
qua  intentione  fecerit.  Sic  1  Cor.  11. 
Probet  seipsum  homo ,  et  2  Cor.  ultimo : 
Ipsi  vos  probate.  Est  autem  emphasis  ia 
vocabulo  suum,  cum  dicit  opus  suutn ,  et 
infra  onus  suum,  quasi  dicat:  Sicut  pro 
suisoperibus  quisqueretributionem  inDo- 
mino  judice  exspectare  debet,  non  pro  alie- 
uis,  ita  sua  consideret  opera,  non  aliena. 

Et  sic  in  semetipso  tantum  gloriam 
habebit,  et  non  in  altero.  Graece:  Et 
tunc  ad  semetipsum  tantum  gloriatio- 
nem  habebit  et  non  ad  alium.  Ita  ver- 
terunt  Hentenius  et  Theophylacti  inter- 
pres ,  tametsi  Erasmus  cum  nostro  inter- 
prete  mavult  ablativos:  in  semetipso ,  in 
alio.  Tempoiis  adverbium  etiam  apud 
Augustinum  ei  Ambrosium  legitur. 

Porro  varie  sententia  Apostoli  exponi- 
tur.  Unp  modo:  Si  quisque  diligenti  cura 


probet  et  examinet  sua  ipsius  facta;  tunc 
desinet  sibi  placere  comparatione  alterius, 
quem  forte  existimat  se  deteriorem.  Nam 
si  opus  suum  inveniat  bonum  et  laude 
dignum :  habebit  in  se ,  unde  glorietur  et 
pro  quo  gloriam  a  Deo  exspectet,  secun- 
dum  illad  Rom.  2.  Gloria  et  honor  et 
pax  omni  operanti  bonum.  Si  vero  pra- 
vum,  nec  sincerum  inveniat  opus  suum: 
habebit  in  se,  unde  sibi  displiceat  et  pro 
quo  damnationem  metuat,  sicut  ibldem 
dicitur :  Tribulatio  et  angustia  tfi  om- 
nem  animam  hominis  operantis  malum. 
Hoc  enim  posterius  membrum  juxta  hanc 
expositionem  supplendnm  erit ,  et  expli- 
catur  verbis  sequentibus:  Unu&quisque 
enim  onus  suum  portabit,  scilicet  in 
judicio  Dei. 

Igitur  illud  in  altero  sive  ad  alterum 
volunt  idein  esse ,  quod  alterius  compa- 
ratione,  tanquam  dicat  Apostolus:  Unus- 
quisque  judicabitur,  et  retributionem,  vel 
gloriae  vel  ignominiae,  recipiet  pro  opere 
suo ,  non  quale  fuerit  alieni  operis  com- 
paratione ,  sed  quale  in  se.  Ac  proinde 
non  debemus  respicere  ad  alios,  forte 
pejores  aut  minus  bonos,  quasi  hoc  nobis 
profuturum  sit  in  die  judicii,  si  dicere 
possimus :  Vixi  melius  aut  non  tam  male, 
quam  ille  aut  ille ;  sed  ad  nosmetipsos. 

Alio  modo:  Si  bonum  inveniat  opus 
suum,  habebit,  uude  glorietur  apud  se  in 
conscientia  et  coram  Deo,  ut  non  sit  ei 
uecesse  gloriam  mendicare  ab  aliis,  re- 
clamante  conscientia,  quam  alii  non  vi- 
dent.  Hric  sensui  consonat  illud  1  Cor. 
14.  Mihi  pro  minimo  est,  ut  a  vobis 
judicer.  Quodque  ibidem  sequitur:  Et 
tunc  laus  erit  unicuique  a  Deo.  Quidam 
vero  ironiam  subesse  putant  in  verbis 
Apostoli,  ut  sensus  sit:  Qui  sibi  spiritua- 
les  ac  caeteris  perfectiores  videntur,  quod 
vidoant  aliorum  lapsus  et  infirmitates; 
hi  si  vitam  suam  diligenter  excutiant,  in- 
venient  haud  dubie  lapsus  proprios:  in 
illis,  si  velint,  glorientur;  neque  putent 
sibi  gloriam  per  hoc  accedere  ,  quod  alii 
peccent,  quorum  comparatione  justi  vi- 
deantur.  At  medius  sensus  mihi  prae 
reliquis  probatur. 

5.  Unusquisque  enim  onus  suum 
portabit.  Graece :  proprium  onus,  et  ita 
legit  August.  Similes  ejusdem  Apostoli 
sententiae  sunt  Rom.  14.  Unusquisque 
pro  se  rationem  reddet  Deo.     1  Cor.  3. 

Unusquisque  propriam  mercedem  acci- 
piet  secundum  suum  laborem ,  et  2  Cor. 
5.  Ut  referat  unusquisque  propria  cor- 
poris  prout  gessit,  sive  bonum,  sive  ma- 
lum.  In  quibus  omnibus  notandum,  quod 
dicit  suum  et  proprium,  et  pro  se,  quod 
opponitur  alieno.  Sensus  igitur  est:  Unus- 
quisque  in  jndicio  divino  portabitsarcinam 
suam,  non  alienam,  id  est,  stipendium  re- 
cipiet  peccati  sui,  non  alieni.  Ex  quo  sensu 
liquet ,  hoc  Apostoli  dictum  non  pugnare 
cum  eo,  quod  supra  dixit:  Alter  alterius 
onera  portate ,  nec  contrarium  esse  sa- 
tisfactionibus  aliorum  pro  aliis,  nibilo 
magis  quam  satisfactioni  Christi  pro  nobis. 
Nam  aliorum  onera  portare ,  sicut  ante 
diximus ,  est  proximorum  ferre  infirmita- 
tes,  quod  ad  vitam  praesentem  pertinet, 
sicut  et  satisfacere  pro  aliorum  peccatis ; 
ac  utrumque  charitatis  est  officium  erga 
proximos  exhibendae.  Onus  autem  suum 
portare,  quomodo  jam  expositum  est,  ad 
tempus  extremi  judicii  refertur.  Eo  nam- 
que  et  caeterae  sententiae  jam  citatae 
spectant. 

Potest  autem  et  onus  hoc  sic  intelligi, 
ut  sit  debitum  reddendae  rationis  Deo  de 
factis.  Hoc  'suum  onus  quisque  portabit, 
quia  unusquisque  pro  se  rationem  red- 
det  Deo ,  ut  jam  ex  cap.  14.  ad  Rom. 
allegavimus.  Vocaturautem  onus  propter 
peccata ,  quibus  nemo  caret:  quorum  om- 
nium  est  reddenda  ratio.  Et  sic  intelligit 
B.  August.  contra  lit.  Petil.  lib.  3.  cap. 
5.,  ubi  etiam  breviterac  perspicue  hunc 
locum  cum  superiore  conciliat,  inquiens: 
Unusquisque  proprium  onus  portabit,  onus 
videlicet  reddendae  rationis,  qiiia  unus 
quisque  nostrum  pro  se  rationem  reddet 
Deo.  Nam  quantum  attinet  ad  onera  mu- 
tuae  charitatis,  invicem  onera  vestra  por- 
tate ,  et  sic  adirnplebitis  legem  Christi. 

6.  Communicet  autem  is,  qui  catechi- 
zatur  verbo ,  ei ,  qui  se  catechizat,  in 
omnibus  bonis.  Pro  verbo  quaedam  MSS. 


habent  verbum ,  Graecis  et  Syris  codici- 
bus  et  Hieronynio  suffragantibus.  Etenim 
verba  docendi ,  etiam  passiva,  regunt  ac- 
cusativum  rei,  ut  si  dicam:  hic  pueri 
docentur  bonas  artes,  id  est,  instituuntur 
in  bonis  artibus.  Sic :  qui  catechizatur 
verbum,  id  est,  qui  instituitur  in  doctrina 
fidei,  quam  verbi  nomine  passim  aposto- 
licae  literae  significant.  Quamvis  autem 
in  Graeco  sit  xaTY])(o6/jtsvoc,  quod  usu 
EccJesiae  de  iis  tautum  dicitur,  qui  ad 
baptismum  rudimentis  fidei  praeparantur ; 
non  tamen  hic  de  catechumenis  hujus- 
modi  sermo  est,  sed  de  fidelibus  adhuc 
rudioribus,  qnos  plenius  oportebat  insti- 
tui  in  doctrina  Christiana.  Scribit  enim 
Apostolus  ad  baptizatos :  Quicunque,  in- 
quit,  in  Christo  baptizati  estis,  Chri- 
stum  induistis,  supra  cap.  3-  Neque 
sauc,  (|ui  non  erant  baptizati,  teneri  po- 
terant  praeceptis  apostolicis,  utpote  non- 
dum  ingressi  in  Ecclesiam.  Neque  expe- 
diebat  eos  praecepto ,  quale  h?c  intelligi 
putamus ,  onerari ,  ne  forte  resilirent  a 
proposito. 

Est  autem  catechizare ,  viva  voce 
quempiam  instituere  in  aliqua  doctrina 
praesertim  religionis.  Solent  enim  reli- 
gionis  mysteria,  etiam  apud  ethnicos, 
voce  magis  quam  scripto  discipulis  tradi 
et  ad  posteros  transmitti.  Illud:  in  om- 
nibus  bonis,  non  ad  proximum  verbum 
catechizat  referendum,  sed  adremotius: 
communicet. 

Exponitur  autem  dupliciter,  aut  de 
bonis  moralibus  aut  de  temporalibus. 
Priori  modo  sensus  est :  Is ,  qui  docetur 
verbum  fidei,  communicetcum  euodoctore 
non  in  malis  operibus  ,  quae  facit,  sed  in 
bonis,  quaecunque  et  facit  et  docet;  juxta 
id,  quod  supra  dixit  cap.  4.  Bonum  ae- 
mulamini  in  bono  semper.  Sic  exponunt 
Ambrosianus  et  Liranus  cum  glossa  ini,er- 
lineali.  Posteriori  modo:  Qui  instituitur 
in  doctrina  fidei ,  vicissim  communicet,  id 
est ,  tribuat  doctori  suo  bona  temporalia, 
quaecunque  viderit  ei  necessaria:  quia 
justum  est,  ut  qui  spiritualia  ministrat, 
temporalia  recipiat;  quandoquidem  et 
ipse  Dominus   ordin.avit  iis,   qui  Evan- 

gelium  annuntiant,  de  Evangelio  vivere 
1  Cor.  9. 

Haec  expositio  pene  omnium  aliorum 
est  interpretum,  tametsi  Hieronymus  et 
Thoroas  etiam  priorem  sensum  adferunt. 
Pro  hac  expositione  facit  ipsum  verbum 
communicandi ,  per  quod  largitio  bono- 
rum  temporalium  in  Scripturis  non  raro 
significatur,  ut  Rom.  12.  Nectssitatibus 
sanctorum  communicantes.  Phil.  4.  Be- 
nefecistis  communicantes  tribulationi 
meae.  Et  iterum :  Nulla  mihi  Ecclesia 
communicavii  in  ratione  dati  et  accepti, 
nisi  vossoli;  et  Hebr.  13.  Beneficientiae 
et  communionis  nolite  oblivisci.  Videtur 
autem  Apostolus  hoc  praeceptum  idcirco 
post  praedicta  subjungere ,  ne  verbis  su- 
perioribus,  quibus  inhumanitatem  et  arro- 
gantiam  magistrorum,  qui  spiritnales  esse 
debent,  repressit,  videretur  ab  illis  alie- 
nare  discipulos  voluisse ,  quo  minus  eis 
liberaliter  temporalia  suppeditarent.  Huic 
sensui  apte  cohaerent,  quae  sequuntur: 

7.  Nolite  errare :  Deus  non  irridetur. 
Id  est,  nolite  vosmetipsos  fallere  vanis 
excusationibus,  quae  valere  possuut  apud 
homines,  sed  non  apud  Deum,  quia  Deus 
non  irridetur ;  id  est,  Deo ,  qui  futurus 
est  omnium  judex  et  peccatorum  vindex, 
nemo  potest  illudere  tanquam  a  se  de- 
cepto,  quia  novit  omnia.  Solent  enim  de- 
ceptores  irridere  eos,  quos  deceperint. 
Itaque  ex  posteriore  intelligitur  prius  per 
metalepsim ,  ac  si  simpliciter  dixisset : 
Deus  a  nemine  fallitur. 

8.  Quae  enim  seminaverit  homo,  haec 
et  metet.  Graece,  numero  singuUri: 
Quidquid  enim  etc.  Augustinus  et  Ani- 
brosianus:  Quod  enim.  Monebat  Aposto- 
lus  eum,  qui  catechizatur,  ne  catechistam 
suum  dobito  fraudaret  honorario.  Qua 
occasione  nunc  generalem  subjicit  exhor- 
tationem  ad  bona  opera,  nominatim  autem 
ad  tribueudum  ac  benefaciendum  proxi- 
mis.  Di<;it  ergo ,  Deum  judicem  nemo 
fallet,  nam  procul  dubio  quaecunque  se- 
minaveril  homo  in  hac  vita,  eadem 
metet  in  futnro  Dei  judicio.  Id  est,  om- 
nium  operum  suornm,  quae  fecerit,  justam 
retributionem  accipiet.  Eteuim  haec  vita 


quasi  sementis  quaedam  est;  semen, 
opera ;  messis  autem  juxta  Christi  testi- 
monium  consummatio  saeculi  Matth.  13. 
Seges  vero ,  quod  pro  operibus  redditur 
praemium  aut  supplicium ;  hoc  enim  est, 
quod  sequitur:  Quoniam  qui  seminat  in 
carne  sua,  de  carne  et  metet  corruptio- 
nem.  Graece :  Quia  qui  seminat  in  car- 
nem  suam,  ex  carne  metet  corruptionem. 

Qui  autem  seminat  in  spiritu,  de 
spiritu  metet  vitam  aeternam.  Hic  quo- 
que  Graece  est :  in  spiritum ,  ex  spiritu. 
Prudenter  observat  Hieronymus ,  Aposto- 
lum  non  dixisse  in  spiritu  suo,  sicut  dixe- 
rat  in  carne  sua,  sed  tantum  in  spiritu; 
quia  qui  bona  seminat,  inquit,  non  in 
suo  quippiam ,  sed  in  Dei  spiritu  seminat. 
Vult  enim  intelligi  Spiritum  sanctum, 
sicut  et  in  superioribus.  Videtur  autem 
Apostolus  in  his  verbis ,  carnem  et  spiri- 
tutn  considerare  tanquam  agrum  vel  ter- 
ram ,  in  quam  semen  mittitur,  ut  pro 
qualitate  fr.ndi  fructum  referat,  quasi 
dicat :  Qui  semen  operum  suorum  projicit 
in  terram  carnis  suae ,  id  est ,  ea  facit  in 
obseqnium  carnalis  suae  concupiscentiae 
(unde  et  opera  carnis  vocantur) ,  i9  ex 
eadem  carne  sua  metet  corruptionem ,  id 
est,  referet  interitum ,  miseriam  et  mor- 
tem  sempiternara.  Qui  vero  semen  operum 
suorum  seminat  in  agrum  spiritus,  id  est, 
in  Spiritu  sancto  ea  tacit,  ejusdem  virtute 
perducenda  ad  fructum  (unde  et  fructas 
spiritus  ab  Apostolo  nominantur) ;  is  ex 
eodem  spiritu ,  valorem  velut  infinitum 
operibus  tribuente ,  recipiet  pro  eis  vitam 
aeternam.  Quam  e  diverso  incorruptio- 
nem ,  hoc  est  iinmortalitatem,  vocat  Apo- 
stolus  Rom.  2.  Sensum  autem  hunc,  quem 
dedimus,  illustrant  alia  ejusdem  Apostoli, 
ut  Rom.  6.,  ubi  operum  peccati  fructum 
ac  finem  dicit  esse  mortem  ;  bonorum  au- 
tem  vitam  aeternam,  et  cap.  8  cum  ait: 
Si  enim  secundum  carnem  vixeritis, 
moriemini ;  si  autem  spiritu  facta  tar- 
nis  mortificaveritis,  vivetis. 

Porro  notaudus  hic  locus  adversus 
sectarios  pro  meritis  bonorum  operam. 
Si  enim  metet  homo  non  solum  inala,  quae 
seminavit,  sed  etiam  bona;  metet  autem, 

qui  bona  seminavit,  vitam  aeternam, 
igitur  hi  bonis  operibus  velut  in  semine 
vita  aeterna  continetur.  Atqui  semen  hu- 
jusmodi  respectu  vitae  aeternae  non  alio, 
quamad  causam  meritoriam  referri  potest. 

Quaeret  autem  aliquis,  quomodo  dictum 
sit  universaliter  ab  Apostolo  juxta  Grae- 
cam  lectionem:  Quidquid  homo  semina- 
verit,  hoc  et  metet,  cum  tam  in  bonis 
operibus,  quae  peccato  subsequente  mor- 
tificantur,  quaminmalis,  quae  per  gra- 
tiam  remittuntur,  mauifesta  sit  exceptio. 
Respondeo,  loqui  Apostolum  de  operibus 
ante  messem,  id  est,  diem  judicii  non 
extinctis  et,  ut  ita  dicam,  ex  Dei  memo- 
ria  deletis.  Sic  enim  tam  de  bonis  operi- 
bus  cadentium ,  quam  de  malis  resurgen- 
tiurn  loquitur  per  Ezechielem  Prophetam 
Dominus  cap.  18. ,  cum  dicit  sese  talium 
non  amplius  recordari.  Quanquam  et  haec 
ipsa  deietio  fit  per  judicium  Dei,  quod  in 
hoc  saeculo  exercetur. 

9.  Bonum  autem  facientes  non  deft- 
ciamus ,  vel  ut  alii  vertunt:  non  defati- 
gemur.  Augustinus  legit:  non  infirme- 
mur.  Sensus  est :  Ne  taedio  aut  molestia 
victi  unquam  cessemus  a  benefaciendo 
proximis.  Rationem  subjicit  ex  praemio 
nunquam  defecturo. 

Tempore  enim  suo  metemus  non  de- 
ficientes  ,  vel,  ut  rursus  alii  vertunt:  non 
defatigati ,  pro  quo  Ambrosiaster  et  Au- 
gustinus  infatigabiles,  tametsi  in  Graeco 
verba  diversa  sunt,  quae  interpretes  si- 
militer  reddiderunt,  deficiamus  et  defi- 
cientes,  vel  defatigemur  et  defatigati, 
quod  moneo ,  ne  quis  in  Graeco  subesse 
putet  anapboram ,  qualis  in  Latino.  Sen- 
sus  est:  Tempore  enim  suo,  Graece 
proprio,  sicut  et  Augustinus  legit,  hoc 
est,  cum  venerit  consummatio  saeculi, 
quae  est  proprium  tempus  metendi,  tunc 
metemus  et  fructum  percipieraus  inces- 
santer  et  sine  fine,  nam  fructus  ille  est 
vita  aeterna.  Posset  etiam  sic  intelligi: 
tempore  enim  suo  metemus ,  si  prius  non 
fuerimus  defatigati  bene  operando.  Porro 
Augustinus  tractatu  de  cantico  novo  cap. 
2. ,  hoc  infatigabiles  jungit  sequentibus: 
lnfatigabiles  itaque,  dum  tempus  habe- 


mus ,  operemur  bonum  ad  omnes.  Sed 
ex  Graeco  melius  praecedentibus  annecti- 
tur,  nam  illud  apa  ouv  apud  Graecos 
amat  primum  locum  sententiae. 

10.  JErgo  dum  tempus  habemus,  ope- 
remur  bonum  ad  omnes.  Id  est,  dum 
sumus  in  hac  vita,  quod  est  seminandi 
tempus ,  stuieamus  erga  quoscunque  ho- 
mines  esse  benefici ,  prout  facultas  et 
occasio  tulerit.  Hinc  disce,  proximi  no- 
mine  in  praecepto  charitatis  omnem  ho- 
minem  intelligi  debere. 

Maxime  autem  ad  domesticos  fidei. 
Id  est,  Christianos,  qui  domestici  fidei 
dicuntur,  quia  in  unam  domum  Ecclesiae 
per  fidem  congregati  sunt,  quos  eosdem 
Ephes.  2.  vocat  domesticos  Dei,  quia 
Ecclesia  domus  Dei  est.  Praecipitur  ordo 
charitatis,  secundum  quem,  caeteris  pari- 
bus,  fideles  infidelibus  sunt  praeferendi. 
Addit  autem  hanc  partem  Apostolus ,  ut 
innuat  multo  magis ,  quod  superius  prae- 
ceperat ,  illis  esse  benefacienduin ,  a  qui- 
bus  fidei  doctrinam  percipimus. 

11.  Videte  qualibus  literis  scripsi  vo- 
bis  mea  manu.  Finiturus  epistolam  Apo- 
stolus  redit  ad  principale  argumentum; 
volens  bene  inculcatum  esse  Galatis  id, 
quod  eos  tota  ferme  epistola  tam  studiose 
docuit,  de  lege  non  miscenda  cum  Evan- 
gelio.  Pro  verbo  videte  textus  Augustini 
habet  vidistis.  Erasmus  vertit  videtis. 
Neutrum  meo  judicio  recte,  nam  idzxe, 
quod  est  in  Graeco,  sine  controversia 
videte  siguificat,  quod  et  ex  Syro  versuin 
habemus ,  non  vidistis:  nisi  poetice  su- 
mas  pro  sf  <§sts.  At  videtis,  multo  minus. 
Ilaec  annotanda  duxi ,  non  quod  ad  sen- 
sum  adeo  referat ;  sed  pro  veritate  textus 
apostolici  et  defensione  nostri  inteipretis. 

Porro  Graeca  dictione  ttyjAixoic,  quam 
interpres  vertit  qualibus,  Hieronymus 
significari  putat  quantitatem,  quasi  dicat 
Apostolus:  Videte,  qttam  grandem  epi- 
stolam  scripserim  vobis  mea  manu ,  quod 
tamen  idem  Hieronymus  non  de  magni- 
tuiline  characternm,  aut  de  prolixitate 
episiolae,  sed  de  granditate  sensuum  vult 
intelligi.  Ridet  autem  cujusdam  docti 
commentarium,    qui   scripserat,    Paulum, 

utpote  Hebraeum  et  Graeca  scribendi  im- 
peritum,  exigente  necessitate,  ut  Galatis 
aflectum  erga  eos  suum  commendaret, 
contra  consuetudinem  manu  sua  sub- 
scripsisse  hanc  epistolam,  quod  dum  facit, 
curvos  tramites  literarum  vix  magnis  api- 
cibus  expressisse.  Atque  hoc  esse,  quod 
dicit:  videte  quantis  literis  etc 

Hoc  etsi  non  prorsus  irnmerito  rejiciat 
Hieronyous ,  quia  non  erat  Paulo  incon- 
suetum,  epistolas  a  se  dictatas  sua  manu 
subscribere,  quemadmodum  ex  fine  epi- 
stolarum  2.  ad  Cor. ,  ad  Col.,  2  ad  Thess. 
et  ad  Philem.  manifeste  probatur,  attamen 
deformitatem  literarum  hic  significari  sen- 
tiunt  Chrysostomus  ac  caeteri  Graeci, 
quasi  dicat  Apostolus  :  Quamvis  Graecos 
characteres  non  pulchre  pingam,  ut  videre 
potestis,  volui  tamen  totam  hanc  epistolam 
meis  digitis  exarare  vestvi  gratia ,  tum  ut 
intelligatis  ,  quantopere  vestra  salus  mihi 
cordi  sit,  tum  ut  nulla  vobis  possit  esse 
suspicio,  ne  alienae  pro  meis  literae  vobis 
obtruaantur.  Nam  sub  nomine  Pauli  mis- 
sas  aliquando  fuisse  epistolas  a  falsis  do- 
ctoribus  ,  satis  apparet  ex  eo ,  quod  dicit 
2  TLess.  2.  Neque  per  epistolam  tan- 
quam  per  nos  missam.  Graecis  consen- 
tit  Ambrosianus  in  eo,  quod  dicunt,  totam 
hanc  epistolam  Pauli  manu  scriptam 
fuisse.  Ubi  enim ,  inquit ,  holographa  ma- 
nus  est ,  falsum  dici  non  potest.  Annuit 
et  Cajetanus.  Hieronymi  ergo  expositio- 
nem  isti  quadautenus  sequuutur,  quae 
potest  ex  eo  confirmari ,  quod  vox  Ypa/ji- 
ficrca  apud  Graecos  pro  epistola  usurpa- 
tnr ,  ut  nomen  literarum  apud  Latinos. 
Exemplum  est  Act.  28.  Nos  neque  literas, 
ypa'uuaTa,  accepimus,  id  est,  epistolam. 

1 2.  Quicunque  volunt  placere  in  carne, 
hi  cogunt  vos  circumcidi.  Graecum  ver- 
bum ,  quod  interpres  vertit  placere,  cora- 
posituni  est  et  significat:  juxta  faciem 
placere.  Docet  autem  hac  parte  Aposto- 
lns,  qnales  sint  homines,  qui  legem  Ga- 
latis  imponere  volebant ,  et  qua  ratione 
moti  id  faciant:  intelligit  autem  pseud- 
apostolos,  contra  quos  haec  et  sequentia 
dicit.  Sensus  est:  Qui  gratiam  hominum 
quaerunt  carne  sibi  conjunctorum  et  ab 


iis  laudari  cupiunt ,  aut  offendere  eos  no- 
lunt,  ii  sunt,  qui  vos  pertrahere  nituntur 
ad  circumcisionem.  Loquitur  de  Judaeis, 
placere  volentibus  genti  suae,  quam  hic 
vocat  carnem ,  et  idcirco  laborantibus,  ut 
quamplurimos  ad  legem  Judaicam  addu- 
cerent.  Est  autem  hoc  ipsum,  quod  Apost. 
1.  capite  vocat  hominibus  placere,  sic 
inquiens :  An  quaero  hominibus placeme  ? 
Si  adhuc  hominibus  placerem,  Christi 
servus  non  essem. 

Tantum  ut  crucis  Christi  persecutio- 
nem  non  patiantur.  In  Graeco  non  est 
gonitivus  crucis ,  sed  dativus,  per  abla- 
tivum  reddendus  cruce ,  id  est,  ob  cru- 
cem.  Sensus  enim  est:  Saltem  id  faciunt, 
ut  ne  propter  crucem  Christi  persecutio- 
nem  a  fratribus  suis  Judaeis  patiantur. 
Id  est,  Christiani  quidem  esse  volunt  et 
crucifixum  colere,  sed  sine  periculo  per- 
secutionis  a  Judaeis  tolerandae.  Nam 
Judaei  plerique,  ut  ex  Actis  Apost.  liquet, 
non  tam  persequebantur  fidem  crucifixi, 
quam  doctrinam  legis  abrogatae  vel  abro- 
gandae  per  crucem ,  quemadmodum  et  a 
Cajetano  bene  annotatum  est. 

13.  Neque  enim,  qui  circumciduntur, 
legem  custodiunt.  Graece :  ipsi  legem 
custodiunt.  Quod  emphasim  habet,  nec 
ab  Ambrosiano  praetermissum  est.  Pro 
quo  Hieronymus  et  Augustinus  legunt : 
hi  legem  custodiunt.  Sensus  autem  est: 
Nam  nec  ipsi  quidem,  quamvis  circum- 
cisi  sint  et  circumcisiouem  profiteantur  ac 
praedicent,  legem  observant;  cura  enim 
lex  Mosaica  sit  jugum  importabile ,  de 
quo  Petrus  Act.  15.,  quod  neque  nos, 
neque  patres  nostri  portare  potuimus, 
multa  legis  praecepta  neglignnt,  quin  et 
absque  probabili  causa,  cura  lubet,  iu 
multis  sibi  indulgent.  Confer ,  quae  dixi- 
mus  1  Cor.  11.  ad  illud :  Accepit  panem. 
Itaque  circumcisionem  extorquere  a  vobis 
volunt  nou  zelo  legis  comraoti  : 

Sed  volunt  vos  circumcidi ,  ut  in 
carne  vestra  glorientur.  Id  est,  ut  glo- 
rientur  apud  suos ,  se  rem  Judai^am 
egre^ie  promovisse,  si  circumcisionem, 
quae  fit  in  carne ,  vobis  persuaserint ,  et 
per  hoc  ad  legem  suam  vos  traduxerint, 

ac  proselytos  feceriot.  Quanto  enim  stu- 
dio  id  agere  soleant,  declarat  illa  Salva- 
toris  exprobratio  :  circuitis  mare  et  ari- 
dam ,  ut  faciatis  unum  proselytum  etc. 
Matth.  23.  Porro  carnis  nomine  pudendas 
partes  aliquaudo  significari  ex  Ezechiele 
discimus  cap.  23. 

14.  Mihi  autem  absit  gloriari,  nisi 
in  crucc  Domini  nostri  Jesu  Christi. 
Sensus  est:  IIK  gloriam  quaerunt  apud 
homines,  ex  carne  vestra  circumcisa;  at 
vero  procul  sit  a  me ,  ut  in  aliqua  re  glo- 
rier,  nisi  in  cruce,  id  est,  in  passione  et 
morte  Domini  nostri  Jesu  Christi ,  quam 
in  crucis  patibulo  sustinuit,  et  por  quam 
omne  bonum  salutare  nobis  promeiuit  ac 
procuravit.  Quidquid  enim  ad  pietatem 
et  salutem  pertinet  vitae  aeternae ,  totum 
id  nobis  promanat  de  fontibus  Salvato- 
ris ,  id  est,  ex  merito  passionis  Christi. 
Unde  ipse  dixit :  Sine  me  nihil  potestis 
facere  Joan.  15.  Hinc  est,  quod  Leo 
Pontifex  in  serm.  8.  de  pass.  Domini  cru- 
cem  Christi  vocat  omnium  fontem  bene- 
dictionum  omniumque  causam  gratiarum. 

Non  vetat  autem  Apostolus ,  ne  quis 
glorietur  in  virtutibus,  laboribus  passioni- 
bus,  periculis  pro  justitia  susceptis,  atque 
in  caeteris,  quae  hujusmodi  sunt,  id  quod 
recte  fieri  posse,  si  sit  justa  necessitas, 
ipse  Paulus  suo  docuit  exemplo  2  Cor. 
11.  et  12.,  sed  vult,  ne  quis  aliter  de 
quibuscumque  rebus  glorietur,  quam  in 
cruce,  ut  intelligat  quisquis  aliquid  boni 
habet,  quod  gloria  dignum  sit,  id  se  non 
aliunde  habere ,  quam  ex  fonte  crucis 
Dominicae.  Qua  de  re  B.  Hieronymus : 
Sciendum  est,  inquit,  quod  omnis  illa 
gloriatio  ad  crucem  relata ,  gloria  cru- 
cis  sit ,  et  quidquid  dignum  in  virtuti- 
bus  perpetratur ,  hoc  fieri  ob  Domini 
passionem. 

At  dices  :  Paulus  1  Cor.  11.  de  quibus- 
dam  fconis  gloriatur,  quae  non  proveniunt 
ex  cruce  Christi ,  cum  dicit :  Hebraei 
sunt,  et  ego  etc.  Respondeo,  in  illis  non 
gloriatnr  tanquam  in  bonis  ad  salutem 
vitae  aeternae  pertinentibus :  recte  tamen 
in  illis  gloriatur  propter  pseudapostolos, 
ne    videatur    illis   iuierior,    et   ipsa   talis 


gloriatio,   licet  non  esset  in  cruce,   erat 
tamen  ex  cruce,  utpote  salutaris. 

Per  quem  mihi  mundus  crucifixus  est, 
et  ego  mundo.  Crucifixus,  id  est,  mor- 
tuus  seu  mortificatus,  sicut  annotavimus 
ad  illud  capitis  praecedentis :  Qui  sunt 
Christi,  carnem  suam  crucifixerunt. 
Mortuus  autem  dicitur  alicui,  qui  quasi 
mortuus,  nullam  amplius  cum  eo  fcabet 
communicationem ,  sed  sicut  mortuus  a 
vivis  plane  separatus  atque  alienatus  est. 
Ita  superius  cap.  2.  dixit  se  per  legem 
legi  mortuum  esse ,  et  Rom.  7.  Mortifi- 
cati  estis,  inquit,  legi  per  corpus  Christi, 
et  ejusdem  Epistolae  cap.  6.  Qui  mortui 
sumus  peccato,  quomodo  adhuc  vivemus 
in  illo?  Mundum  plerique  intelligunt  res 
mundanas,  id  est,  eas,  quae  ab  bomini- 
bus  hujus  saeculi  expetuntur,  ut  opes, 
honores,  voluptates.  Verum  Scripturae 
familiarins  est,  m undi  nomine  mundanos 
et  carnales  homines  significare,  quod  ex 
innumeris  locis  facile  potest  ostendi :  quae 
significatio  etiam  huic  loco  probe  quadrat, 
nam  de  hominibas  loquebatur  paulo  ante, 
cum  diceret:  Quicumque  volunt  placere 
in  carne  etc.  An  quaero  hominibus 
placere?  Quod  utique  est  mundo  placere, 
et  hoc  modo  intellexit  Augustinus. 

Itaque  sensus  est :  Per  quem  Christum 
crucifixum,  id  est,  cujus  merito  ac  bene- 
ficio ,  mihi  contigit ,  ut  mundus  et  ego 
mutuo  respectu  plane  mortui  simus ,  nam 
nec  mundus  mihi  afficitur,  nec  ego  mundo, 
sed  invicem  alieni  et  aversi  sumus,  atque 
adeo  adversi  et  contrarii.  Mundus  me 
odit  et  persequitur,  ego  illi  placere  nolo. 
Sic  Dominus  Joan.  15.  Si  de  mundo 
fuissetis,  mundus  quod  suum  erat,  dili- 
geret;  quia  vero  de  mundo  non  estis, 
sed  ego  elegi  vos  de  mundo ,  propterea 
odit  vos  mundus. 

15.  In  Christo  enim  Jesu  neque  cir- 
cumcisio  aliquid  valet,  neque  praepu- 
tium ,  sed  nova  creatura.  Non  tam  pro- 
batio  est  ejus,  quod  praecessit,  quam 
conclusio  totius  doctrinae,  quam  hac 
Epistola  tradidit,  quasi  dicat:  Hoc  est, 
quod  dico,  et  repeto  et  extremis  verbis 
commendo.  In  negotio  salutis  obtinendae 

per  Christum  neque  circumcisionem  ali- 
quid  prodesse,  neque  praeputium,  sed 
novam  creaturam;  ideoque  nullam  vos 
habere  causam,  cur  patiamini  vos  circum- 
cidi ,  quando  e  contrario  satis  jam  docui, 
nihil  salutis  ex  Christo  vos  consecuturos, 
si  circumcisionem  admiseritis ,  sed  per 
eam  vos  prolapsuros  in  miseram  et  inu 
tilem  servitutem  legis. 

Quid  vocet  novam  creaturaui,  intelli- 
gitur  ex  eo ,  quod  superiori  capite  simili 
sententia  dixit:  sed  fides,  quae  per  cha- 
ritatem  operatur ,  et  1  Cor.  7.,  sed  ob- 
servatio  mandatorum  Dei.  Igitur  nova 
creatura ,  quemadmodum  optime  Caje- 
tanus  explicat,  est  vita  spiritualis,  a  Deo 
creata  per  gratiam  Jesu  Christi.  Com- 
prehendit  autem  totam  hominis  renova- 
tionem  ac  justificationem  ab  iaitio  fidei 
usque  ad  consummatam  charitatem  ex- 
spectaudam  in  futuro  saeculo ,  nec  solum 
complectitur  habitus  virtutum  ac  dono- 
rum ,  sed  et  omnem  actum  verae  pietatis. 
Haec  enim  est  observatio  mandatorum 
Dei. 

16.  Et  quicumque  hanc  regulam  se- 
cuti  fuerint ,  pax  super  illos  et  miseri- 
cordia.  Graece :  Et  quicumque  hac 
regula  incesserint ,  est  enim  idem  in 
Graeco  verbum ,  quod  sub  finem  capitis 
praecedentis ,  pro  quo  interpres  veterat 
ambulemus.  De  cujus  verbi  significatione 
sufficiant ,  quae  ibi  diximus.  Hanc  regu- 
lam ,  alii  intelligunt  totam  doctrinam  de 
justificatione  traditam  hac  Epistola.  Alii 
sententiam ,  quae  proxime  praecessit :  Jn 
Christo  Jesu  etc.  Ea  namque  potest  ac- 
cipi  pro  regula  fidei  ab  omnibus  tenenda. 
Alii  rursus  illud  solum,  sed  nova  crea- 
tura;  ut  illi  incedere  dicantur  hac  regula, 
qui  ambulant  in  novitate  vitae.  Sic  enim 
Chrysostomus  et  Theophylactus  expo- 
nunt.  Secundum  hos  Apostolus  loquitur 
de  regula  vitae,  secundum  superiores  de 
regula  doctrinae.  Et  quidem  omnes  hi 
commentarii  probabiles  sunt. 

Coactius  vero,  quod  Cajetanus  regulam 
interpretatur,  indicatam  illis  verbis:  Mihi 
autem  absit  gloriari,  nisi  in  cruce  Do- 
mini   etc    Nam   illa   sententia   ab    hac 


divulsa  est  per  aliam,  quae  intercessit, 
aeque  notabilem ,  ut  proinde  multo  com- 
modius  ad  proxima  verba,  quam  ad  re- 
motiora  referatur  praesensperiodus,  prae- 
sertim  id  exigente  pronomine  demonstra- 
tivo  hanc.  Sensus  autem  est:  Quicumque 
juxta  hanc  regulam  (aliquam  ex  dictis) 
incesserint,  eamque  tenuerint,  pacem  illis 
imprecor  et  misericordiam  a  Deo. 

Et  super  Israel  Dei.  Hoc  addit,  ne 
videatur  excludere  Judaeos.  Verumta- 
men  ne  de  omnibus  secundum  carnem 
Judaeis  intelligatur,  dicit  Israel  Dei ,  id 
est,  qua  parte  Dei  populus  est,  non  qua 
parte  Deo  contrarius ,  ut  erant  Judaei 
iufideles  et  pseudapostoli.  Quamquam 
aliis  placet  Israelem  Dei  intelligi  Israe- 
lem  spiritualem,  id  est,  quotquot  per 
fidem  veri  sunt  Israelitae  et  Abrahae  filii 
tam  ex  gentibus  quam  ex  Judaeis ,  ut 
haec  pars  sit  expositio  praecedentis.  Mihi 
magis  probatur,  quod  prius  dixi. 

17.  De  caetero ,  nemo  mihi  molestus 
sit.  Hieron.  affirmat,  melius  in  Graeco 
haberi:  De  caetero  labores  (graece 
xoTtoog)  mihi  nemo  exhibeat.  Augusti- 
nus  quoque  laborem  legit,  Ambrosianus 
molestias.  Sensus  est:  Posthac  nemo 
vestrum  turbulentis  contentionibus  mihi 
laborem,  molestiam,  taedium  adferat,  de 
re  nunc  quantum  satis  est  exposita  et  in- 
culcata.  Loquitur  cum  auctoritate  tan- 
quam  Galatarum  Apostolus  et  gentium 
magister. 

Ego  enim  stigmata  Domini  Jesu  in 
corpore  meo  porto.  Stigma  graeca  dictio 
est,  qua  significatur  nota  cuti  impressa 
aut  inusta,  quomodo  notari  solent  servi 
propriis  dominorum  signis.  Non  est,  in- 
quit,  quod  mihi  laborem  ac  molestias 
augeatis,  qui  ex  frequentibus  laboribus, 
plagis,  vinculis,  aliisque  incommodis, 
etiam  signa  corpori  meo  impressa,  tan- 
quam  notas  Domini  mei  Jesu ,  cujus  me 
servura  profiteor,  porto  ac  circumfero. 
Hujusmodi  stigmata  commemorat  ipse 
Paulas  in  2  Cor.  11. 

18.  Gratia  Domini  nostrijesu  Christi 
cum  spiritu  vestro,  fratres,  Amen.  Cum 
spiritu  vestro ,   id   est,  vobiscum,  sicut 

dicitur  in  fine  aliarnm  Epistolarum.  Clau- 
dit  Epistolam  cum  imprecatione  gratiae 
Dei  per  Christum ,  idque  more  suo  ,  de 
quo  alibi  diximus  et  amplius  dicturi  su- 


mus  in  2.  ad  Thess.     In  Graeco  sequitur 
haec  hypographe:  ad  Galatas  scripta  est 
ex  Roma.    De  qna  satis  dictum  in  argu 
mento  hujus  Epistolae. 


IN  EPISTOLAM 

B  E  A  T I  P  \  U  L I  A  P  0  S  T  0  L 1 

AD    EPHESIOS 

COMMENTARIUS 


►  E»»S>fr?<3<3««<«- 


ARGIMENTIM  EPISTOLAE. 


rliphesum ,  Asiae  minoris  Metropolim, 
fuisse  civitatem  idololatriae  et  magicis  ar- 
tibus  deditam ,  testatur  Hieronymus  in 
prooemio  comment.  hujus.  Epist.  Quae 
res  etiam  ex  iis ,  quae  Lucas  narrat  Act. 
19.  de  magna  Diana  Ephesiorum  ,  deque 
templo  ejus  apud  Ephesum  toto  orbe  ce- 
leberrimo ;  necnon  de  multis  eorum ,  qui 
fnerant  curiosa  sectati,  ibidemPauli  prae- 
dicatione  conversis,  manifeste  intelligitur. 
In  ea  civitate  Paulus  supra  biennium 
commoratus ,  Christum  praedicavit,  ita  ut 
omnes ,  qui  habitabant  in  Asia ,  audirent 
verbum  Domini,  Judaei  atque  Gentiles, 
ut  ait  Lucas ,  donec  commota  adversus 
ipsum  seditione  a  Demetrio  argentario, 
inde  discessit  in  Macedoniam.  Universum 
autem  tempus ,  quo  mansit  Ephesi ,  trien- 
nium  fuisse  scribit  Hieronymus ,  idque 
Paulus  ipse  significat  Act.  20.  in  ea  ora- 
tione,  quam  ad  Presbyteros  sive  Episco- 
pos  Ephesinae  Ecclesiae  Miletum  ad  se 
vocatos  habuit.  Vigilate ,  inquit,  memo- 
ria  retinentes,  quoniam  per  triennium 
nocte  et  die  non  cessavi  cum  lacrymis 
monens  unumquemque  vestrum. 

Abiens  autem  in  Macedoniam  Aposto- 
lus  Timotheum  Ephesi  reliquerat,  sicut 
ad  eum  scribit  1  Tim.  1. :  ut  denuntiaret 


quibusdam,  ne  aliter  docerent ,  neque 
intenderent  fabulis  et  genealogiis  inter- 
minatis ,  quod  sine  dubio  contra  falsos  e 
Judaeis  Christianos  dictum  est,  qui  non 
solum  legem  volebant  cum  Evangelio  a 
credentibus  suscipi,  quod  omnibus  Judai- 
zantibus  erat  commune,  sed  et  de  suo 
multa  fabulosa,  inutilia  et  a  puritate 
Evangelii  aliena  tradebant ,  atque  hujus- 
modi  perversis  doctrinis  ad  se  fideles,  qui 
in  Asia  erant,  pertrahere  nitebantur,  et 
a  Paulo ,  quem  sibi  sentiebant  adversa- 
rium,  et  cujus  gloriae  invidebant,  abdu- 
cere.  De  talibus  scribit  in  2  Tim.  1. 
(simul  enim  illa  cum  hac  ad  Ephesios 
missa  est  aut  certe  non  multo  post) :  Scis, 
hoc,  quod  aversi  sunt  a  me  omnes,  qui 
in  Asia  sunt  (scilicet  Judaei)',  ex  quibus 
est  Phigellus  et  Hermogenes.  Hoc  itaque 
tempus  jam  venerat,  de  quo  ipse  in  ora- 
tione,  cujus  supra  memini,  praemonuerat 
Ephesios,  dicens:  Ego  scio,  quoniam 
intrabunt  post  discessionem  meam  lupi 
rapaces  in  vos ,  non  parctntes  gregi,  et 
ex  vobis  ipsis  exsurgent  viri  [loquentes 
perversa,  ut  abducant  discipulos  post  se. 
Porro  qui  ex  gentibus  erant  fideles 
Asiani,  doctrinam  a  Paulo  acceptam  firmi- 
ter  retinebant.  Ad  eos  igitur  hanc  scribit 

Epistolam ,  ita  collaudans  eorum  fidem  et 
dilectionem ,  ut  tamen  plenius  eos  insti-' 
tuat  de  praecipuis  fidei  mysteriis  olim 
absconditis,  velut  de  redemptione  et  justi- 
ficatione  nostra  per  mortem  Cbristi ,  de 
vocatione  gentium ,  de  praedestinatione 
gratuita,  de  glorificatione  Christi  et  cor- 
poris  ejus,  quod  est  Ecclcsia:  et  haec 
quidem  fere  usque  ad  quartum  caput,  a 
quo  deinceps  ad  moralem  doctrinam  ac- 
cedens,  praescribit  formam  quamdam 
exactam  vitae  Christianae,  in  qua  viros, 
uxores,  parentes,  liberos,  dominos,  servos, 
officii  quosque  sui  diligenter  admonet,  et 
ad  extremum  omnes,  tanquam  in  Christi 
militiam  adscriptos ,  adversus  impugna- 
tiones  daemonum  armis  instiuit  spiritua- 
libus.  Quod  autem  ad  eos  peculiariter, 
qui  ex  gentibus  crediderant,  haec  scriba- 
tur  Epistola,  manifeste  inter  alia  declarat 
illud  cap.  2.  Memores  estote,  quod  ali- 
quando  vos  eraiis  gentes  in  carne ,  et 
quae  sequuntur.  Rursus  illud  cap.  3.  Ego 
Paulus  vinctus  Jesu  Christi  pro  vobis 
gentibus.  Quam  vero  fideliter  in  aposto- 
lica  doctrina,  etiam  post  Apostoli  deces- 
sum,  perstiterint  Ephesii,  qui  scire  volet, 
legat  Ignatii  martyiis  Epistolam,  quam 
itidem  ad  Ephesios  scripsit,  in  qup,  fidem 
et  constantiam  eorum,  et  zelum,  quo  hae- 
reticos  aversabantur ,  mirifice  commen- 
dat. 

Caeterum  existimant  nonnulli,  hanc 
Epistolam  scribi  potissimum  contra  Simo- 
nem  magum  ejusque  familiam  et  Gnosti- 
corum  scholam  inde  exortam ,  de  quibus 
apud  Epiphanium  multa  lib.  1.  contra 
haereses.  Quae  sententia  cum  superiori- 
bus  non  pugnat,  erant  enim  Simonis  dis- 
cipuli  plerique  Judaei,  sub  nomine  scien- 
tiae,  quam  venditabant,  non  solum  fabu- 
losa   ac    portentosa   quaedam    de   Deo, 


angeli*3  et  mundo,  sed  et  turpia  quaedam 
docentes,  contra  quod  genus  Petrus  se- 
cundam  et  Judas  suam  scripsit  Epist.  et 
ipse  Paulus  praeter  hanc  etiam  alias ,  ut 
ad  Col.,  ad  Titum,  et  utramque  ad  Timoth. 
Quomodo  autem  contra  Simonianos  sty- 
lum  in  hac  Epistola  dirigat  Apostolus,  id 
suis  locis  indicabitur  a  nobis  in  commen- 
tario. 

Illud  admonemus ,  huic  Epistolae  pe- 
culiare  esse,  praesertim  primis  capitibus, 
quod  implexus  et  involutns  sit  sermo, 
sensusque  habeat  obscuros  et  explicatu 
difficiles,  ipso  etiam  Hieronymo  teste, 
quod  quidem  ob  magnitudinem  et  subli- 
mitatem  rerum,  quae  tractantur,  accidisse, 
credendum  est.  Scripta  est  Epistola  Ro- 
mae  ex  vinculis,  quorum  ter  meminit  cap. 
3.  et  iterum  cap.  ultimo ,  missa  per  Ty- 
chicum  Diaconum,  cujus  in  fine  mentio 
est:  id  quod  tam  argumentum  Latinum 
huic  Epistolae  praefixum ,  quam  Graeca 
subnotatio  confirmat.  Et  quia  per  enm- 
dem  Tychicum  missa  est  Epistola  secunda 
ad  Timotheum,  cujus  ultimo  capite  dici- 
tur:  Tychicum  misi  Ephesum,  satis  col- 
ligitur,  quod  supra  dixi,  duas  has  Episto- 
las  simul  missas  fuisse,  quod  et  Theodo- 
retus  non  obscure  significat.  Quocirca 
non  assentimur  Hieronymo  commentanti 
super  Epist.  ad  Philemouem,  dum  scribit, 
uno  eodemque  tempore  per  Onesimum 
missas  fuisse  quatuor  Epistolas,  ad  Ephe-  , 
sios,  ad  Philippenses,  ad  Colossenses  et 
ad  Philemoncm.  Nam  hae  tres  posterio^ 
res  Timotheum  Paulo  in  prima  salutatione 
conjungunt:  erat  ergo  Timotheus  Eomae.,.r 
cum  Paulo ,  quando  illae  Epistolae  scri- 
bebantur.  Itaque  fieri  non  potuit,  ut  cum 
ea  mitteretur,  quae  ad  Timotheum  eodem 
tempore  absentem  scripta  est.  Haec  de 
argumento  Epistolae  sufficiant. 


CAPUT    PRIMUM. 

Paulus,  Apostolus  Jesu  Christi  per  voluntatem  Dei,  omnibus  sanctis, 
qui  sunt  Ephesi,  et  fidelibus  in  Christo  Jesu.  2.  Gratia  vobis  et  pax 
a  Deo  Patre  nostro,    et  Domino    Jesu  Christo.      3.  Benedictus  Deus  et 

Pater  Domini  nostri  Jesu  Christi,  qui  benedixit  nos  in  omni  benedi- 
ctione  spirituali  in  coelestibus  in  Christo ,  4.  sicut  elegit  nos  in  ipso 
ante  mundi  constitutionem  *) .  ut  essemus  sancti  et  immaculati  in  con- 
spectu  ejus  in  charitate.  5.  Qui  praedestinavit  nos  in  adoptionem  filio- 
rura,  per  Jesura  Christum  in  ipsum,  secundum  propositum  voluntatis 
suae2),  6.  in  laudem  gloriae  gratiae  suae ,  in  qua  gratificavit  nos  in 
dilecto  filio  suo.  7.  In  quo  habemus  redemptionem  per  sanguinem  ejus, 
remissionem  peccatorum,  secundum  divitias  gratiae  ejus,  8.  quae  super- 
abundavit  in  nobis,  in  omni  sapientia  et  prudentia:  9.  ut  notum  faceret 
nobis  sacramentum  voluntatis  suae3).  secundum  benepiacitum  ejus,  quod 
proposuit  in  eo ,  10.  in  dispensatione  plenitudinis  temporum4),  instau- 
rare  omnia  in  Christo ,   quae  in  coelis  et  quae  in  terra  sunt  °) .    in  ipso : 

11.  In  quo  etiam  et  nos  sorte  vocati  sumus,  praedestinati  secundum 
propositum  ejus,  qui  operatur  omnia  secundum  consilium  voluntatis  suae: 

12.  ut  simus  in  laudem  gloriae  ejus  nos.  qui  ante  speravimus  in  Chri- 
sto6):  13.  In  quo  :)  et  vos ,  cum  audissetis  verbum  veritatis.  Evange- 
liam  salutis  vestrae,  in  quo  et  credentes  signati  estis  Spiritu  promissionis 
sancto8),  14.  qui  est  pignus  haereditatis  nostrae9),  in  redemptionem 
acquisitionis ,  in  laudem  gloriae  ipsius.  15.  Propterea  et  ego  audiens 
fidem  vestrain,  quae  est  in  Domino  Jesu,  et  dilectionem  in  omnes  sanctos, 
16.  non  cesso  gratias  agens  pro  vobis,  memoriam  vestri  faciens  in  ora- 
tionibus  meis10):  17.  ut  Deus  Domini  nostri  Jesu  Christi,  Pater  gloriae, 
det  vobis  Spiritum  sapientiae  et  revelationis.  in  agnitione  ejus:  18.  illu- 
minatos  oculos  cordis  vestri,  ut  sciatis,  quae  sit  spes  vocationis  ejus11), 
et  quae  divitiae  gloriae  haereditatis  ejus  in  sanctis,  19.  et  quac  sit 
supereminens  magnitudo  virtutis  ejus  in  nos .  qui  credimus 12)  secundura 
operationem  potentiae  virtutis  ejus,  20.  quam  operatus  est  in  Christo, 
suscitans  illura  a  niortuis ,  et  constituens  ad  dexterara  suam  in  coelesti- 
bus:  21.  supra  omnem  principatum  l3),  et  potestatera.  et  virtutem,  et 
dominationem.  et  omne  nomen .  quod  nominatur  non  solum  in  hoc  sae- 
culo ,  sed  etiam  in  futuro.  22.  Et  omnia  subjecit  sub  pedibus  ejus: 
et  ipsum  dedit  caput  supra  ornnem  Eccesiam  14),  23.  quae  est  corpus 
ipsius,  et  plenitudo  ejus,  qui  omnia  in  omnibus  adimplet  15). 


J)  Cap.  3,  11.  2  Tim.  i.  9.  2)  Juan.  3,  I.  3)  Cap.  3,  9.  *)  Cap.  2,  4.  Joan.  10.  16. 
Gal.  4,  4.  5)  Vers.  4.  Cap.  3,  II.  Rom.  8.  28.  Col.  1,  18.-20.  6)  Luc.  2,  38.  7)  Cap. 
2.  17.  Hebr.  2.  3.  *)  2  Cor.  1.  22.  Act.  19,  6.  9)  %  Cor.  1.  21.  22.  5.  .V  10)  Rom  1.  9. 
Col.  1,  9.  ")  Hebr.  2,  3.  12)  Cap.  3.  20.  Act.  19.  1!.  seq.  1  Cor.  2.  5.  Col.  2.  12.  «)  Mattb. 
28,  18.  Phil.  2,  9— 11.  **]  yers.  i0.  Matth.  11,  25.  1  Cor.  12.  27.  15.  24.  seq.  Rom.  8, 
34.     **)  Act.  17,  25.  27.  28. 


6nil.  Katii  Comm.  Tom.  II. 

SUMMARIUM  CAPITIS  PRIMI. 

Agit  gratias  Deo  de  aeterna  praedestinatione,  qua  proposuit  instaurare  omnia  in  Christo,  pecu- 
liariter  autein  de  Ephesiorum  in  Christum  fide,  quem  docet  esse  constitutum  caput  super 
omnem  Ecclesiam. 


1.  Paulus  Apostolus  Jesu  Christi  per 
voluntotem  Dei.  Id  est,  voluntate  et 
jussu  Dei,  non  meis  meritis  ad  Apostola- 
tum  Jesu  Christi  vocatus  et  assumptus. 
Idem  prorsus  titulns  2.  epist.  ad  Cor., 
nec  non  epist.  ad  Col.  et  2.  ad  Tim.  In 
prima  vero  ad  Tim.  epist.  pro  voluntate 
scripsit  imperium. 

Omnibus  sanctis,  qui  sunt  Ephesi. 
Omnibus  in  Graeco  non  est.  Et  fidelibus 
in  Christo  Jesu.  Eosdem  dicit  sanctos  et 
in  Christo  fideles ,  licet  diversa  ratione : 
fideles  in  Christo  propter  fidem ,  qua  in 
Christum  credunt ;  sanctos  autem ,  quia 
mundos  a  peccatis,  utpote  sanctificatos  in 
Christo,  sicut  dicitnr  in  1  Cor.  1.  Porro 
qua  ratione  fideles  omnes  vocentur  sancti, 
diximus  ad  initium  epist.  ad  Komanos. 

2.  Gratia  vobis  ei  pax  a  Deo  Patre 
nostro  et  Domino  Jesu  Christo.  Sub- 
audi  multiplicetur.  Eadem  salutationis 
forma,  quae  in  omnibus  Epistolis  prae- 
cedentibus  ac  plerisque  sequentibus. 

3.  Benedictus  Deus  et  Pater  Domini 
nostri  Jesu  Christi.  Expositum  hoc  est 
in  2  Cor.  1.  Utitur  autem  iisdem  verbis 
Petrus  in  exordio  prioris  suae  epistolae. 

Qui  benedixit  nos  in  omni  benedi- 
ctione  spirituali.  Nos  quidem  Deum  be- 
nedicimus,  quum  eum  pro  beneficiis  laa- 
damus ;  ille  vero  nos  benedicit,  quum  nos 
beneficiis  afiicit.  Nam  Dei  benedicere 
benefacere  est.  Proponit  Apostolus  hoc 
exordio  Dei  beneficentiam  erga  omnes 
electos  eo  ordine ,  ut  primum  in  genere 
de  electis  loquatur,  deinde  speciatim  ad 
Judaeos,  mox  ad  gentiles,  ac  nominatim 
ad  ipsos  Ephesios  descendat.  Sensus  est- 
Laudetur  et  praedicetur  a  nobis  Deus 
noster,  idemque  Christi  Domini  nostri 
Patcr,  quod  multa  et  praeclara  dona  spi- 
ritualia  nobis  contulerit.  Spiritualia,  id 
est,  ad  vitam  spiritualem  pertinentia,  cu- 
jusmodi  consequenter  ab  Apostolo  enu- 
merantur.  Itaque  benedictionem  spiri- 
tualem,  velut  novo  testamento  propriam, 


opponit  benedictioni  terrenae,  quam  pro- 
mittebat  vetus  testamentum.  Illud  in 
ornni  continet  Hebraismum,  nam  in  prae- 
positio  redundat  et  omne  perfectionem 
magis,  quam  universitatem  significat.  Quod 
utrumque  familiare  est  Hebraeis. 

In  coelestibus.  Quinquies  in  hac  epi- 
stola  legitur  iri  coelestibus,  nec  usquam 
alibi.  Nam  ec  infra  hoc  capite  dicitur: 
Et  constituens  ad  dexteram  suam  in 
coelestibus ,  et  cap.  2.  Consedere  fecit 
in  coelestibus ,  et  cap.  3.  ut  innotescat 
principibus  et  potestatibus  in  coelesti- 
bus,  et  cap.  6.  contra  spiritualia  nequi- 
tiae  in  coelestibus.  Ac  nomen  quidem 
illud  coelestia  in  his  omnibus  significat 
loca,  quae  supra  nos  sunt,  sed  non  eadem 
est  in  omnibus  verificatio,  sicut  per  sin- 
gula  videndum.  Quod  vero  Theophylacti 
interpres  modo  vertit:  in  supercoelesti- 
bus,  raodo  in  coelestibus,  quodque  Eras- 
mns  modo  in  coelestibus,  modo  inter 
coelestes,  cum  in  eo,  quod  Graece  scripsit 
Paulus  iv  toTq  STZOOpavioiQ,  nulla  sit  di- 
versitas,  absque  ratione  factum  ab  illis. 

Libenter  autem  in  hac  epistola  coelo- 
rnm  ac  coelestium  meminit  Apostolus, 
sicut  et  angelorum  et  principatuum  et 
potestatum  et  virtutum  et  dominationnm, 
eo  quod  de  angelis,  deqne  naturis  coele- 
stibus  multa  fabulosa  et  sanae  doctrinae 
contraria  traderentur  a  Simone  mago 
ejusque  discipulis:  et  haec  praecipue, 
mundum  ab  angelis  factum  esse,  non  a 
Filio  Dei,  eosdemque  angelos,  non  autem 
Christum  esse  mediatores,  per  quos  neces- 
sario  purgandi  sint  homines,  priusquam 
ad  Deum  perveniant. 

Contra  quos  errores  Apostolus,  tum  in 
hac  epistola,  quam  in  ea,  quam  ad  Col. 
scripsit,  diligenter  inculcat  eminentiam 
Christi  supra  angelos,  docens,  Christum 
esse  ante  omnia ,  et  per  eum  omnia  con- 
dita  in  coelis  et  in  terra,  etiam  ipsos  an- 
gelos.  Item  Christum  esse  caput  omnium, 
etiam  angelorum,  ac  per  eum  reconciliari 

coelestia  terrenis  ;  denique  religionem  an- 
gelorum,  quam  Simoniani  introducebant, 
qua  nimirum  angeli  relicto  capite  Chri- 
sto  colebantur,  aperte  damnans.  De  qui- 
bus  suo  loco  dicendum  erit. 

Hic  sane,  quod  ait,  in  coelestibus,  con- 
nectendum  videtur  cum  eo,  quod  proxime 
praecedit,  et  hunc  sensum  habere:  Qua 
benedictione  spirituali  provehimur  ad 
coelestia,  ubi  caput  nostrum  Christus  ad 
dexteram  Dei  constitutus  est,  sicut  infra 
dicitur. 

In  Christo.  Graeci  codices  plerique 
legunt  Christo  sine  praepositione.  Verum 
Complutensis  editio  praepositionem  ad- 
dit.  Pro  qua  lectione  faciunt  veteres  in- 
terpretes  tam  Graeci  quam  Latini ,  qui 
omnes  partem  hanc  exponunt,  tanquam 
dietum  esset  in  Christo ;  nequidem  Am- 
brosiano  excepto ;  nam  etsi  textus  ejus, 
ut  nunc  legitur,  praepositione  careat, 
commentarius  tamen  studiose  exprimit. 
Seusus  autem  expeditus  "est :  in  Christo, 
id  est,  per  Christum  uobis  a  Deo  conferri, 
quidquid  habemus  donorum  spiritualium. 

4.  Sicut  elegit  nos  in  ipso  ante  mundi 
constitutionem.  Id  est,  secundum  quod 
elegit  nos  per  ipsum  Christum,  antequam 
mundus  fieret,  hoc  est,  ab  aeterno,  quasi 
dicat:  affectus  electioni  respondet,  prae- 
stat  nobis  Deus  in  tempore  beneficia  per 
Christum,  quae  per  eum  se  nobis  daturum 
ab  aeterno  decrevit.  Illud  ante  mundi 
constitutionem ,  Erasmus  vartit:  anie- 
quam  jacerentur  fundamenta  mundi; 
nimirum  explicans  vim  Graecae  dietionis 
xaTapoXrjc  quasi  dicas,  in  imo  colloca- 
tionem,  fundationem.  De  qua  vide  plura 
apud  Hieronymum,  qui  etiam  ex  hac  parte 
subtiliter  probat,  mundum  ex  nihilo  con- 
ditum  esse ,  non  autem  ex  praejacente 
materia,  quae  fundamenti  loco  esset, 
quemadmodum  voluerunt  antiqui  hae- 
retici. 

Sciendum  autem,  hac  phrasi  ante 
mundi  constitutionem,  qua  et  alibi  Scri- 
ptura  utitur,  ut  Joan.  17.  et  1  Petr.  1., 
significari  aeternitatem ,  eo  quod  ante 
mundum  conditum  nihil  fuerit,  nisi  quod 
aeternum    est.    ITnde    evidenter  ostendi 


videtnr,  ante  mundi  creationem ,  quae 
Gen.  1.  describitur,  angelicam  natnram 
nou  extitisse.  Porro  alibi  factum  aliquid 
dicitur,  a  constitutione  vel  origine 
mundi,  id  est,  a  mundo  condito,  ut  Matth. 
13.  et  25.,  Luc.  11.,  Hebr.  9.,  Apoc.  13. 
et  17.  Q/aibus  omnibus  locis  eadem  est 
vox  Graeea  xatajjQA^.  Quae  etiam  legi- 
tur  Hebr.  11.,  ubi  noster  vertit  conce- 
ptionem.  Cujus  versionis  eo  loco  ratio- 
nem  reddituri  sumus. 

Jam  ex  eo,  quod  ait,  elegit  nos  in  ipso, 
bene  probatur,  ipsam  electionem  seu  prae- 
destinationem  nostram  ac  totius  Ecclesiae 
esse  per  Christi  mevitum ;  licet  id  aliqui 
negent,  et  Cajetanus  particulam  in  ipso 
conetur  alio  tcrquere.  Sed  refellitur  per 
sententiam  mox  sequentem,  qua  idem  sub 
nomine  praedestiuationis  repetitur.  In- 
digna  sunt  lectu ,  quae  hic  pro  suo  novo 
dogmate  arroganter  inculcat  Catharinus 
de  duplici  ordine  salvandorum ,  contra 
sacras  Scripturas. 

Ut  essemus  sancti  et  immaculati  $n 
conspectu  ejus.  Exponit  effectum ,  ad 
quem  a  Deo  electi  sumus,  non  totum  qui- 
dem  illum,  sed  quem  consequimur  in  hac 
vita.  Ubi  notandum,  non  dicere  Aposto- 
lum,  Deue  elegit  nos,  quia  eramus  sancti, 
aut  quia  in  ejus  praescientia  futuri  era- 
mus  sancti,  sed  ut  essemus  sancti:  ne 
quis  vel  cum  Origene  putet,  animas,  ante- 
quam  in  corpora  mitterentur,  aliquid 
egisse  iu  alia  vita,  propter  quod  eligeren- 
tur,  vel  cum  Pelagio  sentiat,  hemines  ex 
meritis  eorum  praevisis  eligi  a  Deo.  An- 
notarunt  hoc  Hieronymus  et  Primasius 
in  commentariis,  et  August.  lib.  de  prae- 
dest.  sanct.  cap.  17.  18.  et  19.  atque 
alibi. 

Sa.ictos  voeat  Apostolus  mundos  a 
peccatis,  ut  jam  supra  diximus :  immacu- 
Jatos  vero,  graece  irreprehensibiles,  eos 
dicit,  qui  sine  crimine  vivunt.  Itaque 
sancti  sumus  per  remissionem  peccato- 
rum,  mentisque  renovationem,  irrepre- 
hensibilespev  observationem  mandatorum, 
quae  sunt  duae  partes  jnstitiae  nostrae. 
Aliter  quidem  Hieronymus  distinguit,  sed 
haec    nostra     distinctio     conformior    est 

phrasi  Paulinae  et  textui  Graeco,  Grae- 
corumque  commentariis.  Addit  autem 
Apostolus  in  conspectu  ejus,  significare 
volens,  de  vera  sanctitate  et  integritate 
vitae  se  loqui,  qualis  judicio  Dei  omnia 
cernentis  probetur.  Multi  enim  coram  ho- 
minibus  sancti  sunt  et  immaculati,  non 
coram  Deo,  sive  per  hypocrisim,  sive 
quod  Dei  justitiam  ignorent. 

Si  quaeras ,  quomodo  saucti  et  imma- 
culati  sumus ,  qui  sine  peccatis  non  vivi- 
mus :  breviter  respondeo,  secundum  mo- 
dum  justitiae,  qui  habetur  in  hac  vita, 
sanctos  et  immaculatos  dici  more  Scri- 
pturae  eos,  qui  peccatorum  accepta  re- 
missione  sic  deinceps  ambulant  in  lege 
Domini,  ut  a  gravioribus  peccatis,  quae 
mortalia  dicuntur,  abstineant.  Arbitran- 
tur  nonnulli,  Paulum  dicentem  nos  a  Deo 
electos,  ut  in  ejus  conspectu  sancti  simus 
et  immaculati ,  voluisse  notare  familiam 
Simonis,  quasi  dicat:  Elegit  nos  Deus, 
non  ut  omne  libidinis  ac  lasciviae  genus 
stidiose  consectemur,  sicut  docebat  Si- 
mon ,  sed  ut  vitam  agamus  ab  omni  con- 
taminatione  puram  et  integrair.  Non 
enim  vocavit  nos  Deus  in  immunditiam, 
sed  in  sanctificationem,  1  Thess.  4.  Hinc 
et  in  Epist.  ad  Col.  1.  similibus  verbis 
utitur,  inquiens :  Exhibere  vos  sanctos  et 
immaculatos  et  irreprehensibiles  coram 
ipso. 

In  charitate.  Hanc  particulam  alii 
alio  referunt.  Ambrosianus  commentarius 
annectit  iis ,  quae  proxime  praecedunt, 
hunc  faciens  sensum :  ut  coram  Deo  sancti 
simus  et  immaculati ,  idque  per  charita- 
tem,  qua  Deum  diligentes  sanctam  red- 
damus  conversationem  nostram.  Oecume- 
nius  refert  ad  verbum  elegit,  charitatem 
intelligens  Dei  erga  nos.  Similiter  Tho- 
mas.  At  vero  Chrysostomus,  Theodoretus 
et  Theophylactus  adjnngunt  ei,  quod  se- 
quitur:  Qui praedestinavit  etc.  Nam  ejus 
loco  Graece  participium  est  praeteriti 
temporis,  pro  quo  Hieronymus  et  Ambro- 
sianus  legunt  praedestinans ;  ut  proinde 
nulla  sit  in  Graeco  sermonis  incommodi- 
tas,  quae  apparet  in  Latino,  si  particula 
in   charitate  sequentibus  jungatur.    Et 


hoc  modo  sensus  est:  Qui  per  charitatem, 
qua  nos  dilexit,  praedestinavit  nos  in 
adoptionem  etc. 

Haec  tertia  expositio,  quam  etiam  ad- 
ducit  Hieronymus  secundo  loco,  magnam 
probabilitatem  habet,  cum  Scriptura  pas- 
sim  beneficium  praedestinationis  et  salu- 
tis  nostiae  adscribat  charitati  Dei  Patris 
erga  genus  humanum ,  ut  Joan.  3.  Sic 
Deus  dilexit  mundum  etc.  Item  Rom.  5. 
et  8.  Et  iterum  hac  epist.  cap.  2.  Deus, 
inquit,  propter  nimiam  charitatem  suam, 
qua  dilexit  nos ,  convivificavit  nos  in 
Christo.  Ratio  quidem  haec  etiam  quadrat 
in  secundam  expositionem ,  sed  illi  non- 
nihil  obstat  hyperbaton,  quod  per  hanc 
Graecorum  interpretationem  facile  evi- 
tatur. 

5.  Qui  praedestinavit  nos  in  adoptio- 
nem  filiorum  per  Jesum  Christum  in 
ipsum.  Vel  in  sese,  est  enim  pronomen 
reciprocum ,  ex  ^.postoli  mente  referen- 
dum  ad  illam  partem  in  adoptionem 
filiorum ,  quo  declaret  cujus  filiorum; 
scilicet  ipsius  Dei  praedestinantis,  ut  sen- 
sus  sit :  Qui  aeterno  consilio  et  decreto 
praedestinavit  nos  per  meritum  Jesu 
Christi  Filii  sui  naturalis  ad  illam  exi- 
miam  dignitatem,  qua  essemus  ipsius  filii 
adoptivi.  Sic  et  Joannes  in  Evangelio : 
Dedit  eis  potestatem  filios  Dei  fieri, 
his  qui  credunt  in  nomine  ejus,  et  1 
Epist.  3.  Videte ,  qualem  charitatem 
dedit  nobis  Pater,  ut  filii  Dei  nomine- 
mur  et  simus.  Ex  quibus  etiam  locis 
satis  apparet  de  ea  adoptione,  quam  in 
hac  vita  per  gratiam  consequimur,  Apo- 
stolum  loqui,  tametsi  S.  Thomas  malit 
accipere  de  adoptione  perfecta,  quae  est 
futurae  vitae,  de  qua  Rom.  8.  dicit  idem 
Apostolus :  nos  ingemiscere  adoptionem 
filiorum  Dei  exspectantes. 

Fortasse  rectius,  ut  utramque  adoptio- 
nem,  tam  perfectam,  quam  imperfectam, 
generali  nomine  complexum  fuisse  Apo- 
stolum  intelligamus :  est  enim  una  eadem- 
que  adoptionis  gratia,  quae  nunc  inchoa- 
tur  ac  proficit ,  et  in  futuro  perficitur. 
Porro  quomodo  differant,  et  quem  ordi- 
nem  inter  se  habeant  electio,  dilectio  et 

praedestinatio  Dei,  quae  tria  hic  ab  Apo- 
stolo  nominata  sunt,  requirat  studiosus 
apud  S.  Thomam  1.  qu.  23.  art.  4.,  ubi 
rem  istam  erudite  explicat. 

Secundum  propositum  voluntatis 
suae.  Propositum,  Graece  s56*oxiav,  pro 
qua  Hieronymus  et  Ambrosianus  placi- 
tum  legunt.  Sed  admonet  Hierouymus 
rectius  verti  beneplacitum.  Est  autem 
Graeca  vox  sacris  literis  peculiaris,  atque 
eodem  Hieronymo  testc  primum  a  LXX. 
interpretibus  excogitata,  qua  significatum 
vocis  Hebraicae  Ratson  exprimerent.  Et 
quamvis  interpres  noster,  hcc  loco,  pro- 
positum,  verterit;  alibi  tamen  fere  vertit 
beneplacitum ,  ut  et  paulo  inferius  hoc 
cap.  Interdum  autem  ejus  loco  bonam 
voluntatem  habet  vulgata  editio.  Dicit 
ergo  Apostolus,  Deum  nos  praedestinasse 
sibi  in  filios  adoptivos  non  ullis  meritis 
nostris  provocatum ,  sed  ex  mero  bene- 
placito  suae  voluntatis. 

Nam,  ut  anuotat  S.  Thomas,  causa 
praedestinationis  nostrae  est  purus  amor 
ac  voluntas  Dei,  non  autem  aliqaid  ex 
parte  voluntatis  nostrae  praevisum  a  Deo, 
licet  inter  effectus  praedestinationis  ordo 
sit,  secundum  quem  unus  ad  alterum,  ut 
gratia  ad  gloriam,  tanquam  meritum  ad 
mercedem  ac  praemium  referatur.  Sed 
ipsius  gratiae,  quae  est  primus  effectus 
praedestinationis,  non  potest,  inquit,  ali- 
qup.  ratio  assignari  ex  parte  hominis, 
quod  sit  ratio  praedestinationis ;  hoc  enim 
esset  ponere,  quod  principium  boni  operis 
sit  in  homiae  ex  seipso  et  non  per  gra- 
tiam;  quod  est  haeresis  Pelagiana,  quae 
dicit  principium  boni  operis  esse  ex  parte 
nostra.  Sic  ille. 

6.  ln  laudem  gloriae  gratiae  suae.  Id 
est,  in  laudem  et  gloriam  gratiae  suae. 
Haec  enim  alibi  copulative  conjungit,  ut 
Phil.  1.  in  gloriam  et  laudem  Dei,  et 
Petrus  1  Epist.  1.,  ut  probatio  fidei  ve- 
strae  inveniatur  in  laudem  et  gloriam 
et  honorem,  et  Joannes  Apoc.  19.  Laus 
et  gloria  et  virtus  Deo  ?iostro.  Quod 
ergo  hic  dicit  ac  tertio  repetit  laudem 
gloriae,  vel  laudem  gloriosam,  Hebrais- 
mus   est.    Igitur  Apostolus,   sicut  parte 


praecedenti  causam  assignavit  efficientem 
nostrae  praedestinationis ,  scilicet  simpli- 
cem  ac  solam  Dei  voluntatem ;  ita  nunc 
finalem  causam  aperit,  quae  est  glorifica- 
tio  divinae  bonitatis,  quasi  dicat:  qui 
praedestinavit  nos  ad  tantam  dignitatem, 
idque  eo  fine ,  ut  ipse  laudetur  et  glorifi- 
cetur  in  tanto  beneficio  gratis  nobis  col- 
lato ;  laudetur,  inquam,  et  glorificetur  non 
tantum  a  nobis  tam  ingenti  beneficio  af- 
fectis,  verum  etiara  ab  angelis  canentibus 
gloriam  in  excelsis  Deo. 

Cur  autem  non  dixit  in  laudem  justi- 
tiae  suae,  sed  tantum  gratiae  ?  Respondet 
B.  Thomas,  quia  justitia  ibi  locum  habet, 
ubi  debitum  invenitur  aut  redditur;  quod 
autem  quis  praedestinatur  ad  vitam  aeter- 
nara,  non  est  debitum,  ut  dictum  est,  sed 
gratia  pure  gratis  data. 

In  qua  gratificavit  nos  in  dilecto 
filio  suo.  Graeci  filio  suo  non  addunt; 
tantum  legunt  in  dilecto ,  quod  Graece 
non  est  a^a.r^TM,  nomen  verbale,  ut  alibi 
etiam  Filio  Dei  attributum,  velut  Deo 
Patre  dicente:  Hic  est  filius  meus  dile- 
ctus,  sed  participium  Y]ya7n)uivt».  Hiero- 
nymus  quoqne,  quod  in  Latinis  codicibus 
habetur  in  dilecto  filio  suo,  negat  s,cri- 
ptum  esse  ab  Apostolo ,  sed  simpliciter 
in  dilecto.  Quare  et  verisimile  est  Hie- 
ronymum  in  sua  vulgatae  versionis  emen- 
datione  partem  illam  filio  suo  e  textu 
lemovisse.  Nam  et  Primasius  tantum 
legit  in  dilecto,  admonens  subaudiendum 
filio  suo.  Sic  legit  et  Sedulius.  Porro  Sy- 
rus  interpres  per  dilectum  suum  vertit, 
nomine  Filii  omisso. 

Ac  sane  emphasim  habet  vocabulum 
dilecti  singulariter  positum,  quemadmo- 
dum  diligenter  explicat  idem  Hierony- 
mus ,  non  tam  ut  significetur  is ,  qui  ab 
omnibus  sine  exceptione  diligitur,  quod 
Hieronymus  et  post  eum  Sedulius  volunt, 
sed  ille,  quem  Pater  diligit  et  dilexit  ab 
aeterno,  non  propter  alium  aliquem,  sed 
propter  ipsum,  utpote  Filium  suum  natu- 
ralem ,  in  quo  perfecta  est  similitudo 
Patris. 

Notandum  etiam ,  pro  Latino  verbo 
gratificavit,  Graece  verbura  esse,  a  quo 

participium  gratiftcata,  quod  Latinus 
interpres  in  salntatione  angeli  ad  B.  Vir- 
ginem  dixit  gratia  plena ,  ut  etiam  hoc 
loco  quaedam  excellentia  gratiae  divinae 
in  omnes  electos  ciifFusae  commendetur. 
Seusus:  Per  quod  gratiae  beneficium  nos 
sibi  vehementer  charos  et  acceptos  reddi- 
dit,  propter  meritum  ejus,  quem  utFilium 
suum  naturalem  singulariter  dilexit.  Lo- 
cus  hic  contra  sectarios  notandus  pro 
gratia  et  justitia  inhaerente. 

7.  In  quo  habemus  redemptionem  per 
sanguinem  ejus.  Id  est,  per  quem  dile- 
ctum  redempti  sumus  e  captivitate  pec- 
cati,  mortis  ac  diaboli,  dato  pro  nobis  in 
cruce  pretio  sanguinis  ipsius.  Nam  Graeca 
vox  proprie  redemptionem  siguificat,  qua 
captivus,  soluto  pro  capite  ejus  pretio, 
liberatur.  Hoc  autem  pretium  nostrum 
Apostolus  declarat  esse  sanguinem  dilecti, 
id  est,  Filii  Dei. 

Remissionem  peccatorum.  Haec  par- 
ticula  exponit,  quod  dixerat  redemptio- 
nem ,  eique  appositive  coordinanda  est, 
qaasi  dicat:  Habemus  redemptionem, 
quae  est  remissio  peccatorum.  Per  hoc 
enim,  quod  peccata  nobis  remittuntur, 
redimimur  a  servitute  peccati,  et  conse- 
quenter  a  servitutc  mortis  ac  diaboli,  qui- 
busperpeccatum  eramus  obnoxii.  Graece 
quidem  est  delictorum,  non  peccatorum, 
sed  his  duobus  vocabulis  Scripturae  pro- 
miscue  passim  utitur. 

Secundum  divitias  gratiae  ejus.  Id 
est,  non  per  merita  nostra  bona,  quae 
nulla  erant,  sed  per  abundantem  gratiam 
ejus,  scilicet  habemus  redemptionem  etc. 
Hoc  modo  pronomen  ejus  refert  Christum, 
de  quo  praecessit  per  sanguinem  ejus. 
Verum  potest  haec  pars  per  hyperfcaton 
referri  ad  eum,  de  quo  dixit,  quod  prae- 
destinavit  et  gratificavit  nos  in  dilecto, 
ut  verba  media,  in  quo  habemus  redem- 
ptionem  etc,  parenthesim  faciant,  et  cum 
Ambrosiano ,  Hentenio  et  Erasmo  lega- 
mus  gratiae  suae,  non  ejus;  cum  Graeca 
possint  utroque  modo  verti.  Ita  sensus 
erit:  haec  fecit  nobis  Deus  juxta  divitias 
gratiae  suae,  id  est,  pro  copiosa  et  pro- 
fusa   erga   nos   beneficentia   sua.    Haec 


Graecorum  est  expositio,  certe  consenta- 
nea  iis,  quae  sequuntur. 

8.  Quae  superabundavit  in  nobis. 
Graece,  quam  abundare,  sive  exuberare 
fecit  in  nos ,  pro  quo  alii  verterunt,  de 
qua  ubertim  nobis  impertivit.  Graecum 
verbum,  etsi  plerumqne  absolutum  sit, 
ab  ipso  tamen  Apostolo  etiam  alibi  tran- 
sitive  sumitur ,  ut  2  Cor.  9.  Potens  est 
Deus,  omnem  gratiam  abundare  facere 
in  vos. 

In  omni  sapientia  et  prudentia.  Du- 
bium  est ,  utrum  nostram  intelligi  velit 
sapientiam  et  prudentiam ,  an  Dei.  De 
nostra  quidam  Ambrosianum  secuti  inter- 
pretantur,  hoc  pacto:  quam  gratiam  co- 
piose  in  nos  Apostolos  ac  primos  fideles 
effudit,  una  cum  praeclaris  sapientiae  et 
prudentiae  donis,  ut  uimirum  ad  dona 
gratiae  credentibus  collatae  pertinere 
etiam  intelligantur  varia  charismata,  de 
quibus  1  Cor.  12.,  inter  quae  sermo  sa- 
pientiae  et  sermo  scientiae  primo  loco 
nominabantur;  quasi  prudentiam  hic  vo- 
cet,  quam  illic  scientiam.  Et  cap.  3.  hujus 
meminit  prudentiae  sibi  tanquam  Apo- 
stolo  competentis,  et  ad  Coloss.  cap.  1. 
de  ipsorum  sapientia  et  intellectu  spiri- 
tuali  loquitur.  Ita  ut  hic  sensus  videatur 
probabilior. 

Alii  putant  Apostolum  hic  loqui  de 
sapientia  et  prudentia  Dei,  quemadmo- 
dum  et  id,  quod  supra  dixit  in  charitate, 
ostendimus  de  charitate  Dei  dictum  esse. 
Sic  autem  intellectam  hanc  partem  alii 
quidem  connectunt  cum  eo,  quod  praece- 
dit,  hoc  sensu:  Quam  gratiam  nobis  elar- 
gitus  est  mira  sapientia  et  prudentia  usus 
in  ea  re,  quasi  dicat,  sapientissime  et 
prudentissime  id  fecit.  Alii  vero  referunt 
ad  verba  sequentia. 

9.  Ut  notum  faceret  nobis  sacramen- 
tum  voluntatis  suae.  Pro  quo  Hierony- 
mus  legit:  Notum  nobis  faciens  myste- 
rium  voluntatis  suae.  Nam  in  Graeco 
participium  est,  sed  quo  praeteritum  tem- 
pus  significetur;  proinde  commodius  ita 
vertas:  Notificato  seu  patefacto  nobis 
arcano  voluntatis  suae.  Quae  pars  con- 
juncta    superiori    sensum    hunc    faciet: 

Deus  suinma  sapientia  et  prudentia  sua 
notum  fecit  nobis  arcanum  suae  volunta- 
tis ,  id  est ,  elucet  in  hujus  mysterii  reve- 
latione  admirabilis  Dei  sapientia  et  pru- 
dentia.  Quod  quam  verum  sit,  satis  idem 
Apostolus  declaiat  1  Cor.  1.  et  2.  Postre- 
mam  hanc  distinctionem  et  sensum  sug- 
gerunt  Graecorum  commentarii. 

Hieronymus  utramquedistinctionera  ad- 
fert,  variosque  sensus  indicat,  sed  nihil 
certi  definit.  Potest  aurem  inter  sapien- 
tiam  et  prudentiam,  at  ad  Deum  referun- 
tur,  ita  distingui,  quod  sapientia  sit,  qua 
disponit  ac  praeordinat ,  prudentia  vero, 
qua  exsequitur.  Caeterum  Cajetanus  sa- 
pientiam  et  prudentiam  non  ad  totum, 
quod  sequitur,  referenduin  putat,  sed  ad 
particulam  sacramentum  voJuntatis  suae, 
ut  sensus  et  ordo  sit :  Patefacto  nobis 
mysterio  voluntatis  suae,  quod  mysterium 
est  in  omni  sapientia  et  prudentia ,  id  est, 
sapientissime  et  prudentissime  dispositum 
a  Deo.  Qui  sensus  bonus  est,  sed  con- 
structio  violenta. 

Nobis  apparet  re  diligenter  expensa, 
quod  priino  loco  dictum  est,  magis  esse 
ex  mente  Apostoli.  Vult  enim  Apostolus 
primum  declarare ,  quanta  gratia  in  Apo- 
stolos  et  alios  ex  Judaeis  credentes  effusa 
sit,  ut  deinde  transeat  ad  commemora- 
tionem  ejusdem  beneficii  gentibus  prae- 
stiti  ac  nominatim  Ephesiis ,  quibus  et  a 
Deo  similiter  spiritum  sapientiae  precatur 
in  sequentibus.  Inde  enim  colligitur,  sa- 
pientiam  et  prudentiam,  etiam  hoc  loco, 
ad  homines  referendam  esse,  et  nomine 
duorum  charismatum  caetera  compre- 
hendi ,  eodemque  pertinere ,  quod  sequi- 
tur:  Ut  notum  faceret  nobis  etc. ,  id 
est,  revelato  nobis  Judaeis  sacramento 
suae  voluntatis.  Nam  et  Ephesiis  spiri- 
tum  revelationis  hujusmodi  infra  exoptat 
a  Deo,  videlicet  cupiens  illos  primis  cre- 
dentibus  omnino  similes  efiici. 

Sensus  hic  admodum  convenit  cum  iis, 
quae  3.  cap.  dicuntur.  Eundem  videre  est 
apud  S.  Thomam  docte  explicatum,  nisi 
quod  ille  de  solis  Apostolis  hunc  locum 
interpretetur.  Vocat  autem  Apostolus 
consilium  redemptionis  ac  salutis  humanae 


sacramentum  voluntatis  divinae ,  id  est, 
arcanam  Dei  voluntatem,  quia  paucissi- 
mis  hominibus  ante  promulgatum  Evan- 
gelium,  ct  quidem  imperfecte,  cognitum 
hoc  mysterium  fuerat;  simul  ut  nomine 
voluntatis  Dei,  prorsus  gratuitum  insi- 
nuet  esse  beneficium,  utpote  a  sola  Dei 
voluntate  profectum. 

Secundum  heneplacitum  ejus ,  potius 
suum ,  ut  legit  Hieronymus.  Refertur 
enim  ad  eandem  personam  Dei  Patris,  et 
seusus  est,  Deum  hujus  tanti  mysterii 
notitiam  Apostolis ,  aliisque  fidelibus  Ju- 
daeis  tribuisse ,  non  propter  illorum  me- 
rita,  sed  quia  sic  ipsi  placuit.  Ubi  nota, 
beneplacitum  nunc  ab  interprete  dici, 
quod  paulo  ante  verterat  propositum. 
Codex  tamen  Landensishic  habet  bonum 
placitum. 

Quod  proposuit  in  eo  in  dispensa- 
tione  plenitudinis  temporum.  Graeca  et 
Syra,  consentiente  Ambrosiano  et  Latinis 
quibusdam  MSS. ,  legunt  in  dispensatio- 
nem.  Relativum  quod  non  sacramentum 
respicit,  sed  beneplacitum,  ut  ex  Graeco 
manifestum  est ,  ita  tamen ,  ut  benepla- 
citum  pro  re  objecta  sumatur.  Rursum 
illud  in  eo  licet  plerique  referant  ad 
dilectum,  id  est,  filium,  ex  Graeco  tamen, 
ut  nunc  legitur ,  vertendum  seipso ,  ut 
seusus  sit:  quod  beneplacitum ,  id  est, 
quam  rem  benigna  ac  iiberali  voluntate 
proposuit  et  constituit  apud  se ,  secre- 
tamque  tenuit,  usque  ad  dispensationem 
plenitudinis  temporum ,  id  est ,  donec 
completa  essent  tempora,  quae  ad  dispen- 
sationem  sive  exsecutionem  illius  bene- 
placiti  ac  propositi  fuerant  ab  ipso  prae- 
finita. 

10.  Instaurare  omnia  in  Christo, 
quae  in  coelis  et  quae  in  terra  sunt ,  in 
ipso.  Quaeritur,  quomodo  instaurentur 
in  Christo ,  quae  in  coelis  sunt ,  hoc  enim 
non  nisi  de  angelis  accipi  posse  videtur; 
atqui  boni  angeli ,  cum  lapsi  non  sint, 
instauratione  non  egent;  mali  vero  post 
lapsum  sine  ulla  spe  instaurationis  ad- 
dicti  sunt  aeteruae  damnationi.  Respondet 
Augustinus  Ench.  62.  per  Christum  in- 
staurari  ea,   quae  in  coelis  sunt,  quando 

id ,  quod  inde  in  angelis  lapsnm  est ,  ex 
hominibus  redditur,  quam  Theologi  vo- 
care  solent  instaurationem  ruinae  angeli- 
cae ,  quae  fit  ex  hominibus  electis. 

Porro  Hieronymus  pro  instaurare  legit 
recapitulare,  quemadmodum  legit  et  Ire- 
naeus,  seu  potius  ex  Graeco  reddidit  ejus 
interpres  lib.  3.  advers.  haeres.  cap.  18. 
Atque  ld  proprie  significat  veibum  Grae- 
cum  avaxscpaXatojaaafrai ,  a  quo  etiam 
deducitnr  verbale  nomen  anacephalaeosis, 
id  est,  recapitulatio ,  rhetoribus  usitata, 
quara  Hieronymus  recordationem  vocat, 
qua  scilicet  in  sammam  colligit  orator 
multa,  quae  prius  dixit. 

Hieronymus  igitur  ad  hunc  modum  ex- 
ponit:  Deum  in  Christo ,  tanquam  in 
scopo,  ad  quem  omnia  referuntur ,  reca- 
pitulare,  colligere,  implere,  non  solum 
onmes  historias  in  terra  gestas,  quas 
Scripturae  commemorant,  sed  etiam,  quae 
in  coelestibus  ante  mundum  conditum, 
etsi  nobis  sint  occultae.  Verum  hic  com- 
vnentarius  sapit  Origenianum  aliquid. 

Proinde  longe  probabilior  est  Graeco- 
rum  interpretum  expositio ,  quae  et  Ire- 
naei  esse  videtnr;  qui,  servata  proprietate 
Graeci  verbi,  sic  locum  hunc  interpre- 
tantur:  Quibus  temporibus  completis, 
Deus  in  Christo  recapitularet  utraque, 
coelestia  et  terrestria  ;  hoc  est  ad  Chri- 
stum,  tan^uam  ad  unv.m  caput,  revocaret, 
angelos  et  homines,  seu  clarius  Christum 
constitueret  angelorum  et  hominum  caput. 
Id  enim  fecit,  quando  constituit  eum  ca- 
put  totius  Ecclesiae ,  qnae  ex  angelis  et 
hominibus  consrat.  Huic  sensui  congrnit, 
quod  in  fine  capitis  dicitur :  Et  ipsum 
dedit  caput  supra  omnem  Ecclesiam, 
cum  paulo  ante  varios  angelorum  ordiues 
enumerasset ,  supra  quos  Cbristum  dixe- 
rat  constitutum.  Quoniam  autem  qnae 
sui  capiti  subjiciuntur ,  connexionem  et 
pacem  inter  se  habent,  velut  unius  cor- 
poris  membra,  propter  hoc  Col.  1.  dicit 
Apostolus,  Deum  pacificasse  per  Chri- 
stum ,  quae  in  terris  et  quae  in  coelis 
sunt. 

Obiter  notandurn  ex  eo ,  quod  Hiero- 
nymus  mirari  se  dicit,   cur  in  Latinis  co- 


dicibus  pro  recapitulare  scriptum  sit  in- 
staurare ,  atque  ex  aliis  ejusraodi  locis, 
quae  apud  eundera  autorem  occurrunt : 
satis  evinci  (quod  et  alias  non  semel  ad 
monuimus) ,  versionem  novi  Testamenti, 
quam  nos  in  manibus  habemus ,  non  eam 
esse,  qualis  ab  Hieronymo  vel  edita  fuit, 
vel  emendata.  Quod  demum  addit  Apo- 
stolus,  in  ipso,  id  est,  per  ipsum,  scilicet 
Christum  ,  pleonasmus  est  Hebraeis  fami- 
liaris ,  inculcandi  vim  habens,  quale  illud 
Psalmi :  Aaron ,  quem  elegit  ipsum. 

11.  In  quo  etiam  nos  sorte  vocati 
sumus.  Nos  in  Graeco  non  exprimitur. 
Nec  Hieronymo  legitur ,  et  totum  illud : 
sorte  vocati  sumus,  uni  verbo  Graeco 
responiet,  quasi  dicas:  sortiti  sumus, 
passive,  pro  quo  Ambrosianus  legit :  sorte 
constituti  sumus.  Loquitur  autem  adhuc 
Apostolus  in  persona  eorum,  qui  sunt  ex 
Judaeis,  et  sensus  est:  Per  quem  Chri- 
stum  nos  iidem ,  scilicet  Judaei ,  sortem 
adepti  sumus;  id  est,  per  quem  sors  nobis 
obvenit;  intellige  vocationis,  adoptionis 
filiorum ,  haereditatis ,  aut  quid  simile. 
Convenit  autem  maxhne,  ut  haereditatis 
sors  intelligatur ,  de  qua  Hieron.  et 
Oecum.  exponunt;  solet  enim  antiquitus 
sorte  dividi  haereditas ,  unde  et  a  sorte 
nomen  habet  apud  Graecos,  et  sortis 
nomine  quandoque  significatur  in  Scriptu- 
ris.  Ipsum  quoque  Graecum  verbum,  quo 
Paulus  usus  est,  apud  LXX.  interpretes 
Jesaiae  17.  activo  genere  legitur  pro  eo, 
quod  est  haereditatem  dare.  Visum  est 
autem  Apostolo;  divinam  electionera  seu 
vocationem  sortitionis  vocabulo  designare, 
non  quod  temere  et  absque  ratione  Deus 
alios  prae  aliis  eligat  aut  vocet,  de  quo 
mox  sequitur,  quod  operatur  omnia  se- 
cundum  consilium  voluntatis  suae ,  sed 
quia  in  ipsis  electis  nulla  est  causa,  cur 
eligantur  prae  aliis. 

Itaque  sorte  electi  sunt  et  vocati ,  si 
ipsorum  qualitas  et  merita  considerentur; 
judicio  autem  electi ,  si  Dei  sapientia 
cogitetur,  quae  nihil  facit  temere.  ITanc 
rationem  reddit  August.  conc.  2.  super 
Psahn.  30.  et  alibi,  nec  non  Thomas  in 
comment.     Similis  est  locus  Col.  1.    Qui 

dignos  nos  fecit  in  partem  sortis  sancto- 
rum.  Ne  autem  audita  mentione  sortis 
suspicetur  quis,  casum  aut  fortunam  in- 
tervenire  iu  hominum  electione,  ideo  sub- 
jungit: 

Praedestinati  secundum  propositum 
ejus,  qui  operatur  omnia  secundum 
consilium  voluntatis  suae.  Id  est,  ad 
beneficia  superius  commemorata  praede- 
stinati  ex  proposito  certoque  decreto  ejus, 
qui  non  solum  haec  gratiae  beneficia,  sed 
simpliciter  omnia  quaecunque  sunt,  vi 
sua  operatur,  secundum  deliberatam  suam 
voluntatem.  Propositum  hoc  loco  non  est 
ebdoy.ia,  ut  supra,  sed  izpo&saiz,  sicut  et 
Roin.  8.,  iis  qui  secundum  propositum 
vocati  sunt  sancti ,  qui  locus  a  Pelagio 
perverse  tractatus ,  ex  hoc  loco  vindican- 
dus  est,  quemadmodum  illic  admonuimus. 

Porro  verbum  Graecum  evspysTVj  quo 
hic  utitur,  operationem  significat  effica- 
cem.  Itaque  sentit  Apostolus,  Deum  effi- 
caciter  operari  salutem  et  totam  justifica- 
tionem  nostram ,  sicut  universa  operatur, 
nimirum  causalitate  phjsica  seu  proprie 
dicta ,  quod  imprudenter  a  quibusdam 
alioqui  doctis  negatur.  Ex  quo  praeterea 
consequens  est  non  ex  meritis ,  sed  mera 
Dei  voluntate  nos  praedestinari.  Id  quod 
etiam  hoc  loco  diserte  S.  Thomas  anuo- 
tat.  Consilium  autem  De<-  tribuit  Aposto- 
lus,  non  quo  signiflcet,  discursum  rationis 
esse  in  Deo,  sed  quatenus  ipsa  ratio  rerum 
agendarum  consilium  dicitur,  non  propter 
inquisitionem ,  sed  propter  certitudinera 
cognitionis ,  uti  declarat  idem  Doctor  1. 
p.  quaest.  22.  art.  1. 

12.  Ut  simus  in  laudem  gloriae  ejus 
nos ,  qui  ante  speravimus  in  Christo. 
Significatur  electionis  seu  praedestinatio- 
nis  causa  finalis ,  scilicet  laus  et  gloria 
Dei.  Sensus  est:  Ad  tanta  bona  praede- 
stinati  sumus  a  Deo ,  ut  ipse  in  nobis 
laudetur  et  glorificetur,  tanquam  in  opere 
suo,  in  quo  insigniter  reluceat  ejus  boni- 
tas  et  sapientia ,  in  nouis ,  inquam  ,  qui 
prius  speravimus  in  Christo ,  id  est, 
Judaeis ,  adhuc  enim  ex  horum  persona 
loquitur.  Dicuntur  autem  Judaei  prius 
in   Christo   sperasse:   vel  prius,   quam 


Christus  veniret;  erant  enim  ante  Christi 
adventum  iu  populo  Judaico  multi  Chri- 
stum  exspectantes ,  quales  Simeon  justus, 
Anna  prophetissa ,  et  ante  hos  reges  et 
Prophetae  cupientes  videre  et  audire  ea, 
quae  Christi  discipulis  videre  et  audire 
contigit.  Luc.  10.;  ve\  prius ,  quam  gen- 
tiles  in  Christo  sperarent ,  id  est.  salutem 
a  Christo  exspectarent.  Qui  posterior 
sensus  Apostolico  scopo  magis  convenit, 
quemadmodum  ex  sequentibus  patebit. 

Hieronymus  in  comment.  duos  a  supe- 
rioribus  diversos  adfert  sensus,  sed  quo- 
rum  prior  ad  Origenis  damnata  dogrnata 
rejiciendus  sit :  alter  vero  nimium  longe 
quaesitus  atque  a  praesenti  instituto 
alienus. 

13.  In  quo  et  vos,  cum  audissetis 
verbum  veritatis,  Evangelium  salutis 
vestrae.  Transit  a  Judaeis  ad  gentiles, 
vocatioue  et  fide  posteriores,  inter  quos 
erant  Ephesii.  Hos  igitur  alloquens  com- 
memorat  divi?iam  etiam  erga  illos  benefi- 
centiam.  Supplendum  autem  ex  praece- 
denti  sententia  verbum  hoc  modo :  In  quo 
Christo  vos  etiam  sperastis ,  non  quidem 
olim,  ut  nos;  eratis  enim  sine  lege  et 
Prophetia;  sed  nuper  sperare  coepistis, 
cum  ex  nobis  Christi  ministris  audissetis 
verbum  veritatis,  quod  idem  est  Evan- 
gelium  salutis  vestrae.  Verbum  Aposto- 
licae  praedicationis  vocat  verbum  veri- 
tatis ,  quia  non  nisi  veritatem  continebat, 
eamque  divinitus  revelatam :  vocat  etiam 
Evangelium  salutis,  quia  bonum  annun- 
ciabat  ac  promittebat ,  non  qualecunque, 
sed  omnibus  exoptatum  ,  salutem  scilicet 
ac  felicitatem  aeternam. 

Graeci  codices  etsi  nonnihil  hic  varient 
in  pronominibus,  ut  videre  est  in  anno- 
tationibus  Erasmi ,  quae  rts  etiam  Caje- 
tanum  fefellit ,  meliores  tamen  astipulan- 
tos  Graecorum  veterum  commentariis, 
nostram  lectionem  confirmant.  Porro  Hie- 
ronymus  nihil  hic  supplet,  sed  redundare 
aliquid  putat,  nempe  particuiam  in  quo, 
positam  secundoloco.  Verum  sensus,  quem 
dedimus ,  planior  esi. ,  et  cum  eo  ,  quod 
praecedit,  optime  cohaerens,  tametsi  sen- 

tentiam   Hieronymi   non  rejicimus,   imo 
paulo  post  probabilem  03tendemus. 

In  quo  et  credentes  signati  estis  spi- 
ritu  promissionis  sancto.  Signati,  Grae- 
ce,  obsignati.  Verbura  dictum  a  sigillo, 
quo  tabulae  pactorum  seu  promissorum 
robur  ac  firmitatem  accipiunt.  Sensus 
est:  Item  per  quem,  scilicet  Christum, 
postquam  Evangelio  credidistis,  obsignati 
estis  Spiritu  sancto,  velut  promissionis 
sigillo;  id  est,  Spiritum  sanctum  accepi- 
stis ,  quae  certa  nota  est  certumque  testi- 
monium ,  vos  esse  filios  Dei,  ad  quos  pro- 
missa  spectat  haereditas. 

Sed  quaeritur,  quomodo  Spiritum  san- 
ctum  acceperant.  Nonnulli  referunt  hoc 
ad  gratiam  justifieationis  exercentem  se 
per  bona  opera  apud  Ephesios,  ut  con- 
veniat  hic  locus  cum  illo  Rora.  8.  Ipse 
enim  spiritus  testimonium  reddit  spiri- 
tui  nostro ,  quod  sumus  filii  Dei.  Sed 
verisimilius  est,  Apostolum  loqr.i  de  cha- 
rismatum  SpiritusS.  effusione  superEphe- 
sios,  cujusmodi  erant  dona  linguarum, 
Prophetiae,  sauitatum  etc.  Sic  enim  alium 
locum  huic  persimilem ,  qui  est  2  Cor.  1., 
illic  ostendimus  inteiligendum  esse.  Sic 
et  Galatas  ex  virtutibus,  id  est,  miraculis, 
apud  eos  factis  ostendit  accepisse  Spiri- 
tum  sanctum,  Gal.  3. 

Nec  obstat,  quod  istiusmodi  charismata 
non  sint  certa  signa  gratiae  adoptionis : 
nam  etsi  non.quoad  singulos,  in  quibus 
apparebant,  quoad  Ecclesiam  tamen,  in 
qua  vigebant,  certa  erant  argumenta, 
quibus  Spiritus  sanctus  testificabatur  illius 
Ecclesiae  membra  filios  esse  promissionis 
Vitari  tamen  poterit  haec  difficultas,  si 
cum  nonnullis  aliis  spiritum  promissio- 
nis  interpretemur  spiritum  promissum 
credentibus  et  ex  promissione  datura. 
Extat  enim  ea  promissio  apud  Joelem 
Prophetam  cap.  2.  et  a  Petro  Apostolo 
Act.  2.  allegatur. 

Porro  si  cui  placet  cum  Hieronymo, 
particulam  in  quo,  velut  redundantem, 
in  sensu  reddendo  praetermitti ,  totam 
sententiam  construat  hoc  modo :  In  quo 
et  vos ,  cum  audissetis  verbum  veritatis, 
eique  credidissetis,  obsignati  estis  Spiritu 


promissionis  sancto;  quod  enim  interpres 
vertit  credentes,  in  Graeco  praeteriti  tem- 
poris  est  participium,  aeque  ut  illud  cum 
audissetis ,  ideoque  similiter  vertendura, 
nisi  quod  defendi  potest  interpres  bene- 
ficio  ampliationis  logicis  notae.  Sane  pro 
Hieronymo  facit,  illud  in  quo  bis  supe- 
rius  positum  pro  eo,  quod  est:  per  quem ; 
ut  consentaneum  sit  etiam  hoc  tertio  et 
quarto  luco  similiter  accipi ;  quod  quidera 
fiet  juxta  constructionem  modo  datam, 
qua  utrumque  in  quo ,  tanquam  unum 
esset,  refertur  ad  verbum  signati  estis ; 
hoc  sensu:  per  quem  Christum  obsignati 
estis  etc. 

14.  Qui  est  pignus  haereditatis  no- 
strae.  Pro  pignore  Graece  est  appaftcov, 
arrhabo  ;  et  hoc  modo  potius  vertendum 
censet  Hieron.  annuente  Thoma.  Differt 
enim  pignus  ab  arrhabone,  quam  usita- 
tius  arrham  Latini  vocant;  quod  arrhabo 
datur  in  emptione  vel  sponsione,  quo 
firma  sit  obligatio :  pignus  vero  pro  mu- 
tuata  pecunia  traditur,  ut  cum  illa  red- 
ditr.  fuerit,  pignus  recipiatur. 

Male  contendit  hoc  loco  Faber  Stapu- 
lensis,  relativum  qui  referre  Christum, 
non  spiritum,  eo  quod  articulus  relativus 
in  Graeco  masculini  sit  generis ,  spiritus 
autem  neutrius:  recte  enim  Cajetanus  ob- 
servat,  relativum  aliquando  concordare 
non  cum  antecedente  dictione,  sed  cum 
ea,  quae  sequitur;  id  quod  Graecis  per- 
quam  familiare  est.  Cum  ergo  dictio  se- 
quens  arrhabo  Graece  masculina  sit,  atque 
in  suum  genus  praecedentem  articulum 
trahat;  nihil  impedit  differentia  generis, 
quo  minus  idem  articulus  Spiritum  san- 
ctum  referat,  consentiente  etiam  Graeco 
Oecumenio.  Et  quidem  eo  referri  opor- 
tere,  prorsus  exigit  locus  ille  similis  2  Co- 
rinth.  1.,  qui  sic  habet:  Qui  et  signavit 
nos ,  et  dedit  pignus  spiritus  in  cordi- 
bus  hostris. 

Ipsum  igitur  Spiritum  sanctum  Aposto- 
lus  vocat  et  sigillum  promissionis,  quo 
obsignati  sumus;  et  pignus  sive  arrham 
haereditatis  nostrae,  id  est,  qua  nobis 
confirmetur  haereditas  promissa,  quae  est 
vita  aeterna.    Hoc  autem ,   sicut  et  ilHd 

de  Spiritu  sancto ,  dicitur  ratione  charis- 
matum  ejus ,  qnae  tribuit  credentibus  5 
quae  cum  magna  sint  et  multiplici.i,  cogi- 
tandum  relinquitur,  quam  excellens  futura 
sit  haereditas,  in  cujus  arrham  haec  in- 
terini  Ecclesiae  donantur ;  ut  merito  ex- 
clamet  Hieronymus :  Si  arrluibo  tantus, 
quanta  erit  possessio. 

Quaeres,  cur  h<«c  pignus  sive  arrha 
reudat  nos  omnino  certos  ac  securos  adi- 
piscendae  haereditatis  promissae:  quippe 
cum  ad  hoc  detur ,  ut  confirmetur  pro- 
missio.  Nam  eo  argumento  utuntur  inter 
alia,  qui  fidem  specialem  statuunt.  Pri- 
mum  respondeo ,  nec  de  ipso  pignore 
accepto,  id  est,  Spiritu  sancto,  quantum 
quidem  ad  donum  charitatis  attinet,  quem- 
que  fidelium  esse  plane  certum.  Nihil, 
inquit,  mihi  conscius  sum ,  sed  non  in 
hoc  justificatus  sum,  1  Corinth.  4.  Deinde 
arrham  ab  eo ,  cui  datur ,  custodiri  de- 
bere ,  tunc  repraesentandam  .  quando  res 
promissa  accipienda  est;  quod  nisi  fece- 
rit,  jus  accipiendi  amittet:  quemadmo- 
dum  et  fit  in  sponsionibus  humanis. 
Quare  nisi  Spiritum  sanctum  pro  pignore 
acceptum  quis  servaverit  usque  iu  finem  : 
excidet  haereditate  promissa.  Non  enim 
promittitur  haereditas,  nisi  ei,  qui  vicerit 
et  custodierit  usque  in  finem  opera  filii 
Dei;  quae  eadem  sunt  dona  Spiritus 
sancti.  Apoc.  2. 

In  redemptionem  acquisitionis.  Vetus 
editio  tempore  Hieronymi  habebat  ado- 
ptionis ,  quod  corrigit  Hieronymus,  do- 
cens  ex  Graeco  legendum  ,  acquisitionis 
seu  possessionis;  tametsi  neutra  voce  vim 
Graeci  vocabuli  satis  exprimi  faieatur; 
acquisitionis  etiam  apud  Ambrosianum 
legitur.  Non  male  autem  Erasmus  rem 
clarius  exprimere  volens  utrumque  con- 
juuxit ,  in  redemptionem  acquisitae  pos- 
sessionis  Sic  enim  et  Petrus  1  Epist.  2. 
Christi  fideles  vocat  populum  acquisitio- 
nis ;  id  est,  populum  acquisitum  a  Christo 
in  possessionem. 

Porro  redemptionem  qequisiHonii  alii 
intelligunt  eam ,  quae  continue  agitur  in 
hoc  saeculo;  alii  referunt  ad  saeculi  con- 
summationem.    Priores  hanc  partem  con- 


struunt  cum  verbo  signati  estis;  et  hunc 
faciunt  sensum :  In  quo  Christo  signati 
estis  Spiritu  sancto ,  variis  ejus  donis  ac- 
ceptis ;  per  quod  exercetur  et  paulatim 
completur  redemptio  populi,  quem  sibi 
Christus  pretio  sanguinis  sui  (sicut  dictum 
est  supra)  comparavit,  acquisivit  et  suum 
fecit.  Nam  redemptio  quidem  illa,  quoad 
pretii  solutionem,  semel  facta  est  in 
Cruce ;  fit  autem  et  completur  quotidie, 
dum  possessio  semel  empta  paulatim  in 
singulis  vendicatur. 

Posteriores  vero  pioxime  praecedenti- 
bus  annectunt ,  hoc  sensu:  Qui  spiritus 
est  nobis  arrha  haereditatis,  hoc  est,  vitae 
aeternae ;  idque  iu  redemptionem  acqui- 
sitionis ,  hoc  est,  quousque  veniat  tem- 
pus  perfectae  redemptionis  ecclesiae, 
quam  sanguine  suo  acquisivit:  nempe 
saeculo  hoc  finito,  quaudo  plenam  adituri 
sumus  haereditatem.  Dico,  perfectam  re- 
demptionem ,  sic  ut  nihil  remaneat  ser- 
vitutis,  nec  neccati,  nec  miseriae,  morte 
ipsa  penitus  absumpta.  Hic  sensus  et 
planior  est  et  probabilior.  Explicat  enim 
arrhabonis  officium,  quod  est,  ad  rei  pro- 
missae  possessionem  per.lr.cere.  Et  favet 
locus  similis  Rornan.  8. ,  ubi  dicit,  nos 
primitias  spiritus  habentes,  adoptionem 
fiJiorwn  exspectore,  redemptionem  cor- 
poris  nostri. 

In  laudem  gloriae  ipsius :  vel  Christi, 
vel  Spiritus  sancti ,  vel  Dei  patris.  Ad 
omnia  enim  haec  referri  potest  wjtuj, 
ipsius.  Et  quidem  ad  Patrem  bis  ante 
relatum  est;  sed  hic  magis  apparet,  ad 
Christum  redemptorem  referri  oportere ; 
nam  tota  hac  postrema  periodo  Dei  patris 
non  est  facta  mentio.  Sensus  autem  ma- 
nifestus  est  ex  superioribus. 

15.  Propterea  et  ego  audiens  fidem 
vestram,  quae  est  in  Domino  Jesu,  et 
dilectionem  in  omnes  Sanctos.  Sensus  : 
Cum  igitur  ex  iis,  quae  dixi ,  constet, 
etiam  ad  vos  pertiuere  beneficium  electio- 
018  et  vocationis  divinae;  idcirco  et  ego 
vester  Apostolus ,  audita  fide  vestra  in 
Christo ,  et  dilectione  in  omnes  sanctos ; 
id  est,  cuin  audissem  fidem  vestram,  qua 
me  praedicante  in  Christum  credidistis, 

integram  esse,  nec  corruptam  per  falsos 
magistros,  nec  turbatam  per  mea  vin- 
cnla;  cumque  etiam  audivissem,  quanta 
dilectionis  opera  exerceatis  erga  omnes 
fideles : 

16.  Non  cesso  gratias  agens  pro  vo- 
bis.  Id  est,  quam  frequentissime ,  et  ut 
ita  dicam ,  incessanter  et  continue  Deo 
gratias  ago  pro  vobis.  Graecismum  reti- 
nuit  interpres,  pro  eo  quod  Latine  dice 
ret,  non  cesso  gratias  agere.  Porro  non 
ageret  gratias  Apostolus  pro  fide  et  dile- 
ctione  Ephesiorum,  nisi  utrumque  sciret 
ejus  esse  donum ,  cui  gratias  agit. 

Memoriam  vestri  faciens  in  oratio- 
nibus  meis.  Sicut  0ratias  agit  pro  datis 
beneficiis,  ita  precatur  pro  iis,  quae  adhuc 
deerant,  obtinendis.  Quod  procul  dubio 
etiam  est  divinae  gratiae  certissimum 
argumentum  respectu  ornnium  eorum, 
quae  oraudo  petuntur. 

17.  Ut  Deus  Domini  nostri  Jesu 
Christi  pater  gloriae.  Ita  connectitur 
cum  superiori,  in  orationibus  meis,  qui- 
bus  peto,  ut  Deus  etc.  Quod  veteres  tam 
Graeci  quam  Latini  sic  intelligunt:  ut 
Deus  Christi  hominis,  qui  idem  est  pater 
gloiiae,  id  est,  auctor  totius  glorificatio- 
nis.  Neoterici  vero  quidam  per  hyperba- 
ton  verba  transponunt,  hoc  modo :  ut 
Deus  gloriae,  qui  est  Domini  nostri  Jesu 
Christi  Pater;  Deum  gloriae  phrasi  He- 
braea  interpretantes  Deum  gloriosum. 
Placet  haec  constructio,  quatenus  ista 
conjungit,  Domini  nostri  Jesu  Christi 
Pater.  Id  enim  congruit  stylo  Pauli  Apo- 
stoli ,  qui  multis  locis  Deum,  Christi  pa- 
trem  appellat.  Verum  nt  Deus  ad  geniti- 
vum  distantera  gloriae  referatur,  incon- 
suetum  etnimis  violentum  esthyperbatum. 
Unde  rectius  fortasse  plana  constructione 
sic  exponetur :  Ut  Deus,  qui  est  Domini 
nostri  Jesu  Christi  pater  gloriosus,  idem- 
que  gloriam  suam  Filio  communicans ;  se- 
cundum  illud  Philip.  2.  Quia  Christus  in 
gloria  est  Dei  patris. 

Det  vobis  Spiritum  sapientiae  et  re- 
velationis  in  agnitione  ejus ;  vel  sui 
potius,  ut  ad  Patrem  referatur.  Hoc  enim 
postulat  omnino  sequens  oratio;  qua  ad 


Christum  transit  tanquam  diversum,  dum 
quibusdam  interpositis  ait :  Quam  opera- 
tus  est  in  Christo  etc.  Porro  conjunctio 
et  expositive  sumitur.  Est  enim  sensus: 
Ut  Deus  nostrorum  charismatum  etiam 
vos  Ephesios  participes  faciat ,  largiens 
et  adaugens  vobis  sapientiam ,  qua  ipsum 
ejusque  mysteria.  quae  ratione  humana 
percipi  nequeunt,  sed  sola  discuntur  re 
velatione  divina,  cognoscatis.  Hanc  sa- 
pientiam  vocat  spiritum  sapientiae  et 
revelationis ,  quia  Sphitus  Sancti  donum 
est. 

18.  Illuminatos  oculos  cordis  vestri. 
Graece  mentis  vestrae.  Quidam  huic 
parti  connectunt  illud  praecedens ,  in 
agnitione  ejus ;  hoc  sensu :  Det  vobis 
oculos  mentis  illuminatos  in  vera  cogui- 
tione  sui.  Nobis  probabilius  est  hanc  par- 
tem,  commate  divisam  a  superiore,  ad 
sequentia  respicere  hoc  modo.  Det,  in- 
quam ,  vobis  habere  oculos  intellectus 
vestri  illuminatos ,  ad  hoc : 

JJt  sciatis  ,  quae  sit  spes  vocationis 
ejus.  Id  est,  ut  magis  etiam  ac  magis 
cognoscatis ,  quae  et  quanta  sint  bona, 
ad  quae  ipse  vos  vocat,  et  quae  vos  jubet 
sperare.  Spes  enim  pro  re  speranda  more 
Hebraeo  posita  est,  ut  et  alibi  interdum. 
Unde  sequitur: 

Et  quae  divitiae  gloriae  haereditatis 
ejus  in  sanctis.  Id  est,  et  quam  opulenta, 
splendida,  magnifica  sit  gloria  coelestis, 
quae  est  haereditas  sanctis,  hoc  est  fide- 
libus  in  Christo  sanctificatis ,  tanquam 
filiis  adoptionis,  ab  ipso  promissa. 

19.  Et  quae  sit  supereminens  magni- 
tudo  virtutis  ejus  in  nos ,  qui  credimus. 
Chrysostomus  et  Theophylactus  hanc  par- 
tem  exponunt  de  virtute  seu  potentia  Dei, 
qua  utitur  in  vocandis  infidelibus  ad 
fidem ,  et  convertendis  ab  omni  vitiorum 
genere,  quibus  ante  dediti  erant,  ad  vitam 
vere  Christianam;  ad  quam  rem  utique 
potenti  gratia  opus  est.  Verum  si  con- 
textum  Apostoli  consideremus,  magis 
apparebit,  eum  loqui  de  futuri  saeculi 
bonis ,  quae  adhuc  speranda  restant;  id 
est,  de  beata  resurrectione  et  gloria  coe- 
lesti.    Introducit  enim  resurrectionem  et 

gloriam  Christi ,  ut  doceat  nos  sperare, 
quod  eadem  virtute  Dei  similiter  resusci- 
tandi  sumus  ad  vitam  immortalem  et  glo- 
riosam.  Id  autem  prosequitur  sequenti 
capite,  illis  verbis:  Deus  autem  qui 
dives  est  in  misericordia  etc.  Atque  haec 
expositio  est  Ambrosiani  commentarii, 
nec  non  Aquinatis  et  Cajetani;  quam  et 
Oecumenius  secundo  loco  probat  et  ex- 
plicat.  Itaque  sensus  est:  item  ut  cogno- 
scatis  excellentem  magnitudinem  poten- 
tiae  Dei,  quam  ostendet  erga  nos,  qui 
credimus  Evangelio,  scilicet  resuscitando 
nos  ad  vitam  et  gloriam,  sicut  Christum 
resuscitavit.  Hoc  enim  est ,  quod  jam 
sequitur : 

20.  Secundum  operaiionem  potentiae 
virtutis  ejus ;  quam  operatus  est  in 
Christo.  Graeca  significant  efficacem  Dei 
operationem.  Et  sensus  est:  Quam  vir- 
+utem  erga  nos  declarabit  efficaci  opera- 
tione  potentissimae  virtutis  seu  fortitudi- 
nis  suae ;  quam  et  in  Christo  efficaciter 
exercuit,  quasi  dicat:  Xon  minus  erit 
potens  Deus  in  resuscitr ndis  et  glorifi- 
candis  uobis ,  atque  fuit  in  Christo. 

Suscitans  illum  a  mortuis.  Id  est, 
cum  suscitavit  cum  a  morte  ad  vitam  im- 
mortalem :  participium  enim  Graecum 
praeteriti  temporis  est.  Quum  dicit  Apo- 
stolus,  quod  Deus  suscitavit  illum,  non 
negat,  Christum  a  seipso  resuscitatum  esse, 
qui  dixerat  Judaeis;  Solvite  templum 
hoc ,  et  in  tribus  diebus  excitabo  illud. 
Et  alibi :  Potestatem  habeo  ponendi  ani- 
mam  meam,  et  potestatem  habeo  iterum 
sumendi  eam.  Joan.  2.  et  10.,  sed  de 
Christo  secundum  naturam  assumptam 
Paulus  loquitur.  Ipse  vero  Christus  in 
verbis  ex  Evangelista  citatis  insinuare 
voluit  eam  naturam,  quam  habet  cum 
Patre  communem. 

Et  constituens  ad  dexteram  suam  in 
coelestibus.  Graece,  et  constituit  in  dex- 
tera  sua  in  coelestibus.  Constituit,  id 
est,  collocavit,  sedere  fecit,  ut  legit 
Hieronymus ;  quomodo  etiam  interpres 
noster  eandem  vocem  reddidit  sequenti 
capite.  Dicitur  autem  Christus  a  Deo 
patre   collocatus   sive   sedere  jussus   ad 


dexteram  ipsius  in  locis  coe!estibr»3 :  quia 
(prout  hanc  phrasim  etiam  ad  iliud  Rom. 
8.  qui  est  ad  dexteram  Dei;  exposuimus) 
corporaliter  et  secundum  humanam  natu- 
ram  elevatus  in  coelum,  qui  est  locus 
beatorum  ac  sedes  Dei ,  proximam  illic  a 
Deo  patre  dignitatem ,  auctoritatem  et 
gloriam  quietus  possidet;  proximam  dico, 
quatenus  homo  est;  nam  inquantum  Deus, 
ab  aeterno  omnia  habet  eadem  cum  patre. 

Loquitur  autem  Apostolus  de  Christo 
homine;  sicut  et  Symbolum  Apostolicum 
et  Scripturae,  quoties  testantur,  Christum 
sedere  ad  dexteram  Patris.  Hoc  enim  ei 
tribuunt  post  ascensionem ,  quando  in 
coelum  receptus,  quietam  supremae  feli- 
citatis  ac  dlgnitatis,  qua  omni  creatura 
superior  est,  possessionem  accepit.  Unde 
etPatres  passim  ac  diserte  docent,  huma- 
nam  naturam  in  Christo  collocatam  esse 
ad  dexteram  Dei ;  ac  nominatim  in  hujus 
loci  commentar.  Theophyl.  et  Theodor. 

Nec  vero  sic  addexteram  Patris  sedere 
Christus  dicitur ,  quasi  a  Patre  collocatus 
honoratiori  loco  ;  quod  nefas  est  opinari ; 
aut  quod  (ut  quidam  volunt)  antiquitus 
dextera  fuerit  minus  honorata  quam  sini- 
slra,  quod  non  putamus  absolute  verum ; 
sed  haec  sessio  debet  intelligi  per  quan- 
dam  analogiam  e  rebus  humanis ,  ubi  rex 
in  excelso  ac  medio  throno  residens,  eum, 
cui  primum  post  se  honorem  deferri  vult, 
sedere  jubet  ad  dexteram  solii  sui;  et 
cui  secundum ,  ad  sinistram.  Qua  ratione 
et  Salomon  rex  matrem  ad  dexteram  suam 
sedere  fecit.  3.  Reg.  2.  Quamvis  autem 
ista  sessionis  dignitas  Christo  homini  com- 
petat  potissimum  propter  unionem  hypo- 
staticam ,  maxime  post  ascensionem  ejus 
manifestatam ;  hac  tamen  unione  circum- 
scripta  etiam  ei  competeret,  ut  ex  decla- 
ratione  jam  dicta  patet.  Hac  de  re  plura 
vide,  si  placet,  in  cap.  1.  Epist.  ad  Hebr. 
Porro ,  ne  existimetur  Christus  quomodo- 
cunque  collocatus  in  coelestibus,  quoniam 
in  coelis  mansiones  multae  sunt;  simul 
ut  explicetur  illa  Christi  sessio  ad  dexte- 
ram  Patris,  ideo  subjungit: 

21.  Supra  omnem  principatum  et 
potestatem  et  virtutem  et  dominationem. 

Nomina  sunt  ordinum  angelicoruru  Deo 
ministrantium  in  coelestibus.  Qui  quo- 
modo  inter  se  et  ab  aliis  ordinibus  vel 
dignitate  naturae  et  gloriae,  vel  officiis 
differant,  exquiritur  a  Theologis  in  2. 
Sent.  dist.  9.  Sed  an  invenerint,  affirmare 
con  audeo ;  cum  Hieronymus  putet,  nec 
ipsum  Paulnm,  ut  in  gravi  corpusculo 
constitutum,  omnia  coelestium  ministerio- 
rum  vocabula  enumerare  valuisse,  quam- 
vis  in  coelum  raptus  audiverit  verba,  quae 
non  licet  homini  loqui.  Certe  Hilarius, 
Augustinus  et  Bernardus  ingenue  profi- 
tentur,  horum  proprietates  et  discrimina 
se  ignorare;  negantque,abhominecognosci 
posse  in  hac  vita.  Observant  Graeci,  non 
dixisse  Apostolum  av(o  id  est,  supra,  sed 
aTCcpavco ,  id  est ,  longe  supra ;  ad  signifi- 
candam  eminentem  excellentiam  Christi 
hominis  supra  omnem  creaturam ,  quan- 
tumvis  subHmem  et  excellentem. 

Jam  nec  improbabile  est,  quod  a  non- 
nullis  annotatur,  Apostolum  hac  parte 
respicere  poetas  et  theologos  Graeco- 
rum,  qui  de  coelestibus  indocte  ac  temere 
multa  fabulabantur,  praecipue  vero  scho- 
lam  Simonis  magi ,  quae  priucipatus  ac 
potestates  et  alia  hujusmodi  nomina  an- 
gelorum  tanquam  mundi  principum,  pro 
magna  sapientia ,  cum  fastu  et  auditorum 
admiratione  inculcabat;  ut  referunt  Ire- 
naeus  et  Epiphanius.  Contra  docet  Apo- 
stolus ,  veram  esse  sapientiam,  si  sciamus 
Christum  hominem,  dominum  ac  salvato- 
rem  nostrum,  summa  potestate  accepta  a 
Deo  regnare  supra  omnem  altitudinem 
etiam  coelestium  potestatum  ,  quibuscun- 
que  tandem  censeantur  nominibus.  Unde 
et  addit : 

Et  omne  nomen,  quod  nominatur, 
non  solum  in  hoc  saeculo,  sed  etiam 
in  futuro.  Nomen  ponitur  pro  re  vel 
persona,  quae  ratione  potestatis  aut  digni- 
tatis  cum  fama  nominari  potest.  Vult 
enim  dicere  Apostolus,  Christum  a  Patre 
evectum  et  collocatum  supra  omne,  quod 
in  creaturis  habet  aut  habere  potest  no- 
minis  celebritatem  ;  idque  sine  exceptione, 
sive  in  hoc  saeculo ,  quod  est  hominum 
mortalium ,  sive  in  futuro,  quod  est  ange- 


lorum  immortalinm.  Vocatur  autem  futu- 
rum ,  non  quod  jam  non  existat,  sed  quia 
nobis  futurum  est,  ait  Primasius,  nobis, 
inquam,  qui  per  resurrectionem  exspecta- 
mus  aequalitatem  angelorum.  Porro  supra 
haec  omnia  Christus  constitutus  dieitur, 
non  modo  situ  corporis ,  verum  etiam  ac 
multo  magis  superexcellentia  potestatis. 
Eo  namque  pertinet,  quod  sequitur: 

22.  Et  omnia  subjecit  sub  pedibus 
ejus.  Graece,  sub  pedes  ejus.  Respicit 
Apostolus  ad  versiculum  Psalmi  octavi, 
qui  mystice  competit  in  Christum,  ut 
certius  liquet  ex  epist.  ad  Hebr.  2.,  ubi 
diserte  de  Christo  exponitur.  Quod  dicit 
omnia,  praecipue  complectitur  omnem 
intellectualem  creaturam ,  tam  angelicam 
quam  humanam,  comprehensis  etiam  dae- 
monibus  et  hominibus  impiis  ac  reprobis : 
ex  consequenti  vero  etiam  creaturam  om- 
nem  intellectus  expertem;  quoniam  haec 
tota  propter  intellectualem  facta  est.  Quod 
autem  ait,  sub  pedibus  ejus ,  perfectam 
signiticat  subjectionem ,  sed  quae  aliter 
respectu  bonorum  angelorum  et  hominum, 
aliter  respectu  malorum  accipi  debeat, 
quemadmodum  id  accurate  exposuimus  :n 
1.  epist.  ad  Cor.  15.,  ubi  eadem  haec 
verba  habentur. 

Ex  quo  etiam  loco ,  sicut  et  ex  Hebr. 
2.,  perspicuum  est,  non  ita  dictum  esse, 
omnia  subjecit  sub  pedibus  ejus,  quasi 
id  jam  sit  completum ;  nunc  enim,  inquit, 
necdum  videmus  omnia  subjecta  ei :  sed 
a  Propheta  quidem  id  scriptum  esse  pro- 
phetice ,  de  re  multo  post  futura ;  Paulum 
vero  suis  verbis  idipsum  referre  velut 
rem ,  quae  jam  impleri  coeperit,  et  pau- 
latim  impleatur,  perfecte  autem  implenda 
sit  in  saeculi  consummatione;  sic  tamen, 
ut  jam  data  sit  Christo  perfecta  et  suprema 
potestas ,  per  quam  omnia  tandem  sibi 
subjecturus  sit.  Quod  quidem  totum  de 
Christo  homine  intelligendum :  Christus 
enim  ut  Deus  una  cum  Patre  semper 
omnia  subjecta  habet. 

Sciendum  est  autem ,  hac  parte  plus 
aliquid  Apostolum  dixisse,  quam  supe- 
riore ;  non  solum ,  quia  sententiam  fecit 
universaliorem ,   dicendo  omnia,   verum 

etiam,  ut  a  Graecis  annotatum  est,  quod 
Christum  declaret  omnium  esse  domi- 
num ,  utpote  cujus  pedibus  subjecta  sint 
omnia,  cum  in  verbis  praecedentibus  ho- 
nore  quidem  et  dignitate  praelatum  cae- 
teris  signiticaverit,  non  tamen  dominandi 
polestate. 

Et  ipsum  dedit  caput  supra  omnem 
ecclesiam.  Graece,  super  omnia,  eccle- 
siae;  ut  ecclesiae  dativi  sit  casus,  atque 
hoc  ordine  proferenda  sit  sententia;  et 
ipsum  dedit  Ecclesiae  caput  super  om- 
nia.  Suffragantur  huic  lectioni  Hierouy- 
mus ,  Anselmus  et  Syriaca  versio;  nec 
non  MSS.  quaedam  Latina.  Annuit  et 
Primasii  textus  ex  parte :  sic  enim  habet : 
Et  ipsum  dabit  caput  omni  ecclesiae. 
Graeci  suam  lectionem  varie  exponunt, 
ut  apud  Theophylactum  et  Oecumenium 
videre  est;  scd  maxime  probabilis  hic 
sensus:  Et  ipsum,  qui  est  super  omnia, 
dedit  ecclesiae  caput ;  icl  cst,  eum,  qui 
superior  est  omnibus  et  omnium  domimis, 
sicut  jam  ante  dictum  est,  peculiariter 
esse  voluit  Ecclesiae  caput.  Ubi  non  tan- 
tum  significatur  excellentiaChristi;  verum 
etiam  magnitudo  beneficii,  in  ecclesiam 
collati  a  Deo,  quod  illi  dederit  ac  prae- 
fecerit  caput  eminentissimum ,  scilicet 
illud,  quod  potestatem  ac  dominium  habet 
super  omnia.  Nostra  lectio  sensum  habet 
planiorem:  Et  ipsum  fecit  esse  caput 
supra  totam  ecclesiam. 

Dicitur  autem  Christus  ecclesiae  caput, 
non  ea  solum  ratione,  quia  regit  eccle- 
siam,  eamque  sibi  subjectam  habet;  hoc 
enim  modo  omnium  caput  est,  quia  omnia 
subjecta  sunt  sub  pedibus  ejus:  sed  ex 
analogia  capitisincorporenaturali,  quem- 
admodum  docte  S.  Thomas  explicat.  Si- 
cut  enim  caput  uon  solum  praeest  corpori, 
verum  etiam  influit  ac  diffundit  in  mem- 
bra  virtutem  operandi;  et  cum  illis  ejus- 
dem  est  naturae;  sic  et  homo  Christus 
non  solum  praeest  toti  ecclesiae;  sed 
etiam  influit  in  eam,  occulto  quodam 
modo,  gratiae  suae  dona;  et  deuique  hu- 
manam  cum  ea  naturam  participat. 

Ex  quo  manifestum  est,  Christum  non 
per  omnia  sic  esse  caput  angelorum,  quo- 


modo  est  caput  ecclesiae,  de  qua  hic  ser- 
mo  est.  Nam  licet  angelis  praesit,  non 
tamen  ejusdem  cum  illis  est  naturae  par- 
ticeps.  Quarnquam  ob  priorem  rationem 
Apostolus  Col.  2.  Christum  caput  vocat 
etiam  omnis  principatus  et  potestatis:  sed 
ob  defectum  alterius  rationis  nusquam 
legitur  angelos  esse  membra  Christi ;  si- 
cut  id  multis  locis  scriptura  de  fidelibus 
hominibus  testatur. 

Quidam  illud:  supra  omnem  eccle- 
siam ,  distributive  exponunt;  tam  supra 
eam ,  quae  regnat  in  coelis ,  angelos  et 
beatas  animas  complecteas,  quam  supra 
eam,  quae  militat  in  terris.  Sed  hoc  prae- 
ter  mentem  Apostoli,  qui  sicut  nusquam 
angelos  voeat  membra  Christi ,  ita  nec 
eos  agnoscit  corpus  Christi.  Hoc  autem 
Apostolus  omni  ecclesiae,  de  qua  nunc 
loquitur,  tribuit.  Sequitur  enim: 

23.  Quae  est  corpus  ipsius.  Ecclesia 
tota  vocatur  corpus  Christi ,  ut  capitis, 
quia  instar  corporis  naturalis  varietate 
wembrorum  distincta,  a  Christo  sibi  per 
naturam  humanam  unito  regitur  et  in- 
fluxum  accipit  suarum  operationum.  Quo 
fit,  ut  singuli  fideles,  boni  ac  mali,  quam- 
diu  ecclesiae  adhaerescunt ,  non  solum 
membra  dicautur  ecclesiae  tanquam  cor- 
poris ,  verum  etiam  membra  Christi  tan- 
quam  capitis.  Quemadmodum  enim ,  ut 
in  commentario  scribit  Hieronymus,  caput 
plurima  sibi  habet  membra  subjecta,  e 
quibus  sunt  nonnulla  vitiosa  et  debilia ; 
ita  et  Dominus  noster  Jesus  Christus, 
cum  sit  ecclesiae  caput,  habet  membra 
eos  omnes,  qui  in  ecclesia  congregantur, 
tam  sanctos  quam  peccatores.  Hoc  ob- 
servandurc  propter  nonnullos,  qui  non 
audent  fateri,  malos  fideles  esse  membra 
Christi.  Quod  tamen  haud  obscure  etiam 
alibi  significat  Apostolus;  ut  1  Cor.  6. 
cum  ait:  Nescitis,  quoniam  corpora  ve- 
stra  membra  sunt  Christi?  etc.  Vide, 
quae  ibi  commentati  sumus. 

Plenitudo  ejus ,  qui  omnia  in  omni- 
bus  adimpletur.  Locus  et  per  se  difficilis 
et  propter  ambiguitatem,  quae  in  tribus 
est  Graecis  vocabulis;  pro  quibus  ab  inter- 
prete  posita  sunt  plenitudo,  omnia,  ad- 

impletur.  Horum  enim  primum  et  seeun- 
dum  in  Graeco  possunt  et  nominandi  et 
accusandi  casu  accipi.  Tertium  autem 
participium  medium  est,  ut  vel  active  vel 
passive  possit  intelligi,  qui  implet,  aut  qui 
impletur.  Nam  significationem  activam 
ejus  verbi,  licet  Hieronymus  rejicere  vi- 
deatur,  non  esse  tamen  inusitatam  Grae- 
cis  auctoribus  ex  Platone  et  Xenophonte 
doceri  potest.  Sane  Graeci  interpretes 
Theophylactus  et  Oecumenius  secundum 
utramque  significationem  locum  hunc  ex- 
ponunt. 

Active  quidem,  hoc  modo:  Quae  ea- 
dem  ecclesia  est  plenitudo  et  comple- 
mentum  ejus,  sicut  corpus  est  comple- 
mentum  capitis,  membra  illi  suppeditans : 
ejus,  inquam,  Christi,  qui  omnia  in  om- 
nibus  adimplet,  vel  ut  homo,  quatenus 
influxu  suo  totum  ecclesiae  corpus  per- 
ficit,  alias  aliis  membris  operationes  et 
officia  distribuens;  vel  ut  Deus,  quatenus 
omnia,  quae  sunt,  Spiritu  suo  replens, 
conservat  et  regit. 

Passive  autem,  subintellecta  praeposi- 
tione  xaia  more  Attico,  ad  hunc  modum: 
Quae  ecclesia  lanquam  corpus  sui  capi- 
tis  cornplementum  est  ejus,  scilicet  Chri- 
sti,  qui  secundum  omnia,  seu  quoad  om- 


nia,  in  omnibus  sui  corporis  membris 
adimpletur.  Nisi  emm  essent,  hic  quidem 
pes  ejus,  ille  vero  mauus,  alius  autem 
aliud  membrum,  et  haec  omnia  propriis 
officiis  distincta;  non  perficeretur  Christus 
secundum  rationem  capitis,  quia  non  ha- 
beret  integrum  et  consummatum  corpus. 
Hujus  sensus  etiam  meminit  Hieronymus, 
tametsi  is  mavult  hanc  partem  in  Deum 
patrem  iuterpretari:  quod  et  Theodoretus 
facit.  Utriusque  argumentum  est  ex  eo, 
quod  1  Cor.  15.  simili  sermone  de  Deo 
Patre  dicitur,  ut  sit  Deus  omnia  in  om- 
nibus. 

Secundum  hos  igitur  sensus  est :  Ean- 
dem  ecclesiam ,  quae  Christi  corpus  est, 
esse  plenitudinem  ejus,  scilicet  Dei  Pa- 
tris;  qui  hic  quidem  secundum  inchoatio- 
nem,  perfecte  autem  in  futuro  saeculo, 
est  omnia  in  omnibus,  ut  sicut  ipse  in 
se  perfectissimus  est,  ita  et  in  electis  suis 
perficiatur  complemento  virtutum ,  quae 
tunc  omnes  in  omnibus  absque  ullo  de- 
fectu  futurae  sunt.  Sed  an  hic  sensus 
congruat  verbis  Epistol.  ad  Corinth.  me- 
rito  dubitatur.  Proinde  ut  alias  exposi- 
tiones,  quae  adhuc  adferri  possent  prae- 
termittam,  maxime  placet,  quod  secundo 
loco  dictum  est. 


GAPUT  SECUNDUH. 

Et  vos,  cura  essetis  mortui1)  delictis  et  peccatis  vestris,  2.  in 
quibus  aliquando  ambulastis  secundum  saeculum  mundi  hujus ,  secundum 
principem  potestatis  aeris  hujus2),  spiritus,  qui  nunc  operatur  in  filios 
diffidentiae;  3.  in  quibus  et  nos  omnes  aliquando  conversati  sumus  in 
desideriis  carnis  nostrae 3) ,  facientes  voluntatem  carnis  et  cogitationum, 
et  eramus  natura4)  filii  irae,  sicut  et  caeteri:  4.  Deus  autsm ,  qui 
dives  est  in  misericordia,  propter  nimiam  charitatem  suam,  qua  dilexit 
nos,  5.  et  cum  essemus  mortui  peccatis,  convivificavit  nos  in  Christo 5), 
cujus  gratia  estis  salvati,  6.  et  conresuscitavit 6),  et  consedere  fecit  in 
coelestibus 7)  in  Christo  Jesu:  7.  ut  ostenderet  in  saeculis  supervenien- 
tibus  abundantes  divitias  gratiae    suac  in  bonitate  super    nos  in  Christo 


!)  Col.  2.  13.     Rom.  7,  10.     2)  Cap.  6,  11.  12.     3)  R0m.  2,  17.  seq.     4)  1  Cor.  2,  14. 
Rom.  8,  1.    5)  Rom.  8,  2.    6)  Rom.  4,  6.  seq.     7)  Hebr.  12,  22.-24.    Phll.  3,  20. 


EPISTOLAE  AD  EPHESIOS.    VERS.  1.  337 

Jesu.  8.  Gratia  enim  estis  salvati  per  fidem1),  et  lioc  non  »x  vobis. 
Dei  enim  donum  est:  9.  non  ex  operibus,  ut  ne  quis  glorietur.  10.  Ip- 
sius  enim  sumus  factura,  creati  in  Christo  Jesu  in  operibus  bonis,  quae 
praeparavit  Deus,  ut  in  illis  ambulemus 2).  11.  Propter  quod  raemores 
estote ,  quod  aliquando  vos  Gentes  in  carne ,  qui  dicimini  praeputium 
ab  ea,  quae  dicitur  circumcisio  in  carne ,  manu  facta :  12.  quia  eratis 
illo  in  tempore  sine  Christo,  alienati  a  conversatione  Israel3),  et  ho- 
spites  testamentorum 4) ,  promissionis  spem  non  Iiabentes,  et  sine  Deo5) 
in  hoc  mundo.  13.  Nunc  autem  in  Christo  Jesu,  vos,  qui  aliquando 
eratis  longe,  facti  estis  prope  in  sanguine  Christi6).  14.  Ipse  enim  est 
pax  nostra,  qui  fecit  utraque  unum7),  et  medium  parietem  maceriae 
solvens,  iniraicitias  in  carne  sua:  15.  legem  mandatorum  decretis  eva- 
cuans,  ut  duos  condat  in  semetipso  in  unum  novum  hominem ,  faciens 
pacem8),  16.  et  reconciliet  ambos  in  uno  corpore  Deo 9)  per  crucem, 
interficiens  inimicitias  in  semetipso.  17.  Et  veniens  evangelizavit  pacem 
vobis,  qui  longe  fuistis,  et  pacem  iis,  qui  prope;  18.  quoniam  per  ip- 
sum  habemus  accessum  ambo  in  uno  Spiritu  ad  Patrera 10).  19.  Ergo 
jam  non  estis  hospites  et  advenae  M) :  sed  estis  cives  sanctorum,  et  do- 
mestici  Dei:  20.  superaedificati  super  fundamentura  Apostolorum 12)  et 
Prophetarum,  ipso  summo  angulari  lapide  Christo  Jesu.13):  21.  in  quo 
omnis  aedificatio  constructa  crescit  in  templum  sanctum  in  Domino 14), 
22.  in  quo  et  vos  coaedificamini  in  habitaculum  Dei  in  Spiritu. 


SUMMARHM  CAPITIS  SECUNDI. 

Docet,  nos  natura  irae  filios  gratia  Christi  per  fidem  salvaii;  et  gtntes,  quae  erant  sine  spe 
salutis,  factas  esse  participes  promissionum  Dei,  per  Christum,  qui  ex  ambobus  populis 
fecit  unum;  in  quo,  tanquam  angulari  lapide,  superaedificantur. 


1.  Et  vos ,  cum  essetis  mortui  delictis 
et  peccatis  vestris.  In  Graeco  vestris 
non  legitur.  Est  autem  oratio  perpetua 
cum  superioribus;  ubi  cum  dixisset,  quid 
in  Christo  Deus  operatus  sit,  hic  jam, 
continuato  sermone,  declarat,  quid  in  no- 
bis,  qui  membra  Christi  sumus,  per  gra- 
tiam  suam  operetur.  Pronomen  vos, 
Graece  ujxaq,  quarti  casus  est;  cui  de- 
mum,  post  longum  hyperbaton,  pronomine 
repetito,  sed  in  primam  personam  mutato, 


redditur  suum  verbum ,  a  quo  regatur, 
imo  verba:  convivificavit  et  conresusci- 
tavit,  et  consedere  fecit.  Et  quidem  in 
quibnsdam  codicibus  MSS.  atque  in  textu 
Pelagii  verbum  convivificavit  huc  trans- 
latum  est,  et  vos  convivificavit  etc.  Cae- 
terum  bujus  tanti  hyperbati  causa  non 
tam  in  scriber.di  imperitiam ,  quam  in 
vehementiam  Spiritus  Apostolici  referenda 
est;  quo  compulsus  est  multa  interponere, 
priusquam   ad  exprimendum  verbum,   a 


0  Rom.  3,  24.  28.  2  Tim.  1,  9.  2)  2  Cor.  5,  17.  21.  3)  Rom.  9.  25.  26.  *)  Rom.  9.  4. 
5)  1  Thess.  4,  5.  «)  Joan.  10,  16.  ?)  Cap.  1,  10.  9)  r0IT1.  io,  4.  Joan.  11.  51.  52.  Hebr. 
10,  8.  9.  9)  1  Tim.  2,  5.  6.  Col.  1.  20.— 22.  *°)  Rom.  5.  2.  »)  Cap.  3.  6.  ^  Matth.  16, 
18.     !3)  1  Cor.  3,  11.     l  Petr.  2,  4.-6.  9.  10.     «)  1  Cor.  3,  16.  17. 

Cutl.    Estil  Comru.  Tom.  II.  OQ 

quo  pendebat  initiuin  periodi,  perveniret. 
Td  quod  etiam  magnis  oratoribus  contingit. 

Porro  cum  Apostolus  alibi  vocabulis 
delicti  et  peccati  proraiscue  utatur,  hic 
tamen,  quia  utrumque  posuit,  discernere 
ea  videtur.  Testatur  autem  Hieronymus, 
Graecum  TrapaitTCJua,  quo  delictum  signi- 
ficatur,  proprie  verbum  esse  scripturarum. 
Idem  inter  delicta  et  peccata  putat  hoc 
interesse,  quod  delicta  quasi  initia  pecca- 
torum  sint,  cum  cogitatio  tacita  subrepit, 
nobis  quidem  aliqua  ex  parte  ccnniven- 
tibus,  necdum  tamen  impellens  ad  rui- 
nam:  peccata  vero,  dum  cogitatio  pervenit 
ad  opus.  Intellige  quoad  consp.nsuin. 

Augustin.  quaest.  20.  super  Levit.  ita 
destinguit,  ut  peccatum  sit  perpetratio 
mali ,  delictum ,  desertio  boni.  Postea 
vero:  Potest,  inquit,  etiam  videri  illud 
esse  delictum,  quod  imprudenter  (id 
est,  ignoranter),  illud  peccatum,  quod 
ab  scimte  committitur.  Atque  hoc  dis- 
crimen  deinde  probat  ex  Psalmis  18.  et 
68. ,  nec  non  ex  illis  Apostoli  verbis 
Galat.  6.  Si  quis  praeoccupatus  fuerit 
in  aliquo  delicto.  Quod  cum  ita  sit,  veri- 
simile  est,  etiam  Apostolum  hoc  loco  dis- 
crimen  hujusmodi  spectasse.  Nara  certe 
Hieronymi  distinctio  ncn  convenit;  non 
solum  quia  dicit  Apostolus  mortui  de- 
lictis,  de  quo  mox  agemus;  sed  quoniam, 
ut  sequentia  probant,  de  peccatis  loquitnr 
pleno  consensu  perpetratis ;  cujusmodi 
fere  erant  omnia  infidelium  peccata.  Jam 
quaeritur,  qui  dicantur  Apostolo  mortui 
delictis  et  peccatis.  Neque  enim  sic  ac- 
cipi  posse  videtur  haec  phrasis,  quemad- 
modum  in  illa  sententia  Rom.  6.  Qui 
mortui  sumus  peccato,  quomodo  adhuc 
vivemus  in  illo  ?  cum  res  magis  hic  exi- 
gat  contrarium  sensum. 

Proinde  quidam  sic  exponunt ,  cum 
essetis  morte  digni  propter  peccata.  Alii 
vero  plerique  tam  Latini  quam  Graeci 
hoc  modo:  cum  cssetis  Spiritu  mortui  in 
delictis  et  peccatis,  sive  per  delicta  et 
peccata;  nimirum  ut  causam  lormalem 
mortis  vestrae  spiritualis.  Peccatum  enim 
mors  est  animae.  Quam  expositionem 
confirmant  ex  altero  loco,  qui  huic  simil- 


limus  est  Coloss.  2.  Et  vos  cum  mortui 
essetis  in  delictis  et  praeputio  carnis 
vestrae,  convivificavit  cum  illo.  Nam  et 
hoc  loco  nomina  delictis  et  peccatis  acci- 
piunt  ablativo  casu,  non  dativo;  tametsi 
quae  in  Graeco  respondent,  dativi  casus 
sint.  Graeci  quippe  dativo  pro  ablativo, 
quo  penitus  carent,  ad  causam  significan- 
dam  utuntur ,  non  addita  praepositior.e 
in ;  nisi  ubi  Hebraismus  retinetur.  Nam 
quod  habetur  Col.  2.  in  delictis,  Graece 
cum  praepositione  legitur. 

Verumtamen  sciendum  est,  hoc  loco 
Gracca  sic  habere :  xai  Gjxag  ovtac  vsx- 
poog.  Similiter  infra  post  hyperbatum, 
xal  ovxac  TJ/iac;  vsxpoug.  Qui  sermo  prae- 
sens  tempus  significare  videri  queat,  ut 
Latine  sic  vertas :  Et  vos  cum  sitis  mor- 
tui,  vel  potius :  et  vos  qui  estis  mortui. 
Sic  enim  paulo  inferius :  6  0s6q  TtXouatoe; 
cov  sv  sAesi,  Deus  qui  dives  est  in  mise- 
ricordia.  Proinde  sensum  arbitrari  quis 
posset  hunc  esse:  et  vos,  qui  jam  estis 
mortui  peccatis  et  dolictis  vestris,  id  est, 
non  amplius  iis  viventes,  nihilque  com- 
mercii  cum  illis  amplias  habentes  (hoc 
enim  est  Apostolo,  peccatis  mortuos  esse), 
convivificavit  Christo  etc. ,  ut  iufra 
vcrs.  5. 

Significatur  autem  ordo  naturae  inter 
haec  duo,  peccato  mortuum  esse,  et  Chri- 
sto  convivificari:  estque  allusio  ad  baptis- 
micaeremoniam,  in  qua  prius  estimmergi, 
id  est,  mystice  mori  peccato;  posterius 
emergere,  id  est,  ad  vitam  justitiae  ex- 
surgere;     quemadmodum    philosophatur 
Apostolus    Roman.    6.      Itaque    videtur, 
posse  istam  phrasim,  mortuum  esse  pec- 
catis,  hic  accipi,  quemadmodum  illic,  ubi 
dicitur,   qui  mortui  sumus  peccato  etc. 
Quin  potius  hic  locus  ex  iis,  quae  loco 
memorato  ad  Romanos  a  Paulo  disserun- 
tur,    exponendus  et  illustrandus  videbi- 
tur;  speciatim  ex  illa  sententia  versus  11. 
Ita  et  vos  existimate,  vos  mortuos  qui- 
dern  esse  (vsxpooc;  |isv  slvai)  peccato,  vi- 
ventes  autem  Deo  in  Christo  Jesu  Do- 
mino  nostro. 

Sensum  hunc,  etsi  verbis  obscuricribus, 
tradit  Cajetanus;  qui  licet  probabilitatem 

habeat  ex  his ,  quao  allata  sunt ,  tamen 
non  facile  a  communi  Graecorum  et  La- 
tinorum  expositione  prius  data  receden- 
dum  est.  Nam  quod  in  duobus  hujus  ca- 
pitis  locis  reperitur  participium  praesentis 
temporis  ovxaq,  id  nihil  urget.  Extendi- 
tur  enim  ad  tempus  praeteritum,  propter 
verbum  principale  propositionis,  quod 
illius  temporis  est;  sicut  cum  dicitur  in 
Evangelio :  Gfferebant  ti  paralyticum 
jacentem  in  lecto.  Nec  enim  jacebat  in 
lecto  tunc,  quum  hoc  scripsit  Evangelista, 
sed  tunc,  quando  offerebatur  Domino.  Ita 
et  his  locis  non  est  necesse  accipi,  istos 
fuisse  mortuos  peccatis  tunc,  quando  ista 
scripsit  Apostolus  (quod  haec  Cajetani 
expositio  praesupponit),  sed  tunc,  quando 
eos  Deus  per  Christum  vivificavit,  et 
Christo  conresuscitavit.  Ideoque  non  est 
necesse,  haec  loca  accipi  ad  eum  modum, 
quo  illa,  quae  sunt  ad  Rom.  c.  6.  v.  11. 
Nam  communi  hujus  loci  expositioni  qua- 
drat,  quod  legitur  ad  Coloss.  c.  2.  v.  13. 
et  probe  cohaeret  quod  sequitur: 

2.  In  quibus  aliquando  ambulasiis 
secundum  saeculum  mundi  hujus.  Ac 
si  dicat:  mortuos  peccatis  et  delictis,  in 
quibus  aliquando  vixistis.  Hoc  enim  est, 
in  quibus  aliquando  ambulastis ,  con- 
versati  estis,  vitam  vestram  praeteritam 
egistis ,  idque  secundum  praesens  sae- 
culum,  hoc  est,  tantum  sectantes  hujus 
saeculi  boua;  scilicet  temporalia  et  car- 
nalia,  nec  ullam  habentes  curam,  imo  nec 
notitiam  bonorum  futuri  saeculi.  Quod 
utrumque  nominat  saeculum  et  mundum, 
cum  sufBceret,  alterum  dixisse.  Nam  in 
scriptura  novi  Testamenti  passim  pro 
eodem  sumuntur  haec  duo.  Itaque  pleo- 
nasmus  est  Hebraeis  usitatns,  qualis  infra 
cap.  6.  In  potentia  virtutis  ejus.  Item: 
mundi  hujus,  scilicet  qui  totus  in  maligno 
positus  est,  Joan.  5.  Sequitur  enim  de 
maligno : 

Secundum  principem  potestatis  aeris 
hujus.  Id  est,  secundum  instinctum,  sug- 
gestionem ,  voluntatem  diaboli,  qui  est 
princeps  potestatum  aeris  hujus  caliginosi, 
nobis  proximi:  hoc  enim  est,  quod  infra 
cap.  ult.  dicit,  tenebrarum  harum;   et 


iterum ,  in  coelestibus.  Qui  sensus  eo 
loco  plenius  explicabitur.  Sciendum  ta- 
men,  in  Graeco  non  addi  demonstrativum 
hujus;  ideo  fortasse,  q.iod  scriptura  nus- 
quam  de  alio  aere  loquatur,  quam  de  eo, 
in  quo  nos  versamur.  Graecae  lectioni 
consonat  Hieronymi  textus.  Potestatem, 
Graece  s$oooiav,  ad  personam  referimus ; 
sic  enim  et  superiori  cap.  in  enumeratione 
ordinum  augelicorum  sumebatur,  et  rur- 
sus  ult.  cap.,  nec  non  Col.  1.  et  2.  idque 
nunc  singulari  numero,  nunc  plurali  ex- 
pressum.  Quocirca  non  placet,  quod  Eras- 
mus  paraphrastice  vertit:  juxta  princi- 
pem,  cui  potestas  est  aeris.  An  autem, 
et  qua  ratione  daemones  in  aerem  et  in- 
feriorem  hunc  mundum  potestatem  habe- 
ant,  alibi  disputandum. 

Spiritus,  qui  nunc  operatur  in  filiis 
diffidentiae.  Spiritus  genitivum  est, 
Graece:  toD  7tvsuu,aTog.  Quod  nonnulli 
appositive  jungunt  cum  dictione  aeris 
hoc  sensu:  Qui  aer  est  Spiritus;  siquidem 
in  scriptura  venti  Spiritus  vocantur,  a 
spirando.  Sed  repugnat ,  quod  sequitur : 
Qui  nunc  operatur  in  filiis  diffiden- 
tiae.  Hoc  enim  in  aerem  nullo  modo  com- 
petit,  sed  in  daemones,  qui  et  cap.  ultimo 
vocantur  spiritualia  nequitiae  in  coele- 
stibus.  Alii  proinde  posteriorem  geniti- 
vum  regi  putant  a  priori ,  Spiritus  ab 
aeris;  ut  aer  Spiritus  seu  Spirituum  di- 
catur,  quod  in  eo  degant  Spiritus  maligni; 
quomodo  vocatur  terra  barbarorum,  in 
qua  barbari  degunt,  et  coelum  beatorum, 
in  quo  beati. 

Sane  probabilius  existimo  (quod  indi- 
cat  B.  Thom.) ,  genitivum  Spiritus  ad 
eandem  dictiunem  regentein  oportere  re- 
ferri,  ad  quam  genitivus  potestatis;  ut 
tam  in  posteriori  genitivo  quam  in  priore 
£it  heterosis  numeri,  et  posterior  pars  sit 
prioris  expositio;  videlicet  hoc  modo: 
Secundum  principem  potestatum  aerea- 
rum,  id  est,  principem  Spirituum  mali- 
gnorum ,  qui  nunc  operantur  in  filiis 
diffidentiae ;  hoc  est,  efficaces  sunt  (Grae- 
ce  svspyouvTSc),  magnum  habent  succes- 
sum  suarum  tentationum  ac  suggesticnum 
ad  orane  peccatorum  genus  in  hominibus 

incredulis,  qui  fidei  contuniaciter  resi- 
stunt ,  nec  persuasionem  ejus  admittunt. 
Hos  enim  Hebraea  phrasi  vocat  filios 
diffidentiae ;  aTcetftetac,  quam  interpres 
Rom.  11.  et  alibi  vertit  increduKtatem, 
cum  Graeca  vox  sonet  impersuasibilita- 
tem.  Cyprianus  legit,  in  filiis  contuma- 
cibus. 

Addit  autem  Apostolus  tempoiis  ad- 
verbium  nunc;  vel  ad  designandum  tem- 
pus  hujus  saeculi ,  vel  potins ,  quia  ante 
praedicationem  evangelii  locum  non  ha- 
bebat  hujusmodi  incredulitas  seu  contu- 
macia,  Domino  dicente  Joan.  15.  Si  non 
venissem  et  locutus  fuissem  eis ,  pecca- 
tum  non  haberent. 

Caeternm  caute  legendus  hoc  loco  com- 
mentarius  Cajetani,  qui  ex  occasione 
praesentis  loci  male  intellecti,  nescio  qua 
temeritate  et  doctrinae  inconstantia ,  re- 
cedens  ab  eo,  quod  olim  super  summam 
theologicarn  S.  Thomae  docuerat,  quod- 
que,  ut  ita  dicam,  tota  ecclesia  tenct,  ita 
scribit:  Crediderim  ego,  daemones  esse 
Spiritus  aereos;  et  id  consonare  verae 
philosophiae  rationi;  ut  quemadmodum 
invenitur  vegetativum  sine  sensitivo; 
et  sensitivum ,  sine  secundum  locum 
motivo ,  et  intellectivum  sine  secundum 
locum  motivo:  ita  inveniatur  secundum 
locum  motivum  sine  sensitivo ;  quod  est 
ponere  hujusmodi  aereos  Spiritus,  con- 
stantes  exintellectivo  et  secundum  lo- 
cum  motivo ,  et  est  sermo ,  inquit,  de 
motu  progressivo  absque  sensitivo.  Et 
sententiam  suam  explicans  subjungit: 
Verum  appellatione  aeris  non  intelligo 
elementum  aeris,  sed  subtile  corpus  no- 
stris  sensibus  ignotum,  corpus  simplex 
ac  incorruptibile ,  natum  moveri  loca- 
liter  ab  anima,  ad  omnes  differentias 
positionis ,  absque  repugnantia  aliqua 
ex  natura  corporis ;  sicut  corpus  coe- 
leste  natum  est  moveri  circulariter  in 
ea  velocitate ,  qua  a  sua  anima  move- 
tur ,  absque  aliqua  repugnantia ,  ut 
Peripatetici  tradunt.  Haec  ille.  Quae 
nobis  hic  adscripsisse  sufficiat;  nam  reru- 
tare  vero  Philosopho  et  Theologo  non  est 
difficile. 


3.  In  quibus  et  nos  omnes  aliquando 
conversati  sumus  in  desideriis  carnis 
nostrae.  In  quibus  verti  potest,  inter 
quos,  quemadmodum  habet  Ambrosianus, 
idque  secutus  est  in  sua  versione  Eras- 
mus.  Hoc  modo  sensus  est:  inter  quos 
filios  diffidentiae  nos  omnes  aliquando 
fuimus  conversati,  nempe  quotquot  etiam 
ex  Judaeis  ad  Christi  fidem  conversi  su- 
mus,  quasi  dicat:  Nos  etiam  aliquando 
ex  illorum  numero  fuimus.  Verum  non 
apparet,  filios  diffidentiae  juxta  superio- 
rem  expositionem  tam  late  patere,  ut  dici 
possit,  in  eorum  numero  omnes  aliquando 
fuisse;  pauci  enim  fidelium  ante  conver- 
sionem  restiterant  evangelio  contuma- 
citer. 

Itaque  longe  probabilius  est,  eo  sensu 
nunc  dicere  Apostolum,  in  quibus  ali- 
qnando  conversati  sumus ,  quo  paulo 
ante  dixerat:  In  quibus  aliquando  am- 
bulastis ,  scilicet  in  delictis  et  peccatis ; 
cujus  explicatio  est  quod  sequitur:  in 
desideriis  carnis  nostrae.  Neque  argu- 
mentum  Joannis  Gaignaei,  quod  huic 
expositioni  opponit,  sumptum  ex  genere, 
movere  nos  debet:  quia  ev  olc,  refertur 
per  syllepsin  ad  utrumque  simul,  toT<; 
TiapaTiTOJjjiaot  xat  xaTc  d/iapxtaic.  Tale 
igitur  est,  quod  Apostolus  dicit:  Quum 
dico,  vos  in  peccatis  aliquando  ambulasse, 
non  excludo  me  aut  meae  gentis  homi- 
nes:  nam  et  nos  omnes  tam  Judaei  quam 
Graeci,  priusquam  veniremus  ad  Christum, 
in  delictis  et  peccatis  vitam  egimus ,  se- 
quentes  desideria  carnis,  id  est,  pr&vae 
concupiscentiae  nostrae.  Sic  Rom.  3. 
concludit,  Judaeos  et  Graecos  omnes  sub 
peccato  esse,  juxta  quod  scriptum  est: 
Ornnes  declinaverunt :  et  Titi  3.  Era- 
mus,  inquit,  aliquando  et  nos  insipien- 
tes,  increduli,  errantes,  servientes  desi- 
deriis  et  voluptatibus  variis  etc.  Eodem 
pertinet  adhuc,  quod  sequitur. 

Facientes  voluntatem  carnis  et  cogi- 
tationum.  Graece  voluntates  plurali  nu- 
mero;  id  quod  in  nonnullis  etiam  Latinis 
MSS.  reperitur.  Atque  ita  legunt  Hiero- 
nymus  et  Primasius ,  quorum  ille  eam 
lectionem  etiam  in  commentario  inculcat. 


EPISTOLAE  AD  EPHESIOS.    VERS.  3.  4. 


341 


Voluntates  autem  intellige  cupiditates 
ac  desideria.  Pro  genitivu  cogitationum, 
Graece  Siavouov,  idem  Hieronymus  legit 
mentium,  tamctsi  fatetur,  in  Latinis  codi- 
cibus  haberi  cogitationum ;  atqui  textus 
Ambrosianus  habet,  consiliorum  ejus, 
scilicet  carnis.  Sed  hoc  Graecae  scripturae 
non  est  consentaneum.  Est  autem  idem 
in  Graeco  vocabulum,  quod  in  cantico 
Virginis,  dispersit  superbos  mente  cordis 
sui;  quod  alii  clarius  vertunt,  cogitatione 
cordis  eorum. 

Distinguunt  autem  Hieronymus  et 
Graeci  inter  voluntates  carnis  et  mentium, 
quod  carnis  voluntates  dicantur,  quae 
incitant  ad  carnalia  peccata,  gulam,  ebrie- 
tatem,  impudicitiam  etc.  Mentium  autem 
voluntates ,  quae  pariunt  peccata  spiri- 
tualia;  ut  invidiam,  superbiam  vindictam, 
haereses  et  alia  hujusmodi.  Sensum  hunc 
facile  etiam  nostra  lectio  recipit,  si  cum 
S.  Thoma  voluntates  cogitationum  di- 
stiuguamus  contra  voluntates  carnis;  ut 
nimirum  illae  cogitationes  intelligantur, 
quae  non  ex  sensibus  carnis  ortum  ha- 
bent,  sed  soltim  ex  ipso  appetitu  intel- 
lectivo;  cujusmodi  est  cogitatio  honoris, 
aut  excellentiae  consequendae ,  et  alio- 
rura,  quae  snpra  dicta  sunt. 

Et  eramus  natura  filii  irae ,  sicut  et 
caeteri.  Illud  natura  quidam  verterunt 
prorsus ,  sive  omnino ,  quemadmodum 
affirmat  Jlieronymus.  Caeterum  Theo- 
phylactus  et  Oecumenius  volunt  idem 
esse,  quod  vere  ac  germane.  Caeterum 
Augustinus  aliique  Latini  eum  secuti, 
naturam  intelligunt  nativitatem,  vel,  quod 
eodem  redit,  naturam  ipsam,  non  qualis 
in  primo  homine  condita  est ,  sed  qualis 
per  ejus  transgressionem  facta,  a  singulis 
nascendo  accipitur.  Unde  et  hunc  Apo- 
stoli  locum  volunt  unum  esse  ex  praeci- 
puis,  quibus  doceatur,  omnem  hominem 
nasci  in  peccato  originali.  Augustini  loca 
sunt:  Serm.  14.  de  verbis  Apost.,  lib.  1. 
Retract.  cap.  10.  et  15.  et  passim  contra 
Pelag.  Sic  et  Prosper  lib.  1.  de  vocat. 
gent.  cap.  18.  et  Fulgentius  de  fide  ad 
Petrum  cap.  26.  et  Beda  in  collect.  super 
banc  epist. ,  ubi  ex  Augustino  complura 


testimonia  depromit.  Sed  et  Hieronymus 
in  commentario  sensum  hunc  late  prose- 
quitur. 

Nec  vero  alius  intellectus  magis  con- 
gruit.  Primum ,  quia  in  Graeco  non  est 
vocabulum,  quod  proprie  filios  significet, 
tanquam  filii  irae  dicantur  homines  irri- 
tantes,  id  est,  iram  Dei  provocantes ;  si- 
cut  paulo  ante  dicti  sunt  filii  diffidentiae, 
id  est,  homines  increduli:  sed  Graece  est 
T£xva_,  quae  vox  nativitatem  seu  partum 
expressius  importat.  Deinde,  quia  Graeci 
textus  hic  est  ordo:  Et  eramus  filii  na- 
tura  irae,  quasi  dicat  filii  (quod  ad  na- 
turam  attinet)  irae,  id  est,  filii  naturales 
irae;  ut  filios  natura  opponat  Apostolus 
iis,  qui  filii  dicuntur  adoptione,  quales 
fiunt  homines  post  nativitatem.  Adde, 
quod  Apostolus  haec  scribit  in  persona 
Judaeorum ,  quorum  plerique  jactabant 
se  esse  semen  sanctum,  utpote  filios  Abra- 
hae,  sicut  habemus  Matth.  3.  et  Joan.  8., 
Gentiles  vero,  quod  ex  parentibus  idolo- 
latris  essent  progeniti ,  tanquam  ex  nati- 
vitate  peccatores  et  immundos  asperna- 
bantur.  Unde  et  illi  caeco,  quasi  gentili, 
maledicebant,  dicentes :  in  peccatis  natus 
es  totus,  Joan.  9.,  utique  reputantes  sese 
non  esse  natos  in  peccatis. 

Igitur  ad  hujusmodi  fastum  reprimen- 
dum ,  aptissime  dicit  in  eorum  persona 
Apostolus:  Eramus  natura  filii  irae, 
sicut  et  caeteri,  ubi  supplendum  ex  su- 
periori  parte  signum  universale  omnes ; 
ut  sensus  sit:  et  nos  Judaei  perinde  ut 
caeteri  homines,  quos  prae  nobis  contem- 
nere  solemus  ob  generis  nostri  sanctita- 
tem,  omnes  eramus  aliquando  irae  divinae 
obnoxii,  et  quidem  ex  ipsa  nativitatis 
origine,  qua  naturam  a  parentibus  acce* 
pimus.  Iram  hanc  divinam  ita  explicat 
Augustinus,  tractatu  44.  in  Joannem  :  Si 
filii  irae,  ergo  filii  vindictae,  filii  poe- 
nae,  filii  gehennae. 

Porro  quoniam  justa  est  ira  Dei,  mani- 
feste  jam  consequens  est  ex  hoc  loco, 
omnes  hcminesin  peccato  nasci;  non  enim 
irascitur  Deus  nisi  peccato. 

4.  Deus  autem,  qui  dives  est  in  mi- 
sericordia.  Orationem  huc  usque  suspen- 

sam  colligere  jani  incipit,  ac  paulo  post 
absolvit.  Itaque  Hieronymus  conjunctio 
nem  autem  existimat  redundare.  Deum 
Apostolus  divitem  in  misericordia  vocat, 
quia  thesaurus  bonitatis  ac  misericordiae 
ejus  inexbaustus  est,  etiam  quoad  effe- 
ctum:  nunquam  enim  obliviscitnr  mise- 
reri.  Potest  autem  etiam  sic  verti  ex 
Graeco :  Deus  autem ,  cum  dives  esset 
in  misericordia ;  ut  clarius  signincetur 
causa  beneficii  praestiti,  non  ex  parte  no- 
stra ,  sed  Dei ;  sicut  apertius  significatur 
in  eo,  quod  sequitur: 

Propter  nimiam  charitatem  suam, 
qua  dilexit  nos.  Nimiam  Graece  mul- 
tam.  Et  sic  legunt  Hieronymus  et  Am- 
brosianus.  Porro  Dei  charitas,  per  se 
immensa,  vocatur  in  scripturis  magna 
aut  multa  propter  magnitudinem  vel  mul- 
titudinem  beneficiorum ,  quae  ab  illa  im- 
mensitate  charitatis  Dei  in  nos  profluunt: 
praecipue  vero  Dei  charitas  erga  nos  in 
eo  commendatur,  quod  sicut  Rom.  5.  do- 
cet  Apostolus,  cum  peccatores  et  inimici 
essemus,  nos  sibi  per  mortem  fiJii  sui  re- 
conciliaverit.  Idem  docet  verbis  hic  se- 
quentibus: 

5.  Et  cum  essemus  mortui  peccatis. 
Graece,  delictis.  Quod  quia  hic  solum 
ponitur,  accipiendum  non  ut  a  peccatis 
distinguitur ,  quemadmodum  supra,  sed 
generali  significatione.  Conjunctio  et  non 
est  superflua ,  nt  cuipiam  videri  potest. 
Nam,  secundum  eos,  qui  mortuos  peccatis 
interpretautur  de  morte  animae  per  pec- 
cata,  vult  Apostolus  commendare  miseri- 
cordiam  Dei  dupliciter,  et  ex  parte  ipsius 
Dei  multum  nos  diligentis ,  et  ex  parte 
nostra,  qui  jacebamus  mortui  et  sepulti 
in  peccatis.  Juxta  sensum  vero  superius 
versu  1.  a  nobis  ex  Cajetano  allatum,  et 
pro  inquam  positum  est.  Repetit  enim 
post  hyperbaton  id,  quod  illic  dicere  coe- 
perat,  ac  si  dicat:  Nos,  inquam,  mortuos 
jam  peccatis  per  baptismum.  Haeret 
utrivis  intellectui  id  quod  sequitur: 

Convivificavit  nos  in  Christo.  Graece 
tantum  est,  convivificavit  Christo.  Nam 
pronomen  nos  paulo  ante^expressum  est. 
Multa  vero  Latina  exemplaria  legunt  abs- 


que  praepositione ,  convivificavit  nos 
Christo }  qnibus  et  volunt  Hieronymus 
ac  Primasius.  Et  Hieronymus  quidem 
clare  sic  exponit,  vivificavit  nos  cum 
Christo.  Sic  etiam  legitur  Col.  2.  convi- 
vificavit  cum  illo,  nempe  Christo:  ut 
sensus  sit:  una  cum  Christo  vivere  fe- 
cit.  Quod  intellige  de  vita  justitiae,  quae 
nobis  peccato  mortuis  datur  in  baptismo ; 
quaeque  per  Christum  ex  morte  redivi- 
vum  fuit  quodammodo  repraesentata. 
Hoc  enim  est  in  typo  ac  mysterio  convi- 
vificari  Christo  (quemadmodum  id  lucu- 
lente  declarat  Apostolus  Rom.  6.) ,  ut 
quomodo  Christus  surrexit  a  mortuis, 
ita  et  nos  in  novitate  vitae  ambulemus. 
Nam,  inquit,  si  mortui  sumus  cum  Chri- 
sto:  credimus  quia  simul  etiam  vivemus 
cum  Christo.  Ac  rursum  exemplo  mortis 
et  resurrectionis  Christi  proposito:  Ita  et 
vos ,  existimate  vos  mortuos  quidem 
csse  peccato;  viventes  autem  Deo  in 
Christo  Jesu.  Nonnull;  partem  hanc  de 
vita  gloriae ,  quam  in  spe  jam  habemus, 
exponunt,  sed  de  vita  justitiae  sensus 
potiorest:  quem  et  locus  exigit  huic  si- 
milis  Col.  2.,  eundemque  confirmat  quod 
sequitur: 

(Cujus  gratia  estis  salvati.)  Cujus  in 
Graeco  non  additur,  nec  est  apud  Hiero- 
nymum ;  eoque  magis  haec  sententia  pa- 
renthetica  est;  quam  ut  ait  Theophylactus 
ex  affectu  in  medium  Apostolus  protulit, 
derairatus  ineffabile  donum  Dei.  Ssd  de 
hoc  plura  paulo  inferius,  ubi  plenior  ha- 
betur  eadem  sententia.  Cur  autem  dixit, 
cstis  salvati,  non  sumus;  cum  caetera  in 
prima  persona  loqueretur,  Cajetanus  ra- 
tionem  dat  ex  eo,  quod  Rom.  13.  Paulns 
docet,  Christum  fuisse  ministrum  circum- 
cisionis,  propter  veritatem  Dei,  ad  confir- 
mandas  promissir nes  patrum;  gentes  au- 
tem  super  misericordia  honorare  Deum; 
quasi  per  hoc  gentium  salus  magis  gra- 
tuita  sit  qnam  Judaeorum,  utpote  non 
promissa.  Verum  quia  panlo  post  Apo- 
stolus  suam  sententiam  ita  explicat,  ut  sit 
omnibus,  qui  salvantur,  communis:  idcirco 
potius  hasc  repentina  personae  mutatio 
tribuenda  videtur  affectui  ipsius  Apostoli 

erga  Ephesios,  quibus,  ut  discipulis  suis, 
singulariter  commendatum  esse  volnit  be- 
neficium  gTatiae  Dei. 

6.  Ei  conresuscitavit ,  et  conseclere 
fecit  in  coelestibus  in  Christo  Jesu.  Id 
est ,  una  cum  Christo  nos  resuscitavit :  et 
simul  cum  eo  sedero  fecit  in  coelestibus 
locis ;  idque  per  Christum  Jesum.  Est 
enim  notandum ,  quod  praeter  extremam 
particulam,  in  Christo  Jesu ,  dativus 
Christo  bic  repetendns  est  ex  membro 
superiori  sic:  et  conresuscitavit  Christo, 
et  consedere  fecit  Christo.  Caeterum  baec 
conresuscitatio  et  consessio  nostra  cum 
Ghristo  bifariam  exponitur:  aut  de  resu- 
scitatione  et  ssssione  spirituali,  quam 
consequimur  in  hac  vita,  ut  sensussit: 
Sicut  Christnm  resuscitavit  a  morte  ad 
vitam ,  et  collocavit  in  coelestibus :  ita  et 
nos  a  morte  peccati  revocavit  ad  vitam 
justitiae,  et  fecit,  ut  conversatio  nostra  in 
coelis  sit ,  Philip.  3.  Aut  de  resurrectione 
corporum  et  habitatione  coelesti,  quani  in 
consummatione  saeculi  exspectamus.  Ita 
sensus  est,  Deum  nos  una  cum  Christo, 
qui  jam  resurrexit  a  mortuis  et  sedet  ad 
dexteram  Patris,  resuscitas.se  ad  vitam 
illam  immortalem  et  in  coelo  collocasse; 
quia  data  nobis  arrha  haereditatis,  id  est, 
Spiritu  sancto,  certissimam  spem  fecit, 
aliquando  futurum,  ut  in  utroque  Christi 
consortes  siraus,  tanquam  membra  capitis. 

Qui  sensus,  praeterquam  quod  illa  sen- 
tentia  Apostoli  confirmatur  ad  Rom.  8. 
Qui  suscitavit  Jesum  a  mortuis ,  vivifl- 
cabit  et  mortalia  corpora  vestra ;  etiam 
opportunior  videtur  ad  explicatioaem  ejus, 
quod  superiori  capite  dixit:  et  quae  sit 
supereminens  magnitudo  virtutis  ejus 
in  nos  qui  credimus,  secundum  opera- 
tionem  potentiae  virtutis  ejus,  quam 
operatus  est  in  Christo  etc.  Quod  enim 
ibi  dixit,  virtutis  ejus  in  nos ;  hic  jam 
tandem  explicat.  Utramque  expositionem 
legere  est  apud  Hieronymum. 

Sunt  autem,  qui  utrumque  sensum  con- 
jnngunt:  quod  non  vidcbitur  improbabile, 
si  e.onsiderentur  diversa  Apostoli  loca, 
quibus  in  allegoria  mortis  ac  resurrectio- 
nis  Christi  modo  huc,  modo  illuc  respicit, 


ut  Rom.  6.  et  8.  et  Col.  2.  et  3.  Obiter 
obstrva ,  non  dixisse  Apostolum :  et  con- 
sedere  fecit  ad  dexteram  suam ,  sicut 
supra  superiori  capite  de  Christo  dixerat; 
sed  tantummodo :  consedere  fecit  in  coe- 
lestibus.  Sedere  enim  ad  dexteram  patris 
Christo  proprium  est,  nec  cuiquam  alteri 
communicatur :  tametsi  in  throno  Christi  di- 
cantur  sessuri,  qui  vicerint.  Apoc.  4.  in  fine. 

7.  Ut  ostenderet  in  saeculis  superve- 
nientibus  abundantes  divitias  gratiae 
suae.  Quidam  hoc  de  saeculis  vitae  fu- 
turao  interpretantur,  ubi  perfectissime  de- 
clarabitur  et  cognoscetur  magnitudo  gra- 
tiae  Dei  in  electos;  sed  magis  est  ex 
mente  Apostoli,  ut  de  saeculis  vitae  prae- 
sentis  intelligatur.  Comparat  enim  hujus 
saeculi  tempora  futura  et  praesentia  cum 
praeteritis,  quoad  manifestationem  my- 
steriorum  Christi  et  ostensionem  gratiae 
ejus,  sicut  et  facit  capite  sequenti,  ubi 
lcquens  de  mysterio  Christi,  quod ,  in- 
quit,  aliis  generationibus  non  est  agni- 
tum  filiis  hominum ,  sicut  nunc  revela- 
tum  est  sanctis  Apostolis  ejus.  Et  Ool.  1. 
Mysterium ,  quod  absconditum  fuit  a 
saeculis  et  generationibus ;  nunc  autem 
manifestatum  est  sanctis  ejus ,  quibus 
voluit  Deus  7iotas  facere  divitias  glo- 
riae  sacramenti  hujus  in  gentibus.  Sen- 
sus  igitur  est:  Deum  ea,  quae  dicta  sunt, 
oraestitisse  ac  praestare ,  ut  his  extremis 
ac  venturis  temporibus  manifestaret  ho- 
minibus  abundantes ,  Graece  superemi- 
nentes ,  Augustinus  contra  Faustum  lib. 
11.  cap.  8.  superabundantes  divitias 
gratiae  suae ,  id  est,  excellentem  et 
exuberantem  beneficentiam  suam;  utque 
ea  manifestata  ipse  glorificetur;  hic  enim 
est  finis  omnium  operum  Dei. 

ln  bonitate  super  nos  in  Christo  Jesu. 
Graece  m  benignitate ,  quomodo  et  Au- 
gustinus  lib.  11.  contra  Faustum  cap.  8. 
Declarat  Apostolus,  quo  opere  Deus  vo 
luerit  ostendere  supereminentes  divitias 
gratiae  suae,  nimirum  opere  bonitatis 
seu  benignitatis  suae  nobis  impenso  per 
Christnm.  Quo  breviter  comprehenditur 
universa  justificatio,  redemptio  et  salus 
nostra ,    quae   tota   et  omni   parte   eat   a 

Deo  per  Christum.  Hanc  gratiam  plenius 
explicant  sequentia  verba. 

8.  Gratia  enim  estis  salvati  per  fidem. 

Id  est,  tota  salus  vestra  ab  initio  usque 

ad  fineni  est  ex  beneficentia  Dei ,    quam 

gratis  omnino  impendit.  Addit  autem,  per 

fidem  ,  intellige  Christi ;   quia  fides ,  qua 

in  Christum  creditur,  hujus  salutis  initium 

est  et  fundamentum,    et   per    eam    tota 

reliqua  salus  impetratur ;  idque  ex  ordi- 

natione  divina,  qua  constitutum  est,  nemi- 

nem  salvum  fieri ,  nisi  primum  omnium 

credat  in  Christum ,  et  ea  fide,  per  mo- 

dum  cujusdam  meriti,  salutem  assequatur. 

Quod  non  ita  accipieudum  est,   quasi 

Deus  ante  omnia  fidem  a  nobis   exigat, 

ut  per   eam   nobis  incipiat  gratiae  suae 

munera   conferre;    sicque    gratiam    fides 

praeveniat,  quemadmodum  quidam  male 

Apostolum    intellexerunt ,     existimantes, 

fidem  non  esse  ponendam  inter  beneficia 

gratiae  Christi,  propterea  quod  gratia  sal- 

vemur  per  fidem :   quae  doctrina  prorsus 

erronea  est. 

Sed  mens  Apostoli  est,  totam  salutem 
nostram ,  citra  exceptionem ,  esse  ex  gra- 
tia:  et  eandem  salutem  haberi  per  fidem, 
sed  cum  exceptione  ipsius  fidei,  quae 
salutis  initium  est,  et  per  se  ipsam  haberi 
non  potest.  Quomodo  dictum  est  a  poeta : 
Tegit  omnia  coelum  •  et,  ut  aptius  exem- 
plum  proferam,  quomodo  dicitur  artifex 
aliquis  totam  domum  aedificasse  super 
bono  fundamento.  Hoc  enim  postremum 
addendo  non  negatur,  ipsnm  fundamen- 
tum  ab  eodem  artifice  aedificatum  esse ; 
neque  rursum  significatur,  ipsum  quoque 
fundamentum  super  fuudamento  colloca- 
tum  esse,  sed  reliquas  aedificii  partes 
super  illo  esse  constructas.  Denique  per- 
versae  illi  intelligentiae  Paulus  ipse  con- 
tinuo  obviat.  Nam  ne  quis  dicat:  si  per 
fidem;  quomodo  gratia?  subjungit: 

Et  hoc  non  ex  vobis.  Id  est,  hoc  quod 
dixi  per  fidem,  nou  ita  volo  accipi,  quasi 
ipsrvm  fidem  a  gratia  excipiam;  nam  et 
hoc  ipsum ,  scilicet  credere,  non  est  ex 
vobis ,  hoc  est  ex  viribus  naturae  seu 
liberi  vestri  arbitrii;  quippe  cum  circa  ea 
versetur,  quae  rationem  naturalem  exce- 


dunt ,  et  inter  ea  bona  sit ,  quibus  ad  sa- 
lutem  homines  ordinantur.  Itaque  credere, 
nostrum  est  quidem,  quatenus  actus  est 
partim  intellectus  nostri ,  partim  liberae 
nostrae  voluntatis,  sed  non  est  ex  nobis. 

Dei  enim  donum  est.    In  Graeco  tan- 

tum  legitur:    Dei  donum,    sed   sensum 

explere  voluit  interpres.    Hic  locus   est 

eorum,    ex   quibus  Patres  docent,  fidem 

esse  Dei  donum ,  nominatim  Augustinus 

sub  initium  lib.  de  dono  persev. ,   epist. 

107.  ad  Vital.  et  alibi.  Prosper  lib.  1.  de 

vocat.  gent.  cap.  23.  et  in  epist.  ad  Rufin. 

et  Arausican.  Concil.  2.  can.  ult.    Quam 

doctrinam  non  tantum  de  habitu  fidei,  sed 

etiam  de  actu  accipiendam  esse,  certissime 

constat,    cum   ex  verbis    Patrum,   inter 

quos   Anselmus   fidem   non  partim,    sed 

pure  Dei  donum  nominat,  et  ex  canone 

jam  citato,  quo  dicitur,  quod  credere  in 

Deum  nemo   possit,    nisi  gratia  eum  et 

misericordia  divina  praevenerit;  tum  ex 

ipsis  Scripturis ,  quae  fere  de  actu  fidei 

loquuntur,  ut  Joan.  6.  Hoc  est  opus  Dei, 

ut  credatis  in  eum ,  quem  misit  ille.  Et 

Phil.  1.    Vobis  donatum  est  pro  Christo, 

non  solum  ut  in  eum  credatis  etc.  Quo- 

circa  Graecorum   hoc   loco  commentarii, 

qui  non  satis  plene  de  dono  fidei  loqui 

videntur ,   caute  legendi  sunt  ac  benigne 

exponendi;    ut   qui   contra  Manichaeum 

pro  libero  arbitrio  diligentius,  quam  con- 

tra  Pelagium  postea  exortum  pro  gratia 

Dei  vigilaverint. 

9.  Non  ex  operibus.  Pars  haec  respi- 
cit  praecedentem :  gratia  estis  salvati  per 
fidem.  Inde  enim  sequitur  istuu :  non  ex 
operibus.  Quomodo  et  Rom.  11.  ratio- 
cinatur  Apostolus:  Si  gratia,  jam  non 
ex  operibus,  alioqui  gratia  jam  non  est 
gratia.  Itaque  verba  media  (et  hoc  non 
exvobis,  Dzi  enim  donum  est) ,  quae 
de  fide  dicta  sunt,  recte  in  plerisque  co- 
dicibus  parenthesi  clauduntur;  tametsi 
nonnulli  interpretes  etiam  illa  non  de 
sola  fide ,  sed  de  universa  salute  nostra 
exposuerint.  Verum  contextui  potius  con- 
gruit  expositio  superius  dicta,  maxime 
propter  duas  voculas  et  hoc,  quae  alioqui 
viderentur  redundare  ac  plano  sensui  ob- 

strepere.  Quod  ait:  Non  ex  operibus, 
ad  totam  salutem  sive  salvationem  do- 
stram ,  fide  etiam  comprehensa ,  referen- 
dum  est:  quae  tota  non  ex  ullis  operibus 
est,  id  est,  non  ex  meritis,  sed  tantum 
ex  gratia;  scilicet  ad  eum  sensum,  quo 
secundum  Scripturas  Ecclesia  docet,  ho- 
mines  non  praedestinari  ex  meritis,  sed 
ex  solo  Dei  beneplacito. 

Proinde  non  est  necesse  interpretari 
hanc  partem  de  operibus,  quae  quis  ha- 
beat  ex  seipso,  vel  quae  fiJem  praece- 
dunt;  absolute  enim  sententia  vera  est, 
salutem  nostram  non  esse  ex  operibus. 
Nam  si  qua  sint  bona  opera,  ea  sub  sa- 
lute  nostra ,  quae  tota  est  ex  gratia,  com- 
prehenduntur.  Non  igitur  negat  Aposto- 
lus,  vitam  aeternam  ex  operum  merito 
justis  provenire,  quod  haeretici  negant; 
sed  ipsa  etiam  opera,  quibus  vitam  aeter- 
nam  merentur,  gratiae  refert  accepta,  dum 
totam  nostram  salutem  gratiae  adscribit: 
idque  sequentia  manifeste  declarant.  Uti- 
tur  autem  Apostolus  praeteriti  temporis 
verbo  salvati  estis ;  tum  quia  jam  in- 
choata  per  justificationem  erat  illorum 
salus ,  tum  quia  certa  spe  perficienda  ex- 
spectabatur.  Unde  dicit  Rom  8.  spe  salvi 
facti  sumus. 

Ut  ne  quis  glorietur :  in  seipso ,  in 
viribus  naturae  ac  liberi  arbitrii;  sed ,  in- 
quit  Thomas,  ut  tota  gloria  in  Deum 
referatur  •  juxta  illud  Psalmi :  Non  no- 
bis  Domine,  non  nobis ,  sed  nomini  tuo 
da  gloriam.  Hic  enim  finis  spectatur  ab 
Apostolo,  quasi  dicat:  Haec  vobis  scribo 
et  inculco,  ne  quis  in  se  giorietur.  Non 
cnim  sensus  est,  ut  quidam  volunt,  ideo 
non  ex  operibus  salvare  voluit  vos  Deus, 
sed  ex  fide,  ne  si  operibus  usus  esset 
ad  communicandara  vobis  salutem,  sicut 
usus  est  fide,  gloriaremini  in  operibus 
tanquam  merito  vestrae  salutis.  Non  est, 
inquam,  hic  sansus.  Nam  et  ipsa  fiues 
opus  quoddam  est:  de  quo  proinde  glo- 
riari  quis  potest ,  sed  in  Deo.  Et,  si  Deo 
visum  fuisset  ex  operibus  sine  fide  sal- 
vare  horainem,  sicutimaginanturpotuisse; 
tum  de  operibus  gloriari  posset  homo, 
uon  tamen  nisi  in  Deo,  qui  dedisset  opera. 


Sic  enim  etiam  illa  opera  sub  beneficio 
justificationis  comprehenderentur  sicut  ea, 
de  quibus  sequitur : 

10.  Ipsius  enim  sumus  factura,  creati 
in  Christo  Jesu  in  operibus  bonis.  Oc- 
cupatio  est  secundum  Chrysostomum.  Ne 
enim  dicendo,  non  ex  operibus,  videre- 
tur  opera  bona  exclusisse;  docet,  quem 
locurn  illa  habeant  in  negotio  salutis  ac 
justificationis  nostrae:  nimirum  ea  non 
causam  esse  gratiae,  sed  effectum;  et 
proinde  non  salvari  nos  ex  operibus,  sed 
opera  partem  esse  salutis,  quae  tota  ex 
gratia  est.  Factura,  graece  Tzoir^a,  pro 
quo  legit  Ambrosianus  figmentum ,  aliis 
piacet  creatura.  Quomodo  et  Syriaca 
dictio  nobis  reddita  est. 

Vocat  autem  nos  Apostolus  facturam, 
figmentum,  creaturam  Dei,  non  quatenus 
homines  sumus ,  id  enim  hic  non  agitur, 
sed  quatenus  Christiani,  nempe  quoad 
universum  justificationis  ac  salutis  nostrae 
negotium;  ut  patet  ex  parte  sequenti: 
Creati  in  Christo  Jesu  in  operibus  bonis 
etc.  Priorem  partem  ita  explicat  S.  Tho- 
mas:  Ipsius ,  inquit,  factura  sumus, 
quia  quidquid  boni  nos  habemus,  non 
est  ex  nobis  ipsis,  sed  ex  Deo  faciente; 
secundum  illud  Psalm.  99.  Tpse  fecit  nos, 
et  non  ipsi  nos.  Qucm  Psalmi  versicu- 
lum  Augnstinus  quoque  serm.  11.  de  ver- 
bis  Apost.  et  Ench.  31.  in  eundem  sensum 
adducit. 

Similiter  creati  dicimui  in  Christo 
Jesu  in  operibus  bonis,  non  ad  opera 
bona ,  ut  vertit  Erasmus ,  quasi  causa 
finalis  significetur,  sed  in  operibus  bonis, 
tanquam  effectis  Dei  creantis.  Sensus 
enim  est:  creati  a  Deo  per  meritum  Jesu 
Christi  quantum  ad  opera  bona,  quia 
scilicet  ipsa  bona  opera  fiunt  in  nobis  a 
Deo:  juxta  illud  Jesaiae  26.  Omnia 
opera  nostra  operatus  es  nobis.  Nec 
vero  per  hoc  subtrahuntur  opera  nostra 
bona  libero  arbitrio;  quemadmodumjdo- 
cent  haeretici :  sed  quidquid  boni  libero 
arbitrio  agimus,  totum  Deo  auctori,  factoii, 
creatori  tribuitur ,  ut  ne  quis  glorietur. 
Unde  Augustinus  in  explan.  Psalm.  144. 
tractans  hunc  Apost.  locum :  Quid  ergo  ? 

inquit,  nos  bene  non  operamur?  Imo 
operamur ,  sed  quomodo?  Ipso  in  no- 
bis  et  per  nos  operante;  ipsius  enim 
sumus  figmentum  etc.  Et  infra  :  Merita 
tua  nusquam  jactes,  quia  et  ipsa  tua 
merita  Dei  dona  sunt.  Videatur  idem 
Augustinus  lib.  de  gratia  et  lib.  arb.  cap. 
8.  et  seq. 

Non  ergo  propterea  dicimur  a  Deo 
creati  in  operibus  bonis,  quod  sicnt  mun- 
dus  ad  sui  creatiouem  nihil  operatus  est, 
ita  nec  nos  ad  bona  opera  quidquam 
cooperemur:  sed  quia  tam  vere,  proprie 
et  efficaciter  Deus  in  nobis  opera  bona 
producit,  nihil  quod  ex  nobis  sit  praere- 
quirens ;  quam  vere,  proprie  et  efficaciter 
mundum  ex  nihilo  produxit. 

Quae  praeparavit  Deus ,  ut  in  illis 
ambulemus.  Kef ert  opera  nostra  ad  effica- 
ciani  divinae  praedestinationis ,  quam  vo- 
cat  praeparationem,  sicut  et  Dominus 
Matth.  25.  possidete  paratum,  id  est, 
praedestiuatum  ,  vobis  regnum  a  consti- 
tutione  mundi.  Nam  praedestinatio  non 
aliud  est,  inquit  Thomas  Augustinum 
secutus,  quam  praeparatio  beneficioruin 
Dei,  inter  quae  computantur  et  ipsa  bona 
opera.  Dicitur  autem  Deus  nobis  illa 
praeparasse,  in  quantum  disposuit,  se  no- 
bis  ea  daturum. 

Sed  ne  quis  existimet ,  bona  opera  sic 
nobis  a  Deo  praeparari,  ut  ipsi  per  libe- 
rum  arbitrium  nihil  agamus,  idcirco  ad- 
didit,  ut  in  illis  ambulemus ,  id  est,  ut 
nos  ea  per  liberum  arbitrium  exerceamus. 
Hoc  ipsum  enim  sgit  in  nobis  gratia  Dei, 
dicente  Doiniuo  per  Prophetam  :  Faciam, 
ut  in  praeceptis  meis  ambuletis ,  et  ju- 
dicia  mea  custodiatis  et  operemini, 
Ezech.  36. 

Porro  totus  hic  locus  continens  egre- 
giam  gratiae  Dei  commendationem,  sicut 
haeresim  Pelagianam,  quae  gratiam  aut 
negabat,  aut  ex  meritis  quaerebat,  peni- 
tus  destruit :  ita  et  nostri  quoque  tempo- 
ris  haereticornm  dcgmata  quaedam  elidit. 
Si  eniui  sumus  factura  Dei,  quoad  justi 
ficationem ;  igitur  faciente  Deo  vere  justi 
simras,  et  non  tantum  imputative.  Et,  si 
creati    sumus    in   operibus    bonis,    quae 


Deus  praeparavit ;  igitur  falsum  est ,  om- 
nia ,  etiam  justificatorum,  opera  esse  pec- 
cata.  Neque  enim  bona  opera  peccata 
sunt,  neque  peccata  nobis  Deus  praepa- 
ravit.  Denique,  si  nos  in  illis  ambulamus, 
igitur  vere  nostra  sunt,  a  voluntate  et 
libero  arbitrio  profecta. 

11.  Propter  quod  memores  estote, 
quod  aliquando  vos  eratis  gentes  in 
carne,  qui  dicebamini  praeputium  ab 
ea ,  quae  dicitur  circumcisio  in  carne, 
manu  fccta,  qui  eratis  illo  in  tempore 
sine  Christo.  Totus  hic  locus  in  Latinis 
codicibus  tam  impressis  quam  MSS.  varie 
legitur.  Facile  est  autem  veram  lectio- 
nem  deprehendere  tum  ex  Graecis  exem- 
piaribus,  tum  ex  Latinis  castigatioribus 
et  veterum  commentariis.  Graeca  ad  ver- 
bum  sic  habent:  Propterea  mementote, 
quod  vos  aliquando  gentes  in  carne, 
dicti  praeputium,  a  dicta  circumcisione 
in  carne,  manu  facta,  quod  eratis  in 
tempore  illo  sine  Christo.  Igitur  verbum 
eratis  priori  loco  redundat:  neque  illud 
Hieronymus  et  Primasius  agnoscunt,  et 
in  nornullis  abest  MSS. ,  nec  apparet 
Ambrosianum  legisse. 

Qnod  autem  in  quibusdam  codicibus 
pro  eo  legitur,  qui  eratis,  cujus  lectionis 
etiam  S.  Thomas  meminit  in  commenta- 
rio,  recte  se  habet;  est  enim  explicatio 
Graecae  lectionis.  Posteriori  autem  loco, 
ubi  nostri  codices  habent,  qui  eratis ; 
legendum,  quod  eratis ,  ut  habent  multa 
MSS. ,  vel  quia  eratis ,  ut  habet  Prima- 
sius  ;  vel  quoniam  eratis,  uti  legitur  apud 
Eieronymumet  Ambrosianum;  haec  enim 
tria  idem  valent.  Jam  pro  verbo  diceba- 
mini  in  aliis  est  dicimini ,  quomodo  mox 
idem  noster  interpres  vertit  in  praesenti, 
nam  participium  Graecum  temporis  est 
praesentis,  licet  interdum,  nbi  res  postulat, 
per  verbum  praeteriti  imperfecti  sit  inter- 
pretandum.  Veram  igitur  lectionem  hujus 
loci  putamus  eam  esse,  quam  nobis  ex- 
hibet  editio  Clementina ,  quae  sic  habet: 
Propter  quod  memores  estote,  quod  ali- 
quando  vos  gentes  in  carne,  qui  dici- 
mini  praeputium  ab  ea,  quae  dicitur 
circumcisio  in  carne,  manufacta,  quia 

eratis  illo  in  tempore  sine  Christo  Qui- 
bus  verbis  ac  sequentibus  revocat  Apo- 
stolus  Ephcsios  ad  considerationem  pri- 
stiui  sui  status,  ut  ejus  coraparatione 
intelligant  et  agnoscant  magnitudinem 
gratiae  praesentis  per  Christum  sibi  prae- 
stitae:  tanquam  breviter  eis  dicat ,  sem- 
per  meminisse  debetis,  et  quid  aliquaudo 
fueritis,  et  qaid  nunc  facti  sitis.  Agit  hoc 
Apostolus  toto  capite  reiiouo,  ut  proinde 
illud  memores  estoie  ad  omnia ,  quae  se- 
quuntur  usque  ad  finem  capitis ,  referen- 
dum  videatur. 

Porro  verborum  Apostoli  haec  est  ex- 
plicatio.  Quoniam  ad  tantam  gratiam, 
sicut  jam  exposui,  sine  ullis  meritis  ve- 
stris  vocati  estis:  idcirco  memores  estote, 
et  gratis  animis  recolite ,  quod  vos  ali- 
quando,  qui  estis,  sive  eratis  gentes  in 
carne,  idest,  secundum  carnalem  gene- 
rationem  gentiles,  utpote  ex  gentilibus 
progeniti;  quique,  quod  earne  incircum- 
cisi  sitis,  non  sine  contemptu  vocamini 
sive  vocabamini  praeputium,  idque  a 
Judaeis,  qui  vocautur  aut  vocabantur 
circumcisio ,  nimirum  ob  circumcisionein 
manibus  factam,  quain  gestant  in  carne: 
quod,  inquam,  vos  illo  tempore  eratis 
sine  Christo,  id  est,  sine  notitia  Christi 
redemptoris,  qucm  Judnei  exspectabant. 
Non  dicit  ergo  Apostolus,  memores  estote, 
vos  aliquando  fuisse  gentes  in  cr.rne  etc, 
sed  vos,  qui  eratis  gentes  in  carne ,  qui- 
que  dicebamini  praeputimn ,  fuisse  tunc 
sine  Christo.  Nou  enim  revera  grave  erat 
aut  probrosum,  esse  gentes  secundum  car- 
neni  et  vocari  praeputinm ,  sed  esse  sine 
Christo,  et  quae  sequuntur,  quemadmo- 
dum  hic  a  Graecis  aunotatum  est. 

Observandum  quoque,  illud  quod  ali- 
quando  suspendi  per  verba  sequentia, 
gentes  in  ca*ne  etc.  ,  ac  demum  ad  ab- 
solvendam  sententiam  repeti,  ubi  dicitur 
quia  vel  quod ,  in  illo  tempore.  Quam 
rem  nos  in  sensu  reddendo  expressimus. 
Erit  autem  oratio  clarior ,  si  media  verba 
parenthesi  claudantur,  et  post  eam  qua- 
dam  iteratione  legatur:  quod,  inquam, 
eratis  illo  im  tempore  sine  Christo. 

12.  Alienati  a  conversatione  Israel. 


Graece :  abalienati  a  politia  Israelis. 
IIoAtT£''av  Erasmas  et  Theophylacti  in- 
terpretes  vertunt  rempublicam.  Verum 
Graeca  vox,  etsi  rempnblicam  significet, 
non  raro  tamen  accipitur  pro  vitae  ratione 
et  instituto,  quod  noster  interpres  nomine 
conversationis  designare  voluit,  in  qua 
significatione  TiOAiTSiav  usurpavit  Basilius 
lib.  de  vita  solitaria,  item  Gregorirs  Na- 
zian.,  Epiphanins,  Chrvsostomus.  De  quo 
vide  etiam  Budaeum  in  comment.  ling. 
Graecae.  Sensus  igitur  est :  Abalienali, 
id  est,  prorsus  alieni  ab  instituto  vitae- 
que  ratione  populi  Israelitici ,  non 
modo  quoad  ceremonias  religionis,  verum 
etiam  quoad  ipsam  religionem  ac  Dei 
cultum :  nam  illi  verum  Deum  colebant, 
quem  vos  ignorantes ,  idola  colebatis. 

Et  hospites  testamentorum ,  promis- 
sionis  spem  non  habentes.  Hujus  partis 
varia  est  distinctio.  Nam  genitivura  pro- 
missionis ,  Hieronymus  et  Graeci  inter- 
pretes  ad  praecedentia  refemnt,  Ambro- 
sianus  ad  sequentia.  Sic  enirn  distincte 
legit:  Ethospites  testamentorum,  et pro- 
missionis  eorum  spem  non  habentes. 
Eadem  est  distinctio  apud  Primasium  et 
alios  Latinos,  tam  veteres  quam  recen- 
tiores.  Quae  et  nobis  magis  probatur, 
quia  promissio  satis  in  nomine  testamenti 
continetur,  tum  quia  Apostolus  etiam 
alibi  testamenta  scripsit  absolute,  nt  Rom. 
9.,  postea  subjungens  promissa,  tum  de- 
nique  quod  genitivus  promissionis  cum 
vocabulo  sequente,  secundum  Scripturam, 
melius  cohaereat.  Nam  testamenta  pro- 
missionis  nusquam  legimus,  spem  autem 
et  exspectationem  promissionis  legimus 
Act.  1.  et  26.  et  2  Petr.  3. ,  nec  dubium, 
quin  spes  Theologica  sit  rerum  proraissa- 
rum,  et  promissio  pro  re  pr«>missa  in 
Scripturis  saepissime  ponatur. 

Dicit  ergo ,  Ephesios  fuisse  hospites, 
si ve  ut  legit  Hieronymus,  peregrinos  testa- 
mentorum ,  id  est,  extraneos  a  pactis, 
quae  Deus  pepigit  cnm  Israelitico  populo, 
quae  quidem  multa  orant,  sed  illa  prae- 
cipua,  ouae  promissiones  novi  testamenti 
continebant.  Hoc  declarans,  addit,  pro- 
missionis   spem   non  habentes,    id   est, 

bona,  quae  Deus  illi  populo  promisit, 
minime  sperantes,  utpote  quibus  illorum 
nulla  facta  esset  promissio.  Qtias  autem 
promissiones  potissimum  expendat  Apo- 
stolus,  satis  docent  Epistolae  ad  Rom. 
et  ad  Galatas. 

Et  sine  Deo  in  hoc  mundo.  Graece, 
et  athei  in  mundo.  Nam  et  quaedam 
Latina  MSS.  pronomen  non  addunt,  ut 
nec  Hieronymus  nec  Syriaca  editio. 
Atheos  hic  vocat  Apostolus,  non  qui  nul- 
lum  esse  Deum  credunt,  quales  etiam 
apud  ethnicos  infames  erant  ac  detesta 
biles,  sed  qui  verum  Deum  ignorant ;  tales 
enim  licet  multos  colant  Deos,  revera  sine 
Deo  sunt  in  mundo ,  id  est ,  sine  Dei  no- 
titia  et  cultu ;  cum  non  sit  aliud  Deus  et 
verus  Deus. 

13.  Nunc  autem  in  Christo  Jesu  vos, 
qui  aliquando  eratis  longe ,  facti  estis 
prope,  in  sanguine  Christi.  Vel,  ut  Am- 
brosiauus  legit,  per  sanguinem  Christi. 
Mcmores  estote ,  inquit  Apostolus ,  quod, 
cnm  vos ,  ut  jam  dixi ,  tam  longinqui  at- 
que  remoti  fueritis  a  Deo  ac  religione 
populoque  ejus ,  ut  quibus  cum  illis  nihil 
esset  commune,  nunc  per  Christum  Jesum 
facti  estis  propinqui,  utpote  adducti  ad 
Dei  notitiam  et  populo  ejus  in  unum  cor- 
pus  Ecclesiae  conjuncti;  idque  per  san- 
guinem  Christi,  id  est,  per  meritum  pas- 
sionis  ejus.  Quod  ergo  dicit,  in  sanguine 
Christi ,  repetitio  est  et  declaratio  ejus, 
quod  dixerat  in  Christo  Jesu.  Quidam 
sic  ordinant  et  exponunt:  vos  in  Christo 
Jesu ,  id  est ,  vos  Christiani ,  sed  Graeco 
textui  parum  convenienter. 

14.  Ipse  enim  est  pax  nostra.  Chri- 
stum  metonymice  vocat  pacem  nostram, 
id  est,  pacificatorem ;  non  ideo  solum, 
quod  reconciliaverit  nos  Deo ,  sed  (quod 
hic  Apostolus  praecipue  considerat),  quia 
duos  populos,  Judaeorum  et  gentium, 
antea  inter  se  mutuo  dissidentes,  in  unum 
populum  redegit,  unamque  Ecclesiam 
fecit.  Hoc  autem  sequitur  priorem  illam 
reconciliationem ,  quae  cum  Deo  est. 
Hunc  sensum  explicant  sequentia. 

Qui  fecit  utraque  unum.  Id  est ,  ex 
duobus  populis  unum  fecit,  nimirum  juxta 


Prophetiam  Ezechielis  37.,  qua  sub  no- 
mine  duorum  regnorum  Juda  et  Ephraim 
hanc  Judaeorum  cum  gentibus  unionem 
praenuntiat,  dicens:  £t  faciam  eos  in 
gentem  unam,  et  rex  unus  erit  omnibus 
imperans,  et  non  erunt  ultra  duae  gen- 
tes ,  nec  dividentur  amplius  in  duo 
regna ;  et  pastor  unus  erit  omnium 
eorum.  Quod  ipsum  et  Christus  Joan. 
10.  factururn  se  promisit,  illis  verbis:  Et 
alias  oves  habeo,  quae  non  sunt  ex  hoc 
ovili;  et  illas  oportet  me  adducere  ,  et 
vocem  meam  audient;  et  fict  unum 
ovile  et  unus  pastor. 

Et  medium  parietem  maceriae  sol- 
vens,  inimicitias  in  carne  sua ;  legem 
mandatorum  decretis  evacuans.  Multi 
codices  habent  inimicitiam  numero  sin- 
gulari,  quemadmodum  et  Hieronymus 
legit,  Graeco  et  Syriaco  textu  suffra- 
gante;  nec  Graece  est  decretis,  sed  in 
decretis,  sive  ut  est  apud  Hieronymum 
Graeca  voce  retenta:  in  dogmatibus. 
Pro  quo  rursum  commentarius  Ambrosio 
inscriptus,  et  ipse  Ambrosius  lib.  2.  de 
Abraham  cap.  6.  sine  praepositione  legunt 
edictis.  Sciendum  quoque  participia  sol- 
vens  et  evacuans  in  Graeco  temporis 
esse  praeteriti,  sicut  et  illud  praecedens, 
quod  interpres  resolvit  in  verbum,  qui 
fecit.  Quod  si  et  in  participio  solvens 
factum  fuisset ,  plus  lucis  haberet  oratio, 
qui  fecit  et  qui  solvit. 

Caeterum  edicta,  seu  decreta,  seu 
dogmata,  hoc  loco  tam  Graeci  quam 
Latini  commentatores ,  magno  consensu, 
interpretantur  praecepta  novi  testamenti, 
quae  sunt  de  fide,  charitate  et  moribus, 
quae  nimirum  Christus  in  Evangelio  tra- 
didit.  Unde  et  Syriacus  interpres  vertit 
in  praeceptis  suis.  Hanc  expositionem 
valde  probabilem  faciunt  alia  loca  Apo- 
stoli ,  quibus  docet  nos  per  Christi  legem 
veteri  legi  mortuos  esse,  ut  Roin.  7.  Mor- 
tificati  estis  legi  per  corpus  Christi ,  et 
Gal.  2.  Ego  per  legem  legi  mortuus 
sum.  Quo  etiam  pertinet,  quod  Rom.  3. 
gloriationem,  quae  erat  in  lege  factorum, 
exclusam  esse  dicit  per  legem  fidei ;  haec 
autem  est  lex  gratiae,   non  ntida  couti- 

nens  agendorum  praecepta ,  sed  etiam  et 
maxime ,  amplissima  tam  gratiae  quam 
gloriae  promissa,  quae  utraque  novi  te- 
stamenti  sunt  propria. 

At  vero  nonnulli  recentiores,  ut  Faber, 
Erasmus  et  Cajetanus  malunt  illud,  quod 
in  Graeco  legitur,  in  decretis,  connectere 
cum  eo ,  quod  praecedit  legem  manda- 
torum ,  et  ita  exponere,  legem  manda- 
torum  in  decretis  sitam ,  id  est ,  legem 
Mosis ,  qua  parte  comprehendebat  multi- 
tudinem  decretorum  seu  praeceptorum 
ceremonialium.  Movet  illos  auctores  prae- 
positio  in,  quae  sensum  hujusmodi  videa- 
tur  postulare.  Sed  mirum  est,  eos  non 
animadvertisse  proprietatem  Hebraici  ser- 
monis,  quo  passim  ablativum  instrumenti, 
et,  in  genere,  causae  efficientis,  expri- 
munt  praefixa  praepositione  in ,  ut  Luc. 
22.  Domine  num  percutimus  in  gladio  ? 

Sensus  igitur  est:  Et  qui  medium  pa- 
rietem  maceriae,  vel  ut  Theopbylacti 
vertit  interpres,  obturationis ,  id  est, 
septum  medium ,  quo  obstruebatur  acces- 
sus  unius  ad  alterum,  nempe  inimici- 
tiam ,  hoc  est  inimicitiae  causam,  solvit 
ac  diruit  in  carne  sua;  hoc  est,  per 
passionera  et  crucem ,  quam  in  carne  sua 
sustinuit.  Solvit,  inquam,  evacuata  et 
abrogata  lege  Mosaica  constante  innu- 
merabilibus  praeceptis ;  idque  per  evan- 
gelica  decreta  sive  praecepta,  quae  ipse 
in  locum  Mosaicae  legis  substituit.  Pro 
hac  expositione  illius  particulae  decretis, 
facit  etiam  locus  Col.  2. ,  ubi  dicitur 
Christus  delevisse,  quod  adversus  nos 
erat  chirographum  decretis  (sic  enim  et 
ibi  legitur  in  Graeco),  id  est  per  decreta. 
Quomodo  locum  illum  antiqui  interpretes 
exponunt. 

Quapropter  Erasmi  temeritatem ,  qua 
suam  conjecturam  Scripturae  miscuit,  ita 
vertens :  legem  mandatorum  in  decre- 
tis  sitam ,  merito  reprehendunt  Adamus 
Sasboldus  in  commentario ,  et  Barth.  Me- 
dina  1.  2.  q.  107.  art.  2.  Ac  sane  mirum 
est,  doctissimum  virum  Hentenium  tan- 
tum  Erasmo  tribuisse ,  ut  hanc  ejus  ver- 
sionem  in  transferendis  Oecumeuii  com- 
mentariis  sequendam  sibi  putaverit ;  cum 


satis  appareat,  eam  esse  ab  Oecumenii 
mente ,  sicut  et  Chrysostomi ,  quem  ille 
sequitur,  alienam. 

Qr.aeritur,  quis  Apostolo  sit  medius 
i  paries  maceriae,  quo  gentil-es  a  Judaeis 
i  dividebantur;  utrumne  inimicitia ,  an 
lex  mandatorum,  haec  enim  duo  nomi- 
nat.  Respondeo,  secundum  datam  expo- 
sitionem  ac  mentem  Apostoli  legem  man- 
datorum  esse  inimicitiam ,  id  est,  causam 
inimicitiae  ac  dissensionis ;  ac  proinde 
nihil  diversum  dici,  sive  inimicitiam,  sive 
legem  mandatorum  interpretemur  parie- 
tem  medium. 

Sunt  autem,  qui  medium  parietem 
duplicent;  alterum  statuentes  ex  parte 
Judaeorum,  scilicet  legem;  alterum  ex 
parte  gentium ,  scilicet  idololatriam ;  tam 
enim  idololatria  gentiura  offendebat  Ju- 
daeos,  quam  legis  jugum  gentiles,  ne 
coirent  in  unum  populum.  Verum  haec 
imaginatio  gemini  parietis ,  Aquinate 
teste,  praeter  intentionen  est  Apostoli, 
qui  unius  tantum  meminit,  nempe  legis 
mandatorum ,  quae  Judaeos  a  gentilibus 
etiam  ab  idololatria  conversis  ita  devide- 
bat,  ut  illa  stante  non  posset  ex  utroque 
populo  unum  Ecclesiae  corpus  constitui. 
15.  Ut  duos  condat  in  semetipso  in 
unum  novum  hominem,  faciens  pacem. 
Condat,  Graece  creet;  ne  quis  condat 
pro  abscondat  dictum  existimet.  Idcirco, 
inquit,  medium  parietem  solvit,  id  est, 
legem  evacuavit,  ut  duos  homines  in  se- 
metipso,  veiut  centro  quodam  ,  ad  quod 
ex  diversis  partibus  lineae  concurrunt, 
aut  velut  in  capite,  a  quo  diversa  mem- 
bra  corporis  unitatem  accipiunt,  conderet 
seu  crearet  in  unum  novum  hominem,  id 
est,  non  ut  ex  Judaeo  gentilem  aut  ex 
gentili  Judaeum  faceret,  sed  ut  ex  utro- 
que  componeret  unum  hominem ,  faciens 
inter  eos  pacem,  dissidii  causa  sublata. 

De  duobus  populis  Apostolus  quasi  de 
duobus  hominibus  loquitur,  veluti  con- 
flatis  in  unum  novum  hominem ,  volens 
significare,  quod  ita  fiat  unus  populus  ex 
duobus,  ut  Christo,  qui  est  novus  Adam, 
incorporati ,  sint  etiam  ipsi  novus  homo : 
Christus  quidem,  in  quem  nihil  ex  veteri 

Adam  transiit,  perfectissime  novus  homo ; 
membra  autem  ejus  in  tantum  novus 
homo,  in  quantum  ex  vetusta ,  in  qua 
nati  sunt,  per  Christum  novum  Adam 
reformantur.  Slcut  enim  vetustas  cor- 
ruptionis  et  vitii  significationem  habet ; 
ita  novitas  integritatis  et  virtutis.  Maluit 
autem  dicere  in  unum  hominem ,  quam 
in  unum  populum ,  quia  etiam  iu  uno 
populo  sunt  hominum  inter  se  dissidia, 
quod  in  uno  eodemque  homine  non  con- 
tingit. 

16.  Et  reconciliet  ambos  in  uno  cor- 
pore  Deo ,  per  crucem^  interficiens  ini- 
micitias  in  semetipso.  Rursus  hic  inimi- 
citiam  singulari  numero  legunt  Graeca, 
Syra ,  Hieronyrnus,  et  cum  his  Primasius 
ac  multi  Latini  codices  MSS.  Illud  autem 
in  semetipso ,  Graece  Iv  auTtp  in  ipso, 
vel  ad  Christum,  vel  ad  corpus,  vel  ad 
crucem,  quae  Graece  oxaupo^,  mascu- 
lino  genere  dicitur,  referri  potest.  Ad 
crucem  si  referatur ,  vertendum  erit  in 
ipsa  vel  in  ea3  et  hoc  pacto  legit  et  legi 
vult  Hieronymus.  Syri  quoque  ad  cru- 
cem  referunt.  At  praeter  Hieronymum 
Latini  omnes  in  semetipso  legunt,  et  de 
Christo  exponunt ,  ut  hic  sermo ,  inter- 
ficiens  inimicitiam  in  semetipso,  con- 
veniat  cum  illo  superiori ,  solvens  inimi- 
citiam  in  carne  sua. 

Secundum  hos  igitur  sensus  est:  Et  ut 
ambos  homines  unum  corpus  effectos 
reconciliaret  Deo  per  crucem ,  id  est, 
restitueret  in  gratiam  et  araicitiam  Dei 
patris  sui,  per  meritum  suae  passionis, 
videlicet  perempta  et  extincta  in  semet- 
ipso ,  hoc  est ,  in  carne  sua  sive  per  car- 
nem  suam  passioni  expositam,  etiam  illa 
inimicitia,  quae  ex  peccato  erat  inter 
Deum  et  homines.  Nec  tamen  minus 
commodus  aut  multum  diversus  esset 
sensus,  si  in  ea ,  id  est,  in  cruce,  lege- 
retur:  quin  potius  eodem  recideret.  Per 
crucem  enim ,  hoc  est,  per  passionem 
suam,  quam  in  cruce  pertulit,  Christus 
nos  Deo  reconcilians,  uti^ue  per  eandem 
crucem  interemit  inimicitiam ,  qua  sepa- 
rati  eramus  a  Deo. 

17.  Et  veniens  evangelizavit  pacem 


vobis,  qui  longe  fuistis,  et  pacem  iis, 
qui  prope.  Graece  pacem  vobis ,  qui 
longe,  et  iis ,  qui  prope.  Id  interpres, 
supplendo  verbum  et  repetendo  pacem, 
dilucidius  reddere  voluit;  cum  ncc  in 
Ambrosiano  textu  verbum  exprimatur. 
Sensus :  Et  cum  venisset  in  mundum  per 
incarnationem  ,  etiam  verbo  seu  doctrina 
annuntiavir  pacem  futuram,  vobis,  qui 
longe  eratis  a  Deo ,  sicut  supra  dictum 
est,  id  est,  gentilibus  ;  et  iis,  qui  prope 
erant,  id  est,  Judaeis  Deo  propinquis 
per  ejus  notitiam  et  legem  ab  eo  acceptam, 
qua  in  Dei  cultu  continebantur. 

Pacem  intclliga  reconciliationem  cum 
Deo ,  et  coEsensum  mutuum  inter  ipsos, 
scilicet  Judaeos  et  gentiles.  Utriusque 
enim  pacis  in  praecedentibus  meminit 
Apostolus ,  et  utramque  Christus  evan- 
gelizavit  etiam  iis ,  qui  longe  erant ,  non 
quidem  praedicando  gentilibus  Evange- 
lium  (quantum  ad  hoc  enim  circumcisio- 
nis  tatitnm  minister  fuit  Rom.  1.),  sed 
annuntiando,  tam  gentiles  quam  Judaeos 
per  fidem  ipsius  Deo  reconciliaudos ,  et 
utrumoue  populum  in  unam  Ecclesiam 
congregandum. 

Priorem  pacem  annuntiavit  etiam  gen- 
tilibus  eo  sensu,  quem  dedi,  quando 
dixit,  multos  ab  Oriente  et  Occidente 
venturos  et  recubituros  cum  Abrahem  et 
Isaac  et  Jacob  in  regno  coelorum  Matth. 
8. ,  et  quando  dixit,  praedicandum  esse 
Evangelium  regni  in  universo  orbeMatth. 
24. ,  et  quando  occasione  gentilium ,  qui 
videre  eum  cupiebant,  dixit:  Ego ,  si 
exaltatus  fuero  a  terra ,  omnia  traham 
ad  meipsum.  Joan.  12.  Denique,  quando 
post  resurrectionem  praecepit  Apostolis 
docere  omnes  gentes ,  Malth.  ult. ,  seu 
praedicare  Evangelium  omni  creatu- 
rae ,  Marci  ult.,  vel  praedicare  in  ipsius 
nomine  poenitentiam  et  remissionem 
peccatorum ,  quae  est  reconciliatio  cum 
Deo ,  in  omnes  gentes ,  Lucae  ultimo. 

Posteriorem  autem  pacem  annuntiavit 
utrisque ,  quando  loquens  de  ovibus  ex 
gentilitato  adducendis  dixit:  Et  fiet  unum 
ovile  et  unus  pastor  Joan.  10.,  et  quando 
dixit:    Lapidem ,    quem   reprobaverunt 

aedificantes,  hic  factus  est  in  caput  an- 
guli.  Matth.  21. 

Porro  alii  interpretantur,  Christurn  iis, 
qui  longe  erant,  evangelizasse ,  non  in 
sua  persona,  sed  per  Apostolos ,  quibus 
ut  evangelizarent  praecepit.  Sic  Ambro- 
sianus  et  glossa  iuterlinealis,  eamque 
secuti  S.  Thomas ,  Liranus  et  Cajetanus. 
Quem  sensum  etsi  non  improbamus,  illud 
tamen,  quod  prias  dixi,  quodque  ab  An- 
selmo  bene  explicatum  reperio,  probabi- 
lius  apparet. 

Postremo,  non  est  praetereundnm, 
quod  Hierjnymus  admonet,  Apostolum 
hic  usum  esse  verbis  Jesaiae  Prophetae 
tanquam  suis,  quibus  ille  pacem  hanc 
utriusque  populi  praenuntiavit.  Sic  enim 
apud  Jesaiam  legitur  cap.  57.  Creavi 
fructum  labiorum  pacem  ei,  qui  longe 
est ,  et  qui  prope,  dicit  Dominus. 

18.  Quoniam  per  ipsum  habemus  ac- 
cessum  ambo  in  uno  spiritu  ad  patrem. 
Exponit  modum  reconciliationis.  Quo- 
niam ,  inquit,  per  ipsum  tanquam  me- 
diatorem  et  pacificatorein  nostrum,  ambo, 
scilicet  vos,  qui  longe  fuistis,  et  nos,  qui 
prope ,  habemus  aditum  ad  patrem ,  ut 
recepti  ab  eo  in  gratiam  et  pro  filiis  agniti, 
clamemus  oiantes,  Abba,  pater ,  et 
dicere  audeamus :  Pater  noster,  qui  in 
coelis ,  idque  in  uno  Spiritu  sancto,  qui 
non  solum  Spiritus  est  pacis  et  concor- 
diae,  qua  inter  nos  uniti  simus,  verum 
etiam  Spiritus  adoptionis  filiorum ,  qua 
Deo  ut  patri  conjungimur.  Graeca  dictio 
TcpooayojY^v,  quam  iuterpretes  accessum 
vel  aditum  vertunt,  proprie  significat  ad- 
ductionem  sive  intrcductionem  ;  est  enim 
allusio  ad  mores  principum ,  ad  quos 
aditus  non  patet,  nisi  per  aliquem  illis 
amicum  et  familiarem  quis  introducatur. 

19.  Ergo  jam  non  estis  hospites  et 
adrenae.  Graece:  Igitur  non  amplius 
estis  peregrini  et  accolae.  Hieronymus 
quoque  peregrinos  et  accolas  legit.  Am- 
brosianus  ordine  commutato,  advenas  et 
peregrinos.  Neque  enim  Graecum  voca- 
bulum,  quod  interpres  vertit  hospites, 
videtur  aliter  accipiendum  hoc  loco,  quam 
superius,  ubi  dictum  est,  hospites  testa- 


mentorum.  Concludit  Apostolus  ex  prae- 
cedentibus,  gentiles,  et  in  his  Ephesios, 
jam  non  esse,  quod  olim,  seilicet  pere- 
grinos  sive  extraneos  a  promissis,  populo, 
civitate  ac  domo  Dei,  neque  accolas, 
subaudi  ex  eo,  quod  sequitur,  sanctorum 
quod  alii  vertunt  incolas,  id  est,  juxta 
vel  inter  cives  domicilium  habentes ,  sed 
ita,  ut  ad  eorum  numerum  non  pertineant. 
Hoc  modo  peregrinum  et  incolam  con- 
junxit  Cicero  lib.  1.  Offic. ,  ubi  peregrini 
atque  incolae  officium  esse  dicit,  nihil 
praeter  suum  negotium  agere ,  nihil  de 
alieuo  inquirere,  minimeque  essein  aliena 
republica  curiosum,  et  hanc  Graecae  vo- 
cis  significationem  esse  constat. 

Non  ergo  videntur  Apostoli  mentem 
explicare,  qui  partem  hanc,  et  advenae, 
putant  additam  propter  gentiles  prosely- 
tos,  qui  per  circumcisionem  transibant 
in  rempublioam  et  legem  Jndaeorum, 
praesertim  cum  tales  pauci  essent,  iidem- 
que  nullo  pariete  medio  divisi  a  Jadaeis. 
Sed  accolas  fuisse  dicit  gentiles,  quate- 
nus  multi  ex  illis  morabantnr  inter  Ju- 
daeos,  ac  vicissim  Judaei  inter  illos,  non 
tamen  iisdem  legibus  aut  moribus  aut  re- 
ligione  utentes. 

Sed  estis  cives  sanctorum  et  dome- 
stici  Dei.  Cives,  Graece  concives ,  tam- 
etsi  bene  vertit  interpres,  et  quidem 
melius,  quam  Erasmus  ac  caeteri,  qui 
traustulerunt  concives.  Siquidem  Latine 
civis  ad  civem  refertur,  sicut  popularis 
ad  popularem,  aut  frater  ad  fratrem,  con- 
civis  autem  non  est  Latimvm ,  uti  nec 
confraier.  Sanctos  plerique  intelligunt 
coelestis  patriae  civet>,  sive  angelos,  sive 
patriarchas  et  prophetas,  ut  locus  hic 
similis  sit  illi  Heb.  12.  Accessistis  ad 
civitatem  Dei  viventis,  Jerusalem  coe- 
lestem ,  et  multorum  millium  angelo- 
rum  frequentiam ,  et  ecclesiam  primi- 
tivorum,  qui  conscripti  sunt  in  coelis, 
et  spiritus  justorum  perfectorum.  Qui- 
bus  verbis  utique  siguificatur  accessus  et 
conjunctio  cum  ccclesia,  quae  triumphat 
in  coelis. 

Verum  contextus  magis  cxigit,  ut  sancti 
in  genere   intelligantur ,   quicunque  per 

baptismum  mundati  sunt  a  peccatis,  ut 
sunt  omnes  fideles ,  qui  passim  in  omni- 
bus  epistolis  Paulinis  sancti  vocantur. 
Vult  enim  doceve  Apostolus ,  gentiles 
suscepto  Christi  Evangelio  jam  non  esse 
peregrinos  et  alienos  a  civitate  ac  domo 
Dei,  in  qua  Judaei  fideles  erant,  sed  esse 
eorum  cives,  id  est,  in  eandem  cum  illis 
civitatem  adscriptos ,  ac  Dei  domesticos, 
id  est,  una  eum  illis  pertinentes  ad  do- 
mum,  cujus  paterfamilias  est  Deus.  Hunc 
sensum  tradunt  Ambrosianus  et  Ansel- 
mus.  Quod  vero  ex  epist.  ad  Heb.  ad- 
ferebatur,  non  est  huic  loco  simile,  nam 
illic  ad  Judaeos  est  sermo,  qui  a  sensu 
carnali  revocandi  erant  ad  spem  bonorum 
coelestium:  hic  vero  agitur  de  conjun- 
ctione  gentilium  cum  Judaeis  in  unum 
collegium  fidelium,  ut  S.  Thomas  loquitur, 
id  est,  in  unam  ecclesiam,  quae  est  civitas 
sanctorum,  et  domus  Dei.  Qua  autem  ra- 
tione  et  civitas  et  domus  vocetur  ecclesia, 
docte  idem  sanctus  Doctor  explicat. 

20.  Superaedificati  super  fundamen- 
tum  apostolorum  et  prophetarum :  sive 
ut  cives  sanctorum,  6ive  ut  domestici  Dei, 
nam  et  civitas  et  domus  super  funda- 
mento  exstruitur.  Non  potest  hoc  loco 
per  fundamentum  Apostolorum  et  Prophe- 
tarum  ipse  Christus  intelligi,  de  quo  1 
Cor.  3.  Fundamentum  aliud  nemo  po- 
test  ponere,  praeter  id  quod  positum 
est,  quod  est  Christus  Jesus.  Verbis  enim 
sequentibus  Christum  vocat  summum  an- 
gularem  lapidem,  tanquam  ab  hoc  funda- 
mento  diversum.  Igitur  fundamentum 
Apostolorum  et  Prophetarum  intransitive 
exponendum,  id  est,  fundamentum,  quod 
sunt  Apostoli  et  Prophetae.  Unde  et 
Apoc.  21.  duodecim  Apostoli  vocantur 
duodecim  fundamenta  coelestis  Jerusa- 
lem. 

Nec  pugnant  hae  scripturae  cum  illa 
ad  Cor.,  quae  negat  aliud  a  Christo  fun- 
damentum  poni  posse ,  nam ,  ut  eo  loco 
declaravimus,  aliter  Christus,  aliter  Apo- 
stoli  et  Prophetae  fundamentum  vocan- 
tur.  llle  primiarium  fundamentum:  isti, 
secundarium.  Christus  enim  fundamen- 
tum  est  ecclesiae,  quatenus  per  ejus  fidem 


in  fundamento  collocatam  solidatur  et 
sustentatur  universum  ecclesiae  aedifi- 
cium.  Quod  quidem  soli  Christo  competit, 
quia  non  est  in  alio  aliquo  salus;  nec 
enim  aliud  nomen  est  sub  coelo  datum 
hominibus,  in  quo  oporteat  salvos  fieri 
Act.  4.  Apostoli  vero  et  Prophetae  sunt 
fundamenta,  vel,  ut  hic  dicitur  fundamen- 
tum,  ejusdem  ecclesiae,  per  suum  mini- 
sterium,  quatenus  doctrinam  salutis,  quae 
in  solo  Christo  est,  divinitus  acceptam 
hominibus  annuntiarunt,  Prophetae  qui- 
dera  obscurius,  Apostoli  autem  manife- 
stius  ac  plenius.  A  quorum  numero  mi- 
nime  removemus  Apostolum  Paulum ,  ut 
qui  et  ipse  Christum  vidit  jam  immorta- 
lem,  1  Cor.  9.  et  15.,  et  per  ejus  revela- 
tionem  evangelium  suum  accepit  et  didi- 
cit  Gal.  1. 

Porro,  quamvis  Apostoli  et  Prophetae 
multi  fuerint,  non  tamen  hic  dicuntur 
plurali  numero  fundamenta,  sicutin  Apoc, 
sed  fundamentum,  quasi  unura,  ut  per 
hoc  consensus  et  concordia  doctrinae  Apo- 
stolicae  cum  ea ,  quam  olim  tradiderant 
prophetae,  significaretur.  Quod  enim 
nonnulli  prophetas  hic  intelligunt  novi 
testamenti,  quales  fuere  de  quibus  Act. 
13.  et  1  Cor.  12.  et  14.,  sumpto  fortassis 
argumento  ex  eo,  quod  Prophetae  post 
Apostolos  nominantur,  praesertim  cum  et 
in  hac  ipsa  epist.  cap.  3.  et  4.  legamus 
eodem  ordine  Apostolos  et  Prophetas, 
ubi  sane  Prophetas  novi  testamenti,  sal- 
tem  quarto  capite,  constat  intelligi :  illud, 
inquam,  prorsus  improbabile  est;  nam 
super  hujusmodi  prophetarum  doctrina 
fundatam  esse  ecclesiam,  nusquam  legi- 
tur,  quin  potius  talium  prophetiae  juxta 
regulam  Apostolicae  et  propheticae  do- 
ctrinae  ab  ecclesia  dijndicandae  erant, 
secundum  illud  1  Cor.  14.  Prophetae 
duo  aut  tres  dicant,  et  caeteri  dijudi- 
cent.  Quod  profecto  de  Apostolis  a  Chri- 
sto  missis,  qui  hic  cum  prophetis  jungun- 
tur,  non  diceretur. 

Quare  dubium  non  est,  veteris  testa- 
menti  prophetas,  utpote  praenuntios 
ejusdem  Evangelii ,  quod  Apostoli  prae- 
dicaverunt,  hic  intelligi,  nimirum  eos,  de 


EPISTOLAE  AD  EPHESIOS.  VERS.  20.  21. 


353 


quibus  Paulus  Rom.  1.  Vocatus  Apo- 
stolus,  inquit,  segregatus  in  Evangelium 
Dei,  quod  ante  promiserat  per  Prophe- 
tas  suos  in  scripturis  sanctis ,  et  de 
quibus  Petrus  2.  epist.  1.  Habeiis  fir- 
miorem  propheticum  sermonem ,  cui 
bene  facitis  attendentes. 

Nominantur  autem  Apostoli  ante  Pro- 
phetas,  non  temporis,  sed  dignitatis  habita 
ratione,  eaque  multiplici.  Primum,  quia 
Apostoli  Christum  praesentem  ac  docen- 
tem  viderunt  et  audierunt,  quod  prophetis 
etsi  desiderantibus  non  fuit  concessnm, 
Domino  dicente  ad  suos  Apostolds:  Multi 
prophetae  et  justi  cupierunt  videre, 
quae  videtis,  et  non  viderunt,  et  audire, 
quae  auditis,  et  non  audierunt,  Matth. 
13.  Deinde,  quia  Apostoli  dona  gratiae 
majora,  quam  prophetae  acceperunt,  adeo 
ut  B.  Thomas  lect.  3.  super  cap.  1.  hujus 
epist.  reprehendat  eorum  temeritatem, 
ut  non  dicam,  inquit,  errorem,  qui  prae- 
sumunt,  aliquos  sanctos  post  Christum  et 
Virginem  Matrem ,  comparare  cum  Apo- 
stolis,  in  gratia  et  gloria.  Denique,  quod 
ad  rem  praesentem  maximc  facit,  quia 
Apostoli  sunt  fundamenta  ecclesiae  pro- 
pinquiora,  ut  qui  non  tantum  doctrinam 
verae  fidei,  qua  fundaretur  ecclesia,  post 
se  reliquerunt,  sicut  Prophetac,  sed  et 
eua  praedicatione  multitudines  ex  Judaeis 
et  gentibus  convertendo ,  fundarunt  et 
aedificarunt  ecclesiam  secundum  statum 
novi  testamenti. 

Hiuc  est,  quod  ab  illis,  tauquam  ejns- 
modi  fundatoribus  et  plantatoribus,  eccle- 
sia  in  Symbolo  fidei  vocatur  apostolica, 
non  item  a  Prophetis,  prophetica.  Verum- 
tamen  sicut  solus  Christus  est  primarium 
ecclesiae  fundamentum,  ita  soli  Apostoli 
et  Prophetae,  ratione  doctrinae  traditae 
ac  fide  tenendae,  agnoscuntur  ab  eccle- 
sia  ut  fundamentum  ejus  secundarium. 
Unde  consequens  est,  fidem  Christianam 
et  catholicam,  etsi  per  alios  ecclesiae 
praelatos  et  doctores  explicari  possit  ac 
debeat,  augeri  tamen  omnino  non  posse, 
sicut  nec  minui. 

Ipso  summo  angulari  lapide  Christo 
Jesu.    Graece,  existente  summo  angu- 

lari,  scilicet  lapide,  ipso  Jesu  Christo: 
ut  pronomen  ipso  adjungatur  ad  Jesum 
Christum.  Sensus  est:  Ita  superaedificati 
estis  super  Apostolos  et  Prophetas  tan- 
quam  fundamentum,  ut  tamen  summus 
sive  extremus  angularis  lapis,  qui  illi  ipsi 
fundamento  firmitatem  praestat,  sit  ipse 
Christus,  et  non  alius.  Summus  angularis 
lapis ,  quem  Graeci  uno  vocabulo  nuncu- 
pant  axpGfoJVtatov,  quasi  dicas  summan- 
gularem,  is  dicitur,  qui  in  extremo  angulo 
fundamenti  positus  duos  parietes  ex  di- 
verso  venientes  conjungit  et  continet. 
Itaque  per  hujus  nominis  metaphoram 
non  solum  significat  Apostolus,  Christum 
esse  praecipuum  fundamentum  totius  Ec- 
clesiae,  verum  etiam,  in  illo  velut  in  an- 
gulari  lapide  conjungi  duos  populos,  Ju- 
daicum  et  gentilem,  eosque  sic  conjunctos 
consurgere  in  r.num  aedificium  Ecclesiae. 
Respicit  autem  haud  dubie  Apostolus  ad 
illud  Psalm.  117.  Lapidem ,  quem  re- 
probaverunt  aedificantes,  hic  factus  est 
in  caput  anguli.  Quem  locum  et  Chri- 
stus  ipse  citat  Matth.  21.  et  Petrus  1. 
epist.  2. 

21.  In  quo  omnis  aedificatio  con- 
structa  crescit  in  templum  sanctum  in 
Domino.  Constructa,  Graeceparticipium 
est  praesentis  temporis,  significat  autem 
id,  quod  congruenter  et  apte  certaque 
ratione  construitur  aut  coagmentatur. 
Hieronymus  legit  compaginata:  Ambro- 
sianus  compacta ,  quomodo  et  noster 
vertit  infra  cap.  4.  Sensus  est:  Super 
quo  summangulari  lapide  totum  aedifi- 
cium  cougruenter  apteque  constructum, 
id  est,  dum  super  eo  construitur,  crescit 
et  in  altum  consurgit,  ita  ut  fiat  templum 
sanctum  in  Domino,  id  est,  domus  Deo 
sanctificata,  quaeque  omnem  sanctitatem 
habeat  ex  Christi  Domini  merito.  Vel, 
crescit  in  Domino,  quia  omnis  ejus  pro- 
fectus  est  ex  Christo. 

Minus  recte  verterunt  Erasmus  et  Hen- 
tenius :  In  quo  quaecunque  structura 
coagmentatur ,  ea  crescit  in  templum 
sanctum  in  Domino.  Non  tantum  enim 
dicere  vult  Apostolus,  omnem  structuram, 
quaecunqne   snperstruitur  Christo  lapidi 

angulari,  crescere  in  templum  sanctum, 
sed,  toiam  Ecclesiae  structuram  super 
illo  lapide  rite  construi  et  componi:  atque 
ita  totam  et  universam  crescere  in  tem- 
plum  sanctum.  Nam  omne,  pro  toto,  per- 
fecto ,  universo ,  frequens  est  in  sacris 
literis.  Atque  hoc  modo  non  solum  a 
nostro  interprete,  verum  etiam  ab  Erasmo 
et  aliis  exponitur  infra  cap.  4. ,  ubi  haec 
sententia  diversis  verbis  et  sub  alia  me- 
taphora  reperitur.  Ex  quo,  inquit,  totum 
corpus  compactum  etc. ,  pro  eo ,  quod 
Graece  est,  omne  corpus.  Construitur 
autem  hoc  aedificium  fide,  spe  et  chari- 
tate,  atque  earundem  virtutum  profectu 
crescit,  quemadmodum  loco  memorato 
aperte  significatur ,  nominatim  de  chari- 
tate. 

At  dices,  si  totum  aedificium  Eeclesiae 
construitur  et  crescit  charitate:  mali  igi- 
tur,  qui  charitatem  non  habent,  ad  aedi- 
ficium  Ecclesiae  non  pertinent.  Respon- 
deo,  totum  non  complecti  omnes  omnino, 
qui  quocumque  modo  sint  partes  Eccle- 
siae  ,  sed  eos  tantum ,  qui  plene  partici- 
pant  rationem  partium  hujusmodi,  utpote 
professioni  suae  ac  nomini  respondentes : 
tales   autem   soli  sunt  boni.    Cum  enim 


omnes,  qui  in  Ecclesia  sunt,  vitam  Chri- 
stianam  profiteantur,  aut  professi  sint: 
soli  boni  eam  praestant.  Responsionem 
hanc  confirmat  et  exigit  locus  jam  citatus 
cap.  4.  hnjus  epist. 

22.  In  quo  et  vos  coaedificamini  in 
habitaculum  Dei  in  Spiritu  sancto.  Hoc 
est,  super  quo  lapide  angulari,  tamquam 
diversos  parietes  conjungente,  etiam  vos 
Ephesii,  qui  gentiles  estis,  una  cum  fide- 
libus,  qui  ex  Judaeis  sunt,  aedificamini, 
ipsaque  acdificatione  efficimini  habitacu- 
lum  Dei,  id  est,  templum,  in  quo  Deus 
habitet,  idque  per  operationem  Spiritus 
sancti.  Graece  quidem  tantum  legitur  in 
spiritu:  consentientibus  Latinis  Hierony- 
mo,  Ambrosiano  et  Primasio,  sed  per 
spiritum  non  alius,  quam  Spiritus  sanctus 
est  intelligendus,  sicut  et  paulo  inferius, 
ubi  dicit,  mysterium  Christi  revelatum 
esse  Apostolis  ejus  et  Prophetis  in  spi- 
ritu.  Illud  observandum  est,  hanc  toto 
cap.,  imo  passim  tota  epistola  inculcatio- 
nem  Christi,  dum  toties  repetit:  Ipso 
Christo,  in  Christo,  in  quo,  esse  contra 
Simonis  magi  scholam,  de  qua  in  argu- 
mento  epistolae  dictum  est. 


CAPUT   TERTIUffl. 

Hujus  rei  gratia,  ego  Paulus  vinctus  Christi  Jesu,  pro  vobis  Gen- 
tibus1),  2.  si  tamen  audistis  dispensationem  gratiae  Dei2),  quae  data 
est  mihi  invobis:  3.  quoniam  secundum  revclationem  notum  mihi  factum 
est  sacramentum,  sicut  supra  scripsi  in  brevi 3) :  4.  prout  potestis  legen- 
tes  intelligere  prudentiam  meam  in  mysterio  Christi:  5.  quod  aliis  ge- 
nerationibus  non  est  agnitum  filiis  hominum  4) ,  sicut  nunc  revelatum  est 
sanctis  Apostolis  ejus  et  Prophetis  in  Spiritu,  6.  Gentes  esse  cohaeredes,  et 
concorporales ,  et  corr.participes  promissionis  ejus  in  Christo  Jesu  5)  per 
Evangelium :  7.  cujus  factus  sum  minister,  secundum  donum  gratiae  Dei, 
quae  data  est  mihi  secundum  operationem  virtutis  ejus6).  8.  Mihi  om- 
nium  sanctorum  minimo7)  data  est  gratia  haec,  in  Gentibus  evangelizare 


*)  Act.  28,  16.  21,  27.  28.  33.  2)  1  Cor.  3,  10.  3)  cap.  1,  9.  10.  4)  Vers.  9.  Rom. 
16,  25.  1  Cor.  2,  7.  Col.  1,  26.  5)  Cap.  2.  11.-22.  6)  i  cor.  15,  10.  2  Cor.  3.  5.  6.  12,  12. 
13.    "0  1  Cor.  15,  9.  10. 

investigabiles  divitias  Christi1),  9.  et  illuminare  omnes,  quae  sit  dis- 
pensatio  sacramenti  absconditi  a  saeculis  in  Deo2),  qui  cmnia  creavit; 
10.  ut  innotescat  principatibus  et  potestatibus  in  coelestibus3)  per  Ec- 
clesiam,  multiformis  sapientia  Dei,  11.  secundum  praefinitionem  saecu- 
lorum4),  quam  fecit  in  Christo  Jesu,  Domino  nostro :  12.  in  quo  habe- 
mus  fiduciam  et  accessum  in  confidentia  °),  per  fidem  ejus.  13.  Propter 
quod  peto,  ne  dcficiatis  in  tribulationibus  meis  pro  vobis :  quae  est 
gloria  vestra  6).  14.  Hujus  rei  gratia  flecto  genua  mea  ad  Patrem  Do- 
mini  nostri  Jesu  Christi,  15.  ex  quo  omnis  paternitas  in  coelis  et  in 
terra  nominatur7),  16.  ut  det  vobis  secundum  divitias  gloriae  suae8), 
virtute  corroborari  per  Spiritum  cjus  in  interiorem  hominem9),  17.  Chri- 
stum  habitare  per  fidem  in  cordibus  vestris  10) :  in  charitate  radicati,  et 
fundati,  18.  ut  possitis  comprehendere  cum  omnibus  sanctis,  quae  sit 
latitudo,  et  longitudo,  et  sublimitas.  et  profundum :  19.  scire  etiam 
supereminentem  scientiae  charitatem  Christi ,  ut  impleamini  in  omnem 
plenitudinem  Dei.  20.  Ei  autem ,  qui  potens  est  omnia  facere  super- 
abundanter  quam  petimus  aut  intelligimus  * ') .  secundum  virtutem,  quae 
operatur  in  nobis:  21.  Ipsi  gloria  in  Ecclesia,  et  in  Christo  Jesu,  in 
omnes  gcnerationes  saeculi  saeculorum.     Amen. 


SUMMAUIIM  CAPITIS  TERTH. 

Mysterium  vocationis  gentium  profitetur  sibi  divinitus  revelatum.  ejusque  praedicationem  sibi 
concreditam:  et  propter  eam  se  in  vinculis  teneri.  Rogat  Deum.  ut  Ephesios  corroboret 
in  fide.  cbaritate  et  rerum  divinarum  scientia. 


1.  Hujus  rei  gratia  ego  Paulus  vin- 
ctus  Chrisli  Jesu  pro  vobis  gentibus. 
Hoc  capite  usque  ad  eum  locum,  propter 
quod  peto  etc,  commemorat  Apostolus  et 
commendat  ministerium  sibi  demandatum 
a  Deo  ad  praedicandum  gentibus  Evan- 
gelium  Christi.  Est  autem  oratio  Pauli 
vel  imperfccta,  ut  supplendum  aliquid 
sit,  vel  hyperbato  suspensa,  nam  verbum, 
quod  reddatur  illi  nomini,  ego  Paulus 
vinctus,  nusquam  apparet.  Igiturquidam, 
ut  Erasmus,  Cajetanus  et  Gaignaeus,  per- 
ficiunt  orationem  addito  verbo  sum ,  ut 
hic  possit  esse  sensus :  Hujus  rei  gratia, 
scilicet  ut  vos  coaedificemini  in  liabita- 
culum    Dei,    ego    Paulus   sum    uinctus 


Christi  Jesu  pro  vobis  gentibus.  Sed 
huic  supplemento,  quod  alioqui  maxime 
in  promptu  erat,  resistit  articulus  prae- 
positus  vocabulo  vinctus  in  Graeco :  ut- 
pote  trabens  suum  nomen  i^  partem  sub- 
jecti.  Sicenim  sonatacsiLatine  diceretur: 
Ego  Paulus  ille  vinctus  etc.  Commen- 
tarius  Ambrosianus  videtur  ita  supplere: 
Ego  Paulus  vinctus  Jesu  Cbristi  legatione 
fungor  pro  vobis  gentibus.  Sumptum  hoc 
est  ex  nlt.  cap.  hujus  epist. ,  pro  quo, 
inquit,  legatione  fungor  in  catena. 

Hieronymus  hanc  partem  refert  ad 
illam  post  paululum  sequeutem :  secun- 
dum  revelationem  notum  mihi  factum 
est  sacramentum ,   et  soloecisraum  esse 


i)  Act.  9,  15.  Rom.  15,  16.  2)  Cap.  1.  9.  3)  i  petr.  1.  12.  4)  Cap.  1,  4.  5.  11.  *)  Cap. 
2,  17.  18.  G)  Phil.  1,  12.  U.  7)  Rom.  8.  14.  *)  Cap.  I,  19  20.  9)  Act.  20,  32.  2  Thess. 
2,  16.  seq.     *°)  Joan.  14.  23.  15.  4.  5.    4l)  Rom.  16,  27.  11.  33.  36. 

putat  in  verbis  Pauli,  quasi  dixisset:  Ego 
Paulus  vinctus  Christi  Jesu,  notum 
mihi  factum  est  sacramentum ,  pro  eo, 
quod  diceret:  Ego  Paulus  cognovi  sacra- 
mentum,  vel:  mihi  Paulo  notam  factum 
est  sacramentum.  Sed  obstat  huic  con- 
structioni  vocala  quoniam  interposita ; 
nisi  quis  eam  redundare  dicat.  Oecume- 
nius  hoc  exordium  suspendit  usque  ad 
illam  partem  vers.  8.  Mihi  omnium  san- 
ctorum  minimo  data  est  gratia  haec  etc, 
commutationem  autem  recti  in  obliquum 
excusat  exemplis  etiam  summorum  ora- 
torum,  Thucydidis  et  Domesthenis. 

At  vero  alii  longius  adhuc  hyperbaton 
faciunt,  nimirnm  usque  ad  illa  verba  vers. 
14.  Hujus  rei  gratia  flecto  genua,  illic 
enim  videtur  Apostolus  resumere  senten- 
tiam  et  absolvere,  quam  hic  imperfectam 
reliquerat,  dum  alia  interim,  divino  spiritu 
suggerente,  tanquam  per  parenthesim  di- 
cenda  occurrebant.  Ita  Theodoretus  et 
quidam  recentiores,  quod  quidem  et  nobis 
prae  caeteris  placet.  Ac  ne  quis  miretur, 
non  minus  lougum  byperbaton  est  in  1 
Cor.  7.,  ubi  cum  dixisset:  Nam  caeteris 
ego  dico,  non  Dominus,  multis  aliis  in- 
terpositis,  tandem  repetit  intermissum 
sermonem,  cum  dicit:  De  virginibus  au- 
tem  praeceptum  Domini  non  habeo  etc. 

Sensus  igitur  verborum  Apostoli  est : 
Hujus  rei  aratia,  quia  videlicet  estis 
cives  sanctorum  et  domestici  Dei,  super- 
aedificati  etc,  ego  Paulus  incarceratus  et 
vinctus  pro  nomine  Jesu  Christi,  et  qui- 
dem  vestri  causa,  eo  quod  Evangelium 
Christi  vobis  gentibus  annuntiaverim : 
flecto  genua  mea.  Vinctus.  Graece 
Seajuoc  nomen  est,  non  participium,  quasi 
dicat:  captivus  Jesu  Christi. 

2.  Si  tamen  audistis  dispensationem 
gratiae  Dei,  quae  data  est  mihi  in  vo- 
bis.  Graece  in  vos,  Ambrosiano  suffra- 
gante.  Quia  dixerat  pro  vobis  gentibus, 
occasionem  inde  capit  digrediendi  ad 
commemorationem  Apostolatus  sui  inter 
gentes,  et  revelationis  sibi  divinitusfactae 
de  mysterio  Christi  gentibus  annuntiando. 
Nec  illud  si  tamen,  vel  ut  in  Graeco 
ef  7S  si  quidem,  dubitantis  est,  sed  potius 


aflSrmantis,  neque  enim  ignorare,  quod 
hic  dicitur,  poterant  Epbesii,  quibus  Pau- 
lus  ipse  Evangelium  plusquam  biennio 
praedicaverat.  Pro  dispensatione  Grae- 
cis  est  oixovouia,  qua  voce  etsi  proprie 
significetur  prudens  dispensatio  rei  dome- 
sticae;  solet  tamen  extendi  ad  quam- 
cumque  legitimam  et  ordinatam  admini- 
strationem ;  qualis  inprimis  est  gratiae 
Dei. 

Jam  illud  quae  data  est,  ad  gratiam, 
non  ad  dispensationem  referendum  esse, 
Graeca  manifeste  docent.  Itaque  sensus 
est:  Si  tamen  audistis  vos  Ephesii  (sicut 
audisse  vos  constat),  quemadmodum  dis- 
pensatione  ac  providentia  divina  mihi 
concreditum  sit  Apostolicum  munus  Evan- 
gelii  vobis  gentilibus  annuntiandi.  Munus 
hoc  gratiam  Dei  vocat,  quia  gratuito 
collatum  ei  fuerat  a  Dco ,  quod  et  alibi 
inculcat,  et  hic  paulo  post  repetit. 

3.  Quoniam  secundum  revelationem 
notum  mihi  factum  est  sacramentum. 
Explicat  dispensationem  gratiae  Dei, 
quam  dixerat.  In  Graeco  sic  legitur : 
quod  secundum  revelationem  notum 
fecit  mihi  mysterium ;  ex  proximo  sub- 
audi,  Deus.  Sensus  enim  est:  nempe 
quod  per  revelationem  mihi  Deus  pate- 
fecit  mysterium,  sive  arcanum.  Quodnam 
fuerit  hoc  arcanum  aperit  in  sequentibus, 
ibi  maxime,  gentes  esse  cohaeredes  etc 
Revelationem  autem  intelligit  eandem, 
quam  refert  Gal.  1. ,  ubi  de  Evangelio 
suo  loquens:  neque  enim,  inquit,  ego  ab 
homine  accepi  illud,  neque  didici,  sed 
per  revelationem  Jesu  Christi.  Videtur 
autero  revelatio  fuisse  potissimum  de  tri- 
bus.  Primum,  de  mysterio  redemptionis 
ac  justificationis  hominum  per  Christum. 
Secundum,  de  vocatione  gentium,  ac  ter- 
tium  cum  mandato  conjunctum,  scilicet 
de  ipsius  Pauli  legatione  ad  gentes.  De 
secundo  et  tertio  peculiariter  agitur  hoc 
loco,  nam  primum  mysterium  toti  doctri- 
nae  Apostolicae  commune  est. 

Sicut  supra  scripsi  in  brevi.  Graece 
sicut  ante  scripsi  in  modico.  Noster 
quoque  interpres  Act.  26.  vertit  in  mo- 
dico.  Idhocloco  exponunt  plerique,  bre- 

viter  et  paucis  verbis.  Nam  supra  fecit 
mentionem  vocationis  gentilium:  non  enim 
ad  revelationem  mysterii  factam  Aposto- 
lo  referendum  est  hoc,  quod  dicit:  sicut 
supra  scripsi ,  cum  de  ea  niliil  prorsus 
supra  dictum  sit,  sed  ad  ipsum  mysterium 
revelatum,  de  quo  egerat  in  superioribus. 
Verum,  quia  non  breviter,  sed  pluribus 
in  utroque  capite  praecedente  de  eo  my- 
sterio  egit :  idcirco  et  aliter  exponit  Oecu- 
meniusillud:  sicut  ante  scripsi  in  mo- 
dico ,  id  est,  sicut  scripsi  paulo  ante, 
videlicet  in  fine  capitis  superioris.  Ibi 
enim  clarissime  locutus  est  de  gentibus 
in  unarn  Christi  Ecclesiam  colligendis. 
Quae  expositio  conferenda  est  cum  illis 
verbis  Act.  26.  in  modico  suades  me 
Christianum  fieri.  Quae  a  quibusdam 
sic  exponuntur ,  parum  abest ,  quin  per- 
suadeas  etc,  propemodum  persuades.  Ab 
aliis  sic:  Aliquantulum  commovisti  me 
sermone  tuo ,  ut  Christianus  fiani.  Quod 
autem  nonnulli  praesentem  locum  intelli- 
gunt  de  alia  quapiam  Epistola  prius  ad 
Ephesios  scripta,  merito  rejicit  Theodo- 
retus. 

4.  Prout  potestis  legentes  intelligere 

prudentiam  meam  in  mysterio  Christi. 

Prudentiam,  Graece  ouveotv,  intellectum, 

sive  intelligentiam :  pro   quo  Hierony- 

mus   legit   sensum ,    et  interpretatur  sa- 

pientiam ,   nimirum   secundum  rem  sub- 

jectam.     Sic  enim  alibi  de  ea  Apostolus : 

Loquimur,    inquit,    Dei  sapientiam  in 

mysterio ,  quae  abscondita  est,  1  Cor.  2. 

Dupliciter   autem   haec  pars    exponitur. 

Uno  modo:  Prout  potestis  ex  iis,  quae 

supra    scripsi,    perlectis,    intelligere    ac 

percipere,    quam    scientiam    habeam   de 

mysterio  Christi,   quod  dico  per  revela- 

tionem  me  didicisse.    Aliter :  Scripsi  vo- 

bis  non  secundum  rei  magnitudinem ,  sed 

juxta   quod  potestis  legentes  capere  in- 

telligentiam  meam,  id  est,  id,  quod  ego 

intelligo   et   capio,    de  mysterio  Christi. 

Haec  Graecorum  expositio  est,  pro  qua 

nonnihil  facit  particula  Graeca  7tp6(;  6, 

ad  quod  vel  juxta  quod ,  cujus  loco  nos 

legimus,   prout ,    tametsi   possit    et    ad 


priorem  sensum,  qui  simplicior  est,  facile 
accommodari. 

5.  Quod  aliis  generationibus  non  est 
agnitum  filiis  hominum,  Graece:  Quod 
in  aliis  generationibus  non  fuit  notifi- 
catum  filiis  hominum.  Ambrosianus  le- 
git  hoc  modo:  Quod  in  aliis  saeculis 
non  fuit  notum  filiis  hominum.  Et  recte 
saeculis ,  pro  quo  alii  vertunt  aetatibus, 
non  enim  de  alii3  nationibus ,  sed  de  aliis 
teniporibus  loquitur  Apostolus:  et  per 
generationes  saecula,  vel  aetates  solere 
significari  in  Scripturis,  nemo  vel  medio- 
criter  in  iis  versatus  ignorat.  Igitur  sen- 
sus  est :  Quod  mysterium  aliis  retro  sae- 
culis  non  fuit  notum  factum  hominibus. 

Laborant  hic  commentatores ,  ut  ex- 
plicent,  quomodo  verum  sit,  mysterium 
hoc  vocationis  gentium  (nam  de  eo  ser- 
monem  esse,  liquet  ex  sequentibus)  non 
fuisse  olim  notum  hominibus :  quando- 
quidem  nec  illum  latuit,  cui  dictum  est: 
Jn  semine  tuo  benedicentur  omnes  gen- 
tes,  nec  caeteros  Prophetas,  a  quibus 
multipliciter  praenuntiatum  fuit  hoc  my- 
sterium.  Hieronymus  et  alii  quidam  ur- 
gent,  quod  dicitur:  filiis  hominum ,  et 
dicunt  sanctos  Patriarchas  et  Prophetas, 
quibus  illud  mysterium  revelatum  fuit, 
consdetudine  Scripturae  magis  filios  Dei, 
quam  filios  hominum  vocari. 

Verum  hoc  pacto  non  consistet  discri- 
men ,  cum  eadem  ratione  nec  illi ,  quibus 
tandem  reyelatum  esse  dicitur  mysterium, 
id  est ,  Apostoli  et  Prophetae  novi  testa- 
menti ,  numerandi  sint  inter  filios  homi- 
num.  Adde,  quod  haec  de  filiis  hominum 
violenta  est  et  coacta  interpretatio.  Quod 
cum  Hierouymus  ipse  animadvertat :  aliam 
quaerit  explicandae  difiicultatis  viam.  Et 
quidem  in  eo  ferme  omnes  conveniunt, 
quod  dicant,  veteres  illos  aliquid  igno- 
rasse  in  hoc  mysterio  vocationis  gentium, 
quod  Apostolis  revelatum  sit.  Non  enim 
simpliciter  negat  Paulus,  olim  filiis  homi- 
num  fuisse  cognitum  hoc  mysterium,  sed 
certa  comparatione :  Sicut,  inquit,  nunc 
revelatum  est  sanctis  Apostolis  ejus  etc. 

Proinde  relinquitur  quaerendum,  quo- 
modo  vel  qua  parte  mysterium  hoc  non 

fuerit  antiquis  cognitum,  sicut  Apostolis 
revelatum  et  cognitum  fuit.  Hic  autem 
variae  exfstunt  sententiae.  Ambrosianus 
existimat,  latuisse  Prophetas  antiquos, 
quod  sine  observatione  legis  Mosaicae 
gentes  futurae  essent  gratiae  Dei  partici- 
pes.  Alii  putant  eos  nescivisse,  quod 
gentiles  futuri  essent  eodem  prorsus  loco 
cum  Judaeis,  quantum  ad  consortium 
gratiae  Dei.  Sic  Primasius  et  Graecorum 
nonnulli,  ponderantes  illud,  quod  dicit 
Apostolus:  Gentes  esse  cohaeredes  etc, 
scilicet  ex  aequo. 

Sed  bi  duo  commentarii  ex  ipsis  Pro- 
pbetis  refelluntur.  Prior  quidem  ex  Jere- 
mia  et  aliis,  qui  de  veteris  legis  abroga- 
tione  propbetaverunt :  posterior  autem  ex 
illis,  quorum  testimoniis  Paulus  Rom.  10. 
probat,  non  esse  distinctionem  Judaei  et 
Graeci. 

Rursus  alii  dicunt,  antiquis  non  fnisse 
cognitum  boc  mysterium  coiporaliter,  id 
est,  ipsarum  rerum  exbibitione,  quomodo 
coeptum  est  agnosci,  quando  gentes  coe- 
perunt  Apostolorum  praedicatione  con- 
verti  ad  fidem.  Ita  Hieronymus  et  Chry- 
sostomus  cum  aliis  nonnullis. 

Alii  vero  negant,  olim  fuisse  palam 
et  publice  cognitum ,  quomodo  cognosci- 
tur  tempore  novi  testamenti.  Verum  nec 
hi  commentarii  soliditatem  habent,  non 
enim  dicit  Apostolus:  Sicut  nunc  per 
experientiam  et  publice  cognoscitur  a 
fidelibus,  sed:  sicut  nunc  revelatum  est 
sanctis  Apostolis. 

Restat  igitur  eorum  sententia,  quantum 
mihi  videtur,  caeteris  anteponenda,  qui 
dicunt  antiquos  non  ita  clare,  plene  et 
perfecte  mysterium  hoc  vocationis  gen- 
tium  cognovisse,  sicut  per  revelatio- 
nem  cognitum  est  Apostolis  Christi:  ut- 
pote  quibus  multae,  singulares  ac  deter- 
minatae  circumstautiae  hujus  mysterii, 
partim  a  Christo  cum  ipsis  adhuc  con- 
versante,  partim  a  Spiritu  sancto  post 
Christi  ascensionem  in  coelum,  revelatae 
sunt,  quas  vel  obscure  tantum  et  sub 
velamine  cognoverant  olim  Prophetae, 
vel  omnino  non  cognoverant.  Unde  Pe- 
trus  de  illis  dicit  1  Epist.  1.   Scrutantes 


in  quod  vel  quale  tempus  significaret 
in  eis  spiritus  Christi.  Apostolis  autem 
factas  fuisse  revelationes  de  particuiari- 
bus  illius  mysterii  circumstantiis ,  quoad 
modum,  tempus,  locum,  personas  etc, 
probant  exempla  Petri  et  Pauli  et  Phi- 
lippi  diaconi  in  Act.  8.  10.  13.  16.  18.  et 
23.  Hoc  modo  difficultatem  expedit  B. 
Thomas  in  comm.  et  1.  q.  57.  art.  5.  ad 
3.  Item  Cajetanus,  aliique  recentiores, 
hunc  sensum  colligentes  ex  eo ,  quod  se- 
quitur : 

Sicuti  nunc  revelatum  est  sanctis 
Apostolis  ejus  et  Prophetis  in  spiritu. 
Id  est ,  eo  modo ,  quo  nunc  idem  Christi 
mysterium  per  Spiritum  sanctum  revela- 
tum  est  sanctis  Apostolis  ejus  et  Prophe- 
tis ,  qui  sunt  in  Ecclesia.  Manifeste  enim 
hic  loquitur  de  Prophetis  novi  testamenti, 
de  quibus  et  capite  sequenti  et  in  prima 
ad  Cor.  epist,  quales  Agabus  et  alii,  qui 
nominantur  Act.  13.  Verisimile  est  au- 
tem  hos  Prophetas  non  solum  novas  ac- 
cepisse  revelationes  ad  hoc  Christi  my- 
sterium  pertinentes ,  verum  etiam  in  ex- 
ponendis  Scripturis  antiquorum  Prophe- 
tarum  instructos  fuisse  a  spiritu  divino, 
ut  ea  clarius  explicarent,  quae  ab  illis 
dicta  vel  etiam  intellecta  fuerant  obscu- 
rius.   Jam  sequitur  mysterium: 

6.  Gentes  esse  cohaeredes }  et  concor- 
porales  et  comparticipes  promissionis 
ejus  in  Christo  Jesu  per  Evangelium. 
Cohaeredes  y  id  est,  una  cum  Judaeis 
ejusdem  haereditatis  coelestis  consortes, 
tanquam  Dei  filios.  Et  concorporales, 
id  est,  ejusdem  corporis  membra  sub  uno 
capite  Chrisco.  Et  comparticipes  pro- 
missionis ,  hoc  est,  promissae  benedictio- 
nis  ejus }  scilicet  Dei,  vel  Spiritus  sancti, 
idque  in  Christo }  id  est,  per  meritum 
Christi ,  et  per  Evangelium  gentibus  an- 
nuntiandum,  id  est,  per  Evangelii  prae- 
dicationem  in  omnes  gentes.  Porro  bene- 
dictionem  promissam  intellige,  de  qua 
dictum  est  ad  Abrahanij,  in  semine  tuo 
benedicentur  omnes  gentes.  Quae  qui- 
dem  benedictio  comprehendit  omnia  bona 
novi  testamenti ,  breviter  significata  no- 
mine  gratiae  et  gloriae. 

7.  Cujus  factus  sum  minister  secun- 
dum  donum  gratiae  Dei.  Redit  ad  com- 
meinorationem  Apostolatus  sui,  quo  fun- 
gebatur  inter  gentes.  Cujus ,  inquit, 
Evangelii  gentibus  annuntiandi  factus 
sum  ego  minister  et  praeco ,  non  meis 
meritis,  sed  ex  liberali  et  gratuito  dono 
Dei ,  qui  me  indignum  ad  tantam  digni- 
tatem  assumpsit. 

Quae  data  est  mihi  secundum  opera- 
tionem  virtutis  ejus.  Graece:  Quod 
datum  est  mihi.  Refertur  enim  paitici- 
pium  Graecum  ad  donum,  tametsi  sensus 
eodem  recidit,  hoc  enim  est,  quod  dicit : 
Quod  gratuitum  donum  Apostolici  mune- 
ris  ita  mihi  concessum  est  a  Deo ,  ut 
etiam,  ad  ejusdem  doni  administrationem, 
efficax  sit  in  me  divinae  virtutis  operatio. 
Nam  hujusmodi  operationem  significat 
Graeca  vox  svepfsia.  Quam  quidem  a 
Deo  sibi  adfuisse  in  Evangelio  gentibus 
praedicandu ,  etiam  alibi  testatur.  Qui, 
inquit,  operatus  est  Petro  in  Apostola- 
tum  circumcisionis,  operatus  est  et  mihi 
inter  gentes.  Gal.  2.  Intelligit  autem 
efficaciam  operationis  divinae  non  solum 
quoad  interiorem  mentium  conversionem 
eorum,  quibus  praedicabat,  de  qua  Do- 
minus  ait  in  Evangelio :  Potens  est  Deus 
de  lapidibus  suscitare  filios  Abrahae. 
Matth.  3.  Verum  etiam  quoad  miracula 
pro  confirmatione  Evangelii  foris  exhi- 
bita,  juxta  iilud,  quod  de  Apostolis  di- 
citur  Marc.  ult.  Praedicaverunt  ubique, 
Domino  cooperante  et  sermonem  con- 
firmante  sequentibus  signis.  De  qua 
cooperatione  divkia  sibi  facta  praeclare 
loquitur  Paulus  ad  Rom.  15. 

8.  Mihi  omnium  sanctorum  minimo 
data  est  gratia  haec.  Repetitio  est  ejus, 
quod  dixerat,  quae  data  est  mihi ,  sed 
cum  incremento  rhetorico,  tam  ex  parte 
pronominis,  mihi,  quam  ex  parte  gratiae 
sibi  datae.  Utrumque  enim  exaggerat, 
alterum  hic,  alterum  subsequentibus  ver- 
bis.  Nec  qnaerenda  est  conjunetio,  qua 
conneetitur  haec  periodus  cum  superiori, 
quasi  enim  sic  dicit:  Mihi ,  inquam,  om- 
nium  sanctorum  minimo  etc.  Ut  autem 
intelligatur,  quanto  cum  affectu  humilita- 


tis,  ac  sui  depressione ,  dictum  hoc  sit  a 
Paulo ,  conferatur  hic  locus  cum  illo 
1  Cor.  15.,  ubi  vocat  se  minimum  Apo- 
stolorum,  et  ex  collatione  aestimari  po- 
terit,  quantum  post  illam  ad  Corinthios 
scriptam  epistolam,  postque  tam  multos 
interea  labores  pro  Christo  susceptos ,  in 
humilitate  profecerit.  Nam  illic  se  post- 
ponit  omnibus  Apostolis ;  hic  vero  omni- 
bus  sanctis,  id  est,  Christianis.  Et  illic 
quidem  se  minimum  vocat,  Graece  bXoc- 
~/\z~w ,  hic  autem  ,  ut  ita  dicam,  mini- 
missimum.  Nam  in  Graeco  comparativus 
est  ex  superlativo  formatus,  sAa^iaTOTS- 
po\ ,  ac  si  dicas,  mihi  infimiori  omnium 
sanctorum.  Similia  extant  apud  alios 
maltos  maximae  sauctitatis  electos  Dei, 
inter  quos  B.  Ignatius  in  epist.  ad  Smjr- 
nenses :  Omnes  salutc,  et  non  sum  dignus 
esse  ultimus  eorum.  Sed  secundum  Dei 
voluntatem  dignus  effectus  sum,  non  ex 
mea  providentia ,  sed  ex  gratia  Dei. 

Jam  quo  sensu  minimum ,  sive  ut  legit 
Hieronymus,  infimum  omnium  sanctorum 
seipsum  vocet  Apostolus,  idque  non  men- 
daciter,  neque  enim  in  mendacio  consi- 
stit  humilitas ,  sed  veraciter :  discimus  ex 
eodem  loco  ad  Cor. ,  ubi  rationem  hanc 
ejus,  quod  dixerat  se  minimum  Aposto- 
lorum ,  subjungit :  Quoniam,  inquit,  per- 
secutus  sum  Ecclesiam  Dei.  Nam  ea 
ratio  quadrat  etiara  in  hunc  locum,  ut 
propterea  se  dicat  omnium  sanctorum 
minimura ,  quia  si  considerentur  ejus  me- 
rita  fidem  praecedentia ,  causam  non  ha- 
bebat  se  praeferendi  cuiquam  Christiano, 
sed  omnibus  postponendi,  quia  nimirum 
persecutus  fuerat  Ecclesiam  Dei,  quod 
nullus  alius  Christianus  tanto  animo  et 
studio  fecerat.  Eadem  ratione  se  vocat 
primum  inter  peccatores  1  Tim.  1. 

Sic  autem  de  se  loquitur  Apostolus, 
tum  ut  ex  comparatione  suae  indignitatis, 
magnitudinem  divini  er^a  se  beneficii 
commendet,  tum  ut  seipsum,  ad  tantum 
excellentiam  gratiae,  de  qua  hic  disserit, 
vocatum ,  muniat  adversus  tentationem 
superbiae.  Jam  vero  cum  hujusmodi 
sermo  veritate  nitatur,  ut  ex  dictis  patet; 
illud  etiam   manifestum  est,   Apostolum 

hic  non  incurrere  in  vitium ,  quod  mora» 
les  Philosophi  ironiam  vocant,  dum  quis 
dicit  de  seipso  minora,  quam  animo  sen- 
tiat.  De  quo  S.  Thomas  2.  2.  q.  113. 

Quaeritur  autem,  an  similiter  unus- 
quisque  Christianus  de  se  loqui  ac  sen- 
tire  debeat,  se  minimum  esse  omnium 
sanctorum,  vel  etiam  omnium  hominum. 
Respondeo  debere;  non  quidem  ea  ra- 
tione ,  qua  hoc  dixit  Apostolus ,  scilicet 
ex  consideratione  pristini  status ;  sed  eo 
sensu  ,  quo  Dominus  in  Evangelio  prae- 
cipit  unicuique,  dicens :  Vade ,  recumbe 
in  novissimo  loco ,  Luc.  14.  et  quo 
dictum  est  a  Paulo  Phil.  2.  In  humili- 
tate  superiores  sibi  invicem  arbitrantes: 
cujus  praecepti  sensus  explicabitur  suo 
loco.  Porro  quod  ait:  Data  est  gratia 
haec ;  munus  Apostolicum  gratuito  sibi 
collatum  intelligit,  de  quo  sequitur: 

In  gentilus  evangelizare  investiga- 
biles  divitias  Christi.  Investigabiles  dixit 
interpres  negative,  non  vestigabiles,  sicut 
Rom.  11.,  pro  quo  Hieronymus  ininve- 
stigabiles,  Ambrosianus  autem,  incom- 
prehensibiles.  Sic  enim ,  et  quidem  ex- 
plicatius ,  legit :  ZJt  in  gentibus  evange- 
lizem  incomprehensibiles  divitias  Chri- 
stij  et  illuminem  etc.  Per  investigabiles 
sive  incomprehensibiles  divitias  Chrisii 
significat  immensitatem  beneficiorum  Chri- 
sti ,  id  est,  eorum  ,  quae  per  Christi  meri- 
tum  abundantissime ,  velut  ex  infinito 
thesauro ,  nobis  a  Deo  conferuntur.  Alii 
interpretantur  investigabiles ,  eo  quod 
superent  omnem  naturalem  inquisitionem. 

9.  Et  illuminare  omnes.  Quamvis 
Christo  proprie  et  principaliter  competat 
illuminare  homines,  juxta  illud  Joan.  1. 
Erat  lux  vera,  quae  illuminat  omnem 
hominem ,  qui  et  de  seipso  praedicat: 
Ego  sum  lux  mundi ,  Joan.  8. ,  attamen 
participatione  ac  ministerio  etiarn  Apo- 
stoli,  sicut  lux  mundi  vocantur  a  Domino 
M&tth.  5. ,  sic  et  illuminare  dicuntur  hoc 
loco.  Unde  et  Dionysius,  coelestem  et 
ecclesiasticam  describens  hierarchiam,  do- 
cet,  tam  angelos,  quam  homines  Ecclesiae 
ministros ,  alios  purgare,  alios  illuminare, 
alios  perficere. 


Notanda  sunt  haec  contra  haereticos, 
qui  quoties  aliquid  tale  sanctis  tribuitur, 
Christi  interpretantur  injuriam.  Quare 
nec  placet  improba  cura  Erasmi,  qui 
vertere  maluit:  Et  in  lucem  proferam 
omnibus;  quique  in  annotationibus  suis 
ita  scribit:  neque  Paulus  illuminat  homi- 
nes,  sed  in  lucem  profert,  et  perspicuum 
facit  omnibus,  quod  antea  reconditum 
erat.  Nonplacet,  inquam,  quia  Paulus 
diserte  affirmat  se  illuminare  omnes,  usus 
eodem  verbo  Graeco,  quo  Joannes  evan- 
gelista  scribens  de  Chiisto:  Qui  illumi- 
nat  omnem  hominem.  Quare  negandum 
hoc  de  Paulo  non  erat;  nec  in  textu 
quidquam  mutandum,  sed  in  commenta- 
rio  exponendum.  Vere  enim  Paulus  illu- 
minat,  non  quomodo  Christus,  fidem 
operando  in  cordibus  hominum;  sed  ut 
dictum  est,  externo  ministerio  praedica- 
tionis  evangelicae.  Dicit  autem  omnes, 
quia  sic  jussus  erat  Evangelium  gentibus 
praedicare,  ut  nullum  genus  hominum, 
nec  ullum  omnino  hominem  ab  Evange- 
lio  repelleret. 

Quae  sit  dispensatio  sacramenti  ab- 
sconditi  a  saeculis  in  Deo.  Pro  dispen- 
salione  Erasmus  communionem  vertit, 
secutus  codicem  Graecum  mendosum,  ut 
arbitror,  in  quo  legebatur  xotvtovta,  pro 
otxovouia,  nam  codices  emendatiores ,  et 
interpretes  omnes  tam  Graeci,  quam  La- 
tini  otxovoutav,  dispensationem,  legunt: 
quam  et  supra  nominavit,  dicens:  Si 
tamen  audistis  dispensationem  gratiae 
Dei  etc.  Atque  ex  hoc  loco  videtur 
sumptum,  quod  Theologi  veteres  Christi 
incarnationem  passim  vocant  oeconomiam, 
ac  sub  eo  nomine  comprehendunt  quae- 
cunque  in  carne  assumpta  gessit  aut  pas- 
sus  est  Christus ;  quod  nimirum  ea  omnia 
pertineant  ad  sapientissimam  procuratio- 
nem  salutis  humanae,  quae  per  Christum 
est.  Unde  Hieronymus  in  epist.  ad  Pam- 
mach.  et  Oceanum,  de  Apollinari  loquens, 
qui  Christo  adimebat  animam  rationalem, 
quae  est  altera  pars  humanae  naturae, 
dicit  eum  dimidiatam  Christi  introduxisse 
oeconomiam. 

Porro  sensus  Apostoli  est :  Ut  omnibus 

manifestem ,  quomodo  visum  fuerit  Deo 
in  hoc  tempore  exsequi  mysterium  sive 
arcanum  illud  admirabile,  quod  apud 
ipsum  a  saeculis ,  id  est ,  toto  superiori 
tempore,  erat  absconditum,  hoc  est,  ei 
soli  notum.  Quod  intellige  quoad  uoti- 
tiam  particularium  circumstantiarum ;  quo- 
modo  supra  interpretati  sumus  illud : 
Quod  aliis  generationibus  non  est  agni- 
tum  filiis  hominum. 

Qui  omnia  creavit.  Omnia,  nulla  re 
prorsus  excepta,  quae  vel  sit,  vel  fuerit 
in  rerum  natura.  Hoc  adjectum  putant 
propter  scholam  Simonis  magi,  quae  do- 
cebat,  mundum  corporeum  factum  esse 
ab  angelis.  Graeci  codices  hic  addunt: 
Per  Jesum  Christum.  Quod  si  referatur 
ad  particulam  proxime  praecedentem,  in- 
telligi  debet  de  Christo ,  ut  Deo ,  ac  Dei 
filio ;  sicut  illud  in  Evangelio :  Omnia 
per  ipsum  facta  sunt.  Ita  de  Christo 
loquitur  Apostolus  Col.  1.  Quoniam  in 
ipso  condita  sunt  universa  etc.  Si  quis 
autem  prcpter  expressa  nomina :  Jesum 
Christum,  magis  putet  significari  meritum 
passionis  Christi,  ut  fere  in  similibus; 
poterit  referre  ad  illa  verba:  Quae  sit 
dispensatio  sacramenti ,  nam  iMius  my- 
sterii  executio  fit  per  meritum  Christi 
hominis. 

10.  Ut  innotescat  principibus  et  po- 
testatibus  in  coelestibus ,  per  ecclesiam, 
multiformis  sapientia  Dei.  Graece :  Ut 
innotescat  nunc  principatibus  et  pote- 
statibus  etc,  nec  secus  legit  Hieronymus. 
Cum  his,  in  vocabulo  principatibus,  con- 
sentiunt  Latina  quaedam  manuscripta, 
quibus  et  Clementina  suffragatur  editio: 
vox  etiam  Syriaca  principatus,  non  prin- 
cipes  significat.  Certe  Apostolus  et  hic 
et  alibi  uomina  hujusmodi  recensens,  sem- 
per  ap^ag,  id  est,  principatus ,  scribit, 
ut  1.  et  ult.  cap.  hujus  epist.  Rom.  8. 
Col.  1.  2.  Principatus  autem  et  potesta- 
tes  esse  nomina  ordinum  angelicorum ,  et 
sub  iis  caeteros  angelorum  ordines  com- 
prehendi ,  ex  aliorum  locorum  collatione 
facile  patet. 

Sed  quaeritur,  boni  an  mali  intelligan- 
tur  hoc  loco ,  nara  haec  nomina  principa-  i 


tus  et  potestates  etiam  malis  spiritibus 
aliquando  tribui,  constat  ex  ult.  cap. 
praesentis  epistolae,  et  ex  Col.  2.  nec 
non  ex  1  Cor.  15.  Itaque  commentarius 
Ambrosio  inscriptus  etiam  hunc  locum  de 
malis  exponit.  Didicerunt  enim  et  illi 
per  experientiam  myeteria  sapientiae  Dei, 
de  quibus  hic  sermo,  tunc  quando  com- 
pleta  sunt:  quemadmodum  satis  declarat 
evangelica  et  Apostolica  historia.  Verum 
quod  in  eodem  commentario  additur,  ideo 
malignis  spiritibus  hanc  Dei  sapientiam 
innotescere,  ut  exemplo  Ecclesiae  per 
Christum  salvatae,  etiam  ipsi  ab  errore 
resiliant,  et  assensum  tyrannidis  diaboli 
deseranl :  id  nullo  modo  recipiendum  est ; 
utpote  Catholicae  doctrinae  contrarium, 
atque  in  Origene  damnatum.  Hieronymus 
quoque  commentarium  de  malis  angelis 
absolute  rejicit. 

Porro  de  bonis  cum  Hieronymo  locum 
hunc  interpretantur  alii  pene  omnes  tam 
Latini,  quam  Graeci,  nisi  quod  Chryso- 
stomus  ad  utrosque  referre  videtur.  Si- 
railis  est  apud  Apostolum  locus  1  Tim. 
3.,  ubi  de  hoc  eodem  mysterio  verba 
faciens,  dicit  ipsum  angelis  apparuisse, 
id  est ,  innotuisse.  Sed  et  illum  locum, 
etsi  communiter  de  bonis  angelis  intel- 
lectum :  auctor  memorati  commentarii  de 
angelis  errore  imbutis,  id  est,  malis  inter- 
pretatur.  Neque  ex  loci  circumstantia 
certo  colligi  potest  praecise  de  bonis  in- 
telligendum  esse;  sed  pro  his  manifestior 
locus  est  in  prima  epist.  Petri  1.,  ubi  de 
mysteriis  per  Apostolos  annunciatis  dicit: 
In  quae  desiderant  angeli  prospicere, 
id  est,  quorum  mysteriorum  cognitione 
angeli  mirifice  delectantur,  cum  desiderio, 
quo  adhuc  amplius  et  plenius  ea  coguo- 
scere  cupiant.  Quod  sane  ad  malos  an- 
gelos  ,  qui  ob  illa  cognita  dolent  et  cru- 
ciantur,  referri  nullo  modo  potest.  Igitur 
et  hunc  locum  de  solis  bonis  accipi  con- 
sentaneum  est;  tametsi  generalem  com- 
mentarium  utrosque  comprehendentem 
non  omnino  rejicimus;  non  obstante  eo 
quod  additur,  in  coelestibus ,  nam  et 
malos  esse  in  coelestibus,  ex  ult.  cap. 
hujus  epist.  manifestum  est. 

Quaerendum,  quomodo  multiformis  sa- 
pientia  Dei  bonis  angelis  innotuerit  de- 
mum  tempore  Apostolorum,  cum  dubitari 
nou  possit,  angelos  omnia  cognovisse  quae- 
cunque  de  mysterio  Christi  fuerunt  anti- 
quis  patribus  revelata,  et  quidem  eo 
tempore  quo  revelabantur,  nam  ut  docent 
Dionysius  lib.  coelestis  Hierarchia  cap.  4. 
et  7.  et  Augustinus  1.  7.  de  civit.  cap.  32., 
non  aliter  quam  per  angelos  divina  my- 
steria  hominibus  innotescunt.  Unde  non 
consistit  eorum  opinio ,  qui  simpliciter 
affirmant,  incarnationis  Christi  mysterium 
angelos  in  universum  latuisse ,  donec 
reipsa  compleretur ;  ut  nec  eorum ,  qui 
dicunt,  angelos  ignorasse  mysterium  glo- 
riae  gentium,  de  qua  supra,  gentes  esse 
cohaeredes  etc. ,  quae  videtur  esse  sen- 
tentia  Graecorum.  At  ea  facile  refellitur 
ratione  jam  dicta ,  quia  memorata  myste- 
ria  Prophetis  revelata  fuerunt,  utique 
non  nisi  per  angelos. 

Alii  respondent,  angelis  superioribus 
haec  mysteria  cognita  fuisse,  quatenus 
per  eos  erant  hominibus  revelanda;  in- 
ferioribus  autem  prorsus  incognita.  Ita 
sentiunt  Haimo  scribens  in  hunc  locum, 
et  Petrus  Lombardus  1.  2.  Sent.  dist.  11. 
Sed  haec  responsio  textui  repugnare  vi- 
detur.  Non  enim  dicit  Apostolus,  ut  in- 
notescat  angelis  et  archangelis,  sed  prin- 
cipatibus  et  potestatibus ,  qui  sunt  ordi- 
nes  superiores.  Quod  et  a  Graecis  tra- 
ctatoribus  observatum  est:  qui  quidem 
Pauli  verba  sic  accipiunt,  ut  nec  superio- 
res  angeli  mysterium  vocationis  gentium 
cognoverint,  priusquam  inciperet  impleri; 
et  hujus  suae  sententiae  auctorem  citant 
Gregorium  Nyssenum  hom.  8.  interpre- 
tationis  Canticorum ;  sed  hoc  jam  impro- 
batum  est. 

Dicendum  igitur  omnes  angelos  ab  ini- 
tio,  quo  beati  facti  sunt,  cognovisse 
mysterium  incarnationis  Christi,  quoad 
ejus  substantiam :  ac  deinde  progressu 
temporis  accepisse  cognitionem  multorum 
mysteriorum  ad  Christum  et  Ecclesiam 
pertinentinm  (nominatim  ejus ,  quod  de 
gentium  vocatione),  prout  ea  per  ipsorum 
ministerium  innotescere  debebant  homi- 


nibus.  Quod  profecto  de  quibusdam  an- 
gelis  negari  non  potest,  scilicet  iis,  per 
quos  revelationes  fiebant:  licet  et  de  cae- 
teris  omnibus  valde  probabile  sit.  Non 
enim  homines  ,  quamvis  Prophetae,  my- 
steriorum  scientia  superabant  angelos. 

At  vero  quoad  particulares  rationes  et 
circumstantias,  multa  de  mysteriis  Christi 
et  Ecclesiae  nescierunt  angeli  tam  supe- 
riores  quam  inferiores,  donec  ea  rebus 
ipsis  jam  compleri  inciperent.  Quemad- 
modum  et  supra  de  Prophetis  veteris 
testamenti  diximus,  multas  mysteriorum 
circumstantias  Apostolis  postea  cognitas 
eos  latuisse.  Haec  sententia  est  B.  Tho- 
mae  in  hujus  loci  comment. ,  quam  et 
plenius  explicat  in  summa  p.  1.  q.  57. 
art.  5.,  de  qua  nos  etiam  pluribus  egimus 
in  2.  Sent  dist.  11.  Atque  hanc  senten- 
tiam ,  antea  ab  Hieronymo  iudicatam, 
plerique  posteriores  sequuntur. 

Restat  exponendum ,  quomodo  dicat 
Apostolus  sapientiam  Dei  angelis  inno- 
tescere  per  Ecclesiam.  Hinc  enim  opinati 
sunt  quidam,  angelos  ab  hominibus,  qui 
in  Ecclesia  sunt,  id  est,  ab  Apostolis, 
edoctos  fuisse  quaedam  mysteria,  ut  hoc 
pacto  Apostoli  non  tantum  hominum,  sed 
etiam  angelorum  doctores  ac  magistri 
fuerint.  Sed  hoc  bene  refellit  S.  Thomas 
in  comment.  et  p.  1.  q.  117.  art.  2.  Item 
Cajetanus  et  alii.  Nonnulli  illud ,  per 
Ecclesiam,  jungunt  sequentibus,  hoc 
sensu ,  ut  multiformis  Dei  sapientia  per 
Ecclesiam  sparsa  vel  declarata,  innote- 
scat  principatibus  etc.  Verum  huic  con- 
structioni  obstat  articuli  collocatio  in 
Graeco,  dicendum  enim  fuisset:  rj  6\a 
tyjc;  ixxXyjotag  rcoXuTCOixiAoq  oocpia.  Quare 
non  alio  quam  ad  verbum  innotescat, 
referri  posse  videtur  particula,  per  Ec- 
clesiam :  non  ut  significetur,  Dei  sapien- 
tiam  angelis  innotescere  per  Ecclesiam 
docentem  ,  sed  per  ea ,  quae  in  Ecclesia 
geruntur,  sive  per  exsecutionem  myste- 
riorum  in  Ecclesia. 

Tota  igitur  Apostoli  sententia  sensum 
bunc  habet:  Mihi  data  est  haec  gratia 
praedicandi  et  manifestandi  omnibus  di- 
spensationem    sacramenti    absconditi    in 

Deo :  unde  fit,  ut  etiam  principatibus  ac 
potestatibus ,  caeterisque  ordiuibus  ange- 
licis ,  quorum  habitatio  est  in  locis  coe- 
lestibus ,  nota  fiat  illa  multiplex  ac  varia 
Dei  sapientia  quoad  arcana  mysteria 
Christi  et  Ecclesiae  per  eam  disposita : 
fiat  (inquam)  nota  per  Ecclesiam,  dum 
in  ea  quotidie  complentur  tot  et  tanta, 
tamque  multiplicia  divinae  sapientiae 
opera,  prius  in  Dei  mente  recondita.  Par- 
ticulam  ut  consecutive ,  non  causaliter 
exponimus,  Thomam  secuti :  non  enim 
praedicationis  Apostolicae  finis  est,  ut 
angelis  innotescant  mysteria,  sed  hoc 
bonum  inter  alia  ex  illa  praedicatione 
consequitur.  Liquet  etiam,  quo  sensu  Dei 
sapientia,  quae  in  se  una  est  et  sim- 
plicissima,  vocetur  multiformis,  Graece, 
multivaria :  nimirum  propter  operum,  sive 
effectuum  ejus  multiplicem  varietatem: 
in  quibus  illa  relucens  quodammodo  mul- 
tiplex  et  varia  apparet. 

11.  Secundum  praefinitionem ,  sae- 
culorum ,  quam  fecit  in  Christo  Jesu 
Domino  nostro.  Graece,  secundum  pro- 
positum  saeculorum :  sicque  Hieronymus 
et  Ambrosianus  legunt.  Sensus  est :  In- 
notescere  et  aperiri  mysteria  suis  tempo- 
ribus,  quibus  implentur;  idque  secundum 
propositum  Dei ,  quo  ab  aeterno  consti- 
tuit  ac  praefinivit  in  Christo  certa  saecula 
6eu  tempora ,  quibus  illa  mysteria  exse- 
queretur.  Diciiur  autem  haec  saecula 
pfaefinivisse  in  Christo ,  quia  sicut  tota 
salus  nostra  per  Christum  est,  ita  et  tota 
salutis  dispositio .  quant.um  ad  loca,  tem- 
pora,  modum ,  ordinem  etc.  Sciendum 
est  autem,  textum,  quo  Hieronymus  utitur, 
sic  habere :  Secundum  propositum  sae- 
culorum ,  quam  fecit  in  Christo.  Juxta 
,  quam  versionem  relativum  quam  non  po- 
test  ad  propositum  referri ,  genere  re- 
puguante,  sed  vel  ad  Ecclesiam,  vel  ad 
sapientiam  referri  debet.  Atque  hoc 
posterius  eligit  Hieronymus:  qui  existi- 
mat  significari,  quod  multiformis  sapien- 
i  tia  Dei ,  non  illa  increata ,  sed  quam 
I  Deus  fecit ,  id  est ,  creavit  in  Christo  ho- 
mine,  innotescat  angelis. 

At    aliis  plerisque    magis    placet,    ut 


relativum  Graecum  referatur  ad  rcpoOeoiv, 
sensu  jam  dato :  ut  potius  vertendum 
fuerit,  secundum  propositum  saeculo- 
rum ,  quod  fecit  in  Christo.  Noster  in- 
terpres  cum  vertit :  Secundum  praefini- 
tionem  saeculorum ,  quam  fecit,  am- 
biguitatem  Graecae  lectionis  consulto 
retinuit,  ut  liberam  expositori  electionem 
trium  sensuum  ,  quos  enumerat  Hierony- 
mus ,  relinqueret.  Quod  si  Paulus  scri- 
psisset,  quae  fecit  in  Christo ,  nempe 
saecula,  quomodo  Chrysostomum  legisse 
Theophylactus  afnrmat,  unus  et  expedi- 
tus  esset  sensus,  quo  similiter  de  Christo 
dictum  est  ad  Hebr.  1.  Per  quem  fecit 
et  saecula. 

12.  In  quo  habemus  fiduciam  et  ac- 
cessum  in  confidentia  per  fidem  ejus. 
Id  est,  per  quem  Christum  nos  fideles 
habemus  audaciamaccedendi,  seu  liberum 
ac  intrepidum  accessum  (Graece  upoaa- 
ywfTp,  admissionem)  ad  Deum ,  cum 
fiducia  impetrandi,  quam  fides  in  nobis 
parit.  Parit  autem  fides  Christi  fiduciam 
impetrandi :  quia  per  fidem  cognoscimus 
Christum  nobis  a  Patre  datum  ut  media- 
torem  ac  propitiatOxem  nostrum  :  quae  res 
fiduciam  divinae  propitiationis  innobis  ex- 
citat.  Ex  hoc  loco  sequitur,  fidem  et  fidu- 
ciam  non  idem  esse,  quod  volunt  haeretici : 
sed  hanc  ex  illa  oriri.  Nonnulli  fiduciam 
priori  loco  interpretantur  libertatem  et  au- 
daciam  praedicandi  Evangelii  apud  quos- 
cunque^nainGraecadictioTiappV^aiaJiber- 
tatem  loquendi  significat,  quam  interpres 
modofiduciam,  inodo  cmstantiam  vertit, 
ut  Act.  4.  et  hujus  epist.  ult.  cap.  Quibus 
locis  sermo  est  de  Evangelio  libere  atque 
intrepide  praedicando  apud  homines. 

Verum  huic  loco  magis  congruit  illa 
loquendi  libertas,  qua  Deum  sine  trepi- 
datione  ac  metu  serrili  orantes  alloqui- 
mur,  confisi  meritis  intercessoris  Christi 
filii  ejus ;  facitque  hic  sensus  ad  perstrin- 
gendos  Simonianos ,  qui  per  angelos  tan- 
quam  mediatores  purgari  nos  oportere 
dicebant,  ofncium,  quod  soli  Christo 
competit,  in  illos  trausferentes ,  sicut  ex- 
pressius  indicatur  in  epist.  ad  Col.  2. 
Quaeres ,  cur  uon  in  eandem  reprehen- 

sionem  incidant  catholici,  dum  sanctos 
invocant?  Respondeo,  catholicos  nequa- 
quam  aliis  sanctis  tribuere,  quod  Christo 
proprium  est:  sicut  Simoniani  faciebant: 
sed  sanctos  invocando  tantum  adhibent 
eos  ut  comprecatores ,  quorum  orationes, 
perindc  ut  nostrae,  non  valeant,  nisi  per 
Christum,  qui  solus  per  seipsum  gratus 
est  Deo.  Sic  Paulus  aliorum  fidelium  pro 
se  orationes  passim  flagitat,  absque  in- 
juria  Christi  mediatoris.  Id  autem  facien- 
dum  nobis  est,  tum  ne  quis  vultu  Dei 
indignus ,  non  cum  fiducia ,  sed  cum  im- 
pudentia  accedat,  tum  ut  per  orantium 
multitudinem  et  merita  crescat  nobis  apud 
Deum  impetraudi  per  Christum  fiducia. 

13.  Propter  quod  peto ,  ne  dificiatis 
in  tribulationibus  meis  pro  vobis.  Cum 
igitur,  inquit,  ad  tantam  dignitatem  vocati 
sitis,  ejusque  consequendae  fiduciam  ha- 
beatis  per  Christum:  rogo  vos,  ne  animo 
deficiatis  propter  afilictiones  meas  et  vin- 
cula,  quae  patior  vestri  causa,  scilicet 
ut,  pro  munere  mihi  delegato,  vos  gen- 
tiles  adducam  ad  partieipationem  tanto- 
rum  bonorum  in  Christo.  Hieronymus  an- 
notat,  infinitivum  Graecum  utj  IxxaxsTv, 
non  deficere,  posse  etiam  reddi  verbo 
primae  personae,  ne  deficiam  in  tribu- 
lationibus  meis.  Quod  etsi  ita  sit,  et 
Hieronymus  etiam  de  prima  persona  ex- 
ponat:  ipsa  tamen  sententia  ac  loci  con- 
textus ,  sicut  Hieronymus  fatetur ,  secun- 
dam  personam  magis  exigit:  quomodo  et 
Graeci  omnes  interpretantur. 

Quae  est  gloria  vestra.  Id  est,  quae 
tribulationes  cedunt  in  gloriam  vestram: 
tantum  alest  ut  vinculorum  meorum  vos 
pudere  debeat.  Afflictiones  et  vincula 
Pauli  erant  gloria  eorum ,  pro  quibus  pa- 
tiebatur,  quia  inde  apparebat,  quanti 
Deus  eos  faceret,  qui  non  modo  Filium 
suum ,  sed  et  Apostolos  ejus  pro  salute 
illorum  pateretur  affligi.  Huc  usque  hy- 
perbaton.  Nunc  redit  ad  absolvendam 
sententiam ,  quam  initio  capitis  suspen- 
sam  reliquerat. 

14.  Hujus  rei  gratia  flecto  genua  mea 
ad  patrem  Domini  nostri  Jesu  Christi. 
Hujus,  inquam,  rei  gratia,  quia  scilicet 


estis  cives  sanctorum  et  domestici  Dei 
etc.  Rursum ,  quia  cohaeredes  estis  et 
concorporales  et  comparticipes  promis- 
sionum:  ego  Paulus  vinctus  Jesu  Chri- 
sti  pro  vobis  gentibus,  flecto  genua  mea 
ad  patrem ,  id  est ,  humiliter  oro  Deum 
patrem  Domini  nostri  Jesu  Christi,  nam 
genuflexio  humilitatera  significat  orantis. 
Quid  autem  oret,  paulo  post  dicet. 

15.  Ex  quo  omnis  paternitas  in  coe- 
lis  et  in  terra  nominatur.  Multi  codices 
habent,  coelo ,  sed  coelis  germana  lectio 
est,  quam  et  Clementina  probat  editio. 
Porro  Graeca  vox  TCaxpia,  quam  inter- 
pres  v ertit  paternitatem ,  significat  fami- 
liam  seu  cognationem  eorum ,  qui  ab  uno 
patre,  ceu  principe  generis,  orti  sunt. 
Parentelam  quidam  dicere  malunt.  Idip- 
sum  autem  etiara  vocabulo  paternitatis 
apud  Latinos  significari,  satis  indicat 
Hieronymus  in  comm.  et  libro  contra 
Helvidium.  Vulgata  versio  pro  Graeca 
dictione  aliquando  familiam ,  aliquando 
patriam  reponit:  ut  Psalm.  21.  et  95.  et 
alibi:  sed  eadem  semper  significatione, 
quam  dixi. 

Illud  ex  quo,  licet  ad  Christum  referri  I 
possit:  multo  tamen  convenientius ,  quod  J 
omnes  interpretes  faciunt,  ad  patrem  re- 
fertur,  ut  sensus  sit :  Ex  quo  patre  omnis 
familia  sive  angelorum  in  coelis ,  sive  ho-  i 
minum  in  terra,  quantumcunque  ea  magna 
sit  ac  celebris ,  existit,  et  originem  acci- 
pit :  ad  quem ,  ut  patrem  et  caput,  omnes 
familiae,  etiam  nominatissimae  revocan- 
clae  sunt.  Dictum  hoc  contra  scholam 
Simonis,  qui  plura  principia,  velut  plures 
Deos  introducebat,  ubi  vicissim  cavendus 
error  Valentini,  qui,  teste  Hieronymo, 
saeculorum  suorum  parabolas  atque  con- 
jugia  ex  hoc  vel  maxime  loco  confirmanda 
putavit.  Non  enim  familias  in  coelis  car- 
naliter  intelligere  debemus,  ut  ex  con- 
jugiis  ortas :  sed  metaphorice  pro  certis 
ordinibus  seu  classibus,  in  quas  velut 
illustres  familias  angeli  pulcherrimo  or- 
dine  distributi  sunt:  quorum  tamen  kom- 
nium  princeps  et  pater  est  Deus.  Sequi- 
tur  nunc,  quid  oret  patrem : 

16.  Ut  det  vobis  secundum   divitiat 

gloriae  suae.  Id  est ,  secundum  immen- 
sam  largitatem  ac  bonitatem  suam ,  in 
qua  glorificatur.  Nonnulli  gloriam  inter- 
pretautur  gratiam,  parum  soiide. 

Virtutem  corroborari  per  spiritum 
ejus  in  interiori  homine.  Veram  lectio- 
nem  arbitror  casibus  commutatis:  Vir- 
tute  corroborari  per  spiritum  ejus  in 
interiorem  hominem.  Sic  enim  babent 
Clementina  Biblia,  suffragantibus  manu- 
scriptis  et  Graeco  textu,  a  quo  nec  Latini 
Hieronymus  et  Ambrosianus  dissentiunt. 
Primasius  quoque  virtute  legit  ablativo 
casu.  Sensus  autem  est:  Oro,  det  vobis, 
ut  virtute  seu  fortitudine  ab  eo  accepta 
corroboremini  adversus  omnes  tentatio- 
nes,,  per  spiritum  ipsius,  ad  profectum 
interioris  hominis :  scilicet  ejus,  qui  dum 
exterior  homo  corrumpitur,  renovandus 
est  de  die  in  diem ,  2  Cor.  4.  Est  enim 
interior  homo ,  quemadmodum  eo  loco 
declaratum  est,  mens  hominis  vel  ipse 
homo ,  secundum  mentem  et  eas  poten- 
tias,  quae  sunt  animae  rctionali  propriae. 

17.  Christum  habitare  per  fidem  in 
cordibus  vestris.  Item  oro  det  vobis,  in- 
quit,  ut  Christus  habitet  per  fidem  in 
cordibus  vestris,  id  est,  ut  Christus  in- 
ternum  hominem  vestrum  inhabitet,  et  in 
eo  maneat,  ut  sitis  habitaculum  ac  tem- 
plum  Christi:  idque  per  fidem,  qua  in 
eum  creditis,  non  quod  fides  sine  caete- 
ris  virtutibus  sufficiat  hominem  consti- 
tuere  templum  Dei:  sed  quia  fides  funda- 
mentum  est  caeterarum,  et  professionem 
habet  totius  justitiae.  Per  fidem  ergo  sic 
demum  Christus  in  nobis  habitat,  si  fun- 
damento  structura ,  et  professioni  opera 
respondeant:  hocautem  praestat  charitas, 
de  qua  sequitur: 

In  charitate  radicati  et  fundati.  Ut 
oratio  constet,  supplendum  aliquid,  hoc 
aut  simili  modo :  Ut  sitis  in  charitate 
radicati  et  fundati ,  id  est:  Det  etiam 
vobis ,  ut  in  charitate  sitis  bene  firmati, 
ut  charitas  vestra  firma  sit  et  constans. 
Quae  firmitas  radicationis  et  fundationis 
nomine  per  tropum  significatur.  Theo- 
phylactus  hanc  partem  cum  ea,  qua  pro- 
xime  antecedit,   ita  connectit,  Christum 


habitare  per  fidem  in  cordibus  vestris: 
quod  assequemini,  si  in  charitate  radicati 
sitis  et  fundati.  Alii  per  hyperbaton  par- 
ticulam  ut ,  quae  continuo  sequitur,  huc 
transferunt:  ut  in  charitate  radicati  et 
fundati  possitis  comprehendere  etc.  Sic 
Cajetanus,  eandemque  constructionem, 
post  alias  ,  adfert  Oecumenius.  Quin  et 
ipsum  textum  Apostoli  legit  ad  hunc  mo- 
dum  Ambrosianus.  Sed  quod  primum  po- 
sui ,  simplicius  est  ac  probabilius. 

18.  Ut  possitis  comprehendere  cum 
omnibus  sanctis.  Hoc  inquit,  etiam  oro, 
det  vobis,  ut  possitis,  sive  quod  Graeca 
vox  sonat,  valeatis  animo  comprehendere 
et  assequi,  maxime  quoad  affectum,  id 
est,  serio  perpendere,  ac  digne  aestimare 
cum  caeteris  omnibus  fidelibus,  seu  Chri- 
stianis ,  hos  enim  ubique  sanctos  vocat : 

Quae  sit  latitudo  et  longitudo  et  subli- 
mitas  et  profundum.  Duo  postrema  com- 
mutant  ordinem  in  Graeco,  nec  non  apud 
Hieronymum :  Et  profunditas  et  alti- 
tudo.  Videtur  autem  Apostolus  his  verbis 
significare  mysteriorum  Christi  magnitu- 
dinem  sub  typo  quodam  quatuor  exten- 
sionum^corporalium  ac  sensibilium.  Quas 
easdem,  sed  contrario  ordine  enumeratas, 
Deo  tributas  legimus  Job.  11.  his  verbis: 
Excelsior  coelo  est,  profundior  inferno, 
longior  terra ,  latior  mari ;  quod  est 
uno  verbo  dicere :  immensus  est  et  infini- 
tus ;  ad  quem  locum  S.  Thomas  arbitratur 
Apostolum  hic  allusisse.  Breviter  ergo 
sensus  hic  reddi  potest :  Ut  possitis  com- 
prehendere,  quae  sit  et  quanta  ejus 
mysterii,  quod  vobis  praedicavi ,  magni- 
tudo ,  dignitas ,  majestas.  Atque  ita  fere 
Graeci  commentatores. 

Caeterum  existimandum  est,  Aposto- 
lum,  sicut  alibi  mysterium  baptismi,  mor- 
tis,  sepulturae,  ac  resurrectionis  Christi 
tractat  allegorice,  ut  Rom.  6.  Col.  2.  et 
3. ,  ita  hoc  loco  iunuere  voluisse  quan- 
dam  allegoriam  fundatam  in  figura  crucis 
dominicae :  cujus  Jongitudo  consideratur 
in  liguo  erecto  a  terra  sursum  usque  ad 
lignum  transversum,  latitudo  in  ipso  ligno 
transverso ,  sublimitas,  sive  altitudo  in  ea 
parte,  quae  ligno  transverso  eupereminet, 

et  cui  affixa  erat  tabella  causam  cruci- 
fixionis  Domini  indicans :  profundum  de- 
nique  in  ea  parte  ligni,  quae  infixa  terrae 
videri  non  poterat. 

Porro  juxta  mysterium  longitudo  tem- 
porum  est ,  latitudo  locorum ,  altitudo 
gloriae,  profunditas  discretionis.  Com- 
prehendit  ergo  longitudinem  crucis,  qui 
didicit  ab  initio  mundi  usque  ad  finem 
neminem  justificari  aut  salvari  nisi  per 
crucem  et  passionem  Christi.  Comprehen- 
dit  ejus  latitudinem ,  qui  cogitat  Eccle- 
siam  toto  orbe  diffusam  processisse  ex 
latere  Christi  in  cruce  mortui ;  veiut  Evam 
aedificatam  ex  latere  viri  dormientis.  Com- 
prehendit  ejus  altitudinem ,  qui  secum 
reputat,  quanta  sit  coelestis  gloriae  subli- 
mitas  et  excellentia,  ad  quam  nos  prove- 
hit  humilitas  crucis  Christi.  Denique 
comprehendit  ejus  profundum,  qui  con- 
siderans  arcanum  divinae  electionis  ac 
discretionis  hominum  e  massa  communi, 
et  signum  Tau  paucorum  frontibus  in- 
scriptum,  cum  Apostolo  exclamat:  O 
profunditas  divitiarum  sapientiae  et 
scientiae  Dei :  quam  incomprehensibilia 
sunt  judicia  ejus ,  et  investigabiles  viae 
ejus ! 

Hanc  crucis  allegoriam  paulo  aliter 
explicat  Augustinus  in  epist.  112.  de 
videndo  Deo  cap.  14.  Ego ,  inquit,  haec 
verba  Apostoli  sic  intelligere  soleo:  in 
latitudine ,  bona  opera  charitatis:  in 
longitudine ,  perseverantiam  in  bonis 
usque  in  finem :  in  altitudine,  spem  coe- 
lestium  praemiorum :  in  profundo,  in- 
scrutabilia  judicia  Dei,  unde  ista  gratia 
in  homines  venit:  et  hunc  intellectum 
coaptare  etiam  sacramento  crucis  etc, 
quae  latius  ibi  prosequihir,  ac  similia 
tradit  epist.  120.  cap.  26.  et  36.  De  doct. 
Christian.  lib.  2.  cap.  41.  et  supra  Joan. 
tract.  118.  Augustini  interpretationem  se- 
quuntur  Anselmus  et  Thomas  in  com- 
ment.,  licet  tam  apud  hos  auctores,  quam 
apud  Hieronymum  Oecumenium  Cajeta- 
num  et  alios  aliis  adhuc  modis  nonimpro- 
bandis  hujus  loci  mysterium  explicatum 
inveniatur. 

19.  Scire  etiam  supereminentem  scien- 


tiae  charitatem  Christi.  Scientiae  geni- 
tivus  est  in  Graeco ;  unde  alii  tollendae 
causa  ambiguitatis  vertere  malunt  cogni- 
tionis.  Nihil  tamen  obstat,  quo  minus 
vocabulum  genitivi  casus  in  Graeco  per  da- 
tivum  reddatur  in  Latino,  servata  nimirum 
utriusque  linguae  proprietate:  quomodo 
genitivus  per  dativum  redditur  Jacob.  2. 
Superexultat  misericordia  judicio,  se- 
cundum  citationem  veterum.  Hoc  modo 
sensus  est :  Et  tit  possitis  scire ,  id  est, 
animo  complecti,  ac  pro  dignitate  aesti- 
mare  charitatem  Christi,  qua  nos  dilexit ; 
eamque  supereminentem  scientiae ,  id 
est,  excedentem  notitiam  nostram  ac  ma- 
jorem,  quam  ut  penitus  a  nobis  intelligi 
possit.  Ita  paulo  inferius  dicitur,  Deum 
posse  omnia  facere  supra  quam  intel- 
ligimus.  Et  Phil.  4.  Pax  Christi,  quae 
exsuperat  omnem  sensum.  Haec  Grae- 
corum  expositio  est,  eademque  facilis  et 
perspicua,  ut  non  sit  opus  aliorum  durio- 
res  ac  minus  probabiles  interpretationes 
huc  adferre. 

Videri  autem  potest  Apostolus  respi- 
cere  ad  Gnosticos,  qui  hoc  superbo  no- 
mine  sese  nuncupaverunt  a  scientia,  quam 
sibi  peculiariter  vendicabant.  Utitur  enim 
vocabulo  yvojosojg,  unde  yvooTtxot.  At- 
qui  longe  majus  est  scire  charitatem 
Christi:  utpote  quae  universam  Gnosti- 
corum,  omniumque  Pbilosophorum  scien- 
tiam  excedit:  quia  mysterium  charitatis 
Christi,  qua  semetipsum  pro  nobis  tradi- 
dit,  in  cor  hominis  cujusquam  non  ascen- 
dit :  sicut  in  genere  de  hujusmodi  myste- 
riis  sapientiae  Christianae  testatur  Apo- 
stolus  1  Cor.  2. 

Ut  impleamini  in  omnem  plenitudi- 
nem  Dei.  Cohaeret  cum  proxime  dictis. 
Refertur  autem  ad  omnia  simul  sumpta, 
quae  jam  dixit  se  pro  Ephesiis  Deum 
orare  ;  per  illa  enim  fiet ,  ut  impleantur 
etc.  Sensus  est:  Ut  omnium  donorum  Dei 
perfectione  repleamini:  ut  omnibus  Dei 
donis  abundetis.  Hoc  accipiendum  juxta 
modum  et  profectum  hujus  vitae :  quo- 
modo  dicit  ad  Cor.  1.  Epist.  1.  In  om- 
nibus  divites  facti  estis  in  illo ,  in  omni 
verbo  et  in  omni  scientia,   ita  ut  nihU 

vobis  desit  in  ulla  gratia.  Nam  et  initio 
bujus  Epistolae  dixit :  Qui  benedixit  nos 
in  omni  benedictione  spirituali  in  coe- 
lestibus  in  Christo. 

20.  Ei  autem ,  qui  potens  est  omnia 
facere  superabundanter  quam  petimus, 
aut  intelligimu3.  Concludit  superiorem 
sermonem  hac  eoronide  glorificationis  Dei. 
In  Graeco  est:  Super  omnia  facere  su- 
perabundanter.  Similiter  Hieronymus, 
nisi  quod  comparative  legat,  abundan- 
tius ,  quomodo  et  Graeca  verti  possunt. 
Sensus  est:  Ei,  qui  potens  est,  snper- 
abundanter  et  cumulate  facere  ultra  om- 
quae  petimus  aut  mente  concipimus. 


nia 


Secundum  virtutem,  quae  operatur 
in  nobis.  Graece,  secundum  potentiam 
operatam  in  nobis ,  id  est,   quam  Deus 


operatur  in  nobis.  Itaque  operatur  in 
nostra  versione  passivum  est.  Refertur 
autem  baec  pars  ad  verbum  facere:  et 
significatur  virtus  seu  potentia,  quae  in 
nobis  est  effectus  potentiae  divinae,  et 
per  quam  ipsi  etiam  agimus. 

21.  Ipsi  gloria  in  Ecclesia  et  in  Chri- 
sto  Jesu ,  in  omnes  generationes  saeculi 
saeculorum.  Amen.  Explet  sententiam : 
Ei ,  qui  potens  est  etc.  Ipsi ,  inquam,  sit 
gloria  in  Ecclesia,  id  est,  ipsum  glorificet 
universa  Ecclesia  tantis  beneficiis  ab  eo 
affecta;  idque  per  Christum  Jesum,  et  in 
omnes  aetates  omnium  saeculorum  usque 
in  aeternum.  Conjunctio  et,  licet  in  Grae- 
cis  non  addatur,  Latini  tamen  veteres 
eam  legunt :  quanquam  ad  sensum  non 
est  necessaria. 


CAPUT   QUARTUH. 

Obsecro  itaque  vos  ego  vinctus  *)  in  Domino ,  ut  digne  ambuletis 
vocatione,  qua  vocati  estis,  2.  cum  omni  humilitate  et  mansuetudine, 
cum  patientia,  supportantes  invicem  in  charitate,  3.  soliciti  servare 
unitatem  spiritus  in  vinculo  pacis.  4.  Unum  corpus 2) ,  et  unus  spiri- 
tus3),  sicut  vocati  estis  in  una  spe  vocationis  vestrae.  5.  Unus  Domi- 
nus,  una  fides,  unum  baptisma.  6.  Unus  Deus  et  Pater  omnium 4),  qui 
est  super  omnes,  et  per  omnia,  et  in  omnibus  nobis.  7.  Unicuique 
autem  nostrum  data  est  gratia  secundum  mensuram  donationis  Christi5). 
8.  Propter  quod  dicit6):  Ascendens  in  altum  captivam  duxit  captivita- 
tem:  dedit  dona  hominibus.  9.  Quod  autem  asccndit,  quid  est,  nisi 
quia  et  descendit  primura  in  inferiores  partes  terrae  ?  10.  Qui  descendit, 
ipse  cst  et  qui  ascendit  super  oranes  coelos,  ut  impleret  omnia 7).  11. 
Et  ipse  dedit  quosdam  quidem  Apostolos,  quosdam  autem  Prophetas, 
alios  vero  Evangelistas,  alios  autem  pastores  et  doctores8),  12.  ad 
consummationeni  sanctorum  in  opus  ministerii 9) ,  in  aedificationem  cor- 
poris  Christi10):  13.  donec  occurramus  omnes  in  unitatem  fidei,  et  agni- 
tionis  filii  Dei ,  in  virum  perfectum u) ,  in  mensuram  aetatis  plenitudinis 
Christi12):  14.  ut  jam  non  simus  parvuli  fluctuantes,  et  circumferamur 
omni  vento  doctrinae  in  nequitia  hominum,  in  astutia  ad  circumventionem 


0  Act.  28,  16.  21,  27.  28.  33.  2)  Rom.  12,  4,  5.  3)  i  Cor.  12,  12.— 27.  *)  Cap.  3,  14. 
Cor.  12,  11.  6)  p^im,  67?  19<  r)  cap.  1,  19.  20.  8)  Act.  11,  27.  1  Cor.  12,  28. 
Cor.  14,  3.-5.    «9  cap.  2,  20.— 22.     1  Petr.  2,  5.     ")  1  Cor.  14,  20.    ^)  Phil.  2,  5. 

erroris.  15.  Veritatem  *)  autem  facientes  in  charitate,  crescamus  in  illo 
per  omnia,  qui  est  caput  Christus:  16.  ex  quo  totum  corpus  com- 
pactum2),  et  connexum  per  omnem  juncturam  subministrationis ,  secun- 
dum  operationem  in  mensuram  uniuscujusque  membri,  augmentum  cor- 
poris  facit  in  aedificationera  sui  in  charitate.  17.  Hoc  igitur  dico,  et 
testificor  in  Domino,  ut  jam  non  ambuletis,  sicut  et  Gentcs  ambulant 
in  vanitate  sensus  sui,  18.  tenebris  obscuratum  habentes  mtellectum 3), 
alienati  a  vita  Dei*)  per  ignorantiam,  quae  est  in  illis,  propter  caeci- 
tatem  cordis  ipsorum,  19.  qui  desperantes,  semetipsos  tradiderunt  im- 
pudicitiae,  in  operationem  immunditiae  omnis,  in  avaritiam 5).  20.  Vos 
autem  non  ita  didicistis  Christum,  21.  si  tamen  illum  audistis,  et  in 
ipso  edocti  estis,  sicut  est  veritas  in  Jesu;  22.  deponere  vos  secundum 
pristinam  conversationem  veterem  hominem,  qui  corrumpitur  secundum 
desideria  erroris  6).  23.  Renovamini  autem  spiritu  mentis  vestrae  7),  24. 
et  induite  novum  hominem,  qui  secundum  Deum  creatus  est  in  justitia, 
et  sanctitate  veritatis.  25.  Propter  quod  deponentes  mendacium,  loqui- 
mini  veritatem  unusquisque  cum  proximo  suo :  quoniam  sumus  invicem 
membra.  26.  Irascimini,  et  nolite  peccare8):  sol  non  occidat  super 
iracundiam  vestram.  27.  Nolite  locum  dare  diabolo9):  28.  qui  furaba- 
tur,  jam  non  furetur:  magis  autem  laboret,  operando  manibus  suis, 
quod  bonum  est,  ut  habeat,  unde  tribuat  necessitatem  patienti 10).  29. 
Omnis  sermo  malus  ex  ore  vestro  non  procedat11):  sed  si  quis  bonus 
ad  aedificationem  fidei,  ut  det  gratiam  audientibus 12).  30.  Et  nolite 
contristare  Spiritum  sanctum  Dei 13) :  in  quo  signati  estis l4)  in  diem 
redemptionis.  31.  Omnis  amaritudo,  et  ira,  et  indignatio,  et  clamor, 
et  blasphemia  tollatur  a  vobis,  cum  omni  malitia  15).  32.  Estote  autem 
invicem  benigni,  misericordes ,  donantes  invicem,  sicut  et  Deus  in 
Christo  donavit  vobis  16). 


SUMMARIUM  CAPITIS  0UAKTI. 

Hortatur  Ephesios  ad  unitatem  spiritus  in  vinculo  pacis.  Ostendit,  varia  esse  dona  Spiritus 
sancti  collata  ad  aedificationem  Ecclesiae.  Monet,  ut  relictis  gentilitatis  vitiis,  induant 
novum  hominem  et  deponant  mendacium,  iram,  furtum,  aliaque  peccata. 


1.  Obsecro  itaque  vos  ego  vinctus  in 
Domino.  Ab  hoc  loco  usque  ad  finem 
Epistolae  doctrina  nioralis  est,  ita  tamen, 
ut  hoc  capite  paulo  post  initium,  ex  occa- 


sione ,  quaedam  valde  utilia  interponan- 
tur  de  unitate  fidelium,  deque  donis  a 
Christo  in  Ecclesiae  membra  ad  ejus  uti- 
litatem  distributis.  Graecum  verbum,  quod 


J)  Joan.  18,  37.  2)  1  Cor.  12,  12.  15.— 27.  3)  R0m.  1,  21.  *)  Cap.  2,  1.  Rom  8,  13. 
5)  Rom.  1,  24.  seq.  6)  Rom.  12,  2.  Col.  3.  9.  "Q  Joann.  3,  3.  5.  6.  »)  Psalm.  4,  5.  9)  Rom. 
14,  16.  1  Petr.  2,  12.  10)  Luc.  19,  8.  9.  u)  Matth.  12,  36.  12)  Col.  4,  6.  Psalm.  44.  9. 
*)  Jes.  63,  10.    ")  Cap.  1,  14.    15)  Col.  3,  8.    16)  1  Joann.  4,  10.  11. 

interpres  vertit,  obsecro,  siguificat  etiam 
hortari.  Utraque  significatio  convenithuic 
loco.  Quod  ait,  in  Domino,  referri  po- 
test  ad  verbum,  obsecro,  sive  exhortor, 
hoc  seusu :  Obsecro  vos  per  Dominuui 
Christum,  sicut  dicit  ad  Rom.  15.  Sic 
enim  alibi  accipitnr  obsecrare  in  Do~ 
mino,  ut  1  Thess.  4.  et  2.  Thess.  3.  Ve- 
rum  inagis  apparet,  referendum  esse  ad 
proximum  nomen ,  vinctus;  ul  eo  seusu 
vocet  se  Paulus  vinctum  in  Domino, 
quo  superiori  capite  et  iu  aliis  Epistolis 
vocat  se  vinctum  Jesu  Christi ,  id  est, 
captivum  et  vinculis  constrictum  propter 
Evangelium  Ohristi  Domini,  quod  prae- 
dicabat.  Meminit  autem  vinculorum  suo- 
rum  ad  excitandum  affectum,  quo  sit  efii- 
cacior  exhortatio. 

Ut  digne  ambuletis  vocatione ,  qua 
vocati  estis.  Verti  etiam  potest,  ad  quam 
vocati  estis.  Sensus  :  Ut  vitam  et  actio- 
nes  vestras  instituatis,  ita  ut  dignum  est 
vestra  vocatione.  Quasidieat:  Cr.mtanta 
sit  excellentia  vocatiouis  vestrae,  quanta 
declarata  est  in  praecedentibus :  ideo  cum 
obsecratione  vos  exhortor,  ut  mores  et 
studia  vocationi  vestrae  conformetis,  id 
est,  at  sancta  sit  et  impolluta  conversatio 
vestra.  Id  enim  explicat  post  medium 
capitis.  Hic  interim  subjungit,  quid  con- 
junctum  esse  velit  sanctae  conversationi, 
qua  quis  sic,  ut  vocatione  sua  dignum 
est,  ambulat.  Estque  locus  hic  similis 
aliis ,  in  quibus  spirituales  ac  firmiores 
admonet,  ut  infirmos  sustineant,  ut  Rom. 
14.  et  15.  et  Gal.  6. 

2.  Cum  omni  humilitate  et  mansue- 
tudine.  Sensus  plenior,  si  suppleas:  Id- 
que  cum  omni,  id  est,  multa  humilitate 
et  mansuetudine,  qua  nimirum  erga  pro- 
ximos  humiliter  et  mansuete  se  gerat 
homo  spiritualis :  humiiiter  quidem ,  ut 
propriae  vilitatis  ac  fragilitatis  sibi  con- 
scius  nemini  se  anteponat  ac  neminem 
judicjt;  mansueto  vero,  ne  facile  aliorum 
infirmitatibus  offendatur  et  ad  indigna- 
tionem  provocetur.  Est  enim  mansuetudo 
iracundiae  contraria ,  sicut  humilitas  su- 
perbiae.    Nam  humilitatem  hoc  loco  vir- 

Cnil.  Estii  Comm.  Tom.  II. 


tutis  esse  vocabulum,  nou  conditionis,  ex 
Graeco  perspicuum  est. 

Cum  patientia  sujjportantes  invicem 
in  charitate.  Graece ,  cum  longanimi- 
tate  sustinentes  etc.  Id  est,  cum  lenitate 
animi ,  si  quid  in  aliorum  moribus  aspe- 
rum  aut  vitiosum  est,  tolerantes  per  cha- 
ritatem.  Nam  aliorum  infirma  tolerare  ac 
dissimulare ,  proprie  ad  virtutem  uaxpo- 
Oouiac;  pertinet :  charitas  autem ,  qua 
proximum  diiigimns,  imperat  actus  hujus- 
modi:  juxta  illud,  quod  in  laudibus  cha* 
ritaiis  primum  ponitur  1  Cor.  13.  Chari- 
tas  patiens  est,  Graece,  longanimis  est: 
ut  hoc  loco. 

3.  Soliciti  servare  unitatem  spiritus 
in  vinculo  pacis.  Soliciti,  Graece,  stu- 
dentes:  et  ita  legit  August.  lib.  2.  contra 
literas  Petil.  cap.  78.,  cum  ejusdem  lib. 
cap.  69.  legisset  solicite  agentes.  Ambro- 
sianus  vero ,  pro  quo  interpres  noster 
vevtit  soliciti  servare ,  eodem  servato 
sensu,  legit  solicite  strvantes.  Sensus 
enim  est:  Stuaiose  ac  solicite  operam 
dantes,  ut  servetis  unitatem  spiritus,  id 
est,  animorum  inter  vos  conjanctionem, 
in  vinculo,  seu  Graece  colligatione,  pa- 
cis ,  id  est,  pace  velut  vincalo  quodam 
animos  vestros  in  unum  colligante.  Pax 
enira ,  justitiae  filia,  quae  ab  Augustino 
definitur,  tranquillitas  modi,  speciei  et 
ordinis,  unitatem  et  concordiam  animo- 
rum  parit.  Vide  S.  August.  de  civit.  lib. 
19.  cap.  13.  Spiritum  intelligrmus  huma- 
num,  id  est,  ar.imos  hominum  inter  se 
consentientium,  secuti  commentarium  S. 
Thomae  et  Ambrosiani;  non  autem ,  ut 
Graeci,  Spiritum  sanctum:  quia  quod  mox 
sequitui :  Unus  spiritus,  de  spiritu  hu- 
mauo  convenientius  accipi  putamus.  Hie- 
ronymus  utrumque  proponit  intellectum: 
sed  ita  ut  de  humano  spiritu  probabilio- 
rem  faciat,  ex  aliarum  Scripturarum  col- 
latione. 

4.  Unum  corpus  et  unus  spirHus. 
Subauditur  a  communi  sensu,  existentes: 
vel  ut  sitis  unum  corpus  et  unus  spiritus. 
Vel  hoc  modo :  ut  cum  sitis  unum  cor- 
pus ,  sitis  etiam  unus  spiritus.  Erant 
Ephesii  fideles  nnum  corous  propter  ex- 

ternam ,  visibilem  et  ordinatam  conjun- 
ctionem,  quam  in  Ecclesia  sua  habebant, 
tanquam  membra  in  corpore.  Sic  Rom. 
12.  Multi  unum  corpus  sumus  in  Chri- 
sto.  Vult  autem,  ut  perinde  sint  unus 
spiritus:  id  est,  animo  ac  spiritu  inter  se 
consentientes,  tanquam  essent  unus  spiri- 
tus.  Loquitur  enim  de  unitate  Ecclesiae, 
tanquam  unius  hominis,  constantis  cor- 
pore  et  spiritu:  rogatque,  ut  sicut  unum 
corpus  Ecclesiae  constituebant  externa 
professione,  sic  et  animis  conjuncti  sint 
et  uniti.  Sic  ergo  vult  Ephesios  esse 
unum  spiritum,  quomodo  dixil  1  Cor.  6. 
Qui  adhaeret  Domino,  unus  spiritus  est. 
Et  quomodo  de  primis  fidelibus  scriptum 
est  Aet.  4. ,  quod  multitudinis  creden- 
tium  erat  cor  unurn  et  anima  una. 

Sicut  vocati  estis  in  una  spe  vocatio- 
nis  vestrae.  Quidam  Manuscripti  codices 
interposita  conjuncticne  legunt:  Sicut  et 
vocati  estis.  Quae  quidem  Graecorum 
lectio  est,  et  ipsius  Hieronymi.  Subtilius 
autem  observandum  est,  Apostolum  ad 
unitatem  spiritus  servandam  Ephesios 
hortari,  a  septemplici  unitate,  quae  illis 
jam  aderat.  Primo,  quia  erant  unam  cor- 
pus,  ut  jam  dictum  est.  Secundo,  ab  una 
spe  vocationis,  uthic  dicitur.  Tertio,  quia 
unus  erat  omnium  Dominus.  Quarto,  quia 
una  fides.  Quinto,  quia  unum  baptisma. 
Sexto,  quia  unus  omnium  Deus.  Septimo, 
quia  unus  omnium  pater.  Quod  ergo  hic 
dicit,  tale  est:  Hortor  vos,  ut  sitis  unus 
spiritus:  sicut  et  ad  unam  spem  gloriae 
coelestis  vocati  estis.  Quasi  dicat:  Merito 
exigitur  a  vobis  unitas  spiritus,  qui  ad 
eundem  finem  aeternae  felicitatis  speran- 
do  tenditis.  Spes  enim  pro  re  promissa 
ac  sperata  consueto  more  Scripturae  po- 
nitur. 

5.  Vnus  Dominus.  Christum  hominem 
intelligit:  qui  unus  ac  solas  jure  redem- 
ptionis  Dominus  noster  est.  Ideoque  hoc 
nomine  passim  eum  Paulus  vocitat.  De 
quo  etiam  1  Cor.  8.  dixit:  Unus  Domi- 
nus  Jesus  Christus.  Petrus  quoquc  sic 
de  eo  loquitur  Act.  2.  Certissime  sciat 
omnis  domus  Israel,  quia  Dominum 
eum  et  Christum  fecit  Deus,  hunc  Je- 


sum ,  quem  vos  crucifixistis.  Quod  de 
Christo  secundum  assumptam  naturam 
certum  est  intelligi.  Jam  si  unns  omnium 
fidelium  Dominus,  a  quo  redempti  sunt : 
justum  est,  ut  in  unitate  spiritus  illi  ser- 
viant. 

Una  fides.  Scilicet  objecti  ratione, 
quatenus  unum  et  idem  omnes  credunt. 
Atque  hoc  modo  unam  esse  fidem  non 
modo  Christianorum  inter  se,  verum  etiam 
antiquorum,  qui  Christum  venturum  ex- 
spectabant,  et  nostram,  qui  eum  venisse 
credimus;  recte  tradunt  Theologi  cum 
Magistro  Sent.  lib.  3.  dist.  23.  Quod  si 
una  est  omniura  fides;  debet  et  unus  esse 
spiritus.  Turpe  est  enim,  eadem  creden- 
tes  animis  et  studiis  esse  divisos. 

Unum  baptisma.  Argumentum  est  ab 
unitate  sacramentorum ,  velut  signorum 
quorundam  visibilium,  quibus  intcr  se 
fideles  in  unam  religionem  colligantur; 
inter  quae  primum  est  baptisma.  Sic  alibi 
ab  unitate  sacramenti  eucharistiae,  quod 
inter  sacramenta  sanctissimum  est,  argu- 
mentatur,  cum  ait :  Quoniam  unus  panis, 
unum  corpus  multi  sumus ,  omnes  qui 
de  uno  pane  participamus,  1  Cor.  10. 
Cyprianus  et  post  eum  Donatistae  sic  lo- 
cum  hunc  acceperunt ,  quasi  significetur 
in  sola  Ecclesia  verum  baptisma  conferri ; 
et  proinde,  quod  ab  haereticis  extra  Ec- 
clesiam  confertur,  verum  baptisma  nou 
esse.  Contra  catholici  quidam  hinc  statui 
putant,  baptismi  sacramentum  sic  esse 
unum,  ut  a  quocunque  et  ubicunque  col- 
latum  fuerit,  repeti  non  debeat. 

Verum  sicut  Donatistae  perperam  ex 
hac  scriptura  petiverunt  eiroris  sui  patro- 
cinium ;  non  enim  aliud  baptisma  confert 
haereticus ,  formam  Ecclesiae  servans, 
aliud  catholicus,  sed  uterque  unum  et 
idem  baptisma  Christi:  sic  quod  catholici 
tradunt  de  baptismo  non  repetendo,  licet 
verissimum  sit,  non  tamen  in  hoc  Apostoli 
ioco  fundatum  videtur.  Sicut  enim  unum 
baptisma  dicit,  sic  et  unam  fidem;  quae 
tamen  et  amitti  potest,  et  amissa  recupe- 
rari.  Sic  quoque  de  eucharistia  loquens, 
unum  panem  dixit;  quem  tamen  iidem 
fideles  frequenter  accipiunt. 

Unum  igitur  baptisma  est  ex  mente 
Apostoli,  quia  sicut  eadem  credunt  omnes 
fideles,  ita  et  iisdem  utuntur  sacramentis, 
velut  externis  fidei  symbolis ,  et  ut  S. 
Thomas  loquitur ,  Ecclesiae  insignibus ; 
ac  nominatim  baptismate ,  quod  propria 
ac  peculiari  ratione  fidei  sacramentum  a 
patribus  appellatur.  Hanc  baptismatis 
unitatem  significavit  1  Cor.  1.  dicens: 
^Nunquid  in  nomine  Pauli  baptizati 
estis?  quasi  dicat,  minime:  cum  Ecclesia 
praeter  unum  baptisma  Christi,  quod  om- 
nibus  Christianis  commune  est,  nullum 
aliud  agnoscat.  Unde  August.  lib.  2.cont. 
lit.  Petil.  cap.  27.  unum  baptisma  inter- 
pretatur,  quia  baptisma  Christi  est,  non 
hominis.  Nam  si  hominis  esset  baptisma, 
tot  essent  baptismata,  quot  sunt  bapti- 
zantes. 

6.  Unus  Deus  et  pater  omnium.  Sci- 
licet  vestrum.  Haec  pars  dupliciter  sua- 
det  Ephesiis  et  omnibus  fidelibus  servan- 
dam  unitatem  spiritus:  et  quia  unus  est 
omnium  Deus;  et  quia  unus  est  omnium 
pater.  Idem  Deus  exigit  cultores  unani- 
mes:  idem  pater,  filios  fraterno  amore 
conjunctos.  Utitur  hac  duplici  ratione 
etiam  propheta  Malachias  apud  Judaeos, 
cum  ait  cap.  2.  Nunquid  non  pater  unus 
omnium  nostrum?  nunquid  non  Deus 
unus  creavit  nos  ?  Quare  ergo  despicit 
unusquisque  nostrum  fratrem  suum? 

Qui  est  super  omnes,  et  per  omnia, 
et  in  omnibus  nobis.  Graece  in  multis 
codicibus  vobis.  Hieronymus  tantum  in 
omnibus  legit,  non  addito  pronomine. 
Commentarius  Ambrosiani  nostrae  lectio- 
ni  subscribit,  ut  et  Graeca  Complut.  cum 
quibusdam  aliis.  Omnes  et  omnia  geni- 
tivi  sunt  in  Graeco,  rcavTwv,  communes 
masculino  et  neutro  generi.  Hinc  quatuor 
emergunt  diversae  Latinae  versiones. 
Prima,  quae  nostri  est  interpretis,  super 
omnes,  et  per  omnia.  Secunda,  super 
omnia  et  per  omnes:  quomodo  legit  et 
exponit  Ambrosianus.  Tertia,  super  om- 
nes  et  per  omnes:  quac  lectio  apnd  Hie- 
ronymum  est,  atque  a  Fabro  et  Cajetano 
probatur.  Quarta,  super  omnia  et  per 
omnia;  quomodo  vertit  Erasmus. 


Quam  vero  lectionem  ex  his  oirnibus 
poscant  Graecorum  commentarii,  non  po- 
test  ex  iis  certo  colligi;  tametsi  satis  ap- 
pareat,  eos  stare  pro  tertia;  maxime  quod 
illud  extremum,  et  in  omnibus  vobis, 
masculinum  genus  secum  adferat,  a  quo 
priora  reembra  genere  discrepare,  non  est 
a  quoquam  illorum  annotatum.  Nec  sane 
quadrabat,  aliud  genus  in  prioribus  intel- 
ligi,  quam  in  postremo ;  quum  sit  sermo 
continuus.  Quin  et  circumstantia  loci 
masculinum  genus  expetere  videtur,  id- 
que  relatum  ad  ipsos  Ephesios;  tanquam 
eis  diceret :  Unus  Deus  et  pater  est  om- 
nium  vestrum,  qui  est  super  omnes  vos 
et  per  omnes  vos,  et  in  omnibus  vobis. 
Quod  ita  brevissime  Theodoretus  expo- 
nit,  super  omnes,  dominio;  per  omnes, 
providentia;  in  omnibus,  justificatione. 

Caeterae  tres  lectiones  generaliorem 
exigunt  commentarium;  quo  nimirum  om- 
nes  personarum,  et  omnia  rerum  univer- 
sitatem  comprehendat.  Ubi  denique  no- 
tandum  cum  Hieronymo  et  Aquinate,  tres 
praepositiones,  quibus  hic  utitur  Aposto- 
lus ,  sigillatim  ad  tres  in  Deo  personas, 
per  appropriationem ,  referri  posse :  ut 
super  omnes,  vel  super  omnia ,  Patri 
congruat,  qui  est  auctor  omnium,  et,  ut 
S.  Thomas  loquitur,  fontale  principium 
divinitatis;  per  omnes  vel  per  omnia, 
Filio,  per  quem  omnia  facta  sunt,  quique 
est  sapientia  attingens  a  fine  usque  ad 
finem  fortiter,  Sap.  8. ;  in  omnibus  au- 
tem,  Spiritui  sancto,  cujus  habitaculum 
ac  templum  sunt  fideles,  quique  replevit 
orbem  terrarum,  Sap.  1. 

7.  Unicuique  autem  nostrum  data 
est  gratia  secundum  mensuram  dona- 
tionis  Christi.  Hoc  quoque  pertinet  ad 
commendandam  unitatem  spiritus  inter 
fideles.  Unicuique  nostrum ,  inquit,  gra- 
tiam  aliquam  habenti ,  data  est  ea  gratia 
a  Deo,  non  pro  ratione  dignitatis  aut 
meritorum  cnjus  |ue,  sed  prout  Christo 
placuit  unicuique  liberaliter  elargiri.  Ncn 
est  igitur ,  ut  quis  insolescat  adversus 
alterum,  quod  plus  aliquid  habeat:  totum 
enim  quod  habet,  donum  est,  non  pro  me- 
ritis    datum,    sed    secundum    mensuram, 

qnam  ei  gratuito  admensus  est  donator 
Cbristus.  Sermo  est  de  gratia,  quam  Theo- 
logi  vocant  gratis  datam ;  nt  patet  ex 
conseqneutibus. 

8.  Propter  quod  dicit.  Id  est,  ad  signi- 
ficandamgratuitam  hanc  donationem  Chri- 
sti,  dicit  Prophcta  David  Psalm.  67.  As- 
cendens  in  altum  captivam  duxit  capti- 
vitatem.  Graecum  participinm  avajiag 
tempus  praeteritum  significat,  ideoque 
videri  posset  Latine  reddendum  hoc  aut 
simili  modo:  cum  ascendisset  in  altum. 
Quodque  sequitur,  capiivam  duxit  capti- 
vitatem,  Graece  est,  captivavit  captivi- 
tatem;  quomodo  legit  August.  serm.  43. 
de  verbis  Domiiii.  Porro  captivare  capti- 
vitatem  Hebraea  phrasis  est,  pro  eo,  quod 
Latine  dicitur,  capere,  seu  ducere  capti- 
vos.  Sic  enim  Hieronymus  vertit  Deut. 
21.  et  alibi.  Quod  autem  in  tertia  per- 
sona  citat  Apostrlus,  apud  Psalmistam  in 
secunda  dicitur :  Ascendisti  in  altum, 
cepisti  captivitatem.  Qna  in  re  nulla 
discrepantia  est,  cum  sit  alterum  ex  altero 
consequens. 

Jam  quod  ad  intelligentiam  versiculi 
attinet,  qui  literalern  sensum  Psalmorum 
curiosius  scrutantur,  volunt,  totum  Psal- 
mum  esse  epinicion  quoddam  pro  victoria 
de  Syris  habita,  qua  multi  ex  illis  captivi 
ducti  fuerint  a  populo  David;  quae  victo- 
ria  describitur  2  Reg.  8.  Alii  ad  alias 
refsrunt  victorias  veteris  populi.  Quam- 
vis  autem  hujusmodi  sensus  non  sit  con- 
temnendus:  dubitare  tamen  non  debemus, 
quin  verus  sensus  versicnli  ab  Apostolo 
citati  sit  ille,  quem  Spiritus  sanctus  boc 
loco  per  Apostolum  ostendit;  sive  litera- 
lis  sit,  sive  mysticus. 

Quidam  sic  exponunt:  postqnam  as- 
cendit  Christus  in  altum,  id  est,  postquam 
elevatus  est  in  ciucem,  captivos  cepit,  ac 
sibi  proprios  fecit  omnes,  quos  rcdemit. 
Juxta  illud ,  quod  de  se  Dominus  ait : 
Ego  si  exaltaius  fuero  a  terra ,  omnia 
traham  ad  meipsum ,  Joan.  12.  Hoc 
autem  dicebat,  inquit  Evangelista,  signi- 
ficans,  qua  morte  esset  moriturus.  Se-i 
hunc  sensum ,  etsi  pium,  non  esse  prae- 
sentis  loci,  manifestum  est,  cum  ex  eo, 


quod  Apostolus  dicit ,  Christr.m ,  prius- 
quam  ascenderet  in  altum,  de?cendisse  in 
iuferiores  partes  terrae :  tum  quia  diserte 
versiculum  interpretatur  de  ea  ascensione, 
qua  Dominus  ascendit  supra  omnes  coelos. 

Alii  proinde  sensum  hunc  reddunt: 
Christus  cum  ascenderet  in  coelum ,  una 
secum  adduxit  et  in  coelum  subvexit  iu 
ferni  spolia,  id  est,  animas  justorum, 
quae  prius  apud  inferos  velut  captivae 
tenebantur. 

Rursus  alii  per  captivitatem  intelligunt 
Satanam,  et  maia  per  eum  invecta,  pec 
catum ,  mortem .  maledictionem.  Haec 
enim  Theophylactus,  captivitatem  expo- 
nens,  enumerat.  Ne.que  his  commentariis 
obstat  ordo  temporis,  quem  inter  ascen- 
sionem  et  captivitatem  statuat  Apostolus, 
qui  Graece  scripsit.  Nam  nou  necessario 
ita  reddas  Graeca:  Postquam  ascendit 
in  altum,  captivam  duxit  captivitatem, 
scilicet,  ut  prius  sit  ascendisse,  quam 
captivos  ducere:  sed  participium  avaj3aq 
potest  reddi  per  praeteritum  imperfectum. 
Qui  sensus  probe  consistit:  quoniam  ju- 
storum  animae  simul  cnm  Christo  ascen- 
dente  subvectae  sunt  in  coelum.  Satanas 
autem  captuc  est  et  alligatus  non  proprie 
per  ascensionem  Christi,  sed  per  crucem, 
quae  praecesserat:  ideoque  horum  com- 
mentariorum  posterior  non  recte  habet. 

Alii  mentem  Apostoli  sic  explicant: 
Christus  postquarn  gloriosus  in  altitudi- 
nem  coelorum  ascendit,  multos  hornines 
ex  omni  gentc  cepit  captivos:  idque  per 
Apostolos  suos,  quos  fecit  hominum  pis- 
catores,  et  quorura  priucipi  dixcrat:  Ex 
hoc  jam  eris  homines  capiens,  Luc.  5., 
captivos,  inquam,  cepit,  felici  captivitate : 
quando  tyrannide  diaboli  liberatos  sic 
illos  sibi  subjecit  ac  in  potestatem  rede- 
git,  ut  non  modo  sancta  libertate  per 
charitatem  ipsi  servirent,  sed  et  filios  ac 
fratres  suos  eos  faceret,  atque  in  spem 
haereditatis  assumeret.  Hunc  sensum 
sujr^erunt  Thomas  in  comment.  et  Jan- 
senius  in  mystica  paraphrasi  Psalm.  67. 

Dedit  dona  hominibus.  In  Psalmo 
tam  secundum  veritatem  Hebraicam, 
quam  juxta  versionem  LXX.  legitur,  ac- 

cepisti  dona  in  hominibus.  Quaeritur 
ergo,  quomodo  citatio  Paulina  congruat 
cuin  eo ,  quod  in  Psalmo  scriptuni  est, 
cum  accipere  et  dare  non  modo  diversa 
sint ,  sed  etiam  oppositionem  habeaut 
inter  se.  Respondet  August.  Psalmi  ver- 
siculum  enarrans,  Apostoluin  secundum 
hoc  locutum  esse ,  quod  Deus  filius  cum 
patre  fecit,  mittens  hoir.inibus  Spiritum 
sanctum ,  qui  spiritus  est  Patris  et  Filii: 
Psalmistam  veio  secuudum  illud,  quod 
idem  Christus  in  corpore  suo,  quod  est 
Ecclesia,  iutelligitur :  sic  enim  et  ipsum 
in  hominibus ,  tanquam  membris  suis, 
dona  accepisse.  Verum  sensus  hic  in  li- 
tera  fundamentum  non  videtur  habere. 

Aliis  itaque  magis  placet  Hieronymi 
responsio,  dicentis,  quod  in  Psalmo  Chri- 
stus  dicitur  accepisse,  non  dedisse,  quia 
nundum  factum  hoc  erat,  sed  futurum 
promittebatur.  Hic  autem  dedisse  dicitur, 
quiajam  per  omnes  Ecclesias  toto  orbe 
fundatas  dona  sua  dis*ribuerat.  Videtur 
Hieronymus,  ut  breviter  dicam,  hunc 
sensum  indicare  :  Accepit  dona  danda  seu 
distribuenda  Lominibus,  quasi  dicat:  ac- 
cepit  dona  in  homines:  sicut  dicimus,  du- 
cem  accepisse  stipendia  in  milites,  utiqae 
distribuenda.  Certe  Petrus  utrumque  ex- 
plicat  Act.  2.,  quum  de  Christo,  ferme  in 
eandem  cum  Paulo  sententiam,  ita  loqui- 
tur:  Dextera  Dei  exaltatus,  et  promis- 
sione  Spiritus  sancti  accepta  a  Patre, 
effudit  hunc,  quem  vos  videtis  et  audi- 
tis.  Ubi  promissionem  Spiritus  sancti 
ipsum  Spiritum  sanctum  promissum  intel- 
ligit,  hoc  est,  ejus  dona,  quae  Christus  a 
Patre  accepta  effudit  in  homines. 

Confirmanthanc  expositionem  alia  Scri- 
ptnrae  loca,  in  quibus  accipere  videtur 
idem  valere,  quod  dare,  dum  videlicet 
accipitur  quippiam,  ut  detur,  velut  Exod. 
25.  Loquere  filiis  Israel,  ut  tollant  mihi 
primitias,  Hebr.  accipiant:  id  est,  dent; 
et  3  Reg.  17.  Da  mihi  paululum  aquae, 
Hebr.  cape.  Christus  igitur  accepit  dona 
in  hominibus,  non  tam  quod  dona,  de  qui- 
hus  hoc  loco,  susceperit  in  seipso,  quam- 
vis  alioqui  plenus  omni  gratia:  quam 
quod  potestatem  elargiendi  dona  in  ho- 


mines  accepcrit.  Accepit  autem,  non  so- 
lum  a  Ueo ,  ut  homo :  verum  etiam  a 
Patre,  ut  filius. 

Est  et  alia  responsio ,  quam  late  cx- 
plicat  Jansenius  in  annot.  Psaiuii  Davi- 
dici,  ut  ideo  dicatur  Apostolus  mutasse 
verbum  accepisse  in  dedisse,  quod  signi- 
ficare  voluerit,  Deum  non  accipere  dona 
in  hominibus ,  nisi  sua  prius  illis  det : 
imo  non  aliud  accipere,  quam  hoc  ipsum, 
quod  dat:  ut  proinde  Deum  accipere, 
non  sit  diversum  existimandum  ab  eo, 
quod  est,  Deum  dare.  Sensus  hic  pius  et 
catholicus  est:  sed  is,  quem  secimdo  loco 
adduximus,  magis  mihi  videtur  germa- 
nus.  Tropus  sermonis  mutuatus  videtur 
a  principibus,  qui  dum  regno  inanguran- 
tur,  pro  laetis  auspiciis  pecuniam  spar- 
gant  in  populum. 

9.  Quod  autem  ascendit,  quid  est, 
nisi  quia  et  descendit  primum  in  infe- 
riores  partes  terrae?  Philosophatur  Apo- 
stolus  in  verbo  ascendit.  Graece  enim 
est ;  to  <5s  avejjr^  xi  ianv.  Illud  autem 
ascendit,  quid  est  etc.  Porro  quas  dicat 
inferiores  partes  terrae,  discrepant  intftr- 
pretes.  Alii  terram  ipsam  intelliguut,  ad 
quam  desceuuit  Christus  per  incarnatio- 
nem :  ut  sensus  sit,  Christum  e  coolo 
descendisse  in  infimam  mundi  partem, 
quae  est  terra.  Sensum  hunc  S.  Thcmas 
non  rejicit,  Cajetanus  etiam  amplectitur, 
et  cum  eo  Catharinus  et  Arias.  Pro  his 
facere  videtur  consequentia ,  quam  Apo- 
stolus  indicat,  hujusmodi :  Christus  ascen- 
dit  in  coelum,  ergo  prius  descendit  in  in- 
feriores  partes  terrae.  Quae  consequentia 
promptior  est,  si  terram  absolute  intelli- 
gas ,  quam  si  quid  aliud :  nam  ascensio 
Christi  e  terra  in  coelum  intelligitur.  Alii 
de  sepulchro  exponunt,  juxta  illud,  quod 
Dominns  de  se  dicit  Matth.  12.  Sicut 
fuit  Jonas  in  ventre  ceti  tribus  diebus 
et  tribus  noctibus :  sic  erit  filius  homi- 
nis  in  corde  terrae  tribus  diebus  et  tri- 
bus  noctibus,  id  est,  in  sepulchro,  secun- 
dum  probabilem  expositionem. 

Porro  Hieronymus,  Ambrosiauus,  et 
plerique  alii  tam  Graeci  quam  Latini,  in- 
fernum  intelligunt,  ad  quem  Christus  se- 


374 


COMMEXTARIUS  IN  CAP.  IV. 


cundum  animam  descendit,  ut  sanctorum 
animas,  inquit  Hieronymus,  quae  ibi  te- 
nebantur  inclusae,  secum  ad  coelos  victor 
abduceret.  Qui  sensus ,  etsi  non  certus, 
probabilitatem  tamen  prae  caeteris  habet. 
Primum  ex  ipsa  phrasi,  qua  utitur  Apo- 
stolus :  nam  inferiores  partes,  id  est,  in- 
fima  terrae,  nihil  aptius  quam  quod  nos 
infernum  dicimns,  significant:  ut  inPsalm. 
62.  introibunt  in  inferiora  terrae. 
Deinde,  quia  descensus  Christi  ad  inferos 
paulo  ante  praecesserat  ipsius  in  coelos 
ascensionem :  tum  ex  loco  Ecclesiastici 
24. ,  ubi  sapientia  divina  sic  loquitur : 
Penetrabo  omnes  inferiores  partes  ter- 
rae,  et  inspiciam  omnes  iormientes,  et 
illuminabo  omnes  sperantes  in  Domino. 
Quae  verba  descensionis  Christi  ad  inferos 
continent  illustrem  Prophetiam.  Denique 
ex  eo,  quod  hic  sequitur,  ut  impleret  om- 
nia ,  de  cujus  intellectu  paulo  post  age- 
mus. 

Hoc  igitur  est ,  quod  dicit  Apostolus : 
Illud,  quod  de  Christo  dictum  est,  ascen- 
dit ,  quid  aliud  nobis  insinuat,'ac  tacite 
intelligendum  relicquit,  quam  quod  idem 
ipse  prins  descendit  in  terram  usque  ad 
infimas  ejus  partes?  Sed  notandum,  se- 
quelam  argumenti  ab  Apostolo  indicati 
pertinere  tantum  ad  descensum  Christi  in 
terram;  neque  enim  Christus  in  coelum 
ascendere  potuisset  elevatione  humanae 
naturae ,  quam  de  terra  acceperat ;  nisi 
prius,  assumptione  humanae  naturae,  in 
terram  descenderct.  Quae  quidem  con- 
sequentia  supponit  in  Christo  naturam 
divinam ,  qua  cum  Patre  etiam  ante  in- 
carnationem  in  coelis  erat. 

Caeterum  Apostolus  dicere  voluit  in- 
feriores  partes  terrae ,  ad  majorem  ex- 
pressionem  hurailitatis  Christi,  qua  non 
contentus  e  coelo  in  terram  descendisse, 
etiam  infima  terrae  loco,  consolandi  suos 
causa  subire  voluit;  simul  ut  plenius 
ostenderet  id,  quod  statim  subjungit, 
Christum  implesse  omnia.  Utrum  autem 
usque  ad  inferos  damnatorvm  penetra- 
verit,  idque  ex  Scriptura  probari  possit; 
pendet  ex  vero  sensu  verborum  Petri  1 
epist.  3.  et  4.,  ubi  dicit  Christum  etiam 


mortuis,  qui  in  carcere  erant,  Evange- 
lium  praedicasse.  Quod  quidem  arbitra- 
mur  de  iis ,  qui  poenis  purgatoriis  tene- 
bantur ,  potius  esse  intelligendum ;  ut 
proinde  ad  purgatorii  locum,  non  autem 
usque  ad  infernum  gehennae,  Christi 
descensum  extendere  nos  oporteat. 

10.  Qui  descendit,  ipse  est  et  qui  as- 
cendit  super  omnes  coelos.  Utrnmque 
verbum  praeteriti  temporis  est,  sicut  et 
in  parte  praecedenti:  quod  ex  Graeco 
liquet.  Significat  autem  hic  meritum  hu- 
militatis  Christi;  quasi  dicat:  Qui  tam 
profundc  descendit,  ut  non  potuerit  pro- 
fundius  (neque  enim  decebat,  autad  oeco- 
nomiam  assumptae  carnis  pertinebat,  ut 
ad  infernum  damnatorum  descenderet), 
idem  ipse ,  merito  tantae  humilitatis  ac 
demissionis  sui,  quam  utique  in  voluntate 
sua  habuit,  antequam  daret  effectui,  tam 
alte  ascendit,  ut  non  potuerit  altius :  as- 
cendit  enim  super  omnes  coelos.  Locus 
notandus  contra  Calvinum,  qui  negat, 
Christam  quicquam  sibi  meruisse.  Nec 
minus  contra  veteres  haereticos  Ebionem 
etPhotinum,  qui  negabant,  Christum  ante 
Mariam  fuisse.  Itemque  contra  eos ,  qui 
duos  filios  (ut  ait  Hieronymus  Nestoria- 
nos  quasi  digito  praemonstrans)  insano 
errore  confingunt,  filium  videlicet  Dei,  et 
filium  hominis :  cum  hic  apertissime  dica- 
tur,  quod  idem  ipse  sit  ascendens  atque 
descendens.  Haec  eadem  a  Graecis  com- 
mentatoribus  contra  utramque  haeresim 
pari  diligentia  snnt  aunotata. 

Restat  explicandum,  quo  sensu  dica- 
tur  Christus  ascendisse  super  omnes  coe- 
los.  Et  quidem  recte  post  Hieronymum 
docetThomas,  non  solum  significari,  quod 
ascenderit  super  omnes  coelos  corporales, 
sed  etiam  super  omnem  creaturam  spiri- 
tualem :  secundum  id,  quod  supra  cap.  1. 
legitur  a  Patrc  constitutus  supra  omnem 
principatum  et  potestatem  etc.  Sicut 
enim  dignitate,  sic  et  loco  superior  est 
omnibus  Christus  homo.  Verum  idem 
Thomas  3.  q.  57.  art.  4.  sic  intelligit 
Christum  ascendisse  super  omnes  coelos 
corporeos ,  ut  nulla  pars  coeli  sit  eo  su- 
perior,  sed  extra  totam  continentiam  coe- 

lestium  corporum  corpus  Christi  loca- 
tum  sit. 

Hanc  Thomae  sententiam  defendunt 
ejus  commentatores ,  Cajetanus  et  Me- 
dina.  Rursumque  Cajetanus  in  hunc  lo- 
cum  scribens,  quamvis  (inquit)  supra  om- 
nes  coelos  non  sit  vacuum  neque  plenum : 
est  tamen  ibi  Christus  homo,  qui  non  eget 
vacuo  aut  pleno  continente.  Proferunt 
autem  praeter  locum  praesentem  etiam 
alias  Scripturas,  Hebr.  4.  Qui  penetra- 
vit  coelos,  et  7. :  Excelsior  coelis  factus. 
Et  in  Psalmis :  Elevata  est  magnificen- 
tia  tua  super  coelos.  Ttem :  Psallite  Do- 
mino,  qui  ascendit  super  coelum  coeli 
ad  Qrientem.  Quas  voces  Ecclesia  in 
divino  officio  refert  ad  Christum.  Cui 
etiam  cauit  in  haec  verba :  Qui  trium- 
phator  hodie  super  omnes  coelos  as- 
cendisti. 

Sed  profecto ,  tam  recepta  est  apud 
omnes  fideles,  omniumque  animis  im- 
pressa  sententia,  Christum  corporaliter 
esse  in  coelo,  non  antem  extra  aut  supra 
coelum:  ut  periclitetur  explodi,  qui  con- 
trarium  dixerit.  Didicerunt  enim  ex  sym- 
bolo  fidei  Christum  ascendisse  in  coelum : 
nec  aliud  interrogati  de  Christo ,  ubi 
nunc  sit  secundum  corpus,  respondebunt, 
quam  eum  in  coelo  esse ,  et  in  altari. 
Unde  et  Christi  ascensionem  in  coelum, 
non  supra  coelum,  celebrat  Ecclesia:  et 
de  eo  canit  ex  Psalmis:  Dominus  in 
templo  sancto  suo  3  Dominus  in  coelo 
sedes  ejus,  Dominus  in  coelo  paravit 
sedem  suam.  Et  ut  de  novo  testamento 
Scriptaras  proferam,  Marci  ult.  et  Act.  1. 
legitur  assumptus  in  coelum.  Et  Petrus 
de  eo  Act.  3.  Quem  oportet  coelum  sus- 
cipere  usque  in  tempora  restitutionis 
omnium.  Et  Paulus  Phil.  3.  Nostra 
conversatio  in  coelis  est ,  unde  etiam 
salvatorem  exspectamus  Dominum  no- 
strum  Jesum  Christum.  Et  Hebr.  8. 
Qui  consedit  in  dextera  sedis  magnitu- 
dinis  in  coelis. 

De  eodem  sic  Augustinus  sub  finem 
Epist.  57.  ad  Dard.,  Christum,  inquit,  et 
ubique  totum  praesentem  esse  ne  dubites, 
tanquam  Deum;  et  in  loco  aliquo  coeli, 


propter  veri  corporis  modum.  Et  lib.  de 
fide  et  symbolo  cap.  6.  Christum  in  coelo 
esse  credendum  est.  Et  serm.  43.  de  ver- 
bis  Domini,  Christum  in  altum,  id  est,  in 
coelum,  ascendisse  dicit,  quia  nihil  altius 
coelo.  Gregorii  quoque  verba  sunt  hom. 
9.  super  Evang.  Caro  nostra  per  redem- 
ptorem  nostrum  in  coelo  collocata  est. 

His  accedunt  rationes.  Nam  extra  coe- 
lum  esse,  nullius  est  dignitatis,  et,  si 
supra  extimnm  coelum  esset  Christus, 
esset  extra  regnum  suum.  Non  enim 
regnat  extra  coelos.  Atqui  plane  conde- 
cet,  ut  rex  in  regno  suo  resideat.  Item 
quamvis  Christus  descenderit  in  inferio- 
res  partes  terrae:  non  tamen  usque  ad 
centrum  mundi  descendit.  Sicut  ergo  de- 
scendit  usque  ad  eum  locum  inferiorem, 
ad  quem  descendere  eum  conveniebat: 
ita  ascendit  usque  ad  supremum  locum 
corpori  ejus  glorioso  congruentem:  qui 
non  extra  universum  corporeum,  sed  in 
aliqua  ejus  parte  ponendus  est.  Sic  enim 
institutum  est  hoe  universum  a  Deo ,  ut 
extra  ipsum  nihil  esset.  Ac  sane  desinet 
esse  universum ,  si  extra  ipsum  Christus 
homo  vel  quippiam  aliud  ponatur.  Quod, 
puto,  considerans  Hieronymus  in  comment. 
sententiam,  quae  facit  Christum  omnes 
coelorum  sphaeras  transcendisse ,  atque 
in  summo  coeli  fornice,  quam  nostri  cir- 
cumferentiam  vocant,  constitisse,  proponit 
quidem ,  sed  non  probat.  Eandem  Lira- 
nus  simpliciter  improbat  ac  rejicit.  Quin 
ipse  Thomas  scribens  in  3.  distinct.  22. 
quaest.  3.  art.  3.  quaesito  primo  scribit, 
non  dici  Christum  ascendisse  super  om- 
nes  coelos,  quasi  sit  extra  coelum  em- 
pyreum,  sed  quia  in  altissimam  partem 
coeli  empyrei  ascendit,  utpote  exaltatus 
usque  ad  supremum  locum  corporalium. 

Igitur  ex  ipsius  S.  Thomae  sententia 
priori,  quam  veriorem  putamus,  super 
omnes  coelos  ascendisse  Christus  dicitur, 
quia  coelos  omnes  penetravit  ascendendo 
usque  ad  snrnmum  coelum,  ejusque  su- 
premam  partem:  quomodo  Pontifex  Aaro- 
nicus  penetrabat  singulis  annis  usque  ad 
intima  sauctorum ,  sed  non  ultra  progre- 
diebatur.     Huc    enim    alludit   Apostolus 

Hebr.  4.,  cum  dicit,nos  habere  Pontificem 
magnum,  qui  penelravit  coelos,  Jesum 
filium  Dei.  Quoniara  autem  locus  digni- 
tati  respondet :  ex  consequenti  intelligit, 
quod  est  in  aliorum  commentariis,  Chri- 
stum  hominem  ascer.disse  super  omnem 
altitudinem  coelestium  virtutum,  velut  ac- 
cepta  possessione  regni  ac  dominii,  quod 
secundum  assumptam  naturam  habet  su- 
per  omnem  creaturam. 

JJt  impleret  omnia.  De  se  scripta,  ut 
quidam  expoiiunt.  Alii  omnia  hominum 
genera  spiritualibus  donis  implenda  signi- 
ficari  putant.  Alii  vero  ad  omnia  loca  re- 
ferunt,  idque  probabilius.  Nam  de  locis 
sermo  praecessit.  Itaque  videtur  hic  esse 
sensus:  Ita  denique  factum,  ut  idem  ipse 
Christus  homo  potentia  dominationis  suae 
repleit  omnia;  terram,  inferos,  coelam; 
postquam  omnia  ea  loca  ipse  adivit.  Lo- 
quitur  enim  Apostolus  de  Christo ,  quasi 
de  rege,  qui  totius  regni  sui  possessionem 
capit,  non  singula  quaeque  loca  regni 
per  seipsum  accedendo ,  sed  principalia 
tantum.  Quod  quum  fecerit,  dominatum 
habet  in  omnia  regni  loca,  et  ubique  rex 
agnoscitur. 

11.  Et  ipse  dedit  quosdam  quidem 
Apostolos.  Verba  praecedentia  ab  eo 
piincipio:  Quod  autem  ascendit,  quidam 
notis  parentheticis  includunt,  quo  haec 
pars  cum  illa  superiori:  Dedit  dona  ho- 
minibus,  continuetur ;  hic  onira  jara  in- 
cipit  Apostolus  illa  dona  recensere. 
Quanquam  et  sine  parenthesi  sermo  bene 
cohaeret:  ut  sensus  sit:  Et  idem  ipse, 
tanquam  rex  inauguratus  regno  suo,  jam- 
que  potestate  implens  omnia,  liberaliter 
in  homines  sparsit  ac  distribuit  dona  sna. 
Nam  alios  quidem  dedit  Ecclesiae ,  id 
est,  posuit  in  Ecclesia,  Apostolos  Sic 
enim  loquitur  1  Cor.  12. ,  ubi  similis  est 
donorum  seu  chavismatum  enumeratio. 
Cum  autem  illic  dicatur  Deus  posuisse 
in  Ecclesia,  primum  quidem  Apostolos 
etc,  hic  autem  Christus  dicatur  eosdcm 
dedisse ;  non  obscura  significatio  est,  Chri- 
stum  esbe  Deum  Qui  vero  per  Apostolos 
intelligantur,  in  ejusdem  Epist.  ad  Cor. 
comment.  satis  explicatum  est.  Nec  enim 


assentiendum  Ambrosiano ,  qui  praeter 
morem  Scripturae  Apostolos  interpretatur 
Episcopos. 

Sed  quaeres,  cum  Apostoli  a  Christo 
electi  et  ordinati  fueriut,  non  modo  ante 
ipsius  in  coelos  ascensionem,  verum  etiam 
ante  passionem  et  mortem  :  quomodo  ve- 
rura  est,  quod  Paulus  scribit,  Christum 
posteaquam  in  altum  ascendit,  dedisse 
dona  hominibus  Apostolos?  Nam  quo- 
modo  post  illud  teinpus  dederit  Prophe- 
tas,  quaestionem  non  habet ,  si  intelliga- 
mus,  de  quibus  Prophetis  hic  loquatur 
Apostolus;  id  quod  stalim  explicabitur. 
Forte  aliquis  respondendum  putabit,  Pau- 
lum  loqui  de  Apostolis  post  Christi  as- 
censionem  excitatis,  qualis  ipse  imprimis, 
tum  Barnabas,  Silas,  Jadas,  quorum  in 
Aclis  fit  mcntio,  et  alii  nonnulli.  Sed  non 
est  ad  eos  arctandus  Apostoli  sermo,  nec 
ullo  modo  excludendi  sunt,  qui  in  Apo- 
stolis  primi  fuerunt,  et  Christum  in  carne 
viderunt. 

Dicendum  ergo,  Christum  postquam 
ascendit  in  coelum  dedisse  Apostolos, 
non  eos  eligendo,  quod  fecerat  ante  pas- 
s:onem ;  nec  praecipiendo,  ut  Evangelium 
praedicarent  per  oranes  gentes,  quod  fe- 
cit  antequara  in  coelum  abiret:  sed  per 
Spiritum  sanctum ,  quem  post  ascensio- 
uem  suam  misit,  docendo  cos,  et  aliis 
gratiae  muneribus  Apostolatui  necessariis 
cumulando ;  insuper  eos  impellendo  ad 
opus  Apostolicum,  cui  jam  ante  destinati 
erant,  exsequendura.  Hoc  enini  est,  quod 
hic  vocat,  dare  Apostolos.  Quod  quidera 
Christus  facere  coepit  a  die  Pentecostes. 

Quosdam  autem  Prophetas.  Novi  te- 
stamenti  Prophetas  intelligit;  de  quibus 
in  capite  praecedenti  dixit:  Sicuti  nunc 
revelatum  esl  sanctis  Apostohs  ejus  et 
Prophetis.  Sed  plura  de  hoc  Propheta- 
rum  genere  dixiraus  ad  1  Cor.  11.  12. 
et  14. 

Alios  vero  Evangelistas.  Id  est,  eos, 
qui  singulari  dono  praedicandi  Evangelii 
praediti  erant;  quales  in  Actis  Apost. 
Stephanus  et  Philippus  diaconi,  quorum 
posterior  etiam  Evangelista  appellatur 
Act.  21.     Nam  quibus,  et  quo  successu 


EPISTOLAE  AD  EPHESIOS    VERS.  11 


377 


praedicaveritEvangeliuin,  luculente  docet 
ejusdem  libri  historta  cap.  8. ,  quales 
etiam  Apollo  Alexaudrinus,  et  secundum 
Chrysostomum  Priscilla  et  Aquila.  Minus 
recte  per  Evangelistas  Ambrosianus  dia- 
conos ,  Oecumenius  eos,  qui  scripserunt 
Evangelium,  intelligunt:  tametsi  contin- 
gat,  ut  in  Stephano  et  Philippo,  eundem 
esse  Evangelistam  et  diaconum,  nec  du- 
bitandum  sit  eos,  qui  Evangelia  conscri- 
pserunt,  fuisse  etiam  Evangelistas  officio 
praedicancH,  de  quo  Paulus  ad  Tim.  2. 
Epist.  4.  Opus  fac  Evangelistae. 

Alios  autem  Pastores  et  Doctores. 
Idem  Ambrosianus  Pastores  interpretatur 
lectores ;  Doctores  autem  seu  magistros 
intelligi  vult  exorcistas,  aut  certe  eos,  qui 
literis  et  lectionibus  pueros  solebant  im- 
buere.  Sed  utruinque  absurde,  licet  ille 
conetur  rationem  aliouam  suae  interpre- 
tationis  reddere.  Vera  et  indubitata  ex- 
positio  est,  quam  alii  fere  omnes  tradunt, 
Pastores  esse,  quorum  officium  est  pascere, 
id  est,  regere  populum  Dei;  quales  prae- 
cipue  sunt  Episccpi ,  quos  Act.  20.  Pau- 
lus  admonet  hujusmodi  verbis :  Atten- 
diie  vobis  et  universo  gregi,  in  quo  vos 
Spiritus  sanctus  posuit  Episcopos  regere 
Ecclesiam  Dei,  quam  acquisivit  san- 
guine  suo.  Ductores  autem,  qui  gratiam 
habent  docendi  populum  Dei  ea,  quae 
sunt  Christianae  religionis. 

Observa,  non  dicere  Paulum  alios  pa- 
stores ,  alios  doctores ,  sed  alios  pastores 
et  doctores ;  cujus  rafio  est ,  ,]uia  qui- 
cunque  pastores  sunt,  iidem  esse  debent 
etdoctores,  cr.m  primum  ac  potissimum 
rnunus  pastoris  sit,  populum  pascereverbo 
Dei.  Quocirca  nemo ,  quamvis  sanctus 
sit,  inquit  Uieronymus,  pastoris  sibi  no- 
men  assumere  debet,  nisi  possit  docere, 
quos  pascit.  In  eandem  sententlam  lo- 
cum  huuc  Apostoli  tractant  Augustinus 
epist.  59.  et  Gregorius  homil.  19.  super 
Ezech.  Sic  idem  Apostolus  1  Tim.  3. 
vult  Episcopum  esse  doctorem :  quod 
plenius  explicans  ad  Tit.  1.  sio  ait :  ut 
potens  sit  exhortari  in  doctrina  sana, 
et  eos ,  qui  contradicunt ,  arguere. 

Nec  enim  sufficit,   Episcopum   ita    do- 


ctum  esse,  ut  rudes  instruere  possit  in 
fide  Christiana,  sed  exacta  quaedam  in 
eo  doctrina  requiritur,  ut  et  solidum 
cibum  provectioribus  praebeat,  et  adver- 
sarios  sanae  fidei  poteiiter  redarguere  va- 
leat.  Hinc  est,  quod  Timotheum,  quam- 
vis  jam  Episcopum,  et  in  sacris  literis 
ab  infautia  institutum ,  adhuc  hortatur 
Apostoius ,  ut  attendat  lectioni  1  Tim.  4. 
et  2  Tim.  3. 

Dixi,  praecipue  significari  Episcopos 
nomine  pastorum ,  nam  generaliter  huc 
etiam  Parochi  pertinent,  qui  sub  Episco- 
pis,  tanquam  eorum  opitulatores,  anima- 
rum  curam  gerunt;  quod  Theophylactus 
innuit,  dum  scribit,  per  pastores  intelligi 
posse  presbyteros  et  episcopos.  Nam  et 
presbyteros  curam  animarum  habentes 
pro  ratioae  ac  modo  sui  officii  doctores 
esse  oportet;  magis,  minusve,  juxta  con- 
ditionem  plebis  sibi  commissae.  Certo 
enim  Parochi  debent  ea  tradere,  quae  a 
multitndine  capi  possunt ,  et  quae  omui- 
bus  necessaria.  Non  ost  autem  necesse 
ounies  eos  esse  Prophetas,  id  est,  qui 
sublimiora  ac  secretiora  queant  tradere. 
Vide  ,  quae  diximus  ad  illud  1  Cor*  14. 
aut  in  prophetia,  aut  in  doctrina.  v.  6. 

Sel  quaeres,  sintue  aliqui  iu  Ecclesia 
doctores,  non  pastores?  Certe  tales  aguo- 
scit  ipsa  Ecclesia,  quando  in  Litaniis 
distinguit:  Gmnes sancti  Pontifices,  orate 
pro  nobis.  Omnes  sancti  Doctores,  orate 
pro  nobis.  Tales  fuere  Clemens  Alexan- 
drinus  ,  Pantaenus ,  Origenes .  Beda,  Ber- 
nardus ,  Aquinas  et  alii  multi  Doctores 
non  Episcopi  neque  Parochi.  Nam  et  de 
hnjusmodi  canit  Ecclesia :  0  Doctor  opti- 
me.  Adde,  quod  etiam  ex  illis,  qui  fuerunt 
Episcopi  seu  Pastores,  multi  fuere  Docto- 
res  eorum ,  quorum  non  erant  Pastores ; 
ut  Augustinus,  Ambrosius,  Chrysostomus 
et  alii  permulti,  qui  multos  fideles  scriptis 
suis  doctissimis  docuerunt,  et  adhuc  do- 
cent,  ad  quos  pastorale  eorum  munus 
non  extendebatur. 

Obiter  animadverte  cum  Cajetano,  di- 
\  ersitatem  membrorum  ,  quae  hic  enume- 
rantur  ab  Apostolo ,  formaliter  iutelligen- 
dam  esse.     Non  enim  ita  Christus  quos- 

dam  dedit  Apostolos ,  ut  non  iidem  ipsi 
fuerint  et  Propbetae ,  et  Evangelistae ,  et 
Pastores,  atque  Doctores;  sed  officia  ac 
dona  distincta  sunt ,  licet  in  easdem  per- 
sonas  vel  omnia ,  ut  in  Apostolos ,  vel 
aliqua  concurrant. 

Argumentatur  ex  hoc  Apostoli  loco 
sectarius  contra  Primatum  Romani  Pon- 
tificis,  inquiens:  Hic  non  audimus  Pa- 
pam,  qui  sane  praetermitti  non  debuit, 
si  prima  est  ejus  dignitas  inter  gradus 
Ecclesiae.  Respondeo,  nec  audimus  epis- 
copos,  presbyteros,  diaconos.  Neque  enim 
Paulus  instituit  bic  recensere  gradus  bie- 
rarcbicos  Ecclesiae;  sed  adferre  in  me- 
dium  aliquot  cbarismata  Spiritus  sancti, 
data  a  Christo  ad  doctrinam  et  guberna- 
tionem  Ecclesiae.  De  illis  enim  praemise- 
rat:  Dedit  dona  hominibus.  Nam  ejus- 
modi  quoque  enumerantur  1  Cor.  12. 
Quanquam  Papa  sub  nomine  pastorum 
ac  doctorum  comprehenditur :  est  enim 
summus  Ecclesiae  pastor  et  doctor.  Per- 
tinet  etiam  ad  Apostolos ,  primo  loco  no- 
minatos ,  quatenus  usque  hodie  munus 
Apostolicum  exercet  Romanus  Pontifex, 
dum  ad  infideles  mittit  Evangelii  praeco- 
nes ,  et  novas  apud  eos  fundat  Ecclesias. 

12.  Ad  consummationem  sanctorum, 
in  opus  ministerii,  in  aedificationem 
corporis  Christi.  Docet  cujus  rei  gratia 
dona  fidelibus  data  sint;  scilicet  non  ad 
privatum  commodum,  sed  ad  publicam 
utilitatem ;  ut  haec  consideratio  reprimat 
fastum  eorum,  qui  donis  quibusdam  prae- 
diti,  alios  prae  se  contemnebant.  Pro  con- 
summatione ,  Hieronymus  legit  instru- 
ctionem :  in  commentario  autem  utrumque 
conjunxit,  dicens,  ad  perfectionem ,  in- 
structionemque  sanctorum.  Erasmus 
vertit,  ad  instaurationem.  Verti  etiam 
potest,  ad  compositionem.  Haec  enim 
omnia  significat  Graeca  dictio  xaxaptta- 
jjloq  ,  deducta  a  verbo,  quod  habetur  Gal. 
6. ,  ubi  nos  legimus,  hujusmodi  instruite 
in  spiritu  lenitatis.  Sed  pro  nostra  ver- 
sione,  quae  eadem  est  apud  Ambrosianum, 
faciunt  Graecorum  scholia,  et  contextus 
Apostoli.     Quam  proinde  et  Erasmus  in 


annotationibus  maxime  probat ,  et  in  pa- 
raphrasi  secutus  est. 

Dicit  ergo  Paulus,  Christum  dcdisse 
Apostolos  et  caeteros,  quos  enumeravit, 
ut  quisque  eorum  diligenter  incumbat  in 
opus  sui  ministerii ,  ad  aedificationem ,  id 
est ,  spiritualem  profectum  corporis  Chri- 
sti;  quod  est  Ecclesia;  idque  totum  ad 
hunc  finem,  ut  universa  sanctorum ,  hoc 
est  fidelium,  societas  perfecta,  consum- 
mata,  omnibusque  partibus  absoluta  red- 
datur.  Hoc  ordine  construenda  esse  Apo- 
stoli  verba,  probat  ordo  rerum.  Nam 
primum  est  opus  ministerii,  cujus  effectus 
aedificatio,  quam  denique  sequitur  aedi- 
ficii  consummatio.  Quo  facit  etiam  prae- 
positio  Tcpoc,  primo  tantum  membro  ap- 
posita,  quae  servit  causae  finali  signifi- 
candae. 

13.  Donec  occurramus  omnes  in  uni- 
tatem  fidei,  et  agnitionis  filii  Dei,  in 
virum  perfectum ,  in  mensnram  aetatis 
plenitudinis  Christi.  Explicat  perfectio 
nem  ,  ad  quam  ordinantur  praedicta  mi- 
nisteria.  Quod  dicit,  occurramus,  alii 
non  male  vertunt,  perveniamus ;  nam 
verbum  Graecum  etiam  alibi  pro  eo,  quod 
est,  pervenire  ponitur;  ut  Act.  16.  et  18., 
quemadmodum  et  ab  Oecumenio  annota- 
tum  est. 

Quaeritur  autem ,  quando  fiat  occursus 
iste,  sive  perventio,  cujus  hic  meminit 
Paulus ;  utrum  in  hoc  saeculo ,  an  in  fu- 
turo.  Latini  fere  de  futuro  saeculo  inter- 
pretantur ;  in  eo  tamen  diversi,  quod  non- 
nulli  verba  illa,  in  virum  perfectum,  in 
mensuram  aetatis  etc,  referunt  ad  resur- 
rectionem  corporum,  alii  vero  ad  per- 
fectionem  spiritualem,  quam  tunc  habituri 
sumus. 

Secundum  priores  sensus  est ,  donec 
omnes  electi  per  unitatem  fidei  et  cogni- 
tionis  Christi  filii  Dei,  tandem  in  resur- 
rectione  consequamur  virilem  perfectio- 
nem,  quoad  aetatem  et  robur  corporale, 
dotesque  gloriosas  illi  corporis  perfectioni 
respondentes;  videlicet  provehendi  ad 
mensnram  plenae  ac  perfectae  aetatis 
Christi ,  tanquam  exemplaris  nostri ,  cu- 
jus  quidem  corpus  provectum  fuit  usque 

ad  aetatem  plenam  virilem,   nempe  tri- 
ginta  trium  annorum,  in  qua  et  resurrexit. 

Ex  hoc  loco  sic  intellecto,  probant, 
omnes  electos  in  aetate  et  statura  virili 
resurrecturos;  non  tamen,  ut  quidam 
voluerunt,  omnes  in  sexu  virili,  quia 
quod  hic  dicitur,  in  virum  perfectum, 
non  ad  sexum  referendum  dicunt,  sed 
solum  ad  aetatem  et  robur,  quae  sunt 
utrique  sexui  communia.  Pluribus  hunc 
sensum  prosequitur  Anselmus  ex  Augu- 
stino  lib.  22.  de  civit.  cap.  15.  et  se- 
quentibus.  Eundem  adfert  et  Thomas 
priori  loco.  Hieronymus  quoque  in  epi- 
taphio  Paulae  cap.  12.  hac  scriptura  uti- 
tur,  ut  doceat,  omnes  in  aetate  perfecta 
resurrecturos. 

Porro  secundum  posteriores,  sensus 
est :  Omnes  electos  per  unitatem  fidei  et 
agnitionis  filii  Dei  tandem  evasuros  in 
virum  perfectum  et  mensuram  aetatis 
plenitudinis  Christi;  quia  in  futuro  sae- 
culo  totum  corpus  Ecclesiae ,  quod  est 
corpus  Christi  mysticum ,  ad  exemplum 
veri  corporis  Christi  omni  ex  parte  per- 
fectum  erit ,  ut  jam  nec  membrum  ullum 
desit,  nec  ulla  perfectio  amplius  in  eo 
desideretur. 

At  vero  Graeci  interpretes  locum  hunc, 
perinde  ut  ea  quae  praecedunt  et  se- 
quuntur,  intelligunt  de  eo ,  quod  agitur 
in  praesenti  saeculo,  ut  hic  sit  sensus: 
Christus  tam  varios ,  ut  dictum  est,  mini- 
stros  instituit  in  Ecclesia,  ad  consumma- 
tionem  sanctorum,  in  aedificationem 
corporis  sui ,  eosque  tantisper  laboratu- 
ros,  donec  omnes  ad  vitam  destinati,  alii 
post  alios,  durante  hoc  saeculo ,  perdu- 
camur  et  perveniamus  in  unam  ean- 
demque  fidem,  et  veram  cognitionem 
Christi  filii  Dei ,  cum  eo  profectu,  ut 
evadamus  in  virum  perfectum  :  id  est, 
ut  virile  robur  et  constantiam  in  fide  et 
cognitione  Christi  assequamur ,  tanquam 
mensuram  plenae  et  perfectae  aetatis 
Christi  in  corpore  suo  mystico ,  ut  in  vo- 
cabulo  viri  etiam  sexus  intelligatur,  sed 
spiritualiter. 

Sensum  hunc,  praeter  Graecos  Chry- 
80stomum,    Theophylactum  et  Oecume- 


nium ,  tradit  etiam  Hieronymus  in  com- 
ment. ,  item  Ambrosianus,  Haimo  et  Sas- 
boldus,  denique  S.  Thomas  posteriori 
loco ,  dicens,  posse  verba  haec  intelligi 
de  fructu  ultimo  praesentis  vitae,  in  qua 
suo  modo  perficitur  corpus  Christi  mysti- 
cum,  spirituali  perfectione,  ad  similitu- 
dinem  corporis  Cbristi  veri.  Sed  et  Au- 
gustinus  lib.  22.  de  civit.  Dei  post  expli- 
catam  priorem  sensum  tandem  cap.  18. 
hunc  quoque  adducit,  magisque  probat. 
Certe  ipsa  Apostoli  verba,  sicut  osten- 
dimus  in  4.  Sent.  dist.  44. ,  prorsus  exi- 
gunt  hujusmodi  intellectum.  Nam  occur- 
rere,  seu  pervenire  in  unitatem  fidei, 
non  est  futuri  saeculi ,  in  quo ,  fide  ces- 
sante,  videbimus  facie  ad  faciem  1  Cor. 
13.,  sed  praesentis;  in  quo  per  fidem 
ambulamus ,  et  non  per  speciem.  2  Cor. 
5.  Quod  autem  alii  exponunt,  in  unita- 
tem  fidei }  id  est,  per  unitatem,  coactum 
est,  et  praeter  usum  Graecae  praeposi- 
tionis.  Optime  vero  quadrat  huic  intel- 
lectui,  quod  sequitur. 

14.  Ut  jam  non  simus  parvuli,  flu- 
ctuantes ,  et  circumferamur  omni  vento 
doctrinae.  Id  est ,  ut  non  amplius  pue- 
rorum  rnore ,  quibus  imperfectum  et  in- 
stabile  judicium  est,  fluctuemur ,  id  est, 
inconstantes  simus,  in  diversas  opinionum 
partes  jactati  et  circumacii  quovis  vento 
doctrinae ;  utpote  nescientes  dijudicare, 
quae  doctrina  vera  sit,  quae  falsa,  sed 
tantum  probabilitate  quadam  et  apparen- 
tia,  velut  flatu  qaodam,  modo  inhanc  sen- 
tentiam,  modo  in  illam  leviter  impulsi. 
Hoc ,  inquam,  ne  nobis  contingat,  prae- 
statur  illorum  ministerio,  quos  Christus 
Ecolesiae  dedit  Apostolos,  Prophetas  etc. 
Metaphora  sumpta  a  navigantibus;  qui  si 
rectore  careant,  temere  feruntur  quocun- 
que  ventus  impulerit. 

In  nequitia  hominum,  in  astutia  ad 
circumventionem  erroris.  Pro  nequitia 
Hieronymus  fallaciam  legit,  Augustinus 
illusionem.  Graece  est  xujSsia,  qua  voce, 
ut  annotant  Graeci  commentatores ,  pro- 
prie  significatur  ludus  aleae,  vel  tessera- 
rum ;  in  quo  qui  potest,  collusorem  cir- 
cumvenit  et  fallit  calculorum  transposi- 

tione;  inde  transfertur  ad  fallaciam  in 
gcnere  significandam.  Cohaeret  autem 
sententia  praecedentibus ,  hoc  modo:  Ut 
non  amplius  jactemur  et  circumagamur 
quovis  vento  doctrinae  per  fallaciam  ho- 
num  ,  sive  philosophorum,  sive  Judaizan 
tium,  sive  haereticorum,  perque  versu- 
tiam  eorum ,  qua  nos  adoriuntur,  atque 
in  errorem  inducunt.  Huic  sensui  conve- 
nit,  quod  Augustinus  pro  circumven- 
tione  legit  machinationem ;  hoc  enim 
propius  exprimit   vim  Graecae   dictionis, 

15.  Veritatem  autem  facientes  in 
charitate  ciescamus  in  illo  per  omnia, 
qui  est  caput  Christus.  Particula,  in 
charitate,  quibusdam  videtur  jungenda 
cum  sequenti  verbo  crescamus,  sicut  ean- 
dem  in  extremo  periodi  hujus  repetitam, 
construendam  putant  cum  illo:  augmen- 
tum  corporis  facit.  Autem ,  adversative 
positum  est,  quasi  dicat:  Sed  ut  verita- 
tem  facientes  etc.  Item  pro  duobus  voca- 
bulis,  veritatem  facientes ,  iu  Graeco 
unum  et  simplex  est  participium ,  quod 
Erasmus  vertit,  veritatem  sectantes; 
Hentenius,  veritatem  servantes;  Theo- 
phyJacti  interpres ,  modo  veritatem  lo- 
quentes ,  modo  veritaii  studentes.  Sen- 
sus  Apostoli  est:  Quin  potius  ut  veram 
Christi  doctiinam,  quam  Apostoli,  pasto- 
res  et  doctores  Ecclesiae  praedicant,  am- 
plexi,  per  omnia  membra  in  charitate 
crescamus ,  et  augeamur  in  ipsum ,  sic 
enim  Graece  est,  scilicet  Christum ,  qui 
est  caput  totius  corporis.  Hoc  est,  ut  hu- 
jusmodi  incremcntis  proficientes,  tandem 
respondeamus  capiti  nostro,  cujusmembra 
sumus ,  id  est ,  Christo ,  qui  omnino  per- 
tectus  est.  Illud  per  onmia  Graeci  inter- 
pretantur,  per  omnia  nostra ,  vitam  nimi- 
rum  et  doctrinam ;  sed  ut  membra  subin- 
telligantur,  sicut  nos  exposuimus,  invitat, 
quod  sequitur: 

16.  Ex  quo  totum  corpus  compactum 
et connexum.  Augustinus converso  ordine 
legit,  connexum  et  compactum ;  idque 
Graeco  textui  convenientius.  Est  autem 
priori  loco  idem  verbum,  quod  sub 
finem  capitis  tertii  vertit  interpres  con- 


structa,  de  cujus  significatione  ibi  dixi- 
mus. 

Per  omnem  juncturam  subministra- 
tionis.  Haec  pars  ordinanda  cum  prae- 
cedentibus,  ut  patet  ex  loco  simili  Col.  2., 
qui  sic  habet :  Ex  quo  totum  corpus  per 
nexus  et  conjunctiones  subministraium 
et  constructum ,  crescit  in  augmentum 
Dei.  Quod  autem  ibi  nexum,  et  hic 
juncturam  reddit  interpres,  alii  commis- 
suram  vertere  malunt. 

Secundum  operationem,  Graece  ivsp- 
ysiav.  In  mensuram  uniuscujusque 
membri.  Graece,  in  mensura  uniuscu- 
jusque  partis.  Augustinus  quoque  et  Am- 
brosianus  legunt  partis.  At  in  Graeco 
minima  dififerentia  est  inter  uiAouc  et 
jjispoug,  membri  et  partis;  nec  admodum 
refert  utrum  legatur,  nisi  quod  metapho- 
rae  Apostolicae  magis  congruit  nostra 
lectio,  quae  eadem  cst  Hieronymi  et 
Theophylacti. 

Augmentum  corporis  facit  in  aedifi- 
cationem  sui  in  charitate.  Hebraismus 
est  in  eo,  quod  dicit  corpus  facere 
augmentum  corporis,  id  est,  sui  ipsius; 
quod  nisi  observetur,  absurdus  videbitur 
sermo.  Porro  tota  sententia ,  quae  non 
parvam  habet  obscuritatem ,  cum  loco 
jain  citato  Col.  2.  conferenda  est.  Videtur 
autem  sic  commode  explicari :  Ex  quo, 
scilicet  Christo  capite,  dependeus  totum 
corpus ,  quod  nos  sumus ,  per  connexio- 
nem  omnium  inter  se  membrorum,  ex 
quibus  constituitur ,  apte  compositum  et 
coagmentatum ,  per  efucacem  ejusdem 
capitis  operationem,  pro  mensura  ac  ra- 
tione  cujusque  membri  augescit,  aedifica- 
tur  et  proficit  in  charitate,  id  est,  per 
charitatem.  Quod  postremum  addidit,  si- 
cut  et  paulo  ante,  simili  sensu;  quia  cor- 
pus  hoc  mysticum  ac  spirituale  proprie 
non  aedificatur  nec  proficit,  nisi  per  cha- 
ritatem ;  cum  sine  ea  nihil  sint  caetera 
1  Cor.  13. 

Sentit  ergo  Apostolus,  sicut  in  corpore 
naturali  atque  organico  caput  influens  in 
membra  non  easdem  omnibus  operationes 
communicat,  sed  alias  aliis;  et  his  quidem 
plures,  illi6  autem  pauciores,  pro  natura 

uninscujusque :  sic  et  in  Ecclesia  Chri- 
stum ,  qui  caput  ejus  est,  non  eadem  nec 
aequalia  charismata  membris  omnibus  in- 
fundere ;  sed  singulis  distribuere  prout 
locus  cnjusque,  quem  in  corpore  habet, 
postulat;  et  hac  ratione  totum  Ecclesiae 
corpus  crescere,  dum  membra  variis  do- 
nis  instructa  in  communem  utilitatem  ea 
conferunt:  quod  nou  fit  nisi  per  charita- 
tem.  Loquitur  autem  non  de  omnibus 
omnino  membris ;  ne  quis  hinc  colligat, 
omnia  Ecclesiae  membra  charitatem  ha- 
bere ,  et  per  hoc  nullos  esse  malos  in 
Ecclesia,  quod  haeretici  volunt,  sed  tan- 
tum  de  iis,  quae  digna  sunt  nomine 
membrorum,  hoc  est,  de  membris  vivis 
et  spiritu  Christi  capitis  animatis;  quem- 
admodum  et  loquebatur  cap.  2.,  ubi  simi- 
lis  habetur  sententia. 

17.  Hoc  igitur  dico  et  testificor  in 
Domino.  Pro  testificor ,  Hieronymus  et 
Ambrosianus  legunt  contestor.  Redit 
Apostolus  ad  inchoatam  et  huc  usque  in- 
termissam  exhortationera,  qua  dixerat  ini- 
tlo  capitis :  Obsecro  vos  ut  digne  ambu- 
letis  vocatione ,  qua  vocati  estis.  Id 
enim,  quasi  repetens,  nunc  explicat  ac 
latius  proseqnitur.  Sensus:  Hoc  igitur 
est,  quod  dicere  coeperam,  quod  et  ob- 
testor  vos  per  Christum  Domiuum,  quem 
volo  hujus  exhortationis  meae  esse  testem. 

JJt  jam  non  ambuletis,  sicut  ct  gen- 
tes  ambulant  in  vanitate  sensus  sui. 
Graece  mentis  suae.  Sic  et  Ambrosianus 
legit,  eodemque  modo  paulo  post  ipse 
noster  iuterpres  Graecam  vocem  transtu- 
lit.  Non  recte  igitur  quidam  sensum  in- 
terprctantur  sensualitatem.  Rectius  saue 
Thomas  sensum  exponit  vim  apprehen- 
sivam ,  per  quam  judicamus  singularia. 
Qui  sensus,  inquit,  vanus  est,  quaudo 
devians  a  recta  regula,  finem  dcbitum  non 
assequitur.  Dieit  ergo  Apostolus :  obte- 
stor  vos,  ne  posthac  vivatis  et  converse- 
mini  quomodo  gentes ,  vel  ut  in  Graeco 
est  reliquae  gentes ,  id  est,  gentiles  ad- 
huc  alieni  a  Christo ,  vivunt  et  conver- 
santur;  nimirum  scquentes  judicium  men- 
tis  suae  pravum  et  erroneum :   de  quibus 


Sap.  13.    Vani  sunt  omnes  homines ,  in 
quibus  non  subest  scientia  Dei. 

18.  Tenebris  obscuratum  habentes 
intellectum.  Graece  tantum  est,  obtene- 
brati  intellectu,  quod  interpres  velut  pa- 
raphrasi  explicuit.  Significantur  autem 
ttnebrae  erroris  et  ignorantiae ;  quamvis 
enim  multa  cognovissent  gentiles  philo- 
sophi,  non  soium  de  natura  et  moribus, 
verum  etiam  de  Deo :  tamen  propter  su- 
perbiam  et  ingratitudinem  suam  a  Deo 
derelicti,  evanuerunt  in  cogitationibus 
suis,  et  obscuratum  est  insipiens  cor  eo- 
rum;  denique  stulti  facti  sunt ,  et  in 
reprob)im  sensum  traditi ,  sicut  dicitur 
Rom.  1. 

Alienati  a  vita  Dei.  Hujus  particulae 
tres  expositiones  adfert  Thomas;  quarum 
tertia  caeteris  picbabilior  a  vita  Dei,  id 
est,  a  vita,  quae  secundum  Deum  est,  et 
quam  Dei  leges  praescribunt.  Ea  autem 
est  vita  sancta  et  immaculata.  Potest 
etiam  auctore  Cajetano,  intelligi  tota  vita 
spiritualis,  quae  in  hoc  saeculo  per  fidem 
et  justitiam  inchoatur,  ct  in  futura  1  eati- 
tudine  perficitur,  quae  tota  peculiariter 
vita  Dei  est,  quatenus  a  Deo  per  gratiam 
datur.  Hanc  vitam  gentiles  prorsus  igno- 
rabant. 

Per  ignorantiam ,  quae  est  in  illis 
propter  caecitattm  cordis  ipsorum.  Ex 
Graeco  utrobique  vertendum  erat,  pro- 
pter ;  quomodo  etiam  legunt  Hieronymus 
et  Ambrosianus.  Itaque  sensus  est*.  gen 
tiles  a  vita  Dei  abalienatos  fuisse  propter 
ignorantiam  veritatis ,  qua  laborarunt ,  et 
propter  caecitatem ,  vel  ut  in  Graeco  est, 
propter  excaecationem  ,  cordis  ipsorum ; 
id  est,  propter  ignorantiae  tenebras,  iu 
quas  merito  suorum  peccatorum  incidere 
permissi  sunt.  Est  enim  posterior  pars 
declaratio  prioris  ;  nisi  quod  in  posteriori 
parte  non  solum  ignorantia  veri,  sed  et 
errorum  tenebrae,  quas  Apostolus  Rom. 
1.  expouit,  possint  intelligi.  Confer,  quae 
diximus  in  comm.  ad  Rom.  11.  ibi:  cae- 
teri  vero  excaeccti  sunt,  et:  Caecitas 
ex  parte  contigit  in  Israel. 

19.  Qui  despcrantes  semetipsos  tra- 
diderunt  impudicitiae ,  in  operationem 

immunditiae  omnis  in  avaritiam.  Vox 
Graeca,  pro  qua  nos  habemus,  desperan- 
tes,  teste  Hieronymo  longe  aliud  signifi- 
cat;  nimirum  eos,  qui  postquam  pecca- 
verint  nou  dolent;  ut  verti  possit,  indo- 
lentes.  Eandem  significationem  explicant 
Graecorum  commentarii,  secundum  quos 
sensus  est:  Qui  posteaquam  eo  pervene- 
runt,  ut  dolere  desinerent,  velut  sensu 
mali  carentes,  sese  pronos  ac  praecipites 
dederuntin  omne  genus  impudicitiae  etim- 
munditiae  quolibet  modo  exercendae.  Do- 
lor  autem  intelligitur,  quem  animus  patitur 
ex  turpitudine  admissi  peccati;  et  quo 
stimulante  soiet  a  peccando  postea  rotrahi. 
Convenit  hic  sensus  cum  iis ,  quae  de 
philosophis  scribit  Apostolus  Rom.  1. 

Verum  quia  Latini  veteres  constanter 
legunt,  desperantes ;  suspicari  licet  cum 
Erasmo ,  quod  et  innuit  Hieronymus ,  in- 
terpretem  Latinum  in  Graeco  pro  a70]A- 
Ytjxotsc  legisse  airqXTHXOTSQ,  duarum 
literarum  mutatione.  Quod  verbum  etiam 
apud  Lucam  est  cap.  6.  Mutuum  date 
nihil  inde  sperantes.  Hoc  modo  sensus 
perspicuus  est.  Qui  spe  futurorum  bono- 
rum,  quae  nos  Christiani  credimus  et  ex- 
spcctamus,  destituti,  utpote  animarum 
immortalitatem  et  corporum  resurrectio- 
nem  non  credentes :  totos  sese  tradiderunt 
praesentis  vitae  voluptatibus ,  etiam  tur- 
pissimis.  Quomodo  differant  impudicitia 
et  immunditia,  quae  ab  Apostolo  saepe 
conjunguntur ,  dictum  est  ad  2  Cor.  12. 

Porro  quod  additur,  in  avaritiam, 
Graece  est,  in  avaritia:  quam  lectionem 
in  aliis  codicibus  haberi  glossa  interlinea- 
lis  admonet:  eandem  reperiri  in  duobus 
pervetustis  codicibus  manuscriptis ;  sicque 
etiam  legunt  Hieronymus  et  Thomas. 
Neque  avaritia,  Graece,  7cXeovs£ta,  signi- 
ficat  pecuniarum  cupiditatem ;  sed  in  ge- 
nere  vitium,  quo  quis  eo  quod  habet  non 
contentus ,  semper  amplius  expetit ,  nec 
modum  nec  terminum  ponens  cupiditati, 
in  quacunque  tandem  re  id  accidat,  sive 
in  pecuniis,  sive  in  honoribus,  sive  in 
voluptatibus  corporis;  hic  autem  sermo 
est  de  avaritia  turpium  voluptatum;  ut 
sensus  sit,  ipso  etiam  S.  Thoma  expo    | 


nente,  in  avaritia ,  id  est,  ardenter  et 
insatiabiliter,  juxta  illud  2  Pet.  2.  Oculos 
habentes  plenos  adulterii  et  incessabilis 
delicti:  pellicientes  animas  instabiles, 
cor  exercitatum  avaritia  habentes t  vel 
ut  Graece,  avaritiis ,  plurali  numero. 
Sensum  hunc  habet  Theodoretus  et  late 
explicat  Hieronymus  collatione  alterius 
loci ,  qui  est  Thess.  4.  De  eadem  plura 
cap.  proximo.  Vide  etiam  quae  dicta  sunt 
ad  1  Cor.  5. 

20.  Vos  autem  non  ita  didicistis 
Christum.  Ac  si  dicat:  Talia  non  docet 
Evangelium  Christi,  sed  schola  Simonis 
et  Gnosticorum ,  qui  hac  parte  cum  gen- 
tilibus  conveniunt.  Ad  hos  enim  videtur 
Apostolus  ex  obliquo  respicere :  Simonia- 
nos,  dico,  et  eorum  varios  discipulos  ac 
successores ,  inter  quos  et  Gnostici  fue- 
runt,  quos  extremis  verbis  prioris  ad 
Timotheum  satis  designavit  Apostolus. 
Vide  Epiph.  haer.  25.  26.  27. 

21.  Si  tamen  illum  audistis  et  in 
ipso  edocti  estis.  Si  tamen  ,  Graece ,  si- 
quidem.  Non  enim  dubitans  hoc  dicit 
Apostolus  ,  sed  magis  rem  confirmans,  uti 
post  Chrysostomum  annotat  TLecphyla- 
ctus.  Nam  et  alias  interdum  vim  confir- 
mandi  habet  conjunctio  si,  ut  2  Thess.  1. 
Si  tamen  justum  est  apud  Deum  retri- 
buere  etc.  Quanquam  recte  monet  Oecu 
menius ,  posse  etiam  modo  dubitantis  ac- 
cipi ,  quo  terreat  Ephesios.  Non  ita,  in- 
quit,  Christum  didicistis:  si  tamen  illum 
vobis  annuntiatum  audistis,  ejusque  do- 
ctrinam  percepistis :  sciiicet  ad  eum  mo- 
dum ,  qui  sequitur. 

Sicut  est  veritas  in  Jesu.  Id  est,  ita 
ut ,  sicut  in  Christo  Jesu  nulla  est  igno- 
rantia,  nullus  error,  nihil  injustum,  sed 
pura  veritas  et  justitia,  sic  et  vos,  Christi 
doctrina  imbuti,  rejectis  tenebris  ignoran- 
tiae ,  veritatem  et  justitiam  Christi  secte- 
mini. 

22.  Deponere  vos  secundum  pristi- 
nam  conversationem  veterem  hominem. 
In  mr.ltis  codicibus  legebatur,  deponite, 
modo  imperativo ,  sed  ex  melioribus  infi- 
nitivum  deponere  nobis  restituit  editio 
Sixtina.    Sic  enim  et  Graeca  habent  et 

Syriaca :  sic  etiam  legunt  Hieronymus  et 
Primasius:  nec  dissonat  Ambrosianus, 
qui  infinitivum  resolvit:  ut  deponatis. 
Igitur  haec  pars  pendet  a  superioribus, 
et  infinitivus  regitur  a  verbo:  Edocti 
estis,  ut  sensus  sit:  Si  tamen  per  Chri- 
stum  docti  fuistis  deponere  atque  exuere 
veterem  hominem ,  qui  intelligitur  in  pri- 
stina,  seu  priori,  ut  in  Graeco  est,  con- 
versatione,  nempe  ea,  qua  vivebatis, 
priusquam  crederetis  in  Christum.  Est 
enim  vetus  homo ,  aut  vetustas  et  cor- 
ruptio  peccati  in  homine  ex  veteri  Adam 
contracta,  aut  potius  ipse  homo,  quatenus 
hujusmodi  vetustate  affectus  est :  quem- 
admodum  hanc  Apostoli  phrasim  exposui- 
mus  ad  illud  Rom.  6.  Hoc  scientes,  quia 
vetus  homo  noster  simul  crucifixus  est; 
et  consentit  locus  ad  Col.  3.  Atque  hunc 
intellectum  explicat,  quod  sequitur: 

Qui  corrumpitur  secundum  desideria 
erroris.  Id  est,  qui  in  vetustato  et  cor- 
ruptela  proficit,  obsequendo  pravis  ac 
turpibus  desideriis :  qrod  fit  ex  mentis 
errore  ac  coecitate,  quemaimodum  supra 
dictum  est.  His  enim  verbis  explicat 
Apostolus,  in  quo  consistat  illa  vetustas, 
qua  veterem  hominem  dixerat. 

23.  Renovamini  autem  spiritu  mentis 
vestrae.  Rursum  infinitivus  m  Graeco, 
renovari:  depenuens  adhuc  a  verbo, 
edocti  estis,  et  ex  adverso  respondens 
verbo  deponere ,  hoc  modo :  Siquidem 
edocti  estis  deponere  reterem  hominem, 
et  renovari  spiritu  mentis  vestrae.  Ubi 
Spiritum  sanctum  nonnulli  intelligunt, 
minus  recte:  nam  Spiritui  sancto  non  con- 
venit  renovari;  sed  spiritui  ac  menti  no- 
strae.  Multo  rectius  Augustinus  lib.  14. 
de  Trinit.  cap.  16.  ita  scribens :  Quod 
ait  spiritu  mentis  vestrae,  non  ibi  duas 
res  intelligi  voluit ,  quasi  aliud  sit  mens, 
aliud  spiritus  mentis:  sed  quia  omnis 
mens  spiritus  est,  non  autem  omnis  spiri- 
tus  mens  est;  spiritum  mentis  dicere  vo- 
luit  eum  spiritum ,  quae  mens  vocatur. 
Haec  ille;  quem  alii  plerique  sequuntur; 
ut  proinde  sensus  sit:  Spiritu  mentis 
vestrae,  id  est,  secuudum  mentem ,  se- 
cundum    interiorem    hominem ;     de    quo 


2  Cor.  4.  sic  ait :  Licet  is  qui  foris  est, 
noster  homo  corrumpatur,  tamen  is, 
qui  intus  est ,  renovatur  de  die  in 
diem. 

24.  Et  induite  novum  hominem.  Hic 
quoque  Graecis  infinitivus  est,  induere, 
referendus  ad  idem  verbum ,  edocti  estis. 
Quem  vero  dicat  novum  hominem ,  ex- 
ponit: 

Qui  secundum  Deum  creatus  est  in 
justitia  et  sanctitate  veritatis.  Quidam 
novum  hominem  Christum  intelligunt,  si- 
cut  veterem  hominem  ipsum  Adam.  Chri- 
sto  enim  homini  maxime  competit,  secun- 
dum  Deum  creatum  esse  in  justitia  et 
sanctitate  veritatis ,  id  est ,  vera  justitia 
et  sanctitate;  unde  Rom.  13.  et  Gal.  3. 
Christum  induere  dicimur.  Alii  novum 
hominem  significaii  putant,  primum  ho- 
minem  Adam,  qualis  a  Deo  creatus 
est,  nimirum  rectus  et  integer.  Verum 
consideranti  phrasim  Apostolicam  et  alia 
loca ,  quae  sunt  Rom.  6.  et  Col.  3. ,  cum 
isto  conferenti,  magis  apparet,  novum  ho- 
minem  ab  Apostolo  dici  unumquemque 
hominem ,  quatenus  renovatus  est  per 
gratiam  Dei.  Quae  renovatio  hic  et  alibi 
nomine  creationis  intelligitur. 

Exponit  igitur  Apostolus  novum  homi- 
nem ,  qui  per  regenerationem  creatus  est 
secundum  Deum,  id  est,  divinae  legi 
conformatus  ;  creatus  inquam  in  vera  ju- 
justitia,  quor.d  proximos;  et  in  vera  san- 
ctitate ,  seu  munditia ,  quoad  seipsum. 
Quae  duo  conjunguntur  etiam  in  cantico 
Zachariae  Luc.  1.  Ut  serviamus  illi  in 
sanctitate  et  justitia  coram  ipso.  Unde 
apparet,  veram  justitiam  et  sanctitatem 
vocari,  quae  coram  Deo  sit  talis.  Sic 
autem  dixit,  novum  hominem  creatum  in 
justitia  et  sanctitate;  sicut  supra  cap.  2. 
dixerat,  nos  creatos  in  operibus  bonis; 
quia  nimirum  in  his  gratuitis  Dei  donis 
ipsa  nova  creatio  consistit. 

Observandus  totus  hic  locns  et  alii  si- 
miles  contra  sectarios ,  qui  uon  aliam  in 
nobis  justitiam  agnoscunt,  quam  exter- 
nam  et  imputativam.  Hic  enim  audimus 
renovationem  mentis,  novum  hominem, 
justitiam   et  sanctitatem   veritatis;  quae 

intelligi  nullo  modo  possunt  in   eo,   cui 
justitia  tantum  imputatur. 

25.  Propter  quod ,  deponentes  men- 
dacium,  loquimini  veritatem  unusquis- 
que  cum  proximo  suo.  Duo  dixerat,  ju- 
stitiam  et  sanctitatem.  Et  quia  sanctitatis, 
id  est ,  munditiae  praecepta  jam  superius 
dederat;  transit  nunc  ad  alterum  mem- 
brum  ,  ac  justitiae  praecepta,  quibus  erga 
proximum  quisque  ordinetur,  deinceps 
tradit ,  ad  priora  tamen  paulo  post  redi- 
turus.  Sensus  est:  Quoniam  ergo  sic 
edocti  estis:  deposito  et  abjecto  mendacio 
loquimini  quisque,  quod  verum  est  cum 
proximo  suo.  Utitur  verbo  ueponendi, 
quia  dixerat  veterem  hominem  deponen- 
dum  esse ;  ad  quem  utique  pertinet  omne 
mendacium.  Hortatur  autem  ad  loquen- 
dum  cum  proximo  veritatem,  verbis  Pro- 
pheticis,  quae  habentur  Zach.  8.  Proximi 
nomine  omnem  hominem  intelligi,  constat 
ex  Christi  doctrina  Luc.  10.  Quod  et 
docte  explicat  Ilieronymus  tam  in  Za- 
chariae,  quam  hujus  loci  commentario. 

Quoniam  sumus  invicem  membra.  Ut 
haec  ratio  quadret,  supplendum  aliquid 
videturhocmodo:  Loqnimini  quisque  veri- 
tatem  cum  proximo  suo,  praesertim  Chri- 
stiano ;  quia  nos  Christiani  sumus  invicem 
membra  sub  capite  Christo.  Nimis  autem 
absurdum  est,  si  membra  ejusdem  corpo- 
ris  mentiendo  ac  falleudo  se  invicem 
laedant;  cum  nihil  tale  contingat  in  coi- 
pore  naturali,  nisi  per  insaniam.  Quan- 
quam  et  infideles  membra  sunt,  spe  ac 
desiderio  nostro. 

26.  Irascimini  et  nolite  peccare.  Non 
praecipit  ut  irascamur:  sed  hypotheticus 
sermo  est,  quo  per  imperativum  uti  so- 
lent  Hebraei ,  quale  illud  Ecclesiastici 
30.  Lacta  filium,  et  paventem  te  faciet : 
lude  cum  illo ,  et  contristabit  te.  Id  est, 
si  lactaveris  eum,  si  luseris  cum  eo.  Pro- 
inde  sensus  Apostolici  praecepti  est:  Si 
contingat  irasci,  cavete  ne  in  opus  ira 
erumpat,  id  est,  ne  facite  quod  ira  sug- 
gerit,  ne  sinite  eam  progredi  usque  ad 
injuriam.  Loquitur  enim  de  ira,  qua  quis 
praeter  ordinem  justitiae  movetur  ad  vin- 
dictam:   cum  alioqui  ira  sit  affectus  me- 


dius,  etiam  in  sacris  literis;  nam  alioqui 
non  toties  in  illis  per  metaphoram  Deo 
tribucretur. 

Sumsit  hoc  praeceptum  Apostolus  ex 
Psalm.  4. ,  in  quo  juxta  versionem  LXX. 
totidem  verbis  habetur,  opyiCso&s  xal  jat} 
auapxavsrs,  irascimini  et  ne  peccate. 
Caeteram  in  Hebraeo  textu  pro  irasci- 
mini ,  legitur  rigsu ,  quod  alii  vertunt 
pavete,  alii  contremiscite,  alii  commove- 
mini.  Verum  Hieronymus  non  solum  ex 
Graeco ,  sed  etiam  ex  Hebraeo,  vertit 
Irascimini.  Verbum  enim  Hebraeum  non 
tantum  significat  coutremiscere ,  verum 
etiam  irasci,  maxime  apud  Syros  et  Chal- 
daeos ,  quorum  verba  et  significationes, 
Genebrardo  teste,  saepe  usurpant  David, 
Salomon,  Job  et  reliqui  Hebraeorum 
poetae.  Sunt  autem  haec  affiuia,  tremere, 
fremere,  commoveri,  irasci.  Quae  omnia, 
sicut  in  lexicis  suis  Hebraeae  linguae 
docfci  ostendunt,  Hcbraea  voce  significan- 
tur.  Quanquam ,  ut  idem  Genebrardus 
annotat,  in  Psalmo  bene  etiam  congruit 
hic  sensus  :  contremiscite ,  supple ,  Domi- 
num,  ut  ne  peccetis ,  quasi  dicat,  timor 
Domiui  vos  a  peccato  retrahat. 

Sol  non  occidat  super  iracundiam. 
vestram.  Figuratus  est  sermo,  quo  pro- 
hibetur  diuturnitas  irae,  quasi  dicat:  Iram 
commotam  abrumpite  quamprimum  et  op- 
primite.  ne  si  diutius  duret,  in  actum 
vindictae  exeat,  aUt  iu  odium  vertatur. 
Ratio  schematis  est,  quia  solis  occasus 
apud  Judaeos  initium  erat  diei:  quare  si 
quem  irascentem  nox  occuparet ,  is  iram 
retinebat  usque  in  alterum  diem.  Porro 
qui  solem  Christum  interpretantur,  de- 
flectunt  a  proprio  ac  literali  sensu  hujus 
loci.  Pro  cujus  explicatione  licebit  videre 
B.  Augustinum  2.  in  Psalm.  30. 

27.  Nolite  locum  dare  diabolo.  Haec 
pars  in  Graeco  copulative  conjungitur 
praecedenti;  quod  exprimit  textus ,  quo 
Hieronyraus  et  Ambrosianus  usi  sunt,  sic 
enirn  legunt:  Neque  locum  detis  diabolo. 
Significat  Apostolus,  eum,  qui  sinit  iram 
diutius  apud  se  morari,  dare  locum  dia- 
bolo:  parit  enim  ira  reservata  odium  au« 
viudictae  consensum,   per  quem  diabolus 

jam  incipit  in  homine  dominari.  Potest 
hoc  accommodari  ad  omnem  delectationem 
morosam,  id  est,  eam,  cui  animus  immo- 
ratur:  talis  enim  delectatio  periculum  ha- 
bet  consensus:  consensus  autem  mortem 
generat  in  materia  mortali.  Caeterum 
Erasmus  pro  diabolo ,  calumniatorem 
vertit :  existimans  hoc  Apostolum  dicere  : 
Fraenate  iram ,  ne  praebeatis  ansam  ca- 
lumniandi  infidelibus,  dum  videmini  vin- 
dictae  cupidi.  Verum  idem  auctor  in  pa- 
raphrasi  communem  omnium  interpreta- 
tionem,  quam  dedimus,  sequitur,  quae 
sine  dubio  melior  est.  Potest  tamen  iste 
locus  sic  intelligi :  Nolite  locum  dare  dia- 
bolo,  tanquam  accusatori.  Semper  enim 
quaerit,  de  quo  noo  apud  Deum  possit  ac- 
cusare:  et  locum  faciunt  accusationi  ejus 
quicunque  peccatum  mortale  committnnt: 
verae  accusationi  nimirum ,  quum  ipse  et 
calumniose  pios  accuset.  Unde  Apoc.  12. 
nominatur  accusator  fratrum. 

28.  Qui  furabatur,  jam  non  furetur. 
Graece:  non  amplius  furetur.  Furari 
generaliter  positum  videtur,  pro  frau- 
dare,  subtrahere,  et  quocunque  titulo 
injuste  auferre  vel  detinere  alienum. 
Quomodo  etiam  accipitur  in  decalogo : 
Non  furtum  facies.  Et  hoc  modo  etiam 
apud  Pindarum  xastctsiv  usurpatum  legi- 
tur.  Neque  vero  restitutionem  hic  tacet 
Apostolus;  continetur  enim  ineo,  quod 
dicit,  jam  non  furetur.  Nam  qt:i  non 
restituit ,  cum  possit ,  is  adhuc  iu  furto, 
id  est,  alienae  rei  voluntaria  detentione 
perseverat. 

Magis  autem  laboret  operando  mani- 
bus  suis ,  quod  bonum  est.  Graece,  ope- 
rans  bonum  manibus.  Opus  manuum 
posuit  pro  omni  opere  utili  ad  victum 
parandum ;  ut  ex  specie  genus  intelligatur. 
Addit  autem ,  quod  bonum  est ,  ut  artes 
victum  quaerendi  inhonestas  excludat. 

Vt  habeat ,  unde  tribuat  necessitatem 
patienti.  Quasi  dicat :  Operetur  manibus 
non  solum,  ut  pellat  otium,  quia  multam 
malitiam  docuit  otiositas ,  Ecclesiastici 
33.,  nec  solum  ut  ablata  restituat,  aut  ut 
sibi  necessaria  comparet,  ne  cogatur  ad- 
huc  furari,  sed  etiam  ob  hoc,  ut  habeat, 

quod  largiatur  indigentibus.  Valde  enim 
Deo  grata  est  ex  proprio  labore  eleemo- 
syna.  Simul  observa  cum  Theophylacto, 
hic  innui  quandam  actionem  poenitentiae 
pro  furto  commisso,  tum  in  eo ,  quod  di- 
citur,  laboret,  nam  labore  corpus  affligi- 
tur,  tum  quia  ei,  qui  aliena  abstulit,  in- 
jungitur,  ut  sua  tribuat. 

29.  Omnis  sermo  malus  ex  ore  vestro 
non  procedat.  Graece  oonzpos,  id  est, 
putris,  corruptus,  spurcus,  aut  quomodo- 
cunque  vitiosus.  Idem  vocabulum  apud 
Matthaeum  et  Lucam,  ubi  de  arbore  mala 
loquuntur.  Generatim  ergo  hic  linguae 
peccata  prohibentur. 

Sed  si  quis  bonus  ad  aedificationem 
fidei.  Graece :  Ad  aedificationem  utili- 
tatis  sivc  necessitatis,  sive  opportunita- 
tis.  Quo  postremo  modo  Hieronymus  se 
vertisse  significat ,  his  verbis :  Pro  eo, 
quod  nos  posuimus  ad  aedificationem 
opportunitatis,  in  Latinis  codicibus  pro- 
pter  euphoniam  mutavit  interpres  et  po- 
suit,  ad  aedificationem  fidei.  Castigatio- 
nem  Hieronymi  nonnulla  adhuc  vetusta 
exemplaria  Manuscripta  referunt;  qui- 
dam  utrumque  conjungunt,  ad  aedifica- 
tionem  fidei  opportunitatis.  Syriaca  ver- 
sio  sic  habet :  Sed  is,  qui  decorus  et 
utilis  ad  aedificationem  •  tanquam  sit 
hypallage  in  verbis  Apostoli,  ad  aedifi- 
cationem  utilitatis,  id  est,  ad  usum  aedi- 
ficationis.  Quod  et  Fabro  placuit  usque 
adeo ,  ut  verterit  ad  aedificationis  utilita- 
tem.  Nobis  hic  sensus  esse  videtur:  Sed 
si  quis  bonus  est  sermo ,  procedat  ex  ore 
vestro ,  non  temere  tamen ,  sed  ad  pro- 
movendam  utilitatem  et  salutem  proximo- 
rum ,  vel  (juxta  vulgatam  versionem)  ad 
promovendam  fidem  et  doctrinam  Christi. 
Mocet  igitur  Apostolus,  seimonem  etiam 
per  se  bonum  opportnne  proferendum 
tsse,  ne  uostro  vitio  vertatur  in  malum. 
Concordat  illud  Sapientis :  Sermo  oppor- 
tunus ,  optimus.  Prov.  15. 

Ut  det  gratiam  audientibus.  Sermo 
dat  gratiam  audientibus,  quando  Deus 
homine  atque  ipsius  sermone  utitur  ad 
largiendam  audientibus  suam  gratiam. 
Quod    fit,    quoties    auditor    ex    sermone 

aedificatur,  vel  in  fide,  vel  in  moribus 
Christianis.  Jam  si  recte  dicit  Apostolus, 
quod  sermo  loquentis  dat  gratiam  audien- 
tibus ;  absurdum  profecto  videri  non  de- 
bet,  si  dicantur  sacramenta  a  Christo  in- 
stituta  conferre  gratiam  suscipientibus, 
uti  docet  Ecclesia  catholica. 

30.  Et  nolite  contristare  Spiritum 
sanctum  Dei.  Impropria  locutio  est ;  con- 
stat  enim  Spiritum  sanctum  Dei ,  qui  et 
ipse  Deus  est,  proprie  contristari  non 
posse.  Potest  autem  trifariam  exponi; 
uno  modo ,  ne  quid  facite ,  propter  quod 
Spiritus  sanctus  a  vobis  recedat ,  velnt 
offensus  et  contristatus.  Ac  breviter :  No- 
lite  offendere  Spiritum  sanctum.  Qui  enim 
peccat,  offendit,  et  quantum  in  ipso  est, 
contristat  Spiritum  sanctum.  Alio  modo, 
congruentius  ad  ea,  quae  praecesserunt: 
Nolite  per  obscoena,  vel  qualitercunque 
scandalosa  verba  Spiritum  sanctum  e  cor- 
dibus  audientium  expellere.  Noli  tu,  quis- 
quis  es,  verbo  tuo  proximum  perdcre, 
pro  quo  Christns  mortuus  est,  sicut  de 
cibo  dicit  Rom.  14. 

Tertia  expositio  est  apud  S.  Thomam, 
qua  Spiritus  sanctus  intelligitur  contri» 
stari ,  quando  contristantur  homines  pii, 
in  quibus  est  Spiritus  sanctus,  quomodo 
Deus  interdum  dicitur  aliquid  velle,  quod 
ipso  inspirante  pii  homines  volunt.  Hoc 
modo  sensus  est :  Nolite  dicere  aut  facere 
quippiam,' per  quod  merito  pii  et  sancti 
homines  contristentur.  Juxta  illud :  Quis 
scandalizatur ,  et  ego  non  uror?  2 
Cor.  11. 

In  quo  signati  estis  in  die  redemptio- 
nis.  Graece  et  Syriace  in  diem.  Quam 
lectionem  in  multis  etiam  Latinis  Manu- 
scriptis  repertam ,  editio  Clementina  re- 
stituit.  Qui  legunt  in  die ,  referurt  ad 
tempus  baptismi,  per  quem  redemptio 
Christi  nobis  applicatur.  Et  quia  solebat 
olim  adultis  baptizatis  statim  eodem  die, 
si  praesens  esset  Episcopus,  conferri  sa- 
cramentum  consignationis,  sicut  et  factum 
legimus  a  Paulo  Act.  19.,  putant  hunc 
esse  sensum :  Quo  Spiritu  sancto  per  sa- 
cramentum  obsignati  estis  (hoc  enim  in 
Graeco  verbum  est)  eo  tempore,  quo  per 


baptismum  estis  e   peccati   servitute  re- 
dempti. 

Caeterum,  juxta  veriorem  lectionem 
sensus  est:  Quo  Spiritu  sancto  obsignati 
estis,  id  est,  quem  velut  impressum  vobis 
sigillum  accepistis ,  servandum  usque  in 
diem  redemptionis ,  id  est ,  resurrectionis 
et  retributionis,  ut  tunc  per  illud  agno- 
scamini ,  et  redemptionis  fiatis  participes. 
De  hac  redemptione  loquitur  Dominus 
Luc.  21.  Levate  capita  vestra,  quoniam 
appropinquat  redemptio  vestra ;  et  Apo- 
stolus  Rom.  8.  Ipsi  intra  nos  gemimus 
adoptionem  filiorum  Dei  exspectantes 
redemptionem  corporis  nostri.  Utroque 
sensu  respicit  hic  locus  ad  sacramentum 
confirmationis,  quod  et  signaculum  ,  sive 
sigillum ,  Graece  ocppaylc ,  a  patribus  ap- 
pellatur.  Deterret  igitur  Apostolus  a  con- 
tristando  Spiritu  sancto  magnitudine  pec- 
cati,  velut  sacrilegii  cujusdam,  quod  est 
violare  sacratissimum  sigillum,  cum  etiam 
profana  sigilla  temerare  non  liceat.  Con- 
fer  cap.  1.  vers.  13.  14.  et  2  Oor.  1,  22. 

31.  Omnis  amaritudo ,  et  ira ,  et  in- 
dignatio ,  et  clamor,  et  blasphemia  tol- 
latur  a  vobis,  cum  omni  malitia.  Ama- 
ritudo ,  sive  amarulentia  definiri  potest 
animi  dolor  in  invidiam  aut  malevolen- 
tiam  exacerbati.  Pro  ira  et  indignatione 
Graece  est  ftouog  xat  opy/j ,  Latine  furor 
et  ira,  quomodo  habet  textus  Hieronymi, 
quemadmodum  et  ex  Graeco  legimus  in 
Psalm.  Domine  ne  infurore  tuo  arguas 
me ,  neque  in  ira  tua  corripias  me. 
Quae  duo  tamen  idem  Hieronymus  ita 
distinguit,  ut  furor  sit  ira  incipiens  et 
fervescens  in  animo  indignatio.  Ira  vero, 
quae  furore  restincto  desiderat  ultionem, 
eteum,  quem  nocuisse  putat,  vult  lae- 
dere.  Quare,  etiam  secundum  Graecam 
lectionem ,  gravius  aliquid  est  ira  quam 
furor,  seu  tumor,  ut  moderatiori  voca- 
bulo  vertunt  Erasmus  et  Hentenius.  Cla- 
mor  est,  in  quem  erumpunt  homines  irati, 
ut  est  racha  in  Evangelio. 

Blasphemia  Latine  maledicentia  est, 
ut  cum  fratri  dicitur:  fatue.  Neque  enim 
blasphemiae  nomen  eam  solum  compre- 
hendit    injuriam,   qua   Deo   maledicitur; 

quamvis  ut  ait  Augustinus  lib.  de  mori- 
bus  Man.  cap.  11.  vulgo  blasphemia  sic 
accipi  soleat.  Cujus  dat  rationem  ,  quia 
blasphemia  dicitur,  cum  aliqua  mala  di- 
cuntur  de  bonis  ;  nam  de  hominibus  du- 
bitari  potest ,  Deus  autem  sine  controver- 
sia  bonus  est.  Addit  Apostolus  generali- 
ter,  cum  omni  malitia ,  nempe  ea,  qua 
proximus  laeditur;  quia  longum  erat  enu- 
merare  singula  peccata,  quae  solent  in 
proximos  committi.  Repetuntur  haec  fere 
eadem  in  Epist.  ad  Col.  3.  Qui  locus 
proinde  cum  isto  conferendus  est. 

32.  Estote  autem  invicem  benigni. 
ld  est,  comes,  suaves.  Sic  enim  potius 
verti  posse  Graecam  vocem,  censet  Hie- 
ronymus,  ut  opponatur  amarulentiae,  quam 
inter  vitia  a  nobis  tollenda  primam  Apo- 
stolus  nominaverat.  Alioqui  benignitas 
proprie  ad  dandum  pertinet. 

Misericordes.  Graeca  vox  sonat,  quasi 
dicas,  bonorum  viscerum ,  id  est,  boni 
affectus  ;  nam  viscera ,  pro  affectibus ,  in 
sacris  literis  frequens  est.  Itaque  potest 
hac  voce  omnis  affectus  benignitatis  erga 
proximnm  intelligi :  qualis  praecipue  est 
affectus  misericordiae,  qua  juxta  ejusdem 
Scripturae  phrasim  viscera  hominis  super 
alienis  malis  ita  ccmmoventur,  ut  ea  velit 
ac  studeat  removere. 

Donantes  invicem ,  sicut  et  Deus  in 
Christo  donavit  vobis.  Donantes  et  do- 
navit  etiam  in  Graeco  vocabula  sunt  ge- 
neralia ,  quamvis  donationem  sive  largi- 
tionem  significantia.  Unde  et  Hieronymi 
textus  habet  donantes  vobismetipsis,  sic 
enim  verti  etiam  potest.  tanquam  signifi- 
cetur,  ut  ille  exponit,  enm ,  qui  benefacit 
alteri,  ipso  bono  opere  in  seipsum  esse 
beneficum.     Quocirca   et   Erasmus   reti- 


nere  volens  generalem  hanc  verbi  Graeci 
significationem ,  vertit ,  largientes  et  lar- 
gitus  est. 

Verum  specialiter  pertinere  praeceptum 
Apostoli  ad  condonationem  injuriarum, 
satis  aliunde  potest  intelligi.  Nam  in  2. 
ad  Cor.  2.  repetit  aliquoties  donandi  ver- 
bum ,  pro  eo ,  quod  est  condonare  et 
ignoscere.  Et  cap.  12.  Donate  mihi,  in- 
quit,  kanc  injuriam ,  id  est,  condonate. 
Lncas  quoque  cap.  7.  sui  Evangelii  sic 
loquitur :  Non  habentibus  illis  unde  red- 
derent ,  donavit  utrisque.  Et  iterum : 
Aestimo ,  quia  is ,  cui  plus  donavit. 
Denique  ipsum  Apostoium  habemus  sua 
ipsius  verba  exponentem.  Quod  enim  hic 
ambigue  dictum  videri  poterat,  clariori- 
bus  verbis  expressit  ad  Col.  3.  dicens: 
Donantes  vobismetipsis ,  si  quis  adver- 
sus  aliquem  habet  querelam ;  sicut  et 
Dominus  donavit  vobis ,  ita  et  vos.  Li- 
quet  ergo,  sensum  hunc  esse,  quem  com- 
muniter  omnes  tradunt  tam  Graeci  quam 
Latini,  et  cum  his  tandem  ipse  etiam  Hie- 
ronymus :  Condonantes  invicem  injurias  et 
offensas,  sicut  et  Deus  per  Christi  filii  sui 
meritum  vobis  condonavit  omnia  vestra 
delicta.  Sic  enim  idem  Apostolus  loqui- 
tur  Col.  2.  Donans  vobis  omnia  delicta. 
Ad  hanc  plenam  offensarum  condonatio- 
nem,  exemplo  Patris  coelestis  faciendam, 
etiam  hortatur  et  impellit  nos  evangelica 
parabola  de  servo  ingrato  et  immiseri- 
corde ;  quem  Dominus  iratus  tradidit  tor- 
toribus,  quoad  usque  redderet  universum 
debitum ,  quod  ei  jam  ante  remiserat.  Ibi 
enim  subjungitur  haec  terribilis  commi- 
natio :  Sic  et  Pater  meus  coelestis  faciet 
vobis ,  si  non  remiseritis  unusquisque 
fratri  suo  de  cordibus  vestris.  Matth.  18. 


CAPUT  QUINTUM. 

Estote  ergo  imitatores  Dei,  sicut  filii  charissimi 1):  2.  et  ambulate 
in  dilectione,  sicut  et  Christus  dilexit  nos 2),  et  tradidit  semetipsum  pro 
nobis  oblationem  et  hostiam 3)  Deo  in  odorem    suavitatis.      3.  Fornicatio 


0  1  Joan.  4,  7.    2)  joan.  13i  34     j  Joan   3^  ,6     3)  joan.  j^  ,3. 

autem ,  et  omnis  immunditia  aut  avaritia  nec  nominetur  in  vobis ,    sicut 
decet  sanctos ;   4.  aut  turpitudo ,   aut  stultiloquium ,  aut  scurrilitas,  quae 
ad  rem  non  pertinet1);  sed  magis  gratiarum  actio.    5.  Hoc  enim  scitote 
intelligentes :    quod  omnis  fornicator ,    aut    immundus ,  aut  avarus ,    quod 
est    idolorum    servitus2),    non    habet    haereditatem    in    regno    Christi    et 
Dei3).    6.  Nemo  vos  seducat  inanibus  verbis4):  proptcr  haec  enim  venit 
ira  Dei  in    filios    diffidentiae  °).      7.  Nolitc    ergo    effici   paiticipes  corum. 
8.  Eratis  enim  aliquando    tenebrae ,    nunc    autem  lux  in  Domino  6).     Ut 
filii  lucis  ambulate :    9.   fructus  enim  lucis    est  in  omni  bonitate,    et  ju- 
stitia,    et  veritate :    10.  probantes    quid    sit    beneplacitum  Deo:     11.  et 
nolite  communicare  operibus  infructuosis  tenebrarum,  magis  autem  redar- 
guite.      12.   Quae  enim   in  occulto    fiunt    ab  ipsis,    turpe    est  et  dicere. 
13.  Omnia  autem,  quae  arguuntur,   a  lumine  manifestantur :  omne  enim, 
quod  mpnifestatur 7),  lumen  est.      14.   Propter  quod  dicit8):    Surge,  qui 
dormis,    et    exurge  a  mortuis,    et  illuminabit    te    Christus.      15.  Videte 
itaque  fratres,    quomodo  caute  ambuletis9):    non    quasi  insipientes,     16. 
sed    ut    sapientes:    rcdimentes    tempus,    quoniam    dies    mali    sunt.      17. 
Propterea  nolite  iieri   imprudentes,    sed    intelligentes ,    quae    sit  voluntas 
Dei.     Et  nolite    inebriari    vino 10) ,    in    quo    est    luxuria :    sed   implemini 
Spiritu  sancto,    19.  loquentes  vobismctipsis    in    psalmis,    et    hymnis,    et 
canticis  spiritualibus,  cantantes  et  psallentes  in  cordibus  vestris  Domino  n), 
20.  gratias  agentes    semper   pro    omnibus 12) ,    in    nomine    Domini    nostri 
Jesu  Christi,    Deo  et  Patri.      21.  Subjecti  invicem  in  timore  Christi 13). 
22.  Mulieres  viris  suis  subditae  sint,  sicut  Domino14):   23.   quoniam  vir 
caput    est  mulieris:    sicut  Christus    caput   est  Ecclesiae:    ipse,    salvator 
corporis  ejus.     24.  Sed  sicut  Ecclesia  subjecta  est  Christo,    ita  et  mu- 
lieres  viris  suis  in  omnibus.     25.  Viri  diligite    uxores    vestras,    sicut  et 
Christus    dilexit    Ecclesiam,    et  seipsum    tradidit    pro    ea,    26.  ut   illam 
sanctificaret,  mundans  lavacro  aquae15)  in  verbo  vitae,   27.  ut  exhiberet 
ipse  sibi  gloriosam  Ecclesiam,  non  habentem  maculam,   aut  rugam,  aut 
aliquid  hujusmodi,    sed  ut  sit  sancta  et  immaculata 16).     28.  Ita  et  viri 
debent  diligere    uxores    suas  ut    corpora  sua.     Qui  suam  uxorem  diligit,  j 
seipsum  diligit.    29.  Nemo  enim  unquam  carnem  suam  odio  habuit:  sed  ! 
nutrit,    et  fovet  eam17),    sicut  et  Christus  Ecclesiam :   30.   quia  membra 
sumus  corporis  ejus,    de  carne  ejus  et  de  ossibus  ejus18).      31.  Propter 
hoc  relinquet  homo  patrem   et  matrem  suam,  et    adhaerebit  uxori  suae: 
et  erunt  duo  in  carne  una19).      32.  Sacramentum  hoc  magnum  est,  ego 


1)  Cap.  4,  20.  2)  Matth.  6,  31.  32.  Col.  3,  5.  Gal.  5,  21.  3)  i  Cor.  6,  9.  10.  4)  Rom. 
1,  23.  seq.  *)  Rom.  1,  18.  6)  j  pPtr.  2,  9.  7)'  Joan.  3,  20.  »)  jes.  60,  1.  *)  Col.  4,  5. 
«0  Luc.  21,  34.  ")  Col.  3,  16.  12)  Col.  3,  17.  «)  Joan.  13,  14.— 17.  «)  1  Mos.  3,  10. 
1  Cor.  14,  34.  Col.  3,  18.  1  Petr.  3,  1.  15)  Tit.  3,  5.  Marc.  16,  16.  16)  Col.  1,  22.  Tit.  2,  14. 
")  1  Cor.  12,  25.  26.     «)  1  Mos.  2,  23.     19)  1  Mos.  2,  24. 

autem  dico  in  Christo  et  in  Ecclesia.  33.  Verumtamen  et  vos  singuli, 
unusquisque  uxorem  suara  sicut  seipsum  diligat:  uxor  autem  timeat 
virum  suum. 


SIMAKIUM  CAPITIS  QIMTI. 

Hartatur  ad  imitationem  Dei:  avocat  ab  operibus  tenehrarum,  et  provoeat  ad  opera  lucis. 
Exemplo  Chri^ti  et  Ecclesiae  admonet  mulieres  viris  subjectas  esse:  viros  autem,  ut 
uxores  suas  diligant. 


1.  Estote  ergo  imitatores  Dei,  sicut 
filii  charissimi.  Graece,  dilecti.  Quod 
ait  ergo ,  respicit  ad  capitis  praecedentis 
illud  postremum:  Sicut  et  Deus  in  Chri- 
sto  donavit  vobis ,  quasi  dicat:  Cum  ac- 
cepta  remissione  peccatorum  facti  sitis 
Dei  filii,  Deoque  dilecti,  debetis  Deum 
patrem  vestrum  imitari ;  ut  sicut  ille  vobis 
in  Christo  peccata  condonavit,  ita  et  vos 
invicem  offensas  condonetis. 

2.  Et  ambulate  in  dilectione.  Id  est, 
sicut  estis  a  Deo  dilecti,  sic  et  vos  exer- 
cete  opera  mutuae  dilectionis.  Confirm&t 
eandem  exbortationem  exemplo  Cbristi, 
dum  subjicit:  Sicut  et  Christus  dilexit 
nos  ;  non  tantum  ut  Deus,  dilectione  com- 
muni  cum  Patre,  sed  etiam  ut  bomo,  cba- 
ritate  creata  et  infusa ;  cujus  magnitudi- 
nem  declarat,  quod  sequitur: 

Et  tradidit  semetipsum  pro  nobis 
oblationem  et  hostiam  Deo ,  in  odorem 
suavitatis.  Non  omnis  oblatio  etiam  ho- 
stia  est;  ideo  non  satis  habuit  dicere 
oblaiionem,  sed  addidit  et  hostiam.  Qua 
voce  sacrificium  significatur,  uec  quale- 
cunque,  sed  animalis  oblati.  Phrasis  illa 
metaphovica:  Jn  odorem  suavitatis,  vel 
ut  Graeca  vox  sonat ,  bonae  fragrantiae 
(sic  enim  et  Hieronymus  legit  in  praefa- 
tione  commentarii  iu  Zachariam)  sumpta 
est  ex  veteri  testamento,  ubi  de  legalibus 
ac  fumosis  sacrificiis  saepissime  dicitur, 
ea  acceptari  a  Deo  in  odorem  suavitatis, 
id  est,  instar  rei  suaviter  olentis.  Igitur 
sensus  est:  Dilexit  ncs,  adeo  ut  sponte 
seraetipsum  tradiderit  pro  redemptione 
nostri,  seque  obtulerit  hostiam  Deo  ac- 
ceptisjimam,  quando  in  cruce  mortem  pro 
nobis  subiit.  Non  exprimit  Apostolus,  sed 


cogitandum  relinquit,  nos  etiam ,  ubi  res 
postulat,  debere  Christi  exemplo  tradere 
nosmetipsos  in  mortem  pro  fratribus. 
Quod  quidem  expressit  Joannes  1.  Epist. 
3.  dicens :  Quoniam  ille  animam  suam 
pro  nobis  posuit:  et  nos  debemus  pro 
fratribus  animas  ponere. 

3.  Fornicatio  autem  et  omnis  im- 
munditia ,  aut  avaritia ,  nec  nominetur 
in  vobis.  Redit  ad  praecepta  sanctitatis. 
Fornicatio  complectituc  omnem  sexuum 
commixtionem  extra  conjugium.  Immun- 
ditia  ad  caeteras  pertinet  libidines  seu 
pollutiones ,  quae  contra  naturam  sunt,  et 
ad  generationem  ordinari  non  possunt,  ut 
bene  S.  Thora.  exponit.  De  quo  genere 
Hieronymum  contra  Cynicos  philosophos 
aliosque  nonnullos  saeculi  sapientes  gra- 
viter  et  cbristiane  scribentem  in  comment. 
videat  lector  castimoniae  studiosus.  Ava- 
ritiae  nomen  quid  Paulo  significet,  ubi 
eam  anrmmerat  immunditiae  peccatis,  jam 
ad  cap.  4,  19.  dictum  est  ex  Hieronymo. 
Qui  et  hoc  loco  repetit,  Apostolum  non  de 
ea  loqui  avaritia,  quae  studet  coacervan- 
dae  pecuniae,  sed  qua  quis  insatiabilis  et 
inexpletus  per  omnia  turpitudinum  genera 
lasciviaeque  discurrit.  Si  quis  autem,  in- 
quit,  arbitratur  avaritiam  non  hoc  sensu 
accipiendam,  reddat  causam,  cur  Apo- 
stolus  inter  impudicitiae  peccata  mediam 
avaritiam  extraordinarie  posuerit. 

Porro  S.  Thomas,  cum  prius  vulgatam 
expositionem  adiuxisset,  qua  per  avari- 
tiam  immoderatus  amor  pecuniae  intelli- 
gitur,  postea  subjungit,  intelligi  posse 
eam  luxuriae  speciem ,  quae  justitiae  op- 
ponitur,  id  est,  adulterium;  quod  est  in- 
justus  usus  uxoris  alienae :   sicut  avaritia 

est  iDJustus  usus  pecuniae.  Verum  hic 
sensus  ad  locum  superioris  capitis  minus 
potest  accommodari.  Sed  et  hoc  loco  sub 
generali  nomine  fornicationis  adulterium, 
sicut  alibi,  facile  comprehenditur. 

Jam  quod  dicit  Apostolus :  nec  nomi- 
netur  in  vobis,  sive  inter  vos ,  ita  intel- 
lige :  Tam  alienos  esse  vos  volo  ab  his 
vitiis ,  ut  si  fieri  potest ,  ne  quidem  au- 
diantur  aliquando  nominari  ex  ore  vestro, 
ne  forte  (quod  proclive  est  in  hujusmodi 
peccatis)  ex  ipso  auditu  concepta  cogita- 
tio  carnem  commoveat  ad  concupiscen- 
dum.  Tale  est,  quod  alibi  praecipit: 
Fugite  fornicationem,  1  Cor.  6.  Et  hinc 
quoque  sumitur  argumentum,  ad  idem 
genus  peccatorum  avaritiam ,  quam  dixit, 
pertinere,  quemadmodum  et  ex  eo,  quod 
sequitur : 

Sicut  decet  sanctos.  Sancti  professione 
sunt  omnes  Christiani,  sancti  (inquam) 
vera  sanctitate ,  quae  est  munditia  Deo 
oblata:  qua  generaliter  quidem  apeccatis, 
per  eorum  remissionem,  specialiter  autem 
a  sordibus  carnalium  peccatorum  puri 
6unt  et  mundi. 

4.  Aut  turpitudo ,  aut  stultiloquium, 
aut  scurrilitas.  Subaudi  ex  parte  prae- 
cedenti,  nec  nominetur  inter  vos,  longe 
absit  a  vobis.  Turpitudo ,  sive  obscoeni- 
tas  secundum  S.  Thomam  consistit  in 
tactibus ,  amplexibus  et  osculis  libidino- 
sis.  Potest  famen  hoc  loco  ad  verba  per- 
tinere  turpitudo ,  ut  ad  Col.  3.  turpilo- 
quium.  Stultiloquium  teste  Hieronymo 
pertinet  ad  fatuas  et  ineptas  fabulas, 
praesertim  eas ,  in  quibus  sit  aliquid  ob- 
scoenitatis.  Pro  scurrilitate  Graecis  est 
euTparceAia,  quae  vox  proprie  urbanita- 
tem  seu  eomitatem  significat,  quam  Phi- 
losophus  4.  Eth.  8.  in  bonam  partem  ac- 
cipit ,  et  virtutem  facit  mediam  inter  duo 
vitia,  scurrilitatem  et  rusticitatem. 

Non  est  autem  putandum,  Apostolum 
hanc  euTpaiceXtav  damnare  voluisse,  licet 
ita  sentire  Chysostomus  videatur  in  parte 
morali  sui  commentarii :  cum  juxta  ipsum 
Chrysostomum  urbanitate  usus  sit  Paulus, 
quando  dixit:  Utinam  et  abscindantur , 
qui  V08  conturbant,    Gal.  6.    Sed  eam 


vocem  pro  scurrilitate  Apostolus  posuit, 
quod  plerumque,  qui  urbanitatem  affe- 
ctant,  a  medio  virtutis  aberrantes,  ad 
scurrilitatem  declinent.  Qua  in  significa- 
tione  etiam  Pindarus  Poeta  Graecam  vo- 
cem  usurpasse  legitur.  Itaque  recte  noster 
interpres  scurrilitatem  vertit,  quam  nos, 
inquit  Hieronymus,  jocularitatem  alio 
verbo  possumus  appellare.  Ea  est,  quum 
in  jocis  et  facetiis  modas  excaditur,  prae- 
sertim  admiscendo  turpia.  Et  haec  omnia 
S.  Thomas  affirmat  esse  mortalia  peccata, 
in  quantum  ad  mortalia  ordinantur;  ut 
saepe  contingit  in  hujusmodi.  Confer  Ca- 
jetanum  in  2.  sec.  q.  148.  ad  fin. 

Quae  ad  rem  non  pertinet.  Rectius  in 
nonnullis  codicibus  plurali  numero ,  per- 
tinent :  suffragantibus  Hieronymo  et  Am- 
brosiano.  Graece  et  Syriace,  quae  non 
conveniunt ,  id  est,  quae  omnia  dede- 
cent  Christianos,  et  sanctum  eorum  no- 
men  dehonestant.  Refertur  enim  ad  tria 
praedicta,  turpitudinem ,  stultiloquium  et 
scurrilitatem. 

Sed  magis  gratiarum  actio.  Scilicet 
nominetur ,  audiatur,  sonet  ex  ore  vestro. 
Id  est ,  loco  facetiarum  et  scurrilium  jo- 
corum,  quibus  homines  carnales  in  con- 
gressibus  et  conviviis  suis  oblectare  se 
solent,  vo6,  semper  memores  beneficio- 
rum  Dei,  potius  ea  loquimini,  quae  so- 
nant  gratiarum  actionem ,  et  talibus  col- 
loquiis  vos  oblectate.  Sic  enim  et  infra 
monet,  ut  canentes  et  psallentes  Domino, 
gratias  agant  semper  pro  omnibus. 

Hieronymus  existimat  Graeco  nomine 
eu/aptaTia,  propter  consequentiam  Apo- 
stolici  contextus,  hoc  loco  convenientius 
intelligi  eam  virtutem,  qua  grati,  hoc  est 
gratiosi  apud  homines  appellantur.  Nam 
ut  stultiloquum  et  scurram  non  decet  esse 
Christianum ;  ita  decet  sermonem  ejus 
sale  esse  conditum,  ut  gratiam  apud  au- 
dientes  habeat.  Confirmat  hunc  sensum 
ex  eo ,  quod  apud  Hebraeos  gratiosus  et 
gratias  agens  uno  vocabulo  dicatur,  id 
quod  ex  materna  lingua  putat  imitatum 
Apostolum  etiam  in  Graeco  sermone,  ut 
Eucharistiam,  quae  proprie  gratiarum  ac- 
tionem  significat,  pro  gratiositate  posuerft. 

Quae  Hieronymi  conjectura  uon  est 
prorsus  improbanda:  quandoquidem  et 
Graeci  auctores  su;(a'piaTOV  vocact  eum, 
qui  jucundus ,  gratiosus  et  amabilis  est. 
Atque  ejus  rei  exemplum  secundum 
LXX.  profert  idem  Hieronymus  ex  Pro- 
verb.  11.  cap. ,  ubi  nos  legimus :  Mulier 
gratiosa  inveniet  gloriam.  (Jontendit 
enim ,  et  aliorum  interpretum  colla- 
tione  probat,  legendum  in  Graeco  s6)(a- 
piaxoe;,  pro  eo,  quod  in  exemplaribus 
legitur  su^pr^axog.  Sed  haec  non  ita  com- 
memoramus,  ut  propterea  priorem  sen- 
sum,  qui  et  pius  et  percommodus  cst,  ac 
primum  obvius,  putemus  posthabendum 
esse :  licet  hic  posterior  etiam  Cajetano 
et  Stapulensi  magis  arrideat.  Certe  voca- 
bulum  hoc  so/apiOTia  nec  apu  1  Aposto- 
lum  nec  usquam  alibi  iu  tota  Scriptura 
reperitur  in  alia  significatione  quam  gra- 
tiarum  actionis. 

5.  Hoc  enim  scitote  intelligentes. 
Graece  est :  Hoc  enim  estis  ,  vel  estote 
cognoscentes.  Ac  magis  placet  modus 
praeceptivus,  verba  enim  sunt  denuntian- 
tismalum,  quod  cavere  debeant:  sicut 
1  Cor.  6.,  ubi  similiter  denuntiaas  ait: 
Nolite  errare ,  neque  fornicari  etc.  Et 
Gal.  5.  Quae  praedico  vobis,  sicut  prae- 
dixi.  Jam  vero  idem  est:  Estote  intelli- 
genteSj  et:  scitote  ;  quod  solum  legit  Hie- 
ronymus.  Unde  conjicere  licet,  remoto 
verbo:  Estote }  duas  diversas  interpreta- 
tiones  conflatas  in  unam.  Scitote,  intelli- 
gentcs.  Tametsi  non  rejicio ,  quod  Eras- 
mus  annotat,  quosdam  codices  non  sots, 
sed  ioxe  legere;  id  est,  scitote;  quemad- 
modum  et  apud  Oecumenium  legisse  vi- 
detur  interpres  ejus,  dum  vertit:  Scitote 
cognoscentes.  Nam  et  Hebr.  12,  17.  pro 
scitote  Graece  siriptum  est  iots.  Sed  quia 
hoc  in  sacris  codicibus  rarissimum  est ,  ac 
fere  sempcr  pro  scitote  Graeca  habent 
yivcuoxsts  :  idcirco  verisimilius  arbitror, 
quod  prius  dixi. 

Quod  omnis  fornicator ,  aut  immun- 
dus ,  aut  avarus ,  quod  est  idolorum 
servitus.  Graece  et  Syriace :  Qui  est 
idololatra,  id  est,  idolorum  cultor  ac 
eervus.  Hieronymus  legit :  quod  est  idolis 


serviens.  Videri  potest  in  Latinis  jam 
olim  mutatam  fuisse  lectionem  occasione 
loci  Col.  3.,  ubi  de  avaritia  dicitur:  Quae 
est  simulacrorum  servitus.  Quanquam 
nostra  lectio  facile  sic  accipitur,  ut  rela- 
tivum  quod  non  ad  avarum ,  sed  ad 
vitium  eo  nomine  significatum ,  id  est, 
avaritiam ,  referatur. 

Illud  majoris  quaestionis  est,  quem 
hic  avarum  dicat  Apostolus :  et  quo  sensu 
avarum,  idololatram:  et  avaritiam,  ilolo- 
latriam  nominet.  Eadem  quaestio  est  de 
loco  jam  citato  ad  Col.  3.  Et  quidem 
plerique  omnes  avarum  intelligunt  usitato 
more  eum,  qui  per  fas  et  nefas  studet 
opibus  acquirendis;  et  hunc  idololatram 
dici,  quia  unam  eaudemque  rem  colunt 
avarus  et  idololatra :  scilicet  aurum  et 
argentura ,  alter  in  simulacris ,  alter  in 
nummis.  Unde  Theophylactus  opinatur, 
Paulum  ad  Davidem  alludere.  Quod  enim 
ille  dicit  Psalm.  113.  Simulacra  gentium 
argentum  et  aurum;  hcc  Paulus  ad  ava- 
ros  transferens  invertit,  tanquam  diceret : 
argentum  et  aurum  sunt  avarorum  eimu- 
lacra,  idola,  Dii. 

Quod    tamen    non    ita    iutelligendum, 
quasi  avarns  proprie  sit  idololatra.     Non 
enim  aurum  ant  pecuniam  proprie  colit 
pro  Deo  suo ,  sed  talis  recte  dicitur  qua- 
dam  similitudine :  quia  sicut  paganus  ido- 
lum  veneratur  ut  Deum,  ita  avarus  nummos 
quasi  rem  sacram  ac  divinam  diligenter 
asservat,  reverenter  habet,  forma  delecta- 
tur,  usu   consumere   non   audet,   iisque, 
secundum  poetam,  tanquam  parcere  sa- 
cro  cogitur,   aut  pictis  tanquam  gaudere 
tabellis.    Unde  et  Joannes  Cassianus  lib. 
7.  inst.  mon.  cap.  7.  de  avaritia :   Cernis, 
inquit,   ad  quantam   labem   rabies   haec 
per   gradus   singulos    crescat,    ut    etiam 
idolorum  vel  simulacrorum  servitus  Apo- 
stoli  voce  pronuntietur :   eo  quod  figura 
Dei  et  imagine  praetermissa,   quain  de- 
vote  serviens  Deo  immaculatam  in  semet- 
ipso  debuit  custodire,    hominum   figuras 
impressas  auro  diligere  pro  Deo  maluit 
et  tueri. 

Quanquam  fortasse  rectius  cum  S.  Tho- 
ma  dixerimus,    idcirco   avaritiam  vocari 

cultum  idolorum :  quia  sicut  paganus  in 
idolo,  sic  avarus  in  idoli  materia ,  quae 
est  aurum  et  argentum ,  suam  fiduciam 
collocat  ejusque  gratia  omnia  facit.  Qua 
ratione  et  Dominus  in  Evangelio  Matth. 
6.  homines  avaros  dicit  servire  mammo- 
nae,  id  est,  divitiis. 

At  vero  S.  Hieronymus,  licet  hanc 
etiam  expositionem,  quam  vulgatam  esse 
fatetur,  adferat:  ipse  tamen,  sibi  con- 
stans,  eandem  hic  avaritiam  significari 
putat,  de  qua  jam  semel  et  iterum  supe- 
rius  Apostolum  exposuit.  Nec  arbitratur 
sibi  obstare,  quod  avarus  hic  appelletur 
idolorum  servus.  Nam  sicut  passim  apud 
Prophetas  idololatria  fornicatio  vocatur; 
ita  vicissim ,  inquit ,  fornicatio  per  idolo- 
latriam  potest  intelligi.  Rationem  hujus 
appellationis  explicant  alii,  ut  Sasboldus 
in  comment.  et  Galenus  noster  catechesi 
82.,  nempe  quodSimoniani  (quos  ab  Apo- 
stolo  notatos  existimant)  infandas  libidi- 
nes  ita  exercebant,  ut  eas  referrent  in 
Dei  honorem,  et  tanquarn  sacrificium  ac- 
ceptissimum  offerrent  Patri  univcrsorum. 
Talia  namque  de  Gnosticis,  e  schola  Si- 
monis  exortis,  scribit  Epiphanius  haeresi 
26.  Vide  etiam  Theodoretum  lib.  1.  hae- 
ret.  fabul.  cap.  2.  Hunc  igitur  execrabi- 
lem  cultum  existimant  ab  Apostolo  vocari 
idololatriam. 

Non  habet  haereditaiem  in  regno 
Christi  et  Dei.  Habet,  pro  habebit.  Nam 
alibi  loquitur  in  futuro :  Non  haeredita- 
bunt  regnum  Dei ,  1  Cor.  6.  et  Gal.  5., 
vel  certe,  in  praesenti ,  non  habet  hae- 
reditatem,  id  est,  jus  haercditatis  ali- 
quando  percipiendae :  quod  jus  habetur 
in  hac  vita  per  gratiam  adoptionis.  Unde 
intelligitur,  vitia  jam  dicta  gratiam  ,  qua 
quis  haeres  est  regni  coelestis,  excludere, 
proindeque  gehennae  obnoxium  facere. 
Sed  quaeritur,  au  hoc  extendendum  sit  ad 
caetera  paulo  ante  memorata  ,  tnrpitudi- 
nem,  stultiloquium  et  scurrilitatem.  S. 
Thomas  extendere  videtur;  facit  enim 
ea  mortalia,  ut  supra  indicavimus.  At 
Hieronymus  eodem  suo  comment.  sic  ex- 
tenuat ,  ut  in  iis  locum  non  habeat  ista 
Apostoli  denunciatio.  Probabile  est,  quod 


dicit  Cajetanus ,  Apostolum  haec  tiia  nou 
repetivisse,  eo  quod  secundum  genus 
suum  non  sint  peccata  mortalia.  Quod 
sequitur,  in  regno  Christi  et  Dei:  non 
ita  dictum  quasi  Christus  non  sit  Deus, 
aut  aliud  sit  regnum  Christi ,  aliud  Dei ; 
sed  unum  idemque  regnum  coeleste  signi- 
ficavit;  quod  Dei  est,  ut  regis  naturalis ; 
Christi  autem  hominis ,  ut  regis  a  Deo  con- 
stituti  Psalm.  2.  et  hac  ratione  Deo  sub- 
jecti,  juxta  doctrinam  Apostoli  1  Cor.  15. 

6.  Nemo  uos  seducat  inanibus  verbis. 
Id  est,  ne  sinite  vos  decipi  quorumdam 
vanis  et  fallacibus  sermonibus,  quasi  hoc, 
quod  dixi,  non  ita  se  habeat.  Inania 
verba  vocat,  quibus  veritas  non  subest, 
id  est ,  falsa.  Unde  mendaces  ,  vani  vo- 
cantur. 

Propter  haec  enim  venit  ira  Dei  in 
fllios  diffldentiae.  Particula  propter  haec 
non  est  referenda  ad  illud  postremuo, 
inanibus  veruis ;  nam  genus  non  conve- 
nit  in  Graeco,  sed  ad  vitia  pnus  enume- 
rata,  fornicationem,  immunditiam  et  ava- 
ritiam.  Idque  clarum  est  ex  simili  loco 
Col.  3.  Propter  quae  venit  ira  Dei  etc, 
cum  proxime  recensuisset  membra  morti- 
ficanda,  fornicationem,  immunditiam  etc. 
Verbum  venit  tam  hic  quam  ad  Col. 
praesentis  temporis  est,  -pxsxai.  Unde 
Erasmu3 ,  nimia  licentia  usus ,  utrobique 
vertit,  venire  solet.  Neque  enim  sensum 
Apostoli  assecutus  est :  nam  verbum  illud 
Graecum  non  significat  veniendi  consue- 
tudinem ;  sed  praesentem  veniendi  actum 
cum  quadam  adsignificatione  futuri,  ut 
1  Joan.  2.  Antichristus  venit.  Hinc  illud 
aliquoties  in  Evangelio  6  sp^ousvoc,  qni 
venturus  est. 

Respicit  igitur  Apostolus  ad  futurum 
Dei  judicium  in  impios,  ut  sit  sensus, 
propter  haec  et  hujusmodi  peccat?.  super- 
venturam  esse  iram,  id  est,  vindictam 
Dei,  in  eos  qui  talia  committunt,  sicut 
dicit  2  Thess.  1.  In  flamma  ignis  dan- 
tis  vindictam  iis,  qui  non  noverunt 
Deum ,  et  qui  non  obediunt  Evangelio 
Christi;  qui  poenas  dabunt  in  interitu 
aeternas  etc. 

Estque  notandum,  Apostolum  adversus 

vaniloquos  et  seductores  mnnire  volentem 
Ephesios,  gravem  illam  denuntiationem 
hic  repetere,  cum  exaggeratione  poenao, 
quasi  dicat:  Qui  talia  facit,  non  solum 
excludetur  ab  haereditate  regni  coelestis, 
verum  etiam  incurret  in  pcenas  gravissi- 
mas ,  qu?.e  pro  talibus  peceatis  ab  irato 
Deo  exspectandae  sunt.  Porro  quod  in- 
terpres  hoc  loco  transtulit,  in  filios  diffi- 
dentiae ,  id  ad  Coloss.  3.,  ubi  eadem 
verba  ab  Apostolo  repetuntur,  vertit, 
super  filios  incredulitatis ;  cum  m  Grae- 
co  utrobique  sit  aitSL&ciac.  Qua  voce 
significatur  vitium  contumacis  ac  prae- 
fracti  animi,  non  admittentis  suasionein 
rationabilem.  Hieronyinus  vocat  insua- 
sibilitatem ;  Cypr.  epist.  64.,  quae  ad 
Epictetum  ,  legit:  In  filios  contumaciae ; 
alii  hic  vertunt,  in  filios  inobedientes. 
Sunt  enim  iidem  illi,  de  quibus  ad  Thess. 
Qui  non  obediunt  Evangelio. 

Vocantur  autem  filii  insuasibilitatis  aut 
incredulitatis  Hebraea  phrasi ,  id  est ,  ho- 
mines  impersuasibiles  et  increduli.  Sic 
alibi  filius  iniquitatis,  et  hoc  capite  paulo 
infra  filius  lucis. 

7.  Nolite  ergo  effici  participes  eorum. 
Scilicet  tiliorum  diffidentiae.  Hieronymus 
comparticipes  legit,  ut  est  in  Graeco. 
Sensus  est :  Proinde  cavete ,  ne  sitis  con- 
sortes  et  socii  eorum  in  peccatis  supra 
dictis:  id  est,  nolite  similia  facere ,  ne 
vos  una  cum  illis  involvat  ira  Dei. 

8.  Eratis  enim  aliquando  tenebrae: 
nunc  autem  lux  in  Domino.  Tenebras 
fuisse  eos  dicit  propter  ignorantiam  Dei 
et  rerum  agendarum ,  quae  tanta,  in  eis 
fuerat,  ut  lapidem  pro  Deo  colerent,  et 
illa  paulo  ante  enumerata  non  putarent 
esse  peccata.  De  talibus  capite  superiori : 
Tenebris  obscuratum  habentes  intelle- 
ctum ;  et  quae  sequuntur.  Nunc  autem 
lucem  in  Domino  ecsdem  esse  affirmat, 
quia  per  Christum  ab  illis  tenebris  pur- 
gati ,  fide  et  justitia  lucebant.  Notandus 
est  hic  locus  adversus  imputatores,  pro 
justitia  inhaerente.  Nam  quomodo  lux, 
in  quibus  verum  justitiae  lumen  non  inest  ? 
Id  vero  tale  esset,  ac  si  quis  aerem  tene- 
brosum  imputatione  vocet  lucidum. 


Ut  filii  lucis  ambulate.  Sensus  exhor- 
tationis  est :  Eecolite ,  q  uid  fueritis ,  et 
quid  nunc  sitis;  fuistis  aliquando  tene- 
brae,  perinde  ut  illi  diffidentiae  filii :  nunc 
autera  estis  lux  in  Domino.  Igitur  osten- 
dite  moribus  et  conversatione  vos  esse 
filios  lucis,  id  est,  vos  ad  lucem  pertinere. 
Qnae  lux  est  gratiae ,  in  fide  et  sancti- 
tate  consisrens,  et  bonis  operibus  decla- 
ratur,  juxta  quod  sequitur: 

9.  Fructus  enim  lucis  est  in  omni 
bonitate ,  et  justitia ,  et  veritate.  Hoc 
est,  fructus,  quem  profert  lux  gratiae, 
situs  est  in  omni  genere  virtutum  ac  bo- 
norum  operum ;  sive  pertineant  ad  bene- 
ficentiam  proximis  impendendam,  sive  ad 
justitiam  erga  proxiraos  servandam.  Ve- 
ritas  ad  utrumque  praecedens  videtur 
referendum ,  id  est,  ad  bonitatem  et  ju- 
stitiam ;  quod  utriusque  generis  opera 
oporteat  esse  vera,  recta ,  sincera ,  quae- 
que  Dei  judicio  probentur.  Nam  sensu 
non  dissimili  cap.  4.  nominavit  justitiam 
et  sanctitatem  veritatis.  Graeci  codices 
habeut:  Fructus  enim  spiritus  etc. ,  sed 
refrag-antibus  omnibus  Latinis.  At  nec 
Hieronymus,  Graecae  lectionis  meminit; 
nec  dubium,  quin  Latina  contextui  magis 
quadret,  qnia  de  luce  sermo  erat,  non  de 
spiritu;  fierique  potest  ut  Graecis  ansam 
mutandi  textum  dederit  alius  locus  simi- 
lis,  qui  e^t  Gal.  5.  Fructus  autem  spiri- 
tus  est  charitas  etc. 

10.  Probantes  quid  sii  beneplacitum 
Deo.  Graece  Domino.  Pars  haec  ordi- 
nanda  cum  illa  superiore,  ut  filii  lucis 
ambulate ;  nam  quod  sequitui ,  fructus 
enim  lucis  etc.  parenthesi  claudendum. 
Probantes ,  inquit,  hoc  est  in  morem  pru- 
dentissimi  trapezitae,  qui  sculptum  nu- 
misma,  Hieronymi  verba  sunt,  non  solum 
oculo ,  sed  et  pondere  et  tinnitu  probat, 
solicite  explorantes  ,  quae  sint  opera  Deo 
placita;  ut  ea  sola  faciatis.  Sic  Rora.  12. 
ut  probetis,  quae  sit  voluntas  Dei  bona, 
et  beneplacens ,  et  perfecta. 

11.  Et  nolite  communicare  operibus 
infructuosis  tcnebrarum.  Fructui  lucis 
opponit  opera  tenebrarura ,  sicut  ad  Gal. 
5.  fructui  spiritus ,  opera  carnis.     Et  quo 

manifostior  sit  antithesis  ,  addit ,  infru- 
ctuosis.  Opera  tenebrarum  appellat,  quae 
ex  ignorantia  Dei  et  verae  justitiae  proce- 
duut:  cujusmodiquaedamsuperius  enume- 
ravit.  Eadem  infructuosa  vocat,  non 
solum,  quod  fructum  vitae  non  pariant 
operantibus,  sed  quia  fructus  illorum  mors 
est  Rom.  6.,  minus  enim  dicens,  plus  vult 
intelligi.  Communicat  autem  hujusmodi 
operibus ,  qui  ea  facientibus  consortem 
se  praebet,  similia  faciendo. 

Magis  aute?n  redarguite.  Graece,  mc- 
gis  autem  et  arguite ,  quemadmodum  et 
Hieronymus  habet.  Sed  et  noster  inter- 
pres  paulo  post  vertit,  arguuntur,  verbo 
simplici,  Caeterum  Ambrosianus  legit,  et 
objurgate  ;  et  infra ,  objurgantur.  Con- 
junctionem  et  habent  etiam  manuscripta 
quaedam  Latiua.  Verbum  ,  argu ite ,  du- 
pliciter  accipi  potest.  Arguit  enim  et  qui 
repreheudit  ac  revincit:  et  qui  prodit  ac 
manifestat.  Aut  igitur  seusus  est:  Nec 
vobis  satis  sit  similia  non  facere,  nisi  et, 
dum  ab  aliis  fiunt,  reprehendatis  ac  do- 
ceatis  non  esse  facienda:  quem  commen- 
tarium  postulant  verba  nostri  textus  et 
Ambrosiani:  redarguite ,  objurgate.  Aut 
hic  sensus  est :  Quin  potius  vos ,  quia  lux 
estis ,  illa  tenebrarum  opera  lumine  ope- 
ram  vestrorum  prodite,  detegite,  mani- 
festate :  ut  omnibus  appareat  illorum  tur- 
pitudo.  Nam  contraria  juxta  se  posita 
magis  elucescunt.  Utrumque  sensum  ad- 
fert  Oecumcnius :  sed  hunc  posteriorem 
magis  exigit  metaphora  lucis,  in  qua 
hactenus  versatur  Apostolus :  quam  et 
mox  explicat. 

12.  Quae  enim  in  occulto  fiunt  ab 
ipsis,  turpe  est  et  dicere.  Hoc  quamvis 
ad  filios  diffidentiae,  de  quibus  ante  lo- 
cutus  fuerat ,  id  est ,  ad  infideles ,  referri 
possit,  de  quibus  et  capite  superiori  tale 
quid  dixerat:  alii  tamen  probabilius  exi- 
stimant  hic  notari  familiam  Simonis  Magi, 
quae  erat  infandarum  libidinum  magistra. 
Ac  sane  eo  refert  hunc  locum  Epiphanius, 
de  Simonis  et  sectactorum  ejus  haeresi- 
bus  disserens.  Possunt  autem  et  illi  sub 
filiis  diffidentiae  seu  contumaciae  com- 
prehendi. 


13.  Omnia  autem,  quae  arguuntur, 
a  lumine  manifestantur.  Lux  et  lumen 
ep.dein  est  vox  in  Graeco,  ne  quis  frustra 
in  discernendo  laboret.  Illud  a  lumine, 
medium  inter  duo  verba,  potest  cum  utro- 
libet  construi:  sed  convenientius  cum  se- 
quentij  ut  sensus  sit:  Dixi,  vos,  qui 
estis  filii  lucis,  arguere  debere  opera 
tenebrarum.  Sic  enim  habet  rei  natura, 
ut  quaecunque  tenebrosa  arguuntur,  id 
est,  produntur,  ea  manifestentur  a  lu- 
mine.  Nam  argui,  seu  prodi,  non  aliud 
est,  quam  in  lucem  proferri. 

Omne  enim  quod  manifestatur,  lumen 
est.  Graecum  participium  cpavspoujisvov, 
cum  sit  medium,  potest  etiam  active  ex- 
poni:  Omne  quod  manifestat ;  aut  ut 
Syrus  interpres  transtulit,  omne  quod 
revelat,  lux  est.  Nam  certe  passiva  ac- 
ceptio  obscuritatem  habet  et  lumine  in- 
diget.  Eam  plerique  quidem  sic  expo- 
nunt,  omne  quod  manifestatur ,  id  est, 
peccatum ,  dum  a  lumine  proditur  ac  re- 
darguitur,  fit  lux ,  id  est,  in  justitiam 
convertitur  per  poenitentiam :  et  proinde 
debetis  omoi  studio  opera  tenebrarum  ar- 
guere,  ut  qui  ea  faciunt,  relictis  tenebris 
ad  lucem  veniant,  et  lux  fiant.  Quem 
sensum  in  paraphrasi  diligenter  prose- 
quitur  Erasmus.  Sed  ut  taceam ,  quam 
absurde  sonet  peccatum,  quod  manifesta 
tur,  esse  lucem,  quaero,  quomodo  secua- 
dum  hunc  sensum  umversaliter  dicat 
Apostolus:  Omne  quod  manifestatur, 
lumen  est?  cum  plurimi  hoc  modo  mani- 
festati  maneant  in  tenebris ;  et  lumen, 
quo  manifestantur,  oderint,  dicente  Evan- 
gelista:  Lux  in  tenebris  lucet,  et  tene- 
brae  eam  non  comprehenderunt ,  Joan. 
1.  Et  ipso  Domino  attestante  :  Lux  venit 
in  mundum,  et  dilexerunt  homines  ma- 
gis  tenebras  quam  lucem.  Erant  enim 
eorum  mala  opera.  Otnnis  enim,  qui 
male  agit,  odit  lucem,  et  non  venit  ad 
lucem,  ut  non  arguantur  opera  ejus, 
Joan.  3. 

Quocirca  multo  probabilior  est  activa 
participii  aceeptio,  quam  et  Cajetanus 
amplectitur,  quamque  consequentia  textus 
Apostolici  prorsus  exigere  videtur.  Prae- 


EPiSTOLAE  AD  EPHESIOS.  VERS.  13.  14. 


395 


ceperat  enim  Ephesiis ,  ut  tanquam  filii 
lucis  ambularent,  et  opera  tenebrarum 
arguerent;  quandoquidem ,  inquit,  omuia 
quae  arguuntur,  a  lumine  manifestantur. 
Et  hoc  probat,  quia  omue  manifestans 
lumen  est,  id  est,  nulla  res  potest  maui- 
festare  et  in  apertum  proferre  aliquid 
obscurum,  nisi  sit  lux,  aut  lucis  particeps. 
Quod  quidcm  veritatem  habet  universa- 
lem,  tam  de  luco  spirituali,  quam  corpo- 
rali.  Ad  quem  intellectum  potest  et  no- 
stri  interpretis  versio  aptari ,  si  sic  intel- 
ligatur:  omne  id ,  quod  per  se  ac  primo 
manifestatur,  lux  est;  ut  proinde  nihil 
aliud  queat  mauifestari  nisi  beneficio  lu- 
cis.  Porro  verisimile  est  Apostolum, 
euphoniae  gratia,  potius  ^avspoousvov, 
quain  cpavspouv  dicere  voluissc.  Ac  forte 
minus  in  usu  est  hoc  participium  neutrum, 
,eo  quod  coincidat  cum  infinitivo. 

14.  Propter  quod  dicit:  Surge  qui 
dormis.  Graece,  expergiscere  qui  dor- 
mis.  Et  exsurge  a  mortuis,  etillumina- 
bit  te  Christus.  Codex  Laudensis  pro  te 
habet  tibi.  Graece :  Et  illucescet  tibi 
Christus,  quemadmodum  et  S.  Ambrosius 
legit  lib.  3.  de  Spiritu  sancto  cap.  ult. 
Pro  quo  Hieronymus  in  commentario 
vertit:  Orietur  tibi.  Coramentator  autem 
Ambrosiaster  legit :  Et  continget  te  Chri- 
stus.  Sic  et  Augustinus  in  enarr.  Psalm. 
3.  Cujus  lectionis  etiam  Hieronymus 
meminit.  Sed  quisquis  ita  vcrtit,  non 
legit  in  Graeco  S7ii?a'jasi,  ut  nunc  omnes 
codices  habent,  et  quomodo  Graeci  com- 
mentatores  legerunt,  sed  I^a^STai,  ut 
observat  idem  Hieronymus. 

Quod  autem  ab  eo  narratur  de  quo- 
dam ,  qui  testiroonium  hoc  exposuerit 
tanquam  dictum  a  Christo  pendente  in 
cruce ,  ad  Adam  sub  ea  sepultum ,  qui 
sanguine  redemptoris  contactus  vitam  re- 
ceperit :  id  nec  ipse  Hieronymus  probat, 
et  alibi  velut  fabulosum  rejicit  ac  refellit, 
ut  in  comment.  super  Matth.  27.  Quan- 
quam  idem  Hieronymus  epist.  17.  admit- 
tit,  Adamum  illic  fuisse  sepultum ,  ubi 
Christus  fuit  postea  crucinxus,  quod  idem 
a  multis  voteribus  traditum  est,  quos  re- 
fert  Barun.  anno  Christi  34.  sect.  112. 


Quaeritur,  ubi  scriptum  sit  hos  testi- 
monium  a  Paulo  citatum.  Existimat  Hie- 
ronymus,  nusquam  in  sacris  literis  exstare, 
sed  vel  sumptum  ex  apOcrypho  quopiam, 
sicut  alibi  etiam  ex  Poetis  ethnicis  ver- 
siculos  usurpat  Apostolus;  vel  ipsum 
Spiritu  sancto  plenum ,  more  propheta- 
rum  dicentium :  Haec  dicit  Dominus, 
repente  in  verba,  quae  Christus  in  se 
loquebatur,  erupisse,  quasidicat:  Haec 
Christus,  siveSpiritus  sanctus  per  me  lo- 
quitur:  Surge  qui  dormis  etc.  Verum 
haec,  inquit  S.  Thomas,  non  est  consue- 
tudo  Pauli.  Quo?irca  putat  referendum 
esse  ad  locum  Jcs.  60. ,  ubi  Propheta 
mysticam  Jerusalem ,  id  est ,  Ecclesiam, 
sic  alloquitur:  Surge ,  illuminare ,  quia 
venit  lumen  tuum ,  et  gloria  Domini 
super  ie  orta  est.  {Juia  ecce  tenebrae 
operient  terram  et  caligo  populos:  su- 
per  te  autetn  orietur  Dominus.  Hanc 
S.  Thomae  sententiam  pluribus  verbis 
probabilem  reddit  Cajetanus,  eamque 
multi  alii  sequuntur,  ac  merito. 

Videtur  enim  Apostolus,  agens  de  tene- 
bris  peccatorum  et  lumine  gratiae,  verba 
"prophetae  generaliter  ad  Jerusalem  dicta, 
in  quibus  luminis  ac  tenebrarum  fit  men- 
tio ,  mutatis  et  additis  quibusdam  per  ac- 
commouationem  assumere  pro  exhorta- 
tione  peccatoris ,  ut  e  somno  ac  morte, 
quae  tenebrarum  sunt,  exurgens ,  a  Chri- 
sto  illuminari  mereatur.  Ut  sensus  sit: 
Huc  facit  illud,  quod  scriptura  dicit:  Tu 
qui  detineris  somno  peccatorum,  exper- 
giscere,  et  qui  mortuus  es  in  peccatis, 
resurge  a  mr>rte :  et  Christus ,  qui  est 
verum  lumen ,  per  gratiam  suam  super  te 
orietur,  teque  illuminabit.  Quibus  verbis 
excitatur  quidem  liberum  arbitrium  pec- 
catoris,  ut  a  peccatis  resurgat:  verum 
certe,  ait  S.  Thomas,  hoc  ipsum  habet 
liberum  arbitrium  a  gratia  praeveniente ; 
sicut  et  postea  meritorie  operari,  a  gratia 
subsequente.  Vel  ut  idem  Doctor  ait.  1. 
2.  quaest.  109-  art.  7.  ad  1.  hanc  scriptu- 
ram  explicans:  Cum  homo  per  liberum 
arbitrium  a  Deo  motura  surgere  ccnatur 
a  peccato,  recipit  lumen  gratiae  justifi- 
cantis.  Igitur  haec  illuminatio ,  quae  pec- 

catori  surgenti  a  peccatis  promittitur ,  ad 
gratiam  pertinet,  vel  justificantem,  vel 
6ubsequentem. 

15.  Videte  itaque  fratres ,  quomodo 
caute  ambuletis.  Fratres,  non  est  in 
Graeco ,  et  pro  caute ,  Graece  est ,  dili- 
genter ,  accurate,  quod  in  re  praesenti 
ferme  idem  est,  quod  caute  et  circum* 
specte.  Vos,  inquit,  qui  estis  filii  lucis, 
ideoque  errare,  quasi  in  tenebris,  non 
debetis ;  videte  ,  id  est ,  utimini  luce  ve- 
stra  ad  videndum,  quomodo  bene  et  cir 
cumspecte  conversemini,  maxime  cum  iis, 
qui  foris  sunt,  id  est,  infidelibus;  hoc 
enim  expressit  Col.  4.  Non  quasi  insi- 
pientes,  sed  ut  sapientes.  Explicatio  est 
ejus,  quod  dixit,  caute.  Nam  insipientes 
incaute  et  imprudenter  ambulant,  sapien- 
tes ,  caute  et  prudenter. 

16.  Redimentes  tempus,  quoniam  dies 
mali  sunt.  Tempus,  Graece  xaipov,  quod 
proprie  temporis  occasionem,  sive  oppor- 
tunitatem  significat.  Et  ita  verterunt 
Erasmus  et  Theophylacti  interpres.  Sed 
sciendum,  Apostolo  plerumque  idem  esse 
xaipov,  quod  %p6\)Q\,  ut  recte  Sasboldus 
annotavit.  Atque  isto  modo  tam  Graeci, 
quam  Latini  interpretes,  tempus  intelli- 
gunt  hoc  loco,  sensum  hujusmodi  red- 
dentes :  Quoniam  dies  mali  sunt,  id  est, 
quia  tempus  hujus  vitae  plenum  est  ten- 
tationibus  et  laqueis  peccatorum,  juxta 
illud:  Tentdtio  est  vita  hominis  super 
terram,  Job.  7.  secundum  LXX.,  idcirco 
vos  adhortor,  ut  redimatis  tempus,  id  est, 
ut  quovis  pretio  tempus  hoc  salutare 
faciatis  vobis  liberum  ad  serviendura  Deo. 
Potius  patimini  bonorum  temporalium 
dispendia,  quam  ut  ea  cum  aliquo  salutis 
aut  Evangelii  dispendio  velitis  retinere. 

Potest  etiam  sic  recte  accipi:  Dies 
mali  sunt,  hoc  est,  viget  advcrsum 
Christianos  persecutio:  ideo  tempus  redi- 
mite,  id  est,  potius  aliquod  rerum  ve- 
strarum  dispendium  patimini ,  quam  ut 
adversariis  rclinquatur  occasio  perse- 
quendi  fidem  Christi.  Confer  cum  loco 
Col.  4,  5.  Parent  huic  Apostoli  praecepto 
non  solum,  qui  relictis  omnibus  Christum 
sequuntur;   verum   etiam,   qui  cum   res 


postulat,  amittere  aliquid  de  suo  malunt, 
quam  jus  suum  prosequendo  temporis  et 
tranquillitatis ,  quam  in  Deo  habent,  ja- 
cturam  facere. 

Alibi  tempus  redimere  dicuntur,  qui 
raoras  trahunt  ad  evadendum ,  ut  Dan.  2. 
rege  dicente  ad  Chaldaeos:  Certe  novi, 
quod  tempus  redimitis.  Gregorius  quo- 
que  lib.  5,  Mor.  cap.  38.  tempus  redimere 
nos  dicit,  quando  anteactam  vitam,  quam 
lasciviendo  perdidimus,  flendo  reparamus. 
Sed  hae  significationes  non  conveniunt 
praesenti  loco,  ut  nec  alteri  illi,  qui  est 
Col.  4. ,  ubi  idem  hoc  praeceptum  repeti- 
iur.  Porro  dies  malos  vocat  Apostolus 
non  a  temporis  vitio ,  sed  hominum ,  qui 
in  tempore  vivnnt.  Interdum  vero  mali 
dicuntur  dies ,  propter  afiiictionem  et  mi- 
seriam ,  quae  hominibus  in  tempore  acci- 
dit.  Sic  enim  Jacob  patriarcha  Gen.  47. 
dies  vitae  suae  malos  appellavit. 

17.  Propterea  nolite  fieri  impruden- 
tes.  Alii  vertunt:  Ne  sitis  imprudentes. 
Utrumque  recipiunt  Graeca.  Sed  intelli- 
gentes ,  quae  sit  voluntas  Dei.  Graece: 
Sed  intelligentes  voluntatem  Domini. 
Sensus  Apostoli  est :  Cum  dies  mali  siut, 
et  omnia  peccandi  periculis  plena;  ne 
sitis  imprudentes  et  incauti  in  conversa- 
tione  vestra,  ne  tempus  bene  agendi 
vobis  efiiuat;  sed  date  operam,  ut.  intel- 
ligatis,  quid  Deus  a  vobis  velit  fieri;  et 
sicut  supra  dictum  est,  probate  diligen- 
ter ,  quid  sit  beneplacitum  Deo. 

18.  Et  nolite  inebriari  vino ,  in  quo 
est  luxuria.  Hic  qaoque  Apostolus,  ut 
aliquoties  supra,  ad  scripturam  respicit; 
partim  Prov.  23.,  ubi  proeo,  quod  nos 
ex  Hebraeo  legimus :  Ne  intuearis  vi- 
num  •  LXX.  verterunt,  sicut  hic  in  Grae- 
co  habetur:  Ne  inebriemini  vino ,  par- 
tim  Prov.  20.,  ubi  secundum  eosdem 
LXX.  potius  quam  secundum  Hebraicam 
voritatem  legitur :  Luxuriosa  res  vinum. 
Quam  vero  Apostolus  ebrictatem,  et  quos 
ebriosos  intelligat,  alibi  diximus.  Neque 
enim  hoc  vitium  restringit  usque  ad  deli- 
quium  rationis.  Illud  in  quo  vel  ad  vinum 
referri  potest,  ut  conveniat  cum  memo- 
rata   sententia  Sapientis,   vel   ad  totum 

istud,  inebriari  vino.  Quo  quidem  po- 
steriori  modo  dictum  Apostoli  non  habet 
ambiguitatem.  Sed  etsi,  quod  magis  ap- 
paret,  ad  vinum  referatur,  nulla  contine- 
tur  hic  injuria  creaturae  Dei. 

Non  enim  in  vino  luxuiia  esse  dicitur, 
ut  in  causa  ejus  vitii  proprie  effectiva, 
sed  agente  dumtaxat  per  modum  occa- 
sionis;  quae  tantum  improprie ,  et,  ut  ita 
dicam,  abusive,  causa  vocari  potest:  ut 
in  vino  luxuria  esse  dicatur,  eo  quod  ex 
vino  largiter  hausto  corpus  ita  solet  affici, 
ut  tentante  concupiscentia  facile  provoce- 
tur  ad  luxuriam.  Nec  dissimilis  locutio 
Dan.  13.  Species  decepit  te.  Qucd  tamen 
ne  male  intelligeretur ,  continuo  additum 
est:  Et  concupiscentia  subveriit  cor 
tuum.  Sic  Ecclesiastici  19.  Vinum  et 
mulieres  apostaiare  faciunt  sapientes. 
Simile  et  illud,  quod  Ecclesia  canit  in 
festo  sanctae  crucis ,  fructus  arloris  se- 
duxit  nos.  Ita  et  medici  sine  reprehen- 
sione  loquuntur :  Haec  herba  bilem  pro- 
vocat,  illa  Venerem  ciet.  Vide  etiam, 
quae  diximus  ad  Jllud  1  Cor.  8.  Scientia 
inflat. 

Luxuria,  Graece  aauma,  non  ad  sola 
peccata  libidinis  pertinet;  sed  ad  univer- 
sum  genus  intemperantiae ,  lasciviae  et 
prodigalit.itis  extenditur:  quemadmodum 
et  axoAaatov,  qua  voce  usi  sunt  LXX. 
in  Proverbiis ,  generaliter  dicitur  de  pro- 
digo,  lascivo  et  intemperante.  Hoc  gene- 
rali  modo  luxuriam  hic  accipiunt  Hiero- 
nymus  et  Graeci:  tanquam  sensus  sit,  ex 
vino  immoderate  sumpto  homines  velut 
impelli  ad  quodvis  genus  intemperantiae 
ac  temeritatis. 

Alii  vero  non  male  putant  ab  Apostolo 
peculiariter  significatam  esse  luxuriam, 
quae  in  libidine  venerea  consistit.  Ad 
hanc  enim  incitari  homines  vino  potos, 
experientia  testis  est.  Unde  illud  veris- 
sime  ab  Hieronymo  dictum:  Venter  mero 
aestuans  facile  despumat  in  libidinem. 
Facit  quoque  sensus  hic  ad  taxandos  Si- 
monianos,  qui,  ut  inter  alia  refert  Epi- 
phanius,  solent  peregrinis  fratribus  con- 
vivia  extruere ,  et  mero  calefactis,  prae- 


textu   fraternae    charitatis,    uxores    suas 
communes  facere. 

Sed  implemini  Spiritu.  Opponit  hoc 
ei,  quod  dixit,  inebriari  vino,  quasi 
dicat:  Nolite  repleri  vino ,  unde  ebrietas 
e.t  luxuria :  sed  potius  implemini  Sniritu 
saucto ,  id  est,  gratia  et  laetitia  spirituali, 
atque  in  universum  bonis  spiritualibus. 
Quaerit  hic  S.  Thomas  post  Chrysosto- 
mum,  an  Spiritus  sanctus  sit  in  nostra 
potestate.  Ad  quod  breviter  respondetur, 
non  esse,  nisi  quatenus  per  Dei  gratiam 
libere  exercemus  opera  bona,  quae  sunt 
Spiritus  sancti  dona ,  et  per  quae  Spiritu 
sancto  magis  magisque  replemur:  ut  ex- 
plicat  Chrysostomus.  Nam  ipsum  secun- 
dum  se  Spiritum  sanctum ,  qui  Deus  est 
et  Dominus  omnium ,  in  nostra  potestate 
esse ,  nullo  modo  fatendum  est. 

19.  Loquentes  vobismetipsis in psalmis 
et  hymnis ,  et  canticis  spiritualibus.  In 
praepositio  non  additur  in  Graeco;  quem- 
admodum  nec  Col.  3.,  ubi  haec  fere  eadem 
repetuntur.  Psalmus  et  hymnus  Graeca 
vocabula  sunt.  Quamvis  apud  auctores 
profanos  psalmus  in  genere  cantionem 
significet,  praesertim  eam,  quae  fit  citharae 
pulsu;  hymnus  veroDeorum  laudibus  ac- 
commodari  soleat :  in  sacris  tamen  literis 
utriusque  non  nisi  sacrum  argumentum  est ; 
ut  Psalmi  sint  sacrae  cantiones  in  genere, 
quales  omnes  Ps.ilmi  Davidici:  Hymni 
vero ,  qui  proprie  Dei  laudes  continent. 
Cantici  nomen  prorsus  generale  est,  ideo- 
que  addidit  spiritualibus.  Hoc  enim  ad 
solum  proximum  vocabulum  referendum 
est,  non  ad  duo  priora  :  quia,  ut  dictum  est, 
Psalmus  et  Hymnus  consuetudine  scri- 
pturae  tantum  in  sacris  et  spiritualibus 
intelliguntur. 

Jam  quod  ait :  Loquentes  vobismetip- 
sis ,  quidam  sic  exponunt,  meditantes 
interna  ac  tacita  locutione.  Sed  illi  Grae- 
cam  phrasim  non  considerarunt,  qua 
significatur  allocutio  mutua;  quemadmo- 
dum  annotavimus  ad  illud  capitis  praece- 
dentis ,  donantes  invicem.  Praecipit  igi- 
tur  Ephesiis  Paulus,  ut  impleantur  Spiritu 
S.,  idque  futurum  docet,  si  pro  lascivis 
et   amatoriis   cantionibus,    quas   in   suis 

symposiis  cantare  solent  ebriosi .,  recitent 
et  canant  inter  se  mutuo  psalmos  et  hym- 
nos  et  cantica  spiritualia. 

Videtur  autem  significari  modus  alter- 
natim  cantandi,  qui  usque  hodie  per  uni- 
versam  Ecclesiam  frequentatur.  Simul 
observa  veterem  Christianorum  morem, 
quo  Psalmos  et  hymnos  cantabant,  non 
solum  in  conventibus  Ecclesiae,  verum 
etiam  in  domibus  privatis,  aliisque  in 
locis.  Sic  Paulus  et  Silas  in  carcere  con- 
stituti  Deum  hymnis  laudabant,  ita  ut 
ab  aliis  captivis  audirentur,  Act.  16. 

Cantantes  et  psallentes  in  cordibus 
vestris  Domino.  Graece,  in  corde  vestro ; 
quemadmodum  et  Coloss.  3. ,  per  quod 
expressius  insinuatur  cantantium  unitas 
et  consensus ,  juxta  illud  Act.  4.  Multi- 
tudinis  credentium  erat  cor  unum  et 
anima  una.  Sentit  autem  Apostolus,  non 
summis  labiis  tantum ,  aut  ad  mulcendas 
aures  cantandum  et  psallendum  esse  Deo, 
si  Spiritu  sancto  repleri  volumuo ;  sed  ex 
intimo  cordis  affectu.  Audiant  haec  ,  in- 
quit  Hieronymus ,  illi  quibus  psallendi  in 
Ecclesia  officium  est,  Deo  non  voce,  sed 
corde  cantandum.  Et  iterum :  Sic  cantet 
servus  Christi,  ut  non  vox  canentis,  sed 
verba  placeant,  quae  leguntur;  ut  spiri- 
tus  malus ,  qui  erat  in  Saule,  ejiciatur  ex 
his,  qui  similiter  ab  eo  possidentur.  Addo, 
quod  intendit  Apostolus:  et  ut  ipsi  qui 
cantant,  sancto  Spiritu  repleantur. 

20.  Gratias  agentes  semper  pro  om- 
nibus ,  in  nomine  Domini  nostri  Jesu 
Christi ,  Deo  et  Patri.  Semper,  idem 
quod  alibi  dicit,  sine  intermissione ,  id 
est,  qnam  frequentissime,  et  quavis  occa- 
sione,  quemadmodum  et  semper  orandum 
esse  Christus  docet  Luc.  18.  Quod  ait, 
pro  omnibus ,  dubium,  rebus  an  homini- 
bus.  Cajetanus  ad  homines  refert:  Theo- 
phylactus  de  utrisque  exponit.  Verum 
multo  rectius  alii  plerique  ad  res,  non  ad 
personas  referunt.  Non  enim  vult  Apo- 
stolus ,  ut  Deo  gratias  agamus  pro  omni- 
bus  hominibus ,  sunt  enim  quamplurimi 
adhuc  infideles ,  et  nondum  gratiac  Chri- 
sti  participes ,  pro  quibus  Ecclesia  orare 
didicit,   non  gratias  agere.     Dicitur  qui- 


dem  1  Tim.  2.  pro  omnibus  hominibus, 
sed  hoc  refertur  magis  ad  orationes, 
quam  ad  gratiarum  actiones:  ut  patet 
ex  verbis  sequentibus:  Ut  quietam  et 
tranquillam  etc.  Nam  gratiarum  actio- 
nes  pro  fidelibus  proprie  fiebant. 

Jubemur  autem  gratias  agere  pro  om- 
nibus  rebus,  utique  bonis,  quaecunque 
nobis  accidunt,  aut  quaecunque  a  nobis 
habentur,  seu  prosperae  sint,  sive  ad- 
versae :  maxime  vero  pro  bonis  ad  pieta- 
tem  et  salutem  nostram  pertinentibus. 
Quanquam  electis  omnia  Deus  in  salu- 
tem  facit  provenire.  Sic  alibi  de  rebus 
aeque  generali  sententia  praecipit:  In 
omnibus  gratias  agite,  1  Thess.  5.  Quod 
si  pro  omnibus  bonis  agendae  sunt  Deo 
gratiae:  certa  consequentia  est,  omne 
bonum  uostrum,  quod  sumus,  quod  ha- 
bemus,  quod  agimus,  quod  patimur,  esse 
a  Deo. 

Nam  et  adversa,  per  quae  Deus  electis 
suis  cooperatur  in  bonum ,  hic  compre- 
hendi ,  diserte  monent  interpretes  Graeci 
et  Latini:  nominatim  Hieronymus,  cujus 
inter  alia  lectu  digna,  quae  scribit,  haec 
sunt  verba:  Christianorum  virtus  est, 
etiam  in  his,  quae  adversa  putantur, 
gratias  referrc  creatori.  Et  infra :  Sed 
juxta  Apostolum  haec  virtus  est  maxi- 
ma ,  ut  in  ipsis  pertculis  atque  miseriis 
Deo  gratiae  referantur,  et  semper  di- 
camus:  Benedictus  Deus:  minora  me 
scio  sustinere ,  quam  mereor.  Haec  ad 
mea  peccata,  parva  sunt.  Nihil  mihi 
dignum  redditur,  Hic  animus  Chri- 
stiani  est  etc.  Porro  Chrysostomus  ad 
ipsam  etiam  gehennam  extendit,  quate- 
nus  gehennae  metu  velut  fraeno  retrahun- 
tur  homines  a  peccatis. 

Quod  sequitur:  In  nomine  Domini 
nostri  Jesu  Christi,  significat  gratias 
pro  omnibus  bonis  agendas  Deo  per  Chri- 
stum ,  utpote  cujus  nomine,  respectu  ac 
merito  nobis  omnia  proveniunt:  idque 
vel  absolute,  ut  est  omne  bonum  pietatis ; 
vel  in  quantum  ordinantur  ad  nostram 
salutem,  etsi  secundum  se  indifferentia ; 
inter  quae  sunt  adversitates  et  miseriae, 
et  mors  ipsa.    Quo  sensu  verissimum  est, 

quod  Oecumenitis  adscribit  pro  ratione 
hujns  particulae ;  nam  per  Christi  nornen 
omnia  nobis  contingunt.  Pulchre  vero 
Theophylactus  ex  hac  generali  sententia 
Apostoli  colligit  ac  docet,  ipsam  quoque 
nostram  gratiarum  actionem  inter  ea 
bona ,  quae  per  Christum  habemus ,  et 
pro  quibus  agendae  sunt  Deo  gratiae, 
numerandam  esse.  Ex  quibus  liquet,  gra- 
viter  falli  quosdam ,  qui  nomen  suum  po- 
nunt  inter  Theologos,  qui  fidem  aut  aliud 
quodcunque  bonum  nostrum  salutare  sub- 
trahunt  merito  Christi. 

Jam  quod  dicit  Apostolus :  Deo  et 
Patri,  sic  accipiendum,  quomodo  dixit 
2  Cor.  1.  Benedictus  Deus  et  Pater  Do- 
mini  nostri  Jesu  Christi.  Ut  vocabulum 
Patris,  non  ad  filios  adoptivos  referatur, 
sed  ad  Filium  naturalem,  quem  proxime 
nominaverat.  Ideo  autem  solum  Patris 
expressit  personam  ,  quia  Pater  omnium 
bonorum  est  auctor  sine  auctore ,  et  prin- 
cipium  sine  principio. 

21.  Subjecti  invicem  in  timore  Chri- 
sti.  Divertit  ad  informationem  disciplinae 
domesticae;  quam  et  prosequitur  ferme 
usque  ad  medium  sequentis  capitis.  Pen- 
det  vero  sententia  adhuc  ab  illo  verbo, 
implemini  spiritu.  Non  est  autem  sen- 
sus,  omnes  omnibussubjectos  esse  debere, 
quomodo  Cajetanus  videtur  intellexisse, 
sed  alios  aliis,  hoc  enim  significat  Graeca 
vox  aXXTjAoiq ,  id  est,  inferiores  superio- 
ribus;  quemadwodum  patet  ex  praeceptis 
particularibus ,  qaae  subjungit.  Monet 
igitur,  ut  subditi  obedientiam,  quam  de- 
bent,  praestent  superioribus ;  idque  in 
timore  Christi,  hoc  est,  cum  timore,  qui 
convenit  Christianis ,  quorum  est  non  ad 
oculum  obedire ,  sed  ex  animo  et  propter 
Deum ,  sicut  infra  praecipitur  servis. 
Plerique  Graeci codices  legunt:  Intimore 
Dei ,  id  est,  ut  Theophylactus  exponit, 
Dei  timorem  prae  oculis  habentes,  et  non 
solum  spectantes  temporale  commodum. 
Oecumenii  commentarius  nostrae  favet 
lectioni ;  quae  eadem  est  apud  omnes  La- 
tinos  et  in  Graecis  Complutensibus. 

22.  Mulieres  viris  suis  subditae  sint, 
sieut  Domino.    Graece,   propriis  subdi- 


tae  estote ,  tametsi  Hieronymus  negat,  in 
Graecis  codicibus  omnino  verbum  haberi 
hoc  loco,  utpote  ex  praecedenti  parte 
repetendum ,  ubi  dictum  est ,  subjecti  in- 
vicem.  Quod  addit,  sicut  Domino ,  non 
hunc  habet  sensum,  tanquam  dominis, 
non  enim  viri  jus  habent  dominorum  in 
uxores  velut  ancillas ;  licet  Sara  virum 
suum  Abraham,  honoris  causa,  dominum 
vocasse  legatur  Gen.  28. ,  sed ,  sicut  Do- 
mino ,  Christo ,  id  est ,  in  viris  suis  con- 
siderantes  Christum  Dominum,  qui  est 
caput  et  sponsus  Ecclesiae.  Qui  sensus 
explicatur  in  sequentibus. 

23.  Quoniam  vir  caput  est  mulieris, 
sicut  Christus  caput  est  Ecclesiae.  Simi- 
litudo  est  in  generali  ratione  capitis  ana- 
logici,  id  est,  superioris  ac  praefecti. 
Sicut  enim  Cbristus  praeest  Ecclesiae 
suae,  eamque  gubernat  ac  protegit,  ad 
ipsius  Ecclesiae  utilitatem ;  ita  maritus 
uxori  suae  praeesse  debet  eamque  regere 
ad  bonum  ejus  ac  totins  familiae.  Unde 
sequitur : 

Ipse  salvator  corporis  ejus.  Graece : 
Et  ipse  est ,  salvator  corporis.  Nam 
pronomen  tjus  additum  non  habet  non 
solum  Graecus  textus ,  sed  nec  Syriacus. 
Hieronymus  quoqne  et  multa  manuscripta 
Latina  non  agnoscunt.  Graeci  de  marito 
sententiam  exponunt,  hoc  modo:  Idem- 
que  vir  salutem  dat  corpori,  hoc  est, 
cujus  ipse  est  caput;  nam  capitis  est,  sa- 
lutem  totius  corporis  procurare.  Ideo 
justum  est,  ut  sicut  corpus  capiti  subje- 
ctum  est,  ita  et  uxor  viro.  Sed  hoc  multo 
magis  in  Christum  competit,  de  quo  La- 
tini  interpretantur.  Christus  enim ,  qui 
caput  est  Ecclesiae,  idem  et  salvator  ejus 
est,  tanquam  corporis  sui;  quia  derivans 
in  eam  omne  genus  bonorum  spiritualinm, 
certissime  et  efficacissime  eam  ad  salutera 
aeternam  perducit.  Per  hoc  autem  insi- 
nuatur,  extra  Ecclesiam  frustra  sperari 
salutem :  quemadmodum  olim  extra  ar- 
cam.  Est  enim  cum  exclusione  intelligen- 
dum,  quod  dicitur  Christus  salvator  sui 
corporis.  Non  enim  caput  facit  influere 
vitam  et  salutem  in  corpus  alienum,  sed 
tantum  in  suum ,  cujus  est  caput.  De  vo- 

cabulo  salvatorls ,  pro  quo  neoterici  qui- 
dam  servatorem  malunt ,  dicemus  aliquid, 
cum  exponenda  nobis  erunt  illa  verba 
Phil.  3.  Unde  etiam  salvatorem  ex- 
spectamus. 

24.  Sed  sicut  Ecclesia  subjecta  est 
Christo,  ita  et  mulieres  viris  suis  in 
omnibus.  Subaudi ,  subjectae  sint.  Vo- 
cula  sed  vim  babet  subsumptionis ;  quasi 
diceret :  Atqui  Ecclesia  subjecta  est  Chri- 
sto ,  velut  corpus  capiti :  sic  igitur  et  mu- 
licres  viris  suis  subjectae  esse  debent. 
Quod  addit,  in  omnibus,  ad  utrumque 
membrum  videtur  referendum.  Nam  Ec- 
clesia  quidem  Christo  subjecta  est  in  om- 
nibus  sine  exceptione:  malieres  autem 
viris  suis  subditae  esse  debent  in  omni- 
bus,  ad  quae  viri  potestas,  sive  superio- 
ritas  sese  extendit.  Ea  autem  sunt  quae- 
cunque  ad  gubernationem  domesticam 
pertinent. 

Sed  dicet  aliquis:  Multi  in  Ecclesia 
mali  sunt,  non  Christi,  sed  diaboli  vo- 
iuntatem  facientes;  quomodo  igitur  ab- 
solute  dicitur,  Ecclesiam  Christo  subje- 
ctam  esse  in  omnibus?  Respondeo  id 
absolute  de  Ecclesia  verificari ,  quod  ei 
competit  secundum  partes  praecipuas  ma- 
gisque  proprias,  id  est,  eas,  quae  eun- 
dem  cum  capite  spiritum  participant. 
Hujusmodi  autem  sunt  soli  boni.  Qua 
ratione  etiam  sancta  vocatur  Ecclesia  in 
symbolo  tidei. 

25.  Viri  diligite  uxores  vestras,  sicut 
et  Christus  dilexit  Ecclesiam.  Vicissim 
viros  admonet  officii  erga  uxores ;  scilicet 
ut  benignos  erga  eas  sese  exhibeant, 
amorem  ostendant,  studeantque  earum 
saluti ,  nec  ullis  immunditiis  eas  polluant, 
aut  pollui  sinant.  Huc  enim  spectare  vi- 
detur  comparatio  subjuncta  de  Christo, 
Ecclesiam  suam  sanctificante.  Sic  etiam 
Thessalonicenses  admonet ,  ut  vasa  sua 
possideant  in  sanctificatione  et  honore  1 . 
Epist.  4.  Jam  quod  ait:  Sicut  et  Chri- 
stus  dilexit  etc, ,  non  aequalitatem  dile- 
ctionis  exigit,  sed  imitationem.  Respicere 
enim  viri  debent  in  Christum  Ecclesiae 
sponsum,  tanquam  exemplar,  quod  in 
amandis  uxoribus  imitentur. 


Et  seipsum  tradidit  pro  ea.  Id  est, 
adeo  dilexit  eam ,  ut  semetipsum  p/o  ea 
daret  in  mortem ;  ad  hoc  nimirum ,  quod 
sequitur : 

26.  XJt  illam  sanctificaret.  Id  est, 
mundam  Deo  redderet  ab  omni  impuri- 
tate  peccati.  Cujus  sanctificationis  etiam 
modum  subjungit:  Mundans  lavacro 
aquae  in  verbo  vitae.  Quod  in  multis 
codicibus  addebatur  eam,  mundans  eam, 
merito  Romani  correctores  omittendum 
censuerunt.  Jam  enim  expressum  erat, 
ut  illam ,  ccutyjv;  eam  nec  Graeca  hic 
agnoscunt.  Porro  genitivus  vitae  nec  in 
Graecis  est,  nec  apud  Latinos  veteres, 
nec  in  antiquioribus  Manuscriptis  apud 
nos  repertis.  Catechismus  quoque  Roma- 
nus  hunc  locum  citans ,  ubi  de  baptismi 
fructibus  agit,  non  addit  vitae. 

Cum  autem  per  lavacrum  aquae  om- 
nes  uno  consensu  baptismi  sacramentum 
intelligant:  quaeritur,  de  quo  verbo  lo- 
quatur  Apostolus.  Et  qnidem  Chrisosto- 
mus  ac  caeteri  Graeci ,  Latinique  poste- 
riores  referunt  ad  verba  mystica  bapti- 
zantis:  In  nomine  Patris ,  et  Filii  et 
Spiritus  sancti;  Augnstinus  autem  tract. 
80.  in  Joan.  potius  videtur  intelligere 
verbum  doctrinae  evangelicae,  quatenus 
fide  suscipitur.  De  hoc  enim  verbo ,  non 
autem ,  ut  quidam  volunt,  de  verbo  sa- 
cramenti,  Augustinum  loqui,  apparet  tum 
ex  Evangelii  loco ,  quem  tractat :  Jam 
vos  mundi  estis  propter  verbum,  quod 
locutus  sum  vobis ;  tum  ex  aliis,  quae 
citat,  testimoniis,  uno  Pauli  Rom.  10. 
Hoc  est  verbum  fidei,  quod  praedica- 
mus :  quoniam  si  confessus  fueris  etc, 
ac  duobus  Petri ,  altero  Act.  15.  Fide 
purificans  corda  eorum,  et  altero  1. 
Epist.  3.  Salvos  facit  baptisma,  non 
carnis  depositio  sordium ,  sed  conscien- 
tiae  bonae  interrogatio  in  Deum.  Quae 
omnia  de  verbo  fidei  ejusve  confessione 
loquuntur. 

Haec  denique  verbi  acceptio  valde 
consentanea  est  consuetudini  Scripturae: 
quae  formulam  verborum  sacramenti  nus- 
quam  legitur  verbum  appellasse ;  sed  pas- 
sim    eo    nomine,    etiam   solitarie    posito, 

sicut  hie  ponitur,  Evangelii  doctrinam 
siguificat:  ut  patet  ex  Actis  et  Epist. 
apostolicis.  Ioo  et  eflectum  baptismi, 
scilicet  regenerationem ,  inuudaticnein, 
salutem ,  perinde  ut  Paulus  boc  loco, 
etiam  alii  Apostoli  tribuunt  verbo  fidei : 
ut  Petrus  in  verbis  jam  citatis,  et  ejus- 
dem  Epistolae  cap.  1.,  cum  ait:  Renati 
non  ex  semine  corruptibili ,  sed  incor- 
ruptibili ,  per  verbum  Dei  vivi  et  per- 
manentis  in  aeternum.  Quod  mox  ex- 
ponens  subjungit :  Hoc  est  autem  verbum, 
quod  evangelizatum  est  in  vobis.  Et 
Jacobus  cap.  1.  Genuit  nos,  inquit, 
verbo  veritatis,  ut  simus  initium  ali- 
quod  creaturae  ejus.  His  adde ,  quod  si 
Paulus  verbum  sacramentale  voluisset 
intelligi,  potius  hoc  modo  dixisset:  Mun- 
datis  eam  lavacro  aquae  et  verbo ,  id 
est,  pcr  aquam  et  verba  simul  cum  lo- 
tione  prolata.  Cum  Augustino  sentiunt 
Hieronymus,  Primasius  et  Sedulius  in 
commentariis ;  et  inter  neotericos  Catha- 
rinus  aliique  nonnulli. 

Est  autem  observandum ,  quod,  cum 
Scriptura  alibi  diversis  locis  nunc  sacra- 
mento ,  nunc  fidei  tribuat  mundationem 
et  regenerationem  nostram  ;  hoc  loco  utri- 
que  simul  eam  adscribit,  lavacro  et 
verbo ,  id  est,  sacramento  simul  et  fidei. 
Quod  nota  contra  haereticos,  qui  ita 
fidem  extollunt,  ut  sacramenta  deprimant: 
solam  signi  ac  sigilli  rationem  eis  conce- 
dentes. 

Sensus  igitur  Apostoii  est :  Tradidit 
semetipsum  Christus  pro  Ecclesia,  ut 
eam  ex  immunda  mundam  sanctamque 
redderet:  dum  videlicet  aquae  baptismo 
per  verbum  Evangelii  creditum  ac  fide 
susceptum  mundat  eam  a  peccatis.  Juxta 
hunc  sensum  plenior  est  Apostoli  sermo, 
quam  si  verbum  sacramenti  intelligeretur. 
Quod  utique  in  lavacro  aquae,  quatenus 
est  Christi  sacramentum,  comprehenditur. 
Si  quaeras,  quomodo  Christus  Ecclesiam 
mundet  lavacro  aquae,  brevittr  respon- 
deo ,  velut  instrumento  virtutis  divinae, 
id  est,  signo  etficaci  ex  ipsius  Christi  in- 
stitutione  et  promissione.  Qua  de  re  ac- 
curatior  est  aisputatio  in  4.  Seut.  dist.  1. 

GaiL  Estii  Comm.  Tom.  II. 


27.  Ut  exhiberet  ipse  sibi  gloriosam 
Ecclesiam,  non  habentem  maculam,  aut 
rugam ,  aut  aliquid  hujusmodi:  sed  ut 
sit  sancta  et  immaculaia.  Ipse,  Graece, 
ipsam,  quomodo  et  in  Latinis  nonnullis 
legitur.  Secundum  quam  lectionem  ita 
distinguitur  sententia ,  ut  post  gloriosam 
hypostygme  ponatur  hoc  modo  :  Ut  ex- 
hlberet  eam  sibi  gloriosam ;  nempe  Ec- 
clesiam  non  habentem  maculam  etc.  Quo 
etiam  facit  articulus  dictioni  Ecclesiam 
praefixus  in  Graeco.  Quanquam  et  Lati- 
norum  lectio  simili  modo  distinguenda 
videtur. 

Quaeritur  autem  quando  Christus  Ec- 
clesiam  sibi  talem  exhibeat ,  qualis  hic 
describitur ,  scilicet  gloriosam  et  macula 
rugaque  carentem,  denique  sanctam  et 
immaculatam,  sive,  ut  m  Graeco  est, 
irreprehensibilem.  Graecorum  commen- 
tarii  totum  hoc  referunt  ad  tempus  vitae 
praesentis,  in  quo  Christus  Ecclesiam 
suam  ab  nmnibus  peccatorum  maculis 
baptismi  sacramento  mundatam,  sibi  ex- 
hibet  pulchram  et  omni  genere  virtutum 
exornatam.  Eodem  referunt  glossa  tam 
ordinaria,  quam  interlinealis.  Item  Lira- 
nus  et  Cajetanus ,  et  ante  hos  Ambrosia- 
nus  lib.  1.  in  Luc.  ad  illud  cap.  1.  Erant 
autem  justi  ambo  ante  Deum.  Et  lib.  4. 
iu  caput  Luc.  4.,  ubi  dicit,  Ecclesiam 
per  baptismum  esse  virginem  immacula- 
tam  et  sine  ruga;  nec  secus  hunc  locum 
intellexisse  videtur  Gregorius  lib.  2.  Mcr. 
cap.  29.  Quo  pertinet  et  illud  Nicolai 
Pap.  I.  ad  consulta  Bulg.  cap.  uit.  Sancta 
Romana  Ecclesia  semper  sine  macula 
fuit,  et  sine  ruga.  Pro  hoc  intellectu  po- 
test  adferri,  quod  Apcstolus  per  lavacrum 
aquae  testatur  Ecclesiam  mundari :  uti- 
que  in  hoc  saeculo;  quodque  credimus 
Ecclesiam  non  modo  triumphantem,  verum 
etiam  hanc  militantem ,  esse  sanctam. 

Sciendum  est  autem,  ex  hoc  loco  Pe- 
lagianos  quaesivisse  patrocinium  sui  dog- 
matis ,  quo  docebant,  hominem  posse 
vivere  sine  peccatis,  idque  a  multis  etiam 
praestari.  Contra  quos  disputans  Augu- 
stinus  ita  eis  respondet,  ut  doceat,  Apo- 
stoli  verba  non  ad  Ecclesiam,  qualis  nunc 

est,  sed  qualis  in  consummatione  saeculi 
ac  beata  resurrectione  futura  est,  per- 
tinere.  Tunc  enim  et  gloriosa  erit,  et 
prorsus  omnique  ex  parte  sancta  et  im- 
maculata.  Agit  id  ex  professo  toto  fere 
libro  de  perfect.  justit.  Alia  ejusdem  loca 
sunt  lib.  1.  Retr.  cap.  7.,  lib.  1.  de  nupt. 
et  conc.  cap.  34. ,  lib.  4.  contr.  2.  epist. 
Pelag.  cap.  7.  et  lib.  de  pecc.  origin.  cap. 
40.  Eadem  expositio  est  apud  Hiero- 
nymum  lib.  3.  dialogi  contra  Pelagian., 
nec  non  apud  Primasium  et  Thomam 
in  commentariis :  licet  hic  etiam  prio- 
rem  sensum  adducat.  Augustini  senten- 
tiam  probabilem  reddit  alius  Apostoli 
locus  2.  Corinth.  11.  Despondi  vos,  in- 
quit,  uni  viro  virginem  castam  exhibere 
Christo.  Ubi  manifeste  tempus  virginis 
desponsatae,  nt  praeteritum,  distinguit  a 
tempore  ejusdem  Christo  exhibendae, 
tanquam  adhuc  futuro.  Sic  enim  et  hoc 
loco  tempora  distinguere  videtur,  quasi 
dicat :  Nunc  mundat,  ut  aliquando  glorio- 
sam  et  immaculatam  exhibeat.  Nam  et 
utrobique  idem  in  Graeco  verbum  est 
exhibere. 

Igitur  in  hoc  saeculo  mundatur  et  sanc- 
tificatur  Ecclesia  per  baptismum  et 
fidem ;  sed  non  perficitur  baec  ejus  mun- 
datio  et  sanctificatio,  ut  gloriosa,  perfecte 
sancta  et  prorsus  immaculata  dici  possit, 
donec  finiatur  hoc  saeculum.  Quo  finitio, 
Cbristus  Ecclesiam  spbnsam  suam,  haec 
enim  est  constructio  verborum  Apostoli, 
totam  macula ,  ruga  et  omni  deformitate 
carentem,  adeo  ut  sit  omni  ex  parte 
sancta  et  irreprehensibilis ,  ipse  sibi  ex- 
hibebit,  adducet,  sistet  gloriosam,  id  est, 
pulchritudine  et  gloria  refulgentem  ,  tam 
in  corpore  quam  iu  anima;  copulaturus 
eam  sibi  vinculo  ac  foedere  nuptiaium 
insolubili.  De  quibus  futuri  saeculi  nuptiis, 
inter  Christum  et  Ecclesiam  celebrandis 
loquitur  ipse  Christus  in  parabola  decem 
virginum  Matth.  25.  Loquitur  et  Joannes 
in  Apoc.  19.  dicens :  Quia  venerunt 
nuptiae  agni:  et  uxor  ejus  praeparavit 
se.  Qui  et  de  gloria  sponsae  subjungit: 
Et  datum  est  illi ,  ut  cooperiat  se  bys- 
sino  splendenti  et  candido  etc. 


Haec  omnia  sententiam  Augustini  plu- 
rimum  confirmant:  et  per  haec  liquide 
evanescit  objectio  Pelagianorum.  Tametsi 
nec  prior  commentarius  illis  favet.  Dici- 
tur  enim  Ecclesia  praesentis  saeculi  non 
solum  sancta,  verum  etiam  immaculata, 
non  quod  omni  prorsus  macula  careat, 
sed  quod  in  praestantioribus  suis  mem- 
bris  nullam  habeat  ejusmodi  maculam,  a 
qua  simpliciter  quis  appellari  possit  ma- 
culatus.  Tales  enim  solae  sunt  maculae 
mortalium  peccatorum.  Et  idem  judicium 
de  ruga,  et  si  quid  hujusmodi. 

Ut  autem  in  verbis  Apostoli  macula 
et  ruga  distinguantur :  potest  in  macula 
intelligi  deformitas  operis,  et  in  ruga 
duplicitas  intentionis.  Sic  enim  Anselmus 
et  S.  Thomas  post  Augustinum  distinguunt. 
In  eo  autem ,  quod  additur ,  aut  aliquid 
hujusmodi,  possunt  intelligi  reliquiae 
peccatorum  ;  ut  pravae  inclinationes,  et 
motus  involuntarii  et  multiplices  ignoran- 
tiae :  quae  omnia  cessabunt  in  Ecclesia 
glorificata.  Dicuntur  autem  haec  a  simi- 
litudine  muiierum,  quae  propter  maculas 
et  rugas  displicere  solent  viris  suis  :  ideo- 
que,  ut  ait  Hieronymus,  omni  studio 
agunt,  ut  quod  foedare  videtur,  abster- 
gant,  et  exhibeant  maritis  corporum  ve- 
nustatem. 

28.  Ita  et  viri  debent  diligere  uxores 
suas  ut  corpora  sua.  Digressus  nonnihil 
Apostolus  ad  mysterium,  nunc  ad  institu- 
tum  revertitur.  Ncc  est  in  Graeco  con- 
junctio  et,  sed  absolute  legitar:  Sic  de- 
bent  viri  diligere  suas  uxores,  ut  sua 
corpora:  ut  illud  sic  referatur  ad  sequen- 
tem  particulam ,  ut  sua  corpora.  Juxta 
nostram  vero  lectionem ,  quam  habent 
etiam  veteres  Latini ,  sermo  refertur  ad 
praecedcntia,  quasi  dicat:  Quemadmo- 
dum  igitur  Christus  Ecclesiam  suam  ut 
corpus  suum  dilexit:  ita  et  viri  debent 
uxores  suas  deligere,  tanquam  corpora 
sua:  hoc  est,  exemplo  Chiisti  ea,  quae 
salutaria  sunt,  illis  providere,  sicut  caput 
providet  corpori.  Vel  novo  argumento 
hic  utitur  Apostolus  ad  suum  propositum, 
nempe  quod  quia  prima  mulier  ex  primo 
viro  est :  uxor  est  quodammodo  pars  ma- 

riti.  Et  hic  sensus  non  male  quadrat  se- 
quentibus. 

Qui  suam  uxorem  diligit,  seipsum 
diligit.  Efficax  bortatio  est  ad  diligendam 
uxorem,  a  sui  ipsius  dilectione.  Qui  enim 
diligit  uxorem  suam,  corpus  suum  diligit, 
et  proinde  seipsum:  inquantum  caput  et 
corpus  uuum  quid  constituunt.  Exhorta- 
tionem  confirmat  sequentibus  verbis : 

29.  Nemo  enim  unquam  carnem  suam 
odio  habuit,  sed  nutrit  et  fovet  eam. 
Sententia  absolute  vera.  Sicut  enim  nemo 
potest  seipsum  simpliciter  odio  habere : 
ita  nec  corpus  aut  carDem  suam,  quae  ali- 
quid  est  sui.  At  sicut  seipsum  quis  odisse 
potest  secundum  quid,  scilicet,  ut  pecca- 
torem,  miserum,  imbecillem ;  ita  et  car- 
nem  suam  multi  oderunt,  ut  vitiosam, 
morbidara,  spiritui  rebellem.  Quidam 
etiam  occidunt,  non  odio  carnis,  nec  odio 
sui ,  sed  odio  miseriarum ,  quas  sic  se  pu- 
tant  effugere.  Quomodo  mater  interdum 
occidit  £lium ,  non  odio  filii,  quanquam 
id  etiam  fieri  potest,  sed  ut  se  ab  onere 
egestatis  vel  ab  ignominia  liberet:  aut  ut 
ejus  morte  se  ulciscatur  de  eo,  quem 
odit :  ut  olim  Progne  et  Medea :  aut  ut 
ipsum  filium  morti  acerbiori  eripiat ,  sicut 
illae  de  quibus  Jeremias  Tbrenorum  4. 
Manus  mulierum  misericordium  coxe- 
runt  filios  suos. 

Potest  et  sic  intelligi :  nemo  sanae 
mentis  carnem  suam  odio  habet,  neque 
extinguere  eam  vult:  sed  nutrit  et  fovet 
quoad  usque  potest  Hoc  enim  nobis  om- 
nibus  dictat  lex  naturae;  contra  quam 
obnitebantur  insani  Manichaei,  docentes 
corpus  odio  habendum,  quod  ortum  ha- 
beret  a  malo  principio.  Secundum  priorem 
sensum  late  et  docte  partem  hanc  expli- 
cat  3.  Thomas  in  comment.  Caetemm 
recte  unusquisque  nutrit  et  fovet  carnem 
suam ,  si  carnis  curam  non  faciat  in  de- 
sideriis :  quod  vetat  Apostolus  Rom.  13., 
sed  curam  impendat  sustentationi  ejus 
necessariam,  quatenus  serviat  spiritui.  At- 
que  hoc  modo  viri  uxores  suas  diligere 
debent. 

Sicut  et  Christus  Ecclesiam.  Scilicet 
ut  carnem   suam  nutrit  ac  fovet,    omnia 


suppeditando ,  quae  ad  ejus  salutem  per- 
tineant.  Quomodo  autem  Ecclesia  sit 
caro  Christi,  consequenter  ostcndit. 

30.  Quia  membra  sumus  corporis 
ejus,  de  carne  ejus  et  de  ossibus  ejus. 
Graeca  habent  praepositionem  ix,  sed 
eadem  significatio  est.  Unde  Hieronymus 
in  sua  versione  Gen.  2.  (ad  quem  locum 
respicit  Apostolus)  utramque  praeposi- 
tionem  scripsit:  Hoc  nunc  os  ex  ossibus 
meis,  et  caro  de  carne  mea.  Quomodo 
nos  simus  membra  corporis  Christi ,  ma- 
nifestum  est,  quia  quotquot  fideles  sumus, 
membra  sumus  Ecclesiae,  quae  est  cor- 
pus  Christi  mysticum.  Sed  quomodo  si- 
mus  de  carne  ejus  et  de  ossibus  ejus, 
non  perinde  liquet ,  potius  enim  e  con- 
trario  dicendum  videbatur,  Christum  esse 
de  carne  nostra  et  de  ossibus  nostris, 
quia  nostram  assumpsit  naturam,  et  sicut 
dicitur  Hebr.  2.  ideo  quia  pueri  com- 
municaverunt  carni  et  sanguini,  etiam 
ipse  communicavit  eisdem,  ac  semen 
Abrahae  apprehendit.  Propter  hanc  dif- 
ficultatem  quidam ,  inter  quos  Ambrosia- 
nus,  totum  hoc  spiritualiter,  ut  ille  loqui- 
tur,  intelligunt,  quasi  non  aliud  signifi- 
cetur,  quam  habitudo  capitis  analogici 
ad  membra,  et  vicissim  membrorum  ad 
caput.  Quae  quidem  membra  secundum 
eandem  analogiam  esse  dicantur  ex  carne 
et  ossibus  sui  capitis:  quia  ex  eo  de- 
pendent. 

Cajetanns  refert  Apostoli  verba  ad  for- 
mationem  Ecclesiae  ex  carne  Christi  et 
ossibus  ejus  in  cruce,  in  qua  nimirum 
Christus  secundum  humanam  naturam, 
carne  et  ossibus  constantem,  patiens  ac 
moriens  Ecclesiam  vivificavit. 

Porro  secundum  alios  probat  Apo- 
stolus,  Ecclesiam  esse  carnem  Christi, 
quia  Christus  est  caput  Ecclesiae  tan- 
quam  corporis  sui;  cujus  nos  membra 
sumus,  non  quomodocumque  secundum 
analogiam,  sed  ita,  ut  simus  de  carne 
ejus,  scilicet  Christi,  et  de  ossibus  ejus, 
inquantum  sumus  ejusdem  cum  illo  natu- 
rae  humanae  participes:  nec  tamen  ille 
potius  de  carne  et  ossibus  nostris,  propter 
assumptam    ex    nostro    genere    naturam 

humanam,  sed  nos  de  carne  et  ossibus 
ejus ,  quia  in  bac  natura  ipse  caput  est, 
nos  raembra.  Hic  sensus  planus  est  et 
perspicuus,  eumque  tradunt  Hieronymus 
et  Aquinas;  et  bis  vetustior  Irenaeus, 
qui  lib.  5.  contra  Haereses ,  citatis  hujus 
loci  vcrbis:  Non  (inquit)  de  spirituali 
alioqui  ct  invisibili  hominb  dixit  haec 
Apostolus:  Spiritus  enim  neque  ossa, 
neque  carnes  habet:  sed  de  ea  disposi- 
tione,  quae  est  secundum  hominem,  qui 
ex  carnibus  et  nervis  et  ossibus  consistit, 
qui  de  calicc,  qui  est  sanguis  Cbristi, 
nutritur,  et  pane,  qui  est  corpus  ejus, 
augetur.  Haec  ille  aliquanto  post  initium 
libri  5. 

31.  Propter  hoc  relinquet  homo  pa- 
trem  et  matrem  suam ,  et  adhaerebit 
uxori  suae ,  et  erunt  duo  in  carne  una. 
Graece  quidem  est,  avxi  tgutou,  sed 
Hieronymus  in  comment.  monet,  hoc  di- 
ctum  esse  ab  Apostolo  pro  evsxsv  toutgo, 
quod  apud  LXX.  legitur  Gen.  2.  Prose- 
quitur  Apostolus  id,  quod  versu  28.  ex  Ge- 
nesi  indicaverat ,  secuudum  posteriorem 
illius  expositionem,  deinde  verbatim  reci- 
taverat  versu  praeced.,  quae  ibi  cap.  2.  huc 
pertinentia  leguntur:  pauculis,  quae  me- 
dia  sunt,  omissis.  Et  quia  de  Christo  et 
Ecclesia  loqui  coeperat,  insinuare  vult, 
etiam  haec  verba,  quae  dicta  sunt  ad 
literam  de  viro  et  uxore ,  ad  Christum  et 
Ecclesiam 'mystice  pertinere.  Pleriqne 
putant,  esse  verba  Adae,  cujus  erant 
praecedentia :  Hoc  nunc  os  etc.  Alii, 
Scriptoris,  id  est,  Mosis  verba  esse  vo- 
lunt  ex  eo ,  quod  Adam  dixerat,  inferen- 
tis,  insolubilem  esse  nexum  matrimonii 
inter  virum  et  foeminam ,  idque  signifi- 
casse  videtur  Dominus  apud  Matth.  19. 
referens  ista  ad  Deum,  sive  quod  idem 
est,  ad  Scripturam.  Sic  enim  habet:  Qui 
fecit  ab  initio,  masculum  et  feminam 
fecit  eos,  et  dixit:  propter  hoc  etc. 

Sed  sensum  dicamus.  Propter  hoc,  in- 
quit ,  id  est ,  quia  mulier  formata  est  ex 
ossibus  et  carne  viri :  relinquet  vir  patrem 
suum  et  matrem  quoad  cohabitationem  et 
conversationem  domesticam :  tt  adhaere- 
bit  uxori  suae,    Graece  agglutinabitur 


ad  uxorem  suam,  id  est,  firmissimo  vin- 
culo  uxori  suae  conjungetur:  eruntque 
duo  in  carne  una,  vel  ut  Graece  et  Hebrai- 
ce,  in  carnem  unam;  hoc  est,  duo  erunt 
velut  una  caro,  unum  corpus,  unus  homo : 
carnis  enira  nomine  totum  hominem  Moses 
significasse  videtur  ex  usu  linguae  He- 
braicae,  tametsi  cum  respectu  ad  copu- 
lam  carnalem,  qua  conjuges  quodammodo 
fiunt  una  caro.  Nam  de  commixtione  car- 
nali  seutentiam  hanc  intellexerunt  summi 
Pontifices  Benedictus  et  Gregorius  apud 
Gratianum  27.  quaest.  2.  cap.  Lex,  et 
cap.  sunt.  Itera  Alexander  III.  cap.  Ve- 
rum ,  de  conversione  conjugatorum.  Et 
Innocentius  III.  cap.  Ad  apostolicam 
ibidem.  Nec  secus  commentatores  hujus 
loci. 

Ut  autem  et  hoc  obiter  admoneamus, 
in  Hebraeo  quidem  non  exprimitur  nu- 
meralis  vocula  duo ,  tantum  enim  ibi  le- 
gitur:  Et  erunt  in  catnem  unam  (quod 
nonr.ulli  male  retulerunt  ad  coiruptelas 
Hebraici  textus):  sed  ex  circumstantiis 
manifestum  est  satis  intelligi.  Qua  de  re 
egit  vir  ernditus  Franciscus  Lucas  in  suo 
Tract.  de  usu  paraphraseos  Chaldaicae. 
Porro  quod  verba  jam  recitata  etiam  ad 
Christum  et  Ecclesiam  pertineant,  docet 
Apostolus,  dum  proxime  ait : 

32.  Sacramenium  hoc  magnum  est; 
ego  autem  dico  in  Christo  et  in  Eccle- 
sia.    Graece  :   Tn  Christum  et  in  Eccle- 
siam.    Quomodo  et  veteres  quidara  La- 
tini  legunt,  nominatim  Tertullianus  lib. 
de  aniraa   cap.  11.  et  21.  et  lib.  5.  contra 
Marcionem   cap.   18.     Et  Augustiuus   in 
Psalra.  138.,  Beda  etiam  citante  in  com- 
mentario.  Pro  sacramentum  Graece  my- 
sterium  est;  atque  ita  legit  Ambrosianus. 
Itaque  sensus  Apostoli  est :  Sacramentum 
seu   mysterium  praecedentibus  verbis  si- 
gnificatum  ,  raagnura  est.    Arctissima  illa 
conjunctio  viri  et  raulieris,  de  qua  dictum 
est:    Relinquet  homo  patrem  et  matrem 
etc. ,  raagnae  alicujus   sacrae  et  arcanae 
rei  signurn  est.    Ego  autem  dico ,  id  est, 
niysterium  hoc  explico,   et  intelligendum 
doceo  de  Christo   et  Ecclesia.     Per  hoc 
enim,  quod  homo  relictis  parentibus  ad- 

haeret  uxori,  et  cum  ea  una  caro  efficitur : 
mystice  signifieatur  filium  Dei  e  siuu  pa- 
tris,  et  quasi  patre  relicto,  matre  etiam, 
id  est ,  synagoga  (vel  coelesti  Jerusalem) 
derelicta ,  in  terras  descendisse :  et  per 
assumptam  carnem  humanam  Eccle^iae, 
quae  ex  hominibus  constat,  conjunctum 
esse,  unumque  cum  ea  corpus  effectum, 
et  per  hoc  indissolubili  amoris  vinculo 
conglutinatum.  Matrem  synagogam  inter- 
pretatur  Prosper  sententia  328.  ex  Au- 
gustiuo;  Hieronymus  autem  in  comment. 
coelestem  Jerusalem.  Quam  quidem,  sicnt 
et  Patrem,  Christus  reliquisse  dieitur, 
non  quod  absens  ab  illis  essu  coepit,  sed 
figurato  sermone  et  quadam  similitudine 
nostri :  quia  apud  nos,  qnae  alibi  esse 
incipiunt ,  priorem  locum  relinquunt. 

Ex  hac  Apostoli  sententia  manifestum 
est,  conjugium  non  solum  duorum  primo- 
rum  hominum ,  sed  etiam ,  ac  pleniori  ra- 
tione,  posterorum  (nam  primi  homines 
non  habuere  parentes,  quos  relinquerent) 
esse  sacramentum,  id  est,  signum  magnae 
cujusdam  rei  eacrae. 

Sed  neque  dubitandum  est,  quin  juxta 
Catbolicae  Ecclesiae  definitionem,  ma- 
trimonium  sit  uuum  ex  sacramentis  novae 
legis ,  quae  signa  sunt  ejus  gratiae,  quam 
significant,  efficacia.  An  autem  hoc  ipsum 
ex  praesenti  loco  Apostoli  doceri  possit, 
quaeritur.  Certe  Cajetano  non  videtur. 
At  neque  veteres  hanc  efficaciam  probant 
ex  isto  loco ,  sed  magis  eam  solent  sta- 
tuere  ex  facto  Christi ,  qui  nuptiis  in 
Cana  Galilaeae  benedixit,  utique  bene- 
dictione  spirituali.  Quod  etsi  Scriptura 
non  expresserit,  in  Concilio  tamen  Ephe- 
sino,  tanquam  traditione  acceptum,  et 
apud  mrltos  Patres  legitur.  Atque  haec 
sententia  nobis  etiam  probatur:  et  quam 
revera   probabilis    bit,    late    ostendimus 


scripto  in  4.  dist.  26.  Quod  enim  ad  hunc 
locum  attinet ,  sententia  Apostoli ,  qua 
dicit:  Sacramentum  hoc  magnum  est, 
veritatem  habuit  ab  initio ,  quo  dictum 
est,  propter  hoc  relinquet  homo  etc. 
Nec  tamen  ab  eo  tempore  coepit  matri- 
monium  esse  sacramentum  efficax  gratiae, 
sed  tale  demum  est  a  Christo  novae  lesris 
auctore  institutum. 

33.  Verumtamen  et  vossinguli,  unus- 
quiscjue  uxorem  suam  sicut  seipsum 
diligat.  Graece,  sic  diligat ,  sicut  seip- 
sum.  Sensus  ^st:  Quod  de  Christo  secun- 
dum  mysterium  dico,  id  secundum  literam 
ad  vos  conjugatos  pertinet.  Itaque  sicut 
Christus  Ecclesiam  diligit,  ut  corpus 
suum:  ita  et  vos  singuli  quisque  suam 
uxorem  sic  diligat  tanquam  seipsum,  id 
est ,  velut  eam ,  cum  qua  est  una  caro  et 
unrs  homo.  Non  jubetur  aequalitas  di- 
lectionis  erga  se  et  uxorem:  quia  nec 
Christus  aequaliter  ae  et  Ecclesiam  dili- 
git :  sed  hoc  repetit  Apostolus,  quod  supra 
dixit,  viros  debere  uxores  suas  diligere 
tanquam  corpora  sua ,  quodque  is ,  qui 
suam  uxorem  diligit,  seipsum  diligit. 
Vide  S.  Thom.  2.  sec.  quaest.  26.  art.  11. 
ad  2.  et  4. 

TJxor  autem  timeat  virum  suum. 
Graece:  Vxor  autem  ut  timeat  virum. 
Sic  quoque  multa  Manuscripta  Latina, 
suffragante  etiam  Hieronymo.  Praeceptum 
hoc  non  excludit  amorem  uxoris  erga 
virum ,  sed  timorem  amori  vult  esse  con- 
junctum ,  quas?  dicat :  Praecipio ,  ut  uxor 
non  tantum  diligat  virum  suum ,  verum 
etiam  timeat  et  revereatur  ut  superiorem 
et  caput  suum ,  cui  debet  subjectionem, 
caveatque,  ne  eum  offendat.  Nam  ut  mu- 
lieres  viros  suos  ament,  alibi  praecipit 
Tit.  2. 


CAP0TSEXT0M. 

Filii ,  obedite  parentibus  vestris  in  Domino :    hoc    enim  justum  est. 
2.  Honora  patrem  tuum,  et  matrera  tuam,    quod  est  mandatura  primum 

in  promissione  *) :  3.  ut  bene  sit  tibi,  et  sis  longaevus  super  terram. 
4.  Et  vos  patres  nolite  ad  iracundiam  provocare  filios  vestros2):  sed 
educate  illos  in  disciplina  et  correptione  Domini 3).  5.  Servi  obcdite 
dominis  carnalibus  cum  timore  et  tremore,  in  simplicitate  cordis  vestri, 
sicut  Christo:  6.  non  ad  oculum  servientes,  quasi  hominibus  placentes, 
sed  ut  servi  Christi,  facientes  voluntatem  Dei  ex  animo,  7.  cum  bona 
voluntate  servientes 4) ,  sicut  Domino ,  et  non  hominibus :  8.  scientes 
quoniam  unusquisque,  quodcumque  fecerit  bonum,  hoc  recipiet  a  Domino, 
sive  servus,  sive  liber 5).  9.  Et  vos  Domini  eadem  facite  illis,  remit- 
tentes  minas :  scientes  quia  et  illorum  et  vester  Dominus  est  in  coelis  6) : 
et  personarum  acceptio  non  est  apud  eum 7).  10.  De  caetero  fratres 
confortamini  in  Domino,  et  in  potentia  virtutis  ejus8).  11.  Induite  vos 
armaturam  Dei9),  ut  possitis  stare  adversus  insidias  diaboli 10).  12. 
Quoniam  non  est  nobis  colluctatio  adversus  carnem  et  sanguinem,  sed 
adversus  principes  et  potestates,  adversus  mundi  rectores  tenebrarum 
harum,  contra  spiritualia  nequitiae ,  in  coelestibus u).  13.  Propterea 
accipite  armaturam  Dei12),  ut  possitis  resistere  in  die  malo,  et  in  om- 
nibus  perfecti  stare.  14.  State  ergo  succincti  lumbos  vestros  in  veri- 
tate,  et  induti  loricam  justitiae,  15.  et  calceati  pedcs  in  praeparatione 
Evangelii  pacis13):  16.  in  omnibus  sumentes  scutum  fidei,  in  quo  pos- 
sitis  omnia  tela  nequissimi  ignea  extinguere 14) :  17.  et  galeam  salutis 
assumite,  et  gladium  spiritus,  quod  est  verbum  Dei 15),  18.  per  omnem 
orationem  et  obsecrationem  orantes  omni  tempore  in  spiritu16):  et  in 
ipso  vigilantes  in  omni  instantia ,  et  obsecratione  pro  omnibus  san^tis : 
19.  et  pro  me  17),  ut  detur  mihi  sermo 18)  in  apertione  oris  mei  cum 
fiducia,  notum  facere  mysterium  Evangelii:  20.  pro  quo  legatione  fun- 
gor  in  catena19),  ita  ut  in  ipso  audeam ,  prout  oportet  me,  loqui.  21. 
Ut  autem  et  vos  sciatis ,  quae  circa  me  sunt ,  qiiid  agam :  omnia  vobis 
nota  faciet  Tychicus20),  charissimus  frater,  et  fidelis  minister  in  Do- 
mino:  22.  quem  misi  ad  vos  in  hoc  ipsum,  ut  cognoscatis,  quae  circa 
nos  sunt,  et  consoletur  corda  vestra.  23.  Pax  fratribus,  et  charitas 
cum  fide,  a  Deo  Patre,  et  Domino  Jesu  Christo.  24.  Gratia  cum 
omnibus,  qui  diligunt  Dominum  nostrum  Jesum  Christum  in  incorruptione. 
Amen. 


*)  2  Mos.  20,  12.  2)  Col.  3,  21.  Prov.  19,  19.  3)  5  Mos.  6,  7.  4)  Col.  3,  23.  24« 
5)  Col.  3,  24.  6)  col.  4,1.  7)  1  Petr.  1,  17.  8)  Col.  1,  11.  9)  Rom.  13,  12.  «>)  1  Joan. 
4,  4.  5,  18.  *9  Cap.  2,  2.  12)  2  Cor.  10,  4.  «)  1  Petr.  1,  13.  **)  1  Joan.  5,  4.  1S)  Hebr. 
4,  12.  «)  Matth.  26,  41.  Luc.  18,  1.  seq.  17)  Rom.  15,  30.  Col.  4,  3.  2  Thess.  3,  1.  18) 
Act.  4,  29.  31.     12,  5.     19)  Act.  28,  20.    ^)  Act.  20,  4.     Col.  4,  7. 

SUMMARIUM  CAPITIS  SEXTI. 

Docet  filios  et  parentes,  servos  et  dominos,  quomodo  erga  se  reciproce  debeant  sese  gerere. 
Deinde  describit  armaturam  militis  Christiani  adversus  spiritus  nequam.  Rogat  pro  se 
orari.    Tycbicum  ad  ipsos  mittens,  dona  salutaria  iis  precatur. 


1.  Filii,  obedite  parentibus  vestris  in 
Domino.  Ab  officio  conjugum  transit  ad 
mutua  officia  filiorum  et  parentum ;  deinde 
servorum  et  dominorum.  Illud  ,  in  Do- 
mino ,  quidam  eonstruunt  cum  eo,  quod 
proxime  praecedit,  parentibus  vestris, 
ut  parentes  in  Domino  dicantur,  qui 
Christiani  sunt.  Sed  hoc  modo  videretur 
significari ,  quod  parentibus  non  Ohristia- 
uis  nou  sit  obediendum,  quod  est  alienum 
ab  Apostolica  doctrina.  Quare  rectius 
ordinatur  cum  verbo  obedite ,  ut  obedire 
in  Domino  sit  obedientiam  praestare, 
quatenus  Christi  Domini  lex  et  doctrina 
permittit.  Nam  si  quid  praecipitur  legi 
Christianae  contrarium,  omnino  tenendum 
illud  Petri  Act.  5.  Magis  oportet  obedire 
Deo  quam  hominibus.  Hoc  enim  justum 
est:  ut  a  quibus  vitam  acceperimus,  obe- 
dientiam  iis  reddamus. 

2.  Honora  patrem  tuum  et  matrem 
tuam.  Repetit  praeceptum  de  honoran- 
dis  parentibus  ex  veteii  lege,  Exod. 
20.  et  Deut.  5.,  quod  lex  illa  Christia- 
nos  obliget,  quoad  moralia,  quae  de- 
calogo  comprehendnntur ;  quum  is  con- 
tineat  praecepta  legis  naturalis.  Honor 
00'  tvjstimonium  excellentiae:  quod  qui- 
dem  testimonium  variis  modiis  ac  signis 
perhibetur,  pro  varietate  personarum, 
quas  honoramus.  Tria  sunt  autem,  per 
quae  specialiter  houorandi  sint  parentes : 
reverentia,  quae  eis  debetur,  ut  majori- 
bus ,  obedientia ,  ut  instructoribus ,  et 
rerum  necessariarum  liberalis  suppedita- 
tio,  ut  ii8,  a  quibus  et  nati  et  educati 
sumus.  Atque  hoc  postiemum  verisimile 
est  Apostolum  praecipue  hic  spectare, 
cum  jam  ante  de  obedientia  locutus  fuerit, 
adquam  reverentia  facile  reducitur.  Nam 
et  Christus  Matth.  15.  et  Marc.  7.  de 
sustentatione  parentibus  debita  praece- 
ptum  hoc  interpretatur.  Et  notum  est, 
etiam  alibi  honorem  in  subministratione 
victus  intelligi,  ut  1  Tim.  5.  Viduas 
honora,    quae   vere   viduae   sunt.     Et 


iterum:  Qui  bene  praesunt  presbyteri, 
duplici  honore  digni  habeantur. 

Quod  est  mandatum  primum  in  pro- 
missione.  Non  primum  absolute.  Esfc 
enim  hoc  praeceptum  numero  quartum  in 
decalogo,  sed  primum  in  promissione,  seu 
cum  promissione,  id  est,  primum,  cui  ad- 
juncta  sit  expressa  et  specialis  promissio. 
Sic  Hieronymus  et  Graeci.  Proinde  im- 
pertinens  est  huic  loco,  an  praeceptum 
hoc  sit  primum  in  secunda  tabula.  De 
qua  re  disputant  Theologi  in  3.  Sent. 
disp.  37. 

3.  Ut  bene  sit  tibi,  et  sis  longaevus 
super  terram.  Verba  sunt  promissionis, 
quae  Deut.  5.  leguntur  hoc  ordine  ex 
Hebraeo:  ul  longo  vivas  tempore,  et 
bene  sit  tibi  in  terra,  quam  Dominus 
Deus  tuus  daturus  est  tibi.  Sed  Aposto- 
lus  ordinem  et  verba ,  quae  apud  LXX. 
tam  in  Exodo ,  quam  in  Deut.  leguntur, 
seeutus  est.  Quidam  hanc  partem  ita 
conjungimt  cum  illa  superiori:  Honora 
patrem  tuum  et  matrem,  ut  verba  me- 
dia :  Quod  est  mandatum  primum  in 
promissione,  parenthesiclaudant,  propte- 
rea  qnod  haec  proraissio  in  verbis  deca- 
logi  proxime  sit  adjuncta  praecepto.  Ve- 
rum  aliis  magis  placet,  ut  continue  et 
absque  parenthesi  Apostoli  verba  legan- 
tur,  in  hunc  modum:  Quod  mandatum 
in  promissione  primum  est ,  hac  nimi- 
rum,  quae  sequitur,  ut  bene  sit  tibi  etc, 
hoc  est,  ut  feliciter  ac  diu  vivas  supor 
terram.  Haec  autem  promissio  terrena 
fuit,  ad  veterem  populum  pertinens,  ut 
liquet  ex  verbis  utroque  loco  jam  citato 
subjunctis:  Quam  Dominus  Deus  tuus 
dabit  tibi,  vel,   ut  in  Hebraeo,  dat  tibi. 

Habet  autem  haec  promissio  longae- 
vitatis  magnam  ex  ratione  congruentiam. 
Est  enim  congruum  et  justum,  ut  qui  eos 
honorat,  a  quibus  vitam  temporalem  ac- 
cepit,  illi  vita  temporalis  prorogetur. 
Neque  vero  ab  hujusmodi  promissione 
Chribtiani    alieni    sunt.     Quamvis    enim 

multi  parentibus  obsequentes,  eosque  ho- 
norantes ,  cito  rapiantur  ex  hac  vita ;  non 
tamen  hac  promissione  fraudari  eos  exi- 
stimandum  est,  quia  melius  aliquid  reci- 
piunt  ab  eo ,  qui  novit,  quid  cuique  ele- 
ctorum ,  secundum  ordinem  providentiae 
suae  expediat.  Nam  bona  temporalia 
Christiams  non  absolute  promittuntur,  sed 
quatenus  ad  spiritualia  conducunt.  Sed 
et  in  bonis  temporalibus ,  quae  veteri  po- 
pulo  promissa  fuerunt,  spiritualia  et  ae- 
terna  bona  nobis  promissa  figurabantur ; 
ut  in  t.erra  Chanaan  possessio  regni  coe- 
lestis ;  et  in  longaevitate  vitae  felix  aeter- 
nitas.  Itfi  fere  docent  Hieronymus  et  S. 
Thomas  in  hujus  loci  comment. 

Notandum  obiter ,  voculam  ut  non  tam 
finalem  causam  servati  praecepti  desi- 
gnare,  quam  eventum  et  bonum  quoddam 
consequens,  quod  honoranti  promittitur, 
quasi  dicat  legislator :  Honora  parentes; 
ita  fiet,  ut  bene  sit  tibi,  et  sis  longaevus; 
tametsi  nihil  vetat,  hoc  consequens  bonum 
esse  finem  secundarium  observationis 
praecepti ,  velut  in  similibus. 

4.  Et  vos  patres  nnlite  ad  iracun- 
diam  provocare  filios  vestros.  Vicissim 
a  patribus  exigit ,  ne  nimia  severitate  ac 
duris  imperiis  exacerbent  animos  filiorum. 
Rationem  praecepti  adjicit  Apostolus  Col. 
3.  Ne  pusillo  animo  fiant;  id  est,  ne 
per  impatientiam  despondeant  animum  et 
jugum  obedientiae  prorsus  abjiciant,  aut 
etiam  religionem  deserant.  Potest  hoc 
praeceptum  accommodari  etiam  ad  prin- 
cipes  et  praefectos  saeculares,  qui  mo- 
nendi  sunt ,  ne  suos  subditos  iniquis  legi- 
bus  et  duris  exactionibus  provocent  ad 
animorum  acerbitates :  unde  seditioLes  et 
rebelliones  consequi  solent.  Item  ad  prae- 
fectos  ecclesiasticos ,  ne  plus  justo  ju- 
beant  subjectis  sibi  fidelibus.  Ad  eos  enim 
accommodat  Gregorius  p.  5.  curae  past. 
admon.  5. 

Sed  educate  illos  in  disciplina  et  cor- 
reptione  Domini.  Pro  disciplina,  Grae- 
ce  est,  7iai<5e''a,  et  pro  correptione  voo- 
ftsota.  Utraque  Graeca  vox  anceps  est 
ad  institutionem ,  eruditionem ,  admoni- 
tionem,  et  ad  castigationem,  correptionem, 


sive  objurgationem.  Quae  ambiguitas 
etiam  est  in  Latino  nomine  disciplinae, 
praesertim  apud  Ecclesiasticos  scriptores 
et  sacrae  Scripturae  interpretes.  Priorem 
significationem  mavult  Hieronymus,  eam- 
que  attenderunt  in  suis  comment.  Chry- 
sostomus  et  Theophylactus ,  docentes  ex 
hoc  loco,  parentes  etiam  de  Scripturis  de- 
bere  instituere  liberos  suos. 

Aliis  magis  probatur  posterior  signifi- 
catio,  praesertim  vocabuli  prioris,  nec 
immerito;  nam  in  Scripturis  frequentis- 
sime  ac  fere  semper  sic  accipitur ,  etiam 
apud  LXX. ,  pro  quo  nos  assidue  habe- 
mus  vocabulum  disciplinae.  Fraecipit 
ergo  patribus  Apostolus,  ut  filios  suos 
e3ucent,  non  dure  et  aspere  tractando, 
quando  peccent ;  sed  adhibendo  castiga- 
tionem  moderatam  et  salutarem.  Hanc 
enim  vocat  disciplinam  et  correptionem 
Domini,  id  est,  Christianae  fidei  ac 
doctrinae  consentaneam. 

5.  Servi  obedite  Dominis  carnalibus. 
Graece  Dominis  secundum  carnem ;  id 
est ,  quibus  secundum  corpus  ac  tempo- 
ralia  ministeria  obnoxii  estis,  et  ser  i  u- 
tem  debetis.  Cum  timore  et  tremore.  Id 
est,  cum  magna  solicitudine.  Sic  enim 
et  alibi  utitur  hac  phrasi;  ut  1  Cor.  2.  et 
2  Cor.  7.  et  Phil.  2.  Unde  non  recte  qui- 
dam  hic  annotavit,  Apostolum  praecipere 
servis ,  non  solum  ut  timeant  jussa  domi- 
norum  suorum ,  sed  ut  etiam  ad  ipsorum 
imperia  tremant.  Non  aliud  enira  Apo- 
stolus  quam  solicitam  et  liberalem  exigit 
servitutem. 

In  simplicitate  cordis  vestri,  sicut 
Christo.  Id  est,  recto  et  simplici  corde, 
tanquam  serviatis  Christo,  qui  omnia 
videt ,  etiam  occulta  cordis ,  vel  potius, 
sicut  Christo:  id  est,  in  dominis  vestris, 
quibus  servitis,  Christum  Dominum,  per 
illos  quodammodo  repraesentatum ,  prae 
oculis  habentes,  ut  ea  consideratio  Vos 
moveat  ad  bene  et  ex  animo  dominis 
vestris  serviendum.  Ita  enim  supra  dixit : 
Mulieres  viris  suis  subditae  sint  sicut 
Domino ,  cap.  5,  22. 

6.  Non  ad  oculum  servientes,  quasi 
hominibus  placentes.   In  Graeco  compo- 


EPISTOLAE  AD  EPIIESIOS.  VERS.  6.-9. 


409 


sita  vocabula  sunt ,  quae  Latine  similiter 
reddi  nequeunt.  Prior  pars  verti  potest : 
Non  seeundum  ocularem  servitutem. 
Sensura  bene  reddidit  interpres,  nisi  quod 
illud,  hominibus  placentes ,  clarius  verti 
potuit,  hominibus  placere  studentes, 
quomodo  nonnulli  verterunt.  Ad  oculum 
servire  dicuntur,  quibus  satis  est,  in  con- 
spectu  et  praesentia  dominorum  facere 
officium ;  atque  his  tantum  studium  est 
hominibus  placerc,  qui  occulta  cordis  et 
ab  oculis  remota  non  vident. 

Sed  ut  servi  Christi  facientes  volun- 
tatem  Dei  ex  animo.  lloc  est:  Sed, 
quemadmodum  decet  servos  Christi,  sin- 
cere  et  ex  animo  facite  ea ,  quae  Deus 
praecipit.  Nam  voluntas  praecepti  intel- 
ligitur,  non  ea,  quam  vocant  beneplaciti. 
Est  autem  praeceptum  Dei,  ut  servi  do- 
rninis  stvs  obediant. 

7.  Cum  bona  voluntate  servientes, 
sicut  Domino ,  et  non  hominibus.  Pro 
bona  voluntate  Graece  composita  dictio 
est,  ebvoitz,  id  est,  benevolentia ;  pro 
•qua  benignitatem  legit  Ambrosianus, 
fidelitatem  Hieronymus ;  admonens  tamen 
etiam  beuevolentiam  Graeca  voce  signifi- 
cari.  Et  quidem  recte;  nam  pro  fidelitate 
vix  legitnr.  Proinde  sensus  est:  Non 
coacte,  sed  libenter,  ac  propensa  erga 
dominos  vestros  voluntate,  iis  servite; 
perinde  quasi  Christo  Domino  serviretis, 
et  rron  hominibus.  In  eo,  quod  ait:  sicut 
Domino,  et  non  hominibus,  tacite  signi- 
ficat  Christum  esse  Deum ,  et  non  homi- 
nera  tantnm;  sicut  ad  Gal.  1.,  cum  ait: 
Paulus  Apostolus  non  ab  hominibus, 
neque  per  homines ,  sed  per  Jesum 
Christum. 

Porro  totus  hic  locus  ostendit ,  prae- 
cepta  hominum  legitima  potestate  praedi- 
torum ,  ut  parentum  ,  dominorum  ,  princi- 
pura ,  magistratuum ,  subditos  obligare  in 
conscientia;  iisque  parendum,  ut  Dei 
piaeceptis;  ideo  nimirum ,  quod  illorum 
omnis  potestas  a  Deo  sit .  sicut  dicitur 
Rom.  13.  Notandum  in  Graecis  codicibus 
multis  non  addi  adverbiura  sicut  Verum 
sensus  haud  dubie  clarior  est,  si  legatur: 
sicut  Domino  etc. ,   faciuntque  nobiscum 


omnes  Latini  interpretes  tam  veteres 
quam  recentiores,  et  nonnulli  codices 
Graeci ,  inter  quos  Complutensis.  Et  ad 
Col.  3,  23.  etiam  Graeci  libri  sine  varie- 
tate  addunt. 

8.  Scientes  quoniam  unusquisque, 
quodcunque  fecerit  bonum,  hoc  recipiet 
a  Domino ,  sive  scrvus ,  sive  liber.  Hoc 
est,  cum  didiceritis  ac  scire  debeatis, 
quod  unusquisque,  tam  servus  quam  liber, 
pro  omni  bono,  quod  fecerit,  recepturus 
sit  mercedem  ab  omnium  judice  Christo 
Domino.  Id  intelligendum ,  sicut  aliae 
similes  sententiae ,  de  bono  quodcunque 
fecerit  quis  ob  finem ,  quem  monstrat 
fides  Christiana,  eodemque  permanente. 
Nam  boni  operis  per  peccatum  moi  tificati 
merces  perit. 

9.  Et  vos  Domini  eadem  facite  illis. 
Graece  erga  illos ,  nempe  servos  vestros 
secundura  carnem.  Eadem  autem  dicit 
non  opere  aut  officio,  sed  modo  et  pro- 
portione.  Nam  mutua  servorum  ac  domi- 
norum  officia  diversa  sunt.  Itaque  sensus 
est :  Sicut  oportet  servos  ex  animo  et 
liberaliter  servire  dominis  suis;  ita  vos 
domini,  vicissim  ne  tractate  servos  vestros 
serviliter,  sed  humaniter  ac  benigne  vos 
erga  illos  gerite. 

Remiitentes  minas.  Id  est ,  sed  etsi 
offendant  interdum ,  ut  punitione  digni 
sint,  remittite  poenas,  quas  coraminati 
estis.  Poenae  s^ervorum  erant  flagra,  car- 
cer,  pistrinuncf  etc. ,  ad  quas  remittendas 
Leo  Pontifex  identid^m  hortatur  dominos, 
in  sermonibus  de  passione  Domini.  Ple- 
rique  interpretantur  remittentes  minas, 
id  est,  ne  sitis  minabundi  in  servos. 
Verum  id  non-  est  proprie  mir.as  remit- 
tere.  Quocirca  prior  sensus,  quem  et  Ca- 
jetanus  tradit,  magis  placet. 

Scientes ,  quia  et  illorum  et  vester 
Dominus  est  in  coelis.  Graeca  multa  sic 
habent:  Scientes,  quod  et  vester  ipsorum, 
sive  ad  verbum :  vestrum  ipsorum  Do- 
minus  est  in  coelis.  Quae  lectio  non 
prorsus  euradem  facit  sensura  cuffl  nostra 
versione,  sicut  existimat  Cajetar.us,  qui 
supplet  conjunctiouem  vester  et  ipsorum, 
sed  de  solie  dominis  loquitur ;  et  convenit 

cum  eo ,  quod  Ecclesiastes  dicit  cap.  5. 
Quia  excelso  excelsior  est  alius  etc. 
Juxta  quam  lectionem  (quae  coagruit 
cum  Col.  4,  1.)  sensus  est:  Scientes,  quod 
etiam  vos  ipsi,  quamvis  domini,  habeatis 
domiuum  superiorem  in  coelis ,  Christum 
scilicet,  a  quo  estis  judicandi.  Sicut  ergo 
vos  ab  illo  domino  vestro  misericordiam 
exspectatis  et  remissionem  peccatorum ; 
ita  et  vos  servis  vestris  poenas  coin- 
minatas  remittite,  secundum  illud  ipsius 
Domini  praeceptum ,  dimittite,  et  dimit- 
tetur  vobis  Luc.  6.  Ad  hunc  modum 
etiam  Hieronymus  exponit,  tametsi  textus 
ejus  consentiat  cum  vulgata  versione. 
Quae  quidem  etiam  commoduin  habet 
sensum  hujusmodi:  Scientes,  quod  com- 
munem  Dominum  ac  judicem  habetis  vos 
et  1111.  Nam  qui  agnoscit  et  cogitat  se 
habere  communem  dominum  cum  alio, 
licet  inferiore  ;  clcmentius  utique  cum  eo 
agit,  nec  severe  poenas  exigit.  .Cum 
Vulgata  consentiunt  quidam  Codices 
Graeci ,  et  inter  eos  Complutensis. 

Et  personarum  acceptio  non  est  apud 
eum  ,  nempe  Dominum  Christum.  Quasi 
dicat :  Judex  ille  non  personas  respicit, 
sed  merita ;  non  ideo  quemquam  absolvet, 
quia  dominus  fuit,  aut  puniet,  quia  ser- 
vus,  sed  opera  cujusque  expendet;  hoc 
est ,  quod  jam  dixit :  unumquemque  re- 
cepturum  a  Domino  quodcunque  fece- 
rit  ,  sive  servus  sit,  sive  liber. 

10.  De  caetero ,  fratres,  conforta- 
mini  in  Domino ,  et  in  potentia  virtu- 
tis  ejus.  Graece  fratres  mti.  Postquam 
sigillatim  instruxit  eos  ,  ex  quibus  ,  velut 
partibus,  familiae  constant;  nunc  Epi- 
stolam  clausurus,  iterum  redit  ad  gene- 
ralem  doctrinam ,  qua  omnes  in  univer- 
sum  fideles ,  tanquam  Christi  milites,  hor- 
tatur  ad  pugnandum  viriliter  adversus 
diabolum,  suggerens  eis  arma  ad  ejus- 
modi  militiam  opportuna  et  necessaria. 
Quod  superest,  inquit,  fratres  mei,  curam 
adhibete,  ut  ad  pugnandum  fortes  sitis 
in  Domino ,  id  est,  per  potentiam  ac 
fortitudinem  ejus,  sive  quam  ille  suppe- 
ditat,  seu  potius,  qua  ille  vos  adjuvat: 
baec  autem  est  potentia  et  virtus  divina. 


Quae  duo  non    est  necesse  distinguere: 
nam  pleonasmus  est,   emphasim  habens. 

11.  Induite  vos  armaturam  Dei.  Pro 
armatura,  Graece  est  TzavorAio.,  quae 
vox  significat  totam  sive  integram  arma- 
turam,  hoc  est,  qnidquid  ad  militem  ar- 
mandum  in  pugnam  pertinet,  tum  ad  de- 
fendendum  se,  tum  ad  hostem  feriendum. 
Eadem  vox  infra  repetitur.  Hieronymus 
utrobique  legit,  omnia  arma  Dei.  Am- 
brosianus  priori  loco  arma  Dei ;  poste- 
riori:  universitatem  armorum.  Vocat 
autem  hanc  Apostolus  armaturam  Dei, 
quia  per  haec  arma  tanquam  manu  Dei 
fabricata  pugnamus ;  imo  Deus  ipse  in 
nobis  pugnat. 

Ut  possitis  stare  adversus  insidias 
diaboli.  Id  est,  ut  possitis  in  fide  et 
rectitudine  vitae  Christianae  persistere 
adversus  insidiosos  assultus  et  machina- 
tiones  diaboli,  quas  scilicet  ille  vobis 
struit  per  ministros  suos,  Haereticos, 
Philosophos,  Judaeos  ac  caeteros  impios. 
Quod  interpres  hoc  loco  vertit  insidias, 
cap.  4.  verterat  circumventionem ,  Hie- 
ronymus  et  Ambrosianus  versutias  legunt. 

12.  Quoniam  non  est  nobis  collucta- 
tio  adversus  carnem  et  sanguinem. 
Graece,  lucta  adversus  sanguinem  et 
carnem.  Hieronymus  quoque  sangui- 
nem  carni  praeponit.  Quanquam  muta- 
tus  ordo  sensum  non  variet.  Sed  adver- 
sus  principes  et  potestates.  Graece,  sed 
adversus  principatus,  adversus  pote- 
states.  Atque  ita  Hieronymus,  quod  paulo 
significautius  dicitur.  Adversus  mundi 
rectores  tenebrarum  harum.  In  Graeco 
una  composita  dictio  est  xoo/xoxpaTOpac, 
ut  si  dicasmundipotentcs;  quomodoDeum 
confitemur  TravuoxpaTCpa,  id  est,  omni- 
poteutem :  putatque  Hieronymus  ab  Apo- 
stolo  compositum  esse  vocabulum ,  ut 
quod  alibi  nusquam  legatur. 

Augustinus  quidem  serm.  8.  de  verb. 
Dom.  et  in  enarrat.  Psal  54.  atque  alibi 
(quo  longius,  ut  opinor,  ab  haeresi  Ma- 
nichaeorum  recederet)  mundum  inter- 
pretatus  est  amatores  hujus  mundi;  tene- 
bras  autem  eos,  qui,  sicut  Apostolus  lo- 
quitur  superius  cap.  4.,  tenebris  obscu- 

ratum  habent  intellectum ,  alienati  a 
vita  Dei  per  ignorantiam  et  caecitatem 
cordis  sui,  de  quibus  dixit  cap.  5.  Era- 
tis  aliquando  tenebrae.  Etenim  horum 
omnium  principem  esse  diabolum,  nemini 
dubium  est.  Atque  hunc  commentarium 
alii  plerique  secuti  sunt,  a  quo  nec  Grae- 
ci  multum  recedunt,  dum  muudum  et 
tenebras  interpretanlur  mundanas  et  tene- 
brosas  actiones,  id  est,  mala  opeia,  quo- 
rum  auctores  ac  daces  sunt  daemones. 
Quem  sensum  etiam  commentator  Am- 
brosianus  tradit. 

At  vero ,  si  conferatur  hic  locus  cum 
eo,  qui  est  cap.  2.  hujus  ejusdem  Epist, 
ubi  diaboluai  vocat  principem  potestatis 
aeris  hujus ;  sane  videbitur  alius  sensus 
probabilior  ac  magis  germanus :  quo  ni- 
mirum  daemones  sub  principe  diabolo 
mundi  rectores  appellentur,  eo  quod,  cum 
per  naturam  et  ab  initio  suae  creationis 
principes  et  gubernatores  essent  totius 
mundi  corporei ,  eaque  potestate  mox  ob 
culpam  superbiae  privati  sint;  postea  ta- 
mon  iterum,  idque  in  poenam  hominis 
transgressoris ,  uti  dictum  est,  potesta- 
tem  acceperint  (tametsi  divino  arbitrio 
limitatam)  in  mundum  hunc  inferiorem, 
sive  ad  tentandum  homines ,  sive  ad  no- 
cendum  eis  per  creaturas  humanis  usibus 
servientes.  Ad  quod  significandum  addi- 
tur,  tenebrarum  harum ;  ut  haec  pars 
sit  expositio  mundi,  qua  declaretur  cujus 
mundi  rectores  vocet  daemones:  ne  pu- 
tentur  significari  rectores  seu  principes 
totius  universitatis  rerum  corporearum, 
quae  generalius  nomine  mundi  solet  in- 
telligi. 

Igitur  daemones  vocat  mundi  rectores, 
scilicet  tenebrarum  hujus  saeculi,  hoc 
est,  mundi  hujus  caliginosi.  Sic  enim 
vocatur  turbulentus  hic  mundus  inferior, 
comparatione  superioris ,  qui  perpetua 
semper  et  purissima  luce  refulget.  Voca- 
tur  autem  non  hic  solum ,  sed  etiam  ab 
Apostolo  Petro  2  Epist.  cap.  2.  vers.  4. 
in  Graeca  lectione,  et  a  Juda  Apostolo 
suae  Epist.  v.  7.  Quin  et  a  Cicerone  lib. 
1.  Tusc.  qq.  hic  aer  inferior  nebulosum 
et  caliginosum  coelum  appellatur.  Nobis- 


cum  sentit  Prudentius  PoSta  Theologus 
in  Hamartigenia.  Cujus  versus,  quibus 
hunc  Apostoli  locum  reddit,  quia  lucu- 
lenti  sunt,  adscribo. 

Non  mentem  sua  membra  premunt, 

nec  terrea  virtus 
Oppugnat  sensus  liquidos,    bellove 

lacessit : 
Sed  cum  spiritibus  tenebrosis  nocte 

dieque 
Congredimur,  quorum  dominatibus 

humidus  iste , 
Et  pigris  densus  nebulis  obtemperat 

aer. 
Scilicet  hoc  medium,  coelum  inter 

et  infima  terrac , 
Quod  patet  ac  vacuo  nubes  suspen- 

dit  hiatu , 
Frena  potestatum  variarum  susti- 

net,  ac  sub 
Principe    Belial    rectoribus    horret 

iniquis. 
His   colluctamur  praedonibus;    ut 

sacra  nobis 
Oris  Apostolici  testis  sententia  prodit. 
Haec  Prudentius. 

Facit  hic  commentarius  ad  illustran- 
dum  etiam  alia  Scripturae  loca ;  velut 
Joan.  12.  14.  et  16.,  ubi  diabolus  a  Chri- 
sto  vocatur  princeps  hujus  mundi ;  pro- 
pterea  quod ,  ut  ait  Augustinus  lib.  2.  de 
serm.  Dom.  in  monte  cap.  14. ,  merito 
suae  perversitatis  rebus  istis  terrenis 
praepositus  sit;  id  est,  quod  potestas  ejus 
ad  res  istas  terrenas  redacta  sit  et  coar- 
ctata.  Nam  alioqui  non  merito  malitiae 
ejus,  sed  transgressionis  humanae,  data 
est  illi  hujusmodi  potestas.  1  Cor.  2. 
Daemones  vocantur  principes  hujus  sae- 
culi.  Item  2  Cor.  4.  diabolus  vocatur 
Deus  hujus  saeculi,  et  Luc.  4.,  ubi  dia- 
bolus,  etsi  mendax  et  pater  mendacii, 
non  tamen  omnino  mendaciter  secundum 
Ambrosium,  dicit  ea  omnia,  quae  Christo 
monstrabat,  sibi  tradita  esse.  Quae  qui- 
dem  Scripturae  testimonia  de  mundo  isto 
inferiori ,  quatenus  hoc  saeculo  durante 
subservit  usibus  hominum,  intellecta,  ni- 
hil  habent  difficultatis. 

Contra  spiritualia  nequitiae  in  coe- 
lestibus.  Apostolus  praepositionem  non 
mutat.  Habet  enim  emphasirn  difficilis 
pugnae  praepositio  npOQ,  id  est,  adver- 
sus,  quinquies  repetita;  sicut  et  legitur 
apud  Hieronymum.  Porro  tota  hac  sen- 
tentia  ab  eo  loco,  quoniam  non  est  no- 
bis  colluctatio  etc,  explicat  Apostolus  id 
quod  dixerat,  adversus  insidias  diaboli, 
ubi  statim  occurrit  qnaestio:  Si  non  est 
nobis  lucta  contra  carnem  et  sanguinem, 
quomodo  alibi  dicit  Gal.  5.  Spiritum 
concupiscere  adversus  carnem,  laudat 
que  eos,  qui  carnem  suam  cruciflxerunt 
cum  vitiis  et  concupiscentiis.  Unde  est 
et  illud  vulgatum:  Sunt  tria,  quae  ten- 
tant  hominem,  mundus,  caro,  daemon. 
Adversus  quae  omnia  utique  nobis  omni- 
bus  pngnandum  est. 

Quidam  respondent,  supplendam  hoc 
loco  particalam,  tantum ;  nt  sensus  sit, 
non  tantum  adversus  carnem  et  sanguinem 
nobis  luctandum  esse,  verum  etiam  ad- 
versus  principatus  et  potestates  etc.  Sic 
Cajetanus  post  Aquinatem;  et  ante  eos 
Bernardus  serm.  ultim.  de  omnib.  sanctis. 

Alii  sic  Apostolum  exponunt:  Non  tarn 
contra  carnem  et  sanguinem  instituta  no- 
bis  est  pugna,  quam  contra  potestates 
adversarias,  quae  per  carnem  et  sangui- 
nem  eos  infestant.  Hunc  quoque  sensum 
adfert  Thomas  ex  Hieronymi  commen- 
tariis. 

At  idem  Hieronym.  etiam  hunc  indicat 
sensum:  pugna,  quae  nobis  est  cum  po- 
testatibus  adversariis,  id  est,  daemonibus, 
adeo  gravis  est  et  periculosa,  ut  ea,  quae 
contra  carnem  et  sanguinem  suscipitur, 
cum  hac  collata,  facilis  ac  nullius  mo- 
menti.  videatur:  tantae  sunt  daemonum 
vires,  tamque  variae  fraudes  et  machina- 
tiones.  Hunc  sensum  etiam  Prudentius 
in  Hamartigenia  aliquot  versibus  expres- 
sit,  quos  paulo  ante  recitavimus. 

Verum,  ut  alia  praeteream,  omnes  hi 
commentarii  in  eo  videntur  deficere, 
quod  carnem  et  sanguinem  interpretan 
tur  vel  carnalem  concupiscentiam ,  vel 
membra  corporis,  in  quibus  hujusmodi 
concupiscentiae    sedes  est.     Qua  tamen 


significatione  caro  et  sanguis  in  Scri- 
pturis  non  accipiuntur;  sed  tantum 
caro  solitarie  posita.  Nam  carnis  et  san- 
guinis  nomine  siguificari  solet  in  Scriptu- 
ris  homo  mortalis  et  corruptibilis,  utMatth. 
16.  Caro  et  sanguis  non  revelavit  tibi. 
1  Cor.  15.  Caro  et  sanguis  regnum  Dei 
possidere  non  possunt.  Gal.  1.  Conti- 
nuo  non  acquievi  carni  et  sanguini,  et 
Hebr.  2.  Quia  pueri  communicaverunt 
carni  et  sanguini,  et  ipse,  scilioet  Chri- 
stus,  communicavit  eisdem. 

Rectius  igitur  Theophylactus  et  Her- 
vaeus  atque  alii  recentiores  hunc  sensum 
reddunt:  Non  est  nobis  lucta  cum  homi- 
nibus,  qui  mortales  sunt  et  infirmi;  bel- 
lum  nobis  non  est  cum  hostibus  corporeis, 
ut  arma  corporea  hic  requirenda  sint;  sed 
cum  hostibus  incorporeis  et  immortalibus, 
iisque  valde  potentibus,  id  est,  daemoni- 
bus ;  ad  quod  proinde  pugnae  genus  opus 
est  armis  spiritualibus :  hanc  enim ,  ut 
dictum  est,  vocat  armaturam  Dei.  Sed 
etsi  homines  mali  bonos  oppugnant,  non 
tamen  ea  oppugnatio  reputanda  est  ut 
corporalis,  sed  ut  spiritualis;  quia  per 
illos  tanquam  instrumenta  diabolus  electos 
Dei  spiritualiter  oppugnat. 

Unde  et  illa  solvitur  quaestio:  Cum 
non  a  daemonibus  solum,  sed  etiam  a 
mundo  et  carne  oppugnemur ;  quare  solos 
spirituales  hostes,  hoc  est,  daemoaes,  in 
hacEpistola  nominavcrit  Apostolus?  Ideo 
nempe,  qu;a  diabolus  non  solum  per  se 
suosque  ministros  angelos  apostatas,  ten- 
tat  homines;  verum  etiam  per  mundum 
et  carnem,  quibus  velut  instrumentis  et 
auxiliis  utitur,  ut  homines  suae  potestati 
subjiciat.  Ita  docet  Augustinus,  hoc  etiam 
loco  allcgato,  in  sermone  8.  de  verbis 
Domini:  Non  est,  inquit,  nobis  colluc- 
tatio  adversus  carnem  et  sanguinem, 
id  est,  adversus  homines,  quos  videtis 
saevire  in  nos.  Vasa  sunt,  alius  utitur. 
Organa  sunt,  alius  tangit.  Immisit  se, 
inquit,  diabolus  in  cor  Judae,  ut  tra- 
deret  Dominum,  Joan.  13.  Sic  ille. 

Et  quidem  hac  ratione  omnis  peccati 
tentatio  in  diabolum  a  patribus  referri 
solet;  sicut  ostendimus  in  2.  Sent.  dist. 

21.  Vocat  autem  Apostolus  daemones 
nominibus  ordinum  angelieorum,  e  qui- 
bus  ceciderunt,  dicens,  adversus  prin- 
cipaius  et  potestates ;  quemadmodum  et 
fecit  Rom.  8.  et  1  Cor.  15.,  videlicet  sub 
paucis  nominatis  caeteros  ordines  com- 
prebendens.  Sed  idcirco  speciatim  prin- 
cipatus  et  potestates,  ac  memoratis  locis 
etiam  virtutes  seu  fortitudines  nomina- 
vit,  quod  daemonibus  propter  hominis 
transgressionem,  per  quam  factus  est  ob- 
uoxius  diabolo,  multa  adhuc  potestas  in 
his  inferioribus  relicta  et  permissa  sit. 
Eo  namque  pertinet,  quod  sequitur. 

Itaque  contra  spiritualia  nequitiae  in 
coelestibus  sic  intellige :  Contra  spiritua- 
les  nequitias,  sive  contra  spiritusnequam, 
versantes  in  hoc  aere :  nam  et  in  Evan- 
gelio  daemones  vocantur  spiritus  nequam. 
Graeca  vox,  quam  interpres  nequitiam 
vertit,  malitiam  cum  versutia  conjunctam 
significat,  vitium  daemonibus  usitatissi- 
mum.  Adscribitur  autem  naturae  nomen, 
spiritualia :  ad  insinuandum,  quod  dae- 
monum  tanto  major  est  malitia,  quanto 
natura  nobilior;  quemadmodum  S.  Tho- 
mas  bene  explicat. 

Per  coelestia  vero  propinquum  nobis 
aerem  hoc  loco  intelligi ,  recte  probat 
Hievonym.  ex  altero  hujus  Epist.  loco, 
cap.  2.,  ubi  principem  potestatis  aeris 
hujus  legimus.  Idem  eodem  modo  probat 
Basil.  in  homil.  ,  quod  Deus  non  est 
auctor  malorum.  Ethaec,  inquitHieron., 
omnium  doctorum  opinio  est,  quod  aer 
iste,  qui  coelnra  et  terram  medius  divi- 
dens,  inane  appellatur,  plenus  sit  con- 
trariis  fortitudinibus.  Notum  quoque  est, 
coelum  pro  aere  in  Scripturis  frequentis- 
sime  sumi;  unde  volucres  coeli,  pluvia 
coeli  etc. 

Nam  quod  Graeci,  Cajetano  suffra- 
gante,  docent,  in  coelestibus  idern  valere, 
quod  pro  coelestibus,  seu  propter  coe- 
lestia;  quasi  significetur  hanc  collucta- 
tionem  nobis  esse  contra  daemones,  non 
pro  rebus  terrenis,  sed  pro  regno  coelo- 
rum;  pia  quidem  expositio  est,  at  non 
germana.  Neque  sane  hujusmodi  inter- 
pretationem  Graeca  praepositio  admittit. 


Et  cum  in  hac  Epistola  saepius  legatur 
illud,  in  coelestibus,  sicut  in  primo  capite 
annotavimus;  nusquam  tamen  ita  accipi- 
tur,  ut  Graeci  hic  volunt.  Dictum  est  au- 
tem  Hebraea  phrasi,  spiritualia  nequi- 
tiae  in  coelestibus ;  id  est,  spiritus  ne- 
quam,  qui  versantur  in  isto  coelo  aereo : 
sicut  dictum  est  Gloria  in  excelsis  Deo ; 
id  est,  gloria  Deo,  qui  est  in  excelsis. 

13.  Propterea  accipite  armaturam 
Dei.  Repetitio  est  superioris  exhortatio- 
nis.  Quoniam,  inquit,  tanta  e&t  hostium 
nostrorum,  cum  quibus  pugnandum  est, 
potentia  atque  malitia ;  prcpterea  assu- 
mite  armaturam  Dei,  quam  vobis  hic  sub- 
ministro,  eaque  vos  induite. 

Ut  possitis  resistere  in  die  malo. 
Diem  malum  intelligit  diem  periculosum, 
id  est,  tempus  tentationis,  praesertim 
ejus,  quae  movetur  ab  hostibus  fidei.  Sic 
Psalm.  40.  In  die  mala  liberabit  eum 
Dominusj  id  est,  periculo  eum  eripiet, 
et  supra  in  hac  Epistola:  Redimentes 
tempus,  quoniam  dies  mali  sunt.  Non 
potest  intelligi  dies  extremi  judicii,  quod 
velle  videtur  Hieronym. ,  nam  ille  dies 
justis  non  erit  malus,  sed  exoptatus,  juxta 
illud,  quod  de  tempore  appropinquantis 
judicii  dicit  Dominus :  Levate  capita 
vestra ,  quoniam  appropinquat  redem- 
ptio  vestra ,  Luc.  21.  Sed  neque  tunc 
resistendi  tempus  erit,  quia  nec  pugnandi; 
resistit  enim ,  qui  patitur  adversarium. 
Repetit  ergo  diversis  verbis ,  quod  ante 
dixerat :  ut  possitis  stare  adversus  insi- 
dias  diaboli.  Eodem  pertinet,  quod  se- 
quitur : 

Ei  in  omnibus  perfecti  stare.  Graece 
ad  verbum  est:  Et  omnia  perfecti  stare  ; 
vel,  ut  habet  Hieronymi  textus,  et  uni- 
versa  operati  stare.  Nam  Graecum  par- 
ticipium,  ut  et  verbum  ipsum,  potest 
active  et  passive  sumi;  quemadmodum 
ex  Graecis  scriptoribus  facile  est  osten- 
dftre.  Signirlcationem  activam  reddunt 
suis  commentariis  Graeci  interpretes  et 
Hieronymus.  Sed  et  Cyprianus  Epist.  6. 
lib.  4.  alias  Epist.  56.  citat  ad  hunc  mo- 
dum  :  Vt  cum  omnia  perfeceritis  stetis. 
In   eundem   seusum   vertit  Erasmus,   et 

omnibu8  peractis  stare.  Nonnulli  etiam 
codices  MSS.  sic  habent:  et  omnibus 
perfectis  stare,  id  est,  cum  omnia  per- 
feceritis. 

Secundum  hos  igitur  sensus  Apostoli 
est :  Et  ut  posteaquam  omnia,  quae  boni 
militis  sunt,  perfeceritis,  stare  et  subsi- 
stere  possitis,  ne  parta  semel  victoria 
vobis  effluat  e  maaibus.  Hoc  enim  poste- 
riori  modo  Graeci  exponunt,  sed  sensu 
satis  coacto.  Hentenius  autem  vertens 
Oecumenium,  et  Theophylacti  interpres 
reddunt:  et  omnibus  devictis  stare.  Hanc 
enim  versionem  auctores  ipsorum  postu- 
lant.  Sed  non  videtur  rectus  commenta- 
rius,  quoniam  istud  devictis  ad  personas 
pertinet;  Apostolus  autem  dicit  arcavTa, 
omnia. 

Caeterum  nostram  lectionem  habent 
Ambrosianus,  Primasius,  Haimo:  deni- 
que  uno  Hieronymo  excepto  Latini  om- 
nes;  cui  et  Syrus  interpres  favet,  dum 
ita  vertit :  Et  postquam  praeparati  fue- 
ritis  in  omni  re,  consistatis.  Nec  vero 
obstat,  quod  in  Graeco  legitur  omnia, 
non  in  omnibus:  nam  ex  consuetudlne 
Graecae  linguae  in  talibus  subauditur 
praepositio  xaTa :  quemadmodum  in  illo 
versiculo  Psalm.  38.  universa  vanitas 
homo  vivens,  id  est,  per  omnia  vanitas 
est  etc.  Ita  hoc  loco  omnia  perfecti,  id 
est,  per  omnia  et  in  omnibus  perfecti; 
quemadmodum  etiam  Faber  et  Sasboldus 
interpretati  sunt.  Proinde  sensus  est :  Et 
ut  omni  armatura  sufficienter  instructi  ac 
praeparati,  stare  possitis  in  pugna  contra 
hostes,  et  non  cadatis  aut  loco  cedere 
cogamini.  Hic  sensus  optime  quadrat 
scopo  Apostoli  et  respondet  ei,  quod  jam 
supra  dixerat,  ut  possitis  stare  adversus 
insidias  diaboli. 

14.  State  ergo  succincti  lumbos  ves- 
tros  in  veritate.  Universam  armaturam 
militis  Christiani  partibus  exponit,  inci- 
piens  a  cingulo  seu  baltheo  militari.  Igi- 
tur,  inquit,  state  in  praelio  circumcincti 
lumbos  vestros  spirituales  veritate,  tan- 
quam  baltheo.  Per  veritatem  intelligi 
videtur  fides  c.c  sinceritas  in  verbis  et 
promissis,  quomodo  veritas  in  Scriptuiis 


frequenter  sumitur;  ut  allusio  sit  ad  il- 
lud,  quod  de  Christo  cecinit  Jesaias  cap. 
11.  Et  erit  justitia  cingulum  lumborum 
ejus,  et  fides  cinctorium  renum  ejus, 
ubi  pro  fide  LXX.  transtulerunt  veritatem. 
Et  induti  loricam  justitiae.  Id  est, 
justitia  sit  vobis  pro  lorica  seu  thorace 
militari.  Ut  autem  justitiam  a  veritate 
distinguamus;  intelligi  potest  justitia  in 
operibus,  sicut  veritas  in  dictis,  sic  enim 
in  citato  Prophetae  testimonio  videntur 
distingui.  Similis  metaphora  est  1  Thess. 
5.  Induti  loricam  fidei  tt  charitatis,  et 
Jes.  59.  Indutus  est  justitia,  ut  lorica. 
Legitur  et  Sap.  5.  de  Deo  judice:  Induet 
pro  thorace  justitiam,  sed  ibi  justitia 
peccatorum  vindex  intelligitur :  quae  sig- 
nificatio  non  convenit  huic  loco. 

15.  Et  calceati  pedes  in  praepara- 
tionem  Evangelii  pacis.  Graece,  in 
praeparatione.  Sicque  Hieronymus  et 
Ambrosianus  legunt,  et  codex  Laudensis, 
ac  Biblia  Sixtina.  Subauditur  autem, 
Evangelii  pacis,  annuntiandi,  aut  quid 
simile.  Sensus  est :  Et  pedes  sint  calceis 
spiritualibus  muniti,  ut  parati  sitis  ad 
perferendum  Evangelium  pacis  ad  infide- 
les.  Evangelium  Christi  vocat  Evange- 
lium  pacis ;  quia  pacem  et  reconciliatio- 
nem  cum  Deo  adfert  hominibus.  Alludit 
autem  Apostolus  ad  locum  Jes.  52.,  quem 
et  citat  Rom.  10.  Quam  speciosi  pedes 
evangelizantium  pacem,  evangelizan- 
tium  bonal  Per  calceos  ergo  studium 
Evangelii  propagandi  videtur  significare. 

16.  In  omnibus  sumentes  scutum  fidei. 
In  omnibus,  etiam  verti  potest,  super 
omnia;  quemadmodum  legunt  Ambro- 
sianus  et  Hieronymus.  Atque  ita  ver- 
terunt  Erasmus  et  Hentenius.  Juxta  no- 
stram  versionem  sensus  est:  In  omnibus 
praedictis,  scilicet  veritate,  justitia  et 
praeparatione  Evangelii ,  pro  scuto  as- 
sumite  fidem  Christianam.  Hac  enim  in- 
digent  omnia  illa,  ut  illaesa  permaneant. 
Ila  Theophylactus.  Alii  referunt  ad  ten- 
tationes,  ut  sensus  sit:  In  omni  tenta- 
tione  scutum  fidei  opponite  adversariis. 
Si  legamus,  super  omnia ;  sensus  erit, 
ante    omnia  ac   praecipue  scutum  fidei 

snmendum  esse  ac  mann  tenendum  in  hac 
pugna.  Sensum  hunc  probabilem  facit  si- 
milis  locus  Coloss.  3.,  ubi  post  enumeratas 
aliquot  virtutes  subjungit :  Super  omnia 
autem  haec  charitatem  habete.  Nam  et 
ibi  Graece  est  sicut  hoc  loco,  lizi  naoiv. 
Cur  autem  super  omnia  necessarium  sit 
scutum  fidei,  sequitur: 

In  quo  possitis  omnia  tela  nequissimi 
ignea  extinguere.  Tela,  Graece  peXfy 
jacula:  quemadmodum  et  Hieronymus 
legit.  Ignea,  Graece  participium  est  ig- 
nita.  Sicque  legunt  Hieronymus  et  Am- 
brosianus.  Apud  eosdem  pro  superlativo 
nequissimi,  positivus  es:  maligni,  sicut 
in  Graeco.  Noster  interpres  superlativum 
maluit,  ut  vitaret  amphiboliam,  quae  fu- 
tura  erat ,  si  vertisset,  omnia  tela  ne- 
quam  ignea.  Quam  tamen  non  evitavit, 
quando  Matth.  13.  sic  vertit,  zizania  filii 
sunt  nequam.  Est  enim  istud  nequam 
utrohique  genitivus.  Quanquam  et  alias 
in  similibus  superlativum  amat  interpres 
loco  positivi,  qui  in  Graeco  legitur.  Unde 
toties  apud  eum  legimus  carissimum  et 
dilectissimum,  pro  caro  et  dilecto.  Sub- 
inde  vero  pessimum,  optimum,  maxi- 
mum ,  pro  malo ,  bono ,  magno.  Loca 
annotavimus  ad  illnd  Rom.  11.  Caris- 
simi  propter  patrez. 

Porro  nequissimus,  sive  nequam,  sive 
malignus,  haud  dubie  diabolus  intelligitur 
hoc  loco:  quemadmodum  et  Matth.  13. 
verbis  jam  citatis  atque  etiam  in  oratione 
Dominica,  qua  dicimus:  Sed  libera  nos 

|  a  malo.  Diabolus  enim  xqct'  l^oyjjM  ico- 
VTjpog,  id  est,  malus  idemque  versutus, 

i  passim  in  Scripturis  appellatur.  Sensus 
Apostoli  est :  Quo  scuto  fidei  excipere, 
repellere  et  extinguere  possitis  omnia 
ignita  jacula  variarum  tentationum  a  dia- 
bolo  immissa,  quibus  ille  corda  hominum 
incendit,  inflammatque  ad  peccandum. 

Recte  vim  istam  extinguendi  ignita  ad- 
versarii  tela  fidei  tribnit  Apostolus ;  nihil 
enim  efficacius  ad  superandas  diaboli, 
carnis  et  mundi  tentationes,  quam  si  quis 

i  fidcm  suam  diligenter  exerceat,  ac  fre- 
quenter  ante  mentis  oculos  ponat  bona 
nobis  in  futurum  promissa,  quae  nec  ocu- 


lus  vidit  etc.  Quod  qui  serio  facit,  facile 
contemnit  omnia  praesentia  seu  bona  seu 
mala,  per  quae  tentator  diabolus  blandi- 
tur  aut  terret.  Hoc  modo  Sancti  per  fidem 
fecerunt  ea,  quae  multa  et  magna  com- 
memorantur  in  Epist.  Heb.  11. 

Porro  simile  illud  Petri  1.  Epist.  5. 
cui  resistite  fortes  in  fide,  quasi  dicat: 
fide  tanquam  scuto  repellite  adversarium 
vestrum  diabolum. 

\l.Et  galeam  salutis  assumite.  Graece: 
Et  galeam  salutaris  accipite.  Quoniam 
autem  ipse  Christus  alibi  vocatur  salutare, 
ut  in  cantico  Simeonis:  Quia  viderunt 
oculi  mei  salutare  tuum ;  hinc  nonnulli, 
inter  quos  Cajetanus,  galeam  hanc  Chri- 
stum  interpretantur,  qui  est  salutare  uo- 
strum,  quique  merito  pro  defensione  ca- 
pitis  assumitur,  quia  omnis  viri  caput 
Christus  est  1  Cor.  11.  Verum  alii  pro- 
babilius  ex  ipso  Apostolo  petunt  hujus 
partis  interpretationem,  dicitenim  1  Thess. 
5.  Induti  galeam  spem  salutis.  Quocirca 
per  galeam  salutis  seu  salutaris,  spes  fu- 
turorum  bonorum  videtur  accipienda. 
Quae  qua  ratione  caput  nostrum,  a  quo 
principium  est  actionum,  id  est,  inten- 
tionum  nostrarum,  adversus  ictus  diaboli 
muniat  et  couservet,  ex  iis,  quae  proxime 
de  fide  dicta  sunt,  satis  intelligitur.  Nam 
illic  fides  intelligitur  spe  comitata. 

Et  gladium  spiritus ,  quod  est  ver- 
bum  Dei.  Hactenus  arma  defensiva  militi 
Christiano  suppeditavit  Apostolus;  nunc 
gladium  porrigit,  quo  hostem  percutere 
possit;  gladium,  inquam,  spiritus,  quod 
est  verbum  Dei.  Ambiguum  est  in  Graeco, 
num  ad  gladium  referri  debeat,  an  ad 
spiritum,  vocula  relativa  neutri  generis 
o,  quod ;  mutuatur  enim  genus  suum  a 
nomine  postposito  p'^ua.  S.  Basilius  lib. 
5.  contra  Eunomium  cap.  11.  refert  ad 
spiritum,  probans  ex  hoc  loco,  non  solum 
Filium,  sed  et  Spiritum  S.  esse  verbum 
Dei,  illum  patris,  hunc  filii.  Verum  com- 
munis  interpretum  consensus  adgladium, 
seu  potius  ad  totum  istud  complexum, 
gladium  spiritus,  refert,  idque  conve- 
nientius.  Ut  sensus  sit :  Et  gladium  S. 
Spiritus,  id  est,  a  Spiritu  S.  subministra- 

tum  accipite  ac  mauu  tenete,  quem  gla- 
dium  interpretor  verbum  Dei ;  ubi  Apo- 
stolus  per  verbum  Dei  non  praecise  intel- 
ligit  Scripturam  sacram  (ne  quis  hinc  per- 
verse  colligat,  omnibus  Cbristi  militibus 
necessariam  esse  sacrae  Scripturae  lectio- 
nem),  sed  more  Scripturae  ea,  qnae  sunt 
divinitus  ad  salr.tem  nostram  revelata, 
quae  potissimum  svmbolo  Apostolico  con- 
tiuentur:  quatenus,  inquam,  ea  credun- 
tur  a  nobis. 

Itaque  censet  ApostoJus  ad  debellandas 
adversarias  potestates  et  expugnandas 
mundi  cupiditates,  accipiendum  esse  gla- 
dium  spiritualem  verbi  Dei,  quod  fide 
tenemus.  Eo  namque  certissime  persuasi, 
quae  praemia  bonos,  quae  supplicia  ma- 
los  in  futuro  saeculo  maneant,  in  pugna 
fortes  efficimur.  Quod  qaidem  potentins 
fiet,  si  exemplo  Cbristi  etiam  ex  ipsis 
sacris  literis  sententias  adversus  tentato- 
rem  proferre  noverimus  ac  dicere:  Scri- 
ptum  est.  Quidam  huc  allegant  illud 
Hebr.  4.  Vivus  est  enim  sermo  Dei  et 
efficax,  etpenetrabilior  omni  gladio  an- 
cipiti  etc.  Sed  ille  locus,  ut  ex  conse- 
quentibus  patet,  de  verbo  increato,  id  est, 
Filio  Dei,  debet  intelligi. 

18.  Per  omnem  orationem  et  obse- 
crationem  orantes  omni  tempore  in 
spiritu.  Postquam  armis  spiritualibus 
instruxit  Ephesios,  docet  nunc,  a  quo  for- 
titudinem  et  felicem  pugnae  eventum  ex- 
spectare  et  petere  debeant;  nimirum  a 
Deo  per  assiduas  orationes.  Sensus  est: 
Et  haec  facite,  multis  orationibus  et  ob- 
secrationibus  Deum  assidue  precantes,  ut 
vos  pugnantes  adjuvet  et  victores  faciat ; 
idque  non  solum  voce,  sed  quod  praeci- 
puum  est  ac  per  se  necessarium,  in  spi- 
ritu,  hoc  est,  cum  devoto  cordis  affectu. 
Sic  euim  1  Cor.  14.  accipitur:  spiritu 
orare  et  spiritu  psallere. 

Quid  Apostulo  sit:  semper,  omni  tem- 
pore,  sine  intermissione  orare,  diximus 
Rom.  1.  et  alibi.  Est  enim  orare  qunm 
frequentissime,  nec  alio  sensn  dictum  est 
a  Christo  Salvatore  Luc.  18.  oportet 
semper  orare.  Ob>ecratio  ab  oratione 
diftert    ut    species    a    genere;    significat 


enim  orationem  cnm  obtestatione  per  ali- 
quid  sacrum:  tamesti  discrimen  hoc  in 
Graeca  dictione  minus  appareat,  ut  potius 
videatur  Apostolus  inculcatioue  usus  ad 
vehemeatiam  exhortationis,  quam  discri- 
men  aliqucd  istarum  vocum  attendisse. 
Nam  et  alibi  fere  indifferenter  has  voces 
usurpat.  De  quibus  rursum  vide  nostrum 
Commentarium  Phil.  4,  6.  et  1  Tim.  2,  1. 
Repetitur  eadem  dictio  in  sententia  pro- 
xime  sequenti,  ac  pro  ea  Hieronymus  et 
Ambrosianus  modo  precem,  modo  obse- 
crationem   legunt. 

Et  in  ipso  vigilantes  in  omni  instan- 
tia  et  obsecratione.  Graece,  et  in  ipsum 
hoc:  vel  mollius,  in  hoc  ipsum.  Sic  euim 
paulo  post  eadem  Graecc  vertit  ipse  in- 
terpres,  quem  misi  ad  vos  in  hoc  ipsum. 
Consonat  Ambrosiana  lectio.  Sensus  au- 
tem  est :  Et  ad  hoc  ipsum ,  ut  assidue 
Deum  oretis,  in  spiritu  vigilantes  magna 
cum  instantia,  sedulitate,  et,  ut  Ambro- 
sianus  legit,  perseverantia.  Opus  est  enim 
vigilia  ad  assidue  orandum,  juxta  illud 
Christi  Matth.  26.  Vigilate  et  orate  ne 
intretis  in  tentationem.  Vigilare  autem 
non  potest,  qui  cibo  potuque  repletus  est : 
unde  ex  consequenti  sobrietatem  sub  no- 
mine  vigiliae  comprehendit  et  commendat 
Scriptura. 

19.  Pro  omnibus  sanctis  et  pro  me. 
Referendum  hoc  vel  ad  participium  oran- 
tes,  vel  potius  ad  proximum  uomen,  ob- 
secratione.  Sanctos,  intelligit  fideles; 
humilitatis  autem  est,  quoi  se  post  alios 
nominet,  uti  Theophylactus  observat.  Ut 
detur  mihi  sermo  in  apertione  oris  mei. 
Declarat,  quid  pro  se  orari  velit,  ut  in- 
quit,  dum  os  meum  aperio,  causa  Evan- 
gelii  detur  mihi  sermo :  prout  sequitur : 
Cum  fiducia  notum  facere  mysterium 
Evangelii.  Id  est,  quo  libere,  confidenter 
et  intrepide  annuntiem,  notumque  faciam 
hominibus  Evangelium  Christi;  quod  est 
mysterium  olim  absconditum ,  maxime 
quoad  vocationem  gentium ,  sicut  dixit 
cap.  3.  Pro  fiducia  Graece  est  izapprfiia, 
quae  vox  ingenuamlibeitatem  agendi  vel 
loqueudi  significat:  unde  Ambrosianus 
legit  cum  libertaie.  Tarticulam  hanc  cum 

fiducia  seu  libertate  quidam  praeceden- 
tibus  jungunt,  facientes  bujusmodi  sen- 
sum,  ut  detur  mibi  sermo,  quo  os  meum 
aperiam  confidenter  et  libere.  Verum 
aptius  cobaerere  videtur  cum  sequentibus 
sensu  jam  explicato. 

20.  Pro  quo  legatione  fungor  in  ca- 
tena.  Potest  etiam  verti  super  quo,  ut 
materia  legationis  significetur,  quae  est 
ipsum  EvaDgelium.  Pro  quo  causam  fina- 
lem  siguificat.  Cujus,  inquit,  Evangelii 
gratia  fungor  bac  Apostolica  legatione ; 
sed  in  vinculis  propter  eandem  legatio- 
nem  jam  constitutus ;  ideoque  mibi  vestris 
precibus  opns  est.  Hoc  nimirum  pro  se 
fieri  postulat,  quod  pro  Petro  in  vincula 
conjecto  et  periclitante  Ecclesiam  Jero- 
solyinitanam  fecisse  testatur  Lucas  Act. 
12.  illis  verbis:  Oratio  autem  fiebat  sine 
intermissione  ab  Ecclesia  ad  Deum  pro 
\eo.  Simul  insinuat,  jus  gentium,  quod  le- 
gatos  vult  baberi  illaesos,  in  se,  summi 
principis  legato,  eoque  salutifero,  viola- 
Lum  esse.  Docet  bic  quoque  locus,  e  vin- 
2ulis  scriptara  esse  banc  epistolam. 

Ita  ut  in  ipso  audeam  prout  oportet 
me  loqui.  Ita  non  additur  in  Graeco,  nec 
apud  Ambrosianum.  Est  autem  haec  pars 
)rdinanda  cum  illa  superiori,  cum  fiducia 
notum  facere  mysterium  Evangelii;  et 
jensus  est:  Ut  in  eo,  scilicet  Evangelio 
oublicando  pro  munere  meae  legationis, 
iudacter  et  libere  agam ;  sive,  ut  babet 
A.mbrosianus  textus,  exserta  libertate  utar, 
[oquens  sicut  oportet  me  loqui.  Sentit 
Ipostolus,  divini  muneris  esse,  ideoque 
i  Deo  petendum,  ut  quis,  prout  oportet, 
/erbum  Dei  loquatur.  Unde  et  Estber 
Deum  orasse  legitur,  ut  tribueret  sermo- 
iem  compositum  in  ore  ipsius,  cap.  14. 

21.  Ut  autem  et  vos  sciatis,  quae 
'irca  me  sunt.  Id  est,  quae  ad  me  per- 
inent,  quomodo  res  meae  habeant,  ut  alii 
rerterunt.  Quid  agam,  in  carcere  con- 
titutus,  omnia  vobis  nota  faciet  Ty- 
hicus,  carissimus  frater,  et  fidelis  mi- 
lister  in  Domino.  Minister,  Graece  6\a- 
>ovoc,  et  quia  addit  in  Domino,  id  est, 
n  his,  quae  ad  Christum  Dominum  per- 
inent,  non  male  hinc  colligitur,  Tychi- 

Cuil.  Eitii  Comm.  Tom.  II. 


cum  sacra  ordinatione  diaconum  -fuisse, 
sicutbabet  breve  argumentum  vulgo  prae- 
fixum  huic  Epistolae. 

22.  Quem  misi  ad  vos  in  hoc  ipsum, 
ut  cognoscatis,  quae  circa  nos  sunt.  Id 
est,  quis  rerum  nostrarum  sit  status.  Et 
consoletur  corda  vestra,  ne  animis  defi- 
ciatis  ob  tribulationes  meas,  quas  pro 
vobis  et  pro  Erangelio  patior;  quemad- 
modum  dixit  cap.  3.  Pro  consoletur  verti 
etiam  potest  exhortetur.  Ex  hoc  officio 
consolandi  sive  exbortandi  recte  conjec- 
turam  accipit  Cajetanus,  Tychicum  fuisse 
spiritualem  ministrum  Ecclesiae.  Notan- 
dum  autem  verba  haec  ab  eo  loco,  ut 
autem  et  vos  sciatis,  omnia  pene  eadem 
haberi  sub  finem  Epistolae  ad  Col.  Ex 
quo  satis  apparet,  banc  Epistolam  eodem 
loco  et  tempore  cum  illa  scriptam  simul- 
que  missam  fuisse;  quemadmodum  bene 
colligit  Hierouymus. 

23.  Pax  fratribus,  et  charitas  cum 
fide  a  Deo  Patre,  et  Domino  Je*u 
Christo.  Subaudi.  sit ,  vel  augeatur  ac 
multiplicetur.  Claudit  Epistolam  impre- 
catione  praecipuorum  bonorum  ac  dono- 
rum  Dei,  quorum  tranquilla  poesessio 
pax  est.  Charitas  cum  fide,  charitas  sit 
fidei  conjuncta,  fidem  infoimans  et  ad 
operationem  excitans.  Multi  enim  fidem 
habent,  sed  non  cum  ea  cbaritatem.  Quan- 
quam  aliis  charitas  cum  fide  perinde  va- 
let,  ac  si  dixisset,  charitas  et  fides.  Unde 
ex  Loc  loco  probat  Augustinus  lib.  de 
donu  persever.  cap.  17.  fidem  esse  donum 
Dei  per  Christum.  Quod  ait,  a  Deo  Patre, 
intellige,  ut  auctore  et  largitore,  et  a 
Domino  Jesu  Christo,  ut  mediatore,  qui 
per  crucem  suam  haec  omuia  bona  nobis 
promeruit.  Loquitur  enim  de  Christo  se- 
cundum  assumptam  naturam.  Quodautem 
dicit  fratribus,  et  non  vobis ;  innuir,  se 
cupere  banc  epistolam  etiam  aliis  per 
Asiam  Christianis  communicari. 

24.  Gratia  cum  omnibus,  qui  diligunt 
Dominum  nostrum  Jesum  Christum  in 
incorruptione.  Amen.  Gratia  complec- 
titur  omne  genus  beneficentiae  divinae 
pertinens  ad  salutem  vitae  aeternae.  Eam 
precatur   omnibus  diligeutibus   Christum 

in  incorruptione ;  id  est,  pure  et  sancte, 
cum  vitae  castimonia,  et  absque  corru- 
ptelis  libidinum.  Hoc  enim  adjecisse  vi- 
detur  propter  discipulos  Simonis  magi; 
qui  cum  execrandas  turpitudines  exer- 
cerent,  tamen  Chrisium  se  diligere  pro- 
fitebantur.  Itaque  modum  ostendit  Apo- 
stolus,  sine  quo  Christus  non  vere  dili- 
gitur.  Et  hunc  sensum  probabilem  reddit, 
quod  et  alibi  iibidines  corruptionis  no- 
mine  significantur,  ut  1  Cor.  3.  Si  quis 
templum  Dei  corruperit,  corrumpet  il- 


lum  Deus,  sic  enim  in  Graeco  est.  Item 
2  Petr.  1.  Fugientes  ejus,  quae  in  mun- 
do  est,  concupiscentiae  corruptionem, 
et  in  Epistola  Judae:  Quaecunque  au- 
tem  naturaliter  norunt,  in  his  corrum- 
puntur.  Quae  qnidem  dnae  epistclae 
Petri  et  Judae  adversus  ejusdem  Simonis 
scholam  conscriptae  sunt.  Hypographe 
Graecorum  codicum  huic  Epistolae  sub- 
juncta  sic  habet:  Scripta  e  Roma  ad 
Ephesios  per  Tychicum. 


IN  EPISTOLAM 

B  H  I  I   P  A  (J 1 1   A  P  0  S  f  0  L I 

AD    PHILIPPENSES 

COMMENTARIUS. 


»  »  »  >E>B<g<3  4  4  «- 


ARGU.MEXTUM   EPISTOLAE. 


I  hilippenses ,  quorum  civitas  a  Phi- 
lippo  Macedoniae  rege  conclitore  suo  no- 
men  accepit,  Macedones  esse,  et  ex  ea 
provincia  primos  Apostoli  Pauli  ministe- 
rio  fuisse  vocatos  et  conversos  ad  fidem 
Christi,  idque  non  sine  nianifcsta  signifi- 
catione  voluntatis  divinae,  docet  Acto- 
rum  apostolicorum  liber  cap.  16.  Cum 
ergo  Paulus  Rcmam  profectus  ibidem  in 
vinculis  teneretur;  ea  re  audita  Philip- 
penses,  quo  in  Apostolum  suum  erant 
affectu ,  per  Epaphroditum  miserunt  ad 
eum  subsidium  pecuniarium,  quo  se  in 
carcere  sustentaret ;  sicut  et  ante  fecerant 
Thessalonicae  agenti.  Quod  utrumque 
Paulus  ipse  sub  finem  hujus  Epistolae 
commemorat.  Ad  eos  igitur  e  vinculis, 
quorum  diserte  ac  praeclare  meminit  1. 
capite,  post  primam  defensionem  suam, 
secundo  quo  Romam  venerat  anno,  per 
eundem  Epaphroditum  hanc  mittit  Epi- 
stolam,  quae  multam  omnino  laudem 
et  commendationem  Philippensium  con- 
tinet. 

Et  quidem  statim  initio  laudat  eorum 
fidem,  et  ad  profectum  ac  perseverantiam 
exhortatur.    Deinde  eos  consolatur  com- 


memoratione  fructus  evangelici,  qui  ex 
vinculis  ipsius  provenerat,  affirmans,  se 
pro  Christo  et  vivere  et  mori  paratum, 
simul  et  ipsos  animans  ad  passionum  to- 
j$  lerantiam.  Mox  ad  concordiam  hortatur, 
et  Christi  humilitate  ad  imitandum  eis 
proposita  ad  studium  excitat  sanctae  con- 
versationis,  spem  faciens  sui  adventus, 
praemisso  interim  Epaphrodito.  Tertio 
capite  monet,  ut  vitent  pseudapostolos 
judaizantes:  in  quos  Spiritu  Dei  accensus 
ita  invehitur,  ut  cos  canes,  malos  opera- 
rios  et  inimicos  crucis  Christi  vocet,  quo- 
rum  Deus  venter  sit  etc. ,  docetque,  non 
ex  lege,  sed  ex  fide  Christi  veram  ecse 
justitiam.  Postremo  ,  traditis  quibusdam 
bene  vivendi  praeceptis ,  gratias  agit  pro 
ipsorum  erga  se  munificentia. 

Sane,  quod  ad  dogmata  attinet,  con- 
venire  videtur  arguraentum  hujus  Episto- 
lae  cum  iis,  quae  ad  Rom.  et  ad  Gal. 
scriptae  sunt.  Agitur  enim  in  his  omnibus 
adversus  eos,  qui  in  lege  Mosaica  gloria- 
bantur,  observationem  ejus  ad  salutem 
esse  necessariam  dictitantes ;  Ticet  non- 
nulli  ea,  quae  cap.  3.  hujus  Epist.  con- 
tra  falsos  doctores  dicuntur .  detorqueant 

ad  Simonianos  haereticos,  praeter  Apo- 
stoli  mentem,  ut  suo  loco  videbimus. 
Hieronymus  in  comment.  Epist.  ad  Phi- 
lem.  affirmat  et  ostendere  se  putat ,  hanc 
Epistolam  eodem  tempore  scriptam  esse, 
quo  scriptae  sunt  ad  Ephesios,  ad  Coloss. 
et  ad  Philemonem  Epistolae.    Certe  esse 


scriptam  ex  priore  captivitate ,  liquet  ex 
cap.  1,  25.  et  ex  cap.  2,  24.  Ex  eodem 
2.  cap. ,  ubi  dicit:  Spero  autem  me  Ti- 
motheum  cito  missurum  ad  vos,  constat, 
non  esse  missam  cum  aliqua  ad  Timo- 
theum  Epistola.  Nam  Timotheus  cum 
ipso  erat. 


CAPOT  PRIMUffl. 

Paulus  et  Timothcus,  servi  Jesu  Christi,  omnibus  sanctis  in  Christo 
Jesu,  qui  sunt  Philippis1),  cum  episcopis,  et  diaconibus.  2.  Gratia 
vobis  et  pax  ?  Deo  Patre  nostro,  et  Domino  Jesu  Christo.  3.  Gratias 
ago  Deo  meo  in  omni  memoria  vestri2),  4.  semper  in  cunctis  orationi- 
bus  meis  pro  omnibus  vobis,  cum  gaudio  deprecationem  faciens,  5. 
super  communicatione  vestra  in  Evangelio  Christi  a  prima  die  usquc 
nunc;  6.  confidens  hoc  ipsum,  quia  qui  coepit  in  vobis  opus  bonum, 
perficiet3)  usque  in  diem  Christi  Jesu4):  7.  sicut  est  mihi  justum  hoc 
sentire  pro  omnibus  vobis :  eo  quod  habeam  vos  in  corde ,  et  in  vin- 
culis  meis0),  et  in  defensione,  et  confirmatione  Evangelii 6),  socios  gaudii 
mei  omnes  vos  esse.  8.  Testis  enim  mihi  est  Deus,  quomodo  cupiam 
omnes  vos  in  visceribus  Jesu  Christi 7).  9.  Et  hoc  oro,  ut  charitas  vestra 
magis  ac  magis  abundet  in  scientia,  et  in  omni  sensu8):  10.  ut  probetis 
potiora,  ut  sitis  sinceri,  et  sinc  offensa  in  diem  Christi,  11.  repleti 
fructu  justitiae  per  Jesum  Christum,  in  gloriam  et  laudem  Dei.  12. 
Scire  autem  vos  volo  fratres,  quia  quac  circa  me  sunt9),  magis  ad 
profectum  venerunt  Evangelii :  13.  ita  ut  vincula  mea  manifesta  fierent 
in  Christo  in  omni  praetorio  10) ,  et  in  caeteris  omnibus ,  14.  et  plures 
e  fratribus  in  Domino  confidentes  vinculis  meis,  abundantius  auderent 
sine  timore  verbum  Dei  loqui.  15.  Quidam  quidem  et  propter  invidiam 
et  contentionem  ^1),  quidam  autem  et  propter  bonam  voluntatem  Christum 
praedicant:  16.  quidam  ex  charitate,  scientes  quotiiam  in  dcfensionem 
Evangelii  positus  sum ;  17.  quidam  autem  ex  contentione  Christum 
annuntiant  non  sincere 12) ,  existimantes  pressuram  se  suscitare  vinculis 
meis13).  18.  Quid  enim?  Dum  omni  modo,  sive  per  occasionem,  sive 
per  veritatem  Christus  annuntietur :  ct  in  hoc  gaudeo ,  sed  et  gaudebo. 
19.  Scio  enim,  quia  hoc  mihi  proveniet  ad  salutem ,  per  vestram  ora- 
tionem14),    et    subministrationem    Spiritus   Jesu    Christi,    20.    secundum 


*)  Act.  16,  12.  seq.  2)  Rom.  1,  9.  Eph.  1,  16.  Col.  1,  3.  3)  Act.  20,  32.  1  Petr.  1,  5. 
*)  2  Tim.  4,  7.  8.  5)  Act.  28,  16.  30.  6)  yers.  12.-14.  7)  Joan.  13,  34.  8)  Eph.  1,  17.— 19. 
9)  Act.  28,  16.  30.  10)  Act.  28,  20.  «)  Cap.  3,  2.  3.  Act.  28,  29.  Rom.  16,  17.  12)  Gal.  6, 
12.     «)  Act.  21,  27.  seq.  22,  22.     14)  2  Cor.  1,  10.  11. 

exspectationem  et  spem  meam,  quia  in  nullo  confundar:  sed  in  omni 
fiducia  sicut  semper,  et  nunc  magnificabitur  Christus  in  corpore  meo, 
sive  per  vitam1),  sive  per  mortem 2).  21.  Mihi  enim  vivere  Christus 
est3),  et  mori  lucrum 4).  22.  Quod  si  vivere  in  carne,  hic  mihi  fructus 
operis  est,  et  quid  eligam  ignoro.  23.  Coarctor  autem  e  duobus:  desi- 
derium  habens  dissolvi ,  et  esse  cum  Christo ,  multo  magis  melius 5) : 
24.  perraanere  autem  in  carne,  necessarium  propter  vos.  25.  Et  hoc 
confidens  scio,  quia  manebo ,  et  permanebo  omnibus  vobis6),  ad  pro- 
fectum  vestrum  et  gaudium  fidei7):  26.  ut  gratulatio  vestra  abundet  in 
Christo  Jesu  in  me ,  per  meum  adventum  iterum  ad  vos.  27.  Tantum 
digne  Evangelio  Christi  conversamini :  ut  sive  cum  venero  et  videro  vos, 
sive  absens  audiam  de  vobis,  quia  statis  in  uno  spiritu  unanimes,  col- 
laborantes  fidei  Evangelii:  28.  et  in  nullo  terreamini  ab  adversariis : 
quae  illis  est  causa  perditionis 8),  vobis  autem  salutis,  et  hoc  a  Deo9): 
29.  quia  vobis  donatum  est  pro  Christo,  non  solum  ut  in  eum  creda- 
tis10),  sed  ut  etiam  pro  illo  patiamini11):  30.  idem  certamen  habentes, 
quale   et  vidistis  in  me  12) ,   et  nunc  audistis  de  me. 


SUMMARIUM  CVPITIS  PRIMI. 

Gratias  agit  Deo  pro  fide  Philippensium.  declarans  suum  erga  eos  aflfectum.  Ostendit,  etiara 
vincula  sua  facere  ad  profectum  Evangelii.  Etsi  vero  cum  Christo  esse  cupiat,  se  tamen 
permansurum  in  came  ad  ipsorum  utilitatem,  quos  deinde  exhortatur  ad  patientiam  in 
certamine  pro  Christo. 


1.  Paulus  et  Timotheus  servi  Jesu 
Christi.  Timotheum  in  fronte  Epistolae 
sibi  conjungit,  velut  praecipuum  atque 
integerrimum  Apostolatus  sui  coopera- 
rium ,  de  quo  cap.  2.  scribit,  se  neminem 
liabere  tam  unanimem,  qui  sincera  affe- 
ctione  pro  Philippensibus  solicitus  esset. 
Jam  enim  Timotheus  a  Paulo  accersitus 
et  festinare  jussus ,  ut  est  in  secunda  ad 
eum  Epistola  cap.  4.,  Romam  venerat. 
Jungit  autem  eum  sibi  socium,  non  scri- 
bendae  Epiatolae ,  sed  salutationis  dum- 
taxat.  Quod  moneo ,  ne  quis  hanc  a  duo- 
bus  dictatam  Epistolam  suspicetur.  No- 
men  Apostoli,  quod  in  aliis  plerisque 
Epistolis  adscribit,  hic  omisit,  vel  ideo 
secnndum  Graecos,  quod  apostolicam  au- 
ctoritatem  in  hac  Epistola  non  praeten- 


dat,  utpote  nihil  hic  ex  potestate  statuens, 
vel  potius ,  secundum  Cajetanum ,  quia 
Timotheum  sibi  collegam  assumens  uti 
voluit  epitheto ,  quod  esset  utrique  com- 
mune.  Hac  enim  eadem  ratione  in  utra- 
que  ad  Thess.  Epist.  titulum  Apostoli 
praetermisit.  Servos  igitur  Jesu  Christi 
se  et  Timotheum  vocat,  non  tam  quod 
empti  ac  redempti  a  Christo  essent  pretio 
sanguinis  ejus,  quae  ratio  est  omnibus 
Christianis  communis,  qnam  quod  in 
publico  ministerio  praedicandi  Evangelii 
Christo  Domino  subservirent. 

Omnibus  Sanctis  in  Christo  Jesu,  qui 
sunt  Philippis.  Sanctos  vocat  fideles, 
quorum  congregatio  sancta  est,  licet  non 
singuli  sancti,  id  est,  a  peccatis  mundi. 
Quod  addit:  in  Christo  Jesu,  declaratio 


»)  2  Cor.  4,  10.  11.  2)  Act,  6,  15.  7,  55.  58.  59.  3)  Gal.  2,  20.  *)  Vers.  23.  5)  2  Cor. 
5.  8.  6)  Vers.  24.  i)  Act.  12,  16.  17.  8)  Vers.  27.  17.  9)  2  Thess.  1,  5.-7.  «>)  Vers.  6. 
")  Act.  5,  41.    Rom.  5,  3.    12)  Act,  16,  19.  seq. 

est  ejus,  quod  praecedit,  quasi  dicat: 
sanctis  Christianis.  Non  cst  enim  vera 
sanctitas  nisi  Christianorurn.  Vel  in  Chri- 
sto  Jesu ,  id  est ,  per  Christum  Jesum, 
cujus  merito  omnis  sanctitas  datur  homi- 
nibus. 

Cum  Episcopis  et  Diaconibus,  rectius, 
Diaconis.  Hic  Graeca  variant.  In  qui- 
busdam  enim  exemplaribus  legitur,  ut 
nos  habemus :  cum  Episcopis ,  in  aliis 
vero  una  composita  dictione  ouvetuoxo- 
tcoiq  ,  Coepiscopis.  Quo  posteriori  modo 
legerunc  Chrysostomus  et  Thcophylactus, 
nec  non  Oecumenius,  ut  ex  ejus  commen- 
tario  apparet,  licet  interpres  ejus  verterit 
cum  Episcopis.  Ut  sensus  sit :  Paulum 
et  Timotheum,  velut  Episcopos,  sribere 
omnibus  sanctis  Coepiscopis  et  Diaconis 
Philippensium.  Quomodo  Petrus  e  diverso 
presbyteros  compellans  1.  epist.  5.  se 
vocat  eorum  compresbyterum ,  seu  con- 
seniorem,  ut  nostra  versio  habet,  Graece 
oou7rp£o[3uT£poc. 

Igitur  secundum  istos  auctores  haec 
Epistola  non  ad  omnes  fideles,  qui  Phi- 
lippis  erant,  scribitur;  sed  ad  solos  in 
ecclesiastico  munere  constitutos,  Episco- 
pos  scilicet  et  Diaconos,  quos  iidem  cleri- 
cos  appellant.  Id  autem  factum  cxisti- 
mant,  propterea  quod  non  universa  Phi- 
lippensium  Ecclesia,  sed  clerus  eorum, 
literas  et  munera  ad  Paulura  per  Epa- 
phroditum  Episcopum  suum  misisset. 

Verum  ab  hac  sententia  raanifeste  rece- 
dit  Theodoretus  Graecus,  docens,  non  ad 
solos  eos ,  qui  praeerant ,  sed  simul  ad 
omnes  Philippenses,  missam  esse  hanc 
Epistolam.  Idque  satis  res  ipsa  loquitur. 
Nam  laudes,  exhortationes,  consolationes, 
doctrina,  praecepta,  quae  in  hac  Epistola 
leguntur,  communia  sunt  omnibus.  Sed 
et  liberalitas  Philippensium  erga  Paulum 
non  solius  cleri  erat,  sed  totius  Ecclesiae. 

Quocirca  vulgata  lectio ,  quae  et  in 
Graecis  codicibus  obtinuit,  lanquam  ve- 
rior  retinenda  est.  Ilabet  tamen  haec 
lectio  difficultatem,  eamqueduplicem.  Una 
est :  Quomodo  non  praeter  decorum  agat 
Apostolus,  dum  ita  scribit:  omnibus 
Sanctis,   cum  Episcopis   et  Diaconisj 


quandoquidem  et  civilitatis  ratio,  etrectus 
ordo  postulat,  ut  primum  Episcopi  et 
Diaconi  nominentur,  deinde  fidelium  mul- 
titudo.  Altera  difficultas ,  etiam  priori 
lectioni  communis:  Quomodo  Paulus  ad 
unam  civitatem  scribens,  dicat:  cum  Epi- 
scopis  vel  Coepiscopis,  plurali  numero; 
cum  secundum  canones  apostolicos  et  an- 
tiquissimum  Ecclesiae  morem  una  civitas 
plures  Episcopos  non  habeat.  Utrumque 
nodum  Ambrosianus  dissolvit  una  respon- 
sione,  quum  illam  partem  cum  Episcopis 
et  Diaconis  retrahit  ad  salutantes,  Apo- 
stoli  verba  sic  ordinans  et  exponens : 
Paulus  et  Timotheus  una  cum  Episco- 
pis  et  Diaconis,  qui  Romae  sunt  (ad 
Paulum  enim  vinctum  etiam  aliunde  offi- 
cii  gratia  confluxerant  Episcopi),  scribunt 
omnibus  Sanctis,  qui  sunt  Philippis. 
Sed  haec  expositio  ut  nimium  coacta  non 
immerito  ab  aliis  exploditur. 

Et  ad  pricrem  quidem  scrupulum  facile 
respondetur,  Apostolum  in  sua  saluta- 
tione  Episcopos  et  Diaconos  non  postpo- 
nere  plebi ,  sed  cum  generaliter  dixissej : 
omnibus  Sanctis ,  in  quibus  utique  sunt 
etiam  Episcopi  et  Diaconi;  honoris  causa 
subjecisse  peculiarem  et  expressam  isto- 
rum  mentionem ,  quasi  dicat:  omnibus 
sanctis  Philippensibus  ac  nominatim  Epi- 
scopis  eorum  et  Diaconis.  Simile  illud  in 
Actis  Apost.  7.  et  22.  Viri  fratres  et 
patres.  Quanquam  nec  incongruum  est, 
prius  nominare  populum  et  postea  regem 
aut  magistratum;  ac  similiter,  prius  Ec- 
clesiam  et  postea  Episcopum  ejus :  quan- 
doquidem  non  populus  sit  propter  Episco- 
pum  aut  Regem ,  sed  Rex  et  Episcopus 
propter  populum. 

Posterioris  difficultatis  solvendae  du- 
plex  est  via.  Una  quidem,  si  cum  Chry- 
sostomo  et  plerisque  aliis  tam  Latinis 
quam  Graecis  dicamus,  Episcopi  nomen 
Apostolorum  tempore  fuisse  etiam  pres- 
byteris  commune,  sicut  et  e  diverso  pres- 
byteri  nomen  Episcopis.  Et  hoc  quidem 
posterius  ex  episi.  ad  Titum  1.  et  ex  aliis 
Scripturae  locis  evidenter  apparet.  Nam 
et  Apostoli  Petrus  et  Joannes  in  suis 
Epistolis  seniores,   id   est,   presbyteros 

sese  vocant.  Quod  autem  Episcopi  no- 
men  presbyteris  attributum  faerit ,  osten- 
di  pntant  ex  Act.  20. ,  ubi  presbyteri 
civitatis  Ephesiorum  (majores  natu  vocat 
interpres)  mox  a  Paulo  appellantur  Epi- 
scopi:  Attendite,  inquit,  vobis  et  uni- 
verso  gregi,  in  quo  vos  Spiritus  S.  po- 
suit  Episcopos. 

Altera  responsio  est ,  nihil  incommodi 
accidere ,  si  hoc  loco  episcopi  intelligan- 
tur  proprie ,  scilicet  ii ,  quorum  in  eecle- 
siastica  hierarchia  supremus  est  ordo. 
Nam  haec  epistola  non  ad  eos  solum 
mittitur ,  qui  Philippis  morabantur  ;  sed 
sic  ad  eos,  ut  vicinis  etiam  civitatibus, 
quae  suos  habebant  episcopos ,  communi- 
cari  debuerit:  quemadmodum  et  eam, 
quae  est  ad  Col. ,  communicari  voluit 
Apostolus  Laodicensibus.  Unde  ex  hoc 
intellectu  non  est  consequens,  in  una  ci- 
vitate  plures  episcopos  fuisse.  Nec  aliter 
sentiendum  videtur  de  loco  Act.  20.  Nam 
et  ibi  possunt  intelligi  episcopi  civitatum 
Asiae  minoris ;  idque  etiam  probabilius : 
quia  ejus  metropolis  Ephesus  erat.  Certe 
Concilii  Tridentini  Patres  sess.  23.  cap. 
4.  locum  Actorum  referunt  ad  episcopos, 
ut  a  presbyteris  distinguuntur.  Sed  de 
distinctione  horum  vocabulorum  pluribus 
actum  est  a  nobis  in  4.  dist.  24. 

Quaeret  aliquis :  si  proprie  de  episco- 
pis  hic  loquitur  Apostolus,  cur  de  pres- 
byteris  tacuit,  quos  utique  potius  et  ante 
diaconos  salrtari  oportuit.  At  idem  quaeri 
potest  multo  magis  de  loco  1  Tim.  3.,  ubi 
cum  ex  professo  doceatur,  quales  esse 
debeant  Ecclesiae  ministri ;  nulla  tamen 
est  presbyterorum  mentio,  sed,  peiinde 
ut  hic,  soli  nominantur  episcopi  et  dia- 
coni.  Quare  responsionem  opportunius  in 
illum  locum  differemus.  Intorim  ex  eo 
etiam  loco  ad  Timotheum,  quem  de  epi- 
scopis,  qui  presbyteris  superiores  sunt, 
et  Canones  Ecclesiae  et  omnes  fere  ex- 
positores  intolligunt,  probabile  fit  hic  eos- 
dem  intelligi. 

Porro  diaconos  non  aliter  accipi  hoc 
loco ,  quara  in  eadem  ad  Tim.  epist,  sci- 
licet  pro  ministris  altaris  a  presbytero 
proximis ,  et  tam  episcopo ,  quam   pres- 


bytero  subservientibus ;  extra  controver- 
siam  est.  Nec  auscultandum  cuidam  au- 
daculo  Neoterico ,  qui  non  alios  in  Scri- 
ptura  sacra  diaconos  agnoscit,  quam 
mensarum,  ut  loquitur,  ministros.  Cujus 
opinionis  refutatio  non  est  hujus  loci. 
De  ea  re  diximus  in  quartum  Sent.  ubi 
supra. 

2.  Gratia  vobis  et  pax  a  Deo  patre 
nostro,  et  Domino  Jesu  Christo,  supple 
multiplicetur.  De  gratia  et  pace,  quid 
Apostolo  Paulo  significent,  et  quomodo 
differant,  in  praecedentibus  epistolis  satis 
dictum  est.  Nomen  Patris  hic  respicit 
filios  adoptivos,  sicut  in  oratione  Domi- 
nica,  quia  additur  nostro.  Et  quamvis 
hac  consideratione  sit  tribus  personis  di- 
vinis  commune,  tamen  personae  patris 
appropriatum  est.  Nam  hic  sermo  ,  quo 
dicitur  a  Deo  patre  nostro  et  Domino 
Jesu  Christo ,  personas  distinguit.  Cae- 
tera  ad  hujus  partis  intellecturu  pertinen- 
tia,  vide  in  comment.  epist.  ad  Rom. 

3.  Gratias  ago  Deo  meo  in  omni  me- 
moria  vestri.  Id  est,  quoties  vestri  re- 
cordor.  Quum  dicit :  Ago ,  et  Deo  meo  ; 
satis  significat,  se  solum  scribere  hauc 
epistolam,  licet  Timothei  nomen  in  salu- 
tatione  adscripserit.  Recte  autem  Deo 
meo ,  quia  Deus  est  eorum  omnium  et 
singulorum ,  a  quibus  colitur.  Unde  dicit 
Act.  27.  Astitit  mihi  angelus  Dei,  cujus 
sum  ego ,  et  cui  deservio. 

4.  Semper  in  cunctis  orationibus  meis 
pro  omnibus  vobis,  cum  gaudio  depre- 
cationem  faciens.  Graece,  semper  in 
omni  deprecatione  mea  etc.  Bis  enim 
deprecationis  vocabulum  ponitur ;  pro  quo 
alii  precationem  vertunt.  Multi  codices 
haec  verba  claudunt  parenthesi,  nec  id 
quidem  incommode:  nam  quae  proxime 
sequuntur,  aptissime  cum  superioribus 
cohaerent.  At  commentatores  non  viden- 
tur  hujus  rei  rationem  habuisse ;  sensum 
enim  faciunt  continuum,  quasi  dicat  Apo- 
stolus:  quoties  subit  vcstri  memoria,  hoc 
est,  semper  in  omni  oratione  mea,  gratias 
ago  Deo  meo  de  omnibus  vobis.  Quod 
addit,  cum  gaudio  deprecationem  fa- 
ciens,  quaedam  ^uperiorum  repetitio  est, 

per  quandam  metalepsin:  tanquam  uice- 
ret,  cum  gratiarum  actione  Deum  orans. 
Eadem  enim  erat  Apostolo  gaudii  et  gra- 
tiarum  actionis  materia,  nempe  ea,  quae 
sequitur. 

5.  Super  communicatione  vestra  in 
Evangelio  Christi ,  a  prima  die  usque 
nunc.  Graece  in  Evangelium  vel  ad 
Evangelium ;  nec  additur  Christi ,  tam- 
etsi  per  se  intelligitur.  Haec  pars  refe- 
renda  est  ad  illud,  gratias  ago ,  vel  ad 
particulam  cum  gaudio ,  vel  ad  utrum- 
que;  non  autem  ad  istud  proximum, 
deprecationem  faciens }  quia  pro  prae- 
teritis  non  est  praecatio ,  sed  gaudium  et 
gratiarura  actio.  Porro  secundum  quos- 
dam  hic  sensus  est:  Gaudeo  et  Deo  gra- 
tias  ago  de  eo ,  quod  sitis  facti  participes 
Evangelii  Cbristi ,  nimirum  credendo,  et 
fidem  operibus  exercendo;  idque  perse- 
veranter  ab  initio ,  quo  credere  coepistis, 
usque  in  hunc  diem :  ita  ut  nec  pseudapo- 
stolis  aurem  accommodaveritis ;  nec  ad 
pristinam  gentilitatem  relapsi,  nec  perse- 
cutionibus  turbati  fueritis. 

Sic  exponunt  Ambrosianus,  Aquinas, 
Cajetanus,  aliique  Latini.  Graeci  vero 
ad  hunc  modum :  Gaudeo  et  Deo  gratias 
ago ,  pro  eo  quod  communicaveritis ,  id 
est,  subsidium  contureritis  ad  Evange- 
lium  Christi  praedicandum  et  propagan- 
dum;  videlicet  ministris  ejus,  mihique 
inprimis,  suppeditando  vitae  necessaria; 
nec  id  tantum  semel  aut  iterum,  sed  con- 
tinuo  ab  eo  tempore,  quo  recepistis  Evan- 
gelium  ,  usque  nunc,  quando  mihi  in  vin- 
culis  constituto  necessaria  per  Epaphro- 
ditum  misistis.  Sensum  hunc  pulcre  ex- 
plicant  Chrysostomus  et  Theophylactus 
eumque  omnino  postulare  videtur  Graeca 
lectio  et  consuetudo  sermonis  apostolici. 

Passim  enim  Apostolus  subventionem 
hujusmodi  vocat  communicationem ,  ut 
2  Cor.  8.  et  9.,  ubi  et  Macedones  hoc 
nomine  mirifice  laudat,  quod  liberaliter 
et  prompte  tribueiint.  Et  in  hac  rursus 
epist.  cap.  4.  Philip.  laudans :  Bene  feci- 
stis ,  inquit,  communicantes  tribulationi 
meae.  Et  iterum:  Nulla  Ecclesia  mihi 
communicavit  in  ratione  dati  et  accepti, 


nisi  vos  soli.  Eodem  pertinent  illa  Apo- 
stoli  praecepta:  Necessitatibus  sancto- 
rum  communicantes ,  Eom.  12.  Benefi- 
centiae  et  comrnunionis  nolite  oblivisci, 
Hebr.  13.  Communicet  is,  qui  catechi- 
zatur  verbo ,  ei  qui  se  catechizat,  in 
omnibus  bonis ,  Gal.  6.  Denique  quod 
divitibus  praecipi  vult,  facile  tribuere, 
vommunicare ,  1  Tim.  6.  Jam  ex  eo, 
quod  gratias  agit  Deo  pro  hujusmodi 
Philippensium  communicatione ,  certum 
argumf.ntum  est,  totum  hoc  opus  a  Dei 
gratia  profectum  esse ;  quemadmodum  ex- 
pressius  declaratur  per  id,  quod  sequitur. 

6.  Confidens  hoc  ipsum ,  quia  qui 
coepit  in  vobis  opus  bonum,  perficiet 
usque  in  diem  Christi  Jesu.  Confidens, 
Graece  persuasus ,  persuasum  habens. 
Et  quamvis  Graeco  verbo  Apostolus  in- 
terdum  utatur  pro  eo ,  quod  est  certa  fide 
persuasum  esse;  alibi  tanien  in  ea  voce 
tantum  moralem  attendit  certitudinem, 
uti  clare  ostendimus  ad  illud  Kom.  8. 
Certus  sum,  quia  neque  mors  etc.  Ita 
hoc  loco  voluit  significare  probabilem  et 
quodammodo  certam  persuasionem  atque 
fiduciam,  ex  justa  ratione  profectam. 
Quod  si  de  omnimoda  certitudine  quis- 
piam  hunc  locum  accipiendum  putet :  is 
conformiter  intelligat  Apostolum  haec 
dicerc  electis.  Confer  1  Cor.  1,  8.  Unde 
male  ex  Graeca  lectione  hujus  Scriptu- 
rae  colligunt  haeretici ,  Deum  omnibus, 
qr.ibus  dedit  initium  bonae  vitae ,  etiam 
dare  perseverantiam.  Loquitur  autem 
Apostolus  vel  specialiter  de  opere  bono 
communicationis  in  Evangelium  Christi; 
hoc  enim  proxime  commemoraverat :  vel, 
ut  a  specie  ad  genus  transiens ,  de  bona 
conversatione  in  genere. 

Porro  diem  Christi  more  suo  intelligit 
diem  adventus  Christi  ad  judiciura ,  per- 
severat  autem  in  illum  usque  diem,  qui- 
cunque  perseverat  usque  a>d  raortem 
suam;  sed  dicere  maluit  Apostolus,  usque 
in  diem  Christi ,  quam  nsque  in  diem 
mortis;  ut  mentione  illius  diei  cogitatio- 
nem  injiceret  praemii  'a  Christo  exspec- 
tandi.  Non  dixit  autem:  confidens,  vos 
qui  coepistis  bonum  opus  etiam  perfectu- 

ros ;  quod  utique  vere  dicere  poterat :  sed 
gratiam  Dei  commendare  volens,  dixit: 
conftdens,  eum,  qui  coepit  in  vobis  bo- 
num  opus,  perfecturum ,  scilicet  Deum. 
Per  hoc  enim  ostendit,  bonnm  opus  et 
sanctam  conversationem  totam  ab  initio 
usque  ad  finem  esse  a  Deo  in  nobis  ope- 
raute.  Ad  quod  docendum  citat  bunc 
locum  Augustinus  libr.  de  corrept  et  grat. 
cap.  6.  et  lib.  2.  contra  duas  epist.  Pelag. 
cap.  8.  Citantetiam  Patres  Concilii  Trid. 
sess.  6.  cap.  13.  his  verbis:  Deus  tnim, 
nisi  ipsi  homines  illius  gratiae  defuerint; 
sicut  coepit  opus  bonum ,  ita  perftciet, 
operans  velle  et  perficere.  Ubi  quum  ad- 
dunt,  nisi  ipsi  illius  gratiae  defuerint, 
non  negant  quin  hoc  ipsum  sit  gratiae 
Dei ,  quod  quis  ejus  gratiae  non  desit ;  imo 
hoc  significatum  voluerunt,  per  hoc,  quod 
subjungunt,  operans  velle  et  perficere: 
sed  ea  particula  interposita  contra  falsum 
intellectum  haereticorum ,  de  quibus  jam 
dixi,  declarare  voluerunt,  Demn  non  in 
omnibus,  in  quibus  coeperit  bonum  opus, 
etiam  perficere;  nimirum  in  illis,  qui  gra- 
tiae  Dei  semel  acceptae  desunt;  tametsi 
et  illud  ipsum ,  non  deesse  gratiae  Dei, 
procul  dubio  ejusdem  gratiae  beneficium 
sit,  utpote,  pertinens  ad  ipsius  perseve- 
rantiac  donum. 

7.  Sicut  est  mihi  justum,  hoc  sentire 
pro  omnibus  vobis.  Vel  de  omnibus 
vobis.  Id  est,  de  congregatione  vestra, 
de  vestra  Philippensium  Ecclesia,  quasi 
dicat:  Justa  ratio  mihi  persuadet,  ut 
ita  de  vobis  sentiam  et  confidam.  Vel, 
justas  habeo  rationes ,  cur  vos  reputem 
inter  electos,  de  quibus  certus  sum,  quod 
Deus  in  eis  perficiet,  quod  coepit.  Ratio 
sequitur: 

Eo  quod  habeam  vos  in  corde,  et  in 
vinculis  meis,  et  in  defensione  et  con- 
firmatione  Evangelii,  socios  gaudii  mei 
omnes  vos  csse.  Graeca  non  habent, 
gaudii,  sed  gratiae:  quod  etiam  liquet 
ex  Graecorum  commentariis.  Atqui  La- 
tini  interpretes  tam  vulgatus  ,  quam  alii, 
((uibususisuntcommentator  Ambrosianus, 
Pelagins,  Primasius  et  Sedulius  ,  gaudii, 
non  gratiae  vertentes,  XaP^  non  xdpiTOc; 


in  Graeco  legerunt,  quae  duae  voces  ita 
affines  sunt,  nt  facile  alteram  pro  altera 
quis  legat  aut  scribat.  Illud  autem ,  ha- 
beam  vos  in  corde ,  referri  debet  ad  se- 
quentis  polysyntheti  singula  membra, 
quemadmodum  ex  Graeco  patet;  ut  cla- 
rius  ita  reddi  possit  sententia :  Eo  quod 
et  in  vinculis  meis,  et  in  defensione  et 
confirmatione  Evangelii,  habeam  vos  in 
corde ;  vos ,  inquam ,  omnes ,  qui  estis 
socii  seu  comparticipes  gratiae  meae,  vel, 
ut  habet  textus  Ambrosianus ,  eo  quod 
habeam  vos  in  corde,  tam  in  vinculis 
meis,  quam  in  defensione  et  confirmatione 
Evangelii,  quoniam  omnes  mihi  pavtici- 
pes  gaudii  estis. 

Habere  in  corde,  est  gerere  in  animo 
seu  memoria,  velut  rem  caram  et  dilectam. 
Sic  2  Cor.  3.  Epistola  nostra  vos  estis 
scripta  in  cordibus  nostris,  et  cap.  7. 
In  cordibus  nostris  estis  ad  commorien- 
dum  et  convivendum.  Defensionem, 
Graece  dLTZOAoyioLV ,  intelligit  suam,  ut 
volunt  Chrysostomus  et  Theophylactus, 
id  est,  eam  qua  apud  Neronem  pro  se 
causam  dixit;  de  quo  2  Tim.  4.  In  prima 
mea  defensione  nemo  mihi  adfuit.  Ad- 
dit  autem ,  et  confirmatione  Evangelii ; 
vel  quod  etiam  in  vinculis  Evangelii  do- 
cendi  et  confirmandi  occasiones  non  negli- 
geret,  vel  potius ,  quod  necessario  con- 
junctae  essent  defensio  sui  et  confirmatio 
Evangelii.  Non  enim  defendere  causam 
suam  poterat  adversus  objecta  crimina, 
nisi  pro  Evangelio  ,  propter  quod  vinctus 
erat,  loqueretur.  Id  quod  etiam  ex  Actis 
liquet  cap.  24.  25.  et  26. 

Si  quis  autem  defensionem  referre 
malit  ad  genitivum  Evangelii ,  sensus 
nihilominus  commodus  erit ;  ejusdem  enim 
erat  et  defendere  Evangelium  adversus 
falsas  criminationes  ,  et  idipsum  probabi- 
libus  argumentis  confirmare:  favetque 
huic  intellectui,  qnod  paulo  infra  dicit: 
In  defensionem  Evangelii  positus  sum. 
Significat  ergo  Apostolus,  sibi  in  omnibus, 
quae  pateretur  et  ageret  causa  Evangelii, 
Philippenses,  tanquam  carissimos,  auimo 
obversari,  ut  qui  gratiae  ipsius  consor- 
tes  essent  et  socii :   vel  quatenus  similia 

patiebantur,  sicut  in  fine  hujus  capitis 
dicitur;  vel  quia  Paulo  necessaria  sub- 
mmistrando,  participes  meritorum  ejus 
efficiebantur ;  juxta  illud  Matth.  10.  Qui 
recipit  justum  i?i  nomine  justi,  merce- 
dem  justi  accipiet.  Gratiam  autem  pas- 
siones  suas  vocat,  quia  pati  pro  Christo 
magna  gratia  est,  de  qua  Philippensibus 
hoc  ipso  capite  congratulans  ait:  Vobis 
donatum  est  non  solum ,  ut  in  eum 
credatis,  sedetiam,  ut  pro  illo  patia- 
mini.  Secundum  Latinos  autem  gaudium 
vocat  easdem  passiones,  id  est,  gaudii 
materiam.  Ibant  enim  Apostoli  gauden- 
tes  a  conspectu  concilii,  quod  digni 
habiti  essentpro  nomine  Jesu  contume- 
liam  pati ,  Act.  5.  Porro  notandum,  in 
hac  postrema  parte  vim  inesse  probationis, 
qua  docet  sibi  justum  esse,  ut  ita  sentiat 
de  Philippeusibus ,  sicut  ante  dixerat. 

8.  Testis  enim  mihi  est  Deus.  Mihi, 
Graece  piou  meus.  Utitur  iisdem  verbis 
Rom.  1.  Vide,  quae  illic  a  nobis  anno- 
tata.  Quomodo  cupiam  omnes  vos  in 
visceribus  Jesu  Christi.  Oonfirmat  jura- 
mento  suum  erga  Philippenses  affectum, 
de  quo  dixerat:  eo  quod  habeam  vos  in 
corde  etc.  Illudenim,  quomodo ,  sermo- 
nem  intendit  quasi  dicat :  Deum  testor, 
quod  vehementissime  vos  desiderem  et 
amore  complectar ,  non  carnali ,  sed  Chri- 
stiano ,  quo  nimirum  vobis  in  Christo 
optime  volo.  Per  viscera  methaphorice 
significari  intimum  affectum  amoris  aut 
misericordiae,  notum  est  ex  aliis  Scriptu- 
ris.  Desiderium  autem  pro  amore  ami- 
citiae  posuit;  quia  quisquis  hoc  modo 
amat,  bonum  desiderat  aut  vult  ei,  quem 
amat.  Hinc  infra  cap.  4.  vocat  eos  caris- 
simos  et  desideratissimos. 

9.  Et  hoc  oro ,  ut  charitas  vestra 
magis  abundet  in  scientia  et  in  omni 
sensu;  Graece  plenius ,  adhuc  magis  et 
magis.  Verbum  oro,  Graece  itpooeu^ofiai, 
ad  Doum  refertur.  Sensum  autem  pro 
recto  judicio  mentis,  id  est,  prudentia, 
posuit.  Et  hoc,  inquit,  Deum  oro ,  ut 
charitas  vestra,  quam  benefaciendo  de 
claratis,  adhuc  magis  ac  magis  exuberet 
per  bona  opera ;  idque  secundum  scien- 


tiam  Christianam  et  cum  exacto  dicta- 
mine  rectae  rationis;  ne  si  temere  et  sine 
delectu  vos  officiosos  et  largos  praebeatis 
etiam  erga  pseudapostolos,  qui  vos  se- 
ducere  nituntur;  benignitas  vestra  dege- 
neret  in  vitium ,  et  charitas  esse  desinat. 

10.  Ut  probetis  potiora.  Ambrosia- 
nus,  ut  probetis,  quae  sunt  utilia :  Grae- 
ce,  praestantia.  Quod  tamen  interpres 
bene  vertit,  potiora:  nam  potiora  dicun- 
tur ,  quae  praestant  aliis.  Pertinet  autem 
ad  rectum  mentis  judicium ,  in  actionibus 
probare,  hoc  est,  eligere  et  amplecti 
meliora.  Itaque  particula  ut  expletiva 
est;  sicut  et  in  eo,  quod  sequitur. 

Ut  sitis  sinc&ri  et  sine  offensa  in  diem 
Christi.  Sine  offensa  Grae?e  una  com- 
posita  dictio  est  a7tp6oxo7uot ,  pro  qua 
legit  Ambrosianus,  inoffensi.  Sumitur 
autem  Graeca  vox  active  et  passive ,  ut 
vel  eum  signiflcet,  qui  non  offendit,  vel 
qui  non  offenditur;  tametsi  Paulo  magis 
usitata  est  activa  slgnificatio,  ut  Act.  24. 
Studeo  sine  offendiculo  conscientiam 
habere  ad  Deum  et  ad  homines  semper ; 
et  1  Cor.  10.  Sine  offensione  estote  Ju- 
daeis  et  gentibus.  Quae  significatio  huic 
etiam  loco  quadrat.  Sensns  enim  est:  Ut 
sitis  sinceri,  id  est,  sinceram  et  rectam  ha- 
bentes  intentionem  coram  Deo  in  bonis 
vestris  operibus,  et  coram  hominibus  tales, 
ut  nemini  sitis  offendiculo ,  et  hoc  totum 
perseveranter  usque  in  diem  adventus 
Christi  Domini.  Graeci  paulo  aliter.  Nam 
sinceritatem  intelligunt  in  doctrina,  atque 
hunc  faciunt  sensum :  TJt  sitis  sinceri 
absque  pcrmixtione  pravi  dogmatis,  quo 
praetextu  charitatis  possitis  infici;  sitis 
etiam  sine  offendiculo  quoad  proximos, 
ut  quamvis  te  forte  non  laedat  familiari- 
tas  hommis  baerelici,  vitandus  tamen 
tibi  sit ,  ne  frater  scandalizetur. 

11.  Repleti  fructu  justitiae  per  Jesum 
Christum.  Graece  repleti  fructibus  ju- 
stitiae ,  qui  sunt  per  Jesum  Christum. 
Quanquam  Graeca  variant.  Alii  enim 
codices  habent,  ut  dixi,  numero  plurali: 
Repleti  fructibus  justitiae,  qui  sunt  etc, 
ut  sensus  sit:  pleni  bonis  operibus,  quae 


EPISTOLAE  AD  PHILIPPENSES.    VERS.  12. — 15. 


427 


non  habentur  nisi  per  Christum,  qui  dixit: 
Sine  me  nihil  potestis  facere  Joan.  15. 
Recte  enim  bona  opera  fructus  justitiae 
vocantur:  fructus  quidem,  quia  delecta- 
tionem  pariter  et  salutem  adferunt  ope- 
rantibus,  justitiae  vero,  tanquam  arboris 
a  qua  procedunt.  In  aliis  autem  codicibus 
habetur:  Repleti  fructu  justitiae,  qui 
.  est  per  etc.  Ita  legernnt  et  verterunt  Fa- 
ber  et  Erasmus.  Ita  quoque  legit  Oecu- 
menius.  Imo  verisimile  est,  ad  hunc  mo- 
dnm  legisse  Chrysostomum  et  Theophy- 
lactum,  lametsi  commentariis  eorum  textus 
insertus  est,  qui  pluralem  numernm  ha- 
bsat.  Non  enim  de  pluribus  justitiae  fruc- 
tibus  loquuntur,  sed  de  uno,  qui  est  ele- 
emosyna,  quae  etiam  in  Evangelio  justitia 
vocatur  Matth.  6.  Fructum  ergo  justitiae 
vocat  Apostolus  actualem  justitiam,  quae 
in  bonis  operibus  consistit.  Itaque  diver- 
sae  hae  lectiones  in  eundem  seusum  con- 
cuiTunt. 

In  gloriam  et  laudem  Dci.  Refertur 
ad  illud:  repleti  fructu  justitiae,  quasi 
dicat:  Volo  vos  abundare  bonis  operibus, 
non  ut  vcs  glorificemini,  aut  ego  in  vobis: 
sed  ut  per  ea  laudetur  et  glorificetur  Deus ; 
secundum  illud  Salvatoris  Matth.  5.  Sic 
luceat  lux  vestra  coram  hominibus,  ut 
videant  opera  vestra  bona  et  glorificent 
patrem  vestrum,  qui  in  coelis  est. 

12.  Scire  autem  vos  volo  fratres, 
quia  quae  circa  me  sunt,  magis  ad  pro- 
fectum  venerunt  Evangelii.  Pro  ea, 
quae  circa  me  sunt,  Ambrosianus  legit, 
quae  mihi  acciderunt.  Ita  quoque  verte- 
ruut  Erasmus  et  Hentenius.  Apparet  au- 
tem,  turbatos  fuisse  Philippenses  ob  vin- 
cula  Pauli,  metuentes  ne  per  ea  cursus 
Evangelii  sisteretur.  Consolans  igitur  eos, 
dicit:  Volo  vos  scire,  quod  ea,  quae  circa 
me  geruntur,  quaeque  mihi  acciderunt, 
id  est,  captivitas  et  vincula  mea,  adeo 
nonofficiuntEvangelio,  utpotius  cesserint 
ad  illius  profectum. 

13.  Ita  ut  vincula  mea  manifesta 
fierent  in  Christo  in  omni  praetorio. 
Graece :  manifesta  in  Christo  fierent  in 
toto  praeiorio.  Modum  exponit,  quo  vin- 
cula  ipsiu6  Evangelium  proinoverint.  Vi- 


detur  autem  hic  esse  sensus :  Ita  ut  in 
toto  praetorio ,  id  est,  per  totam  aulam 
Caesaris  manifestum  factum  sit,  me  Cbristi 
causa  vinctum  esse.  Quae  res  non  solum 
effecit,  ut  rumor  Evaugelii  Christi  ad 
omnes  aulicos  perveniret;  verum  etiam 
occasionem  illis  obtulit  inquirendi,  quod 
et  quale  esset  hoc  Evangelium.  Aposto- 
lus  aulam  Caesaris,  Latino  vocabulo  usus, 
praetorium  vocat;  quia  vulgo  sic  voca- 
batur  ctiam  a  Graecis.  Unde  et  apud 
Matthaeum,  Marcum  et  Joannem  legimus 
praetorium  Pilati;  et  apud  Lucam  in 
Actis  praetorium  Herodis  cap.  23.  in  fine. 
Et  in  caeteris  omnibus.  Graece  sine 
praepositione :  et  caeteris  omnibus ,  ut 
ad  personas  referendum  videatur;  quasi 
dicat :  non  solum  aulicis,  qui  in  praetorio 
versantur,  sed  passim  omnibus  per  totam 
urbem  vincula  mea  in  Christo  innotuerunt. 

14.  Ut  plures  e  fratribus  in  Domino. 
Graece :  Et  plures,  Latinis  etiam  quibus- 
dam  consentientibus  et  in  his  textu  Cle- 
mentino.  Confidentes  vinculis  meis  ab- 
undantius  auderent  sine  timore  verbum 
Dei  loqui.  Genitivus  Dei  non  additur  in 
Graeco.  Sensus  est:  Et  ut  multi  fratrum 
in  Domino,  id  est,  Christianorum,  sumpta 
ex  vinculis  meis  fiducia,  magis  etiam  quam 
ante  fuerint  ausi  intrepide  loqui  verbum, 
id  est,  Evangelium  annuntiare.  Christia- 
nos  vocat  fratres  in  Domino,  ad  discri- 
men  Judaeorum,  qui  Paulo  fratres  erant 
secundum  carnem ;  tametsi  Graeci  par- 
ticulam  in  Domino  jungere  malunt  cum 
verbo  subsequenti :  confidentes.  Sed  quo- 
modo  vincula  Pauli  fiduciam  excitaverunt 
fratribus,  qua  redderentur  audentiores  ad 
praedicandum  Christum?  Nempe,  quia 
videbant  Pauli  captivitatem  et  vincula 
cedere  ad  profectum  Evangelii,  sicut  su- 
pra  dixit.  Ex  hoc  enim  successu  magis 
animabantur  ad  loqueadum  verbum 
Evangelii. 

15.  Quidam  quidem  propter  invi- 
diam  etcontentionem.  Partitioest  Quam- 
vis  enim  omnes,  de  (juibus  loquitur,  fidu- 
cia  ex  Pauli  vinculis  sampta,  magis  quam 
ante  Christum  praedicarent,  non  tamen 
eodem  affectu  ad  id  faciendum  moveban- 

tur.  Erant  enim  nonnulli ,  qui  videntes 
Pauli  in  Evangelio  successum,  etiam  in 
ea  urbe,  quae  caput  erat  mundi,  gloriae 
ejus  invidebant,  et  Evangelii  Romam  in- 
vecti  laudem  ad  se  transferre  cupiebant. 
Itaque  Christum  praedicabaiit,  non  stu- 
dio  salutis  Lominum,  sed  per  invidiam  et 
contentionem  adversus  Paulum :  per  in- 
vidiam  quidem,  resistentes  gloriae Pauli ; 
per  contentionem  vero,  qua  suam  quae- 
rebant  gloriam,  volentes  prae  illo  ex- 
cellere.  Hos  autem  verisimile  est  Ju- 
daeos  fuisse. 

Cajetanus  contentionem  refert  ad  dis- 
paritatem  doctrinae:  putat  enim  hos  uua 
cum  Christo  legalia  servanda  praedicasse, 
idquecontentione  quadam  contra  Paulum, 
qui  legem  docebat  abolitam.  Sed  impro- 
babilis  est  hic  commentarius.  Non  enim 
Apostolus,  quod  infra  dicit,  gavisus  fuis- 
set,  si  qui  perniciosa  et  adulterina  dog- 
mata  tradentes  Christum  praedicarent, 
Evangelium  ejus  invertentes,  sicut  loqui- 
tur  Gal.  1.  Quos  eosdem,  etiam  hujus 
Epistolae  cap.  3.,  vocat  inimicos  crucis 
Christi.  Quare  hi,  de  quibus  nunc  agit, 
nec  cum  illis  sunt  comparandi,  adversus 
quos  agit  in  secunda  Epistola  ad  Cor., 
dicens  eos  adulterare  verbum  Dei  cap. 
2.  et  4.,  et  appellans  operarios  subdolos 
ac  Satanae  ministros  cap.  11.  Utique 
propter  doctrinae  corruptelam.  Sane  et 
Augustinusjin  Psalm.  115.  istos  nihilprae- 
ter  regulam  fidei  annuntiasse  intelligit. 

Quidam  autem  et  propter  bonam  vo- 
luntatem  Christum  praedicant.  Id  est, 
ex  benevolentia,  qua  desiderant  hominum 
salutem.  Nam  Graeca  vox  eudoxia  quae 
interpres  varie  vertit,  uti  annotavimus  ad 
illud  Eph.  1.  secundum  propositum  vo- 
luntatis  suae;  significat  benignam  ac 
propensam  voluntatem,  nua  quis  alicui 
bene  cupiat. 

16.  Quidam  ex  charitate.  Partitionem 
superiorem  repetit,  et  repctendo  explicat. 
Ubi  notandum  in  Graecis  codicibus  eo- 
dem  ordine  membra  repeti ,  quo  supra 
posita  sunt,  hoc  videlicet  modo:  Quidam 
quidem  ex  contentione   Christum  an- 


nuntiant,  non  sincere  etc.  Quidam  au- 
tem  ex  charitate ,  scientes  elc,  tametsi 
nostrum  ordinem  censpicero  est  etiam  in 
Ambrosiano  textu.  Quidam ,  inquit,  ex 
charitate ,  quam  scilicet  proxime  voca- 
verat  bouam  voluntatem.  Idem  est  enim 
charitas  et  bona  voluntas,  quemadmodum 
Augustinus  docet  compluribus  locis. 

Scientes ,  quoniam,  in  defensionem 
Evangelii  positus  sum.  Defensionem, 
Graece  rursus  arcoXoYiav.  Et  sensus  est: 
Scientes,  quod  positus  sum  in  vinculis, 
ut  reddam  rationem  Evangelii  a  me  prae- 
dicati;  quasi  dicat:  cum  sciant,  me  pro- 
pter  Christum  et  Evangelium  ejus  in  vin- 
culis  teneri,  ideoque  libere  per  urbem 
Evangelium  praedicare  non  posse:  ex 
charitate,  qua  quaerunt  hominum  salutem, 
supplent  hoc  meum  impedimeutum  sua 
praedicatione.  Graecisicexponunt:  Scien- 
tes,  quod  Evangelii  ratio  mihi  reddenda 
sit  apud  Deum,  a  quo  positus  sum,  id  est, 
missus  Evangelium  praedicare.  Pro  hoc 
commentario  similis  allegatur  locus  2  Tim. 
1.  Per  Evangelium,  in  quo  positus  sum 
ego  praedicator  et  Apostolus  et  magister 
gentium.  Verum  ibi  longe  diversum  in 
Graeco  vocabulum  est,  quo  decretum  6eu 
mandatum  in  Scripturis  solet  significari. 
Quare  priorem  expositionem,  quae  Lati- 
norum  est,  germaniorem  putamus. 

17.  Quidam  autem  ex  contentione 
Christum  annuntiant,  non  sincere.  Ex- 
plicatalterummembrum.  Alii  vero,  inquit, 
ex  contentionc  Christum  praedicant,  glo- 
riae  suae  studentes,  meque  deprimere 
conantes,  non  autem  ex  pura  et  recta  in- 
tentione.  Augustinus  lib.  22.  contra  Fau- 
stum  cap.  48.  et  lib.  2.  contra  epist.  Parm. 
cap.  11.  et  praefat.  in  Psalm.  115.,  item 
tract.  50.  in  Joannem  pro  non  sincere, 
legit  non  caste ,  quod  idem  valet.  Est 
enim  Graece  dyvox;  dictio  diversa  ab  illa 
superiori,  ut  sitis  sinceri.  Auctor  Am- 
brosiani  textus  vertit  non  simpliciter,  sed 
is  legisse  videtur  gctiacoc  in  Graeco,  tam- 
etsi  in  euudem  sensum  redit  utraque  lec- 
tio.  Nam  eadem  est  intentio  simplex  et 
pura.  Quod  ergo  dicit :  non  sincere,  non 
ad  doctrinam  portinet,  sed  ad  aninium : 

nam  uti  superius  diximus  hi,  de  quibus 
agit  Apostolus,  veram  de  Christo  doctri- 
nam  praedicahant ,  ut  de  ea  re  merito 
gauderet  Apostolus,  sed  id  faciebant  in- 
tentione  ac  studio  non  recto.  Quod  de- 
claratur  sequentibus  verbis: 

Existimantes  pressuram  se  suscitare 
vinculis  meis.  Suscitare,  Graece  Ircicpe- 
peiv,  quod  est,  inferre  aut  superaddere. 
Priori  modo  illud  vinculis  meis  figurate 
dixit  pro  eo,  quod  diceret,  mihi  vincto. 
Existimantes,  inquit,  se  mihi  vincto  pres- 
suram  sive  afflictionem  inferre.  Posteriori 
modo,  sine  tropo  intelligi  potest :  Existi- 
mantes  se  vinculis  meis  (quae  una  afflictio 
est)  aliam  superaddere  afflictionem,  et  (ut 
ita  dicam)  vincula  mea  nova  afflictione 
aggravare.  Quaeritur  autem,  de  qua  pres- 
sura  loquatur  Apostolus.  Multi  tam  Graeci 
quam  Latini  eam  intelligunt,  quam  per- 
secutor  Christianae  religionis  inferret.  Ut 
sensus  sit:  putantes  ac  sperantes  se,  prae- 
dicando  Christum  et  Evangelium  ejus  in 
culcando,  Caesarem  adversum  me  amplius 
exacerbaturos,  a  quo  propter  Christum  et 
ejus  Evangelium  teneor  in  vinculis :  aut 
certe  gravius  odium  Judaeorum  infide- 
lium,  qui  sunt  accusatores  mei,  adversum 
me  concitaturos. 

Alii  vcro  pressuram  intelligunt  dolo- 
rem,  quem  Paulus  esset  habiturus  ex  alio- 
rum  evangelizantium  gloria,  et  mentem 
Apostoli  explicant  hoc  modo:  Quidam 
Christum  praedicant  contentione  quadam 
et  aemulatione  atque  invidia  adversum 
me;  videlicet  gloriae  meae ,  quam  ex 
Evangelii  praedicatione  permagnam  con- 
secutus  sum,  invidentes.  Itaque  me  nunc 
vinculis  astricto  et  a  munere  praedicandi 
Evangelii  impedito ,  illi  gloriam  Evan- 
gelii  propagati  hac  praesertim  in  urbe 
mihi  eripere,  et  ad  se  transferre  nituntur. 
Cumque  me  sibi  similem,  hoc  est,  gloriae 
cupidum,  arbitrentur,  existimant  se  pres- 
suram  addere  vinculis  meis,  id  est,  supra 
afflictionem  carceris  et  captivitatis  hujus 
e£iam  hoc  malum  et  hanc  pressuram  su- 
perinducere,  quocl  splendore  gloriae  suae, 
quam  ex  Evangelio  quaerunt,  me  urant, 
et  dolorem  ac  tormentum  animo  meo  ad- 


ferant,  velut  qui  gloriae  ipsorum  invideam. 
Qua  tamen  in  re  vehementer  falluntur, 
quum  ego  contra  (sicut  iufra  dicet)  ex 
animo  gaudeam,  quocunque  modo  Chri- 
stus  annuntietur,  dummodo  fructus  Evan- 
gelii  ad  quam  plurimos  perveniat. 

Hic  sensus  valde  congruit  ingenio  ae- 
mulorum  Pauli,  de  quibus  et  hic  et  in  2 
Cor.  cap.  2.  et  4.  loquitur.  Nam  gloriae 
studio  certabant  adversus  eum.  Prior 
sensus  minus  placet,  quod  non  sit  verisi- 
mile,  fratres  istos  (sic  enim  supra  vocan- 
tur),  id  est,  Christianos,  sed  tamen  Pauli 
aemulos,  illa  sua  praedicatione  necem  ejus 
spectasse ;  tum  quia  sic  Pauli  gloriam 
non  extinxissent ,  sed  magis  auxissent, 
erat  enim  et  habebatur  apud  fideles  glo- 
riosum  pro  Evangelio  pati  ac  mori ;  tum 
quia  praedicando  Evangelium  non  potuis- 
sent  aggravare  vincula  Pauli  quoad  mor- 
tis  periculum,  nisi  cum  suo  ipsorum  peri- 
culo.  Nam  utique  praedicando  Christum 
primum  adversus  semetipsos  concitassent 
furorem  persequentium.  Verum  illi  hoc 
periculo  contempto  gloriae  studebant.  Ita- 
que  non  ex  odio ,  sed  ex  invidia  cum 
Paulo  contendebant,  superare  eum  gloria 
cupientes. 

18.  Quid  enim?  Id  est:  Quid  mea 
refert?  quid  mihi  curae  est?  qnasi  dicat: 
Non  discutio,  non  multum  moror,  quo  illi 
animo  Christum  praedicent;  dum  tamen 
Christus  vere  praedicetur.  Negligebat 
enim  Paulus  illud  malum  propter  hoc  bo- 
num,   de  quo  sequitur: 

Dum  omni  modo,  sive  per  occasio- 
nem,  sive  per  veritatem,  Christus  an- 
nuntietur.  Graece:  Attamen  omni  modo 
(vel  potins  quovis  modo)  sive  occasione, 
sive  veritate  Christus  annuntietur.  Pro 
occasione ,  Graece  est  izp6<paoi(; ,  quae 
proprie  praetextum  significat,  licet  saepe 
pro  occasione  sumatur.  Quod  etiam  con- 
venit  huic  loco.  Sentit  enim  Apostolus 
per  illos  fratres,  de  quibus  superius  locu- 
tus  est,  saltem  divulgari  et  crescereEvan- 
gelium  Christi,  quocunque  modo,  animo 
et  studio  illi  Christum  praedicent:  sive 
per  occasionem,  id  est,  aliud  spectantes, 
ad  quod  eis  hujusmodi  praedicatio  con- 

ducat,  nempe  gloriam  suam,  Paulique 
depressionem,  sive  per  veritatem,  id  est, 
vere  ac  sinccre  hoc  agentes,  scilicet  ut 
Christus  annuntietur,  et  non  alio  detor- 
quentes  intentionem.  Veritas  ergo  non 
opponitur  falsae  doctrinae,  quasi  Aposto- 
lus  significet,  non  sibi  esse  curae,  verane 
an  falsa  et  haeretica  sub  Christi  nomine 
docerentur,  quem  sensum  quorumdam 
stolidorum  bene  refellit  Theophylactus ; 
sed  opponitur  pravae  intentioni,  de  qua 
superius  dixerat:  non  sincere ;  tametsi 
corruptam  intentionem  facile,  si  detur  oc- 
casio,  consequatur  etiam  doctrinae  cor- 
ruptela.  Quod  tamen  hic  factum  fuisse, 
non  est  existimandum  maxime  propter 
id,  quod  sequitur: 

Et  in  hoc  gaudeo ,  sed  et  gaudebo. 
In  hoc,  scilicet  quod  Christus  annuntie- 
tur.  Non  enim  gaudebat  Apostolus  de 
perversa  quorumdam  praedicantium  inten- 
tione,  sed  de  ipsa  praedicatione,  quatenus 
.nimirum  per  eam  Evangelii  negotium  pro- 
movebatur.  Est  autem  idem  judicium  de 
mercenariis  in  Ecclesia  pastoribus,  id  est, 
iis,  qui  officium  pascendi  et  praedicandi 
referunt  non  ad  salutem  ovium  sibi  com- 
missarum,  sed  ad  commoda  sua  terrena. 
Nam  et  illorum  labor  est  populo  Dei  fruc- 
tuosus,  multoque  satius  est  vel  mercena- 
rium  habere  pastorem,  quam  nullum. 
Quare  et  de  Christo  ab  illis  praedicato 
gaudendum  est.  Idque  pulcre  docet  Au- 
gustinus  duobus  locis  supra  citatis  contra 
Faust.  et  contra  Epist.  Parmen.,  adducta 
etiam  similitudine  de  conjugio,  ex  quo 
proles  consequitur,  quacumque  tandem 
intentione  conjuges  sibi  misceantur.  Item 
de  agricultura,  cujus  fructum  non  impedit 
agricolarum  malitia.  Ex  quibus  liquet, 
quam  falsum  sit,  quod  in  suis  proleg. 
scripsit  Breutius,  eum,  qui  spiritu  Christi 
caret,  cum  fructu  vcrbum  Dei  praedicare 
non  posse.  Quod  si  esset,  non  Christus 
Judam  cum  caeteris  Apostolis  ad  prae- 
dicandum  misisset,  nec  Paulus  alibi  di- 
ceret :  Ne  forte  cum  aliis  praedicavero, 
ipse  reprobus  efficiar,  1  Cor.  9. 

Addit  autem  Apostolus,  sed  et  gau- 
debo,  pro  quo  legit  Ambrosiauus,  quin 


etiam  et  gaudebo  ;  ut  ostendat  non  inane, 
sed  solidum  ac  justum  esse  hoc  gaudium, 
quod  sibi  velit  esse  perpetuum;  vel  quo 
significet,  ex  ea  re  sibi  adhuc  accessuram 
novi  gaudii  materiam,  juxta  rationem 
subjunctam. 

19.  Scio  enim,  quia  hoc  mihi  prove- 
niet  ad  salutem,  quasi  dicat:  Illi  Chri- 
stum  praedicant,  existimantes,  per  hoc  se 
pressuram  suscitare  vinculis  meis :  at  multo 
secus  eveniet.  Scio  namque,  quod  hoc, 
sciJicet  ab  illis  praedicari  Christum,  mihi 
cedet  ad  salutem;  sive  me  liberari  con- 
tingat  e  vinculis,  sive  non.  Ad  salutem, 
inquam,  hoc  est,  ad  bonum  meum  spiri- 
tuale  in  futuro  saeculo  atque  etiam  prae- 
senti.  Nam  ea  res  augebit  gloriam  meam, 
quam  illi  obscurare  conantur.  Hunc  sen- 
sum  exigunt  sequentia.  Scire  autem  se 
dicit  non  per  revclationem,  sed  certitu- 
dine  bonae  spei ,  quemadmodum  infra 
declarat. 

Per  vestram  orationem,  et  submini- 
strationem  spiritus  Jesu  Christi.  Tacite 
se  commendat  precibus  Philippensium, 
quasi  dicat:  Scio,  hoc  mihi  profuturum 
ad  salutem  per  vestras  ad  Deum  oratio- 
nes,  quas  proinde  pro  me  fieri  peto;  nt 
Jesus  Christus  spiritum  suum  mihi  sub- 
ministrot,  qui  faciat  mihi  illud  ad  silutem 
provenire.  Conjungit  Apostolus  orationes 
hominum  cum  subministratione  spiritus 
Christi,  id  est ,  auxilio  Dei ;  et  quidem 
orationes  priori  loco  nominat,  non  ut  rem 
digniorem,  sed  quia  per  eas  hoc  posterius 
obtinetur,  licet  et  illac  non  aliunde,  quam 
a  praeveni«nte  Dei  gratia  proficiscantur. 

20.  Secundum  expectationem  etspem 
meam.  Pendet  haec  pais  adhuc  ab  illa 
superiore,  qua  dixerat,  hoc  sibi  proven- 
turum  ad  salutem,  nimirum,  iuquit,  se- 
cundum  expectationem  et  spe?n  meam  ; 
id  est,  proutexpecto  et  spero.  Vox  Graeca 
aitoxapadoxiav,  quam  interpres  expecta- 
tionem  vertit,  non  qualemcunque  expec- 
tationem  significat,  sed  intensam  ac  vebe- 
mentem.  Qua  voce  etiam  in  epistola  ad 
Kom.  cap.  8.  usus  est,  ubi  Latine  legitur : 
Nam  expectatio  creaturae  etc.  Atque 
illam  significationem,  de  qua  illic  plura, 

ponderant  etiam  hoc  loco  Graeci  inter- 
pretes. 

Quia  in  nullo  confundar.  Potest  haec 
pars  cum  praecedenti  ita  connecti :  Se- 
cundum  spem  meam,  qua  spero,  qv.od 
in  nullo  confundar.  Verura  rectius  se- 
cundum  proprietatem  Hebraei  sermonis 
illud  quia  sic  accipitur,  ut  sit  explicantis 
et  fortius  affinnantis,  tanquam  dicat  Apo- 
stolus:  Ita  spero,  et  certe  nulla  cx  parte 
confundar,  id  est,  pudefiam  ab  expecta- 
tione  et  spe  mea,  sed  integre  et  plene 
consequar  rem  speratam;  nempe  eam,  de 
qua  sequitur. 

Sed  in  omni  fiducia,  sicut  semper,  et 
nunc  magnificabitur  Christus  in  cor- 
pore  meo,  sive  per  vitam,  sive  per  mor- 
tem.  Pro  fiducia  Graece  est  Tzapprfiia, 
vox  Apostolo  frequens,  quam  interpres 
Ambrosius  hoc  loco  vertit  exsertam  fidu- 
ciam,  alibi  libertatem.  Significat  autem 
agendi,  loquendive  ingenuam  et  imperter- 
ritam  libertatem.  Quod  ait :  sicut  semper 
et  nunc,  Hebraismus  est,  quo  reticetur 
ita,  quod  respondeat  adverbio  sicut.  Cui 
simile  est  illr.d  orationis  Dominicae:  Si- 
cut  in  coelo  et  in  terra.  Sensus  Apostoli 
eot:  Sed  dum  tota  fiducia,  id  est,  libere 
et  intrepide  versor  in  Evangelio  propa- 
gando,  sicut  semper  ex  quo  factus  sum 
Apostolus,  ita  et  nunc,  me  vinculis  alligato, 
glorificabitur  Christus  in  corpore  meo, 
seu  vivere  contingat  seu  mori.  Nam  si 
supervixero ,  corpus  meum ,  sicut  ante, 
impendam  obsequio  Christi:  si  vero  mor- 
tem  inferat  persecutor,  corpus  meum  ex- 
hibebo  hostiam  Christo.  Utrovis  autem 
modo  proveniet  mihi  salus  et  gloria,  etiam 
apud  homines. 

Quod  autem  per  mortem  sit  Christum 
magnificaturus  in  corpore  suo  velut  hostia 
quaedam ,  intelligi  potest  ex  aliis  locis. 
Nam  sequenti  capite  dicit:  Sed  etsi  im- 
molor  supra  sacrificium  etc.  et  2  Tim. 
4.  Ego  enim  jam  delibor.  Tbeophylactus 
illud  in  omni  fiducia,  refert  ad  verbum 
magniflcabitur,  quod  non  estrejiciendum. 
Obiter  notandum, illampartem,  sicutsem- 
per  et  nunc,  posse  et  ad  id,  quod  prae- 


cedit,  et  ad  sequentia  referri.  Sed  con- 
venientius  ordinatur  cum  sequentibus , 
juxta  sensum  jam  datum. 

21.  Mihi  enim  vivere  Christus  est; 
et  mori  lucrum.  Ostendit,  seu  vitam  seu 
mortem  suam  sibi  cessuram  ad  salutem. 
Nam,  inquit,  mea  vita  Christus  est;  id 
est,  vitam  meam  Christo  et  Evangelio 
consecravi :  et  mors  lucrura  mihi  est,  id 
est,  mortem  pro  lucro  deputo;  per  eam 
enim  consequar,  ut  sim  cum  Christo,  sicut 
infra  dicit.  Qnod  maxime  verum,  si  mor- 
tem  intelligas  pro  Christo  illatam,  de  qua 
Paulus  loquitur:  tametsi  generaliter  om- 
nibus  justis  mori  lucrum  est,  quia  mors 
omnibus  illis  est  transitus  ad  vitam ;  quem- 
admodum  docet  Ambrosius  lib.  de  bono 
mortis;  licet  eam  non  statim  omnes  con- 
sequantur,  ut  qui  purgandum  aliquid  se- 
cum  auferunt.  Id  quod  in  morali  doctrina 
sui  commentarii  in  hunc  locum  diserte 
docet  Chrysostomus ;  affirmans  inter  alia 
sancitum  e3se  ab  Apostolis,  ut  in  cele- 
bratione  mysteriorum  memoria  fiat  de- 
functorum. 

22.  Quod  si  vivere  in  carne,  hic  mihi 
fructus  operis  est;  et  quid  cligam  ignoro. 
Graece  hoc  mihi  fructus  etc.  nonnullis 
etiam  Latinis  suffragantibus.  Bifariam 
distinguitur  et  exponitur  haec  sententia. 
Uno  modo  :  Quod  si  contingat  adhuc  per- 
manere  in  vita  hac  mortali,  ea  res  cedet 
mihi  ad  fructum  operis  seu  laboris,  quem 
adhuc  Evangelii  causa  subiturus  sum, 
quasi  dicat:  Si  supervixero,  multos  adhuc 
opere  praedicationis  sum  lucrifacturus 
Christo.  Deinde  sequitur  nova  sententia  : 
Et  quid  eligam  ignoro.  Hanc  distinctio- 
nem  amplectitur  Erasmus  in  sua  ver- 
sione,  [supplendo  verbnm  contigat.  Ean- 
dem  sequitur  Cajetanus ,  sed  diverso 
sensu,  quem  apud  ipsum  videre  est.  Alio 
mcdo:  Quod  si  permanere  in  vita  hac 
mortali  mihi  cessurum  sit  ad  fructum  ope- 
ris,  dum  labcre  praedicationis  multos  ad- 
duco  ad  Christum :  et  quid  eligam  ig- 
noro.  Id  est,  adeo  praesens  meum  com- 
modum,  quod  ex  morte  expecto,  non 
praefero  saluti  proximorum  :  ut  etiam  du- 
bitem,  utrum  e  duobus  eligam,  vivere  an 

mori.  Hic  sensus  fere  omnium  est  inter- 
pretum,  etiam  Graecorum. 

Quaeres;  Quomodo  Paulus  ignorare  se 
dicit  utrum  eligat ;  et  quomodo  coarcta- 
tur  e  duobus,  at  statim  subjicit:  et  tamen 
continuo  post  affirmat,  alterum  esse  multo 
melius ,  scilicet  esse  cum  Christo,  quam 
vivere  hic  in  terris  absentem  a  Christo  ? 
Nam  ubi  scitur  unum  esse  multo  melius 
altero,  non  est  in  eligendo  difficultas  aut 
perplexitas.  Responsio.  Sciebat  Aposto- 
lus,  unum  per  se  esse  multo  melius.  Quis 
enim  nesciat,  quod  sit  melius  esse  cum 
Christo,  quam  vivere  hic  in  terris  absen- 
tem  a  Christo  ?  Sed  hoc  illo  melius  esse 
poterat  consideratum  secundum  circum- 
stantias ;  nimirum  ratione  permagnae  uti- 
litatis ,  quam  vita  Pauli  in  carne  mortali 
esset  adhuc  allatura  Ecclesiae  Christi ; 
cum  interim  lucrum  vitae  coelestis  ei  in- 
tegrum  maneret,  percipiendum  suo  tem- 
pore.  Haec  igitur  erat  Apostolo  justa 
ratio  dubitandi. 

23.  Coarctor  autem  duobus.  Graece, 
coarctor  enim  e  duobus.  Ambrosianus 
legit,  ex  his  duobus;  exprimens  vim  ar- 
ticuli  Graeci.  Agitur  enim  de  duobus 
jam  nominatis,  vita  et  morte.  Sensus  est: 
Distineor  ac  trahor  in  diversa;  hinc  desi- 
derio  Christi,  illinc  amore  fratrum,  qui- 
bus  vita  mea  in  carne  adhuc  est  neces- 
saria.  Sensum  hunc  explicant  sequentia. 
Caeterum  de  recta  distinctione  hujus  loci 
vide  Augustinum  iib.  3.  de  doct.  Chri- 
stiana  cap.  2. ,  quem  nos  sequimur. 

Desiderium  habens  dissolvi  et  esse 
cum  Christo.  Graeca  plenius  ita  reddes : 
Desiderium  habens  ad  hoc,  ut  dissolvar 
et  sim  cum  Christo.  Non  dicit  mori ,  sed 
dissolvi;  ut  sigcificet  mortem  hominis 
non  esse  interitum  animae,  sed  partium 
permanentium,  id  est,  corporis  et  animae 
dissolutionem  ac  separationem ;  quae  ta- 
men  per  se  non  erat  Paulo  expetenda, 
sed  propter  illud  cousequens,  esse  cum 
Christo,  ad  quod  sine  morte  media  veniri 
non  poterat. 

Ex  hoc  loco  clare  ostenditur,  animas 
sanctorum  ex  hac  vita  sine  peccato  mi- 
grantium  6tatim  pcst  mortem   esse  cum 


Christo;  et  sicut  Apoe.  20.  dicitur,  regnare 
cum  Christo.  Quod  observandum  inpri- 
mis  contra  Anabaptistarum  errorem,  qui 
animas  usque  ad  resurrectionem  corpo- 
rum  dicunt  sopore  quodam  pressas,  nec 
in  bonis  esse,  nec  in  malis.  Nam  si  Pau- 
las  non  statim  erat  futurus  cum  Christo, 
sed  denique  post  resurrectionem ;  cessa- 
bat  igitur  causa,  propter  quam  desidera- 
bat  statim  dissolvi,  et  non  diutius  in 
carne  permanere.  Unde  Cyprianus  in 
serm.  de  mortal.  huc  alludens  ait:  Vt 
cito  ad  Christum  venire  contingat,  opte- 
mus. 

Quoniam  vero  hoc,  quod  Apostolus 
dicit,  esse  cum  Christo,  significat  beatu- 
dinem  nostram,  scilicet  esse  in  bonis 
Christi  atque  eorum  esse  participem ; 
quorum  principium  est  Deum  videre,  unde 
et  post  resurrectionem  id  ipsum  nobis 
promittitur,  1  Thess.  4.  iis  verbis:  Et 
sic  semper  cum  Domino  erimus:  hinc 
recte  ac  solide  etiam  ex  hoc  loco  proba- 
tur,  animas  sanctorum  ante  generalem 
resurrectionem  frui  beata  Dei  visione.  Et 
quidem  eo  modo  locum  hunc  intellexerunt, 
non  solum  Latini  patres,  verum  etiam 
Graeci  Chrysostomus ,  Theophylactus  et 
Oecumenius  in  commentariis.  Quod  no- 
tandum  propter  alia  quaedam  loca  apud 
eosdem  auctores,  quae  lectori  parum  at- 
tento  diversum  videntur  sonare. 

Est  autem  hic  Apostoli  locus  conferen- 
dus  cum  illo ,  qui  est  2  Cor.  5.  ubi  dicit: 
Audemus  et  bonam  voluntatem  habe- 
mus  magis  peregrinari  a  corpore ,  et 
praesentes  esse  ad  Dominum.  Est  enim 
utriusque  loci  eadem  sententia.  Caeterum 
quod  hic  dixit  Apostolus:  Desiderium 
habens  dissolvi  et  esse  cum  Christo; 
quomodo  non  pugnet  cum  eo ,  quod  dixit 
2  Cor.  5.  Nolumus  exspoliari :  facile  ju- 
dicabit  lector ,  si  cogitet  illic  Apostolum 
loqui  juxta  desiderium  naturale  ;  hic  au- 
tem  ex  voluntate  rationali ,  qua  petebat 
e3se  cum  Christo,  quod  sine  dissolutione 
sui  non  posse  fieri  sciebat. 

Multo  magis  melius.  Augustinus  loco 
paulo  ante  citato  addit  enim :  Multo  enim 
magis  optimum,  putatque  quosdam  in- 


EPISTOLAE  AD  PHILIPPENSES.     VERS.  23.-26. 


433 


terpretes  particulam  enim  studio  abstu- 
lisse,  ut  textum  Apostoli  suo  sensui  ac- 
commodarent.  Qua  quidem  in  re  minime 
fallitur :  cum  ea  particula  et  in  Graecis 
quibusdam  Roberto  conspectis ,  et  in  La- 
tinis  bonis  codicibus,  veluti  Laudensi  illo, 
reperiatur  expresse  posita.  Qua  signifi- 
catur,  hic  subjici  causam  desiderii  jam 
dicti.  Non  tamen  Apostolus  simpliciter 
dixit ,  multo  melius ,  sed  multo  magis 
melius ;  videlicet  comparativum  dupli- 
cans ,  ut  vehementem  excessum  signifi- 
caret,  quasi  dicat,  multo  longeque  me- 
lius;  aut,  infinitis  partibus  melius,  quam 
permanere  in  carne;  ut  hoc  illius  respectu 
ne  desiderandum  quidem  sit.  Unde  se- 
quitur : 

24.  Permanere  autem  in  carne,  ne- 
cessarium  propter  vos.  In  Graeco  com- 
parativus  est,  magis  necessarium.  Com- 
parandi  particulam  magis  addunt  etiam 
Latina  MSS.  bene  correcta.  Porro  non 
dicit  Apostolus,  permanere  in  carne 
minus  bonum  est,  ac  proinde  minus  de- 
siderabile,  sed,  quasi  nec  bonum  sit  nec 
desiderabilo ,  dicit ,  necessarium  propter 
vos ,  id  est,  propter  vestram  et  aliorum 
fidelium  salutem.  Nam  ut  recte  monet 
Augustinus  ubi  supra,  sentit  Apostolus 
e  duobus  se  coarctari,  quorum  alterum 
desideret ,  alterum  vero  necessarium  ju- 
dicet,  non  tamen  desideret. 

25.  Et  hoc  confidens  scio.  Graece 
persuasus  scio,  tametsi  recte  vertit  inter- 
pres ,  confidens  scio. 

Quia  manebo  et  permanebo  omnibus 
vobis.  Graece,  permanebo  cum  omnibus 
vobiSy  ne  quis  dativum  utilitatis  interpre- 
tur.  Est  enim  sensus:  Quod  propter  vos 
necessarium  esse  dixi ,  id  etiam  futurum 
sperate:  nam  omnino  mihi  persuadeo, 
confido  et  scio ,  me  mansurum  adhuc  in 
vita,  et  cum  omnibus  vobis  permansurum, 
id  est,  non  ad  horam ,  sed  multo  adhuc 
tempore  apud  vos  mansurum. 

Ad  profectum  vestrum  et  gaudium 
fidei.  Id  est,  ut  promoveam  salutem  ve- 
stram ;  et  ut  afficiam  vos  gaudio  ex  fide 
profecto ,  hoc  est  gaudio  spirituali ,  quod 
proprium  est  Christianorum.    His  et  su- 

perioribus  verbis  praesentiam  suam  pro- 
mittit  Philippensibus.  Quod  idem  aper- 
tius  facit  in  eo ,  quod  sequitur. 

26.  TJt  gratulatio  vestra  abundet  in 
Christo  Jesu  in  me ,  per  meum  adven- 
tum  iterum  ad  vos.  Significat  aliud  bo- 
num  ex  sua  liberatione  consecuturum. 
Pro  gratulatione ,  Graece  est,  gloriatio. 
Videri  potest  hic  sensus :  Ut  cum  libera- 
tus  et  vobis  restitutus  fuero ,  possitis 
affatim  de  me  Apostolo  vestro  gloriari, 
vobisque  gratulari;  sed  hoc  in  Christo 
Jesu,  id  est,  ita  ut  totam  hanc  gloriandi 
et  gratulandi  materiam  cum  gratiarum 
actione  Christo  acceptam  feratis. 

Verum  aliter  Graeci,  qui  gloriationem 
vestram  passive  intelligunt,  id  est,  de 
vobis,  et  hunc  faciunt  sensum:  Ut  ego 
de  vobis  abundantius  glorier  in  Christo, 
postquam  ad  vos  reversus  fuero ,  ac  vi- 
dero  quantum  in  Christo  profeceritis.  Sen- 
sum  hunc  probabilem  facit  locus  1  Cor. 
15.  Per  gloriam  vestram,  fratres,  id 
est,  per  gloriationem  meam  de  vobis; 
quemadmodum  ibi  expositum  est.  Adde, 
quod  hic  sensus  modestior  est,  quo  non 
illos  de  se,  sed  se  de  illis  dicit  gloria- 
turum. 

Circa  hunc  locum  duae  quaestiones  oc- 
currunt.  Una,  quomodo  Paulus  haec, 
quae  scribit  de  sua  liberatione  et  reditu 
ad  Fhilippcnses,  scire  se  dicat ;  utrum  ex 
revelatione,  sicut  alia  multa  sibi  even- 
tura  sciebat,  Deo  sibi  vel  aliis  Prophetis 
revelante,  quemadmodum  testatur  Acto- 
rum  libro ;  an  vero  ex  humana,  sed  valde 
probabili  conjectura,  quae  moralem  cer- 
titudinem  faceret.  Sane  magis  apparet 
hoc  posterius ,  ex  eo  quod  in  superioribus 
tanquam  dubius  loquatur ,  dicens :  sive 
per  vitam  sive  per  mortem.  Et  rursus, 
quid  eligam  ignoro ,  qnam  quidem  dubi- 
tationem  tollere  debuisset  revelatio.  Quin 
et  capite  seq.  subdubitare  potest  videri, 
cum  ait :  Sed  etsi  immolor.  Quare  quod 
hic  dicit,  corfidens  scio ,  quia  manebo 
etc.  et  iterum  sequenti  capite,  confido  in 
Domino ,  quoniam  et  ipse  veniam  ad 
vos  cito:  de  ea  quam  dixi  conjecturali 
scientia  ac  fiducia  est  accipiendum.    Vox 

Graeca,  qua  utrobique  utitur,  geueralis 
est,  ad  parsuasionem  infallibilem  et  pro- 
babilem ;  quod  et  supra  annotavimus  ad 
illud :  Confidens  hoc  ipsum ,  quia  qui 
coepit  etc. 

Altera  quaestio:  An  id,  quod  dicto 
modo  scire  se  dicit ,  impletum  fuerit.  Ita 
quidem  sentit  Chrysostomus.  Unde  et 
colligit,  hanc  Epistolam  scriptam  esse  e 
prioribus  vinculis.  Nam  ex  posterioribus 
non  fuit  liberatus  Apostolus.  In  eadem 
sententia  est  Oecumenius.  Caeterum  Theo- 
phylactus  dubitat  et  incertum  esse  dicit. 
Alii  quidam  impletum  simpliciter  negant, 
existimantes,  se  satis  compertum  habere, 
quod  ex  posterioribus  vinculis,  adeoque 
post  secundam  ad  Timoth.  haec  scripta 
sit  Epistola.  Sed,  quod  in  arguinento 
hujus  Epist.  attigimus ,  videtur  dubitari 
non  posse,  eam  esse  scriptam  ex  priore 
captivitate.  Vide  Baron.  anno  Christi  60. 
§.  1.  Facile  autem  potuisse  Apostolum 
ea  captivitate  liberatum ,  redire  in  Orien- 
tem  intra  octo  illos  annos ,  qui  priori  et 
posteriori  captivitatibus  intercesserunt, 
est  videre  apud  eundem :  anno  Christi 
61.  §.  1.  et  2.  Sed  tunc  videat  lector, 
quomodo  ,  haec  si  ita  sint,  consentiant 
cum  his,  quae  leguntur  Act.  20;  25.  Con- 
fer  quae  dicimus  infra  ad  cap.  2,  24. 
Summa  est :  Non  videri  Apostolum ,  ex 
priore  cnptivitate  liberatum,  reipsa  in 
Graeciam  rediisse,  tametsi  id  speraverat. 

27.  Tantum  digne  Evangelio  Christi 
conversamini.  Transit  ad  exhortationem. 
De  me,  inquit,  ne  sitis  solliciti :  tantum 
hoc  curate,  ut  vos,  sicut  dignum  est 
Evangelio  Christi ,  conversemini ;  id  est, 
ut  vita  vestra  Evangelio  respondeat,  ut 
Evangelium  ex  vestra  conversatione  ho- 
noretur. 

Ut  sive  cum  venero  et  videro  vos, 
sive  absens ,  id  est,  sive  vobis  praesens 
sim,  sive  absens  a  vobis ,  audiam  de 
vobis.  Graece  audiam  ea ,  <<uae  de  vo- 
bis ,  vel  circa  vos ,  id  est,  audiam  de 
rebus  vestris;  scilicet  ea,  quae  sequuntur: 
Quia  statis  in  uno  spiritu  unanimes 
colloborantes  fidei  Evangelii.  Unani- 
mes ,  Graece,  una  arAma,  sicut  dixerat 


uno  spiritu;  nec  liquet  utrum  praeceden- 
tibus  an  sequentibus  adjungenda  sit  haec 
particula.  Theophylactus  praecedentibus 
annectit.  Sed  quia  id  durius  fit,  nulla 
conjuuctione  media,  idcirco  magis  videtur 
ad  sequentia  referendum.  Hoc  sensu :  Ut 
de  vobis  audiam ,  quod  perseveretis  in 
unospiritu,  id  est,  concordes,  maxime 
in  doctrina :  quodque  sitis  uno  auimo  et 
studio  collaborantes,  Graece  concertan- 
tes ,  id  est,  una  nobiscum  certantes ,  vel 
secundum  Theophylactum  vos  mutuo  ad- 
juvantes,  in  certamine  pro  fide  Evangelii. 
Juxta  hanc  expositionem  inter  spiritum 
et  animam  distinguere  non  est  necesse ; 
tametsi  non  incommode  potest  spiritus 
ad  intellectum ,  anima  seu  animus  ad  vo- 
luntatem  referri. 

28.  Et  in  nullo  terreamini  ab  adver- 
saiiis,  sive  infidelibus,  Christi  fidem 
aperte  persequentibus,  sive  judaizantibus 
haereticis ,  veritatem  fidei  corrumpere  ni- 
tentibus.  Incertumest  enim,  utros  signifi- 
cet ,  nisi  quod  sequentia  priorem  glossam 
magis  exigunt.  Terrorem  autem  seu  pa- 
vorem  intelligit  efficacem ,  quo  nimirum 
animi  constantia  labefactatur. 

Quae  illis  est  causa  perditionis,  vobis 
autem  salutis.  Ambrosianus:  Quae  est 
illis  occasio  interitus,  vel  secundum 
quosdam  codices  ostentatio.  Nam  Graeca 
vox  ostensionem  significat.  Et  hoc  modo 
Graeci  interpretes  eam  vocem  intellexe- 
runt.  Sed  quia  ostendere  pro  eo ,  quod 
est  facere,  exhibere,  inferre,  in  Scriptu- 
ris  saepissime  accipitur ,  unde  illud :  Quis 
ostendit  nobis  bona  Psalm.  4.,  et  Alexan- 
der  aerarius  multa  mala  mihi  ostendit 
2  Tim.  4. ,  hinc  etiam  potuit  pro  causa 
vel  occasione  sumi.  Sensus  igitur  est : 
Quod  vobis  adversantur,  quod  vos  per- 
sequuntur  propter  fidem  Evangolii ,  id 
argumentum  est  et  indicium  aeternae  per- 
ditionis  ipsorum,  et  vestrae  salutis ,  vel 
secundum  nostram  versionem:  Id  illis 
causa  est  perditionis,  meritoria;  vobis 
autem  occasio  salutis.  Beati  enim ,  qui 
persecutionem  patiuntur  propter  justi- 
tiam,  quoniam  ipsorum  est  regnum  coe- 
lorum. 

Et  hoc  a  Deo ,  nempe  quod  patiamini 
pro  Christo.  Hoc  enim  continebatur  in 
proxima  parte:  vobis  autem  salutis ;  vo- 
bis,  inquam,  persecutionem  pro  Christo 
patientibus.  Confirmant  et  explicant  hunc 
sensum  verba  sequentia. 

29.  Quia  vobis  donatum  est  pro  Chri- 
sto,  non  solnm  ut  in  eum  credatis,  sed 
ut  etiam  pro  illo  patiamini.  Quod  no- 
ster  interpres  vertit  dnkp  XpiOTOO  pro 
Christo,  Oecumenius  interpretatur  a  Chri- 
sto,  Anselm.  et  Cajetanus  per  Christum, 
videlicet  ordinautes  hanc  particulam  cum 
verbo  donatum  est.  Ut  sensus  sit :  a 
Christo  ,  vel  per  meritum  Christi,  dona- 
tum  esse  non  solum,  ut  etc.  Verum  nimis 
aliena  est,  ac  praeter  usum,  ista  praepo- 
sitionis  interpretatio.  Sed  et  articulus  t6 
praefixus  repugnat  hujusmodi  construc- 
tioni. 

Quare  multo  rectius  alii  hyperbaton 
hic  agnoscunt,  particulam  pro  Christo 
referentes  ad  extremum  verbum  patia- 
mini;  ut  illud,  non  solum  ut  in  eum 
credatis ,  parenthesis  quandam  speciem 
habeat:  quasi  plano  sermone  dicat  Apo- 
stolus:  Et  hoc  ipsum,  quod  pro  Christo 
patimini,  a  Deo  est:  siquidem  a  Deo 
vobis  donatum  est,  non  solum  ut  cre- 
datis  in  Christum ,  verum  etiam  ut  pro 
Christo  patiamini.  Vel  brevir.s  hoc  or- 
dine:    Vobis  donatum   est  pro   Christo 


pati,  et  non  solum  in  eum  credere.  Ma- 
nifeste  contra  Pelagium  ostendit  hic  locus, 
fidem,  qua  in  Christum  creditur,  et  pa- 
tientiam ,  qua  pro  Christo  tolerantur  ad- 
versa ,  Dei  dona  esse.  Ac  de  fide  quidem 
id  ex  hoc  loco  probat  Augustinus  lib.  de 
grat.  et  lib.  arbit.  cap.  14.  et  lib.  de  dono 
persev.  cap.  2.  et  alibi.  Pelagius  vero 
suo  dogmati  consentanea  scribere  volens 
in  hujus  loci  expositione ,  Comnientarium 
facit  haereticum. 

30.  Idem  certamen  habentes ,  quale 
et  vidistis  in  me ,  et  nunc  audistis  de 
me.  Eodem,  inquit,  in  certamine  mecum 
constituti,  similia  passi,  qualia  me  pa- 
tientem  et  vidistis,  quum  apud  vos  essem, 
et  nunc  longe  positi,  auditis.  Nam  Phi- 
lippis  Apostolum  Paulum  una  cum  Sila, 
commota  adversus  ipsos  seditione,  virgis 
caesum  et  in  carcerem  missum,  dureque 
tractatum  fuisse ,  testatur  Actorum  lib. 
cap.  16.  Ac  meminit  ejusdem  rei  ipse 
Apostolus  1  Thess.  2.  Dicens  autem:  et 
nunc  auditis  de  me,  de  Romanis  vincu- 
lis  loquitur.  Porro  certamen  appellat  pa- 
tientiam  adversorum;  quia  qui  patitur, 
certat  et  pugnat,  ne  per  impatientiam 
superetur.  Ex  hoc  loco  apparet,  Philip- 
penses  post  PauK  discessum  Evangelii 
causa  fuisse  vexatos  et  afflictos  ab  adver- 
sariis ;  licet  id  alibi  scriptum  non  repe- 
riatur. 


CAPUT    SECONDUM. 

Si  qua  ergo  consolatio  in  Christo,  si  quod  solatium  charitatis,  si 
qua  societas  spiritus,  si  qua  viscera  miserationis :  2.  implete  gaudium 
meum1),  ut  idem  sapiatis,  eandem  charitatem  habentes,  unanimes,  id- 
ipsum  sentientes,  3.  nihil  per  contentionem,  neque  per  inanem  gloriam2): 
sed  in  humilitate  superiores  sibi  invicem  arbitrantes 3) ,  4.  non  quae 
sua  sunt  singuli  considerantes,  sed  ca,  quae  aliorum.  5.  Hoc  enim 
sentite  in  vobis,  quod  et  in  Christo  Jesu4):  6.  qui  cum  in  forma  Dei 
esset,  non  rapinam  arbitratus  est  esse  se  aequalem  Deo:  7.  sed  semet- 
ipsum    exinanivit    formam     servi    accipiens.     in    similitudinem    hominum 


5)  Cap.  1,  3.  seq.    Joan.  17,  21      2)  Gal.  5,  26.     3)  Mattli    20,  26.  27.    <)  Joan.  13,  34. 

factus,  et  habitu  iuventus  ut  homo  j).  8.  Humiliavit  semetipsum  factus 
obediens  usque  ad  mortem,  mortem  autem  crucis.  9.  Propter  qaod  et 
Deus  exaltavit  illum,  et  donavit  illi  nomen,  quod  est  super  omne  nomen 2) : 
10.  ut  in  nomine  Jesu  omne  genu  flectatur 3)  coelestium,  terrestrium, 
et  infernorum:  11.  et  omnis  lingua  confiteatur,  quia  Dominus  Jesus 
Christus  in  gloria  est  Dei  Patris.  12.  Itaque  charissimi  mei  (sicut 
semper  obedistis),  non  ut  in  praesentia  mei  tantum,  sed  multo  magis 
nunc  in  absentia  mea,  cum  metu  et  tremore  vestram  salutem  operamini. 
13.  Deus  est  enim,  qui  operatur  in  vobis  et  velle  et  pcrficere ,  pro 
bona  voluntate4).  14.  Omnia  autcm  facite  sine  murmurationibus  et 
haesitationibus :  15.  ut  sitis  sine  querela,  et  simplices  filii  Dei,  sine 
reprehensione,  in  medio  nationis  pravae  et  perversac  :  inter  quos  lucetis 
sicut  luminaria  in  mundo5),  16.  verbum  vitae  continentes  ad  gloriam 
meam  in  die  Christi6),  quia  non  in  vacuum  cucurri,  neque  in  vacuum 
laboravi.  17.  Sed  et  si  immolor  supra  sacrificium ,  et  obsequium  fidei 
vestrae7),  gaudeo,  et  congratulor  omnibus  vobis8).  18.  Idipsum  autem 
et  vos  gaudete,  et  congratulamini  mihi.  19.  Spero  autem  in  Domino 
Jesu,  Timotheum9)  me  cito  mittere  ad  vos:  ut  ego  bono  animo  sim, 
cognitis  quae  circa  vos  sunt.  20.  Neminem  enim  habeo  tam  unanimem, 
qui  sinccra  affectione  pro  vobis  solicitus  sit.  21.  Omnes  enim,  quae 
sua  sunt  quaerunt 40) ,  non  quae  sunt  Jesu  Christi.  22.  Experimentum 
autem  ejus  cognoscite,  quia  sicut  patri  filius,  mecum  servivit  in  Evan- 
gelio11)  23.  Hunc  igitur  spero  me  mittere  ad  vos,  mox  ut  videro, 
quae  circa  me  sunt.  24.  Confido  autem  in  Domino ,  quoniam  et  ipse 
veniam  ad  vos  cito 12).  25.  Necessarium  autem  existimavi ,  Epaphrodi- 
tun/fratrem13),  et  cooperatorem  et  commilitonem  meum,  vestrum  autem 
Apostolum,  .et  ministrum  necessitatis  meae,  mittere  ad  vos:  26.  quoniam 
quidem  omnes  vos  desiderabat:  et  moestus  erat,  propterea  quod  audie- 
ratis  illum  infirmatum.  27.  Nam  et  infirmatus  est  usque  ad  mortem : 
sed  Deus  misertus  est  ejus;  non  solum  autem  ejus,  verum  etiam  et  mei, 
ne  tristitiam  super  tristitiam  haberem.  28.  Festinantius  ergo  misi  illum, 
ut  viso  eo  itcrum  gaudeatis,  et  ego  sine  tristitia  sim.  29.  Excipite 
itaque  illum  cum  omni  gaudio  in  Domino,  et  ejusmodi  cum  honore 
habetote14).  30.  Quoniam  propter  opus  Christi  usque  ad  mortem  a*»- 
cessit,  tradens  ar.imam  suam,  ut  impleret,  id  quod  ex  vobis  deerat 
erga  meum  obsequium15). 

~)  Matth.  20,  28.  Joan.  13,  14.-17.  Kom.  8,  3.  seq.  *)  Matth.  28  18.  Eph.  1,  20.  seq. 
*)  Rom  14  11  4)  2  Cor.  3,  5.  5)  Matth.  5,  16.  ^  1  Thess.  2,  19.  7)  Act.  20,  24.  »)  Cap. 
1  14  Col  1  24  V  ^ct  16,  1.  io)  1  Tim.  6,  5.  10.  2  Tim.  4,  16.  Matth.  19,  27.  »)  Act. 
16,  3'  12.     «)  Cap.  1,  25.     13)  Cap.  4,  18.     ")  Rom.  16,  2.     15)  1  Cor.  16.  17. 

SUMHARIUM  CIPITIS  SECUNDI. 

Ad  mutuam  concordiam  eos  hortatur;  item  exemplo  Christi  ad  humilitatem  et  obedientiam. 
Admonet  ut  cum  timore  salutem  suam  operentur.  Timotheum  promittit  se  ad  eos  mis- 
surum:  Epaphroditum  nunc  mittit  et  commendat. 

consentientes   et    similiter   affectos,    seu 


1.  Si  qua  ergo  consolatio  in  Christo. 
Rursus  a  laude  sermonem  transfert  ad 
exhortationem.  Est  autem  oratio  vehe- 
mens  ac  mire  pathetica.  Pro  consola- 
tione,  exkortationem  legit  Ambrosianus  : 
sequitur  enim  solatium  in  proximo  mem- 
bro.  Sane  quidem  utrumque  Graeca  vox 
significat :  verum  magis  huic  loco  con vcnit 
quod  noster  interpres  vertit,  ut  sit  sen- 
sus :  Si  vultis  mihi  vincto  et  afHicto  ali- 
quam  adferre  consolationem  in  Christo, 
id  est,  in  negotio  Christi,  cujus  ego  sum 
Apostolus. 

Si  quod  solatium  charitatis.  Id  est: 
Si  quod  solatium  ex  charitate  profectum 
a  vobis  exspectari  potest.  Si  qua  socie- 
tas  spiritus.  Pro  societate  Graece  com- 
munio  est;  pro  qua  participationem 
legit  Ambrosianus.  Sensus:  Si  habetis 
mecum  aliquam  spiritus  communicatio- 
nem ;  si  macum  estis  unus  spiritus  per 
conseusum  et  charitatem;  spiritum  intel- 
ligit  humanum,  de  quo  paulo  ante :  In  uno 
spiritu ,  una  anima,  et  Eph.  4.  Unum 
corpus  et  unus  spiritus. 

Si  qua  viscera  miserationis.  Graece 
et  Syriace :  Si  qua  viscera  ac  miseratio- 
nes ;  ut  posterior  dictio  sit  prioris  expo- 
sitio.  Consentiunt  multi  codices  Latini 
MSS.  et  concordantiae,  astipulante  etiam 
Ambrosiano.  Si  quid,  inquit,  viscerum, 
id  est,  misericordiae ,  in  vobis  est.  Si 
vultis  aliquam  erga  me  misericordiam 
ostendere. 

2.  Implete  gaudium  meum.  Id  est, 
facite,  unde  gaudium  meum,  qnod  ex 
praeclaris  vestrae  conversationis  initiis 
jamdudum  concepi ,  de  quo  et  supra  lo- 
cutus  sum,  impleatur  ac  perficiatur.  Quid 
autem  ab  eis  exigat  pro  sui  gaudii  com- 
plemento,  declarat  subjectis  vitae  Chri- 
stianae  praeceptis.  Quorum  primum  est 
do  concordia  animorum.  Ut  idem  sapia- 
tis.  Ut  expletive  sumitur,  quasi  dicat: 
Implebitis  gaudium   meum ,   si  idem  sa- 


voluntate  sive  intellectu ;  ut  eadem  velint, 
eademque  credant.  Hoc  enim  perfectae 
concordiae  est. 

Eandem  charitatem  habentes.  Ean- 
dem  charitatem  Graeci  interpretantur 
parem  hinc  inde,  ut  qui  multum  amatur, 
non  remisse,  sed  pari  mensura  redamet. 
Nonnulli  sic  exponunt:  eandem,  quam 
coe.pistis  exercere  charitatem  retinentes. 
At  simplicior  et  contextui  maxime  con- 
gruus  sensus  est:  Eandem,  id  est,  mu- 
tuam  erga  vos  invicem  charitatem  ha- 
bentes  ac  retinentes,  velut  concordiae 
matrem. 

Unanimes,  idipsum  sentientes.  Poste- 
rius  interpretatio  prioris  est;  unanimes 
enim  sunt,  qui  unum  idemque  sentiunt. 
Neque  hic  aliquid  diversum  dicitur  ab  eo, 
quod  jam  dixit:  ut  idem  sapiatis ,  est 
enim  idem  utrobique  verbum  in  Graeco. 
Sed  incnlcatio  est  ejusdem  rei ,  nisi  quod 
expressior  est  concordiae  significatio  in 
vocabulo  unum,  quod  hoc  loco  Paulus 
scripsit,  quam  in  vocabulo  idem  vel 
idipsum,  quod  superius. 

3.  Nihil  per  contentionem ,  neque 
per  inanem  gloriam.  Supple:  facite, 
vel  fiat  a  vobis.  Pro  contentione,  textus 
Ambrosianus  habet  irritationes.  Eadem 
est  vox  in  Graeco,  quam  noster  interpres 
2  Cor.  12.  dissensiones ,  et  Gal.  5.  rixas 
vertil.  Significat  autem  contentionem ,  id 
est,  eam  verborum  pugnam  et  concerta- 
tionem,  quae  non  veritatis  aut  justitiae, 
sed  gloriae  studio  suscipitur.  Unde  recte 
Theophylactus  annotat,  Apostolum  con- 
tinuo  subjungere  matrem  hujus  inanem 
gloriam.  Ex  hac  enim ,  inquit,  illa  na- 
scitur. 

Sed  in  humilitate  superiores  sibi  in- 
vicem  arbitrantes.  In  non  est  in  Graeco ; 
sibi  pro  se  ablativo ,  quem  exigit  compa- 
rativus  superiores.  Sensus  est:  Sed  per 
humilitatem   alius  alium  arbitretur,    exi- 


piatis  etc.  Idem  sapere  Apostolo  est  esse  |  stimet,  judicet  esse  se  superiorem,  prae- 

stantiorem,  meliorem.  Non  enim  sermo 
est  de  praestantia  graduum  et  honorum, 
sed  probitatis  ac  virtutum.  Et  cum  hu- 
militas  in  mendacio  non  consistat,  intel- 
ligendum  est,  quod  quisque  debeat  non 
simulate  praetendere  hujusmodi  judicium, 
sed  vere  et  ex  animo  sic  arbitrari ,  quan- 
tumcunque  in  virtutibus  profecerit,  aut 
profecisse  se  putet.  Exempli  gratia :  Qui 
donum  habet  virginitatis ,  is  alium  ma- 
trimonio  copulatum  existimet  se  melio- 
rem.  Quod  ut  ex  animo  faciat ,  cogitet  se 
forte  ab  illo  aliis  pluribus  ac  potioribus 
donis  superari,  velut  patientiae,  mansue- 
tudinis  ,  pietatis  atque  ipsius  humilitatis, 
denique  ejus,  quae  omnium  virtutum 
forma  est,  charitatis.  Quae  quidem  cogi- 
tatio,  quia  non  absolutum  habet  judicium, 
sed  partim  suspensum,  partim  negativum, 
quo  dicitur:  Forte  ille  melior  me  est; 
non  me  illi  praefero  ,  quia  nec  occulta  cor- 
dis  mei  video :   vacua  est  ab  orani  errore. 

Atque  hoc  ipsum  est,  quod  Christus  in 
Evangelio  sub  parabola  praecepit,  uni- 
cuique  dicen3 :  Vade  recumbe  in  novis- 
simo  loco  Luc.  14.  Id  est,  iufra  omnes 
te  humilia,  omnibus  te  inferiorem  reputa, 
nempe  sensu  jam  explicato.  Sic  autem 
explicat  Augustinus  lib.  33.  q.  71.,  ubi 
citatis  Apostoli  verbis  ait :  Non  hoc  ita 
debemus  existimare ,  ut  non  existime- 
mus ,  sed  nos  existimare  flngamus ,  sed 
vere  existimemus  aliquid  occultum  esse 
posse  in  alio ,  quo  nobis  superior  sit, 
etiamsi  bonum  nostrum ,  quo  illo  vide- 
mur  superiores  esse,  non  sit  occultum. 
Haec  ille.  Consule  eundem  lib.  de  sancta 
Virg.  cap.  43.  et  seq.  Et  Gregorium  ho- 
mil.  10.  in  Ezech.  et  hom.  7.  super  Evan- 
gelia  et  B.  Thomam  in  comment.  Item 
2.  sec.  q.  161.  art.  3.  Vide  etiam  q.  60. 
art.  4. 

Sed  quae/es,  quid  si  videam  alium 
manifeste  graviterque  peccare,  ipsi  mihi 
nihil  mali  conscius?  Respondeo,  quod  et 
illum  te  meliorem  reputare  debeas,  eo 
judicii  modo ,  quem  superius  exposui, 
maxime  quia  potest  in  corde  tuo  latere 
vitium  superbiae,  quo  revera  .  is  illo  de- 
terior  ;   deinde ,   quia  forte  ille  te  melior 


est  secundum  praedestinationem  divinam, 
quae  nobis  est  occultissima.  Vide  de  hac 
re  pulcherima  documenta  apnd  Thomam 
Kerapensem  lib.  1.  de  imitat.  Christi  cap. 
3.  et  7.  et  lib.  2.  cap.  2. 

Potest  nihilominus  ista  Apostoli  sen- 
tentia  recte  sic  intelligi ,  ut ,  dum  dicit 
superiores,  accipiamus  eos,  quibus  debe- 
mus  subservire,  eorum  saluti  studendo, 
et  quibus  nos  libenter  velimus  submittere, 
quatenus  Dei  honor  vel  illorum  salus 
exigat.  Huic  sensui  quadrat,  quod  sequi- 
tur,  non  quae  sua  sunt  etc.  Quadrat 
exemplum  Christi ,  quod  deinde  subjicit. 

4.  Nonquae  sua  sunt  singuli  consi- 
derantes ,  sed  ea  quae  aliorum.  Inter- 
pres  sensum  expressit  magis,  quam  verba. 
Nam  Graeca  sic  habent :  Non  sua  quis- 
que  spectate,  sed  et  quae  aliorum,  quis- 
que ;  conjunctionem  et  omisit  interpres 
velut  redundantem.  Nam  1  Cor.  10.  idem 
hoc  praeceptum  sine  conjunctione  legitur, 
in  Graeco:  Nemo  suum  quaerat ,  sed 
quod  alterius ,  quisque.  Quo  loco  etiam 
de  seipso  dicit:  Non  quaerens  quod 
mihi  vtile  est ,  sed  quod  multis.  Et  rur- 
sus  hoc  capite  generatim :  Omnes  quae 
sua  sunt  quaerunt,  non  quae  sunt  Jesu 
Christi.  Sed  et  inter  encomia  charitatis 
1  Cor.  13.  posuit,  non  quaerere ,  quae 
sua  sunt. 

Ex   quibus    satis    apparet,    hoc   quod 
toties  apud  Apostolum  legitur,  quaerere 
quod  suum  est,   absolute  tanquam  ma- 
lum  ac  vitiosum  reprehendi ;    et  proinde 
sententiam  hujus  loci  non  esse  supplen- 
dam  hoc  modo:  Non  tantum  quae  sua 
sunt  singuli  spectantes,   verum   etiam, 
quae   aliorum ;   sed  non  habita  ratione 
conjunctionis ,  siquidem  et  alibi  interdum 
redundat,  absque  hujusmodi  supplemento 
particulae  exclusivae  interpretandum  esse. 
Quanquam  et  sic  accipi  potest  conjunctio, 
ut  vim  habeat   intensivain;   quasi  dicas, 
quin   potius    ea,    quae    sunt    aliorum. 
Graeca  vox,  quam  interpres  vertit,  con- 
siderantes ,   significat   spectare    et    prae 
oculis  habere ,  velut  scopum ;    quod  alibi 
dicit    quaerere.     Breviter,    sensus    est: 
Nemo    studeat   privatis   coinmodis,    sed 

omnium  saluti.    Nemo  communi  utilitati 
rem  privatam  anteponat. 

5.  Hoc  enim  sentite  in  vobis ,  quod 
et  in  Christo  Jesu.  Sentite,  Graece  sen- 
tiat  aut  sentiatur.  Est  enim  verbum  me- 
dium.  Priori  modo  si  interpreteris ,  sub- 
auditur  quisque  ex  superiori  sententia: 
quisque  vestrum  hcc  sentiat.  Posteriori 
modo  completus  est  sermo:  Hoc  sentia- 
tur  in  vobis ,  id  est,  hoc  ipsi  in  vobis 
sentite.  Est  autem  verbum  idem  cum  eo, 
quod  paulo  ante  verterat  modo  sapere, 
modo  sentire.  Locus  Lic  exhortatorius 
est  ab  exemplo  Christi ,  quem  imitandum 
proponit,  tam  in  eo,  quod  praeceperat  de 
humilitate  erga  omnes  servanda,  quam 
de  salute  proximorum  anteponenda  pri- 
vatis  commodis.  Utrumque  enim  Christus 
praestitit ,  modo  quodam  excellentissiun, 
qui  in  filium  Dei  competere  poterat.  Igi- 
tur  sensus  est :  Is  affectus  sit  in  vobis 
erga  vos  invicem,  qui  et  in  Chiisto  fuit 
erga  nos;  ipsum  imitamini.  Sic  Rom.  15. 
Etenim  Christus  non  sibi  placuit ,  et 
2  Cor.  8.  Propter  vos  egenus  factus  est, 
cum  esset  dives. 

6.  Qui  cum  in  forma  Dei  esset,  non 
rapinam  arbitratus  est  esse  se  aequalem 
Deo.  Esset ,  poterat  verti,  sit:  nam 
Graece  est  participium  praesentis  terapo- 
ris.  Sensus  est:  Qui  cum  esset  ac  sit  in 
natura  Dei,  id  est,  cum  esset  ac  sit  verus 
Deus;  non  existimavit  aequalitatem  Dei 
sibi  esse  rapinam  ,  hoc  est ,  rem  alienam 
et  ex  rapto  usurpatam,  ut  propter  hoc 
tantopere  semet  humiliaverit,  velut  agno- 
scens  usurpasse  se  aliquid  non  suum, 
quod  hurailiando  se  deponere  voluerit, 
quasi  dicat:  Non  haec  est  causa  humili- 
tatis  Christi;  quippe  qui  non  usurpative, 
sed  vere  Deus  esset.  Ubi  latenter  taxatur 
diaboli  et  hominis  superbia ,  qui  divini- 
tatem  appetendo  quodammodo  eam  ra- 
puerunt;  et  propter  hoc  humiliati  sunt 
vel  inviti. 

Formam  accipi  pro  natura,  non  autem, 
ut  Erasmus  vult,  pro  specie  seu  figura 
et  habitu  externo;  bene  probat  iu  suo 
commentario  Chrysostomus.  Cui  et  cae- 
teri  tam  Latini,  quam  Graeci  cousentiunt. 


Nam  quod  Cyprianus  ab  Erasmo  allega- 
tur  ita  locum  hunc  citare  lib.  2.  contra 
Judaeos  cap.  13.  Qui  cum  in  flgura 
Dei  esset ;  interpretis  est,  non  Cypriani 
citantis  dumtaxat ,  quod  in  Latino  codice 
reperit,  non  autem  exponentis.  Nec  du- 
bium  est,  improbandam  esse  eam  versio- 
nem;  quam  nec  Erasmus  nec  quisquam 
alius  ar.sus  est  imitari.  Naturam  autem 
formae  nomine  intelligi ,  patet  etiam  ex 
eo ,  quod  mox  adversative  sequitur  de 
forma  servi ,  quemadmodum  ibi  ostende- 
tur.  Facit  ergo  dupliciter  hic  locus  ad 
astrucndam  divinitatem  Christi :  et  in  eo, 
quod  contra  Arianos  veram  ac  proprie 
dictam  formam,  id  est,  naturam  Dei 
Christo  tribuit;  et  quia  docet  eum  esse 
Deo  Patri  aeqnalem. 

7.  Sed  semetipsum  exinanivit ,  quasi 
dicat,  non  alienum  deposuit,  sed  semet- 
ipsum,  qui  verus  erat  Deus,  ad  imum 
usque  dejecit,  ac  divinitatem  quodam- 
modo  exuit.  Vide  Augustinum  libr.  2. 
contra  Maximinum  Arianorum  episcopum 
cap.  5.  Per  quod  autem  Christus  semet- 
ipsum  exinaniverit ,    sequentia  declarant: 

Formam  servi  accipiens.  Id  est,  per 
hoc,  quod  formam  servi  suscepit,  natu- 
ram  videlicet  humanara ,  quae  utique  re- 
spectu  Dei,  totius  creaturae  Domini,  ser- 
vilis  est.  Neque  enim  formam  servi  con- 
siderat  Apostolus  in  eo,  quod  naturam 
mortalitati  ac  miseriis  obnoxiam  Christus 
suscepit;  nam  et  in  tali  natura  alii  do- 
mini  sunt,  alii  servi;  sed  in  eo,  quod  ipse, 
Deo  aequalis ,  et  per  naturam  rerum  om- 
nium  Dominus ,  factus  est  homo,  qui  qua- 
liscumque  sit,  per  naturam  servus  est. 
Unde  et  Christus  propter  assumptam  na- 
turam  saepissime  servus  vocatur  in  sacris 
literis:  ut  Jes.  42.  Ecce  servus  meus, 
suscipiam  eum.  Quod  de  Christo  dictum 
ostendit  Matthaeus  cap.  12.  sui  Evangelii. 
Item  Ezech.  34.  Et  suscitabo  super  eas 
pastorem  unum,  servum  meum  David. 
Zach.  3.  Ecce  ego  adducam  servum 
meum,  orientem.  Et  passim  in  Psalrais. 
Quale  est  et  illud,  quod  de  Christo  jam 
immortali  et  glorioso  dictum  est  Act.  4. 
Convenerunt  adversus  sanctum  puerum 

tuum  Jesum.  Nam  pueri  nomine  servum 
intelligi,  vel  ex  eodem  ipso  capite  liquet, 
ubi  dicitur:  Per  os  patris  nostri  David 
pueri  tui.  De  hac  re  vide  Thom.  3.  p. 
q.  20.  art.  1.  et  2. 

In  similitudinem  hominum  factus. 
In  Graeco  dativus  est  casus,  ablativo  nu- 
mero  reddendus,  in  similitudine.  Quidam 
sic  interpret&ntur,  fuit  similis  aliis  homi- 
nibus  ;  non  autem  unus  ex  illis,  quia  non 
fuit  homo  purus,  nec  peccator.  Ita  fere 
Graeci.  Secundum  alios  sensus  est,  Cbri- 
stum  factum  esse  hominibus  similem,  quia 
factus  est  verus  homo :  sicut  aequalis  est 
Deo,  quia  verus  est  Deus.  Prior  intellec- 
tus  fit  probabilis  ex  aliis  locis,  in  quibus 
est  similis  phrasis,  nominatim  ex  eo,  quod 
dicitur  Rom.  8.  filius  Dei  missus  in  si- 
militudinem  carnis  peccati.  Non  enim 
erat  in  eo  caro  peccati ;  sed  tantum  simi- 
litudo  carnis  peccati.  Sic  homo  factus 
dicitur  ad  similitudinem  Dei;  minime 
Deus  factus.  Ac  sane  similitudo  semper 
ad  aliud  refertur.  Per  utrumque  tamen 
seusum  occurritur  errori  Marcionitaium 
et  Manichaeorum,  qui  hoc  Apostoli  loco 
abutebantur,  ut  Christum  non  vere,  sed 
apparenter  tantum,  assumpto  corpore 
phantastico,  incarnatum  fuisse  docerent. 
Quae  doctrina  universum  incarnationis  et 
redemptionis  Christi  mysterium  evacuat. 

Et  habitu  inventus  ut  homo.  Latini 
quidam  habitum,  interpretantur  indumen- 
tum ;  ut  sensus  sit,  Christum  indutum  hu- 
mana  carne  versatum  fuisse  inter  homini- 
nes.  Sic  Augustinus  intellexit  libr.  83. 
q.  71.  et  73.  Quam  sententiam  etiam 
Thomas  in  commentario  refert  secundo 
loco ;  eandemque  simpliciter  approbat, 
3.  p.  q.  2.  art.  6.  ad  1.  Non  tamen  sig- 
nificant  hi  Doctores,  humanam  naturam 
Christo  accidentaliter  advenisse,  sicut 
vestimentum  advenit  homini,  et  proinde 
Christum  non  esse  hominem  substantia- 
liter;  quae  fuit  erronea  quorumdam  opi- 
nio,  concepta  ex  his  Apostoli  verbis  male 
intellectis ,  quam  quidem  S.  Thomas  in 
comment.  bene  refellit.  Sed  sentiunt,  filium 
Dei  absque  ulla  sui  mutatione  factum 
esse  hominem ,  eicut  qui   vestem  induit 


nulla  re  mutatur,  sive  substantiam  ejus 
spectes,  sive  accidentia  absoluta.  Quod 
etsi  vere  et  Catholice  dicatur :  non  tamen 
ille  est  Apostoli  sensus  hoc  loco.  Nam 
pro  habitu  Graece  est  ax^axt,  id  est, 
figura.  Commentator  Ambrosius  nec  non 
verus  Ambrosius  libr.  2.  de  fide  cap.  4. 
et  lib.  3.  cap.  5.,  itemque  de  initiandis 
cap.  4.  speciem  legunt  eodem  sensu. 

Dicit  ergo  Apostolus  Chiistum  habitu 
inventum  ut  hominem ,  quia  secundum 
figuram  et  speciem  exteriorem  oculis  ho- 
minum  expositam  inventus  est  ut  homo, 
id  est,  agnitus  est  verus  homo.  Non  enim 
significat,  Christum  tantummodo  specie 
et  imagine  externa,  non  autem  veritate 
naturae  similem  hominibus  fuisse ;  sed 
ita  similem,  ut  verus  esset  homo.  Sicut 
enim  nihil  tam  ovo  simile  est,  quam  ovum ; 
ita  nihil  tam  simileesthomini,  quamhomo. 
Igitur  particula  ut,  veritatis  est  nota,  non 
nudae  similitudinis.  Quod  et  Theophy- 
lactus  annotavit,  adducens  locum  similem, 
ubi  Joannes  de  Christo  dicit:  Vidimus 
gloriam  ejus  quasi  unigeniti  a  Patre, 
cum  vere  esset  unigenitus;  sicut  ibidem 
dicit :  Unigenitus,  qui  est  in  sinu  Patris, 
ipse  enarravit.  Porro  veritatem  humanae 
naturae  in  Christo  probare  evidenter  pos- 
sunt,  quae  subjungit  Apostolus  de  morte 
ejus. 

8.  Humiliavit  semetipsum ,  factus 
obediens  usque  ad  mortem.  Non  solum, 
inquit,  cum  Deus  esset,  naturam  assumsit 
humanam;  verum  etiam  in  ea  se  vehe- 
menter  humiliavit  atque  dejecit,  utpote 
factus  obediens  Patri  usque  ad  perpes- 
sionem  mortis.  Loquitur  autem  de  morte 
violenta  et  ab  impiis  hominibus  inferenda ; 
qualem  Deus,  pro  salute  generis  humani, 
voluit  filium  suum  pati.  Nam  in  morte 
naturali,  quam  subire  aliquando  necesse 
est,  non  sic  elucet  obedientia.  Meminit 
autem  obedientiae  Apostolus;  quia  sicut 
superbiae  est  subjici  nolle,  ita  humilitatis, 
obedire. 

Porro,  quamvis  omnes  hnmanao  Christi 
actiones  ex  obedientia  processerint,  juxta 
illud  quod  ipse  ait  Joan.  6.,  quia  des- 
cendi  de  coelot  non  ut  faciam  volunta- 

tem  meam ,  sed  voluntatem  ejus  qui 
misit  me ,  peculiariter  tainen  cbedien- 
tiam  ejus  commendat  Apostolus  in 
morte  subeunda ;  tum  quia  actus  ille 
fortitudinis  omaium  difticillimus  est, 
tum  quia  per  mortem  executus  est  Chri- 
stus  opus  nostrae  redemptionis.  Intelli- 
gitur  autem  obedientia,  qua  voluntatem 
suam  bumanam  perfecte  conformavit  ae- 
terno  decreto  Patris.  Quae  conformatio 
voluntatis  erat  obedientia ;  vel  formaliter 
ac  proprie,  vel,  ut  aliis  videtur,  eminenter. 
Idque  significatur  omnibus  illis  Scripturae 
locis,  quae  docent,  Christum  venisse,  ut 
faceret  voluntatem  patris  sui. 

Mortem  autem  crucis.  Id  est,  lnortem 
supplicio  crucis  inferendam,  quod  quidem 
supplicium  non  modo  gravissime  crucia- 
bat ,  unde  et  cruciare  a  cruce  deductum 
est,  verum  etiam  quam  maxime  probro- 
sum  erat  et  infame;  perinde  ut  bodie 
patibuli  supplicium.  Unde  dicebant  apud 
Sapientem  adversarii  ejus:  Morte  tur- 
pissima  condemnemus  eum.  Sap.  2.  Vide 
quae  diximus  ad  2  Cor.  5.  in  fine.  Et 
quae  Baron.  in  Notis  ad  Matyrol.  die 
7.  Apr. 

9.  Propter  quod  et  Deus  exaltavit 
illum.  Deinceps  ostendit  meritum  humi- 
litatis  Christi;  ut  similiter  futurae  exal- 
tationis  spe  Philippenses  ad  bumilitatem 
excitet.  Sensus  est :  cujus  tantae  bumi- 
litatis  et  obedientiae  merito  vicissim  Deus 
exaltavit,  vel  ut  expressius  ex  Graeco 
habet  textns  Ambrosianus,  superexalta- 
vit  eum,  id  est,  in  summam  extulit  subli- 
mitatem ;  nam  praeter  gloriam  resurrec- 
tionis :  donavit  illi  nomen  etc.  prout  se- 
quitur.  Hic  locus  docet  apertissime,  Chri- 
stum  per  passionem  et  crucem  suam  non 
nobis  tantum,  sed  et  sibi  meruisse.  Quod 
dum  negat  Calvinus ,  contra  sensum  et 
interpretationem  omnium  Patrum  vim 
facit  huic  Scripturae,  dicens  illam  parti- 
culam,  propter  quod ,  non  causam,  sed 
consequentiam  et  ordinem  rei  gestae  sig- 
nificare;  quasi  sensus  sit:  Post  tantam 
ejus  dejectionem  et  obedientiam  Deus 
illum  exaltavit.  Sed  ut  dixi ,  violenta 
prorsus  est  Laec  interpretatio ;  nec  eam 


Graeca  dictio  tib  ullo  modo  recipit.  Ac 
sane  frustra  sudat  in  hoc  loco  nobis  eri- 
piendo  Calvinus,  cum  sint  et  aliae  Scriptu- 
rae  complures,  quae  meritum  istud  claris- 
sime  edoceant,  ut  Apoc.  5.  Dignus  est 
agnus,  qui  occisus  est,  accipere  virtutem 
etc.  Heb.  2.  Videmus  Jesum  propter 
passionem  mortis  gloria  et  honore  co- 
ronatum.  Jes.  53.  Pro  eo  quod  laboravit 
anima  ejus,  videbit  et  saturabitur.  Et 
alia  loca  passim  in  Psalmis.  Verum  pro- 
lixior  hujus  doctrinae  probatio  pertinet 
ad  3.  Sent.  dist.  18. 

Et  donavit  illi  nomen,  quod  est  super 
omne  nomen.  Nemo  existimet,  Aposto- 
lum  loqui  de  nomine  Christi  proprio, 
quod  est  Jesus  ;  nam  illud  nomen  multo 
ante  exaltationem  et  impositum  ei  fuit, 
et  ab  hominibus  agnitum;  idemque  multis 
aliis  commune.  Sed  nomen  intelligit  Dei, 
aut  filii  Dei :  de  quo  archangelus  ad  B. 
Mariam :  Quod  nascetur  ex  te  sanctum 
vocabitur  filius  Dei,  et  de  quo  Jes.  7.  et 
Matth.  7.  Vocabunt  nomen  ejus  Emma- 
nuel,  quod  est  interpretatum  nobiscum 
Deus.  Et  ad  Heb.  1.  Quanto  differen- 
tius  prae  illis  nomen  haereditavit.  Hoc 
enim  est  nomen,  quod  infinite  superat 
omne  aliud  nomen.  Unde  est  apud  Grae- 
cos  epitheton  Dei  67iSpojvou.oc,  id  est, 
quo  nihil  excelsius  nominari  potest. 

Dicitur  autem  Deus  hoc  nomen  ei  do- 
nasse,  quando  rem  nominis  fecit  innotes- 
cere;  scilicet  post  ejus  resurrectionem 
et  ascensionem  in  coelum.  Tunc  enim 
coepit  ab  hominibus  agnosci  verus  Dei 
filius,  verusque  Deus;  et  ut  talis  hono- 
rari  ac  glorificari.  Haec  Graecorum  ex- 
positio  est.  Alii  per  nomen ,  quod  est 
super  omne  nomen,  inttdligunt  famam, 
gloriam  ac  celebritatem  nominis  excel- 
lentiorem  gloria  cujnscumque  alterius. 
Sed  eodem  recidit  hic  intellectus :  nam 
illa  gloria  est  fama  divinitatis  ejus.  Rui- 
sus  autem  ex  hoc  loco  monstratur,  Chri- 
stum  esse  Deum ,  Patri  aequalem ;  uam 
si  minor  esset  Patre,  ut  volebant  Ariani, 
nm  haberet  nomen,  quod  est  super  omne 
nomen. 

10.   Vt  in  nomine  Jesu  omne  genu 

flectatur.  Ut  non  causaliter  accipitur, 
sed  expletive:  ita  ut  in  nomine  Jesu 
etc.  Nomen  hoc  loco  pro  re  seu  persona 
positum  videtur.  Genuflexio  metonymiee 
subjectionem  et  humiliationem  sui  sigui- 
ficat.  Itaque  sensus  est:  adeo  ut  omnes 
quicunque  usquani  sunt,  cognoscentes  ho- 
minem  illum,  qui  Jesus  vocatur,  esse  Dei 
filiuin  ac  verum  Deum,  sese  illi  tanquam 
Deo  et  omnium  Domino  submittant,  eum- 
que  adorent.  Unde  in  hujus  rei  protesta- 
tionem  quandam,  veteri  more  Christiano- 
rum,  soli  nomini  Jesu,  quando  nominatur, 
reverentia  fit,  testeS.  Vincentio  cle  Valen- 
tia,  serm.  2.  dom.  18.  post  Trinitatis. 

Coelestium ,  terrestrium  et  inferno- 
rum.  Coelestes ,  sunt  angeli  et  animae 
beatae :  terrestres,  homines  in  terris  agen- 
tes.  Sed  quos  infernos,  sive  ut  Graece 
est  subterraneos  vocet,  nonperindeliquet, 
Sunt  enim  nonnulli,  inter  quos  Innoeen- 
tius  tertius  serm.  1.  de  omnibus  sanctis, 
qui  putent  significari  animas,  quae  in  in- 
fernis  locis  purgantur;  quas  utique  con- 
stat  in  nomine  Jesu  cum  omni  humilitate 
genu  flectere.  Probabilem  hunc  commen- 
tarium  facere  conantur  ex  Apoc.  5.  ubi 
dicitur:  Et  omnem  creaturam,  quae  in 
coelo  est,  et  super  terram,  et  sub  terra, 
omnes  audivi  dicentes :  Sedenti  in  throno, 
et  agno,  benedictio  et  honor  et  gloria 
etc.  Non  enim  alii  sub  terra  videntur 
esse,  qui  benedicant  et  glorificenl;  Deum 
et  Agnum,  quam  animae,  quae  sunt  in 
purgatorio.  Nam  daemones  non  benedi- 
cunt,  sed  maledicunt;  non  glorificant,  sed 
blasphemant.  Caeteri  vero  damnati  aut 
blasphemant.  aut  certe  non  diligunt  Deum, 
ut  glorificare  et  benedicere  possint,  cum 
sint  ab  eo  aversi.  Nec  audiendus  Orige- 
nes,  qui  putavit  aliquando  futurum,  ut 
daemones  omnesque  damnati  per  saluta- 
rem  poenitentiam  correcti,  Christo  sub- 
jiciantur ;  quam  ejus  sententiam  Ecclesia 
damnavit. 

Atqui  communis  expositio  pene  omnium 
interpretum  est,  per  inferos  quidem  signifi- 
caridaemones  caeterosquedamnatos,  quo- 
rum  supplicii locus  infernus  est,  sed  sub jec- 
tionem,genuflectionis  nomine  6iguificatam, 


intelligi  generaliter;  qua  nimirum  quis 
alicui  subjicitur,  sive  licenter  ac  spontanee, 
quomodo  coelites  omnes  in  nomine  Jesu 
tota  mentium  humilitate  genu  flectunt; 
sive  coacte,  quatenus  ita  subjectus  est, 
ut  resistere  non  possit.  Qui  modus  dae- 
monibus,  et  in  universum  damnatis,  com- 
petit.  Huic  sensui  favet  imprimis  ejusdem 
Apostoli  locus  Rom.  14.,  ubi  cum  dixisset: 
Omnes  stabimus  ante  tribunal  Christi, 
id  probat,  quia  scriptum  estapud  Jesaiam: 
Vivo  ego,  dicil  Dominus,  quoniam  flec- 
tetur  mihi  omne  genu,  et  omnis  Hngua 
cotifitebitur  Deo.  Cum  enim  mali  quo- 
que  sistendi  sint  ante  tribunal  Christi, 
consequens  est,  ad  eos  quoque  pertinere 
testimonium  Prophetae. 

Igitur  et  mali  flectent  genu  et  confite- 
buntur  Deo.  Et  quidem  hoc  loco  ad  ea- 
dem  Prophetae  verba  respexisse  Aposto- 
lum,  plusquam  probabile  effieitur  ex  eo, 
quod  sequitur:  Et  omnis  lingua  confi- 
teatur  etc.  Sed  et  alibi  Scriptura  malis 
ac  Dei  inimicis  hujusmodi  coactam  et 
extortam  submissionem,  imo  et  benedic- 
tionem  et  confessionem  adscribit.  Sub- 
missionem  quidem,  ut  Psalm.  109.  donec 
ponam  inimicos  tuos  scabellum  pedum 
tuorum.  Quein  versiculum  Apostolus  1 
Cor.  15.  citat,  ut  doceatomniafore  Christo 
subjecta.  Item  Psalm.  71.  Inimici  ejus 
terram  lingent,  id  est,  in  potestatem 
ejus  redacti,  ore  in  terram  depresso  ado- 
rabunt  eum  vel  inviti.  Confessionem  vero 
seu  beuedictionem,  ut  in  eo,  quod  Domi- 
nus  Matth.  23.  et  Luc.  13.  dixit  ad  Scri- 
bas  et  Pharisaeos :  Non  me  videbitis 
amodo,  donec  dicatis:  Benedictus,  qui 
venit  in  nomine  Domini.  Hoc  enim  non 
modoGraeci  commentatores,  verumetiam 
Augustinus  lib.  2.  de  cons.  Evang.  cap. 
75.  dictum  accipiunt  de  adventu  Christi 
ad  judicium,  quando  omnes  omnino,  vo- 
lentes,  nolentes,  Deum  ac  Dominum  eum 
agnoscent. 

Quod  ipsum  repetit  Christus  stans  in 
concilio  Sacerdotum  et  Seniorum,  dicens 
eis:  Amodo  videbitis  filium  hominis  se- 
dentem  a  dextris  virtutis  Dei ,  et  ve- 
nientem    in  nubibus  coeli.    Matth.   26. 

Videbitis,  inquit,  hoc  est,  cognoscetis  vel 
inviti  me  sedentem  a  dextris  virtutis  Dci, 
id  est,  in  summa  gloria  prae  omnibus 
creaturis  collocatum.  Tale  etiam  est,  quod 
in  Prophetis  toties  legitur :  Et  cognoscent, 
quia  ego  sum  Dominus.  Denique  illud 
Jacobi  Apostoli  cap.  2.  Daemones  cre- 
dunt  et  contremiscunt.  Nec  vero  diver 
sUm  habere  sensum  videtur  id,  quod  su- 
perius  ex  Apoc.  5.  allatum  est.  Nam  om- 
nis  quidem  creatura  dictura  est :  Sedenti 
in  throno,  et  agno,  benedictio  et  honor 
etc,  sed  aliter  hoc  dicet  creatura,  qjac 
in  coelo  est,  aliter,  quae  sub  terra,  sicut 
jam  explicatum  est. 

Quod  autem  Theodoretus  infernos  sive 
eos,  qui  sub  terris  sunt,  interpretatur  ho- 
mines  mortuos,  non  videturrem  assecutus. 
Nam  hoc  pacto  iidem  ernnt  in  numero 
coelestium  et  infernoium,  videlicet  sancti 
cum  Christo  reguantes,  nisi  respondeat, 
coelestes  intelligi  solos  angelos.  Verum 
absurdum  est,  animas  beatas  et  Angelis 
in  coelo  sociatas  cuminfernis  potius,  quam 
cum  coelestibus  censere.  Si  quis  autem 
infernorum  nomine  comprehendi  dicat 
etiam  eos,  qui  in  purgatorio  sunt,  nihil 
superioribus  adveisum  dixerit.  Non  enim 
solos  damnatos  hac  parte  dicimus  signi- 
ficari. 

Porro  quamvis  haec  Christi  exaltatio, 
quam  memorat  Apostolus ,  etiam  ante 
ejus  passionem  initium  habuerit  (nara  et 
angeli  Chiisto  nato,  tanquam  Dei  filio 
gloriam  cecinerunt;  et  magi,  multique 
praeterea  homines  eum  adhuc  mortalem 
adoraverunt;  et  daemones  imperio  ejus 
cesserunt  ac  filium  Dei  confessi  sunt), 
posteaquam  tamen  a  morte  resurrexit  et 
in  coelum  ascendit,  mirabiliter  aucta  est 
ejus  gloria,  per  Ecclesiam  ubique  diffu- 
sam.  Nec  modo  per  Ecclesiam ,  verum 
etiam  apud  eos,  qui  vel  Ecclesiam  non 
sunt  ingressi,  vel  eam  per  haeresim  aut 
schisma  deseruerunt.  Unde  Augustinus 
in  enarratione  Psalm.  103.  ad  illud :  Ut 
rxhilaretur  facies ejus in oleo :  (juoniam, 
inquit,  excellentissima  in  Christo  gratia 
apparuit,  totus  orbis  eum  diligit,  <x)ui 
cum   contemptus    hic    esset ,     adoratur 


modo  ab  omni  gente,  quoniam  ipsius 
est  regnum,  et  ipse  dominabitur  gentium. 
Tanta  est  enim  ejus  gratia,  ut  multi, 
qui  in  eum  non  credunt,  laudent  eum, 
et  propterea  dicant  noUe  se  in  eum  cre- 
dere,  quia  nemo  potest  implere,  quae 
jubet.  Amatur  tamen  ab  omnibus,  quia 
excellenter  unctus.  Haee  ille. 

Certe  etiam  haeretici  et  schismatici  in 
nomine  Jesu  genu  flectunt,  et  ejus  ma- 
gisterio  gloriantur.  Quin  et  Mahometani 
px  Alcorani  sui  doctrina  Jesum  Mariae 
filium  in  magna  habent  veneratione.  Soli 
Judaei,  qui  sic  in  mundo  sunt,  ut  nu3- 
quam  sint,  ei  maledicunt.  Quamvis  ergo 
Christi  gloria  toto  orbe  sit  dilatata,  quia 
tamen  adhuc  non  desunt,  qui  eum  blas- 
phement;  qui  vero  agnoscnnt  et  vene- 
rantur,  non  omnes  quautus  est  agnoscunt, 
nec  omnes  ei  subjecti  sunt ,  et  quia  dae- 
mones  quoque  eum  adhuc  in  membris 
suis  perseqnuntur,  ut  propter  haec  Apo- 
stolus  Hebr.  2.  dicat:  Nunc  autem  nec- 
dum  videmus  omnia  subjecta  ei,  utique 
non  prius  haec  Apostolica  Scriptura  per- 
fecte  complebitur,  quam  in  judicio  extremo 
ac  deinceps ;  quemadmodum  idem  Apo- 
stolus  luculente  docet  1  Cor.  15.  Atque 
eadem  ratio  est  de  eo,   quod  sequitur: 

11.  Et  omnis  lingua  confiteatur,  quia 
Dominus  Jesus  Christus  in  gloria  est 
Dei  Patris.  Haec  confessio,  sicut  jam 
ostendimus,  partim  spontanea  est,  partim 
ab  invitis  et  malevolis  extorta.  Nam  om- 
nis  lingua  intelligitur  juxta  distributio- 
nem  praecedentem  ,  coelestium ,  terres- 
trium  et  infernorum.  Verba,  prout  red- 
dita  sunt  a  nostro  interprete,  sensum  hunc 
volunt:  Et  omnes  confiteantur,  Dominura 
Jesum  Christum  esse  in  gloria  Dei  Patris, 
id  est,  habere  gloriam  eaudem  cura  patre, 
utpote  quem  agnoscant  verum  Deum  patri 
aequalem.  Quod  nimirum  ipse  futurum 
praedixit  Joau.  5.  ut  omnes  honorificeiit 
fiUum,  sicut  honorificaat  Patrem.  Sed 
sciendum,  in  Graeco  verbum  est  non  ex- 
primi.  Sic  autero  ibi  legitur:  /uod  Do- 
minus  Jesus  Christus  in  gloriam  Dei 
Patris,  vel  ad  gloriam. 

Proinde  Graeci,   quos  et  Cajetanus  se- 

quitur,  sic  ordinant  et  exponunt:  Et  om- 
nes  confiteantur,  Jesum  Christum  esse 
Dominum,  quae  quidem  ejus  dignitas  et 
dignitatis  agnitio  cedit  ad  gloriam  Dei 
patris,  quia  gloria  patris  est  exaltatio  filii ; 
sicut  contra,  dejectio  filii  patris  ignominia 
est.  Quod  vero  Erasmus  illud:  in  glo- 
riam  Dei  patris,  referri  posse  putat  ad 
verbum  conftteatur,  hoc  sensu :  et  omnis 
lingua  confiteatur  ad  gloriam  Dei  patris, 
quod  Christus  est  Dominus,  non  consistit 
cum  mente  Apostoli  generaliter  loquentis. 
Mali  enim  non  confitentur  ad  gloriam  Dei, 
sed  soli  boni.  Significatur  autem,  quod 
omnes  Jesum  Christum  confitebuntur  Do- 
minum,  non  cum  aliqua  limitatione,  sed 
absolute,  id  est,  Dominum  totius  crca- 
turae,  tam  secundum  humanam  naturam, 
quam  secundum  divinam. 

12.  Itaque  charissimi  mei,  sicut  sem- 
per  obedistis.  Postquam  interposuitexem- 
plum  obedientiae  Christi  et  exaltationis 
ejus,  redit  ad  exhortationem,  admonens 
Philippenses,  ut  sicut  antea  semper,  ex 
quo  fideles  esse  coeperant,  exemplo  Christi 
obedientes  se  praestiterantDei  praeceptis 
ab  Apostolo  traditis;  ita  faciant  deiuceps, 
si  gloriae  Ohristi  participes  fieri  velint. 

Non  ut  in  praesentia  mei  tantum, 
sed  multo  magis  nunc  in  absentia  mea. 
Partem  hanc  quidam  referunt  ad  verbum 
praecedens,  obedistis,  quasi  dicat  Aposto- 
lus,  sicut  semper  obedistis ,  non  tantum 
quum  praesens  essem  apud  vos,  verum 
etiam  ac  multo  magis  nunc  quum  absens 
sum  a  vobis,  ita  moneo,  ut  quod  hactenus 
facitis,  facere  pergatis.  Verum  rectius  alii 
partem  illam  praecedenterc :  sicut  semper 
obedistis,  a  sequentibus  separant  et  pa- 
renthesi  claudunt.  Haec  vero,  quae  se- 
quuntnr,  referunt  ad  subsequens  verbum 
operamini. 

Cum  metu  et  tremore  salutem  vestram 
operamini.  Tota  sententia  construi  po- 
test  et  exponi  hoc  modo :  Itaque  fratres 
mei  dilecti  (sicut  semper  ohedistis,  id  est, 
quod  hactenus  fecistis)  operamini  salutem 
vestram  cum  metu  et  treraore;  non  tan- 
tum  sicut  me  praesente  fecistis  aut  facere 
8oletis,  sed  nunc  multo  magis  me  absente. 


Sic  enim  vos  ostendetis  id  facere  ex  animo, 
propter  Deura  et  non  serviliter,  quasi  no- 
bis  placere  studentes.  Cum  metu  et  tre- 
more  salutem  suam  operari,  est  magna 
cum  solicitudine  exercere  opera  salutis 
aeternae  efiicacia.  Pbrasis  illa,  cum  metu 
et  tremore,  satis  a  nobis  explicata  est  in 
commentariis  1  Cor.  2.  et  2  Cor.  7.  et 
Ephes.  6.  Respicit  autem  Apostolus  ad 
versiculum  Psalm.  2.  Servite  Domino  in 
timore,  et  exultate  ei  cum  tremore.  Quae 
quidem  tam  Prophetica  quam  Apostolica 
exhortatio  destruit  inanem  salutis  certi- 
tudinem  et  securitatem,  qua  perniciose 
sibi  blandiuntur  haeretici.  Nam  ubi  timor 
et  tremor  exigitur,  securitas  esse  non  po- 
test.  Ostendit  etiam  praesens  locus,  opera, 
quae  per  gratiam  Dei  fideles  exercent, 
ad  ipsam  salutem  promerendam  valere : 
hoc  enim  est,  quod  dicit:  Salutem  ve- 
stram  operamini. 

13.  Deus  est  enim,  qui  operatur  in 
vobis  velle  et  perficere  pro  bona  volun- 
tate.  Perficere,  Graece  IvspysTv  operari, 
nimirum  idem  verbum  cum  eo,  quod 
priori  loco  dicit:  qui  cperatur.  Atque 
ita  legit  passim  Augustinus,  nominatim 
lib.  de  gratia  Christi,  docens,  eam  Graecis 
codicibus  esse  consentaneam  lectionem. 
Igitur  perficere,  non  dicitur  respectu 
operis  alicujns  praecedentis,  cui  perfectio 
desit,  sed  respectu  ejus,  quod  est  velle ; 
ut  perficere  sit  facere  seu  exsequi,  quod 
volebas;  non  cedere  tentationi,  ad  ex- 
sequendum  quod  volueris.  Multi  enim 
habent  velle,  qui  per  infirmitatem  non 
habent  facere,  ut  Petrus,  quando  dixit: 
Non  te  negabo. 

Porro  locum  hunc  prave  quondam  in- 
terpretati  sunt  Origenes,  Pelagius  et  Vi- 
talis  Carthaginensis.  Quorum  primus  lib. 
3.  7t£pt  apx&v  cap.  1.  docet,  Deum  in  no- 
bis  operari  velle  et  perficere,  et  in  uni- 
versum  movere  et  agere,  generali  dum- 
taxat  ratione,  atque  indeterminate  ad  bo- 
num  vel  malum.  Nostrum  autem  esse  di- 
cit  bene  aut  male  velle  et  facere. 

Pelagius  vero  in  suo  commentario  ita 
scribit:  Velle  operatur  Deus,  suadendo 
et  praemia  pollicendo.  Ejusdem  ab  Au- 

gustino  lib.  de  gratia  Christi,  cap.  10., 
haec  ex  alio  loco  verba  referuntur :  Ope- 
ratur  in  nobis  Deus  velle,  quod  bonum 
est,  v>elle  quod  sanctum  est,  dum  nos 
terrenis  cupiditatibus  deditos  et  muto- 
rum  more  animalium  tantummodo 
praesentia  diligentes,  futurae  gloriae 
magnitudine  et  praemiorum  pollicita- 
tione  succendit,  dum  revelatione  sapien- 
tiae  in  desiderium  Dei  stupentem  sus- 
citat  voluntatem,  dum  nobis  suadet 
omne,  quod  bonum  est.  Post  quae  Pe- 
lagii  verba:  Quid  manifestius ,  inquit 
Augustinus,  nihil  aliud  eum  dicere  gra- 
tiam,  qua  Deus  in  nobis  operatur  yelle, 
quod  bonum  est  3  quam  legem  atque 
doctrinam?  et  quae  sequuntur. 

Porro  Vitalis  Carthag.,  ad  quem  scrip- 
sit  Augustinus  Epist.  num.  107.,  a  Pelagii 
sensu  non  recedens ,  dicebat,  Deum  per 
legem  suam  et  per  Scripturas  operari  in 
nobis  ut  velimus,  dum  legi  aut  Scripturis 
ab  eo  datis  ipsi  nostra  voluntate  consen- 
timus.  Quod  dum  non  facimus,  operatio- 
nem  Dei  in  nobis  nos  irritam  reddere. 
Jam  et  illa  quorumdam  interpretatio  pror- 
sus  est  repudianda,  qua  conditionem  sup- 
plent  hoc  pacto :  Deus  operatur  in  vobis 
velle,  si  velitis.  Stulte  enim  et  ridicule 
quippiam  exigitur  ut  conditio  sui  ipsius ; 
velut  si  dicas:  Deus  facit  me  vivere,  si 
vivam.  Ejusdem  generis  est,  quod  qui- 
dam  sic  interpretati  sunt  Apostolum : 
Deus,  quantum  in  ipso  est,  operatur  in 
vobis ,  ut  velitis  et  operemini.  Nam  et 
hunc  sensum  a  memorato  Vitali  redditum, 
Augustinus  reprehendit;  ac  merito.  Non 
enim  operatio  gratiae  Dei  ab  humanae 
voluntatis  assensu  dependet,  sed  eum  fa- 
cit,  cum  sit  per  se  efficax. 

His  igitur  expcsitionibus  rejectis  atque 
damnatis,  sensum  Apostoli  verum  et  Ca- 
tholicum  esse  dicimus  eum,  quem  ipsa 
verba  liquido  prae  se  ferunt,  quemque 
Augustinus,  Thomas,  aliique  Patres  tam 
Graeci,  quam  Latini,  suis  in  scriptis  et 
commentariis  expresserunt ;  scilicet: 
Deum  in  hominibus  efficaciter  per  gra- 
tiam  suam  operari  hoc,  quod  est  velle 
bonum  salutare,  et  hoc,  quod  est  idip- 


sum  exsequi.  Dico,  efficaciter ;  tum  quia 
omnis  operatio  Dei  efficax  est,  tum  quia 
postulat  hoc  Graecum  Apostoli  partici- 
pium,  6  Ivspydiv,  id  est,  effi-jaciter  agens. 
Unde  manifestus  est  hic  locus  et  irrefra- 
gabilis  contiaPelagianos,  pro  efficaci  gra- 
tia  Dei ;  quemadmodum  id,  quod  prae- 
cedit,  salutem  vestram  operamini,  palam 
facit  contra  Lutheranos  pro  libero  homi- 
nis  arbitrio.  Unde  B.  Augustinus  lib.  de 
dono  persev.  cap.  13.  citatis  hujus  loci 
verbis :  Nos  ergo  volumus ,  inquit,  sed 
Deus  in  nobis  operatur  et  velle.  Nos 
ergo  operamur ;  sedDeus  in  nobis  ope- 
ratur  et  operari. 

Ex  dictis  patet,  quid  sentiendum  sit 
de  horum  verborum  Apostolicorum  inter- 
pretamento,  quod  quidam  neotericus  pro 
novitia  quorundam  doctrina  strenue  la- 
borans,  iis  audacter  affingit ;  sic  inquiens, 
Deus  operatur  velle  et  perficere,  per 
sanctas  inspirationes,  illuminationes,  affec- 
tiones,  ostendendo  bonum,  ad  illud  alli- 
ciendo  et  trahendo ,  absque  tamen  ulla 
impressione,  quae  voluntatem  praedeter- 
minet. 

Quaeritur  autem ,  quomodo  per  haec 
verba  confirmet  Apostolus  exhortationem 
praecedentem.  Non  enim  consequens  vi- 
detur,  si  Deus  in  nobis  operatur  velle  et 
perficere,  nos  debere  cum  metu  et  tre- 
more  salutem  nostram  operari :  sed  magis 
cum  securiate  et  absque  metu ;  cum  Deum 
operantem  nulla  vis  impedire  possit.  Re- 
spondeo,  secundnm  Chrysostomum  et  ejus 
sequaces  consequentiam  sermonis  esse 
talem:  Ne  terreamini,  quia  dixi,  cum 
metu  et  tremore:  Deus  enim  vobis  in 
omni  bona  actione  adjutor  est,  operans 
in  vobis  et  velle  etperficere.  Alii  sic  con- 
nectunt:  Dum  id  facitis,  quod  moneo; 
id  est,  dum  salutem  vestram  solicite  ope- 
ramini,  ne  propter  hoc  vobis  placeatis : 
Dei  enim  donum  est  operantis  in  vobis 
et  velle  et  perficere. 

Quod  si  crnsulamus  locum  Psalmi,  ad 
quem  diximus  Apostulum  parte  praece- 
denti  respexisse,  occurret  alia  ratio  con- 
sequentiae.  Cum  enim  dixisset  Psalmista: 
Servite  Domino  in  timore  etc,  subjun- 

xit:  Nequando  irascatur  Dominus ,  et 
pereatis  de  via  justa,  scilicet  Domino 
gratiam  subtraheute. 

Sic  ergo  Paulus:  Hortor ,  inquit,  ut 
cum  metu  et  tremore  vestram  salutem 
operemini:  quia  nec  velle  nec  operari 
consistit  in  vestris  viribus,  sed  Deus  est, 
qui  per  suam  gratiam  utrumque  in  vobis 
operatur.  Ideo  vobis  est  timendum,  ne 
gratiam  sive  operationem  hanc  suam  sub- 
trahat.  Kaec  Cajetani  connexio  est,  ea- 
demque  valde  probabilis.  Nam  cum  metu 
et  solicitudine  versari  solemus  in  eo,  quod 
ab  aliena  gratia  dependet,  ne  forte  eam 
socordia  vel  ingratitudine  nostra  amitta- 
mus.  Et  quidem  hoc  pacto  causalem  istam 
Apostoli  explicat  Augustinus  multis  locis, 
ut  conc.  4.  in  Psalm.  103.  et  rursus  in 
enarr.  Psalm.  142.  et  149.  et  serm.  94. 
de  temp.  Itemque  lib.  de  nat.  et  grat. 
cap.  27.  et  epist.  208.  Nec  non  Leo  Pon- 
tifex  serm.  8.  de  epiphan.  Domini.  Leonis 
haec  suntverba:  Dicente  discipulis  Do- 
mino ,  sine  me  nihil  potestis  facere; 
dubium  non  est,  hominem  bona  agen- 
tem  a  Deo  habere  et  effectum  operis,  et 
initium  voluntatis.  Unde  et  Apostolus 
copiosissimus  fidelium  cohortator:  Cum 
timore,  inquit,  et  tremore  vestram  sa- 
lutem  operamini.  Deus  est  enim,  qui 
operatur  in  vobis  et  velle  et  operari, 
pro  voluntate.  Et  haec  sanctis  causa 
est  tremendi  atque  metuendi;  ne  ipsis 
operibus  pietatis  elati  deserantur  ope 
gratiae ,  et  remaneant  in  infirmitate 
naturae.   Sic  ille. 

Restat  extrema  particula,  pro  bona 
voluntate,  quam  nonnulli  intelligunt  vo- 
luntatem  hominis,  quasi  sensus  sit:  Deus 
operatur  in  vobis  velle  et  perficere,  pro 
bona  vestra  voluntate,  id  est,  prout  viderit 
bonum  animi  vestri  propositum,  bonam- 
que  voluntatem.  Hoc  sensisse  videtur 
Erasmus,  quando  vertit:  pro  bono  animi 
proposito.  Nam  et  in  paraphrasi  bonam 
volnntatem  exponit  ipsorum  Philippen- 
sium. 

Verum  multo  rectius  ac  germanius, 
juxta  Patrum  tam  Graecorum,  quam  La- 
tinorum  interpretationem,  intelligas  bo- 


nam  voluntatem  Dei ,  id  est,  divinum 
beneplacitum  et  propositum,  ut  alibi  vo- 
catur,  secundum  quod  Deus  elegisse  nos 
dicitur,  quodque  Graece  vocatur  sudoxta. 
Nam  secimdum  idem  propositum,  id  est, 
bonam  vohintatem  suam,  ipse  in  nobis 
omne  bonum  operatur.  De  hoc  Dei  pro- 
posito  mentio  est  ad  Ephes.  1.  semel  et 
iterum.  Et  quidem  vox  Graeca,  licet  in- 
terdum  in  Scriptura  de  hominis  voluntate 
dicatur,  ut  capite  superiori:  Quidam  au- 
tem  et  propter  bonam  voluntatem  Chri- 
stum  praedicant:  plerumque  tamen  et 
fere  semper,  ad  Dei  voluntatem  refertur 
in  Psalmis  et  alibi;  adeo  ut  Hieronymus 
scribens  in  Epist.  ad  Ephes.  testetur,  eam 
dictionem  a  LXX.  fuisse  primum  excogi- 
tatam ,  ad  Dei  beneplacitum  significan- 
dum.  Seusus  igitur  est,  Deum,  non  pro- 
pter  ullum  meritum  nostrum,  sed  pro  suo 
beaeplacito  ct  gratuita  voluntate  bona 
erga  nos,  operari  in  nobis  velle  et  perfi- 
cere ;  ne  quis  gratiam  hanc  operantis  Dei 
sibi  ex  meritis  suis  provenire  existimet. 

Graeci  paulo  aliter  hanc  partem  expo- 
nunt,  moti  praepositione  UTisp,  quae  ge- 
nitivo  juncta,  fini  seu  intentioni  servire 
solet,  velut  Joan.  11.  Infirmitas  haec 
non  est  ad  mortem,  sed  pro  gloria  Dei, 
ut  glorificetur  filius  Dei  per  eam.  Fa- 
ciunt  igitur  hunc  sensum :  Ut  compleatur 
in  vobis  beneplacitum  ac  bona  voluntas 
ipsius.  At,  meo  judicio,  rectius  poterit, 
etiam  praepositionis  retenta  proprietate, 
sic  intelligi:  Pro  bona  voluntate  sua 
erga  nos  declaranda,  ut  simile  sit  ei, 
quod  apud  Joannem  dixit  Salvator,  pro 
gloria  Dei.  Atque  hic  sensus  nihilo  mi- 
nus,  quam  sensus  Latinorum,  excludit 
meritum  nostrum  respectu  gratiae. 

14.  Omnia  autem  facite  sine  mur- 
murationibus  et  haesitationibus.  Prose- 
quitur  exhortationem,  qua  dixerat:  Nihil 
per  contentionem  neque  per  inanem 
gloriam.  Eodem  enim  haec  pertinent. 
Pro  haesitationibus,  Graece  est  SiaAoyia- 
udiv,  id  est,  disceptationibus.  Sic  enim 
eam  vocem  interpres  vertit  1  Tim.  2. 
Sine  ira  et  disceptatione.  Hortatur  ergo 
Philippenses,  ut  quae  agenda  sunt  agant, 

nec  obmurmurando  superioribus,  nec  dis- 
ceptando  de  iis,  quae  praecipinntur. 

15.  Ut  sitis  sine  qucrela.  Graece:  Ut 
sitis  inculpati,  pro  quo  Ambrosianus,  ir- 
reprehensibiles,  id  est,  tales  de  quibus 
nemo  possit  conqueri.  Et  simplices,  id 
est,  integri,  sinceri,  innoxii.  Eadem  vox 
Graeca  est  apud  Matth.  10.  Estote  sim- 
plices  sicut  columbae. 

lilii  Dei  sine  reprehensione.  Graece 
irreprehensibiles,  pro  quo  Ambrosianus 
immaculati.  Haec  pars  commate  distin- 
guenda  est  a  praecedenti,  ac  separatim 
legenda ;  secus  quam  multi  Latini  faciunt, 
continue  legentes  hoc  modo,  et  simplices 
fllii  Dei,  cum  in  Graeco  genus  diversum 
omninopostuleteam,  quam  dixi  distinctio- 
nem.  Pro  qua  ctiam  facit  Ambrosiana 
lectio,  quae  similitudinisadverbium  inter- 
ponit,  hoc  modo :  sicut  fllii  Dei  imma- 
culati.  Quae  quidem  additio  etiam  in 
Pelagii  textu  legitur,  et  Apostoli  senten- 
tiam  illustrat;  quasi  dicat,  ut  sitis  sine 
querela  et  simplices,  quemadmodum  decet 
veros  Dei  filios,  id  est,  ex  Dei  imitatione 
vitam  ducentes  icculpatam,  et  in  quos 
non  cadat  reprehensio.  Ita  enim  fiet,  ut 
in  vobis  tanquam  filiis  glorificetur  pater 
vester  coelestis. 

In  medio  nationis  pravae  et  perver- 
sae.  Graece  in  medio  generationis  in- 
curvae ,  sive  ut  Augustinus  legit  in 
Psalm.  146.  tortuosae,  et  perversae  sive 
distortae.  Nam  in  Graeco  participium 
est.  Hebraeum  idioma  in  medio  etc.  la- 
tinus  seimo  sic  explicat,  inter  homines 
pravos  atque  perversos.  Referenda  est 
haec  pars  ad  illud,  ut  sitis  etc.  Sentit 
enim  Apostoius,  eo  magis  Philippenses 
integros  et  inculpatos  in  sua  conversatione 
esse  debere,  quod  agerent  inter  malos, 
qui  pro  animi  sui  pravitate  etiam  bene 
facta  criminarentur. 

Inter  quos  lucetis  sicut  luminaria  in 
mundo.  Pro  lucetis,  verti  etiam  potest, 
lucete,  quomodo  Cyprianus  legit  in  Epist. 
ad  Rogatianum  presbyt.,  nec  non  Pelagius 
in  suo  commentario.  Atque  eo  modo  vertit 
Erasmus.  Quin  et  Theophylactus  profi- 
tetur,    imperativum    sibi  magis    placere. 


Verum  nihil  incommodi  habet  nostra  lectio. 
Nam  Apostolus  ex  eo  ipso,  quod  Philip- 
penses  per  fidem  et  bonam  conversatio- 
nem  lucebant  inter  infideles,  sicut  lumi- 
naria  coelestia  lucent  in  mundo ;  materiam 
accipit  exhortationis,  ne  quid  agant  re- 
prehensione  dignum ,  quo  splendorem 
suum  obscnrent. 

Ex  hoc  loco  et  aliis  similibus  intelli- 
gitur,  quomodo  vera  sanctitas  recte  nume- 
retur  inter  notas  Ecclesiae,  nimirum  qua- 
tenus  per  bona  et  sancta  opera,  quasi 
splendore  ac  lumine  suo,  foras  se  prodit, 
et  conspiciendam  praebet  oculis  hominum 
etiam  infidelium,  ut  dicere  cogantur,  quod 
vere  Deus  est  in  nobis,  1  Cor.  14.  Ita 
Christus  in  Evangelio :  Sic,  inquit,  luceat 
lux  vestra  coram  hominibus,  ut  videant 
opera  vestra  bona,  et  glorificent  patrem 
vestrum,  qui  in  coelis  est,  Matth.  5. 

16.  Verbum  vitae  continentes.  Id  est, 
lumen  vivificae  fidei  vobis  praedicatae  in 
vobis  habentes,  conservantes  ac  retinentes. 
Non  enim  placet,  quod  Erasmus  vertit, 
sustinentes,  id  est,  sursum  tenentes.  Nam 
Graecum  verbum  significat  quidem  ali- 
quando  sustinere,  sed  acceptum  pro  eo, 
quod  est  morari,  aut  moram  facere.  Quae 
significatio  praesenti  loco  non  quadrat. 
Notandum  est  autem,  participium  conti- 
nentes  posse  etiam  referri  ad  luminaria, 
quae  Graece  masculino  genere  ^ojOTrjpsg 
dicuntur,  et  ita  sensus  erit:  Inter  quos 
lucetis  tanquam  luminaria  quaedam  mundi, 
continentia  lumen  fidei.  Hoc  sensu  ad- 
verbium  sicut  non  similitudinem,  sed  rei 
veritatem  designat;  quemadmodum  supra, 
habitu  inventus  ut  homo.  Quanquam 
prior  constructio  omnium  fere  interpre- 
tum  est. 

Ad  gloriam  meam  in  die  Christi. 
Graece:  Ad  gloriationem  mihi  in  diem 
Christi,  Ambrosianus  quoque  in  diem 
legit.  Quia  non  in  vacuum  cucurri, 
neque  in  vacuum  laboravi.  Sensus  Apo- 
stoli  est :  adeo  ut  gloriari  de  vobis  pos- 
sim  in  illud  tempus,  quo  ad  judicium  ven- 
turus  est  Christus,  me  non  frustra  aut  in 
vanum  cum  tanta  diligentia  laborasse  in 
praedicando  vobis  Evangelio ;  utpote  qui 

per  meam  praedicationem  egregie  profe- 
ceritis  aclumina  quaedam  mundi  facti  sitis. 
17.  Sed  etsi  immolor  supra  saerifi- 
cium  et  obsequium  fidei  vestrae.  Graece, 
super  sacrificio  et  ministerio  fidei  ve- 
strae.  Nam  et  Ambrosianus  ministerium 
legit,  et  ita,  ut  dixi,  vertit  Theophylacti 
interpres.  Significatur  autem  ministerium 
sacrum,  quale  est  sacrificantis ,  Graece 
XetTOOpyta ;  quam  tamen  Latini  patres  non 
infrequenter  obsequium  vocant.  Unde  il- 
lud  in  Missa :  Placeat  tibi  sancta  Trini- 
tas  obsequium  servitutis  meae. 

Gaudeo  et  congratulor  omnibus  vobis. 
Graece,  gaudeo  et  congaudeo ;  tametsi 
congaudere  non  aliud  est,  quam  congra- 
tulari.  In  exponendo  hoc  loco  opus  est 
subtili   intelligentia :  inducit   enim  Apo- 
stolus  duo  sacrificia,  non  quidem  unum  a 
se  offerendum,  et  alterum  a  Philippensi- 
bus,  ut  vult  Cajetanus,  qui  locum  Apostoli 
magis  obscurat,  quam  explicat:  sed  unum 
quidem    sui    ipsius    tanquam    offerentis, 
Philippensium  autem,  tanquam  oblatorum, 
quo  nimirura  ipse  Deo  ministrans  offere- 
bat  fidem  Philippensium,  sive  Philippen- 
ses  ipsos  in  Christum  credentes.  Alterum 
vero,  quo  ipse  insuper  immolandus  esset 
per  mortem,    instar   sacrificii   cujusdam 
Deo  grati.  Sic  intelligunt  Theophylactus 
et    Oecumenius,    itemque    Anseimus    et 
Thomas.  Ac  sane  compellit  nos  ad  hunc 
intellectum  similis  ejusdem  Apostoli  locus 
Rom.  15.,  ubi  sic  loquitur:    Ut  sim  mi- 
nister  Christi  Jesu  in  gentibus,  sancti- 
ficans  Evangelium  Dei,  ut  fiat  oblatio 
gentium  accepta,  santificata  in  Spiritu 
sancto.  Hic  enim  ministrum,  Graece  Xet- 
TOopYOV,  se  vocat  illius  oblationis,   qua 
gentes  a  se  conversas  ad  fidem  Christo 
offerebat. 

Est  igitur  hujus  loci  sensus:  Quin 
etiamsi  me  contingat  immolari  Deo  per 
mortem  a  persecutore  pro  Christo  inferen- 
dam,  posteaquam  vos  ac  fidem  vestram, 
velut  hostiam,  Deo  ministrans  atque  sa- 
crificans,  prius  obtulero;  non  id  me  con- 
tristat,  sed  magis  gaudeo  spe  tanti  boni 
mei,  cupio  enim  dissolvi,  et  esse  cum 
Christo,  eique  offerri  in  sacrificium;  et 


vobis  congaudeo,   qui  et  ipsi  per  fidem 
efncimini  sacrificium  Deo  acceptum. 

18.  Idipsum  autem  et  vos  gaudete  et 
congratulamini  mihi.  Graece  congau- 
dete  mihi.  Sensus :  Volo  autem,  ut  et  vos 
vicis3im  ob  id  ipsum,  quod  dixi,  gaudea- 
tis,  mihique  congratulemini :  gaudeatis, 
inquam,  de  bono  vestro,  quod  jam  habetis  ; 
mihi  vero  congaudeatis^,  de  bono  meo, 
quod  expecto.  Verba  sunt  consolantis 
eos,  ne  de  ipsius  morte,  si  contingat,  tri- 
stentur,  sed  potius  gaudeant.  Quod  autem 
Erasmus  vertit  gaudetis  et  congaudetis, 
indicativo  modo,  quamvis  id  Graeca  per- 
mittant,  non  tamen  sensum  habet  huic  • 
loco  congruentem.  Unde  et  in  paraphrasi 
ab  eo  recedit,  communem  sequens  inter- 
pretationem. 

19.  Spero  autem  in  Domino  Jesu, 
Timotheum  me  cito  mittere  ad  vos. 
Hoc  quoque  ad  consolandos  Philippenses 
pertinet.  Spero,  inquit,  per  Dominum  Je- 
sum,  me  brevi  missurum  ad  vos  Timo- 
theum ;  ob  id  nimirum,  ut  rerum  nostra- 
rum  ac  profectus  Evangelici  certiores  vos 
faciat.  Quod  utique  cedet  ad  gaudium  et 
consolationem  vestram. 

Ut  et  ego  bono  animo  sim,  cognitis 
quae  circa  vos  sunt.  Eursus  bonum  suum 
conjungit  bono  Philippensium,  quasi  di- 
cat:  Sicut  misso  ad  vos  Timotheo  cog- 
noscetis  res  nostras ;  ita  vicissim  ego  ve- 
strarum  rerum  statum  ex  eo  ad  me  reverso 
cognoscam;    et   iis    cognitis    exhilarabor 
eroque  animo  fidentiore  in  adversis,  quae 
patior.  Priorem  causam  mittendi  Timo- 
thei,  quod  per  se  manifesta  esset,  subti- 
cuit  Apostolus,   solam   posteriorem   con- 
tentus  exposuisse.  Supponit  autem,  Timo- 
theum  bona  ac  laeta  de  Philippensibus 
renuntiaturum ;  utpote   ex   animo   solici- 
tum,  quo  res  Philippensium  bene  se  ha- 
beant.  Unde  sequitur: 

20.  Neminem  enim  habeo  tam  una- 
nimen.  Vocula  tam  in  Graeco  non  addi- 
tur,  nec  eam  legit  Augustinus  locum  hunc 
citans  lib.  2.  contra  lit.  Petil.  cap.  76. 
Quod  autem  interpres  dixit  unanimem, 
Graece  est  too^uxov,  id  est,  eum  qui  ae- 
qualis  sit  animi.  Qua  voce  aut  is  signifi- 

catur,  qui  idem  cum  alio  sentit  eademque 
vult,  ut  sit  verae  et  perfectae  amicitiae 
notio ;  erat  enim  Timotheus  Paulo  ami- 
cissimus;  aut  potius,  quiparianimo  quip- 
piam  agit,  ut  seusus  sit:  neminem  alium 
habeo ,  qui  pari  mecum  animo  et  studio 
curet  ea ,  quae  sunt  Jesu  Christi.  Huic 
sensui  Graecorum  commentarii  respon- 
dent. 

Qui  sincera  affectione  pro  vobis  soli- 
citus  sit.  Graece :  Qui  germane  ea,  quae 
circa  vos  sunt ,  id  e3t,  res  vestras,  cura- 
bit.  Nam  et  Augustinus  germane  legit 
in  Epist.  137.  Quanquam  interpres  unam 
vocem  in  duas  resolvens  bene  sententiam 
reddidit.  Convenit  hic  locus  cum  <jo,  quod 
Apostolus  eundem  Timotheum  in  1.  Epist. 
ad  eum  scripta  cap.  1.  secundum  Grae- 
cam  lectionem  gerrnanum  filiurn  vocat. 
Quae  quidein  Timothei  magna  laus  est. 
Porro  quoniam  in  Graeco  futurum  est 
indicativi  modi,  curabit ,  qrod  cum  ver- 
bis  proxime  praecedentibus  durius  cohae- 
ret,  adeo  ut  interpretes  omnes  subjuncti- 
vum  vertant ;  videri  potest  haec  pars  an- 
nectenda  illi  superiori :  Spero  autem  etc, 
hoc  modo:  Spero  me  Timotheum  cito 
missurum  ad  vos ;  qui  cum  venorit ,  sin- 
cere  ea  quae  ad  vos  pertiuent  curabit:  ut 
verba,  quae  iutercedunt,  parenthesi  clau- 
dantur.  Hujusmodi  enim  hyperbata  Paulo 
non  sunt  infrequentia. 

21.  Omnes  enim  quae  sua  sunt  quae- 
runt,  non  quae  sunt  Jesu  Christi.  Co- 
dex  Landensis  minore  incommodo,  et 
propius  Graeco ,  ita  Jegit :  Omnes  enim 
sua  quaerunt,  non  quae  sunt  Jesu  Chri- 
sti.  Dat  rationem,  cur  dixerit:  Qui  sin- 
cera  affectione  etc. ,  simulqi:e  declarat, 
in  quo  sinceritas  illa ,  quam  in  Timotboo 
commendat,  sita  sit:  videlicet  in  eo,  non 
sua  quaerere,  sed  quae  Jesu  Christi. 
Quaerunt  autem  sua,  non  quae  Jesu 
Christi,  qui  privata  commoda  praepo- 
nunt  gloriae  Christi  etiam  in  eo,  quod 
Chrisii  negotium  agere  videntur.  Nam 
de  Christianis  et  Evangelii  ministris  Apo- 
stolo  sermo  est.  Putat  Cajetanus,  non 
esse  mortale  peccatum  genere  suo  id, 
quod  hic  Apostolus  reprehendit;  sed  esse 

studium  imperfectorum,  id  est,  eorum  qui 
non  student,  ut  ait,  ad  quaerendum 
augmenta  meritorum  in  aliis ,  sed  satis 
habent  manere  in  propriis. 

Theophylactus  autem  post  Chrysosto- 
mum  ad  eos  refert,  qui  securitatem  et 
quietem  suam  Limium  amantes,  refugiunt 
pericnla  et  molestias  subire  pro  Christo. 
Quod  etsi  magis  accedat  ad  mentem  Pauli, 
verisimile  iamen  est,  sensnm  ejus  genera- 
liorum  esse,  quomodo  nos  exposuimus 
Aquinate  suffragante,  ut  pateat  etiam 
ad  eos,  qui  vel  lucrum  vel  gloriam,  vel 
aliud  rjuodvis  6uum  quacrunt,  ac  plus 
aequo  ad  haec  intenti  sunt.  Sic  enim 
alibi  generaliter  Apostolus  utitur  hac 
phrasi,  quaerere,  quae  sua  sunt  1  Cor. 
10.  et  13.  et  superius  in  hoc  ipso  capite. 

Verum  sive  mortale  sit  hujusmodi  pec- 
catum ,  sive  veniale  (quod  quidem  in 
unoquoqua  actu ,  ex  subjecta  materia  et 
circumstantiis  dijudieandum  erit),  non 
sentit  Apostolus,  omnes,  qui  tunc  erant, 
fideles  aut  Evangelii  ministros  uno  Ti- 
motheo  excepto  tales  esse.  Non  enim 
Epaphroditus,  quem  in  consequentibus 
admodum  collaudat,  et  illi ,  quos  super. 
cap.  dixit  ex  charitate  et  bona  voluntate 
Christum  praedicare,  ponendi  erant  in 
eorumnumero,  qui  sua  quaererent,  non 
quae  Jesu  Christi.  Sed  omnes  dixit  pro 
eo ,  quod  Latine  dicimus,  plerique  omnes, 
id  est,  plurimi,  valde  multi.  Quam  signi 
universalis  acceptionem  Scripturis  usita- 
tam  esse  docent  Hieronymus  in  comment. 
Epist.  ad  Eph.  1.  sub.  finem,  et  Augusti- 
nus  lib.  de  unitate  Ecclesiae  cap.  12. 

22.  Expcrimentum  autem  ejus  cogno- 
scite.  Id  est,  experimento  discite,  pro- 
bate,  qualis  sit,  cum  apud  vos  erit,  et 
videbitis,  me  non  vane  eum  commendasse. 
Potest  etiam  verti,  cognoscitis,  indica- 
tivo  modo ;  atque  hoc  Erasmus  et  Valla 
magis  probant.  Consonat  et  textus  Am- 
brosianus,  qui  sic  habet:  probationem 
autem  ejus  nostis.  Graeci  quoque  in  eam 
sententiam  interpretantur.  At  sane  magis 
congruit  ea  lectio  cum  verbis  sequentibus  : 

Quia  sicut  patri  filius,  mecum  servivit 
in  Evangelio.    Graece  in  Evangelium, 

consonantibus  nonnullis  M3S.  Latinis.  Et 
quod  nos  babemus :  sicut  patri  fllius, 
yerti  commodius  ex  Graeco  potuit,  sicut 
cum  patre  filius  ,  astipulante  etiam  Am- 
brosiano.  Sensus  igitur  est :  Vos  ipsi  ex- 
perimento  didicistis  ac  meminisse  potestis, 
quomodo  is,  scilicet  Timotheus,  una  rne- 
cum ,  velut  filius  cum  patre ,  serviverit  ac 
totum  se  contulerit  ad  Evangelii  nego- 
tium  promovendum.  Nam  Timotheum 
Paulo  socium  faisse  in  praedicando  Phi- 
lippcnsibus  Evangelio  Christi,  satis  ex 
historia  Act.  16.  colligitur.  Qua  ratione 
etiam  Timothei  nomen  in  fronte  hujus 
Epistolae  sibi  adjunxit  Apostolus. 

23.  Hunc  igitur  spero  me  mittere  ad 
vos.  Graeca  non  addunt  ad  vos ,  neque 
textus  Ainbrosianus  agnoscit,  tametsi  ad- 
ditum  sensum  adjuvat. 

Moxutvidero,  quae  circa  me  sunt. 
Particula  mox ,  ultimo  loco  habetur  in 
Graeco,  sed  tamen  referendam  esse  ad 
verbum  mittendi,  monstrant  etlam  Grae- 
corum  commentarii,  ut  sensus  sit:  Hunc 
igitur  spero  me  ad  vos  missnrum ,  statim 
utvidero,  qualem  sint  exitum  habiturae 
res  meae,  negotia  mea,  vincula  mea. 
Nonnulli  sic  exponunt:  Mox  ut  providero 
seu  constituero  de  rebus  meis.  Atqui 
magis  placet  prior  interpretatio ,  quae 
etiam  Graecorum  est.  Neque  enim  Apo- 
Btolo,  qui  in  vinculis  tenebatur,  integrum 
erat,  de  rebus  suis  externis  disponere. 

24.  Confido  autem  in  Domino,  quo- 
niam  et  ipse  veniam  ad  vos  cito.  Rur- 
sus  interpres  de  suo  addidit  ad  vos.  Hic 
quaeri  posset,  an  hoc,  quod  Apostolus 
dicit:  Confido,  me  ipsum  quoque  brevi 
venturum  ad  vos,  impletum  fuerit.  Sed 
de  ea  quasstione,  quid  nobis  probabilius 
videatur,  dixircus  ad  illud  capitis  supe- 
rioris :  Et  hoc  confidens  scio ,  quia  ma- 
nebo  etc ,    scilicet    impletum  non  fuisse. 

25.  Necessarium  autem  existimavi, 
scilicet  ad  consolationem  vestram,  interim 
dum  Timothei  ad  vos  profectio  differtur, 
Epaphroditum  fratrem  et  cooperatorem 
et  commilitonem  rneum ,  vestrum  au- 
tem  Apostolum,  et  ministrum  necessi- 
tatis  meae,    mittere   ad    vos.     Id   est, 


praemittere  ante  Timothei  adventum. 
Multis  epithetis  Epaphroditum  honorat, 
ex  quibus  ejus  erga  Philippenses  et  ipsum 
PauJum  laudabilis  affeetus  et  studium 
comprobatur.  Fratrem  vocat,  tauquam 
fraterna  charitate,  ob  ipsius  merita,  a  se 
dilcctum,  aut  certe  fratrem ,  id  est,  so- 
cium  operis  Evaugelici.  Quod  evidentius 
signiiicatur  vocabulo  sequenti:  coopera- 
iorem,  quem  Erasmus  collegam  vertit. 
Porro  metaphorice  commilitonem  vocat, 
ob  eandem  causam;  simul  ut  significet 
opus  Evangelicae  praedicationis,  in  quo 
versabatur,  plenum  esse  periculis,  quo- 
rum  particeps  fuerat  Epaphroditus,  quem- 
admoduin  infra  declarat. 

Dicit  autem :  vestrum  Apostolum,  non 
quod  primus  apud  Philippenses  jecisset 
fundamenta  fidei  Christianae,  quod  pro- 
prie  Apostolorum  est;  id  enim  Paulum  et 
Silam  apud  eos  fecisse,  testatur  Actorum 
historia;  ^ed  secundum  aliquos  Apostolum 
eorum  vocat  honoris  causa,  significatione 
nominis  extensa,  quod  Apostolis  fidem 
apud  illos  fundantibus  aliqua  ex  parte 
collaborasset.  Aut  secundum  alios  eo, 
quod  Episcopus  esset  Philippensium,  at- 
que  eos,  qui  initio  hujus  Epistolae  vo- 
cantur  Episcopi,  hoc  est,  presbyteros, 
sibi  snbjectos  haberet.  Ita  namque  sen- 
tit  Theodoretus,  suamque  sententiam 
pluribus  exponit  ad  initium  Epistolae. 
Nec  ab  eo  S.  Thomas  dissentit. 

Alii  vero ,  Philippensium  Apoxtolum, 
id  est,  legatum  dici  putant,  quod  ab  eo- 
rum  Ecclesia  missus  esset  ad  Paulum, 
pecuniam  subsidii  nomine  ad  eum  perla- 
turus.  Siquidem  Apostoli  nomen  cominu- 
nicabatur  etiam  illis,  qui  ab  Ecclesiis,  ob 
publica  negotia,  velut  legati  quoquam 
mittebantui ,  ut  ad  collectas  deferendas 
aut  qu'd  simile.  Unde  est  illud  2  Cor.  8. 
Apostoli  Ecclesiarum  gloria  Christi. 
Haec  interpretatio  est  apud  Theophy- 
lactum ,  Oecumenium  et  Cajetanum ,  con- 
venitque  cum  ea  id ,  quod  scquitur:  et 
ministrum  necessitatis  meae,  id  est,  per 
quem  puhlico  nomine  mihi  necessaria 
.subministratis.  Nam  Graeca  voceXstxoup- 
Yov  signifieari  publici  muneris  exsecnto- 

rem,   Chrysostomus  et  Theodoretus  an- 
notarunt. 

Quoniam  quidem  omnes  vos  deside- 
rabat.  Id  est,  vestri  revisendi  desiderio 
tenebatur. 

26.  Et  moestus  erat.  Graecum  verbum 
significat  gravem  animi  moerorem,  ut  cum 
quis  pene  exanimatur  ac  prae  dolore  cie- 
ficit;  Ambrosianus  legit:  Impatienter  so~ 
licitus  erat.  Propterea  quod  audieratis 
illum  infirmatum.  Ex  Graecis  apparet, 
hanc  partem  ad  duo  membra  praecedentia 
referendam  esse ,  ut  sensus  sit :  Epaphro- 
ditnm  idcirco  moestum  fuisse,  ac  reditum 
suum  ad  Philippenses  maturare  voluisse, 
quod  non  dubitaret  eos,  intellecta  sua 
infirmitate,  vehementer  iuisse  contrista- 
tos.  His  verbis  tacite  eomniendat  insignem 
Epaphroditi  erga  Philippenses  suos  amo- 
rem ,  ntpote  er  quo  tam  moestitudo,  quam 
desiderium  hoc  proficiscebatur. 

27.  Kam  et  infirmatus  est  usque  ad 
mortem.  Id  est,  ita  ut  esset  morti  vici- 
nus.  Id  quod  expressius  Graeca  signifi- 
cant,  quae  habent  prope  mortem,  sicut 
et  Ambrosianus  legit.  Sed  Deus  ?nisertus 
est  ejus,  scilicet  eripiens  eum  pericuio, 
et  sanitati  restituens.  Quod  quidem  be- 
neficium  misericordia  vocatur,  quatenus 
est   miseriae  cujusdani  remotio. 

Non  solum  autem  ejus,  verum  etiam 
et  mei,  ne  tristitiam  super  tristitiam 
haberem.  Id  est ,  ne  dolorem ,  quem  pa- 
tiebar  ob  infirmitatem  ejus,  exciper^t 
novus  dolor,  idemque  acerbior  ex  ejus 
morte.  Non  enim  significat,  utramque 
tristitiam  simul  futuram,  sed  graviorem 
successuram  leviori.  Elaec  Graecorum  ex- 
positio  est. 

Latini  vero  ad  hunc  fere  modum  inter- 
pretantur:  Ne  carceri  ac  caeteris  adversis, 
quae  patior,  etiam  hoc  malum,  scilicet 
mors  tanti  viri,  mibi  ad  augmentum  tri- 
stitiae  accederet.  Tristabatur  enim  Apo- 
stolus  de  hujusmodi  malis  naturaliter  ac 
moderate  secundum  rectam  rationem,  quo- 
modo  et  Christum  Dominum  instante 
passione  contristatum  legimus.  Nec  huic 
tristitiae  gaudium  repugnat,  cum  possit 


quis  de  ea  re,  secundum  diversas  ratio- 
nes ,  srmjl  gaudere  et  contristari. 

Hic  quaeret  aliquis,  cur  Apostolus  per 
gratiam  curationum,  qua  praeter  alia 
Spiritus  sancti  charismata  dotatus  erat, 
quique  etiam  mortuos  suscitare  poterat, 
Epaphroditum  a  morbo  non  liberaverit. 
Respondeo  cum  Ambrosiano ,  quia  scie- 
bat,  illud  donum  sibi  concessum ,  non  sui 
vel  Epaphroditi  causa,  ut  nec  Timothei, 
cui  medicum  consilium  adversus  infirmi- 
tatem  stomachi  suggessit,  sed  ad  utilita- 
tem  publicam  Ecclesiae ,  praesertim  pro- 
pter  infideles  couvertendos.  Sed  nec  uie- 
bantur,  nec  uti  poterant  eo  dono  Apostoli, 
caeterique  fideles ,  nisi  quando  sentiebant 
instinctum  aliquem  divinum  adutendum; 
praeterquam  eo  tempore,  quo  a  Christo 
mittebantur  ad  praedicandum ,  cum  ex- 
presso  praecepto  sanandi  infirmos  quos- 
cunque  sibi  oblatos.  Tunc  enim  illud 
Christi  praeceptum  erat  loco  divini  in- 
stinctus.  Item ,  non  sanabant  domesticos, 
ne  suspicio  infidelibus  oriretur,  rem  ex 
composito  agi ,  sed  ab  aliis  oblatos ,  ex- 
ternos  et  ignotos,  ne  qua  suspicione  ob- 
scuraretur  divinum  miraculum.  Verum- 
tamen  quod  ad  Epaphroditum  attinet, 
omnino  existimandum  est ,  precibus  Apo- 
stoli  pro  ipso  orantis  fuisse  Hberatum  pe- 
riculo,  ac  sanitati  redditum. 

28.  Festinantius  ergo  misi  illum ,  ut 
viso  eo  iterum  gaudeatis.  Festinantius, 
Graece  aTtouSaiOTSpux;,  studiosius,  apud 
Ambrosianum ,  solicitius.  Sed  hoc  ipsum 
Graeci  interpretes  exponnnt  sine  mora  et 
cum  omni  festinatione. 

Et  ego  sine  tristitia  sim.  In  Graeco 
comparativus  est  aXo7iOTcpoc ,  qui  Latine 
uno  vocabulo  reddinon  potest.  Ambrosia- 
nus  legit:  Et  ego  meliore  animo  sim. 
Recentiores  ita  vertunt :  Et  ego  minus  ha- 
beam  tristitiae;  vel  magis  vacem  moerore 
seu  dolore.  Significat  Apostolus, sibimole- 
stum  fuisse,  quod  aberatab  eis  Epaphrodi- 
tus  atque  hac  parte  doloris  sc  levaudum 
per  ejus  reditum.  Anuotant  Graeci,  Apo- 
stolum  non  absolute  dixisse  sine  tiistitia 
sedusum  comparativo,  ut  innueret.  animum 
suumnunquam  prorsus  esse  moerore  va- 

cuum.  Uiide  dicebat  Rom.  9.  Quoniam 
tristitia  mihi  magna  est,  et  continuus 
dolor  cordi  meo. 

29.  Excipite  itaque  illum  cum  omni 
gaudio ,  in  Domino.  Illnd  in  Domino, 
referendum  ad  verbum  excipite;  ut  sit 
sensus :  Excipite  illum  affectu  Christiano, 
idque  magno  cum  gaudio.  Patet  hoc  ex 
ordine  verborum  in  Graeco :  Excipite 
eum  in  Domino  cum  omni  gaudio.  At- 
que  ita  legit  ctiam  Ainbrosianus :  Et  ejus- 
modi  cum  honore  habetote.  Graece:  Et 
tales  honorabiles  habete.  Id  est:  Non 
eum  solum,  sed  et  alios  ei  similes  habete 
in  pretio,  ac  debito  honore  afficite ,  etiam 
in  suppeditacdis  stipendiis,  juxta  illud 
1  Tim.  5.  Qui  bene  praesunt  presbyteri, 
duplici  honore  digni  habeantur. 

30.  Quoniam  propter  opus  Christi 
usque  ad  mortem  accessit.  Opus  Christi 
vocat  opus  factuin  pro  Christi  nomine,  et 
ad  promovendum  ejus  Evangelium.  Se- 
cundum  Graecos  sensus  est:  Quia  dum 
mihi  ministrat  propter  Christum  in  vin- 
cula  coniecto,  et  (ut  alibi  sc  vocat)  vinc^o 
Christi  Jesu ,  periculo  mortis  se  exposuit. 
Etenim  periculosum  erat,  familiarius  ac- 
cedere  et  secretius  colloqui  cum  eo ,   cui 


Nero  Imperator  infensus  erat.  Cajetanus 
et  alii  nonnulli  referunt  ad  illud,  quod 
superius  dixcrat:  Epaphroditura  infirma- 
tum  fuisse  usque  ad  mortem ,  ut  sensus 
sit:  Tam  diligeus  fuit  circa  meum  mini- 
sterium ,  ut  suam  valetudinem  neglexerit, 
eoque  in  gravem  infirraitatem  inciderit. 

Tradens  animam  suam.  Graece :  Male 
consulens  animae ,  id  est,  non  habita 
ratione  vitae,  vitam  suam  negligens.  Id 
quod  propius  expressit  textas  Ambrosia- 
nus,  qui  habet:  tradens  in  interitum 
animam  suam.  Ilaec  pars  ad  utrumque 
sensum  supradictum  aceomraodari  potcst. 

Ut  impltrei  id ,  quod  ex  vobis  deerat 
erga  meum  obsequium.  Hoc  est,  ut  quo- 
niam  vos  longe  abestis,  et  proinde  mihi 
Apostolo  vestro  non  potestis  sicut  cupere- 
tis  obseqnium  seu  ministerium  praesentes 
exhibere;  ipse  legatus  vester  hunc  de- 
fectum  suppleret,  mihi  pro  vobis  mini- 
strans.  Hic  rursum  pro  obsequio,  Graece 
est  XsiTOupyta.  Qua  voce  significari  mi- 
nisterium  publico  nomine  debitum,  docent 
Graecorum  commentarii ,  eoque  Paulum 
usum  fuisse,  ut  Philippenses  revocaret 
a  fastu  et  animi  tumore,  ac  ne  sibi  pla- 
cerent,  velut  qui  magnum  aliquid  et  in- 
debitum  Paulo  praestitissont. 


CAPUT  TERTIOM. 

De  caetero  fratres  mei  gaudete  in  Domino.  Eadem  vobis  scribere  *), 
mihi  quidem  non  pigrum,  vobis  autem  necessarium.  2.  Videte  canes  ), 
videte  malos  operarios,  videte  concisionem 3).  3.  Nos  enim  sumus  cir- 
cumcisio,  qui  spiritu  servimus  Deo,  et  gloriamur  in  Christo  Jesu,  et 
non  in  carnc  fiduciam  habentes4):  4.  quanquam  ego  habeam  confiden- 
tiam  et  in  carne.  Si  quis  alius  videtur  confidere  in  carne,  ego  magisD), 
5.  fcircumcisus  octavo  die,  ex  genere  Israel,  de  tribu  Eenjamin,  Hebr?eus 
ex^Hebraeis,  secundum  legem  Pharisaeus 6),  6.  secundum  aemulationem 
persequens  Ecclesiam  Dei 7),  secundum  justitiam,  quae  in  lege  est,  con- 
versatus  sine  querela.  7.  Sed  quae  mihi  fuerunt  lucra,  haec  arbitratus 
sum  propter  Christum  detrimenta.  8.  Verunitamen  existimo  omnia  de- 
trimentum8)  esse  propter  eminentem  scientiam  Jesu  Christi  Domini  mei: 

n  fan  1  27—30  2  1  —16.  0  Jes.  56,  10.  11.  3)  GaL  5,  12.  Rom.  16,  17.  4)  Rom. 
2  28  seq ,  Gal  6  15.  16.  Col.  2,  11.  5  Mos.  30,  6.  *)  2  Cor.  11,  18.  seq.  «Q  Act.  22,  3. 
seq.  23,  6     ^)  Act.  8,  3.  26,  3.-11.    8)  Matth.  16,  26.  27. 

propter  quem  omnia  detrimentum  feci,  et  arbitror  ut  stercora,  ut  Chri- 
stum  lucrifaciam,  9.  et  inveniar  in  illo  non  habens  raeam  justitiam, 
quae  cx  lege  est ,  sed  illam ,  quae  ex  fide  est  Christi  Jesu *) :  quae  ex 
Deo  est  justitia  in  fide,  10.  ad  cognoscendum  illum,  et  virtutem  resur- 
rectionis  ejus  et  societatem  passionum  illius2):  configuratus  morti  ejus: 
11.  si  quo  modo  occurram  ad  resurrectionem,  quae  est  ex  mortuis3):  12. 
non  quod  jam  acceperim,  aut  jam  perfectus  siin4):  sequor  autem ,  si 
quo  modo  comprehendam,  in  quo  ct  comprehensus  sum  a  Christo  Jesu  5). 
13.  Fratres,  ego  me  non  arbitror  comprehendisse.  Unum  autem:  quae 
quidem  retro  sunt  obliviscens 6) ,  ad  ea  vero ,  quae  sunt  priora ,  exten- 
dens  me  ipsum,  14.  ad  destinatum  persequor7),  ad  bravium  supernae 
vocationis  Dei  in  Christo  Jesu.  15.  Quicunque  ergo  perfecti  sumus, 
hoc  sentiamus :  et  si  quid  aliter  sapitis ,  et  hoc  vobis  Deus  revelabit 8). 
16.  Verumtamen  ad  quod  pervenimus,  ut  idem  sapiamus,  et  in  eadem 
permaneamus  regula9).  17.  Imitatores  mei  estote  fratres,  et  observate 
eos,  qui  ita  ambulant,  sicut  habetis  formam  nostram 10).  18.  Multi 
enim  ambulant,  quos  saepe  dicebam  vobis  (nunc  autem  et  flens  dico) 
inimicos  crucis  Christi11):  19.  quorum  finis  interitus :  quorum  Deus  venter 
est:  et  gloria  in  confusione  ipsorum,  qui  tcrrena  sapiunt12).  20.  Nostra  autem 
conversatio  in  coelis  est 13) :  unde  etiam  Salvatorem  exspectamus  Domi- 
num  nostrum  Jesuin  Christum ,  21.  qui  reformabit  corpus  humilitatis 
nostrae  configuratum  corpori  clariratis  suae 14) ,  secundum  operationem, 
qua  etiam  possit  subjicere  sibi  omnia  15). 


SIIMMAKIIM  CAPITIS  TERTII. 

Ostendit  se  gloriari  quidem  posse  in  carne;  sed  quae  fuerant  ei  lucra,  propter  Christum  arbi- 
trari  detrimenta,  ut  assequatur  justitiam,  quae  ex  fide  est.  Hortatur  ad  perfectionem 
et  sui  imitationem.  Deinde  in  Judaizantes  acriter  invehitur,  ut  ab  eorum  doctrina  vigi- 
lantius  sibi  caveant  Philippenses. 


Toto  ferme  hoc  capite  agit  Aposto- 
lus  adversus  falsos  magistros ,  graviter- 
que  in  eos  invehitur,  ac  diligentissime 
Philippenses  admonet,  ut  ab  eorum  do- 
ctrina  sibi  caveant.  Sed  quaeritur,  quinam 
ii  sint.  Nam  ab  Apostolo  non  videntur 
perspicue  designari.  Recens  quidam  scri- 
ptor  indnbitato  affirrnat,  illos  significari 
haereticos ,  qui  Christum  vere  crucifixum 


esse  negabant,  dicentes  imaginem  solum 
ejus  ea  visam  esse  pati ,  quae  a  Judaeis 
inferebantur :  Christum  vero  se  subtraxis- 
se.  Cujus  quidemhaeresisauctoremfuisse 
Simonem  magum,  Irenaeus  et  Epipha- 
nius  prodiderunt.  Id  vero  probat  ex  eo, 
quod  eos  Paulus  infra  vocat  inimicos 
crucis  Christi ,  id  est ,  ut  ille  interpreta- 
tur,    veritatem     crucifixionis    ac    mortis 


0  Rom.  3,  21—24.  2)  Rom.  8,  17.  2  Cor.  4,  10.  2  Tim.  2,  11.  3)  Vers.  20.  21. 
2  Tim  2.  11.  *)  2  Tim.  4,  7.  8.  5)  Act,  26,  13.  14.  19.  Gal.  1,  15.  6)  Vers.  4.-6.  ?)  Vers. 
20.  8)  cap.  1,6.  «)  2  Tim.  3.  14.  <°)  Hebr.  13,  17.  ll)  2  Pelr.  2,  1.  1  Cor.  1,  13.  ") 
Rom.  16,  18.  <3)  2  Cor.  4,  18.  Hebr.  13,  14.  12,  22. — 21.  14)  1  Cor.  15,  43.  seq.  15)  Joan. 
5,  21. 

Christi  negantes,  et  in  figmentum  conver- 
tentes. 

Atqui  omnium  hujus  loci  interpretum 
tam  veterum,  quam  recentiomm  sententia 
est,  Apostolurn  hic  agere  contra  Judaeos 
pseudapostolos,  qui  legem  Mosaicam 
Christianis  servandam  esse  docebant: 
quae  Judaizantium  haeresis  est.  Adver- 
sus  quos  et  in  Epistolis  ad  Rom.,  ad 
Gal. ,  ad  Hebr.  et  alibi  stylum  d^rigit.  In 
hos  enim  ea  competunt,  qnae  hic  adver- 
sariis  tribuit  Apostolus,  scilicet  in  carue 
et  circumcisione,  et  in  claritate  generis 
gloriari:  et  eam,  quae  ex  lcge  est,  justi- 
tiam  statuere.  Quocirca  iidem,  etsi  non 
verbis ,  reipsa  tamen  et  doctrinae  conse- 
quentia  monstrabant  se  inimicos  crucis 
Christi:  quia,  si  3X  lege  justitia ,  quem- 
admodum  illi  docebant,  ergo  gratis  Chri- 
stus  mortuus  est,  et  evacuatum  est  scan- 
dalum  crucis.  Gal.  2.  et  5. 

Simonianos  autem  intelHgi  non  posse, 
vel  ex  eo  liquet,  quod  in  ipsum  Simonem 
minime  cadant  ea ,  quae  diximus.  Nam 
Simonnon  Judaeus  erat,  sed  Samaritanus, 
id  est,  genere  prorsus  ignobilis,  et  a  pro- 
eapia  Patriarcharum  alienus,  atque  ex  eo 
populo,  qui  Judaeis  adeo  despectui  erat, 
ut  cr.m  eo  nec  communicandum  dicerent 
Joan.  4.,  et  probri  loco  nomen  Samari- 
tani  Christo  objicerent,  Joan.  8.  At  nec 
de  Simone  legitur,  quod  justitiam  ex  lege 
quaesierit:  quin  potius  de  eo  scribunt 
Irenaeus  lib.  1.  cap.  20.  et  Theodoretus 
lib.  1.  fab.  haer.  cap.  2.,  quod  docuerit, 
homines  per  gratiam  salvari  sine  bonis 
operibus. 

Porro  valde  congruit,  quod  de  gloria 
generis  hic  dicitur,  cum  loco  2  Cor.  11., 
ubi  commemorat  pseudapostolos  jactan- 
tes,  quod  Hebraei  essent,  quodlsraelitae, 
quod  semen  Abrahae.  Constat  ergo,  non 
de  Simonianis,  sed  de  Judaeis,  iisdem- 
que  Judaizantibus  ,  de  quibus  alibi  toties, 
etiam  hic  Apostolum  agere  ,  atque  adver- 
sus  eorum  perniciosam  doctrinam  Philip- 
penses  instruere  ac  praemunire. 

1.  De  caetero,  fratres  mei,  gaudete 
in  Domino.  Consolatione  concludit  su- 
periora ,  ut  ad  novum  transeat  argumen- 


tum.  Quod  reliquum  est,  inqait,  fratres 
mei,  volo  vos  abjecto  rooerore,  quem 
sive  ex  vinculis  meis,  sive  ex  periculo 
Epaphroditi,  sive  ex  afflictionibus  vestris 
concepistis,  gaudere  in  Domino  Christo, 
id  est,  eo  gaudio,  quod  et  quale  Christia- 
nos  decet. 

Eadem  vobis  scribere,  mihi  quidem 
non  pigrum ,  vobis  autem  necessarium. 
Graece  non  est  necessarium ,  sed  ao<pa- 
abq,  id  est,  tutum  sive  securum.  Sensus 
est:  Ea  vobis  scribere,  quae  praesens 
dixi  et  inculcavi ,  vel  eadem  scribere  vo- 
bis,  qvsae  scripsi  aliis,  ut  Romanis,  Ga- 
latis,  me  sane  non  piget,  imo  quo  magis 
sitis  extra  periculum,  omnino  mihi  facien- 
dum  censeo. 

2.  Videte  canes.  Judaei  prae  contemptu 
gentiles  canes  vocabant.  Unde  Dominus 
Matth.  15.  ex  opinione  Judaeorum  sic 
loquitur:  Non  est  bonum  sumere  panem 
filiorum  et  mittere  canibus.  Merito  igi- 
tur  Apostolus  vicissim  Judaeos,  tametsi 
diversa  ratione,  canes  appellat,  juxta 
illud  ejusdem  Salvaforis  Matth.  7.  Nolite 
sanctum  dare  canibus.  Canes  erant  Ju- 
daei ,  quia  verbo  Dei  a  veris  Apostolis 
praedicato  passim  adlatrabant,  et  prae- 
dicatores  ejus  mordebant,  lacerabant  et 
persequebantur  ad  mortem.  Item  canes 
erant  Judaizantes  isti ,  id  est ,  homines 
impudentes  et  improbi ,  qui  ventris  causa 
apud  omnes  sese  ingerebant,  et  Mosem 
suum  omnibus  venditabant:  mare  et  ari- 
dam  circumeuntes ,  ut  facerent  unum 
proselytum  Matth.  23.  Utramque  ratio- 
nera  tradunt  Graeci  interpretes.  Videte 
autem,  id  est,  cavete.  Nam  et  in  Evan- 
gelio  sic  aliquoties  accipitur  videte.  Et 
Ambrosius  lib.  ad  Virg.  devotam  ita  legit 
hunc  locum:    Vitate  canes  etc. 

Videte  malos  operarios.  Quos  eosdem 
2  Cor.  11.  vocat  operarios  subdolos. 
Erant  ergo  mali  operarii,  tum  quia  in 
opere  suo  non  Christi  Domini,  sed  suam 
spectabant  utilitatem ,  utpote  ventri  suo, 
non  Christo  servientes,  sicut  dicitur  Rora. 
16.,  de  quibus  et  infra:  quorum  Deus 
venier  est,  tum  maxime,  quia  videbantur 
quidem  operari  in  praedicatione  Evangelii, 

propter  quod  et  ministros  Christi  sejacta- 
bant,  ut  habetur  in  eodem  ad  Cor.  loco, 
sed  revera  Christi  Evangelium  sna  doc- 
trina  peivertebant ,  sicit  de  eis  dicitur 
Gal  1. 

Videte  concisionem.  Judaei  vocaban- 
tur  circumcisio,  quemadmodum  patet  ex 
Epistola  ad  Eom.  2.  et  alibi,  atque  eo 
uomine  ipsi  gloriabantur:  hic  vero  non 
dignatur  ecs  Apcstolus  nomine  circumci- 
sionis,  tanquam  ea  appellatione  indignos, 
seJ  per  contemptum,  quadam  cum  paro- 
nomasia,  vocat  eos  concisionem.  Ciicum- 
ciditur  enim  id ,  a  quo  superfluum  aliquid 
resecatur,  conciditur  autem,  quod  in  par- 
tes  minutas  sciuditur.  Et  circumcisio  qui- 
dem  arte  fit,  ad  rem  purgandam  et  expo- 
liendam :  concisio  veio ,  temere  et  cum 
dostrr.ctione  rei.  Erant  igitur  Apostolo 
Judaizantes  illi  concisio :  et  non  circum- 
cisio ,  hoc  est,  concisi  et  non  circumcisi, 
quia  circumcisionis  necessitatem  pracdi- 
cantes ,  crucem  Cbristi  evacuabaut ,  et 
per  hoc  non  ad  salutem,  sed  ad  perni- 
ciem  eis  sua  circumcisio  velut  concisio 
quaedam  proficielat.  Unde  de  eis  infra 
dicitur:  Quorum  finis  interitus. 

3.  Nos  enim  sumus  circumcisio.  Sen- 
sus  est :  Uli  jactant  carnalem  circumci- 
sionem,  nec  agnoscunt  ejus  usum  et 
significationem ;  nos  autem  sumus  vera 
circumcisio ,  quatenus  scilicet  in  nobis 
spiritualis  significatio  eircumcisionis  im- 
pletur.  Sic  idem  Apostolus  Rom.  2.  Non 
qui  in  manifesto,  Judaeus  tst,  neque 
quae  in  manifesto,  in  carne,  est  circum- 
cisio ,  sed  qui  in  abscondito,  Judacus 
est,  et  circumcisio  cordis  in  spiritu,  non 
litera.  Quod  autem  dixit  nos ,  deinceps 
explicat,  quorum  in  persona  dix9rit: 

Qui  spiritu  servimus  Deo.  In  Graeco 
hic  est  ordo :  Qui  spiritu  Deo  servimus. 
Sed  interpres  verbum  servimus  in  medio 
posuit,  ut  sensus,  quem  intendit,  esset 
raagis  obvius.  Potest  autem  ex  Graeco 
verti:  Qui  spiritui  Deo  servimus,  et  ita 
legendum  contendit  Ambrosius  lib.  2.  de 
Spiritu  S.  cap.  6.  dicens ,  Latinos  codici- 
ces  partim  variare,  partim  falsatos  esse, 
non    tamen    expriinens    eorum    lectionis 


varietatem.  Itaque  eignificari  vult  hoc 
loco,  Spiritum  sanctum  esse  Deum,  cui 
serviendum  sit,  ea  nimirum  servitute  et 
cultu ,  qui  soli  Deo  debetur.  Nam  in 
Graeco  verbum  est  Xaxpsostv,  quod  et 
Matth.  4.  Et  illi  soli  servies.  Et  Rom.  1. 
Servierunt  creaturae  potius  quam  crea- 
tori.  Nec  aliter  fere  iu  Scripturis  usar- 
patur,  quam  ad  designandum  eum  cnltum, 
quem  sibi  soli  Deus  vendicat.  Ambro- 
sium  ea  in  re  sequitur  Sedulius. 

Porro  Graeca  quaedam,  ut  Compluten- 
sia  cuni  pancis  aliis,  pro  dativo  Osto  le- 
gunt  genitivum  OsoO  ,   Dei.     Cujus  etiam 
lectionis  Faber  et  Erpsmus  in  suis  anno- 
tationibvs  meminerunt.  Et  Faber  quidem 
veitendum  putat:  Spiritu  Dei.    Quod  et 
Cajetauus  sequitur.  Sei  ea  verdo,  quam- 
vis  huic  ruam  diximus  Graecae  lcctioni 
non  repugnet,  scnsum  tamen  minut  com- 
modum  exhibet.    Undo   ex  hac  lectione 
potius    vertendum    esset:    Spiritui    Dei 
servimus.  Quomodo  legit  Augustinus  lib. 
1.  de  Trinit.  cap.  6.  et  serm.  15.  de  ver- 
bis    Apostol.   cap.    3.  probans  itidem  ex 
hac    scriptura,    Spiritum    sanctum    esse 
Deum    eadem   raticne ,    qua    Ambrosius. 
Testatur  idem  Augustinus,  hanc  Graecam 
lectionem  haberi  in  pluribus  ac  pene  om- 
nibus  excmplaribus :  acvitiosum  cxistimat, 
quod  in  nonnullis,   ut  aitLatinis,   inve- 
nitur  spiritu  Deo.  Quod  sane  mirum  est: 
cum  ex  commentariis  Graecorum  constet, 
eos   legisse  Deo  non   Dei,    et   dativum 
7rvs6jiaTt  sic  accepisse,   ut  modum  signi- 
ficet,  quem  Latini  reddunt  per  ablativum 
spiritu,  id  est,  spiritualiter,  quemadmo- 
dum  illi  diserte  exponunt. 

Quaeritur  autem ,  de  quo  spiritu  Pau- 
lusloquatur.  Nou  dubium,  quin  de  spiritu 
sancto,  silegamns:  spiritui  Dei ,  quod 
vult  Augustinus ,  aut  spiritui  Deo ,  quod 
Ambrosius.  At  si  cum  vulgato  interprete 
consentienter  Graccorum  commentariis 
legamus:  spiritu  Deo ;  dubium  esse  po- 
test.  Sunt  enim-,  qni  sic  quoque  Spiritum 
sanctum  putent  intelligi.  Nam  ,  ut  patet 
ex  sequentibus ,  spiritum  carni  opponit 
Apostolus:  quod  dum  facit,  Spiritnm 
sanctum  intelligere  solet,  sicut  osteudi- 

mus  ad  illud  Gal.  5.  Caro  concupiscit 
adversus  spiritum  etc.  Sed  et  Rom.  2. 
commendans  circumcisionem  cor-lis,  qnae 
in  spiritu  est  non  litera ,  non  alium  intel- 
ligit  spiritum  ,  quam  illum  ipsum  ,  quem 
literae  opponit  2  Cor.  3.,  ubi  sine  dubio 
de  Spiritu  sancto  sermo  est.  Igitur  juxta 
horum  sententiam  spiritu  servire  Deo, 
est  Deum  colere  per  gratiam  Spiritus 
sancti. 

At  vero  Graeci  de  spiritu  hominis  in- 
terpretantur,  id  est,  de  animo  seu  mente, 
quem  interiorem  hominem  alibi  vocat, 
ut  Rom.  7.  et  2  Cor.  4.,  ut  spiritu  servire 
Deo,  sit  ei  servire  ex  animo  et  secundum 
hominem  interiorem,  id  est,  cultu  interno, 
quod  est  spiritualiter  servire.  Cui  oppo- 
nitur  carne  servire  Deo ,  id  est,  carnalem 
seu  corporalem  tantum  exhiberc  Deo  ser- 
vitutem ,  quae  est  secundum  hominem 
exteriorem  et  ea,  quae  foris  aguntur: 
cujusmodi  erat  cultus  Judaicus.  Haec 
Graecorum  interpretatio  mihi  probabilior 
est.  Non  enim  spiritus  hic  opponitur 
carni,  prout  caro  accipitur  pro  concu- 
piscentia  carnali ,  sed  ut  substantiam 
significat,  id  est,  corpus  hominis  resque 
corporeas  et  externas.  Nec  dissimilis  ac- 
ceptio  est  utriusque  in  illa  Christi  senten- 
tia :  Spiritus  quidem  promptus  est,  caro 
autem  infirma. 

Et  gloriamur  in  Christo  Jesu,  tan- 
quam  auctorejsalutis  nostrae,  quasi  dicat: 
Omne  bonum  verae  virtutis  ac  pietatis, 
et  quidquid  est,  in  quo  Christianus  ut 
talis  recte  gloriatur,  Christi  meritis  ac- 
ceptum  referimus :  quia  non  est  in  quo- 
quam  alio  salus  Act.  4. 

Et  non  in  carne  fiduciam  habentes. 
In  Graeco  quidem  est  participium  Tieizoi- 
ftoxet;  confisi,  pro  quo  dixit  interpres, 
fiduciam  habentes ;  sed  sicut  duo  prae- 
cedentia  participia  resolverat  per  verba, 
qui  servimus  et  gloriamur ,  ita  conse- 
quenter  et  istud  resolvendum  erat  per 
verbum  confidimus ,  aut  fiduciam  habe- 
mus ,  ut  legit  Ambrosianus.  Nec  obstat 
hujus  vocabuli  praeteritum  tempus  in 
Graeco.  Nam  significationem  habet  prae- 
sentis.  In  carne  confidunt,  qui  in  rebus 


camalibus  sibi  placent,  tanquam  per  eas 
sint  Deo  commendatiores ,  ac  caeteris  ho- 
minibus  meliores.  Hujusmodi  res  erant, 
quas  deinde  Aportolus  enumerat:  ut  esse 
circumcisum,  Israelitam ,  Pharisaeum : 
denique  secundum  justitiam,  quae  in  lege 
est,  conversatum  esse  sine  querela.  Nam 
et  hoc  adjunxit.  Ex  quo  intelligitur  non 
solum  illa  priora,  sed  et  ipsam  justitiam, 
quae  ex  lege  est,  carnalem  esse. 

4.  Quanquam  ego  habeam  confiden- 
tiam  et  in  carne.  Ita  legendum  ex  casti- 
gatione  Romana,  videlicet  conjunctlone 
et  suo  lcco  reddita:  cum  prius  in  innltis 
legeretur:  Quanquam  et  ego  habeam 
confidentiam  in  carne.  Sed  vera  lectio, 
ex  antiquis  MSS.  restituta,  non  solum 
est  in  Graecis  et  Syris  codicibas,  verum 
etiam  extat  apud  Ambrosianum  et  Prima- 
sium  in  commentariis ,  et  apud  Augusti- 
num  serrr.  supra  citato.  Nec  secus  legit 
Aquinas,  ut  ex  ejus  commentario  colligi- 
tur.  Sciendum  praeterea,  loco  verbi  ha- 
beam  Graece  legi  participium  S)(U)v,  ha- 
bens ,  quod  tamen  addito  verbo  substan- 
tivo ,  sim  habens ,  idem  valet. 

Igitur  sensus  est:  Non  ideo  rejicio  con- 
fidentiam,  quae  in  carne  est,  quod  mihi 
hac  in  parte  gloriandi  materia  desit :  so- 
lent  enim  homires  ea  contemnere  in  aliis, 
quae  ipsi  nesciunt  aut  non  habent.  At 
ego,  inquit,  habeo  quod  in  aliis  contemno, 
ac  possem  si  vellem,  perinde  ut  illi,  in 
carne  gloriari  et  confidere:  quo  magis 
certe  mihi  ea  contemnenti  credendum  est. 
Ut  si  quis  nobilis  nobilitatera  generis 
contemnendam  doceat,  ut  rem  vanam: 
facilius  ei  creditur.  Observandum  est,  in 
Graeco  Apostolum  non  dicere:  Quan- 
quam  ego  confidam  et  in  carne ,  sicut 
dixerat,  et  non  in  carne  confidimus: 
esset  enim  in  vcrbis  repugnantia  ;  sed, 
mutato  sermone,  dicit  se  habere  confi- 
dentiam,  id  est,  confidentiae  materiam, 
qua  posset  aeque  ut  alii,  vel  etiam  raagis, 
in  carne  confidere :  secundum  id  quod 
soquitur : 

Si  quis  alius  videtur  confidere  in 
carne ,  ego  magis.  De  Judaizantibus  lo- 
quitur,  et  sensus  est:  Si  quisquam  eorum 

videtur  merito  confidero  in  carne,  eo  quod 
habeat  hujusmodi  fiduciae  materiam  ;  ego 
vel  maxime  materiam  hujusmodi  confi- 
dentiae  habco.  Non  enim  supplendum 
est,  ego  magis  confido;  sed  ego  magis 
habeo  confidentiam  in  carne:  idquejuxta 
scnsum  supradictum.  Augusliiius  legit: 
Si  quis  alius  putat  se  habere  ftduciam  : 
nam  et  ita  verti  potest  verbum  Graecum 
5oxsT  ,  sicque  interdum  vertit  noster  in- 
terpres ,  ut  1  Cor.  7.  Puto  quod  et  ego 
spiritum  Dei  habeam.  Jac.  1.  Si  quis 
putat  se  religiosum  esse.  Atque  ea  iuter- 
pretatio  bene  congruit  huic  loco. 

Sed  quaeres  quomodo  dicat  Apostolus  : 
Ego  magis ,  cum  essent  utique  inter  Ju- 
daeos  quidam  to  uobiliores  secundum 
carnem ;  ut  qui  ex  tribu  Juda  et  ex  ge- 
nere  regio,  aut  ex  tribu  Levi  et  ex  genere 
sacerdotali.  Responsio  est:  Apostolum  id 
non  dicere  propter  singula,  quae  mox 
enumerat,  sed  propter  omnia  simul.  In 
illis  enim  ,  opinione  Judaeorum  ,  excelle- 
bat  zelus  legis  :  qua  in  re  Paulus  caeteros 
superaverat.  Item  quaeret  aliquis,  cum 
hic  locus  persimilis  sit  ei ,  qui  est  2  Cor. 
11.,  ubi  dicit  Apostolus  :  Quoniam  multi 
gloriantur  secundum  carnem ,  et  ego 
gloriabor ,  et  rursum:  In  quo  quis  au~ 
det ,  audeo  et  ego.  Hebraei  sunt,  et  ego 
etc. ,  cur  ibi  gloriatur  secundum  carnem  ; 
hic  autem  negat  se  in  carne  confidere. 
Respondeo ,  rationem  esse,  quia  gloriari 
secnndum  carnem  licitum  est ,  dum  urget 
justa  necessitas ;  at  confidere  in  carne, 
semper  malum  est.  Id  quod  facile  intelli- 
gitur  ex  utriusque  loci  explicatione. 

5.  Circumcisus  octavo  die.  Supplenda 
dictio  causalis,  utpote,  aut  quid  simile. 
Probat  enim  illud ,  ego  magis.  Graece 
est:  Circumcisio  octavi  diei.  Quod  ea 
phrasi  dicit,  qua  supra:  Nos  enim  su- 
mus  circumcisio :  et  qua  alibi  Jndaeos 
circumcisionem,  gentes  autem  praeputium 
vocat.  Ambrosianus  et  Augustinus  in  ab- 
lativo  legunt,  circumcisione  octavi  diei; 
quod  fortassis  interpies,  qui  ita  vevtit, 
pro  recto  casu  legerit  dativum  in  Graeco. 
Nam  utriusque  casus  literae  sunt  eaedem. 
Addens    autem    Apostolus,    octavo   die, 


significare  voluit  se  non  esse  proselytum, 
id  est,  advenam  populi  Dei;  ut  praeter 
alios  observavit  Augustinus.  Nam  prose- 
lyti,  ex  gentilitate  ad  Judaismum  ad- 
ducti ,  aetate  adulta  circumcidebantur. 
Sed  ne  saltem  ex  parentibus  proselytis 
natus  videretur,  et  ab  iis  octavo  die  cir- 
cumcisus,  addit: 

Ex  genere  Israel ,  scilicet  oriundus 
aeque  ut  illi.  Sic  2  Cor.  11.  Israelitae 
sunt ;  et  ego.  Male  Erasmus,  ct  eum 
secuti  Cajetanus  et  Sasboldus,  suspican- 
tur  Israel  esse  nominativum,  tanquam 
sensus  sit:  Genere  Israel,  id  est:  Israc- 
lita :  quomodo  dixit  se  circumcisionem,  id 
est,  circumcisnm  :  nusq uam  enim  Israel 
pro  uno  quopiam  Israelita  ponitur,  sed 
collectivum  nomen  est,  significans  pcpu- 
lum  ex  Israele  genitum.  Est  igitur  Israel 
genitivus,  sicut  et  Benjamin,  in  eo  quod 
sequitur : 

De  tribu  Benjamin.  In  Graeco  subau- 
ditur  ex  praepositio  ex  parte  praecedenti. 
De  tribu  Benjamin  jam  secundo  se  nun- 
cupat:  prius  enim  id  fecit  in  Epistola  ad 
Rom.  11.  Quippe  non  parva  gloria  erat 
Benjamitam  esse ;  fuit  enim  haec  tribus 
ex  praecipuis :  nam  et  prima  regem  ha- 
buit  in  illo  populo ,  Saul  nomine.  Quod 
idem  et  Paulo  nomen  fuerat:  sic  enim 
coelitus  ei  dictum  est:  Saul ,  Saul,  quid 
me  persequeris?  ut  habetur  in  Graeco  Act. 
9.  Et  quod  amplius  eam  tribum  commen- 
dabat,  neque  postea,  tempore  schismatis. 
a  regno  Juda  recessit,  neque  religionem 
mutavit,  sicut  decem  tribus  fecerant;  sed 
tam  regiae  tribui,  quam  sacerdotali  man- 
sit  perpetuo  conjuncta.  Rationem  hanc 
atteudit  Augustinus,  cui  praeterea  acce- 
dit,  quod  in  sorte  tribus  Benjamin  sita 
erat  Jerosolyma  et  aedificatum  templum. 

Hebraeus  ex  Hebraeis.  Quibusdam 
videtur,  Apostolum  hac  parte  significare 
genus  suum  non  fuisse  permixtum  ali- 
quando  cum  alienigenis,  i!  est,  gentibus: 
qucmodo  permixtum  erat  p;enus  Samari- 
tanorum ,  sed  ortum  se  tantum  ex  He- 
braeis  parentibus  atque  majoribus.  Huic 
sententiae  Cajetanus  accedit.  At  Graeci 
putant,   Apostolum    eo  respicere,    quod 

multi  Judaeorum  per  varias  orbis  regio- 
nes  dispersi  Hebraicae  linguao  peritiam 
amiserant,  peregrinis  linguis  assueti,  qui 
proinde  inter  Ilebraeos  merito  ceuseri 
non  debuerint;  Paulum  vero  et  parentes 
ejus  iiil  tale  passos,  sed  cbaracterem  gen- 
tis,  id  est,  liuguam  incorruptam  retinuisse : 
ut  hoc  sit  Hebraeum  esse  ex  Hebraeis. 
Quae  sententia  probabilior  est,  imo  vera 
omnino,  secundum  ea,  quae  diximus  ad 
illud  2  Cor.  11.  Hebraei  sunt,  et  ego. 
Cum  enim  Paulus  non  ipse  solum  Phari- 
saeuc  fuerit,  sed  et  Pharisaeo  patre  natus, 
quemadmodum  ipse  testatur  Act.  23.,  cura 
fuit  parenti  ejus,  quamvis  in  Cilicia  mo- 
ranti,  *it  tam  lingua  patria,  quam  lege 
et  secta  filium  a  primis  annis  imbueret. 

Porro  qnod  in  hujus  loci  commentario 
scribit  titularis  Ambrosius,  Hebraeos  ab 
Abraham  Patriarcha  dictos  unius  literae 
mutatione,  tanquam  Ahraeos,  et  hauc  ge- 
neris  originem  Paulum  significare  voluissc : 
recte  S.  Thomas  in  suo  comment.  reiellit 
eo  argumento,  quoniam  et  ipse  Abraham 
cognominatus  fuitHebraeus  Gen.  14.  Exi- 
stimat  aufem  Thomas ,  Augustinum  iii 
Retract.  lib.  2.  cap.  16.  secutus,  Hebraeos 
esse  nuncupatos  ab  Heber,  qui  sexta  ge- 
neratione  Abraham  praecedit,  Geu.  11., 
quod  nimirum,  facta  divisione  linguarura, 
in  sola  ejus  familia  prima  lingua  reman* 
serit:  qui  proinde  et  linguae  et  posteri- 
tati  suae  nometi  dederit.  At  vero  aliorum 
sententia  est,  Hebraeum  dici  quasi  trans- 
itorem :  eoque  cognomine  appellatum 
Abraham  ab  incolis  terrae  Chanaan,  pro- 
pterea  quod  transito  flumine  Euphrate 
illuc  coinmigrasset;  velut  si  dicas  tranis- 
fluvialem.  Quae  quidem  sententia  verior 
est,  ut  pluribus  ostendeinus  in  argum. 
epist.  ad  Hebraeos. 

S^cundum  legem  Pharisaeus.  Nunc 
ad  ea  verit,  quae  propriae  sunt  electionis, 
ideoque  plus  habere  videntur  coinmenda- 
tionis.  Nam  qr.atuor  superiora  nativitatis 
sunt,  aut  alieni  operis.  Secundum  legem 
86  dicit  Pharisaeum  fuisse,  non  quod  lex 
alkjuid  praeeipiat de Pharisaeis,  sed  quod, 
cum  duae  essent  celebres  in  populo  sec- 
tae  legem    Mosaicam  profitentes,  Phari- 


saeorum  et  Saddncaeorum ,  eam ,  quae 
sanior  et  praestantior  erat,  id  est  Phari- 
saeorum  sectam  atque  institutum,  fuerit 
amplexus.  Habebatur  enim  hoc  vitae 
genus  apud  Judaeos  cumprimis  honestum 
et  laudabile,  neque  ex  professione  quic- 
quam  mali  continebat.  Unde  Dominus 
ait  Mattb.  23.  Super  cathedram  Mosis 
sederunt  Scribae  et  Pharisaei:  quae- 
cunque  dixerint  vubis  servate  et  facite, 
non  utique  de  Sadducaois  id  dictnrus. 
Repetit  autem  hoc  ipsum  de  se  Paulus, 
eoque  nomine  se  defendit  Act.  23.  dicens  : 
Ego  Pharisaeus  sum}  filius  Pharisaeo- 
rum,  aut  ut  in  Graeco  :  filius  PharLaei, 
et  26.  Secundum  certissimam  sectam 
nostrae  religionis  vixi  Pharisaeus. 

6.  Secundum  aemulationem  perse- 
quens  ecclesiam  Dei.  Genitivum  Dei 
Graeca  non  habent,  nec  agnoscit  Augu- 
stinus :  additum  suspicor  ex  GaL  1.  Tantus, 
inquit,  in  me  fuit  zelus  et  studium  legis 
ac  paternarum  traditionum;  ut  quicquid 
eis  adversarium  videretur ,  impatienter 
ferrem,  ipsamque  adeo  Christi  Ecclesiam 
tanquam  apostatricem  legis  persequerer, 
per  hoc  existimans  obsequium  me  prae- 
stare  Deo. 

Secundum  justitiam,  quae  in  lege  est, 
conversatus  sine  querela.  Graece,  factus 
irreprehensibilis.  Augustinus  legit,  qua 
fuerim  sine  querela.  Postremo  loco  re 
s^rvavit  Apostolus,  quod  praecipuum  erat, 
scilicet  exactam  legis  observationem,  qua- 
tenus  illo  in  statu  observari  potuit.  Sen- 
sus  est:  Denique  quod  ad  justitiam  atti- 
uet,  quae  in  lege  et  per  legem  habetur; 
ita  conversatus  sum  coram  hominibus,  ut 
nemi)  de  me  queri  possit,  aut  objicere, 
quod  legem  ulla  parte  fuerim  transgres- 
sus.  Justitiam,  quae  in  lege  est,  paulo 
post  vocat  justitiam  ex  lege ,  quomodo 
etiam  hoc  loco  legit  Ambrosianos;  id  est, 
justitiam  ex  sola  legis  cognitione  partam, 
quae  cujusmodi  sit  justitia,  mox  explica- 
bitur.  An  autem  simili  sensu  dixerit  Apo- 
stolus  Act.  23.  Ego  omni  conscientia 
bona  convcrsatus  sum  ante  Deum;  t,t 
2  Tim.  1.  Gratias  ago  Deo,  cai  servio 
a  progeniloribus  in  conscientia  pura  : 

suis  locisexpendendum  est.  Certe  constat, 
iliud  non  esse  simile,  quod  scriptnm  est 
de  parentibus  Joannis  Baptistae  Luc.  1. 
Erant  autem  justi  ambo  ante  Deum, 
incedentes  in  omnibus  mandatis  et  ju- 
stiflcationibus Domini  sine  querela.  Haec 
enim  vera  justitia  fuit. 

7.  Sed  quae  mihi  fuerunt  lucra,  haec 
arbitratus  sum  propter  Christum  detri- 
menta.  Graece,  detrimentum  numero 
singulari.  Totum  hunc  locuin  Chrysosto- 
mus  aliique  Graeci  contra  Marcionitas 
veteris  legis  calumniatores  ita  tractant, 
ut  ea,  quae  Apostolus  dicit  sibi  fuisse 
lucra,  vere  talia  fuisse  intelligant;  repu- 
tari  autem  ab  eodem  damna,  detrimenta, 
stercora,  non  absolute,  sed  solum  com- 
paratione  Christi  et  donorum  ejus.  Quod 
quidem  contra  veteres  haereticos  sane 
recteque  dicitur:  Lex  enim  sancta ;  et 
mandatum  sanctum,  et  justum  et  bo- 
num.  Rom.  7.  Et  lex  paedagogus  Ju- 
daeorum  fuit  in  Christo,  Gal.  3.  Nec 
potuit  non  esse  bona  lex  a  Deo  data : 
sive  decalogum  spectes,  sive  ceremonias 
lege  praescriptas. 

Verum  si  Pauli  scopus  ct  verba  peni- 
tus  iuspiciantur,  non  de  ipsa  lege  loqui- 
tur,  sed  de  justitia,  quae  in  lege  est:  hoc 
enim  ultimum  et  praecipuum  commemo- 
raverat:  Secundum  justitiam,  quae  in 
lege  est,  conversatus  sine  querela.  Et 
hoc  ipsum  postea  repudiat,  dicens :  Ut 
inveniar  in  illo  non  habens  meam  ju- 
stitiam,  quae  ex  lege  est,  sed  illam,  quae 
ex  fide  est  Christi  etc.  Hanc  igitur  justi- 
tiam  et  caetera  svperiora,  quatenus  huc 
referenantur,  Apostolus  postquam  a  lege 
transiit  ad  Christum,  reputavit  ut  detri- 
menta  et  stercora.  Sic  intelligit  et  exponit 
hunc  locum  Augustinus  in  serm.  superius 
cit.  cap.  5.  et  seq.  Videantur  et  haee  ejus 
loca:  lib.  3.  contra  2.  epist.  Pelag.  cap. 
2.  et  7.,  lib.  de  grat.  et  lib.  arb.  cap.  12. 
Itera  lib.  de  gratia  Christi  cap.  13.  et 
epist.  106.  Censet  autem  Apostolus,  justi- 
tiam,  quae  ex  lege  est,  damnosam  et  re- 
jectaneam  fuisse,  tum  quia  non  erat  vcra, 
sed  falsa  justitia :  nam  ex  operibus  legis 
non  justificabitur  omnis  caro,  Rom.  3. 


et  Gal.  2.,  tum  quia  opera  sic  facta,  quo- 
modo  fiebant  a  Judaeis,  Dei  justitiam 
ignorantlbus  et  suam  quaerentibus  sta- 
tuere,  ne  moraliter  quidem  bona  erant, 
sed  simpliciter  mala,  propter  vitiosam 
circumstantiam. 

Est  igitur  Apostoli  sensus:  Sea  quae 
tunc  mea  et  aliorum  opinione  erant  utilia 
tanquam  verae  justitiae  opera,  et  pro  qui- 
bus  praemium  a  Deo  exspectabam :  ea 
propter  Christum,  id  est,  ut  Christum  lu- 
crifaciam,  sic  enim  postea  seipsum  expo- 
nit,  damni  et  detrimenti  loco  duxi ;  quia 
a  vera  jnstitia,  quae  non  est  nisi  per 
Christum,  magis  me  alienarunt,  nec  potui 
particeps  esse  justitiae  Christi,  nisi  sic  de 
illis  sentirem. 

8.  Verumtamen  existimo  omnia  de- 
trimentum  esse  propter  eminentem 
scientiam  Jesu  Christi  Domlni  mei. 
Graece :  Verumtamen  etiam,  aut,  quin 
etiam,  existimo.  Similiter  Augustinus  et 
Ambrosianus  legunt.  Nec  otiosa  est  par- 
ticula  et  vel  etiam.  Servit  enim  incre- 
mento  orationis  rhetorico.  Nam  sensus 
est:  Plus  aliquid  dicam,  non  solum  enim 
vitam,  quam  in  Judaismo  duxi,  reputavi 
detrimentum  propter  Christum :  verum 
semel  omnia,  quae  tunc  magnifaciebam, 
ut  genus,  sectarn,  legisperitiain ,  quam 
Gamaliele  doctore  accepi,  et  quicquid  ad 
Christnm  me  non  promovet,  arbitror  esse 
detrimentum :  hoc  est,  non  solum  inutile, 
sed  etiam  damnosum  et  noxium:  idque 
propter  eminentem  scientiam,  sive,  ut 
est  in  Graeco  et  apud  Ambrosianum,  pro- 
pter  eminentiam  scientiae,  id  est,  ut  as- 
sequar  excellentiam  cognitionisChristi  et 
beneficiorum  ejus.  Ita  enim  ipse  Aposto- 
lus  paulo  post  exponit:  Ad  cognoscen- 
dum  illum  etc.  Sub  cognitione  more  Scri- 
pturao  comprehendit  perceptionern  et 
fructum  rerum  cognitarum;  simulque  si- 
gnificat,  se  huju«modi  cogaitionem  non- 
dum  plene  consecutum  esse,  sed  adhuc 
in  ea  proficere.  Id  quod  infra  docet  ex- 
pressius.  Addit  autern,  Domini  mei,  ut 
ardentem  animi  sui  affectum  erga  redem- 
ptorem  suum  declaret. 

XT 

Propter   quem    omnia   detrimentum 

feci.  Quod  interpres  veriit  detrimentum 
feci,  in  Graeco  unum  verbum  est  passi- 
vum,  quod  significat  multari,  damno  affici, 
detrimentum  pati.  Quapropter  Hentenius 
et  alii  nonnulli  sic  vertunt :  Propter  quem 
omnium  feci  jacturam.  Quin  et  Am- 
brosius  in  Psalm.  118.  serm.  8.  sic  legit: 
Propter  guem  omnia  detrimentum  pas- 
sus  sum.  Nec  ab  eo  sensu  nostra  lectio 
aliena  est :  nam  sicut  facere  jacturam, 
sic  et  detrimentum  facere,  passivam  lia- 
bere  potest  significationero,  ut  sensus  esse 
queat,  etiam  nostra  lectione  retenta :  Pro- 
pter  quem  Dominum  meum  passus  sum 
detrimentum  omnium,  exui  me  omnibus, 
omnia  projeci,  quae  prius  magna  et  pre- 
tiosa  reputabam.  Non  hoc  erat  absolute 
detrimentum  pati ;  sed  juxta  rerum  aesti- 
mationem,   quam  habuerat  in  Judaismo. 

Et  arbitror  ut  stercora.  Graeca  ma- 
jorem  adhuc  contemptum  sonant,  et  ar- 
bitror  e^sz  stercora.  Consonat  Augustini 
et  Ambrosiani  lectio.  Nonnulli  Graecam 
vocem  ox6|3aXa  quisquilias  interpretati 
sunt.  Atque  ita  legit  Hieronymus  lib.  2. 
dial.  contra  Pelag.  cap.  3.  Alii  ver- 
tunt  rejectamenta,  quod  fere  idem  valet. 
Et  quidem  hujusmodi  interpretationem 
exigunt  Graecorum  commentarii,  ne  vi- 
delicet  aequo  contemptibilius  de  lege  lo- 
qui  videatur  Apostolus.  Sed  jam  supra 
dictum  est,  non  haec  in  contemptum  legis, 
sed  justitiac,  quae  ex  lege  est,  ab  Apo- 
stolo  dici.  Constat  Graeco  vocabulo  ster- 
cora  quoque  significari,  qup.madmodum 
et  Erasmus  vertit  et  legunt  omnes  Latini 
veteres :  tametsi  et  ad  alias  rerum  sordes 
et  purgamenta  nonnunquam  ea  vox  ex- 
tendatur. 

Hieronymus  commentans  in  Habac.  2. 
alium  quendam  hujus  loci  sensum  adfert: 
Apostolus,  inquit,  doctrinae  veteris  er- 
rorem  dicit  se  reputasse  oxuftaXa,  id 
est ,  in  stercora.  Non  quod  lex  tetus, 
ut  Manichaei  arbitrantur,  ad  compa- 
rationem  Evangelii  ox6|3aAa  compute- 
tur:  quod  impium  est  dicere,  cum  unius 
Dei  utrumque  sit  testamentum:  sed 
quod  doctrinae  Pharisaeorum,  et  prae- 
cepta  hominum,  et  SsuTspojoei*;  Judaeo- 


rum,  stercora  dicantur  ab  Apostolo. 
Sic  ille,  quem  sequitur  ac  nominatim  citat 
in  suo  collectaneo  Sedulius. 

Verum  nec  ista  germana  est  explicatio. 
Nam  traditionum  Judaicarum  seu  Phari- 
saicarum  in  superioribus  nulla  facta  est 
mentio.  Quocina  retinenda  nobis  est  via, 
quam  Augustino  ducc  ingressi  sumus,  ex- 
ponentes  Apostolum  de  justitia  legali : 
quae  etiam  sine  piaeceptis  ac  traditioni- 
bus  illis  humauis  a  Christo  in  Evangelio 
damnatis  Mattli.  15.  detrimentum  est  et 
stercora:  detrimentnm  quidem,  quia  no- 
cet ;  stercora  vero,  quia  foetet  et  haben- 
tem  commaculat. 

Nec  vero  quisqnam  mirabitur,  legalera 
justitiam  ab  Apostolo  vocari  stercora;  si 
cogitet  eandem  a  Propheta  vocari  immun- 
ditiam,  et  comparari  cum  panno  mulieris 
menstruatae.  Sic  enim  in  persona  carna- 
lium  Judaeorum,  justitiam  ex  lege  quae- 
rentium ,  loquitur  Jesaias  cap.  64.  Et 
facti  sumus  ut  immundus  omnes  nos ; 
et  quasi  pannus  menstruatae  universae 
justitiae  nostrae.  Quo  pertinet  etiam  il- 
lud  a  Domino  dictum  adversus  justitiam 
Pbarisaeorum,  Luc.  16.  Quod  hjminibus 
altum  est,  abominatio  est  apud  Deum. 

Katio  vero  perspicua  est:  quia  fiebant 
ab  illis  ea  opera  legis,  non  solum  non  ex 
fide  Christi,  sine  qua  nihil  valent  ad  sa- 
lutem,  sed  et  cum  opinione,  quod  pcr  ea 
ex  sola  legis  cognitione  profecta  possent 
Deum  sibi  promereri.Putabant  enim,  legem 
solam  sibi  ipsis  ad  veram  justitiam  suffi- 
cere.  Quae  persuasio  cum  sit  falsa,  noxia 
et  pemiciosa,  cuinquinabat  omnia  opera 
tali  animo  atque  opinionc  facta.  Et  quam- 
vis  qui  sic  instituti  crant,  manum  ab 
opere  per  legem  vetito  cchiberent,  timore 
poenae,  quam  lex  minabatur,  repressi, 
voluntatr»  taraen  transgressores  erant.  Un- 
de  Augustinus  in  sermoue  saepe  citato 
cap.  6.  Qui  timore  poenae  non  concu- 
piscit,  puto,  quia  concupiscit.  Nec  so- 
lum  voluntate,  sed  et  opere,  per  legcm 
decalogi  non  expresse  prohibito:  quasi 
ideo  contra  legem  non  esset.  Unde  Do- 
minus  suis  dicebat :  Nisi  abundaverit 
justitia  vestra  plus  quam  Scribarum  ?t 

Pharisaeorum ,   non  intrabitis  in  reg- 
num  coelorum  Matth.  5. 

Fatatur  haec  et  docet  ipse  Apostolas 
de  se  et  caeteris  sub  lege  constitutis,  Eph. 
2.  In  quibus,  inquit,  et  nos  omnes  ali- 
quando  conversati  sumus  in  dcsideriis 
carnis  nostrae,  facientes  voluntatem 
carnis  et  cogitationum.  Et  plenius  ad 
Tit.  3.  Erasmus  enim  aliquando  et  nus 
insipientes,  increduli,  errantes,  servien- 
tes  desideriis  et  voluptatibus  variis,  in 
malitia  et  invidia  agentes,  odibiles,  odi- 
entes  invicem.  Ex  quihus  omnibus  satis 
apparet,  quam  merito  justitiam,  quae  cx 
lege  est,  detrimentum  et  stercora  reputa- 
verit  Apostolus.  Finem  autem  et  fructura 
hujusmodi  reputationis  subjungit:  Ut 
Christum  lucrifaciam.  Id  est,  ut  bono- 
rum  ejus  particeps  efficiar.  Habetur  haec 
participatio  primum  quidem  per  fidem  at 
notitiam  Christi,  veramque  justitiam:  de- 
inde  per  consortium  resurrectionis  et  glo- 
riae  ejus. 

9.  Et  inveniar  in  illo  non  habens 
meam  justitiam,  quae  ex  lege  est,  sed 
illam,  quae  ex  fide  est  Chi  isti.  Graece 
per  fidem,  quomodo  legunt  etiam  Augu- 
stinus  et  Ambrosianus.  Quod  autem  ait: 
inveniar ,  Hebraismus  est,  qualis  Gal.  2. 
Inventi  sumus  et  ipsi  peccatores,  ut  talis 
inveniri  quis  dicatnr,  qualio  existit  secun- 
dum  veritatem.  Itaque  sensus  est :  Et  ut 
sim  in  illo,  scilicet  Christo,  sicuti  palmes 
in  vite,  non  habens  meam  jnstitiam,  id 
est,  quae  mihi  a  meipso  sit,  eam  nimirum, 
quae  ex  sola  legis  notitia  habetur,  quae 
quidem  non  vera,  sed  falsa  justitia  est : 
sedillam,  quae  cst  ex  fide,  vel  per  fidem, 
qua  in  Christum  creditur.  Haec  enim 
sola  vera  justitia  est.  Dicitur  autem  esse 
ex  fide,  qua  in  Christum  creditur,  tum 
quia  per  hanc  fidem  cognoscitur,  eam  non 
aliunde,  quam  ex  merito  passionis  Christi 
haberi  posse,  tum  quia  fides  illam  impe- 
trat,  imo  et  initium  ejns  est,  adeo  ut  et 
ipsa  non  nisi  per  Christum  habeatur.  His 
fere  modis  explicat  eam  phrasim  Apostoli 
Augustinus  serm.  meraorato,  et  lib.  de 
praedest.  sanct.  cap.  7.  et  epist.  106. 

Notaudum  autem,  particulam  in  illo 


posse  transferri  ad  illud  posterius :  sed 
illam,  quae  ex  fide  est  Christi,  idque  per 
hyperbatou  simile  ei,  quod  est  in  fine 
primi  capitis :  quia  vobis  donatum  est 
pro  Christo  etc.  Et  ita  sensus  est:  Et 
ut  inveniar  non  habens  meamjustitiam, 
quae  ex  lege  est,  sed  in  illo,  id  est,  per 
illum,  habens  justitiam ,  videlicet  eam, 
quae  est  ex  fide  Christi. 

Quac  ex  Deo  est  jnstitia  in  fide.  Verti 
etiam  potest  super  fidem,  quemadmodum 
dicitur  Eph.  2.  Superaedificati  super 
fundamentum  Apostolorum  etc.  Est 
enim  eadem  praepositio  fticl.  Sensus  est: 
Justitiam,  inquam,  quae  a  Deo  auctore 
est,  et  fundatur  in  ride :  quia  fides  hujus 
justitiaefundamentum  est,  eo  sensu,  quem 
modo  explicuimus.  Hic  observa,  secundum 
Apostoli  doctrinam  utrumque  tenendum 
esse,  quod  et  a  Deo  justitia  nostra  sit,  et 
quod  per  Christum :  a  Deo ,  ut  auctore 
seu  causa  efficiente :  per  Christum  vero, 
ut  promerentem;  quorum  neutrum  agnos- 
cebant  Judaizantes.  Putabant  enim,  pro- 
prias  naturae  vires  una  cum  legis  admi- 
niculo,  velut  commonitorio  quodam,  ipsis 
snfficere  ad  justitiam.  Unde  dicebant  au- 
dita  lege  :  Omnia,  quae  locutus  est  Do- 
minus ,  faciemus  Exod.  24.  Christum 
vero  tantummodo  velut  insignem  docto- 
rem  et  exemplar  justitiae  coelitus  ad  se 
missum  suscipiebant. 

Porro  alia  parte  peccant  nostri  tempo- 
ris  haeretici,  dum  putant,  Apostolum  di- 
centem :  non  habens  meam  justitiam, 
quae  ex  lege  est  etc,  tollere  omnem  ju- 
stitiam  inhaerentem,  qua  formaliter  homo 
justus  sit,  et  quae  in  legis  observatione 
consistat,  atque  eam  solam  statuere,  quae 
in  Christo  inhaerens,  credentibus  in  Chri- 
stum  imputetur.  Quod  ab  Apostoli  mente 
quamsit  alienum,  vel  unum  illud  ostendit, 
quod  ait:  factoreslegisjustificariRom.2. 
Conferendus  est  autem  praesens  locus 
cum  eo,  qui  est  Rom.  9.  et  10.,  ubi  simi- 
liter  et  eodera  scnsu  de  duplici  justitia 
disserit:  altera  nostra,  quae  sit  ex  lege: 
altera  Doi,  quae  ex  fide.  Non  enim  no- 
stram  vocat  justitiam,  quae  in  nobis  est, 
sed  quae  a  nobis :  sicut  et  Dei  justitiam, 

quae  a  Deo  est,  non  quae  in  Deo,  et  qua 
Deus  ipse  justus  sit.  Quod  dum  adver- 
sarii  nolunt  intelligere,  in  absurdissimos 
errores  prolapsi  sunt. 

10.  Ad  cognoscendum  illum,  et  vir- 
tutem  resurrectionis  ejus  et  societatem 
passionum  illius.  Societalem,  Graece 
communionem  seu  communicationem. 
Et  ita  legunt  Augustinus  et  Ambrosianus. 
Haec  pars  tota  secundum  Graecorum  ex- 
positionem  dependet  ab  eo,  quod  proxime 
praecessit,  in  fide,  ut  sensus  sit:  Jnsti- 
tiam  esse  ex  fide,  qua  cognoscitur  Chri- 
stus,  et  virtus  resurrectionis  ejus  et  com- 
munio  passionum  ejas.  Eandem  fere  con- 
structionem  Latini  plerique  sequuntur. 

Attamen  nil  vetat,  imo  valde  probabile 
est,  hanc  partem  aitius  esse  referendam, 
ut  simul  cum  praecedeutibus  dependeat 
ab  eo,  quod  dixerat :  se  omnia  detrimen- 
tum  fecisse  et  arbitrari  ut  stercora.  Do- 
cet  enim,  et  pluribus  verbis  inculcat  Apo- 
stolus,  rationem  et  fructum  deserti  a  se 
atque  contempti  Judaismi,  quodque  bre- 
viter  et  obscure  dixerat:  propter  emi- 
nentem  scientiam  Jesu  Christi,  uunc 
partibus  quibusdam  explicat,  ut  sit  sen- 
sus :  Et  ut  cognoscam  illum,  nempe  quis 
et  quatenus  sit,  utpote  Deus  et  homo,  et 
caetera,  quae  ad  utramque  ejus  naturam 
pertinent.  Item  ut  cognoscam  virtutem 
seu  potentiam  resurrectionis  et  gloriae 
ejus,  nempe  quod  ea  sit  exemplaris  causa 
nostrae  resurrectionis  et  gJoriae,  quia  nos 
ad  ejus  similitudinem  reformandi  sumus ; 
quasi  dicat :  Pharisaei  semper  habent  re- 
surrectionem  in  ore,  sed  non  intelligunt 
hoc  mysterium,  quod  Ghristi  resurrectio 
sit  causa  nostrae  resurrectionis.  Denique, 
ut  cognoscam  communicationem  passio- 
num  ejus,  sive  qua  merita  passionum 
ejus  nobi3  ad  justitiam  et  salutem  com- 
municantur ,  id  quod  Judaizartes  non 
intelligebant,  sive  qua  ego  Paulus  per 
afflictiones  et  adversa,  quae  propter  amo- 
rem  Christi  patior,  communico  passioni- 
bus  ejus,  ut  et  gloriae  ejus  particeps  effi- 
ciar,  juxta  illud  1  Petr.  4.  Communi- 
cantes  Christi  passionibus  gaudete:  ut 
et  in  revelatione  ejus  gaudeatis  exsul- 


tantes.  Hunc  posteriorem  sensum  Graeci 
tradunt,  eique  bcne  congruit,  quod  se- 
quitur: 

Configuratus  morti  ejus.  Negligit 
Apostolus  syntaxim  grammaticam,  ut  in- 
terdum  alibi.  Graecum  verbum  confor- 
mare  potius  significat  quara  configurare, 
tametsi  interpres  haec  usurpet  pro  eodem. 
Augustinus  legit  conformatus.  Sed  scito, 
Graecum  participium  praesentis  esse  tem- 
poris,  cui  non  est  Latinum,  quod  respon- 
deat.  Unde  interpretes  alii  circumloquun- 
tur.  Ambrosianus:  Conformans  me  morti 
ejus.  Erasmus  et  Hentenius:  Dum  con- 
formis  fio  morti  ejus.  Haeret  senteutia 
cum  extrema  parte  i&uperiori,  ad  hunc  mo- 
dum  explitanda:  Et  ut  coguoscam  com- 
municationem  passionum  ejus,  in  quam 
venio,  et  quae  mihi  contingit,  dum  per  pas- 
siones  et  mortis  pericula,  quae  pro  nomine 
ejus  sustineo  (sicut  alibi  dicit  se  quotidie 
mori,  1  Cor.  15.),  conformis  efficior  morti 
ejns. 

11.  Si  quo  modo  occurram  cd  resur- 
rectionem,  quae  est  ex  mortuis.  Graece 
ad  resurrectionem  mortuorum.  Sicctiam 
Augustinus  legit.  Sensus  est :  Compatior 
et  commorior  Christo,  ut  si  quo  modo  pos- 
sim,  perveniam  ad  beatam  resurrectionem 
mortuorum ,  quam  justi  exspectant.  Ob- 
servat  Theophylactus,  hoc  loco  non  esse 
avaOTaoiv,  quo  nomine  solet  in  Scripturis 
resurrectio  significari,  sed  s£avaoTaotv, 
id  est,  exsurrectionem,  qua  nimirum  ita 
quippiam  resurgit,  ut  in  altum  feratur. 
Hac  igitur  voce  putat  proprie  significa- 
tam  esse  resnrrectionem  justorum,  qui 
quum  resurgent,  momento  levabuntur  in 
aera  ad  Dominum,  caeteris  in  terra  ma- 
nentibus.  Idem  docet  scribens  in  Joan.  6. 
et  Heb.  11. 

Quod  vero  Apostolus,  velut  dubitans, 
dicit:  si  quo  modo,  non  solum  insinuat 
difficultatem  perveniendi  ad  illam  beati- 
tudinem,  secundum  illud  1  Petr.  4.  Ju- 
stus  vix  salvabitur,  verum  etiam  securi- 
tatem  et  certitudinem  consequcndae  sa- 
lutis  excludit,  uti  diserte  annotarunt  post 
Chrysostomum,  Theophylactus  ct  Oecu- 
menius  addacentes  ad  eandem  rem  alia 

duo  loca  ex  1  Cor.  9.  et  10.  Qui  se  exi- 
stimat  stare,  videat,  ne  cadut;  et:  Ca- 
stigo  corpus  meum  et  in  servitutem  re- 
digo,  neforte,  cum  aliis  praedicaverim, 
ipse  reprobus  efficiar.  Haec  ostendunt, 
Apostolam,  quando  ea  scripsit,  nondum 
habuisse  divinitus  revelationeni  suae  sa- 
lutis.  Quod  si  Paulus  post  tot  labores 
Christi  nomine  snscsptos,  et  post  tanta 
divini  erga  se  amoris  indicia,  nondum  se- 
curus  erat ;  falluntur  ergo,  imo  seipsos 
tallunt  miserrime,  quotquot  hodie  certam 
sibi  ipsis  salutem,  velut  ex  verbo  Dei 
promittunt. 

12.  Non  quod  ja?n  acceperim ,  aut 
jam  perfectus  sim.  Hanc  partem  alii  alio 
referunt.  Quidam  ad  haec  proxima:  Si 
occurram  etc. ,  quasi  dicat:  non  ideo 
mentionem  facio  praemii,  quod  jara  per- 
fectionem  viae  sim  assecutus.  Theophy- 
lactns  eodem  refert,  sed  diverso  sensu,  ut 
propterea  dicat  Apostolus  se  ambigue  lo- 
cutum :  Si  quo  modo  occurram,  quia 
nondum  erat  consummatus.  At  Oecume- 
nius  existimat,  Apostolum  respicere  ad 
illud:  Configuratus  morti  ejus.  Per  hoc 
enim  videri  poterat,  magnnm  aliquid  et 
perfectum  sibi  adscripsisse,  quod  proinde 
hac  sententia  temperare  voluerit. 

Porro  Chrysostomus  et  Ambrosius  hoc 
dictum  a  Paulo  iuterpretantur  non  propter 
aliquod  verbum  praecedens,  sed  propter 
Philippenses,  ut  audientes  Apostolum  tam 
humiliter  de  semetipso  loqui,  discerent  et 
ipsi  modeste  de  se  sentire.  Potest  nihil- 
ominns  ad  illa  superiora  referri,  quibus 
exposuerat  fructum,  quem  ex  abjecto  Ju- 
daismo  consequebatur,  ui  sensus  sit :  Haec 
non  commemoravi,  quod  jam  totum  fruc- 
tum,  qui  in  hac  vita  haberi  potest,  acce- 
perim,  vel  ut  Ambrosianus  legit:  appre- 
henderim ,  aut  quod  jam  perfectus  sim 
vita  et  cognitione,  ita  ut  ad  capiendum 
praemium  nihil  mihi  desit,  nec  ultra  pro- 
ficere  debeam. 

Sequor  autem,  si  comprehendam.  Se- 
quor,  Graece  persequor.  Sic  enim  ipse 
interpres  paulo  postvertit  eandem  vocem; 
significat  autem  insequi  cum  extremo  co- 
natu  assequeudi  et  apprehendendi.  Jam 


iliud:  si  comprehendam,  in  multis  codi- 
cibus  ita  legitur:  Si  quo  modo  compre- 
hendam.  Quae  lectio  etiam  apud  veteres 
Augustinum  et  Ambrosium  reperitur, 
eamque  Clementina  confirmat  editiu. 
Quanquam  e  diverso  nostram,  quae  Lo- 
vaniensis  est,  apud  Primasium,  Pelaginm 
et  Sedulium  reperio.  Verisimile  est  addi- 
titiam  esse  particulam  quo  modo ,  huc 
insertam  ex  eo,  quod  supra  dictum  est : 
Si  quo  modo  occurram.  Nam  in  Graeco 
nil  ei  respondet,  nisi  ccnjunctio  copula- 
tiva :  Si  et  comprehendam ;  qnae  con- 
junctio  subinde  otiosa  est  apud  Aposto- 
lum,  et  ab  interprete  omittitur. 

Notandam  autem,  in  his  Apostoli  ver- 
hig  et  sequentibus  esse  continuam  quan- 
dam  metaphoram ,  sumptam  ab  iis ,  qui 
cursu  certant  in  stadio.  Sensus  igitur  est : 
Nondum  assecutus  sum  perfectionem,  ut 
mihi  jam  quiescendum  sit,  sed  adhuc  curro, 
contendo,  persequor,  ut  illam,  si  queam, 
apprehendam.  Non  loquitur  de  praemio 
vitae  aeternae,  quod  infra  vocat  bravium 
supernae  vocationis,  sed  de  perfectlone 
cognitionis  et  vitae,  ad  quam  in  hoc  sae- 
culo,  post  quantumlibet  profectum,  sem- 
per  adhnc  aspirandum  est.  Nam  de  prae- 
mio  beatitudinis  non  diceret,  quod  sequi- 
tur:  Ego  me  non  arbitror  comprehen- 
disse :  cum  id  nullam  haberet  dubitationem. 

In  quo  et  comprehensus  sum  a  Chri- 
sto  Jesu.  Haec  pars  dupliciter  exponitur. 
A  Graecis  quidem  hoc  modo :  Sicut  ali- 
quando  procul  aberrans  et  fugiens  a 
Christo,  comprehensus  sum  ab  eo ,  per 
gratiam  ejus  praevenientem :  ita  nunc 
vicissira  hauc  praesto  diligentiam,  ut  to- 
tis  viribus  eum  insequar,  et  nitar  appre- 
hendere  virtutum  perfectione.  Latini  vero 
sensum  hnnc  reddunt:  Curro  et  perse- 
quor,  ut  comprehendam,  pc  talis  efficiar, 
qualis,  ut  fierem,  comprehensus  sum,  id 
est,  electus  ac  praedestinatus  a  Christo ; 
hoc  est,  ut  pertingam  ad  justitiae  perfec- 
tionem.  Utrumque  sensum  adfert  Oecu- 
menius.  Priori  modo  particula:  In  quo, 
Giaece  £<p'  w,  causam  aut  similitudinom 
denotat:  posteriori  idem  valet,  ac  si  dicas: 
ad   quod.    Eadem    est    antem    particula 

Rom.  5.  In  quo  omnes  peccaverunt: 
ubi  et  de  ejus  acceptione  nonnulla  dixi- 
mus.  Conferatur  hic  locus  cum  eo,  qui 
est  1  Cor.  13.  Tunc  autem  cognoscam, 
sicut  et  cognitus  sum.  Nam  et  illa  sen- 
tentia  duplicem  recipit  expositionem,  et 
utramque  probabilem,  sicut  ibi  declara- 
tum  est.  Sed  cum  boc  loco  durius  sit, 
comprehensum  interpretari  electum,  seu 
praedestinatum:  videtur  prior  expositio 
praeferenda. 

13.  Fratres,  ego  me  non  arbitror 
comprehendisse.  Ad  Philippenscs  sermo- 
nem  convertit,  ut  eos  suo  exemplo  humi- 
litatis  adinoneat.  In  Graeco  pleuius  legi- 
tur :  Fratres  ego  meipsum  nondum  ar- 
bitror  apprehendisse.  Pro  nondum,  Am- 
brosianus  legit,  non  adhuc,  quod  aequi- 
valot.  Sensus  est:  Ego,  quamvis  tot  pro 
Christo  laboribus  ac  periculis  perfunctus, 
adeo  ut  dicere  possim  me  plus  omnibus 
laborasse:  nondum  tamen  arbitror  me 
assecutum  esse  perfectionem,  quam  ha- 
bere  debeo.  Multa  adhuc  video  mihi  de- 
esse:  nolite  in  me  falli,  plus  me  ipse  novi 
quam  vos,  inquit  Augustinus  serm.  su- 
pradicto. 

XJnum  autem.  Subaudi,  ago;  id  est, 
in  unam  rem  totus  sum  intentus,  tametsi 
Augustinr.s  serm.  1.  de  diversis  cap.  6. 
construit  cum  verbo,  sequor,  ouod  infra 
habetur.  Sed  hoc  rainus  probabile.  Unum 
autem  illud  exponit  Apostolus  seqnenti- 
bus  verbis:  Quae  quidem  retro  sunt  ob- 
liviscens,  ad  ea  vero  quae  sunt  priora 
extendens  meipsum.  Persistit  in  meta- 
phora  currentis  in  stadio ;  qui  negligeus 
ea,  quae  sunt  a  tergo,  totum  se  protendit 
ad  anteriora,  sic  ut  pedibus  adhuc  cur- 
rentibus,  jam  corpore  promineat  ad  sco- 
pum.  Hanc  enim  significationem  Graeci 
participii  S7csxTStvou,svoc,  quasi  dicat  ad- 
extensus,  in  praesenti,  diligenter  expli- 
cant  intcrpretes  Graeci;  nec  ejus  vim  as- 
secutus  est  Erasmus,  dum  vertit,  enitens. 

Sed  quaenam  intelligit  Apostolus  per 
ea,  quae  retro  sunt?  utrum  opera  legis, 
de  quibus  superius  dixit,  se  ea  reputare 
ut  detrimentum  et  stercora?  an  potius 
opera  sua  praeterita  ex  fide  facta,  sed  | 


imperfectiora  comparatione  ejus  perfec- 
tionis,  ad  quam  toto  cursu  se  tendere  di- 
cit  ?  Omnino  haec  posteriora  intelligenda 
sunt:  nam  illapriora  erant  extra  cursum 
hominis  Christiani ,  imo  contra  cursum. 
Et  hoc  modo  Augustinus,  Ambrosianus, 
Chrysostomus,  eiusque  sequaces  Aposto- 
lum  intellexerunt.  Obliviscitur  autem 
operum  praeteritorum,  quamvis  justorum 
non  quod  ea  contemnat,  sed  quod  iis  non 
contentus,  semper  ad  majora  et  perfec- 
tiora  nititur. 

14.  Ad  destinatum  persequor.  Graece 
est,  xcctoc  oxo7iov,  id  est,  secundum  sco- 
pum,  ut  vertit  Theophylacti  interpres. 
Sed  quia  scopus  Graeca  dictio  est,  tametsi 
Latinis  usitata,  maluit  interpres  noster 
Latine  dicere,  ad  destinatum:  pro  quo 
Hentenius  trantulit ,  juxta  praefixum 
signum.  Nam  scopus  significat  signum 
sagittantibus  propositum,  Potest  etiam 
veiti,  secundum  intentionem:  quomodo 
legit  AuguEtinus  utroque  serm.  jam  alle- 
gato,  et  in  enarr.  Psalm.  38.  Verum  haec 
lectio  non  perinde  quadrat  metaphorae, 
in  qua  Apostolus  versatur.  Opponit  au- 
tem  hoc  quod  est,  ad  scopum  seu  desti- 
natum  persequi,  ei  quod  est,  in  incer- 
tum  currere,  quod  a  se  removet  1  Cor.  9. 
diceus :  Ego  sic  curro,  non  quasi  in  in- 
certum.  Ad  bravium  supernae  vocatio- 
nis  Dei  in  Christo  Jesu.  BpapsTov,  Graeca 
vox  est,  quaproprie  significatur  praemium 
certantibus  propositum :  de  quo  ibidem 
Apostolus:  Omnes  quidem  currunt,  sed 
unus  accipit  bravium.  Augustinus  et 
Ambrosiauus  legunt,  ad  palmam.  Atque 
hoc  modo  vertere  maluut  recentiores. 

Sed  jam  totam  Apostoli  sententiam 
elucidemus.  Ego,  inquit,  ea  quae  suut  a 
tergo  relinquens,  ad  ea  vero,  quae  sunt  a 
fronte,  meipsum  extendens,  oculis  semper 
in  scopum  defixis,  cursu  contendo  ad  pal- 
mam,  seu  praemium  regni  coelestis,  ad 
quod  a  Deo  vocati  sumus  per  Christi 
fidem  et  merita. 

Qnaeritur,  an  Apostolus  per  scopum  et 
bravium  rem  eandem  voluerit  significare. 
Ita  quidem  sentiunt  plerique  commenta- 
tores,  tam  Graeci,  quam  Latini:  verum 

diversae  praepositiones  ui  Graeco,  xaxa 
et  sn\,  non  parum  resistunt  huic  intel- 
lectui.  Qui  eniin  dicit,  juxta  scopum 
contendo  ad  palmam:  ipso  loquendi 
modo  videtur  Uiud  atque  aliud  iis  nomi- 
nibus  significare.  Accedit,  quod  in  cer- 
tamine  corporali,  unde  similitudo  petitur, 
aliud  est  scopus ,  aliud  praemium ,  seu 
palma,  seu  corona.  Quare  secundum  ea, 
quae  superius  dicta  sunt,  appaiet,  per 
scopum ,  seu  destinatum ,  intelligi  per- 
fectionem  illam,  de  qua  dicebat:  Non 
quod  jam  acceperim  aut  jam  perfectus 
sim ,  et  rursus:  Ego  me  non  arbitror 
comprehendisse :  per  bravium  vero  seu 
palmam  significari  praemium  supernae 
beatitudinis,  ad  quoJ  obtinendum  currere 
sc  dicit,  habendo  oculos  semper  intentos 
in  scopum  perfectionis  propositae. 

15.  Quicunque  ergo  perfecti  sumus, 
hoc  sentiamus.  Hieronymus  lib.  1.  dial. 
contra  Pelag.  cap.  5.  testatur,  exeinplaria 
variasse,  ut  in  aliis  legeretur,  sapimus, 
in  aliis  sapiamus,  id  est,  sentiamus. 
Verum  haec  posterior  lectio  hodie,  ni 
fallor,  omnium  est  codicum,  etiam  Grap- 
corum;  eademque  procul  dubio  Paulinae 
menti  congruentior.  Nam  ea,  quae  de 
se  humiliter  dixit  Apostolus,  nunc  co±- 
vertit  ad  Philippensium  inscructionem 
atque  adhortationem.  Perfectos  dicere 
videtur,  quos  alibi  spirituales,  et  firmio- 
res,  et  perfectos  vocat:  id  est,  sapientiae 
sublimioris  capaces  et  percipientes  ea, 
quae  sunt  spiritus  Dei ,  et  eos ,  qui  pro 
consuetudine  exercitatos  habent  sensus 
ad  discretionem  boni  et  mali.  Quibus  ab 
eodem  Apostolo  opponuntur  infirmi ,  car- 
nales,  animales  etparvuli,  quibus  lacte 
opus  est.  Loca  sunt  Rom.  14.  et  15. 
1  Cor.  2.  et  3.  2  Cor.  ult.  Gal.  6.  et  Heb. 
5.  Proinde  sensus  est :  Quotquot  igitur 
perfecti  sumus,  id  est,  intelligentia  rerum 
divinarum  caeteris  praestamus,  vel  rcipsa, 
vel  nostra,  aut  aliorum  opinione:  hoc 
sentiamus,  quod  ego  de  meipso  jam  pro 
fessus  sum ,  scilicet ,  nbs  uondum  appre- 
hendisse,  aut  perfectos  esse,  sed  adhuc 
multa  nobis  deesse;   ideoque  nos  eorum, 

Cuil.  Estii  Comm.  Tom.  II. 


quae  retro  sunt,  oblitos  semper  ad  ante- 
riora  debere  extendi. 

Ex  hoc  commentario  liquet,  Apostolum 
non  essc  sibi  contrarium,  dum  paulo  ante 
negavit  se  perfectum,  hic  vero  inter  per- 
fectos  se  annumerat.  Non  enim ,  ut  exi- 
stimat  Hieronymus  super  Hab.  1.,  diver- 
sas  personas  induens  haec  dicit  Aposto- 
lus:  quasi  prius  in  persona  incipientium 
locutus  fuerit,  hic  autem  loquatur  in  per- 
sona  perfectorum,  quorum  unus  ipse  erat. 
At  neque  sufncit  dicere,  qucd  superius  a 
se  removerit  perfectionem  patriae,  nunc 
vero  viae  perfectionem  sibi  cum  aliis  ad- 
scribat:  osrensum  enim  est,  etiam  verba 
superiora  de  perfectione  viatoris  acci- 
pienda  esse.  Sed  illic  se  perfectum  negat, 
quod  adhuc  multa  sibi  deesse  intelligeret, 
quorum  accessio  etiam  in  hac  vita  per 
continuum  profectum  expectari  poterat : 
hic  vero  se  perfectis  annumerat,  id  est, 
sp:ritualibus ,  qui  comparatione  eorum, 
qui  in  via  et  cognitione  Dei  minus  pro- 
feceiant,  merito  perfecti  dici  poterant, 
Ucet  adhuc,  etiam  in  hac  vita,  amplius 
perficiendi ,  donec  ad  terminum  pertinge- 
rent. 

Haec  conciliatio  apud  Ambrosianum 
est,  cademque  Graecorum  commentariis 
conseutanea ;  quos  et  sequitur  Cajetanus, 
addens ,  ex  hoc  textu  clare  haberi,  quod 
non  solum  incipientes  et  proficientos  ,  sed 
et  peifecti  quicunque,  in  hac  vita  nun- 
quam  perveniunt  ad  terminum  meriti :  sed 
semper  possunt  amplius  mereri.  Nec  ab 
his  Augustinus,  quod  ad  rem  ipsam  atti- 
net,  dissentit.  Quamvis  enim  priori  loco 
perfectionem  patriae  putet  intelligi;  vult 
tamen,  Apostoli  mentem  esse,  quod  nemo 
tam  sit  perfectus  viator,  quin  ad  majo- 
rem  perfectionem ,  etiam  in  hac  vita  con- 
sequendam  semper  anniti  debeat.  Tta 
docet  serm.  15.  de  verb.  Ap.  c.  ult. ,  lib. 
2.  de  peccat.  mer.  cap.  7.  et  13.,  lib.  3. 
contra  2.  ep.  Pelag.  cap.  7. ,  de  perfect. 
just.  cap.  8.,  de  gratia  et  lib.  arb.  cap.  1. 
et  25.  Tract.  98.  in  Joann.  et  in  enarr. 
Psalmi  89. 

Porro  si  perfecti  sic,  uti  dictum  est, 
de  se  sentire  dcbent,  imo  qui  revera  per- 

fecti  sunt,  ita  sentiunt;  utique  intelligen- 
dum  r^linquitur ,  multo  magis  ab  imper- 
fectis  id  requiri,  quales  erant,  de  quibus 
jam  sequitur: 

Et  si  quid  aliter  sapitis.  Vel  sentitis ; 
est  enim  idem  verbum  in  Graeeo,  quod 
prius. 

Et  hoc  vobis  Deus  revelavit.  Legen- 
dum ,  revelabit.  Sic  enim  non  modo 
Graeci  et  Syri  codices  ac  multi  Latini 
vetusti  habent:  verum  etiam  legunt  et 
et  exponunt  Augustinus,  Primasius,  Se- 
dulius,  Thomas,  Lirantis ,  ac  caeteri  ex- 
positores  Latini :  sufiragante  etfam  edi- 
tione  Clementina.  Nec  secus  legit  ac  in- 
te.pretatur  Ambrosianus,  ut  male  ab 
Erasmo  annotatum  est.  Occasio  mutandi 
fufuri  temporis  in  praeteritum  fr.it,  quod 
revelatio  videretur  referenda  ad  vertum 
sapiiis ,  quod  est  praesentis  temporis, 
cui  prcinde  non  videbatur  respondere 
posse  revelatio  futnra,  sed  praeterita. 
Atqui  non  eo  referenda  est,  sed  ad  id, 
quod  proxime  dixerat,  ut  sensus  sit:  Et 
si  qui  vestrum  aliter  sentiunt  de  ea  re, 
de  qua  jam  egi,  nimirum  aibitrantes  se 
jam  apprehendisse  perfectionem ,  ut  pro- 
ficereultra  non  debeant:  equidem  confido, 
Deum  vobis,  qui  tales  estis,  etiam  hoc, 
quod  senticndum  dixi ,  revelaturum  per 
internam  inspirationem  atque  doctrinam. 
Obiter  significat,  Dei  donum  esse,  quod 
quis  recte  sapit  et  imperfectionem  suam 
agnoscit. 

Hunc  sensum  Augustinus  et  plerique 
interpretes  tradunt.  Qr.anquam  Lyranus 
alium  sensum  subjungit,  quem  putat  ma- 
gis  literalem  :  Si  quid  aliter  sapitis ,  id 
est,  inquit,  si  quid  aliud  pertinens  ad 
cultum  Dei  et  ad  perfectionis  statum  vos 
cognoscere  contigerit:  scire  debetis,  id 
non  provenire  ex  intelligentia  vestra,  sed 
ex  revelatione  divina.  Vertim  aliter  sa- 
pere ,  pro  eo,  quod  est  adhuc  alind  et 
amplius  aliquid  sapere:  contorta  videtur 
expositio.  Nam  istud  aliter  passim  haber. 
significationem  ejus,  quod  est  diversum, 
imo  contrarium :  etiam  apud  Apostolum, 
ut  1  Tim.  1.  Ut  denunciares  quibusdam 
ne  aliter  docerent,    et  cap.  6.    Si  quis 


aJiter    docet,    et  non    acquiescit   sanis 
sermonibus ,  ete. 

16.  Verumtamen  ad  quod  perveni- 
mus:  ut  idem  sapiamus ,  et  in  eadem 
permaneamus  regula.  Graeca  ad  verbttra 
sic  habent:  Verumtamen  ad  quod  per- 
venimus ,  eadem  incedere  regula ,  idem 
sentire.  Quos  infinitivos  Theophylacti 
interpres  et  alii  quidam  non  male  pcr 
imperativos  reddunt,  incedite ,  sentite. 
Nam  similiter  ad  Rom.  12.  dixit:  Gau- 
dere  cum  gaudentibus ,  et  flere  cum 
flentibus.  Ant  certe,  supplendum  erit 
verbum,  hortor,  moneo,  ut  sit  sensus: 
Interim  quantum  ad  id,  quod  de  rebus 
divinis  jam  assecuti  sumus,  hortor  vos 
omnes.  eadem  regula  doctrinae  et  fidei 
incedere,  eandomqtte  regulam  tenere,  et 
idem  sapere,  id  est,  coucordes  esse.  Ra- 
tio  exhortationis  est,  quia  qui  permanet 
in  eo ,  qttod  accepit,  cum  amore  pacis  et 
fraternitatis :  meretur  amplitts  illttstrari, 
ut,  etiamsi  quid  aliter  sapiat,  divina  re- 
velatione  corrigatur.  Forro  de  regula  et 
consenstt  iu  doctrina  fidei  Paulum  loqui, 
probabile  fit,  tum  ex  superioribus,  ubi 
de  doctrina  contra  Judaizantes  egit:  tum 
qnia  etiam  alibi,  de  fideloquens  regulam 
nominat,  ut  Gal.  ult.  Quicunque  hanc 
rcgulam  secuti  fuerint  etc. 

17.  Tmitatores  mei  estote ,  fratres. 
Transit  ad  morttm  informationem  :  monet- 
que  Philippenses ,  quos  imitari  debeant, 
et  quos  vitare.  Ubi  imprimis  seipsum, 
tanquam  illorum  Apostolus  et  magister, 
idemque  optime  sibi  conseius,  et  pro- 
fectus  sui  non  ignarus ,  imitandum  eis 
proponit:  deinde  et  alios  ejusdem  con- 
versationis.  Quo  magis  autem  pseudapc- 
stolorum  doctrinam  reddat  illis  odiosam, 
breviter  etiam  mores  eorum  ex  adverso 
delineat:  ostendens,  eos  non  minus  vita, 
quam  doctrina  pravos  et  corruptos  esse: 
et  proinde  utroque  nomine  vitandos.  In 
Graeco  non  est,  LUUTyta!  imitatores ,  sed 
ouuLUU-TjTat ,  coimitatores  Pro  quo  Au- 
gustimis  legit :  Cooperatores,  in  tractatu 
de  cultura  agri  Deminici  cap.  1.,  tametsi 
minus  bene.  Sensus  enim  est:  Estote  trei 
imitatores  una  cum  aliis,   qui  me  ircitan- 

tur.  Sicut  alios  videtis  esse  studiosos 
mei  imitandi:  ita  et  vos  facite.  Hos  alios 
indicat  parte  sequenti. 

Et  observate  eos,  qui  ita  ambulant, 
sicut  habetis  formam  nostram.  Nostram, 
Graece ,  nos,  quod  et  in  nonnullis  legitur 
Latinis  tam  excusis,  quam  manuscriptis. 
Dictum  est  autem  appositive,  sicut  habe- 
tis  formam  nos,  id  est,  uos  ut  fbrmam 
et  exemplar,  Graece,  tutcov.  Est  itaque 
sensus:  Et  obseruate,  sive  (ut  Ambro- 
sianas  legit,  aliique  vertunt)  considerate 
eos ,  qui  vUam  suam  instituunt  ad  exem- 
plar,  quod  ego  vobis  praebui,  quodque 
a  me  accepistis :  et  eos  imitamim.  Haec 
enim  observatio  est  ad  imitandum,  sicut 
illa  ad  fugiendum ,  de  qua  Eom.  16. 
Rogo  vos,  inquit,  fratres,  ut  observetis 
eos ,  qui  dissensiones  et  offendicula  fa- 
ciunt ,  etc.  Ac  de  talibus  jam  sequitur: 

18.  Multi  enim  ambulant,  quos  saepe 
dicebam  vobis,  nunc  autem  et  flens  dico. 
Sensus  est:  Ideo  tam  solicite  moneo  quos 
imitemini ,  quia  multi  sunt  nequaquam 
vobis  imitandi,  quantumvis  Christi  no- 
miue  sese  venditent,  et  crucem  Christi 
praedicent:  de  quibus  saepe  coram  vos 
commonefeci,  nunc  autem  absens  rursus 
non  sinelacrymis  commonefacio.  Flentem 
se  introducit,  ut  commendet  amorem  suum 
erga  Philippenses,  quorum  periculum  me- 
tuebat.  Verbum  ,  ambulant ,  pendet  a.3- 
huc  et  modum  desiderat ,  qui  infra  expli- 
cabitur. 

Inimicos  crucis  Christi.  Regitur  a 
verbo  dicebam ,  et:  dico.  Designat  enim 
eos  a  doctrina.  Nam  qui  justitiam  prae- 
dicabant  ex  lege  quaerendam,  ut  bene  S. 
Thomas  annotat,  quamvis  in  Christum 
crucifixum  credere  se  dicerent,  ex  conse- 
quenti  tamen  hostes  crucis  Chrhti  se  de- 
clarabant,  quia,  sicut  alibi  dicit  Aposto- 
lus  :  Si  per  legem  justitia :  ergo  gratis 
Christus  mortuus  est.  Gal.  2.  fin.  Hanc 
autem  praesentis  loci  veram  esse  intelli- 
gentiam ,  sub  initium  hujus  capitis  satis 
monstratum  est ,  ut  ne  quis  suspicetur, 
Apostolum  loqui  de  qnibusdam,  qui  Chri- 
stura  ~ere  crucifixum  esse  negabant.  Grae- 
ci  inimicos  crucis  Christi  interpretantur 


eos,  qui  voluptates  et  luxum  hujus  vitae 
sectantes,  crucem  Christi  videntur  olisse: 
utpote,  quae  non  ad  delicias,  sed  ad  ia- 
bores  et  austeritatem  vitae  nos  invitet. 
Verum  si  crucis  inimici  sunt,  qui  molliter 
ac  deliciose  vivunt,  rectam  de  Christo 
fidem  tenentes;  quanto  magis  illi ,  qui 
doctrina  sua  crucem  Christi  evacuant? 

19.  Quorum  finis  interitus.  Id  est, 
qui  ad  extremum  interibunt  ac  perden- 
tur.  Lcquitur  autem  de  aeterna  perdi- 
tione:  in  quam  necessario  incidunt,  qui 
Christi  crucem  omnis  salutis  et  gratiae 
fontem  praviiate  doctrinae  suae  perse- 
quuntnr. 

Quorum  Deus  venter  est.  Hic  jam 
explet  id,  quod  dixerat,  ambulant,  quod 
huc  usque  mansit  suspensum.  Et  sensus 
est:  Non  ambulant  sicut  nos ,  sed  locge 
aliter.  Nam  ventrem  habent  pro  Deo : 
non  qaidem  proprie  ventrem  Deum  suum 
reputantes :  at  nec  eo  sensu ,  quod  in 
ventre  fiduciam  collocent ,  sicut  hominis 
avari  Deus  est  pecunia ,  quatenus  sperat 
et  confidit  in  pecuniae  thesauris  :  sed  quia 
causa  ventris  omnia  faciunt ,  id  est,  finem 
constituunt  in  deliciis  cibi  et  potus :  ut 
proinde  ventricolae  merito  dici  possint, 
juxta  illud  ApjstoK  de  iisdem,  Rom.  16. 
Hujusmodi,  inquit,  Christo  Domino  no- 
stro  non  serviunt,  sed  suo  ventri.  Hoc 
autem  quam  apte  quadret  in  carnales 
Judaeos  explicatum  vide  apud  Theodo- 
retum. 

Et  gloria  in  confusione  ipsorum.  Id 
est:  In  dedecore,  ignominia,  turpitudine, 
pudore  ipsorum.  Haec  enim  significat 
vox  Graeca  aio/'jvirj.  Ambrosianus  legit, 
in  pudendis  ipsorum.  Quae  lectio  etiam 
apud  Ambrosium  est  libr.  1.  de  Cam  et 
Abel  cap.  5.  et  apud  Augustinnm  serm. 
15.  de  verbis  Apostol.  cap.  1.  et  frag- 
mento  ultim.  cap.  4.  Hi  referunt  ad  cir- 
cumcisionem  ,  in  qua  maxime  gloriaban- 
tur  Judaei;  quasi  sensus  Apostoli  sit:  Et 
quorum  gloriatio  est  in  eo  membro,  quod 
pudendum  est  et  abscondenduir.  Jactant 
enim  illius  membri  circumcisionem,  cum 
e  diverso  gloria  nostra  sit  in  cruce,  quam 
portamus  in  frontibus. 

Meminerunt  hujus  expositionis  Chry- 
sostomus,  Theophylnctus  et  Oecumenius, 
sed  omnes  eam  rejiciunt,  uec  immerito: 
quia  Graeca  vox,  etsi  per  tropum  ad  eam 
significationem  trahi  possit ,  nusquam  ta- 
men  sic  usurpata  legitur.  Adde  quod  de 
moribus  Judaizantium ,  non  de  doctrina, 
nunc  agit  Apostolus :  sicut  et  parte  prae- 
cedenti  et  sequenti.  Quare  cum  Graecis 
hunc  sensum  reddimus :  Et  qui  gloriantur 
in  iis,  quorum  ipsos  oportebat  pudere,  id 
est,  in  flagitiis  et  male  factis :  juxta  lllud 
Prov.  2.  Qui  laetantur,  cum  male  fece- 
rint,  et  exultant  in  rebus  pessimis.  Quod 
quidem  extremae  raalitiae  signum  est. 

Qui  terrena  sapiunt.  Verbum  Grae- 
cum,  quod  interpres  vertit,  sapere ,  tam- 
etsi  proprie  pertineat  ad  intellectum,  saepe 
tamen  ad  affectum  refertur.  Atque  eo 
sane  referendum  est  hoc  loco ;  sicut  et  ad 
Col.  3.,  ubi  dicttur:  Quae  sursum  sunt, 
sapite :  non  quae  super  terram.  Igitur 
terrena  sapiunt ,  quorum  omne  studium, 
et  intentio  vel  solum ,  vel  praecipue  ver- 
satur  circa  bona  terrena.  Id  quod  carna- 
lium  Judaeorum  moribus  erat  usitatissi- 
mum. 

20.  Nostra  autem  conversatio  in  coe- 
lis  est.  Graece ,  nostra  enim  ,  ut  haec  sit 
connexio:  Nos  autem  non  sic,  nam  no- 
stra  conversatio  in  coelis  est.  Vel:  Me- 
rito  vos  invito,  et  ad  nostri  imitationem 
invitavi  verbis  superioribus.  Ncstra  enim 
etc.  Dicit  nostra,  in  sua  persona  siinul 
et  imitatorum  sui.  Pro  conversaiione 
Graece  est  7ioXtT£U|j.a ,  quae  vox  signifi- 
cat  conversationem  civilem,  id  est,  civium 
inter  se:  tanquam  dicat  Apostolus:  Civi- 
tas  uostra,  in  qua  ut  cives  conversamur, 
in  coelis  est:  itaque  nos  non  terrena  sa- 
pimus,  sed  coelestia;  hoc  enim  est  con- 
versationem  habere  in  coelis,  coelestia 
sapere,  quaerere,  meditari.  Locus  similis 
Heb.  13.  Non  habemus  hic  manentem 
civitatem ,  sed  futuram  inquirimus. 

Unde  etiam  salvatorem  expectamus 
Dominum  nosirum  Jesum  Chrisium. 
Graece:  Fx  quo  et  Salvatorem  expecta- 
mus  Dominum  Jesum  Christum.  Caje- 
tanus  illud:  Ex  quo  referri   posse  negat 


ad  coelos ,  numero  repugnante :  refert  au- 
tem  ad  totuni  boc,  quod  est  conversari  in 
coelis ,  quasi  sensus  sit :  Nos  per  conver- 
sationem  coelestem  expectare  Salvatorem 
etc.  Verum  alii  omnes  tam  Graeci  quam 
Latini  ad  coelum,  vel  coelos  referunt,  ubi 
Christum  corporaiiter  esse  credimus,  et 
unde  eum  et  Salvatorem  expectamus.  Id- 
oue  multo  rectius.  Sic  enim  et  ad  Coloss. 
3.  ait:  Quae  sursum  sunt  quaerite,  ubi 
Christus  est  in  dextera  Dei  sedens.  Sen- 
sus  igitur  est:  Ex  quo  coelo,  vel,  ex  qui- 
bus  coelis,  etiam  expectamus  venturum 
Christum  Dominum ,  Salvatorem  ac  re- 
muneratorem  nostrum:  nimirum,  ut  ple- 
nam  nobis  salutem,  praemiumque  referat: 
juxta  ea  quae  sequuntur  de  corporis  no- 
stri  reformatioue.  Caeterum  Cajetano  fa- 
cile  respondetur,  Apostolum  more  suo 
neglexisse  constructionem  grammaticam : 
et  eo  magis,  quod  Graecum  vocabulum 
indirferenter  utroque  numero  soleat  usur- 
pari  iu  scripturis.  Tametsi  etiam  sic  ex- 
poni  potest:  Ex  quo  loco ,  quod  eodem 
recidit. 

Hic    monendus    es   loctor:    Salvatoris 
vocabulum  literatis  plerisque  non  placere, 
et  ircprimis  Erasmo,  qui  in  vertendo  novo 
testamento ,    quoties    Graeca   vox    aojxr^p 
occurrit ,   aut   servatorem  pro  ea  reddit, 
aut    periphrasi    quadam    utitur,     dicens, 
cum  qui  dat  salutem :   quod  et  alii  qui- 
dam  imitati  sunt.    Negant  enim  Salvato- 
rem  Latine  dici,   quod  nec  Cicero ,   nec 
omnino  quisquam  eorum ,  qui  Latinitatis 
auctores  babentur,  eo  vocabulo  usus  lega- 
tur.     Quibus  ex  ad/erso  nos  dicimus:   Si 
dictio  Salvator  non  recipitur  in  ea,    de 
qua   agimus,   significatione,    ut   ou)xr]pa 
nobis  referat,  nullam  prorsus  aliam  ex- 
stare    apud    Latinos,    quae    id   praestet. 
Testatur  hoc  ipse   Cicero   actione  4.  in 
Verrem  his  verbis:  Itaque   eum  non  so- 
lum  patronuin   istius  insulae,   sed   et  So- 
teia  inscriptum  vidi  Syracusis.  Hoc  quan- 
tum    est?    ita   magnum ,    ut   Latine    uno 
verbo  exprimi  non  possit.  Is  eet  nimirum 
Soter,  qui  salutem  dedit.    Haec  ille.     Ex 
quibus    etiam    disce    magnum    quiddam 
esse,    quod  Soteris  ucmine   significatur: 

nt  pro  eo  servatoris  vocabulum  suffic^re 
non  possit.  Quare  quod  in  omnibus  fit 
disciplinis,  ut  qui  eas  t^adunt,  propria 
quaedam  vocabula  ad  artem  accommo- 
data  sibi  fabricent,  ubi  consueta  non  sup- 
petunt:  id  utique  religio  Christiana  tanto 
potiori  jure  siti  vendicat,  qaanto  suut 
ejus  mysteria  a  sensu  bumano  remotiora. 
J.jm  si  dandum  erat  vocabuli.m  Latinum 
Graeco  respondens,  et  vim  ejus  explens : 
quomam  awiTjp  is  dicitur ,  auctore  Cice- 
rone ,  qui  salutem  dedit:  quid  proclivius, 
aut  convenientius ,  quam  ut  a  salute  sal- 
vator  diceretnr? 

Recte  igitur  Augustinus  lib.  3.  de 
Trinit.  cap.  10.  dicit,  hoc  verbum  linguam 
Latiuam  antea  quidem  non  habuisse,  sed 
habere  potuisse .  sicut  habuit  quando  vo- 
luit.  Hoc  ille.  Etenim  ipso  usu  factum 
est  juris  ecclesiastici.  Unde  et  Hierony- 
mus  futiles  istos  criticos  nihil  veritus  eo 
utitur  frequentissime  in  sua  versione 
Bibliorum,  in  qua  servatorem  nusquam 
leges:  nisi  Prov.  24. ,  ubi  sic  hai  et:  Ser- 
vatorem  animae  tuac  nihil  fallit.  Sed 
ibi  servatorem  dixit  pro  eo  ,  qui  custodit 
aut  observat:  non  pro  eo .  qui  dat  salu- 
tem ,  ut  patet  ex  Hebraeo. 

Qnocirca  refugere  vocabulum,  quod 
tota  retro  antiquitas  Patrum  Latinorum 
in  perpetuo  usu  habuit:  quid  est  aliud, 
quam  plus  omnibus  illis  sapere  velle? 
Adde,  quod  analogia  derivationis  ita  de- 
fendit  ist  ,  Salvus,  salvo,  salvator:  sicut 
haec,  Servus,  servo,  servator.  Quod  si 
voces  ipsas  lubet  expendere :  servator  is 
dicitur,  qui  servat,  quod  periturum  erat. 
Unde  servi  olim  dicti,  id  est,  in  bcllo 
servati ,  curo  potuissent  occidi.  Salvator 
autem  ,  qui  salvum  facit ,  et  ut  Cicero  lo- 
quitur,  qui  dat  salutem :  utique  ei,  qui 
salvus  non  erat.  Hoc  autem  Christus 
fecit,  non  in  uno  homine,  sed  in  universo 
genere  humano :  nec  temporariam  salutem 
dando,  sed  aeternam.  Proinde  longe  plus 
ei  tribuit,  qui  Salvatorem  vocat,  quam 
qui  servatorem. 

Idem  censeo  de  verbo  saf,vare }  a  quo 
Salvator  deducitur :  quod  aeque  refugit 
ubique  Erasmus ,    atque   ejus   loco ,    ex 


Graeco  verbo  oeoCstv,  reddit  servare,  sa- 
lutem  dare,  salvum  facere.  Verum  Hie- 
ronymus  in  vertendo  scripturam  sacram, 
idemque  ac  caeteri  patres  Latini  in  enar- 
rando,  vulgatissime  utuntur:  ac  servandi 
vocabulum  in  hac  significatione  pene 
igaorant.  Apud  unum  Ambrosium  lib.  3. 
de  iide  ad  v^ratianum  cap.  6.  lego  recitata 
Petri  Apostoli  verba  ex  2.  ep.  1.  ad  hunc 
modum:  Sic  enim  abundantius  mini- 
strabitur  introitus  in  aeternum  impe- 
rium  Dei  et  Domini  nosiri  conservato- 
ris  Jesu  Christi.  Vernm  hoc  non  Ambro- 
sii  est,  sed  interpretis,  quisquis  is  fuit, 
cujus  versione  pro  tempore  usus  e-t  Am- 
brosius.  Nec  quisqu^m  doctus  probaverit, 
conservatorem  dioi  Latine,  quem  Graeci 
ooTTJpa  dicunt.  Ita  vero  probamus  in  hac 
significatione  verbum  salvare  y  ut  haec, 
salutem  dare,  et  salvum  facere,  quae 
etiam  apud  vulgatum  interpretem  legun- 
tur,  haudquaquam  refugiamus.  Sed  de 
ea  ru  satis. 

Obiter  observa,  Paulum  hac  parte  non- 
nihil  mutare  personam.  Sicut  enim  ali- 
quando  loquitur  in  eorum  persona ,  qui 
vivi  reperientur  in  adventu  Domini ,  ut 
1  Thess.  4. ,  ita  hic ,  cum  ait :  Vnde  et 
Salvatorem  expectamus:  eos  repraesen- 
tat,  qui  in  hac  vita  constituti  Christum 
de  coelo  venientem  ad  judicium  verisimi- 
liter  expectare  poterunt.  Quod  certe  in 
Pauli  tempora  non  competebat,  secuu- 
dum  ea,  quae  ipse  scribit  in  2  ad  Thcss. 
2.  Qui  vero  jam  mortui  sunt,  ii  non  de 
coelo  Christum  expectant,  sed  eorum 
animae  in  coelum  receptae  cum  Chiisto 
regnant;  quamvis  et  ipsi,  in  uie  jadicii 
animabus  ad  corpora  leversis,  Christo  de 
coelo  venienti  ituri  sint  obviam  in  aera. 
1  Thess.  4. 

21.  Qui  reformabit  corpus  humilita- 
tis  nostrae  configuratum  corpori  clari- 
tatis  suae.  Docet,  quod  et  quantum  bo- 
num  adventu  suo  Dominus  justis  omnibns 
sit  allaturus :  scilicet  gloriam  corporum. 
Graeca  sic  habent:  Qui  transfigurabit 
corpus  humilitatis  nostrae ,  ut  fiat  con- 
forme  ccrpori  gloriae  suae.  Atque  ita 
ferme  legunt  tam  commentator  Ambrosii 

titulo ,  quam  verus  Ambrosius  libr.  5.  de 
fide  cap.  7.  Sensus:  Qui  trausmutabit 
corpus  nostrum  humile,  vile,  miseriis  et 
corruptioni  obnoxium :  ut  sit  tale  ,  quale 
est  corpus  ipsius  gloriosum.  Hanc  muta- 
tionem  significat  Apostolus  verbo  jiSTao- 
)(7]uaTtast_,  transfigurabit :  non  quod 
aliam  figuram  habitura  sint  sanctorum 
corpora ,  quam  nunc  habeant ,  quae  fuit 
quorundam  haeresis  dicentium  nos  resur- 
recturos  in  globosis  corporibus,  qualia 
sunt  solis  et  stellarum:  sed  quia  formae 
seu  qualitates  erunt  longe  diversae.  Ad 
hanc  enim  significationem  facile  extendi- 
tur  o^Tjjia  Graecum.  Unde  apud  Mat- 
thaeum  et  Marcum  hoc  mutationis  genus 
transformatio  vocatur :  licet  in  nostra 
versione  transflgurandi  vocabulum  ibi 
legatur.  Matth.  17.  Marci  9.  in  princ. 

Secundum  operationem ,  qua  etiam 
possit  subjicere  sibi  omnia.  Pro  opera- 
tione  y  Graece  est  svepysia,  quae  signifi- 
cat  efficaciam,  sive  operationem  efficacem. 
Item  conjunctionis  vocula:  Etiam  in 
Graeco  non  verbum  possit ,  sed  verbum 
subjicere  proxime  praecedit  et  determi- 
nat:  quod  et  videre  est  in  textu  Ambro- 
siano,   et  apud  S.  Ambrosium  loco  jam 


citato,  et  in  quibusdam  vetustis  codicibus 
nostris,  nominatim  Laudensi.  Seusus  igi- 
tur  est,  Christum  illud  facturum  per  eam 
virtutis  suae  effieaciam ,  qua  potest  etiam 
subjicere  sibi  ipsi  (saoTtu)  universam 
creaturam :  imo  qua  idipsum  aliquando 
facturus  est.  Nam  omnia  tandem  ei  sub- 
jicieoda  esse  docent  scripturae,  Psal.  8. 
1  Cor.  15.  et  Heb.  2.  Quod  quidem  quo 
sensu  accipiendum  sit,  ex  iisdem  locis 
petatur. 

Id  vero  consideratioue  dignum  est, 
Apostolum  hic  Filio  tribuere,  quod  alias 
Patri.  Hic  enim  scribit  Filium  posse  sibi 
ipsi  subjicere  omnia :  cum  alibi  dicat,  Pa- 
trem  Filio  omnia  subjecturum.  Ex  quo 
contra  Arianos  ostendit  Ambrosius  ioco 
memorato,  eandem  Patris  et  Filii  poten- 
tiam,  proindeque  eandem  essentiam  ac 
divinitatem  esse.  Recte  quoque  Graeci 
monent ,  in  Apostoli  verbis  argumontatio- 
nem  hujusmodi  contiueri :  Christus  effica- 
citer  potest  omnia  sibi  subjicere  (nam  id 
reipsa  facturus  est  secundum  scripturas 
jam  citatas) :  ergo  potest  conformare  cor- 
pora  nostra  mortalia  corpori  suo  glorioso: 
idque  adeo  facturus  est ,  quia  facturum  se 
promisit. 


GAPDT    QUARTUM. 

Itaque  fratres  mei  charissimi  et  desideratissimi ,  gaudiuir  meum, 
et  corona  *)  mea:  sic  state  in  Domino,  charissimi.  2.  Evodiam  rogo, 
et  Syntychen  deprecor,  idipsum  sapere  in  Domino.  3.  Etiam  rogo  et 
te  germane  compar 2) ,  adjuva  illas,  quae  mecum  laboraverunt  in  Evan- 
gelio  cuni  Clemente,  et  caeteiis  adjutoribus  meis,  quorum  nomina  sunt 
in  libro  vitae 3).     4.  Gaudete    in  Domino  semper :    iterum  dico  gaudete. 

5.  Modestia  vestra    nota    sit    omnibus  hominibus4):    Dominus   prope  est. 

6.  Nihil  soliciti  sitis:  sed  in  omni  oratione  et  obsecratione  ,|j  cum  gra- 
tiarum  actione,  pctitiones  vestrae  in  innotescant  apud  Dcum 5).  7.  Et 
pax  Dei6),  quae  exuperat  omnem  sensum,  custodiat  corda  vestra,  et 
intelligentias  vestras,  in  Christo  Jesu.  8.  De  caetero  fratres,  quaecum- 
quc    sunt    vera,    quaecumque    pudica,    quaecumque    justa,    quaecumque 


0  Cap.  2,  16.     1  Thess.  2,  19.    *)  Act.  16,  19.    8)  Apoc.  3,  5.     4)  Tit.  3,  2.    5)  Luc. 
18,  1.  seq.    Ephes.  6,  18.    6)  Cap.  3,  9.    Rom.  5,  1. 

sancta,  quaecumquc  amabilia,   quaecumque  bonae  famae,    si  qua  virtus, 
si    qua    laus    'clisciplinae ,     haec     cogitate.      9.    Quae    et    didicistis ,    et 
accepistis,   et  audistis,  et  vidistis  in  me,  haec  agite:  et  Deus  pacis  erit 
vobiscum.      10.   Gavisus    sum    autcm    in    Domino    vchementer,    quoniam 
tandern  aliquando  refloruistis  pro  me   sentirc,  sicut  et  sentiebatis:  occu- 
pati  autem    eratis.      11.  Non    quasi    propter    penuriam    dico :    ego    enim 
didici,  in  quibus  sum,  sufficiens  esse1).      12.   Scio  et  humiliari,    scio  et 
abundare :    (ubique   et  in  omnibus  institutus    sum)   et  satiari,    et  esurire, 
et    abundare ,    et    penuriam    pati2).      13.   Omnia   possum  in  eo,    qui  me 
confortat 3).      14.  Veramtamcn   bene    fecistis    coromunicantes    tribulationi 
meae.      15.  Scitis  autem  ct  vos  Philippenses,    quod    in  principio  Evan- 
gelii,    quando    profectus  sum   a  Macedonia4),    nulla    mihi  Ecclesia  com- 
municavit  in  ratione  dati  et  accepti 5),  nisi  vos  soli :   16.  quia  et  Thes- 
salonicam6)  seroel  et  bis  in    usum    mihi  misistis.      17.  Non    quia    quaero 
datum,  sed  rcquiro  fructum  abundantem  7)  in  ratione  vestra.     18.  Habeo 
autem  omnia,  et  abundo :  repletus  sum,   acceptis  ab   Epaphrodito 8)  quae 
misistis,  odorem  suavitatis,  hostiam  acceptam,  placentem  Deo.     19.  Deus 
autem  meus  impleat  omne  desiderium  vestrum9),  secundum  divitias  suas, 
in   gloria    in  Christo    Jesu.      20.  Deo    autem    et  Patri   nostro    gloria    in 
saecula    saeculorura:    Amen.     21.   Salutat^    oronem    sanctura    in    Christo 
Jesu.      22.   Salutant  vos,  qui  mecum  sunt,  fratres.     Salutant  vos  omnes 
sancti,    maxinie  autem  qui    de   Caesaris    domo  sunti0).      23.   Gratia  Do- 
mini  nostri  Jesu  Christi  cum  spiritu  vestro n).     Amen. 


SWIYIAKIUM  CVPITIS  QIARTI. 

Hortatur,  ut  gaudeant  in  Domino  et  assidue  cogitent  ea,  quae  sunt  pielatis.  Laudat  eos,  quod 
necessitati  suae  subvenerant ,  idque  facit  ipsorum  potissimum  causa.  Postremo  bene  iis 
precatur. 


1.  Itaque  fratres  mei  charissimi  et  de- 
sideratissimi.  Prosequitur  exhortalionem 
cum  amica  et  honorabili  allucutione,  lau- 
dem  eoium  continente.  Graece,  dilecti 
et  desiderati:  quae  tamen  in  Graeco 
nomina  vcrbalia  suut,  non  participia, 
quasi  dicat  amabiles  et  desiderabiles :  id 
est,  quos  merito  amet,  quorumqne  prae- 
sentia  frui  desideret.  Sic  enim  dixit  cap. 
1.  Testis  mihi  est  Deus ,  quomodo  cu- 
pi(*m    omnes    vos    in    visceribus   Jesu 


Gaudium  meum,  et  corona  mea. 
Vocat  eos  gaudium  suum,  quia  de  eo- 
rum  fidei  constantia  gaudebat :  quanquam 
hoc  gaudium  adhuc  augeri  vult  per  eorum 
profectum.  [Implete,  inquit,  gaudium 
meum  cap.  2.  Coronam  autem  snam 
eos  vocat,  quod  essent,  vel  ornamertum 
capitis  ejus,  de  quo  gloriari  posset:  vel 
potius,  quia  pro  labore'  praedicationis 
evangelicae,  qua  eos  ad  Christum  ad- 
duxerat,  coronara  a  Deo  expectabat:  de 


Christi.  I   qua  2  Tim.  4.  Reposita  est  mihi  corona 

J)  1  Tim.  6,  6.  2)  l  Cor.  4,11.  2  Cor.  11,  27.  33  Ephes.  6,  10.  *)  Act.  16,  10. 
5J  2  Cor.  11.  8.  seq.  3)  Act  17  j  7)  2  Cor.  9,  6.  12.  Prov.  i9,  17.  8)  Cap#  2,  25.  »>  2 
Cor.  9,  8.    io)  Cap.  1}  13   seq     11}  Ho;n    16>  24  '  V 

justitiae ,  quarn  reddet  mihi  Dominus 
in  illa  die.  Similis  locus  est  1  Thess.  2. 
in  fine. 

Sic  state  in  Domino ,  carissimi.  Hoc 
est:  Quod  panlo  ante  adraonui ,  ut  sitis 
unanimes  in  fide  Christi :  in  eo  perseve- 
vate.  Aut,  secundum  Graecos,  sicut  ha- 
ctenus  immoti  et  firmi  statis  in  fide ,  sic 
deinceps  persistite  ob  spem  gloviae  a 
Christo  expectandae.  Repetit  autem ,  ca- 
rissimi,  sive  dilecti,  quo  magis  exprimat 
amoris  sui  erga  eos  affectum. 

2.  Euodiam  rogo  et  Syntychem  de- 
precor ,  Id  ipsum  sapere  in  Domino. 
Legendum  Euodiam.  Sic  enim  non  so- 
lum  habent  Graeci  et  Syri  codices,  verum 
etiam  legunt  veteres  Latini  expositores 
suffragantibus  item  manuscriptis  exem- 
plaribus  nonnullis  et  editione  Ciementina. 
Porro  in  Graeco  ejusdem  verbi  repetitio 
est:  Euodiam  obsecro,  et  Syntychen  ob- 
secro  :  vel :  Euodiam  hortor ,  et  Syn- 
tychen  hortor.  Apparet  autem  has  duas 
feminas  apud  Philipjenses  fuisse  prima- 
rias  ecclesiae  cooperatrices ,  inter  quas 
aliquid  dissidii  coortum  fuerit.  Eas  rogat 
et  hortatur,  ut  idem  sapiant,  sive  sen- 
tiant,  in  Domino:  id  est,  ut  concordes 
sint  in  charitate  Christi.  Idem  sapere 
pro  eo ,  quod  est  concordes  esse ,  jam 
supra  legimus  cap.  2.  et  3.  et  alibi. 

3.  Etiam  rogo  et  te  germane  compar. 
Etiam ,  Graece  vai,  Latinis  quoque  re- 
ceptum  afiirmar.di  adverbium  est,  non 
conjunctio  copulans.  Proinde  alii  clarins 
vertunt:  Sane  rogo  et  te  compar  ger- 
.Aane.  Est  autem  hic  verbum  a  superiore 
diversum,  epcoTdi,  quod  tantum  rogo 
significat.  Jam  pro  eo,  quod  Latina  ver 
sio  habet,  germane  compar ,  vel,  recto 
ordiie,  compar  germane ,  Graece  est 
ouCuys  yvTfjois:  quod  ad  verbum  sonare 
videtur  prima  fronte :  conjux  germane, 
vel  feminino  genere,  conjux  germana. 
Nam  Graeci  vocativi,  licet  terminationem 
habeant  masculinara ,  tamen  etiam  femi- 
ninum  genus  admittunt :  sicut  Erasmus 
probat  in  annotationibus. 

Hinc  igitur  orta  celebris  quaestio  de 
uxore  Pauli.  Quod  enim  uxorem  habuerit, 


eamque  adhnc  eo  tempore  viventem,  quo 
hanc  scripsit  epistolam,  ex  isto  potissi- 
mum  loco,  ubi  eam  alloqui  videtur,  col- 
liguut  quidam  neoterici :  adeo  ut  Faber 
Stapulensis  ausus  fuerit  vetere:  ingenua 
conjnx.  Quam  etiam  versionem  suam  Jate 
mordicusque  defendit  in  comment.  Eras- 
mus  quoque,  licet  in  annotationibus  am- 
bi^ue  disputet  de  hac  rc:  vertere  tamen 
non  dubitavit ,  feminino  genere,  compar 
germaua.  Quod  etapprobatinparaphrasi, 
Paulum  ita  loquentem  faciens :  Quin  et 
te  rogo  vera,  germauaque  conjux.  Eadem 
interpretatio  Cajetano  et  Catharino  pla- 
cuit.  Quorum  rationes,  seu  conjecturas 
apud  ipsos  videre  est,  neque  enim  magni 
sunt  niomenti :  ut  nec  illae,  quas  Erasmus 
et  Faber  pro  hac  sententia  adferunt. 

Quod  enira  ad  Graecum  textum  attinet : 
neutxUm  vocabulum  proprie  femininum 
est ,  sed  alterum  quidem  coramune  ,  alte- 
rum  vero  masculinum:  quod  licet  Attico 
raore  pro  feminino  possit  usurpari ,  non 
tamen  verisimile  est,  a  Paulo  faclum  id 
esse ,  ut  qui  imperitus  erat  sermone,  nec 
Atticismis  utebatur.  Certe  ad  tollendam 
serraonis  ambiguitatem  potius  dixisset 
pTjaia  quam  yv^ois,  si  mulierem  se  allo- 
qui  significari  voluisset:  quomodo  Ari- 
stoteles  Atheniensis  philosophus  etiam  ex- 
tra  amphiboliam  lib.  9.  hist.  animal.  cap. 
32.  dixit  yuvaTxa  yvrjotav,  non  Yvigoiov, 
significare  volens  uxorem  germanam  et 
legitimam.  Unde  non  inepte  (quod  putat 
ErasmusJ  commentarium  de  uxore  Theo- 
phylactus  refellit,  cum  dicit,  Apostolum, 
si  suam  uxorem  intelligi  voluisset,  de- 
buisse  dbere  genere  feminino  yvr^ota 
o6Cuys.  Pariter  autem,  quamvis  non  ea- 
dem  ratione,  commentariam  illum  repro- 
bant  Cbrysostomus ,  Theodoretus  et  Oe- 
cumenius,  stultum  esse  dicentes,  in  his 
verbis  suspicari  carnale  conjugium  Pauli. 
Quin  et  catena  Genevensis ,  etsi  ex  hae- 
reticis  auctoribus  conflata ,  versionem  ta- 
men  femininam ,  una  cum  expositione  de 
uxore  Pauli ,  rejicit,  et  contrarias  ratinn- 
culas  dissolvit. 

His^  adde ,    quod    multi    veterum    di- 
serte  negant  Paulum  uxorem  habnisse,  ut 

Tertull.  lib.  1.  ad  uxoretn  cap.  3.  et  in 
libro  de  monogamia  cap.  3.  et  8.,  Hilarius 
in  Psalm.  127.,  Epiphanius  haeresi  58., 
quae  est  Valesiorum ,  Ambrosius  in  ex- 
hort.  ad  virgines,  Hieronymus  lib.  1. 
contra  Jovin.  et  in  epist.  22.,  quae  est 
ad  Eustocb.  de  custodia  virg..  Augustinus 
lib.  de  gratia  et  lib.  arbit.  cap.  4. ,  lib.  de 
bono  conjug.  cap.  10.,  lib.  1.  de  adult. 
conj.  cap.  4.  et  de  opere  mon.  cap.  4. 
Nec  quisquam  Patrum  invenitnr  diversum 
sensisse,  uno  excepto  Clemente  Alexan- 
drino ,  qui  lib.  3.  Stromatum  circa  me- 
dium.  cuni  ex  hoc  Joco.  tnm  ex  illo  1  Cor. 
9.,  ubi  scriptum  est :  Nunquid  non  ha- 
bemus  potestatem  sororem  mulierem 
circumducendi  etc. ,  probare  se  putat 
Paulum  uxoratum  fuisse,  tametsi  conti- 
nentem.  Quam  ejusdem  auctoris  senten- 
tiam  referunt  quidem  Eusebius  lib.  3. 
hist.  eecl.  cap.  24.  et  Nicephorus  lib.  2. 
cap.  44.  et  ante  eos  tacito  nomine  aucto- 
ris  Origenes,  exponens  illud  Rom.  1. 
Paulus  servus  Jesu  Christi.  Sed  ita  re- 
ferunt,  ut  tamen  non  approbent. 

Verum  unius  Clementis  presbyteri  (cu- 
jus  opera  a  Gelasio  pontifice  censentur 
inter  apocrypha)  privata  opinio  caetero- 
rum  omnium  Patrum  constanti  assertioni 
praeponderare  non  potest.  Nam  quod  ad 
locum  attinet  epistolae  1.  ad  Cor.  9. ,  de 
eo  plenr  respondimu.s  in  ejus  epistolae 
expositione.  Et  quidem  Paulum  vitam 
egisse  cielibem  ex  ejusdem  epistolae  cap. 
7.  luculente  monstravimus.  ubi  ait:  Volo 
omnes  homines  esse ,  sicut  meipsum.  Et 
rursum:  Dico  non  nuptis  et  viduis:  bo- 
num  est  illis ,  si  sic  permaneant  sicut  et 
ego.  Nec  vero  quisquam  adeo  vecors  erit, 
ut  dicat  post  illud  tempus  (scriptae  snnt 
enim  epistolae  ad  Corinth.  multo  ante 
epistolam  ad  Philipp.)  Paulum  aceepisse 
uxorem;  nam  id  non  solum  indignum  est, 
de  eo  cogitare,  tanto  Apostolo ,  jamque 
aetate  provecto  ac  senescente :  verura 
etiam  pugnasset  cum  ipsiusraet  exhort.i- 
tione  ad  Cor.  facta ,  in  qua  suum  illis 
proposuerat  exerrplum  ad  coutinentiam 
perpetuam. 

Opponitur  quidem  et  Ignatii   martyris 


auctoritas,  in  cujus  epistola  ad  Phila- 
delphios  habeatur,  Petrum  et  Paulum  et 
reliquos  Apostolos  conjugatos  fuisse,  ex- 
cepto  Joanne.  Sed  iuane  e^se  hoc  argu- 
mentum  probant  vetusta  exemplaria  ex 
diversis  ac  diversarum  regionum  biblio- 
thecis  deprompta:  quae  Paulinomen  non 
habent  adscriptum  :  quemadmodum  osteu- 
dnnt  Turrianus  lib.  1.  contra  Magdebur- 
genses  cap.  2.  et  in  defensionc  conetit. 
Apostolicarum  Clementis  ad  lib.  6.  cap. 
18.,  Pamelins  iu  Tertul.  de  monog. 
scholio  13.,  Bellar.  lib.  1.  de  clericis  cap. 
20.  et  Baronius  tom.  1.  Annalium ,  ad 
annum  Christi  57.  Cujus  etiam  rei  cer- 
tum  argumentum  (ut  alias  omittam  con- 
jecturas,  quas  bonas  et  solidas  adfert  Ba- 
ronius)  sumitur  ex  eo,  quod  loquitur  Igna- 
tius  de  Apostolis,  qui  cum  Christo  fue- 
rant  conversati,  qualis  utique  Paulus  non 
fuit.  Porro  citat  huc  Catharinus  etiam 
testimonium  ex  revelationibus  Brigittae, 
quod  non  vult  temere  sperni.  Sed  abeque 
temeritate  ei  respondetur,  ecclesiam  eas 
revelationes  ignorare. 

Jam  quod  ad  piaesentem  Apostoli  lo- 
cum  attinet.  ratio  non  permittit  eum  de 
Panli  nxore  intelligi.  Primum ,  quia  mi- 
nime  decebat,  ut  in  epistola,  quam  ad 
(otam  ecclesiam  Philippensium  dabat,  hac 
uteretur  apostropha,  qua  ita  singulariter 
uxorem  snam  compellaret.  Deinde ,  si  id 
voluisset:  certe  non  appellasset  eam  uxo- 
rem ,  seu  conjugem ,  sed  sororem  ,  scilicet 
ad  insinuandum ,  quod  inter  ipsos ,  ut 
omnes  fatentur,  jam  cessaret  carnaie  com- 
mercium.  Denique ,  etsi  conjugem  adhuc 
superstitem  habuisset:  non  eam  secum 
traduxisset  in  Graeciam  aut  Macedoniam  : 
praesertim  cum  alibi  neget  se  sororem 
mulierem  circumducere,  nec  ratio  erat, 
cur  illam  PhiKppis  sineret  morari ,  in 
qtra  urbe  non  diu  versatus  fuerat:  sed 
potius  eam  reliquisset  Hierosolymis ,  aut 
in  sua ,  vel  ejus  patria ,  apud  agnatos 
Christianos,  ut  recte  ratiociuatur  Oecu- 
menius. 

Igitur  ut  ad  declarationem  verborum 
textus  revertamur,  pro  ejus  intellectu 
sciendum  est :  Apostolum  passim  in  epi- 

stolis  suis  uti  m?taphoricis  locutionibus, 
quod  notius  est,  quam  ut  prcbatione 
egeat.  Hiuc  autem  est,  quod  suos  ic 
evangelio  adjutores  tianslatitiis  vocibus 
varie  nomiuet :  ac  saepissime  quidem  coo- 
perarios,  Graece  aovspyoog,  ducta  meta- 
phora  ab  operis  agrariis  aut  fabrilibus. 
Unde  cum  dixisset  1  Cor.  3.  Dei  sumus 
cooperarii,  explicans  latentem  metapho- 
ram ,  subjunxit :  Dei  agricultura  estis, 
Dei  aedificatio  estis.  Ubi  et  mox  seipsum 
architectum  vocat.  Interdum  vero  meta- 
phoram  a  militia  sumens,  commilitiones 
eos  appellat. 

Ac  ne  longius  abeamus,  utriusque  exem- 
plum  haec  ipsa  epistola  subministrat:  nam 
Epaphroditum  cap.  2.  cooperarium  simul 
et  commilitionem  suurn  vocat.  Et  rursus 
in  hoc  capite  Clementis  et  cacterorum 
aovspy  iov  suorum  meminit.  lnterdum  quo- 
que  de  eis  ut  synathletis  loquilur,  id  est, 
certaminis  sociis,  quale  est  pugilum ,  aut 
disco,  luctave  certantium.  Atque  hujus 
exemplum  habemus  hoc  ipso  capite.  Quod 
enim  ait:  Quae  mecum  laboraverunt  in 
evangelio ,  eam  quam  dixi  in  Graeco 
significationem  habet,  ut  infra  explica- 
bitur. 

Ad  eundem  igitur  modum  hoc  loco 
quemdam  insjgnem  suum  adjutorem  vo- 
cat  yvqaiov  aoCoyov,  id  est,  germanum  ac 
sincerum  conjugalem:  sumpta  nimirum 
metaphora  ajumentis,  praesertim  bobus, 
in  aratro  trahendo  vel  alio  opere  con- 
junctis  ac  combiuatis.  Hujusmodi  enim 
par  proprie  siguificatur  Graeco  vocabulo 
Coyog,  quod  Latini  jugum  vocant.  Unde 
illud  evangelicum:  Jugaboum  emiquin- 
que,  Luc.  14.  Kaec  autem  metaphora 
bene  congruit  cum  eo,  quod  ad  Cor.  dixe- 
rat:  Dei  agricultvra  estis:  nam  in  agri- 
cultnra  praecipuus  labor  esse  solet  boum 
conjugatorum  seu  conjugalium,  ut  inter- 
dum  vocantur  etiam  a  Latinis  auctoribus. 

QuocircaMacarius  Aegyptius  monachus 
scribit,  LXX.  discipulos,  quos  Christus 
misit  binos  acl  praedicandum,  missosfuisse 
0'jQdyooQ,  id  est,  conjugales,  tanquam 
paria  jumentorum  sub  uuo  jugo  laboran- 
tium.    Neque  enim  Graeca  vox  proprie 


significat  ccs,  quos  Latine  conjuges  voca- 
mus,  id  est,  maritum  et  uxorem:  sed 
generatim  eos,  qui  socii  sunt  ejusdem 
operis,  velut  idem  jugum  trahentes.  In 
qua  siguificatione  ttiam  profaui  auctores 
Graeci  vocabulum  hoc  usurparunt,  ut 
Aiistophaues,  Plato  et  alii.  An  autem 
Graeca  vox  aliquando  dicatur  de  marito 
et  uxore;  noudum  coinpertum  habeo.  Est 
vero  huic  metaphorae  boum  conjugatorum 
admodum  affinis  et  illa  boum  triturantium, 
qua  idem  Apostolus  utitur  non  semel, 
cum  illnd  ex  iege:  Non  alligabis  os  bovi 
trituranti ,  interpretatur  de  praedicatore 
evangelico  1  Cor.  9.  et  1  Tim.  5. 

Porro  quod  Latini  quidam,  ut  Prima- 
sius  et  auctor  commontarii  apud  Hierony- 
mum ,  eosque  secuti  Liranus  et  Carthu- 
sianus,  existimant,  Germanum  esse  pro- 
prium  nomen  viri,  falli  in  eo  videntur. 
Nam  Graeca  dictio  yvrjaiog  appellativa 
est:  qua  et  alibi  utitur  Apostolus ,  ut  in 
salutatione  ad  Tira.  1.  et  ad  Tit.  vocans 
eos  germanos  ac  sinceros  filios.  0?cume- 
nius  putat  dici  posse,  alterum  vocabulum 
atKoyoq  esse  proprium  nomen  :  sed  neque 
id  probabile. 

Si  quaeras,  quem  hominem  voluerit 
Apostolus  designare:  respondet  Theo- 
phylactus,  aut  fratrem,  aut  maritum  alte- 
rius  praedictarum  mulierum :  aut  forte 
custodem  illum  carceris  a  Paulo  conver- 
sum  Act.  16.  Alii,  uuum  ex  episcopis  vel 
diaconis,  quos  salutat  initio  epistolae. 
Verum  nihil  certi.  Quisquis  autem  fuerit, 
multum  ab  Apostolo  honoratur,  dnm  eum 
vocat  germanum,  hoc  est,  sincerum  nd- 
jutorem  ac  laboris  socium.  Quo  nomLie 
jam  supra  cap.  2.  suum  Timotheum  lau- 
daverat,  dicens  se  neminem  alium  habere, 
qui  tam  germane  atque  sincere,  sic  enira 
in  Graeco  est,  pro  Philippensibus  solici- 
tus  esset.  Illum  igitur  virum ,  tacito  ejus 
nomine,  compellans,  rogat  ut  faciat,  quod 
sequitur. 

Adjuva  illas,  quae  mecum  laborave- 
runt  in  Evangelio.  Duas  feminas  iutel- 
ligit,  quas  modo  nominavit.  Illae,  inquit, 
versantur  in  opere  ad  utilitatem  ecclesiae 
pertinente:  hoc  opus  et  tu  cum  iis  cap- 

esse,  easque  adjuva.  Tale  qiud  enim 
signifieat  Graecum  verbum  aoXAajij3avou. 
Quamquam  etiam  verti  potest,  suscipe 
eas:  quomodo  vertit  interpres  Theopby- 
lacti,  ut  sensus  sit :  Suscipe  earum  infir- 
mitatem,  easque  inter  se  reconcilia.  Sic 
enim  Theodoretus  exponit.  Quod  autem 
sequitur:  Quae  mecum  laboraverunt 
in  evangeJio.  tale  est  ac  si  diceret :  Nam 
profecto  dignae  sunt  hac  mea  commen- 
datione,  quia  cum  apud  vos  essem,  me- 
cum  laboraverunt,  sive  ut  in  Graeco  est, 
decertarunt,  evangelii  causa.  Significa- 
tur  autem  certamon,  quale  est  atbletarum, 
id  est,  ut  vehemens  ac  laboriosum.  Unde 
non  incommode  vertit  noster  interpres, 
laboraverunt.  Sic  de  Prisca  et  Aquila 
dicit  Rom.  ult.,  quod  pro  ipso  cervices 
suas  supposuerant.  Non  enim  mulieres 
in  evangelio  collaborasse  Paulo  pulandae 
sunt,  quasi  ipsae  evangelium  simul  cum 
eo  praedicaverint :  sed  quia  propter  evan- 
gelii  negotium  promovendam  ac  defen- 
dendum ,  labores  et  pericula  subierant. 
Hic  observanda  est  in  Graecis  verbis  ex 
praepositione  aov  compositis  quaedam 
allusio ,  quasi  dicat  Apostolus:  Adjuva 
eas,  quae  me  adjuverunt  in  certamine; 
vel:  Suscipe  eas,  quae  me  susceperunt 
officio  suo  usque  ad  periculum. 

Cum  Clemente  et  caeteris  adjutoribus 
meis.  Graece  cooperariis  meis.  Non  est 
sensus :  Laboraveruntmecum,  atque  etiam 
laboraverunt  cum  Clemente  et  adjutoribus 
meis.  Sic  enim  in  Graeco  idem  casus  da- 
tivus  retinendus  fuisset,  quod  non  est  fa- 
ctum :  sed  sensus  est,  eas  mulieres  una 
cum  Clemente  caeterisque  Pauli  cooper- 
ariis  Paulo  socias  et  adjutrices  fuisse  la- 
boris  ac  certaminis  in  evangelio.  Hinc 
colligitur,  etiam  Clementem  Philippis 
adfuisse  Paulo,  quando  propter  evange- 
lium  periclitatus  est,  ut  scribitur  Act.  16. 
Non  enim  apparet,  de  quo  alio  certamine 
possit  hic  locus  accipi.  Porro  Clementem 
hunc  Hieronymus  in  lib.  de  script.  eccles. 
et  Primasius  in  comment.  eum  intelli- 
gunt,  qui  post  Petrum  Romauae  eccle- 
siae  pvaesedit.  Quibus  et  ipsa  ecclesia 
consentit,  dum  locum  hunc  inter  missarum 


solemnia  recitat  in  festo  ejusdem  beati 
Cltjmentis. 

Quorum  nomina  sunt  in  libro  vitae. 
Hoc  est,  de  quibus  bene  et  merito  confido, 
propter  piam  operam  quam  evangelio 
praestaut,  quod  eorum  nomina  scripta  sint 
ia  libro  vitae;  ne  quis  hinc  suspicetur 
(quod  non  est  verisimile) ,  Paulo  revela- 
tam  fuisse  divinitus  illorum  praedestina- 
tiouem.  Etenim  per  librum  vitae  tam  hoc 
loco,  quam  Apoc.  20.,  metaphorice  signi- 
ficatur  notitia  Dei,  qua  firmiter  in  mente 
retinet  eos,  quos  ad  vitam  praedestinavit 
aeternam.  Nominis  rationem  docte  expli- 
cat  S.  1'homas  in  comment.  et  1.  q.  24. 
a.  1.  Adjecit  autem  Apostolus  hanc  par- 
tein,  ne,  quia  solum  Clementem  et  duas 
mulieres  nomiuaverat,  caeteri  cooperarii 
ejus  offenderentur ,  quod  nominati  uon 
essent,  quasi  dicat,  quorum  multo  felicius 
alibi  scripta  nomina,  quam  si  hic  adscri- 
berentur.  Scripta  sunt  enim  in  libro  vitae. 

4.  Gaudete  in  Domino  semper:  ite- 
rum  dico  gaudete.  Verbum  Graecum 
yjxipzTz.  significat  etiam:  Valete ,  atque 
eo  modo  Faber  transtulit  parum  memor 
Apostolicae  consuetudinis,  qua  passim  in 
epistolis  suis  gaudium  spirituale  commen- 
dat,  atque  ad  illud  fideles  hortatur,  ut 
Roman.  12.  Spe  gaudentes,  2  Cor.  6. 
quasi  tristes,  semper  autem  gaudentes 
etc.  13.  De  caetero,  fratres,  gaudete,  et 
1  Thess.  5.  Semper  gaudete.  Quin  et  in 
hac  epistola  capite  superiori  jam  dixerat: 
De  caetero  fratres  mei  gaudete  in  Do- 
mino:  hoc  ipsum  igitur,  atque  eodeni 
sensu  nunc  iterum  inculcat.  Nam  quia 
Philippenses  in  magnis  proptei  evauge- 
lium  versabantur  afflicaonibus :  Aposto- 
lus  non  contentus  semel  eos  excitasse  ad 
gaudendum  in  Domino,  eandeo  exhorta- 
tiouem  hic  ante  finem  epistolae  repetit 
atque  congeminat,  utens  eleg&nti  sche- 
mate,  quod  epanaiepsin  vocant. 

Dicit  autem ,  semper  gaudete :  sicut 
alibi  pr aecipit  semper  et  sine  intermissione 
orare ;  et  sicut  ipse  initio  hujus  epist. 
nec  non  Rom.  1.  Ephes.  1.  Col.  1.  et 
initio  utriusque  epist.  ad  Thessal.  dicit, 
se  pro  iis,  ad  quos  scribit,  Deo  semper 

gratias  agere,  eommque  memoriam  apud 
Deum  semper  habere.  Sensus  igitnr  est : 
Quam  frequentissime  excitate  ac  reno- 
vate  in  vobis  gaudium  spirituale,  reco- 
lentes  animo  ineffabile  beneficium  voca- 
tionis  vestrae,  qua  vocati  estis  per  fidem 
in  spem  vitae  et  gloriae  aeternae.  Haec 
enim  omnibus  piis  justissima  gandendi 
causa  est,  maximumque  sclatium,  etiam 
in  mediis  pericnlis  etpressuris;  tametsi 
et  de  eo  ipso  gaudendum  erat  Philippen- 
sibus,  quod,  ut  habetur  cap.  1.,  donatum 
illis  esset,  non  solum  credere  in  Chri- 
stum,  sed  etiam  pro  eo  pati:  quemad- 
modum  et  de  Apostolis  scriptum  est  Act. 
5.,  quod  ibant  gaudentes  a  conspectu 
concilii ,  quoniam  digni  habiti  erant 
pro  nomine  Jesu  contumeliam  pati. 
Quo  spectat  et  illucl  Jacobi  Apostoli 
praeceptum :  Omne  gaudium  existimate, 
cum  in  tentationes,  id  est,  tribulationes, 
varias  incideritis. 

5.  Modestia  vestra  nota  sit  omnibus 
hominibus.  Pro  modestia  Graece  est,  t6 
S7:isixsq;,  adiectivum  neutrum  substantivi 
loco  positum  ]  quomodo  Graece  dicitur 
to  TrpSTtov,  quod  Latini  decorum  vocant. 
Significat  autem  to  S7usixsg  vel  STctsixsia 
eam  vitae  ac  morum  compositionem,  qua 
quis  cum  aliis  hominibus  omni  justitia, 
aequitate,  modestia,facilitate  conversatur, 
quam  et  Ambrosianus  rationabilem  con- 
versationem  exponit.  Idem  nomen  eodem 
8ignihVatu  est  apud  Apostolmn  Tit.  3. 
vers.  2.  et  alibi.  Hanc  autem  virtutem  (si 
tamen  una  virtus  est,  et  non  potius  mul- 
tarum  complexio)  exigit  Apostolus  a  fide- 
libus  agcntibus  inter  infideles  ,  nt  per 
hanc  eornm  conversationem  bene  ubique 
audiat  nomen  Christiannm.  Unde  et  Pe- 
trus  1  epist.  2.  ait:  Conversationem  ve- 
stram  inter  gentes  habentes  bonam,  ut 
ex  bonis  operibus  vos  considerantes, 
glorificent  Deum  in  die  visitationis. 

Nonnulli  modestiam  interpretantur 
animi  modeiationem,  qua  etiam  dura  quae- 
que  patienterac  moderate  fernntur :  quia, 
inquiunt,  agitur  hoc  loco  de  tribulationi- 
bus.  Atqui  hic  intellectus  non  videtur 
explere  vim  Graeci  vocabuli,  neque  per- 


inde  convenire  cum  eo,  quod  diclt :  nota 
sit  omnibus  hominibus,  quod  quidem  in 
priorem  acceptionem  optime  quadrat.  Hic 
igitur  aliis  verbis  monet  Philippenses, 
quod  jam  ante  monuerat  cap.  2.,  ut  sitis 
sine  querela,  et  simplices  filii  Dei  sine 
reprehensione,  in  medio  nationis  pra- 
vae  et  perversae,  inter  quos  lucetis  sicut 
luminaria  in  mundo. 

Dominus  prope  est.  Iterumconsolatur. 
Afflictiones.  inquit,  hujus  vitae  non  diu 
durabunt :  cito  veniet  tempus  retributio- 
nis  a  Domino :  quapropter  jubeo  vos  om- 
nes,  bono  et  laeto  esse  animo.  Alii  sic 
exponunt,  prope  est  Dominus ,  id  est, 
paiatus  ad  succurrendum  vobis  in  omni 
necessitate,  si  tamen  eum  invocaveritis, 
juxta  illud  Psalm.  144.  Prope  est  Do- 
minus  omnibus  invocantibus  eum.  At 
magis  verisimile  est,  Apostolum  de  ju- 
dicio  loqui  et  suo  more  per  Dominum, 
Christum  intelligere :  de  quo  etiam  paulo 
aute  dixerat,  eum  de  coelis  adfuturuin  re- 
mnneratorem  piorum.  Et  quamvis  de  ex- 
tremo  judicio  loquatur  sicut  alibi  saepe : 
verificatnr  tamen  senteutia  per  judicium 
particulare,  quod  fit  in  morte  cnjusque: 
quia  talis  quisque  judicabitur  in  univer- 
sali  jndicio,  qualis  in  morte  repertus  et 
judicatns  fuerit.  Vide  Hebr.  10.  vers.  25. 

6.  Nihil  soUciti  sitis:  sed  in  omni 
oratione  et  obsecratione  cum  gratiarum 
actione  peliticnes  vestrae  innotescant 
apud  Deum.  Illud :  In  omni  videtur 
prima  facie  jungendnm  cum  oratione  et 
obsecratione ,  et  id  vult  textus  Ambro- 
sianus,  qui  sic  habet:  Sed  per  omnem 
orationem  et  precem.  Verum  Graeca 
manifeste  reclamant.  Est  enim  7tavT'.  neu- 
truis  generis,  cum  sequentia  substantiva 
sint  feminini :  proinde  Graeci  interpretes 
subaudiunt  7tpaY(uaTi,  in  omni  re  seu  ne- 
gotio.  Opponit  enim  Apostolus  quod  di- 
cit:  in  omni .  ei  quod  dixerat:  nihil ; 
quare  utrumque  de  re  accipiendum  est. 
Illnd  etiam  obsorvnndum,  quod  cum  supra 
monuissetPhilivpenses,  quid  eorum  vellet 
innotescere  omnibus  hominibus:  non  in- 
jucundo  schemate  nunc  subjicit,  quid  velit 
innotescere  Deo. 

Sensu6  itaque  est:  De  nulla  re,  quae 
vobis  aut  desit,  aut  contingat,  anxie  sitjs 
soliciti,  quasi  diffidentes  paternae  provi- 
dentiae  Dei  ;  sed  quacuuque  re  opus  ha- 
bueritis,  et  in  quacunque  ocourrente  ne- 
cessitate ,  recurrite  ad  Deuni  orando  et 
obsecrando,  ut  tribuat  id,  quod  petitis ; 
simul  et  gratias  agendo  de  acceptis.  Quod 
enim  ait :  Innotescant  apud  Deum,  im- 
proprius  est  sermo,  qui  secundum  Aqni- 
natem  sic  explicari  potest:  Fundite  de- 
votas  et  ferventes  ad  Deum  preces,  quae 
dignae  siut  exaudiri,  et  quae  probentur 
Deo.  Dicitur  enim  Deus  scire  ea,  quae 
probat;  nescire,  quae  improbat.  Qua  de 
re  vide  etiara  Augustinum  epist.  112.  ad 
Probam  de  orando  Deo. 

Porro  petitiones  aut  suut  desideria 
animo  coucepta ,  quae  quodammodo  no- 
tificantur  Deo,  quando  oratione  explican- 
tur ;  oratio  namque  est  sanctorum  desi- 
deriorum  ad  Deum  elocutio :  aut  sant 
ipsa  postulata,  id  est,  res,  quae  oratione 
et  obsecrationepetuntur.  Inter  orationem 
autem  et  obsecrationem  quid  sit  discri- 
minis,  haud  plane  constat,  si  de  Graecis 
vocibus  agatur.  Dictum  est  aliquid  ea  dc 
re  super  Ephes.  6.,  sed  amplius  dicetur 
ad  1  Tim.  2.,  ubi  eadem  vocabula  legun- 
tur  ordine  commutato.  Addit  autem  Apo- 
stolns:  cnm  gratiarum  actione,  nam,  ut 
ait  Chrysostomns ,  quomodo  petet  quis 
futr.ra,  qui  de  praeteritis  gratiam  non 
habet? 

7.  Et  pax  Deiy  quae  exsuperat  om- 
nem  sensum.  Graece,  vouv,  id  est,  men- 
tem,  ut  legit  Ambrosianus,  sive  intellec 
tum,  ut  legit  Augustinus  Ench.  63.  et  in 
epist.  121. 

Custodiat  corda  vestra,  et  intelligen- 
tias  vestras  in  Christo  Tesu.  Graece  et 
Syriace ,  custodiet:  quemadmodum  ap- 
paret  etiam  Ambrosianum  legisse :  tametsi 
ex  commentariis  Chrysostomi,  Theodoreti 
et  Theophylacti  prorsus  appareat  in  eo- 
rum  codicibus  scriptum  fuisse:  custodiat. 
Dicunt  enim,  Apostolum  hic  precari  Phi- 
lippensibus  pacem.  Atque  eo  modo  vertit 
etiam  Stapulensis.  Pacem  Dei  interpre- 
tantur    Graeci     reconciliationem ,     quam 


Deus  cum  hominibus  fecit:  de  qua  Apo- 
stolus  multa  ad  Eph.  2.  Haec  pax,  se- 
cundum  eosdem  auctores,  omnem  intel- 
lecturn  superat,  quia  omnem  opinionem 
et  expectationem  huraanam  excedit,  quod 
Deus  pro  inimicis  sibi  reconciiiandis  filium 
suum  dederit  in  mortem. 

Quod  vero  sequitur :  Custodiat  corda 
vestra  etc,  quia  miuus  commode  ad  pa- 
cem,  id  est,  reconciliationem  refertur: 
ideo  supposito  mutato  ad  Deum  referunt, 
hoc  sensu :  Qui  nos  tam  incogitabili  et 
insperato  beneficio  sibi  reconciliavit,  idcm 
ipse  custodiat  vos  et  muniat ,  ne  quid 
mali  veiitis  aut  cogitetie. 

Caeterum  Augustinus  hunc  Apostoli 
locum  tractans  Ench.  62.  et  63.  duos  alios 
sensus  adfert,  unum,  quo  pax  Dei  intel- 
ligatur  ea,  qua  secundum  eundem  Apo- 
stolum  Ephes.  1.  et  Col.  1.  coelestia  cum 
terrestribus,  id  est,  angeli  cum  hominibus 
pacificantur :  et  hanc  pacem  excellere 
uicit  omnem  intellectum  humanum,  non 
tamen  angelicum,  id  esi,  eorum,  qui  sem- 
per  vident  faciem  Patris.  Alterum  vero 
sensum,  quem  priori  praefert,  ut  pax  Dei 
sit  illa,  qua  de  Deo  beata  est  intellectua- 
lis  creatura.  Quae  quidem  pax,  ut  ait, 
non  humauum  tantummodo,  sed  omnem 
creatum  excedit  intellectum,  quia  a  solo 
Deo  comprehenditur.  Verum  et  huic  utri- 
que  interpretationi,  praesertim  pcsteriori, 
parum  apte  cohaeret  particula  sequens : 
Custodiat  corda  vestra  etc,  quae  omnino 
videtur  ad  praesens  saeculum  referenda 
esse. 

Quocirca  aiii  pacem  Dei  interpretantur 
trauquillitateia  auimi,  quam  homo  habet 
in  Deo  per  reconciliationem  et  praecep- 
torum  ejus  observationem :  ita  ut  pulso 
foras  timore,  libera  et  quieta  conscientia 
Deo  serviat,  cum  laeta  et  suavi  expecta- 
tione  felicitatis  aeternae.  liaec  enim  pax 
Dei  est,  quantam  assequi  potest  homo  in 
hac  vita ;  eademque  superat  omnem  in- 
tellectum  nostruin,  quia  quantum  bonum 
sit  illa  pax,  dum  hic  vivimus,  meute  com- 
prehendere  non  possumus.  Cungruit  hic 
sensus  cum  superioribus  praeceptis,  qui- 
bus  jussiteos,  semper  in  Domino  gaudere, 

nihilque  solieitos  esse,  sed  omnia  per  ora- 
tiones  a  Deo  expectarc.  Nam  ex  his  ori- 
tur  et  constat  pax  illa. 

Optat  igitur  Apostolus,  ut  ea  pax  cu- 
stodiat  ipsorum  corda  et  intelligentias 
per  Christum:  corda  quidem,  id  est, 
affectus  seu  voluntates,  ne  a  bono  decli- 
ncnt :  intelligentias  autem,  id  e&t,  cogita- 
tiones  mentis,  ne  devient  a  vero.  Sic 
enim  exponit  S.  Thomas.  Quod  si  lega- 
mus  assertive,  custodiet ;  hic  erit  sensus 
non  minus  commodus :  Si  feceritis,  quae 
dixi,  tum  futurum  est,  ut  pax  Dei  supe- 
rans  omnem  intellectum,  custodiat,  tuea- 
tur  ac  muniat  instar  valli  cujusdam  aut 
praesidii  (tale  quid  enim  significat  Grae- 
cum  verbum  cppoopTJaei)  corda  et  intelli- 
gentias  vestras  per  Jesum  Christum.  Sane 
lectionem  hanc  probabiliorem  reddit  id 
quod  paulo  post  similiter  assertive  dici- 
tur:  Et  Deus  pacis  erit  vobiscum. 

8.  De  cactero  fratres ,  quaecunque 
sunt  vera.  Prirsquam  epistolam  claudat, 
generale  subjicit  praeceptum,  multa  sum- 
matim  complectens  ad  moies  et  sanctam 
conversationem  pertinentia.  Quod  reli- 
quum  est,  inquit,  fratres,  quaecunque 
sunt  vera,  scilicet,  cogitate.  Quod  ver- 
bum  habetur  in  fine  totiua  sententiae. 
Dicens  autem,  quaecunque  vera,  menda- 
cium  et  hypocrisim  excludi  vult  ab  actic- 
nibus  eorum. 

Quaecunqu-e  pudica.  Graece  oeu.va : 
quae  vox  significat  gravitatem,  severita- 
tem  et  hone^tatem  morum.  Unde  alii  ver- 
tunt,  quaecunque  honesta.  Excludit  igitur 
Apostolus  hac  parte  omnern  morum  levi- 
tatem  et  lasciviam.  Ambrosianus  legit, 
quaecunque  magnifica.  Quaecunque  ju- 
sta ;  vetat  ne  cui  faciant  injuriam  :  signi- 
ficat  enim  eam  justitiam,  quae  est  specia- 
lis  virtus.  Quaecunque  sancta.  Graece, 
dyva,  id  est,  pura,  sive  casta;  ut  hac 
parte  prohibeantur  carnalia  peccata,  velut 
impudicitia,  ingluvies,  ebrietas.  Annotant 
enim  Chrysostomus  et  Theophylac^is 
hoc  dictum  contra  eos,  quorum  Deus  ven- 
ter  est.  Noster  interpres  in  Graeco  le- 
gisse  videtur  ayia,  id  est,  sancta:  quo- 
modo    etiam    Ambrosianus    legit.    Quod 


tamen  eundem  potest  habere  sensum ; 
sanctum  enim  dicitur,  quod  est  inconta- 
minatum. 

Quaecunque  amabilia ,  id  est,  talia, 
per  quae  sitis  amabiles  hominibus.  Nihii 
sit  in  moribus  asperum ,  quod  offendat 
eos,  cum  quibus  conversamini.  Quaecun- 
que  bonae  famae.  Vuit  ut  ea  agant, 
quae  bonam  famam  et  existimationem 
pariant  apud  homines :  ab  iis  autem,  quae 
famam  laedere  possent,  caveant.  Interest 
enim  diviri  honoris,  ut  Ohristianum  no- 
men  bene  audiat :  sicut  supra  dictum  est 
ad  illud,  modestia  vestra  nota  sit  omni- 
bus  hominibus. 

Si  qua  virtus.  Graece  apex^,  Quae 
vox,  etsi  philosophis  aliisque  scriptoribus 
saecularibus  notissima,  nusquam  tamen 
in  scriptura  novi  testamenti  legitur,  prae- 
terquam  hoc  loco,  et  1  Petr.  2.,  ubi  dici- 
tur,  ut  virtutes  annuncietis,  etc.  Legitur 
ctiam  in  lib.  Sap.  5.  et  8.  Significatura 
ejus  generale  est  vitio  oppositum.  Prae- 
cipit  igitur  Apostolus,  ut  pro  ratione  tem- 
porum  ac  rerum  in  omni  genere  virtutum 
se  exerceant,  ac  nihil  agant  virtuti  con- 
trarium. 

Si  qua  laus  disciplinae.  Graece  et  Sy- 
riace  tantum  est :  Et  si  qua  laus :  id  est, 
ea  facite,  quae  laudera  apud  homines  me- 
reantur,  non  quae  reprehensionem.  Non 
vult,  ut  laudem  humanam  appetant:  sed 
ut  ea,  quae  laude  digna  sunt,  faciant,  qua- 
tenus  per  hoc  Deus  glorificatur,  juxta  id, 
quod  Christus  ipse  praoeipit  dicens:  Sic 
luceat  lux  vestra  coram  hominibus,  ut 
videant  opera  vestra  bona,  et  glorificent 
patrem  vestrum,  qui  in  coelis  est.  Matth. 
5.  Particulam  disciplinae,  nonnulli  etiam 
Latini  codices  manuscripti  non  agnoscunt : 
et  videntur  Arabrosianus  et  Pelagius  non 
legisse,  quia  non  exponunt.  Item  Prima- 
sius  et  Sedulius  non  habent:  sed  laudem 
interpretantur,  alter  tolerantiae,  alter  bo- 
nae  conversationis,  nulla  disciplinao  facta 
mentione.  Quanquam  sic  intelligi  potest 
laus  disciplinae,  id  est,  disciplina  inorura 
laudabilis:  uti  post  S.  Thomam  Lyranus 
exponit. 

Haec  cogitate.    Absolvit   sententiam : 

praecipiens,  ut  omnia,  quae  jam  dixit,  as- 
sidue  cogitent  ac  meditentur,  atque  in  iis 
se  exerceant,  uiligenter  caventes,  ne  ab 
ca  regula  deflectant.  Hujusmodi  enim 
cogitationem  significat  Apostolus  :  et  hoc 
modo  cogitare,  seu  meditari,  frequens  est 
in  veteri  scriptura.  Unde  Psalmista  bea- 
tum  praedicat  eum,  qui  in  lege  Domini 
meditatrr  die  ac  noctc. 

9.  Quae  et  didicistis,  et  accepistis,  et 
audistis,  et  vidistis  in  me.  Duo  priora 
verba  ad  doetrinam  pertineut,  reliqua  duo 
ad  exemplam.  Ubi  rursus  se  ipsum  imi- 
tandum  eis  proponit:  quod  non  poterant 
pseudapostoli,  utpote  moribus  admodum 
corrupti,  quemadmodum  ex  capite  prae- 
cedenti  liquet.  Itaque  tacite  etiam  hic 
illorum  improbam  vitam  perstringit.  Quod 
ultimo  loco  dicit,  in  me,  ad  singula  verba 
aptandum  est,  hoc  modo :  Quae  et  didi- 
cistis  a  me,  et  accepistis  a  me,  hoc  est, 
quae  ego  vos  docui  ac  vobis  agenda  tra- 
didi ;  quae  et  audistis  de  me  absente,  et 
vidistis  in  me  praesente;  quasi  dicat,  haec 
a  vobis  exigo,  quae  et  docui  vos,  et  tam 
absens  quam  praesens  opere  atque  exem- 
plo  monstravi. 

Haec  agite.  Repetitio  est :  haec ,  in- 
quam,  agite,  Graece  est,  icpaoasTS,  a  quo 
praxis.  Exponit  enim,  quod  dixerat,  haec 
cogitate,  ut  ostendat  non  nudam  cogita- 
tionem  se  exigere ,  sed  eam ,  quae  cam 
actione,  seu  praxi  sit  conjuncta.  Et  Deus 
pacis  erit  vobiscum.  Sensus:  Quae  si 
feceritis,  Deus  auctor  pacis  erit  vobiscum 
per  insigne  illud  et  incomprehensibih-  do- 
num  ejnsdem  pacis,  de  qua  paulo  ante. 
Id  est,  eam  pacem  Deus  vobis  cumulabit. 

10.  Gavisus  sum  autem  in  Domino 
vehementer,  quoniam  tandem  aliquando 
refloruistis  pro  me  sentire.  Tiansit  ad 
gratiarum  actionem :  ubi  primum  landat 
Philippensium  erga  se  benignitatem,  sed 
ita  tamen ,  ut  tacitam  expostulationem 
admisceat,  dum  significat,  eos  aliquamdiu 
a  submittendo  subsidio  cessasse.  Quod 
t  men  rursus  ita  facit  civiliter,  ut  culpam 
officii  ab  iis  dilati  statim  excuset  per  in- 
commoditatem  temporis.  Illud ,  tandem 
aliquando ,  Graece  est,  jam  aliquando, 


vel  jam  tandem :  ne  valde  longam  tem- 
poris  moram  significatam  quis  existimet. 

Porro  Graecum  verbum,  quod  interpres 
transtulit,  refloruistis,  proprie  significat 
revirescere,  iterum  germmare  ac  pullulare. 
Unde  alii  vertunt,  reviguistis.  Est  itaque 
sensus :  magnopere  gavisus  sum  in  Do- 
mino,  id  est,  magno  affectus  sum  gaudio 
spirituali  et  christiano  (nam  hujus  gaudii 
causa  Apostolo  erat  fructus  Philippen- 
sium,  ut  infra  declaiatur),  quod  jam  tan- 
dem,  velut  post  ariditatem  aut  post  hye- 
mem,  revirescentcs,  iterum  incepistis,  pro 
me  soliciti  esse,  meique  curam  habere: 
quemadmodum  probat  missum  a  vobis 
subsidium  per  Epaphroditum.  Nam  eo 
respicere  Apostolum  patet  cx  sequentibus. 

Sicut  et  sentiebatis.  Graece,  in  quo 
et  sentiebatis,  sive  soliciti  eratis,  quod 
etsi  alii  aliter  interpretentur,  putamus  ta- 
men  praeferendum  id,  qnod  nostrs,  versio 
habet :  ut  intelligatur  similitudo  slgnificata 
per  illud,  in  quo.  Sic  enim  ostendebamus 
recte  exponi  illam  partem  capitis  supe- 
rioris:  In  quo  et  comprehensus  sum.  Non 
est  autem  sensus :  Sicut  olim  sentiebatis, 
aut  sicut  soletis  sentire  pro  me,  id  est, 
mei  curam  habere;  quemadmodurr  non- 
nrlli  expouunt.  Nam  huic  sensui  non  re- 
spondet  particula  sequens :  scd  correctio 
quaedam  est  ejus  quod  dixerat,  tandem 
aliquando  refloruistis  etc,  quasi  dicat: 
Non  hoc  dico,  quasi  pristinum  erga  me 
affectum  ad  tcmpus  intermisisse  vos  pu- 
tem ,  aut  mei  fueiitis  aliquando  obliti: 
imo  vero  tunc  etiam  pro  me  sentiebatis, 
id  est,  animum  gerebatis  pro  me  solicitum: 
nec  deerat  largiendi  voluntas,  sed  oppor- 
tunitas;  hoc  enim  est,  quod  sequitur. 

Occupati  autem  eratis.  Id  est,  oppor- 
tunitatem  non  habebatis.  Nam  verbum 
Graecum  significat  opportunitate  destitui, 
commodum  tempus  non  habere.  Hoc  au- 
tcm  quia  contingere  solet  per  occupatio- 
nes :  idcirco  noster  iuterpres  vertisse  vi- 
detur:  Occupati  eratis,  quod  et  apud 
Ambrosianum  legitur.  Chrysostomus  et 
TLeophylactus  hanc  importunitatem  tem- 
poris  intelligunt  in  eo,  quod  Philippenses 
ipsi   uon  abundabant:  non   enim  oppor- 

tunum  est  dare,  cum  non  habeas.  Sed 
rectius  est,  ut  cum  Theodoreto,  Oecume- 
uio  et  aliis  intelligamus  defectum  oppor- 
tunitatis  in  genere:  velut  cum  non  est 
in  promptu,  qui  munus  perferat.  Jam  ex 
data  explicatione  collige,  non  ideo  dicere 
Apostolum,  Philippenses  in  solicitudine 
ipsius  refloruisse,  aut  vigorem  recepisse, 
quod  interim  aridi  fuissent  ac  mortui, 
quantum  ad  studium  Pauli:  sed  quod 
hujusmodi studium atjue  affettus  in animo 
latens  non  se  tunc  exeruerit.  Est  enim 
metaphora  sumpta  ab  arboribus,  quae, 
cum  per  hyemem  mortuae  videantur,  eo 
quod  vis  earum  intus  contracta  iateat, 
vere  rursus  flores  ac  frondes  emittere  in- 
cipiunt. 

11.  Non  quGsi  propter  penuriam  dico. 
Graece,  non  quia  secundum  venuriam 
dico.  Sensus :  non  quod  haec  dicam  re- 
spectu  penuriae :  id  est,  respicere  ad  pe- 
nuriam,  quam  patior,  quasi  meum  com- 
modum  hic  spectem.  Alii  xaxa  pro  6\a 
positum  volunt:  secundum  penuriam, 
:d  est,  propter  penuriam.  Vernm  sensus 
utriusque  idem  est.  Nou  negat  Apostolus, 
se  penuriam  pati,  ut  quidam  intelligunt, 
sed  negat,  se  ea  quae  dixit :  Gavisus  sum 
etc.  propterea  dixisse,  ut  indigentiae  suae 
consuleret,  quasi  dicat :  Non  tam  gaudeo 
propter  me,  cujus  indigentiam  sublevastis  : 
quam  propter  charitatem  vestram,  quam 
hoc  opere  osteudistis. 

Eyo  enim  didici,  in  quibus  sum,  suf- 
ficiens  esse.  Hoc  est,  ego  didici  contentus 
esse  iis,  quae  habeo,  tanquam  illa  mihi 
sufficiant ;  hanc  enim  significationem  babet 
Graeca  vox  aoTapxrjg.  Dicens  autem  di- 
dici,  significat,  hanc  rem  esse  disciplinae 
et  exercitationis,  quod  quis  vivat  paucis 
ac  necessariis  contentus :  atque  hujus  rei 
habitum  longo  usu  se  assecutum.  Id  quod 
diligenter  a  Graecis  annotatum  est.  Nisi 
magis  placeat,  Apostolum  his  verbis  signi- 
flcare,  hoc  sibi  per  divinam  gratiam  esse 
concessum,  quod  contentus  sit  praesenti- 
bus.  Sic  enim  discendi  verbum  in  sacris 
literis  saepe  ponitur,  et  ei  respondens  vo- 
cabulum  docendi  Deo  tributum.  Confer 
sequentia  hoc  loco. 


12.  Scio  et  humiliari,  scio  et  abun- 
dare.  Erasmus  vertit :  Novi  et  humilis 
esse,  novi  et  excellere.  Eum  multi  neo- 
terici  sequuntur :  putaut  enim,  non  sati* 
constare  autithesin  inter  haec  duo  verba, 
nisi  posterius  accipiatur,  ut  in  genere 
praecellentiam  significet,  sicut  humilitas 
dejectionem.  Verum  non  advertunt,  Apo- 
stolum  Hebraeum,  et  phrasibus  Hebrahis 
magis  quam  Graecis  assuetum,  dixisse 
humiliari,  pro  eo  quod  est,  tenuiter  agere, 
et  rerum  ad  vitam  necessariarum  augu- 
stiam  pati.  Sic  enim  Hebraicum  daca, 
id  est,  humiliari,  frequenter  accipitur  in 
sacris  literis.  Et  ita  hic  accipi  verbum 
Graecum ,  argumento  est ,  quod  pro  eo 
pauio  post  substituit,  penuriam  pati,  rur- 
sus  ei  opponens  idem  Graecum  verbum 
Ticptaos^siv,  id  est,  abundare,  quemad- 
modum  et  ipse  Erasmus  eo  loco  verten 
dum  non  dubitavit.  Est  igitur  hujus  loci 
sensus ,  etiam  secundum  Graecos  inter- 
pretes :  Utramque  fortunam,  tenuitatis  et 
abundantiae ,  novi  moderate  ferre :  scio 
quomodo  me  gerere  debearn  dum  premor 
inopia,  et  rursum  quomodo  dum  copia 
suppetit.  Scicntiam  inteilige  cum  aflectu 
et  usu  conjunctam :  nam  ita  demum  con- 
surgit  habitus  virtutis. 

Ubique  et  in  omnibus  institutus  sum. 
Graece:  In  omni  et  in  omnibus,  quem- 
admodum  et  Ambrosianus  legit.  Theo- 
phylactus  et  Oecumenius  ita  distinguunt : 
In  omni,  re:  vel  in  omni,  tempore:  et 
in  omnibus ,  quae  intercurrunt :  id  est, 
quocunque  casu  occurrente.  Quae  distin- 
ctio  an  sit  ex  mente  Apostoli,  equidem 
dubito.  Certe  sensum  ejus  bene  et  Latine 
protulit  noster  interpres,  dum  vertit:  Ubi- 
que  et  in  omnibus.  Sentit  enim  Aposto- 
lus  se  ita  institutum,  ut  quicquid  acciderit 
sive  prosperum  sive  adversum ,  possit 
praesenti  conditione  prudeuter  uti  secun- 
dum  rectam  rationem  Deique  legem.  Di- 
cit  autem  institutus  sum,  sive  imbutus, 
ut  est  apud  Ambrosiauum:  ut  insinuet,  id 
quod  mox  clarius  exprimet,  hanc  ratic- 
nem  vitae,  velut  sacrum  mysterium,  se 
divinitus  edoctum  esse.  Est  enim  in  Graeco 
verbum,  a  quo  mysteria  dicuntur. 

Et  satiari,  et  esurire,  et  abundare,  et 
penuriam  pati.  Hos  infinitivos  quidani 
suspendunt  a  verbo:  Scio,  quod  praeces- 
sit :  atque  illud  medium ,  ubique  et  in 
omnibus  institutus  sum,  parenthesi  clau- 
dunt.  Verum  nihil  opus  est  hujusmodi 
hyperbato :  nam  optime  referuntur  isti 
infinitivi  ad  proximum  verbum  institutus 
sum,  et  continent  enumerationem  seu  par- 
titionem  quandam  ejus,  quod  in  summa 
dixerat:  JJbique,  et  in  omnibus.  oic,  in- 
quit,  institutus  sum,  ut  projrerum  occasione 
et  saturari  possim,  et  esurire,  atque  om- 
nino,  vel  abundare,  vel  indigere.  Latius 
enim  patent  haec  duo  posteriora,  utpote 
pertinentia  etiam  ad  vestitum  et  caetera, 
quibus  praeter  victum  opus  est.  Porro 
sicut  abundare  novit,  non  qui  res  super- 
fluas  ad  luxum  expendit,  sed  qui  mode- 
rate  et  secundum  Deum  illis  utitur,  ea, 
quae  supersunt,  distribuens  egenis:  ita 
saturari  novit,  non  qui  gulam  explet  ac 
ventrem  cibo  potuque  distendit:  sed  qui 
ita  saturatur,  ut  metas  sobrietatis  ac  tem- 
perantiae  non  excedat. 

13.  Omnia  possum  in  eo,  qui  me  con- 
fortat.  Giaece :  In  confortante,  seu  cor- 
roborante,  me  Christo :  vel,  sicut  Am- 
Lrcsianus  legit:  In  eo,  qui  me  confortat 
Christus.  Quoniam  dixeret  Apostolus : 
didici,  ne  existimetur  haec,  quae  de  se 
commemoravit ,  ad  solum  exercitium  et 
studium  voluntatis  suae  referre:  tum  ne 
videatur  arrogantius  locutus :  totum  lllud 
Christo  refert  acceptum.  Sensus  est :  Om- 
nia  jam  enumerata,  et  alia  quaecunque 
perferenda  mihi  sunt,  possum  et  praesto 
per  eum,  qui  mihi  ad  haec  oinnia  vires 
subministiat,  quique  omnia  haec  in  me 
operatur :  scilicet  per  Christam ,  quasi 
dicat:  Non  meum  opus  est,  inquit  Theo- 
phylactus,  sed  ejus  qui  robur  dedit,  Chri- 
sti.  Considerat  hic  Apostolus  iu  Christo. 
non  ut  alibi  saepe,  rationem  causae  me- 
ritoriae,  sed  operantis  atque  efficientis, 
quam  rationem  cum  Deo  Patre  habet 
communem:  ut  hinc  intelligas,  secundum 
Graecam  lectionem ,  Christum  ejusdem 
esse  potentiae  cum  Deo,  et  proinde  ve- 
rum  Deum. 

6oll.   Sitli  Comm.  Tom.  II. 


14.  Verumtamen  bene  fecistis  com- 
municantes  tribulationi  meae.  Graece 
participium  praeteriti  temporis  est,  hoc 
modo  resolvendum,  quod  communica- 
veritis  tribulationi  sive  afflictioni  meae. 
Sic  enim  alii  dilucidius  verterunt:  quan- 
quam  bene  noster.  Illud  enim  participium 
communicantes ,  ampliatur  ad  tempus 
praeteritum ,  vi  verbi  principalis.  Ne 
putarent  Philippenses  se  rem  supervaca- 
neam  aut  parum  gratam  fecisse ,  quod 
Paulo  pecuniam  misissent,  ut  qui  scribat, 
se  non  propter  penuriam  suam  gavisum 
de  eorum  dono,  propterea,  quod  nosset 
contentus  esse  priesentibus ,  possetque 
omnia  pati :  huic  falsae  suspiciunculae 
nunc  occurrit,  rursus  eos  laudans,  eorum- 
que  erga  se  beneficentiam  commendans : 
tanquam  diceret,  etsi  sciam  abundare  et 
penuriam  pati ,  et  in  omnibus  institutus 
sim :  vere  tamen  laboravi  rerum  penuria 
in  hoc  carcere,  proinde  vos  bene  fecistis, 
quod  mihi  afflicto  et  egenti  res  vestras 
communes  feceritis,  id  est,  de  facultatibus 
vestris  mihi  tribueritis.  Hoc  enim,  secun- 
dum  usum  Scripturae  sacrae,  significari 
vocabulo  communicandi ,  ex  aliis  locis 
facile  monstrari  potest,  velut  ad  Rom.  12. 
2  Cor.  8.  et  9.  et  Gal.  6.  Atque  eo  modo 
locum  hunc  intellexerunt  Augustinus  a 
Beda  citatus  et  in  Glossam  ordinariam 
relatus,  Anselmus,  Lyranus,  Cajetanus,  et 
glossa  interlinealis.  Quin  et  Apostolus 
ipse  paulo  post  hoc  modo  communicatio- 
nem  accipit,  cum  ait:  Nulla  mihi  Eccle- 
sia  communicavit. 

Quocirca  minus  germanum  arbitramur 
eorum  commentarium,  qui  sic  exponunt : 
Quamvis  ego  non  egerem,  tamen  bene 
vobis  consuluistis  mittendo  subsidium.  Id 
enim  vobis  profuit:  quia  per  hoc  parti- 
cipes  facti  estis  tribulationis  meae,  id  est, 
praemii,  quod  mihi  repositum  est  apud 
Deum  pro  afflictionibus,  quas  patior.  Qui 
tamen  sensus ,  cum  sit  Chrysostomi  et 
aliorum  Graecorum,  satis  ostendit  ex  il- 
lorum  sententia,  quod  hodie  sectarii  ne- 
gant,  posse  alios  aliorum  meritis  apud 
Deum  adjuvari,  dum  per  charitatis  opera 
reddunt  se  eorum  participes,  juxta  illud: 

Qui  recipit  justum  innomine  justi,  mer- 
cedem  justi  accipiet,  Matth.  10.  Caettrum 
ex  eo,  quod  Apostolus  dicit :  bene  fecistis, 
manifeste  retunditur  eorum  haeresis,  qui 
omniafidelium,  etiam  justificatorum  opera, 
dicunt  esse  peccata.  Nunquam  enim  Apo- 
stolus  de  eo,  quod  sciret  esse  peccatum, 
diceret:  bene  fecistis. 

15.  Scitis  autem  et  vos  Philippenses, 
quod  in  principio  Evangelii.  Scilicet  a 
me  vobis  praedicati,  de  quo  Act.  16. 
Quando  profectus  sum  a  Macedonia. 
Graece,  quando  exivi  a  Macedonia,  id 
est,  quando  Macedoniam,  in  qua  vos  estis, 
reliqui  et  transivi  in  Achaiam.  Loquitur 
de  primo  suo  discessu  e  Macedouia,  de 
quo  Act.  17.  et  18.  Dicit  enim,  in  prin- 
cipio  Evangelii,  nam  postea  adhuc  eum 
fuisse  in  Macedonia  constat  ex  Act.  20. 
Igitur,  quae  hic  dicit,  tantum  ad  illud 
tempus  sunt  referenda. 

Nulla  mihi  Ecclesia  communicavit  in 
ratione   dati  et  accepti ,   nisi  vos  soli. 
Graece :  ln   rationem   dationis    et  ac- 
ceptionis,   pro   quo  textus   Ambrosianus 
habet :  In  ratione  dandi  et  accipiendi : 
tametsi  haec  quoad  sensum  non  differunt. 
Videtur  hac  parte  Apostolus  se  excusare 
de^eo,  quod  circa  initium  praedicationis 
aliquoties  a  Philippensibus  accepit :  eam 
adferens  causam,    quod   aliae   Ecclesiae 
nihil  contulissent.  Unde  haec  excusatio 
rursus    laudem    Philippensium    continet 
non  exiguam,  cum  tacita  aliorum  vitupe- 
ratione.  Vos  ipsi,  inquit,  nostis,  et  testari 
potestis,  quod  quando  primum  apud  vos 
Evangelium  praedicavi,  postquam  e  Ma- 
cedonia  discessissem,  nulla  Ecclesia  mihi 
quicquam  tribuit,  quod  referre  possem  in 
rationes  meas,  praeterquam  vos  soli.  Di- 
cit  autem ,  in  ratione   dati  et  accepti, 
alludens  scilicet  ad  rationes  pecuniarias, 
quarum  duae  sunt  partes,   expensorum  et 
acceptorum,   quae  mutua  compensatione 
aequari  debeant:  ut  per  hoc  insinuet,  jure 
se  recipere  posse  sustentationem  vitae  ab 
iis,  quibus  ministerium  verbi  impendebat, 
juxta  id,  quod  alifci  dicit :  Si  nos  vobis 
spiritualia  seminavimus:  magnum  est, 
si  noscarnalia  vestra metamus?  1  Cor.  9. 


Ex  hoc  loco  apparet,  Apostolum  in  2 
Cor.  11.  dicentem:  Quod  mihi  deerat 
suppleverunt  fratres,  qui  venerunt  a 
Macedonia,  de  Philippensibus  intelligere. 
Satis  etiam  apparet,  Philippenses  sponte 
dedisse.  Paulus  enim  a  nemine  exigebat. 
Quod  si  fecisset,  ut  jure  facere  poterat: 
profecto  aliae  Ecclesiae  non  tam  erga 
eum  inhumanae  fuissent,  utpetentijustum 
acnecessarium  stipendium  denegarent.Ve- 
rum  ipse  non  solum  non  exegit,  sed  etiam 
ab  Ecclesiis  Achaiae  accipere  noluit,  id- 
que  ob  rationem  explicatam  in  utraque 
epist.  ad  Oor.  locis  jam  citatis.  Est  igitur 
in  his  verbis  maxima  commenclatio  Phi- 
lippensium,  sicut  et  sequentibus. 

16.  Quia  et  Thessalonicam  semel  et 
bis  in  usum  mihi  misistis.  Graece:  In 
Thessalonica :  quod   Ambrosianum  tex- 
tum  secuti  neoterici  interpretes  ita  sup- 
plent:  In  Thessalonica  cum  essem.  Sen- 
sus  enim  est,  nam  et  cum  essem  Thessa- 
lonicae,   semcl   et  iterum   mihi   misistis, 
quae  in  usus  meos  erant  necessaria ;  id 
est,  quibus  opus  habebam.   Graecum  ver- 
bum   significat  publicam    et   honorificam 
missionem.  Quaeret  aliquis,  cur  ipsi  Thes- 
salonicenses   non  dabant,  utique  Philip- 
pensibus  opulentiores?  Erat  enim  Thes- 
salonica  metropolis  Macedoniae.  Respon- 
det  S.  Thomas,  Paulum  ab  illis  accipere 
noluisse,  sicut  nec  a  Corinthiis.  Ab  his 
quidem,  propter  eorum  avaritiam,  ne  of- 
fenderentur:  ab  illis  vero,  quia  erant  otio 
dediti ,   quibus  proinde  voluit  Apostolus 
exemplum  darelaborando  manibus  :  quem- 
admodum  ipse  testatur  1  Thess.  2.  et  4. 
2  Thess.  3.  Colligit  idem  Doctor  ex  hoc 
loco,  Papam  ex  justa  causa  posse  ab  una 
Ecclesia  accipere  in  subsidium   aliarum. 
Quam   rem   aeque   probat   alter   locus  2 
Cor.  11.  Alias  Ecclesias  exspoliavi,  ac- 
cipiens  stipendium  ad  ministerium  ve- 
strum  etc. 

17.  Non  quia  quacro  datum.  Graece 
to\ia,  id  est,  donum  seu  munus:  ut  est 
apud  Ambrosianum.  Sensus  est:  Non  haec 
commemoro,  tanquam  requirens,  ut  adhuc 
similia  mihi  praestetis,  ut  munus  aliquod 
mittatis.  Aut ,  non  haec  dico ,   quod  ea, 

quaedantur,  anteoculos  habeam  et  amem. 
Loquitur  enim  in  genere. 

Sed  requiro  fructum  abundantem  in 
ratione  vestra.  Graece  et  Syriace :  In 
rationem  vestram.  Sic  et  Aaibrosianus 
habet,  et  nonnulla  Latina  manuscripta. 
Sensus  est :  Sed  requiro  fructum  accres- 
centem  rationibus  vestris.  Si  quid  a  vobis 
accipio:  vestrum  est  lucrum  et  commo- 
dum,  vester  fructus  ex  boc  augetur,  me- 
rito  vobis  referendus  in  rationes  accepto- 
rum.  Rursus  enim  alludit  ad  rationes  pe- 
cuniarias  de  quibus  supra:  sentit  autem 
de  fructu  et  lucro  spirituali,  quod  sibi 
comparant  apud  Deum ,  qui  necessaria 
ministris  Evangelii  liberaliter  suppeditant. 

18.  Habeo  autem  omnia,  et  abundo. 
Graece,  non  est  £/0),  habeo :  sed  aiziyu), 
quod  iuter  alia  siguificat  recipere  ex  ali- 
quo,  velut  censum  ex  agro,  aut  mercedem 
ex  labore.  Et  quamvis  verbum  sit  prae- 
sentis  temporis,  significatio  tameu  expli- 
catur  per  praeteritum,  recepi :  quasi  dicat, 
receptum  habeo.  Sic  enim  ex  eodem  verbo 
Graeco  noster  interpres  vertit  Matth.  6. 
receperunt  mercedem  suam,  estque  idem 
verbum  apud  LXX.  Num.  32.  recepimus 
possessiones  nostras.  Recte  igitur  auctor 
versionis  Ambrosianae  hoc  loco  transtulit: 
Recepi  tamen  omnia.  Quod  et  Erasmus 
atque  alii  imitati  sunt. 

Itaque  Apostolus  utens  ejusmodi  verbo, 
rursus  iunuere  voluit,  non  esse  gratuitum, 
sed  debitum,  id  quod  datur  ratione  mini- 
sterii  sacri.  Quod  et  a  Graecis  annotatum 
est.  Sensus  autem  est:  Quamvis  donum 
non  requiro,  magisque  vestrum  fructum 
specto,  quam  commodum  meum :  recepi 
tamen  omnia,  quae  misistis,  adeo  large, 
ut  nunc  abundem.  Hoe  addit,  non  quod 
munus  Philippensium  mediocritatem  ex* 
cesserit:  sed  utgratum  animum  ostendat, 
ntque  intelligamus,  facile  abuudare  eum, 
qui  re  modica  ac  tenui  contentus  est. 

Repletus  sum,  acceptis  ab  Epaphro- 
dito,  quae  misistis.  Ablativus,  acceptis, 
non  regitur  a  verbo  repletus  sum,  quod 
prima  facie  videri  potest:  scd  absolute 
ponitur.  Quod  patet  ex  Graecis,  quae  sic 
clarius  verti  possunt :  Repletus  sum,  po- 


steaquam  accepi  ab  Epaphrodito,  quae  a 
vobis  missa  seu  donata  sunt:  id  est,  mu- 
nera  seu  dona  vestra:  ut  veitit  Theophy- 
lacti  interpres.  Haec  plenitudo  significat 
sufficientiam  rerum  necessariarum :  nam 
quod  ad  animum  Pauli  attinet,  etiam  in 
penuria  sufficiens  erat,  sicut  ipse  de  se 
superius  dixit. 

Odorem  suavitatis,  hostiam  acceptam, 
placentem  Deo.  Hi  accusativi  in  Graeco 
non  reguntur  a  verbo  misistis,  quod  ibi 
non  habetur,  sed  a  participio  ds^ausvog: 
et  appositive  junguntur  cum  illo,  munera 
vestra.  Vocat  autem  Apostolus  munera 
Philippensium  ad  se  missa,  odorem  sua- 
vitatis,  vel,  ut  alii  propius  e  Graeco  ver- 
tunt,  odorem  bonae  fragrantiae,  phrasi 
Hebraica:  id  est,  odorem  suavissimum 
seu  fragrantissimum  :  quod  instar  hujus- 
modi  odoris  aut  sibi,  aut  potius  Deo  grata 
esseut.  Alludit  ad  id,  quod  apud  Mosen 
passim  de  sacrificiis  legitur,  ea  Deo  ac- 
cepta  esse  in  odorem  suavitatis.  Vocat 
eadem  munera :  hostiam  acceptam,  pla- 
centem  Deo:  vel,  ut  in  Graeco,  benepla- 
citam  Deo ;  non  quod  propriam  habeant 
rationem  sacrificii  Deo  oblati:  sed  quod 
Deo  accepta,  placitaque  essent,  perinde 
atque  si  sacrificium  ad  ejus  honorem  ob- 
latum  fuisset. 

Etenim  omne  bonum  opus  factum  eo 
fine,  ut  sancta  societate  Deo  inhaereatur, 
tanquam  suinrao  ac  beatifico  bono :  gene- 
rali  ratione  sacrificium  est,  teste  Augu- 
stino  lib.  10.  de  civit.  cap.  6.  Quo  in  ge- 
nere  Scriptura  numerat  imprimis  opera 
beneficentiae  erga  proximos.  LTnde  est 
illud  Hebr.  13.  Beneficentiae  et  commu- 
nionis  nolite  oblivisci:  talibus  enim  ho- 
stiis  promeretur  Deus.  Nec  obstat,  quod 
Apostolus  non  oblationem  munerum,  sed 
ipsa  munera  memoratis  epithetis  exornat 
dicens:  Quae  misistis,  odorem  suavitatis, 
hostiam  acceptam  etc.  Sic  enim  vocan- 
tur,  non  secundum  se  considerata,  sed 
relata  ad  animum  seu  voluntatem,  a  qua 
profidscebantur.  Hinc  vero  rursum  evi- 
denter  patet,  non  omnia  justificatorum 
opera  esse  peccata,  quod  voluut  haeretici. 

Neque  enim  peccatum  esse  potest  hostia 
accepta,  placensque  Deo. 

19.  Deus  autem  meus  impleat  omne 
desiderium  vestrum.  Graeca  nunc  habent : 
Replebit  omnem  indigentiam,  sive  ne- 
cessitatem  vestram,  quasi  dicat  Aposto- 
lus,  vos  me  replestis,  mittendo  largum 
subsidium :  ego  vicissim  precor  Deum 
meum,  ut  indigentiam  vestram  repleat,  id 
est,  ea,  quibus  opus  habetis,  usque  ad 
sufficientiam  suppleaf.  Quamvis  enim  in 
Graecis  plerisque  codicibus  sit  futurum 
indicativum,  replebit:  Graeci  tamen  iu- 
terpretes  exponunt,  quasi  dictum  sit,  re- 
pleat,  imprecatorio  modo. 

Monet  autem  Chrysostomus,  pro  XP£'-a; 
necessitate,  quosdam  codiceshabere  XaP'-v> 
id  est,  gratiam:  nonnullos  XaPav>  ^  est> 
gaudium :  tametsi  veriorem  putat  lectio- 
nem,  quam  primo  diximus.  Sed  cur  dixit 
Apostolus,  JDeus  meus,  et  non :  Deus  no- 
ster,  sicut  mox  inferius  alt :  Deo  et  Patri 
nostro?  Ideo  nimirum,  quia  loquebatur 
de  compeusando  beneficio  evga  se  prae- 
stito :  quasi  diceret,  etsi  ego,  qui  pauper 
sum,  simile  beneficium  referre  requeam; 
tamen  Deus  meus,  quem  colo,  facile  id 
potest,  cum  sit  ditissimns.  Hoc  enim  est, 
quod  sequitur;  Secundum  divitias  suas. 
Id  est,  ea,  quibuo  indigetis,  suppeditet 
vobis  sufficienter  abundeque  pro  sua 
opulentia. 

In  gloria,  in  Christo  Jesu.  Quia  lo- 
cutus  fuerat  de  compensatione  temporali, 
dicendo ,  repleat  omnem  indigentiam 
vestram :  idcirco  mox  cogitationem  eorum 
a  temporalibus  transfert  ad  aeterna  et 
coelestia,  cum  addit,  in  gloria  etc,  quasi 
dicat:  Ita  precor  vobis  a  Deo  rerum  hu- 
jus  vitae  sufficientiam,  ut  ea  vobis  cedat 
ad  gloriam  vitae  aeternae  per  Christum  : 
juxta  id,  quod  orat  Ecclesia :  Sic  tran- 
seamus  per  bona  temporalia ,  ut  non 
amittamus  aeterna.  Similem  transitum  a 
corporalibus  ad  spiritualia  facit  Aposto 
lus  2  Cor.  9.  Potens  est,  inquit,  Deus 
omnem  gratiam  abundare  facere  in  vo- 
bis,  ut  in  omnibus,  semper  omnern  suf- 
flcientiam  habentes,  abundetis  in  omne 
opus  bonum  etc.  Ac  rursum :  Qui  autem 


administrat  semen  seminanti :  et  panem 
ad  manducandum  praestabit,  et  multi- 
plicabit  semen  vestrum,  et  augebit  in- 
crementa  frugum  justitiae  vestrae ,  ut 
in  omnibus  locupletati  abundetis.  Pctest 
etiam  illud,  in  gloria,  construi  cum- 
particula  proxlme  praecedente ,  ad 
huuc  modum-  Prout  dives  est  gloriae 
largiter  retribuendae  per  Christum.  Sic 
enim  dicitur  Hebraea  phrasi,  dives  in 
gloria,  id  est,  dives  gloriae :  quomodo 
Gen.  13.  secundum  textum  Hebraicum 
legitur  Abraham  fuisse  dives  in  pecore, 
et  in  argeuto,  et  in  auro :  id  cst,  dives 
talium  rerum. 

20.  Deo  autem  et  Patri  nostro  gloria 
in  saecula  saeculorum.  Amen.  Conclu- 
dit  epistolam  glorificatione  Dei :  quae  ta- 
men  ad  proxima  referri  potest,  eo  sp?c- 
tans,  ut  ne  quid  sibi  glorias  de  h  jno  opere 
adscribant  Philippenses,  ut  sensus  sit,  se- 
cundum  S.  Thomam;  De  his  omnibus 
bonis  quae  praestitistis  et  quae  speratis, 
glorificetur  Deus,  pater  noster,  in  omnem 
aeternitatem.  Deum  patrem  suum  atque 
ipsorum  vocat,  ratione  adoptionis:  nam 
de  gloria  consequenda  serrao  erat:  cum 
alioqui  Deus  sit  omnium  pater  ratione 
creationis.  Utroque  autem  modo  patrem 
esse,  toti  Trinitati  commune  est.  Addit 
Amen  lllud  solemne,  quo  precationem 
confirmet,  quasi  dicat:  Vehementer  opto 
et  precor,  ut  fiat,  quod  dico. 

21.  Salutate  omnem  sanctum  in  Chri- 
sto  Jesu.  Ex  more  salutationes  annectit. 
Ordo  est:  Salutate  in  Christo  Jesu  om- 
nem  sanctum,  id  est,  salutate  meis  verbis 
omnes  fideles,  qui  apnd  vos  sunt,  impre- 
cando  illis  ea  bona,  quorum  Christus  no- 
bis  auctor  est.  Fideles  ab  Apost  jlo  sancti 
vocantur,  quia  membra  sunt  Ecclesiae 
sanctae,  nec  aliter  de  unoquoque  eorum 
opinar»  debemus,  qnam  quod  sanctus  sit, 
nisi  forte  aliud  constet. 

22.  Salutant  vos ,  qui  mecum  sunt, 
fratres.  Id  est,  qui  circa  me  sunt:  ut  qui 
mibi  vincto  ministrant,  qui  me  visitant, 
qui  mecuin  hic  in  Evangelio  laborant.  Ac 
ne  angusta  videatur  haec  salutatio,  sub- 
jungit:  Salutant  vos  omnes  sancti,  scili- 

eet  qui  Romae  sunt,  id  est,  cmnis  Romana 
Ecclesia.  Maxime  autem,  qui  de  Cae- 
saris  domo  sunt.  Domo,  id  est,  familia, 
Graece  otxta^.  Caesarem,  Romanum  in- 
telligit:  nec  alium  quam  Neronem,  sub 
cujus  potestate  vinctus  erat.  Quod  enim 
apud  Dorotheum  in  synopsi  legitur,  Cae- 
sarem,  cujus  hic  meminit  Paulus,  unum 
fuisse  e  septuaginta  Christi  discipulis,  id 
risu  potius ,  quam  confutatione  dignum 
merito  censet  Cardinalis  Baronius  Tom. 
1.  AnnaJ.  Eccles.  Quid  autem  in  univer- 
sum  de  catalogoseptuagintadiscipuloium, 
quera  ea  synopsis  recenset,  existimandum 
sit:  dixi  in  exposit.  Epist.  ad  Rum.  cap. 
nlt.  ad  vers.  5. 

Adjicit   igitur  Apostolus  hanc  saluta 
tionis  partem,  ut  Philippenses,   dum  au 
diunt,  Evangelium  usque  in  aulam  et  fa- 
miliam  Neronis  penetrasse,  atque  ex  ejus 
domesticis   aliquos  factos   esse  Christia- 
nos :  gaudio  et  consolatione  affecti,  magis 
in  fide  confirinentu:'  ac  majori   cum  fidu 
cia  etiam  ipsi  divulgent  Evangclium. 

Porro  qui  fuerint  hi  Caesaris  familia- 
res  a  Paulo  conversi,  quaeritur  a  nonnul- 
lis :  et  sunt ,  qui  Senecam  philosophum 
Stoicum,  Nerouis  praeceptorem,  itemque 
nepotem  ejus  ex  fratre,  Lucanum  poetam, 
designari  outent,  ut  qui  ambo  paulo  post 
illud  tempus  fuerint  a  Nerone  sublati. 
Sed  haec  opinio  parum  probabilis  est: 
neque  enim  hi  Neronis  erant  domestici 
tempore  eaptivitatis  Pauli,  sed  aut  seua- 


tores  aut  alio  magistratu  fungentes  in 
urbe  Romana,  nec  ob  religionem  inter- 
fect',  sed  quod  haberentur  conscii  conju- 
rationis  Pisonianae.  Et  quidem  Lucanum 
fuisse  Christianum,  nullus  est  auctor,  qui 
referat.  Senecam  vero  Hieronymus  pro- 
vocatus  Epistolis,  quae  circumferuntur 
ejus  ad  Paalum  et  Pauli  ad  ipsum,  ponit 
quidem  in  catalogo  Scriptorum  ecclesia- 
sticorum :  sed  cum  jam  satis  exploratum 
habeatur  apud  eruditos,  Epistolas  illas 
fal.sas  et  supposititias  esse :  cumque  (teste 
Augustino  lib.  6.  de  civit.  cap.  11.)  Se- 
neca  de  Christianis  expresse  nusquaui  in 
scriptis  suis  meminerit,  imo  vero  de  iis 
sub  noinine  Judaeorum  videatur  etiam 
sinistre  loqui;  nulla  ratio  est,  ut  Aposto- 
lum  hoc  loco  ad  Senecam  respexisse  pu- 
temus.  Sane  verisimilius  est,  inter  hos, 
quos  Apostolus  significat,  fuisse  Euellium 
et  Torpetem ,  quos  Neronis  familiares 
fuisse,  et  martyrio  sub  eo  coronatos,  testa- 
tur  Roman.  martyrolog.  die  11.  et  17. 
Maji. 

23.  Gratia  Domini  nostri  Jesu  Christi 
cum  spiritu  vestro.  Graece  et  Syriace : 
cum  omnibus  vobis.  Amen.  Consueta  est 
Apostoli  clausula,  qua  omnes  suas  signat 
Epistolas.  Sensus  est:  Deus  per  Chri- 
stum  det  vobis  et  multiplicet  beneficia 
gratiae  suae.  Post  finem  Epistolae  sequi- 
tur  in  Graecis  codicibus  hypographe,  si- 
gnificans,  unde  et  per  quem  missa:  Scri- 
pta  est  e  Roma  per  Epaphroditum. 

C/olossenses  in  ea  fuerunt  Asiae  mino- 
ris  parte,  quae  magna  Phrygia  vocabatur. 
Civitas  eorum  Colossae  ab  Hierapoli  et 
Laodicea,  quarum  in  bac  Epistola  men- 
tio  fit,  haud  procul  dissita.  Qnod  obser- 
vandum  propter  nonnullos,  qui  contra 
auctoritatem  Graecorum  interpretum  Co- 
lossas  easdem  cum  Rhodo  faciunt,  quam 
eo  nomine  appellatam  putant  ob  nobi- 
lem  illum  Colossum,  qui  numeratur  inter 
septem  mundi  in-iracula.  Sed ,  ut  ita  sit, 
quod  Rhodii  aliquando  dicti  fuerint  Co- 
lossenses ,  uti  Suidas  asserere  videtur ; 
attamen  eos  ab  his ,  ad  quos  ista  mittitur 
Epistola,  diversos  esse  ex  iis,  quae  dixi- 
mus,  plane  liquet. 

Scribit  autem  ad  Colossenses  Paulus, 
non  quod  iis  Evangelium  praedicasset, 
siquidem  eos  ne  viderat  quidem,  uti  col- 
ligitur  ex  cap.  2.,  sed  quod  tanquam  gen- 
tium  Apostolus  et  solicitudinem  gerens 
omnium  Ecclesiarum ,  quam  sibi  tribuit 
2  Cor.  11.,  buic  quoque  parti  Ecclesiae 
a  falsis  magistris  periclitanti  pro  officio 
succurrendum  putarit.  Instituti  autem 
erant  in  fide  Christi  per  Erraphram  Apo- 
stolorum  discipulum,   quemadmodum  de 


eo  testatur  cap.  1.  Nam  Archippus,  cujus 
ultimo  capite  mentionem  facit ,  non  Apo- 
stolus  eorum,  sed  Episcopus  aut  Presby- 
ter  fuisse  videtur. 

Et  haec  quidem  communis  est  senten- 
tia  commentatorum  tam  Latinorum  quam 
Graecorum ,  Colossenses  ipsum  Paulum 
praedicantem  non  audivisse.  Dissentit 
autem  unus  Theodoretus,  qui  locum  alle- 
gatum  cap.  2.  contendit  aliter  intelligen- 
dum  esse,  de  qua  re  videbitur,  cum  ad 
ejns  loci  expositionem  perventum  erit. 
Adducit  ille  pro  se,  quod  legitur  Act. 
18.,  Paulum  ex  ordine  perambulasse 
Galaticam  regionem  et  Phrygiara ,  in  qua 
utique  sunt  Colossenses,  uti  dictum  est, 
sed  argumentum  hoc  non  est  certum. 
Erant  enim  iuultae  aliae  civitates  illius 
regionis,  quas  recenset  Plinius  lib.  6. 
natur.  hist.  cap.  32.,  qnarum  aliquas  per- 
ambulasse  potuit  Paulus,  Colossensibus 
omissis.  Atqui  vicissira  contra  Theodore- 
tum  facit,  quod  Paulus  in  tota  Epistola 
nusquam  significat,  se  Colossensibus  Evan- 
gelium  praedicasse,  aut  eorum  Apostolum 
esse,  quin  potius  paulo  post  exordium 
Epistolae,  ubi  locus  erat  id  commemorandi, 

non  se,  sed  Epaphram  nominat,  ut  Evan- 
gelii  primum  ac  praecipuum  apud  eos 
ministrum.  Sicut,  inquit,  didicistis  ab 
Epaphra  carissimo  conservo  nostro  etc. 
Et  in  Epistola  ad  Philemonem  Colossen- 
sem :  Spero  per  orationes  vestras  donari 
me  vobis.  Non  enim  ait:  restitui,  sicut 
Hebr.  ult. ,  sed  donari ,  quasi  apud  eos 
nunquam  fuisset. 

Caeterum  occasio  scribendi  Colossen- 
sibus  Paulo  fuit,  quod  post  acceptum 
Evaugelium,  a  quibusdam,  quorum  stu- 
dium  erat  sinceritatem  Apostolicae  doc- 
trinae  corrumpere,  Simonianos  fuisse  cre- 
dibile  est,  persuasi  essent,  accessum  se 
habere  ad  Deum  non  per  Filium,  sed  per 
angelos ,  ut  per  quos  antiquitus  omnia 
gesta  legamus  ;  Filium  autem  Dei  majo- 
rem  esse,  quam  ut  eo  raediatore  atque 
intercessore  ac  deprecatore  uti  nobis 
liceat.  Accedebant  observationes  ac  su- 
perstitiones  tam  Judaicae,  quam  Graecae, 
sive  ab  iisdem  auctoribus  introductae, 
sive  ab  aliis  acceptae,  Philosophis  scili- 
cet  ac  Judaeis,  sed  ab  Evangelio,  quod 
semel  receperant,  prorsus  dissentaneae. 

Primum  igitur  ac  praecipue  docet  Apo- 
stolus,  non  nisi  per  Christum  Dei  filium, 
per  quem   omnia   condita   sunt,   nos  in- 


staurari  ac  reconciliari  cum  Deo ,  et  pro- 
inde  religioni  augelorum,  qua  nimirum 
Christi  mediatoris  officiuin  ad  angelos 
transferatur,  non  esse  auscultandum.  Ju- 
daicas  autem  aut  philosophicas  observa- 
tiones  cum  Evangelio  minime  miscendas 
esse,  neque  eas  ad  sanctificationem  no- 
stram  quicquam  habere  momenti.  Atque 
haec  agit  1.  et  2.  cap.  Reliqua  pars 
Epistolae  ferme  usque  ad  finem  in  tra- 
dendis  vitae  Christianae  praeceptis  con- 
sumitur.  Confer,  quae  diximus  in  argum. 
epist.  ad  Ephesios. 

Scripta  est  haec  Epistola  non  Ephesi, 
ut  habet  vulgare  argumentum,  quod  est 
in  Latinis  codicibus,  sed  Romae,  ut  ha- 
bent  Graecorum  subscriptiones.  Nam  vin- 
culorum  suorum  sub  finem  Epistolae  ter 
meminit ;  Romae  autem,  non  Ephesi  Pau- 
lura  vinctum  fuisse,  legimus.  Adde,  quod 
missa  est  per  Tychicutn  et  Onesimum, 
quem  posteriorem  Romae  in  vinculis  Chri- 
sto  genuerat,  ut  habet  Epist.  ad  Philem. 
In  quam  ad  Philemonem  Epistolam  scri- 
bens  Hieronymus  affirmat  Roma,  e  vincu- 
lis,  una  cum  hac  Epistola,  missas  fuisse 
eas ,  quae  datae  sunt  ad  Ephesios  et  ad 
Philemonem.  Quae  utique  omnes  e  pri- 
mis  vinculis  datae  sunt. 


CAPDT  PRIMUM. 

Paulus ,  Apostolus  Jesu  Christi  per  voluntatem  Dei ,  et  Timotheus 
frater:  2.  eis,  qui  sunt  Colossis  sanctis,  et  fidelibus  fratribus  in  Christo 
Jesu.  3.  Gratia  vobis,  et  pax  a  Deo  Patre  nostro ,  et  Domino  Jesu 
Christo.  Gratias  agimus  Deo,  et  Patri  Domini  nostri  Jesu  Christi,  sem- 
per  pro  vobis  orantes *) :  4.  audientes  fidem  vestram  in  Christo  Jesu, 
et  dilectionem ,  quam  habetis  in  sanctos  omnes,  5.  propter  spem,  quae 
reposita  est  vobis  in  coelis 2) :  qu?m  audistis  in  verbo  veritatis  Evan- 
gelii:  6.  quod  pervenit  ad  vos,  sicut  et  in  universo  mundo  est3),  et 
fructificat,  et  crescit,  sicut  in  vobis ,  ex  ea  die,  qua  audistis  et  cogno- 
vistis  gratiam  Dei  in  veritate,  7.  sicut  didicistis  ab  Epaphra  charissimo 
conservo  nostro,  qui  est  fidelis  pro  vobis  minister  Christi  Jesu,  8.  qui 
etiam  manifestavit  nobis  dilectionem  vestram  in  spiritu.  9.  Ideo  et  nos, 
ex  qua  die  audivimus,  non   cessamus  pro  vobis  orantes,  et  postulantes 4), 


0  Eph.  1,  15.  16.     Phil.  1,  3.-5.    2)  Vers.  7.    3)  Vers.  23.  28.    *)  Eph.  1,  17.  18. 

ut  irapleamini  agnitione  voluntatis  ejus,  in  omni  sapientia  et  intellcctu 
spirituali:  10.  ut  ambuletis  digne  Deo  per  omnia  placentes:  in  omni 
opere  bono  fructificantes ,  et  crescentes  in  scientia  Dei1):  11.  in  orani 
virtute  confortati  secundum  potentiam  claritatis  ejus,  in  omni  patientia 
et  longanimitate  2)  cum  gaudio  12.  gratias  agentes  Deo  Patri,  qui  dignos 
nos  fecit  in  partem  sortis  sanctorum 3)  in  lumine :  13.  qui  eripuit  nos 
de  potestate  tenebrarum  4),  et  transtulit  in  regnum  filii  dilectionis  suae5), 
14.  in  quo  habemus  redemptionem  per  sanguinem  ejus,  remissionein 
peccatorum:  15.  qui  est  imago  Dei  invisibilis 6) ,  primogenitus 7)  omnis 
creaturae 8) :  16.  quoniara  in  ipso  condita  sunt  universa  in  coelis  et  in 
terra,  visibilia  et  invisibilia,  sive  throni,  sive  dominationes ,  sive  prin- 
cipatus,  sive  potestates :  omnia  per  ipsum  et  in  ipso  creata  sunt9):  17. 
et  ipse  est  ante  omnes  10),  et  omnia  in  ipso  constant.  18.  Et  ipse  est 
caput  corporis  Ecclesiae11),  qui  est  principium,  primogenitus  ex  mor- 
tuis12),  ut  sit  in  omnibus  ipse  primatum  tenens :  19.  quia  in  ipso  ^om- 
placuit,  omnem  plenitudinem 13)  inhabitare:    20.   et  per  eum  reconciliare 

•1A\..  . n  1 t\  •  •  •  • 

omnia1*)  m  lpsum,  pacmcans  IO;  per  sangumem  crucis  ejus,  sive  quae 
in  terris,  sive  quae  in  coelis  sunt.  21.  Et  vos  cum  essetis  aliquando 
alienati16),  et  inimici  sensu  in  operibus  malis:  22.  nunc  autem  recon- 
ciliavit17)  in  corpore  carnis  ejus  per  mortem,  exhibere  vos  sanctos,  et 
immaculatos,  et  irreprehensibiles  coram  ipso 18) :  23.  si  tamen  permanetis 
in  fide  fundati,  et  stabiles,  et  immobiles  a  spe 19)  Evangelii,  quod  au- 
distis,  quod  praedicatum  est  in  universa  creatura,  quae  sub  coelo  est, 
cujus  factus  sum  ego  Paulus  minister.  24.  Qui  nunc  gaudeo  in  pas- 
sionibus  pro  vobis 20) ,  et  adimpleo  ea ,  quae  desunt  passionum  Christi, 
in  carne  mea21),  pro  corpore  ejus22),  quod  est  Ecclesia:  25.  cujus 
factus  sum  ego  minister  secundum  dispensationem  Dei,  quae  data  est 
mihi 23)  in  vos,  ut  impleam  verbum  Dei:  26.  mysterium,  quod  abscon- 
ditum  fuit  a  saeculis  et  generationibus ,  nunc  autem  manifestatum  est 
sanctis  ejus 24) ,  27.  quibus  voluit  Deus  notas  facere  divitias  gloriae 
sacramenti  hujus  in  gentibus,  quod  est  Christus,  in  vobis  spes  gloriae25). 
28.  quem  nos  annuntiamus,  corripientes  omneni  hominem,  et  docentes 
omnem  hominem,  in  omni  sapientia,  ut  exhibeamus  omnem  hominem 
perfectum  in  Christo  Jesu 26) :  29.  in  quo  et  laboro,  certando  sccundum 
operationem  ejus,  quam  operatur  in  me  in  virtute 27). 


*)  2  Petr.  1,  5.-8.     2)  Phil.  4,  13.    Rom.  5,  3.    3)  Act.  26,  18.    4)  Eph.  5,  8.     5)  Phil. 

3,  20.    6)  Joan.  14,  9.     7)  Psalm.  88,  28.     &)  Apoc.  1,  17.     9)  Joan.  1,  3.    Act.  17.  28.  Hebr. 
1,  2.     N)  Joan.  1,  1.  17,  5.     **)  Eph.  1,  22.  23.     12)  1  Cor.  15,  20.     Act.  26,  23.     <3)  Cap.  2, 

9.  ")  1  Joan.  2,  2.-    15)  Eph.  3,  15.     Hebr.  1,  14.  12,  22.     16)  Eph.  2,  12.  13.     17)  Eph.  1, 
16.  seq.    18)  Eph.  5,  25.-27.    »)  Cap.  2,  4.  seq.    20)  2  Cor.  4,  10.    Phil.  2,  17.    21)  Phil.  3, 

10.  22)  Phil.   1,  12.— 14.     23)  Act.  26,  17.  18.     ^)  Eph.  3,  5.  9.     25)  1  Tim.  1,  15.     26)  Eph. 

4,  13.  5,  27.    27)  1  Cor.  15,  10. 

SUHNMRIFM  CAPITIS  PRIMI 

Gratias  agit  Den  de  Colossensium  iide,  simul  orans.  u!  ejusdem  complementum  accipiant. 
Christi  praedicat  excellentiam  et  primatum  sunra  omnia.  qui  Ecclesiam  Patri  reconciiavit. 
Se  declarat  ejus  ministrum  ad  fidei  mysterium  patefariendum  gentibus. 


1 .  Paulus  Apostolus  Jesu  Christi  per 
voluntatem  Dei.  Addit:  per  voluntatem 
Dei,  quod  et  in  aliis  qnibusdam  Episto- 
lis  facit,  utostendat,  se  veum  esse  Chiisti 
Apostolnm,  qui  non  semetipsum  ad  Apo- 
stolatum  ingesserit,  sicut  pseudapostoli, 
sed  Deo  voleute  ac  jubente  munus  illud 
susceperit.  Et  Timotheus  frater.  Hunc 
eundem  sibi  adjunxit  in  fronte  Epistola- 
rnm  ad  Philippenses  et  ad  Philemonem, 
quae  putantur  simul  missae  cum  hac  Epi- 
stola. 

2.  Eis ,  qui  sunt  Colossis ,  sanctis  et 
fidelibus  fratribus  in  Christo  Jesu.  Id 
est,  Ecclesiae  Cclossensium.  Graeca  non 
addunt:  Jesu.  Per  sanctos ,  et  fideles,  et 
fratres  in  Christo ,  iidem  significantur, 
etsi  rationes  nominum  diversae  sunt.  Quae 
res  alibi  satis  explicata  est. 

3.  Gratia  vobis  et  pax  a  Deo  Patre 
nostro  et  Domino  Jesu  Christo.  Con- 
sueta  haec  est  Apostoli  Pauli  salutatio, 
qua  gratiam  et  pacem  Colossensibus  pre- 
catur  a  Deo ,  ut  auctore  omnis  boni ,  et  a 
Jesu  CLristo ,  ut  ejr.sdem  divinae  pote- 
statis  consorte:  qui  et  Dorninus  noster 
factus  sit  jnre  redemptionis ,  quam  in  as- 
sumpta  carne  operatus  est.  Gratia  com- 
plectitur  omne  genus  beneficiorum  Dei, 
quae  ad  salutem  spectant  vitae  aeternae. 
Pax  significat  ejusmodi  heueficiorum  at- 
que  bonorum  tranquillam  possessionem. 
Quod  ait:  Patre  nostro,  primam  in  divi- 
nis  personam  proprie  designare  videtur; 
nam  alias  in  hac  formula  salutationisnon 
addit  nostru ,  sed  absolute  dicit  a  Deo 
Patre ,  ut  in  Epistolis  ad  Oalatas  et  ad 
Titum,  et  in  utraque  ad  Timotheum.  Hic 
tamen ,  et  in  aliis  pene  omnibus,  addere 
voluit  nostro ,  ut  in  ipso  statim  exor- 
dio  Epistolarum  insinuaret  admirabilem 
quandam  fidelium  dignitatem ,  qui  eun- 
dem  haberent  patrem  cum  natnrnli  filio 
Dei.  Notandum,  apud  Chrysostomnm  et 
Theophylactum  non  addi  hanc  partem  : 
Et  Domino  Jesu  Christo ,    atque  ejus  a 


Panlo  omissae  rationem  ab  illis  adferri. 
Theodoretus  quoque  et  Oecumenius  non 
exponunt:  quanquam  hodierui  codices 
Graeci  perinde  ut  Latini  additnm  habent. 

Gratias  agimus  Deo  et  Patri  Domini 
nostri  Jesu  Christi  semper  pro  vobis 
orantes.  A  gratiarum  actione  Epistolam 
exorditur  more  suo.  Illud  :  semper  pro 
vobis ,  indifferenter  referri  potest,  vel  ad 
verbum  praecedens :  gratias  agimus,  vel 
ad  participium  sequens:  orantes ;  tam- 
etsi  probabilius  ad  id,  quod  praecedit, 
referatur.  Quod  probari  potest  ex  simili- 
bus  vcrbis  epist.  ad  Ephes. ,  quae  pariter 
eum  hac  Epistola  missa  est,  in  qra  1. 
cap.  sic  loquitur:  Non  ccsso  gratias  agens 
pro  vobis ,  memoriam  vestri  faciens  in 
orationibus  meis.  Sentit  igitur  Apcstolus, 
se  et  Timotheum  semper  in  orationibus 
suis,  id  est,  quum  orant,  gratias  agere 
Dej  pro  beneficiis  in  Colossenscs  colla- 
tis,  de  quibus  sequitur: 

4  Audientes  fidem  vestram  in  Chri- 
sto  Jesu.  Graecum  participium  praeteriti 
temporis  est,  quod  ita  resolvi  potest: 
Quoniam  audivimus ,  ut  vertit  Erasmus, 
vel  postquam  aut  quum  audissemus, 
quod  maluntFaber  etHentenius.  Planius 
est  et  ad  utrumque  patens,  quod  babet 
textus  Ambrosianus :  Audita  fide  vestra 
in  Christo  Jesu,  id  est,  fide,  qua  credi- 
tis  in  Christum,  vel  quam  habetis  de  uni- 
verso  Chiisti  mysterio.  Hinc  sequitur, 
fidem  esse  donum  Dei ,  nam  gratiarum 
actio  gratiae  testificatio  est.  Hinc  etiam 
colligitur,  Paulum  per  semetipsum  non 
praedicasse  ColossensibusEvangelium,  ut 
qui  de  fide  eorum  tanquam  audita,  id  est, 
ex  relatu  cognita  loquatur. 

Et  dilectionem ,  quam  habetis  in 
sanctos  omnes.  Alii  charita*em  vrrtunt, 
quod  idcm  valet :  nam  dilectio  et  charitas 
eodem  Graeco  vocabulo  a^dizr^  signifi- 
cantur.  Caeterum  interpres  explendae 
sententiae  causa  addidit,  quam  habetis, 
quod  in  Graeco  non   exprimitur,  sed  ar- 

ticulo  xrjv  concipitur.  Sensus;  Et  audita 
charitate  vestra,  quam  exercetis  erga 
quoscunque  fideles.  Ex  quo  sensu  patet, 
cur  non  dixerit  in  omnes  homines,  cum 
alioqui  charitas  Christianorum  protendi 
debeat  etiam  usque  ad  inimicos  et  iniide 
les.  Non  enim  loquitur  Apostolus  de  solo 
dilectionis  affectu ,  qui  facile  pertingit  ad 
omnes,  sed  de  effectu  et  opere,  maxime 
quoad  subventionem  necessitatis  atque 
inopiae  proximorum.  Qua  in  re  cum  non 
possit  Christianus  beneficium  praestare 
omnibus :  primo  loco  facere  id  debet  erga 
fideles,  juxta  illud  Gal.  6.  Operemur 
bonum  ad  omnes ,  maxime  autem  ad 
domesticos  fidei.  EtRom.  12.  Necessita- 
tibus  sanctorum  communicantes. 

5.  Propter  spem ,  quae  reposita  est 
vobis  in  coelis.  Fidei  et  charitati  tertiam, 
spem ,  ad  complementum  adjungit.  Et 
sensus  est :  Quam  charitatem  in  omnes 
Sanctos  exercetis  propter  futura  ac  spe- 
rata  praemia,  quae  reposita  vobis  sunt 
apud  Deum  in  reguo  coelorum.  Hoc  si 
recte  dictum  est  ab  Apostolo :  male  igitur 
negat  haereticus,  propter  spern  vitaeaeter- 
nae  bona  opera  exercenda  esse. 

Quam  audistis  in  verbo  veritatis 
Evangelii.  Audistis,  Graece  7ipOYjxo6aaTS_, 
ante  audistis,  ut  et  legit  Ambrosianus. 
De  qua  spe,  inquit,  audistis  jam  ante  per 
praedicationem  verissimi  Evangelii.  Me- 
rito  tribuitur  Evangelio  veritas ,  quia  in 
eo  sive  scripto ,  sive  dicto ,  cum  Dei  ver- 
bum  sit ,  nihil  subesse  potest  falsitatis. 

6.  Quod  pervenit  ad  vos.  Nonnulli 
vertunt:  Quod  praesens  est  apud  vos. 
Graecum  participium  significat  utrumque, 
sed  et  Graeci  interpretes  Chrysostomus 
et  Theophylactus  in  suis  comment.  utrum- 
que  significatum  conjungere  videntur. 
Scribunt  enim  in  hunc  modum :  metapho- 
rice  dixit:  pervenit ,  tanquam  de  re  ani- 
mata.  Non  enim  advenit  ad  vos  et  reces- 
sit  a  vobis,  sed  mansit  ac  praesens  est,  et 
dominatur  apud  vos.  Sic  illi ,  mentem 
Apostoli  plenissime  explicantes. 

Sicut  et  in  universo  mundo  est,  et 
fructificat  et  crescit.  Graeca  sic  habent : 
Sicut  et  in  universo  mundo ,  et  est  fru- 


ctificans  et  crescens.  Similiter  Ambrosia- 
nus.  nisi  quod  accusandi  casu  legit:  in 
universum  mundum ,  ut  ex  praecedenti 
parte  subaudiatur :  pervenit.  Quae  tamen 
constructio  minus  convenit  Graecae  lec- 
tioni,  secundum  quam  hic  sensus  esse 
videtur:  Quemadmodum  et  in  toto  mundo 
non  solum  praedicatum  est  et  reccptum, 
verum  etiam  fructum  adfert  et  latius  pro- 
pagatur.  Fructum  intelligo  bonorum  ope- 
rum,  quibus  Deus  glorificatur,  aut  fruc- 
tum  salutis  animarum,  quod  eodem 
recidit. 

Quidam  Graeci  codices  non  addunt: 
Et  crescens.  Quos  Erasmus  in  suo  ver- 
sione  secutus  est.  Sed  Chrysostomum  ac 
caeteros  interpretes  Graecos  illud  legisse, 
manifestum  est  ex  eorum  commentariis : 
sicut  habent  Complutensia  et  alia  quae- 
dam  exemplaria.  Quod  autem  dicit:  In 
universo  rnundo ,  hyperbole  quaedam 
est,  quam  aliis  verbis  infra  repetit,  dicens : 
Quod  praedicatum  est  in  universa  crea- 
tura,  quaesub  coelo  est.  Significat  enim, 
in  quamplurimis  orbis  terrae  regionibus 
Evangelium  annuntiatum  esse.  Loquitur 
a,utem  hoc  modo,  ut  Colossensiuin  animos 
magis  in  fide  confirmet,  ex  eo  quod  tam 
felicem  successum  habeat  Evangelium. 
Sicut  in  vobis.  Graeca  et  Ambrosianus  : 
Sicut  et  in  vobis;  subaudi,  fructificat  et 
crescit.  Hac  laude  exstimulat  eos  ad  ma- 
jorem  profectum. 

Ex  ea  die,  qua  audistis  et  cognovistis 
gratiam  Dei  in  veritate ,  quasi  dicat: 
Non  nuper  in  vobis  fructificare  et  crescere 
coepit  Evangelium ,  sed  a  primo  die,  quo 
per  ejus  praedicationem  audivistis  et 
cognovistis  veram  doctrinam  de  gratia, 
hoc  est,  de  gratuita  bnneficentia  Dei,  qua 
salvare  constituit  genus  humanum.  Ve- 
rumtamen  intelligi  vult  in  eo  praecipue, 
quod  beneficium  salutis  et  justitiae  non 
contiLgat  nobis ,  nisi  per  Christum :  et 
hanc  veritatem  opponit  falsae  doctrinae 
eorum ,  qui  vel  per  angelos ,  vel  per  legis 
caerernonias,  aut  Graecas  observationes, 
purgationem  promittebant. 

7.  Sicut  didicistis  ab  Epaphra  caris- 
simo  conservo  nostro.    Calculo  suo  con- 

firmat  Apostolus  doctrinam,  quam  ab 
Epaphra  cive  suo  et  magistro  didicerant, 
vocans  eum  carissimum,  sive  ut  in  Graeco, 
dilectum,  conservum  suum,  quod  una 
secum  ac  pari  consensu  eidem  Domino 
Christo  in  Evangelii  praedicatione  ser- 
viret.  Ob  eandem  causam  alibi  Timo- 
theum  conservum  suum  agnoscit,  dicens : 
Paulus  et  Timotheus  servi  Jesu  Christi, 
Phil.  1.  Hoc  loco  nituntur,  qui  putant 
Epaphram  primum  Colossensibus  Chri- 
stum  praedicasse:  tametsi  argumentum 
non  sit  usque  adeo  certum,  propter  copu- 
lativam  conjunctionem  additam  in  Grae- 
co :  Sicut  et  didicistis.  Certe  Paulum 
apud  eos  non  praedicasse,  totus  hic  locus 
arguit.  Solum  enim  commemorat  Apostj- 
lus  audita,  nihil  prorsus  innuens  de  suo 
apud  illos  ministerio ,  quod  alioqui  locus 
postulabat.  Mirum  autem ,  cur  Epaphrae 
mentionem  faciens  non  addat:  Et  con- 
captivo  meo ,  sicut  loquitur  in  epist.  ad 
Philemonem  pariter  missa.  Non  parum 
enim  hoc  faceret  ad  laudem  Epaphrae, 
quem  hic  instituit  commendare,  nisi  forte 
ideo  hoc  reticere  voluit  in  hac  epistola, 
ne  Colossenses  intellecta  pressura  et  pe- 
riculo  sui  doctoris  consternareutur,  ani- 
mumque  dejicerent. 

Qui  est  fidelis  pro  vobis  minister 
Christi  Jesu.  Id  est,  qui  est  fidus  ac 
sincerus  Christi  minister,  iu  proeuranda 
salutc  vestra.  Laudat  eum  a  fidelitate 
ministerii  evaugelici :  ut  ne  a  doctrina, 
quam  ab  eo  didiceraut.,  per  novos  magi- 
stros  abduci  se  patiantur. 

8.  Qui  etiam  manifestavit  nobis  dile- 
ctionem  vestram  in  spiritu.  Id  est,  qui 
etiam  verbis  exposuit  et  declaravit  nobis, 
scilicet  Paulo  et  Timotheo ,  quanta  sit 
dilectio  vestra  spiritualis,  quain  habetis 
non  solum  erga  nos,  verum  etiara  erga 
omnes  sanctos;  uti  superius  dixit.  Dile- 
ctionem  in  spiritu,  id  est,  spirituHlem, 
opponit  dilectioui  carnali,  qualem  icter 
Simonianos  fuisse  tradit  Epiphauius. 

9.  Ideo  et  nos  ex  (jua  die  audivimus, 
scilicet,  haec  bona  de  vobis,  ut  fidem, 
dilectionem  etc.  Non  cessamus  pro  vo- 
bis    orantes   et    postulantes.     Graecam 


phrasim  retinuit  interpres,  cum  Latine 
dicendum  esset :  Non  cessamus  pro  vobis 
orare  et  postulare ,  seu  petere;  id  est, 
incessanter  pro  vobis  oramus.  Quod  dicit 
eo  sensu,  quo  alibi  monet  semper  oran- 
dum  esse.  Non  dubium  autem,  quin  Apo- 
stolus  auditis  iis ,  quae  Epaphras  narra- 
verat,  gratias  egerit  Deo,  sicut  initio 
dixit;  sed  hic  orationis  potius  meminit, 
quoniam  etsi  esset  materia  gratiarum  ac- 
tionis,  intelligebat  tamen,  non  parum  ad- 
huc  illis  deesse ,  quod  precibus  a  Deo 
petere  oporteret.  L'nde  sequitur  : 

Ut  impleamini  agnitione  voluntatis 
ejus.  Quidaru  codices  habent  agnitionem 
in  accusativo ,  idque  conformiter  cum 
Graeco ;  quo  modo  et  ad  Eph.  1.  legitur: 
Qui  omnia  in  omnibus  impletur.  Ex 
qua  collatione  apparet,  more  Graecorum 
subaudiendam  esse  praepositionem  xaxoc, 
id  est ,  secundum ;  ut  sensus  sit :  Non 
cessamus  Deum  orare  pro  vobis ,  ut  im- 
pleamini  secundum  agnitionem  voluntatis 
ejus;  id  est,  ut  Deus  suppleat  in  vobis 
usque  ad  complementum  et  perfectionem, 
id  quod  adhuc  vobis  deest,  quantum  atti- 
uet  ad  cognitionem  voluntatis  ejus,  seu 
Dei  seu  Christi.  Nam  utrumque  prae- 
cesserat. 

Videtur  autem  loqui  de  voluntate,  id 
est,  decreto  ac  beneplacito  Dei  circa  recon- 
ciliationem  et  salutem  generis  humani, 
quara  in  solo  Christo  mediatore  ac  re- 
demptore  constituit.  Hac  enim  parte 
doctrinae,  quae  praecipua  est,  tentati 
erant  a  falsis  doctoribus.  Atque  eo  sensu 
voluntatem  Dei  tribus  locis  nominat  in 
cap.  1.  ad  Ephes. ,  cujus  Epistolae  simile 
est  argumentum  cum  materia  hujus,  quan- 
tum  ad  doctriuam.  Alii  de  voluntate  Dei, 
quae  consistit  in  praeceptis ,  Apostolum 
exponunt,  cujus  agnitione  implentur,  qui 
perfecte  et  practice  cognoscunt  ea,  quae 
Deus  a  nobis  vult  fieri. 

In  omni  sapientia  et  intellectu  spiri- 
tali.  Pro  intellectu,  alii  vertunt,  pru- 
dentia ;  tametsi  Graecum  vocabalum  hu- 
jus  loci ,  0'jvsai:;,  magis  intellectura  sive 
intelligentiara  sonat;  sed  ita,  ut  ad  pru- 
dentiam  referri  possit.   Videtur  enim  Apo- 

stolus  hoc  nomine  significare  voluiese 
dijudicationem  ex  intelligentia  manantem, 
in  qua  prudentia  consistit.  Differunt  igi- 
tur  sapientia  et  intellectus,  sive  pruden- 
tia:  quod  ad  illam  pertineat  universalis 
mysteriorum  speculatio :  ad  hanc  vero, 
mysteriorum  cognitorum  ad  actiones  ap- 
plicatio.  Spiritualem  autem  utramque 
vocat,  ut  a  carnali  sapientia  et  prudentia, 
quam  vel  saecularis  Philosophia,  vcl 
schola  Simonis  ostentabat,  eam  separet: 
spiritualem ,  inquam  ,  id  est,  a  Spiritu 
sancto  profectam.  Sensus  Apostoli  est: 
Ut  impleamini  notitia  voluntatis  divinae : 
idque  per  omnem,  id  est,  perfectam  quan- 
dam  sapientiam  et  prudentiam  spiritua 
lem.  Non  enim  absque  his  donis  impleri 
quis  potest  illa  notitia,  prout  superius  ex- 
plicata  cst. 

10.  Ut  ambuletis  digne  Deo ,  per 
omnia  placentes.  Falluntur,  qui  Deo 
dativum  esse  volunt,  qui  regatur  a  par- 
ticipio,  placentes:  nam  Graeca  sic  habent 
ad  verbum :  Ambulare  vos  digne  Domino 
in  omnem  placentiam ,  pro  quo  Ambro- 
sianus ,  ad  omne  placitum.  Et  alioqui 
nota  est  Apostolica  phrasis ,  digne  Deo, 
vel  sanctis,  vel  Evangelio  Christi  quip- 
piam  agere:  hoc  est,  sic  ut  dignum  est 
Deo  etc.  Eom.  16.  Phil.  1.  1  Thess.  2. 
et  3  Juan.  Sensus  igitur  est :  Ut  vivatis 
et  conversemini  digne  Domino  Christo, 
id  est,  sicut  decet  Christi  fideles  ac  disci- 
pulos :  ita  ut  ipsi  per  orania  plrxeatis. 
Nam  Christiani  hominis  unicum  studium 
esse  debet,  ut  Christo  Domino  suo  pla- 
ceat,  suasque  actiones  ei  probet.  Unde 
Apostolus  Gal.  1.  An  quaero  hominibus 
placere  ?  Si  adhuc  hominibus  placerem, 
Christi  servus  non  essem.  Etenim  servi 
est  placere  Domino  suo  per  omnia. 

In  omni  opere  bono  fructificantes.  Id 
est,  fructum  omnis  generis  bonorum  ope- 
rum  ferentes,  nullum  bonum  opus,  quod 
temporis  ac  rerum  ratio  postulet,  practer- 
mittentes.  Sic  enim  per  omnia  placebitis 
Domino.  Opera  bona  fructus  vocat,  quia 
sicutfructusterrae  temporariam  hanc  vitam 
conservant:  ita  bonorum  operum  fructus 
pariunt  nobis  aeternam  vitam,  juxta  illud 


Rom.  6.  Habetis  fructum  vestrum  in 
sanctificationem ,  finem  vero ,  vitam 
aeternam.  Et  crescentes  in  scientia  Dei. 
Graece :  In  agnitionem  Dei.  Ita  legit  et 
Ambrosianus.  Crescit  in  agnitione,  sive 
scientia  Dei ,  qui  in  divinorum  mysterio- 
rum  notitia  quotidie  proficit. 

11.  ln  omni  virtute  confortati.  Eras- 
mus  et  Hentenius ,  ut  servent  vocum 
affinitatem,  quae  in  Graeco  est,  ita  ver- 
tunt:  Omni  robore  corroborati ,  tametsi 
participium  Graecum  non  praeteriti  tem- 
poris  est ,  sed  praesentis ,  quasi  dicas :  In 
omni  valentia  valescentes.  Respondet 
enim  praecedentibus  participiis,  fructifi- 
cantes  et  crescentes :  et  sequenti,  gratias 
agentes.  Secundum  potentiam  claritatis 
ejus.  Rectius,  gloriae  ejus.  Virtus  et 
potentia  idem  hic  significant:  nisi  quod 
virtus  ad  Colossenses  referatur,  poten- 
tia  ad  Deum :  ut  virtus  illorum  intelligatur 
esse  potentiae  divinae  effcctus.  Nam  sen- 
sus  est:  Item  precor  vobis ,  nt  contra  ten- 
tationes  et  impugnationes  adversariorum 
magua  virtute  corroboremini,  juxta  po- 
tentiam  gloriosam  illius,  scilicet  Doi. 
Nominat  potentiam  gloriae ,  phrasi  He- 
braica,  id  est,  gloriosam  et  illustrem  po- 
tentiam ,  quia  potentia  Dei  relucet  et 
glorificatur  in  fortitudine  et  patientia 
Christianorum ,  velut  causa  in  effecfu. 
Locus  similis  est  ad  Ephes.  3.  Ut  det 
vobis  secundum  divitias  gloriae  suae 
virtute  corroborari  etc. 

In  omni  patientia  et  longanimitate. 
Graece :  Ad  omnem  patientiam  et  lon- 
ganimitatem.  Rursus  enim  significatur 
effectus  potentiae  Dei  in  hominibus,  ut 
qui  valeat  eis  suppeditare  perfectam  et 
omnimodam  patientiam  ac  longanimita- 
tem.  Inter  quae  duo  Graeci  ita  distinguunt, 
quod  patientia  sit  ad  eos,  qui  foris  sunt, 
quos  nec  ulcisci  facile  sit :  longanimitas 
sive  lenitas  ad  eos ,  qui  inter  nos  versan- 
tur ,  et  quos  ulcisci  possemus. 

12.  Cum  gaudio  gratias  agentes  Deo 
et  Patri.  Plures  codices  manuscripti  iique 
praestantissimi,  suffragante  editione  Cle- 
mentina  et  versione  Syriaca,  textuque 
Ambrosiano,    legunt:   Deo  Patri,    sine 

conjunctione  media :  nonnulli  tantum  La- 
bent,  Patri,  quae  lectio  Graecorum  codi- 
cum  est  fere  oninium ;  tamet9i  Chrysosto- 
mus  e  diverso  non  Patri  legit,  3ed  Deo. 
Gratiaruni  actionem  vult  Apostolus  con- 
janctam  esse  cum  gaudio :  quia  quanto 
plus  gaudemus  de  bonis  acceptis,  tanto 
pluris  ea  facimus ,  tantoque  major  est  ac 
Deo  acceptior  actio  gratiarum,  quam 
propter  illa  referimus. 

Huc  usque  enumeratio  est  eorum,  quae 
per  suas  orationes  Apostolus  contendit 
impetrare  Colossensibus,  nimirum  ab  eo 
loco :  Non  vessamus  pro  vobis  orantes 
et  postulantes  ete.  Unde  constat,  haec 
omnia,  in  quibus  etiam  est  ipsa  gratiarum 
actio  ,  Dei  dona  esse ,  nec  aliunde  quam 
ab  ejus  gratia  exspectanda :  cum  nemini 
dubium  esse  possit ,  quin  oratio  sit  gra- 
tiae  testificatio.  Chrysostomus  quidem  et 
Theophylactus  hanc  partem  ad  Aposto- 
lum  referunt  de  se  loquentem ,  ut  haec 
sit  oratiouis  constructio :  Non  cessamus 
pro  vobis  orare  Deum,  ut  ea  praestet, 
quae  jam  dicta  sunt:  item  non  cessamus 
pro  vobis  gratias  agcre  piopter  ea,  quae 
jam  praestitit.  Verum  simplicius  est,  ut 
absque  hyperbato  pars  ista  cum  proximis 
connectatur,  et  proiude  referatur  ad  Co- 
lossenses:  ad  quos  utique  pertinent  par- 
ticipia,  quae  ordine  praecesserunt.  Jam 
deinceps  exponit,  simulque  ingressum 
facit  ad  praecipuam  doctrinam  hujus  epi- 
stolae,  quae  est  de  beneficio  Dei  per 
Christum. 

Qui  dignos  nos  fecit  in  partem  sortis 
sanctorum  in  lumine.  Graece  secundum 
quosdam,  qui  idoneos  nos  fecit.  Est 
euim  idem  in  Graeco  verbum ,  quod 
2  Cor.  3.  Qui  et  idoneos  nos  fecit  mini- 
stros  novi  testamenti.  Sicut  tameu  illic 
melius  redditur ,  idoneos ,  quam  dignos: 
itahocloco,  melius  dignos ,  quam  ido- 
neos.  Nam  utroque  modo  vox  Graeca 
suis  locis  apte  redditur,  ut  ostendimus 
1  Cor.  15,  9.  et  2  Cor.  3,  5.  6.  Significa- 
tur  autem  dignitas  collata:  non  dignitas 
inventa  aut  praevisa.  Non  euim  sentit 
Apostolus,  nos,  antequam  in  partem  sortis 
sanctorum    assumeremur,    quoqjo    modo 


dignos  fuisse  eo  beneficio ,  sed  sensus 
est:  Qui  dignatus  est  nos  assumere  in 
partem  haeiiditatis  electorum  et  sancto- 
rum  suorum.  Id  est,  qui  nobis  dignitatem 
et  excellentiam  illam  contulit,  ut  essemus 
inter  sanctos  et  electos  ejus,  scilicet  par- 
ticipes  ejusdem  cum  illis  haereditatis  coe- 
lestis. 

Nam  haereditas  nomine  sortis  in  Scri- 
pturis  significari  solet.  Contulit  autem 
omnino  gratis,  ac  nullo  nostro  merito: 
quod  et  ipsum  nomine  sortis  intelligitur, 
quae  meritum  non  attendit :  quemadmo- 
dum  plenius  id  a  nobis  explicatum  est  ad 
illud  Eph.  1.  In  quo  etiam  nos  sorte 
vocati  sumus.  Quae  res  etiam  hoc  loco 
diligenter  a  Chrysostomo  et  Theophy- 
lacto  declaratur.  Sortem  vocat,  inquiunt, 
ut  ostendat,  quod  sicuti  sors  non  est 
humanae  industriae,  neque  conatus,  sed 
fortunae  potius  videtur :  ita  nos  non  ex 
nostris  meritis  regno  donamur,  aut  digni 
judicamur ,  id  est,  ad  regnum  eligimur, 
«ed  divinae  totum  est  gratiae. 

Quod  addit  Apostolus,  in  lumine ; 
sensum  hunc  videtur  habere :  Per  lumen 
veritatis  ac  fidei,  quo  nos  illuminavit. 
Quod  ipsum  tamen  etiam  ad  gratiam 
electionis  pertiuet.  Potest  et  sic  intelligi : 
In  parte  sortis,  sive  haereditatis  sancto- 
rum ,  quae  est  in  lumine :  quia  secun- 
dum  Joannem  1.  epist.  1.  Deus  lux  estt 
et  tenebrae  in  eo  non  sunt  ullae:  et  qui 
cum  Deo  societatpm  habent,  in  luce  am- 
bulare  dicuntur.  Hanc  luminis  expositio- 
nein  probabilem  facit  id,  quod  sequitur 
de  tenebris  illi  oppositis. 

13.  Qui  eripuit  nos  de  potestate  tene- 
brarum.  Id  est,  e  potestate  diaboli,  sicut 
exponit  August.  epist.  107.,  nam  et  apud 
Luc.  22.  in  eo ,  quod  ait  Dominus :  Sed 
haec  est  hora  vestra  et  potestas  tenebra- 
rum ,  nihil  aptius  per  potestatem  tene- 
brarum  intelligi  videtur ,  quam  potestas 
diaboli ,  quo  impellente  Judaei  mittebant 
manus  in  Christum.  Vocatur  autem  dia- 
bolus  tenebrae ,  quia  per  peccatam  totus 
factus  est  tenebrosus,  utpote  totus  a  Deo, 
qui  vera  lux  est ,  aversus.  Possent  tene- 
brarum  nomine  etiam  homines   infideles 

intelligi,  velut  Eph.  5.  Eratis  aliquando 
tenebrae:  possent  etiam  intelligi  errores 
et  peccata  hominum:  sed  istae  acceptio- 
nes  huic  loco  minus  congruunt. 

Et  transtulit  in  regnum  filii  dilectio- 
nis  suae ,  ut  legit  August.  lib.  15.  de 
Trinit.  cap.  19.  Qui  etiam  hinc  colligit, 
Deum  Patrem  in  scripturis  aliquando 
vocari  charitatem :  quia  filius  non  est  nisi 
Patris.  Sed  magis  apparet,  Apostolum 
usum  Hebraismo ,  quo  genitivus  vice  epi- 
theti  ponitur,  ut  sensus  sit:  Qui  transtu- 
lit  nos  in  regnum  £lii  sui  dilecti.  Sic  enim 
loquitur  Eph.  1.  Gratificavit  nos  in  di- 
lecto  filio  suo:  quamvis  illic  iu  Graeco 
non  est  additura,  filio  suo.  Sic  et  Pater 
voce  caelitus  missa:  Hic  est  filius  meus 
dilectus.  Hujus  filii  regnum  Apostolus 
ecclesiam  intelligit.  Haec  enim  et  corpus 
est  et  regnum  Christi,  et  domus  Dei. 
Transferuntur  ergo  homines  inhocregnum, 
quando  erepti  de  potestate  diaboli ,  inse- 
runtur  atque  incorporantur  ecclesiae  Chri- 
sti.  Quod  quomodo  fiat,  explicat  parte 
sequenti : 

14.  In  quo  habemus  redemptionem, 
remissionem  peccatorum.  Nonnulli  codi- 
ces  interposita  conjunctione  legunt:  Et 
remissionem  peccatorum.  Sed  plures  et 
meliores  conjunctionem  non  agnoscunt. 
Graeca  vero  complura ,  quibus  annuunt 
Biblia  Clementina,  plenius  legunt  hoc 
modo:  In  quo'  habemus  redemptionem 
per  sanguinem  ejus,  remissionem  pec- 
catorum.  Ubinotandum,  verba  posteriora 
continere  priorum  expositionem :  nam 
quod  ait ,  per  sanguinem  ejus,  exponit 
illud:  inquo;  quod  vero  addit,  remis- 
sionem  peccatorum,  exponit,  redemptio- 
nem.  Dicit  ergo  Apostolus,  nos  in  filio, 
sive  per  filium  habere  redemptionem : 
quia  per  sanguinem  ejus ,  velut  pretium 
Patri  oblatum ,  hoc  est ,  per  passionem 
ejus  et  mortem  redempti  sumus  e  servi- 
tute  peccati ,  mortis  et  diaboli :  quam  to- 
tam  redemptionem  remissio  peccatorum 
complectitur.  Caeterum  merito  dubitatur, 
an  illud ,  per  sanguinem  ejus ,  quod  ne- 
que  apud  Ambrosianum  legitur,  neque 
apudalios  interpretes  Latinos,  seuveteres, 


seu  recentiores,  neque  apud  ipsum  Chry- 
sostoinum  aut  sequaeem  ejus  Theophy- 
lactum,  sed  nec  in  nostris  est  manuscriptis, 
ad  textum  pertincat.  Videre  enim  potest 
huc  adscriptum  ex  cap.  1.  ad  Eph. ,  ubi 
totidem  verbis  legitur:  In  qao  habemus 
redemptionem  per  sanguinem  ejus,  re- 
missionem  peccatorum. 

15.  Qui  est  imago  Dei  invisibilis. 
Consequenter  ab  excellentia  personae 
redimentis,  beneficium  redemptionis  com- 
mendat,  ostendens  quis  et  quantus  sit 
Christus.  Vocat  eum  imaginem  Dei  in- 
visibilis  (nam  invisibilis  genitivi  casus 
est,  ut  liquet  ex  Graeco),  non  quod  in 
divina  natura  sit  inferior  Patre,  sicut 
depicta  hominis  imago  aliquid  minus  est 
ipso  homine,  et  sicut  homo,  qui  est 
imago  Dei ,  longe  minor  est  Deo  :  quem- 
admodum  perverse  locura  hunc  inteliexe- 
runt  Ariani:  sed  de  imagine  loquitur  um- 
nino  perfecta  et  absoluta.  Est  igitur  filius 
imago  Dei ,  quia  perfectissima  Dei  simi- 
litudo  est,  ab  eo  expressa  per  generatio- 
nem,  qua  ex  illo  natus  est.  Ex  quo  certe 
consequens  est,  ipsum  quoqueDeum  esse; 
neque  enim  perfecta  Dei  similitudo ,  seu 
repraesentatio  potest  esse  in  eo,  quod 
non  habeat  eandem  cum  Deo  naturam. 
Plura  de  hoc  Christi  attributo  diximus 
ad  2  Cor.  4.,  ubi  similiter  Christum  Dei 
imaginem  appellat. 

Porro  Deum  vocat  invisibilem,  vel,  ut 
ait  S.  Thomas ,  quod  ad  videndam  ejus 
essentiam  nullus  intellectus  creatus  natu- 
raliter  attingere  possit:  vel  quod  invisi- 
bilis  sit  hominibus  in  hac  vita.  Quam 
rationem  velle  videtur  Paulus,  de  eo 
dicens :  Quem  nullus  hominum  vidit, 
sed  nec  videre  potest.  1  Tim.  6.  Adjecit 
autem  hoc  epithetum ,  quo  insinuaret,  ad 
Deum  videndum  non  aliam  nobis  patere 
viam,  quam  per  Christum,  qui  Dei  imago 
est. 

Primogenitus  omnis  creaturae.  Non 
eo  sensu,  quo  volebant  Ariani,  quod  inter 
omneo  creaturas  primo  sit  genitus,  tan- 
quam  et  ipse  sit  creatura:  sic  enim  non 
primogenitum ,  sed  primocreatum  dice- 
re  debuisset  Apostolus :    sed  juxta  com- 

mnnem  interpretum  expositionem ,  quod 
ante  omnem  creaturam  genitus  sit :  utpote 
ab  aeterno,  et  per  hoc  omni  creatura 
praestantior ,  atque  in  universam  creatu- 
ram  principatum  habens.  Hunc  sensum 
confirmat,  quod  apud  Ecclesiasticum  cap. 
24.  idem  Dei  filius  sub  nomine  Sapientiae 
vocat  se  primogenitum  ante  omnem 
creaturam.  Confirmant  etiam  ea,  quae 
hoc  loco  sequuntur,  cum  dicit,  omnia  per 
ipsum  creata  esse,  et  ipsum  esse  omnibus 
anteriorem. 

Igitur  si  quaeras,  secundum  utram 
naturam  Filius  dicatur  primogenitus,  su- 
periorem ,  an  inferiorem  :  respondeo ,  se- 
cundum  superiorem ,  sed  impropria  ad 
creaturam  comparatione ,  nimirum  sensu 
jam  explicato.  Nam  si  proprie  loquen- 
dum  sit,  Christus  non  primogenitus  est 
Patris ,  sed  unigenitus :  ut  testantur  sym- 
bola  fidei ,  quia  nec  alius  ante  vel  post 
eum  ex  Patre  natus  est,  nec  alius  nasci 
potuit.  Matris  autem  suae,  etsi  unicus, 
proprie  tamen  etiam  primogenitus  vocatur 
Matth.  1.  et  Lucae  2.,  quia  sic  ante  oum 
nullus  ex  eadem  Matre  natus  est,  ut 
tamen  post  eum  nasci  alius  potuerit,  si 
naturam  spectes  maternam.  Quod  ergo 
B.  Ambr.  lib.  1.  de  fide  cap.  6.  disserens 
de  Filio  Dei  secundum  naturam ,  quam 
habet  ex  Patre ,  dicit  eum  primogenitum, 
quia  nemo  ante  ipsum ;  unigenitnm ,  quia 
nemo  post  ipsum :  nonnullam  improprie- 
tatem  habet.  Ut  enim  proprie  quis  pri- 
mogenitus  dicatur,  non  satis  est,  si  nemo 
ante  eum  genitus  sit,  sed  requiritur,  ut 
post  eum  aliqui  nasci  potuerint. 

Porro  quidam  expositores  primogeni- 
tum  omnis  creaturae  Christum  interpre- 
tantur  secundum  naturam  humanam:  vel 
quod  secundum  eam  sit  omnibus  aliis 
creaturis  excellentior,  quomodo  primoge- 
nitus  caeteris  filiis  anteponi  solet;  vcl  eo 
sensu,  quo  idem  ipse  Rom.  8.  vocctur 
primogenitus  in  multis  fratribus ,  scili- 
cet  per  gratiam  unionis,  in  quantum  est 
homo  Deus,  quemadmodum  illic  exposi- 
tum  est.  Sic  enim  Fulgentius  resp.  3. 
contra  Arianos  exponit  hunc  locum,  crea- 
turam  intelligens  eorum,  qui  per  adoptio- 


nem  Filii  Dei  sunt,  eoque  nomine  fratres 
unigeniti.  Verum  haeexpositiones  coactae 
et  parum  germanae  videntur :  cum  ex  iis, 
quae  proxime  sequuntur,  satis  constet, 
qnomodo  de  Christo  et  creatura  Aposto- 
lus  loquatur :  scilicet  de  Christo  secun- 
dum  naturam,  quam  habet  ex  Patre : 
de  creatura  vero ,  prorsus  universe.  Ac 
sanc  Christum  ut  Dei  Filium  non  esse 
creaturam,  aperte  docet  id,  quod  ss- 
quitur. 

16.  Quoniam  in  ipso  condita  sunt 
universa ,  in  coelis  et  in  terra.  Graece 
expressius ,  quae  in  coelis  et  quae  super 
terram.  Condita,  Graece  creata :  scilicet 
idem  verbum  quod  infra  repetit.  Chri- 
stum  esse  primogenitum  omnis  creaturae, 
et  proinde  omni  creatura  priorem ,  osten- 
dit  Apostolus  ex  eo ,  quia  sic  ex  Deo 
natus  est,  ut  per  eum  Deus  omnia  crea- 
verit,  tam  coelestia  quam  terrestria,  juxta 
illud :  Omnia  per  ipsum  facta  sunt.  Ex 
qua  scriptura,  cum  optime  colligatur,  Dei 
filium  non  esse  factum,  quia  ipse  per 
seipsum  fieri  non  potuit,  quemadmodum 
colligit  Augustinus  tract.  1.  in  Joan., 
pari  rationis  evidentia  colligitur  idipsum 
tum  ex  hoc  loco,  tum  ex  eo,  quod  paulo 
post  sequitur:  Omnia  per  ipsum  et  in 
ipso  creata  sunt;  nempe  eum  conditum 
et  creatum  non  esse :  quia  per  seipsum 
condi  seu  creari  non  potuit.  Et  hic  qui- 
dem  non  dicit,  coelum  et  terram  in  ipso 
creata  esse :  sed  ea ,  quae  in  coelo  et  in 
terra  sunt,  quia  stylum  oblique  dirigit 
contra  Simonianos,  qui  spirituales  crea- 
turas,  ut  angelcs  coelestes ,  sub  peregri- 
nis  nominibus,  quae  videre  est  apud 
Irenaeum  et  Epiphanium ,  supra  quam 
fas  est  extollebant.  Unde  et  de  iis  Apo- 
stolus  mox  specialiterloquitur.  Namquod 
ipsum  coelum  et  terram  non  excludat  a 
generalitate  eorum,  quae  per  filium  creata 
sunt :  liquet  ex  sequentibus ,  ubi  sine 
restrictione  dicit  omnia  per  ipsum  creata 
esse. 

Visibilia  et  invisibilia.  Id  est,  cor- 
porea  et  incorporea.  Quidquid  enim  cor- 
poreum  est,  aliquomodo  visibile  est  oculis 

corporeis :  at  substantiae  corporis  exper- 
tes  uullo  corporeo  sensu  percipi  possunt. 
Hoc  rursus  contra  Simonem,  cujus  doctii- 
ua  erat,  invisibilia  quidem,  id  est,  ange- 
los  ab  Ennoea,  quam  vocabat,  creatos 
esse :  deinde  ab  angelis  mundum  corpo- 
reum,  ipsosque  homines:  ut  refeit  Epi- 
phanius  in  Simone,  Menandro  etBasilide. 
Porro  ox  dictis  facile  inteliigitur,  aliter 
Deum,  aliter  creaturus  quasdam  invisi- 
biles  appellari. 

Sive  throni,  sive  dominationes ,  sive 
principatus,  sive  potestaies.  Invisibilium 
ordines  aliquot  enumerat ,  quod  et  fecit 
Eph.  1.  Throni,  Graecnm  vocabulum 
est,  significans  sedes  non  quascunque, 
sed  honorarias ,  quale  est  solium  Regis, 
aut  tribunal  judicis.  Qua  autem  ratione 
haec  nomina  certis  Angelorum  ordinibus 
attribuantur ,  commentatores  antiqui  fere 
dissimulant:  ac  sane  res  est  difficilis  ex- 
plicatu.  De  qua  tamen  consnlantur  Dio- 
nysius  in  coelesti  hierarchia,  et  Grego- 
rius  in  homilia  34.  super  Evang.,  nec  non 
sententiarii  scriptores  in  2.  dist.  9.  A  qui- 
bus  etiam  petendum  est,  utrum  eum  inter 
se  ordinem  babeant  Angelorum  classes, 
quo  hic  enumerantur ,  ut  vult  Gregorius  : 
an  quo  recensentur  ad  Ephes. ,  quod  pla- 
cet  Dionysio.  Existimat  idem  Gregorius 
in  exposit.  Ezech.  hom.  8.,  Apostolum 
Paulum  hos  coelestium  agminum  ordines, 
quos  describit,  tunc  vidisse,  quando 
raptus  fuit  in  tertium  coelum.    2  Cor.  12. 

Omnia  per  ipsum  et  in  ipso  creata 
sunt.  Hic  jam  omnia  simul  comprehen- 
dit;  ne  qui.s  ullam  fingat  exceptionem. 
Graece  non  est,  in  ipso ,  sed,  in  ipsum, 
sive  ,  ad  ipsum.  Et  alioqui  supervacanea 
foret  ejusdem  repetitio:  jam  enim  dictum 
est,  et  ex  Apostolica  phrasi  constat,  in 
ipso  idem  esse,  quod  per  ipsum.  Sed  et 
Graeci  admonent,  Apostolum  hic  expo- 
nere  quod  supra  dixit,  in  ipso.  Itaque 
per  ipsum  omnia  creata  sunt  tanquam 
per  principium  a  principio:  in  ipsum 
vero  omnia  creata  dicuntur,  vel  quod 
cadem  creata  ab  ipso  conserventur ,  ut 
Graeci  exponunt;  vel  potius,  quia  propter 
ipsum  creata  sunt,   et  ad  ipsuin  ut  fiuem 


omnia   referuntur.    Id   enim    praepositio 
Graeca  magis  significat. 

17.  Et  ipse  est  ante  omnes ,  vel,  ante 
omnia,  ut  omncs  neoterici  vertunt,  quem 
admodum  etiam  habet  editio  Syriaca. 
Etenim  genitivus  Graecus  ad  utrumque 
genus  communis  est.  Ac  sane  neutrum 
genus  potius  congruit ,  tum  quia  univer- 
salius,  personas  etiam  omnes  complectens, 
tum  quia  izdvza,  omnia,  neutro  genere 
jam  bis  dixit,  ac  tertio  mox  repetit.  At- 
que  in  eum  sensum  Graeci  exponunt. 
Qui  etiam  observant  non  dicere  Aposto- 
lum :  Et  ipse  factus  est  ante  omnia,  sed : 
ipse  est  ante  omnia.  Quod,  inquiunt, 
Deo  maxime  proprium  est.  Ita  et  Chri- 
stus  in  evangelio  Joan.  3.  Antequam 
Abraham  fierit,  inquit,  cgo  sum ;  non 
ait:  Ego  factus  sum.  Caeterum  ante 
ornnia  intelligit  durationis  ordine:  ex 
quo  tamen  consequens  est,  ut  etiam 
dignitate  omnia  antecedat. 

Et  omnia  in  ipso  constant.  Hoc  est, 
omnia  per  eum  consistunt  et  conservan- 
tur.  Quod  et  ipsum  Deo  proprium  est, 
non  miuus  quam  per  ipsum  omnia  creata 
esse ;  nam  conservatio  non  aliud  est  quam 
creatio  quaedam  continuata.  Hactenusea, 
quae  ad  superiorem  Christi  naturam  per- 
tinent,  exposuit:  nunc  vero  deinceps  ad 
explicandum  redemptionis  nostrae  myste-~ 
rium  propius  accedens,  humanae  ejus 
naturae  dignitatem  prosequitur. 

18.  Et  ipse  est  caput  corporis  eccle- 
siae.  Hoc  ad  Eph.  1.  ita  dixit:  Et  ipsum 
dedit  caput  supra  omnem  ecclesiam, 
quae  est  corpus  ipsius.  Sensus  igitur  est: 
Et  idem  ipse  est  caput  ecclesiae,  tan- 
quam  corporis  sui;  utique  secundum  na- 
turam  humanam.  Christus  enim,  ut  houio, 
praeest  ecclesiae,  eamque  movet  ac  regit, 
ut  corpus  suum  connaturale,  varia  gra- 
tiarum  genera  per  suae  passiouis  meritum 
in  eam  derivans.  De  qua  capitis  ratione 
plenius  egimus  ad  locum  memoratum  epi- 
stolae  ad  Eph. 

Qui  est  principium ,  primugenitus  ex 
mortuis.  Christum  dici  principium  non- 
nulli  putant,  quod  sit  omnium  rerum 
efficiens    causa.      Quo    sensu    in   Apoc. 

aliquoties  principium  vocatur  ad  decla- 
randam  ejus  divinitatem.  ibed  quia  de 
Christo  ut  homine  nunc  loquitur  Aposto- 
lus ;  rectius  illi ,  qui  Christum  interpre- 
tantur  principium  respectu  ecclesiae,  cu- 
jus  et  caput  modo  dicebatur :  caput  enim 
totius  corporis  principatum  obtinet.  Porro 
Graeci  totam  partem  hanc  indivise  le- 
gunt ,  principium  et  primogenitum  pari- 
ter  referentes  ad  particulam ,  ex  mortuis. 
Pro  qua  continua  lectione  facit ,  quod  in 
Graeco  millus  interponitur  articulus  :  quod 
et  Erasmus  observavit.  Principium  au- 
tem  per  primitias  exponunt ,  ut  sensus 
sit:  Qui  Christus  est  primitiae  resur- 
rectionis ,  ut  qui  primus  et  ante  alios  a 
morte  resurrexerit.  Principium  enim  et 
primitiae  in  Graeco  tantum  differunt,  ut 
simplex  et  compositum:  ap/7j  et  a7;ap/Yj. 
Respiciunt  autem  illi  ad  alterum  Pauii 
locum  1  Corinth.  15.,  ubi  Ciiristum  vocat 
primitias  dormientium ;  velut  primiti- 
vum  fructum  e  terra,  in  quam  moriendo 
ceciderat,  exortum.  Idem  vero  hic  et 
Apoc.  1.  vocatur  primogenitus  ex  mor- 
tuis  j  sive  ut  in  Apoc.  vertit  interpres, 
primogenitus  mortuorum:  ea  ratione, 
qua  resurrectionem  mortuorum  Dominus 
in  evangelio  regenerationem  vocat  Matth. 
19.  Si  enim  resurrectio  regeneratio  est: 
igitur  qui  primus  a  morte  surrexit,  pri- 
mogenitus  est  mortuorum.  Surrexit  autem 
primus  omnium  Christus,  non  solum  tem- 
pore ,  verum  etiam  dignitate  et  causali- 
tate.  De  quibus  singulis  diximus  in  com- 
mentario  loci  ad  Cor.  jam  citati. 

Ut  sit  in  omnibus  ipse  primatum 
tenens.  Ut  consecutive  sumitur,  quasi 
dicat:  Ex  quibus  efficitur,  Christum  in 
omnibus  quae  ciica  ipsum  considerantur 
primas  partes  tenere.  Nam  quod  ad  gene- 
rationem  ejus  aeternam  attinct,  per  eam 
primogenitus  est  totius  creaturae.  Quod 
vero  ad  humanam  ejus  attinet  naturam, 
in  qua  mortuus  est  et  resnrrexit :  secun- 
dum  eam  primogenitus  est  omnium  mor- 
tuorum,  qui  beata  donabuntur  immorta- 
litate. 

19.  Quia  in  ipso  complacuit  omnem 
plenitudinem  inhabitare.    Pergit  osten- 

Guil.  Eftii  Comm.  Tom.  II. 


dere  Christi  hominis  excellentiam.  Sup- 
plendum  est  autem  Deo,  aut  Patri  •  quod 
textus  Ambrosianus  expressit,  nec  non 
Erasmus  in  sua  versione.  Sensus  :  Nam 
et  compiacitum  est  Patri ,  ut  in  Christo 
fixam  haberet  sedem  omnis  gratia  ad 
plenum  usque.  Dicendo,  complacuit ,  id 
est,  benigna  Patris  voluntas  fuit  (hoc 
enim  Graeco  verbo  significatur),  meritum 
excludit:  non  enim  meruit  Christus  illam 
gratiae  plenitudinem ,  sed  ex  solo  Patris 
beneplacito  eam  ab  initio  accepit.  In  eo 
autem  quod  ait,  omnem  plenitudinem, 
intelligi  voluit,  nihil  gratiae,  nullamque 
ejus  perfectionem,  quae  Christo,  ut  ca- 
piti  ecclesiae,  congruat,  ipsi  deesse.  De- 
nique  verbo  inhabitandi  permanentiam 
et  perpetuitatem  ejusdem  gratiae  in  Chri- 
sto  significavit.  Non  dubium  autem,  quin 
ad  hoc  daia  Christo  fuerit  illa  gratiae 
plenitudo,  ut  ex  eo,  tanquam  capite, 
omnia  membra  gratiam  pro  suo  quodque 
modo  haurirent :  juxta  illud  Joan.  1.  De 
plenitudine  ejus  nos  omnes  accepimus. 
Unde  jam  sequitur  de  reconciliationis  et 
justificationis  nostrae  mysterio : 

20.  Et  per  eum  reconciliare  omnia 
in  ipsum.  Eum ,  ad  Christum  referunt : 
ipsum ,  ad  Patrem  :  tametsi  pronominis 
in  Graeco  nulia  sit  variatio,  possitque  de 
Christo  utrumque  rectius  intelligi,  ut  sen- 
sus  sit :  Et  complacuit  Patri  per  Christum 
omnia  in  ipsum,  vel  ad  ipsum,  tanquam 
commune  caput,  reconciliare.  Per  Chri- 
stum ,  inquam  ,  non  per  angelos ,  quos,  ut 
reconciliatores ,  in  locum  Christi  Simon 
introducebat:  quandoquidem  et  illi  bene- 
ficium  hoc  reconciliationis  per  Christum 
factae  suo  raodo  participent  et  sub  eo, 
quod  dixit,  omnia ,  comprehendantur. 
Quod  patebit  ex  sequentibus. 

Pacificans  per  sanguinem  crucis  ejus. 
Graeca  pleraque  rursus  hic  addunt,  per 
ipsum.  Sive  quae  in  terris ,  sive  quae 
in  coelis  sunt.  Graece  ,  sive  quce  super 
terram ,  sive  quae  in  coelis.  Huic  etiam 
loco  simile  quid  habemus  Eph.  1. ,  ubi 
sic  legitur :  Instaurare  omnia  in  Christo, 
qucz  in  coelis  et  quae  in  terra  sunt,  in 
ipso.    Ex  quo  loco  apparet,  hanc  partem, 

sive  quae  in  terris,  etc.  referendam  ad 
verbuna  reconciliare ,  et  explicationem 
esse  dictionis  omnia.  Quod  significare 
volens  sua  versione  Hentenius,  media 
verba  (pace  facta  per  sanguinem  crucis 
ejus)  parenthesi  inclusit,  tametsi  nihil 
vetet  etiam  ad  participium  pacificans 
hanc  partem  referri.  Graeci  quidem  par- 
ticipium  hoc  Filio  attribuunt,  ut  secundum 
eorum  interpretationem  vertendum  sit, 
pacificans  per  sanguinem  crucis  suae, 
per  seipsum:  sed  hoc  modo  orationis 
structura  non  cohaeret.  Optime  autem 
Patri  tribuitur,  de  quo  praecesserat  ver- 
bum,  complacuit ,  quod  in  Graeco  ver- 
bum  est  appositum,  elkSoxyjos  ,  benigne 
voluit ,  quemadmodum  ex  multis  scriptu- 
rae  locis  potest  doceri.  Per  ea  ,  quae  in 
terris  et  in  coelis  sunt,  tam  hic  quain  ad 
Ephes.  intelliguntur  homines  et  angeli. 

Ubi  statim  quaestio  occurrit,  quomodo 
per  Christum  angeli  reconciliati  sint,  quos 
constat  partim  non  peccasse,  partim  vero 
peccasse  irreconciliabiles.  Ac  rursum, 
quomodo  pacificati  sint  angeli  per  sangui- 
nem  crucis  Christi;  non  enim  pro  angelis 
mortuus  est  Christus,  ait  Angustinus 
Enchirid.  61.  Sed  responderaus  cum  eo- 
dem  Augustino ,  ideo  etiam  pro  Angelis 
fieri ,  quicquid  hominum  per  Christi  mor- 
tem  redimitur  et  liberatur  a  malo:  quo- 
niam  cum  eis  quodammodo  redit  in  gra- 
tiam ,  post  inimicitias,  quas  inter  homines 
et  sanctos  Angelos  peccata  fecerunt;  ut 
hac  ratione  verum  sit ,  pcr  Christum  coe- 
lestia  cum  terrestribus  pacificari.  Non 
enim  dicit  Apostolus,  per  Christum  coe- 
lestia  Deo  recouciliari ,  aut  eum  Deo  pa- 
cificari ;  sed  coelestia  et  terrestria ,  id 
est,  homines  et  angelos  inter  se:  quod 
fit,  dum  per  Christum  tollitur  obstaculum 
peccati,  quod  homines  ab  angelis  dirime- 
bat.  Haec  responsio  est  Augustini  Enchir. 
61.  62.  et  63. ,  et  potest  illustrari  simili 
Scripturae  loco,  qui  est  Ephes.  2.  vers. 
16.,  nam  et  ibi  de  duorum  inter  se  recon- 
ciliatione  loquitur. 

Totus  igitur  hujus  loci  sensus  est: 
Deus  Pater  voluit  per  Christum  omnia, 
nimirum  coelestia  a<que  terrestria,  id  est, 


angelos  et  homines  inter  se  reconciliare, 
uniendo    eoa   tanquam    unum   corpus    in 
Christo ,   ut  capite ;   pace  inter  eos  com- 
posita  per  sanguinem  ejus  in  cruce  effu- 
sum,  quod  peccatum,  quod  erat  inimicitiae 
causa,  deletum  est.  Hic  locus  sic  explica- 
tus  plane  congruit  cum   eo ,    qui  est  ad 
Ephes.  1.,  quemadmodum  illic  videre  est, 
Nec  aliam  pacem  arbitror  intelligi  in  eo, 
quod  Luc.  19.  turbae  divino  spiritu  inci- 
tatae  Christo  accl.imabant  dicentes :   Be- 
nedictus   qui  venit  rex  in  nomine  Do- 
mini ;  pax  in  coelo,  et  gloria  in  excelsis. 
21.    Et   vos   cum    essetis   aliquando 
alienati  et  inimici   sensu   in  operibus 
malis.    Quod  in  genere  de  Christi  pacifi- 
catoris    ofiicio    ac    beneficio   dixit,    nunc 
speciatim    ad    Colossenses    accommodat, 
iisque  impensum  docet.    Graeca  vox  Swc- 
voia,  quam  interpres  sensum  vertit,  magis 
significat  cogitationem ,    mentem,   consi- 
lium ,  velut  in  Cantico  Virginis :  Disper- 
sit  superbos   mente  cordis  sui;    id  est, 
cogitatione  et  consilio  cordis  eorum.  Porro 
Ambrosianus  in  comment.  et  Hieronymus 
in  epist.  advers.  Joan.  Hierosol.  cap.  9., 
sensum  sive  consilium  ad  Deum  referunt : 
nam    alter    legit,     inimici    consiliorum 
ejus ;  alter,  inimici  sensus  ejus.    Verum 
Graeca,   ut  et  nostra  Latina,  relativum 
ejus  non  habent :    et  multo  rectius  ipso- 
rum  Colossensium  mens  seu  cogifratio  ac- 
cipiiur.    Pronomen  vos  accusandi  casum 
habet  in  Graeco :    Vos  olim  alienatos  et 
inimicos  mente,   regitur  autem  a  verbo 
reconciliavit ,  quod  sequitur. 

22.  Nunc  autem  reconciliavit  in  cor- 
pore  carnis  ejus  per  mortem.  Conjunctio 
autem  redundare  videtur,  nisi  per  tamen, 
aut  sane  exponatur,  quod  alii  faciunt. 
Quodque  nos  habemus  carnis  ejus ,  po- 
tius  vertendum  erat,  carnis  suae ;  quem- 
admodum  legit  Hieronymus  in  loco  paulo 
ante  citato ;  nam  de  Christo  haec  dicun- 
tur.  Est  enim  hic  sensus :  Et  vos  Colos- 
senses ,  qui  quondam  eratis  a  Deo  alie- 
nati  per  ejus  ignorantiam,  imo  et  Deo 
contrarii ,  videlicet  exercentes  cum  eo 
inimicitias,  mente,  cogitatione  ac  studio, 
per  opera  mala,  quibus  toti  addicti  eratis: 

vos ,  inquam  ,  nunc  idem  Christus  Domi-  | 
nus  illi,  scilicet  Deo  Patri,  reconciliavit; 
non  Angelis  ad  hoc  missis,  sed  per  semet- 
ipsum ,  utpote  per  suum  ipsius  corpus 
infirmum  et  mortale,  quod  susceperat; 
dico,  per  mortem  in  eo  corpore  toleratam. 
Caro  significationem  habet  infirmitatis  et 
mortalitatis ,  ea  phrasi ,  qua  dictum  est 
1  Cor.  15.  Caro  et  sanguis  regnum  Dei 
possidere  non  possunt;  neque  corruptio 
incorruptelam  possidebit.  Et  Heb.  5. 
Qui  in  diebus  carnis  suae ,  id  est,  dum 
ageret  in  corpore  mortali. 

Exhibere  vos  sanctos  et  immaculatos 
et  irreprehensibiles  coram  ipso.  Eras- 
mus  Ambrosianum  textum  secutus,  ver- 
tere  maluit :  In  conspeciu  suo :  sed  rectius 
noster  interpres,  coram  ipso ,  id  est,  in 
conspectu  ejus,  nempe  Dei  patris.  Id 
cnim  magis  sensus  postulat:  Ut  exhibe- 
ret ,  inquit ,  ac  sisteret  vos  Deo  patri  suo 
sanctos  et  irreprehensibiles  atque  mcul- 
patos;  nimirum  mundatos  a  peccatis  per 
baptismum ,  quo  meritum  passionis  ejus 
applicatur.  Nam  in  hac  vita  fit,  quod  hic 
dicitur,  licet  non  perfecte;  sicut  et  illud 
Ephes.  1.  Ut  essemus  sancti  et  immacu- 
lati  in  conspectu  ejus ,  in  charitate.  Et 
ejusdem  Epistolae  cap.  5.  Ut  exhiberet 
ipse  sibi  gloriosam  ecclesiam,  non  ha- 
bentem  maculam ,  aut  rugam ,  aut 
aliqv.id  hujvsmodi ;  sed  ut  sit  sancta 
et  immaculata.  Sunt  enim  haec  loca 
mutua  collatione  illustranda;  per  quae 
docetur,  veram  atque  internam  justitiam 
a  Christo  nobis  couferri,  quae  vere  san- 
ctos  et  immaculatos  coram  Deo  nos  con- 
stituat.  Quod  adversus  haereticos  est  ob- 
servaudum,  qui  justitiam  hujusmodi  pror- 
sus  negant. 

23.  *St  tamen  permanetis  in  fide  fun- 
dati  et  stabiles.  Non  vult  dicere  Aposto- 
lus,  Christum  non  exhibere  eos  sanctos  et 
irreprehensibiles,  nisi  permaneant  in  fide, 
etc. ,  sed  nihil  eis  profuturum,  quod 
Christus  eos  per  lavacrum  aquae  sanctos 
et  mundos  Patri  exhibuerit,  nisi  perma- 
neant ,  quasi  dicat :  Idque  non  frustra, 
sed  ad  aeternam  salutem  vestram :  dum- 
modo  permaneatis   in  fide   fundati  et 


stabiles ,  id  est,  pro  fundamento  fidem 
stabiliter  retineatis;  nec  auscultetis  ad 
nova  dogmata  Simonis  aut  Judaizautium. 
Similis  intellectus  conditionatae  locutio- 
nis  est  Hebr.  3.  Quae  domus  sumus  nos, 
si  fiduciam  et  gloriam  spei  usque  ad 
finem  firmam  retineamus ,  et  iterum: 
Participes  enim  Christi  effecti  sumus; 
si  tamen  initium  substantiae  ejus  usque 
ad  finem  firmum  retineamus. 

Et  immobiles  a  spe  Evangelii,  quod 
audistis.  Id  est:  Neque  patiamiui  vos 
dimoveri  a  spe  bonorum  coelestium,  quae 
promittit  Evaugelium,  quod  ai  divistis  ac 
didicistis  ab  Epaphra  fideli  ministro  Chri- 
sti,  sicut  supra  dictum  est.  Dimovetur 
autem  ab  hac  spe ,  qui  non  permanet  in 
fide  Evangelii  promittentis.  Facit  hic 
locns  adversus  haereticos,  qui  negant, 
fidem  aut  justitiam  semel  habitam  amitti 
posse. 

Quod  praedicatum  est  in  universa 
creatura ,  quae  sub  coelo  est.  Crea- 
turam ,  intellige  humanam.  Qaod  ex- 
pressit  Petrus  dicens  1  Epist.  2.  Sub- 
jecti  estote  omni  humanae  creaturae, 
propter  Deum.  Vel  accommoda  genera- 
litate,  creaturam  praedicationis  ac  doc- 
trinae  Evangelicae  capacem;  sic  enim 
praeceptum  fuerat  Apostolis  a  Christo, 
Marc.  ult.  Euntes  in  mundum  univer- 
sum,  praedicate  Evangelium  omni  crea- 
turae.  Id  quod  Matthaeus  ultimo  capite 
ita  dixit:  Euntes  docete  omnes  gentes. 
Igitur  Evangelium  praedicari  in  uni- 
versa  creatura ,  sive  ut  Erasmus  vertit, 
apud  universam  creaturam ,  quae  sub 
coelo  est,  non  aliud  est,  quam  ipsum 
praedicari  omnium  gentium  hominibus, 
hoc  est ,  per  omues  gentes  ,  aut  per  uni- 
versum  mundum. 

Quomodo  autem  jam  tunc,  quando 
haec  scribebantur ,  praedicatum  fuerit 
Evangelium  per  universum  mundum,  cum 
ad  multas  remotissimas  et  incognitas  gen- 
tes,  etiam  multis  post  saeculis  non  per- 
venerit :  exposuimus  in  commentario  Epist 
Kom.  ad  illa  verba  cap.  10.  Et  quidem 
in  omnem  terram  exivit  sonus  eorum, 
et  in  fines  orbis   terrae  verba  eorum. 

32* 


500 


COMMENTARUTS  IN  CAP.  I. 


Quia  nimirum  in  plurimas  quaquaversum 
nationes  illo  jam  tempore  disseminatiiin 
erat,  atque  ad  plures  etiam  rumor  ejus 
pervaserat;  etsi  nondum  ad  omnes  abso- 
lute.  Sic  enim  explicanda  est  hyperbole 
sermonis  hujus :  In  universa  creatura, 
quae  sub  coelo  est.  Qua  item  figura  Lu- 
cas  dixit  Auctor.  2.  Hierosolymis  habi- 
tasse  Judaeos  viros  religiosos  ex  omni 
natione,  quae  sub  coelo  est. 

Loquitur  autem  ad  hunc  modum  Apo- 
stolus,  ne  Colossenses  de  mutanda  fidei 
doctrina,  quam  ex  Epaphra  audierant 
cogitarent;  ut  quae  jam  esset  ubique 
praedicata ,  passimque  recepta  Ob  ean- 
dem  rationem  addit: 

Cujus  factus  sum  ego  Paulus  mini- 
$ter.  Id  est,  cujus  Evangelii  praedicandi 
munus  ac  ministerium  mihi  Paulo  a  Chri- 
sto  Domino  concreditum  est.  Jam  enim 
magnum  erat  Pauli  nomen  ob  mirabilem 
ejus  conversionem  et  labores  innumeros 
Evangelii  causa  susceptos.  Hoc  igitur 
adjicit,  ne  minoris  aestimarent  Evange- 
lium,  quod  id  non  ab  Apostolo,  sed  ab 
Epaphra  discipulo  audivissent:  affirinat 
enim,  se  idem  illud  praedicare. 

24.  Qui  nunc  gaudeo  in  passionibus 
pro  vobis.  Graece ,  sine  relativo  :  Func 
gaudeo  in  passionibus ,  sive  afflictioni- 
bus  meis  pro  vcbis ,  id  est,  quas  pro 
vobis  sustineo,  quasi  dicat:  Adeo  vera 
est  spes  Evangelii  huius ,  quod  piaedico, 
et  cui  credidistis  ;  ut  ego  pro  ea  non  du- 
bitem  pati  quaeque  adversa  propter  ve- 
stram  gentium  salutem ,  et  quidem  liben- 
ter ,  cum  gaudio. 

Et  adimpleo  ea,  quae  desunt  passio- 
num  Chrdsti,  in  carne  mea.  Ambrosia- 
nus  magis  ad  verbum  reddidit:  Et  sup- 
pleo  reliquias  pressurarum  Christi  in 
carne  mea.  Quod  ergo  noster  interpres 
dixit :  Ea  quae  desunt  passionum  Chri- 
sti,  non  sic  accipiendum,  quasi  Christus 
non  satis  passus  sit  ad  redempticnem 
nostram  ,  ideoque  supplemento  martvrum 
opus  habeat;  quod  impium  est  sentire, 
quodque  Catholicos  dicere  non  minus 
impie  calumniantur  haeretici.  Certe  S. 
Thomas    eum    sensum    haereticum    esse 


pronunciat,  eo  quod  Christi  sanguis  sufii- 
ciens  sit  ad  redemptionem  etiam  multo- 
rum  mundorum.  Sed  significantur  ea, 
quae  reliqua  sunt  passionum ,  id  est, 
quae  posterius  adhuc  restant  toleranda. 
Id  enim  sibi  vult  Graeca  dictio ,  uoxspTj- 
jjiaTa.  Sensum  autem  Apostoli  nobis 
aperit  Leo  serm.  ult.  de  pass.  Domini. 
Passio  Domini ,  inquit,  usque  ad  finem 
perducitur  mundi;  et  sicut  in  sanctis 
suis  ipse  honoratur ,  ipse  diligitur ;  et 
in  pauperibus  ipse  pascitur ,  ipse  vesti- 
tur:  ita  in  omnibus ,  qui  pro  justitia 
adversa  tolerant,  ipse  compatitur  etc, 
tanquam  dicat,  Christum,  qui  semei  pas- 
sus  est  in  seipso  atque  in  propria  carne, 
debere  adhuc  pati  in  membris  suis,  usque 
ad  finem  saeculi:  quia  oportet  membra 
conformari  capiti  in  passionibus ,  ut  ei 
aliquando  conformentur  in  gloria.  Atque 
ita  locum  hunc  intellexerunt  Augustin. 
in  enair.  Psal.  61.,  Greg.  lib.  3.  Mor.  cap. 
11.  et  Franco  Abbas  in  fiue  tomi  10.  de 
giatia  Dei.  Item  Latini  commeutatores 
Anselmus,  Aquinas,  Cajetanns  et  alii. 

Sentit  igitur  Apostolus,  se,  patiendo 
affiictioues  in  carne  sua ,  quadam  parte 
supplere  ea,  quae  Christo  adhuc  patienda 
supersunt;  non  qiudem  in  ipso,  seu  in 
membris.  Dicens  autem,  in  carne  mea; 
respexit  ad  id,  quod  supra  dixerat,  Chri- 
stum  nos  reconciliasse  in  corpore  carnis 
suae  per  mortem.  Sicut  enim  Christus 
in  carne  sua  passv.s  est:  ita  Paulus  in 
carne  sua  pati  se  dicit;  et  ita  quemquam 
Christi  discipulum  in  carne  sua  pati  opor- 
tet.  Quod  si  cum  nonnullis  passiones 
Christi  interpretemur ,  quas  pro  Christo 
patiuntur  fideles,  quemadmodum  2  Cor.  1. 
dictum  est,  sicut  abundant  passiones 
Christi  in  nobis;  facilior  erit  hujus  loci 
sensus,    idemque  minime  contemnendus. 

Pro  corpore  ejus,  quod  est  Ecclesia. 
ld  est,  ut  corpus  Christi  inysticum,  quod 
est  ecclesia,  congregetur  et  perficiatur. 
Significat  non  tantum,  passiones  suas 
fructuosas  esse  ecclesiae;  verum  etiam, 
se  patiendo  id  spectare,  ut  suae  passiones 
ecclesiae  prosint.  Hinc  autcra  Theologi 
quidam   putant  ostendi,   sanctorum  pas- 

siones  fidelibns  prodesse  ad  remissionem 
poenarum  ,  quae  vocatur  indulgentia. 
Quae  quidem  doctrina,  etsi  Catholica  et 
Apostolica  sit,  atque  aliunde  satis  probe- 
tur;  ex  hoc  tamen  Apostoli  loco  nobis 
non  videtur  admodum  solide  statui  posse. 
Non  enim  sermo  iste,  quo  dicit  Apostolus 
se  pati  pro  ecclesia,  necessario  sic  acci- 
piendus  est,  quod  pro  redimendis  pecca- 
torum  poenis,  quas  fideles  debent,  patia- 
tur,  quod  forte  nonnihil  haberet  arrogan- 
tiae  :  sed  percommode  sic  accipitur.  quo- 
modo  proxime  dixerat:  Gaudeo  in  pas- 
sionibus  meis  pro  vobis;  ut  nimirum 
utraque  parte  significet  afilictiones  et  per- 
secutiones  pro  salute  fidelium,  ipsiusque 
ecclesiae  promovenda  toleratas. 

Unde  et  Gracca,  quamvis  locum  hunc 
paulo  aliter  quam  Latini  exponant,  illud 
tamen,  pro  corpore  ejus,  sic  intelligunt 
uti  jam  diximus.  Volunt  autem  tale  esse, 
quod  Apostolus  dicit:  Multis  laboribus, 
sudoribus  et  afflictionibus  opus  est  ad 
colligendam  ecclesiam  hominesque  ad 
fidem  vocandos,  et  ad  salutem  perducen- 
dos.  Hujusmodi  labores  et  passiones  mul- 
tas,  easque  gravissimas  sustinait  Christus 
in  hac  vita  et  in  carne  sua  mortali :  ve- 
rum  multae  adhuc  restant  tolerandae  toto 
decursa  saeculi,  donec  tota  ecclesia  col- 
lecta  atqne  perfecta  fuerit;  tolerandae, 
inquam,  ab  iis,  quibus  Evangelii  praedi- 
candi  ministcrium  incumbit:  quaeproiude 
et  Christi  passiones  dicuntur,  quia  pas- 
siones  sunt  ministrorum  ejus.  Harum 
igitur  passionum  ego  partem  meam  ex- 
pleo ,  praesto  ac  repraesento ;  tauquam 
minister  Evangelii  laborans  pro  sal.ite 
ecclesiae.  Quod  ergo  hic  dicitur,  pro 
corpore  ejus,  quod  est  ecclesia,  non  ab- 
simile  est  illi,  quod  dictum  est  Ephes.  4. 
Ad  consummationem  sanctorum,  in  ae- 
dificationem  corporis  Christi  etc. 

25.  Cujus  factus  sum  ego  minister, 
secundum  dispensationem  Dei ,  quae 
data  est  mihi  in  vobis.  Graece :  In  vos, 
quemadmodum  et  Ambrosianus  legit,  ad- 
stipulantibus  rnanuseriptis  quibusdamLa- 
tinis  et  editione  Clementina.  Liquet  ex 
iisdem  Graecis,  relativum  cujus  non  ad 


Evangelium  (cujus  se  paulo  ante  mini- 
strum  dixerat),  sed  ad  ecclesiam  referen- 
dum  esse.  Cujus,  inquit,  Ecclesiae,  cor- 
poriset  sponsaeChristiDominimei,  factus 
sum  ego  minister,  secundum  oeconomiam 
seu  providam  dispensationem  patrisfami- 
lias  Dei,  suum  unicuique  officium  distri- 
buentis;  qua  mihi  ministerium  erga  vos 
attribuit,  gentium  Apostolum  me  consti- 
tuens,  ut  proinde  me  totum  pro  ecclesia 
impendere  debeam,  nec  ullos  pro  ea  re- 
cusare  labores.  Ministrum  ecclesiae  se 
vccat,  uon  ut  ecclesiae  subditum,  sed  uti- 
litatem  ejus  ex  officio  procarantem :  quo- 
modo  summus  Pontifex  se  scribit  servum 
servorum  Dei,  et  Christns  ipse  venisse 
se  dicit,  ut  ministraret,  Matth.  20.  Quod 
autem  ait:  Secundum  dispensationem 
Dei  etc. ,  convenit  cum  eo ,  quod  dixit 
Ephes.  3.  Si  tamen  audistis  dispcnsa- 
tionem  grntiae  Dei,  quae  data  est  mihi 
in  vobis. 

Ut  impleam  verbum  Dei.  Id  est,  ut 
plene  ac  perfecte  annuntiem  verbum  Dei, 
vel,  secundum  alios,  ut  ministerio  meo  im- 
pleam  aeternum  Dei  verbum,  id  est,  pro- 
positum  ac  decretum  de  vocatione  gen- 
tium  ad  fidem ;  vel  denique,  quod  pro- 
babilius  est,  ut  omnia  loca  impleam  verbo 
Dei.  Sic  enim  ad  Kom.  15.  dixit,  se  ab 
Hierusalem ,  per  circuitum ,  usque  ad 
IUyricum  replevisse  Evangelium  Christi. 

26.  Mysterium ,  quod  absconditum 
fuit  a  saeculis  et  generationibus.  Per 
appositionem  hoc  addit.  Nam  verbum  Dei 
mysterium  est,  sive  res  arcana;  quatenus 
signo  tribuitur  conditio  rei  significatae. 
Loqaitnr  autem  de  mysterio  vocationis 
gentiura,  ut  ex  sequentibus  patet.  Quod 
vero  dicit,  mysterium  fuisse  absconditum 
a  saeculis  et  a  generationibus ;  non  tem- 
pus  significat,  quo  latuit  hoc  mysterium, 
scilicet  per  saecula  et  generationes ;  quam- 
vis  et  hoc  consequens  est ;  sed  personas 
quas  latnit;  hoc  enim  postulat  praeposi- 
tio,  a  saeculis  et  a  generationibus :  ut 
est  in  Graeco  et  apud  Ambrosian.  Proinde 
sensus  est,  mysterium  hoc  absconditum 
et  incognitum  fuisse  hominibus  omnium 
praecedentium  saeculorum  et  generatio- 

num.  Sic  Ephes.  3.  Quod  aliis  genera- 
tionibus  non  est  agnitum  filiis  hominum. 

Nunc  autem  manifestatum  est  sanctis 
ejus.  Hujus  expusitio  est  illnd,  quod  in 
epistola  ad  Ephesios  continno  sequitur  : 
Sicuti  nunc  revelatum  est  sanctis  Apo- 
stolis  ejus  et  Prophetis  in  spiritu.  Hic 
quaeri  posset,  quomodo  dicat  Apostolus, 
mysterium  hoc  olim  latuisse,  nunc  vero 
demum  manifestatum  esse;  cum  latere 
non  potuerit  antiquos  Patres  et  Prophe- 
tas,  a  quihus  praenuntiatum  fuit.  Sed 
huic  quaestioni  responsum  a  nobis  est  in 
commentar.  loci  memorati  ad  Ephesios  : 
nam  antiqui  illi  non  ita  clare  et  perfecte 
consilium  vocationis  gentium  cognoverunt, 
sicuti  per  revelationem  ccgnitum  fuit  Apo- 
stolis  Christi;  ideoque  illic  comparative 
dictum  fuit :  Sicutnunc  revelatum  est  etc. 

27.  Quibus  voluit  Deus  notas  facere 
divitias  gloriae  Sacramenti  hujus  in 
gentibus.  Graece :  Quibus  voluit  Deus 
notum  facere,  quae  sint  divitiae  gloriae 
mysterii  hujus  in  gentibus.  Vehementem 
habet  exaggerationem  beneficii  divini, 
quod  non  simpliciter  dixit,  Deum  sanctis 
suis  notum  fecisse  hoc  mysterium,  sed 
dixit :  Deum  voluisse  notum  facere ;  tum 
divitias  et  gloriam  nominavit.  Nam  di- 
cendo  voluit ,  propensionem  voluntatis 
divinae  commendavit:  nominando  divi- 
tias  et  gloriam,  ostendit  beneficii  copio- 
sam  largitatejn,  quae  magnifice  redundet 
in  gloriam  Dei.  Sensus  autem  est:  Qui- 
bus  sanctis  suis  voluit  Deus  notum  facere, 
quanta  sit  et  quam  gloriosa  magnitudo 
hujus  beneficii  quondam  latentis  ac  se- 
creti,  quod  nunc  per  gentes  exbibet.  Hoc 
beneficium  Ephes.  3.  explicat  hujusmodi 
verbis :  Gentes  esse  cohaeredes  et  con- 
corporales  et  comparticipes  promissio- 
nis  Dei,  in  Christo  Jesu  per  Evangelium. 

Quod  est  Christus  in  vobis  spes  glo- 
riae.  Graece:  Qui  est  Christus ;  tametsi 
recte  vertit  interpres :  refertur  enim  ad 
mysterium  sive  sacramentum,  quamvis 
alioqui  apud  Graecos  relativum  solet  ac- 
cipere  genus  a  dictione  sequente.  Quod 
non^animadvertens  Laurentius  Valla,  pu- 
tavit  referri  divitias,  quae  Graece  vocau- 


tur  tcXoutoc  masculino  genere:  quod  idem 
volunt  Oecumenius  et  Cajetanus.  At 
Theophylactus  annotat,  utroque  referri 
posse.  Nec  dubium  quin  aptius  ad  myste- 
!  rium.  Quod  quidem  Christus  esse  dicitur, 
objective ;  quia  circa  ipsum  versatur,  ut 
auctorem  et  causam  meritoriam  beneficii 
et  ut  caput  totius  corporis.  Illud :  In  vo- 
bis,  Graeci  connectunt  parti  praecedenti, 
Christus  in  vobis,  id  est,  qui  est  in  vobis 
per  fidem,  quique  spes  est  gloriae,  hoc 
est,  per  quem  speratis,  vos  gloriam  con- 
secuturos.  Alii  jungunt  cum  eo  quod  se- 
quitur,  ut  sit  sensus:  Qui  Christus  est 
vobis  spes  gloriae,  id  est,  vestra  spes  glo- 
riosa ;  tum  quia  in  eo  vobis  gloriandum 
est,  tum  quia  ab  eo  et  per  eum  futuram 
gloriam  expectatis. 

28.  Quem  nos  annuntiamus.  Quem 
Christum  nos  Apostoli  mundo  annuntia- 
mus.  Graece:  Denuntiamus ,  ut  vertit 
Theophylacti  interpres:  id  est,  ex  alto 
nuntiamus,  velut  e  supernis  Christum  ho- 
minibus  adferentes.  Sic  enim  verbi  Graeci 
proprietatem  urgent  Chrysostomus  et 
Theophylactus.  Corripientes  omnem  ho- 
minem,  vel,  monentes  omnem  hominem, 
uti  legit  Ambrosianus.  Admonentes,  ver- 
tit  Erasmus.  Graeca  vox  admonere  signi- 
ficat  cum  increpatione ,  quomodo  pater 
filium  admonet  peccantem:  erat  autem 
totum  genus  humanum  in  peccatis  et  ig- 
norantia  Dei,  ac  propterea  de  his  corri- 
piendum. 

Et  docentes  omnemhominem  in  omni 
sapientia.  Dupliciter  hoc  intelligi  potest: 
uno  modo  de  sapientia  docentium,  quasi 
dicat:  et  cum  omni  sapientia,  qua  prae- 
diti  sumus,  docentes  omnem  hominem. 
Ita  Graeci;  nam  multiplici  scientia  opus 
est,  inquiunt,  ei,  qui  omnem  hominem 
docturus  sit  et  fidei  mysteria  persua6urus. 
Pro  his  facit,  quod  Eph.  3.  dicit  Aposto- 
lus:  Prout  potestis  legentes  intelligere 
prudentiam  meam  in  mysterio  Christi. 
Altero  modo  de  sapientia  eorum,  qui  do- 
centur,  ut  sensus  sit:  Instituentes  omnem 
hominem  in  perfecta  cognitione  Dei  et 
mysteriorum  fidei,  quae  est  vera  sapien- 
tia.  Sic  Augustinus,  Anselmus,  Tliomas, 


EPISTOLAE  Al)  COLOSSENSES.  VEKS.  28.  29. 


503 


aliique  Latini.  Huic  intellectui  quadrat, 
quod  sequitur: 

Ut  exhibeamus  omnem  hominem  per- 
fectum  in  Christo  Jesu.  Id  est,  ut  om- 
nem  hominem  reddamus  et  Deo  sistamus 
perfecte  instructum  in  his,  quae  ad  fidem 
et  cognitionem  Christi  pertinent.  Quan- 
quam  etiam  extendi  hoc  potest  ad  vitam 
moresque  Christianos,  propter  illud  quod 
dixit:  Corripientes  omnem  hominem. 
Porro  quod  dicit  ac  tertio  repetit,  omnem 
hominem,  tale  est  ac  si  diceret :  Quem- 
vis  hominem  prout  possumus ;  neminem 
volentes  a  fructu  Evangelii,  quod  prae- 
dicamus,  esse  exceptum. 

29.  In  quo  et  laboro  certando.  Graece, 
ad  quod  et  laboro  certans.  Id  est,  in 
quem  finem ,  vel  ad  quod  praestandura 
etiam  enitor,  multumque  laboro,  cum  dif- 
ficultate  et  periculo  decertans.  Id  enim 
significat  Graecum  participium  aycovt-Co- 
fisvoq.  Hic  jam  de  se  singulariter  Paulus 
loquitur,  cum  supra  communiter  iocutus 
fuerit  in  persona  Apostolorum:  intelligit 
enim  laborem  quemdam  sibi  proprium,  de 
quo  2  Tim.  2.  Secundum  Evangelium 
meum,  in  quo  laboro  usque  ad  vincula. 
Nam  ex  vinculis  haec  scribit. 

Secundum  operationem  ejus,  quam 
operatur  in  me  in  virtute.  Graece  ad 
verbum,  secundum  operationem  sive  ef- 
ficaciam  ejus  operatam  in  me  in  virtute. 
Consonat  Ambrosiana  lectio :  Quae  ope- 
ratur.  Sed  observa,  participium  opera- 
tam,  aut  verbum  operatur,  passive  ac- 


cipiendum  esse;  quasi  dicas,  quae  agitur, 
aut  exercetur  ab  eo,  scilicet  Christo,  ut 
proinde  noster  interpres  passivam  locu- 
tionem  convertensin  activam,  mutato  casu 
relativi,  sensum  transtulerit.  Idem  enim 
est:  Quae  oporatur  a  Christo,  et:  quam 
Christus  operatur.  De  hoc  verbo  passive 
accepto  et  Graeco  ei  respondente  pluri- 
bus  egimus  ad  illud  Galat.  5.  Sed  fides, 
quae  per  dilectionem  operatur.  Ubi 
inter  alia  exempla  hujusmodi  acceptionis 
e  scripturis  adducta,  etiam  hunc  locum 
annotavimus.  Breviter  ergo  sensus  est: 
Decertans  secundum  efficacem  ac  poten- 
tem  operationem,  seu  moticnem  Christi 
in  me. 

Nam  illud:  In  virtute,  idem  est  quod 
potenter.  Tametsi  Ambrosianus  et  Pri- 
masius  virtutem  signorum  seu  miraculo- 
rum  intelligant,  quae  praedicationem 
Apostolicam  comitabatur;  juxta  illud 
Marc.  ultimo :  Praedicaverunt  ubique, 
Domino  cooperante  et  sermonem  con- 
firmante  sequentibus  signis.  Horum  ex- 
positioni  favet  locus  Rom.  15.,  ubi  de 
efficacia  suae  praedicationis  agens  Apo- 
stolus ,  subjungit :  In  vitute  signorum 
et  prodigiorum,  in  virtute  Spiritus 
sancti.  Utrovis  autem  modo  particulam : 
in  virtute ,  exponas ;  sentit  Apostolus, 
tam  laborem  suum  atque  certamen,  quam 
successum  ejus  esse  a  Christo  in  se  ope- 
rante.  Quod  ad  commendationem  gratiae 
Christi  pertinere,  etiam  Graeci  tractatores 
admonendum  putarunt. 


CAPUT    SECDNDOH. 

Volo  enira  vos  scire,  qualera  solicitudinem  habeani  pro  vobis,  et 
pro  iis,  qui  sunt  Laodiciae  *) ,  et  quicumque  non  viderunt  faciem  meam 
in  carne :  2.  ut  consolentur  corda  ipsorum 2) ,  instructi  in  charitate ,  et 
in  omnes  divitias  plenitudinis  intellcctus.  in  agnitionem  mysterii  Dei 
Patris  et  Christi  Jesu :  3.  in  quo  sunt  omnes  thesauri  sapientiae  et 
scientiae   absconditi 3).      4.    Hoc    autem    dico ,    ut    nemo    vos  decipiat  in 


0  Cap.  4,  15.  16.      *)  Cap.  4,  8.    3)  1  Cor.  1 ,   24.  2,  7. 

subliraitate  serroonum1).    5.  Nara  etsi  corpore  absens  sum,  sed  spiritu2) 
vobiscum  sum :    gaudens ,    et   videns    ordinem    vestrum ,    et    firmamentum 
ejus,  quae  in  Christo   est,  fidei  vestrae.     6.   Sicut  ergo  accepistis  Jesum 
Christum  Dominum  3) ,    in  ipso  ambulate,     7.  radicati,   et  superaedificati 
in  ipso,    et    confirmati  fide,    sicut    et    dedicistis,    abundantes    in    illo  in 
gratiarum   actione  4).      8.    Videte  ne  quis  vos  dccipiat  per  philosophiam, 
et  inan^m  fallaciam  secundum  traditionem  hominum,  secundum  elementa 
mundi5),    et   non    secundum  Christum :    9.    quia  in  ipso    inhabitat  omnis 
plenitudo   divinitatis  corporaliter 6) :   10.   et  estis  in  illo  repleti 7),  qui  est 
caput  omnis  principatus  et  potestatis 8) :   11.  in  quo  et  circumcisi  estis 9) 
circumcisione  non  manu    facta  in  expoliatione  corporis  carnis j0) ,    scd  in 
circumcisione  Christi:    12.   consepulti    ei  in    baptismo,    in  quo  et  resur- 
rexistis11)  per  fidem   operationis  Dei,  qui  suscitavit  illum  a  uiortuis.   13. 
Et  vos,  cum  irortui  essetis  in  delictis,  et  praeputio  carnis  vestrae,  con- 
vivificavit  cum  illo 12),   donans  vobis  omnia  delicta:   14.   delens  quod  ad- 
versus  nos  erat  chirographum  decreti,  quod  erat   contrarium  nobis13),  et 
ipsum  tulit  de  medio,  affigens  illud  cruci14):   15.  et  expolians  principatus 
et  potestates 15) ,  traduxit  confidenter,    palam  triumphans  illos  in  semet- 
ipso16).      16.  Nemo  ergo  vos  judicet  in  cibo,  aut  in  potu,   aut  in  parte 
dici  festi,  aut  neomeniae,    aut    sabbatorum 17) :     17.   quae  sunt  umbra18) 
futurorum:    corpus    autem    Christi.      18.    Nemo    vos    seducat,    volens   in 
humilitate ,    et  religione  angelorum ,    quae    non    vidit    ambulans ,    frustra 
inflatus  sensu  carnis  suae,   19.   et  non  tenens  caput,   ex  quo  totum  cor- 
pus 19),  per  nexus  et  conjunctiones  subministratum  et  constructum,  crescit 
in  augmentum  Dei.     20.   Si  ergo  mortui  estis  cum  Christo  ab   elementis 
hujus  mundi:   quid  adhuc  tanquam  viventes  in  mundo  decernitis 20)  ?   21. 
Ne  tetigeritis,  neque  gustaveritis ,  neque   contrectaveritis :   22.  quae  sunt 
omnia  in  interitum  ipso  usu,  secundum  praecepta  et  doctrinas  hominum21): 
23.  quae  sunt  rationem  quidera    habentia  sapientiae  in  superstitione ,  et 
humilitate ,  et  non  ad  parcendum   corpori ,  non  in  honore  aliquo  ad  sa- 
turitatem  carnis22). 


*)  Vers.  23.    *)  1  Cor.  5,  4.    3)  cap.  1,  7.    *)  Cap.  1,  12.    5)  Gal.  4,  3.  9.  10.    *)  cap. 

1  15.  Joan.  14,  9.  7;  Joan.  1,  16.  8)  Epil.  ^  20.  21.  9)  Rom.  I,  28.  29.  Phil.  3,  3.  10)  Eph. 
5'  26  27.  ")  Rom.  6,  3  seq.  «)  Eph.  2,  1  seq.  «)  Gal.  3,  10  ,4)  Eph.  2,  15.  Gal.  3,  13. 
«)  Hebr.  2.  14.     t6)  1  Cor.  6,  3.    i*)  Rom.  14,  3.    Ga!.  4.  10.    ig)  Hebr.  10,  11.     19)  1  Petr. 

2  4    5.     1  Cor.  3,  11.    ^0)  Gal.  4,  9.  10.    213  Matth.  ^  9,    »)  Rom.  13,  14. 

S  l  M  MARI  l  M. 

Admonet  Colossenses.  ut  sib;  caveant  ab  iraposturis  pseudapostolorum:  ostendens,  Christum  in 
cruce  deleto  peccaro  de  diabolo  trumpbasse.  Avocat  eos  ab  observationibus  legalibus 
et  a  falsa  angelorum  religione,  ac  a  supersfitione  ciborum. 


VoJo  enim  vos  scire  qualem  solicitu- 
dincm  habeam  pro  vobis.  Graece:  Quan- 
tum  certamen  habeam  de  vobis,  id  est, 
sustineain  pro  vobis.  Respicit  enim  a-d 
hoc,  quod  proxime  dixit:  In  ijuo  et  la- 
boro  certando.  Redditque  rationem,  cur 
laborum  suorura  ac  ecrtaminis  meminerit, 
nimirum  utsciant,  Paulum,  etsi  nunquam 
iis  visum_,  tamen  etiam  pro  ipsis  talia  pati, 
utque  inde  consolationem  ac  fidai  confir- 
mationem  accipiant.  Et  pro  iis,  qui  sunt 
Laodiciae ,  vobis  Colossensibus  vicini. 
Eadem  est  baec  Laodicea  cum  illa,  quae 
una  est  Asiae  civitatum,  ad  quas  Apoca- 
lypsim  suara  mittere  jubetur  Joannes 
Apoc.  1.  Unde  intelligitur  iusignem  fuisse 
ecclesiam. 

Et  quicunque  non  viderunt  faciem 
meam  in  carne.  Id  est,  faciem  carnis, 
seu  corp  ris  hujus  mortalis.  Addit  enim: 
In  carne,  per  quandam  TaTiscvcootv,  ut 
intelligant,  pluris  faciendam  essc  prap.sen- 
tiam  spiritus  quam  carnis.  Ex  hoc  loco 
plerique  colligunt,  Paulum  Colossis  ac 
Laodiceae  non  fuisse.  Quod  nobis  quo- 
que  probabilius  videri  jam  supra  diximus, 
tum  in  argumento  hujus  Epistolae,  tr.m 
ad  illud  1.  cap.  Sicut  didicistis  ab  Epa- 
phra  carissimo  conservo  nostro.  Porro 
Theodoretus  existimat,  ex  his  verbis  con- 
trarium  colligi.  Tractans  enim  ep'stolae 
argumentum ,  vult  istius  loci  hunc  esse 
sensum:  Non  solum  vestri,  sed  eorum 
etiam,  qui  me  non  viderunt,  maximam  cu- 
ram  gero.  Verum  istam  expositionem 
Theodoreto  non  concedimus.  Quin  potius 
apparet,  Apostoli  verba  sensuin  exigere 
hujusmodi:  Volo  vos  scire,  quantum  la- 
boris  sustineam  pro  vobis  et  pro  Laodi 
censibus,  et  pro  caeteris,  qui  me  non  vi- 
derunt.  Significat  enim  Apostolus,  se  non 
minorem  Colossensium  et  caeterorum,  a 
quibus  nunquam  visus  fuerat,  curam  sa- 
lutis  habere,  quam  eorum,  quibus  prae- 
6ens  Christum  praedicaverat. 

2.    Ut   consolentur   corda   ipsorum. 


Consolentur,  passive,  i.  e.,  consolationem 
accipiant,  queinadmodum  Erasmus  vertit 
Ambro.sianum  textum  imitatus.  Ipsorum 
refertur  ad  tria  membra  praecedentia, 
scilicet  ad  Colossenses  et  Laodiceuses  et 
caeteros,  qui  Paulum  non  viderant.  Quo 
rura  omnium  magna  consolatio  erat,  quod 
pro  ipsis  etiam  non  visis  tantam  ille  cu- 
ram  gereret. 

Instructi  in  charitate.  Graece ,  m- 
structorum,  seu  pctius,  constructorum  in 
charitate.  Ttaque  non  Paulus,  sed  intor- 
pres  grammaticae  leges  hic  neglexit.  Ac 
rectius  se  habet  Ambrosiana  versio  :  Cum 
fuerint  instructi  in  charitate.  Verbum 
Graecum  etsi  interdum  instruere  significet, 
ut  1  Corinth.  2.  Quis  cognovit  sensum 
Domini,  jui  instruat  eum  ?  hoc  tamen 
loco  magis  congruit  alterum  ac  frequen- 
tius  ejus  significatum,  construere,  com- 
pingere,  coagmentare.  Sic  enim  accipitur 
Ephes.  4.  Ex  tjuo  totum  corpus  corn- 
pactum,  et  connexum  per  omnem  jun- 
cturam  subministrationis ,  augmentum 
corporis  facit  in  aedificationem  sui,  in 
charitate ;  item  in  hcc  capite,  longe  in- 
ferius,  ubi  ferme  eadem  verba  habentur : 
idipsum  autem  hic  brevissime  dicit,  con- 
structorum  in  charitate.  Proinde  sensus 
est:  Cum  instar  partium  uuius  aedificii, 
seu  merabrorum  nnius  cqrporis,  apte  con- 
juncti  fnerint  et  cohaeserint  inter  se  per 
charitatem,  velut  quoddam  vinculum  r.nio- 
nis.  Est  haec  taeita  adhortatio  ad  chari- 
tatem  mutuam. 

Et  in  omnes  divitias  plenitudinis  in- 
tellectus.  Plenitudinis ,  in  Graeco  nou 
est  TCATrjpcojiaTOC,  ut  capite  superiori :  in 
ipso  complacuit  omnem  plenitudinem 
inhabitare,  sed  TiATjpo^opia^  quam  multi 
interpretantur  plenam  ac  certam  persna- 
sionem.  Unde  locum  hunc  Erasraus  et 
Hentenius  ita  verterunt :  Et  in  omnem 
opulentiam  certae  persuasionis  intelli- 
gentiae.  Alii  sic :  certo  persaasae  intel- 
ligentiae.    Verum   nos   de   significatione 

Graeci  vocabuli  late  egiinus  exponentes 
illud  Rom.  14.  Unusquisque  in  suo  sensu 
abundet.  Neque  enim  7tX7]pocpopia  per  se 
plus  signifieat  quam  plenitudinis  appor- 
tationem,  id  est  uno  verbo,  impletionem, 
vel  expletionem,  uti  vertit  interpres  Hebr. 
6.,  quemadmodum  Soopocpopia  munerum 
oblationem  significat.  Nec  male  hoc  loco 
et  iterum  1  Thessal.  1.  plenitudinem  idem 
noster  interpretatus  est :  quod  etiam  apud 
Ambrosianum  commentatorem  utrobique 
legitur,  ut  plenitudo  intellectus  non  aliud 
sit,  quam  plena  sive  completa  intelligen- 
tia ;  nec  opus  sit,  huc  accersere  persua- 
sionis  vocabulum.  Porro  supplendum  ali- 
quid,  ut  sensus  reddatur  hoc  modo:  Et 
cum  fuerint  introducti  in  omnes  divitias, 
id  est,  largissimam  copiam  plenae  intel- 
ligentiae.  Amplificatio  rhetorica  est  ac 
pene  hyperbolica,  pro  eo  quocl  simpliciter 
diceret:  Et  cum  fueriut  plene  edocti, 
scilicet  de  myisteiio,  ut  sequitur : 

In  agnitionem  mysterii  Dei  Patris 
et  Christi  Jesu.  Pars  haec  appositive  le- 
genda  est;  explicat  enim  partem  praece- 
dentem,  ostendens  de  qua  scientia  fuerit 
ibi  sermo,  quasi  dicat:  In  cognitionem, 
inquam,  ejus  nrysterii,  quod  est  de  Deo 
etc.  Variant  autem  hic  codices.  Correctio 
Romana  habet,  quod  posuimus,  cui  con- 
sonat  versio  Syriaca,  cum  Graecis  non- 
nullis.  Complures  codices  sine  conjunc- 
tione  legunt:.Dei  Patris  Christi  Jesu,  id 
est,  Dei,  qui  est  Pater  Jesu  Christi.  Eun- 
dem  sensum  habet  aliorum  quorundam 
codicuin  lectio :  Dei  et  Patris  Christi  Jesu. 
Alii  denique  conjunctionem  geminant: 
Dei,  et  Patris,  et  Christi  Jesu,  ut  Dei 
mysterium  dicatur,  quod  est  de  Deo  ac 
divinis  attributis;  Patris,  quod  ad  per- 
sonas  spectat  divinas,  quarum  prirca  est 
Patris ;  Christi  Jesu,  quod  est  de  tota 
Christi  redemptoris  oeconomia.  Postre- 
mam  hanc  lectionem  exhibent  hodierni 
codices  Graeci.  Verum  primam  et  tertiam 
probabiliorem  faciunt  muJta  similia  loca 
in  Epistolis  Apostolicis.  Summa  tamen 
fere  eadem  est,  intelligi  praecipua  reli- 
gionis  capita,  symbolo  fidei  comprehensa, 
quae  partim  de  Deo  sunt,  diviuisque  per- 


sonis,  partim  incarnationis  Filii  Dei  no- 
straeque  redemptiouis  arcanum  continent. 

3.  In   quo  sunt  omnes  thesauri  sa- 
pientiae  et  scientiae  absconditi.  In  quoy 
scilicet  Christo.  Sed  quaeritur,  utrum  de 
Christo  ut  Deo,  an  ut  homine  dicat  hoc 
Apostolus ;   id  est,   utrum  divinam  an  hu- 
manam     Christi     scieutiam     commendet. 
Respoudeo,  tamGraecorum  quam  Latino- 
rum  interpretum  communem  expositionem 
esse  de  scientia  diviua,  quae  in  Christo 
est,  utDeiverbo;  quemadmodum  et  Am- 
brosius  exponit  lib.  5.  de  fide  ad  Gratia- 
uum  cap.  8.,  nec  secus  sentire  Aquinatem, 
Cajetanum  ,    aliosque   recentiores :    licet 
etiam  ad  humanam  Christi  scientiam  ac- 
commodari  possit  hic  locus.  Quod   facit 
Lyranus  et  alii  nonnulli,  idque  per  quau- 
dam  consequentiam,  quatenus  ex  increata 
sapientia  in  animam  Christi,  cui  hyposta- 
tice  unitur,  iufluit  sapientiae  creatae  ple- 
nitudo  et  perfectio,  sed  finita  tamen ;  cum 
alioqui  mens   Apostoli  sit,  eam  scieutiae 
magnitudinem    et    perfectionem    Christo 
attribuere,  cui  nihil  accedere  possit,  quae- 
que   prorjus   inexhausta   et   infinita    sit; 
quae  profecto  non  alia  est  quam  divina. 
Atque  eo  spectat  id,  quod  aliqjanto  post, 
veluthujus  rationem  indicaus,  dicit:  Quia 
in  ipso  inhabitat  omnis  plenitudo  di- 
vinitatis    corporaliter.    Idipsum   confir- 
matur  ex  alio  loco  simili  Roman.  11.,  ubi 
nominat  divitias   sapientiae   et  scientiae 
Dei;    increatam    utique    sapientiam    et 
seientiam    volens    significare.     Quocirca 
disputatio   de    humana   Christi    scientia, 
deque  terminis  ejus,   cum   sit  creata  et 
proinde  finita,  non  est  praesentis  loci. 

Pulchre  vero  Chrysostomus  et  eum 
secutus  Theophylactus  Apostoli  verba 
expendunt.  Quum  dicit  thesauros,  in- 
quiunt,  copiam  ac  multitudinem  ostendit; 
quod  addit  omnes ,  nihil  omnino  esse, 
quod  ignoret ;  quod  autem  sub jungit  ab~ 
sconditi,  seu  reconditi,  ipsum  solum  om- 
nia  scire  declarat.  Solum  dico,  si  cum 
creaturis  conferatur,  ut  bene  explicat  Oe- 
cmneniu- ;  non  si  ad  personas  divinas, 
quaruin  trium  una  est  scientia.  Sapien- 
tiam  vero  et  scientiam  recte  S.  Thomas 

ita  distinguit,  quod  illa  sit  rernm  divina- 
rum,  haec  creaturarum  cognitio.  Cur  au- 
tem  ista  de  Christo  commemoret  Paulus, 
sequens  senteutia  docet. 

4.  Hoc  autem  dico,  ut  nemo  vos  de- 
cipiat  in  sublimitate  sermonum.  Hic 
jam  propius  accedit  ad  scopum  Epistolae. 
Munit  autem  CoJosseuses  adversus  duas 
sectas,  seu  familias,  a  quibus  eorum  fidei 
simplicitas  tentabatur :  alteram  Simonis 
magi,  alteram  Judaizantium.  Ac  de  his 
quidem  inferius.  Ad  Simonianos  vero, 
qui  humanae  Philosophiae  placitis  imbuti 
erant  et  a  Christo  ad  Angelorum  religio- 
nem  homines  avocabant,  pertinet,  quod 
hic  dicitur,  et  alia,  quae  sequuntur.  Grae- 
cum  verbum  TtapaAoyiC^ai.  quod  inter- 
pres  vertit,  decipial,  e  scholis  acceptum 
est  atque  etiam  Latine  a  Dinlecticis  usur- 
patum,  paralogizare,  id  est,  falsa  ratioci- 
natione  decipere;  pro  quo  Ambrosianus 
legit,  circumveniat;  quemadmodum  et 
Augustinus  in  Epist.  39.  quaest.  7.  Nec 
Graece  est  sublimitate  sermonum,  quod 
legitur  1  Corinth.  2.,  sed  nomen  compo- 
situm  TteidavoAoyta,  quod  siguificat  ser- 
monis  probabilitatem ,  sive  persuasibili- 
tatem;  id  est,  sermonem  aptum  et  com- 
positum  ad  persuadendum.  Augustinus 
loco  jam  dicto  legit:  In  verisimili  ser- 
mone ;  textus  autem  Ambrosianus  habet: 
In  subtilitate  sermonis ;  ut  nonnulla  sus- 
picio  sit,  etiam  nostrum  interpretem  ita 
vertisse,  sed  ob  afiinitatem  vocabuli  ex 
altero  loco,  qui  est  ad  Cor.,  fuisse  muta- 
tionem  factam,  ut  scriberetur :  In  subli- 
mitate.  Sensus  igitur  est:  Hoc  autem 
quod  dixi  de  excellentia  scientiae  Christi, 
propterea  dico,  ne  allecti  specioso  nomine 
scientiae,  quam  quidam  promittunt,  sina- 
tis  vos  circuinveniri  probabilibus,  sed  fal- 
sis  argutiis  bumanarum  ratiuncularum. 
Cum  enim  in  Christo,  quem  fide  recepi- 
stis ,  sint  omnes  thesauri  sapientiae  et 
scientiae  reconditi,  et  ab  eo  tanquam  ca- 
pite  expectetis  quisque  secundum  modum 
suum  repleri :  non  est,  quod  extra  eum 
ad  humanas  scientias  incertas,  vanas  et 
fallaces  aepiretis.  Sic  et,  Timotheum  hor- 
tatur  1  Epist.  6.  ut  devitet  oppositiones 


falsi  nominis  scientiae;  quam  quidam, 
inquit,  promittentes  circa  fidem  exci- 
derunt. 

5.  Nam  etsi  corpore  absens  sum,  sed 
spiritu  vobiscum  sum.  Rursus  suam  erga 
eos  solicitudinem  declarat,  ue  a  faisis 
magistris  decipiantur.  Pro  corpore,  Graece 
est,  carne,  quam  opponit  spiritui.  Dicit 
autem  spiritu  se  cum  illis  esse,  nou  pro- 
pter  realem  spiritus  praesentiam,  neque 
otuod  spiritu  prophetico  videret,  quae 
apud  illos  agerentur,  quamvis  sic  inter- 
pretetur  Ambrosianus,  dicens  Apostolnm 
id  non  minus  potuisse,  quam  potuit  Eli- 
zaei  spiritus  videre  fraudem  Giezei  pueri 
sui  absentis ;  sed  quod  mentis  ejus  cogi- 
tatio  et  cura  circa  illos  versaretur;  quem- 
admodum  et  1  Cor.  5.  dicit:  Ego  quidem 
absens  corpore,  praesens  autem  spiritu, 
jam  judicavi  ut  praesens,  etc. 

Gaudens  et  videns  ordinem  vestrum. 
Id  est,  gaudens,  dum  video  ordinem  ve- 
strum;  ut  et  causaliter  sumatur,  quod  in 
scripturis  uon  est  iufrequens.  Videbat 
autem  in  spiritu  ex  iis,  quae  retulerat  ad 
eum  Epaphras.  De  quo  cap.  1.  sic  ait: 
Qui  etiam  manifestavit  nobis  dilectio- 
nem  vestram  in  spiritu.  Ab  hoc  ergo  et 
ordinem  eorum  dLUcerat.  Ordinem  au- 
tem  intelligit  bonum  et  congruentem. 
Unde  Graeci  commentarii  xa£iv  interpre- 
tantur  suxa^iav,  i.  e.  bonam  ordinationem. 
Etrecte;  namordoincompositusnon  ordo, 
sed  confusio  est. 

Observa  autem,  Apostolum,  cum  iu  Co- 
iossensibus  alia  plura  laudare  posset, 
praecipue  tamen  ordinem,  de  quo  gaude- 
ret,  commendare  voluisse.  Est  enim  ordo 
commune  bonum,  consistens  iu  debita  col- 
locatione,  seu  dispositione  partium,  re- 
spectu  totius.  Cui  contrariatur  quicquid 
usquam  inordinate  agitur,  iu  est,  omne 
peccatum;  adeo  ut  Tullius  dicat  in  Pa- 
radoxis  :  Quicquid  peccatur,  perturbatione 
ordinis  peccari.  Quantum  vero  pro  hoc 
bono  in  ecclesiis  constituendo  et  conser- 
vando  solicitus  fuerit  Paulus,  passim  epi- 
stolae  ejus  probaut;  ut  1  Cor.  11.,  ubi 
cum  quaedam  ordinasset,  adhuc  alia  pro- 
mittit  dicens:  Caetera  cum  venero  dis- 

ponam,  et  c.  14.  ubi  mullis  ordinatis  ita 
concludit:  Omnia  honeste  et  secundum 
ordinem  fiant  in  vobis.  Sed  et  in  Epist. 
ad  Timotheum  et  Titum  scriptis  multa 
disponit  ad  ordinem  ecclesiae  pertinentia. 
Idemque  Thessalonicensibus  praecipit  2 
epist.  3.  ut  subtrahant  se  ab  omni  fratre 
ambulante  inordinate.  Idipsum  animad- 
vertere  est  in  epistolis  Sancti  Ignatii,  in 
quibus  diligenter  rnonet  fideles,  ut  Epi- 
scopos  suos,  presbyteros,  diaconos  agnos- 
cant;  iisque  se  subjiciant  et  obediant  per 
omnia.  Haec  notanda  contra  haereticos, 
inimicos  ordinis  et  hierarchiae  antiquitus 
in  ecclesia  constitutae. 

Et  firmamentum  ejus  quae  in  Christo 
est  fidei  vestrae.  Hoc  est;  Et  videns  fir- 
mitatem,  soliditatem ,  constantiam  fidei 
vestrae  in  Christum  (sic  enim  est  Graece), 
id  est,  qua  in  Christum  credidistis.  Quo 
spectet  haec  laus  Colossensium,  quam 
praemisit,  ostendunt  sequentia. 

6.  Sicut  ergo  accepistis  Jesum  Chri- 
stum  Dominum,  in  ipso  ambulate.  Hor- 
tatur  ad  perseverantiam  doctrinae  semel 
ac^eptae.  Sensus  est:  Quemadmodum 
ergo  fide  recepistis  Jesum  Christum,  ut 
dommum  et  ut  caput  ac  mediatorem  ve- 
strum,  ita  pergite  eum  retinere.  Nemo 
vobis  pro  Christo  angelos  obtrudat  me- 
diatores.  Christus  enim  via  est,  qua  itur 
ad  Patrem,  non  angeli :  nam  ipse  dixit : 
Ego  sum  via.,In  ipso  igitur,  ut  in  via, 
ambulate ;  ipse  sit  fundamentum  totius 
conversationis  vestrae.  Hic  Graecorum, 
auctore  Chiysostomo,  commentarius  est. 
Quomodo  autem  haec  cortra  sanctorrm 
Angelorum  invocationem  non  faciant,  in- 
ferius  explicabitur. 

7.  Radicati  et  superaedificati  in  ipso. 
Dnplex  metaphora  est;  altera  a  plantis 
bene  radicatis,  altera  a  domo  bene  fun- 
data.  Significat  ergo,  Christum  esse  ra- 
dicem,  in  qna  vult  eos  firmiter  esse  radi- 
catos;  et  fundamentum,  super  quo  vult 
eos  firmiter  esse  aedificatos:  ne  a'o  eo 
avelli  ac  dimoveri  se  patiantur  ullo  ser- 
monis  artificio.  Et  confirmati  fide.  Idem 
nunc  repetit  sine  tropo.  Graece  :  In  fide, 
scilicet  Christi.    Quae   eadem  lectio  est 


apud  Primasium  et  Pelagium.  Sicut  et 
didicistis.  Graece  sicut  edocti  estis ;  Am- 
brosianc  astipulante.  Docti  autem  ab 
Epaphra:  quemadmoduminitio  dixit.  Hoc 
autem  subinde  inculcat,  ut  sciant,  a  doc- 
trina  fidei  semel  tradita  sibi  riullo  pacto 
esse  recedendum.  Abundantes  in  illo  in 
gratiarum  actione.  Graece  et  Syriace : 
In  illa,  scilicet  fide.  Consentiunt  manu- 
scripta  quaedam  Latina  et  textus  Ambro- 
sianus.  Refertur  autem  haec  pars  una 
cum  participiis  praecedentibus  ad  verbum 
ambulate  ;  et  sensus  est:  Non  solum  volo 
vos  esse  confirmatos  in  fide ;  verum  etiam 
in  ea  proficere  et  proficiendo  abundare 
per  pleniorem  mysteriorum  Christi  cogni- 
tionem;  idque  cum  gratiarum  actione 
erga  Deum,  at  auctorem  hujus  totius  boni. 

8.  Videte  ne  quis  vos  decipiat  per 
philosophiam  et  inanem  fallaciam.  Re- 
petit  admonitionem,  qua  dixerat:  Nemo 
vos  decipiat;  et  pluribus  explicat,  quod 
uno  verbo  attigerat  dicens :  In  sublimitate 
vel  subtilitate  sermonum.  Graeca  sonant 
ad  hunc  modum:  Videte  ne  quis  sit,  qui 
vos  depraedctur  per  philosophiam  et 
inanem  deceptionem.  Et  quidem  verbum 
depraedetur  hoc  loco  legerunt  Cyprianus 
lib.  de  bono  patientiae,  Hieronymus  in 
comrnentar.  super  Osee  Prophet.  et  super 
Epist.  ad  Galat. ,  Ambrosianus  in  textu 
et  Ambrosius  Hb.  1.  de  fide,  cap.  3.  Graeca 
vox  proprie  significat  praedam  abigere. 
Itaque  in  eo  verbo  metaphora  est  a  prae- 
donibus  surnpta,  qui  dum  vi  rapere  pecu- 
des  nequeunt,  fraude  eas  abigunt.  Sic 
enim  pseudapostoli  et  haeretici,  dum  aperte 
suam  doctrinam  proferre  non  audent ;  per 
insidias  quasdam  et  artificia  verborum 
eara  mentibus  auditorum  instillant. 

Quod  dicit  Apostolus,  pzr  philoso- 
phiam  ;  non  ita  accipiendum,  quasi  phi- 
losophiam,  quae  est  scientia  rerum  divi- 
narum  et  humanarum  naturali  lumiue 
rationis  acquisita,  daranet  ut  noxiam,  aut 
rejiciat  ut  inutilem:  sed  vel  contra  eos 
agit,  qui  philosophia  re  per  se  bona  abu- 
tebantur,  ex  veris  principiis  male  conclu- 
dentes,  dnm  de  iis,  quae  sunt  fidei  Chri- 
stianae,  et  captum  humanae  rationis  ex- 

cedunt,  judicant  secundum  causas  natu- 
rales,  sibique  naturaliter  cognitas,  nec 
mentem  attollunt  ad  eum,  qui  naturam 
instituit,  eamque  mutare  potest.  Et  hunc 
sensum  explicat  Ambrosianus.  Vel  potius 
nomine  philosophiae  intelligit,  non  quod 
vox  illa  significat  et  promittit,  sed  illam 
rerum  doctrinam ,  quam  adferebant  qui 
apud  gentiles  philosophi  dicebantur.  Nam 
revera  nulla  fuit  apud  Ethnicos  philoso- 
phorum  secta  vacans  crassis  erroribus; 
praesertim  de  Deo  rsbusque  divinis  ac 
de  summo  hominis  bono.  Verum  hujus- 
modi  sectarum  aliae  aliis  deteriores  erant  ; 
quae  tamen  omnes  philosophiam  profite- 
bantur.  Inter  eas  tempore  Apostolorum 
et  iis  locis,  in  quibus  Apostoli  versaban- 
tur,  erant,  qui  saecularem  philosopbiam 
cum  religione  Judaeorum  miscentes,  multa 
de  Deo  ac  Dei  filio,  de  angelis,  mundo 
et  ejus  creatione,  deque  purgatione  ho- 
minum,  partim  a  Platonicis  accepta,  par- 
tim  ex  proprio  cerebro  adinventa,  falsa 
et  vana  tradeban^  bominibus  Ex  quo 
gcnere  fuit  Simon  magus,  a  quo  Simo- 
niani :  et  qui  postea  Gnosticos  superbo 
nomine  seipsos  appellarant.  Hanc  philo- 
sophiam  Apostolus  reprobat  et  fugiendam 
docet,  ut  corruptelam  sinceritatis  fidei 
Christianae.  De  hujusmodi  philosophia 
accipiendum ,  quod  in  Arianos  scripsit 
Ambrosius  lib.  1.  de  fide  cap.  5.  Nonne 
ex  philosophia  omnem  impietatis  suae 
traxerunt  colorem?  Addit  autem  Apo 
stolus:  Et  inanem  fallaciam ;  explicandi 
causa.  Cum  enim ,  ut  annotant  Graeci, 
philosophiae  nomen  grave  ac  veneran- 
dum  haberetur;  adjunxit  notationem  phi- 
losophiae,  de  qua  loquebatur:  quam  vo- 
cat  inanem  fallaciam  seu  deceptionem, 
ouod  multa  tradat  inania  et  falsa ,  per 
quae  homines  creduli  decipiantur. 

Secundum  traditionem  hominum. 
Non  refertur  ad  vorbum,  decipiat,  sive 
depraedetur  •  sed  ad  philosophiam,  id- 
que  per  supplementum,  hoc  modo :  Quae 
est  secundum  traditionem,  aut :  ex  tra- 
ditione  hominum.  Vocat  autem  tradi- 
tionem  hominum,  non  quicquid  est  extra 
verbum  Dei   scriptum,  ut  volunt  haere- 


tici;  nam  aHoqui  suas  ipsius  traditiones 
damuaret  Apostolus,  de  quibus  ait  1  Cor. 
11.  Laudo  vos,  quod  sicut  tradidi  vobis, 
praecepta  mea  tenetis ,  et  2  Thess.  2. 
Tenetc  traditiones,  quas  didicistis.  Sed 
praecepta,  instituta  et  doctrinas  ab  homi- 
nibas  corruptis  ac  sine  Deo  aactore  tra- 
ditas ;  quales  erant  traditiones  Scribarum 
et  Pharisaeorum,  de  quibus  Domino  alle- 
gante  apud  Matth.  15.  et  Marc.  7.  jam 
olim  dictum  fuerat  per  Jesaiam  cap.  29. 
Sine  causa  colunt  me,  decentes  doctri- 
nas  et  mandata  hominum.  Id  vero  trans- 
ferre  velle  ad  traditiones  ecclesiae,  quae 
regitur  a  Spiiitn  Sancto,  iu  ipsum  Spiri- 
tum  Sanctum  blasphemia  est.  Respicit 
autem  Apostolus  ad  dogmata  philosophica 
scholae  Simonianae,  de  quibus  supra. 

Secundum  elementa  mundi.  Quidam 
propter  hoc,  quod  additur,  mundi,  putant 
Apostoium  loqui  de  quatuor  simplicibus 
corporibus,  ex  quibus  inferior  hic  mundus 
constat ;  quae  nobis  usitatissimo  nomine 
elementa  (corporum  scilicet,  ut  Philo- 
sophus  loquitur)  vocantur;  quasi  doctri- 
ram,  quam  de  illis  philosophi  tradunt, 
vituperet.  Graeci  per  elementa  mundi 
soiem  et  lunam  coelestiaque  corpora  in- 
telligunt,  quae  suut  totius  mundi  elementa ; 
et  ex  quibus  sunt  temporum  observatio- 
nes.  Hoc  autem  alii  extendunt  ad  uni- 
versam  astrologiam,  maxime,  qua  parte 
tentat  praedicere  eventus  et  casus  for- 
tuitos. 

Verum  si  hic  locus  conferatur  cum  eo, 
qui  est  ad  Gal.  4.,  ubi  modo  elementa 
mundi,  modo  elementa  infirma  et  egena 
nominantur,  nec  non  cum  eo,  quod  dici- 
tur  Hebr.  5. :  quae  sint  tlementa  exor- 
dii  sermonum  Dei ;  neque  enim  usque 
alibi  elementorum  meminit :  satis  intelli- 
getur,  Apostolo  non  aliud  esse  elementa 
in  genere,  quam  initia  seu  rudimenta 
doctrinae  alicujus,  sive  divinne  sive  hu- 
manae,  et  seu  verae  seu  falsae,  quemad- 
modum  idplenius  ostendimus  in  comment. 
epist.  ad  Gal.  ad  locum  allegatum.  Hoc 
igitur  loco  ner  elementa  mundi  significari 
videntur  saecularis  ac  mundanae  philo- 

sophiae  rudimenta,  cujusmodi  aPlatonicis 
ac  Simonianis  tradebantur. 

Si  quis  tamen  existimet,  prorsus  eadem 
es3e  Apostolo  elementa  mundi,  hoc  loco 
et  ad  Gal.,  ubi  secundum  exigentiam  rei, 
de  qua  agebatur ,  elementa  mundi  inter- 
pretat.i  sumus  corporalia  signa,  carnales- 
que  ceremonias  legis  Mosaicae:  dicere 
poterit,  Apostolum  hic  loqui  mixtim  con- 
tra  Philosophos  ft  Judaizantes ,  ut  ejns- 
dem  sententiae  verba  partim  hos,  partim 
illos  designent;  idque  propterea  fortasse, 
quod  utriusque  erroris  iidem  essent  ma- 
gistri.  Nam  et  Samaritani,  ex  quibus 
Simon,  Judaicam  profitebantur  religio- 
nem ,  cujus  ceremouia  praecipua  erat  cir- 
cumcisio  manufacta ,  de  qua  paulo  post 
Apostolus  loquitur.  Juxta  hanc  interpre- 
tationem,  qnam  non  rejicimus,  consequen- 
ter  dicendum  erit,  ex  quatuor  membris, 
quae  hic  in  vituperio,  duo  priora:  philo- 
sophiam  et  inanem  fallaciam ,  contra 
Simonianos  esse  posita,  reliqua  vero  duo  : 
secundum  traditionem  hominum,  se- 
cundum  elementa  mundi,  contra  Judai- 
zantes;  atque  ex  aliis  Scripturae  locis, 
quae  supra  citavimus,  faciie  colligi,  de 
qua  traditione  hominum  hic  sit  serrr.o, 
scilicet  de  Judaiea  ac  Pharisaica  tradi- 
tione.  Sic  quoque  separanda  erunt  duo 
posteriora  membra  a  duobus  prioribus  ad 
hunc  modum:  Cavete,  ne  quis  vos  de- 
praedetur  per  philosophiam  et  inanem 
fallaciam.  Item,  ne  quis  id  faciat  secun- 
dum ,  id  est,  per  tiaditiones  hominum  et 
elementa  mundi.  Favet  huic  intellectui, 
quod  legitur  infra  v.  20.  et  22.  Haec 
prolixius ,  ut  in  re  obscura  et  ambigua 
dicta  sunt.   Tum  sequitur: 

Et  non  secundum  Christum.  Supple, 
et  quae  non  est  secundum  Christum ,  id 
est,  secundum  doctrinam  de  Christo  vobis 
traditam,  sed  magis  contra  Christum, 
ejusque  doctrinam.  Est  enim  figura,  qua 
minus  dicitur  et  plus  intelligitur.  Certe 
palam  contra  Christum  erat,  Mediatoris 
officio  Christum  privare  et  ejus  in  locum 
angelos  substituere.  Erat  etiam  contra 
Christum  ,  ex  lege  et  ceremoniis  Judaicis 
justitiam  quaerere. 


9.  Quia  in  ipso  inhabitat  omnis  ple- 
nitudo  divinitatis  corporaliter.  Ratio 
est  totius  admonitionis  praecedentis  ab 
illo  loco  :  Videte ,  ne  quis  vos  decipiat 
per  philosopniam  etc.  Poterat  autem 
Apostolus  pro  ratioue  repetere  id ,  quod 
supra  dixerat:  In  Christo  esse  omnes 
thesauros  sapientiae  absconditos ;  atque 
inde  monere  Colossenses ,  ne  incitati 
sciendi  cupiditate,  sinerent  se  inescari  a 
pljilosophis  multam  scientiam  promitten- 
tibus ,  cum  in  Christo  scientiarum  opu- 
lentissimo  omnia  habeantre  aut  exspecta- 
tioue.  Sed  maluit  dictae  rationis  funda- 
mentum  pro  ratione  adferre,  et  per  hoc 
plenius  satisfacere.  Est  igitur  f  undamen- 
tum  seu  ratio  rationis  haec:  quia  in 
Christo  corporaliter  inhabitat  omnis 
plenitudo  divinitatis ,  Gracce  frsoxyjTOC, 
deitatis,  id  est,  piena,  tota  ac  perfecta 
deitas. 

Hoc  autem  pluribus  modis  intelligi 
potest,  quos  insinuat  nobis  Augustinus 
sub  finem  Epistolae  57.  ad  Dardanura. 
Uno  modo ,  ut  corpus  umbrae  opponatur, 
et  sensus  sit :  Deum  in  Christo  non  um- 
braliter  inhabitare ,  quomodo  in  templo 
manufacto  quondam  habitabat,  id  est, 
praefigurantibus  signis ,  sed  corporaliter, 
hoc  est,  tanquam  in  ipsa  re  per  illud 
templum  significata.  Qui  sensus  nonnul- 
lam  accipit  probabilitatem  ex  eo,  quod  in- 
fra  dicitur:  Quae  sunt  umbra  futurorum, 
corpus  autem  Christi.  Alio  modo,  ut  | 
corpus  opponatur  animae,  quasi  dicat 
Ap^stolus:  In  ipso  perfecta  deitas  inha- 
bitat  non  solum  quoad  animam  ejus,  ve- 
rum  etiam  quoad  corpus,  quod  ex  Virgine 
sumpsit.  Utrumque  enim  deitas  sibi  con- 
junxit  in  hypostasim  verbi.  Hinc  ipse 
suum  corpus  appellat  templum  Dei  Joan. 
2. ,  dicens  ad  Judaeos :  Solvite  templum 
hoc.  Tertio  modo,  ut  inhabitatio  corpo- 
ralis  opponatur  inhabitationi ,  quae  est 
per  gratiam  et  euergiam  sive  inoperatio- 
nem,  quomodo  in  omnibus  justis  Deus 
habitat,  sed  in  iis  maxime,  per  quos 
etiam  mira  operatur,  sicut  habitavit  in 
sanctis  Prophetis  et  Apostolis.  Ita  sen- 
sus  est:   In  ipso  plena  deitas  inhabitat, 

non  solummodo  per  gratiam  et  mirabilium 
operum  efficientiam ,  sed  corporaliter,  id 
est,  per  unionem  ipsius  divinitatis  cum 
corporea  substantia  seu  carne  humana  in 
persona  verbi ;  juxta  illud  :  Verbum  caro 
factum  est. 

Hic  sensus  plenior  est,  magisque  facit 
ad  probandum,  quod  Apostolus  intendit. 
Ac  per  eum  destruitur  haeresis  Nestorii, 
qui  dixit,  deitatem  in  Christo  habitare 
tantum  velut  in  templo,  per  energiam 
gratiae  et  miraculorum :  non  autem  essen- 
tialiter.  Tradunt  hunc  tertium  sensum 
plerique  commentatores.  Tradit  eundem 
Leo  pontifex  serm.  15.  de  pass.  Domini, 
sic  inquiens:  Cum  incorporea  sit  substan- 
tia  Dei ,  quomodo  corporaliter  in  Christo 
habitat,  nisi  quia  caro  nostri  generis 
est  caro  deitatis?  Sic  ille.  Idcirco  tamen 
non  dixit  Apostolus  carnaliter ,  sed  cer- 
poraliter,  quia  caro  mortalitatem  et  cor- 
ruptionem  importare  solet,  sicut  in  su- 
perioribus  dictum  est,  Christus  autem, 
scribente  haee  Apostolo ,  jam  immortalis 
erat. 

Porro  Cyrillus  lib.  2.  de  recta  fide, 
quem  in  suis  commentariis  Theophy- 
lactcs  et  Oecumenius  allegant,  sentit 
quidem  hic  significari  unionem  deitatis 
cum  natura  humana,  sed  interpretatione 
nonnihil  diversa.  Nam  illud  corporaliter 
ita  exponit:  sicut  anima  in  corpore. 
Quae  expositio  congruit  cum  ec ,  quod 
in  symbolo  Athanasii  dicitur:  sicut  anima 
rationalis  et  caro  unus  est  homo ,  ita 
Deus  et  homo  unus  est  Christus.  Recte 
vero  dixit  Apostolus,  inhabitat,  ad  signi- 
ficandum ,  uuionem  illam  divinitatis  cum 
carne  permanentem  ot  perpetuam  esse. 
Quod  enim  hoc  modo  Deus  assumpsit, 
nunquam  dimittit.  Jam  ex  hac  Apostoli 
sententia  sic  expl.icata ,  promptum  est  in- 
ferre,  quod  Apostolus  colligendum  relin- 
quit:  Ergo  Christus  est  plenus  omni  scieu- 
tia ,  utpote  per  naturam  Deus. 

10.  Et  estis  in  illo  repleti.  Hoc  est 
secundum  Graecorum  expositionem :  Et 
vos  in  illo ,  tanqnam  capite ,  repleti  estis 
divinitate,  quatenus  scilicet  dignitas  ca- 


pitis  redundat  in  corpus.  Sensum  hunc  pro- 
bant,  quia  continuo  subjungitur,  Christum 
esse  caput.  Alii  sic  exponunt:  Et  vos  per 
illum  repleti  estis  scientia,  aliisque  donis 
salutaribus,  iidemque  amplius  etiam  im- 
plendi,  secundum  illud  Joan.  1.  De  ple- 
nitudine  ejus  nos  omnes  accepimus. 
Qui  sane  intellectus  scopo  Apostoli  magis 
convenit.  Nam  ex  eo ,  quod  in  Christo 
est  plenitudo  divinitatis ,  et  proinde  ple- 
nitudo  scientiae,  docere  vult,  etiam  fide- 
les,  qui  sunt  ejus  membra,  ab  eo  tan- 
quam  capite  suo  accipere  et  exspectare 
debere,  unumquemque  pro  sua  mensura, 
scientiae  plenitudinem ;  juxta  id,  quod 
jam  supra  dixerat  v.  2.  Et  in  omnes 
divitias  plenitudinis  intellectus,  ideoque 
causam  non  habere,  cur  sectentur  inanem, 
curiosam  et  noxiam  philosophorum  scien- 
tiam. 

Qui  est  caput  omnis  principatus  et 
potestatis.  Hoc  aliis  et  pluribus  verbis 
dixit  Eph.  1.  Constituens  eum  in  coele- 
stibus  supra  omnem  principatum,  et 
potestatem ,  et  virtutem ,  et  dominatio- 
ner.i  et  omne  nomen ,  quod  nominatur 
etc.  Eodem  pertinent,  quae  dixit  cap.  1. 
hujus  vers.  16.  et  seq.  Sensus  autem  est: 
Qui  non  solum  vestrum  est  caput,  dona 
sua  vobis  communicans,  verum  etiam  ca- 
put  e3t  omnium  ordinum  angelicorum, 
quantacunque  sint  potestate  praediti. 
Nam  sub  his  duobus,  quos  nominat,  cae- 
teros  omnes  ordines  vult  comprehendi: 
hanc  autem  partem  stuiiose  adjecit,  ut 
avocaret  a  cultu  angelorum,  quem  Simon 
tradebat.  Quasi  dicat:  Ego  Christum  me- 
diatorem  vobis  propono,  qui  longe  superat 
angelos ,  quia  et  caput  eorum  est.  Hinc 
inferunt  nonnulli,  Christum  esse  caput 
etiam  daemonum.  Nam  et  daemones  alibi 
vocantur  principatus,  potestates,  virtutes, 
ut  Rom.  8.,  1  Cor.  15.  et  Eph.  6.  At  con- 
sentaneum  videtur,  hoe  loco  principatus 
et  potestates  tantum  de  bocis  intelligi, 
sicut  et  in  eo,  quod  ex  Eph.  1.  jam  cita- 
vimus.  Non  enim  ad  dignitatem  Christi 
declarandam  pertinebat,  quod  supra  dae- 
mones  esset  exaltatus ,  quorum  nulla  est 
apud   Deum   dignitas,    sed    quod   supra 

omnes  angelos  bonos,  qui  in  coelis  sem- 
per  vident  faciem  Patris. 

Hinc  ergo  non  aliud  habetur,  quam 
Christum  esse  caput  bonorum  angelorum. 
Quanquam  nec  illorum  eo  modo,  quo 
caput  est  Eeclesiae  ex  hominibus  col- 
lectae.  Nam  discrimen  ali^uod  esse,  satis 
insinuat  locus  memoratus  Eph.  1.,  ubi 
Christus  supra  angelos  quidem  const;tui- 
tur,  non  tamen  angelorum,  sed  Ecclesiae 
capnt  vocatur,  peculiari  scilicet  ratione. 
Nam  ita  caput  est  Ecclesiae,  ut  ipsa 
vicissim  sit  et  dicatur  corpus  illius ;  nec 
non  singulifideles  membra  ejus  et  membra 
corpo/is  ejus,  de  carne  cjus  et  de  ossibus 
ejus,  uti  dicitur  Eph.  5.,  id  est,  ejusdem 
naturae  cum  capite.  Quod  in  angelos 
neutiquam  quadrat,  quos  nec  usquam 
leglmus  vocari  corpus  aut  membra  Chri- 
sti.  Caput  autem  bonorum  angelorum 
Christus  vocatur,  in  quantum  est  rex 
eorum,  ut  B.  Thomas  explicat,  id  est, 
quatenus  sic  eos  regit,  ut  ipLorum  bonum 
procuret.  Hoc  enim  est  regis  officium  re- 
spectu  populi,  et  capitis  respectu  corporis. 
Ex  quo  satis  jam  liquet,  Christum  neque 
caput,  neque  regem  daemonum  convenien- 
ter  dici  possc;  utpote  quibus  utitur  tantum 
piopter  bonum  aliorum,  scilicetelectorum. 

11.  In  quo  et  circw/icisi  estis  circum- 
cisione  non  manufacta.  Id  est,  ea,  quae 
fit  sine  manibus.  Tn  Graeco  una  oompo- 
sita  dictio  est  axcipOTtongTa),  quasi  dicas : 
inmanufacta. 

In  exspoliatione  corporis  carnis. 
Graece,  corporis  peccatorum  carnis. 
Quam  lectionem  testatur  Augustinus  epist. 
59.  q.  7.  suo  tempore  extitisse  in  quibas- 
dam  etiam  Latinis  exemplaribus.  Syri 
legunt:  In  exspoliatione  peccatorum 
carnis,  omissa  dictione  corporis,  quae 
tamen  in  omnibus  Graecis  et  Latinis  ha- 
betur. 

In  circumcisione  Christi.  Male  qui- 
dam  praeponunt  adversativam  particulam 
sed ,  repugnantibus  omnibus  exemplari- 
bus.  Occasio,  qua  id  fecerint,  mox  intel- 
ligetur.  Etenim  Apostolum  hoc  loco  agere 
contra  Judaizantes  manifestum  est,  et  in 
eo  tractatores  consentiunt.    Verum  multi 


Latinorum  pericopen  hanc:  In  exspolia- 
tione  corporis  carnis,  de  carnali  Judaeo- 
rum  circumcision-3,  quae  manu  fiebat,  prout 
verba  nostrae  versionis  sonare  videntur, 
interpretati  suut.  Uude  et  parti  sequenti: 
In  circumcisione  Christi,  quoniam  aliter 
uon  videbatur  cohaerere,  voculam  sed 
praetixerunt.  Adversative  enim  se  habent 
circumcisio  carnalis  et  circumcisio  Christi, 
qualis  hic  intelligitur.  Itaque  sensum 
hunc  fecerunt:  Iu  quo  Christo  etiam  cir- 
cumcisi  estis,  non  illa  circumcisione,  quae 
fit  manibus,  et  quae  consistit  in  ablatione 
corporeae  peiliculae  carnis,  sed  spirituali 
circumcisione,  quae  fit  per  Christum. 

At  sensum  hunc  Graeca  Sciiptura  non 
admittit,  tum  quia  pro:  non  manufacta, 
Graecis  unum  est  nomen  infinitum ,  uti 
jam  diximus,  ut  proinde  negatio  in  eo 
inclusa  vim  suam  ad  sequentia  non  ex- 
serat,  tum  propter  genitivum  peccatorum 
inter  corporis  et  carnis  iuterpositum,  qui 
cogit  intelligi  spiritualem  circumcisionem. 
Ac  tertio,  quia  pro  exspolatione  vocabu- 
lum  est.,  quod  significat  actum  exuendi, 
Theophylacti  iuterpres  exutionem  vertit. 
Quae  vox  nimis  incommode  refertur  ad 
externam  illam  circumcisionem,  qua  prae- 
putium  carnis  amputabatur. 

Unde  secundum  Graecam  lectionem  et 
omnium  Graecorum  interpretationem,hunc 
reddere  sensum  oportet :  Per  quem  Chri- 
stum  etiam  circumcisi  estis  non  illa  ex- 
terna  et  carnali,  sed  interna  ac  spirituali 
circumcisione,  quae  £t  sine  manibus  ,  et 
qua  non  una  pellicula  demitur,  sed  cor- 
pus  peccatorum  caruis,  id  est ,  totus  vetus 
homo  deponitur  atque  exuitur,  quae  est 
circumcisio  Christo  propria ,  non  Mosi. 
Igitur  corpus  peccatorum  carnis,  quod 
hac  Christi  circumcisione  exui  dicit  Apo- 
stolus,  idem  est,  cum  veteri  homine, 
quem  et  alibi  vocat  corpus  peccati.  Sic 
enim  habst  Rom.  6.  Vetus  homo  noster 
simul  crucifixus  est,  ut  destruatur  cor- 
pus  peccati,  ut  ultra  non  serviamus 
peccato. 

Ex  quibus  etiam  verbis  intelligitur, 
quatenus  in  hac  vita  corpus  illud  peccati 
vel  destruatur  vel  exuatur,   nempe  non 

ita,  ut  peccatum  omnino  jam  non  sit,  sed 

ut  ei  non  amplius  serviatur;  quod  fit,  dum 

pravis    ejus    desideriis  non   consentitur, 

juxta  illud,   quod  ibidem  sequitur:   Non 

ergo  regnet  peccatum  in  vestro  mortali 

corpore ,    ut    obediatis    concupiscentiis 

ejus.    Vocatur  autem  vetus  homo  corpus 

peccati,  quia  constat  veluti  membris  suis, 

quae  hic  pluraliter  vocantur  peccata  car- 

ris ;  et  sub  nomine  membrorum  ex  parte 

enumerantur  capite  sequenti,  cum  dicitur : 

Mortificate  membra  vesira ,  quae  sunt 

super  terram  etc.   Nec  ideo  carnis,  quod 

versentur    in  delectatione  carnis  et  sen- 

suum,  cujusmodi  proprie  solent  appellari 

carnis  peccata,    sed  carnis,   id  est,   car- 

nalts  concupiscentiae ,  quam  spiritui  op- 

ponit   Apostolus    Gal.  5.    dicens :    Caro 

concupiscit  adversus  spiritum.    Ubi  et 

inter    opera    camis    quaedam    recenset, 

quae  corporis  delectatione  non  perficiun- 

tur.    Sunt  ergo  eadem  Apostolo  peccata 

carnis  et  opera  carnis,  id  est,  ea  omnia, 

de  quibus  illic  dicit:  Quoniam  qui  talia 

agunt ,   regnum  Dei  non  consequentur. 

12.  Consepulti  ei  inbaptismo.  Decla- 

rat,   ubi  et  quando   fiat  circumcisio,   de 

qua  locuius  est,  quasi  dicat:   Circumcisi 

estis   illa  Chiisti  circumcisione ,   quando 

simul  cum   eo  sepulti  estis  in  baptismo, 

id  est,  tunc  quando  baptizati  estis.  Docet 

hic    locus     circumcisionem    Christianam, 

quae  utique  consistit  in  renovatione  ho- 

minis  et  peccatorum  remissione ,   fieri  in 

baptismo,   imo  et  per  baptismum,    quo- 

modo  vertunt  recte  huns  locum  Erasmus 

et  Hentenius.  Nam  ipse  Apostolus  sic  lo- 

quitur  Rom.  6.     Consepulti  enim  sumus 

cum    illo   per    baptismum    in   mortem. 

Tametsi  sensus    eodem    recidit.     Etenim 

significatur,  fideles ,  dum  baptizantur ,  ea 

ipsa  baptismi   ceremonia  Christo  conse- 

peliri,   quatenus    immersio,    quae   fit   in 

baptismo,  ita  sepulturam  Christi  reprae- 

sentat ,  ut  simul  efficiat  in  nobis  id,  quod 

sepultura   Christi   significabat ,    nimirum 

veteris  hominis  nostri  mortem  et  sepultu- 

ram.    Verum   quia  non  solum  immersio, 

quae  fit  in  baptismo ,  repraesentationem 

habet  sepulturae  Christi,  sed  etiam  emer- 

Guil.  Estli  Comm.  Tom.  II. 


sio    speciem  praebet  resurrectionis   ejus, 
ideo  subjuagit: 

In  quo  et  remrrexistis.  Graece  rursus 
compositum  verbum  est,  consurrexistis, 
id  est ,  simul  resurrexistis ,  ut  legit  Am- 
brosianus.  Sensr.s  est:  In  quo  vel  per 
quem  baptismum  etiam  simul  cum  Christo 
resurrexistis ,  id  est ,  novam  vitam  adepti 
estis :  ut  sicut  ille  resurrexit  a  mortuis  ad 
novam  vitam  corporis ;  ita  vos  resuscitati 
a  morte  peccati ,  et  novi  homines  facti, 
deinceps  in  novitate  vitae  ambuletis.  Hoc 
enim  modo  pluribusque  verbis  rem  istam 
explicat  Apostolus,  loco  jam  citato  ad 
Rom.  6. 

Per  fidem  operationis  Dei,  qui  susci- 
tavit  illum  a  mortuis.  Resurrectionem 
nostram  spiritualem,  qua  a  morte  pec- 
cati  ad  novitatem  vitae  resurreximus ,  ita 
baptismi  sacramento  attribuit,  ut  etiam 
fidei  tribueudam  meminerit ;  sicut  Ephes. 
5.  mundationem  Ecclesiae  shxul  utrique 
adscriblt,  cum  ait:  mundans  eam  lava- 
cro  aquae  in  verbo.  Sensus  est:  Per 
fidem,  qua  credidistis  efficacem  et  poten- 
tem  operationem  Dei,  qua  Christum  a 
morte  suscitavit;  hoc  est,  per  fidem  re- 
surrectionis  ejus  divina  virtute  factae. 
Quae  fides  etsi  non  sola  sufficiat,  eam 
tamen  pecuUariter  nominat  Apostolus,  per 
congruentiam  quandam ;  quia  nimirum  de 
resurrectione  tam  nostra,  quam  Christi 
loquebatur. 

Alias  expositiones  hujus  partis ,  quas 
refert  Sasboldus ,  ut  coactiores  minusque 
probabiles ,  omittimus.  Nam  loqui  Apo- 
stolum  de  potente  operatione  Dei  susci- 
tantis  Christum  a  mortuis ,  ostendit  simi- 
lis  locus  Ephes.  1.  secundum  operatio- 
nem  potentiae  virtutis  ejus,  quam  ope- 
ratus  est  in  Christo,  suscitans  illum  a 
mortuis.  Porro  quae  jam  dicta  sunt  ab 
eo  loco :  In  quo  et  circumcisi  estis  etc, 
eo  spectant ,  ut  doceatur,  circumcisionem 
carnalem,  quam  exigebant  Judaizantes, 
jam  per  Christum  commutatam  esse  in 
spiritualem  circumcisionem ;  qua  non  so- 
lum  a  peccatis  purgati ,  verum  etiam  in 
novam  vitam  restituti  simus.  Quo  perti- 
net  id  quod  sequitur: 

33 


514 


COMMENTARIUS  IN  CAP.  II. 


13.  Et  vos  cum  mortui  essetis  in  de- 
lictis  et  praeputio  carnis  vestrae ,  con- 
vivificavit  cum  illo.  Locus  hic  ut  bene 
intelligatur ,  conferendus  est  cum  eo,  qui 
est  ad  Eph.  2. ,  utpote  ei  plane  similis. 
Vulgata  apud  enarratores  utriusque  loci 
expositio  talis  est:  Deus  vos  cum  antea 
fuissetis  spiritualiter  mortui  per  delicta, 
seu  pcccata  vestra,  in  quibus  vivebatis, 
et  per  praeputium  carnis  vestrae,  id  est, 
per  concupiscentiam,  et  opera  carnis 
praeputio  significata,  haec  enim  omnia 
sunt  mors  quaedam  animae:  nunc  una 
cum  Christo  resurgente  revocavit  ad  vi- 
tam  spiritualem. 

Verumtamen  nonnulli,  qui  hunc  utrum- 
que  locum  consentire  existimant  cum  alio 
priore,  qui  estRom.  6.,  ubi  mortuos  pec- 
cato  vocat  eos,  qui  peccato  amplius  nec 
serviunt,  nec  communicant;  quomodo 
mortui  non  communicant ,  nec  conversan- 
tnr  cum  viventibus :  credunt  alium  esse 
sensum  Apostoli  tam  ad  Ephes.  2.,  quam 
hoc  loco,  sensum,  inquam,  hujusmodi: 
Et  vos  jam  mortuos  peccatis,  id  est,  cum 
peccatis  nihil  amplius  habentes  commune, 
utpote  Christo  commortuos  et  consepultos 
in  baptismo ,  sicut  jam  dictum  est ;  insu- 
per  etiam  una  cum  illo  vivificavit,  id  est, 
vobis  novam  dedit  vitam  justitiae  et  bo- 
norum  operum.  Hoc  enim  est,  quod  dixit 
Rom.  6.  Ita  et  vos  existimate  vos  mor- 
tuos  quidem  esse  peccato ;  viventes 
autem  Deo,  in  Chrisio  Jesu  Domino 
nostro. 

Verum  cur  iste  sensus  non  quadiet 
huic  loco,  obstat  praepositio  in ,  quce 
hoc  loco  tam  in  Graecis,  quam  in  Latinis 
codicibus  constanter  legitur.  Quo  fit,  ut 
retinenda  sit  vulgata  interpretum  exposi- 
tio.  Quae  eadem  adhibenda  est  illi  sen- 
tentiae,  quae  est  ad  Eph.  2.  in  principio: 
quum  sit  plane  eadem ,  ut  supra  dictum 
est ,  ut  patet  inspicienti. 

Alium  sensum  esse  dandum  his ,  quae 
leguntur  ad  Rom.  6.,  res  ipsa  loquitur 
consideranti ,  quae  illic  sunt  a  versu  2. 
usque  ad  11.,  ubietiam  ostendimus,  hanc 
esse  phrasim  Apostolo  familiarem,  qua, 
dicit,  aliquem  mortuum  esse  ei ,   cum  quo 


nihil  habeat  commune.  Sic  ait  Rom.  7. 
Mortificati  estis  legi.  Et  Gal.  2.  Per 
legem  legi  mortuus  sum.  Tale  est  et 
illud  Gal.  ultimo:  Mihi  mundus  cruci- 
fixus  est ,  et  ego  mundo.  Sic  ex  adverso 
dicuntur  vivere  Deo  Rom.  6.  et  Gal.  2., 
qui  Deo  serviunt  et  operum  cum  eo  com- 
munionem  habent.  Jam  in  eo,  quod  dicit : 
Praeputio  carnis  vestrae;  notanda  me- 
tonymia,  qua  signum  pro  re  signata  po- 
nitur.  Nam  praeputium ,  quod  circumci- 
sione  tollebatur,  signum  erat  peccati,  cum 
quo  nascimur,  et  operum  carnis,  quae 
ex  eo  sequuntur;  sicut  ipsa  circumcisio 
signum  erat  spiritualis  circumcisionis,  qua 
per  Christum  a  peccatis  mundamur.  Hu- 
jus  ergo  circumcisionis  nostrae  significan- 
dae  gratia  voluit  Apostolus,  contra  Ju- 
daizantes,  ipsius  etiam  praeputii  signifi- 
cationem  exprimere. 

Donans  vobis  omnia  delicta.  Graece 
nobis ;  quemadmodum  et  Ambrosianus 
legit.  Consonant  et  sequentia,  nos  et 
nobis.  Sed  aeque  favent  Latinae  lectioni 
praecedentia ,  vos  et  vestrae :  cur  autem 
in  sequentibus  mutet  personam ,  infra  di- 
cemus.  Donare  pro  condonare  dixitinter- 
pres ,  ex  Graeci  verbi  imitatione.  Omnia 
delicta,  sive  peccata,  intellige  tam  actua- 
lia,  quam  originale.  Quod  enim  Calvinus 
hoc  loco  scribit  scholasticorum  esse  opi- 
nionem,  quod  meritum  Christi  se  tantum 
extendat  ad  condonationem  originalium 
peccatorum ;  calumnia  est  haeretico  digna. 
Videri  autem  potest  ex  his  Apostoli  ver- 
bis:  Convioificavit  vos ,  donans  etc.  vi- 
vificari  hominem  quodam  modo  etiam 
ipsa  remissione  peccatorum;  quatenus 
scilicet  per  eam  soivitur  et  aboletur  vin- 
culum  mortis  aeternae. 

14.  Delens  quod  adversus  nos  erat 
chirographum  decreti,  quod  erat  con- 
trarium  nobis.  Graece  et  Syriace:  De- 
cretis,  ut  sit  ablativus  instrumenti.  Quam 
lectionem  exhibent  etiam  Latina  quaedam 
manuscripta.  Atque  ad  eam  accedunt 
Ambrosianus  in  textu ,  et  Augustinus 
epist.  59.  quaest.  7.  dum  legunt,  in  de- 
cretis.  Lectio  Ambrosiana  est:  Deleto 
quod  adversum  nos  erat  chirographo, 

in  decretis.  Videri  potest  adjectam  in 
praepositionem  ex  loco  Eph.  2.  Legem 
mandatorum  decretis  evacucns;  ubi 
Graece  est,  in  decretis.  Porro  variant 
hoc  loco  interpretes,  praesertim  Latini, 
dnm  quaerunt,  qucd  decretum ,  vel  qu.ie 
decreta  dicat  Apostolus.  Item  quod  chiro- 
graphum  nobis  adversum,  sive  contrarium. 

Verum  nihil  pra?sentius,  quam  ut  ex 
loco  jam  citato  Ephes.  2. ,  qui  huic  per- 
similis  est,  totum  hoc  exponatur.  Osten- 
sum  est  autem  illic,  legem  intelligi  vete- 
rem  a  Mose  latam :  decreta  vero  novi 
testamenti  praecepta  cum  promissionibus 
a  Christo  tradita,  et  in  locum  Mosaicae 
legis  substituta.  Vocatur  autem  ea  lex  ab 
Apostolo  hic  chirographum  nobis  con- 
trarium;  sumpta  metaphora  ab  iis,  qui 
debent  per  chirographuni,  id  e  A,  scriptam 
sua  manu  debiti  confessionem ,  neque  ta- 
m^n  solvendo  sunt.  Quales  erant  Judaei, 
qui  audita  lege  dixerant  Mosi :  Omnia 
quae  locutus  est  Dominus  faciemus ,  et 
erimus  obedientes  Exod.  24. ,  qni  item 
suscepta  circumcisione  debitores  se  fece- 
raut  universae  legis  faciendae ;  Gal.  5. 
Nec  vero  simplex  erat  illa  obligatio :  seu 
sub  poena  maledictionis  et  ioortis ,  in  eo- 
dem  ipso  chiragrapho ,  id  est  lege ,  ex- 
pressa. 

Loquitur  autem  nunc  Apostolus  in  per- 
sona  Judaeorum  utens  pronomine  primae 
personae:  Quod  advcrsum  nos  erat, 
quod  erat  nobis  contrarium ,  cmn  autca 
in  secunda  persona  locutus  fui.cset.  Lex 
igitur  instar  chirographi  Judaeos  accusa- 
bat,  mortisque  reos  arguebat;  quia  justi- 
ficare  non  poterat.  Unde  et  legislatio 
Mosis  ministratio  mortis  et  damnatio- 
nis  ab  eodem  Apostolo  vocatur  2  Cor.  3. 
Hoc  chirographum  Christus  delevit  decre- 
tis,  sive  edictis  suis,  id  est ,  per  legem 
suam  evangelicam ;  velut  si  rex  quispiam 
edicto  publico  aboleat  omnia  sibi  debi- 
torum  chirographa.  Vult  enim  docere 
Apostolus,  legem  veterem  per  Christum 
abolitam  esse,  totamque  ejus  obligatiouem 
cessare ,  introducta  lege  Christi :  idque 
contra  Judaizantes,  qui  Colossenses  legi 
subjicere  conaban  ur.  Hunc  sensum  prae- 


cipue  a  Graecis  interpretibus  probatum 
confirraat  illatio  paulo  post  subjuncta: 
Nemo  ergo  vos  judicet  in  cibo  aut  in 
potu  etc. 

Quare  qui  chirographum  nobis  con- 
trarium  interpretantur  leg?m  homini  da- 
tam  in  paradiso  ,  aut  mortis  aeternae  ob- 
ligationem,  quam  omnes  peccando,  quasi 
scribendo ,  incurrimus ;  illi  sensum  hujus 
loci  ultra  mentem  Apostoli  extendunt. 
Fallitur  etiam  Cajetauus,  dum  persistens 
in  commentario ,  quem  dederat  Eph.  2., 
vocabulum  decretis  refert  ad  legem  vete- 
rem ;  quasi  sensus  sit,  Christum  delevisse 
chirographum  scriptum  in  favorem  decre- 
torum  veteris  legis  adversus  nos.  Quem 
commentarium  satis  eodem  illo  loco  refu- 
tavimus. 

Probabilior  foret  commentarius ,  si  per 
decreta  haec  intelligerentur  praecise  ce- 
remonialia  praecepta  legis  veteris,  quibus 
illa  lex  erat  quasi  contraria  gentilibus, 
propter  ipsorum  gravitatem  et  multitudi- 
nem  eos  a  Judaismo  absterrens :  imo  et 
ipsis  Judaeis  per  easdem  causas  impor- 
tabilis ,  ut  Apostolus  Petru3  ait  Act.  15. 
Et  hic  commentarius  posset  probabilita- 
tem  accipere  ex  hujus  cap.  v.  20. ,  ubi 
dicitur :  quid  adhuc  dogmatizamini,  seu 
decernimini ,  ut  est  Graece  ,  quasi  dicat, 
quid  adhuc  decretis  oneramini?  tan- 
quam  ad  haec  decreta  respiciatur.  Sed 
facile  potest  responderi ,  intelligi  alia  at- 
que  alia  dogmata  scu  decreta  vel  edicta : 
hic  Christi,  illuc  Judaica,  quae  per  Chri- 
sti  decreta  evacuantur. 

Unum  hoc  adjicio,  praeter  mutationem 
personae  secundae  in  primam  in  verbis 
Apostoli ,  de  qua  jam  diximus ,  etiam 
aliam  latentiorem  personae  mutationem 
in  iis  observandam  esse ,  qua  nimirum 
tacite  transit  ad  Christum ,  cum  prius  de 
Deo  Patre  loqucretur.  Quod  enim  dixit: 
Qui  suscitavit  illum  a  rnortuis,  ad  Deum 
Patrem  pertinet;  quemadmodum  et  id 
quod  sequitur:  Et  vos  convivificavit  cum 
illo.  Istud  autem:  Donans  vobis  omnia 
delicta,  potest  et  ad  Patrem  et  ad  Chri- 
stum  referri. 

Quod  vero  deinde  subjungitur:  Delem 

quod  adversus  nos  erat  chirographum 
eto.  omnino  referenduin  videtur  ad  Cbri- 
stum,  sicut  et  caetera,  quae  sequuntur. 
Id  quod  etiam  probat  locus  ille  Eph.  2. 
Legem  mandatorum  decretis  evacuans; 
ubi  manifeste  de  Christo  sermo  est.  Tam- 
etsi  dissentit  hoc  loco  Cajetanus ;  qui 
contextum  apostolicum  urgens,  vult  to- 
tam  sententiam  ad  Deum  Patrem,  non  ad 
Christum  referri. 

JEt  ipsum  tulit  de  medio ,  affigens 
illud  cruci.  Affigens  in  Graeco  praeteriti 
temporis  et  participium ,  quasi  dicit,  cum 
affixisset.  Non  igitur  significatur  Chri- 
stus  prius  e  medio  tulisse  chirographim 
nobis  contrarium,  et  postea  cruci  illud 
afiixisse:  sed  ea  ratione  sustulisse  e  me- 
dio ,  quia  illud ,  velut  e  nianibus  aceusa- 
toris  extortum,  cruei  afiixerit  atque  dis- 
ruperit.  Itaque  sensus  est,  Christum 
sustulisse  chirographum  mortis ,  id  est, 
legem  Mosaicam,  per  suam  mortem,  quam 
in  cruce  sustinuit.  Sic  ad  Eph.  2.  dicitur 
per  crucem  suam  interfecuse  inimici- 
tiam,  quam  inter  duos  populos  lex  Mo- 
saica  faciebat;  ipsa  nimirum  lege  sublata. 
Est  autem  totus  hic  sermo  Apostoli  figu- 
ratus  ac  mire  grandis ,  utpote  maguitu- 
dini  materiae  congruens.  Unde  adhuc 
sequitur : 

15.  Et  exspolians  principatus  et  po- 
testates  traduxit  confidenter ,  palam 
triumphans  illos  in  semetipso.  Et  ex- 
polians  principatus ,  Graece  sine  con- 
junctione,  a7tex<5uoa'u.evoc;  tolq  apxag,  id 
est,  exuens  vel  cum  exuisset  principa- 
tus  etc.  Sic  Ambrosius  lib.  3.  de  fide 
cap.  2.  participium  videtur  accepisse  ab 
solute ,  ut  accusativi  principatus  et  po- 
testates  tantum  referantur  ad  sequens  ver- 
bum  traduxit.  Legit  enim  et  exponit, 
exuens  se  carnem;  videlicet  addita  dic- 
tione  carnem,  quam  ut  vestem  Christus 
semetipsum  exuisse  per  morlem  signifi- 
cetur. 

Verum  ad  significandam  Christi  victo- 
riam  et  triumphum ,  quem  egit  de  pote- 
statibus  adversariis ,  mnlto  magis  conve- 
nit  accusativos  meuios  ad  utrumque  re- 
ferri,   id  est,  tam  ad  participium  praece- 


dens,  quam  ad  verbum  subsequens,  ut 
patebit  ex  declaratione  sententiae.  Pro 
verbo  traduxit  in  Graeco  est  iSeiyjiaTioev, 
id  est ,  ostentavit.  Atque  ita  legit  com- 
mentator  Ambrosianus.  Apud  Augustinum 
vero  passim  legitur  exemplavit ,  voce 
parum  Latina ,  sed  qua  Graecae  vocis 
significatum  propius  exprimatur.  Loca 
sunt  lib.  4.  de  Trinitate  cap.  13.,  lib.  de 
agone  Christiano  cap.  2.,  lib.  16.  contra 
Faustum  cap.  24.  et  in  epist.  59. 

Pro  duobus  adverbiis,  confidenter, 
palam ,  Graece  est  ev  Tcappyjoia,  id  est, 
palam ,  ut  habet  Commentarius  Ambro- 
sianu^;  aut  libere ,  ut  vertit  interpres 
Origenis  hom.  8.  super  librum  Josue,  aut 
fiducialiter ,  ut  legit  Augustinus:  sic 
enim  et  noster  interpres  alibi  vertit. 
Suspicor  autem,  duo  vocabula,  quae  nos 
habemus ,  ex  diversis  translationibus  ac- 
cepta  esse.  Quocirca,  qui  ea  dividunt,  ut 
prius  referatur  ad  praecedens  verbum,  tra- 
duxit,  posterius  ad  proximum  triumphans; 
recedunt  ab  originali  Scriptura,  quae  uni- 
cam  habet  dictionem,  quam  fere  commen- 
tatores,  et  quidem  recte,  ad  praecedens 
verbum  referunt. 

Jam  in  eo,  quod  sequitur,  triumphans 
illos,  Graecam  phrasiin  retinuit  interpres, 
pro  eo  quod  diceret  triumphaas  de  illis, 
scilicet  de  hostibus  devictis  atque  sub- 
jectis.  Phrasis  autem  diversa  ab  ea,  qua 
dixit  idem  Apostolus  2  Cor.  2.  Deo  gra- 
tias,  qui  semper  Iriumphat  nos  in  Chri- 
sto  Jesu,  id  est,  triumphare  nos  facit.  De 
qua  satis  egimus  suo  loco.  Denique  illud : 
in  semetipso ,  idem  est,  quod  per  semet- 
ipsum ,  id  est,  suis  ipsius  viribus.  Potest 
autem  verti  in  ipsa ,  sive  per  ipsam, 
scilicet  crucem  ,  quae  Graecis  est  mascu- 
lini  generis.  Atque  ita  Theophylactus  et 
Oecumenius  exponunt. 

Cajetanus  autem ,  qui  totum  hunc  lo- 
cum  refert  ad  Deum  Patrem ,  conformiter 
censet,  non  in  semetipso  vertendum  fuisse, 
sed,  in  ipso ,  sive  per  ipsum ,  scilicet 
Christum.  Et  quidem  ita  legit  et  exponit 
commentator  Ambrosianus,  licet  textus 
commentario  insertus  diversa  verba  ha- 
beat,  ista  nimirum :  triumphans  de  illis 

per  seipsum.  Atqui  commentarius  arguit 
eum  legisse :  Detriumphans  illos  in  ipso ; 
quod  exponit:  triumphans  de  illis  per 
ipsum ,  scilicet  Christum.  Nam  et  in  ex- 
positione  epistoiae  ad  Rom.  cap.  8.  lo-mm 
bunc  citat  iisdem  verbis.  Hujusmodi  dis- 
crepantiam  textus  a  commentario,  quam 
fecit  vel  inscitia  vel  impudentia  scribarum, 
saepe  alias  observavimus,  non  sine  mo- 
leatia;  tum  in  hoc  Ambrosiano  pseudepi- 
grapho,  tum  in  aliis  enarratoribus  Scri- 
pturae  sacrae.  Forro  cur  minus  placeat, 
Apostoli  verba  ad  Deum  Patrem  referri, 
jam  aute  dixi. 

Igitur  nostrae  versionis  sensus  est :  Et 
principatus  seu  potestates  adversarias, 
hoc  est,  daemones,  exutos  ac  spoliatos 
imperio,  quod  habebant  in  homines,  juxta 
id,  quod  Christus  paulo  ante  passionem 
praedixerat :  Nunc  princeps  hujus  mundi 
ejicietur  foras  Joan.  14. ,  palam  ostenta- 
vic  omnibusque  spectandos  exhibuit  in 
trlumpho ,  quem  de  iis  egit ,  victoria  per 
semetipsnm  suisque  viribus  ac  sanguine 
parta,  velnt  fortior  ille  Evacgelicus,  qui 
fortem  armatum  superveniens  vicit  atque 
oxspoliavit  Luc.  11.  Schema  sermonis 
apostolici  sumotum  a  vietoribus,  qui  prae- 
cipuos  ac  potentiores  captivos  intriumpho, 
cum  ostentatione,  ducere  solent ;  quibus 
autem  daemones  devictos  ac  spoliatos 
ostentavit  Christus,  nisi  beatis  angelis  et 
justis  hominibus,  qui  virtutem  crucis  ejus 
per  fidern  cognoverunt  ?  Sed  ea  ostentatio 
perfectissime  continget  in  die  judicii  ex- 
tremi,  quando  coram  toto  mundo  daemo- 
num  malitia  simui  et  imbecillitas  a  Chri- 
sto  victore  cum  maxima  eorum  ignominia 
declirabitur.  Hac  parte  Simoniani  per- 
stringuntur :  tum  in  eo ,  quod  dicitur 
principatus  et  potestates ,  tum  per  illud  : 
in  semetipso.  Haec  enim  significant,  Chri- 
stum  ang;elis  esse  virtute  majorem ,  nec 
illorurn  opus  habere  auxilio  ad  exse- 
quendum  reconciliationis  humanae  nego- 
tium. 

16.  Nemo  ergo  vos  judicet  in  cibo  aut 
in  potu.  Jam  ostenderat  Apostolus  sub 
nomine  chirographi  deleti  ac  lacerati ,  ie- 
gem  Mosaicam  sublatam  esse  per  Chri- 


stum.  Ex  eo  nunc  infert  et  concludit  con- 
t:a  Judaizantes :  Nemo  igitur ,  inquit, 
vos  Colossenses  ob  cibum  aut  potum 
judicet ,  quasi  culpae  reos;  nemo  propter 
haec  religionem  vobis  injiciat,  tanquam 
de  lege  violata,  qua  certa  ciborum  genera 
prohibentur.  Nam  de  legalibus  hic  Apo- 
stolum  loqui  nullum  est  dubium.  Sequi- 
tur  enim  mox  de  neomenia  et  sabbatis. 
Quare  qui  locum  hunc  proferunt  ad  re- 
rrehensionem  discriminis  ciborum,  quod 
edomandae  carnis  aut  concupiscentiae 
causa  Christi  fideled  observant,  verbo  Dei 
nequiter  abutuntur. 

Dicet  aliquis,  si  de  legalibus  agit  Apo- 
stolus:  unde  hic  potus  mentio ,  cuni  in 
lege  rullus  potus  ut  immundus  invsniatur 
prohibitus?  Respondeo,  Scribas  et  Phari- 
saeos  legalibus  a  Deo  per  Mosem  institu- 
tis  multas  alias  observationes  ab  ipsis 
adinventas,  quo  admodum  religiosi  et 
sancti  haberentur ,  adjunxisse;  quales 
erant  lotiones  illae  frequentes  manuum 
ac  totius  corporis,  aliarumque  rerum,  de 
quibus  Marc.  7.  Verisimile  igitur  est,  ex 
horum  traditione  etiam  gcnera  quaedam 
potus  interdicta  fuisse.  Quanquam  dici 
potest  cum  Cajetano  potum  secundum 
legem  fuisse  immundum ,  si  forte  bibere- 
tur  ex  vase  carente  operculo.  Nam  hu- 
jusmodi  vas  immundum  esse,  lex  statuit 
Num.  19.  Videat  lector  Hebr.  9.,  ubi 
dicitur :  Solummodo  in  cibis  et  potibus 
et  caet.  et  ibi  Ribera. 

Aut  in  parte  diei  festi,  aut  neome- 
niae,  aut  sabbatorum.  Nemo  vos,  in- 
quit,  judicet  ob  festum  aliquod  Judaicum, 
aut  neomeniae,  hoc  est  calendarum  seu 
novilunii  diem,  aut  sabbata,  non  obser- 
vata.  Diem  festum,  ut  a  neomenia  et 
sabbato  distinguatur,  interpretari  possu- 
mus  eum,  qui  non  saepius  in  anno  recur- 
rit,  sicut  neomenia  et  sabbatum,  sed  se- 
mel  tantum,  ut  pascha,  pentecoste,  sceno- 
pegia  etc.  Cur  autem  dicat:  in  parte 
diei  festi,  et  no.i  in  die  fcsto ,  rationem 
hanc  adferunt,  quod  Judaizantes  non 
exactam  festorum  observationem  a  Cclos- 
.sensibus  exigerent.  quando  nec  ipsi  legis 
ceremonias  per  omnia   servarent,  juxta 

illud  Gal.  6.  Neque  enim  qui  circumci- 
duntur ,  legem  custodiunt.  Res  enim 
erat  propemodum  impossibilis,  teste  Petro 
Apostolo  Act.  15.  Sed  satis  illis  erat, 
si  cum  circumcisione  reliquam  legem 
facerent  a  gentilibus  saltem  ex  parte 
observari;  ut  sic  eos  ad  ritum  suum  Ju- 
daicum  se  traduxisse,  gloriari  possent. 
Cajetanus  autem  eic  exponit:  In  parti- 
tione  festi  a  non  festo,  tam  in  diebus, 
quam  in  mensibus  et  sabbatis.  Alii  sic: 
In  parte ,  id  est,  in  negotio;  quasi  dicat, 
in  observatione  dierum  festorum.  Simile 
illud  est  2  Cor.  9.  Ne  quod  gloriamur 
de  vobis ,  evacuetur  in  hac  parte. 

17.  Quae  sunt  umbra  fuiurorum ;  id 
est,  quae  sunt  obscurae  significationes 
rerum  futurarum.  Nam  tota  lex  ceremo- 
nialis  typica  erat  etprophetica ;  non  clare, 
sicut  quaedam  propbetarum  verba,  sed 
obscure  futura  praenuntians. 

Corpus  autem  Christi.  Sensus  :  Cor- 
pus  autem,  cujus  illa  sunt  umbra,  Christi 
est:  hoc  est,  veritas  illorum  signorura  in 
Christo  adimpletur:  illius  umbrae  corpus 
est  Christus.  Videtur  enim  transitiva  lo- 
cutio  posita  pro  intransitiva.  Cum  ergo 
corpus,  id  est,  Christus  jam  advenerit; 
stultum  est,  umbram  ejus  jam  retinere 
velle.  Haec  enim  est  vis  argumentationis 
apostolicae ,  quae  in  his  verbis  latet. 

18.  Nemo  vos  seducat  volens  in  hu- 
militate  etreligione  angelorum.  Duo  di- 
xerat :  Christum  delevisse  chirographum 
etc.  et  Christum  exspoliasse  principatus 
etc.  Ex  priori  intr.lit  contra  Judaizantes  : 
Nemo  ergo  vos  judicet  in  cibo  etc.  Ex 
posteriori  nunc  concludit  contra  Simonia- 
nos,  docetque,  inanem  et  fallacem  eorum 
philosophiam,  quae  magna  parte  in  su- 
perstitiosa  religione  angelorum  consiste- 
bat,  cavendam  esse.  Graecum  verbum 
xaxa|3paj3soeTU),  pro  quo  vertit,  seducat, 
derivatum  est  et  compositum  arco  toj 
Ppaj3etoo,  id  est,  praemio.  Non  significat 
autem,  ut  Valla  putavit,  ad  praemium 
evocare;  sed  praemium  intercipere,  a 
praemio  impedire.  Unde  recte  Erasmus 
et  eum  secutus  Hentenius  verterunt :  Ne 
quis  vobis  palmam  intervertat.  Ea  signi- 


ficatio  manifeste  colligitur  ex  Graecorum 
commentariis,  et  ex  iis,  quae  scribit 
Hieronymus  ad  Algasiam  quaest.  10., 
ubi  hoc  Graecum  verbum  docet  ex  iis 
esse  vocabulis,  quibus  juxta  morem  urbis 
ac  provinciae  suae  familiarius  usus  est 
Apostolus.  Exponit  autem  tunc  dici,  quan- 
do  quis  in  certamine  positus  iniquitate 
agonothetae  vel  insidiis  magistrorum  |3pa- 
j3sTov  et  palmam  sibi  debitam  perdit. 

Igitur  vel  ex  hoc  voeabulo,  quo  usus 
est  Paulus,  doceri  potest  adversus  haere- 
ticos,  vitam  aeternam.  dehac  enim  palma 
sentit  Apostolus,  non  solum  ut  donum 
gratuitum  expectaudum  nobis  esse,  veium 
etiam  ut  praemium  ac  mercedem  per  Chri- 
stum  nobis  propositam  ac  promerendam. 
Participium  vclens,  etsi  prima  fronte 
referendum  videatur  ad  verbum  seducat, 
ut  sensus  sit,  nemo  volens,  id  est,  studio 
ac  de  industria  vos  decipiat,  ac  praemium 
eripiat,  quod  et  vult  Erasmus  in  sua  ver- 
sione,  dum  prc  eo  reddit:  data  opera: 
rectius  tamen  alii,  praecipue  Graeci,  re- 
ferunt  ad  id,  quod  sequitur,  in  humili- 
tate  et  religione ;  ut  hic  sensus  sit,  volens 
in  humilitate,  id  est,  affectans  humilita- 
tem ;  et  volens  in  religione  angelorum} 
id  est,  affcctans  religionem  angelorum. 
Nam  etiam  posteriori  parti  applicandum 
esse  participium,  ex  ipso  Apostolo  disci- 
mus ,  qui  paulo  post  composito  vocabulo 
scribit  lOsAofrpYjoxsTav ,  id  est,  volunta- 
riam  seu  affectatam  religioaem;  quam 
etiam  interpres  vertit  superstitionem. 
Quae  enim  ibi  componit  Apostolus  in 
unam  dictionem,  phrasi  Graecis  usitata, 
hic  duabus  effert  dictionibus ,  licet  non 
sine  obscuritate  et  praeter  usum  Graeci 
sermonis ;  ut  propterea  locus  hic  non  im- 
merito  ex  iis  esse  videatur,  in  quibus 
locum  habeat  illui  Apostoli,  etsi  imperi- 
tus  sermone,  sednon  scientia  2  Cor.  11. 
Nisi  Hebraismus  sit,  qualis  ibi:  Non  est 
mihi  voluntas  in  vobis.  Mal.  1. 

Caeterum  compositio  illa  vocis  freXto 
vel  IfreAu)  cum  aliis  apud  Graecos  non 
usum  modo ,  sed  et  elegantiam  habet ;  ut 
norunt,  qui  in  Graecis  auctoribus  snnt 
versati.    Nam  et  Epiphauius,  in  haeresi 

Dositheornm ,  s&sAooocpov  dixit  pro  eo, 
qui  sapientiam  affectat:  et  de  Pharisaeis 
agens  tribuit  eio  iOsAoTispiaoo&pYjaxsiav 
tricomposito  vocabulo,  id  est,  superva- 
caneam  religioneni  sponte  assuraptam, 
sive  affectatam.  Neque  eam  vim  Graecae 
compositionis  Augustinus  ignoravit;  qui 
in  epist.  dudum  citata  ad  PauHnum,  ubi 
totum  hunc  Apostoli  locum  pertractat, 
dicit,  etiam  in  Latino  populari  sermone 
usitatum  esse,  nt  exempli  gratia,  qui 
divitem  affectat ,  dicatur  thelodives ;  et 
qui  sapientiam ,  thelosapiens  ,  et  caetera 
ejusmodi.  Igitur ,  inquit ,  et  hic  thelohu- 
milis  dicitur  volens  videri  humilis,  affec- 
tans  humilitatem.  Breviter  ergo  sensus 
Apostoli  est :  Cavete ,  ne  quis  vobis  ex- 
spectatnm  praemium  avertat  per  affecta- 
tam  humilitatem  et  religionem  angelorum. 

Proferri  solet  hic  locus  ab  haereticis 
contra  sanctorum  cum  Christo  regnantium 
invocationem ,  inter  quos  utique  sunt  an- 
geli:  nam  hujusmodi  invocatio  religio 
qnaedam  esse  videtur.  Ut  huic  objectioni 
respondeatur,  videndum,  quinam  tempore 
Pauli  fuerint,  contra  quos  haec  dicta  in- 
telligi  possint.  Hieronymus  quaest.  10. 
ad  Algasiam,  quem  Anselmus  sequitur, 
contra  Judaeos  dicta  putat,  qui  non  so- 
lum  tunc,  verum  etiam  antiquitus  a  tem- 
pore  prophetarum  dediti  fuerint  cultui 
astrorum  coeli  simul  et  angelorum.  Sed 
angelos  exponit  refugas  seu  malignos 
spiritus.  Huic  sensui  nunnulla  probabili- 
tas  accedit  ex  Clemente  Alexandrino,  qui 
libr.  6.  Stromatum  ita  scribit:  Neque 
colite  Deum  ut  Judaei ,  qui  soli  se 
Deum  nosse  putantes,  nesciunt  se  ado- 
rare  angelos  et  archangelos ,  mensem  et 
lunam  etc.  Juxta  hunc  commentarium 
facile  respondetur  haereticis,  Apo3tolum 
agere  de  cultu  daemonum  ,  non  bonorum 
angelorum. 

Vemm  quia  aulla  tradit  historia ,  Ju- 
daeos  post  reditum  ex  captivitate  Baby- 
lonica  relapsos  fuisse  ad  eultum  falsorum 
deorum ;  unde  nec  a  Christo,  nec  ab  Apo- 
stolis,  nec  ab  Stephano  in  Actis  de  ea  re 
leguntur  reprehensi:  propterea  non  admo- 
dum  probabilis   est  hic  Hieronymi  com- 


mentarius.  Idcirco  et  Anselmus  alium  ad- 
fert  sensum,  ut  illi  dicantur  seducere  ho- 
mines  in  humilitate  et  religione  angelorum, 
qui  specie  religionis  ac  sanctitatis,  tan- 
quam  essent  angeli  seu  nuntii  Dei ,  sese 
homiuibus  insinuant,  eosque  decipiunt.  Ita 
quoque  exponunt  glossa  interlinealio,  Ly- 
ranus  et  Cajetanus :  sed  coactam  essehanc 
expositionem  facile  est  animadvertere. 

Sunt  quibus  non  improbabile  videatur, 
Apostolum  respicere  ad  perversum  dogma 
Cerinthi ,  qui  cum  de  Christo  adeo  humi- 
liter  sentiret,  ut  nihil  in  eo  divinitatis 
agnosceret,  sed  nudum  hominem  fuisse 
diceret,  angelos  longe  supra  eum  extol- 
lebat,  utpote  mundi  ac  naturae  opifices ; 
quorum  etiam  unus,  per  quem  lex  data 
fuisset,  Deus  esset  Hebraeorum.  Haec 
enim  atque  hujusmodi  de  eo  referunt 
Irenaeus,  Epiphanius  et  Theodoretus  de 
haeresibus  disserentes ,  nec  non  Tertul- 
Hanus  lib.  de  praescriptionibus  advers. 
haeret.  cap.  48.  Videre  licet  Baron.  Anno 
Christi  60.  §.  18.  et  seq. 

Porro  Chrysostomus  et  sequaces  ejus 
existimant,  Apostolum  agere  contra  quos- 
dam  haereticos  docentes  non  per  Chri- 
stum ,  sed  per  angelos  accedendum  esse 
ad  Patrem.  Indignum  enim  esse  maje- 
state  unigeniti  Filii  Dei,  ut  is  fieret  ho- 
minum  peccatorum  apud  Patrem  interces- 
sor  ac  deprecator,  sicut  in  regno  terreno 
rem  se  indignam  facere  putaretur  filius 
regis,  si  vilem  aliquem  homnncionem  ca- 
pitis  reum  ad  patrem  duceret  reconcilia- 
turus.  Itaque  Christi  loco  angelos,  quibus 
id  magis  congrueret,  nostros  ad  Deum 
mediatores  constitutos  esse.  Atque  hanc 
esse  volunt  doctrinam  affectatae  et  per- 
versae  humilitatis  et  religionis  angelorum, 
quam  hic  damnat  Apostolus:  humilitatis 
quidem,  dum  Christum  majorem  csse 
dicunt,  quam  qui  sese  ad  officium  media- 
toris  parvitati  nostrae  praestandnm  iucli- 
net,  religionis  autem  augelorum,  dum 
idem  officium  angelis  deferunt.  Ita  vero 
docuisse  Simonem  magum,  qui  per  id 
tempus  multos  habebat  discipulos,  arbi- 
trantur  Sasboldus  et  alii  nonnulli  ex  iis, 
quae  tradunt  Epiphanius  ac  caeteri,   qui 

de  Simonis  haeresi  scripserunt.  Inter  quae 
illud  est,  eum  offerre  docuisse  per  media- 
tores  angelos,  quos  hauserat  ex  philoso- 
phia  Platonis. 

Haec  Graecorum  sententia  eatenus  no- 
bis  probatur,  quatenus  ab  haereticis  qui- 
busdam,  sive  illi  Simoniani  fuerint,  sive 
Cerinthiani,  sive  alii,  cultum  quemdam 
angelorum    fuisse   introductum    affirmat; 
perinde  quasi  angeli  essent  vel  creatores 
mundi,  vel  nostri  ad  Deum  mediatores, 
nostrique  reconciliatores.  Horum  senten- 
tia  valde  probabitur,  si  legatur  Tertullia- 
nus  de  praescript.  cap.  33.  in  fine  et  cap. 
46.  in  princ.    et  utroque  loco  annotatio 
Pamelii.  Verum  qua  parte  dicunt  id  fac- 
tum,  ex  humilitate  erga  majestatem  Chri- 
sti,  velut  longe  excellentioris,  quam  cui 
mediatoris  officium  competeret:  id  nuHo 
modo  convenit  cum  scopo  Apostoli,  cujus 
studium  est  in  hac  Epistola  et  ea,  quam 
scripsit  ad  Ephesios,  Christi  dignitatem 
extollere    sup*a    angelos,   ut    ex    multis 
utriusque  Epistolae  locis   liquet.    Hinc 
enim  satis  apparet,  eos,  contra  quos  Apo- 
stolus  agit,   minuisse  Christi  dignitatem 
etiam  infra  angelos.  Unde  et  in  Epistola, 
quam  ad  Hebraeos  scripsit,  studiose  id 
agit,  ut  ostendat  Christum  angelis  esse 
majorem  cap.   1.  et  2.,   quouiam  Judaei 
carnales  suum  Messiam  faciebant  angelis 
minorem. 

Quocirca  dicendum  videtur,  Apostoluin 
hic  agere  contra  quosdam,  qni  ex  ethnica 
philosophia,  quae  de  geniis,  daemonibus 
ac  minoribus  diis  inaniter  multa  contem- 
plabatur,  cultum  eorum  introducere  conati 
fuerint,  sub  nomine  angelorum,  docentes, 
nos  mediantibus  angelis  purgari  oportere. 
Nam  et  hoc  Platonici  quidam  docuerunt. 
Id  vero  erat  Christi  officium  ad  angelos 
transferre,  non  ea  ratione,  quod  Christum 
dicerent  majorem,  quam  qui  se  huc  di- 
mitteret,  sed  quod  angelos  propter  ex- 
cellentem  eorum  naturam  etiam  supra 
Christum  honorarent.  Igitur  horum  affec- 
tata  et  perversa  humilitas  in  eo  erat,  quod 
cultu  qnodam  religionis  summitterent  se 
iis,  quibus  et  quomodo  non  deberent,  sci- 
licet  angelis.  Nam  religio  proprie  acci- 


pitur,  qua  nimirum  alicui  naturae  tan- 
quam  divinae  cultus  et  ceremonia  adfer- 
tur.  Sic  enim  Tullius  citante  B.  Thoma 
2.  sec.  q.  81.  art.  1.  religionem  definit. 

Ex  qulbus  jam  liquet,  hunc  Apostoli 
locum  nihil  prorsus  facere  contra  vene- 
rationem  et  invocationem  Sanctorum  in 
Ecclesia  Dei  frequentatam.  Non  enim 
cultus  divinus  eis  exhibetur,  neque  loco 
Christi  mediatores  constituuntur;  sed  ad 
Christum,  qui  unus  est  mediator  Dei  et 
hominum,  intercessores  ex  parte  nostra 
adhibentur.  Hoc  autern  recte  fieri  ipse 
etiam  Apostolus  exemplo  suo  nos  docet ; 
qui  cum  alibi,  tum  in  hac  eadem  epistola 
cap.  ultimo,  Colossenses  requirit  apud 
Deum  intercessores :  Orantes,  inquit,  si- 
mul  et  pro  nobis,  ut  Deus  aperiat  nobis 
ostium  sermonis  etc.  Quibus  sane  verbis 
nec  Christum  mediatorem  exclusit,  nec 
alios  a  Christo  mediatores  quaesivit,  tales 
scilicet,  qui  proprio  suo  merito,  quod  so- 
lius  Christi  est,  Deum  redderent  homini- 
bus  placatum. 

Adid  vero,  quod  ex  commentario  Theo- 
doreti  solet  ab  adversariis  adferri,  in  quo 
dicitur  hoc  vitium  cultus  angelorum  diu 
mansisse  in  partibus  Phrygiae  et  Pisi- 
diae ;  et  propter  hoc  Synodnm  Laodiceae 
habitam ,  quae  est  Phrygiae  metropolis 
ac  Colossensium  vicina,  lege  prohibuisse 
ne  precarentur  angelos:  et  quidem  ad 
suam  usqne  aetatem  extitisse  apud  illos 
et  eorum  finitimos  oratoria  S.  Michaelis: 
breviter  respondemus,  Theodoieti  men- 
tem  ex  canone  Laodiceno  35.,  ad  quem 
sine  dubio  respicit,  explicandam  esse.  Sic 
autem  habet:  Non  oportet  Christianos 
derelicta  Ecclesia  abire,  et  ad  angelos, 
idclolatriae  abominandae  congregatio- 
nes  facere.  Quicunque  autem  inventus 
fuerit  occultae  huic  idololatriae  vacans, 
anathema  sit;  quoniam  relinquens  Do- 
minum  nostrum  Jesum  Christum  filium 
Dei,  accessit  ad  idola. 

Loquitur  ergo  tam  Theodoretus  quam 
Laodicena  synodus  de  cultu,  quo  divinus 
honos  angelis  per  idololatriam,  more  gen- 
tilium,  exhibebatur.  Quod  autem  in  ejus 
rei     argumentum    Theodoretus    assumit, 

adhuc  illis  in  locis  extare  S.  Michaelis 
oratoria ;  nequaquam  sentit,  hujusmodi 
oratoria  esse  reliquias  cultus  idololatrici 
angelis  aliquando  exhibiti,  quae  proinde 
eunt  abolenda.  Nam  illa  a  Christianis, 
more  Christiano,  et  ad  usnm  Christianum 
exstructa  erant.  Quod  et  oratorii  nomen 
satis  declarat.  Sed  profecto  non  aliud 
vult,  quam  illis  in  partibus  cultum  ange- 
lorum  illicitum  prudentia  epipcoporum 
paulatim  in  eum,  qui  licitns  sit,  et  qualis 
exhibetur  sanctis  in  eorum  oratoriis,  com- 
mutatum  fuisse. 

f§7Quae  non  vidit  ambulans.  Ambro- 
sianus  sine  negatione  legit :  In  his  quae 
videt  extollens  se.  Meminit  et  Augastinus 
ad  Paulinum  omissae  negationis,  sed  mi- 
nus  probat;  ac  merito,  cum  Graeca  om- 
nia  atque  etiam  Latina,  quae  nunc  extant, 
negationem  habeant.  Ambulans,  Graece 
est  £uj3octs6u)v,  pro  quo  Augustinus  legit, 
inculcans ;  Ambrvjsius  quid  hr.beat,  jam 
dictum  est.  Hieronymus  significari  putat 
eum,  qui  tumens  ambulat,  mentisque  su- 
perbiam  gestu  corporis  praefert.  Id  se- 
cutus  Erasmus  vertit :  In  iis,  quae  non 
vidit ,  fastuosus  incedens ;  id  est,  cum 
fastu  et  supercilio  de  iis,  quae  non  vidit 
disserens,  perinde  atque  si  vidisset.  Cae- 
terum  Budaeus  in  comment.  Hnguae  Grae- 
cae  bene  probat  ex  Graecis  auctoribus 
Iu,j3aTSusiv  idem  esse  quod  pedem  in  ali- 
quid  ponere,  immiscere  se  alicui  rei,  mire 
possessionem.  Atque  ita  non  erit  verten- 
dum,  i?i  iis ;  sed,  in  ea,  quae  non  vidit, 
immittens  pedem ,  ingerens  sese ;  hoc 
est,  sequens  somnia  sua,  qnae  sunt  de 
rebus  nunquam  visis,  et  quae  nusquam 
existunt.  Qui  sensns  optime  quadrat  in 
Simonianos,  ac  similes  haereticos ;  qui,  nt 
admirationi  essent,  arcana  quaedam  et 
stupenda  tradebant  de  coelis  et  angelis, 
quorum  nullam  poterant  adferre  rationem, 
tantnm  arrirmabant  ac  si  vidissent. 

Frustra  inflatus  sensu  carnis  suae. 
Graece,  a  mente  carnis  suae.  Consonant 
Ambrosianus  et  Augustinus,  nisi  quoi 
praepositionem  omittunt,  Ut  ad  sensum 
non  necessariam.  Cum,  innnit,  falsa  sit 
scientia,  quam  jactat,  frustra  inflatur,  id 


est,  in  superbiam  erigitur  a  corde  seu 
cogitatione  sua  carnali.  Ideo  frustra,  se- 
cundum  mentem  Apostoli,  quia  vane  et 
sine  causa  ;  quomodo  frustra  quis  inflatur 
de  falsa  nobilitate;  hanc  enim  significa- 
tionem  adverbii  frustra  observare  est  in 
sacris  literis,  ut  Exod.  20.  ef  Deut.  5., 
ubi  pro  eodem  ponuntur,  frustra  et  in 
ranum  nomen  Dei  assumere,  et  Job.  2. 
Ut  affligerem  eum  frustra,  id  est,  im- 
merito.  Quaeret  aliquis,  quomodo  nunc 
inflatum  dicat,  cui  modo  tribuebat  humi- 
iitatem?  Facilis  est  responsio,  non  humi- 
litatem  simpliciter,  sed  affectam  humi- 
litatem,  quae  utiquefalsa  est,  illic  intelligi. 

19.  Et  non  tenens  caput,  id  est,  non 
obtinens  caput,  non  inhaerens  capiti,  quod 
est  Christus ;  sed  per  faisam  angelorum 
religionem  ab  eo  alienus.  Latenter  indi- 
cat,  Christum  etiam  angelorum  esse  caput, 
ut  quibus  capite  relicto  non  sit  cultus 
exhibendus. 

Ex  quo  totum  corpus,  per  nexus  et 
conjunctiones  subministratum  et  con- 
structum ,  crescit  in  augmentum  Dei. 
Graece :  Ex  quo  totum  corpus  per  com- 
missuras  et  colligationes,  seu  connexio- 
nes,  subministratum  et  compactum,  au- 
gescit  augmentum  Dei,  vel  augmcnto 
Dei.  Est  enim  haec  phrasis,  qualis  illa, 
vivit  vitam,  servit  servitutem.  Porro  lo- 
cus  hic  plane  similis  est  illi  Eph.  4.  Ex 
quo  totum  corpus  compactum  et  con- 
nexum  etc.  et  proinde  ex  ejus  collatione 
interpretandus,  in  hunc  modum :  Ex  quo, 
nimirum  Christo  capite,  dependens  atque 
influxum  accipiens  universum  corpus, 
quod  est  ecclesia,  per  aptas  connexiones 
membroru/Ti  constitutum  et  compactum, 
crescit  secandum  Deum,  id  est,  augmento 
diviuo  ac  spirituali. 

Nominavit  autem  augmentum  Dei,  ad 
discrimen  augmenti  naturalis,  quale  com- 
petit  corpori  naturali  et  organico,  a  quo 
sumpta  est  hujus  loci  raetaphora.  Quum 
autem  dicit,  totum  corpus  crescere ;  ta- 
cite  significat  omuia  inembra  proportione 
qnadam  augeri ,  idque  r.er  charitatem. 
Quod  expressius  ad  Ephes.  ita  scriptum 
est :  In  mensuram  uniuscujusque  mem- 

bri  augmentum  corporis  facit  in  aedi- 
ficalionem  sui  in  charitate.  Jara  sicut 
per  cbaritatem  totum  corpus  augetnr,  ita 
et  charitate  membra  inter  se  connectun- 
tur;  nam,  ut  dicitur  capite  sequenti,  cha- 
ritas  est  vinculum  perfectionis.  Cur  au- 
tem  non  sit  consequens,  si  totum  Cbristi 
corpus  crescit  iu  augmentum  Doi  atque 
in  charitate,  malos,  qui  hujus  augmenti 
non  sunt  participes  et  cbaritatem  non  ha- 
bent,  in  corpore  Christi,  hoc  est,  in  ec- 
clesia  non  esse;  dictum  a  nobis  est  in 
ejusdem  loci  ad  Ephes.  commentario. 

20.  Si  ergo  mortui  estis  cum  Christo 
ab  elementis  hujus  mundi.  Pronomen 
hujus  redundat  secundum  codices  Grae- 
cos  et  Syriacos  et  nonnullos  Latinos,  qui- 
bus  et  Hieronymus  favet  in  epistola  ad 
Algasiam.  Nam  et  supra  absolute  dictum 
est,  elementa  mundi;  sicut  et  Gal.  4. 
Quanquam  mundum  non  alium  inteiligit 
Apostolus  quam  hunc,  quem  oculis  cor- 
poreis  videmus.  Quae  vero  dicat  elementa 
mundi,  potest  ex  superioribus  intelligi. 
Cum  enim  nunc  redeat  ad  dehortationem 
Judaismi,  satis  apparet,  eum  respicere  ad 
ceremonias  legis  Mosaicae;  quod  et  Hie- 
ronymus  affirmat.  Vocantur  autem  ele- 
menta  mundi,  quia  rudimenta  religionis 
erant,  sed  mundana,  crassa  et  carnalia, 
utpote  carnali  populo  convenientia.  Porro 
mortui  ab  elementis,  codem  Hieronymo 
teste,  idem  est  quod  mortui  elementis, 
quomodoRom.  6.  qui  baptizatisunt,  mor- 
tui  peccatis  dicuntur.  Quod  igitur  Apo- 
stolus  dicit,  fale  est:  Quandoquidem  com- 
mortui  estis  Christo  per  baptismum,  ita 
ut  sicut  ille  secundum  caruem  mortuus 
est,  sic  et  vos  non  solum  peccatis,  verum 
etiam  elementis  mundi,  id  est,  quibuscun- 
que  carnalibus  initiaraentis,  qr.ales  sunt 
ceremoniae  Jndaicae,  mortui  sitis;  hoc 
est,  cum  illis  nihil  amplius  habeatis  com- 
mune :   cum  hoc,  inquam,  ita  sit : 

Quid  adhuc  tanquam  viventes  in 
mundo  decernitis  ?  Graece :  Quid  tan- 
quam  viventes  in  mundo  decernimini? 
tametsi  Graecum  ^oy/JiaTiCsofre  cum  sit 
m^dium,  possit  etiam  active  surai;  quo- 
modo    nobiscura     legunt     Ambrosianus, 


Hieronymus,  Augustinus.  At  Graeci  om- 
nes  passive  exponunt,  etiam  cum  exclu- 
sione  sensus  activi.  Idque  sane  conve- 
nientius.  Non  enim  Colossenses  decerne- 
bant,  id  est,  juxta  significationem  Graeci 
vocabuli,  dogmata  statuebant,  sed  acci- 
piebant  ab  aliis.  Itaque  sensus  est :  Quid 
quasi  essetis  adhuc  abnoxii  elemontis 
mundi,  more  puerorum  rudimentariorum 
dogmatizamini  ?  id  est,  edicta  seu  decreta 
patimini;  sinitis  vobis  edici  ac  praecipi ; 
vel  ut  Erasmus  vertit,  decretis  tenemini, 
aut  decretis  oneramini.  Nam  dogma  de- 
cretum,  edictum  ac  praeceptum  significat, 
ut  Lucae  2.  Actor.  16.  et  alibi.  De  qui- 
bus  vero  decretis  seu  praeceptis  loquatur, 
consequenter  ostendit,  adhuc  enim  pen- 
det  oratio. 

21.  Ne  tetigerilis,  neque  gustaveritis, 
neque  contrectaveritis.  Haec  verba  in 
Graeco  singularis  numeri  sunt;  referun- 
tur  autem  ab  Apostolo  per  mimesim,  tan- 
quam  verba  pseudapostolorum ,  edicen- 
tium :  Ne  tangas,  exempli  gratia,  morti- 
cinum,  neque  vestimentum  mulieris  men- 
struatae,  aut  scabellum  in  quo  sederit; 
ne  gustes,  carnem  suillam  aut  leporinam, 
aut  de  pisce ,  qui  squamas  et  pinnulas 
non  habeat ;  ne  contrectes,  emendo  aut 
vendendo  quicquam  talinm. 

22.  Quae  sunt  omnia  in  interitum 
ipso  usu.  Hanc  partem  Augustinus  et 
alii  nonnulli  de  decretis  jam  dictis  et  si- 
milibus  exponunt ;  lioc  sensu :  Quod  to- 
tum  genus  praeceptorum  ducit  ad  interi- 
tum  et  mortem  aeternam  eos,  qui  illis 
utuntur,  eaque  observant.  Erat  enim  lex 
mortifera  omnibus  eam  ut  necessariam 
observantibus.  Verum  Hieronymus  et 
Graeci  referunt  ad  aliquid  subintellectum, 
nempe  ad  cibos,  de  quibus  non  gustandis 
erant  praecepta.  Qui  quidem  in  interi- 
turn  sunt  ipso  usu  sive  abusu,  ut  in 
Graeco  est;  id  est,  usu  pereunt;  quia  in 
ventrem  vadunt  et  in  secessum  mittuntur : 
ut  indignum  sit,  salutem  hominis  ex  illis 
suspendere,  ac  de  iis  multiplicare  prae- 
ccpta,  quod  Judaizantes  faciebant.  Ab- 
usum  pro  usu  consumptivo  etiam  Latine 
dicunt  Jureconsulti,    de    quo   locus    est 

apud  Ciceronem  in  Topicis.  Non  debet 
(ait  ibi  Tullius)  ea  mulier,  cui  vir  bono- 
rum  suorum  usufructum  legavit,  cellis 
vinariis  et  oleariis  plenis  relict.is,  putare 
id  ad  se  petinere.  Usus  enim,  non  abusus, 
legatus  est.  Ea  sunt  inter  se  contraria. 
In  quem  locum  sic  Boethius :  Utimur  bis, 
quae  nobis  utentibus  perrcanent:  his 
vero  abutimur,  quae  nobis  utentibus  pe- 
reunt.  Vide  etiam  in  Paud.  lib.  7.  tit.  5. 
1.  5. 

Secundum  praecepta  et  doctrinas  ho- 
minum.  Non  videtur  hoc  referendum  ad 
proxime  praecedentia :  neque  enim  com- 
mode  potest;  sed  per  hyperbaton  cum 
parte  remotiori  construendnm,  hoc  modo: 
Quid  adhuc  tanquam  viventesin  mundo 
decernimini,  seu  dogmatizamini,  secun- 
dum  praecepta  et  doctrinas  hominum, 
id  est,  cur  sinitis  vos  regi  praeceptis  et 
doctrinis  humanis,  cujusmodi  sunt:  Ne 
tetigerilis  etc? 

Sed  quaeres:  Cum  hic  sit  sermo  de 
legalibus  a  Deo  institutis,  quomodo  ea 
vocat  Apostolus  praecepta  et  doctrinas 
hominum?  Nam  utique  constat  ex  Evan- 
gelio  Matth.  15.  et  Marci  7.  doctrinas  et 
mandata  hominum,  de  quibus  Jesaias 
prophetaverat  (quo  etiam  respicere  vide- 
tur  Apostolus),  in  raalam  psrteni  accipi, 
sicut  et  traditiones  hominum ;  scilicet  pro 
iis,  quae  ab  hominibus  hnmano  sensu  ac 
spiritu  essent  excogitata  ac  tradita.  Quo 
etiam  sensu  accipienduin,  quod  Christus 
interrogat  de  baptismo  Joaunis ,  num  'e 
coelo  esset  an  ex  hominibus  Matth.  21., 
quodque  Gamaliel  in  concilio  dixit  Actor. 
5.  de  Christi  Evaugelio:  Si  est  ex  homi- 
nibus  consiliuiii  hoc  aut  opus,  dissol- 
vetur.  Hoc  argumento  moti  quidam,  inter 
quos  «Cajetanus,  totum  hunc  locum  expo- 
nunt  de  superstitiosis  praeceptionibus 
gentilis  philosophiae,  aut  scholae  Simo- 
nianae.  Sed  refellitur  haec  expositio. 
Nam  illa  praecepta :  Ne  tetigeritis,  neque 
gustaveritis,  Judaica  erant,  quippe  eo- 
dem  pertinentia ,  quo  illud,  juod  antea 
dixerat:  Nemo  ergo  vos  judicet  in  cibo 
aut  in  potu  etc,  quod  haud  dubie  de 
Judaicis  observationibus  dictum  est. 


Alii  proinde  respondent,  iustituta  legis 
Mosaicae  cum  tantum  usque  ad  currec- 
tionis  tempus  fuerint  imposiia,  ad  prae- 
nunciandum  Christum  venturum ;  com- 
pleto  eo  tempore,  et  per  hoc  usu  et  officio 
significandi  sublato,  jam  non  ad  legem 
Dei  (non  enim  amplius  obligant),  sed  ad 
hominum  doctrinas  ac  praecepta  perti- 
nere,  eorum,  qui  illa  doceant  adhuc  ob- 
servanda.  Sic  Chrysostomus  et  Theophy- 
lactus,  quos  et  alii  recentiores  sequuntur. 

Habet  taraen  et  hic  sensus  difficulta- 
tem.  Nam  ea,  quae  ipso  Deo  auctore  in- 
stituta  sunt,  quamvis  jam  abrogata,  ad 
hominum  doctrinas  et  praecepta  relegare, 
Limis  absurdum  videtnr.  Neque  scriptura 
aut  Patres  de  iis  usquam  sic  loqui  viden- 
tur.  Sed  apte  responderi  potest:  Non 
ipsa,  quae  Deus  olim  instituerat,  vocantur 
doctrinae  aut  praecepta  hominum ,  ne 
tunc  quidem  postquam  Deo  auctore  jam 
sunt  abrogata:  sed  illa  hominum  placita 
aut  praecepta,  quibus  jubent  quempiam 
iis  parere  tanquam  Dei  jussui,  postquam 
abrogata  sunt. 

Qu&3  responsio  etsi  sufficiat:  tamen 
iidem  Oraeci  interpretes  aliam  hujus  loci 
suggerunt  expositionem.  Quoniam  enini 
Scribae  et  Pharisaei  legem  non  puram, 
ut  a  Deo  per  Mosen  accepta  erat,  populo 
tradebant,  sed  eam  humanis  suis  institutis, 
quas  SsuTSpcoasic;  posteri  eorum  appeila- 
runt,  aut  aggravabant  aut  etiam  corrum- 
pebant;  sicut  ostendit  Dominus  Matth. 
15.  et  23.,  idcirco  legem  Mosaicam,  non 
simpliciter,  sed  institutis  illis  Pharisaicis 
comraixtam  atque  corruptam  vocasse  vi- 
deri  Apostolum  praecepta  et  doctrinas 
hominum.  Nam  quod  ad  hujusmodi  insti- 
tuta  respiciat,  etiam  ex  superioribus  pro- 
babile  aliquo  modo  fit ;  ubi  non  solum  de 
cibo,  sed  et  de  potu  vetito  mentionem  fe- 
cit;  et  non  contentus  dixisse :  Ne  tetige- 
ritis,  addidit,  ne  contrectaveritis ;  quod 
quia  a  priori  diversum  est,  ad  alia  quae- 
dain ,  qnorura  contactus  non  ipsa  lege, 
sed  hominum  traditione  fuerat  prohibitus, 
referendum  videtur.  De  quo  generc  tra- 
ditionum  plura  qni  volet ,  Hieronymara 
legat  in  epist.  ad  Algasiam. 

Porro  liquet  ex  dictis ,  quam  inepte 
locum  huuc  haeretici  producant  adversus 
leges  et  constitutiones  ecclesiasticas,  tan- 
quam  et  illae  sint  praecepta  et  doctrinae 
hominum,  quas  hic  damnat  Apostolus. 
Jam  enim  ostensum  est,  eo  nomine  signi- 
ficari  non  quicquid  ab  hominibus  praeci- 
pitur  aut  docetur,  sed  praecepta  et  doc 
trinas  ab  humano  spiritu  profectas,  qua- 
tenus  scilicet  humanus  spiritus  contra  di- 
vinum  distinguitur ,  et  a  seipso ,  non  a 
Deo  movetur,  nec  ulla  auctoritate  divina 
nititur.  Tales  erant  constitutiones  Phari- 
saicae  a  Christo  Domino  reprehensae; 
non  autem  illae,  quas  Apcstoli  et  eorum 
successores  ad  ecclesiae  utilitatem  con 
diderunt  potest&te  a  Christo  accepta;  de 
qua  Lucae  10.  Qui  vos  audit,  me  audit. 
Et  quales  fuere,  de  quibus  Actor.  16. 
scriptum  est,  Paulum  et  Silam,  cum  per- 
iransirent  civitates,  tradidisse  eis  custo- 
dire  dogmata,  quae  erant  decreta  ab 
Apostolis  et  senioribus. 

23.  Quae  sunt  rationem  quidem  ha- 
bentia  sapientiae  in  superstitione  et  hu- 
militate.  Particulam  quidem  supexfluam 
esse  putat  Hieronymus,  quod  nulla  alia 
conjunctio,  quae  ei  respondeat,  sequatur : 
idq^e  Paulo  accidere,  ut  in  aliis  plerisque 
locis ,  per  imperitiam  arti3  grammaticae. 
Alii  non  redundare,  sed  deesse  aliquid 
existimant,  supplentes  nimirum  conjunc- 
tionem,  quae  respondeat  voculae  quidem, 
hoc  modo :  Quae  rationem  quidem  ha- 
bent  sapientiae,  sed  in  superstitione  etc. 
Nos  quid  quo  loco  supplcndum  videatur, 
infra  iudicabimus.  Pro  ratione  Graece 
est  Xoyoc,  fiuam  Hieronymus  imaginem 
exponit,  tarquam  sensus  sit:  Quae  ho- 
minum  praecepta  et  doctrinae  cpeciem 
quandam  et  imaginern  habent  sapientiae 
apud  imperitos.  Unde  et  doctores  eurum, 
inquit,  aocpol,  id  est,  sapientes  vocantur; 
et  si  quando  certis  diebus  traditiones 
suas  exponunt.  discipulis  suis  solent  di- 
cere,  Ot  aocpol  iSsoxspuiaiv,  id  est,  sapien- 
tes  docent  traditiones. 

At  vero  sunt  qui  negent,  Aoyov  usquam 
apud  scriptores  Graecos  significare  spe- 
ciem  seu  apparentiam  rei  fallacem:  pro- 


inde  Xoyov  verbum  seu  nomen  interpre- 
tari  malunt  hoc  sensu:  Quae  nomen  ha- 
bent  sapientiae,  id  est,  quae  nomine  sa- 
pientiae  aL  imperitis  homlnibus  honoran- 
tur.  Erasmus  utramque  expositionem 
miscere  videtur,  dum  sic  vertit:  Quae 
verbotenus  quidem  habent  speciem  sa- 
pientiae.  Certe  ex  commentariis  Graeco- 
rum  non  liquet,  utro  modo  Aoyov  intel- 
lexerint.  Nam  et  interpretes  eorum  va- 
riant.  Nec  desunt  loca  apud  auctores, 
ubi  Aoyog  speciein  significet  in  genere, 
seu  veram  seu  falsam.  Quare  et  hoc  loco 
recte  sic  accipitur;  licet  vcrificatio  fiat 
pro  specie  et  imagine  falsa.  Quod  signi- 
iicasse  videtur  Apostolus  per  adjunctam 
particulam  quidem,  quae  vim  habeat  ex- 
tenuandi,  quasi  dicat:  Habent  quidem 
illa  praecepta  speciem  sapientiae,  sed  non 
veritatem.  3ic  enim  complete  loquitur  2 
Timoth.  3.  Habentes  specicm  quidem 
pietatis,  veritatem  autem  ejus  abnegan- 
tes ;  tametsi  eo  loco  Graece  non  est  Aoyov, 
sed  jxopcpo)aiv. 

Denique  sententia  sic  exponi  potest 
secundum  S.  Augustinum  et  S.  Thomam : 
Quae  habent  rationem  sapientiae,  non 
verae,  sed  ejus,  quae  sita  est  in  super- 
stitione  et  humilitate ;  quae  falsa  est 
sapientia.  Pro  superstitione  Graece  non 
est  5stc:i£ai4uovta_,  quae  proprie  supersti- 
tionem  significat,  et  habetur  Actor.  17. 
vers.  22.  et  capit.  25.  vers.  19.,  sed  s&e- 
XofrpYjaxsia,  id  est  voluntaria  et  affectata 
religio ;  cum  quis  fingit  sibi  cultum  ex 
cerebro  suo,  volens  videri  religiosus. 

Graeca  vox  composita  est  ex  illis  dua- 
bus,  quas  paulo  ante  disjunxerat:  volons 
et  religione.  Sicut  autem  ibi  diximus, 
participium  volens  non  solum  ad  humi- 
litatem,  verum  etiam  ad  religionem  re- 
ferri  oportere;  ita  hic  vicissim  composi- 
tio  vocabuli  IfrsXo  transmittenda  est  etiam 
ad  humilitatem;  quasi  dictum  esset,  s&s- 
AoxaTcsivocppoouvrj ,  cum  alioqui  utraque 
dictio  Graeca,  nude  sumpta,  tam  in  honam 
partem  qnam  in  malam  possit  accipi; 
inio  vero  xaTistvocppoaov^  virtutis  voca- 
bulum  sit.  Igitur  sensus  Apcstoli  est:  eam, 
de  qua  loquitur,  sapientiam  aut  illa  prae- 

cepta  (nam  utrovis  referri  potest  senten- 
tia)  consistere  in  affectata  et  conficta  re- 
ligione  seu  cultu,  et  in  affectata  fictaque 
humilitate,  quae  affectatae  religioni  con- 
juncta  est. 

Etnon  adparcendum  corpori.  Graece 
xal  acpet^ta  aojjmaTog,  ac  si  dicas :  Et 
imparcentia  corporis.  Pro  quo  legit 
Ambrosianos  libro  de  Noe  et  arca  capite 
25.  non  in  indulgentia  corporis.  At  hu- 
jus  titnlo  commentarius,  ad  vexationem 
corporis.  Cujus  lectionis  etiam  Augusti- 
nus  meminit.  Erasmus  autem  vertit,  lae- 
sionem  corporis.  Porro  codex  quidam 
pervetustus  monasterii  Laudensis  Insulae 
Flandrorum  vicini,  sic  legit  voculis  trans- 
positis :  et  ad  non  parcendum  corpori. 
Quae  lectio  planior  est  ad  sensura,  favet- 
que  textus  Syriacus :  et  quod  non  in- 
dulgent  corpori.  Sensus  igitur  est,  illam 
consistere  insuper  in  praepostera  et  inso- 
lita  quadam  abstinentia  et  afflictione  cor- 
poris.   Hoc  enim  est  corpori  non  parcere. 

Taxat  autem  Judaicas  ac  Pharisaicas 
abstinentias ;  ex  quibus,  ut  ait  Hierony- 
mus,  debilitates  interdum  et  morbi  con- 
trahebantur.  Nam  Pharisaeos  immodico 
studio  corporis  atHigendi,  sive  per  inediam 
sive  per  alias  quasdam  observationes  ab 
ipsis  excogitatas  specie  religionis,  addic- 
tos  fuisse,  copiosus  testis  est  Epiphanius 
in  haeresi  Pharisaeorum.  Quo  spectat 
illud  Pharisaei  cujusdam  apud  Luc.  18. 
Jejuno  bis  in  sabbato. 

Non  in  honore  aliquo  ad  saturitatem 
carnis.  Adversative  ponitur  haec  pars: 
Non  auttm  in  honore  aliquo  etc.  Re- 
spondet  enira  particulae  uiv  supra  positae. 
Honorem  iutelligit  sustentationem  cor- 
pori  debitam,  tanquamDei  templo ;  sicut 
sustentatio  parentibus,  presbvteris,  viduis 
impendenda,  vocatur  honor  m  Scripturis. 
Carnis  autem  saturitatem  sive  expletio- 
nem  intelligit  eam  cibipotusque  sufficien- 
tiam,  quae  corpori  necessaria  est,  ut  ser- 
viat  spiritui,  suasque  sine  impedimento 
exerceat  actiones.  Sentit  igitur  Apostolus, 
sapientiam  illam  aut  praecepta  talia  esse, 
per  quae  corpori  debitus  honor,  pertinens 
ad  expletionem,  id  est,  justam  refectiouem 


^arnis,  subtrahatur;  dum  videlicet  immo- 
deratis  et  stulte  excogitatis  abstinentiis 
corpus  exhauritur;  contra  illud:  Nemo 
unquam  carnem  suam  odio  habuit,  sed 
nutrit  et  fovet  eam  Ephes.  5.  Unde  et 
discipulo  suo  praecipit:  Noli  adhuc 
aquam  bibere ,  sed  modico  vino  utere 
propter  stomachum  tuum,  et  frequentes 
tuas  infirmitates  1  Tim.  5. 

Eodem  recidet  intelligentia,  si  negatio 
repetatur  in  altero  membro,  ad  hunc  mo- 
dum:  Non  ad  saiuritatem  carnis.  Tum 
enim  sensus  erit,  illa  hominum  praecepta 
non  facere  ad  sataritatem  carnis,  quin 
potius  necessaria  saturitate,  de  quo  psal- 
mographus :  Edent  pauperes  et  satura- 
buntur ,  carnem  defraudare ;  ut  hic  sit 
figura,  qua  minus  dicitur,  quam  intelli- 
gatur :  quale  illud  est  apud  prophetam : 
feceruntj  quae  non  praecepi  eis,  id  est, 
fecerunt  omnia  prneceptis  meis  contraria. 

Sed  forte  quaeret  aliquis,  quomodo 
quae  hic  de  Judaizantium  immodica  ab- 
stinentia  dicuntur,  consentiant  cum  eo, 
quod  de  iisdem  alibi  dicit  Apostolus : 
Quurum  Deus  venter  est  Phil.  3.  et: 
hujusmodi  Christo  non  serviunt,  sed 
suo  ventri ,  Roman.  16.  Respondeo, 
non  de  omnibus  Judaizantibus  agere 
hoc  loco  Apostolura ,  sed  de  iis  po- 
ttssimum ,  qui  erant  sectae  Pharisaicae ; 
in  quos  ea,  quae  hic  dicuntur  competere, 
jam  ex  Epiphanio  ostendimus.  Nam  alios 
quosdam,  qui  se  pro  Apostolis  Christi 
venditabant  (erant  autem  psendapostoli), 
ventri  et  gulae  deditos  fuisse,  satis  pro- 
bant  loca  jam  citata;  quenjadmodum  et 
illud  contra  eosdem  dictura  2  Cor.  11. 
Si  quis  devorat,  si  quis  accipit. 

Porro  nostrae  aetatis  haeretici  ex  eo- 
dem  hoc  Apostoli  loco,  ubi  dicitur :  Non 
ad  parcendum  corpori  etc,  vehementer 
cppngnant  ecclesiastica  jejunia,  carnium- 
que  ot  aliorum  quorundam  eduliorum  ab- 
stinentiam,  praescrtim  mona.«ticam,  qua 
corpus  maceratur  et  affligitur;  quasi  hoc 
sit  non  parcerc  corpori,  sed  honorem  ei 
suum  detrahere,  et  carni  saturitatem  de- 
negare.  Quilus  respondeudum  est,  contra 
Judaizantium,  uti  dictum  est,  abstinentias 

et  jejunia  hic  agere  Apostolum:  quae 
quidem  multiplici  nomine  vitiosa  erant; 
utpote  non  solum  immoderata,  quod  jam 
diximus,  verum  etiam  cum  superstitione 
conjuncta.  Putabant  enim,  ea  per  se  Deo 
placere,  non  relata  ad  carnis  castigatio- 
nem  et  punienda  peccata  5  quippe  qui  in 
se  confiderent  tanquam  justi,  et  asper- 
narentur  caeteros,  nec  se  peccatores  co- 
ram  Deo  agnoscerent,  sed  justitias  suas 
commemorartsnt,  ut  habemus  Lucae  18. 
Adde  quod  ex  illis  ipsis  jejuniis  opinio- 
nem  sanctitatis  aucupabantur  apud  vul- 
gus,  exterminantes  facies  suas,  ut  ap- 
parerent  hominibus  jejunantes  Matth.  6. 
Atque  haec  erat  affectata  et  ficta  religio, 
quam  noster  interpres  superstitionem 
vocat. 

Ab  his  vitiis  aliena  sunt  jejunia  eccle- 
siastica;  quantum  quidem  ad  ecclesiae 
intentionem  attinet.  Nam  immoderatas 
abstmentias  et  afflictiones  corporis  sem- 
per  improbavit  ecclesia.  Quo  fit  ut  tam 
multos  ratione  aetatis,  sexus,  aegritudi- 
nis,  laboris,  a  jejuniis  excusatos  habeat, 
nolens  jejunio  cujusquam  valetudinem 
vexari.  Moderatas  autem  afflictiones  exi- 
git,  docetque  referendas  esse  ad  repri- 
mendam  ca<'nis  lasciviam  et  evehendum 
spiritum  in  Deum,  atque  ad  punitionem 
peccatorum ;  idque  absque  ulla  externa 
ostentatione.  Qnae  igitur  impudentia  est, 
ea  quae  contra  Pharisaica  .  jejunia  tot 
modis  vitiosa  ab  Apostolo  dicta  sunt,  ad 
calumniam  abstinentiae  ecclesiasticae  de- 
torquere?  Quando  et  Christus  Dominus, 
ubi  Pharisaeorum  jejunia  traducit,  nostra 
statuit,  dicens:  Tu  autem  cum  jejunas 
etc.    Et  Apostoli  per  jejunium   orationi 


conjunctum    meruerunt  a  Deo   exaudiri 
Act.  13. 

Quod  autem  nonnulli  Catholici  scripto- 
res  locuin  hunc  in  ipsos  etiam  adversarios 
retorquere  conantes ,  ea  verba :  Quae 
sunt  rationem  quidem  habentia  sapien- 
tiae  etc,  usque  ad  finem  capitis,  in  di- 
versum  omnino  sensum  interpretantur ; 
tanquam  velit  Apostolus  abstinentiae 
praecepta,  quibus  male  utebantnr  Judaei, 
apud  nos  Christianos  habere  rationem 
verae  sapientiae  in  s&sAofrpYjoxsta ,  id 
est  spontanea  religione,  per  quam  signi- 
ficari  dicun*  opera  supererogationis,  qua 
praeceptis  adduntur  consilia:  item  in 
sancta  corporis  afflictione,  qua  nimirum 
honoratur  et  sauctificatur  corpus ,  dum 
ei  non  parcitur,  id  est,  indulgetur,  sed 
per  abstinentiam  spiritui  servire  cogitur; 
denique  ea  praecepta  valere  ad,  id  est, 
contra  saturitatem  carnis,  quomodo  1  Cor. 
15.  dicit  Apostolus  se  pugnasse  ad  be- 
stias,  id  eet,  contra;  haec,  inquam,  inter- 
pretatio,  quod  et  nova  sit  et  nimium  vio- 
lenta,  et  a  scopo  Apostoli  aliena,  nobis 
probari  minime  potest. 

Sane,  ut  caetera  praeteream,  docere 
non  potcrunt  s&sAoQpTrjaxsiav  usquam  ac- 
cipi  in  bono.  Sed  nec  locus  ad  Corinth. 
quicquam  pro  iis  facit.  Nam  ibi  in  Graeco 
non  est  praepositio  Tipb^,  quae  hic  habe- 
tur,  nec  ulla  alia,  scdverbum  compositum, 
quod  significat  cum  bestiis  pugnare. 
Glossa  quidem  interlinealis  superstitio- 
nem  interpretatur  religionem,  sed  addit, 
quae  supra  modum  est-,  totamque  Apo- 
stoli  sententiam  manifeste  ut  caeteri  in- 
terpretes  de  vitiosa  religione  et  abstinen- 
tia  exponit. 


CAPUT  TERTIOM. 

Igitur ,  si  consurrexistis  cum  Christo ,  quae  sursum  sunt  quaerite, 
ubi  Christus  est  in  dextra  Dei  sedens1):  2.  quae  sursum  sunt  sapite, 
non  quae  super  terram 2).  3.  Mortui  enim  estis3)  et  vita  vestra  est 
abscondita    cum  Christo    in  Deo4).     4.    Cum    Christus    apparuerit,    vita 


i)  Matth.  6,  33.    2)  Matth.  6,  19—21.    3)  R0m.  6,  2.    4)  1  Joan.  3,  2. 

vestra;  tunc  et  vos  apparebitis  cum  ipso  in  gloria  *).  5.  Mortificate 2) 
ergo  membra  vestra  3),  quae  sunt  super  terrain ;  fornicationem,  immunditiam, 
libidinem,  concupiscentiam  malam  et  avaritiam,  quae  est  simulacrorum 
servitus*):  6.  propter  quae  venit  ira  Dei  super  filios  incredulitatis 5) : 
7.  in  quibus  et  vos  ambulastis  aliquando6),  cum  viveretis  in  illis.  8. 
Nunc  autern  deponite  et  vos  omnia;  iram,  indignationem,  malitiam,  blas- 
phemiam ,  turpem  sermonem  de  ore  vestro.  9.  Nolite  mentiri  inviccm, 
expoliantets  vos  veterem  hominem  cum  actibus  suis7),  10.  et  induentes 
novum  eum ,  qui  renovatur  in  agnitionem  secundum  imaginem  ejus ,  qui 
creavit  illum:  11.  ubi  non  est  Gentilis  et  Judaeus,  circumcisio  et  prae- 
putium,  Barbarus  et  Scytha,  servus  et  liber8),  sed  omnia  et  in  omnibus 
Christus9).  12.  Induite  vos  ergo  sicut  electi  Dei10),  sancti  et  dilecti, 
viscera  misericordiae,  benignitatem ,  humilitatem,  modestiam,  patientiam : 

13.  supportantes  invicem  et  donantes  vobismetipsis,  si  quis  adversus  ali- 
quem    habet    querelam :    sicut    et  Dominus  donavit  vobis ,    ita  ct  vos  ^1). 

14.  Super  omnia  autem  haec,  charitatem  habete12),  quod  est  vinculum 
perfectionis :  15.  et  pax  Christi 13)  exultet  in  cordibuG  vestris,  in  qua  et 
vocati  estis  in  uno  corpore :  et  grati  estote.  16.  Verbum  Christi  ha- 
bitet  in  vobis  abundanter .  in  omni  sapientia ,  docentes  et  commonentes 
vosmetipsos  psalmis,  hymnis  et  canticis  spiritualibus 14) ,  in  gratia  can- 
tantes  in  cordibus  vestris  Deo.  17.  Omne  quodcumque  facitis  in  verbo 
aut  in  opcre,  omnia  in  nomine  Domini  Jesu  Christi,  gratias  agentes 
Deo  et  Patri  per  ipsum15).  18.  Mulieres  subditae  estote  viris,  sicut 
oportet,  in  Domino16).  19.  Viri  diligite  uxores  vestras17)  et  nolite 
amari  esse  ad  illas 18).  20.  Filii  obedite  parentibus  per  omnia :  hoc 
enim  placitum  est  in  Domino.  21.  Patres,  nolite  ad  indignationem 
provocare  filios  vestros,  ut  non  pusillo  animo  fiant 19).  22.  Servi  obedite 
per  omnia  dominis  carnalibus,  non  ad  oculum  servientes,  quasi  homini- 
bus  placentes,  sed  in  simplicitate  cordis,  timentes  Deum20).  23.  Quod- 
cumque  facitis,  ex  ammo  operamini,  sicut  Domino  et  non  hominibus: 
24.  scientes  quod  a  Domino  accipietis  retributionem  haereditatis21) : 
Domino  Christo  servite :  25.  qui  enim  injariam  facit,  recipiet  id,  quod 
inique  gessit22),  et  non  est  personarum  acceptio  apud  Deum  23). 

*)  Joan.  6,  57.  Rom.  8,  17.  seq.  2)  Rom.  8,  13.  Matth.  18,  8.  9.  3)  R0m.  7,  23. 
*)  Eph.  5,  5.  *)  Eph.  5,  6.  6)  Eph.  2 ,  3.  *)  Eph.  4,  22  seq.  8)  Gal.  6,  15.  »)  Gal.  3, 
27.  28.  1  Cor.  7,  22.  10)  Joan.  15,  19.  ")  Eph.  4,  32.  5,  1.  2.  Joan.  13,  31.  «)  Rom.  13.  8. 
seq.  «)  Rom.  5,  1.  5.  14)  Enh.  5,  19.  15)  Eph.  5,  20.  ")  1  Mos.  3,  16.  Eph.  5,  22.  i*) 
Eph.  5,  28.  tt)  1  Petr.  3,  7.  »)  Eph.  6,  4.  Prov.  19,  19.  2°)  Eph.  6,  5—7.  ")  Eph  6  8 
t2)  2  Cor.  5,  10.     23)  1  petr.  1,  17. 

SUMMARIUM  H  CAPITIS  TERTH. 

Hortaiur  quaerere  coelestia,  membra  terrena  mortificare,  exuere  veterem  hominem  et  induere 
novum,  eharitatem  et  pacem  colere.  Maritos,  uxores,  filios,  parentes,  servos,  dominos, 
sui  admonet  officii. 


1.  lgitur  si  consurrexistis  cum  Chri- 
sto,  guae  sursum  sunt  quaerite.  Consti- 
tuto  fundamento  doctrinae  fidei  contra 
nssudologos ;  nunc  more  suo  Christianae 
vitae  praecepta  superstruit.  Tametsi  ca- 
pitis  hujus  initium  potest  generaliter  ac- 
cipi  velut  transitus  quidam  ab  iis,  quae 
dicta  sunt  ad  ea,  quae  dicere  instituit. 
Ubi  et  aliam  latentiorem  connexionein 
sermonis  apostolici  licet  observare.  Di- 
xerat  enim,  Colossenses  simul  cum  Christo 
per  baptismum  sepultos  esse  et  resurre- 
xisse;  dixerat,  eos  mortuos  prins  delictis, 
convivificatos  deinde  cum  Christo:  deinde 
ex  utroque  membro  sumit  exhortationis 
aut  doctrinae  raateriam,  ex  priori  quidem, 
quando  dixit:  Si  ergo  mortui  estis  cum 
Christi  etc.  Hic  autem  ex  posteriori,  cum 
ait:  Igitur  si  consurrexistis  etc.  Itaque 
sensus  est :  Quoniam  per  baptismum  non 
solum  commortui  estis  Christo,  verum 
etiam  una  cum  eo  resurrexistis  in  novam 
vitam:  facite  ea,  quae  novae  vitae,  per 
Christi  resurrectionem  adumbratae,  con- 
veniunt;  quaerite,  quae  sursum  sunt, 
id  est,  cogitationes  ac  studia  vestra  con- 
ferte  ad  res  supernas,  coelestes  ac  divinas. 
Id  enim  est  quaerere,  phrasi  scripturae ; 
velut  ibi:  Quaerite  priniujn  regnum 
Dei  et  justitiam  ejus  Matthaei  6. 

Ubi  Christus  est  in  dextra  Dei  sedens. 
JJbij  scilicet  in  supernis  et  coelestibus; 
quasi  dicat:  Sicut  Christus  ad  novam 
vitam  resuscitatus,  residet  in  coelis  ad 
dexteram  Dei  patris ;  ita  °it  vos  per  Chri- 
stum  ad  novam  vitam  resuscitati,  dobetis 
ei  ut  capiti  vestro  conformari,  coelestibus 
ac  divinis  rebus  studcndo.  Quo  sensu 
Christus  ad  dexteram  Dei  sedere  dicatur, 
et  secundum  quam  naturam  hoc  ei  com- 
petat;  explicatum  a  nobis  est  in  comment. 
Eom.  8.  et  Ephes.  1. 

2.  Quae  sursum  sunt  sapite,  vel  cu- 
rate,  ut  verterunt  Erasmus  et  Hentenius. 
Nam  Grr.ece  est  cppovsTTS,  quod  utroque 
modo   verti  potest.    Est  autem  ejusdem 


praecepti  inculcatio:  nam  coelestia  sa- 
pere  aut  curare,  non  aiiud  est,  quam 
coelestia  quaerere ,  juxta  datam  expo- 
sitionem. 

Non  quae  super  terram.  Partem  hanc 
arripiunt  Sacramentarii  ad  oppugnandam 
realem  praesentiam  corporis  Christi  in 
Eucharistiae  sacramento.  Nam,  inquiunt, 
si  quaerere  jubemur,  quac  sursum  sunt, 
non  quae  super  terram;  ergo  et  Christus 
in  coelo  nobis  quaerendus  est  et  adoran- 
dus ,  non  super  altare.  Quibus  facile  ex 
hoc  eodem  loco  respondetur  et  quam  fu- 
tile  sit  hoc  argumentum  ostenditur.  Nam 
quae  super  terram  esse  dicantur,  ipse 
Apostolus  paulo  post  exponit  dicens: 
Mortificate  ergo  membra  vestra ,  quae 
sunt  super  terram,  fornicationem,  im- 
munditiam  etc. 

Deinde,  ex  opposito  colligi  id  potest. 
Si  enim  ea,  quae  sursum  sunt  qr.aerere 
et  sapere  Apostolo  dicuntur,  non  qui 
coelestium  corporum  naturas,  motus,  af- 
fectiones  scrutantur,  quod  faciunt  astro- 
nomi;  sed  qui,  ut  dictum  est,  rebus  coe- 
lestibus,  hoc  est,  divinis  intenti  sunt:  igi- 
tur,  ea  quae  super  terram ,  sive  ut  alii 
interpretati  sunt,  terrestria,  quaerunt,  non 
qui  quaerunt  aut  colunt  aliquid  in  terris 
existens;  sed  quorum  animus  rerum  ter- 
renarum  cura  et  cogitatione  tenetur,  sive 
res  illae  sint  elementa  mundi,  de  quibus 
snpra  (nam  ad  ea  Apostolum  adhuc  re- 
spicere,  Graeci  non  improbabiliter  existi- 
mant),  sive  terrena  vitia,  quae  inferius 
enumerantur;  seu  potius  utraque  simul, 
sub  generali  notione,  qua  terrenum  intel- 
ligitur,  quod  crassum,  carnale,  vitiosum 
est.  Certe  quando  Christus  in  terris  age- 
bat,  qnaerendus  et  adorandus  erat;  quod 
et  mater  ejus,  et  magi  et  discipuli  ejus, 
et  multi  alii  fecerunt.  Quis  vero  tam  in- 
sanus,  qui  dicat,  illosid  faciendo  non  quae 
sursum  sunt,  sed  quae  super  terram,  con- 
tra  Apostoli  praeceptum,  quaesivisse  aut 
sapuisse? 

Sed  dices :  Addit  Apostolus :  Ubi  Chri- 
stus  est  in  dextra  Dei  sedens ;  ergo  lo- 
cum  ipsum  coelestera  vult  intelligi.  Re- 
spondeo,  per  se  loqui  Apostolum  de  cogi- 
tatione  ac  studio  rerum ,  quibus  hcmo 
evebitur  ad  supernam  gloriam :  per  ac- 
cidens  autem,  quia  Cbristus  Dominus  se- 
cundum  bumanitatem  in  coelis  est,  ad 
dextram  Dei  sedens,  etiam  ad  locuin  re- 
spexisse.  Verura  non  inde  efficiunt  ad- 
versarii ,  Cbristum  in  altari  et  in  terra 
non  esse  quaerendum  aut  adoraudum  ;  nisi 
Dei  potentiam  coarctent,  ut  non  possit  in 
pluribus  locis  idem  corpus  statuere.  Si~ 
milis  est  Apostoli  sermo  Pbilip.  3. ,  ubi 
cum  de  quibusdam  dixisset,  qui  terrena 
sapiunt;  subjungit:  Nostra  autem  con- 
versatio  in  coelis  est:  unde  et  Salvato- 
rem  expectanius  Dominum  nostrum  Je- 
sum  Chiistum. 

3.  Mortui  enim  estis.  Referendum  boc 
ad  partem  proximam ,  non  quae  super 
terram,  quasi  dicat:  merito  vos  adbortor 
non  sapere  terrena ;  quia  illis  jam  mortui 
estis  per  baptismum ,  sicut  Cbristus  in 
cruce  mortuus  est  vitae  buic  terrenae  ac 
mortali. 

Et  vita  vestra  est  abscondita  cum 
Christo  in  Deo.  Sensus :  Nou  solum  mor- 
tui  estis  cum  Cbristo ;  sed  et  vivitis  cum 
eo ,  nimirum  vita  spirituali  ac  coelesti,  ad 
quam  a  morte  resurrexistis :  licet  baec 
vita  vestra  adbuc  abscondita  sit  ab  oculis 
et  sensu  bujus  mundi;  sicut  et  vita  Cbri- 
sti,  qua  vivit  et  regnat  in  coelis ;  utraque 
inquam ,  abscondita  in  Deo ,  id  est,  apnd 
Deum. 

4.  Cum  Christus  apparuerit,  vita  ve- 
stra ,  tunc  et  vos  apparebitis  cum  ipso 
in  gloria.  Multi  codices  babent :  Cum 
enim  Christus:  sed  Graeca  nobiscum  fa- 
ciunt,  ut  et  biblia  Clementina.  Nec  verc 
satis  bic  quadrat  rationalis  conjnnctio, 
cum  potius  sit  adversativus  sermo.  Nunc 
quidem ,  ait,  vita  vestra  cum  Cbristo  ab- 
scondita  est;  sed  qnando  ille  toti  mundo 
manifestabitur ,  veniens  gloriosus  ad  ju- 
dicium ,  ille ,  inquam,  qui  est  vita  vestra, 
vel,   ut  est  in   pleri3que  Graecis   codd., 

Suil.    Eitll  Comm.  Tom.  II. 


vitanostra,  id  est,  vitae  vestrae  ,  seu 
nostrae  cauea ,  non  solum  meritoria ,  sed 
etiam  exemplaris ;  tunc  et  vos,  perfectam 
et  immortalem  vitam  assecuti ,  simul  cum 
eo  mauifestabimini ,  magna  cum  gloria. 
Tunc  enim  etiam  impii ,  quibus  in  boc 
saeculo  fueritis  despectui,  cogentur  agnos- 
ceie  ct  praedicare  felicitatem  vestram,  vel 
inviti  dicentes :  Hi  sunt,  quos  habuimus 
aliquando  in  derisum ,  et  caetera,  quae 
ex  impiorum  persona  leguntur  Sap.  5. 
Haec  dicit  Apostolus  animans  Colossen- 
ses  et  viam  sternens  ad  exbortationem 
moraleai ,  quao  seq uitur. 

5.  Mortijicate  ergo  membra  vestra, 
quae  sunt  super  terram.  Hoc  est,  mem- 
bra  vestra  terrena.  Membra  intelligit 
ejus  corporis,  quod  superiori  capite  ap- 
pellavit  corpus  peccatorum  carnis ,  et 
Rom.  6.  corpus  peccati;  quodque  ibiciem, 
et  aiibi  passim  vocat  veterem  hominem, 
de  quo  et  bic  paulo  iufra  dicit ,  exspo- 
liantes  vos  veterem  hominem  cum  acti- 
bus  suis.  Sicut  enim  bomo  sive  corpus 
bominis  variis  constat  membris,  ita  vetus 
bomo  ,  seu  corpus  peccati,  coagmentatur 
ex  variis  peccatorum  generibus,  velut 
membris  et  partibus  diversis ,  cujusmodi 
mox  enumerantur.  Terrena  autem  vo- 
cantur  baec  membra,  quia  velut  in  ter- 
ram  deprimunt  bominem  et  a  Deo  elon- 
gant. 

Caetcrum  exbortatio  Apostoli  talis  est. 
Quoniam,  inquit,  cum  Cbristo  mortui 
estis  veteri  vitae ,  et  in  novam  resurrexi- 
stis ,  cum  spe  vitae  et  gloriae  coelestis ; 
sumrcopere  curandum  vobis  est ,  ne  vetus 
ac  terrenus  bomo  reviviscat.  Sed  etsi  in 
quibusdam  membris  suis  reviviscere  in- 
cipiat ,  confestim  ea  mortificate ,  non  so- 
lum  ea  non  amplius  perpetrando ,  verum 
etiam  exurgentes  eorum  motus  ac  desi- 
deria,  velut  parvulos  Babylonis,  ipso 
statim  in  limine  elidendo  atque  necando. 
Non  enim  pertecte  et  quautum  exigit  lex 
Dei,  mortificantur  membra  neccati,  si  non 
ipsa  etian»  peccatorum  desideria,  licet  in- 
vohmtaria,  quantum  in  nobis  est,  extin- 
guamus.  Nam  Apostolum  non  sentire, 
quod  ipsis  peccatis,  quae  hic  recensentur, 

adhuc  involuti  essent  Colossenses  ;  liquet 
ex  sequentibus  ,  ubi  dicit :  In  quibus  et 
vos  ambulastis  aliquando ,  cum  vivere- 
tis  in  illis. 

Fornicationem ,  immunditiam ,  libi- 
dinem.  Tuter  haec  tria  discrimen  est,  se- 
cundum  Graecaium  vocum  signiflcatio- 
nem,  quod  fornicatio  comprehendat  om- 
nem  concubitum  maris  et  feminae  non 
conjugalem;  immunditia  pertineat  ad  pec- 
cata  carnis ,  quae  sunt  contra  naturam ; 
libido,  Graece  ndftoq,  quam  alii  molli- 
tiem ,  alii  morbum  transferunt.  eam  de- 
notet  obscoenitatem ,  a  qua  dicebantur 
ftafhxoi,  qui  turpia  patiebantur.  Qui  ver- 
terunt  passionem ,  ut  Theophylacti  inter- 
pres;  aut  perturbationem ,  ut  legit  Au- 
gustiuus  lib.  de  continentia  cap.  13., 
mentem  Apostoli  non  satis  expresserunt. 

Concupiscentiam  malam.  Videtur  ea 
significari  concupiscentia,  quae  specialiter 
penultimo  decalogi  praecepto  prohibetur, 
id  est,  concupiscentia  rei  venereae.  Haec 
enim  apte  jungitur  superioribus.  Ab  ea 
vero  diversa  est  de  qua  dicit  1  (orinth. 
10.  Ut  non  simus  concupiscentes  malo- 
rum ,  sicut  et  illi  concupierunt.  Pcrro 
dum  addit  malam,  vult  intelligi  quandam 
esse  bonam  concupiscentiam ,  qualis  uti- 
que  est,  qua  spiritus  concupiscit  adversus 
carnem  Galat.  5.,  tametsi  concupiscentiae 
nomen  nude  positum  plerumque  male 
sonet  in  scripturis. 

Et  avaritiam,  quae  est  simulacrorum 
servitus.  Avaritiam  fere  omnes  intelli- 
gunt  secundum  vulgarem  illius  vocis  ac- 
ceptionem.  Quae  avaritia,  quo  sensu  vo- 
cetur  idololatria,  id  est.  idolorum  cultus, 
exposuiinus  ad  illud  Ephes.  5.  Aut  ava- 
rus,  quod  est  idolorum  servitus.  Verum, 
si  recte  Hieronymus  in  ejus  loci  commen- 
tario  coutendit,  rcXeove$iftv,  id  est.  ava- 
ritiam ,  illic  ab  ApostoJo  transferri  ad 
significandum  insatiabilem  cupiditatem 
turpium  voluptatum ,  quemadmodum  eo 
loco  declaratum  est;  sane  etiam  hic  ejus- 
modi  avaritiam  intelligi  oportebit:  est 
enim ,  ut  saepe  monuimus,  hujns  episto- 
lae  ferme  idem  argumentum ;  et  in  utra- 
que  eententiaruin  magna  similitudo.   Qui- 


bus  adde,  quod  etiam  hic  avaritia,  perinde 
ut  illic,  annumeratur  peccatis  impudici- 
tiae.  Quare  quo  sensu  sic  accepta  avari- 
tia  in  Epist.  ad  Eph.  appellata  est  idolo- 
rum  cultus ,  itidem ,  cum  SasboMo  ,  fate- 
bimur  ctiam  hoc  loco  sic  eam  appellari; 
nimirum  ut  ibi  diximus,  ob  eam  causam, 
quod  Simoniani ,  contra  quos  utraque 
scribitur  epistola,  nefarias  suas  libidines 
exercerent  velut  cultum  quendam,  ut  ipsi 
impie  doccbant ,  Deo  gratissimum. 

6.  Propter  quae  venit  ira  Dei  super 
filios  incredulitatis.  Haec  quoque  verba 
eadcm  habcntur  Ephes.  5.  Rectius  inter- 
pres  hoc  loco  dixit,  filios  incredulitatis, 
quam  illic,  filios  diffidentiae ;  quamvis 
Graeca  vox ,  quae  utroque  loco  est,  pro- 
prie  significet,  insuasibilitatem ,  ut  legit 
Hieronymus,  id  est,  vitium  animi  contu- 
maciter  respuentis  rationabilem  suasio- 
nem  veritatis.  Reliqua  ad  explicationem 
hujus  sententiae  pertinentia  petantur  ex 
commentario  epistolae  ad  Eph.  Sensus 
autem  est:  Propter  quae  peccata  homini- 
bus  Evangelicae  praedicationi  non  ac- 
quiescentibus  imminet  ac  superventura 
est  gravis  a  Deo  vindicta ;  scilicet  iii  die 
judicii.  Docet  apertissime  hic  locus,  non 
ob  solam  infidelitatem ,  ut  quidam  volunt 
haeretici ,  sed  etiam  propter  alia  peccata 
reddi  homines  obnoxios  aeternae  damua- 
tioni. 

7.  In  quibus  et  vos  ambulastis  ali- 
quando ,  cum  viveretis  in  illis.  In  qui- 
bus ,  ad  personas  refert  Erasmus.  Vertit 
enim,  inter  quos,  nempe  filios  incredulos. 
In  illis ,  ad  actiones,  id  est,  ad  vitia 
superius  enumerata.  At  in  Graeco  eadem 
ubique  praepositio  est.  Proinde  rectius 
ad  actiones  utrumque  retuJeris,  juxta 
morem  scriptuiae  sacrae,  in  qua  assidue 
legimus,  ambularein  via,  lege ,  prae- 
ceptis  Domrni;  in  innocentia ,  in  veri- 
tate ,  in  Jumine ,  in  tenebris ,  in  carne, 
in  pravitate  cordis  sui  etc.  Atque  evi- 
dentins  id  ostenditur  ex  epiotola  ad 
Ephes. ,  in  qua  rursus  eadem  haec  verba 
habes,  capite  2.  Et  vos ,  inquit,  cum 
essetis  mortui  delictis  et  peccatis  vestris, 
in  quibus  aliquando  ambulaUis.    Jam 

nec  patitnr  res  ipsa  particulam ,  in  qui- 
bus,  ad  filios  incredulitatis  referri,  id  est, 
ad  eos,  qui  contumaciter  Evangelio  resi- 
stebant.  Nam  in  horuin  numero  Colos- 
senses  non  fuerant,  ut  qui  audito  Evan- 
gelio  statim  acquieverant;  sicut  de  iis 
Apostolus  testatnr  cap.  1. 

Denique  quid  velit  Paulus  dicens :  In 
quibus  et  vos  ambulastis,  plane  signifi- 
cat  Petrus  simili  sententia  1.  epistolae  4. 
His,  qui  ambulaverunt  in  luxuriis.  de- 
sideriis,  vinolentiis,  comessationibus  etc. 
Neque  tamen  idcirco  dum  addit  Aposto- 
lus,  cum  viveretis  in  illis,  idem  prorsus 
repetit.  Non  enim  idem  omnino  est  vivere, 
quod  ambulare,  sed  differunt  velut  habi- 
tus  et  actus.  Unde  et  dicit  ad  Gal.  5.  Si 
vivimus  spiritu,  spiritu  et  ambulemus. 
Igitur  vivere  in  peccatis,  est  peccatorem 
esse ;  ambulare  in  peccatis ,  est  actus 
peccatorura  exercere. 

8.  Nunc  autem  deponite  et  vos  om- 
nia.  Non  solum,  inquit,  volo  vos  morti- 
ficare  illa  gravlora  peccata,  quae  com- 
memoravi ,  et  iu  quibus  amplius  nec  vivi- 
tis ,  nec  ambulatis ;  vertiin  etianv  nunc 
deponere  et  abjicere  a  vobis  omnia  reli- 
qua,  scilicet  minora,  quae  forte  adhuc 
intcr  vos  vigent ,  cujusmodi  sunt ,  quae 
sequuntur. 

Iram,  indignationcm,  malitiam,  blas- 

phemiam.    Eadem  haec  omnia  leguntur 

Ephes.  4.  sub  finem ,   ubi  et  singula  sunt 

a   nobis   exposita.     Sed   notandum ,    illic 

contrario  ordine  iram  et  indignationem 

poni  secundum  Graecos  codices ;  ut  pro- 

inde  ex  ordine  collocationis  judicari  non 

possit,   utrum  vitium  sit  altero  gravius: 

tametsi  iram   esse  graviurem  eo  loco  ex 

Hieronymi    testimonio     comprobavimus. 

Blasphemia  maledicentiam  significat,  ma- 

gisf|ue  ad  eam  respicit  Apo?tolus,   quae 

fit   in    homines,    quam    quae    in    Deum. 

Nam  Dei  blasphemia  gravissimis  pecca- 

tis  annumeranda  est. 

Turpem  sermonem.  Graece  composita 
dictione,  turpiloquium,  id  est,  veiborum 
obscoenitatem.  Simile  Eph.  5.,  sub  ini- 
tium. 

De   ore   vestro.    IIoc    non   ad  omnia 


praecedentia  referendum ,  sed  ad  duo 
proxima,  blasphemiam  et  turpiloquium, 
quae  snnt  oris  peccaia ;  quale  et  id ,  de 
qno  sequitur. 

9.  Nolite  mentiri  invicem.  Id  est, 
alius  ad  alium ,  ut  Graeca  sonant;  vel 
alius  adversus  alium,  ut  vertit  Erasmus  ; 
tametsi  simplicius  ita  vertas:  Ne  men- 
tiamini  alii  aliis.  Hoe  autem  Apo^tolus 
ad  Ephes.  4.  pluribus  ita  extulit :  Depo- 
nentes  mendacium,  loquimini  veritatem 
unusquisque  cam  proximo  suo,  quoniam 
sumus  invicem  membra.  Generaliter  au- 
tem  sub  nomine  mendacii  prohibetur  om- 
nis  fraus  et  deceptio. 

Exspolitantes  vos  veterem  hominem 
cum  actibus  suis,  et  induentes  novum. 
Pro,  exspoliantes  vos ,  Graece  est  exuti, 
et  pro  induentes,  induti ;  videlicet  par- 
ticipia  praeteritum  tempus  significantia, 
quae  sic  reddit  Erasmus :  Postquam 
exuistis  et  induistis.  Hentenius,  qui 
exuistis  et  Induistis.  Refertur  autem  haec 
pars  ad  totam  admonitionem  praeceden- 
tem  ,  ab  eo  loco :  Nunc  autem  deponite 
etc. ,  ut  hujusmodi  sit  sensus :  Ad  haec 
omnia  deponenda  vos  exhortor,  utpote 
qui  per  baptismum  jam  dudr.m  cxueritis 
veterem  hominem  et  indueritis  novum: 
unde  si  quid  in  vobis  restat  veteris  ho- 
minis,  id  adhuc  curate  abjicere. 

Quanquam  potest  hic  esse  nova  perio- 
dus ,  quae  sit  velut  collectio  praeceden- 
tium  in  unam  generalem  exhortationem ; 
ut  participia  pro  verbis  posita  intelligan- 
tur ,  aut  subaudiendum  sit  verbum  sub- 
stantivum  modi  praeceptivi :  estote,  aut 
sitis  exuti,  induti.  Sic  enim  alibi  parti- 
cipiis  utitur  Apostolus  Roman.  12.  Odien- 
tes  malum,  adhaerentes  bono ;  et  multa, 
quae  sequuntur.  Atque  in  eum  sensum 
accepit  auctor  translationis,  quae  apud 
Ambrosianum  est;  vertit  enim  participia 
per  verba ,  exuite  et  induite.  Ita  sensus 
Apostoli  erit:  Et  in  univeisum  moneo,  ut 
sitis  exuti  veterem  hominem  cum  actibus 
suis ,  et  induti  novum  hominem,  similiter 
cum  actibus  suis;  hoc  enim  supplendum 
relinquitur  ex  priori  membro. 

Conferendus  artt-m  hic  locus  cum  eo, 

qui  est  Ephes.  4.    Nam  et  illos  monet  | 
Apostolus,  quemadmodum  edocti  sint,  de-  j 
ponere  secundum  pristinam  conversatio-  | 
nem  veterem  hominem  et  induere  novum, 
qui  secundum  Deurn  creatus  sit  etc.     Ubi 
diximus ,  veterem  hominem  ab  Apostolo 
vocaii    corruptionem    peccati    ex    veteri 
Adam  contracti ;   aut  certe  ipsum  homi- 
nem,    quateuus  hujusmodi  corruptionem 
ac  vetustatem  in  se  habet;  novum  autem 
hominem  ,    aut  novitatem  vitae,   aut  po 
tius  hominem  quatenus  per  gratiam  reno 
vatus   est.     Actus    veteris   hominis    sunt 
peccata :  novi ,  bona  opera. 

Porro    vetus  homo   cum  actibus   sais 
exuitur,    ac  novus    induiiur ;   primum 
quidem  in  baptismo ,  quod  est  lavacrum 
regenerationis  et  renovationis  Spiritus 
sancti   Tit.  3.     Deinde   quotidiano   pro- 
fectu  novitatis.    Nam    vetercm  hominem 
exuere  totum ,   ut  nihil  restet  vetustatis, 
non  est  hujus  vitae.  Paulatim  ergo  vetus 
homo  exuitur,   novo   profieiente.     Habet 
enim  novus  homo  gradus  quosdarn  suos, 
et,  ut  Angustinus  loquitur,  quasdam  non 
annis  sed  profectibus  distmctas  spiritua- 
les   aetates.     Quas   quidem   ille   septem 
numero  vecenset  in   libro   de  vera  reli- 
gione  cap.  26.  Ad  quem  locum,  ne  in  iis 
refereudis  prolixior  sim,  lectorem  studio- 
sum   remitto.     Disserit  idem   Doctor   de 
vetere  et  novo  homme  lib.  4.  de  Trinitate 
cap.  3.  et  lib.  24.  contra  Fanstum  Manicb. 
cap.  1.  et  2.,  ubi  etiam  h&bes,  quomodo 
Manichaeus  ille  veterem  et  novum  homi- 
nem  perverse  secundum  suam  haeresim 
intellexerit.   Dixi,  potius  homiuem  ipsum 
ea    phrasi    Apostolica    siguifieari;    quia 
quae  Apostolus  tam  ad  Ephes.  quam  hoc 
loco  tribuit  novo  ac  veteri  homini,  magis 
in  personam  competunt  quam  in  qualita- 
tem;   cujusmodi   maxime   est,   quod  hic 
sequitur. 

10.  Eum  qui  renovatur  in  agnitio- 
nem ,  secundum  imaginem  ejus ,  qui 
creavxt  illum.  Expositio  est  novi  homi- 
nis;  ut  sensus  sit:  Eum  dico  hominem, 
qji  renovatur  ad  agnitionem ,  id  est,  ad 
cognoscendum  mysteria  revelata ,  et  sa- 
piendum  ea  quae  Dei  sunt;   renovatur, 


inquam,  secundum  imaginem  Dei  creato- 
ris  sui;  ut  sicut  in  creatione  sua  factus 
est  ad  imaginem  et  similitudinem  Dei  per 
naturam  suam  rationalem;  ita  nunc  ad 
Dei  imaginem  reformetur  pei  gratiam. 
Est  enim  homo  dupliciter  imago  Dei ;  per 
naturam,  et  per  gratiam.  Imago  naturae 
consistit  in  intellectu  et  voluntate :  imago 
gratiae  in  sanctitate  et  justitia ,  sicut  ex- 
ponit  Apostolus  Ephes.  4.  dicens  :  Induite 
novum  hominem ,  qui  secundum  Deum 
creatus  est  in  justitia  et  sanctitate  veri- 
tatis.  Observanda  phrasis  scripturae,  qua 
dicitur  homo  crer.tus  aut  renovatus,  ut 
ipse  sit  imago  Dei;  sic  enim  scripturam 
Genes.  1.  interpretatur  Apostolus  1  Co- 
rkith.  11.,  quando  virum  vocat  imaginem 

Dei. 

11.    Vbi  non  est  gentilis  tt  Judaeus, 
circwncisio   et  pracputium.    Id  est,  in 
quo    venovationis    negotio ,     nullam    est 
discrimen  gentilis  et  Judaei,   circumcisi 
et   praeputiati;   quasi  dicat,   non  refert, 
ex  qua  natione ,   et  ex  qua  religione  quis 
veniat ,    per  Christi  gratiam  renovandus. 
Nam  in  Graeco ,  nec  mm  apud  Ambrosia- 
num,   pro   gentili  legitur  Graecus ;   sub 
quo  tamen  et  aliarum  nationum  homines 
a  Judaeis  divt-rsos  intelligi  convenit,  prae- 
cipue  Romanos;  quos  utique  comprehen- 
dit  Rom.  1.  et  2.,  dicens  Judaeum  pri- 
mum  et  Graecum.    Religionis  vero  ritu- 
rmque  diversitatem  significant  circumcisio 
et  praepulium.    Nec  temere    est,    quod 
Apostolus  transponit  ordinem,  ut  Judaeum 
geutili  sub  diversis  vocabuli3  modo  post- 
ponat,  modo  praeponat:    id  enim  fecisse 
videtur,  ad  indifferentiam ,   de  qua  loqui- 
tur,  iusinuandam.    Locus  est  similis  ad 

Galat.  3. 

Barbarus  et  Scytha .  servus  et  liber. 
Haec  iu  Graeco  sine  conjnnctione  legun- 
tur:  Barbarus,  Scytha ,  servus ,  liber. 
Qnia  dixerat :  Graecus  ei  Judaeus ,  ne 
videretur  aliquam  nationem  praotermi- 
sisse,  suljunxit  Barbarus  et  Scytha. 
Barbaros  enim  sui  nominis  commun.one 
Graeci  non  dignabautur.  Unde  et  Apo- 
stolus  Rom.  1.  distiuguens  dicit:  Graecis 
ac  Barbaris  debitor  sum.     (Jui  et  unde 

dicti  Barbari,  exposuimus  ad  1  Corinth. 
14.  vers.  11.  Inter  Barbaros  autem  emi- 
nebant  Scythae ,  popuii  Septemtrionales; 
ut  prae  illis  caeteri  non  -viderentur  Bar- 
bari.  Sentit  ergo  Apostolus ,  etsi  quam 
maxime  Barbarus  quis  sit,'quales  erant 
ScytLae ;  non  ideo  minus  eura  renovatio- 
nis  capacem  esse.  Denique  nec  conditio- 
nis  haberi  rationem ;  propter  quod  et  ser- 
vum  priori  loco  nominat. 

Sed  omnia  et  in  omnibus  Christus. 
Omnia,  intellige  qi.ae  sunt  novi  hominis  ; 
ut  justitia  sauctitas  et  caetera,  quae  mox 
enumerantur.  Haec  omnia,  inquit,  Chri- 
stus  esi ;  ei  quidem  ia  omnibus:  id  est, 
in  omni  hominum  geuere  sine  discrimine. 
Dicitur  Christus  ea  omnia  esse ,  causali- 
ter  et  per  meritum  snae  passionis.  Quo 
sensu  1  Corinth.  1.  de  eo  dicitur:  Qui 
factus  est  nobis  sapientia  a  Deo ,  et  ju- 
stitia  et  sanctificatio  et  redemptio. 

12.  Induite  vos  ergo  sicut  electi  Dei, 
sancti  et  dilecti ,  visctra  misericordiae. 
Superius  recensuit  actus  seu  raembra  ve- 
teris  hominis,  admonens,  ea  mortificauda 
ac  deponenda  esse;  nunc  actus  seu  mem- 
bra  novi  hominis ,  quibus  indui  vult  Co- 
lossenses,  enumerare  aggreoitur.  Hoc 
enim ,  post  geueralem  de  induendo  uovo 
homine  praeceptionem ,  desiderabatar. 
Sensus  est:  Igitur  sicut  decet  homines^a 
Deo  electos,  et  sanctos,  et  eos,  quos  ab 
aeterno  Deus  dilexit  (usus  est  enim  Pau- 
lus  participio  praeteriti  temporis),  induti 
sitis  viscera  misericurdiae  seu  misera- 
tionum ,  ut  est  in  Graeco;  id  est,  assu- 
mite  mijericordiae  affectum  erga  proxi- 
mos ,  opera  misericordiae  ex  animo  exer- 
cete.  Nam  viscera  purasi  Hebraea  signi- 
ficant  intiraos  affectus. 

Benignitatem ,  humilitatem ,  mode- 
stiam  ,  patientiam.  Pio  benignitate  alii 
comitatem  reddunt ;  cum  benignitas  si 
proprie  sumatur ,  ad  liberalitatem  potiua 
perKneat,  quam  non  significat  vox  Graeca, 
sed  comitatem  et  huraanitatem,  quae 
m  )rura  asperitati  opponitrr.  Tale  qnid 
etiara  raonuiraus  ad  illnd  Ephos.  4.  in 
fine.  Estote  invicem  benigni.  Pro  humi- 
litate   quoque    Erasmus    mavult    mode- 


stiam ,  sed  vim  Graeci  vocabuli.  quam 
habet  in  sacris  literis  et  ex  usu  Christia- 
norum,  Latina  vox  modestia  non  asse- 
quitur.  Proinde  retinendum  omnino  est 
vocabulum  Christia^is  usitatiesimum  ,  hu- 
militas ;  sed  multo  studiosius  retinenda 
est  res  eo  vocabulo  significata.  Pro  mo- 
destia  et  patientia  Graece  est  mansue- 
fudu  et  longanimitas  seu  lenitas ;  quem- 
admudum  et  Ambrosianus  iegit. 

13.  Supportantes  invicem.  Id  est,  alii 
aliorum  infirraitates  sufferentes,  juxta 
illud :  Alter  alterius  onera  portate.  Gal. 
6.  Hoc  enim  officium  esse  mansueti  et 
lenis  animi.  Et  donantes  vobismeiipsis, 
si  quis  adversiii-  aliquem  habei  quere- 
lam.  Rectiis  ad  Ephes.  4.  vertit:  donan- 
tes  invicem,  cuin  in  Graeco  prorsus  idem 
legatur.  Rectissime  veru  Ambrosianus  hoc 
quidem  loco ,  condonantes  alius  alii. 
Nam  sensus  est :  Si  quis  ab  aliquo  laesus 
est,  ut  justam  adversus  eum  habeat  cau- 
sam  querebie:  coudonet  otfensam,  remit- 
tat  injuriam. 

Sicut  et  Dominus  donavit  vobis ,  ita 
et  vos.  Giaece:  Sicut  et  Christus  condo- 
navit  etc. ,  pro  quo  ad  Ephes.  4.  sic  ha- 
betur:  Sicut  et  Deus  in  Christo  donavit 
vobis.  Inde  repete  partis  hujus  explica- 
tionera.  Insinuatur  auiem  Christum,  esse 
Deum ,  cum  in  eadem  re  Apostolus  modo 
Deum ,  modo  Christum  norainet. 

14.  Super  omnia  autem  haec,  chari- 
tatem  habete.  Graeca  et  Syra,  quibus 
et  Ambrosianus  suffragatur,  non  aoVlunt, 
habete ;  ut  neque  Augustinus  de  gratia  et 
lib.  arbitr.  cap.  17.  Regitnr  enim  accusa- 
tivus  charitatem ,  perinde  ut  superiores 
quinque,  viscera  misericordiae,  benigni- 
tatem  etc. ,  a  verbo,  induite.  Quam  con- 
structionem  etiam  apud  S.  Thomam  vi- 
dere  est,  ut  sensus  sit:  induite  charitatem, 
qua  invicem  diligatis,  tanquam  vosipsos. 
Nam  de  charitate  pioximoriim  loqui  Apo- 
stolum,  satis  ex  eadera  ad  Ephes.  Epistola 
colligitur,  ubi  sub  initium  capitis  5.  sic 
dicit:  Et  ambulate  in  dilectione ,  sicut 
et  Christus  diUxit  n<>s  et  tradidit  semet- 
ipsum  pro  nobis. 

Dicit  autein,   super  otnnia ,   vel  quia 

charitas  omnium  virtutum  finis  est:  nam 
finis  praecepti  charitas  1.  Timotli.  1., 
vel  quia  virtutum  omnium  forma  et  per- 
fectio,  ut  sine  qua  caeterae  nihil  prosunt, 
imo  quae  caeteras  omnes  secum  trahat; 
quemadmodum  luculente  docet  Apostolus 
1  Cor.,  vel  denique ,  quia  per  eam  conti- 
netur  unitas  totius  corporis  ecclesiae. 
Quam  postremam  rationem  comprobare 
videtur  id  quod  sequitur. 

Quod  est  vinculum  perfectionis.  Cha- 
ritatem  vocat  vinculum  perfectionis  He- 
braea  phnsi;  vel  quia  viuculum  est  per- 
fectum,  quo  homines  inter  se  colligantur ; 
cum  alia  vincula  societatum  humauarum 
aut  imperfecta  sint,  aut  etiam  noxia:  vel, 
ut  aliis  placet ,  quia  vinculum  est  perfi- 
ciens,  id  est,  perfecte  uniens  fideles  inter 
se ;  facit  enim  charitas ,  ut  omnes  unani- 
miter  studeant  mutuis  commodis,  bono- 
que  publico.  Qua  in  re  consistit  corporis 
integritas  et  perfectio,  dum  scilicet  in 
idipsum  pro  invicem  solicita  sunt  mem- 
bra,  1  Cor.  12. 

15.  Et  pax  Christi  exultet  in  cordi- 
bus  vestris.  Christi,  Graece  Dei,  con- 
sentiente  Ambrosiano.  Porro  Graecum 
verbum,  pro  quo  noster  interpres  vertit, 
exultet,  a  bravio  seu  praemio  derivatura 
est.  Significat  autem  haec  duo,  praemium 
obtinere,  et:  praemium  adjudicare  seu 
distribu°ire,  unde  duplex  secundum  Grae- 
cam  lectionem  oritur  sensus  hujus  loci. 
Prior:  Si  quid  inter  vos  incidat  dissen- 
sionis  aut  controversiae ,  non  affectus 
animis  vestris  dominetur,  velut  avaritia, 
ambitio ,  vindicandi  cupiditas,  sed  pax 
Christi  seu  Dei,  id  est,  vera  et  Christiana 
pax,  quae  Deum  habet  auctorem,  obtineat 
palmam  atque  praevaleat  in  cordibus 
vestris ,  quasi  dicat :  ante  omnia  studete 
paci  conservaudae ;  potius  cedite  juri 
vestro,  quam  ut  Christianae  pacis  ali- 
qucd  detrimentum  patiamini. 

Posterior  sensus :  Si  qua  lis  inciderit, 
eam  arbitretur  ac  dijadicet,  praemiumque 
decernat,  non  ira,  non  superbia,  non 
alius  affectus  malus:  sed  amor  et  studium 
oacis  Christianae.  Sensum  hunc  Graeci 
tradunt;   et  ad  eum  modum  Graeca  vox 


accipi  videtur  Sapient.  10. ,  ubi  nos  legi- 
mus:  Et  certamen  forte  dedit  illi,  ut 
vinceret ,  id  cst,  victoriam  certaminis 
ei  adjudicavit.  Verumtamen  prior  sensus 
magis  congruit  cum  eo ,  quod  praecessit : 
Super  omnia  charitatem.  Eidemque  scn- 
sui  coaptari  potest  verbum  nostrae  ver- 
sionis.  exultet.  Nam  exultare  victoris  est. 

In  qua  et  vocati  estis  in  uno  corpore. 
Graece,  in  quam,  vel  ad  quam.  Et  sen- 
sus  est:  Ad  quam  pacem  Christianam 
etiam  vocati  estis,  utpote  facti  membra 
unius  corporis ,  quod  est  ecclesia :  ut  pro- 
inde  quam  maximepacem  colere  debeatis ; 
aequum  est  enim,  ut  vocationi  suae  quis- 
querespondeat.  Simile  illud  1  Corinth.  7. 
In  pace  vocavit  nos  Deus. 

Et  grati  estote.  Erasmus  in  annotatio- 
nibus  vult  hunc  esse  sensum:  Estote  co- 
mes  et  "oenigni  erga  omnes ,  propensi  ad 
bene  merendum  de  omnibus ;  ea  ratione 
fiet ,  ut  pax  inter  vos  consistat.  At  quam- 
vis  ea  quoque  Graeci  vocabuli  sigaificatio 
sit;  altera  tamen  usitatior,  quam  noster 
interpres  attendit,  ut  sensus  sit:  Magni 
beneficii  mentionem  feci,  quando  dixi: 
In  quam  et  vocati  estis  in  uno  corpore. 
Illius  beneficii  vobis  praestiti  volo  vos 
perpetuo  memores  esse  cum  gratiarum 
actione;  cujus  quidem  gratitudinis  magna 
pars  erit,  si  pacem,  ad  quam  vocati  estis, 
inter  vos  studiose  conservaveritis.  Hic 
sensus  omnium  fere  est  interpretum, 
ipsiusque  Erasmi  in  paraphrasi.  Et  con- 
firmatur  ex  Epistola  ad  Ephesios,  quos 
similiter  ac  pluribus  verbis  ad  gratiarum 
actionem  exkortatur,  cap.  5.  Quanqram 
illi  simile  hic  reddit  Apost.  vers.  17. 

16.  Verbum  Christi  habitet  in  vobis 
abundantei ,  in  omni  sapientia.  Ilabi- 
tet,  Graece  est  inhabitet.  Abundanter, 
Graece  TzXoooiuxz,  id  est,  opulente ,  vo- 
cabulum  Apostolo  frequentatum.  Proinde 
sensus  est:  Fides  seu  doetrina  Christi 
fixam  in  vobis  sedem  habeat,  vosque 
faciat  locupletes  et  abundantes  omni  sa- 
pientia;  hoc  est,  perfecta  rerum  divina- 
rum  cognitione ,  quanta  nimirum  in  hac 
vita  sperari  potest.  Addit  autem,  in  omni 
sapientia;  propter  falsos  doctores,    tra- 

dentes  ea,  quae  dumtaxat  rationem  quan- 
dam  habebant  sapientiae,  non  veritatem, 
de  quibus  capite  superiori.  Caeterum  pro 
hac  parte  in  Epistol.  ad  Ephes.  5.  dixit, 
implemini  spiritu ;  quemadmodum  etpro 
eo,  quod  illic  sequitur:  Loquentes  vo- 
bismetipsis  in  psalmis,  et  hymnis ,  et 
canticis  spiritualibus  etc. ,  bic  dicit  ea, 
quae  sequuutur. 

Docentes  et  commonentes  vosmetipsos 
psalmis,  hymnis  etcanticis  spiritualibus. 
More  suo  negligit  Apostoius  syntaxin 
Grammaiicam ,  nisi  haec  enuntientur  per 
subauditionem  verbi  substantivi,  cum  alio- 
qui  pronomen  vobis ,  quod  praecessit, 
exigat  eagus  respondentes  docentibus  et 
commonentibus.  Est  enim  seusus :  Et 
ita  quidem ,  ut  vos  invicem ,  id  est  alii 
alios,  doceatis  et  commoneatis  sive  ex- 
horteraini,  canendo  psalmos,  hymnos  et 
cantica  spiritualia.  Significationem  et 
differentiam  horum  tiium  exposuimus  in 
comment.  Epist.  ad  Ephes.  cap.  5.  v.  1C. 

In  gratia  cantantes  iu  cordibus  ve- 
stris  Deo.  Graece ,  in  corde  vestro  Do- 
mino;  quemadmodum  et  ad  Ephes.  Quo 
etiam  loco  pars  ista  satis  a  nobis  expli- 
caia  est:  excepto  eo,  quod  hicaddit,  in 
gratia.  Quod  videri  potest  idem  esse 
cum  eo,  quod  illic  subnectebat:  Gratias 
agentes  semper  pro  omnibus  vobis  etc, 
ut  sit  Hebraismus ,  ita  interpretandus, 
cum  gratiarum  actione:  tanquam  velit 
Apostolus,  cantica  spiritualia  semper  cum 
gratiarum  actione  debere  esse  conjuncta. 
Verum  quia  paulo  inferius  subjungitur 
peculiare  praeceptum  gratias  agejdi  Deo, 
similc  illi,  quod  est  ad  Ephes.,  ideo  forte 
satius  erit  cum  Cbrysostomo  et  aliis  par- 
tem  iianc  in  gratia  sic  exponere,  per 
gratiara  a  Spiritu  sancto  donatam ;  ut 
ostendatur,  inquit  Oecumenius,  haec  quae 
praecipit  sine  gratia  Dei  impleri  non 
posse.  Nec  refert,  utrum  praecedentibus 
an  seqnentibus  haec  particula  jungatur, 
id  quod  Chrysostomus  ambigit:  nam  utro- 
vis  modo  sententia  constabit. 

Porro  Theophylactus  et  alium  adfert 
sensum  minime  rejiciendum:  In  gratia, 
hoc  est,  cum  gratia  et  voluptate  spirituali, 


scilicet  eorum,  qui  audiunt.  Ut  enim 
profaua  cantica  carnalem  excitant  oblecta- 
tionem ,  ita  sane  convenit ,  ut  spirituales 
et  sacrae  cantiienae  gratiam  habeant,  id 
est,  oblectationeiu  pariant  spiritualem. 
Congruit  cum  hoc  sensu  id,  quod  sequenti 
capite  dicitur:  Sermo  vester  semper  in 
gratia  sale  sit  conditus. 

17.  Omne  quodcunque  faciiis  in  ver- 
bo  aut  in  opere,  omnia  in  nomine  Do- 
mini  Jesu  Christi.  Multi  codices  addnnt, 
facite:  sed  in  Graeco  non  habetur,  nt  nec 
in  emeudatioribus  Latinis,  ac  nominatim 
iis,  quae  sunt  Romanae  correctionis. 
Supplendum  tamen  relinquitur  ex  prae- 
cedenti  verbo  facitis.  Praeceptum  hoc 
Apostoli  generale  est ;  sed  cujus  intel- 
lectus  non  modicum  habet  difficultatis,  de 
qua  diximus  in  explanatione  duorum  lo- 
corum  similium ,  quorum  alter  est  1  Cor. 
10.  Sive  manducatis,  inquit,  sive  bibi- 
tis ,  sive  aliud  quid  facitis,  omnia  in 
gloriam  Dei  facite.  Alter  ejusdem  Epi- 
stolae  capite  uitimo :  Omnia  vestra  in 
charitate  fiant.  Imprirais  quod  illis  locis 
adraonuimus,  hic  repeteudum  nobis  est, 
eos  non  parum  aberrare  a  mente  Apostoli, 
qui  sententias  hujusmodi  non  praecepti, 
sed  consilii  tantummodo  vim  habere  exi- 
stimaut.  Quibus  rursus  assenticur  Caje- 
tanus  hoc  loco,  dum  dicit,  non  semper 
intervenire  peccatum ,  si  secus  fiat,  sed 
sclum  meriti  perditionem.  At  hnjusmodi 
intellectum  etiam  S.  Thomas  aperte  reji- 
cit  in  commentario. 

Sed  dices,  si  praeceptum  est,  cur  non 
ex  eo  sequitur,  infideles  in  omni  opere 
peccare,  utpote  non  facientes,  quod  hic 
de  omni  opere  praecipitur ,  ut  fiat  in  no- 
mine  Domini  Jesu?  Neque  enim  dici  po- 
test,  homines  Christum  prorsus  ignorantes 
aliquid  in  ejus  nomine  facere,  ne  quidem 
implicite.  Sic  enim  omnes  infideles  im- 
plicitam  haberent  fidem  Christi,  quod 
absurdissime  dicitur.  Ad  hanc  objectionem, 
quae  Cajetanum  ctiam  movit  in  diversam 
partem,  clara  responsio  est:  infideles, 
quibus  de  Christo  nihil  fuit  annuntiatum, 
hoc  praocepto  non  includi  aut  teneri; 
quemadraodum  nec  ullo  praecepto  tenen- 

tur  ad  fidein  Christi  mediatoris,  priusquam 
eis  annuntietur. 

Verum  de  fidelibus  restat  quaestio,  cur 
stante  hoc  praecepto  non  peccent  in  omui 
opere ,  quod  non  faciunt  in  nomine  Chri- 
sti,  etiamsi  caetera  omnia  adsint  ad  operis 
moralis  honitatom  necessaria.  Brevitor 
respondetur  cum  S.  Thoma,  non  esse 
necessariuni  neque  ab  Apostolo  prae- 
ceptum ,  nt  omnia  fidelium  opera  actu 
fiant  in  gloriam  Dei  atque  in  nomine 
Clnisti,  sed  sufficere,  ut  saltem  habitu 
sic  fiant.  Habitu  inquam ,  id  est ,  virtute 
seu  virtuali  intentione,  quomodo  vocabu- 
lum  habitu  jfcxta  mentem  S.  Thomae  ex- 
posuimus  in  comment.  1  Cor.  10.  Quod 
si  nec  habituali,  id  est  viituali,  inten- 
tione  fiant  in  nomine  Christi,  certe  quan- 
tumvis  speciosa  sint  opera ,  non  videntur 
effugere  pcsse  reprehensionem  ex  eo, 
quod  contra  p-aeceptum  hoc  Apostolicuin, 
imo  divinum  fiant.  Nequw  enim  hic  aliud 
praecipit  Apostolus,quam  qnoddivinijuris 
est,  imo  et  naturali.i;  vide  praesupposita. 
Nam  sensus  Apostoli  est:  Christianum 
omnia  Christiane  agere  debere,  hoc  est, 
in  omnibus  actionibus  suis  saltem  habi- 
tualiter,  uti  dictum  est,  tendere  in  Deum 
creditum  et  speratum,  idque  per  meritum 
Christi  fide  apprehensum.  Hoc  enim  est, 
quod  ait :  omnia  in  nomine  Domini  Jesu 
Christi. 

Ratio  autem  sententiae  est,  quia  cum 
finis  ille  superuaturalis  per  ejusmodi  me- 
dium  sit  homini  Christiano  propositus, 
debent  omnes  ejus  actiones  intentione 
saltem  virtuali  illuc,  per  idem  medium 
dirigi.  Hoc  autem  loco  peeuliariter  ex- 
pressit  Apostolus  ipsum  medium  dicens: 
in  nomine  Christi,  quod  in  hac  Epistola 
contra  eos  ageret,  sicut  annotavit  Chry- 
8ostomus  e<"  Theophylactus ,  qui  pro 
Christo  angelos,  servatores  ac  mediatores 
introducebant. 

A  sensu  jam  dato  non  arbitror  esse 
diversum ,  quem  Apostoli  verbis  subjicit 
S.  Ambrosius  lib.  3.  de  virginibus  ita 
scribens :  Omnia  ergo  dicta  nostra  facta- 
que  referimus  ad  Christum,  qui  vitam 
fecit  ex  morte,  lucem  creavit  ex  tenebris. 


Sic  ille.  Nam  et  Augustinus  ad  hunc  mo- 
dum  loqu;tur,  enarrans  Psalm.  54.  In- 
tentio  dirigatur  in  finem,  dirigaiur  in 
Christum.  Quare  finis  dicitur?  quia 
quicquid  agimus ,  ad  illum  referimus. 
Viie  nostra  in  2.  d.  26.  de  dilectione  Dei 
super  omnia,  et  de  implendis  Dei  manda- 
tis  modo  supernaturali. 

Gratias  agentes  Deo  et  Patri  per 
ij)su?n.  Plenius  haec  pars  posita  est  in 
Epistola  ad  Eph.  5. ,  sic  enim  ibi  legitur : 
Gratias  agentes  semper  pro  omnibus  in 
nomine  Domini  nostri  Jesu  Christi  Deo 
et  Patri.  Igitur  quod  hic  dicit:  gratias 
agentes,  intelligitur  non  quomodocunque, 
sed  semper  pro  omnibus,  et  quod  bic 
dicit  per  ipsum ,  exponitur  per  illud :  in 
nomine  Domini  nostri  Jesu  Christi. 
Katio  perspicua  est,  quia  per  Christi  mc- 
ritum  omnia  nebis  dona  salutaria  a  Deo 
Patre  pvoveniunt. 

18.  Mulieres  subditae  estcte  viris, 
sUut  oportet,  in  Domino.  Quemadmo- 
dum  in  Epistoia  ad  Ephesios  ita  et  hic, 
atque  eodem  ordine ,  a  generalibus  prao- 
cepfcis  adspeciab*a  descendit;  ea  nimirum, 
quae  ad  familiam  recte  constituendam 
spectant.  Graeca  sic  exactius  alii  verte- 
runt:  uxores  subditae  estote  propriis 
viris,  sicut  convenit  in  Domino.  Nec 
temere  propriis,  additum  est,  sicut  et 
ad  Ephesios.  Per  hoc  enim  avocare  vo- 
luit  mulierum  cogitationem  a  viris  alienis. 
Parriculam  in  Domino,  multi  construunt 
cum  proximo  verbo  oportet  aut  convenit; 
ut  sensus  sit:  sicut  postnlat  CLristi  doctri- 
na,  aut  sicut  decet  Christianas  mulieres. 
At  rectius  Graeci  referunt  ad  iliud  remo- 
tius  subditae  estote,  ut  sensus  sit :  Uxores 
viris  vestris  subditae  sitis  in  Domino ,  id 
est,  juxta  Christi  legem  et  doctrinam,  et 
quatenus  ea  permittit.  Nam  hujusmodi 
subjoctio  convenit,  decet,  ornat  ipsas 
mulieres.  Constructionem  hanc  et  expo 
sitionem  coi;firmat  alterum  Apostoli  prae- 
ceptum  Eph.  6.  Filii  obedite  parentibus 
vestris  in  Domino. 

19.  Viri  diligite  uxores.  Nonnulli  co- 
dices  addunt  vestras ,  quod  in  Graeco 
non  habetur.    Nam  ex  praecepto  praece- 

denti  snpplendum  relinquitur  proprias. 
Viris  dilectionem  praecipit  erga  uxores, 
ut  noverint  iis  praeesse,  easque  regerc, 
non  imperiose,  sed  cum  dulcedine  chari- 
tatis ,  qua  tempevetur  ac  levius  illis  recl- 
datur  onus  potestatis  virilis.  Et  nolite 
amari  esse  ad  ilhis.  Id  est,  ne  sitis  ama- 
rulenti,  morosi,  difficiles  adversus  eas, 
sed  commodos  ac  faciles  vos  eis  praebete. 
Notant  Graeci,  amarulentiam  oriri  solere 
inter  personas  amatas,  cum  dissidere  coe- 
perint.  Praecepta  haec  mutui  officii  con- 
jugum  multo  fusius  in  Epist.  ad  Ephes. 
tradit  et  commendat  Apostolus  ex  analo- 
gia  Christi  et  Ecclesiae. 

20.  Filii  obedite  parentibus  per  om- 
nia.  Graece  secundum  omnia ,  id  est,  iu 
omnibus,  videlicet  iis ,  ad  quae  praeci- 
pienda  parentum  potestas  se  extendit; 
qualia  sunt,  quae  ad  dis.ciplinam  morum, 
curamque  domesticam  spectant;  ut  ex- 
ponit  S.  Thomas  2.  sec.  q.  104.  art.  5. 
ad  1.  Neque  enim  praecipere  potest  pa- 
ter  filio,  ut  uxorem  ducat  aut  non  ducat, 
ut  monasticen  profiteatur,  et  quicquid  his 
simile  ad  totius  vitae  statum  pertinens. 
Haec  enim  sunt  extra  terminos  juris  pa- 
terni.  Quare  commentarius  ejusdem  do- 
ctoris  in  hunc  locum ,  exponentis  omnia, 
scilicet,  quae  non  sunt  contra  Deum; 
quod  alii  dicunr.  licita  et  honesta ,  non 
est  sufficiens. 

Hoc  enim  placitum  est  in  Domino. 
In  multis  libris  Graecis  sine  praeposi- 
tione:  Hoc  enim  est  beneplacitum  Do- 
mino.  Ambrosianus :  Hoc  etiim  placet 
Deo.  Sed  et  codices  quidam  L  itini  MSS. 
praepositionem  omittunt:  atque  eo  modo 
planio**  est  sermo,  quo  praeceptum  smnn 
commendat  Apostolns,  quia  praeceptnm 
Domini  est,  et  si  fiat,  Doraino  placitum, 
acceptum  est.  Caeterum  ejns  loco  ad 
Ephes.  dixit:  Hoc  enim  jtistum  est. 

21.  Patres  nolite  ad  indignationem 
provocare  filios  vestros.  Ad  indignctio- 
nem,  vel  nt  Ambrosianus  legit:  ad  iram, 
interpretis  additio  est,  cum  Graeca  vox 
in  geuere  significet  provocare.  Sed  ta- 
men  provocationem  ad  iram  intelligi,  docet 
sententia  prorsus  similis  Eph.  6.,  ubi  loco 


hujus  verbi  aliud  est,  quod  significat 
irritare,  id  est,  ad  iram  provocare.  Prohi- 
betur  autem  nimia  parentum  severitas, 
quae  filios  exasperet  et  ad  desperationem 
adigat.  Unde  sequitur:  Ut  non  pusiUo 
animo  fiant.  Id  est,  ne  animum  despon- 
deant,  ne  nnimo  dejiciantur  atque  resi- 
iiant  ab  officio ,  vel  etiam  a  ride  ChrUti 
suscepta. 

2'2.  Servi  obedite  per  omnia  dominis 
carnalibus.  Oraece:  iis,  qui  secundum 
camem  domini  sunt ,  id  est,  secundum 
corpus,  quasi  dicat:  non  secundum  spiri- 
tum.  Hac  e.rim  raiione  vos  simul  et  jlli 
communem  habetis  Dominum  ,  Christuin. 
Idem  praece^tum  est  Ephes.  6.,  nisi  quod 
hic  additur  per  omnia.  Quod  quo  modo 
sit  accipiendum,  paulo  ante  diximus.  In- 
telliguntur  enim  omnia,  quae  pertinent, 
ut  ait  S.  Thomas  loco  supra  citato  ,  ad 
jus  dominativae  potestatis,  id  est,  ad 
quaecunque  jus  domini,  quod  in  servurn 
habet,  extenditur. 

Non  ad  oculum  servientes,  quasi  ho- 
minibus  placentes.  Haec  totidem  verbis 
scripta  sunt  ad  Ephes. ,  ut  non  sit  opus 
sensum  hic  repetere.  Tantum  moneo, 
Graeca  hujus  loci  Latine  aic  propius  ex- 
primi  posse:  Kon  ad  oculum  obsequiis 
exhibitis ,  velut  qui  hominibus  placere 
studeatis.  Sed  in  simplicitate  cordis.  Id 
est,  recto  et  siraplici  corde  sine  simula- 
tione.  Duplicat  enim  cor  hypocrita,  d;im 
alius  vult  videri  quam  esse :  quod  utique 
facit,  qui  ad  oculum  servit.  Referenda 
est  haec  pars  ad  praecedens  verbum  obe- 
dite ,  sicut  et  iu  Epist.  ad  Eph..  non  au- 
tem  ad  id ,  quod  sequitur: 

Timentes  Deum.  Hoc  licet  ad  supe- 
riorem  doctrinam  pertineat,  seorsim  ta- 
men  pronuntiandum  est,  'juasi  dicat  Apo- 
stolus  :  haec  inquam  faeite,  Dei  timorem, 
qni  videt  abscondita  cordis,  ante  oculos 
habentes.  Sodem  pertinent  sequentia: 

23.  Quodcunque  facitis ,  ex  animo 
operamini ,  sicut  Domino  et  non  homi- 
nibus.  Id  est,  omne  rainisteriiHn  et  obse- 
quium,  quod  impenditis  d  uninis  vestris, 
facite  non  ad  oculum  aut  coacte,  sed  li- 
benter    promptoque    ac    liberali     animo ; 

perinde  atque  si  Christo  Domino ,   et  non 
hominibus  ministraretis. 

24.  Scientes,  quod  a  Domino  accipie- 
tis  retributionem  haereditatis.  Dixi ,  in- 
quit,  sicut  Domino  et  non  hominibus, 
quia  tametsi  forte  nulla  aut  exigua  mer- 
cos  ab  hominibus,  quibus  servitis,  ex- 
spectanda  vobis  sit,  multo  minus  haere- 
ditas ,  quam  homines  non  dant  nisi  filiis : 
certi  tamen  esse  debetis,  quod  a  Christo 
Domino  mercedem  eximiam  sitis  recepturi, 
ipsam  scilicetbaereditatemfiliorum;  quasi 
dicat:  IJle  vos  pro  servitute,  quam  repu- 
tabit  sibi  impensam,  ex  servis  filios  Dei 
faciet,  et  ad  coramunionem  haereditatis 
filiorum  admittet.  Pro  rUributione , 
Graece  est  avTa7to<5oai<;.  Quae  vox  ma- 
nifeste  facit  pro  meritis  operum,  significat 
enim  redditionem  seu  compensationein 
ejus,  quod  datum  esc.  Ubi  tamen  semper 
meminisse  opjrtet,  Deum,  bona  opera  re- 
munerantem,  nihil  aliud  quam  sua  dona 
coronare.  Porro  sententia  haec  ad  Ephe- 
sios  ita  legitur:  Scientes  quoniam  unus- 
quisque,  quodcunque  fecerit  bonum,  hoc 
recipiet  a  Domino ,  sive  servus ,  sive 
liber. 

Domino  Christo  servite.  Graece  et 
Syriace:  Nam  Domino  Christo  servitis. 
Favet  et  textus  Ambrosianus,  ia  quo  lo- 
cus  iste  sic  habet:  Certi,  quod  a  Domino 
recipietis  retributionem  haereditatis  Do- 
mini  Christi,  cui  servitis.  Secundum  no- 
stram  lectionem  sensus  est:  Cum  igitur 
a  Christo  siiis  recepturi  mercedem  bonae 
servitutis,  ita  servite  dominis  vestris  car- 
nalibus,  tanquamChristo  Domino.  Graeca 
lectio  sensum  exhibet  planiorem.  Ne  mi- 
remini,  inquit,  me  dicere,  quod  cum  ser- 
viatis  hominibus,  mercedem  sitis  recepturi 
a  Domino ;  nam  si  bene  servitis,  Cbristo 
Domino  servitis.  Omne  enim  bonum  opus 
obsequium  est  et  servitus  Dei.  Hunc  sen- 
sum  etiam  S.  Thomas  adfert,  utique  ex 
auctore  aliquo  Graeco. 

25.  Qui  enim  injuriam  facit,  reci- 


pietid,  quod  inique  gessit.  Vocula  enim 
ex  praecedenti  parte  videtur  huc  translata. 
Nam  Graece  est :  Qui  autem  injusie  fa- 
cit  etc.  Sensus  est:  Non  solum  bonae 
serviiutis  mercedem  a  Domino  recipietis, 
verum  etiam  illatae  vobis  injuriae  ab  in- 
justis  dominis  haud  manebunt  inultae. 
Quicunque  enim  injuria  quemcunque  af- 
fecerit,  quantumvis  magnus  et  potens  ille 
sit;  reteret  id,  quod  injuste  egit,  id  est, 
poenam  recipjet  injustitiae  suae  debitam. 
Graeci  locum  hunc  ad  seivos  referunt 
injuriam  facientes  domiuis  suis.  Similiter 
Ambrosianus.  Verum  nostram  expositio- 
nem,  quae  eadem  est  Anselmi,  Aquinatis 
et  Cajetani,  veriorem  arguit  contextus,  ac 
praecipue  sententia  proxime  sequens, 
quam  et  in  Epist.  ad  Eph.  dominis  pro- 
ponit : 

Et  non  est  personarum  acceptio  apud 
Deum.  In  Graeco  et  Syriaco  non  additur 
apud  Deum,  satis  tamen  ex  aliis  locis 
ac  praesertim  ad  Ephesios  6.  intelligitur 
supplendum  esse.  Significat  Apostolus, 
Deum  judicem,  apud  quem  non  est  per- 
sonarum  rospectus,  sed  ponderatio  meri 
torum,  non  parciturum  dominis,  si  quid 
injuste  egerint  adversus  servos. 

Sed  quld  est,  quod  Apostolus  taui  hoc 
loco  quam  ad  Ephesios  prolixius  immo- 
ratur  servis  institujndis,  cum  caeteris  tam 
breviter  praecipiat?  Ea  ratio  videtur, 
quam  expressit  in  1  Tim.  6.,  ne  noinen 
Domini  et  doctrina  blasphemetur,  scilicet 
per  servorum  proterviam  et  inobedientiam. 
Erant  enira,  qui  male  intelligentes  liber- 
tatem,  quam  Christus  attulit  mundo,  di- 
cerent,  neminem  Christianum  cuiquam 
morialium  servire  debere.  Quae  haeresls 
jam  ante  apud  Judaeos  orta  fuerat,  qui- 
busdam  eorum  dicentibus,  se  esse  popu- 
lum  Dei,  et  proinde  a  tributo  et  servitute 
liberum  esse.  Igitur  adversus  hujusmodi 
pravam  opinionem,  qua  Christi  nomen 
non  parum  infamabatur,  servos  Christia- 
nos  diligenter  instruit  Apostolus. 

Domini,  quod  justum  est  et  aequum,  servis  praestate :  scientes  quod 
et  vos  Dominum  habetis  in  coelo  l).  2.  Orationi  instate2),  vigilantes  in 
ea  in  gratiarum  actione:  3.  orantes  simul  et  pro  nobis 3) :  ut  Deus 
aperiat  nobis  ostium 4)  sermonis  ad  loquendum  mysterium  Christi ,  pro- 
pter  quod  etiam  vinctus  sum  °) .  4.  ut  manifestem  illud,  ita  ut  oportet 
me  loqui.  5.  In  sapientia  ambulate  ad  eos.  qui  foris  sunt  *) :  tcmpus 
redimentes 7).  6.  Sermo  voster  semper  in  gratia  sale  sit  conditus8),  ut 
sciatis,  quomodo  oporteat  vos  unicuique  respondere.  7.  Quae  circa  rae 
sunt,  omnia  vobis  nota  faciet  Tychicus9),  charissimus  frater ,  et  fidelis 
minister,  et  conservus  in  Domino 10) :  8.  quem  raisi  ad  vos  ad  hoc  ipsum, 
ut  cognoscat,  quae  circa  vos  sunt,  et  consoletur  corda  vestra,  9.  cura 
Onesimo 11)  charissimo,  et  fideli  fratre ,  qui  ex  vobis  est.  Orania .  quae 
hic  aguntur,  nota  facient  vobis.  10.  Salutat  vos  Aristarchus u)  concapti- 
vus  meus,  et  Marcus13)  consobrinus  Barnabae  14).  de  quo  accepistis  man- 
data:  si  venerit  ad  vos,  excipite  illum:  11.  et  Jesus,  qui  dicitur  Justus: 
qui  sunt  ex  circumcisione :  hi  soli  sunt  adjutores  mei  in  regno  Dei, 
qui  mihi  fuerunt  solatio.  12.  Salutat  vos  Epaphras15),  qui  ex  vobis 
est,  servus  Christi  Jcsu,  semper  solicitus  pro  vobis  in  orationibus,  ut 
stetis  perfecti  et  pleni  in  omni  voluntate  Dei.  13.  Testimonium  enim 
illi  perhibeo,  quod  habet  multura  laborem  pro  vobis  et  pro  iis,  qui 
sunt  Laodiciae 16) ,  et  qui  Hierapoli.  14.  Salutat  vos  Lucas  medicus 
charissimus,  et  Demas.  15.  Salutate  fratres.  qui  sunt  Laodiciae,  et 
Nympham,  et  quae  in  domo  ejus  est  Ecclesiara.  16.  Et  cura  lecta 
fuerit  apud  vos  Epistola  haec,  facite,  ut  et  in  Laodicensiura-  Ecclesia 
legatur :  et  eara,  quae  Laodicensium  est,  vos  legatis.  17.  Et  dicite 
Archippo17):  Vide  ministerium,  quod  accepisti  in  Domino,  ut  illud 
impleas.  18.  Salutatio,  mca  manu  Pauli 18).  Memores  estote  vinculo- 
rum  meorum.      Gratia  vobiscum.     Araen. 


snniABim  c:\pitis  qcarti. 

Hortatur  eos,  ut  instent  orationi,   ac  simul  pro  se  orent.    Itetn  ut  circumspecte    inter  gentes 
versentur.    Commendat  Tychicum  et  Onesimum.    Denique  salutationibus  claudir  Epistolam. 

1.  Domini ,   quod  justum  est  et  ae-   I  ([uae  dominorum  admonitionem  continet, 
quum,   servis  praestate.    Hanc  partem,   j  S.   Thomas   in   commentario ,    et   is   qni 


<)  Eph.  6,  9.  *)  Luc.  18.  I.  7.  3)  Eph  6  j9  Rom  15  30  2  Thess.  I,  1.  «)  2  Cor. 
2,  12.  1  Cor.  16,  9.  *)  Act.  28,  Ifi.  6)  \iatth.  7.  6.  Eph.  5,  15.  1  Petr.  2,  12.  7)  Eph.  5, 
16.  8)  Eph.  4,  29.  Luc.  4,  22.  9)  Act.  20,  4.  10)  Eph.  6,  21.  »)  Philem.  10.  u)  Act.  19, 
29.  Philem.  24.  *)  Act.  27,  2.  12,  12.  15,  37.  ")  Kct.  15,  35—39.  **)  Cap.  1,  7.  16)  Cap. 
2,  1.    it)  PhUem.  2.    «)  1  Cor.  16,  21. 


540 


COMMENTARRJS  VS  CAP.  IV. 


Ambrosianum  commentarium  in  capita 
distinxit ,  praeeedenti  capiti  adjungunt : 
hujus  capitis  initium  facientes  ab  eo  loco  : 
Orati<>ni  instate  etc.  Idque  profecto  rec- 
tius.  Nam  ea,  quae  dominis  hic  praeci- 
piuntur,  connexionem  argumenti  habent 
cr.m  superioribus,  nt  liquet.  Pro  aequo, 
Graeca  habent  aequalitntem :  Erasmus 
aeguabilitatem  vertit. 

Igitur  monet  Apostolus  dominos .  ut 
non  solum  praebeant  servis  id,  quod  eis 
jure  debetur,  veluti  victum  et  vestitum 
lc  eaetera  necessaria,  quae  si  subtrahan- 
tur,  injuste  cum  iis  agitur;  quemadmo- 
dum  et  si  erndeliter  tractentur;  nam  se- 
cundum  leges  Domino  saevire  in  servum 
non  licet,  ut  annotat  S.  Thomas:  verum 
etiam,  ut  aequos  ethumanos  se  eis  exhibe- 
ant;  nec  omne  debitum  servitutis  ad  amus- 
sim  exigant,  nec  omne  eorum  delictum  rigi- 
de  pr.niant ;  sed  sicnt  ad  Ephes.  scribir,  mi- 
nas  remittant.  Denique  beatum  Job  imi- 
tentur,  qui  de  se  ita  foquitur  cap.  31.  Si 
eontempsi  subire  judicium  cum  servo 
meo  et  ancilla  mea :  cum  disceptarent 
adversum  me  etc. 

Scientes  quod  et  vos  Dominum  ha- 
betis  in  coelo.  Scilicet  Jesura  Obristum. 
Nam  cogitatio  don.ini  superioris  cohibet 
inferiorem  dominum,  ne  quid  durius  agat 
in  servum ;  sicut  explicatum  e>t  plenius 
ad  Ephes.  6.,  ubi  pene  eadem  sunt  verba. 

2.  Orationi  instate,  vigilantes  in  ea 
in  gratiarum  actione.  A  -  specialibns 
praecopti*  redit  ad  quaedam  generalia, 
quae  scilicet  ad  omnes  pertin?ant;  quale 
imprimis  est,  quod  de  oratione  praecipit. 
Cujus  sensus  est:  Ass-due  et  perseve- 
ranter  Deum  precamini ;  nec  taedium  aut 
socordia  vobis  orantibus  "hrepat.  Id  au- 
tem  facite  cum  gratiarum  actione  vro 
cmnibus  beneficiis  a  Deo  acceptis.  Est 
enim  gratiarum  actio  pars  orationis  prae- 
cipua.  Praecentum  hoc  etiam  Ephesiis 
datum  est.  etsi  verbis  paululum  diversis. 

3.  Oi  antes  simitl  et  pro  nobis.  De 
seipso  plurali  numero  loquitnr,  modestiae 
cansa.  Nam  quod  suam  tantum  nersoLam 
velit  intelligi.  docent  illa  sequentia,  vinc- 
tus  8um,  manifestem  etc.   Sane  ad  Eph. 


6.,  nbi  eadem  rogat,  singnla:*iter  dicit: 
pro  me,  ui  detur  mihi  sermo  etc.  Quo- 
modo  autem  hic  locus  et  similes  valeant 
contra  haereticos  pro  invoeatione  Sanc- 
torum,  alibi  dicetur  opportnnius. 

Vt  Deus  aperiat  nobis  ostium  sermo- 
nis  ad  loquendum  mysterium  Christi. 
Non  dicit,  ut  aperiat  nobis  ostium  carceris, 
sed  ostium  sermonis,  inquit  Cajetanus, 
secundum  quem  sensus  est:  Ut  faciat  me 
aperire  os  meum.  per  qnod  tanquam  per 
ostium,  ut  ait  S.  Thoraas,  sermo  a  corde 
foras  exit,  ad  proferendum  mysterium  sa- 
lutis  humanae  per  Christum.  Sic  David 
precatur:  Domine  labia  mea  aperies,  et 
os  meum  annurJiabit  laudem  tuam. 
Alii  malunt  hunc  esse  sensnm,  nt  Dens 
Mihmoveat  imuedimsnta  sermonis ,  ac 
suggerat  opportr.nitatem  loquendi  myste- 
rium  Christi.  Tali  enim  modo  accipitnr 
ea  phrasis  1  Cor.  16.  et  2  Cor.  2.  nec 
non  Act.  14.  Ita  legimus  in  Hebraeo 
Osee  2.   Ostium  spei,  pro  apertnra  spei. 

Propter  quod  etiam  cinctus  sum  Re- 
iativum  quod  ant  ad  mysterium  Christi 
refertur,  aut  ad  totum  complexum  illud, 
quod  est.  loqui  mysteriura  Christi.  Nam 
Graece  loco  ejus  propter  quod,  est  ad- 
verbium  6*t6,  et  ad  utrumvis  commode  fit 
relatio.  Constat  ex  hoc  loco,  Epistolam 
hanc  e  carcere  scriptam  esse. 

4.  Ut  manifestem  illud  ita  ut  oportet 
me  loqui.  Pars  haec  or^linanda  est  con- 
sequenter  cum  eo  qu<~>d  dixit,  ad  loquen- 
dum  mysterium  Christi.  Estque  sensus : 
ur  loquar  mysterium  Christi,  non  quomo- 
docunque,  sed  ut  mauifeste  illr.d  eloqnar, 
sicut  oportet  me  loqui,  id  est,  apte  et 
convenienter  ad  persuadendum.  Utitur 
autem  vocabulo  manifestandi ,  quia  de 
mysterio,  id  est,  de  re  occulta  hominibus 
prodenda  loquitur.  Haec  conferenda  sunt 
euui  loco  Ephes.  6.,  ubi  similis  est  pror- 
sus  verborum  scntentia. 

5.  ln  sapientia  ambulate  ad  eos,  qui 
fjris  sunt.  Eos,  qui  foris  sunt,  infidelas 
infelligit,  qui  in  Ecclesiae  familiam  non- 
dum  sunt  recepti;  de  quibus  1  Cor.  5. 
Quid  inihi  de  iis,  oui  foris  sunt,  judi- 
care?  Cum  his  munet  sapienter  esse  con- 

versandum,  id  est,  prudenter  et  circum- 
specte;  ne  aut  ex  eorum  moribup  vitium 
contrahant,  aut  eos  facto  aliquo  scandali- 
zent,  atque  ab  Evangelio  avertant,  vel 
etiam  occasionem  dent  Evangelii  perse- 
quendi.  Sapientiam  pro  prudentia  posi- 
tam  Theophylactus  quoque  interpieta- 
tus  est. 

Tempus  redimentes.  Quid  sit  redimere 
tempus,  expositum  est  ad  Ephes.  5.,  ubi 
cum  ratione  subjuncta  dicebatur,  redi- 
mentestempus,  quia  dies  mali  sunt.  Cum 
infidelibus ,  inquit ,  caute  conversamini, 
ita  ut  redimendae  vexationis  atque  evi- 
tandae  persecutionis  causa,  quo  tempus 
habeatis  liberum  ad  serviendum  Dec,  pa- 
tiamini,  si  opus  sit,  etiam  dispendium  ali- 
quod  rerum  temporalium. 

6.  Strmo  vester  semper  in  gratia  sale 
sit  conditus.  Eodem  pertinet  hoc  prae- 
ceptura ,  scilicet  ut  prudenter  ambulent 
erga  eos  qui  foris  suut.  Sai  optimum  et 
utilissimum  est  ciborum  condimentum,  si 
moderate  adhibeatur ;  transfertur  autem 
ad  oapientiam  significandam,  utpote  qua 
nihil  est  hominibus  utilius  in  vita.  Monst 
igitur  Apostolus  hac  metaphorica  senten- 
tia  Colosseoses,  nt  sermo,  quem  habent 
cum  proximis,  maxime  cum  infidelibus, 
semper  sit  respersus  sale  sapientiae ; 
idque  cum  gratia,  id  est,  cum  grata  ju- 
cunditate.  Sic  enim  futurum,  ut  audientes 
afliciat  atque  aedificet.  Unde  est  illud 
Poetae  moralis : 

Omne  tulit  punctum ,  qui  miscuit 
utile  dulci. 

Ut  sciatis  quomodo  oporteat  vos  uni- 
cuique  respondere.  Hoc  ad  gratiam  eer- 
monis  pertinet,  nosse  loqui  et  respondere 
unicuique  quemadrnodum  oportet  et  con- 
venit.  ut  sermone  afficiaiur.  Nam  pro  di- 
versis  hominum  moribus,  studiis,  inclina- 
tionibus,  aliter  atque  aliter  curc  iis  lo- 
quendum  est;  quod  pulchre  docet  Gre- 
gorius  in  lib.  ple  cura  pastorali. 

7.  Quae  circa  me  sunt,  omnia  vobis 
nota  foiet  Tychicus  charissimus  frater ; 
nimirnm  is,  per  quem  mitto  hanc  episto- 
lam.  Eadem  haec  scribit  in  fine  epistol. 
ad  Ephes. ,    ut   inde  liqueat,   utramque 


Epistolam  eodem  tempore  scriptam  et 
missam  fuisse.  Quanquam  id  satis  etiam 
arguit  doctrinae  et  sententiarum  similitudo. 
Et  fidelis  minister ,  et  conservus  in 
Domino.  In  Domino ,  referendum  ad 
utrumque  membrum :  nam  priori  adjun- 
gitur  in  Epist.  ad  Ephes.  Tychieum  vocat 
fidelem  ministrum  in  Domino ,  quod 
sacro  officio  diaconiae  fideliter  fungeretur. 
Eundem  vocat  conservum,  supple  suum, 
in  Domino,  quod  in  rebus  ad  Evange- 
lium  Christi  pertinentibus  una  cum  Paulo 
laborasset. 

8.  Quem  misi  ad  vos  ad  hoc  ipsum, 
ut  cognoscat ,  quae  circa  vos  sunt.  Id 
est,  ut  cognoscat,  quomodo  res  vestrae 
se  habeant.  mihique  renuntiet.  Erat  enim 
Paulus  pro  Colossensibus  solicitus,  pro- 
pter  Judaizantes  et  Simonianos  sinceri- 
tati  fidei  eorum  insidiantes.  In  Epktola 
ad  Ephesios  contrario  modo  dicitur,  ut 
cognoscatis ,  quae  circa  nos  sunt.  Ex 
qno  suspicari  quispiam  posset,  etiam  hoc 
loco  sic  esse  legendum:  verum  illud  po- 
stea  hic  didtur  aliis  verbis :  Et  console- 
tur  corda  vestra ;  referendo,  quae  circa 
me  sunt.  Potuit  etiam  \erti:  Et  exhor- 
tetur  corda  vestra,  sicut  eodem  ad  Ephes. 
loco  annotavimus. 

9.  Cum  Onesimo  carissir.xo  et  fideli 
fratre,  qui  ex  vobis  est.  Id  est,  qui  est 
Colossensis.  Pars  haec  referenda  non  ad 
id,  quod  proxime  praecessit  parum  enim 
idoneus  adhuc  erat  Onesimus  ad  conso- 
landum  vel  exhortandum  Colossenses, 
utpote  ex  servo  fugitivo  recens  Christia- 
nus;  quemadmodum  ex  Epistola  ad  Phi- 
lemonem  eodem  tcmpore  mi?sa  patet,  sed 
ad  illud  remotius ,  quem  misi  ad  vos. 
Dicit  enim,  se  mittere  ad  eos  una  cum 
Tychico  Onesimum ;  quem  vocat  fidelem 
et  dilectum  fratrem,  seu  Christianum,  ut 
hac  commendatione  tegat  culpam  ejus 
priorem.  Per  hunc  Oaesimum  scribitPau- 
lus  ad  ipsum  etiam  Philemonem :  unde 
colligitur,  tres  Epistolas  simul  fuisse  mis- 
sas ;  ad  Ephesios,  ad  Colossenses  et  ad 
Philemonem.   Qua  de  re  plura  alibi. 

Omnia,  quae  hic  aguntur,  nota  fa- 
cient  vobis.  Scilicet  ii,  quos  dixi,  Tychi- 

cus  et  Onesimus.  Intelligit  ornnia  ad 
ipsum  caeterosque  fideles,  et  omniuo  ad 
Evangelii  successum  pertinentia.  Verbum, 
aguntur ,  interpretis  est,  ad  explendam 
sententiam  nccessario  adjectum :  nam 
Gracce  tantum  est,  tu  a>5s. 

10.  Salutat  vos  Aristarchus  conca- 
ptivus  meus.  Hic  erat  Macedo  Thessa- 
lonicensis,  comes  Pauli,  cum  eo  adversa 
quaedam  passus  in  Asia,  cum  quo  etiam 
captivo  ab  Hierosolymis  Romam  usque 
sponte  profectus  est.  Haec  enim  de  eo 
commemorat  alter  Pauli  comes  Lucas  Act. 
19.  20.  et  27.  Ejusdem  mentionem  facit 
Apostolus  in  Epistola  ad  Philemonem; 
ubi  tamen  captivitatis  ejus  haud  meminit, 
quia  non  opus  erat,  cum  ex  hac  epist. 
Philemon,  utpote  Colossensis,  id  intel- 
ligere  possct. 

Et  Marcus  consobrinus  Barnabae. 
Hic  Act.  12.  vocatur  Joannes  cognomento 
Marcus,  cujus  rursum  sub  nomine  Joan- 
nis  mentio  fit  Act.  13.  Denique  propter 
ipsum  natam  fuisse  quandam  dissensio- 
nem  inter  Paulum  et  Barnabam  narratur 
Act.  15.  Idem  autem  est  cum  ec,  quem 
int«r  adjutores  suos,  perinde  ut  hoc  loco, 
recenset  Apostolus  in  Epist.  ad  Philemo- 
nem,  et  <Je  quo  iu  2  Tim.  4.  scribit :  Mar- 
cum  assume,  et  adduc  tecum ;  est  enim 
mihi  utilis  in  ministerium.  Nam  post 
illam  oJensionem,  de  qua  Act.  15.,  recon- 
ciliatum  Paulo  fuisse  et  in  amicitiam  ab 
eo  receptum,  nemiui  dubium  esse  debet. 
De  quo  etiam  refertur  in  Martyrologio 
Romano  ad  27.  Septemb.,  quod  tandem 
Bibli  in  Phoenicia  sit  ordinatus  Episco- 
pus,  ac  Deo  probatus  fuerit.  Diversum 
autem  fuisse  a  Marco  Evangelista,  qnem 
Petrus  Apostolus  1.  epist.  5.  filium  suum 
vocat,  licet  nonnulli  secus  opinentur,  satis 
exacte  probat  Cardinalis  Baronius  in  an- 
nnlibus  ad  annum  Christi  45.  Addit  au- 
tem  de  ho?  Apostoius,  quod  sit  consobri- 
nus  Bamabae,  vel  ut  eum  a  cognaticne 
commendet,  ut  volunt  Graeci,  magno  enim 
in  pretio  erat  Barnabas ;  vel  ut  a  Marco 
Evangelista  distinguat. 

De  quo  accepistis  mandata.  Id  est, 
literas  commendatitias  seu  testimoniales. 


Hujusmodi  enim  olim  solent  tradi  fideli- 
bus,  praesertim  clericis,  profecturis  ad 
aliam  quampiam  Ecclesiam  ab  ea,  in  qua 
commoratus  fuisset;  more  ab  Apostolis 
primum  introducto :  de  quo  multa  in  an- 
tiquis  canonibus.  Quae  quidem  literae 
vocabautur  Formatae  apud  Latinos.  Lo- 
quitur  autem  de  Marco  Apostolus  non  de 
Barnaba,  qui  vir  »,antus  erat  tantique  no- 
minis  apud  omnes  fideles,  ut  commenda- 
titiis  ad  eos  literis  non  egeret;  Marcus 
autem  indigebat,  propterea  quod  dudum, 
uti  dictum  est,  in  Pauli  offensionem  in- 
currisset. 

Cajetanus  Barnabam  vult  intelligi,  pro- 
pterea  quod  Marcus  inter  consalutantes 
numeretur.  Verum  nihil  obstat,  quo  mi- 
nus  tunc  Colossenses  salutaverit,  paulo 
post  ad  eos  forsan  profecturus;  tantnm 
enim  dicitur :  Si  venerit  etc.  Sed  et  illud 
miuime  probabiJe,  quod  Anselmus  et  Tho- 
mas  cum  nonnullis  aliis  mandata  inter- 
pretantur  data  Colossensibus  a  Paulo,  ne 
Marcum  reciperent;  tanquam  ea  nunc 
Apostoius  revocet  mandato  contrario,  pro- 
pter  Marci  resipiscentiam ;  erat  enim  id 
alienum  prorsus  ab  humanitate  Pauli,  ut 
propter  offeneam  illam  veterem,  eamque 
non  adeo  gravem,  talia  de  Marco  daret 
mandata.  Si  quaeras,  a  quo  mandata  ac- 
ceperant  Colossenses :  dicendum  arbitror, 
abEcclesiaRomana:namsiab  ipso  Paulo, 
dixisset,  de  quo  dedi  vobis  mandata.  Hae 
autem  literae  jam  Colossensibus  praemis- 
sae  erant,  in  Marci  gratiam. 

Si  venerit  ad  vos,  excipite  illum.  Id 
est,  hospitalitatis  officium  illi  impendite, 
humaniter  eum  tractate.  Haec  pars  ita 
potest  accipi,  ut  ea  exprimatur  species 
mandati,  quasi  dicat  Apostolus:  De  quo 
accepistis  mandatum  in  haec  verba,  aut 
certe  in  hunc  sensum :  Si  venerit  ad  vos 
excipite  illum.  Est  enim  hoc  velut  exem- 
plar  formatarum,  de  quibus  supra.  Atque 
in  eum  sensum  partem  hanc  accepit  auc- 
tor  versionis  Ambrosianae,  dum  ita  trans- 
tulit :  De  quo  accepistis  mcndatum,  ut 
si  venerit  ad  vos,  excipiatis  illum.  Me- 
nnnernnt  hujus  intelligentiae  etiam  Chry- 
sostomus  et  Theophylactus.  Repetit  au- 

tem  Apostolus  ipsa  verba,  more  Hebraeis 
familiari ;  qai  solont  ipsamet  verba,  aut 
dicenda  praescribere,  aut  dicta  repetere, 
ut  Mattb.  26.  Dicite  ei,  Magister  dicit: 
Tempus  meum  prope  est,  apud  te  facio 
pascha  cum  discipulis  meis.  Tale  etiam 
est,  quod  infra  dicitur  hoc  eodem  capite  : 
Dicite  Archippo:   vide  ministerium  etc. 

11.  Et  Jesus,  qui  dicitur  Justus. 
Supple  ex  supevioribus,  salutat  vos.  No- 
men  Jesu  multis  erat  commune,  ut.  patet 
ex  historia  Josepbi.  Hic  igitur,  seu  dis- 
tinctionis  causa,  sive  etiam  ob  id,  ne  pro- 
prium  nomen  Salvatoris  aliis  communica- 
tum  vilesceret,  a  fidelibus  vocabatuv  Ju- 
stus ;  ut  eo  velut  proprio  nomine  agnos- 
ceretur.  Legimus  quoque  Act.  1.  de  Jo- 
seph,  quem  cum  Matthia  Apostoli  statue- 
runt  sortes  daturi,  quod  cognominatus  sit 
Justus;  utique  ab  isto  diversus,  quem- 
admodum  et  ille  Titus  Justus,  de  quo 
Act.  18.  Nam  is  gentilis  erat.  Sciendum 
autem,  omnibus  bis  locis  in  Graeco  non 
haberi  Graecum  vccabulum  diy.aiQQ,  sed 
Latmum  'Iouotoq,  quod  uimirum  abierat 
in  agnomen,  etiam  Graece  loquentibus 
usnrpatum :  cujusmodi  et  alia  Romana 
vocabula  legimus  apud  Evangelistas,  ut 
sudarium,  praetorium,  castodia. 

Qui  sunt  ex  circumcisione.  Id  est, 
Judaei.  Tres  supra  nominatos  intelligit, 
Aristarchum,  Marcum  et  Jesum,  non  au- 
tem  solos  duos  posteriores,  ut  putat  An- 
selmus.  Quainvis  enim  Aristarchus  esset 
patria  Thessalonicensis,  gente  tamen  erat 
Judaeus ;  erat  enim  Judaica  gens  toto 
orbe  dispersa.  Hi  soli  sunt  adjutores 
mei  in  regno  Dei.  Graece:  Hi  soli  co~ 
operarii  ad  regnum  Dei.  Primasius 
quoque  pronomen  mei  omittit,  ut  proba- 
bilc  sit  ab  interprete  non  fuisse  scriptum, 
nam  et  satis  intelligitur  ex  eo,  quod  sub- 
jungitur:  Qui  mihi  fuerunt  solatio. 
Groeca  vox  7iaprjropia  eam  consolatio- 
nem  significat,  quae  fit  amica  et  suavi 
collocutione ;  tametsi  potest  extendi  ad 
quamvis  consolationem  in  genere. 

Porro,  quod  dicit:  Hi  soli,  quidam  re- 
stringunt  ad  Judaeos ;  quod  non  est  ne- 
cesse,  nam  sensus  hic  esse  videtur:  Hos 


solos  habeo  cooperarios  ad  promovendum 
regnum  Dei,  quod  est  Ecclesia  Christi; 
tales,  inquam,  qui  mihi  in  carcere  consti- 
tuto  solatium  attulerint.  Ubi  tacite  con- 
queritur  de  paucitate  cooperariorum,  qai 
in  eo  munere  sincere  versarentur :  ut  haec 
seutentia  congruat  cum  ejusdem  Apostoli 
querela  Phil.  1.  de  paucis  fratribus  sin- 
cere  Christum  annnntiantibus. 

Contendunt  ex  hoc  loco  sectarii,  Pe- 
trura  eo  tempore,  quo  Paulus  haec  scrip- 
serat,  Romae  non  fuis3e,  quod  etsi  con- 
cedi  eis  possit :  neque  enim  Catholici  do- 
cent  Petrum  25.  annis  omnino  continuis 
ac  sine  ulla  interruptione  Roraae  uiora- 
tura  fuisse,  ut  quem  omnium  ecclesiarum 
solicitudo  saepe  alio  vocaret,  non  tamen 
ex  his  verbis  6cquitur.  Loquitur  enim  de 
subsidiariis  adjutoribus:  quales  erant  tres 
supra  nominati :  Petrus  autem  non  subsi- 
diarius  erat  Paulo  ia  praedicatione  verbi, 
sed  ccapo3tolus,  idemque  totiue  Ecclesiae 
pastor. 

Adde  quod  iste  sermo :  Hi  soli,  non 
est  ita  rigide  accipiendus,  ut  absolute  ex- 
cludat  omnes  alio3,  sed  benigno  sensu: 
Hi  fere  soli  sunt  adjutcres  etc.  Nam  certe 
plures,  quam  tres  illos  Romae  Christum 
cum  sinceritate  annuntiasse,  satis  potest 
colligi  ex  epistoli3  ad  Rom.  et  Phil.  At 
neque  Lucas  et  Timotheus,  qui  tunc  Ro- 
mae  erant,  —  nam  Lucam  paulo  post  no- 
minat  inter  salutantes  et  charissimum 
vocat,  Timotheum  vero  sibi  collegara  as- 
sumit  in  salutatione,  qua  epistolam  ordi- 
tnr,  —  ulla  ratione  possunt  excludi  a 
numero  cooperariorum,  a  quibus  solatium 
ac  ministerium  Paulus  acciperet.  Quibus 
adjunge  Epaphram,  de  quo  jam  sequitur: 

12.  Salutat  vos  Epaphras,  qui  ex 
vobis  est,  servus  Christi  Jesu.  Hujus 
Epaphrae  praeclare  meminit  etiam  sub 
initium  Epistolae.  Ex  eo  autem ,  quod 
dicit,  qui  ex  vobis  est,  intelligitur,  eum 
Colossensem  fuisse.  Servum  autem  Christi 
vocat,  propter  muuus  evangelicae  prae- 
dicationis  quod  obierat  apud  Colossen- 
ses :  qua  etiam  ratione  suum  conservum 
eum  appellavit  cap.  1.,  quemadmodum  ibi 
dictum  e£t.  In  Epistola  ad  Philemonem 


544 


COMMEMARIUS  IN  CAP.  IV. 


vocat  eum  concaptivura  suura  :  quod  cur 
in  hac  Epistola  taceat,  causam  reddere 
conati  sumus  in  expositione  primi  capitis. 

Semper  solicitus  pro  vobis  in  oratio- 
nibus.  Solicitus,  Gr&ece  aycoviCousvoq,  id 
est,  certans,  enixe  et  solicite  laborans. 
Commendat  Epaphram  Colossensibus  a 
solickudine  et  labore,  quem  pro  illis  sub- 
ibat,  simul  assidue  pro  iis  Deum  orans. 
Id  enim  sibi  vult  Hebraismus,  in  oratio- 
nibus ,  id  est,  cum  orstionibus,  quibus 
nimirum  hoc  petebat,  quod  sequitur: 

Lt  sietis  perfecti  et  pleni  in  omni 
voiuntate  Dei.  Pleni ,  Graece  partici- 
pium,  impleci;  pro  quo  Ambrosianns  le- 
git,  abunde  expleti.  Sensus  est:  Ut  per- 
tecte  studeatis  impiere  voluntatcm  Dei 
atquti  in  eo  studio  perseveretis.  Volun- 
tatem  Dei  intelligit,  quae  in  praeceptis 
consistit. 

13.  Testimonium  enim  illi  perhibeo, 
quod  habet  multum  laborem  pro  vobis. 
In  Graeco  non  est  laborem,  sed  QrjXw, 
id  est,  studium  cum  aemulatione,  quale 
estvel  sporsi  vel  paranymphi  pro  sponsa. 
Per  quod  innuit  Paujus,  Epaphram  Co- 
lossensium  Apostolum  esse,  eamque  Ec- 
clesiam  velut  sponsam  Christo  compa- 
rasse,  et  idcirco  pro  ea  custodieoda,  or- 
nanda,  perficienda  vehementer  aemulari. 
Tale  suum  studium  erga  Corinthios  ipse 
Paulus  ostendit,  quando  ad  eos  scribit : 
Aemulor  vos  Dei  aemulatione,  despondi 
enim  vos  uni  viro  virginem  castam  ex- 
hibere  Christo.  2  Cor.  11. 

Et  pro  iis,  qui  sunt  Laodiciae,  et  qui 
Hieiapoli.  Erant  hae  civitates  Colossis 
vicinae,  propter  quod  etiam  pro  illis  la- 
borem  ac  ctudimn  Epaphras  impendebat. 
Forsitan  autem  et  participes  fuerant 
Evangelii  per  ipsum  praedicati. 

14.  Salutat  vos  Lucas  medicus  ca- 
rissimus.  Carissimus,  determiuat  Lucam, 
non  medicum;  quasi  dicat:  Lucas  medi- 
cus,  idemque  nobis  carissimus.  Sunt,  qui 
in  dubium  revocent,  num  de  Luca  Evan- 
gelista  ioquatur  Apostolus :  hunc  enim 
dlcunt  notiorem  fuisse,  quam  ut  artis  no- 
mineeum  designaret.  Acsaltem,  inquiunt, 
eum  coadjutorem  suum  aut  fidelem  comi- 


tera  vocasset.  Vertira,  ut  vetus  et  com- 
munis .  ita  [robatissima  sententia  est, 
quametHieronymus  in  catal.  script.  Eccl. 
etPaulinus  in  Epigr.  tradit,  LucamEvan- 
gelistam  raedicum  fuisse:  et  eum  ipsum, 
cujus  hic  mentio  est.  Neque  enim  alium 
Lucam  Paulo  familiarem  ulla  prodit  hi- 
storia. 

Artis  autem  honestissimae  nomine  eum 
designat,  ob  eam  forte  causam,  quod  arte 
sua  medica  insignem  operam  fidelibus 
prnestaret.  Quod  vero  tacuit  hoc  loco  ad- 
jutorem,  id  diserte  expressit  ad  Philemo- 
nem  scribens:  Demas  et  Lucas  adjutores 
mei.  Non  enim  putavit  Apostolus,  rem 
satis  notam  ubique  iuculcandam  esse. 

Ubi  et  illud  observandum  est,  Aposto- 
lum  assidue  Lucam  cum  Dema  nominare : 
tam  hoc  loco  et  ad  Philemonera,  quam 
etiam  in  secunda  ad  Tim.  Epistola,  ubi 
cap.  4.  sic  ait:  Demas  me  reliquit,  Lu- 
cas  est  mecum  solus.  Quis  ergo  dixerit 
alium  atque  alium  esse  Lucam  cum  eo- 
dem  Dema  nominatum  ?  Nam  ad  Phile- 
monem  et  ad  Timotheum  de  Luca  Evan- 
gclista  sentire  Apostoium  :  nemo  hactenus 
dubitavit. 

Denique  cum  constet  ex  Act.  Apost., 
Lucam  Evangelistam  cum  Pauio  perve- 
nisse  Roraam,  ibidemque  cum  eo  captivo 
perseverasse,  quae  ratio  est,  Lucam,  cu- 
jus  tanquam  secum  agentis  mentionem 
facit  Apostolus  in  Epistola  e  Romano  car- 
cere  scripta,  ob  id  solum,  quia  medicum 
enm  vocat,  ab  Evangelista  facere  diver- 
sum  ?  Haec  satis,  ad  probandnra,  inanem 
prorsus  ac  temerariam  esse  dubitationem, 
quam  de  Luca  movent  hoc  loco  novatores, 
Erasmum  secuti. 

Et  Demas.  Multorum  opinio  est,  hunc 
ad  tempus  dumtaxat  Pauli  adjutorem 
fuisse :  postea  vero  saeculi  amore  captum 
ita  Paulum  deseruisse,  ut  amplius  ad  eum 
uon  fuerit  reversus.  Sic  enim  intelligunt 
ilhid  2  Tim.  4.  Demas  me  reliquit,  di- 
ligens  hoc  saeculum.  Atqui  Cardinalis 
Baronius  contra  existimat  eum,  Paulo  ad 
temj.us  derelicto,  postea  Romam  ad  ipsum 
rediisse  atque  in  vinculis  constituto  rur- 
sus  ministrasse.    Censet  enim  auctor  ille, 

secundam  ad  Timotheum  Epistolam  prio- 
rem  esse  iis,  quae  ad  Colossenses  et  ad 
Philemonem  scriptae  sunt.  Quod  et  nobis 
valde  probabile  est,  ob  rationes  ab  ipso 
allatas  Tom.  1.  Annal.  Eccl.  ad  aunum 
Domini  59.  Sed  bac  de  re  nobis  seimo 
recurret,  ubi  ad  dictum  usque  locum 
Pauli  pervenerimus. 

15.  Salutate  fratres,  qui  sunt  Lao- 
diciae.  IIoc  monet  ad  confovendam  Ohri- 
stianam  amicitiam  inter  ficieles  urbium 
vicinarum.  Et  Nympham ,  et  quae  in 
domo  ejus  est,  EccJesiam,  Nympha,  seu 
potius  Nyraphas,  non  mulieris,  ut  Am- 
brosiauus  et  Auselmus  aliique  Latini 
opinantur,  sed  viri  nomeu  est ,  qualia 
Thomas,  Lucas  et  1  Cor.  1.  et  ult.  Ste- 
phanas.  Quod  cum  ex  tono  chcuinflexo 
posterioris  syllabae  in  Graeco,  tum  cer- 
tius  ex  pronomine  raasculini  generis  aut&O 
comprobatur.  De  eo  Graecornm  scholia 
sic  habent:  Magni  nominis  hic  vir  fuit, 
qui  duniurn  suam  feceritEcclesiam.  Porro 
familia  Christiana  vocatur  ab  Apostolo 
Ecclesia,  propterea  quod  sit  fidelium  mul- 
tiludo,  non  qualiscunque,  sedsic  ordinata, 
ut  in  ea  alius  pracsit,  alii  subjecti  sint; 
idque  etiam  aliquo  molo  in  his,  quae  ad 
religionem  et  salutem  animarum  spectant. 
Nam  iu  unaquaque  domo  is,  qui  praeest, 
sive  paterfamilias  sive  dominus,  sive  aUa 
ratione  praefectus,  curam  gerere  debet 
salutis  aeternaesuorum  subditorum,  atque 
eos  adinoneudc,  docendo,  Loitando,  cor- 
ripiendo,  ecclesiasticum  et  quodammodo 
episcopalo  hnplere  officium ,  ut  loquitur 
Augustinus  tract.  51.  in  Joan.  Siinili3  lo- 
cus  Rom.  16,  4.  et  1  Cor.  16,  19.  et  ad 
Philemonem. 

16.  Et  cum  lecta  fuerit  apud  vos 
Epistola,  haec,  quam  ad  vos  scribo,  fa- 
cite ,  ut  et  in  Laodicensium  Eccl^sia 
legatur.  Ideo  coramunem  utrisque  vult 
esse  Epistolam,  quia  utris^ue  erat  ratio 
communit».  Verisimile  est  enim,  Laodicen- 
ses,  ob  viciuiam  loci,  ab  iisdem  doctrinae 
Christianae  cormptoribus  tentatos  fuisse, 
a  quibus  Colossenscs,  nimivum  a  Judai- 
zantibrs  et  Simonianis.  Nec  immerito 
Lacdiccusium    singularem    curam    habet 

Guil.  Ettli  Comm.  Tora.  U. 


Apostolus,  etsi  ab  iis  non  visus;  erat  enim 
Laodicea  metropolis  Phrygiae,  et  Eccle- 
sia  Laodicensium  una  ex  praecipuis,  ut- 
pote  a  Joanne  Apostolo  annumerata  inter 
septem  celebriores  Asiae  Ecclesias. 

Et  eam,  quae  Laodicensium  ezt,  vos 
legaiis.  Horum  verborum  cccasione  ab- 
usus  quispiarn  concinnavit  atque  evulga- 
vit  Epistolam  quandam  vel.it  a  Paulo 
scriptam  ad  Laodicenses.  Eam  videre  est 
apud  Auseiraum  huic  Epistolae  subjunc- 
tam  et  apud  Sixtum  Seuensem  lib.  2.  bibl. 
sanctae,  nec  non  apud  Stapulensem,  qui 
eam  suo  coinmentario  mserif,  affirmans  se 
quatuor  locis  eam  reperisse,  putatque  non 
absiinile  vero,  quod  Paulus  eam  scripserit. 
De  hac  re  Ilieronymus  in  cataiogo :  Le- 
gunt  quidam,  inquit,  ct  ad  Laodicenses 
Epiftolam,  sed  ab  omnibus  exploditur. 
Meminit  ejusdera  Theodoretus,  ac  sim- 
pliciter  eam  confictam  esse  pronuntiat. 
Denique  de  ea  sic  legitur  in  septima 
synodo  Tom.  5.  Epistolam  ad  Laodicsn- 
ses  Apostolo  adscriptam  Patres  nostri 
tanquam  alienam  reprobaverunt. 

Quanquam  nobis  haud  omnino  constet, 
istos  omnes  de  ea  loqui  Episto^a,  quae  nunc 
circumfertur :  nam  raUo  dubitandi  est 
ex  Philastrio,  qui  in  libro  de  haeresibus 
cap.  90-  dicit,  Epistolam  ad  Laodicenses 
scriptam  idcirco  pnblice  non  legi  in  Ec- 
clesiis,  quod  in  ea  nounulli  raale  sentien- 
ies  quaedam  sua  adraiscuerint.  Id  autem 
verum  non  videtur  de  ea,  quae  nunc  in 
mairbus  est,  ut  qnae  brevissima  sit  ac 
nihil  habeat  adulterinae  doctrinae. 

Vcrumtainen  sive  haec  eadem  sit  cum 
illa,  cujus  veteres  meminerunt,  sive  di- 
versa,  saltem  hoc  dubium  apud  doctos 
esse  non  potest,  quin  supposititia  sit,  et 
alieua  a  spiritu  et  more  scribendi  Paulino. 
Nullum  coim  habct  certum  argumentum, 
tantum  coutinet  quasdain  exhortationes 
et  praecepta  temere  ac  sine  ordine  con- 
gesta,  omnia  fere  decerpta  ex  aliis  Epi- 
stolis,  prae^ertiin  ex  ea,  quae  ad  Philipp. 
Deinde,  qui  convenit,  ut  Apo^tolus  tara 
breviter  ad  totam  aliquam  Ecclcsiam 
scriberet?  Est  enim  bacc  Epistola  multo 
brevior  etiam  ea.   quae  ad  Pbilcmonem 

scripta  est.  Jam  nec  cxordiumilludgrande, 
petitum  ex  Epistola  ad  Galatas :  Paulus 
Apostolus  non  ab  hominibus  neque  per 
hominem,  sed  per  Jesum  Christum,  ullo 
moc^o  respondet  cum  reliquo  corpore  Epi- 
stolae,  et  tamen  impostor,  quisquis  fuit, 
ut  aparcre  faceret  esse  eam  ipsam ,  de 
qua  Paulus  hic  loquitur,  ita  scribit  in 
£ne:  Hanc  facite  legi  Colossensibus,  et 
eam,  quae  est  Colossensium,  vobis. 

Sciendum  praeterea  est  Marcionem,  an- 
tiquum  baereticum,  occasione  praesentis 
loci,  Epistolae  ad  Ephesios  scriptae  titu- 
lum  mutasse ,  inscribendo  eam  ad  Lao- 
dicenos;  tanquam  ea  non  ad  illos,  sed  ad 
hos  scripta  esset,  q  lemadmodmn  referunt 
Tertullianus  lib.  5.  contra  Marcionem 
cap.  11.  et  17.  et  Epiphan.  haer.  42.  Sed 
falsitatem  haeretici  prodit  Tgnatius  mar- 
tyr,  qui  ad  Ephesios  scribens,  citat  :juae- 
dam  verba  tanquam  a  Paulo  ad  eos  scri- 
pta:  Unum  corpus  etunus  spiritus  etc, 
quae  utique  habentur  in  Epistola  ad 
Ephes.  4. 

Porro  nonnulH  commentatores,  persuasi 
ex  hoc  loco,  Paulum  vere  aliquam  ad 
Laodicenses  epistolam  scrlpsisse,  dicunt 
eam  intercidisse,  sicut  et  aliam  quandam 
ad  Corinthios  scriptam.  Hoc  modo  sen- 
tiunt  Anselmus,  Aquinas,  Cajetanus,  qui- 
bus  annumerandus  videtur  B.  Gregor., 
qui  lib.  Moral.  ult.  cap.  15.  ita  scribit: 
Paulus  Apostolus  quamvis  epistolas  quin- 
decim  seripserit,  sancta  tamen  Fcelesia 
non  amplius,  quam  quatuordecim  tenet 
etc,  ubi  videtur  dccimam  quintam  intel- 
ligero  eam ,  quae  est  ad  Laodicenses. 
Fefellit  autem  hos  omnes  ambiguitas  ver- 
borum  hujus  loci,  prout  Latine  leguntur: 
quod  enim  dicitur,  eam,  quae  Laodicen- 
sium  est,  intclligi  potest  Laodiceusium, 
vel  ad  quos,  vei  a  quibus  Epirtola  scripta 
sit  aut  raissa.  Et  quidem  priori  inodo 
Latini  fere  intellexeruut :  sed  hanc  am- 
biguitatem  plane  dissolvit  Graeca  lectio, 
quae  sic  habet:  Et  enm,  quae  ex  Lao- 
dicea  est ,  ut  et  vos  legatis  Ex  quo 
liquet,  Apostolum  loqui  de  epistola  ex 
Laodicea  scripta. 

Caelerum  quaenam  ea  slt,    et  a  quo 


scripta,  adhuc  quaeritur.  Theophylactus 
putat,  esse  epistolam  priorem  ad  Timoth. 
Nam  ea  apud  Graecos  subscriptionein 
habet,  quod  missa  sit  ex  Laodicea.  Sed 
hoc  refellitur;  primum,  quia  Paulus,  qui 
Laodiceae  nunquam  fucrat,  uti  supra  ex 
secundo  capite  hujus  Epistolae  ostendi- 
mus,  non  potuerat  ex  ea  urbe  ullam  scri- 
psisse  epistolam.  Quod  si  demu^;  eum 
Laodiceae  fuisse,  velut  opinatur  Theo- 
doretus;  haud  tamen  verisimile  est,  ut 
epistolam  anle  complures  annos,  non  ad 
piebem,  sed  ad  episcopum  scriptam,  ejus- 
que  proprie  munus  explicantem,  voluerit 
in  toto  conventu  Colossensium  legi. 

Proinde  probabilior  nobis  est  corum 
sententia,  qui  putant  hie  agi  de  epi^tola 
ab  ipsisLaodicensibus  scripta  ad  Paulum, 
quae  coiitineret  magnam  tctificationem 
hdei  et  charitatis  eorum ;  ideoque  Pau 
lum  voluisse,  ut  eamlegerentCuiossenses, 
illorum  scilicet  exemplo  provocandi  atque 
excitandi  ad  majorem  fidei  et  charitatis 
profectum.  Ita  sentiunt  Chrysohtoir.us, 
Theodoretus,  Photius,  Oecumenius.  Jr.xta 
hanc  sententiain  non  maie  vertit  inter- 
pres  noster,  eam,  quae  Laodicensium 
est:  nam  usu  loquendi  epistola  dicitur 
esse  ejus,  a  quo  scripta  est,  ut  Ciceronis, 
Plinii:  non  item  ejus,  ad  queiu  scripta  est. 

17.  Et  dicite  Archippo:  Vide  mini- 
sterium,  quod  acctpisti  in  Domino,  ut 
illud  impleas.  Hunc  Archippum ,  cr.jus 
et  initio  epis*jlae  ad  Philemonem  mentio 
est,  episcopum  Colossensium  fuisse  putat 
Ambrosianus,  ut  qui  post  Epaphrara  ac- 
ccperit  regendam  eorum  Ecclesiam.  Idem 
sentit  S.  Thomas  in  comra.  vacans  Prae- 
latum  eorum :  ac  raanifestius  in  2.  2.  q. 
32.  art.  4.  ad  2.,  ubi  episcopura  voeat. 
At  Friraasius  tantum  diaconi  functum 
ofBcio  apud  Colossenses  arbitratur.  Neu- 
trura  vcrisimile :  ueque  enim  ratio  apparet, 
cur  Epaphras  eorum  episcopus  esse  de- 
sicrit:  neque  diaconus  absentiara  cpiscopi 
suo  ministerio  supplere  pot°rat.  Quare 
;>robabile  est,  ejus  EcclesiaePresbyterum 
fuisse,  qui  absente  episcopo  eam  vcrbo 
e.t  sacrrmenfis  pasce:-et,  ut  sensus  sit:  Di 
cite  Archippo  vestrae  Ecclesiae  Presby 

tero,  ut  ministerium  sibi  ab  Epaphra  dis- 
cedente  injunctum  in  h:s,  qnae  Domini 
sunt,  probe  ac  diligenter  exsequatur.  Certe 
Apostolus  in  epist.  ad  Philemonem  vccat 
eum  commilitonem  suum. 

13.  Salutatio  meo  manv.  Pauli.  Ea- 
dem  verba  sunt  in  fine  piioris  epistolae 
ad  Corinthios.  Inde  repele  expositioncm. 
Memores  estote  vinculorum  meorum. 
Hic  jam  tertio  vinculoruin  suorum  me- 
minit  hoc  capite :  unde  clarum,  est  in  car- 


cere  scriptam  e3se  hanc  epistolam.  Quod 
autem  rogat,  ut  vincalorum  suorum  me~ 
".Aores  sint,  non  sui  cansa  facit,  quasi  sub- 
sidium  tacite  postulans:  sed  ut  confir- 
mentur  in  fide,  pro  qua  viderent  iosum 
tanta  pati. 

Graiia  vobiscum  Amen.  Quam  gra- 
tiam  intelligat,  alibi  satis  explicatum. 
Graeci  codices  hic  subscribunt :  Scripta 
e  Boma  per  Tychicum  et  Onesimum. 


EV  EPISTOLAM  PRIMAM 

BE  ATI  PAULI  APOUOLI 

AD    TIIESSALONICENSES 

GOMMENTARIUS. 


ARGUMEXTUM   EPiSTULAE. 


1  hessalonicensium  civitas  Macedoniae 
metropoiis  fuit,  apud  quos  Paulus,  po- 
6teaquam  Pbilippis  digressus  esset,  Evan- 
gelium  Christi  non  sine  fructu  praedica* 
vit,  etsi  Judaeis  insano  studio  contrani- 
tentibus,  quemadmodum  refertur  Act.  17. 
Hos  igitur  recenter  conversos,  quod  inter 
domestieas  persecutiones  in  accepta  fide 
constantes  permansissent,  missa  ad  eos 
Epistola  collaudat,  et  Deo  gratias  agit; 
inteiim  suao  personae  commeudationem 
adinisccns,  ut  qui  non  solum  pure  atque 
sincere  Christum  iis  annuutiasset,  verum 
ctiam  ne  eos  giavaret,  a  sumptu  acci- 
piendo  abstinnisset.  Quod  cur  commemo- 
ret,  ex  secunda  Epistola  certius  intellige- 
tur.  Et  haec  quidem  agitprimo,  secundo 
et  terrio  capitibus.  Mox  subjungit  prae- 
cepta  vitae  Chiistianae,  ut  conjugio  caste 
utantur,  et  libidinum  corruptelas  fugiaut, 
ufcque  otium  vitent  et  res  alienas  non 
appetant. 

Deindc  ab  immoderata  tristitia,  qua 
mortuoslugel  ant,  quasi  qui  omnino  periis- 
scnt,  oos  revocat,  et  certissima  spe  resur- 
reetionis  consolatur,  cujus  et  modum 
describit.    Postremo  capite  ex  eo ,  quod 


tempus  resurrectionis  ac  judicii  divini 
incertum  sit  atque  incognitum ,  admonet 
vigilandum  esse,  canetisque  operibus  in- 
cumbendum ,  ne  judieii  dies  imparatos 
opprimat.  Quo  loco  addit  et  alia  quae- 
dam  praecepta,  brevia  quidem ,  sed  utili- 
tate  praeeipua. 

Hanc  Epistolam  inter  omnes  Paulinas 
tempore  primam  esse  censet  eius  com- 
mentator  Anselmi  titulo  ,  cui  Baron.  anno 
Christi  52.  §.  22.  aliique  docti  facile 
suffragantur.  Constat  enim  scriptam  esse 
non  multo  postquam  ad  fidem  conversi 
essent  Thessalonicenses.  Nam  quod  in 
vulgari  argumento  Latinorum  codicum 
scribitur  missa  per  Onesimum,  scilicet 
eum,  quem  Paulus  Romae  Christo  geuuit 
in  vinculis,  prorsus  nequit  consistere  cum 
iis,  qnae  dicuntur  iu  hac  Epistola  de 
Timotheo  ex  Athenis  ad  Thessalonicen- 
ses  misso.  Cum  enim  Paulus  Atheuas 
pcrvenisset,  atque  illuc  ad  se  Timotheum 
e  Beroea  Macedoniae  accersivisset,  ut 
habetur  Act.  17.,  solicitus  ac  metuens 
Thes^alonicensibus ,  ne  propter  afflictio- 
nes,  quas  post  ipsius  diseessum  ab  adver 
sariis   ndei    patiebantur,    animo   commo 

verentur,   rnrsus  ad  eos,  Athenis  adhnc  j        Ex  quibus  plane   colligitur,   et  primo 

agcns,  Timotheum  misit,  ut  eos  in  n'de  omuium  scriptam  esse,  nalla  enim  iuve- 

confirmaret  atque  in  tribulationibns  con-  ;    nitur  Epistolarum  Pauli   scripta  ante  id 

solaretur,    quemadmodum    ipse   cap.   3.  tempus,  et  e  Corintho  missam,  ncn  nutera 

hdjus   Epistolae   testatur.     Porro   Timo-  ex  Athenis,  nt  habet  Graecorum  codicnm 

theus  non  Athenas,  ubi  Paulus  non  diu  '   bypographe,    tametsi    cum    ea    ser.tiunt 

moratus  fuit,    sed  Corinthum  e  Thessalo-  •    Athanasius   in  sjnopsi,   et   Theodoretus 

nica  ad  eum  rediit  nna  cum  Sila,  sicr.t  |   in  praefatione  Epistolarum  Pauli,  aliique 

Actoram  liber  narrat  cap.  18.    Atqui  sta-  '   nonnulli.  Falsum  etiam  illud,  quod  missa 

tim  post  adventum  Timothei  a  Thessalo-  I   sit  per  Timotheum,  ut  in  editione  Syriaca 

nicensibus   reversi,    scriptam   esse  hanc  j   adscribitur.  Nam  Timotheus  unus  eorura 

Epistolam,  ex  eodem  cap.  3.  raanifcstum  j   est,  a  qnibus  Epistoia  mittitur,  uti  liquet 

est  i   ex  ejus  iuitio ,  quod  sic  habet 


CAPDT   P&IMOH. 

Paulus,  Silvanus1)  et  Timotheus2),  Ecclosiae  Thessalonicensium  in 
Deo  Patre,  et  Domino  Jesu  Chvisto.  2.  Gratia  vobis,  et  pax.  Gratias 
agimus  Dco  semper  pro  omnibus  vobis,  memoriam  vestri  facicntes  in 
orationibus  nostris  sinc  intermissione3),  3.  memores4)  opcris  fidei  vestrae, 
et  laboris,  et  charitatis,  et  sustinentiae  spci  Domini  nostri  Jesu  Christi, 
ante  Deum  et  Patrem  nostrum:  4.  scientes  fratres,  dilccti  a  Dco, 
electionem  vestram  °) :  5.  quia  Evangelium  nostrum  non  fuit  ad  vos  in 
sermone  tantum.  sed  et  in  virtute,  et  in  Spiritu  sancto,  et  in  plcni- 
tudine  multa6),  sicut  scitis,  quales  fuerimus  in  vobis  propter  vos7).  6. 
Et  vos  imitatores  nostri  facti  estis,  ct  Domini  excipientes  verbum  in 
tribulatione  multa8),  cum  gaud(o  Spiritus  sancti:  7.  ita  ut  facti  sitis 
forma  omnibus  crcdentibus  in  Macedonia  et  in  Achaja 9).  8.  A  vobis 
enim  diffamatus  est  scrmo  Doraini,  non  solum  in  Macedonia  et  in 
Achaja,  sed  et  in  omni  loco  fides  vcstra,  quae  est  ad  Deum,  profccta 
est,  ita  ut  non  sit  nobis  necesse  quidquam  loqui.  9.  Ipsi  enim  de 
nobis  annuntiant,  qualcm  introitum  hr.buerimus  ad  vos:  et  quomodo 
conversi  estis  ad  Deum  a  simulacris,  servire  Deo  vivo  et  vero,  10.  ct 
exspectare  Filium  ejus  de  coelis,  quem  suscitavit  ex  mortuis,  Jcsum, 
qui  eripuit  nos  ab  ira  ventura  10). 


0  Act.  15.  40.  2)  Act.  18.  5.  *)  Col.  1,  9.  Eph.  1,  16.  <)  Cap.  3,  9.  *)  Act.  17,  4. 
6)  1  Cor.  2,  4.  seq.  i)  Act.  17,  5.  seq.  6)  Cap.  2.  14.  »)  2  Tbess.  1,  4.  *<>)  Roni.  5,  9. 
Phil.  3,  20.     1  Cor.  1,  7. 

SUM.VARIUHI  CAPITIS  Pm.Hl. 

Congratulatur  fidei  et  patientiae  Thessalonicensium,   in  qua  ita  profecerant,  ut  aliis  exemplum 
praeberent.  et  ab  iis  in  alias  regiones  sermo  Dei  divulgaretur. 


1.  Paulus  et  Silvanus  et  Timoiheus 
Ecclesiae  Thessalonicensium.  Subaudi, 
scribunt  aut  mittnnt  hanc  Epistolain.  Cur 
Paulus  in  utraque  ad  Thessalooicenses 
Epistola  non  se  Apostolum  noraiuet ,  ut 
fere  in  aliis  omnibus ,  alii  aliam  adferunt 
rationem.  Sed  ea  verior  apparet,  quam 
Cajctanus  tradit,  Paulum  in  his  duabus 
Epistolis  nudura  absque  epitheto  noinen 
suum  posuisse  propter  reverentiam  Sil- 
vani,  ne  supra  eum  se  extol^ere  videretur, 
si  peculiarem  prae  illo  titulum  usurpar^t. 
Est  enim  hic  Sihanus  idem  cum  Sila, 
qui  post  discessum  Bainabao,  assumptus 
a  Paulo,  ut  socius  evargelicae  praedica 
tionis  ac  veluti  Coapostolus ,  etiam  apud 
Thessalonicenses  una  cum  ipso  Christum 
annuntiaverat,  et  commune  periculum 
expertus  fuerat:  quod  quidem  Acta  Apo- 
stolorum  legenti  dubium  esse  non  potest. 
Ejnsdem  Silae  sub  romine  Silvani  memi- 
nit  Apostolus  2  Cor.  1.  Adjungitur  autem 
Paulo  et  Silvano  Timotheus,  tum  quia, 
sicut  ex  Actis  colligi  potest,  comes  illis 
fuerat  profectionis  ad  Thessalouicenses, 
et  laborum  particeps;  tum  maxime,  quod 
postea  a  Paulo  missus  in  fide  eos  confir- 
masset. 

In  Deo  Patre  et  Domino  Jesu  Christo. 
Cohaeret  cum  praecedentibus,juxtaGrae- 
corum  commentarios ,  hoc  modo :  Quae 
Ecclesia  est  in  Deo  Patre  etc.  Dicitur 
autem  esse  in  Deo  Patre,  tanquam  effi- 
ciente  et  gnbernante  principio.  In  Chri- 
sto ,  ut  salutis  ejus  per  meritum  suae 
passionis  auctore.  Alii  suppleut  hoc  mo- 
do  :  Ecclesiae  Thessalonicensiuni  congre- 
gatae  in  Deo  Patre  etc.  Caeterum  Ain- 
brosianus  haec  verba  videtur  jungere 
cum  sequenti  parte,  dum  ita  scribit:  Dei 
Patris  et  Domini  Jesu  Christi  gratiam  et 
pacem  his  exoptat;  sed  id  facit  praeter 
mentem  Apostoli,  quemadmodum  liquet 
ex  2.  Epist.  principio. 

Gratia  vobis  et  pax,  vidclicet  multi- 
plicetur.  Gratia  sermone  Apostolico  signi- 


ficat  beneficium  Dei  gratuitum  ad  salutem 
pertinens,  utestfides,  justitia,  ejusque 
partes  et  incrementa.  Pax  autem  est  ejus- 
modi  bonorum  quieta  possessio.  Graecus 
textus  annectit  haec  verba :  a  Deo  patre 
nostro  et  Domino  Jesu  Christo ,  quae 
tamen  a  nullo  Graacorum  interpretum  ex- 
posita  reperio,  ut  verisimiie  sit,  additio- 
nem  hanc  a  scribis  factam  ex  aliis  Epi- 
stolis ,  in  quibus  ferme  omnibus  ea  verba 
exprimuntur. 

2.  Gratias  agimus  Deo  semper  pro 
omnibus  vobis.  Id  est ,  pio  beneficiis  in 
vos  omnes  collatis,  qualia  nimirum  postea 
enumerat,  ut  fidem,  charitatem,  sustinen- 
tiam.  Unde  patet,  haec  omnia  esse  Dei 
dona,  hujus  enim  rei  testificatio  est  gra- 
tiarum  actio.  Memoriam  vestri  facien- 
tes  in  orationibus  nostris.  Id  est,  quo- 
tles  oramus,  etiam  pro  vobis  orantes. 
Non  enim  a  gratiaruiu  actione  separanda 
est  oratio ,  cum  in  hac  vita  semper  restet 
adhuc  quod  petatur,  ut  tirmitas  etaugmen- 
tum  fidei  caeter^rumque  virtutum,  atque 
in  iis  perseverantia. 

3.  Sine  intermissione  memores  operis 
fidei  vestrae.  Illud :  sine  intermissione, 
in  Graeco  adverbium  est:  a6\aXsi7tTa)(;, 
indesinenter ,  quod  etsi  cum  parte  supe- 
riori  conjunxent  is,  qui  capita  in  nume- 
ros  distinxit,  atque  eam  distinctionem 
multi  Latinorum  interpretum  suo  com- 
mentarto  comprobarint ;  aptius  tamcn 
Graeci  verbis  sequentibus  adjungunt, 
quod  manifeste  facit  etiam  codex  Lauden- 
sis  MSS.  Nam  quod  dixerat:  semper, 
etiam  ad  oratiouem  referri  voluit.  Neque 
vero  satis  commode  adverbium  indesinen- 
ter  in  fine  sententiae  collocatur.  Itaque 
sensus  est :  Semper  Deo  gratias  agimus 
pro  vobis,  semperque  pro  vobis  oramus ; 
utpote  qui  semper  et  indesinenter  simus 
memores  operis  fidei  vestrae  etc.  Dicitur 
autem  more  Sciipturae:  semper  et  inde- 
sinenter  id  fieri,  quod  assidue  et  frequen- 
tissime   fit.    Ita    rursus    loquitur    ultimo 

eapite  hujus  Epistolae:  Semper  gaudete, 
sine  intermissione  orate. 

Porro  Erasmus  hunc  locum  ita  vertit : 
Jndesinenter  memores  vestri  propter 
opus  fidei;  sed  coacta  et  affectata  vidctur 
haec  versio,  quamvis  et  Rentenius  eam 
secutus  sit.  Rectius  alii  ir.  Imnc  modum : 
Indesinentcr  memoriarecolentes  vestrum 
opus  fidei.  Nam  pronomen  Graecum 
tjuujv,  etsi  tam  ad  opus,  quam  ad  fidem 
referri  possit,  orJo  tamen  verborum  in 
Graeco  magis  exigit.  nt  ad  opus  referatur. 
hoc  sensn :  Memores  vestri  operis  ex  fide 
profecti.  Id  opus  Graeci  interpretantur 
firmitatem  et  constantiam  in  periculis, 
quam  suscepto  Evangelio  Thessalonicen- 
ses  osfenderant,  uti  docet  Act.  hist.  cap. 
17.  Exponit  autem  Apostolus  his  et 
seqaentibus  verbis  materiani  gratiarum 
actionis,  de  qua  prius  fuerat  locutus:  sunt 
enim  hac  bona  Thessalonicensium ,  de 
quibus  gratias  agebat  Deo. 

Et  laboris  et  charitatis.  Graece  sine 
media  conjnnctione:  et  laboris  charitatis. 
Verisimile  est  imperitia  sciibarum  Pau- 
lum  non  intcliigentium,  alterum  et  irrep- 
sisse  in  nostros  codices,  quasi  duo  diver- 
sa  commendaverit  laborem  et  charitatem, 
cum  ita  dicat  laborem  charitatis ,  quo- 
modo  dixerat  opus  fidei,  et  quomotlo^ 
consequenter  dicit  sustinentiam  spei.  La- 
borem  charitatis  intellige  laborem  ex 
cbaritate  susceptum.  Legitur  euim  in 
Actis,  laborasse  Thessalonicerses ,  ut  tu- 
multum  a  Judaeis  adversus  Paulum  susci- 
tatum  sedarent,  ipsumque  periculo  eri- 
perent. 

Et  sustinentiae  spei  Domini  nostri 
Jesu  Christi.  Tres  virtutes  mysticas 
ThessaJunicensibus  attribuit;  fidem,  cha- 
ritatem  et  spein ;  quibus  singulis  propria 
quaedam  adaptat:  fidei  opus;  charitati 
laborem :  et  spei  sustinentiam  seu  patien- 
tiam.  Nam  fides  ex  operibns  ostenditur; 
charitas  laborem  reddit  levem  ac  facilem ; 
et  spes  patientiam  gignit.  Quod  enim 
speramus ,  per  patientiam  exsptctamus 
Rom.  8.  Hujus  igitur  partis  sensus  est: 
Item  memoria  repetentes  patientiam  Ve- 


stram,  qua  propter  spem  adventus  Christi 
Domini  multa  adversa  toleratis. 

Ante  Deum  et  patrem  nostrum.  Id 
est,  coram  Deo,  qui  idem  est  pater  noster 
pcr  spritum  adoptionis.  Refertur  autem 
haec  pars  ad  vocabulum,  memores.  Signi- 
ficat  enirn  se  eorum,  qnae  receusuit,  me- 
minisse  coram  Deo,  scilicet  cum  gratia- 
rum  actione. 

4.  Scientes  fratres  dilecti  a  Deo  ele- 
ctionem  vestram.  ScienUs ,  id  est,  cum 
cognoverimus :  vel,  ut  habet  editio  Syria- 
ca,  siquidem  novimus.  Falluntur  enim, 
qui  hoc  referunt  ad  Thessalonicenses, 
quasi  dicere  voluerit  Apostolus,  cum  scia- 
tis  fratres  etc,  et  proinde  rationem  gram- 
matices  in  transitu  ad  secundam  perso- 
nam ,  ut  putant,  neglexerit.  Pendet  enim 
adhuc  pars  ieta  a  verbo,  gratias  agimus ; 
ac  totum  dicitur  in  persona  Pauli  et  col- 
legarum ,  quos  in  exordio  Epistolae  no- 
minavit. 

Porro  illud,  aDeo,  tripliciter  ordinari 
potest:  aut  cum  participio  scientes,  hoc 
modo:  scientes  a  Deo,  id  est,  ex  Dei  re- 
velatioue,  vestram  electionem ;  aut  cum 
vocabulo  dilecti,  quae  constructio  sensum 
habet  liquidum ;  aut  cum  accusatho  ele- 
ctionem ,  ut  sit  sensu3:  scientes  vos  a 
Deo  electos  esse.  Prima  constructio  co- 
actior  est:  tertia,  quam  cum  Giaecis  plo- 
rique  sequuntur,  sensum  facit  bonum  et 
obvium ;  sed  ei  nonnihil  rcsistit  Graccus 
articulus  tt^,  collocatus  post  illud  a  Deo, 
cum  juxtahuncsensumpraeponi  lebuissct. 

Quare  media  constructio,  quae  uihil 
incommodi  habet,  quamque  secutus  est 
B.  Thomas,  nobis  quoque  probatur  prae 
aliis,  vel  ob  id,  quod  dilecti  in  Graeco 
non  est  nomen  verbale,  ut  passim  alibi, 
sed  participium ;  cui  aptissivne  cohaeret 
determinatio  a  Dto:  et  idem  plane  fit 
2  Thess.  2;  12.  continetque  e?  pars,  di- 
lecti  a  Deo,  causam  sequentis,  elcctio- 
nem  vestram  ,  quasi  dicat:  Scientcs  vos 
esse  electos  ad  vitam  aeter.nam,  non  pro- 
pter  opera  vestra  bona,  quae  jam  com- 
memoravi,  sed  ex  mera  et  gratuita  Dei 
erga  vos  dilectione:  a  qua ,  velut  fonte, 
etiam  ipsa  bona  merita  vestra  profluunt. 

Sciebat  antem  Paulus  elcctionem  Thes- 
s&lonicensium :  quia  apud  eos  talia  vide- 
rat  initia  fidei ,  spei  et  charitatis ,  tan- 
tamque  in  adversis  constantiam :  ut  om- 
nino  confideret,  nec  dubitaret,  quin  multi 
eorum  essent  electi,  Deo  nimirum  opus 
suum  iu  eis  perficiente;  erat  enim  haec 
Apostoli  scientia  non  absolutae,  certitudinis, 
sed  magnae  probabilitatis  et  fiduciae,  ex 
optimis  initiis  conceptae.  Sic  enim  loquitur 
ad  Phil.  1.  Confidens  hoc  ipsum ,  quia 
qui  coepit  in  vobis  opus  bonum ,  perfi- 
ciet  usque  in  diem  Christi  Jzsu. 

5.  Quia  Evangelium  nostrum  non 
fuit  ad  vos  in  sermone  tantum ,  sed  et 
in  virtute  et  in  Spiritu  sancto.  Et  priori 
loco  multi  Latini  codices  omittunt:  sed 
exhibent  alii  nou  minus  pro,bati ,  inter 
quos  Clementinus,  suffragantibus  Graecis  : 
item  textus  commentatoris  Ambrosiani, 
Primasii,  Aquinatis,  Rickelii,  Cajetani. 
Confirmat  Apostolus,  quod  dixerat :  Scien- 
tes  electionem  vestram:  quod  enim  hic 
commemorat,  magnum  erat  argumentum 
electionis  eorum.  Per  Evangelium ,  iu- 
tclligit  Evangelii  praedicationem. 

Potest  autem  illa  pars,  in  virtute  et 
in  Spiritu  sancio,  dupliciter  intelligi. 
Uno  modo,  de  signis  ac  miraculis,  quibus 
sermo  praedicantis  confirmabatur:  quo- 
modo  dicit  Rom.  15.  In  virtute  signo- 
rum  et  prodigiorum,  in  virtute  Spiritus 
sancti ,  et  1  Cor.  2.  In  ostensione  spiri- 
tus  et  virtutis ,  et  Gal.  2.  Qui  tribuit 
vobis  spiritum,  operatur  virtutes  in 
vobis.  Miracula  enim  sunt  opeia  virtutis 
eeu  potentiae  Dei :  Spiritus  sanctus  au- 
tem  pecvliariter  intelligitur  in  iis  dcnis, 
quae  charismata  vocantur :  ut  sunt  dona 
linguarum,  prophctiae,  curationum  etc. 
Atque  huc  referri  potest  quod  sub  finem 
Epistolae  dicitur:  Spiritum  nolite  ex- 
tinguere,  prophttias  nolite  spernere. 

Altcr  iutellectus  est  de  efficacia  verbi 
in  ccrdibus  audientium,  per  fidem  virtute 
Spiritus  sancti  iis  infusam.  Priori  modo, 
sensus  est:  Quia  non  tantum  verbotenus 
Evangelium  vobis  praedicavimus  :  vernm 
etiam  miracula  et  Spiritus  sancti  charis- 
mata  illud   consecuta  sunt,  juxta  illud, 


quod  de  x\postolis  dicitar  Marci  ultimo : 
Praediccverunt  ubique,  Domino  coope- 
rante,  el  sermonem  confirmante  sequen- 
tibus  signis ,  et  Heb.  2.  Ab  iis ,  qui  au- 
dierunt ,  in  nos  conf.rmata  est  salus, 
contestante  Deo  signis  et  portentis  et 
variis  virtutibus  et  Spiriius  sancti  distri- 
butionibus. 

Postcriori  modo :  Non  tantum  ego  prae- 
dicavi  vobis,  sed  et  vos  credidistis  ope- 
rante  in  vobis  Spirita  sancto.  Et  quidem, 
juxta  priorem  sensum,  EvangeUum  dici- 
tur  esse  in  sermone  tantum ,  ratione 
praedicantis:  quando  sermonem  miraculis 
non  confirmat.  Juxta  posteriorem,  ratione 
audientis:  quando  sermonem  auditum  fide 
non  suscipit.  Verum  prlor  sensus,  quem 
et  Graeci  tradunt,  huic  loco  iuagis  ger- 
nianus  cst.  Id  enim  probant  aliae  Scriptu- 
rae  similes ,  quas  jam  citavimus. 

Est  autem  et  alius  modus,  quo  Evan- 
gelium  est  iu  sermone  tantum  ex  parte 
praedicantis ,  dum  videlicet  id ,  quod  ser- 
mone  praedicat,  opere  non  praestat.  In 
virtute  autem  erit  ejas  sermo,  si  opere 
et  conversatione  demonstrst  ac  rata  faciat 
ea,  quae  verbo  docet;  no  audiat  illud: 
Qui  alium  doces,  teipsum  non  doces: 
qui  praedicas  non  furandum,  furaris 
etc.  Rom.  2. 

Et  in  plenitudine  multa.  Pro  pleni- 
tudine ,  Graece  est  rcAirjpocpopta.  De  qua 
voce  pluribus  egimus,  qnum  explicaremus 
illa  loca  Rom.  14.  Unusquisque  in  suo 
sensu  abundet,  et  Col.  2.  In  omnes  di- 
vitias  plenitudinis  intellectus.  Recte  igi- 
tnr  vertit  noster  interpres,  inplenitudine: 
ac  minus  recte  Lonicerus,  Erasmus,  et 
alii  nonnulli,  in  certitudine ,  vel,  per 
certitudinem  ,  id  est,  certam  persuasio- 
nem:  quod  proprie  vox  illa  uon  significat: 
licet  illa  plerAtudo  possit  hoc  loco  ad 
persuasionem  r^ferri.  Nam  quod  quidara 
plcnitudinem  hic  interpretatur  multitudi- 
nem  eorum ,  qui  crediderant,  non  admo- 
dum  probabile  glossema  mihi  videtur. 

Magis  placet,  hunc  essesensura  :  Thes- 
salouicensibus,  Paulo  praedicante,  abunde 
suppeditata  fuisse  adrninicula  doctrinao 
Evangelicae  suadendae,  utpote  non  solum 

miraculis  ac  manifestis  Spiritus  sancti 
donis  verbo  fidem  astruentibus :  verum 
3tiam  ipso  Apostolo  ex  sua  parte  nibil 
omittente  eorum .  quae  ad  persu  idendum 
Evangelium  facere  viderentur :  ut  plene 
apnd  eos  officio  satisfecisse  non  dtkhitare- 
tur.  Ad  hunc  sensum  plane  invitat .  quod 
sequitur : 

Sicut  scitis  quales  fuerimus  fei  vobis 
propter  vos.  Ac  si  dicat:  Nam  et  ipsi 
mibi  testes  estis,  quomodo  fuerimus  inter 
vos  conversati  vestrae  salutis  causa.  Qui- 
bus  verbis  tacite  innuit  id  ,  qued  postea 
clare  exponit  cap.  2.  et  seq.  epist.  cf.p.  3., 
uempe  manibus  suis  se  laborasse  apud 
Thessalonicenses,  ne  eos  6umptu  grava- 
ret;  nam  et  hoc  non  parura  valebat  ad 
pleniorem  Evangelii  persuasionem.  Unde 
1  Cor.  9. ,  cum  de  potestate  vivendi  ex 
Evangelio  loqueretur,  suhjungit:  Sed 
non  usi  sumus  hac  potestate,  sed  ornnia 
sustinemus ,  ne  quod  offendiculum  de- 
mus  Evangelio  Christi ;  et  Act.  20.  ad 
Presbyteros  Asianae  Ecclesiae  :  Ipsi  sci- 
tis ,  inquit,  quoniam  ad  ea ,  quae  mihi 
opus  erant,  et  his,  qui  mecum  sunt,  mi- 
nistraverunt manus istae ;  omnia ostendi 
vobis ,  quoniam  sic  laborantes  oportet 
suscipere  inflrmos.  Cum  ergo  dicit,  qua- 
les  fuerimus  etc. ,  significare  vult  humi- 
litatem  conversationis  suae  tantam,  ut, 
immemor  juris  ac  potestatis  suae,  cum 
labore  et  fatigatione  manibus  operaretur; 
scilicet,  v.t  a  gratuito  doctoie  commenda- 
hilius  redderetur  Evangelium. 

6.  Et  vos  imitatores  nostri  facti  estis 
et  Domini.  Redif  ad  laudem  Thessaloni- 
censium ,  id  rgens,  ut  laudata  virtus 
crescat.  Et  vos ,  inquit,  non  solum  cre- 
didistis  Evangelio,  quod  vobis  praedi- 
cavi :  verum  etiam  facti  estis  imitatores 
mei ,  Apostoli  vestri;  imo,  quod  amplius 
est,  etiam  Christi  Domini.  Hoc  addit, 
ne  arrogantius  dixisse  videretur,  nostri. 
Sic  1  Cor.  11.  Imitatores  mei  estote, 
sicut  et  ego  Christi.  Sed  qua  in  re  Thes- 
salonicenses  dicat  sui  et  Christi  imitato- 
res  factos,  declarat  parte  sequeuti: 

Excipientes  verbum  in  tribulatione 
multa ,   cum  gaudio  Spiritus  sancti,    In 


eo ,  inquit,  imitatores,  quod  sicut  Chri- 
stus  Doniinus  et  nos  ejus  Apostoli,  propter 
Evangelium  a  nobis  praedicatam,  multa 
mala  ab  infidelibus  Judaeis  passi  sumus ; 
ita  et  vos ,  propter  Evangelii  verbum  a 
vobis  rldc  susceptum,  multam  a  vestris 
civibus  arflictioncm  passi  estis  :  qua  tamen 
non  obstante  suscepistis  Evangelium,  non 
quomodocuinque,  sed  cum  gaudio  Spiri- 
tus  sancti,  id  est,  cum  gaudio  spirituali; 
quod  in  vobis  excitavit  amor  Christi  et 
spes  gloriae  promissae :  juxta  illud  :  Spe 
gaudentes.  Rom.  12.  Quid  et  a  quibus 
Evangelii  causa  passi  fuerint  Thessaloni- 
censes ,  docet  Actorum  historia  cap.  17., 
quod  et  infra  cap.  2.  hujus  epist.  clariori- 
bus  verbis  Apostolus  repetit,  inquiens, 
quia  eadem  passi  estis  et  vos  a  contri- 
bulibus  vestris .  sicut  et  ipsi  a  Jadaeis, 
qui  et  Dominum  occiderunt,  et  nos  per- 
sequuniur.  Eece,  quoinodo  1  hessaloni- 
censes  imitatores  Dorr.ini  et  Apostoiorum. 

7.  Ita  ut  facti  sitis  forma  omnibus 
credentibus  in  Macedonia  et  in  Achaia. 
Forma,  id  est,  exemplum,  quomodo  legit 
Ambrosianus.  Sensus  est:  Adeo,  ut  fue- 
ritis  exemplo  omnibus,  qui  per  Macedo- 
niam  et  Achaiam  crediderunt  in  Chri- 
stum.  Qunmvis  enim  qnidam  illorum  ante 
eos  credidissent,  \.t  PhilippenGes:  pote- 
rant  tamen  omnes  ab  iw  accipere  ex^m- 
pla  constantis  et  alacris  fidei,  promptique 
animi  ad  pericula  pro  fide  subeunda.  Cum 
Macedonia  Achaiam  nominat,  ut  regio- 
nem  vicinam ,  in  qua  erant  Atbenae  et 
Corinthus,  ex  qua  hanc  scribit  Epistolam. 

8.  A  vobis  enim  diffamatus  est  sertno 
Dnmini.  Diffamatus,  id  est,  divnlgatus; 
cum  alioqui  d;ffamare  apud  Latinos  fere 
in  sinistram  partem  accipiatur.  Caeterum 
Graeca  vox  significantior  est,  et  ad  am- 
plificandam  sententiam  aptior :  significat 
enini  personare ,  id  est,  longe  lateque 
sonare ;  ut  sensus  sit :  Nam  a  vobis,  velut 
signo  dato,  quaquaversum  personuit  ser- 
mo  Christi  Domini,  id  est,  verbnm  Evau- 
gelicum ;  ut  mirnra  non  sit,  quod  dico, 
vos  factos  esse  fcrmam  omnibus  creden- 
tibus. 

Kon  solum  in  Macedonia  et  Achaia, 

quas  modo  nominavi,  in  Macedonia ,  in- 
quam ,  in  qua  vos  estis ;  et  in  Achaia,  in 
qua  ego  sum.  Sed  in  omni  loco  fides 
vestra,  quae  est  ad  Deum,  profecta  est. 
Graece  et  Syriace :  Sed  et  in  omni  loco 
fides  vestra ,  quae  ad  Deum  est  3  exivit. 
Conjuuctionem  addunt  etiam  nonnulla 
Latina,  quibus  accedit  editio  Clemeni, 
nec  non  Ambrosianus,  qui  sic  legit:  Sed 
et  in  omnem  locum  etc.  Nec  tamen  Apo- 
stolns  scripsit ,  in  omnemlocum,  quod 
Grammatica  lex  videbatur  exigere,  sed 
in  omni  loco;  propter  id  quod  praeees 
serat,  in  Macedonia  et  Achaia.  Sensus: 
Verum  etiara  in  omnem  locum  fides  ve- 
stra,  qua  ad  Deum  conversi  estis,  id  enim 
pauio  post  exprimit ,  emanavit,  procer  sit, 
pervenit ;  id  est,  rumore  perlafa  est.  Quod 
dicit,  in  omni  loco ,  vel,  in  omnem  lo- 
cum,  hyperbole  est,  quasi  diceret,  latis- 
sime  innotuit,  ad  pluriraa  loca  divulgata 
ost. 

Ita  ut  non  sit  nobis  necesse  quicquam 
loqui.  Id  est ,  ut  nobis  non  sit  opus  apud 
alios  exponere  ac  r^ferre,  qaantum  apud 
vos  fructum  fecerit  semen  verbi  Dei ;  jam 
enim  fama  sermoncm  nostrum  praecurrit. 
Unde  sequitur: 

9.  Ipsi  enim  de  nobis  annuntiant, 
qualem  introitum  habuerimus  ad  vos. 
Nam ,  inquit,  illi,  quibus  eramus  locuturi 
de  vobis .  id  enim  subauditur,  priores  de 
vobis  loquuntur,  nosque  nraeveniunt ;  an- 
nuntiantes,  qualem  ingressum  ad  vos  iia- 
buerimus,  videlicethaudquaquam  inanem, 
ut  dicitur  initio  sequentis  capitis,  sed  cuni 
multo  fructu  fidei  vestrae  conjunctuui 
juxta  id,  quod  exponendo  seqv.itur: 

Et  quomodo  conversi  estis  ad  Deum 
a  simulacris.  Id  est ,  quanto  studio  et 
promptitudin»,  per  nostram  praedicatio- 
nem ,  conversi  sitis  a  cultu  simulacrorum 
ad  Deum  colendum.  Docet  hic  locus,  ae- 
que  atque  innumera  alia  Scripturae  testi- 
monia ,  gentiles  vere  sirnulacra ,  quae 
Graece  vocantur  idola,  pro  Diis  coluisse, 
quod  in  odium  sacrarum  iroaginum,  quas 
Cbristiani  veneramur ,  impudenter  negant 
haeretici. 


Servire  Deo  vivo  et  vero.  Graecismus 
hoc  modo  reddendus :  Ita  ut  serviretis 
Deo  viventi,  sic  enim  Graece  est,  et 
vero,  quod  Erasmus  et  alii  quidam  minus 
recte  vertunt,  veraci.  Dixit  enim  Apo- 
stolus  vivo  seu  viventi  ad  difierentiam 
simulacrorum,  quae  non  vivunt,  cum  sint 
liguea,  lapidea  etc.  Dixit  autem  vero,  ad 
dirlerentiam  eorum ,  qui  vivunt  quidem 
aut  vixerunt  aliquando ,  sed  falso  nomine 
dii  vocantur,  utpote  divinitatis  nihil  ha- 
bentes,  quales  erant  daemones,  et  qui  ex 
bominibus  in  Deos  relati.  Porro  servitus 
hic  ea  inteliigitur,  quae  soli  debetur  Deo. 

1C.  Et  exspectare  filium  ejus  de  coe- 
lis,  quem  suscitavit  ex  mortuis,  Jesum. 
Id  est,  et  ut  filium  ejus  Jesum,  quem  a 
inorte  suscitavit,  spe  certa  exspectaretis 
de  coelo  venturum,  scilicet  fidei  vestrae 
remuneiatorem.  qui  vos  ad  eandem  secum 
gloriam  assumet;  veiuti  plenius  explica- 
tur  infra  cap.  4.  Videri  potest  Apostolus 
hoc  dicere  sub  eorum  persona,  qui  vivi 
reperientur  in  terris,  quando  illius  Dei 
ad  judicium  veniet.  Nam  Sancti  cum 
Christo  regnantes  non  eum  de  coelis  ex- 
spectabunt,  ved  venientern  comitabuntur 
juxta  illnd:  Ecce  Dominus  veniet ,  et 
omnes  Sancti  ejus  cum  eo.  Sed  quia 
necesse  est,  animas  beatas  corpora  sua, 
quae  in  terris  sunt,  prius  resumere,  quam 
ipsum  judicium  fiat;  hac  ratione  potest 
intelligi,  quod  dicuntur  Thessalonicenses 
et  omnes  Sancti  exspectare  filium  Dei  de 
coelis :  omnes  enim  de  terra  resurgent, 
Christo  judici  obviam  ituri. 

Qui  eripuit  nos  ab  ira  ventura.  Graece 
participium  praesentis  temporis,  eripien- 
tem ,  id  est,  qui  eripit ,  uti  textus  habet 
Ambrosianus.  Et  sensus  est:  Qui  nos 
liberat  a  pocna  damnationis  aeternae, 
quae  superventura  est  impiis  e*;  infideli- 
bus;  cle  qua  clarius  ac  terribilius  loquitur 
iu  2.  ad  Thess.  cap.  1.  Ea  poena  vocatur 
ira ,  per  metonymiam  ,  qua  vel  causa  pro 
effectu,  vel  signnm  pro  re  significata  po- 
nitur:  cum  alioqui  proprie  ira  in  Deum 
non  cadat.  Eripit  autem  nos ,  id  est, 
electos  suos,  Christus  ab  aeterna  damna- 
tione  ctiam  nunc  in  praesenti,  quatenus 

eos  per   bencficium    redemptioiiis    suae,  l  praesertim    si    participium   ita    exponas: 

dnrante  hoc  saeculo,   eripit  e  potestate  |  Eripientem ,  id  est,  qui  eripiat.    Quam- 

diaboli.     Quanquam  Theophylactus  eam  vis   autcm  pro    ventura,    sit  in   Graeco 

liberationem   non  male  refert   ad   ipsum  I  participium     praesentis     teraporis    £pX°~ 

tempns   Chriuti  judicis   venieutis :    idem  ;  uivTjc;  rectissime  tamen  per  futurum  vcr- 

enim  judex  malos  perdet,  et  bonos  a  per-  t  titnr.     Nam    lit   alias    admonui,    verbum 

ditione  eripict,  imo  et  praemiis   afficiet.  i  £pyo\ia.K    ita    passim  usurpatur   in    sacris 

Hunc  sensum  facile  admittit  Graeca  lectio,  i  litevis,  nt  futurum  tempus  respiciat. 


CAPUT  SBCDNODE 

Nam  ipsi  scitis.  fratres.  introitum  nostrum  ad  vos.  quia  non  inanis 
fuit:  2.  sed  ante  passi.  et  contumeliis  affecti *),  sicut  scitis,  in  Philippis, 
fiduciam  habuimus  in  Deo  nostro ,  loqui  :;d  vos  Evangelium  Dei  iu 
multa  solicitudine 2).  3.  Exhortatio  enim  nostra  non  de  errore.  neque 
de  immunditia,  neque  in  dolo,  4.  sed  sicut  probati  sumus  a  Deo,  ut 
crederetur  nobis  Evangelium  °) :  ita  loquimur.  non  quasi  hominibus  pla- 
centes,  sed  Deo4),  q;ii  probat  corda  nostra.  5.  Ncque  enim  aliquando 
fu.mus  in  sermone  adulationis,  sicut  scitis:  neque  in  occasione  avaritiae, 
Deus  testis  est :  0.  nec  quaerentes  ab  hominibus  gioriam,  neque  a  vobis, 
neque  ab  aliis.  7.  Cum  possemus  vobis  oneri  esse,  ut  Christi  Apo- 
stoli  °) :  sed  facti  sumus  parvuli  in  medio  vestrum .  tamquam  si  nutrix 
foveat  fdios  suos.  8.  Ita  desiderantes  vos,  cupide  volebamus  tradcre 
vobis  non  solum  Evangelium  Dei,  sed  etiam  animao  nostras,  quoniam 
charissimi  nobis  facti  estis.  9.  Memores  enim  estis  fratres  laboris  nostri, 
et  fatigationis :  nocte  ac  die  operantes,  ne  quem  vestrum  gravaremus 6), 
praedicavimus  in  vobis  Evangelium  Dei.  10.  Vos  testes  estis.  et  Deus, 
quam   sancte,   et  juste ,    et  sine   querela,    vobis,   qui  crcdidistis.   fuimus: 

11.  sicut  scitis,    qualiter  unumquemque  vestrum ,    sicut  pater  filios  sjos, 

12.  deprecantes  vos  et  consolantes.  testificati  sumus,  ut  ambularetis 
digne  Deo,  qui  vocavit  vos  in  suum  regnum  et  gloriam 7).  13.  Ideo 
et  nos  gratias  agimus  Deo  sine  intermissione :  quoniam  cum  accepissetis 
a  nobis  verbum  auditus  Dei,  accepistis  illud,  non  ut  verbum  hominum. 
sed,  sicut  est  vere,  verbum  Dei8),  qui  operatur  in  vobis,  qui  credi- 
distis9).  14.  Vos  enim  imitatores  facti  estis  fratres  Ecclesiarum  Dei, 
quae  sunt  in  Judaea  in  Christo  Jesu:  quia  eadem  passi  estis  et  vos  a 
contribulibus  vestrisH),  sicut  et  ipsi  a  Judaeis:  15.  qui  et  Domiuum 
occiderunt  Jesum,  et  Prophetas  1J),  et  nos  persecuti  sunt .  et  Deo  non 
placent,  et  omnibus  hominibus  adversantur:    16.  prohibentes  nos  Genti- 


0  Act.  le,  19.  seq.  2J  Acr.  J7.  5.  seq.  3)  J  Tira.  1.  12.  *)  Gal.  t.  10.  seq.  s)  Luc 
10,  7.  1  Cor.  9,  14.  «j  Act.  JS,  3.  20,  33.  34.  7)  2  Thess.  2,  14.  »)  Gal.  1,  1.  II.  12. 
9)  Cap.  1,  5.     Eph.  3,  20.     «>)  Acl.  17.  5.     «)  Matth.  23,  32.  seq. 

bus  loqui,  ut  salvae  fiant,  ut  impleant  peccata  sua  sCmper:  pcrvenit 
cnim  ira  Dei  super  illos  usque  in  finem.  17.  Nos  autem  fratres  deso- 
lati  a  vobis  ad  tempus  horae,  aspectu,  non  corde,  abundantius  festina- 
vimus  faciem  vestram  videre  cum  multo  desiderio1):  18.  quoniam  volui- 
mus  venire  ad  vos :  ego  quidem  Paulus ,  et  scmeJ ,  et  iterum ,  sed 
impedivit  nos  satanas 2).  19.  Quae  est  enim  nostra  spes,  aut  gaudium, 
aut  corona  gloriae?  Nonne  vos3)  ante  Dominum  nostrum  Jesum  Christum 
estis  in  adventu   ejus?   20.  vos  enim   estis  gloria  nostra  et  gaudium. 


SUWURIIUI  CAPITIS  SECUXDI. 

Commemorat ,  qnam  sincere  Evangelium  ipsis  praedicaverit,  nolens  interim  illis  esse  onerosns, 
et  sancte  apud  eos  conversatns:  commendat  eorum  obedientiam  ad  suscipiendum ,  et 
constantiam  ad  retinendum  Evange!ium. 


1.  Nam  ipsi  scitis,  fratres,  introitum 
nostrum  ad  vos ,  quia  non  inanis  fuit. 
Quo  sensu  dicat,  introitum  suurn  ad  Thes- 
salonicenses  non  inauem  fuisse,  vnriant 
foterpvetes.  Nam  Chrysostomus  et  Theo- 
phylactus  ita  intelligunt:  Non  fuit  levis 
aut  vulgaris,  sed  diffieilis  ac  periculorum 
plenus.  Oecumenius  ad  hunc  modum : 
Non  fabulae ,  non  meudacia ,  non  nugae 
fuerunt  nostrae  praedicationes.  Alii  vero 
sic  exponunt:  Non  fuit  inanis,  id  est: 
fructu  vacuus,  sed  valde  fructuosus.  Qui 
sensus  optime  respondet  superioribus, 
quasi  dicat:  Sed  quid  opus,  ut  vobis 
referam ,  quid  alii  loquantur  de  meo  ad 
vos  accessu ,  quam  prosperum  successum 
habuerit;  cum  ipsimet  probe  sciatis,  quod 
non  inanis  fuerit,  sed  fructu  redundans 
fidei  ac  patientiae  vestrae?  Sic  et  alibi 
inaneapud  Apostolum  accipitur;  ut  1  Cor. 
15.  Jnanis  est  ergo  praedicatio  nostra, 
inanis  est  et  fides  vestra;  et  ibidem: 
labor  vester  non  est  inanis  in  Domino. 
Et  in  hac  rursus  Epistola  capite  sequenti : 
Ne  forte  inanis  fiat  labor  noster.  His 
enim  locis  inane  dicitur,  quod  utilitate, 
fructu ,  mercede  caret. 

Sed  qui  id  hoc  loco  aliter  exponunt, 
ea  ratione  moti  videntur,  quod  verba 
subsequentia  non  sonent  fructum  aut  suc- 
cessum   Apostolicae    praedicationis ,   sed 


ipsius  Apostoli  pericula  et  doctrinae  ejus 
sinceritatem.  Verum  hoc  eos  fallit,  quod 
existiment  Apostolum  verbis  proxime  se- 
quentibus  explicare,  quomodo  introitus 
ejus  ad  Thessalonicenses  non  fuerit  iua- 
nis;  prius  enim  adfert  et  commemorat 
media  quaedam  praeclara,  ccu  causas, 
quibus  uti  solet  Deus  ai  fructum  efficien- 
dum  apud  eo^ ,  quibus  Evangelium  prae- 
dicatur.  Ea  snnt  afflictiones  et  peisecu- 
tiones  ejus,  qui  praedicat,  doctriuae  et 
doctoris  integritas ,  studium  gloriae  Dei, 
non  autem  suiipsius;  ainor  salutis  eorum, 
quibus  verbum  annuntiatur,  et  cautela, 
ne  sumptu  graventur  aut  offendantur; 
denique  laboris  assiduitas  in  praedicando, 
exhortanuo,  consolando.  Posthacc  omnia, 
resuniit  et  cxplicat,  quod  dixerat,  introi- 
tum  suum  ad  Thessalonicenses  non  ina- 
nem  fuisse,  scilicet  ibi :  Ideo  et  nos  gra- 
tias  agimus  Deo. 

2.  Sed  antepassi  et  contumeliis  affecti, 
sicut  scitis ,  in  Philippis.  Haec  Paulus 
de  se  et  Sila  commemorat;  qui,  cum 
praedicassentPhilippensibusEvangelium, 
occasiono  Pythonissae  a  so  curatae  gra- 
vem  persecutionis  impetum  passi  sunt,  et 
publice  virgis  caesi,  id  enim  est,  quod 
dicit,  contumeliis  affecti,  ac  postea  in 
carcerem  conjecti;  qucmadmodum  refer- 
tur  Act.  16. 


i)  Rom.  1,  11.  15,  23.    2)  Epn.  2,  2.    Act.  17,  13.    3)  Phil.  2,  16.  4,  1. 

Fiduciam  habuimus  in  Deo  nostro 
loqui  ad  vos  Evangelium  Dei,  in  multa 
solicitudine.  Graece  in  multo  agone,  id 
est,  certamino.  Quod  autem  vartit  inter- 
pres,  fiduciam  habuimus ,  in  Graeco  est 
unum  verbum  Apostolo  freqnens,  quod 
siguificat  audacter  et  intrepide  agere 
quippiani.  Ambrosianus  sicut  alibi,  ita  et 
hic  circumloquitur  hoc  modo :  Exserta 
libertate  ausi  sumus.  Sensus  est:  Sed 
cum  paulo  ante  Philippis  graviter  exagi- 
tati  et  contumeliose  tractati  essemus ; 
tamen ,  in  Dco  nostro  confisi ,  sumsinius 
audaciam  vobis  quoquepraedicandi  ipsius 
Evangelium,  quamvis  cum  multo  certa- 
mine,  id  est,  latore  ac  difSeultate,  propter 
adversarios ,  qui  tumultum  populi  contra 
nos  concitabant.  Quin  potius  ea  res  ani- 
mum  et  fiduciam  nobis  adauxit,  quod 
sciremus  ita  Deo  visum  essc,  ut  Evange- 
lium  ejus  absquo  praeviis  bujusmodi  pe- 
riculis  et  persecutionibus  non  fructificet. 
De  hoc  certamine  concule  historiam  Act. 
17.  Porro  ratiouem  fiduciae  atquo  ex  ea 
boni  successus  continent  ea,  quae  se- 
quuntur. 

3.  Exhortatio  enim  nostra  non  de 
errore,  neque  de  immunditia ,  neque 
in  dolo.  Pro  de ,  Graece  est  ex,  ut  non 
tam  materia  exbortationis,  quam  animus 
et  ingeiJum  exhortantis  significetur, 
quemadmodum  siguificatar  ultima  parte, 
neque  in  dolo:  quamvis  ex  consequenti 
intelligatur  etiam  materia  exhortationis 
scu  doctrinae.  Consonat  Graecis  Ambro- 
sianus ,  qui  ita  legit :  Nam  exhortatio 
nostra  non  ex  fallacia,  neque  ex  im- 
munditia  etc.  Ubi  recte  pro  errore, 
fallacia  legitur ,  quam  imposturam  ver- 
tit  Erasmus:  quia  Graeca  dictio  TcXofvrj 
significat  errorem,  ut  est  decipientis  et 
fallere  volentis.  Unde  Graecis  impostores 
ieAgcvo'.  vocautur.  Sensus :  merito  cum 
libertate  et  fiducia,  quam  in  Deo  nostro 
habebamup,  praedicavimus  vobis,  tan- 
quam  nobis  optime  cousci.i:  quia  Joctrina 
nostra  non  est  fallax,  non  sumus  impo- 
stores ,  non  docemus  errores,  qucmadmo- 
dum  philosoph'  gentiles ,  neque  ex  im- 
puro  ac  libidiuoso  pectore  doctrina  nostra 


procedit ,  aut  immundum  ac  turpe  aliqnid 
tradit,  velut  iila  Simonis  magi:  nec  deni- 
que  cum  dolo  et  astu  coujuncta  fuit  prae- 
dicatio  nostra,  quasi  in  tradendo  Evan- 
gelio  non  Christi  gloriam,  neque  s.ilutem 
vestram ,  sed  lucrum  et  gloriam  no- 
stram  spectaremus :  quemadmodum  Ju- 
daei  pseudapostoli.  Nam  ejusmodi,  Liquit 
de  iis  2  Cor.  11.,  sunt  operarii  subdoli, 
transfigurantes  se  in  Apostolos  Chrisii. 

4.  Sed  sicut  probati  sumus  a  Deo,  ut 
crederetur  nobis  Evangelium ,  ita  lo- 
quimur.  Id  est:  Sed  sicut  habiti  fuimus 
a  Deo  fideles,  iutegri  et  sinceri,  quibus 
ut  ministris  suis  committeret  Evangelium 
praedicanduin  :  ita  cum  omni  fide ,  since- 
ritate  et  integritate  illud  praedicamus. 
Simile  est  lllud  1  Tim.  1.  Quia  fidelem 
me  existimavit,  ponens  in  ministerio. 
De  hac  integritate  doctrinae  ac  ministerii 
sui  multa  iu  2.  ad  Cor.  atque  imprimis 
illud  capitis  secundi:  Non  enim  sumus, 
sicut  plurimi,  adulterantes  >  erbum  Dei, 
sed  ex  sinceritate ,  sed  sicut  °,x  Dec,  co- 
ram  Deo ,  in  Christo  loquimur.  Unde 
et  hic  scquitur: 

Non  quasi  hominibus  placentes,  sed 
Deo ,  qui  probat  corda  nostra.  Expli- 
catio  est  sinceritatis  animi.  Non,  inquit, 
loquimur  velut  hominibus  placere  stucien- 
tes ,  et  per  hoc  eorum  affectibus  et  cupi- 
ditatibus  doctrinam  nostram  accommo- 
dantes,  uti  pyeudapostoli  faciunt :  sed 
Deo  cupientes  placere,  cujus  in  Evange- 
lio  praedicando  ministri  sumus ,  et  quem 
fallere  non  possumus,  utpote  coidium 
nostrorum  inspectorem  et  exploratorem. 
Sic  ad  Gal.  1.  An  quaero  hominibus 
placere?  si  adhuc  hominibus  placerem, 
Chrisli  servus  non  essem. 

5.  Neque  enim  aliquando  fuimus  in 
sermone  adulationis ,  sicut  scitis.  Pergit 
suam  et  collegarum  suorum  in  Evangelio 
tradendo  sinceritatem  declarare.  Nun- 
quam,  in^uit,  studium  nobis  fuit  vobis 
assentari :  non  fuimus  vobis  locuti  plaeen- 
tia,  sed  utilia:  quemadmodum  ipsi  nostis 
ac  testari  potestis. 

Neque  in  occasione  avaritiae:  Deus 
testis  est.     Occasionem  avaritiae  vocat 

occasionem  ad  avaritiam  explendam,  sive 
ad  ea  consequenda,  circa  quae  versatur 
avaritia.  Sensus  est :  Sub  occasione  Evan- 
gelii  ac  titulo  Christi  non  quaesivi  lucrum 
meum  privatum,  atque  bujus  rei  Deum 
testem  invoeo ;  est  enim  juiamentuin : 
Deus  testis  est.  Non  hic  dicit,  ut  in  priori 
partc  ,  sicut  scitis,  quia  qnod  non  esset 
iis  assentatus ,  ipsi  Thessalonicenses  te- 
stari  poterant:  quod  autem  privata,  com- 
moda  non  spectasset,  cum  ea  res  sit  in- 
tentionis  animi,  non  perinde  hominibus 
notum  esse  poterat:  idcirco  Deum  adhibet 
testem. 

6.  Nec  quaerentes  ab  hominibus  glo- 
,iam,  neque  a  vobis ,  neque  ab  aliis. 
Primo  loco  est  praepositio  e£,  in  Graeco 
ex  hominibus:  ut  hic  videatur  esse  sen- 
sus:  Nec  fuimus  aliquando  quaerentes 
gloriam,  quae  ex  hominibus  est:  id  est, 
expeteutes  gloriam  humanam,  neque  a 
vobis,  neque  ab  aliis  quibuscunque.  Obli- 
que  notat  vitia  pseudapostoloium  et  car- 
nalium  verbi  Dei  ministrorum :  quae  sunt 
hominibus  placere  et  assentari,  quaestum 
ex  Evangelio  venari,  gloriam  suam 
quaerere. 

7.  Cum  possemus  vobis  oneri  esse,  ut 
Christi  Apostoli.  Vobis  in  Graeco  et 
Syriaco  non  est;  legunt  autem  hoc  medo 
Graeca:  potentes ,  ld  est,  cum  possemus, 
in  onere  esse  velut  Christi  Apostoli. 
Nonnnlla  etiam  MSS.  pronomen  non  ha- 
bent.  Nostra  lectio  postulat  hunc  sen- 
sum:  Cumpossemus,  id  est  potestatem 
et  jus  haberemus  onerandi  vos  sumptu 
sustentatiouis  nostrae,  sicut  habent  Apo- 
stoli  Christi;  quibus  scilicet  dedit  iltein 
potestatem,  quando  ordinavit  iis,  qui 
Evangelium  annuntiant ,  de  Evangelio 
vivere,  uti  refert  1  Cor.  9.  Unde  et  ibi- 
dem  ait:  Non  sum  Apostolus?  nunquid 
non  habemus  potestatem  manducandi 
et  bibendi,  sicut  et  caeteri  Apostoli  etc.  ? 
Hic  sensus  est  Latinorum  :  faventque  et 
haec  ejusdem  Apostoli  loca  2  Cor.  11. 
Cum  essem  apud  vos  et  egerem ,  nulli 
onervsus  fui,  et  rursum:  In  omnibus 
sine  onere  me  vobis  servavi  et  servo,  et 
cap.  12.     Ego  ipse  non  gravavi  vos  etc. 


iterum:  Non  ero  gravis  vobis.  Quae 
omnia  proeul  dubio  dicta  suut  de  grava- 
mine  sustentandi  praedicatoris  Evange- 
lici.  Quo  pertinet  etiam  illud,  quod  in 
hcc  capite  paulo  post  sequitur:  Nocte  et 
die  operantes,  ne  quem  vestrum  gra- 
varemus.  Quod  et  repetit  in  2.  epist. 
cap.  3. 

Observa  quoque  juxta  datam  exposi- 
tionem  Paulum  dissimulare  se  esse  Apo- 
stulum  Christi.  Non  enim  dicit:  sicut 
caeteri  Apostoli  Christi,  qucmadmodum 
dixit  ad  Cor.  seipsum  et  Bamabam  in 
nomine  Apostolorum  volens  comprehen- 
dere,  sed  sicut  Apostoli  Christi,  quasi 
ipse  ex  eorum  numero  non  esset.  Unde 
et  ob  hanc  foitasse  causam  in  capite 
Epistolae  non  se  Apostolum  nominavit: 
nondum  enim  necessitas  auctoritatis  suae 
tuendae  ipsum  eo  compulerat.  Quanquam 
hoc,  quod  dicit:  ut  Christi  Apostoli,  po- 
test  accipi  dictum  non  per  similitudinem, 
sed  per  veritatem,  hoc  sensu:  utpote  qui 
sumus  Christi  Apostoli. 

Porro  Graeci  suam  lectionem  malunt 
hoc  modo  exponere,  quomodo  vertunt 
etiam  Erasmus  et  Hentenius :  Cum  pos- 
semus  in  auctoritate  esse  tanquam  Chri- 
sti  Aposloli.  Consonat  Ambrosianus  textus, 
qui  sic  habet :  Cum  possemus  apud  vos 
in  honore  esse  ut  Christi  Apos*oli.  Non 
quod  Graeca  vox  proprie  honorem  vel 
auctoritatem  significet,  sed  quia  viris 
honore  et  auctoritate  praestantibus  gra- 
vitas  metaphorice  solet  adscribi.  Sequitur 
hanc  interpretationem  Cajetanus ,  et  pro 
ea  facit  contextus  orationis  Apostolicae : 
Non  quaerentes  ab  hominibus  gloriam, 
etsi  possemus  esse  in  auctoritate  et  ho- 
nore.  Nam  secundum  priorem  sensum 
pars  haec  cum  superiori  non  videtur  co- 
haerere. 

Verumtamen  cum  dictio  Graeca  nus- 
qiUim  alibi ,  ne  metaphorice  quidem  rope- 
riatur  auctoritatem  significare,  cumque 
toties  alibi  apud  Apostolum  hae  voces, 
onus  et  onerare  seu  gravaro,  referantur 
ad  gravameu  sustentatioms,  fit  ut  prior 
sensus,  quem  et  Graeci  ita  proferunt,  ut 
non  rejiciant,  videatur  praeferendus.  Nec 

vero  incommodam  habet  cum  praecedcn- 
tibus  coanexionem;  potest  enim  refeiri 
ad  illud,  quod  dixerat:  nejiie  in  occa- 
sione  avaritiae ,  quasi  dicat:  adeo  non 
vertimus  Evangelium  in  occasionem  ava- 
ritiae,  ut  nec  vitae  necessaria  a  vobis 
acceperimus,  cnm  alioqui  jure  Apostolico 
possemus  vobis  oneri  esse. 

Sed  facti  sumus  parvuli  in  medio 
vestrum.  Variant  liic  Graeci  codices,  oc- 
casione  affinitatis  dictionum  vqrtioi  et 
^tcioi,  quarum  prior  in  paucioribus  est 
Graecis,  et  parvulos  significat;  posterior 
in  compluribus  et  significat  leaes ,  mites, 
placidos.  Haec  apud  Chrysostomum  esi, 
illa  apild  Oecumenium ,  utramque  Theo- 
pbylactus  attingit.  Syrus  iuterpres  vertit 
humiles.  Latina  quoque  MSS,  lenes  le- 
gunt,  et  Erasmus  placidos  vertit.  Atqui 
vocabulum  vVjtcloi ^  id  est,  parvuli,  multo 
est  usitatius  in  saeris  literis.  Quod  vero 
ad  sensum  attinet,  non  admodum  refert, 
utrum  legatur:  cum  iu  Evangelio  parvuli 
nobis  in  exemplum  humilitatis  ac  lenita- 
tis  a  Chri-to  proponantur.  Potest  igitur 
hic  reddi  sensus :  Cum  apud  vos  essemus, 
nec  opus  nec  gloriam  quaesivimns,  sed 
fuimns  inter  vos  parvuli,  id  est,  humili- 
ter  ac  submisse  nos  gerentes,  itemque 
lenes  ac  placidi:  nec  auctoritatem  prae- 
ferentes,  nec  allegantes  potestatem. 

Tanquam  si  nutrix  foveat  filios  suos. 
Id  est,  more  matris  prolem  nutrientis, 
quae  parvulo  fit  parvula,  dum  se  ei 
quodammodo  coaequat,  ejusque  moribus 
assimilat,  blandiens  non  imperans.  Ita 
nos,  inquit,  ut  vestram  promoveremus 
salutem  per  omnia  nos  vobis  accommoda- 
vimus,  neque  jus  nostrum  neque  imperium 
urgentes ,  sed  contra  potius  nos  totos  vo- 
bis  effundentes.  Sic  cnim  comparationem 
explicat  ipse  Apostolus  verbis  sequen- 
tibus: 

8.  Ita  desiderantes  vos,  cupide  vo- 
lebamus  tradere  vobis  non  solum  Evan- 
gelium  Dei ,  sed  etiam  animas  nostras. 
Capide  non  est  in  Graeco ,  sed  ab  inter- 
prete  additum  explendi  sensus  gratia, 
potestque  referri  vel  ad  participium  prae- 
cedens  vel  ad  verbum  subsequens.  Quod 


posterins  magis  apparet.  Nam  pro  eo, 
quod  est  cupide  velle,  textus  Ambrosia- 
nus  habet  cupere ,  et  Graeca  vox  passim 
in  Scripturis  significationem  habet  anirni 
propensi  ac  praecipui  cnjasdam  affectus. 
Sensus  est:  Ai  eum  racdum  nos  amantis- 
ime  affecti  erga  vos,  ex  animo  cupieba- 
mus  vobis  non  solum  impertire  doctrinam 
evangelicam,  verum  ctiam  vitam  nostram 
impendere.  De  vocabulo  Graeco ,  quod 
interpres  noster  vertit  deside^antes,  con- 
sule  Tneophyla^tum ,  qui  diversum  ver- 
burn  una  litera  mutata  legendum  putat, 
ejusque  significationem  exponit. 

Quoniam  carissimi  nobis  facti  estis. 
Graece:  propterea  quod  dilecti  nobis 
facti  estis.  Quasi  dicat:  id  volebamus, 
non"  quod  a  vobis  quidquam  speraremus 
praemii,  sed  quia  vos  ex  animo  diligeba- 
mus ;  hoc  autem  confirmat  sequentibus 
verbis. 

9.  Memores  enim  estis  fratres  laboris 
nostri  et  fatigationis.  Intelligit  opus 
manuum ,  quod  cum  labore  et  fatigatione 
exercebat,  victus  quaerendi  causa,  ne 
Thessalonicenses  sumptu  gravaret,  quod 
sane  inaxlmi erga eos arnoris  inlicium erat. 

Nocte  et  die  operantes,  ne  quem  ve- 
strum  gravaremus ,  praedicavimus  in 
vobis  Evangelium  Dei.  In  Graeco  me- 
lius  cohaeret  oratio :  Nocte  enim  et  die 
operantes  etc. ,  nec  est:  in  vobis ,  sed 
eic;  ujJidq  ad  vos,  id  est,  erga  vos;  tam- 
etsi  Erasmus  vertit  apud  vos ,  minus 
recte.  Nam  sensus  est:  vobis  ac  pro  ve 
stra  salute  praedicavimus  Evangelium 
Dei ;  nihil  tamen  a  vobis  accipientes .  ne 
quem  vestrum  gravaremus,  sed  opere 
manunm  nos  transigentes.  Quod  autem 
dicit:  nocte  et  die,  assiduitatem  operandi 
significat,  quemadmodum  alibi  saepe  ea 
phrasis  accipitur  in  Scriptura,  in  qua 
etiam  nox  plerumque  ante  diem  nomina- 
tur,  propterea  quod  in  mundi  creatione 
nox  diem  praecesserit.  Unde  et  Hebraei 
diem  naturalem  a  nocte  incipiebant. 
Quamvis  autem  Apostolus  a  Thessaloni- 
ccnsibus  nihil  acciperet ,  sed  apud  ecs 
manibus  operaretur;  accipiebat  tamen 
ageus  Thessalonicae  ea,  quae  mittebantur 

a  Philippensibus,  sicut  ipse  testatur  Phil. 
4.  dicens:  quia  et  Thessalonicam  semel 
et  bis  in  usum  rnihi  misistis.  Id  autem 
hic  non  commemorat,  ne  Thessalonicen- 
ses  pudore  gravet.  Nam  sicut  ea  res 
pertinebat  ad  laudem  Philippensium,  ita 
vergebat  nonnihil  in  vituperium  Thessa- 
lonicens;um. 

10.  Vos  testes  estis  et  Deus.  Id  est, 
vosipsos  hujns  rei,  quam  dicturus  sum, 
testts  appello.  Imo  et  Deum  advoco  te- 
stem.  Juramentum  esthac  posterioriparte. 
Quam  sancte  et  juste  et  sine  querela 
vobis ,  qui  credidistis,  fuimus.  Tro  quo 
legit  Ambrosianus :  Vobiscum,  qui  crc- 
ditis,  conversati  sumus.  Graece  tcio- 
xsuouotv.  Quanquam  id  etiam  ad  prae 
teritum  extenditur,  propter  verbum  fui- 
mus,  a  quo  dependet.  Quod  ait  sancte, 
ad  munditiem  vitae  atque  doctrinae  per- 
tinet,  quod  juste,  injuriis  et  eyactionibus 
opponit,  quod  addit  sine  querela,  Graece 
inculpate,  irreprehensibiliter ,  significat 
etiam  infirmorum  offendicula  se  diligen- 
ter  vitasse. 

11.  Sicut  scitis  qualiter  unumquem- 
que  vestrum.  Non  sine  caasa  jam  toties 
repetlt  scire  Thessalonicenses  vera  esse, 
quae  dicit,  nullum  enim  certius  testimo- 
nium,  quam  eorum  experientia,  quibus 
cum  loquimur.  Sicut  paier  filios  vos, 
paulo  acte  comparavit  se  nutrici  seu 
matri  foventi  filios  suos,  nunc  se  compa- 
rat  patri,  filios  suos  instituentl. 

12.  Deprecantes  vos  et  consolantes, 
testificati  sumus.  In  Graeco  senteutia  est 
imperfecta:  Obsecrantes  sive  exhortantes 
vos  et  consolantes  et  testificantes  sive 
contestantes.  Noster  iuterpres,  ut  abso- 
lutam  rcdderet  orationcm,  uitimum  pai- 
ticipium  abjecta  conjunctione  mutavit  in 
verbuni :  testificati  sumus.  Potest  et  aliter 
suppleri  sententia,  si  verbum  fuimus  supe- 
rius  positum  repetanms,  ad  hunc  modum: 
Qualiter  unumquemque  vestrum ,  veluti 
pater  filios  suos,  fuimus  obsecrantes  vos 
etc.  Ubi  et  pleonasmus  est  in  vocabulo 
vos,  cum  sufficeret  dixisse,  unumquem- 
que  vestrum.  Est  autem  hic  sensus: 
Prout  nostis,  qucmadmodum  unumquem- 


que  vestrum  perinde,  ut  pater  filios  suos, 
cum  precibus  exhortaci  fuerimus  ad  fidei 
perseverantiam,  et  consolati  super  aflflic- 
tione  propter  evangelium  exurgente :  de- 
nique  contestati  sumus  de  eo,  quod  se- 
quitur. 

Ut  ambularetis  digne  Deo.  Id  est,  ut 
conversaremini  sicut  decet  cultores  ac 
servos  Dei.  Doctrinam  hanc  sanctae  con- 
versationis  repetit  ac  pluribus  tradit  cap. 
4.  Qui  vocavit  vos  in  suum  regnum  et 
gloriam.  Vocavit  per  iidem  et  baptismum. 
Nam  efficax  intelligitur  vocatio,  c^ua  facti 
fideles  incorporati  fuerant  ecclesiae,  quae 
est  regnum  Dei,  et  futurae  gloriae  pignus 
acceperant  Spiritum  sanctum.  Gloriae 
mentionem  adjungit,  ut  eos  inter  affiictio- 
nes  animet,  et  spe  praemii  corroboret  ad 
perseverantiam  conversationis  Deo  dignae. 

13.  Ideo  et  nos  gratias  agimus  Deo 
sine  intermissione.  Graece,  indesinenter, 
id  est,  assidue.  Quod  initio  capitis  dixe- 
rat,  introitum  suum  ad  Thessalonicenses 
non  inanem  fuisse ;  id  nunc,  post  multa 
de  suo  erga  eos  officio  interposita,  desla- 
rat  gratias  agens  Deo  pro  beneficio  tam 
boni  successus.  Quoniam  cum  accepis- 
setis  a  nobis  verbum  auditus  Dei.  In 
Graeco  hic  est  ordo :  Quod  cum  accepe- 
ritis  verbum  auditus  a  nobis,  Dei;  id 
est,  verbum  Dei,  quod  audieratis  a  nobis, 
quod  nos  vobis  praedicav  imus ;  verbum 
Dei  vocat  evangelii  doctrinam  ab  ipso 
Deo  traditam ,  sive  ea  scripto  mandata 
sit,  sive  non.  Cum  enim  haec  sit  epistola 
Pauli  omniu.m  prima ;  nondum  utique  li- 
teris  consignaverat  verbum,  quod  prae- 
dicabat.  Notandum  id  contra  haereticos, 
nullum  Dei  verbum  praeter  id,  quod  scri- 
ptnm  est,  agnoscentes. 

Accepistis  illud,  non  ut  verbum  ho- 
minum,  sed  (sicut  est  vere)  verbum  Dei. 
Accepistis  m  Graeco  aliud  est  verbuni  a 
praecedcnti  et  significat ,  suscepistis ; 
quemadmodum  vertit  interpres  Ambrosia- 
nus.  Qi:amvis  autem  in  Graeco  non  ad- 
datur  vocula  ut:  omnino  tamen  subau- 
dienda  est:  nam  et  Ambrosianus  eam  le- 
git,  atquc  etiam  in  altero  membro  repetit, 
ut  verbum   Dei.    Breviter,   sensus   est: 

Credidistis  ei,  tanquam  verbo  Dei;  qui- 
cunque  enim  evangelio  credunt  sicut 
oportet,  id  est,  fido  Christiana:  suscipiunt 
verbum  Dei  quale  revera  est,  nempe  ut 
vcrbum  Dei,  id  est,  ut  verbum,  quod  Deus 
ipse  locutus  est:  qui  cum  eit  prima  veri 
tas,  nec  falli  potest,  nec  fallere.  Qui  au- 
tem  non  ita  credunt :  accipiunt  ut  vcrbum 
hominum,  id  est,  ut  dubium,  aut  ut  pro- 
babile  tantum,  aut  ut  humana  solum  ra- 
tione,  vel  auctoritate  firmatum :  quomodo 
recipiuntur  placita  philosophorum,  in  qui- 
bus  non  est  certissima  vevitas,  quia  omuis 
homo  mendax.  Unde  David  dicebat  ad 
Saul:  Quare  audis  verba  hominum,  lo- 
quentium,  David  quaerit  malum  adver- 
sum  te?  1  Reg.  24.  Hic  locus  docet,  pro- 
prium  objoctum  fidei  esse  verbum  Dei, 
seu  veritatem  primam  hominibus  loquen- 
tem  ;  ostendit  quoque,  fidem,  id  est  assen- 
sum ,  quo  suscipitur  verbum  Dei ,  esse 
opus  gratiae  divinae:  id  enim  manifeste 
convincit  gratiarum  actio. 

Qui  operatur  in  vobis,  qui  credidistis. 
Graece:  Qui  operatur  in  vobis  creden- 
tibus.  Quod  tamen  ad  praeteritum  referri 
potest:  ut  recte  noster  interpres  verterit, 
qui  credidistis,  quomodo  legit  etiam  Am- 
brosianns.  Apud  quem  tamen  non  est, 
qui  operatur,  sed  quod  operatur :  (Juo- 
modo  legit  et  Augustinus  de  praedest. 
sanct.  cap.  19. ,  ut  relativum  respiciat 
verbum  Dei,  non  Deum:  cum  Graeca  re- 
latio  ambigua  sit.  Rectius  autem ,  yuod 
operatur ,  idque  significatione  passiva: 
nam  in  Graeco  verbum  est  Ivspy£"iTCU, 
quod  nunquam  active  sumitur.  Itaque 
sensus  est:  Quod  verbum  agitur,  exer- 
cetur,  incitatur  (nimirum  agente  Deo)  in 
vobis,  qui  credidistis:  id  est,  qui  illud 
velut  semen  quoddam  fructiferum  fidc 
suscepistis :  agitur  autem  ad  omue  genus 
piarurn  actionum.  Loquitur  Apostolus,  ut 
saepe  alibi,  de  verbo  credito,  id  est,  dj 
fide  ipsa:  nam  fides  per  charitaiem  ope- 
ratur.  Galat.  5.  In  cujus  etiam  loci  com- 
mentario  vim  Graeci  verbi  latius  expo- 
suimus. 

14.  Vos  enim  imitatores  facti  estis, 
fratres,  ecclesiarum  Dei,  quae  sunt  in 

Onll    Estil  Comm.  Tom.  II. 


Judaea,  in  Christo  Jesu.  Ex  hoc,  inquit, 
liquet,  verbum  Dei  operatum  esse  in  vo- 
bis,  quia  facti  estis  imitatores  ecclcsiarum 
Dei  Christianarum,  quae  in  Judaea  sunt; 
addidit  enha ,  in  Christo  Jesu ,  ne  quis 
Judaeorum  synagogashic  suspicetur.  Nam 
de  ecchsiis  loquitur  Judaeorum,  qui  erant 
primitiae  credentiurn,  ac  praecipue  de  ec- 
eleeia  Jerosolyrnitana ,  quemadmodum 
patet  ex  sequentibus. 

Quia  eadem  passi  estis  et  vos  a  con- 
trihalibus  vestris,  sicut  et  ipsi  a  Judaeis. 
Graece  est,  a  propriis  contribulibus.  In- 
telligit  autarn  non  tam  ejusdem  tribus  ho- 
mi.ues,  quam  ejusdem  gentis  aut  civitatis. 
In  qua  generali  significatione  etiam  Te- 
rentius  usus  est  vocabulo  tribulis.  Unde 
Ambrosianus  legit,  concivibus.  Comme- 
morat  autem  Aj.ostolus,  in  quo  facti  fue- 
rint  Thessalonicenses  Judaicarum  Dei 
ecclesiarum  imitatores,  scilicet  in  eo,  quod 
a  suis  civibus  propter  verbum  Dei  talia 
pasd  fuissent,  o^ualia  illi  a  Judaeis.  De 
Judaeorum  ecclesiis,  quam  gravcm  ah  in- 
fidclibus  Judaeis  persecutionem  passae 
fuerint,  abunJe  testatur  Lucas  in  actis : 
eodemque  pertinct,  quod  Apostolus  ad 
Hebraeos  scribit,  cap.  10.  Remcmora- 
mini  pristinos  dies:  in  quibus  illumi- 
nati,  magnum  certamen  sustinuistis  et 
quae  sequuntur.  De  Thepsalonicensibus 
autem,  quod  non  solum  a  Judaeis,  verum 
etiam  a  corcivibus  suis  graviter  infestati 
fueriut,  si^nificat  locus  ille  Act.  17.  Ze- 
lantes  cutem  Judaei,  assumentesque  de 
vulyo  viros  quosdam  malos  et  turba 
facta  concitaverunt  civitatem  etc.  Nam 
eo  respicit  Apostolus. 

15.  Qui  et  Dominum  occiderunt  Je- 
sum  et  Prophetas.  Graece:  et  proprios 
Prophetas.  Similiter  Ambrosianus.  Quae 
lectio  vehemeutior  est,  magisque  facit  ad 
exaggerandam  Judaeorum  persequentium 
malitiam.  Coniinet  autem  haec  digressio 
consolationem  Thessalonicensium,  apud 
quos,  ut  ex  loco  Act.  proxime  citato  li- 
quet,  Judaei  fuerant  auctores  et  incen- 
tores  persecutionis  adversus  eos  commo- 
tae ;  quasi  dicat  Apostolns :  Quid  mirum, 
si  vos  persecuti  sint  Judaei;  quando  et 

Christum  Dominuni  occiderunt,  nec  a 
propriis  et  domesticis  suis  prophetis  ma- 
nus  impias  abstinuerunt.  Quin  potius 
consolamini  vos  et  gratulamini  vobis,  ob 
societatem  passionum  Christi  et  prophe- 
tarum  ejus.  Occiderunt  autem  Christum 
Judaei,  non  suis  manibus  ei  mortem  in- 
ferendo,  id  enim  jussu  Pilati  praesidis, 
milites  ejus  gentiles  fecerunt,  sed,  quod 
deterius  est,  ex  oclio  atque  invidia  tra- 
dendo,  accusando  et  postulando  ad  mor- 
tem.  Unde  ait  ipse  ad  Pilatum :  Qui  me 
tradidit  tibi,  majus  peccatum  habet, 
Joan.  19.  Occiderunt  ergo  voluntate  et 
impulsu  suo,  licet  manibus  alienis.  Unde 
et  Petrus  ad  illos  Act.  3.,  auctorem  vitae 
interfecistis,  et  Stephanus  Actor.  7.  Cu- 
jus  vos  nunc  proditores  et  hornicidae 
fuistis. 

Jesum  vocat  Apostolus  Dominum,  ut 
alibi;  ratione  redemptionis,  qua  nos  sibi 
ut  servos  vendicat,  quanquam  et  vere  di- 
citur,  quod  Deum  oceiderunt;  propter 
communionem  idiomatum  utriusque  in 
Christo  naturae.  Non  quidem  verisimile 
est,  Judaeos,  quos  Paulus  infesto3  sibi  et 
ecclesiae  sentlebat,  fuisse  ex  iis  ipsis,  qui 
Christum  postulaverant  ad  necem,  fluxe- 
rant  enim  jam  a  morte  Christi  septemde- 
cim  anni  plus  minus;  sed  erant  ejusdem 
gentis,  et  in  facinus  illorum  hi  expresse 
consentiebant,  dicentes  bene  et  juste  fac- 
tum  esse.  Prophetas  autem  occidisse  di- 
cuntur,  quia  patres  ac  majores  eorum,  a 
quorum  moribus  et  ingenio  non  recede- 
bant,  illos  occiderant;  ipsi  quoque  patrum 
suorum  socii  in  sanguine  prophetarnm 
futuri,  si  in  diebus  eoium  fuissent.  Argu- 
mento  est,  quod  Christum  et  Apostolos, 
eadem,  quae  prophetae  praedicantes,  oc- 
ciderint,  patrum  suorum  mensuram  im- 
plentes,  ut  dicitur  Matth.  23.  Erat  ergo 
consensus  et  communio  sceleris  atque 
malitiae  inter  ipsos  et  patres  eorum. 

Et  nos  persecuti  sunt,  Christi  Aposto- 
los  ac  miniotros.  Et  Deo  non  placent. 
Imo  raagnopere  displicent  atque  exosi 
sunt,  gravissime  ab  eo  puniendi ;  tantum 
abest,  ut  Deo  placeant,  et  obsequium  ei 
praestent,  sicut  ipsi  arbitrantur.  Est  igitur 


liptote,  qua  minus  dicitur,  quam  signifi- 
catur.  Et  omnibus  hominibus  adversan- 
tur ;  sive  quia  seditiosum  erat  hominum 
genus,  quodque  caeteras  g-entes  prae  se 
contemneret;  sive  quia  saluti  generis  hu- 
mani  per  invidiam  et  malitiam  obsiste- 
bant,  velut  communes  orbis  terrarum  ho- 
stes,  juxta  id,  quod  sequitur: 

16.  Prohibentes  nos  gentibus  loqui, 
ut  salvae  fiant.  Id  est,  impedientes  nos 
quantum  in  ipsis  est,  ne  gentibus  annun- 
tiemus  evangelium  salutis.  Ea  res  clara 
est  ex  Actis  Apostol.  Ut  impleant  pec- 
cata  sua  sernpir.  Ut  consecutiva  parti- 
cula  est,  non  causalis.  Graece  el<z  to  5cva- 
TwAYjpaiaat ,  etc.  quasi  dicat :  Atque  ita, 
dum  peccare  non  desinunt,  semper  pec- 
cata  peccatis  accumulant,  donec  tandem 
impleant  eorum  mensuram  usque  ad  sum- 
mum ;  quando  jam  non  aliud  eis  restabit, 
quam  terribile  judicium  Dei. 

Praevenit  enim  ira  Dei  super  illos 
usque  in  finem.  Graece:  Praevenit  au- 
tem  super  eos  ira  in  finem.  Quanquam 
etiam  verti  potest:  Pervenit,  ut  habet 
Syriaca  translatio.  Quod  verbum  et  in 
Latinis  quibusdam  iegitur :  tametsi  plurium 
et  antiquiorum  codicum  lectio  est :  Prae- 
venit,  quam  etiam  exhibent  et  exponunt 
Ambrosianus,  Anselmus,  Haimo  et  alii 
quidamLatinorum:  estque  hoc  magis  pro- 
prium  et  usitatum  Graeci  verbi  significa- 
tum.  Atque  eo  modo  etiam  infra  accipitur 
cap.  4.  hujus  epist. ,  ubi  nos  habemus : 
Non  praeveniemus  eos,  qui  dormierunt. 
Multi  quoque  Latini  codices  cum  Graecis 
et  Syris  autem,  non  enim,  legunt;  an- 
nuente  Ambrosiano  textu,  qui  habet,  sed 
praevenit. 

Sensus  igitur  est:  Cum  post  hanc  vitam 
sit  tempus  irae  et  vindictae  divinae  super 
malos  (unde  canit  ecclesia:  Dies  irae, 
dies  illa),  in  istos  tamen,  ut  in  alios  quos- 
uam  egregie  malos,  ira  Dci  etiam  in  hac 
vita  exercetur,  et  tempus  suum  quodam- 
raodo  praevenit:  dum  justo  Dei  judicio, 
propter  praecedentia  peccata,  subinde  in 
alia  atque  alia  graviora  cadere  permit- 
tuntur:  praevenit,  inquam,  non  aliquando 
cessatura ,  sed  permansura  super  eos  us- 

qne  in  finem,  id  est,  ad  extremum  usque. 
Qua  phrasi  in  scripturis  significatur  ae- 
ternitas,  ut  Psalm.  9.  bis  in  eodem  versu : 
Non  in  finem  oblivio  erit  pauperis,  pa- 
tientia  pauperum  no.i  peribit  in  finem. 
Hic  ergo  significatur  Judaeorum,  tanquam 
a  Deo  reprobatorurn,  justa  derelictio  iu 
peccatis  et  fntura  damnaUo:  quemadmo 
dum  et  in  2.  epist.  cap.  2.  eorum,  qui 
Antichristum  sunt  recepturi. 

Loquitur  autem  Apostolus  de  Judaeis, 
qui  illo  erant  tempore,  nec  de  emnibus 
iis :  nam  et  ipse  Judaeus  erat,  et  paulo 
ante  laudaverat  ecclesias  Christianas,  quae 
erant  ex  Judaeis ;  sed  de  populo  seu  mul- 
titndine,  quae  Christum  non  recepit ;  juxta 
illud  Joan.  1.  In  propria  venit  et  sui 
eum  non  receperunt :  et  de  cujus  infi- 
delitate  atque  abjectione  latius  agit  Rom. 
9.  Quare  etsi  locus  praesens  referri  pos- 
sit  etiam  ad  futuras  generationes  illius 
populi;  non  tamen  ex  eo  consequens  erit 
falsum  esse,  quod  idem  Apostolus  Roin. 
11.  docet,  quodque  ab  omnibus  fere  pa- 
tribus  traditum  est,  Israelem  crediturum 
et  salvum  futurum,  poscquam  pletiitudo 
gentium  intraverit.  Nam  illud,  usque  in 
finem,  non  exponimus  de  consummatione 
saeculi,  quasi  ad  illud  usque  tempus  ira 
Dei  permansura  sit  super  Judaeos ;  sed 
de  permanentia  irae  clivinae  usque  in  ae- 
ternum  super  multitudine  eorum,  qui  ex 
illo  populo  sunt  a  Deo  reprobati. 

17.  Nos  autem  fratres ,  aesolati  a 
vobis  ad  tempus  horae ,  aspectu  noti 
corde.  Ostendit,  se  invitnm  urgente  per- 
secutione  ab  eis  discessisse,  de  quo  vide 
Act.  17.  Desolati,  Graece  orbati ,  vel 
exorbati ,  anop^av.afrivTcC,  quomodo 
filius  patre,  aut  pater  filiis  orbatur.  Re- 
spicit  enim  ad  id,  quod  supra  de  se  dixit, 
sicut  pater  filios  suos.  Nos  autem,  inquit, 
o  fratres,  orbati  vobis  tanquam  carissimis 
pignoiibus,  ad  breve  tempus,  id  est  per 
hanc  exigui  temporis  absentiam ,  idque 
dumtaxat  aspectu,  non  corde;  vel,  ut  in 
Graeco  et  apud  Ambrosianum,  facit,  non 
corde :  nam  in  corde  vos  semper  circum 
ferimus : 

Abundantius  festinavimus  faciem  ve- 


stram  videre  cum  multo  desiderio.  Id 
est,  vehementi  studio  egimus  atque  ope- 
ram  dediraus  cum  magno  vestri  desiderio, 
ut  quam  citissime  faciem  vestram  videre- 
mus ;  id  est,  vcbis,  etiam  corpore,  prae- 
seutes  essemus ;  erat  enim  Apostoli  prae- 
sentia  corpcralis,  ad  eos  in  fide  nuper 
suscepta  confirmandos,  non  parum  ne- 
cessaria. 

18.  Quoniam  voluin.us  venire  ad 
vos ,  ego  quidem  Paulus ,  et  semel  et 
iterum.  Quoniam,  Graece,  propterea  vel 
quapropter,  ut  uabet  Ambrosianus.  Qua- 
propter,  inqnit,  eo  desiderio  impr.lsi,  vo- 
luimus,  id  est,  omnino  statueramus  venire 
ad  vos,  ac  nominatim  ego  Paulus,  qui  de 
meo  desiderio  ac  voluntate  certius,  quam 
de  aliorum  testari  possum ;  atque  id  vo- 
luimus  semel  et  iterum,  adornantes  pro- 
fectionem.  Juxta  hanc  expositionem  so- 
lum  illud,  ego  quidem  Paulus,  parentliesi 
claudendum  est.  Alii  etiam  id,  quod  se- 
quitur,  et  semel  et  iterum,  ad  solumPau- 
lumrefernnt:  quod  nen  estnecesse.  Graece 
legitur,  et  semel  et  bis,  sed  bene  vertit 
interpres. 

Sed  impedirit  nos  satanas.  Id  est, 
adversarius ,  nimirum  diabolus ,  qui  in 
scripturis  per  antonomasiam  satanas  ap- 
pellatur.  Alibi  dicitur  irapeditus  seu  pro- 
hibitus  a  Deo,  ut  Act.  16.  Vetati  sunt, 
inquit  Lucas,  a  Spiritu  sancto  loqui  ver- 
hum  in  Asia.  Et  rursum :  Tentabant 
ire  in  Bithyniam,  et  non  permisit  eos 
spiritus  Jesu  :  prohibebantur  enimocculta 
Dei  snggestione,  ne  ea  loca  adirent  ad 
praedicandum  evangelium.  Hic  vero  dicit 
se  impeditum  a  satana ;  quia  mali  ho- 
mines  instigante  satana  progressum  evan- 
gelii  impediebant;  vel  insidias  Apostolo 
struentes  in  via,  vel  turbas  adversus  eum 
passim  in  civitatibus  suscitantes,  vel  alia 
quaecunque  obstacula  studiose  ac  mali- 
tiose  objicientes. 

19.  Quae  zst  enim  nostra  spes,  aut 
gaudium,  aut  corona  gloriae?  Sensus 
est :  Non  abs  re  tantopere  vos  amo  ac  de- 
sidero ,  utpote  qui  sitis  spes  nostra,  id 
est,  spei  nostrae  materia;  quia  pro  fructu, 
quem  apud  vo3  feci,  praemium  a  Domlno 

acccpttimm  me  .*pero.  Et  gaudium  no- 
strum,  quia  Je  vestra  salute,  quam  per 
me  Deus  operatur,  mirifice  gaudebo  in 
adventu  Christi,  quando  niihi  dicturus  cst: 
Euge  scrve  bone  et  ftdelis ,  intra  in 
gaudium  Domini  tui.  tetcorona  gloriae, 
vel  ut  in  Graeco,  gloriationis,  quia  pro 
labore  praedicationis,  qua  vos  ad  Chri- 
stnm  adduxi,  coronam  ab  eo,  quum  ve- 
nerit,  exspecto,  de  qua  piopter  vos  glo- 
riabor.  Totam  hanc  pavtem  referimus  ad 
futurum  tempus  adveutus  Christi :  uam 
id  posiukt  interrogatio  subjuncta. 

Nonne  vos  anie  Dominum  nostrum 
Jesum  Christum  estis,  in  adventu  ejas? 
Id  est,  nonce  vos  estis  spes  nostra  et 
gaudium  nostrum  et  corona  gloriae  coram 
Domino  nostro  Jesu  Christo,  quum  ad 
venerit  redditurus  unicuique  secundum 
opera  sua?  Graece  legitur:  An  non  et 
vos.  Idquc  sic  urgent  Graeci  interpretes, 
quasl  velit  innuere  Apostolus,  Thessalo- 
nicenses  quidem,  sed  non  solos,  esse  spem 
ejus  et  gaudium  et  coronam;  itt  qui  prae- 
tcr  lios  tam  multos  alios  ad  salutcm  ad- 
duyerit.  Verum  simplicius  est  si  dicamus 
voculam  et  redundare.  aut  dumtaxat  in- 
tendendae  orationi  inservire;  quod  non 
infrequens  est  apud  Apostolum.  Ita  cap. 
4.  Sicut  et  gentes  quaz  etc,  et  iterum, 
sicut  et  cceteri,  qui  spem  non  habent, 
et  cap.  5.  non  dormiamus  sicut  et  cae- 


leri.  Id  animadvertens  interpres  noster 
aliquando  eam  omittit. 

20.  Vos  enim  estis  gloria  nostra  et 
gaudium.  AflSrmatio  est  ejus,  quod  duae 
interrogationes  quaerebant,  quasi  dicat: 
Certe  vos  estis  gloria  nostra  et  gaudium 
coram  Domino  in  adventu  ejus ;  nempe 
juxta  sensum  jam  explicatum.  Hic  qui- 
dem  in  Graeco  est  gloria,  non  gloriatio : 
sed  sensus  eodem  fere  recidit;  estque 
hujusmodi:  Per  vos  ero  gloriosus  et  illu- 
stris  in  regno  Christi,  ut  merito  de  vobis 
gloriari  possim.  Quaeres,  quomodo  Thes- 
salonicenses  vocet  coronam  gloriaiionis 
suae,  et  gloriam  suam:  cum  alibi  dicat: 
Mihi  absit  gloriari  nisi  in  crucc  Domini 
nostri  Jesu  Christi?  Respondemus,  hane 
ipsam  Apostoli  gloriationem ,  quam  ex 
Thcssalonicensibus  sibi  promittit,  non  in 
alia  re  fundari,  quam  in  cruce  Domini, 
quae  est  fons  omnis  gratiae  et  gloriae. 

Jam  si  recte  Pauius  homlnes  inferiores 
se,  atque  a  se  institntos,  vocat  spem,  gau- 
dium ,  coronam  et  gloriam  suam :  saue 
frustra  Calholicos  calumniautur  haeretici, 
quod  beatissimam  Dei  Matrem  iisdem 
aut  simiiibus  nominibus  salutent,  vocan- 
tes  eam  vitam  etspera  suara:  vitam,  quod 
per  eam  vivant ,  quatenus  illa  vitam 
mundo  peperit;  spem  vero  propter  ejus 
intcrcessionem,  qua  opem  et  salutem  no- 
bis  a  Filio  impetret. 


CAPUT    TERTIUM. 

Propter  quod  non  sustinentcs  araplius,  placuit  nobis  remanere  Athenis, 
solis:  2.  et  misimus  Timothcum  fratrem  nostrum1),  et  ministrum  Dei  in 
Evangelio  Christi,  ad  confirmandos  vos,  ct  exhortandos  pro  fide  vestra: 
3.  ut  nemo  movcatur  in  tribulationibus  istis2):  ipsi  enim  scitis .  quod 
in  hoc  positi  sumus.  4.  Nam  et  cum  apud  vos  essemus3),  praedice- 
banius  vobis    passuros    nos  tribulationes,    sicut  et  factum  est,    et  scitis. 

5.  Proptcrea  et  cgo  amplius  non  sustinens,  misi  ad  cognosccndam  fidem 
vcstram:  nc  forte  tcntaverit  vos  is,  qui  tentat,  et  inanis  liat  labor  noster. 

6.  Nunc  autcm  veniente  Timotheo   ad  nos  a  vobis,   et  annuntiante  nobis 


*)  Apoc.  17,   15.  seq      Rom.   16,  21.     *)  Ephes    3,  Vi.     Hebr.   12,  3.     »)  Act.  17,  1. 

fidem  et  charitatem  vestram1),  ct  qnia  mcmoriam  nostri  habetis  bonam 
semper,  desiderantes  nos  videre,  sicut  et  nos  quoque  vos:  7.  ideo  con- 
solati  sumus  fratres  in  vobis2),  in  omni  necessitate  et  tribulatione  nostra 
per  fidem  vestram,  8.  quoniam  nunc  vivimus.  si  vos  statis  in  Domino. 
9.  Quam  enim  gratiarum  actioncm  possumus  Deo  retribuere  pro  vobis 
in  omni  gaudio ,  quo  gaudcmus  propter  vos  ante  Deum  nostrum 3) ,  10. 
nocte  ac  die  abundantius  orantcs,  ut  videamus  faciem  vestram,  et  com- 
pleamus  ea.  quae  desunt  fidei  vestrae4)?  11.  Ipse  autem  Deus  et  Patcr 
noster.  et  Dominus  noster  Jesus  Christus .  dirigat  viam  nostram  ad  vos. 
12.  Vos  autem  Dorainus  multiplicet.  et  abundare  faciat  charitatem 
vestram  in  invicem  ct  in  omnes,  quemadniodum  et  :ios  in  vobis:  13. 
ad  confirmanda  corda  vestra  sine  querela  in  sanctitate .  ante  Deum  et 
Patrem  nostrum,  in  adventu  Domini  nostri  Jesu  Christi  cum  omnibus 
sanctis  ejus  5).     Amen. 


SUMIARHJl  CAPLTIS  TERTII. 

Indicat,  se  plurimum  eonsolationis  accepisse  ex  fide  et  charitate  ipsorum,  quae  ex  Timotheo  ad 
eos  misso  cognoverat.  ltem,  sese  magno  teneri  desiderio  invisendi  eos:  optans,  ut  in 
bono  magis  magisque  confirmentur. 


1.  Propttr  quod  non  sustinentes  am- 
plius,  placuit  nobis  remanere  Athenis, 
solis.  Latinus  interpres  syntaxim  gram- 
maticam  neglexit,  cum  alioqui  Graeca 
oratio  probe  constet,  quam  Ambrosianus 
ita  reddit:  Idcirco  jam  non  amplius 
tolerantes,  optimum  duximus,  ut  Athe- 
nis  soli  relinqueremur.  Et  seucus  est: 
Cum  igitur  desiderium  vestri  non  ferrem 
diutir.s,  nec  tamen  aditus  ad  vos  daretur: 
visum  fuit  adventum  et  praesentiam  meara 
per  alium  mihi  conjunctissimum,  ac  velut 
altemm  me,  suppleri :  sic  ut  ego  solue; 
tam  fideli  ac  necessario  comite  destitutiis, 
reiiuquerer  ac  remanerem  Athcnis.  Ne- 
que  enira  Graeca  vox  residere  significat, 
ut  Erasmus  vertit:  sed  relinqui.  Quo 
verbo  Apostolus  ad  exprimendum  affec- 
tnm  innuere  voluit  desolatlonem  snarn, 
qnam  passus  sit  ob  absentiam  Timothei 
ad  Thessalonicenses  missi.  Hic  jam  satis 
apparet,  Apcstolum  de  se  solo  pluraliter 


loqui.  Nam  Timotheum  ipse  sermo  se- 
quens  excludit:  Silam  quoque  sive  Sil- 
vanum  eodem  tempore  in  Macedoniam 
fuisse  profectum  colligitur  ex  Actor.  18., 
uli  legitur,  una  cnm  Timothco  ad  Pau- 
lum  Corinthi  agentem  e  Macedonia  fuisse 
reversus. 

2.  Et  misimus  Timotheum  fratrem 
nostrum :  ut  per  eum  meam  praesentiam 
vobis  exhiberem ;  fratrem  suum  vocat, 
quod  eum,  ut  sincerum  operis  evangelici 
bO  ium,  fraterno  amore  diligeret:  quem 
etiam  hoc  nomine  commendat  Philipp.  2. 
Et  ministrum  Dei  in  evangelio  Christi. 
Graeca  sic  habent :  Et  ministrum  Dei  et 
cooperarium  nostrum  in  evangelio 
Christi.  Haec  partim  ad  comraendatio- 
ncra  Timolhei  dicuntur,  ut  intelligant 
Thessal^nicenses,  qualem  virum  ad  ipsos 
Paulus  pro  se  miserit:  partim  ad  signifi- 
candum,  quam  neccssarium  evangelii  co- 
operarium  passus  fuerit  ipsorum  causa  a 


*)  Cap.  1.  3.    *)  2  Cor.  7,  13    Rom    I.  12.    3)  Cap.  1.  2.    «)  Roa.  1,  10.  11.    *)  Cap. 
5.  23.     1  Cor.  1,  7.  seq.     Pliil.   1,  10. 

se  abesse.  Hanc  Timothei  missionem  Lu- 
cas  Act.  17. ,  ubi  commemorat  ea  quae 
Paulus  Athenis  egit,  omnino  tacuit:  quod 
non  mirum ,  cum  et  alia  multa  Pauli  acta 
constet  esse  ab  eo  praetermissa.  Cur  au- 
tem  miserit  ad  eos  Timotheum ,  exponit 
verbis  sequentibus. 

Ad  confirmandos  oos  ct  exhortandos 
pro  fide  vestra.  Graece ,  de  fide  vestra, 
vel,  ut  quidam  Graecorum  codices  habent, 
nostra:  tametsi  vestra  rectius,  suftYagan- 
tibus  item  tractatoribus  Graecis.  Nam  et 
paulo  post  ait:  Misi  ad  cognoscendam 
fidem  vestram.  Sensus  est :  ut  vos  in  fide 
confirmaret  et  exhortaretur  ad  perseve- 
rantiam;  sive,  ut  consolarctur  vos  super 
negotio  fidei  vestrae ,  ne  quis  propter  ad- 
versitates ,  quibus  evangelium  passim 
exagitatur,  despondeat  animum.  Nam 
verbum  Graecum  TiapaxaAsaai  commune 
est  ad  exhortari  et  consolari,  atque  etiam 
ad  d^precari,  quod  hoc  loco  legit  Am 
brosianus. 

3.  Vt  nemo  moveatur  in  tribulatio- 
nibus  istis.  Id  est,  ut  ne  quisquam  ve- 
strum  turbetur,  terreatur,  commoveatur 
ob  afflictiones  istas  et  pressuras,  quas  et 
vidistis  coram,  et  postea  audistis,  me 
pati  propter  evangelium.  Graeca  vox 
oatveo&at  proprie  quatere  significat:  sed 
hic  ad  animum  transfertur.  Porro  de  suis 
afflictionibus  Apostolum  loqui  sequentia 
docent: 

Ipsi  enim  scitis ,  quod  in  hoc  positi 
sumus;  quasi  dieat:  Novum  vobis  videri 
non  debet,  quod  haec  patiar:  neque  enim 
ignoratis ,  me  in  hoc  ipsum  delectum  ac 
praedestinatum  esse  a  Deo ,  ut  passioni- 
bus  meis ,  quas  evangelii  causa  sustineo, 
Christinomen  illustrem.  Respicit  ad  illud, 
quod  de  ipso  Dominus  dixerat  ad  Ana- 
niam:  Vas  electionis  est  mihi  iste,  ut 
portet  nomen  meum  coram  gentibus  et 
regibus  et  filiis  Israel.  Ego  enim  osten- 
dam  illi,  quanta  oporteat  eum  pro  no- 
mine  meo  pati.  Act.  9. 

Quidam  istud  :  quod  in  hoc  positi  su- 
mus ,  exponunt  generaliter  de  omnibus 
Christi  fidelibus;  nam  generales  ipsius 
Apostoli  sententiae  sunt:    Quoniam  per 


multas  tribulationes  oportet  nos  intrare 
in  regnum  Dei  Actor.  14.  et:  Omnes, 
qui  pie  volunt  vivere  in  Christo  Jesu, 
persecutionem  patientur  2  Tim.  3.  Ve 
rum  specialiter  Apostolum  loqui  de  seipso. 
probabilius  est:  idque  etiam  exigit  sub- 
sequens  probatio. 

4.  Nam  et  cum  apud  vos  essemus, 
praedicebamus  vobis,  passuros  nos  tri- 
bulationes.  Singulariter  intellige :  Prae- 
dicebam  vobis,  fore  ut  evangeliicausapa 
terer  afflictiones,  persecutiones,  pericuh* ; 
praedicebat  autem ,  vel  nova  revelatione 
divinitus  accepta ,  vel  de  ea  re  certus  ex 
veteri  oraculo  ad  Ananiam  facto.  Sicut  et 
factum  est,  et  scitis.  Loquitur  de  tumultu 
adversum  se  concitato ,  quum  esset  Thes- 
salonicae :  quanquam  et  ad  alias  perse- 
cutiones,  quas  post  suum  inde  discessum 
passus  fuerat,  extendi  potest  sententia. 
Quod  enim  ait,  et  scitis ,  intelligi  potest, 
partim  experientia,  partim  fama  et  relatu 
aliorum. 

5.  Propterea  et  ego  amplius  non  su- 
stinens ,  misi  ad  cognoscendam  fidem 
vestram.  Quod  supra  dixerat  utens  nu- 
mero  plurali,  nunc  repetit  in  singulari, 
quo  magis  erga  eos  paternam  animi  sui 
solicitudinem  declaret.  Ilaec  igitur ,  in- 
quit,  causa  est,  ob  quam  ego  vestri  desi- 
derium  non  diutius  fercns,  miserim  ad 
vos  Timotheum ,  ut  cognoscerem ,  quem- 
admodum  se  haberet  fides  vestra;  num 
firma  esset  et  constans,  an  aliqua  parte 
labefactata.  Id  enim  significant  verba  se- 
quentia. 

Ne  forte  tentaverit  vos  is,  qui  tentat. 
Neforte,  Graece,  ne  quo  modo ,  quae 
et  Ambrosiani  lectio  est.  Idem  pro  par- 
ticipio  Graeco ,  quod  noster  irterpres  in 
verbum  resolvit,  is  qui  tentat,  legit  ille 
tentator ;  quod  et  in  nostra  versione  ejus- 
dem  participii  loco  legitur  Matth.  3.  et 
accedens  tentator.  Voluit  euim  tam  Apo- 
stolus  quam  Evangelista  eo  vocabulo, 
velut  diiboli  epitheto,  significare  non 
actum  aliquem  transeuntem,  sed  volun- 
tatem  ac  studium  tentandi,  id  est,  ad 
malum  solicitandi  homines:  adeo  utglossa 
interlinealis  a  D.  Thoma  probata,  sub- 

scribente  etiam  Cajetano,  dicat,  illnd 
esse  diaLoli  officium ;  quod  tamen  impro- 
prie  dictum  intellige :  sicut  idem  S.  Thomas 
explicat  1.  p.  q.  114.  art.  2.  Nam  proprie 
quidem  officium  est,  quod  quisque  facere 
debet:  ac  proinde  locum  non  habet  nisi 
in  bonis.  Sed  officium  diaboli  dicitur  ho- 
mines  tentare,  quatenus  illud  tanquam 
officium  suum  studiosissime  exercet.  Est 
autem  sensus  hujus  partis  ita  supplendus: 
Utpote  qui  metuam ,  ne  quo  pacto  tenta- 
tor  ille,  scilicet  diabolus,  occasione  mea- 
rum  afflictionum  vos  tentaverit ,  ac  tenta- 
tione  impulerit  ad  aliquem  fidei  defectum. 

Et  inanis  fiat  labor  noster.  Sensus : 
Atque  ita  labor,  quem  vobis  instituendis 
insumsi,  reddatur  irritus  et  infructuosas; 
quamvis  enim  Apostolo  salva  manerent 
praemia  sui  laboris ,  ipso  dicente  1  Cor. 
3.  Unusquisque  propriam  mercedem 
accipiet  secundum  suum  laborem:  inanis 
tamen  erat  iuem  labor  futurus  ex  parte 
eorum ,  quibus  praedicaverat ,  si  nullum 
apud  eos  fructum  stabilem  fecisset.  Ex 
hoc  loco ,  ut  ex  multis  aliis ,  apertissime 
docemur,  posse  hominem  fidelem  et  justi- 
ficatum  a  fide  et  charitate  excidere:  et 
opera  bona  por  subsequens  peccatum  ita 
mortificari,  ut  praemio  ipsis  alioqui  de- 
bito  frustrentur. 

6.  Nunc  autem  veniente  Timotheo 
ad  nos  a  vobis ,  et  annuneiantc  nobis 
fidem  et  charitatem  vestram.  Participia 
praeteriti  temporis  sunt  in  Graeco ,  quae 
et  Ambrosianus  textus  per  verba  ejusdem 
temporis  expressit.  Verum ,  inquit ,  cum 
nuper  admodum  rediisset  a  vobis  ad  nos 
Timotheus,  et  annuntiasset ,  quod  in 
Graeco  est,  evangelizasset,  id  est  bonum 
nuntium  retulisset  fidei  et  chr.ritatis  ve- 
strae  perseverantis  et  inconcussae.  Hic 
Timothei  rcditus  ad  Paulum  Corinthi 
agentem  fuisse  videtur,  cujus  meminit 
Lucas  Actor.  18.  dicens:  Cum  venisset 
autem  de  Macedonia  Silas  et  Timotheus. 
Nec  mirum,  nullam  bic  Silr.e  fieri  men- 
tionem:  quamvis  enim  una  redirent  a 
Macedonia  Silas  et  Timotheus;  non  ta- 
men  ex  eadem  Macedoniae  parte,  neque 
ex  eadem  legatione. 


Et  quia  memoriam  nostri  bonam 
habetis  sjmper ,  id  est,  cumque  nuntias- 
set,  vos  retinere  bonam  et  honorificam 
nostri  memoriam ,  eamque  jugem  ac  per- 
petuam.  Audite  hic  discipuli ,  inquit 
Theophylactus  in  hunc  locum  scribens, 
et  discite,  praeceptorum  vestrorum  men- 
tionem  semper  facere  cum  laude :  vobis- 
ipsis  namque  id  proderit ,  non  illis.  — 
Desiderantes  nos  videre :  sicut  nos  quo- 
que  vos.  Per  hoc  significat  se  ab  illis  ut 
praeceptorem  a  discipulis  redamari :  quod 
ut  sibi  gratissimum  commemorat. 

7.  Ideo  consolati  sumus  >  fratres }  in 
vobis,  in  omni  necessitate  et  tribula- 
tione  nostra,  per  fidem  vestram.  Propter 
haec  inquit,  a  Timotheo  nuntiata,  con- 
solationem  accepi  in  vobis,  sive  per  vos, 
id  est ,  per  fidem  vestram ,  super  omni 
afflietione  et  periculis,  in  quibus  versor, 
quasi  dicat:  Nihil  istorum  malorum  grave 
duco,  posteaquam  cognovi,  fidem  vestram, 
de  qua  metuebam ,  esse  in  tuto.  Necessi- 
tatem  vocat  Apostolus  non  indigentiam, 
ut  quidam  interpretantur ,  sed,  Hebraea 
phrasi ,  pressuras  et  pericula.  Unde  est 
illud  Psalmi  24.  De  necessitatibus  meis 
erue  me. 

8.  Quoniam  nunc  vivimus,  si  vos 
statis  in  Domino.  Tale  est  quod  dicit : 
Nam  etsi  versor  in  quotidianis  mortibus, 
propter  insidias  et  pericula,  quae  me  cir- 
cumstant  (quotidie  e^im  morior,  ait  1  Cor. 
15.),  tamen  horum  omnium  oblitus,  vivere 
mihi  videor  et  salvus  esse ,  si  res  vestrae 
salvae  sunt ,  si  vos  in  fide  Christi  Domini 
constantes  permanetis.  Significatio  est 
ingentis  gaudii,  quod  ex  iis,  quae  Timo- 
theus  nuntiaverat,  percepit. 

9.  Quam  enim  gratiarum  actionem 
possumus  Deo  retribuere  pro  vobis. 
Graece,  de  vobis.  Similiter  Ambrosianus  : 
Et  sensus  est:  quas  enim  gratias  referre 
Deo  possum  de  vobis ,  qui  perstitistis  in 
fide?  quasi  dicat,  nallas  satis  dignas  ac 
tanto  beneficio  pares.  Ut  autem  ostendat, 
bonum  illud,  de  quo  gratias  agit,  ad  se 
quoque  pertinere:  continua  oratione  sub- 
jungit: 

In    omni    gaudio,     quo    gaudemus 

propter  vos  ante  Deum  nostrum.  Cla- 
rior  est  Arubrosiani  lectio :  Super  omni 
gaudio,  quo  gaudemus  propter  vos  co- 
ram  Deo  nostro  ?  Omne  gaudium ,  more 
Hebraeo ,  vocat  gaudium  immeusum  et 
perfectum ;  quemadmodum  et  jocobus 
Apostolus  dicens:  Omne  gaudium  exi- 
stimate  fratres  mei  etc  Jacobi  1.  Ad- 
dens  autem ,  ante  Deum  nostrum ,  id 
est,  in  conspectu  Dei  nostri,  signifieat, 
hoc  gaudium  suum  non  esse  mundanum 
aut  carnale ,  sed  spirituale  ac  Deo  proba- 
tum,  utpote  de  bono  spirituali  conceptum. 
Innuit  autem  his  verbis  Apostolus,  et 
suum  gaudium  et  illorum  fidem  atque 
constantiam  csse  donum  ac  beneficium 
Dei.  Nam  gratiarum  actio  non  est  nisi  de 
beneficiis  acceptis. 

10.  Nocte  ic  die  abundantius  oran- 
tes,  ut  videamus  faciem  vestram.  Abun- 
dantius,  Graece  ad  verbum,  super  exa- 
bundanti,  quasi  dicat  superquam  abun- 
dantcr.  Ambrosius  legit,  abundantissime, 
Erasmus  vertit,  supra  modum.  Itaque 
significatur  oratio  vehementer  intensa; 
sicut  ea  parte,  nocte  ac  die,  multum  ex- 
tensa  et  continua.  Cur  autem  tantopere 
precibus  a  Deo  contendat,  ut  faciem  illo- 
rum  videat,  id  est,  corpore  ipsis  prae- 
sens  sit,  declarat  id,  quod  sequitur. 

Et  compleamus  ea,  quae  desunt  fidei 
vestrae.  Ambrosianus ,  et  suppleamus: 
quod  verbum  magis  respondet  Graeco 
xaxapTiCetv;  cujus  haec  sunt  significata, 
componere  seu  coagmentare,  instaurare, 
rvificere,  resrarcire.  Utitur  eo  Matthaeus 
capit.  4.  reficientes  retia  sua.  Et  Apo- 
stolus  Gal.  6.  Hujusmodi  instruite  sive 
instaurate  in  spirilu  lenitatis:  quemad- 
modum  ibi  cxpositum  est.  Alibi  signifi- 
cat  aptare  aut  perficere,  ut  Lnc.  6.  Rom. 
9.  1  Cor.  1.  et  Hebr.  10. 

Potest  igitur  complementum ,  de  quo 
hic  cst  sermo,  varie  exponi.  Complet 
enim  sive  supplet  ea,  quae  desunt  fidei 
cujuppiam ,  qui  eum  plenius  instruit  in 
iia,  quae  sunt  religionis  Christianae,  do- 
cens  ea  quae  nondum  ar.divit;  ut  cum 
quis  imperfecte  catechizatus  est.  Hoc 
modo    complementum     fidei    acccperunt 


Apollo  Alexandrinus.  et  Ephesii  quidam 
tantum  seientes  baptisma  Joaunis ,  et  au 
Spir:tu3  sanctus  esset,  ignorantes.  Actor. 
18.  et  19.  Complet  etiam  fidem,  qni 
consolatione  et  exhortatione  sua  id  agit, 
ut  quis  firmus  et  constans  sit  in  fide :  pro 
quo  complemento  rogabant  Apostoli, 
quando  dicebant:  Dowine ,  adauge  no- 
bis  fidem  y  Luc.  17. 

Tertio  complet  fidem  alicujus,  qui  per- 
fectius  eum  instituit  in  fide;  non  quidem 
alios  a  prioribus  articulos  aut  alia  £dei 
mysteria  tradens  r  sed  eadem  diligentir.s 
explicans ,  et  rationibus  illustrans  ,  atque 
contra  infideles  confirmans.  Primus  et 
tertius  lnodus  complemeuti  potissimum 
hic  significari  videntur.  Unde  et  inrYa 
de  resurrectione  mortuorum  plenius  eos 
instruit ;  et  in  2.  epistola  de  die  judicii 
errorem  removet  ac  docet,  quaenam  tem- 
pus  illud  praecedere  debeant.  Modus  se- 
cundus  huc  pertinere  non  videtur;  jam 
enim  Timotheus  illud  ofiicium  suppleve- 
rat  missus  nimirum,  ut  supra  dictum  est, 
ad  exhortandos  eos  et  confirmandos  in 
fide. 

11.  Ipse  autem  Deus  et  Pater  noster. 
Id  est.  Deus ,  qui  idem  est  et  pater 
noster,  ea  nimirum  ratione,  qua  nos  sibi 
in  filios  adoptavit.  Et  Dominus  noster 
Jesus  Christus  dirigat  viam  nostram  ad 
vos.  Verba  sunt  optaniis  cum  precatione, 
ut  piosperum  iter  ad  eos  habeat,  ea  fac- 
turus  quae  dixit.  An  autem  exauditus 
fuerit,  baud  omnino  constat;  tametsi  ve- 
risimile  est  exauditum  fuisse,  ex  iis  quae 
narrantur  Act.  20.  de  secunda  profectione 
Pauli  in  Macedoniam. 

12.  Vos  autem  Dominus  multiplicet, 
et  abundare  faciat  chariiatem  invicem 
et  in  omnes.  Alterum  adjungit  votum  seu 
precationem  ,  eamque  magis  necessariam, 
qna  eis  optat  a  Deo  charitatis  augmen- 
tum  ct  plenitudinem.  Ambrosianus  legit, 
charitate  in  invicem ,  casu  ablativo. 
Quae  lectio  consonat  cum  Graecis ;  ut 
probabile  sit,  nostrum  etiam  intcrpretem 
ita  vertisse.  Quod  enim  quidam  codices 
addito  pronomiue  habent,  charitatem 
vestram  in  invicem,  longiu9  ab  originali 

textu  recedit,  et  in  antiquioribus  MSS. 
non  reperitur;  multiplicet  auteru  dixit 
interpres  pro  eo ,  quod  est ,  nbundare 
faciat;  atque  hujus  significatum  adhuc 
auget  verbum  sequens ,  ut  sensus  Apo- 
stoli  sit:  Precor,  ut  vos  Christus  Domi- 
nus  abundare  et  exuberare  faciat  mutua 
inter  vos  charitate ;  nec  solum  inter  vos. 
sed  erga  omnes  horaines,  etiam  infideles 
et  vestrae  salutis  inimicos. 

Quemadmodum  et  nos  in  vobis.  Grae- 
ce ,  in  vos.  Estque  ea  lectio  in  codice 
Laud.  Est  enim  eadem  praepositio  StCj 
quae  proxime.  Partem  hanc  quidam  con- 
cludunt  sub  eadem  precationc ,  quasi  sit 
sensus :  Quemadmodum  et  nos  abundare 
faciat  charitate  erga  vos.  Sed  cum  nos 
in  Graeco  nominativi  casus  sit  non  accu- 
sativi,  rectius  est,  ut  cum  Graecis  com- 
mentatoribus  expcnamus  in  hunc  sensum  : 
quemadmodnm  ego  charitate  abundo  erga 
vos  omnes,  ut  qui  etiam  mori  paratus 
sim  pro  vestra  salute.  Convenit  haec  ex- 
positio  cum  aliis  locis,  in  quibus  Apo- 
stolus  se  proponit  imitandum  illis,  ad 
quos  scribit,  dicens :  Imitatores  mei 
estote  etc. 

13.  Ad  confirmanda  corda  vestra 
sine  querela  in  sanctitate.  Contiuuatio 
est  bonae  precationis  qua  dixerat:  Vos 
autem  Dominus  multiplicet  etc.  Nam 
illud,  quemadmodum  et  nos  in  vobis, 
parenthetice  interpositum  est.  Pro  dua- 
bus  vocibus,  sine  querela }  in  Graeco 
nomen  est  compositum,  qnod  verti  potcst 
irreprehensibilin ,  ut  ad  corda  referatur; 
quomodo  legit  Ambrosianus,  et  vertit 
Erasmus.  Potest  etiam  verti,  irreprehen- 
sibiles,  ut  qnodam  hyperbato  referatur 
ad  pronomen ,  vos  autem  etc.  Quod 
amplexus  est  Hentenins  Oecumenii  inter- 
pres.  Qnae  sane  constrnctio ,  etsi  durior, 
non  tamen  aliena  a  eonsuetudine  sermo- 
nis  Paulini. 


Adde ,  quod  usu  scripturae  corda  non 
vocantur  irreprehensibilia ,  ant  sine  que- 
rela,  sed  homines;  quatenus  ita  vivunt 
externa  conversatione  cum  aliis ,  ut  non 
dent  locum  reprehensioni  aut  querelae. 
Proinde  videtur  Apostoli  sententia  sic 
explicanda:  Dominus  vos  abundare  faciat 
charitate,  ita  ut  per  eam  confirmet  corda 
vestra  in  omnibono;  vos,  inquam,  red- 
dendo  irreprehensibiles  atque  eine  offen- 
sione  viventes  quoad  externam  conversa- 
tioaem;  idque  cum  sanctimonia,  id  est, 
puritate  et  munditia  privata  animi  et  cor- 
poris.  De  qua  sanctimonia  latius  agit  ac 
praecipit  cap.  soquenti. 

Ante  Deum  et  Patrem  nostrum.  Am- 
brosianus,  coram  Deo  et  Patre  nostro ; 
id  est ,  ut  tales  sitis  in  conspectu  Dei  pa- 
tris  nostri,  quem  nihil  latet;  et  non  solum 
in  oculis  hominum,  qui  tantum  vident  ea, 
quae  foris  apparent.  Periphrasis  est  verae 
sanctitatis.  In  adventu  Domini  nostri 
Jesu  Christi.  Id  e3t,  utque  tales  invenia- 
mini  in  adventu  Christi  judicis,  recepturi 
ab  eo  ^loriosam  mercedem  cum  omnibus 
sanctis  ejus.  Vel  sic  intellige,  in  adventu 
Christi  Domini  venturi : 

Cum  omnibus  sanctis  snis.  Juxta 
illud  Zach.  14.  Veniet  Dominus  Deus 
meus ,  omnesque  sancti  cum  eo.  Vel 
potius  hoc  modo:  Ut  in  adventu  Christi 
tales  sitis  et  inveuiamini  cum  omnibus 
sanctis  ejus ,  id  e3t ,  cum  omnibus  per 
ipsura  sanctificatis ;  quibus  tunc  ab  eo 
dicetur :  Venite  benedicii  patris  mei  etc. 
Hic  locus  contra  nostrae  aetatis  haereti- 
cos  liquido  monstrat  veram  justitiam  et 
sanctitatem ,  et  quae  Dei  judicium  susti- 
nere  possit,  habeii  in  hac  vita;  semper 
tamen  angendam  et  nerficiendam,  uec 
unquam  omnino  perfectam  ,  quamdiu  hic 
vivitur.  Amen.  Id  est,  fiat:  taraetsi 
Graeci  codices  hoc  uon  addunt. 

De  caetero  ergo ,  fratres ,  rogamus  vos  et  obsecramus  in  Domino 
Jesu  >) ,  ut  quemadmodum  accepistis  a  nobis ,  quomodo  oporteat  vos 
ambulare ,  et  placere  Deo ,  sic  et  ambuletis,  ut  abundetis  magis.  2. 
Scitis  enim ,  quae  praecepta  dederim  vobis  per  Dominum  Jesum.  3. 
Haec  est  enim  voluntas  Dei ,  sanctificatio  vestra 2) :  ut  abstineatis  vos  a 
fornicatione 3) ,  4.  ut  sciat  unusquisque  vestrum  vas  suum  possidere  in 
sanctificatione .,  et  honore4);  5.  non  in  passione  desiderii,  sicut  et  Gen- 
tes,  quae  ignorant  Deum5);  6.  et  ne  quis  supergrediatur ,  neque  cir- 
cumveniat  in  negotio  fratrem  suum :  quoniam  vindex  est  Dominus  de 
his  omnibus6),  sicut  praediximus  vobis,  et  testificati  sumus;  7.  non 
enim  vocavit  nos  Deus  in  immunditiam,  sed  in  sanctificationem.  8.  Ita- 
que  qui  haec  spernit,  non  hominem  spernit,  sed  Deum7),  qui  etiam 
dedit  Spiritum  suum  sanctum  in  nobis*  9.  De  charitate  autem  fraterni- 
tatis  non  necesse  habemus  scribere  vobis :  ipsi  enim  vos  a  Deo  didi- 
cistis8),  ut  diligatis  invicem.  10.  Etenim  iliud  facitis  in  omncs  fratres 
in  universa  Macedonia9).  Rogamus  autem  vos  fratres  ut  abundetis 
magis  10),  11.  et  operam  detis,  ut  quieti  sitis,  et  ut  vestrum  negotium 
agatis,  et  operemini  manibus  vestris11),  sicut  praecepimus  vobis:  et 
ut  honeste  ambuletis  ad  eos12).  qui  foris  sunt,  et  nullius  aliquid  desi- 
deretis  13).  12.  Nolumus  autem  vos  ignorare  fratres  de  dormientibus 14), 
ut  non  contristemini ,  sicut  et  caeteri,  qui  spem  non  habent 15).  13. 
Si  enim  credimus,  quod  Jesus  mortuus  est,  et  resurrexit:  ita  et  Deus 
eos,  qui  dormierunt  per  Jesum,  adducet  cum  eo16).  14.  Hoc  enim  vobis 
dicimus  in  veibo  Domini,  quia  nos,  qui  vivimus,  qui  residui  sumus  in  adven- 
tum  Domini17),  non  praeveniemus  eos,  qui  dormierunt.  15.  Quoniam 
ipse  Dominus  in  jussu,  et  in  voce  Archangeli,  et  in  tuba  Dei 18)  descen- 
det  de  coelo :  et  mortui,  qui  in  Christo  sunt,  resurgent  primi.  16. 
Deinde  nos,  qui  vivimus,  qui  relinquimur ,  simul  rapiemur  cum  illis  in 
nubibus  obviam  Christo  in  aera ,  et  sic  semper  cum  Domino  erimus 19). 
17.  Itaque  consoJamini  invicem  in  verbis  istis. 


i)  2  Thess.  3,  12.  2)  Matth.  5,  48.  Col.  3.  10.  3)  Act.  15,  29.  4)  1  Cor.  6,  13.  20. 
*)  Rom.  1,  24.  6)  Hebr.  13.  4.  7)  Cap.  2,  13.  Luc.  10,  16.  8)  joan.  6,  45.  9)  Cap.  1,  7. 
W)  Vers.  1.  Cap.  C.  12.  ")  Act.  20,  33.  seq.  2  Thess.  3,  11.  12.  12)  Col.  4.  5.  1  Petr.  2, 
12.  «)  i  cor.  7,  23.  14)  1  Cor.  15,  18.  lr0  Ephes.  2,  18.  16)  1  Cor.  6,  14.  15,  23.  Rom. 
8,  11.  ")  1  Cor.  15,  51.  «)  Matth.  25.  31.  1  Cor.  15,  51.  seq.  Apoc.  10,  7.  19)  Cap.  5, 
10.    Joan.  12.  26.   14,  3.     Rom.  8,  17.    2  Thess.  2,  14. 

SUMHARIUM  CAPITIS  QUARTI. 

Hortatur  eos  ad  munditiam  et  sanctitatem  vitae:  ad  laborem,  quo  vitam  transigant.   Consolatur 
tos  super  morientibus:  quos  resurreduros  docet,  simul  resurrectionis  modum  exponens. 


1.  De  caetero  fratres  rogamus  vos  et 
obsecramus  in  Domino  Jesu.  Hactenus 
fidem  et  constantiam  Thessalonicensium 
commendavit  Apostolus :  nunc  deinceps 
ad  profectum  hortatur  vitae  Christianae. 
Quod  reliquum  est,  inquit,  rogamus  vos 
et  obsecramus,  vel  (ut  verti  potest  ex 
Graeco)  exhortamur  per  Dominum  Je- 
sum;  quod  enim  ait:  Tn  Domino  Jesu, 
forma  quaedam  obtestationis  esse  videtur. 

Ut  quemadmodum  aecepistis  a  nobis, 
quomodo  oporteat  vos  ambulure  et  pla- 
cere  Deo.  Ut,  hoc  loco  redundat,  nec 
est  in  Graeco ;  nam  postea  exprinritur,  ut 
abundetis.  Sensus  est:  Sicut  a  nobis 
didicistis  ,  quemadmodum  conversari  vos 
ororteat,  et  quibus  actionibus  Deo  pla- 
cerc ,  Deumque  promcreri : 

Sicut  et  ambulatis.  Multi  codices  le- 
gunt,  sic  et  ambuletis;  quanquam  prae- 
stantiores  id  habent,  quod  prius  diximus. 
At  in  Graeco  et  Syriaco  textu ,  et  apud 
Graecos  interpretes ,  nihil  est  quod  huic 
parti  respondeat;  ut  prorsus  appareat,  a 
quopiam  adjectam  esse  in  favorem  Thes- 
salonicensium ,  ne  viderentur  nihil  adhuc 
praestitisse  eorum,  quae  hic  ab  Apostolo 
praecipiuntur ;  qua  ratione  in  capite  se- 
quenti  dicit,  aedificate  ulterutrum  sicut 
et  factis.  Verum  id  hoc  loco  opus  non 
erat;  continetur  enim  in  eo,  quod  sequi- 
tur:  Ut  abundetis  magis.  Dependet  hoc 
a  verbis,  rogamus  et  obsecramus.  Et 
sensus  est:  Ut  in  eo  quod  dixi,  magis 
magisque  proficiatis:  exigens  profectum, 
utique  jam  coepisse  agnoscit. 

2.  Scitis  enim ,  quae  praecepta  dede- 
rim  vobis  per  Dominum  Jesum.  Gruece 
et  Syriacc,  dederimus ,  numero  multitu- 
dinis,  quemadmodum  et  habent  LatLia 
quaedam  MSS.  Hactenus  enim  de  se  plu- 
raliter  lcquitur  Apostolus ;  partim  quod 
Silam  et  Timotheum  initio  nominatos 
comprehendat ,  partim  humilitatis  causa, 
ne  singulari  suae  personae  quicquam  ar- 
rogpre  videatur.  Probat  autem  haec  pars 


illam  praecedentem ,  quemadmodum  ac- 
cepistis  a  nobis ;  quasi  dicat:  accepisse 
vos  a  nobis  dico ;  nam  ipsi  scitis  ac  memi- 
nistis,  quae  praecepta  bene  sancteque 
vivendi  nos  vobis,  quum  istic  essemus, 
tradiderimus ;  non  ut  nostra  ,  sed  ut  Chri- 
sti  Domini  praecepta;  hanc  enim  vim 
habet  quod  ait,  per  Dominum  Jesum; 
juxta  id  quod  alibi  dicit:  praecipio  non 
ego ,  sed  Dominus  1  Cor.  7.  Et  quidem 
ipsius  Christi  praecepta  significari,  pla- 
num  est  ex  sequentibus. 

3.  Haec  est  enim  voluntas  Dei,  sancti- 
ficatio  vestra.  Voluntatem  intelligit  eam, 
quae  in  praeceptis  consistit,  quam  Theo- 
logi  voluntatem  signi  vocant.  Nam  prae- 
ceptum  Dei  est,  ut  sancti  simus.  Sancti- 
ficationem  nonnulli  interpretantur  acti- 
vam ,  qua  nhrirum  fideles  seipsos  sancti- 
ficant,  a^jstinentes  ab  omni  immunditia, 
prout  sequitur.  Alii  passivam  intelligunt, 
secnndum  id  quod  dicitur  1  Cor.  7.  San- 
ctificatus  est  vir  infidelis  per  mulierem 
fidelem  etc. 

At  magis  verisimile  est,  Hebraea  phrasi 
sanctificaiionem  positam  esse  pro  sancti- 
tate;  quomodo  Graeci  exponunt:  sicut 
justificatio  saepe  pro  justitia  sumitur  in 
scripturis;  ut  Luc.  1.  incedentes  in  om- 
nibus  mandatis  et  justificationibus  Do- 
mini ,  id  est,  justitiis  a  Domino  prae- 
ceptis.  Certe  sanctificationem  pro  sancti- 
monia  accipi,  manifestum  est  in  eo,  quod 
paulo  post  sequitur ,  in  sanctificatione  et 
honore.  Atqui  sanctimonia  sive  sanctitas, 
in  genere ,  puritatem  et  munditiam  signi- 
ficat  eam ,  quae  hominem  Deo  commen- 
dat:  sed  hic  Apostolns  respicit  ad  mun- 
ditiam  peccatis  impudicitiae  contrariam ; 
veluti  probat  explicatio^subjuncta :  Ut 
abstineatis  vos  a  fornicatione  :  Nomine 
fornicationis  scriptura  accipit  omnem  con- 
cubitum  viri  et  mulieris  extra  conjugium ; 
ut  etiam  adulterium  et  '"ncestum  compre- 
hendat.  Unde  Matth.  5.  Qui  dimiserit 
uxorem  suam  excepta  causa  fornicatio- 

nis,  id  est  adulterii,  et  1  Cor.  5.  auditur 
inter  vos  fornicatio  ;  cum  de  incestu  lo- 
queretur. 

4.  Ut  sciat  unusquisque  vestrum  vas 
suutn  possidere  in  sanctificatione  et  ho- 
nore.  Pergit  explicare  sanctiHcafionis 
ltraeceptum.  Vasis  sui  nomine  plerique 
proprium  corpus  intelligunt;  sic  enim 
accipitur  1  Reg.  21.  et  fuerunt  vasa 
puerorum  sancta.  Alii  vero  nonnulli, 
cum  quibus  sentit  S.  Thomas  in  commen- 
tario,  et  ante  eum  S.  Augustinns  lib.  1. 
de  nupt.  et  conc.  cap.  8.  et  lib.  4.  contra 
Julian.  cap.  10.  propriam  uxorem  seu 
corpus  uxoris  eo  nomine  significari  putant. 
Pro  quibus  facit  locus  huic  similis  1  Petri 
3.  quasi  infirmiori  vasculo  muliebri  im- 
pertientes  honorem.  Simile  et  illud  Pro- 
verb.  5.  secundum  LXX.  bibe  aquas  de 
vasis  tuis.  Quanquam  ibi  Graece  non  est 
oxsuog  sed  ayyeTov. 

Re  bene  expensa  videtur  utrumvis 
dictorum  recte  intelligi.  Nam  pro  eo, 
quod  hic  dicit  vas  suum ,  alibi  iicit  cor- 
pus  suum  aut  corpora  saa:  ut  Rom.  1. 
corpora  sua  afficere  dicuntur  contume- 
lia;  sicut  hic  contra,  possidere  in  honore. 
Et  ornnis  fornicator  dicitur  peccare  in 
corpus  suum  1  Cor.  6.  et  Rom.  12.  Ex- 
hibeatis  corpora  vestra  hostiam  sanctam 
et  1  Cor.  12.  honorem  circumdamus 
membris  nostris  inho?testis.  Multum 
etiam  urget  locus  1  Reg.  21.  Nec  facit 
admodum  in  contra/ium  locusPetri:  quia 
non  dicit  vasculo  suo,  sed  vasculo  mulie- 
bri.  Accedit,  quod  hic  sequitnr,  non  in 
passione  desiderii ,  quod  non  ita  com- 
mode  videtur  quibusdam  posse  referri  ad 
concubitum  cum  uxore:  sed  magis  perti- 
net  ad  alias  libidines  infandas  et  innatu- 
rales:  sicut  Rom.  1.  ef  Ephes.  4.  Huc 
etiam  facit  illud  2  Cor.  4.  Habemus  the- 
saurum  istum  in  vasis  fictilibus.  Corpus 
enim  est  vas  et  instrumentum  animae. 
Lyranus  quoque  et  glossa  interlinealis  de 
proprio  corpore  exponunt. 

Merainerunt  posterioris  illius  exposi- 
tionis  etiam  Theodoretus  et  Oecumenius : 
sed  eam  rejiciunt  hac  ratione,  quia  non 
solum,  inquiunt,  iie  qui  uxores  habent, 


praecipit  Apostolus,  verum  etiam  innuptis 
ef  viduis.  Sed  haec  ratio  non  convincit: 
saepe  enim  in  scripturis  particularia  prae- 
cepta  dantur,  ex  quibus  generaiia  debeut 
intelligi.  Proinde  sensus  etiam  essc  vide- 
tur :  Item  ut  noverit  unusquisque  vestrura 
propria  sua  uxore  uti  cum  sanctitate  et 
honore,  id  est,  caste  et  honeste.  Nam  et 
natura  nos  monet  honorem  adhibere  in- 
honestis,  ipso  Apostolo  teste  1  Cor.  12. 
Quae  putamus ,  inquit,  ignobiliora  esse 
membra  corporis ,  his  honorem  abun- 
dantiorem  circumaamus ;  et  quae  inho- 
nesta  sunt  nostra,  abundantiorem  ho- 
nestatem  habent  etc.  Siguificat  enim,  id 
nos  facere  impulsu  quodam  naturae. 

Annotant  Graeci,  Apostolum  dicere,  ut 
sciat ;  ad  insinuandum,  qucd  castitas  et 
continentia  opus  habeant  exercitio  et 
disciplina.  Caeterum  in  eo  quod  ait,  pos- 
sidere ,  id  est,  uti  tanquam  re  sua,  signi- 
ficatum  est  virum  jure  conjugii  habere 
potestatem  corporis  uxoris  suae:  quod  et 
vicissim  aeque  de  muliere ,  respectu  viri, 
fatendnm  est;  quemadmodum  aperte  do- 
cet  idem  Apostolus  1  Cor.  7.  dicens :  Mu- 
lier  sui  corporis  potestatem  non  habet, 
sed  vir.  Similiter  autem  et  vir  sui  cor- 
poris  putestatem  non  habet,  sed  mulier. 
Porro  quid  sit  quod  dixit,  in  sanctifica- 
tione  et  honore,  consequenter  declarat 
ex  opposito. 

5.  Non  in  passione  desiderii.  Eras- 
mus  vertendum  putavit,  non  cum  affectu 
concupiscentiae.  Sed  revera  nomen  pas- 
sionis  hoc  loco  significantius  est,  idem- 
que  etiam  Latinis  auctoribus  usurpatum 
in  ea  significatione ,  quam  hic  Apostolus 
attendit,  quemadmodum  et  admonuimus 
ad  eum  locum  Rora  1.  tradidit  eos  in 
passiones  ignominiae;  Latine  etiam,  et 
significanter ,  pro  passione,  morbus  verti 
poterat :  quomodo  locum  huuc  legit  Au- 
gustinus  lib.  1.  de  nupt.  et  concup.  cap. 
8.  Non  in  morbo  desiderii.  Sive  autem 
morbum  sive  passionem  legas  ,  significare 
voluit  Apostolus  motum  libidinis  adeo 
vehementera  atque  eflfraenem ,  ut  erumpat 
in  actus ,  quibus  dignitas  conjugalis  de- 
honestetur:  cujusmodi  quidem  actus  mor- 

talia  peccata  sunt  in  conjugibus.  Qui 
vero  conjuges  a  talibus  abstinent,  neque 
tamen  solius  generationis  causa  commis- 
centur,  sed  voluptatem  in  eo  opere  quae- 
runt ;  intra  limites  conjugalis  oastitatis  se 
interim  cohibentes:  nisi  gravior  accedat 
circumstaniia ,  non  plus  quam  venialiter 
peccant;  juxta  doctrinam  Apostoli  1  Cor. 
7.  dicentis,  revertimini  in  idipsum,  pro- 
pter  incontineniiam  vestram.  Hoc  au- 
tem  dico  secundum  indulgentiam,  non 
secundum  imperium  :  qui  proinde,  juxta 
mentera  ejusdem  Apostoli,  vas  suum  ad- 
huc  possident  in  sanctificatione  et  honore ; 
licet  minus  perfecte,  quam  si  solius  causa 
generationis  convenirent. 

Sicut  et  gentes,'quae  ignorant  Deum. 
Graece,  quae  non  noverunt  Deum,  nam 
ipsum  non  nosseDeum,  homici  ratioue 
utenti  peccatum  est.  Significat  autem,  Dei 
ignorantiam  fuisse  causam,  cur  gentiles 
scse  in  omne  genus  turpium  voluptatum 
immergerent.  Nam  ignorantia  Dei  tollit 
timorera  Dei,  qui  vindex  est  taliuin  pec- 
catorum  ,  uti  siatim  post  dicitur.  Similis 
est  locus  Ephes.  4.,  ubi  de  gentibus  lo- 
quens  alienatis  a  vita  Dei  per  ignoran- 
tiam  et  caecitatem  cordis  ipsorum ,  ita 
sr.bjungit:  Qui  desperantes  semet  ipsos 
tradiderunt  impudicitiae,  in  operatio- 
nem  immunditiae  omnis  in  avaritia. 

6.  Et  ne  quis  supergrediatur ,  neque 
circumveniat  in  negotio  fratrem  suum. 
Partem  hanc  Ambrosianus,  Anselmus, 
Aquinas  et  alii  plerique  Latini  interpre- 
tes  intelligunt  de  fraude  et  injuria,  quae 
fit  in  mercimoniis  aliisve  contractibus ;  id 
quod  Erasmi  quoque  versio  sonat,  quae 
sic  habct :  Ne  quis  opprimat  ac  fraudet 
in  negotio  fratrem  suum.  Verum  Hiero- 
nymus  in  comment.  epist.  ad  Ephes.  ex- 
ponens  iJlud  modo  citatum  cap.  4.  in 
operatlonem  immunditiae  omms  in  ava- 
ritia,  docet  hunc  locum,  perinde  ut  illum, 
ageie  de  avaritia  turpium  voluptatum. 
Nam  pro  co,  quod  Latine  redditum  est, 
circumveniat ,  aut,  ut  legit  Hiercnymus, 
circumscribat ,  in  Graeco  verbum  est 
rcXeovexxeTv ,  a  quo  7tXeove£i'a,  id  est, 
avaritia ;  quo  vocabulo  usus  est  ad  Ephes. 


Apostolus,  et  cujus  ibi  siguificationem 
explicuiraus.  Itaque  secundum  Hierony- 
mum  sensus  est:  Ne  quis  terminos  sui 
conjugii  transgrediens ,  alienum  torum 
invadat  ac  violet,  atque  ita  ampiius  quam 
fas  sit  appetendo,  proximum  suum  in  hu- 
jusmodi  negotio  frandet,  iojuriaque  affi- 
ciat.  Quae  descriptio  est  adulterii.  Nam 
et  verbum  Graecum,  quod  supergredi, 
sive  transgredi,  sive  transcendere  signi- 
ficat,  apprime  quadrat  huic  significato : 
proprium  enim  adulterorum  est  (quod  et 
Latinum  nomen  importat)  ad  alteram ,  id 
est,  alienam  uxorem  transire. 

Porro  negotivm,  Graece  TEpayjia,  quod 
generalem  habet  significationem ,  vere- 
cunde  dixit  Apostolus  pro  concubitu. 
Quod  insinuat  articulus  praofixus,  ev  to> 
7ipayj*aTi,  tanquam  referendum  sit  ad 
rem  seu  negotium  aliquod  certum;  vide- 
licet  de  quo  jam  dixerat,  ut  abstirieatis 
vos  a  fornicatione  ;  cujusmodi  usum  hujus 
vocabuli  observare  est  etiara  apud  Cle- 
mentem  Romanum ,  si  tamen  is  auctor, 
lib.  3.  constitut.  Apostol.  cap.  2.,  ubi  inter 
ecclcsiae  viduas  cooptari  prohibenturado- 
lescentiores  viduae ;  ne ,  excusando  so 
ferre  non  posse  fervorem  aetatis,  aliquan- 
do  iterum  nubentes  in  negotio  sint;  id 
est,  in  illicito  concubitu  versentur.  Id 
quod  clarius  explicant  verba  ibidem  se- 
quentia:  Subveniendum  vero  et  opitulan- 
dum  est  illis ,  ne ,  excusando  se  derelin- 
qui ,  turpi  negotio  implicentur. 

Pcrro  sensum  praesentis  loci,  quem 
attulimus  ex  Hiercnymo ,  tradunt  omnes 
Graeci  tractatores :  quibus  subscribit  Ca- 
jetanus  et  alii  quidam  recentiores;  deni- 
que  et  Erasmus  in  paraphrasi.  Nec  alio 
referri  partem  hanc  patitur  paulo  post 
subjuncta  ratio  totius  exhortationis ,  cum 
ait :  Non  enim  vocavit  nos  Deus  in  im- 
munditiam ,  sed  in  sanctificationem. 
Dicit  autem,  fratrem  suum,  id  est,  Chri- 
stianum ,  a  parte  totum  intelligeus  ,  hoc 
est  quemvis  proximum.  Non  enim  ita 
fratris  prohibet  injuriam,  ut  extranei  per 
mittat,  sed  fratrern  nominavit,  quia  de  eo 
magis  erat  metuendura. 

Quoniam  vindex  est  Dominus  de  his 

omnibu8.  Dominum  more  suo  Christuin 
dicere  videtur ,  de  cujus  adventu  ad  ju- 
dicium  eos  commonefecit  in  fine  capitis 
praecedentis,  quasi  dicat:  Christus  Do- 
minus ,  quem  judicem  omnes  expectamus, 
horum  omnium ,  quae  dixi ,  vindex  adve- 
niet :  secus  quam  gentes  existimant,  quae 
Deum  judicem  ignorautes,  talia  sine 
timore  perpetrant.  Sicut  praediximus 
vobis  et  testificati  sumus.  Graece  et 
Syriace :  Sicut  et  praediximus  etc.  Con- 
sonat  Ambrosiana  versio,  cum  nostris 
quibusdam  MSS.  Sensus:  Sicut  jam 
ante,  quum  apud  vos  essemus,  con- 
testando  ac  denuntiando  vobis  diximus: 
ut  fieri  solet  in  re  gravi.  Nam  alioqui 
gentiles  hujusmodi  libidinis  peccata  fere 
pro  nihilo  ducebant. 

7.  Non  enim  vocavit  nos  Deus  in 
immunditiam ,  sed  in  sanctificationem. 
Graeca  volunt  ablativos,  in  immunditia, 
in  sanctificatione :  sed  ita,  ut  utraque 
praepositio  (sunt  enim  in  Graeco  diver- 
sae  praepositiones,  eitt  et  iv)  serviat  cau- 
sae  significandae:  quam  et  Graeca  scho- 
lia  explicant,  et  Erasmus  sua  versione 
expressit  hoc  modo :  Non  enim  vocavit 
nos  Deus  immunditiae  causa,  sed  ad 
sanctificationem ,  hoc  est,  non  vocavit 
nos  Deus  ad  cultum  et  religionem  suam, 
non  fecit  nos  Christianos,  ea  lege  atque 
eo  fine,  ut  viveremus  in  immunditia,  ac 
turpibus  voluptatibus  operam  daremus ; 
sed  ut  ab  impuritate  vitae  prioris  emun- 
dati,  sanctimoniae  studeremus.  Nam  pro 
sanctificatione  sanctimoniam  hic  legit 
Ambrosianus.  Adhibet  ergo  Apostolus 
argumentum  ductum  a  causa  finali  voca- 
tionis  ad  Chiistianismum. 

8.  Itaque ,  qui  haec  spernit,  non  ho- 
minem  spernit,  sed  Deum.  Graeca  et 
quaedam  Latina  non  addunt,  haec ;  quod 
tamen  supplendae  sententiae  gratia  recte 
a  Latino  interprete  potuit  addi.  Loquitur 
enim  Apostolus  de  praeceptis  jam  datis, 
et  respicit  ad  ea,  quae  dixit  sub  initium 
exhortationis :  Scitis,  quae  praecepta  de- 
derim  vobis  per  Dominum  Jesum ,  et 
iterum :  Haec  est  enim  voluntas  Dei  etc. 
Quibus  utique  verbis  significavit,  se  pro- 


ponere  Dei  praecepta;  quoniam  et  Chri- 
stus  Deus  est.  Igitur ,  qui  spernit  ac  reji- 
cit  illa  praecepta ,  non  tam  spernit  homi- 
nem  Dei  ministrum,  a  quo  proponuntur; 
quam  ipsum  Deum,  a  quo  data  sunt.  At 
mhilominus  etiam  ille  non  hominem  sper- 
nit,  sed  Deum,  qui  recusat  obedire  legi- 
bus  ac  mandatis  ab  humana  legitima  po- 
testate  profectis;  sive  ea  potestas  sit 
Ecelesiastica,  sive  politica.  Non  est  enim 
ulla  hujusmodi  potestas  nisi  a  Deo ; 
proinde ,  qui  resistit  potestati ,  Dei  or- 
dinationi  resistit;  qui  autem  resistunt, 
ipsi  sibi  damnationem  acquirunt ,  Apo- 
stolo  teste  Rom.  13.  Unde  et  Dominus  ad 
discipulos  suos :  Qui  vos  audit ,  me  au- 
dit:  et  qui  vos  spernit ,  me  spernit;  qui 
autem  me  spernit ,  spernit  eum,  qui 
misit  me.  Luc.  10.  Qui  Ecclesiam  non 
audierit,  sit  tibi  sicut  ethnicus  et  publi- 
canus.  Matth.  18.  Tale  est  et  illud 
Mosis  ad  populum  adversum  se  muimu- 
rantem :  Non  contra  nos  est  murmur 
vestrum  ,  sed  contra  Dominum.  Exod. 
16.  Et  quamvis  Apostolus  hoc  loco  re- 
spiciat,  ut  dixi,  ad  praccepta  divina,  quae 
praeposuerat;  sententia  tamen  generalis 
est,  eademque,  ex  ipsius  etiam  Apostoli 
mente,  patens  ad  Apostolica  praecepta, 
qualia  Timotheo,  Tito,  Corinthiis  dedit. 
Ob  hanc  enim  fortasse  causam  indefinite 
locutus  est :  Itaque,  qui  spernit,  nou  ad- 
dito  pronomine. 

Qui  etiam  dedit  Spiritum  suum  san- 
ctum  in  nobis.  Juxta  hanc  nostram  lectio- 
nem  pars  ista  pertinere  videtur  ad  com- 
mendandum  hominis  praecipientis  aucto- 
ritatem,  quasi  dicat:  Qui  spernit  ea,  quae 
nos  Apostoli  praecipimus ,  non  nos  homi- 
nes  spernit,  sed  Deum ,  qui  per  Spiritum 
sanctum,  quem  nobis  impertivit,  nos  fecit 
verbi  sui  ministros,  ac  potestatem  dedit 
praecipiendi.  Sunt  enim  haec  Spiritus 
sancti  dona.  Congruit  cam  hoc  sensu, 
quod  ait  1  Cor.  7.  Puto ,  quod  et  ego 
Spiritum  Dei  habeam.  At  in  Graeco  sic 
legitur,  qui  dat ,  vel  secundum  alios  co- 
dices,  qui  dedit  Spiritum  S.  suum  in 
vos ,  et  codex  Latinus  Laudensis  habet, 
in  vobis.  Hoc  est  juxta  Graecorum  expo- 

sitionem:  Qui  per  Spiritum  suum,  quem 
vobis  dedit  in  baptismo,  vos  sanctificavit, 
et  in  vobis  habitat.  Quapropter  iujuria 
ejus ,  qui  memorata  Dei  praecepta  sper- 
nit,  polluens  se  per  immunditiam,  pecu- 
liariter  etiam  redundat  in  Spiritum  S., 
quem  peccando  expellit  et  contumelia 
afficit.  Ad  eundem  modum  Cajetanus  ex- 
ponit.  Nonnulli  quidem  Graeci  codices 
pronomen  habent  primae  personae,  in 
nos,  atque  ita  legisse  videntur  interpretes 
quidam  Graeci:  sensum  tamen  eundem 
reddunt,  quem  caeteri.  Nam  et  paulo 
ante  sub  prima  perso^a  Thessalonicenses 
comprehendit  Apostolus,  dicens :  Non 
enim  vocavit  nos  Deus  in  immunditiam. 
Ambrosianus  quoque,  licet  legat  uti  nos 
habemus,  excepta  vocula  etiam ;  intel- 
lectu  tamen  cum  Graecis  convenit. 

9.  De  charitace  autem  fraternitatis 
non  necesse  habemus  scribere  vobis. 
Huc  usque  sanctificationis  praecepta :  se- 
quitur  nunc  exhortatio  de  charitate  fra 
terua,  quam  Paulus  una  composita  dictio- 
ne  cpiAaSeAcptav,  nominat,  id  est,  amorem 
fraternum.  Sic  enim  mutuum  Christiano- 
rum  inter  ipsos  amorem  Apostoli  vocita- 
bant:  estque  idem  vocabulum  Rom.  12. 
et  Hebr.  13.  Quo  utroque  loco  Latine 
legitur,  ut  hic,  charitas  fraternitatis. 
Nec  in  Graeco  est,  non  necesse  habemus ; 
sed  non  necesse  habetis  scribere  vobis, 
id  est ,  ut  scribam  vobis. 

Igitur  sensus  est :  De  charitate  frater- 
na ,  qua  nimirum  vos  invicem  Christiani 
diligatis,  non  admodum  opus  habetis ,  ut 
hac  Epistola  vos  admoneam.  Tacite  signi- 
ficat,  eos  omnino  opus  habuisse  admoni- 
tione  superiori ,  quae  erat  de  sanctimonia 
seu  munditia  vitae:  difficile  enim  erat, 
homines  gentiles  immunditiae  peccatis 
assuetos,  a  talibus  subito  revocare.  Unde 
praecepta  ejus  generis  fcre  per  singulas 
Epistolas  inculcat  Apostolus. 

Ipsi  enim  vos  a  Deo  didicistis ,  ut 
diligatis  invicem.  In  Graeco  nomen  est 
compositum,  $eo5i£axTOi,  id  est,  a  Deo 
docti  vel  edocti,  ut  legit  Ambrosianus, 
sive  divinitu8  docti ,  ut  vertit  Erasmus, 
pro  quo  apud  Joan.  6.  etiam  in  Graeco 


duae  voces  leguntur  ex  Jes.  54.  secun- 
dum  LXX.  6Y§axxoi  Osou,  id  est,  doci- 
les  Dei ,  ut  vu!gatus  interpres  reddidit; 
vel  melius,  docti  a  Domino,  ut  Hiero- 
nymus  in  Jes.  Probat  Apostolus  id,  quod 
dixit,  nempe  Thessalonicenses  opus  non 
habere ,  ut  ab  ipso  de  charitate  fraterna 
admoneantur;  utpote  praeoccupatos  a 
Deo  doctore  et  magistro ,  a  quo  jam 
edocti  erant,  se  invicem  diligere;  qui  enim 
doctus  est  a  Deo ,  ad  eaudem  rem  non 
indiget  hominis  magisterio.  Similis  plane 
consequentia  est  Hebr.  8.  ex  Jer.  31. 
Non  docebit  unusquisque  proximum 
suum,  dicens,  cognosce  Dominum ;  quo- 
niam  ornnes  scient  me,  scilicet  a  me 
docti.  Nam  praecedit,  dabo  leges  meas 
in  mente  eorum.  Simile  et  illud  1  Joan. 
2.  Non  necesse  habetis ,  ut  aliquis  do- 
ceat  vos:  sed  sicut  unctio  ejus  docet  vos 
de  omnibus,  hoc  est,  quod  ibidem  supe- 
rius  dicit,  vos  unciionem  habttis  a 
sancto ,  et  nostis  omnia. 

Sed  quia  bifariam  accipi  potest,  doctum 
esse  a  Deo :  vel  solummodo  secundum 
intellectum ,  quomodo  docti  sunt,  qui 
sciunt  et  non  faciunt ;  vel  etiam  secundum 
affect\'.m ,  quomodo  docti  sunt  omnes  et 
soli,  qui  faciunt,  quod  faciendum  nove- 
runt :  de  posteriori  modo  sine  dubio  prae- 
sens  locus,  ut  et  altcr  apud  Jeremiam, 
accipiendus  est,  non  de  priori;  quomodo 
Pelagius  accipit  in  hujus  loci  commen- 
tario ,  referens  hanc  doctrinam  ad  man- 
datum  dilectionis  a  Christo  generatim 
omnibus  datum.  Nam  qui  hoc  tantum 
modo  doctus  est  a  Deo,  adhuc  opus  ha- 
bet  admonitione  humana,  qua  excitetur 
et  urgeatur,  ut  faciat,  quod  facere  didicit. 

Et  prior  quidem  modus  filiorum  est 
veteris  testamenti ,  posterior  autem  filio- 
rum  novi  testamenti,  ad  quos  pertinet 
illa  promissio  prophetica  a  Claisto  apud 
Joannem  a]legata:  Ponam  universos 
filios  tuos  doctos  a  Domino  Jes.  54., 
quam  promissionem  et  in  se  cupiebat  im- 
pleri,  qui  dicebat  ad  Dominum :  Doce 
me  facere  voluntatem  tuam,  Psalm.  142. 
Ejusdem  fteo<5i<5aaxaA''ac  egregia  laus  est 
in  alio  Psaimo:  Beatus  homo ,  quem  tu 

crudieris  Domine,  et  de  lege  tua  docueris 
eum.  Vide  Augustinuni  lib.  de  gratia 
Cliristi  cap.  13.  et  14.  et  super  illud 
Psalm.  118.  Bonitatem  et  disciplinam 
et  scientiam  doce  me.  Denique,  quos 
intelligat  Apostolus  doctos  a  Deo ,  decla- 
rant  sequentia  ejus  verba: 

10.  Etenim  illud  facitis  in  omnes 
fraires  in  universa  Macedonia.  Clarius 
ita  vertas  ex  Graeco :  Etenim  facitis  haec 
erga  omnes  fratres ,  qui  sunt  per  uni- 
versam  Macedoniam ;  id  est,  passim  erga 
eos  exercetis  opera  dilectionis,  laigiendo 
ac  benefaciendo.  Ex  quo  non  solum  pro- 
bat,  eos  diligere  fratres,  curu  juxtaGrego- 
rium  probatio  dilectionis  exhibitio  sit  ope- 
ris;  verum  etiam  ostendit,  eos  a  Deo 
doctos  esse,  ut  id  facerent  juxta  sensum 
supradictum ;  nam  ad  eam  doctrinam  per- 
tinet  ipsum  velle  et  facere,  quod  Deus  in 
eo ,   quem  sic  docet,  efficaeiter  operatur. 

Quocirca  non  est  audiendus  Joan.  Cas- 
sianus,  qui  lib.  10.  institut.  mon.  cap.  7. 
excutiens  hunc  Apost  jli  locum,  vult  majus 
aliquid  esse  hoc  posterius  illo  priori,  quasi 
sint,  qui  didicerint  a  Deo  diligere  invicem, 
nec  tamen  id  praestcnt,  qui  vero  prae- 
stant ,  aliquid  suum  adjiciant  beneficio 
doctrinae  a  Deo  acceptae.  Verum  id  reji- 
ciendum  ad  errores  illius  auctoris  haeresi 
Pelagianae  affines  ,  de  quibus  a  B.  Pro- 
spero  notatus  est.  Certe  Christus  ipse 
Joan.  6.  sensum  cjusmodi  manifeste  de- 
struit,  ubi  cum  ex  propheta  citasset 
illud:  Et  erunt  omnes  docibiles  Dei; 
exponendo  subjunxit:  Omnis,  qui  audi- 
vit  a  Vatrr,  et  didicit ,  venit  ad  me.  Id 
est,  omnes  docti  a  Deo  veniunt  ad  me 
per  fidem  et  charitatem :  quod  est  facere. 
Est  igitur  in  his  duobus  reciproca  conse- 
quentia:  Doctus  est  a  Deo,  ergo  facit;  et 
contra:  Facit,  ergo  doctus  est  a  Deo. 
Haec  enim  est  Apostoli  hcc  loco;  illa 
Domini  in  Evangelio. 

Rogamus  autem  vos  fratres,  ut  abun- 
deiis  magis.  Id  est,  ut  in  hac  fraterna 
charitate,  quam  a  Deo  didicistis,  eodem 
doctore  studeatis  proficere.  Id  admonet, 
ne,  quia  laudavit  eos,  existiment,  sibi  in 
eo  genere  jam  nihil  deesse.    Quod  inter- 


pres  nuuc  vertit,  rogamus,  idem  verbum 
initio  capitis  veiterat,  obsecramus:  nec 
male  quadrat  utrique  loco  verbum  horta- 
mur ,  quod  hic  est  apud  Ambrosianum. 

11.  Et  operam  detis ,  ut  quieti  sitis. 
Superius  commendavit  Thessalonicensium 
charitatem  ac  beneficentiam  in  fratres : 
hac  eorum  liberalitate  quidam  pauperio- 
res  abutentes  otio  et  inertiae  vacabant, 
discurrentes  per  domos ,  et  inhiantcs 
mensis  divitum,  atque  in  res  alienas 
curiosi,  adeo  ut  hoc  nomine  etiam  apud 
iufideles  male  audirent.  Igitur  hujus- 
modi  vitia  Apostolus  et  hoc  loco,  et 
acrius  in  2.  epist.  cap.  3.  castigat.  Grae- 
cum  verbum,  pro  quo  nos  habemus,  ope- 
ram  deiis,  significat  eniti,  quomodo  legit 
Ambrosianus ;  id  est,  magno  conatu  quip- 
piam  agere ;  translatum  a  more  hominum 
ambitiosorum,  qui  summo  studio  et  animi 
contentione  nituntur  ad  honores. 

Hortatur  ergo  Apostolus,  sedulo  dent 
operam ,  ut  quieti  sint,  id  est,  placHe  et 
sine  tumultu  agant,  aliorum  quietem  non 
turbent,  alienis  officiis  et  negotiis  non  se 
misceant,  sed  propiia  curent.  Id  enim 
est,  quod  sequitur:  Et  ut  vestrum  nego- 
tium  agatis.  Graece ,  et  agatis  res  pro- 
prias.  Vult  unumquemque  suae  vocationi 
et  opeii  intendere,  non  alienis  rebus  sese 
ingercre.  Prohibet  ergo  duo  vitia  plerum- 
que  conjuncta,  otiositatem  et  curiositatem. 
Eodem  pertinent,  quae  sequuntur: 

Et  operemini  manibus  vestris.  Graece 
propriis  manibus  vestris.  Qui  sermo 
videtnr  emphasirn  habere.  Quum  autem 
nominat  opus  manuum ,  ex  specie  genus 
vult  intelligi:  maxime,  quia  ad  populum 
scribit,  in  quo  plurimorum  est,  ea  quae 
manibus  fiuut  opera  exercere:  sub  quibus 
omne  opus  servile  intelligitur.  Nam  in  2. 
epist. ,  ubi  vehemantius  hanc  rem  urget, 
non  addit,  manibus. 

Objicere  solent  hujusmodi  Scripturas 
adversarii  monachis  mcndicantibus,  velut 
cogendis  ad  opus  manuum :  cum  nec  ipsi, 
qui  haec  objiciunt,  manibus  operentur. 
Neque  enim  omnibus  omnino  praecipitur, 
ut  cperentur  manibus ,  aut  mechauicum 
aliquid  exerceant:   sed  iis,  qui  egent,  ac 

sublimioribus  fnnctionibus  non  sunt  ad- 
dicti.  Atqui  religiosi  mendicantes  student 
et  vacant  praedicationi  verbi  Dei ,  aliis- 
que  id  genus  actionibus,  quibus  salus 
populi  Cliristiani  promovetur:  cumque 
ratione  hujus  ministerii  possent  a  populo 
exigere  vitae  stipendia ,  juxta  id ,  quod 
Christus  ordinavit ,  ut  qui  Evangelium 
annuntiant  de  Evangelio  vivant,  huic 
tamen  potestati  renuntiantes ,  rogare  ma- 
lunt  et  mendicare ,  neque  cogentes  quen- 
quam  ad  tribuendum ,  neque  jus  obten- 
dentes.  Quod  utique  magnae  perfectionis 
est,  qui  nec  ipsi  tamen  opus  manuum, 
ubi  tempus  suppetit,  ac  res  postulat,  ad 
exemplum  Pauli  Apostoli  subterfugiunt 
aut  praetermittunt,  quo  minns  graventur 
ii ,  quibus  ad  salutem  subserviunt. 

Sicut  praecepimus  vobis;  quum  apud 
vos  cssemus;  jam  tum  enim  coeperat  haec 
vitia  in  eis  observare. 

Et  ut  honeste  ambuletis  ad  eos,  qui 
foris  sunt.  Conjunctionem  et  Graeca 
non  addunt,  ut  nec  Ambrosianus.  Etenim 
secundum  Graecam  lectionem  pars  non 
peiidct  a  verbo  rogamus,  sive  hortamur, 
ad  quod  suporiora  referuutur,  quasi  sen- 
sus  sit,  rogamus  etiam,  ut  honeste  ambu- 
letis  etc. ,  sed  praecedentium  causam 
quandam  finalem  significat  hoc  sensu :  Ad 
ea,  quae  dixi,  studiose  facienda ,  vos  cum 
obsecratione  cohortor,  ut  iis  observatis 
decenter  atque  honeste  vos  geratis  erga 
eos,  qui  non  sunt  Christiani,  sed  adhuc 
a  Christi  fide  et  vestra  societatc  alieni: 
apud  quos  mcndicare,  aut  propter  inopiam 
impudentius  agere,  scandalosum  sit  ac 
vestrae  professioni  dedecorosum. 

Et  nullius  alijuid  desideretis.  Re- 
r  jm  alienarum  concupiscentia  vitiosa  est, 
etiamsi  res  illae  per  injustitiam  non  quae- 
rantur:  vetatur  enim  hoc  concupiscentiae 
vitium  postremo  decalogi  praecepto :  Non 
concupisces  rem  proximi  tui,  contra 
quod  peccavit  Achab  voleus  emerc  justo 
pretio  suamque  facere  vineam  Naboth, 
3  Reg.  21.  Tale  igitur  alienae  rei  desi- 
derium  hic  ab  Apostolo  notari  putant  ple- 
rique  Latinorum:  de  quo  et  scriptum  sit 
Prov.  21.  desideria  occidunt  pigrum. 

fioil.    Eitti  Coniui.  Tom.  II. 


Agit  enirc  Apostolus  de  hominibus 
otiosis,  qui  cum  propria  negotia  negligant, 
animus  eorum  semper  versatur  in  rebus 
alienis  aut  scrutandis  aut  concupiscendis. 

Verum  Graeca  alium  sensum  postulant. 
Sic  enim  habent:  et  nullo  opus  habeatis, 
id  est ,  nulla  re  indigeatis ,  quasi  dicat 
Apostolus :  et  ut  quisque  de  suo  habeat 
unde  vivat,  nec  otio  suo  fratribus  oneri 
sit,  et  infidelibus  seandalo.  Ex  quo  tamen 
sensu  etiam  id  consequimur,  quod  nostra 
lectio  sonat,  ut  per  suam  inertiam  egen- 
tes  inordinate  atque  inhoneste  res  alie- 
nas  appetant. 

12.  Nolumus  autem  vos  ignorare 
fratfes  de  dormientibus.  Graece,  de  iis 
qui  dormierunt :  quemadraodum  etnoster 
interpres  panlo  post  vertit  somel  et  ite- 
rum:  pro  quo  recte  Erasmus  et  alii,  ob- 
dormierunt ,  id  est,  somno  sopiti  sunt. 
Vide  quae  diximus  ad  illud  1  Cor.  15. 
Quidam  autem  dormierunt.  Non  dubium 
quidem  ,  quin  Thessalonicenses  ,  inter 
alia  religionis  Christianae  mysteria,  fue- 
rint  etiam  de  resurrectione  mortuorum, 
deque  adventu  Christi  judicis  coram  ab 
Apostolo  diligenter  instituti;  nam  hujus 
adventus  tanquam  ab  illis  crediti  et  ex- 
spectsti  jam  bismeminit  superius,  scilicet 
in  fiue  primi  et  tertii  capitis. 

Verum  quia  nondnm  haec  fides  satis 
eorum  animis  erat  infixa,  fiebat,  nt  pro 
veteri  consuetudine,  quasi  adhuc  gentiles 
essent,  spem  resurrectionis  non  habentes, 
mortuos  suos  immoderatius  lugerent ;  hoc 
igitur  vitium  in  eis  nunc  corrigit  Aposto- 
lus ;  ac  statim  ipso  vocabulo,  quo  mortuos 
vocat  dormientes ,  resurrectionis  ingerit 
cogitationem,  quasi  dicat :  Mors,  ob  quam 
caros  vestros  velut  extinctos  et  amissos 
lugetis,  tantum  somnus  quidam  est.  a 
quo  sint  ad  vitam  excitandi.  Ita  passim 
Scriptura  de  mortuis  loquitur,  bonis  ac 
malis ,  idque  in  testimoniura  fnturae  re- 
snrrectionis.  Argumento  est ,  quod  de 
brutis  animalibus  nusquam  ita  loquatur, 
sed  de  solis  hominibus,  nimirum  signifi- 
cans,  homines  morte  non  penitus,  nti 
bestias,  extingui ;  sed,  ut  in  iis,  qui  dor- 
miunt,    animas  interim    vivere,   corpora 

37 


578 


COMMENTARIUS  IN  CAP.  IV. 


vero  e  somno  mortis  aliquando  ovigila- 
tura.  Unde  est,  quod  a  primis  Ecclesiae 
temporibus  loca  deputata  sepulturae  mor- 
tuorum  coemeteria,  id  est,  dormitoria, 
fuerint  appellata. 

Ut  non  contristemini,  sicut  et  caeteri, 
qui  spem  non  habent.  Illud  et  quoad 
sensum  redundat.  Nondum  dicit,  quid 
nolit  eos  ignorare ,  id  est ,  quid  velit  eos 
scire  de  dormientibus,  sed  prius  causam 
interponit,  propter  quam  dc  illis  docendi 
sint.  Ea  est ,  ut  de  mortuis  non  doleant 
sicut  gentiles ,  qui  destituti  lumine  fidei, 
spem  resurrectionis  ac  vitae  post  mortem 
secuturae  nullam  habent.  Non  igitur  pro- 
hibet  Apostolus,  ne  contristentur  supei 
mortibus  amicorum ,  sed  ne  more  infide- 
lium  contristentur.  Nam  ut  ait  B.  Augu- 
stinus  serm.  32.  de  verbis  Apostoli,  quem 
totum  in  sua  collectanca  hujus  loci  tran- 
scripsit  venerabilis  Beda :  De  mortuis  iis, 
qui  diliguntur ,  est  quaedam  tristitia 
quodammodo  naturalis:  mortem  quippe 
horret  non  opinio,  sed  natura,  et  infra : 
Permittantur  itaque  pia  corda  de  caro- 
rum  suorum  mortibus  contristari,  do- 
lore  sanabili,  et  consolabiles  lachrymas 
fundant,  conditione  mortali,  quas  ciio 
reprimat  fidei  gaudium,  qua  creduntur 
fideles  quando  moriuntur  paululum  a 
nobis  abire  et  ad  meliora  transire. „  Sic 
ille.  Certe  et  Paulus  ipse  tristitiam  super 
tristitiam  habiturus  erat  de  morte  Epa- 
phroditi,  ut  ipse  testatur  ad  Phil.  2.,  sed 
non  ut  ii ,  qui  epem  non  habent. 

13.  Si  enim  credimus ,  quod  Jesus 
mortuus  est  et  resurrexit.  Hic  jam  inci- 
pit  dicere,  quid  scire  eos  velit,  non  tamen 
quasi  novum  aliquid  et  prorsus  iis  inau- 
ditum  docens,  sed  eadem,  quae  docuerat, 
repetens  et  explicans.  Conjunctio  si  non 
dubitantis  est,  sed  praesupponentis;  ad- 
fert  enim,  quod  dicit,  pro  firmissimo  fun- 
damento  certissimoque  argumcnto  ejus. 
quod  sequitur:  Ita  et  Deus  eos,  qui  dor- 
mierunt  per  Jesum ,  adducet  cum  eo. 
Illud  per  Jesum ,  non  liquet,  quo  refera- 
tur,  utrum  ad  praecedens  verbum,  an  ad 
subsequens,  hoc  est,  an  sensus  sit:  qui 
dormierunt  per  Jesum,  id  est,  qui  mortui 


smit  in  fide  Christi  Jesu ;  an  vero  sit  sen- 
sus  hujusmodi:  per  Jesum,  id  est,  per 
meritum  Christi  Jesu ,  adducet  eos. 

Utriusque  constructionis  Graeci  inter- 
pretes  meminerunt ,  sed  prior  magis  esse 
videtur  ex  mente  Apostoli;  sic  enim  no- 
minat  hoc  loco  dormientes  per  Christum, 
quomodo  1  Cor.  15. ,  ubi  de  eadem  re 
multo  fusius  agit,  dormientes  in  Christo 
nominavit;  Cyprianus  quoque  in  serm. 
1.  de  mortal.  locum  hunc  citans  legit,  qui 
dormierunt  in  Jesu.  Addit  autem  Apo- 
stolus  per  Jesum,  ut  de  sola  fidelium  ac 
piorum  resurrectione  se  loqui  significet, 
quemadmodum  et  de  ea  sola  disserit  in 
prima  ad  Cor.  Hasc  enim  pertinebat  ad 
consolationem  ridelium. 

Quod  igitur  Apostolus  dicit ,  ejusmodi 
est:  Quandoquidem  credimus  ac  certis- 
sime  tenemus,  Jesum  Christum  mortuum 
esse  atque  a  morte  resurrexisse:  saue  nec 
dubitare  debemus,  futurum ,  ut  Deus  eos, 
qui  in  Christo  mortui  sunt ,  una  cum  eo 
redivivos  adducat,  sistatque  in  ipsius  ad- 
ventu.  Nam  oportet  membra  capiti  suo 
conformari,  eoque  adduci,  ubi  caput  est. 
Simili  ratiocinatione  utitur  ad  Corinthios, 
dum  ex  Christi  resurrectione  nostram  pro- 
bat  resurrectionem ,  ea  scilicet  ratione, 
quod  Christi  resurrectio  sit  nostrae  resur- 
rectionis  exemplar  et  forma ,  quodque 
Christus  resurrexerit  ut  primitiae  dor- 
mientium.  Hujus  probationis  vim  plenius 
expositam  require  in  comment.  loci  memo- 
rati  ad  Cor. 

14.  Hoc  enim  vobis  dicimus  in  verbo 
Domini.  Modum  resurrectionis  descriptu- 
rus  fidem  conciliat,  affirmans  se  non  suum, 
sed  Domini  verbum  proferre  in  medium. 
Et  sensus  est:  Hoc,  quod  dicturus  surr, 
annuntio  vobis  tanquam  verbum  Domini, 
id  est,  tanquam  doctrinam  a  Christo  Do- 
mino  acceptam.  Nam  Apostolus  Evange- 
lium  suum,  in  quo  et  moituorum  resur- 
rectio  continetur ,  non  ab  homine,  sed  a 
Christo  Jesu  per  revelationem  acceperat, 
Gal.  1. 

Quia  nos ,  qui  vivimus,  qui  residui 
sumus  in  adventu  Domini,  non  prae- 
veniemus  eos,  qui  dormierunt.  Graeca 

habent  in  adventum  Domini,  quibus 
applaudunt  MSS.  Latina ,  surTragante 
etiam  editione  Clementina.  Accedunt  item 
Ambrosianus  et  Primasius,  quorum  prior 
sic  legit:  Qui  subrelicti  sumus  in  ad- 
ventum  Domini.  Qua  lectioue  constituta, 
dubitatur,  utrum  illa  pars  in  adventum 
Domini  cum  praecedentibus  cohaereat, 
an  cum  sequentibus.  Verum  plerique  om- 
nes  recte  praecedentibus  adjungunt.  Sen- 
sus  enim  est:  Hoc  vobis  dico,  quod  nos, 
qui  vivente3  erimus  ac  relicti  sive  super- 
stites  usque  in  adventum  Christi  Domini, 
non  solum  non  glorificabimur  et  regna- 
bimus  cum  Christo  sine  illis,  qui  jam  ob- 
dormierunt,  sed  nec  eos  ad  Christi  occur- 
sum  praeveniemus.  Loquitur  Apostolus 
in  prima  persona,  dicens :  Nos,  qui  vivi- 
mus,  qui  residui  sumus  etc,  non  velut 
dubius  aut  incertus,  ut  nonnulli  suspicati 
sunt,  an  forte  se  vivo  futurus  esset  Do- 
miniadventus;  nam  hujusmodi  opinionem 
instantis  diei  Domini,  natam  cx  suis  ver- 
bis,  diserte  in  2.  Eplst.  rejicit,  docens 
quaenam  et  quanta  sint,  quae  illum  diem 
adhuc  praecedere  debeant:  sed  ita  loqui- 
tur,  partim  quidem  ut  Thessalonicensium 
animos  in  exspectationem  adventus  Do- 
mini  teneat  erectos  atque  suspeusos,  quo 
diem  illum  quasi  brevi  venturum  semper 
habeaut  prae  oculis,  semperque  ad  eum 
parati  sint,  id  enim  admonet  eos  mox  cap. 
seq. ;  partim  vero,  quod  personam  induat 
electorum,  qui  in  adventu  Dominico  resi- 
dui  sive  superstites  erunt,  id  est,  vivi  re- 
perientur,  nolens  explicare,  num  iidem 
illi,  an  alii  futuri  sint  ab  iis ,  qui  tunc 
vivebant. 

15.  Quoniam  ipse  Dominus  in  jussu 
et  in  voce  Archangeli  et  in  tuba  Dei 
descendet  de  coelo.  Describit  adventum 
Domini  magnificum  et  gloriosum  a  cir- 
cumstantiis  quibusdam ,  quae  potentiam 
et  majestatem  venientis  commendent. 
Descendet,  inquit,  de  coelo  ipse  Domi- 
nus  Jesus,  non  per  nuntium  aut  vicarium, 
quomodo  Deus  per  angelum,  etsi  maximo 
terrore  immisso,  dedit  iegem  in  monte 
Sina,  sed  in  sua  persona  atque  in  suo 
corpore,  cum  quo  ascendit  in  coelum.  Sic 


enim  de  eo  angeli  testantur  Act.  1.  Hic 
Jesus,  qui  assumptus  est  a  vobis  in  coe- 
lum,  sic  veniet,  quemadmodum  vidistis 
eum  euntem  in  coelum. 

Descendet  autem  in  jussu,  quod  Eras- 
mus  vertit  cum  hortatur.  Nam  Graece 
vox  xeXsuaua  apud  auctores  profanos 
significat  exhortationem,  qua  nautae  seu 
milites  se  mutuo  cum  clamore  vel  cantu 
solent  incitare  ad  rem  strenue  gerendam. 
In  qua  significatione  etiam  Hieronymus 
eo  vocabulo  usus  est  iu  vertendo  Jeremia 
cap.  25.  48.  et  51.  Hoc  si  placeat.  intel- 
ligipoteritclamor  ille,  de  quo  apudMatth. 
25.  in  parabola  decem  virginum :  Ecce 
sponsus  venit,  exite  obviam  ei. 

Verum  Graeci  interpretes  vocem  hanc 
acceperunt  secundum  primam  et  propriam 
ejus  significationem,  qua  procul  dubio 
jussum,  mandatum,  imperinm  siguificat; 
intelligunt  autem  imperium  ipsius  Do- 
mini,  quo  repente  jubebit  omnes  ministros 
suos  praesto  esse  et  comites  ad  suum  des- 
censum.  Alii  referunt  ad  illam  vocem,  de 
qua  Joan.  5.  dicitur,  quod  omnes,  qui 
in  monumentis  sunt,  cudient  vocem  filii 
hominis,  scilicet  Christi,  ipsos  a  mcrte  ad 
vitam  revocantis.  Vox  enim  Christi  ho- 
minis  de  coelo  descendectis  ita  erit  in- 
strumentum  excitationis  omnium  mortuo- 
rum,  sicut  ejusdem  vox  in  terra  agentis 
instrumentum  fuit  resuscitandi  Lazari, 
quando  clamavit :  Lazare,  veni  foras. 

Item  descendet  in  voce  Archangeli, 
id  est,  Archangelo  Michaele  velut  prae- 
cone  Domini  adventus  clarissimum  soni- 
tum  quaqua  versum  edente.  Nomine 
archangeli  significatur  omnium  angelo- 
rum  princeps,  hunc  autem  uon  alium  esse, 
quam  Michaelem,  tum  ex  Epist.  Judae, 
tum  ex  Apoc.  Joan.  cap.  12.  manifeste 
patet.  Eundem  vero  toti  Ecclesiae  custo- 
dem  a  Deo  praefectum  esse,  justa  ratione 
creditur,  ut  qui  tempore  etiam  veteris 
testamenti  dux  ac  princeps  populi  Dei 
fuerit,  quemadmodum  ex  DanieJe  cap.  10. 
et  12.  et  aliunde  potest  doceri. 

Jam  quod  addit  in  tuba  Dei,  quam  1 
Cor.  15.  vocat  tubam  novissimam,  vide- 
tur  esse  ejusdem   emphatica  repetitio,  ut 

non  aliud  sit  tuba  Dei,  quani  vox  archan- 
geli,  quae  per  metaphoram  hoc  nomine 
vocetur  a  claritate  et  magnitudine  soni, 
penetraturi,  ut  ita  dicam,  usque  ad  aures 
mortuorum  dormientium  in  sepulchris. 
Cum  enim  divinae  virtutis  sit  mortuos 
excitare,  merito  vox  illa,  qua  id  fiet, 
tuba  Dei  nominatur.  Hujus  tubae  ac  vo- 
cis  meminit  etiam  Dominus  apud  Matth. 
24.,  cum  de  suo  ipsius  adventu  ita  loqui- 
tur :  Et  mittet  angelos  suos  cum  tuba  et 
voce  magna ,  et  congregabunt  electos 
ejus  a  quatuor  ventis  etc. 

Et  mortui,  qui  in  Christo  sunt,  re- 
surgent  prittii.  Nimirum  continuo  ad  vo- 
cem  archangeli  et  ad  sonitum  tubae.  Sic 
enim  et  in  loco  allegato  Matthaei  signi- 
ficatur,  tuba  et  voce  magna  sonante  re- 
suscitandos  electos,  ut  deinde  ministeiio 
angelorum  congrrgentur  in  unuin  locum. 
Sic  et  Apostolus  1  Cor.  15.,  cum  dixisset 
tubam  canturam,  mox  adjecit:  et  mortui 
resurgent  incorrupti.  Mortuosautem,  qui 
in  Christo  sunt,  sive,  ut  est  in  Graeco : 
mortuos  in  Christo ,  nunc  vocat,  quos 
paulo  ante:  dormientes  per  Jesum,  id 
est,  mortuos  in  fide  et  societate  Christi, 
quos  eosdem  Matthaeus  electos  vocat. 
Etenim,  ut  jam  supra  dictuin  est,  de  sola 
justorum  sive  electorum  resurrectione 
agit  Apostolus  hoc  loco.  Porro  quod  nos 
habemus:  resurgent  primi,  Graece  est 
primum,  quomodo  et  S.  Augustinus  legit 
de  civit.  lib.  20.  cap.  20.  Qaem  vero  or- 
dinem  insinuet  ea  dictio,  sequentia  do- 
cebunt. 

16.  Deinde  et  nos,  qui  vivimus,  qui 
relinquimur.  In  Graeco  sunt  eaedem 
voces,  quae  supra,  qui  vivimus,  qui  re- 
sidui  sumus.  Ubi  etiam  expositum  est, 
qna  ratione  loquatur  Apostolus  in  prima 
persona.  Non  cst  autem  hic  supplendum : 
resurgemus,  quasi  dicere  velit,  illi  primi 
resurgent,  deinde  nos  resurgemus,  sed 
orationem  perficit  pars  sequens : 

Simul  rapiemur  cum  illiif  in  nubibus 
obviam  Christo  in  aern.  Graece:  simul 
cum  illis  rapiemur  in  nubibus  in  oc- 
cursum  Domini  in  aera.   Circa  hunc  lo- 


cum  multa  quaeruntur,  breviter  a  nobis 
expedienda.  Primum,  cum  dicat  Aposto- 
lus  1  Cor.  15.,  in  momento  et  in  ictu  oculi 
futuram  omnium  resurrectionem,  aut  se- 
cundum  Graecos  codices,  omnium  immu- 
tationem,  quomodo  hic  dicit  aliquos  re- 
surrecturos  primos,  scilicet  eos,  qui  prae- 
mortui  fuerint  in  Christo  ?  Nam  inde 
consequens  videtur,  caeteros,  id  est  eos, 
qui  vivi  reperientur,  posterius  resurrec- 
turos,  et  proinde  etiam  posterius  immu- 
tandos.  Respondao,  id  ex  hoc  loco  non 
esse  consequens,  nam  ordo  temporis  signi- 
ficatus  his  vocabulis  primum  ec  deinde, 
non  est  inter  resurrectionem  aut  immu- 
tationem  horum  et  illorum,  sed  inter  re- 
surrectionem  aliquornm  et  raptum  om- 
nium.  Td  quod  verba  ipsa  plane  si- 
gnificant:  primum,  inquit,  morlui,  qui 
in  Christo  sunt,  resurgent,  deinde  nos 
una  cum  illis  rapiemur  in  aera,  quem 
ordinem  etiam  B.  Thom.  in  comment.  de- 
clarat.  Relinquit  autem  Apostolus  intel- 
ligendum  id,  quod  ad  Corinthios  scribens 
|  exprimit,  nempe  eos,  qui  superstites 
erunt,  eodem  momento  ad  beatam  immor- 
talitatem  immutandos,  quo  mortui  ad  eam 
resurgent. 

Sed  hinc  jam  oritur  secunda  qnaestio : 
Num  igitur  superstites  illi  sine  morte 
media  transmutandi  sint  et  trausituri  ad 
statum  incorruptionis?  Nam  neque  mortis 
neque  resurrectionis  eorum  hic  ulla  fit  men- 
tio.  De  hac  quaestione  Graecorum  seuten- 
tia  cst  affirmativa,  quam  et  Caj  etanus  seq  u.i- 
tur:  atque  ea  sane  tam  ex  hoc  loco,  quam 
ex  1  Cor.  15.  et  2  Cor.  5.  multum  accipit 
probabilitatis.  Origenes  sane  lib.  2.  contra 
Celsum  intelligit  vivos  et  immutandos  di- 
versos  ab  iis,  qui  resuscitabuntur.  Et 
Epiphan.  haeresi  64.  tractans  hunc  locum, 
ait:  Qui  rapitur,  nondum  mortuus  est;  et 
hinc  docet,  quod  in  resurrectione  erunt 
eadem  corpora,  quae  nunc:  quia  sicut 
rapti  et  non  mortui  habebunt  eadem  cor- 
pora,  sic  mortui  et  resuscitati ;  erunt  enim 
utrique  in  eodeai  statu  felicitatis.  Augu- 
stinus  quoque  ad  Dulcitiuin  quaest.  3. 
ait :  Ipsa  verba  Apostoli  hoc  loco  clamare 
videntur,  quod  non  morientur  hi,   de  qui- 

bus  dicit:  Deinde  nos,  qui  vivimus  etc. 
Videatur  et  venerabilis  Beda  hic 

Sed  quoniam  etiam  in  contrarium  multa 
et  magna  sunt  argumenta,  partim  ex  variis 
Scripturae  testimoniis,  quae  mortem  om- 
nibus  communem  faciunt,  partim  ex  ra- 
tione  petita,  quae  Latinos  Patres  pleros- 
que  in  diversam  sententiam  adduxerunt; 
ideo  diximuein  comment.  utriusque  Epist. 
ad  Cor.,  quid  ad  memorata  Apostoli  loca 
responderi  possit.  Cujus  responsunis 
snmma  est:  Eos,  qui  vivi  reperientur  in 
adventu  Domini,  morituros  quidem.  non 
tamen  censendos  in  eorum  numero,  quos 
Apostolus  ad  Corinthios  et  hoc  loco  dor- 
mientes  vocat.  Dicuntur  enim  Apostolo 
dormientes,  quos  Christus  Joan.  5.  vocat 
eos ,  qui  in  monumentis  sunt,  qui  et 
Dan.  12.  dicuntur  dormire  in  terrae 
pulvere,  ut  nimirum  ea  voce  significetur 
somnus  seu  quies  aliquanti  temporis, 
qualis  est  mcrtuorum  in  sepulchris,  non 
autem  eorum,  qui  morientes  paulo  post 
reviviscunt  potius,  quam  resurgunt.  Nam 
resurgere  more  Scripturae  dicuntur,  qui 
e  sepulchris  snrgunt,  atque  e  somno  mor- 
tis  excitantur.  Tali  igitur  modo  non  re- 
surgent,  qui  vivi  tunc  reperientur,  quia 
beatam  illorum  immutationem  somnus 
mortis  et  sepulturae  quies  non  praecedet, 
sed  tantum  modica  quaedam  ac  brevis- 
sima  dormitatio.  Pleniorem  hujus  difficul- 
tatis  explicationem  petat,  qui  volet  ex 
commentariis  nostris  in  4.  distinct.  43. 
Vide  etiam,-  quae  dicimus  ad  hujus  epi- 
stolae  cap.  5.  vers.  3. 

Tertio ,  de  iisdem  illis  quaeritur ,  si 
morituri  sunt,  quando  morituri,  quando 
item  revicturi  ?  Quidam  dicunt  id  futurum 
in  raptu,  quo  in  sublime  ferentur  obviam 
Christo ;  putant  enim  totam  eorum  immti- 
tationem,  qua  vitam  accipient  imraorta- 
lem,  in  ipso  raptu  perficiendam.  Ita  sen- 
tiunt  Augustinus  lib.  20.  de  civit.  cap.  20. 
et  Ambrosianis  in  hujus  loci  comment. 
Horum  opinionem  refert  Magister  sent. 
lib.  4.  dist.  43.,  nihil  tamen  ipse  definiens. 
Neque  enim  satis  consistere  videtur  ea 
opinio  cum  Apostolo  1  Cor.  15.,  dieente 
sccundum  Latinorum  quidem  lectionem, 


quod  omnes  simul  resurgent ;  secundum 
Graecam  vero,  quod  omnes  simul  immu- 
tabuntur ;  videlicet  in  momento  et  ictu 
oculi.  Quorum  neutrum  secundum  dictam 
opinionem  futurum  esset,  non  ergo  in 
raptu  aliqui  morientur  aut  reviviscent. 
Adde,  quod  raptus  ille  fiet  non  solum 
post  mortuorum  resurrectionem  ,  verum 
etiam  post  judicis  sententiam,  dicentis : 
Venite  benedicti  etc.  Prius  enim  est,  ut 
venire  jubeantur,  deinde  ut  veniant,  quod 
erit  per  raptum  in  sublime. 

Quocirca  longe  verisimilius  est,  eos,  qui 
vivi  repericntur,  morituros  esse,  dum  ad- 
huc  in  terra  erunt ;  et  quidem  per  ignem 
conflagraiionis,  qui  secundum  scripturas 
praecedet  ame  faciem,  id  est,  conspectum 
et  adventum  judicis  ;  resuscitandos  autem 
et  immutandos  simul  cum  caeteris  antea 
mortuis :  quemadmodum  ostendimus  in 
4.  dist.  47. 

Quaeres,  quomodo  ergo  dicit  Aposto- 
lus,  qui  vivimus  rapiemur?  Respondeo 
non  dicere  Apostolum:  Qui  vivi  reperie- 
mur,  quando  incipient  apparere  signa 
Dominici  adventus ,  postea,  audita  Judi- 
cis  sententia  nos  ad  se  vocantis,  rapie- 
mur  una  cum  caeteris  electis  in  ejus  oc- 
cursum :  sed  morte  ac  suscitatione  inter 
illam  vitam  et  hunc  raptum  media. 

Quarta  quaestio  est  de  ipso  raptu.  Nam 
quomodo  rapientur  illi,  quorum  corpori- 
bus  inerit,  virtus  agilitatis,  qua  se  ipsa 
possint  ad  nutum  animae  in  omnem  par- 
tem  facillime  movere,  cum  raptus  motum 
significet  violentum?  Respondeo,  motum, 
quo  sancti  ferentur  in  sublime  obviam 
Christo,  raptum  vocan,  ncn  ob  violentiam, 
quae  ibi  nulla  futura  est:  sed  vel  propter 
celeritatem,  q.iomodo  dicit  poeta:  Quo 
nunc  se  proripit  ille?  qua  ratione  etiam 
de  Christo  intelligi  potest  illud  Apoc.  12. 
Et  raptus  est  filius  ejus  ad  Deum  et  ad 
thronum  ejus,  id  est,  celerrime  sublatus ; 
nam  et  quae  celeriter  fiunt,  raptim  fieri 
dicuntur:  vel  quia  motus  ille ,  quamvis 
non  contra  naturam  futurus  sit,  utpote 
procedens  ab  interna  virtute  seu  dote 
agilitatis  ,  erit  tamen  supra  naturam ; 
quemadmodvm  et  ipsa  dos  futura  est  su- 

pernaturalis :  v3l  denique  raptus  idcirco 
vocatur,  quia  non  ita  fiet  ab  interna  vir- 
tute,  quin  etiain  magnum  momentum  ad- 
ferat  externum  illud  objectum,  quodam- 
modo  trahens  et  rapiens  ad  se  beatos, 
ipse  nimirum  Christus,  ad  quem  in  sublimi 
conspectum  et  gloriosum,  tanquam  ad 
caput  suum,  omnia  membra,  velut  ab  ipso 
attracta,  sese  quam  celerrime  movebunt; 
nam  ab  objecto  trahi  et  rapi  quippiam, 
notum  est;  ut  ovem  a  ramo  viridi  sibi 
ostenso,  puerum  a  pomo,  filium  a  matre 
conspecta ,  ac  vicissim  matrem  a  filio ; 
quae  tamen  omnia  moventur  etiam  ab 
interna  quadam  et  insita  virtute. 

Pcstremo  quaeritur,  quomodo  dicat 
Apostolus,  uos  in  nubibus  obviam  ituros 
Christo,  cum  post  sui  innovationem  nulla 
mixta  corpora  (homine  excepto),  nc  qui- 
dem  imperfecta,  cujusmodi  sunt  nubes, 
habiturus  sit  mundus.  Eadem  quaestio 
est  ex  tribus  evangelistis  Matthaeo,  Marco 
et  Luca  testantibus,  Christum  in  nuoibus 
venturum  ad  judicium.  Quidam  per  nubes 
intelligunt  ipsa  beatorum  gloriosa  cor- 
pora ;  sed  minus  recte ,  nam  ut  aliquo 
modo  possit  ea  expositio  praesenti  loco 
accommodari :  minime  tamen  congruit  ei 
sententiae,  quam  ex  evangeliis  aliegavi- 
mus.  Adde,  quod  ita  dicuntur  hoc  loco 
sancti  in  nubibus  obviam  ituri  Christo, 
sicut  Act.  1.  de  Christo  in  coelura  ascen- 
dente  dicitur :  Et  nubes  suscepit  eum  ab 
oculis  eorum ,  ubi  nubem  interpretari 
ipsum  corpus  Christi  res  ipsa  non  patitur. 
Alii  nullum  incommodum  putant  si  di- 
cantur  verae  nubes,  per  Dei  providentiam 
ad  momentum  illic  adfnturae,  in  ministe- 
rium  electorum ;  scilicet  ut  eos  statim 
suscipiant  et  abscondant  a  conspectu  re- 
proborum  :  sicut  vera  fuit  nubes ,  quae 
Christum  suscepit  ac  submovit  ab  oculis 
mortalium.  Nam  omnia  propter  electos. 
Tertio,  dici  potest,  per  nubes  in  his  om- 
nibus  locis  intelligi  constitutionem  quan- 
dam  aeris  densam  et  splendidam ,  nubi 
candidae  sirailem,  quae  id  officii  praesti- 
tura  sit,  ui  et  Christuin  venientem  comi 
tetur  et  sanctos  ei  occurrentes  subvehat, 


atque  impiorum  oculis  subducat.  Sic  enim 
et  locum  Act.  1.  intelligi  nihil  prohibet. 

Et  sic  semper  cum  Domino  erimus. 
Id  est,  omnes  simul,  illo  raptu  aggregati 
Christo  Domino  in  excelso  aere,  atque 
inde  in  coelum  una  cum  eo  subvecti,  per- 
petua  ejus  praesentia  fruituri  sumus,  sem- 
perque  cum  eo  regnaturi ,  ac  bonorum 
humanitatis  ejus,  tanquara  membra  capiti 
sociata,  participes  fr.turi :  quorum  quidem 
bonorum  maximum  est,  videre  Deum  facie 
ad  faciern.  Haec  quippe  complectitur  illa 
locutio :  Esse  cum  Domino.  Hinc  vero 
consequens  non  est ,  animas  sanctorum 
ante  diem  extremi  judicii  non  visuras  es 
sentiam  Dei,  ut  perperam  docent  haere- 
tici ;  quos  satis  redarguunt  alia  Apostoli 
loca  2  Cor.  5.  et  Philip.  1.,  et  illud  Christi 
ad  latronem,  hodie  mecum  eris  in  para- 
diso}  Lucae  20.  Non  enim  de  animabus 
loquitur  nunc  ApostDius,  sed  de  homini- 
bus ;  qui  profecto  non  ante  cum  Christo 
futuri  sunt,  quam  a  morte  revixerint  ad 
vitam  immortalem. 

Caeterum  ex  hoc  loco  manifeste  duo 
refelluntur  errores :  Origenis  et  Chiliasta- 
rum ;  nam  si  semper  cum  Christo  futuri 
sumus:  non  magis  nostra,  quod  voluit 
Origenes,  quam  Christi  felicitas  aliquando 
finem  habebit.  Et  si  statim  a  resurrectione 
Christo  occurremus  in  coelum ,  semper 
cum  eo  mansuri;  falluntur  Chiliastae,  qui 
rcgnum  mille  annorum  post  resurrectio- 
nem  nobis  in  terra  promittunt,  quo  demum 
finito  cum  Christo  regnaturi  simus  in 
coelis. 

17.  Itaque  consolamini  invicem  in 
verbis  istis.  Conclusio  est,  qua  monet,  ut 
hujusmodi  sermonibus  de  Christi  adventu 
et  piorum  resurrcctione,  regnique  perpetua 
cum  Christo  societate  futura,  sese  rautno 
consolentur,  ac  dolorem  leniant  eorum, 
qui  caros  suos  lugent  amissos.  Quan- 
quam  illud,  in  oerbis  istis,  juxta  phiasim 
Hebraeam,  qua  verbum  pro  re  saepenu- 
mero  accipitur,  sic  exponi  potest :  Itaque 
vos  invicom  consolamini  in  iis  rebus,  quas 
jam  dixi;  nimirum  earum  commemoratione 
mutuam  fidem  et  spem  excitando. 

Dc  temporibus  autem  et  momentis *),  fratres  non  indigetis,  ut  scri- 
bamus  vobis.  2.  Ipsi  enim  diligenter  scitis,  quia  dies  Domini,  sicut 
fur  in  nocte,  ita  veniet2).  3.  Cum  enim  dixerint  pax  et  securitas,  tunc 
repentinus  eis  superveniet  interitus3),  sicut  dolor  in  utero  habenti,  et 
non  effugient.  4.  Vos  autem  fratres  non  estis  in  tenebris,  ut  vos  dies 
illa  tamquam  fur  comprehendat4) :  5.  omnes  enim  vos  filii  lucis  estis  et 
filii  diei5):  non  sumus  noctis,  neque  tcnebrarum 6).  6.  Igitur  non  dor- 
miamus  sicut  et  caeteri.  sed  vigilemus  7)  et  sobrii  simus.  7.  Qui  enim 
dormiunt,  nocte  dormiunt:  et  qui  ebrii  sunt,  nocte  ebrii  sunt.  8.  Nos 
autem,  qui  diei  sumus8),  sobrii  simus,  induti  loricam  fidei  et  charita- 
tis9),  et  galeam  spem  salutis 10) :  9.  quoniam  non  posuit  nos  Deus  in 
iram  lj),  sed  in  acquisitionem 12)  per  Dominum  nostrum  Jesum  Christum, 
1 0.  qui  mortuus  est  pro  nobis :  ut  sive  vigilemus ,  sive  dormiamus 13), 
simul  cum  illo  vivamus14).  11.  Propter  quod  consolamini  inviccm,  ct 
aedificate  alterutrum  15),  sicut  et  facitis.  12.  Rcgamus  autem  vos  fratres, 
ut  noveritis  eos,  qui  laborant  inter  vos,  et  praesunt  vobis  in  Domino, 
et  monent  vos,  13.  ut  habeatis  illos  abundantius  in  charitate  propter 
opus  illorum16):  pacem  habete  cum  eis.  14.  Rogamus  autem  vos  fra- 
tres,  corripite  inquietos,  consolamini  pusillanimes,  suscipite  infirmos,  pa- 
tientes  estote  ad  omnes16).  15.  Videte,  ne  quis  malum  pro  malo  alicui 
reddat 18) :  sed  semper ,  quod  bonum  est  sectamini  in  invicem  et  in 
omnes.  16.  Semper  gaudete 19).  17.  Sine  intermissione  orate20).  18. 
In  omnibus  gratias  agite:  haec  est  enim  voluntas  Dei  in  Christo  Jesu 
in  omnibus  vobis.  19.  Spiriflim  nolite  extinguere 21).  20.  Prophetias 
nolite  spernere 22).  21.  Omnia  autem  probate:  quod  bonum  est  tenete23). 
22.  Ab  omni  specie  mala  abstinete  vos.  23.  Ipse  autem  Deus  pacis 
sanctificet  vos  per  omnia:  ut  integer  spiritus  vester  et  anima  et  corpus 
sine  querela  in  adventu  Domini  nostri  Jesu  Christi  servetur24).  24.  Fi- 
delis  est,  qui  vocavit  vos :  qui  etiam  faciet25).  25.  Fratres  orate  pro 
nobis.  26.  Salutate  fratres  omnes  in  osculo  sancto26).  27.  Adjuro  vos 
per  Dominum,  ut  legatur  epistola  haec  oranibus  sanctis  fratribus.  28. 
Gratia  Domini  nostri  Jesu  Christi  vobiscum27).     Araen. 


1)  Matth.  29,  36.     Act.  1,7.     *)  Matth.  24,   43.  44.     *)   Matth.  24,  37.  38.    *)   Matth. 

24.  43.     5)  Rom.  13,  12.     «)  Luc.  12,  35.-40.   21.  34.     Joan.   12,  36.     Eph.  5,  9.     "0   Matth. 

25.  13.  8)  Rom.  13,  12.  9)  Hebr.  10,  24.  25.  *°)  £ph.  6.  14. — 17.  ")  2  Petr.  3,  9.  «)  Cap. 
4,  17.  Joan.  3,  16.  «)  Cap.  4.  15.  Rom.  14,  7.  seq.  «)  Joan.  10,  11.  12,  26.  «)  Rom. 
15.  2.  Phil.  2,  4.  16)  1  Tim.  5.  17.  ^7)  2  Thess.  3,  15.  «)  Matth.  5,  39.  seq.  19)  Phil.  4,  4. 
«9  Luc.  18,  1.  seq.  Col.  4.  2.  21)  Eph.  4,  30.  &)  1  Cor.  14,  1.  3.  *)  1  Joan.  4,  1.  24) 
Cap.  4.  3—5.  13.     I  Cor.  H.  20.     »)  Phil.  1,  6.    *)  Rom.  16.  16.     ")  Rom.  16,  24. 


584 


COMMENTARJUS  IN  CAP.  V. 


SUiMMAMUM  CAPITIS  QUINTl. 

Docet ,  diem  Domini  esse   incertum :  monens  unumquemque ,  ut  vigilet  et  verseiur  in  operibus 
lucis.    Commendat  eos,  qui  praesunt.  aliaque  pietatis  praecepta  tradit. 


1.  De  temporibus  autem  et  momentis, 

fratres,    non    indigetis ,    ut   scribamus 

vobis.    Reprimit   humanam   curiositatem, 

quae  non  contenta  rebiis  scitu  necessariis, 

ad  inutilia  et  supervacanea  cognoscenda, 

aut  certe  ad  ea,  quorum  coguitio  morta- 

libus  est  denegata,  desiderium  extendit. 

Qui  enini  didicerunt,  Christum  in  fine  sae- 

culi  venturum   ad   judicium   et  mortuos 

omues    resurrecturos  \  moveri  solent   ad 

quaerendum  ulterius,  post  quantum  tem- 

poris  spatium  ea  sint  futura.  Qualem  in- 

ordinatam  sciendi  cupidilatem  etiam  Chri- 

stus  in  discipulis  suis  cohibuit  Actor.  1., 

dicens:  Non  est  vestrum  nosse  tempora 

vel  momenta,  quae  Pater  posuit  in  sua 

potestate.  Ad  quae  Domini  verba  videri 

potest  hic  Apostoius  respexisse.  Momenta 

dixit  interpres  utroque  loco,  quod  Graece 

est  xatpcuQ:   Erasmus   utrobique   vertit, 

articulos  temporum ;  nam  inter  XP0V0V 

et  xatpov  hoc  interest,  quod  XP0V°£  aD~ 

solute  significet  tempus  certamve  tempo- 

ris  mensuram,  ut  saeculum,  diem,  horam  : 

xatpoq  vero  tempus  opportunum,  aut  con- 

stitutum  rei  cuipiam  agendae.  Tale  igitur 

est,   quod  Apostolus  dicit:   Necessarium 

vobiu  erat,  ut  ad  confirmandam  fidem  et 

spem  vestram,  et  ad  lugentium  consola- 

tionem,  scriberem  de  futuro  Christi   ad- 

ventu  et  de  mortuorum  resurrectione :  ut 

autem  vobis  significem  tempora    tempo- 

rumque  articulos  et  raomenta,  quibus  ea 

6int  implenda,  non  opus  habetis,  nec  atti- 

net  ea  scribere*  imo  nec  scribi  a  me  pos- 

sunt,  quia  Dominus  ea  latere  voluit,  adeo 

ut  dicat,  diem  illum  et  horam  nec  angelis 

cognita  esse. 

2.  Ipsi  enim  diligenter  scitis  ,  quia 
dies  Domini,  sicut  fur  in  nocte ,  ita 
veniet.  Diligenter ,  ex  Graeco  rectius 
alii  vertunt,  exacte ,  plane.  Veniet, 
Graece  ^pxstat,  praesentis  temporis  ver- 
bum,  sed  passim  pro  futuro  solitum  usur- 
pari.  Cujus  loco  diversum  futuri  temporis 
verbum  est  apud  Petrum  in  2.  epist.  cap. 


3. ,  cum  alioqui  dicit  hoc  ipsum ,  quod 
Paulus :  Veniet  dies  Domini,  ut  fur  in 
nocte.  Sic  enim  ibi  in  Graeco  legitur. 
Hinc  etiam  liquet,  £p)(STai  non  tantum 
referri  ad  id,  quod  sit  brevi  venturum, 
quodque  jam  sit  in  procinctu,  ut  veniat : 
nam  dies  extremi  judicii  a  temporibus 
Apostolicis  utique  longe  aberat,  et  adhuc 
ignoramus,  quaoi  sit  nobis  viclnus.  Itaque 
sensus  est:  Nam  ipsi  vos,  a  me  dudum 
edocti,  plane  nostis,  quod  dies  ille  Do- 
minici  adventus  ita  superveniet  orbi  in- 
exspectatus ,  sicut  fur  nocte  supervenit 
hominibus  secure  dormientibus.  Non  sentit 
Apostolus,  adventum  Domini  futurum  in 
nocte:  nam  et  hoc  incertum  est,  nocte  an 
die,  mane  an  vespere,  venturus  sit  Do- 
minus;  sed  docet,  more  nocturni  furis 
diem  illum  futurum  hominibus  omnino  im- 
provisura. 

Quaeres,  quomodo  igitur  Christus  in 
evaugelio  signa  quaedam,  illius  diei  pro- 
guostica ,  commonstret ,  dicens :  Erunt 
signa  in  sole  et  luna  et  stellis  etc.  Luc. 
21.  Respondeo:  Ea  signa  praecessura 
quidem  aliquantulum  ipsum  Domini  ad- 
ventum;  non  tamen  praecessura  diem 
Domini :  nam  tempus  illorum  signorum 
sub  die  Domini  comprehenditur,  erit  enim 
dies  Domini,  totum  illud  tempus  signo- 
rum  praecedentium  et  Domini  venientis. 
Quod  tamen  tempus  verisimiliter  non 
multorum  erit  dierum;  >ed  paucorum  aut 
forsitan  unius  diei  tantum.  Non  enim  Deo 
difficile  erit,  ea  omnia  aliquot  horarum 
spatio  peragere. 

3.  Cum  enim  dixerint:  Pax  et  secu- 
ritas ,  tunc  repentinus  eis  superveniet 
interitus.  Omnibus  quidem  dies  illo  ve- 
niet  ut  fur  nocturnus,  qui  ab  omnibus 
ignorabitur,  sed  solos  malos  opprimet 
imparatos ;  unde  et  iis  solis  interitum  ad- 
feret.  Nam  boni,  quamvis  diem  adventus 
Domini  ignorent,  ad  eum  tamen  semper 
parati  sunt  et  praemuniti.  Hic  autem 
Apostolus  de  malis  loquitur,  praesertim 

infidelibus  et  piorum  persecutoribus.  Qui 
cum  sibi  videbuntur  alta  pace  frui  et  pu- 
tabunt  omnia  esse  tuta  (id  enim  Graeca 
vox  significat  aa^paAsia,  quam  noster  in- 
terpres  securitatem,  Ambrosianus  ftrmi- 
tatem  reddit) ,  tunc  repentinus  interitus 
eis  imminebit.  Quod  enim  nos  habemus 
superveniei,  Graece  est,  scpiaxaTai,  icstat, 
imminet,  quo  praesentis  temporis  verbo 
significantius  exprimitur  proximum  et 
certum  exitium. 

Sicut  dolor  in  utero  habenti.  Ambro- 
sianus,  quemadmodum  dolor  partus 
praegnanti.  Nam  Graeca  vox  d>div  pro- 
prie  dolorem  parturientium  significat :  ut 
sit  sensus,  sic  illis  repente  superventurum 
interitum ,  sicut  mulierem  gravidam  ex 
improviso,  dum  aliud  agit,  occupant  do- 
lores  partus;  aptissima  est  et  scripturis 
frequentata  liaec  coraparatio. 

Et  non  ejfugient.  In  Graeco  modus 
est  potentialis  cum  duplici  negatione :  xai 
06  utj  excpuywaiv,  quasi  dicat,  nec  ulla 
ratione  poterunt  effugere  malum  immi- 
nens.  sed  certissime  ab  eo  coniprehen- 
dentur.  Cajetanus  hunc  impiorum  interi- 
tum  interpretatur  non  in  morte,  sed  in 
termino  viae :  nam,  inquit,  ex  tnnc  red- 
dentur  obstinati  in  sua  malitia,  tanquam 
in  ea  mortui.  Sentit  enira,  malos,  qui  in 
adventu  Domini  superstites  reperientur, 
aeque  ut  bonos,  sine  morte  media  com- 
mutandos  in  statum  perpetuum  meritis 
eorum  respondentem.  Sed  quia  comrau- 
nior  est  ac  probabilior  opinio,  omnes  esse 
morituros:  rectius  quoque  interitum  hunc, 
de  quo  Apostolus,  id  est  aeternam  dam- 
nationem,  impiis  in  mortc  superventuram, 
atque  in  resurrectione  complendam  esse 
dicitur.  Mortcm  autem  repente,  sed  non 
sine  gravissimo  cruciatu,  eis  inferet  ignis 
conflagratorius,  qui  faciem  Ohristi  judicis 
advenientis  antecedet.  Annotant  quidam, 
Apostolum  addidisse,  et  non  effugient, 
ut  ostenderet,  comparationem  mulieris  in 
partu  dolentis  non  per  omnia  convenire: 
nam  dolor  ejus  str.tim  a  partu  mutatur 
in  gaudi'Mn  propter  natam  sibi  prolem. 
At  impiorum  interitus  semper  durabit. 
Verum  arbitror,  Apostolum  non  id  velle: 


non*  effugient  interitum  semel  ab  eo  occu- 
pati ,  sed :  non  effugient,  sic  ut  in  eum 
non  incidant. 

4.  Vos  autem  fratres  non  estis  in 
tenebris.  Doctrinam  praecedentem  con- 
vertit  in  locum  moralem,  quo  Thessalo- 
nicenses  admonet  suae  vocationis,  ut  se- 
cur.dum  eam  viventes  non  imparati  de- 
prehendantur  in  die  Domini.  Vos  autem, 
inquit,  fratres,  non  estis  in  tenebris,  id 
est:  Vos  cum  sitis  iliuminati  per  fidem 
vivam,  non  jam  estis  in  nocte  tenebrarum, 
id  est,  infidelitatis  ac  caeterorum  vitiorum. 

Ut  vos  dies  illa  tanquam  fur  com- 
prehendat.  Id  est ,  ut  dies  illa  Domini 
vos  operibus  tenebrarnm  deditos  ac  somno 
ingnorantiae  et  negligentiae  consopitos, 
velut  fur  nocturnas,  inveniat  et  compre- 
hendat.  Quamvis  enim,  ut  dixi  et  probari 
potest  ex  Apoc.  15.,  dies  Domini  sicut 
fur  in  nocte  venturus  sit  omnibus,  quatenuj 
omnes  omnino  latebit ;  non  tamen  omnes 
sicut  fur  comprehendet,  hoc  est  opprimet  ac 
perdet:  sed  eos  solos,  quos  sorano  ac  te- 
nebris  occupatos  inveniet,  id  est,  malos. 
Jam  quod  de  die  adventus  Dominici  com- 
monet:  id  consequenter  de  die  mortis  et 
exitus  singulorum,  quo  judicium  agitur 
particulare,  vult  inteiligi.  Nam  talis  quis- 
que  exhibebitur  iu  universali  judicio, 
qualis  in  movte  fuerit  inventus :  et  sicut 
diem  Domini  venturura  scimus,  quando 
venturus  sit,  ignoramus;  ita  et  diem  mor- 
tis  nostrae.  Quare  eadem  est  exhortatio 
de  hujus  atque  de  illius  diei  exspecta- 
tione;  quemadmodum  pluribus  verbis  do- 
cet  Augustinus  epist.  80.  ad  Hesychium. 

5.  Omnes  enirn  vos  ftlii  lucis  estis,  et 
ftlii  diei.  Pa,:ticulain  enim ,  ouae  et  in 
Syriaca  versione  legitur,  Graeca  non  ad- 
dtmt;  tametsi  sensus  causalis  est ;  conti- 
net  enim  haec  pars  probationem  ejus, 
quod  dixit:  Non  estis  in  tenebris ;  quia 
nimirum  omnes  vos,  inquit,  estis  ftlii  lu- 
cis  atque  diei,  id  est.  fide  illuminati,  et 
ad  opera  lucis  ac  diei  (quae  sunt  o;;era 
fidei,  caeterarumque  virtutum)  exercenda 
per  Ohristi  gratiara  vocati.  Metaphora 
^icis  ac  tenebiarum,  itera  diei  ac  no?tis, 
pro  fide  et  infidelitate,  virtutibus  ac  vitiis, 

et  utriusque  geaeris  operibus  Christo*  et 
Apostolis  ejus  familiaris  fuit:  quod  liquet 
etiam  ex  Petri  et  Joannis  epistolis:  filios 
autem  lucis  et  diei  vocat  Hebraea  phrasi, 
quod  addicti  sint  operibus  lucis  ac  diei. 
Sic  Ephes.  5.  Ut  filii  lucis  ambulate. 
Dicit  autem,  omnes  vos,  non  quod  sciret. 
omnes  fideles,  qui  erant  Thessalonicae, 
nemine  excepto,  justos  esse  (soli  qnippe 
justi  sunt  filii  lucis  et  diei) :  sed  quia  de 
singalis  eam  habebat  fiduciam,  quod  justi 
essent.  Aut  dixit,  omnes  vos,  non  distri- 
butive,  sed  collective,  significare  volens 
ipsam  congregationem,  quae  sancta  erat, 
etsi  non  singuli  sancti.  Qua  ratione  pas 
sim  eos,  ad  quos  scribit,  sanctorum  ap- 
pellatione  honorat. 

Non  sumus  noctis  neqre  tenebrarum, 
scilicet  filii,  id  est  noctis  ac  tenebrarum 
opera  sectantes:  juxta  metaphoram,  de 
qua  modo  diximus.  Mutat  personam  Apo- 
stolus,  ut  innuat,  id  quod  dicit  omnium 
esse  Christianorum.  Ambrosianus  tamen 
et  Syrus  interpres  secundam  personam 
retinent.  Et  quidem  Syriacri  versio  sic 
habet:  Non  autem  estis  filii  noctis,  ne- 
que  filii  tenebrarum. 

6.  Igitur  non  dormiamus ,  sicut  et 
caeteri;  sed  vigilemus  et  sobrii  simus. 
Persistit  in  metaphora  diei  ac  noctis,  at- 
que  ex  ea  materiam  sumit  exhortationis. 
Quoniam,  inquit,  non  noctis  sed  diei  filii 
sumus:  igitur  ne  dormiamus ,  quasi  in 
nocte,  id  est,  ne  corripiat  nos  oblivio  ju- 
dicii  Domini,  et  somnus  peccatorum,  uti 
caeteris  contingit,  nimirum  infidelibus, 
qui  sunt  noctis  filii;  sed  vigilemus.  et 
sobrii  simuF,  quasi  in  die,  hoc  est,  sem- 
per  simus  in  exspectatione  judicis  ven- 
turi,  quod  est  vigilare;  semperque  justis 
ac  temperatis  actionibus  intcnti.  quod  est 
sobrios  esse.  Similis  exhortatio  est  ex 
allegoria  noctis  ac  diei  Rom.  13.  Nox 
praecessit,  dies  autem  appropinquavit: 
abjiciamus  ergo  opera  tenebrarum  etc. 

7.  Qui  enim  dormiunt,  nocte  dor- 
miunt;  et  qx*i  ebrii  sunt ,  noctt  ebrii 
sunt.  Graece  et  Syriace,  qui  inebrian- 
tur ,  nocte  inebriantar.  Ambrosianus: 
Et  qui  inebriantur ,  nocte  sunt  ebrii. 


Sensus  :  Experientia  notum  ost,  homines 
nocte  dormire,  et  nocte  inebriari,  id  est, 
ad  somnum  et  ebrietates  plerumque  noc- 
tem  eligere,  velut  tempus  commodum; 
sciunt  enim,  quam  male  congruant  diei 
hujusmodi  actiones.  Nos  igitur,  qui  diei 
filii  sumus,  ab  iis  actionibus ,  quae  per 
somnum  et  ebrietatem  significantur,  ab- 
stineimus  et  faciamus  id,  quod  3equitur. 

8.  Nos  autem,  qui  diei  sumus,  sobrii 
simus.  Id  est :  Nos  Christiani,  qui  sumus 
filii  diei  (id  enim  rursus  hic  exprimit  in- 
terpres  Syrus),  iis  actionibus  incumbamus, 
quae  per  sobrietatem  significantur,  quale 
est  omne  genus  honestarum  et  piarum 
actionum.  Quarum  fontes  aperit  sequen- 
tibus  vertis :  Induti  loricam  fidei  et 
charitatis,  et  galeam  spem  salutis.  In- 
nuit,  filiis  lucis  non  solum  vigilandum,  sed 
etiam  pugnandum  esse ,  dum  eis  arma 
suppeditat,  quibus  se  contra  adversarium 
defendant.  Ea  sunt  fides  et  charitas  pro 
lorica,  et  spes  pro  galea.  Conferendus 
hic  locus  cum  eo,  qui  est  Ephes.  6.,  ubi 
Christiani  militis  armaturam  plenius  de- 
scribit,  ac  verbis  paulum  diversis,  tametsi 
iu  sensu  nulla  repugnantia  est.  Quam 
enim  hic  appellat  loricam  fidei  et  chari- 
tatis,  illic  loricam  justitiae  nominat,  eo 
quod  justitiaChristiananon  alia  sit,  quam 
fides  charitati  conjuncta  et  per  eam  ope- 
rata.  Quam  quidem  loricam  seu  thora- 
cem  vocat,  quia  sicut  thorax  militaris  vi- 
talia  membra  protegit,  ita  fides  charitate 
exercita  vitam  animae  custodit.  Justus 
enim  ex  fide  vivit.  Cur  autem  eaudem 
fidem  m  epist.  ad  Ephesios  scuto  com- 
paret,  in  illius  loci  comm.  dictum  est. 

Ejus  porro,  quod  sequitur,  et  galeam 
spem  salutis,  videri  potest  haec  esse  con- 
structio:  Et  galeam  salutis ,  spem ,  ut 
genitivus  salutis  ad  galeam  referatur. 
Sic  enim  habetur  Ephes.  6.  Et  galeam 
salutis  assumite.  Item  Jes.  59.  Et  galea 
salutis  in  capite  ejus.  Sensus  est:  Et 
pro  galea  salutari  spem  induti,  spem,  in- 
quam ,  coelestium  bonorum ,  qua  caput 
nostrum,  id  est,  principium  et  intentio 
operum  nostrorum  in  Deum  erecta  per- 
sistat.  Ex  his  tamen,  quae  sunt  vers.  seq., 

communis   et  obvia    constructio   defendi 
potest.   In  sensu  nil  mutatur. 

9.  Quoniam  non  posuit  nos  Deus  in 
iram,  ssd  in  acquisitionem  salutis.  Con- 
tirinat,  ouod  dixit,  spem  pro  galea  assu- 
mendam  esse.  Nam,  inquit,  Deus  non 
posuit,  constituit,  ordinavit  nos  ad  iram 
seu  vindictam,  id  est,  non  praedesiinavit 
nos  ad  aeternam  damnaticnem ,  sed  ad 
aeternam  salutem  effieaciter  acquirendam. 
Hebraea  phrasi  dicuntur  positi  in  hoc 
aut  illud,  id  est,  destinati.  Sic  cap.  3. 
hujus  epistolae,  tfi  hoc  positi  sumus.  Ira 
quoque  pro  vindicta  seu  punitione,  He- 
braismus  est.  Fallitur  autem  Erasmus, 
duro  a  verbis  Apostoli  recedens  ita  vertit : 
Non  censtituit  nos  Deut,  ut  iram  con- 
citemus ,  sed  ut  salutem  consequamur. 
Plus  enim  est ,  quod  dicit  Apostolus, 
nempe,  nos  non  esse  reprobatos  a  Deo, 
sed  electo3.  Sunt  autem  verba  bonae  spei 
ac  fiduciae,  qnibus  Thessalcnicensium 
animos  excitat,  ut  per  bona  opera  con- 
tendant  eo.  ad  quod  electi  sunt,  perve 
nire.  Recte  vero  Cajetanus  ex  eo,  quod 
Apostolus  negat  Deum  nos  posuisse  in 
iram :  consequens  esse  docet ,  reprobos 
a  Deo  pcsitos  in  iram :  idque  juxta  doc- 
trinam  ejusdem  Apostoli  fuse  traditam 
in  epist.  Rom.  Positi  sunt  enira,  inquit, 
ad  suscipiendam  divinam  justitiam  vin- 
dicativam  in  aeternum. 

Per  Dominum  nostrum  Jesum  Chri- 
stum.  Referri  potest  haec  clausula  vel 
ad  veibum  posuit,  vel  ad  proximam  par- 
tem,  in  acquisitionem  salutis.  Et  illo 
quidem  modo  sensus  est :  Deus  per  Chri- 
stum  nos  praedestiuavit  ad  saiutem.  Hcc 
autem  modo  sensus  erit :  Deus  praedesti- 
navit  nos  ad  salutem  per  Christi  merita 
nobis  acquiiendam.  Uterque  sensus  bo- 
nus  est:  sed  prior  magis  esse  videtur 
Paulinae  mentis.  Nam  a  Deo  per  Chri- 
stdm  nos  electos  esse,  6ermo  est  Apostolo 
frequens.  Ephes.  1.  et  alibi. 

10.  Qui  mortuus  est  pro  nobis.  Hoc 
quoque  dicit  in  persona  electoium.  Et- 
enim  quamvis  sanguis  et  mors  CLristi 
sufficiens  sit  pretium  pro  redemptione 
totius    humani    generis :    effectus   tamen 


atque  proprietas  redemptionis  et  salutis 
penes  solos  electos  est,  Domino  dicente  : 
Ego  animam  meam  pono  pro  ovibus 
meis.  Joar.  10.  et  Joan.  17.  Non  pro 
mundo  rogo.  Mortuus  est  autem  pro  no- 
bis :  ne  nos  ^maneremus  in  morte,  sed  ut 
in  aeternum  viveremus.  Hoc  enim  se- 
quitur. 

Ut  sive  vigilemus,  sive  dormiamus, 
simul  cum  illo  vivamus.  Triplicis  somni 
meminit  in  superioribus.  Primus  erat 
somnus  mortis,  de  quo  dixerat:  Nolo  vos 
ignorare  de  dormientibus.  Sesundus 
peccati,  de  quo  paulo  ante  dixit:  Igitur 
non  dormiamus  sicut  et  caeteri.  Tertius 
naturae,  de  quo  subjunxit :  Qui  enim  dor- 
miunt,  nocte  dormiunt.  Huic  autem  tri- 
plici  somno  triplex  vigilia  respondet, 
vitae,  justitiae  et  naturae.  Constat  autem, 
hoc  loco  non  intelligi  somnum  secundi 
generis :  et  proinde  nec  vigiliam  ei  oppo- 
sitam.  Sed  utrum  de  tertio,  an  vero  de 
primo  genere  somni  et  vigiliae  ioquatur, 
quaerendum  est.  De  tertio  sensus  est  hu- 
jusmodi:  Christum  pro  nobis  mortuum 
esse,  ul  sive  corpore  vigilemus,  sive  dor- 
miamus :  id  est,  in  omnibus,  quae  agimus 
aut  patimur  in  hac  vita,  simul  cum  ipso 
vivamus:  nt  sicut  illius  vita  justitia  est, 
ita  nos  illi,  juste  vivendo,  confoimemus. 
Haec  Cajetani  est  expositio. 

Verum  alii  fere  omues  taai  Graeci 
quam  Latini  de  primo  genere  interpre- 
tantur,  eo  sensu,  quem  dilucide  tradit 
Ambrosianus.  ldcirco ,  inquit,  mortuus 
est  pro  nobis  Dominus  Jesus  et  resurre- 
xit;  ut  sive  vigilemus,  hoc  est,  vivamns; 
sive  dormiamus,  id  est,  mortui  simus,  una 
cum  illo  aeterna  vita  fruamur.  Hic  sen- 
sus  omnino  probabilis  est,  respicit  enim 
Apostolus,  ut  idem  auctor  submonet,  ad 
doctrinam  suam  suneriorem,  qua  dixit 
fideles  in  adventu  Domini,  tam  mortuos 
quam  viventes ,  obviam  ituros  Domino, 
et  sic  semper  cum  eo  futuros,  id  quod 
proprie  est  vivere  cum  Christo,  secun- 
dura  phrasim  scripturae;  quam  vitam 
significavit  etiam  nomine  salutis  in  parte 
praecedenti.  Nam  alioqui,  durante  mor- 
tali  hac  vita,  magis  in  Christo,  quam  cum 

Christo  vivere  dicimur.  Denique  confir- 
mat  hunc  intellectain,  quod  exhortatiun- 
culam,  qua  doctrinam  de  beata  resurrec- 
tione  supra  traditam  concluserat ,  nunc 
repetit  dicens : 

11.  Propter  quod  consolamini  invi- 
cem,  scilicet  per  ea,  quae  de  resurrectione 
mortuorum  et  vita  pepetua  cum  Christo 
ducenda  jam  ex  me  audivistis,  Minus 
placet.  quod  alii  vertunt,  exhortamini 
vos  mutuo.  Mam,  ut  dixi,  repetitio  cst 
eju&,  quod  semel  dixit:  Itaque  consola- 
mini  invicem  in  verbis  istis.  Et  aedifi- 
cate  alferutrum,  id  est,  mutuam  salutem 
promovete  piis  sermonibus .  rjuibus  ad 
spem  beatae  resurrectionis  et  vitae  aeter- 
nae  fratrurn  animi  excitentur.  Sicut  et 
facitis.  Hoc  addit,  quo  gratior  sit  exhor- 
tatio  laudi  permixta. 

12.  Rogamus  autern  vos  fratres,  ut 
noveritis  eos ,  qui  laborant  inter  vos. 
Subjicit  nunc  alia  quaedam  praecepta  ad 
institutionem  vitae  Christianae  spectantia. 
Ac  primo  loco  commendat  honorem  debi- 
tum  ecclesiae  praefectis  ac  ministris. 
Rogamus,  inquit,  vos,  fratres,  ut  nove- 
ritis  sive  agnoscatis,  id  est,  rationem  ac 
respectum  habeatis  eorum,  qui  laborant 
inter  vos,  docendo  et  Christi  sacramenta 
administrando ,  et  cactera,  quac  salutis 
vestrae  sunt,  procurando.  Novisse  pro  eo, 
quod  est  approbare,  frequentissimum  est 
in  sacvis  literis.  Verum  agnitio  praesentis 
loci  potissimum  consistit  in  obedientia, 
reverentia  et  rerum  ad  vitam  necessaria- 
rum  prompta  ac  liberali  subministratione. 
Quae  omnia  uno  honoris  vocabulo  alibi 
significantur. 

Et  praesunt  vobis  in  Domino.  Id  est, 
in  his,  quae  ad  Christi  Domini  religionem 
spectant.  Distincta  est  haec  pars  a  prae- 
cedenti;  quia  non  omnes,  qui  in  ecclesia 
laborant ,  etiam  praesunt.  aut  regimen 
habent  aliorum.  Et  monent  vos,  nempe 
de  iis,  quae  agere  aut  fugere  debeati3. 
Hic  comprehenduntur  etiam  exhortationes 
e.t  correptiones;  sunt  enim  ejusdem  ge- 
neris  cum  admonitione.  Et  quamvis  hu- 
ju.smodi  actiones  etiam  privatorum  sint 
hominum ;    praecipue    tamen    atque    ex 


officii  ratione  pertinent  ad  piaefectos. 
Addlt  autem  hanc  partcm  Apostolus,  eo 
quod  admonitiones  et  correptiones  solent 
esse  graves  et  odiosae  peccantibus:  quasi 
dicat,  eo  nomine  propensius  amandi  et 
honorandi  vobis  sirnt  praepositi  vestri, 
quod  ita  sincere  faciant  officium,  ut  nec 
gratia  cujusquam  nec  offensione  movean- 
tur,  quo  minus  ea,  quae  salutaria  cuique 
sunt,  impendant. 

13.  Ut  habeatis  illos  abundantivs  in 
charitate  propter  opus  illorum.  Graeca 
sic  ad  verbum,  et  ducere  illos  super  ex- 
abundanti ,  in  charitate  etc.  Pendet 
autem  adhuc  sententia  a  verbo  rogamus ; 
et  sensr.s  est:  Item  rogamus,  ut  aestimetis 
eos  summopere,  ut  habeatis  eos  in  magno 
pretio ,  propter  opus  cxcellentissimum,  in 
quo  versantar,  quod  est  procuratio  salutis 
vestrae :  idque  faciatis  non  metu  aut  si- 
mulatione.  sed  in  charitate  sive  per  cha- 
ritatem,  qua  tales  justum  est  diligi.  Prio- 
rem  partem  Ambrosianus  legit  hoc  modo  : 
TJt  illis  summum  honorem  habeatis,  ho- 
norem  autem  ir.terpretatur  .illuin,  de  quo 
1  Tim.  5.  Qui  bene  praesunt  presbyteri, 
duplicihonore dignihabeantur,  maxime 
qui  laborant  in  verbo  et  doctrina. 

Sed  quaeret  aliquis,  an  praelatis  non 
facientibus  ea,  quae  sui  sunt  officii,  de- 
beatur  a  fidelibus  honor,  sive  qui  in  obe- 
dientia  et  reverentia  consistit,  sive  qui  in 
subministratione  bonorum  temporalium. 
Negant  enim  id  haeretici,  tam  hodierni, 
quam  vetustiores :  inter  quos  Joannes 
WiclefT  dicebat,  parochianos  posse  prae- 
latis  suis,  propter  eorum  peccata,  ad  libi- 
tum  suura  auferre  decimas.  Probant  autem 
ex  Apostolo,  qui  hoc  loco  et  ad  Tim.  eos 
demum  vult  agnosci  et  honorari ,  et  in 
pretio  haberi,  qui  laborant,  qui  admonent, 
qui  bene  praesunt.  Unde  et  hic  expresse 
dicit,  propter  opus  illorum.  Responde- 
mus,  Apostolum  nusquam  docere,  quod 
praefecti  male  fnugentes  officio  non  sint 
honorandi,  sed  magis  contrarium  iunuere, 
dum  principes  etiam  infidcles  et  impios, 
quales  fuere  Claudius  etNero,  vult  agnosci 
et  honore  affici  Rom.  13.  Tit.  3.  Nam  et 
Petrus  Apostolus  1  epist.  2.  praecipit  ser- 

vis,  ut  subditi  sint  dominis,  non  tantum 
bonis  et  modestis,  sed  eiiam  dyscolis. 

Quanquam  non  dubium  est  (id  quod 
Apostoli  verba  tam  ad  Tim.  juam  hoc 
loco  significant) ,  magis  et  abundantius 
bonorandos  esse  eos,  qui  bene  praesunt, 
quam  qui  male.  Dum  tamen  hos  in  officio 
tolerat  ecclesia,  fideli  populo  non  licet 
subtrahere  vel  obedientiam  vel  sustenta- 
tionem  jure  decretam,  quales  suut  deci- 
mae.  Quapropter  memorata  Wicleffi  verba 
merito  damnata  sunt  in  concilio  Constan- 
tiensi  sub  artic.  18.  Nec  valet  haeretico- 
rum  argnmentatio:  Mali  praelati  indigni 
snnt  honore :  ergo  non  sunt  honorandi; 
nihilo  magis  quam  si  sic  argumenteris . 
Mali  homines  indigni  sunt  amore :  ergo 
non  sunt  amandi :  nam  debitum  honoris 
et  amoris  non  est  ex  dignitate  illorum. 
sed  ex  statu  et  conditione :  quia  praefecti, 
quia  proximi. 

Pacem  habete  cum  eis.  Variant  hic 
Graeci  codices  ;  nam  alu  legunt  sv  OUTOiCj 
in  eis:  alii  vero,  nominatim  qui  de  Com- 
plutensibus  expressi,  reciproce,  sv  iaoxoTCj 
in  vobis  ipsis,  id  est,  inter  vos.  Sic  et 
Oecuraenius  Graece;  et  commentator  Am- 
brosianus  Latine.  Utriusque  lectionis  me- 
minit  Theophylactus.  Noster  interpres 
priori  mouo  legisse  videtur,  ut  sit  sensus: 
Pacem  habete  ac  retinete  cum  iis,  qui 
vobis  praesunt,  cavete  sedulo,  ne  qua  oc- 
casione  dissidium  inter  vos  et  illos  exci- 
tetur.  Nisi  enim  pax  constet  inter  plebem 
et  pastorem,  fructus  in  plebe  cx  pastoris 
rainisterio  sperari  non  poterit. 

Caeterum  jmosterior  lectio,  secundum 
quam  admonet  Thessaloniccnses,  ut  inter 
se  mutuo  pacem  habeant  foveantque,  ma- 
gis  germana  videtur;  tum  quia  novum 
praeceptum  est  nulla  conjunctione  cum 
praecedeutibus  cohaerens,  tum  quia  prioris 
lectionis  sensus  in  superioribus  satis  in- 
cluditur,  velut  miuus  in  majori,  ut  ne  di- 
cam,  q^od  nec  Graecae  nec  Hebraicae 
proprietatis  est  ita  loqui,  pacem  habete 
in  eis,  id  est,  cum  eis.  Potius  id  verten- 
dum  esset,  inter  illcs ;  sed  sensus  haud 
convenit.  Itaque  videtur  Apostolus ,  ad 
finem  epist.  accedens,  ita  Thessalonicen- 


sibus  commendasse  pacem  mutuam,  di- 
cendo,  pacei.i  habete  inter  vos ;  sicut 
Corinthiis  sub  finem  secundae  epistolae, 
dicendo  absolute,  pacem  habete.  Xam  et 
quod  illic  continuo  addit,  et  Deus  pacis 
erit  vobiscum ;  hic,  quibusdam  interposi- 
tis ,  subjungit,  ita  dicens:  Deus  pacis 
sanclificet  vos  etc. 

14.  Bogamus  autem  vos  fratres.  Hic 
jam  alloquitur  eos,  qui  praesuut,  et  par- 
tes  quasdam  eornm  officii  attingit.  Nam 
ad  praefectos  haec  dici  (licet  quae  dicun- 
tur,  suo  quodam  modo  praestari  possint 
ac  debeant  etiam  a  privatis),  tam  Latini 
quam  Graeci  interpretes  annotant.  Roga- 
mus,  ~ipoL'mh<yj\Li^,  verti  potest,  obse- 
craraus,  exhortamur.  Corripite  inquietos. 
Graece,  adntonete  inordinatos.  Est  enim 
idem  verbum ,  quod  paulo  superius ,  et 
monent  vos :  tametsi  admonitio  hujus 
loci  non  sine  correptioue  fieri  debet.  Et 
ipse  Erasmus  correptionem  vertit  Ephes. 
6.  Inordinaios  autem  sive  incompositos 
intelligit  aut  in  genere  eos,  qui  pacem  et 
tranquillitatera  publicam  turbant  malis  ac 
dissolutis  moribus,  quod  genus  homiuum 
nusquara  deest ;  aut  speciatim  eos,  quos 
praecedenti  eapite  notavit  iuquietos  et 
otiosos,  et  laborera  fugieutes,  atque  alie- 
narum  verum  curiosos.  Coutra  quos  aper- 
tius  adhuc  et  severius  asrit  sub  finem  2. 
epist. ,  ubi  eadera  vox  Graeca  semel  et 
iterum  legitur.  Vocautur  autem  inordi- 
nati,  quod  nec  snum  servent  locum  et 
ordinem  agentes  ea,  quae  sui  sunt  officii, 
et  aliorum  ordinem  inquietudine  et  curio- 
sitate  sua  perturbent;  metaphora  surapta 
a  militibus  sparsis  et  inconditis,  quique 
(ut  ait  Cicero)  non  sunt  in  nuraeros  coacti. 

Consolamini  pusillanimes.  PusiUani- 
mis  est,  cui  animus  ad  raagna  deficit; 
tales  consolatione  erigendi  sunt,  ne  in 
adversis  animum  despondeant,  ne  graviori 
tentatione  pulsati  victoriam  desperent. 
Ita  Paulns  illi  Coriuthio  ob  incestum  ex- 
communicato,  jamque  poenitenti  et  afflicto, 
ne  abundantiori  tristitia  absorbeatur, 
vult  adhiberi  consolatiouis  remedium  2 
Cor.  2. 

Suscipite  itifirmos.  Ambrosianus  legit, 

opitulamini  infirmis ;  alii  vertunt  suble- 
vate  infirmos.  Alii  sustinetc.  Sic  et  inter- 
pres  Syrus :  Sustinete  onus  debilium. 
Graecum  verbum  duo  videtur  complecti, 
tolerantiam  et  auxilium;  quae  satis  apte 
significantur  Latino  verbo,  suscipite.  Vult 
igitur  Apostolus,  eos,  qui  fide  sunt  infirmi, 
quique  in  via  Dei  facile  scandalizantur, 
tolerando  foveri  et  confirmari.  Sic  alibi 
praecipit:  Infirmum  in  fide  suscipite, 
non  in  disceptationibus  cogitationum. 
Et  iterum:  Debemus  nos  firmiores  im- 
becillitates  infirmorum  suslintre,  etnon 
nobis  placere.  Rom.  14.  et  15. 

Patientes  estote  ad  omnes.  Graece: 
LonganimeSj  id  est,  ler.es  et  mansueti 
estote  erga  omnes,  non  solum  infirrnos  et 
pusillanimes;  verum  etiam  erga  inquie- 
tos.  Virtus  cum  omnibus,  tum  iis  qui  prae- 
suntinprimisnecessaria :  omnibus  qnidem, 
juxta  illud  fidelibus  in  genere  praescri- 
ptum  Tit.  3.  Omnem  ostendentes  man- 
suetudinem  ad  omnes  homines;  peculia- 
riter  autem  episcopis  et  praefectis,  juxta 
id  quod  Timotheo  praecipit  Apostolus  2 
epist.  2.  Servum  Domini  non  oportet 
litigare ;  sed  mansuetam  esse  ad  omnes, 
docibilem,  patientem,  cum  modestia  cor- 
ripientem  eos  qui  resistunt. 

15.  Videte,  ne  quis  malum  pro  malo 
alicui  reddat.  Praefectos  admonet,  ut 
non  solum  ipsi  se  non  vindicer.t  de  inju- 
riis  acceptis,  verum  etiam  pro  officio  ca- 
veant,  ne  qui  sint  inter  fideles  vindictae 
cupidi,  qui  malum  pro  malo  rependant. 
Prohibetur  enim  appetitus  vindictae,  qua 
malum  proximi  quaeritur;  non  ordo  ju- 
stitiae,  qua  malum  commissum  a  legitima 
potestate  punitur,  ut  fiat  compensatio. 

Sed  semper  quod  bonum  est  sectamini 
invicem,  et  in  omnes.  Graece  persequi- 
mini,  et  ad  invicem  et  ad  omnes.  Ver- 
bum  idem,  quod  1  Coi.  14.  Sectamini 
charitatem ;  quo  significatur  ardens  stu- 
dium  ad  rem  quampiam.  Itaque  seusus 
est :  Quin  potius,  semper,  id  est,  omni 
occasione,  quam  maxime  studete  omnibus 
benefacere,  non  solum  fratiibus,  verum 
etiam  infidelibus  et  persecutoribus  vestris. 
Praeceptum  vere  Christianum,  idque  om- 


nibus  commune;  qualia  sunt  et  quae  jam 
sequuntur. 

16.  Semper  gaudete,  gaudio  spirituali; 
hoc  enim  inter  adversitates  et  pressuras 
singulare  levamen  est,  iis  praesertim,  qui 
patiuntur  pro  Christo.  Sensum  et  ratio- 
nem  hujus  praecepti  plenius  exposuimus 
ad  illud  Phil.  4.  Gaudete  in  Domino 
semper ;  iterum  dico,  gaudete. 

17.  Sine  intermissione  orate.  Idem 
est  cum  illo  Lucae  18.  Oportet  semper 
orare.  Quod  quomodo  sit  intelligendum 
quaeritur,  cum  humanae  conditionis  infir- 
mitas  non  ferat  perpetuam  et  nunquam 
intermissam  orationem.  Unde  qui  hoc 
proprie,  sicuti  verba  sonant,  intellexerunt, 
putantes  id  praeeipi ,  ut  aliis  negotiis 
omissis  incessabiliter  oremus ;  inter  hae- 
reticos  numeiantur  sub  nomine  Euchita- 
rum,  apud  Epipbanium  haeresi  ultima:  et 
apud  Augustinum  haeresi  57.  Neque  ta- 
men  sufBcit  hoc  praeceptum  exponere  de 
virtuali  perpetuitate  orationis,  aut  desi- 
derio  vitae  aeternae  virtuali;  quomodo 
nonnulli  illud  exponunt.  Nam  qui  actu 
rarissime  oraret,  etiamsi  virtualem  orandi 
affectum  ac  vitae  aeternae  desidcrium  in- 
terim  retineret ;  non  satisfaceret  huic 
praecepto,  quod  actum  procul  dubio  re- 
quirit. 

Augustinus ,  loco  memorato ,  praecipi 
putat,  ut  nullo  die  intermittantur  certa 
orandi  tempora,  quem  secutus  in  com- 
mentario  B.  Tbomas  ait:  Ille  semper  orat, 
qui  statutas  horas  non  intermittit.  Et  ad- 
ducit  locum  similem  ex  2  Reg.  9.,  ubi 
David  ait  ad  Mephiboseth :  Tu  comedes 
panem  in  mensa  mea  sernper ,  id  est, 
quotidie  statutis  horis. 

Verum  simplicius  est,  ut  dicamus  in 
vocabulo  semper  esse  quandam  hyper- 
bolen;  ut  sensus  praecepti  sit,  multum  et 
frequenter  orandum  esse  ;  quemadmodum 
et  iliud  Ephes.  6.  orantes  omni  tempore, 
d  nobis  expositum  est.  Ubi  Theophylac- 
tus:  Non  statis  tantummodo  horis,  sed 
omni  tempore  vult  orandum.  Nam  si  quis 
frequenter  oret,  non  tamen  id  faciat  certis 
ac  statutis  temporibus,  ut  cui  tempora  ad 
orandr.m  constituta  non  sunt,  is  utique 

ad  sensum  praecepti:  Semper,  et  omni 
tempore,  ac  sine  intermissione  Denm 
orare  dicetur.  Sic  Apostolus  alibi  se  sine 
intermissione  memoriara  facere  dicit  eo- 
rum,  ad  quos  scribit;  ut  Rom.  1.  2  Tim. 
1.  Ad  bunc  modum  Apostoli  praeceptum 
exponit  Atbanasius  de  Antonio  scribens : 
Orabat  frequenter :  quippe  qui  didice- 
rat,  quod  oporteret  sine  intermissione 
Dominum  orare.  Nec  secus  Ambrosius, 
qui  lib.  1.  de  Abel  et  Cain  cap.  9.  Christi 
praeceptum  sic  explicat:  Impense  et  fre- 
quenter  monuit  orandum ;  non  ut  fasti- 
diosa  continuetur  oratio,  sed  ut  assidua 
frequenter  effundatur.  Porro  manifesta 
praecepti  ratio  est,  quia  semper  et  iu 
omnibus  opus  habemus  auxilio  Dei;  quod 
proinde  nobis  quam  frequentissime  im- 
plorandum  est. 

18.  In  omnibus  gratias  agite.  In  om- 
nibus,  intellige  bonis,  id  est,  iis  quae  vo- 
bis  bona  sunt.  Nam  de  peccatis  vel  nostris 
vel  alienis  impium  esset  Deo  gratias 
agere.  Caeterum  in  iis,  quae  mala  poenae 
vocantur,  eatenus  ageudae  gratiae,  qua- 
tenus  et  illa  nobis  bona  sunt  et  salutaria. 
Sic  enim  amplectenda  sunt  loco  divini 
beneficii.  Unde  praeceptum  hoc  Graeci 
atque  Latini  interpretes  ita  exponuut: 
In  omnibus,  tam  adversis  quam  prospe- 
ris,  Deo  gratias  agite.  Sed  quia  praeci- 
pua  bona  nostra  sunt  ea,  quibus  Deo  pla- 
cemus,  id  est,  virtutes  et  earum  actus; 
idcirco  vel  maxime  de  iis  omnibus,  ex 
Apostoli  praecepto,  gratiae  sunt  agendae ; 
prout  eundem  bunc  locum  explicat  Am- 
brosianus  commentator.  Hinc  ergo,  cer- 
tissimo  argumento,  colligitur,  Deum  om- 
nis  boni  in  nobis  auctorem  esse;  nam 
gratias  agere  Deo  pro  bonis,  quae  te  non 
putes  ab  eo  accepisse,  non  esset  Deo 
gratias  agere,  sed  Deum  irridere,  ait  S. 
Augustinus.  Simile  praeceptum  est  ac 
similiter  a  nobis  expositum  Eph.  5.  Gra- 
tias  agentes  semper  pro  omnibus.  Est- 
que  hoc  hominis  vere  Christiani,  in  omni- 
bus  Deo  gratias  agere. 

Haec  est  enim  voluntas  Dei  in  Christo 
Jesu,  in  omnibus  vobis.  Graeca  et  Syra 
sine  universali  signo  legunt,  ad  vos,  sive, 


erga  vos.  Arabrosianus  quoque  signum 
non  addit.  Quidam  causalem  hanc  peri- 
copen  referunt  ad  id  solum,  quod  proxime 
praecessit,  hoc  sensu :  Moneo,  ut  in  omni- 
bus  gratias  agatis  :  quia  Dei  voluntas  est, 
Deoque  vehementer  acceptum ,  ut  grati 
sitis  erga  ipsum,  a  qao  tara  innumera  be- 
neficia  accepistis.  Verum  nihil  prohibet, 
imo  convenientius  est,  ut  referatur  haec 
pars  etiam  ad  caetera  praecepta  praece- 
dentia,  quasi  dicat  Apostolus  :  Haec  non 
mea,  sed  Dei  praecepta  sunt;  nam  Dei 
voluntas  est,  Christo  docente  tradita,  ut 
vos  haec  faciatis.  Voluntatem  igitur  in- 
tellexit  praeceptivam  ;  quam  et  superiori 
capite,  dicens :  haec  est  enim  voluntas 
Dei,  sanctificatio  vestra. 

19.  Spiritum  nolite  extinguere.  Rur- 
sus  quaedam  praecep+a  subjicit,  quae 
magis  ad  ecclesiae  praefectos  specialiter, 
quam  ad  universam  plebem  pertiueant. 
Quod  praecipit  de  spiritu  non  extinguen- 
do,  Augustinus  epist.  23.  ad  Bonifacium 
sic  intelJigit:  Spiritum  sanctum  ne  extiu- 
guite,  quantum  in  vobis  est.  Nam  ille  ex- 
tingui  non  potest;  sed  extinctores  ejus 
mcrito  dicuntur,  qui  sic  agunt,  ut  extin- 
ctum  velint.  Adducit  autemlocum  similem 
ex  epist.  Cypriani  de  lapsis,  ubi  dicit,  in- 
fanres  ad  idola  a  parentibus  attractos, 
amisisse  quod  in  baptismo  acceperant. 
Amiserunt,  inquit  Augustinus,  quantum 
attinebat  ad  scelus  parentum :  cum  gratia 
baptismi  parvulis  nihil  peccantibus  non 
posset  auferri. 

Chrysostomus  autem  et  alii  plerique, 
per  Spiritum  sanctum  metonymice  charis- 
mata  ejus  accipiunt.  id  est,  ea  Spiritus 
sancti  dona,  quae  dantur  ad  aliorum  uti- 
litatem;  cujusmodi  multa  ab  Apostolo 
enumerantur  1  Cor.  12.  Qui  commenta- 
rias  haud  dubie  congruit  cum  iis,  quae 
scquuntur.  Respicit  autem  Apostolus 
praecipue  ad  ea  dona,  quorum  usus  erat 
in  conventibus  fidelium ;  ut  sensus  sit : 
Nolite  prohibere,  quo  minus  quisque  pro- 
ferat  in  medium  id,  quod  a  Spiritu  sancto 
accepit;  sive  ut  linguis  loquatur,  sive  ut 
eas  interpretetur ,  sive  ut  annuntiet  oc- 
culta  mysteria,  siveutscripturas  exponat; 

haec  enim  prohibore,  esset  Spiritnm  sanc- 
tum  in  donis  suis  extinguere. 

Sed  et  illi  Spiritum  sanctum  extiuguunt, 
qui  miracula,  quae  etiam  hodie  sancti 
Spiritus  operatione  multis  in  locis  fiunt, 
obscurare  conantur;  aut,  quod  pejus  est, 
ea  daemonum  praestigiis  adscribunt,  quae 
sicut  olim  scribarum  et  pharisaeorum  ca- 
lumnia  fuit  adversus  Christum ;  ita  nunc 
est  haereticorum  adversus  ecclesiam 
Christi. 

Porro  non  sentit  Apostolus,  permitten- 
dum  esse  omnibus  inspirationem  aliquam 
habentibus,  indiscrete  et  confuse  loqui  in 
ecclesia;  sed  ut  haec  agantur  ordinate  ex 
eorum  judicio,  qui  praesunt:  quemadmo- 
dum  ipse  late  praecipit  1  Cor.  14. ,  ita 
tandem  concludens:  Omnia  honeste  et 
secundum  ordinem  fiant  in  vobis. 

20.  Prophetias  nolite  spernere.  Pro- 
phetias  in  genere  vocat  sermones,  quibus 
ex  inspiratione  divina  pioferebantur  oc- 
culta  quaedam  ;  sive  ea  essent  res  futurae, 
sive  scripturarum  scnsus,  sive  alia  quae- 
canque  latentia  mysteria.  Sic  enim  ge- 
neraliter  accipi  donum  prophetiae  apud 
Apostolum,  ostendimus  ad  illud  1  Cor.  14. 
Magis  autem  ut  prophetetis.  Igitur  bu- 
jusmodi  sermonessi  a  fratribus  in  medium 
adferantur,  non  vult  in  universum  con- 
temni  et  abjici,  ne  spiritus  extiuguatur. 
Adversus  hoc  praeceptum  peccant  tt  illi, 
qui  revelationes  privatas,  quibuscunque 
hominibus  factae  legantur,  .toto  genere 
spernunt  atque  rejiciunt.  Etenim  haec 
omuia  prudenter  examinanda  sunt ,  ut 
sciatur,  quid  tenendum,  quid  rejiciendum. 
Unde  sequitur: 

21.  Omnia  probate,  quod  bonum  est 
tenete.  Hoc  est:  Omnia,  quae  dicuntur  a 
fratribus  tanquam  prophetantibus ,  dili- 
genter  expendite,  discutite  et  dijudicate, 
qualia  sint:  et  quicqnid  inveneritis  bo- 
num  sanaeque  doctrinae  consentanenm, 
id  retinete.  Hac  Apostoli  senfentia  dupli- 
citer  abutuntur  haeretici;  et  quoad  res, 
et  quoad  personas.  Volunt  enim  omnia 
sacrosanctae  fidei  dogmata  revocari  ad 
examen,  etiam  ea,  quae  jam  olim  ab  ec- 
clesia  definita   sunt.   Item  volunt  omnes 


fideles  esse  earum  controversiarum  judi- 
ces ;  ad  quos  nimirum  probandi ,  id  est, 
exarainandi  ac  dijudicandi  munus  perti- 
ueat.  Utrumque  certe  absurdissimum, 
nec  alio  tendens,  quam  ut  in  doctrina 
fidei  nihil  unqnam  certi  slt,  dum  omnia 
omnium  examini  et  judicio  semper  relin- 
quuntur.  Ncc  ullo  modo  tantae  absurdi- 
tati  fevet  hoc  Apostoli  praeceptum:  Om- 
nia  probate.  Non  enim  de  omnibus  om- 
nino  hoc  dicit,  sed  de  iis,  quae  nova  pro- 
ferebantur  a  fratribus,  et  probata  nondum 
erant;  haec  enim  dijndicari  oportebat,  se- 
cundum  id,  quod  idem  Apostolus  praeci- 
pit  Corinthiis,  dicens :  Prophetae  duo 
aut  tres  dicant;  et  caeteri  dijudicent  1 
Cor.  14.  Ea  vero,  quae  ab  ipso  caeteris- 
que  Apostolis  tradita  erant  ecclesiis,  non 
dijudicari  vult,  sed  teneri;  ut  in  2.  ad 
eosdem  Thessal.  epist.  cap.  2.  Tenete, 
inquit,  t?  aditiones,  quas  didicistis,  et  1 
Cor.  11.  Laudo  vos,  quod  sicut  tradidi 
vobis,  praecepta  mea  tenetis. 

Porro  quae  dijudicanda  et  probanda 
adhuc  occurrebant,  ea  non  ab  oinnibns 
probari  praecipit,  sed  a  praefectis;  ad 
quos  id  ofScii  spectabat.  Jam  enim  dic- 
tum  est ,  hacc  praecepta ,  quorum  istud 
tertium  est,  ut  et  superiora  nonnulla,  po- 
tissimum  ad  eos,  qui  praesunt,  dirigi.  Si- 
cut  enim  in  Apostolicis  literis  alia  domi- 
nis,  maritis,  parentibus;  alia  scrvis,  uxo- 
ribus,  fiKis  praecipiuntur ;  sic  alia  prae- 
fectis,  alia  plebi  fidelium.  Quod  qni  non 
observat,  necesse  est,  ut  omnium  officia 
confundat. 

Si  quis  tamen  hoc  praeceptum ,  quo 
jubemur  omnia  probare,  malit  mtelligere 
de  probatione,  seu  judicio  discretionis, 
quemadmodum  et  illud  paulo  ante  cita- 
tum:  Caeteri  dijudicent ;  ei  non  admo- 
dum  refragabimur,  modo  fateatur,  etiam 
hoc  jndicium  non  omnium  esse,  sed  pau- 
corum ;  utpote  eorum,  qui,  ut  Apostolus 
loquii-ur  Hebr.  5.,  pro  consuetudine  exer- 
citatos  habent  sensus  ad  discretionem 
boni  ac  mali ;  quique  praediti  sunt  dono 
discretionis  spirituum,  de  quo  1  Cor.  12. 
Denique,  qui  spirituales  sunt,  non  ani- 
males,  nam  animalis  homo  non  percipit 

ea,  quae  sunt  spiritus  Dei;  spiritualis 
autem  judicat  omnia.  1  Cor.  2.  Dum- 
modo  etiam  fateatur,  hujusinodi  judicium 
submitti  oportere  judicio  ejus,  qui  publi- 
cam  Labet  ejus  rei  auctoritatera;  quales 
in  ecclesia  sunt  episcopi,  atque  imprimis 
Romanus  pontifex. 

Quare  si  quis  coDtendat  omnibus  fide- 
libus  dictum,  ut  omnia  probent;  id  pro- 
fecto  nou  aliter  iis  competet,  quam  qua- 
tenus  sciunt,  audiendam  sibi  esse  vocem 
8ui  pastcris  et  manendum  in  eo,  quod  ac- 
ceperunt  ab  initio ,  et  tenendum ,  quod 
tenet  Ecciesia,  atque  ex  his  principiis  ju- 
dicant  de  unoquoque  dogmate  proposito. 
Si  quid  antem  novum  ac  dubiura  exori- 
tur,  non  praesumunt  privato  examinare 
judicio,  sed  ad  pastoies  et  praelatos  Ec- 
clesiae  examiuandum  ac  iudicandum  re- 
mittunt.  Conferatur  hic  locus  cum  eo, 
quod  praecipit  Joan.  1.  Epist.  4.  Nolite 
omni  spiritui  credere,  sed  probate  spi- 
ritus,  si  ex  Deo  sint.  Sunt  enim  prae- 
cepta  similia  ac  similiter  intelligenda. 

Ex  quo  quidem  intell  Jctu  jam  id  etiam 
liquet,  quam  incpte  ejusmodi  Scripturae 
loca  detorqueant  haeretici  ad  perniciosam 
illam  licentiam,  qua  volunt  omniura  libro- 
rum  lectionem  omnibus  esse  permissam. 
Nam  libri,  quos  tit  haereticos  aut  alioqui 
noxios  Ecclesia  damnavit,  non  amplius 
probandi,  id  est,  examiuandi  sunt,  sed 
fugiendi.  Qui  vero  probandi  adhuc  re- 
staut,  non  ab  omnibus  sunt  probaudi,  sed 
ab  iis,  quibus  id  munus  ex  ordinaria  aut 
delegata  potestate  competit.  Disseruiraus 
eo  de  argumento  tribus  orationibus  pa- 
negyricis. 

22.  Ab  omni  specie  mala  abstinete 
vos.  Potest  etiam  verti  in  genitivo :  Ab 
omni  specie  mali,  quomodo  reddidit  Oe- 
cumenii  interpres  et  alii  nonnulli.  Prae- 
ceptum  generale  est,  quo  monet,  ne  quis 
agat,  quod  mali,  id  est  peccati,  speciem 
prae  se  ferat,  etiamsi  per  se  malum  non 
sit.  Hoc  autem  praeceptum  est  cavendi 
scandali,  quo  nimirura  proximis  occasio 
peccandi  praebetur.  Neque  necesse  est 
hanc  partem  interpretari ,  quod  quidam 
faciunt,  ut  connexionem  habeat  cum  iis, 

fiail.  Estii  Comm.  Tom.  II. 


quae  proxiine  praecedunt.  Nam  potius 
videtur  Apostolus  refricare  memoriam 
ejus,  quod  praecepu  capite  superiori:  ut 
honeste  ambulent  ad  eos,  qui  foris  sunt. 
Maxima  enim  cura  erat  Apostolis,  ne 
quid  committerent  fideles,  per  quod  re- 
ligio  Christiana  apud  infideles  niale  au- 
diret. 

23.  Ipse  autem  Deus  pacis  sanctificet 
vos  per  omnia.  Clausurus  Epistolam  pre- 
catur  eis  a  Deo  pacem  et  sanctitatem ; 
pacem  quidem  tacite  in  eo,  quod  dicit : 
Deus  pacis,  scilicet  auctor:  sanctitatem 
vero,  id  est,  vitae  puritatem,  expresse, 
cum  ait :  Sanctificet  vos  per  omnia.  Cum 
enira  utrumque  praecepisset  in  superiori- 
bus,  alterum  hoc  capite :  pacem  habete, 
alterum  capite  praecedenti :  haec  est  enim 
voluntas  Dei  sanctificatio  vestra,  nunc 
utrumque  eis  exoptat  a  Deo,  nempe  ut 
ostendat,  nou  posse  a  nobis  impleri  Dei 
praecepta,  nisi  Deus  ipse  dederit.  Porro 
quod  noster  interpres  vertit :  per  omnia, 
Graece  est  oXotsasTc;,  quasi  dicas :  tota- 
liter  atque  orani  part«  perfectos,  pro  quo 
textus  Ambrosianus  habet:  per  omnia 
perfectos,  quemadraodum  et  legit  Hiero- 
nymus  hunclocum  citaus  in  Epistola  150. 
ad  Hedibiam  q.  12.  Plerique  uno  simplici 
vocabulo  vertunt:  Sanctificet  vos  totos. 
Significatur  enim  totum  quoddam  in  par- 
tes  distribuendum ,  quae  distributio  se- 
quitur: 

Ut  integer  ^piritus  vester,  et  anima, 
et  corpus,  sine  querela  in  adventu  Do- 
mini  nostri  Jesu Christi  servetur.  Graece : 
et  integer  vester  spiritus  etc.  Illud  au- 
tem :  sine  querela,  pro  quo  Graece  est 
irreprehensibiliter,  ab  Erasmo  sic  expli- 
cate  redditur :  ita  ut  in  nullo  possitis 
culpari.  In  adventu,  dixit  pro  in  ad- 
ventum.  Vide  comraent.  ad  illud  1  Cor. 
1.  In  die  adventus  etc.  Cum  autem  ma- 
nifeste  distinguat  Apostolus  haec  tria: 
spiritum,  animam  et  corpus ;  non  tamen 
inter  omnes  convenit,  quod  sit  inter  spi- 
ritum  et  animam  discrimen.  Qua  de  re 
videre  est  Theophylactnm  et  alios,  ac 
nominatiraHieronymumq.  11.  ad  Hedib., 
ubi  hunc  locura  traotat  Maxirae  proba- 

bile  est,  ui  perspiritum  mtelligatur  ratio- 
nalis  pars  animae ;  per  animam  vero.  pars 
ejusdem  sensitiva,  qua  communicamus 
cum  brutis  animantibus.  Sic  enim  ea  recte 
distinguuntur  etiam  in  Cantico  trium  pue- 
rorum,  ubi  dicitur ;  Benedicite  spiritus  et 
animae  justorum  Domino.  In  quem  lo- 
cum  vide  Annot.  nostras  et  comment.  ad 
1  Cor.  5.  Utrum  autcm  ea  duo  re  ipsa, 
an  vero,  quod  magis  receptum  est,  sola 
ratione  distinguantur,  Pbilosophi  dispu- 
taut.  Confer  B.  Thomam  hic  et  in  cap.  4. 
ad  Hebr. 

Igitur  hujus  loci  sensus  est  ejusmodi. 
Precor,  ut  Deus  pacis  vos  totos  ac  per 
omuia  sanctificet,  id  est,  spiritu,  anima  et 
corpore  mundos  constituat,  utque  integre 
et  omni  ex  parte  haec  omnia  non  modo 
coram  Deo  immaculata,  verum  etiam  co- 
ram  hominibus  irreprehensa  serventur,  et 
servata  inveniantur  in  adventu  Domini, 
quando  reddet  unicuique  secundum  opera 
sua.  Idcirco  autem  Apostolus  ita  studiose 
partes  hominis  reccnset,  ne  quis  existi- 
maret,  satis  esse,  si  corporis  mundities 
conservetur;  cum  imprimis  uecessarium 
sit,  tam  superiorem  animae  partem  quam 
inferiorem,  id  est,  mentem,  voluntatera, 
sensus  ipsos  internos  atque  externos  ab 
omni  sorde  peccati  puros  custodiri.  Cre- 
dibile  est,  dum  nominat  corpus,  iterum 
tacite  hortari  ad  castitatem  servandam. 

24.  Fidelis  est,  qui  vocavit  vos,  qui 
etiam  faciet.  Id  est,  Deus,  qui  vocavit 
vos  in  societatem  filii  sui,  sicut  dicitur  1 
Cor.  1. :  vocavit,  inquam,  perEvangelium, 
donando  fidem  et  justitiam  ;  verax  et  fide- 
lis  est  in  promissis ,  qui  proinde  etiam 
faciet,  ut  immaculati  inveniamini  in  ad- 
ventu  Domini.  Hoc  est:  Idera  ipse  dabit 
perseverantiam,  hanc  enim  omnilus  elec- 
tis  promisit,  in  quorum  numero  vos  esse 
confido.  Similis  est  locus  1  Cor.  1.  Qui 
et  confirmabit  vos  usque  in  finem  sine 


crinnne,  in  die  adventus  Domini  nostri 
Jesu  Christi.  Fidelis  Deus,  per  quem 
vocati  estis  etc. 

25.  Fratres,  orate  pro  nobis.  Quid 
cupiat  orationibus  fratrum  sibi  impetrari, 
declarat  in  2.  Epist.  dicens :  Orate  pro 
nobis,  ut  sermo  Dsi  currat  et  clarifice- 
tur  etc.  Porro  si  recte  et  citra  Christi 
mediatoris  injuriam,  Paulus  petit  a  Thes- 
salonicensibus ,  ut  pro  se  orent :  igitur 
mera  calumnia  est  haereticorum,  dicen- 
tium,  Catholicos  injuriam  facere  Christo, 
dum  Sanctos  cum  eo  rcgnantes  Lwocant 
totidem  verbis  :  Orate  pro  nvbis. 

26.  Salutate  fratres  omnes  in  osculo 
sancto.  Similis  salutatio  in  Epist.  ad 
Rom.  et  utraque  ad  Cor.  Inde  sensus  re- 
petatur. 

27.  Adjuro  vos  per  Dominum,  ut 
legatur  Epistcla  haec  Gmnibus  sanctis 
frairibus.  Scilicet  iis,  qui  apud  vos  sunt. 
Fit  haec  adjuratio  ad  solos  praefectos, 
quos  sacrosancte  obtestatur,  ut  curent  legi 
Epistolam  omnibus  fideiibus,  tanquam  in 
re  valde  necessarla :  scilicet  propter  quos- 
dam  fratres  inordinate  viventes,  de  qui- 
bus  plura  in  2.  Episfc.,  quos  omnino  vole- 
bat  conscios  esse  eorum,  quae  scribebat, 
ut  corrigerentur.  Haec  autem  adjuratio 
non  aliud  est,  quam  sacra  maximeque 
seria  obtestatio,  qua  nimirum  assumpto 
Christi  nomine  a  praefectis  postulat,  ut 
Epistolam  omnibus  fratribus  legendam 
curent. 

28.  Gratia  Domini  nostri  Jesu  Chri- 
sti  vobiscum,  Amen.  Concludit  Episto- 
lam  consueta  valedicendi  forma ,  qua 
Christi  gratiam  iis  precatur,  eo  nomine 
comprehendens  omne  genus  beneficiorum, 
quae  nobis  a  Deo  per  Christum  donantur. 
Graeci  codices  hanc  addunt  subscriptio- 
nem :  Ad  Thessalonicenses  prima,  scripta 
ex  Athenis.  Verum  de  ea  re  satis  dictum 
in  argum.  Epist. 

'ecundae  ad  Thessalonicenses  Epi- 
stolae  seribendae  plures  causae  fuerunt. 
Cum  enim  revisere  eos  Paulus  statuisset 
atque  ejus  rei  spern  fecisset ,  in  priori 
Epistola  cap.  3.  dicens  se  Deum  orare, 
ut  rursus  videat  faciem  eorum ,  et  com- 
pleat  ea,  quae  desunt  ipsorum  fidei: 
variis  tamen  negotiis  ac  forte  etiam  peri- 
culis  impeditus  et  prohibitus,  ad  eos  non 
rediit.  Quare  per  Epistolam  id  nunc  facit, 
quod  praesens  faeturus  fuerat.  Primum 
igitur  animos  eorum  confirmat  in  adver- 
sis ,  quae  pro  Christi  nomine  tolerabant ; 
ostendens ,  quanta  et  ipsos  gloria  et  ad- 
versarios  vindicta  secutura  sit.  Idque 
agit  primo  capite. 

Deinde ,  quoniam  in  superiori  Epistola 
de  resurrectione  mortuorum  et  adventu 
Christi  ita  locutus  videbatur,  quasi  brevi 
futura  essent,  dicens  in  prima  persona: 
Nos,  qui  vivimus ,  qui  residui  sumus 
etc,  admonens  quoque  Thessalonicenses, 
ut  ad  illum  diem  vigilarent ,  ne  eos  ex 
improviso  opprimeret,  turbati  hinc  erant, 
suspicantes  diem  Domini  jam  instare. 
Quam  opinionem  insuper  augebant  ru- 
mores  temere  sparsi  de  eadem  re.    Hunc 


igitur  errorem  corrigit  secundo  capite,  do- 
cens  non  prius  Christum  adveuturum, 
quam  apparuerit  Antichristus ,  illius  ad- 
ventu  destruendus. 

Postremo,  cum  intellexisset,  nondum 
emendatos  esse  eos ,  quos  in  Epistola 
priori  notaverat  ut  otiosos  et  inquietos, 
nunc  eosdem  acrius  et  pluribus  verbis 
castigat,  excommunicandos  denuntians  ni 
resipiscant.  Hanc  Epistolam  inter  Pauli- 
nas  ordine  temporis  secundam  esse ,  ut- 
pote  proxime  seriptam  post  priorem  ad 
Thessalonicenses ,  recte  censent  eruditi. 
De  loco  miuus  inter  eos  convenit. 

Athenis  scriptam  signitlcat  hypographe 
Graecornm  codicum ,  sed  hoc  ex  iis,  quae 
in  argumento  prioris  Epistolae  diximus, 
facile  retellitur.  Nam  si  priorem  scripsit, 
postquam  Athenis  discesserat,  quo  postea 
non  est  reversus  ,  certe  non  potuit  poste- 
riorem  in  ea  urbe  scripsisse.  Qui  vero 
Romae  scriptam  tradunt,  ut  Athanasius 
in  Synopsi  et  Oecumenius  in  commenta- 
rio,  nimium  distrahunt  eam  a  priori,  cum 
ex  connexione  argumenti  et  iisdem  per- 
sonis  in  fronte  Epistolae  nominatis  satis 

constet,   hanc  post  illam  brevi  temporis 
intervallo  scriptam  esse. 

Quara  verisimilius  putamus  cum  Car- 
dinale  Baronio,  hanc  quoqne ,  sicut  pric- 
rem ,  e  Corintho ,  ubi  Paulus  teste  Luc. 
Act.    18.    sesquianno    rosedit,    missam 


fuisse.  Per  quos  autem  missa  fuerit,  in- 
certum  est.  Argumenta  quidem  Latina 
Titum  Diaconum  et  Onesimum  acolytum 
nominant:  verum  si  scripta  est  Epistola 
priusquam  Paulus  Romam  veniret,  ubi  in 
vinculis  Onesimum  Christo  genuit:  uulla 
ratio  est,  cur  per  eum  missa  dicatur. 


CAPUT    PRIMUM. 

Paulus ,  et  Sylvanus,  et  Timotheus  *) ,  Ecclesiae  Thessalonicensium. 
in  Deo  Patre  nostro ,  et  Domino  Jesu  Christo.  2.  Gratia  vobis  ct  pax 
a  Deo  Patre  nostro,  et  Domino  Jesu  Christo.  3.  Gratias  agerc  debe- 
mus  semper  Deo  pro  vobis,  fratres,  ita  ut  dignum  est,  quoniam  super- 
crescit  fides  vestra,  et  abundat  charitas 2)  uniuscujusque  vestrum  in 
invicem :  4.  ita  ut  et  nos  ipsi  in  vobis  gloriemur  in  Ecclesiis  Dei3), 
pro  patientia  vestra,  et  fide,  et  in  omnibus  persecutionibus  vestris,  et 
tribulationibus,  quas  sustinetis 4) ,  5.  in  exempliun  justi  judicii  Dei5),  ut 
digni  habeamini  in  regno  Dei,  pro  quo  et  patimini;  6.  si  tamen  justum 
est  apud  Deum,  retribuere  tribulationem  iis,  qui  vos  tribulant 6) :  7.  et 
vobis ,  qui  tribulamini ,  requiem 7)  nobiscum  in  revelatione  Domiiii  Jesu 
de  coelo  cum  Angelis 8)  virtutis  ejus,  8.  in  flamma  ignis 9)  dnntis  vin- 
dictam  iis ,  qui  non  noverunt  Deum ,  et  qui  non  obediunt  Evangelio 
Domini  nostri  Jesu  Christi,  9.  qui  poenas  dabunt  in  interitu  aeternas  a 
facie  Domini,  et  a  gloria  virtutis  ejus  i0) :  10.  cum  venerit  glorificari  in 
sanctib  suis,  et  admirabilis  fieri  in  omnibus,  qui  crediderunt:  quia  cre- 
ditum  est  testimonium  nostrum  super  vos  in  dic  illo.  11.  In  quo  etiam 
oramus  semper  pro  vobis :  ut  dignetur  vos  vocatione  sua  Deus  noster lj), 
et  impleat  omnem  voluntatein  bonitatis ,  et  opus  fidei  in  virtute 12) ,  ut 
clarificetur  nomen  Domini  nostri  Jesu  Christi  in  vobis 13),  et  vos  in  illo, 
secundum  gratiam  Dei  nostri  et  Domini  Jesu  Christi. 


i)  Act.  18,  5.  1  Thess.  1,  1—13.  2  Cor.  1.  19.  2)  1  Tli.ss.  1,  2.  3.  3)  1  Thess.  1.  7.  8. 
*)  Matth.  5,  12.  Acl.  17,  5.  Rom.  8.  17.— 23.  5)  Phil.  1,  28.  6)  Luc.  18,  7.  seq.  1  Cor.  3, 
17.  1  Petr.  2,  23.  Apoc.  18,  6.  7.  7)  Mdtth.  5,  11.  12.  8)  Matlh.  25,  31.  1  Thess.  4,  10. 
9)  2  Petr.  3,  7.  10)  Matth.  25.  41.  7,  23.  ")  Cap.  2,  16.  17.  l2)  1  Thess.  3.  12.  13. 
«)  l  Petr.  1,  7. 

8UMMARIIIM  CAPITIS  PRHII. 

Deo  gratias  agit  pro  fide  et   eonstantia  Thessalonicensium :   addens.  eos  merito  patientiae  acce- 
pturos  praeinium,  persecutores  autem  noenas  daturos,  in  adventu  Domini. 


1.  Paulus,  et  Silvanus,  et  Timotheus 
Ecclesiae  Thessalonicensvam  in  Deo 
Patre  nostro ,  et  Domino  Jesu  Christo. 
Eadem  plane  epigraphe  cum  ea,  quam 
posuit  in  priori  Epistola:  nisi  quod  hic 
dicat:  In  Deo  Patre  nostro,  cum  illic 
absolute  dixerit:  In  Deo  Patre.  Nnnc 
enim  addens  nostro,  significat  Deum,  qui 
Christi  pater  est ,  ut  filii  naturalis ,  etiam 
nostrum  esse  patrem  ut  filiorum  adoptio- 
nis:  per  hoc  innu^re  volens  dignitatem 
vocationis  nostrae,  qua  vocati  sumus  in 
societatem  et  fraternitatem  filii  Dei. 

2.  Gratia  vobis  et  pax  a  Deo  Patre 
nostro,  et  Domino  Jesu  Christo.  De  hac 
imprecatione ,  quae  Paulo  omnino  fami- 
liaris  est,  satis  dictum  in  praecedentibus 
Epistolis,  in  quibus  ferme  omnibus  ha- 
betur. 

3.  Gratias  agere  debemus  seinper  Deo 
pro  vobis  fratres.  Dum  agnoscit  debitum 
gratiarum  actionis :  ostendit  ea  bona,  quae 
consequenter  enumerat,  iliius  esse  bene- 
ficia,  cui  gratias  deberi  profitetnr.  Ad- 
verbium  semper ,  non  verbum  debemus, 
sed  gratias  agere ,  determinat :  id  quod 
ex  aliis  Epistolis  satis  liquet.  Gratias 
agimus ,  inquit,  in  1  Thess.  1.  Deo  sem- 
per  pro  omnibus  vobis.  Et  sane  plus  est 
debere  semper  gratias  agere,  quam  sem- 
per  debere  gratias  agere.  Plus,  inquam, 
est  debere  perpetuam  gratiarum  actionem, 
quam  perpetuo  eam  debere.  Caeterum, 
quo  sensu  semper  agendae  sint  Deo  gra- 
tiae,  dictum  est  alibi.  Semper ,  id  est, 
assidue ,  quam  frequentissime. 

Ita  ut  dignum  est.  Non  est  sensus, 
pro  dignitate  benefactoris,  aut  pro  magni- 
tudine  beneficiorura,  quasi  his  ex  aequo 
respondere  debeat  nostra  gvatiarum  actio, 
quod  est  impossibile :  sed  est  sensus :  uti 
par  est,  uti  postulat  a  nobis  ratio  justitiae 
erga  Deum.  Explicat  enim,  quod  dixe- 
rat :  Debemus.  Ex  hoc  loco  sumptum 
videtur,  quod  sacerdos  ad  altare  canit: 
Gratias  agamus  Domino   Deo  nostro: 


quodque  ei  respondetur :  Dignum  et  ju- 
stum  est:  et  quod  ille  vicissim  et  2um 
repetitione  respondet ,  dicens :  Vere 
dignum  et  justum  est ,  nos  tibi  semper 
et  ubique  gratias  agere. 

Quoniam  supercrescit  fides  vestra.  Id 
est ,  quod  fides  vestra  vehementer  auge- 
tur,  quod  in  fide  plurimum  proficitis. 
Augmentum  seu  profectum  intelligit  se- 
cnndmn  intensionem  ac  fervorem :  cujus 
indicium  erat,  quod  persecutionibus  fidei 
causa  commotis  non  cederent,  uti  com- 
memorat  in  sequentibus. 

Et  abundat  charitas  uniuscujusque 
vestrum  ir.  invicem.  Graeci  et  Syri  ad- 
dito  signo  universali  legunt :  Uniuscujus- 
que  omnium  vestrum.  Eadem  lectio  est 
textus  Ambrosiani,  et  quorundam  codi- 
cum  Latinorum.  Sensus  est :  Et  quod 
vestrum  omnium  charitas  cujusque  in 
alterum  exuberat :  nimirum  declarata  quo- 
tidianis  et  frequentibus  benenciis,  quae 
vobis  mutuo  impenditis.  Observandum, 
quod  cum  in  priori  epistola  fidem  et 
charitatem  Thessalonicensium  laudasset: 
nunc  praedicat  utriusque  incrementa,  sed 
ita  ut  i.o(um  utrobique  Deo  referat  ac- 
cfcptum  per  gratiarum  actionem.  Quod 
idem  nobis  esse  faciendum  in  omni  bono 
opere,  quod  facinus,  bene  et  christiane 
admonet  Theophylactus. 

4.  Ita,  ut  et  nos  ipsi  in  vobis  glorie- 
mur  in  Ecclesiis  Dei.  Hoc  est,  ut  nos 
ipsi  de  vobis  gloriemur  apud  alias  Eccle- 
sias  Dei:  vestro  exemplo  cohortantes 
caeteros:  idque  non  solum  commemora- 
tione  vestrae  fidei  et  charitatis  orescentis 
in  dies ,  verum  etiam  patientiae  fide  sub- 
nixae,  de  qua  sequitur: 

Pro  patientia  vestra,  et  fide  in  omni- 
bus  persecutionibus  vestris,  et  tribula- 
tionibus.  Materiam  gloriationis  significat. 
Ita  ut  gkriemur ,  inquit ,  de  tolerantia  et 
fide  vestra,  quam  monstratis  patienter  et 
fortiter  ferendo  persecutiones  et  afflictio- 
nes  Evangelii  causa  vobis  illatas.  Patien- 

tiae  fidem  adjungit ,  so  quod  fide  Christi 
ac  spe  futurorum  bonorum  ad  ferendas 
persecutiones  animati  fuerant  Thessalo- 
nicenses.  Quam  fidei  efficaciam  ad  feren- 
da  fortiter  quaeqae  adversa  multis  sancto- 
rum  exemplis  late  comprobat  idem  Apo- 
stolus  Heb.  11. 

5.  Quas  sustinetis,  in  exemplum  justi 
judicii  Dei.  Graece  sine  praepositione 
legitur  hoc  modo  :  Quas  sustinetis,  exem- 
plum ,  seu  potivs  indicinm,  documentum, 
justi  judicii  Dei.  Nam  Graeca  vox 
£v5siyu.a  proprie  significat  ostensionem. 
Nec  liquet  in  Graeco  textu,  situe  nomi- 
nativi  casus,  et  appositive  referatur  ad 
personas;  an  vero  casas  accusativi,  ut 
referatur  ad  tribulationes.  Nam  et  ipsi 
Thessalonicenses  adversa  sustinentes,  in- 
telligi  possunt  esse  exemplum  justi  judi- 
cii  Dei:  et  nihilominus  ipsae  advorsitates, 
quas  sustinebant,  recte  ejusmodi  exem- 
plum  intelliguntur.  Priori  modo  construi- 
tur  a  fronte  verbi  sustinetis:  posteriori, 
cum  relativo  quas  appositive  jungitur. 
Utrnmque  recipit  etiam  nostra  versio. 
Nam  quod  dicit:  In  exemplum ,  perinde 
est,  atque  si  diceretur,  velut  exemplum ; 
hoc  autern  tam  ad  personas,  quam  ad 
passiones  referri  potest.  Cum  nostra  lec- 
tione  consentit  Ambrosianus,  nec  non 
editio  Syriaca,  quae  legit:  Ad  osten- 
sionem. 

Porro  alii  post  verbum  sustinetis,  pun- 
ctnm  faciunt:  deinde,  quod  Sequitur,  se- 
paratim  legnnt :  Exemplum  seu  docu- 
mentum  justi  judicii  Dei:  quasi  dicat 
Apostolus ,  ea  res,  quam  dixi,  certum  est 
argumentum  et  indicium  justi  judicii  Dei. 
Atque  haec  distinctio  Graecorum  est. 
Omnis  tamen  haec  varietas  facile  ad 
unum  eundemque  sensum  aptari  potest. 

Sed  jam  quaeritur,  quid  sentiat  Apo- 
stolus,  cum  dicit,  ea  quae  Thessalonicen- 
ses  patiebantur,  aut  ipsos  talia  patientes, 
esse  exemplum  ,  ostensionem ,  probatio- 
nem  justi  judicii  Dei.  Graeci  quidem 
mentem  Apostoli  sic  explicant:  Quas 
afflictiones  sustinetis,  ut  demonstretur 
justum  Dei  judicium.  Quando  enim  vos 
afflictos    coronat,    illos    autem,    qui   vos 


afflixerint,  punit:  justitia  ejus  apparet. 
Ita  Theophylactus.  Huic  expositioni  re- 
spondere  videntur  ea ,  quae  continuo  se- 
quuntur  de  remuneratione  bonorum  et 
punitione  mal.orum. 

Verum  obstat,  quod  illa  Dei  justitia. 
qua  in  futnro  saeculo  coronabit  eos,  qui 
hic  injuste  fuerint  afflicti ,  et  puniet  eos, 
qui  afflixerunt:  nullo  modo  demonstrari 
videtur  hominibus  ex  eo,  quod  Thessa- 
lonicenses  ab  adversariis  affligebantur. 
Nam  ex  oppressione  bonorum  et  prospe- 
ritate  malorum  in  hoc  saeculo  magis  ten- 
tari  solent  homines  ad  negandam  Dei  ju- 
stitiam  et  providentiam  erga  genus  huma- 
num,  ut  patet  ex  Psalin.  72.  Jer.  12. 
Hab.  1.  et  aliis  Scripturae  locis. 

Quocirca  alii,  verba  Apostoli  simplici- 
ter ,  ut  sonant ,  accipientes ,  in  hunc  sen- 
sum  ea  interpretantur :  Quod  vos,  qui 
cultores  Dei  estis ,  sustinetis  persecutio- 
nes  et  tribulationes :  argumentum  est  justi 
judicii  Dei,  quod  aliquando  exercebit  in 
impios.  Nam  qui  bonis  non  parcit  in  hoc 
saeculo ,  cogitandum  utique  relinquit,  qua 
severitate  malos  plectet  in  futuro  judicio. 
Sensum  hunc  perspicue  tradunt  Anselmus, 
Thomas  et  glossa  ordinaria:  velut  pro 
commentario  adducentes  locum  persimi- 
lem  ex  Apostolo  Petro,  qui  in  epist.  1. 
cap.  4. ,  cum  de  Christianorum  persecu- 
tionibus  ageret,  ita  subjecit:  Quoniam 
tempus  est,  ut  incipiat  judicium  a  domo 
Dei.  Si  autem  primum  a  nobis,  quis 
finis  eorum,  qui  non  credunt  Dei  Evan- 
gelio?  et  sijustus  vix  salvabitur,  impius 
et  peccator  ubi  parebunt? 

In  hanc  sententiam  etiam  Augustinus 
locum  praesentem  accepit  libro  exposit. 
inchoatae  super  epist.  ad  Rom.,  tractans 
illud  cap.  1.  Gratia  vobis  et  pax ,  ubi 
tum  ex  hoc  loco ,  tum  ex  aliis  Scripturae 
testimoniis  et  exemplis,  inter  quae  refert 
etiam  memorata  verba  B.  Petri,  late  docet, 
jvistitiae  divinae  tantam  esse  constantiam, 
ut  cum  poena  spiritualis  et  sempiterna 
poenitenti  fuerit  relaxata ,  pressurae  ta- 
men,  cruciatusque  corporales ,  quibns 
etiam  martyres  exercitatos  novimus ,  po- 
stremo  etiam  mors  ipsa,^  quam  peccando 

meruit  nostra  natura ,  nulli  relaxetur. 
Quod  enim,  inquit,  etiam  justi  homines 
et  pii  tamen  exsolvunt  ista  supplicia,  de 
justo  Dei  jndicio  venire  credendum  est. 
Quin  et  Bcda  in  commentario ,  recitatis 
utriusque  Apostoli  verbis ,  ex  alio  quo- 
dam  Augustini  loco,  qui  est  lib.  22.  con- 
tra  Faustum  cap.  2.,  ita  subjungit:  Hinc 
etiam  intelligitnr ,  quomodo  non  parcatur 
impiis,  tanquam  sarmentis  praecisis  ad 
combustionem ;  quando  justis  non  parei- 
tur  propter  perficiendam  purgationem. 
Eundem  Augustinumvide  lib.  13.  de  civit. 
cap.  5.  et  6.  et  in  explanatione  Psalm. 
118.  super  illud:  Omnes  viae  tuae  veri- 
tas.  Ttem  Prosperum  ad  eundein  Psalmi 
versiculum  ,  et  sententia  148.  His  adde, 
quod  justum  Dei  judiciam  in  Scripturis 
ferme  non  aliter  accipitur,  quam  pro  ju- 
dicio  puniente  peccata  sive  justorum,  sive 
injustorum. 

Praeterea,  non  parum  aedificat  hic  in- 
tellectas,  quo  admonentur  isti  in  afflietione 
positi,  ne  putent  se  immerito  pati,  sed 
humiliter  et  veraciter  agnoscant,  in  eo 
quod  injuste  ab  hominibus  patiuntur,  se 
juste  pro  peccatis  suis  a  Deo  eastigari; 
juxta  illud  Heb.  12.  Qutm  diligit  Do- 
minus  castigat,  flagellat  autem  omnem 
filium ,  quem  recipit.  Denique  sensui 
huic  probe  quadrant  sequentia  Apostoli 
verba,  uti  mox  apparebit. 

Interim  notandum,  ex  hoc  loco  sic  in- 
tellecto  manifeste  refelli  haeresim  Calvini 
ac  caeterorum  nostri  temporis  sectario- 
rum,  qua  communiter  docent,  esse  contra 
divinae  justitiae  rationem ,  ut  post  remis- 
sionem  poenae  aeternae  remaneat  adhuc 
luenda  poena  temporalis;  quasi  non  pos- 
set  Deus  remissa  poena  principali ,  juste 
reser/are  aliquid  ab  eo,  qui  peccavit,  sol- 
vendam ;  praesertim  si  cessurum  sit  in 
ipsius  6olventis  utilitatem  et  salutem, 
quemadmodum  de  Thessalonicensibus 
ostendunt  verba ,  quae  sequuntur. 

Ui  digni  habeamini  regno  Dei.  Po- 
test  etiam  verti ,  ut  digni  sitis ;  aut:  ut 
digni  reddamini  regno  Dei.  Quas,  in- 
qult,  afflictiones  in  argumentum  justi  ju- 
dicii  Dei  sustinetis,   eo  fine  et  fructn,  ut 


per  eas  repurgati  atque  mundati,  tan- 
quam  aurum  in  camino  probationis,  efiicia- 
mini  digni  regno  Dei,  in  qr.od  nihil  intrat, 
qnoci  non  omni  ex  partepurum  etmundum 
sit.  Nam  coelestis  illius  civitatis  omnes  la- 
pidessuntvolutaurum  rnundum.  Apoc.  21. 
Monstrat  hic  iocus  contra  haereticos,  vitam 
aeternam ,  quae  in  regno  Dei  intelligitur, 
non  ita  gratiae  Dei  tribuendam  esse,  ut 
non  etiam  dignitati  et  meritis  hominum  a 
gratia  Dei  profectis  retribuatur.  Non  sen- 
tit  autem  Apostolus,  justos  non  prius  esse 
dignos  regno  Dei,  quam  perfecte  mundati 
fuerint  ab  omni  vitio  ac  debito  poenae: 
sed  quo  magis  purgantur,  eo  magis  effici 
dignos ,  neque  prius  in  regnum  admitten- 
dos ,  quam  plene ,  perfecteque  purgati 
fuerint. 

Pro  quo  et  patimini.  Sensus  duplex 
occurrit.  Unus  est :  Pro  quo  regno  Dei  con- 
sequendo  tanta  patimini;  ut  significetur 
praemium,  quod  spcctant  ii ,  qui  patiun- 
tur.  Alter  sensus :  Propter  quod  Dei 
regnum  a  vobis  creditum  et  speratum 
impii  vos  affligunt;  ut  significetur  causa, 
quae  movet  impios  ad  perse^uendum 
pios.  Ideo  namque  eos  persequuntur,  quia 
credunt  in  Christum ,  exspectantes  ab  eo 
coelestis  regni  societatem.  Ita  fideles 
dicvntur  pro  Christo  pati  et  propter  ju- 
stitiam  Matth.  5.  et  alibi.  Uterque  sensus 
probabilis  est. 

6.  Si  tamen  justum  est  apud  Deum 
retribuere  tribulationem  iis ,  qui  vos 
tribulant.  Hespicit  ad  illud,  quod  dixit: 
Vt  digni  habeamini  regno  Dei.  Quod 
ait:  Si  tamen ,  non  dubitantis  est,  sed 
affirmantis :  nam  Graecum  srrcsp  pro 
S7is"t7isp,  id  est,  siqnidem,  quanioquidem, 
esse  positum  annotant  Graeci.  Ambro- 
sianus  quoque  legit,  siquidem :  atque  ita 
aliam  literam  habere  S.  Thomas  admo- 
net.  Quanquamnihil  prohibet,  particulain 
sfTTSp^  si  tamen,  consueta  significatione 
accipi,  sed  ita,  ut  ex  schemate  sermonis 
vehementior  existat  affirmatio,  dum  quasi 
existimandum  relinquitur  id,  de  quo  nefas 
sit  dubitare;  quemadmodum  etiam  aGrae- 
cis  annotatum  est.  Talis  sermo  est  Du- 
mini  apud  Mal.   1.     Si  pater  ego  sum: 

ubi  est  honor  meus?  et  si  Dominus  ego 
sum  ;  ubi  est  timor  meus  ?  Significat  ergo 
Apostolus ,  vel  maxime  justum  esse  apud 
Deum  et  proinde  ab  ejus  justitia  ex- 
spectandum,  ut  afflictiones  et  supplicia 
retribuit  iis ,  qui  pios  affliguut.  Verum 
id  non  statim,  sed  suo  tempore;  juxta 
responsum  sanctis  animabus  datum  in 
Apoc.  cap.  6. 

7.  Et  vobis,  qui  tribulamini,  requiem 
nobiscum.  Eequiem  ,  Graece  avsatv  re- 
missionem ,  relaxationem ,  scilicet  a  pres- 
suris  huj us  mundi :  quam  Joannes  vocat  re- 
quiem a  laboribus.  Apoc.  14.  Additautem, 
nobiscum ,  id  est,  cum  Apostolis  Christi 
et  ministris  Evangelii ;  ut  eo  magis  ani- 
met  Thessaloniceuses  ad  ferenda  fortiter 
adversa  pre  Christo,  tanquam  certissime 
futuros  remunerationis  socios  cum  sanctis 
Apostolis ,  cum  quibus  fueiint  participes 
afflictionis.  Ubi  rursum  docemur,  requiem 
futurae  vitae  pro  opcre  patientiae  reddi 
fidelibus  ex  justitia.  Non  tamen  hinc  se- 
quitur,  parem  esse  justitiam  retribuentis 
vitam  aeternam  pro  bonis  operibus,  et 
suppliciuin  aeternum  pro  malis :  quia  tan- 
tum  in  generali  ratione  justi  conjungit 
Apostolus  haec  duo  ,  cum  in  specie  mul- 
tum  difterant.  Malis  enim  operibus  ex  rei 
natura  debetur  aeternum  supplicium :  bo- 
nis  autem  vita  aeterna,  solummodo  ex 
positiva  Dei  ordinatione.  Nam  Deus  be- 
nefaciendo  creaturae  non  fit  ei  debitor, 
nisi  quatenus  ipsc  liberaliter  constituit  ac 
promisit,  praemium  se  daturr.m  pro  bono 
opere,  quod  dedit. 

In  revelatione  Domini  Jesu  de  coelo 
cum  angelis  virtutis  ejus.  Sensus  est, 
ea,  quae  dicta  sunt,  tunc  futura,  quando 
Domiuus  noster  Jesus,  qui  nun.c  ab  homi- 
num  aspeetu  remotus  est ,  revelabitur  de 
coelo,  id  est,  palam ,  omnibusque  con- 
spicuus  apparebit,  de  coelo  veniens  cum 
angelis,  virtutis  seu  potentiae  suae  ad- 
ministris,  videlicet  per  eos  separiturus 
malos  a  bonis ,  et  suam  exsecuturus  ad- 
versus  malos  sententiam,  ut  habetur 
Matth.  13.  et  24.  et  alibi.  Tempus  igitur 
siguificat,  quo  ct  bouis  requies,  et  malis 
supplicium    retribuendum    sit.    Loquitur 


autem  de  retributione  universali  et  per- 
fecta ;  quaudo  non  animae  solae  ,  sed  ho- 
mines  anima  et  corpore  constantes  reci- 
pient  a  Christo  judice  plenam  operum 
suorum  mercedem.  Unde  nihil  facit  hic 
locus  pro  iis,  qui  beatitudinem  sanctarum 
animaium,  quae  in  Dei  visione  consistit, 
differri  volunt  usque  ad  diem  extremi  ju- 
dicii.  Nam  ea  ratione  sequeretur,  nec 
requiem  iis  tribuendam  ante  illud  tem 
pus  :  hanc  enim  nominat  Apostolus.  Se- 
queietur  eJam,  animas  impiorum  ante 
idem  judicii  tempus  non  cruciari  apud 
inferos :  similiter  enim  de  malorum  poenis 
et  bonorum  praemiis  Apostolus  loquitur. 

8.  In  flamma  ignis.  Graece :  In  igne 
flammae ,  quemadmodum  legit  Ambro- 
sianus :  tametsi  Theophylactus  legisse 
videtur,  uti  nos  habemus.  In  flamma 
ignis.  Sensus  est:  Christum  venturum 
cum  ign<j  flammeo,  id  est,  urente  simul 
et  lucente,  ut  et  horrorem,  primo  statim 
aspectu  omnibus  impiis  inferat,  et  con- 
tactu  eosdem  cruciabiliter  urat.  Sermo 
est  de  igne  conflagrationis,  ut  vocari  solet, 
antecessuro  Domini  adventum  atque  ju- 
dicium ,  cujus  et  alibi  frequens  est  men- 
tio,  ut  Psalm.  49.  et  96.,  Jos.  66.,  Dan. 
7.,  Joeh  2.,  1  Cor.  3.  ac  praecipue  2  Petr. 
3.  De  hujus  ignis  nsu  variisque  effectibus, 
cujusmodi  sunt ,  praecedere  judicem ,  in- 
novare  mundurj ,  purgare  bonos,  cruciare 
malos;  accurate  egimus  ad  dist.  47.  lib.  4. 
Sent.  et  in  comm.  1  Cor.  3.  Hoc  autem 
loco  meminit  ejus  Apostolus  peculiariter, 
tanquam  ministri ,  quo  divina  justitia  ma- 
los  puniet,  de  qua  punitione  jam  sequitur : 

Dantis  vindictam  iis ,  qui  non  nove- 
runt  Deum.  Participium  dantis ,  non  ad 
genitivum  ignis  aut  flammae,  quod  prima 
facie  apparet,  sed  ad  Domini  Jesu  refe- 
rendum  est,  ut  ex  Graeco  patct.  Jtaque 
sensus  est:  Christum  Dominnm  de  coelo 
venturum,  qui  per  ignem  illum  flammeum 
infligat  ultionem  omnibus  iis,  qui  Deum 
non  noverunt,  etiam  quibus  Christus  est 
praedicatus.  Nam  et  illis  ignorantia  Dei 
peccatum  est,  et  non  solum  poena  pec- 
cati,  quia  Dei  notitia  legis  est  naturae, 
a  qua  nemo  ratione  utens  excusatur,  ut 


EPISTOLAE  II.  AD  THESSALONICENSES.     VERS.  8.— 10. 


COl 


docetur  Sap.  13.  Quo  etiam  pertinet 
Psalmus  ille  Davidicus:  Coeli  enarrant 
gloriam  Dei  etc.  Unde  passim  in  Scri- 
pturis  ira  Dei  denuntiatur  adversus  eos, 
qui  Deum  ignorant.  Effunde  iram  tuam, 
inquit  David,  in  gentes ,  quae  te  non 
noverunt ,  et  in  regna ,  quae  nomen 
tuum  non  invocaverunt  Psalm.  78. 
Vide  Augustinum  lib.  2.  qr.aest.  Evang. 
q.  46. ,  ubi  tractans  illud :  Sciebam,  quia 
homo  austerus  es ,  metens ,  ubi  non  se- 
minasti ,  docet,  eos,  qui  Deum  ignorant, 
idcirco  inexcusabiles  esse ,  quod  ex  rebus 
creatis  pervenire  possint  in  notitiam  crea- 
tcrir,  quodque  praedicatores  eorura  sint 
coelum  et  terra.  Similia  docet  lib.  10. 
confess.  cap.  6.  et  lib.  de  gratia  et  lib. 
arb.  cap.  3.,  ex  quo  loco  Beda  suum  hu- 
jus  loci  commentarium  desumpsit. 

Et  qui  non  obediunt  Evangelio  Do- 
mini  nostri  Jesu  Christi.  Id  est,  qui  non 
credunt  Christi  Evangelio  sibi  praedicato. 
Quae  fides  obedientiae  nomine  saepe 
significatur  in  Epistolis  Paulinis  eo,  quod 
nemo  credat  mysteriis  a  Deo  revelatis, 
nisi  spontanea  voluntatis  inclinatione 
captivet  intellectum  suum  in  obsequium 
Christi,  quod  ad  humilitatem  et  obedien- 
tiam  pertinet.  Et  quidem  hi,  qui  Evan- 
gelio  audito  uon  credunt,  gravius  peccant, 
ac  proinds  etiam  gravius  punientur,  quam 
qui  non  audito  Christi  Evangelio  Deum 
ignorant,  quemadmodum  Augustinus  do- 
cet  loco  supra  citato  de  gratia  et  lib.  arb. 
Qui  vero  credunt  quidein  Evaugeiip,  sed 
non  vivunt,  ut  credunt;  cum  ii3,  qui  non 
obedinnt  Evangelio,  ceusebuntar  in  poe- 
nis,  quia  fid^em  factis  negant. 

9.  Qui  poenas  dabunt  in  interitu 
aeternas.  Graece:  Qui  poenam  luent, 
interitum  aeternum.  Ambrosianus  autem 
legit:  Qui  poenas  solvent  in  interitum. 
Secundum  Graecam  lectionem  appositio 
est,  qua  significatur,  omnes  supra  dictos 
luituros  pGenam  qualemcunque,  sed  eara, 
quae  sit  interitus  aeternus.  Sed  quaeres, 
si  interitus,  quomodo  aeternus?  Quod 
enim  interit,  aeternum  esse  non  potest. 
Respondeo  sic  interitum  dici  aeternum,  si- 
cut  mortem  aeternam,  non  qua  illi,  quibus 


accidit,  esse  desinant,  sei  qua  semper  et 
in  aeternum  sint  miseri.  Igitur  et  hic  lo- 
cus  contra  Origenistas  ostendit,  poenas 
impicrum  aeternas  fore. 

A  facie  Domini  et  a  gloria  virtutis 
ejus.  Graece:  fortitudinis  ejus.  Signifi- 
catar  causa  punitionis  impiorura  ex  parte 
Christi  Judicis;  et  sensns  est:  Christum 
Dominum  venturum  ad  judiciuraeaforma, 
gloria,  majestate  et  ostensione  fortitudinis 
ac  potententiae,  ut  sola  ejus  praesentia 
et  conspectus,  quam  vocat  faciem  Domini, 
et  potentia  gloriosa  ac  palara  mundo  raa- 
nifestata ,  sufficiat  ad  perdendum  impios. 
Si  enim  daemones  praesentiam  Christi 
versantis  in  terris  non  sustinebant,  quanto 
minus  praesentiam  ejus  cum  tanta  maje- 
state  venientis  ad  judicium  impii  sustinere 
poterunt?  Haec  de  poenis  impiorum  com- 
memorare  voluit  Apostolus  ad  consolatio- 
nem  piorum,  ad  qnam  non  solum  pertine- 
bat,  ut  scirent,  quibus  ipsi  praemiis  essent 
afEciendi,  verum  etiam  quanta  suos  ad- 
versarios  ultio  esset  consecutura ,  juxta 
illud  Psalmi :  Laetabitur  justus ,  cum 
viderit  vindictam  Psalra.  57. 

10.  Cum  venerit  glorificari  in  San- 
ctis  suis.  Reflectit  sermonem  ad  glcriam 
electorum,  quae  tempore  non  separabitur 
a  vindicta  irapiorum.  Simul  explicat, 
quod  proxime  dixerat:  a  gloria  viriutis 
ejus.  Ea ,  quae  dixi,  inquit,  tunc  futura 
sunt ,  cum  veuerit  Dommus ,  ut  glorifice- 
tur ,  id  est ,  gloriosus  appareat  in  San- 
ctis  suis.  Quod  nimirum  fiet ,  dum  eos  ad 
gloriae  suae  similitudinera  evehet,  et 
raembra  cap:ti ,  hoc  est ,  sibi  ipsi ,  reddet 
conforrnia.  Nam  gloria  capitis  est  sanitas 
et  pulchritudo  totius  corporis,  praesertira 
si  fuerit  a  capite  derivata. 

Et  admirabilis  fieri  in  omnibus ,  qui 
crediderunt.  Graece  ad  verbum:  Et  mi- 
rificari  in  omnibus  credentibus ,  id  est, 
iis,  qui  nunc  credunt.  Nam  in  Domini 
adventu  fidei  locns  non  erit,  quando  res 
prius  credita,  praesens  exhibebitur.  Intel- 
liguntur  autem  credentcs  cum  affectu  et 
operatione  consentanea  iis,  quaecredunt. 
Nam  eosdem  hic  vocat  credentes,  quos 
prius  sanctos.  Sensus  est :  Et  ut  appareat 

admirandus  in  fidelibus  suis,  dum  eos, 
olim  abjectos  et  miseros,  usque  ad  mira- 
culum  claros  et  beatos  efficiet.  Metaphora 
quaedam  est  in  verbo  mirificari  sive  ad- 
mirabilis  fieri.  Non  enim  proprie  quis- 
quam  tunc  mirabitur,  quia  causa  non 
latebit,  sed  mirificandus  dicitur  Dominus 
propter  excellentiam  gloriae,  qua  sanctos 
suos  donabit;  quomodo  solent  homines 
admirari  artificem  propter  operis  prae- 
stantiam ;  unde  et  de  impiis  justorum 
gloriam  conspecturi;*  dicitur  Sap.  5.,  quod 
mirabuntur  in  subitatione  insperatac 
salutis. 

Quia  creditum  est  testimonium  no- 
strum  super  vos  in  die  illo.  Ambrosia- 
nus  ita  legit:  Quia  fidem  habuit  testi- 
monium  nostrum  etc.  Alii  clarius  ita 
reddunt:  Quia  fides  habita  est  testimo- 
nio  nostro  inter  vos  vel  apud  vos  in  die 
illo.  Nam  Graeca  praepositio  iict,  accu- 
sativo  juncta ,  sic  etiam  recte  exponitur. 
Porro  nonnulli  particulam  hancextremam, 
in  die  illo,  referunt  non  ad  ea,  quae  proxi- 
me  praecedunt,  sed  ad  verba  superiora : 
glorificari  et  admirabilis  fieri,  ut  id, 
quod  sequitur:  quia  creditum  est  testi- 
monium  nostrum  super  vos ,  parenthesi 
intercipiatur.  Quod  tamen  haud  putamus 
necessarium,  neque  consonum  mcnti  Apo- 
stoli:  qui ,  quod  generaliter  de  s.mctis 
dixerat,  nunc  ad  Thessalonicenses  ac- 
commodat,  ut  connexio  3ermonis  et  sensus 
sit  hujusmodi :  in  omnibus  sahctis  et  cre- 
dentibus ,  etiam  vobis ,  quia  testimonium 
nostrum,  id  est  praedicatlo  nostra,  fide 
suscepta  est  a  vobis ,  cnm  spe  retributio- 
nis  in  illo  die  percipiendae,  vel  a  vobis 
respicientibus  ad  illum  diem,  scilicet  ad- 
ventus  Domini ,  de  quo  dixi:  Cum  vene- 
rit  etc.  Doctrinam  evangelicam  testimo- 
nium  vocat,  quia  sincerus  Evangeiii 
praedicator  non  sui  capitis  inventa,  sed 
visu  vel  auditu  divinitus  accepta ,  tan- 
quam  testis  fidelis ,  tiadere  ac  docere 
debet.  Unde  Christus  Apostolos  testes 
suos  esse  praecipit  Luc.  ult.  et  Act.  1.  et 
de  iis  dicitur,  quod  magna  virtute  red- 
debant  testimonium  resurrectionis  Chri- 
8ti  Act.  4. 


11.  In  quo  etiam  oramus  semper  pro 
vobis.  Graece:  In  qnod  vel  ad  quod; 
neque  enim  potest  ad  diem  referri,  quia 
geuus  discrepat,  sed  referendum  ad  ea, 
quae  dixit  de  gloria  Sanctorum,  iu  quibus 
etiam  Thessalonicenses  comprehendit ;  ut 
sensus  sit:  Ad  quam  rem,  scilicet  ut  etiam 
in  vobis  Christus,  cum  venerit,  glorifice- 
tur  et  admirabilis  fiat,  nos  Deum  assidue 
pro  vobis  oramus,  id  petentes,  quod  se- 
quitur: 

Ut  dignetur  vos  vocatione  sua  Deus 
noster.  In  Graeco  non  additur  sua,  sed 
articulus  est,  cujus  vim  alii  reddentes, 
ita  vertunt:  Ut  vos  dignos  habeat  ista 
vocatione  Deus  noster ,  tametsi  sensus 
eodem  recidit,  nam  non  alia  quam  Dei 
vocatio  intelligitur.  Sed  quae  vocatio? 
Non  enim  intelligipotest  vocatio  ad  fidem, 
jam  enim  fideles  erant  Thessalonicenses, 
et  proinde  ad  fidem  vocati  non  quomodo- 
cunque,  sed  efficaciter. 

Sunt,  qui  vocationem  intelligant  eam, 
qua  Christus  electos  suos  vocaturus  est 
illis  verbis  :  Venite,  benedicti  Patris  mei, 
possidete  regnum  etc.  Quod  ut  non  male 
dicatur,  tamen  probabilius  est  significari 
vocationem  ad  fidei  sanctaeque  conver- 
sationis  pcrseverantiam ,  quae  iu  termino 
hujus  vitae  completur.  Quae  quidem  est 
efficax  vocatio  ad  regnum  et  gloriam 
Sanctorum ,  de  qua  in  pratcedentibus  lo- 
cutus  est,  de  qua  dicitur  in  Apoc.  19. 
Beati,  qui  ad  coenam  nuptiarum  agni 
vocati  sunt. 

Ex  hoc  loco  doceri  potest,  eos,  qui  vo- 
cati  sunt  ad  fidem ,  non  statim  certos 
esse  de  vocatione  adgloriam,  quemad- 
modum  interpretes  Graeci  recte  declarant 
exemplo  quinque  virginum  fatuarum ,  et 
ejus,  qui  convivium  erat  ingressus  sine 
veste  nuptiali  Matth.  22.  et  25.,  illud 
quoque  sciendum,  vocationem  hanc  non 
eandem  esse  cum  electione,  sed  potius 
effectum  electionis.  Quos  enim  ab  aeterno 
Deus  elegit  ad  gloriam ,  eis  in  tempore 
dat  sanctae  fidei  perseverautiara,  in  qua 
consistere  diximus  hujus  loci  vocationem. 

Non  tamen  hinc  colligas,  homines  per 
opera  dignos  effici  hac  yocatione,  quouiam 

dicit :  Ut  dignetur  vos  vocatione  etc. : 
nam  perseverantia  non  cadit  sub  meri- 
tum :  sed  dicitur  Deus  dignari  nos  voca- 
tione  sua,  quia  per  gvatiam  suam  nos 
vocat ,  licet  alioqui  iudignos  seu  non 
promeritos  perseverantiam.  Significatio 
enim  est  liberalitatis  in  dante ,  non  digni- 
tatis  in  accipiente.  Quoino.io  dicere  sole- 
mus:  Ille  vir  tantus  me  dignatus  est 
mensa  aut  culloquio.  Porro  sensum  prae- 
dictum,  a  plerisque  traditum,  confirmant 
etiam  sequentia: 

Et  impleat  omnem  voluntatem  boni- 
tatis.  Voluntatem  Graece  eudoxuxv ,  pro 
qua  noster  interpres  nimc  bonam  volun- 
tatem ,  nunc  beneplacitum,  nunc  propo- 
situm  vertit.  De  qui  voce  plenius  egi- 
mus  ad  illud  Eph.  1.  Secundum  propo- 
situm  voluntotis  suae.  Nam  utitur  ea 
passim  Apostolus  ad  significandum  aeter- 
num  Dei  propositum  erga  eos ,  quos  vult 
ad  salutem  perducere ,  quam  uno  voca- 
bulo  dicimus  electionem  seu  praedestina- 
tionem.  Itaque  sensus  est:  Et  ut  com- 
pleat  aeternum  beneplacitum  bonitatis 
suae ,  qua  vos  elegit  ad  consortium  glo- 
riae  Christi.  Completur  illud  in  hac  vita 
maxime  per  donum  perseverantiae.  Lo- 
quitur  autem  Apostolus  ex  bona  fiducia 
de  Thessalonicensibus ,   ut  electis  a  Deo. 

Et  opus  fidei  in  virtute.  Subaudi  im- 
pleat.  Sensus  autem  est :  Et  ut  in  vobis 
perficiat,  et  ad  finem  perducat  opus  fidei, 
id  esfc,  patientiam  in  adversis,  per  quam 
maxime  fidei  virtus  rclucet,  et  de  qua 
sermo  fuit  in  superioribus.  Idque  faciat 
in  virtute  seu  potentia,  id  est,  potenter. 
Nam  potentia  gratiae  Dei  maxime  per- 
spicitur  in  tolerandis  adversis  pro  Cbristi 
nomine.  De  hoc  opere  fidei  Jacobus  Apo- 
stolus  ita  scribit  cap.  1.  suae  Epistolae: 
ScUntes,    quod   probatio  fidei    vestrae 


patientiam  operatur ;  patientia  autem 
opus  perfectum  habeat. 

12.  Ut  clarificetur  nomen  Domini 
nosiri  Jesu  Christi  in  vobis.  Clarifice- 
tur,  Graece  glorificetur,  quomodo  paulo 
ante  vertit  interpres ,  ut  qui  haec  duo 
pro  iisdem  soleat  habere.  Declarat  Apo- 
stolus  causam  finalem  tam  orationis  suae 
quam  eorum,  quae  petit  oratione ;  haec, 
inquit,  peto  vobis  a  Deo  praestari,  ut  in 
vobis  et  per  vos  Christus  Dominus  noster 
laudetur  et  glorificetur  etiam  in  hoc  sae- 
culo.  Nam  fides ,  amor  et  constan* :a  ser- 
vorum  omnia  pro  domino  suo  tolerantium, 
ut  dicere  possint:  Quis  nos  separabit  a 
charitate  Christi  ?  tribulatio  ?  an  angu- 
stia?  rcagna  profectc  gloria  Domini  est. 
Ita  locum  hunc  explicat  Theophylactus. 
Sed  plenior  erit  commentarius,  si  addas, 
ideo  maxime  in  Christi  gloriam  redundare 
Thessalonicensium  virtutes  ,  quod  earum 
ipse  Christus  sit  auctor. 

Et  vos  in  illo.  Finem  secundariura 
adjungit,  qui  est,  ut  ipsi  vicissim  glorifi- 
centur  in  Christo ,  id  est ,  per  Christum  ; 
idque  sive  in  hoc  saeculo,  sive,  juxta 
aliorum  expositionem ,  in  futuro.  Nam 
sicut  servorum  virtus  gloria  Domini  est , 
ita  e  diverso  dignitas  et  excellentia  Do- 
mini  servos  efficit  gloriosos,  praesertim 
Christianos,  quibus  non  ir  alio  quam  in 
Christo  gloriari  concessum  est. 

Secundum  gratiam  Dei  nostri  et  Do- 
mini  Jesu  Christi.  Duo  bona  Thessalo- 
nicensium  dixerat;  alteruui ,  quod  in  eis 
Christus  clarificandus  esset ;  alterum,  quod 
ipsi  in  Christo.  Ubi,  ne  quid  sibi  ipsis 
tribuaut,  extrema  hac  parte  totum  refert 
ad  gratiam,  id  est,  gratuitam  beneficen- 
tiam  Dei ,  tanquam  largitoris  ,  et  Christi 
Domini,  velut  hoc  nobis  promeriti. 


CAPOT    SECONDUM. 

Rogamus    autem    vos    fratres ,    per    adventum    Domini    nostri    .Tesu 
Christi,  et  nostrae  congregatiohis  in  ipsum1):   2.   ut  non   cito  moveamini 


*)  I.  Thess.  4,  13.  seq. 

a  vestro  sensu,  neque  terreamini,  neque  per  spiritum,  neque  per  ser- 
monem ,  nequc  per  epistolam  tanquam  per  nos  missam *) ,  quasi  instet 
dies  Domini.  3.  Ne  quis  vos  seducat  ullo  modo:  quoniam  nisi  venerit 
discessio  primum,  et  revelatus  fuerit  homo  peccati,  filius  perditionis 2), 
4.  qui  adversatur,  et  extollitur  supra  omne,  quad  dicitur  Deus,  aut 
quod  colitur,  ita  ut  in  templo  Dei  sedeat,  ostendens  se,  tanquam  sit 
Deus.  5.  Non  retinetis.  quod  cam  adhuc  essem  apud  vos,  haec  dice- 
bam  vobis3)?  6.  Et  nunc ,  quid  detineat,  scitis,  ut  rcveletur  in  suo 
tempore.  7.  Nam  mysterium  jam  operatur  iniquitatis  *) :  tantum  ut  qui 
tenet  nunc .  teneat,  donec  de  medio  fiat.  8.  Et  tunc  revelabitur  ille 
iniquus,  quem  Dominus  Jesus  interficiet  spiritu  oris  sui5),  et  destruet 
illusti  atione  adventus  sui  eum :  9.  cujus  est  auventus  secundum  opera- 
tionem  satanae  in  omni  virtute  et  signis,  et  prodigiis  mendacibus,  10. 
et  in  omni  seductione  iniquitatis  iis,  qui  pereunt:  eo  quod  charitatem 
veritatis  non  receperunt 6) ,  ut  salvi  fierent.  11.  Ideo  mittet  illis  Deus 
operationem  erroris7),  ut  credant  mendacio,  12.  ut  judicentur  omnes, 
qui  non  crediderunt  veritati,  sed  consenserunt  iniquitati 8).  13.  Nos 
autem  debemus  grati#s  agere  Deo  semper  pro  vobis,  fratres  dilecti  a 
Deo,  quod  elegerit  vos  Deus  primitias9)  in  salutem ,  in  sanctificatione 
spiritus,  et  in  fide  veritatis :  1 4.  in  qua  et  vocavit  vos  per  Evangelium 
nostrum  in  acquisitioncm  gloriae  Domini  nostri  Jesu  Christi 10).  15. 
Itaque  fratres  state :  et  tenete  traditiones ,  quas  didicistis,  sive  per  ser- 
monem,  sive  per  Epistolam  nostram  u).  16.  Ipse  autem  Dominus  noster 
Jesus  Christus,  et  Deus  et  Pater  nost^r,  qui  dilexit  nos,  et  dedit 
consolationem  aeternam  et  spem  bonam  in  gratia,  17.  exhortetur  corda 
vestra,  et  confirmet  in  omni  opere  et  sermone  bono12). 


SUHNARIUS  CAPITIS  SECUMl. 

Docet,  nnn  prlus  Christum  venturum  ad  judicium,  quam  revelatus  fuerit  homo  percati:  quem, 
postquam  signis  mendacibus  multos  seduxerit,  Dominus  interficiet.  Hortatur.  ut  persi- 
stant  in  traditionibus  acceptis. 


1.  Rogamus  autem  vos  fratres  per 
adventum  Domini  nostri  Jesu  Christi. 
Aggreditur  principalem  hujus  Epistolae 
rnatoriam ,  de  qia  diximus  in  argumeuto. 
Suborta  enim  erat  Thessalonicensibus 
opinio ,  partim  ex  verbis  quibusdam  Epi- 
stolae  prioris ,  partim  ex  aliis  causis  hic 


indieatis,  diem  adventus  Domini  brevi  ad- 
futurum.  Quae  res  animos  illorum  metu 
ac  terrore  non  parum  turbaverat.  Hanc 
igitur  eorum  opinionem  corrigit.  Incipit 
autem  ab  obtestatione ,  quam  sumit  ex 
re  praesenti ,  de  qua  et  locutus  jam  erat, 
et  adhuc  locuturus.   Quamvis  enim  Graeca 


*)  Cap.  3.  17.  2)  Mattli.  24.  4.  seq.  1  Joan.  2.  18.  3)  Act.  17,  1.  4)  1  Joan.  2,  18. 
es.  11,  4.  6)  \ers.  12.  13.  ')  Rom.  1,  21.  22.  24.  25.  8)  Joan.  3,  19.  20.  9)  Ephes.  1,  4. 
1  Thess.  2,  12.  4,  17.     **)  1  Thess.  4.   I.    2  Tim.  3,   M.     «)  Cap.  1,  11.     1  Thess.  3,  13. 


5)  Jes 

10) 

Eph.  3,  16. 

sic  verti  possint :  De  adventu  Domini 
nostri  etc. ,  plus  tamen  habet  efficaciae 
forma  obtestationis  per  adventum  Do- 
mini ,  scilicet  eum  ipsum,  quem  verebau- 
tur  ut  terribilem.  Totus  autem  bic  locus 
refertur  a  S.  Aug.  De  civit.  Dei  lib.  20. 
cap.  19. 

Et  nostrae  congregationis  in  ipsum. 
Ambiguitas  est  in  Graeco.  Juxta  nostram 
versionem  hic  repctenda  esset  dictio,  ad- 
ventum,  a  quo  reguntur  genitivi,  nostrae 
congregationis.  Sed  sine  dubio  incom- 
modus  est  hic  sermo ,  per  adventum  no- 
strae  congregationis.  Quocirca  melius 
alii  per  accusativum  sic  vertunt:  Et 
nostram  congregationem ;  vel  nostri 
aggregationem  seu  collectionem  m  ip- 
sum;  ut  ab  eadem  propositione  unkp  re- 
gantur  adventus  et  congregatio.  Et  nostri 
congregationem  in  ipsum ,  legit  Hier. 
epist.  152.  Est  enim  haec  altera  pars 
obtestationis ,  qua  nimirum  Thessaloni- 
censes  obsecrat  per  eam  aggregatienem, 
qua  tum  ipsi,  tum  caeteri  electi,  Christo 
veniente  colligentur  ad  ipsum ,  ut  ad  ca- 
put  suum ;  de  qua  dixit  in  superiori  Epi- 
stola :  Simul  rapiemur  obviam  Christo  : 
et  de  qua  ipse  Chiistus  Luc.  17.  Ubi- 
cumque  fuerit  corpus,  illuc  congrega- 
buntur  et  aquilae.  Nam  ad  eam  Domiui 
sententiam  hic  allusisse  Paulus  videtur. 
Obsecrat  autem  non  solum  per  adventum 
Domini ,  verum  etiam  per  fidelium  ad 
eum  congregationem  in  adventu  futuram, 
velut  per  rem  summis  votis  exoptatam. 
Huic  interpretationi  consonat  etiam  Sy- 
riaca  versio. 

2.  Ut  non  cito  moveamini  a  vestro 
sensu.  Graece,  a  mente,  sive  intellectu; 
nec  additur  pronomen.  Alii  pro  mente, 
sententiam  vertunt.  Sed  hacc  fere  eadem 
sunt;  nam  sensus  est:  Ne  cito  dimovea- 
mini  a  sententia  seu  doctrina,  quam  a 
nobis  acceptam  mente  tenetis ,  scilicet  de 
tempore  adventus  Domini.  Respicit  enim 
Apostolus  ad  ea,  quae  praesens  docuerat 
Thessalonicenses ,  de  quibus  ait  infra : 
Num  retinetis ,  quod  cum  adhuc  essem 
apud  vos ,  haec  dicebam  vobis?  Est  au- 
tem  et  hic  subaudiendum ,  quod  in  fine 


periodi  exprimit,  guasi  instet  dies  Do- 
mini:  non  autein  supplendum ,  quod 
Erasmus  supplet  in  paraphrasi ,  si  pro- 
feretur  adventus  Domini ;  quasi  sensus 
sit :  Si  videatis  adventum  Domini  in  lon- 
gum  differri ,  ne  propterea  fluctuetis  ani- 
mo  haesitantes,  num  vera  sint,  quae  de 
adventu  Domini  et  glorificatione  vestra 
futura  a  nobis  accepistis.  Hujusmodi  qui- 
dem  admonitionem  videre  est  apv.d  B. 
Petrum  2.  Epist.  3.  adversus  eos,  qui 
dicebant:  Ubi  est  promissio  aut  adven- 
tus  ejus  etc.  ?  Verum  huic  loco,  ubi  sermo 
est  ad  eos,  qui  contrario  errore  labora- 
bant,  putantes  vicinum  esse  diem  Domini, 
nou  quadrat  ea  admonitio. 

Neque  terreamini.  Graece,  turbemini ; 
sive  ut  Arrbrosianus  legit,  conturbemini. 
Sed  haec  turbatio  ex  errore  erat,  quem 
causabat  opinio  appropinquantis  judicii. 
Igitur  hic  locus,  docet  cogitationem  futuri 
judicii  etiam  piis  incutere  terrorem ;  non 
ob  aliud  sane,  quam  quia  nemo  scit,  qua- 
lis  ibi  judicabitur,  cum  ipse  etiam  Apo- 
stolus  de  se  dicat:  Nihil  mihi  conscius 
sum ;  sed  non  in  hoc  justiflcatus  sum 
1  Cor.  4.  Unde  judicium  ilhul  extremum 
ut  tremencium  ac  terrore  plenum  nobis 
passim  in  Scripturis  propouitur. 

Neque  per  spiritum.  Subaudi,  quasi 
divinum  et  propheticum  :  nam  ut  in  su- 
periori  Epistola  monuit  cap.  5.,  Spiritus 
quidem  non  extinguendus,  neque  prophe- 
tiae  spernendae :  sed  omnia  probanda. 
Unue  et  Joannes  Apostolus  praecipit 
1  Joan.  4. ,  ne  omni  spiritui  credamus, 
sed  ut  probemus  spiritus ,  si  ex  Deo 
sint.  Hincapparet,  quosdam  spiritu  men- 
dacii  deceptos,  annuntiasse  Thessaloni- 
censibus  iustantem  Domini  adventum. 
Quod  verisimilius  est,  quam  quod  alii 
dicunt,  impostores  quosdam  studio  con- 
finxisse  prophetiam.  Supponit  enim  Apo- 
stolus  spiritum ,  veluti  mox  sermonem  et 
epistolam :  scd  exigit  discretionem,  quis 
spiiitus ,  cujus  sermo ,  cujus  epistola. 

Neque  per  sermonem.  Intellige  quasi 
a  nobis  profectum :  dicit  enim  sub  finem 
capitis:  Tenete  traditiones,  quas  didi- 
cistis    sive    per    sermonem ,    sive   per 

epistolam  nostram.  Ubi  sermonem  in- 
telligit  suum ,  sicut  epistolam.  Quod  ergo 
in  parte  scquenti  additur,  canquam  per 
nos,  etiani  huc  referendum  est,  Erant 
enim,  qui  mentiebantur,  se  ex  ore  Pauli 
audivisse,  quod  instaret  dias  Domini. 

Neque  per  epistolam  tanquam  per 
nos  missam.  In  Graeco  et  Syriaco  non 
additur,  missam;  sed  interpres  id  adjecit 
explendae  sententiae  causa;  pro  quo  alii 
scriptam  addunt.  Verum  hae  additiones 
nimiumrestringerevidentur  mentem  Apo- 
stoli;  cum  nihil  obstet,  quo  minus  haec 
particula,  tanquam  per  nos ,  etiam  ad 
sermonem ,  referatur,  uti  dictum  est. 
Quod  ut  commode  fieri  possit,  Erasmus 
et  Hentenius  ita  vertunt,  tanquam  nobis 
auctoribus.  Potest  et  hoc  modo :  tan- 
quam  a  nobis  prufecia.  Ex  hoc  loco  pa- 
tet,  fuisse  nonnullos ,  qui  etiam  Episto- 
lam  proferrent  velut  jussu,  aut  nomine 
Pauli  scriptam ,  ex  qua  probarent  com- 
mentum  suum  de  instante  die  Domini. 

Atque  hinc  discimus ,  quam  vetus  sit 
impudentia,  libris  aut  Epistolis  supposi- 
titiis  adscribendi  magnorum  auctorum  no- 
mina;  ut  proinde  plusquam  necessarium 
sit  in  Ecclesia  judicium,  quo  discernantur 
libri  sacri  ab  apocryphis ,  ac  genuini  ab 
adulterinis.  Quod  quidem  judicium  cer- 
tum  ac  definitum  non  aliunde  petendum 
est,  quam  ab  iis,  qui  praesunt  Ecclesiae 
Catholicae,  quae  columna  etfirmamentum 
est  veritatis. 

Quasi  instet  dies  Domini.  Graece: 
dies  Chriiti;  tametsi  Theophylactus  et 
Syrus  interpres  Domini  legunt.  Non  sine 
causa  Apostolus  tamsoiicite  studetopinio- 
nem  instantis  diei  Domini  fidelium  men- 
tibus  eximere ;  ne  videlicet  hac  opinione 
delusi,  putarent,  vanam  et  fabulosam  esse 
promissionem  adventus  Dominici  et  suae 
glorificationis ;  et  per  huc  a  fide  Chri- 
stiana  recederent,  quemadmodum  Augu- 
stinus  docet  epist.  80.  ad  Hf  sychium. 

3.  Ne  quis  vos  seducat  ullo  modo. 
Seducat,  Graece  decipiat.  Non  contentus 
aliquot  modos  deceptionis  removisse,  sci- 
licet  per  spiritum ,  per  sermonem ,  per 
epistolam;    nunc    simul    omnes    excludit, 


dicens :  Ne  quis  ullo  modo  vos  decipiat, 
scilicet  persuadendo,  Christum  statim  esse 
venturum.  Vocat  hanc  Apostolus  dece- 
ptionem,,  non  propter  simplicem  falsita- 
tem,  sed  quia  fidelibus  valde  periculosus, 
uti  jam  declaratum  est,  futurus  erat  hic 
error.  Ex  quo  intelligitur ,  quam  male 
mereantur  de  religione  Christiana,  qui 
conjecturas  nescio  quas  secuti,  certum 
aliquod  tempus  venturi  judicii  audent 
designare. 

Quoniam  nisi  venerit  discessio  pri- 
mum.  Sententiam  hanc  Apostolus,  dum 
multis  additis  protrahit,  suspensam  et 
imperfectam  reliquit:  quae  tamen  facile 
suppletur ,  hoc  modo :  Quoniam  non 
veniet  dies  Domini ,  nisi  primum  vene- 
rit  discessio  etc.  Diem  Domini  nondum 
instare,  ex  eo  docet,  quod  quaedam  res 
non  parvi  temporis  aut  momenti,  quae 
nondum  acciderunt,  praecedere  iilum  de- 
beant. 

Porro  totus  hic  locus  propheticus  est, 
ut  proinde  mirum  non  sit,  si  obscuritaiem 
et  difficultatem  habeat,  quae  cjmmeuta- 
tores  exerceat ;  praesertim  cum  ea  prae- 
dicantur,  quae  nec  hodie  sunt  impleta, 
nisi  tantura  aliqua  ex  parte;  quemadmo- 
dum  infra  docebimus.  Pro  discessione, 
Graece  est,  a.TZQ3T<xoia. ,  quae  vox  defe- 
ctionem  significat ;  ut  cum  quis  deficit  ac 
recedit  ab  eo ,  cui  subjectionem  et  obe- 
dientiam  debebat.  Atque,  ita  legit  Am- 
brosianus.  Nam  quod  Augustinus  lib.  20. 
de  civit.  Dei  cap.  19.  legit:  Nisi  venerit 
refuga  primum ,  quod  Graece  diceretur 
aiZQGzdtriQ  y  in  nullis ,  quod  sciam,  in- 
venitur  Graecis  codicibus ;  tametsi  illius 
lectionis  in  Latinis  exemplaribus  repertae 
etiam  Sedulius  meminerit. 

Quaeritur  ergo,  quam  ctTCoaxaatav  seu 
defectionem  hic  dicat  Apostolus.  Graeci 
interpretes  eo  nomine  significari  putant 
ipsum  hominem ,  de  quo  consequcnter  lo- 
quitur ,  id  est  Antichristum ,  velut  aucto- 
rem ,  ducem  et  principem  defectionis  cu- 
jusdam  universalis  hominum  a  Christo. 
Verum  alii  probabilius  non  personara,  sed 
rem  ipsam  intelligunt,  juxta  propriam 
vocabuli  significationem  :  et  quidem  eam 

rem ,  quae  personam ,  de  qua  deinceps 
agitur ,  praecedat.  Id  enim  velle  videtur 
Apostolus  illo  adverbio  primum. 

Dicessionem  igitur  multi  interpretantur 
eam ,  qua  omnes  gentes  Romanorum  im- 
perio  subjectae  ab  eo  recedant;  Aposto- 
lum  autem  dicunt  id  exprimere  nolnisse, 
ne  Romanos  olfenderet,  quibus  persuasum 
erat,  aeternum  fore  suum  iraperiura.  Ita 
Hieronymus  epist.  151.  ad  Algasiam  q. 
11.  et  Ambrosianus  in  comm.  Quos  utra- 
que  glossa  tam  ordinaria ,  quam  inter- 
linealis,  et  alii  no;i  pauci  sequuntur,  inter 
quos  etiam  Cajetanum  numero. 

Sed  aliis  non  placet  haec  interpretatio  : 
primum  quoniam,  uti  testatur  S.  Thomas 
et  Liranus,  et  res  ipsa  probat,  jam  olim 
a  Romano  imperio  gentes,  quotquot  ei 
subjectae  erant,  desciverunt;  solumque 
pene  nomen  imperii  Romani  hodie  reli- 
quum  habemus ;  nec  tamen  venit  Anti- 
christus,  quem  venturum  statim  post  apo- 
stasiam  Apostolus  significat.  Deinde  quia 
non  ita  terreno  regno  spirituale  suum 
regnum  ,  id  est ,  Ecclesiara  ,  Christus  alli- 
gavit,  ut  illo  florente  ipsa  floreret;  et  illo 
deficiente,  deficeret,  aut  in  angustias 
redigeretur.  Nam  Romani  imperatores 
florente  adhuc  imperio  Christi  Ecclesiam 
vel  maxime  persecuti  sunt;  nec  solum 
ethnici,  verum  etiam  nonnulli  Christianam 
fidem  professi ,  atque  in  haeresim ,  vel 
schisma  prolapsi ;  nec  Graeci  modo,  verum 
etiam  Latini.  Quae  res  ex  historiis  notis- 
sima  est. 

Adde,  quod  a  Prophetis  praenuntiata 
est  Ecclesia  non  in  uno  reguo  futura ,  sed 
diffundenda  per  omnes  gentes,  et  per  omnia 
regna  terrarum,  ut  Psalm.  71.  Adorabunt 
eum  omnes  regcs,  omnes  gentes  servient 
ei.  Jes.  60.  Gens  et  regnum ,  quod  non 
servierit  tibi,  peribit,  Denique  nomen 
apostasiae  m  sacris  literis  magis  sonat 
defectionem  spiritualem,  qualis  est  a  fide 
etreligione,  quam  politicam ,  qualis  ab 
imperio  terreno ;  quae  etiam  sine  peccato 
contingere  potest.  Unde  1  Tim.  4.  ubi 
dicitur,  quod  in  novissimis  temporibus 
discedent  quidam  a  fide;  rursus  est  Grae- 
cum  verbum  a  quo  derivatur  aTtoaxaata. 


Rectius  itaque,  et  sacris  Scripturis 
convenientius  sentire  videntur,  qui  apo- 
stasiam  hanc  interpretantur  defectionem 
a  fide  Catholica,  eamque  universalem: 
qua  nimirum  non  tantum  personae,  quam- 
vis  multae,  quod  prioribus  saeculis  saepe 
accidit,  sed  etiam  regna  et  provinciae 
omnes,  aut  pene  omnes  recedent  ab  Ec- 
clcsia  Catholica,  et  ab  obedientia  ejus, 
quem  suum  in  terris  vicarium ,  suaeque 
Ecclesiae  pastorem  Christus  constituit, 
hoc  est,  successoris  B.  Petri  Apostoli, 
Romani  Pontificis.  Ita  discessionem  hanc 
intellexerunt  Anselmus  et  Aquinas  in 
commentariis.  Q.uibus  accedit  Dominicus 
Soto  in  4.  dist.  46.  q.  1.  art.  1.  Nec  dis- 
sentit  Liranus.  Quamvis  enim  videatur 
distinguere  inter  recessum  ab  obedientia 
Romauae  Ecclesiae ,  quomodo  Graeci  ab 
ea  jamdudum  recesserunt,  et  inter  reces- 
sum  a  fide  Catholica ,  malitque  posterioris 
modi  recessum  intelligere :  res  tamen 
eodem  recidit.  Quicunque  enim  ab  obe- 
dientia  Romanae  Ecclesiae  recesserunt, 
iidem  aut  btatim  etiam  Catholicam  fidem 
deseruerunt,  aut  certe  non  diu  in  ea  per- 
manserunt;  uti  de  ipsis  Graecis  schisma- 
ticis  manifestum  est. 

Confirmat  hauc  exposiiionem  auctori- 
tas  B.  Thomae  Cantuariensis  rnartyris, 
qui  in  epist.  quadam  adEpiscopos  Angliae 
sic  ioquitur:  Stabit  Ecclesia,  etsi  saepius 
concussa,  in  ea  fortitudine  et  firmitate, 
in  qua  fundata  est,  donec  veniat  generale 
dissidium ,  donec  filius  ille  perditionis 
surgat.  Ubi  generale  dissidium  intelligit 
haud  dubie  geueralem ,  quam  diximus  ab 
Ecclesia  Catholica  defectionem.  His  con- 
sonant  ipsius  Christi  verba  in  Evangelio 
dicentis  Luc.  18.  Filius  hominis  veniens, 
putas ,  inveniet  fidem  in  terra?  Quasi 
dicat  vix  inventurum,  propter  praeceden- 
tem  apostasiam. 

Porro  quod  nostri  temporis  haeretici, 
primo  auctore  Luthero ,  defectionem  in- 
telligi  volunt  eara ,  qua  receditur  a  vero 
Dei  cultu,  et  a  fide  promissionum  Christi ; 
et  eam  defectionem  dicunt  ante  mille 
anno6  et  ultra  fieri  coeptam,  et  deinceps 
auctam,  et  confirmatam  in  Ecclesia  per 

ejns  praelatos:  id  velut  ab  haeretico 
spiritu  profectum,  et  in  Ecclesiam  Christi 
sponsam  vehementer  injuriosum  et  blas- 
phemum ,  atque  a  filiis  desertoribus  et 
apostatis  ad  palliandum  crimen  impiae 
suae  defectionis  excogitatum,  prorsus 
execramur.  Imo  vero  illi  ipsi,  qui  haec 
excogitant,  et  quicunque  cum  iliis  geue- 
ralem  hanc  ab  Ecclesia  Catholica,  et  ab 
obedientia  capitis  rjus  Romani  Pontificis 
apostasiam  promovent,  uti  hodie  insigni- 
ter  facit  Jacobus  rex  Angliae,  viam  haud 
dubie  sternunt  Antichristo.  Proinde,  si 
quaeras  an  ea  discessio,  quam  interpre 
tati  sumus,  completa  sit,  an  adhuc  com- 
plenda:  respondeo,  satis  experientia  no- 
tum  esse,  quod  magna  parte,  non  tamen 
omnino,  completa  sit;  etpruinde  nondum 
venisse,  sed  adhuc  venturum  esse  eum,  de 
de  quo  sequitur : 

Et  revelatus  fuerit  homo  peccati, 
filius  perditionis.  Haec  Antichristi  epi- 
theta  simt.  Homo  peccati  dicitur  Ilebraea 
phrasi  homo  insigniter  malus  ac  scelero 
sus ,  et  in  quo,  ut  ait  Hieronymus  ad  Al- 
gasiam ,  fons  omnium  peccatorum  est. 
Aut  ideo  vocatur  homo  peccati ,  quia, 
sicut  patet  ex  sequentibus,  superbia  mater 
omnis  peccati  in  eo  tanta  erit,  ut  extollat 
se  supra  omne,  quod  dicitur  Deus,  sese- 
que  tanquam  Deum  ostentet  et  coli  faciat. 
B.  Thomas  interpretatur ,  quod  erit  om- 
nium  hominum  pessimus,  ut  Christus  om- 
niuin  optimus.  Idem  Filius  perditionis 
dicitur,  id  est,  homo  perditione  dignissi- 
mus  et  aeternae  perditioni  destinatus, 
quasi  ex  peiditione  tauquam  matre  geni- 
tus ;  scilicet  ea  locutione ,  qua  quidam  in 
scriptura  vocaotur  filii  mortis.  Sic  et  Ju- 
dam  proditorem  Christus  filium  perditio- 
nis  appellavit.  Joan.  17.  Aptissime  vero 
Apostolus  prius  dixit,  hominem  peccati, 
deinde  ,  filium  perditionis :  quia  peccatum 
perditionis  est  causa.  Unde  et  in  sequen- 
tibus  prius  describit  peccatuin  ejus,  deinde 
perditionem. 

Ex  hoc  autem ,  quod  hominem  peccati 
vocat ,  corum  opinio  refellitur ,  qui  puta- 
vernnt,  Antichristum  non  hominem  fore, 
sed  diabolum,  aut  daemonem  in  assumpto 


corpore.  Qui  vero  eum  imaginantur  futu- 
rum  diabolum  iucarnatuin,  id  est,  simul 
angelum  et  homiuem,  quomodo  Christus 
idem  est  Deus  et  homo ,  multo  absurdius 
sentiunt:  tum  quia  id  sine  ingenti  mira- 
culo  fieri  non  posset,  quod  hic  non  est 
agnoscendum  ;  tum  vero,  quia  nec  omnino 
fieri  potest,  ut  diversae  naturae  in  uno 
supposito  creato  conjungantur,  propterea 
quod  ad  suppositandum ,  ut  loquuntur, 
plures  naturas ,  requiratur  virtus  infinita, 
cuius  capax  non  est  suppositum  creatum. 
Erit  igitur  Antichristus  homo,  non  diabo- 
lus,  sed  diaboli  praecipuum  organum; 
utpote  eujus  adventus  erit,  ut  infra 
dicitur,  secundum  operationem  Sata- 
nae  etc. 

Secl  hic  altera  existit  haereticorum 
blasphemia,  dicentium,  hunc  hominem 
peccati,  filiumque  perditionis  ab  Apostolo 
praedictum  ac  descriptum ,  esse  Roma- 
num  Pontificem.  Quam  impietatem,  An- 
tichristi  praecursoribus  dignam,  quum 
multis ,  solidisque  rationibus  refutave- 
riraus  in  comment.  super  4.  Sent.  dist. 
47.,  nunc  satis  erit  ostendisse,  quam 
ab  illo  commento  sint  r.liena,  quam- 
que  repugnantia,  quae  hic  de  Anti- 
christo  scribuntur.  Atque  illud  imprimis, 
quod  eum  Apostolus  describit  velut  unam 
ac  singularem  personam ,  vocans  eum  ho- 
minem  peccati  et  filium  perditionis.  Nam 
in  Graeco  his  nominibus  praeponuntur 
articuli,  certum  aliquod  individuum  de- 
signantes;  ut  demonstrative  vertere  po- 
tuerit  interpres,  ille  homo  peccati  ,  ille 
filius  perditionis  ;  quemadmodum  paulo 
post  vertit:  Ille  iniquus.  Nam  et  Eras- 
mus  utroque  loco  pronomen  demonstra- 
tivum  addendum  putavit.  Atqui  Ponti- 
fices  Romani,  quibus  Antichristi  nomen 
haeretici  impingunt,  non  unam  constituunt 
personam  singularem ,  sed  multi  sunt  ho- 
mines ,  alii  aliis  in  eadem  dignitate  jam 
olim  succedente9. 

Accedit  huic  argumento ,  quod  ait :  Et 
rtvelatus  fuerit  et  infra :  Tunc  revela- 
bitur  illeiniquus.  Sensus  enim  est,  Anti- 
christum,  statim  ut  exortus  fuerit,  ea 
faciens,  quae  mox  de  eo  commemorantur, 

per  eadem  illa  piis  omnibus  fore  mani- 
festum ;  quomodo  et  Christi  adventus, 
quia  manifestus  erit,  ab  eodem  Apostolo 
revelatio  vocatur,  capite  superiori  et  alibi. 
At  Romani  Pontifices  totis  mille  ac  fere 
quiugentis  annis  ecclesiam  Christi  rexe- 
runt,  priusquam  Antichristi  contumeliam 
audirent  vel  ab  ullo  baereticorum.  Primus 
enim  Martinus  Lutherus  hoc  nomine 
Christi  vicarium  appeilare  ausus  est;  nec 
prius  quam  fuisset  propter  haeresim  ab 
eo  excommunicatus  ac  diabolo  traditus : 
ut  non  ab  alio,  quam  diabolo  magistro 
didicerit  ita  loqui;  qaemadmodum  Judaei 
a  patre  diabolo  didicerant,  quod  Christo 
dicebant:  Samaritanus  es  tu  et  daemo- 
nium  habes,  Joan.  8. 

4.  Qui  adversatur.  Graece  participium 
est  avxtxstfjisovg,  quod  et  nominaliter  ac- 
cipi  solet  pro  contrario ,  sive  adversario. 
Unde  Erasmus  et  Hentenius :  Qui  est 
adversarius.  Quanquam  verti  etiam  po- 
test:  llle  adversarius ,  propter  articulum 
praefixum;  ut  et  hac  parte  significetur, 
Antichristum  fore  certum  quempiam  ho- 
minem.  Hieronymus  hunc  locum  sic  ex- 
ponit :  Qui  adversatur  Christo ,  et  ideo 
vocatur  Antichristus.  Alii  partem  hanc 
referunt  ad  id,  quod  sequitur,  id  est,  ad 
ornne ,  quod  dicitur  Deus  etc,  ut  sensus 
sit:  eum  ex  instituto  futurum  hostem  et 
adversarium  Dei,  et  quodammodo  bellum 
ei  indicturum.  Quid  vero  magis  alienum 
a  Romano  Pontifice,  qui  cultum  unius  veri 
Dei  ex  professo,  atque  omni  studio  pro- 
pugnat  et  promovet?  licet  haeretici  suo 
more  calumniose  atque  impudenter  falsum 
cultum  vocitent. 

Et  extollitur  supra  omne,  quod  dici- 
tur  Deus.  Plerique  Graeci  codices  mas- 
culino  genere  legunt,  supra  sive  adver- 
sus  omnem,  qui  dicitur  Deus.  Sic  enim 
1  Cor.  8.  Sunt  qui  dicuntur  Dii.  Sed 
haec  varietas  nihil  ad  sensum.  Et  quod 
colitur.  In  Graeco  nomen  est  aspaaua, 
quod  alii  numen  vertunt;  tametsi  Grae- 
cae  vocis  significatio  generalior  est;  ex- 
tenditur  enim  ad  omnia,  quae  solent  ho- 
mines  caltu  religionis,  seu  vero,  seu  falso, 
venerari,  ut  sunt  arae,  delubra,  statuae, 

euil.  Ettii  Comm.  Tom.  II. 


simulacra.  Nam  Act.  17.,  ubi  nos  legi- 
mus  Paulum  dicentem:  Praeteriens  et 
videns  simulacra  vestra,  inveni  et  aram 
etc. ,  pro  simulacra  Graece  est  acj3aa- 
uaxa,  quod  Erasmus  vertit  culturas ; 
alii,  cultus.  Quae  versiones  congruunt 
cum  eo,  quod  hic  reddidit  noster  inter- 
pres,  quod  colitur. 

Est  igitur  hujus  loci  sensus,  juxta 
communem  Patrum  expositionem :  Qui 
sese  efferet  supra  omnem  vero  aut  falso 
nomine  Deum,  atque  evertet  omnem  cul- 
tum  seu  verum ,  seu  falsum ;  ut ,  quemad- 
modum  sequentia  docent,  ipse  solus  co- 
latur.  Hujus  rei  quaDdam  imaginem  ha- 
bemus  in  rege  Nabuchodonosor,  qui  jussit 
omnes  Deos  terrae  exterminari ,  ut  ipse 
solus  diceretur  Deus,  Judith.  3.  Figuram 
autem  expressam  Antichristi  gessit  hac 
in  re  Antiochus  Illustris;  de  quo  praedi- 
cltur  Dan.  11.,  quod  elevabitur  et  magni- 
ficabitur  adversus  omnem  Deum;  quod- 
que  adversus  Deum  Deorum  loquetur 
magnifica  ;  nec  quemquam  Deorum  cu- 
rabit;  quia  adversum  universa  consur- 
get.  Jam  nec  horum  quicquam ,  nisi  per 
summam  impudentiam ,  affingi  potet  Ro- 
mano  Pontifici.  Nec  digna  sunt  refuta- 
tione,  quae  quidam  non  minus  impie, 
quam  calumniose  et  scurriliter  de  Romano 
Pontifice  fabulantur,  ut  hunc  locum  ad- 
versus  eum  detorqueant. 

Ita  ut  in  templo  Dei  sedeat.  Graece : 
Ita  ut  in  templum  Dei,  tanquam  Deus, 
sedeat ;  tametsi  non  omnes  Graeci  codices 
hoc  ioco  addunt,  tanquam  Deus ;  quod 
nec  in  Svriaco  legitur.  Porro  lectionis 
Graecae,  in  templum  Dei,  meminit  etiam 
August.  lib.  20.  de  civit.  cap.  19.,  atque 
illi  quemdam  intellectum  accommodat,  sed 
improbabilem.  Nam  Latini  omnes  inter- 
pretes  per  ablativum  reddunt :  in  templo ; 
cum  et  Graeci  sermonis  proprietas  dili- 
genter  expensa  id  exigat. 

Ostendens  se  tanquam  sit  Deus.  Grae- 
ce :  Ostendens  seipsum,  quod  sit  Deus, 
id  est,  seipsum  esse  Deum ;  ut  alii  ver- 
tunt.  Pro  ostendens,  Ambrosianus  et  Au- 
gustinus  legunt,  ostentans,  nonnulli  ver- 
tunt,  prae  se  ferens.   Dubium  hic  est,  de 

quo  Dei  templo  loquatur  Apostolus.  Qui- 
dam  templum  Hierosolymitanum  intelli- 
gunt.  Quamvis  enim  destructum  sit  illud, 
quod  erat  tempore  Pauli;  aliud  tamen 
ejus  loco  aliquando  reaedificandum  di- 
cunt,  sive  a  Judaeis,  sive  ab  ipso  Anti- 
christo,  ut  ipse  in  eo  colatur.  Vei  um  si  Anti- 
christus  sibi  tanquam  Deo  construet  tem- 
plum:  non  illud  Apostolus  templum  Dei 
vocaret;  nihilo  magis,  quam  templum 
Jovis  aut  Dianae  eo  nomine  dignaretur. 

Cajetanus  putat,  non  aliquod  determi- 
natum  templum  significari,  sed  sensum 
esse,  quod  in  quocunque  templo  Deo  di- 
cato  sessurus  sit  Antichristus  tanquam 
illud  sibi  dicatum  esset.  At  vero  Hiero- 
nymus  in  epistola  dudum  citata,  verius 
arbitratur,  Apostolum  per  templum  Dei 
ecclesiam  significasse.  Quam  interpreta- 
tionem  post  glossam  interlinealem  etiam 
S.  Thomas  recipit,  nec  Augustinus  rejicit. 
Chrysostomus  quoque  ac  Theodoretus  et 
caeteri  Graeci  de  ecclesiis  Dei  (plaraliter 
enim  loquuntur)  Apostolum  exponunt; 
quod  in  idem  recidit.  Nam  ecclesia  Dei 
ex  multis  particularibus  constat  ecclesiis. 

Hic  sensus  probabilitatem  accipit  ex 
eo,  quod,  sicut  tempore  Machabaeorum, 
ut  habetur  1  Mach.  1.,  in  templo  Dei,  quod 
erat  Hierosolymis ,  stetit  abominandum 
idolum  desolationis,  de  quo  prophetaverat 
Daniel,  cap.  9.,  et  sicut  posteriori  tem- 
pore  statua  Caesaris,  teste  Hieronymo 
super  Matth.  24.,  in  eodemtemplo,  velut 
secunda  abominatio  collocata  fuit:  ita  et 
in  ecclesia  Dei  (cujus  insignem  typum 
praetulit  templum  illud  Hieiosolymita- 
num)  videatur  sessurus  homo  peccati ; 
quem  abominationes  illae  priores  praefi- 
guraverunt. 

Sed  quaeritur,  quomodo  scssurus  sit  in 
ecclesia  Christi  Antichristus,  qui,  ut  Christi 
adversarius,  ita  Christianorum  futurus  est 
gravissimus  persecutor.  Et  quidem  haere- 
tici  jactant  facilem  esse  intellectum  de 
Romano  Pontifice,  quem  constat  in  tem- 
plo  Dei,  quod  est  ecclesia,  sedere  ac  prae- 
sidere.  Verum  caetera,  quae  addit  Apo- 
stolus,  minime  quadrant.  Nam  in  ecclesia 
sedere  quocunque  rnodo,  etiam  cum  po- 


testate,  quamplurimis  est  commune.  Sic 
enim  omnes  episcopi  in  ea  sedent,  ac  se- 
derunt.  Etenim  id  habet  vetustissima,  lo- 
quendi  consuetudo,  tam  apud  Graecos, 
quam  Latinos  seriptores,  ut  episcopi  se 
dere  in  ecclesiis  suis  dicautur,  pro  eo 
quod  est,  cathedratica  potestate  eis  prae- 
sidere.  Sed  Antichristo  est  proprium, 
quod  in  templo  Dei,  tanquam  Deus,  se- 
deat  et  seipsum  ut  Deum  ostendat.  Id 
autem  Romano  Pontifici  eompetere,  qui 
Christi  vicarium  se  profitetur,  quique  ser- 
vum  Dei  ac  servorum  ejus  se  nominat  et 
praestat,  omnium  ecclesiarum  solicitudi- 
nem  gerens ;  tantum  abest,  ut  Deum  ha- 
beri  se  velit,  aut  aliquid  divinum  usurpet: 
id,  inquam,  nemo,  nisi  odio  Satanico  ex- 
caecatus,  dixerit. 

Sedebit  itaque  in  templo  Dei  Antichri- 
stus,  ostentaturus  se  pvo  Deo ;  quia  viri- 
bus  ac  potentia  ecclesiam  Dei  invadet, 
ejusque  loca  occupabit,  et,  ut  ait  S.  Tho- 
mas,  multi  de  ecclesia  eum  recipient ;  in- 
tellige,  per  haeresim  et  schisma  prius  se- 
parati.  Occupatis  autem  ccclesiarum  tem- 
plis,  aliisque  locis,  per  eam  superbiam, 
de  qua  dictum  est,  quod  extolletur  snpra 
omne,  quod  dicitur  Deus,  aut  quod  coli- 
tur,  faciet  se  in  iisdem  locis,  eliminato 
veri  Dei  cultu,  tanquam  Deum  coli;  prae- 
sertim  accedente  siguorum  et  prodigio- 
rum  exhibitione,  de  quibus  infra;  per 
quae  Deum  sese  iraperitis  probabit.  Et 
hoc  pacto  verificatur  etiam  Cajetani  ex- 
positio,  qua  dicebat,  Antichristum  sessu- 
rum  passim  in  templis  Deo  dicatis.  Quo 
spectare  videtur  etiam  Graecorum  com- 
mentarius:  nam  per  ecclesias,  usu  fide- 
lium,  oratoria  seu  templa  significantur. 

5.  Num  recinetis,  quod  cum  adhuc 
essem  apud  vos,  haec  dicebam  vobis? 
Graece :  An  non  meministis,  quod  etc. 
Sic  et  Ambrosianus.  Est  autem  haec  ta- 
cita  objurgatio ,  quasi  dicat :  Cum  haec 
vobis  praesens  dixerim ;  non  debebatis 
commoveri  rumoribus  aliquorum  dicen- 
tium  instare  diem  Domini.  Vel  hinc  li- 
quet,  ait  Theophylactus,  quod  haud  pauca 
Paulus  mysteria  tradiderit,  quae  literis 
non  sint  mandata.  Nam  eadem,  quae  hic 

de  apostasia  et  Antichristo  scribit,  coram 
apud  Thessalonicenses  clarius  ac  plenius 
tradiderat;  ne  haec  quidem  scripturus, 
nisi  occasio  compulisset.  Plus  autem  ser- 
mone,  quam  scripto,  de  hac  re  tradidisse 
Apcstolum  liquet  ex  eo,  quod  sequitur : 

6.  Et  nunc  quid  detineat  scitis,  ut 
reveletur  in  suo  tempore.  Sensus  est: 
Nostis  ex  iis,  quae  dixi  vobis,  quid  obstet, 
quidve  sit  in  mora,  cur  nunc  ille  homo 
peocati  non  manifestetur,  sed  tandem  suo, 
id  est,  congruenti  ac  diviuitus  praestituto 
tempore  venturus  sit  ac  manifestandus. 
Noverantutique  Thessaloniceuses,  quibus 
dixerat  Paulus.  At  nos  nescimus,  sed 
conjecturis  utimur :  nam  quidam  to  xa- 
T£)(QV,  id  quod  detinet,  de  gratia  Spiri- 
tus  3ancti  dictum  putant  quantum  ad 
charismata.  Quod  bene  refellit  Theophy- 
lactus,  quia  jam  olim  charismata  cessant; 
uec  tamen  venit  Antichristus. 

Veteres  plerique  commentatores  tam 
Graeci,  quam  Latini,  quibus  et  Hierony- 
mus  assentitur  in  epist.  ad  Algasiam,  Ro- 
manuvn  imperium  existimant  significari, 
mentemque  Apostoli  esse,  quod  non  prius, 
quam  illud  deletum  fuerit,  revelandus  sit 
Antichristus,  ut  qui  non  sit  habiturus  fa- 
cultatem  agendi,  quae  velit  adversus  ec- 
clesiam,  nisi  imperio  Romano  prius  dis- 
soluto.  Id  vero  Paulum  aperte  dicere  no- 
luisse,  ne  calumuiam  pateretur,  quasi  Ro- 
mano  imperio,  quod  aeternum  fore  spera- 
batur,  male  optaret,  quemadmodum  jam 
superius  dictum  est.  Ita  quidem  illi,  qui 
stante  Romano  imperio  scripserunt.  Sei 
hanc  opinionem  ipsa  jam  dudum  expe- 
rientia  redargui  rronstravimus  eodem  loco. 
Nec  vero  probatur  Augustino ;  quamvis 
eam,  ut  ipse  vocat,  suspiciouem  comme- 
moret. 

Sunt  alii,  qui  dilationis  causam  inter- 
pretentur,  quod  prius  oporteat  evangelium 
praedicari  in  nniverso  orbe  in  testimo- 
ninm  omnibus  gentibus:  et  tunc,  inquit 
Dominus,  veniet  consummatio.  Matthaei 
24.  Verum  quid  opus  erat  Apostolo,  hanc 
causam  reticere,  et  non  potius  aperte  de- 
clarare;  cum  et  res  auditu  grata  sit,  et 
nihil  periculi  contineat? 


Proinde,  si  quid  in  : 
cendum  est,  videtur  A 
aiav,  de  qua  supra  locv. 

est  et  odiosa,  non  erat 
petenda.  Scitis,  inquit,  panim  ei  ^ermoiio 
meo  coram  habito,  partim  ex  antedictis, 
quid  remoretur  adventum  illius  hominis 
peccati :  non  enim  revelabitur,  nisi  prius 
apostasia,  seu  discessio  venerit  Nam  non 
solum  oporlet  apostasiam  praecedere  diem 
Domini ,  verum  etiam  adventum  Anti- 
christi :  hic  enim  ordo  supra  significPtus 
est,  quemadmodum  illic  annotavimus. 
Idemque  congruens  est,  quia  per  arcoa- 
Taa»'av,  id  est,  generalem  illam  regnorum 
et  populorum  ab  ecclesia  Catholica  de- 
fectionem,  via  praeparabitur  Antichristo; 
sicut  hodie  paulatim  magnis,  proh  dolor, 
incrementis,  fieri  videmus.  Potest  haec 
sententia  facile  colligi  ex  iis,  quae  scribit 
Augustinus  loco  supra  citato:  quin  et 
cum  verbis  Apostoli  consequentibus  bene 
couvenit ,  uti  mox  videbimus.  Quod  si 
tamen  nec  istud  placet:  lubeno  cum  Au- 
gustino  fatebor,  me,  quid  Apostolus  dicat, 
ignorare.  Quo  tandem  etiam  B.  Thomas 
delabitur,  addens  rem  non  esse  multum 
necessariam  ad  sciendum. 

7.  Nam  mysterium  jam  operatur  ini- 
quitatis.  Quamvis,  inquit,  homo  peccati 
nondum  venerit,  sed  suo  tempore  sit  re- 
velandus ;  jam  nunc  tamen  mysterium 
operatur  iniquitatis.  Hoc  multi  sic  intel- 
lignnt,  quasi  dictum  de  homine  peccati, 
id  est  Anticbristo,  scilicet  eum  jam  ope- 
rari  mysterium  iniquitatis.  Atque  hinc 
colligunt  haeretici,  Antichristum  jam  tunc 
Apostolorum  temporibus  fuisse  etsi  non- 
dum  revelatum.  Nou  enim,  inquiunt, 
operari  poterat  mysterium  iniquitatis 
(hoc  est,  secundum  eorum  expositionem, 
furtim  et  clanculum  moliri  oppressionem 
Ecciesiae,  quod  aperte  facturus  est  suo 
tempore),  nisi  jam  tum  existeret.  Ex  quo 
sane  colligendum  nobis  relinquunt  grande 
mysterium  impietatis,  Petrum  Apostolum 
fuisse  Antichristum.  Si  enim,  uti  conten- 
dunt,  Romanus  Pontifex  Antichristus  est; 
extitit  autem  Antichristus  Apostolorum 

%mpore,  necalius  tunc  Romanus  Pontifex 
fuit,  nisi  B.  Petrus:  igitur  Petrus  erat 
Antichristus.  Sed  mysterium  hoc  adeo 
blasphemum  est  et  impium,  ut  ipsi,  qui 
conceperunt,  palam  proferre  non  audeant. 

At  Catholici  commentatores  non  pauci, 
Hieronymus  imprimis ,  locum  hunc  de 
Nerone  interpretantur ;  sed  sensu  nonni- 
hil  variant.  Nam  alii  mysterium  accipiunt 
accusativo  casu,  ut  sensus  sit,  hominem 
illum  peccati,  id  est,  Antichristum,  etsi 
nondum  venerit,  jam  tamen  in  alio  sibi 
multum  simili,  tanquam  in  figura  ac  prae- 
cursore  suo,  videlicet  in  Nerone  inyste- 
rium  iniquitatis  operari,  hoc  eot,  ea  mala 
atque  peccata  agere  jam  ex  parte,  perse- 
quendo  fideles,  et  divinos  honores  appe- 
tendo,  quae  potentius  ac  plenius  ipse  per 
se  atque  in  propria  persona  facturus  est 
Antichristus. 

Secundum  alios,  mysterium  nominativi 
casus  est,  et  sensus  verborum  hujusmodi : 
Nam  inysteriuin  iniquitatis,  id  est  Nero 
(quem  mysterium  iniquitatis  ab  Apostolo 
vocari  dicunt,  eo  quod  sit  typus  Anti- 
christi) ,  jam  talia  quaedam  operatur, 
qualia  facturus  est  ipse  Antichristus.  Ita 
fere  Chrysostomus  et  ejus  sequaces.  Au- 
gnstinus  vero  cum  hanc  de  Nerone  inter- 
pretationem  loco  saepe  citato  retulisset; 
consequenter  adjecit,  quid  alii  quidam, 
ex  hac  occasione,  de  eodem  Nerone  fue- 
rint  opinati.  Unde  nonnulli,  inquit,  ipsum 
resurrecturum  et  futurum  Antichristum 
suspicantur.  Alii  vero  nec  eum  occisum 
putant,  sed  subtractum  potius,  ut  putare- 
tur  occisus ;  et  vivum  occultari  in  vigore 
ipsius  aetatis,  in  qua  fuit,  cum  crederetur 
extinctus;  donec  suo  tempore  reveletur 
et  restituatur  in  regnum.  Sed  multum 
mihi  mira  est  haec  opinantium  tanta  prae- 
sumptio.  Haec  ille.  Et  tamcn  istarum 
opinionum  ab  Augustino  reprehensarum 
posterior  apud  Sulpitium  legitur  lib.  2. 
historiae  sacrae.  Qui  et  in  secundo  dia- 
logo  sub  finem  vel  eandem,  vel  similem 
omnino  sententiam  B.  Martino  Turonensi 
adscribit,  aut  certe  affingit.  Nam  dialogus 
ille  inter  Apocrypha  relatus  est  a  Gelasio 


Papa  sub  titulo  Posthumiani  et  Galli,  qui 
in  eo  sunt  interlocutores. 

Caeteium  universus  hic  de  Nerone 
commentarius,  quamvis  hos  aliosque  auc- 
tores  habeat,  evertitur  observatione  tem- 
poris,  quo  Paulus  hanc  epistolam  scripsit; 
quemadmodum  subtiliter  animadvcrsum 
est  a  Cardinale  Baronio  ad  annum  Do- 
mini  70.  et  facile  colligi  potest  ex  iis, 
quae  nos  in  argumento  utriusque  epistol. 
diximus.  Non  enim  sub  Nerone  principe 
scripta  est  haec  epistola,  ut  de  illo  dietum 
intelligi  possit,  mysterium  jam  operatur 
iniquitatis ;  sed  ante  ejus  imperium  an- 
nis  circiter  tribus,  Claudio  adhuc  regnante. 
Quanquam  nec  primis  imperii  sui  annis 
Nero  ita  se  gessit,  ut  de  eo  verificari  pos- 
sit  haec  Apostoli  sententia. 

Quocirca  dimisso  hoc  commentario 
scire  imprimis  oportet,  verbum  operatur, 
Graece  IvepyeTxa^  passive  exponendum 
esse,  sicut  haec  verba,  deprecatur  et  re- 
cordatur.  Psalm.  134.  In  servis  suis  de- 
precabitar;  id  est  exorabitur.  Ezech.  18. 
Omnes  justitiae  ejus  non  recordabun- 
tur,  id  est,  non  erunt  in  memoria.  Simile 
in  aliis  verbis,  quae  deponentia  vocantur, 
videbit  lector  Psalm.  77.  sub  finem,  Eccl. 
24,  3.  Matth.  7,  2.  1  Cor.  12,  26.  Hebr. 
13,  16.  Sunt  autem  ista:  Lamentatae, 
admirabitur ,  remetietur ,  gloriatur  pro 
glorificatur,  promeretur,  et  plura  facile 
suppeditabunt  Grammatici  diligentiores. 
Ennius  dixit  domum  dominari  passive, 
referente  Tullio.  Ipse  Tullius  passive 
dicit:  opinatis  bonis,  et  opinatis  malis,  in 
Tuscul.  Sic  autem  et  verbum  operatur, 
et  Graecum  ei  respondens,  accipiendum 
esse,  latius  ostendimus  ad  illud  Gal.  5. 
Fides,  quae  per  charitatem  operatur, 
ubi  inter  alia  exempla  hujus  acceptionis 
e  Paulinis  epistolis  allata,  etiam  prae- 
sentem  locum  adducebamus,  ut  hic  non 
sit  opus,  ad  id  probandum  lmmorari.  Tan- 
tum  addo,  doctos  quosdam  Pauli  intar- 
pretes  (Fabrum  et  Bajum)  hujus  exposi- 
tionis  meminisse  :  quosdam  etiam  vertisse 
agitur,  autperagitur^  sed  et  Victorinum 
martyrem  in  comment.  super  Apoc.  ita 
citare  hunc  locum:   arcanum   malitiae 

jam  oritur.  Quod  similiter  passivam  ha- 
bet  significationem ,  quasi  dicat:  Jam 
nunc  incipit  agi.  Et  B.  Hieronymus  in 
prooemio  Dialogi  adversus  Pelag.  ita 
hunc  locum  citat,  ut  verbum  hoc  passive 
accipi  debeat. 

Hoc  igitur  constituto:  quaeritur,  quod- 
nam  Apostolus  vocet  mysterium  iniqui- 
tatis ;  et  quomodo  illud  (passive)  opere- 
tur,  id  est,  agatur.  Respondeo,  mystcrium 
iniquitatis  intelligi  iniquitatem  arcanam 
et  latentem,  quae  aliquando  sit  in  publi- 
cum  proferenda  et  palam  grassatura;  ni- 
mirum  per  eum,  quem  paulo  post  vocat 
illum  iniquum.  Agebatur  autem  hoc 
mysterium  jam  tum  Apostolorum  tempore, 
per  illius  iniqui  praecursores,  hominum 
seductores  haereticos,  ut  sensus  Pauli 
sit:  Etsi  nondum  venerit  Antichristus  in 
persona;  jam  tamen  adest  in  emissariis 
ac  praecursoribus  suis.  Nam  iniquitas 
ejus,  de  qua  locutus  sum,  nunc  occulte, 
velut  in  mysterio ,  agitur  et  exercetur 
per  haereticos.  Ea  iniquitas  est,  Christum 
et  regnum  ejus  totis  viribus  oppugnare; 
atque  ad  imitationem  diaboli  divinitatem 
illius  ad  se  rapere.  Cui  negotio  subser- 
viunt  omnium  saeculorum  haeretici,  dum, 
praetenso  Christi  nomine ,  Christum  et 
ecclesiam  ejus  oppugnantes,  Antichristo 
ad  manifestariam  ejus  impietatem  viam 
sternunt. 

Favent  huic  interpretationi  Theodore- 
tus  et  Gaignaeus ;  sed  eam  maxime  con- 
firmat  Joannis  Apostoli  doctrina  de  An- 
tichristo  et  ejus  praenuntiis  haereticis, 
quos  etiam  nomine  cum  suo  principe 
communi  Antichristos  vocat,  id  est,  Chri- 
sti  adversarios.  Filioli ,  inquit  cap.  3. 
suae  1.  epistolae,  novissima  hora  est:  et 
sicut  audistis,  quia  Antichristus  venit, 
nunc  Antichristi  multi  facti  sunt.  Et 
cap.  4.  Omnis  spiritus,  qui  solvit  Je- 
sum,  ex  Deo  non  est,  et  hic  est  Anti- 
christus ;  de  quo  audistis  quoniam  ve- 
nit,  et  nunc  jam  in  mundo  est.  Quo 
utroque  loco  clare  significatur  id,  quod 
Paulus  hic  dixit  obscurius,  scilicet  Anti- 
christum  venturum  quidem  ac  revelan- 
dum  suo  tempore,  sicut  edocti  erant  fide- 


les;  sed  jam  tum  eum  adfuisse  in  suis 
praecursoribus,  per  quos  agebatur  myste- 
rium  iniquitatis  ejus,  olim  in  ipsius  per- 
sona  palam  manifestandae.  Quo  pertinet 
etiam  illud  ejusdem  Joannis  Apostoli : 
Quoniam  multi  pseudoprovhetae  et 
multi  seductores  exierunt  in  mundum, 
1.  Epist.  4.  et  in  2.  Epist.  quasi  cum 
Paulo  dicat:  Hi  sunt,  per  quos  nunc 
agitur  iniquitatis  mysterium. 

Tantum  ut  qui  tenet  nunc,  teneat, 
donec  de  medio  fiat.  Pars  haec  nihilo 
minus  habet  obscuritatis,  quam  praece- 
dentes.  Graeca  sic  ad  verbum  :  Tantum 
tenens  aut  detinens  modo,  donec  e  me- 
dio  fiat.  Detinens,  id  est,  qui  detinet, 
participium  masculinum,  cujus  neutrum 
habuimus  paulo  ante:  et  nunc  quid  de- 
tineat;  caeterum  interpres  noster  senten- 
tiam  Pauli,  velut  imperfectam,  supplevit 
repetito  eodem  verbo  teneat.  Quod  et 
Erasmus  fecit,  ita  vertens :  Tantum  qui 
teiiet  in  praesentia,  teneat,  donec  e  me- 
dio  tollatur.  Alii  supplere  malunt:  te- 
nebit.  Alia  versio  sic  habet:  Tantum, 
qui  nunc  obstat,  obstabit,  usque  dum  e 
medio  sublatus  fuerit.  Atqui  Graeci 
commentatores  non  videntur  hujusmodi 
supplementum  desiderasse.  Unde  nec  in- 
terpretes  Theophylacti  et  Oecumenii  illud 
addendum  in  sua  versione  putaverunt. 
Quanquam  fere  in  eundem  sensum  Graeci 
cumLatinis  concurrant,  quatenus  utrique 
Romanum  imperium  existimant  significari. 

Nam  Graeci  intelligunt :  Solum  est, 
qui  detinet  modo,  id  est,  qui  nunc  remo- 
ratur  atque  impedimento  est,  scilicet  Ro- 
manus  Imperator  cum  suo  imperio,  donec 
tollatur  e  medio.  Quamdiu  enim,  inquiunt, 
stabit  Romanum  imperium,  velut  ala  pro- 
tegens  Ecclesiam,  non  facile  quisquam 
tantas  habebit  vires,  ut  eam  vastet.  Illo 
autem  dissoluto,  tanquam  sublato  impe- 
dimento  veniet,  qui  et  hominum  et  Dei 
imperium  sibi  vendicet.  Eodem  recidit 
recentiorum  quorumdam  expositio:  tan- 
tum,  qui  nunc  detinet,  detinebit;  aut  qui 
nunc  obstat,  obstabit  donec  etc. 

Qui  vero  cum  interprete  nostro  legere 
malunt:   tenet  et   teneat,   hunc   faciunt 

sensum :  Tantum  qui  modo  tenet  Roma- 
num  Imperium,  teneat  illud,  quasi  dictum 
sit,  inquit  Augustinus,  tantum  qui  modo 
imperat,  imperet,  donec  de  medio  tolla- 
tur.  Paulo  aliter  Hieronymus.  Tantum 
ut  Romanum  Imperium,  quod  nunc  uni- 
versas  gentes  tenet,  recedat  et  de  medio 
fiat.  Ex  quo  etiam  apparet,  Hieronymum 
non  repetivisse  verbum  teneat.  Nam  te- 
neat  per  recedat,  exponi  non  potest. 

At  vero  rationes,  quibus  paulo  ante 
ostendimus,  illam  partem;  Nisi  venerit 
discessio  primum,  non  recte  intelligi  de 
defectione  futura  a  Romano  Imperio;  va- 
lent  aeque  ad  improbandum  similem  bu- 
jus  loci  commentarium ,  quem  tradunt 
auctores  memorati,  nisi  quod  Augustinus 
nihil  asseveranter  dicat.  Quibus  accedit, 
quod  illa  phrasis  de  medio  fieri  pro  eo, 
quod  est,  e  medio  tolli,  perdi,  aboleri, 
nusquam  alibi  reperitur;  sed  Hebraeis  e 
medio  significat  separationem  alicujus 
aut  aliquorum  ab  aliis,  ut  Matth.  13. 
Exibunt  angeli,  et  separabunt  malos 
de  medio  justorum.  Et  2  Cor.  6.  Exite 
de  medio  torum.  et  separamini.  Nam  et 
illud,  quod  dicitur  1  Cor.  5.  Ut  tollatur 
de  medio  vestrum,  qui  hoc  opus  fecit, 
non  interitum,  sed  separationem  significat. 

Porro  verbum  xaTS)(£iv,  etsi  paulo  su- 
perius  usurpatum  sit  pro  detinere  seu 
remorari ,  alibi  tamen  ac  frequentius 
eidem  Apostolo  significat  tenere  seu  re- 
tinere  quippiam,  ut  in  priori  ad  Thess. 
Epist.  cap.  5.  Quod  bonum  est,  tenete. 
Item  1  Cor.  11.  et  15.  praecepta,  doctri- 
nam  tenere.  Quocirca  praesens  locus  ad 
huncmodum  poterit  explicari:  mysterium 
iniquitatis  nunc  agitur,  erupturum  ali- 
quando  in  apertam  apostasiam.  Interim 
vero  dum  agitur,  quicunque  tenet  Chri- 
stum  et  veram  ejus  religionem,  firmiter 
retineat,  donec  de  medio  Ecclesiae  fiat 
apostasia,  de  qua  supra  locutus  sum,  id 
est ,  magna  illa  defectio ,  qua  regna  et 
populi  ab  Ecclesia  recedent.  Hic  sensus 
optime  congruit  cum  iis,  quae  de  aposta- 
sia  superius  dicta  sunt.  Quin  et  Augusti- 
nus  satis  probare  videtur  hujusmodi  sen- 
sum,  addens  pro  explicatione,  quod  sicut 


nunc  multi  haeretici  exeunt  de  medio 
Ecclesiae,  juxta  illud  Joannis  1.  Epist.  2. 
Ex  nobis  exierunt,  sed  non  erant  ex 
nobis ;  ita  tandem  omnes  inde  exibunt, 
generali  nimirum  discessione,  qui  non  ad 
Christum,  sed  ad  Antichristum  pertine- 
bunt.  Hanc  expositionem  inter  alias  le- 
fert  B.  Thomas ;  simpliciter  autem  appro- 
bant  Anselmus,  Liranus  et  Gaignaeus. 

8.  Et  tunc  revelabitur  ille  iniquus. 
Postquam,  inquit,  e  medio  Ecclesiae 
facta  fuerit  apostasia,  tunc  statim  ini- 
quus  ille,  id  est  Antichristus,  veniet  at- 
que  in  apertum  se  proferet,  videlicet  prin- 
ceps  futurus  et  caput  omnium  impiorum, 
maxime  eorum,  qui  ab  Ecclesia  defectio- 
nem  fecerint.  Eum  Apostolus  xax'  i6o^v 
iniquum  vocat,  Graece  tov  avouov,  quasi 
fontem  iniquitatis,  ut  Hieronymus  inter- 
pretatur,  quia  nimirum  auctor  erit  omni- 
bus  a  Deo  atque  a  lege  ejus  recedendi. 
Nam  Graeca  vox  hominem  significat  ex- 
legem,  id  est  eum ,  qui  nulla  legum  re 
verentia  tenetur,  qui  jus  et  fas  omne  di- 
vinum  atque  humanum  conculcat.  Sunt 
igitur  illius  iniqui  praecursores  nostri 
temporis  haeretici,  qui  potestatem  omnem 
legislativam  Ecclesiae  adimunt,  nec  ullas 
humanas  admittunt  leges  in  conscientia 
obligantes. 

Quem  Dominus  Jesus  interficiet  spi- 
ritu  oris  sui.  Interficiet,  Graece  consu- 
met,  conficiet.  Et  sensus  est,  Dominum 
Jesum  in  adventu  suo  perditurum  illum 
iniquum  solo  majestatis  imperio,  cujus 
jussisse,  fecisse  est,  inquit  Hieronymus. 
Respicit  autem  Apostolus  ad  iocura  Jes. 
11.,  ubi  de  Christo  dicitur:  Et  percutiet 
terram  virga  oris  sui  et  spiritu  labio- 
rum  suorum  interficiet  impium.  De 
ejusdem  Antichristi  interitu  ita  Daniel 
vaticinatur  cap.  8.  Contra  principem 
principum  consurget,  et  sine  manu  con- 
teretur.  Hae  Scripturae  significant,  modo 
quodam  stupendo  et  insolito  sine  mini- 
sterio  hominum  tollendum  e  medio  An- 
tichristum,  videlicet  sola,  secundum  Je- 
saiam  et  Paulum,  interveniente  jussione 
Christi   hominis.  Dico   Christi   hominis, 

nam  de  Christo  secundum  naturam  as- 
suraptam  uterque  loquitur. 

Sunt,  qui  spiritum  oris  Christi,  et 
apud  Jesaiam  spiritum  labiorum  ejus, 
interpretentur  Spiritum  sanctum.  Atque 
ex  hujusmodi  Scripturis  probant,  Spiri- 
tum  sanctum  a  Filio  procedere,  ut  An- 
selmus  in  libro  de  processione  Spiritus 
sancti  cap.  7.  Equidem  priorem  sensum 
magis  germanum  censeo ,  quamvis  in 
utroque  sermone  possit  intelligi  quaedam 
allusio  ad  Spiritum  sanctum  e  verbo  Pa- 
tris  procedentem. 

Et  destruet  illustrotione  adventus 
s\'i.  Graece:  et  abolebit  apparitione 
adventus  sui ,  sive  ut  Ambrosianus  et 
Augustinus  le^unt ,  praesentiae  suae ; 
nam  sicut  advontu  solis  fugantur  tene- 
brae;  sic  iniquum  illum  exhibitione  prae- 
sentiae  suae  Dominus  desiruet  atque  de- 
lebit.  Hanc  enim  comparationem  adfert 
Hieronymus. 

Ex  hoc  loco  videri  potest,  Antichristum 
victurum  et  regnaturum,  ac  seducturum 
mortales,  usque  dum  Christus  ad  judi- 
cium  veniat ;  utpote  in  adventu  demum 
ejus  destruendum.  Atqui  multorum  opinio 
est,  inter  Antichristi  mortem,  Dominique 
adventum,  spatium  aliquod  temporis  fore 
medium,  quo  pace  aliquantula  fruatur 
Ecclesia ,  uti  semper  solet  post  graves 
persecutiones :  idque  significatum  Apoc. 
8.  per  silentium  illud,  quod  factum  di- 
citur  in  coelo,  quasi  msdia  hora. 

Deinde,  si  demum  in  adventu  Domini 
perimendus  est  Antichristus  :  quando  con- 
vertentur  Judaei,  quos  Antichristus  se- 
duxerit?  nam  convertendos  eos,  post- 
qr.am  horrendum  illius  interitum  conspe- 
xerint,  multorum  opinio  est.  Sed  respon- 
deri  potest:  Adventum  Domini  extense  et 
secundum  quandam  latitudinem  esse  in- 
telligendum,  ut  sub  eo  comprehendatur 
etiam  adventus  et  praedicatio  praecur- 
sorum  ejus,  et  alia  signa  venturi  Domini 
praenuntia;  sicut  sub  primo  adventu 
Christi  comprehenditur  adventus  praecur- 
soris  ejus  Joannis  Baptistae,  ita  utChristo 
adhuc  latente  praecursor  dicat:  Appro- 
pinquavitregnum  coelorum  Matth.  3.,  quia 


nimirum  jam  ir  proximo  manifestandum 
erat  per  Christi  praedicationem  et  mira- 
cula. 

Sic  igitur  et  secundus  Christi  adven- 
tus.  secundum  scripturam  non  in  atomo 
accipiendus  est,  ssd  quaedam  etiam  an- 
teriora,  tanquam  praecurrentia  signa, 
comprehendit :  quomodo  rex  venire  di- 
citur  in  civitatem,  dum  adhuc  longiuscule 
abest,  illis  modo  ingredientibus,  qui  re- 
gem  solent  praeire,  quosque  ille  continuo 
subsequitur.  Huc  facit  comparatio,  quam 
Graeci  interpretes  adhibent,  ita  Antichri- 
stum  adventu  Christi  consumendum, 
quemadmodum  ab  igne  procul  apparente, 
priusquam  admoveatur,  minuta  animal- 
cula  consumuntur  et  torpescunt. 

Alii  sic  Apostolum  intelligunt :  Quem 
iniquum  Dominus  Jesus  ,  priusquam 
veniat  ad  judicium,  interficiet  spiritu 
oris  sui;  caeterum  in  ipso  suo  adventu 
destruet  omnes  ejus  reliquias.  Nam  post 
interfectum  Antichristum  sequaces  ejus 
duraturos  usque  ad  apparitionem  adve- 
rientis  Christi,  Cajetanus  haud  improba- 
biliter  opinatur. 

Quod  igitur  ad  tempus  attinet  conver- 
sionis  Judaeorum,  dicendum  est,  vivente 
adhuc  Antichristo,  praedicantibus  Enoch 
et  Elia,  multos  eorum  abjecto  errore  cre- 
dituros  in  Christum;  reliquos  vero,  quos 
Antichristus  seluxerit,  illo  terribiliter  in- 
terfecto  redituros  ad  mentem ,  ac  sese 
fratribus  Judaeis  in  unitatem  fidei  Chri- 
stianae  sociaturos. 

9.  Eum ,  cujus  est  adventus  secun- 
dum  operationem  Satanae.  Redit  ad 
descriptionem  Antichristi.  Qui,  inquit, 
adveniet  instrnmentum  diaboli  futurus, 
per  quod  ille  efficaciter  operetur  et  vim 
suam  exserat.  Illud  eum,  lucis  causa  ad- 
ditum  est  a  nostro  interprete. 

In  omni  virtute  et  signis  et  prodigiis 
mendacibus.  Graecum  genitivum  men- 
dacii,  quem  et  Ambrosianus  legit,  recte 
noster  interpres,  auribus  Latinis  servicns, 
vertit  in  adjectivum,  mendacibus'-  idque 
a  d  tria  praecedentia  referendum  est,  nempe 
ad  virtutem,  signa,  prodigia.  Et  sensus 
est ,    Antichristum    operatione    Satanae 

factunim  omne  genus  mendacium  mira- 
culorum.  Vocantur  autem  mendacia  juxta 
Augustinum  et  interpretes  hujus  loci,  vel 
quia  fallaciter  et  illusorie,  non  autem  vere 
fient;  ut  ea,  quae  superant  facultatem 
naturae  creatae,  qualia  sunt  mortuos  sus- 
citare,  caecis  visum  reddere,  surdis  au- 
ditum  etc.  Vel  quia  ad  mendacium,  id 
est,  errorem,  homines  inducent,  etiamsi 
quaedam  eorum  veraciter  fiant,  utpote 
creaturae  facultatem  non  excedentia;  cu- 
jusmodi  sunt,  ventos  et  tempestates  ex- 
citare,  ignein  coelo  deducere,  quosdam 
languidos  subito  sanare  etc.  Fient  enim 
haec  ab  Antichristo,  uti  dictum  est,  ope- 
rante  Satana ;  qui  cum  per  scientiam  in 
sua  creatione  acceptam  et  longissima  ex- 
perientia  auctam,  totius  rerum  naturae 
sit  callentissimus ,  multa  potest  enicere 
variarum  causarum  commistione,  quae 
hominibus  ita  miranda  sint,  ut  ea  a  veris 
miraculis  haud  facile  discernant. 

Aut  denique  mendacia  vocat  Antichristi 
signa,  quia  sive  vere  fiant,  sive  fallaciter 
et  per  illusionem,  omnia  tamen  in  genere 
miraculorum  (qualia  se  facere  jactabit) 
falsa  erunt  et  mendacia.  Constat  enim, 
nullum  verum  miraculum  (quomodo  de 
miraculis  scripturae  et  Theologi  loquun- 
tur)  a  quoquam  fieri  posse  pro  confirma- 
tione  erroris ;  cum  Deus,  cujus  solius  vir- 
tute  vera  miracula,  tanquam  testimonia 
quaedam  publica,  proferuntur,  testis  fal- 
sitatis  esse  non  possit. 

Tertius  hic  sensus  valde  probabilis  est. 
Cum  enim  nomine  signorum  et  prodi- 
giorum  in  sacris  literis  saepe  vera  mira- 
cula  significentur ,  quae  divinitus  ad  hoc 
instituta  sunt,  ut  per  ea  veritas  doctrinae 
salutaris  confirmetur  et  velut  sigillis  qui- 
busdam  coelestibus  obsignetur:  ne  quis 
ea  suspicaretur  aliquando  communicari 
posse  vel  Antichristo,  vel  ejus  praecur- 
soribus  pseudoprophetis,  propterea  quod 
et  illi  similia  quaedam  sint  facturi;  prae- 
monere  nos  voluit  Apostolus,  addendo, 
mendacibus,  id  est,  falsis,  non  quidem  in 
genere  rerum,  sed  in  genere  signorum,  id 
est,  miraculorum. 

Jam  ex  hoc  etiam  Apostoli  loco  plane 


refelletur  haereticorum  blasphemia  de 
Pontifice  Romano :  nulla  enim  historia 
prodit,  Romanum  Pontificem  exercuisse 
falsa  miracula,  aut  ad  ea  patranda  usum 
fuisse  opera  diaboli.  Veris  quidem  mira- 
culis  aliqui  eorum  claruerunt :  sed  hoc 
illis  cum  Christo  Domino  et  Apostolis 
ejus  omnibus  commune  est.  Atque  ex  iis 
argumentum  sumitur  et  sanctitatis  eorum 
et  veritatis  doctrinae.  Haeretici  Antipa- 
pistae  locum  hunc  referunt  ad  omnia  mi- 
racula,  quae  in  ecclesia,  eui  Papa  prae- 
sidet,  fiunt;  quae  omnia  calumniantur  ut 
imposturas  diabolicas.  Quae  utique  est 
blasphemia  in  Spiritum  sanctum ;  qualis 
eorum,  qui  de  Christo  dicebant,  quod  in 
principe  daemoniorum  ejiceret  daemo- 
nia,  ut  non  debeamus  mirari,  si  tam  pauci 
ex  haereticis  talibus  veniant  ad  veram 
poenitentiam.  Firmum  enim  est  verbum 
Domini,  quod  blasphemia  in  Spiritum 
sanctum  non  remittetur  neque  in  hoc 
saeculo ,  neque  in  futuro.  Matth.  12. 
Porro  quid  discriminis  sit  inter  virtutes, 
signa  et  prodigia,  explicatum  est  alibi 
Rom.  15.  1  Cor.  12.  Hebr.  2. 

10.  Et  in  omni  seductione  iniquita- 
tis  iis  qui  pereunt.  Graece :  In  pereun- 
tibus.  Sensus  est,  Antichristum  non  solum 
per  signa  mendacia,  verum  etiam  aliis 
innumeris  artibus  ac  modis,  velut  blan- 
ditiis,  donis,  promissis,  decepturum  repro- 
bos  et  inducturum  ad  iniquitatem.  Nam 
seductionem  iniquitatis,  sive,  ut  Ambro- 
sianus  et  Graeca  legunt,  fallaciam,  seu 
deceptionem  injustitiae,  dixit  Apostolas, 
pro  deceptione  ducente  ad  injustitiam, 
sicut  viam  salutis  scriptura  vocat  eam, 
quae  ducit  ad  salutem.  Reprobos  autem 
appellat  pereuntes  ,  nominaliter  potius 
quam  participialiter ;  quomodo  rex  im- 
piorum  angelus  abyssi  vocatur  Apollyon, 
id  est,  perdens,  sive  exterminans.  Apoc.  9. 
Pereuntes,  inquam,  vocat,  id  est,  destina- 
tos  ad  perditionem,  etiam  in  hac  vita  in- 
choandam;  ea  ratione,  qua  electi  e  con- 
trario  salvi  fieri  dicuntur  in  hac  vita, 
nimirum  secundum  inchoationem,  ut  Tit. 
3.  secundum  misericordiam  suam  sal- 
vos  nos  fecit  per  lavacrum  regenera- 

tionis.  Adjecit  autem  hanc  particulam 
iis  qui  pereunt,  pro  consolatione  piorum, 
ut  scirent,  Antichristi  potentiam  et  frau- 
des  nihil  valituras  adversus  electos ; 
quorum  numero  per  bonam  fiduciam  ad- 
jungere  se  debeant.  Nam  et  Dominns 
Mattb.  24.  electosadeceptione  Antichristi 
et  ministrorum  ejus  excepit  iis  verbis : 
Dabunt  signa  magna  et  prodigia;  ita 
ut  in  errorem  inducantur,  si  fieri  po- 
test,  etiam  electi;  plane  significans  id 
fieri  non  posse. 

Fo  quod  charitatem  veritatis  non  re- 
ceperunt ,  ut  salvi  fierent.  Graeca  ple- 
nius  expressit  Erasmus.  Pro  eo,  quod 
dilectionem  veritatis  non  receperunt, 
in  hoc  ut  salvi  fierent.  Nam  sensus  est, 
reprobos  illos  seducendos  ab  Antichristo, 
justitia  Dei  permittentis  id  exigente,  pro- 
pterea  quod  veritatem  a  Christo  annun- 
ciatam,  quam  amare  et  amplecti  debebant, 
non  receperint,  ut  ea  per  fidem  suscepta 
salvi  fierent. 

11.  Ideo  mittet  illis  Deus  operatio- 
nem  erroris,  ut  credant  mendacio.  Ex- 
plicatio  est  rationis  praecedentis.  Quo- 
niam,  inquit,  veritatem  recipere  noluerunt; 
idcirco  mittet  illis  Deus  operationem, 
Graece  svspysiav,  erroris,  illusionis,  im- 
posturae:  hoc  est,  mittet  hominem,  qui 
diabolo  efficaciter  in  se  operante  (sicut 
antea  dictum  est)  decepturus  eos  sit  et  in 
errorem  ducturus.  Mittet  autem,  non  quod 
auctoritatem  aut  mandatum  fallend:  ho- 
mines  ei  daturus  sit;  sed  quia  adventus 
ejus,  quatenus  ad  puniendum  peccata  ho- 
minum  ordinatus,  erit  a  Deo.  Nullum 
enim  malum  patiuntur  homines ,  quod 
Deus  non  immitt9.t.  Jam  nec  in  eo,  quod 
additur,  ut  credant  mendacio  (vel,  ut 
Ambrosianus  Graeco  textui  conformiter 
legit:  In  hoc ,  ut  credant  mendacio) 
significatur  Deus  mendacium,  aut  man- 
dacii  fidem  intendere ;  sed  vel  consecutiva 
particula  est  ut,  hoc  sensu:  Ita  fiet,  ut 
credant  mendacio,  id  est,  falsae  doctrinae ; 
vel  significatur  intentio  Dei  punientis  per 
id,  quod  non  tantum  poena  estt  verum 
etiam  peccatum.  Quid  enim  apud  Deum 
justius,  quam  ut  qui  veritatem  suscipere 


nolaerunt,  in  errorem  incidant  et  falsitati 
credant  ? 

Unde  discimus,  quaedam  ita  esse  pec- 
cata,  ut  etiam  praecedentium  poenae  sint 
peccatorum.  Quod  cum  Apostolus  Rom. 
1.  de  gentilium  Philosophorum  peccatis 
ostenderit,  hoc  loco  de  Judaeis  futurum 
asserit.  Nam  Judaeos  vel  solos,  vel  prae- 
cipue  designari  per  eos,  qui  charitatem 
veritatis  non  receperunt,  quibus  proinde 
missurus  sit  Deus  operationem  erroris,  ut 
credant  mendacio,  diserte  docent  Hiero- 
nymus  ad  Algasiam ,  et  Theodoretus, 
Theophylactus,  Oecumenius,  Anselmus  in 
commentariohujusloci.  Idque  probant  ex 
simili  praedictione  Christi,  qua  ad  Ju- 
daeos  dixit  Joan.  5.  Ego  veni  in  nomine 
Patris  mei,  et  non  accipitis  me :  si  alius 
venerit  in  nomine  suo,  illum  accipietis : 
scilicet  Antichristum.  Et  sane  de  iisdem 
omnino  loqui  Paulum  apparet,  de  quibus 
in  priori  Epistola  cap.  2.  dixerat,  perve- 
nisse  iram  Dei  super  illos  usque  in 
finem.  Quod  quidem  de  Judaeis  dictum 
fuisse  non  dubium  est. 

Hinc  ergo  non  solum  ostenditur,  Ju- 
daeos  Antichristum  recepturos,  id  quod 
multis  Patrum  testimoniis  celebrwfum 
est;  verum  consequenteretiamvanissimae 
falsitatis  arguitur  haereticorum  figmentum, 
Romanum  Pontificcm  esse  Antichristum. 
Nam  Judaei  Christianam  religionem  si- 
mulque  Romanum  Pontificem,  qui  in  ea 
praesidet,  pessime  oderunt;  tantura  aV 
est,  ut  illum  pro  Messia  aut  principe  reci- 
piant,  ac  pro  Deo  colant.  Nec  juvat  ad- 
versarios  responsio,  qua  dicunt,  Aposto- 
lum  loqui  de  iis,  qui  posterioribus  saeculis 
veritatem  non  sint  recepturi.  Non  enim 
de  futuro  loquitur,  sed  de  praeterito :  Non 
receperunt ;  quomodo  Joannes  cap.  1. 
sui  Evangelii:  In  propria  venit  et  sui 
eum  non  receperunt.  Quod  aeque  de 
Judaeis  intelligi  certum  est.  Dicuntur 
autem  Judaei ,  qui  Christum  venientem 
non  receperunt,  Autichristum  recepturi, 
non  iidem  ipsi,  sed  eorum  posteri,  in  quos 
haereditaria  quadam  successione  conti- 
nuata  patrum  infidelitas,  Deo  deserente, 
descendit. 


618 


COMMENTARIUS  IN  CAP.  II. 


12.  Ut  judicentur  omnes ,  qui  non 
crediderunt  veritati,  sed  consenserunt 
iniquitati.  Graece:  Sed  complacuerant, 
sive  complacitum  eis  fuit  in  injustitia, 
id  est,  approbaverunt,  amplexi  sunt  in- 
justitiam.  Quod  Theophylacti  interpres 
vertit:  Sed  oblectati  sunt  injnatitia.  Pars 
ista  generalis  est  hunc  habens  sensum: 
Ita  denique  fiet,  ut  quicunquc  veriiati 
sibi  praedicatac  fidem  habere  noluerunt, 
et  per  eam  justificari,  sed  potius  elegerunt 
acquiescere  falsitati,  et  quae  eam  sequi- 
tar,  injustitiae ;  judicentur  a  Deo,  id  est 
condemnentur  et  puniantnr,  ea  scilicet 
poena,  de  qua  superiori  capite:  Qui  poe- 
nas  dabunt  in  interitu  aeternas  a  facie 
Domini  etc.  Judicium,  pro  condemna- 
tione  ac  punitione  frequens  est  in  sacris 
literis.  Unde  illud  Joan.  3.  Non  enim 
misit  Deus  filium  suum  in  mundum,  ut 
yndicet  mundum,  sed  ut  salvetur  mun- 
dus  peripsum;  et  quod  sequitur:  Qui 
credit  in  eum ,  non  judicatur.  Potest 
autem  causaliter  accipi  id,  quod  ait,  ut 
judicentur.  Nam  missio  Antichrist:  et 
justa  desertio  eorum,  qui  veritatem  non 
receperunt,  ut  mendacio  credant,  ordi- 
nantur  ad  bonuin  justitiae  divinae  in  pu- 
nitione  impiorum  declarandae,  tanquam 
ad  finem;  qnemadmodum  bene  Cajetanus 
annotat. 

Porro  cum  ea,  quae  de  homine  peccati 
et  filio  perditionis  dicta  sunt,  nemo  du- 
bitet  ad  Anticbristum  pertinere;  nec  quis- 
quam  nisi  haeretico  spiritu  impulsus  ea 
ad  Romanum  Pontificem  referat:  a  non- 
nullis  tamen,  etiam  Catholicis,  in  dubium 
revocatur,  utrum  homo  ille  ab  Apostolo 
descriptus  jam  venerit,  an  adhuc  veutu- 
rus  sit.  Quidam  enim  Mahumetum  Ara- 
bem  pseudoprophetam,  qui  maximam  or- 
bis  Chnstiani  partem  Christo  detractam 
in  suam  legera  attraxit,  Antichristumfuisse 
putant,  ratiunculis  quibusdam  moti,  quas 
brevitatis  e.ausa  praetermittimus. 

Verum  absque  dubitationerespondetur, 
liominem  illum  peccati  nondum  esse  reve- 
latum.  Primo,  quia  nondum  per  omnes 
gontes  praedicatum  est  Evangeliam.  Se- 
cundo,  quia  nondum  completa   est  dis- 


cessio ,  de  qua  Apostolus.  Tertio,  quia 
nondum  apparuerunt  Enoch  et  Elias. 
Quarto,  quia  nondum  experti  sunt  Chri- 
stiani  gravissimain  illam  persecutionem, 
de  qua  per  Autichristum  commovenda 
scripturae  loquuntur.  Quinto ,  quia  nul- 
ins  Christi  adversarius  hactenus  apparuit 
in  omni  virtute  et  signis  et  prodigiis 
mendacibus.  Haec  autem  omnia  vel  ante 
adventum  Antichristi,  vel  ejus  tempore, 
ac  per  eum,  fieri  oportere  perspicuum  est 
ex  scripturis.  Sexto ,  quia  non  obscure 
significat  Apostolus,  paulo  post  quam 
Antichristus  fuerit  revelatus ,  Christum 
Dominum  venturum  ad  judicium.  Po- 
stremo,  quia  si  jamdudum  Antichuistus 
venisset,  nequaquam  id  Ecclesiam  Christi 
lateret:  tum  quia  ejus  adventum  Aposto- 
lus  vocat  revelationem,  sive  manifestatio- 
nem,  tum  quod  Prophetica  scriptura  so- 
leat  ipsis  rerum  praedictarum  eventibus 
elucescere,  praesertim  si  res  iilae  sint 
praecipuae,  magniqae  momenti,  qualis  est 
adventus  Antichristi.  Sed  de  hac  re  ple- 
nius  actum  a  nobis  in  4.  dist.  47. 

13.  Ncs  autem  debemus  gratias  agere 
Deo  semper  pro  vobis,  fratres  dilecti  a 
Deo.  Post  declarationem  eorum ,  quae 
Christi  adventum  erant  praecessura,  quae 
quidem  tristia  erant  ct  horrenda  auditu ; 
nunc  ad  ea  redit,  quibus  Thessalonicen- 
siurn  animos  in  fiduciam  erigat;  a  repro- 
bis  ad  Antichristum  pertinentibus  et  cum 
ipso  nerituris  eos  secernens,  quod  dilecti 
sint  a  Deo  et  electi.  Nam  dilectos  a  Deo, 
sive  ut  Graece  est ,  a  Domino ,  vocat, 
propter  id,  quod  sequitur,  et  propter  quod 
Deo  gratias  agere  se  dicit  pro  illis ;  tacite 
significans,  multo  magis  eos  pro  semetipsis 
gratias  agereDeo  debere,  etgratiasagendo 
Deura  totius  boni  auctorem  agnoscere. 

Quod  elegerit  vos  primitias  in  salu- 
tem.  Circa  textum  duo  notanda  sunt. 
Prius  est,  vitiose  quosdam  Latinos  codi- 
ces  et  interpretes  loco  pronominis  vos, 
legere  nos ,  in  prima  persona;  quippe 
non  solum  repugnantibus  in  universum 
Graecis  ac  Syris  exemplaribus,  adeoque 
Clcmentina  editione,  verum  etiam  sensu 
reclamante.  Cum  enim  dixisset:  Pro  vo- 

bis  gratias  agere  Deo  debemus ,  idque 
explicare  vellet;  utique  consequens  erat, 
ut  commemorationem  beneficii  in  Thessa- 
lonicenses  collati  subjungeret ,  dicendo : 
Quod  elegerit  vos  Deus  etc.  Alterum  est, 
pro  vocabulo  primitias  in  Graeco  legi 
an  apx?jc,  ab  initio,  vel  ut  Ambrosianus 
babet,  a  principio:  cui  lectioni  Syrus 
etiam  interpres  adstipulatur.  Id  vero  Ca- 
jetanus  exponit  de  initio  Evangelicae 
praedicationis :  alii  ab  initio  volunt  idem 
esse ,  quod  ab  aeterno ,  sicut  apud  Joan- 
nem  1  Epist.  1.    Quod  fuit  ab  initio  efce. 

Porro  non  dubium,  quin  noster  inter- 
pres  in  Graeco  legerit  ar^apx^  una  di- 
ctione,  id  est,  primitias ;  quod  etiam- 
num  in  Graecis  nonnullis  haberi  testatur 
Gaignaeus.  Lectio  sane  probabilis ;  nam 
et  alibi  sic  Apostolus  loquitur,  ut  eos, 
qui  ex  aliqua  regione  primi  ad  fidem 
conversi  sunt,  ejus  regionis  primitias  vo- 
cet,  tanquam  fructus  primigenios  Deo^ 
oblatos,  ut  Rcm.  16.  Epaenetum  primi- 
tivum  Asiae,  et.lCor.  16.  Stephanam 
et  Fortunatum  piimitias  Achaiae  ;  nam 
utrobique  Graece  est  aitap^.  Sic  igitur 
Thessalonicenses  simpliciter  vocat  primi- 
tias  a  Deo  electas,  sive  assumptas,  sive 
separatas ,  ad  salutem :  eo  quod  primi 
ferme  inter  gentiles  fidem  recepissent. 
Certe  ad  eos  primos  Apostolus  suas  scri- 
psit  Epistolas.  Est  autem  allusio  ad  se- 
parationem  primitivorum,  quae  secundum 
legem  Mosaicam  fiebat.  Exod.  35.  Num. 
15.  et  alibi.  Atque  hunc  sensum  reddunt 
Latinorum  commentarii.  Utrovis  autem 
modo  scripserit  Apostolus ;  in  eo  tamen, 
quodait:  Dilecti  a  Deo ,  quod  elegerit 
vos ;  significare  voluit,  electionis  nostri 
causam  non  esse  merita  nostra,  sed  boni- 
tatem  Dei ,  qua  nos  prior  dilexit. 

In  sanctificatione  Spiritus  et  in  fide 
veritatis.  Significantur  effectus  electionis 
divinae,  ordinati  ad  salutem;  ruasi  dicat, 
elegit  aut  assumpsit  vos  Deus  in  salutem, 
mediis  ad  eam  concessis ,  nimirum  san- 
ctificatione  spiritus  et  fide  veritatis. 
Sanctificationem  spiritus  vocat,  vel  tan- 
quam  causae,  ut  intelligatur  Spiritus 
sanctus,    cui    velut   auctori   sanctificatio 


nostra  solet  appropriari;  vel  tanquam 
subjecti,  ut  spiritus  accipiatur  humanus, 
id  est,  anima,  in  qua  sanctitatis  donum 
principaliter  residet.  Hanc  posteriorem 
expositionem  probabilem  facit  illnd  prio- 
ris  Epistoiae  cap.  5.  Deus  pacis  sancti- 
ficet  vos  per  omnia ,  ut  integer  spiritus 
vesier  etc.  Nec  non  illud  Petri  Act.  15. 
Fide  purificans  corda  eorutn:  unde  et 
hic  adjungitur  fides  veritatis ,  scilicet 
Evangelicae ,  tanquam  illius  sanctifica- 
tionis  causa ;  ut  intelligerent  se  sanctifica- 
tos  ac  justificatos  non  per  sua  opera,  sed 
per  fidem.  Verumtamen  prior  expositio 
multorum  est;  et  ad  eam  invitat  locus 
1  Petr.  1.  huic  satis  similis,  qui  sic  ha- 
bet:  Electis  secundum  praescientiam 
Dzi  Patris  in  sanctificatione  spiritus 
etc.  Ubi  Spiritum  sanctum  pene  omnes 
intelligunt,  ipsius  loci  circumstantia  per- 
suasi,  quemadmodum  illic  videbitur. 

14.  In  quam  et  vocavit  vos  per 
Evangelium  nostrum.  Multi  codices  tam 
manuscripti ,  quam  impressi  legunt :  Ad 
quod  et  vocavit  vos  etc.  consentanee 
cum  Graecis ,  nisi  quod  in  his  non  inve- 
nitur  conjunctio  et ,  quam  nec  Ambrosia- 
nus  agnoscit.  Syriaca  versio  sic  habet: 
Ad  haec  enim  vocavit  vos.  Illud  igitur, 
ad  quod ,  complectitur  utrumque,  scilicet 
sanctificationem  spiritus  et  fidem  verita- 
tis ;  ut  sensus  sit :  Thessalonicenses  ad 
fidem  et  ad  sanctitatem  a  Deo  vocatos 
esse  per  ministerium  Pauli ,  praedicantis 
eis  Evangelium.  Vocationem  aatem  in- 
telligit  efficacem ,  quae  est  electionis 
effectus. 

In  acquisitionem  gloriae  Domini  no- 
stri  Jesu  Christi.  Ne  sibi  laudis  aliquid 
vendicare  videretur,  quia  dixerat,  per 
Evangelium  nostrum;  idcirco  totum 
nunc  refert  in  gloriam  Christi ;  simul  in- 
sinuans,  nec  Thessalonicenses  habere, 
quod  de  fide  sna  glorientur  in  seipsis, 
cum  et  illa  ad  gloriam  Dei ,  ut  auctoris, 
referenda  sit;  quemadmodum  hic  diserte 
post  Chrysostomum  Theophylactus  an- 
notat.  Juxta  quod  sensus  est,  Deum  ea, 
quae  commemorata  sunt,  fecisse,  ut  glo- 
riam  Christo  Domino  nostro  acquireret  et 

cumularet;  utpote  per  cujus  meritnm  ea 
omnia  praestitisset. 

Est  et  alius  sensus,  haudquaquam  im- 
probandus,  Deum  vocasse  Thessaloni- 
censes  per  Evangelium  Pauli  in  acquisi- 
tionem  gloriosam  Christi  Domini,  hoc 
est,  ut  ejus  essent  gloriosa  possessio, 
sanguine  ipsius  acquisita.  Nam  acquirere 
et  possidere  vocabula  sunt  vicinae  signi- 
ficationis ,  praesertim  secundum  Hebrai- 
cae  linguae  proprietatem.  Ecclesiam  au- 
tem  ex  gentibus  collectam  esse  possessio- 
nem  atque  haereditatem  Christi  praecla- 
ram  et  gloriosam,  lestantur  Scripturae 
Psalm.  2.  et  15.  Jes.  49.  et  alibi. 

15.  Itaque  fratres  state.  Id  est,  per- 
sistite  firmi  et  constantes  in  fide  et  voca- 
tione  vestra,  qua  vos  Deus  per  giatiam 
suam  dignatus  est.  Et  tenete  traditiones, 
quas  didicistis.  Graece  :  quas  docti  estis, 
id  est,  quas  ego  vos  docui.  Quo  verbo 
obiter  suum  commendat  officium. 

Sive  per  sermonem ,  sive  per  Episto- 
lam  nostram.  Partitio  est  traditionum. 
Porro  traditiones  vocat  doctrinas  et  insti- 
tuta  religionis  Christianae,  sive  ea  per- 
tineant  ad  fidem  sive  ad  externum  cul- 
tum  religionis ,  ut  sunt  ceremoniae ;  nam 
de  hcc  secundo  genere  dixerat  Apostolus 
1  Cor.  11.  Caetera  cum  venero  dispo- 
nam ,  et  cap.  14.  Omnia  honeste  et  se- 
cundum  ordinem  fiant  in  vobis.  Hic 
vero  traditiones  dividit  in  scriptas  et  solo 
sermone  traditas,  quas  Graeci  vocant 
aypacpac;,  id  est,  non  scriptas.  Quae 
quidem  nonillae  dicuntur,  qnae  nusquam 
reperiuntur,  sed  quae  non  exstant  in 
Scripturis  sacris,  quasque  ab  Apostolis 
accepfas  successores  eorum  nobis  velut 
per  manus  tradiderunt ,  tametsi  inter  hos 
non  deessent,  qui  et  illas  scripto  man- 
darent. 

Hic  locusapertissime  docet,  non  omnia, 
quae  vel  credere  vel  agere  divinitus  jube- 
mur,  quaeve  ab  Apostolis  instituta  sunt, 
esse  sacris  literis  comprehensa,  quod  vo- 
lunt  haeretici,  sed  quaedam  in  traditione 
non  scripta  contineri,  ita  ut  ab  initio 
nascentis  Ecclesiae  Christianae  religio 
duplici  velut  jure  fuerit  gubemata,   scri- 


pto  et  non  scripto ;  tanquam  legibus  et 
consuetudine:  quod  cuiquebene  institutae 
reipublicae  commune  est.  Unde  Chryso- 
stomus  in  praesentem  locum:  Hinc  per- 
spicuum  est,  inquit,  Apostolos  non  om- 
nia  tradidisse  per  Epistolam,  sed  multa 
etiam  sine  scriptis,  et  ea  quoque  esse 
fide  digna.  Quamobrem  Ecclesiae  quo- 
que  traditionem  fide  dignam  esse  censea- 
mus.  Traditio  est,  nihil  quaeras  amplius. 
Haec  ille,  quae  totidem  feie  verbis  a 
Theophylacto  repetita  sunt. 

De  traditionibus  non  scriptis,  et  earum 
pari  cum  scriptis  auctoritate  consulantur 
veteres,  Irenaeus  lib.  3.  contra  haereses 
cap.  3.  et  4. ,  Tertull.  lib.  de  corona  mil. 
cap.  3.,  Basilius  ad  Amphil.  de  Spiritu 
sancto  cap.  29.,  Epiphanius  haeresi  61. 
et  Augustinus  Epist.  118.  ad  Januarium. 
Quorum  atque  aliorum  Patrum  sententiis 
inhaerens  synodus  Tridentina  sess.  4. 
cap.  1.  declarat,  veiitatem  et  disciplmam 
Ecclesiae  contineri  in  libris  scriptis  et 
sine  scripto  traditionibus,  quae  ex  ipsius 
Christi  ore  ab  Apostolis  acceptae  aut  ab 
ipsis  Apostolis,  Spiritu  sancto  dictante, 
quasi  per  manus  traditae  ad  nos  usque 
pervenerunt:  atque  earum  contemptores 
anathemati  subjecit. 

Frivolum  est  autem,  quod  ad  praesen- 
tem  locum  adversarii  respondent,  Aposto- 
lum  ea ,  quae  sermone  tradidit ,  postea 
scripto  consignasse  in  aliis  Epistolis ,  ac 
proinde  nihil  esse  sermone  traditum,  quod 
non  sit  scriptum:  quasi  videlicet  consulto 
egerint  Apostoli,  ut  si  quod  divinorum 
dogmatum  una  eorum  Epistola  non  ha- 
beret,  id  in  alia  vel  aliis  insererent,  aut 
quod  unus  eorum  praetermisisset ,  alius 
suppleret,  ne  quid  omnino  non  scriptum 
remaneret :  cum  res  ipsa  clamet,  eos  non 
ex  composito  dogmata  Christianae  reli- 
gionis  in  scriptum  redegisse ,  ut  quibus 
non  scribeLdi,  sed  praedicandi  Evangelii 
negotium  a  Christo  commissum  esset,  sed 
pro  natis  occasionibus,  quaedam  man- 
dasse  literis  ad  absentes  datis ,  quae  pro- 
fecto  scriptnri  non  erant,  si  vel  praesen- 
tes  fuissentiis,  ad  quos  scribebant,  vel 
occasio    defuisset.    Nisi    enim,    exempli 

gratia ,  Timotheus  absens  a  Paulo  fuisset, 
non  haberemus  hujus  ad  illum  duas  Epi- 
stolas  multiplici  ac  necessaria  doctrina, 
quae  alibi  non  habetur,  refertas.  Et,  ut 
de  re  praesenti  loquamu. ,  nlsi  Thessalo- 
nicense*  falsa  persuasione  instantis  diei 
Domini  fuissent  turbati :  uihil  utique  de 
discessione  et  homine  peccati,  ante  diem 
Domini  venturis,  scriptum  ab  Apostolo 
fuisset. 

Videtur  autem  Apostolus  hanc  de  tra- 
ditionibus  retinendis  admonitionem  sub- 
texere,  qnod  viderentur  Thessalonicen- 
ses  acceptarum  traditionum  non  satis  esse 
memores:  Num  retinctis,  inquit  paulo 
superius,  quod  cum  adhuc  essem  apud 
vos,  haec  dicebam  vobis?  Monet  igilur 
in  universum,  ut  traditiones,  quas  ab 
ipso  vel  praesente  per  sermonem  vel  ab- 
sente  per  Epistolam  didicerant,  memoria, 
fide ,  observatione  firmiter  retineat.  Lo- 
quitur  autem  de  Epistola  sua  priore. 

16.  Ipse  autem  Dominus  noster  Je- 
sus  Christus,  et  Deus  et  Pater  noster. 
Doctrinam  et  exhortationempraecedentem 
voto  concludit,  quo  precatur  illis  a  Deo 
consolationem  et  confirmationem  in  omni 
bono.  Graeci  commentatores  ex  eo ,  quia 
Filius  ante  Patrem  nominatur,  quod  alio- 
qui  praeter  ordinem  est  naturalis  origi- 
nis,  argumentum  contra  Arianos  sumunt 
aequalitatis  Filii  cum  Patre.  Quanquam 
Apostolo  commutandi  ordinis  causa  fuit, 
quod  proxime  Filii  mentionem  fecisset 
illis  verbis :  In  acquisitionem  gloriae 
Domini  nostri  etc.  Quasi  ergo  sic  dicit: 
Idem  ipse  Dominus  noster  Jesus  Christus 
et  Deus  Christi  Pater,  qui  idem  est  Pater 
noster  tanquam  filioium  adoptionis. 

Qui  dilexit  nos.  Hoc  si  ad  solum  Pa- 
trem  referatur,  sensus  erit:  Qui  dilexit 
nos,  ut  pater  filios,  quos  constituit  per 
adoptionem  suos  haeredes  ac  filii  sui  na- 
turalis  cohaeredes.  Verum  quia  postiema 
verba  sententiae:  exhortetur  et  confir- 
met ,  necessario  tam  ad  Filium  quam  ad 
Patrem  referenda  sunt,  alioqui  priori 
supposito  nullum  verbum  responderet  to- 
taque  oratio  relinqueretur  imperfecta, 
consequens  est,  ut  et  priora  verba  dilexit 


et  dedit ,  quae  in  Graeco  participia  sunt, 
ad  utrumque  referantur.  Igitur  uterque 
dilexit  nos,  quatenus  ab  aeterno  voluit 
nobis  bonum  adoptionis  et  vitae  aeternae. 

Et  dedit  consolationem  aeternam.  Id 
est,  aeternis  bonis  innixam,  quam  nimi- 
rum  parit  in  nobis  spes  futurorum  et 
aeternorum  bonorum ,  quae  nobis  promi- 
sit.  Unde  explicando  sequitur:  Et  spem 
bonam  in  gratia.  Spem  bonam ,  ob- 
jective  et  emphatice,  quod  sit  de  bonis 
non  vulgaribus,  sed  optimis  ac  praecipuis. 
Addit  autem:  in  gratia ,  id  est,  per  gra- 
tiam,  quae  clausula  quamvis  apte  jungi 
possit  sequentibus,  plerique  tamen  prae- 
cedentibus  annectunt,  ut  humana  merita, 
quaecumque  non  ex  gratia  sunt,  excludat 
a  beneficiis  commemoratis,  ac  potissimum 
a  beneficio  dilectionis  et  electionis  divi- 
nae,  cujus  nulla  fingi  possunt  in  nobis 
merita : 

17.  Exhortetur  corda  vestra.  Quam- 
vis  Graecum  verbum  TiapaxaAsaai  tam 
exhortari,  quam  consolari  significet;  po- 
tius  tamen  huic  loco  conveniebat,  conso- 
letur  •  quomodo  verterunt  alii,  Syro  quo- 
que  interprete  et  Ambrosiano  suffraganti- 
bus.  Nam  et  paulo  ante  7tapaxA7]otv, 
nomen  ab  hoc  verbo  derivatum,  conso- 
lationem  reddidit  ipse  noster  interpres. 
Nec  repugnat,  quod  interpretem  rorte 
movit ,  Apostolum  precari  a  Deo  conso- 
lationem  iis,  quibus  jam  datam  esse  dixe- 
rat,  tum  quia  verba  illa:  Qui  dilexit  nos, 
et  dedit  consolationem  etc. ,  dicuntnr  ab 
eo  generatim  in  persona  ndelium,  tum 
quia  sensus  hujus  partis  est:  Excitet  et 
augeat  in  cordibus  vestris  consolationem 
inter  persecutiones  et  tribulationes,  quas 
patimini  pro  regno  Dei,  quemadmodum 
dixit  primo  capite. 

Et  confirmet  in  omni  opere  et  ser- 
mone  bono.  Graece:  In  omni  sermone 
et  opere  bono.  Sermonem  pro  doctrina 
positum  recte  plerique  interpretantur.  Sic 
enim  passim  accipitur  in  Actis  et  literis 
Apostolicis.  Sic  et  in  eo,  quod  hic  statim 
sequitur:  Ut  sermo  Dei  currat.  Itaque 
sensus  est :  Et  stabiliat  vos  ac  perseverare 
faciat  in   omni   bona   doctrina   atque    in 

omni  genere  bonorum  operum.  Totus  hic 
locus  haud  obscure  facit  ad  comproban- 
dam  divinitatem  filii  Dei,  ejusque  cum 
Patre  aequalitatem.  Tribuit  enim  Apo- 
stolus  eadem  opera  Filio  et  Patri  prorsus 
indivisim,  adeo  ut  ad  significandam  ope- 


rationis  ab  utroque  profectae  identitatem 
verbis  utatur  numeri  singularis :  dilexit, 
dedit ,  exhortetur  et  confirmet.  Atque 
hoc  est,  quod  ipse  Dominus  apud  Joan- 
nem  ait  cap.  5.  Quaecunque  Pater  facit, 
haec  et  Filius  similiter  facit. 


CAPOT    TERTIUM. 

De  caetero  fratres  orate  pro  nobis,  ut  sermo  Dei  currat1),  et 
clarificetur,  sicut  et  apud  vos:  2.  et  ut  liberemur  ab  importunis  et 
malis  hominibus2):  non  enim  omnium  est  fides.  3.  Fidelis  autem  Deus 
est ,  qui  confirmabit  vos ,  et  custodiet  a  malo 3).  4.  Confidimus  autem 
de  vobis,  in  Domino,   quoniam  quae  praecipimus,    et  facitis,    et  facietis. 

5.  Dominus  autem  dirigat  corda  vestra  in  charitate  Dei  et  patientia  Christi. 

6.  Denuntiamus  autem  vobis  fratres  in  nomine  Domini  nostri  Jesu 
Christi,  ut  subtrahatis  vos  ab  omni  fratre4)  ambulante  inordinate,  et 
non  secundum  traditionem,  quam  acceperunt  a  nobis.  7.  Ipsi  enim 
scitis ,  quemadmodum  oporteat  imitari  nos  :  quoniam  non  inquieti  fuimus 
inter  vos :  8.  neque  gratis  panem  manducavimus  ab  aliquo,  sed  in 
labore ,  et  in  fatigatione,  nocte  et  die  operantes,  ne  quem  vestrum 
gravaremus 5).  9.  Non  quasi  non  habuerimus  potestatem 6),  sed  ut 
nosmetipsos  formam  daremus  vobis  ad  imitandum  nos.  10.  Nam  et 
cum  essemus  apud  vos ,  hoc  denuntiabamus  vobis :  quoniam  si  quis  non 
vult  operari,  nec  manducet7).  11.  Audivimus  enim  inter  vos  quosdam 
ambulare  inquiete ,  nihil  operantes,  sed  curiose  agentes.  12.  Iis  autem, 
qui  ejusmodi  sunt,  denuntiamus,  et  obsecramus  in  Domino  Jesu  Christo, 
ut  cum  silentio  operantes,  suum  panem  manducent 8).  13.  Vos  autem 
fratres  nolite  deficere  benefacientes 9).  14.  Quod  si  quis  non  obedit 
verbo  nostro  per  Epistolam,  hunc  notate  et  ne  commisceamini  cum  illo, 
ut  confundatur 10) :  15.  et  nolite  quasi  inimicum  existimare ,  sed  cor- 
ripite  ut  fratrem u).  16.  Ipse  autem  Dominus  pacis  det  vobis  pacem 
sempiternam  in  omni  loco  12).  Dominus  sit  cum  omnibus  vobis.  17.  Sa- 
iutatio  mea  manu  Pauli:  quod  est  signum  in  omni  Epistola13),  ita 
scribo14).  18.  Gratia  Domini  nostri  Jesu  Christi  cum  omnibus  vobis, 
Amen. 


*)  Col.  4,  3.    2)  Cap.  2,  2.  3.  1,  4.    3)  \  xhess.  5,  24.  Phil.  1,  6.  1  Cor.  1,  9.   4)  Vers. 


n 


14.    Rom.  lti,  17.    5)  1  Thess.  2,  9.  10.    Act.  20,  33.  34.    6)  i  rjor.  9,  14.    Luc.  10,  7. 
1   Mos.  3.  19.    8)  1  Thess.  4,  11.  12.    »)  Gal.  6,  9.    10)  Vers.  6.   ll)  1  Thess.  5,  14.    ^)  2  Cor. 
9,  8.     «)  1  Cor.  16,  21.     14)  Cap.  2,  2. 

8DMARIU1  CAPlTiS  TERTII. 

Rogat,  ut  pro  se  orent;  admonet.   ut  inquietos  et   turbulentns   atque   oiiose   agentes  vitent,    et 
contumaces  notent:  denique  pacem  iis  precatur. 


1.  De  caetero ,  fratres ,  orate  pro 
nobis.  Graece:  Quod  reliquum  est,  orate 
fratres  pro  nobis.  Postulat  Thessaloni- 
censium  orationes  pro  se  suisque  collegis 
Evangelii  ministris.  Nam  eos ,  quod  in 
coramune  Ecclesiae  bonum  laborarent, 
omnium  precibus  adjuvari  justum  erat: 
causam  publicam  ostendit,  qnod  sequitur. 

Vt  sermo  Dei  currat  et  clarificetur. 
Graece:  Ut  sermo  Domini  currat  et 
glorificetur.  Id  est ,  ut  evangelica  doctri- 
na  per  nostram  praedicationem  feliciter 
ac  sine  impedimento  propagetur  ac  pro- 
ficiat ;  utque  celebris  efficiatur,  atque  de 
ea  homines  ubique  bene  loquantur.  Hoc 
enim  est,  verbum  Dei  glorificari;  quod 
quidem  fit ,  dum  Christianorum  vita  pro- 
fessioni  respondet.  Tale  est ,  quod  Tito 
praecipit  cap.  2.  Verbum  sanum,  irre- 
prehensibile ;  ut  is ,  qui  ex  adverso  est, 
vereatur ,  nihil  habens  malum  dicere  de 
nobis.  Nonnulli  glorificationem  verbi  Dei 
intelligunt  per  miracula:  ued  si  per  mira- 
cula  glorificatur,  quanto  magis  per  incul- 
patam  vitam  credentium?  Matth.  5.  et 
1  Pet.  2. 

Sicut  et  apud  vos.  Subaudi  ,  glorifica- 
tus  est  sermo  Domini.  Tacitam  laudem 
Thessalonicensium,  qua  ad  majorem  pro- 
fectum  incitentur,  haec  adjectio  continet. 

2.  Et  ut  liberemur  ab  importunis  et 
malis  hominibus.  Pro  importunis,  Graece 
est  axoTicov ,  qua  voce  significantur  ho- 
mines  absurdi,  improbi,  insolentes.  Qui- 
dam  putant,  in  gecere  notari  malos  Chri- 
stianos,  per  quos  infamabatur  nomen 
Christi:  sedmagis  apparet,  Judaeos  pecu- 
liariter  intelligi ;  sive  eos,  qui  cum  Christo 
nomen  dedissent,  Judaismum  tamen  per- 
tinaciter  fovebant,  sive  qui  Christianam 
fidem  et  praedicatores  ejus  aperte  perse- 
quebantur.  Utrique  enim  Evangelii  cur- 
sum  impediebant,  et  Paulo  erantinfensi; 
sed  posteriores  magis.  Nam,  ut  docet 
Actorum  apostolieorum  liber,  ubicunque 
Paulus  Evangelium  praedicabat,   statim 


Judaei  zelo  malo  exagitati ,  pervertere 
studebant  ac  destruere,  quicquid  ille  pro- 
movisset.  Vide  librum  Act.  13.  14.  et  17. 
Quo  postremo  loco  narratur,  quemadmo- 
dum  Judaei  primum  Thessalonicae,  dein- 
de  Beroeae  turbas  concitaverint  Paulo  et 
Silae,  propter  Evangelium  Christi  in  illis 
civitatibus  praedicatum;  ut  cmnino  veri- 
simile  sit,  adejusmodi  Judaeorum  impor- 
tunitates  et  persecutiones ,  ipsis  etiam 
Thessalonicensibus  notas  et  compertas, 
Apostolum  hic  respexisse.  Forsan  et  ad 
etymon  vocabuli  (jitotuov  allusit,  quod 
sonat  loci  privationem :  nam  Judaei  Pauli 
persecutores  loco  nusquam  consistebant, 
sed  velut  eadem  Actorum  historia  decla- 
rat,  de  civitate  in  civitatem  Paulum  inse- 
quebantur,  ut  a  fide  Christi,  quam  ille 
praedicabat,  homines  averterent.  A  tali- 
bus  ergo  liberari  se  petit,  ne  pergant 
fructum  praedicationis  ejus  impedire. 

Non  enim  omnium  est  fides.  Qui  par- 
tem  praecedentem  de  malis  Christianis 
accipiunt,  hujus  sensum  ita  reddunt:  Non 
enim  omnes ,  qui  se  fideles  profitentur, 
vere  et  ex  animo  tales  sunt;  sed  multi 
eorum  ficti  sunt  Christiani  et  falsi  fratres, 
ut  mirum  non  sit,  si  a  talibus,  tanquam 
improbis  et  malis  hominibus.  liberari 
cupiam.  Sed  quoniam  id,  quod  praecedit, 
ostensum  est  probabilius  intelligi  de  Ju- 
daeis  aperte  Christianam  doctrinam  inse- 
ctantibus;  idcirco  pars  ista  cum  superiori 
connectenda  erit  hoc  modo :  Orate  pro 
nobis,  ut  liberemur  ab  importunis  et 
malis  hominitus ,  qui  verbi  Dei  cursum 
impediunt:  quod  mirandum  non  est  eos 
facere,  quia  non  omnium  est  fides,  id 
est,  non  omnibus  datur  ut  credant,  non 
omnes  ad  propositum  Dei  pertinent,  vo- 
cantis  ad  fidem  efficaci  sua  vocatione ,  et 
sicut  ad  Rom.  10.  dicit:  Non  omnes 
obediunt  Evangelio.  Hic  igitur  iminua- 
tur,  fidem  esse  singulare  Dei  donum, 
quod  non  sit  omnibus  a  Deo  concessum. 
Id  quod  non  tantum  de  htbitu  fidei,  sed 

etiam  de  actu  procul  dubio  accipiendum 
est. 

Porro  quod  ex  hac  sententia  sectarii 
inferunt,  neminem  poenis  ad  fidem  com- 
pellendum  esse ;  id  certe  non  magis  con- 
sequens  est  de  fide,  quam  de  justitia, 
castitate,  aliisque  virtutibus ;  quae  omnes 
dona  Dei  sunt ,  et  tamen  poenis  cohiben- 
tur  adulteri ,  fures ,  homicidae ,  atque  ad 
virtutes  his  cjntrarias  indirecte  coguntur. 
Cur  non  etiam  ad  fidem?  Etenim  haec 
omnia  ita  sunt  Dei  dona,  ut  tamen  ad 
ea  suscipienda  atque  exercenda  homines 
poenis  admoniti  libera  voluntate  movean- 
tur;  adeo  ut  et  charitatem  timor  intro- 
ducat. 

3.  Fidelis  autem  Dominus  est,  qui 
confirmabit  vos  et  custodiet  a  malo. 
Quamvis,  inquit,  sint,  qui  fidem  graviter 
oppugnent ,  non  est  quod  turbemini :  nam 
fidelis  est  Dominus  Christus,  id  est,  verax 
et  constans  in  promissis;  ideoque  vos 
confirmabit  in  fide ,  ne  ab  ea  excidatis,  et 
custodiet  a  malo,  id  est,  ab  adversario, 
scilicet  diabolo ,  ne  per  malos  homines 
velut  artis  suae  instrumenta  fidem  vestram 
subvertat.  Malum ,  Graece  TCGVYjpov,  ad 
personam  referri,  et  proinde  non  alium 
intelligi,  quam  diabolum,  sicut  intelli- 
gunt  Theophylactus  et  Oecumenius,  pro- 
babile  est  ex  parte  praecedenti :  Et  malis 
hominibus ,  ubi  idem  est  in  Graeco  vo- 
cabulum.  Nam  et  alibi  saepe,  per  anto- 
nomasiam ,  eo  nomine  diabolus  significa- 
tur,  quod  omnium  malorum  caput  sit 
et  princeps:  ut  in  oratione  Dominica: 
Libera  nos  a  malo.  Item  Matth.  13. 
Venit  malus,  et  rapit,  quod  seminatum 
est.  Et  rursus  ibidem:  zizania  filii  sunt 
nequam ,  Graece  illius  mali.  Et  Ephes. 
6.  In  quo  possitis  omnia  tela  nequis- 
simi ,  Graece ,  illius  mali ,  ignea  extin- 
guere. 

Quaeritur ,  cur  haec  Apostoli  sententia 
non  reddat  certos  tam  Thessalonicenses, 
quam  caeteros  fideles,  quod  sint  in  fide 
et  gratia  Dei  perseveraturi.  Cum  enim 
fidelis  sit  Dominus ,  qui  promisit ,  nulla 
potest  esse  de  re  promissa,  id  est,  de 
salute  nostra,  dubitatio;  quemadmodum 


ex  hoc  loco  argumentantur  haeretici.  Re- 
spondeo ,  nos  de  fide  et  veracitate  Dei, 
et  consequentcr  de  promissis  ejus,  cer- 
tissimos  esse :  verum  baec  non  ad  omnes 
fideles  pertinent,  sed  proprie  ad  electos ; 
in  quorum  tamen  numero  quisque  fide- 
lium  collocare  se  debet  per  spem  et  bo- 
nam  fiduciam.  Verba  igitur  ista  non  fidem 
perseverantiae  suae  ab  unoquoque  exi- 
gunt;  sed  fiduciam  excitant,  quod  sint 
perseveraturi;  quatenus  confidunt,  se  esse 
in  numero  electorum,  ad  quos  solos  per- 
tinent  absolutae  promissiones  novi  testa- 
menti.  Similes  sententiae  sunt  1  Cor.  1. 
et  10.  et  1  Thess.  5.  Quin  et  hoc  loco 
non  aliud,  quam  fiduciam  exigi  a  Thes- 
salonicensibus  probat,  quod  sequitur: 

4.  Confidimus  autem  de  vobis  in  Do- 
mino.  Id  est,  per  Dominum,  per  gratiam 
Domini  Jesu  Christi. 

Quoniam  quae  praecipimus ,  et  faci- 
tis,  et  facietis.  Graece:  Quod  quae 
praecipimus  vobis ,  et  facitis  et  facietis. 
Id  est,  quod  praecepta  a  me  vobis  tradita 
servatis,  et,  si  quid  minus  servatum  sit 
hactenus,  id  in  posterum  melius  serva- 
turi  estis.  Non  ignorabat  Apostolus,  quae- 
dam  sua  praecepta  a  quibusdam  eorum 
non  bene  servari:  nam  de  talibus  cor- 
rigendis  paulo  post  agit.  Sed  tamen  vere 
dicit  facitis ,  quia  multi  faciebant ;  quos 
et  hoc  verbo  collaudat,  sed  ita  ut  addendo, 
et  facietis ,  omnes  excitatos  velit  ad  fa- 
ciendum  plenius,  quae  praecepta  erant. 
Male  quidara  codices  habent,  praecepi- 
mus ;  tam  Graecis,  quam  manuscriptis 
Latinis,  cum  Ambrosiano  et  editione  Cle- 
mentina  reclamantibus ;  licet  significatio 
verbi:  Praecipimus ,  ex  Apostoli  mente, 
etiam  ad  praeteritum  extendatur.  Intel- 
ligit  enim  praecepta  et  hujus  et  prioris 
Epistolae ;  nec  non  quae  ante  utramque 
Epistolam  solo  sermone  tradiderat. 

5.  Dominus  autem  dirigat  corda  ve- 
stra  in  charitate  Dei,  et  patientia  Chri- 
sti.  Graece:  In  charitatem  Dei ,  et  in 
sustinentiam  Christi.  Ambrosianus:  In 
dilectionem  Dei  et  expectationem  Chri- 
sti.  Qui  retinent  ablativos,  ita  exponunt : 
Dominus  corda  vestra  dirigat  in  charitate 

Dei  et  patientia  Christi  5  velut  exemplari 
vobis  proposito ;  hoc  est,  ad  imitandam 
charitatem  Dei ,  qua  sic  dilexit  mundum, 
utpro  ejus  salute  daret  unigenitum;  item- 
que ;  ad  imitandam  patientiam  Christi, 
qui  pro  nobis  dedit  semetipsum  in  mor- 
tem;  qua  in  re,  praeter  redemptionis 
mysterium ,  reliquit  nobis  exemplum ,  ut 
sequamur  vestigia  ejus. 

Yerum  Graeca  lectio  alium  sensum  po- 
stulare  videtur,  quem  et  Graeci  inter- 
pretes  magis  probant;  secundum  quem  hi 
genitivi  Dei  et  Christi  sumuntur  passive  : 
praeseitim  cum  patientia  in  Graeco  sit 
otcouovtj  ,  qua  voce  sustinentia ,  id  est 
patiens  ex6pectatio  rei  desideratae  signi- 
ficatur;  ut  sensus  sit:  Opto  vobis,  ut 
Christus  Dominus  corda  vestra  dirigat, 
moveatque  magis  ac  magis  ad  dilectionem 
Dei,  id  est  ad  diligendum  Deum;  et  ad 
sustinentiam  Christi,  id  est  ad  exspectan- 
dum  patienter  adventum  Christi  remune- 
ratoris.  Nam  hujus  exspectationis  in  utra- 
que  Epistola  jam  saepe  meminit;  et  ad 
hunc  modum  saepe  Scriptura  loquitur,  ut 
Psalm.  24.  Universi ,  qui  sustinent  te, 
non  confundentur.  Et  iterum  :  Te  susti- 
nui  tota  die.  Et  Psalm.  26.  Confortetur 
cor  tuum ,  et  sustine  Dominum.  Et 
Psalm.  32.  Aninia  nostra  sustinet  Do- 
minum.  Et  Psalm.  36.  Sustinentes  Do- 
minum  ipsi  haereditabunt  terram.  Qui- 
bus  locis  et  similibus  semper  in  Graeco 
est  verbum  utco/iIvsiv.  quod  interpres 
alibi  vertit,  exspectare :  ut  Psalm.  39. 
Exspectans  exspectavi  Dominum.  Porro 
sententiam  hanc  apposite  praecedenti,  in 
qua  praeceptorum  suorum  mentionem  fe- 
cerat,  subjunxit  Apostolus  ;  ut  ostenderet, 
quae  Deus  sive  per  se ,  sive  per  homines, 
praecipit,  sine  ipsius  gratia  salubriter 
impleri  non  posse. 

6.  Denunciamus  autem  vobis  fratres. 
In  superiori  epistola  cap.  4.  et  5.  mo- 
nuerat  Thessalonicenses  de  quibuedam 
eorum  inquiete,  otiose  et  curiose  agenti- 
bus ;  jubens  eos  corripi  et  ad  opus  ma- 
nuum  revocari.  Id  quia  nondnm  satis 
praestitum  erat,  in  eosdem  nunc  severius 

Guil.    Estll    Comm.  Toni.  II. 


aliquid   statuit.     Denunciamus,    Graece 
praecipimus. 

In  nomine  Domini  nostri  Jesu  Chri- 
sti.  Quidam  obtestationem  esse  putant, 
quasi  dicat,  per  nomen  Domini  nostri 
etc.  Sic  enim  Erasmus  et  Hentenius  ver- 
terunt.  At  multo  rcctius  est,  ut  auctori- 
tatis  sit  allegatio ;  quomodo  phrasis  haec: 
In  nomine,  frcquenter  accipitur  in  Scri- 
pturis;  ac  nominatim  1  Cor.  ubi  in  nego- 
tio  simili  verba  haec  eadem  interponit, 
ostendens  se  id ,  quod  facit,  nam  de  ex- 
communicando  Corinthio  fornicario  illic 
agitur,  in  nomine  Domini  nostri  Jesu 
Christi  facere.  Sensus  ergo  est :  Praeci- 
pimus  vobis  nomine  et  auctoritate  Christi 
Domini,  cujus  sumus  vicarii,  idque  po- 
testate  ab  eo  accepta.  Haec  fere  omnium 
expositio  est;  quam  ipse  quoque  Erasmus 
in  paraphrasi  sequitur.  Ex  ea  vero  liquet, 
Ecclesiae  praefectis  datam  esse  a  Christo 
potestatem  praecipiendi,  legesque  con- 
dcndi;   quod  negant  haeretici  hodierni. 

Ut  subtrahatis  vos  ab  omni  fratre 
ambulante  inordinate.  Id  est  ne  con- 
versemini  cum  bujusmodi  fratre  seu  Chri- 
stiano,  sed  ab  ejus  consortio  vos  subdu- 
catis.  Id  enimest,  quod  infra  dicit:  Ne 
commisceamini  cum  illo ,  ut  confunda- 
tur.  Et  1  Cor.  5.  Cum  ejusmodi  nec 
cibum  sumere.  Ambulantem  seu  con- 
versantem  inordinate  inteiligit  eum,  qui 
quod  sui  est  ordinis  atque  officii  non  facit, 
et  facientes  turbat.  De  talibus  jam  dictum 
est  ultimo  capite  prioris  Epistolae  ad 
illud:  Corripite  inquietos  j  Graece,  in- 
ordinatos. 

Et  non  secundum  traditionem,  quam 
acceperunt  a  nobis.  Graece,  accepit, 
numero  singulari,  ut  ad  fratrem  referatur. 
Sensus  est :  Et  non  secundum  doctrinam 
et  institutionem  a  me  illis  traditam.  Hanc 
tiaditionem  Graeci  interpretantur  ipsius 
Pauli  exemplum  propositum  illis  ad  imi- 
tandum:  nam  hujus  meminit  verbis  pro- 
xime  seqnentibus.  Alii  intelligunt  sen- 
tentiam  illam  Thessalonicensibns  ab  Apo- 
stolo  traditam ,  ut  ipse  infra  testatur:  Si 
quis  non  vult  operari,  nec  manducet. 
Simplicius  est,  si  dicamus,  Apostolum  in 

genere  loqui  de  institutione  vitae  Chri- 
stianae;  sub  qua  illud  imprimis  com- 
prehenditur,  unumquemque  operi  suo 
intentum  esse  debere ,  ex  quo ,  si  egeat, 
victum  sibi  paret.  Nam  et  hoc  specialiter 
Apostolum  Thessalonicensibus  praece- 
pisse,  ipse  diserte  testatur  in  priori  epist. 
cap.  4. 

Hic  quaeri  potest,  an  Apostolus  eos, 
quos  vitari  praccipit,  excommunicandos 
censuerit.  Et  eadem  est  quaestio  de  iis, 
contra  quos  agit  1  Cor.  5.  dicens:  Si  is, 
qui  frater  nominatur ,  est  fornicator, 
aut  avarus  etc. ,  cum  ejusmodi  nec  ci- 
bum  sumere.  Respondeo  secundum  ea, 
quae  diximus  in  ejus  loci  commentario, 
genus  aliquod  excommunicationis  utrobi- 
que  significari;  nimirum  tale,  quod  me- 
dium  sit  inter  majorem  excommunicatio- 
nem  et  minorem,  quas  hodie  vocamus. 
Nam  excommunicationem  in  his  locis 
agnoscunt  commentatores  Chrysostomus, 
Theopbylactus ,  Aquinas  et  Cajetanus. 
Quin  et  Augustinus  ntrumque  locum  de 
excommunicatione  interpretatur,  lib.  3. 
contra  epist.  Parm.  cap.  2.  et  contra  Do- 
natistas  post.  collat.  cap.  4.  Item  lib.  de 
fiue  et  op.  cap.  2.  et  hom.  50. 

Majorem  tamen  excommunicationem 
non  significari,  satis  apparet;  quia  hos 
Apostolus  non  tradit  aut  tradi  jubet 
Satanae,  sicut  Corinthium  illum ;  et  1  Tim. 
1.  Hymenaeum  et  Alexandrum ;  sed  tan- 
tum  vitari  praecipit,  utpote,  .quorum  vitia 
non  quidem  enormia  erant,  ut  propter  ea 
praecidi  mererentur  a  corpore  Eeclesiae, 
et  foras  projici;  sed  ejusmodi  tamen, 
propter  quae  vitandi  essent  a  fidelibus. 
Unde  nec  minor  excommunicatio  signifi- 
catur :  haec  enim  non  a  consortio  fidelium, 
sed  tantum  a  sacramentis  Ecclesiae  remo- 
vet  hominem.  Fatentur  etiam  et  conque- 
runtur  Chrysostomus  et  Theophylactus. 
hunc  excommunicandi  modum  suo  jam 
tempore  exolevisse;  quando  tamen  in  usu 
fuisse  constat  excommunicationem  majo- 
rem.  Exolevisse  autem  intellige  in  com- 
muni  plebe  fidelium :  nam  adhuc  usum 
habet,  ut  Cajetanus  testatur,  in  mona- 
Bteriis ,  dum  vel  a  templo ,  vel  a  conver- 


satione  fratrum,  vel  a  mensa  aliqui  pro- 
pter  delicta  separantur. 

7.  Ipsi  enim  scitis,  quemadmodum 
oporteat  imitari  nos.  Id  est:  Scitis, 
quale  exemplum  ipse  vobis  dederim,  quod 
imitari  debeatis.  Id  declarst  sequentibus 
verbis. 

Quoniam  non  inquieti  fuimus  inter 
vos.  Inquieti,  Graece,  TjTaxT^sajjiev,  id 
est ,  inordinati  fuimus ,  inordinate  nos 
gessimus;  ut  Erasmus  vertit.  Nam  quod 
Ambrosianus  legit,  intemperanter  vixi- 
mus,  minus  quadrat.  Est  autem  sensus  : 
non  egimus  vitam  inordinatam  et  incom- 
positam  apud  vos :  non  fuimus  otiosi,  in- 
hiantes  laboribus  et  mensis  alienis.  Cum 
Apostolus  hic  perpetuo  loquatur  in  nu- 
mero  plurali ;  verisimile  est,  ipsum  non  in 
sua  tantum  persona  loqui,  verum  etiam 
collegarum  Silvani  et  Timothei;  licet 
haec  omnia  ipsi  perfectius  quam  caeteris 
competerent. 

8.  Neque  gratis  panem  manducavi- 
mus  ab  aliquo.  Pro  manducavimus, 
Graece  cst:  accepimus ,  Ambrosiano 
suffragante ,  quanquam  sensus  idem  est. 
Nequegratis,  inquit ,  panem  manducan- 
dum  a  quoquam  vestrum  accepimus.  Pa- 
nem  nominans,  per  synecdochen  Hebraeis 
familiarem  intelligi  voluit  omne  genus 
cibi.  Quod  ait :  gratis ,  vel  intellige  se- 
cundum  quod  homines  inconsiderati  et 
carnaliter  affecti  judicare  solent;  non 
enim  revera  gratis  panem  manducat,  qui 
Evangelium  annuntians  de  Evangelio  vi- 
vit  etiamsi  manibus  non  operetur ;  accipit 
enim  rem  jurc  debitam ,  sicut  ipse  Apo- 
stolus  ex  professo  docet  1  Cor.  9. ,  et  hic 
quoque  paulo  post  significat,  potestatis 
suae  mentionem  faciens:  vel  gratis ,  hoc 
est ,  sine  pretio  ,  cujusmodi  est  opera  aut 
pecunia,  qua  panis  emitur. 

Nam  etsi  praedicatori  evangelico  victus 
jure  debeatur,  non  tamen  ut  pretium  la- 
boris ,  sed  ut  honorarium  juxta  illud 
1  Tim.  5.  Quibenc  praesunt  presbyteri, 
duplici  honore  digni  habeantur.  Huic 
intellectui  favet,  quod  sequitur: 

Sed  in  labore  et  in  fatigatione.  Id  est 
cum  labore  et  fatigatione,   sive  ut  alii 

vertimt :  sudore.  Nam  vox  Graeca  jxox^oc, 
laborem  significat  graviorem,  qui  fatigare 
hominem  ac  sudorem  exprimere  solet. 
Eadem  vocabnla  conjunxit  1  TLess.  2. 

Nocte  et  die  operantes.  Subaudi: 
Manducavimus  panem.  Significatur  ope- 
randi  assiduitas ,  qua  sibi  victum  neces- 
sarium  comparabat.  De  hac  phrasi  in 
Scripturis  frequentata  dictum  quoque  est 
in  priori  Epistola. 

Ne  quem  vestrum  gravaremus.  Id  est 
ne  cui  vestrum  essemus  oneri,  videlicet 
a  vobis  accipiendo  vitae  necessaria.  Ho- 
rum  praestationem  onus  vocat  Apostolus, 
non  solum  ad  Thessalonicenses  scribens, 
qui  tenuiores  erant,  verum  etiam  ad  Co- 
rinthios  divites,  2  Cor.  11.  et  12.  Non 
ergo  respicit  hic  ad  paupertatem  Thessa- 
lonicensinm,  ut  quidam  putant,  sed  lo- 
quitur  ad  hunc  modum,  vel  quia  carnales 
homines  id  onus  reputant,  si  quid  dan- 
dum  sit  Ecclesiae  ministris,  vel  ea  ra- 
tione,  qua  debitum  omne  solet  onus  vocari. 

9.  Non  quasi  non  habuerimus  pote- 
statem.  Graece :  Non  quia  non  habtmus 
potestatem.  Id  est:  Non  ideo  manibus 
nostris  nos  transegimus,  nihil  a  vobis 
accipientes,  quod  non  haberemus  pote- 
6tatem  gravandi  vos,  cum  ea  potestas 
vere  et  quidem  ex  ipsius  Christi  ordina- 
tione  nobis  competat,  ut  Evangelii  raini- 
stris.  Minus  rectc  vertit  Erasmus:  non 
quod  id  nobis  non  liceat,  plus  est 
enim  potestatem  babere  faciendi  quip- 
piam,  quam  licere,  ut  facias.  Significat 
autem  Apostolus,  sibi  potestatem  et  jus 
esse  percipiendi  carnalia  ab  iis,  qnibus 
spiritualia  ministrabat,  utens  eadem  voce 
Graeca  e£ooata,  quam  1  Cor.  9.  identidem 
repctit,  de  jure  hajusmodi  disserens.  Quo 
loco  Erasmus  aliique  interpretes  potesta- 
tem  vertere  non  dubitarunt. 

Sed  ut  nosmetipsos  formam  daremus 
vobis  ad  imitandum  nos.  Id  est  ut  facto 
nostro  vobis  praeberemus  exemplum, 
quod  imitaremini.  Observa,  non  eandem 
Apostolo  causam  fuisse  nihil  accipiendi  a 
Thessalonicensibus  et  a  Corinthiis :  nam 
Thessalonicensibus,  apud  quos  multi  erant 
otio  dediti  et  de  alieno  viventes ,  exem- 


plum  dare  voluit  victum  proprio  labore 
quaerendi.  Corinthiis  autem  divitibus  et 
avaris  ideo  pepercit,  ut  eorum  pseudapo- 
stolos,  qui  manus  habebant  ad  accipien- 
dum  promptas,  hac  gloria  superaret  atque 
ea  ratione  commendabilius  redderet  suum 
Evangelium.  Latet  autem  in  praesenti 
loco  argumentum  hujusmodi.  Si  ego,  cui 
stipendium  ratione  Evangeiii  annuntiati 
debebatur,  jure  meo  cessi ,  nihil  a  vobis 
accipiens ,  sed  opere  manuum  vitae  ne- 
cessaria  quaerens:  quanto  minus  feren- 
dum  est,  ut  qui  nihil  agunt,  ex  alieno 
vivant ! 

10.  Nam  et  cum  essemus  apud  vos, 
hoc  denuntiabamus  vobis.  Graece :  prae- 
cipiebamus  vobis ,  hoc  nempe,  quod  se- 
quitur: 

Quoniam  si  quis  non  vult  operari, 
nec  manductt.  Loquitur  de  opere  ma- 
nuum ,  de  quo  in  superioribus.  Nam  et  in 
priori  Epist.  cap.  4.  id  expressit,  ita  scri- 
bens:  Et  ut  operemini  manibus  vestris, 
sicut  praecepimus  vobis.  Quo  etiam  loco 
explicatum  est,  quid  per  opus  manuum 
intelligatur.  Notandum  quoque,  non  dicere 
Apostolum:  Si  quis  non  operatur ,  sed 
si  quis  non  vult  operari.  Nam  si  quis 
velit  quidem,  sed  non  possit,  sive  ob 
virium  imbecillitatem ,  sive  quia  non  in- 
venit,  quod  operetur;  is  huic  sententiae 
non  fit  obnoxius.  Jam  quod  ait :  nec 
manducet,  quidam  prohibitive  exponunt 
hoc  modo :  Ne  detur  ei ,  quod  edat ;  ut 
sic  ipsa  necessitate  compellatur  ad  opus. 
Sed  huic  sensui  contrarium  esse  videtur, 
quod  infra  dicitur:  Vos  autem  fratres, 
nolite  deficere  benefacientes ;  praesertim 
cum  non  sit  cujusvis  judicare,  num  quis 
non  velit  operari. 

Quocirca  magis  qlacet  haec  aliorum 
expositio :  Si  quis  detrectat  operari,  dignus 
non  est,  qui  manducet,  ac  proinde  si 
fame  conficiatur,  imputet  inertiae  ac  desi- 
diae  snae.  Sic  e  diverso  dictum  est  a  Do- 
mino  Matth.  10.  Dignus  est  operarius 
cibo  suo.  Et  de  muliere  forti  scriptum  est 
Prov.  ult.  Panem  otiosa  non  comedit. 
Vocat  autem  hanc  suam  sententiam  Apo- 
stolus  praeceptum ,  quia  tacite  continetur 

in  ea  praeceptuni  operandi  manibus,  id 
quod  in  priori  Epistola  expressum  esse 
jam  diximus.  Facit  hic  locus  contra  vali- 
dos  mendicantes,  pigros,  inertes,  otiosos, 
opus  etiam  oblatum  vefugientes  et  ad 
nibil  utiles,  nisi  ut  fruges  consumant 
alienas.  Adversus  quod  genus  legibus  et 
poenis  agere  merito  deberent  Christiani 
magistratus ,  vel  baec  de  causa ,  quod 
multam  malitiam  docet  otiositas  Eccl.  33 
Videri  potest  Codex  Tbeod.  lib.  14.  Tit 
18.,  qui  est  de  mendicantibus  non  inva 
lidis,  et  apud  Justin.  C.  lib.  11.  tit.  25 
et  S.  Thom.  2.   sec.  q.  187.  art.  5.  ad  3 

Caeterum  nimis  improbe  detorquent 
haeretiei  sententiam  apostolic/am  contra 
fratres  ordinum  mendicantium  ab  Ec- 
clesia  approbatorum,  qui  cum  non  vacent 
inerti  otio,  sed  pro  saiute  generis  humpni 
sanctos  labores  subeant ,  legendo ,  do- 
cendo ,  praedicando ,  confessiones  poeni-  1 
tentium  audiendo;  nihil  interim  quasi  pro 
jure  e^igentes,  sed  humiliter  a  populo 
mendicantes,  quod  manducent:  profecto 
dignissimi  sunt,  quibus  victus  necessarius 
liberaliter  subministretur.  Qua  de  re  non- 
nulla  jam  diximus  in  priori  Epist.  Tale 
quid  etiam  de  doctoribus  alendis  annota- 
tum  est  a  Theophylacto.  Qui  vero  mo- 
nachi,  et  quatenus  ad  opus  manuum  in- 
duci  debeant ,  Augustinus  docet  in  libro 
de  opere  monach. 

11.  Audioimus  enim,  inter  vos  quos- 
dam  ambulare  inquiete.  Graece:  Audi- 
mus  enim  quosdam  ambulantes  inter 
vos  inordinate.  Verbo  praesentis  tem- 
poris:  audimus ,  quod  et  in  nonnullis 
est  Latinis,  significatur  fama  perseverans 
etiam  post  admonitionem  prioris  Episto- 
lae.  Reddit  igitur  causam ,  cur  nunc  rur- 
sum  de  iisdem  admoneat,  et  quidem 
severius,  eo  nimirum,  quod  malo  nondum 
esset  adhibitum  remedium.  Q.uos  vqcet 
ambulantes ,  hoc  est,  versantes  inordi- 
nate,  dictum  est  nupra.  Sed  et  ipse  Apo- 
stolus  exponit  sequentibus  verbis : 

Rihil  operantes ,  sed  curiose  agentes. 
Elegans  in  Graeco  est  rcapovojxaaia,  ouam 
interpres  reddere  non  potuit:  ita  autem 
sonat  quasi  dicas :  Nihil  operantes ,  sed 


circumoperantes.  Notantur  duo  vitia  fere 
conjuncta,  otinm  et  curiositas.  Sic  enim 
comparatum  est ,  ut  otiosi  homines,  id  est 
qui  nihil  operis  ip.si  faciunt,  huc  illnc 
circumcursitent,  faciantque  se  spectatores 
et  censores  opetum  alienorum.  Id  enim 
siguificare  voluit  Apostolus  Graeca  voce 
TCspispyaCou-cvoi. 

12.  Iis  autem,  qui  ejusmodi  sunt, 
denuntiamus,  et  obsecramusin  Domino 
Jesu  Christo.  Graece:  Talibus  autem 
praecipimus,  obsecramus  per  Dominum 
nostrum  Jesum  Christum.  Tteratio  est 
praecepti,  cujus  jam  ante  meminit.  sed 
ne  toties  praecipiendo  videatur  imperiose 
agere ,  praecepto  jungit  obsecrationem. 
Quod  vero  sequitur:  In  Domino ,  seu 
per  Dominum  etc. ,  dupliciter  accipi  po- 
test,  vel  ut  significetur  auctoritas  a  Chri- 
sto  data,  quomodo  in  Epistola  priori  cap. 
4.  dicit:  Scitis  enim ,  quae  praecepta 
dederim  vobis  per  Dominum  Jesum,  id 
est  jussu  et  auctoritate  Domini  Jesu,  vel 
ut  sit  obtestatio,  quomodo  dicit  ad  Eom. 
12.:  Obsecro  vos,  fratres ,  per  miseri- 
cordiam  Dei.  Qui  posterior  sensus  magis 
convenit,  quia  clausula  per  Dominu/n 
etc. .  non  adjnngitur  verbo  praecipimus, 
sed  verbo  obsecramus.  Est  igitur  ampli- 
ficatio  per  incrementum  in  verbis  Apo- 
stoli ,  quasi  dicat :  Non  praecipio  tantum, 
sed  et  obsecro,  nec  id  quomodocunque, 
sed  per  Dominum  nostrum  Jesum  Chri- 
stum,  quod  est  vehementer  obtestantis: 
nihil  enim  majus,  nihil  carius,  per  quod 
obsecraret,  nominare  potuit. 

Ut  cum  silentio  nperantes  panem 
suum  manducent.  Graece :  TJt  cum 
quiete  operantes  suum  ipsorum  panem 
edant.  Nam  et  Ambrosianus  eum  quiete 
legit.  Breviter  Apostolus  dno  vitia,  quae 
notaverat,  corrigit,  quietem  opponens 
curiositati  et  operationem  otio.  Operatur 
ergo  cum  silentio  et  quiete,  qui  rerum 
alienarum  incuriosus,  suo  operi  incumbit ; 
habet  autem  emphasim,  quod  ait-  panem 
suum ,  qua.^i  dicat :  non  alienum ,  sed 
suum  ipsorum  panem  comedant;  qualis 
maxime  est,  quem  quisque  suo  labore 
quaesivit. 

13.  Vos  autem,  fratres ,  nolite  defi- 
cere  benefacientes.  Pro  deficere,  apud 
Ambrosianum  legitur  defatigari,  quod 
et  alii  malunt :  ut  et  in  simili  sententia, 
quae  est  Gal.  6.  Bonum  autem  facien- 
Us  non  deficiamus ,  vertunt:  non  defa- 
tigemur ,  tametsi  Graecnm  verbum  facile 
utrumque  admittit.  Hic  jam  alloquitur 
Apostolus  eos ,  qui  ipsius  praecepta  ser- 
vabant;  et  monet,  ne  propter  hoc,  quod 
quidam  liberalitate  fratrum  abutuntur  ad 
otium  et  inertiam ,  remissiores  fiant  ad 
largiendum.  Nam  et  si  illi  cibo  sint  in- 
digni :  non  deesse  tamen  alios ,  infirmos, 
afflictos,  miseros,  veros  Cbristi  pauperes, 
in  quos  beneficentiam  exerceant,  sed  et 
priores  illos  in  necessitale  non  esse  dese- 
rendos.  Est  enim  baec  sententia  genera- 
lis ,  sicut  et  illa  ad  Gal. ,  ideoque  non 
restringenda  ad  certum  genus  hominum, 
quibus  benefaciendum  Apostolus  moneat. 

14.  Quod  si  quis  non  obedit  verbo 
nostro  per  Epistolam ,  hunc  notate. 
Praeceptum  hoc  ad  Praelatos  spcctat, 
quo  jubentur  inobedientes  notare.  Chry- 
sostomus  pro  nostro  legit  vestro,  totam- 
que  sententiam  exponit  hoc  modo:  Si 
quis  non  acquiescit  vobis,  ipsi  dicentibus 
ea,  quae  per  Epiatoiam  hanc  meam  Jidi- 
cistis :  illum  mihi  denuntiate.  Quam  lectio- 
nem  et  sensum  Theopbylactus  ita  refert, 
ut  approbet.  Verum  ea  lectio  in  nullis  ho- 
die  codicibus  reperitur,  ne  Graecis  quidem. 

Dubitet  autem  aliquis,  utrum  pars  illa 
per  Epistolam  ad  superiora  referri  de- 
beat,  an  ad  sequentia.  Quod  si  ad  se- 
quentia,  sensus  hic  erit:  Si  quis  praecepto 
nostro  non  obedit,  eum  mihi  per  Episto- 
lam  significate,  ut  pro  disclplina  eccle- 
siastica  mihi  commissa,  severius  cum  eo 
agam. 

Sed  plerique  ad  superiora  referunt,  hoc 
sensu  :  Si  quis  non  obedit  praecepto  meo, 
quod  per  hanc  Epistolam  vobis  signiiico ; 
eum  notate ,  ut  vitetur  ab  omnibus.  Haec 
autem  notatio  non  aliud  erat  quam  ex- 
communicatio  illa,  de  qua  supra  locuti 
8umus ,  qua  nimirum  praefecti  publice  ac 
nominatim  eos  designabant,  a  quorum 
consortio  fidelibus  esset  abstinendum.  De 


qua  vide  Theopbylactum  in  comment  et 
Augustinum  locis  ante  citatis,  ac  prae- 
cipue  lib.  3.  contra  Epist.  Parm.  cap.  4. 

Recte  vero  Cajetanus  monet,  Aposto- 
lum  respicere  ad  poenam  superius  decre- 
tam  iilis  verbis:  Ut  subtrahatis  vos  ab 
omni  fratre  etc. ,  eamque  nunc  restrin- 
gere  ad  eos,  qui  post  hanc  Epistolam 
admoniti  non  obedirent.  Huic  sensui  con- 
gru;t,  quod  sequitur: 

Et  ne  commisceamini  cum  illo ,  ut 
confundatur.  Hoc  est,  et  ne  cum  eo 
commercium  ullum  habeatis,  ut  pudore 
suffundatur .  cum  viderit  se  ab  omnibus 
vitari.  Explicario  est  illius  notationis.  Ea 
namque  ad  hocfiebat,  ut  notatus  ab  om- 
nibus  vitaretur.  Cur  autem  vitari  tales 
juberentur,  daae  rationes  erant:  Una,  ne 
moribus  suis  alios  iuficerent.  Altera,  ut 
hoc  pudore  aflecti,  redirent  ad  mentem. 
Priorem  rationem  expressit  Apostolus 
1  Cor.  5.  iis  verbis:  Nescitis ,  quia  mo- 
dicum  fermenium  totam  massam  cor- 
rumpit?  Posteriorem  aclfert  hoc  looo, 
tametsi  utraque  ratio  utrique  loco  serviat 

15.  Et  nolite  quasi  inimicum  existi- 
mare.  Quamvis,  inquit,  vitandum  mo- 
neam;  nolo  tamen,  ut  eum  habeatis  pro 
inimico ;  non  enim  persecutor  est  aut 
hostis  Ecclesiae,  neque  tam  malitia  pec- 
cat,  quam  mfirmitaie.  Sed  neque  fratris 
affectum  abjecit.  Unde  sequitur: 

Sed  corripite  ut  fratrem.  In  priori 
Epistola  praecaperat ,  ut  corriperent  in- 
quietos ,  a  quo  officio  ne  putarent  sibi 
cessandum  esse  post  hujusmodi  fmtris  ex- 
communicationem ,  idcirco  nunc  idem 
praeceptam  repetit  etiam  de  excommuni- 
cato.  Hinc  igitur  habemus,  ut  observat 
Cajetanus,  quod  licitum  sit  admonere 
excommun^catos,  et  instruere,  et  hortari 
ad  ea,  quae  salutis  sunt.  Do  significa- 
tione  verbi  Graeci,  quod  interpres  recte 
vertit:  corripite ,  pro  quo  nec  male  legit 
Ambrosianus:  admonete  consiliis,  jam 
egimus  in  priori  Epistola. 

Porro  quod  ait:  ul  fratrem,  a  nonnul- 
lis  sic  exponitur :  Quamvis  ille  per  ex- 
commjnicationem  fra'er  ^sse  desierit,  vos 
tamen  affectum  fraternum  erga  eum  ne 

exuite,  sed  perinde  ac  si  frater  adhuc 
esset,  admonete.  Alii  vero  particulam  ut 
veritatis  notam  esse  volunt,  non  nudae 
similitudinis ,  sicut  et  in  membro  praece- 
denti:  quasi  inimicum.  Est  enim  utro- 
bique  idem  Graecum  adverbium  tog.  Si- 
mile  illud  Phil.  2.  habitu  inventus  ut 
homo ,  id  est  verus  homo,  et  hoc  quidem 
probabilius.  Nam  excommunicatio  hujus 
loci  non  separabat  hominem  ab  Ecc^esia, 
ut  membrum  ejus  ac  proinde  fidelium 
frater  esse  desineret;  quomodo  separan- 
du3  est,  de  quo  dicitur :  Sit  tibi  sicut 
ethnicus  et  publicanus  Matth.  18.,  sed 
tantum  prohibebat  fideles  a  colloquio 
fratris,  ut  hac  ingnominia  motus  resi- 
pisceret.  Ita  sensus  erit:  Corripite  eum 
amanter  et  benigne  tanquam  fratrem ,  ut 
qui  vere  adhuc  frater  vester  sit,  etsi 
quoad  reliquam  conversationem  vitandus, 
propter  delictum.  Favet  huic  sensui  locus 
1  Cor.  5.  Si  is ,  qui  frater  nominatur 
etc. ,  secundum  Graecam  lectionem :  Si 
quis  frater  nominatur  etc. 

16.  Ipse  autem  Dominus  pacis  det 
vobis  pacem  sempitemam  in  omni  loco. 
Ne,  quod  interdum  fit,  correptionem  con- 
tentio  sequatur,  sive  ex  imprudentia  cor- 
ripientis,  sive  ex  obstinatione  ejus  qui 
corripitur;  ideo  priusquam  finem  imponat 
Epistolae,  pacem  et  animcrum  concor- 
diam  a  Domino  Deo,  pacis  auctore,  eis 
precatur.  Quod  et  in  priori  Epistola  fecit. 
Graece  sic  legitur:  Det  vobis  pacem 
semper  in  omni  modo.  Syriace,  in  omni 
re.  Quod  Graeci  sic  interpretantur ,  ut 
nulla  ex  parte  contentionis  eis  occasio 
relinquatur,  neque  ex  verbo  neque  ex 
opere.  Quanquam  hoc  tantum  bonum  in 
hac  vita  non  completur.  Nostrae  versioni 
consonat  Ambrosiana:  sed  hi  interpretes 
Graece  pro  TpGTU»  legunt  totuo. 

Dominus  sit  cum  omnibus  vobis,  sci- 
licet  per  gratiam  suam.  Recteque  de 
Christo  Domino  intelligitur ,  cujus  ad  Ec- 
clesiam  suam  haec  est  promissio :  Ecce 
ego  vobiscum  sum  omnibus  diebus  usque 
ad  consummationem  saeculi.  Matth.  ult. 

17.  Salutatio,  mea  manu  Pauli.  Hoc 
idem  adscripsit  in  fine  Epistolae  prioris 


ad  Corinth.  et  Epistolae  ad  Coloss.  Mea, 
casus  est  ablativus,  construendus  cum 
manu. 

Qucd  est  signum  in  omni  Epistola. 
Ita  scribo.  Hanc  cautionem  peculiariter 
adjicit  Apostolus  in  fine  hujus  Epistolae, 
quam  scripsit  omnium  secundam,  ut  ne 
deinceps  supposititiis  Epistolis ,  velut  a 
Paulo  missis,  fideles  deciperentur.  Jam 
enim  falso  nomine  Pauli  quaedam  ad 
Thessalonicenses  Epistola  missa  fuerat, 
quae  terruerat  eos  de  instante  die  Do- 
mini ;  ut  liquet  ex  hujus  Epistolae  cap.  2. 
Neque  per  Epistolam ,  inquit,  tanquam 
per  nos  missam.  Istiusmodi  fraudi  hic 
studiose  occurrit,  manum  et  proprium 
signum  addens  Epistolae.  Nam  cum  tota 
Epistola  scripta  esset  aliena  manu,  po- 
strema  haec  verba  ab  eo  loco :  Salutatio 
etc.  sua  manu  adscripsit. 

Sed  quaeritur,  quodnam  signum  intel- 
ligat,  in  omni  Epistola  a  se  apponi  soli- 
tum ;  an  signum  aliquod  nobis  incognitum, 
quale  solet  quisque  pro  arbitrio  sibi  su- 
mere  ad  subsignandas  Epistolas,  syn- 
graphas ,  apochas ,  et  alias  ejusmodi ;  an 
haec  ipsa  verba:  Salutatio  mea  manu 
Pauli,  quod  vult  Anselmus.  De  quibus 
et  Graecus  scholiastes:  Hoc,  inquit,  pro- 
pria  manu  subscripsit,  tanquam  dicens: 
Saluto  vos,  aut  valote,  aut  aliquid  tale, 
ne  adulterentur  literae ,  aut  corruptae 
putentur.  Qui  et  illud,  in  omni  Epistola, 
de  Epistolis  ad  Thessalonicenses  mitten- 
dis  interpretatur,  non  de  caeteris,  in  qui- 
bus  non  omnibus  constat  Apostolum  eo 
signo  usum.  At  vero  longe  probabilius 
est,  quod  et  secundo  loco  tradit  Ansel- 
mus,  hoc  signum  intelligi  ea  verba,  quae 
statim  subjicit: 

18.  Gratia  Domini  nostri  Jesu  Chri- 
sti  cum  omnibus  vobis,  Amen.  Refertur 
haec  pars  ad  salutationem.  Vult  enim 
dicere,  se  sua  manu  solere  hujusmodi 
salutationem ,  seu  bonam  imprecationem 
adscribere  in  calce  suarum  Epistolarum. 
Quod  profecto  videre  est  in  omnibus 
Paulinis  Epistolis ,  etiam  ea ,  quae  ad 
Hebraeos  est,  comprehensa.  Oinnes  enim 
precatione  gratiae  clauduntur;  licet  non 

semper  iisdem  omnino  verbis.  Nam  inter- 
dum  brevissima  est  salutatio,  Gratia  te- 
cum ;  aut :  Gratia  vobiscum.  Failitur  snim 
Cajetanus,  quod  et  a  Catharino  animad- 
versum  est,  dum  aliquid  hujus  salntatio- 
nis  deesse  putat  in  Epistola  ad  Col. ,  eo 
quod  ibi  non  addantur  haec  verba ,  Do- 
mini  nostri  Jesu  Christi;  cum  nec  in 
aliis  omnibas  ea  addita  reperiantur.  At- 
qui  in  aliorum  Apostolorum  Epistolis  hoc 
non  est  perpetuum:  inter  eas  enim  sola 
Petri  prior  Epistola  hujusmodi  gratiae 
precatione  clauditur. 


Ex  his  vero  intelligitur ,  quam  insignis 
gratiae  divinae  praedicator  et  commenda- 
tor  fuerit  hic  Apostolus,  ut  omnibus  etiam 
sris  Epistolis  hanc  salutationem ,  velut 
pro  sigillo,  appenderet,  adeo  ut  cui  Epi- 
stolae  hoc  signum  deesset ,  nollet  eam 
pro  sua  agnosci.  Haec  autem  salutatio 
seu  valedictio  quid  sibi  velit,  in  aliis 
Epistolis  satis  expositum  est.  Graecorum 
hypographe  testatur,  Epistolam  ex  Athe- 
nis  missam  esse:  sed  de  ea  re  quid  nobis 
videretur,  diximus  in  argumento  Epi- 
stolae. 


IN  EPISTOLAM  PRIMAM 

BE  ATI   P  A  ULI   APOSTOLI 

AD    TIMOTHEUM 

COMMENTARIUS. 


ARGUWENTIJ11   EPISTOLAE. 


D, 


'uae  Pauli  ad  Timotheuin  epistolae 
et  una  ad  Titum  argumenti  ratione  simi- 
les  inter  se  atque  affines  sunt:  instruunt 
enim  episcopum,  et  praecipuas  ejus  officii 
partes  explicant.  Quanquam  id  prae  re- 
liquis  duabus  uberius  atque  operosius  in 
hac  prima  ad  Timotheum  epistola  prae- 
statur.  Cujus  quidem  scribendae  ea  fuit 
occasio,  quod  Apostolus  Epheso  disce- 
dens  Timothenm  illi  civitati  episcopum 
praefecisset ,  demandata  ei  cura,  ut  ad- 
versus  Judaizantes,  aliosque  evangelicae 
doctrinae  corruptores,  qui  partim  exorti 
jarn  erant,  partim  exorituri  ab  ipso  prae- 
videbantur,  sedulo  vigilaret.  Nam  Timo- 
theum  a  Paulo  fuisse  ordinatum  Ephe- 
sinae  ecclesiae  episcopum ,  praeterquam 
quod  ex  hac  ipsa  epistola  satis  intelligi- 
tur,  auctores  sunt  Eusebius  lib.  3.  eccl. 
hist.  cap.  4.  et  Sophronius  apud  Hierony- 
mum  in  catalogo,  quorum  posterior  etiam 
testatur,  eum  ibidem  glorioso  martyrio 
coronatum. 

Hunc  igitur  Apostolus  instituit,  non  ut 
Christianum  quemlibet,  sed  utChristianae 
plebis  episcopum  atque  doctorem  :  tam- 
etsi   non  solius  Timothei  causa   scripta 


est  haec  epistola,  sed  ut  in  illo  omnes 
ecclesiarum  antistites  officii  sui  recte  ad- 
ministrandipraecepta  acciperent.  Primum 
autem  Timotheum  commonefacitinjunctae 
solicitudinis  et  vigilantiae  contra  eos,  qui 
legem  fabulasque  Judaicas  Evangelio 
miscebant.  Praecipit  deinde  publicas  ora- 
tiones  pro  oinnibusfieri;  subjungens  obiter, 
quomodo  mulieres  in  ecclesia  gerere  se 
debeant.  Mox  quales  ordinandi  sint  epi- 
scopi  et  diaconi  praescribit.  Quarto  ca- 
pite  praemunit  in  Timotheo  ecclesiam 
contra  futuras  atque  instantes  haereses. 

Post  haec  variis  eum  doctrinis  instruit ; 
ut  de  senioribus  et  junioribus  admouen- 
dis;  de  viduis  alendis,  de  presbyteris  ho- 
norandis  ac  judicandis  ;  irem  de  servorum 
officio,  de  vitanda  avaritia,  de  divitibus 
hujus  saeculi,  deque  aliis  id  genus ;  quae 
omnia  mirifice  conferunt  ad  rectam  eccle- 
siarum  gubernationem. 

Porro  quis  Timotheus  fuerit,  ex  Actis 
apostolicis  et  Paulinis  epistolis  perspi- 
cuum  est:  fuit  is  sane,  ut  conjunctissimus, 
ita  et  probatissimus  Pauli  discipnlus,  de 
quo  Philip.  2.  Neminem,  inquit,  habeo 
tam  unanimem,  qui  sincera  affectione 

pro  vobis  solicitus  sit.  Scripta  est  autem 
haec  epistola,  posteaqnam  Paulus  Epheso 
relicta,  sicut  habetur  initio  20.  capitis 
Actorum,  profectus  esset  in  Macedoniam. 
Id  quod  ipsius  epistolae  verba  statim 
initio  declarant. 

Unde  cum  Cardinale  Baroiiio  colligi- 
mus,  in  Macedcnia  scriptam  essc.  Nam 
quod  e  Laodicaea  missam ,  quae  civitas 


est  Asiae  minoris,  loquuntur  argumenta 
quaedam  et  subnotationes,  rationem  non 
habet :  praesertim  cum  affirmet  ipse  Apo- 
stolus  in  epist.  ad  Coloss.  longe  posterius 
scripta  cap.  2.,  se  Laodicensibus  visum 
nou  fuisse.  Quo  etiam  argumento  dudum 
ostendimus,  illum  locum  Col.  4.  et  eam, 
quae  Laodicensiwn  est,  vos  legatis,  de 
epistola  aliqua  Pauli,  quam  is  Laodiceae 
sciipserit,  non  posse  intelligi. 


CAPUT    PRIMUM. 

Paulus  Apostolus  Jesu  Christi  secundum  imperium  Dei  Salvatoris 
nostri  et  Christi  Jesu  spei  nostrae :  2.  Timotheo  rj  dilecto  filio2)  in 
fide.  Gratia,  misericordia  et  pax  a  Deo  Patre,  et  Christo  Jesu  Do- 
mino  nostro.  3.  Sicut  rogavi  tc,  ut  remaneres  Ephesi,  cura  irem  in 
Macedoniam 3) ,  ut  denunciares  quibusdain,  ne  aliter  docerent,  4.  neque 
intenderent  fabulis 4)  et  genealogiis  interminatis  °) :  quae  quaestiones 
praestant  magis,  quara  aedificationem  Dei,  quae  est  in  fide.  *  5.  Finis 
autem  praecepti  est  charitas  de  corde  puro  et  conscientia  bona,  et  fide 
non  ficta6).  6.  A  quibus  quidam  aberrantes,  conversi  sunt  in  vanilo- 
quium 7) ,  7.  volentes  esse  legis  doctores,  non  intclligentes  neque  quae 
loquuntur,  neque  de  quibus  affirmant8).  8.  Scimus  autem ,  quia  bona 
est  lex9),  si  quis  ea  legitime  utatur :  9.  sciens  hoc  quia  lex  justo  non 
est  posita,  sed  injustis  et  non  subditis10),  impiis  et  peccatoribus,  scele- 
ratis  et  contaminatis ,  parricidis  et  matricidis,  homicidis,  10.  fornicariis, 
masculorum  concubitoribus,  plagiariis,  mendacibus  et  perjuris ;  et  si  quid 
aliud  sanae  doctrinae  adversatur,  11.  quae  est  secundum  Evangelium 
gloriae  bcati  Dei,  quod  creditum  est  mihi.  12.  Gratias  ago  ei,  qui 
me  confortavit lj) ,  Christo  Jesu  Domino  nostro,  quia  fidelem  me  existi- 
mavit,  ponens  in  ministerio 12) :  13.  qui  prius  blasphemus  fui  ct  perse- 
cutor,  et  contumeliosus 13) :  sed  misericordiam  Dei  consecutus  sum,  quia 
ignorans 14)  feci  in  incredulitate.  14.  Supcrabundavit  autem  gratia  Do- 
mini  nostri,  cum  fide  et  dilectione,  quae  est  in  Christo  Jesu.  15.  Fi- 
delis  sermo  et  omni  acceptione  diguus :  quod  Christus  Jesus  venit  in 
hunc    mundum    peccatores    salvos    facere 15) ,    quorum    primus    ego    sum : 


*)  Act.  16,  1.  seq.  2)  Phil.  2,  19.  21.  1  Cor.  4,  15.  3)  Act.  20.  1.  4)  2  Tim.  4,  4. 
Tit.  1,  14.  5)  Tit.  3.  9.  2  Cor.  11,  22.  6)  Joan.  13,  34.  35.  Rom.  13,  9.  10.  Gal.  5.  14. 
2  Cor.  1,  12.  2  Tim.  1,  13.  7)  Cap.  6.  4.  20.  Gal  5.  4.  Col.  2.  18.  »)  Marc.  12,  24.  9) 
Rom.  7,  12.  14.  w)  Gal.  3,  19.  ")  1  Cor.  15,  10.  Rom.  15,  8.  Phil.  4.  13.  ^)  Gal.  1,  1. 
15.  16.  13)  Act.  22,  4.  26,  9—11.  «)  Luc.  23,  34.  Act.  3,  17.  1  Cor.  7,  25.  15,  9.  seq. 
15)  Matth.  11,  13.  18,  11.    Joan.  3,  17.    Rom.  3,  25.  26. 

16.  sed  ideo  misericordiam  consecutus  sum,  ut  in  me  primo  ostenderet 
Christus  Jesus  omnem  patientiam  ad  informationem  eorum,  qui  credituri 
sunt  illi,  in  vitam  aeternam.  17.  Regi  autem  saeculorum  immortali, 
invisibili,  soli  Deo,  honor  et  gloria  in  saecula  saeculorum  Amen.  18. 
Hoc  praeceptum  commendo  tibi  fili  Timothee,  secundum  praecedentes 
in  te  prophetias  *) ,  ut  milites  in  illis  bonam  militiam2),  19.  habens 
fidem  et  bonam  conscientiam3),  quam  quidam  repcllentes,  circa  fidem 
naufragaverunt 4) :  20.  ex  quibus  est  Hymenaeus  et  Alexander:  quos 
tradidi  Satanae 5) ,  ut  discant  non  blasphemare. 


SUIMMWM  CiPITIS  PRIMI. 

Admonet  abstinendum  esse  ab  inanibus  quaestionibus:  docet  legcm  esse  bonam,  non  tamen 
justis  positam,  sed  injustis.  Commemorat  Dei  erga  se  misericordiam,  suique  vocationem 
ad  apostolatum.    Timotheo  commendat  fidem  et  bonam  conscientiam. 


1.  Paulus  Apostolus  Jesu  Christi. 
Dignitatis  et  officii  sui  nomen  adscribit  in 
epistolis  ad  Timotheum  et  Titum  datis, 
non  propter  ipsos,  quibus  scribebat,  ut 
quibus  nihil  opus  erat  auctoritate  nomi- 
nis  urgeri,  cum  essent  Paulo  absequen- 
tissimi ;  sed  propter  eos,  quibus  illi  prae- 
erant,  ne  videlicet  episcoporum  suorum 
praecepta  et  monita  vilipenderent,  quae 
viderent  Apostoli  Pauli  nomine  commen- 
data  et  auctoritate  suffulta. 

Secundum  imperium  Dei  Salvatoris 
nostri.  Quod  in  aliis  epistolis  dicit,  se- 
cundum  voluntatem  Dei,  hic  ait,  secun- 
dum  imperium}  sive  ut  alii  vertunt  ex 
Graeco,  secundum  delegationem,  man- 
datum,  praeceptum  Dei ,  nam  Graeca 
vox  a  verbo  deducitur,  quod  significat 
injungere  et  mandare  quippiam ,  sive 
officii  aliquid  delegare.  Vocat  ergo  se 
Apostolum  Jesu  Christi,  eoque  munere 
fungentem  ex  delegatione  Dei  Patris,  qui 
est  Salvator  noster,  id  est,  auctor  salutis 
nostrae  per  filium  suum.  Etiam  alibi 
Deus  Pater  dicitur  noster  Salvator:  ut 
Tit.  3.  vers.  4.,  ne  quis  hic  mendum  ali- 
quod  esse  putet  in  nostris  ac  plerisque 
Graecis  codicibus,  meliusque  in  Complu- 
tensibus  sic  legi,  secundum  ordinatio- 


nem  Dei  Patris  et  Salvatoris  nostri  Jesu 
Christi. 

Et  Christi  Jesu  spei  nostrae.  Aposto- 
latum,  quem  a  Deo  Patre,  imo  a  tota 
Trinitate  Paulus  accepit,  etiam  Christus 
ei  demandavit,  ut  homo;  quando  suum 
Evangelium  in  gentibus  praedicandum 
per  revolationem  ei  inspiravit;  ut  ipse 
refert  ad  Gal.  1.  Quod  autem  per  appo- 
sitionem  addit,  spei  nostrae ;  contra  Ju- 
daizantes  facit,  qui  in  lege  et  ceremoniis 
spem  salutis  suae  collocabant;  cum  spes 
nostra  sit  Christus:  quia  per  ejus  passio- 
nem  et  merita,  non  autem  aliunde  veniam 
peccatorum,  veram  legis  obedientiam  et 
vitam  aeternam  speramus. 

Cui  tamen  doctrinae  nequaquam  est 
contrarium,  ut  calumniantur  haeretici, 
quod  Christiani  sanctos  cum  Christo  reg- 
nantes,  quorum  precibus  et  meritis  ad- 
juvari  se  confidunt,  interdum  spem  suam 
vocent:  nam  omne  auxilium,  quod  ab 
illis  sperant,  qualecunque  illud  est,  non 
nisi  per  Christi  meritum  exspectant.  Sic 
enim  et  ipse  Paulus  passim  eorum,  ad 
quos  scribit,  orationibus  adjuvari  petit ; 
quod  utique  sine  spe  et  fiducia,  quam  in 
illis  habebat,  facere  non  potuit ;  ut  illud 


0  Act.  16,  2.    2)  Cap.  6,  12.   2  Tim.  2,  3.  seq.    3)  phil.  1,  27.     1  Cor.  4,  4.    *}  Cap. 
6,  10.    5)  1  Cor.  5,  5. 

omittam,    quod   Thessalonicenses    spem 
suam  appellet  1  Thess.  2. 

2.  Timotheo  dilecto  filio  in  fide.  Di- 
lecto  ,  Graece  pTjaui),  id  est  germano, 
quemadmodum  et  Ambrosianus  legit. 
Idem  observandum  in  salutatione  ad  Ti 
tum :  nam  alibi,  ut  in  2.  ad  Timotheum 
et  in  epist.  ad  Phil.,  Graece  est  ayaTCTjTWj 
id  est  dilecto.  Rursus  autem  de  eodem 
Timotheo  scribens  ad  Philipp.  2.  germa- 
nitatem  ejus  laudat,  dicens  se  neminem 
habere,  qui,  sicut  in  Graeco  legitur,  tam 
germane  pro  illis  solicitus  sit.  Timo- 
theum  itaque  germanum  filium  in  fide 
vocat  Apostolus.  Filium  quidem  in  iide, 
non  ut  quidam  putant,  quod  eum  ad  fidem 
convertisset,  Christoque  genuisset,  qua 
ratione  Corinthios  filios  suos  appellat: 
nam  in  Christo  Jesu,  inquit,  per  Evan- 
gelium  ego  vos  genui  1  Corinth.  4.,  quo- 
modo  et  Onesimum,  quem  in  vinculis 
Christo  genuerat,  filium  suum  vocat  in 
epist.  ad  Philemonem.  Non  enim  Timo- 
theus  a  Paulo  fuit  conversus  ad  fidem, 
sed  cum  jam  esset  discipulus,  id  est  Chri- 
stianus,  et  bonum  ei  redderetur  testimo- 
nium  a  fratribus,  usque  adeo  Paulo  pla- 
cuit,  ut  eum  peregrinationis  suae  comitem 
et  praedicationis  socium  assumeret;  uti 
refert  B.  Lucas  Act.  16.  Nam  et  in  2.  ad 
Tim.  cap.  1.  non  obscure  signincat,  eum 
fide  Christiana  a  matre  et  avia  fuisse  im- 
butum  adhuc  puerum.  Quem  et  ab  infan- 
tia  sacras  literas  didicisse,  testatur  cjus- 
dem  epist.  cap.  3. 

Ergo  filium  in  fide  vel  ideo  nominat, 
quod  eum  in  his,  quae  fidei  sunt,  plenius 
et  accuratius  instituisset;  vel  potius,  quod 
ipsi  Paulo  seni  Timotheus  adolescens, 
tanquam  filius  patri,  in  Evangelio  subser- 
viret.  Ita  namque  de  eo  scribit  loco  jam 
citato  ad  Phil.  Experimentum  ejus  cog- 
noscite:  quia  sicut  patri  filius  mecum 
servivit  in  Evangelio.  Porro  dilectum, 
seu  germanum  filium  vocat,  non  solum 
quia  doctrinam  Evangelii  retinebat  inte- 
gram  et  incorruptam;  sed  eo  maxime, 
quod  ad  imitationem  Pauli,  velut  parentis 
sui ,  negotium  Evangelii  sincerissime 
ageret,  non  quaerens  quae  sua  sunt,  sed 


quae  Jesu  Christi.  Nam  talem  eum  ibi- 
dem  ad  Philippenses  praedicat. 

Gratia,  misericordia  et  pax.  In  Grae- 
cis  atque  etiam  Latinis  quibusdam  manu- 
scriptk  asyntheton  est:  Gratia,  miseri- 
cordia,  pax,  astipulante  etiam  textu  com- 
mentatoris  Ambrosiastri.  De  gratia  et 
pace  in  aliis  Epistolis  satis  dictum.  Hoc 
autem  loco  misericordiam  interponit,  ex 
quodam  singulari  erga  Timotheumaffectu, 
coacervans  vocabula  beneficentiae  divi- 
nae ;  tum  etiam  ut  fontem  gratiae  et  pacis, 
omniumque  Dei  beneficiorum,  quibus  sal- 
vamur,  apertius  monstraret.  Omnia  enim 
promanant  ex  Dei  misericordia ,  secun- 
dum  id  quod  ait  ad  Tit.  3.  Non  ex  ope- 
ribus  justitiae,  quae  fecimus  nos,  sed 
secundum  suam  misericordiam  salvos 
nos  fecit.  Adnotavit  id  de  hoc  loco  Au- 
gustinus  in  inchoata  expositione  epist. 
ad  Rom. 

A  Deo  patre.  Graeci  et  Syri  codices 
Ambrosiano  suffragante  addunt  nostro. 
Et  Christo  Jesu  Domino  nostro.  Graeca 
variant:  nam  exemplaria  Roberti  omnia 
nobiscum  faciunt,  ut  et  Oecumenius  cum 
aliis  nonnullis.  Atque  ea  Latinorum  om- 
nium  lectio  est;  quam  et  Syriacus  textus 
exhibet.  At  alia  quaedam  Graeca  Domini 
cognomen  iterant.  Quomodo  autem  tota 
haec  sententia  supplenda  sit  et  interpre- 
tanda;  facile  est  ex  iis,  quae  alibi  sae- 
piusque  dicta  sunt,  intelligere. 

3.  Sicut  rogavi  te,  ut  remaneres 
Ephesi,  cum  irem  in  Macedoniam.  Facit 
exordium  a  repetitione  mandati,  quod 
Timotheo  dederat,  Epheso  discedens  in 
Macedoniam.  Erasmus  vertere  maluit: 
Sicut  adhortatus  sum  te:  nam  Graeca 
vox  TtocpsxaXeaoc  anceps  est  ad  hortari  et 
rogare :  et  personae  Pauli  magis  congruere 
videbatur,  ut  Timotheum,  quem  filium 
suum  vocat,  hortaretur,  quam  ut  rogaret. 
Verum  Chrysostomus  caeterique  Graeci 
in  suis  commentariis  eundem  sensum  red- 
diderunt,  quem  noster  interpres  expressit. 
Commendant  enim  modestiam  Pauli,  qui 
cum  praecipere  posset,  ut  patei  filio,  ac 
praeceptor  discipulo;  rogaro  tamen  et 
obsecrare  maluerit.    Nec   secus    exponit 

Ambrosianus.  Consonat  et  Syriaca  trans- 
latio:  denique  Erasmus  ipseinparaphrasi, 
id  quod  verterat  dissimulans,  communem 
hanc  omnium  interpretationem  sequitur. 

Discessum  Pauli  ab  Epheso  in  Mace- 
doniam  brevissime  narrat  Lucas  Act.  20. 
Postquam,  inqnit,  cessavit  tumultus,  vo- 
catis  Paulus  discipulis  et  exhortatus  eos, 
valedixit,  et  profectus  est,  ut  iret  in 
Macedoniam.  Sed  in  eo,  quod  vocasse 
dicitur  discipulot;,  quoruni  utiqae  prae- 
cipuus  erat  Timotheus,  intelligendum  est 
ab  ipso  ea  facta,  quorum  in  hac  Epistola 
memoriam  refricat ;  scilicet  Timotheum 
cimi  impositione  manuuni  presbyterii 
creatum  fuisse  episcopum,  ut  dicitur  cap. 
4.,  eundemque  Ephesi  relictum  cum  man- 
datis,  ut  compesceret  falscs  ac  futiles 
magistros,  sinceram  Evangelii  doctrinam 
vitiantes;  quod  dicitur  hoc  loco. 

Quaeret  aliquis,  quomodo  cum  his  non 
pugnet,  quod  in  Actis  paulo  post  verba 
modo  citata  Timotheus  recensetur  inter 
eos,  qui  Paulum  iter  facientem  leguntur 
comitati.  Respondeo  nullam  esse  repug- 
nantiam ;  quia  Timotheum  quidem  Ephesi 
reliquit  Apostolus,  ut  hic  dicitur.  Deinde 
ex  Macedonia  ad  eum  hanc  Epistolam 
scripsit :  sed  postquam  Paulus  Ephesum 
redire  non  potuit  tam  cito  quam  spera- 
verat,  ut  legitur  hujus  epist.  cap.  3,  14., 
ivit  ad  eum  adhuc  in  Macedonia  haeren- 
tem,  idque  volentem,  Timotheus,  ac  deinde 
aliquamdiu  cum  eo  fuit.  Quod  autem  ad 
Apostolum  ivit  adhuc  in  Macedonia  hae- 
rentem,  doceii  potest  ex  initio  posterioris 
ad  Corinth  ,  ubi  Paulus  Timotheum  sibi 
adjungit;  eam  autem  fuisse  scriptam  ex 
Macedonia,  suo  loco  docuimus  ex  senten- 
tia  Graecorum.  Quod  si  scripta  fuit  ex 
Nicopoli,  ut  Baronio  magis  placet :  illuc 
Timotheum  ivisse  ad  Apostolum  licebit 
dicere,  propter  illa  prima  verba  ejus 
Epi3tolae. 

Ut  denuntiares  quibusdam.  Denun- 
tiandi,  seu  praecipiendi  vocabulum  po- 
testatem  significat:  ex  quo  primum  in- 
telligitur,  Timotheum  cum  pctestate  re- 
lictum  ab  Apostolo  fuisse  apud  Ephesios: 
quae  quidem  potestas  non  alia  fuit,  quam 


ecclesiastica  et  episcopalis;  deinde,  eos, 
de  quibus  sermo  est,  in  Ecclesia  fuisse : 
nam  alioqui  praecipere  eis  non  poterat. 
Quid  enim,  inquit,  mihi  de  iis,  qui  foris 
sunt  judicare?  Nonne  de  iis,  qui  intus 
sunt ,  vos  judicatis?  1  Cor.  5.  De  iis 
ergo  loquitur  Apostolus,  qui  Christo  no- 
men  dederant,  sed  sub  hoc  noraine  falsa, 
noxia  etinutilia  quaedam  docebant;  quales 
maxime  erant  Judaizantes  et  Simoniani. 
Ne  aliter  docerent.  Prima  cura  Apo- 
stolo  est  de  integritate  doctrinae  conser- 
vanda;  haec  enim  totius  religionis  fun- 
damentum  est.  Adverbium  aliter  non 
modi,  sed  rei  diversitatem  significat;  unde 
verti  poterat:  Ne  alia,  aut:  ne  diversa 
docerent,  scilicet  ab  iis,  quae  tradita  illis 
erant.  In  Graeco  verbum  est  compositum, 
ixspodidoiGxaXelv ,  quod  Erasmus  inter- 
pretatur,  diversam  sequi  doctrinam ;  id 
quod  auditoribus  magis,  quam  doctoribus 
convenit.  At  vero  si  hoc  vellet  Apostolus, 
non  dixisset:  Vt  denuntiares  quibus- 
dam,  sed  ut  fidelibus  in  universum.  Om- 
nes  enim  fideles  monendi  sunt,  ne  diver- 
sam  sequantur  doctrinam;  sed  non  omnes, 
ne  doceant :  cum  pauci  sint  ad  docendum 
apti.  Utitur  eodem  vocabulo  cap.  6.,  ubi 
rursus  habemus :  Si  quis  aliter  etc.  Nam 
et  ibi  de  docentibus  sermonem  essc,  con- 
textus  ostendit  et  infra  hoc  cap.  volentes 
esse  legis  doctores.  Et  ouidem  de  his 
utrumqne  locum  exponunt  tam  Graeci, 
quam  Latini  interpretes.  Caeterum  aliter 
docere,  seu  diversam  adferre  doctrinam 
idem  est  cun»  eo,  quod  Gal.  1.  vocat: 
evangelizare  praeter  id  quod  evangeliza- 
tum  est,  et  praeter  id  quod  acceperant 
fideles:  ubi  praeter  idem  esse  quod  con- 
tra,  suo  loco  monstravimus.  Aliam  ergo 
seu  diversam  doctrinam  intellige,  quae 
priorem  excludat;  juxta  illud  2  Joan. 
Si  quis  hanc  doctrinam  non  adfert  etc. 
Quocirca  non  ille  aliter,  aut  aliud  docet, 
qui  profert  aliquid  qnueunque  modo  di- 
versum;  quandoquidem  et  ipsi  Apostoli 
non  statim  omnia  religionis  mysteria  fide- 
libus  recenter  conversis  tradebant;  quae- 
dam  enim  reservabant  opportuno  tempore 
supplenda:  sed  qui   docet  ea,  quae  dis- 

sentanea  svmt  et  contraria  doctrinae  prius 
acceptae.  Igitur  iraprobe  et  imperite  lo- 
cum  hunc  detorquent  haeretici  eontra 
traditiones  Ecclesiae  non  scriptas ;  prae- 
sertim  cum  hic  doctrinae  scritpo  traditae 
nulla  fiat  mentio. 

4.  Neque  intenderent  fabulis.  Prae- 
ceptum  hoc  a  praecedenti  diversum  est, 
et  ampHus  aliquid  requirit.  Nam  fieri 
potest,  et  saepe  fit,  ut  quis  non  doceat 
pugnantia  cum  iis,  quae  tradita  sunt;  sed 
talia  tamen,  quae  nihil  ad  pietatemfaciunt, 
utpote  fabulosa,  vana,  inutilia.  Quo  do- 
cendi  vitio  utinarn  nulli  doctores  et  con- 
cionatores  Christiani  laborarent!  Quan- 
quam  etiam  ad  audientes  potest  haec  pars 
refcrri ;  uti  referunt  Ambrosianus  et  B. 
Thomas.  Notat  autem  Apostolus  Judai- 
zantes;  qui  quo  apud  gentiles  Christianos 
in  pretio  essent  et  quaestum  facerent, 
fabulas  quasdam  a  majoribus  confictas  et 
traditas  pro  vera  et  sacra  historia  ingere- 
bant.  Unde  eas  ad  Tit.  1.  Judaicas  fa- 
bulas  appellat.  Cujusmodi  plurimas  ob- 
servare  est  in  commentariis  Rabbinorum, 
quos  etiam  nostri  interdum  citant. 

Sunt  qui  siguificari  putent  Deuteroses 
Judacorum ;  quas  post  Jesaiam  prophe- 
tam  Christus  in  Evangelio  et  Paulus  Col. 
2.  et  Tit.  1.  vocant  doctrinas  et  prae- 
cepta  hominum,  atque  eo  nomine  repre- 
hendunt.  Quod  genus  erant,  quae  Marcus 
enumerat  cap.  7.  et  Hieronymus  in  epist. 
ad  Algas.,  quorum  denique  magnam  far- 
raginem  continent  Judaeorum  libri  Thal- 
mud  et  Cabala.  Verum  si  proprie  loqua- 
mui\  aliud  est  fabula,  aliud  praeceptum. 
Fabula  enim  narratur,  ut  oblectet;  prae- 
ceptum  homini  datur,  ut  observet.  Hinc 
et  Apostolus  ea  distinxisse  videtur  ad 
Tit.  1.  dicens:  Non  intendentes  Judai- 
cis  fabulis  et  mandatis  hominum. 

Torro  fabulis  intendere ,  sive  atten- 
dere,  dicuntur  ii,  qui  eas  studiose  et  serio 
vel  narrant  vel  audiunt,  velut  rem  alicu- 
jus  momenti,  et  quae  ad  pietatem  faciat. 
Non  quidem  ad  rationem  fabulae  pertinet, 
quod  falsa  sit  et  commentitia,  a  fando 
enim  dicta  est:  sed  sive  verae  sint  fabu- 
lae  sive  falsae,  cum  sint  inutiles  et  animos 


hominum  occupent  vana  delectatione, 
merito  prohibet  Apostolus ,  ne  quis  iis 
attendat. 

Et  genealogiis  interminatis ,  id  est 
infinitis,  ut  legit  Arcbrosianus ;  Graece 
a7i£pavT0i<;.  Hac  etiam  parte  Judaei  no- 
tantur ;  qui  partim,  ut  legis  et  rerum  Ju- 
daicarura  periti  haberentur,  partim  vero 
ut  suam  ostentarent  nobilitatem,  origines 
suas  altissime  repetebant,  ut  eas  refer- 
rent  ad  reges,  prophetas,  patriarchas.  Id 
quod  usque  hodie  Judaci  factitant.  In- 
ierminatas  vero,  sive  infinitas,  Ambro- 
sianus  interpretatur  genealogias ,  quod 
sint  infinitae  per  traducem,  ut  loquitur; 
id  est  longissima  parentum  serie  proten- 
sae,  ut  vlx  ad  finem  earum  perveniri  pos- 
sit.  Est  qui  putet  eas  infinitas  dici,  id 
est  fine  carentes,  quia  non  perveniunt  ad 
aliquem  finem  utilem  auditoribus.  Atqui 
rectius  alii  rationem  hanc  adfemnt,  quod 
res  sit  infiniti  negotii  quaestiones  et  diffi- 
cultates  omnes  explicare,  quae  in  exqui- 
rendis  et  constituendis  genealogiis  accur- 
rere  solent.  Nec  tamen  haec  Apostoli 
reprehensio  ad  Evangelistas  pertinet 
texentes  Christi  Domini  genealogiam  ;  ut 
nec  ad  auctorem  libri  Paralipomenon,  in 
cujus  initio  multae  recensentur  genealo- 
giae :  nam  ea  suam  habent  justam  utili- 
tatem ;  sed  privatis  suis  ac  suorum  gene- 
alogiis  intendere,  quod  Judaei  faciebant, 
cum  sit  res  non  solum  perplexa,  verum 
etiam  inutilis,  rnerito  reprehenditur. 

Quae  quaestiones  praestant  magis 
quam  aedificationem  Dei,  quae  est  in 
fide.  Comparatio  impropria  est,  qua  ni- 
mirum  alterum  affirmatur,  alterum  nega- 
tur;  ut  patet  in  Syriaca  veisione,  quasi 
dicat:  Quae  quaestiones  praestant,  et  non 
aedificationem  Dei.  Cujusinodi  est  illa 
comparatio  Eccles.  7.  Melior  est  patiens 
arrogante.  Priori  parte  explicat,  quod 
dixerat  interminatas :  posteriori,  mutiles 
esse  ostendit.  Sensus  igitur  est:  quae 
genealogiae  materiam  praebent  innume- 
rabilium  quaestionum ;  ad  pietatem  vero, 
quae  homines  in  Deum  promovet  et  ad 
Deum  adducit,  quod  quidem  fit  per  fidem, 
nihil   plane  confeunt.   Quum  dicit  aedi- 

ficationem  Dei  per  fidem  esse,  non  nu- 
dam  intelligit  fidem,  sed  cbaritate  vesti- 
tam  atque  oraatam,  id  est  eam,  quae  per 
charitatem  operatur.  Nam  charitas  aedi- 
ficat  1  Cor.  8.  et  proinde  fides  non  aedi- 
ficat  nisi  per  charitatem.  Pro  aedifica- 
tione,  quae  Graece  est  oixo*5ouia,  Chry- 
sostomus,  Theodoretus  et  caeteri  Graeci 
commentatores,  una  litera  variata,  legunt, 
oixovouiav,  id  est  dispensationem :  inter- 
pretantur  autem  dispensationein  Del,  qua 
disposuit  et  ordinavit,  ut  mysteria  rcligio- 
nis  fide  suscipiantur ,  cum  sint  incom- 
prehensibilia.  Cui  ordinationi  resistunt, 
qui  quaestiones  de  illis  movent,  tanquam 
ratione  comprehendi  possint.  Eam  lectio- 
nem  sequuntur  etiam  Cajetanus  et  Hes- 
selius.  Verum  et  hodie  exstant  exempla- 
ria  Graeca,  quae  legant  id,  quod  noster 
interpres  reddidit,  oixo^o/juav.  Nec  dubium 
est  quin  ea  lectio  vetusta  sil:  quandoqui- 
dem  illi  veterum  Latinorum  interpretatio 
respondeat:  quae  et  sensum  exhibet  com- 
modiorem,  scilicet  eum,  quem  jam  dedi- 
mus.  Porro  quamvis  proprie  contra  Ju- 
daeos  agat  Apostolus,  potest  tamen  ac- 
commodari  hic  locus  ad  eos,  qui  quae- 
stiones  in  disciplinis,  ac  praesertim  in 
sacra  Theologia,  sine  fructu  multiplicant ; 
ingenii,  ut  ajunt,  exercendi,  seu  verius, 
ostentandi  gratia.  Quo  pertinet  querela 
S.  Thomae  in  principio  summae  Theo- 
logicae,  dum  ait,  ejus  doctrinae  novitios 
a  profectu  plurimum  impediri  propter 
multiplicationem  inutilium  quaestionum, 
articulorum  et  argumentorum.  Non  tamen 
existimandum  est,  quod  calumniantur  ad- 
versarii,  plerasque  quaestiones  a  Scho- 
lasticis  Theologis  tractatas  esse  ejusmodi : 
sunt  enim  multae,  quarum  usus  et  neces- 
sitas  etsi  prima  fronte  non  appareat,  in- 
telligitur  tamen  ab  iis,  qui  rem  propius 
considerant:  quemadmodum  bene  osten- 
dit  Melchior  Canus  lib.  12.  Locorum 
Theolog.  cap.  5. 

Ut  autem  ad  contextum  Apostoli  redea- 
mus,  oratio  ibi  inchoata :  Sicut  rogavi  te, 
hucusque  pendet  inabsoluta:  supplet  au- 
tem  eam  auctor  textus  Ambrosiani  huc 
adjiciendo,  ita  facito ;  quod  et  Erasmus 


in  sua  versione  superius  inseruit,  post 
illa  verba:  Cum  proficiscerer  in  Mace- 
doniam.  Alii  subaudiunt:  Ita  et  nunc 
rogo.  Cajetanus  vero  putat,  Apostolum 
suam  orationem,  quam  hic  suspensam 
relinquit,  demum  complere  sub  finem 
hujus  capitis,  ubi  dicit :  hoc  praeceptum 
commendo  tibi  fili  Timothee;  ut  sit  sen- 
sus:  Sicut  dudum  rogavi  te  etc,  ita  nunc 
idem  hoc  praeceptum  repetens,  tibi  com- 
mendo.  Quae  Cajetani  speculatio  non  est 
improbabilis. 

5.  Finis  autem  praecepti  est  charitas. 
Praecepti  nomine  legem  intelligit,  in  qua 
Judaei  gloriabantur ,  et  cujus  peritiam 
jactabant.  Eam  enim  intelligi  liquet  ex 
sequentibus.  Est  autem  lex  multorum 
praeceptorum  complexio,  sed  quo  sensu 
charitatem  dicat  esse  praecepti  finem, 
non  convenit  inter  omnes.  Quidam  enim 
de  causa  finali  exponunt ,  hoc  modo : 
Charitas  est  id,  ad  quod  omnia  legis 
praecepta  referuntur.  Ita  sentit  Augusti- 
nus  Ench.  cap.  penult.  et  lib.  1.  de  doct. 
Christ.  cap.  35.  et  sequcntibus  et  alibi. 
Item  B.  Thomas  in  comment.,  ubi  prolixe 
et  docte  sensum  hunc  explicat.  Nec  ab 
eo  recedit  Cajetanus. 

Sed  sciendum,  Apostolo  Graecum  tsXoc 
alibi  significare  perfectionem ,  consum- 
mationem,  complementum,  ut  Rom.  10. 
Finis  legis  Christus,  id  est  per  Christum 
lex  impletur  et  perficitur.  Quae  signifi- 
catio  etiam  huic  loco  optime  quadrat,  ut 
charitas  dicatur  finis,  id  est  consummatio 
et  impletio  praecepti;  quia  lex  per  cha- 
ritatem  impletur,  et  sine  ea  impleri  non 
potest.  Id  puod  planius  significat  illa 
ejusdem  Apostoli  sententia  Eom.  13.  Ple- 
nitudo  legis  est  dilectio,  quemadmodum 
in  ejus  loci  commentario  declaratum  est. 
Ita  locum  hunc  exponit  Ambrosianus  et 
Hesselius:  favent  et  Graecorum  coramen- 
tarii.  Quin  etiam  Augustinus  praefat.  in 
Psalm.  31.  finem  praecepti  exponit,  quo 
perficiuntur  et  consummantur  praecepta. 
Atque  hoc  est,  quod  de  praeceptis  dili- 
gendi  Dei  et  proximi  Dominus  ait  in 
Evangelio :  In  his  duobus  praeceptis 
universa  lex  pendet  et  Prophetae  Matth. 

22.,  quasi  diceret:  Si  dilectionem  habeas, 
quam  exigunt  haec  duo  praecepta,  lotam 
legem  et  quidquid  Prophetae  praecipiunt, 
impleveris.  Cui  pulcre  consonat  iliud 
Augustini  in  serm.  de  laudibus  charita- 
tis:  ille  tenet,  et  quod  patet  et  quod  latet 
in  divinis  sermonibus ,  qui  charitatem 
tenet  in  moribus. 

Quod  igitur  Apostolus  dicit,  tale  est: 
Judaei  fabulis  et  genealogiis  attendunt, 
velut  adminiculis  ad  legem  observandam. 
At  illa  quaestiones  et  contentiones  magis 
pariunt,  quam  fructum  pietatis  et  obser- 
vantiam  legis.  Nam  lex  charitate  imple- 
tur ,  non  quaestionum  contentiosarum 
ventiiatione. 

De  corde  puro,  et  conscientia  bona, 
et  fide  non  ficta.  Charitatem  seu  dilec- 
tionem,  quam  dixit  esse  finem  praecepti, 
certis  notis  commonstrat  et  ab  ea  distin- 
guit,  qua  non  Deus  et  proxiraus  sicut 
oportet  diliguntur;  sed  qua  diligitur 
mundus,  et  quae  in  eo  sunt,  de  qua  in  2 
Tim.  3.  Erunt  homines  seipsos  amantes ; 
et  cap.  4.  Demas  me  reliquit,  diligens 
hoc  saeculum  ;  et  1  Joan.  2.  Nolite  dili- 
gere  mundum  neque  ea,  quae  in  mundo 
sunt.  Si  quis  diligit  mundum,  non  est 
charitas  Patris  in  eo.  Charitas  igitur, 
quam  commendat  Apostolus,  primum  est 
ex  corde  puro,  id  est  procedens  a  volun- 
tate  vacua  pravis  cupiditatibus,  ita  ut 
nihil  aliud,  quam  quod  diligendum  est, 
diligatur,  inquit  Augustinus  lib.  1.  de 
doct.  Christ.  cap.  ult.  Quod  sequitur:  de 
conscientia  bona,  Augustinus  ibidem 
putat  esse  dictum  propter  spem ,  quae 
effectus  est  bonae  conscientiae.  Hle  enim, 
inquit,  ad  id,  quod  credit  ct  diligit,  per- 
venturum  se  esse  desperat,  cui  malae  con- 
scientiae  stimulus  inest.  Id  ipsum  pluri- 
bus  explicat  praefat.  in  Psalm.  31. 

Alii  aotam  hanc  ita  referunt  ad  prae- 
cedentem,  ut  sit  illius  effectus.  Cor  enim 
purum  fons  est  bonae  conscientiae,  qua 
nimirum  quispiam  sibi  bonae  voluntatis 
ac  bonorum  operum  conscius  est.  Sic  ac- 
cipitur  infra  hoc  oodem  capite,  ubi  dicit, 
quosdam  bonam  conscientiam  repellen- 
tes,   circa  fiderh  naufragasse.   Procedit 


autem  et  pendet  ex  bona  conscientia  cha- 
ritas,  quia  ut  ait  S.  Thomas :  Qui  non 
habet  conscientiara  bonam ,  non  potest 
Deum  pure  diligere ;  timet  enira  poenam, 
tiinor  autem  non  est  in  charitate  1  Joan. 
4.  Denique  charitatem  Apostolus  exigit 
procedentem  ex  fide  non  ficta,  sive  ut 
Ambrosiauus  legit:  nonsimulata,  Graece 
dvuTtoxptTOu,  id  est  qua  ex  animo  et  sine 
hypocrisi  creditur  in  Christum,  quia  cha- 
ritatis  fundamen^um  fides  est :  ac  proinde 
ex  fide  ficta  surgere  non  potest  vera  et 
sincera  charitas. 

Porro  nonnulli  arbitrantur,  illud:  De 
corde  puro  et  conscientia  bona,  additum 
esse  ab  Apostolo,  ut  charitatem  hanc,  de 
qua  loquitur,  discerneret  ab  ea,  quae  est 
in  homine  poenitente  ante  remissionem 
peccatorum;  quod  ille  etsi  Deum  sic  dili- 
gat,  ut  eum  rebus  omnibus  anteponat, 
nondum  tamen  habeat  cor  purum,  nec 
conscientiam  bonam,  scilicet  propter  prae- 
cedentia  peccata,  a  quibus,  quantum  ad 
labem  et  reatum  attinet,  noudum  purga- 
tus  est,  et  quorum  adhuc  conscientia  gra- 
vatur.  Nam  et  ipsa  remissio  peccatorum 
purgatio  vocatur  Hebr.  1.,  et  malam  con- 
scientiam  dicimus  hominis,  qui  sibi  con- 
scius  est  alicujus  criminis  necdum  remissi, 
licet  eum  facti  jam  poeuiteat. 

Videtur  tamen  charitas  posse  accipi 
hoc  loco  generaliter,  sicut  et  alibi  accipi- 
tur  in  Scripturis,  ac  nominatim  1  Cor.  13. 
et  16.,  videlicet  pro  sincero  Dei  amore, 
quo  super  omnia  diligitur.  Adduntur  au- 
tem  ab  Apostolo  illae  determinationes: 
de  corde  puro  etc. ,  ut  quemadmodiim 
superius  dixi,  vera  Dei  dilectio  suis  notis 
agnoscatur,  utque  distinguatur  ab  amore 
impuro,  carnali  ac  mundano.  Nam  et  poe- 
nitens,  etsi  nondum  reconciliatus,  hacte- 
nus  saltem  Deum  diligit  ex  corde  puro 
et  conscientia  bona,  quatenus  animum 
gerit  ab  affectu  peccati  repurgatum ,  et 
sibi  conscius  est  bonae  voluntatis,  qua 
peccata  commissa  detestatur.  Pro  hujus 
loci  intellectu  conferri  possunt  alia  Apo- 
stoli  loca,  ut  Rom.  12.  Dilectio  sine  si- 
mulatione.   2  Cor.  6.   In  charitate  non 

ficta.  2  Tim.  1.,  ubi  fit  mentio  conscien- 
tiae  purae  et  fidei  non  fictae. 

6.  A  quibus  quidam  aberrantes,  con- 
versi  sunt  in  vaniloquium.  Auerrantes, 
in  Graeco  praeteriti  temporis  est  partici- 
pium.  Unde  recte  vertunt  alii :  A  quibus 
postquam  aberrarunt  quidam  etc.  Signi- 
ficat  autem  vox  Graeca  eos,  qai  a  scopo 
aberrant,  quod  et  Theophylactus  annota- 
vit.  Sensus  est :  A  quibus  jam  enumeratis, 
scilicet  corde  puro,  conscientia  bona  et 
fide  non  ficta,  posteaquam  aberrarunt 
quidam ,  sive  ab  iis  deficientes,  sive  ea 
repellentes,  nam  et  infra  notat  quosdam 
bonara  conscientiam  repellentes,  conversi 
sunt  ad  vaniloquium,  id  est  deflexerunt 
ad  studia,  doctrinas,  disputationes  inanes 
et  infructuosas.  Hoc  rursus  dicit  propter 
fabulas  et  genealogias,  ac  caeteras  inep- 
tias  Judaicarum  quaestionum.  Male  vero 
ab  Erasmo  in  annot.  transfertur  ad  Scho- 
lasticas  Theologorum  quaestiones ,  non 
quud  in  his  non  peccetur  interdum  a  non- 
nullis  vel  curiositate  uimia  vel  superflu- 
itate,  sed  quia  vitium  hoc  qualecunque 
non  est  conferendum  cum  vaniloquio  Ju- 
daeorum,  qviod  hic  ab  Apostolo  taxatur, 
et  de  quo  dictum  a  nobis  in  superioribus. 
Nam  de  Judaeis  Apostolnm  loqui,  pla- 
num  est  ex  eo,  quod  sequitur: 

7.  Volentes  esse  legis  doctores.  Id 
est,  affectantes  honorem  ac  titulum  ma- 
gisterii,  quo  vocentur  nomodidascaii,  id 
est  legis  doctores,  et  ut  ait  Christus  in 
Evangelio  :  Amantes  vocari  ab  hominibus 
Rabbi,  id  est  magistri,  Matth.  23.  Notatur 
eorum  ambitio,  quae  causa  erat,  ut  de- 
flecterent  ad  vaniloquium,  cum  enim  legis 
periti  haberi  vellent,  nec  tamen  scopum 
legis  attingerent,  pro  vera  et  solyla  doc- 
trina  fabulas  et  fumos  inanes  anditoribus 
venditabant,  ut  qui  non  solum  legem  cere- 
monialem  adhuc  servandam  esse  dicerent, 
verum  etiani  humanas  traditiunculas  par- 
tim  vanas ,  partim  impias ,  legi  divinae 
miscerent. 

Non  intelligentes,  neque  quae  loquun- 
tur ,  neque  de  quibus  affirmant.  Hoc 
est,  nec  ea,  quae  dicunt  intelligentes, 
nec  ea,  quae  dictis  suis  astruere  volunt; 


vel  secundum  alios:  nec  principia  doc- 
trinae  suae,  nec  conclusiones,  quas  ex 
illis  colligunt.  Neque  tamen  haec  eos 
ignorantia  excusabat ,  quoniam  ut  ait 
Theopbylactus  per  ambitionem  ipsi  sibi 
ignorantiae  istius  et  erroris  erant  auctores. 
Quanquarn  nec  potest  a  peccato  excusari, 
qui  docere  praesumit  ea,  quae  ignorat. 
Quam  vere  autem,  quamque  significanter 
pseudologos  illos  Judaeos  ac  Pharisaeo- 
rum  discipulos  notet  Apostolus  impuri 
cordis  et  conscientiae  malae  et  fidei  fictae ; 
tum  ex  aliis  ejusdem  Apostoli  scriptis, 
tum  ex  variis  Evangeliorum  locis,  quibus 
Pharisaeorum  mores  depinguntur,  facile 
potest  intelligi,  quemadmodum  erudite  et 
copiose  in  suo  commentario  declarat  Hes- 
selius.  Sane  eadem  vitia  nostrae  aetatis 
haeresiarchis  communia  sunt,  eosque  si- 
railiter  in  errores  impulerunt.  Et  omnino 
quisquis  impuro  et  ambitioso  corde  ad 
studium  divinae  legis  accedit,  volens  ha- 
beri  doctus  et  magnus,  facillime  declinat 
ad  haereses  et  vaniloquia. 

8.  Scimus  autem,  quia  bona  est  lex. 
Haec,  inquit,  non  dico,  quod  legem  repre- 
hendam,  cujus  illi  se  profitentur  doctores. 
Scimus  enim  nos  Christi  fideles,  legem 
esse  bonam,  utpote  a  bono  Deo  profectam 
et  nihil  praecipientem,  nisi  quod  bonura 
est.  Denique  bonam,  quia  servata  vitam 
praestat.  Sic  Rom.  7.  Lex  quidem  sancta, 
et  mandatum  sanctum,  et  justum  et  bo- 
num.  Loquitur  autem  praecipue  de  lege 
morali,  quae  continetur  decalogo,  ut  patet 
ex  peccatis  ei  contrariis,  quae  mox  enu- 
merat. 

Si  quis  ea  legitime  utatur.  Allusio  est 
in  vocabulis  lex,  legitvne^  vouoc,  vojjuuojq. 
Addit  hanc  partcm  Apostolus,  non  quod 
lex  absolute  non  sit  bcua,  sed  quod  bona 
non  sit  male  utentibus,  quasi  dicat :  Lex 
ipsa  quidem  per  se  bona  est,  sed  tibi 
bona  non  erit,  si  nou  ea  legitime  utaris. 
Utitur  autem  legitime,  qui  utitur  ad  eum 
finem,  ad  quem  a  Deo  data  est.  Quod 
facit  imprimis,  qui  eam  observat  et  per 
ejus  observationem  justus  est,  secundum 
illud  Rom.  2.  Factores  legis  justifica- 
buntur.   Sed  quia  propriis  viribns  obser- 

vare  legem  nemo  potest,  utitur  et  ille  ea 
legitime,  qui  agnoscens  infirmitatem  suam 
ad  observanda  legis  praecepta,  utitur  ea 
ut  paedagogo  ducente  ad  Cbristum,  sicut 
eam  appellat  Apostolus  Gal.  3.  Lex  enim 
cum  per  seipsam  nus  justificare  non  pos- 
sit:  ad  Christum  veluti  nos  mittit,  ut  per 
ejus  gratiam  justificatio  legis  impleatur 
in  nobis  Rom.  8.  Hunc  sensum  clare  ex- 
primunt  Chrysostomus  et  ejus  sequaces. 

Mittit  autem  lex  ad  Christum,  duplici- 
ter:  Uno  quidem  modo,  quia  Christum 
promittit  ut  auctorem  justitiae  et  salutis 
nostrae;  nam  apud  Mosem  exstant  hu- 
jusmodi  promissiones.  Altero  modo,  quia 
dum  praecipit  et  minatur,  et  non  justifi- 
cat,  tacite  hominem  admonet,  quo  con- 
fugere  debeat,  nt  ipsius  minas  evadat; 
scilicet  ad  medicum,  et  redemptorem  et 
Salvatorem  Christum  in  lege  promissum. 
IIoc  modo  legem  nos  adChristum  mittere, 
et  hunc  esse  legis  usum  legitimum,  multis 
locis  docet  Augustinns,  ut  lib.  de  Spirit. 
et  lit.  cap.  9.  et  10.  Epist.  144.  et  157., 
lib.  4.  contra  2.  Epist.  Pelag.  cap.  2.  et 
3.,  serm.  13.  de  verbis  Apost.  et  alibi. 
Significat  autem  Apostolus,  Judaeos,  con- 
tra  quos  agit,  neque  legitime  usos  fuisse 
lege,  quam  profitebantur ,  neque  legiti- 
mum  ejus  usum  aliis  ostendisse :  quando- 
quidem  justitiam  non  ex  Christo,  sed  ex 
lege  et  ipsi  exspectabant  et  aliis  pro- 
mittebant. 

9.  Sciens  hoc,  quia  lex  justo  non  est 
posita,  sed  injustis.  Quidam  sunt,  qui 
putent,  Apostolum  subito  mutare  nume- 
rum,  cum  paulo  ante  dixerit:  Scimus. 
Quale  exemplum  est  Gal.  6.  Vos ,  qui 
spirituales  estis  etc.  Volunt  enim  et  hic 
utrumque  eodem  referri:  Scimus  et  sciens. 
Verum  id  non  oportet:  nam  participium 
sciens  cum  proxima  parte  cohaeret:  Si 
quis  ea  legitime  utatur,  sciens  etc.  Sentit 
enim  Apostolus,  ad  legitimum  usum  legis 
pertinere,  quod  sciatur  ipsam  non  esse 
justo  positam,  quia  paedagogo  seu  duc- 
tore  puer  opus  non  habet,  postquam  ma- 
gistro  traditus  est;  et  vehiculo  non  indiget, 
qui  jam  pervenit   illuc,    quo    tendebat, 

fluil.  Eitii  Comm.  Tom.  II. 


quemadmodum  Augustinus  docet  cap.  9. 
lib.  de  Spiritu  et  litera. 

Locum  hunc  torquent  haeretici,  ut  do- 
ceant,  Christianos  absolutos  esse  ab  obli- 
gatione  decalogi,  absurdissime  quidem, 
cum  Christus  in  Evangelio  toties  doceat 
mand&ta  legis  servanda  ei,  qui  velit  ad 
vitam  ingredi,  et  ipse  Paulus  non  uno 
loco  praecepta  decalogi  Christianis  obser- 
vanda  proponat.  Imo  novi  testamenti 
haec  promissio  est :  Dabo  leges  rneas  in 
cordibus  eorum  etc. 

Quidam  ut  haereticis  respondeant,  di- 
cunt,  Apostolum  hic  loqui  de  ea  lege, 
quam  passim  docet  abrogatam  esse  per 
Christum,  id  est  de  lege  ceremoniarum, 
quibus  ventura  gratia  Evangelii  prae- 
nuntiabatur.  At  hunc  sensum  respuunt 
verba  sequeutia:  Sed  injustis  et  non 
subditis  etc.  Nam  et  istos,  post  Evange- 
lium  promulgatum,  constat  lege  ceremo- 
niali  non  teneri ,  utpote  in  universum 
abolita. 

Nonnulli  sic  exponunt,  leges  non  sunt 
positae  propter  justos,  sed  propter  in- 
justos;  id  est  propter  injustitias  et  sce- 
lera  hominum,  qui  debebant  legibus  coer- 
ceri.  Nain  ut  dici  solet:  Ex  malis  mori- 
bus  natae  sunt  bonae  leges.  Justi  vero, 
quoniam  per  se  ea,  quae  legis  sunt,  fa- 
ciunt,  lege  non  indigent,  ostendunt  enim 
opus  legis  scriptum  in  cordibus  suis.  Ita 
fere  Graeci. 

Contra  hunc  commentarium  objici  po- 
test,  etiam  justos  opus  habere  lege  ut  re- 
gula  suarum  actionum,  quam  teneant  et 
a  qua  non  deflectant.   Unde  David  dice- 
bat:   Legem  pone  mihi  Domine  viam 
justificationum  tuarum,  Psalm.  118.  Et 
Augustinus  lib.  3.  contra  2.  Epist.  Pelag. 
cap.  4.  in  universum  affirmat,  etiam  justis 
legem   decalogi  nunc  esse  necessariam. 
Quin  et  primo  parenti,  quando  rectus  erat 
et  integer,  nec  peccatura  adhuc  intraverat 
in  mundum,  lex  data  fuit  a  Deo,  ne  co- 
mederet  de  ligno  scientiae  boni  et  mali. 
Rectius   igitur   alii   verum  hujus   loci 
intellectum  ex  aliis  ejusdem  Apostoli  sen- 
tentiis  petendum  esse  docent,  cujusmodi 
sunt  Rora.  6.    Non  enim  sub  lege  estis, 

sed  sub  gratia.  Et  cap.  7.  Mortificati 
estis  legi  per  corpus  Christi.  St  iterum : 
Nmic  autem  soluti  sumus  a  lege  mortis, 
in  qua  detinebamur.  Item  Gal.  3.  Chri- 
stus  nos  redemit  de  maiedicto  legis ,  et 
cap.  5.  Quod  si  spiritu  ducimini,  non 
estis  sub  lege ;  et  infra  cum  post  enume- 
ratos  fructus  spiritus  subjungit:  Adver- 
sub  hujusmodi  non  est  lex.  Quo  pertinet 
etiam  quod  de  principe,  seu  potestate, 
qu?.e  lex  qnaedam  animata  est  dicit  Ro- 
man.  13.  Principes  non  sunt  timori 
boni  operis ,  sed  mali.  Vis  autem  non 
timere  potestatem  ?  Bonum  fac.  Et  rur- 
sus:  Si  autem  malum  feceris ,  time. 
Non  enim  sine  causa  gladium  poriat, 
vindex  in  iram  ei,  qui  malum  agit. 

Ex  quibus  omnibus  satis  intelligi  po- 
test ,  quo  sensu  hic  ab  eodem  Apostolo 
dicatur,  legein  justo  non  esse  positam. 
Sicut  enim  in  sententiis  jam  citatis,  ita  et 
hoc  loco  legem  considerat  Apostolus  non 
secundum  omnia  ejus  officia,  sed  secun- 
dum  ea  tantum,  quae  ei  competunt,  ut 
soia  est,  utque  contra  fidem  et  gratiam 
mediatoris  distinguitur;  sicut  eam  passim 
Apostolus  distinguit.  Hnjusmodi  legis 
officia  sunt  minari,  terrere,  reum  facere, 
poenas  infligere.  Nam  alia  ejus  officia, 
quae  sunt  praecipere;  prohibere,  dirigere, 
promittere,  praemiare;  gratiam  aut  non 
excludunt,  aut  etiam  praesupponunt. 

Igitur  secundum  Apostolum :  Lex  ju- 
sto  non  est  posita,  sed  injustis;  quia 
justos  non  terret,  neque  punit,  sed  inju- 
stos,  qui  tamen  si  lege  legitime  utantur, 
id  est  si  legis  terroribus  admoniti,  viiium 
suarum  :mbecillitatem  ad  legem  implen- 
dam  agnoscant ,  atque  ad  Christi  redem- 
ptoris  gratiam  confugiant:  justificari  po- 
terunt  et  sic  inter  eos  numerari,  quibus 
lex  non  est  posita. 

Ab  hoc  sensu  verbis  tantum  diversa 
est  expositio  B.  Thomae  in  commentario, 
hujusmodi :  Lex  justo  non  est  posita,  id 
est  imposita,  tanquam  onus,  quod  eum 
premat  metu  ac  terrore  supplioii.  Item, 
lex  justis  non  adversatur,  sed  peccatori- 
bus.  Unde  et  per  adversarium,  qui  homi- 
nem  tradit  judici  puniendum,  lex  in  Evan- 


gelio  signiflcatur  Matth.  5.  Pro  hoc  intel- 
lectu  vide  Augustinuin  loco  superius  ci- 
tato  de  spiritu  et  litera,  et  praeterea  lib. 
15.  contra  Faustum  eap.  8.,  Tract.  3.  in 
Joan.  Epist.  19.  ad  Hieronymum,  lib.  de 
natura  et  gratia  cap.  57..  de  gratia  et  lib. 
arbit.  cap.  12.  et  conc.  11.  in  Psalm  118., 
ubi  juxta  sensum ,  quem  dedimus ,  con- 
ciliat  fcaec  duo  ,  justo  non  esi  lex  posita, 
et:  Legem  pone  mihi  Domine.  Augu- 
stini  sententiam  sequuntur ,  ac  verbatim 
etiam  referum  Beda,  Hervaeus,  Hesse- 
iius.  Pro  vccabulo  injustis  Graece  est 
avofxotg,  quasi  dicas,  exlegibus ,  id  est 
iis ,  qui  legis  sunt  transgressores ;  hos 
enim  lex  minis  ac  terroribus  suis  percel- 
lit.  Eadem  ratio  de  eo,  quod  sequitur: 

Et  non  subditis.  In  Graeco  una  com- 
posita  dictio  est,  avu7t0TaxT0tg,  pro  qaa 
legit  Ambrosianus  inobsequentibus ;  quo- 
modo  et  Erasmus  veitit.  Significantur  ii, 
qui  subjiei  nolunt,  nec  imperium  ferunt; 
homines  rebelles ,  inobedientes. 

Impiis  et  peccatoribus.  Impii,  Graece 
aasftelc;,  dicuntur,  qui  Deo  cultum  ac 
reverentiam  debitam  non  praestant.  Pec- 
catores,  qui  grandibus  peccatis  obnoxii, 
propter  quae  etiam  scriptura  quosdam 
singulariter  peccatores  appel]are  solet,  ut 
Sodomitas ,  Amalecitas ,  Publicanos  et 
Meretrices.  Latine  dici  possunt,  scelesti, 
ftagitiosi. 

Sceleratis  et  contaminatis.  Alii  pro- 
p:us  ex  Graeco  vertunt ,  nefariis  et  pro- 
fanis.  Quod  posterius  etiam  apud  Am- 
brosianum  est.  Prior  vox  significat  eos, 
qui  nulla  religione  a  sceleribus  revocan- 
tur:  posterior  homines  impuros,  piaculis 
contaminatos,  atque  ob  id  a  aacris  arcen- 
dos.  Unde  illud  poetae:  Procul  este 
profani. 

Patricidis  tt  matricidis ,  homicidis* 
Duo  priora,  secundum  Graecam  signifi- 
cationem,  extendi  possunt  ad  eos  etiam, 
qui  citra  necem  parentes  percusserunt: 
contra  quos  est  illud  legis  Mosaicae: 
Qui  percusserit  patrem  suum  aut  ma- 
trem ,  morte  moriatur.  Exod.  21.  Ter- 
tium  occisionem  viri,  id  est  hominis  signi- 
ficat ,   quinto  decalogi  praecepto  prohibi- 

tam.  Nam  viri  nomine,  phrasi  praesertim 
Hebraea,  saepe  etiam  feraina  comprehen- 
ditur. 

10.  Fornicariis ,  masculorurn  concu- 
biioribus.  Ex  eo ,  quod  fornicarios  c  >n- 
numerat  aliis  magnis  peccatoribus.  quibus 
lex  posita  est,  et  justo,  cui  lex  posita 
non  est,  opponit;  aperte  colligitur,  forni- 
cationom  mortale  peccatum  esse.  Com- 
prehendit  autem  Apostolus  nomine  for- 
nicationis ,  tam  hic  quam  alibi,  omnem 
viri  et  feminae  ccmmixtionem  extra  ina- 
trimonium.  Ex  iis  autem  impudicitiae 
peccatis,  quae  contra  naturam  commit- 
tuntur,  contentus  est  unum  praecipuum 
nominasse. 

Plagiariis.  Graece  avSpaTCO&axalg, 
quasi  dicat  mancipiariis,  hoc  est  iis, 
qui  aliena  mancipia  furantur  et  vendunt. 
Quod  genus  furti  plagium  Latine  voca- 
tur,  eo  quod  hujus  criminis  convicti  iege 
Flavia  plagis  damnarentur.  Tametsi  ge- 
neralior  est  Latina  significatio :  nam  yla- 
giarii  jureconsultis  in  universum  dicun- 
tur  hominum  fures,  id  est  qui  homines, 
sivs  servos,  sive  liberos  abducunt,  reti- 
nent,  vendunt;  imo  et  qui  emunt  in  ser- 
vitutem  eos,  quos  libcros  esse  noverunt. 
Fuit  olim  hoc  peccatum  frequens  apud 
eos,  quibus  hominum  servitus  in  usu  erat. 

Mendacibus,  perjuris.  Perjurium  esse 
mortale  peccatum  secundo  decalogi  man- 
dato  prohibitum,  nulla  dubitatio  est :  men- 
dacia  vero  constat  non  omnia  mortifera 
esse.  Sunt  enim  quaedam  jocosa  et  ofii- 
ciosa ,  quae  cuipam  venialem  non  exce- 
dunt.  Verum  Apostolus  mendaces  hic 
appellat,  non  a  qualicunque  mendacio, 
sed  ab  eo ,  quod  fit  studio  nocendi,  id  est 
per  quod  notabile  nocumentum  (quale 
praecipue  est  in  religionis  doctrina)  pro- 
ximis  infertur ;  quod  Theologi  pernitiosum 
mendacium  vocant;  de  quo  Joannes  lo- 
quitur  in  Apoc.  21.  et  22.,  dnm  omnibus 
mendacibus  (quos  interpretatur  eos,  qui 
amant  et  faciunt  mendacium)  partem  fore 
dicit  in  stagno  ardenti  igne  et  sulfure, 
quod  est  mors  eecunda.  Ut  mendaces 
his  locis  dicantur  fallaces  illi,  qui  in  re 
gravi  student  alinm  fallere. 


Huc  usque  Apostolus  enumeravit  eos, 
quibus  lex  posita  est:  exquo  consequitur, 
omnia  haec  peccatorum  genera  mortalia 
esse ,  per  quae  nimirum  fiat ,  ut  homo 
justus  non  sit ,  sed  injustus;  et  per  hoc 
legis  onere  pressus. 

Unde  praeterea  consequens  est,  et 
contra  nostrae  tempestatis  haereticos  ob- 
servandum,  esse  quaedam  peccata,  quae 
non  impediant,  quo  minus  quis  vere  dica- 
tur  et  sit  justus ;  et  proinde  legem  vere 
servet  atque  impleat,  et  non  tantum  im- 
putative ,  ut  illi  dicunt.  Ea  peccata  sunt, 
quae  Catholici  venialia  vocant,  sine  qui- 
bus  impossibile  est  etiam  justos  ducere 
hanc  vitam.  Non  igitur  cmnia  peccata, 
ut  sectarii  isti  volunt ,  mortalia  sunt  et 
gehennae,  quam  lex  minatur,  obroxium 
faciunt;  sed  necessario  agnoscendum  est 
mortalium  et  venialium  discrimen ,  quod 
illi  negant. 

Et  si  quid  aliud  sanae  doctrinae  ad- 
versatur.  Quia  longum  erat,  omnia  pec- 
catorum  genera,  quibus  lex  posita  est, 
singillatim  recensere;  generali  clausula 
quicquid  reliquura  est  compiectitur.  Nec 
moveat,  quod  utitur  conjunctione  si,  quae 
dubitantis  esse  solet :  saepe  enim  ,  more 
scripturae,  non  dubitat,  sed  supponit,  qui 
sic  loquitur,  quasi  dicat:  Et  quicquid  est 
aliud  etc.  Sic  idem  Apostolus  Rom.  13. 
Et  si  qaod  eit  aliud  mandatum.  Poiro, 
sanam  doctrinam,  vocat  integram  et 
inccrruptam.  Hujus  frequenter  meminit 
in  epist.  ad  Tim.  et  Titum;  quo  ad  episco- 
pos  scriberet,  quib^s  ante  omnia  curae 
esse  debet,  ut  Cbristiana  et  apostolica 
doctrina  pura  ?.b  omni  corruptione  con- 
servetur. 

Dicuntur  autem  adversari  sanae  do- 
ctrinae  non  quaecunque  peccata,  sed  ea 
solum,  quae  hominem  simpliciter  inju- 
sturn  ac  legis  transgressorem  constituunt; 
qualia  sunt  de  quibus  hic  agitur.  Non 
quasi  peccatum  aliquod  n<-n  sit  contra 
ullam  Dei  legem ;  sed  quia  venialia,  sicut 
imperfectam  habent  peccati  rationem,  ita 
et  legi  Dei  imperfecte  repuguant,  qua- 
tenus  non  extiuguunt  dilectionem  Dei  ex 
toto  corcle.     Unde  nec  simpliciter  ab  illis 

41  * 


644 


COMMENTARIUS  IN  CAP.  I. 


quisquam  legis  transgressor  vocatur.  Se- 
cus  de  mortalibus,  etiam  singulis ;  ut  patet 
Jac.  2. 

11.  Quae  est  secundum  Evangelium 
gloriae  beati  Dei.  Particula :  Quae  est, 
in  Graeco  quidem  non  habetur ,  sed  sup- 
plendam  esse  recte  admonet  Theophy- 
lactus.  Est  enim  haec  pars  explicatio 
ejus,  quod  praecedit,  sanae  doctrinae. 
Quae  est,  inquit,  secundum  Evangelium, 
id  est  Evangelio  consentanea.  Vocat  au- 
tem  Evangelium  gloriae  beati  Dei,  quia 
per  ipsum  Deus,  qui  per  naturam  beatus 
est,  et  laude  nostra  non  eget ,  glorifica- 
tur.  Nam  finis  Evangelii  gloria  Dei  est. 
Unde  ait  infra:  Regi  saeculorum  honor 
et  gloria. 

Quod  creditum  est  mihi.  Id  est ,  con- 
creditum ,  commissum ;  cujus  praedicatio 
mihi  delegata  est  a  Deo.  Hoc  quoque 
pertinet  ad  commonstrandam  sanam  do- 
ctrinam ,  quasi  dicat :  Evangelium  a  me 
Christi  Apostolo  praedicatum  ne  dubita 
sanam  esse  doctrinam.  Sic  in  2  Tim.  3. 
scienSj  a  quo  didiceris;  etenira  Paulo 
solemne  erat,  Evangelio  suo  fidem  con- 
ciliare  ex  auctoritate  suae  personae,  tan- 
quam  ad  Evangelium  praedicandum  divi- 
nitus  missae.  Hinc  toties  se  Christi  Apo- 
stolum  vocat ;  atque  eum  titulum  adver- 
sus  aemulos  constantisshne  tuetur. 

12.  Gratias  ago  ei,  qui  me  confor- 
tavii  Christo  Jesu  Domino  nostro.  Non, 
in  Christo,  ut  quidam  legunt  -contra  fidem 
Graecorum  codicum,  quibus  et  Latini 
MSS.  et  post  Ambrosianum  editio  Cle- 
mentina  suffragatur.  Graeca  sic  habent: 
Et  gratiam  habeo  ei ,  qui  me  roboravit, 
sive  potentem  reddidit,  Christo  Jesu 
etc.  Quoniam  dixerat,  quod  creditum 
est  mihi;  ne  suis  meritis  id  adscribere 
videatur ,  gratias  agit  Christo ,  ncn  solum 
de  munere  praedicandi  Evangelii  sibi 
concredito,  verum  etiam  de  eo  feliciter 
et  fortiter  inter  tot  persecutiones  et  pres- 
suras  a  se  administrato ;  nam  ad  id  prae- 
standum  magna  utique  fortitudine  et  con- 
stantia  opus  erat. 

Quia  fidelem  me  existimavit.  Graece, 
duxit,  judicavit,  aestimavit,  ut  legit 


Ambrosianus.  Ponens  in  ministerio. 
Graece,  in  ministerium;  Ambrosiano 
idem  adstipulante.  Sensus  hujus  loci  est : 
Christo  Domino  gratiam  habeo ,  quod  me 
fidelem  et  proinde  idoneum  judicaverit, 
quem  adhiberet  ad  ministerium  Evangelii. 
Fidelem  dicit,  non  a  fide,  quae  omnibus 
Christianis  communis  est,  ut  nonnulli 
minus  germane  interpretantur ;  sed  a  fide, 
quae  exigitur  in  rebus  commissis,  ut  li- 
quet  ex  contextu  verborum.  Sic  ait  1  Co- 
rinth.  4.  Quaeritur  inter  dispensatores, 
ut  fidelis  quis  inveniatur  et  cap.  7.  de 
seipso :  Tanquam  misericordiam  conse- 
cutus  a  Domino ,  ut  sim  fidelis.  Qui 
locus  huic  similis  est,  et  cum  eo  confe- 
rendus. 

Jan?  quod  dicit,  quia  fidelem  me  exi- 
stimavit,  non  sic  accipiendum,  quasi 
Deus  Paulum  fidelem  invenerit ,  non  au- 
tem  fecerit  (quod  lectori  parum  attento 
Chrysostomus  ejusque  sequaces  videri 
possunt  sensisse),  sed  minus  dicendo  plus 
voluit  intelligi.  Nam  homines  quidem  iis 
credunt  rerum  suarum  dispensationem, 
quos  fideles  existimaut,  etsi  non  faciunt: 
Deus  autem  neminem  judicat  fidelem, 
quem  non  faciat.  Idque  significare  vo- 
luisse  Apostolum  probat  ipsa  gratiarum 
actio;  nulla  enim  gratia  Deo  debetur, 
quod  hominem,  qui  fidelis  est,  talem  ju- 
dicet  (est  enim  hoc  judicium  in  Deo  ne- 
cessarium):  sed  quod  talem  faciat;  quod 
et  locus  ad  Cor.  jam  citatus  haud  obscure 
significat.  Aut  certe ,  quia  de  Christo  lo- 
quitur,  etiam  sic  potest  intelligi :  Fidelem 
mejndicavit,  uthomo;  quem  talem,  ut 
Deus,  fecit. 

13.  Qui  prius  blasphemus  fui  et  per- 
secutor  et  contumeliosus.  Graece,  eum 
qui  prius  etc.  Amplificat  divinae  erga  se 
gratiae  magnitudinem,  ostendens  quam 
eo  beneficio  indignus  fuerit;  ut  qui  non 
solum  nihil  boni  meriti  ad  illud  attulerit, 
verum  etiam  in  benefactorem  multis  mo- 
dis  fuerit  injuriosus.  Qui  prius,  inquit, 
blasphemus  eram ,  id  est  maledicus, 
Christum  vocans  seductorem;  et  perse- 
cutor  ecclesiae  ejus,  atque  in  ea  ipsius 
Christi :  utpote  de  coelo  ad  me  clamantis, 

quid  me  persequeris?  Denique  contu- 
meliosus,  Graece  uppiox^c,  quod  et  con- 
viciatorem  significat  et  violentum  oppres- 
sorem.  Posterior  significatio  magis  qua- 
drat ;  quia  conviciatorem  seu  blasphemum 
jam  ante  dixerat.  Augustinus  lib.  4.  contra 
Donatist.  cap.  5.  ex  Cypriano  injuriosum 
legit;  quod  ad  utrumque  patet. 

Videtur  autem  Apostolus  peccatum 
suum  gradibus  quibusdam  augere ,  ut 
primus  gradus  sit  maledicere,  secundus 
persequi,  tertius  per  vim  opprimere  ct, 
ut  ipse  vocat  Gal.  1.,  expugnare. 

Sed  misericordiam  Dei  consecutus 
sum,  vel,  ut  sim  fidelis,  ut  dicitur  1  Cor. 
7.,  siquidem  et  hic  de  fidelitate  sua  gra- 
tias  egit  Christo :  vel  in  genere  miseri- 
cordiam  a  Deo  consecutus,  id  est  gratiam, 
qua  et  peccata  remitteret,  et  immensis 
beneficiis  me  cumularet.  Graece  quidem 
legitur  addita  conjunctione :  Sed  et  mise- 
ricordiam  consecutus  sum:  sed  pleonas- 
mus  est,  Apostolo  non  infrequens,  quod 
et  alias  annotavimus. 

Quia  ignorans  feci  in  incredulitate. 
Nonnulli  arbitrantur,  Apostolum  hac  aetio- 
logia  peccatum  suum  exaggerare ,  atquc 
ex  magnitudine  peccati  rationem  reddere, 
cur  misericordiam  consecutus  sit;  quasi 
dicat:  Quia  Deus  vidit  me  per  infidelita- 
tem  adeo  excaecatum ,  ut  oura  tanta  mala 
facerem,  tamen  ea  non  viderem,  sed 
optime  facere  me  putarera  et  per  hoc  pe- 
nitus  essem  desperatus,  more  phrenetici, 
qui  morbum  suum  non  agnoscit:  ideo  ex 
mera  sua  misericordia  me  praevenit  atque 
sanavit.  Ita  Joannes  Hesselius,  sensum 
hunc  colligens  ex  Augustino  sermone  8. 
9.  et  10.  de  verbis  Apost.  Juxta  quam 
expositionem  causa  acceptae  misericor- 
diae  redditur,  non  ex  parte  peccati,  sed 
bonitatis  divinae,  quae  tanta  est,  ut  po- 
tentiam  suam  declarare  velit  in  remissione 
gravissimorum  peccatorum,  tanauam  in 
curatione  morbi  desperati. 

Quidam  nullam  putant  hic  reddi  ratio- 
nem,  sed  tantummodo  significari,  cnjus 
et  quanti  peccati  veniam  Apostolus  sit 
consecutus.  Sic  Petrus  Lombardus  in 
commentario,  glossam  ordinariam  secutus ; 


nt  sensus  sit:  veniam  consecutus  sum  de 
eo,  quod  ignorans  feci  per  incredulitatem ; 
veniam  obtinui  totius  erroris  et  infidelita- 
tis  meae.  Sed  hic  sensus ,  etsi  verus,  non 
tamen  explet  Apostoli  sententiam,  ut 
qu.ie  non  minus  causalis  sit,  quam  illa 
Cbristi  oratio :  Pater  dimitte  illis ,  non 
enim  sciunt,  quid  faciunt.  Luc.  23. 
Quin  potius  mutua  collatione  hae  duae 
sententiae  explicandae  sunt,  et  si  quae 
sunt  similes ,  ut  est  illa  Petri  allocutio  ad 
Judaeos  Actor.  3.  Et  nunc  fratres  scio, 
quia  per  ignorantiam  fecistis,  sicut  et 
principes  vestri. 

Plerisque  igitur  tam  Graecis,  quam 
Latinis  videtur,  Christum  et  utrumque 
Apostolum  per  hujusmodi  verba  extenuare 
velle  peccatum  eorum,  de  quibus  loquun- 
tur;  ut  circumstantia  extenuans  sit  igno- 
rantia,  per  quam  peccaverunt.  In  eundem 
sensum  Apostoli  verba  accepit  interdum 
Augustinus,  ut  in  expositione  Psalm.  50. 
et  lib.  4.  contra  Donatist.  cap.  5.  et  ho- 
mil.  21.  inter  50.  Similiter  et  Cyprianus 
in  epistola  ad  Jubajanum,  Tertullianus 
lib.  de  pudicitia ,  Gregorius  vel  quisquis 
auctor  in  Psalm.  3.  poenitentialem ,  et 
Bernardus  serm.  1.  de  conversione  sancti 
Pauli.  Scholastici  quoque  Doctores  ex 
ejusmodi  Scripturis  probare  solent,  pec- 
cata  quaedam  per  ignorantiam  excusari, 
sicut  alia  per  infirmitatem. 

Sed  contra  hunc  commentarium  facit, 
primum  quod  Christus  non  solum  pro  iis 
oravit,  qui  peccarunt  ex  ignorantia  pec- 
catum  extenuante,  verum  etiam  pro  iis, 
qui  ex  odio,  invidia,  malitia,  crucifixionis 
ejus  erant  auctores;  quemadmodum  do- 
cent  Augustinus  serm.  8.  de  verbis  Apo- 
stoli,  et  Leo  serm.  15.  de  passione  Do- 
mini.  Quod  et  ipsa  ratio  confirmat,  nam 
alioqui  non  dedisset  nobis  Dominus  per- 
fectum  exemplum  orandi  pro  persecatori- 
bus ;  ut  quos  persaepe  malitia  ad  bonos 
persequendos  incitat.  Facit  eodem ,  quod 
Petrus  addit,  sicut  et  principes  vestri. 
Nam  principes  Judaeorum  partim  ex  odio, 
partim  ex  ambitione,  Christum  voluerunt 
e  medio  sublatum ;  uti  probant  hae  Scri- 
pturae,  Sapient.  2.  Circumveniamus  ju- 

stum ,  quoniam  inutilis  est  nobis ,  et 
contrarius  operibus  nostris ,  ct  impro- 
perat  nobis  pcccaia  legis  etc.  Luc.  20. 
Hic  est  haeres ,  occidamus  eum ,  ui  no- 
stra  fiat  haereditas.  Joan.  5.  Quomodo 
vos  potestis  credere,  qui  gloriam  ab  in- 
vicem  accipitis  et  gtoriam ,  quae  a  solo 
Deo  est,  non  quaeritis?  Deniqvse  facit, 
quod  Paulus  addit,  in  incredulitate. 
Nam  Scriptura  nr.squam,  ut  arbitror,  in- 
fidelitatem  ponit,  ut  circumstantiam  pec- 
cati  extenuantem;  sed  ea  magis  in  con- 
trarium  uti  solet,  nt  Psalm.  68.  Ephes. 
4.  et  2  Thess.  1.  et  alibi. 

Videtur  itaque  dicendum,  quod  fecisse 
per  ignorantiam ,  respectu  misericordiae 
ac  veniae  a  Deo  impetrandae,  in  prae- 
dictis  sententiis  neque  allegatur  proprie 
ad  exaggerationem  peccati ,  neque  ad 
ejus  extenuationem ;  praesertim  cum  om- 
nibus  peccatis  aliquo  modo  commune  sit, 
quod  ex  ignorantia  fiant ;  quemadmodum 
docetur  in  2.  sent.  d.  22.,  sed  adfertur, 
ut  ratio  objecti  maxime  convenientis, 
circa  quod  Deus  misericordiam  suam 
exerceat.  Nam  objectum  seu  materia 
misericordiae  miseria  est:  unde  quanio 
miseria  major,  tanto  magis  nata  est  mi- 
sericordiam  commovere.  Hinc  orat  Psalm- 
ista :  Cito  anticipent  nos  misericordiae 
tuae ;  quia  pauperes  facti  sumus  nimis. 
Psalm.  78.  Quamvis  autem  omne  pecca- 
tnm  miseria  quaedam  sit,  magis  tamen 
ignorantiae  quam  peccati  nomine  miseria 
significatur.  Nam  miseria,  ut  talis  invo- 
luntaria  est,  sicut  et  ignorantia,  atque 
hac  ratione  misericordiam  commovet ; 
peccatum  autem  omne  voluntarium  est, 
ideoque,  ut  tale,  non  misericordiam  pro- 
vocat ,  sed  iram ,  tanto  graviorem,  quanto 
gravius  est  ipsum  peccatum. 

Quod  igitur  Apostolus  dicit,  rale  est: 
Ideo  misericordiam  consecutus  sum,  quia 
magna  erat  miseria  mea;  haec  nimirum, 
quod  tanta  mala  facerem  per  ignorantiam 
et  incredulitatem ,  instar  aegroti ,  qui  per 
insaniam  medicum  caedit,  quemadmodum 
pulchre  explicat  Augustinus  serm.  jam 
citato.  Ad  eundem  modum  et  Christi 
oratio   videtur  intelligenda;   tanquam  si 


diceret :  Pater  ignosce  illis  et  da  veniam  ; 
quia  per  ignorantiam ,  qua  peccant  nes- 
cientes  quae  faciunt,  valde  miseri  sunt. 
Huc  faciunt  etiam  aliae  Scripturae  non 
dissimiles ,  ut  Gen.  8.  Nequaquam  ultra 
maledicam  terrae propter  homines :  sen- 
sus  enim  et  cogitatio  humani  cordis  in 
malum  prona  sunt  ab  adolescentia  sua, 
et  Psalm.  50.  Miserere  mei  Deus  secun- 
dum  magnam  misericordiam  tuam.  Ecce 
in  iniquitatibus  conceptus  sum ,  et  in 
pcccatis  concepit  me  mater  mea ,  et 
Psalm.  77.  Non  accendit  omnem  iram 
suam:  et  recordatus  est,  quia  caro  sunt, 
spiritus  vadens  et  non  rediens.  In  qui- 
bus  Scripturis  observa  pro  ratione  mise- 
ricordiae  diviuae  allegari  peccatum  ori- 
ginale;  quod  ad  maximam  pertinet  hu- 
mani  generis  miseriam,  et  de  voluntario 
minimum  habct  inter  peccata.  Quanquam 
alias  etiam  actualia  peccata  significantur, 
ut  Psalm.  24.  Propter  nomen  tuum 
propitiaberis  peccato  meo ,  muUum  est 
enim,  et  Psalm.  40.  Sana  animam 
meam ,  quia  peccavi  tibi.  Tale  est  et 
illud  Apostoli  Rom.  5.  Ubi  abundavit 
peccatum,  superabundavit  gratia.  Nam 
et  hic  continuo  subjungit  idem  Apostolus, 
superabundasse  in  se  gratiam  Christi. 

Ex  his  omnibus  id  etiam  manifestum 
est ,  illis  verbis ,  quia  ignorans  feci,  nul- 
lam  significari  rationem  meriti  in  Paulo, 
ne  quidem  ex  congruo ,  quod  Deum  pro- 
vocaret  ad  gratiam  et  misericordiam  ei 
praestandam ;  nihilo  magis,  quam  in  aliis 
Scripturis  modo  recitatis.  Tantum  enim, 
uti  dictum  est,  magnitudo  mis^riae  signi- 
ficatur,  velut  objecti  misericordiae  divi- 
nae ;  quae  miseria,  quia  peccati  erat,  non 
poterat  secundum  rationem  meriti  mise- 
ricordiam  provocare,  sed  iram. 

Unde  adhuc  liberum  est  quaerere, 
utrum  per  ignorantiam  tanquam  circum- 
stantiam  extenuantem  peccaverit  Paulus 
Christum  blasphemans,  et  Ecclesiam  ejus 
persequens ;  an  vero  per  malitiam.  Tam- 
etsi  communior  et  verior  est  responsio, 
per  ignorantiam  magis  quam  per  mali- 
tiam  haec  eum  fecisse ;  ut  qui  esset  ex 
eorum  numero ,  qui  arbitrabantur ,  perse- 

quendo  Christianos  obsequium  se  prae- 
stare  Deo  Joan.  16.,  quique  zelum  Dei 
habebant,  sed  non  secundum  scientiam, 
Rom.  10.  Sic  enim  de  se  loquitur  Phil. 
3. ,  secundum  aemulationem  persequens 
Ecclesiam  Dei;  secundum  justitiam, 
quae  in  lege  est,  conversatus  sine  que- 
rela.  Non  igitur  fuit  illis  annumerandus, 
qui  rebelles  sunt  lumini,  qui  obsLruunt 
oculos  ne  videant,  qui  vident  aliqua  ar- 
gumenta  verae  fidei ,  sed  malitia  et  pra- 
vis  affectibus  excaecati  ea  rejiciunt  et 
doceri  nolunt ,  dicentes  Deo :  Recede  a 
nobis,  scientiam  viarum  tuarum  nolu- 
mus:  quorum  denique  vox  est  iu  libro 
Sapientiae  2.  Circumveniamus  justum 
etc. ,  quanquam  et  hi  secundum  sensum 
orationis  Christi  nesciunt,  quid  faciant. 

14.  Superabundavit  autem  gratia 
Domini  nostri ,  scilicet  erga  me.  Dicit 
autem  superabundasse,  id  est  supra  mo- 
dum  exuberasse  erga  se  gratiam  et  mise- 
ricordiam  Christi  Domini;  vel  quia  bene- 
ficium,  quod  ei  Deus  per  gratiam  suam 
contulit,  valde  fuit  gratuitum,  utpote 
valde  indigno  collatum  ;  vel,  quia  magnum 
erat  et  copiosum.  Non  solum  enim  pec- 
cata  delevit,  sed  et  adoptionem  filiorum 
ccntulit,  et  Apostolici  muneris  dignita- 
tem  adjecit ;  ut  ubi  abundavit  delictum, 
superabundaret  gratia,  Rom.  5. 

Cum  fide  et  dilectione ,  quae  est  in 
Christo  Jesu.  Adjungit  divinae  gratiae 
suos  effectus  praecipuos,  fidem  et  dile- 
clionem  christianam,  quas  in  se  per  gra- 
tiam  superabnndasse  dicit;  fidem  oppo- 
nens  incredulitati;  dilectionem  saevitiae, 
quam  exercuerat  adversus  fideles.  Recte 
Graeci  admonent,  Apostolum  fidei  con- 
jungere  dilectionem,  eo  quod  sine  dile- 
ctione  fides  ad  salutem  non  sufficiat.  Est 
autem  eadem  dilectio ,  quae  charitas, 
Graece  ayaTnj. 

15.  Fidelis  sermo  et  omni  acceptione 
dignus.  A  specie  transit  ad  genus,  id  est 
a  gratia  sibi  praestita  ad  commune  bene- 
ficium  redemptionis  et  salutis  humanae 
pcr  Christum.  Utitur  autem  magnifica 
praefatione,  quae  hunc  habet  sensum  :  Id 
quod  volo  dicere,  quoad  veritatem  qui- 


dem  certum  ect  et  indubitatum;  quoad 
utilitatem  vero  dignum,  quod  modis  om- 
nibus  ampleetamur.  Est  enim  Evange- 
lium ,  id  est  bonum  laetumque  nuntium. 
Fidele ,  pro  vero,  certo  et  firmo  frequens 
est  in  Scripturis ,  maxime  verbis  ac  pro 
missis  attributum. 

Porro  sciendum  est,  Ambrosianum  le- 
gere ,  humanus  scrmo ,  cujus  lectionis 
etiam  Hieronymus  in  Epist.  102.  ad  Mar- 
ceilam  et  B.  Thomap  in  commentario 
meminerunt.  Verisimile  est,  id  quod 
Erasmus  suspicatur,  eam  Latinam  lectio- 
nem  manasse  a  Graecis  quibusdam  codi- 
cibus,  in  quibus  pro  7uaT6<;  legebatur 
yprpioc, ,  id  est  benignus ;  tametsi  nunc 
Graeca  constanter  habent  tziztoq  fidelis; 
idque  sine  dubio  melius.  Est  enim  Apo- 
stolica  phrasis ,  fidelis  sermo ,  quam  et 
infra  cap.  3.  et  4.  hujus  Epist.  repetit: 
ac  rursus  in  2.  ad  Tim.  2.  et  ad  Tit.  3. 
Unde  merito  diversam  lectionem  Hiero- 
njmus  repudiat  in  Epist.  memcrata. 

Quod  Christus  Jesus  venit  in  hunc 
mundum  peccatores  salvos  facere.  Grae- 
ce  et  Syriace,  in  mundum.  Dicitur  au- 
tem  Christus  venisse  in  mundum,  quia 
quamvis  jam  ante  in  mundo  esset  per 
divinitatem,  Joanne  testante  cap.  1.  In 
mundo  erat ,  et  mundus  per  ipsum 
factus  est:  secundum  assumptam  tamen 
naturam  inter  bomines,  qui  mundi  nomi- 
ne  significantur,  esse  coepit  postquam 
incarnatus  est:  juxta  illud  ejusdem  Evan- 
gelistae:  Verbum  caro  factum  est ,  et 
habitavit  in  nobis.  Venit  autem,  ut 
peccatores  salvos  faceret;  id  est  ut  pec- 
catoribus  salutem  adferret.  Cujus  salutis 
partes  sunt  conversio ,  remissio  peccato- 
rum,  justificatio  et  glorificatio.  Nam  sa- 
lus  peccatoris  in  hac  vita  inchoatur,  in 
futura  perficitur.  Tacite  alludit  Aposto- 
lus  ad  nomen  Jesu,  cum  dicit  Jesum 
venisse,  ut  peccatores  salvos  faceret; 
nam  Jesus  salvatorem  significat.  Unde 
et  angelus  apud  Matthaeum:  Vocabis 
nomen  ejus  Jesum  ;  ipse  enim  salvum 
faciet  populum  suum  a  peccatis  eorum. 

Ex  his  autem  et  similibus  Scripturre 
testimoniis  constat  finem,  principalem  ad- 

ventus  Christi  fuisse  salutem  peccatoris, 
Non  veni,  inquit,  vocare  justos ,  sed 
peccatores ,  Matth.  9.  Et  iterum:  Venit 
filius  hominis  quaercre ,  et  saloumfa- 
cere  quod  perierat,  Luc.  19.  Ex  qua 
doctrina  recte  colligunt  Theologi ,  Chri- 
stum  non  fuisse  venturum  in  carne,  si 
homo  non  peccasset;  nam  cessante  fine 
principali  cessat  effectus.  Hinc  ait  Augu- 
stinus  serm.  9.  de  verbis  Apostc-li :  Nulla 
causa  fuit  veniendi  Christo  Domino, 
nisi  peccatores  salvos  facere.  Et  serm. 
36.  de  verbis  Domini :  Si  homo  non  pe- 
riisset,  filius  hominis  non  venisset.  Item 
Leo  serm.  3.  de  Pentecost.  Si  homo  in 
suae  honore  naturae  mansisset,  creator 
mundi  creatura  non  fieret.  Eadem  est 
sententia  B.  Thomae  tam  in  comm.  quam 
alibi;  nec  non  aliorum  praestantium 
Theologorum  ipsiusque  Magistri  sentent. 
lib.  3.  d.  1. 

Deinde  ex  doctrina  supradicta  sequi- 
tur :  Omnes ,  qui  per  Christum  salvantur, 
peccatores  fuisse,  nemine  excepto.  Et 
quoniam  Christus  non  solum  adultorum, 
verum  etiam  parvulorum  salvator  est, 
ipso  dicente:  Sinite  parvulos  ad  me 
venire  Matth.  19.,  consequitur,  etiam  par- 
vulos  recens  natos  esse  peccatores;  quem- 
admodum  ex  ea  doctrina  bene  contra 
Pelag.  concludit  August.  serm.  9.  et  10. 
de  verb.  Apost.  et  lib.  1.  de  peccat.  me- 
ritis  cap.  26.  et  29. 

Quorum  primus  ego  sum.  Non  primus 
tempore,  sicut  hoc  intellexerunt  quidam 
haeretici,  qui  dicebant,  ut  refert  Aquinas, 
animam  Adami,  transeundo  de  corpore 
in  corpus,  ad  Paulum  usque  pervenisse, 
et  in  eo  fuisse;  quasi  diceret:  Ego  pri- 
mus  peccator;  quia  anima  Adami,  qui 
primus  peccavit,  est  anima  mea.  Qui 
sensus  absurdus  et  haereticus  est,  ponens 
animarum  transitum  seu  transmigratio- 
nem  de  corpore  in  corpus.  Sed  primum 
se  dicit,  peccatorum  magnitudine,  id  est 
maximum  peccatorem :  non  quod  revera 
nullus  eo  fuisset  major  etiam  inter  eos 
quos  salvos  fecit  Christus ;  sed  vel  hoc 
scnsu,  quia  unus  erat  ex  praecipuis  et 
insignioribus ;  magno  enim  studio  et  ar- 


dore  persecutus  fuerat  Ecclesiam  Dei, 
quae  res  eum  valde  insignem  inter  pec- 
catores  faciebat. 

Vel  quia  omnium  maximus  esset  pec- 
cator,  quantum  ad  suum  ipiius  judicium ; 
quod  de  se  quidem  afiirmativum ,  de  aliis 
autem  negativum  habebat,  velut  si  dice- 
ret:  Scio  me  fuisse  valde  magnum  pec- 
catorem,  et  talem  me  semper  in  corde 
gero:  nec  alium  quemquam  judico  me 
majorem.  II oc  enim  verae  humilitatis  est, 
simul  et  charitatis  ,  seipsum  accusare ,  et 
alios  non  judicare.  Sic  e  contrario  se 
vocat  omnium  sanctorum  minimum,  Ephes. 
3.  Sensus  hic  et  probabilis  est,  et  pluri- 
mum  aedificat:  de  quo  plura  qui  volet, 
Hesselii  commentarium  legat;  ubi  inter 
alia  recte  docet,  quomodo  qnisque  no- 
strum  debeat  veraciter  judicare,  se  esse 
maximum  peccatorem;  quia  nimirum  ad 
eum  pertinet  sua  peccata  prae  oculis  ha- 
bere  ct  ponderare;  de  aliis  autem  meliora 
praesumere,  et  eorum  peccata  vel  ex- 
tenuare  vel  non  attendere.  Videantur  et 
nostra  super  memoratum  locum  Epist.  ad 
Ephesios,  et  super  illud  Phil.  2.  In  hu- 
militate  superiores  sibi  invicem  arbi- 
trantes.  Vide  etiamS.  Thomam  2.  secun- 
dae  quaest.  161.  art.  3. 

Jam  ad  humilitatem  Apostoli  etiam 
hoc  videtur  referendum ,  quod  non  dicit, 
quorum  prirnus  ego  fui,  sed  sum;  tan- 
quam  adhuc  talis  esset.  Debet  enim 
unusquisque  semper  ante  oculos  habere 
statum  peccati ,  ex  quo  per  Dei  gratiam 
ereptus  est,  et  in  quo  adhuc  haereret,  si 
sibi  relictus  esset;  idque  tum  ob  custo- 
diam  humilitatis,  tum  ut  divini  beneficii 
magnitudo  nunquam  ei  effluat  e  memoria, 
sed  in  continua  gratiarum  actione  persl- 
stens  dona  potiora  mereatur.  Quanquam 
quod  dicit  Apostolus,  quorum  primus 
ego  sum,  secundum  expositionem  Aqui- 
natis  et  Cajetani  potest  sic  accipi,  ut  re- 
lativum  quorum  non  referat  peccatores 
absolute,  sed  peccatores  salvatos  a  Chri- 
sto,  ut  nimirum  respondeat  ei,  quod 
praecedit,  peccatores  salvos  facere.  Pec- 
cator  autem  salvatus  jam  non  est  pecca- 
tor,    sicut    languidus    sanatus    non    est 

languidus.  Itaque  proprie  dicere  potuit, 
quorum  primus  ego  sum ;  et  buic  sensui 
congruunt  sequentia. 

16.  Sed  ideo  misericordiam  consecu- 
tussum,  ut  in  me  primo  ostenderet  Chri- 
stus  Jesus  omnem  patientiam.  Illud 
primo,  non  est  adveruium ,  sed  nomen, 
Graecis  dativi,  nobis  ablativi  casus.  Ra- 
tionem  misericordiae  a  Deo  sibi  impensae 
superius  reddidit  ex  parte  objecti,  id  est 
miseriae  suae:  nunc  eam  assignat  ex 
parte  causae  finalis.  Cum  enim  Deus 
omnia  faciat  ad  ostensionem  bonitatis 
suae;  peculiariter  tamen  et  singulari 
quodam  exemplo  Paulum ,  qui  tam  ma- 
gnus  erat  peccator ,  per  gratiam  suam 
Jesus  Christus  ad  se  cunvertere,  et  tam 
magnum  Apostolum  facere  voluit;  ut  in 
eo  primo,  id  est  maximo  peccatore,  osten- 
deret  ac  mundo  notam  faceret  omnem, 
id  est  perfectam  ac  singularem  patien- 
tiam  ,  sive  ut  expressius  ex  Graeco  legit 
Augustinus,  longanimitatem.  Nam  Grae- 
ca  habent  uaxpo&ouiav.  Erasmus  clemtn- 
tiam  vertit:  ego  lenitatem  malim,  qua 
nimirum  Christus  tantum  Ecclesiae  suae 
persecutorem  non  solum  non  punivit  pro 
merilis,  verum  etiam  ad  poenitentiam 
exspectavit;  imo  poenitentiara  ipsam  gra- 
tuito  dedit;  eum  sanavit,  justificavit,  et 
magnum  suum  Apostolum  fecit.  Significat, 
Apostolus,  Christum  fecisse,  quod  solent 
medici;  qui  ut  omnes  ad  se  invitent,  artis 
suae  specimen  praebent  in  perfecta  cura- 
tione  infirmi  alicujus  desperati.  Unde 
sequitur: 

Ad  informationem  eorum ,  qui  cre- 
dituri  sunt  illi  in  vitam  aeternam.  In- 
formationem,  Graece,  utiotutccuoiv.  Quod 
nomen  hic  accipitur  pro  formae  et  exem- 
plaris  expressione;  ut  non  inepte  verterit 
Erasmus,  et  eum  secutus  Hentenius :  Ad 
exprimendum  exemplar  iis ,  qui  credi- 
luri  essent  in  ipso ,  in  vitam  aeternam ; 
hoc  est,  ut  me  faceret  exemplar  omnibus 
peccatoribus ,  qui  usque  ad  finem  saeculi 
in  ipsum  credituri  sunt,  et  per  eandem 
fidem  exspectaturi  vitam  aeternam.  Vi- 
dentes  enim  peccatores,  Paulo ,  qui  tam 
graviter   peccaverat,    impensam    esse   a 


Christo  misericordiam ;  audent  et  ipsi 
veniam  et  3alutem  ab  eo  sperare.  Non 
solum  igitur  Paulus  a  Christo  datus  est 
Ecclesiae,  ut  eximius  praedicator  gratiae 
Dei ;  sed  etiam  ab  eodem  propositus  est 
omnibus,  ut  ejusdem  gratiae  exhibitae 
praecipuum  exemplar. 

17.  Regi  autem  saeculorum  immor- 
tali,  invisibili,  soli  Deo  honor  et  gloria 
in  saecula  saeculorum.  Amen.  Ex  con- 
sideratione  tanti  beneficii  per  Christum 
sibi  atque  in  universum  humano  generi 
exhibiti ,  erumpit  in  laudem  Dei,  prae- 
dicans  illum  aeterno  honore  et  gloria 
dignum.  Non  refert  antem  sive,  de  Deo 
Patre ,  sive  de  tota  Trinitate  sententiam 
exponas,  utrumque  enim  probabile  e6t, 
et  suos  habet  Catholicos  auctores.  Quo- 
modo  autem  recte  de  Patre  dictum  intel- 
ligatur:  soli  Deo ,  cum  et  Filius  et  Spiri- 
tus  sanctus  sit  Deus,  paulo  post  explica- 
bitur.  Regem  saeculorum ,  Deum  appel- 
lat,  hoc  est,  regem  totius  universi  ab  initio, 
quo  conditum  est  usque  in  aeternum, 
juxta  illud  Psalm.  144.  Regnum  tuum, 
regnum  omnium  saeculorum ,  et  domi- 
natio  tua  in  omni  generatione  et  gene- 
ratione.  Intelliguntur  ergo  saecula  crea- 
ta,  quac  cum  mundo  habent  initium,  de 
quibus  Heb.  1.  Per  quem  fecit  et  sae- 
cula,  et  cap.  11.  Fide  intelligimus  ap- 
tata  esse  saecula  verbo  Dei.  Quae  et 
2  Tim.  1.  tempora  saecularia  vocantur. 
Sub  his  autem  comprehendi  vult  Apo6to- 
lus  quidquid  saeculis  seu  temporibus  men- 
suratur,  id  est  omnem  creaturam.  Nec 
vero  saecula  increata  recte  possunt  in- 
telligi ,  quia  Deus  non  est  eorum  rex  aut 
dominus,  sed  idem  cum  illis.  Nam  in- 
creata  saecula  non  aliud  sunt ,  quam  ae- 
ternitas  Dei. 

Pro  immortali  Graece  et  Syriace  e6t 
incorruptibili ,  hoc  est,  in  qnem  nulla 
prorsus  potest  cadere  corruptio ;  quod 
quidem  soli  competit  Deo,  queraadmodum 
idem  Apostolus  infra  cap.  6.  testatur, 
dicens:  Qui  solus  habet  immortalitatem. 
Ex  quo  etiam  loco  petendum,  quo  sensu 
Deus  dicatur  invisibilis.     Quem ,  inquit, 

nullus  hominum  vidit ,  sed  nec  videre 
potest. 

Pro  eo,  quod  seq uitur  soli  Deo,  Graeci 
codices,  qui  nunc  versantur  in  manibus, 
liabent  soli  sapienti  Deo ,  et  ita  legisse 
Theophylactum  liquet  ex  ejus  comment. 
Ita  quoque  Cyrillus  legit  lib.  12.  thesauri 
cap.  10.  At  vero  pro  nostra  lectione  fa- 
ciunt  omnes  codices  et  commentatores 
Latini  atque  insuper  Augustinus  variis 
locis  hanc  Apostoli  sententiain  citans. 
Accedit  et  Syriaca  versio.  Quin  etiam 
Chrysostomus ,  Theodoretus  et  Oecume- 
nius  satis  produnt  non  legisse  sapienti; 
quandoquidem  in  commentario  no/i  attin- 
gunt.  Imo  Chrysostomus  diserte  exponit 
illud  soli  Deo,  ut  manifestum  sit,  mediam 
dictionem  sapienti ,  ab  eo  lectam  non 
inisse.  Nec  improbanda  suspicio  est,  eam 
ex  fine  Episiolae  ad  Rom. ,  ubi  tam  La- 
tine  quam  Graece  legitur  soli  sapienti 
Deo ,  huc  a  Graeeis  quibusdam  diverr.a 
loca  confundentibus  adscriptam  esse,  sicut 
et  in  Epistola  Judae. 

Quod  ergo  nos  legimus:  soli  Deo  ho- 
nor  et  gloria,  tribus  modis  sane  potest 
intelligi.  Prirao,  ut  significetur  honor  ct 
gloria  per  excellentiam ,  ea  nimirum, 
quae  tribuitur  alicui,  ut  summe  bono 
atque  perfecto,  Hlis  enim  honor  et  gloria 
soli  Deo  debetur  non  angelo,  non  homini 
quantumvis  sancto.  Altero  modo ,  ut  sen- 
sus  sit:  Soli  Deo  honor  et  gloria ,  sic  ut 
omnis  honor  et  gloria,  quaecunque  aliis 
competit,  solide  in  Deum  referenda  sit, 
secundum  illud:  Qui  gloriatur ,  in  Do- 
mino  glorietur ,  2  Cor.  10.  Nihil  enim 
est  honore  et  gloria  dignum  in  creatura, 
quod  non  a  Deo  procedat  auctore.  Ter- 
tius  sensus  est  :  Rex  ille  saeculorum  im- 
mortalis  et  invisibilis ,  qui  solus  est  Deus, 
honoretur  et  glori^cetur  in  saecula  sae- 
culorum  ,  id  cst  in  omnem  aeternitatem. 

Secundus  sensus  multorum  est,  sed 
postremus  maxime  probabilis,  quem  tra- 
dit  Augustinus  lib.  2.  de  Trinit.  cap.  8. 
et  17.  Nec  offendit  hic  sensus,  etiamsi 
specialiter  ad  Patrem  referatur,  ut  Graeci 
faciunt,  et  inter  Latinos  Ambrcsianus : 
dicitur  enim  Pater  solus  Deus,    non  ad 


exclusionem  Filii  aut  Spiritus  sancti,  qui- 
bus  est  nna  cum  Patre  natura ,  sed  ad 
excludendum  quidquid  est  ab  ipso  diver- 
suro,  ut  est  omnis  et  sola  creatura,  quem- 
admodum  hujusmodi  iocutiones  accipien- 
das  esse  docetur  in  1.  sent.  d.  21.  Quo 
autem  sensu  secundum  Graecam  hodier- 
nam  lectionem  Deus  dicatur  soJus  sa- 
piens ,  diximus  in  comment.  Epist.  ad 
Rom.  Clausulam  Amen ,  id  est  fiat,  ad- 
jicit  Apostolus  tanquam  sigillum,  quo 
confirmet  et  quantum  in  se  est  rata  faciat 
ea,  quae  proxime  dixit. 

18.  Hoc  praeceptum  commendo  tibi 
fili  Tir.iothee.  Non  convenit  inter  expo- 
sitoras ,  de  quo  praecepto  loquatur.  Am- 
brosianus  et  Graeci  referunt  ad  id,  quod 
statim  sequitur:  ut  milites  in  illis  bonam 
militiam  etc.  Rectius  alii  putant,  Aposto- 
lnm  respicere  ad  superiora  ac  nominatim 
ad  illud,  quod  dixerat  initio:  Sicut  rogavi 
te,  ut  denuntiares  quibusdam,  ne  aliter 
docerent ,  et  caetera,  quae  sequuntur  de 
lege  et  gratia.  Nam  illud  rogare ,  prae- 
cipere  erat. 

Unde  et  verum  apparet,  quod  sentit 
Cajetanus,  Apostolum  suam  orationem, 
quam  ibi  reliquit  imperfectam ,  hic  tan- 
dem  absolvere,  quasi  dicat:  illud  prae- 
ceptum,  quo  te  rogavi,  ut  Ephesi  rema- 
neres,  et  quibusdam,  ne  aliena  et  fabu- 
losa  dccerent,  denuntiares;  hoc,  inquara, 
praeceptum  tibi  commendo ,  id  est  cu- 
stodiendum  et  servandum  moneo;  velut 
depositura  quoddam.  Addit  autem ,  fili 
Timothee,  ne  videatur  praecipere  ut  do- 
minus,  sed  ut  pater.  Potest  etiam  intel- 
ligi  praeceptum ,  non  quo  aliquid  Timo- 
theo  praecipiatur ,  sed  quo  Timotheus 
praecipere  deheat  aliis.  Sic  enim  dictum 
erat  illi ,  ut  denuntiares  quibusdam ,  id 
est  praeciperes.  Pro  quo  sensu  facit,  quod 
hic  loco  praecepti  non  legatur  IvtoXtj  in 
Graeco,  sicut  alibi ,  sed  rcapayysXta  ,  vo- 
cabulum  derivatum  a  verbo  superius  po- 
sito ,  quod  interpres  vertit  denantiare, 
ut  hic  conformiter  verti  potuerit:  Hanc 
denuntiationem  commendo  tibi ,  scilicet 
eam,  de  qua  dixi :  ut  quibusdam  denun- 
tiares. 

Secundum  praecedentes  in  te  prophe- 
tias.  In  te,  Graece  Itu  oe,  id  est  super 
te,  ut  legit  Ambrosianus.  Alii  vertunt  de 
te ,  quod  idem  valet.  Narn  sensus  est: 
Hoc  praeceptum  tibi  comraendo  servan- 
dum  ,  vel  exsequendum  juxta  proplie- 
tias,  quae  de  te  praecesserunt ,  id 
est  secundum  revelationes  divinas 
de  te  factas,  quibus  nimirum  signi- 
ficatum  fuit  te  futurum  Uiilem  Eccle- 
siae  Dei  ministrum.  Etenim  in  Ecclesia 
primitiva,  quemadmodum  Chrysostomus 
annotat  et  Dionysius  in  ecclesiast.  bier- 
arcb.  meminit,  electiones  Episcoporum 
saepe  fiebant  per  revelationem  Spiritus 
sancti.  Sic  ad  opus  praedicationis  missi 
fuerunt  Barnabas  et  Saulus  Act.  13-  Sic 
etiam  multos  sanctos  Episcopos  olira  le- 
gimus  electos.  Sic  igitur  ordinatus  fuit 
Episcopus,  postquam  non  unum  Spiritus 
sancti  testimonium,  sed  plura  de  eo  prae- 
cessissent;  id  enim  vult  plurale  nomen 
prophetias,  tametsi  cap.  4.  rursus  Timo- 
theum  bujus  rei  commonefaciens,  pro- 
phetiam  nominat  singulari  numero.  Noli, 
inquit,  negligere  gratiam ,  quae  in  te 
est,  quae  data  est  tibi  per  prophetiam, 
cum  impositione  manuum.  presbyterii. 
Quod  qi.omodo  consistat  cum  plurali 
numero  hujus  loci  ,  illic  explicabitur-, 
erant  autem  hae  prophetiae  partim  ipsius 
Pauli  ordinantis,  partim  aliorum  fidelium, 
qui  prophetiae  donum  habebant. 

Ut  milites  in  illis  bonam  militiair.. 
In  illis,  seilicet  prophetiis,  ut  patet  ex 
Graeco.  Referenda  est  haec  pericope  ad 
illam  praecedentem ,  hoc  praeceptum 
commendo  tibi,  ut  sensus  sit :  Eo  fine 
commendo  tibi  praeceptum,  secundum 
prophetias  de  te  factas  scrvandum,  ut  in 
illis,  id  est  secundum  easdem  propbetias, 
ac  velut  in  virtute  eaium,  milites  bonam 
militiam,  hoc  est  officium  tuum  episc<>- 
pale  strenue  et  fortiter  administres.  Li- 
benter  Apostolus  utitur  metaphora  mili- 
tiae ,  tanquam  aptissima  non  solum  ad 
exprimendam  vitam  hominis  Obristiani, 
quem  alibi  ut  militem  Christi  spirituali- 
bus  armis  instruit,  ut  Eoh.  6.  et  1  Thess. 
5.,   verum    etiam    ad    commonstrandum, 


quale  sit  opus  Episcopi.  Nam  sicut  in 
militia,  sic  e'-  in  Episcopatu,  perpetua  est 
adversus  hostes  pugna,  vigiliae,  labores, 
pericula.  Hostes  in  hoc  genere  6unt  dae- 
mones,  baeretici,  falsi  fratres,  hypocritae 
et  quicunque  doctrinis  aut  exemplis  malis 
gregem  Dominicum,  cui  praepositus  est 
Episcopus,  quantum  in  ipsis  est,  depopu- 
lantur  ac  perdnnt.  Porro  bonam  mili- 
iiam  vocat  strenuam,  fidelem,  legitimam, 
talem  denique,  quae  bonum  militem  faciat, 
cujusmodi  Timotheum  vult  esse  in  2. 
Epist.  cap.  2.  dicens :  Labora  sicut  bonus 
miles  Christi  Jesu. 

Quaeret  aliquis:  Si  de  Tiraotheo  jam 
ante  prophetatum  erat,  qualis  futurus 
esset  Episcopus,  quid  opus  erat  eum  hor- 
tari,  ut  se  talem  praestaret;  cum  non 
possit  non  impleri,  qucd  Deus  praedixit? 
Respondetur,  id,  qood  Deus  praedixerat, 
implendura  fui?se  per  raedia  ab  ipso  Deo 
ordinata,  inter  quae,  sicut  erat  bona  vo- 
luntas  Timotbei ,  sic  etiam  studium  et 
solicitudo  Pauli,  qua  bona  Timothe!  vo- 
luntas  subinde  excitanda  erat  et  fcvenda. 
Nam  totum  hoc  ad  providentiam  Dei, 
verbum  suum  iniplere  volentis,  pertinebat. 

19.  Habens  fidem  et  bonam  conscien- 
iiani.  Ostendit,  quae  sint  imprimis  ncces- 
saria  bonam  militiam  quain  dixit  miliia- 
turo;  fides  scilicet  et  bona  conscientia. 
Fidemintelligit  eam,  quaChristiani  atque 
Catholici  sumus,  ut  constat  ex  eo,  quod 
statim  sequitur:  circa  fidem  naufraga- 
verunt.  Verum  in  Episcopo  haec  fides 
explicata  esse  debet,  ut  in  pavticulari 
norit,  quae  dogmata  Christiano  tenenda, 
quae  fugienda  sint.  Igitur  universa  sana 
doctrina  nomine  fidei  cor^prehenditur. 
Huic  fundamento  necesse  est,  ut  accedat 
bona  conscientia,  qua  nimirum  quis  sibi 
conscius  est  vitam  suam  a  fide  non  dis- 
cordare,  praesertim  in  eo,  quod  non  sua 
quaerat,  sed  quae  Jesu  Christi.  Quo  uo- 
mine  Timothei  sinceritatera  laudavit  in 
Epist.  ad  Phil.  2.  Caeterum  Apostolus  ex 
etfectu  causara  voluit  intelligi,  nam  bonae 
conscientiae  causa  est  recta  conversatio. 
Jam  illud  observa,  dum  praeter  fidem 
exigit    bonam    conscientiam ,    satis    eum 

significare,  quod  fides  absque  charitate 
et  bona  couscientia  consistere  possit. 

Quam  quidam  repellentes,  circa  fidem 
naufragaverunt.  Graecum  participium 
praeteriti  temporis  est,  proinde  clarius 
ita  vertas  :  Quam  quidam  posteaquam 
repulerunt,  circa  fidem  naufragium 
passi  sunt.  Translatio  sumpta  videtur 
non  a  navigantibus,  non  enim  dicit  Apo- 
stolus  ipsos  periisse,  sed  a  mercatoribus, 
quorum  merces  naufragio  pereunt.  Ubi 
tamen  dubium  esse  potest,  utrum  signi- 
ficet,  eis  fidem  totam  naufragio  periisse, 
scilicet  per  apostasiam,  qua  fides  peni- 
tus  abjicitur,  an  vero  periisse  partem 
aliquam  fidei ;  quod  posterius  apparet  ex 
eo,  quod  non  dicit  a  fide,  sed  circa  fidtm. 
Id  enim  Anselmus  sic  exponit :  Naufra- 
gium  pertulerunt  circa  fidem,  quasi  per 
circuitura  veritatis  euntes  et  non  ex  toto 
a  fide  recedentes,  nec  tamen  intra  eam 
manentes.  Addit  Ituic  sensui  probabilita- 
tem ,  quod  de  haereticis  sit  sermo ,  qui 
non  universam  abjiciunt  Christianae 
fidei  doctrinam,  sed  ex  parte  tantum.  Nam 
haereticos  hic  notari,  patebit  ex  sequen- 
tibus. 

Qui  vero  metaphoram  a  navigantibus 
sumptam  intelligunt,  varie  explicant.  Alii 
fidem  portum,  bonam  conscientiam  guber- 
naculum  interpretantur,  parum  apposite, 
non  enim  ad  fidem,  ut  portum  navigamus, 
sed  per  fidem  ad  portum  aeternae  patriae 
ac  beatae  visionis  tendimus,  ut  proinde 
repugnantia  sit  inter  fidem  et  portum, 
aptiusque  fides  intelligatur  gubernaculum, 
quia  ad  eam  pertinet,  cursum  hujus  vitae 
dirigerc.  Alii  fidem  interpretantur  navim, 
cujus  ancora  sit  bona  conscientia.  Verum 
non  dicit  Apostolus,  quam  quidam  amit- 
tentes,  sed  repellentes ;  a  naufragantibus 
autem  non  repellitur  ancora  aut  guber- 
naculum,  sed  amittitur.  Accedit,  quod 
usu  Scripturae  non  fides,  sed  Ecclesia 
per  navim  solet  significari,  ut  constat  de 
arca  Noe  et  naviculis  evangelicis. 

Quocirca  prior  expositio  videtur  reti- 
nenda.  Haec  autem  de  naufragio  cum 
subjunctis  exemplis  commemorat  Aposto- 
lus,  non  tam  ut  Timotheum  terreat,  quam 


ut  in  iJlo  nos  doceat  et  cautos  reddat. 
Nec  sentit,  amissa  bona  conscientia  con- 
tinuo  fidem  amitti,  sed  plerumque  fieri, 
ut  qui  accepta  fide  non  secundum  eam 
vivit ,  hoc  enim  est  bonam  conscientiam 
repellere,  contra  fidei  dictamen  agere, 
etiam  fidem  ipsam  amittat.  Fit  enim  justo 
Dei  judicio,  ait  S.  Prosper,  ut  amittat 
inutilem  fidem,  qui  noluit  exercere  cha- 
ritatem. 

Cur  autem  mala  conscientia  multis  sit 
causa  deserendi  fidem  Catholicam,  ita 
breviter  post  Chrysostomum  et  Theophy- 
lactum  Oecumeuius  docet :  Siquidem,  in- 
quit,  ne  terrore  futurorum  crucientur, 
suo  animo  persuadere  nituntur,  mendacia 
esse  quaecunque  apud  nos  de  resurrec- 
tione  ac  judicio  dicuntur. 

Optime  quadrat  haec  ratio  in  haereti- 
cos  nostri  temporis  ac  praecipue  in  hae- 
resiarchas,  quorum  vix  ullus  est,  cui  non 
mala  conscientia  rectam  fidem  extorserit. 
Cur  enim  vota  Deo  facta,  continentiam 
perpetuam,  pauperitatem  evangelicam, 
ecclesiastica  jejunia,  bonorum  operum 
dignitatem  oppugnant;  nisi  quia  semel 
libertatem  carnis  amplexi  vident,  quam 
illa  omnia  suis  moribus  sint  contraria, 
quae  si  probarent,  seipsos  palam  dam- 
narent?  Competebat  eadem  ratio  in  eos, 
de  quibus  sequitur. 

20.  Ex  quibus  est  Hymenaeus  et 
Alexander.  De  Hymenaeo  habemus  in  2. 
Ep.  cap.  2.,  quod  dixerit,  resurrectionem 
jam  esse  factam.  Negabat  enim  futuram 
carnis  resurrectionem ,  loco  ejas  aliam 
quandam  resurrectionem  substituens, 
quam  dicebat  jam  esso  completam  :  carnis 
autem  resurrectione  sublata  tollebatur  et 
futurum  judicium,  quale  in  ecclesia  cre- 
ditur.  Huc  eum  adigebat  mala  conscien- 
tia,  sicut  jam  dictum  est. 

Eadem  haeresis  putatur  fuisse  Alexan- 
dri ;  quem  B.  Thomas  non  improbabiliter 
eundem  facit  cum  Alexandro  aerario,  de 
quo  similiter  in  2.  ep.  fit  mentio  cap.  4. 
Baronius  suspicatur,  eum  esse,  quem  Lu- 
cas  Actor.  19.  refert  excitatum  Ephesi 
tumultum  ficta  et  profana  sua  oratione 
sedasse.  Quod  non  videtur.  Qui  enim  se- 


EPISTOLAE  I.  AD  TIMOTHEUM;  VERS.  20. 


653 


davit  sua  oratione  tumultum  illum,  fuit 
scriba  civitatis,  ut  ex  eodem  cap.  liquet: 
quis  autem  credat,  hominem  Judaeum 
fuisse  scribam  civitatis  Ephesi?  Fit  illo 
capite  mentio  Alexandri  Judaei:  quem 
credere  possis  eundem  esse  cum  isto. 
Nam  et  locus  convenit;  quia  Timotheus 
Ephesi  erat  episcopus ;  et  haec  maxime 
propter  Ephesios  scribuntur.  Imo  nihil 
vetat  tria  haec  loca  de  eodem  homine 
intelligi. 

Quos  tradidi  Satanae.  Hoc  est,  dia- 
bolo,  per  excommunicationem,  qua  eos 
propter  haeresim  et  blasphemiam  ejcci 
extra  ecclesiam.  Qui  enim  extra  eccle- 
siam  projicitur,  exuitur  protectione  Dei, 
qua  peculiariter  ecclesiam  suam  protegit: 
unde  consequenter  exponitur  atque  obji- 
citur  lupis  extra  Christi  ovile  grassanti- 
bus.  Nam  regnum  diaboli  extra  eccle- 
siam  est.  Hinc  intelligitur,  quantum  ma- 
lnm  sit  excommunicari ;  quemadmodum 
pulcre  declarat  in  comment.  Chrysosto- 
mus.  An  vero  illi  a  Paulo  excommunicati 
etiam  corporaliter  a  Satana  vexati  fnerint, 
ut  idem  Chrysostomus  cum  multis  aliis 
opinatur,  haud  plane  constat.  De  qua 
re  tota  nos  pluribus  egimus  tractantes 
illud  1  Cor.  5.  Tradere  hujusmodi  Sa- 
tanae  in  interitum  carnis.  Vide  etiam, 
quae  late  et  docte  de  eadem  re  scribit 
Hesselius  in  comment. 

Ut  discant  non  blasphemare.  Id  est, 
non  maledicere,  non  conviciari.  Qui  enim 
perversa  docent ,  ecclesiae  doctoribus 
recta   docentibus  maledicere   solent.    Et 


fortassis  hi,  de  quibus  loquitur  Apostolus, 
carnis  resurrectionem  more  Paganorum 
irridebant,  sannis  et  maledictis  eam  ex- 
cipientes.  Nam  infideles  resurrectionem 
mortuorum  a  Paulo  praedicatam  irrisisse 
legimus,  Act.  17. 

Sed  quaeritur,  quomodo  traditi  diabolo, 
qui  blasphemiae  magister  est,  discant  non 
blasphemare.  Respondeo,  sperari  hunc 
excommunicationis  effectum,  id  est  cor- 
rectionem  eorum.  non  a  diabolo  (neque 
enim  sensus  est,  ut  a  diabolo  discant  non 
blasphemare ;  quemadmodum  prudenter 
annotat  Theodoretus),  sed  sperari  a  Deo, 
per  excommunicationis  poenam.  Etenim 
intentio  saltem  secundaria  ecclesiae  ex- 
communicantis  est,  ut  ad  sanam  mentem 
redeat  peccator;  atque  ita  spiritus  ejus 
salvus  sit  in  die  judicii.  1  Cor.  5.  Dum 
enim  peccator  separatus  est  a  societate 
fidelium,  in  qua  prius  vixerat:  si  non 
nimium  sit  induratus,  recogitat  unde  ex- 
clusus  sit,  et  quo  projectus ;  simul  etiam 
pudore  afficitur,  quod  ab  omnibus  vitetur ; 
tum,  vexatione  dante  intellectum,  cogitat 
cur  talia  patiatur,  scilicet  propter  peccata 
sua,  quae  proinde  incipit  odisse:  hinc 
poenitentiam  concipit  et  reconciliationem 
quaerit;  accedente  ad  haec  omnia  pio 
desiderio  ac  gemitu  Ecclesiae,  pro  ejus 
salute  Deum  orantis.  Quod  si,  juxta 
Chrysostomi  sententiam,  corporalis  a  dae- 
mone  vexatio  conjuncta  erat  excommu- 
nicationi;  jam  haec  etiam  causa  ad  faci- 
liorem  correctionem  excommunicati  ac- 
cedebat. 


CAPUT    SECUNDDM. 

Obsecro  igitur  prircum  fieri  obsecrationes,  orationes,  postulationes, 
gratiarum  actiones,  pro  omnibus  hominibus :  2.  pro  regibus  et  omnibus, 
qui  in  sublimitate  sunt 1),  ut  quietam  et  tranquillam  vitam  agamus2),  in 
omni  pietate  et  castitate ;  3.  hoc  enim  bonum  est,  et  acceptum  coram 
Salvatore  nostro  Deo,  4.  qui  omnes  homines  vult  salvos  fieri,  et  ad 
agnitionem  veritatis  venire  3).     5.  Unus  enim  Deus  4) ,  unus  et  mediator 


0  Rom.  13,  1.  3.    *)  Jerem.  29,  7.     3)  Rom.  1,  17.    2  Petr.  3,  9.    4)  Rom.  3,  29.  30* 

Dei  et  hominura  *) ,  homo  Christus  Jesus:  6.  qui  dedit  redemptionem 
semetipsum  pro  omnibus2),  testimonium  temporibus  suis :  7.  in  quo  po- 
situs  sum  ego  praedicator  et  Apostolus  (veritatem  dico,  non  mentior) 
doctor  Gentium  in  fide  et  veritate3).  8.  Volo  ergo  viros  orare  in 
omni  loco ,  levantes  puras  manus  sine  ira  et  disceptatione 4).  9.  Simi- 
liter  et  mulieres  in  habitu  ornato,  cum  verecundia  et  sobrietate  ornan- 
tes  se,  et  non  in  tortis  crinibus,  aut  auro,  aut  margaritis,  vel  veste 
pretiosa:  10.  sed  quod  decet  mulieres,  promittentes  pietatem  per  opera 
bona5).  11.  Mulier  in  silentio  discat  cnm  omni  subjectiune.  12.  Docere 
autem  mulieri  non  permitto,  neque  dominari  in  virurn6);  sed  esse  in 
silentio.  13.  Adam  enim  primus  forraatus  est,  deinde  Heva7):  14.  et 
Adam  non  est  seductus,  mulier 8)  autem  seducta  in  praevaricatione  fuit. 
15.  Salvabitur  autera  per  filioruin  generationera  9),  si  perraanserit  in 
fide   et  dilectione 10),   et  sanctificatione  cum  sobrietate. 


SUWIAKIIM  CAPlTiS  SECUNDI. 

Vult  preces  fundi  pro  omnibus  hominibus,    curn  Deus  omnes  veiit  salvos  fleri.    De  virorum  et 
mulierum  oratione.    Mulieri  docere  non  permittit,  sed  discere  in  silentio. 


1.  Obsecro  igitur  primum  omnium 
fieri  obsecrationes,  orationes,  postula- 
tiones ,  gratiarum  actiones.  Obsecro, 
Graece  TtapaxaAui,  quod  etiam  verti  po- 
test,  exhortor ,  ut  apud  Ambrosianum. 
Est  autem  verbum  diversum  ab  eo,  unde 
verbale  nomen  proxime  sequens,  pro  quo 
nos  obsecrationes,  Ambrosianus  depre- 
cationes  legit.  Post  constitutam  Christia- 
nae  doctrinae  summam  de  lege  et  gratia, 
nunc  deinceps  specialibus  ac  variis  prae- 
ceptis  Timotheum  Episcopum  instruit 
Apostolus.  Et  quidem  primum  omnium 
fieri  vult  obsecrationes,  orationes  etc.  Ex 
his  enim  caetera  pendent.  Nam  quicquid 
aliud  fieri  oportet,  id  precibus  a  Deo  pe- 
tendum  et  exspectandum  est.  Dicit  autem, 
prirnum  omnium ,  sivo  ante  omnia,  eo 
sensu,  quo  Christus  dixit  in  Evangelio : 
Quaerite  primum  regnum  Dei,  Matth.  6., 
ut  non  tam  ordo  temporis  significetur, 
quam   dignitatis;   quasi   dicat  Apostolus : 


Hortor  et  moneo,  ut  praecipuum  studium 
et  cura  sit  de  precibus  rite  Deo  offereu- 
dis.  Sunt  qui  genitivum ,  omnium ,  de 
personis  accipiant,  hoc  contextu:  Obsecro 
primum  fieri  omnium  obsecrationes  etc, 
id  est  ab  omnibus  nve  a  tota  Ecclesia. 
Quae  expositio  non  est  rejicienda ;  nam 
totius  Ecclesiae  est  orare,  idque  pro  om- 
uibus  hominibus,  ut  statim  dicitur.  Adde 
quod  nusquam  alibi  in  scriptura  con- 
juncte  legatur,  primum  omnium. 

Quomodo  differant  obsecrationes,  ora- 
tiones,  postulationes,  ab  aliis  aliter  ex- 
plicatur.  Augustinus  Epist.  59.  ad  Pau- 
linum  q.  5.  locum  hunc  proprie  pertinere 
existimat  ad  eas  preces,  quas  recitat  sa- 
cerdos  ad  altare ;  ut  obsecrationes  sint 
preces,  quae  riunt  m  missa  ante  conse- 
crationem;  orationes ,  post  consecratio- 
nem  usque  ad  orationem  Dominicam ; 
postulationes,  cum  populus  beuedicitur. 
(Juibus,  inquit,  peractis  et  participato 


i)  Cal.  3.  20.  Hebr.  4,  15.  5,  8.  2)  Matth.  20,  28.  Gal.  1,  4.  1  Joan.  2,  1.  2.  9]  Act, 
9,  15.  26,  16.— 18.  Rom.  11,  13.  Joan.  15,  16.  2  Tim.  1.  11.  4)  Jac.  4,  8.  5)  1  Cor.  14,  34. 
seq.    6)  Enhes.  5,  22.     7)  1   Mos.  2,  7.  22.     8)  j  Mos.  3,  6.    »)  Cap.  4,  3.     *°)  Cap.  1,  5.   14. 


1  Thess.  4,  4. 

tanto  sacramento,  gratiarum  actio  cun- 
cta  concludit,  quam  in  his  verbis  ulti- 
mam  commendavit  Apostolus.  Rationem 
hujus  distinctionis  ex  proprietate  Grae- 
carum  dictionum  petitam  ,  vide  apud 
eundem. 

Sunt  et  alii  Latini,  quorum  quisque 
diversum  fere  adfert  harum  vocum  dis- 
crimem ,  ut  Hilarius  scribens  in  Psalm. 
140.  Ambrosius  lib.  5.  de  Sacram.  cap.  5. 
et  Ambrosii  titulo  commentator  hnjus 
loci.  Item  Joan.  Cassian.  collat.  9.,  cap. 
11.  12.  et  13.  Sed  quoniam  de  Graeca- 
rum  vocum  differentia  ac  proprietate  agi- 
tur,  maxime  hic  audiendos  puto  Graecos 
interpretes,  secundum  quos  ita  differunt 
obsecrationes ,  orationes  et  postulatio- 
nes ;  sive,  ut  alii  putaverunt  exactius  e 
Graeco  (ubi  legis  tzrpziq,,  Tcpoosoxag, 
svtso^sic)  vertendum :  deprecationes,  ob- 
secrationes  et  interpellationes ;  ut  de- 
precationes  sint  preces,  quibus  petimus  a 
malis  liberari ;  obsecrationes,  quibus  ora- 
mus,  ut  ncbis  bona  contingaiit;  interpel- 
lationes,  quum  de  his,  qui  nos  laedunt, 
querirnur.  Ita  Theodoretus,  Theophylac- 
tus  et  Oecumenius. 

Alii  interpellationes  interpretari  ma- 
lunt,  quibus  oratur  pro  persequentibus, 
ut  convertantur.  Nonnulli  vero  eas  ex- 
tendunt  ad  universum  genus  orationum, 
quaecunque  pro  aliis  funduntur,  bonis  ac 
malis,  amicisetinimicis.  Quod  pcstremura 
verisimilius  est :  hac  enim  generali  signi- 
ficatione  Christus  pro  nobis  inlerpellare 
dicitur  Rom.  8  ,  ubi  verbum  est  Graecum, 
a  quo  hnjus  loci  interpellatio  deducitur. 
Veiumtamen  idem  Theophylactus  eo 
magis  propendet,  ut  (quod  sentit  Chry- 
sostomus)  tres  voces  velut  idem  signifi- 
cantes ,  congerie  quadam  Rhetorica  ab 
Apostolo  dicantur  assumptae;  quo  vehe- 
mentior  sit  adhortatio  in  re  tanti  momenti. 
Pro  qua  sententia  adferri  possunt  alia 
loca  Apostoli,  ut  Ephes.  G.  et  Philip.  4. 
In  his  enim  duo  priora  vocabula  videtur 
indifferenter  ad  eandem  rem  significan- 
dam  usurpasse. 

Sive  autem  distinguenda  sint  illa  tria, 
sive  non:  haud  tamen  dubium  est,  quin 


praesens  locus  accipiendus  sit  de  publici^ 
Ecclesiae  precibus;  vel  quas  ad  altare 
facit  sacerdos,  ut  sentit  Augustinus,  vel 
generalius,  quae  in  conventibus  ecclesiae 
per  ministros  ejus  fiunt  (sub  quibus  et 
sacrificium  comprehenditur,  ut  Actor.  13.), 
simal  orante  cum  eis  populo;  quemad- 
modum  sentiunt  Chrysostomus ,  Ambro- 
sianus  et  Prosper  lib.  1.  de  vocat.  gent. 
cap.  12.  Porro  his  precibus,  quarura  jam 
vocabula  explicuimus,  adjungi,  seu  potins 
admisceri  vult  Apostolus  gratiarum  ac- 
tiones;  quod  et  fecit  Philip.  4.,  quia  qui 
non  agit  gratias  de  beneficiis  acceptis,  eo 
ipso  se  praestat  indignum,  cui  quantumvis 
oranti  novum  beneficium  adjiciatur. 

Pro  omnibus  hominibus,  etiam  infide- 
libus,  inimicis,  persecutoribus;  quemad- 
modum  Christus  in  Evangelio  nos  docuit 
Matth.  5.,  a  qua  generalitate  nc  quidem 
excommunicati  sunt  excludendi.  Neque 
sensus  est,  orandum  esse  pro  omni  genere 
hominum,  ut  quidam  intelligunt ;  quia  non 
tantum  ad  genera  hominnm  respicit  in- 
tentio  Ecclesiae  pro  omnibus  orantis,  sed 
etiam  ad  singuios :  cupit  enim  unumquem- 
que  salvum  fieri,  et  non  tantum  ex  sin- 
gulis  hominum  generibus  aliquos.  Itaque 
sensus  est,  in  genere  pro  omnibus  homi- 
nibus  orandum  esse ;  specialiter  vero  sic 
pro  singulis,  ut  nullum  prorsus  ab  ora- 
tione  uostra  velimus  exclusuin.  O.stendit 
hic  locus,  nullum  horaiuem  dum  vivit 
adeo  perditum  esse,  ut  de  ejus  salute 
nobis  sit  desperandum ;  nam  oratio  spei 
professio  est.  Ostendit  item,  sectarios 
nugasagere,  duminquiunt,  derogari  ofncio 
unici  Mediatoris,  si  Sancti  pro  nobis  in- 
tercedant,  aut  intercedere  rogentur. 

2.  Pro  regibus  et  omnibus ,  qui  in 
sublimitate  sunt.  Ambrosianus  legit,  aui 
in  sublimiori  loco  positi  sunt,  id  est  qui 
praesunt  populis,  etsi  regibus  ipsi  sub- 
jecti.  Liquet  ex  hac  parte  id,  quod  dic- 
tum  est,  pro  omnibus  hominibus,  non 
de  solis  fidelibus  accipi  posse;  nam  tem- 
pore  Apostoli  Pauli  reges  et  praesides 
populorum  nondum  credebant  in  Christum, 
imo  vero  Christi  Ecclesiam  persequeban- 
tur.    Tertullianus   Apolog.   cap.   39.   lo- 


656 


COMMENTARrcS  IN  CAP.  II. 


quens  de  his,  qnae  a  Christianis  fiunt  in 
suis  coetibus:  Oramus  etiam  pro  Impera- 
toribus,  pro  ministris  eorum,  et  potestati- 
bus,  pro  statu  saeculi,  pro  rerum  quiete. 

Ut  quietam  et  tranquillam  vitam  aga- 
mus.  Graece,  placidam  et  quietam.  Po- 
litico  magistratui  debet  hic  scopus  esse 
propositus,  ut  populus  ei  subjectus  tran- 
quillam  et  quietam  vitam  agat,  id  est  a 
bellis  ct  molestiis,  quae  pacem  reipunli- 
cae  perturbant,  liberam;  hoc  autem  ut 
praestet,  orationibus  ecclesiae  adjuvandus 
est :  praesertim  cum  ea  res  cedat  ad  bo- 
num  ipsius  ecclesiae.  Sic  olim  Dominus 
per  Jeremiam  cap.  29.  monet  populum 
sub  infideli  rege  constitutum ,  dicens : 
Quaerite pacem  civitatis,  adquam  trans- 
migrare  vos  feci:  et  orate  pro  ea  ad 
Dominum ;  quia  in  pace  illius  erit  pax 
vobis.  Ipsi  quoque  Judaei  in  captivitate 
positi  fratres  suos  per  epistolam  rogant, 
ita  scribentes  Baruch  1.  Orate  pro  vita 
Nabuchodonosor  regis  Babylonis  et  pro 
vita  Balthasar  filii  ejus;  ut  vivamus 
sub  umbra  Nabuchodonosor  etc.  Quo- 
niam  autem  a  principibus  hoc  ofiicium 
non  sic  ut  oportet  praestatur,  si  a  cultu 
veri  Dei  sint  alieni :  idcirco  consequenter 
intelligendum  est,  Apostolum  hic  praeci- 
pere,  ut  pro  illorum  conversione  et  salute 
oretur.  Hanc  enim  esse  mentem  Apostoli 
satis  indicat  id,  quod  paulo  post  seqaitur : 
Qui  vult  omnes  homines  salvos  fieri,  et 
ad  agnitionem  veritatis  venire. 

In  omni  pietate  et  castitate.  Pro  ca- 
stitate  Graece  est  asuvoTTTi,  quo  voca- 
bulo  omnis  morum  gravitas  et  honestas 
significari  solet.  Unde  alii  pleriqne  ver- 
tunt,  honestate.  Annotat  Ambrosianus  et 
res  ipsa  docet,  pacem  et  tranquillitatem 
temporis  valde  opportunam  esse  pietati, 
qua  Deo  cultus  debitus  redditur;  et  ho- 
nestati  morum,  quae  potissimum  in  vir- 
tute  temperantiae  consistit.  Videmus 
enim  tempore  belli  protanari  ecclesias, 
monasteria  destrui,  sacramenta  violari, 
cessare  conciores  sacras,  claudi  ora  lau- 
dantium  Deum;  haereses,  perjuria,  blas- 
phemias  et  alia  id  genus  vitia  impune 
grassari ;  denique  castitatis,  sobrietatis  et 


honestatis  vitae  nullam  haberi  rationem. 
Obiter  observa,  etiam  hoc  loco  insinuari 
ab  Apostolo  illa  tria,  quae  expressit  in 
Epist.  ad  Tit.  2.,  ut  sobrie,  juste  et  pie 
vivamus  in  hoc  saeculo.  Nam  vitam 
agere  quietam  et  tranquillam  ad  justitiam 
pertinel,  quamproximis  debemus;  sobrie- 
tas  et  castitas  conveniunt  in  genere  tem- 
perantiae :  pictas  autem  suo  nomine  de- 
signata  est. 

3.  Hoc  enim  bonum  est  et  acceptum 
coram  Salvatore  nosiro  Deo.  Hoc,  mon- 
strat  illud,  ad  quod  bortatus  fuit,  scilicet 
ut  oretur  pro  omnibus  hominibus  etiam 
infidelibus  et  inimicis.  Id  et  bonum  est, 
quia  praecipuum  opus  charitatis  in  pro- 
ximos,  et  proinde  Deo  Salvatori  nostro 
valde  gratum  et  acceptum.  Addit  autem, 
Salvatore  nostro ;  nam  ratio  postulat, 
ut  qui  ad  salutem  misericorditer  adducti 
sumus,  etiam  alios  orationibus  nostris  ad- 
ducamus  ad  salutem. 

Qui  omnes  homines  vult  salvos  fieri, 
et  ad  agnitionem  veritatis  venire.  Ex- 
tensio  est  ejus  quod  dixerat:  Salvatore 
nostro ,  quasi  dicat,  acceptum  id  esse 
Deo,  qui  non  tantum  noster  est  Salvator, 
sed  omnes  homines  vult  salvos  fieri,  ni- 
mirum  salute  aeterna;  cujus  in  hac  vita 
est  inchoatio  per  fidem ;  de  qua  addit,  et 
ad  agnitionem  veritatis  venire.  Loqui- 
tur  enim  de  agnitione  veritatis  non  cujus- 
cunque,  sed  ejus,  quae  ad  salutem  perti- 
neat;  de  qua  veritate  Christus  in  Evan- 
gelio :  Ad  hoc  veni  in  mundum ,  ut 
testimonium  perhibeam  veritati.  Joan. 
18.  Hujus  autem  veritatis  agnitio  fides  est. 

Sed  quum  certum  sit,  non  omnes  homi- 
nes  salvari,  nec  omnes  credere,  sed  pau- 
cos  ex  omnibus ;  cumque  non  minus  cer- 
tum  sit  ex  Scripturis,  omnia  fieri  quae- 
cunque  fieri  voluerit  omnipotens  Deus: 
hinc  quaestio  versatur  inter  Theologos, 
quo  sensu  dictum  sit  ab  Apostolo :  Deum 
velle  omnes  homines  salvos  fieri,  et  ad 
veritatis  agnitionem  venire;  quam  quae- 
stionem  nos  etiam  late  et  accurate  tracra- 
vimus  ad  1.  sent.  d.  46.  Ut  igitur,  quae 
illic  prolixius  dicta  sunt,  hic  in  compen- 
dium  contrahamus : 

Primo  sciendum  est,  nonnullos  Aposto- 
licam  sententiam  hoc  modo  interpretari : 
Qui  vult  omnes  homines  salvos  fieri, 
modo  et  ipsi  velint.  Hujusmodi  enim 
conditionem  in  verbis  Apostoli  latere 
existimant  commentatores  Ambrosiaster 
et  Pelagius.  Quo  etiam  modo  Rupertus 
Apostoli  sententiam  existimat  supplen- 
dam,  lib.  de  volunt.  Dei  cap.  12.,  am- 
plexus  commentarium  hujus  loci,  qui  est 
Pseudoambrosii,  pro  vero  Ambrosio. 

Ab  his  reipsa  non  dissentiunt,  qui  sen- 
tentiam  ad  hunc  modum  supplent:  Qui 
vult,  quantum  in  ipso  est,  omnes  homines 
salvos  fieri.  Dicunt  enim,  Deum  omnibus 
hominibus  suppeditare  media  sufficientia 
ad  salutem  consequendam  5  atque  id  vo- 
lunt  his  Apostoli  verbis  significatum  esse. 
In  eodem  luto  hic  haeret  Catharinus,  cu- 
jus  noxius  commentarius  est  cavendus. 
Eo  inter  caetera  docet,  non  omnes  sal- 
vandos  esse  praedestinatos ;  ac  putat 
secum  sentire  Nazianzenum ,  quem  non 
intellexit.  Dixiinus  de  novitio  et  raale 
sano  Catharini  dogmate  in  Comment.  ad 
Rom.  8. 

Sensum  hunc,  velut  sanae  doctrinae 
minus  congruentem,  rejiciunt  Catholici 
Patres  Augustinus ,  Prosper  et  Fulgen- 
tius  duplici  ratione.  Primum,  quia  con- 
ditio  memorata  ab  hominibus  praestari 
non  potest,  nisi  Deo  dante.  Unde  frustra 
dicitur,  modo  ipsi  velint,  quia  et  hoc 
ipsum  ut  velint,  a  divina  pendet  volun- 
tate.  Deinde,  quia  constat,  parvulos,  qui 
sine  baptismo  moriuntur  et  pereunt,  non 
posse  velle.  Unde  nec  dici  potest,  Deum, 
quantum  in  ipso  est,  vel  adultos  salvare, 
quibus  non  dat  velle,  vel  parvulos,  qui- 
bus  ut  baptizentur,  non  providet.  Loca 
Augustini  praecipua  sunt  in  Epist.  107. 
ad  Vitalem  et  in  Ench.,  ubi  de  hac  re 
disserit  a  cap.  95.  usque  ad  103.  et  lib. 
4.  contra  Julian.  cap.  8. 

Adde,  quod  sensus  ille  scopo  Apostoli 
manifeste  repugnat;  hortatur  enim  Apo- 
stolus  ad  orandum  pro  omnibus  homini- 
bus.  At  si  sensus  est:  Deum  velle  omnes 
homines  salvos  fieri,  quantum  in  se  est, 
aut  modo  ipsi  velint,   jam  non  sequitur, 

Suil-  Sstli  Conun.  Tom.  IL 


orandum  esse  Deum  pro  omnium  salute ; 
ut  qul  juxta  hanc  expositionem  id,  quod 
euarum  est  partium,  fecerit,  dato  omni- 
bus  sufEcienti  auxilio ;  sed  solum  exhor- 
tandi  erunt  homines,  ut  etiam  ipsi  velint, 
et  quod  in  se  est,  utentes  auxilio  con- 
cesso,  faciant. 

Hac  igitur  expositione  reprobata,  quam 
nec  B.  Thomas  inter  quinque  a  se  enu- 
meratas  expositiones  agnoscit,  sed  magis 
rejiciendam  significat;  subjiciamus  alias 
probabiliores,  quas  ferme  easdem  etiam 
Joannes  Hesselius  in  commentario  dili- 
genter  cst  prosecutus.  Una  est,  quae  in 
verbis  Apostoli  distributionem  facit  ac- 
commodam,  hoc  sensu :  Deus  vult  salvos 
fieri  omnes,  quicunque  salvantur,  quia 
nemo  salvatur  nisi  Deo  volente,  et  ideo 
rogandus  est  Deus ,  ut  velit.  Ita  Augu- 
stinus  Ench.  103.  et  alibi. 

Secunda  expositio  distributionem  facit 
pro  generibus  singulorum,  ut  sit  sensus: 
Deum  velle  omnis  generis  homines  sal- 
vari,  ut  Judaeos,  gentiles,  servos,  liberos, 
principes,  privatos,  doctos,  indoctos  etc. 
Haec  quoque  expositio  apud  Augustinum 
est  in  eodem  loco. 

Tertia  est  Damasceni  lib.  2.  de  orth. 
fide  cap.  29.,  ubi  Apostolum  exponit  de 
voluntate  Dei  antecedente,  secundum 
quam  dicitur  Deus  velle  omnes  bomines 
salvari  et  regnum  ipsius  consequi,  qua- 
tenus  eos  creavit,  non  ut  puniat,  sed  ut 
bonitatis  suae  ac  beatitudinis  participes 
efficiat.  Nam  punitio  atque  damnatio  ex 
peccato  est,  non  ex  prima  hominis  insti- 
tutione:  non  igitur  illam  Deus  vult  ante- 
cedente,  sed  consequente  voluntate. 

Notandum  autem,  quod  voluntatem 
antecedentem  exprimunt  interdum  docto- 
res  per  illam  phrasim :  quantum  in  se  est, 
ut  B.  Thomas  lib.  3.  contra  gentes  cap. 
59.  Dicit  enim,  quod  Deus,  quantum  in 
se  est,  paratus  est  omnibus  gratiam  dare, 
quia  vultomnes  homines  salvos  fieri.  Nam 
quod  loquatur  de  voluntate  antecedente 
seu  praeveniente  peccatum,  quo  gratiae 
Dei  ponitur  impedimentuin,  patet  ex  iis, 
quae  sequnntur  eodem  loco,  quod  et  pro- 
batur  ex  summa  ejus  Theologica  p.   1. 

quaest.  19.  art.  6.  ad  1.,  ubi  diserte  locum 
hunc  Apostoli  ex  Damasceno  interpreta- 
tur  de  voluntate  antecedente.  Significat 
ergo,  quod  si  peccatum  non  intervenisset, 
omnes  habuissent  gratiam  et  pervenissent 
ad  salutem.  Verum  quoniam  illud,  quod 
dicitur,  Deum,  quantum  in  se  est,  velle 
omnes  salvos  fieri,  et  paratum  esse  ad 
dandum  omnibus  gratiam,  vulgo  accipi 
solet  in  eum  sensum,  quem  supra  rejeci- 
mus,  idcirco  idem  S.  Doctor  in  Summa, 
ubi  exactius  loqui  solet,  abstinuit  ab  ea 
pbrasi,  nolens  cuiquam  occasionem  er- 
randi  praebere. 

Quarta  expositio  est  de  Christo  atque 
humana  ejus  voluntate ,  ut  sensus  sit : 
Christum,  qui  est  Salvator  noster,  non 
nos  tantum,  sed  omnes  homines  velle  sal- 
vos  fieri  etad  fidem  adduci;  velle,  inquam, 
non  absoluta  rationali  voluntate,  quae 
divinae  voluntati  per  omnia  conformis, 
sed  voluntate  desiderii  seu  pietatis,  quam 
velleitatem  vocant. 

Quinta  est  eorum,  qui  putant,  Aposto- 
lum  loqui  de  parte  velut  de  toto  quodam, 
quae  forma  locutionis  in  Scripturis  non 
est  infrequens,  ubi  de  multitudine  sermo 
est,  ut  Phil.  2.  Omnes,  quae  sua  sunt, 
quaerunt.  Ita  sensus  est:  Deum  velle 
omnes  salvos  fieri,  quod  eorura,  quos  sal- 
vos  fieri  vult,  et  proinde  salvos  facit, 
tanta  sit  multitudo,  ut  suo  quodam  modo 
possint  dici  omnes. 

Sexta  expositio  est :  Deum  velle  omnes 
homines  salvos  fieri ,  quatenus  vult  et 
facit,  pios  homines  velle  seu  desiderare 
omnium  salutem,  ut  exempli  gratia  Pau- 
lum  ipsum,  qui  dixit:  Omnibus  omnia 
factus  sum,  ut  omnes  facerem  salvos  1 
Cor.  9.  et  Ambrosium  super  Lucae  19., 
ubi  Zachaei  tractat  historiam,  ita  loquen- 
tem:  Nolumus  offendere  divites ,  qui 
volumus,  si  fieri  potest,  sanare  omnes. 
Cum  enim  ipsa  Dei  voluntas  in  se  sit 
nobis  occultissima,  recte  et  convenienter 
hoc  eum  velle  dicimus,  quod  vult  in  suis 
amicis,  qui  sunt  homines  Dei;  idque  non 
tantum  praecipiendo  ut  velint,  sed  etiam 
hoc  ipsum  in  eis  operando,  quemadmodum 
eam  rem  docte  explicat  Augustinus  lib. 


22.  de  civit.  cap.  1.  et  2.  et  lib.  de  coirept. 
et  gratia  cap.  15. 

Atque  hunc  sensum  adfert  B.  Thomas 
secundo  loco  in  commentario.  Nec  du- 
bium,  quin  hic  sensus  admodum  congruat 
instituto  et  contcxtui  Apostolico.  Quod 
enim  praecipit,  pro  omnium  salute  oran- 
dum  esse,  optime  probatur  hac  ratione : 
quia  id  bonum  est  et  acceptum  Deo, 
qui  vult  omnes  salvos  fieri,  id  est  vult, 
ut  omnium  salutem  desideremusatquehoc 
ipsum  desiderium  in  nobis  operatur.  Hinc 
enim  consequens  est,  impellente  hujus- 
modi  desiderio  divinitus  inspirato  pro 
omnium  salute  nobis  orandum  esse. 

Amplius  vero  sensum  hunc  confirmat, 
quod  non  dicat  Apostolus,  Deum  velle 
omnes  salvos  facere  et  ad  agnitionem 
veritatis  adducere,  sed  omnes  salvos  fieri 
et  ad  agnitionem  veritatis  venire.  Quo 
sermone  magis  significatur  voluntas  no- 
stra,  quam  a  Deo  habemus  pro  salute 
omnium,  quam  voluntas,  quae  proprie  sit 
ipsius  Dei.  Nam  Deus  ipse  totam  salutem 
electorum  suorum  operatur,  ideoque  pro- 
priissime  voluntatem  habet  eos  salvandi 
et  ad  fidem  perducendi,  imo  fidem  ipsam 
donandi ;  unde  et  Salvator  noster,  id  est 
electorum,  hoc  loco  vocatur ;  et  infra  cap. 
4.  dicitur:  Salvator  omnium  hominum, 
maxime  fidelium.  Nobis  autem,  qui  non 
sumus  salvatores,  sed  salvandi ,  proprie 
competit  habere  voluntatem,  ut  nobiscum 
omnes  salvi  fiant  et  ad  veritatis  notitiam 
peiveniant,  utque  ex  illa  voluntate  pro 
omnibus  oremus,  juxta  sensum  superius 
explicatum. 

Quamvis  ergo  Deus  non  velit  omnes 
salvos  facere,  sed  solos  electos ;  vult  ta- 
men  omnes  salvos  fieri,  scilicet  per  nos 
et  qujintum  in  nobis  est;  dum  praecipit 
nobis,  ut  omuium  salutem  quaeramus,  et 
hoc  ipsum  studium  ac  desiderium  in  nobis 
operatur.  Itaque  secundum  banc  exposi- 
tionem  dicitur  Deus  omnes  homines  velle 
salvari,  quia  praecipit  a  nobis  agi,  ut 
omnes  salventur.  Et  aptissima  est  hoc  in- 
tellectu  probatio  Apostoli :  Pro  omnibus 
est  nobis  orandum,  quia  Deus  praecipit, 
ut  omnium  salutem  velimus  et  agamus. 

Septima  expositio  est:  Deuni  velle 
omnes  salvos  fieri,  quatenus  media  quae- 
dam  et  auxilia  generalia  contulit  ac  pro- 
posuit  humano  generi  in  universum,  qui- 
bus  nimirum  possint  honiines  ad  salutem 
perduci,  licet  haec  ad  salutem  conse- 
quendam ,  absque  mediis  et  auxiliis  spe- 
cialibus,  minime  sufficiant.  Talia  sunt 
creatio  hominis  ad  beatitudinem ,  lex  na- 
turae  mentibus  omnium  impressa,  specu- 
lum  totius  creaturae,  beneficium  redem- 
ptionis  Christi  toti  mundo  expositum  et 
ex  Christi  praecepto  per  omnes  gentes 
praedicandum.  Hic  sensus  est  apud  Pro- 
sperum  lib.  2.  de  vocat.  gent.  per  aliquot 
capita,  et  in  responsis  ad  1.  et  2.  obje- 
ctiones  Vincentianas ,  eundemque  late 
prosequitur  Hesselius  in  commentario. 
Favere  etiam  videntur  sequentia  verba 
Apostoli,  quibus  creationis  simul  et  re- 
demptionis  nostrae  beneficium  commen- 
dat,  dicens :  Unus  enim  Deus,  nempe 
creator,  unus  et  mediator  Dei  et  homi- 
num  homo  Christus  Jesus ,  qui  dedit 
redemptionem  semeiipsum  pro  omnibus. 

Harum  septem  expositionum  prima, 
secunda  et  quinta  sensum  faciunt  haud 
prorsus  universalem ,  uti  manifestum  cst, 
multos  enim  homines  exceptos  relinquunt, 
et  proinde  non  conveniunt  instituto  Apo- 
stoli,  qui  docere  vult,  orandum  esse  pro 
omnibushominibussine  exceptione.  Adde, 
qnod  ita  dicitur  Deus  omnes  velle  salvos 
fieri ,  ut  etiam  addi  possit ,  quod  nemi- 
nem  velit  perire ;  nam  utrumqueconjunxit 
Petrus  Apostolus  2.  Epist.  3.  dicens : 
Deum  nolle  aliquos  perire ,  sed  omnes 
ad  poenitentiam  reverti;  atqui  haec  ne- 
gatio  non  recipit  dictas  tves  expositiones, 
ergo  nec  illa  aflSrmatio. 

Porro  tertia  expositio  voluntatem  sa- 
lutis  nimium  extendit.  Si  enim  de  ante- 
cedente  voluntate  sermo  est,  fatendum 
erit,  quod  Deus  etiam  daemones,  animas- 
que  damnatas ,  salvas  fieri  velit:  nec  ra- 
tio  reddetur  ab  Apostolo ,  cur  pro  omni- 
bus  hominibus  orandum  sit,  nisi  conce- 
damus  etiam,  quod  absit,  pro  damnatis 
orandum  esse.  Quarta  quoque  expositio 
non  parum  habet  difficultatis.  Nam  ex  ea 


sequitur,  Christum  non  solum  in  terris 
agentem,  verum  etiam  nunc  in  coelo 
regnantem ,  habere  voluntatem  optativam 
salutis  hominum  reproborum ;  loquitur 
enim  Aposrolus  de  praesenti,  qui  vult 
etc.  Absurdum  autem  videtur,  ejusmodi 
voluntatem  Cbristo  tribuere,  sicut  et  spi- 
ritibus  beatis,  quorum  omnium  voluntas 
perfecte  conformis  est  voluntati  divinae. 

Restant  duae  postremae  expositiones ; 
quas,  ut  sensu  commodas  et  Apostolico 
contextui  congruentiores ,  prae  caeteris 
amplectimur  et  probamus ,  sextam  maxi- 
me.  Nam  septima  non  perinde  potest 
hominibus  accommodari,  velut  amentibus, 
infantibus  etc. ,  cum  tamen  Apostolus  do- 
cere  velit,  pro  singulis  orandum  esse. 

Jam  circa  textum  quaeritur,  cur  Apo- 
stolus  invertit  ordinem  temporis,  dicendo  : 
Qui  vult  omnes  homines  salvos  fieri  et 
ad  agnitionem  veritatis  venire,  cum  uti- 
que  prius  sit  agnoscere  veritatem ,  id  est 
credere,  quam  salvum  fieri.  Respondeo, 
Apostolum  de  voluntate  Dei  loquentem 
non  temporis,  sed  causalitatis  ordinem 
spectasse.  Nam  intentione  voluntatis  prior 
est  finis  quam  media  ad  finem,  ut  in  pro- 
posito  salns  hominum,  quam  fides,  qua 
salvantur.  Atqae  hinc  ostenditur,  electio- 
nem  tam  hominum  quam  angelorum  ad 
gloriam  simpliciter  esse  priorem  ea,  quae 
est  ad  gratiam. 

5.    TJnus  enim  Deus,  unus  et  media- 
tor   Dei    et   hominum    homo    Ghristus 
Jesus.    Probatio   est  sententiae   praece- 
dentis,  eademque  secnndum  ultimam  ejus 
expositionem  ad  hunc  modum  declaranda : 
Unus  est  Deus,  omnium  hominum  crea- 
tor;  unus  etiam  homo  Christus,  Dei  atque 
omnium  hominum  mediator  et ,  juxta  id, 
quod  sequitur,    omnium  redemptor ,   nam 
universale  signum  omnium  ex  parte  sub- 
sequente,   in  qua  dicitur  pro  omnibus, 
etiam    hic    supplendum    est    in    utroque 
membro;  ergo  sive  beneficium  creationis 
spectetur,   quod    omnibus   commune  est, 
sive  beneficium  reconciliationis  ac  redem- 
tionis,    quod    omnibus    propositum    est: 
vult  Deus  omnes  homines  salvos  fieri. 
At  secundum   penultimam    expositionem 

42  * 


660 


COMMENTARIUS  IN  CAP.  II. 


probatio  est  hujusmodi :  Unus  est  om- 
nium  hominum  Deus ,  cujus  cognoscendi 
naturaliter  omnes  sunt  capaces.  Item 
unus  est  mediator  ac  redemptor  omnium 
datus  aDeo ;  ergo  Dei  voluntas  est  partim 
praeceptiva ,  partim  operativa  in  nobis, 
ut  omnes  homines  ad  salutem  et  veritatis 
agnitionem,  quantum  in  nobis  est,  addu- 
camus. 

Observa ,  quod  sicut  unum  Deum  in- 
telligit  cum  exclusione  plurium,  sic  et 
unum  mediatorem  Dei  ethominum,  qui 
est  Christus  Jesus.  Hoc  igitur  officium 
ita  Christo  proprium  agnoscere  debemus 
ex  mente  Apostoli ,  ut  nulli  alteri  tribua- 
tur,  nec  homini,  nec  angelo.  Mediator 
enim  Dei  et  hominum  ille  dicitur,  qui 
immediate  ad  Deum  accedens ,  per  suum 
ipsius  meritum,  quod  ab  alieno  merito 
non  dependeat,  Deum  hominibus  placa- 
tum  reddit,  atque  omnia  salutis  dona  a 
Deo  hominibus  obtinet.  Quod  quidem 
officium  Christo  competit  non  secundum 
naturam,  qua  Deus  est,  hoc  enim  modo 
etiam  ipse  est  alterum  extremorum,  sed 
secundum  naturam,  qua  homo  est.  Unde 
expresse  ait  Apostolus:  homo  Christus 
Jesus. 

Solus  enim  homo  qualis  Christus,  id 
est  homo  justus,  qui  proprium  haberet 
meritum,  quique  pretium  infiniti  valoris 
offerre  posset,  inter  Deum  et  homlnes 
injustos  ac  peccatores  mediator  esse  po- 
tuit ,  salvo  jure  ejus ,  qui  fuerat  offensus. 
Sed  quoniam  a  puro  homine  haec  prae- 
stari  impossibile  erat,  idcirco  hominem 
illum  etiam  Deum  esse  oportuit.  Sic  me- 
diatorem  Dei  et  hominum  interpretati 
sunt  Augustinus,  Leo,  Chrysostomus  alii- 
que  Patres,  quorum  loca  citata  require 
apud  Hesselium.  Eandem  mediatoris  ra- 
tionem  docte  explicat  B.  Thomas  3.  q. 
26.  art.  2. 

Sed  objicit  haereticus:  si  solus  Chri- 
stus  mediator  est  secundum  Apostolum, 
igiturin  Christum  injuriosi  sunt,  qui  illud 
ejus  officium  ad  alios  transferunt,  tot 
mediatores  facientes,  quot  sunt  Sancti 
in  coelo.  Respondeo,  Catholicos  officium 
mediatoris  jam  explicatum,  idemque  Chri- 


sto  proprium,  nequaquam  ad  alios  trans- 
ferre,  sed  tamen  agnoscere  alios  quosdam 
imperfecta  ratione  mediatores,  hoc  est 
intercessores  nostros  ad  Deum;  quales 
sunt  quicunque  precibus  ad  Deum  fusis 
salutem  nostram  Deo  commendant.  Quod 
adeo  non  est  contra  Apostolum,  ut  etiam 
hoc  ipso  capite  jubeat  nos  pro  aliis ,  imo 
pro  omnibus  hominibus  orare  et  interpel- 
lare;  quicunque  autem  Deum  pro  aliis 
interpellat,  intercessorem  et  medium 
quodammodo  se  constituit  inter  illos  et 
Deum;  tametsi  id  faciat  non  proprio  me- 
rito  nitens,  sed  alieno,  scilicet  Christi. 
Quidquid  enim  sancti  pro  nobis  orantes 
petunt,  non  nisi  per  Christum  petunt. 
Hoc  sensu  mediatores  eos  interdum  appel- 
lant  Patres,  nominatim  Bernardus  in  ult. 
serm.  de  assumpt.  B.  Mariae  et  alibi. 
Quid  mirum,  quum  Apostolus  nos  pro 
aliis  jubeat  esse  interpellatores? 

6.  Qui    dedit   redemptionem    semet- 
ipsum  pro  omnibus.    Declarat ,    qua  ra- 
tione    Christo   proprie   competat    Media- 
toris   officium,    videlicet   ratione  redem- 
ptionis ;    nam  sine  hac  mediator,  qualem 
supra    descripsimus ,    esse    non   potuis- 
set.     In    eo ,    quod    semetipsum    dicitur 
dedisse  j    id  est    obtulisse    et    tradidisse 
in  passionem  ac  mortem,  significatur,  eum 
non  iuvitum  traditum  fuisse ,   sed  volen- 
tem,   cum  alioqui  posset  non  pati;   quod 
contra  Arianos  affirmantes  Christum  in- 
vitum  fuisse  traditum,    annotant  Graeco- 
rum   commentarii.     Porro    quod    noster 
interpres  redemptionem  vertit,   Graece 
est  dvTi  AoTpov.  Nam  AOTpov  quidem  Grae- 
cis  est  qualecunque  pretium,  quo  captivi 
redimi  solent;    dvxtXuTpov  vero ,  cum  ca- 
put  capite ,  aut  vita  redimitur  vita :  quod 
aptissime  de  Christo  dicitur ;  qui  non  au- 
rum   aut  argumentum,    sed   semetipsum 
pro  nobis  redimendis  dedit,  et  suam  ipsius  i 
animam  pro  nostra  posuit.  Jam  quod  ait,  I 
pro  omnibus ,  universaliter  accipiendum 
videtur;  sicutillud,   quod  supra  monuit, 
pro    omnibus   hominibus    orandum    esse: 
ad   id   enim   probandum   haec  pars   cum 
praecedentibus  est  referenda. 

Si  quaeras   quomodo  pro  omnibus  ho- 

minibus  redimendis  Christus  semetipsum 
dederit;  cum  tam  multi  sint  et  fuerint 
omnibus  saeculis,  in  captivitate  et  morte 
relicti,  ac  proinde  redemptionis  bujus  ex- 
pertes,  respondet  in  commentario  Pela- 
gius :  Ille  se  pro  omnibus  dedit,  si  omnes 
redimi  vellent.  At  multo  melius  magisque 
Catbolice  quaestionem  ita  dissolvit  B. 
Prosper  in  resp.  ad  primam  object.  Vin- 
cent.  Quod  ad  magnitudinem ,  inquit,  et 
potentiam  pretii,  et  quod  ad  unam  perti- 
net  causam  generis  humani,  sanguis  Chri- 
sti  redemptio  est  totius  mundi;  sed  qui 
hoc  saeculum  sine  fide  Christi  et  sine 
regenerationis  sacramento  pertranseunt, 
redemptionis  alieni  sunt.  Cum  itaque  pro- 
pter  unam  omnium  naturam,  et  unam 
omnium  causam  a  Domino  nostro  in  veri- 
tate  susceptam,  recte  omnes  dicantur 
redempti ,  et  tamen  non  omnes  a  captivi- 
tate  sint  eruti;  redemptionis  proprietas 
haud  dubie  penes  illos  est,  de  quibus 
princeps  mundi  missus  est  foras ,  et  jam 
non  vasa  diaboli ,  sed  membra  sunt  Chri- 
sti.  Et  paucis  interpositis :  Poculum 
quippe  immortalitatis ,  quod  confectum 
est  de  infirmitate  nostra  et  virtute  divina, 
habet  quidem  in  se  ut  omnibus  prosit; 
sed  si  non  bibitur,  non  medetur.  Haec 
ille;  prorsus  consentanee  cum  eo,  quod 
Scholastici  dicunt  Christum  sufficienter, 
non  efficienter  omnes  redemisse. 

Ex  quo  etiara  ostenditur  hujus  Scriptu- 
rae  et  similium  concordia  cum  aliis  Scri- 
pturis,  quae,  Christum  pro  multis  mortuum 
esse ,  et  ad  multorum  redemptionem  ve- 
nisse  testantur,  ut  Matth.  20.  et  26.  Marc. 
14.  et  Heb.  9.  Multos  enim ,  effioienter ; 
omnes ,  suflicienter  redemit. 

Verumtamen  sciendum  est,  nulla  ne- 
cessitatenoscogiad  hunc  intellectum,  quo 
illud :  pro  omnibus,  ad  omnes  omnino  et 
singulos  homines  referatur.  Potest  enim 
convenienter  et  secundum  morem  Scriptu- 
rae  sic  accipi,  pro  omnibus ,  id  est  pro 
hominibus  omnium  gentium ,  seu  pro  ho- 
minibus  toto  orbe  dispersis ;  juxta  illud, 
quod  redempti  Christo  canunt  Apoc.  5. 
Redemisti  nos  Deo,  in  sanguine  tuo,  ex 
omni  tribu  et  lingua  et  populo  et  na- 


tione.  Porro  quoniam  nobis  incognitum 
est,  qui  sint  ex  omnibus  gentibus  ad 
redemptionem  et  salutem  praedestinati; 
propterea  sic  pro  omnibus  absolute  ora- 
mus ,  quemadmodum  supra  explicatum 
est,  ut,  quod  ad  singulos  attinet,  nemi- 
nem  velimus  ab  oratione  nostra  exclusum. 
Ex  quo  patet ,  quam  apte ,  etiam  secun- 
dum  hunc  sensum ,  pars  ista  superioribus 
cohaereat. 

Testimonium  temporibus  suis.  In 
multis  codicibus  ita  legebatur:  Cujus 
testimonium  temporibus  suis  confirma- 
tum  est.  Apud  Ambrosianum:  datum  est. 
At  Graece  tantum  est,  ut  habet  haec 
Romana  correctio:  Testimonium  tempo- 
ribus  suis ;  nec  amplius  dedisse  nostrum 
interpretem,  probant  plerique  MSS.  codi- 
ces ,  astipulantibus  Haimone  et  Anselmo ; 
nec  plura  legisse  Pelagium  evidens  est 
conjectura  ex  ejus  commentario,  alioqui 
hic  etiam  redolente  suum  auctorem,  ut 
mox  dicemus.  Glossa  quoque  ordinaria 
lectionis  hujus  meminit.  Proinde  caetera 
a  quopiam  adjecta  fuisse,  qui  putarit  ita 
recte  explicari,  plus  quam  probabile  est. 
Syrus  interpres  ita  supplet:  Testimo- 
nium ,  quod  venit  tempore  suo.  Juxta 
veram  igitur  lectionem  testimonium  ap- 
positive  cohaeret  ei ,  quod  praecedit. 

Pelagius  quidem  pro  sua  haeresi,  qua 
in  Christo  tantum  agnoscebat  justitiae 
exemplum,  non  gratiae  auxilium,  hoc 
modo  exponit:  In  testimonium  generi 
humano  sanctae  vitae  dedit  exemplum: 
quia  et  Prophetae  suis  testimonium  fuere 
temporibus;  novissime  autem  misit  filium 
suum  ad  colonos.  Nimirum  sentit  haere- 
ticus,  non  aliud  fuisse  Christi,  quam 
Prophetarum  officium;  puta,  verbo  et 
exemplo  docere  homines.  Ambrosianus 
testimonium  intelligit  redemptionis  factae 
per  Christum,  idque  ostensum  eo  tem- 
pore,  quo  re3urrexit :  nam  destructio  mor- 
tis,  inquit,  resurrectio  mortuorum  est. 
Alii  redemptionem  ejus  interpretantur 
testimonium  divinae  voluntatis,  qua  vult 
omnes  homines  salvos  fieri.  Qui  sensus 
etiam  Cajetano  placet,  ac  satis  congruit 
praecedentibus. 


662 


COMMENTARIUS  IN  CAP.  H. 


Chrysostomus  autem  atque  eum  secuti 
Theophylactus  et  Oecumenius  intelligunt, 
Christum  per  passionem  suam ,  qua  se- 
metipsum  dedit  redemptionem  pro  omni- 
lni6,  perhibuissetestimonium  veritati,  cujus 
praedicandae  gratia  missus  fuerat  a  Patre. 
Pro  hac  enim  veritate,  qua  dixit,  se  esse 
filium  Dei ,  missum  a  Patre  pro.  mundi 
salute ,  passionem  et  mortem  subiit.  Hu- 
jusmodi  veritatis  testimonium  ,  quum  us- 
que  ad  mortem  dicitur  et  morte  confirma- 
tur ;  proprie  et  per  excellentiam  ab  ipsis 
etiam  Apostolis  Martyrium,  id  est  Testi- 
monium  vocabatur:  et  qui  tali  modo  testi- 
ficabantur,  Martyres,  id  est  Testes:  quo- 
niam  hujusmodi  testimonio  nullum  erat 
excellentius. 

Hic  sensus  confirmationem  accipit  ex 
cap.  6.  hujus  epist. ,  ubi  dicitur  Christus 
testimonium  reddidisse  sub  Pontio  Pilato 
bonam  confessionem ;  scilicet ,  pro  veri- 
tate ,  quam  confessus  fuerat ,  patiens  us- 
que  ad  mortem.  Etenim  Apostolus  jam 
martyrium  meditans,  et  Timotheum  ad 
martyrium  excitare  volens ,  libenter  in- 
gerit  mentionem  martyrii  Christi.  Perhi- 
buit  autem  Christus  hoc  martyrium  seu 
testimonium  temporibus  suis,  Graece 
propriis;  id  est  tunc,  quando  tempus  a 
Deo  praeordinatum  atque  a  Prophetis 
praenuntiatum  erat  impletum ;  quam  alibi 
vocat  Apostolus  plenitudinem  temporis. 
Gal.  4.  et  Ephes.  1. 

7.  In  quo  positus  sum  ego  praedica- 
tor  et  Apostolus.  Graece,  In  quod,  vel 
ad  quod,  scilicet  testimonium.  Et  sensus 
est:  Ad  eam  veritatem,  pro  qua  Christus 
usque  ad  mortem  testimonium  perhibuit, 
promulgandam ,  ego  constitutus  sum 
praeco,  seu  nuniius,  imo  et  Apostolus, 
hoc  est  legatus  ab  eo  missus ;  nam  plus 
est  esse  legatum ,  quam  praeconem.  , 

Veritatem  dico,  non  mentior.  Graeci 
codices ,  qui  nunc  sunt  in  manibus ,  ad- 
dunt  aliquid :  Veritatem  dico  in  Christo, 
non  mentior.  Atque  illud,  in  Christo, 
juramentum  interpretantur,  quasi  dicat, 
per  Christum  juro,  me  veritatem  dicere, 
et  non  mentiri.  Sed  sciendum  est,  in  Grae- 
corum  commentariis  non  exstare  indicium 


hujus  additionis,  in  Christo  ;  ut  verisi- 
mile  sit,  eam  huc  irrepsisse  ex  initio  cap. 
9.  ad  Romanos,  ubi  secundum  codices 
Graecos  et  Latinos  totum  hoc  legitur: 
Veritatem  dico  in  Christo ,  non  men- 
tior.  Nam  hoc  ]oco  non  admodum  opus 
crat  juramento ,  ubi  Tiraotheo  discipulo 
scribebat.  Porro  sicut  ea  verba  in  epist. 
ad  Rom.  non  ad  praecedentia  referuntur, 
sed  ad  sequentia;  ita  et  hic,  quamvis 
videri  possint  dicta  ad  confirmandum, 
quod  proxime  dixerat:  In  quo  positus 
sum  ego  praedicator  et  Apostolus ;  po- 
tius  tamen  ex  Apostoli  mente  ea  referas, 
quod  et  Graeci  commentatores  faciunt, 
ad  id  quod  sequitur,  velut  aliquid  majus, 
idemque  Judaeis  creditu  difficile: 

Doctor  gentium  in  fide  et  veritate. 
Pendet  ex  illa  parte  praecedenti :  In  quo 
positus  sum  ego  etc. ,  nam  media  verba 
parenthetica  sunt.  Dicit  ergo,  se  non  so- 
lum  esse  divinitus  constitutnm  testimonii 
Christi  praeconem  et  Apostolum,  quod  ei 
cum  multis  erat  commune;  verum  etiam 
doctorem  ad  gentes,  quod  illi  quodam- 
modo  proprium  erat.  Quam  ob  causam 
et  a  Judaeis ,  qui  gentium  vocationi  ob- 
sistebant,  persecutionem  patiebatur:  uti 
testatur  ipse  in  2.  epist.  cap.  1.,  ubi  ea- 
dem  haec  repetit.  Peculiariter  autem 
Paulum  fuisse  deputatum  gentibus  Apo- 
stolum  et  doctorem,  constat  ex  Actis 
Apostol.  Item  Rom.  15.  Gal.  2.  et  aliun- 
de;  ut  proinde  merito  specialis  Magister 
gentium  a  Leone  fuerit  appellatus  serm. 
1.  in  natal.  Apost.  Petri  et  Pauli.  Quod 
addit,  in  fide  et  veritate,  vel  ad  ipsum 
Apostolum  referri  potest,  hoc  sensu,  do- 
ctor  gentium  fidolis  et  verax ;  vel  gentes, 
ut  sensus  sit ,  doctor  gentium  instituenda- 
rum  in  fide  et  veritate ;  id  est  ut  fidem 
Christi  recipiant  et  veritatem  ejus  agnos- 
cant. 

8.  Volo  ergo  viros  orare  in  omni 
loco.  Post  nonnullam  digressionem,  redit 
ad  institutam  exhortationom.  Dixerat  enim, 
pro  quibus  orandum  sit;  nunc  de  loco 
agit.  Ex  quo  apparet,  etiam  hanc  partem 
de  publicis  Ecclesiae  precibus  accipi  de- 
bere ,  perinde  ut  illam  priorera.    Unde  et 

consequenter  addit,  levantes  puras  ma- 
nus ;  qnae  caeremonia  pertinet  ad  publi- 
cas  orationes ;  atque  id  magis  etiam  pro- 
babile  fict  ex  sequentibus.  Non  igitur 
sensus  est,  Apostolum  docere,  quod  omnis 
omnino  locus  aptus  sit  orationi;  ut  forum, 
theatrum ,  officina  etc. ,  quamvis  id  veris- 
simum  sit  de  oratione  interna;  nullus 
enim  locus  est,  in  quo  non  possit  Chri- 
stianus  mente  in  Deum  elevata  petere  ab 
eo,  quae  petenda  sunt,  quod  est  orare. 

Sed  nec  ille  placet  commentarius ,  qui 
dictum  hoc  ab  Apostolo  interpretatur  ad- 
versus  Judaeos  existimantes  orationem 
uno  loco  templi  Jerosolymitani  divina 
lege  circumscriptam  esse :  quod  bene  re- 
fellit  Hesselius.  Nam  lex  aperte  jabebat, 
Israelitas  etiam  in  terra  captivitatis  suae 
Deum  invocare.  Deut  30.  Quod  et  a  Ju- 
daeis  factitatum  legimus,  nec  a  quoquam 
negatum,  id  recte  fieri ;  quamvis  extra  lo- 
cum  a  Deo  institutum  sacrificia  offerre 
prohiberentur. 

Sed  quoniam  Judaei  in  singulis  fere 
civitatibus  suas  habebant  synagogas,  in 
quibus  et  Scripturae  legebantur,  et  ex- 
hortationee  fiebant  ad  fratres,  et  orationes 
fundebantur  ad  Deum:  ne  quis  putaret, 
publicas  orationes  fieri  non  debere  extra 
synagogas  Judaicas,  aut  certe  fieri  opor- 
tere  uno  tantum  et  certo  loco  cujusque 
civitatis,  quod  observatu  difficile  erat 
propter  persecutiones  infidelium;  idcirco 
docet,  eas  fieri  posse  in  quocunque  loco 
ad  publice  orandum  idoneo,  prout  oppor- 
tunum  fuerit.  Nam  basilicas  et  templa  ad 
orationes  publicas  proprie  deputata  Chri- 
stiani  nondum  habebant. 

Unde  vult  ac  praecipit  Apostolus ,  ut 
ad  orandum  conveniant,  ubicunque  tutum 
et  commodum  visum  fuerit.  Quod  et  ho- 
die  faciunt  Catholici  in  Anglia  et  Hol- 
landia,  templis  suis  spoliati.  Tale  est, 
quod  Lucas  scribit  Philippis  factum  ab 
Apostolo  Act.  16.  Die  Sabbatorum,  in- 
quit,  egressi  sumus  foras  portam,  juxta 
flumen  ubi  videbatur  oratio  esse ,  id  est 
locus  aptus  orationi  publicae  fratrum, 
simul  et  exhortationi ;  ut  patet  ex  iis, 
quae  ibidem  sequuntur.    Et  paulo  post : 


Factum  est  autem  euntibus  nobis  ad 
orationem ,  id  est  euntibus  orandi  causa 
ad  locum  aptum  orationi. 

Quaeres  cur  solos  hic  viros  nominet 
Apostolus ,  cura  etiam  mulieres  ad  publi- 
cas  orationes  convenire  debeant  ac  so- 
leant,  quemadmodum  ex  eodem  Actorum 
loco  manifestum  est,  nec  non  ex  1  Cor. 
11.  et  14.,  ubi  mulieres,  quomodo  in 
publicis  conventibus  se  gerere  debeant, 
instituuntur.  Ambrosius  lib.  6.  de  sacram. 
cap.  4.  negat,  se  hujus  invenire  rationem; 
nisi  forte,  inquit,  sanctus  Apostolus  ideo 
viros  dixit,  ne  mulieres  usurparent  et 
male  intelligerent ,  in  omni  loco ,  et  in- 
ciperent  ubique  clamare,  quas  in  Ecclesia 
sustinere  non  possumus.  At  verior  re- 
sponsio  est,  nec  hic  mulieres  ab  Apostolo 
praetermitti.  Mox  enim  subjungit,  quid 
eas  oraturas  facere  oporteat ;  sed  prius  de 
viris  loquitur,  quia  vitia,  quae  hic  ex- 
clusa  vult  ab  oratione,  magis,  secundum 
perfectionem  suam ,  in  viros  cadere  so- 
lent,  quam  in  mulieres. 

Levantes  puras  manus.  Graece, 
ogiodq,  id  est  sanctas,  ut  et  videtur  le- 
gisse  Ambrosianus.  Quanquam  rccte  ver- 
tit  noster  interpres,  puras,  quod  et 
Erasmo  placuit.  Levare  manus  caeremo- 
nia  est  orantis,  velut  auxilium  ab  alto 
ipsa  manuum  extensione  implorantis; 
quomodo  et  Moses  orasse  legitur  Exod. 
17.  Sed  in  eo  quod  dicit,  levantes  puras 
manus ,  metaphora  est:  non  enim  sentit, 
manus  aqua  lotas  esse  debere;  sed  ad 
orationem  accedendum  manibus  a  caede, 
rapina ,  avaritia ,  libidine  mundis.  Impe- 
dit  enim  hujusmodi  impuritas  effectum 
orationis.  Videtur  alludere  ad  illud  Jes.  1. 
Cum  extenderitis  manus  vestras,  aver- 
tam  oculos  meos  a  vobis:  et  cum  multi- 
plicaveritis  orationem ,  non  exaudiam; 
manus  enim  vestrae  sanguine  plenae 
sunt.  Lavamini,  mundi  estote:  auferte 
malum  cogitationum  vestrarum  ab  ocu- 
lis  meis  etc. ,  ut  scilicet  orantes  exaudia- 
mini,  unde  mox  sequitur:  Et  venite ,  et 
arguite  me,  dicit  Dominus.  Intellige,  si 
non  exaudiam.  Ecce  commentarius  hujus 
loci.    Levat  ergo  puras  ad  Deum  manus, 

qui  orationem  Deo  offert  cum  munditia 
operis. 

Sine  ira  et  disceptatione.  Hoc  prae- 
cipit  Apostolus ,  qnod  Christus  Matth.  5. 
Si  offers  munus  tuum  ad  altare;  vade 
prius  reconciliari  fratri  tuo  etc.  et  cap. 
6.  Si  non  dimiseritis  liominibus,  nec 
pater  vester  dimittet,  scilicet  orantibus, 
peccata  vestra;  nam  de  oratione  sermo 
illic  erat,  qua  jubemur  dicere:  Dimitte 
nobis  debita  nostra ,  sicut  et  nos  dimit- 
timus  debitoribus  nostris.  Idem  praeci- 
pit  Ecclesiasticus  capite.  28.  Relinque 
proximo  tuo  nocenti  te,  et  tunc  depre- 
canti  tibi  peccata  solventur.  Homo  ho- 
mini  reservat  iram ,  et  a  Deo  quaerit 
medelam  ?  et  caetera,  quae  ibi  sequuntur. 
Nam  ira  est  appetitus  vindictae;  qui 
autem  vindictam  appetit,  non  remittit 
poenam ,  sed  exigit.  Vult  igitur  Aposto- 
lus,  ut  Deum  oraturus  omnem  injuriarum 
memoriam,  quas  forte  ab  aliis  accepit,  ex 
animo  deponat.  Disceptationem ,  Graece 
^taXoYtajJiov,  Graeci  dubitationem  inter- 
pretantur ;  qualem  et  Jacobus  Apostolus 
ab  oratione  removet  dicens  cap.  1.  Po- 
stulet  in  fide  nil  haesitans;  qui  enim 
haesitat  etc. ;  intelligit  autem  haesitatio- 
nem  contrariam  promissioni  Christi:  Pe- 
tite  et  accipietis ,  id  est  eam,  qua  quis 
dubitet  se  accepturum,  etiamsi  petat  sicut 
oportet.  Ambrosius  libr.  6.  de  sacram. 
cap.  5.  et  libr.  1.  de  Abel  et  Cain  cap.  9. 
disceptationem  intelligit  cogitationem  inter 
orandum  ad  alia  divagantem ,  qua  inter- 
polatur  oratio. 

Verum  communis  Latinorum  expositio 
est,  eademque  caeteris  probabilior,  hac 
voce  significari  contentionem ,  cujus  affe- 
ctum  et  studium,  perinde  ut  iram,  voluerit 
Apostolus  ab  orantis  animo  remotam  esse. 
Siquidem  et  alibi  Graecum  vocabulum 
usurpat  in  hac  significatione,  ut  Rom.  14., 
nbi  nos  habemus  ,  non  in  disceptationi- 
bus  cogitationum.  Quin  et  Lucas  cap. 
9.  sui  evangelii  semel  et  iterum  ea  voce 
usus  est  pro  contentione  sive  altercatione ; 
licet  interpres  vulgatus  cogitationem  ver- 
terit.  Atqui  contentio  adversatur  paci  et 


concordiae ;    ideoque    effectum    orationis 
impedit,  sicut  ira. 

9.  Similiter  et  mulieres  in  habitx.  or- 
nato.  Apostolus  utrique  sexui  congruen- 
tia  praescribit:  a  viris  ea  vitia,  quae 
virorum  esse  solent  removens ,  a  mulieri- 
bus  autem  vitia  muliebria;  plerumque 
enim  peccat  hic  sexus  nimio  corporis  or- 
natu ,  si  quando  ad  conventus  publicos, 
ut  ad  ecclesiam ,  procedendum  est.  Ve- 
rumtam  sicut  id,  quod  viris  praecipit,  ut 
orent  puris  manibus  sine  ira  et  discepta- 
tione ,  etiam  feminis  praeceptum  intelligi 
debet;  ita  quod  nunc  feminis  praecipit 
de  moderato  cultu  corporis ,  multo  etiam 
magis  a  viris  exigitur;  ut  quibus  etiam 
vulgo  turpe  habeatur  ornando  corpori 
curam  impendere.  Similiter ,  inquit,  et 
mulieres  orare  volo  (id  enim  Graeci  hoc 
loco  supplent  ex  praecedentibus) ,  sed  in 
habitu  ornato.  Qnod  Erasmus  vertit:  In 
amictn  modesto.  Non  enim  ornatum  ex- 
terni  habitus  hoc  loco  praecipit  Aposto- 
lus,  sed  reprimit;  ut  ex  consequentibus 
manifestum  est. 

Igitur  consideranda  sunt  vocabulp,  qui- 
bus  Apostolus  utitur.  Pro  habitu  Graece 
est  xdr<XGTo\y} ,  quae  vox,  ut  annotavit 
Theophylactus  et  Oecumenius,  habitum 
significat  longiorem  et  circumquaque  te- 
gentem;  est  cnim  compositum  nomen,  ex 
simplici  gzoXt},  quod  erat  genus  vestis 
muliebris  ad  talos  usque  demissum.  Pro 
ornato,  Graece  est  xoauioc,  quo  non  so- 
lum  significatur  ornatus,  sed  honcstus, 
moderatus,  modestus.  Ambrosianus  ordi- 
natum  legit,  et  humilem  interpretatur, 
forsitan  usus  mendoso  codice,  in  quo 
ordinato,  pro  ornato  scriptum  essct. 
Habitum  igitur  intellige,  qualem  vox 
Graeca  significat;  ornatum  vero,  id  est 
modestum  ac  moderatum ,  et  qui  deceat 
mulieres.  Nam  quod  decet,  id  demum 
ornat.  Sensum  hunc  explicant  ea  ,  quae 
sequuntur. 

Cum  verecundia  et  sobrietate  ornantes 
se.  Pro  sobrietate ,  pudicitiam  legit  Am- 
brosianus.  Erasmus  vertit  castitatem; 
ac  de  ea  post  Chrysoslomum  Oecumenius 
interpretatur.  Castitas  enim   mulieres  in- 


EPISTOLAE  I.  AI)  TIMOTHEUM.     YERS.  9.  10. 


665 


primis  ornat.  Graeca  vox  in  genere  tem- 
perantiam  sen  moderationem  significat, 
et  tam  ad  animum,  quam  ad  corpus  refer- 
tur:  videtur  enim  oojcppoouvirj  Apostolo 
esse  virtus  animi  temperantis ,  in  externo 
corporis  habitu  moribusque  relucens.  Re- 
petit  hoc  nomen  extremo  fine  hujus  cap. 
Vocabulis  conjugatis  utitur  Apostolus  cap. 
3.  vers.  2.,  ad  Tit.  cap.  1.  vers.  8.,  cap.  2. 
vers.  2.  et  4.  Tametsi  hoc  loco  convenit, 
pudicitiam  seu  castimoniam  intelligi, 
quemadmodum,  ut  dixi ,  post  Chrysosto- 
mum  intellexit  Oecumonius. 

Potest  autem  haec  pars  dupliciter  ex- 
poni:  vel,  ut  jubeantur  mulieres  ornare 
se  verecundia  et  castitate,  quod  ea  vera 
sint  illius  sexus  ornamenta,  quomodo 
Latini  exponunt;  vel,  ut  habitu  decenti 
corpus  suum  ornent,  cum  verecundia  et 
castitate ,  id  est  verecunde  et  caste,  non 
procaciter,  aut  impudice,  qui  videtur 
esse  commentarius  Graecorum,  probabi- 
litatem  accipiens  ex  praepositione  cum. 
Atque  eum  sensum  etiam  Syriacus  textus 
expressit. 

Notandum  praeterea  Graece  non  legi 
ornantes,  sed  ornare  semetipsas ;  ut  in- 
finitivus  regatur  a  verbo  volo ,  quod  ex 
snperiori  sententia  supplendum  erit  etiam 
hoc  loco.  Videtnr  enim  hujusmodi  esse 
constructio:  Similiter  et  mulieres  orare 
volo  in  habitu  decenti;  volo,  iiiquam, 
eas  cum  verecundia  et  pudicitia  ornare 
semetipsas. 

Non  in  tortis  crinibus,  aut  auro ,  aut 
margaritis  vel  veste  pretiosa.  In  tortis 
crinibus ,  Graece  iv  TiAsyjuiaoiv  ,  id  est  in 
implicaturis ,  ut  vertit  Theophylacti  in- 
terpres  ;  quod  licet  de  tortis  capillis  pleri- 
que  interpretentur,  quos  nno  nomine  cin- 
cinnos  Latini  vocant;  intelligi  tamen 
etiam  potest  de  reticulis  capillitio  circum- 
positis,  quibus  ornatus  causa  mulieres 
nti  solent.  Prior  sensus  convenit  cum 
1  Pet.  3.  vers.  3.  In  summa,  docet  Apo- 
stolus,  mulieres  Christianas  moderato  cultu 
corporis  debere  esse  contentas;  luxum 
autcra  et  sumptuosam  superfluitatem  in 
vestitu  illis  esse  vitandam.  Similis  est 
locus  1  Petr.  3.  Unde  colligitur,  boc  prae- 


ceptum  non  esse  leve  nec  contemnendum, 
quod  duo  Apostolorura  principes  tam  dili- 
genter  inculcatum  voluerunt.  Certe  Chry- 
sostomus  vehementer  hoc  muliebre  stu- 
iium  immodici  cultus  exaggerat;  ut  et 
Gregorius  in  hom.  6.  super  Evangelia  ad 
illud  Matth.  11.  hominem  mollibus  vesti- 
tum ,  et  iterum  hom.  super  illud  Lucae 
16.  et  induebatur  purpura  et  bysso ,  et 
ante  eum  Prudentius  in  Hamartigenia, 
ita  canens : 

Taedet  sacrilegas   matrum  percurrere 
curas  etc. 

Ubi  et  in  viros  ornandi  corporis  stu- 
diosos  invehitur  eo  gravius,  quo  minus 
istiusmodi  cura  sexum  illum  decet.  Ve- 
rumtamen  non  prohibet  Apostolus ,  quin 
illustriores  feminae,  prout  earum  statui 
convenit,  induantur  vestitu  pretiosiore: 
id  enim  decenter  ac  recte  fieri ,  si  modus 
servetur  et  vanitas  ostentand:  se  humanis 
oculis  excludatur,  admonet  exemplum 
mulieris  fortis,  de  qua  Proverb.  31.  Bys- 
sus  et  purpura  indumentum  ejus.  Nam 
eam ,  ut  illustrem  mulierem  describi,  pa- 
tet  ex  eo,  quod  sequitur:  Nobilisin  por- 
tis  vir  ejus,  quando  sederit  cum  sena- 
toribus  terrae. 

10.  Sed  quod  decet  mulieres ,  pro- 
mittentes  pietatem  per  opera  bona.  Pro- 
mittentes,  id  est  profitentes ,  nt  Erasmus 
et  alii  vertunt  Ambrosianum  textum  se- 
cuti.  Hujus  partis  constructio  varia  est. 
Quidani  Latinorum  parenthesi  claudunt 
ea  dumtaxat  verba  quod  decet  mulieres. 
Sed  obstant  Graeca ,  quae  participium 
promittentes  non  patiuntur  divelli  a  no- 
mine  mulieres.  Alii  parentheticum  faciunt 
totum  illud :  quod  decet  mulieres  pro- 
mittentes  pietatem.  Quod  autem  sequi- 
tur,  per  opera  bona ,  referunt  ad  supe- 
riora  hoc  sensu:  Volo  mulieres  ornare  se 
non  in  tortis  crinibus  etc. ,  sed  per  opera 
bona,  quemadmodum  decet  mulieres  pie- 
tatem  profitentes,  id  est  mulieres  Chri- 
stianas ,  quae  vernm  Dei  cultum  profiten- 
tur;  nam  pietas  hoc  loco  Dei  cultus  est, 
Graece  ftsoospsia.  Alii  vero  sine  paren- 
thesi  continuant  sermonem,  ut  sensus  sit: 

Sed  ornantes  se  eo  habitu,  qui  decet 
mulieres  pietatem  profitentes ,  non  ver- 
bis  solis,  sed  per  dpera  bona ;  hoc  est 
rebns  ipsis  atquc  operibus. 

Utramque  constructionem  et  sensum 
Theophylactus  adducit  tanquam  bonum 
et  probabilem.  Priori  favet  interpres 
Syrus:  tametsi  po3terior  magis  esse  vide- 
tur  ex  mente  Apostoli ;  nam  si  de  ornatu 
bonorum  operum  loqueretur,  diceret  sua 
phrasi,  in  operibus  bonis ,  sicut  dixerat, 
non  in  tortis  crinibus  etc.  Adde  quod 
dicendo  promittentes  seu  profitentes, 
sive,  quod  ex  Graeco  etiam  verti  potest: 
annuntiantes  pietatem  per  opera  bona, 
locumpraeparatsequentipraecepto;  quasi 
dicat:  Mulieri  non  aliud  praedicatiouis 
genus  convenire,  quam  ut  per  bona  opera 
pietatem  foris  praedicet  atque  annuntiet. 
Quod  enim  ad  vocalem  attinet  praedica- 
tionem  et  doctrinam,  sequitur: 

11.  Mulier  in  silentio  discat,  scilicet 
in  ecclesia,  quemadmodum  praecipit  idem 
Apostolus  1  Cor.  14.  Mulieres  in  eccle- 
siis  taceant ,  non  enim  permittitur  eis 
loqui;  repete,  in  ecclesiis ;  ne  quidem 
interrogando  ut  discant.  Ideo  et  hic  dig- 
cere  jubentur  cum  silentio.  Nam  ut  ibi- 
dem  ad  Cor.  dicitur:  Turpe  est  mulieri 
in  ecclesia  loqui;  sed  si  quid  interro- 
gando  discere  volunt ,  domi  viros  suos 
interrogent;  quod  Apostolicum  prae- 
ceptnm  plenius  eo  loco  a  nobis  explica- 
tum  est. 

Cum  omni  subjectione.  Jubet  mulie- 
rem  discere  cum  omni  subjectione,  id  est 
perfectam  exhibendo  subjectionem,  sexui 
suo  congrucnteui ,  ad  quam  pertinet,  ut 
in  publico  virorum  coetu ,  praesertim  ec- 
clesiastico ,  audiat  et  discat  cum  silentio. 
Nam  mulier ,  ratione  sui  sexus ,  in  statu 
subjectionis  est;  quod  significavit  Apo- 
stolus  ad  Coi.  diccns,  sed  subditas  esse, 
sicut  et  lex  dicit  nimirum  Genes.  3.  Sub 
viri  potestate  eris. 

12.  Docere  autem  mulieri  non  per- 
rnitto.  Quidam  ita  supplent:  docere  vi- 
rum  mulieri  non  permitto,  propter  illud 
(juod  sequitur,  neque  dominari  in  vi- 
rum.    Sed  verisimilius  est,   supplendum 


esse,  in  ecclesia;  sicut  in  parte  praece- 
denti:  nam  de  conventibus  publicis  agit 
Apostolus.  Piohibet  ergo,  ne  mulier  in 
ecclesia  doceat ,  seu  viros ,  seu  feminas  : 
nam  absolutum  praeceptum  est,  quod 
modo  citabamus:  Mulieres  in  ecclesiis 
taceant.  Sicut  autem  domi  viros  suos 
interrogare  permittuntur ,  ita  et  liberos 
suos  ac  familiam  docere  non  prohibentur. 
Ex  hac  Apostoli  doctrina  liquet,  mulierem 
non  posse  esse  caput  ecclesiae ,  ne  parti- 
cularis  quidem,  nam  praefecti  ecclesia- 
stici  praecipuum  munus  est,  publice  do- 
cere  plebem.  Liquet  etiam,  docendi  munus 
non  pertinere  ad  omnes  eos ,  qui  Spiritu 
sancto  aguntur.  Quis  enim  negaverit,  ali- 
quas  osse  mulieres,  quae  regantur  ductu 
Spiritus  sancti? 

Neque  dominari  in  virum.  Graecum 
verbum  au^svxsTv  significat  auctoritatem 
habere  et  exercere  in  aliquem:  itaque 
alii  verterunt,  neque  auctoritatem  usur- 
pare  in  virum,  id  est  maritum  suum. 
Sensus  et  connexio  hujusmodi  est:  Do- 
cere  mulieri  in  ecclesia  omnino  non 
permitto;  privatim  autem  ut  domesticos 
doceat,  atque  in  iis  etiam  virum  suum, 
si  melius  eo  fuerit  instituta  in  fide,  non 
prohibeo ,  sic  tamen ,  ut  hac  occasione 
auctoritatem  in  virum  suum  nulla  ratione 
sibi  vendicet:  id  enim  est  contra  ordinem 
a  Deo  institutum,  quando  dixit  mulieri: 
Sub  viri  potestate  eris  et  ipse  domina- 
bitur  tui.  Genes.  3.  Recte  autem  viros 
institui  interdum  a  feminis  extra  publicum 
conventvm,  ostenditTheophylactus;  quo- 
niam  et  Priscilla  viam  Domini  diligentius 
exposuit  Apollo ,  Act.  18.  Et  vir  infide- 
lis  sanctificatur  per  mulierem  fidelem. 
1  Cor.  7. 

Sed  esse  in  silentio,  videlicet  in  eccle- 
sia.  Est  enim  repetitio  et  inculcatio  ejus, 
quod  jam  dixerat:  mulier  in  silentio 
discat  cum  omni  subjectione.  De  mulie- 
rum  intolerabili  in  ecclesia  loquacitate 
legat,  qui  volet,  Chrysostomum.  Vitium 
hoc  Apostolorum  tempore  natum  ex  eo 
videtur,  quod  juxta  vaticinium  Joelis,  cita- 
tum  a  B.  Petro  Actor.  2.,  etiam  mulieres 
non  paucae  praeditae  essent  dono  prophe- 

tiae  et  interpretationis  scripturarum ;  in 
quibus  et  quatuor  illae  virgines  filiae 
Philippi  diaconi,  prophetantes,  ut  habetur 
Actor.  21.  Quum  igitur  hujusmodi  dono 
quaedam  illarum  inordinate  uterentur, 
loquentes  in  ecclesia,  atque  harum  exem- 
plum  etiam  ad  alias  dimanaret :  cohibendae 
erant  auctoritate  Apostolica.  Quod  qui- 
dem  Paulus  facit  et  hoc  loco  et  1  Cor.  14. 

1 3.  Adam  enim  primus  formatus  est, 
deinde  Heva.  Viro  auctoritatem  in  mu- 
lierem  competere,  non  contra,  dupliciter 
ex  Scriptura  probat.  Primum  ex  ordine 
creationis,  quem  eis  scriptura  tribuit :  nam 
vir  prior  a  Deo  formatus  est,  deinde  mu- 
lier,  ut  habet  historia  Genes.  2.  Non  enim 
sine  ratione  est,  quod  Deus  primos  pa- 
rentes  non  simul  tempore  creaverit,  sed 
virum  ante  mulierem.  Nec  ea  ratio  po- 
test  adferri,  quod  sicut  bestiae  creatae 
sunt  ante  hominem,  quia  propter  homi- 
nem,  ita  et  vir  ante  mulierem,  quiu  pro- 
pter  eam:  constat  enim  ex  eadem  Genesis 
historia,  quod  non  vir  propter  mulierem, 
sed  mulier  propter  virum  facta  sit,  Apo- 
stolo  etiam  attestante  1  Cor.  11.  Ratio 
igitur  haec  est,  ut  per  illud  significetur, 
in  humano  genere  viros  praeesse  debere 
feminis,  non  contra. 

14.  EtAdam  non  est  seductus.  Graece, 
deceptus;  tametsi  sedncere  pro  decipere 
tritum  est  apud  ecclesiasticos  scriptores 
Latinos.  Mulier  autem  seducta  in  prae- 
varicatione  fuit.  Graece :  Mulier  autem 
decepta,  in  transgressione  facta  est,  pro 
quo  Ambrosianus  :  Mulier  autem  seducta 
facta  est  in  praevaricationem.  Alii  cla- 
rius  ita  reddunt:  Sed  mulier  decepta,  ob- 
noxia  facta  est  transgressioni.  Id  est: 
Mulier,  nimirum  Eva,  quum  decepta  esset 
a  serpente,  transgressa  est  praeceptum 
Dei.  Igitur  in  nostra  versione  verbum 
fuit,  quod  Graece  est  yiyovs,  non  est  re- 
ferendura  ad  participium  seducta,  velut 
unum  cum  eo  verbum  constituens,  sicut 
in  membro  praecedenti ,  est  seductus, 
Graece  7jrcaTTq{b],  sed  ad  partem  proxi- 
mam,  in  praevaricatione.  Hoc  alterum 
est  pro  viri  primatu  argumentum,  ex  vi- 
gore  mentis  ac  rationis  sumptura,  quo  vir 


mulierem  antecellit.  Id  enim  probat  te- 
stimonio  scripturae  Genes.  3. ,  quae 
Adam  non  fuisse  seductum,  mulierem  au- 
tem  a  serpente  seductam  Dei  praeceptum 
violasse,  satis  per  hoc  significat,  quod 
mulier  interrogata ,  quare  hoc  fecisset, 
responderit :  Serpens  decepit  me  et  co- 
medi:  vir  autem  nil  tale ,  sed  dixerit: 
mulier,  quam  dedisti  mihi  sociam,  de- 
dit  mihi  de  ligno  et  comedi.  Facile  au- 
tem  seduci  ac  decipi  signum  est  levitatis 
animi  atque  infirmitatis  judicii.  Quod 
vero  de  prima  muliere  scriptum  legitur, 
id  in  universo  sexu  locum  habet ;  in  quem 
levitas  et  imbecillitas  mentis ,  contagio 
quodam  a  prima  parente,  pervasit;  uti 
Graeci  interpretes  explicant. 

Porro  difncultatem  habet  hic  locus, 
quomodo  dicat  Apostolus,  Adam  non 
fuisse  seductnm;  cum  ex  ipsa  Genes. 
scriptura  prorsus  appareat  non  Evam  so- 
iam ,  sed  et  virum  credidisse  mendacio 
serpentis,  quo  dixerat:  Nequaquam  mo- 
riemini.  Et  iterum :  In  quocunque  die 
comederitis  ex  eo,  aperientur  oculi  ve- 
stri  et  eritis  sicut  Dii  scientes  bonum  et 
malum.  Nisi  enim  credidisset,  non  ei 
cum  ironica  exprobratione  dictum  e  Deo 
fuisset :  Ecce  Adam  quasi  unus  ex  no- 
bis  factus  est,  sciens  bonum  et  malum. 
Accedit  sanctorum  Patrum  auctoritas,  qui 
pene  omnes  tradunt,  Adamum  vcrbis  ser- 
pentis  fidem  habuisse,  et  ab  eo  deceptum 
atque  seductum  fuisse:  quorum  testimo- 
nia  quia  citavimus  in  2.  sent.  dist.  22., 
iis  commemorandls  hic  supersedemus.  Ad 
hanc  dubitationem  a  Joanne  Hesselio  in 
comment.  hujus  loci,  et  a  Benedicto  Pe- 
rerio  lib.  6.  super  Genes^  et  a  Bellarmino 
lib.  3.  de  amiss.  grat.  cap.  7.  multae  ad- 
feruntur  responsiones,  quae  quoniam  et 
a  nobis  in  dictam  distinct.  commentanti- 
bus  adductae  sunt,  breviter  hic  eas  repe- 
temus,  ostensuri,  quomodo  praesens  Apo- 
stoli  locus  intelligi  possit,  ut  non  sit  con- 
trarius  ei,  quod  Moses  scripsit. 

Unus  igitur  sensus  est:  Adam  non  est 
prior  seductus,  sed  mulier.  Sic  enim  non- 
nttlli  sententiam  supplent  ex  parte  prae- 
cedenti :  Adam  prior  formatus  est,  de- 

inde  Eva.  Sed  quid  mirum,  si  prior  ten- 
tata,  prior  fuit  seducta?  Alius  sensus: 
Adam  non  est  seductus  ex  colloquio  ser- 
pentis,  sicut  mulier,  nam  cum  sola  mu- 
liere  serpens  locutus  est.  Sed  fuit  tamen 
seductus  a  muliere,  ut  fatentur  auctores 
hujus  sensus.  Tertius  sensus  :  Adam  non 
legitur  seductus,  sed  mulier.  In  reticentia 
autem  Seripturae  mysterium  interdum 
subesse,  probat  illud  Hebr.  7.,  ubi  Mel- 
chisedec  dicitur  sine  patre,  sine  matre, 
sine  geuealogia  etc.  At  hinc  non  apte 
concluditur,  virum  magis  polJere  judicio. 
Quartas :  Adam  non  fuit  seductus  in  prae- 
varicationem,  id  est,  non  ita  seductus,  ut 
mulieripraevaricationis  auctoresset:  quo- 
modo  mulierseducta  viro  fuit  auctorprae- 
varicandi.  Sed  hunc  non  esse  sensum 
verborum  Apostoli,  patet  ex  paulo  ante 
dictis.  Quintus :  Adam  non  peccavit  se- 
ductus,  mulier  autem  peccavit  seducta, 
hoc  est,  viro  non  fuit  persuasum,  Deum 
uon  praecepisse  ne  comederet  de  ligno; 
mulieri  autem  id  persnasum  fuit  a  ser- 
pente,  ut  ad  quam  notitia  praecepti  non 
nisi  per  virum  pervenisset.  Sed  nec  mu- 
lieri  id  fuit  persuasum.  Nam  serpentis 
interrogatio  praesupponebat  Dei  prae- 
ceptum :  Cur  praecepit  etc. 

Sextus :  Proprie  et  formaliter  loquendo, 
Adam  non  fuit  deceptus,  sed  mulier :  nam 
proprie  nemo  decipitur,  nisi  a  decipiente, 
id  est  ab  eo,  qui  proprie  ct  formaliter  de- 
cipit;  quod  non  facit,  nisi  qui  fallendi 
animo  falsum  ei  persuadet :  -  sicut  non 
mentitur,  nisi  qui  falsum  vult  significare. 
Hoc  modo  serpens  mulierem  decepit: 
mulier  autem  etsi  falsum  viro  persuasit, 
hoc  fecit  decepta,  non  decipiens,  quia  non 
fecit  animo  fallendi,  putabat  enira  verum 
esse  quod  suadebat.  Unde  mulier  quidem 
in  excusationem  sui  dlxit:  Serpens  de- 
cepit  me,  vir  autem  non  ait:  mulier  de- 
cepit  me,  sed  mulier  dedit  mihi.  Porro 
neque  serpens  proprie  decepit  virum, 
saltem  immediate :  quia  nullum  viro  sua- 
sionem  adhibuit,  sed  solunr  mulieri.  Sic 
ait  2  Cor.  11.  Serpens  Evam  seduxit 
astutia  sua. 

Sensus  hic  postremus  et  simplicissimus 


est,  et  Seripturae  Genesis  consentaneus 
et  Apostoli  scopo  maxime  accommodatus. 
Quod  enim  a  serpente  immediate  vir  non 
est  dcceptus,  sed  mulier ;  utique  valet  ad 
ostendendum  mulierem  judicio  ac  vigore 
mentis  minus  pollere,  quam  virum;  et 
proinde  viri  imperio  ac  gubernationi  sub- 
jectam  esse  oportere.  Reliqui  sensus  cur 
minus  conveniant,  lector  ex  his,  quae  ad 
singulos  annotavimus,  jam  intelligit. 

Verum  objiciet  aliquis,  parum  referre, 
quod  non  immediate  a  serpente  vir  de- 
ceptus  fuerit,  quandoquidem  deceptus  est 
saltem  mediate.  Viro  enim  per  mulierem 
persuasit  et  persuadere  cupiebat  serpens, 
quod  edentes  ex  illo  ligno  non  moreren- 
tur.  Respondeo,  propterea  diabolum  non 
accessisse  ad  virum ,  quod  sciret,  eum, 
ratione  sui  sexus,  deceptioni  minus  ob- 
noxium  esse  quam  mulierem.  Itaque  cal- 
lide  partem  tentavit  infirmiorem.  Hoc 
ipsum  igitur,  quod  ad  eum  tentandum 
non  accessit,  argumento  est,  virum  ratione 
et  judicio  plus  valere. 

Additio  B.  P.  Censoris. 

Fortasse  et  hoc  responderi  potest, 
Evam  fuisse  deceptam  eo  usque,  ut  cre- 
deret  se  non  peccaturam,  si  ederet:  Ada- 
mum  vero  hunc  errorem  non  habuisse, 
credidisse  tamen  peccatum  facile  illud 
condonandum.  Ita  vero  credidisse ,  eo 
quod  divinae  severitatis  nullam  experien- 
tiam  haberet.  Ex  B.  Augustini  L.  14. 
de  civit.  cap.  11.  Sed  neque  Bac  falsa 
persuasione  deceptus  fuit  Adam,  Deum 
ex  invidia  illud  interdictum  posuisse, 
quam  persuasionem  ex  verbis  diaboli 
hausisse  Evam,  superbia  vitiatam,  S.  Au- 
gustinus  sentit  de  Genes.  ad  lit.  lib.  11. 
cap.  30.  et  eum  secntus  B.  Thomas  2. 
sec.  q.  163.  art.  4. 

15.  Salvabitur  autem  per  filiorum 
generationem.  Quamvis,  inquit,  mulieri 
non  sit  permittendum,  ut  in  Ecclesia  do- 
ceat;  non  tamen  ei  deest,  quod  agat,  et 
per  quod  salva  fiat :  salvabitur  enim  per 
filiorum  generationem,  id  est,  liberorum 
ex  se  genitorum  educationem.  Sic  enim 
inferius  exponit,  de  vidua  eligenda  lo- 

quens  cap.  5.  Si  fllios  educavit.  Nec  se- 
cus  interpretandum,  quod  ibidem  junio- 
res  viduas  vult  filios  procreare ;  haec 
enim  dicuntur  eo  schemate  sermonis,  quo 
ex  priori  posterius  intelligitur.  Quain 
vero  liberorum  eductionem  dicat,  exoonit 
verbis  sequentibus: 

Si  permanserint  in  fide  et  dilectione 
et  sanctificatione ,  cum  sobrietate.  In 
quibusdam  exemplaribus  legitur  perman- 
serit,  singulari  numero,  sed  Graeca  con- 
stanter  habent  pluralem  numerum.  Con- 
sentiunt  et  Latinorum  probatissimi  codi- 
ces,  suffragantibus  itidem  Ambrosiani 
atque  Pelagii  commentariis,  nec  non  Hie- 
ronymus  in  lib.  contra  Jovin.,  ubi  locum 
hunc  exponit.  Eadem  Syriacae  versionis 
lcctio  est.  Nec  vero  tam  proclivis  est 
numeri  mutatio  in  Graecis  vocabulis  at- 
que  in  Latinis,  ut  satis  liqueat,  eam  ger- 
manam  esse  lectionem ,  quae  numerum 
habet  pluralem.  Quod  etsi  ita  sit,  nonnulli 
tamen  hanc  partem  ad  mulieres  referimt, 
numero  mutato  ad  hunc  modum :  Si  ipsae 
mulieres  permanserint  in  fide  etc.  Di- 
cunt  enim,  mulieris  nomen  in  parte  prae- 
cedenti  vim  collectivi  habere,  quia  in 
universum  de  sexu  sermo  erat,  ideoque 
illud  hic  ab  Apostolo  resolvi  in  numerum 
pluralem.  Quae  expositio  etiam  apud  Pe- 
lagium  est.  Hi  moventur  ea  ratione,  quod 
inepte  et  falso  dicatur,  mulierem  salvari 
non  posse,  nisi  filii  in  fide  permanserint, 
quum  ex  perseverantia  filiorum  salus 
parentum  nequaquam  pendeat.  Adde, 
quod  nec  in  Graeco  aliud  nomen  prae- 
cedit,  ad  quod  referri  posse  videatur 
verbum  permanserint.  Non  enim  illic 
legitur  expressis  vocabulis :  filiorum  ge- 
nerationem,  sed  unuin  compositnm  no- 
men  xsxvoyovtac,  quasi  dicat :  prolige- 
nituram. 

Verum  haec  nihil  obstant,  quo  minus 
plurale  verbum  permanserint  ad  filios 
referatur ,  quod  sine  scrupulo  faciunt 
Graeci  et  Latini  iuterpretes  fere  omnes. 
Pro  qua  constructione  etiam  Hieronymus 
contra  Jovin.  certat.  Nam  quod  ad  Grae- 
cam  lectionem  attinet,  plurale  filiorum 
latenter  includitur  in  composito  nomine 


Tsxvoyovta,  id  est  filiorum  generatio.  Di- 
cit  ergo  Apostolus,  mulierem  salvatum  iri 
per  honestam  et  sanctam  liberorum,  quos 
ex  viro  susceperit,  educationem,  quae  ni- 
mirum  significatur  verbis  subsequentibus  : 
Si  filii  permanserint  in  fide  Christiana 
et  dilectione  fraterna  ct  sanctiftcatione, 
id  est  munditia,  quae  libidinum  corrupte- 
lis  opponitur,  ut  1  Thess.  4.  et  alibi.  Nam 
et  1  Cor.  7.  conjugi  fideli  dicitur:  Alio- 
quin  filii  vestri  immundi  essent,  nunc 
autem  sancti  sunt. 

Pro  sobrietate,  quam  postremam  ad- 
jicit,  rursus  in  Graeco  est  aojcppoouvir),  de 
cujus  vocabnli  significatione  dictum  est 
supra.  Hieronymus  loco  memorato  pu- 
dicitiam  mavult  quam  sobrietatem,  atque 
ita  legit  Ambrosianus,  quos  secuti  Eras- 
mus  et  Hentenius  castitatem  verterunt. 
Theophylactus  honestatem  seu  tempe- 
rantiam  in  genere  videtur  intelligere, 
cujus  partes  praecipuae  sunt  castitas  et 
sobrietas.  Atque  ea  acceptio  raihi  magis 
probatur,  hoc  sane  loco.  Nam  castitas  seu 
pudicitia  satis  siguificantur  vocabulo  san- 
ctificationis,  prout  illud  jam  exposuimus. 

Jam  quaeritur :  Quid  si  filii  in  his  vir- 
tutibus  non  permanserint,  propterea  ma- 
ter  salva  non  erit?  Primum  respondeo 
Graeca  non  habere  permanserint ,  sed 
manserint,  quod  intelligi  potest  de  eo 
tempore,  quo  liberi  sunt  sub  cura  et  edu- 
catione  matris.  Quo  quidem  tempore,  si 
non  recte  se  geranfc,  in  parentes  culpa 
conferri  solet.  Unde  et  sequenti  cap.  Epi- 
scopum  requirit  suae  domui  bene  prae- 
positum,  filios  habentem  subditos  cum 
omni  castitate.  Deinde  respicitur  ad  in- 
tentionem  et  curam  matris;  ut  sensus  sit: 
eam  salvam  fore  perfiliorum  educationem, 
qua  studiose  egerit,  ut  filii  in  fide  et 
sancta  conversatione  permanerent. 

Iterum  quaerunt:  Si  mulier  improba 
fuerit,  nunquid  salvabitur  per  rectam 
filiorum  educationem  ?  Respondeo  ,  vix 
fieri,  ut  improba  mulier  probe  filios  edu- 
cet,  et  ut  fiat,  sensum  Apostoli  esse,  quod 
parentibus  non  satis  sit  ad  salutem ,  si 
ipsi  juste  et  integre  conversentur,  nisi  et 
filios   sancte    instituant,    eosque    secum, 

quantura  in  ipsis  est,  ad  salutem  perdu- 
cant. 

Tertio  quaeritur,  quomodo  ex  hac 
Apostoli  doctrina  non  sit  consequens,  om- 
nibus  foeminis  consulendum  esse  matri- 
monium ,  ut  secundum  Apostolum  per 
filiorum  generationem  salvae  fiant?  Abu- 
tuntur  enim  hoc  loco  Sectarii  ad  extol- 
lendam  plus  aequo  matrimonii  dignitatem 
et  ad  deprimendum  studium  virginitatis, 
adeo  ut  quidam  eorum  scripserit,  hanc 
Apostoli  concionem  complecti  universam 
doctrinam  de  salute  mulierum.  Quasi  vi- 
delicet  immemor  sit  Apostolus,  quale  de 
virginibus  consilium  aliquando  dederit, 
scribens  ad  Cor.  1  epist.  7.,  nec  cogitet 
se  paulo  post  scripturum  in  hac  Epistola 
de  quibusdam  mulierculis,  quod  damna- 
tionem  habeant  eo,  quod  piimam  fidem 
irritam  feeerint.  Illis  igitur  responsum 
sit,  Apostolum  dicentem:  Salvabitur  au- 
temper  filiorum  generationem,  loqui  de 
muliere  conjugata,  quales  pleraeque 
erant,  ac  docere,  quod  opus,  quodve  ofii- 


cium  ejus  sit,  per  quod  salva  fiat;  non 
tamen  aut  praecipere  aut  hortari,  ut  om- 
nes  liberis  gignendis  operam  dent,  quo 
possint  per  Christianam  eorum  educatio- 
nemsalvari,  sed  virginibus  sua  singularia, 
per  virtutes  heroicas,  praemia  reservat, 
de  quibus  hic  non  erat  agendi  locus. 

Interim  adversus  haereticos  obiternota, 
Apostolum  non  fuisse  dicturum,  quod  mu- 
lier  salvabitur  per  filiorum  generationem 
sive  educationem,  si  salus  esset,  quod  illi 
volunt,  ex  sola  fide  et  non  etiam  ex  ope- 
ribus.  Non  est  praetereuudus  hoc  loco 
Cajctani  commentarius,  quem  accepit  ex 
Fabro  Stapulensi.  Hi  verbum  perman- 
serint  referunt  ad  mulierem  simul  et  vi- 
rum,  hoc  modo:  Salvabitur  per  filiorum 
generationem,  si  permanserint,  id  est 
si  ipsa  cum  viro  suo  permanserit  in  fide 
et  dilectione  etc.  Sensus  hic  plus  habere 
videtur  probabilitatis  quam  primus;  tam- 
etsi  secundum,  quo  plurale  verbum  ad 
filios  refertur,  maxime  probamus. 


CAPOT   TERTHJM. 

Fidelis  sermo:  Si  quis  episcopatum  desiderat1),  bonum  opus  desi- 
derat.  2.  Oportet  ergo  Episcopum  irreprehensibilem  esse,  unius  uxoris 
virum,  sobrium,  prudentem,  ornatum ,  pudicum,  hospitalem 2) ,  doctorem; 
3.  non  vinolentum,  non  percussorem ,  sed  modestum :  non  litigiosura, 
non  cupiduni3),  sed  4.  s.uae  doraui  bene  praepositura,  filios  habentem 
subditos  cum  omni  castitate.  5.  Si  quis  autem  domui  suae  praeesse 
nescit,  quomodo  Ecclesiae  Dei  diligentiam  habebit?  6.  Non  neophytum  : 
ne  in  superbiam  elatus,  in  judicium  incidat  diaboli.  7.  Oportet  autem 
illum  et  testimonium  habere  bonum  ab  iis,  qui  foris  sunt4),  ut  non  in 
opprobrium  incidat,  et  in  laqueum  diaboli.  8.  Diaconos  °)  similiter 
pudicos,  non  bilingucs ,  non  multo  vino  deditos ,  non  turpe  lucrum  sec- 
tantes:  9.  habentcs  raysterium  fidei  in  conscientia  pura.  10.  Et  hi 
autem  probentur  priinum :  et  sic  ministrent,  nullum  criraen  habentes. 
11.  Mulieres  similiter  pudicas6),  non  detrahentes,  sobrias,  fideles  in 
omnibus.      12.    Diaconi    sint    unius    uxoris    viri7):    qui    filiis    suis   bene 


*)  Act.  20,  17.  28.    1  Cor.  7,  20.    2)  3  Joan.  5.  8.    s)  2  Tim.  2,  24.  25.  1  Thess.  2,  5. 
*)  1  Petr.  2,  12.    *)  Act.  6,  3.    6)  Tit.  2,  3.-5.    7)  Vers.  2. 

praesint  et  suis  domibus1).  13.  Qui  enim  bcne  ministraverint ,  gradum 
bonum  sibi  acquirent,  et  multam  fiduciam  in  fide,  quae  est  in  Christo 
Jesu2).  14.  Haec  tibi  scribo,  sperans  me  ad  te  venire  cito ;  15.  si 
autem  tardavero,  ut  scias,  quomodo  oporteat  te  in  domo  Dei  conversari 3), 
quae  est  Ecclesia  Dei  vivi,  columna  ct  firmamentum  veritatis.  16.  Et 
manifeste  magnum  est  pietatis  sacramentum  4) ,  quod  manifestatum  est 
in  carne5),  justificatum  est6)  in  spiritu,  apparuit  Angelis7),  praedica- 
tum  est  Gentibus,   creditum  est  in  mundo,  assumptum   est  in  gloria. 


SUMMARIUM  CAPITIS  TERTII. 

Describit  conditiones  in  episcopo,  diaconis  et  mulicribus  requisitas 
secundura  haec  praecepta  in  Eccltsia  Dei  conversetur. 


admonens  Timotheum,  ut 


1.  Fidelis  sermo.  Deinceps  instruit 
Timotheum  de  constituendis  episcopis  et 
diaconis  Ecclesiae,  docens,  quae  condi- 
tiones  in  iis  eligendis  spectari  debeant ; 
nam  a  bonis  praefectis  ac  ministris  potis- 
simum  pendet  salus  Ecclesiae.  Hoc  ca- 
pitis  initium,  fidelis  sermo3  refertur  a 
Graecis  ad  doctrinam  superiorem  :  rectius 
alii,  quibus  adstipulatur  Ambrosius  lib. 
de  dignit.  sacerd.  cap.  4.,  sic  interpretan- 
tur,  ut  pertincat  ad  commendationem  do- 
ctrinae  sequentis.  Vult  enim  Apostolus 
hac  quasi  praefatiuncula  attentum  red- 
dere  lectorem  ad  id,  quod  sequitur,  velut 
quiddam  magni  momenti,  quemadmodum 
et  fecit  in  1.  cap.  Quod  dicturus  sum,  in- 
quit,  certum  est  et  indubitatum.  Hoc  di- 
cit,  non  qtiasi  caetera,  quaecunque  scribit, 
non  etiam  certa  sint  et  indubitata,  sed 
q  lia  doctrina  quanto  divinior  atque  uti- 
lior,  eo  magis  hujusmodi  commendatio- 
nem  atque  elogium  meretnr.  Unde  et 
Apoc.  22.  peculiariter  de  quibusdam 
egregiis  Dei  promissis  per  Angelum  an- 
nuntiatis  dicitur:  Haec  verba  fidelissima 
sunt  et  vera. 

Si  quis  episcopatum  desiderat,  bonum 
opus  desiderat.  Pro  dcsiderat  in  Graeco 
non  est  unum  idemque  vocabulum,  sed 
priori  loco  opsysxai,  appetit,  unde  ops£tc 


appetentia,  praesertim  cibi  vehementior, 
vocabulum  etiam  Latinis  auctoribus  usur- 
patum.  Posterius  verbum  est  S7U$uu.sT 
cupit,  desiderat.  Utitur  autem  in  priori 
loco  vehementioris  significationis  voca- 
bulo,  quod  eadem  res  nomine  episcopatus 
desideretur  ardentius  quam  uomine  operis 
et  ofiicii.  Apparet  autem,  fuisse  quosdam 
eo  tempore,  qui  episcopatum  cupide  ap- 
peterent;  eos  Apostolus  hoc  loco  nec 
laudans  nec  reprehendens  ante  omnia  do- 
cet,  qualem  oporteat  episcopum  esse,  non 
solum  ut  Timotheus  in  iis  constituendis 
bonum  faciat  delectum,  verum  etiam  ne 
quis  indignus  se  ingerat. 

Quanquam  et  dici  potest,  Apostolum 
loqui  ad  hunc  modum,  quod  spiritu  pro- 
phetico  praeviderefc,  multos  in  Ecclesia 
futuros,  qui  magno  studio  et  ambitione 
ad  episcopatus  contenderent.  Quare  hu- 
jusmodi  inordinatam  et  immodicam  appe- 
tentiam  reprimere  studet  deciaratione 
operis ,  cujus  debitor  est,  qnisquis  est 
episcopus,  et  earum  proprietatum,  quae 
in  episcopo  requiruntur,  quaoqne  tales 
sunt,  ut  merito  hominem  infirmitatis  suae 
conscium  deterreant  ab  episcopatus  onere 
suscipiendo,  quod  ex  sententia  Patrum 
concilii  Tridentini  etiam  angelicis  hume- 
ris  est  forraidabiie. 


*)  Yers.  5.  2)  1  Petr.  5,  4.  3)  i  rjor.  3,  16.  17.  2  Cor.  6,  16.  *)  Eph.  1.  9.  10. 
Tit.  1,  1.  2  Petr.  1,  3.  5)  Joan.  1,  9.  10.  Rom.  1,  3.  2  Cor.  5,  19.  Phil.  2,  6.  7.  6)  joan# 
16,  10.    Rom.  1,  4.    7)  Act.  10,  41. 

Notandum  autem  est,  episcopatum  esse 
munus,  potestatem,  dignitatem  seu  prae- 
fecturam  episcopalem,  sicut  Apostolatus 
est  munus  ac  potestas  Apostolica;  ut  do- 
cuimus  in  cap.  1.  ad  Rom. ,  ubi  dicitur: 
Gratiam  et  apostolatum.  Et  tamen,  quia 
is,  qui  episcopatum  habet,  est  debitor 
operis,  ad  quod  ea  potestas  destinatur, 
idcirco  qui  episcopatum  appetit ,  is ,  tan- 
quam  effectum  in  sua  causa,  opus  episco- 
pale  appetit :  ut  merito  dicat  Apostolus, 
eum  qui  episcopatum  desiderat ,  bouum 
opus  desiderare.  Et  in  lmnc  sensum  lo- 
quitur  B.  August.  lib.  19.  de  civit.  cap. 
19.,  ubi  ait,  quod  Apostolus  voluit  ex- 
ponere,  quid  sit  episcopatus :  quia  nomen 
est  operis  ,  non  honoris :  significat  enim 
eTuaxoTtT)  superintendentiam,  non  emi- 
nentiam  otiosam. 

Si  quaeritur,  an  liceat  episcopatum 
appetere,  quod  hic  Apostolus  non  deter- 
minat:  de  dignitate  quidem  et  honore 
episcopali  absoluta  est  ibidem  Augustini 
responsio:  Locus  superior ,  inquit,  sine 
quo  regi  pcpulus  non  potest ,  etsi  ita 
teneatur  atque  administretur ,  ut  decet, 
tamen  indecenter  appetitur.  Quod  si  de 
opere  sermo  sit,  nec  illud  simpliciter  ap- 
petendum  est,  sed  urgente  Ecclesiae  ne- 
cessitate  si  imponitur,  suscipiendum. 
Unde  consequenter  eodem  loco  Augusti- 
nus:  Otium  sanctum  quaerit  charitas 
veritatis ;  negotium  justum  suscipit  ne- 
cessitas  charitatis.  Quam  sarcinam  si 
nullus  imponit,  percipiendae  atque  in- 
tuendae  vacandum  est  veritati :  si  autem 
imponitur,  suscipienda  est  propter  cha- 
ritatis  necessitatem.  Sic  ille.  De  qua  re 
vide  B.  Thomam  plenius  disputantem  tum 
hoc  loco  tum  in  2.  sec.  q.  185.  art.  1. 

Bonum  opus  alii  honestum,  alii  prae- 
clarum  interpretantur :  omnia  enim  haec 
Graeco  nomine  xaXov  significantur,  ea- 
demque  omnia  verissime  competunt  in 
hoc  opus,  de  quo  agitur.  Nam  publicam 
et  aeternam  salutem  multitudinis  procu- 
rare ,  opus  est  excellenter  bonum  et  ho- 
nestum,  ac  proinde  praeclarum  et  exi- 
mium. 

2.  Oportet  ergo  episcopum  irrepre- 


hensibilem  esse.  Ergo  non  illative ,  sed 
expletive  sumitur,  ut  alibi  saepe.  Primo 
loco  vuit  episcopum  irreprehensibilem 
esse ,  quod  in  Epistola  ad  Titum  dicit, 
sine  crimine ;  quod  non  ita  intelligendum, 
ut  peccato  prorsus  careat,  quo  modo 
Pelagius  in  commentario  videtur  intel- 
lexisse.  Certe  Pelagii  et  sequacium  ejus 
dogma  fuit,  posse  hominem  vivere  sine 
peccatis;  ad  quod  probandum  etiam  hoc 
Apostoli  loco  utebantur ;  ut  patet  ex  Hie- 
ronymi  dial.  contra  Pelag.  lib.  1.  cap.  8. 
Sed  sensus  est,  episcopum  oportere  talem 
esse,  quem  nemo  jure  possit  reprehen- 
dere,  de  quo  non  sit  justa  tjuerela,  qui 
sit  bonae  et  integrae  famae.  Vix  enim 
est,  ut  cum  fructu  in  hujusmodi  officio 
versetur,  qui  propter  crimen  aliquod 
male  audiat. 

Liquet  ex  hac  interpretatione,  Petrum 
Apostolum  non  fuisse  episcopatu  in- 
dignum ,  quod  vel  Dominum  suum  ter 
negasset,  vel  a  Paulo  juste  fuerit  ali- 
quando  reprehensus  Gal.  2.,  quod  enim 
poenitentia  deletum  erat,  etiam  ante  ac- 
ceptum  in  die  Pentecostes  Spiritum  san- 
ctum ,  non  debuit  ei  postea  pro  crimine 
objici.  Paulina  autem  reprehensio  non 
erat  de  crimine,  sed  de  facti  imprudentia, 
quae  tantum  eratveniale  peccatum.  Con- 
fer  quae  dicuntur  infra  ad  finem  vers.  10. 

Unius  uxoris  virum.  Variae  sunt  hu- 
jus  loci  expositiones ;  partim  Cathoiico- 
rum ,  partim  haereticorum.  Imprimis  au- 
tem  ineptus  est  et  sol:s,  nec  omnibus, 
haereticis  probatus  commentarius ,  Apo- 
stolicum  esse  praeceptum ,  ut  omnis 
episcopus  uxorem  habeat,  sed  unam  dum- 
taxat :  idemque  de  presbyteris  et  diaconis 
esse  judicium;  quoniam  et  de  diaconis 
infra  statuitur,  ut  sint  unius  uxoris  viri. 
In  hac  sententia  fuisse  videntur  episcopi 
quidam  Vigilantii  consortes,  de  quibus 
Hieronymus  adversus  Vigilantium  disse- 
rens:  Non  ordinant ,  inquit,  diaconos, 
nisi  prius  uxores  duxerint;  nulli  cae- 
libi  credentes  pudicitiam ,  imo  osten- 
dentes  quam  sancte  vivant,  qui  male 
de  omnibus  suspicantur.  Facile  autem 
hic    sensus    refellitur    ipsis    sanctorum 

exemplis.  Nam  nec  Paulus  ipse ,  nec 
Timotheus ,  uxorem  habuit ;  Apostoli 
vero ,  qui  uxores  habuerunt,  eas  propter 
Christum  et  Evangelium  dimiserunt ;  ut 
nihil  jam  dicamus  de  tot  sanctissimis 
episcopis  primitivae  ac  veteris  Ecclesiae, 
quorum  nulius  uxorem  duxit ;  si  quis 
autem  ante  episcopatum  duxisset,  eam, 
deinceps  continenter  victuram,  a  se  re- 
movebat. 

Neque  vero  praeceptum  hujusmodi  de 
ducenda  aut  habenda  uxore  consisteret 
cum  eo ,  quod  idem  Apostolus  1  Cor.  7. 
dicit:  Volo  omnes  homines  esse  sicut 
meipsum ,  id  est  abstinentes  et  liberos  a 
conjugio.  Sane  etiam  nostri  temporis 
sectarii ,  perspecta  rei  absurditate ,  non 
multum  tribuunt  illi  commentario  Vigilan- 
tiano ;  sed  alium  ejus  loco  obtrudunt. 
Dicunt  enim,  Apostolum  praecipere  ,  ut 
episcopus  non  habeat  simul  plures  uxo- 
res;  quemadmodum  tunc  quidam  ex  Ju 
daeis ,  antiquos  patres  imitati ,  quidam 
etiam  ex  gentibus  nuper  conversi  adhuc 
habebant;  hoc  enim  episcopo  non  per 
mitti ,  ne  suspectus  sit  de  impudicitia :  sed 
praecipi ,  ut  si  continere  nolit ,  una  uxore 
sit  contentus.  Meminit  hujus  expositionis 
Hieronymus  in  comm.  epist.  ad  Titum ; 
sed  aiienc  tantum  nomine.  Rursus  memi- 
nit  in  epist.  ad  Oceanum  de  unius  uxoris 
viro;  sed  et  ibi  satis  ostendit,  eam  sibi 
non  placere,  cum  eam  allaturus  praefa- 
tur  malo  modo  malum  quaerendum  esse 
cuneum.  Chrysostomus  quoque  et  ejus 
sequaces  eandem  expositionem  adfeiunt 
hoc  loco;  sed,  quod  minus  eam  proba- 
rint,  argumento  est,  quod  scribentes  po- 
stea  in  epist.  ad  Titum,  ubi  hoc  praece- 
ptum  repetitur,  nullam  memoratae  ex- 
positionis  faciunt  mentionem.  Senserunt 
enim,  quam  parum  aut  nihil  habeat  pro- 
babilitatis :  sive  piopter  Judaeos  dicatur 
Apostolus  Loc  praeceptum  posuisse,  sive 
propter  gentiles.  Nam  apud  Judaeos  qui- 
dem  jam  propemodum  desierat  polyga- 
mia;  sive  ob  consuetudiuera  cum  Roma- 
nis,  quibus  subjecti  erant,  sive  ipsa  na- 
turae  lege  ac  primaeva  matrimonii  insti- 
tutione  eos  admonente :   ad  quam  etiam 

Guil.    Estli   Comm.  Tom.  II. 


j  Christus,  sua  ipsius  lege,   matrimunium 

I  reduxerat,   Mattii.  19.  citans  ipsa  primae 

j  institutionis   verba :  Propter  hoc  relin- 

|  quethomo  etc.  Ex  qno  liquet,  nulli  Chri- 

|  stiano    licitum    aliquando    fuisse    plures 

simui  habere  uxores.     Nulla  igitur  ratio 

erat ,  cur  id  peculiari  praecepto  episcopis 

prohiberetur. 

Quod  veio  ad  gentiles  attinet,  docte 
respondet  B.  Thomas  in  comm.  epist.  ad 
Tit.  1.,  nihil  opus  fuisse,  ut  propter  eos 
de  episcopo  statueretur,  ne  plures  habe- 
ret  uxores;  quandoquidem  secundura 
leges  Romanas,  quibus  regebantur  etiam 
Asiani,  quorum  causa  haec  scribuntur, 
non  licebat  cuiquam,  plures  simul  uxores 
habere.  Quod  etsi  iicuisset,  per  iegem 
tamen  Christi  non  licebat  Christianis ;  ut 
dictum  est.  Addit  idem  doctor  certissi- 
mam  refutationem  dictae  expositionis  ex 
ipso  Apostolo ;  qui  cap.  5.  hujus  epist. 
similiter  de  vidua  eligenda  dicit,  quae 
fuerit  unius  viri  uxor ;  quod  profecto 
nulla  ratione  sic  exponi  potest ,  quae  non 
habuerit  simul  plures  maritos :  id  enim 
nusquam  gentium  ulla  lege  vel  consue- 
tudine  factum  aut  permissum  unquam 
fuisse. 

Has  omnes  rationes  si  considerasset 
Cajetanus,  non  fuisset  eam,  quam  refelli- 
mus,  iuterpretationem  amplexus,  tam  hoc 
loco,  quam  in  comment.  epist.  ad  Titum. 
Quod  enim  posterius  hoc  argumentum 
solvere  conatur,  dicens,  Apostolum  de 
vidua  loquentem  uti  praeterito  tempore, 
quae  fuerit  unius  viri  uxor ,  cum  de 
episcopo  Joquatur  in  praesenti:  nihil 
efficit.  Nam  de  episcopo  quidem  indefi- 
nite  loquitur  Apostolus,  quoad  tempus, 
ut  etiam  ad  praeteritum  referri  possit; 
id  quod  Syrus  interpres  tam  hoc  ioco, 
quam  in  epistolaad  Titum,  exprimendum 
putavit ,  dicens ,  qui  fuerit  unius  uxoris 
vir.  De  vidua  autem  idcirco  loquitur 
Apostolus  in  praeterito,  quoniam  si  in 
praesenti  virum  haberet,  vidua  non  esset. 
Quare  si  Apostoli  de  episcopo  loquentis 
sensus  est:  Qui  non  habeat  simul  plures 
uxores:  ergo  ejusdem  de  vidua  loquentis 
sensus    erit:  Quae    non    habuerit    simul 

plures  maritos;   quod  omnino  frustra  et 
inaniter  dici  jam  ostendimus. 

Est  igitur  hujus  loci  verus  commenta- 
rius,  oportere  episcopum  esse  unius 
uocoris  virum ,  id  est  oportere ,  ut  si 
uxorem  habeat  aut  habuerit ,  non  tamen 
secundam  acceperit ,  sed  unam  tantum ; 
sive  eam  adhuc  habeat  sive  nou.  Sic 
enim  et  paulo  post  vult,  eum  filios  habzre 
subditos  etc.  Id  est  si  filios  habeat,  ut 
subditi  sint.  Unum  ergo  non  opponitur 
nulli,  sed  pluribus;  estque  negatione 
plurium  exponenaum ,  eo  inodo  quo  dixi- 
mus.  Tradunt  huuc  sensum  Chrysosto- 
mus ,  Theophylactus  et  Oecumenius  su- 
per  epist.  ad  Titum;  Hieronymus  in 
eandem  scribens  epist.  nec  non  in  epist. 
ad  Oceanum;  et  in  universum  Latini 
commentatores ,  et  alii  praeterea  a  nobis 
citati  ad  dist.  27.  et  37.  lib.  4.  sent.  De- 
nique,  propter  hanc  ApostoKcam  legem 
isto  modo  intellectam ,  Ecclesia  digamos 
a  sacris  ordinibus  semper  repulit;  diga- 
mos  utique  intelligens  eos ,  qui  priori 
conjuge  mortua  duxissent  alteram. 

Fatendum  quidem  est,  Apostolum  per- 
mittere,  ut  in  episcopum  eligatur,  qui 
uxorem  habeat;  verum  id  pro  tempore, 
propter  paucitatem  eorum,  qui  et  coeli- 
bes  essent  et  ad  episcopatum  idonei;  ple- 
rique  enim  aute  fidem  susceptam  con- 
jugium  inierant:  coelibes  autem  aut 
nimium  juvenes  erant,  aut  libertatis  amore 
potius,  quam  studio  castitatis  conjugium 
refugerant,  in  gentilitate  adhuc  constituti. 
Posteaquam  vero  multi  ab  infantia  coe- 
perunt  Christiana  religione  ac  moribus 
institui,  et  ad  ecclesiastica  ministeria 
aptari:  non  facile  quisquam  uxoratus  ad 
episcopatum  assumebatur;  nec  id  aliter, 
quam  si  pari  consensu  cum  uxore  con- 
tinentiam  servaret. 

Nam  id  ab  ipsis  Apostolorum  tempori- 
bus  observatum  in  Ecclesia  fuisse,  pro- 
bant  antiquissimi  canones;  inter  quos  est 
2.  Concilii  Carth.  canon  secundus ,  quo 
cum  episcopis,  presbyteris  et  diaconis 
continentia  praeciperetur,  qua  etiam  ab 
uxoribus  abstinerent,  subjecit  concilium, 
haec  verba :  JJt  quod  Apostoli  docuerunt, 


et  ipsa  servavit  antiquitas ,  nos  quoque 
custodiamus.  Sed  ea  de  re  pluribus 
egimus  ad  dictam  dist.  37.  lib.  4.  Illud 
autem  omnino  certum  et  evidens,  etiam 
Graecorum  testimonio ,  quemadmodum 
eodem  loco  ostendimus :  nunquam  in  Ec- 
clesia  Dei  permissum  fuisse,  ut  quis 
episcopus  aut  presbyter  uxorem  duceret: 
licet  de  usu  uxoris  antea  ductae  Graeci 
posteriores  a  Latinis  opinione  simul  et 
praxi  dissentiant. 

Restat  qnaerendum,  qua  ratione  Apo- 
stolus  digamum  ab  episcopatu ,  et  paulo 
inierius  etiam  a  diaconatu  repellat.  Hu- 
jus  rei  alii  moralem ,  alii  mysticam  cau- 
sam  reddunt.  Nam  Hieronymus  in  expo- 
sit.  epist.  ad  Titum,  et  plenius  in  epist. 
ad  Oceanum  hanc  adfert  rationem ,  quia 
digamia  argumentum  est  incontinentiae : 
merito  autem  a  sacris  ministeriis  arcen- 
tur ,  quos  incontinentiae  suspicio  gravat. 
Eandem  Apostolici  praecepti  rationem 
urgent  Chrysostomus  ac  caeteri  com- 
mentatores  Graeci.  Nec  dissentit  Epi- 
phanius,  qui  in  haer.  59.,  quae  est  Ca- 
tharorum,  dicit  hoc  constitutum  propter 
excellentem  sacerdotum  dignitatem  et 
honorem.  Spectat  eodem,  quod  alii  di- 
cunt ,  hanc  causam  esse ,  ut  episcopus 
possit  viduas  adhortari  ad  continentiam. 
Sunt  enim  morales  hae  rationes ,  ac  pene 
coincidunt. 

Verum    alii    rationem    assignant    ex 
significatione  conjugii;  dicunt  enim,  diga- 
mum  a    sacris    ordinibus    arceri   propter 
defectum  sacramenti,  id  est  sacrae  signi- 
ficationis.      Cum    enim    episcopus    gerat 
vicem  Christi  atque  ejus  personam  pecu- 
liari  ratione  repraesentet  tanquam  vica- 
rius  Ecclesiae  sponsus ;   non  erit  ad  eam 
repraesentationem  idoncus ,  qui  dum  esset 
in  matrimonio,  eandem  Christi  personam 
imperfecte  tantum  et  defective  significa- 
vit.     Christus  enim  unicam  sibi  sponsam 
copulavit   per   incamationis   mysterium ; 
et  similiter  Ecclesia  uni  sponso  copulata 
est.  Despondi  vos ,  ait  Apostolus  2  Cor. 
1 1. ,  uni  viro  virginem  castam  exhibere 
Christo.  Cujus  rei  significatio  in  eo ,  qui 
plures  sibi  copulavit  uxores,  haud  sub- 

sistit.  Hanc  rationem  tradit  efc  explicat 
August.  lib.  de  bono  conjug.  cap.  18.  et 
ante  eum  Ambrosius  lib.  I.  off.  cap.  50. 
et  in  epist.  82.,  quae  est  ad  Eccles.  Ver- 
cell.  Eam  deindc  probarunt  Romani  pon- 
tifices,  Innocentius  I.  epist.  2.  et  22.  et 
Leo  I.  epist.  87.  ad  episc.  Afric.  atque 
alii  deinceps,  ut  videre  est  in  Decretali- 
bus,  tit.  De  digamis  non  ordinandis. 

Quamvis  igitur  probabiliter  possit  dici, 
Apustolum  ad  utramque  rationem,  scilicet 
moralem  et  mysticam  respexisse:  nam 
moralem  etiam  rationem  pulcre  et  gravi- 
ter  urget  Ambrosius  ,  utroque  loco  snpra 
citato ;  tamen  hanc  posteriorem  apparet 
esse  primariam.  Etenim  si  Apostolici 
praecepti  ratio  pure  moralis  esset,  multo 
magis  arcendi  erant,  qui  vel  concubinam 
in  gentilitate  habuissent,  vel  fornicati 
fuisseut:  quos  tamen,  si  post  baptismum 
caste  vixerint ,  Erclesia  recipit  etiam  ad 
episcopatum. 

Dicet  aliquis ,  Paulum  etiam  in  vidua 
requirere,  ut  fuerit  unius  viri  uxor;  ubi 
tamen  nullum  videtur  subesse  mysterium. 
Respondeo,  nec  ibi  mysterinm  deesse; 
quia  viduae  Ecclesiae  repraesentabant 
fidelibus  honorem  vidualis  castitatis :  ad 
hoc  autem  repraesentandum  illa  non  erat 
idonea,  quae  post  mortem  mariti  nupserat 
alteri,  etiamsi  ante  baptismmn  id  factum 
fuisset,  quemadmodum  nec  velamen  sa- 
crum  inter  virgines  accipere  debet ,  quae 
corrupta  fuerit  ante  baptismum.  Sic  ergo 
nec  is,  qui  secundam  uxorem  duxit,  etiam 
ante  baptismum,  debuit  in  episcopum 
assumi :  secus  quam  privata  opinione  sen- 
sit  Hieronymus,  qui  priorem  tantum  ru- 
tionem  putaverat  considerandam. 

2.  Sobrium ,  prudentem ,  ornatum, 
pudicum.  In  Graeco  et  Syriaco  textu 
tria  tantum  vocabula  sunt ,  nec  verisimile 
est,  interpretem  nostrum  plura  dedisse. 
Nam  quod  hic  additur,  pudicum ;  ex  alia 
versione  huc  adjectum  putamus;  quod 
enim  nos  habemus  prudentem ,  potest 
ex  Graeco  verti  pudicum ,  seu  castum ; 
idque  adeo  mavult  Hieronymus.  Nam  et 
apud  Ambrosianum  leguntur  haec  tria, 
tobrium,  pudicum,  compositum ;  et  apud 


verum  Ambrosium  lib.  1.  offic.  cap.  50. 
sobrium ,  pudicum ,  ornatum.  Porro 
MSS.  codices  Latini  variant.  Alii  Graecis 
consentanei  pudicum  quarto  loco  penitus 
omittunt;  quod  et  facit  Primasius.  Alii 
legunt  quidem,  sed  non  eundem  ei  locum 
tribuunt;  quae  res  satis  arguit  adventi- 
tium  esse.  Proinde  caetera  exponamus. 

Sobrium ,  Graece  VYjcpaXtov ;  quae  vox 
etiam  vigilantem  significat,  quemadmo- 
dum  alii  transtulerunt ,  Graecorum  com- 
mentarins  secuti.  Quanquam  et  Hierony- 
mus  ita  legit  lib.  1.  Dialogi  contra  Pelag. 
Utrumque  significatum  aptissime  quadrat. 
Inprimis  enim  episcopo  necessarium  est, 
ut  cibi  potusque  temperans  sit;  tum,  quod 
inde  consequitur,  ut  vigiles  habeat  sen- 
sus  atque  in  officium  semper  intentos. 
Eadem  vox  infra  repetitur,  ubi  de  mulieri- 
bus  sermo  est;  cui  certe  loco  magis  con- 
venit  sobrietatis  significatio  quam  vigi- 
lantiae.  Derivatur  autem  vox  Graeca 
oltzo  too  vijcpstv ,  quod  est  sobrium  esse, 
quo  verbo  usus  est  B.  Petrus  1.  ep.  cap. 
5.,  ubi  nos  habemus,  sobrii  estote ,  et 
vigilate.  Nam  quoniam  illic  additur,  et 
vigilate,  ypTrjYop^aats  non  potest  verbum 
praecedens  vrfytizi  similiter  exponi ,  ne 
idem  secundo  repetatur.  Non  tamen  ne- 
gandum,  quin  aliquando  significet  vigilare : 
sic  enim  accipitur  2  Tim.  4.  Tu  vero 
vigila.  Pro  quo  sobrius  esto  minus  qua- 
drat;  ut  ibi  videbimus. 

Prudentem  alii  pudicum  verterunt,  ut 
jam  diximus ;  alii  sobrium,  ut  idem  no- 
ster  interpres  ad  Tit.  1.  Alii  denique 
temperantem ,  ut  ea  virtus  intelligatur, 
quae  praestat,  ut  rebus  moderate  utamur, 
nec  dissolvamur  in  luxum.  De  qua  actum 
est  etiam  in  capite  praeced.  Atque  haec 
omnia  siguificat  Graeca  dictio  ooxppova, 
ac  nihil  horum  est,  quod  non  in  epis- 
copo  cum  primis  desideretur.  Eundem 
vult  esse  ornatum ,  Graece  xoajiiov,  id 
est  in  vultu ,  incessu ,  sermone  ac  toto 
corporis  habitu  bene  decenterque  compo- 
situm.  De  significatione  vocabuli  Graeci 
nonnihil  dictum   est  in  capite  superiori. 

Hospitalem ,  ea  nimirnm  hospitalitate, 
quam  Scriptnra  passim  commendat,  quam- 

que  etiam  sancti  Patres  veteris  testamenti 
leguntur  exercuisse.  Haec  autem  non  in 
eo  sita  est,  quod  quis  laute  mensam  in- 
struat,  eamque  semper  expositam  habeat 
divitibus  ac  nobilibus,  aut  improbis  men- 
sarum  asseclis ;  sed  quod  Christianos  ac 
Dei  servos  de  via  adventantes  ac  refocil- 
latione  egentes ,  eos  praesertim ,  qui  spi- 
ritualia  seminant,  hospitio  suscipiat,  fo- 
veatque:  quod  laudatissimum  est  opus 
liberalitatis  ac  misericordiae.  Graeca  vox 
cptX6£svov  sonat,  peregrinorum  aman- 
tem.  De  talibus ,  quales  dixi ,  viatoribus 
suscipiendis  est  illud  B.  August.  serm.  1. 
de  vita  comm.  cleric.  Perveni  ad  episco- 
patum;  vidi  necesse  habere  episcopum 
exhibere  humaDitatem  assiduam  quibus- 
que  venieutibus  sive  transeuntibus.  Quod 
si  non  fecisset  episcopus,  inhumanus  dice- 
retur.  EtS.  Hier.  Comm.adTit.  1.  Episco- 
pus  nisi  omnes  receperit ,  inhumanus  est. 

Doctorem.  Graece  <5t<5axxtx6v ;  quod 
non  significat  docilem ,  ut  habebat  anti- 
qua  quaedam  versio  reprehensa  ab  Hie- 
ronymo  lib.  1.  dial.  contra  Pelag.  cap. 
6.,  sed,  ut  ita  dicam,  doctivum.  Erasmus, 
Ambrosianum  textum  imitatus  vertit,  ap- 
tum  ad  docendum  ;  Hieronymus  in  loco 
jam  citato  interpretatur  eum,  qui  docere 
possit:  quod  ita  intellige,  ut  etiam  prom- 
ptus  sit  et  paratus  ad  docendum.  Td  to- 
tum  autem ,  sine  dubio ,  plus  est  quam 
doctum  esse:  sunt  enim  plerique  docti, 
sed  quibus  aut  voluntas,  aut  facultas  et 
gratia  desit  communicandi  suam  doctri- 
nam  aliis ;  ut  qui  conceptiones  animi  non 
noverunt  commode  ad  instructionem  et 
aedificationem  aliorum  exprimere.  Pro- 
prietas  haec  episcopo  vel  maxime  neces- 
saria  est;  sed  quam  in  eo  cum  caeteris 
virtutibus  difficulter  inveniri  scribit  eo- 
dem  loco  Hieronymus. 

Disputant  quidam,  uter  ad  episcopatum 
sit  aptior,  theologus,  an  canonista.  Equi- 
dem  non  arbitror,  Apostolum  in  hac  parte 
qua  doctorem  vult  esse  euiscopum,  respi- 
cere  ad  peritiam  canonum  ecclesiastico- 
rum ,  qui  tunc  vix  ulli  erant ;  sed  in  epis- 
copo  requirere  scientiam,  qnam  n<<s  Theo- 
logiam  vocamus,  qua  nimirum  ea,   quae 


de  Deo  rebusque  divinis  sunt  divinitue 
revelata ,  cognoscuntur  et  aliquatenus  in- 
telliguntur,  ut  et  aliis  tradi  et  adversus 
humrnas  rationes  congruenter  defendi 
possint,  per  sermonem  scientiae  atque  sa- 
pientiae.  Hanc  enim  Theologiam  a  Christo 
acceptam  futuris  episcopis  tradiderunt 
Apostoli ;  hanc  et  Paulus  suum  docuit  Ti- 
motheum ;  et  Timotheus  deinceps  eos,  qui 
possent  ct  alios  docere,  ut  cum  monuit 
ipse  Apostolus,  posterioris  epist.  cap.  2. 

3.  Non  vinolentum.  Chrysostomus  et 
sequaces  ejus  hoc  non  de  temulentia  in- 
terpretantur ,  sed  de  vitio  conjuncto.  Pu- 
tant  enim  praecipi,  ne  episcopus  ferox 
sit  aut  conviciator ,  ad  exemplum  eorum, 
qui  vino  pleni  debacchantur  in  alios. 
Unde  et  Hentenius  in  epist.  ad  Titum 
vertit:  non  debacchantem.  Verum  pro- 
prie  accipiendam  esse  hanc  partem,  quo- 
modo  Latini  Syro  astipulante  accipiunt, 
ex  eo  satis  colligitur,  quod  paulo  post  de 
diaconis  agens  Apostolus,  hoc  idem  ex- 
plicatius  dicit,  non  multo  vino  deditos. 
Quo  argumento  etiam  Theodoretus  utitur. 
Recte  igitur  Ambrosianus  textus  habet, 
non  obnoxium  vino ,  id  est  non  deditum 
potationi.  Valde  enim  hoc  vitiam  dedecet 
pastorem  animarum ;  non  fere  aliud  est, 
quod  magis  auctoritatem  ejus  destruit. 
Proinde  non  debuit  illud  intactum  relin- 
quere  Apostolus ;  praesertim  quod  Asiani, 
quibus  haec  Epistola  mittitur,  a  luxu  et 
vinolentia  male  audirent. 

Non  percussorem.  Ambrosianus ,  non 
verberatorem.  Quod  rursua  Graeci,  suffra- 
gante  Hieronymo ,  nolunt  de  eo  intelligi, 
qui  faciles  habeat  manus  ad  verberan- 
dum :  quid  enim  magnum  episcopo ,  si 
manibus  temperet?  sed  referunt  ad  acer- 
bitatem  Hnguae,  dicuntque  prohiberi,  ne 
episcopus  importune  ac  severe  nimium 
feriat  fratrum  conscientiam,  ne  sit  saevus 
objurgator ,  ne  sit  ad  contumelias  et  con- 
vitia  pronus.  Nam  et  apud  Latinos  aucto- 
res  legimus  verbera  lingnae;  et  in  sacris 
literis  impiorum  vox  est:  Venite  percu- 
tiamus  eum  lingua.  Jer.  18.  Confirraare 
videtur  hunc  sensum  illud  hujus  epist. 
cap.  6.  Seniorem  ne  increpaveris ;  quod 


EPISTOIAE  I.  AD  TIMOTHEUM.     VERS.  3.-5. 


677 


Graece  est,  ne  plagam  inferas.  Quan- 
quam  quod  Anselmus,  Aquinas,  Cajeta- 
nus  et  alii  Latini  percussorem  accipiunt 
proprie,  non  est  abjiciendum:  cognata 
enim  vitia  sunt  vinolentia  et  violentia; 
quorum  alterum  ex  altero  consequi  solet, 
ut  bene  S.  Thomas  annotavit.  His  palam 
accedit  Syrus  interpres ,  ita  vertens :  Cu- 
jus  manus  non  sit  praeceps  ad  percu- 
tiendum.  In  Graecis  exemplaribus  sequi- 
tur:  Non  turpis  lucri  cupidum ;  quod 
cum  nec  a  Cbrysostonio ,  nec  a  quoquam 
aliorum  veterum  tam  Graecorum,  quam 
Latinorum  interpretum  boc  loco  exposi- 
tum  inveniatur;  facilis  conjectura  est  huc 
adjectum  esse  ex  epist.  ad  Titum;  ubi 
hoc  ordine  legitur:  Non  vinolentum, 
non  percussorem ,  non  turpis  lucri  cu- 
pidum;  hic  autem  ejus  loco  paulo  post 
dicitur ,  non  cupidum. 

Sed  modestum.  Graeca  dictio  S7ri£iX7J 
significat  aequum,  humanum,  mansuetum, 
qui  non  rigide  jus  suum  exigit,  sed  quan- 
tum  res  patitur,  aliorum  se  moribus  et 
affectibus  accommodat.  Mire  praeluxit  in 
hoc  genere  virtutis  ipse  Paulus,  omnibus 
omnia  factus,  ut  omnes  salvos  faceret. 
1  Cor.  9.  Non  litigiosum.  Graece  a/jiaxov, 
id  est  alienum  a  pugna ,  pro  quo  Hiero- 
nymus  lib.  1.  contra  Pelag.  legit:  absque 
jurgio ,  nam  lites  jurgia,  etiam  Graecis 
jxa^i ,  id  est  pugnae  vocantur,  ut  Jac.  4. 
Unde  bella  et  lites  in  vobis?  et  apud 
hunc  Apostolum  legimus  pugnai  verbo- 
rum ,  pro  contentionibus ,  infra  cap.  6. 
Non  cupidum.  Id  est  non  avarum,  Grae- 
ce  d<piXapyupov ,  quod  alii  verterunt: 
alienum  ab  avaritia.  Hieronymus  sine 
avaritia  legit,  non  enim  quaevis  cupidi- 
tas  Graeco  vocabulo  negatur ,  sed  cupi- 
ditas  et  amor  pecuniarum ,  quam  omnium 
malorum  radicem  pronuntiat  hac  eadem 
Epist.  cap.  6. 

4.  Suae  domui  bene  praepositum.  Id 
est  qui  suae  familiae  bene  praesit.  Ita 
enim  mox  veitit;  atqui  bene  praeesse 
familiae,  est  domesticos  suos  bene  regere. 
Vult  igitur  Apostolus  experientia  proba- 
tum  esse,  quod  qui  in  episcopum  assu- 
mitur ,  sit  domus  regendae  gnarus  et  pe- 


ritus,  ut  a  minore  domo  ad  majorem,  id 
est,  Ecclesiam  regendam  transeat.  Hinc 
in  concilio  3.  Carthag.  can.  18.  statuitur, 
episcopos,  presbyteros  et  diaconos  non 
prius  ordinari  debere,  quam  omnes,  qui 
in  domibus  ipsorum  sunt,  Christianos 
Catholicos  fecerint,  ut  ita  se  probent  suis 
bene  praefuisse. 

Filios  habentem  subditos  cum  omni 
castitate.  Declaratio  est  partis  praece- 
deutis ;  subditos  Graece  in  subjectione, 
quod  emphasim  habere  videtur,  quasi 
dicat:  liberos  habentem  subjectioni  pa- 
ternae  assuefactos ,  ad  nutum  obedientes. 
Pro  castitate ,  reverentiam  vertit  Eras- 
mus.  quod  non  probo:  nam  Graeca  dictio 
osjivOTTjg,  qua  etiam  in  super.  cap.  usus 
est  Apostolus,  patet  quidem  ad  omnem 
morum  gravitatem  et  honestatem ,  atque 
ita  ab  interpretibus  Graecis  hic  exponitur. 
Interdum  quoque  pudicitiam  significat,  et 
in  genere  temperantiam ,  quam  significa- 
tam  hoc  loco,  probabile  fit  ex  Epistola 
ad  Titum,  ubi  de  episcopo  sic  legitur: 
filios  habens  fideles ,  non  in  accusatione 
luxuriae,  aut  non  subditos.  At  reveren- 
tia,  quam  filii  parentibus  et  in  universum 
subditi  praefectis  debent,  hac  Graeca 
voce  non  significatur.  Vult  ergo  Aposto- 
lus,  episcopum,  si  liberos  habeat ,  eos  ha- 
bere  dicto  audientes,  et  quos  spectata 
morum  honestas,  praecipue  vero  castitas 
commendet.  Observat  Ambrosius  hunc 
locum  tractans  in  Epist.  82.  ad  Eccl. 
Vercell.,  Apostolum  non  dicere:  facien- 
tem  filios,  sed  habentem,  ne  ad  pro- 
creandum  filios  videatur  episcopus  invi- 
tari.    Sequitur  jam  hujus  praecepti  ratio. 

5.  Si  quis  autem  domui  suae  praeesse 
nescit,  quomodo  Ecclesiae  Dei  diligen- 
tiam  habebit?  Graece:  quomodo  Eccle- 
siam  Dei  curabit  ?  vel :  quomodo  Eccle- 
siae  Dei  curam  habebit?  Argumentum 
a  majore,  id  est  magis  probabili.  Nam 
longe  facilius  est  farniliam  paucorum 
hominum  regere,  quam  Ecclesiam  totius 
cujuspiam  civitatis  aut  regionis  aut  pro- 
vinciae,  in  qua  tanta  est  hominum,  inge- 
niorum  ac  morum  diversitas.  Tale  est, 
quod  ab  Aeschine  Graeco   oratore  scri- 

ptum  refert  Stobaeus  in  serm.  de  republ., 
Eum ,  qui  suam  familiam  non  bene  ad- 
ministravit,  in  communibus  quoque  rei- 
publicae  negotiis  similiter  versaturum. 

Hic  quaeret  aliquis :  Si  nulla  sit  patris 
culpa,  quod  filii  sint  infideles,  luxuriosi, 
impudici,  inobedientes;  numquid  arcebi- 
tur  ab  episcopatu  ?  Sic  omnino  *apparet, 
ne  videlicet  domesticum  opprobrium  re- 
dundet  in  Ecclesiam  Dei.  Constituuntur 
enim  haec  propter  publicum  Ecclesiae 
bonum.  Et  sane  praesumitur  non  bene 
regere  domum  suam ,  qui  filios  habet  in- 
obedientes  et  scandalose  viventes,  qualis- 
cumque  demum  ipse  esse  videatur,  S. 
Hieronymus  lib.  1.  contra  Pelag.  cap.  8. 
hunc  Apostoli  locum  etiam  de  servis  do- 
mesticis  intelligit:  volens  esse  ejiciendos, 
nisi  honeste  et  Christiane  vivant. 

6.  Non  neophytum.  Graecam  vocem 
interpres  retinuit.  Erasmus  novitium 
vertit,  haud  plene  reddens,  quod  in 
Graeco  est.  Nam  veocpuxog  sonat  nuper 
insertum  ;  quo  nomine  vocabantur  recens 
baptizati,  quod  a  baptismo  Christiani  seu 
fideles  censerentur.  Multae  rationes  ad- 
ferri  possunt,  cur  vetet  Apostolus  neo- 
phytum  creari  episcopum :  veluti  quod 
nondum  solide  doctus  sit  mysteriorum, 
quod  constantia  ejus  nondum  probata, 
quod  auctoritate  destituatur;  denique 
quod  ea  res  invidiae  sit  obnoxia,  si  prae- 
termissis  veteranis  novitius  assumatur. 
Verum  Apostolus  unam  subjungit,  eam- 
que  praecipuam: 

Ne  in  superbiam  elatus  in  judicium 
incidat  diaboli.  Interpres  periphrasi  ex- 
pressit,  quod  in  Graeco  dicitur:  ne  in- 
ftatus.  Judicium  Hebraeo  more  dixit  pro 
condemnatione  seu  poena.  Et  sensus  est, 
periculum  esse  neophyto  in  episcopum 
assumpto,  ne  novo  honore  eoque  apud 
Christianos  prinjo  turgidus  ac  sibiplacens, 
ob  superbiam  incidat  in  eandem  damna- 
tionis  poenam  cum  diabolo,  id  est  ne  cum 
diabolo ,  qui  rex  est  super  omnes  filios 
superbiae ,  partem  habeat  in  aeterno 
gehennae  supplicio ;  vel  plenius  hoc  modo  : 
ne  per  superbiam  a  recta  fide  deficiens, 
honore  excidat,   et  talento  spoliatus  de- 


trudatur  in  gehennam ;  quomodo  diabolus, 
cum  per  superbiam  a  Deo  apostataret, 
coelo  dejectus  est  et  aeternis  ignibus  ad- 
dictus. 

Erasmus  pro  diabolo  vertere  raaluit: 
calumniatorem ,  tam  in  hoc  loco,  quam 
in  eo ,  qui  statim  sequitur:  et  laqueum 
diaboli ,  ut  ad  hominem  possit  ntrumque 
referri.  Putat  enim  hunc  esse  sensum : 
Ne  elatus  in  superbiam ,  pateat  calumniis 
bominum  maledicorum ,  qui  dicturi  sint, 
eum  hoc  consilio  Christianismum  appeti- 
vi.sse,  ut  qui  inter  suos  humilis  erat,  inter 
Christianos  honore  praecelleret.  Haec 
Erasmi  versio  probatur  Cajetai.o  duin- 
taxat  posteriori  loco :  nam  de  priori  no- 
biscum  sentit. 

Refellitur  autem  interpretatio ;  primum, 
quia  juxta  hunc  sensum  nihil  attinebat 
dicere:  in  superbiam  elatus ,  sive  enim 
superbiat  neophytus  ad  episcopalum  eve- 
ctus ,  sive  non  superbiat ;  obnoxius  erit 
calumniae  memoratae.  Deinde,  quia 
praeter  usum  Scripturae  sacrae  est,  ut 
judicium  pro  calumnia  seu  maledicentia 
sumatnr.  Tertio,  quia  laqueus  diaboli 
quid  significet,  ipse  Apostolus  dcclarat 
in  secunda  Epistola  cap.  2.  dicens:  ut 
resipiscant  a  diaboli  laqueis ,  a  quo 
captivi  tenentur.  Accedit  omnium  Inter- 
pretum  veterum  consentiens  expositio, 
qui  diabolum  hic  non  alium  quam  dae- 
monum  principem  intellexerunt. 

Circa  hoc  Apostoli  praeceptum  quae- 
ritur,  quomodo  non  illi  repugnent  exem- 
pla  laudatissimorum  episcoporum  Am- 
brosii  et  Nectarii ,  qui  paulo  ante  cate- 
chumeni,  mox  baptizati,  paucis  diebus 
interpositis  episcopi  facti  sunt.  Forte 
dicet  aliquis,  eos  tunc  non  fuisse  neo- 
phytos  secundum  mentem  Apostoli,  ut- 
pote  loquentis  de  iis,  qui  recens  ex  gen- 
tilitate  erant  conversi :  Ambrosius  autem 
et  Nectarius  multo  tempore  fuerant  cate- 
chumeni,  firmiter  tenentes  Christianae 
fidei  veritatem,  sedbaptismumdifferentes, 
ut  illius  saeculi  mores  habebant;  proinde 
nec  periculum  fuisse ,  ne  per  superbiam 
exciderent.  Sed  haec  responsio  non  con- 
venit :    nam    vocabulum    neophyti   non 

catechumenis ,  qui  nondum  habebantur 
fidelium  numero ,  sed  recens  baptizatis 
tribuebatur,  per  baptismum  enim  insere- 
bantur  corpori  Ecclesiae,  et  ex  eo  voca- 
bantur  fideles,  quantumvis  antea  diu  fuis- 
sent  catechumeni,  et  fidem  Christianam 
probe  edocti. 

Certe  Hieronymus  lib.  1.  dial.  contra 
Pelag.  cap.  8.,  dum  ita  scribit:  vult  Apo- 
stolus,  ut  non  neophytus  episcopus  or- 
dinetur,  quod  videmus  nostris  tempori- 
bus  pro  summa  eligi  justitia;  respicit 
haud  dubie  ad  exemplum  Ambrosii  et 
aliorum  similium.  Erat  igitur  Ambrosius, 
Hieronymi  judicio,  neophytus ;  quod  et 
ipse  de  se  Ambrosius  non  negat,  sed  in 
supradicta  epist.  excusat ,  his  verbis : 
Quam  resistebam  ne  ordinarer !  postre- 
mo,  cum  cogercr,  saltem  ordinatio  pro- 
telaretur.  Sed  non  valuit  praescriptio  ; 
praevaluit  impressio.  Tamen  ordina- 
tionem  meam  occidentales  episcopi,  ju- 
dicio ;  orientales  etiam  exemplo  pro- 
barunt,  de  Nsctario  loquitur:  et  tamen 
neophytus  prohibetur  ordinari,  ne  ex- 
tollatur  superbia.  Si  dilatio  ordina- 
tioni  defuit,  vis  cogentis  est.  Si  non 
deest  humilitas  competens  sacerdotio: 
ubi  causa  non  haeret,  vitium  non  im- 
putatur.  Haec  ille. 

Non  igitur  negandum  est,  Ambrosium 
neophytum  fuisse  ordinatum,  quod  ipse 
fatetur;  sed  diceudum,  sicut  in  illa  parte 
praecepti  Apostolici,  unius  uxoris  virum, 
dispensari  potest,  dum  videlicet  ex  justa 
causa  conceditur,  ut  digamus  ordinetur ; 
ita  in  hac  parte  dispensari  posse,  quando 
non  subest  periculum ,  quod  Apostolus 
metuit,  ne  in  superbiam  elatus  etc,  sed 
magis  speratur  ex  ejusmodi  ordinatione 
magnum  Ecclesiae  bonum ;  sicut  factum 
est  in  Ambrosio  et  Nectario. 

Notandum  est  enim,  quod  istarum  con- 
ditionum  episcopalium,  quas  Apostolus 
enumerat,  quaedam  sunt  per  se  requisitae, 
in  quibus  proinde  non  est  dispensandum ; 
ut  quod  episcopus  sit  irreprehensibilis, 
sobrius,  prudens,  non  vinolentus  etc,  quae- 
dam  requiBitae  per  accidens ;  quoniam  si 
desint,  periculum  vel  suspicio  mali  inge- 


ritur,  vel  certi  mysterii  significatio  fru- 
stratur.  Atqui  potest  amoveri  tam  suspi- 
cio  mali,  quam  periculmn :  nam  et  diga- 
mus  potest  esse  probatae  castitatis,  et 
neophytus  a  periculo  superbiae  remotus; 
quod  ubi  contingit,  et  magnum  ex  ordi- 
natione  speratur  bonum,  nihil  vetat  tales 
ordinari.  Quae  eadem  causa  esse  potest, 
ut  significationem  mysterii  in  quibusdam 
Ecclesia  negligendam  putet. 

7.  Oportet  autem   illum   et  testimo- 
nium  habere  bonum  ab  iis,   qui  foris 
sunt.  Id  est  bene  apud   eos  audire ,  ac 
bonae   famae   esse.    Per  eos ,   qui  foris 
sunt,  intelliguntur,  qui  extra  Ecclesiam 
sunt,  et  in  ea  nunquam  fuerunt;  quem- 
admodum  ostendimus  ad  illud  1  Cor.  5. 
Quid  enim  mihi  de  iis,  qui  foris  sunt, 
judicare?  Non  enim  omnino  foris  sunt, 
qui  per  excommunicationem  ab  Ecclesia 
separati  sunt,  aut  sponte  eam  deseruerunt, 
ut    haeretici    et    schismatici;    remanent 
enim  sub  Ecclesiae  potestate,  licet  inviti. 
Non  igitur  ab  haereticis  et  schismaticis 
oportet   episcopum  habere  bonum   testi- 
monium,  ut  qui  contra  catholicos  episco- 
pos  studiose  soleant  crimina  confingere: 
sed  ab  infidelibus,  nunquam  fidem  Chri- 
stianam   professis;   qui   quamvis   dogma 
Christianum,    quatenus    adhuc  infideles 
sunt,  vituperent,  quod  tamen  ad  mores  et 
externam  vitae  conversationem    attinet, 
non  male  loquentur  do  eo,  quem  noverint 
inter  ipsos  innocenter  et  honeste  vixisse. 
Non  enim  odio  et  malitia  excaecati  sunt, 
sicut  illi  Ecclesiae  desertores.  Conducit 
hoc  bonum   testimonium  ad  eum  finera, 
ut  facilius  infideles  ad  fidem  adducantur ; 
quamvis    aliam    hic    rationem    subjiciat 
Apostolus. 

Vt  non  in  opprobrium  incidat,  et  in 
laqueum  diaboli.  In  opprobrium,  Graece 
in  exprobrationem,  et  sensus  est:  Ne 
fideles,  qui  eum,  ut  episcopum  suum  ho- 
norare  debebant,  incipiant  ei  vitia  vitae 
prioris  exprobrare ;  et  per  hoc  ille  videns 
detectam  esse  vitae  suae  anteactae  tur- 
pitudinem,  despondeat  animum  et  ad  vomi- 
tum  redeat,  ipsumque  Christianismum  per 
apostasiam  abjiciat  cum  magno  Ecclesiae 

scandalo.  Hoc  enim  est,  primum  in  op- 
probrium  incidere,  ac  deinde  in  laqueum 
diaboli ;  quia  occasione  opprobrii  et  in- 
famiae  publicae  nectuntur  ei  a  diabolo 
haec  mala  consequentia.  Cui  rei  non  dis- 
similia  etiam  hoc  saeculo  vidimus  exempla. 
Alii  alios  sensus  adferunt,  sed  ut  nobis 
videtur,  lninus  commodos  eo,  quem  dedi- 
mus,  qui  est  exComm.  B.  Thomae.  Atque 
hucusque  conditiones  in  episcopo  requi- 
sitae:  in  quibns  nec  divitiarum,  nec  ge- 
neris,  nec  potentiae  saecularis  meminit; 
ut  discamus,  hujusmodi  qualitatum  in  epi- 
scopis  constituendis  per  se  nullam  omnino 
habendam  esse  rationem. 

8.  Diaconos  similiter  pudicos.  Ab 
episcopis  ad  diaconos  transit ,  omissis 
presbyteris.  Quos  cur  omittat,  non  eadem 
ab  omnibus  rntio  redditur.  Aerius  quidem 
haereticus  dicebat,  hoc  ideo  factum  ab 
Apostolo,  quod  inter  episcopum  et  pres- 
byterum  nihil  interesset.  Idipsum  postea 
docuit  Joan.  Wicleff,  deinde  Lutherus, 
et  hodie  sectarii  fere  omnes,  veterem 
haeresim,  in  Aerio  damnatam,  suscitantes. 
Nam  inter  haereses  eam  sententiam  nu- 
merant,  et  merito,  Epiphanius,  Philastrius 
et  Augustinus ;  a  qua  tamen  non  multum 
recedere  videtur  commentator  Ambrosia- 
nus ;  dum  hanc  rationem  adfert ,  quia 
episcopi  et  presbyteri  una  ordinatio  est, 
cum  sit  uterque  sacerdos.  Licet  hic  au- 
ctor  sententiam  mitiget,  addendo:  Sed 
episcopus  primus  est,  ut  omnis  episco- 
pus  presbyter  sit,  non  omnis  presbyter 
episcopus. 

Alii  respondent,  episcopi  nomen  tem- 
pore  Apostolorum  fuisse  ccmmune  cae- 
teris  presbyteris:  quod  ex  aliis  quibus- 
dam  Scripturae  locis  ostendi  putant,  ut 
Act.  20.  Phil.  1.  et  Tit.  1.,  et  propterea, 
quae  de  episcopo  dicta  sunt,  ad  presby- 
terum  etiam  pertinere.  Haec  responsio 
cst  Anselmi,  Thomae  et  quorundam  re- 
centiorum :  sed  non  videtnr  solida,  quia 
licet  presbyteri  nomen  etiam  episcopis 
tribuatur  in  Scripturis:  non  tamen  e  di- 
verso  doceri  potest,  episcopi  nomen  attri- 
butum  simplici  presbytero.  Nam  in  Scri- 
pturis  allegatis  episcopos  intelligi  proprie 


et  secundum  usum  ejus  vocabuli  in  Ec- 
clesia  receptum,  nihil  vetat ;  uti  suis  locis 
partim  oetensum  est,  partim  ostendetur. 
Huc  facit,  quod  de  episcopo  hic  loquitur  in 
singulari,  tanquam  singulos  tantum  esse 
velit  in  singuiis  civitatibus :  nam  postea 
descendens  ad  diaconos,  pluraliter  loquitur. 
Quae  res  utique  argumento  est,  hic  agi 
de  episcopo  juxta  receptam  et  ecclesiasti- 
cam  ejus  vocabuli  significationem.  Alio- 
qui  constat,  iu  una  Ecclesia  plures  fuisse 
presbyteros  etiam  tempore  Apostolorum. 
Quod  plane  convincit  locus  Jac.  5.  In- 
firmatur  quis  in  vobis?  inducat  pres- 
byteros  Ecclesiae,  et  orent  super  eum, 
ungentes  eum  oleo  in  nomine  Domini. 
Quamvis  enim  ungendo  infirmo  ur  us  pres- 
byter  sufficiat;  non  tamen  presbyteros 
Ecclesiae  plurali  numero  diceret  Aposto- 
lus ,  si  plures  presbyteros  una  Ecclesia 
habere  non  posset :  sicut  habere  non  po- 
test  plures  episcopos. 

Sunt  alii,  qui  putent  Apostolorum  tem- 
pore  sub  nomine  episcoporum  comprehen- 
sos  fuisse,  non  quidcm  omnes  omnino 
presbyteros,  sed  eos,  qui  ab  episcopis  ad 
ejusdem  dioecesis  vicos  et  oppida  mitte- 
bantur  docturi  plebem  et  sacramenta  ad- 
ministraturi :  quos  nunc  Cura  animarum 
oneratos  seu  Parochos  vocamus.  Sed  hanc 
sententiam  non  video,  qui  probent,  cum 
antiquitatis  Ecclesiasticae  historia  nihil 
usquam  tale  prodiderit. 

Plus  longe  probabilitatis  habet  Chry- 
sostomi  responsio ,  qua  causam  adfert 
omissi  presbyteri:  Quoniam,  inquit,  in- 
ter  episcopum  atque  presbyterum  inter- 
est  ferme  nihil;  quippe  et  presbyteris 
Ecclesiae  cura  permissa  est:  et  quae  de 
episcopis  dixit  Apostolus,  ea  etiam  pres- 
byteris  congruunt;  sola  namque  ordi- 
natione  superiores  illi  sunt ;  atque  hoc 
tanturn  plus  quam  presbyteri  habere 
videntur.  Haec  ille:  ordinationem  in- 
telligens  ordinandi  potestatem.  Pro  qua 
responsione  notandum  est,  tempore  pri- 
mitivae  Ecclesiae  propter  paucitatem  eo- 
rum,  qui  ad  presbyterium  idonei  essent, 
non  solere  plures  ordinari  presbyteros, 
quam  qui  adEcclesias  una  cum  episcopis 

sub  eorum  cura  regendas  essent  ne- 
cessarii. 

Vernm  aliter  adhuc,  et  ni  fallor,  pro- 
babilius  rcspondet  Epipbanius  baer.  75. 
adversus  Aerium  disputans.  Dicif  enini, 
Apostolos  initio  iis  Ecclesiis,  in  quibus 
adbuc  pauei  erant  fideles,  .simul  ob  rari- 
tatem  ministrorum ,  tantummodo  episco- 
pum  attribuisse  cum  diaconis  ;  quod  per 
eos  solos,  sine  presbyteris,  ecclesiastica 
ministeria  compleri  possent;  quiequid 
enim  presbyter  facit,  et  episcopus  faccre 
potest.  etsi  non  contra.  Caeterum  diaconi 
ministerio  episcopum  carere  nullo  modo 
potuisse;  et  hanc  esse  causam,  cur  Apo- 
stolus  hoc  loco,  omissa  mentione  presby- 
teri,  tantum  de  episcopo  et  diaconis  lo- 
quatur.  Ac  sane  notum  est  ex  historia 
antiquitatis,  multas  fuisse  civitates  epi- 
scopis  attributas,  quae  paucissimos  ha- 
berent  tideles.  Unde  de  Gregorio  Neo- 
caesariensi  legitur,  quod  eo  tempore,  quo 
suscepit  episcopatum,  tantum  septemde- 
cim  habuerit  in  ea  civitate  fideles;  quos 
utique  sine  presbytero  regere  perfacile 
poterat. 

Sed  ad  diaconos  veniamus ;  quorum 
etsi  officium  fuerit,  eleemosynas  a  fideli- 
bus  oblatas  suscipere,  easque  tam  viduis, 
qur.m  aliis  egentibus  fratribus  ac  sorori- 
bus  distribuere,  quemadmodum  patet 
Act.  6. :  non  ea  sola,  nec  praecipua  dia- 
conorum  functio  erat;  sed  dependens  ex 
alia  majore  et  sacratiore,  qua  nimirum 
episcopo  sive  presbytero  ad  altare  mini- 
strabant.  Ibi  enim  fidelium  oblationes, 
erogandas  in  pauperes ,  recipiebant :  ut 
proinde  conjuncta  fuern.t  hac  ratione  ea 
duo  officia,  quam  rem  latius  probare  non 
est  praesentis  instituti.  Videantur,  quae 
Joan.  Hesselius  in  hunc  locum  doctissime 
scripsit,  et  quae  nos  de  diaconorum  officio 
commentati   sumus  in  4.  sent.  dist.  24. 

Etsi  vero  Staxovog  Graecis  ministrum 
sonet;  non  tamen  recentior  quidam  hoc 
loco  vertere  debuit,  ministros ;  nibilo 
magis  quam  pro  episcopo ,  superinten- 
dentem  aut  inspectorem.  Nam  haec  vo- 
cabula  Graeca,  episcopus  et  diaconus, 
instituta  sunt  ab  Apostolis,   et  perpetuo 


deinceps  usurpata  ad  certos  in  Ecclesia 
gradus  et  officia  significanda:  quae  pro- 
inde  rctinenda  sunt  etiam  Latinis :  quod 
et  ipse  Erasmus  tum  alibi,  tnm  hic  fecit, 
in  utroque  vocabulo,  ut  Phil.  1. 

Forte  etiam  quaerat  aliquis,  cur  hypo- 
diaconorum  hic  ni.lla  mentio  fiat?  Sed 
in  promptu  responsio  est,  aut  eum  ordi- 
nem  tunc  nondum  fuisse  institutum ,  in 
illa  adhuc  paucitate  eorum,  qui  ad  sacra 
nrnisteria  possent  assumi :  aut  sub  gene- 
rali  nomine  diaconorum  comprehendi. 
Nam  quotquot  initiati  sunt  presbytero 
inferiores,  quodammodo  diaconi  suut,  id 
est  presbyterorum  ad  sacra  peragenda 
ministri :  licet  hi  quoque  suos  inter  se 
gradus  habeant;  sive  a  Christo  Domino, 
sive,  quod  nobis  est  probabilius,  ab  Apo- 
stolis  eovumve  successoribus  per  offieia 
distinctos:  eo  tamen  constituto,  qnod  in 
Ecclesia  Catholica  credendum  est,  esse 
hierarchiam  divina  ordinatione  institutam, 
quae  constat  ex  episcopis,  presbyteris  et 
ministris ;  ut  definitum  est  in  Synodo 
Tridentina  sess.  23.  can.  6.  Quo  loco 
ministris  dicere  maluit  Synodus,  quam 
diaconis;  ne  gradus  diacono  inferiores 
videretur  excludere.  Quam  rationem  si 
etiam  Erasmus  prae  oculis  habuit,  dum 
aliquando  hoc  loco  pro  diaconis,  mini- 
stros  scripsit. ;  non  est  cur  reprehendafur. 
Dicit  ergo  Apostolus :  Diaconos  simili- 
ter  pudicos,  scilicet,  oportet  esse.  Ubi 
illud  simihter  non  admodum  urgendum 
est,  quasi  ad  episcopum  respiciatur,  cui 
velit  diaconos  virtutibus  esse  similes.  Naio 
Graece  non  est  o/ioiok;,  similiter ,  sed 
0)ZTjt(x>q,  itidem,  quod  non  paiem  vim 
habet  cum  similiter.  Pudicos ,  Graece 
asuvoo-,  quod  varie  vertunt:  honestos, 
graves,  compositos,  castos.  Haec  enim 
omnia  Graeca  voce  significari  jam  supe- 
rius  ostendimus  ad  illud,  cum  omni  ca- 
stitate ;  v.  4.  hujus. 

Non  bill?igues.  Oraeec  6\X6yooc;_,  id 
est  duplices  in  sermone.  Sic  appellantur 
homines  vani,  futiles  ac  leves,  in  quorum 
verbis  nulla  est  constanlia;  qui  aliud 
stantes,  aliud  sedentes  hxjuuntur,  ut  in 
proverbio  est.  Alii  significari  putant  do- 

losos  ac  siraulatores,  qui  aliud  corde  ge- 
runt,  aliud  ore  proferunt.  Utrumque  vi- 
tium  inEcclcsiae  ministris,  quorum  lingua 
debet  esse  organum  Spiritus  saucti,  tur- 
pissimum  est,  eorumqueministerium  valde 
dehonestat. 

Non  multo  vino  dtditos.  Ex  eo,  quod 
de  episcopo  dixit,  non  vinolentum,  et 
nunc  de  diaconis  dicit,  non  multo  vino 
deditos  ,  non  autcm  ait,  non  ebriosos, 
de  quibus  alibi  contestatur  dicens,  quod 
ebriosi  regnum  Dei  non  possidebunt,  1 
Cor.  6. :  satis  apparet,  minus  esse  vino- 
lentiae  seu  bibacitatis  vitium  quam  ebrio- 
sitatis;  nec  omnes  multo  vino  deditos 
esse  ebriosos.  Et  tamen  etiam  hoc  vitium, 
sicut  ab  episcopo,  sic  a  diaconis  remotum 
esse  vult  Apostolus.  Nam  etiamsi  non  se 
inebrient,  tamen  immoderata  potatione 
redduntur  animo  languidiores,  ut  annotat 
post  Theophylactum  Oecumenius.  Quan- 
quam  hujus  praecepti  rationem  etiam 
aliam  assignat  Theodoretus;  quod  eos, 
quibus  divinum  creditum  est  ministerium, 
quique  sacris  astant  altaribus,  temulentia 
maxime  dedeceat.  Cujus  rei  significandae 
gratia  in  veteri  lege  prohibiti  fuerunt  sa- 
cerdotes,  ne  vinum  et  omne,  quod  inebriari 
potest,  biberent,  quando  tabernaculum 
testimonii  erant  ingressuri.  Lev.  10. 

Non  turpe  lucrum  sectantes.  Grae- 
cum  vocabulum  aio^poxsp^sTc,  quod  in- 
terpres  vertit,  turpe  lucrum  sectantes,  et 
1.  ad  Titum,  de  episcopo,  turpis  lucri 
cupidum ,  compositum  est  ex  turpi  et 
lucro.  Pro  quo  Erasmus  vertere  maluit, 
turpiter  lucri  cupidos,  aut  turpiter  lu- 
cro  deditos,  ut  in  univeisum  ab  episcopo 
et  diaconis  removeatur  lucri  cupiditas ; 
sentit  enim  Paulus,  inquit  in  annot.  epist. 
ad  Titum,  omnestudiumlucrifoedumesse 
sacerdoti.  Persistit  in  eo,  dum  1  Pet.  5. 
ejusdem  vocabuli  adverbium ,  pro  quo 
nos  habemus,  turpis  lucri  gratia,  vertit : 
turpiter  ajfectantes  lucrum.  Atqui  in 
vocabulo  Graeco  non  potest  turpitudo  ad 
studium  seu  cupiditatem  referri ,  utpote 
ibi  non  nominitam,  sed  necessario  refe- 
renda  est  atl  lucrum ;  quasi  dicas  uno  no- 
mine,   turpilucrios ,   tametsi  Plautus  in 


Trinummo   tricomposite   dixit,    turpilu- 
Ci  icupidum. 

Prohibet  ergo  Apostolus,  ne  diaconi 
turpe  lucrum  aut  sectentur,  aut  cupiant, 
aut  omnino  accipiant.  Nec  dicit  injustum, 
quale  est  usurarium  lucrum;  sed  turpe, 
quale  si  quis  ex  re  sordida  quaestum  fa- 
ciat;  quod  quidem  avaritiae  signum  est, 
dum  quis  posthabita  dignitate  lucrum 
capit  ex  re  qualibet.  Syrus  vertit:  Neque 
ament  lucra  turpia.  Potest  exponi  turpe 
lucrum ,  turpiter  et  avare  quaesitum, 
etiam  ex  re  honesta.  Nam  loco  hujus 
supra  inter  qualitates  episcopi  dixit :  non 
cupidum,  seu  non  avarum.  Confer  Tit. 
1.  et  1  Petr.  5.  ibi:  Non  turpis  lucri 
graiia.  Optionem  lectori  relinquimus. 

9.  Habentes  mysterium  fidei  in  con- 
scientia  pura.  Quidam  mysterium  fidei 
interpretantur  id,  quod  de  fide  .est  aliis 
occultum :  tanquam  a  diaconis  exigatur, 
ut  non  tantum  habeant  fidem,  quam  ha- 
bere  debent  omnes  Christiani,  verum  etiam 
teneant  fidei  mysteria,  id  est  arcana  aliis 
incognita ;  vel  certe  ut  pleniorem  earum 
rerum,  quae  ad  fidem  pertinent,  intelli- 
gentiam  sint  adepti.  Catharinus  intelligi 
putat  mysterium  fidei,  quod  a  sacerdote 
nominatur  in  consecratione  calicis  Domi- 
nici,  hoc  est,  ipsum  Domini  sanguinfm, 
quem  olim  diaconi  solent  porrigere  fide- 
libus,  ut  constat  ex  Cypriano  serm.  de 
lapsis  et  Ambrosio  lib.  1.  Offic.  cap.  41. 
et  aliunde.  Hoc  enim  tremendum  ac  sa- 
cratissimum  mysterium  puram  conscicn- 
tiam  requirit  eornm,  a  quibus  tractatur 
ac  ministratur.  Refert  hunc  sensum  etiam 
Hesselius ,  sed  examinandum  relinquit 
lectori. 

Nobis  simplicior  ac  germanior  sensus 
esse  videtur,  quem  communiter  Graeci 
ac  Latini  veteres  tradant.  Is  ejusmodi 
e~t:  Habentes  fidem  mysteriorum  Chri- 
stianae  religionis,  hoc  est,  fidem  Christia- 
nam,  conjunctam  cum  pura  conscientia, 
id  est  cum  animo  sincero  ac  bene  sibi 
conscio.  Nam  Apostolus  more  suo  prae- 
ter  fidem  exigit  charitatem  et  conscien- 
tiam  bonam.  Itaque  non  amplius  hic  ex- 
igitur  a  diaconis,  quam  a  Timotheo  illis 

verbis  cap.  1.  Habens  fidem  et  bonam 
conscientiam,  quam  quidam  repellentes 
circa  fidem  naufragaverunt.  Unde  et 
hic  locus  ostcndit,  posse  fidem  haberi  sine 
conscientia  pura,  quod  hodie  sectar"i 
negant. 

10.  Et  hi  autem  probentur  primum. 
Quemadmodum,  inquit,  episcopum  eligi 
volo,  non  neophyturn,  sed  multo  tempore 
probatum,  ita  et  diaconi  prius  probentur, 
quam  ad  hoc  ministerinm  assumantur. 
Probationem  intellige  constantis  fidei  ct 
vitae  inculpatae;  praesertim  quod  dia- 
conis  etiam  dispensatio  thesaurorum  Ec- 
clesiae  committeretur. 

Et  sic  ministrent  nuUum  crimen  ha- 
bentes.  In  Graeco  ad  verbum  ita  legitur: 
Deinde  ministrent  irreprehensibiles  ex- 
istentes.  Quod  duobus  modis  exponi  po- 
test,  vel  ut  in  suo  ministerio  exhibeant  se 
irreprehensibiles,  quem  sensum  dedit  Eras- 
mus,  dum  ita  vertit :  Deinde  ministrent 
sic,  ut  nemo  possit  illos  criminari.  Vel 
6ensus  est:  Prius  probentur,  deinde  mi- 
nistrent,  postquam  probati  fuerint  et  ir- 
reprehensibiles  inventi.  Hunc  sensum 
reddit  alia  versio  :  si  sint  irreprehensi- 
biles.  Atque  ita  exponunt  post  Theophy- 
lactum  Cajetanus  et  Sasbuldus ,  idque 
convenientius.  Nam  sicut  episcopum  Apo- 
stolus  assumi  noluit.  nisi  prius  probatum 
ac  repertum  irreprehensibilem ,  ita  et 
nunc  de  diaconis  statuit. 

Irreprehensibiles  autem  intelligit  eos, 
qui  nullo  notabili  vitio  laborent,  de  qui- 
bus  nemo  jure  conqueratur,  quibus  nul- 
lum  crimen  possit  impingi.  Quamvis  enim 
non  idem  in  Graeco  vocabnlum  sit  hic 
et  superius,  ubi  de  episcopo  agebatur, 
res  tamen  eadem  significata  est.  Quod 
patet  ex  Epist.  ad  Titum,  ubi  de  episcopo 
loquens,  usus  est  eodem  vocabulo,  quod 
hic  attribuit  diaconis.  Tertium  vocabu- 
lum  ejusdem  significationis  habetur  Luc. 
1.,  Phil.  2.  et  3.,  1  Thess.  2.  et  alihi, 
quod  interpres  vertere  solet  sine  querela. 

Quod  vero  dicit:  et  sic  ministrent, 
non  eic  intelligendum,  quasi  ad  officium 
diaconi  exercendum  nihil  amplius  requi- 


ratur ;  opus  est  enim  ordinatione  seu  ma- 
nus  impositione,  per  quam,  ut  ait  Theo- 
doretus,  gratiam  spiritualem  consequan- 
tur.  Hujus  autem  non  meminit  Apostolus, 
quod  scriberet  ad  episcopum,  qui  sciebat, 
neminem  nisi  ab  episcopo  ordinatum,  dia- 
conum  ficri  posse.  Nam  et  primis  septem 
diaconis  manus  ab  Apostolis  impositae 
fuerunt  Act.  6. 

11.  Mulieres  similiter  pudicas,  scili- 
cet  oportet  esse.  Pudicas  autem,  Graece 
asjjLvac;,  id  est  graves,  modestas,  castas. 
De  cttjus  vocis  significatione  satis  jam 
dictnm  est.  Sed  quaeritur,  de  quibus 
mulieribus  loquatur.  Ambrosianus  in  ge- 
nere  Je  omnibus  dictum  putat.  Sed  hunc 
generalem  commentarium  contextus  ipse 
sermonis  Apostolici,  qui  proprie  de  mi- 
nistris  Ecclesiae  institutus  erat,  respuit. 
Nam  et  statim  post  de  diaconis  sermonem 
resumit.  Quo  argumento  etiam  Chryso- 
stomus  rejicit  hunc  intellectum.  Existi- 
raat  autem,  Apostolum  loqui  de  mulieri- 
bus,  quae  ministerii  dignitate  praeditae 
erant,  et  diaconae  sett  diaconissae  voca- 
bantur.  Chrysostomi  sententiam  caeteri 
Graeci  sequuntur,  nec  non  Latini  pleri- 
que  vetustiores ,  qui  et  consuetudinis 
Orientalis,  qua  mulieres  ejusmodi  vuca- 
bantur  Diaconissae,  meminerunt.  Earum 
vero,  quae  fuerint  officia,  late  describit 
Epiphanins  haeresi  79.,  quae  est  Colly- 
ridianorum. 

Sciendum  est  enim,  quosdamhaereticos 
ex  hoc  Apostoli  loco  erroris  occasionem 
captasse,  ut  quia  continue  post  diaconos 
de  mulieribus  loquitur,  etiam  ipsas  dicant 
diaconas  ordinari  debere.  Hi  Cataphryges 
erant  et  Collyridiani.  De  illis  Ambrosia- 
num  consule  in  comment.  et  Eusebium 
lib.  5.  hist.  eccles.  cap.  14.  De  utrisque 
Epiphanium,  Philastrium  et  Augustintim 
in  catalogo  haereseon.  Ab  his  quidem 
diversae  eiant  Orientales  diaconissae, 
quas  dixi,  nirairum  a  Catholicis  episcopis 
institutae  et  certis  raiuisteriis  deputatae, 
etiara  cum  aliqua  bencdictione  episcopali, 
sed  et  ipsae  tandem  propter  ambitionem 
et  arrogantiam,  qua  sibi  in  clero  partem 
aliquam,  tanquam  laicae  non  essent,  vin- 

dicare  volebant  abrogatae.  De  quibus 
videatur  Hesselius. 

Porro  tales  in  Ecclesia  primitiva  fuisse 
videntur  quaedam,  quarum  in  Paulinis 
Epistolis  meutio  est  Rom.  16.  et  Phil.  4., 
Phoebe,  Prisca,  Maria,  Tryphosa,  Evodia 
et  Syntyche,  quarum  Phoebe  etiam  ex- 
presso  nomine  6\axovoc  irjg  sxxAYjoiac, 
in  Graeco  vocatur.  Verum  si  de  talibus 
fceminis  Apostolus  loqueretur,  utique 
officii  soa  ministerii  titulo  eas  designasset, 
perinde  ut  episcopum  et  diaconos ,  de 
quibus  jam  locutus  est. 

Itaque  probabilius  est,  ut  de  uxoribus 
praedictorum ,  scilicet  episcoporum  et 
diaconorum  haec  pars  accipiatur;  cum 
enim  eos  uxoratos  admittat,  putavit  etiam 
de  uxoribus  praecipiendum,  quales  esse 
debeant;  qnemadmodum  ct  de  filiis  prae- 
cepit,  dicens :  filios  habentem  subditos 
cum  ornni  castitate.  Nam  sicut  arcendus 
est  ab  episcopatu,  oui  propter  filios  male 
audit,  ita  et  qui  propter  uxorem,  si  vel 
impudica  sit,  vei  obtrectatrix,  vel  vinasa, 
vel  non  probae  fidei.  Sic  exponunt  post 
glossam  interlinealem  Petrus  Lombardus, 
S.  Thomas,  Cajetanus,  aliique  neoterici. 
Unde  nec  plane  improbandum,  quod 
Erasmus  non  mulieres,  sedw#oresvertit; 
cum  Graeca  vox  Yuvalxec  anceps  sit  ad 
utiumque,  sed  rectius  vertisset  mulieres, 
quod  similiter  est  anceps. 

Non  dctrahentes.  Graece  jtxrj  <5iap6- 
Xooc;,  id  est  non  calumniatrices,  quod 
et  Syriacus  interpres  reddidit.  Ambro- 
sianus  legit:  non  studentes  discordiae. 
Sobrias.  Hentenius  vigilantes  vertit.  At- 
que  in  eum  sensum  accipiunt  Theophy- 
lactus  et  Oecumenius.  Quoniam  enim,  in- 
quit ,  faciie  decipitur  mulierum  genus ; 
idcirco  vigilantes  et  prudentes  esse  eas 
oportet.  Theodoretus  sobrias  intellexit, 
quod  magis  huic  loco  convenit.  Idem  vo- 
cabulum  est  m  conditionibus  episcopi, 
ubi  et  geminurn  ejus  significatum  expo- 
snimus.  Fideles  in  omnibus.  Id  est  ve- 
ritatem  et  justitiam  in  omni  negotio  sibi 
commiseo  servantes  ac  ncminem  defrau- 
dantcs,  ntlitl  surripientes.  Roc  ideo  for- 
tasse  monet,  quia  pcnes  earum  maritos, 


episcopos  ac  diaconos,  custodia  erat  pe- 
cuniae  in  pauperes  dispensandae. 

12.  Diaconi  sint  unius  uxoris  viri. 
Quem  dicat  unius  uxoris  virum,  expo- 
siium  est  supra.  Rationes  praecepti  eae- 
dem,  quae  in  episcopo :  moralis  quidem, 
quoniam  et  Ecclesiae  diaconum  oportet 
esse  extra  suspicionem  incontinentiae ; 
mystica  vero,  quia  et  in  diacono  sacram 
significationem  spectat  Apostolus.  Nam 
et  Christus  Dei  Patris  <5iaxovog,  id  est 
minister  fuit,  Rom.  15. ;  atque  ea  in  re 
Christum  diaconus  repraesentat.  Unde 
Ignatius  in  Epistola  ad  Trallianos :  Quid 
sunt ,  inquit ,  diacoui ,  nisi  imitatores 
Christi,  ministrantes  episcopo,  sicut  Chri- 
stus  Patri,  et  operantes  illi  operationem 
mundam  et  immaculatam  ?  etc.  Sicut  ergo 
Christus  pro  unica  sponsa  Ecclesia  ser- 
vivit  Patri,  sic  et  diaconum  unius  dum- 
taxat  uxoris  virum  esse  oportet.  Qui  filiis 
suis  bene  praesint  et  suis  domibus.  Do- 
mos  inteliigit  familias,  quo  nomine  prae- 
ter  liberos  etiam  uxores  et  famuli  com- 
prehenduntur. 

13.  Qui  enim  bene  ministraverint, 
gradum  bonum  sibi  acquirent.  Graece 
et  Syriace:  acquirunt ,  tempore  prae- 
senti,  quemadmodum  et  Ambrosianus 
legit.  Diaconos  ad  bene  ministrandum  in- 
citat,  spe  gradus  altioris  ac  melioris. 
Qa  >d  si,  iuquit,  bene  ministraverint,  id 
est  diaconatus  officio  bene  functi  fuerint; 
viam  sibi  parabunt  ad  gradum  majorem 
et  honoratiorem ,  nempe  presbyterii  vel 
etiam  episcopatus.  Hic  enim  fructus,  in- 
quit  Cajetanus ,  suapte  natura  sequitur 
bonam  administrationem  inferioris  officii. 
Sensum  hunc  plerique  reddunt  tara  Graeci 
quara  Latini,  nec  male.  Nam  verisimile 
est,  Apostolum  respicere  ad  quosdam  al- 
tioris  gradus  appetentes,  quorum  causa 
dixit:  Qui  episcopatum  desiderat,  bo- 
num  opus  desiderat.  Hos  submonet,  ut 
prius  in  inferiori  gradu  bene  ministrenl; 
ita  futurum,  ut  superiore  loco  dignos  se 
probeut.  Qua  in  re  accommodat  se  Apo- 
stolus  humanis  affectibus;  ne  quis  hinc 
consequens  putet,  quod  liceat  episcopa- 
tum  appetere. 


EPISTOLAE  I.  AD  TIMOTHEUM.     VERS.  13. 


C85 


Facit  etiam  hic  locus  ad  ostendendum, 
diaconos  habuisse  partem  aliquam  in  mi- 
nisterio  verbi,  et  non  ad  solam  pauperum 
curam  ab  Apostolis  institutos  fuisse,  sicut 
adversarii  volunt;  multi  enim  ad  hoc  mu- 
nus  apti  sunt,  et  in  eo  bene  et  cum  laude 
versari  possunt,  qui  tamen  ad  gradus  ec- 
clesiasticos  presbyterii  atque  episcopatus 
inepti  sint;  utpote  scientia  rerum  divi- 
narum  aliisque  donis  destituti,  quae  pres- 
byteris  et  episcopis  illo  praecipue  tem- 
pore  erant  necessaria.  Sunt,  qui  gradum 
bonum  interpretentur  de  profectu  et  ac- 
cessione  donoruin  salutarium.  Sunt  alii, 
qui  sic  exponunt:  Gradum  bonum,  id 
est  valde  egregium,  sibi  acquirent,  scili- 
cet  in  regno  coelorum,  juxta  illud  Matth. 
25.  Quia  super  pauca  fuisti  fidelis,  su- 
per  multa  te  constituam.  Verum  ut  ista 
per  gradum  bonum  in  Scriptura  sacra 
significentur,  insuetum  est. 

Et  multam  ftduciam  in  fide,  quae  est 
in  Christo  Jesu.  Fiduciam,  Graece 
nappSjaiav.  Quae  vox  apud  Apostolum 
frequens  est.  Significat  autem  libertatem 
ingenue  agendi,  quam  parere  solet  mens 
conscia  recti.  Ambrosianus  interpretatur 
fiduciam  impetrandi  a  Deo  postulata  per 
fidem  in  Christum,  de  qua  Joannes  Apo- 
stolus  1  Epist.  3.  Si  cor  nostrum,  inquit, 
non  reprehenderit  nos,  ftduciam  habe- 
mus  ad  Deum,  et  quidquid  petierimus, 
accipiemus  ab  eo ;  quoniam  mandata 
ejus  custodimus,  et  quae  sunt  placita 
coram  eo,  facimus;  et  cap.  5.  Haec  est 
fiducia,  quam  habemus  ad  Deum,  quia 
quodcunque  petierimus  secundum  vo- 
luntatem  ejus,  audit  nos.  Hanc  impe- 
trandi  fiduciam,  orationis  usu  et  expe- 
rimento  acquisitam,  in  episcopo  requirit 
Gregorius  parte  1.  curae  pastor.  cap.  10. 

Alii  non  minus  probabiliter  Apostolum 
exponunt  de  fiducia  seu  libertate ,  qua 
quis  utitur  erga  homines,  nimirum  do- 
cendo ,  admonendo  ,  corripiendo ,  incre- 
pando;  idque  secnndum  doctrinam  fidei, 
quae  est  in  Christo.  Cujusmodi  fiducia 
commendatur  in  Stephano  diacono  Act. 
6.  et  7. ,  quam  et  a  Timotheo  et  Tito 
passim,  Epistolis  ad  eos  scriptis,  Paulus 


exigit.  Ejusmodi  fiduciam  gignit  vita  in- 
culpata,  morumque  integritas.  Huc  usque 
de  episcopo  et  diaconis. 

Ubi  quaeri  potest,  cur  Apostolus  inter 
alia,  quae  in  episcopo  et  diaconis  requi- 
rit,  nullam  fecerit  mentionem  administra- 
tionis  sacramentorum ,  nullam  altaris  et 
sacrificii ,  quod  episcopus  offerre  et  cui 
diaconus  assistere  debet ;  nullam  denique 
caeremoniarum,  quibus  in  episcopi,  pres- 
byteri  et  diaconi  ordinationibus  utendum. 
Sed  prompta  responsio  est,  Apostolum 
de  his  omnibus  nihil  praecipere :  Primum, 
quia  faciliora  sunt  haec  atque  adeo  mi- 
nora,  si  universum  episcopi  et  diaconi 
officium  attendatur.  Non  enim,  ut  vulgus 
hominum  putat,  in  hoc  praecipue  con- 
sistit  episcopalis  aut  pastoralis  cura,  ut 
sacri  ordines  suis  temporibus  conferan- 
tur,  Ecclesiae  consecrentur,  baptizati  con- 
firmentur,  ut  caetera  sacramenta,  quando 
et  quibus  oportet  administrentur,  ac  sa- 
crificium  missae  pro  vivis  et  defunctis 
offeratur,  sed  praecipuum  episcopi  et  cu- 
juslibet  animarum  pastoris  munus  est 
praedicatio  verbi  Dei,  teste  etiam  Apo- 
stolo,  qui  ait  1  Cor.  1.  Non  misit  me 
Christus  baptizare ,  scd  evangelizare. 
Sub  hnc  autem  evangelizandi  ofHcio 
comprehenduntur  publicae  ac  privatae 
exhortationes,  admonitiones,  correptiones, 
et  ad  Deum  pro  salute  giegis  commissi 
frequentes  et  ferventes  orationes. 

Altera  ratio  est,  quia  ad  prudentiam 
Apostolicam  pertinebat,  caeremonias  ac 
ritus  saeramentales  et  ea  maxime,  quae 
in  mysterio  missae  aguutur,  diligenter 
occultare,  ne  quo  modo  proferrentur  in 
publicum  atque  infidelibus  proderentur. 
Quo  consilio  etiam  Lucas  Act.  6.  com- 
memorans  institutionem  septem  primorum 
diaconorum,  prorsus  tacet  de  altaris  my- 
sterio,  tantumque  describit  officii  diaco- 
nalis  eam  partem,  quae  etiam  spectanti- 
bus  infidelibus  exerceri  poterat:  qualo 
est,  viduis  ac  caeteris  indigentibus  ero- 
gare  necessaria.  Non  ergo  debuit  Apo- 
stolus  ea,  quae  in  episcopi  et  diaconorum 
ordinatione  et  officio  secretiora  sunt,  ac 
proinde  sola  traditione,   siue  scripto,  dis- 

cenda  erant,  literis  in  charta  exaratis, 
quae  ab  unoquoque  legi  possent  et  in 
manus  infidelium  facile  venirent,  ulla  ra- 
tione  committere. 

14.  Haec  tibi  scribo.  Quod  in  quibus- 
dam  libris  additur :  ftli  Timothee,  Graeca 
et  Syra  exemplaria  non  agnoscunt,  uti 
nec  MSS.  Lafcina  probatiora,  denique  nec 
editio  Clementina.  Sperans  me  ad  te 
venire  cito,  scilicet  Ephesum,  ubi  Timo- 
theus  erat.  Non  promittit,  sed  sperat; 
tanquam  incertus,  ut  annotant  Graeci. 
Nesciebat  enim,  an  Spiritus  sanctus,  a  quo 
profeciiones  ejus  dirigebanfur,  permissu- 
rus  esset  ipsum  redire  Ephesum.  Nec 
sane  apparet  rediisse ;  nisi  quatenus  pc- 
stea  presbyteros  Ephesinae  Ecclesiae 
Miletum  ad  se  evocavit,  ut  scribitur  Act. 
20.  Qui  epistolam  hanc  scriptam  putant 
e  Phrygia,  facile  probant,  Paulum  rediisse 
Ephesum:  nam  Act.  18.  Phrygiam  per- 
ambulat,  et  cap.  19.  Ephesum  revertitur. 
Verum  non  e  Phrygia,  sed  e  Macedonia, 
postquam  secundo  reliquerat  Ephesum, 
scriptam  esse  Epistolam ,  ostendimus  in 
ejus  argumento. 

15.  -jSi"  autem  tardavero ,  ut  scias 
quomodo  oporteat  te  in  domo  Dei  con- 
versari.  Pronomen  te,  nec  in  Graeco 
legitur,  nec  in  Syriaco.  Est  enim  hic 
Apostoli  sermo  non  ad  Timothei  perso- 
nam  restrictus,  sed  absolutus;  quem  sic 
explicare  possumus :  Haec  de  singuloium 
officiis  tibi  perscribo,  non  quasi  ipse  non 
sim  ad  vos  rediturus ;  imo  spes  est  fore, 
ut  brevi  ad  te  revertar:  sed,  si  tardius 
venero,  aut  forte  omnino  non  venero,  ut 
interim  noris,  quemadmodum  versari  opor- 
teat  in  domo  Dei ;  id  est  quales  esse,  et 
quomodo  vivere  debeant  in  domo  Dei, 
qui  in  ejus  ministerio  a  te  constituentur, 
scilicet  episcopi  et  diaconi.  Nam  de  mu- 
lieribus,  id  est,  uxoribus  eorum,  quales 
esse  debeant,  propter  ipsos  additum  est. 

Si  quis  tamen  cum  Theophylacto  vo- 
culam  te  supplendam  putet,  ut  moneatur 
ipse  Timothens,  quemadmodum  in  domo 
Dei  gubernanda  ac  bonis  ministris  in- 
struenda  versari  debeat;  sensum  attulerit 
non  minus  probabilem,  quem  et  Latini 


plerique  reddunt,  et  interpres  Ambrosia- 
nus  ita  expressit:  Ut  scias  quomodo  Ec- 
clesiam  ordiaes,  quae  est  domus  Dei  vivi. 
Porro  quam  domum  Dei  dicat  Apostolus, 
ipse  consequenter  exponit : 

Quae  est  Ecclesia  Dei  vivi.  Graece 
viventis.  Ecclesiam  Dei  vocat  domum 
Dei;  domum  quidem,  propter  aptam 
fidelium  tanquam  partium  inter  se  ordi- 
nationem;  Dei  vero ,  quia  Deus  in  illa 
colitur,  eamque  per  gratiam  suam  inha- 
bitat.  Alludit  autem  ad  templum  Judai- 
cum;  quod  suos  habebat  saceidotes  ac 
Levitas,  quibus  praescriptum  erat,  quo- 
modo  ad  illius  templi  ministerium  aptare 
se  deberent.  Itaque  significat,  ab  iis,  qui 
ministrant  in  Ecclesia  Dei,  tanto  majo- 
res  ac  veriores  virtutes  requiri,  quanto 
corpus  umbram,  et  veritas  figuram  an- 
tecellit. 

Addit  autem  Deo  epitheton  viventis, 
quo  distinguat  eum  a  falsis  diis,  qui  aut 
nunquam  vixerunt,  ut  astra,  uietalla,  la- 
pides ;  aut  mortales  fuerunt,  ut  homines ; 
aut  vivunt  quidem,  sed  sic,  ut  eis  melius 
esset  non  vivere,  ut  daemones.  Apposite 
vero  Ecclesiam  Dei  viventis  nominat, 
propter  effectum,  quod  in  illam  a  Deo 
peculiariter  ac  proprie  vita  influat.  Ea 
vita  est,  Deum  cognoscere  et  amare,  quo- 
modo  cognoscendus  et  amandus  est.  Hic 
Apostoli  locus  evidenter  ostendit,  id  quod 
haeretici  negant,  Ecclesiam  Dei  visibilem 
esse  et  commonstrari  posse;  perinde  ut 
domum  aut  familiam  principis  alicnjus, 
ad  quam  ministri  certis  officiis  praeficiendi 
vocantur.  Unde  comraentator  Ambrosia- 
nus,  Ecclesia  domus  Dei  dicitur,  inquit, 
cujus  hodie  rector  est  Damasus. 

Columna  et  ftrmamentum  veritatis. 
Transiturus  Apostolus  a  doctrina  morum 
ad  institutionem  fidei,  adversum  haereses 
muniendae,  duo  quaedam  velut  funda- 
menta  praestruit;  altorum  de  auctoritate 
Ecclesiae,  alterum  de  mysterio  Verbi  in- 
carnati.  Ad  declarandam  Ecclesiae  au- 
ctoritatem  faciebant,  quae  dixit,  nerape 
quod  sit  domus  Dei,  quod  Ecclesia  Dei 
vivi ;  quibus  non  contentus,  addit  et 
hunc   praeclarum   titulum,   quod   sit  co- 


EPISTOLAE  I.  AD  TIMOTHEUM.  VERS.  15.  16. 


687 


lumna  et  firmamentum  veritatis ;  sed 
quia  metaphoricus  est  bic  sermo,  quae- 
renda  est  ejus  intelligentia.  Pro  columna 
Graece  est  otuaoq,  quae  vcx  etiam  gra- 
phium  significat,  hoc  est,  instrumentum 
scriptorum,  qno  solent  antiquitus  scribere 
in  tabulis  ceratis.  Latini  ex  Graeco  siy- 
lum  vocant.  Hac  significatione  dici  potest 
Ecclesia  stylus  ventatis ;  quia  per  eam, 
velut  perinstrumentum  certissimum,  Deus 
doctrinam  veritatis  inscribit  cordibus  ho- 
minum. 

Verum  longe  usitatius  est  Graeco  vo- 
cabulo  columnam  signiticari;  quomodc 
idem  Apcstolus  ea  voce  utitur  Gal.  2.,  de 
quibusdam  tlicens:  qui  videbantur  co- 
lumnae  esse.  Et  quidem  ea  significatio 
praesenti  loco  magis  congruit;  praeser- 
tim  quia  pro  explicatione  sequitur,  et 
firmamentum  veritatis.  Nam  pro  firma- 
mento,  Graece  est  sSpatwua,  id  est  ful- 
cimentum ,  seu  stabilimentum ,  ut  alii 
verterunt.  Est  enim  vox  diversa  ab  ea, 
quae  initio  Genesis  et  alibi  habetur  apud 
LXX.  nimirum  aTepea>u.a.  Pro  qua  La- 
tini  passim  firmamentum  legunt,  licet 
Hebraea  vox  expansionem  significet. 

Sensus  igitur  Apostoli  est:  Ecclesiam 
esse  columnam  et  fulcimentum  veritatis ; 
quia  sicut  coiumna  supposita  sustentat, 
firmat  et  fulcit  aedificium,  ne  corruat,  ita 
Ecclesia  veritatem,  hoc  est,  doctrinam 
fidei  Christianae  sibi  concreditam  susten- 
tat  et  conservat,  ne  corrumpatur  aut  pe- 
reat ;  ut  si  quis  veritatem  quaerat,  non 
alibi  certius  quam  in  Ecclesia,  quae  fir- 
missima  basis  et  certissima  custos  est 
veritatis,  eam  sit  reperturus.  Hunc  sen- 
sum  praeter  Catholicos  commentatores 
etiam  Pelagius  dedit.  Nam  post  haec 
verba,  columna  et  firmamentum  veri- 
tatis,  pro  scholio  subjicit:  In  qua  sola 
veritas  stat  firmata;  quae  sola  sustinet 
aedificium. 

Hinc  jam  manifeste  liquet  contra  nostri 
temporis  haereticos ,  Ecclesiam  Christi, 
eamque  visibilem,  in  qua  sunt  episcopi, 
presbyteri,  diaconi  per  Timotheuin  alios- 
que  Apostolorum  successores  ordinati,  et 
in  qua  Petri,  Damasique  successor  prae- 


sidet,  in  doctrina  fidei  errare  non  posse ; 
et  proinde  veritatem  hujusmodi  doctrinae 
ab  ea  petendam  esse:  id  quod  inter  alios 
copiose  docet  et  declarat  Apostolicus 
scriptor  Irenaeus  lib.  3.  contra  haereses 
cap.  3.  et  4.  Et  lib.  4.  cap.  63.  Liquet 
etiam,  generale  concilium  a  Petri  succes- 
sore  confirmatum,  in  iis,  quae  fidei  sunt, 
errare  non  posse.  Cum  enim  ejusmodi 
concilium  Ecclesiam  repraesentet,  et  ab 
eo  omnes  alii  fideles  doctrinam  salutis 
accipere  debeant;  utique  consequens 
foret,  tam  in  praecipuis  membris,  quam 
in  minoribus  Ecclesiam  errare,  si  ejus- 
modi  Concilium  erraret.  De  eadem  re 
consule  Joannem  Hesselium  commentan- 
tem  in  hunc  locura. 

Sed  quaeres,  unde  Ecclesia  habeat, 
quod  sit  columna  et  firmamentum  verita- 
tis?  Respondeo,  id  eam  habere  a  Christo, 
per  promissiones  infallibiles  ipsi  Eccle- 
siae  et  Petro  capiti  ejus  factas ;  quas  hoc 
loco  non  opus  est  commemorare.  Rursum 
quaeres,  quomodo  Ecclesia  sustentet  ve- 
ritatem ;  cum  ipsa  potius  per  veram  do- 
ctrinam  sustentetur  et  contineatur  ?  Sed 
facilis  est  responsio,  nihil  haec  pugnare, 
sed  alterum  esse  alterius  causam.  Per 
hoc  enim  Ecclesia  veritatem  sustentat, 
aliisque  indefectibiliter  ministrat ,  quo- 
niam  ipsa,  juxta  promissiones  sibi  factas, 
in  veritate  firmatur  a  Deo,  et  per  eandem 
veritatem  conservatur,  quam  rem  pulcre 
explicat  Beda  super  illud  Prov.  9.  Sa- 
pientia  aedificavit  sibi  domum,  excidit 
columnas  septem.  Atque  idipsum  satis 
indicant  Graecorum  commentarii  in  prae- 
sentem  locum. 

16.  Et  manifeste  magnum  est  pieta- 
tis  sacramentum.  Manifeste,  Graece 
ouoAoyoouivojg,  id  est  ex  confesso;  quod 
Erasmus  et  alii  verterunt,  citra  contro- 
versiam.  Ambrosianus  interpres  senten- 
tiam  ita  reddidit:  Et  quidem  omnium 
confessione  magnum  est  pietatis  myste- 
rii  sacramentum.  Quia  dixerat  Aposto- 
lus,  Ecclesiam  esse  columnam  et  iirma- 
mentum  veritatis;  ipsam  nunc  veritatem, 
quae  sit,  explicat,  scilicet  ejus  doctrinae, 
quae  est  de  rnysterio  Dominicae  incarna- 

tionis ;  non  quod  boc  solum  doceat  Ec- 
clesia,  sed  quod  in  eo  praecipue  consi- 
stat  religio  Christiana;  ut  proinde  etiam 
in  eo  praecipue  versetur  Ecclesiae  do- 
ctrina.  Nam  pauca  verba :  Deus  bomo ; 
sed  quibus  summa  religionis  nostrae  con- 
cluditur.  Eam  doctrinam  vocat  myste- 
rium ,  id  est  arcanum,  quod  noster  in- 
terpres  vertit  sacrameixtum ,  non  quia 
jam  latebat ;  testatur  enim  ipse  Apostolus 
confessum  et  manifestatum  esse  et  credi- 
tum  in  mundo :  sed  quia  a  saeculis  ab- 
sconditum  fuerat  et  aliis  retro  generatic- 
nibus  incognitum;  ut  idem  Apostolus  lo- 
quitur  Epbes.  3. 

Quanquam  et  nobis,  quibus  manifesta- 
tum  est,  adbuc  mysterium  dici  potest: 
tum  quia  non  potuit  nobis  innotescere 
nisi  per  revelationem  Spiritus  sancti : 
Nobis  enim  revelavit  Deus  per  Spiritum 
suum ,  ait  Apostolus  1  Cor.  2.,  tum  quia 
hoc  ipsum ,  quod  cognoscimus,  magis  ad- 
miramur,  quam  intelligimus.  Nativitas 
enim  Domini  nostri  Jesu  Cbristi  superat 
omnem  intelligentiam  ,  teste  Leone  serm. 
10.  in  Natali  Domini.  Magnum  vero 
mysterium  dicitur,  quia  de  re  magna. 
Pietatis  autem  mysterium ,  quia  vera 
pietas  et  religio,  qua  Deus  colitur,  in 
bujus  mystcrii  fide  potissimum  fundata 
est.  Quod  contra  Judaizantes  aliosque 
baereticos  dicitur,  qui  veram  pietatem 
extra  Cbristum  sibi  vendicabant. 

Nonnulli  pietatis  sacramentum  imcrpre- 
tantur,  in  quo  Deus  suam  declaraverit 
pietatem ,  id  est  pium  ac  beniguum  affe- 
ctum  erga  geuus  bumanum.  Sed  repugnat 
vocabulum  Graecum  suasjjSia,  quo  pietas 
bomims  Deum  colentis  significatur,  nun- 
quam  vero  pietas  seu  benignus  affectus 
Dei  erga  horninem.  Porro  magnum  hoc 
pietatis  sac/amentum  sequentia  verba 
particulatim  explicant. 

Quodmanifestatum  est  in  carne.  Grae- 
ci  codices,  si.ffragantibus  etiam  Graecis 
expositoribus  constanter  legunt:  Deus 
manifestatus  est  in  carne.  Similiter  et 
caetera,  quae  sequuntur,  ad  Deum  re- 
ferunt.  Consentit  et  Syriaca  versio ,  quae 
sic  habct:  Et  vere  magnum  est  myste- 


rium  hoc  justitiae,  quod  Deus  reveJatus 
est  in  came  etc.  Veruuitamen  tam  Latici, 
quam  Graeci  in  eo  conveniunt,  quod  par- 
tem  hanc  cum  sequentibus  in  Christi  per- 
sonam  interpretentur.  Et  quidem  secun- 
dum  Graecam  lectionem  locus  hic  aperte 
Christi  deitatem  astruit.  Unde  et  olim 
Nestorianus  quidam  Macedonius  tentavit, 
banc  Apostoli  seatentiam  additione  seu 
mutatione  quadam  corrumpere,  quemad- 
modum  refert  Liberatus  diaconus  in  bre- 
viario  suo  cap.  19.  Caro ,  synecdocbice 
naturam  significat  humanam,  ut  alibi 
saepe;  cum  quadam  tamen  insinuatione 
mortalitatis,  infirmitatis  ac  miseriae.  Sic 
enim  Apostoius  de  Cbristo  dicit  Heb.  5. 
Qui  in  diebus  carnis  suae  etc. ,  quasi 
jam  non  sit  amplius  in  diebus  carnis;  et 
de  seipso  Gal.  4.  Tentationem  vestram 
in  came  mea  non  sprevistis.  Sensus  igi- 
tur  Apostoli  est:  Deum  in  bumana  na- 
tura,  eaque  miseriis  obnoxia,  a  se  assum- 
pta,  palam  ab  hominibus  visum,  et  cum 
iis  conversatum  esse,  juxta  illud:  Ver- 
bum  caro  factum  est  et  habitavit  in 
nobis ;  et  vidimus  gloriam  ejus  etc. 

Quod  vero  ad  lectionem  Latinorum 
attinet,  plerique  mysterium,  quod  mani- 
festatum  est  in  carne,  Christum  incar- 
natum  interpretantur :  videlicet  mysterii 
nomine  Christum  ipsum  intelligentes  me- 
tonymice,  quia  mysterium  de  Christo  est. 
ut  objecto;  itemque  voculam  quod  ex- 
poneutes  relative  ad  mysterium.  Verum 
fortassis  interpres  quod  accepit,  ut  est 
conjunctio  determinativa,  velut  ibi:  Scio, 
quod  redemptor  meus  vivit,  ut  sensus 
sit :  Magnum  esse  pietatis  sacramentum, 
quod  Deus,  aut  Christus,  aut  Verbum 
Dei,  manifestatum  sit  in  carne.  Sciendum 
est  enim,  pro  manifestatum  est,  in 
Graeco  verbum  esse  ecpavspa>{>7},  quod 
omni  generi  servit.  Et  quamvis  Aposto- 
lus  hoc  loco  non  addidisset  suppositum 
Deus,  quod  habetur  in  Graeco,  tamen  ex 
praecedentibus  intelligendum  ac  supplen- 
dum  videretur:  nam  praecedit,  pietatis 
sacramentum  seu  mysterium ,  quod  de 
Christo  plerosque  accipere  jam  diximus. 
Conjecturam  hanc  nostram  de  conjunctione 

quod,  confirmat  textus  Syriacus  supra 
citatus.  Jam  quod  monui  de  verbo  Grae- 
co  manifestatum  est,  indifferente  ad 
omne  genus;  aeque  locum  habet  in  se- 
quentibus,  justificatum  est,  praedicatum 
est,  creditum  est,  assumptum  est. 

Justificatum  est  in  spiritu.  Deum 
hominem,  id  est  Christum ,  in  spiritu 
justificatum  intelliguntquidam  hoc  sensu, 
quia  sicut  de  Spiritu  sancto  conceptus 
est ,  ita  ab  initio  conceptionis  a  Spiritu 
sancto  justus  et  sanctus  fuit  effectus,  adeo 
ut  nullum  unquam  peccatum  habuerit  aut 
fecerit.  Sed  hic  commentarius  duplici  ra- 
tione  displicet.  Primum,  quia  justificari 
pro  eo,  quod  est  justum  fieri,  nusquam 
alibi  Christo  attribuitur,  sed  passim  nobis 
per  Christum.  Deinde ,  quoniam  etsi 
Christo  tribueretur ,  nihil  tamen  singulare 
de  Christo  significaret,  cum  sit  omnibus 
hominibus  justis  commune,  quod  sint  ju- 
stificati,  id  est  justi  facti  in  spiritu.  Nam 
quod  addunt,  ab  initio  conceptionis ,  et 
ita  ut  nunquam  peccaverit,  in  justifica- 
tionis  ratione  non  continetur. 

Rectius  igitur  alii,  tam  Graeci  quam 
Latini ,  Christum  justificatum  in  spiritu 
interpretantur,  quia  per  spiritum  decla- 
ratus  est  justus  et  verax  in  operibus  et 
doctrina;  atque  ab  omnibus  Judaeorum 
calumniis  absolutus.  Nam  in  scriptura 
frequentissimum  est  justificari  pro  eo, 
quod  est  justum  declarari,  et  in  jndicio 
absolvi.  Ita  Christus  justificatus  est  in 
spiritu  multipliciter;  ut  per  testimonia 
divinitus  exhibita  in  ejus  nativitate,  et 
baptismo ,  et  alias ;  sed  praecipue  per  in- 
numera  miracula ,  quae  fecit  virtute  Spi- 
ritus  sancti,  juxta  id  quod  ipse  ait:  Si 
ego  in  spiritu  Dei  ejicio  daemones. 
Matth.  12.  Hic  modus  justificationis  se- 
cundum  scripturam  Deo  convenit:  unde 
et  dicitur  Psalm  50.  Ut  justificeris  in 
sermonibus  tuis.  Quo  pertinet  et  illud 
Psalm.  18.  Judicia  Dotnini  vera,  justi- 
ficata  in  semetipsa. 

Sed  potissimum  huc  facit,  quod  in 
Evangelio  legimus  ,  justificatam  esse  sa- 
pientiam  ab  omnibus  filiis  suis ;  scilicet 
adversus  calumnias  obtrectantium.  Matth. 

Gnll.  Estii  Comm.  Tom.  II. 


11.  et  Luc.  7.  Quo  etiam  posteriore  loco 
diserte  dicitur,  quod  populus  et  publicani 
jus*ificaverunt  Deum,  Pharisaeis  et  legis- 
peritis  consilium  Dei  spernentibus.  Hoc 
igitur  brevius  et  obecurius  hic  a  Paulo 
dictum  est,  quod  plenius  et  clarius  ex- 
pressit  Petrus  Act.  2.  dicens:  Jesum 
Nazarenum  virum  approbatum  a  Deo 
in  vobis,  virtutibus  et  prodigiis  et  signis : 
quae  fecit  Deus  per  illum  in  medio 
vestri ,  sicut  vos  scitis.  Haec  nimirum 
est  illa  Christi  justificatio,  quam  in  ejns 
persona  jam  olim  praedixerat  Jesaias 
cap.  50.  Juxta  est,  qui  justificat  me : 
quis  contradicet  mihi? 

Apparuit  angelis.  Graece  et  Syriace: 
Visus  est  angelis ,  Ambrosiano  textu  ad- 
stipulante.  Sensus  est,  Deum  hominem 
ab  angelis  visum  fuisse  ,  quem  antea  non 
viderant :  ut  etiam  in  angelos  commpetat, 
quod  de  homiuibus  a  Christo  dictum: 
Beati  oculi ,  qui  vident,  quae  vos  vide- 
tis  Luc.  10.  et  de  quo  Joannes,  in  per- 
sona  Apostolorum,  sibi  gratulabatur ,  di- 
cens :  Vidimus  gloriam  ejus ,  gloriam 
quasi  unigeniti  a  Patre.  Viderunt  autem 
angeli  Deum  hominem  oculis  intellectua- 
libus ,  non  solum  quando  conspexerunt 
nascentem,  esurientem,  docentem ,  mira- 
cula  facientera ;  probra,  verbera,  vulnera 
patientem  usque  ad  supplicium  et  mor- 
tem  crucis,  denique  resurgentem  et  super 
omnes  coelos  ascendentem:  verum  etiam 
quando  postea  clare  per  rerum  eviden- 
tiam  cognoverunt  fructum  incarnationis 
et  passionis  ejus,  in  vocatione  et  conver- 
sione  gentium.  De  hoc  enim  mysterio 
angelis  patefacto  sic  loquitur  Apostolus 
Ephes.  3.  Ut  innotescat  principibub  et 
potestatibus  in  coelestibus ,  per  Eccle- 
siam,  multiformis  sapientia  Dei.  Atque 
haec  sunt  illa  nostrae  religionis  arcana, 
in  quae  desiderant  angeli  prospicere  1 
Pet.  1. 

Locum  hunc  Ambrosianus  commenta- 
tor  de  malis  angelis ,  id  est  daemonibus, 
ab  errore  conversis  intellexisse  videtur. 
Sic  enim  habet:  Ut  agnoscentes  angeli 
mysterium ,  quod  prius  Jatuit,  declara- 

tum  in  carne,  genu  illi  flectentes,  quasi 
Deo  gratias  agant,  quia  didicerunt  ve- 
ritatem,  quae  gentibus  praedicata  est, 
ut  ab  errore  liberarentur.  Quamvis  enim 
hoc,  quod  dicit,  ut  ab  errore  liberaren- 
tur ,  referri  possit  ad  gentes,  tamen  po- 
tius  ad  angelos  referendum,  si  conferatur 
cum  ejusdem  auctoris  commentario  super 
illud  Eph.  3.  Ut  innotescat  principibus 
etc.  Ubi  similia  manifesto  dicit  de  ange- 
lis  malis,  quod  et  nos  eo  loco  admonui- 
mus.  Est  enim  error  cavendus  et  ad 
damnata  Origenis  dogmata  rejiciendus. 

Praedicatum  est  gentibus.  Gentes 
more  Scripturae  intelliguntur  extra  popu- 
lum  Judaicum,  de  quibus  ita  Paulus  Act. 
14.  Deus ,  inquit,  in  praeteritis  genera- 
tionibus  dimisit  omnes  gentes  ingredi 
vias  suas.  Pertinet  igitur  ad  magnum 
pietatis  sacramentum,  quod  gentibus  olim 
a  Deo  derelictis  in  tantum ,  ut  juxta  eun~ 
dem  Apostolum  Ephes.  2.  essent  sine 
Deo  in  hoc  mundo,  praedicatus  est  Chri- 
stus  Deus  et  homo,  nec  quomodocunque 
praedicatus,  sed  cum  eo  successu,  qui 
declaratur  verbis  sequentibus : 

Creditum  est  in  mundo.  Licet  non 
omnes,  quibus  Christus  praedicatur,  in 
eum  credant;  tamen  quacunque  gentium 
pervasit  Christi  praedicatio,  pervasit  et 
fides.  Atque  hoc  est,  quod  ait:  Christum 
Deum  et  hominem  creditum  esse  in 
mundo,  id  est  per  universum  mundum, 
ubicunque  fuit  praedicatus.  Sic  de  Evan- 


gelio    dicit    Col.    1.,    quod    in    universo 
mundo  est,  et  fructificat  et  crescit. 

Assumptum  est  in  gloria.  Videri  po- 
test  ordo  praeposterus ,  cum  prius  sit 
Christum  in  gloria  assumptum  esse,  quam 
in  mundo  creditum.  Verum  Apostolus 
non  temporis  spectavit  ordinem,  sed  ra- 
tionem  reddere  voluit  ejus,  quod  dixerat : 
creditum  est  in  mundo ,  quasi  dicat: 
Non  temere  nec  inaniter  mundus  in  Chri- 
stum  sibi  praedicatum  credidit,  quando- 
quidem  ilie  jam  in  coelum  assumptus  est, 
cum  ea  gloria,  ut  sedeat  ad  dexteram 
Patris.  Sic  enim  hanc  gloriam  explicat 
Marcus  cap.  ult,  diceus:  Et  Dominus 
quidem  Jesus  assumptus  cst  in  coelum, 
et  sedet  a  dextris  Dei.  Simul  autem  in- 
nuit  Apostolus,  eos,  qui  in  Christum  cre- 
diderunt,  vocari  ad  ejusdem  gloriae  cum 
Christo  participationem ;  juxta  id,  quod 
ait  Eph.  2.  Conresuscitavit  nos  et  con- 
sedere  fecit  in  coelestibus  in  Christo. 
Nam  quo  praecessit  gloria  capitis ,  ait 
Leo  Pontifex,  eo  spes  vocatur  et  corpo- 
ris.  Quum  autem  Christus  propria  virtute 
tam  humana  quam  divina  ascenderit  in 
coelum;  assmnptus  tamen  dicitur,  non 
tanquam  externo  ministerio  adjutus,  quem- 
admodum  Elias  curru  igneo  raptus  legi- 
tnr,  sed  assumptus  ab  unita  sibi  divini- 
tate.  Quanquam  alii  assumptum  dici 
volunt ,  id  est  interventu  nubis  sublatum 
e  conspectu  hominum,  testante  Luca  Act. 
1.,  quod  nubes  suscepit  eum  ab  oculis 
eorum. 


CAPUT    QUARTUM. 

Spiritus  autem  manifeste  dicit,  quia  in  novissimis  temporibus  disce- 
dent  quidam  a  fide  *) ,  attendentes  spiritibus  erroris ,  et  doctrinis  dae- 
moniorum ,  2.  in  hypocrisi  loquentiura  mendacium ,  et  cauteriatam 
habentium  suam  conscientiam 2) ,  3.  prohibentiura  nubere3),  abstinere  a 
cibis  4),  quos  Deus  creavit  ad  percipiendum  cum  gratiarum  actione  fidelibus 
et  iis,  qui  cognovcrunt  veritatem5).  4.  Quia  omnis  creatura  Dei  bona 
est    et    nihil    rejiciendum ,     quod    cum    gratiarum    actione    percipitur 6) : 


i)  Act.  20,  29.  30.  2  Tim.  3,  1—4.     2)  Tit.  3,  11.     3)  Col.  2,  8.  18.     4)  Col.  2,  16.  23. 
Kom.  14,  2.     5)  Rom.  14,  6.  14.    6)  Matth.  15,  11. 

5.  sanctificatur  enim  per  verbum  Dei  *)  et  orationem2).  6.  Haec  pro- 
ponens  fratribus ,  bonus  eris  minister  Christi  Jesu,  enutritus  verbis  fidei 
et  bonae  doctrinae,  quam  assecutus  cs3).  7.  Ineptas  autem  et  aniles  fabulas 
devita4):  exerce  autem  teipsum  ad  pietatem.  8.  Nam  corporalis  exer- 
citatio0)  ad  modicum  utilis  est:  pietas  autem  ad  omnia  utilis  est,  pro- 
missionem  habens  vitae,  quae  nunc  est  et  futurae 6).  9.  Fidelis  sermo 
et  omni  acceptione  dignus.  10.  In  hoc  enim  laboramus,  et  maledicimur, 
quia  speramus  in  Deum  vivum,  qui  est  Salvator  omnium  hominum7), 
maxime  fidelium  8).  11.  Praecipe  haec,  et  doce.  12.  Nemo  adolescen- 
tiam  tuam  contemnat 9) ,  sed  exemplum  esto  fidelium 10) ,  in  verbo ,  in 
conversatione ,  in  charitate,  in  fide ,  in  castitate.  13.  Dum  venio, 
attende  lectioni li)  exhortationi  et  doctrinae.  14.  Noli  negligere  gra- 
tiam12),  quae  in  te  est,  quae  data  est  tibi  per  prophetiain  cum  impo- 
sitione  manuum  presbyterii 13).  15.  Haec  meditare ,  in  his  esto :  ut 
profectus  tuus  manifcstus  sit  omnibus.  16.  Attende  tibi14),  et  doctrinae: 
insta  in  illis15).  Hoc  enim  faciens,  et  teipsum  salvum  facies,  et  eos, 
qui  te  audiunt. 


SUMMARIUM  CAPITIS  QUARTI. 

Praedicit  exorituras   haereses,  docet  omnem  creaturam  Dei  bonam  esse:    pietatis   exercitium 
ante  omnia  requirit:  admonet  Timotheum,  ne  gratiam  negligat  divinitus  acceptam. 


1.  Spiritus  autem  manifeste  dicit.  Egit 
Apostolus  cap.  1.  hujus  Epist.  contra  Ju- 
daizantes :  hic  vero,  post  stabilitam  Ec- 
clesiae  auctoritatem  et  bieviter  expositum 
magnum  pietatis  mysterinm ,  velut  prae- 
cipuum  Christianae  religionis  fundamen- 
tum ,  jam  instruit  ac  praemunit  Timo- 
theum  atque  in  eo  totam  Ecclesiam  ad- 
versus  haereses  quasdam  exorituras ,  Ju- 
daismo  quidem  aliqua  ex  parte  similes, 
at  simpliciter  deteriores.  Spiritus  san- 
ctus,  inquit,  futurorum  praescius  ,  dicit 
et  annuntiat ,  sive  per  me  sivc  per  alios, 
quos  inspiravit.  Dicit,  inquam,  mani- 
feste,  Graece  pTjxujc,  id  est  expresse, 
diserte,  plane  ac  sine  aenigmate;  voca- 
bulum  diversum  ab  eo,  quod  itidem  paulo 
ante  verterat  interpres  manifeste. 


Quia  in  novissimis  temporibus  disce- 
dent  quidam  a  fide.  Graece  non  est 
ea^axoic;,  qua  voce  alibi  saepe  Scriptura 
utitur  ad  designandam  ultimam  mundi 
aetatem ,  quae  ab  Apostolorum  tempore 
protenditur  usque  ad  diem  extremi  judicii. 
Nam  etiam  de  suo  tempore  Joannes  Apo- 
stolus  scribit  1.  Epist.  2.  Filioli ,  novis- 
sima  hora  est.  Et  iterum  :  Nunc  Anti- 
christi  multi  facti  sunt:  unde  scimus, 
quia  novissima  hora  est.  Verum  hoc 
loco  Graece  uaxepotq  est,  posterioribus, 
id  est  subsequentibus  temporibus. 

Quod  ita  potest  accipi ,  ut  non  quod- 
cunque  tempus  futurum  significetur,  sed 
quod  proxime  instet,  jamque  sit  prae 
foribus,  quasi  dicat  Apostolus:  Tam 
brevi  haec  futura  Spiritus  praedicit,   ut 


*)  Act.  10,  11.  seq.  2)  Rom.  14,  22.  23.  *)  2  Tim.  3,  14.  4)  Cap.  1,  4.  *)  Vers.  3. 
6)  1  Cor.  9,  25.  Matth.  6,  33.  7)  Tit.  2,11.  8)  Luc.  18,  7.  8.  9)  1  Cor.  16,  1*.  «)  Act. 
20,  28.  «)  Act.  17,  11.  2  Tim.  3,  1«.  12)  1  Cor.  12,  7.  13)  Act.  6,  6.  8,  17.  seq.  9,  30. 
2  Tim.  1,  6.     14)  Act.  20,  28.     15)  2  Tim.  3,  14.  seq. 

jam  nunc  tibi,  Timothee,  adversus  ea  sit 
vigilandum.  Unde  Act.  20.  Timotheum 
cum  reliquis  Asiae  episcopis  jam  ante 
praemonuerat,  dicens :  Ego  scio,  quoniam 
intrabunt  post  discessionem  meam  lupi 
rapaces  in  vos,  non  parcentes  gregi:  et 
ex  vobis  ipsis  exsurgent  viri  loquentes 
perversa,  ut  abducant  discipulos  post 
se.  Propter  quod  vigilate.  Ex  quibus 
sane  liquet,  Apostolum  loqui  de  tempore 
jam  instante. 

Alii  putant,  ytovissimum  et  posterius  ab 
Apostolo  non  distingui.  Quod  enim  hic  ait : 
in  posterioribus  temporibus,  in  2.  Epist. 
cap.  3.  dicit:  in  novissimis  diebus,  cum 
et  ibi  loquatur  de  malis  quibusdam  homi- 
nibus  adeo  brevi  exorituris ,  ut  eos  etiam 
ipsi  Timotheo  vitandos  denuntiet.  Hoc 
modo  novissimum  etiam  alibi  non  raro 
accipitur ,  ut  Matth.  27.  Et  erit  novissi- 
mus  error  pejor  priore ,  Luc.  14.  Tunc 
incipies  cum  rubore  novissimum  locum 
tenere.  Sic  Christus  1  Cor.  15.  vocatnr 
novissimus  Adam.  Et  Gen.  40.  Jacob 
Patriarcha  annuntiaturum  se  dicifc  filiis 
suis ,  quae  ventura  esset  in  diebus  no- 
vissimis,  cum  tamen  multa  ex  illis  ante 
ultimam  mundi  aetatem  fuerint  impleta, 
quamvis  et  ibi  LXX.  scripserunt  ioxaTCOV. 
Item  Dan.  2.  Deus  indicavit  tibi,  rex 
Nabuchodonosor ,  quae  ventura  sunt  in 
novissimis  diebus ,  id  est  quid  esset  fu- 
turum  post  haec,  sicut  infra  sequitur. 
Pro  verbo  discedent ,  Graece  illud  est,  a 
quo  derivatur  airooTaoia,  id  est  defectio. 
Proinde  alii  significantius  vertunt:  defi- 
cient  sive  desciscent  quidam,  a  fide,  id 
est  deserent  fidem  Christianam  semel 
susceptam.  Id  quod  haereticorum  est 
et  apostatarum. 

Attendentes  spiritibus  erroris  et  do- 
ctrinis  daemoniorum.  Graece  Spiritibus 
impostoribus  seu  deceptoribus.  Ambro- 
sianus  legit  fallacibus ,  Augusticus  se- 
ductoribus  lib.  15.  contra  Faustum  cap. 
10.  Videtur  interpres  pro  idavotc,  quod 
in  multis  Graecis  est,  logisse  rcXavqQ, 
quod  est  in  Complutensibus  et  aliis  non- 
nullis,  id  est  erroris ,  tametsi  in  sensu 
non  est  diversitas.  Nam  spiritum  erroris 


apud  Joannem  legimus  1.  Epist.  4.  pro 
spiritu  deceptore,  cui  e  diverso  opponit 
spiritum  veritatis.  Porro  spiritus  impo- 
stores  Chrysostomus  interpretatur  ipsos 
homines,  nimirum  falsos  doctores  et  Pro- 
phetas.  Pro  quo  sensu  facit  illud  Joannis 
Apostoli  loco  memorato  :  Omnis  spiritus, 
qui  confitetur,  Jesum  Christum  in  carne 
venisse,  ex  Deo  esi;  et  omnis  spiritus, 
qui  solvit  Jesum,  ex  Deo  non  est,  et  hic 
est  Antichristus.  In  quibus  utique  verbis 
satis  apparet,  spiritum  intelligi  hominem 
doctorem,  seu  verum  seu  falsum. 

Alii  spiritus  erroris  daemones  intelli- 
gunt.  Hos  enim  Scriptura  spiritus  men- 
daces  appellat  3  Reg.  ult.  et  alibi.  Favet 
etiam ,  quod  hic  additur :  et  doctrinis 
daemoniorum.  Sed,  hoc  non  obstante, 
prior  sententia  magis  placet.  Attenduut 
enim  homines  spiritibus  erroris  et  doctri- 
nis  daemoniorum,  dum  aues  praebent 
magistris  ea  doccntibus,  quae  daemoni- 
bus  suggerentibus  didicerunt.  Omnis 
enim  haeretica  doctrina  ex  diabolo  est, 
ut  idem  Chrysostomus  ait. 

2.  In  hypocrisi  loquentium  menda- 
cium.  Graece  una  composita  dictio  est 
<j;£Of$oX6yu)v ,  mendaciloquorum ,  ut  Au- 
gustinus,  falsiloquorum,  ut  Ambrosianus 
legit.  Caeterum  genitivus  iste ,  si  gram- 
maticam  syntaxim  verborum  Apostoli  ur- 
geamus ,  videbitur  prima  fronte  non  alio 
referri  posse,  quam  ad  genitivum  praece- 
dentem  daemoniorum.  Unde  quidam 
etiam  per  daemonia  homines  a  daemoni- 
bus  inspiratos  intellexerunt.  Constat  enim 
hanc  partem  cum  sequentibus  ad  homi- 
nes  pertinere.  Verum  quia  praeter  usum 
Scripturae  est,  ut  appellatio  daemonum 
seu  daemoniorum  tribuatur  hominibus: 
idcirco  isti  genitivi  posteriores  non  refe- 
runtur  ad  substantivum  daemoniorum, 
sed  per  se  sumuntur  tanquam  substan- 
tive  positi,  ut  aeque  propinque  de- 
pendentes  a  vocabulo  doctrinis ,  velut 
cum  dico:  Liber  officiorum  Ciceronis,  id 
est,  qui  est  Ciceronis.  Ita  sensus  erit: 
Attendentes  doctrinis  daemoniorum ;  do- 
ctrinis ,  inquam ,  hominum  in  hypocrisi 
loquentium   mendacium  otc.    Sicut  enim 

idem  liber  est  Officiorum ,  ut  subjecti  seu 
materiae ,  et  Cicerouis ,  ut  auctoris  :  ita 
eaedem  doctrinae  daemoniorum  sunt,  ve- 
lut  suggerentium ,  et  hominum  hypocri- 
tarnm,  velut  proferentium  ad  alios.  Haec 
constructio  clarior  erit ,  si  priorem  geniti- 
vum  intelligamus  more  Hebraico  esse 
positum,  pro  epitheto  seu  adjectivo,  quasi 
dicat:  Attendentes  spiritibus  erroneis  et 
doctrinis  daemoniacis  seu  diabolicis, 
hominum  in  hypocrisi  loquentium  men- 
dacium. 

Jam  quod  ait  in  hypocrisi,  id  est  per 
simulationem  aut  cum  simulatione,  id 
Graeci  ad  doctrinam  referunt,  quasi  sen- 
tiat  Apostolus,  impostores  illos  non  per 
ignorantiam,  sed  simulate  falsa  locuturos, 
cum  veritatem  non  ignorent.  At  hoc  pacto 
non  essent  haeretici,  neque  quod  Aposto- 
lus  affirmat,  a  fide  discederent,  nisi  ver- 
botenus.  Quare  magis  placet  lrypocrisin 
seu  simulationem  referri  ad  opera  in  spe- 
ciem  pia,  per  quae  sanctitatem  mentien- 
tes ,  doctrinam  suam  hominibus  commen- 
dent ,  juxta  illud  Evangelicum :  Venient 
ad  vos  in  vestimentis  ovium,  Matth.  7. 
Unde  de  talibus  idem  Apostolus  in  2. 
Epist.  cap.  3.  dicit:  Habentes  speciem 
pietatis,  virtutem  autem  abnegantes. 
Congruit  huic  sensui,  quod  mox  subjici- 
tur  de  nuptiis  et  usu  quorumdam  ciborum 
ab  illis  damnando.  Nam  ejusmodi  doctrina 
magnam  ostendit  speciem  castitatis  et 
temperantiae. 

Et  cauteriatam  habentium  suam  con- 
scientiam.  Cauteriatam ,  id  est  inustam 
ac  notatam  cauterio;  sumpta  metaphora 
a  maleficis,  qui  ferro  candente  notari 
solent,  stigmatis  cuti  impressis.  Sic  isti, 
cum  sancti  haberi  velint,  tamen  conscien- 
tiam  gerunt  impurissimae  vitae  maculis 
indelebiliter  notatam.  Sunt,  qui  putent 
Apostolum  respicere  ad  id,  quod  facturi 
erant  Carpocratiani  haeretici ,  de  quibas 
referunt  Irenaeus  lib.  1.  cap.  24.  et  Epi- 
phanius  in  eorum  haeresi,  quod  suos  dis- 
cipulos  cauterio  notare  soleant  in  supe- 
riori  parte  auriculae  dexterae,  quasi  dicat 
Apostclus :  6icut  aurein  habebunt  caute- 
riatam,  ita  et  conscientiam.    Bene  autem 


hypocrisin  conjungit  cum  mala  conscien- 
tia;  nam  quicumque  virtutem  simulat,  eo 
ipso  sibi  testis  est,  se  ea  carere. 

3.  Prohibentium  nubere.  Graece  ya- 
u.slv,  id  est  contrahere  matrimoniura. 
Illud  autem  nubere ,  foeminis  proprium 
est  communi  Latinorum  usu :  tametsi  et 
viris  interdum  tribuatur. 

Abstinere  a  cibis.  Non  hic  repetendum 
prohibentium ,  sed  supplendum  verbum 
ei  oppositum  praecipientium  seu  juben- 
tium ,  uti  factum  ab  Erasmo.    Nam  tales 
exorituros  sentit  Apos*olus ,   qui  et  pro- 
hibeant  nubere,   et  praecipiant  a   certis 
cibis  abstinere.  Hujusmodi  phrasim ,  qua 
vel  contrarium  ejus,  quod  praecessit,  vel 
diversum  aliquid  in  posteriori  subauditur ; 
etiam  alibi  in  Scripturis  observare  est,  ut 
Psalm.  120.  Per  diem  sol  non  uret  te, 
neque  luna  per  noctem.  Jacob  1.     Glo- 
rietur  frater  humilis  in  exaltatione  sua, 
dives  autem  in  humilitate  sua.  2  Cor.  5. 
Per  fidem  ambulamus  et  non  per  spc- 
ciem.     Contendit    quidem     Oecumenius 
nihil  opus  esse  diversi  verbi  supplemento, 
cum  Attice  et  eleganter  dicatur:  prohi- 
bentium  abstinere  a  cibis,   hoc  est,  pro- 
hibentium ,    ut  abstineatur  a  cibis.    Sed 
exempla,  quae  profert,  non  id  videntur 
efficere.     Certe   Theophylactus ,   et   ipse 
Graecus,    Atticismum   hic  non  agnovit, 
sed  Apostoli  sententiam  supplendam  do- 
cet  eo  modo,   quo  diximus.     Augustiuus 
lib.   2.    contra   2.   Epist.   Pelag.   cap.    1. 
locum    hunc   ita    citat,    quasi    scripserit 
Apostolus:  prohibentium  nubere,  absti- 
nentium  a  cibis  etc.  Quae  lectio  perspi- 
cuum   habet   sensum,   sed  non   convenit 
cum  Graeco  textu. 

Videndum  nunc,  in  quibus  haereticis 
haec  Apostolica  praedictio  completa  sit: 
ex  quo  simul  intelligetur ,  quam  improbe 
et  calurnniose  totum  hunc  locum  ad  Ec- 
clesiam  Catholicam  ejusque  praefectos 
detorqueant  hodierni  ejusdem  Ecclesiae 
desertores,  ob  id,  quod  illa  c  mtinentiam 
exigat  ab  initiatis  et  monachis,  quodque 
certis  temporibus  abstinendum  praecipiat 
a  certls  cibis.  Primum  constat,  Aposto- 
lum  loqui  de  iis,  qui  nuptias  toto  genere 

damnatuii  essent  ut  nialas  et  illicitas ; 
quique  certa  genera  ciborum  rejecturi 
tanquam  per  se  immunda.  Liquet  hoc  ex 
ipsis  Apostoli  verbis,  quibus  absolute 
dicitur:  prohibentium  nubere,  abstinere 
a  cibis.  Magis  autem  ex  iis ,  quae  proxi- 
me  sequuntur ,  ubi  ex  eo ,  quod  omnis 
creatura  Dei  bona  sit,  ostendit,  nullum 
cibum  rejiciendum  esse,  scilicet  ut  malum 
et  immundum.  Id  enim  est,  quod  alibi, 
de  cibis  agens,  inculcat:  Omnia  esse 
munda,  Rom.  14.  et  Tit.  1.  De  nuptiis 
vero  sic  Augustiuus  tract.  9.  in  Joannem: 
Futuri  erant,  inquit,  de  quibus  dixit 
Apostolus ,  prohibentes  nubere ,  et  di- 
centes ,  quod  malae  essent  nuptiae,  et 
quod  diabolus  eas  fecisset.  Hunc  eun- 
dem  Apostoli  scopum  et  mentem  explicant 
omnes  ejus  commeniatorcs  tam  Graeci 
quam  Latini. 

Et  quidem  varias  nominant  antiquas 
baereses,  in  quas  plane  quadrent  Apostoli 
verba  ;  qualis  vel  maxime  fuit  Manichaeo- 
rum ,  qui  et  nuptias  damnarunt  velut  in- 
ventum  diaboli;  et  multa  ciborum  genera 
repudiabant,  quod  a  malo  Deo  creata 
dicerent;  et  vinum  aversabantur ,  tan- 
quam  felprincipis  tenebrarum.  Haec  enim 
et  hujusmodi  de  Manichaeis  tradunt  Epi- 
phanius,  Augustinus,  aliique  veteres. 
Neque  tamen  Manichaei  primi  fuerunt 
hujus  diabolicae  doctrinae  praecones: 
nam  ante  eos  Encratitae  et  Marcionitae, 
Chrysostomo  teste,  similia  docuerunt; 
quibus  Ambrosianus  Patricianos  adjungit. 

Sed  quoniam  Apostolus  ad  Timothei 
cautelam  haec  scribit,  ut  adversus  eos, 
qui  talia  docturi  erant,  intelligat  sibi  vi- 
gilandum  esse;  facile  patet,  eum  non  ad 
remotiora  solum  tempora,  sed  etiam  ad 
proxima  respexisse.  Conferantur  quae 
dicta  sunt  ad  v.  1.  Fuerunt  enim  et  ipsis 
Apostolorum  temporibus,  qui  cibos  quos- 
dam  et  nuptias  abominarentur ;  de  quibus 
Ignatius  in  epist.  ad  Philadelphios ,  post 
damnatam  Ebionis  haeresim :  Si  quis, 
inquit,  universa  haec  confiteatur,  sed 
legitimam  commixtionem  et  liberorum 
procreationem  corruptelam  et  pollutio- 
nem  appellat;  aut  cibos  aliquos  dete- 


standos  putat:  talis  apostatam  illum 
draconem  in  se  habitantem  fovet.  Ac 
rursum  in  eadem  epistola:  Uxores ,  in- 
quit,  maritis  subditae  sint  in  timorc 
Dei;  Virgines  Christo,  in  incorruptione, 
non  abuminantes  nuptias ,  sed  id  quod 
praestantius  est  amplectentes ;  non  in 
calurnniam  matrimonii,  sed  ut  liberio- 
ribus  animis  divinae  legis  meditationi 
vacent.  Haec  Ignatius  vir  Apostolici 
temporis.  Ex  quibus  verbis  apparet,  ip- 
sum  Ebionem  fuisse  ejusmodi  dogmatum 
assertorem  ac  magistrum ,  etsi  non  solum. 
Nam  Irenaeus  lib.  1.  cap.  22.  Saturnino 
ejusque  synimystis  illa  tribuit,  ita  de  eis 
inter  alia  scribens :  Nubere  et  generare  a 
Satana  dicunt  esse.  Multi  autem  ex  iis, 
qui  sunt  ab  eo ,  et  ab  animalibus  absti- 
nent,  perfecta  hujusmodi  continentia  se- 
ducentes  multos.  Refert  eadem  de  Satur- 
nino  Theodoretus  lib.  haereticarum  fabu- 
larum;  quemadmodum  et  de  Ebione  Epi- 
phanius  haer.  28. 

Hos  igitur,  atque  alios  ejusdem  tem- 
poris  haereticos,  ab  Apostolo  praenuntia- 
tos  hoc  loco  fuisse,  plusquam  virisimile 
est;  tametsi  valet  ejus  doctrina  ad  con- 
demnationem  omnium  sequentium ,  qui 
similia  docuerunt.  Unde  Manichaei  vi- 
dentes  haec  Apostoli  verba  planissime 
contra  se  facere;  negabant  ea  a  Paulo 
scripta,  dicentes  libros  evangeliorum  et 
epistolarum  Apostolicarum  multis  locis 
esse  falsatos;  uti  legitur  apud  Augusti- 
num  lib.  30.  contra  Faustum  Manichaeum 
cap.   1.  et  2.  ipsius  Fausti  verbis. 

Patet  igitur  ex  his  omnibus ,  quam  per- 
verse  locum  istum  interpretentur  hujus 
saeculi  Novatores,  cum  ex  eo  legem  ec- 
clesiasticam  coelibatus  sacerdotum,  et 
quorundam  ciborum  certis  diebus  prae- 
scriptam  abstinentiam ,  suggillant ,  velut 
doctrinam  daemoniorum.  Etenim  longe 
aliud  est  nuptias  damnare ,  et  cibos  quos- 
dam  nt  suapte  natura  malos  et  immundos 
refugere,  quam  ut  daemoniorum  doctri- 
nam  merito  Paulus  insectatur :  aliud,  ab- 
stinere  a  nuptiis ,  studio  perfectioris  con- 
tinentiae;  aut  a  cibis  quibusdam,  studio 
temperantiae  aut  castigandae  carnis.  Quod 

utrumque,  sive  simpliciter ,  sive  ex  voto 
fiat ,  recte  sancteque  fieri  nemo  nisi  hae- 
recticus  negaverit.  Nec  vero  prohibet 
Ecclesia  nuptias ,  dum  ad  sacros  ordines 
homines  uxoratos  non  admittit,  aut  con- 
tinentiam  professos  ad  vota  Deo  red- 
denda  compellit :  nihilo  magis  quam  prin- 
ceps  dicendus  sit  vel  agriculturam  pro- 
hibere,  si  ad  militiam  agricolas  admittere 
nolit;  vel  suos  subditos  bonis  spoliare, 
dum  cogit  eos  solvere  debita.  Paulus  ipse 
hac  eadem  Epistola  capite  sequenti  dam- 
nat  viduas,  quae  primam  fidem  irritam 
facientes  nubere  volunt;  neque  tamen 
nuptias  damnat  aut  prohibet. 

Et  certe  rem  bonam  justis  ex  causis 
ad  tempus  aut  in  perpetuum  prohiberi 
cuipiam  posse,  nulli  dubium  est.  Ita  me- 
dicus  febricitanti  usum  vini  interdicit. 
laudantur  et  Rechabitae  Jerem.  35.,  quod 
perpetuam  vini  abstinentiam  sibi  a  patre 
indictam  servassent.  Imo ,  prima  lex  ho- 
mini  data  a  Deo  lex  fuit  abstinentiae  a 
fructu  arboris,  re  utique  bona  ac  Dei 
creatura.  Non  igitur  rerum  bonarum  pro- 
hibitiones  in  universum  damnandae  sunt, 
sed  interest,  quam  ob  causam  et  quo  fine 
aliquid  prohibeatur.  Quod  dum  adver- 
sarii  nostri  discernere  nolunt,  antiquas 
haereses  per  calumniam  nobis  impingunt, 
ipsi  veteres  haereses  resorbentes. 

Fecit  idipsum  jam  olim  Jovinianus 
haeresiarcha ,  cujus  haec  ad  Catholicos 
verba  refert  Hieronymus  lib.  1.  adversus 
eum  scripto.  Manifestum  est,  inquit,  vos 
Manichaeorum  dogma  sectari,  prohiben- 
tium  nubere  et  vesci  cibis,  quos  Deus 
creavit  ad  utendum.  Sed  huic  calumniae 
tum  Hieronymus  ibidem,  tum  Augustinus 
lib.  2.  de  nuptiis  et  concup.  cap.  5.  et  lib. 
1.  contra  duas  Epist.  Pelag.  cap.  2.  liqui- 
do  responderunt.  Idem  Augustinus  lib.  30. 
contra  Faustum  cap.  5.  et  6.  luculente 
distinguit  inter  Manichaeos  nuptiarum  et 
ciborum  quorumdam  criminatores ,  et  in- 
ter  Catholicos  pietatis  et  abstinentiae 
causa  a  nuptiis  ac  certis  cibis  abstinentes. 
Qui  locus  lectu  dignus  est,  utpote  mire 
conducens  ad  hujus  Apostolicae  doctri- 
nae  germanam  intelligentiam ,  simul   et 


ad  retundendam  haereticorum  nostri  tem- 
poris  impudentiam ,  qua  Scripturam  hanc 
contra  sensum  omnium  veterum  atque 
ipsius  Apostoli  in  Catholicos  contorquent. 
Nec  minus  dignus  lectu  ejusdem  sancti 
Augustinus  locus  contra  Adimantum  cap. 
14.  Illos,  ait,  proprie  designat  Apostolus, 
qui  a  carnibus  temperant  non  propterea, 
ut  concupiscentiam  refraenent;  et  quae  seq. 
Quos  Deus  creavit  ad  percipiendum 
cum  gratiarum  actione.  His  et  sequen- 
tibus  verbis  seipsum  declarat  Apostolus. 
Dicens  enim,  quos  Deus  creavit,  signi- 
ficat,  nullos  cibos  per  se  malos  aut  im- 
mundos  esse,  quum  sint  a  Deo  creati. 
Addit  autem  ad  percipiendum ,  Graece 
ad  sumptionem ,  ut  legitimum  usum  de- 
monstret,  gulamque  ac  delicias  excludat. 
Nam,  ut  annotat  Theophylactus,  sumptio 
mediocritatem  habet,  deliciae  vero  et 
laxus  immoderationem.  Addit  autem  cum 
gratiarum  actione,  scilicet  Deo  creatori 
et  largitori  referenda ,  quia  indigni  sunt 
Dei  beneficiis,  qui  ea  cum  gratiarum 
actione  non  suscipiunt. 

Fidelibus  et  iis,  qui  cognoverunt  ve- 
ritatem.     Posterior   pars    exegetica    est 
prioris.  Fideles  enim  sunt  ii ,  qui  verita- 
tem  divinitus  mauifestatam  cognoverunt. 
Hos  autem  opponit  infidelibus,  tam  hae- 
reticis ,  quam  aliis  veritatem ,  de  qua  hic 
agitur,    ignorantibus.    Dativus   fidelibus 
etc.  regitur  a  verbo  creavit,   non   quod 
infideles  Deus  exclusos  velit  ab  usu  et 
perceptione    suae   creaturae,    qui    solem 
suum  oriri  facit  super  bonos  et  malos, 
et  pluit  super  justos  et  injustos  Matth. 
5. ,  et  qui  dat  escam  omni  carni  Psalm. 
135.,  quique  benefaciens  omnibus  gen- 
tibus ,  de  coelo  dat  pluvias  et  tempora 
fructifera,  implens  cibo  et  laetitia  corda 
eorum  Act.   14. ;   sed  ideo  solos  fideles 
nominat,   quoniam  caeteri  partim    vanis 
ac  superstitiosis  suis  legibus  semetipsos 
privant  creaturis  Dei,  ut  haeretici,  et  inter 
Philosophos  Pythagorici,  partim  non  eo 
modo ,   quo  debent ,  utuntur ,  id  est  cum 
sobrietate  et  gratiarum  actione,  ut  omnes 
infideles. 

4.  Quia  omnis  creatura  Dei  bona  est. 

Pars  ista  secundum  Graecos  interpretes, 
quibus  annuit  Erasmi  versio ,  connecten- 
da  est  cum  praecedenti  ad  hunc  modum : 
Qui  cognoverunt  veritatem ,  lianc  nimi- 
rnm,  quod  omnis  creatura  Dei  bona  sit. 
Eam  veritatem  divina  Scriptura  claris- 
sime  expressit,  Genes.  1.  Vidit  Deus, 
inquit,  cuncta ,  quae  fecerat ,  et  erant 
valde  bona.  Veritatem  hane  ignorant, 
qui  cibos  aliquos  natura  seu  creatione 
malos  esse  docent. 

Et  nihil  rejiciendum ,  quod  cum  gra- 
tiarum  actione  percipitur.  Contextus 
sermonis  et  sensus  bujusmodi  est:  Qui 
cognoverunt,  omnem  creaturam  Dei  bo- 
nam  esse,  et  proinde,  quod  ad  cibos  at- 
tinet ,  nihil  rejiciendum ,  quod  sumitur 
cum  gratiarum  actione.  Bejiciendum, 
inquam,  ut  per  se  malum  aut  immundum. 
Infertur  enim  haec  pars  ex  antecedente 
illa:  Omnis  creatura  Dei  bona  est.  At- 
que  hunc  intellectum  confirmat  vox  Grae- 
ca  octcoPXtjtov,  id  est  rejectaneum,  quasi 
per  se  malum.  Nam  alioquin  ea,  quae 
noxia  corporibus  et  insalubria  sunt,  recte 
tanquam  nobis  mala  rejicimus ,  etsi  sim- 
pliciter  bona  sint.  Est  autem  similis  ratio 
de  iis,  a  quibus  ob  aliquam  causam  aut 
Dens  ipse,  ut  primo  homini  et  Judaeis, 
aut  Ecclesia  Dei ,  ut  nobis  Christianis, 
abstinendum  esse  praecepit.  Rejiciuntur 
enim  haec  a  filiis  obedientiae,  non  ut 
secundum  se  mala,  sed  ut  lege  vel  divina 
vel  ecclesiastica  vetita.  Rursus  autem  ad- 
dit :  Cum  gratiarum  actione,  quia  quam- 
vis  sumentis  ingratitudo  cibum  non  coin- 
quinet,  ipsa  tamen  sumptio  per  illam  in- 
ficitur  et  immunda  redditur;  aut  certe, 
quia  gratiarum  actio  protestatio  quaedam 
est  cibum,  qui  percipitur,  esse  datum  a 
Deo,  ac  proinde  bonum  et  non  rejicien- 
dum. 

5.  Sanctificatur  enim  per  verbum  Dei 
et  orationem.  Graeci  putant,  hic  latere 
concessionem  rhetoricam ,  quasi  dicat 
Apostolus :  Sed  demus  aliquid  esse  im- 
mundum,  habes  antidotum  in  promptu, 
signum  crncis  imprime,  gratias  age  Deo, 
et  statim  abscedet  omnis  immunditia. 
Nam  gratiarum  actio  cuncta  purgat.    Ob- 


stat  huic  sensui,  quod  res  per  se  mala 
sanctificari  non  possit.  Unde  magis  placet 
eorum  sententia,  qui  hic  occupationem 
esse  dicunt.  Poterat  enim  aliquis  fidelis 
dicere:  Nulla  quidem  creatura  Dei  per 
se  mala  est  aut  immunda ;  sed  tamen  per 
primam  transgressionem ,  qua  homo  se 
subjecit  diabolo ,  etiam  ea,  quae  hominis 
sunt ,  ita  in  potestatem  diaboli  venerunt, 
maxime  quae  ad  cibum  et  potum  spe- 
ctant,  ut  per  ea  nocere  homini  possint, 
tam  spiritu  quam  corpore.  Quod  ergo 
remedium  adversus  hoc  malum?  Respon- 
det  Apostolus,  nihil  esse  periculi  fidelibus 
et  cum  gratiarum  actione  percipienti- 
bus,  quoniam  quod  ab  iis  sumitur,  per 
verbum  Dei  et  orationem  sanctificatur. 
Merito  namque  sanctificari  censetur,  quod 
potestati  diaboli  subtrahitur,  ne  per  illud 
aut  corpori  noceat ,  aut  ad  commessatio- 
nes  et  ebrietates  incitet.  Sic  enim  quo- 
dammodo  mundatur,  et  sancto  fidelium 
usui  paratur ,  ut  bene  Petrus  Lombardus 
in  commentario  explicat. 

Fit  autem  haec  sanctificatio  per  ver- 
bum  Dei  et  orationem.  Verbum  Dei 
quidam  interpretantur  verba  sacra  e 
Psalmis  aut  aliunde  accepta,  quae  reci- 
tari  solent  ante  sumptionem  cibi.  Oratio- 
nem  vero ,  ipsam  divini  nominis  invoca- 
tionem.  Alii ,  quod  magis  probo,  verbum 
Dei  creditum,  id  est  fidem  intelligunt, 
qua  in  Christum  creditur  et  diabolo  resi- 
stitur,  juxta  illud  :  Cui  resistite  fortes  in 
fide,  1  Petr.  5.  Nam  verbum  Dei  pro 
fide,  qua  illud  suscipitur,  frequens  est  in 
sacris  literis,  ut  ostendimus  ad  illud 
Ephes.  5.  Mundans  eam  lavacro  aquae 
in  verbo.  Et  quidem  hoc  modo  verbum 
Dci  videtur  exposuisse  Prudentius  in 
Hymno  ante  cibum,  ita  canens :  Te  sine 
dulce  nihil,  Domine:  Nec  juvat  ore  quid 
appetere,  Pocula  ni  prius  atque  cibos, 
Christe,  tuus  favor  imbuerit,  omnia  san- 
ctificante  fide.  Orationem  vero  seu  pre- 
cationem  sic  miscet  Apostolus  cum  gra- 
tiarum  actione ,  de  qua  supra,  sicut  in 
Evangeliis  alternantur  benedictio  et  gra- 
tiarum  actio :  non  quod  idem  significent, 
sed  quia  partes   sunt  ejusdem   orationis 

sacrae,  qua  cum  Deo  loqnimnr.  Qua  de 
re  pluribus  egimus  expouentes  illa  verba 
1  Cor.  10.  Calix  benedictionis,  cui  be- 
nedicimus  etc.  Nam  et  oratio  benedictio 
est,  qua  nimirum  cibus,  priusquam  suma- 
tur,  benedicitur. 

Porro  quod  per  peccatum  hominis  dia- 
bolo  potestas  in  reliquam  creaturam  usi- 
bus  hominum  servientem  permissa  sit, 
ostenditnr  ex  eo ,  quod  diabolum  Scri- 
ptura  modo  principem  hujus  mundi,  modo 
Deum  hnjus  saeculi  appellat.  Idipsum 
indicat  Apostolus  Rom.  8.  dicens :  vani- 
tati  subjectam  esse  creaturam,  tandem- 
que  liberandam  a  servitute  corruptio- 
nis.  Diserte  vero  id  docent  Ambrosius 
lib.  2.  de  Abel  et  Cain.  cap.  8.  et  Augu- 
stinus  lib.  4.  de  civitate  Dei  eap.  19.  et 
26.  et  lib.  18.  cap.  16.  17.  et  18.  et  serm. 
14.  de  verbis  Apostoli.  Quibus  adde,  quod 
Gregorius  narrat  lib.  1.  dial.  cap.  4.  de 
sanctimoniali  quadam  arrepta  a  daemone, 
quod  lactucam  non  prius  signo  crucis  be- 
nedictam  avide  momordisset.  Huc  per- 
tinet  quod  legitur  1  Reg.  9.  de  Samuele : 
Et  ipse  benedicit  hostiae.  Non  enim  of- 
ferebat  hostiam,  qui  non  erat  sacerdos; 
sed  benedicebat  epulo  constructo  ex  car- 
nibus  Domino  immolatis,  idque  tanquam 
Propheta,  et  tanquam  vir  primarius,  Ju- 
dex  populi. 

Huc  etiam  pertinet,  atque  in  hac  Scri- 
ptura  fundatur  Ecclesiae  vetustlssima 
consuetudo,  qua  aquae,  sali ,  panibus, 
fructibus,  aliisque  variis  rebus  exorcismos 
aut  benedictiones  adhibet;  per  quas  re- 
pressa  daemonum  potestate  res  illae  red- 
dantur  utentibus  salutares.  Hinc  denique 
manavit  ad  fideles  consuetudo  benedi- 
cendi  mensam  ante  sumptionem  cibi ;  et 
tam  ante ,  quam  post  eam  Deo  gratias 
agendi.  Quum  enim  cibos  sumpturi  dona 
Dei  eos  agnoscimus,  utique  gratias  agimiiS. 

Sed  objiciet  adversarius :  si  sensu  me- 
morato  sanctificatur  cibus  per  verbum  Dei 
et  orationem,  igitur  Ecclesia  causam  non 
habet  interdicendi  cibos  aliquos,  tanquam 
exstimulantes  ad  vitia  carnis;  quando- 
quidem  per  illam  sanctificationem  istius- 
modi  effectus  impeditur.  Respondeo,  si- 


cut  non  satis  est  Deum  orare,  ne  intremus 
in  tentationem,  sed  fugere  etiam  debemus 
pericula  et  occasiones  peccandi;  ita  non 
satis  est  per  orationem  cibos  sanctificari, 
ne  per  illos  aut  diabolus  noceat,  aut  con- 
cupiscentia  nos  ad  peccata  carnis  illiciat ; 
sed  etiam  vitandae  sunt  hujusmodi  pecca- 
torum  occasiones;  quod  fit  abstinendo  a 
cibis  gulam  irritantibus,  aut  venerea  ex- 
citantibus,  aut  aciem  mentis  retundenti- 
bus;  maxime  si  Ecclesiae  praeceptum 
acccsserit.  Nam  qui  secus  fecerit,  oratio 
ejus,  qua  voluerit  cibos  sanctificare,  non 
erit  Deo  acceptabilis,  sed  in  peccatum 
reputabitur,  utpote  ab  animo  temerario  et 
Deum  tentante  ac  inobedienti  profecta. 

6.  Haec  proponens  fratribus,  bonus 
eris  minister  Christi  Jesu.  Proponens, 
Graece,  suggerens,  aut  commonens.  Et 
sensus  est :  De  his ,  si  commonefeceris 
fideles,  si  haec,  quae  dixi,  tradideris,  sci- 
licet  de  magno  pietatis  sacramento,  de 
vitandis  doctrinis  daemoniorum,  et  quod 
omnis  creatura  Dei  bona  sit,  nihilque  re- 
jiciendum,  quod  cum  gratiarum  actione 
percipitur :  exhibebis  te  in  officio  tibi  in- 
juncto  bonum  ac  fidelem  ministrum  Chri- 
sti  Jesu.  Haec  Apostoli  cohortatio  satis 
significat,  haereses,  de  quibus  locutus  est, 
non  post  saecula,  sed  brevi  exorituras, 
quasi  dicat :  Non  longe  absunt;  ideoque 
jam  contra  eas  vigilandum  tibi  est,  et 
fratres  sana  doctrina  praemuniendi. 

Enutritus  verbis  fidei  et  bonae  do- 
ctrinae,  quam  assecutus  es.  Enutritus, 
Graece  IvTpscp6u.svoQ ,  participium  me- 
dium,  idemque  praesentis  temporis;  nt 
etiam  active  verti  possit,  enutriens  vel 
innutriens,  atque  hic  sit  sensus:  Ita 
ostendes  tebonum  esse  ministrnmChristi, 
quippe  qui  fratres  tanquam  filios  nutrias 
et  instituas  in  doctrina  rectae  fidei.  Quo 
minus  passive  participium  exponi  possit, 
obstare  videtur  tempus  praesens.  Non 
enim  jam  enutriebatur  verbis  fidei  bonae- 
que  doctrinae  Timotheus  episcopus  atque 
aliorum  doctor;  sed  olim  iis  enutritus 
fuerat,  ut  qui  ab  infantia  6acras  literas 
nosset  2  Tim.  3.  Quamquam  Chrysosto- 
mus  et  Theophylactus  sic  accipiunt,  ut 


698 


COMMENTARIUS  IN  CAP.  IV. 


Timotheus  jubeatur ,  velut  continuum 
hauriens  nutrimentum,  semper  animo  ver- 
sare  atque  tractare,  et  veluti  ruminare 
doctrinam  acceptam.  Perinde  enim,  in- 
quiunt,  ut  corporis  alimentum  diebus  sin- 
gulis  requirimus;  ita  fidei  sermonibus 
semper  nos  oportet  innutriri,  ut  eo  voca- 
bulo  perseverantiam  discendi  ac  meditandi 
sanam  fidei  doctrinam  Timotbeo  com- 
mendare  voluerit.  Unde  et  Theophylacti 
interpres  vertit:  perseverans  in  sermo- 
nibus  fidei.  Suffragatur  huic  sensui,  quod 
et  paulo  inferius  sic  hortatur  Timotheum 
Apostolus:  Haec  meditare,  in  his  esto ; 
ut  profectus  tuus  manifestus  sit  om- 
nibus  etc. 

Jam  quod  interpres  vertit  assecutus 
es,  ab  Erasmo  et  Hentenio  ita  redditur, 
quam  usque  secutus  es.  Alii  vertunt, 
quam  assectatus  es,  id  est  continuo  secta- 
tus ,  et  a  cujus  veluti  Jatere  nunquam 
discessisti.  Hanc  enim  vim  Graeci  verbi, 
quo  etiam  Lucas  in  prooemio  sui  evan- 
gelii  usus  est,  bene  explicat  Erasmus  in 
annotationibus  utriusque  loci ,  nec  non 
ad  illud  2  Ep.  3.  Tu  aatem  assecutus 
es  meam  doctrinam.  Sentit  igitur  Apo- 
stolus,  Timotheum  a  puero  fuisse  assi- 
duum  bonae  doctrinae  sectatorem,  nec 
ab  ea,  quod  aliis  quibusdam  acciderat, 
temporis  progressu  degenerasse. 

7.  Ineptas  autem  et  aniles  fabulas 
devita.  Graece :  Profanas  autem  et  ani- 
les  fabulas  rejice.  Eadem  apud  Ambro- 
sianum  lectio  est.  Hanc  partem  refernnt 
quidam  ad  fabulas  Judaicas,  quas  primo 
capite  perstrinxerat  etiam  sub  nomine 
fabularum.  Verum  sermonis  series  magis 
ostendit,  ad  haereticorum  fabulas  Aposto- 
lum  respicere.  Verisimile  est  autem  no- 
tari  Simonianos,  qui  testibus  Irenaeo, 
Epiphanio  et  Augustino  longas  fabulas 
texebant  de  Deo  bono  et  malo,  de  rerum 
creatione,  de  pugna  angelorum  etc,  quae 
partim  profanae  erant  et  impiae,  partim 
aniles  et  ineptae.  Monet  igitur  Timo- 
theum,  ut  universum  hoc  genus  rejiciat; 
id  est  talia  nec  doceat  alios,  nec  omnino 
recipiat  aut  credat ;  sed  ad  pietatis  actio- 


nes  se  totum  conferat,  juxta  id  quod  se- 
quitur : 

Exerce  autem  teipsum  ad  pietatem. 
Pietas  Graece  sua£j3sia,  verum  et  rectum 
Dei  cultum  significat,  maxime  in  sacris 
literis :  Hebraea  phrasi  timor  Domini 
vocatur,  frequentissime  comraendatus  in 
scriptura  veteris  tesfamenti.  Syrus  inter- 
pres  justitiam  vertit.  Complectitur  autem 
pietas,  auctore  Chrysostomo,  fidem  puram, 
vitamque  rectam;  quatenus  scilicet  iis 
colitur  Deus.  Igitur  exercet  semetipsum 
ad  pietatem,  qui  diligenter  incumbit  ac- 
tionibus,  quibus  Deo  placetur  atque  ser- 
vitur.  Hujusmodi  autem  sunt  omnium 
virtutum  actiones  ad  Deum  relatae;  et 
non  sola  opera  misericordiae,  quibus  sub- 
venitur  necessitati  proximorum,  ut  vult 
Ambrosianus. 

8.  Nam  corporalis  exercitatio  ad  mo- 
dicum  utilis  est.  Ex  antithesi  corporalis 
exercitationis  ostendit,  quam  utile  sit  ad 
pietafem  exerceri.  Sed  quam  intelligat 
exercitationem  corporalem,  non  perinde 
liquet.  Ambrosianus  de  jejunio  et  absti- 
nentia  cibornm  exponit,  non  ea,  quam 
Apostolus  supra  damnavit;  sed,  ut  ait, 
maneute  auctoritate  creatoris.  Haec  affir- 
mat  parum  prodesse,  nisi  pietas  addatur. 
Quod  sane  verissimum  est:  sed  non  ideo 
simpliciter  verum  est,  ea  parum  prodesse ; 
cum  externa  pietatis  opera  non  sint  a 
pietate  ipsa  separanda,  sive  pietatem  in 
Deum  intelligas,  sive  in  proximum.  Com- 
mentarium  hunc,  falso  Ambrosii  titulo 
decepti,  sequuntur  Anselmus,  Aquinas, 
Cajetanus,  aliique  Latinorum  nonnulli. 

Maxime  vero  sibi  in  eo  placent  hujus 
temporis  sectarii;  nomen  exercitationis 
corporalis  extendentes  ad  omnes  actio- 
nes  externas,  quaecunque  religionis  causa 
suscipiuntur,  ut  sunt  jejunia,  vigiliae,  re- 
citationes  precum,  lectiones,  humi  cuba- 
tio,  et  quicquid  tale  est;  quas  vocant 
corporis  vexationes.  Et  Catholici  quidem 
memorati  jejunium  ad  modicum  utile  in- 
terpretantur,  solum  ex  comparatione  qua- 
dam;  vel  quia  jejunans  sibi  prodest,  non 
proximo;  vel,  secundumB.  Thomam,  quia 
jejunio  curatur  morbus  peccati  carnalis, 

non  spiritualis.  Interdum  enim,  inquit, 
per  abstinentiam  incurrit  homo  iracun- 
diam,  inanem  gloriam,  et  hujusmodi.  Hae- 
retici  vero  in  universum  actiones  extcrnas 
religionis  causa  susceptas  extenuant  ac 
parvi  faciunt,  tanquam  puerilis  discipli- 
nae  rudimenta,  quemadmodum  Calvinus 
loqnitur.  Sed  hunc  errorem  refellere,  quo 
cultus  corporalis  Deo  exhibitus  aut  dam- 
natur,  aut  vilipenditur,  non  est  praesentis 
instituti. 

Non  posse  autem  de  jejunio  locum 
hunc  accipi,  Chrysostomus  et  Theophy- 
lactus  ita  probant,  quia  jejunium  non  cor- 
poralis  est  exercitatio ,  sed  spiritualis. 
Neque  enim  carnem  nutrit,  sed  macerat ; 
neque  omnino  respectu  corporis  exerci- 
tatio  est,  sed  operis  cujusdam  vacatio. 
Vim  hujus  probationis  demonstrat  voca- 
bulum  Graecum,  de  quo  statim  dicemus. 
Adde  quod  de  jejunio,  si  recte,  legitime 
et  Christiane  agatur ,  multo  aliter  in 
evangelio  Christus  loquitur  Matth.  6., 
quum  jejunanti  in  abscondito  promittit 
a  Patre  mercedem,  utique  coelestem. 
Non  igitur  ad  modicum  utile  est  jejanium. 
Neque  vero  Christus  rem  ad  modicum 
utilem  fecit,  aut  faciendam  exemplo  suo 
docuit,  quando ,  ad  instructionem  totius 
ecclesiae  suae,  quadraginta  diebus  jeju- 
navit. 

Aliter  etiam  de  jejunio  Patres  loquun- 
tur,  ac  nominatim  verus  Ambrosius,  qui 
in  commendationem  jejunii  librum  con- 
scripsit  titulo :  de  Elia  et  jejunio,  ubi 
inter  alia  sic  ait  cap.  3.  Quid  est  jeju- 
nium,  nisi  substantia  et  imago  coelestis? 
Jejunium  refectio  animae,  cibus  mcn- 
tis  est;  Jejunium  vita  est  angelorum; 
Jejunium  culpae  mors,  excidium  deli- 
ctorum,  remedium  salutis,  radix  gra- 
tiae,  fundamentum  est  castitatis.  Hoe 
ad  Deum  gradu  citius  pervenitur.  Haec 
illefere  desumpta  ex  hom.  1.  et  2.  Basilii 
de  laudibus  jejunii.  Scribit  autem  similia 
in  epist.  82.  ad  Vercell.  Quae  quidem 
multum  dissonant  ab  illo  Pseudambrosii 
commentario. 

Sunt  igitur  alii,  qui  putent,  Apostolum 
respicere  ad  eam  ciborum  abstinentiam, 


de  qua  paulo  ante  dixerat,  abstinere  a 
cibis  etc.  Sed  hic  commentarius  in  diver- 
sum  peccat.  Nam  de  hujusmodi  ciborum 
observationibus  non  diceret  Apostolus  eas 
ad  modicum  utiles  esse,  sed  prorsus  inu- 
tiles,  imo  noxias  et  impias ,  et  sicut  supra 
dixit,  ad  doctrinas  daemoniorum  perti- 
nentes.  Alii,  laborem  intelligunt  corpo- 
ralem,  quo  necessaria  hujus  vitae  com- 
parantur,  ut  sunt  operae  mechanicae. 
Rursus  alii  eam  exercitationem  significari 
putant,  quae  fit  causa  sanitatis,  qualis  est 
ambulatio,  equitatio,  lusus  pilae.  Utrique 
huic  sensui  satis  quadrat,  quod  ex  ad- 
verso  de  pietate  subjungitur,  eam  non 
solum  vitae  praesentis  habeie  promissio- 
nem,  sed  etiam  futurae. 

Verum  multo  probabilius  est,  sermo- 
nem  hic  esse  de  exercitatione  athletica, 
quae  rit  cursu,  lucta,  pugnis,  autalio  modo. 
Nam  ab  ea  libenter  solet  Apostolus  su- 
mere  comparationes  atque  ad  eam  allu- 
dere;  ut  1  Cor.  9.  Nescitis  quod  ii,  qui 
in  stadio  currunt  etc,  et  iterum:  Ego 
igitur  sic  curro,  non  quasi  in  incertum, 
sic  pugno,  non  quasi  aerem  verberans. 
Gal.  5.  Currebatis  bene.  Phil.  3.  Ad  de- 
stinatum  persequor,  ad  bravium  super- 
nae  vocationis.  Denique  in  2  ad  Tim. 
epistola  cap.  2.  Qui  certat  in  agone,  non 
coronatur,  nisi  legitime  certaverit.  Et 
cap.  4.  Bonum  certamen  certavi,  cur- 
sum  consummavi.  His  accedit,  quod 
Graeca  dictio  yujivaota,  licet  ad  omne 
genus  exercitationis  extendatur;  proprie 
tamen  significat  eam ,  qua  vestibus  ab- 
jectis  nudi  exerceri  solent  athletae.  Hoc 
exercitationis  genus  ad  modicum  utile 
esse  dicit,  quia  tantum  conducit  ad  cor- 
poris  sanitatem  et  robur.  Unde  qui  ro- 
busto  ac  vegeto  sunt  corpore,  per  meta- 
phoram  athletice  valere  dicuntur. 

Pietas  autem  ad  omnia  utilis  est.  Ad 
omnia,  quae  nobis  expetenda  sunt;  vel, 
ad  omnia,  hoc  est:  ad  utrumque  genus 
bonorum,  et  quae  sunt  hujus  vitae,  et 
quae  expectantur  in  futura.  Sic  enim 
Apostolus  sequentibus  verbis  seipsura  ex- 
ponit.  Sed  quaeritur,  quomodo  pietatem 
dicat    utilem   esse   ad   bona    temporalia, 

cum  inordinatura  sit,  pietatem  aliasque 
animi  virtutes  ad  finem  ipsis  longe  infe- 
riorem,  ut  sunt  omnia  corporis  bona,  re- 
ferre.  Respondeo ,  ab  Apostolo  proprie 
non  usum  significari,  sed  fructum  conse- 
quentem,  qui  est  finis  secundarius.  Valet 
enim  pietas  etiam  ad  temporalia  bona  a 
Deo  consequenda,  licet  non  propter  haec 
primario  sit  ei  serviendum. 

Promissionem  habens  vitae ,  quae 
nunc  est  et  futurae.  Graece  promissio- 
nes  numero  plurali.  Videtur  enim  Apo- 
stolus  significare,  quod  in  sacris  literis 
multae  extant  hujusmodi  promissiones. 
Nam  praesentis  quidem  vitae  promissio- 
nes  sunt:  Custodite  leges  meas  atque 
judicia,  quae  faciens  homo  vivet  in  eis, 
Levit.  18.  Elige  vitam,  ut  et  tu  vivas. 
Deut.  30.  Quis  est  homo,  qui  vult  vitam, 
diligit  dies  videre  bonos?  etc.  Psal.  33. 
et  ubicunque  in  veteri  lege  servantibus 
Dei  praecepta  promittuntur  bona  tempo- 
ralia;  ut  Levit.  26.  et  Deut.  28.  Promis- 
siones  autem  vitae  futurae  passim  legun- 
tur  in  scriptura  novi  testamenti.  Quin 
etiam  interdum  utriusque  vitae  promis- 
siones  conjunguntur ;  ut  Matth.  6.  Quae- 
rite  primum  regnum  Dei  et  justitiam 
ejus ;  et  haec  omnia  adjicientur  vobis, 
et  cap.  19.  Centuplum  accipiet  et  vitam 
aeternam  possidebit. 

Ne  vero  cuiquam  falsae  videantur 
promissiones  bonorum  temporalium,  piis 
ac  Deum  timentibus  factae,  propterea 
quod  eis  illa  saepe  non  contingant:  recte 
S.  Thomas  interpretatur,  promitti  tempo- 
ralia  quatenus  bona  sint,  id  est  quatenus 
subserviant  aelernis,  et  ad  felicitatem 
conducant.  Ac  nihilo  minus  complentur 
ejusmodi  promissiones ,  dum  compensat 
Deus  spiritualibus  bonis,  quod  in  corpo- 
ralibus  deesse  videbatur.  Multo  enim  plus 
praestat,  quum  dat  patientiam,  continen- 
tiam,  gaudium  spirituale,  quibus  augetur 
meritum  vitae  aeternae;  quam  si  daret 
affluentiam  bonorum  temporalium,  quae 
multis  occasionem  praebet  aeternae  per- 
ditionis.  Porro  significat  hic  locus  pieta- 
tem  mereri  vitam  aeternam,  non  ex  rei 
natura,  sed  ex  liberalitate  promittentis. 


9.  Fidelis  sermo,  et  omni  acceptione 
dignus.  Hoc,  inquit,  quod  dixi,  pietatem 
ad  omnia  utilem  esse,  maxime  ad  vitam 
futuram,  certum  et  indubitatum  est  et 
approbatione  dignissimum. 

10.  In  hoc  enim  laboramus  et  male- 
dicimur,  quia  speramus  in  Deum  vi- 
vum.  Graece,  quia  speravimus  in  Deo 
vivente.  Sed  praeteiitum  illud  vim  habet 
praesentis ;  tale  enim  est  ac  si  diceretur : 
Spem  collocavimus  in  Deo  vivente ;  hoc 
autem  est  sperare  in  Deum  vivum.  Ca- 
jetanus  probationem  Apostoli,  quemad- 
modum  et  partem  praecedentem,  fidelis 
sermo  etc,  tantum  refert  ad  illani  parti- 
culam  proxime  antegressam,  et  futurae. 
Verum  si  tota  probatio  bene  expenda- 
tur,  inveniettir  amplius  continere :  tametsi 
ad  vitam  futuram  principaliter  Aposto- 
lum  respicere  non  est  negandum.  Probat 
autem  ex  tolerantia  persecutionum  et 
aerumnarum,  quas  Christiani  patiebantur, 
sermonem ,  quem  dixerat,  fidelem  esse 
et  omni  acceptione  dignum. 

Propter  hoc,  inquit,  laboramus,  id  est 
omnia  corporis  incommoda  sustinemus; 
maledicimur ,  Graece,  probra  seu  con- 
tumelias  patimur ,  quia  spem  nostram 
fixam  habemus  in  Deo  vivente;  id  est 
eo,  qui  per  essentiam  vita  est,  ac  proinde 
vitae  tam  praesentis,  quam  tuturae  lar- 
gitor:  quasi  dicat,  ideo  tot  incommodis 
et  adversis  non  succumbimus,  quia  vitam 
a  Deo  non  modo  praesentem  accipimus, 
sed  etiam  futuram  exspectamus.  Unde 
colligi  vult,  sermonem,  quem  de  pietate 
dixerat,  fidelem  esse  etc.  Quae  collectio 
talis  est,  qualis  illa  ejusdem  Apostoli,  qua 
1  Cor.  15.  resurrectionem  mortuorum 
probat  ex  quotidianis  periculis  mortis, 
quae  subibat.  Quod  utique  nemo  faceret, 
nisi  qui  post  mortem  melius  aliquid  cer- 
tissime  speraret.  Q.uo  argumento  etiam 
Justinus  Philosophus  persuasum  se  fuisse 
scribit  in  apologia,  ut  Christianus  fieret. 
Utitur  eo  argumento  contra  paganos  etiam 
Augustinus  lib.  22.  de  civit.  Dei  cap.  6. 

Qui  est  salvntor  omnium  hominum, 
maxime  fidelium.  Quo  sensu  Deus  om- 
nium  hominum  salvator  dicatur,  variant 

interpretes.  Cajetanus  totam  sententiam 
refert  ad  futurum  saeculurn;  sic  enim 
scribit:  In  vita  futura  salvabit  Deus  om- 
nes  homines,  quoad  vitam  corporis,  susci- 
tando  omnes ;  maxime  autem  salvabit 
fideles,  quoniam  suscitabit  eos  ad  vitam 
beatam.  Sed  hic  commentarius  parum 
probabilis  est;  nusquam  enim  resurrectio 
malorum  salus  vocatur,  aut  in  bonum 
accipitur,  ut  salus  vocari  possit.  Verisi- 
milior  est  Theopbylacti  interpretatio  lo- 
cum  hunc  exponentis  per  illum  cap.  2. 
Qui  vult  omnes  homines  salvos  fieri. 

Verumtamen  germanus  sensus  est, 
quem  reddiderunt  Chrysostomus,  Oecu- 
menius,  Ambrosianus,  Anselmus,  et  alii 
plerique,  ut  Deus  omnium  hominuij  sal- 
vator  dicatur,  quia  dat  omnibus  aliquam 
salutem.  Nam  vita  temporalis,  et  multa 
ejus  vitae  bona,  omnibus  communia  sunt; 
nec  aliunde  profecta,  quamaDeo  auctore. 
Maxime  vero  et  proprie  fideliurn  salva- 
tor  est,  intellige,  eorum,  qui  in  fide  per 
charitatem  operata  perseverant ;  quia  solis 
et  omnibus  iis  dat  vitam  aeternam,  quae 
simpliciter  salus  appellari  solet. 

Nec  diversa  est  ab  his  B.  Prosperi  seu- 
tentia,  qui  lib.  2.  de  vocat.  gentium  cap. 
31.  locum  hunc  intellexit  de  gratia  qua- 
dam  generali,  id  est  bonitate  Dei  effusa 
super  omnes  homines ;  licet  speciali  gra- 
tia  prosequatur  suos  electos.  Plenior  au- 
tem  erit  hic  commentarius,  si  cum  Chry- 
sostomo  dicamus ,  Deum  etiam  in  hac 
vita  singulari  quodam  modo  fidelium  esse 
salvatorem:  quia  laborantes  adjuvat,  ut 
ad  salutem  aeternam  perveniant,  et  quia 
salutem  temporalem  facit  eis  esse  saluta- 
rem,  id  est,  utilem  et  conducentem  ad  sa- 
lutem  aeternam;  denique  quia  coopera- 
tur  illis  omnia  in  bonum ,  tam  adversa 
quam  prospera. 

Sensum  hunc  ipse  contextus  Aposto- 
licus  postulat.  Dixerat  enim,  pietatem 
habere  promissionem  vitae  praesentis 
et  futurae,  quamvis  vitae  praesentis  be- 
neficium  Deus  faciat  omnibus  commune 
etiam  impiis  et  infidelibus.  Nam  solem 
suum  oriri  facit  super  bonos  et  malos, 
Matth.  5.  Omnibus  bene  facit,  de  coelo 


dans  pluvias,  et  tempora  fructifera. 
Actor.  14.  Omnibus  dat  vitam,  et  in- 
spirationem ,  et  omnia.  Actorum  17. 
Quin  etiam  ad  bruta  animantia  salus  haec 
tsrrena  extenditur,  dicente  Psalmista: 
Homines  et  jumenta  salvabis  Domine, 
Psalm.  35.  Constat  autem  et  ex  aliis 
Scripturae  locis,  nomen  salutis  etiam  in 
bonis  vitae  temporalis  intelligi :  unde  et 
illud  discipulorum  in  mari  periclitantium  : 
Domine  salva  nos,  perimus,  Matth.  8. 
Nam  et  Joseph  patriarcha,  quamvis  in 
typo  Christi,  vocatus  est  Salvator  mundi, 
propter  salutem  quandam  temporalem, 
quam  mortalibus  attulit  Genes.  41. 

Liquet  ex  his,  perperam  a  nonnullis 
adduci  hunc  Apostoli  locum,  quo  stabi- 
liant  doctrinam  suam  de  gratia  ad  salu- 
tem  sufficiente,  quam  dicunt  omnibus  ho- 
minibus  offerri.  Quem  sensum  Ambrosius 
Catharinus  ex  Prosperi  loco  male  intel- 
lecto,  quem  titulo  B.  Ambrosii  citat,  fru- 
slra  huc  invehere  conatur.  Constat  enim 
ex  tota  disputatione  praecedente,  Prospe- 
rum  eo  loco  agere  de  generali  beneficen- 
tia  Dei,  qua  ad  sui  notitiam  et  cultum 
homines  invitat:  de  qua  et  Paulus  Act. 
14.,  quam  tamen  negat  absque  speciali 
gratia,  quae  non  omnibus,  sed  paucis  da- 
tur,  ad  justitiam  et  salutem  sufficere. 

11.  Praecipe  haec  et  doce.  Haec,  om- 
nia  quae  dixi  de  magno  pietatis  sacra- 
mento ,  de  vitandis  haeresibus ,  et  sana 
doctrina  retinenda,  deque  pietate  ad  om- 
nia  utili;  praecipe  et  doce,  id  est  prae- 
cipiens  doce,  cum  auctoritate  fidelibus 
trade,  tanquam  episcopus  docendi  et 
praecipiendi  potestatem  habens ;  non 
obstante  eo,  quod  sis  adhuc  juvenis,  unde 
sequitur: 

12.  Nemo  adolescentiam  tuam  con- 
temnat.  Adolescentiam  dixit  interpres, 
pro  juventute,  quemadmodum  Ambrosia- 
num  textum  secuti  verterunt  Erasmus  et 
alii.  Juventus  autem  extenditur  ultra 
triginta  annos;  ne  quis  suspicetur  Ti- 
motheum  fnisse  adolescentem  viginti  aut 
circiter  annorum,  quando  haec  ad  eum 
scribebantur.  Simile  illud  Act.  7.  Secus 
pedes  adolescentis,  qui  vocabatur  >Sau- 


702 


COMMENTARIUS  IN  CAP.  IV. 


lus ;  cum  ex  diligenti  temporum  suppu- 
tatione  satis  appareat,  Paulum  tunc  virum 
fuisse,  ferme  triginta  quinqne  annorum. 
Sensus  Apostoli  est:  Sic  age,  ut  nemo  te 
propter  aetatem  contemnat:  sive,  pressius 
ex  Graeco,  despiciat.  Est  enim  junior 
aetas  obnoxia  contemptui,  juxta  illud  Da- 
vidis:  Adolescentulus  sum  ego  et  con- 
temptus.  Psalm.  118.  Nam  eum  propter 
aetatem  a  fratribus  despectum  fuisse,  do- 
cet  historia  1  Reg.  16.  et  17. 

Potest  autem  praeceptum  hoc  Timo- 
theo  datum  bifariam  accipi.  Uno  modo: 
Non  sinas  te,  quamvis  sis  juvenis,  despici 
ab  iis,  quibus  praees,  sed  utere  auctori- 
tate  et  imperio.  Quadrat  huic  sensui, 
quod  praecedit :  Praecipe  haec  et  doce. 
Sic  etiam  ad  Titum  scribit  cap.  2.  Haec 
loquere  et  exhortare,  et  argue  cum  omni 
imperio:  nemo  te  contemnat.  Altero 
modo:  Ita  graviter,  caste,  sobrie,  pru- 
denter  te  gere,  ut  nemo  propter  aetatem 
minoris  te  faciat.  Huic  expositioni  favet, 
quod  sequitur. 

Sed  exemplum  esto  fidelium  in  verbo, 
in  conversatione.  Exemplum  Graeee 
tutcoc,  id  est  forma,  quomodo  legit  Am- 
brosianus,  et  noster  interpres  alibi  vertit. 
Ne  propter  aetatem  Timotheus  contem- 
neretur,  monet  eum  Apostolus,  ut  fideli- 
bus  sese  praebeat  exemplum  et  formam, 
ad  quam  vitam  suam  instituant  et  actio- 
nes  componant.  Nemo  enim  quod  imi- 
tandum  putat  contemnit. 

In  verbo,  sive  in  sermone  exemplum 
est,  qui  graviter  et  prudenter  ad  aliorum 
aedificationem  loquitur;  qui  disponit 
sermones  suos  in  judicib  Psalm.  111., 
quique  praestat  illud  1  Pet.  4.  Si  quis 
loquitur,  quasi  sermones  Dei.  Chrysosto- 
mus  verbum  doctrinae  intelligit;  qua  ni- 
mirum  veritas  docetur.  Qui  intellectus 
accipit  probalitatem  ex  simili  loco  2  Cor. 
6.,  ubi  exprimitur,  in  verbo  veritatis. 
Juxta  hanc  verbi  expositionem  ille  in 
verbo  exemplum  se  praebet,  in  quo  veri- 
tatem  et  sinceritatem  doctrinae  homines 
admirantur.  Porro  in  conversatione  ex- 
emplum  est,  qui  caeteris  externis  actibus 
aedificat  alios. 


In  charitate,  scilicet  erga  proximos, 
quasi  dicat:  Omnes  actiones  tuae  sapiant 
charitatem,  non  cupiditatem:  sentiant 
fideles,  te  non  tua  quaerere,  sed  quae  sa- 
lutis  ipsorum.  In  loco  jam  allegato  ad 
Cor.  etiam  hoc  explicatius  dictum  est : 
In  charitate  non  ficta.  Hic  Graeci  co- 
dices  subjungunt,  in  spiritu:  quamvis  id 
Chrysostomus  in  commeutario  non  attin- 
gat.  Theophylactus  et  Oecumenius  inter- 
pretantur,  ordinem  spiritualem,  aut  cha- 
risma :  tanquam  moneat  Timotheum  Apo- 
stolus,  ne  propter  hujusmodi  extollatur. 
Atqui  magis  apparet,  intelligi  Spiritum 
sanctum:  id  enim  exprimitur  ibidem  ad 
Cor.  In  Spiritu  S.  Est  autem  exemplum 
in  Spiritu  sancto,  qui  fervorem  Spiritus 
S.  et  zelum  Dei  factis  se  habere  declarat. 

In  fide.  Exemplum  fidei  praebet,  qui, 
sicut  Jacobus  Apostolus  dicit  cap.  2. 
fidem  suam  ostendit  ex  operibus:  vel 
potius,  secundum  alios,  qui  fidem  rectam 
libere  confitetur  et  praedicat:  atque  ea 
re  proximos  aedificat. 

In  castitate.  Ex  hac  parte  non  leve 
sumitur  argumentum  pro  coelibatu  sacer- 
dotum  praesertim  episcoporum.  Praeci- 
pitur  enim  Timotheo  episcopo,  ut  sese 
formam  et  exemplar  castitatis  exhibeat 
fidelibus.  Quomodo  autem  hoc  praestabit 
episcopus,  si  illud  tantum  in  eo  commen- 
datur,  quod  praeter  uxorem  non  cognos- 
cat  aliam,  sed  unius  mulieris  amplexibus 
contentus  sit?  quod  est  infimum  genus 
castitatis,  et  ab  omnibus,  ut  minimum, 
exigitur;  cum  oporteat  exemplar  esse 
caeteris  excelJentius.  Imo  magis  e  contra- 
rio  tale  exemplar  propositum  avocabit 
alios  a  studio  virginitatis,  seu  perpetuae 
continentiae :  cujus  formam  in  typo  sibi 
proposito  non  conspiciant.  Erasmus  qui- 
dem  vertit:  In  puritate,  et  in  paraphrasi 
exponit  immunitatem  ab  humanis  cupidi- 
tatibus ;  qui  sensus  etiam  sectariis  placet : 
verum  textus  Ambrosianus  nostrae  ver- 
sioni  accedit,  tam  hoc  loco,  quam  2  Cor.  6. 

Graeci  autem  interpretes  adeo  pro  no- 
bis  faciunt,  ut  putent  hic  insinuari  virgi- 
neam  Timothei  castitatem,  per  quam  me- 
rito  potuerit  aliis  exemplo  ad  castitatem 

praelucere.  Constat  insuper,  Graeco  vo- 
cabulo  dyvsta  ut  plurimum  significari  ca- 
stitatem  eam,  quae  libidines  coercet.  Qucd 
ipsum  etiam  ex  aliis  Scripturae  locis 
ostenditur,  velut  sequenti  capite:  Juven- 
culas,  ut  sorores;  in  omni  castitate. 
Item  2  Cor.  11.  Virginem  castam  exhi- 
bere  Christo.  Tit.  2.  adolescentulas  pru- 
dentes ,  castas.  Quibus  locis  eadem  est 
vox  Graeca,  quae  hic  legitur :  nec  aliter 
accipienda,  quam  pro  ea  castitate,  quam 
diximus.  Quod  idem  ostendemus  de  eo, 
quod  eidem  Timctheo  praecipit  sequenti 
capite :   Teipsum  castum  custodi. 

13.  Dum  venio ,  attende  lectioni, 
exhortaiioni  et  doctrinae.  Jam  supra 
capite  primo  spem  Timotheo  fecfcrat 
sui  adventus.  Qui  quidem  adventus  an 
secutus  fuerit,  diximus  ibidem  et  in 
argum.  epist.  Interim  vero  dum  differ- 
tur,  hoc  enim  est  quod  ait  Dum  ve- 
nio ,  seu  donec  veniam,  Graece  fcoc; 
fp/oucu ,  praescribit  Timotheo ,  quid 
agere  debeat.  Ac  primum  ei  commendat 
assiduam  lectionem  Scripturae  sacrae,  ut 
ex  ea  discat,  quod  alios  doceat.  Quod  si 
Timotheo,  qui  ab  infantia  sacris  literis 
imbutus  erat,  et  tam  multa  praesens  ab 
Apostoli  ore  hauserat,  visa  fuit  haec  ad 
monitio  necessaria;  quanto  magis  caeteris 
episcopis  et  pastoribus?  quos  omnes  uti- 
que  Paulus  in  Timotheo  instruit.  Ex  quo 
praeterea  patet  fanaticorum  quorundam 
insania ,  qui  studia  doctrinae  tanquam 
inutilii  rejicientes ,  tantum  a  Spiritu  S. 
illuminationes  quaerunt. 

Porro  cum  lectio  studiumque  Scriptu- 
rae  in  episcopo  et  pastore  destinetur  ad 
aliorum  utilitatem :  consequenter  monet 
Timotheum,  ut  attendat  exhortationi  et 
doctrinae,  scilicet  aliorum :  exhortationi 
quidem ,  qua  fideles  assidue  cohortetur 
ad  bonam  et  sanctam  conversationem,  et 
ad  vitandas  haereses ;  doctrinae  vero, 
qua  doceat  ignorantes,  quid  credere,  quid 
agere,  quid  fugere  debeant.  Pro  exhorta- 
tione  verti  etiam  potest  consolatione : 
atque  ita  Graecam  vocem  accepit  Theo- 
phylactu8,  pntans  hic  praecipi  pastoris 
officiuin  erga  moestos,  animoque  dejectos. 


Verum  multo  latius  patet  officiura  exhor- 
tationis,  ipsara  etiam  consolationem  com- 
plectens :  itaque  non  dubium,  quin  exhor- 
tationem  significare  voluerit  Apostolus ; 
nara  et  alibi  doctrinae  exhortationem  ad- 
jungit.  Qui  docet,  inquit,  in  doctrina, 
qui  exhortatur,  in  exhortando.  Eom.  12. 
Quem  locum  etsi  Tbeophylactus  simlliter 
de  consolatione  intelligat;  Chrysostomus 
tamen  et  alii,  longe  probabilius,  in  uni- 
versum  de  gratia  exhortationis  interpre- 
tati  sunt. 

14.  JSoli  negligere  gratiam,  quae  in 
te  est.  Pro  gratia,  Graece  non  est  xdpiq, 
sed  ydpioixa,:  quo  vocabula  solet  Apo- 
stolus  significare  donuin ,  seu  gratiam 
eam,  quae  datur  ad  aliorum  utilitatera, 
quamque  Theologi  gratiam  gratis  datam 
appellant.  Sed  quaeritur,  qnod  huju»sinodi 
donum  intelligat  hoc  loco  Paulus.  Qui- 
dam  intelligi  volunt  ipsum  ordinem,  seu 
gradum  episcopalem,  qui  consistit  in  po- 
testate  exercendi  ea  omnia,  quae  ad  epi- 
scopi  munus  spectant.  Alii,  specialiter 
doctrinae  donnm  significari  putant,  id 
est  gratiam  docendi:  tanquam  respiciat 
Apostolus  ad  id,  quod  proxirae  dixerat, 
doctrinae.  Sunt  etiam,  qui  gratiam  hanc 
exponant  de  dono  prophetiae  ac  miracu- 
lorum  ;  ut  meminit  S.  Thomas.  Sed  scien- 
dum  imprimis,  nomine  charismatum  apud 
Apostolum  non  officia,  seu  gradus  eccle- 
siasticos  intelligi,  sed  dona  quaedam  ad 
utilitatem  aliorum  spectantia :  velut  dona 
sapientiae,  scientiae,  linguarum,  interpre- 
tationis,  exhortationis,  prophetiae,  mira- 
culorum:  cujusmodi  enumerat  1  Cor.  12. 
Qnae  quidem  esse  poterant  etiam  in  eo, 
qui  in  gradu  alicujus  officii,  seu  potestatis 
nondum  esset  constitutus. 

Itaque  prima  expositio  non  congruit; 
praesertim  cum  in  2.  epist.  cap.  1.  moneat 
Timotheum,  de  eadera  gratia  loquens,  ut 
eam  resuscitet:  quod  parum  commode  de 
ordine  seu  gradu  episcopali  dicitur.  Quo- 
niam  autem  ad  episcopi  munus  bene  et 
utiliter  administrandum  non  sufficit  solum 
doctrinae,  aut  prophetiae  donum,  quomo- 
docunque  prophetiam  intelligas,  sed  mul- 
tis  aliis  praeterea  donis  opus  est:   hinc 

etiam  secunda  et  tertia  expositio  convin- 
citur  imperfecta. 

His  igitur  omissis  ,  ea  tenenda  seaten- 
tia  est,  quae  gratiam  hanc  generalius 
interpretatur ,  eam  nimirum ,  quae  Timo- 
theo  data  erat  ad  bene  exsequendum 
munus  episcopale.  Haec  autem  multa 
complectitur :  ut  gratiam  docendi,  exhor- 
tandi,  scripturas  interpretandi,  contra- 
dictores  redarguendi,  et  quicquid  ejus- 
modi.  Non  quod  haec  omnia  et  singula 
repente  acceperit  Timotheus,  tunc  quan- 
do  ordinabatur :  sed,  cum  ordinari  in  epis- 
copum  non  debuerit,  nisi  talibus  donis 
ornatus ,  quemadmodum  ipse  Paulus  ca- 
pite  superiori  praescripsit,  intelligendum 
est,  in  Timotheo  totum  hoc  genus  charis- 
matum  episcopo  necessariorum  confirma- 
tum  et  auctum  fuisse;  neque  id  sine 
augmento  gratiae  gratum  facientis,  utpote 
quae  multo  magis  ad  bene  sancteque  ex- 
sequendum  munus  episcopale  sit  neces- 
saria.  Neque  enim  homini  ad  gratiam  vel 
ejus  augmentum  disposito  charismata 
Spiritus  S.  dabantur  vacua ,  sed  ipso  Spi- 
ritu  S.  comitata,  quo  scilicet  cor  hominis 
amplius  purgaretur  et  sanctificaretur :  uti 
factum  esse  constat  in  Apostolis ,  in  Sa- 
maritanis ,  in  Cornelio  centurione ,  ejus- 
que  sociis ,  et  in  Ephesiis ,  Act.  2.  8.  10. 
et  19.  Quae  res  etiam  apparebit  ex  loco 
2  Tim.  1. 

Cum  autem,  ut  ex  sequentibus  patet, 
Apostolus  loquatur  de  gratia  Timotheo 
data  per  ceremoniam  ordinationis ,  qua 
creatus  fuit  episcopus:  jam  facile  ex 
dictis  intelligitur,  ordinem  episcopalem 
esse  novae  legis  sacramentum ,  quo  gra- 
tia  conferatur ,  non  modo  gratuita ,  sed  et 
gratificans.  Quae  doctrina  magis  etiam 
confirmabitur  ex  memorato  loco  2.  epist. 
Id  vero  non  solum  notandum  est  adver- 
sus  haereticos,  qui  sacram  ordinationem 
simpliciter  tollunt  e  numero  sacramento- 
rum  novae  legis  ;  qui  error  plenius  a  nobis 
refutatus  est  in  4.  dist.  24.,  verum  etiam 
contra  quosdam  Catholicos  negantes  epis- 
copatum  esse  ordinem  proprie  dictum : 
qua  de  re  nos  ibidem  quoque  aecurate 
egimus.     Certe  B.  Thomas  in  commen- 


tario  hujus  loci  et  2.  ad  Tim.  1.  Paulum 
interpretatur  de  ordinatione  Timothei  in 
episcopum ,  per  quam  fuit  ei  collata  gra- 
tia.  Sensit  igitur  et  ipse  in  ordinatione 
episcopali  gratiam  conferri.  Porro  com- 
monefacit  Apostolus  hac  parte  Timo- 
theum ,  ut  donum  acceptum  non  negligat, 
id  est  non  sinat  otiosura  apud  se  residere, 
more  servi  inutilis,  qui  talentum  sibi 
creditum  defodit  in  terra  Matth.  25.,  sed 
excitet  illud  et  ad  usum  applicet.  Hoc 
enim  est,  quod  ait  in  2.  epist.  1.  Admo- 
neo  te ,   ut  resuscites  gratiam  Dei  etc. 

Quae  data  est  tibi  per  prophetiam: 
id  est  secundum  prophetiam  de  te  prae- 
cedentem,  qua  nimirum  Spiritus  S.  non 
solwui  testatus  est  idoneum  te  esse  ad 
episcopatum:  verum  etiam  ordinari  te 
jussit.  Meminit  hujus  prophetiae  Paulus 
tum  ad  commendationem  Timothei ,  tum 
ad  sui  excusationem.  Nam  sine  hujus- 
modi  divino  testimonio  non  fuisset  ausus, 
Timotheo  juveni  tantae  molis  et  dignita- 
tis  officium  imponere.  Confirmat  hunc 
sensum  id  quod  primo  capite  dixit:  Se- 
cundum  praecedentes  in  te  prophetias. 
Cur  autem  mutato  numero  nunc  prophe- 
tiam  dicat,  quas  antea  prophetias :  haec 
est  ratio,  quia  plures  quidem  erant  pro- 
phetiae,  quoad  personas  praedicentes,  una 
vero  prophetia  quoad  rem  praedictam, 
seu  revelatam.  Nam  res  una  et  eadem  a 
pluribus  praedicebatur :  quemadmodum 
et  Act.  13.  factum  legimus  Antiochiae  in 
Pauli  et  Barnabae  deputatione  ad  gentes 
convertendas ;  dicente  Spiritu  S.  Segre- 
gate  mihi:  tanquam  ad  multos.  Erant 
enim  illic  prophetae  et  doctores.  Similiter 
Act.  21.  discipuli  dicebant  Paulo  per 
Spiritum,  ne  ascenderet  Hierosolymam 
ct  1  Cor.  14.  Prophetae  duo  aut  tres 
dicant. 

Cum  impositione  manuum  presby- 
terii.  Presbyterium  vocat  non  officium 
aut  dignitatem  auctoritatemve  presbyteri 
sive  sacerdotis,  ut  nonnulli  volunt,  nomi- 
natim  Erasmus,  qui  vertendnm  putavit: 
auctoritate  sacerdotii ;  sed  coetum  seu 
collegium  presbyterorum :  ita  tamen,  ut 
juxta  consuetudinem   Scripturae  nomine 

presbyterorum  etiam  episcopi  compre- 
hendantui.  Nam  de  illis  Apostolum  loqui 
constat,  quorum  ipse  erat  unus.  Sic  enim 
ait  2.  Epist.  1.  de  eadem  ordinatione  Ti- 
mothei  loquens:  per  impositionem  ma- 
nuum  mearum.  Adde,  quod  veteri  more 
Ecclesiae  non  simplices  presbyteri,  sed 
soli  episcopi  manus  imponant  episcopo 
ordinando.  Quod  et  a  Chrysostoino  est 
annotatum.  Agitur  autem,  ut  dictum  est, 
de  Timothei  in  episcopum  ordinatione. 
Alioqui  presbyterii  nomen  per  se  gene- 
rale  est,  coetum  significans  eorum,  qui 
quacumque  ratione  presbyteri  vocantur, 
sive  propter  ordinem  sacrum,  sive  pro- 
pter  magistratum  civilem.  Nam  apud  Cy- 
prianum  epist.  46.  Cornelius  papa  col- 
legium  sivesenatum  cleri  Romani,  cui  prae- 
terpresbyterosintererantquinqueepiscopi, 
vocat  presbyterium.  Et  Lucas  Evangelii 
22.  nec  non  Act.  22.  presbyterium  dixit 
pro  senatu  populi ,  ubi  noster  interpres 
modo  vertit  seniores,  modo  majores  natu. 
Alibi  vero  senectutis  honor  aut,  ut  aliis 
placet,  senatoria  potestas  et  auctoritas,  eo 
nomine  significatur,  ut  Dan.  13.,  ubi 
Latine  legitur:  Tibi  Deus  dedit  hono- 
rem  senectutis.  Sed  ea  acceptio  non  est 
hujus  loci. 

Porro  manuum  impositio ,  cujus  et  in 
2.  Epist.  meminit,  eam  ceremoniam  signi- 
ficat,  quae  in  ordinandis  episcopis,  pres- 
byteris  et  diaconis  adhibebatur.  Nam  et 
seq.  cap.  de  presbyteris  agens:  Manus, 
inqnit,  cito  nemini  imposueris.  Et  Act.  6. 
leguntur  Apostoli  manus  imposuisse  eis, 
quos  diaconos  instituebant.  Notandum  est 
autem ,  in  hujusmodi  Scripturis  a  parte 
totum  significari.  Non  enim  solum  inanus 
imponebantur  ordinando,  verum  etiam  ver- 
ba  mystica  proferebantur,  et  alii  ritus  adhi- 
bebantur,  sive  ad  ordinationem  peragen- 
dam  absolule  necessarii,  et  ut  loquuniur 
essentiales,  sive  dumtaxat  solennitatis 
causa  accessorii. 

Sed  Scriptores  sacri,  volentes  occultare 
profanis  lectoribus  Christiana  sacramenta, 
satis  habuerunt,  cum  de  iis  loquondum 
erat,  eam  solam  ceremoniam  exprimere, 
quae   vulgaris  esset,    et  in  multis   aliis 

Guil.    Estll  Comm.  Tom.  II. 


soleret  usurpari ,  sive  ad  substantiam  sa- 
cramenti  pertineret  sive  non.  Nam  et 
confirmationis  ac  poenitentiae  sacramenta 
partim  in  Scriptura  sacra,  partim  in  an- 
tiquorum  scriptis,  significantur  nomine 
manuum  impositionis.  Sic  igitur  et  hoc 
loco  Apostolus  manuum  impositionem 
nominans ,  intelligi  voluit  sacram  ordina- 
tionem,  tametsi  pluribus  aliis  ritibus, 
iisque  secretioribus  constantem.  Atque 
hoc  est,  quod  Ambrosianus  commentator 
dicit  manus  impositiones  esse  verba 
mystica,  eo  nimirum  sermonis  tropo, 
quo  ex  uno  aliud  illi  conjunctum  intelli- 
gitur.  Plura  de  manuum  impositione  vide 
apud  Hesselium  et  in  nostro  super  4. 
sent.  commentario. 

Quaeritur  autem,  cur  dixerit  Aposto- 
lus :  Cum  impositione  manuum  presby- 
terii  et  non  per  impositionem ,  quemad- 
modum  loquitur  in  2.  Epist.  per  imposi- 
tionem  manuutn  mearum.  Responderi 
potest,  hunc  locum  ex  illo  interpretandum, 
ut  praepositio  cum  loco  per  posita  sit. 
Sed  verisimilius  est,  ea  praepositione  con- 
jungi  impositionem  manuum  cum  prophe- 
tia,  ut  sensus  sit:  Quae  gratia  data  est 
tibi  per  prophetiam ,  simul  et  per  imposi- 
tionem  manuum  presbyterii ,  quae  eam 
secuta  est.  Nam  prophetiam  praeceden- 
tem  subsequens  impositio  manuum  com- 
plebat  et  ratam  faciebat. 

Iterum  quaeritur,  quomodo  hic  ma- 
nuum  impositio  tribuatur  presbyterio,  id 
est  presbyterorum  sive  episcoporum  col- 
legio ,  cum  Paulus  in  2.  Epist.  videatur 
eara  sibi  scli  vendlcare,  dicens:  per  im- 
positio?iem  manuum  mearum.  Rospon- 
deo,  ceremoniam  quidem  impositionis  ma- 
nuum  a  nluribus  fuisse  adhibitam ,  sed 
solum  Paulum  ea  peregisse,  quae  sacra- 
mento  substantialia  erant. 

Postremo  quaeripotest,  utrum  soli  epis- 
copi,  an  vero  etiam  simplices  presbyteri 
per  impositionem  manuum  presbyterii 
ordinentur.  Respondeo,  modum  hunc  or- 
dinationis  omnibus  presbyteris  esso  com- 
munem ,  et  constat  ex  can.  3.  Concil.  4. 
Carthag.  Quod  et  palam  significat  Synod. 
Trid.  sess.  14.  cap.  3.  doctrinae  de  sa- 

cramento  extremae  unctionis,  quum  dicit : 
piesbyterorum  nomine  apud  Jacobum 
cap.  5.  intelligendos  esse  aut  episcopos 
aut  oacerdotes  ab  ipsis  rite  ordinatos  per 
impositionem  manuura  presbyterii.  Id 
tamen  est  discriminis,  quod  episcopo  or- 
dinando  plures  episcopi  manus  impcnant, 
presbytero  unus  episcopus  cum  presbyte- 
ris  inferioi  ibus. 

15.  Haec  meditare ,  in  his  esto.  Me- 
ditatio  non  significat  nudam  animi  cogi- 
tationem,  sed  conjunctam  cum  ea  cura, 
qua  quis  totus  in  rem  aliquam  perficien- 
dam  incumbit.  Unde  alii  vertunt:  haec 
exerce,  alii  haec  cura.  His  enim  modis 
expiicatur  Graecum  jJisAsTa.  Demonstra- 
tivum  pronomen  ab  Occumenio  refertur 
ad  illud ,  quod  dixerat :  Exemplum  esto 
fidelium  in  verbo ,  in  conversatione  etc. 
Sed  rectius  Chrysostomus  et  alii  signifi- 
cant  ad  istud  vicinius :  Attende  lectioni, 
exhortationi ,  doctrinae ;  et  Timotheum 
repetita  admonitione  hortari,  ut  haec 
curet  et  agat,  atque  in  iis  totus  sit. 

TJt  profectus  tuus  manifestus  sit  om- 
nibus.  Graece  in  omnibus ,  hoc  est,  ut 
Chrysostomus  et  Theophylactus  exponunt, 
non  tantum  in  conversatione  vitae,  verum 
etiam  in  verbo  doctrinae.  Nota  quidem 
erat  fidelibus  Timothei  pietas  et  doctrina, 
sed  vult  Apostolus,  etiam  profectum  ejus 
apparere,  quo  magis  exemplo  suo  alios 
aedificet.  Quod  in  episcopo  maxime  est 
ne^essarium. 

16.  Attende  tibi  et  doctrinae.  Graece 
tibi  ipsi.  Quod  est  magis  emphaticum. 
Sensus  est:  Attende  tibi  ipsi,  ut  recte 
vivas  :  attende  etiam  doctrinae ,  ut  alios 
recte  instKuas.  Simile  illud  ejusdem  Apo- 
sioli  Act.  20.  Attendite  vobis  et  universo 
gregi. 

Insta  in  illis.  Graece  permane ,  per- 
siste  in  iis,  quasi  dicat:  Monui  te,  ut  at- 


tenderes  lectioni,  exhortationi,  doctrinae : 
nunc  insuper  moneo,  ut  in  iis  perseveres. 
Potest  etiam  referri  ad  partem  proxime 
praecedentem ,  hoc  modo :  Insiste  in  his 
duobus ,  quae  dixi ,  ut  et  tibi  attendas,  et 
doctrinae.  Cui  sensui  bene  quadrat,  quod 
sequitur : 

Hoc  enim  faciens  et  teipsum  salvum 
facies,  et  eos,  qui  te  audiunt.  Exhorta- 
tio  est  ab  utilitate  seu  fructu  tam  suae 
quam  alienae  salutis.  Si,  inquit,  hoc  fe- 
ceris,  id  est  attenderis  tibi  ipsi  atque 
doctrinae :  et  teipsum  salvum  facies ,  et 
eos,  qui  te  docentem  audient,  id  est  do- 
ctrinae  tuae  credent,  obedient,  acquies- 
cent.  Quomodo  dictura  est:  Qui  vos  au- 
dit ,  me  audit,  Luc.  10. 

Hic  observa,  Apostolum,  qui  supra 
dixerat,  Deum  essc  Salvatorem  omnium 
hominuni  maxime  fidelium ,  nunc  homini 
tribuere,  quod  et  se  salvum  faciat  et 
alios,  nimirum  ut  intelligamus  liberi  ar- 
bitrii  in  homine  facultatem  et  vim  opcra- 
tricem.  Unde  et  in  Scripturis  dicitur 
homo  seipsum  vel  animam  suam  sanctifi- 
care,  justificare,  castificare,  mundare. 
Salvum  autem  se  facit,  non  rlando  sibi 
vitam  aeiernam,  sed  eam  bonis  operibus 
promerendo;  alios  autem  salvos  facit, 
exemplis  et  doctrinis  eos  ad  salutem  ad- 
ducendo,  quomodo  de  se  dicit  Apostolus 
Rom.  11.  Et  salvos  faciam  aliquos  ex 
illis,  scilicet  Judaeis  et  1  Cor.  7.  Virum 
salvum  facies.  Mulierem  salvam  facies. 
Quod  si  recte  et  secundum  Scripturas 
propter  hujusmodi  rationes  dicitur  homo 
et  seipsum  et  alios  salvos  facere:  ergo 
male  Catholicos  haeretici  criminantur, 
quod  matrem  Dei  vitam  et  spem  suam 
appellent;  cum  etiam  salvatricem  appel- 
lare  possint,  ut  qnae  sua  apud  Deum  in- 
tercessione  quam  plurimis  hominibus  sa- 
lutem  impetret. 


CAPUT    QUINTUffl. 

Seniorem  nc  increpaveris ,  sed  obsecra  ut  patrem;   juvenes  ut  fra- 
tres;    2.  anus,    ut  matres;  juvencuJas,    ut    sorores,    in    omni    castitate. 

3.  Viduas  honora,  quae  vere  viduae  sunt !).  4.  Si  qua  autera  vidua 
filios  aut  nepotes  habet:  discat  primum  domum  suam  regere,  et  mutuam 
viccm  reddere  parentibus 2)  r  hoc  enim  acceptum  est  coram  Deo.  5. 
Quae  autem  vere  vidua  est,  et  desolata.  speret  in  Deum,  et  instet 
obsecrationibus  et  orationibus  nocte  ac  die3).  6.  Nam  quae  in  deliciis 
est,  vivens  mortua  est 4).  7.  Et  hoc  praecipe,  ut  irreprehensibiles  sint. 
8.  Si  quis  autem  suorum,  et  maxime  domesticorum  curam  non  habet, 
fidem  negavit5),  et  est  infideli  deterior.  9.  Vidua  eligatur  non  minus 
sexaginta  annorura,  quae  fuerit  unius  viri  uxor6),  10.  in  operibus  bonis 
testimonium  habens ,  si  filios  educavit 7),  si  hospitio  recepit 8),  si  sancto- 
rum  pedes  lavit,  si  tribulationem  paticntibus  subrainistravit ,  si  omne 
opus  bonum  subsecuta  est.  11.  Adolescentiores  autem  viduas  devita. 
Cum  enim  luxuriatae  fuerint  in  Christo,  nubere  volunt:  12.  habentes 
damnationem,  quia  primam  fidem  irritam  feccrunt:  13.  simul  autem  et 
otiosae  discunt  circuire  domos:  non  solura  otiosae,  sed  et  verbosae, 
et  curiosae,  loquentes,  quae  non  oportet9).  14.  Volo  ergo  juniores 
nubere,  filios  procreare,  matresfamilias  esse,  nullam  occasionem  dare 
adversario  maledicti  gratia.  15.  Jam  enim  quaedam  conversae  sunt 
retro  satanam 10).  16.  Si  quis  fidelis  habet  viduas,  subministret  illis,  et 
non  gravetur  Ecclesia,  ut  iis ,  quae  vcre  viduae  sunt,  sufficiat.  17. 
Qui  bene  praesunt  presbyteri,  duplici  honore  digni  habeantur:  raaxime 
qui  laborant  in  verbo  et  doctrina11).  18.  Dicit  enim  Scriptura 12) :  Non 
alligabis  os  bovi  trituranti.  Et :  Dignus  est  operarius  mercede  sua 13). 
19.  Adversus  presbyterum  accusationem  noli  recipere,  nisi  sub  duobus 
aut  tribus  testibus14).  20.  Peccantes  corara  omnibus  argue  15) :  ut  et  cae- 
teri  tiraorera  habeant.  21.  Testor  corara  Deo  et  Christo  Jcsu,  et  electis 
angelis 16) ,  ut  haec  custodias  sine  praejudicio ,  nihil  faciens  in  altcrara 
partem  declinando.  '22.  Manus  cito  nemini  imposueris  1T) ,  neque  com- 
municaveris  peccatis  alienis.  Teipsum  castum  custodi.  23.  Noli  adhuc 
aquam  bibere ,  sed  modico  vino  utere  propter  storaachum  tuura,  et 
frequentes  tuas  infirraitates.  24.  Quorumdain  hominum  peccata  mani- 
festa  sunt,  praecedentia  ad  judicium,  quosdam  autem  et  subsequuntur. 
25.  Similiter  et  facta  bona  manifesta  sunt:  et  quae  aliter  se  habent, 
abscondi  non  possunt. 


*)  Vers.  5.  2)  Sir.  3,  13.  14.  3)  Luc.  2,  37.  *)  Apoc.  3,  1.  Eph.  2,  1.  5)  Joan.  13, 
35.  6)  Cap.  4,  12.  7)  2  Joan.  4.  8)  Hebr.  13,  2.  9)  2  Thess.  3,  10—12.  «>)  Cap.  1,  6. 
")  1  Thess.  5,  12.  1  Cor.  9,  11.  12)  5  Mos.  25,  4.  1  Cor.  9.  9.  13)  Matth.  10.  9.  seq.  Luc. 
10,  7.    M)  5  Mos.  19,  15.    2  Cor.  13,  1.     ")  Matth.  18,  17.     '«)  Matth.  25,  31.    «)  Cap.  4,  14. 

SUMMARIUM  CAPITIS  QUINTI. 

mstruit  Timotheum,  quoraodo  quamlibet  aetatera  admonere  debeat,  quas  viduas  honorare;  quo- 
modo  cum  junioribus  viduis  agendum;  qui  presbyteri  honore  digni;  neminem  facile 
ordinandumr 


1.  Seniorem  ne  iticrepaveris.  A  ge- 
neralibus  praeceptis  ad  specialia,  quibus 
instruendus  est  episcopus,  descendit.  Se- 
niorem  ,  Graece  7tpeoj36TSpov ,  intelligit 
aetate  non  gradu ,  quemadmodum  patet 
ex  iis  ,  quae  sequuntur.  Nam  aetates  hic 
distinguit  in  utroque  sexu.  Quod  autem 
vertit  interpres  increpaveris  •  in  Graeco 
verbum  est,  quod  proprie  significat  pla- 
gam  inferre;  transfertur  autem  ad  id, 
quocl  est  acriter  et  severe  objurgare. 
Admonet  igitur  Apostolus  Timotheum,  ne 
durius  increpet  senes,  si  deHnquant.  Id 
vero  praecipit  propter  honorem  senectu- 
tis ,  quae  venerationem  proprio  quodam 
jure  exigit. 

Dicet  aliquis:  Christum  et  Paulum,  et 
Danielem  increpasse  senes,  et  quidem 
acriter  ac  dure,  Matth.  23.  Act.  23.  et 
Dan.  13.  Kespondeo ,  praeceptum  hoc 
apostolicum  de  vulgaribus  correptionibus 
intelligendum  esse,  non  de  ea,  quae  fit 
ob  gravissima  crimina,  si  praesertim  con- 
juncta  sint  cum  malitia  et  obduratione 
animi  aut  cum  gravi  scandalo  proximo- 
rum.  Unde  Gregorius  epist.  1.  lib.  7.  in- 
dict.  2.  Januarium  senem  episcopum  in- 
crepans ,  dicit,  hanc  Apostoli  regulam  de 
seniore  non  increpando  tunc  servandam 
esse,  quando  culpa  senioris  exemplo  suo 
non  trahit  ad  interitum  corda  juniorum. 
Ubi  autem,  inquit,  senior  juvenibus- 
exemplum  ad  interitum  praebet,  ibi  di- 
stricta  increpatione  feriendus  est.  Et  B. 
Thomas  in  comment.  cum  sibi  objecisset 
illud  Jes.  65.  Peccator  centum  anno- 
rutn  maledictus  erit ,  respondet,  senem 
propter  excedentem  malitiam  perdere  ho- 
norem  senectutis ,  et  tunc  esse  increpan- 
dum. 

Sed  obsecra  ut  patrem.  Hoc  dicitur 
episcopo  juniori,  qualis  erat  Timotheus. 
Nam  senex  episcopus  senem  subditum 
peccantem  non  jubetur  ut  patrem  obse- 
crare  aut  corripere,  sed  potius  ut  fratrem. 
Pro   eo   quod    habemus    obsecra  ,    multi 


vertendum  putant  hortare ,  utrumque 
enim  Graeca  voce  significatur.  Movet 
eos,  quod  juvenes,  de  quibus  continuo 
sequitur,  non  sint  obsecrandi,  sed  hor- 
tandi.  Verum  ad  hoc  statim  respondebi- 
tur.  Certe  Apostolus  non  hic  agit  de  ex- 
hortatione  virtutum,  sed  de  correptione 
vitiorum.  Neque  satis  commode  dicimur 
aliquem  hortari  ut  patrem.  Quare  hor- 
tandi  vocabulum  huic  loco  non  convenit, 
tametsi  etiam  Ambrosianus  exhortare 
legit.  Sensus  autem  est,  seniorem ,  si 
deliquerit,  cum  obsecratione  admonen- 
dum  et  corripiendum  esse,  velut  si  filius 
admoneat  patrem. 

Juvenes  ut  fratres.  Et  hoc  Timotheo 
dicitur ,  cum  alioqui  episcopus  senior  ju- 
venes  non  ut  fratres,  sed  ut  filios  com- 
peliare  debeat.  Graece  quidem  est  ju- 
niores,  sed  comparativus  est  loco  posi- 
tivi ,  sicut  et  in  vocabulo  senioris.  Nunc 
quaeritur:  quomodo  deceat  episcopum 
obsecrare  juvenes  peccantes;  imo  et  ju- 
venculas ,  de  quibus  mox  sequitur.  Re- 
spondeo ,  non  hic  repetendum  esse  ver- 
bum  obsecra ,  sed  aliud  supplendum, 
videlicet  admone,  corripe,'ve\  quidpiam 
tale.  Est  enim  oratio  elliptica,  supple- 
mentum  verbi  a  priore  diversi  postulans ; 
qualis  ct  illa  erat  capitis  superioris  :  pro- 
hibentium  nubere ,  abstinere  a  cibis ,  et 
aliae.  quas  ibidem  annotavimus.  Porro 
idem  verbum  supplendum  est  in  utraque 
parte  sequenti. 

2.  Anus  ut  matres.  Anus ,  Graece 
irpso{3oTepac,  id  est  mulieres  natu  gran- 
diores ,  ut  vertit  Erasmus.  Nam  anus, 
Graece  ypaoQ ,  vetulam  significat.  Sed 
neque  hic  dic'um  est  obsecra,  quia  viro 
naturaliter  auctoritas  in  mulierem  com- 
petit.  Juvenculas,  ut  sorores ,  in  omni 
castitate.  Hicpeculiariteraddit :  Inomni 
castitate ,  id  est  per  omnia  cnste,  quia 
juvencularum  allocutio  illecebrosa  est,  et 
facile  sinistram  parit  suspicionem.  Quare 
si  res  postulat,  ut  cum   eis  loquendum 

sit,  id  brevissiine  fieri  debet,  et  cum  ea 
animi  atque  oculorum  custodia,  vultus  et 
sermonis  gravitate ,  loci  et  temporis  cau- 
tela;  ut  non  solum  intus  servetur  cordis 
munditia ,  vernm  etiam  exterius  ab  omni 
specie  mali  caveatur.  Haec  autem  res 
non  solum  episcopo ,  verum  et  universo 
ordini  ecclesiastico  solicite  est  obser- 
vanda.  De  qua  re  extant  utilissima  prae- 
cepta  apud  Hieronymum  in  Epist.  ad 
Nepotianum. 

3.  Viduas  honora,  guae  vere  viduae 
sunt.  Hic  Aquinas,  Liranus  et  Glossa 
faciunt  iuitium  capitis  quinti.  Tradit 
deinceps  Apostolus  doctrinam  admodum 
salutarem  de  cura  et  institutione  vidua- 
rum;  ac  primo  Timotheum  instruit,  quem 
delectum  habere  debeat  in  viduis  hono- 
randis  ,  id  est  alendis  ac  sustentandis 
publico  sumptu  Ecclesiae.  Quae  quidem 
sustentatio,  nomine  honoris  sive  hono- 
rationis  idcirco  significatur,  quia  fiebat 
cum  testimonio  virtutis  earum,  quae  sic 
alebantur.  Estque  ea  bonoris  acceptio 
frequens  in  Scripturis.  Unde  est  illud 
decalogi:  Honora  patrem  et  matrem, 
quod  de  honore  susteutationis  ipse  Domi- 
nus  exposuit  Matth.  15.  Item  quod  infra 
dicitur  hoc  eodemcapite:  Qui  bene  prae- 
sunt  presbyteri ,  duplici  honore  digni 
habeaniur. 

Quod  ergo  dicit  Apostolus,  tale  est: 
Eas  viduas ,  quae  vere  viduae  sunt ,  re- 
cipe  in  numerum  viduarum,  quae  ex 
oblationibus  fidelium  aluntur:  videlicet: 
ad  exempluin  earum  viduarum,  de  quibus 
agitur  Act.  G.  Quo  loco  notandum,  eum 
intelligi  viduarum  in  ministerio  quoti- 
diano  despectum,  qui  earnndem  honori 
opponitur,  cujus  hic  fit  mentio ;  atque 
eum  despectum  occasionem  dedisse  mur- 
muri,  quod  illic  describitur. 

Sciendum  autem  imprimis ,  '  quod  in 
ejusmodi  viduarum  numeium  non  admit- 
tebantur,  nisi  quae  prius  fidem  dedissent 
continentiae  deinceps  servandae,  id  est 
votum  vidualis  castitatis  Deo  fecissent ; 
quemadmodum  infra  significat  ipse  Apo- 
stolus.  Qui  etiam  aetatem  earum  prae- 
scribit,  aliasque  conditiones  exigit,  quas 


in  progressu  videbimus.  De  hoc  genere 
viduarum,  plura  qui  volet,  consulat  Chry- 
sostomum  lib.  de  dignitate  Sacerd.  et 
Joannem  Hesselium  in  comm.,  ubi  dili- 
genter  ex  antiquitate  ea  collegit,  quae 
ad  hunc  locum  illustrandum  faciunt. 
Quem  vide  etiam  infra  ad  illud:  Vidua 
eligatur  etc.  Narn  hic  mos  alendi  viduas 
e  fideiium  oblationibus,  ab  Apostolis  in- 
stitutus,  diu  in  Ecciesia  perseveravit. 
Qua^do  autem  cessaverit,  haud  satis 
constat. 

Quaerit  Chrysostomus,  cur  de  virgini- 
bus  honorandis  nullam  faciat  Apostolus 
mentionem.  Respoudet  autem,  fortasse 
tunc  virgiues  uon  fuisse,  scilicet  Ephesi, 
ut  quaestionem  explicat  Theophylactus. 
Uterque  vero  loquitur  de  virginibus  Deo 
dicatis:  neque  sentiunt  ejusmodi  nullas 
tunc  Ephesi  fuisse,  sedrariores;  eo  quod 
fideles  recenter  ex  gentilitate  conversi 
non  facile  caperent  verbum  hoc.  Quan- 
quam  aptior  ad  quaestionem  rcsponsio 
est,  ideo  de  virginibus  honorandis  Apo- 
stolum  nihil  scripsisse ,  quia  loquitur  de 
honore  sustentationis.  Atqui  non  virgines, 
sed  viduae  egentes  ac  desolatae  sumtibus 
Ecclesiae  sustentandae  erant.  Nam  vir- 
gines  a  suis  parentibus  alebantur. 

Vere  viduas  intelligit  non  secundum 
nominis  significationem ,  sic  enim  vere 
viduae  erant  etiam  illae,  quae  rebus  ne- 
cessariis  abundabant,  sed  eecundum  no- 
minis  etymologiam ;  id  est  eas  viduas, 
quae  subsidiis  ac  solatiis  humanis  desti- 
tutae  sunt.  Graecis  enim  /TJpa,  vidua, 
derivatur  olko  tou  xrjpouofrat,  id  est  de- 
soiari,  destitui,  privari ;  id  quod  etiam 
viduari  Latine  dicitur.  Atque  huc  aper- 
tius  paulo  post  alludit,  dicens:  Quae 
autem  vere  vidua  est  et  desolata.  Eo- 
dem  spectant  verba  proxime  sequentia. 

4.  Si  qua  autem  vidua  filios,  aut 
nepotes  habet.  Per  oppositionem  insinuat 
quaenam  sit  vere  vidua,  utpote  non  so- 
lum  viro  orbata,  sed  etiam  liberorum  ope 
destituta.  Nam  si  liberos  habeat,  a  qui- 
bus  ali  possit:  vere  vidua  non  erit.  Ne- 
potes  autem  dicit  filios  filiorum ;  id  quod 
a  Syro  interprote  expressum  est. 

Discat  primum.  domum  suam  regere. 
Graeca  et  Syra  plurali  numero  discant, 
quibus  et  Latina  quaodam  vetusta  adsti- 
pulantur.  Pro  verbo  rcgere ,  Graece  est 
euaej3e"iv,  quod  Erasmus  et  Hentenius 
Ambrosianum  secuti  verterunt,  pie  tra- 
ctare,  quemadmodum  et  Augustinus  legit 
lib.  9.  Confess.  cap.  9.  et  q.  43.  in  Deuter. 
Hieronyrnus  in  epistola  ad  Ageruehiam 
reddit,  colere ;  cujus  verba  ponemus.  in- 
fra.  Nec  minus  recte  vertas,  pie  curare; 
quod  habet  Cajetanus.  Alius  quispiam 
partem  hanc  ita  reddidit,  non  male: 
Discant  imprimis  erga  propriam  do- 
mum  pietatem  exercert. 

Et  mutuam  vicem  reddere  parenti- 
bus ,  Graece  et  Syriace ,  progenitoribus, 
quod  alii  vertunt,  majoribus.  Totus  hic 
Apostoli  locus  bifariam  exponitur:  aut  ut 
viduis  praecipiat,  aut  ut  earum  liberis. 
Qui  legunt,  discat,  ut  fere  Latini,  prae- 
ceptum  Apostoli  dirigunt  ad  viduam,  hoc 
sensu :  Si  qua  vidua  filios  aut  nepotes 
habet  superstites,  ea  priusquam  Ecclesiae 
vidua  fiat,  familiam  suam  bene  regat, 
filios  ac  nepotes  pie  instituat,  atque  eo 
modo  beneficium  educationis ,  quod  a  ma- 
joribus  accepit,  in  minores  refundat.  In 
hunc  sensum  etiam  Augustinus  loco  ci- 
tato  Apostolum  intellexit.  Quin  et  Chry- 
sostomus ,  quamvis  habeat  pluralem  nu- 
merum ,  ad  viduam  tamen  retulit  hoc 
praeceptum,  nimirum  sentiens  hujusmodi 
mutationem  numeri  Paulo  non  esss  inso- 
litam,  atque  eo  minus  hoc  loco  impro- 
bandam ,  quod  indefinita  sit  oratio ,  qua 
nempe  de  toto  genere,  non  de  individuo 
agitur. 

Alii  vero  verbum  plurale,  discant,  ad 
filios  et  nepctes  referunt,  ut  sensus  sit: 
Si  qua  vidua  filios  halet  aut  nepotes,  ii 
primum  discant  pietatem  exercere  erga 
propinquos  et  domesticos ,  et  vicem  su- 
stentationis  rependere  parentibus,  a  qui- 
bus  educati  fuerunt.  Id  est  breviter  et 
clare:  Ipsi  alant  matrem  suam,  vel  aviam 
suam.  Cum  qua  expositione  congruit, 
quod  infra  scquitur :  Si  quis  fidelis  habet 
viduas,  subministret  illis,  et  non  gra- 
vetur  Ecclesia:  ut  iis,  quae  vere  viduae 


sunt,  sufficiat  Sensum  hunc  tradunt 
Theophylactus  et  Oecumenius  quamvis 
hic  etiam  priorem  adducat  ex  Chrysosto- 
mo.  Hieronymum  quoque  posteriori  modo 
praeceptum  Apostoli  intellexisse ,  palam 
declarant  haec  ejus  verba  in  epist.  ad 
Ageruchiam :  De  his  viduis  disputat  Apo- 
stolus  ,  quae  suorum  nutriuntur  alimentis, 
quae  filiorum  et  nepotum  cervicibus  im- 
ponuntur;  quibus  imperat ,  ut  discant 
domum  suara  colere,  et  remunerare  pa- 
rentes ,  et  sufficienter  eis  tribuere ;  ut 
non  gravetur  Ecclesia,  et  possit  certis 
viduis  ministrare.  Haec  ille.  Ubi  ne  hae- 
sites,  scias  illud,  quibus  imperat,  non 
viduas  referre ,  sed  filios  et  nepotes.  Id 
enim  manifeste  postulat  series  sermonis. 

Eandem  expositionem  et  nos  cum  Hes- 
selio  probamus ;  non  solum  propter  plu- 
rale ,  discant,  verum  etiam  propter  Grae- 
cum  verbum  suaspslv,  quod  actum  pietatis 
significat,  non  ejus  tantum,  quae  Deo  ab 
oranibus  debetur,  verum  etiam,  quara 
filii  debent  parentibus.  Nam  et  his  modis 
accipitur  pietas  apud  Latinos;  non  posse 
autem  intelligi  piam  et  sanctam  institu- 
tionem  matrum  erga  familiam,  vel  inde 
apparet,  quod  hac  ratione  non  vere  dice- 
rentur  mutuam  vicem  reddere  parenti- 
bus.  Non  enim  ipsae  tali  modo,  id  est 
pie  sancteque  fuerant  institutae  a  suis 
parentibus :  utpote  quos  habuerant  infi- 
deles  et  idolatras.  Adde ,  quod  de  viduis 
egentibus  sermo  est:  non  ergo  erant  re- 
mittendae  ad  liberos  suos ,  ut  eos  alerent, 
sed  ut  ab  eis  alerentur.  Denique  quo- 
modo  dicitur  viduae  nepotes  habenti: 
Discat  primum  domum  suam  regere; 
cum  vidua  nepotes  habens  id  jam  diu 
ante  in  filiis  suis  et  didicerit ,  et  fecerit? 

Non  ergo  viduae,  sed  filiis  ejus  ac  ne- 
potibus  praeceptum  hoc  scribit  Aposto- 
lus :  scilicet  id  praecipiens ,  ut  pietatis 
officium,  id  est  sustentationem  matribus 
viduis  exhibeant ,  eoque  modo  vicem  eis 
rependant:  ciconiarum  more,  quae  pa- 
rentes  vetulos  naturali  quodam  instinctu 
fovent  atque  sustentant.  Unde  et  dvut7i:s- 
Aapy  ta  vocatur  apud  Graecos  haec  filiorum 
pietas  erga  parentes. 

Restat  explicandus  respectus  vocabuli 
primum,  jnxta  sensum  hunc  posteriorem. 
Putat  Hesselius  hoc  significari,  ut  filii  ac 
nepotes,  qui  forte  cupiebant  matrem,  vel 
aviam  suam  ab  Ecclesia  sustentari,  prius 
ipsi  jubeantur  eam  alere :  postea,  si  fa- 
cultas  eis  deficeret,  Ecclesiae  alendam 
commendarent.  Mihi  longe  probabilius 
est,  respectum  significari  ad  externos, 
minusve  propinquos,  hoc  modo  :  Discant, 
te  docente,  filii  ac  nepotes  primo  loco 
domesticis  suis,  cujusmodi  maxime  sunt 
parentes,  piam  curain  sustentationis  im- 
pendere,  ac  vicem  iis  rependere ;  deinde, 
si  possunt,  etiam  ad  alios  beneficentiam 
extendant.  Congruit  huic  sensui ,  quod 
paulo  inferius  dicitur:  Si  quis  autem 
suorum,  et  maxime  domesticorum  cu- 
ram  non  habet,  fidem  negavit  etc.  Quod 
enim  ibi  dicit,  maxime,  hic  dicit,  primum: 
et  quos  ibi  vocat  domesticos,  hic  vocat 
domum.  Ostendunt  autem  hae  sententiae, 
parentes  prae  aliis  hominibus  diligendos 
esse,  iisque  prae  caeteris  benefaciendum. 

Hoc  enim  acceptum  est  coram  Deo. 
Graeci  codices  complures  hodierni  ad- 
dunt,  bonum.  Hoc  enim  est  bonum  et 
acceptum  coram  Deo.  Sed  verisimile 
est,  additum  ex  cap.  2.  hujus  ejusdem 
epist.,  ubi  eic  legitur :  Hoc  enim  bonum 
est  et  acceptum  coram  Salvatore  nostro 
Deo.  Nam  hoc  loco  bonum  non  legunt 
Theophylactus,  Oecumenius,  Syrus  inter- 
pres,  ut  nec  ulli  codiees  Latini.  Sensus 
est,  opus  illud  pietatis  filiorum  in  paren- 
tes  esse  Deo  vehementer  gratum.  Unde 
et  promissionem  longaevitatis  annexam 
habet  in  decalogo. 

5.  Quae  autem  vere  vidua  est,  et  de- 
solata.  Viduas,  quae  vere  viduae  sunt, 
honorandas  docuit :  nunc  quae  vere  vidua 
sit,  consequenter  exponit.  Nam  quod  di- 
cit:  Et  desolata,  exponentis  est,  quasi 
dicat :  Quae  vere  vidua  est,  hoc  est,  quae 
desolata  est,  ac  destituta  non  solum  ma- 
rito,  verum  etiam  filiis  ac  nepotibus,  om- 
nique  subsidio  humano,  quo  juvari  queat. 

Spertt  in  Deum.  Multi  codices,  iique 
praestantes  enuntiative  legunt:  sperat 
in  Deum,   quibus   suffragantur  Ambro- 


sianus ,  Primasius ,  Anselmus  et  editio 
Syriaca.  Graece  quidem  est  praeteritum, 
speravit:  sed  quod  vim  praesentis  ha- 
beat ,  quemadmodum  ostendimus  ad 
illud  capitis  superioris :  Quia  speramus 
in  Deum  vivum.  Verum,  speravit,  in 
Latinis  quoque  nonnullis  invenitur. 

Et  instst  obsecrationibus  et  orationi- 
bus,  nocte  et  die.  Graeci  codices,  ac  re- 
liqui  omnes,  qui  supra,  rursus  enuntiative 
legunt:  et  instat.  Pelagium  quoque  et 
Sedulium  legisse  sperat  et  instat,  argnunt 
eorum  commentarioli.  Instat  autem ,  ~d 
est  permanet,  perseverat,  ut  alii  vertunt, 
tameti  Graeca  voce  magis  assiduitas, 
quam  perseverantia  significatur.  At  vero 
etiam  Hieronymus  in  epist.  dudum  citata 
satis  significat,  se  locum  hunc  indicandi 
modo  legisse,  non  imperandi:  dnm  mu- 
lieres  vere  viduas  ita  describit:  Quae 
omni  suorum  auxilio  destitutae  sunt,  quae 
manibus  suis  laborare  non  possunt,  quas 
paupertas  debilitat ,  aetasque  conficit : 
quibus  Deus  spes  est,  et  omne  opus  ora- 
tio.  Nunc  sensum  hujus  loci  reddamus : 
Quae  vere  vidua  est,  inquit,  ac  juxta  no- 
men  suum  desolata,  solaque  relicta:  spem 
habet  in  Deo  repositam,  ad  Deum  assi- 
due  respicit,  eique  toto  animo  devota 
semper,  tam  nocte,  quam  die  vacat  ora- 
tionibus. 

Non  significat  Apostolus  omnes  eas, 
quae  vere  viduae  sunt ,  ista  praestare. 
Quaedam  enim  destitntae  subsidiis  hu- 
manis  non  ad  Deum  confugiunt,  sed  ma- 
lis  artibus  sese  dedunt,  aut  certe  saecnli 
curas  ac  voluptates  animo  ac  desiderio 
sectantur.  Sed  quomodo  dixit  in  priore 
ad  Cor.  7.,  eum  qui  sine  uxore  est,  soli- 
citum  esse,  quae  Domini  sunt,  quomodo 
placeat  Deo:  itemque  mulierem  innu- 
ptam  et  virginem  cogitare,  quae  Do- 
mini  sunt,  ut  sit  sancta  et  corpore  et 
spiritu :  quia  nimirum  hi  non  sunt  instar 
conjugatorum  divisi  atque  distracti,  quo 
minus  ea  faciant :  ita  nunc  dicit ,  eam, 
quae  vere  vidua  est  ac  desolata,  sperare 
in  Deum  et  orationibus  assidue  intentam 
esse;  quia,  cum  nec  familiam  habeat,  nec 
opus,  ideoque  a  curis  rerum  temporalium 

6it  libera,  non  impeditur  quominus  tota 
vacet  Deo,  ad  exemplum  viduae  illius 
Annae  prophetissae,  quae  sicut  Lucas  de 
ea  testatur  Evangelii  sui  cap.  2.  non  dis- 
cedebat  de  templo,  jejuniis  et  obsecra- 
tionibus  serviens  noete  ac  die.  Hinc 
igitur  Timotheo  colligendum  relinquit, 
non  alias,  quam  quae  hujusmcdi  sint,  as- 
sumendas  esse  in  numerum  viduarum 
Ecclesiae.  Porro  quid  differant  obsecra- 
tiones  et  orationes :  partim  ad  cap.  2. 
hujus  epist,  partim  alibi  dictum  est. 

6.  Nam  quae  in  deliciis  est,  vivens 
mortua  est.  In  Graeco  non  est  conjunctio 
causalis,  sed  adversativa:  Quae  vero  in 
deliciis  etc,  quemadmodum  et  Ambrosia- 
nus  legit.  Ab  Augustino  q.  43.  in  Deut. 
ita  citatur :  Quae  autem  in  deliciis  agit, 
vivens  mortua  est.  Idquc  Graeco  textui 
magis  exacte  respondet.  Nam  Graecum 
participium  OTiaxaXdiaa  significatdelician- 
tern,  id  est  in  deliciis  agentem,  sive  ver- 
santem,  ut  neoterici  vertunt.  Apud  Cy- 
prianum  lib.  3.  ad  Quirinum  cap.  74.  sic 
legitur:  Quae  autem  delicata  est,  vivens 
mortua  est.  Ex  his  etiam  liquet  non  ita 
distinguendum,  ut  hypostigma  sequatur 
pa,rticipium  vivens,  hoc  modo :  Quae  in 
deliciis  est  vivens,  quasi  sensus  sit:  Quae 
in  deliciis  vivit,  mortua  est,  quamvis  ita 
distinxisse  videatur  Augustinus  super 
Psalm.  9. ;  sed  distinctionis  notulam  sub- 
jiciendam  verbo  est:  ut  quod  sequitur, 
vivens  mortua  est,  contiuuate  pronuntie- 
tur.  Quae  distinctio  sensum  etiam  reddit 
argutiorem. 

Sentit  enim  Apostolus,  viduam  deliciis 
vacantem  esse  monstrum  quoddam:  quia 
viveus  mortua  est.  Nam  etsi  corpore  vi- 
vat,  et  valeat,  adeoque  suaviter  juxta 
carnem  vivat:  mortua  tamen  est  secum 
dum  spiritum,  utpote  gratia  Dei  privata. 
Quo  sensu  dictum  est  a  Domino :  Sine 
mortuos  sepehre  mortuos  suos,  Matth.  8. 
Hujusmodi  viduam  Apostolus  opponit 
illi,  quam  dixit  in  Deum  sperare,  nocte- 
que  ac  die  precibus  instare,  de  qua  liceat 
e  contrario  dicere :  quod  mortua  vivat. 
Nam  mundo  mortua,  vivit  Deo.  Hoc  au- 
tem   de   vidua  deliciosa   interposuit,   ut 


sciret  Timotheus,  eas,  quae  hujusmodi 
sunt,  velut  iridignas  ab  Ecclesiae  bene- 
ficio  rejiciendas  esse. 

7.  Et  hoc  praecipe,  ut  irreprehensi- 
biles  sint.  Pronomen  Graecum  plurale 
est:  Et  haec  praecipe.  Consentit  Am- 
brosianus.  Itaque  particula  ut  non  ma- 
teriam  praecepti  significat,  sed  fiuem. 
Est  enim  sensus  :  Ea  quae  jam  indicavi, 
praecipe  viduis,  scilicet  ut  in  Deum  spe- 
rent,  in  orationibus  assiduae  sint,  delicias 
et  voluptates  iugiant:  ita  futurum ,  ut 
eas  nullus  merito  possit  reprehendere, 
nec  propter  eas  male  audiat  Christiana 
religio.  Notandum  est,  Apostolum  a  vi- 
duis  ecclesiae  aluranis  id  exigere,  quod 
peculiari  studio  ab  episcopis  et  diaconis, 
atque  eorura  uxoribus  exegit;  scilicet  ut 
sint  irreprehensibiles :  ex  quo  intelligitur, 
hoc  viduarum  genus  non  vulgarem  digni- 
tatis  et  honoris  locum  in  ecclesia  habu- 
isse.  Id  quod  etiam  Chrysostomus  et 
Ambrosianus  observarunt. 

8.  Si  quis  autem  suorum  et  maxime 
domesticorum  curam  non  habet.  Grae- 
cum  relativum  xtc  commune  est  utrique 
generi:  ac  multi  putant  foemininum  ge- 
nus  reddendum  fuisse :  Si  qua,  ut  ad  vi- 
duam  referatnr,  propterea  quod  de  viduis 
sermonem  continuet  Apostolus;  quasi  di- 
cat:  Si  qua  vidua  filios,  aut  nepotes 
habet,  nec  eorum  curam  gerit  etc.  Sic 
intellexerunt  Graeci,  quibus  Ambrosiana 
versio,  quam  imitatus  est  Erasmus,  suf- 
fragatur.  Et  convenit  hic  sensus  cum 
priori  expositione  partis  illius  superioris : 
Discat  primum  domum  suam  regere  etc. 
Verum  ibi  satis  ostendimus,  longe  proba- 
bilius  eara  partem  referri  ad  filios  ac  ne- 
potes :  quare  et  hoc  loco  ad  eosdem  re- 
spicere  Apostolum  cum  nesselio  existi- 
mamus,  ita  tamen  ut  generalis  sit  senten- 
tia,  qua  rem  particularem  confirmet. 

Retinendum  igitur  est  masculinum  ge- 
nus.  Inter  suos  et  domesticos  illud  dis- 
crimen  esse  videtur,  quod  suos  vocet 
quomodocunque  propinquos:  domesticos 
autem,  sanguine  proximos,  ut  sunt  paren- 
tes,  fratres,  filii,  nepotes;  quod  domestica 
habitatione  conjuncti  esse  soleant.  Non- 

nulli  domesticos  interpretantur  fideles, 
quos  Gal.  6.  vocat  domesiicos  fidei.  Ve- 
rum  hic  non  additur,  fidei;  et  id  quod 
prius  diximus,  magis  congruit  textui,  ma- 
xime,  quia  praecessit  domum  suam  re- 
gere.  Curam  vero  seu  provisionem  in- 
telligit  rerum  ad  vitam  necessariarum. 

Fidem  negavit.  Non  quidem  verbo, 
sed  facto,  sicut  de  quibusdam  dicit  ad 
Tit.  1.  Confitentur  se  nosse  Deum,  fa- 
ctis  autem  negant.  Peculiariter  autem 
per  ea  crimina  quis  censetur  facto  negare 
fidem,  per  quae  fit  ut  alii  Deum  Christia- 
norumblasphement,  aut  a  fide  ac  religione 
ejus  avertantur.  Tale  erat  in  primitiva 
ecclesia,  si  filii  curam  parentum  egeno- 
rum  abjicerent,  si  servi  dominis  obedien- 
tiam  detrectarent,  si  Christiani  tributum 
principibus  negarent.  Hacc  enim  statim 
in  injuriam  religionis  vertebantur.  Unde 
cap.  seq.  servis  praecipiens,  quid  domi- 
nis  debeant,  subjungit:  Ne  nomen  Do- 
mini  et  doctrina  blasphemetur.  Sentit 
ergo  Apostolus,  eum ,  qui  propinquos, 
praesertim  parentes  senio  confectos  atque 
egentes  deserit,  perinde  facere  atque  si 
fidem  negaret.  Nam  fidei  Christianae  de- 
rogat,  dum  facto  suo  infideles  a  fide  sus- 
cipienda  avertit. 

Et  est  infideli  deterior.  Quia  nimirum 
infideles,  etsi  inimicos  suos  se  odisse  pro- 
fiteantur,  domesticorum  tamen  curam  ha- 
bere  solent,  ducti  lege  naturae;  quam 
utique  in  hac  re  non  violant.  Igitur  hac 
parte  fidelis,  si  curam  suorum  non  habeat, 
infideli  deterior  est.  Dico ,  hac  parte ; 
nam  absolute  deteriorem  esse,  non  est 
necesse.  Notandum  est  autem,  Apostolum 
non  dixisse,  fidem  amisit,  sed  negavit; 
nec  rursum  dixisse :  Est  infidelis ,  sed 
infideli  deterior ;  ne  quis  ex  his  Apostoli 
verbis  colligat,  fidem  quocunque  peccato 
mortali  amitti.  Quod  a  Luthero  assertum, 
a  Patribns  Concilii  Tridentini  damnatum 
est  sess.  6.  cap.  15.  et  can.  17.  Quin  e 
diverso  potius  secjuitur:  Si  est  infideli 
deterior,  ergo  non  est  infidelis. 

9.  Vidua  eligatur  non  minus  sexa- 
ginta  annorum.  Quod  ait,  eligatur}  po- 
test  dupliciter  accipi,  vel  ut  eligatur  ad- 


mittenda  in  numerum  vidaarum,  vel  ut 
praeficienda  caeteris.  Cajetanus  pugnat 
pro  sensu  posteriori,  putans  eum  mani- 
feste  probari  ex  eo,  quod  tanta  aetas  re- 
quiratur.  Sed  priorcm  sensum  postulat 
vox  Graeca,  quae  proprie  non  significat, 
eligatur  j  sed  allegatur ,  uti  verterunt 
Erasmus  et  Hentenius,  id  est  catalogo 
adscribatur  et  in  numerum  referatur.  Ita 
quoque  Graeci  et  Latini  plerique  intel- 
lexerunt,  inter  quos  videndus  B.  Hierony- 
mus  epist.  9.  et  11.  Idque  cungruenter 
scopo  et  contextui  Paulino.  Pergit  enim 
in  describenda  vidua,  quae  assumatur  ad 
beneficium  sustentationis  e  fidelium  obla- 
tionibus. 

Itaque  ne  ecclesia  gravetur  aut  male 
audiat,  vult  diligentem  haberi  rationem 
electionis  hujusmodi;  praescribens  con- 
ditiones ,  velut  ne  recipiantur  juniores, 
aut  de  incontinentia  quomodolibet  suspe- 
ctae:  item  quae  a  propinquis  ali  possint, 
aut  quae  ipsae  habeant,  unde  sustenten- 
tur,  sed  vetulae,  castae,  pauperes  ac  de- 
solatae ,  quaeque  bonis  operibus  erga 
ecclesiam  et  filios  suos  exhibitis,  hoc  be- 
neficii  promeruerint.  Quae  quidem  eli- 
gendae  viduae  disciplina  nata  est  et  pro- 
pagata  ab  incunabulis  ecclesiae,  quoniam, 
sicut  Act.  6.  legitur:  Viduae  honora- 
bantur  in  ministerio  quotidiano,  scili- 
cet,  alimoniae  et  sustentationis.  Ex  qua 
re  negligentius  observata  natuni  illud 
murmur,  cujus  occasione  constituti  sunt 
diaconi.  Adde,  quod  Apostolus  viduae, 
quam  hic  praecipit  eligendam,  non  oppo- 
nit  ex  altera  parte  viduas,  quae  illi  pa- 
reant;  sed  adolescentiores,  quas  vult  re- 
jici,  ut  ex  sequentibus  patet. 

Exigit  autem  aetatem  sexaginta  anno- 
rum  ob  duas  causas,  tura  quia  in  hac 
aetate  non  solet  esse  periculum  inconti- 
nentiae;  tum  quia  ante  eam  valentiores 
adhuc  sunt  foeminae,  ut  sibi  victum  opere 
aliquo  comparare  possint.  Prior  ratio 
Chrysostomi  est,  posterior  Hieronymi  in 
epist.  ad  Salviam  et  B.  Thomae  in  com- 
mentario. 

Sed  contra  priorem  ratiunem  objiciet 
aliijiiis :  Nunc  in  ipso  fervore  aetatis  vir- 

gines  ad  continentiae  professionem  ab 
ecclesia  recipiuntur,  non  igitur  in  viduis 
propterincontinentiae  metum  exspectanda 
erat  tanta  aetas.  Primum  respondeo,  lo- 
qui  Apostolum  non  absolute  de  viduis 
ad  continentiae  professionem  admittendis, 
sed  talibus,  quae  alantur  ex  facultatibus 
ecclesiae:  itaque  providenium,  ne  junio- 
ribus  alendis,  quae  adhuc  operari  pos- 
sunt,  etiamsi  serio  continere  velle  vide- 
antur,  ecclesia  gravetur.  Deinde,  non- 
dum  tunc  exstructa  fuisse  monasteria, 
seu  claustra,  quibus  coercerentuu  foemi- 
nae  continentiam  professae,  ne  ad  viros 
evagandi  iiberam  potestatem  haberent. 
Utramque  responsionem  indicat  nobis 
Hieronymus  in  epist.  memorata,  et  habet 
utraque  fundamentum  in  ipso  Apostolo. 

Quae  fuerlt  unius  viri  uxor.  Id  est 
quae  non  plures  habuerit  maritos  quam 
unum ,  nempe  successive.  Nam  ut  nna 
mulier  plures  simul  maritos  habeat,  nulla 
lex,  nulla  gentium  consuetudo  unquam 
permisit  aut  peimittit.  Hinc  clare  docetur, 
etiam  per  illud  cap.  3.  Unius  uxoris 
virum,  excludi  plures  uxores  successive, 
et  non  tantum  simul  habitas,  ut  volunt 
adversarii.  Nec  est  quod  respondeant, 
Apostolum  hic  usum  verbo  praeteriti 
temporis,  quae  fuerit,  cum  illic  absolute 
loqueretur:  hoc  enim  non  obstat,  quo 
minus  eadem  utrobique  sit  phrasis:  lo- 
quitur  autem  bic  de  praeterito,  quia  de 
vidua  sermo  erat.  Deinde  perabsurdum 
est,  a  muliercula  eleemcsynis  ecclesiae 
sustentanda  Paulum  exigere,  ut  mono- 
gama  sit,  id  est  tota  vita  non  nisi  unum 
maritum  habuerit:  episcopum  autem,  qui 
ecclesiae  praeficiendus  sit,  admittere  di- 
gamum  et  trigamum  et  ultra. 

Porro  cur  monogamam  requirat  vi- 
duam,  ratio  manifesta  est,  quia  saepius 
nupsisse,  argumentum  est  incontinentiae, 
sicut  contra  uno  viro  contentam  fuisse, 
decor  est  castitatis  muliebris.  Unde  lau- 
dantur  in  scriptura  Judith  et  Anna  viduae, 
secundas  nuptias  non  experfcae,  Judith. 
15.  et  Luc.  2. 

Sed  quaeritur,  an  hic  etianf  sit  agnos- 
cenda  aliqua  ratio  sacramenti,  seu  mysti- 


cae  significationis ;  sicut  de  episcopo, 
presbytero,  diacono  ostendimus  supra 
cap.  3.  S.  Thomas  id  negat  et  glossam 
interlinealem  affirmantem  rejicit.  Atqui 
non  sola  glossa  sacramentum  agnoscit, 
sed  et  alii  aactores :  Lombardus,  Carthu- 
sianus,  Hesselius ;  nec  sane  improbabili- 
ter.  Recte  enim  intelligitur,  Apostolum 
etiam  hac  consideratione  rejicere  viduam 
digamam,  quod  ea  in  matrimonio  suo  re- 
petito  non  signarit  Christi  ecclesiam;  si- 
cut  ab  ordine  sacro  repeliit  digamum, 
quod  ob  eandem  causam  ineptus  sit  re- 
praesentandae  personae  Christi.  Hinc  est, 
quod  ecclesia  digamum  etiam  illum  in- 
terpretatur,  qui  viduam  uxorem  duxerit; 
eo  quod  ex  parte  uxoris,  quae  ecclesiam 
significat,  plenitudo  sacramenti  non  sub- 
sistat.  Quamvis  autem  viduae,  de  quibus 
Apostolus  agit,  non  ordinabantur  ad  uUa 
sacra  ministeria  (sexus  enim  muliebris 
hujus  ordinationis  incapax  est),  deputa- 
bantur  tamen  officiis  quibusdam  ad  eccle- 
siaecuram  pertinentibus.  Porro  verisimile 
est,  S.  Thomam  postea  sententiam  mutasse. 
Nam  in  supplemento  tertiae  partis,  de- 
sumpto  ex  ejus  scripto  in  4.  Sent.,  dicit 
q.  63.  art.  1.  ad  2.  secundas  nuptias  ca- 
rere  honoie  signifieationis,  quae  est  in 
primifi  nuptiis,  ut  una  sit  unius;  sicut  est 
in  Christo  et  ecclesia.  Idque  repetit  art. 
2.  ad  2. 

10.  In  operibus  bonis  testimonium 
habens.  Id  est:  Multorum  testimonio 
subnixa,  quod  bonis  et  piis  actionibus  se 
diligenter  exercuerit.  Nam  quae  testi- 
monio  hujusmodi  destituitur,  non  debet 
haberi  digna  pubiico  ecclesiae  subsidio. 
Sequuntur  exempla  quorundam  bonorum 
operum. 

Si  filios  educavit.  Educationem  intel- 
ligit  bonam  et  sanctam,  qua  nimirum  li- 
beri  ad  pietatem  instituuntur,  et  honestis 
moribus  formantur.  Contra  quod  peccant 
non  solum  quae  male  et  negligenter  libe- 
ros  suos  instituunt;  verum  etiam  illae, 
quae  molestiamfogientes,  nutricibus  edu- 
candas  suas  proles  committunt.  Si  qua 
autem  sterilis  fuit,  et  liberos  non  habuit, 
isto  testimonio  non  indiget. 

Si  hospitio  recepit.  Id  est  si  hospita- 
litatem  exercuit,  de  qua  virtute  diximus, 
ubi  de  episcopo  agebatur.  Erat  haec  vir- 
tns  in  exordiis  ecclesiae  valde  necessaria  ; 
quoniam  diversoria  publica,  propter  cor- 
ruptissimos  ethnicorum  mores,  plena  erant 
contaminationibus  idololatricis,  nec  mul- 
tum  differebant  a  prostibulis ;  neque  loca 
exstabant,  quo  pauperes  posseni  diver- 
tere.  Quaeret  aliquis,  quomodo  a  vidua 
paupercula  exigat  Apostolus  hospitalita- 
tem,  cum  ea  sit  virtus  divitum ;  nam  de 
pauperibus  viduis  constat  hic  esse  ser- 
monem.  Respondeo  non  plus  exigi,  quam 
ut  pro  modulo  suo  eam  virtutem  exer- 
cuerit.  Nam  etsi  pauper  sit,  inquit  Chry- 
sostomus,  habet  tamen  domum,  in  quam 
peregrinum  recipiat.  Adde  quod  fideles 
erant  re  modica  contenti,  ac  minime  gra- 
ves  suis  hospitibus.  Siqua  vidua  ne  istud 
quidem  per  inopiam  praestare  potuisset; 
neque  hoc  testimonio  iadigebat. 

Si  sanctorum  pedes  Javit.  Sa?ictos 
vocat  fideles.  praesertim  ecclesiae  mini- 
stros  et  evangelii  praedicatores;  in  qui- 
bus  sanctitas  magis  elucet.  Moris  erat  in 
Judaea  locisque  vicinis  pedes  ex  itinere 
sordidos  adventantium  hospitura  lavare. 
Quod  obsequium  leguntur  etiam  Abraham 
et  Lot  augelis  hospitio  receptis  exhibu- 
isse  Gen.  18.  et  19.  Eodem  pertinet,  quod 
Christus  dicit  Pharisaeo:  Aquam  pedi- 
bus  meis  non  dedisti  Luc.  7.  Nam  et 
ipse  suorum  discipulorum  pedes  lavare 
non  est  dedignatus :  idque  nobis  exem- 
plum  esse  voluit  idem  faciendi.  Verum 
hoc  loco,  synecdochice,  sub  lotione  pe- 
dum  omne  genus  humilioris  obsequii, 
quod  sanctis  praestari  solet,  intelligen- 
dum  venit.  Itaque  vult  Apostolus  viduam 
talem  esse,  quae  sanctis  etiam  viliora 
ministeria  prompte  exhibuerit. 

Si  tribulationem  patientibus  submi- 
nistravit.  Id  est  si  afflictis  opem  tulit, 
pecuniie,  intercessione ,  consolatione  et 
aliis  quibua  potuit  modis.  Afflictoruni 
multa  genera  sunt:  ut  infirmi,  debiles, 
orbi,  captivi,  pressi  aere  alicno,  oppressi 
per  injnriam  etc.  Si  omne  opus  bonum 
subsecuta  est.  Id  est  prosecuta ,  ut  vertit 


Hentenius :  quemadmodum  et  legit  Hie- 
ronymus  in  comm.  super  Zach.  c.  8.  paulo 
post  init.  Erasmus  sententiam  reddit,  hoc 
modo :  Si  in  omni  bono  opere  fuit  ai>- 
sidua.  Atqui  Chrysostomus  et  caeteri 
Graeci  propius  urgent  verbum  subse- 
quendi  seu  prosequetidi :  tanqnam  dicat 
Apostolus :  Etsi  ipsa  ob  inopiam,  aut  ra- 
tione  sexns  ,  exsequi  multa  bona  cpera 
non  potuerit,  ea  tamen  sit,  quae  ad  omne 
bonum  opus  praestiterit  obsequium  et 
particeps  accesserit. 

11.  Adolescentiores  autem  viduas  de- 
vita.  Rectius  alii  vertunt,  rejice,  id  est 
ne  admittas  in  numerum  viduarum  ab 
ecclesia  alendarum.  Non  enim  vitari  eas 
vult,  sed  non  assumi.  S.  Cyprianus  lib. 
3.  ad  Quirin.  c.  74.  ita  citat:  Juniores 
autem  viduas  praeteri.  Postquam  enim 
docuit,  quaenam  viduae  sint  eligendae, 
docet  nunc ,  quae  sint  rejiciendae.  De 
significatione  Graeci  verbi  dictum  est 
supra  ad  illud  capitis  praecedentis :  In- 
eptas  et  aniJes  fabulas  devita.  Adoles- 
centiores  autem  dixit  interpres  pro  ju- 
niores ;  sicut  superiore  capite  adolescen- 
tiam,  pro  juventute.  Unde  et  hic  paulo 
post  juniores  vertit.  Non  enim  Apostolo 
tantum  est  sermo  de  viduis  in  aetate  ado- 
lescentiae  constitutis. 

Sed  quaeritur  utrum  comparativus  pro- 
prie  sumatur,  ut  sensus  sit  eas  rejiciendas 
esse,  quae  minores  sunt  annis  sexaginta, 
quam  aetatem  in  assumendis  viduis  re- 
quirebat :  an  v>ro  ponatur  loco  positivi, 
ut  simpliciter  praecipiat,  juvenes  viduas 
a  beneficio  sustentationis  esse  repellen- 
das.  Quod  san?  magis  apparet  ob  ratio- 
nem,  quam  continuo  subjungit  ex  volun- 
tate  nubendi ;  ac  magis  etiam  ex  eo,  quod 
postea  dicit:  Volo  ergo  juniores  nubere. 
Neque  enim  exigit  Apostolus,  ut  viduae 
quinquagenariae  nubant.  Pro  positivo 
etiam  facit,  quod  supra  dixit:  Juvenes 
ut  fratreSy  juvencuJas  ut  sorores:  ubi 
significatio  positivi  est,  licet  in  Graeco 
sit  comparativus.  Ambrosiana  versio  tam 
hic,  quam  illic,  adolescentulas  habet.  De- 
niqno  commentatores ,  Graeci  juxta  ac 
Latini,  positive  comparativum  exponunt. 

Est  autem  hujus  praecepti  ratio  du- 
plex.  Una,  ne  junioribus  alendis  ecclesia 
gravetur,  cum  illae  sibi  possint  suo  la- 
bore  victuin  quaerere.  Et  quidem  hac 
sola  ratione  spectata,  quadrat  compara- 
tiva  expositio ;  quoniam  usque  ad  annum 
sexagesimum,  ordinarie,  possunt  foeminae 
subire  labores.  Eam  rationem  innuit  Apo- 
stolus,  ubi  cavet,  ne  ecclesia  gravetur, 
ut  iis,  quae  vere  viduae  sunt,  sufficiat. 
Altera  ratio,  qnia  juniores  viduae  non 
erant  admittendae  ad  professionem  et 
votum  castitatis.  Prohibet,  inquit  Am- 
brosianus,  adolescentulas  viduas  in  hac 
suscipi  professione.  Lubricae  enim  aetati 
fides  facile  adhiberi  non  debet. 

Eandem  rationem  communiter  adferunt 
Graeci.  Distingaunt  enim  quoad  aetatem 
inter  virgines  et  viduas  ad  professionem 
admittendas,  quod  virginibus  contineu- 
tiam  professuris  ideo  non  praescribatur 
aetas  sicut  viduis,  quoniam  virgines  ma- 
jori  devotione  ac  fidei  fervoie  castitatem 
amplectebantur ;  utpote  adhuc  integrae 
et  a  saeculo  non  praeventae.  Deinde, 
nec  id  faciebant  necessitate,  aut  spe  ali- 
moniae,  sicut  ^iduae.  Postremo,  quia  vi- 
duae  quaedam  lapsae  erant,  et  fidem  Deo 
datam  fefellerant ;  quod  de  virginibus 
professis  nondum  erat  compertum.  Hanc 
rationem  ex  voto  continentiae  sumptam 
ipse  Apostolus  adfert,  et  clare  proponit 
sequentibus  verbis: 

Cum  enim  luxuriatae  fuerint  in 
Christo,  nubere  volunt.  Illud,  in  Christo, 
praecedentibus  annectendum",  non  sequen- 
tibus ;  ut  ex  Graeco  manifestum  est.  At- 
que  eam  constructionem  suis  commenta- 
riis  probant  non  modo  Graeci  interpretes, 
sed  et  Latini  vetustiores ;  quos  etiam  B. 
Thomas  sequitur:  etsi  diversam  structu- 
ram  sequantur  Anselmus  et  Haimo;  quasi 
sensus  conveniat  cum  eo ,  quod  dicitur 
1  Cor.  7.  Nubat  cui  vult,  tantum  in  Do- 
mino.  Verum  id  minus  recte ;  nam  in 
Graeco  non  est  praepositio,  sed  nudus 
genitivus  tou  Xptoxou,  qui  non  aliunde 
regitur,  quam  a  verbo  praecedente.  Ejus 
autem  verbi  peculiaris  est  significatio, 
quam  diligenter  explicat  Erasmus  in  suis 


annotationibus.  Significat  enim,  prae  de- 
liciis  lascivire  et  ferocire  adversus  ali- 
quem  :  more  jumentorum,  quae  copiosius 
pasta  ferociunt  in  dominos  et  abruptis 
habenis  suo  feruntur  arbitrio.  Proinde 
Erasmus  ita  vertit:  Cum  enim  lascivire 
coeperint  adversus  Christum.  Hentenius 
autem  sic:  Cum  enim  lascive  egerint 
adversus  Christum.  Denique  Syrus  vertit 
ad  hunc  modum:  Lasciviunt  enim  ad- 
versus  Christum ,  et  quaerunt  ut  sint 
viro.  Hieronymus  quidem  in  epist.  ad 
Ageruchiam  de  monogamina  cap.  1.  ita 
legit :  Cum  lascivierint  in  Christo ;  sed 
exponit  ex  Graeco,  cum  fornicatae  fue- 
rint  in  injuriam  viri  sui  Christi.  Vanum 
igitur  est,  quod  suspicantur  nonnulli,  prae- 
positionem  in  nunc  in  Graeco  deesse, 
quae  aliquando  lecta  fuerit.  Respondet 
enim  Latinum  in,  quod  interpres  dedit, 
Graecae  praepositioni  xaxd  componenti 
Graecum  verbum  et  significanti  contra- 
rietatem,  quum  genitivo  jungitur;  ut  po- 
tior  suspicio  sit  Latinum  nostram  inter- 
pretem  vertisse,  in  Christum,  id  est  ad- 
versus  Christum :  sicut  et  in  Psalm.  2. 
Graece  legitur  xaxd  xoo  etc. ,  id  est  ad- 
versus  Dominum,  et  adversus  Christum 
ejus. 

Quare  sensus  Apostoli  est:  Rejicien- 
das  esse  juniores  viduas,  quia  postquam 
saginatae  fuerint  pane  Ecclesiae,  et  in 
delicias  carnales  resolutae  coepermt  las- 
civire  et  proterve  agere  adversus  Chri- 
stum,  quem  sponsum  elegerant,  nubere 
volunt  homini  mortali,  Christum  fasti- 
dientes.  Haec  Graecorum  expositio  est, 
qui  et  colligunt  ex  hoc  loco,  viduam,  de 
qua  loquitur  Apostolus,  Christum  habere 
maritum,  id  est  professione  castitatis  ei 
conjunctam  esse.  Verba  Chrysostomi  sunt : 
Et  vidua  igitur  Christo  in  viduitatis 
professione  consentit,  id  est  Christo  tan- 
quam  sponso  nubit.  Haec  vero  Theodo- 
reti :  Cum  enim  Christo  professae  sint 
in  viduitate  caste  vivere,  secunda  ma- 
trimonia  contrahunt.  Idem  significant 
illa  Hieronymi  verba:  In  injuriam  viri 
sui  Christi.  Nam  quod  ait:  Cum  forni- 
catae  fuerint,  speciem  pro  genere  posuit, 

quasi  dicat :  cum  dcliciatae  fuerint,  cum 
deliciis  et  voluptatibus  sese  dederint. 

Nonnulli  sic  exponunt  Apostolum  :  Cum 
habuerint  temporalium  abundantiam  per 
Christum,  id  est  intuitu  professionis,  qua 
se  Christo  devoverunt.  Cum  his  sentiunt 
Aquinas  et  Cajetanus.  Alii  Graecum  ver- 
bum  in  bonam  partem  interpretantur,  hoc 
modo :  Quum  gustaverint  delicias  Christi, 
postea  fastidire  eas  incipiunt  et  nubere 
volunt.  Tradit  hunc  sensum  Stapuiensis, 
cundemque  ex  veteribus  adstruere  niti- 
tur  Hesselius.  Verum  has  expositiones 
textus  originalis  non  admittit. 

12.  Habentes  damnationem ,  quia 
primam  fidem  irritam  fecerunt.  Dam- 
nationem,  Graece  et  Syriace :  judicium, 
sed  judicium  pro  condemnatione  frequen- 
tissimum  est  Hebraeis.  Nonnulli  metoDy- 
miam  hoc  loco  subesse  putant,  ut  dam- 
natio  sumatur  pro  peccato  damnatione 
digno.  Non  enim  illae  viduae  damnatio- 
nem  jam  habebant ,  sed  peccatum ,  quo 
damnationem  merebantur.  Verum  nihil 
opus  hoc  tropo,  praesertim  cum  Graeca 
vox  xpTjxa  nusquam  alibi  pro  peccato  po- 
sita  reperiatur:  nam  habere  damnatio- 
nem  Apostolo  non  aliud  est,  quam  ob- 
noxium  esse  damnationi,  etiamsi  illa  non- 
dum  praesens  sit. 

Jam  quod  nos  habemus :  irritam  fe- 
cerunt,  Graecis  unum  verbura  est  fj^sxrj- 
accv,  quod  proprie  significat  repulerunt, 
sive  quomodo  plerique  vertunt  rejeceru^it. 
Hinc  autem  consequens  est  id,  quod  no- 
ster  vertit  interpres.  Nam  qui  datam  fidem 
rejicit  et  ab  ea  recedit,  eam  irritam  facit. 
Porro  de  fide  consentiens  est  oranium  or- 
thodoxorum  interpretum,  tam  Graecorum 
quam  Latinorum,  tamque  veterum,  quam 
recentiorum  expositio:  per  eam  significari 
fidem  promissionis  Christo  facrae,  votum 
Christo  nuncupatum,  pactum  cum  eo  ini- 
tum  continentiae  deinceps  servandae.  His 
enim  hujusmodi  verbis  istam  fidem  ex- 
plicant  afque  hunc  sensum  reddunt.  Eo 
ipso,  quo  nubere  volunt,  obnoxiae  sunt 
damnationi  aeternae,  quia  fidem,  qua  pa- 
ctae  fuerant  Christo  sponso  continentiam 


se  servaturas,  abjecerunt  et  violaverunt, 
alium  quaerentes  maritum. 

Fidem  exponunt  hoc  modo  non  solum 
commentatores,  verum  et  caeteri  Patres 
passim  in  suis  scriptis  atque  imprimis  Au- 
gustinus,  qui  lib.  de  bono  viduitatis  cap. 
8.  sic  habet:  In  virginali  et  viduali  con- 
tinentia  excellentia  muneris  amplioris  ex- 
petitur;  qua  expedita  et  electa,  et  voti 
debito  oblata,  jam  non  solum  capessere 
nnptias,  sed  etiam,  si  non  nubatur,  nubere 
velle  damnabile  est.  Similia  docet  ejus- 
dem  lib.  cap.  9.  et  10.  Idem  in  exposit. 
Psalm.  75.  Quid  est,  inquit,  primam 
fidem  irritam  fecerunt?  Voverunt,  et 
non  reddiderunt.  Eundem  Augustinum 
vide  lib.  de  sancta  Virg.  cap.  33.  et  34., 
lib.  1.  de  adult.  conjug.  cap.  24.  et  25. 
et  epist.  70.  Consulantur  et  alii  Patres : 
ut  Cyprian.  epist.  11.  lib.  1.  ad  Pompon., 
Basil.  lib.  de  Virg.,  Epiphan.  in  haeresi 
Montan.,  quae  est  48.  et  in  haeresi  Apost., 
quae  est  61.  Hieronymus  lib.  1.  contra 
Jov.  et  in  Epist.  ad  Furiam  de  viduit. 
servanda  et  in  fine  Epist.  ad  Demetr.,  In- 
nocent.  I.  Epist.  2.  cap.  12.  et  13.,  Ful- 
gentius  Epist.  1.  cap.  6.  Quibus  accedit 
Concilium  Carthaginiense  4.,  cui  B.  Au- 
gustinus  interfuit  can.  104.,  in  quo  dici- 
tur  viduas,  quae  se  devoverunt  Domino, 
si  postea  ad  nuptias  saeculares  transive- 
runt,  secundum  Apostolum  habere  damna- 
tionem,  quia  fidem  castitatis,  quam  Do- 
mino  voverunt,  irritam  facere  ausae  sunt. 

At  vero  haec  Apostolicae  sententiae 
inter^retatio  sectariis,  qui  vota  praesertim 
continentiae  oderunt ,  non  placet.  Unde 
alios  sensus  hujus  loci  commenti  sunt. 
Plerique  eorum  fidem  Christianam  signi- 
ficari  volunt,  qua  nimirum  Evangelio 
creditur,  et  a  qua  Christiani  vocamur,  tum 
quoniam  ea  simpliciter  est  prima  hcmini 
Christiano,  tum  quod  haec  fidei  acceptio 
tritiesima  sit  in  Epistolis  Apostolicis.  Qua 
etiam  utraque  rarione  oppugnant  Catho- 
licorum  expositionem.  Quibus  respondeo  : 
Si  de  fide  Christiana  loqueretur  Aposto- 
lus,  omnino  frustra  praemisisset:  nubere 
volunt.  Nam  sive  ncbcre  velint,  sive  non, 
damnationem  habent,  quae  recedunt  a 

fide  Evangelii.  Manifestum  est  autem, 
Apostolum  hoc  in  eis  culpare,  quod  nu- 
bere  volunt.  Non  ergo  de  fide  Christiana, 
cui  nuptiae  Lon  repugnant,  loquitur:  sed 
de  ea  fide,  qua  castitatem  Deo  professae, 
nuptiis  renuntiarunt.  Quam  Apostolus 
primam  fidem  vocat,  non  quod  eam  nulla 
fides  praecesserit ,  sed  Hebraea  phrasi 
primam,  id  est  priorem  seu  antea  datam. 
Sic  Apoc.  2.  dicitur:  Prima  opera  fac. 
Non  prima  omnium,  nam  ea  opera  mala 
erant,  sed  prima,  id  est  priora.  Tale  est  il- 
lud  ibidem:  Charitatem  tuam  primam 
reliquisti,  id  est  priorem.  Et  illud  Lucae 
Act.  1.  Primum  quidem  sermonem  feci, 
id  est  priorem.  Loquitur  enim  de  priori 
libro  a  se  conscripto.  Sic  priorem  ad 
Corinthios  Epistolam,  vocamus  primam: 
quae  phrasis  etiam  Graecis  est  familiaris. 

Quod  autem  ad  fidei  vocabulum  atti- 
net,  etsi  in  Epistolis  Apostolicis,  ratione 
materiae,  frequentissima  sit  mentio  fidei, 
qua  creditur  in  Christum :  non  raro  ta- 
men  etiam  ea  fides  nominatur,  quae  in 
servandis  promissis  consistit,  ut  Rom.  3. 
Nunquid  incredulitas  illorum  fidem  Dei 
evacuabit?  Gal.  5.  Mansuetudo,  fides, 
modestia.  2  Tim.  4.  Fidem  servavi.  Nec 
alia  fides  intelligitur,  quoties  Deus  fidelis 
in  Scripturis  vocatur.  Qna  significatione 
etiam  homines  fideles  appellat  Apostolus, 
ut  hujus  Epist.  cap.  1.  Fidelem  me  ex- 
istimavit,  ponens  in  ministerio,  et  cap. 
3.  Fideles  in  omnibus. 

Potest  autem  adversariorum  expositio 
etiam  ex  alio  ipsorum  dogmate  r^felli. 
Negant  enim,  fidem  Christianam  semel 
habitam  amittiposse,  quomodo  igitur  eam 
olim  susceptam  viduae,  de  quibus  hic 
agitur,  abjiciunt  et  irritam  faciunt?  Alii 
proinde  non  fidem  ipsam,  sed  fidei  pro- 
fessionem  in  baptismo  factam  intelligunt. 
Sed  et  hic  sensus  eodem  argumento,  quo 
superior,  ex  Apostoii  verbis  sumpto  eli- 
ditur.  Nihil  enim  ad  hunc  sensum  per- 
tinet,  quod  praemisit:  nubere  volunt, 
neque  enim  in  baptismo  promiserunt  se 
non  nupturas,  aut  si  promisissent,  secun- 
dum  adversarios  mab  fecissent,  nec  voto 
tenerentur.    Alii   sic  exponunt:    Nubere 


vclentes,  damnationem  habent,  id  est  re- 
prehensionem  ac  perpetuam  ignominiae 
maculam  incurrunt,  quia  fidem  priori  ac 
defuncto  marito  datam,  irritam  fecerunt. 
Sed  haec  coacta  est  et  a  Scripturis  aliena 
damnationis  interpretatio.  Deinde  sen- 
sus  iste  adversatur  ipsi  Paulo  docenti 
Rom.  7.  et  1  Cor.  7.  mulierem,  postquam 
dormierit  vir  ejus,  liberatam  esse  a  lege 
viri,  ut  cui  vult,  nubere  possit.  Quod  si 
fidem  priori  marito  datam  intelligunt,  de 
non  nubendo  alteri  post  ejus  mortem :  hu- 
jusmodi  fidem  seu  promissionem  ipsi  se- 
ctarii  non  probant,  nihilo  magis,  quam 
continentiae  promissionem  Deo  factam. 

Porro  Calvinus,  etsi  de  fide  baptismi 
locum  hunc  interpretetur ;  videns  tamen 
elabi  se  non  posse,  propter  illud :  Nubere 
volunt,  quod  cum  ea  interpretatione  nullo 
modo  cohaeret :  tandem  admittit  exposi- 
tionem  veterum  de  pactione,  seu  voto 
continentiae,  verum  id  cum  duplici  repre- 
hensione  Catholicorum.  Duabus,  inquit, 
de  causis  tyrannicam  de  coelibatu  legem 
maxime  improbamus ;  quod  scilicet  cul- 
tum  esse  fingunt  coram  Deo  meritorium; 
et  quod  vovendi  temeritate  praecipitant 
animas  in  exitium.  Cui  respondetur,  non 
esse  Catholicorum  figmentum,  sed  doctri- 
nam  a  Christo  et  Apostolis,  et  tota  anti- 
quitate  traditam,  per  continentiam  virgi- 
nalem  ac  vidualem,  perinde  ut  per  alias 
virtutes,  si  recto  fine  exerceantur,  homi- 
nes  Deo  placere,  et  ad  consequendam 
regni  coelestis  beatitudinem  promoveri. 
Laudat  Christns  eunuchos,  qui  seipsos 
castraverunt  propter  regnum  coelorum, 
Matth.  19.  Paulus  dicit,  mulierem  innu- 
ptam  et  virginem  cogitare,  quae  Domini 
sunt,  ut  sit  sancta  corpore  et  spiritu,  1 
Cor.  7.  Jovinianus  ab  Ecclesia  damnatus 
est,  quod  conjugium  aequaret  virginitati, 
et  par  in  utroque  meritum  poneret.  Au- 
gustinus  lib.  de  sancta  virgin.  cap.  13. 
Mirabiliter  desipiunt,  inquit,  qui  putant 
hujus  continentiae  bonum  non  esse  ne- 
cessarium  propter  regnum  coelorum, 
sed  propter  praesens  saeculum  etc. 

Quod  ad  vovendi  temeritatem  attinet, 
vitium  est  quorundam,  sed  ab  Ecclesia 

semper  improbatum,  ut  quae  suis  legibus 
diligenter  cavet,  ne  quis  temere  castita- 
tem  voveat.  Unde  et  annum  probationis 
jam  olim  instituit:  ac  ne  quis  ullam  vir- 
ginem,  aut  viduam,  aut  aliam  quamcun- 
que  mulierem  ad  emittendam  professio- 
nem  quomodocunque  cogat  invitam ;  ne- 
mo  consilium,  auxilium,  aut  favoiem  ad 
eam  rem  praestet;  suamve  praesentiam, 
consensum,  vel  auctoritatem  actui  hujus- 
modi  quoquo  modo  interponat:  sub  poena 
anathematis  in  Synod.  Trid.  interdixit 
sess.  25.  de  rcform.  de  regularibus  et  mo- 
nialibus  cap.  18.  Ampliorem  refutatio- 
nem  falsarum  expositionum  hujus  loci 
vide  apud  Hesselium. 

Si  quaeras,  an  nuptiae  viduarum,  quae 
continentiam  voverant,  ratae  fuerint,  an 
irritae:  respondeo  cum  eodem  doctore, 
nusquam  legi  apud  veteres,  quod  irritae 
fuerint.  Neque  enim  votum  earum  erat 
solemne,  quale  est  virginum,  quae  vitam 
profitentur  monasticam.  Unde  Epipbanius 
in  haeresi  Apostolicorum  ejusinodi  ma- 
trimonia  sive  a  viduis,  sive  a  virginibus 
inita,  graviter  quidem  reprehendit,  vera 
tamen  esse  conjugia  satis  aperte  significat. 
Similiter  Cyprianus  lib.  1.  ep.  11.,  Inno- 
cent.  I.  epist.  2.  cap.  13.  et  Augustinus 
lib.  de  sancta  virgin.  cap.  34.  et  lib.  de 
bono  vid.  cap.  10.  Hujus  rei  argumentum 
est,  quod  Ecclesia  nunquam  legatur  ea 
matriraonia  dissolvisse,  sed  tantum  con- 
trahentibus  poenitentiam  imposuisse,  ut 
videre  est  in  Synodo  Carthaginienei  4. 
cap.  104.  Quaeri  hic  posset,  quomodo 
non  secum  pugnet  Apostolus,  hoc  loco 
damnans  adolescentiores  viduas  nubere 
volentes;  cum  paulo  post  dicat :  Volo 
juniores  nubere.  Verum  responsio  pate- 
bit  ex  ejus  loci  commentario. 

13.  Simul  autem  et  otiosae  discunt 
circuire  domos.  Alia  recenset  incommoda, 
propter  quae  juniores  viduae  non  sint  in 
alimoniam  ecclesiasticam  assumendae. 
Dum  enim  vitae  sustentationem  accipiunt 
ab  Ecclesia,  libere  otiantur,  pares  se  fa- 
cientes  vetulis,  quae  laborare  non  pos- 
sunt;  otiantes  vero,  nec  domi  habentes 
quod  agant,  nec  virum  quem  metuant, 


discunt,  id  est  assuescunt  vagari  per  do- 
mos,  quod  prorsus  alienum  est  ab  hone- 
state  muliebri,  nec  non  pudicitiae  earum 
periculosum.  Hinc  patet,  viduas,  dc  qui- 
bus  agit  Apostolus,  non  fuisse  conclusas ; 
ut  hodie  sunt  sanctimoniales. 

Non  solum  otiosae.  Graecu  addunt 
autem :  Non  solum  autem  otiosae,  quem- 
admodum  et  Ambx-osianus  legit.  Ea  con- 
junctio  non  erat  negligenda :  nam  ad 
epitasin  facit,  unde  alii  vertunt:  Imo  non 
solum  otiosae.  Sed  et  verbosae.  Graeca 
vox  significat  garrulas  et  inepte  loqucces. 
Vitium  est  muliebre,  sed  earum  maxime, 
quae  otio  deditae  sunt. 

Ec  curiosae.  Id  est  rerum  alienarum 
et  ad  se  non  pertinentium  indagatrices. 
Est  enim  curiositas,  inordinata  et  immo- 
derata  cognoscendi  cupiditas.  Hoc  autem 
vitium  otiositatis  proprius  est  foetus. 
Unde  ajebat  ille :  Tantumne  tibi  abs  re 
tua  est  otii,  aliena  ut  cures?  Porro  curio- 
sitas  loquacitatem  parit.  Nam  curiosi,  ut 
aliena  discant,  alibi  visa  vel  audita  refe- 
runt:  deinde  haec  rursus  apud  alios  effu- 
tiunt.  Loquentes,  quae  non  oportet.  Sive 
quia  secreta,  quae  audierint,  produnt: 
sive  quia  detrahunt  aliorum  famae :  quod 
utrumque  ad  intemperantiam  linguae  per- 
tinet:  sive  quia  verba  proferunt  inter- 
dum  parum  honesta  et  pudica :  quod  pro- 
venit  ex  lascivia. 

14.  Volo  ergo  juniores  nubere.  Non 
hoc  dicit  Apostolus  de  junioribus  illis  vi- 
duis,  quae  jam  voverant,  se  non  amplius 
nupturas:  neq:.e  enim  eas  vuit  praeci- 
pitare  in  damnationem :  nam  si  damna- 
tionem  habebant  nubere  volentes,  quanto 
magis  nubentes?  Sed  loquitur  de  junio- 
ribus  in  genere :  quas  repelli  vult  a  be- 
neficio  sustentationis ,  et  non  admitti  in 
numerum  viduarum  Ecclesiae,  ne  postea 
luxurientur  adversus  Christum,  et  nubere 
volentes,  fidem  ei  datam  irritam  faciant, 
et  per  hoc  certam  incurrant  damnationem. 
Unde  liquet,  hunc  locum  superiori  non 
esse  contrarium ,  ubi  dixerat :  Nubere 
volunt,  habentes  damnationem. 

Sed  quaeritur,  quomodo  cum  hac  sen- 
tentia  non  pugnet,  quod  idem  Apostolus 


720 


COMMENTARIUS  IN  CAP.  V. 


ait  1  Cor.  7.  Volo  omnes  esse  sicut  me 
ipsum;  et  peculiariter  de  vidua:  Beatior 
erity  si  sic  permanserit.  Responsio  :  Apo- 
stolus  hoc  loco  id  velle  se  dicit,  quod  ab- 
solute,  et  omnibus  circumstantiis  consi- 
deratis  expedire  videbat  istis  junioribus 
viduis.  Ad  Corinth.  autem  priore  loco 
tantummodo  desiderium  suum  exponit, 
quod  tamen  videt  non  posse  impleri.  Ad- 
dit  enim  :  Sed  unusquisque  donum  suum 
habet  a  Deo.  Posteriore  autem  loco  de- 
clarat  quidem  in  genere,  quid  sit  melius : 
non  tamen  omnes  viduas  ad  id  hortatur : 
sciens  non  omnes  capere  posse,  sed  pro- 
ponit  excellentiam  virtutis  et  praamii,  ut 
quae  possunt  capere,  capiant.  Quod  ergo 
hic  dicit:  Volo  juniores  nubere,  secun- 
dum  indulgentiam  dicit,  non  secundum 
imperium,  sicut  illud  1  Cor.  7.  Iterum 
revertimini  in  idipsum.  Quodque  illic 
addidit:  propter  incontinentiam  ve- 
stram3  idem  et  hic  addi  potuit  et  intcliigi 
debet,  quasi  dicat:  Quoniam  in  juniori- 
bus  viduis  video  periculum  incontinentiae 
et  damnationis,  si  voveant,  idcirco  volo 
eas  nubere. 

Illud  ergo  volo,  non  est  praecipientis, 
sed  suadentis  et  consulentis  minus  bonum, 
quod  est  nubere,  respectu  continentiae 
vidualis ;  imo  et  minus  malum  proponen- 
tis,  quale  est  nubere  per  incontinentiam, 
respectu  fornicationis  et  violationis  voti. 
Quare  ex  hoc  loco,  sicut  et  ex  altero  jam 
citato  ad  Corinthios  bene  colligitur,  quod 
licitum  sit  proponere  minus  peccatum  ei, 
qui  in  gravius  peccatum  a'lioqui  sit  pro- 
lapsurus.  Non  enim  id  est  consulere  pec- 
catum  simpliciter,  sed  sub  ratione  mino- 
ris.  Huic  nostrae  responsioni  consentanea 
scribunt  Ambrosius  lib.  de  viduis  paulo 
post  init,  Hieronymus  in  epist.  ad  Age- 
ruchiam,  expresse  exponens,  Apostolum 
haec  dicere  secundum  indulgentiam,  non 
secundum  imperium ;  Augustinus  lib.  de 
bono  viduitatis  cap.  8. 

Sed  objiciunt  adversarii:  Si  voluntas 
aut  consilium  Apostoli  est,  ut  juniores  vi- 
duae  nubant,  male  igitur  Ecclesia  passim 
adolescentulas  ad  professionem  castitatis 
admittit.  Quin  et  Cajetanus  in  comment. 


TJtinam,  inquit,  hodie  disceremus  ab  hu- 
jusmodi  experientiis,  an  prosint  juvenilis 
aetatis  utriusque  sexus  solerania  vota, 
tum  sacrorum  ordinum,  tum  religionum. 

Primum  respondeo,  de  viduis  Aposto- 
lum  hic  loqui,  non  de  virginibus;  nam 
de  his  apertum  habemus  Apostoli  consi- 
lium  1  Cor.  7.  ut  sic  permaneant,  ac  de- 
finitam  seatentiam,  qua  dicit  eum ,  qui 
matrimonio  jungit  virginem  suam,  bene 
facere,  sed  qui  non  jungit,  melius  fa- 
ccre.  Non  est  autem  de  virginibus  et  vi- 
duis  eadem  ratio,  nam  multas  ob  causas 
facilius  continent  vhgines,  quam  viduae, 
quemadmodum  et  Hieronymus  in  memo- 
rata  Epist.  testatur.  Unde  et  probabile 
de  vidua  argumentum  est:  Si  cum  virgo 
esset,  continere  non  potuit;  igitur  neque 
post  expertas  nuptias  continere  poterit. 
Deinde  non  de  omnibus  et  singulis  viduis 
junioribus  loquitur  Apostolus,  sed  de  ipso 
genere.  Sentit  enim,  plerasque  tales  esse, 
ut  eis  nubere  magis  expediat,  quam  con- 
tinentiam  vovere ;  illo  praesertim  tem- 
pore,  quo  necdum  instituta  erant  mona- 
steria,  in  quibus  clausae  et  a  saeculari 
conversatione remotae  sub  disciplina  prae- 
positarum  viverent.  Et  hic  quidem  omnes 
juniores  viduas  repelli  a  beneficio  susten- 
tationis,  quum  ait :  Vidua  eligatur  non 
minus  sexaginta  annorum,  non  tamen 
omnes  vult  nubere,  sed  plerasqne,  ut  di- 
ctum  est.  AHoqui  etiam  vidnis  ad  nuben- 
dum  aptis  continentiam  suadet  1  Cor.  7. 
Cum  enim  de  vidua  dixisset:  Cui  vult, 
nubat,  tantum  in  Domino ;  subjungit: 
Beatior  autem  erit,  si  sic  permanserit, 
secundum  meum  consilium. 

Qund  autem  virgines  adolescentulae 
recte  ad  professionem  castitatis  admittan- 
tur,  perspicue  et  pulchre  clocet  Ambro- 
sius  lib.  3.  de  virginibus.  Idque  adeo 
perpetua  Ecclesiae  consuetudine  firma- 
tum  est  in  juvenibus  utriusque  sexus  ad 
ejusmodi  professionem  admittendis,  ut 
magnae  temeritatis  et  impudentiae  sit, 
id  an  recte  fiat,  in  dubium  revocare. 
Tantum  hoc  agendum,  ut  circa  personas 
assumendas  sacri  canones  et  monasticae 
constitutiones  bene  observentur. 


EPISTOLAE  I.  AD  TIMOTHEUM.    VERS.  14.  15. 


721 


Filios  procreare.  Graecc  t£xvoyqvsTv, 
a  quo  Tsxvoyovia,  de  qua  superius  cap. 
2.  Salvabitur  autem  per  filiorum  gene- 
rationem ;  ex  quo  liquet,  eo  verbo  ccm- 
prehendi  totam  liberorum  educationem. 
Hanc  autem  intelligit  rectam,  legithnain 
et  Christianam.  Matresfamilias  esse. 
Graeca  vox  significat :  domum  regere,  id 
est  familiam  administrare.  Quod  quidem 
mulieris  ofiicium  est,  sed  sub  potestate 
ac  regimine  viri:  idque  dicitur  ad  ditfe- 
rentiam  negotiorum  civilium  ac  publico- 
rum ,  quae  nihil  ad  muiierem,  sed  proprie 
ad  viros  pertinent.  Haec  ofiicia,  quae 
sunt  liberos  educare  et  domum  guber- 
nare ,  mulieri  praescribit  Apostulus  non 
tanquam  meliora  aut  aequauda ,  cum  iis 
ofiiciis ,  quibus  vacant  virgines  et  viduae 
castitatem  professae,  ut  volunl  haeretici; 
cum  istae  secundum  Apostolum  cogitent, 
quae  Domini  sunt,  ut  sint  sanctae  cor- 
pore  et  spiritu  1  Cor.  1.,  cumque  ut  ait 
hoc  ipso  capite:  ea,  quae  vere  vidua 
est  y  speret  in  Deum,  et  orationibus  in- 
stet  nocte  ac  die\  3ed  ut  illae,  quae  ma- 
jus  bonum  per  incontinentiam  non  asse- 
quuntur,  malo  suo  bene  utentes,  intra 
honesti  conjugii  fines  et  ofiicia  continean- 
tur,  quemadmodum  Augustinus  docet 
libro  de  bono  conjugali  cap.  3. ,  et  libro 
1.  de  nuptiis  et  concup.  cap.  16.  Denique 
ita  fit,  ut  a  vitiis  supra  nominatis,  otio, 
discursu,  loquacitate,  curiositate  retra- 
hantur ;  utpote  domesticis  actionibus  oc- 
cupatae  et  maritis  evagationem  prohiben- 
tibus. 

Nullam  occasionem  dare  adversario 
maledicti  gratia.  Sive  ad  maledicen- 
dum ,  ut  alii  vertunt.  Adversarium  non 
diabolum  intelligit,  ut  quidam  putant,  is 
enim  semper  maledicit  et  calumniatur, 
etiam  nulla  data  occasione,  sed  hominem 
Christianae  religioni  inimicum ,  sive  gen- 
tilis  ille  sit ,  sive  Judaeus.  Est  enim  hic 
locus  similis  illi  Tit.  2.  Ut  is ,  qui  ex 
adverso  est,  vereatur ,  nihil  habens 
malum  dicere  de  nobis.  Unde  etiam  in- 
telligitur  hac  parte  causam  indicare  prae- 
cedentium.  Nam  idcirco  vult  juniores 
viduas  nubere ,   filios  procreare ,   matres- 

familias  esse,  ut  sub  jugum  matrimonii 
redactae  et  conjugalibus  officiis  implica- 
tae,  non  habeant  libertatem ,  neque  spa- 
tium  evagandi  et  caetera  mala,  quae  su- 
perius  memorata  sunt  faciendi ,  per  quae 
infidelibus  et  Christiani  nominis  adver- 
sariis ,  occasio  daretur  male  loquendi  de 
religione  et  instituto  Christianorum. 

15.  Jam  enim  quaedam  conversae 
sunt  retro  Satanam.  Clarins  alii  ver- 
tunt:  Jam  enim  quaedam  adversae 
sunt ,  sive  deflexerunt  post  Satanam. 
Ambrosianus:  Deerraverunt  abeuntes 
post  Satanam.  Sensus  est :  eas  a  Christo 
aversas,  Satanam,  id  est  diabolum  secu- 
tas  esse.  Sed  qua  in  re  id  fecerint,  non 
explicat.  Quidani  interpretantur,  quia 
nupserunt  contra  votum :  alii ,  quia  forni- 
catae  sunt:  quod  est  probabilius.  Ex  hoc 
enim  facto  major  occasio  maledicendi 
suppetebat  adversario.  Potest  etiam  re- 
ferri  ad  desertionem  religionis.  Per  hanc 
enim  religio  multum  infamatur. 

Hic  insurgit  Calvinus  et  dicit:  Si 
quarumdam  juniorum  viduarum  defectio 
satis  validum  argumentum  Paulo  fuit,  ut 
remedium  universale  quaereret,  quam 
multa  hodie  Papistis  argumenta  essent 
abolendi  impuri  sui  coelibatus!  etc.  Sed 
huic  adversario  breviter  respondetur,  Pau- 
lum  non  hic  condere  universale  prae- 
ceptum ,  quo  omnes  juniores  viduas  a 
voto  continentiae  arceat,  vel  omnes  ad 
nuptias  compellat:  sic  enim  suo  ipsius 
consilio ,  quod  viduis  dedit  ad  Corinthios 
scribens ,  adversaretur :  sed ,  sicut  supra 
declaratum  est,  simpliciter  quidem  vetat 
juniores  recipi  in  numerum  viduarum, 
quae  ab  Ecclesia  alantur:  si  tamen  earum 
quaedam,  ut  Domino  placeant,  continen- 
tiam  et  vovere ,  et  servare  ex  animo  ve- 
lint,  nequaquam  prohibet,  neque  ad  nu- 
bendum  cogit.  Sed  quia paucae  tales  erant, 
multitudini  consulens,  in  genere  dixit: 
Volo  juniores  nubere ,  quia  sciiicet  ple- 
raeque  ejusmodi  erant,  ut  propter  ipsa- 
rum  incontinentiam  omnino  eis  expediret 
nubere.  Porro  si  leges  omnes,  quae  a 
multis  male  servantur,  abolendae  essent, 
quod    Calvini     ratiocinatio     praetendit: 

qnam ,  obsecro ,  bonam  legem  reliquam 
haberemus  ? 

16.  Si  quis  fidelis  habet  viduas ,  sub- 
ministret  tllis.  In  Graeco  utrumque  ge- 
nus  exprimitur,  sicut  et  in  MSS.  Lau- 
densi ,  nec  non  apud  Ambrosianum.  Sic 
enim  legit:  Quod  si  quis  fidelis  aut  si 
qua  fidelis  habet  viduas ,  sufficienter 
subministret  illis.  Congruit  hic  locus 
cum  illo  superiori:  Si  qua  vidua  filios 
aut  nepotes  habet  etc.  Nisi  quod  prae- 
sens  sententia  generalior  est,  non  solum 
pertinens  ad  filios  et  nepotes ,  qui  ad 
alendas  matres  viduas  arctiori  vinculo 
tenentur ;  verum  etiam  complectens  agna- 
tos  atque  affines  viduarum ,  aut  etiam 
dominos  ac  dominas,  qui  vel  quae  illarum 
opera  et  famulatu  usae  ftierant.  Quos 
omnes  monet,  ut  viduas  hujnsmodi  aliqua 
necessitudine  sibi  conjunctas ,  quae  per 
aetatem  aut  infirmitatem  solitos  labores 
subire  non  possunt,  de  suis  facultatibus 
alant;  tum  quia  Christiana  chiritas,  adeo- 
que  aequitas  id  postulat,  tum  ob  rationem 
sequentem :  Et  non  gravetur  Ecclesia ; 
scilicet  earum  alimoniis,  id  quod  textus 
Ambrosianus  exprimit.  Contingeret  au- 
tem  gravari  Ecclesiam ,  si  omnes  viduae, 
tametsi  egentes,  ei  traderentur  alendae. 

Ut  iis ,  quae  vere  viduae  sunt,  suffi- 
ciat.  Id  est  suppeditet,  sufBcienter  pro- 
videat  Ecclesia.  Nam  ad  Ecclesiam  hoc 
referendum  liquet  ex  Graeco.  Est  enim 
idem  verbum,  quod  paulo  ante  submini- 
stret.  Vere  viduas  vocat  desolatas  ac 
destitutas  humanis  subsidiis,  quemad- 
modum  superius  explicavit  ipse  Apcsto- 
lus.  Tales  autem  non  sunt,  quamdiu  pro- 
pinquos  aut  amicos  habent,  a  quibus  su- 
stententur.  Locus  hic  notari  potest  ad- 
versus  eos,  qui  cum  de  suo  satis  habeant, 
unde  vivant,  ecclesiasticis  beneficiis  im- 
pinguantur;  aut  qui  uno  beneficio,  quod 
ad  honestam  sustentationem  valeaf,  non 
contenti ,  plura  accumulant.  Nam  si  fide- 
lis  habens  vidnas ,  subministrare  illis  ju- 
betur,  ut  iis,  quae  vere  viduae  sunt,  alen- 
dis  Ecclesia  sufficiat:  quanto  magis  qui 
vel  patrimonium  vel  unum  habent  eccle- 
siasticum  bencficium,   ex  quo  sufBcienter 


ali  possint,  abstinere  debent  a  gravanda 
Ecclesia,  quo  plures  ministros  alere 
queat,  per  quos  divina  celebrentur  officia 
et  Christiani  populi  salus  procuretur. 

17.  Qui  bene  praesunt  presbyteri, 
dupHci  honore  digni  habeantur.  Ab  ho- 
nore  viduarum  transit  ad  honorem  pres- 
byteris  debitum.  Presbyteros  autem  in- 
telligit  non  aetate,  sed  ordine;  sic  tamen, 
ut  etiam  episcopos  comprehendat.  Nam 
Asia ,  cujus  metropolis  erat  Ephesus, 
plures  habebat  episcopos,  qui  et  presby- 
teri  vocabantur,  ut  patet  Act.  20.  Voca- 
vit,  inquit,  majores  natu  Ecclesiae, 
Graece  presbyteros ;  et  infra:  In  quo  vos 
Spiritus  sanctus  posuit  episcopos  regere 
Ecclesiam  Dei.  Certe  in  eo,  quod  dictum 
est  capite  snperiori:  Cum  impositione 
manuum  presbyterii,  episcopos  intelligi, 
manifestum  est.  Quod  autem  etiam  pres- 
byteri  episcopis  inferiores  hac  parte  com- 
prehendi  debeant,  paulo  post  ostendemus. 
Quamvis  enim  proprie  episcoporum  sit 
Ecclesiis  praeesse ,  quod  in  Actis  vocat 
regere  Ecclesiam  Dei,  tamen  et  reliqui 
presbyteri  episcopo  subjecti  suo  modo 
praeerant  et  regebant  Ecclesiam ,  quem- 
admcdum  et  hodie  presbyteri  Curati. 

Duplicem  honorem,  Ambrosianus  in- 
terpretatur  coelestem  et  terrenum.  Non- 
nulli  honorem  reverentiae  et  subsidii,  sive 
aliis  verbis ,  honorem  dignitatis  et  com- 
modi  temporalis.  At  rectius  alii  duplicem 
honorem  sustentationis ,  quem  assignari 
censent  presbyteris  duplum ,  compara- 
tione  viduarum.  Cujus  expositionis  me- 
minit  Chrysostomus.  Verum  magis  adhuc 
placet  ejusdem  Chrysostomi  et  aliorum 
commentarius,  quo  duplicem  honorem 
interpretantur  benignam  ac  liboralem  su- 
stentationem ,  rerumque  necessariarum 
subministrationem.  Nam  honoris  quidem 
nomine  subsidium  vitae  significari,  qua- 
tenus  in  testimonium  virtutis  aut  excel- 
lentiae  cujusdam  praebetur,  jam  ex  su- 
perioribus  et  aliunde  patet.  Hinc  stipen- 
dia  pastoribus,  professoribus,  praefectis 
debita,  Latinis  honoraria  vocantur.  Du- 
plex  autem  Hebraeis  dicitur  multum  et 
copiosum ,  nt  Jes.  40.  Suscepit  de  manu 

Domini  duplicia  pro  omnibus  peccatis 
suis,  et  Jerem.  16.  Reddam  duplices 
iniquitates  et  peccata  eorum,  et  cap.  17. 
Duplici  contritione  contere  eos.  Quo- 
modo  et  illud  videiur  intelligendum,  quod 
Elisaus  ad  Eliam  dixit  4  Reg.  2.  Obse- 
cro,   ut  fiat  in  me  duplex  spiritus  tuus. 

Igitur  in  hoc  Apostoli  praecepto  fun- 
datur  liberalis  alimentatio  pastorum  seu 
parochorum.  Sed  cave ,  ne  hinc  colligas, 
licitam  esse  pluralitatem  beneiiciorum  ec- 
clesiasticorum,  quae  singula  singulis  de- 
putata  sunt  ministris.  Tantum  enira  hinc 
statuitur,  ea  satis  ampla  esse  debere  ad 
honestam  ministrantium  sustentationem, 
praesertim  eorum,  qui  praesunt;  non 
quidem,  ut  superabundent  ac  divitias 
congerant,  sed  ut  eis  pro  conditione  ac 
statu  suo  affatim  necessaria  suppetant, 
nec  desit,  quod  indigentibus  tribuant. 

Maxime  qui  laborant  in  verbo  et 
doctrina.  Id  est  qui  docendo  Dei  verbo 
sunt  intenti,  qui  evangelicae  praedica- 
tioni  diligenter  incumbunt.  Id  enim  epis- 
coporum  praecipuum  est  munus.  Dicit 
autem:  qui  laborant ,  quia  doctrinam 
sacram  tradere  sicut  oportet,  non  parvi 
laboris  est.  Unde  mox  Paulus  hujusmodi 
doctorem  comparat  bovi  trituranti  et  ho- 
mini  operario,  id  est  servile  opus  exer- 
centi. 

Porro  manifeste  colligitur  ex  hac  sen- 
tentia,  fuisse  etiam  Apostolorum  tempore 
quosdara  in  Ecclesia  presbyteros ,  qui  et 
bene  praeessent  et  duplici  honore  digni 
essent ,  nec  taraen  laborarent  in  verbo  et 
doctrina.  Neque  id  hodierni  sectarii  ne- 
gant,  sedhoc  ad  suos  seniores  detorquent, 
quorum  officium  in  eo  constituunt,  quod 
una  cum  ministris  verbi ,  quos  dicunt, 
communi  consilio  et  auctoritate,  ut  loqui- 
tur  Calvinus,  Ecclesiae  disciplinam  ad- 
ministrent.  Atque  in  eo  fundare  se  pu- 
tant  sua  seniorum  conciliabula ,  quae 
consistoria  vocant. 

Ad  eam  rem  adducunt  testimonium  ex 
Ambrosiano  commentario  super  illnd: 
Seniorem  ne  increpaveris ,  ubi  dicit 
auctor  ille:  Sicut  olim  Synagogam ,  ita 
postea  Ecclesiam  seniores  habuisse,  quo- 


rum  sine  consilio  nihil  ageretur  in  Eccle- 
sia.  Id  auttm ,  inquit,  qua  negligentia 
obsoleverit ,  yiescio ;  nisi  forte  doctcrum 
desidia  aut  magis  superbia ,  dum  soli 
volunt  aliquid  videri.  Sed  respondetur: 
auctorem  illum  loqui  de  presbyteris  eccle- 
siastico  ritu  ordinatis,  non  de  laicis,  ut 
haeretici  volunt,  ob  gravitatem  et  pru- 
dentiam,  quam  dicunt,  ad  consilium  et 
gubernandi  sucietatem  assumptis. 

Sciendum  quoque  est,  hunc  Pseudam- 
brosium ,  qui  verisimiliter  diaconus  fuit 
Ecclesiae  Romanae,  iniquiorem  episcopis 
fnisse.  Quod  enim  ille  episcoporum  desi- 
diae  ac  superbiae  adscribit,  Hieronymus 
non  uno  loco  in  aliam  refert  causam, 
scilicet  ut  schismatis  occasio  tolleretur, 
quae  ex  illa  communi  ratione  gubernandi 
metuebatur.  Quamquam  nec  verum  est, 
omnino  cessasse  in  Ecclesia  consilium 
presbyterorum.  Nam  etRomanus  Pontifex 
suos  habet  Cardinales,  et  caeteri  Epis- 
copi  suos  presbyteros  canonicos ,  quos 
velut  consiliarios  adhibent,  si  quando 
gravius  aliquid  inciderit. 

An  autem  hujus  generis  presbyteri 
fuerint,  qui  tempore  Pauli  bene  praeerant, 
nec  tamen  in  verbo  nec  doctrina  labora- 
bant;  an  vero  potius  ii  significentur ,  qui 
Episcopis  et  pastoribus  subsidiariam  prae- 
stabant  operam  in.efferendo  sacrificio  et 
administrandis  sacramentis;  an  denique 
respiciatur  ad  episcopos  bene  regentes 
plebem ,  non  tamen  habentes  gratiam 
verbi,  quales  aetate  Augustini  erant  Ali- 
pius  et  Valerius  episcopi :  dubitari  potest. 
Quamvis  enim  in  episcopo  requirat  Apo- 
stolus,  ut  potens  sit  exhortari  in  doctri- 
na  sana ,  et  eos,  qui  contradicunt, 
arguere  Tit.  1.,  pauci  tamcn  reperie- 
bantur ,  qni  id  satis  praestare  possent. 

Verumtamen  magis  apparet,  secundum 
genus  presbyterorum  significari;  videlicet 
eorum,  qui  cum  ad  praedicationem  verbi 
minus  essent  idonei  sacramentorum  mini- 
sterio  vacabant,  et  per  hoc  participes 
erant  praefecturae  et  jurisdictionis  in  po- 
pulum.  Constat  enim,  Apostolos  et  eorum 
successores  Episcopos  quorumdam  Sacra- 
mentorum  administrationem  aliis  deman- 

dare  solitos.  Nam  sicut  Christus  non  per 
se  baptizabat,  sed  per  discipulos  Joan. 
4. ,  ita  et  Apostoli ,  exemplo  ejus  edocti, 
ne  quo  pacto  a  praedicatione  verbi  im- 
pedirentur,  fere  non  per  se,  sed  per  alios 
baptizabant ;  ut  probant  exempla  Petri  et 
Pauli  Act.  10.  et  19.  et  1  Cor.  1.  De 
Episcopis  autem  intelligi  posse  non  exi- 
stimo.  Quamvis  enim  contingat  esse  epis- 
copos  bene  regentes,  et  gratiam  verbi  non 
habentes;  non  tamen  credo  eum  permi- 
sisse  Timotheo ,  cui  praescripsit  regulam 
assumendi  episcopi,  in  qua  dicitur,  quod 
oporteat  eum  esse  doctorem ,  ut  assume- 
ret  episcopum  non  doctorem ,  id  est  non 
aptum  ad  docendum  populum. 

18.  Dicit  enim  Scriptura:  non  in- 
fraenabis  os  bovi  trituranti.  Ex  scri- 
ptura  Deut.  25.  confirniat  suum  prae- 
ceptum.  Nam  lex  illa  moraliter  signi- 
ficat,  praefectis  ac  praedicatoribus  verbi 
Dei  non  parce,  sed  liberaliter,  velut 
ex  pleno  acervo  victum  esse  suppe- 
ditandum.  Etenim  et  alibi  in  scriptura 
nomine  bovis  praedicatores  Evangelii 
mystice  significati  sunt,  ut  Prov.  14.  et 
Jes.  32.  Ambrosianus  legit:  Non  in- 
fraenabis  bovem  triturantem:  nam  os 
in  Graeco  non  exprimitur,  uti  nec  in 
Syriaco,  sed  includitur  in  verbo  cptjKoastc, 
quod  significat  obligare ,  obstruere  os ;  id 
quod  fraeno ,  vel  simili  instrumento  in  os 
immisso  fieri  solet.  Noster  interpres 
1  Cor.  9.,  ubi  eadem  est  citatio,  vertit: 
Non  alligabis  etc.  Ex  eodem  Apostoli 
loco,  ejusque  commentario,  petatur  hujus 
testimonii  plenior  expositio. 

Et  dignus  est  operarius  mercede 
sua.  Quaerunt  interpretes ,  ubi  hoc  dicat 
scriptura.  Sunt,  qui  referant  ad  illud 
Lev.  19.  Non  morabitur  opus  merce- 
narii  tui  apud  te  usque  mane.  Sed  ver- 
borum  hic  nulla  similitudo,  licet  res  ali- 
quo  modo  conveniat.  Alii  putant  citari 
scripturam  Evangelicam.  Nam  Luc.  19. 
Christus  hanc  sententiam  totidem  verbis 
pronuntiavit.  Sed  non  est  verisimile,  Pau- 
lum  aliquid  ex  Evangelio  Lucae  discipuli 
sui  citasse ;  praesertim  cum  id  tunc  nondum 
scriptum  fuisse  videatur.    Itaque  rectius 


illi ,  qui  negant  hac  parte  citari  «iliquod 
scripturae  testimonium.  Nam  illud  praece- 
dens :  Dicit  enim  scriptura;  tantum  referri 
debet  ad  testimonium  proxime  sequens : 
Non  infraenabis  etc.  Huic  autem  scriptu- 
rae  subjungit  Apostolus  alteram  senten- 
tiam, ex rebus  humanis  atque  a  sensu  com- 
muni  sumptam ;  quemadmodum  et  Christus 
eam  protulit.  Omnibus  enim  ratio  dictat, 
operario  mercedem  deberi.  Nam  et  alia 
quaedam  hujusmodi  congerit  Apostolus 
1  Cor.  9. ,  ab  eo  loco :  Quis  militat  suis 
stipendiis  unquam  etc.  ? 

Neque  vero  significat  hac  parte ,  sub- 
sidium  temporale  habere  rationem  merce- 
dis ,  quam  praedicator  Evangelicus  pro 
labore  et  opera  sua  recipiat:  id  enim 
esset  vendere  Evangelium ,  quod  gratis 
debet  annuntiari.  Sed  sensus  Apostoli 
est,  sicut  operarius  dignus  est  mercede, 
unde  vivat;  ita  et  Evangelii  ministrum 
dignum  esse  honorario ,  subsidio ,  unde 
sustentetur.  Tantum  enim  in  hac  com- 
paratione  spectatur  sustentatio  operanti 
debita.  Unde  et  Christus  Matth.  10.,  ean- 
dem  sententiam  adferens,  pro  mercede, 
cibum  nominavit:  Dignus  est ,  inquit, 
operarius  cibo  suo. 

Sed  objiciet  aliquis :  Haec  Pauli  do- 
ctrina  tantum  pei  tinet  ad  presbyteros,  qui 
bene  praesunt,  quique  Jaborant  instar 
bovis  triturantis  et  hominis  operarii ;  ergo 
presbyteris  et  pastoribus  otiosis ,  et  ofii- 
cium  non  facientibus,  aut  etiam  scanda- 
lose  viventibus  nihil  subsidii  debetur. 
Respondeo,  quorundam  sententia  nihil 
deberi ,  si  solum  spectetur  jus  naturale ; 
quod  solum  hoc  loco  et  1  Cor.  9.  prae 
oculis  habet  Apostolus;  sed  sicut  in  ve- 
teri  lege  sacerdotibus,  etiam  improbis, 
solvendae  erant  decimae  Mal.  2.  et  3., 
ita  et  nunc  jure  positivo  deberi  presby- 
teris,  etiam  malis  et  ab  officio  cessantibus, 
ea  quae  simpliciter  eis  data ,  aut  legata 
sunt ,  id  est  sine  obligatione  certorum 
officiorum;  etiamsi  is,  qui  dedit,  aut  le- 
gavit,  bene  speraverit,  eos  officium  factu- 
ros.  Quod  si  accesserit  obligatio :  non 
tamen  licebit  subditis,  seu  parochianis, 
consuetas  decimas  aut  quippiam  tale  pro 

sno  arbitrio  pastoribus  sive  praelatis  offi- 
cia  debita  non  praestantibus  subtrahere  ; 
sicut  docebat  Joannes  Wicleff  art.  18. 
Constantiae  darnnato :  sed  super  ea  re 
sententia  judicis  ecclesiastici  erit  exspe- 
ctanda.  Qnanquam  illud  constat  ex  cano- 
nibus  et  pontificum  decretis ,  eos  qui  be- 
neficia  possident  ecclesiastica ,  si  debita 
officia  non  persolvant,  ad  restitutionem 
fructuum  perceptorum  teneri. 

19.  Adversus  presbyterum  accusatio- 
nem  noli  recipere ,  nisi  sub  duobus  aut 
tribus  testibus.  Graeci  presbyterum, 
aetate  seniorem  intelligunt  et  juuiori  op- 
ponunt;  quasi  adversus  juvenem  admitti 
possit  accusatio,  adversus  senem  non 
item.  Cum  his  sentire  videtui  Cyprianus 
ex  eo,  qucd  Latine  legat,  majcrem  natu 
lib.  3.  Testim.  ad  Quirinum  cap.  76.  Alii 
vero  omnes  exponuut  de  eo ,  qui  ordiua- 
tione,  seu  dignitate  presbyter  est :  idque 
sane  postulat  contextus  sermonis  Apostoli. 
Nam  de  hujusmodi  presbyteris  proxirae 
locutus  fuerat :  et  sicut  ibi  praeceptum 
Timotheo  dedit  de  iis  sustentaudis ,  ita 
nunc  praecipit  de  iisdem  judicandis ,  si 
forte  deliquerint.  Est  autem  verisimile,  eo 
nomine  etiam  hoc  loco  Episcopum  com- 
prehendi ,  quemadmodum  in  praecedenti- 
bus.  Etenim  si  cautio,  quam  hic  praescri- 
bit,  adhibenda  est  in  presbytero  accu- 
sato ;  quanto  magis  in  Episcopo  ?  Erat 
autem  Timotheus  Ephesi,  velut  in  metro- 
poli,  constitutus  a  Paulo  non  solum  pres- 
byterorum,  verum  etiam  caeterorum  Asiae 
Episcoporura  Judex ,  apud  quem  illorum 
causae  tractari  deberent.  Et  quidem  de 
Episcnpis  manifeste  exponit  Apostolura 
Sixtus  II.  Papa  Epist.  2. 

Notandum  est  autem,  veteres  quosdara 
absolute  legere,  adversus  presbyterum 
accusationem  ne  receperis ,  non  addita 
exceptione:  Nisi  sub  duobus ,  aut  tribus 
testibus.  Ita  Cyprianus  loco  memorato; 
nec  non  expositores  Ambrosianus,  Pela- 
gius ,  Primasius ,  Oecumenius ,  qui  omnes 
in  suis  commentariis  exceptionem  hanc 
non  agnoscunt,  licet  iu  textum  apud  eos 
irrepserit.  Neque  tamen  isti  sentiunt  hoc 
Apostolum  velle,  ut  adversus  presbyte-  , 


rum  nunquam  admittatur  accusatio  ;  sed, 
ne  facile  admittatur.  Majorem  natu,  ait 
Cyprianus ,  non  temere  accusandum.  Me- 
minit  hujus  variae  lectionis  Hieronymus 
in  Epist.  ad  Marcellam  num.  102.,  sed 
ita,  ut  vulgarem  lectionem  omnino  prae- 
ferat ;  quae  eadem  reperitur  etiam  in  epist. 
supr.  citata  Sixti  Pontificis. 

Jam  quaeret  aliquis ,  quid  hic  pecu- 
liare  de  presbyteris  accusatis  praecipiat 
Apostolus ;  com  lex  sit  omnibus  commu- 
nis,  ne  quis  uno  contra  se  dicente  testi- 
monium  condemnetur,  sed  ut  in  ore  duo- 
rum  aut  trium  testium  stet  omne  verbum. 
Deut.  17.  et  19.  Qui  testium  numerus 
etiam  positiva  Ecclesiae  lege  determina- 
tus  est.  Quidam  respondent,  Apostolum 
tacite  uti  argumento  a  minore:  Si  nemo, 
ne  laicus  quidem ,  condemnandus  est  ex 
unius  testimonio,  quanto  magis  id  caven- 
dum  in  presbytero  ?  Sed  melius  ac  prom- 
ptius  alii  quaestionem  solvunt  ex  ipsis 
Apostoli  verbis,  qui  non  dixit:  presbyte- 
rum  accusalnm  ne  condemnes,  sed :  Ad- 
versus  presbyterum  accusationem  ne 
recipias ,  nisi  etc.  Est  autem  longe  aliud 
condemnare,  et  accusationem  recipere. 
Praecipit  igitur  Apostoius,  ne  recipien- 
dam  quidem  esse  judici  accusationem ,  id 
est,  accusantis  actionem ,  adversus  pres- 
byterum ,  nisi  testium  qualitate  prius 
examinata.  Ita  post  Aquiuatem  Cajeta- 
nus.  Non  vult  Apostolus  ,  inquit,  ut  accu- 
satione  adraissa  presbyter  snbjaceat  dis- 
crimini  progressus,  utrum  testes  sint 
sufficientes,  an  deficiant:  sed  ut  ipsa  ac- 
cusatio  non  admittatur,  nisi  constet  de 
sr.fficientibus  et  idoneis  testibus.  Et  hoc 
est  privilegium  prcsbyterorum  ex  hac 
Pauli  ordinatione.   Sic  ille. 

Hujus  antem  praecepti,  seu  privilegii 
ratio  reddi  potest,  tam  ex  parte  presby- 
terorum,  quam  subditorum.  Nam  presby- 
terorum  magna  dignitas  est;  ac  totius 
interest  Ecclesiae,  ne  facile  eorum  existi- 
matio  laedatur.  Quod  contingeret,  si  sta- 
tim  absque  legitimis  testibus  admitteretur 
eormn  accusatio.  Subditi  vero  plerum<jue 
erga  praelatos  et  pastores  suos  iniquiores 
suut,  et  lapsus  eorum  justo  gravius  solent 

exaggerare.  Quidam  etiam  6everitate  eo- 
rum  aut  correptionibus  offensi,  male  erga 
eos  affecti  sunt;  et  per  hoc  ad  accusan- 
dum ,  vel  dicendum  adversus  eos  testi- 
moiiium  proniores.  Ab  horum  igitur  ini- 
quitate  et  malitia  presbyterorum  auctori- 
tas  hoc  praecepto  fuit  vindicanda. 

Porro  quod  ad  numerum  testium  atti- 
net,  etsi  regulariter  duo  ,  tresve  sufficiant 
pro  argumento  veritatis ,  quibusdam  ta- 
men  casibus  tam  jure  civili,  quam  eccle- 
siastico  plures  tribus  requiruntur.  De  qua 
re  late  et  docte  disserit  in  suo  comm. 
Joannes  Hesselius.  Ubi  etiam  bene  re- 
epondet  cahimniae  Joan.  Calvini  de  nu- 
mero  testium  ad  accusandum  Episcopum 
per  canones  requisito.  Nec  tamen  admit- 
lit,  illud  decretum  de  72.  testibus  ad 
condemnandum  Episcopum,  esse  Sylve- 
stri,  aut  esse  authenticum;  quod  allega- 
tur  2.  q.  4.  Praesul. 

20.  Peccantes  coram  omnibus  argue. 
Illud,  coram  omnibus,  sequenti  vocabulo 
adhaeret,  non  praecedenti.  Peccantes 
autem  intellige  non  quoslibet  eos,  qui 
peccant,  sed  aut  per  se  manifestos,  aut 
publico  judicio  c^nvictos ;  nec  cujuscun- 
que  peccati,  sed  gravioris  et  scandalosi; 
cujusmodi  peccata  deduci  solent  ad  ju- 
dicium  episcopi.  Non  ergo  quicquam 
hic  praecipit  Apostolus  contra  legem 
charitatis ,  quae  peccata  occulta  non  per- 
mittit  proferri  in  publicum  ;  neque  contra 
praeceptum  Christi :  Si  peccaverit  in  te 
frater  tuus,  corripe  eum  inter  te  et 
ipsum  solum  etc.  Matth.  18.  Yerisimile 
est  autem  ex  praecedenti  sententia,  Apo- 
stolum  respicere  ad  presbyteros ,  quasi 
dicat :  Sicut  presbyterorum  non  est  facile 
recipienda  accusatio ;  ita  si  legitimo  judicio 
convicti  fuerint ,  non  est  eis  parcendum ; 
sed  in  exemplum  aliorum  coram  omni- 
bus ,  id  est  palam  in  publico  conventu 
Ecclesiae  graviter  ac  severe  sunt  incre- 
pandi.  Hoc  Episcopo  dicitur  respectu 
presbyterorum :  sed  eadem  est  ratio  de 
parochis  respectu  laicorum  sibi  subdito- 
rnm ;  ita  tamen ,  ut  id  faciant  juxta  dicta- 
men  prudentiae,   quatenus  scilicet  expe- 


dire  viderint  ad  aedificationem  multitudi- 
nis  ,  de  qua  sequitur : 

Vt  et  caeteri  timorem  habeant.  Id  est 
ut  caeteri  sive  presbyteri,  sive  alii,  tim  eant 
similem  objurgationem,  hoc  est,  publicam 
et  cum  publico  pudore  conjunctam,  et 
hoc  metu  absterreantur  a  similibus  pec- 
catis  perpetrandis.  Igitur  in  Ecclesia  non 
solum  amore  justitiae,  verum  etiam  timore 
poenae  continendi  sunt  homines  in  ofHcio; 
tametsi  timor  ille  charitati  introducendae 
servire  debeat. 

21.  Testor  coram  Deo,  et  Christo 
Jesu.  Graece  <5ta/jiapT6pou,ai :  obtestor 
coram  Deo  et  Domino  Jesu  Christo. 
Haec  verba  proprie  non  jurantis  sunt,  ut 
quidam  putarunt ,  sed  adjurantis  et  obte- 
stantis;  quale  est  illud  capitis  sequentis: 
Praecipio  tibi  coramDeo  etc,  et  2  Epist. 
4.  Tesiificor  coram  Deo  etc.  Declarat 
igitur  Apostolus,  seea  quae  dixit  de  exer- 
cendo  judicio,  praecipere  Timotheo  co- 
ram  gravissimis  testibus ,  ne  forte  negli- 
gentius  agat  in  re  tanti  momenti.  Si  enim 
Paulus  de  seipso  timuit,  ne  cum  aliis 
praedicasset  reprobus  efficeretur,  potuit 
et  de  Timotheo  vereri  ne  quid  peccaret 
in  hoc  genere ;  praesertim  cum  res  sit 
difficillima  tanta  aequitate  judicia  exer- 
cere ,  ut  nullus  relinquatur  locus  affecti- 
bus ,  aut  nulla  obrepat  negligentia. 

Quanquam  non  propter  Timotheum 
solum,  sed  propter  alios  episcopos  in 
uno  Timotheo  instruendos  adjicienda  fuit 
haec  tam  gravis  et  terribilis  obtestatio. 
Primo  autem  locoDeum  ipsum  praesentem 
appellat:  nam  judices  vicarii  Dei  sunt :  non 
enim  hominis  exercentjudicium,  sed  Dei, 
ait  rex  ille,  2  Par.  19.  Ideoque  Deum, 
cujus  vices  gerunt,  semper  ante  oculos 
habere  debent;  tum  quia  cogitatio  prae 
sentiae  Dei  fraenum  est  homini,  ne  quo 
pacto  a  justitia  recedat.  Secundo  loco 
Dominum  Jesum  Christum  testem  nomi- 
nat,  non  quod  Christus  Deus  non  sit,  id 
quod  ex  hujusmodi  sententiis  Apostolicis 
perverse  colligebant  Ariani ;  sed  naturam 
in  eo  humanam  considerat,  secundum 
quam  Dominus  noster  est  jure  rcdemptio- 
nis.    Est  autem  Christus  homo  praesens 

omnibus  actionibus  nostris ,  non  solum 
per  divinam  nataram  ubique  praesentem; 
verum  etiam  per  creatam  scientiam  ani- 
mae  ejus  infusam ,  qua  omnia  hominum 
acta  et  cogitata  cognoscit;  uti  sane  cogno- 
scere  debet,  cum  secundum  naturam  hu- 
manam  judex  omnium  sit  futurus. 

Et  electis  Angelis.  Tertio  loco  sancto- 
rum  Angelorum  praesentiam  allegat,  ut 
qui  actionum  nostrarum  assidui  spectato- 
res  sint,  et  ad  judiciura  cum  Chrisio  ven- 
turi.  Sic  alibi  mulieres  in  Ecclesia  vela- 
tas  esse  vult  propter  angelos  ibi  praesen- 
tes.  1  Cor.  11.  Sic  et  Christus  prohibet 
contemni  vel  unum  aliquem  ex  pusillis ; 
eo  quod  custodes  eorum  angeli  tantae 
sint  dignitatis ,  ut  semper  videant  faciem 
Patris  coelestis,  Matth.  18.  Haec  igitur 
consideratio  perpetuae  praesentiae  Dei 
et  Christi,  et  sanctorum  Angelorum,  me- 
rito  movere  et  excitare  debet  non  Episco- 
pos  solum,  sed  omnes  omnino  fideles,  ut 
ne  quid  usquam  committant,  quod  tofc  et 
talium  spectatorum  oculos  offendat. 

Caeterum  electos  Angelos  Catharinus 
intelligi  vult  non  omnes  angelos  beatos, 
sed  septem  primarios ,  quos  putat  signi- 
ficari  per  septem  spiritusDei  Apoc.  1.,  et 
per  septem  angelos  Tob.  12.  Atque  ho- 
rum  primos  esse  dicit  Michaelem,  Gabrie- 
lem  et  Raphaelem  in  scripturis  nominatos. 
Electos  autem  vocari  hos  septem  angelos, 
quod  caeteris  sanctis  angelis  excellentio- 
res  sint:  quoraodo  scriptura  veteris  in- 
strumenti  interdum  electos  vocat,  qui  suo 
in  genere  praecellunt,  ut  Psalm.  77.  Et 
electos  Israel  impedivit ,  et  Psalm.  140. 
Non  communicabo  cum  electis  eorum. 
Repetit  eadem  ad  illud  Heb.  1.  Nonne 
omnes  etc.  Ita  quidem  Catharinus,  con- 
gruenter  cum  illa  suadoctrina,  qua  negat, 
omnes  salvandos  esse  electos  sou  prae- 
destinatos :  sed  eos  solum ,  qui  prao  aliis 
salvandis  efficaciter  a  Deo  vocantur  ad 
salutem.  Quam  opinionem  erroneam  esse, 
et  Catholicae  fidei  contrariam  docuimus 
in  1.  sent.  dist.  40. 

Quamvis  autem  scriptura  alicubi  electos 
vocet  eos,  qui  prae  aliis  eminent:  ubi 
tamen  de   salvandis    agitur,    electi   non 


alii  vocantur ,  quam  salvandi  in  univer- 
sum.  Opponuntur  enim  electi  reprobis, 
non  sanctis  minoribus.  Id  quod  patet  ex 
innumeris  locis  scripturae  novi  Testa- 
menti ;  licet  Catharinus  frustra  conetur 
quaedam  loca  ad  suum  sensum  detor- 
quere.  Quos  autem  scriptura  vocet  septem 
spiritusDei,  et  septem  angelcs;  ex  pro- 
priis  locis  et  eorum  commentariis  peten- 
dum  est.  Igitur  angelos  electos  vocat 
Apostolus  angelos  sanctos,  ad  distinctio- 
nem  angelorum  reproborum ,  id  est  dae- 
monum.  Elegit  autem  angelos  Deus  ab 
aeterno,  non  ex  praevisis  eorum  meritis, 
sed  ex  solo  beneplacito  suae  voluntatis; 
quemadmodum  et  homines;  uti  certis 
rationibus,  et  tam  Scripturae  quam  sancto- 
rum  Patrum  testiiaoniis  oste^.dimus  ad 
dist.  41.  lib.  1.  Sent. 

Vt  haec  custodias.  Nonaulli  pronomen 
referunt  ad  omnia,  quae  hactenus  Timo- 
theo  praecepH  de  ordinatione  ecclesiae, 
episcoporum,  diaconorum,  de  cura  vidua- 
rum ,  deque  presbyteris  honorandis  aut 
judicandis;  sed  Graeci  tantum  ad  ea, 
quae  proxime  dicta  sunt  de  judicio,  idque 
rectius;  ut  satis  colligitur  ex  verbis  ad- 
juncris ,  quae  ad  officium  judicandi  per- 
tinent. 

Sine  praejudicio.  Hanc  partem  Am- 
brosianus  annectit  sequentibas,  ut  prae- 
ceptum  Apostoli  sit:  Sine  praejudicio 
nihil  facere,  id  est,  ut  ille  exponit,  eccle- 
siasticam  dignitatem  nemini  conferre,  nisi 
praejudicatum  sit,  id  est,  prius  de  vita  et 
moribus  exaraen  et  judicium  factum.  Eo- 
dem  tendit  expositio  Cajetani.  Alii  vero, 
tam  Graeci  quam  Latini,  convenientius 
Apostolico  textui  jungunt  parti  praece- 
denti ;  nomiue  praejudicii  non  intelligen- 
tes  id ,  quod  Jurecoasulti  rera  prius  judi- 
catara  :  sed  judicium  praecipitatura,  dum 
quis  ex  opinione  temere  concepta  et  re 
non  satis  expensa  judicium  profert.  Unde 
Erasmus  et  Hentenius  verterunt,  sine 
praccipitatione  judicii.  Nam  duo  vitia 
praecipue  cavenda  sunt  judicibus ,  tam 
ecclesiasticis ,  quam  politicis :  judicandi 
praecipitantia  et  affectus.  De  priore  jam 
dixit,  de  posteriore  sequitur: 

Nihil  faciens  in  alteram  partem  de- 
clinando.  Pro  eo  quod  noster  interpres, 
nec  non  Arubrosianus  vertunt,  in  aliam, 
seu  alteram  partem  declinando ,  sive 
declinans:  Graece  tantum  est  xaxa 
rcpoaxXiaiv ,  id  est  juxta  inclinationem 
seu  propensionem.  Tametsi  nonnulli  co- 
dices  tam  hodierni  quam  antiqui  habent 
xaia  TcpoaxATjatv,  tertia  vocali,  pro  qnar- 
ta,  id  est  juxta  advocationem.  Nam 
utriusque  Jectionis  post  Theophylactum 
meminit  Oecumenius,  pro  posteriori  citans 
Clementem  lib.  17.  inform.,  pro  priori 
verba  quaedam  Basilii,  quae  sumpta  sunt 
ex  hom.  12.  in  principium  Proverbior. 
Atque  haec  lectio  etiam  apud  Chrysosto- 
mum  est ,  et  hunc  habet  sensum :  Nihil 
agens  per  inclinationem  animi ,  qua  in 
hanc  aut  illam  partem  propendeas  affectu 
aliquo  praeoccupatus,  sed  omnibus  ae- 
quum  te  exhibens,  ut  sit  allusio  ad  bilan- 
cem ,  quae  ob  inaequalitatem  ponderis  et 
rei  ponderatae  in  alteram  partem  inclinat. 
Sic  enim  et  judex,  si  quo  affectu  in  alte- 
ram  partem  moveatur,  iniquus  erit.  Hanc 
Graecam  lectionem  secuti  sunt  Latini  in- 
terpretes ,  qui  sensum  ejus  reddendo  ver- 
terunt :  In  alteram  partem  declinando. 
Posterior  autem  lectio  a  Theophylacto 
6ic  exponitur:  Si  advocet  atque  invitet  te 
altera  pars,  ut  ei  succurras:  ne  accesse- 
ris,  neque  ejus  invitationi  accommodes 
aurem.  Verum  longius  petitus  est  hic 
sensus  :  quocirca  prior  lectio,  quae  sen- 
sum  facit  praesenti  loco  convenientissi- 
mum ,  omnino  probanda  est. 

22.  Manus  cito  nemini  imposueris. 
Maturum  judicium  adhiberi  vult  in  ordi- 
nandis  ecclesiae  ministris,  scilicet  episco- 
pis,  presbyteris,  diaconis.  De  quibus 
omnibus  actum  est  supra.  Nam  impo- 
sitio  manuum  ordinationem  hoc  loco 
significat,  sicut  et  cap.  superiori  et  2. 
epist.  cap.  1. ,  non  quod  caeremonia  ma- 
nuum  impositionis  vel  sola  vel  praecipua 
esset  in  ordinatione  sacra;  sed  quod 
maxime  usitata  et  conspicua,  et  proinde 
idonea,  qiiae  nomen  daret  sacramento: 
quemadmodum  et  supra  a  nobis  ostensum 
est.  Sub  hoc  igitur  nomine  caeteras  quo- 


que  caeremonias  ordinationis  comprehen- 
dere  oportet,  ac  nominalim  verba  preca- 
toria,  quae  super  ordinandis  profereban- 
tur ;  uti  testatur  Hieronymus  hunc  Apostoli 
locum  citans  in  comment.  super  Jes.  58. 
Cito  manus  imponit,  qui  ordinat  ali- 
qnem,  vita,  doctrina,  meritis  haud  satis 
exacte  ac  diligenter  exploratis.  Unde  Leo 
Papa  Epist.  87.  ad  Episcop.  African. 
cap.  1.  Quid  est,  inquit,  cito  manus  im- 
ponere,  nisi  ante  aetatem  maturitatis, 
ante  tempus  examinis ,  ante  meritum  la- 
boris,  ante  experientiam  disciplinae,  sa- 
cerdotalem  honorera  tribuere  non  pro- 
batis? 

Nonnulli  contendunt,  hunc  locum  per- 
tinere  ad  absolutionem  poenitentium,  moti 
ratiunculis  quibusdam :  ut  Galenus  ca- 
tech.  155. ,  sed  quae  mihi  non  persuadent; 
nec  puto  poenitentium  absolutionem  in 
scripturis  usquam  vocari  manus  imposi- 
tionem.  Confer  infra  2.  ad  Tim.  c.  1.  v.  5. 

Neque  communicaveris  peccatis  alie- 
nis.  Ambrosianns  interpres  ita  vertit: 
Neque  te  commaculaveris  peccatis  alie- 
nis.  Qua  in  re  videtur  attendisse  ad 
phrasim  Hebraicam,  qua  communicare 
sumitur  interdum  pro  eo,  quod  est  coin- 
quinare,  seu  commaculare,  ut  Marc.  7. 
Quae  de  homine  procedunt ,  illa  sunt, 
quae  communicant  hominem.  Et  Act. 
10.  Quae  Deus  purificavit,  tu  commune 
ne  dixeris.  Graece :  Tu  ne  communices. 
Sed  ea  significatio  minus  apte  quadrat 
huic  loco ,  propterea  quod  in  Graeco  non 
dicatur:  neque  te  communicaveris ,  sed 
absolute:  Neque  communicaveris.  Adde 
quod  Graecum  verbum  hic  positum  non 
prorsus  idem  est  cum  eo,  quo  Marcus  in 
Evangelio  et  Lucas  in  Actis  usi  sunt ; 
neque  reperitur,  ubi  significet  coinqui- 
nare.  Quare  retinenda  est  consueta 
significatio.  Communicat  autem  quis 
peccatis  alienis ,  dum  in  poena  seu  reatu 
fit  eorum  particeps,  vel  similia  faciendo, 
vel  jubendo ,  consulendo  ,  laudando  seu 
qualitercunque  cooperando ,  vel  consen- 
tiendo ;  vel  denique  non  impediendo  ,  aut 
corrigendo ,  dum  [quis  impedire  aut  cor- 
rigere  potest  et  tenetur. 

Igitur  nonnulli  sic  Apostolum  expo- 
nunt:  Etiamsi  sint  aliqui  tam  officii  sui 
negligentes ,  ut  manus  cito  ac  temere  im- 
ponant,  tu  noli  eos  imitari,  ne  simul  cum 
illis  reus  fias.  Alii  sic:  Noli  acquiescere 
importunis  eorum  studiis  ct  precibus,  qui 
indignos  commendant  ad  gradus  ecclesia- 
sticos.  Hoc  enim  esset  alienae  stultitiae 
consentire.  Hi  commentarii  peccata  alie- 
na  interpretantur  eorum ,  qui  vel  ordi- 
nant  indignos,  vel  commendant. 

Sed  verisimilius  est  Apostolum  respi- 
cere  ad  peccata  eorum ,  qui  temere  ordi- 
nantur.  Nam  de  ordinandis  praecipiebat. 
Atque  de  his  Apostolicam  sententiam 
exponit  Leo  Pontifex  in  epist.  supra  ci- 
tata.  Possunt  autem  horum  peccata  in- 
telligi,  vel  quae  ante  ordinationem  fece- 
rint,  vel  quae  postea  facturi  sint;  ac  de 
utrisque  veteres  tam  Graeci  quam  Latini 
exponnnt,  hoc  sensu :  Si  qnibus  cito  ma- 
nus  imposueris ,  quicquid  illi  in  sua  ad- 
ministratione  delinquent,  tibi  merito  im- 
putabitur:  imo  et  peccatorum  antea  ab 
eis  admissorum  reus  eris,  quod  ad  ea 
dissimulaveris,  quae  corrigere  debebas  et 
imposita  poenitentia  punire.  Plena  qui- 
dem  videtur  ista  expositio ;  sed  tamen 
magis  apparet,  Apostolum  respicere  dum- 
taxat  ad  peccata,  secutura  ex  inconsulta 
et  temeraria  ordinatione. 

Adjungit  Hesselius  et  hunc  sensum, 
non  improbabilem :  Ne  quempiam  ordi- 
nes,  antequam  de  ejus  probitate  tibi  con- 
stiterit :  at  postquam  ordiuaveris,  si  prae- 
ter  exspectationem  male  fungatur  officio, 
aut  improbe  vivat,  tu  eum  convictum 
amove,  et  coram  omnibus  argue,  ne  pec- 
cata  ejus  per  conniventiam  facias  tua. 
Loquitur  autem  Apostolus  non  de  quibus- 
cunque  peccatis,  sed  gravioribus,  atque 
iis  maxime,  quae  publicum  offendiculum 
pariunt,  uti  supra  dictum  est  ad  illud: 
Peccantes  coram  omnibus  argue. 

Teipsum  castum  custodi.  Partem  hanc 
cnm  ea,  quae  proxime  praecessit,  con- 
nectunt  quidam,  hoc  modo:  Ne  commu- 
nices  peccatis  alienis ;  sed  ab  illis  purum 
serva  temetipsum ,  non  facile  quenquam 
ordinando  ,  neque  dissimulando ,   si  jam 


ordinati  peccaverint.  Ita  locum  hunc 
intellexit  Augustinus  lib.  2.  contra  epist. 
Parm.  cap.  21.  Docuit  Apostolus,  inquit, 
ex  sequenti,  quemadmodum  quod  prius 
dixit,  intelligendum  sit.  Qui  enim  seip- 
sum  castum  custodit,  non  communicat 
peccatis  alienis.  Si  enim  communicat, 
consentit;  si  consentit,  corrumpitur:  si 
corrumpitur,  castum  se  non  servat;  et  quae 
sequuntur.  Similiter  exponit  lib.  2.  con- 
tra  literas  Petil.  cap.  106.  Igitur  Augu- 
stino  sensus  est :  Serva  temetipsum  castum 
a  peccatis  alienis,  id  est  purum  ab  eorum 
consensu. 

Porro  Graeci  interpretes  castum,  quod 
Graeco  est  drvov ,  intelligunt  temperan- 
tem  ac  pudicum.  De  pudicitia,  ait  Chry- 
sostomns ,  illi  sermo  est.  Ac  deinde  sub- 
jungit:  Quod  si  haec  scribit  viro  adeo 
sese  jejuniis  et  aquae  polu  extenuanti,  ut 
inde  etiam  aegrotaret;  quid  nos  facere 
oportet,  aut  quonam  modo  nos  observare? 
Sensum  hunc  plane  confirmant  ea,  quae 
de  significatione  et  usu  Graeci  vocabuli 
dudum  diximus ,  ad  illud  capitis  superio- 
ris :  In  castitate.  Qui  sensus  et  apud 
Aug.  alibi  est.  Nam  Tom.  10.  fragmento 
1.  hunc  locum  ita  citat :  Contine  teipsum, 
et  de  continentia  carnis  exponit.  Admo- 
net  igitur  Apostolus  Timotheum  castitatis, 
id  est  pudicitiae  diligenter  et  omni  studio 
conservandac:  tum  qnia  Episcopus  erat, 
quam  dignitatem  impudicitiae  crimen  ve- 
hementer  infamat;  tum  quiajuvenis,  in 
qua  aetate  facile  periclitari  castitas  solet. 

Ubi  contra  sectarios  observa ,  Paulum 
non  remittere  Timotheum,  tametsi  juve- 
nem,  ad  nuptias  et  amplexus  conjugales; 
sicut  superius  remisit  viduas  juniores  :  sed 
simpliciter  adraonere ,  ut  casturo  seipsum 
servet.  Unde  et  hic  locus  satis  significat, 
Episcoporum  coelibatum  instituti  esse 
Apostolici. 

Quaeres,  quomodo  sensus  iste  cohae- 
reat  cum  praecedentibus.  Cajetanus  ita 
connectit,  quasi  Timotheo  dicatur:  Sic 
curam  gere  aliorum ,  ut  non  recedas  a 
custodia  tui  ipsius.  Alii  propius  intentio- 
nem  Aposfoli  considerantes ,  dicunt,  eum 
hoc  de  castitate  praeceptum  studiose  Ti- 

motheo  insinuare;  ut  cum  auctoritate  et 
fructu  posset  arguere  peccantes  et  ad- 
versus  eosexercere  judicia.  Videturenim 
Apostolus  in  superioribus ,  ubi  de  pecca- 
tis  presbyterorurn  arguendis  et  judicandis 
agebat,  respexisse  potissimum  ad  peccata 
carnis  et  intemperantiae ;  ut  quae  maxime 
soleant  infamiam  et  scandala  concitare, 
quibusque  Asiani ,  quibus  praesidebat 
Timotheus,  admodum  dediti  erant. 

23.  Noliadhucaquambibere.  Graece 

duo  tantura  sunt  verba,  jitjxsti  bdpoizOTci, 

id  est,  ut  alii  clarius  vertunt:  Ne  posthac 

aquam  bibas  ;  aut  more  nostri  interpretis: 

Noli  amplius  aquam  bibere;   quomodo 

quod  in  Graeco  cst  Joan.  5.  et  8.  jiyjxeti 

&jj,apTav£  transtulit:  Noli  amplius  pec- 

care.  Sensum  eundem  expre3sit  Syriacus 

interpres.    Nostra  versio  sonat,  quasi  Ti- 

motheus  vinum  biberit  propter  iniirmita- 

tem    et    Apostolus    hortetur,    ne    statim 

redeat  ad  primam  consuetudinera  bibendi 

aquam.  At  Timotheus  aquam,  non  vinum 

bibebat;   quem  ex  stomacho  laborantem 

et  frequentes  patientem  infirmitates  monet 

Apostolus,  ut  consuetudinem  mutet,  quo 

sanitati    consulat :    monet ,    inquam ,    ne 

deinccps  solam  aquam  in  potum  sumat. 

Id  enim  significat  Graecum  verbum  65po- 

tcotsIv.  Unde  quidam  vertit :  Ne  amplius 

sis  abstemius ,   id  est  omnino  vini  absti- 

nens.    Liquet  autem,  quem  ordinem  ha- 

beat    pars    ista    cum    praecedenti:    nam 

Timotheus  ut  castum  semelipsum  serva- 

ret ,  carnis  lasciviam  aquae  potu  reprime- 

bat  et  ita  quidem,  ut  a  vino  prorsus  ab- 

stineret,   non  sine  dispendio  sanitatis  sui 

corporis.  Dicit  ergo  ei  Apostolus :  Quam- 

vis  castitatis  te  admoneam ;  nolo  tamen, 

ut  in   alteram  partem  pecces   et    aquae 

potu  valetudinem  laedas.  Porro  Calvinus, 

cui  superioris  praecepti  de  castitate  ex- 

plicatio ,    quam    dedimus ,    non    arridet, 

negat  Apostolum  adeo  fuisse  curiosum  in 

texenda  orationis  serie;   nec  infrequens 

ei  esse,   ut  diversas    sententias  absque 

ordine  permisceat.  Quin  etiam  suspicatur, 

hanc  partem ,  scripta  jam  epistola ,  appo- 

sitam  fuisse  extra  ordinem  versuum;  ac 

deinde  librariorum  errore  in  hunc  locum 


irrepsisse.  Hoc  quid  aliud  est,  quam 
futiliter  nugari  in  re  sacra? 

Sed  modico  vino  utere  propter  sto- 
machum  tuum.  Sensus  est:  Sed  propter 
stomachi  debilitatem  admitte  etiam  ali- 
quem  usum  vini ;  ne  si  sola  aqua  utaris, 
ut  hactenus,  stomachum  gravius  offendas. 
Nam  quod  potum  aquae  non  prorsus  ei 
adimat,  inde  patet,  quia  modicum  vini 
concedit,  id  est  non  quantum  sitis  postu- 
lat,  sed  quantum  satis  sit  aquae  tempe- 
randae,  ne  valetudinem  laedat.  Sicut 
enim  aquae  potus  stomachum  debilitat; 
ita  vinum  temperate  sumptum  corroborat. 

Quaeres,  cur  Apostolus  addiderit,  mo- 
dico ,  et  non  absolute  dixerit :  Utere 
vino?  Neque  enim  periculum  erat,  ne 
Timotheus,  homo  supra  modum  absti- 
nens,  immodice  vinum  biberet.  Resp. 
unam  causam  esse,  ut  Tiraotheo  usum 
vini  persuaderet ;  ac  si  diceret :  Abstinen- 
tiam  tuam  scio  et  laudo ,  sed  istum  rigo- 
rera  propter  infirmitatem  corpusculi  volo 
ut  nonnihil  relaxes ,  indulgendo  tibi  post- 
hac  paululum  vini ;  aliam  vero  causam, 
eamqne  praecipuam ,  ut  in  Timotheo  om- 
nes  episcopos  ac  presbyteros  temperan- 
tiam  doceret.  Videbat  enim  Apostolus 
futurum,  ut  presbyteri  duplici  honore 
dignati  facile  ad  intemperantiam  et  luxum 
declinarent. 

Et  frequentes  tuas  infirmitates.  Non 
morbos  vult  intelligi,  sed  in  genere  ma- 
las  affectiones  sive  corporis,  sive  aliquo- 
rum  membrorum,  ut  capitis,  hepatis, 
pectoris.  Nam  et  his  curandis  usus  vini 
moderatus  conducit.  Recte  Ambrosianus 
in  hunc  locum:  Prudenter,  inquit,  Deus 
sibi  serviri  vult:  non  ut  nimietate  sua  de- 
biles  fiant,  et  poseta  medicorum  suffragia 
requirant.  Ubi  nimietatem  vocat  absti- 
nentiam  nimiam.  Sed  pauci  sunt,  ait 
Hesselius,  quibus  suadendus  sit  usus  vini 
propter  infirmitates ,  multi  vero ,  quibus 
aquae  potus  indicendus  piopter  ebrieta- 
tes  et  fornicationes. 

Hic  quaeri  potest,  utrum  haec,  quae 
pro  tuenda  sanitate  corporis  Apostolus 
Timotheo  praecipit ,  reputari  debeant  in 
partem   Scripturae   divinitus    inspiratae. 

Nam  ea  mediciuae  praecepta  potins  vi- 
dentur ,  quam  pietatis  aut  religionis.  Re- 
spondeo ,  procul  dubio  partem  esse  Scri- 
pturae  sacrae.  Nihil  enim  vetat,  quo 
minus  eadem  praecipiat  medicus  et  Theo- 
logus  fine  diverso.  Ule  quidem,  solum 
spectans  corporis  sanitatem ,  hic  vero 
eam  ulterius  referens  ad  virtutes  animi  et 
obsequium  Dei.  Id  quod  hic  a  Paulo 
factum  est.  Sed  quaeres  ,  quare  Paulus, 
qui  mortuos  oratione  suscitare  poterat, 
non  similiter  Timotheum  sanaverit  infir- 
mum.  Movet  hanc  quaestionem  Chryso- 
stomus,  eademque  moveri  solet  de  Epa- 
phrodito,  ob  cujus  iniirmitatem  et  pericu- 
lum  se  contristatum  fuisse  scribit  Aposto- 
lus  Phil.  2.  Atqui  in  ejus  loci  comment. 
nos  eam  quaestionem  dissolvimus.  Re- 
sponsionis  summa  est,  Apostolum  id  non 
fecisse,  quia  videbat  non  expedire.  Scie- 
bant  enim  Apostoli ,  erga  quos  homines, 
et  quando,  et  quomodo  uti  deberent  dono 
curandarum  infirmitatum  sibi  concesso ; 
nec,  si  secus  uti  vellent,  Deum  invocan- 
tibus  adfuturum.  Expediebat  autem  Ti- 
motheo  pati  hanc  infirmitatem ,  sicut 
Paulo  sentire  stimulum  carnis :  quia  vir- 
tus  in  infirmitate  perficitur.  Et  haec 
ipsius  Chrysostomi  responsio  est  in  com- 
mentario.  Vide  ejusdem  serm.  1.  ad 
popul.  Ant.  etiam  a  Theophylacto  et 
Oecumenio  citatum  atque  laudatum,  in 
quo  praeseutem  Scripturae  locum  late  et 
pulchre  explicat.  Adde,  quod  Timotheus 
usu  vini  poterat  curari ,  quare  non  erat 
recurrendum  ad  miraculum ,  veluti  Deum 
tentando. 

24.  Quorumdam  hominum  peccata 
manifesta  sunt,  praecedentia  ad  judi- 
cium.  Manifesta,  Graece  %Godr}\oi,  prae- 
manifesta;  quod  Erasmus  vertit:  ante 
manifesta.  Quanquam  Graecum  compo- 
situm  ab  auctoribus  usurpatur  pro  sim- 
plici,  ut  non  aliud  quam  manifestum  ac 
notorium  significet,  cum  intensione  qua- 
dam,  sicut  adverbium  Latinum  propalam 
idem ,  quod  palam.  Nam  ordo  temporis 
satis  significatur  per  sequentem  particu- 
lam  praecedentia  ad  judicium. 


Quosdam  autem  subsequuntur.  Grae- 
ce:  Quosdam  autem  et  subsequuntur. 
Conscnant  Ambrosianus  textus  et  vulga- 
tae  versionis  exemplaria  quaedam  nrianu- 
scripta  atque  etiam  Clementina  editio, 
tametsi  ea  res  sensum  non  rautat.  Re- 
dundat  enim  conjunctio,  quod  et  in  aliis 
locis  annotavimus.  Hic  Scripturae  locus 
varie  exponitur,  prout  varie  potest  intel- 
ligi  judicium.  de  quo  loquitur  Apostolus. 
Nam  alii  judicium  Dei  intelligunt,  quod 
in  futuro  saeculo  exercebit.  Alii  vero  ju- 
dicium  humanum,  quale  est  illud,  quo 
Episcopus  subditos  suos  judicat.  De  ju- 
dicio  Dei  duplex  est  sensus.  Unus  iste: 
Quorundam  peccata  manifesta  sunt  ho- 
minibus ,  quae  proinde  cognosci  et  judi- 
cari  possunt  in  hac  vita,  priusquam  venia- 
tur  ad  judicium;  quorundam  autem  oc- 
culta  sunt  hominibus,  ideoque  in  hac  vita 
judicari  non  possunt,  sed  reservanda  sunt 
futuro  atque  extremo  Dei  judicio.  Sic 
fere  exponunt  Basilius  lib.  de  vera  Virg. 
et  August.  lib.  2.  de  serm.  Domini  in 
monte.  Alter  sensus  est:  Hominum  ma- 
lorum  multa  peccata  mortem  eorum  et 
judicium  seu  condemnationem ,  quae  fit 
in  morte,  praecedunt;  quorumdam  autem 
multa  etiam  peccata  mortem  eorum  sub- 
sequuntur,  videlicet  ea,  quae  per  malam 
eorum  doctrinam  et  malae  vitae  exempla 
ab  aliis  postea  committuntur.  Et  similiter 
in  bonis  res  sese  habet.  Hunc  sensum 
tradit  ibidem  Basilius  secundo  loco ,  at- 
que  ex  eo  referunt  Theophylactus  et 
Oecumenius.  Hae  duae  expositiones  id 
habent  incommodi,  quod  non  satis  appa- 
reat,  quomodo  verba  Apostoli  sic  intel- 
lecta  cum  superioribus  cohaereant.  Dein- 
de,  si  prius  membrum  accipitur  de  pec- 
catis  praecedentibus  judiciumDei,  ergo 
posterius  accipiendum  erit  de  peccatis 
idem  judicium  subsequentibus.  Quod  in 
priori  sensu  absurde  dici  videtur,  cum 
illud  Dei  judicium  sit  extremum. 

Restat  igitur  eft  expositio ,  quae  Pauli 
sententiam  de  judicio  humano ,  quale  est 
Episcopi,  interpretatur.  De  hoc  enim  ju- 
dicio  actum  fuit  in  praecedentibus ;  unde 
et  de  eodem  nunc,  posi  brevem   super 

ipsius  Timothei  persona  digressionem, 
plenius  eum  instruit.  Non  tamen  est  ne- 
cesse,  sententiam  Apostolicam  restringiad 
judicium  episcopale,  cum  possit  genera- 
liter  accipi  de  judicio  humano ,  sub  quo 
episcopale  continetur.  Ita  Hieronymus 
intellexit  in  Epist.  10.,  quae  est  ad  Fu- 
riam,  de  viduit.  servanda  cap.  3.  Quod 
dicit  Apostolus ,  inquit,  istiusmodi  est: 
Quidam  tam  libere  et  palam  peccant ,  ut 
postquam  eos  videris,  statim  intelligas 
peccatores :  alios  autem ,  qui  callide  oc- 
cultant  vitia  sua ,  ex  sequenti  conversa- 
tione  cognoscimus. 

Sed  hic  Hieronymi  commentarius  patet 
adhuc  ad  duplicem  sensum ,  quemadmo- 
dum  et  ipsa  Apostoli  verba  de  humano 
judicio  intellecta.  Nam  hoc  judicium  aut 
est  examinis  seu  discussionis  ;  aut  est  de- 
finitionis,  velut  cum  quis  eligitur  aut  reji- 
citur.  Priori  modo  sensus  et  connexio  hoc 
est:  Cum  dixi,  ne  cui  manus  cito  impo- 
nas,  non  sum  locutus  de  hominibus  aperte 
malis,  sed  occulte.  Nam  eos,  qui  aperte 
mali  sunt,  jam  constat  esse  rejiciendos, 
etiam  antequam  de  iis  judicium  examinis 
habeatur,  quia  peccata  eorum  ita  mani- 
festa  sunt,  ut  judicium  hoc  praecurrant. 
Unde  in  talibus  non  requiricur  ordo  judi- 
cialis.  At  vero  occulte  mali  non  prius 
rejiciendi  sunt  aut  condemnandi,  quam 
discussa  fuerit  eorum  vita  5  quia  nimirum 
peccata  eorum ,  quoad  manifestationem, 
sequuntur  hoc  discussionis  judicium. 
Propter  hos  igitur  moneo,  ne  cito  cuiquam 
manus  imponas.  Hunc  sensum  perspicue 
tradit  Cajetanus,  et  approbat  Hesselius. 

Posteriori  modo  sensus  est:  Si  ordina- 
veris  manifestos  peccatores,  communica- 
bis  peccatis  alienis.  Si  quos  autem  ordi- 
naveris,  qui  post  ordinationem  detegantur 
aut  deprehendantur  mali :  ea  res  tuam 
conscientiam  non  gravabit,  modo  diligens 
examen  antea  adhibueris ,  quia  occulta  et 
futura  nosse  non  potuisti.  Quorundam 
enim  hominum  peccata  palam  nota  sunt 
ante  electionem  eorum  aut  reprobationem  ; 
quorundam  vero  latent,  nec  prius  sese 
produnt,  quam  ordinati  fuerint,  aut 
evecti  ad  honores.    Hoc  enim  est,   quod 


ait :  Quosdam  autem  subsequuntur,  scili- 
cet  jam  ordinatos ,  id  est  ordinationem 
eorum.  Subsequuntur  autem,  vel  in  no- 
titia  hominum,  vel  etiamreipsa,  dum  qui 
prius  boni  erant,  postea  mali  fiunt,  vel 
in  superbiam  elati,  vel  in  luxum  resoluti. 
Istae  duae  expositiones  valde  consenta- 
neae  sunt  apostolico  textui;  tametsi  prior 
plus  habeatprobabilitatis  propter  id,  quod 
sequitur : 

25.  Similiter  et  facta  bona  manife- 
sta  sunt,  Facta ,  Graece  spya,  opera; 
manifesta ,  rursum  Graece  Tzpodr}\a,  de 
quo  supra  diximus.  Supplendum  autem 
ex  parte  superiore :  praecedentia  ad  ju- 
dicium. 

Et  quae  aliter  se  habent,  abscondi 
non  possunt.  Pronomen  se,  ab  interprete 
additum  est  lucis  causa.  Sensus  hujus 
partis  a  superiore  dependet.  Unde  et 
quadruplex  assignari  potest:  Primus  qui- 
dera  et  secundus  de  judicio  Dei,  tertius 
autem  et  quartus  de  judicio  humano. 
Primus  sensus  est:  Similiter  et  quorun- 
dam  hominum  bona  opera  manifesta  sunt 
hominibus ,  antequam  ad  illud  extremum 
Dei  judicium  veniatur.  Quae  vero  aliter 
se  habent,  id  est  non  sunt  hominibus 
manifesta;  non  manebunt  abscondita,  sed 
tandem  in  Dei  judicio  manifestabuntur. 

Secundus :  Bona  opera ,  quae  boni  fa- 
ciunt  in  hac  vita ,  mortem  eorum  et  judi- 
cium,  id  est  aeternam  retributionem,  quae 
in  morte  datur ,  antecedunt ,  etiam  in  ho- 
minum  notitia.  .  Ea  vero ,  quae  mortem 
eorum  sequuntur ,  id  est  quae  ab  eorum 
discipulis ,  aliisve  exempla  vitae  corum 
imitantibus  fiunt ,  licet  nondum  sint  homi- 
nibus  manifesta,  tamen  abscondi  non  po- 
terunt,  sed  in  die  judicii  omnibus  pate- 
bunt. 

Tertius  sensus:  Quod  te  monui,  ne 
quem  cito  ordines ;  sicut  non  dixi  propter 
aperte  malos ,  ita  nec  propter  eos ,  quos 
manifeste  et  notorie  constat  bonos  et  ido- 
neos  esse,  sed  propter  eos,  quorum  virtus 
latet.  Nam  et  bonorum  quorundam  bona 
opera  adeo  manifesta  sunt,  ut  judicium 
examinis  praeveniant,  de  quibus  proinde 
assumendis  consultatione  non  sit  opus: 

quorum  vero  opera  bona  non  sunt  ita 
manifesta,  discutienda  sunt.  Quod  si  fiat, 
non  facile  poterunt  abscondi,  sed  saltem 
post  hujusmodi  discussionis  judicium  ma- 
nifesta  erunt,  et  auctores  suos  dignos 
ostendent,  quibus  manus  imponantur. 
Quaitnssensus :  Sicut  quidam  antequam 
ordinentur,  tam  manifeste  mali  sunt,  ut 
plane  constet  esse  rejiciendos :  ita  non- 
nulli  tam  manifeste  boni ,  ut  constet  esse 


assumendos ;  quos  si  assumseris,  non  com- 
municabis  peccatis  alienis,  etiamsi  postea 
degenerent.  Si  quos  autem  rejeceris,  quo- 
rum  virtus  iunc  latebat,  postea  vero  in- 
notescat ,  neque  enim  facile  diu  abscondi 
potest:  non  est  quod  ea  res  animum  tuum 
conturbet,  quandoquidem  occulta  scire 
non  potnisti.  Quis  horum  sensuum  maxi- 
me  probabilis  nobis  videatur,  ex  iis,  quae 
proxime  diximus ,  intelligere  facile  est. 


CAPUT    SEXTUM. 

Quicunque  sunt  sub  jugo  servi,  dorainos  suos  omni  honore  dignos 
arbitrentur,  ne  nomen  Domini  et  doctrina  blasphemetur  ^).  2.  Qui 
autem  fideles  habent  dominos,  non  contemnant,  quia  fratres  sunt2);  sed 
magis  serviant,  quia  fideles  sunt  et  dilecti,  qui  beneficii  participes  sunt. 
Haec  doce,  et  exhortare.  3.  Si  quis  aliter  docet,  et  non  acquiescit 
sanis  sermonibus  Domini  nostri  Jesu  Christi,  et  ei,  quae  secundum  pie- 
tatem  est,  doctrinae3):  4.  superbus  est,  nihil  sciens4),  sed  languens 
circa  quaestiones  et  pugnas  verborum,  ex  quibus  oriuntur  invidiae,  con- 
tentiones,  blasphemiae ,  suspiciones  malae,  5.  conflictationes  hominum 
mente  corruptorum,  et  qui  veritate  privati  sunt,  existimantium  quae- 
stum°)  esse  pietatem.  6.  Est  autem  quaestus  magnus  pietas  cum  suffi- 
cientia6).  7.  Nihil  enim  intulimus  in  hunc  mundum :  haud  dubium, 
quod  nec  auferre  quid  possumus7).  8.  Habentes  autem  alimenta,  et 
quibus  tegamur,  his  contenti  simus 8).  9.  Nam  qui  volunt  divites  ficri, 
incidunt  in  tentationem ,  et  in  laqueum  diaboli ,  et  desideria  multa 
inutilia  et  nociva ,  quae  mergunt  homines  in  interitum  et  perditionem 9). 
10.  Radix  enim  omnium  malorum  est  cupiditas 10) :  quam  quidam  appe- 
tentes,  erraverunt  a  fide11),  et  inseruerunt  se  doloribus  multis.  11. 
Tu  autem ,  o  homo  Dei ,  haec  fuge :  sectare  vero  justitiam ,  pietatem, 
fidem,  charitatem,  patientiam,  mansuetudinem 12).  12.  Certa  bonum 
certamen  fidei13),  apprehende  vitam  aeternam,  in  qua  vocatus  es,  et 
confessus  bonam  confessionem  coram  multis  testibus14).  13.  Praecipio 
tibi  coram  Deo,  qui  vivificat  omnia,  et  Christo  Jesu,  qui  testimonium 
reddidit  sub  Pontio  Pilato,  bonam  confessionem 15) :  14.  ut  serves  man- 
datum  sine  macula,  irreprchensibile ,  usque  in  adventum  Domini  nostri 
Jesu  Christi,   15.  quem  suis  temporibus  ostendet  beatus  et  solus  potens, 

9)  Matth.  6,  19.  seq.  13,  22.  19,  23.  Sir.  27,  1.  10)  Luc.  12,  15.  ")  Maith.  13.  22.  12)  Gal. 
5,  22.     «)  2  Tim.  2,  2.-5.     1  Cor.  9,  25.-27.     l4)  Act.  16,  3.     15)  Joan.  18,  36.  37.  19,  11. 

Rex  Regum,  et  Dominus  dominantium,  16.  qui  solus  habet  immortalita- 
tem1),  et  lucem  inhabitat  inaccessibilem :  quem  nullus  hominura  vidit2), 
sed  nec  videre  potest:  cui  honor  et  imperium  sempiternum,  Amen.  17. 
Divitibus  hujus  saeculi  praecipe  non  sublime  sapere,  neque  sperare  in 
incerto  divitiarum  3),  sed  in  Deo  vivo,  qui  praestat  nobis  omnia  abunde 
ad  fruendum,  18.  bene  agere,  divites  fieri  in  bonis  operibus4),  facile 
tribuere,  communicare,  19.  thesaurizare  sibi5)  fundamentum  bonum  in 
futurum,  ut  apprehendant  veram  vitam.  20.  0  Timothce ,  depositum 
custodi6),  devitans  profanas  vocum  novitates,  et  oppositiones  falsi  no- 
minis  scientiae 7) ,  21.  quam  quidam  promittentes ,  circa  fidem  excide- 
runt8).     Gratia  tecum.     Amen. 


SIMIARUM  CAPITIS  SEXTI. 

Servos  sui  ofiicii  admonet.  Cavendas  docct  pugnas  verborum.  In  quo  periculo  versentur,  qui 
divites  fieri  volunt.  Timotheum  ad  officia  pietatis  hortUur.  Quid  ab  eo  divitibus  prae- 
cipiendum  sit.    Denique  ipsum  monet,  ut  depositum  custodiat. 


1.  Quicunque  sunt  sub  jugo  servi, 
Dominos  suos  omni  honore  dignos  ar~ 
bitrentur.  A  capite  quodammodo  ad  pe- 
des  descendit  Apostolns,  dum  post  ea, 
quae  de  presbyteris  bonorandis  et  judi- 
candis  admonuit,  nunc  de  servis  instru- 
ctionem  subjicit.  Cur  autcm  id  necessa- 
rium  duxerit,  ex  sequentibus  intelligitur. 
Nam  ex  eo,  quod  servi  Christiani  minus 
prompte  dominis  suis  obsequerentur,  male 
audiebat  ipsa  religio  Christiana,  ac  do- 
mini  ab  ea  reddebantur  alieniores.  Unde 
et  Ephesios  et  Colossenses  servos,  qui 
Asiani  erant,  similiter  de  suo  ipsorum  of- 
ficio  admonet  Eph.  6.  et  Col.  3.  Apparet 
enim  fuisse  quosdam  in  illis  partibus,  qui 
docerent,  servos  libertate  donatos  per 
Christnm,  eximi  a  jugo  servitutis  huma- 
nae.  Cui  pernicioso  dogmati  per  saluta- 
rem  doctrinam  fuit  omnino  resistendum, 
quemadmodum  et  a  Petro  Apostolo  factum 
est  1.  Epist.  2. 

Itaque  de  hac  re  serio  Paulus  instruit 
Episcopos  Timotheum  et  Titum  ,  velut 
de  re  gravissimi  momenti,  quemadmodum 
a  Chrysostomo  prolixe  declaratur  in  parte 


morali  sui  sermonis.  Sub  jugo  esse  di- 
cuntur,  qui  conditione  sunt  servi.  Servi- 
tus  enim  jugum  quoddam  est.  Praecipit 
autem  iis,  ut  dominos  suos,  quamvis  in- 
fideles,  malou,  impios,  omni  honore  dignos 
existiment,  id  est  integrum  honorem  ac 
reverentiam,  quae  iis  debetur,  libenter  et 
ex  animo  impendant.  Cujus  quidem  ho- 
noris  magna  pars  est  obedientia  et  stu- 
dium  utilitatis  dominorum.  Sed  quomodo 
impios  aestimabunt  vere  dignos  honore? 
Resp.  omnem  eum,  qui  jure  superior  ac 
dominus  est,  hoc  ipsum  a  Deo  accepisse, 
et  in  ea  re  vices  Dei  agere,  atque  hac 
ratione  honorem  ei  deberi,  qualiscunque 
demum  ipse  sit;  tametsi  cavendum  est 
servis,  ne  quo  facto  aut  consensu  impie- 
tatem  dominorum  suorum  honorare  vide- 
antur. 

Ne  nomen  Domini  et  doctrina  blas- 
phemetur.  Dcmini,  Graece  Dei,  quem- 
admodum  ad  Rom.  2.  Nomen  enim  Dei, 
inquit,  per  vos  blasphematur  inter  gen- 
tes.  Sensus  est:  Ne,  si  servi  contumaces 
se  praebeant  aut  infideles  suis  dominis, 
male  loquantur  homincs  de  Deo  Christia- 


*)  Joan.  5,  26.    2)  Joan.  1,  18.    3)  Luc.  12,  16.— 21.    *)  2  Cor.  9,  8.    •'•)  Matth.  6,  20. 
Luc.  12,  21.    6)  2  Tim.  3,  14.    7)  Cap.  1,  6.  7.    8)  2  Tim.  2,  18. 

norum,  et  obtrectent  doctrinae  Evangelii, 
tanquam  quae  dissolvat  ordinem  politiae 
ac  justitiae  humanae.  Possunt  quidem  ad 
euudem  geuitivum  Domini  vel  Dei,  re- 
ferri  nomen  et  doctrina,  sed  magis  ap- 
paret  doctrinam  absolute  poni  pro  do- 
ctriua  Evangelica;  sicut  verbum  saepe 
ponitur  absolute.  Utriusque  exeraplum 
est  in  capite  superiori :  Qui  laboravit  in 
verbo  et  doctrina.  Notanda  quoque 
liptote  in  verbis  Apostoli,  qua  minus  dicit, 
quam  intelligit.  Vult  enim  servos  per 
omnia  ofBciosos  esse  erga  dominos  non 
solum,  ne  male  audiat  religio  et  doctrina 
Christiana;  verum  etiam  nt  bene  andiat, 
utque  domini,  qui  non  crcdunt  verbo,  con- 
siderantes  bonam  et  sanctam  servorum 
suorum  conversationem,  sine  verbo  lucri- 
fiant :  sicut  in  re  simili  loquitur  B.  Petrus 
1  Epist.  3.  Et  haec  quidem  de  servis 
dominorum  infidelium.  Nam  de  servis 
fidelium  nunc  sequitur: 

2.  Qui  autem  fideles  habent  dominos, 
non  contemnant ,  quia  fratres  sunt. 
Christiani  se  mutuo  fratres  salutabant. 
Hoc  autem  nomine  quaedam  atjqualitas 
significatnr:  unde  consequenter  tolli  vi- 
debatur  differentia  domini  et  servi.  Atque 
hoc  fortassis  argumento  utebantur,  qui 
negabant,  servitutem  inter  Christianos  lo- 
cum  habere,  quod  omnes  sint  fratres. 
Quocirca  servos ,  qui  dominos  habent 
Christianos,  admonet  Apostolus ,  ne  eos 
propterea  contemnant,  id  est  minus  ho- 
norent,  quod  fratres  sint.  Haec  enim 
pars:  Quia  fratres  sunt,  ad  dominos  re- 
ferenda  est,  non  ad  servos ;  ut  patet  ex 
parte  sequenti. 

Sed  magis  serviant,  quia  fideles  sunt 
et  dilecti.  Id  est  libentius  ac  diligentius 
iis  serviant,  propterea  quod  Christiani 
sint,  et  eo  nomine  peculiariter  dilecti. 
Quamvis  enim  qualibuscnnque  dominis 
bene  et  prompte  serviendum  sit;  magis 
tamen  id  merentur  domini  Christiani.  Si- 
mul  observa,  Apostolum  colligere  nomina, 
quibus  Christiani  inter  se  vocabantur. 
Ea  sunt,  fratres,  fideles,  dilecti.  Quod  si 
domini  cogitabantur  tantnm  ut  fratres; 
occasio   erat   contemptus :   sin   autem  ut 


fideles  et  dilecti;  ratio  erat  alacrius  ac 
magis  ex  animo  serviendi. 

Qui  beneficii  participes  sunt.  Pro  be- 
neficio  beneficentiam  alii  malunt.  Am- 
biguum  est  autem,  utrum  ad  dominos  haec 
pars  referenda  sit,  an  ad  servos.  Ad  do- 
minos  relata,  potest  hunc  habere  sensum : 
Qui  beneficii  Christi  participes  sunt,  pe- 
rinde,  ut  servi.  Nam  et  haec  causa  est, 
cur  illis  servi  libentius  obsequi  debeant. 
Refert  etiam  ad  dominos  Syriaca  versio, 
sed  alio  sensu;  sic  enim  habet:  Qui  con- 
tenti  sunt  ministerio  eorum;  id  est  qui 
gratum  et  acceptum  habent  eorum  mini- 
sterium,  ac  pro  beneficio  reputant. 

Porro  qui  de  servis  intelligunt,  ita  ex- 
ponunt :  Qui  beneficentiae  dominorum 
suorum  participes  sunt,  idque  nunc  liber- 
alius,  quam  olim.  Nam  postquam  domini 
facti  sunt  Christiani ;  beneficentiam  au- 
gent  in  servos,  amant  ut  fratres  et  im- 
pensa  obsequia  benignius  compensant. 
Quae  profecto  magna  causa  est,  cur  iis 
servi  propensius  debeant  inservire.  Sen- 
sus  hic  Graecorum  est  interpretum :  idem- 
que  maxime  servit  instituto  Apostoli.  Nec 
obstat,  quod  ea,  qnae  proxime  praece- 
dunt,  de  dominis  dicta  sint:  facile  enim 
per  hyperbaton  haec  pars  ad  illam  ulte- 
riorem,  sed  magis  serviant,  referri  potest, 
uti  monet  Theophylactus.  Quod  et  Graeco 
textui  congruit. 

Haec  doce,  et  exhortare.  Haec,  quae 
de  servis  praecepi,  doce,  ut  sciant;  et  ex- 
hortare,  ut  faciant.  Nonnulli  referunt  ad 
omnia  superiora,  minus  commode. 

3.  Si  quis  aliter  docet.  Quid  sit  aliter 
docere,  seu  potius  alia  docere ;  expo- 
suimus  ad  illud  capitis  primi:  Vt  de- 
nuntiares  quibusdam ,  ne  aliter  doce- 
rent.  Est  enim  utrobique  in  Graeco  idem 
verbum  compositum  ixspoitSaoxaXslv,  id 
est  diversam  doctrinam  adferre ;  nimirum 
doctrinae  prius  acceptae  dissentaneam  ac 
repugnantem.  Satis  apparet  ex  hoc  loco, 
fuisse  eo  tempore  quosdam,  qui  diversum 
a  supra  dictis  docerent,  occasione  liber- 
tatis  Evangelicae  servos  avocantes  ab 
ofBcio  debito.  Verumtamen  non  ille  aliud 
docet,  qui  Christianos  beneficio  canonum 

Ecclesiasticorum  aut  legum  imperialium, 
quibus  canones  hac  iu  parte  nituntur,  do- 
cet  eximi  jugo  servitutis  respectu  domi- 
norum  ipsi  Ecclesiae,  aut  Imperio  subdi- 
torum ;  sive  hi  Christiani  sint,  sive  hae- 
retici ,  sive  Judaei ,  sive  etiam  Pagani. 
Haec  enim  legibus  humanis  in  subditos 
constitui  possunt :  de  qua  re  prolixe  dis- 
serentem  vide  Hesselium  in  commentario. 
Sed  ille  docet  aliud,  qui  hominem  eo  ipso, 
quo  Christianus  est,  liberum  esse  docet  a 
servitute  ista  humana;  videlicet  confun- 
dens  libertatem  Christianam,  quae  spiri- 
tualis  est  et  interna ,  cum  libertate  ex- 
terna  et  corporali.  Alii  partem  hanc:  Si 
quis  aliter  docet  etc,  non  ad  proxime 
dicta  referunt,  sed  ad  illa  dogmata,  pro- 
pter  quae  initio  Epistolae  jussit  denun- 
tiari  quibusdam  ne  aliter  docerent:  quod 
non  est  improbabile,  propter  ea  quae  hic 
sequuntur.  Qanquam  etiam  dici  potest, 
falsam  hanc  de  servorum  libertate  doctri- 
nam  ab  Apostolo  comprehendi  sub  ea, 
quain  initio  taxavit. 

Et  non  acquiescit  sanis  sermonibus 
Domini  nostri  Jesu  Christi.  Acquiescit, 
Graece  et  Syriace,  accedit.  Sensum  bene 
reddidit  noster  interpres.  Sermones  Chri- 
sti  vocat  Apostolus,  vel  quos  Christus 
ipse  docuit,  vel  potius,  qui  suntdeChristo, 
ejusque  mysterio  ac  doctrina.  Hi  autem 
erant  sermones  Apostolici,  id  est  doctrina 
apostolica.  Nam  ipsius  Christi  verbis  pa- 
lam  contradicere  non  poterant,  qui  fidem 
Christianam  profitebantur.  Sic  ait  ad 
Kom.  10.  Auditus  per  verbum  Christi, 
quo  scilicet  Christus  annuntiatur.  Ad  eun- 
dem  modum  fides  Christi  et  Evangeliura 
Christi  dicuntur,  quia  sunt  de  Christo. 
Vocantur  autem  sani  sermo7ies,  quia  sa- 
lutares,  id  est  ad  aeternae  vitae  salutem 
utiles.  Id  expiicatur  parte  sequenti. 

Et  ei,  quae  secundum  pietatem  est 
doctrinae.  Id  est  ei  doctrinae,  quae  pie- 
tati  consentanea  est,  quaeque  pietatem 
promovet.  Haec  enim  est  doctrina  sana. 
Pietatem  intellige  verum  Dei  cultum, 
Graece  euae|3eiav,  qua  nimirum  recte  et 
sincere  Deus  colitur.  Igitur  hac  parte  vi- 


dentur  oblique  perstringi  superstitiones 
Judaicae. 

4.  Superbus  est.  Graece :  Inflatus  est. 
Hoc  dicitur,  aut  quia  proprium  sensum 
apostolicae  doctrinae  anteponit,  quod  est 
omnibus  haereticis  commune;  aut  quia 
sibi  placet  tanquam  magua  et  mira  prae- 
ditus  scientia.  Simile  illud  de  Simoniano 
seductore,  Col.  2.  Frustra  inflatus  sensu 
carnis  suae.  Posteriori  rationi  pulchre 
respondet,  quod  sequitur: 

Nihil  scienSj  quasi  dicat:  Merito  dixi 
inflatum  esse,  tanquam  vento  turgidum 
ac  distentum;  quia  revera  nihil  habet 
solidae  scientiae  pertinentis  ad  pietatem. 
Quamvis  enim  Judaizantes,  qui  potissi- 
mum  hic  notantur,  crederent  unum  Deum 
omnium  creatorem,  et  futuram  mortuorum 
resurrectionem ,  et  alia  quaedam  hujus- 
modi;  censentur  tamen  Apostolo  nihil 
scire,  quia  carebant  scientia  gratiae  Christi, 
sine  qua  omnis  alia  fides  et  scientia  nihil 
omnino  prodesse  poterat  ad  salutem.  Po- 
test  et  hic  esse  sensus:  JSihil  sciens  eo- 
rum,  quae  prae  aliis  jactat  se  scire.  Nam 
ut  de  talibus  dictum  est  cap.  1.  Conversi 
sunt  in  vaniloquium,  volentes  esse  legis 
doctores ;  non  intelligentes,  neque  quae 
loquuntur,  neque  de  quibus  afflrmant. 

Sed  languens  circa  quaestiones  et 
pugnas  verborum.  Languens,  Graece, 
aegrotans ;  quod  tamen  apud  Graecos 
etiam  ad  animum  refertur,  perinde  ut 
languere  apud  Latinos;  ut  vooelv,  ae- 
grotare  dicantur,  qui  desipiunt  ac  deli- 
rant,  aut  qui  quomodolibet  male  animo 
affecti  sunt.  Erasmus  vertit:  Insaniens, 
ut  appareat  antithesis,  quam  facere  vide- 
tur  Apostolus  inler  sanitatem  doctrinae 
Christi,  et  insaniam  doctrinae  eorum, 
contra  quos  hic  agit.  Igitur  secundum 
Graecorum  commentarium  languent  circa 
quaestiones,  qui  animo  languenti  ac  male 
sano  veritatem  quaerunt.  Cujusmodi  sunt, 
qui  sine  fide  quaerunt  ac  disceptant  de 
iis,  quorura  ante  omnia  a  nobis  fides  exi- 
gitur.  Quicunque  enim  ratione  disGutiunt 
et  investigant  ea,  quae  credere  debebant; 
ii,  more  febricitantium,  perverse  de  illis 
judicant;    et  more  phreneticorum  aliud 

pro  alio  elignnt.  Id  quod  non  solum  ac- 
cidit  infidelibus,  humanae  rationis  judicio 
mysteria  Cbristianae  religionis  expenden- 
tibus,  velut  de  Deo  incarnato,  de  Trini- 
tate,  de  resurrectione :  imo  et  Tullio  de 
natura  Deorum  disputanti:  verum  etiam 
haereticis,  privato  sensu  et  non  ad  nor- 
mam  fidei  Scripturas  interpretantibus. 
Fides  enim  oculus  est,  inquit  Theophy- 
lactus.  Sicut  ergo,  qui  non  habet  oculos, 
quod  quaerit  non  invenit :  ita  et  qui  fide 
destitutus  est.  Et  haec  quidem  Graeco- 
rum  expositio  est. 

Alii  vero  probabilius  putant,  Aposto- 
lum  generaliter  loqui  de  quaestionibus 
frivolis,  inutilibus,  curiosis  ac  superva- 
caneis,  atque  iis  omnino,  quae  ad  fructum 
salutis  nihil  adferunt  momenti.  Nam  hu- 
jusmodi  multis  quaestionibus  intenti  erant 
ii ,  contra  quos  hic  agitur.  Unde  est  et 
illud  primi  capitis:  Neque  intenderent 
fabulis,  et genealogiis  interminatis,  quae 
quaestiones  praestant  magis,  quam  ae- 
dificationem  Dei,  quae  est  in  fide.  Di- 
cuntur  autem  hi  languere  circa  quae- 
stiones,  quia,  cum  animi  morbo  laborent, 
sanitatem  ex  iis  nullam  reportant.  De 
toto  hoc  genere  quaestionum  inutilium  et 
curiosarum  vide  Augustinnm,  Epist.  56.  ad 
Dioscorum.  Pertinet  eodem,  q uod  sequitur : 

Et  pugnas  verborum.  Graece  Aofo- 
liaxio-Q,  quod  etiam  verti  potest,  dispu- 
tationum  pugnas ;  quemadmodum  vertit 
Erasmus.  Intelliguntur  autem  concerta- 
tiones  de  quaestionibus,  quales  jam  di- 
ctae  sunt.  Itaque  duo  vitia  notantur: 
quaerendi  vanitas,  et  disputandi  pugna- 
citas ;  quorum  utrumque  salutis  profectum 
impedit.  Sensum ,  quem  dedimus ,  alia 
loca  Apostoli  confirmant:  ut  secundae 
Epist.  cap.  2.  Stultas  et  sine  disciplina 
quaestiones  devita;  sciens  quia  gene- 
rant  lites,  et  Tit.  3.  Stultas  autem  quae- 
stiones  et  genealogias,  et  contentiones, 
et  pugnas  legis  devita :  sunt  enim  inu- 
tiles  et  vanae. 

Caeterum  male  locum  hunc  Erasmus 
et  sectarii  detorquent  adversus  scholasti- 
corum  Theologorum  disputationes.  Ut 
enim  demus,  quasdam  quaestiones  parum 

Ooll.  Eitil  Comm.  Tom.  II. 


utiles  ab  illis  interdum  moveri,  quasdam 
vero  tametsi  utiles  verbosius  agitari,  quam 
oporteat:  paucorum  tamen  haec  vitia 
sunt,  neque  propterea,  quod  adversarii 
volunt,  in  universum  damnanda  e3t  illa 
de  rebus  Theologicis  scholastica  dispu- 
tandi  ratio;  quam  sane  Ecclesia  et  ad 
eruendam  veritatem,  et  ad  detegendap 
fallacium  argumentorum  strophas,  utilis- 
simam  experitur  et  probat 

Ex  quibus  oriuntur  invidiae,  conten- 
tiones.  Graece :  Ex  quibus  nascitur  in- 
vidia,  contentio.  Quaestiones,  inquit,  il- 
lae  et  Xoyo|ia;(''at  adeo  non  sanant  homi- 
nem,  ut  etiam  pluribus  peccatis  implicent 
et  languorem  aageant.  Cum  enim  non 
ad  aedificationem,  sed  ad  inanem  gloriam, 
aut  quaestum  suscipiantur :  invidiam  et 
contentionem,  id  est  rixas,  excitant  inter 
ipsos  disputantes.  Hoc  quam  verum  sit, 
etiam  hodie  in  mutuis  sectariorum  con- 
flictationibus  cernimus ;  dum  3ine  judice 
summa  contentione  quisque  certat  pro 
sua  sententia. 

Blasphemiae,  suspicioncsmalae.  Grae- 
ci  blasphemias  interpretantur  prava  dog- 
mata  de  Deo  rebusque  divinis.  Similiter 
malas  suspiciones  intelligunt  falsas  atque 
indignas  de  Deo  opiniones.  Nam  hujus- 
modi  etiam  oriebantur  ex  indoctis  et  cu- 
riosis  disputationibus,  praesertim  Judaeo- 
rum;  ut  patet  ex  Thalmudica  eorum  do- 
ctrina.  Verum  quia  blasphemiae  genera- 
liter  sonant  maledicta ,  sive  in  Deum 
jactata  sive  in  homines:  simplicius  est, 
ut  intelligamus  convitia  et  probra,  quibus 
se  mutuo  impetunt  contentiosi  disputato- 
res ;  adeo  ut  nonnunquam  etiam  a  verbis 
ad  verbera  veniatur.  Item  suspiciones 
malas,  quas  ex  inimicitia  concepta  fovent 
adversum  se  mutuo. 

5.  Conflictationes  hominum  mente 
corruptorum.  Conflictationes  Graece 
Tza.pa.duzipifial.  Nam  Graeci  Siaxpipag 
vocant  congressus  et  exercitationes  dispu- 
tandi;  quales  erant  philosophorum  in  suis 
auditoriis ;  ita  dictas,  quod  exercitiis  ejns- 
modi  tempus  utiliter  tereretur.  Sed  prae- 
fixa  praepositio  7iapa  significationem  vo- 
cabuli  ad  vitium  trahit ;  ut  rcapa&aTpipal 

dicantur  exercitationes  inanes  atque  in- 
utiles,  aut  etiam  noxiae:  quas  interpres 
noster  uno  nomine  vocat  conflictationes, 
Erasmus  addit  supervacaneas,  alii,  per- 
versas.  Oecumenius  sumptam  metapho- 
ram  putat  a  scabiosis  ovibus,  quae  appli- 
catae  aliis  et  attritae,  etiam  sanas  morbo 
afficiunt.  Juxta  hunc  sensum,  cujus  etiam 
Chrysostomus  et  Theophylaclus  memi- 
nerunt,  latine  verti  poterat  aitritiones, 
vel  affricationes.  Nam  et  Syra  versio  de- 
dit  attritionem.  Tanquam  dicat  Aposto- 
lus:  Quomodo  scabiosum  pecus  attritu 
suo  alias  oves,  quae  sanae  sunt,  inficit; 
ita  et  isti  homines,  dum  inter  alios  ver- 
santur,  veneno  suae  doctrinae  eos  infi- 
ciunt. 

Hic  sensus,  etsi  probe  moralis,  ideo 
tamen  minus  placet,  quod  recedat  a  re- 
cepta  significatione  vocabuli  Graeci.  Non 
est  autcm  praetermittendum,  in  quibus- 
dam  codicibus,  ac  nominatim  apud  Oecu- 
menium,  et  in  bibliis  regiis  legi  Siarcapa- 
xpt|3ai  transpositis  praepositionibus;  quae 
lectio  etiamad  marginem  in  Latino  Chry- 
sostomo  est  annotata.  Eam  autem  vocem 
Cicero  assiduitatem,  Donatus  conflicta- 
tionem,  Latine  reddiderunt. 

Quod  ad  sermonem  Apostoli  attinet, 
prima  fronte  mirari  potest  quispiam,  quo- 
modo  velit  ex  quaestionibus  et  logoma- 
chiis  oriri  conflictationes :  sed  sicut  lis  ex 
lite  saepenumero  seritur,  ita  et  ex  illis 
frequenter  eo  proficitur,  nt  vel  acriores 
quam  principio  oriantur  conflictationes 
hominum  mente  corruptorum,  id  est 
inanes,  ac  pravae  exercitationes  homi- 
num,  quorum  mens  ambitione,  vel  avari- 
tia,  aliisque  affectibus  occupata  et  cor- 
rupta  est.  Quae  causa  est,  ut  nec  salutaria 
quaerant,  nec  veritatem  inveniant.  Unde 
sequitur: 

Et  qui  veritate  privati  sunt.  Id  est 
destituti.  Erasmus  vertit:  Et  quibus 
adempta  est  veritas;  sed  non  attendit 
ad  usum  Graeci  vocabuli.  Non  enim  si- 
gnificat  Apostolus,  veritatem,  quam  ali- 
quando  tenuerunt,  iis  ademptam  esse, 
juxta  proverbium:  Altercando  veritas 
amittitur;    sed   apud  eos  veritatem  non 


esse,  nec  inveniri;  cum  disputationis 
eorum  scopus  non  dt  veritas,  sed  pravae 
cupiditatis  expletio.  Itaque  pars  haec  in- 
fertur  ex  praecedenti;  quasi  diceret,  eas 
esse  conflictationes  hominum,  aui  mente 
corrupti  suut,  et  proinde  veritate  desti- 
tuti.  Quam  sequelam  explicat  id,  quod 
sequitur : 

Existimantium  quaestum  esse  pieta- 
tem.  Ex  Graeco  liquet  hanc  esse  syntaxin : 
Existimantium  pietatem  esse  quaestum, 
id  est  rem  quaestuosam.  Sensus  est:  Qui 
pietatem  quaestui  habent,  et  ut  clarius 
dicam,  qui  quaecunque  pie  et  religiose 
facere,  dicere  ac  docere  videntur,  refe- 
runt  ad  temporalem  et  privatam  suam 
utilitatem.  Sub  quaestu  comprehende 
etiam  caetera,  quae  perverse  concupis- 
cuntur,  ut  gloriam,  honores,  voluptates. 
Haec  ab  Apostolo  praecipue  contra  Ju- 
daeos  et  Judaizantes  dicuntur,  homines 
avaros  ac  terrena  sectantes,  et  ex  quali- 
cunque  sua  religione  negotiatorum  more 
passim  apud  homines  quaestum  aucupan- 
tes.  Unde  et  ad  Titum  scribens  cap.  1. 
Sunt,  inquit,  multi  inobedientes  vanilo- 
qui  et  seductores,  maxime  qui  de  cir- 
cumcisione  sunt,  quos  oportet  redargui. 
Ac  deinde  subjungit  de  eorum  avaritia: 
Qui  universas  domos  subvertunt  docen- 
tes,  quae  non  oportet,  turpis  lucrigratia. 

Graeci  codices  addunt  hoc  loco,  quod 
in  Latinis  hodie  non  legitur :  Abscede, 
sive  sejungere  a  talibus.  Pro  quo  Am- 
brosianus  habet :  Discede  ab  ejusmodi. 
Unde  liquet,  vetustam  esse  lectionem  hu- 
jus  partis;  quam  et  omnes  Graeci  inter- 
pretes  exponunt,  admonentes  non  dicere 
Apostolum:  Disputa  cum  illis,  et  e  di- 
verso  contende;  sed:  Recede ,  scilicet 
post  unam  et  alteram  admonitionem.  Sic 
enim  ex  alio  loco,  qui  est  ad  Tit.  3.,  sen- 
tentiam  hanc  supplet  Chrysostomus.  Ea- 
tio  praecepti  est,  quia  qui  quaestum  spe- 
ctant  non  veritatem,  persuaderi  non  pos- 
sunt,  nisi  (quod  est  difficillimum)  morbo 
avaritiae  prius  sanato. 

6.  Est  autem  quaestus  magnus  pie- 
tas  cum  sufficientia.  Correctio  rhetorica 
est,  qua  quod  vituperaverat ,  in  contra- 

rium  vertit,  sensu  mntato,  quasi  dicat: 
Imo  vero,  si  quis  recte  judicet,  ipsa  pie- 
tas  magnus  est  quaestus;  non  ita  quidem, 
ut  illi  existimant,  de  quibus  modo  dice- 
bam,  sed  exceilentiori  ratione:  quia  pie- 
tas  multo  plus  valet  quam  quicquid  ab 
homine  avaro  desiderari  potest.  Nam,  ut 
supra  dixi,  ad  omnia  utilis  est,  promis- 
sionem  habens  vitae  praesentis  et  fu- 
turae.  Quod  adjungitur:  Cum  sufficien- 
tia,  Graece  u.exa  autapxeiag,  id  Erasmus 
quadam  peripbrasi  vertit,  cum  animo 
sua  sorte  contento.  Idque  etiam  Hente- 
nius  et  alii  nonnulli  sequuntur.  Sed  vide- 
tur  Apostolus  ea  Graeca  dictione  voluisse 
duo  complecti,  nempe  sufficientiamrerum 
necessariarum  ad  vitam  banc  temporalem, 
et  animum  iis  contentum.  Nam  haec  duo 
sequenti  sententia  eonjungit,  dicens  :  Ha- 
bentes  autem  alimenta  et  quibus  tega- 
mur,  his  contenti  simus. 

Non  ergo  significat  Apostolus  vocabulo 
auxapxetac  animum  sua  sorte  contentum, 
quod  vult  Erasmi  versio;  sed  auimum 
contentum  rebus  ad  vitam  sufficientibus, 
ita  nimirum,  ut  supra  ea,  quae  necessaria 
sunt,  non  quaerat.  Id  enim  significat  vox 
Graeca.  Nam  si  quis  rebus  prorsus  ne- 
cessariis  indigeat,  ut  si  nec  panem  habeat, 
nec  vestem ;  ab  eo  non  exigimus  animum 
illa  praesenti  sorte  contentum,  quin  po- 
tius  stupidum  judicaremus,  si  sorte  illa 
infelici  contentus,  necessaria  non  quae- 
reret;  imo  nec  pium,  qui  Deo  non  diceret: 
Panem  nostrum  quotidianum  ctc. 

Sed  cur  addidit  Apostoius,  cum  suffi- 
cientia ;  cum  sola  pietas  pro  magno  quae- 
stu  nobis  sufficere  debeat?  Scilicet  ideo, 
quia  pie,  sancteque  vivere  non  possumus, 
nisi  vivamus.  Ut  autem  vivamus,  habenda 
sunt  vitae  necessaria.  Postulat  igitur  ipsa 
pietas  sufficientiam  adque  adeo  docet  nos 
eam  petere  a  Deo.  Quamquam  sunt,  qui 
illud ,  cum  sufficientia ,  annectant  illi, 
quod  praecedit,  hac  constructione:  Pietas 
est  magnus  quaestus  cum  sufficientia. 
Ita  videtur  B.  Thomas  in  Comment, 

7.  Nihil  enim  intulimus  in  hunc  mun- 
dum.  Graece  et  Syriace,  sine  pronomine, 
in  mundum.    Similiter  apud  Ambrosia- 


num  et  Primasium.  Haud  dubium,  quod 
nec  auferre  quid  possumus.  Graece,  pro- 
,  fecto  nec  efferre  quid  possumus.  Oppo- 
nit  enim  Apostolus  has  voces  inferre  et 
efferre.  Alluditautem  ad  illud  Sancti  Job: 
Nudus  egressus  sum  de  utero  matris 
meae  et  nudus  revertar  illuc.  Quod  et 
Ecclesiastes  c.  5.  generatim  de  homine 
pronunciat.  Itaque  loquitur  Apostolus  de 
bonis  externis,  quorum  nihil,  cum  nasce- 
remur,  attulimus,  nihii  etiam,  quando  mo- 
riemur,  ablaturi.  Qua  sententia  docere 
vuit,  ejusmodi  bona  tantum  esse  adventi- 
tia,  nec  permansura;  ac  proinde  transi- 
torie  tantum  iis  utendum,  nec  plus  quae- 
rendum,  quam  quod  satis  sit  ad  vitam 
hanc  mortalem  transigendam.  Adque  id 
est  quod  sequitur. 

8.  Habentes  autem  alimenta,  et  qui- 
bus  tegamur,  Graece  oxFTiao/iaxa,  id  est 
tegumenta,  seu  protegumenta.  Non  dicit 
vestimenta,  quia  latius  patet  oxe7iaofjia, 
comprehendens  etiam  domicilium ;  tam- 
etsi  Hieronymus  lib.  2.  contra  Jov.  ami- 
ctum  legit,  ita  citans :  Habentes  victura 
et  amictum. 

His  contenti  simus.  Quaedam  exem- 
plaria  sumus  habent.  Atque  eam  lectio- 
nem  exhibet  editio  Lovaniensis  correctior 
et  primae  Clementinae  addita  castigatio 
Romana.  In  Graeco  verbum  est  futurum, 
indicativi  modi ,  apxeofryjoo/jiefra ,  quasi 
dicat:  contentabimur.  Sed  Hebraea 
phrasi  frequenter  hujusmodi  futura  vim 
habent  imperantis,  ut :  non  occides,  non 
moechaberis.  Quamquam  Apostolus  si- 
mul  etiam  affirmare  aliquid  intendit,  hoc 
modo:  Quoniam  haec  sufficiunt,  his  con- 
tenti  sumus.  Eam  affirmationem  clare 
exprimit  Syra  versio :  Propter  hoc  suf- 
ficit  nobis  alimentum  et  operimentum. 

Quaeres,  quomodo  nos  velit  his  esse 
contentos,  cum  tam  multa  alia  sint  homi- 
nibus  necessaria :  ut  libri  studentibus  ali- 
cui  disciplinae;  arma  inilitibus;  instru- 
menta  mechanica  fabris.  Resp.  Paulum 
ea  sola  nominasse,  quae  omnibus  in  uni- 
versum  hominibus  necessaria  sunt,  idque 
simpliciter   et  non  ad  certos  fines  dum- 

taxat,  et  sub  quibus  caetera  fere  possunt 
comprebendi. 

Sed  iterum  quaeres,  utrum  consilii  sit, 
an  praecepti,  quod  dicit:  His  contenti 
simus.  Resp.  praeceptum  esse,  idemque 
ad  omnes  pertines,  atque  adeo  ex  ipsa  na- 
turae  lege  profectum.  Nam  superflua 
quaerere,  contra  naturam  est.  Et  si  pe- 
tere  superflua  a  Deo,  non  licet ;  ergo  nec 
quaerere.  Quod  si  tamen  affluant  divitiae ; 
retineri  licite  possunt,  modo  cor  iis  non 
apponatur,  sed  secundum  Dei  legem  ex- 
pendantur  in  necessitates  aliorum.  Etenim 
et  hoc  natura  docet  et  charitas  exigit,  ut 
membrum  abundans  re  sibi  non  necessa- 
ria,  transmittat  eam  ad  alia  membra,  quae 
indigent.  Ideo  namque  Deus  alios  divites 
fecit,  alios  inopes ;  ut  illi  tribuendo,  isti 
patiendo  et  pro  tribuentibus  orando,  Deum 
promereantur.  Habetnr  idem  praeceptum 
Heb.  13.  Sint  mores  sine  avaritia  con- 
tenti  praesentibus.  De  quo  dicemus  suo 
loco.  Porro  quod  diximus,  in  Apostoli 
verbis  praeceptum  contineri,  amplius  con- 
firmatur  per  id,  quod  sequitur. 

9.  Nam  qui  vclunt  divites  fieri.  Grae- 
ce  et  Syriace :  Qui  autem  volunt  ditari. 
Incidunt  in  tentationem  et  7aqueum 
diaboli.  Genitivum  diaboli,  Graeca,  Syra, 
Ambrosianus  et  Aquinas  non  agnoscunt; 
ut  verisimile  sit  ex  cap.  3.  superiori,  ubi 
laqueus  diaboli  nominatur,  huc  irrepsisse. 
Recte  admonent  interpretes  non  dicere 
Apostolum:  Qui  sunt  divites;  sed  qui 
volunt  divites  fieri;  ne  quis  hic  damnari 
putet  divitiarum  possessionem.  Nam  de 
iis,  qui  divites  sunt,  quid  eos  facere  opor- 
teat,  infra  audiemus.  Hoc  igitur  est  quod 
dicit :  Qui  divitias  appetunt,  et  hoc  agunt, 
ut  divites  sint,  incidunt  in  multas  peccandi 
occasiones,  iisque  velut  laqueis  et  retibus 
implicantur.  Non  enim,  juxta  quorundam 
expositionem,  tantum  significatur,  eos  in- 
cidere  in  multa  hujus  vitae  pericula,  quod 
et  piis  accidit,  dicente  Jacobo  Apostolo 
cap.  1.  Omne  gaudium  existimate,  cum 
in  tentationes  (id  est  tribulationes)  va- 
rias  incideritis :  sed  tentationem  intelligit, 
qua  quis  ad  peccandum  solicitatur;  quo- 
modo  de  tentatione  loquitur  eodem  capite 


B.  Jacobus,  inquiens :  Nemo,  cum  ten- 
tatur,  dicatquoniam  aDeo  tentatur  etc. 
Potest  et  sic  intelligi :  Incidunt  in 
tcntationem  et  laqueum,  id  est,  a  tenta- 
tione  et  laqueo  comprehenduntur.  Quod 
fit,  dum  a  tentatione  superantur:  juxta 
id,  quod  deprecamurin  orationeDominica  : 
Ne  nos  inducas  in  tentationem,  id  est : 
Ne  nos  permittas  a  tentatione  superari. 
Cui  sensui  favet  quod  sequitur. 

Et  desideria  multa  inutilia  et  nociva. 
Inutilia    Graece    avorjwoQ,    insensata, 
stulta,  absurda.  Consonat  et  Syra  versio. 
Suspicatur   autem  Erasmus,   interpretem 
nostrum  unam  literam  amplius  in  Graeco 
legisse,  dvov^xou^  id  est  inutilia.   Nam 
et  Ambrosianus  textus  inutilia  legit.  At- 
que  ea  Graeca  lectio  etiam  hodie  visitur 
in  nonnullis  codicibus,  nominatim  in  ex- 
emplari  Eegio.  Hanc  lectionem  si  sequa- 
mur,   in  vocabulo   inutilia   liptote   erit, 
qua  minus  dicitur  quam  intelligitur;  erit- 
que  posterior  dictio  prioris  expositio,  in- 
utilia,  id  est  nociva.  Quomodo  scriptum 
est  Sap.  1.  Custodite  vos  a  murmura- 
tione,   quae  nihil  prodest;  id  est  mul- 
tum  nocet,  et  cap.  2.   Quoniam  inutilis 
factus  est  nobis,  id  est  utilitati  nostrae 
contrarius.  Verum  quia  scriptura  non  so- 
let  eo  vocabulo  Graeco  uti  ad  significan- 
dnm  inutile,  sed  aliis  ab  hoc  diversis;  id- 
circo  probabilius  apparet  id,  quod  Chry- 
sostomus  aliique  Graeci  expositores  lege- 
runt  et    interpretati    sunt:    scilicet   eos, 
qui  divites  fieri  volunt,  incidere  in  desi- 
deria,  seu  cupiditates  multas,  easque  stul- 
tas  et  noxias:  stultas  quidem,  id  est  a 
recta  ratione  alienas,  noxias  vero,  propter 
id  quod  sequitur: 

Quae  mergunt  homines  in  interitum 
et  perditionem.  Idem  sunt  interiius  et 
perditio ;  sed  hac  geminatione  usus  est 
Apostolus  vehementiae  causa;  aut  certe, 
ut  duplicem  interitum  significaret,  tem- 
poralem  et  aeternum.  Nam  cupiditates, 
quas  amor  divitiarum  parit,  non  solum 
temporalibns  malis  hominem  involvunt, 
verum  etiam  demergunt  in  profundum 
gehennae.  Huc  autem  imprimis  pertinet 
concupiscentia  rerum  alienarum,  quae  la- 

tissime  patet  et  hominibus   avaris  pro- 
pria  est. 

Quaeree,  cum  Apostolus  tam  graviter 
exaggeret  pericula  eorum,  qui  volunt  di- 
vites  fieri:  num  igitur  peccatum  sit  velle 
ditari.  Sed  Laic  quaestioni  jam  supra 
responsum  est.  Si  enim  praecipimur  con- 
tenti  esse  rebus  ad  vitae  necessitatem 
sufficientibus ;  certe  consequens  est,  eos 
peccare,  qui  his  non  contenti,  quaerunt 
superflua;  quod  quidem  faciunt,  qui  di- 
vites  fieri  volunt.  Nam  divitiae  sonant 
rerum  ad  usum  hujus  vitae  necessariarum 
superabundantiam.  Igitur  hujusmodi  cu- 
piditas,  absolute  considerata,  non  caret 
affectu  avaritiae,  qua  plus  quam  opus  est 
quaeritur.  Ac  proinde  optare  et  quaerere 
divitias,  quomodo  plerique  optant  et 
quaerunt,  volentes  abundare  bonis  hujus 
saeculi,  non  potest  esse  sine  peccato. 

Si  quis  autem,  quod  rarum  est,  eas 
optet  et  quaerat  cum  voluntate  removendi 
superfluum  quod  in  divitiis  includitur; 
ut  si  cogitet  sancte  eas  expendere,  velut 
in  eleemosynas  pauperum,  redemptionem 
captivorum ,  exstructionem  ecclesiarum, 
monasteriorum,  xenodochiorum,  collegio- 
rum,  aliosve  similes  usus:  licitum  id  est 
et  pium,  si  secundum  se  spectetur.  Sic 
enim  et  Apostolns  monet  Ephes.  4.  di- 
cens :  Magis  autem  laboret  operando 
manibus  suis,  quod  bonum  est,  ut  ha- 
beat  unde  tribuat  necessitatem  patienti. 
Nec  id  supradictis  contrarium  est.  Talis 
enim,  etsi  quaerat  aliquid  supra  suam 
ipsius  necessitatem,  ac  sibi  ipsi  quodam- 
modo  superfluum;  non  tamen  superfluum 
absolr.te.  Nam  superfluum  non  censetur, 
quod  servatur  egenis  tribuendum  suo 
tempore;  sicut  non  est  superfluum,  quod 
6ei vatur  in  futuram  necessitatem  familiae, 
ut  quod  aestate  colligitur  in  hyemem 
venturam. 

Verumtamen  etiam  cum  istiusmodi  vo- 
luntate  et  cogitatione,  quam  dixi,  divitias 
quaerere,  plerumque  et  ordinarie  peri- 
culo  non  caret;  idque  multas  ob  causas. 
Primum  enim  fit,  ut  mentiatur  iniquitas 
sibi ,  et  non  videat  homo  occulta  avari 
cordis  sui ;    quin  etiam  si  correctum  sit, 


et  intentio  bona,  tamen  ex  ipsa  divitia- 
rum  possessione  atque  praesentia,  facile 
poterit  a  recto  averti  ac  depravari,  ut  vel 
incipiat  tenacius  eas  possidere,   vel  ad 
luxum  expendere,  vel  certe  ex  iis  inflari 
et  superbire,  aut  Deum  negligere:  quia 
sicut  in  deliciis   castitas ,    ita  in   divitiis 
valde    periclitatur    humilitas    et   pietas. 
Hinc  est,  quod  tam  multa  in  scripturis 
sacris  contra  divites  dicuntur,  quale  est 
illud  Christi  in  Evangelio :   Quam  diffi,- 
cile  qui  pecunias  habent,   in  regnum 
Dei  intrabunt!  Facilius  est  enim  ca- 
melum  perforamen  acus  transire,  quam 
divitem  intrare  in  regnum  Dei.   Luc. 
18.    Cujus  haec  est  ratio,   quia  difiicile 
admodum  est,  divitem  esse  et  divitias  non 
amare.  Quae  res  non  solum  in  hominibus 
saecularibus  veritatem  habet,  sed  etiam 
in  ecclesiasticis  ac  religiosis.  Nam  utiquc 
episcopos   et   ecclesiae    doctores,    atque 
ministros  hic  instruit  Apostolus :  imo  vero 
istis  appetitus  divitiarum  tanto  magis  in- 
hibetur,  quanto  alios  contemptu  saeculi 
praecellere  debent,  et  bonis  exemplis  an- 
teire.    Quod  vel  maxime  notandum   est 
propter  eos,  qui  plura  beneficia  ecclesia- 
stica    possident,    aut    quaerunt ,    quibus 
unum    ad    vitam    honeste    transigendam 
sufficit:  etiamsi  plura  habeant,  eo  prae- 
textu,  vel  intentione,  ut  opes  inde  col- 
lectas  in  pios  usus,  ut  loquuntur,  aut  vi- 
ventes  erogent,   aut  a  morte  relinquant. 
Male  enim  contra  divinas  et  ecclesiasticas 
leges,   ipsumque  adeo  jus  naturae,   per 
hujusmodi  fallaces  intentiones  quorundam 
avaritia  sibi  blanditur  ad  ipsorum  interi- 
tum  et  perditionem. 

10.  Radix  enim  omnium  malorum 
est  cupiditas.  Pro  cupiditate,  Graece 
est  cpt Aapf opia ,  amor  pecuniae,  quam 
uno  nomine  avaritiam  vocamus ;  quo- 
modo  legit  Ambrosianus.  Atque  ita  citant 
saepe  B.  Augustinus,  aliique  Latini  Pa- 
tres.  Alii  studium  pecuniae  vertunt. 
Probat  Apostolus  id,  quod  dixerat,  eos 
qui  divites  fieri  volunt,  in  plurima  mala 
incidere;  quia  nimirum  divitias  quaerunt 
ex  avaritia,  quae  radix  et  seminarium  est 
omnium  malorum.  Ubi  tam  poenae,  quam 

culpae  mala  voluit  comprehendi,  sicut  bene 
Cajetanus  annotat;  neque  solum  mala 
poenae  futuri  saeculi,  sed  etiam  praesen- 
tis.  Id  liquet  partim  ex  iis,  quae  praece- 
dunt,  partim  ex  eo,  quod  proxime  sequi- 
tur.  Nomiuat  enim  tentationem,  laqueam, 
desideria  multa  inutilia  et  nociva,  dolores 
multos,  denique  interitum  et  perditionem. 
Augustinus  quidem  sentire  videtur,  ab 
Apostolo  speciem  pro  genere  positam 
esse ,  scilicet  avaritiam  pro  cupiditate, 
qua  plus  quam  sat  est,  quaeritur,  non  so- 
lum  in  pecuniis  et  opibus  externis,  sed  in 
re  qualibet,  ut  honoribus,  potentia,  scien- 
tia,  voluptate.  Loca  sunt  lib.  11.  de  Gen. 
ad  lit.  cap.  15.  et  lib.  3.  de  lib.  arb.  cap. 
17.,  itemque  in  enarrnt.  Psalm.  118.  conc. 
11.  et  tract.  8.  super  Epist.  primam  Joan. 
Verum  repugnat  tam  significatio,  quam 
usus  vocabuli  Graeci.  Neque  enim  hic 
est  rcXeovsfcta,  quae  solet  etiam  ad  alia, 
quae  male  appetuntur,  extendi;  sed  ut 
dixi,  (ptXapyopta,  quae  ad  alia  non  ex- 
tenditur.  Adde,  quod  ipsa  consequentia 
sermonis  apostolici  vix  admittit  eam  ex- 
tensionem. 

Sed  nec  opus  est:  cum  veritas  senten- 
tiae  specialiter  intellectae  satis  abunde- 
que  nota  sit,  non  solum  ex  aliis  scriptu- 
ris,  verum  etiam  per  experientiam ,  ac 
multorum  auctorum  clara  testimonia.  Sen- 
tentia  est  Ecclesiastici  cap.  10.  Avaro 
nihil  esse  scelestius.  Et  iterura :  Nihil 
iniquiu8  quam  amare  pecuniam:  hic 
enim  et  animam  suam  venalem  habet. 
Exclamat  etiam  Ethnicus  poeta:  Quid 
non  uiortalia  pectora  cogis  auri  sacra 
fames?  Sed  et  Claudianus  eam  scelerum 
matrem  appellat  lib.  2.  in  laudes  Stilico- 
nis.  Exemplum  autem,  inter  alia  multa, 
habemus  apertissimum  in  Juda  proditore, 
qui  Dominum  suum  pecuniae  cupiditate 
vendidit  occidendum.  De  quo  vide  Leo- 
nem  serm.  9.  de  pass.  Domini,  ubi  et 
hanc  Apostoli  sententiam  pulchre  ampli- 
ficat.  Hinc  Augustinus  lib.  2.  de  Ordine 
cap.  8.  instruens  adolescentes  ad  vitae 
probitatem:  Amorem  pecuniae,  inquit, 
totius  suae  spei  certissimum  venenum 
esse  credant.  Ex  his  omnibus  patet,  quam 


vere  et  apposite  Paulus  avaritiam  vocet 
omnium  malorum  radicem :  eo  nimirum, 
quod  omne  genus  seelerum  ac  flagitiorum 
ex  avaritiae  radice  progerminet,  dum  pe- 
cuniae  causa  nihil  non  audent  homines 
committere:  velut  perjuria,  furta,  rapinas, 
sacrilegia,  homicidia.  Tametsi  non  hanc 
solam  rationem  spectavit  Apostolus,  sed 
et  alteram,  ut  supra  dixi,  de  malis  poenae ; 
quia  scilicet  in  omne  genus  calamitatum 
ac  miseriarum  avaritia  suos  cultores 
praecipitat. 

Quaeret  aliquis,  quomodo  dicat  Apo- 
stolus,  avaritiam  esse  radicem  omnium 
malorum,  cum  jnxta  celebrem  Ecclesia- 
stici  sententiam  cap.  10.  Initium  omnis 
peccati  superbia  sit.  Resp.  diverso  sensu 
haec  dici.  Nam  avaritia  quidem  ea  ra- 
tione,  qua  dictum  est,  omnium  malorum 
est  origo.  Superbia  vero  omnis  peccati 
initium  est,  quia  tam  in  angelis  quam  in 
hominibus  primum  omnium  peccatum  fuit 
superbia,  qua  a  Deo  recesserunt.  Quan- 
quam  et  a  superbia  Oriuntur  caetera,  qua- 
tenus  homo  per  superbiam  aversus  a  Deo 
transit  ad  regnum  peccati. 

Quam  quidam  appetenUs  erraverunt 
a  fide.  Rem  ab  experientia  declarat. 
Appetere  cupiditatem  seu  avaritiam  He- 
braismus  est,  quo  affectus  pro  objecto 
ponitur,  avaritia  pro  rebus  concupitis,  id 
est  opibus,  pecuniis.  Tale  est  illud  Psalm. 
105.  Concupierunt  concupiscentiam  in 
deserto,  et  Job  3.  Timor,  quem  time- 
bam ,  evenit  mihi.  Cujus  expositio  se- 
quitur :  Et  quod  verebar,  accidit.  Hac 
phrasi  non  animadversa  alii  verterunt: 
Quam  secuti  aut  cui  addicti,  praeter 
usum  ac  significationem  verbi  Graeci  ops- 
yopsvot.  Alii  quam  referunt  ad  pecuniam, 
inclusam  in  cptXapyopta,  sed  imperite, 
cum  genus  in  Graeco  non  respondeat.  Ita- 
que  sentit  Apostolus,  usque  adeo  radicem 
omnium  raalorum  avaritiam  esse,  ut  etiam 
ad  infidelitatem  perducat.  Jam  enim,  in- 
quit,  quidam,  quiChristonomen  dederant, 
dum  avaritiam  student,  et  divitias  appe- 
tunt  atque  sectantur,  aberrarunt  ac  de- 
fecerunt  a  fide  Christiana ;  videlicet  ea 
ratione,  qua  supra  cap.  1.  dixit,  quosdam 

repellentes  bonam  conscientiam  circa 
fidem  naufragasse.  Si  enim  avaritia  est 
peccatorum  radix  et  scelerum  mater,  igi- 
tur  bonam  conscientiam  repellit,  quisquis 
avaritiae  studet. 

Et  inseruerunt  se  doloribus  multis. 
Graece  confixerunt  se,  quemadmodum  et 
vertit  Theophylacti  interpres.  Atque  eam 
significationem  urgent  expositores  Graeci. 
Sensus  est:  Et  conjecerunt  se  in  multas 
et  graves  angustias,  multorum  dolorum 
causas,  et  quibus  velut  spinis  transfixi 
cruciantur.  Significat,  omnes  quidem,  qui 
divites  fieri  volunt,  incidere  in  tentatio- 
nes  et  laqueos  peccatorum,  et  noxia  de- 
sideria,  quae  causa  sint  aeternae  perdi- 
tionis;  quosdara  autem  etiam  implicari 
gravissimis  malis  hujus  saeculi,  quae  so- 
lent  ex  infraenata  rerum  alienarum  cupi- 
ditate  consequi. 

11.  Tu  autem,  o  homo  Dei,  liaec  fuge. 
In  veteri  Scriptura  homines  Dei  aut  viri 
Dei  vocabantur  Prophetae,  velut  Deo 
familiares :  ut  Moses ,  Samuel ,  David, 
Elias,  Elisaeus  atque  alii.  Non  dissimili 
ratione  Timotheum  episcopum  Paulus 
hominem  Dei  vocat,  quia  nimirum  in  his, 
quae  Dei  sunt,  populo  praeerat,  hoc  ha- 
bens  proprium  munus,  ut  homines  ad 
Deum  adduceret,  quod  est  omnibus  epi- 
scopis  commune.  Unde  in  secunda  ad 
Timoth.  3.  nomen  illud  generatim  epi- 
scopo  tribuit,  dicens:  ut  perfectus  sit 
homo  Dei.  ad  omne  bonum  opus  in- 
structus.  Igitur  et  hic  in  Timotheo  om- 
nes  episcopos  et  pastores  admonet.  Tu, 
inquit,  qui  es  homo  Dei  et  proinde  in  ea, 
quae  Dei  sunt,  totus  intendere  debes,  ista, 
quae  dixi,  fuge,  scilicet  avaritiam  et  pec- 
cata,  quae  ex  illa  radice  procedunt.  Ver- 
bum  fuge  emphasim  habet,  quasi  dicat : 
sis  ab  hujusmodi  longissime  remotus.  Ad- 
hortatio  omnibus  animarum  pastoribus 
summopere  necessaria.  Xihil  enim  aeque 
depravat  eorum  intentionem,  et  ex  pasto- 
ribus  mercenarios  facit,  atque  studium  et 
affectus  avaritiae.  Nihil  etiam  est,  quod 
magis  impediat  fructum  salutis  animarum, 
quam  si  videant  subditi  pastorem  suum 


avaritiae  studere  et  sua   quaerere,   non 
quae  Jesu  Christi. 

Sectare  vero  justitiam,pietatem,  fidem, 
charitatem,patientiam,mansuetudinem. 
Hortatur  ad  virtutes  oppositas.  Illa  fuge, 
ista  sectare ,    quod  Graece   e3t:   6\'ouxs, 
persequere,  vocabulum  fugae  contrarium, 
ut  significet,  pari  animi  contentione  pa- 
storibus  et  vitia  fugienda,  et  sectandas 
esse  virtutes.  Eodem   verbo  usus  est  1 
Cor.    14.    Sectamini  charitatem.   Primo 
loco  justitiam  nominat,  unicuique,  quod 
suuui  est,  tribuentem,  quae  avaritiae  op- 
ponitur    res    alienas    appetenti.     Deinde 
pietatem ,  qua  Deus  ex  animo  et  pura 
intentione,  non  autem  affectu  mercenario 
colitur,  quam  supra  dixit:  esse  magnum 
quaestum  et  ad  omnia  utilem.  Fidem, 
coelestia  bona  quaercntem,  a  qua  aber- 
raverunt  quidam  per  avaritiam.  Chari- 
iatem,  non   quaerentem  quae  sua  sunt, 
sed  quae  aliorum,  ad  quam   liberalitas 
pertinet,  et  omne  genus  beneficentiae  erga 
proximos.    Patientiam,   qua   non   solum 
superfluis,  verum  etiam  necessariis  aequo 
animo  caremus.  Mansuetudinem,  pro  qua 
Ambrosianus  legit:  tranquillitatem  ani- 
mi ,  dum  scilicet  non  commovemur  ad- 
versus  eos,  qui  nos  injuriis  afficiunt,  ea 
quae  nostra  sunt  auferentes,  juxta  illud : 
Qui  aufert,  quae  tua  sunt,  ne  repetas, 
Luc.  6. 

12.  Certa  bonum  certamen  fidei.  Me- 
taphorica  est  admonitio ,  non  a  militia 
sumpta,  quod  plerique  putant,  cujusmodi 
erat  illa  cap.  1.  ut  milites  in  illis  bonam 
militiam,  sed  a  certamine ,  quod  cursu 
fiebat  in  stadio,  de  quo  1  Cor.  9.  Nescitis, 
quod  ii,  qui  in  stadio  currunt,  omnes 
quidem  currunt,  sed  unus  accipit  bra- 
vium  ?  Sic  currite,  ut  comprehendatis. 
Omnis  autem,  qui  in  agone  contendit, 
ab  omnibus  se  abstinet  etc.  Cui  quidem 
exhortationi  similis  est  ista,  nisi  quod  illa 
generalis  est  ad  omnes  fideles,  haec  au- 
tem  speciatim  dirigitur  ad  episcopum. 
Alioquin  et  hic  in  Graeco  est  nomen  ago- 
nis,  quasi  dicat:  Agoniza  bonum  ago- 
nem  fidei,  et  mentio  fit  bravii  compre- 
hendendi  in  eo,  quod  sequitnr:  Appre- 

hende  vitam  aeternam.  Utitur  autem 
eadem  metaphora  etiam  in  2.  Epist.  cap. 
2.  dicens :  Nam  et  qui  certat  in  agone, 
non  corotiatur,  nisi  legitime  certaverit. 
Similis  est  locus  ad  Phil.  3.,  ubi  de  se- 
ipso  loquitur  tanquam  in  hujusmodi  sta- 
dio  currente  ad  bravium  supernae  voca- 
tionis.  Hortatur  ergo  Timotheum  Aposto- 
lus,  ut  memoratis  virtutibus  instructus, 
cursum  ministerii  sui  bene  ac  feliciter 
peragat.  Qui  cursns  merito  certamen  vo- 
catur  propter  difficultates,  quas,  qui  er.r- 
rit,  patitur  ab  adversariis,  tam  internis, 
quam  externis,  cursum  ejus  impedire  ac 
bravium  intervertere  conantibus.  Vocatur 
autem  certamen  fidei,  vel  quia  non  nisi 
per  fidem  vincit,  qui  in  hoc  certamine 
versatur,  Joanne  testante  1.  Epist.  5. 
Haec  est  victoria,  quae  vincitmundum 
fides  nostra  ;  vel  quia  certamen  hoc  pro 
fide  Christi  propaganda  ac  defendenda 
susceptum  erat.  Loqnitur  enim,  ut  dixi, 
de  cursu  ministerii  evangelici. 

Apprehende  vitam  aeternam.  Id  est 
ita  certa  in  hoc  cursu,  ut  apprehendas 
et  consequaris  vitam  aeternam  velut  bra- 
vium  et  palmam  victoriae.  Docethiclocus 
contra  sectarios ,  vitam  aeternam  bene 
viriliterque  certantibus  propositam  esse 
tanquam  praemium.  Id  diserte  annotatnm 
est  a  Theophylacto.  Ecce,  inquit,  et 
merces ,  et  praemium  vita  aeterna. 

In  qua  vocatus  es.  Graece  in  quam 
vel  ad  quam  et  vocatus  es.  Eadem  Am- 
brosiani  lectio  est.  In  quam,  legitur 
etiam  apud  S.  Thomam  et  in  nostris  qui- 
busdam  codicibus.  Sensus  est:  Ad  quam 
vocatus  et  invitatus  ab  agonotheta  Christo, 
qui  vitam  aeternam  in  hoc  stadio  certan- 
tibus  praemium  proposuit.  Hinc  alibi  vo- 
catur  bravium  supernae  vocationis.  In- 
telligitur  autem  vel  interna  vocatio,  quae 
fit  per  fidem,  semperque  est  efficax;  ejus 
enim  frequenter  Apostolus  meminit:  vel 
externa,  quae  fit  per  ministros  Evangelii, 
quamque  multi  non  sequuntur,  qualis  illa 
inEvangelio:  Venite  adnuptias.  Hucus- 
que  metaphora  certaminis. 

Et  confessus  bonam  confessionem  co- 
ram  multis  testibus.  Erasmus,  Hentenius 


et  alii  nonnulli  vertere  maluerunt :  Et  pro- 
fessus  bonam  professionem.  Multipliciter 
autem  haec  pars  exponitur.  Uno  modo  sic : 
Habes  praeclarae  confessionis  tuae  multos 
testes,  cum  Ephesi,  tum  in  aliis  regioni- 
bus.  qui  te  fideliter  in  Evangelii  profes- 
sione  versantem  spectarunt.  Alius  sensus 
est :  Timotheum  aliquando  in  persecu- 
tione,  cum  peiiclitaretur ,  coram  multis 
confessum  ftiisse  fidem  Christi.  A  qua 
confessione,  confessores  olim  vocabantur. 
Hunc  sensum  priore  loco  tradunt  Chry- 
sostomus  et  Theophylactus.  Et  favet, 
quod  sequitur  de  testimonio  et  confes- 
sione  Christi,  quam  fecit  sub  Pontio 
Pilato. 

Tertius  sensus  est:  sermonem  esse  de 
confessione  fidei,  quam  Timotheus  fecerat 
in  baptismo ,  qua  nimirum  professus  erat 
symbolum  fidei ,  cum  renunciatione  Sata- 
nae  atque  pomparum  ejus.  Solet  enim  ea 
fidei  professio  solemni  ritu  fieri  multis 
praesentibus ,  quemadmodum  constat  ex 
Dionysio  lib.  eccl.  hier.  cap.  2.  part.  2.  et 
cap.  7.  part.  3.  et  ex  Augustino  lib.  8. 
confess.  cap.  2.  Haec  Graecorum  exposi- 
tio  est  et  quorundam  etiam  Latinorum,  ut 
Ambrosiani,  Pelagii,  Primasii  et  Haimo- 
nis,  quibus  Sasboldus  et  Hesselius  ad- 
stipulantur. 

Postremus  sensus  est  de  ea  confessione, 
quam  fecerat  Timotheus ,  quando  fuit  or- 
dinatus  a  Paulo  episcopus  cum  imposi- 
tione  manuum  presbyterii.  Haec  erat  non 
fidei  confessio,  sed  professio  ac  sponsio 
ministerii  evangelici  recte  ac  fideliter  ob- 
eundi ;  fiebatque  coram  multis  testibus, 
non  solum  episcopis,  qui  manus  impone- 
bant,  verum  et  frequenti  coetu  fidelium. 
Ita  exponunt  Lomdardus,  Aquinas  et  Ca- 
jetanus ,  sane  quam  probabiliter  et  ad  lo- 
cum  praesentem  accommodate,  tanquam 
dicat  Apostolus :  Ita  certa  in  cursu  mini- 
sterii  tui ,  ut  apprehendas  palmara  vitae 
aeternae,  ad  quam  vocatus  es,  et  cnjus 
gratia,  multis  praesentibus,  hanc  optimam 
fecisti  professionem,  te  fideliter  ac  strenue 
exsecuturum  opus  Episcopi  et  Evangeli- 
stae.  Cujus  professionis  te  semper  memo- 
rem  esse  volo. 

13.  Praecipio  tibi  coram  Deo.  Non 
contentus  Apostolus  superiori  adborta- 
tione  adjungit,  qualem  et  capite  praece- 
denti  post  praecepta  de  judiciis  exercen- 
dis,  qualem  etiam  videbimus  in  secunda 
Epistola.  Arguunt  baec  ingentem  Pauli 
solicitudinem  pro  Ecclesia ,  qui  putaverit 
tantis  obtestationibns  agendum  cum  Ti- 
motheo ,  quem  noverat  fidelissimum  Ec- 
clesiae  ministrum  et  omnium  rainime  sua 
quaerentera ,  ut  ipse  de  eo  testatur  Phil. 
2.  Praecipio  tibi,  inquit,  in  conspectu  et 
praesentia  Dei,  qui  testis  esse  poterit  me 
haec  praecepisse;  et  vindex,  si  ea  non 
serves.  Quid  praecipiat,  postea  subjun- 
git,  ubi  dicit:  Ut  serves  mandatum  sine 
macula  etc. 

Qui  vivificat  omnia.  Non  dicit,  qui 
videt  omnia,  sed  qui  vivificat;  quia  pltis 
est  viviticare ,  quam  videre.  Vivificat  au- 
tem  omnia,  quaecunque  vivunt,  quia 
omnis  vita  a  Deo  est.  Sic  idem  Apostolus 
Act.  17.  dicit:  Deum  dare  omnibus  vi- 
tam ,  et  inspirationem  et  omnia.  Est 
autem  hoc  Dei  epitheton  praesenti  loco 
valde  congruens,  quo  Timotheum  ad  cer- 
tamen  et  pericula  perferenda  reddit  ala- 
criorem  certa  spe  resurrectionis ,  quasi 
dicat:  Ne  metuas  mortem ,  nam  servus  es 
Dei,  qui  potest  etiam  mortuos  ad  vitam 
revocare. 

Et  Christo  Jesu.  Christi  praesentiam 
allegat  ut  hominis,  quia  quamvis  secun- 
dum  naturam  humanam  non  sit  ubique, 
secundum  eam  tamen  omnia  quaecunque 
usquam  aguntur,  cognoscit  et  videt. 
Quanquam  non  ideo  tantum  Christi  me- 
minit  Apostolus ,  quod  is  omnium  actio- 
num  nostrarum  inspector  sit  ac  judex 
futurus;  verum  etiam  ut  eum  Timotheo 
proponat  tanquam  exemplar  confessionis, 
quod  imitetur.  Sequitnr  enim  : 

Qui  testimonium  reddidit  sub  Pontio 
Pilato  Oonam  confessionem.  Graece: 
qui  testatus  est,  vel  qui  testatam  fecit. 
Hoc  vertit  Erasmue ,  illud  apud  Ambro- 
sianum  legitur.  Sunt  autem  phrases  simi- 
les :  testari  bonam  confessionem  et,  quod 
praecessit,  confiteri  bonam  confessionem. 
Ipsa  enim  confessio  testimomum   quod- 


dam  est.  Porro  nonnulli  verterunt:  coram 
Pontio  Pilato ,  non  quod  Graecus  textus 
id  postulet,  sed  quod  putarent,  hic  signi- 
ficari  confessionem  veritatis  a  Christo 
factam  coram  Praeside  Pilato.  Nam  et 
Chrysostomus ,  ejusque  sequaces,  hujus- 
modi  confessionem  intelligunt,  qua  nempe 
Christus  stans  coram  Praeside  confessus 
est,  se  regem  esse  Judaeorum  et  ad  hoc 
natum,  ut  testimonium  perhiberet  veritati. 
Quamvis  autem  Graeca  praepositio  ln\ 
genitivo  juccta  hunc  sensum  admittat; 
usitatius  tamen  et  elegantius  id  significat, 
quod  nos  legimus,  quodque  etiam  est 
apud  Ambrosianum. 

Nec  aliud  sane  dicere  voluit  Apostolus, 
quam  quod  totidem  verbis  in  Graeco  fidei 
symbolo  legitur:  iici  IIovtioo  IIiAaTOU, 
quod  nemo  dixerit  aliter  reddendum  La- 
tine,  quam  sicut  universa  Ecclesia  La- 
tina  recitat:  Sub  Pontio  Pilato.  Tale 
est  illud  Act.  11.  factam  fuisse  famem 
sub  Claudio  Caesare.  Nec  arbitrandum 
est,  Graecos  tractatores  aliter  interpreta- 
tos  fuisse  praepositionem  erci,  licet  con- 
fessionem  intelligant  eam,  quae  coram 
Pilato  facta  est.  Sed  si  ejusmodi  tantum 
significaretur  confessio ,  quae  nimirum 
verbis  fit  coram  aliquo  judice;  potius  di- 
cendum  fuisset:  coram  Caipha ,  quam 
coram  Pilato ;  nam  coram  Caipha  aper- 
tissimis  verbis  confessus  ezt  se  esse  Chii- 
stum  filium  Dei,  coram  Pilato  non  aliud, 
quam  se  esse  regem  Judaeorum. 

Ut  ergo  verus  habeatur  sensus  verbo- 
rum  Apostoli ,  memoria  repetendum  est, 
quod  annotavi  ad  illud  cap.  2.  testimo- 
nium  temporibus  suis ,  usu  primitivae 
Ecclesiae  nomen  testimonii  seu  martyrii 
pertinere  ad  eam  testificationem,  quae 
fit  opere,  non  qualicunque,  sed  consum- 
mato  et  perducto  usque  ad  mortem.  Hoc 
enim  excellentissimum  testimonii  genus 
est,  atque  eo  jnre  martyrii  nomen  sibi 
proprie  vendicabat,  etiam  apud  Latinos. 
Nam  confessionis  vocabulum  servabatur 
testimoniis  seu  verbo,  seu  facto  perhibitis, 
citra  mortis  perpessionem.  Unde  et  intel- 
ligitur,  quare  de  Timotheo  quidem  dixe- 
rit:  confessus  bonam  confessionem ,   de 

Christo  autem:  testatus  bonam  confes- 
sionem.  Sensus  igitur  Apostoli  est :  Qui 
cum  saepe  veritatem,  cujus  causa  missus 
erat  a  Patre,  palam  confessus  apud  ho- 
mines  fuisset,  tandem  Praeside  ac  judice 
Pontio  Pilato,  ejusdem  veritatis  confes- 
sionem  testatus  est,  sive  testatam  fecit, 
id  est  martyrio  complevit  et  consignavit, 
quando  pro  ea  veritate  crucem  et  mortem 
sustinuit.  Sensum  hunc  docte  prosequitur 
Hesselius. 

14.  Ut  serves  mandatum  sine  macula 
irreprehensibile.  Sine  macula,  Graece 
immaculatum.  Sed  sciendum ,  haec  ad- 
jectiva  immaculatum,  irreprehensibile 
in  Graeco  posse  tam  ad  mandatum,  quam 
ad  personam  Timothei  referri.  Ad  man- 
datum  refert  Ambrosianus  textns,  dum 
legit:  ut  serves  mandatum  immacula- 
tum,  irreprehensibile.  Graeci  interpretes 
ad  Timotheum  referre  videntur,  dum  sic 
exponunt:  Neque  vitae,  neque  dogmatum 
gratia  aliquid  maculae  contrahas,  unde 
merito  reprehendaris.  Ita  vertendum  esset, 
sicut  neoterici  quidam  verterunt:  Ut  ser- 
ves  praeceptum ,  immaculatus,  irrepre- 
hensibilis.  Sunt  qui  prius  adjectivum 
praecepto  adjungant,  posterius  Timotheo 
remittant,  hoc  modo:  Ut  serves  prae- 
ccptum  immaculatum,  irreprehensibilis. 
Sic  enim  Hentenius  transtulit. 

Contra  vero  noster  interpres  posterius 
adjectivum  praecepto  dedit;  prius  autem 
ita  vertit,  ut  in  Timotheum  cadere  videa- 
tur;  quas:  dicat  Apostolus:  ut  serves 
praeceptum  irreprehensibile,  dum  teip- 
sum  sine  macula  conservas:  juxta  id, 
quod  dixerat  capite  superiori:  Teipsum 
castum  custodi.  Praeceptum  autem  irre- 
prehensibile  servatur  eo  sensu,  quo  ad 
Tit.  2.  dicitur:  verbum  sanum ,  irrepre- 
hensibile,  dum  videlicet  in  ministris  legis 
aut  doctrinae  nihil  habet  adversarius, 
quod  reprehendat,  et  propter  quod  ipsa 
lex  et  doctrina  male  audiat. 

Verumtamen  inter  has  quatuor  con- 
structicnes  duae  mediae  plus  habere  vi- 
dentur  probabilitatis.  Nam  irreprehen- 
sibile  solet  usitatius  ad  personam  referri ; 
ut  et  in  hac   eadem  Epistola  personae 


tribuitur  cap.  3.  Oportet  episcopum  irre- 
prehensibilem  esse.  Est  enim  idem  in 
Graeco  vocabulum ,  quod  hoc  loco.  Jam 
quaeritur,  quod  mandatum  dicat  Aposto- 
lus.  Quidam  exponunt  de  mandato,  quo 
dixit :  Certa  bonum  certamen  fidei.  Non- 
nulli  de  mandato  dilectionis :  alii  signifi- 
cari  putant  comprehensionem  omnium, 
quae  hactenus  Timotheo  praecepit,  quo- 
rum  summa  est ,  ut  se  fidelem  Christo  et 
Ecclesiae  ministrum  praebeat.  Ad  hoc 
enim  velut  uuum  praeceptum  omnia  re- 
diguntur. 

Usque  in  adventum  Domini  nostri 
Jesu  Christi.  Graece,  uixpt,  TTJC  eTticpa- 
veiag,  id  est  usque  ad  apparitionem  seu 
manifestationem  Domini  nostri  Jesu 
Christi.  Id  est  usque  ad  secundum  ejus 
adventum,  quo  veniet  manifestus  cum 
potestate  magna  et  majestate  judicaturus 
mundum,  et  redditurus  unicuique  secun- 
dum  opera  sua.  Non  dicit,  ut  serves 
praeceptum  usque  ad  mortem  tuam;  sicut 
cuidam  dicitur  in  Apcc.  2.  Esto  fidelis 
usque  ad  mortem,  sed  usque  in  adven- 
tum  Domini ,  scilicet  ut  eum  magis  ex- 
citet,  inquit  Theophylactus ,  mentione 
facta  illius  gloriae  tremendae.  Nam  fre- 
quens  est  Apostolus,  imo  tota  Scriptura 
novi  testamenti  in  inculcando  secundo 
Christi  adventu:  tum  quia  ad  gloriam, 
quae  tunc  revelabitur,  spectat  ac  proten- 
ditur  omnis  spes  fidelium,  quae  eos  miri- 
fice  consolatur  in  omni  tentatione,  pres- 
sura  et  persecutione ,  quam  in  hoc  sae- 
culo  patiuntur;  tum  quia  judicii  illius 
futuri  cogitatio  segnioribus  terrorem  in- 
gerit,  simul  et  stimulos  injicit  ad  paran- 
dam  viam  judici  venturo.  Sic  idem  Apo- 
stolus  Phil.  1.  Ut  sitis  sinceri  et  sine 
offensa  in  diem  Christi. 

Porro  ne  quis  suspicetur,  Apostolum 
hujusmodi  locutione  significare  velle,  quod 
viventibus  adhuc  iis,  ad  quos  scribit, 
venturus  sit  Christus  ad  judicium;  aperte 
et  ex  professo  removet  hanc  opinionem 
ipsemet  in  2.  Epist.  ad  Thess.  2.  Ubi  eos 
solicite  monet,  ne  qua  ratione  commo- 
veantur,  quasi  instet  dies  Domini;  do- 
cetque  quanta  sint,  quae  diem  illum  de- 

beant  praecedere.  Dum  ergo  Timotheo 
praecipit,  ut  servet  mandatum  usque  in 
adventum  Christi -,  intelligendus  estprae- 
cipere,  ut  servet  usque  ad  exitum  vitae. 
Nam  ut  ait  August.  epist  80.  ad  Hesy- 
chium :  Tunc  unicuique  veniet  dies  ad- 
ventus  Domini ,  cum  venerit  ei  dies,  ut 
talis  hinc  exeat ,  qualis  judicandus  est 
illo  die. 

Ptitat  autem  Hes^elius,  Apostolum  sub 
obtestatione  praecipientem  Timotheo  ,  ut 
servet  mandatum  sine  macula  usque  in 
adventum  Christi  Domini,  in  memoriam 
ei  revocare  sponsionem  in  baptismo  fa- 
ctam,  quando,  ut  est  in  ceremoniis  baptis- 
mi,  dictum  est  ei:  Accipe  vestem  candi- 
dam ,  sanctam  et  immaculatam ,  quam 
perferas  sine  macula  ante  tribunal  Do- 
mini  nostri  Jesu  Christi-,  ut  habeas 
vitam  aeternam  et  vivas  in  saecula  sae- 
culorum:  et  respondit,  Amen.  Cujus 
ceremoniae  etiam  meminit  Hieronymus 
in  epist.  ad  Damasum. 

15.  Quem  suis  temporibus  ostendet. 
Quem  non  Christum  refert,  sed  adven- 
tum  sive  apparitionem ,  ut  ex  Graeco 
liquet :  tametsi  id  ad  sensum  non  raultum 
interest.  Quod  enim  ad  rem  attinet,  non 
aliud  est,  apparitionem  Christi  ostendere, 
quam  Christum  apparentem  seu  manife- 
stum  exhibere.  Beatus  et  solus  potens. 
Potens:  in  Graeco  substantivum  est, 
Suvccottjc.  Vocantur  autem  dynastae 
quasi  potentatus,  eo  quod  plurimum  pos- 
sint :  cujusmodi  maxime  sunt  reges  et 
principes.  Erasmus  principem  vertit. 
Quanquam  Graecum  vocabulum  dynasta 
rctineri  potuit  ab  interprete.  Est  enim 
etiam  Latinis  scriptoribus  in  usu ,  nomi- 
natim  Ciceroni  ad  Atticum  et  in  Philip- 
picis. 

Rexregum  et  Dominus  dominantiwn. 
Regum,  Graece,  regnantium.  Quoniam 
de  Christo  ut  homine  loquebatur,  secun- 
dum  hanc  enim  naturam  venturus  est  ad 
judicium ,  idcirco  ostensionem  adventus 
ejus  Deo  tribuit  auctori,  videlicet  ea  ra- 
tione,  qua  1  Cor.  15.  scribit,  Deum  pa- 
trem  omnia  subjecturum  Christo  filio. 
Unde  etiam  apparet,  hoc  loco  Deum  Pa- 


trem  significari:  quamvis  alioqui  quae 
hic  dicuntur,  in  totam  Trinitatem  com- 
petant.  Dicit  autem ,  temporibus  suis, 
seu  propriis ,  ut  est  in  Graeco;  id  est  ad 
eam  rem  a  Deo  praeordinatis ,  ipsique 
notis :  ut  reprimat  humanam  curiositatem, 
quam  et  Christus  in  suis  Apostolis  hujus- 
modi  verbis  repressit:  Non  est  vestrum 
nosse  tempora  vel  momenta,  quae  Pater 
posuit  in  sua  potestate.  Aet.  1.  Quare 
hac  parte  tollitur  suspicio ,  ne  propter 
illud,  usque  in  adventum  Domini,  quis 
putet  adhuc  vivente  Timotheo  venturum 
Dominum.  Vult  enim  illud  tempus  esse 
nobis  omnino  incertum,  ac  minime  scru- 
tandum.  Beatum  Deum  vocat  proprio 
epitheto ,  sicut  et  supra  cap.  1.,  ne  dubi- 
temus,  ab  eo ,  qui  per  essentiam  beatua 
est,  ac  solus  omne  bonum  p^ssidet,  com- 
municandam  nobis  beatitudinem  promis- 
sam.  Quomodo  autem  dicatur,  solus  po- 
tens ,  seu  Dynasta,  ne  quis  hic  everti 
putet  potestates  humanas,  exponitur  ver- 
bis  sequentibus,  rex  regum ,  dominus 
dominantium. 

Itaque  sensus  est :  Deum  solum  esse 
perfecte  ac  prorsus  absolute  Principem, 
Regem  et  Dominum,  ut  qui  potentiam, 
regnum,  dominatum  a  nullo  alio  acceptum 
habeat,  sed  a  quo  caeteri,  quicunque 
regnant  et  dominantur,  qui  proinde  ci, 
tanquam  regi  et  Domino ,  omnes  sub- 
jecti  sunt.  His  epithetis  amplificat  Apo- 
stolus  Dei  potentiam  ac  majestatem;  ut 
eam  ante  oculos  habentes,  principum  ac 
dynastarum  hujus  mundi  violentiam  at- 
que  tyrannidem  non  metuamus. 

Si  quaeritur :  An  etiam  Christus ,  ut 
homo,  dici  possit  Sex  regum  et  Dominus 
dominantium ;  afnimativa  responsio  est. 
Sic  enim  diserte  vocatur  Apoc.  17.  et  19., 
tametsi  non  eodem  scnsu ,  quo  id  Deo 
tribuitur  hoc  loco.  Xam  Christi  regnum 
atque  dominium,  quod  habet  super  omnes 
alios  reges  ac  dominos,  a  Patre  ei  datum 
est  ac  Patri  subjectum,  eidemque  cum 
agnitione  subjectioui;  tradendum;  juxta 
illud  1  Cor.  15.  Cum  tradiderit  regnum 
Deo  et  Patri. 

16.  Qui  solus  habet  immortalitatem. 


748 


COMMENTARIUS  IN  CAP.  VI. 


Alias  subjicit  divinae  majestatis  proprie- 
tates;  ac  primum  immortalitatem ,  quo 
non  solum  distinguitur  a  regibus  terrenis, 
qui  mortales  sunt,  sed  ab  omni  re  creata. 
Nam  perfecta  immortalitas  est  omnimoda 
immutabilitas.  Omnis  enim  in  deterius 
mutatio  mors  quaedam  est;  et  omne,  quod 
ita  mutatur,  quodammodo  moritur;  dum 
per  mutationem  desinit  esse  id  boni,  quod 
erat.  Atqui  solus  Deus  omuino  immuta- 
bilis  est  juxta  illud  Mal.  3.  Ego  Domi- 
nus  et  non  mvtor,  et  Jac.  1.  Apud 
quem  non  est  transmutatio ,  nec  vicis- 
situdinis  obumbratio.  De  hujusmodi  im- 
mortalitate  loeum  buuc  intellexerunt  Au- 
gust.  lib.  1.  de  Trinit.  cap.  1.  et  lib.  3. 
contra  Maxim.  cap.  12.  et  Bernardus 
serm.  81.  super  Cantica.  Potest  et  sic  in- 
telligi :  Qui  :olus  ex  se  et  per  naturam  im- 
mortalis  est;  ut  qui  sit  essentialiter  vita. 
Nam  intellectuales  creaturae,  ut  angeli  et 
animae  rationales,  participative  tantum, 
et,  ut  Patres  loquuntur,  per  gratiam, 
immortales  sunt.  Unde  qua  ratione  solus 
Deus  bonus  est ,  eadem  solus  est  immor- 
talis ,  scilicet  per  essentiam.  Utrique  in- 
tellectui  coaptari  potest  etiam  illud  bujus 
Epistolae  cap.  1.  Regi  saeculorum  im- 
mortali,  Graece  ,  incorruptibili.  Siqui- 
dem  omnis,  qualem  diximus,  mutatio, 
corruptio  quaedam  est;  et  solus  Deus  per 
naturam  est  incorruptibilis. 

Et  lucem  inhabitat  inaccessibilem. 
Non  de  luce  creata  loquitur,  sicut  qui- 
dam  bunc  locum  intellexerunt ,  imagi- 
nantes  inaccessibilem  hanc  lucem,  quam 
Deus  iuhabitat,  constare  ex  quinta  qua- 
dam  usia  sive  essentia,  quemadmodum 
refert  Ambrosius  lib.  2.  de  Abraham  cap. 
8.  Sed  loquitur  de  luce  increata,  quae 
est  ipse  Deus,  attestante  Joan.  1.  ep.  1. 
Deus  lux  est;  et  tenebrae  in  eo  non 
sunt  ullae.  Sic  ergo  dicitur  inhabitare 
lucem,  sicut  est  et  habitat  et  permanet 
in  seipso,  secundum  illud  Ambrosii:  Im- 
motus  in  te  permanens.  Maxime  enim 
quisque  ibi  dicitur  habitare ,  ubi  semper 
est,  et  unde  nunquam  recedit.  Est  autem 
Deus  lux  spiritualis ;  cujus  visione  et  ipse 
naturaliter  beatus  est,  et  alios  accidenta- 


liter  beatos  facit.  Eam  lucem  Apostolus 
inaccessibilem  vocat,  quia  ad  eam  viden- 
dam  nulli  hominum  patet  accessus.  Quod 
quo  sensu  sit  accipiendum,  cum  scriptum 
sit:  Accedite  ad  eum ,  et  illuminamini 
Psalm.  33. ,  pendet  ex  intellectu  ejus, 
quud  sequitur: 

Qucm  nullus  hominum  vidit,  sed  nec 
videre  potest.  Dixerat  cap.  1.  Deum  im- 
mortalem  et  invisibilem  ;  quod  utrumque 
hic  repetit  pluribus  verbis.  Ac  de  immor- 
talitate  jam  dictum  est.  Nunc  explican- 
dum  quomodo  Deum  vocet  invisibilem, 
et  ita  quidem ,  ut  eum  nec  viuerit  nec 
videre  possit  quisqnam  hominum;  cum 
Dei  visionem ,  eamque  perfectam  ,  omnes 
Christiani  certa  spe  exspectare  jubeamur. 
Quidam  exponunt  hunc  locum  de  visione, 
quae  fit  oculis  corporeis.  Sed  falli  viden- 
tur :  sic  enim  nihil  singulare  de  Deo  dice- 
ret  Apostolus;  quia  nec  angeli,  nec  ani- 
mae,  corporeis  oculis  videri  possunt. 
Imo  nec  aer  nec  aether,  quamvis  corpora 
sint,  oculis  percipiuntur;  ut  taceam  de 
tam  multis  accidentibus  a  sensu  remotis. 
Alii  de  visione  comprehensiva  putant 
Apostolum  loqui,  qua  nimirum  infinita 
Dei  substantia  a  cognoscente  perfecte 
comprehenditur ;  id  est  quantum  visibilis 
est ,  videtur.  Huic  intellectui  videtur  ob- 
sistere,  quod  Apostolus  peculiariter  lo- 
quitur  de  hominibus,  velut  angelos  no- 
lens  comprehendere :  quandoquidem  nec 
ulla  alia  Scriptura  negat,  angelos  Deum 
videre ,  sed  magis  aflirmat ,  ut  Matth.  1 8. 
Angeli  eorum  in  coelis  semper  vident 
faciem  Patris.  Constat  autem,  nec  ab 
angelis  Deum  videri  comprehensive  ,  sed 
a  seipso  solo. 

Restat  igitur ,  ut  Apostolum  interprete- 
mur  de  visione  intellectuali ,  qua  secun- 
dum  essentiam  videtur  etsi  non  compre- 
hendatur.  Ut  sensus  sit:  Quem  nullus 
hominum  in  hac  mortali  vita  vidit,  aut 
videbit  unquam  ,  imo  nec  videre  potest ; 
obstante  videlicet  ordinatione  divina,  qua 
immobiliter  decrevit,  ut  ea  visio  nemini 
contingat,  dum  adhuc  peregrinatur  in 
via ;  sed  pro  mercede  ac  praemio  servetur 
iis,  qui  cursum  hujus  vitae  feliciter  com- 

pleverunt ;  juxta  promissionem  hanc  Sal- 
vatoris:  Beati  mundo  corde,  quoniam 
ipsi  Deum  videbunt  Matth.  5.  Haec  Grae- 
corum  est  expositio,  nec  non  Evaristi 
Pontificis  in  prima  Epistola  decretali,  at- 
que  adeo  ipsius  Augustini  lib.  3.  contra 
Maximinum  cap.  9.  et  12. ,  super  Psalm. 
118.  conc.  6.  Eum  autem  esse  germanum 
hujus  loci  sensum,  ostendi  potest  ex 
simili  sententia ,  quae  est  apud  Joannem 
cap.  1.  Evangelii,  et  1  Epist.  4.  Deum 
nemv  vidit  unquam.  Sentit  enim,  Deum 
a  nullo  puro  homine  in  hac  mortali  vita 
aut  visum  esse  aut  videri  posse ;  ideoque 
filium  Dei,  qui  ab  aeterno  cum  patre  fuit 
et  patrem  vidit,  ad  nos  missum  esse,  ut 
coelestia  secreta  nobis  reseraret.  Id  enim 
est,  quod  in  Evangelio  subjungit:  Uni- 
genitus  filiuSj  qui  est  in  sinu  Patris, 
ipse  enarravit.  Nec  ab  hac  sententia 
diversum  est,  quod  Christus  dicit  Joan. 
6.  Non  quia  Patrem  vidit  quisquam; 
nisi  is ,  qui  est  a  Deo,  hic  vidit  Patrem. 
Significat  enim  iisverbis,  se  solum  a  Patre 
missum  doctorem,  ut  qui  solus  patrem 
viderit ,  et  secreta  ejus  noverit.  Jam  ex 
hac  apostolica  doctrina  sequitur,  visionem 
Dei  beatificam  nulli  mortalium  unquam 
fuisse  concessam,  ne  Mosi  quidem  aut 
Paulo ;  cum  nulla  prorsus  sit  necessitas  a 
generali  Dei  decreto ,  quod  illae  Scriptu- 
rae  significant ,  eos  eximendi,  quin  potius 
gravissimae  rationes  prohibeant,  sicuti 
plenius  ostendimus  ad  dist.  8.  lib.  2.  Sent. 
Sciendum  est  autem,  etsi  de  Deo 
Patre  haec  ab  Apostolo  dicta  sint,  ut 
initio  monuimus,  nam  et  Joannes  in 
testimoniis  allegatis  de  Patre  loquitur: 
omnia  tamen  etiam  in  Filium  et  Spiritum 
sanctum  revera  competere;  quemadmo- 
dum  vigilanter  annotant  interpretes  Grae- 
ci ,  ne  quis  aliquam  hic  suspicetur  per- 
sonarum  in  Deo  inaequalitatem.  Ita- 
que  particula  solus,  bis  posita,  neque 
filium  excludit  neque  Spiritum  sanctum; 
sed  res  omnes  et  solas  a  Deo  diversas : 
uti  docet  Augustinus  lib.  3.  contra  Maxi- 
minum  cap.  12.  et  lib.  1.  de  Trin.  cap.  6. 
Quare  nec  illud  recipiendum,  quod  ex 
hac  Scriptura  probare  nititur  Ambrosia- 


nus  commentator,  Deum  Patrem  in  veteri 
testamento  per  subjectam  aliquam  crea- 
turam  nunquam  apparuisse,  sed  solum 
Filium.  Quanquam  et  aliorum  quorundara 
veterum  ea  sit  opinio.  Sed  eam  ex  scri- 
pturis  docte  refellit  Augustinus  lib.  2.  de 
Trinitate  cap.  18.  et  verus  Ambrosius  in 
Lucam. 

Cui  honor  et  imperium  sempiternum. 
Amen.  Pro  imperio ,  potestatem  legit 
Ambrosianus,  utrumque  enim  significat 
Graecum  xpaxoc,  sed  magis  proprie  po- 
testatem  imperandi  quam  actum.  Quam- 
vis  et  apud  Latinos  imperii  nomine  saepe 
non  actus  imperandi,  sed  potestas  signi- 
ficetur.  Potest  autem  haec  pars  aut  opta- 
tive  intelligi,  cui  sit  honor  etc.  aut  enun- 
tiative,  cui  est  honor.  Plerique  enuncia- 
tive  exponunt,  hoc  sensu  :  Cui  ab  omnibus 
debetur  honor  summus ,  tanquam  omnium 
bonorum  auctori ;  quique  imperium  habet 
sempiternum,  idemque  prorsus  absolutum 
et  universale,  cum  reges  hujus  saeculi 
tantum  ad  tempus  imperent,  nec  nisi 
limitata  ct  valde  imperfecta  gaudeant  po- 
testate.  Quod  vero  sequitur,  Amen ,  est 
confirmantis ,  quasi  dicat :  Vere  ita  est. 

Aliis  magis  placet  sensus  optativus 
sive  imprecativus ,  iste :  Cui  ab  omnibus 
impendatur  honor;  et  cujus  imperium  sit 
per  omnium  confessionem  sempiternum. 
Amen,  id  est  fiat.  Juxta  quem  sensum 
respondebit  ista  precatio  partibus  illis 
orationis  Dominicae:  Sanctificetur  nomen 
tuum ,  et :  Adveniat  regnum  tuum. 
Sunt  autem  in  scripturis  multae  sententiae 
huic  similes,  ut  Rom.  16.  Cui  honor  et 
gloria  in  saecula  saeculorum ,  Amen. 
Eph.  3.  Ipsi  gloria  in  ecclesia  et  in 
Christo  Jesu,  in  omnes  generationes 
saeculi  saeculorum,  Amen.  Item  Phil. 
4. ,  2  Pet.  3. ,  Apoc.  5.  et  7.  et  in  epist. 
Judae  et  hujus  epist.  cap.  1.  Quae  omnes 
sententiae,  seu  potius  sententiarum  clau- 
sulae,  magis  videntur  optandi  ac  bene 
precandi  formam  habere,  quam  aliquid 
affirmandi;  quamvis  idipsum,  qnod  opta- 
tur,  absque  dubitatione  futurum  sit. 

17.  Divitibus  hujus  saeculi  praecipe 
non  sublime  sapere.  Ne  propter  ea,  quae 

superius  dixit  adversus  avaritiam  et  divi- 
tiarum  cupiditatem ,  putaret  quispiam, 
divitias  in  universum  damnari:  nunc  di- 
vitibus  praecepta  dat,  quibus  bonum  et 
sanctum  usum  divitiarum  commonstret. 
Ex  qua  doctrina  consequens  imprimis  est, 
divitias  licite  possideri  posse;  falsumque 
esse  illud  dogma  Pelagii,  Christianum  non 
posse  salutem  consequi  nisi  possessiones 
omnes  abdicet  ac  relinquat.  Contra  quam 
haeresim  ex  hoc  loco  et  aliunde  disserit 
August.  epist.  89.  ad  Hilarium.  Neque 
vero  pugnat  Apostolus  cum  Domino  di- 
cente  Matth.  19.  Facilius  esse  ut  came- 
lus  transeat  per  foramen  acus,  quam 
ut  dives  intret  in  regnum  coelorum. 
Per  hoc  enim  Christus  docere  vult,  per- 
difficile  esse  ac  pene  impossibile,  ut  dives 
salvetur;  eo  quod  difficillimum  sit  divitias 
habere  et  in  divitiis  non  confidere. 

Verum  si  quis  dives  non  in  divitiis, 
sed  in  Deo  confidat,  et  secundum  Dei 
voluntatem  divitias  dispenset;  tali  diviti 
vitam  aeternam  promittere  cum  Apostolo 
non  dubitamus :  cura  et  Christus  subdat, 
loco  memorato :  Apud  homines  id  im- 
possibile  esse ,  sed  non  apud  Deum. 
Vocat  autem  eos  Apostolus  divites  hujus 
saeculi ,  sive  secundum  Graecam  lectio- 
nem,  divites  in  praesenii  saeculo  ,  ut 
insinuet,  alias  quasdam  esse  divitias  ad 
futurum  saeculum  pertinentes ,  istis  prae- 
sentibus  longe  praestantiores  et  ab  om- 
nibus  expetendas;  quarum  possessores 
Christus  in  Deum  divites  appellat  Luc. 
11.,  quarum  et  hic  commendatio  paulo 
post  sequitur,  in  eo  quod  dicit,  divites 
fieri  in  bonis  operibus. 

Sublime  sapere ,  pro  quo  Ambrosianus 
legit,  superbe  sapere }  in  Graeco  una 
composita  dictio  est  GtJ/yjXocppovsTv,  id  est 
elato  esse  animo ,  sicut  alii  bene  verte- 
runt;  aut  uno  verbo  superbire ,  quemad- 
modum  Hieronymus  legit  in  comment. 
epist.  Gal.  cap.  6.  Legitur  idem  vocabu- 
lum  Rom.  11.,  ubi  nos  habemus:  Noli 
altum  sapere,  sed  time.  Competit  in  eos, 
qui  sibi  placent,  et  magni  seipsos  faciunt, 
aliosque  prae  se  contemnunt:  quales  ma- 
xime  sunt  hujus   saeculi   divites.    Nam, 


communi  hominum  vitio,  opulentia  su- 
perbiae  et  arrogantiae  mater  est.  Pulcre 
B.  Augustinus  vermem  divitiarum  super- 
biam  vocat :  quod  difficile  sit,  ut  qui  dives 
est,  non  sit  superbus  Homil.  13.  inter  50. 
et  seim.  5.  de  verbis  Domini.  Unde  liquet, 
quam  necessarium  sit  divitibus  hoc  humi- 
litatis  praeceptum,  non  sublime  sapere. 

Neque  sperare  in  incerto  divitiarum. 
Graece,  in  divitiarum  incertitudine ,  id 
est  in  incertis  divitiis.  Vitium  hoc,  spe- 
rare  in  divitiis,  causa  est,  cur  opes  su- 
perbiam  gignant ;  dum  qui  multum  habent, 
multum  se  posse  confidunt  et  per  hoc 
animis  efferuntur,  atque  alios  tanquam 
impotentiores  despiciunt.  Hujus  spei  seu 
fiduciae  vanitatem  Apostolus  ostendit  ex 
proprio  divitiarum  epitheto,  quia  sunt 
incertum  aliquid.  Multis  enim  casibus 
obnoxiae  sunt :  furtis ,  fraudibus ,  rapinis, 
incendiis,  quibus  auferuntur  et  pereunt 
etiam  invitis  possessoribus;  quod  de  spiri- 
tualibus  divitiis  dici  non  potest.  Stultum 
est  autem  in  re  tam  caduca,  incerta,  in- 
stabili  et  quae  saltem  ipsa  morte  neces- 
sario  relinquenda  sit,  spem  suam  collo- 
care. 

Sed  in  Deo  vivo.  Potius,  inquit,  spem 
suam  ac  fiduciam  reponant  in  Deo ,  toti- 
que  ab  eo  pendeant,  etiam  in  mediis  opi- 
bus;  quas  ille  dat  et  aufert  quibus  et 
quando  voluerit.  Addit  Apostolus  epithe- 
tum  vivo,  Graece  vivente  ;  sive  ad  discri- 
men  falsorum  Deorum,  qui  aut  non  vi- 
vunt,  aut  misere  vivunt;  sive  ad  indican- 
dam  spei  certitudinem,  quae  in  Deo  collo- 
catur,  cum  is  nulli  sit  mutationi  subjectus, 
sed  semper  et  immutabiliter  vivat. 

Qui  praestat  nobis  omnia  abunde  ad 
fruendum.  Abunde  Graece  7iXoooi(oq, 
id  est  opulente.  Est  enim  allusio  ad  divi- 
tias,  quasi  dicat:  noninopibus,  sed  in 
Deo  opum  largitore  sperate,  qui  nobis 
opulenter  omnia  subministrat.  Non  sentit 
Apostolus,  Deum  omnibus  omnino  homini- 
bus  abundanter  omnia  praebere,  quae 
sunt  eis  necessaria;  constat  enim,  multos 
esse  qui  indigeant:  sed  de  communi  be- 
neficentia  Dei  erga  genus  humanum  lo- 
quitur,  quae  in  eo  consistit,  quod  Deus 

affatim  praebet  ea,  quibus  homines  ad 
vitam  hanc  temporalem  opus  habent; 
faciens  solem  suum  oriri ,  pluviasque 
descendere  super  bonos  ac  malos  et  ter- 
ram  omni  genere  frugum  et  fructuum 
foecundans.  Denique  ex  aere,  terra  et 
aquis  animantia  ad  victum  copiose  sub- 
ministrans,  ut  nihil  cuiquam  desit,  nisi 
quantum  aliorum  avaritia  alios  defraudat, 
dum  ea,  quae  abunde  suppetunt,  non 
communicent 

Haec  Graecorum  est  explicatio,  quam 
ratam  facit  alia  sententia  ejusdem  Apo- 
stoli,  qua  Act.  14.  Dei  benefieentiam 
erga  homines  praedicans,  dicit  eum  de 
coelo  dare  pluvias  et  tempora  fructi- 
fera  et  implere  cibo  et  laetitia  corda 
eorum.  Ex  quo  etiam  loco  datur  intelligi 
quid  sibi  velit,  quod  hic  adjecit,  ad 
fruendum,  id  est  ad  percipiendum  cum 
laetitia.  Nam  frui  tam  in  scripturis  sa- 
cris ,  quam  apud  auctores  profanos ,  non 
est  aliud ,  quam  cum  laetitia  et  delecta- 
tione  rem  aliquam  percipere.  Vult  autem 
Deus  homines  donis  suis  laetificare,  sed 
ita  ut  non  in  illis ,  sed  in  ipso  finem  et 
felicitatem  suam  constituant.  Quod  est 
frui ,  theologico  loquendi  modo.  Qua  de 
re  egimus  ex  professo  in  1.  Sent.  dist.  1. 

18.  Bene  agere.  Graecum  verbum  com- 
positum  est  cx  bono  et  opere,  quasi  dicat : 
bona  operari.  Itaque  divites  hortatur,  ut 
divitias ,  quarum  usus  latissime  patet,  ne- 
que  avare  recondant,  neque  utantur  ad 
fcstum ,  vanitatem ,  voluptates ,  ut  pleri- 
que  faciunt;  sed  ad  bona  opera,  quibus 
adjuventur  proximi.  Depeudet  adhuc  pars 
ista  a  verbo  praecipe ;  sicut  et  infinitivi 
seqnentes. 

Divites  fieri  in  bonis  operibus.  Grae- 
cum  tcXootsTv  ambiguum  est  ad  ditescere 
et  divitem  esse:  quamquam  utrumque 
significatum  hic  probe  quadrat.  Auget 
autem  Apostolus  quod  dixerat,  bene 
agere:  neque  enim  divitibus  sufficere  de- 
bet  quomodocunque  bona  operari;  sed 
sicut  abundant  opibus ,  ita  abundare  de- 
bent  bonis  operibus  et  ex  falsis  divitiis 
veras  opes,  quae  in  christianis  virtutibus 
consistunt ,  sibi  comparare.  Quod  potissi- 


mum  fit,  dum  erogantur  divitiae  in  proxi- 
morurn  necessitates,  praecipiente  Domino 
Luc.  16.  Facite  vobis  amicos  de  mam- 
mona  iniquitatis.  Ostendit  hic  locus, 
adeo  falsum  esse,  quod  haeretici  docent, 
omnia  justorum  opera  esse  peccata;  ut 
etiam  divites  ea,  quae  bona  sunt,  operari 
possint,  imo  et  bonis  operibus  abundare. 
Exempla  sunt,  in  Abraham,  Isaac  et 
Jacob,  aliisque  justis  veteris  testamenti 
et  in  Tabitha  discipula ,  de  qua  Lucas 
testatur  Act.  9.,  quod  erat  plena  bonis 
operibus. 

Facile  tribuere.  Id  est,  faciles  ac 
promptos  esse  ad  tribuendum.  Id  enim 
vox  Graeca  tricomposita  euu.£T0c56*TOo<; 
significat.  Hanc  largiendi  promptitudi- 
nem  commendat  idem  Apostolus  2  Cor. 
9.  dum  eos  adhortatur,  ut  non  ex  tristi- 
tia  aut  necessitate ,  sed  cum  hilaritate 
tribuant:  Hilarem  enim,  inquit,  datorem 
diligit  Deus.  Huic  Apostoli  praecepto 
non  satisfaciunt ,  qui  tardi  sunt  ad  tri- 
buendum,  ut  bene  S.  Thomas  annotavit, 
citans  illud  Proverb.  3.  Ne  dicas  amico 
tuo:  Vade  et  revertere  et  cras  dabo 
txbi;  cum  statim  possis  dare ,  et  illud 
Job  31.  Si  oculosviduae  exspectare  feci. 

Communicare.  Graece  xotvu>vixo6c 
communicativos  esse,  quod  Erasmus 
vertit,  libenter  communicantes.  Hoc 
Graeci  referunt  ad  vitae  conversationem, 
ut  sensus  sit :  Humanos  et  benevolos  sese 
praebeant,  minimeque  fastuosos  et  qui- 
buscum  aliis  non  refugiant  conversari. 
Similiter  Augustinus  serm.  5.  de  verbis 
Domini :  Comunicent,  inquit,  id  est,  pares 
suos  mortales  agnoscant.  Verum  usu 
scripturae  sacrae  Graecum  vocabulum 
magis  pertinet  ad  eam  communionem, 
qua  quis  ea ,  quae  habet ,  aliis ,  qui  non 
habent,  impertiendo  facit  communia. 
Quae  quidem  significatio  huic  loco ,  ubi 
divites  ad  beneficentiam  exstimulat  Apo- 
stolus,  optime  congruit:  ut  hoc  prae- 
ceptum  simile  sit  isti  Rom.  12.  Necessi- 
tatibus  sanctorum  communicantes ,  et 
Heb.  13.  Beneficentiae  et  communionis 
nolite  oblivisci.  Eadem  hujus  vocis  ac- 
ceptio  est  2  Cor.  8.  et  9.  Gal.  6.  et  Phil.  4. 

Rectius  igitur  in  hunc  sensum  inter- 
pretantur  communicandi  verbum  expo- 
sitores  Latini ,  Hervaeus ,  Aquinas ,  Lira- 
nus ,  Cajetanus,  Catharinus  et  alii.  Com- 
municare ,  ait  Aquinas,  id  est  habere 
divitias  sicut  eummunes.  Unde  idem  Do- 
ctor  2.  sec.  q.  66.  art.  2.  probat  ex  hac 
scriptura,  non  debere  quemquam  res  ex- 
teriores,  quantum  ad  usum  attinet,  habere 
ut  proprias ,  sed  ut  communes ;  ita  scili- 
cet  ut  facile  eas  communicet  in  necessi- 
tates  aliorum.  Idque  etiam  Cajetanus  in 
suo  commentario  diligenter  annotavit. 

19.  Thesaurizare  sibi  fundamentum 
bonum  in  futurum.  Sicut  fides  bonorum 
operum  ac  totius  justitiae  nostrae  funda- 
mentum  est ;  ita  bona  opera  sunt  funda- 
mentum  salutis,  quam  in  futuro  exspecta- 
mus.  Praecipit  igitur  Apostolus  divitibus, 
ut  studeant  abundare  bonis  operibus :  ita 
fnturum,  ut  pro  thesauro  pecuniarum 
spiritualem  thesaurum  sibi  colligant  ac 
recondant ;  videlicet  cumulum  meritorum, 
quae  (sicut  Aquinas  annotat)  sunt  funda- 
mentum  futuri  aedificii ,  quod  nobis  prae- 
paratur  in  coelo.  Quoniam ,  inquit ,  tota 
praeparatio  futurae  gloriae  est  per  me- 
rita,  quae  acquirimus  per  gratiam.  In 
eundem  hunc  sensum  coveniunt  commen- 
tarii  veterum ,  maxime  Graecorum.  Pela- 
gius  quidem  fundamentum  hoc  intrepreta- 
tur :  Vade,  vende  omnia  quae  habes,  et 
da  pauperibus ,  et  habebis  thesaurum  in 
coelo ;  sed  id  facit  juxta  suam  haeresim, 
cujus  supra  memini ,  qua  nimirum  doce- 
bat,  neminem  salvari  posse,  qui  non  omnia 
sua  relinqueret. 

Ut  apprehendant  veram  vitam.  Ex- 
plicatio  est  illius  particulae,  in  futurum. 
Graeca  non  habent,  veram ,  sed  aeter- 
nam  vitam  ;  tametsi  res  eadem  significa- 
tur.  Non  enim  alia  vera  vita  existimanda 
est,  quam  aeterna  ac  beata  vita.  Nam, 
ut  ait  Gregorius  hom.  37.  in  Evang., 
temporalis  haec  vita  aeternae  vitae  com- 
parata  mors  est  potius  dicenda,  quam 
vita.  Porro  apprehendere  est  assequi: 
ut  hoc  eodem  cap.  paulo  superius.  Ap- 
prehende  vitam  aeternam.  Monstrat  hic 
locus  adversus  sectarios,  vitam  aeternam 


apprehendi  per  bona  opera  et  non  per 
solam  fidem:  atque  adeo  posse  fideles 
vitam  aeternam  bonis  operibus  promereri. 
Nam  et  Calvinus  mercedis  promissionera 
hic  agnoscit,  etsi  meritum  rejiciat,  dicat- 
que  mercedem  esse  indebitam.  Sane 
quam  imperite,  quasi  non  ad  se  mutuo 
referantur  meritum  et  merces,  ut  alterum 
sine  altero  stare  non  possit.  Consule  si 
placet  Hesselium  in  commentario,  doctis- 
sime  refellentem  Calvini  tergiversationes. 
20.  0  Timothee  depositum  custodi. 
Finem  impositurus  epistolae  redit  ad  ca- 
put,  ac  Timotbeum  nomine  suo  compel- 
lans,  iterum  serio  et  graviter  admonet,  ut 
acceptam  fidei  doctrinam  conservet,  nec 
locum  relinquat  ulli  peregrino  dogmati. 
Nomine  depositi  metaphorico  significatur 
doctrina  successori  credita,  ac  per  manus 
tradita :  quomodo  depositum  pecuniarium 
tradi  et  credi  solet  amico.  Qua  ex  re  duo 
discimus.  Alterum,  traditiones  sive  scri- 
ptas  sive  non  scriptas,.  quae  sunt  iu  ec- 
clesiae  deposito ,  ad  doctrinam  Christia- 
nam  pertinere.  Neque  enim  solas  scriptu- 
ras  Paulus  apud  Timotheum  deposuerat, 
sed  doctrinam  sanam  viva  voce  ei  tradi- 
derat.  Nam  scriptura  etiam  apud  haereti- 
cos  est,  qui  tamen  hujus  depositi  sunt 
expertes.  Alterum ,  episcopos  (quos  in 
Timotheo  format  Apostolus)  constitutos 
esse  doctrinae  custodes  ac  velut  deposi- 
tarios;  quibus  proinde  nec  mutare  qulc- 
quara  in  ea  liceat ,  nec  minuere ,  nec  ad- 
dere.  Nam  et  hoc  praeter  depositi  ratio- 
nem  est,  ut  ei  aliquid  addatur.  Unde 
Basilius  episcopos  esse  dixit  custodes  de- 
positi ,  non  alicujus  doctrinae  inventores, 
ut  habetur  historiae  trip.  lib.  7.  cap.  36. 
Hinc  ergo  sequitur,  fidei  semel  a  Christo 
traditae  et  ab  Apostolis  acceptae  nifiil 
prorsus  addi  posse;  neque  id  agi  in  Con- 
ciliis  fidei  causa  convocatis,  ut  novi  con- 
dantur  articuli  fidei,  sed  ut  fidei  doctrina 
ab  initio  tradita  conservetur,  explicetur, 
illnstretur,  et  contra  succrescentes  haere- 
ses  defendatur:  quemadmodum  praeclare 
docet  Vincentius  Lirinensis,  hunc  Apo- 
stoli  locum  tractans  in  libello,  quem 
scripsit  contra  profanas  haereseon  novi- 


EPISTOLAE  I.  AD  TIMOTHEUM.    YERS  2U. 


753 


tates  cap.  26.  et  aliquot  seqq.  Hujus  de- 
positi  rursus  meminit  Apostolas  in  2. 
epist.  cap.  1.,  ubi  cum  dixisset:  Formam 
habe  sanorum  verborum,  quae  a  me 
audisti ;  mox  subjungit:  Bonum  depo- 
situm  custodi  per  Spiritum  sanctum. 
Exponit  autem  plenius  cap.  2.  cum  ait : 
Et  quae  audisti  a  me  per  multos  testes, 
haec  commenda  fidelibus  hominibus,  qui 
idonei  erunt  et  alios  docere.  Ac  rursus 
cap.  3.  Tu  vero  permane  in  iis,  quae 
didicisti  et  credita  sunt  tibi  ,  sciens  a 
quo  didiceris. 

Ex  quibus  liquet,  falli  eos,  qui  depo- 
situm  interpretantur  talentum  seu  gratiam 
Spiritus  sancti,  quam  per  ordinationem 
Timotheus  acceperat.  Manifestum  est 
enim,  Apostolum  de  deposito  doctrinae 
loqui,  quae  quasi  per  manus  transmit- 
tenda  sit  ad  successores.  Quin  et  re- 
pugnant  depositi  ac  spiritualis  talenti  ra- 
tiones.  Nam  depositum  reddendum  quan- 
tum  et  quale  acceperis :  talentum  vero 
Dominus  praecipit  augeri  et  multiplicari ; 
damnatque  servum,  qui  illud  integrum, 
quale  acceperat,  sine  lucro  restituit, 
Matth.  25.  Denique  eam  quam  dixi  signi- 
ficationem  depositi,  satis  ostendunt  ea 
quae  sequuntur. 

Devitans  profanas  vocum  novitates. 
Graeci  codices  habent  xsvocpojvtac,  id  est 
vocum  inanitates ,  quomodo  recentiores 
interpretantur.  Atque  ita  legunt  et  ex- 
ponunt  Theophylactus  et  Oecumenius  5 
tametsi  uterque  admonet,  Chrysostomum 
ita  sententiam  hanc  tractare,  quasi  legerit 
xaivocpumaq,  id  est  vocum  novitates. 
Quae  res  tamen  apud  Chrysostomum  in 
hujus  loci  comment. ,  ut  nos  eum  habe- 
mus,  non  apparet.  Quamquam  non  du- 
bium,  quin  ad  eum  modum  noster  inter- 
pres  in  Graeco  legerit.  Recurrit  autem 
vox  eadem  in  2  Tim.  2. ,  ubi  noster  in- 
aniloquia  vertit;  ut  etiam  hodie  est  in 
Graecis.  Atqui  interpres  Ambrosianus 
utroque  loco  sibi  constans  dedit,  vocum 
novitates.  Sicque  legunt  etiam  caeteri 
Latini.  Sed  et  Chrysostomus  in  2.  epist. 
de  novitate  doctrinae  sententiam  exponit 

Unde  satis  intelligitur,  utramque  hujus 

loci  lectionem  Graecam,  quae  consistit  in 
unius  literae  differentia,  esse  pervetustam; 
nec  facile  discerni  posse,  utra  sit  alteri 
praeferenda.  Certe  quod  hodie  in  Graecis 
est  codicibus ,  consonat  cum  vocabulo 
ejusdem  significationis  \iazaio\o^ia ,  va- 
niloquium ,  quod  habetur  hujus  Episto- 
lae  cap.  1.  Verum  eo  loco  non  additur 
profanam ,  ut  nec  opus  erat.  Nam  om- 
nia  vaniloquia,  qualiacunque  sint,  in 
vitio  sunt,  et  ab  omnibus  vitanda.  Quare 
ex  eo ,  quod  hoc  loco  et  in  secunda  Epi- 
stola  studiose  ab  Apostolo  addita  est  de- 
terminatio,  profanas ;  probabile  fit,  eum 
non  xsvoqxoviaCj  sed  xaivocpooviac  scri- 
psisse;  ut  vocum  novitates  non  quascun- 
que,  sed  profanas  dumtaxat  vitandas 
praeciperet. 

Adde ,  quod  haec  vox  magis  directe 
opponitur  deposito ,  magisque  convenit 
cum  significatione  vocabuli  exspoSidaoxa- 
AsTv,  id  est,  aliud  ac  diversum  aliquid 
docere;  quo  jam  semel  et  iterum  usus  est 
in  hac  Epistola.  Quod  si  legimus:  vocum 
inanitates,  sensus  erit,  notari  quorundam 
futilem ,  inanem  et  clamosam  loquacita- 
tem,  eamque  profanam,  id  est  impuram 
et  pietati  noxiam,  ut  Graeci  exponunt; 
ac  Timotheo  praecipi,  ut  id  genus  devitet 
ac  respuat. 

Porro  nostra  lectio  varie  accipi  potest: 
aut  de  novitate  vocabulorum  secundum 
se;  aut  de  novitate  eorum,  quoad  res 
significatas ;  aut  de  novitate  utriusque 
generis  simul,  quum  scilicet  novis  placitis 
ac  doctrinis ,  ad  excitandam  admiratio- 
nem ,  nova  adaptantur  vocabula,  aut  no- 
vae  locutiones.  Id  quod  novorum  dogma- 
tum  magistris  est  familiare.  Nobis  veri- 
simile  est,  Graeca  voce  non  aliud  quam 
novitates  vocabulorum  significari,  qua- 
liumcunque  sint  rerum;  ac  propterea  Apo- 
stolum  addidisse ,  profanas ,  ut  non  quas- 
cunque  vocum  novitates  sibi  displicere 
ostenderet,  ac  Timotheo  devitandas  prae- 
ciperet;  sed  eas  modo,  quibus  res  pro- 
fanae,  id  est  a  vera  pietate  remotae 
significarentur.  Quales  utique  sunt  in  re- 
ligione  omnes  novae  doctrinae;  quoniam 
uti  supra  dictum  est ,  apostolico  deposito 

nefas  est  novum  quippiam  adjici.  Quare 
quicquid  adjeceris ,  profanum  est. 

Videntur  autem  ab  Apostolo  notari 
vocum  novitates ,  quas  id  temporis  par- 
turiebat  scbola  Simonis  Magi  de  Deo, 
mundo  ,  coelis ,  angelis ;  proferens  nescio 
quae  novorum  nominum  portenta,  qnod 
et  Valentiniani  et  Gnostici  postea  simili- 
ter  fecerunt.  De  quibus  omnibus  videre 
est  Irenaeum  et  Epipbanium.  Sunt  et 
hodie  quaedam  profanae  vocum  novitates, 
ab  haereticis  excogitatae ;  velut  fides  spe- 
cialis  ,  et  justitia  imputativa ,  servum  ar- 
bitrium  •  Christum  injustificatum  esse ,  et 
in  Eucharistiae  sacramento  impanatum ; 
et  quicquid  hujusmodi  novum  aci  nova 
atque  perversa  dogmata  sigaificanda  ab 
illis  introductum  est.  Non  sunt  autem 
profanae  vocum  novitates ,  quando  do- 
cendi  et  explicandi  gratia  rebus  ab  initio 
creditis  nova  vocabula  accommodantur, 
qualia  sunt  Incarnatio ,  Trinitas,  Ingeni- 
tus,  Homousion  seu  Consubstantiale, 
Theotocos,  Transsubstantiatio,  Opus  ope- 
ratum  etc.  Nam  etsi  nova  vocabula :  res 
tamen  neque  novae  sunt,  neque  profanae. 

Quocirca  graviter  Hilarius  in  libro 
contra  Constantium  prohibentem  usurpari 
vocabulum  consubstantiale :  Novitates 
vocum,  inquit,  sed  profanas  devitari 
jubet  Apostolus.  Tu  cur  pias  excludis? 
Et  Athanasius  in  disputatione  quadam, 
Arium  alloquens:  Nominisne  offenderis 
novitate ;  an  etiam  rei  ipsius  veritatem, 
quae  hoc  est  sortita  vwabulum,  refugis? 
Res  enim  antiqua  novum  nomen  acce- 
pit;  non  vocabulo  novo  nova  rei  veritas 
accessit.  Ac  demum  addit,  tot  nova  anti- 
quae  veritatis  extitisse  nomina,  quot 
fuerunt  subministratae  occasiones.  Simi- 
lia  scribunt  praesentem  Apostoli  locum 
tractantes  Augustinus  super  Joan.  tract. 
97.  et  Vincentius  Gallus  loco  dudum  me- 
morato. 

Et  oppositiones  falsi  nominis  scicn- 
tiae  ,  vel,  ut  alii  vertunt,  faho  nomina- 
tae  scientiae.  Nam  in  Graeco  vox  com- 
posita  est  ^oScwvun.oo.  Igitur  oppositiv- 
nes  falsi  nominis  scientiae  dicuntur  ob- 
jectiones,    quas    contra    fidei   doctrinam 


adferunt  quidam  specioso  scientiae  titulo, 
sed  falso.  Non  enim  vera  scientia  esse 
potest ,  quae  veritati  contraria  est.  Talis 
erat  pbilosophia  illa,  quam  reprehendit 
Col.  2.  dicens :  Videte  ne  guis  vos  deci- 
piat  per  philosophiam  et  inanem  falla- 
ciam.  Monet  ergo  Timotheum  Apostolus, 
ut  devitet  atque  rejiciat  oppositiones  et 
argumenta,  quae  ex  hujusmodi  scientiis 
depromebantur;  non  quod  vetet  haereti- 
corum  argumentis  esse  resiondendum  ,  et 
objectiones  solvendas:  nam  quomodo  vult 
episcopum  esse  doctorem  cap.  3.  hujus 
Epistolae;  eumque  talem ,  qui  potens 
sit  eos,  qui  contradicunt  arguere  Tit.  1., 
si  non  ei  permittit  disputationem  cum  ad- 
versariis?  sed  quoniam  etiam  hoc  ad  or- 
tbodoxum  et  peritum  disputatorem  perti- 
net,  non  omnia,  quae  ab  adveisario  pro- 
feruntur  examinare  ac  discutere  veDe,  sed 
quaedam  simplicitcr  rejicere :  quod  fieri 
solet  negatione  ejus ,  quod  sumitur  et 
non  prcbatur.  Cujusmodi  multa  erant  ve- 
terum  haereticorum  figmenta  nnlla  pro- 
babilitate  subnixa. 

Graeci  interpretes  opinantur,  hic  ab 
Apostolo  designari  Gnosticos,  qui  sibi 
nomen  hoc  a  scientia  per  superbiam  arro- 
gabant;  cum  alioqui  non  solum  falsa  et 
profana,  sed  etiam  abominandas  quasdam 
turpitudines  in  suis  arcanis  baberent. 
Unde  Borboritae  dicti  sunt.  Et  quamvis 
credi  possit,  Gnosticorum  nomen  non  sta 
tini  cum  haeresi  emersisse,  sed  aliquanto 
post :  tamen  Apostolorum  temporibus  rem 
ipsam  jam  tum  a  Simone  et  Nicolao,  quo- 
rum  in  Actis  apostoiicis  Lucas  meminit, 
originem  accepisse,  certum  est.  Hi  nam- 
que  doctrinam  suam  haereticam  atque 
probrosam  specioso  scientiae  titulo  ornare 
et  commendare  studuerunt.  Unde  factum, 
ut  eorum  successores,  ipso  etiam  sectae 
vocabulo  scientiam  profiteri  volentcs,  sese 
Gnosticos,  id  est  cognitores,  appellarint. 
Quam  rem  Epiphanius  cum  alibi,  tum  in 
haeresi  Carpocratitarura ,  sub  initium, 
aperte  declarat,  qui  idem  haereticorum 
post  Christi  adventum  exortorum  hunc 
facit  ordinem,  ut  primi  fuerint  Simoniani, 
tum  ordine  sequantur  Menandriani,  Sa- 

turniniani ,  Basilidiani ,  Gnostici,  Carpo- 
cratiani,  Oerinthiani,  Nazaraei,  Ebionitae, 
Valentiniani ,  et  qui  deiude  recensentur. 
Ex  quibus  jam  perspicuum  lit ,  Irenaeum 
verhsime  lib.  1.  cap.  20.  scripsisse,  a 
Simonianis  falsi  nominis  scientiam  initia 
sumsisse :  scientiam  enim  illi  falso  jacta- 
bant;  etsi  nondum  Gnostici  vel  a  seipsis 
vel  ab  aliis  nominati. 

Non  praetereundum ,  quod  Haimo  et 
Cajetanus  suspicantui',  ab  Apostolo  signi- 
ficari  quaestiones  Judaeorum,  quas  Chri- 
stianis  movebant  ex  ea  falsi  noiuinis  scien- 
tia,  quam  Cabalisticam  vocant.  Quod 
quidem  satis  convenire  videtur  cum  su- 
perioribus,  ubi  dictum  est:  Si  quis  aliter 
docct  etc.  supcrbus  est,  nihil  sciens,  sed 
languens  circa  quaestiones  et  pugnas 
verborum :  Sed  an  doctrina  Cabalistica 
tam  sit  antiqua,  quaerendum.  Quod  vero 
sectarii  falso  nominatam  scientiam  Soph1'- 
sticen  interpretantur;  non  damnamus, 
dum  tamen  artem  dialecticam  nomine 
Scphisticae  non  infament;  aut,  quod  Pe- 


lagias  in  comment.  facit,  veri  nominis 
scientiam  e3se  negcnt. 

21.  Quam  quidam  promittentes  circa 
fidem  exciderunt.  Promittentes ,  rectius 
profitentes.  Cujusmodi  scientiam  ,  inquit, 
dum  proiitentur,  ac  docti  sapientesque 
videri  student;  ab  integritate  et  siuceri- 
tate  fidei,  velut  a  scopo,  aberrarunt.  Est 
enim  hoc  loco  idem  verbum  quod  cap.  1. 
A  quibus  quidam  aberrantes ,  conversi 
sunt  in  vaniloquium.  Significat,  inanium 
et  falsarum  scientiarum  fructum  hunc 
esse,  ut  qui  iis  imbuti  sunt,  facile  defi- 
ciant  a  recta  fide.  Id  quod  Origeni  et 
Juliano  apostatae  et  aliis  non  paucis  con- 
tigit,  miserando  exemplo. 

Gratia  tecum.  Amen.  Gratiam  Dei, 
omnium  bonorum  fontem,  more  suo  pre- 
catur  in  fine  Epistolae.  Graeci  codices 
hic  adscribunt,  missam  fuisse  ex  Laodi- 
cea,  quae  est  metropolis  Phrygiae  Paca- 
tianae.  Sed  auctorem  hujus  annotationis 
hallucinari ,  satis  perspicuum  esse  puto 
ex  iis ,  quae  in  argumento  Epist.  prae- 
fati  sumus. 

'e  seeunda  ad  Timotheum  Epistola 
primo  dicendum,  ubi  et  quando  scripta 
sit,  tum  de  argumento.  Et  quidem  Romae 
e  vinculis  scriptam  esse  constat.  Nam 
catenae  suae  et  vinculorum  meminit  1. 
et  2.  capitibus:  idque  confirmant  illa 
verba  4.  capitis :  Ego  enim  jam  delibor, 
et  tempus  resolutionis  meae  instat.  Bo- 
num  certamen  certavi,  cursum  consum- 
mavi  etc.  Verum  ex  liis  ipsis  verbis  vi- 
deri  potest,  hanc  Epistolam  omnium  po- 
stremam ,  atque  instante  jam  martyrio, 
scriptam  esse  a  Paulo.  Quae  pene  omnium 
est  interpretum  sententia.  Quam  et  Eu- 
sebius  tradit  lib.  2.  hist.  eccles.  cap.  22. 
At  vero,  si  rem  diligentius  expenda- 
mus,  apparebit,  hanc  Epistolam  inter  eas, 
quae  Roma  datae  sunt,  aut  primam  esse 
aut  secundam,  scriptamque  multis  annis 
ante  Pauli  obitum,  videlicet  tertio  aut 
quarto  Neronis  anno;  cum  martyrium 
ipsius  inciderit  in  annum  Neronis  deci- 
mum  tertium.  Quum  enim  Romam  recen- 
ter  advenisset,  Timotheum  discipulum, 
quo  non  alium  habebat  cariorem,  statim 
de  rebus  suis  certiorem  reddere  voluit,  ac 
nominatim  de  successu  primae  suae  de- 


fensionis  apud  Neronem,  quod  facit  sub 
finem  Epistolae.  Eodem  spectat,  quod 
scribit  nonnulla,  quae  plane  arguunt  re- 
centem  ejus  adventum  in  urbem  Romam, 
ut  illa  cap.  4.  Penulam,  quam  reliqui 
Troade,  veniens  affer  tecum.  Erastus 
remonsit  Corinthi.  Trophimum  autem 
reliqui  infirmum  Mileti  vel  Melitae,  ut 
alii  putant  legendum. 

Quod  autem  Paulus  iu  hac  Epistola 
non  sentiat,  finem  vitae  suae  jamjam  in- 
stare,  sed  contra  potius  significet,  adhuc 
se  reservari  ad  implendum  praedicationis 
onicium  in  gentibus,  haud  obscure  docent 
haec  eodem  capite  4.  ejus  verba:  Do- 
minus  autcm  mihi  astitit,  et  conforta- 
vit  me,  ut  per  me  praedicatio  implea- 
tur ,  et  audiant  omnes  gentes.  Astitit 
enim  per  revelationem ,  sicut  et  fecisse 
legitur  Act.  23;  et  27.  Hujusmodi  fere 
argumentis  adductus  Cardinalis  Baronius 
existimat,  Paulum  hanc  Epistolam  scri- 
psisse  brevi,  postquam  Romam  advenis- 
set,  ac  proinde  multo  ante  mortem.  Cui 
sententiae  nos  quoque  non  gravatim  ac- 
cedimus.  Quomodo  autem  ei  non  obsi- 
stant  illa  priora  Apostoli  verba,  quibus 

dicit  jam  se  delibari,  tempusque  resolu- 
tionis  suae  instare,  cnrsu  jam  consummato, 
videbitur,  Deo  propitio,  cum  ad  ejus  ex- 
plicationem  ventum  erit. 

Quod  ad  argumentum  Epistolae  atti- 
net,  versatur  ea  praecipue  in  admonendo 
Timotheo  sui  officii  et  animando  adversus 
afflictiones  et  persecutiunes  imminentes, 
ipsius  Pauli  exemplo.  Plena  est  optimis 
praeceptis,  episcopo  sive  pastori  anima- 
rum,  ad  munus  suum  bene  et  utiliter  ex- 
oequendum,  necessariis:  quale  inprimis 
est,  recte  ac  sincere  tractare  verbum  ve- 
ritatis,  et  a  doctrina  tradita  et  accepta 
nullatenus  recedere.  Unde  et  multa  pas- 
sim  interserit  de  falsis  profanorum  dogma- 
tum  magistris,  partim  exortis,  partim  exo- 
rituris,  quos  praecipit  vitari. 

Missa  videtur  aut  simul  cum  ea,  quae 
ad  Epbesios  scripta  est,  aut  non  multo 
post,  idque  ante  tres  alias,  videlicet  ad 


Philippenses,  ad  Colossenses  et  ad  Phi- 
lemonem  scriptas.  In  hac  enim  Timo- 
theus  Roinam  vocatur.  In  illis  Timothei 
nomen  adscribitur,  velut  jam  praesentis 
et  consortis  in  scribendo.  Item  in  hac 
Marcus  jubetur  assumi  Romam  venturus. 
Qui  idem  in  Epistolis  ad  Colossenses  et 
ad  Philemonem  Romae  scriptis,  unus  est 
ex  salutantibus.  Scriptam  esse  paulo  post. 
Epistolam  ad  Ephesios,  ex  eo  conjici  vi- 
detur,  quod  illa  per  Tychicum  missa  sit, 
in  hac  vero  dicat :  Tychicum  misi  Ephe- 
sum,  velut  de  re  nuper  facta.  An  autem 
haec  ad  Timotheum  Ephesi  adhuc  mo- 
rantem  missa  fuerit,  sicut  prior  Epistola : 
non  omnino  liquet.  Multum  enim  tempo- 
ris  inter  utramque  intercessit.  Tametsi 
illud  satis  apparet,  in  partibus  Asiae  mi- 
noris,  cujus  Ephesus  erat  metropolis, 
egisse  tunc  Timotheum,  episcopali  suo 
munere  vacantem. 


CAPUT    PRIMOM. 

Paulus  Apostolus  Jesu  Christi  per  voluntatem  Dei,  secundum  pro- 
missionem  vitae ,  quae  est  in  Christo  Jesu,  2.  Timotheo  *)  charissimo 
filio,  gratia,  misericordia ,  pax  a  Deo  Patre  et  Christo  Jesu  Domino 
nostro.  3.  Gratias  ago  Deo,  cui  servio  a  progenitoribus 2)  in  conscien- 
tia  pura,  quod  sine  intermissione  habeam  tui  memoriam  in  orationibus 
meis3),  nocte  ac  die,  4.  desiderans  te  videre,  memor  lacrymarum  tua- 
rum,  ut  gaudeo  implear4),  5.  recordationem  accipiens  ejus  fidei 5),  quae 
est  in  te  non  ficta,  quae  et  habitavit  primum  in  avia  tua  Loide  et 
matre  tua  Eunice6),  certus  sum  autem,  quod  et  in  te.  6.  Propter 
quam  causain  admoneo  te,  ut  resuscites 7)  gratiam  Dei ,  quae  est  in  tc 
per  impositionem  manuum  mearum.  7.  Non  enim  dedit  nobis  Deus 
spiritum  timoris,  sed  virtutis8),  et  dilectionis,  et  sobrietatis.  8.  Noli 
itaque  erubescere  testimonium  Domini  nostri9),  neque  me  vinctum  ejus: 
sed  collabora  Evangelio  sccundum  virtutem  Dei,  9.  qui  nos  liberavit, 
et  vocavit  vocatione  sua  sancta,  non  secundum  opera  nostra,  sed  se- 
cundum  propositum  suum  ,  et  gratiam ,  quae  data  est  nobis  in  Christo 
Jesu  ante  tempora  saecularia 10).      10.    Manifestata    est    autem  nunc  per 


*)  1  Cor.  4.  15.  2)  Act.  24,  14.  16.  3)  Rom.  f,  9.  4)  Rom.  1,  12.  5)  Phil.  2,  19.— 21. 
6)  Act.  16,  1.  7)  1  Tim.'4,  14.  1  Thess.  5,  19.  •)  Rom.  8.  15.  9)  Rom.  I,  16.  «>)  2  Cor.  2, 
7.    Eph.  1,  4.  2,  8.  9. 

illuminationem  Salvatoris  nostri  Jesu  Christi1),  qui  destruxit  quidem 
mortem  2),  illuminavit  autem  vitam  et  incorruptionem 3)  per  Evangelium: 
1 1 .  in  quo  positus  sum  ego  praedicator,  et  Apostolus,  et  magister  gen- 
tium4).  12.  Ob  quam  causam  etiam  haec  patior,  sed  non  confundor. 
Scio  enim,  cui  credidi,  et  certus  sum,  quJa  potens  est  depositum  meum 
servare  in  illum  diem 5).  13.  Formam  habe  sanorum  verborum ,  quac 
a  me  audisti  in  fide  et  in  dilectione 6)  in  Christo  Jesu.  14.  Bonum 
depositum  custodi  per  Spiritum  Sanctum,  qui  habitat  in  nobis.  15. 
Scis  hoc,  quod  aversi  sunt  a  me  omnes,  qui  in  Asia  sunt,  ex  quibus 
est  Phigellus  et  Hermogenes.  16.  Det  misericordiam  Dominus  Onesi- 
phori  domui:  quia  saepe  me  refrigeravit ,  et  catenam  meam  non  eru- 
buit7):  17.  sed  cum  Romam  venisset,  sollicite  me  quaesivit,  et  in- 
venit 8).  18.  Det  illi  Dominus  invenire  misericordiam  a  Domino  in  illa 
die  9).     Et  quanta  Ephesi  ministravit  mihi,  tu  melius  nosti. 


SUHMARIUM  CAPITIS  PWMl. 

Laudat  in  Timotheo  fldem  non  fictam;  admonens  eum.  ut  gratiam  Dei  in  se  resuscitet,  confi- 
denter  Evangelium  annuniiet,  prout  ab  ipso  erat  institutus.  Nolat-  quosdam,  qui  a  se 
defecerant:  Onesiphori  autem  fidem  commendat  ac  bene  ei  precatur. 


1.  Paulus  Apostolus  Jesu  Christi  per 
voluntatem  Dei.  Apostolatum  suum  vo- 
luntati  et  electioni  Dei  adscribit,  non 
suis  meritis.  Simile  exordium  est  utrius- 
que  Epistolae  ad  Corinthios ,  nec  non 
Epistolarum  ad  Ephesios  et  Colossenses. 
Secundum  promissionem  vitae,  quae  est 
in  Christo  Jesu.  Materiam  ac  finem  aposto- 
latus  sui,  id  est  legationis  declarat  his 
verbis,  quasi  dicat:  Deus  ab  initio  con- 
stituit  ac  promisit  se  vitam  aeternam  ho- 
minibus  daturum  per  Christnm,  atque 
ejus  promissionis  annuntiandae  me  lega- 
tum  et  ministrum  esse  voluit.  Ubi  nota 
relativum  quae  non  ad  promissionem,  sed 
ad  vitam  pertinere,  quemadmodum  ex 
Graeco  patet.  Ambiguitas  tolli  potest  ex- 
pressione  pronominis  loco  articuli  ttjc 
hoc  modo :  Secundum  promissionem  vi- 
tae  ejus,  quae  est  in  Christo  Jesu. 

2.  Timotheo  carissimo  filio.  Subaudi 
scribit  hanc  Epistolam.  Pro  carissimo, 
Graece  est  ayair/jTto,  dilecto.  Sic  enim 


idem  vocabulum  interpres  vertit  in  Epist. 
ad  Philemonem  et  alibi.  Nec  multum  in- 
terest,  cum  apud  Latinos  superlativus 
supra  positivum  plerumque  non  addat, 
nisi  perfectionem  et  vehemeutiam  aliquam, 
quam  satis  significat  Graecum  aYaitrjTog. 
Recte  igitur  interpres  indifferenter  vertit 
nunc  dilectum,  nunc  carissimum.  Qua 
autem  ratione  Paulus  Timotheum  filium 
suum  vocet ,  expositum  est  ad  initium 
prioris  Epistolae.  Gratia,  misericordia, 
pax  a  Deo  Patre  et  Christo  Jesu  Do- 
mino  nostro.  Eadem  omnia,  quae  in 
priori  Epistola  Timotheo  precatur.  Sup- 
plendum  est  enim :  tibi  sit  aut  multipli- 
cetur.  Itaque  sensus  horum  tum  ex  ejus 
loci  commentario,  tum  ex  superioribus 
Epistolis  repetatur. 

3.  Gratias  ago  Deo,  cui  servio  a  pro- 
genitoribusin  conscicntia  pura.  Graece  i 
Gratiam  habeo  Deo,  quem  colo  etc.  Nam 
in  Graeco  verbum  est  XaTpeou),  cultui 
divino  in  Scripturis  accommodatum,  quem- 


*)  Tit.  1,  3.    2)  Hebr.  2,  14.  15.    3)  Joan.  11,  25.  26.    *)  1  Tim.  2,  7.    Act.  9,  15.  26, 
17.  18.    5)  Cap.  4,  8.    6)  1  Tim.  1,  5,    7)  Vers.  8.    8)  Act.  28,  20,  30.    9)  Matth.  25,  34.  36. 

admodum  et  nomen  Xatpsta,  de  qno  di- 
ximus  Rom.  9.,  ubi  interpres  eam  vocem 
obsequium  veitit.  Porro  duplex  est  hujns 
loci  commentarius.  Quidam  sic  exponunt : 
Quem  a  prima  aetate  usque  nunc  colo, 
velut  a  majoribus  accepta  et  transfusa 
religione;  colo,  inquam,  et  colui  cum  pura 
et  sincera  conscientia,  quia  quamvis  ali- 
quando  persecutus  sim  Ecclesiam  Dei, 
nnnquam  taraen  aliud  aut  docui  aut  feci, 
quam  conscientia  mihi  uictaret.  Alii  vero 
non  censent  puram  conscieutiam  diciposse, 
nisi  quae  cum  vera  et  Christiana  ju  ititia 
conjuncta  sit.  Itaque  quod  hic  dicitur, 
restringunt  ad  tempus  praesens  aut  certe 
ad  tempus,  ex  quo  Christianus  fuerat.  Et 
hunc  sensum  reddunt:  Quem  colo  eadem 
religione,  qua  majores  ac  proavi  mei  co- 
luerunt,  idque  facio  recta,  pura  ac  sincera 
coram  Deo  conscientia. 

Sensus  uterque  probabilis.  Sed  si  re- 
spiciamus  ad  alia  quaedam  Scripturae 
loca,  quae  mox  citabimus,  prior  sensus, 
qui  Graecorum  est  interpretum ,  praefe- 
rendus  videbitur.  Sciendum  est  enim, 
Apostolum  Paulum  Evaugelii  causa  male 
audivisse  apud  Judaeos  et  graves  passum 
calumnias,  tanquam  qui  primam  religio- 
nem  deseruisset,  legemque  et  instituta 
majorum  convelleret.  Quo  fiebat,  ut  non 
solum  Judaei  infideles  eum  persequeren- 
tnr ;  verum  etiam  qui  ex  illis  Christo  no- 
men  dederant,  neque  tamen  adhuc  a  lege 
Mosaica  poterant  avelii,  suspectum  eum 
haberent,  averterentur  et  derelinquerent; 
quemadmodum  de  qr.ibusdam  ipse  in  hac 
Epistola  conqueritur. 

Huic  accusationi  statira  occurrit  ac  duo 
dicit;  alterum,  se  nequaquam  esse  deser- 
tortm  avitae  religionis,  sed  Deo  servire 
a  progenitoribus,  id  est,  Deum  colere  re- 
ligione  a  majoribus  usque  ad  se  continuata. 
Alterum ,  se  non  esse  veteratorem  aut 
hypocritam,  sed  animo  sincero,  minime- 
que  fucato  conversatum  coram  Deo  et 
hominibus.  Haec  autem,  ut  apud  Judaeos 
valeant,  utique  debent  intelligi  de  toto 
tempore  conversationis  ejus ,  praesertira 
quia  ex  ipsis  initiis,  quando  adhuc  iu  Ju- 
daisrao  erat,  debebat  ea  res  probari.  Quod 


et  facit  Gal.  1.  Proficiebam,  inquit,  in 
Judaismo  supra  multos  coaetaneos 
meos  ingenere  meo3  abundantius  aemu- 
lator  existens  paternarum  mearum  tra- 
ditionum. 

Jam  et  alia  testimonia  proferamus,  quae 
sensum  hunc  confirment.  Act.  23.  pro- 
ductus  in  concilium  sacerdotum,  ita  lo- 
quitur :  Viri  fratres,  ego  omni  conscien- 
tia  bona  conversatus  sum  ante  Deum 
usque  in  hodiernum  diem.  Quae  verba 
non  possunt  limitari  ad  conversationem 
in  Cbristianismo,  tum  quia  dicens  :  usque 
in  hodiernum  diem,  comprehendere  vi- 
detur  totum  tempus  praecedens,  tum  vero 
quia  secundum  hanc  limitationem  parum 
aptum  fecisset  exordium  suae  orationis 
apud  adversarios.  Quin  potius  hoc  dicit, 
quod  ad  Phil.  3.  Secundum  justitiam, 
quae  in  lege  est,  se  conversatum  esse 
sine  querela.  Accedit,  quod  in  eodem 
concilio  exclamavit:  Ego  Pharisaeus 
sum,  filius  Pharisaeorum  ;  et  quod  rur- 
sus  Phil.  3.  dicit:  Hebraeus  ex  Hebraeis, 
secundum  sectam  Pharisaeus.  Erat  enim 
Pharisaeorum  secta  npud  Judaeos  proba- 
ti3sima.  Facit  huc  praeterea,  qnod  Act. 
24.  apud  Felicem  praesidem  se  defen- 
dens :  In  hoc,  inquit,  et  ipse  studeo  sine 
offendiculo  conscientiam  habere  ad 
Deum  et  ad  homines  semper.  Sed  illud 
maxime,  quod  causam  apud  Festum  et 
Agrippam  agens,  Act.  26.  sic  loquitur: 
Et  quidem  vitam  meam  a  juventute, 
quae  ab  initin  fuit  in  gente  mea  in  Je- 
rosolymis ,  noverunt  omnes  Judaei, 
praescientes  me  ab  initio,  si  velint  testi- 
monium  perhibere,  quoniam  secundum 
certissimam  sectam  nostrae  religionis 
vixi  Pharisaeus  etc. 

Haec  igitur  satis  ostendunt,  quomodo 
Paulus  dicat:  se  Deo  servire  a  progeni- 
toribut,  et  quomodo  in  conscientia  pura, 
quam  in  Actis  vocat  conscientiam  bo- 
nam  et  inoffensam,  quia  nimirum  con- 
scientiara,  licet  in  multi*  errantem,  fuerat 
secntus;  quia  f.ecundura  justitiam  legis 
sine  querela  conversatus;  quia  denique 
zelator  fuerat  paternae  religionis ,  etei 
non   secnndum   scientiam.    Qui    proinde 

nunc,  divina  revelaiione  melius  instructus 
et  ad  Apostolatum  vocatus,  vel  ob  pristi- 
nae  conversationis  integritatem  ac  sin- 
ceritatem  dignus  existimandus  sit,  cui 
fides  habeatur. 

Quod  sine  intermissione  habeam  tui 
memoriam  in  orationibus  meis.  Sine 
intermissione,  Graece  aSiaXsMixov,  id  est 
incessabilem,  assiduam,  nt  alii  vertnnt ; 
refertur  enim  ad  memoriam.  Sensns  au- 
tem  planus  hic  esse  videtur :  Gratias  ago 
Deo  meo,  quod  quoties  ad  eum  preces 
fundo,  toties  tui  sum  memor  ac  pro  te 
oro.  Hoc  enim  me  facere,  divini  muneris 
est;  ideoque  dignum,  de  quo  gratias 
agam.  Ita  diserte  Ambrosianus.  Alii  gra- 
tiarum  actionem  alio  referunt,  scilicet  ad 
Timotheum,  ac  sensum  Apostoli  supplent 
hoc  aut  simili  modo:  Gratias  ago  Deo 
pro  te  filio  mihi  carissimo,  qui  mihi  in 
Evangelio  tam  diligenter  ac  sincere  co- 
operaris;  gratias,  inquam,  ago,  signifi- 
cans  tibi,  quod  vel  quomodo,  nam  Graece 
non  est  oxi,  sed  ojq,  in  precibus  meis  ad 
Deum,  perpetuam  habeo  tui  memoriam, 
orans,  ut  quod  in  te  coepit,  perficiat.  Lo- 
cus  hic  ita  expositus  convenit  cnm  pleris- 
que  aliis  exordiis  Epistolarum  Pauli.  So- 
let  enim  primum  gratias  agere  Deo  de 
bonis  in  eos  collatis,  ad  quos  scribit;  de- 
inde  testificari,  quantum  adhuc  solicitus 
sit  et  precibus  apud  Deum  agat,  ut  in  bo- 
nis  acceptis  amplius  proficiant.  Pro  ex- 
emplo  sit  exordium  Epistolae  ad  Roma- 
nob  ab  eo  loco:  Primum  quidem  gra- 
tias  ago  Deo  meo. 

Nocte  ac  die.  Hanc  particulam  non- 
nnlli  jungunt  cum  eo,  quod  proxime  se- 
quitur,  sed  magis  Apostolicum  est,  ut  af- 
ficiat  partem  praecedentem  in  orationi- 
bus  meis.  Sentit  enim,  non  solura  se, 
quoties  orat,  Timothei  memorem  esse, 
sed  orare  quam  frequentissime ,  idque 
nocturnis  ac  diurnis  horis.  Sic  1  Thess. 
3.  Nocte  ac  die  abundantius  orantes, 
et  1  Tim.  5.  de  vidua  loquens :  Instat, 
inquit,  obsecrationibus  et  orantibus  nocte 
et  die.  Idipsum  adverbio  expressit  in 
exordio  Epist.  ad  Rom.  Sine  intermis- 


sione  memoriam  vestri  facio  semper  in 
orationibus  meis. 

4.  Desiderans  te  videre.  Non  hoc  re- 
fert  ad  tempus,  quo  orabat,  sed  absolute 
significat,  se  cupere  Timotheum  habere 
praesentem.  Unde  et  infra  jubet  semel  et 
iterum,  ut  ad  se  festinato  veniat.  Memor 
lacrymarum  tuarum.  Non  solum  Pauli 
necessitas,  sed  et  Timothei  in  ipsum  pie- 
tas  et  amor,  quem  in  discessu  lacrymis 
test&tus  fuerat,  Paulum  movet ,  ut  eum 
apud  se  esse  velit.  Has  lacrymas  qui- 
dam  non  male  referunt  ad  locum  Act.  20., 
ubi  Paulo  discedente  a  presbyteris  Ec- 
clesiae,  magnus  factus  est  omnium  fletus. 
Nam  Timotheus  illon.m  praecipuus  erat, 
nec  ab  eo  tempore  Paulum  viderat  ante 
scriptam  hanc  Epistolam.  Ut  gaudio  im- 
plear.  Id  est,  ut  in  his  vinculis  tua  prae- 
sentia  frueus,  expleam  me  gaudio  et  con- 
solatione.  Refertur  enim  haec  pars  hy- 
perbato  quodam  ad  illam :  desiderans  te 
videre. 

5.  Recordationem  accipiens  ejus  fidei, 
quae  est  in  te  non  ficta.  Graece :  ejus, 
quae  est  in  te,  non  simulatae  fidei,  vel 
ut  Ambrosianus  legit:  sincerae  fidei.  Al- 
teram  addit  causam  araoris  sui  ac  desi- 
derii  erga  Timotheum,  scilicet  fidem  ejus 
sinceram.  Quam,  inquit,  dum  memoria 
volvo,  non  possum  non  vehementi  tui  de- 
siderio  commoveri.  Fidem  non  fictam, 
id  est  fidem  sinceram,  sicut  et  in  priori 
Epistola  cap.  1.  interpretati  sumus,  vo- 
cat  eam,  qua  ex  animo  et  sine  hypocrisi 
creditur  in  Christum.  Hoc  dicit  propter 
falsos  fratres,  qui  inier  multos  fidem  Chri- 
sti  profitebantur  non  sincere,  sed  quia 
sic  eis  pro  tempore  commodum  erat,  qua- 
les  et  hodie  sunt  inter  Christianos  non 
pauci. 

Quae  et  habitavit  primum  in  avia 
tua  Loide.  Illud  et  non  est  in  Graeco. 
Aoiam  intelligit  maternam.  Patre  enim 
genfili  natus  erat  Timotheus,  teste  B. 
Luca  Act.  16.  Sed  et  Syrus  interpres  ex- 
plicate  reddidit :  in  matre  matris  tuae. 
In  verbo  habitavit,  Hebraismus  est,  quo 
significatur  stabilis  inhaesia  atque  per- 
mansio.    Et  matre  tua  Eunice.    Haec 

cum  Judaea  esset,  nupserat  viro  gentili. 
I  uit  autem  mulier  Christiana.  Nam  Act. 
16.  vocatur  fidelis,  quod  Christianorum 
vocabulum  est.  Et  hic  fides  tam  matri 
quam  aviae  adscribitur,  eademque  non 
ficta. 

Significat  ergo  fidem  Christianamtrans- 
fusam  ab  avia  in  matrem,  inde  in  filium, 
nou  propagatione,  sed  institutione  et  do- 
ctrina,  quod  ad  magnam  laudem  illarum 
mulierum  pertinet.  Denique  plus  laudis 
tribuit  Timotheo  quam  sibi :  se  enim  di- 
cit  Deo  servire  a  progenitoribns,  Timo- 
theum  autem  fide  sincera  Christianum 
esse  a  progenitoribus.  Quod  tamen  non 
tam  laudandi  quam  exhortandi  studio 
facit.  Movent  enim  vehementius  ad  vir- 
tutem,  exempla  domestica.  Utrum  vero 
Timothei  mater  ante  baptismum,  an  post, 
viro  gentili  nupserit;  et  utrum  fideli  an 
infideli,  non  liquet,  nisi  quod  infidelem 
fuisse  apparet  ex  eo,  quod  Timolheum 
non  a  patre,  sed  a  matre  laudet  Aposto- 
lus;  quodque  pater  Timotheum  puerum 
non  fuerat  passus  circumcidi,  quamvis  ex 
matre  Judaea  susceptum. 

Certus  sum  autem,  quod  et  in  te,  sci- 
licet  habitet  eadem  fides  non  ficta.  Cer- 
tus  sum,  Graece  TCS7t£ia(u.ai ,  quod  alii 
vertunt:  persuasus  sum  aut  persuasum 
habeo.  Idem  verbum  habetur  infra  hoc 
eodem  capite:  Certus  sum,  quia  potens 
etc.  Unde  discimus,  vocabulum  esse  ge- 
nerale  ad  significandum  persuasionem, 
qua  quid  ut  certum  habetur ;  sive  morali, 
quam  vocant,  certitudiue,  sive  ea,  quam 
divina  facit  auctoritas,  id  est  certitudine 
fidei.  Nam  fide  certus  erat  Apostolus, 
Deum  esse  potentem  servare  depositum 
suam :  at  hoc  modo  non  noverat  fidem 
non  fictam  in  Timotheo  habitare,  scd  id 
longa  experieutia  didicerat,  ideoque  hu- 
manitus  certum  tenebat.  Non  dijsimile 
est,  quod  scribit  S.  Gregorius  lib.  9.  epist. 
34. ,  quemdam  commendans :  Nullam, 
inquit,  de  eo  dubitationem  habeas,  sed 
omnino  de  puritate  ipsius  certus  csto, 
videlicet  ea  certitudine,  quae  et  quanta 
ex  affirmatione  tanti  viri  sinceritatem  ho- 
minis  experti,    haberi  poterat.    Legitur 


idem  vocabulum  Rom.  8.  14.  et  15.  et 
alibi.  Quibus  ex  locis  haec  generalis 
verbi  7i£7isiauai  significatio  confirmatur. 
De  qua  etiam  plura  diximus  suis  locis  ac 
praecipue  ad  illud  Rom.  8.  Certus  sum. 
quia  neque  mors,  neque  vita  etc. 

6.  Propter  quam  causam  admoneo 
te,  ut  resuscites  gratiam  Dei.  Institutum 
suum  aggreditur,  quod  erat,  Timotheum 
admonere  sui  muneris.  Propter  quam 
causam,  id  est  quia  novi  te  non  simula- 
tam  habere  fidem,  idcirco  magna  fiducia 
te  commonefacio,  ut  resuscites  etc.  Sic 
plerique  particulam  illativam  exponunt, 
tametsi  potest  etiam  illa  referri  ad  id, 
quod  dixit:  se  sine  intermissione  memo- 
riam  habere  Timothei  in  suis  orationibus 
etc,  quasi'  dicat :  Affectus  ille,  quo  pro 
te  tantopere  solicitus  sum,  movet  me,  ut 
etiam  per  literas  te  admoneam  de  his, 
quae  tui  sunt  officii.  Pro  resuscitare 
Ambrosianus  logit :  recreare. 

Graecum  verbum  avaCu>TcopsTv  proprie 
significat,  ignem  denuo  vivificare,  id  est 
ignem  sopitum  aut  torpentem  flabello  seu 
ventulo  suscitare.  Quod  Apostolus  aptis- 
sime  transfert  ad  resuscitationem  gratiae 
Dei.  Eam  homo  in  se  resuscitat  oratione, 
nieditatione,  lectione  ac  studio  rerum  sa- 
crarum,  sancti  propositi  renovatione ;  de- 
nique  ipso  divinorum  charismatum  nsu 
et  exercitatione.  Nam  pro  gratia,  Graece 
est  %apiafi.a_,  id  est  donum,  ut  Ambro- 
sianus  legit.  Idem  vocabulum  habetur  1 
Tim.  4.  in  simili  sententia,  qua  dixit: 
Noli  negligere  gratiam,  quae  in  te  est 
etc.  Quo  quidem  loco  ostendimus,  gratiam, 
quim  Apostolus  praecipit  a  Timotheo 
non  negligi ,  sed  resuscitari ,  cam  intel- 
ligendam  esse,  quae  collata  illi  fuerat  ad 
bene  exsequendum  munus  episcopale. 
Ubi  etiam  explicatum  a  nobis  est,  quas 
officii  partes  haec  gratia  complectatur. 
Vocatur  autem  gratia  seu  donum  Dei, 
quia  gratis  a  Deo  donatum. 

Quad  est  in  te  per  impositionem  ma- 
nuum  mearum ,  qua  nimirum  te  ordi- 
navi  Episcopum.  Ordinatio  vocatur  ma- 
nuum  impositio ,  quia  fit  cum  ceremonia 
impositionis  manuum.    Ob  quam  causam 


762 


COMMENTARIUS  IN  CAP.  I. 


etiam  confirmationis  Sacramentum  et  re- 
conciliationis  vocatur  in  Scriptnra  et  a 
patribns  manus  impositio.  Non  quod  ea 
ceremonia  vel  sola  vel  praecipua  sit  in 
his  Sacramentis ,  sed  quia  visum  fuit 
Apostolis,  ad  occultanda  profanis  homi- 
nibus  Sacramenta  Christiana,  communi 
quodam  vocabulo,  quod  ad  multa  pateret, 
ea  designare.  Sed  hac  de  re  pluribus 
egimus  in  comment.  prioris  Epist.  Con- 
stat  autem  ex  utroque  loco,  ut  id  obiter 
repetamus ,  ordinationem  Episcopalem 
esse  ceremoniam  quandam  externam  ct 
sacram,  per  quam  ordinandis  adhibitam 
gratia  iis  confertur  ad  suum  ministerium 
bene  sancteque  exercendum :  et  pruinde 
censeri  debere  in  numero  Sacramentorum 
novae  legis.  Cur  autem  hic  dicat  Aposto- 
lus:  per  impositionem  mnnuum  mea- 
rum,  cum  in  priori  Epistola  dixerit:  cum 
impositione  manuum  presbyterii ,  illic  J 
ratio  a  nobis  assignata  est. 

7,  Non  enim  dedit  nobis  Deus  Spi- 
ritum  timoris,  sed  virlutis  et  dilectionis 
et  sobrietatis.  Quod  dicit  7iobis,  quaeri- 
tur,  utrum  Christianis,  anEpiscopis?  Va- 
riant  enim  commentarii.  Pro  priori  sensu 
facere  videtur  locus  similis  Rom.  8.  Non 
enim  accepistis  spiritum  servitutis  ite- 
rum  in  timore.  Quod  manifestum  est 
dici  Christianis  in  genere.  Quibus  iste 
sensus  plaeet,  dicunt  Apostolum  hic  di- 
stinguere  quibusdam  efTectis  vetus  Testa- 
mentum  a  novo,  quod  illic  datum  fuerit 
donnm  timoris,  hic  autem  detnr  gratia, 
qua  liberalifer  Deo  servitur,  qualis  est 
ea,  quae  per  impositionem  manuum  con- 
fertur.  Vernm  hic  sensus  parum  confert 
ad  probandnm  id,  quod  praecedit.  Non 
enim  ex  dono  omnibus  Christianis  com- 
mnni  docetur,  quale  sit  donum  Episcopo 
proprinm.  At  neque  congruit  hic  locus 
cum  eo,  qui  est  Rom.  8.  Nam  ibi  sermo 
est  de  timore  servili,  de  quo  et  Joannes 
1.  epist.  4.  Timor  non  est  in  charitate, 
sed  perfecta  charitas  foras  mittit  timo- 
rem.  Qui  timor  effectus  erat  veteris  le- 
gis  :  atque  eum  populus  acceperat,  quando 
lex  ei  promulgata  fuit  de  monte  Sina. 
Nam  eo  respicit   Apostolus,   cum   dicit 


iterum.  Hic  vero  timor  humanns  seu 
mundanus  intelligitur,  pudore  pravo  etiam 
comprehenso.  Qui  timor  efficit,  ut  quis 
refugiat  ac  vereatur  ea  facere,  quae  sui 
sunt  rauneris;  ut  in  Episcopo  et  pastore 
praedicare  Evangelium,  coufiteri  Chri- 
stum,  corripere  peccantes,  resistere  malis. 

Docet  enim  hoc  loco  Apostolus,  qualis 
sit  gratia,  quam  in  ordinatione  sua  Ti- 
motheus  acceperat,  quamque  accipiunt 
omnes  Episcopi ,  quos  denotat  dicendo 
nobis.  Ut  sensus  sit:  Spiritus,  quem  no- 
bis  Episeopis  et  Evangelii  ministris  de- 
dit  Deus,  non  est  spiritus  timoris,  cujus- 
modi  nullus  a  Deo  datur  aut  dari  potest; 
unde  nec  addidit  adverbium  iterum,  si- 
cut  in  Epist.  ad  Rom.,  sed  est  spiritus 
virtutis,  dilectionis  et  sobrietatis:  Spiri- 
tum  autem  dicit  donum,  more  Scripturae, 
quo  Spiritui  sancto  ea,  quae  largitatis 
divinae  snnt,  appropriari  solent.  Hunc 
sensum  confirmat  vocabuli  diversitas  in 
Graeco.  Nam  in  Epist.  ad  Rom.  est  cpo- 
ftoq,  timor  •  hic  autem  dsiXia,  id  est  ti- 
miditas  sive  animi  imbecillitas,  cum  quis 
prae  ignavia  detrectat  periculum.  Qua 
voce  etiara  Aristoteles  utitur  in  Ethicis. 
Eidem  Xenophon  avdpiav,.  Apostolus  au- 
tem  hoc  loco  duvajuv  opponit,  id  est  vir- 
tutem,  robur  ac  fortitudinem  antmi,  quae 
viros  deceat.  Ea  virtus  est,  qnam  Christus 
in  coelum  ascensurus  promisit  Apostolis 
suis,  dicens :  Sedete  in  civitate,  quoad- 
usque  induamini  virtute  ex  alto,  Luc. 
24.  Ac  rursum  :  Accipietis  virtutem  su- 
pervenientis  Spiritus  sancti  in  vos,  Act.  1. 

Igitur  spiritus  virtutis  ac  fortitudinis, 
qui  datus  est  Apostolis  in  die  Penteco- 
stes,  caeteris  Ecclesiarum  rectoribns  ac 
verbi  ministris  datur  in  sui  ordinatioae. 
Timorem  mundanum  etiam  B.  Thomas 
hoc  loco  intellexit,  adducens  illud  ex  1 
Cor.  2.  Nos  non  spiritum  hujus  mundi 
accepimus ,  sed  spiritum,  qui  ex  Deo 
est;  addit  autem  et  locum,  quem  citavi- 
mus  ex  Luc.  ult. 

Virtuti  socias  addidit  dilectionem  et 
sobrietatem.  Dilectionem  quidem,  qua 
non  sua  quaerit  Ecclesiae  praefectus,  sed 
quae  Jesu  Christi;  quod  donum  in  Ti- 

motheo  commendat  ad  Phil.  2.  Sobrie- 
tatem  vero,  sive  quae  in  temperato  usu 
cibi  ac  potus  consistit,  quo  dono  praedi- 
tum  fuisse  Timotheum  ex  priori  Epistola 
didicimus,  sive  eam,  quae  ad  animum 
pertinet,  aua  scilicet  moderate  feruntur, 
quaecunque  accidunt,  tam  adversa  quam 
prospera.  Nam  Graece  est  aaKppovtajxoq, 
quae  vox  moderationem  seu  castigatio- 
nem  significat.  Syrus  vertit  tranquillita- 
tem.  Nomen  est  verbale  a  aw^ppoviCstv, 
quod  verbum  legitur  Tit.  2.,  ubi  nos  ha- 
bemus :  ut  prudentiam  doceant  adoles- 
centulas,  alii  vertunt:  ut  modestas  red- 
dant  adolescentulas. 

Porro  ex  hac  Apostoli  sententia  colli- 
gitur,  non  sola  charismata,  qnae  gratiae 
gratis  datae  vocantur,  in  ordinatione  con- 
ferri ,  verum  etiam  dona*,  qnae  gratum 
Deo  faciant.  Talia  sunt  enim  virtus,  di- 
lectio  ct  sobrietas.  sub  quibus  et  caetera 
dona  Episcopo  necessaria  comprehendi 
debent.  Jam  vcro  memoratum  Apostoli 
sensum  confirmat  etiam  id,  quod  sequitur: 

8.  Noli  itaque  erubescere  testimonium 
Domini  nostri.  Quoniam,  inquit,  non 
timiditatis  et  ignaviae,  sed  virtutis  et 
constantiae  spiritum  a  Deo  accepisti ;  ne 
te  pudeat  professionis  ac  ministerii  tui, 
.quo  Christum  Dominum  nostrum  praedi- 
cas,  eumque  crucifixum;  Judaeis  scanda- 
lum,  gentibus  stultitiam.  Cave,  ne  metus 
ignominiae  vel  infamiae  te  retrahat  a 
suscepto  munere.  Testimonium  Christi 
more  Scripturae  vocatur  omnis  praedica- 
tio  vel  confessio,  quae  de  Christo  fit  apud 
homines.  Unde  ait  discipulis  Joan.  15. 
Et  vos  de  me  testimonium  perhibebitis, 
quia  ab  initio  mecum  estis.  Et  iterum 
Act.  1.  Vos  eritis  mihi  testes  in  Jerusa- 
lem  etc.  Quanquam  postea  illi  peculia- 
riter  martyres,  id  est  testes,  dicti  sunt, 
qui  testimonium  hujusmodi  dubant  usque 
ad  mortis  perpessionem.  Neque  me  vin- 
ctum  ejus.  Id  est  neque  te  mei  pudcat 
aut  vinculorum  meorum,  ne  graveris  vo- 
cari  discipulus  Pauli  hominis  captivi ; 
sum  enim  vinctus  Christi,  id  est  non  ob 
maleficium  aliquod  aut  soelus  teneor  in 


vinculis,  sed  propter  nomen  Christi  Do- 
mini  nostri. 

Sed  collabora  Evangelio  secundum 
virtutem  Dei.  Graece  et  Syriace :  Sed 
simul  patere  mala  cum  Evangelio,  id 
estesto  particeps  afflictionum,  quas  Evan- 
gelium  patitur.  Est  enim  fictio  quaedam 
personae  in  Evangelio ,  quod  laborare 
dicitur  et  persecutionem  pati,  quando  qui 
ipsum  praedicant,  haec  ejus  causa  patiun- 
tur.  Itaque  Timotheum  monet,  ut  labo- 
rare  et  afnigi  cum  Evangelio  non  refor- 
midet,  sed  viriliter  agat,  idque  secundum 
virtutem,  sive  potentiam  Dei.  Quod  du- 
pllciter  intelligi  potest :  aut  juxta  virtu- 
tem,  quae  homini  est  a  Deo ;  dedit  enim 
nobis ,  inquit,  Deus  spiritum  virtutis: 
aut  per  virtutem ,  qua  Deus  in  homine 
operatur.  Utroque  sensu  Timotheus  re- 
vocatur  a  fiducia  suarum  virium,  et  jube- 
tur  in  Deo  contidere  et  in  potentia  virtu- 
tis  ejus.  PoPteriorisensui  favent  sequentia : 

9.  Qui  nos  liberavit  et  vocavit  voca- 
tione  sua  sancta.  Pronomen  sua  videtur 
adjectitium ;  nam  neque  in  Syro  textu 
legitur;  Ambrosianus  quoque  non  agnos- 
cit,  ut  nec  vetusti  quidam  codices  Latini. 
Neque  Graece  est :  liberavit,  sed  salva- 
vit ,  adstipulante  Syro  et  Ambrosiano, 
quamvis  alterum  ex  altero  intelligatur. 
Loquitur  hic  Apostolus  in  persona  fide- 
lium  electorum,  quia  mox  praedestinatio- 
nis  meminit.  Et  sensus  est:  Qni  nos,  cum 
periissemus,  salvos  fecit,  donando  fidem 
et  poenitentiam  ac  remissionem  peccato- 
rum  et  adoptionem  filiorum ,  quae  sunt 
initia  salutis,  et  ad  hanc  salutem  vocavit 
nos  vocatione  sancta,  sive  qua  nos  san- 
ctificat,  est  enim  efficax  vocatio  Dei,  sive 
qua  nos  vocavit  in  sanctificationem  1 
Thess.  4.  Haec  quadam  digressione  di- 
cuntur  ab  Apostolo,  ut  commemoratione 
et  amplificatione  salutis  per  Christum  da- 
tae,  Timotheum  vehementius  exstimulet 
ad  liberam  tanti  beneficii  praedicationem. 

Non  secundum  opera  nostra.  Id  est, 
non  secundum  merita  nostra,  ut  legit 
Ambrosianus.  Non  negat  Apostolus,  ae- 
ternam  salutem  esse  ex  operibus,  cum 
passim  doceat,  Deum  redditurum  unicui- 

que  secundum  opera  sua  Rom.  2.,  2  Cor. 
5.  et  alibi;  cumque  sub  finem  superioris 
Epistolae  doeuerit,  ex  bonis  operibus 
apprehendi  vitam  aeternam,  sed  totam 
salutem,  cujus  initium  est  a  fide,  negat 
esse  ex  operum  merito.  Cujus  ratio  ma- 
nifesta  est,  quandoquidem  ipsa  etiam  bona 
opera,  quibus  ad  vitam  aeternam  quo- 
modocunque  provehimur,  sub  illa  salute, 
quae  tota  a  Deo  est,  comprebenduntur. 
Hinc  ergo  statuitur  illud  a  Patribus  sub 
anathemate  definitum :  Gratiam  Dei  non 
dari  secundum  merita  nostra.  Statuitur 
etillud  huic  connexum,  Praedestinationem 
nostram  non  esse  ex  meritis,  sed  ex  mero 
beneplacito  gratiae  Dei,  prout  sequitur: 

Sed  secundum  proposUum  suum  et 
gratiam.  Suum,  Graece  proprium,  quod 
emphasi  non  caret.  Vult  enim  Apostolus 
omnem  meriti  nostri  respectum  ab  salute 
et  vocatione  nostra  excludi,  et  solum  co- 
gitari  propositum  et  gratiam  Dei.  Pro- 
positum  intelligit  praeviam  et  aeternam 
Dei  voluntatem  seu  decretum,  quam  alibi 
praedestinationem  vocavit.  Atque  ex  hoc 
loco  perspicuum  est,  eos  falli,  qui  Rom.  8., 
ubi  dicitur :  Qui  secundum  propositum 
vocati  sunt  sancti;  propositum  inter- 
pretantur  non  Dei  vocantis,  sed  ipsorum 
hominum ,  qui  vocantur.  Quem  intel- 
lectum  ab  Apostoli  mente  alienum  esse, 
pluribus  illic  ostendimus. 

Porro  gratiam  non  intelligit  creatam, 
quae  in  nobis  est,  haec  enim  effectus  est 
praedestinationis,  sed  gratiam  increatam, 
id  est,  gratuitam  Dei  beneficentiam,  quam 
mox  dicit:  manifestatam  per  adventum 
Christi,  quamque  Tit.  3.  misericordiam 
vocat,  dicens :  Non  ex  operibus  justitiae, 
quae  fecimus  nos,  sed  secundum  suam 
misericordiam  salvos  nos  fecit.  Igitur 
hoc  nomen  gratiae,  proposito  addit  ra- 
tionem  gratuiti,  quasi  dicat  Apostolus: 
secundum  propositum  suum,  quo  gratis 
ac  praeter  omne  meritum  nostrum  con- 
stituit  nos  salvos  facere. 

Quae  data  est  nobis  in  Christo  Jesu 
ante  tempora  saecularia.  Graece  ante 
tempora  aeterna,  tametsi  recte  etiam 
noster  interpres   tam  hoc  loco,  quam  ad 


Tit.  1.  vertit  saecularia,  sed  significatione 
diversa  ab  ea,  qua  aliis  in  locis  scripsit : 
saecularia  judicia,  negotia,  desideria  1 
Cor.  6.,  2  Tim.  2.,  Tit.  2.  Siquidem  et 
in  Graeco  vocabula  diversa  sunt.  Igitur 
aeterna  seu  saecularia  tempora  vocat 
Apostolus  perpetuam  temporum  seriem 
ab  orbe  condito.  Quoniam  autem  quid- 
quid  hanc  temporum  seriem  antecedit, 
proprie  aeternumest,  idcirco  dicens:  ante 
tempora  saecularia,  aeternitatem  nota- 
vit,  ut  sensus  sit :  Quae  gratia  seu  mise- 
ricordia,  quoad  effectus  suos,  nobis  per 
Christum  data,  id  est  intuitu  meritorum 
Christi  praeparata  est  ab  aeterno.  Hinc 
recte  collegeris,  Christum  meruisse  no- 
stram  praedestinationem.  Quod  et  aliis 
Apostolicae  Scripturae  locis  consenta- 
neum  est,  ut  Eph.  1.  Elegit  nos  in  ipso 
ante  mundi  constitutionem.  Et  iterum : 
Qui  praedestinavit  nos  in  adoptionem 
filiorum  per  Jesum  Christum. 

10.  Manifestata  est  auiem  nunc  per 
illuminationem  Salvatoris  nostri  Jesu 
Christi.  Pro  illuminatione ,  Graece  est 
ircwpavsta,  id  est  apparitio,  quam  alibi 
vertit  adventum,  ut  1  Tim.  ult.  Ambro- 
sianus  textus  habet :  per  illuminationem 
adventus;  forte  duabus  versionibus  in 
una  conflatis.  Sensus  Apostoli  est:  Ea 
gratia  nobis  ab  aeterno  praeparata,  hoc 
demum  tempore  palam  facta  est  per  ad- 
ventum  Christi  Salvatoris  nostri,  praedi- 
cantibus  Apostolis  mundo  declaratum. 
Agnita  quidem  fuit  ea  gratia  a  patribus 
antiquis,  qui  per  fidem  Deo  placuerunt, 
sed  obscurius.  Neque  tunc  mundo  pate- 
facta  est,  sed  paucis  duntaxat  innotuit. 
De  hujus  gratiae  manifestatione  plura 
idem  Apostolus  Eph.  3. 

Qui  destruxit  quidem  mortem,  vide- 
licet  morte  sua.  Sensus  enim  est,  Chri- 
stum  passione  et  morte  sua  promeruisse 
nobis  apud  Deum  perfectam  nostrae  mor- 
tis  abolitioncm.  Nam  Graecum  verbum 
significat  abolere ,  cassum  et  irritum 
reddere.  Qua  voce  usus  est  etiam  Heb. 
2.  in  simili  sententia,  qua  dixit:  ut  per 
mortem  destrueret  eum ,  qui  habebal 
mortis  imperium.  Quaeritur  quam  mor- 

tem  significet  Apostolus,  temporariam  an 
aeternam.  Respondeo  utramque  signifi- 
cari;  nam  per  beatam  resurrectionem, 
quam  ex  Christi  morte  exspectamus,  tol- 
litur.  In  eo  autem,  quod  ait,  mortem  a 
Christo  destructam;  etiam  peccatum  in- 
tellige  destructum  et  abolitum,  quod  est 
utriusque  mortis  cansa. 

Illuminavit  autem  vitam  et  incor- 
ruptionem  per  Evangelium.  Graecum 
verbum  cpumCstv  duo  significat,  illumi- 
nare  et  in  lucem  proferre:  sed  huic 
loco  quadrabat  posterius  significatum, 
quod  et  alii  interpretes  reddiderunt.  Nam 
seDSUS  est :  Vitam  incorruptibilem  et  im- 
mortalem  produxit  in  lucem,  manifesta- 
vit,  ac  certam  ejus  spem  nobis  attulit 
per  Evangelium,  quod  praedicari  voluit. 
Observa  utrique  morti  oppositam  vitam 
et  mcorruptionem. 

11.  In  quo  positus  sum  ego  praedi- 
cator  et  Apostolus  et  Magister  gentium. 
In  quo}  Graece,  in  quod,  vel  ad  quod. 
Itaque  sensus  est :  Ad  quod  Evangelium 
promulgandum  ego  praeco  constitutus 
sum  a  Christo ;  quodque  amplius  est,  ip- 
sius  Christi  ad  eam  rem  Apostolus  seu 
legatus;  denique  gentium  Doctor;  id  est 
praecipue  missus  ad  gentilem  populum 
docendum.  Sic  enim  ei  repulsam  a  Ju- 
daeis  passo  dictum  commemoratur  Act. 
22.  Vade}  quoniam  longe  in  nationes 
mittam  te.  Unde  et  Gal.  2.  refert  pecu- 
liariter  sibi  Deum  coopzratum  fuisse 
inter  gentes.  Hos  autem  illustres  titulos 
sibi  Paulus  adscribit,  non  quo  se  jactet; 
sed  Timothei  confirmandi  causa,  simul 
ut  Evangelio  a  so  praedicato  majorem 
conciliet  auctoritatem. 

12.  Ob  quam  causam  et  haec  patior. 
Ad  vincula  sua  respicit.  Quam  ob  cau- 
sam ,  id  est,  quia  praeconis  Evangelici 
fungor  officio,  item  Apostoli,  et  doctoris 
gentinm ,  ideo  accusatus  sum  a  Judaeis, 
et  in  haec  vincula  conjectus.  Sed  non 
confundor.  Id  est,  non  me  pudet  vel  ofii- 
cii  mei  vel  vinculorum.  Proinde  et  tu, 
meo  exemplo,  noli  erubescere  testimo- 
nium  Domini  nostri,  neque  me  vinctum 
ejus.  Est  enim  in  Graeco  idem  verbum, 


quod  interpres  hic  confundi }  superius 
erubescere  vertit. 

Scio  enim  cui  credidi.  Rationem  ad- 
dit,  cur  ipsum  neque  pudeat,  neque  poe- 
niteat  Evangelici  ministerii.  Novi  enim, 
inquit,  cui  crediderim ;  quam  ille  magnus 
sit  Dominus,  quam  potens,  et  quam  verax 
in  promissis.  Verbum  crtdere  tam  Grae- 
cis,  quam  Latinis  ambiguum  est:  nam  et 
fidem  habere  significat,  et  committere. 
Utraque  significatio  satis  huic  loco  con- 
venit:  sed  quia  mox  depositi  facit  men- 
tionem;  videtur  illud  ipsum  hic  supplen- 
dum,  ut  sensus  sit:  Novi  eum,  cui  cre- 
didi  atque  commisi  depositum  meum  ser- 
vandum.  Sequitur  enim: 

Et  certus  sum  quia  potens  est  depo- 
situm  meum  servare  in  illum  diem.  De 
veritate  Dei  tacet  tanquam  nimis  mani- 
festa;  solamque  nominat  potentiam.  Cer- 
tus  sum,  inquit,  de  eo,  cui  depositum 
meum  concredidi,  et  securius,  quod  po- 
tens  sit  illud  custodire  et  servare  invio- 
latum  in  diem  adventus  Christi  filii  sui ; 
qui  dies  est  perfectae  retributionis.  De 
Graeca  voce  TCSTCsicjjia'.  certus  sum}  aut 
certo  persuasus  sum}  jam  dictum  est  su- 
perius.  Nam  hic  procul  dubio  debet  ac- 
cipi  persuasio  certissima,  quae  habetur 
ex  verbo  Dei. 

Porro  depositum  hoc  loco  varie  expo- 
nunt  incerpretes.  Quidam  pro  anima,  sa- 
lute  et  incolumitate  accipiunt;  ut  cum 
illa  B.  Petri  sententia  congruat,  1  Epist. 
4.  Qui  patiuntur  secundum  voluntatem 
Dei}  fideli  creatori  commendent,  Graece 
deponant }  animas  suas  in  benefactis. 
Et  cum  eo,  quod  dicit  Sapiens  cap.  3. 
Justorum  animae  in  manu  Dei  sunt} 
et  non  tanget  illos  tormentum  mortis. 
Alii  intelligunt  fideles,  quos  Paulus  Chri- 
sto  lucrifecerat,  eidemque,  ut  ajunt,  con- 
signaverat,  velut  depositum.  Unde  dicit 
Act.  20.  Et  nunc  commendo  sive  appono 
vos  Deo. 

Sunt,  qui  nomlne  depcsiti  intelligunt 
officium  Evangelicae  praedicationis,  quod 
Apostolus  sibi  servari  sperat,  dam  pro 
eo  fideliter  et  perseveranter  administrato 
mercedem  expectat  a  Deo.  Aliis  magis 

placet,  in  universum  intelligi  bona  opera 
facta  cum  spe  retributionis  aeternae,  per 
hoc  enim  quasi  deponuntur  a  nobis  apud 
Deum,  ut  ea  recipiamus;  quod  fit  dum 
fructum  eorum  recipimus,  scilicet  prae- 
mium  vitae  aeternae.  Tale  est  quod  dicit 
Ecclesiastes  cap.  9.  Sunt  justi  atque 
sapientes,  et  opera  eorum  in  manu  Dei. 

Alii  denique  depositum  interpretantur 
ipsam  mercedem  operum,  quae  quidem 
dicitur  deponi  apud  Deum,  quateuus  homo 
non  statim  accipit  mercedem,  postquam 
operatus  fuit,  sed  patienter  expectat  tem- 
pus  retributionis  ;  quae  tandem  plena 
reddetur  in  die  judicii.  Favet  huic  intel- 
lectui,  quod  infra  cap.  4.  post  commemo- 
rationem  bonorum  uperum  suorum,  sub- 
jungit  Apostolus:  In  reliquo ,  reposita 
est  mihi  corona  justitiae ,  quam  reddet 
mihi  Dominus  in  illa  die  justus  judex. 
Harum  quinque  expositionum  duae  po- 
stremae  sunt  maxime  probabiles,  et  in 
eundem  fere  sensum  concurrunt;  quem- 
admodum  et  prima.  Nam  tertia  sub  quarta 
comprehenditur.  Secunda  vero  parum 
accommoda  est,  nam  fideles  non  sunt  in- 
star  depositi  a  Christo  velut  reposcendi, 
sed  instar  lucri  Christo  debiti.  Neque 
enim  eos  Paulus  sibi,  sed  Christo  lucra- 
batur  tanquam  servus  fidelis. 

13.  Formam  habe  sanorum  verbo- 
rum,  quae  a  me  audisti.  Transit  ad 
aliam  exhcrtationis  partem ,  quae  est  de 
doctrina,  monetque  Timotheum,  ut  menti 
suae  impressam  habeat  ac  retineat  ima- 
ginem ,  formam  ac  delineationem  sanae, 
integrae  et  incorruptae  doctrinae,  quam 
ab  ipso  acceperat.  Pro  forma  Graece  est 
u7EOt6tcu) oic,  quam  vocem  interpres  1  Tim. 
1.  vertit  informationem.  Dicit  autem 
verborum ,  quia  verbis  et  sermonibus 
Evangelii  doctrinatradebaturmagis  quam 
scripto.  Unde  et  addit ,  quae  a  me  au- 
disti.  Quod  verbum  pro  auctoritate  tra- 
ditionum  non  scriptarum  urgent  in  suis 
commentariis  Chrysostomus  et  Theopby- 
lactus. 

In  fide  et  in  dilectione  in  Ckristo 
Jesu.  In  Graeco  post  dilectione  additur 
articulus ,  ut  vertendum  sit ,  quae  est  in  \ 


Christo  Jesu.  Sic  enim  eadem  Graeca 
vertit  interpres  cap.  1.  prioris  Epistolae. 
Dubium  est  autem ,  utrum  pars  haec  re- 
ferenda  sit  ad  proximum  verbnm,  audisti, 
hoc  sensu,  quae  a  me  audisti  cum  fide  et 
charitate  Christiana ;  id  est  non  solum 
fidem  adhibens  meis  sermonibus ,  sed  et 
charitatis  affectum  adjungens,  qua  non 
quae  tua  sunt,  sed  quae  Jesu  Christi 
quaereres ,  ut  de  eo  dicitur  Phil.  2. :  an 
vero  pertineat  ad  priorem  partem,  hoc 
modo :  fonnam  habe  sanorum  verborum 
in  fide  etc.  ut  vel  hic  sit  sensus:  Habeto 
formam  sauae  doctrinae ,  quae  versatur 
circa  fidem  et  dilectionem  Christianam. 
Vel  iste :  Formam  sanae  doctrinae  retine 
cum  ^ide  et  dilectione;  quae  praestabunt, 
ut  ab  illa  forma  non  recedas.  Medium 
sensum  tradunt  plerique,  tametsi  et  reli- 
qui  duo  probabiles  sint. 

14.  Bonum  depositum  custodi.  De- 
positum  non  idem  hic  intelligit,  quod 
paulo  superius,  sed  iilud,  de  quo  jam 
olim  Timotheum  admonuerat  in  priori 
Epistola  sub  finem,  dicens:  O  Timothee, 
depositum  custodi,  devitans  profanas 
vocum  novitates  etc.  Illud  autem  esse 
diximus  doctrinam  successori  creditam  et 
commendatam ,  instar  depositi ,  ut  eam 
integram  custodiat,  ac  porro  aliis  fideli- 
bus  ministris,  qualem  et  quantam  accepit, 
de  manu  in  manum  tradat:  quam  nimi- 
rum  doctrinam  proxime  designavit  per 
sana  verba  ex  se  audita.  Repetit  autem 
idem  praeceptum  in  hac  Epistola,  non 
solius  Timothei  causa,  sed  ut  omnes 
disceremus  quanti  sit  momenti,  quod 
Apostolus  tam  sedulo  putavit  inculcan- 
dum.  Unde  et  epitheton  deposito  addidit, 
vocans  illud,  bonum,  Graece  xaXov,  quod 
etiam  verti  potest,  pulcrum,  egregium, 
praeclarum.  Quae  omnia  optime  qua- 
drant  in  hoc  sanae  doctrinae  depositum. 

Locus  observandus  contra  haereticos ; 
qui  nullum  exhibere  possunt  hujusmodi 
depositum,  id  est  doctrinam  inde  ab  Apo- 
stolis,  serie  per  successores  continuata, 
traditam  et  acceptam;  nisi  forte  deposi- 
tum  hoc  esso  dicant  scripturam  sacram. 
Sed  hoc  dici  non  potest.    Non  enim  scri- 

turam  sacram  Paulus  apud  Timotheum 
deposuerat,  sed  doctrinam  a  se  verbo 
traditem.  Deinde,  quale  depositum,  quod 
omnibus  pene  sectis  haereticorum  com- 
mune  est?  Itaque  scriptura,  quam  et 
ipsam  ab  Apostolis  traditam  habemus, 
pars  quaedam  depositi  est,  non  autem 
totum  et  integrum  depositum ,  quod  sola 
servat  Ecclesia  Catbolica. 

Per  Spiritum  sanctum ,  qui  habitat 
in  nobis.  Quoniam  difficile  est,  sacrum 
illud  depositum  inter  tot  humanarum  opi- 
nioaum  varietates  ac  Satanae  fraudes  in- 
tegrum  et  illibatum  custodire;  propterea 
modum  adjicit,  quo  id  faciat,  quasi  dicat : 
Non  id  humanae  facultatis  est,  sed  Spi- 
ritus  sanctus  per  gratiam  suam  praestabit, 
ut  facias.  Simile  enim  est  cum  eo,  quod 
dicit  cap.  sequenti:  Intellige,  quae  dico  ; 
dabit  enim  tibi  Dominus  in  omnibus 
intellectum.  Jam  qaod  additur,  qui  ha- 
bitat  in  nobis,  vel  ad  totam  Ecclesiam 
referri  potest,  quam  inhabitans  Spiritus 
sanctus  efficit,  ut  depositum  in  ea  serve- 
tur;  vel  potius  ad  Ecclesiae  praefectos, 
quorum  ministerio  idem  depositum  per 
Spiritum  sanctum ,  eis  promissum ,  in  Ec- 
clesia  conservatur ;  ut  pronomine  nobis 
iidem  significentur,  qui  superius,  ubi 
dictum  est:  Non  enim  dedit  nobis  Deus 
spiritum  timoris,  sed  virtutis  etc. 

15.  Scis  hoc,  quod  aversi  sunt  a  me 
omnes,  qui  in  Asia  sunt.  Graece,  aver- 
sati  sunt  me ,  quemadmodum  et  Ambro- 
sianus  legit.  Commemorat  Paulus  hanc 
multorum  a  se  defectionem,  ut  carissi- 
mum  discipulum,  qui  ea  re  audita  tur- 
bari  poterat,  animumque  demittere,  cor- 
roboret  et  consoletur.  Id  enim  facit  initio 
sequentis  capitis,  dicens:  Tu  ergo  fili 
mi  confortare.  Loquitur  autem  Aposto- 
lus  de  Judaeis ,  qui  crediderant,  non  de 
gentilibus.  Nam  et  Act.  21.  in  tumultu 
Jerosolymis  adversus  Paulum  concitato 
nominantur,  qui  de  Asia  erant  Judaei. 
Asiam  utrobiq ue  intellige  minorem.  Porro 
secundum  Graecorum  expositionem  non 
est  sermo  de  iis,  qui  Paulo  haec  scribente 
in  Asia  erant,    sed  qui  ex  Asia  Roinain 


veneraut.  Volunt  enim,  praepositionem  in 
pro  ex  positam  esse. 

Sed  quia  violentum  id  videtur,  alii  sic 
exponunt:  Aversati  sunt  me  omnes,  qui 
erant  in  Asia.  Dicunt  enim,  Apostolum 
loqui  de  iis,  qui  in  Asia  quidem  ipsi  ad- 
haerere  coeperant;  sed  cum  Romam  ve- 
nissent,  ipsumque.  in  vincula  conjectum 
et  peiiclitantem  viderent,  tanquam  igno- 
tum  sprcverunt:  nam  in  Graeco  non  ex- 
primitur  verbum  sunt ;  ut  liberum  sit 
praeteriti  temporis  verbum  supplere.  Sen- 
sus  hic  apud  Erasmum  est  in  paraphrasi. 
Alii  denique  de  iis,  qui  tum  temporis  in 
Asia  erant ,  Apostolum  loqui  existimant ; 
ideoque  dicere:  Scis  hoc.  Nam  Timo- 
theus  in  Asia  versabatur,  et  proinde, 
quae  in  Asia  rlebant,  scire  poterat,  non 
quae  Romae. 

Sed  facile  respondetur,  hoc  sensu  illud 
dictum  esse :  Jam  ex  iis ,  quae  hinc  ad 
vos  peiferuntur ,  ignorare  non  potes ,  om- 
nes  Asianos,  qui  Romae  sunt,  me  esse 
aversatos.  Qui  profecto  sensus  maxime 
convcnit.  Nam  confirmat  Apostolus  ru- 
morem  ad  aures  Timothei  forte  perlatum. 
Quomodo  autem  aversi  sint  aut  aver- 
sati:  deserendo  fidem,  an  solam  perso- 
nam,  non  expressit.  Ac  verisimile  est, 
tantum  velle  dicere ,  quod  aversati  sunt 
ipsum,  metuentes  consortium  periculi,  aut 
etiam  Paulo  detrahentes,  quod  sua  culpa 
ac  temeritate  in  periculum  incidisset. 
Tametsi  fidei  defectus  hanc  tentationem 
facile  consequi  solet;  juxta  id  quod  Do- 
minus  dicit  de  iis,  qui  radices  non  habent, 
quod  ad  tempus  credunt,  et  in  tempore 
tentationis  recedunt.  Luc.  8. 

Ex  quibus  est  Phygelus  et  Hermoge- 
nes.  Gnece  et  Syriace  Phygellus ,  litera 
1  geminata.  Non  hos  duos  nominatim 
Paulus  notaret,  nisi  prae  caeteris  in  ipsum 
asperi  fuissent  et  calumniosi.  An  autem 
alicujus  peregrini  dogmatis  auctores  fue- 
rint,  non  liquet.  Tantum  in  Apocryphis 
Apostolorum  passionibus,  quibus  non  est 
habenda  fides,  legitur,  eos  aliquando  ma- 
leficos  fuisse,  et  opera  Jacobi  majoris 
converscs  ad  fidem.  Multo  minus  illud 
recipiendum,  quod  Metaphrastes  refert  in 

serm.  de  Petro  et  Paulo  Apost.,  Phygel- 
lum  a  Petro  datum  Episcopum  Epbesiis, 
postea  Judaeos  credentes  a  fide  avertisse. 
Scribit  quidem  adversus  Hermogenem 
quendam  baereticum  Tertullianus,  sed 
eum  ab  boc  diversum  esse  plane  constat 
ex  initio  libri ,  quo  testatur  Hermogenis 
illius  doctrinam  novellam  esse,  ipsnmque 
bominem  adbuc  in  saeculo  superesse.  Sed 
apertissime  ex  bis  verbis  ibidem  sub- 
junctis:  Nec  ipse  ApostoHcus  Hermoge- 
nes  in  regula  perseveravit ;  Apostolicum 
enim  Hermogenem  vocat  eum,  cnjus  in 
hac  epist.  Apostolus  meminit :  quem  dum 
in  regula  perseverasse  negat,  utique  de 
fidei  regula  loquens,  satis  innuit,  eum  a 
recta  fide  defecisse,  et  ad  baeresim  ali- 
quam  deflexisse.  Qnod  et  significat  in 
lib.  de  praescript.  adv.  baer.  cap.  3.,  dum 
eundem  Hermogenem  una  cum  Pbygello 
annumerat  Ecclesiae  desertoribus. 

16.  Det  misericordiam  Dominus  One- 
siphori  domui.  Exceptio  est  ab  eo,  quod 
dixit,  omnes  qui  in  Asia  sunt.  Nam 
Onesipborus  Asianus  erat,  quemadmodum 
satis  colligitur  ex  fine  bujus  Epistolae, 
ubi  dicitur:  Saluta  Onesiphori  domum. 
Siquidem  Timotbeus ,  cui  boc  scribitur, 
in  Asia  versabatur.  Imo  putatur  Epbe- 
sius  fuisse,  propter  illud  quod  ibidem 
statim  sequitur :  Et  quanta  Ephesi  mi- 
nistravit.  Idem  Onesipborus  Romae  erat, 
quo  tempore  Paulus  illic  in  vinculis  tene- 
batur,  ut  ex  sequentibus  manifestum  est. 
Unde  etiam  ex  hac  exceptione  probabile 
fit,  Apostolum  in  verbis  superioribus  lo- 
cutum  fuisse  de  Asianis  Romae  agenti- 
bus.  Precatur  autem  a  Christo  Domino 
misericordiam  domui,  id  est  universae 
familiae  Onssiphori,  a  quo  uno  benefi- 
cium  acceperat;  sive  quod  Deus  propter 
unum  soleat  multis  benefacere,  sive  quod 
tota  familia  particeps  fuerit  bonorum  ejus 
operum ,  saltem  eorum ,  quae  Ephesi 
exercebat,  de  quo  infra.  Porro  de  qua 
misericordia  loquatur,  paulo  post  expo- 
nemus. 

Quia  saepe  me  refrigeravit.  Id  est 
refocillavit,  recreavit,  in  boc  aestu  mearum 
aiflictionum ;  solatio  et  subsidio  mihi  fuit 


in  his  vinculis.  Et  catenam  meam  non 
erubuit.  Id  est  non  puduit  illum  vincu- 
lorum  meorum,  sicut  caeteros  Asianos. 
Nec  periculum  metuit,  nec  infamiam,  ut 
mejuvaret.  Ita  laudat  Onesiphorum,  ut 
rursus  oblique  Timotbeo  animum  et  auda- 
ciam  addat,  cui  jam  ante  dixerat:  Noli 
erubescere  testimonium  Domini  nostri, 
neque  me  vinctum  ejus. 

17.  Sed  cum  Romam  venisset,  soli- 
cite  me  quaesivit  et  invenit.  Graece: 
Sed  cum  esset  Romae ,  studiosius  quae- 
sivit  me  et  invenit.  Usque  adeo ,  inquit, 
de  catena  mea  non  erubuit,  ut  quum  hic 
Romae  esset,  et  captivum  me  pro  Christi 
nomine  teneri  intelligeret;  sua  sponte  et 
perquam  studiose  me  quaereret,  nec  con- 
quiesceret,  donec  invenisset.  Diligenter 
quaesitum  se  dicit,  quamvis  captivum: 
quia  non  unus  erat  carcer  eorum,  qui 
sistendi  essent  ad  tribunal  Caesaris,  sed 
complures  ;  et ,  ut  dicitur  Act.  ult. ,  per- 
missum  fuit  Paulo,  ut  maneret  solus  cum 
custodiente  se  milite. 

18.  Det  illi  Dominus  invenire  mise- 
ricordiam  a  Domino  in  illa  die.  Eras- 
mus  vertendum  putavit,  apud  Dominum  ; 
sicut  Luc.  1.  legitur :  Invenisti  gratiam 
apud  Deum.  Sed  perspicuum  est,  eum 
falli.  Nam  illic  in  Graeco  dativus  est 
casus ;  hic  autem  genitivus ,  sicut  et  mox 
sequenti  capite,  quae  audisti  a  me.  Quo- 
modo  etiam  legitur  apud  interpretes  LXX. 
Gen.  19.  Pluit  Dominus  a  Domino,  non 
apud  Dominum.  Quo  etiam  exemplo 
declaratur  Hebraismus ,  quo  Paulus  hic 
utitur,  dicens:  Det  illi  Dominus  a  Do- 
mino ,  id  est  a  seipso  misericordiam  in- 
veniri.  Nam  Hebraei  antecedens  repetere 
solent  loco  pronominis  reciproci.  Simile 
est  illud  Jes.  8.  Ecce  ego  et  pueri,  quos 
dedit  mihi  Dominus  in  signum  et  por- 
tentum  a  Domino. 

Quocirca  nihil  est  necesse  hic  recur- 
rere  ad  distinctionem  personarum ;  quasi 
sensus  sit:  Det  illi  Dominus  pater  inve- 
nire  misericordiam  a  Domino  filio,  sicut 
exponit  Ambrosianus,  aut  contra,  Domi- 
nus  filius  a  Domino  patre :  quandoquidem 
juxta  phrasim  memoratam  potest  unus  et 

idem  indistincte  significari.  Nec  improba- 
bile  est,  Christum  Dominum  intelligi, 
quem  plerumque  Domini  vocabulo  solet 
Apostolus  designare.  Notanda  quoque  est 
allusio  in  verbo  inveniendi  repetito ;  tan- 
quam  dicat:  Sicut  ille  me  solicite  quae- 
sivit  et  invenit,  ut  misericordiam  exhibe- 
ret;  ita  det  e?  Dominus,  misericordiam, 
quam  optavit,  ab  ipso  vicissim  invenire, 
juxta  illam  Domini  promissionem :  Beati 
misericordes ,  quoniam  ipsi  misericor- 
diam  consequentur.  Quod  addit,  in  illa 
die ,  more  suo  diem  judicii  significat, 
quam  alibi  vocat,  diem  Domini. 

Sed  quomodo  in  illa  die,  qua  quisque 
rccipiet  secundum  opera  sua,  quidam  in- 
venturi  sint  a  Domino  misericordiam, 
quaeri  potest.  Chrysostomus  et  Tbeopby- 
lactus  annotant,  Apostolum  precari  One- 
siphoro  misericordiam  a  Deo  in  die  illa 
tremenda;  quoniam ,  ut  ajunt,  multa  mi- 
sericordia  opus  erit  etiam  omnibussanctis, 
et  nemo  nisi  per  misericordlam  salvabitur. 
Quo  pertinet,  quod  scribit  Augustinus 
lib.  de  corrept.  et  gratia  cap.  13.,  in  illo 
judicio  sanctis  a  Deo  coronandis  neces- 
sariam  fore  misericordiam.  Atque  haec 
nonnulli  referunt  ad  remissionem  pecca- 
torum  illam,  quae,  etiam  post  hanc  vitam, 
usque  ad  extremi  judicii  diem  praestatur 
iis,  qui  cum  pietate  obdormierunt.  Nam 
toto  illo  tempcre  judicium  exercetur  oc- 
cultum ,  sed  cura  misericordia  erga  eos, 
qui  misericordiam  fecerunt,  dum  peccata 
eorum  per  ignem  purgantur. 

Verum  huic  sensni  videtur  obstare, 
quod  Apostolus  homini  adhuc  viventi  po- 
tius  optare  debuisset  remissioncm  pecca- 
torum  in  hac  vita ,  quam  eam ,  quae, 
poenis  purgatoriis  intervenientibus,  datur 
post  mortem.  Hanc  enim  remissionem 
defunctis  optare  solemus ,  non  viventibus. 
Adde  quod  nec  verum  est ,  oir.nes  sanctos 
post  hanc  vitam  indigere  purgatione  pecca- 
torum  per  ignem  perficienda:  cum  Eccle- 
sia  constanter  teneat  martyres  ipsa  morte, 
quam,  pro  Christi  coufessione  subeuut, 
ita  plene  purgari,  ut  sine  mora  ad  coronas 
e\  olent.  Certe  recens  baptizatos  quod 
nihil  ab  ingressu  coeli  remoretur,    Con- 

cilium  Tridentinum  docet  sess.  5.  in  ex- 
plicatione  Anathematismi  quinti  verbis 
B.  Augustini  de  pecc.  mer.  lib.  2.  cap. 
28.  ad  fin.  Non  aliud  ergo  patres  supra- 
dicti  volunt ,  quam  retributiouem  aeter- 
nae  vitae ,  quae  dabitur  sanctis  in  die 
judicii,  misericordiam  ideo  recte  vocari, 
quia  non  dabitur  sine  praevia  multorum 
peccatorum  remissione,  sive  in  hoc  sae- 
culo  facta,  sive,  quod  in  plurimis  con- 
tingit ,  etiam  in  futuro. 

Hanc  ergo  miscricordiam  a  Domino 
exoptat  Apostolus  Onesiphoro  in  die  ju- 
dicii.  Mater  septem  illorum  fratrum ,  2 
Machab.  7.  cum  diceret :  Ut  in  illa  mise- 
ratione  cum  fratribus  tuis  te  recipiam, 
non  de  remissione  peccatorum  in  altero 
saeculo  obtinenda  putanda  est  locuta 
fuisse ,  sed  de  ipsa  vita  aeterna,  quae 
misericordiae  effectus  est,  ut  dixi.  Cui 
misericordiae  non  repugnat  justitia,  qua 
redditurus  est  Dominus  unicuique  secun- 
dum  opera  sua;  quia  tunc,  ut  ait  priore 
loco  Augustinus,  pro  bonorum  operum 
meritis  justo  judicio  etiam  ipsa  miseri- 
cordia  tribuetur. 

Potest  autem  misericordia  etiam  in  eo 
intelligi,  quod  in  die  judicii  per  beatam 
resurrectionem  omnes  electi  liberabuntur 
a    miseria    mortalitatis    et    corruptionis. 
Quo    sensu  accepit    Tertull.    de   resurr. 
carnis  cap.   23.    Quod    si  misericordiam 
generaliter  accipiamus   pro    beneficentia 
gratuita ,   sicut  in  multis  Scripturae  locis 
accipitur;   facilicr   erit   hujus  loci   intel- 
lectus.    Ex  quo    simul  discamus,    vitam 
aeternam  ita  pro  meritis  bonorum  operum 
retribui,   ut  tamen  raisericorditer  et  gra- 
tuito    detur;     quandoquidem    ipsa    bona 
opera,    quibus  redditur,  a  fonte  gratiae 
promanant.  Unde  et  qui  per  agonem  mar- 
tyrii  coronam  vitae  sperabant,  misericor- 
diam    se    exspectare    profitebantur.     Ita 
mater  illa  septem  martyrum ,  de  qua  jam 
locuti  sumus,    dicebat  ad   unum    ex  eis 
2  Macchab.  7.      Ut  in  illa  miseratione 
cum  fratribus  te  recipiam.  Et  B.  Agatha 
jam   superatis  carnificum  tormentis,   sic 
Deum  orasse  legitur:  Jube  me  ad  tuam 
misericordiam  pervenire. 

Porro  quod  ad  Onesiphorum  attinct, 
sciendum  est,  bonam  nanc  Apostoli  pro  eo 
precationem  effectu  non  caruisse.  Nam 
ut  refertur  in  martyrologiis  tam  Graecis 
quam  Latinis ,  Onesipborus  tandem  in 
Hellesponto  pro  Cbristi  martyrio  corona- 
tus  est :  si  tamen  est  idem ,  quem  illa 
commemorant.  Nam  profecto  probabiliter 
dici  potest,  Onesipborum ,  de  quo  Apo- 
stolus  loquitur,  jam  tum  fuisse  defunctum. 
Non  enim  dicit  priore  loco :  Det  miseri- 
cordiam  Dominus  Onesiphoro,  sed  One- 
siphori  domui.  Posteriore  vero  loco  de 
ipso  sic  dicit:  Det  illi  Dominus  inve- 
nire  misericordiam  a  Domino  in  illa 
die  t  scilicet  illi  optans,  quod  Christiani 
solent  optare  fidelibus  defunctis,  requiem 
et  misericordiam.  Huc  accedit,  quod  in 
fine  Epistolae  jubet  salntari  Onesiphori 
domum ,  non  Onesiphorum  ;  quasi  si  jam 
non  superesset.  Nam  alioqui  dicturus 
fuerat  simile  illi,  quod  ad  Col.  4.  Salu- 
tate  Nympham ,  et  quae  in  domo  ejus  est 
Ecclesiam. 

Dices ,  fortassis  Apostclum  sic  loqui 
etiam  de  viventibus  Eom.  16.  Salutate 
eos,  qui  sunt  ex  Aristobuli,  salutate  eos, 
qui  sunt  ex  Narcissi  domo,  et  1  Cor.  16. 
Nostis  domum  Stephanae  et  Fortunati, 
ut  et  vos  subjecti  sitis  hujusmodi.  Re- 
spondeo,  nonliquere,  quod  Aristobulus  et 
Narcissus  tunc  vixerint.  Fieri  etiam  po- 
test,  ut  Apostolus  sciverit,  eos  Romae  non 
esse ,  tunc  quando  ista  scripsit  ad  Roma- 
nos.  Deinde  forma  sermonis  non  est  om- 
nino  similis  illi,  quae  hoc  loco  ad  Timo- 
theum.  De  Stephana  autem  et  Fortunato 
certum  est,  eos  Corinthi  nonfuisse,  quum 
Corinthiis  priorem  Epistolam  Apostolus 
scripsit,    sed  Romae  apud  ipsum.    Infra 


enim  eodem  cap.  16.  dicit:  Gaudeo  in 
praesentia  Stephanae  et  Fortunati. 
Quod  si  Onesiphoro  jam  vita  functo  hoc 
precatur  ApostoJus  :  ut  a  Domino  mise- 
ricordiam  inveniat,  validissime  ex  hoc 
loco  confirmatur  oratio  pro  fidelibus  de- 
functis. 

Additiuncula  Censoris. 

Sane  Philippus  presbyter,  S.  Hiero- 
nymi  discipulus,  hunc  Apostoli  locum 
istuc  valere  intellexit,  scribens  in  cap.  12. 
lib.  Job,  ubi  postquam  verba  Domini,  quae 
sunt  Matth.  12.  de  blasphemia  Spiritus 
non  remittenda  neque  in  hoc  saeculo,  ne- 
que  in  futuro,  expendisset ;  haec  adjunxit : 
Non  enim  diceret  Dominus,  hoc  peccatnm 
illic  non  remittetur ,  si  nec  alia  peccata 
illic  remitterentur ;  et  mox :  Secundum 
hunc  sensum  est  et  illud ,  quod  Apostolus 
de  Onesiphoro  ait :  Det  illi  Dominus  in- 
venire  misericordiam  a  Deo  in  illo  die. 

Et  quanta  Ephesi  ministravit,  tu 
melius  nosti.  Quanta,  id  est  quam  multa 
subministraveritEphesi.  Itaquidam.  Sed 
rectius  alii,  in  quam  multis  rebus  Ephesi 
ministraverit,  id  est  quam  fuerit  in  mini- 
sfcerio  ofiiciosus.  Quidam  addunt  mihi, 
sed  praeter  fidem  omnium  probatorum 
exemplarium.  Si  enim  Paulus  adscripsis- 
set  mihi,  non  diceret  Timotheo:  Tu  me- 
lius  nosti.  Nam  consentaneum  erat,  ipsum 
maxime  nosse  beneficia  sibimet  impensa. 
Tale  igitur  est,  quod  dicit:  Non  solum 
mihi  nunc  Romae,  sed  et  antea  Ephesi, 
fidelibus  Evangelii  ministris  multa  im- 
pendit  officia  charitatis,  quemadmodum 
tu  melius  nosti ,  qui  Ephesiorum  Episco- 
pus  es,  et  partem  obsequiorum  ejus  per- 
cepisti. 


CAPUT    SECUNDUM. 

Tu  ergo  fili  mi  confortare  in  gratia,  quae  est  in  Christo  Jesu:  2. 
et  quae  audisti  a  me  per  multos  testcs,  haec  commenda  fidelibus  ho- 
minibus,    qui    idonei    erunt    et    rJios    docere.      3.  Labora j)    sicut    bonus 

*)  Cap.  1,  8.  12. 

miles  Christi  Jesu.  4.  Nemo  militans  Deo  implicat  se  negotiis  saecu- 
laribus:  ut  ei  placeat,  cui  se  probavit.  5.  Narn  et  qui  certat  in  agone, 
non  coronatur1),  nisi  lcgitime  certaverit.  6.  Laborantem  agrioolam 
oportet  primum  de  fructibus  percipere2).  7.  Intellige.  quae  dico :  dabit 
enim  tibi  Dominus  in  omnibus  intellectuin.  8.  Memor  esto  Dominum 
Jesum  Christum  resurrexisse  a  mortuis  ex  semine  David 3) ,  secundum 
Evangelium  lneum4),  9.  in  quo  laboro  usque  ad  vincula,  quasi  male 
operans:  sed  verbum  Dei  non  est  alligatum  °).  10.  Ideo  omnia  sustineo 
propter  electos6),  ut  et  ipsi  salutem  consequantur,  quae  est  in  Christo 
Jesu,  cum  gloria  coelesti.  11.  Fidelis  sermo:  Nam  si  commortui  sumus, 
et  convivemus  7) :  12.  si  sustinebimus  et  conregnabimus 8) :  si  negaveri- 
mus,  et  ille  negabit  nos 9) :  13.  si  non  credimus,  ille  fidelis  permanet, 
negare  seipsura  non  potest10).  14.  Ilaec  commone  testiiicans  coram 
Domino.  Noli  contendere  verbis:  ad  nihil  enim  utile  est,  nisi  ad  sub- 
versionem  audientium n).  15.  Solicite  cura  teipsum  probabilem  exhibere 
Deo,  operarium  inconfusibilem ,  recte  tractantem  verbum  veritatis.  16. 
Profana  autem,  et  vaniloquia  devita:  multum  enim  proficiunt  ad  impie- 
tatcm:  17.  et  sermo  eorum  ut  cancer  serpit:  ex  quibus  est  Hyme- 
naeus  l2)  et  Philetus,  18.  qui  a  veritate  exciderunt.  dicentes  resur- 
rectionem  esse  jam  factara ,  et  subverterunt  quorumdara  fidem.  19.  Sed 
firmum  fundamentum l3)  Dei  stat,  habens  signaculum  hoc :  Cognovit 
Dominus,  qui  sunt  ejus 14) ;  et  discedat  ab  iniquitate  omnis ,  qui  nominat 
nomen  Domini15).  20.  In  magna  autera  domo  non  solum  sunt  vasa 
aurea  et  argentea,  sed  et  lignea  et  fictilia16):  et  quaedam  quidem  in 
honorem,  quaedara  autera  in  contumeliam.  21.  Si  quis  ergo  eraunda- 
verit  se  ab  istis,  erit  vas  in  honorem  sanctificatum ,  et  utile  Doraino  17), 
ad  omne  opus  bonura  paratum.  22.  Juvenilia  autem  desideria  fuge, 
sectare  vero  justitiam,  fidera,  charitatem  et  pacem  cura  iis,  qui  invo- 
cant  Dominura  de  corde  puro.  23.  Stultas  autein  et  sine  disciplina 
quaestiones  devita18):  scicns,  quia  generant  lites.  24.  Servum  autem 
Domihi  non  oportet  litigare :  sed  mansuetura  esse  ad  omnes ,  docibilem, 
patientem 19),  25.  cura  niodestia  corripientem  eos,  qui  resistunt  veritati; 
ne  quando  Deus  det  illis  poenitentiam 20)  ad  cognoscendam  veritatem, 
26.  ct  resipiscant  a  diaboli  laqueis,  a  quo  captivi  tenentur  ad  ipsius 
voluntatem21). 


*)  1  Cor.  9.  24.-27.  2)  1  Tim.  4,  16.  3)  R0ra.  1,3.  4)  phil  2,  8.  9.  *)  Phif.  1, 
12.— 14.  6)  Col.  1.  24.  7)  Rom.  6,  4.  seq.  *)  Rom.  8.  17.  9)  Matth.  10,  32.  seq.  10)  Rom. 
3,  3.  seq.  »)  1  Tim.  6,  4.  5.  «)  1  Tiin.  1,  19.  «)  1  Tim.  3.  15.  l4)  Joan.  10,  14.  15)  Matth. 
7,  23.  "9  Matth.  13,  24.— 30.  47.-49.  17)  2  Cor.  6,  17.  1S)  1  Tim.  1,  4.  19  Tit.  1,  7.  2°) 
Matth.  19,  26.     21)  Eph.  2,  2. 

SITOVMUM  CAPITIS  SECUNDI. 

Hortatur  Timotheum,  ut  diligenter  laboret  in  Evangelio,  ut  contentiones   vitet.    In  magna  Dei 
domo  esse  diversi  generis  vasa.    Deinde,  quae  fugere  debeat,  et  quae  sectari. 


1.  Tu  ergo ,  fili  mi,  confortare  in 
gratia ,  quae  est  in  Christo  Jesu.  Ex 
superioribus  occasionem  repetit  exhor- 
tancli  Timothei  ad  cfficium  viriliter  exer- 
cendum ;  velut  ex  suis  vinculis,  quae  pro 
Evangelio  patiebatur ,  atque  ab  exemplo 
Onesiphori ,  qui  catenam  Pauli  non  eru- 
buit:  sed  maxime  respicere  videtur  ad  id 
quod  dixerat:  Non  enim  dedit  nobis 
Deus  spiritum  timoris,  sed  virtutis,  id 
est  fortitudinis.  Nam  Graecum  verbum 
IvSuvau.ou  confortare ,  fortis  esto,  forti- 
tudinem  cape,  ut  legit  Ambrosianus,  de- 
ductum  et  compositum  est  a  nomine 
«SuvajJiLC  illic  posito.  Adhortatur  ergo  Ti- 
motheum,  ut  abjecta  omni  timiditate  et 
pudore,  fortiter  agat  ac  persistat  in  sus- 
cepto  munere;  idque  faciat  innixus  auxi- 
Ho  gratiae  Dei,  quae  datur  per  Christum. 
Hoc  addit,  ne  in  re  tanta  sibi  fidat  aut  suis 
viribus;  cum  dicat  Christus:  Sine  me 
nihil  potestis  facere.  ratethicum  vero 
est  et  vim  addens  exhortationi ,  quod 
dicit:  Fili  mi,  Graece  tsxvov  uou.  Cujus 
appellationis  rationem  alibi  dedimus.  Quo- 
niam  autem  non  sola  fortitudine  opus 
erat  Timotheo ,  verum  etiam  diligentia  ac 
fide  in  conservanda  puritate  et  integritate 
doctrinae,  quam  acceperat,  idcirco  sub- 
jungit : 

2.  Et  quae  audisii  a  me  per  multos 
testes ,  haec  commenda  fidelibus  homi- 
nibus.  Explicat  hoc  loco,  quod  paulo 
superius  et  in  priori  epistola  vocavit  de-  ' 
positum ;  id  est  doctrinam  Cbristianam 
a  se  traditam  et  concreditam  Timotheo, 
atque  ab  eo  aliis  porro  commendandam. 
Doctrinam,  inquit,  quam  per  multos 
testes,  vel  ut  alii  vertunt,  inter  multos 
testes,  id  est  in  praesentia  multorum,  qui 
testes  esse  possunt,  me  docente  audivisti, 
tu  fac,  docendo  tradas  et  commendes  aliis 
hominibus,  pari  ficle  depositum  hoc  tvacta- 
turis.  Vohiit  Apostolus  coram  multis  Ti- 
motheum  instituere;  tum  ut  ad  multos 
doctrinae   fructus   perveniret,    tum  vero, 


ne,  si  Timotheum  aliqui  calumniari  vellent, 
quod  non  traderet  rectam  doctrinam,  te- 
stes  ei  non  deessent  ad  probandum  sa 
non  aliud  docere  quam  quod  a  Paulo  ac- 
ceperat.  Hic  rursus  observa,  Apostolum 
dicere:  quae  audisti  a  me ,  non,  quae 
scripto  tradidi ,  aut  literis  consignavi ;  ut 
intelligamus,  sanam  doctrinam  verbo  ma- 
gis  quam  scripto  tradi  solitam  ab  Apo- 
stolis :  quod  non  leve  est  argumentum  pro 
traditionibus  non  scriptis. 

Qui  idonei  erunt  et  alios  docere.  Quia 
depositum  hoc  non  celandum  erat,  sed 
communicandum  et  ita  quidem,  ut  per 
manus  transire  debeat  etiam  ad  succes- 
sores;  ideo  non  quibuscunque  fidelibus 
hominibus  illud  praecipit  commendari, 
sed  iis ,  qui  sint  idonei ,  ut  alios  quoque 
doceant.  Hoc  autem  Episcopornm  et  pres- 
byterorum  est  officium ,  non  laicorum ,  ut 
bene  Theophylactus  annotat. 

3.  Labora ,  sicut  bonus  miles  Christi 
Jesu.  Graecum  verbum  sonat  malorum 
tolerantiam ,  de  quo  diximus  ad  illud 
capitis  praecedentis ,  collabora  Evange- 
lio.  Diversum  est  autem  ab  eo ,  quod  in- 
frahabetur:  laborantem  agricolam.  Ita- 
que  sensus  est:  QuicquidEvangelii  causa 
laborum,  molestiarum  ac  periculorum  oc- 
curret,  forti  feras  animo  tanquam  bonus 
ac  strenuus  miles  sub  imperatore  Christo, 
qui  te  castris  suis  praefecit.  Hujus  mili- 
tiae  jam  ante  meminit  in  priori  Epistola 
cap.  1.  Ut  milites,  inquit,  bonam  mili- 
tiam. 

4.  Nemo  militans  Deo  implicat  se  ne- 
gotiis  saecularibus.  Graece:  Nemo  mili- 
tans  implicatur  vitae  negotiis.  Unde 
quod  quidam  annotant,  Apostolum  non 
dicere  implicatur,  sed  impUcat  se ;  ori- 
ginali  textui  contrarium  est.  Vocula  Deo 
non  solum  in  Graecis  et  Syris  codicibus 
abest ,  vcrum  nec  in  omnibus  est  Latinis, 
nec  omnino  huc  pertinet;  quemadmodum 
post  alios  docte  annotavit  Robertus  Bel- 
larminus  lib.  5.  de  Romano  Pontif.  cap. 

ult.  Et  quamvis  apud  Ambrosianum,  Pe- 
lagium ,  Primasium  et  Sedulium  in  textu 
scripta  reperiatur,  ex  ipsorum  tamen  com- 
mentariis  satis  apparet,  ab  iis  agnitam 
non  fuisse. 

Communiter  enim  docent,  Apostolum  bic 
uti  comparatione  eorum,  qui  adscripti  sunt 
in  militiam  corporalem,  quos  opportet  ex- 
peditos  esse  a  negotiis  saeculi,  ut  per- 
fecte  placeant  regi  terreno,  cui  militant. 
Et  recte  quidem  id  docent.  Adfert  enim 
Apostolus  ad  exstimulandum  Timotbeum 
tria  similia :  primum,  a  militia ;  secundum 
ab  atbleta;  tertium  ab  agricola.  Valde 
igitur  probabile  est,  dativum  Deo  additum 
fuisse,  non  ab  interprete,  qui  in  Graeco 
non  legit,  sed  ab  aliis,  qui  putarent  ad 
iniegritatem  sensus  desidcrari;  non  anim- 
advertentes,  Apostolum  hanc  sententiam 
adferre,  quemadmodum  et  duas  sequentes, 
non  ut  praecepta,  sed  velut  parabolas,  ex 
quibus  praecepta  caperentur.  Hoc  enim 
est,  quod  post  eas  statim  subjungit:  In- 
tellige,  quae  dico. 

Hujus  igitur  partis  seusus  est:  Eam 
esse  militum  legem  et  conditionem,  ut 
simul  atque  militiae  nomen  dederunt, 
omnes  alias  actiones,  quibus  antea  sese 
occupabant,  abjiciant  ac  seponant :  exem- 
pli  gratia,  familiae  administrationem, 
mercaturam,  agriculturam ,  opus  mecha- 
nicum ;  nec  aliud  jam  quam  bellum,  arma, 
victoriam,  stipendia  cogitent.  Juvat  hunc 
sensum  Graeca  dictio  piou,  id  est  vitae. 
Nam  j3t0(;  plerumque  significat  vitam, 
quatenus  ad  eam  sustentandam  victus 
opere  aliquo  quaeritur ;  ut  negotia  vitae 
sint,  quae  quis  exercet,  ut  habeat,  unde 
vivat.  Et  huc  allusisse  videtur  Ambro- 
sius,  quando  dixit  lib.  7.  in  Luc.  12.  In- 
decorum  est  homines  curare  de  cibo, 
qui  militant  regno.  Quod  autem  dixi 
militum  eam  esse  legem ,  etiam  B.  Tho- 
mas  affirmat  2.  sec.  q.  40.  art.  2.  Secun- 
dum  leges,  inquit,  humanas  militibus, 
qui  deputantur  ad  exercitia  bellica, 
negotiationes  interdicuntur. 

Vt  ei  placeat,  cui  se  probavit.  Ex 
Graeco  videri  potest  interpretem  vertisse, 
qui  se  probavit,    id  est  qui  ipsum   in 


militem  delegit.  Sic  enim  alii  clarius  ver- 
terunt  partioipum  Graecum  OTpaToAoYTg- 
oavTi.  Sensus  est:  militem,  ut  operam 
suam  probet  imperaratori,  a  quc  delectus 
est  et  adscriptus  in  militiam,  utque  ei 
placeat,  cnmia  negotia  ab  offieio  militari 
aliena  procul  a  se  removere.  Unde  Timo- 
theo  coiligendum  relinquit,  quid  ipsum 
facere  oporteat,  quem  appellaverat  mili- 
tem  Christi;  nec  ipsum  modo,  sed  in  uni- 
versum  Epicopos  ac  Presbyteros;  qui 
omnes  peculiari  ratione  prae  vulgo  fide- 
lium  milites  sunt  Christi ,  quatenus  ad 
hoc  ordinati  sunt,  ut  in  Evangelii  prae- 
dicatione  et  dispensandis  ecclesiae  Sacra- 
mentis,  ad  populi  salutem,  Christo  Do- 
mino  subserviant.  Qui  proinde  illud 
unum  agere  ot  cogitare  debent,  omnibus 
negotiis ,  quae  ab  hoc  scopo  sunt  aliena, 
dimissis. 

Itaque  ex  hoc  loco  recte  probant  sacri 
canones,  non  debere  clericos  exercere 
mercaturam  seu  negotiationem  et  quicquid 
est  hujusmodi :  quia  per  haec  plurimum 
impediuntur  a  militia  sua  spirituali  et 
ecclesiastica ,  cui  se  totos  impendere  de- 
bent.  Ex  eadem  hac  comparatione  et 
doctrina  Apostoli,  consequens  prima  fronte 
apparet,  non  admodum  congruere,  nec 
expedire,  ut  ecclesiarum  praelati  sint 
principes  ac  domini  saeculares  urbium  ac 
provinciarum :  quia  fieri  non  potest,  quin 
per  hujusmodi  potestatem  ac  jurisdictio- 
nem,  quantumvis  per  alios  eam  exerceant, 
aliquatenus  avocentur  a  debito  exercitio 
potestatis  ac  militiae  spiritualis.  Sed  non 
negamus,  quin  necessitas  retinendae  et 
conservandae  potestatis  a  majoribus  ac- 
ceptae  excusare  eos  possit:  ac  multo  ma- 
gis  ipsius  fidei  catholicae  conservandae 
et  tuendae  opportunitas,  aliaeque  circum- 
stantiae  concurrentes. 

5.  Nam  et  qui  certat  in  agone ,  non 
coronatur,  nisi  legitime  certaverit.  Illud, 
in  agone ,  redundat.  Nam  Graece  et 
Syriace  sic  legitur:  Si  autem  et  certet 
aliquis ,  non  coronatur  etc.  Consonat 
Ambrosianus  textus.  At  nec  Pelagius, 
Primasius,  Sedulius  in  suis  scholiis  agonis 
meminerunt.     Graecum  verbam,  afrAeTv, 

unde  athletae,  significat  certare  quocun- 
que  certandi  genere,  quod  corpore  exer- 
cetur ;  vehit  lucta ,  cursu ,  pugnis ,  disco, 
saltu.  Hoc  igitur  alterum  est  simile,  quo 
Timotbeum  exhortatur  Apostolus.  Id 
etiam,  inquit,  considera,  non  coronari  nec 
praemio  donari  athletam,  nisi  leges  omnes 
certaminissusceptiservaverit.  Neque  enim 
satis  est  quomodocunque  certasse,  sed 
legitime  certandum,  ut  victoriam  et  coro- 
nam  speres.  Ita  et  tu  ne  tibi  satis  esse 
putes,  quod  Episcopum  agas  quocunquo 
modo.  Nisi  enim  legitime ,  id  est  secun- 
dum  leges  a  Deo  praescriptas  et  a  me 
dudum  tibi  propositas ,  eo  certamine  per- 
functus  fueris;  coronam  immortalitatis 
adipisci  non  poteris.  Episcopale  mimus 
athletico  certamini  comparat,  quia  sicut 
athletis  multa  non  solum  agenda,  sed  et 
perferenda  sunt;  sic  et  Episcopis.  Sequi- 
tur  tertium  paradigma: 

6.  Laborantem  agricolam  oportet 
primum  de  fructibus percipere.  Bifariam 
hoc  intelligi  potest  juxta  diversam  con- 
structionem.  Obvia  structura  sensum  hunc 
facit:  Oportet  agricolam  laborantem,  id 
est  eum,  qui  non  segnis  fuerit,  sed  in 
opere  terrae  colendae  assiduus ,  esse  pri- 
mum  in  percipiendis  agri  sui  fructibus: 
idque  lege  quadam  naturae,  qua  primi 
fructus  debentur  cultori.  Sic  et  Episcopus, 
inquit,  si  diligenter  et  fideliter  in  cultura 
agri  Dominici  laboraverit;  in  praemio 
percipiendo  primus  ac  praecipuns  erit,  et 
quasdam  fructuum  laboris  sui  primitias  a 
Deo  recipiet.  Hanc  constmctionem  secu- 
tus  est  Syrus  interpres,  dum  ita  vertit: 
Agricolae,  qui  laborat,  convenit,  ut  pri- 
mum  de  fructibus  suis  clbetur. 

Alii  sententiam  ordinant  hoc  modo : 
Qportet  agricolam  primnm  laborantem  de 
fructibus  percipere.  Id  est:  Oportet  eum 
prius  laborare,  ac  postea  fructum  capere. 
Quod  nihilo  minus  episcopo  adaptatur ; 
qui  prius  laborare  debet,  quam  fructum 
operis  a  Deo  percipiat.  Uterque  sensus 
valet  ad  exhortationem ;  sed  prior  am- 
plius.  Nam  secunda  constructio  coactior 
etiam  est  ac  pene  violenta.  Notandum 
etiam  est,  particulam  primum,  tam  in 


Graeco  quam  in  Latino,  vel  ut  nomen 
accipi  posse,  vel  ut  adverbium.  Prior 
acceptio  priori  constructioni  magis  qua- 
drat ;  posterior  posteriori. 

Porro  sunt,  qui  putent,  eo  spectare 
hanc  de  agricola  similitudinem ,  ut  intel- 
ligat  Timotheus,  sibi  laboranti  non  defu- 
turum  fructum  nccessariae  sustentationis, 
utpote  ex  Evangelio  debitum,  etiamsi 
manibus  non  operetur;  ut  conveniat  hic 
locus  cum  illo  1  Cor.  9.  Quoniam  debet 
in  spe,  qui  arat,  arare,  et  qui  triturat, 
in  spe  fructus  percipiendi.  Sed  id  prae- 
ter  mentem  Apostoli,  cujus  institutum  hoc 
loco  est.  Timotheum  spe  coelestium  prae- 
miorum  animare  ad  labores. 

7.  Intellige,  quae  dico.  Quoniam  in 
parabolis  locutrs  est,  rovocat  eum  ad  in- 
telligentiam  et  diligentem  considerationem 
dictorum.  Nam  verti  otiam  potest :  Co- 
gita ,  considera ,  quae  dico.  Dabit  enim 
tibi  Dominum  in  omnibus  intellectum. 
Graece  modo  precativo :  Det  enim.  Syria- 
ca  lectio  ad  utrumque  ambigua  est:  ne- 
que  multum  refert  ad  sensum,  utro  modo 
legatur.  Secundum  Graecos  imprecatur 
Apostolus  Timotheo,  ut  Dominus  faciat 
eum  intelligere  non  ea  solum,  quae  dixit ; 
verum  etiam  alia  quaecunque  cognitu  ne- 
cessaria.  Secundum  nostram  lectionem 
promittit  Dominum  id  ei  praesliturum : 
sed  intellige,  petenti;  quia  scriptum  est: 
Petite  et  accipietis.  Sic  enim  David  pre- 
catus  est:  Da  mihi  intellectum  Psaim. 
118.  et  audivit:  Intellectum  tibi  dabo, 
Psalm.  31. 

Hic  autem  observa,  quemadmodum 
sibi  respondeant  praeceptum  et  gratia, 
praeceptum  enim  est:  lntellige ;  gratiam 
significant  haec  verba :  Dabit  tibi  Domi- 
nus  intellectum:  ne  videlicet  aliunde 
quis  speret,  se  praeceptum,  sicut  opportet, 
impleturum ,  nisi  ex  dono  Dei.  Unde 
Augustinus  lib.  2.  contra  duas  Epist.  Pcl. 
cap.  10.  Nihil ,  inquit,  in  scripturis 
sanctis  homini  jubetur  a  Deo ,  propter 
probandum  liberum  arbitrium,  quod 
non  inveniatur  vel  dari  ab  ejus  boni- 
tate  vel  posci,  propter  adjutorium  gra- 
tiae  demonttrandum.    Sane  hoc  ipsum 

est  quod  petimus  in  oratione  Dominica: 
Fiat  voluntas  tua,  id  est:  Fac  nos  fa- 
cere,  quod  praecipis. 

8.  Memor  esto  Dominum  Jesum  Chri- 
stum  resurrexisse  ex  mortuis.  Dominum, 
GraecaetSyra  nonhabent:  Latini  quoque 
codices  et  commentarii  vetustiores  non 
agnoscunt.  Ab  exhortatione  transit  Apo- 
stolus  ad  doctrinam  fidei,  idque  proptcr 
haereticos,  qui  inter  alia  dogmata  resur- 
rectioni  mortuorum  detrahebant,  dicentes 
rosurrectionem  esse  jam  factam,  quemad- 
modum  infra  declarat.  Curn  enim  hic 
fidei  artieulus  ab  humano  sensu  et  ab 
omni  priscorum  Philosophia  prorsus  esset 
alienus;  factum  est,  ut  statim  in  ipsis 
exordiis  Ecclesiae  contradictores  quos- 
dam  haereticos  pateretur,  qui  vel  sim- 
pliciter  eum  negarent,  adversus  quos  late 
disserit  Apostolus  1  Corinth.  15.  vel,  more 
Platonico,  ad  allegoricum  sensum  detor- 
querent;  ut  ii,  contra  quos  hic  agitur. 
Eam  vero  fidem  Apostolus  ut  stabiliat, 
studiosiseime  tam  hoc  loco  quam  ad  Co- 
rinthios  inculcat  veritatem  resurrectionis 
Jesu  Christi,  ut  per  eam,  velut  exemplar, 
ostendat  etiam  omnium  nostrum,  qui 
Christi  membra  sumus,  futuram  aliquando 
resnrrectionem.  Sicut  enim  nobis  natus 
est  Christus  et  nobis  mortuus :  ita  et  no- 
bis  resurrexit.  Dicit  ergo  Timotheo  Pau- 
lus:  Etsi  in  universa  fidei  doctrina  a  me 
probe  es  institutus;  illud  tamen  peculia- 
riter  monendus  es,  propter  quosdam  ndei 
corruptores,  ut  memineris  ac  diligenter 
animo  verses  atque  fidelibus  tradas  hanc 
veritatem,  scilicet  Christum  Dominum 
a  morte  ad  vitam  resurrexisse. 

Ex  semine  David.  Refertur  hoc  non 
ad  verbum  resurrexisse ,  sed  hyperbato 
quodam  ad  Jesum  Christum ;  ut  sensus 
sit :  Memento  Christum  vere  ex  progenie 
David  hominem  factum,  vere  resurrexisse 
a  mortuis.  Innuit  Apostolus,  non  solum 
fuisse,  qui  de  resurreciione  mortuorum, 
in  qua  complementum  est  nostrae  salutis, 
perversa  docerent;  verum  etiam ,  qui 
fidem  incarnationis  Dominicae,  a  qua 
ejusdem  salutis  initium  est,  pravis  opinio- 
nibus  subruerent  Constat  autem,  non  tan- 


tum  ex  antiquitatis  historia  atque  ex  iis, 
quae  scribunt  Epiphanius  et  Augustinus 
de  haeresibus,  verum  etiam  ex  epistolis 
Joannis  Apostoli,  multos  jam  tum  sedu- 
ctures  extitisse ,  qui  Jesum  solverent, 
negantes  eum  in  carne  venisse;  quo- 
rum  alii  corpus  ei  coeleste  tribuebant, 
alii  carnem  phantasticam  alfingebant. 
Unde  nec  vere  passum  fnisse  dicebant, 
nec  vere  mortuum,  nec  vere  a  morte  re- 
surrexisse.  Forte  etiam  respicit  Aposto- 
lus  ad  quorundam  Judaeorum  calumniam, 
qui  Christi  Domini  genealogiam  impugna- 
bant,  tamquam  non  ex  Davide,  sed  ex 
alia  quapiam  tribu  aut  stirpe  natus  esset. 
Qui  quidem  pessimus  error  est,  fidem 
Christianam  plane  destruens.  Si  enim 
Jesus  non  est  ortus  ex  Davide;  non  igi- 
tur  est  Messias  ille  seu  Christus  in  lege 
promissus,  idemquemundiSalvator,  quem 
ex  semine  David  nasciturum  scripturae 
Propheticae  palara  docent. 

Secundum  Evangelium  meum.  Id  est 
secundum  Evangelium,  quod  praedico. 
Sic  enim  loquitur  1  Cor.  15.  de  eadem 
mortuorum  agens  resurrectione :  Notum 
vobis,  inquit,  facio  Evangelium,  quod 
praedicavi  vobis.  Et  iterum:  Tradidi 
enim  vobis,  quod  ct  accepi  etc.  Ex  qui- 
bus  et  aliis  locis  satis  liquet,  eos  falli, 
qui  dicunt  Paulum,  quoties  Evangelii  sui 
meminit,  de  eo,  quod  a  Luca  scriptum 
est  sentire.  Quam  opinionem  commemo- 
rat,  non  autem  probat  Hieronymus  in  ca- 
talogo  in  Luca.  Refertur  autem  haec  pars 
ad  utrumque  praecedens,  scilicet  ex  se- 
mine  David  et  Christum  resurrexisse. 
Utrnmque  enim  Paulus  constanter  prae- 
dicabat.  Quanquam  videri  potest  ad  re- 
surrectionem  proprie  referendum :  nam 
et  1  Corinth.  15.,  quum  dixisset  Christum 
resurrexisse  tertia  die,  addidit:  secun- 
dum  scripturas.  Id  ipsum  patres  addi- 
tum  voluerunt.  in  symbolo  Constantino- 
politano.  Confert  enim  hujusmodi  adje- 
ctio  ad  confirmandam  fidem  articuli  cre- 
ditu  summopere  necessarii.  Nam  ut  ait 
eodem  loco  ad  Cor.  Si  Christus  non  re- 
surrexit ;  inanis  est  ergo  praedicatio 
nostra,  inanis  est  et  fides  vestra. 

9.  In  quo  laboro  usque  ad  vincula, 
quasi  male  operans.  In  Graecis  vocabu- 
lis  xcxonaOa)  et  xaxoupyoc,  quae  noster 
interpres  vertit  laboro  et  male  operans, 
elegans  allusio  est,  quae  sic  Latine  reddi 
potest :  mala  patior  tanquam  malefactor. 
Nam  lege  naturae  mala  malis  demum  red- 
denda  sunt,  et  poena  peccanti  debetur. 
Itaqne  sensus  est:  Cujus  Evangelii  causa 
patior  afflictiones  et  persecutiones  usque 
ad  carcerem  et  vincula ;  quasi  maleficus 
quispiam  ac  facinorosus.  Hoc  dicit,  ut  ex 
suis  afflictionibus  etiam  cum  infamia  con- 
junctis,  ampliorem  fldem  Evangelio  suo 
conciliet.  Nemo  enim  prudens  pro  re  vana 
et  incerta  sustineat  affligi,  vitaeque  ac 
faraae  periculum  subL-e. 

Sed  verbum  Dei  non  est  alligatum. 
Graece  ligatum,  vinctum.  Est  enim  hic 
altera  non  minus  jucunda  allusio  in  vo- 
cabulis,  vincula  et  vinctum,  quasi  dicat: 
Ego  quidem  vincula  patior,  sed  verbum 
Dei  vinculis  non  astringitur.  Corpus 
meum  ligatum  est;  sed  lingua,  qua  Evan- 
gelium  praedico,  non  est  ligata.  Significat, 
se  etiam  in  carcere  non  deesse  officio 
propagandi  Evangelii,  seu  lingua,  seu 
calamo :  et,  ut  ipse  impediatur,  per  alios 
tamen  praedicari  Christum,  de  quo  gau- 
dere  se  testatur  ad  Phil.  1. 

10.  Ideo  omnia  sustineo  propter  ele- 
ctos.  Ideo,  Graece  propter  hoc,  id  est  ut 
Evangelium  disseminetur,  ut  verbum  Dei 
currat  et  clarificetur ;  omnia  dura  suffero, 
uullum  refugio  laborem,  idque  propter 
electos,  id  est  eos,  qui  ad  salutem  ab  ae- 
terno  sunt  a  Deo  praedesrinati.  Quamvis 
enim  reprobi  sint  electis  in  hoc  mundo 
permixti,  et  eadem  officia  per  Ecclesiae 
ministros  impendantur  reprobis,  ut  doctri- 
na,  oratio,  exhortatio,  correptio,  sacra- 
mentorum  administrat'o :  non  tamen  haec 
propter  reprobos  fiunt,  sed  propter  clectos. 
Etenim  si  sciret  Ecclesia,  qui  sint  reprobi ; 
non  magis  pro  iis  oraret,  qnam  pro  dia- 
bolo,  ait  Augustinus  lib.  21.  de  civ.  Dei 
cap.  24.,  et  idem  judicium  de  doctrina  ac 
caeteris  officiis  memoratis. 

Porro  si  Paulus  non  sustinet  nisi  pro- 
pter  electos :  igitur  nec  Christus  proprie 


passus  nisi  propter  electos ;  idque  eo  ma- 
gis,  quia  Christus  patiens  perfectissime 
sciebat,  qui  essent  reprobi :  Ego  scio,  in- 
quit,  quos  elegerim.  Joan.  13.  Nec  magis 
dicendum,  quod  pro  reprobis  patiebatur, 
quam  quod  pro  illis  orabat.  Non  pro 
mundo  rogo,  inquit,  sed  pro  his,  quos 
dedisti  mihi  de  mundo.  Joan.  17. 

Jam  ex  eo,  quod  dicit:  propter  electos, 
discimus,  certam  Dei  electionem,  qua  nos 
ad  salutem  infallibiliter  elegit,  adeo  m>n 
excludere  necessitatem  bonorum  operum, 
ut  etiam  ea  statuat  tanquam  media  quae- 
dam  ad  ipsam  implendam  a  Deo  ordinata; 
sicut  eandem  electionem  implet  per  actio- 
nes  et  passiones  ministrorum  suorum. 
Quos  utique  oportet,  cum  Paulo,  hoc 
ipsum  intendere  in  universo  suo  ministe- 
rio,  ut  qui  electi  sunt  salvi  fiant.  Id  enim 
est,  quod  sequitur : 

Ut  et  ipsi  salutem  consequantur.  Ex- 
ponit,  quod  dixit,  propter  electos.  Vult 
enim  sensum  esse,  propter  electorum  ae- 
ternam  salutem.  Hujus  enim  respectu 
proprie  electi  vocantur.  Nihil  ergo  vetat, 
quo  rainus  etium  propter  reprobos  quae- 
dam  fiant  a  sanctis,  ad  hoc  nimirum,  ut 
dona  quaedam  temporaria  gratiae  Dei 
percipiant,  velut  fidem,  poenitentiam,  ju- 
stitiam ;  utque  saltcm  ad  tempus  in  bonis 
operibus  exerceantur.  Nam  et  haec  bona 
Christus  illis  sua  passione  promeruit, 
eademque  per  suam  gratiam  largitur.  Sed 
nihil  horum  aut  Christus  fecit  ar.t  nos 
facere  debemus,  ut  illi  salutem  consequan- 
tur:  quin  potius  ea  omnia,  sicut  in  salu- 
tem  electorum  cedunt,  ita  ad  eam  a  nobis 
destinari  debent.  Conjunctio  et  aut  re- 
dundat,  quod  non  est  infrequens  in  Epi- 
stolis  Paulinis,  aut  alios  Paulo  conjungit, 
quasi  dicat :  Omnia  sustineo,  non  solum 
meae  seu  nostrae  salutis  causa,  qui  jam 
fideles  sumus;  sed  et  aliorum  electorum, 
nominatim  eorum,  qni  adhuc  adducendi 
sunt  ad  ovile  Christi,  non  sine  nostris  la- 
boribus  et  periculis;  ut  et  ipsi  nobiscum 
salvi  fiant. 

Quae  est  in  Christo  Jesu.  Id  est  quae 
salus  est  per  Christum  Jesum.  Cum  glo- 
ria  coelesti.  Graece*et  Syriace,  cum  glO" 

ria  aeterna.  Quid  vero  Ambrosianus 
legerit,  ex  ejus  eomment.  non  liquet.  Haec 
clausula  non  ad  partem  proxime  praece- 
dentem  referenda  esfc,  sed  ad  superiorem. 
Explicat  enim  salutem  electorum,  quasi 
dicat :  ut  salutem  consequantur  non  qua- 
lemcunque,  sed  quae  conjuncta  est  cum 
aeterna  ac  coelesti  gloria  beatae  immor- 
talitatis,  cujus  una  cum  Christo  participes 
erunt.  Hic  rursus  innuit  resurrectiouem 
tam  Cbristi,  quam  nostram,  in  qua  bea- 
torum  gloria  consummatur. 

11.  Fidelis  sermo.  Hoc,  inquit,  quod 
dico  de  salute  electorum,  deque  partici- 
patione  gloriae  coelestis,  etsi  multis  in- 
credibile  videatur,  ac  iis  nominatim,  qui 
resurrectioni  mortuorum  contradicunt : 
res  tamen  indubitata  est  ac  certissima. 
Nam  si  commortui  sumus,  et  convive- 
mus.  Assertionem  explicat  et  confirmat, 
docens  modum  consequendae  salutis  et 
gloriae  promissae.  Docet  id  autem  dua- 
bus  sententiis,  quarum  prior  salutem  et 
vitam  ostendit;  posterior  regnum  et  glo- 
riam.  Nam  si}  inquit,  commortui  sumus 
Clr-isto  in  hoc  saeculo :  procul  dubio  cum 
illo  etiam  vivemus  in  futuro ;  non  spiritu 
solum,  sed  et  coipore  per  resurrectionem, 
sicut  et  ille  resurrexit. 

Quosensu  dicat:  nos  commori  Christo, 
non  omnino  clarum  est.  Ambrosianus  alii- 
que  nonnulli  sic  intelligunt:  Si  moriamur 
peccato,  quemadmodum  Christus  mortuus 
est  in  similitudine  carnis  peccati,  si  mor- 
tificemus  membra  nostra,  quae  super  ter- 
ram  snnt,  etiam  vivemus  cum  illo.  Hic 
sensus  accipit  probabilitatem  ex  aliis  lo- 
cis  apud  Apostolum,  maxime  ex  illo  Rom. 
6.  Si  autem  mortui  sumus  cum  Christo, 
credimus,  quia  simul  etim  vivemus  cum 
Chrieto.  Ubi  constat  intelligi  mortuos 
peccato.  Chrysostomus  autem  ejusque 
sequaces  interpretantur,  nos  Christo  com- 
mori,  dum  adversa,  dura  et  tristia,  mor- 
tem  denique  ipsam,  si  opus  sit,  pro  Christi 
nomine  perfercntes ,  Christo  patienti  et 
morienti  conformamur.  Quod  genus  mor- 
tis  seu  mortificationis  describitur  ab  Apo- 
stolo  2  Cor.  4.,  cum  inter  alia  dicit :  Sem- 
per  mortificationem    Jesu   in  corpore 


nostro  circumferentes,  ut  et  vita  Jesu 
manifestetur  in  corporibus  nostris.  Huic 
Graecorum  commentario  favet  circum- 
stantia  loci  praesentis,  ac  plane  respon- 
det,  quod  sequitur : 

12.  Si  sustinebimus ,  et  conregnabi- 
mus.  Graece  et  Syriace  in  praesenti :  si 
sustinemus,  adstipulantibus  etiam  codice 
MSS.  Laudensi,  expositore  Ambrosiano 
et  Pelagio.  Quam  lectionem  sensus  quo- 
que  Apostoli  requirit.  Si,  inquit,  in  hac 
vita  cum  Christo  toleramus  afflictiones, 
contumelias,  cruces  ,  mortes  ;  certissime 
futurum  est,  ut  cum  illo  in  futura  vita 
regncmus,  gloriae  ejus  coelestis  facti  par- 
ticipes.  Est  enim  idem  cum  eo,  quod  di- 
cit  Rom.  8.  Si  tamen  compatimur,  ut  et 
conglorificemur. 

Si  negaverimus,  et  ille  negabit  nos. 
Dixit,  ad  quos  promissio  gloriae  coelestis 
pertineat;  nunc  docet,  qui  sint  ab  ea 
alieni.  Sensus  est:  Si  metu  mortis  aut 
terrore  persecutionis  Christum  abnega- 
mus,  si  confessionem  nominis  ejus  abjici- 
mus,  idque  verbo  aut  facto  aut  etiam  si- 
lentio ;  ipse  vicissim  nos  abnegabit ,  id 
est  non  agnoscet  pro  suis,  dicturus  illud : 
Nescio  vos,  Matth.  25.  Respicere  videtur 
Apostolus  ad  illam  Domini  sententiam: 
Qui  negaverit  me  coram  hominibus, 
negabo  et  ego  eum  coram  Patre  meo  et 
coram  Angelis  ejus  Matth.  10.  Luc.  12. 

13.  Si  non  credimus,  ille  fidelis  per- 
manet.  Alii  vertunt:  Si  increduli  su- 
mus.  Nam  Graeco  verbo  &mOTOU(i8V  in- 
fidelitas  positiva  significatur;  quae  est 
eorum ,  qui  veritatem  auditam  recipere 
nolunt,  aut  semel  receptam  deserant. 
Quod  si,  inquit,  fecerimus:  ille  nihilomi- 
nus  fidelis,  id  est  verax  et  constans  in 
promissis,  permanebit.  Neque  enim  quo- 
rumdam  i?icredulitas  fidem  Dei  poterit 
evacuare,  Rom.  3  Promisit  Deus  salu- 
tem  credentibus  et  perseverautibus  usque 
in  finem,  qui  suiit  omnes  et  soli  electi; 
hanc  illis  omnibus  sine  dubio  praestabit. 

Negare  seipsum  non  potest.  Id  est 
non  potest  recedere  ab  eo,  quod  semel 
promisit  aut  statuit,  non  potest  retractare 
sententiam.  Hoc  eniin  Deo  esset  negare 


778 


COMMENTARIUS  IN  CAP.  II. 


seipsum,  cujus  natura  est  veritas.  Quae- 
res :  si  hoc  non  potest,  quomodo  est  om- 
nipotens  ?  Resp.  sicut  posse  peccare,  non 
est  posse,  sed  potentiae  defectus,  ita  et 
posse  negare  seipsum,  et  omnino  in  dete- 
rius  posse  mutari.  Certe  fallere  fidem 
promissi  non  est  sine  mendacio,  quod  in 
primam  veritatem  cadere  non  potest.  Cum 
autem  Apostolus  de  Christo  loquatur,  ut 
ex  contextu  patet,  binc  etiam  consequitur, 
Christum  impeccabilem  esse. 

14.  Haec  commone.  Id  est,  de  his, 
quae  jam  dixi,  frequenter  admone  fideles 
tibi  commissos,  et  maxime  tuos  Evangelii 
cooperarios,  scilicet  nos  victuros  et  reg- 
naturos  cum  Christo,  si  commortui  ei  fue- 
rimus  et  adversa  cum  eo  sustinuerimus. 
Ipsum  vero  nos  abnegaturum,  si  nos  ab 
ejus  confessione  et  fide  recesserimus. 
Ostendit  hoc  Apostoli  praeceptum,  non 
tam  causa  Timothei,  quam  aliorum,  qui 
ab  illo  admonendi  essent,  suporiorem  ex- 
hortationem  scriptam  fuisse. 

Testificans  coram  Domino,  vel  con- 
testans,  ut  legit  Arabrosianns.  Haec  con- 
testatio  valet  ad  terrendum  eos,  quibus 
fit.  Et  secundum  nostram  lectionem  jun- 
gitur  parti  praecedenti,  ut  sensus  sit:  De 
his  admone  fratres ,  cum  obtestatione, 
quam  facias  coram  Domino,  hoc  est,  de- 
clarans  te  haec  eos  commonefacere  coram 
Christo  Domino,  qui  in  judicio  testis  esse 
poterit  facti  a  te  officii  et  vindex  admo- 
nitionis  contemptae.  At  vero  secundum 
Graecum  et  Sjriacam  textum  multo  aptius 
cohaeret  sequentibus. 

Noli  contendere  verbis.  Graece  jitj 
XoyojiaxsTv,  id  est  non  contendere  ver- 
bis,  non  pugnare  verbis.  Sic  enim  in 
priori  Epistola  cap.  6. ,  ubi  nomen  est 
huic  verbo  respondens,  vertit:  pugnas 
verborum.  Apulejus  uno  vocabulo  dixit: 
verbigerari.  Porro  secundum  id ,  quod 
nos  legimus,  ipsum  Timotheum  monet 
Apostolus,  ut  a  pugnis  verborum  et  con- 
tentiouibus  abstineat,  ut  ne  utatur  ratione 
disputandi  contentiosa  et  litigiosa.  Juxta 
Graecam  vero  lectionem  praecipitur  Ti- 
motheo,  quid  alios  admonere  debeat,  ut 
haec  par6  connexa  superiori  sensum  ha- 


beat  hujusmodi :  Contestans  eo9  coram 
Domino,  ne  verbis  pugnent  ac  digladien- 
tur,  ne  contentiose  disputent.  Quod  tum 
raaxime  fit,  cum  disputando  victoria  quae- 
ritur,  non  veiilas.  Verbis  enim  conten- 
dere,  est  non  curare,  quomodo  error  ve 
ritate  convincatur,  sed  quomodo  tua  di- 
ctio  dictioni  praeferatur  alterius.  S.  Au- 
gustinus  lib.  4.  de  doct.  Christ.  cap.  28. 

Huic  Graecae  lectioni  et  sensui  favet 
locus,  quem  diximus  Epistolae  prioris, 
ubi  non  ipse  Timotheus  admonetur,  ne 
pugnas  verborum  exerceat,  sed  alii  circa 
quaestiones  et  pugnas  verborum  languen- 
tes  reprehenduntur.  Quin  et  vsrisimile 
est,  nostrum  interpretera  ita  vertisse :  non 
verbis  contendere.  Nam  hic  est  verbo- 
rum  ordo  in  omnibus  MSS. ,  minimum 
enim  differunt  in  vetere  scribendi  modo 
non  et  noli,  ut  facile  invicem  commu- 
tentur. 

Quod  autem  specr.lativa  Scholastico- 
rum  Theologia  non  sit  pugnax  et  litigiosa 
scientia,  quemadmodum  haeretici  caium- 
niantur,  ex  eo  liquet,  quod  argumentis 
ac  rationibus  diligenter  collatis  atque  ex- 
pensis,  studet  inveniendae  atque  in  lu- 
cem  proferendae  veritati.  Quae  sane  vera 
est  ac  legitima  disputandi  discendique 
ratio.  A  qua  quidem  longissime  absunt 
haereticorum  contentiosa  scripta,  strophis, 
conviciis  et  contumeliis  referta. 

Ad  nihil  enim  utile  est,  nisi  ad  sub- 
versionem  audientium.  Graeca  lectio  sic 
habet:  Ad  nihil  utile  ad  subvtrsionem 
audientium.  Itaque  6ecundum  hanc  le- 
ctionem,  tres  voculae  enim,  est,  nisi  re- 
dundant.  Graecis  Syra  consentiunt.  La- 
tinorum  autem  codicum  magna  varietas 
est.  Multi  et  praestantissimi  omittuut 
causalem  conjunctionem ;  nonnulli  etiam 
carent  exeeptiva  particula,  ut  non  sit  pro- 
babile,  interpretem  omnino  ita  vertisse, 
quemadmodum  nunc  legimus.  Sciendum 
est  autem,  priorem  partem  e  Graeco  posse 
etiam  hoc  modo  verti :  Ad  nullum  utile, 
id  est  ad  nullam  utilitatem,  quomodo 
verterunt  Erasmus  et  Hentenius.  Nostra 
quidem  lectio  planum  habet  sensum.  At 
secundum  eos  codices,  qui  Graecae  lectioni 

accedunt,  ita  sermo  ordinari  et  snppleri 
potest:  Ne  contendant  verbis  fquod  ad 
nihil  utile  est)  ad  subversionem  audien- 
tium,  n t  subversio  audientium  subjunga- 
tur  tanquam  effectus  contentionis ,  per 
parenthesim  autem  interponatur :  ad  nihil 
utile.  Quanquam  Graeca  sine  parenthesi 
possunt  sic  accipi :  Ne  verborum  pugnas 
sequantur  ad  nullam  utilitatem,  sed  ad 
subversionem  eorum,  qui  audiunt.  Pla- 
nius  eundem  sensum  dedit  Latimis  inter- 
pres  ex  Syro:  Ne  contendant  sermoni- 
bus  ad  subversionem  eorum ,  qui  au- 
diunt  eos. 

In  sumraa,  sentit  Apostolus,  Xoyoua- 
5(tav  seu  verborum  pugnam  non  solum 
esse  inutilem  et  fructu  carere  in  eo,  cum 
quo  disputatur,  verum  etiam  vehementer 
nocere  auditoribus.  Turbantur  enim  ex 
contentione  magistrorum,  et  vel  haesitare 
incipiunt  de  iis ,  quae  jam  tenebant  et 
recte  credebant ,  et  per  hoc  subvertitur 
eorum  fides,  vel  studia  partium  inter  eos 
excitantur,  et  accidit  illud,  quod  de  hu- 
jusmodi  pugnis  verborum  idem  Apostolus 
scribit  ia  prima  Epistola,  dicens :  Ex  qui- 
bus  oriuntur  invidiae ,  contentiones, 
blasphemiae  etc. 

Porro  manifestum  est,  Apostolum  non 
simpliciter  prohibere  disputationem  cum 
haerctico ,  ut  visum  est  nonnullis.  Non 
enim  idem  est,  disputare,  quod  conten- 
dere ;  «ed  contentio  vitium  est  disputan- 
tis,  ut  snpra  dictum  est.  Contendit  enim, 
qui  posthabito  veritatis  studio  suam  ex 
disputaticne  victoriam  et  ex  victoria  glo- 
riam  quaerit.  Unde  Graeci  contentionem 
cptXovstxiav  vocant,  id  est,  amorem  victo- 
riae.  Huic  autem  vitio  plerumque  et  al- 
terum  cohaeret,  videlicet  disputandi  mo- 
das  perturbatus,  clamor,  jactantia,  con- 
vicia,  animorum  acerbitas ;  quae  omnia 
ex  improbo  vincendi  studio  proficiscuntar. 
Itaque,  remotis  hujusmodi  vitiis,  disputa- 
tio  etiam  cum  haeretico  prudenter  et  cum 
fructu  poterit  institui,  sicutB.  Augustinum 
aliosque  patres  interdum  fecisse  legimus. 
Qua  de  re  vide  B.  Thomam  in  commen- 
tario  quaerentem,  an  submota  contentione, 
licitum   sit   coram    populo   disputare   de 


fide;  et  respondentem  cum  distinctione 
tam  ex  parte  audientium,  quam  ex  parte 
disputantis. 

15.  Solicite  cura  teipsum  proba- 
bilem  exhibere  Deo.  Graece:  Stude 
teipsum  probatum  exhibere  Deo.  Ipsum 
jam  Timotheum  admonet,  quemadmo- 
dum  in  ministerio  suo  versari  debeat : 
ac  primum,  ut  se  suumque  ministerium 
Deo  probare,  eique  in  omnibus  pla- 
cere  studeat.  Operarium  inconfusi- 
bilem.  Graecum  vocabulum,  quod  inter- 
pres  vertit:  inconfusibilem ,  ambiguum 
est  ad  activam  et  passivam  significatio- 
nem,  ut  verti  possit,  non  erubescentem, 
aut  non  erubescendum.  Priori  modo  sen- 
sus  est :  cura,  ut  te  talem  exhibeas  opera- 
rium,  quem  ab  opere  nullus  pudor  impe- 
diat;  qui  libere  et  profitearis  et  praedi- 
ces  crucem  Christi,  cui  nec  vincula  mea 
pudori  sint.  Ita  Graeci  exponunt,  et  qui- 
dem  congruenter  cum  eo ,  quod  supra 
monuit  Apostolus:  Noli  erubescere  testi- 
monium  Domini  nostri,  neque  me  vin- 
ctum  ejus.  Consentit  et  Syrus  interpres, 
dum  vertit,  operarium  sine  erubescentia. 
Quin  et  Augustinus  contr.  Crescon.  lib. 
1.  cap.  2.  legit  non  erubescentem.  At- 
que  ea  vocabuli  Graeci  signincatio  magis 
estusitata:  quametnoster  interpresmagis 
attendisse  videtur,  dum  reddit,  inconfu- 
sibilem,  juxta  eum  loquendi  morem,  qui 
est  locis  infinitis  nostrae  Latinae  versio- 
nis,  ubi  confundi,  pro  erubescere  poni- 
tur,  veluti  Eccles.  4.  Pro  anima  tua  ne 
confundaris  dicere  verum.  Est  enim 
confusio  adducens  peccatum :  et  est  con- 
fusio  adducens  gloriam  et  gratiam. 
Quae  Sapientis  sententia  cura  hoc  Apo- 
stoli  sensu  convenit.  Quanquam  et  pas- 
sivus  sensus  haud  ineptus  est,  ut  opera- 
rius  non  erubescendus  dicatur,  qui  tam 
diligens,  fidelis  et  industrius  in  operc  est, 
ut  dominum  suum  ejus  non  pudeat,  sed 
in  eo  sibi  placeat;  ut  eum  non  negct,  sed 
suum  agnoscat.  Nam,  ut  superius  dixit: 
Si  negaverimus,  et  ille  negabit  nos.  Hoc 
posteriori  modo  vertit,  ot  in  paraphrasi 
exponit  Erasmus. 

Recte   tractantem   verbum    veritatis. 

Graece  opfroTOfAOuvxa,  id  est  recte  secan- 
tem:  atque  ita  recentiores  vertunt.  Ejus 
vocabuli  significationem  alii  aliter  expli- 
carit.  Theophylactus  et  Oecumenius  Cbr y- 
sostomum  secuti  metaphoram  deducunt  a 
coriariis,  qui  superflua  resecant  a  pellibus, 
quas  ad  usum  parant.  Ita  ajunt.  Timo- 
theum,  et  in  eo  unumquemque  verbi  mi- 
nistrum,  moneii,  ut  in  tradenda  doctriua 
veritatis  amputet  et  abjiciat  quicquid  su- 
perfluum,  falsum  et  adulterinum  est.  Ve- 
rum  hujusmodi  resectio  minus  apte  re- 
fertur  ad  verbum  veritatis,  in  quo  nihil 
est  falsum  aut  adulterinum,  nihil  etiam 
superfluum:  nisi  hoc  ipsum  ad  ejus  ex- 
positionem  referatur,  ut  significetur,  ab 
expositione  Scripturae  sacrae  falsos  et 
adulterinos  sensus  esse  resecandos.  Quan- 
quam  nec  ea  quadrat  explicatio.  Non 
enim  de  scriptura  sacra  loquitur  Aposto- 
lus,  sed  de  verbo  veritatis,  id  est,  de 
vera  fidei  doctrina  verbo  tradenda.  Alii 
proinde  metaphoram  sumptam  volunt  a 
coquis,  quorum  est  recte  dividere  cibos ; 
aut  a  patre,  qui  panem  alendis  filiis  in 
frusta  dividit,  quantum  cuique  convenit; 
ac  si  diceret  Paulus:  Studiose  cura,  ut 
auditoribus  pro  cujusque  captu  et  con- 
ditione  panem  verbi  divini  distribuas.  Id 
quod  alibi  seipsum  fecisse  testatur  Apo- 
stolus,  ut  1  Cor.  2.  et  3.  Sapientiam,  in- 
qnit,  loquimur  inter  perfectos,  et  iterum : 
Tanquam  parvulis  in  Christo,  lac  vo- 
bis  potum  dedi,  non  escam ;  nondum 
enim  poteratis,  et  Heb.  5.  Facti  estis 
quibus  lacte  opus  sit,  non  solido  cibo. 

Praeter  hunc  sensum,  etsi  percommo- 
dum ,  est  et  alius ,  fortasse  germanior, 
quem  indicat  Theodoretus,  ita  breviter 
commentans  in  hunc  locum:  Laudamus 
agricolas,  qui  rectos  sulcos  proscindunt; 
ita  etiam  magister  est  laude  dignus,  qui 
sequitur  regulam  divinorum  eloquiorum. 
Sentit  ergo,  eum  recte  secare  seu  tractare 
verbum  veritatis,  qui  doctrinam  Chri- 
stianam,  quae  doctrina  veritatis  est,  ea 
fide  tradit  auditoribus,  ut  nusquam  deviet 
a  recto  tramite  regulae  sibi  praescriptae, 
quae  est  regula  verbi  divini.  Pro  hoc 
sensu  facit,  quod  eodem  Graeco  vocabulo 


usi  suntLXX.  interpretes  ad  rectitudinem 
viac  significandam,  ut  Prov.  11.  ubi  nos 
habemus:  Justitia  simplicis  diriget,  id 
est  rectam  faciet,  viam  ejus ;  item  quod 
Paulus  Gal.  2.  dicens,  quosdam  non  recte 
ambulasse  ad  veritatem  Evangelii,  ver- 
bum  ejusdem  compositionis  usurpavit, 
bpbonodoXv,  id  est  recto  pede  incedere. 
Et  quidem  juxta  hunc  sensum  bene  ver- 
tit  tam  noster  interpres,  quam  Ambrosia- 
nus ,  recte  tractantem ;  quemadmodum 
et  Sjrus,  recte  praedicantem.  Denique 
huic  intellectui  congruit,  quod  sequitur. 

16.  Profana  autem  et  inaniloquia 
devita.  Conjunctionem  et,  Graecus,  Syrus 
et  Ambrosianus  textus  non  habent;  ac 
superfluam  esse,  licet  in  omnes  pene  co- 
dices  Latinos  irrepserit,  satis  liquet  ex 
ult.  cap.  prioris  epist,  ubi  eadem  prorsus 
admonitio  est,  his  interpretis  nostri  ver- 
bis:  Devitans  profanas  vocum  novita- 
tes.  Nam ,  verbo  excepto ,  quod  hic  alii 
vertunt  praetermitte,  alii  fuge,  Graeca 
eadem  sunt.  Unde  et  Ambrosianus  ita 
legit  hoc  loco :  profanas  autem  vocum 
novitates  deviia.  Adde  quod  Graeca  non 
admittunt  interpositam  conjunctionem,  ut 
si  Latine  dicas :  profanas  et  vanilo- 
quentias  devita.  Cur  autem  noster  inter- 
pres  in  priori  Epistola :  vocum  novitates ; 
hic  autem,  inaniloquia,  verterit;  illic 
rationem  dedimus,  quia  nimirum  Grae- 
cam  vocem  reperit  una  literula  mutatam ; 
quae  mutatio  diversam  hanc  efHcit  signi- 
ficationem.  Et  eo  quidem  loco  diximus 
veriorem  videri  lectionem,  xaivo<p(ovia<;, 
id  est  novitates  vocum,  quam  et  Chry- 
sostomus  Theophylacto  teste  utrobique 
secutus  est,  ut  et  Oecumenius.  Sed  quia 
complures  Graeci  codices  habent  xsvocpto- 
\>(a<z,  id  est  inanitates  vocum,  vel  uno 
vocabulo,  inaniloquia ;  idcirco  nec  istam 
lectionem  repudiamus.  Juxta  quam  sen- 
sus  erit,  inanem  et  clamosam  loquacita- 
tem  doctori  Evangelico  vitandam  et  pro- 
fligandam  esse ;  maxime  quae  profanos  et 
a  vera  pietate  remotos  sensus  habeat  ad- 
mixtos. 

Multum  enim  proficiunt  ad  impieta- 
tem,  Graece  et  Syriace,  proficient.  Quae 

et  Ambrosiani  ac  multorum  codicnm  La- 
tinorum  lectio  est.  Graeca  sic  habent : 
Ad  amplius  enim  procedent  impietatis. 
Quod  ita  vertunt:  Ad  majorem  enim 
proficient  impietatem.  Dubium  est  au- 
tem,  ad  res  an  ad  personas  referendum 
sit  verbum  proficient.  Cum  enim  nihil  de 
personis  praecesserit ,  videri  potest  de 
rebus  accipiendum,  hoc  modo :  Profana 
inaniloquia  devitanda  praecepi,  quoniam 
ipsa  dum  paulatim  irrepunt  in  animos 
auditorum,  fomentum  addunt  ad  impieta- 
tem,  semperque  majora  capiunt  incre- 
menta.  Sic  plerique. 

Caeterum  Chrysostomus  videtur  referre 
ad  personas,  dum  hunc  locum  exponens 
dicit:  Amplius  enim  proficient  impii.  Et 
mox  subjungit:  Per  haec  ostendit,  eos 
emendari  corrigique  non  posse,  qui  sponte 
a  veritate  aberrarunt.  Hanc  vero  expo- 
sitionem  veriorem  esse,  multa  probant. 
Primum  quia  de  personis  continuo  se- 
quitur:  Et  sermo  eorum  ut  cancer  ser- 
pit;  ex  quibus  est  Hymenaeus  etc.  De- 
inde  quia  sermo  Graecus:  Ad  majorem 
progredi  impietatem,  magis  hominum  est 
quam  verborum.  Accedit  quod  sequenti 
capite  bis  idem  verbum  de  personis  dici- 
tur:  Sed  ultra  non  proficient,  et:  Mali 
autem  homines  et  seductores  proficient 
in  pejuSj  errantes  et  in  errorem  mitten- 
tes.  Quae  quidem  posterior  sententia  vice 
commentarii  esse  potest  ad  intelligendum 
locum  praesentem. 

Nec  obstat,  quod  expressa  mentio  de 
personis  nulla  praecesserit.  Nam  tacite 
continebatur  in  profanis  inaniloquiis. 
Sensus  enim  erat:  Tu  recte  et  ad  nor- 
mam  fidei  tracta  verbum  veritatis;  si  qui 
vero  profanas  vocum  sive  novitates,  sive 
inanitates  proferant,  ecs  ne  audias,  neque 
admittas;  sed  hujusmodi  eorum  sermones 
procul  abjice  et  repelle.  Jam  enim,  sub 
linem  epist.  superioris,  indicavimus,  non 
tam  moneri  Timotheum  ne  ipse  profana 
dogmata  sequatur  ac  doceat;  quam  ne 
alios  talia  docentes  aut  proferentes  tole- 
ret ;  sed  ut  totum  hoc  genus  devitet  et  a 
grege  suo  depellat.  Cujus  hic  ratio  red- 
ditur  ex  illorum  malitia  et  nocumento ;  quia 


nimirum  seductores  illi  ac  perversorum 
dogmatum  magistri  semper  ad  ulteriorem 
proficient  impietatem,  tam  in  se  quam  in 
auditoribus ;  videlicet  errantes  et  in  er- 
rorem  mittentes. 

17.  Et  sermo  eorum  ut  cancer  serpit. 
Multi  codices  serpet ,  in  futuro,  legunt, 
scilicet  iidem,  qui  proficient,  in  parte 
praecedenti.  In  Graeco  duae  voces  sunt 
vojiyjv  Kstj  pastionem  habebit.  Similiter 
in  Syriaco :  pastionem  apprehendet.  Id 
noster  interpres  non  ineleganter  extulit 
uno  vocabulo  serpet.  Porro  cancer  hoc 
loco  non  animalis  retrogradi,  sed  morbi 
nomen  est,  qui  carnem  quam  occupavit 
continuo  depascens,  semper  longius  ser- 
pit,  donec  mortem  adferat.  Graece  Yay- 
ypaiva  dicitur:  tametsi  gangraena  pro- 
prie  non  idem  est  quod  cancer ;  sed,  ut 
medici  tradunt,  causa  et  celeritate  nocendi 
et  periculi  magnitudine  a  cancro  differt. 

Unde  recentiores  quidam  interpretes 
non  cancerem,  sed  gangraenam  hoc  loco 
vertendum  putarunt.  Quanquam  videri 
potest  Apostolus  speciem  pro  genere  po- 
suisse,  id  est  gangraenam  pro  morbo  in 
morem  canceris  serpente,  et  vicina  cor- 
poris  membra  depascente,  usque  dum 
ipsum  hominem  extinguat.  Certe  veteres 
omnes  Latini  cancerem  legunt :  nec  Graeci 
commentatores  vocabulum  peculiariter 
urgent.  Interpres  quoqueSyrus  cancerem 
reddidit.  Constat  autem  hoc  velle  Apo- 
stolum,  sermonem  haereticorum  profana 
et  adulterina  docentium,  instar  canceris 
aut  gangraenae  serpere;  id  est,  vim  sui 
veneni  inter  fideles  semper  longius  diffun- 
dere,  donec  universum  alicujus  Ecclesiae 
corpus,  ut  civitatem  aut  populum,  conta- 
gio  pervaserit,  nisi  vigilantia  pastorum 
grassanti  malo  prudenter  et  celeriter  oc- 
currat.  Res  miserabiii  experimento  notior, 
quam  ut  pluribus  verbis  declarari  debeat. 

Ex  quibus  est  Hymenaeus  et  Philetus. 
Duorum  nomina  prodit,  qui  praecipui 
erant;  quo  sibi  ab  illis  caveant  fideles. 
De  Phileto  quidem  nihil  alibi  habemus : 
Hymenaeum  vero  scribit  Apostolus  in 
priori  Epistola  cap.  1.,  a  se  fuisse  tradi- 
tum  Satanae,  simul  cum  Alexandro  ;  quod 

pravis  sermonibns  fidem  cormmperent, 
non  sine  blasphemia  et  maledictis :  licet 
eo  loco  doctrinam  eornm  non  aperiat. 

18.  Quia  veritate  exciderunt.  Graece : 
Qui  circa  veritatem  aberrarunt,  quem- 
admodum  et  legit  Augnstinus  Epist.  119. 
ad  Jan.  cap.  3.  Ambrosianus  autem :  Qui 
deerraverunt  a  veritate.  Significat  Apo- 
stolus,  eos  a  scopo  Christianae  veritatis, 
ad  quam  collimare  debebant,  aberrasse. 
Tale  quid  enim  Graeci  verbi  proprietas 
habet,  uti  diximus  ad  illud  1  Epist.  1.  A 
quibus  quidam  aberrantes,  ac  rursus,  ad 
illud  extremnm  capitis  sexti,  cirea  fidem 
exciderunt.  Nam  in  Graeco  eemper  idem 
verbum  est. 

Dicentes  resurrectionem  esse  jam  fa- 
ctam.  Non  expresse  et  aperte  mortnorum 
resurreetionem  negabant,  veriti  ne  statim 
deprehenderentur:  sed  oblique  et  insi- 
diose,  sicut  haereticis  mos  est,  id  facie- 
bant;  dicentes  resurrectionem  mortuorum, 
quam  credere  nos  profitemur,  jam  factam 
esse.  Ex  quo  utique  sequebatur,  eam  non 
esse  futuram  in  fine  saeculi,  sicut  Eccle- 
sia  credit.  Procedebat  hic  error  ex  philo- 
sophia  gentili,  quae  resurrectionem  cor- 
porum  assequi  nulla  ratione  valuit.  Atque 
hujus  unius  erroris  exemplo  declarant 
Graeci  interpretes,  quam  verum  sit,  quod 
modo  dixit  Apostolus,  haereticos  per  sua 
profana  dogmata  semper  ad  majorem 
progredi  impietatem.  Nam  sublata  fide 
resurrectionis  mortuorum,  simul  universa 
religio  Christiana  subvertitur.  Si  enim 
mortui  non  resurgunt :  igitur  neque  Chri- 
stus  resurrexit,  neque  restat  judicium, 
neque  expectatio  vitae  futurae ;  sed  quot- 
quot  dormiernnt  in  Christo,  perierunt;  et 
alia  sequuntur  absurda,  quae  Paulus  enu- 
merat  1  Cor.  15. 

Quaeritur,  quo  sensu  dixerint  resurre- 
ctionem  jam  factam  esse.  Multi  dicunt, 
eos  docuisse  non  aliam  nobis  exspectan- 
dam  resurrectionem,  quam  qua  quotidie 
per  liberorum  procreationem  homines  re- 
nascuntur  et  quodammodo  reviviscunt  in 
filiis.  Hanc  enim  et  non  aliam  resurrectio- 
nem  agnoverunt  Sadducaei,  nec  non  qui 
multo  post  secuti  sunt  haeretici,    Seleu- 


ciani:  de  quibus  Augustinus  haer.  59. 
Resurrectionem,  inquit,  non  putant  fu- 
turam,  sed  quotidis  fieri  in  generatione 
filiorum.  Alii  factam  sen  conipletam  ex 
mente  istornm  iuterpretantur  resurrectio- 
nem,  in  quotidiana  animorum  renovatione 
ac  regeneratione  a  morte  peccati  ad  vi- 
tam  justitiae;  ad  quam  resurrectionem 
ipse  Apostolus  passim  fideles  hortatur. 
Sic  Augustinus  intellexit  epist.  jam  me- 
inorata  ad  Jan.  119.  A  quo  sensu  non 
raultum  absunt,  qui  in  baptismo  cujusque 
factam  resurrectionem  exponunt.  In  eo 
narnque,  jaxta  ipsius  Apostoli  doctrinam 
Rom.  6.,  Christo  commorimur,  ut  cum  eo 
resurgamus  in  novitatem  vitae.  Unde  ba- 
ptismus  vocatur  etiam  lavacrum  regene- 
rationis  Tit.  3.  et  de  eo  dicitur:  Nisi  quis 
renatus  fuerit  ex  aqua  et  spiritu,  Joan.  3. 

Kefert  autem  Tertull.  lib.  de  resurr. 
carnis  cap.  19.  nec  suo  tempore  defuisse, 
qui  resurrectionem  mortuorum  manifeste 
annunciatam,  in  imaginariam,  ut  ait,  re- 
surrectionem  distorquerent,  dicentes  ex- 
inde  homines  resurrectionem  fide  conse- 
cutos  cum  Domino  esse,  quum  baptisma 
induerint.  Ac  de  iisdem  ita  subjicit:  Hoc 
denique  ingenio,  etiam  in  colloquiis,  saepe 
nostros  decipere  consueverunt,  quasi  et 
ipsiresurrectionem  carnis  admittant.  Quin 
et  Divus  Thomas  in  comment.  testatur, 
etiam  sua  aetate  quosdam  haereticos  ex- 
stitisse,  qui  omnia,  quae  dicuntur  in  Scri- 
pturis  de  resurrectione  mortuorum,  refer- 
rent  ad  resurrectionem  animarum  jam  in 
nobis  factam,  secundum  illud  Apostoli 
Col.  3.  Si  consurrexistis  cum  Christo, 
quae  sursum  sunt  quaerite.  Quam  vi- 
delicet  Joannes  in  Apoc.  20.  vocat  pri- 
marn  resurrectionem.  Ad  hanc  igitur 
allegoricam  resurrectionem  revocasse  vi- 
dentur  Hymenaeus  et  Philetus  intentio- 
nem  fidelium;  ut,  quodam  praetextu  pie- 
tatis,  a  fide  verae  resurrectionis  eos  alie- 
narent:  haud  multo  secus,  quam  Orige- 
nesallegorica  scripturarum  interpretatione 
simplicem  historiam  in  multis  sustulit. 

Sunt  autem  et  aliae  expositiones  erroris 
de  resurrectione  jam  facta,  'apud  Pela- 
gium,  Primasium  et  Sedulium;  etsi  mi- 

nus  probabiles.  Una,  quod  factam  dixerint, 
quando  restittita  est  captivitas  Babylo- 
nica.  De  hac  enim  sub  typo  resuscitatio- 
nis  ossium  aridorum  prophetaverat  Ezech. 
cap.  37.  Altera,  quod  completam  in  Cbri- 
sto,  et  illis  dumtaxat,  de  quibus  dicitur 
inEvangelio :  Multa  corpora  Sanctoru?n, 
qui  dormierant  surrexerunt.  Matth.  27. 
Tertia,  quod  compleri  quotidie  dixerint 
in  palingenesia  Pythagoraea,  dum  scilicet 
animae  morientium  in  alia  semper  cor- 
pora  migrant,  ut  quidem  Pythagorici 
tradunt. 

Et  subverterunt  quorundam  fidem. 
Graece  et  Syriace,  subvertunt,  in  prae- 
senti.  Atque  ita  legit  inter  Latinos  Pri- 
masius,  et  ante  eum  Augusfinus  lib.  4. 
contra  Faustum  cap.  2.  Eadem  lectio  est 
in  MSS.  Laudensi.  Significat  enim  Apo- 
stolus,  illos  adhuc  persistere  in  perverso 
studio  disseminandi  eiroris,  non  sine  suc- 
cessu.  Utitur  autem  vocabulo  subvertendi, 
quia  sublata  fide  resurrectionis ,  velut 
subtracto  fundamento,  mox  reliquum  ae- 
dificium  Christianae  religionis  corruit,  ut 
supra  declaratum  est. 

19.  Sed  firmum  fundamentum  Dei 
stat.  Occupatione  praevertit  objectionem 
hujusmodi :  Si  a  veritate  exciderunt  Hy- 
menaeus  et  Philetus,  et  aliorum  fidem 
subverterunt ,  nec  subvertere  desinunt, 
metuendum,  ne  tandem  deficiat  Christia- 
norum  fides  et  religio.  Quamvis,  inquit, 
quorundam  subvertatur  fides:  non  ta- 
men  fundamentum  Dei  subvertitur,  sed 
perpetuo  firmum  ac  polidum  consistit. 
Fundamentum  hoc  varie  exponitur.  Non- 
nulli  intelligunt  decretum  divinae  prae- 
destinationis,  sive  aeternum  Dei  consi- 
lium  de  salute  electorum.  Alii  librum 
vitae.  Alii  promissiones  ac  testimonia  in 
Scripturis  posita,  quibus  illud  Dei  con- 
silium  nobis  annunciatur  et  confirmatur/ 
Ambrosianus  refert  ad  fidem  promissorum 
Dei.  Sed  his  expositionibus,  quae  pene 
coincidunt,  obstat,  quod  statim  adjicit 
Apostolus,  hujus  fundamenti  signaculum 
esse :  Cognovit  Dominus,  qui  sunt  ejus, 
id  est,  decretum  electionis  divinae.  Signa- 


culum   autem  a  re  consignata   diversum 
esse  oportet. 

Rectius  igitur  alii :  qui  vel  Eeclesiam 
in  suis  electis,  quibus  gratia  datur  im- 
mobiiiter  standi,  quemadmodum  S.  Tho- 
mas  exponit;  vel  fidem  electorum  intel- 
ligunt  per  fundamentum  Dei;  quemad- 
modum  Graeci.  Pro  quibus  facit,  quod 
dixerat  de  fide  quorundam  subversa; 
quasi  dicat:  Etiamsi  quorundam  fides 
subvertatur:  attamen  electorum  fides, 
quae  est  firmum  Dei  fundamentum,  per- 
sistit.  Ipsa  quoque  Ecclesia  rectissime 
firmum  ac  solidum  Dei  fundamentum  vo- 
catur,  quia  super  petram,  id  est  Christum, 
a  Deo  firmiter  fundata,  nullis  aut  Sata- 
nae  machinis  aut  tentationum  fluctibus, 
subverti  potest  aut  labefactari:  nam  etsi 
quidam  ab  ea  deficiunt;  ipsa  tamen  in 
suis  electis  perseverat  usque  in  finem. 
Unde  Joannes  1  Epist.  2.  loquens  in  per- 
sona  electoium :  Ex  nobis,  inquit,  pro- 
dierunt ;  sed  non  erant  ex  nobis.  Nam 
si  fuissent  ex  nobis ;  permansissent  uti- 
que  nobiscum.  Sed  et  alibi  passim  ele- 
ctis  tribuitur  stabilitas  ac  deficiendi  im- 
possibilitas.  Matth.  24.  Ut  in  errorem 
inducantur,  si  fieri  potest,  etiam  electi. 
Joan.  10.  Oves  meae  non  peribunt  in 
aeternum,  et  non  rapiet  eas  quisquam 
de  manu  mea,  et  iterum:  Nemo  potest 
rapere  de  manu  Patris  mei.  Item  Rom. 
8.  Quis  7108  separabit  a  charitate  Chri- 
sti  ?  et  infra :  Certus  sum  quia  neque 
mors  neque  vita  etc.  poterit  nos  sepa- 
rare  a  charitate  Dei.  Ex  his  admodum 
fit  verisimile,  firmum  Dei  fundamentum 
intelligi  fideles  electos;  sive,  quod  idem 
est,  Ecclesiam  in  electis.  Nam  et  de  iis 
jam  superius  dixerat  hoc  eodem  capite, 
se  omnia  sustinere  propter  electos,  ut 
et  ipsi  salutem  consequantur. 

Habens  signaculum  hoc:  Cognovit 
Dominus,  qui  sunt  ejus.  Latinius  dice- 
retur  per  reciprocum:  qui  sunt  sui ,  quo- 
modo  citat  Hieronymus  in  comment.  su- 
per  Zach. ,  ant  qui  sunt  ipsius ,  ut  legit 
Ambrosianus.  Rationem  adjungit  Aposto- 
lus  ejus ,  quod  dixit :  Firmum  Dei  fun- 
damentum  stare,  quia  scilicet  impressum 


784 


COMMENTARRTS  IN  CAP.  II. 


habet  hoc  signaculum  sive  sigilluin : 
Cognovit  Dominus,  qui  sunt  sui.  Te- 
stimonium  hoc  e  Deuter.  sumptum  putat 
Chrysostomus,  sed  verius  est  ex  Num.  16. 
citari.  Nam  pro  eo,  quod  ibi  Hieronymus 
ex  Hebraeo  vertit:  Notum  faciet  Domi- 
nus,  qui  ad  se  pertineant ;  LXX.  sicha- 
beut:  Cognovit  Deus  eos ,  qui  sui  sunt. 
Quae  verba  a  Mose  ad  seditiosos  dicta 
pro  se  et  Aarone,  tanquam  electis  divini- 
tus  ad  populi  regimen  et  sacerdotium, 
Apostolus  suo  accommodat  instituto ,  quo 
agit  de  electis  ad  vitam  aeternam.  Hos 
docet  firmitatem  standi  accipere  a  divina 
praedestinatione ,  significata  his  verbis : 
Cognovit  Dominus,  qui  sunt  ipsius. 
Cum  enim  decretum  Dei  firmum  sit  atque 
immobile:  stare  eos  necesse  est,  quos 
Deus  aeterno  praedestinationis  suae  de- 
creto  stare  voluit,  id  est  electos,  atte- 
stante  Domino  Joan.  6.  Haec  est  enim 
voluntas  ejus,  qui  misit  me  Patris,  ut 
omne ,  quod  dedit  mihi,  non  ptrdam 
ex  eo. 

Vocatur  autem  hoc  decretum  cognitio 
Dei,  non  quod  sit  nuda  notitia  futurorum, 
aut  quod  praenotionem  operis  aut  con- 
sensus  alicujus  ex  parte  electorum  prae- 
supponat,  sed  more  Scripturae  notitia 
amoris  et  approbationis  intelligittir.  Sic 
enim  et  Christus  de  ovibus  suis ,  id  est 
electis  loquitur  Joan.  10.  Et  cognosco 
meas ,  et  cognoscunt  me  meae  Qui  re- 
probis  e  contrario  dicturus  est :  Non  novi 
vos ,  Matth.  7.  et  25. 

Porro  decretum  hoc  Apostolo  vocatur 
sigillum  electis  imprcssuin,  vel  propter 
arcanum  electionis  divinae,  quasi  sub 
sigillo  clausum  et  ab  oculis  humanis  re- 
motum ,  quia  quamdiu  hic  vivimus ,  certo 
scire  non  possumus,  qui  ad  numerum 
electorum  pertineant:  vel  potius  ad  signi- 
ficpndum  robur  et  firmitatem  ejusdem 
electionis.  Ad  hoc  enim  pacta  et  pro- 
missa  conscribi ,  et  impresso  vel  appenso 
sigillo  communiri  solent,  ut  perpetuo 
rata  maueant,  nec  cuiquam  fas  sit  ea 
violare. 

Et  discedat  ab  iniquitate  omnis ,  qui 
nominat  nomen  Domini.  Graece  Christi, 


ut  nunc  quidem  plerique  codices  habent. 
Nam  veterum  Graecorum  commentarii 
testantur  eos  legisse:  Domini ,  quemad- 
modum  et  praeter  alios  nonnullos  libros 
Graecos  habet  editio  Complutensis  et 
translatio  Syriaca.  Quod  vero  pro  nomi- 
nat ,  in  quibusdam  Latinis  invocat  legi- 
tur,  non  germana  lectio  est,  sed  ejus 
expositio  quaedam.  Loquitur  ad  eumdem 
modum  Lucas  Act.  19,  13.,  licet  ibi  La- 
tine  legatur:  invocare  nomen  Domini. 
Haec  Apostoli  sententia  velut  alterum 
fundamenti  Dei  signaculum  a  multis  ac- 
cipitur.  S.  Thomas  et  Cajetanus  faciunt 
alteram  signaculi  partem.  Pro  utrisque 
facit,  quod  hac  etiam  parte  Paulus  allu- 
sisse  videtur  ad  Scripturam  ejusdem  loci 
Num.  16.,  nimirum  ad  id,  quod  Moses 
dicit  populo:  Recedite  a  tabernaculis 
hominum  impiorum.  Hoc  modo  sensus 
est,  ad  idem  sigillum  divini  fundamenti 
referendam  esse  observationem  hujus 
praecepti:  Quicunque  nominat  nomen 
Domini,  id  est,  quicunque  Christi  se  esse 
dicit,  et  Christianum  se  profitetur,  rece- 
dat  ab  injustitia.  Quod  quidem  si  perse- 
veranter  faciat,  certissima  nota  est,  eum 
esse  de  numero  praedestinatorum,  et  ad 
firmum  ac  stabile  Dei  fundamentum  per- 
tinere. 

Alii  significari  putant  effectum  signa- 
culi,  id  est  aeterni  decreti  praedestinatio- 
nis  divinae.  Per  hanc  enim  efficaciter  fit, 
ut  homo  libera  sua  voluntate  discedat  ab 
iniquitate,  et  in  sancta  conversatione  per- 
severet.  Verum  nihil  prohibet,  unum 
signaeulum  esse  alterius  effectum.  Ini- 
quitatis  nomine  quidam  falsitatem  intel- 
ligunt,  adducentes  illud  simile  Rom.  2. 
Qui  non  acquiescunt  veritati,  credunt 
autem  iniquitati ,  id  est  falsis  doctrinis. 
Sunt,  qui  referunt  ad  vitae  turpitudinem, 
quasi  rcspiciat  Apostolus  ad  scholam  Si- 
•monis,  quae  praeter  absurditatem  dogma- 
tum  exercebat  infandas  libidines.  Sed 
cum  significatio  vocabuli  Graeci  a&xta 
Scripturarum  usu  pateat  ad  omne  genus 
peccati,  non  videtur  hoc  loco  ad  certam 
speciem  coarctanda,  maxime  quod  Apo- 
stolus    hanc   partem    assignet    pro   certo 

electionis  argumento,  quale  non  est  ab 
uno  aliquo  peccati  genere  discedere,  sed 
ab  omni.  Caute  sunt  legenda,  quae  hic 
et  alibi  comminiscitur  Catbarinus  de  du- 
plici  genere  salvandorum,  quorumdam  ex 
praedestinatione ,  aliorum  ex  libero  arbi- 
trio.  Est  enim  hoc  ejus  dogma  unum  ex 
audacter  ab  illo  pronuntiatis  et  nove  ex- 
cogitatis.  Notanter  autem  dixit  ab  ini- 
quitate  non  ab  iniquis,  quamdiu  enim  in 
hoc  saeculo  velut  in  medio  Babylonis, 
captivi  tenemur,  ab  iniquis  hominibus 
omnino  separari  non  possumus.  Quod  et 
apertius  sequentia  declarant: 

20.  In  magna  autem  domo  non  so- 
lum  sunt  vasa  aurea  et  argentea,  sed 
et  lignea  et  fictilia.  Sermo  parabolicus 
est,  quemadmodum  et  superiores  dc  mi- 
lite,  athleta  et  agricola ,  ut  hic  etiam 
locum  habeat  id,  quod  supra  monuit: 
Intellige ,  quae  dico.  Caeterum  eo  spe- 
ctat  ista  similitudo,  ne  miretur  aut  con 
turbetur  Timotheus,  si  videat  in  Ecclesia 
non  solum  bonos  esse,  sed  quosdam  etiam 
malos ,  imo  et  nonnullos  perversa  docen- 
tes.  Id  euim  usque  adeo  miraudum  non 
esse ,  ut  potius  scire  debeat  ad  ordinem 
divinae  providentiae  pertinere ,  quod  ma- 
los  sinat  bonis  in  Ecclesia  permisceri, 
videlicet  certis  usibus  adaptandos ,  sicut 
magni  cujuspiam  patrisfamilias  est,  omni 
genere  supellectilis  ad  varios  usus  do- 
mum  suam  instruere.  Nam  vasa ,  supel- 
lectilem  et  instrumenta  Hebraea  phrasi 
significant.  Dicit  ergo :  In  magna  domo, 
cujns  scilicet  ampla  sit  familia:  non  so- 
lum  sunt  aurea  et  argentea  vasa,  id 
est  preciosa,  verum  etiam  lignea  et  ficti- 
lia,  sive  ut  Graece  est,  testacea,  id  est 
vilia. 

Et  quaedam  quidem  in  honorem, 
quaedam  autem  in  contumeliam.  Con- 
tumeliam ,  pro  ignominia  posuit  inter- 
pres.  Est  autem  in  Graeco  vocum  affinitas 
xt/Jirjv,  axiuiav,  quam  alii  Latine  reddunt 
hoc  modo :  et  alia  quidem  ad  decus, 
alia  vero  ad  dedecus ,  id  est  alia  ad  ho- 
nestos  usus  accommodata,  alia  vero  ad 
usus  inhonestos,  soididos  ac  pudendos. 
Hoc   multi    ita   putant   accipiendum ,    ut 

Guil.  Estii  Comm.  Tom.  II. 


prior  pars  hujus  membri  ad  priorem  par- 
tem  prioris  membri  referatur,  posterior 
autem  ad  posteriorem,  id  est  ut  vasa  in 
honorem,  intelligantur  aurea  et  argen- 
tea ;  vasa  vero  in  contumeliam  lignea  et 
fictilia.  At  certe  non  ita  perpetuo  res 
habet  in  magna  et  opulenta  domo;  fit 
enim  saepe ,  ut  a  divitibus  pretiosa  vasa 
sumantur  ad  usus  parum  honestos.  Qua  de 
re  festivum  exstat  epigramma  Martialis 
in  Bassam  e  vitro  bibentem  et  ventris 
ouus  auro  excipientem.  Frequentissimum 
est  autem  et  quotidianum ,  ut  fictilia  ad- 
hibeantur  ad  usus  praecipuos,  edendi 
sciiicet  ac  bibendi.  Quocirca  partes  po- 
sterioris  membri  promiscue  videntur  re- 
ferendae  ad  partes  prioris,  ut  sensus  sit 
ex  utroque  genere,  tam  pretiosorum 
quam  vilium  vasorum ,  alia  quidem  ad 
usus  honestos,  alia  vero  ad  sordidos  ad- 
hiberi.  Atque  ea  sententia  est  Augustini 
locis  infra  citandis  et  B.  Thomae  in  com- 
ment.  Idque  magis  etiam  patebit  ex  ac- 
commodatione  similitudinis  ad  rem  insti- 
tutam. 

Ubi  statim  quaeritur,  quid  per  magnam 
domum  voluerit  Apostolus  significare. 
Chrysostomus  et  ejus  sequaces  mundum 
inteliigunt,  in  quo  boni  sunt  et  mali, 
quemadmodum  et  in  Evangelio  per  agrum, 
in  quo  zizania  sunt  tritico  permixta,  mun- 
dus  inteiligitur  ipso  Doinino  interpretante 
Matth.  13.  Ecclesiam  vero  posse  intelligi 
Chrysostomus  et  Theophylactus  negant, 
quod  in  Ecclesia  nullum  sit  vas  in  con- 
tumeliam,  3ed  omnia  pretiosa,  quodque 
Ecclesia  sit  virgo  casta ,  non  habens  ma- 
culam  aut  rugam.  Eam  rem  alii  probant 
hoc  argumento.  Sequeretur  enim,  haere- 
ticos  esse  in  Ecclesia ,  quales  erant  Hy- 
menaeus  et  Philetus  et  alii  per  eos  se- 
ducti ,  quorum  occasione  haec  ab  Apo- 
stolo  dicuntur  de  vasis  aliis  in  honorem, 
aliis  in  contumeliam. 

Verumtamen  Ecclesiam  hic  intellexe- 
runt  Cyprian.  lib.  3.  epist.  3.  et  lib.  4. 
epist.  2.,  alias  epist.  51.  et  52.,  Augu- 
stinus  Cypriani  auctoritate  permotus  lib. 
3.  de  bapt.  contra  Donat.  cap.  18.  et  19. 
et  lib.   4.   cap.    12.   et  lib.    7.   cap.    51. 

Quod  et  coufirmat  lib.  2.  cap.  12.  et  18. 
Commentator  etiam  Ambrosii  titulo  vult 
Ecclesiam  significari,  non  mundum;  sed 
Ecclesiam  intelligit  largo  quodam  modo, 
prout  eos  omnes  complectitur,  qui  Christi 
nomen  profitentur,  sive  Catholici  sint 
sive  haeretici  aut  schismatici,  quomodo 
Pagani  dicere  solent,  inter  Christianc9 
multas  esse  sectas  diversanim  opinionum. 
Sed  haec  acceptio  Ecclesiae  non  est  con- 
sentanea  Scripturis.  Porro  de  mundo  ex- 
positio  minus  placet,  quod  ea  non  faciat 
ad  institulum  Apostoli.  Nemo  enim  mira- 
tur  aut  turbatur,  quod  in  mundo  sint  ho- 
mines  maii ,  sed  quod  in  Ecclesia ,  adeo 
ut  per  malitiam  multi  eam  deserant.  Et 
quidem  de  hujusmodi  agebatur  in  praece- 
dentibus. 

Igitur  Apostolum  per  magnam  dcmum 
Ecclesiam  voluisse  significare,  6atis  ma- 
nifestum  est.  Nam  et  in  1.  Epist.  cap.  3. 
eam  appeliavit  domum  Dei.  Sunt  autem 
in  ea  non  solum  vasa  aurea  et  argentea, 
ut  homines  ingeniosi,  eloquentes,  egregie 
docti ,  variisque  Spiritus  sancti  donis, 
quae  charismata  vocantur,  ornati:  item 
episcopi,  presbyteri,  diaconi :  verum  etiam 
lignea  et  fictilia,  id  est  homines  infeiioris 
ordinis  et  gradus,  quique  donorum  istius- 
modi  parum  aut  nihil  habent,  ut  est  vul- 
gus  Christianorum.  Denique  horum  om- 
nium  alii  coram  Deo  sunt  vasa  in  hono- 
rem,  alii  in  contumeliam :  id  est  alii  electi 
ad  gloriam,  alii  reprobati  ad  opprobrium 
sempiternum. 

Hunc  intellectum  quoad  prius  mem- 
brum ,  quod  est  de  vasis  pretiosis  et  vili- 
bus,  adjuvat  locus  1  Cor.  12.,  ubi  eadem 
Ecclesia  depingitur  velut  corpus  variis 
membris  constans ;  quorum  alia  praestan- 
tiora  et  digniora  sunt  aliis,  secundum 
varias  functiones,  quas  habent  in  corpore. 
Posterioris  autem  membri  sensum  aperit 
nobis  alius  locus,  qui  est  Rom.  9.,  ubi 
Deus  alios  eligens,  alios  reprobans,  com- 
paratur  figulo,  qui  ex  eadem  luti  massa 
facit  aliud  quidem  vas  in  honorem ,  aliud 
vero  in  contumeiiam. 

Juxta  hanc  valde  probabilem  exposi- 
tionem ,  refelluntur  ex  hoc  loco  tam  vete- 


rum  quam  novorum  haereticorum  errores, 
qui  vel  malos  vel  reprobos  ullos  in  Eccle- 
sia  esse  negant.  Quanquam  et  ex  Evan- 
gelicis  parabolis  aperte  revincantur :  cu- 
jusmodi  sunt  de  zizaniis  tritico  permixtis, 
et  de  sagena  missa  in  mare  Matth.  13., 
deque  decem  virginibus  Matth.  25.  et  de 
palmite  Joan.  15.  Nec  vero  putandum 
est,  Chrysostomum  iilis  suffragari,  cum 
dicit,  in  Ecclesia  nihil  esse  reprobum  aut 
vile ,  sed  omnia  pretiosa.  Respicit  enim 
Chrysostomus,  perinde  ut  quibusdam  lo- 
cis  similiter  loquens  Augustinus,  ad  eam 
Ecclesiae  portionem ,  cui  merito  competit 
Ecclesiae  nomen;  id  est,  ad  eos,  qui  viva 
sunt  Ecclesiae  membra,  partesque  ejus 
honorabiles ,  et ,  ut  ita  dicam ,  per  se  ad 
ipsam  pertinentes.  Mali  enim,  nisi  in 
bonos  convertantur,  tandem  ab  ea  sepa- 
randi  sunt. 

Porro  ad  objectionem,  quae  de  haere- 
ticis  movebatur,  respondeo,  nihil  absurdi 
esse,  si  fateamur,  haereticos,  quamdiu 
vel  omnino  occulti  sunt,  vel  non  ita  ma- 
nifesti,  quin  adhuc  in  coetu  fidelium  to- 
lerentur,  secundum  quid,  nempe  secundum 
externam  professionem  ,  in  Ecclesia  esse. 
Quod  ut  dicatur,  ipsa  ratio  cogit.  Con- 
tingit  enim,  haereticos  Ecclesiarum  esse 
praelatos  et  capita;  ac  proinde  quadam 
saltem  ratione  membra.  Nec  sane  juris- 
dictionem  exercere  possent  in  Ecclesia, 
nisi  saltem  externa  professione  in  ea 
essent. 

At  dices,  Apostolum  loqui  de  Hyme- 
naeo  et  Phileto,  quorum  Hymenaeus  jam 
dudum  erat  propter  haeresim  excommu- 
nicatus ,  utpote  ab  ipso  Paulo  Satanae 
traditus  1  Tim.  1.  Respoudeo,  Paulihanc 
esse  sententiam:  Hymenaeum  et  Phile- 
tum ,  quo  tempore  adhuc  occulti  erant 
haeretici,  in  Ecclesia  quodammodo  fuisse, 
velut  in  magna  domo  vasa  contumeliae, 
donec  per  manifestam  haeresim  inde  re- 
cederent,  ant  excommnnicatione  pelleren- 
tur:  ac  de  ea  re,  quod  nimiruni  mali,  imo 
et  haeretici  quidam  sint  in  Ecclesia,  nos 
mirari  non  debere.  Potest  etiam  respon- 
deri,  non  tam  propter  Hymenaeum  et 
Philetum  adductam  ab  Apostolo  similitu- 

dinem  magnae  domus;  quam  propter  alios, 
quorum  fidem  ab  illis  subversam  dixit. 
Hi  enim  aut  spe  correctionis,  si  non  essent 
pertinaces,  aut  quod  nondum  essent  satis 
manifcsti ,  poterant  adhuc  in  Ecclesia 
tolerari. 

21.  Si  quis  ergo  emundaverit  se  ab 
istis,  erit  vas  in  honorem.  Ab  istis,  quo 
referendum  sit,  variant iaterpretes.  Graeci 
referunt  ad  vasa  lignea  et  testacea;  con- 
fundentes  ea,  quemadmodum  supra  di- 
ctum  est,  cum  vasis  quae  snnt  in  cont.u- 
meliam;  ut  sit  sensus :  Si  quis  a  raalis 
hominibus ,  id  est  ab  eorum  vitiis  ,  velut 
sordibus  quibusdam,  sese  purgaverit; 
erit  vas  in  Ecclesia  preciosum  et  honori- 
ficum.  Sed  notandum  est,  non  dicere 
Apostolum,  erit  vas  aureum  etargenteum  ; 
sed  vas  in  honorem:  ut  vel  hinc  conjicias, 
ista  Apostolo  non  esse  eadem.  Alii  pro- 
nomen,  istis,  ad  haereticos  referunt,  qua- 
les  erant  Hymenaeus  el  Philetus,  quorum 
sermonem  dixit  ut  cancerem  serpere ,  ut 
hoc  etiam  loco  videatur  Apostolus  allu- 
dere  ad  historiam  Num.  16.,  ubi  praeci- 
pitur  universo  populo,  ut  separetur  a 
tabernaculis  impiorum. 

Atqui  Cajetanus  ad  profana  inanilo- 
qnia  refert:  quod  certe  verisimilius  est. 
Vix  enira  usus  loquendi  patitur,  ut  quis 
ab  hominibns  expurgare  se  dieatur:  usi- 
tatissimus  autem  sermo,  a  viliis  sese 
emundare.  Quare  sensus  est :  Quicunque 
purum  sese  praestiterit  a  profanis  haere- 
ticorum  doctrinis  caeterisque  vitiis ;  nam 
in  specie  genus  intelligitur,  idque  perse- 
veranter  fecerit :  erit  vas  in  honorem, 
id  est,  assumetur  ad  usum  honorificum, 
quia  consequetur  honorem  gloriae  coele- 
stis  ,  ad  quam  erat  praedestinatus.  Eac 
enim  parte  Apostolus  praedestinationem, 
per  vas  honoris  significatam ,  pro  effectn 
posuit,  eoque  praecipuo,  id  cst  vita  ae- 
terna;  quam  et  Rom.  2.  nomine  gloriae 
et  honoris  expressit.  Qua  metonymia  uti- 
tur  etiam  Ecclesia,  quando  Deum  orat, 
ut  nos  in  electorum  suorum  jubeat  grege 
numerari ;  utque  nomina  omnium  fide- 
lium  beatae  praedestinationis  liber  ad- 
scripta  retineat.    Petit  enim ,  ut  ad  salu- 


tem  aeternam  perducantur;  quae  praede- 
stinationis  est  effectus.  Unde  male  ex  hoc 
loco  nonnulli  probare  nituntur,  praedesti- 
nationem  esse  ex  operumpraevisione.  Non 
enim  aliud  hic  innuitur,  quam  praedesti- 
nationis  effectus  ita  inter  se  esse  coordi- 
natos ,  ut  prior  posterioris  sit  meritum,  et 
posterior  merces  prioris. 

Sanctificatum  et  utile  Domino.    Qui- 
dara  continuo  legunt,  erit  vas  in  hono- 
rem   sanctificatum,    minus  recte.     Nam 
Apostolus  hic  et  alibi   absolute   nominat 
vasa  in  honorem  et  in  contumeliam.    Igi- 
tur  post  illud,  honorem ,  hypostigme  po- 
nenda ;  quasi  dicat,  erit  vas  in  honorem, 
utpote   sanctificatum   et  utile  Domino. 
Vidctur  enim  dativus  Domino ,  referen- 
dus   ad  utrumque    norainativum   praece- 
dentem.    Sanctificatum    Domino ,    quia 
expurgatum  a  sordibus   vitiorum   et  per 
hoc  Deo  consecratum.     Utile  autem  Do- 
mino ,   uon  quod  Deo  proprie  utilitatem 
aliquam  adferat  (neque  enim  boni  quic- 
quam   Deo    potest    accedere),    sed   quia 
usibus  Domini  sit   accommodum.     Sic 
enini  ex  Graeco  vertunt  alii.  Dominum, 
videtur  Christuin  intelligere.    Is  enim  est 
Dominus  ac  herus  (deQTiQT^  est  Graece) 
hujus  magnae  domus ;  cujus  omnia  vasa 
usibus    ejus     serviunt.      Quanquam    hac 
parte  quod  ait,  utile  Domino ,  id  est  ac- 
commodum  usibus  Domini,  non  quomodo- 
cunque    vult     intelligi    (siquidem    Deus 
etiam  malis  utitur),  sed  per  opera  bona, 
quibus  et  suae  et  aliorum  saluti  ac  neces- 
sitati  ad  Dei  gloriam  subserviant.    Hoc 
enim  sequitur. 

Ad  omne  opus  bonum  paratum.  Alii 
vertunt,  praeparatum.  Non  quod  in 
Graeco  sit  praepositio ;  sed  ut  liqueat, 
paratum  non  esse  nomen,  sed  partici- 
pium ,  nec  significari  promptum,  sed  a 
Domino  partftum  et  adornatum  in  huuc 
usv.m.  Paeparat  autem  Dominus  homi- 
nem  ad  omne  opus  bonum ,  id  est  ad 
sanctam  in  operibus  bonis  conversatio- 
nem:  praeparat,  inquam,  vel  per  gratiam 
singula  bona  opera  praevenientem :  Quid 
enim  habes  quod  non  accepisti?  1  Cor. 
4.,    vel,    quod    magis    habet    apostolica 

phrasis,  per  aeternam  praedestinationem. 
Creati ,  inquit,  in  operibus  bonis ,  quae 
praeparavit  Deus,  ut  in  illis  ambule- 
mus.  Ephes.  2.  Quo  sensu  etiam  Bom. 
9.  dicitur  vasa  misericordiae  praeparasse 
in  gloriam,  scilicet  ab  aeterno.  Sicut  enim 
gratiam  et  gloriam  dat  in  tempore ,  juxta 
illud  Psal.  83.  Gratiam  et  gloriam  dabit 
Dominus ;  ita  utramque  dandam  ab  ae- 
terno  praeparavit.  Ex  his  autem  faciie 
potest  intelligi ,  quomodo  locus  hic  non 
adversetur  praecepto  Salvatoris  jubentis, 
ut  etiam  postquam  fecerimus  omnia, 
quae  praecepta  nobis  sunt ,  dicamus: 
Servi  inuiiles  sumus  Luc.  17.  Nam  uti- 
que  ex  uobis  ipsis  inutiles  sumus,  idque 
semper  agnoscero  debemus;  sed  utiles 
per  gratiam  Dei  nos  ad  omue  opus  bo- 
num  praeparantis. 

22.  Juvenilia  autem  desideria  fuge. 
Bedit  ad  exhortationem  Timothei,  monet- 
que  eum  tanquam  juvenem,  ut  juveuiles 
concupiscentias  atque  affectus  fugiat. 
Quod  praeceptum  etsi  generale  sit  ac 
videri  possit  ad  desideria  libidinum  ac 
voluptatum  carnis  fugienda  potissimum 
spectare ,  quod  iis  aetas  juvenilis  ut  plu- 
rimum  esse  soleat  obnoxia:  si  tamen  et 
personam  Timothei,  qui  abstinentissimus 
erat  et  praesentis  loci  circumstantiam  at- 
tendamus;  magis  apparebit.  Apostolum 
respicere  ad  vitia  quaedam  animi ,  velut 
superbiam ,  animositatem ,  contentionem, 
inanem  gloriam,  temeritatem  atque  im- 
modestiam ;  quibus  laborare  solent  juve- 
nes,  qui  aut  praesunt  aliis,  aut  docendi 
ac  disputandi  munus  susceperunt;  qualis 
erat  Timotheus  episcopus.  Id  etiam  ap- 
paret  ex  subjunctis  virtutibus ,  quas  ju- 
venilibus  desideriis  opponit. 

Sectare  vero  justitiam  ,  fidcm ,  chari- 
tatem.  Justitiam ,  quae  neminem  laedit, 
se.d  unicuique  quod  suum  est  tribuit. 
Fidem ,  quae  sine  curiosa  disquisitione 
recipit  mysteria  a  Deo  revelata.  Chari- 
tatem ,  quae  non  aemulatur,  non  inflatur, 
non  est  ambitiosa,  nec  quae  sua  sunt 
quaerit,  sed  quae  aliorum. 

Et  pacem  cum  iis ,  qui  invocant  Do- 
minum  de  corde  puro.   Id  est  cum  veris 


Dei  cultoribus.  Nam  Deum  invocare 
cum  puritate  et  siuceritate  animi ,  praeci- 
pua  pars  est  cultus  divini.  Non,  inquit, 
moneo ,  ut  cum  Hymenaeo  et  Phileto  et 
id  genus  hominibus  amicitiam  jungas,  aut 
pacem  habeas.  Debent  enim ,  qui  tales 
sunt,  episcopum  sentire  moribus  ac  do- 
ctrinis  suis  adversarium:  sed  iis  amicum 
et  pacatum  te  praesta,  qui  Deum  pure 
colunt.  Hic  objiciet  aliquis  illud  Psal. 
119.  Cum  his ,  qui  oderunt  pacem, 
eram  pacificus,  et  illud  Apostoli  Hebr. 
12.  Pacem  sequimini  cum  omnibus. 
Verum  nulla  est  repugnantia.  Nam  hu- 
jusmodi  generales  sententiae  ex  alio  loco 
Apostoli  exponendae  sunt ,  hoc  modo : 
quantum  in  me  et  quantum  in  vobis. 
Ita  enim  scribit  ad  Bom.  12.  Si  fieri  po- 
test,  quod  in  vobis  est ,  cum  omnibus 
hominibus  pacem  habentes.  Sciendum 
quoque,  sicut  admonent  B.  Thomas  ct 
Cajetanus ,  hanc  partem ,  cum  iis  qui 
invocant  etc.  construi  posse  cum  verbo, 
sectare;  ut  hic  sit  sensus:  Tu  virtutes 
istas  sectare  cum  iis,  qui  sincere  Deum 
invocant.  Sunt  enim  virtutes  omnibus 
piis  communes.  Haec  constructio  proba- 
bilis  est  et  secundum  eam  cessat  objectio 
allata. 

23.  Stultas  autem  et  sine  disciplina 
quaestiones  devita.  Graece,  rejice.  Quod- 
que  interpres  vertit,  sine  disciplina, 
Graece  est,  indisciplinatas ,  quod  Lati- 
nius  apud  Ambrosianum  legilur,  ineru- 
ditas.  Vocat  autem  Apostolus  stultas  et 
ineruditas  quaestiones,  ex  quibus  ad 
veram  sapientiam  et  Christianarn  doctri- 
nam  nulla  fit  accessio.  Quas  proinde  ve- 
lut  inutiles,  iueptas  et  frivolas  respui 
vult  ab  episcopo,  ut  eas  neque  ipse  agi- 
tet,  neque  ab  aliis  agitari  sinat.  Quam- 
quam  videri  potest  Apostolus  etiam  ad 
insanas  et  monstrosas  quaestiones  respi- 
cere,  quas  plurimas  parturiebat  schola 
Simouis. 

Sciens  quia  generant  Utes.  Graece 
jxa/ag,  pugnas ,  scilicet  verborum,  quafl 
nimirum  cap.  6.  prioris  epist.  composita 
dictione  Aoyo/xa/iaq  appellavit.  Una  qui- 
dem  causa  fngiendi  stultas  et  indiscipli- 

natas  quaestiones,  quod  sint  inutiles.  Sed 
altcra  gravior,  quod  rixas  et  contentiones 
pariant,  non  sine  dispeudio  pacis  et  cha- 
ritatis  Christianae.  Sic  enim  fere  compa- 
ratum  est,  ut  majoribus  animis  et  arden- 
tiori  studio  digladientur  homiues  de  iis, 
quae  minus  ad  pietatem  habent  momenti. 

24.  Servum  autem  Domini  non  opor- 
tet  Utigare.  Graece ,  pugnare.  Sed  scn- 
sum  expressit  interpres.  Qui  enim  litigat, 
verbis  pugnat.  Non  hic  disputatio  dia- 
lectica  damnatur;  sed  vitia  male  et  non 
dialectice  disputantium  corriguntur ,  ut 
sunt  rixae,  contentiones,  maledicta.  Alio- 
quin  ipse  Paulus  saepe  cum  Judaeis  et 
gentilibus  disputavit,  ut  ex  Actis  et  Epi- 
stolis  ejus  manifestum  est.  Qnin  et  in 
praesenti  instructione  Timothei  valde 
dialectice  procedit.  Sic  enim  argumeuta- 
tur  :  Stultae  et  indisciplinatae  quaestiones 
pariunt  lites;  at  servum  Domini  non  opor- 
tet  litigare;  ergo  tibi  servo  Domini  fugien- 
dum  est  id  genus  quaestionum.  Et  pro- 
positionem  quidem  ab  experientia  raani- 
festani  relinquit.  Assumptio  vero  tacitam 
sui  probationem  includit,  eamque  hujus- 
modi :  Servum  oportet  imitari  Dominum 
suum.  Atqui  Dominus  non  est  dissensio- 
nis  Deus,  sed  pacis  1  Cor.  14.,  ergo  ser- 
vum  ejus  alienum  esse  oportet  a  dissidiis, 
pugnisque  verborum.  Per  Dominum  hic 
et  in  superioribus  nihil  vetat  Christum 
intelligi;  quem  apostolicae  scripturae  pas- 
sim  Dominum  nostrum  vocitant,  ut  et 
nos  ejus  servos,  videlicet  jure  redemptio- 
nis;  tametsi  Timotheum  servum  Domini 
vocat  Apostolus  non  ea  generali  signifi- 
catione,  sed  quod  esset  Christi  minister 
in  tradenda  Evangelii  doctrina  et  myste- 
riis  dispensandis.  Quod  episcopis  et  pa- 
storibus  proprium  est;  secundum  illud 
1  <or.  4.  Sic  nos  existimet  homo  ut  mi- 
nistros  Christi  et  dispensatores  myste- 
riorum  Dei.  Patet  hoc  ipsum  ex  iis  con- 
ditionibus  seu  virtutibus,  quas  conse- 
quenter  a  servo  Domini  exigit. 

Sed  mansuetum  esse  ad  omnes.  Grae- 
ce,  t^tziov  ,  id  est  lenem ,  placidu?n,  hu- 
manum  erga  omnes.  Convenit  hoc  cum 
eo,   quod  posuit  inter  virtutes  episcopi, 


1  Tim.  3.  Non  percussorem  ,  non  liti- 
giosum ,  sed  modestum.  Quodait,  ad 
omnes ,  intcllige  quantum  ad  animi  piae- 
parationem  attinet.  Nam  etsi  mansuetudo 
semper  animo  retinenda  est;  non  semper 
tainen  et  ubique  opere  declaranda;  sed 
tempore  et  loco  opportunis.  Est  enim, 
cum  episcopus  arguere  quosdam  debet 
cum  imperio  et  dure  increpare  Tit.  1.  et 
2. ,  idque  exemplo  Christi  ac  Propheta- 
rum  et  Apostolorum  ejus,  qui  in  homines 
criminosos  et  hypocritas  interdum  acer- 
bissimis  sermonibus  invecti  leguntur. 

Docibilem.  Graece  6\<5axTix6v ,  id  est 
idoneum  ac  prompt.um  ad  docendum, 
quique  docere  malit  quam  cogere.  Vox 
eadem ,  quam  1  Tim.  3.  vertit  doctorem. 
Quare  qui  docibilem  passive  interpretan- 
tur,  id  est,  eum  qui  doceri  paratus  est, 
sive  quemadmodum  Cyprianus  exponit  in 
epist.  ad  Pompejanum,  qui  est  addiscendi 
patientiam  lenis  et  mitis ,  manifeste  fal- 
luntur.  Quanquam  oportet,  ut  ibidem 
beue  monet  Cyprianus ,  episcopum  non 
tantum  docere,  sed  et  discere:  quia  et 
iUe  melius  docet ,  qui  quotidie  crescit  et 
proficit ,  discendo  meiiora.  Quod  et 
Augustinus  ex  Cypriano  commemorat, 
laudatque  lib.  5.  de  baptismo  contra  Do- 
natistas  cap.  26. 

Patientem.  Graece  avsSixaxov,  id  est 
tolerantem  malorum,  quod  aliqui  de  re- 
bus  interpretantur ,  ut  scilicet  adversita- 
tes  et  persecutiones  patienter  ac  forti 
animo  ferat.  Alii  ad  personas  referunt, 
hoc  modo :  tolerantem  homines  malos  et 
improbos;  non  ita  quidem,  ut  eorum  vitia 
paloet  episcopus  aut  dissimulet:  laudatur 
enim  angelus  Ephesi,  quod  malos  susti- 
nere  non  posset  Apoc.  2.;  sed  ut  eos, 
quamvis  a  veritate  aversos  ac  protervos, 
mansuetudine  vincat,  si  qua  spes  sit  eo- 
rum  salutis.  Huic  sensui  plane  congruunt 
sequentia. 

25.  Cum  modestia  corripientem  eos, 
qui  resistunt  veritati.  Dativus  ,  veritati, 
additus  est  vel  ab  interprete,  vel  potius 
a  scribis,  quod  videretur  aliquid  tale 
deesse,  aut  certe  assutus  ex  capite  se- 
quenti,    ubi  dicitur:    ita  et  hi  resistunt 

veritati.  Nam  Graeca  et  Syriaca  non 
agnoscunt,  uti  nec  Graeci  commentatores 
et  inter  Latinos  Ambrosii  titulum  babens, 
aliique  nonnulli.  In  multis  etiam  MSS. 
Bibliorum  codicibus  non  legitur.  Ambro- 
6ianus  ita  legit:  Modeste  ccrrigentem 
eos ,  qui  diversa  sentiunt.  Similiter  et 
Augustinus  indicat  se  legisse  libr.  de 
corrept.  et  gratia  cap.  5.  Verus  Ambro- 
sius  libr.  2.  de  Abraham  cap.  6.  Cum 
modestia  corrigentem  eos  qui  resislunt : 
ne  quando  etc.  Graeca  sic  ad  verbum : 
In  mansuetudine  evudientem  sive  cor- 
ripientem  (nam  utrumque  significat  ver- 
bum  Graecum)  eos,  qui  contrario  affecti 
sunt  animo.  Videtur  autem  buic  loco 
potius  quadrare,  erudientem.  Prius  enim 
docendus  est  et  errati  convincendus,  qni 
veritatem  adbuc  ignorat,  quam  corripien- 
dus ,  ut  poenitcntiam  agat.  Vult  ergo 
Apostolus  episcopum  esse  talem ,  qui  do- 
ctrinae  ips;us  adversantes  aut  diversa 
sentientes  non  statim  repellat,  aut  aspe- 
rioribus  verbis  excipiat;  sed  cum  man- 
suetudine  doctrinam  impendat  iis  saluta- 
rem,  adhibita  etiara  correptione  paterna.; 
ex  qua  intelligant,  episcopum  ex  animo 
studere  ipsorum  emendationi  et  saluti. 

Ne  quando  det  illis  Dominus  poeni- 
tentiam.  Pro,  ne  quando  ,  melius  dice- 
retur,  si  quando ;  quemadmodum  habet 
textus  comment.  Ambrosiani.  Siquidem 
eam  vim  nonnunquam  habet  Graecum 
|xt]Tcots.  Et  huic  quidem  loco  negatio 
prorsus  uon  convenit.  Vult  enim  Aposto- 
lus  eos,  qui  resistunt,  cum  modestia  cor- 
ripi,  ob  spem  conversionis  eorum,  tametsi 
non  admodum  adhuc  apparentis.  Hoc  est 
quod  ait :  Si  quando ,  vel  si  forte  dct 
iis  Deus  poenitentiam,  quasi  dicat:  Etsi 
vix  sperari  potest  eorum  conversio,  pro- 
pterea  quod  in  errore  videantur  obfirmati : 
tentandum  est  tamen ,  si  forte  per  doctri- 
nam  et  correptionem  adhibitam  foris  sicut 
oportet,  Deus  in  cordibus  eorum  operari 
dignetur,  fidem  ac  poenitentiam  inspi- 
rando. 

Primum  hinc  ostenditur,  poenitentiam 
seu  conversionom  peccatoris  esse  donum 
et  opus  Dei.  Quod  quidem  a  Graecis  ex- 


positoribus  Chrysostomo,  Theophylacto 
et  Oecumenio  diligenter  annotatum  est. 
Deinde  docethic  iocus,  Deum  ad  conver- 
tendum  peccatores  uti  velle  opera  homi- 
num,  qui  extemum  adhibeant  ministerium 
correptionis  et  doctrinae,  quod  totum 
tamen ,  quantumcunque  docte  et  com- 
mode  fiat,  frustra  fit  et  sine  fructu,  si 
Deus  per  gratiara  suara  intus  non  opere- 
tur :  ut  pulcre  docet  Augustinus  loco  ci- 
tato  de  correptione  et  gratia ,  cap.  5. 

Ad  cognoscendam  veritatem.  Graece, 
ad  agnitionem  veritatis.  Non  hoc  dicit, 
quasi  poenitentia  praecedat  agnitionem 
veritatis  5  prior  est  enim  in  hominis  justi- 
ficatione  fides  quam  poenitentia:  sed  sen- 
sus  est:  Siquando  det  illis  Deus,  ut  agant 
poenitentiam  cognita  veritate.  Poeniten- 
tiam  intellige  de  errore  et  infidelitate,  qua 
detinebantur. 

26.  Et  resipiscant  a  diaboli  laqueis. 
Verbum  Graecum  proprie  significat:  re- 
dire  ad  sobrietatem ,  verum  frequenter 
ad  animum  transfertur ,  ut  idem  sit  quod 
ad  sanam  mentem  redire ;  quemadmo- 
dum  vertit  Hentenius.  Haec  pars  ex  prae- 
cedenti  certissime  consequitur,  argumento 
a  relatis.  Nam  sicut  fieri  non  potest ,  ut 
Deo  movente,  res  non  moveatnr;  ita  nec 
fieri  potest,  ut  Deo  dante  poenitentiam, 
homo  eam  non  accipiat.  Id  autem  est 
resipiscere.  Quod  vero  addit,  a  diaboli 
laqueo :  vel  ut  in  Graeco  est ,  e  diaboli 
laqueo ;  significat  horainem  in  potestate 
diaboli  teneri,  donec  Deo  poenitentiam 
dante  resipiscat.  Unde  sequitur: 

A  quo  captivi  tenenfur  ad  ipsius  vo- 
luntatcm.  Quidarn  codices  habent  capti. 
Quibus  adstipulantur  Ambrosianus  et  Pri- 
masius.  Idque  Graeco  textui  consenta- 
neum  est,  qui  sic  habet:  Capti  ab  eo  ad 
illius  voluntatem.  Sed  sciendum  est, 
Graecum  participiura  non  simpliciter 
significare  captos,  sed  vivos  captos ,  ac 
proprie  dici  de  feris ,  quae  venatu  cogun- 
tur  in  laqueos  aut  retia,  ut  vivae  in  ma- 
nus  veniant:  ita  diabolus  suarum  tenta- 
tionum  lanueis  homines  vivos  capit,  neque 
enim  occidere  permittitur,  et  captivos 
tenet  sub  sua  potestate,  quia:  qui  facit 

peccatum  servus  estpeccati,  cujus  regnum 
penes  diabolum  est.  Neque  potest  ab  ea 
captivitate  liberari,  nisi  fortior  superve- 
niens,  id  est  Christus  Dominus,  per  suam 
gratiam  solvat  eum,  et  eripiat. 

Sed  dicet  aliquis:  Si  captivi  tenentur 
peccatores  ad  voluntatem  diaboli ,  quo- 
inodo  contra  ejus  voluntatem  solvuntur  a 
Christo?  Item ,  si  ad  voluntatem  diaboli 
in  pecoato  tenentur,  quomodo  remanet  in 
eis  liberum  arbitrium?  Denique,  quo- 
modo  non  in  omni  opere  peccant,  cum 
diaboli  voluntas  non  sit  nisi  ad  pecca- 
tum  ?  Kesponderi  potest,  eos ,  de  quibus 
Apostolus  loquitur,  non  ita  captivos  a 
diabolo  teneri  ad  ejus  voluntatem ,  ut 
quidquid  vult,  faciant  et  eo  renitente  libe- 
rari  non  possint,  sedquia  dumcaptivi  sunt, 
ejus  voluntati  obsequuntur  proficiendo  de 
peccato  in  peccatum,  licet  ei  non  obse- 
quantnr  in  omnibus;  qnandoquidem  nec 
qui  Deo  serviunt,  omnia  faciunt  ad  ejus 
voluntatem.  Nam  in  multis  offendimus 
omnes.    Caeterum    verior    et    expeditior 


responsio,  in  verbis  Apostoli  non  diaboli, 
sed  Dei  voluntatem  intelligi.  Sensus 
enim  est:  illos  veritatis  adversarios  a 
diabolo  teneri  captivos,  ad  Dei  volnnta- 
tem,  id  est  quamdiu  Deus  voluerit,  cujus 
voluntati  nec  diabolus  resistere  potest: 
ideoque  cum  modestia  corripiendos  esse, 
si  forte  Deus  misereatur  et  poenitentiam 
illis  inspiret  ac  vinculnm  durae  captivita- 
tis  solvat.  Hunc  sensum  plane  eonfirmat, 
quod  in  Graeco  non  est  abzoo ,  ipsius, 
sed  s/3''voo ,  illius ,  quae  demonstratio 
non  ad  proximum  referenda  est,  sed  ad 
remotum ,  maxime  ex  usu  Graeci  prono- 
minis.  Atque  ita  Theophylactus  exponit, 
licet  etiam  alterius  sensus  meminerit.  In 
eandem  sententiam  citat  hunc  Apostoli 
locum  Gelasins  Papa  in  Epistola  ad  epis- 
copos  Picenos  scripta,  dum  loco  ejus:  ad 
ipsius  voluntatem,  ponit  haec  verba: 
sententia  divini  judicii.  Pertinet  enim 
ad  jnstum  Dei  judicium,  quod  peccatores 
sive  ad  tempus  sive  in  perpetuum  captivi 
relinquantur  sub  potestate  diaboli. 


CAPUT    TERTIUM. 

Hoc  autem  scito ,  quod  in  novissimis  diebus  instabunt  tempora 
periculosa  *) :  2.  erunt  homines  seipsos  amantes,  cupidi,  elati,  superbi, 
parentibus  non  obedicntes,  ingrati,  scelesti2),  3.  sine  affectione,  sine  pace, 
criminatores,  incontinentes,  immites,  sine  benignitate,  4.  proditores,  protervi, 
tumidi  et  voluptatum  amatores  magis  quam  Dei;  5.  habentes  speciem 
quidem  pietatis,  virtutem  autem  ejus  abnegantes3).  Et  hos  devita:  6. 
ex  his  enim  sunt,  qui  penetrant  domos,  et  captivas  ducunt  mulierculas 
oneratas  pcccatis,  quae  ducuntur  variis  desideriis:  7.  semper  discentes, 
et  nunquam  ad  scientiam  veritatis  pervenientes4).  8.  Quemadmodum 
autem  Jannes  et  Mambres  restiterunt  Mosi 5) :  ita  et  hi  resistunt  veritati, 
homines  corrupti  mente ,  reprobi  circa  fid?m ,  9.  sed  ultra  non  profi- 
cient :  insipientia  enim  eorum  manifesta  erit  omnibus ,  sicut  et  illorum 
fuit 6).  10.  Tu  autem  assecutus  es7)  meam  doctrinam,  institutionem, 
propositum ,  fidem,  longanimitatem,  dilectionem ,  patientiam,  11.  perse- 
cutiones,    passiones:    qualia   mihi   facta    sunt   Antiochiae 8),    Iconii9),  et 


*)  1  Tim.  4,  1.    2)  Vers.  3.-5.    Luc.  17,  26.-30.     3)  1  Tim.  1,  5.     4)  1  Cor.  8.  2.  3. 
5)  2  Mos.  7,  11.  22.   6)  2  Mos.  9r  18.   ^)  Hebr.  13,  7.  8)  Act.  13,  14.  45.  50.   9)  Act.  14,  1.  5. 

Lystris1):  quales  persecutiones  sustinui,  et  ex  omnibus  eripuit  me  Do- 
minus.  12.  Et  omnes,  qui  pie  volunt  vivere  in  Christo  Jesu,  perse- 
cutionem  patientur2).  13.  Mali  autem  homines,  ct  seductores,  profi- 
cient  in  pejus,  errantes  et  in  errorem  mittentes.  14.  Tu  vero  permane 
in  iis,  quae  didicisti,  et  credita  sunt  tibi:  sciens,  a  quo3)  didiceris. 
15.  Et  quia  ab  infantia4)  sacras  litteras  nosti,  quae  te  possunt  in- 
struere  ad  salutem ,  per  fidem,  quae  est  in  Christo  Jesu.  16.  Omnis 
scriptura  divinitus  inspirata 5)  utilis  est  ad  docendum ,  ad  arguendum, 
ad  corripiendum ,  ad  erudiendum  in  justitia :  17.  ut  perfectus  sit  homo 
Dei,  ad  omne  opus  bonum  instructus. 


SUMMRIUM  CAPITIS  TERTII. 

Praedicit  exorituros  falsos  et  impios  Doctores,   a  quibus   admonet  cavendum.    Hortatur  Timo- 
theum,  ut  quam  ipse  ei  tradiderat  doctrinam  servet,  et  ut  sacris  literis  det  operam. 


1.  Hoc  autem  scito ,  quod  in  novissi- 
mis  diebus  instabunt  tempora  pericu- 
losa.  Prophetia  est  apostolica  ,  spectans 
eodem  quo  superiora.  Nnm  ne  Timotheus 
seu  quisquam  alius  miretur  aut  orTendatur, 
quod  in  Ecclesia  mali,  improbi,  hypo- 
critae  multiplicentur ,  praemonet  hoc  ip- 
sum  futurnm.  Non  enim  de  iis,  qui  plane 
foris  sunt,  loquitur,  sed  de  iis,  qui  sal- 
tem  externa  professione  in  ipsa  Ecclesia 
sint  futuri ,  ut  ex  sequentibus  est  mani- 
festum.  Dies  novissimos ,  sive  ut  alii 
vertunt  extremos ,  Hebraea  pbrasi  vocat 
non  eos  solum ,  qui  futuri  sunt  in  fine 
saeculi ,  sed  in  genere  tempus  futurum, 
sive  brevi,  sive  in  longinquum.  Nam 
quod  hic  praedicitur,  etiam  ad  Pauli  et 
Timothei  tempora  pertinet,  dicit  enim 
Timotheo  :  et  hos  devita.  Sed  et  alia  sub- 
jicit,  quae  probant,  dies  illos  non  longe 
abesse.  Qua  de  re  nonnulla  jam  diximus 
ad  illud  1.  epist.  4.  ln  novissimis  tem- 
poribus  discedent  quidam  a  fide.  Ut 
autem  Hebraismum  subesse  intelligas,  ita 
Jacob  ad  nlios  sr.os  Genes.  49.  Congre- 
gamini ,  inquit,  ut  annuntiem ,  quae 
ventura  sunt  vobis  in  diebus  novissi- 
mis ;  ubi  tamen  multa  praedicat,  quae 
longe  ante  Chrisri  adventum  impleta  sunt. 


Item  Daniel  ad  regem  Nabuchodonosor : 
Est,  inquit,  Deus  in  coelo  revelans  my- 
sieria,  qui  indicavit  tibi ,  quae  ventura 
sunt  in  novissimis  temporibus ,  Dan.  2. 
Quod  tandem  repetit  his  verbis :  Deus 
magnus  ostendit  regi ,  quae  ventura 
sunt  postea.  Ita  Luc.  14.  Incipies  cum 
rubore  novissimum  locum  tenere.  Vide, 
quae  diximus  ad  illud  1  Cor.  15.  Novis- 
simus  Adam  in  spiritum  vivificantem. 

Tempora  periculosa  Graece  xatpot  yjx- 
XstcoI,  tempora  dura ,  acerba,  difficilia. 
His  enim  modis  vertunt  alii  interpretes. 
Tribuuntur  autem  tempori  istiusmodi  epi- 
theta  metonymice  propter  ea ,  quae  in 
tempore  contingunt,  maxime  propter  ho- 
minum  mores  ac  studia.  Sensus  est:  Ut 
ne  turberis,  quum  vides  errorum  magi- 
stros,  qualesHymenaeus  et  Philetus,  sub- 
oriri  in  Ecclesia ,  in  universum  scire  te 
volo ,  periculosa  et  pessima  tempora  in- 
stare.  Id  declarat  verbis  sequentibus, 
quibus  corruptissimos  hominum  quorum- 
dam  in  Ecclesia  mores  futuros  describit, 
eo  quidem  ordine,  ut  prius  agat  de  malis 
in  generc,  deinde  de  falsis  doctoribus. 

2.  Et  erunt  homines  seipsos  amantes. 
Graece:  Erunt  enim  homines,  (piXauTOi, 
id  est  amantes  sui.    Hoc  vitium  primo 


9  Act.  14,  6.  7.  19.  2)  Act.  14,  22.  3)  Cap.  1,  13.  2,  2.  4)  Cap.  1,  5.  5)  2  Pet.  1,  19. — 21. 

loco  ponit,  quia  caeterorum  fons  est  et 
origo.  Quod  non  solum  Augustinus  in 
opere  de  civitate  Dei  graviter  testatum 
reliquit,  statim  in  principio,  verurn  etiam 
Plato  philosophus  censuit.  Non  quidem 
simpliciter  vituperabile  est  seipsum  amare, 
quin  vero  jubetur  quisque  diligere  proxi- 
mum  sicut  seipsum.  Amat  enim,  qui  bene 
cuiquam  vult  et  bcne  facit;  hoc  inprimis 
sibi  quisque  debet ,  deinde  proximo.  Sed 
sui  amantes  hic  dicuntur,  quos  alibi 
vocat  quaerentes ,  quae  sua  sunt ,  id  est 
eos,  qui  privatis  student  commcdis,  post- 
habita  salute  et  utilitate  aiiorum.  Unde 
Ambrosianus  legit  cum  exclusione :  sui 
tantum  amatores. 

Quidam  exponunt  de  amantibus  seip- 
sos  secundum  exteriorem  hominem,  id  est 
secundum  vitam  sensitivam ,  sed  practer 
mentem  Scripturae,  quae  amantes  seipsos 
et  quaerentes,  quae  sua  sunt ,  opponit 
quaerentibus  ea,  quae  sunt  aliorum  et 
quae  Jesu  Christi.  Quare  phrasis  haec 
exponenda  est ,  sicut  dixi ,  de  amore  in- 
ordinato ,  quo  boua  privata  communibus 
anteponuntur ,  quemadmcdum  et  Augu- 
stinus  in  regula  exponit  illud  1  Cor.  13. 
Charitas  non  quaerit ,  quae  sua  sunt. 
Adde,  quod  amor  iste  perversus  saepe 
non  est  secundum  vitam  seusitivam,  ut  in 
diabolo ,  qui  propriam  gloriam  quaerit, 
etinhomine,  quatenus  hac  in  re  diabo- 
lum  imitalur.  Nam  superbiae  vitium  com- 
pletur  in  interiori  homine.  Denique,  6e- 
ipsum  amare  secundum  vitam  sensitivam 
non  est  malum,  nisi  fiat  inordinate. 

Cupidi.  Graece  <p».Aa'pyupoi .  id  est 
amantes  pecuniarum,  uno  vocabnlo  avari. 
Elati,  superbi.  Pro  elatis  Ambrosianus 
insolentes  legit.  Graeca  vox  significat 
fastuosos,  arrogantes,  jactabundos.  Ita- 
que  differunt  haec  duo,  quae  Apostokis 
conjunxit  tam  hoc  loco  quam  Rom.  1., 
quod  alterum  sit  alterius  causa.  Nam  a 
superbia  latente  in  animo,  proccdit  fastus 
et  arrogantia  in  verbis  et  moribos  exter- 
nis.  Blasphemi,  Latiiie  malediei  seu 
contumeliosi.  Hoc  quamvis  multi  expo- 
nant  de  maledictis  in  Deum  prolatis, 
Graeci  tamen  vocabuli  significatum  gene- 


rale  est,  etiam  in  Scripturis,  quod  et 
alibi  admonuimus.  Nota  sunt  autem  hae- 
reticorum  insana  maledicta  et  contumeliae 
in  Catholicos. 

Parentibus  non  obedientes.  Graece 
ocrcstfrslg,  insuasibiles.  Quod  hoc  loco 
recte  vertunt :  inobedientes ,  immorigeri. 
Interim  ex  specie  genus  colligendum  est. 
Huc  enim  pertinent  quicunque  praefectis 
suis  qualibuscunque,  modo  veris,  obedire 
detrectant.  Id  quod  Syriaca  versio  signi- 
ficat :  Hominibus  suis  non  obtemperan- 
tes.  Idem  vitium  habes  inter  ea,  quae 
commemorantur  Rom.  1. 

Ingrati.  Vel  hinc  conjicere  licet,  quam 
grave  sit  vitium  ingratitudo ,  quod  eam 
Paulus  annumeret  iis  peccatis,  quae  red- 
dunt  tempora  periculosa. 

Scelesti.  Graece  avoaioi,  id  est  pro- 
fani,  nefarii,  sive  ut  habet  Ambrosianus 
impii.  Ita  Graecis  vocantur,  qui  recti  et 
sancti  nullam  habent  rationem  ,  quo  mi- 
nus  audeant  quaelibet  mala  perpetrare. 

3.  Sine  affectione,  sine  pace.  Haec 
duo  quoque  vitia  ad  Rom.  1.  recenset 
Apostolus  et  conjungit.  Sine  affectione, 
Graece  ceaTOpyoi,  qui  nullo  tanguntur 
aflectu  amoris  ergo  proximos,  ne  ecs  qui- 
dem,  ad  quos  amandos  maxime  natura 
solet  incitare ,  ut  parentes ,  liberos,  uxo- 
rem,  cognatos.  Sine  pace,  Graece  aa~ov- 
&Ot,  quod  ad  Rom.  dixit  interpres  sine 
foedere ,  vel  ii  dicuntur,  qui  pacta  non 
servant,  id  est  foedifragi ,  perfidi ;  unde 
Ambrosianus  legit  sine  fide ;  vel  qui  sunt 
implacabiles ,  nec  reconciliationem  ad- 
mittunt.  Utrumque  vox  Graeca  significat. 

Criminatores.  Graece  Stafta&OL,  id  est 
calumniatores,  qui  inendaciis  et  conrictis 
criminibus  aliorum  innocentiam  vexant. 
Ab  hoc  vitio  cacodaemonnm  priuceps  no- 
men  accepit. 

Incontinentes.  Alii  vertuut  intempe- 
rantes.  Verum  Aristoteles  lib.  7.  Moral. 
cap.  1.  et  sequentibus  inter  incontinentem 
et  intemperantem ,  quod  ad  Graeca  voca- 
bula  attinet,  distinguit:  quod  incontinens 
vincitur  a  vehomentia  passionum,  intem- 
perans  peccat  ex  habitu ,  ideoque  pejor 
est  incontinente.     Sed   cum  Philosophus 

ipse  fateatur,  illa  duo  saepe  confundi: 
recte  cum  Chrysostomo  eos  hic  intelHgi- 
mus  generatim  signifieari,  qui  in  quod- 
cunque  genus  carnalium  voluptatum  sese 
effundunt,  sive  consuetudine  id  faciant, 
sive  a  passionibus  superati. 

Immites.  Graeca  vox  etiam  significat 
inhumanos  et  feros,  bestiarum  more.  Sine 
benignitate ,  Graece  acpiXayauoi,  quasi 
dicat:  non  amiei  bonis;  pro  quo  Ambro- 
sianus  bonorum  inimici.  Syrus  bonorum 
osores.  Quibusdam  plaeet  per  liptoten 
significari  omnium  bonorum  hostes  ,  sive 
ad  personas  referatur,  quod  noster  fecit 
interpres,  sive  ad  res  et  opera,  juxta 
illud  Tit.  1.  ad  omne  bonum  opus  re- 
probi.  Tametsi  de  personis  probabilius 
accipitur,  ut  ii  significentur,  qui  ob  mc- 
rum  discrepantiam  abhorrent  ab  amicitia 
bonorum  eosque  oderunt.  Vide,  quae  di- 
cimus  in  illud  Tit.  1.  Benignum,  Graece 
cpiXayafrov. 

4.  Proditores.  Graeci  interpretantur 
amicitiae  desertores.  Quo  in  genere  pes- 
simi  sunt,  qui  instar  Judae  proditoris 
amicos  ac  bene  meritos  periculis  vitae 
objiciunt. 

Protervi.  Graece  icpcnceTetCj  praeci- 
pites  sive  temerarii ,  qui  feruntur,  quo- 
eunque  rapit  impetus  cupiditatum.  Quan- 
quam  etiam  protervi  Graeco  vocabulo 
significantur.  Tumidi,  id  est  inflati  prac 
superbia.  Significantur  ii,  qui  sibi  pla- 
cent  et  alios  despiciunt,  propter  opinio- 
nem  excellentiae,  quam  de  seipsis  animo 
conceperunt. 

Et  voluptatum  amatores  magis  quam 
Dei.  Graeca  jucundius  sonant,  propter 
respondentes  sibi  compositas  dictiones. 
Erasmus  ita  reddit:  Et  voluptatum 
amantes  potius  quam  amantes  Dei.  Fa- 
ciunt  id,  quicunque  suis  voluptatibus  Dei 
voluntatem  et  praecepta  postponunt.  Pe- 
culiariter  autem  id  quadrat  in  familiam 
Simonis,  turpitudine  voluptatum  infamem. 
Certe  Epiphanius  in  haeresi  26.  affirmat 
haec  ab  Apostolo  dicta  propter  Gnosticos. 
Nam  ii  quamvis  hoc  nomen  postea  sibi 
imposuerunt,  tamen  similia  cum  Simone 
docuerunt.    Incipit  enim  nunc  Apostolus 


descendere  ad  depingendos  eorum  mores. 
qui  falsa  docturi  erant. 

5.  Habentes  speciem  quidem  pietatis, 
virtutem  autem  ejus  abnegantes.  Graece 
inficiati.  Est  enim  praeteriti  temporis 
participium.  Alii  sic  vertunt:  Sed  qui 
virtutem  ejus  abnegarint.  Virtutem  au- 
tem  seu  vim  dixit  pro  veritate.  Nam  veri- 
tas  naturae  rei  cujusque  ex  vi  et  operatione 
deprehenditur.  Porro  quod  nos  habemus  : 
speciem,  Graece  est  u6p<pu>oiv,  forma- 
tionem.  Ambrosianus  legit  formam. 
Quod  quidem  plerique,  tam  Graeci  quam 
Latini,  de  specie,  imagine,  similitudine 
pietatis  velut  contra  hypocritas  dictuni 
interpretantur,  prout  nostra  versio  sonat, 
ut  sensus  sit:  Verbis  et  cultu  prae  se 
ferunt  pietatem,  quam  in  veritate  non 
habent,  imo  a  qua  sunt  usque  adeo  alieni, 
ut  abnegasse  eam  et  abjurasse  videantur ; 
haud  secus  atque  statua  lignea  aut  lapi- 
dea  figure.m  habet  hominis  aut  leonis, 
cum  reipsa  nihil  sit  minus  quam  verum 
animal. 

At  vero ,  si  Graecam  vocem  pressius 
urgeamus,  quae  non  figuram  aut  speciem, 
sed  ut  dixi,  formationem  significat;  vi- 
debitur  Apostolus  eos  notare,  qui  quid 
factu  opus  sit,  pulcre  aliis  praescribunt, 
cum  ipsi  minime  ea  praestent  juxta  id, 
quod  Dominus  dicit  de  Scribis  et  Pari- 
saeis  Matth.  23.  Dicunt  et  non  faciunt. 
Et  iterum :  Digito  autem  suo  nolunt  ea 
movere.  Nam  uopcpojaic  apud  Graecos 
significat  instituendi  forraandique  ratio- 
nem ,  ut  quum  praeeeptor  discipulo  prae- 
scribit,  quemadmodum  loqui  aut  gerere 
se  debeat.  Qua  significatione  idem  Apo- 
stolus  eam  vocem  usurpavit  Rom.  2.,  sic 
Judaeum  legisperitnm  compellans  :  Con- 
fidis  teipsum  esse  eruditorem  insipien- 
tium ,  magistrum  infantium ,  habentem 
formam  scientiae  et  veritatis  in  lege. 
Hanc  enim  Scripturam  etiam  Chrysosto- 
mus  et  Theophylactus  huc  adducunt,  ut 
eam,  quam  dixi,  probent  illius  vocabuli 
significationem ,  licet  eam  putent  prae- 
senti  ioco  non  convenire. 

Et  hos  devita.  Graece  a7ioxp£7ioo,  id 
est,   aversare-,   verbum  diversum   ab  eo, 

quod  alibi  vertit  devita,  tametsi  vicinae 
significationis.  Ostendit  haec  admonitio, 
Paulum  ita  loqui  de  futuris  temporibus, 
ut  tamen  jam  tum  ipsius  aetate  genus 
hoc  homimim ,  quale  depingit,  non  om- 
nino  defuturum,  imo  nec  deesse,  ostendat. 
Alioqui  nihil  attinebat  Timotheo  praeci- 
pere,  ut  eos  aversaretur.  Quaeres,  quo- 
modo  praeceptum  hoc  non  pugnet  cum 
doctrina  superioris  capitis ,  ubi  servum 
Dei  vult  esse  8t8axxixov,  et  cum  mode- 
stia  corripientcm  etiam  eos,  qui  resi- 
stunt.  Id  enim,  qui  facit,  non  aversatur. 
Respondeo,  Paulum  hoc  praecepto  non 
excludere  correptionem  praeviam ;  est 
enim  hic  locus  ex  alio  interpretandus, 
ubi  ait :  Haereticum  hominem  post  unam 
et  secundam  correptionem  devita,  Tit. 
3.  IJbi  et  rationem  praecepti  subjungit : 
Sciens,  inquit,  quia  subversus  est  etc. 
Quae  ratio  etiam  huc  transferenda  est. 
Neque  enim  existimaverim  idcirco  prae- 
ceptum  hoc  dari  Timotheo,  ne  colloquiis 
eorum  inficeretur,  sed  ob  causam  cum 
Tito  communem,  quam  dixi. 

6.  Ex  his  enim  sunt,  qui  penetrant 
domos.  Graece:  Qui  subeunt  domos  seu 
familias.  Ambrosianus :  Qui  irrepunt  in 
domos.  Notatur  eorum  impudentia,  qui 
callide  sese  insinuant  et  ingerunt  in  alie- 
nas  familias  ventris  causa,  quos  et  ad 
Tit.  1.  designavit  his  verbis:  Qui  uni- 
versas  domos  subvertunt,  docentes,  quae 
non  oportet,  turpis  lucri  gratia.  Erant 
autem  ii  potissimum  ex  Judaeis,  ut  ibi- 
dem  dicitur.  Est  et  hic  notandum,  de  re 
praesenti  loqui  Apostolum :  sunt,  qui  pe- 
netrant.  Idem  ex  sequentibus  patet. 

Et  captivas  ducunt  mulierculas.  Id 
est,  doctrinis  suis  faciunt  eas  sibi  tam 
obnoxias,  ut  velut  captivas  quolibet  du- 
cere  videantur.  Nam  se  eis  venditant,  ut 
doctores;  quo  titulo,  simul  et  verborum 
blanditiis  ac  lenociniis,  facile  sibi  aucto- 
ritatem  parant  apud  sexum  judicio  ac  ra- 
tione  minus  valentem.  Qua  quidcm  in  re 
serpentis  antiqui  sunt  imitatores  ;  qui  ten- 
tationis  initium  fecit  a  muliere,  nec  ta- 
men  dicit  muliercs ;  sed  diminutive,  mu- 
lierculas;  ut  de  iis   se  loqui  significet, 


quae  in  genere  mulierum  leviores  sunt 
et  inconstantiores.  Confer  sanctum  Ire- 
naeum  lib.  1.  cap.  9. 

Oneratas  peccatis.  Graece,  cumulatas 
peccatis ,  quemadmodum  vertit  Theo- 
phylacti  interpres,  hoc  est,  magno  pecca- 
torum  acervo  gravatas  ac  depressas.  La- 
tere  videtur  Hebraismus,  quo  multitudo 
peccatorum,  velut  in  fascem  colligata  et 
cervici  imposita,  dicitur  hominem  depri- 
mere;  propter  gravitatem  poenae  immi- 
nentis  a  Deo.  Sic  Threnorum  1.  loquitur 
Jerusalem:  Vigilavit  jugum  iniquita- 
tum  mearum:  in  manu  Dei  convolutae 
sunt,  et  impositae  collo  meo.  Caeterum 
peccatis  oneratas  intellige,  vel  ab  ipsis 
errorum  magistris,  quod  scilicet  eas  do- 
ctrina  sua  et  consuetudine  corruperint, 
uti  Cajetanus  exponit:  vel  a  seipsis,  quod 
nimirum  jam  ante,  tametsi  Christum  pro- 
fessae,  vitam  egissent  inquietam  et  in- 
honestam,  multisque  peccatis,  praesertim 
carnalibus,  inquinatam;  et  per  hoc  oppor- 
tunas  sese  reddidisser.t  imposturis  haere- 
ticorum.  Nam  a  mala  conscientia  ad  fidei 
naufragium  proclivis  est  gradus,  1  Tim. 
1.  et,  ut  ait  S.  Thomas,  peccata  viam  pa- 
rant  seductioni.  Quae  res  etiam  hodie 
nimium  multis  exemplis  comprobatur. 
Hunc  posteriorem  seusum  Cbrysostomus 
ejusque  sequaces  tradunt;  quasi  dicat 
Apostolus:  Mulieres  peccatis  onustas 
adeo  non  exonerant  et  a  peccatis  liberant, 
quamvis  id  promittant;  ut  etiam  captivas 
ducant,  ac  majori  servitute  gravent. 

Quae  ducuntur  variis  desideriis.  Quae 
ducuntur,  Graece  afoueva,  quae  agun- 
tur.  Annotant  enim  Graeci  interpretes, 
Apostolum  uti  verbo  agendi,  tanquam 
luquatur  de  brutis  animalibus,  quae  ra- 
tione  carent,  et  proinde  aguntur  potius 
quam  agunt.  Sic  enim  mulierculas  variis 
affectibus,  quos  moderari  nequeunt,  iin- 
pelli  ad  varia  peccata. 

7.  Semper  discentes,  et  nunquam  ad 
scientiam  veritatis  pervenientes.  Graece, 
venire  valentes.  Liquet  autem  ex  Grae- 
co,  partem  hanc  non  ad  magistros,  ut  La- 
tiui  quidam  exponunt,  sed  ad  muliercu- 
las,  esse  referendam :  quas  dicit  seinper 

discere,  nec  tamen  unquam  veritatis  no- 
titiam  assequi  posse:  quia  hoc  demum 
discebant  quod  docebantur,  magistri  vero 
earum  non  vera  docebant  sed  falsa,  su- 
perstitiosa  et  impia.  Quare  ipsae  eorum 
discipulae  non  veritatem  hauriebant,  sed 
errores.  Aut  certe  significat,  eas,  quam- 
vis  semper  discendi  cupidas,  idcirco  non 
pertingere  ad  notitiam  veritatis,  quae  ad 
salutem  ducit;  quod  non  contentae  do- 
ctrina  ab  Apostolis  accepta,  prae  curio- 
sitate  et  instabilitate  animi  semper  nova 
quaererent,  eaque  suis  desideriis  accom- 
moda:  videlicet  facientes  id,  quod  se- 
quenti  capite  de  similibus  dicitur:  Ad 
sua  desideria  coacervabunt  sibi  magi- 
stros,  prurientes  auribus.  Eos  enim,  qui 
tali  modo  sunt  affecti,  quantumvis  discere 
velle  videantur,  impossibile  est  ad  scien- 
tiam  salutiferae  veritatis  pervenire. 

8.  Quemadmodum  autem  Jannes  et 
Mambres  restiterunt  Mosi.  Tn  Graeco  et 
Syro  non  Mambres,  sed  Jambres  legitur. 
At  nostrae  lectioni  suffragatur  Thalmud 
Hebraeorum  in  tract.  de  oblationibus,  et 
ex  Hebraeorum  R,abbinis  R.  Nathan,  Ge- 
nebrardo  citante  lib.  1.  Chronologiae. 
Apud  Hieronymum  vero  in  Hebraicorum 
nominum  interpretatione,  legimus  utrum- 
que  expositum,  Jambres  et  Mambres:  et 
quidem  eodem  modo ,  quasi  inter  haec 
nomiua  nihil  interesset.  Porro  Jannes  et 
Mambres  magi  fuerunt  Pharaonis,  iidem- 
que  magorum  principes ;  et  quidem  fra- 
tres,  ut  opinatur  Ambrosianus ;  qui  Mosi 
et  Aaroni  fratribus  admirabilia  signa  co- 
ram  Pharaone  cdentibus  restiterunt ,  si- 
milia  quaedam  arte  magica  patrantes : 
donec  in  tertio  signo  victi  succumberent : 
ut  scribitur  Exod.  7.  et  8.  Horum  mago- 
rum  nomina  cum  non  inveniantur  sacris 
literis  prodita ;  non  aliunde  quam  ex  tra- 
ditione  Paulus  accepisse  putandus  est. 
Quod  enim  dicunt  quidam,  Apostolum  ea 
ex  Spiritu  sancto  revelante  habuisse;  non 
est  probabile,  cum  non  magnopero  refer- 
ret  magorum  nomina  nosse.  Sed  ea  reci- 
tanda  putavit;  quia  Timotheo  scribebat 
Judaeo,  qui  cum  sacris  literis  etiam  tra- 


ditiones  non  scriptas  Hebraeorum  didi- 
cerat. 

Docet  igitur  hic  locus,  etiam  antiqui- 
tus  apud  Judaeos  exstitisse,  extra  scri- 
pturam  sacram,  veras  quasdam  et  a  piis 
agnitas  atque  receptas  traditiones.  Quo 
magis  Ecclesiae  fides  habenda  est,  dum 
a  Christo  vel  Apostolis  acceptas  traditio- 
nes  in  medium  profert.  Quod  vero  de  his 
duobus  magis  narrat  Palladius  in  Lau- 
siaca  sua  historia,  in  vita  S.  Macarii  Ab- 
batis,  eos  sibi  in  Aegypto  sumptuosum  et 
mirabile  sepulcrum  exstruxisse,  ad  quod 
videndum  S.  Macarius  Alexandrinus  iti- 
nere  longissimo  ac  difiicillimo,  daemoni- 
bus  invitis,  aliquando  accesserit:  fabulo- 
sum  arbitramur,  ut  alia  nonnulla  ejusdem 
historiae.  Repetit  autem  Apostolus  ab 
antiquitate  exemplum ;  ut  doceat  non  esse 
mirandum,  si  nunc  contradictores  patian- 
tur  veri  doctores  veritatis ,  cum  etiam 
Moses  et  prophetae  quondam  suos  passi 
fuerint  adversarios.  Idipsum  et  Petrus 
admonet  2  Epist.  2.  Fuerunt,  inquit,  et 
pseudoprophetae  in  populo:  sicut  et  in 
vobis  erunt  magistri  mendaces,  qui  in- 
troducent  sectas  perditionis. 

Ita  et  hi  resistunt  veritati.  Non  dicit, 
resistu?it  nobis ;  quamvis  dixisset,  restite- 
runt  Mosi,  sed  resistunt  veritati,  scilicet 
Evangelicae ;  quia  resistentia  eorum  et  pu- 
gna  non  tam  est  contra  homines  veritatem 
praedicantes,  q  uam  contra  veritatemipsam, 
quam  ii  praedicant:  et  proinde  contra 
Deum ,  quo  revelanteetjubente  praedica- 
tur.  Unde  et  Moses  populo  murmuranti  di- 
cebat :  Non  contra  nos  est  murmur  ve- 
strum,  sed  contra  Dominum.  Exod.  16. 
Obiter  adverte,  Graecum  verbum ,  quod 
hoc  loco  propriissime  vertit  interpres, 
restiterunt  et  resistunt,  diversum  esse 
ab  eo,  quo  usus  est  Apostolus  sub  finem 
capitis  praecedentis,  ubi  legebamus,  cor- 
ripientem  eos,  qui  resistunt.  Nam  quod 
hoc  loco  legitur,  vehementius  est. 

Homines  corrupti  mente.  Id  est,  qui 
mentis  judicium  vitiosis  affectibus  corru- 
ptum  habent  ac  depravaturn.  Sic  in  priori 
epist.  cap.  6.  dixit  conflictionos  hominum 
mente  corruptorum. 

Reprobi  circa  fidem.  Ita  vocantur  eo 
quod  viam  ad  fidem  rectam  et  sanam 
corrupto  mentis  judicio  et  animi  obstina- 
tione  sibi  praecluserint :  quomodo  Tit.  1. 
quidam  dicuntur:  ad  omne  opus  bonum 
reprobi.  Nam  et  de  mulierculis  superius 
dixit  ob  similem  causam,  eas  ad  scien- 
tiam  veritatis  nunquam  posse  pervenire. 

9.  Sed  ultra  non  proficient.  Conso- 
latio  est  Timothei  et  omniuin  veritatis 
praeconum ;  ne  despondeant  animum,  quod 
tam  graves  patiantnr  adversarios.  Non 
euim,  inquit,  proficient  amplius,  sed  futu- 
rum  est,  ut  eorum  amentia,  magno  cum 
ipsorum  pudore,  manifesta  fiat  omnibus. 

Hic  statim  quaestio  occurrit.  Nam  su- 
periori  capite  dixit,  profanorum  dogma- 
tum  auctores  multum  profecturos  ad 
impietatem,  utpote  quorum  sermo  serpat 
ut  cancer:  et  hic  rursum  paulo  inferius : 
Mali  homines,  inquit,  et  seductores  pro- 
ficient  in  pejus,  errantes,  et  in  errorem 
mittentes:  quomodo  igitur  id  negat  hoc 
loco,  dicens:  quod  non  yroficient  ultra? 
Sunt  qui  respondeant,  ipsos  quidsm  se- 
ductores  in  dies  fore  deteriores;  non  am- 
piius  tamen  aliis  nocituros :  quod  eorum 
insipientia  sit  omnibus  manifestanda.  Sed 
hanc  solutionem  Apostoli  verba  respuunt. 
Diserte  enim  addit,  et  in  errorem  mit- 
tentes.  Alia  responsio  est,  haec  verba: 
Sed  ultra  non  proficient ,  et  quae 
sequuntur,  ad  diem  judicii  pertinere: 
tunc  enim  adeo  non  poterunt  ultra  pro- 
ficere ,  ut  etiam  tofi  mundo  eorum  im- 
pietas  patefiat;  quando  et  Antichristum 
eorum  principem  Christus  interfecturus 
est  spiritu  oris  sui ,  2  Thess.  2.  Hanc 
solutionem  B.  Thomas  indicat.  Verum 
nec  ea  satis  convenit;  cum  sit  superva- 
caneum,  dicere  de  malis  magistris,  quod 
tunc  ultra  non  proficient,  quando  nec  boni 
amplius  proficere  poterunt :  erit  enim  illud 
retributionis  tempus,  non  operis  aut  pro- 
fectus.  Cajetanus  ita  exponit:  Sed  non 
proficient  amplius  qiiam  seducendo  mu- 
lierculas;  nam  ad  mulieres  cordatas  et 
ad  viros  malnm  hoc  non  progredietur. 
Alius  quidam  sic:  Ultra  non  proficient 
in  bonum,  sed  ibunt  de  errore  in  errorem. 


Tn  quibus  expositionibus  refellendis  nihil 
opus  est  imruorari.  Probabile  est,  Aposto- 
lum  hac  sententia  non  excludere  omnem 
ulteriorem  proiectum  decipiendi  seu  viros 
seu  mulieres ;  sed  significare  velle,  quod 
non  ita  proficient,  quin  a  sinceris  fidei 
doctoribus  illorum  errores  et  fraudes  ita 
detegantur,  ut  passim  et  palam  eorum 
insipientia  traducatur;  ac  multi  ab  eis 
seducti  agnito  errore  resipiscant;  quan- 
tumvis  interim  alios  atque  alios  veneno 
suae  doctrinae  pergant  inficere.  Haec  re- 
sponsio  consentanea  est  Graecorum  com- 
mentariis,  atque  ipsi  experientiae. 

Eodem  ferme  recidit,  si  dicamus,  quod 
proficient  quidem  ratione  contagii  serpen- 
tis,  ita  nimirum  ut  multos  seducant;  non 
tamen  adeo  proficient,  ut  Ecclesiam  ever- 
tant,  ejusve  regnum  obscurent,  et  haere- 
ditatem  Christi  evacuent;  quia  portae 
inferi  non  praevalebunt  adversus  eam. 
Valent  enim,  sed  non  praevalent;  pre- 
munt,  sed  non  opprimunt;  oppugnant,  sed 
non  expugnant.  Itaque  seductores  pro- 
ficiunt  quidem,  sed  non  ultra.  Quamvis 
enim  ea  canceris  sit  natura,  cui  sermo 
haereticorum  comparatur,  ut  semper  ultra 
proserpat,  donec  totum  corpus  absumat; 
vis  tamen  illa  canceris  spiritualis  divina 
virtute,  qnae  ex  promissione  Christi  as- 
sistit  Ecclesiae  usque  ad  consummatio- 
nem  saeculi,  cohibetur,  ne  totum  ejus 
corpus  pervadat  atque  corrumpat.  S.  Cy- 
prianus  in  lib.  de  Unit.  Eccles.  ita  alle- 
gat :  Sed  non  proficient  plurimum  ;  ex- 
primens  quod  Graece  legitur. 

Insipientia  enim  eorum  manifesta 
erit  omnibus.  Graece  a\oia,  id  est  amen- 
tia,  seu  dementia.  Sensum  jam  diximus; 
scilicet  futurum,  ut  eorum  errores  et  im- 
posturae  statim  proferantur  in  apertum, 
et  quam  plurimis  innotescant,  non  sine 
gravi  eorum  ignominia. 

Sicut  et  illorum  fuit.  Scilicet  mago- 
rum  Jannae  et  Mambrae.  Hi  enim  amen- 
tiae  et  imbecillitatis  ter  manifesto  con- 
victi  leguntur.  Primum  quando  virga 
Aaron  devoravit  virgas  eorum.  Exod.  7. 
Deinde,  quando  in  tertio  signo  deficien- 
tes,  compnlsi   sunt  dicere:   Digitus  Dei 

est  hic.  Ibidem  cap.  8.  Tertio,  quando 
ad  sextum  signum  stare  non  poterant 
coram  Mose  propter  ulcera,  quae  in  ipsis 
erant.  Ibidem  cap.  9. 

10.  Tu  autem  assecutus  es  meam 
doctrinam,  institutionem,  propositum. 
Corruptis  haereticorum  doctrinis  et  mori- 
bus  suum  objicit  exemplum,  eoque  pro- 
posito  Timotbeum  excitat  animatque  ad 
peragendum  constanter  ofncium.  Pro  as- 
secutus  es,  alii  vertunt,  affectatus  es.  Non 
enim  sensus  est  Timotheum  assecutum, 
id  est  adeptum  esse  Pauli  doctrinam,  in- 
stitutionem  etc.  Nam  quae  deinceps  com- 
memorat,  persecutiones,  passiones,  huic 
intelligentiae  non  possunt  aptari.  Quare 
nec  iste  sensus  congruit:  Studio  et  inge- 
nio  assecutus  es  me  docentem,  tanquam 
discipulus  praeceptorem  :  sed,  assectatus 
es  doctrinam  meam,  et  caetera  qnae  se- 
quuntur;  id  est,  ita  mihi  fuisti  perpetuus 
comes  et  actionum  socius,  ut  omnia  mea 
tibi  perspecta  sint:  ac  proinde  in  me  ha- 
beas,  quod  sequaris  et  iruitandum  sumas. 
Nosti  quae  mea  fuerit  doctrina,  quam 
integra  et  sincera.  Nosti  meam  institu- 
tionem,  id  est,  vivendi  modum  ac  ratio- 
nem,  id  enim  vox  Graeca  aycoyTj  signifi- 
cat,  licet  alii  instituendi  rationem  inter- 
pretentur.  Nostietiam  propositummeum, 
id  est,  quid  in  munere  meo  Apostolico  et 
in  omni  actione  spectaverim  ac  spectem, 
scilicct  non  privata  mea  commoda,  sed 
gloriam  Dei  per  Christum :  non  quae- 
rens,  quod  mihi  utile  est;  sed  quod  mul- 
tis.  1  Cor.  10.  Denique  omnibus  omnia 
factus,  ut  omnes  facerem  salvos.  Ibidem 
cap.  9.  De  verbo  Graeco  dictum  est  non- 
nihil  ad  illud  1  Epist.  4.  Enutritus  ver- 
bis  fidei  et  bonae  doctrinae,  quam  asse- 
cutus  es. 

Fidem,  longanimitatem,  dilectionem, 
patientiam.  Nosti  insuper,  inquit,  ftdem 
meam,  id  est,  animi  con3tantiam  ac  fidu- 
ciam  in  rebus  agendis.  Item  longanimi- 
tatem  seu  lenitatem  crga  persecutorcs 
et  veritatis  adversarios :  charitatem  erga 
quoscunque:  patientiam  in  tolerandis 
adversis,  de  quibus  subjungit: 

11.  Persecutiones ,   passiones.    Inter 


alia,  persecutiones  et  afflictiones  suas, 
quas  Evangelii  causa  passus  fuerat,  Ti- 
motheo  ad  memoriam  revocat;  quo  disci- 
pulum  ad  similia  perferencla  suo  exemplo 
reddat  alacriorem. 

Qaalia  mihi  facta  sunt  Antiochiae, 
Iconii,  Lystris.  Graecum  ola  quod  inter- 
pres  vertit,  qualia,  potest  specialiter  ad 
passiones  referri ,  quae  Graecis  neutri 
sunt  generis,  TiaO^uaxa.  Atque  ita  ver- 
tendum  esset,  quales,  vel  ut  aliis  placet, 
quae  mihi  acciderunt  Antiochiae  etc. 
Non  semper  enim  qualitatis  aut  emphasis 
nota  est,  sed  saepe  pro  relativo  ponitur. 
Tametsi,  quales,  hic  non  male  quadrat; 
ut  sensus  sit,  quam  graves  afHictiones 
mihi  fuerint  illatae. 

Nominat  autem  tres  civitates  suarum 
passionum  conscias :  Antiochiam,  quam 
Pisidiae,  non  Syriae  constat  intelligi,  Ico- 
nium  et  Lystrani ;  non  quod  hae  solae 
essent:  nam  et  in  aliis  multis  urbibus 
multa  passus  fuerat,  ut  ex  Actis  aposto- 
licis  liquet :  sed  harum  meminit,  vel  quod 
notiora  Timotheo  essent,  quae  illis  in 
iocis  passus  fuerat  Paulus,  erat  enim  Ti- 
motheus  ex  Lystris  oriundus,  urbe  reli- 
quis  duabus  vicina ;  quam  rationem  Theo- 
doretus  et  Theophylactus  adferunt:  vel 
quod  horum  locorum  persecutiones  pecu- 
Kariter  a  Judaeis  fuerint  in  ipsum  con- 
citatae;  quemadmodum  patet  legenti 
Apostolorum  Acta  cap.  13.  et  14.  Erant 
autem  Judaei  in  Paulo  persequendo  gen- 
tilibus  longe  vehementiores. 

Quales  persecutiones  sustinui.  Alii 
malunt  relativum  quas ;  de  qua  re  jam 
diximus.  An  autem  respiciat  ad  persecu- 
tiones  in  memoratis  urbibus  toleratas,  an 
vero  ad  alias  quoque,  non  liquet.  Certe 
Timotheus  multas  alias  Pauli  persecutio- 
nes  viderat,  et  quarundam  etiam  parti- 
ceps  fuerat. 

Et  ex  omnibus  eripuit  me  Dominus. 
Hoc  addit,  ut  Timotheum  ad  similia  for- 
titer  ferenda  cohortetur.  Nam  etsi  Deus 
non  semper  eripiat  suos  a  manibus  per- 
secutorum :  dum  tamen  saepenumero,  at- 
que  interdum  mirabiliter,  eripit;  ostendit, 
sibi  curae   esse   eornm   salutem,   nec  se 

passurum,  ut  occidantur,  nisi  id  majori 
bono  compenset. 

12.  Et  omnes,  qui  pie  volunt  vivere 
in  Christo  Jesu,  persecutionem  paticn- 
tur.  Si,  inquit,  talia  quoque  tibi  accidant, 
non  est,  quod  mireiis.  Est  enim  id  com- 
mune  omnibus  piis  et  bonis,  ut  persecu- 
tionem  patiantur  a  malis,  licet  alii  aliis 
graviorem.  Addit  autem  in  Christo  Jesu, 
non  quod  aliqui  sint  pie  viventes  non  in 
Christo  Jesu,  sed  potius,  ut  modum  ex- 
ponat,  sine  quo  non  contingit  pie  vivere. 
Nam  pie  vivunt  in  Christe,  qui  Deo  ser- 
viunt  in  fide  Christi.  Quae  quidem  sola 
hiter  omnes  hominum  credulitates  est  vera 
pietas.  Dicit  autem :  volunt ,  ut  omnis, 
qui  vitam  hanc  Christianam  aggreditur, 
intelligat,  persecutiones  sibi  esse  exspe- 
ctandas. 

Sed  dices  :  An  ergo,  qui  persecutionem 
non  patitur,  sed  trauquillani  et  placidam 
agit  vitam,  vel  solitarius,  vel  cum  paucis 
aliis  iisque  bonis,  non  pie  vivit  in  Chri- 
sto  ?  Respondeo,  duplicem  esse  persecu- 
tionem,  aliam  manifestam,  aliam  occul- 
tam.  Manifesta  persecutio  non  ad  omnes 
pertinet,  qui  pie  vivunt,  sed  ad  paucos 
caeterorum  comparatione.  Occulta  per- 
secutio  piis  omnibus  est  communis,  non 
6olum  propter  occultam  pugnam  carnis 
adversus  spiritum,  et  perpetuam  omnium 
piorum  colluctationem  adversus  spiritu- 
alia  nequitiae ;  verum  etiam  propter  so- 
cietatem  hominum  malornm,  inter  quos 
quisque  jnstns  cogitur  non  sine  dolore  et 
molestia  conversari;  quantumvis  ab  iis 
abstrahere  se  conetur.  Hinc  ait  Psalmi- 
sta  :  Vidi  praevaricantes  et  tabescebam. 
Et  Petrus  Apostolus  de  Lot  apud  Sodo- 
mitas  morante  2  epist.  2.  Qui,  inquit,  de 
die  in  diem  animam  justam  iniquis 
operibus  cruciabant.  Nemo  autem  vere 
pius  est,  qui  non  tale  quid  patiatur.  Ad 
hoc  genus  persecutionis  extendit  Apostoli 
sententiam  Augustinus  et  alii  nonuulli, 
ut  persecutionem  pati  sit  inquietari  ac 
molestia  aflSci,  a  quocunque  sive  palam 
sive  occulte.  Nam  et  boni  bonis  per  in- 
frrmitatem  aut  iguorantiam  aliquando  mo- 
lestiam    exhibent.     Augustini   loca  sunt 


epist.  145.,  lib.  2.  contra  Gaudent.  cap. 
13.  et  14.  et  de  civit.  Dei  lib.  18.  cap. 
51.  Eundem  seneuin  puicre  explicat  Leo 
serm.  9.  de  quadrag.,  ubi  et  hanc  eodem 
adducit  Domini  sententiam :  Qui  non  ac- 
cipit  crucem  suam,  et  sequitur  me,  non 
est  me  dignus,  Matth.  10. 

Quanquam  verisimilius  est,  Apostolum 
non  ita  generaliter  de  persecutione  loqui, 
sed  duntaxat  de  ea,  qua  mali  bonos  afli- 
ciunt  cum  voluntate  nocendi.  Nam  de 
tali  loquebatur  in  superioribus,  atqne  ea 
passim  in  Scripturis  nomine  persecutio- 
nis  significari  solet,  ita  tamen,  ut  odia, 
criminationes,  calumnias,  detractiones  et 
id  genus  injurias  comprehendat.  Qui  sen- 
sus  universalem  nihilominus  habet  veri- 
tatem.  Cum  enim  mali  nusquam  desint, 
nusquam  profecto  piis  hujusmodi  perse- 
cutionis  materia  deficit.  Nam  et  Abel  in 
tanta  hominum  paucitate  sine  persecu- 
tione  non  fuit,  invidiam  et  caedem  passus 
a  fratre  malo,  de  quo  Joan.  1.  epist.  3. 
Propter  quid  occidit  eum  ?  Quoniam, 
inquit,  opera  cjus  maligna  erant,  fra- 
tris  autem  ejus  justa.  Quae  ratio  com- 
munis  est  omnibus  bonis  viventibus  inter 
malos. 

Porro  non  inepte  quidam ,  quamvis 
praeter  mentem  Pauli,  propterea  dicunt 
neminem  piornm  a  persecutione  liberum 
esse,  quia  nunquam  Ecclesia  sine  perse- 
cutiouibus  est,  pius  autem  matris  Eccle- 
siae  persecutiones  tanquara  suas  reputat. 
Hoc,  inquam,  praeter  Apostoli  mentem, 
qui  de  persecutionibus  agit  proprie  ad 
unumquemque  pertinentibus. 

13.  Mali  autem  homines  et  seducto- 
res  proficient  in  pejus.  Seductores, 
Graece  yo^Tsq,  quae  vox  proprie  signi- 
ficat  incantatores  seu  praestigiatores, 
quamvis  etiam  generalius  usurpari  soleat, 
ut  verti  possit  impostores,  aut  ut  Ambro- 
sianus  legit  deceptores.  Porro  tale  est, 
quod  dicit:  Nec  vero  sperandum  nobis 
est,  ut  persecutiones,  quas  mali  piis  infe- 
runt,  hac  vita  durante  aliquando  cessent : 
nam  mali  ac  pravi  homines  et  seductores, 
nisi  si  quos  eorum  divina  bonitas  singu- 
lari    beneficentia  ab   errore   revocet,   in 

pejus  semper  proficient,  quae  causa  erit, 
ut  odia  et  persecutiones  in  pios  nunquam 
finiantur.  Quomodo  autem  profecturi  sint 
in  pejus,  explicat  sequentibus  verbis : 

Errantes ,  et  in  errorem  mittentes. 
Participia  sunt  transposita  ab  interprete. 
Nam  Graece  est:  errare  facientes  et 
errantes,  quod  ita  verti  potest :  Sedu- 
centes  et  seducti.  Erasmus  periphrasi 
reddidit  haud  inepte :  dum  et  in  errorem 
inducunt,  scilicet  alios,  et  errant  ipsi. 
Videtur  autem  figura,  quam  vocant  oots- 
pov  rcpoTSpov.  Prius  enim  est  errare,  quam 
alios  in  errorem  inducere.  Atque  ea  res 
fortasse  movit  Latinos,  ut  ordinem  com- 
mutarent,  nisi  sic  intelligas :  Dum  alios 
seducunt,  ipsi  justo  Dei  judicio  hoc  pa- 
tiuntur,  ut  subinde  in  graviores  incidant 
errores.  Sicut  autem  dupliciter  proficiunt 
errando  et  seducendo,  ita  duplici  nomine 
poenas  dabunt,  et  quod  ipsi  non  acquie- 
verunt  veritati,  et  quod  alios  ab  ea  re- 
traxerunt. 

14.  Tu  vero  permane  in  iis ,  quae 
didicisti.  Quasi  dicat:  Nihil  te  moveat 
illorum,  quos  dixi,  successus  et  profectus 
in  malo.  Tu  permane  ac  persiste  in  iis, 
quae  semel  edoctus  es.  Nulla  vis  tenta- 
tionis  tibi  ea  extorqueat.  Noli  aemulari 
in  malignantibus  etc. 

Et  credita  sunt  tibi.  Nonnulli  sic  ex- 
ponunt,  quae  credita  sunt  a  te,  id  est, 
quae  credidisti  ac  plena  fide  suscepisti. 
Sed  rectius  alii,  quae  concredita  tibi  sunt 
et  commendata.  Sic  ad  Gal.  2.  Cum  vi- 
dissent,  quod  creditum  est  mihi  Evan- 
gelium  praeputii.  Et  1  Tim.  1.  Secun- 
dum  Evangelium  gloriae  beati  Dei, 
quod  creditum  est  mihi.  Monet  igitur 
Timotheum,  ut  custodiat  depositum  sibi 
concreditum,  de  quo  jam  aute  semei  et 
iterum  eum  admonuerat,  scilicet  1.  epist. 
6.  et  hujus  epist.  cap.  1.,  ex  quo  licet 
animadvertere,  quantopere  solicitus  fuerit 
Apostolus  pro  ejus  depositi  conservatione. 
Quod  autem  sit  illud  depositum,  ad  ea- 
dem  loca  a  nobis  explicatum  est. 

Sciens,  a  quo  didiceris.  Duas  adfert 
causas,  cur  Timotheo  permaneudum  sit 
in  doctrina  accepta,  quarum  prior  prin- 


cipaiis  est  et  fundamentum  posterioris. 
Constanter,  inquit,  retine  ea,  quae  didi- 
cisti,  cum  scias,  a  quo  magistro  didiceris, 
videlicet  a  me  Christi  Apostolo,  quod  per- 
inde  tibi  esse  dcbet,  atque  si  Christo  ipso 
magistro  usus  fuissos.  En  quomodo  ne- 
cessaria  est  auctoritas  magistri !  Alioqui 
dicere  poterat  Tiraotheus :  Quid  refert, 
a  quo  didicerim,  quando  Scripturas  ha- 
beo,  ex  quibus  discere  poss!m,  magistrum 
habens  Spiritum  sanctum?  Sicut  hodie 
superbi  haeretici  loquuntur,  dum  sua  pro- 
ferunt  sine  magistro  somnia.  Nam  Timo- 
theum  fuisse  sacrarum  literarum  studio- 
sum,  probant  sequentia. 

15.  Et  quia  ab  infantia  sacras  lite- 
ras  nosti.  Haec  altera  est  causa,  sed  ac- 
cessoria,  cur  Timotheo  non  sit  a  doctrina 
semel  aecepta  recedendura.  Cum  et  istud, 
scias,  hoc  est,  apud  te  cogitare  debeas, 
quod  non  leviter  imbutus  es  scientia 
Scripturarum,  quandoquidem  a  prima  ae- 
tate  discere  eas  coepisti.  Qui  enim  in 
aliqua  disciplina  totam  aetatem  trivit, 
uon  facile  admissurus  est  magistrum  no- 
vos  sensus  et  placita  adferentem,  prae- 
sertim  si  ipse  praestantium  magistrorum 
auctoritate  fulciatur.  Imo  potius  habebit, 
unde  diversa  dogmata  refellat.  In  phrasi 
ab  infantia,  nonnulla  hyperbole  subcsse 
videtur.  Quas  vocet  sacras  literas  paulo 
post  ipse  explicat,  nempe  scripturam  di- 
vinitus  inspiratam.  Loquitur  autem  de 
scriptura  veteris  instrumenti:  nam  scripta 
apostolica  nondum  erant  in  canonem  scri- 
pturarum  relata:  imo  multa  eorum  nec- 
dum  extabant  Timotheo  juvene. 

Porro  locus  hic  docet,  nec  pueros  ar- 
cendos  esse  a  lectione  Scripturae  sacrae. 
Quin  ex  eo  quod  Timotheus  non  a  patre 
fuerit  institutns  in  sacris  literis,  utpote 
qui  gentilis  crat,  nec  passu.s  fuerat  eum 
circumcidi,  sed,  ut  verisimile  est,  a  matre 
et  avia;  quarum  fidei  sinceritatem  lauda- 
vit  Apostoliis  cap.  1.,  colligitur,  nec  mu- 
lieres  a  iectione  Scripturae  sacrae  prohi- 
bendas  esse.  Quod  tamen  ita  intellige, 
modo  secundum  regulam  ecclesiasticam 
tales  sint  personae,  quae  cognoscantur 
ex  hujusmodi  lectione  non  damnum,  sed 

fidei  atque  pietatis  augmentum  capere 
posse:  quemadmodum  praescribit  Pontifex 
regul.  4.  Indici  lib.  prohibit.  praefixa.  Si 
dicas,  Timotheum  ex  matre  Judaea  na- 
tum  pro  more  gentis  a  niagistro  quopiam 
legisperito  institutum  fuisse;  quomodo 
Paulus  secus  pedes  Gamalielis  eruditum 
se  refert  Act.  22.,  respondeo,  non  pugnare 
quominus  accesserit  aut  etiam  anteces- 
serit  institutio  quaedam  domestica  paren- 
tum,  tunc  ei  adhibita,  quando  per  aetatem 
puerilem  nondum  aptus  esset,  qui  magi- 
stro  traderetur. 

Quae  te  possunt  instruere  ad  salutem. 
Instruere,  Graece,  aocpiaai,  id  est  sapien- 
tem  seu  doctum  reddere.  Ne  putet  Ti- 
motheus,  sibi  sufficere  sciontiam  scriptu- 
rarum,  quam  perceperat:  tacite  eum  ad- 
huc  ad  studium  earum  hortatur.  Non 
enim  dicit:  Quae  te  satis  instruxerunt 
ad  salutem ;  sed,  quae  te  possunt  in- 
struere ,  scilicet  amplius;  modo  pergas 
incumbere  earum  lectioni ;  sicut  aperte  ei 
praecipit  in  1  Epist.  cap.  4.  Dum  venio, 
attende  lectioni.  Dicens  autem,  ad  sa- 
lutem ;  ostendit  scopum  lectionis  et  studii 
scripturarum.  Quem  quidem  plenius  ex- 
pressit  loco  memorato,  cum  ait:  Hoc  enim 
faciens,  et  teipsum  salvum  facies,  et 
eos,  qui  te  audiunt.  Hic  observa,  non 
solum  parochis  ecclesiarum,  verum  etiam 
episcopis,  quantumcunque  doctis,  adhuc 
opus  esse  studio  sacrarum  literarum. 

Per  fidem,  quae  est  in  Christo  Jesu. 
Id  est  per  ndem,  qua  in  Christum  credi- 
tur.  Hoc  addit,  vel  ut  doceat  contra  Ju- 
daizantes,  scientiam  legis  sine  fide  Christi 
nihil  valere  ad  salutem;  vel  ut  siguificet, 
ex  scripturis  sacris,  cum  ob  earum  obscu- 
ritatem,  tum  ob  intellectus  nostri  coecita- 
tem  et  hebetudinem ,  atque  affeetuum, 
quibus  laboramus,  pravitatem,  non  posse 
quenqnam  haurire  do«trinam  sanam  et 
incorruptam,  nisi  fide  Christi  praemunitus 
sit,  eaque  ductrice  ad  illas  intelligendas 
utatur.  Ita  demum  futurum,  ut  lectio  scri- 
pturarum  et  fidem  ei  augeat  et  salutem 
adferat.  Confer  quae  diximus  ad  illud 
Rom.  12.  Sive  prophttiam,  secundum 
rationem  fidei. 

Gail.    Estli  Comm.  Tom.  II. 


16.  Omnis  scriptura,  divinitus  inspi- 
rata,  utilis  est.  Quoniam  ad  Scripturae 
sacrae  lectiouem  hortabatur;  nunc  eam 
insigci  encomio  commendat:  primum  ab 
auctoritate,  mox  ab  utilitate,  quae  ex  ea 
provenit.  Quod  expressius  apparet  in 
Graeco:  Omnis  scriptura  divinitus  in- 
spirata ,  et  utilis.  Subaudi  est.  Itaque 
duo  arBrmantur,  omnem  scripturam  esse 
divinitus  inspiratam,  et  eandem  esse  uti- 
lem  ad  ea,  quae  sequuntur.  Scripturam, 
intelligit  sacram,  de  qua  dixerat:  Sacras 
literas  nosti :  nam  Scripturae  nomine  pas- 
sim  in  bibliis  sacra  Scriptura  per  antono- 
masiam  significatur,  ut  Matth.  22.  Er- 
ratis  nescientes  Scripturas.  Joan.  5. 
Scrutamini  Scripturas,  et  10.  Non  po- 
test  solvi  Scriptura.  Recte  igitur,  et  ve- 
rissime,  ex  hoc  loco  stataitur,  omnem 
scripturam  sacram  et  canonicam  Spiritu 
sancto  dictante  esse  conscriptam;  ita  ni- 
mirum,  ut  non  solum  sententiae,  sed  et 
verba  singula,  et  verborum  ordo,  ac  tota 
dispositio  sit  a  Deo,  tanquam  per  semet- 
ipsum  loquente,  aut  scribente.  Hoc  enim 
est  Scripturam  esse  divinitus  inspira- 
tam.  Utilitatem  vero  deinceps  explicat. 

Ad  docendum,  ad  arguendum ,  ad 
corrigendum,  ad  erudiendum  in  justi- 
tia.  Pro  gerundiis  in  Graeco  sunt  no- 
mina ;  ad  doctrinam,  ad  redargutionem, 
ad  correctionem,  ad  institutionem,  quae 
est  in  justitia.  Significantur  quatuor 
praecipua  ofHcia  pastoris  et  doctoris  ec- 
cltsiastici :  quorum  primum  est  docere 
veriiatem  fidei  Christiauae.  Secundum, 
refellere  errores  ei  contrarios.  Tertium, 
corrigere  mores  depravatos,  quod  potis- 
simum  fit  admonitionibus,  increpationi- 
bus,  et  correptionibus,  tametsi  non  est 
hic  legeudum,  ad  corripiendum,  ut  qui- 
dam  codices  habent,  sed  ad  corrigen- 
dum.  Nam  Graece  non  est,  ad  correptio- 
nem,  sed,  ut  dixi,  ad  correctionem,  vel 
ut  Ambrosianus  legit,  ad  redintegratio- 
nem.  Quod  etiam  referri  potest  ad  re- 
stituendum  verum  ac  sincerum  Dei  cul- 
tum,  sicubi  per  negligentiam  collapsus 
fuerit.  Quartum,  instituere  ad  justitiam, 
id  est,  ad  justam  et  sanctam  vitae  con- 

versationem.  Neque  enim  astipulamur 
Cajetano,  particulam,  in  justitia,  repe- 
tenti  post  singula  superiora  membra:  ad 
docendum  in  justitia ,  ad  arguendum 
in  justitia,  ad  corrigendum  in  justitia: 
qui  sermo  partim  incommodus  est,  partim 
nimium  restrictus ,  atque  adeo  membra 
coDfundit,  maxime  primum  et  ultimum. 
Tantum  igitur  ea  particula  postremum 
membrum,  cui  subjungitur,  afficit.  Atque 
id  sane  exigit  Graecus  articulus  ei  prae- 
fixus,  ttjv  iv  dixaiooovig. 

Porro  cum  non  dicat  Apostolus,  scri- 
pturam  ad  haec  omnia  sufficere,  sed  uti- 
lem  esse ;  nihil  agunt  adversarii,  quum 
ex  hoc  loco  molinntur  efficere,  quod  Scri- 
ptura  sacra  per  se  sufficiat  ad  omnem 
plenitudinein  doctrinae  fidei,  ita  ut  tra- 
ditionibus  non  scnptis  nihil  sit  opus.  Ac 
certe  si  consequens  id  esset:  sequeretur, 
solam  veteris  instrumenti  scripturam  suf- 
ficere,  nec  opus  esse  quatuor  EvangeHis, 
nec  reliquis  novi  testamenti  libris.  Nam 
de  Scriptura  veteris  testamenti  Paulum 
hic  loqui  constat,  tum  quia  novi  testa- 
menti  Scriptura  nondum  agglutinata  erat 
canoni  sacrorum  librorum ,  imo  quadam 
etiam  ex  parte  nondum  erat  conscripta ; 
tum  ex  eo  quod  praecedit:  ab  infantia 
sacras  literas  nosti.  Non  enim  potuit 
Timotheus  ab  infantia  nosse  libros  novi 
testamenti,  qui  eo  infante,  aut  puero,  non- 
dum  exstabant.  Denique  notandum,  non 
id  velle  Apostolum,  quod  unaquaeque 
pars  scripturae  sacrae  sit  utilis  ad  ista 
quatuor,  hic  enim  sensus  liquido  falsus 
est:  sed  quod  in  universa  scriptura  hae 
quatuor  utilitates  reperiantur,  ita  nimirum, 
ut  alia  Scripturae  pars  aliam  adferat  uti- 
litatem,  quodque  nulla  sit  Scriptura,  quae 
non  ad  aliquid  istorum  valeat. 

17.  ZJt  perfectus  sit  homo  Dei.  Quem 
vocet  hominem  Dei,  jam  diximus  in  priori 
epist.  cap.  6.,  scilicet  eum,  qui  Dei  no- 
mine,  et  in  his,  quae  Dei  sunt,  populo 
praeest,  maxime  si  mores  et  actiones  of- 
ficio  respondeant.  Ejusmodi  suut  impii- 
mis  episcopi,  quos  hic  instruit  Apostolus; 
deinde  omnes  animarum  curatores.  Minus 
recte  Cajetanus  hominem  Dei  interpre- 


tatur  eum,  qui  totum  seipsum  Deo  dat. 
Hoc  enim  etiam  laicis  et  idiotis  multis 
convenit,  de  quibus  hic  non  agitur.  Per- 
fectum  autem,  sive  integrum,  quod  Grae- 
ce  est  apxiov,  appellat  eum,  qui  tenet 
omnes  partes  sui  officii.  Integrum  enim 
est,  quod  omnibus  partibus  constat.  Hic 
sensus  explicatur  per  id  quod  sequitur : 

Ad  omne  opus  bonum  instructus. 
Sive  ut  alii  vertunt:  apparatus.  Id  enina 
proprie  significat  participium  Graecum, 
tametsi  Theophylactus  ct  Oecumenius 
i^pTtousvov  exponunt  per  aTtrpTtouevov, 
id  est  perfectum  et  absolutum.  Quod  ta- 
men  haud  videtur  quadrare.  Nam  sicuti 
inepte  quis  dicitur  absolutus  aut  perfectus 
ad  aliquam  artem  aut  scientiam;  dicen- 
dum  enim  erat  in  arte  aut  scientia,  verbi 
gratia,  medica  aut  mathematica:  ita  nec 
commode  dicitur  ad  omne  opus  bonum 
absoiutus  aut  perfectus.  Sentit  igitur  Apo- 
stolus,  hominem  Dei,  id  est  Episcopum 
studio  Scripturae  sacrae  id  consequi,  ut 
ad  omne  opus  bonum,  id  est,  ad  omnem 
partem  officii  sui  probe  comparatus  sit 
atque  in3tructus.  Nam  opus  bonum  ad 
hominem  Dei,  id  est  Episcopum  refertur, 
tanquam  opus  ab  Episcopo ,  pastore  et 
doctore,  quatenus  est  ejusmodi,  facien- 
dum.  Hoc  autem  est  officium. 

Verum  hic  quoque  iusurgunt  haeretici. 
Si  enim,  inquiunt,  Scriptura  sacra  prae- 
stat,  ut  perfectus  sit  homo  Dei,  et  ad  om- 
nem  officii  sui  partem  instructus ,  ergo 
quidquid  populum  docere  debet,  sacris 
literis  est  comprehensum,  nec  quidquam 
opus  ei  est  doctrinis  aut  traditionibus 
non  scriptis.  Respondeo,  Apostolum  di- 
centem :  ad  omne  opus  bonum,  eo  signo 
universali  non  velle  comprehendere  sin- 
gula,  sed  genera  singulorum,  ut  loquun- 
tur.  Id  quod  ex  praecedentibus  est  mani- 
festum,  ubi  genem  duntaxat  boni  operis, 
id  est,  officii  episcopalis  enumeravit.  Hoc 
igitur  est,  quod  dicit:  Cum  Scriptura  sit 
utilis ,  partim  ad  docendum ,  partim  ad 
redarguendum,  partim  ad  corrigendum, 
denique  partim  ad  erudieudum  in  justitia : 
quorum  primum  ad  doctrinam  et  confir- 
mationem  fidei  Christianae  pertinet,   se- 

ccmdum  ad  refellendos  et  exstirpandos 
errores ,  tertinra  ad  vitia  corrigenda, 
quartum  ad  doctriuam  vitae  secundum 
Dei  legem  instituendae:  cumque  ad  baec 
quatuor  genera  facile  caetera  omnia  ho- 
minis  Dei  offieia  revocentur :  consequens 
est,  ut  homo  Dei  lectione  et  studio  Scri- 
pturae  sacrae  perfectus  quoad  officium 
suum  evadat;  utpote  ad  omne  genus  offi- 
cii   instructus.     Cujusmodi    genera    sunt 


quatucr  jam  enumerata.  Nonposse  autem 
Apostoli  verba  in  eam  sententiam  trahi, 
quam  volunt  adversarii :  rursus  evidenti 
hoc  argumento  constat,  quia,  sicut  ante 
dictum  est,  de  sola  loquitur  Scriptura  ve- 
teris  instrumeuti.  Eam  autem  solam  ad 
universa  fidei  dogmata  stabilienda  suffi- 
cere,  sic  ut  Evangelicis  et  Apostolicis 
literis  non  s!t  opus,  nec  ipsi  haeretici  di- 
cere  audent. 


CAPOT    QUARTUffl. 

Testificor  coram  Deo  et  Jesu  Christo,  qui  judicaturus  est  vivos  et 
mortuos1),  per  adventum  ipsius  et  regnum  ejus :  2.  praedica  verbum, 
insta  opportune ,  importune2),  argue ,  obsecra,  increpa  in  omni  patien- 
tia 3)  et  doctrina.  3.  Erit  enim  tempus4),  cum  sanam  doctrinam  non 
sustinebunt,  sed  ad  sua  desideria  coacervabunt  sibi  magistros,  prurientes 
auribus :  4.  et  a  veritate  quidem  auditum  avcrtent ,  ad  fabulas  autem 
convcrtentur.  5.  Tu  vero  vigila ,  in  omnibus  labora,  opus  fac  Evange- 
listae5),  ministerium  tuum  imple.  Sobrius  esto.  6.  Ego  enim  jam  de- 
libor 6) ,  et  tempus  resolutionis  meae  instat.  7.  Bonum  certamen  cer- 
tavi7),  cursum  consummavi,  fidem  servavi.  8.  In  reliquo  reposita  cst 
mihi  corona  justitiae  8j ,  quam  reddet  mihi  Dominus  in  illa  die  justus 
judex :  non  solum  autem  mihi,  sed  et  iis,  qui  diligunt  adventum  ejus 9). 
Festina  ad  me  venire  cito.  9.  Demas10)  cnim  mc  reliquit,  diligens  hoc 
saeculum,  et  abiit  Thessalonicam.  10.  Crescens  in  Galatiam ,  Titus  in 
Dalmatiara.  11.  Lucas n)  est  mecum  solus.  Marcum 12)  assume ,  et 
adduc  tecum :  est  enim  mihi  utilis  in  ministerium.  12.  Tychicum 13) 
autem  misi  Ephesum.  13.  Penulam,  quam  reliqui  Troade  apud  Carpum, 
veniens  affer  tecum,  et  libros,  maxime  autem  meinbranas.  14.  Alexan- 
der 14)  aerarius  multa  mala  mihi  ostendit :  reddet  illi  Dominus  secundum 
opera  ejus15):  15.  quem  et  tu  devita :  valde  enim  restitit  verbis  nostris. 
16.  In  prima  mea  defensione  nemo  mihi  affuit,  sed  omnes  me  dereli- 
querunt16):  non  illis  imputetur  17).  17.  Dominus  autem  mihi  astitit 18), 
et  confortavit  me ,  ut  per  me  praedicatio  impleatur ,  et  audiant  omnes 
Gentes :  et  liberatus  sum  de  ore  leonis19).  18.  Liberavit  me  Dominus 
ab  omni  opere  malo :    et    salvum    faciet  in    regnum    suum    coeleste ,    cui 


i)  Matth.  25.  31.  2)  Act.  24.  25.  *)  Cap.  2,  25.  4)  Cap.  3.  1—  5.  *)  Cap.  2,  22. 
24.  25.  3,  10.  6)  Fhil.  2.  17.  7)  Cap.  2,  3.-5.  Art.  20,  24.  8)  Jar.  1.  12.  9)  1  Joan.  4,  17. 
«9  Philem.  24.  ")  Phil-m.  24.  12)  ACt.  12,  12.  15,  37.  Col.  4,  10.  '3)  Act.  20,  4.  Col.  4,  7. 
14)  Act.  19,  33.  seq.  1  Tim.  1,  19.  15)  1  Cor.  5,  5.  16)  Cap.  1,  15.  Phil.  2,  21.  17)  Act.  7,  60. 
**)  Joan.  16,  32.     19)  Dan.  6,  22 

gloria  in  saecula  saeculorum.  Amen.  19.  SaJuta  Priscara,  et  Aquilam1) 
et  Onesiphori  domum2).  20.  Erastus  3)  remansit  Corinthi.  Trophimum4) 
autem  reliqui  infirmum  Mileti.  21.  Festina  ante  hyemem  venire.  Sa- 
lutant  te  Eubulus,  et  Pudens,  et  Linus,  et  Claudia,  et  fratres  omnes. 
22.  Dominus  Jesus  Christus  cum  Spiritu  tuo.     Gratia  vobiscum.     Amen. 


SUniARUM  CAPITIS  OUARTI. 

Hortatur,  ut  in  verbi  praedicatione  sit  assiduus  propter  emergentes  falsos  magistros.    Obitum 

suum  praedicit  et  coronam  sibi  repositam  apud  fidelem  judicem.    Rogat  Timotheum,   ut 

ad  se  veniat.    In  prima  defensione  solum  Dominum  sib'   astitisse.    Denique  adjicit  salu- 
tationes. 


1.    Testificor    coram    Deo    et    Jesu 
Christo.    Plenior  est  oratio  Graeca:   Ob- 
testor  igifur  ego  coram  Deo  et  Domino 
Jesu    Christo.     Jam    tertium    Timotheo 
cum   obtestatione  praecipit;   bis  enim  id 
fecit  in  priori  Epistola  cap.  5.  et  6.  Sen- 
sus  est:  Jgitur  ego  Paulus  de  his,  quae 
statim  dicturus  sum,  te  obtesior ,  id  est 
ea  tibi  dico  et  praecipio  coram  testibus 
omnium  maximis  ac  metuendis ,  ne  qua 
parte  desis   ofiicio ,    scilicet  coram   Deo 
Patre  et  Filio  ejus  Jesu  Christo  Domino 
nostro ,  qui  non  solum  testes  esse  pote- 
runt  praecepti   dati,  sed  et  judices  ejus- 
dem  violati.    Unde  subjungit  mentionem 
judicii.     Qui  judicaturus   est   vivos    et 
mortuos.     Nimirum    accepta  universalis 
judicii  potestate  a  Patre,  quemadmodum 
B.    Peti-ns    affirmat  Act   10. :    Quoniam 
ipse  est,  qui  constitutus  est  a  Deojudex 
vivorum  et  mortuorum ,  haud  dubie  se- 
cundum  humanam  naturam.  Idem  Petrus 
1.  epist.  4.    Qui  reddent ,  inquit,  ratio- 
nem  ei,  qui  paratus  est  judicare  vivos 
et  mortuos.  Eodem  modo  loquuntur  sym- 
hola,  Apostolicum,  Constantinopolitanum 
et  Athanasii. 

Quaeritur  ergo,  quo  sensu  dicatur: 
judicaturus  vivos  tt  mortuos ,  cum  judi- 
cium  universale  non  sit  exercendum,  nisi 
post  universalem  omnium  resurrectionem, 
quando  omnes  quidem  viventes  erunt, 
eed  iidem  prius  mortui,  hic  autem  sermo 


manifeste  distinguat  inter  vivos  et  mor- 
tuos,  tanquam  diversos.  Fuere,  qui  vivos 
et   mortuos  intelligereut  animas   et  cor- 
pora,  quemadmodum  refert  Theophyla- 
ctus.     Nam  animae  semper  vivuut,   cor- 
pora  sunt  in  morte,  donec  resurgant.   Sed 
id  facile  refellitur ;  nam  de  personis  judi- 
candis  loquitur  Apostolus ,  non  de  parti- 
bus    ejusdem    personae.     Quidam    vivos 
interpretantur  justos,  mortuos,  peccatores. 
At  vero   Graeci   commentatores   vivos 
intelligunt  eos,    qui  Domino  ad  judicium 
veniente  vivi  reperientur,  ut  resurrectione 
a  mortuis   opus    non    babeant;    mortuos 
vero,  quos  adventus  ille  mortuos  reperiet, 
ideoque    ad    vitam    suscitandos.       Huic 
commentario  Cajetanus  subscribit,  eum- 
que  confirmat  ex  1  Thess.  4. ,  ubi  de  ad- 
ventu  Domini  disserens  Apostolus,  inter 
mortuos  et  vivos   distinguit   his  verbis : 
Et  mortui,  qui  in  Christo  sunt,  resur- 
gent  primi;  deinde  nos,   qui  vivimus, 
qui  residui  sumus,  simul  rapiemur  cum 
illis    in   nubibus    obviam    Christo    etc. 
Addit  Cajetanus,  ex  praesenti  loco  haberi, 
quod   non   solum   electi,    de   quibus    ad 
Thessalonicenses  erat  sermo,  verum  etiam 
reprobi,    quicunque   tunc  vivi   reperien- 
tur  nulla  morte  intercedente  vivi  judica- 
buutur. 

Hic  sensus,  quia  multos  homines,  etiam 
malos ,  a  morte  eximit,  a  plerisque  Lati- 
norum  non  recipitur,  quandoquidem  Scri- 


*)  Act.  18,  2.  18.  19.  Rom.  16,  3.    2)  Cap.  1,  16.     3)  Act.  19,  22.  Rom.  16,  23.    4)  Act. 
20,  4.  21,  29. 

ptura  sacra  passim  moriendi  necessitatem 
omnibus  hominibus  communem  praedicat. 
Qnocirca  mortuos  quidem  intelligunt, 
quos  adventus  Domini  mortuos  inveniet; 
vivos  autem ,  quos  viventes  deprehendet, 
ita  tamen,  ut  hi  celeri  morte,  quam  ignis 
conflagratorius  iis  inferet  occupati ,  mox 
una  cum  aliis  olim  mortuis  resnrgant,  ad 
tribunal  judicis  sistendi.  Quae  expositio 
caeteris  praeferenda  nobis  videtur.  Quod 
enim  omnes  sine  exceptione  morituri  sint 
et  a  morte  resurrecturi ,  late  ostendimu3 
ad  distinct.  43.  lib.  4.  Sent. ,  refutatis 
etiam ,  quae  in  diversum  adferebantur 
argumeutis.  Quo  faciunt  et  ea,  quae  in 
Apostolum  1  Oor.  15.  et  1  Thess.  4.  com- 
mentati  sumus. 

Per  adventum  ipsius  et  regnum  ejus. 
De  secundo  Christi  adventu  loquitur,  et 
de  regno  ejus  tunc  manifestando ;  et  qui- 
dem  juxta  nostram  lectionem  videtur  haec 
pars  referenda  ad  verbum :  testificor  sive 
obtestor;  ut  sit  obtestatio  per  adventum 
et  regnum  Christi,  velut  rem  onmibus 
fidelibus  summopere  desideratam ,  quo- 
modo  Rom.  12.  obsecrat  per  misericor- 
diam  Dei  et  1  Cor.  1.  per  nomen  Domini 
nostri  Jesu  Christi.  Atque  ita  fere  La- 
tini.  Sed  sciendum,  in  Graeco  non  esse 
praepositionem  <5ta,  quae  solet  ad  obte- 
stationes  adhiberi;  sed  xaxa,  quae  accu- 
sativo  juncta  frequenter  tempori  subser- 
vit,  nunquam  obtestationi ,  aut  obsecra- 
tioni.  Adde,  quod  Graeca  non  habent 
conjunctionem  praepositam,  sed  sonant 
hoc  modo :  Secundum  apparitionem  ip- 
sitis  et  regnum  ipsius ,  id  est  in  appari- 
tione  sua  et  regno,  uti  vertunt  recentiores. 
Jungendum  autem  erit  cum  eo,  quod 
proxime  praecessit,  ut  sensus  sit:  Qui 
Christus  vivos  et  mortuos  judicaturus  est, 
tunc  quando  manifestus  ad  judicium  ve- 
niet  palam  et  gloriose  regnaturns,  omni- 
bus  jam  ei  subjectis ;  sicut  dicitur  1  Co- 
rinth.  15.  Haec  Graecorum  est  expositio, 
cui  et  Syriaca  versio  favet:  In  appari- 
tione  regni  sui. 

2.  Praedica  verbum.  Hnc  pertinet 
illa  terribilis  obtestatio,  scilicet  ut  officium 
praedicationis  ac  caetera,  quae  sunt  ho- 


minis  Dei  munia,  diligenter  et  constanter 
exsequatur.  Osteudunt  haec  non  tam 
Timothei  in  officio  tarditatem ,  aut  negli- 
gentiam ,  quam  Pauli  pro  Ecclesia  curam 
et  solicitudinem;  tametsi  in  Timotheo 
omnes  Episcopos  et  Pastores  officii  sui 
commonitos  esse  voluit  Spiritus  sanctuo, 
qui  in  Paulo  loquebatur.  Verbum,  anto- 
nomastice  pro  sermone  doctrinae  Evan- 
gelicae  positum  est,  ut  saepe  alibi.  Porro 
praedicationem  verbi  primo  loco  nomi- 
navit;  quod  id  sit  praecipuum  Episcopi 
munus,  teste  etiam  Synodo  Tridentina, 
sess.  5.  cap.  2.  de  reformat.  et  sess.  24. 
cap.  refurm.  4. 

Insta  opportune,  importune.  Insta, 
id  est  incumbe  operi ,  instanter  age,  quod 
agendum  est.  Non  enim  tantum  ad  prae- 
dicationem  refcrtur,  sed  ad  caetera,  quae 
sequuntur.  Opportune,  importune.  Grae- 
ce  suxaiptoq,  axatpcoc,  id  est  tempestive, 
intempestive ,  ut  alii  verterunt.  Sed  quo- 
modo  etiam  importune  et  intempestive  ? 
cum  teste  Salomone  Proverb.  15.  Sermo 
opportunus  sit  optimus,  et  ab  eodem  lau- 
detur,  qui  profert  verbum  in  tempore 
suo,  Proverb.  25.,  et  juxta  eundem  omnia 
su um  tempus  habeant,  Ecclesiast.  3.  ?  Uude 
et  ipse  Paulus  Coloss.  4.  petit  orari  pro 
se,  ut  quomodo  oportet,  mysterium  Christi 
eloquatur.  Respondeo,  semper  opportune 
fieri,  quod  fit  utiliter  ad  salutem:  licet 
alia  consideratione  fiat  importune,  spectato 
nimirum  homine  exteriore  et  affectu  sen- 
suali,  sive  ejus  qui  agit,  sive  ejus  circa 
quera  agitur.  Nam  ad  utrumque  referri 
potest,  quod  ait :  Opportune,  importune. 

Priori  modo  sensus  est:  Insta  operi, 
sivc  tibi  sit  opportunum  et  commodum, 
sive  sit  importunum,  intempestivum  et 
incommodum ;  adeo  ut  etiam  tempus 
somni  et  refectionis  intermittas,  quo  sa- 
luti  proximorum  cousulas.  Quomodo  To- 
bias  intempestive ,  quantum  ad  seipsum, 
exercuit  opus  sepulturae,  quaudo  alias 
nocte,  alias  relicto  prandio  abiit  ad  mor- 
tuos  sepeliendos.  Quomodo  et  Christus 
cum  discipulis  suis  importune  praedicavit 
et  beneficia  sanitatum  impendit  turbis  ad 
se  concurrentibus ;   quando  nec  spatium 

habebant  panein  manduc?ndi.  Marc.  3.  et 
6.  Rursus  hoc  modo  importune  praedicat, 
qui  non  solum  tempore  pacis  Eeclesiae, 
verum  etiam  tempore  persecutionis  et 
periculi  imminentis ,  praedicat  populo 
Christianam  et  Catholicam  veritatem.  At- 
que  hunc  sensum  Graeci  interpretes  ad- 
ferunt. 

Quanquam  non  minus  commode  et  ad 
eum,  cui  fit  praedicatio,  praeceptum  Apo- 
stoli  refertur.  Praedicat  enim  pastor  ali- 
cui  opportune,  importune;  cum  praedicat, 
monet,  corripit,  quandocunque  accessum 
ad  eum  habere  potest,  etiamsi  parum 
tempestivum,  dummodo  opportunis  ad 
persuadendum  verbis  utatur,  et  spes  sit 
etiam  tunc  aliquid  proficiendi.  Sic  in 
Evangelio  nocturnus  pulsator  et  vidua 
injuriam  passa  sua  importunitate  cxtor- 
serunt,  illo  ab  amico  tres  panes,  ista  ab 
impio  judice,  ut  de  adversario  vindicare- 
tur.  Videaiur  Lucae  11.  et  18.  Ea  nam- 
que  illis  erat  importunitas  opportuna;  ut 
sine  qua  non  obtinuissent  quod  pete- 
bant.  Ita  vulgo  dicimus,  importune  soli- 
citandum  esse  apud  magnates,  si  quid 
impetratum  voluraus.  Hunc  sensum  bre- 
viterindicat  Augustinus  inenarrat.  Psalm. 
128.  dicens:  Sonet  verbum  Dei;  volenti- 
bus,  opportune;  nolentibus,  importune. 
Sunt  qui  putent  proverbialem  esse  ser- 
monem,  quo  significetur,  assidue  et  inces- 
santer  incumbendum  esse  operi.  Qui  ta- 
men  sensus  per  superiora  recte  explicatur. 

Argue ,  obsecra,  increpa.  In  Graeco 
hic  est  ordo  :  Argue ,  increpa ,  obsecra. 
Quod  postremum  etiam  verti  potest,  hor- 
tare ;  quemadmodum  Ambrosianus  legit. 
Sensus  ost :  Argue ,  seu  redargue  falsara 
doctrinam,  falsosque  doctores;  increpando 
corrige  malos  mores ;  obsecra  et  exhor- 
tare,  ut  juste  vivant  et  moribus  sint  in- 
corruptis.  Igitur  repetit  Apostolns  hoc 
praecepto  quatuor  partes  Episcopalis 
officii  supra  commemoratas :  et  quidem 
eodem  servato  ordine  secundum  Graecam 
lectionem ,  cum  dicit:  Praedica,  argue, 
increpa ,  exhortare. 

In  omni  patientia  et  doctrina.  Monet, 
ut  cum  omni  patientia  de  doctrina  faciat 


ea,  quae  modo  praecepit,  nam  ad  omnia 
praedicta  vult  hanc  partem  referri  Theo- 
phylactus ,  cum  patientia  quidem,  aut  ut 
Graece  est  longanimitate  seu  lenitate, 
quia  plerumque  redargutiones,  increpa- 
tiones,  exhortationes  nihil,  aut  parum  pro- 
ficiunt,  nisi  ab  animo  patiente  ac  man- 
sueto  proficisci  intelligantur.  Cum  do- 
ctrina  vero,  ut  qui  aberrant  aut  peccant, 
doetrina  et  ratione  convicti,  facilius  sa- 
nentur.  Convenit  cum  hoc  loco ,  quod 
supra  cap.  2.  scripsit,  oportere  servum 
Domini  mansuetum  esse  ad  omnes,  doci- 
bilem,  patientem,  cum  modestia  corripien- 
tem  eos  qui  resistunt.  Et  ex  hoc  Apostoli 
loco  salutarem  Episcopis  monitionera  tra- 
dit  synodus  Trid.  sess.  13.  cap.  reform.  1. 

3.  Erit  enim  tempus ,  cum  sanam 
doctrinam  non  sustinebunt.  Haec,  in- 
quit,  causa  est,  cur  tantopere  te  excitem 
ad  ofiicium  gnaviter  exercendum.  Nam 
prospicio  futurum  et  quidem  brevi ,  ut 
raulti  eorum,  qui  Christum  professi  sunt, 
a  sinceritate  fidei  recedant,  imo  sanam 
doctrinam  audire  non  sustineant.  Itaque 
ne  malum  hoc  tuae  negligentiae  impute- 
tur,  utque  ab  eo,  quantura  fieri  potest, 
gregera  tuum  conserves ;  quam  diligentis- 
sime  tuo  incumbe  officio.  Differt  haec 
praedictio  ab  illa  superioris  capitis :  In 
novissimis  diebus  instabunt  tempora  pe- 
riculosa  etc,  quod  illa  magis  proprie  re- 
spiciat  falsos  magistros ,  haec  vero  ad 
auditcres  ac  discipulos  pertineat.  Nisi 
enim  essent,  qui  ejusmodi  magistros  liben- 
ter  audirent  et  obsequiis  foverent :  statim 
elanguesceret  eorum  studium  nova  dogma- 
ta  disseminandi. 

Sed  ad  sua  desideria  coacervabunt 
sibi  magistros.  Id  est ,  uno  et  altero 
magistro  non  contenti,  alios  super  alios 
inducent,  velut  acervum  magistrorum 
sibi  imposituri;  idque  pro  suis  pravis 
desideriis  seu  concupiscentiis  et  corruptis 
affectibus ;  quia  nimirum  carnalibus  cupi- 
ditatibus  libidinis  ac  gulae  dediti,  magi- 
stros  quaerent,  qui  istiusmodi  moribus 
consentanea  doceant.  Tales  imprimis 
fuere  quicunque  prodierunt  ex  schola 
Simonis.    Tales   sunt    et  nostro  saeculo 

Lutherani  et  quotquot  fere  post  Luthe- 
rum  novi  doctores  emerserunt;  utpote, 
qui  uno  ore  praescripta  ecclesiae  jejunia, 
'  vota  monastica  et  quicquid  est  piarum 
observationum  ac  legum  ecclesiasticarum 
contemnunt.  Hoc  loco  studiose  annotant 
Graeei,  quam  sit  ecclesiae  perniciosum, 
episcopos  et  pastores  plebis  ac  vulgi 
suffragiis  eligi.  Vulgus  enim,  ait  Theo- 
phylactus,  nihil  pro  ratione  facit ;  sed  eos, 
qui  cupiditatibus  ipsius  consentiant,  eve- 
hit;  quique  ad  voluptatem  et  gratiam 
omnia  et  dicant  et  agant,  hos  eligit  ac 
promovet.  Haec  ille. 

Prurientes  auribus.  Participium  est 
nominativi  casus,  ut  liquet  ex  Graeco: 
proinde  pendet  a  fronte  verbi ,  coacerva- 
bunt.  Eleganti  metaphora  significatur 
altera  causa,  cur  magistros  sibi  coacer- 
vacuri  sint;  quia  scilicet  ad  audiendum 
semper  aliquid  novi  curiositas  eos  inci- 
tabit.  Quo  vitio  notati  sunt  a  Luca  Athe- 
nienses  Actor.  17.  Quanquam  alii  meta- 
phoram  pertinere  putant  non  tam  ad 
curiositatis  vitium,  quam  ad  voluptatem 
audiendi,  quae  grata  sunt  et  jucunda;  ut 
sensus  sit,  homines  tam  delicatis  auribus 
futuros,  ut  veritatis  cura  posthabita,  ma- 
gistros  sibi  adsciscant,  qui  placentia  lo- 
quendo,  piurientes  eis  aures  suaviter 
scalpant  ac  demulceant.  Utrique  intel- 
lectui  satis  quadrat,  quod  sequitur. 

4.  Et  a  veritate  quidem  auditum 
avertent ,  ad  fabulas  autem  converten- 
tur.  Id  est,  ab  integritate  sanae  doctrinae, 
quae  voluplates  et  carnalia  desideria  ca- 
stigat,  aures  avertent;  offendit  enim  et 
talium  hominum  auribus  molesta  est  hu- 
jusmodi  veritas.  Ad  fabulas  autem  au- 
diendas,  insana  quadam  curiositate,  sese 
convertent.  Fabulas,  intellige  primum 
Judaicas.  Sic  enim  praecipit  Tit.  1.  Ut 
sani  sint  in  fide ,  non  intendentes  Ju- 
daicis  fabulis.  Meminit  earum  etiam  1. 
ad  Timoth.  1.  Deinde  et  fabulas  haere- 
ticorum ;  ut  Simonis  magi  atque  aliorum 
ejusdem  farinae:  quas  prolixe  recensent 
in  sui3  libris  Trenaeus  et  Epiphanius. 

5.  Tu  vero  vigila  in  omnibus  labora. 
Non  liquet  utram  in  partem  converti  de- 


beat  particula,  in  omnibus ;  tametsi 
Graeca  magis  exigunt,  ut  ad  praecedens 
verbum  referatur.  Nani  pro  verbo  labora, 
Graece  est  xaxo7:a{b]aov ,  id  est  mala 
patere,  afflictiones  tolera.  Quod  prae- 
ceptum  per  se  consistit:  sicut  et  supra 
cap.  2.  ubi  dicebatur:  Labora  sicut  bo- 
nus  miles  Christi.  Sensus  igitur  est: 
Cum  ea  quae  dixi  jamjam  immineant:  tu 
adversus  haec  vigila  in  omnibus,  id  est 
omnes  partes  officii  tui  diligenter  exse- 
quere ,  atque  in  affiictionibus  et  laboribus 
obdura;  nec  adversariis  cede,  nec  peri- 
culis. 

Opus  fac  Evangelistae.  Opus  Evange- 
listae  facit ,  qui  Evangelium ,  sicut  opor- 
tet,  praedicat,  id  est,  iutegram  et  sanam 
Evangelii  doctrinam  auditoribus  cum 
omni  sinceritate  annunciat,  nec  sua  quae- 
rens,  nec  auribus  serviens.  Ministerium 
tuum  imple.  Erasmus  ita  vertit:  Mini- 
sterium  tuum  ad  plenum  probatum  red- 
dito.  Theophylacti  interpres:  Ministe- 
rium  tuum  certifica.  Nam  tale  quid  signi- 
ficari  putant  Graeco  verbo  TCXrjpocpdpTrjoov. 
Qua  de  re  nos  accurate  egimus,  quum 
tractaremus  illud  Rom.  14.  Unusquisque 
in  suo  sensu  abundet.  Hoc  certe  loco 
non  aliud  significare  voluit  Paulus,  quam 
quod  noster  interpres  expressit.  Quod  et 
liquet  ex  Graecorum  commentariis.  Unde 
nec  Hentenius  Oecumenii  interpres ,  etsi 
in  multis  Erasmi  imitator ,  hanc  partem 
aliter  transtulit.  Est  autem  sensus  ob- 
vius :  In  munere  ac  ministerio  tuo  ita 
versare,  ut  nihil  omittas  eorum,  quae  a 
buno  et  fideli  ministro  Evangelii  jure 
exiguntur. 

Sobrius  esto.  Hanc  partem  Graeca  non 
habent,  ut  nec  agnoscunt  Syrus  interpres 
et  Ambrosianus.  At  neque  in  omnibus  est 
manuscriptis  Latinis.  Denique  Pelagius, 
Primasius  et  Haimo  cum  non  exponant, 
arguuntur  non  legisse.  Plusquam  verisi- 
mile  est,  ex  occasione  additam  esse,  cum 
pro  eo :  Tu  vero  vigila,  quaedam  Latina 
versio  haberet:  Tu  vero  sobrius  esto ;  ut 
et  legitur  in  Ambrosiano  textu  secundum 
editiones  antiquiores.  Nam  Graeca  vox 
utroque  modo  verti  potest;   et  res,   quae 

significantur,  cognatae  snnt,  sobrium  esse 
et  vigilare.  Nec  dubium ,  quin  alicubi 
magis  conveniat  sobrii,  quam  vigilantis 
significatio ;  ut  1  Petr.  5.  Sobrii  estote  et 
vigilate.  Nam  alioqui  repetitio  esset  ejus- 
dem :  verum  hoc  loco  magis  congruit 
verbum  vigila ,  quod  proprium  est  epis- 
copi  et  pastoris.  Nec  admodum  opus  erat 
ad  sobrietatera  hortari  Timotheum,  quem 
ab  aquae  potu  revocaverat  epist.  su- 
periore. 

6.  Ego  enim  jam  delibor.  Ex  his  ver- 
bis  et  sequentibus  colligunt  omnes  pene 
interpretes,  Paulum  hanc  Epistolam  scri- 
psisse  omnium  postremam,  imminente  jam 
passione  mortis.  Id  enim  significare  vide- 
tur  totus  hic  locus  ,  quum  dicit :  se  jam 
immolari  et  tempus  suae  resolutinnis 
instare :  se  consummasse  cursum  suum, 
nec  aliud  esse  reliquum,  quam  ut  re- 
positam  sibi  coronam  justitiae  percipiat. 
Verum  jam  dudum  in  argumento  Episto- 
lae  ostendimus,  inter  ejns  scriptionem  et 
Pauli  obitum  ferme  novem  aut  decem  an- 
nos  intercessisse.  Constat  quoque  eam, 
quae  ad  Pbilemonem  scripta  est,  in  qua 
tamen  hospitium  parari  sibi  petit,  tan- 
quam  mox  e  carcere  liberando  :  hac  longe 
posteriorem  esse,  uti  suo  loco  monstrabi- 
tur.  Quare  quae  hic  ab  Apostolo  dicun- 
tur,  non  ita  sunt  accipienda,  quasi  plane 
sentiat,  se  jamjam  rapiendum  ad  marty- 
rium ;  praesertim  cum  alia  quaedam  ejus- 
dem  epistolae  repugnent  huic  intellectui; 
quemadmodum  in  argumento  declaratum 
est  et  adhuc  infra  docebimus :  sed  tantum 
significant,  ipsum  etsi  de  tempore  mortis 
ac  passionis  incertum ,  tamen  panlatim 
per  carceres  et  tribunalia  parari  ad  victi- 
mam. 

Existimat  quidem  Cardinalis  Baronius, 
qui  de  his  rebus  accurate  scripsit  tom.  1. 
Annal.  Eccles.,  ista  Pauli  de  instanti  suo 
obitu  verba  sic  accipienda ,  quod  fortasse 
divinitus  ipsi  revelatum  esset,  se  sub 
Nerone  capite  plectendum.  Sed  quoniam 
Nero  tunc  etiamnum  juvenis  erat  et  per- 
multis  adhuc  annis  imperare  poterat;  non 
satis  causae  Paulo  fuisse  videtur  ex  ejus- 
modi  revelatione,  ut  diceret,  tempus  suae 


resolutionis  instare.  Quocirca  non  appa- 
ret,  haec  a  Paulo  dicta  fuisse  per  revela- 
tionem  aliquam  de  instante  martyrio  sibi 
factam ;  sed  ipsum  ex  praesenti  rerum 
suarumstatu,  quid  tandem  sibi  eventu- 
rum  esset,  prudenter  ac  probabiliter  con- 
jecisse,  quod  et  alibi  interdum  facit,  velut 
ad  Philipp.  1.  et  2.  Illud  etiam  conside- 
randum  est,  Paulum  loqui,  ut  jam  senem 
et  laboribus  confectum ;  qni  proinde  non 
multum  vitae  tempus  sibi  reliquum  arbi- 
tretur. 

Ac  quoniam  non  dubitabat,  se  martyrio 
finiendum,  idcirco  et  de  eo  tanquam  brevi 
futuro  loquitur.  Ego  eidm ,  inquit,  jam 
delibor ,  seu  potius  ,  immolor  ;  quomodo 
lcgit  Augustinus.  Nam  et  ipse  interpres 
ita  vertit  ad  Philippenses  2. :  Sed  etsi 
immolor  etc.  Sensus  et  connexio  est: 
Idcirco  cum  tam  seria  obtestatione  te 
discipulum  meum  officii  tui  admoneo, 
quod  jam  senex  sim  et  ineertus,  quamdiu 
futurus  superstes.  Jam  enim ,  tanquam 
victima  Cbristo  destinata,  per  hos  car- 
ceres  et  gravissimos  quos  patior  adver- 
sariorum  impetus  immolari  incipio. 

Passionem  suam  immolationem  vocat, 
quia  actus  ille  martyrii,  quo  quis  usque 
ad  mortem  certat  pro  veritate ,  gratissi- 
mum  est  Deo  sacriticium  snirituale,  idem- 
que  magnam  habens  convenientiam  cum 
sacrificio  corporali.  Notandum  est  autem, 
verbura  Graecum  aTtev^ou-ai  non  quamvis 
immolationem  significare,  sed  eam  pro- 
prie,  quae  fit  in  foederibus  sanciendis. 
Unde,  sicut  in  epist.  ad  Philipp.,  cum  ait, 
se  immolari  super  sacrificio  fidei  ipsorum, 
significat,  Philippensium  fidem,  quam  ab 
ipso  didicerant,  morte  sua  sancitum  atque 
confirmatum  iri,  perinde,  ut  olim  caesis 
victimis  foedera  sanciri  solent:  ita  hic 
insinuat,  mortem ,  qua  pro  Christo  immo- 
landus  erat,  fore  doctrinae  suae,  quam 
mundo  praedicaverat,  sanctionem. 

Et  tempus  resolutionis  meae  instat. 
Id  est  magis  ac  magis  appropinquat ,  nec 
admodum  longe  potest  abesse.  Resolu- 
tionem  suam  vocat  mortem ,  sive  quod 
morte  corpus  in  cineres  resolvatur ;  seu 
potius,  quod  per  eam  solvatur  vinculum, 

quo  anima  corpori  est  colligata.  Sic  idem 
Apostolus  ad  Philippenses  2.  desiderium 
habet  dissolvi  et  esse  cum  Christo.  Nec 
dissimili  phrasi  Petrus  Apostolus  2.  epist. 
1.  mortem  suam  vocat  depositionem  ta- 
bernaculi.  Qua  ratione  rursum  hic  quaeri 
potest,  an  sicut  B.  Petrus  eo  loco  certum 
se  esse  affirmat  ex  Christi  Domini  reve- 
latione  velocem  esse  sui  tabernaculi  de- 
positionem,  ita  Paulus  ex  revelatione 
divinitus  accepta  scribat  tempus  suae  re- 
solutionis  instare.  Sic  enim  multi  sen- 
tiuut  haec  a  Paulo  dici,  quod  significa- 
tionem  mortis  ac  martyrii  sui  instantis  a 
Deo  accepisset ,  sicut  et  Petrus.  Sed  de 
ea  re,  quid  nobis  probabile  videatur,  jam 
supra  diximus.  Neque  vero  negamus, 
Paulum  aeque  ut  Petrum  coelesti  oraculo 
admonitum  fuisse  passionis  instantis.  Sed 
id  multo  post  scriptam  hanc  epistolam 
factum  putamus. 

7.  Bonum  certamen  certavi.  Haec 
partim  subjungit  ad  sui  ipsius  consolatio- 
nem ,  partim  ut  Timotheum  ad  imitatio- 
nem  accendat.  Certamen  bouum,  id  est 
pulchrum ,  egregium  ac  praeclarum.  Id 
enim  significat  Graecum  xaXov.  Loquitur 
autem  de  certamine  suscepto  a  tempore 
suae  conversionis  ad  fidem  Christanam, 
ex  quo  non  destitit  ad  coronam  proposi- 
tam  contendere  per  omne  genus  bonorum 
operum,  praesertim  ministerii  Apostolici; 
nec  non  per  lolerantiam  laborum,  afflictio- 
numetpersecutionum.  Metaphora  sumpta 
est  ab  iis ,  qui  pro  praemio  certant  seu 
lucta ,  seu  cursu ,  seu  alio  genere  ludi: 
qnod  significat  Graeca  vox  aytov.  Quara- 
quam  hic  certamen,  quod  cursu  fit  intel- 
ligi  videtur ;  nam  sequitur : 

Cursum  consummavi.  Non  cursum 
vitae,  sed  certaminis,  qualis  scilicet  est 
eorum ,  qui  in  stadio  currunt.  Hanc  enira 
comparationem  adducit  etiam  1  Cor.  9. 
Porro  consummasse  se  dicit  hunc  cursum, 
quamvis  adhuc,  ut  minimum ,  exfremus 
actus  restaret  passionis  et  mort's;  quia 
jam,  ut  ante  dictnm  est,  ad  metam  certa- 
minis  appropinquabat ,  ac  de  reliqna 
parte  stadii  percurrenda  certam  habebat 
in  Domino  fiduciam.  Hoc  enim  fere  modu 


rem  istam  declarat  August.  lib.  2.  de  pec. 
mer.  cap.  16.  Nam  et  Christus  morti 
quidem  propinquus,  sed  nondum  morte 
consummatus  dixit:  Consummatum  est 
Joan.  19. 

Fidem  servavi.  Non  haec  jactantiae 
verba  sunt,  sed  bonae  conscientiae;  ut  et 
superiora.  Fidem  inlelligit  eam,  quam 
miles  imperatori ,  quamque  minister  ac 
dispensator  domino  suo  debet,  id  est 
fidelitatem.  Non  enim  magnum  erat  tanto 
Apostolo,  non  defecisse  a  fide  Christiana, 
ad  quam  tanto  miraculo  vocatus,  tantis 
revelationibus  instructus  fuerat,  sed  quia 
commissura  erat  ei  munus  evangelicae 
praedicationis  in  gentibus,  de  eo  fideliter 
et  perseveranter  inter  tot  adversitates  ad- 
ministrato  gloriabatur,  dicens  :  fidem  ser- 
vavi.  Hoc  ergo  significat,  quod  alio  loco 
commendat  dicens :  Hic  jam  quaeritur 
inter  dispensatores ,  ut  fidelis  guis  in- 
veniatur.  1  Cor.  4.  Et  ibi  quidem  tan- 
quam  adhuc  in  medio  cursu  constitutus, 
non  audet  pronuntiare  se  talem  esse :  Ne- 
que  enim  ,  inquit,  meipsum  judico ,  hic 
autem  cursu  jam  pene  consummato,  fiden- 
ter  dicit,  fidem  servavi ,  paulo  post  au- 
diturus  illud :  Euge  serve  bone  et  fidelis, 
intra  in  gaudium  Domini  tui:  juxta  id, 
quod  sequitur. 

8.  In  reliquo  reposita  est  mihi  corona 
justitiae.  In  reliquo ,  Graece,  Aontov, 
quod  reliquum  est ,  uti  legit  Ambrosia- 
nus.  Praemium  certaminis  feliciter  abso- 
luti  vocat  coronam,  metaphoram  retinens 
cursorum ,  quibus  corona  praemii  loco 
solet  proponi.  Coronam  justitiae  pleri- 
qne  interpretantur  coronam  pro  bonis  ac 
justis  operibus  debitam:  quoraodo  dicitur, 
corona  certaminis,  praemium  laboris.  Alii 
coronam  justitiae  pro  corona  justa  dictam 
volunt,  Hebraea  phrasi:  quemadmodura 
Jes.  62.  corona  gloriae  legitur,  id  est 
corona  gloriosa.  Sed  hoc  ferme  recidit 
cum  priori.  Porro  coronam  intelligit  vi- 
tam  aeternam,  id  est  eam,  quam  Jacobus 
Apostolus  vitae  coronam  appellat  cap. 
1.  Hanc  coronam  sibi  repositam  dicit 
Paulus,  non  alibi  quam  apud  Deum  ;  quia 
a  Deo  sibi  reddendam  certissime   expe- 

ctabat.  Quo  sensu  supra  dixit  cap.  1. 
Certus  sum ,  quia  potens  est  depositum 
meum  servare,  tale  etiam  est  illud  Sap. 
5.  Justi  in  perpetuum  vivent ,  et  apud 
Dominum  cst  merces  eorum. 

Hic  jam  quaeritur,  quomodo  vocet 
Apostolus  justitiae  coronam,  quae  est 
corona  misericordiae  ;  dicente  Psalmista: 
Qui  coronat  te  in  misericordia  et  mise- 
rationibus.  Respondeo,  ista  non  minus 
consentire,  quam  quod  in  Scvipturis  vita 
aeterna  aliquando  merces,  aliquando  gra- 
tia  vocatur.  Merces,  quia  datur  pro  meri- 
tis  bonorum  operum :  gratia,  quoniam 
haec  ipsa  merita  sunt  Dei  dona.  Sic  ea- 
dem  vita  aeterna  corona  justitiae  est,  quia 
legitime  certanti  debetur;  corona  miseri- 
cordiae,  quia  nec  certare  legitimc  posset 
bomo  nisi  Deus  daret,  nec  ad  coronam 
pervenire ,  nisi  lapsus  et  errata  certando 
commissa  misericorditer  idem  Dominus 
condonaret.  Confer  quae  diximus  ad  illud 
Rom.  6.    Gratia  Dei  vita  aeterna. 

Quam  reddet  mihi  Dominus  in  illa 
die.  Non  dixit,  dabit,  sed  reddet,  veluti 
debitum  quoddam ,  et  creditum ,  sive  de- 
positum ,  quod  jure  reddendum  sit.  An- 
notarunt  hoc  studiose  Theophylactus  et 
Oecumenius.  Dominum  intelligit  Chri- 
stum,  qui  venturus  est  judex  vivorum  et 
mortuorum.  Nam  de  eo  statim  subjungit : 
Sed  et  iis ,  qui  diJigunt  adventum  ejus; 
quod  huc  necessario  referendum  est. 
flinc  vero  satis  apparet,  Christum  ut  ho- 
minem  non  modo  judicaturum,  verum 
etiam  coronas  daturum,  id  est  electos 
suos  donaturum  beatitudine  coelesti.  Sed 
id  facturum  intellige,  quatenus  pcr  sen- 
tentiam  adjudicabit  Apostolo  Paulo ,  cae- 
terisque  electis  coronam  ipsis  debitam, 
dicens :  Venite  benedicti  Patris  mei  per- 
cipite  regnum  etc.  Nam  efficienter  et  pro- 
prie  creaturam  beatificare,  solius  est  in- 
creatae  potestatis.  Jam  quod  addit :  in  illa 
die,  consueta  notatio  est  temporis  extremi 
judicii :  quam  alibi  diem  Domini  vocat. 

Sed  dicet  aliquis:  Si  demum  in  illa 
die  reddenda  est  electis  corona :  non  igi- 
tur  ante  illam  diem  datur  animabus  sepa- 
ratis,  utcumque  purgatae  fuerint.  Eespon- 


deo,  Paulum  loqui  de  praemio ,  quod  ho- 
mini  datur ,  non  animae  soli.  Dicit  enim  : 
Quam  reddet  mihi,  scilicet  Paulo.  Atqui 
proprie  Paulus  non  erit  ante  judicii  diem, 
quando  a  morte  resuscitabitur  ad  vitam. 
Ex  tunc  enim  incipiet  vita  aeterna  homi- 
nis ;  quam  hic  coronam  appellat.  Quaeri- 
tur  autem,  an  ex  hoc  loco  statui  possit, 
Apostolum  fuisse  certum  de  sua  salute, 
videlicet  ea  certitudine,  cui  falsum  sub- 
esse  nequeat.  Id  enim  significare  viden- 
tur  illa  ejus  verba :  Quam  reddet  mihi 
Dominus  ;  quae  quidem  sunt  verba  Scri- 
ptuiae,  ac  proinde  verissima.  Sed  obstat 
huic  sententiae,  quod  in  Epist.  ad  Phil. 
3.  velut  haud  plane  adhuc  certus ,  ita  lo- 
quitur:  Si  quomodo  occurram  ad  resur- 
rectionem ,  quae  est  ex  mortuis.  Scripta 
est  autem  ad  Thilip.  Epistola  post  istam 
ad  Timotheum;  quemadmodum  in  argu- 
mento  utriusque  Epistolae  satis  loculente 
probavimus.  Itaque  respondeo ,  Paulum 
hic  non  simpliciter  affirmare,  quidfuturum 
sit;  sed  vel  sermonem  esse  bonae  fidu- 
ciae,  quasi  dicat:  quam  coronam  certa 
spe  a  Domino  exspecto;  vel  potius  intel- 
ligi  conditionem,  si  usque  ad  mortem  per- 
severavero.  Nam  quod  hic  de  se  dicit, 
mox  extendit  ad  omnes  alios  diligentes 
adventum  Domini;  de  quibus  utique  cer- 
titudinem  absolutam  non  habebat. 

Justus  judex.  Addit  hoc  illi,  quod 
praecessit  Dominus  per  appositionem, 
praefixo  in  Graecis  articulo.  Unde  alii 
vertunt :  Qui  cst  justus  judex.  Haec  ju- 
stitia  Christi  judicis  in  eo  consistit,  quod 
redditurus  sit  unicuique  secundum  opera 
sua;  sicut  ipse  Dominus  diserte  de  se 
testatur  M&tth.  16.  dicens:  Fiiius  homi- 
nis  venturus  est  in  gloria  Patris  sui 
cum  angelis  suis ;  et  tunc  reddet  uni- 
cuique  secundum  opera  ejus.  Porro  totus 
hic  locus ,  ubi  coronam  justitiae ,  et  ju- 
stum  judicem  nominat  Apostolus,  et  red- 
dendi  verbo  utitur,  aperte  refellit  haere- 
ticos ,  qui  merita  bonorum  operum  audire 
non  snstinent.  Etenim  si  Christus,  ut 
justus  judex  redditurus  est  Paulo  et  om- 
nibus  electis  coronam  justitiae  pro  fide 
servata  cursuque  consummato ;  est  igitur 

in  his  operibus  ratio  meriti  respectu  ejns- 
modi  coronae. 

Neque  vero  haec  operum  merita  ad- 
versus  Christi  gratiam  astruunt  Catholici, 
quod  impudenter  calumniatur  Calvinus. 
Est  enim  Catholicorum  doctrina,  tantam 
erga  nos  esse  Dei  bonitatem,  ut  uostra 
velit  esse  merita,  quae  sunt  ipsius  dona ; 
et  pro  his,  quae  ipse  largitus  est,  aeterna 
praemia  sit  donaturus :  ut  habet  decreta- 
lis  Epistola  Coelestini  Pontificis  ad  Epi- 
scopos  Galliae  cap.  12.,  unde  et  a  con- 
cilio  "Tridentino  verba  repetuntur,  sess. 
6.  cap.  16.  Quam  Ecclesiae  Catholicae 
doctrinam  dum  negant  haeretici,  procul 
dubio  bonitati  et  gratiae  Dei,  quae  no- 
strorum  effectrix  est  meritorum,  detrahunt. 
Consule  Augustinum  lib.  de  gratia  et  lib. 
arb.  cap.  17.  de  corr.  et  grat.  cap.  13.  et 
bom.  14.  inter  50.  Quibus  locis  haec 
Apostoli  verba  tractat  eo  modo,  quo  di- 
ximus. 

Non  solum  autem  mihi ,  sed  et  iis, 
qui  diligunt  adventum  ejus.  Graece: 
Sed  et  omnibus  iis,  qui  dilexerint  appa- 
ritionem  ejus;  tametsi  suspicio  est,  notam 
distributivam  omnibus  in  Graeco  adjecti- 
tiam  esse.  Nam  Hentenius  in  Oecumenio 
non  reddit:  Ambrosianus  quoque  ac  cae- 
teri  veteres  Latini  non  legunt:  denique 
nec  Syrus  interpres  in  suo  Graeco  repe- 
rit.  Atqui  omnino  proclivius  est  hanc 
voculam  addere,  quam  auferre;  propte- 
rea,  quod  sensus  eam  postulare  videatur. 
Ob  quam  causam  ab  omnibus  subintelli- 
gitur;  atque  a  Patribus  Tridentinis 
etiam  addita  fuit  sess.  6.  cap.  16.  Sen- 
sus  enim  est:  Nec  mibi  solum  reddet 
Dominus  coronam  justitiae,  sed  et  omni- 
bus,  qui  invenientur  dilexisse  ejus  adven- 
tum,  quo  manifestus  et  gloriosus  appa- 
rebit  universo  mundo. 

Diligunt  adventum  Domini3  qui  san- 
ctis  operibus  ad  eum  sese  praeparantes, 
ipscm  se  exspectare  et  diligere  declarant, 
quomodo  domini  sui  adventum  diligit 
servns,  qui  ea  facit,  quae  domino  placent, 
ut  cum  ille  venerit,  paratus  inveniatur. 
Non  diligit  autem,  qui  quasi  dominns 
non  sit  venturus,  ea  facit,  quae  novit  illi 


displicere.  Hanc  enim  utriusque  servi 
comparationem  ipse  Dominus  adducit 
Luc.  12.  Caeterum  ex  hac  parte  senten- 
tiae  constat  per  coronam  justitiae  Pau- 
lum  non  intellexisse  praemium  aliquod 
accidentale,  sibique  peculiare,  sicut  non- 
nulli  intellexerunt :  sed  vitam  aeternam, 
quae  praemium  est  essentiale.  Facit  enim 
eam  coronam  omnibus  adventum  Domini 
diligentibus  communem. 

Festina  ad  me  venire  cito.  Graece 
OTtoudaaov,  id  est  stude,  da  operam,  ut 
venias  ad  me  cito.  Cur  Timotheum, 
quem  Asianis  Ecclesiis  Episcopum  prae- 
fecerat,  Romam  ad  se  evocet  Apostolus, 
non  levem  profecto  causam  fuisse  existi- 
mandum  est,  quamvis  eam  hic  uon  expli- 
cet;  nisi,  quod  ex  sequentibus  conjicere 
licet,  ejus  ministerio  uti  ipsum  voluisse 
ad  promovendum  Christi  negotium,  eo 
quod  aliis  adjutoribus  esset  pene  destitu- 
tus.  Nam  quod  nonnulli  causam  banc  ad- 
ferunt,  ut  priusquam  moreretur,  eum  vi- 
deret,  ex  supradictis  vanum  apparet;  nec 
ea  causa  satis  digna  est  tanto  Apostolo. 
Quod  ait,  cito,  non  sentit  continuo  literis 
acceptis  Timotheo  veniendum  esse.  Cur 
enim  tam  muita  in  hac  Epistola  ei  prae- 
cepisset  de  regenda  Ecclesia,  si  statim 
erat  eum  habiturus  praesentem?  Sed  cito, 
id  est  ut  infra  declarat,  ante  hyemem ;  ne 
scilicet  in  alterum  annum  differat  pro- 
fectionem.  Cum  euim  Paulus  Romam 
venerit  sub  tempus  vernum ,  uti  facile 
colligitur  ex  ult.  cap.  Act,  probabile  fit, 
hanc  Epistolam,  quae  ab  illo  tempore  aut 
prima  fuit,  aut  secunda,  scriptam  fuisse 
paulo  post  idem  tempus;  id  est  ineunte 
aestate  proxima,  quemadmodum  et  Baro- 
nius  opinatur.  Ex  hoc  Apostoli  loco  ha- 
bemus,  Episcopos  a  suis  Ecclesiis  ad  tem- 
pus  posse  abesse  ob  graves  causas. 

9.  Demas  enim  me  reliquit,  diligens 
hoc  saeculum.  Dereliquerat  Paulum  ca- 
ptivum  Demas,  ut  apparet,  periculo  ter- 
ritus,  ac  suae  securitati  et  quieti  consu- 
lere  volen3.  Hoc  enim  est,  quod  ait:  Di- 
ligens  hoc  saeculum,  id  est  hujus  vitae 
commodorum  amore  ductus,  ita  ut  tam 
Pauli,   quam    Evangelii   curam  privatis 

commodis  postponeret.  Ubi  tamen  non 
est  significatum,  quod  a  fide  Christi  de- 
fecerit:  imo  vcro,  si,  quod  nobis  admo- 
dum  verisimile  est,  haec  Epistola  scripta 
fuit  e  carcere  Romano  prima  aut  secunda, 
tantum  ad  tempus  Apostolum  reliquisse 
putandus  est.  Nam  postea  ad  eum  rever- 
sus,  iterum  sese  illi  adjutorem  exhibuit. 
Quod  manifeste  probant  Epistolae  poste- 
rius  scriptae  ad  Coloss.  et  ad  Philem.,  in 
quibus  Demas  inter  salutantes  nominatur, 
et  ita  quidem,  x\t  in  altera  connumeretur 
adjutoribus  Pauli.  Cui  sententiae  sub- 
scribit  etiam  Hieronymus  in  fine  com- 
ment.  epist.  ad  Philem. 

Quocirca  fabulosum  putamus ,  quod 
scribit  Dorotheus  in  Synopsi :  Demam 
Pauli  discipulum,  postquam  ab  eo  reces- 
sit,  factum  fuisse  apud  Thessalonicenses 
idolorum  sacerdotem.  Qnod  fictum  arbi- 
tror  occasione  sumpta  ex  eo,  quod  subjicit 
Apostolus ,  eum  abiisse  Thessalonicam. 
Nec  illud  probabile,  quod  scribit  Epipha- 
nius  haer.  51.,  Demam  via  veritatis  re- 
licta  fuisse  haereticnm,  eadem  sentientem 
cum  Cerintho,  Ebione  et  aliis,  qui  Chri- 
stum  nudum  hominem  asserebant.  Mihi 
sane  vero  similius  est,  eum,  ut  Pauli  dis- 
cipulum,  bonam  operam  postea  navasse 
Ecclesiae  Dei;  ac  forte  eundem  esse, 
quem  Ignatius  in  epist.  ad  Magnesianos 
Deman  vocat  ipsorum  Episcopum  a£io- 
ftsov,  ut  loquitur,  id  est  Deo  dignum.  Et 
abiit  Thessalonicam.  Sive  ut  rebus  suis 
privatis  illic  vacaret,  sive  ut  procul  ab- 
esset  a  periculo.  Ac  forte  Thessalonica 
erat  £111  patria. 

10.  Crescens  in  Galatiam.  Repeten- 
dum,  abiit,  seu  profectus  est;  non  tamen 
amore  hujus  saeculi,  quemadmodum  De- 
mas,  sed  vel  Evangelii  causa  missus  illuc 
a  Paulo,  vel  certe  dimissus  ob  aliam  ju- 
stam  necessitatem.  Pro  Galatia  Galliam 
in  textu  legendam  esse  contendit  Epipha- 
nius  haer.  51.  Sed  ei  nulla  suffragantur 
exemplaria.  Caeterum  Theodoretus  legit 
quidem  Galatiam ,  sed  Galliam  inter- 
pretatur.  Nam  ut  auctor  est  Ammianus 
lib.  15.  Gallos  sermo  Graecus  Galatas 
appellare  solet;  quod  Galatae  a  Gallis 


originem  traxerint.  Unde  quod  legitur  1 
Macch.  8.  Romanos  subegisse  Galatiam, 
de  Gallis  intellexit  Josephus,  aut  ejus 
saltem  interpres  lib.  12.  Ant.  cap.  17. 
Huc  accedit,  quod  antiqua  martyrologia 
Bedae,  Usuardi,  Adonis,  et  aliorum,  ad 
quintum  Cal.  Julii  uno  ore  testantur, 
Creycentem  non  tantum  in  Galatia,  sed 
etiam  in  Galliis  Evangelium  praedicasse, 
sedesque  ibi  Viennensem  et  Moguntinam 
erexisse. 

Verum  hoc  ipsum  argumento  est,  Ga- 
latiam  non  Galliam  hic  intelligi ;  cum  se- 
cundum  fidem  martyrologiorum  Crescens 
a  Paulo  in  Galatiam  missus,  quae  est 
Asiae  minoris  regio,  transitum  inde  fe- 
cerit  in  Gallias ;  ac  rursum  ad  Galatas 
reversus ,  quibns  specialiter  datus  erat 
Episcopus,  tandem  apud  eos  martyrio 
vitam  finierit.  Adde,  quod  in  Actis  et 
Epistolis  Apostolicis  uno  semper  et  con- 
sueto  modo  Galatia  sumi  videtur,  pro  ea 
scilicet  regione  minoris  Asiae,  quae  hoc 
nomine  erat  notissima. 

Titus  in  Dalmatiam.  Hacc  regio  est 
Illyrici.  Scribit  autem  Apostolus  Rom. 
15.  se  usque  ad  Illyricum  replevisse 
Evangelium  Christi.  Quare  non  dubium, 
quin  et  Titus  illuc  Evangelii  causa,  Paulo 
volente,  profectus  fuerit.  Ad  hunc  jam 
ante  peculiarem  scripserat  Epistolam: 
Creta  Provincia  ei  demandata.  Cujus  et 
in  2.  ad  Cor.  epist.  frequentem  cum  laude 
facit  mentionem. 

11.  Lucas  est  mecum  solus.  Hunc 
Apostoli  Pauli  sectatorem,  et  omnis  ejus 
peregrinationis  individuum  comitem  ap- 
pellat  Hieronymus  in  catal.  Qui  et  Evan- 
gelium  scripsit  et  Apostolorum  acta,  Pauli 
praesertim,  prosecutus  est  usque  ad  bien- 
nium  Romae  completum  in  priore  capti- 
vitate. 

Marcum  assume ,  et  adduc  tecum. 
Non  de  Marco  EvangeKsta  loquitur,  qui 
Petri  ccmes  fnit;  sed  de  Joanne  conso- 
brino  Barnabae,  cui  cognomen  erat  Mar- 
co ;  sicut  Act.  12.  et  15.  dicitur.  Hunc 
autem  cum  Timotheo  Romam  venisse, 
quod  hic  Paulus  exoptat,  discimus  ex 
Epistolis  ad  Colossenses  et  Philemonem 

postea  scriptis.  Nam  in  utraque  Marcus 
est  in  numero  salutantium :  Timotheus 
autem  Paulo  conjunctus  in  titulo. 

Est  enim  mihi  utilis  in  ministerium. 
Non  privatum,  sed  Evangelicum :  ad  quod 
aliquando  visus  fuerat  inutilis.  Nam  Act. 
15.  propter  eum  facta  fuerat  dissensio 
inter  Barnabam  et  Paulum;  Barnaba  vo- 
lente  eum  assumere  comitem  ad  opus 
Evangelii,  Paulo  autem  negante  eum  re- 
cipiendum  esse,  propterea  quod  ipsos  in 
priore  expeditione  Evangelica  deseruisset. 
Verum  postea  correctus,  et  ab  eodem 
Paulo  utilis,  imo  perutilis,  ut  in  Graeco 
est,  ad  Evangelii  ministerium  judicatus, 
Romam  una  cum  Timotheo  nunc  ad  id 
munus  evocatur. 

12.  Tychicum  autem  misi  Ephesum. 
Ne  forte  diceret  Timotheus :  Quem  igi- 
tur  Ephesi  relinquam  meo  loco,  functu- 
rum  officio  Episcopi,  si  Marcum  etiam 
vis,  ut  mecum  adducam?  occurrit  Apo- 
stolus,  dicens,  se  Tychicum  misisse  Ephe- 
sum,  ad  hoc  scilicet,  ut  vices  Timothei 
suppleat  absentis.  Tanta  erat  Pauli  so- 
licitudo  pro  Ecclesiis,  ut  ne  maxima  qui- 
dem  urgente  necessitate  vellet  eas  suis 
pastoribus  destitui,  nisi  vicariis  idoneis 
prius  substitutis.  Utrum  autem  per  Ty- 
chicum  haec  ipsa  Epistola  missa  fuerit, 
una  cum  Epistola  ad  Ephesios,  ut  sentit 
Baronius,  existimans  hoc  loco  praeteritum 
tempus  exponendum  per  praesens,  misi, 
id  est  mitto:  an  vero,  quod  aliis  placet, 
diverso  tempore  missae  fuerint,  et  utra 
ante  alteram :  nos,  ut  perplexum  et  co- 
gnitu  non  necessarium,  in  medio  relin- 
quimus.  Si  Baronii  sententia  placet,  po- 
test,  quod  hic  dicitur,  sic  exponi :  Misi, 
id  est  mittendum  jam  destinavi.  Vel 
certe  sic,  ut  praeteritum  referatur  ad  tem- 
pus,  quo  Timotheus  literas  erat  lecturus. 
Nam  sane  ejusdem  temporis  verbo  utitur 
Apostolus  in  epist.  ad  Philem.  dicens  de 
Onesimo,  quem  remisi ;  cum  sit  omnium 
sententia,  per  ipsum  Onesimum  eam  Epi- 
stolam  missam  fuisse. 

13.  Penulam,  quam  reliqui  Troade 
apud  Carpum,  veniens  affer  tecum.  De 
penula,    quam  Paulus   requirit,   variae 


sunt  interpretum  sententiae ,  pro  varia 
significatione  vocabuli  Graeci  cpeXovTj, 
aut  cpaiXov/].  Utrumque  enim  in  codici- 
bus  legitur.  Ac  primum,  falluntur,  qui 
expouunt  de  pallio  consulari.  Nam  id 
neque  significatur  ea  voce,  neque  Paulo 
convenit.  Eodem  fere  loco  habendum, 
quod  Ambrosianus  penulam  interpreta- 
tur  vestem  senatoriani.  Caeterum  con- 
stat,  ea  voce  Romanis  significari  vestem 
aptam  imbribus  ac  frigori  depellendo ; 
qua  potissimum  iter  agentes  uti  solent: 
quam  Hieronymus  in  3.  dialog.  contra 
Pelagianos  lacernam,  acdeeamultiprae- 
sentem  locum  accipiunt. 

Alii  significare  putant  scriniolum,  seu 
thecam  librariam ;  quam  Syrus  inteipres 
Hebraeo  more  domum  scriptorum  vocat, 
id  est  arculam,  in  qua  scripta  conservan- 
tur.  Sed  mirum,  si  Paulus  ex  loco  tam 
remoto,  vestem,  aut  arculam  adferri  sibi 
jubeat;  quasiRomae  non  essent,  qui  talia 
aut  facerent,  aut  venderent.  Illud  quo- 
que  praeposterum  videtur,  ut  vestem  iti- 
nerariam  reliquerit  iter  facturus  eandem- 
que  repetat  itinere  peracto.  Quod  si  ar- 
culam  libris,  chartisque  refertam,  velut 
Pauli  bibliothecam  intelligas,  erit  expo- 
sirio  multo  probabilior:  praesertim  quia 
librorum  ac  membranarum  mentio  sub- 
nectitur. 

At  vero  nonnulli  antiquiores  Graecam 
vocem  interpretati  sunt  volumen.  Unde 
Hieronymus  ad  Damasum  scribens  in 
Epist.  125.  qu.  2.  sic  ait:  Volumen  He- 
braeum  replico ,  quod  Paulus  cpeXdvrjv 
juxta  quosdam  vocat.  Loquitur  autem 
de  volumine  Hebraeo  veteris  instrumenti. 
Quae  sane  expositio  non  parvam  habet 
probabilitatem.  Nam  Graecum  cpeXXog 
librum,  id  est  corticem  arboris  significat; 
ex  quo  volumina  olim  fiebant.  Ac  notum 
est,  veteris  Scripturae  libros  ita  scribi 
solere,  ut  convolvi  possent,  eo  videlicet 
modo,  quo  adhuc  in  Judaeorum  synago- 
gis  visuntur.  Nec  mireris,  Paulum  e  tam 
longinquo  reposcere  hujusmodi  volumen. 
Cum  enim  sacrosanctum  haberetur,  nec 
passim  exstabat,  nec  facile  librariis  de- 
scribendum   committebatur.     Quod   vero 


814 


COMMENTARIUS  IN  CAP.  IV. 


quidam  penulam  interpretatur  vestem 
saeram,  quam  Latini  planetam  vocant, 
vulgo  casulam;  non  est  unde  solide  pro- 
betur.  Graecis  euim  ea  vestis  non  ^sAovrj, 
sed  cpatvoAtov  nuncupatur,  vocabulo  di- 
versae  originis  ac  soni.  Verum  satis  baec 
de  penula  Pauli. 

Restat,  ut  de  Troade  et  Carpo  brevis- 
sime  dicamus.  Trcas  Asiae  minoris  civi- 
tas  erat ,  eadem  cum  Troja ,  decemiali 
Graecorum  obsidione  celeberrima.  Ad 
eam  Faulus  ter  accessisse  legitur.  Pri- 
mum  Act.  16.,  iterum  2  Cor.  2.,  tertio 
Act.  20.  Quo  postremo  accessu  penulam 
illic  reliquit,  quando  et  mortuum  ibidem 
suscitavit.  Quod  quidem  factum  est  anno 
uno  ante  scriptam  banc  Epistolam.  Carpus 
Troade  Paulum  bospitio  suscepit,  dignus 
habitus,  cui  idem  Apostolus  res  suas  in 
depositum  commendaret,  quique  post  obi- 
tum  in  numero  Sanctorum  ab  Ecclesia 
bonoretur.  De  quo  vide  martyrologia  ad 
3.  Idus  Oct.  Ab  hoc  diversus  esse  vide- 
tur,  etsi  nonnulli  confundant,  Carpus  ille 
Cretensis,  aeque  ab  hospitalitate  lauda- 
tus,  de  quo  Dionysius  quiddam  memoria 
dignum  refert  in  Epistola  ad  Demophi- 
lum.  Rursum  diversus  ab  utroque  Poly- 
carpus  Smyrnae  Episcopus  et  Christi 
martyr  insignis. 

Et  libros,  maxirne  autem  membranas. 
Si  penulam  accipimus  arcam  librariam, 
erit  haec  pars  supplementum  et  expositio 
praecedentis,  quasi  dicat  Apostolus :  Ve- 
niens  adfer  tecum  arcam  seu  scrinium 
una  cum  libris  et  membranis  in  eo  repo- 
sitis.  Si  volumen  intelligatur :  distin- 
guenda  erunt  haec  tria;  ut  volumen  sit 
liber  Scripturae  sacrae,  sicut  ante  dictum 
est ;  libri  sint  alii  codices  in  chartis  de- 
scripti;  membranae  vero,  quod  idem  vo- 
cabulum  hic  in  Graeco  est,  sint  schedae 
pelliceae ,  in  quibus ,  uti  verisimile  est, 
Paulus  quaedam  scitu  digna  ad  juvan- 
dam  memoriam  annotaverat.  Unde.  velut 
de  iis  singulariter  solicitus ,  dicit :  ma- 
xime  membranas;  tametsi  Syrus  inter- 
pres,  alio  forte  respiciens,  vertit:  fasci- 
culum  voluminum,  id  est  membranas  in 
volumina  complicatas. 


Porro  circahunclocum  animadvertenda 
quaedam  sunt.  Primum  satis  ex  eo  liquere, 
quod  scripta  sit  a  Paulo  haec  Epistola 
brevi  post  ipsius  in  urbem  adventum,  et 
proinde  multis  annis  ante  mortera.  Non 
enim  reposceret  vestem  aut  arculam,  aut 
libros  ab  annis  ferme  decem  Troade  re- 
lictos.  Deinde,  si  diem  obitus  jamjam  sibi 
instare  sentiebat,  quorsum  requirit  ista, 
sibi  jam  nulli  usui  futura?  Postremo, 
quantum  existimare  debeant  omnes  Epi- 
scopi  et  Pastores,  sibi  necessariam  esse 
lectionem  et  studium  Scripturae  sacrae, 
quantumcunque  etiam  profecerint;  quo- 
niam  Paulus  ab  ipso  Domino  mysteria 
religionis  edoctus  et  tot  annis  Apostolatu 
functus,  adhuclibros  desiderat,  quoslegat. 

14.  Alexander  aerarius  multa  mala 
mihi  ostendit.  Graeca  vox  xa^*£UC,  fa- 
brum  aerarium  significat,  ne  quaestorem 
aerarium  quispiam  hic  suspicetur.  Hunc 
Alexandrum,  si  tamen  idem  est,  tanquam 
haereticum  Paulus  excommunicaverat,  ut 
ipse  testatur  1  Tim.  1.  Quo  Pauli  facto 
irritatus,  multo  etiam  magis  sanae  doctri- 
nae  resistebat.  Erat  autem  Judaeus,  Ephe- 
sius,  idemque  fidem  Christi  professus. 
Neque  enim  aliter  excommunicari  poterat. 
Idem,  ut  apparet,  quo  acceptam,  quam 
putabat,  injuriam  ulcisceretur,  Pauli  ca- 
ptivi  causam  apud  Neronis  amicos  exa- 
gitabat,  tanquam  hominis  seditiosi  ac  no- 
va  dogmata  disseminantis,  atque  veterem 
Judaeorum  religionem,  quae  Romae  per- 
missa  erat,  expugnantis.  Hujusmodi  fal- 
sos  fratres  Paulus,  in  ipsis  etiam  vinculis 
constitutus,  quae  pro  Christo  toJerabat, 
infestos  habuit.  Multa,  inquit,  mala  mihi 
ostendit,  fecit,  exhibuit,  intulit:  multis 
malis  me  affecit.  Hebraea  phrasis  est, 
eademque  frequens  in  Scripturis.  Unde 
illa  in  Psalmis :  Quis  ostendit  nobis  bona  ? 
Ostende  nobis  Domine  misericordiam 
iuam.  Quantas  ostendisti  mihi  tribula- 
tiones  multas  et  malas?  Et  quod  prae- 
senti  loco  simillimum  est :  Ostendisti  po- 
pulo  tuo  dura.  Sic  ipse  Paulus  Tit.  3. 
Omnem  ostendentes  mansuetudinem. 


ejus 


Reddet  illi  Dominus  secundum  opera 
Graece  reddat,  imprecantis  modo. 

Cui  lectioni  suffragantur  tam  Latini  codi- 
ces  manuscripti  non  pauci,  quam  veteres 
ennarratores  Ambrosianus,  Pelagius,  Pri- 
masius  et  Sedulius.  Ad  eundem  modum 
legunt  Hieronymus  lib.  3.  ad  dial.  contra 
Pelagianos  cap.  1.  atque  in  exposit.  cap. 
8.  Eccles.  et  Gregorius,  seu  quisquis  au- 
ctor,  in  Concordia  locorum  script.  inter- 
rog.  ult.  Et  ille  quidem  affirmat,  haec  esse 
verba  male  precantis,  dicitque  quaeren- 
dum,  quomodo  talia  clementer  dicta  sint : 
hic  vero  sensum  conatur  explicare,  quem- 
admodum  et  Graeci  interpretes.  At  e  di- 
verso  in  editione  Syriaca  futurum  legitur 
enuntiativum.  Similiter  et  apud  Augusti- 
nura  lib.  16.  contra  Faustum  cap.  22.  et 
lib.  1.  de  serm.  Dom.  in  monte  cap.  37. 
Quo  posteriore  loco  sic  habet:  Non  ait, 
reddat,  sed  reddet  illi  Dominus  secun- 
dum  opera  ejus.  Quod  verbum  prae- 
nuntiantis  est}  non  imprecantis.  Atque 
haec  Augustini  verba  multi  Latinorum 
in  suas  enarrationes  retulerunt.  Sed  priore 
loco  apud  Augustinum  esse  legendum 
reddat,  videtur  indubitatum,  quia  ibi  do- 
cet,  quomodo  sint  accipiendae  hujusmodi 
imprecationes.  Unde  eundeni  loco  posle- 
riore  vitiato  codice  usum  fuisse,  credi- 
derim  :  Syrum  vero  interpretem  malnisse 
sensum  dare,  quam  verbum  reddere,  quod 
videbatur  offensurum.  Quae  res  etiam 
scribis  imperitioribus  occasionem  dedit 
mutandae  lectionis. 

Caeterum  imprecatorius  hic  sermo  ni- 
hilo  magis  offendere  debuit,  quam  aliae 
tam  multae,  quae  in  Psalmis  et  Prophetis 
leguntur  adversus  impios  execrationes, 
quas  charitati  contrarias  esse  nemo  di- 
xerit  orthodoxus.  Nam  qnod  Paulus,  pro 
quo  persequente  et  saeviente  Stephanus, 
quando  lapidabatur,  oravit,  parem  om- 
nino  charitatis  affectum  erga  suos  inimicos 
gesserit,  vel  ex  eo  perspicuum  est,  quod 
ad  Rom.  9.  scribit,  se  optasse  pro  illis 
esse  anathema,  quodque  rursus  cap.  10. 
sic  ait :  Voluntas  cordis  mei  et  obsecra- 
tio  ad  Deum  fit  pro  illis  ad  sulutem. 
Loquitur  enim  de  Judaeis,  qui  ipsum  ca- 
pitaliter  oderant.  Non  ergo  malevolentiae 
vel   impatientiae   fuit,    quod  hic   dicit: 


Reddat  illi  Dominus.  Sed  aut  intelligen- 
dum  est,  eum  hoc  Prophetico  spiritu  prae- 
nuntiasse  cum  approbatione  justitiae  di- 
vinae,  quomodo  multa  similia  in  Psalmis 
et  Prophetis  dicuntur ,  aut  revera  vin- 
dictam  iili  divinam,  quatenus  justa  est, 
imprecatum  fuisse,  praesupposita  tamen 
ejus  impoenitentia,  ut  qui  malitiose  pec- 
cans,  spem  emendationis  nullam  prae- 
beret.  Sic  enim  et  animae  martyrum  in- 
terfectorum  Apoc.  6.  Deum  orant:  ut 
sanguinem  ipsorum  vindicet  de  iis,  qui 
habitant  in  terra.  Nec  dissimile  illud 
Nehemiae  4.  adversus  malignos  irrisores 
populiDei:  Ne  operias,  inquit,  iniqui- 
tatem  eorum,  et  peccatum  eorum  coram 
facie  tua  non  deleatur,  quia  irriserunt 
aedificantes. 

Sensum  hunc  tradit  Cajetanus  in  eo, 
quod  dicit,  haec  esse  verba  cupientis  di- 
vinam  justitiam.  Nam  quod  Apostolus 
ad  divinam  justitiam  respiciat,  manife- 
stum  est,  quia  addit:  secundum  opera 
ejus.  Hoc  autem  genus  imprecationis  seu 
maledicti  licitum  et  sanctum  esse,  docet 
S.  Thomas  in  2.  sec.  q.  25.  art.  6.  ad  3. 
et  q.  76.  art.  1.  in  cor.  et  ad  3.  Notandum 
obiter,  Dominum  hic  convenienter  intel- 
ligi  Christum,  quemadmodum  superius 
ibi :  Reddet  mihi  Dominus.  Ubi  et  ju- 
stum  judicem  eum  appellavit,  non  ob 
aliud,  quam  quia  redditurus  est  unicui- 
que  secundum  opera  sua. 

15.  Quem  et  tu  devita.  Id  est,  observa 
et  cave  tibi  ab  illo.  Id  enim  significat 
Graecum  cpuXaoaou,  quo  ct  Lucas  usus 
est  Act.  21.,  ubi  nos  habemus:  ut  ab- 
stineant  se  ab  idolis  immolato  etc.  In- 
nnit  autem  Paulus,  Alexandrum  fuisse 
hominem,  qui  circumcursaret,  quiquenunc 
Romae  esset,  nunc  alibi :  adeo  quidem, 
ut  etiam  Timotheum,  qui  Ephesi  erat, 
aggressurus  videretur ;  sive  ut  eum  retra- 
heret  ad  legem  Mosis,  sive  ut  legis  ad- 
versarium ,  Pauliqne  discipulum  vexa- 
turus.  jp 

Valde  enim  restitit  verbis  nostris. 
Cum  in  Alexandro  duo  mala  notentur; 
alterum  quod  adversarius  esset  doctrinae 
Pauli,  alterum  quod  ipsum  Paulum  mul- 

tis  malis  afficeret:  hoc  posteriori  dissimu- 
lato,  tantum  prius  iilud  adfert  pro  ratione, 
cur  Timotheo  cavendus  esset,  quia  nimi- 
rum  Pauli  sermonibus  ac  doctrinae  vehe- 
menter  fuerat  adversatus,  ut  discamus, 
haeieticos  ob  eam  potius  causam  caven- 
dos  esse,  quia  falsa  docent,  quam  quia 
temporaliter  nocent. 

16.  In  prima  mea  defensione  nemo 
mihi  adfuit.  Id  est,  auxilium  aut  patro- 
cinium  praestitit.  Certiorem  nunc  facit 
Timotheum  de  successu  causae  suae,  pro 
qua  reus  et  captus  Romam  ductus  fuerat. 
Itaque  primam  suam  defensionem  vo- 
cat,  quando  primum  omnium  ad  tribunal 
Neronis  causam  dixit.  Ubi  jam  impleri 
coepit  illud,  quod  Dominus  ei  Hieroso- 
lymis  apparens  futurum  praedixerat  Act. 
23.  his  verbis:  Constans  esto.  Sicut  enim 
testificatus  es  de  me  in  Jerusalem,  sic 
te  oportet  et  Romae  testificari.  Hoc  au- 
tem  contigisse  primo  anno,  quo  Romam 
venit,  etsi  Lucas  in  Actis  ejus  non  me- 
minerit,  dubium  esse  non  potest,  scienti 
mcrem  Romanum  de  captivis  audiendis 
ac  memoria  repetenti  ea,  per  quae  satis 
jam  probatum  est,  hanc  Epistolam  eodem 
anno  scriptam  fuisse. 

Quam  si  scripsisset,  ut  multi  putant, 
instante  martyrio:  non  utique  post  tot 
annos  de  prima  sua  defensione,  quid 
actum  esset,  Timotheo  significaret;  prae- 
sertim  cum  ex  aliis  Epistolis  certo  con- 
stet,  eum  interea  Romae  Paulo  adfuisse. 
Bespondet  quidem  Cajetanus,  Paulum 
loqui  de  defensione  non  omnium  prima, 
sed  quam  primam  habuit  post  secundum 
suum  adventum  in  urbem  Romam.  Verum 
caetera,  quae  partim  in  argumento,  par- 
tim  in  hoc  capite  de  tempore  scriptae 
hujus  Epistoiae  dicta  a  nobis  sunt  et  di- 
cenda,  hujusmodi  responsionem  non  ad- 
mittunt.  Ut  interim  praeteream ,  quod 
proxime  dicit  Apostolus :  Ut  per  me 
praedicatio  impleatur,  et  audiant  om- 
nes  gentes ;  quo  ex  loco  Sasboldus  colli- 
git,  Apostolum  loqui  de  prima  defensione 
sui  quum  primo  Romam  venisset. 

Sed  omnes  me  dereliquerunt.  Id  est, 
omnium  amicorum  ope  fui  destitutus.  Lo- 


quitur  de  iis,  qui  prodesse  poterant;  ut 
qui  gratia  valebant  apud  aulicos.  Tantus 
enim  omnes  invaserat  communis  periculi 
metus,  ut  Pauli  captivi  causam  nullus  au- 
deret  commendare.  Caeterum  a  Luca  fa- 
miliari  suo,  de  quo  supra  dixit:  Lucas 
est  mecum  solus,  desertum  eum  fuisse, 
nequaquam  est  verisimile.  Potest  et  ita 
exponi :  Omnes,  id  est  pene  omnes. 

Non  illis  imputetur.  Alexandro  pec- 
canti  in  Spiritum  sanctum  divinam  ultio- 
nem  imprecatus  fuerat:  his  autem,  qui 
tantum  ex  humana  quadam  infirmitate  et 
metu  peccabanr,  veniam  a  Deo  precatur. 
Hoc  euim  est,  quod  optative  dicit:  Non 
illis  imputetur,  scilicet  in  culpam  apud 
Deum,  id  est,  Deus  remittat,  non  puniat. 
Hoc  enim  dicit,  quod  pro  suis  persecuto- 
ribus,  inter  quos  Paulus  fuerat,  Stepha- 
nus  dixerat:  Domine ,  ne  statuas  illis 
hoc  peccatum  Act.  7.  Porro  non  ita  pro 
his  orat  Paulus,  quasi  non  etiam  pro  ma- 
litiose  peccantibus,  ut  haereticis  et  apo- 
statis  orandnm  sit,  sed  quod  impetrandi 
fiducia  pro  his  multo  minor  sit  quam  pro 
illis. 

17.  Dominus  autem  mihi  astitit  et 
confortavit  me.  Cum  essem,  inquit,  ita 
desertus  et  destitutus  omnium  auxilio ; 
Christus  Dominus  mihi  praesto  fuit,  me- 
que  corroboravit ,  ne  succumberem  in 
mea  defensione,  ac  ne  metu  mortis  dice- 
rem  aut  facerem  quidquam,  quod  esset 
praeter  dignitatem  causae  susceptae.  Sic 
enim  ipse  pollicitus  est,  Luc.  21.  dicens: 
Ego  dabo  vobis  os  et  sapientiam,  cui 
non  poterunt  resistere  et  contradicere 
omnes  adversarii  vestri.  Porro  quod 
recentiores  quidam  interpretes  Erasmum 
secuti  pro  verbo  astitit,  reddere  malue- 
ruut  adfuit,  non  probamus.  Diversum 
est  enim  in  Graeco  verbum  ab  eo,  quod 
paulo  ante  habetur:  Nemo  mihi  adfuit, 
idem  autem  cum  co,  quod  Act.  27.  verbis 
Pauli  legitur:  Astitit  mihi  hac  nocte 
angelus.  Et  mox  angeli  verbis :  Ne  ti- 
meas  Paule,  Caesari  te  oportet  assistere. 
Quo  loco  ipse  etiam  Era6mus  alterum 
astitit,  alterum  sisti  vertendum  sibi 
putavit. 

Igitursecundum  Graeca  vocabula,  aliud 
est  adesse,  aliud  assistere.  Illud  signi- 
ficat  opem  ferre:  istud  praesentem  astare. 
Quare  sicut  in  Actis  eo  sermone  signi- 
ficatum  est,  angelum  Paulo  praesentem 
sese  exhibuisse  per  revelationem,  ita  et 
hoc  loco  Christum  Dominum.  Similis  est 
locus  Act.  23.,  qui  sic  habet:  Sequenti 
autem  nocte  assistens  ei  Dominus,  ait: 
Constans  esto  etc.  Ex  qua  Iocorum  col- 
latione  jam  promptum  est  intelligere, 
Paulum  dicentem :  Dominus  mihi  astitit, 
non  solum  loqui  de  praesentia  auxilii  di- 
vini,  sed  de  apparitione  Dominica  sibi 
facta,  qua  singulariter  in  illo  periculo 
fuerit  confortatus.  An  autem  apparuerit 
ei  Dominus  per  angelum,  an  per  seipsum, 
non  liquet :  nisi  quod  ordinarium  sit,  talia 
per  angelorum  ministeria  fieri.  Nam  et 
de  Christo  Domiuo  legitur,  quod  appa- 
ruit  illi  angelus  de  coelo  confortans 
eum,  Luc.  22. 

Ut  per  me  praedicatio  impleatur  et 
audiant  omnes  gentes.  Quamvis  hac 
parte  significari  possit  causa ,  propter 
quam  astiterit  ei  Dominus  et  conforta- 
verit  eum :  magis  tamen  videtur  esse  ser- 
mo  narrantis,  quid  sibi  a  Domino  per  re- 
velationem  dictum  fuerit,  nimirum  haec 
aut  similia  verba :  Constans  esto,  ne  ti- 
meas.  Adhuc  enim  oportet ,  ut  per  te 
praedicatio  impleatur,  et  audiant  om- 
nes  gentes.  Sic  enim  expositus  hic  locus 
maximam  omnino  similitudincm  habet 
cum  utroque  loco  Act.  jam  paulo  ante 
citato.  Impleatur,  Graece  n\ripo<poprft-Q , 
quod  alius  quidam  vertit:  confirmetur, 
alius  sic  reddit  sententiam :  Ut  per  me 
fieret  fides  praeconii  seu  praedicationis. 
Fallit  hos  opinio  de  significatione  verbi 
Graeci,  de  qua  satis  alibi  diximus.  Re- 
ctius  hoc  loco  Erasmus,  Lonicerus  et  Hen- 
tenius,  qui  cum  nostro  interprete:  im- 
pleretur  aut  expleretur  verlerunt.  Ita 
superius  hoc  ecdem  capite :  Ministerium 
tuum  imple.  Et  huic  significationi  re- 
spondet  Theophylacti  et  Oecumenii  com- 
mentarius.  Denique  eam  explicat,  quod 
hic  adjungitur:  Etaudiant  omnesgentes. 

Itaque  sensus  est,  Dominum  Paulo  per 

Gnil.  Estli  Comm.  Tom.  II. 


visum  dixisse :  Oportet,  ut  per  te  Evan- 
gelii  praeconium  impleatur,  ad  plenum 
perducatur ,  id  est  longius  et  usque  ad 
terminum  tibi  a  me  decretum  protenda- 
tur,  ita  ut  audiant  illud  omnes  gentes: 
hoc  est,  ut  latissime  per  gentes,  quarum 
tu  es  Apostolus,  propagetur  Evangelii 
mei  doctrina.  Non  enim  auditum  inauem 
intelligit,  sed  cura  effectu  fidei.  Simile 
illud  Roin.  15.  Ita  ut  ab  Jerusalem  per 
circuitum  usque  ad  Illyricum  repleve- 
rim  Evangelium  Christi,  id  est  longe, 
lateque  propagaverim.  Vide  ejus  loci 
commentarium.  Quod  igitur  Joanni  de 
repetendo  prophetandi  officio  dictum  le- 
gitur  Apoc.  11.,  idem  de  iustaurando 
Evangelii  praeconio  Paulus  sibi  dictum 
indicat;  tanquam  et  ipse  audiret  a  Do- 
mino  :  Oportet  te  iterum  praedicare  gen- 
tibus,  et  populis,  et  linguis,  et  regibus 
multis. 

Porro  sive  pars  ista  narrative,  sicut 
eam  exposuimus,  intelligatur;  sive,  quod 
aliis  placet,  causaliter:  illud  tamen  signi- 
ficari  non  dubium  est,  Evangelii  praedi- 
cationem  per  Paulum  adhuc  impleudam 
esse,  ut  audiant  omnes  gentes.  Ex  quo 
datur  intelligi ,  Paulum  postea  vinculis 
solutum  ac  liberum  in  varias  orbis  partes 
Evangelium  sua  praedioatione  divulgasse. 
Quare  nec  in  postremis  vinculis,  nec  in- 
stante  martyrio  scripta  est  ab  eo  haec 
Epistola;  sed  multo  ante,  videlicet  in 
priore  captivitate  Romana;  quandoqui- 
dem  Romae  bis  tantum  incarceiatum  eum 
fuisse  historiae  produnt.  Unde  nec  in  su- 
perioribus  alia  cogitanda  est  prima  de- 
fensio,  quam  qua  e  primis  vinculis  cau- 
sam  dixit.  Id  quod  etiam  sagaciter  obser- 
vavit  in  suo  comm.  Sasboldus ,  ut  illic 
monuimus. 

Et  liberatus  sum  de  ore  leonis.  Li- 
beraius,  Graece,  ereptus.  Neque  enim 
significat  se  liberatum  e  vinculis ;  cum 
haec  ipsa  e  vinculis  scribat,  et  toto  bien- 
nio  vinctus  permanserit:  sed  praesenti 
periculo,  quod  tunc  metucbatur,  eieptum 
fuisse.  Leonem  plerique  Neronem  Cae- 
sarem  interpretantur,  ita  dictum  ob  fero- 
ciam  animi.  Nam  etsi  primo  ac  secundo 

52 


818 


COMMENTARIUS  IN  CAP.  IV. 


iraperii  sui  anno  mansueti  atque  benefici 
principis  nomen  promereri  visus  fuerit: 
mox  tamen  in  apertam  saevitiam  prorum- 
pere  coepit,  ut  de  eo  historici  testantur. 
Agebatur  autem  tertius  annus  imperii 
ejus,  quando  Paulus  primum  ad  tribunal 
ejus  stetit.  Alii  vero ,  quod  probabilius 
cst,  hac  sermonis  figura  non  aliud  signi- 
ficari  putant,  quam  periculi  magnitudi- 
nem,  e  quo  divina  ope  fuerit  ereptus,  ut 
si  diceret  ereptum  se  e  faucibns  mortis. 
Sic  enim  fere  accipitur  ilia  phrasis  in 
Scripturis.  Neque  verisimile  est,  Paulum 
apud  ipsumNeronem  causamtuncdixisse, 
sed  apud  judicem  quempiam  inferiorem. 

18.  Liberavit  me  Dominus  ab  omni 
opere  tnalo.  Graece  et  Syriace:  Et  eri- 
piet  me.  Similiter  Ambrosianus,  et  ina- 
nuscripta  quaedam  Latina  legunt  in  fu- 
turo:  Liberabit  autem  me.  Nec  est  in 
Graeco  inter  praeteritum  verbum  et  fu- 
turum  ea  soni  similitudo,  quae  mutatio- 
nem  alterius  in  alterum  facile  admitteret. 
quemadmodum  in  Latino.  Denique  futu- 
rum  postulat  ejusdem  temporis  verbum 
subsequens,  et  salvum  facict.  Sunt  au- 
tem  optimae  fiduciae  vcrba,  quae  hunc 
sensum  habent:  Non  solum  func  ereptus 
sum  e  vitae  periculo ;  verum  etiam  ceito 
confido  fore,  ut  idem  Christus  Dominus 
in  posterum  me  conservet,  si  non  a  per- 
secutione  et  periculo ,  certe  ab  omni 
opere  malo,  quo  scilicet  a  confessione  no- 
minisejusrecederem;  id  est,  non  patiatur 
me  superari  a  tentatione,  sed  daturus  sit 
constantiam  usque  ad  mortem.  Unde 
sequitur : 

Et  salvum  faciet  in  regnum  suum 
coeleste,  quasi  dicat:  etsi  a  morte  prae 
senti  non  eripiat,  futurum  tamen  confido, 
ut  me  salvet,  perducendo  in  regnum 
suum  coeleste,  ubi  perpetua  vita  et  salute 
cum  eo  frnar.  Vocat  regnum  coeleste,  ad 
distinctionem  terreni  et  temporalis ;  quum 
illud  sit  spirituale  et  aeternum.  Cui  glo- 
ria  in  saecula  saeculorum.  Amen.  Ob- 
serva  contra  Arianos,  Apostolum  ea 
Christo  adscribere,  quae  alibi  Deo  velut 
propria  triluit,  ut  1  Tim.  1.  et  Rom.  ult. 

19.  Saluta  Priscam  et  Aquilam.  More 


suo  salutationes  aliquot  subnectit.  Quod 
codices  tam  Graeci,  quam  Latini  variant, 
ut  alii  Priscam  legant,  alii  Priscillam, 
mirandum  non  est.  Nam  Priscilla  a  Prisca 
diminutivum  est;  quo  fere  gaudent  mu- 
lieres  appellari.  Atque  hoc  nomen  ter  le- 
gitur  Act.  18.  Cur  autem  Priscam  priori 
loco  nominet,  uxorem  scilicet  ante  virum, 
quaeri  potest.  Sed  de  eo  satis  dictum  est 
Rom.  ult. ,  ubi  inter  salutationes  eodcm 
ordine  nominantur.  Et  Onesiphori  do- 
mum.  Id  est,  familiam  ejus  domesticam. 
De  Onesiphoro  et  ejus  in  Paulum  huma- 
nitate,  habemus  supra  cap.  1. 

20.  Erastus  remansit  Corinthi.  Hic 
unus  erat  eorum,  qui  Paulo  ministrabant, 
ut  habetur  Act.  19.  Idem  Rom.  ult.  ar- 
carius  civitatisvocatur,  scilicetCorinthio- 
rum,  sicut  ibi  expositum  est.  Is  Corinthi 
remanserat  anno  superiore,  quando  per 
eas  partes  Paulus  iter  faciebat,  ut  innu- 
ilur  eodem  loco  Actorum.  Remanserat 
autem  detentus,  ut  verisimile  est,  publicis 
officii  sui  negotiis. 

Trophimum  autem  reliqui  infirmum 
Mileti.  Fuit  et  hic  e  comitibus  Pauli,  ut 
liquet  ex  Act.  20.  et  21.,  ubi  modo  Asia- 
nus,  modo  Ephesius  appellatur.  De  hoc 
constat  ex  Actorum  historia,  quod  una 
cum  Paulo  Mileto  discesserit  ac  Hieroso- 
lymam  pervenerit;  ubi  templum  ingressus 
occasionem  attulit  Judaeis  commovendi 
tumultum  adversus  Paulurn.  Neque  vero 
Paulus  postea  Miletum  reversus  legitur, 
sed  ex  Hierosolyma  captivus  Romam  per- 
ductus  est  itinere  longe  diverso.  Quo- 
modo  igitur  potuit  Trophimum  Mileti  in- 
firmum  reliquisse  ?  Respondendum  vide- 
tur,  aut  mendum-  irrepsisse  in  huuc  lo- 
cum,  ut  Mileti  pro  Melitae  scriptum  sit, 
veluti  suspicatur  Baronius :  aut,  si  suspi- 
cionem  non  admittas,  quod  nulla  ei  suf- 
fragantur  exemplaria ,  Melitem  a  Paulo 
Miletum  vocatam  esse,  transpositis,  ut 
interum  fit,  vocalibus.  Est  autem  Melita 
insula,  ad  quam  Paulus  Romam  proficis- 
cens  navigio  appulit  Act.  ult.,  ubi  et  pa- 
trem  principis  insulae  morbo  liberavit, 
et  omnes  ejusdem  insulae  iufirmos  cura- 
vit.   Cur  autem  Trophimum  itineris  sui 

comitem  non  etiam  curaverit;  eadem  ra- 
tio  a  nobis  reddenda  est,  quae  reddita 
est  alibi  de  Epaphrodito  et  Timotbeo. 
Neque  tamen  ex  ea  infirmitate  mortuus 
est  Tropbimus.  Nam  postea  a  Paulo  Are- 
latem  destinatus  fuit  episcopus;  de  cujus 
fonte,  ut  ait  Zosimus  Papa,  tota  Gallia 
fidei  rivulos  accepit.  Legitur  in  martyro- 
logiis  ad  quartum  Cal.  Januarii. 

Additiuncula  B.  P. 

Etiam  in  Creta  fuisse  urbem,  cui  no- 
men  esset  Miletus,  Grammatici  probant 
ex  Hom.  2.  Iliad.  et  ex  Strab.  lib.  12.  In 
hac  potuit  relinqui  Trophimus  aegrotus, 
quum  Cretam  adnavigaret  Paulus  capti- 
vus,  ut  legitur  Act.  27.  Strabonis  testi- 
monium  hac  in  re  eo  plus  valere  debet, 
quod  fuerit  Cretensis.  Porro  cur  haec  de 
Erasto  et  Trophimo  commemoret  Apo- 
stolns,  intelligitur  ex  eo,  quod  sequitur: 

21.  Festina  ante  hyemem  venire. 
Graece :  Cura,  ut  ante  hyemem  venias. 
Cum  enim  sociis  Evangelii  non  solum 
prioribus  illis,  verum  etiam  his  duobus 
destitutus  sim;  valde  mihi  opera  tua  est 
necessaria.  Dicitautem:  ante  hyemem, 
Timotheo  consulens,  quod  hyberno  tem- 
pore  periculosa  sit  navigatio.  Salutant 
te  Eubulus ,  et  Pudens ,  et  Linus ,  et 
Claudia.  Pudens  vir  erat  apud  Romanos 
clarissimus,  senatorii  ordinis,  Pater  san- 
ctarum  Praxedis  et  Pudentianae  virgi- 
num,  de  quo  vide  martyrologium  ad  14. 
Cal.  Junii.  Linus  vero  idem,  qni  Petro 
proximus  in   episcopatu  Roroano   postea 


successit,  et  anteaPauIo  ministravit,  Igna- 
tio  teste  in  epist.  ad  Trallianos. 

Additiuncula  B.  P. 

De  hoc  Pudente  ac  de  Claudia,  quae 
hic  nominatur,  ipsius  uxore,  nuper  ela- 
boratum  magnaque  industria  ex  veteribus 
ethnicis  erutum  prodiit  Syntagma  viri 
nobilitate  et  doctrina  atque  ingenio  egre- 
gii,  Francisci  Moncaei  Frigidae  Vallis 
Toparchae,  Tornaci  excusum.  Est  ei  ti- 
tulus  :  Ecclesiae  Christianae  veteris  Bri- 
tanicae  incunabula  regia. 

Et  fratres  omnes.  Post  nominato9 
praecipuos  hac  generali  clausula  reliquos 
omnes,  qui  Romae  erant,  fideles  comple- 
ctitur. 

22.  Dominus  Jesus  Christus  cum 
spiritu  tuo.  Id  est,  tecum  sit  per  gratiam 
suam.  Unde  sequitur:  Gratia  vobiscum. 
Amen.  Vobiscum,  id  est  tecum,  et  cum 
universa  Ecclesia  tibi  commissa.  Pro  vo- 
biscum,  usfr3  uuujv,  quod  hodie  constan- 
ter  habent  codices  Graeci,  in  Graecorum 
commentariis  legitur  et  studiose  exponi- 
tur:  usfr'  t)u.u)V  nobiscum.  Dicunt  enim, 
Paulum  hic  etiam  sibi  ipsi  gratiam  Dei 
precari.  Mihi  probabilior  est  vulgata  co- 
dicum  lectio.  Nam  ut  Epistolam  ad  Ti- 
tam,  quamvis  ad  eum  solum  scribat,  ita 
claudit :  Gratia  curn  omnibus  vobis. 
Amen.  Graeca  subscriptio  post  finem 
Epistolae  sic  habet :  Scripta  e  Roma  ad 
Timotheum  secunda,  quum  Paulus  iterum 
sisteretur  Caesari  Neroni.  Sed  hujusmodi 
Graecae  subscriptiones,  ut  incerti  sunt 
auctoris,  kita  non  magnae  auctoritatis. 

lujus  Epistolae,  quam  ad  Titum, 
suum  ex  gentilitate  discipulum,  scripsit 
Apostolus,  idem  fere  argumentum  est 
cum  duabus  ad  Timotheum ,  praeseitim 
cum  priore.  Nam  sicut  Timotheum  Asiae 
minori  praefecerat;  ita  Titum  Cretae  ce- 
leberrimae  et  amplissimae  insulae ,  quae 
nunc  vulgo  Candia  vocatur.  Erat  igitur 
uterque  de  iis,  quae  ad  regimen  ecclesia- 
rum  pertinerent,  etiam  per  literas  in- 
struendus.  Quamvis  enim  non  sit  dubium, 
quin  Apostolus  eos  coram  satis  et  doctri- 
na  et  monitis  instruxisset,  quando  eis 
curam  ecclesiarum  delegabat:  idipsum 
tamen  denuo  per  Epistolam  sibi  facien- 
dum  putavit,  tum  ut  eadem  inculcata 
magis  haererent  memoriae,  tum  quod 
sciret,  se  non  illis  solum  scribere,  sed 
quod  profuturum  esset  toti  Ecclesiae; 
tametsi  scribendi  occasione  ex  emergen- 
tibus  quibusdam  causis  accepta,  maxime 
ex  eo ,  quod  iis  in  locis  quidam  doctrinis 
ac  fabulis  suis  Judaicis  sinceritatem  fidei 
Christianae  studerent  corrumpere.  Nam 
adversus  hoc  genus  agit  in  utraque  Epi- 
stola  non  longe  post  initium. 

Quod  autem  multo  brevius  ad  Titum 


scribat ,  quam  ad  Timotheum ,  ea  ratio 
reddi  potest,  quia  Titus,  ut  aetate  pro- 
vectior,  ita  et  ecclesiasticis  rebus  geren- 
dis  erat  exercitatior:  Timotheus  autem 
junior  atque  recentior;  ideoque  pluribus 
informaudus.  Primum  ergo  de  Presbyte- 
ris ,  sive  Episcopis  ordinandis  Titum  ad- 
monet:  mox  advcrsus  Judaizantes  insur- 
git ,  quos  jubet  acriter  increpari.  Deinde 
ad  morum  praecepta  accedens,  aetatum 
ac  personarum  officia  praescribit :  impri- 
mis  autem  obedientiam  et  subjectionem 
commendat  tam  servis  erga  dominos, 
quam  fidelibus  in  universum  oranibus 
erga  principes.  Et  inter  haec  semel  atque 
iterum  praeclaram  admiscet  mentionem 
gratiae,  qua  nullo  nostro  merito  salvamur 
per  Christum.  Denique  a  vanis  quaestio- 
nibus  avocat,  et  haereticum  fugiendum 
monet. 

Quando  scripta  sit  haec  Epistola,  non 
liquet,  nec  facile  ex  Actis  Apostolorum 
colligi  potest,  quod  in  iis  non  legatur 
Paulus  Cretam  ingressus  fuisse.  Verisi- 
mile  est,  scriptam  esse  ante  captivitatem 
Apostoli ;  quia  vinculorum  hic  nulla  men- 
tio.    Imo   cum   dicit  cap.   3.    Ibi   enim 

statui  hyemare,  plane  significat  non  esse 
vinctum.  Putat  Baronius,  Apostolum  tunc 
quando  e  Macedonia ,  sicut  Act.  20.  legi- 
tur,  in  Graeciam  profectus  est,  non  sta- 
tim  recto  itinere  in  Graeciam  venisse; 
eed  navigatione  usum  appulisse  in  Cre- 
tam,  atque  ibi  praedicato  Evangelio ,  ac 
Tito  discipulo  ad  curandam  ejus  regionis 
Ecclesiam  relicto,  demum  in  Graeciam, 
sive  Achaiara  pervenisse;  ubi  tribus  raen- 
sibus  raoratnm  fuisse  Paulum  Lucas  eo- 
dem  Act.  20.  testatur.  Igitur  eo  tempore 
scriptam  esse  hanc  Epistolam  existimat. 
Incidit  autem  illud  tempus  in  secundum 
imperii  Neronis  annum.  Videndum  autem, 
an  haec  Baronii  sententia  satis  congruat 
his  quae  leguntur  2  Cor.  2. 


Quod  ad  locum  attinet,  Nicopoli  scri- 
ptam  esse  censet  Hieronymus,  qnod  et 
legitur  in  argum.  huic  Epistolae  in  La- 
tinis  codicibns  praefixo,  idemque  loquitur 
hypographe  Graecorum.  Conjecturani  isti 
capiunt  ex  eo,  quod  dicit  Apostolus  cap. 
3.  Festina  ad  me  venire  Ricopolim. 
Sed  cum  subjungat :  Ibi  enim  statui 
hyemare ,  non  utique  significat,  se  Nico- 
poli  esse,  quum  haec  scriberet,  sed  futu- 
rum  esse.  Nisi  dicas  haec  a  Paulo  scribi 
ineunte  hyeme ;  quasi  dicat :  Nicopoli,  ubi 
nunc  sum,  me  invenies.  Ibi  enim  tota 
hyeme  sum  mansurus.  Utut  est,  illud 
saltem  apparet,  Epistolam  hanc  ex  Achaia 
missam  esse. 


CAPOT    PRIMUH. 

Paulus,  servus  Dei,  Apostolus  autem  Jcsu  Christi  secundum  fidem 
electorum  Dei  *) ,  et  agnitionem  veritatis ,  quae  secundum  pietatem  est, 
2.  in  spem  vitae  aeternae ,  quam  promisit ,  qui  non  mentitur,  Deus, 
ante  tempora  saecularia :  3.  manifestavit  autem  temporibus  suis2)  ver- 
bum  suum  in  praedicatione ,  quae  credita  est  mihi 3)  secundum  prae- 
ceptum  Salvatoris  nostri  Dei:  4.  Tito  dilecto  filio4)  secundum  commu- 
nem  fidem,  gratia,  et  pax  a  Deo  Patre,  ct  Christo  Jesu  Salvatore 
nostro.  5.  Hujus  rei  gratia  reliqui  te  Cretae,  ut  ea,  quae  desunt, 
corrigas  et  constituas  per  civitates  Presbyteros5),  sicut  et  ego  disposui 
tibi.  6.  Si  quis  sine  crimine  est,  unius  uxoris  vir6),  filios  habens  fideles, 
non  in  accusatione  luxuriae7),  aut  non  subditos.  7.  Oportet  enim 
episcopum  sine  crimine  esse,  sicut  Dei  dispensatorem8):  non  superbum, 
non  iracundum,  non  vinolentum,  non  percussorem,  non  turpis  lucri 
cupidum,  8.  sed  hospitalem,  benignum,  sobrium,  justum,  sanctum,  con- 
tinentem ,  9.  amplectentem  eum ,  qui  secundum  doctrinam  est,  fidelem 
sermonem :  ut  potens  sit  exhortari  in  doctrina  sana,  et  eos,  qui  con- 
tradicunt,  arguere.  10.  Sunt  enim  multi  etiam  inobedientes,  vaniloqui 
et  seductores 9) ,  maxime  qui  de  circumcisione  sunt:  11.  quos  oportet 
redargui:  qui  universas  domos  subvertunt,  docentes,  quae  non  oportet, 
turpis  lucri  gratia.      12.  Dixit    quidam    ex    illis,    proprius  ipsorum    pro- 


*)  Rora.  8,  29.  30.  2)  Kph.  1,  9.  10.  2  Tim.  1 ,  10.  1  Petr.  I,  20.  3)  Act.  9,  6.  15. 
*)  1  Cor.  4.  15.  5)  Act.  14,  23.  6)  1  Tim.  3,  2.  7)  1  Tim.  3,  4.  5.  8)  1  Cor.  4,  1.  *>)  1 
Tim.  1,  4.  6. 

pheta:  Crctenses  semper  mendaces,  malae  bestiae,  ventres  pigri.  13. 
Testimonium  hoc  verum  est.  Quam  ob  causam  increpa  illos  dure ,  ut 
sani  sint  in  lide,  14.  non  intendentes  Judaicis  fabulis  et  mandatis  ho- 
minum ,  aversantium  se  a  veritate.  15.  Omnia  munda  mundis:  coin- 
quinatis  autem ,  et  infidelibus  nihil  est  mundum  *) ,  sed  inquinatae  sunt 
eorum  et  mens  et  conscientia.  16.  Confitentur  se  nosse  Dcum,  factis 
autem  negant2):  cum  sint  abominati,  et  incredibiles ,  et  ad  omne  opus 
bonum  reprobi. 


SUMMAHIIIM  CAPiTlS  PRIMl. 

Scribit  de  consfituendis  per  civitates  Presbyteris,   et  quales  ii  esse  debeant;   per  eos  redargui 
debere  errorum  magistros  Judaicis  fabulis  deditos. 


1.  Paulus  servus  Dei.  Peculiare  est 
huic  Epistolae,  quod  in  ejus  fronte  ser- 
vum  Dei  Paulus  se  nominet.  Nam  in 
aliis  Epistolis,  aut  servum  Jesu  Christi, 
aut  ejus  Apostolum  se  vocat.  Dicit  autem 
se  Dei  servum ,  non  solum  commnni  ra- 
tione,  qua  servi  Dei  dicuntur,  quicunque 
verum  ac  sincerum  cultum  Deo  exhibent, 
et  ut  habet  canticum  Zachariae :  in  san- 
ctitate  et  justitia  ei  serviunt,  quod  est 
omnium  piorum,  sed  quod  in  familia  et 
regno  Dei  certum  ministerinm  atqne  offi- 
cium  sibi  injunctum  habeat.  Quod  quidem 
explicat  sequentibus  verbis : 

Apostolus  autem  Jesu  Christi.  De 
hoc  titulo  satis  alibi  diximus.  De  eodem 
pulcre  Hieronymus  in  comment.  Hoc  tale 
mihi  videtur,  inquit,  quale,  si  dixisset, 
Praefectus  praetorio  Augusti  Caesaris, 
Magister  exercitus  Tiberii  Imperatoris. 
Ut  enim  judices  hujus  saeculi ,  quo  nobi- 
liores  esse  videantur ,  ex  regibus ,  quibus 
serviunt,  et  ex  dignitate,  qua  intumescunt, 
vocabula  sortiuntur :  ita  Paulus  grandem 
inter  Christianos  sibi  vendicans  dignita- 
tem,  Apostolnrum  se  Christi  titulo  prao- 
notavit.  Haec  ille.  Non  debet  autem 
offendere,  quod  se  vocet  servum  Dei, 
Apostolum  autem  Jesu  Christi ,  quasi 
Christus  non  sit  Deus:  nam  Christum  se- 
cundum  id,  quod  homo  est  et  caput  totius 


Ecclesiae,  considerat.  Quin  potius  eo, 
quod  indifferenter  modo  Dei,  modo  Chri- 
sti  servum  se  nomina*.,  Christum  esse 
Dcum  vult  intelligi. 

Secundum  fidem  electorum  Dei.  Chry- 
sostomus  et  ejus  sequaces  sic  cxponunt: 
Christi  Apostoli ,  cui  concrediti  sunt 
electi  Dei.  Juxta  quem  sensum  fides  ad 
Paulum  refertur ,  et  eam  significat  virtu- 
tem,  quae  ab  iis  exigitur,  quibns  magnam 
aliquid  committitur.  Alii,  Hieronymum 
secuti,  phrasim  Hebraeam  hic  agnoscunr, 
ut  sensus  sit:  Servus  Dei  et  Apostolus, 
seu  legatus  Christi  in  hoc  missus,  ut  iis, 
qui  sunt  a  Deo  electi,  fidem,  qua  salven- 
tur,  annuntiem.  Quae  expositio  simpli- 
cior  est  et  Apostolico  sensui  congruen- 
tior,  quam  et  Thcodoretus  innuit.  Nec 
ab  ea  dissentiunt  Theophylactus  et  Oe- 
cumenius,  dum  alterum  hnnc  sensum  ad- 
jiciunt:  Apostolus  snm,  ut  electi  per  me 
credant.  Specialiter  autem  electorum 
meminit ,  non  quod  ii  soli  credant  in 
Christum,  ut  perverse  ex  hoc  loco  colli- 
gunt  sectarii ,  sed  quia  salus,  ad  quam 
dirigitur  fides  annuntiata,  totumque  mu- 
nus  Apostolicum ,  solis  ex  Dei  voluntate 
contingit  electis.  Unde  et  ait  in  2  Tim.  2. 
Omnia  sustineo  propter  electos ,  ut  et 
ipsi  salutem  consequantur.  Et  agnitio- 
nem  veritatis.    Expositio  est  ejus,   quod 


*)  Col.  2,  20.  21.    Rom.  14,  20.    2)  2  Tim.  3,  5. 

praecedit.  In  hoc,  inquit,  missus  sum 
Apo6tolus,  ut  electi  per  me  credant  et 
cognoscant  veritatem.  Nam  credere  est 
cognoscere  et  recipere  veritatem  divini- 
tus  revelatam  de  rebus  ad  pietatem  atque 
aeternam  salutem  pertinentibus.  Unde 
addit : 

2.  Quae  secundum  pietatem  est  in 
spem  vitae  aeternae.  Relativum  quae, 
veritatem  respicit,  ut  patet  ex  Graeco. 
Nec  Graece  est  in  spem,  sed  in  spe, 
quemadmodum  et  Hieronymus  legit.  Ita- 
que  sensus  est :  Quae  veritas  circa  pieta 
tem,  verumque  Dei  cultum  versatur,  ex 
quo  speranda  nobis  offertur  vita  aeterna, 
idque  juxta  Dei  promissionem ,  prout  se- 
quitur:  quam  promisit ,  qui  non  menti- 
tur  Deus,  ante  tempora  saecularia.  Qui 
non  mentitur ,  Graece  a<\>£odr}~ ,  quasi 
dicas :  immendax ,  id  est  expers  menda- 
cii.  Hieronymii8  in  comment.  et  Augusti- 
nus  de  civit.  Dei  lib.  12.  cap.  16.  legunt: 
non  mendax.  Ambrosianus  ac  Syrus 
interpres :  verax.  Recte  alii  vertunt :  Qui 
mentiri  nescit ,  non  potest,  juxta  quod 
dicit  2  Tim.  2.  Negare  seipsum  non  po- 
test.  Statuit  enim  Apostolus  immobilem 
promissionis  firmitatem  ex  eo ,  quod  ille 
promiserit,  qui  fallere  non  potest. 

Quid  sit :  ante  tempora  saecularia,  pro 
quo  Hieronymus  et  Augustinus  legunt  ae- 
terna,  Graece  ocicovia,  diximns  ad  1.  cap. 
epist.  2.  ad  Tim.  Significatur  autem  uni- 
versum  tempus ,  quod  ab  initio  fluxit, 
quodque  saeculorum  nomine  solet  in  Scri- 
ptura  designari.  Usitatius  diceretur:  ante 
omnia  saecula ,  ante  mundum  condi- 
tum.  Nam  saecula  simul  cum  mundo 
ceperunt  initium,  dicente  Apostolo  Hebr. 
11.  Fide  intelligimus,  aptaia  esse  sae- 
cula  verbo  Dei,  ut  ex  invisibilibus  visi- 
bilia  fierent.  Leguntur  quidem  apud 
Hieronymum  in  comm.  haec  verba :  Sex 
millia  necdum  nostri  orbis  implentur  an- 
norum ,  et  quantas  prius  aeternitates, 
quanta  tempora,  quantas  saeeulorum  ori- 
gines  fuisse  arbitrandum  est,  in  quibus 
augeli,  throni,  Dominationes  caetoraeque 
virtutes  servierint  Deo ,  et  absque  tem- 
porum  vicibus   atque  mensuris  Deo  ju- 


bente  substiterint?  Ante  haec  itaque  tem- 
pora ,  quae  nec  sermo  eloqui,  nec  mens 
comprehendere ,  nec  cogitatio  tacita  au- 
det  attingere ,  promisit  Deus  etc. 

Sed  sive  ex  propria  sententia  scribat 
haec  Hieronymus,  sive,  quod  interdum 
facit  in  commentariis,  ex  aliena,  fuit  enim 
illa  Graecorum  Patrum  communis  opinio 
angelos  ante  mundum  corporeum  exsti- 
tisse,  nihil  ei  patrocinatur  Apostolus  hoc 
loco.  Tantum  enim  dicit  Deum  promi- 
sisse  vitam  aeternam  ante  omnia  tempora, 
fuisse  autem  aliqua  tempora  ante  mun- 
dum  corporeum  non  affirmat.  Nam  ita 
dictum  est  ante  tempora  saecularia, 
sicnt  ad  Eph.  1.  ante  mundi  constitu- 
tionem ,  et  sicut  Dominus  ait  Joan.  17. 
Priusquam  mundus  esset.  Quae  omnia 
tantum  valent ,  ac  si  dicatur  ab  aeterno  , 
propterea  quod  ante  mundum  creatum 
sola  fuerit  aeteraitas.  Verumtamen  in 
verbo  promittendi,  notanda  est  catachre- 
sis:  nam  ab  aeterno  proprie  promitti  nihil 
potuit,  quando  nullus  erat,  cui  promit- 
teretur. 

Sed  quia  promittentes  constituunt  dare, 
quod  promittunt;  hinc  Apostolus  abusus 
est.  vocabulo  promissionis  pro  decreto  seu 
praedestinatione ,  ut  sit  sensus :  Deum  ab 
aetcrno  praeordinasse  et  constituisse  dare 
electis  vitam  aeternam.  Atque  ea  est  ex- 
positio  B.  Augustini  loco  memorato.  Qui- 
dam  auctor  promissionem  accipit  proprie, 
et  hunc  reddit  sensum:  Quam  promisit 
ab  antiquis  temporibus,  scilicet  per  Pro- 
phetas.  Quomodo  Zacharias  dicit  in  can- 
tico :  Sicut  locutus  est  per  os  Sancto- 
rum ,  qui  a  saeculo  sunt  Prophetarum 
ejus.  Vel,  quam  promisit  ab  initio  sae- 
culorum,  scilicet  in  Paradiso,  dicens  ad 
serpentem  :  Semen  mulieris  conteret  ca- 
put  tuum.  Verum  hae  expositiones  cou- 
torquent  phrasim :  ante  tempora  saecu- 
laria.  Nostra  vero  proprie  accipit  atque 
eodem  modo,   quo  accipitur  in  2  Tim.  1. 

3.  Manifestavit  autem  temporibus 
suis  verbum  suum.  Temporibus  suis, 
Graece  propriis,  id  est  huic  negotio  prae- 
scriptis ,  quam  alibi  vocat  plenitudinem 
temporis ,  Gal.  4.  et  Eph.  1.    Sunt  autem 

hic  et  superius  in  Graeco  diversa  -voca- 
bula ,  pro  quibus  nos  tempora  legimus : 
ypovoi  et  xaipol,  quorum  posterius  pro- 
prie  significat  tcmpora  rebus  agendis  op- 
portuna  seu  deputata,  quae  nounulli  ap- 
pellant  momenta ,  ut  interpres  vulgatus 
1  Thess.  5.  et  Act.  1.  Verbum  suum  sive 
sermonem  suum  Hieronymus  interpreta- 
tnr  Filium,  qui  est  Verbum  Patris.  Hunc 
enim  Pater  manifestavit  mundo  per  Apo- 
stolorum  praedicationem.  Graeci  verbum 
Evangelii  intelligunt.  At  contextus  magis 
exigit,  ut  intelligatur  verbum  promitten- 
tis;  ita  tamen,  ut  metonymice  significetur 
res  promissa  scu  praedestinata,  quasi 
dicat  Apostolus:  Quod  ab  aeterno  Deus 
promisit,  id  nunc  suo  tempore  manifesta- 
vit,  scilicet  vitam  aeternam.  Manifestavit 
autem  non  qnidem  statim  exhibendo,  sed 
palam  praedicando.  Unde  sequitur: 

In  praedicatione }  quae  credita  est 
mihi.  Id  est  per  praedicationem  illius 
aeternae  promissionis  seu  propositi  divini, 
cujus  praedicationis  officium  post  alios 
Apostolos  etiam  mihi  Paulo  commissum 
est.  Secundum  praeceptum  Salvatoris 
nostri  Dei.  Id  est  per  delegationem  mihi 
factam  a  Deo  Salvatore  nostro.  De  signi- 
ficatione  Graeci  vocabuli,  quod  modo 
praeceptum ,  modo  imperium  vertit  in- 
terpres ,  diximus  exponentes  initium  prio- 
ris  ad  Timotheum  Epistolae.  Ex  quo 
etiam  Apostoli  loco ,  qui  huic  similis  est, 
satis  intelligitur  de  Deo  Patre  sermonem 
esse.  Porro  quod  Apostolatum  suum 
Paulus  hoc  longiori  exordio  tam  accurate 
commendat,  non  id  facit  Titi  causa,  sed 
eorum  ,  quibus  ille  erat  praefectus.  Cum 
enim  inter  eos  multi  essent  Judaei,  iidem- 
que  Judaicis  fabulis  ac  traditionibus  ad- 
dicti ,  ipsique  Paulo  iniquiores  :  auctori- 
tatem  suam  Apostolicam ,  qua  illi  repri- 
merentur  atque  in  ordiuem  cogerentur, 
in  primis  asserendam  sibi  existimavit. 

4.  Tito  dilecto  filio  secundum  com- 
munem  fidem.  Subaudi:  scribit  hanc 
Epistolam.  Dilecto ,  Graece  yvrpio),  id 
est  germano,  \\t  legit  Ambrosianus;  tam- 
etsi  Hieronymus,  in  eujus  textu  legitur 
carissimo }   putat   vim    Graeci   vocabuli 


Latino  sermone  non  posse  explicari.  Sed 
tamen  eam  prope  explicant  haec  voca- 
bula  :  vero ,  ingenuo ,  germano.  Sentit 
Apostolus,  Titum  sibi  in  evangelico  mini- 
sterio  subsidiariam  operam  navasse,  non 
serviliter,  sed  liberaliter  atque  ingenue, 
perinde  ut  filium  patri.  Addens  autem : 
secundum  communem  fidem ,  significat 
eum  in  fide  Christi,  ejusque  sincera  prae- 
dicatione,  nusquam  discedere  ab  ipsius 
Pauli  vestigiis :  cujus  rei  testimonia  sunt 
in  2.  epist.  ad  Cor.  Communem  ergo 
fidem  dicit  suam  et  Titi,  ut  bene  exponit 
Hieronymus,  non  autem  communem  om- 
nibus  fidelibus,  quae  commendatio  nimium 
esset  generalis.  Conferenda  est  haec  sa- 
lutatio  cum  ea ,  quae  pene  eadem  est  ad 
Timotheum  in  prima  Epistola  ,  ubi  dicit : 
Timotheo  dilecto  3  sive  germano  filio  in 
fide. 

Gratia  et  pax  a  Deo  Patre.  Graece 
Gratia,  misericordia,  pax  a  Deo  Patre. 
Et  quidem  Graecos  interpretes  Theophy- 
lactum  et  Oecumenium  medio  loco  mise- 
ricordiam  legisse,  probant  eorum  com- 
mentarii :  verum  Chrysostomus  inter  enar- 
randum  miseiicordiae  non  meminit,  sed 
tantum  gratiae  et  pacis.  Hieronymus  et 
Ambrosianus,  caeterique  Latini  miseri- 
cordiam  nec  legunt,  nec  explicant.  Con- 
stat,  Origenem  non  legisse  scribentem  in 
epist.  ad  Rom.  cap.  1.  initio  salutationis. 
Denique  Syrus  interpres  non  agnoscit. 
Quare  verisimile  est,  ex  duabus  ad  Ti- 
motheum  epistolis,  in  quibus  legitur,  huc 
quoque  translattim  esse.  Quid  autem  no- 
mine  gratiae  et  pacis  in  hujusmodi  salu- 
taticnibus  significetur ,  satis  in  praece- 
dentibns  epistolis  dictum  est. 

Et  Christo  Jesu  Salvatore  nostro. 
Graece  atque  Syriace :  Et  Domino  Jesu 
Christo  Salvatore  nostro.  Sic  et  Ambro- 
sianus.  Epithetum  Salvatoris  Christo  ad- 
dendum  putavit  Apostolus ,  quia  Deo  id 
paulo  ante  tribuerat,  ut  ex  communica- 
tione  nominis  Filius  intelligereturnon  in- 
ferior  Patre.  Quamquam  aliter  Christus 
Salvator  ut  Deus ;  aliter  ut  homo.  Salu- 
tem  enim,  quam  ut  Deus  principaliter 
operatur ,  ut  homo  jpromeritus  est  nobis 

sua  passione.  Unde  et  illi,  nt  homini, 
nomen  Jesus ,  id  est  Salvator. 

5.  Hujus  rei  gratia  reliqui  te  Cretae. 
Orditur  a  narratione,  qua  Titum  reddit 
memorem  mandati,  quod  discedens  ei 
dederat.  Nonnulli  propter  id  quod  legunt, 
reliqui  te  Cretae ,  et  non  in  Creta  ;  du- 
bitant,  Creta  civitatis  nomen  sit,  an  re- 
gionis.  Verum  absque  dubio  regionis, 
sive  insulae  nomen  est,  ac  Graece  legitur, 
in  Creta,  quemadmodum  et  Latinius  ver- 
tunt  neoterici. 

Ut  ea ,  quae  desunt ,  corrigas.  Vel, 
quemadmodum  Hieronymus  legit:  ut  ea, 
quae  deerant,  corrigeres.  Quamquam 
idem  admonet  in  Graeco  verbum  esse, 
quod  significat  supercorrigere.  Cujus 
emphasim  tam  Graeci,  quain  ipse  Hiero- 
nymus ,  accurate  expendunt.  Significat 
enim  Apostolus,  se  multa  correxisse,  non 
omuia ;  sed  et  ea,  quae  correxit,  exactiori 
lima  opus  habuisse :  hujus  autem  negotii 
curam  sese  Tito  demandasse.  Sensum 
hunc  clarius  expressit  Erasmi  versio, 
quae  sic  habet :  Ut  ea  quae  desunt  per- 
gas  corrigere. 

Quaeres  cur  non  dicat  Apostolus ,  ut 
ea,  quae  desunt,  suppleas.  Nam  proprie 
quod  deest,  suppletur,  non  corrigitur. 
Respondeo  cum  Cajetano,  Paulum,  ea 
quae  desunt  intelligere ,  quae  subterfuge- 
rant  ipsius  correctionem,  id  est  quae  cor- 
rigenda  restabant.  Non  enim  est  Graece 
uaxspo jvxa  ,  sicut  alibi ;  neque  uaxspTJ- 
uaia  ut  1  Thess.  3. ,  sed  Xsircovxa.  Quod 
propius  expressit  vetus  illa  versio,  quae 
habebat,  ut  quae  reliqua  sunt  corrigas; 
citante  Hieronymo  lib.  1.  dial.  contra 
Pelag.  cap.  8. 

Rursum  quaeres,  cur  non  ipse  Paulus 
opus  suum  absolverit,  ne  quid  corrigen- 
dum  Tito  relinqueret.  Primum  respondeo, 
nullam  ecclesiam  ita  constitui  posse,  quin 
semper  aliquid  restet  corrigcndum.  Dein- 
de,  sicut  ait  Hieronymus,  Apostolicae 
dignitatis  erat,  ecclesiarum  jacere  fr.nda- 
menta;  moxque  substitntis  idoneis ,  qui 
superaedificarent,  ad  alias  orbis  partes 
evangelio  Christi  imbuendas  properare. 
Sic  1  Cor.  3. :   Secundum  gratiam  Dei, 


inquit,  quae  data  est  mihi,  ut  sapiens 
architectus  fundamentum  posui;  alius 
autem  superaedificat.  Ubi  gratiam  in- 
telligit  Apostolici  muneris. 

Et  constituas  per  civitates  presbyte- 
ros.  Graece  xaxa  rcoXiv ,  id  est  per  sin- 
gulas  civitates.  Erasmus  vertit,  oppida- 
tim;  sed  minus  recte.  Primum,  quia  non 
omnino  idem  est  oppidum  et  civitas, 
Graece  tcomc  :  Concilia  coetusque  homi- 
num  jure  sociati,  quae  civitates  appel- 
lantur ;  ait  Tullius  in  Somn.  Scip.  Deiude, 
quia  oppidatim  fieri  dicitur,  quod  fit  per 
varia  oppida,  etsi  non  per  omnia,  aut 
singula  ;  sicut  ostiatim,  vicatim.  Quare 
melius  vertit  Hentenius:  Et  constituas 
singulis  civitatibus  presbyteros.  Presby- 
teros  autem ,  Latine  Seniores ,  intellige 
non  aetate,  sed  ordinatione  sacra.  Tam- 
etsi  Graecum  vocabulum,  ecclesiae  con- 
suetudine  receptissimum ,  nobis  retinen- 
dum  est ;  maxime  propter  haereticos ,  qui 
libenter  sub  novis  vocabulis  confusionem 
introducunt. 

Quaeritur,  quos  dicat  presbyteros : 
Num  episcopos,  an  episcopis  inferiores  ? 
Hanc  quaestionem  ipse  Apostolus  dissol- 
vere  videtur,  quum  seipsum  interpretans 
paulo  post  subjicit:  Oportet  enim  episco- 
pum  sine  crimine  esse.  Nam  ex  conjun- 
ctione  causali  manifestum  est,  quod  de  eo- 
dem  loquatur.  Verumtamen  adhuc  quaeri 
potest,  utrum  episcopi  et  presbyteri  no- 
minibus  significare  velit  eum,  quem  nunc 
presbyterum  vocamus,  uti  nonnullis  Ca- 
tholicis  visum  est;  an  eum,  quem  episco- 
pum.  Respondeo,  episcopi  nomine  tam 
hic  quam  in  epist.  1  Tim.  3.  (de  utroque 
enim  loco  prorsus  idem  judicium  est)  ex 
omnium  interpretum  et  Patrum  sententia, 
significari  eum ,  quem  ecclesiac  consue- 
tudo  episcopum  vocat;  hoc  est,  qui  tam 
ordine  quam  jurisdictione  caeteris ,  qui 
tantum  presbyteri  sunt,  superior  est:  nec 
tamen  inde  consequens  esse ,  ut  nomen 
presbyteri ,  prout  hic  accipitur,  idem  om- 
nino  significet,  quod  episcopus :  sed ,  ut 
etiam  episcopo  sit  commune. 

Praccipit  enim  Apostolus,  coustitui  per 
civitates  presbyteros,  qui  iidem  sint  epis- 

copi.  Non  ergo  nomina  idem  significant, 
sed  in  eosdem  cadunt,  etsi  non  in  omnes 
eosdem.  Nam  omnis  episcopus  presbyter 
est,  non  contra.  Perpendatur  caput  5. 
eccl.  hier.  apud  R.  Dionys.  Quae  consi- 
deratio  servit  etiam  aliis  scripturae  locis 
intelligendis,  in  quibus  presbyterorum, 
aut  seniorum,  aut  majorum  natu  (quod  in 
Graeco  idem  est)  fit  mentio.  Loquitur 
enim  interdum  scriptura  de  presbyteris 
episcopis,  interdum  de  presbyteris  non 
episcopis. 

Monet  ergo  Titum  Apostolus,  ut  per 
civitates  constituat  presbyteros  episcopos, 
scilicet  singulos  persingulas;  nondura  de 
presbyteris  qui  non  sintepiscopi  solicitus: 
eo  quod  tunc  plures  haberi  facile  non 
possent,  et  unus,  qui  episcopns  esset, 
cum  adjuncto  sibi  diacono  ad  omne  eccle- 
siasticum  ministerium  in  illa  adhuc  fide- 
lium  paucitate  sufficeret;  quemadmodum 
exEpipbanio  annotavimus  ad  illud  1  Tim. 
3.  Diaconos  sitniliter  pudicos. 

At  dices :  Creta  centum  habebat  civi- 
tates ,  ut  testantur  veteres  scriptores  •, 
unde  et  ixaTO/x7roXic  dicta  fuit.  Neque 
tamen  ullo  modo  verisimile  est,  Titum 
uni  Cretae  insulae  centum  dedisse  epis- 
copos ,  praesertim  iu  tanta  raritate  mini- 
strorum  ecclesiae.  Sed  scieudnmimprimis, 
Panlum  ecclesiastice  loqui.  Nunquam 
autem  in  ecclesia  consuetudo  fuit,  ut 
omnia  oppida,  quantulacunque,  proprios 
episcopos  haberent;  sed  majora  tantum 
et  insigniora,  quae  et  ecclesiastico  more 
civitates  voeabantur.  Praeterea,  de  solis 
iis  loquitur  civitatibus,  in  qnibus  erant 
justo  numero  fideles ,  quibus  opiscopus 
attribueretur.  Cujusmodi  civitates  tunc 
adhuc  paucas  in  ea  insula  fuisse  existi- 
mandum  est. 

Verum  adversus  ea,  quae  de  presby- 
teri  et  episcopi  discrimine  diximus,  objici 
solent,  quae  Hieronymus  scribit  tum  in 
hujus  loci  comm  ,  tum  in  epist.  85.,  quae 
est  ad  Evagrium,  plane  contendens,  primis 
ecclesiae  temporibus  episcopum  et  presby- 
terum  unum  et  eundem  fuisse,  idque  ex 
hoc  Apostoli  loco  et  aliis,  quae  ibidem 
citat,    manifesto  constare.    Postea  vero, 


ad  tollendas  schismatum  occasiones ,  in 
toto  orbe  decretum  fuisse,  ut  unus  de 
presbyteris  electus ,  superponeretur  cae- 
teris ,  acl  quem  omnis  ecclesiae  cura  per- 
tineret.  Ex  quo  subinfert,  episcopos  magis 
ex  ecclesiae  consuetudine ,  quam  disposi- 
tionis  dominicae  veritate  presbyteris  esse 
majores.  Similia  transscripsit  ex  Hierony- 
mo  suis  in  commentariis  Anselmus ,  vel 
quisquis  auctor. 

Ad  hanc  objectionem  quid  responden- 
dum  nobis  videatur,  diximus  in  4.  Sent. 
dist.  24.  etnunc  breviter  repetimus  :  Hie- 
ronymi  sententiam  esse,  quod  inter  epis- 
copum  et  presbyterum  initio  nascentis 
ecclesiae  discrimen  non  apparuerit  pro- 
pterea,  quod  tam  nomen  episcopi  (ut 
ipse  quidem  existimat  propter  verba  Phi- 
lip.  1.),  quam  ecclesiae  regimen  utrique 
quodammodo  commune  esset;  communi 
enim  ,  inquit ,  presbyterorum  consilio  ec- 
clesiae  gubernabantur:  sed  ad  excluden- 
da  schismata  factum,  ut  unus,  caeteris 
praeponeretur ;  hoc  est,  praepositus  esse 
agnosceretur.  Non  enim  dicit,  communi 
potestate,  sed  consilio  presbyteros  eccle- 
siam  gubernasse. 

Erat  ergo  revera  potestas  penes  unum, 
qui  episcopus  vocabatur,  caeteris  pres- 
byteris  usque  adeo  superior,  ut  eorum 
judicem  fuisse  declarent  haec  Apostoli 
verba  1  Tim.  5.  Ad^ersus  presbyterum 
accusationem  noli  recipere,  nisi  sub 
duobus  aut  tribus  testibus  et  quae  se- 
quuntur.  Hinc  etiam  praepositus  vocaba- 
tur,  ut  Hebr.  13.:  Mementote  praepo- 
sitorum  vestrorum.  Obedite  praepositis 
vestris  etc.  Quod  nomen  permansit  epis- 
copis  usque  ad  tempora  Cypriani;  imo  et 
Hieronymus  in  hujus  loci  comm.  utitur. 
Sed  et  Joannes  singulis  ecclesiis ,  ad 
quas  scribit,  singulns  attribuit  angeloe, 
id  est  eniscopos.  Singulariter  enim  ei  di- 
citur:  Angelo  Ephesi  ecclesiae  scribe, 
non  angelis,  et  ita  in  aliis  Igitur  unus, 
quem  angelum  vocat  et  ad  quern  Joannes 
scrilere  jubetur,  caeteris  ejusdem  civita- 
tis  presbyteris  cum  potestate  praeerat; 
idque  tempore  Apostolorum. 

Quare  quod  Hieronymus  scribit,  primis 

ecclesiae  temporibus  episcopum  et  pres- 
byterum  unum  et  eundem  fuisse ,  ac 
postea  in  toto  orbe  fuisse  decretum,  ut 
unus  de  presbyteris  electus  praeponere- 
tur  caeteris;  mihi  videtur,  ut  pace  tanti 
viri  dixerim,  nec  scripturae  saerae,  nec 
antiquitatis  historiae  consentaneum.  Nam 
et  scriptura  Apostolica,  ut  ostensnm  est, 
agnoscit  episcopum  presbyteris  majorem, 
et  nulla  exstat  historia,  sed  nec  ullus 
alius  scriptor  ecclesiasticus ,  qui  mentio- 
nem  faciat  illius  decreti,  de  quo  loquitur 
Hieronyrous. 

Quod  si  hac  in  parte  placet  Hieronymo 
defcrre:  poterimus  dicere,  fuisse  quidem, 
quamvis  non  ita  conspicue,  propter  com- 
munem  gubernationem.  Illud  quoque  no- 
tandum  in  verbis  Hieronymi ,  non  eum 
negare,  episcopos  dispositione  Dominica 
presbyteris  esse  majores:  sed  id  esse  dicit 
ex  ecclcsiae  consuetudine  magis,  nuam 
dispositionis  Dominicae  veritate,  quia  ni- 
mirum  ecclesiastica  consuetudo,  seu  con- 
stitutio,  ad  eminentiam  episcoporum  multa 
adjecit ;  velut  locum  in  ecclesia  excelsio- 
rem ,  quem  Graeci  ftpovov  vocant  et  orna- 
menta  peculiaria;  item  variarum  rerum 
consecrationes;  excepta  tamen  ordinatione 
et  consignatione ,  quas  ipscmet  Hierony- 
mus  excipit;  alteram  in  epistola  ad  Eva- 
grium ,  alteram   in  dialogo  contra  Lucif. 

Additio.  B.  P. 

Non  potuit  B.  Hieronymus  ignorare, 
episcopum  esse  majorem  aliis  presbyteris 
tam  jurisdictione  quam  ordiue,  jure  etiam 
divino :  sed  oratorio  more  per  quandam 
hyperbolen ,  ex  certis  causis ,  extollit 
presbyterorum  dignitatem.  Tn  epist.  qui- 
dem  ad  Evagrium ,  ut  quorundam  diaco- 
norum  arrogantiam  comprimeret,  qui  sese 
presbyteris  anteferebant  vel  anteferri  pa- 
tiebantur.  Id  Hieronymus  perinde  esse 
ait,  ac  si  anteferantur  episcopis,  quid 
enim  magnum  habet  episcopus  prae  pres- 
byteris  aliis;  qui  in  re  omnium  maxima 
illi  pares  sunt,  in  potestate  eonsecrandi 
corpus  Domini?  In  Comment.  autem  hu- 
jus  loci  videtur  hoc  agere  Hieronymus, 
ut  quorundam  episcoporum  fastum  depri- 


mat,  qui  insolenter  presbyteris  domina- 
bantur  et  injuste  vinculum  excommunica- 
tionis  injiciebant.  Credibile  est,  illum 
prae  oculis  habuisse  Joannem  Hierosoly- 
mae  episcopum;  de  quo  sciunt  eruditi 
quantopere  afflixerit  Hieronymum  et  fra- 
trem  ejus  Paulinianum,  omnesque  fauto- 
res  eorum.  Legantur  apud  Hieronymum 
epist.  60.  61.  62.  Supra  exEpiph.  dictum 
est  et  res  ipsa  loquitur,  quod  tempore 
Apostolorum  multae  ecclesiae  unicum  ha- 
berent  presbyterum ,  qui  idem  esset  epis- 
copus.  Eae  certe  non  regebantur  com- 
muni  presbyterorum  consilio,  quod  ait 
Hieronymus. 

Obiter  hoc  loco  notandum  adversus 
nostrae  aetatis  sectarios ,  ex  eo  quod 
Tito  praecipitur,  ut  presbyteros ,  sive 
episcopos  per  civitates  constituat,  satis 
ostendi ,  non  ad  saecularem  magistratum 
aut  principem  pertinere,  ut  aut  ordinet 
aut  constituat  ecclesiae  ministros ,  sed  ad 
ipsius  ecclesiae  praefectos,  quales  utique 
erant  Titus  et  Timotheu?. 

Sicut  et  ego  disposui  tibi.  Graece  et 
Syriace :  Sicut  ego  tibi  ordinaveram, 
sive  praeceperam.  Significat  se  ea  per 
literas  repetere  de  constituendis  episcopis, 
quae  coram  praeceperat.  Res  enim  tanti 
momenti  diligenter  erat  inculcanda.  Vide- 
tur  autem  adverbium  sicut  ad  qualitatem 
pertinere,  quasi  dicat:  Tales  constitue 
episcopos  quales  praecepi.  Id  enim  ex- 
plicat  sequentibus  verbis. 

6.  Si  quis  sine  crimine  est.  Sicut  in 
epist.  1.  ad  Tim.  3.  recensuit  notas  epis- 
copi  constituendi,  ita  et  hoc  ioco.  Inter 
eas  prima  est,  ut  sit  sine  crimine ,  vel 
ut  alii  vertunt,  inculpatus ;  tametsi  Grae- 
ca  vox  non  significat  eum,  in  quo  nihil 
omnino  culpae  resideat  (sunt~enim  multae 
leves  culpae,  sine  quibus  haec  vitanon 
ducitur),  sed  qui  sic  vixerit,  ut  nullus 
eum  mcrito  possit  in  crimen  vocare,  qui- 
.que  sit,  ut  vulgo  dicitur,  boni  nominis 
et  famae.  Nam  qui  infamia  notatus  est, 
auctoritatem  amisit;  sine  qua  cum  fructu 
praeesse  non  potest.  Haec  episcopi  nota 
seu  proprietas  etiam  in  epist.  ad  Tim. 
primo  loco  posita  est,  quamvis  6ub  alio 

vocabulo,  quando  dixit,  oporlere  Episco- 
pum  esse  irreprehensibilem.  Idem  enim 
utrobique  significatum  est.  Vide  quae 
ibi  dicta  sunt  ad  vers.  2.  et  10. 

Unius  uxoris  vir.  Quem  dicat  unius 
uxoris  virum ,  late  prosecuti  sumus  in 
comment.  prioris  epist.  ad  Tim.,  ubi 
refutatis  aliis ,  partim  haeretieorum  par- 
tim  etiam  Catholicorum  quorundam  ex- 
positionibus ,  ostendimus.  hunc  esse  ger- 
manum  Apostoli  sensum ,  ut  is  intelliga- 
tur  unius  nxoris  vir,  qui,  si  uxorem  ha- 
beat,  aut  habuerit,  non  tamen  acceperit 
secundam ,  sed  una  contentus  vixerit. 
Quem  sensum  non  modo  Hieronymus 
caeterique  Latini  tradiderunt;  verum 
etiam  probant,  ac  solum  agnoscunt,  in 
hunc  locum  scribentes  auctores  Graeci 
Chrysostomus ,  Theophylactus  et  Oecu- 
menius.  Quamquam  ad  probationem  sufii- 
cere  poterat  Ecclesiae  Catholicac  praxis 
perpetua;  qua,  propter  hanc  Apostoli 
legem,  digamos ,  id  est  eos  qui  priore  de- 
functa  aliam  duxissent  uxorcm,  ab 
episcopatu  repellit.  Quae  vero  sit  hujus 
praecepti  ratio ,  moralis ,  anmystica,  si- 
militer  a  nobis  explicatum  est  loco  menio- 
rato,  ut  non  sit  opus  hic,  eadem  dicere. 

Filios  habens  fideles.  Non  solum  exi- 
git,  u t  ipse  episcopus  expers  sit  criminis; 
verum  etiam ,  ut  filios  habeat  integritati 
paternae  respondentes.  Cujus  praecepti 
rationem  assignat  in  prima  ad  Timotheum 
dicens:  Si  quis  domui  suae  praeesse 
nescit,  quomodo  Ecclesiae  Dei  diligen- 
tiam  habebit?  Primum  autem  est,  ut  ejus 
filii ,  si  quos  habet,  fideles  sint,  id  est 
Christi  fidem  professi.  Nam  quomodo  ex- 
ternos  ad  fidem  sua  praedicatione  addu- 
cet,  qui  ne  domesticis  quidem  suis  ac 
liberis  potuerit  fidem  persuadere?  Qua 
de  re  exstat  canon  Concilii  Carthaginen- 
sis  tertii,  prohibens,  ne  quis  episcopus, 
presbyter,  aut  diaconus  ordinetur,  prius- 
quam  omnes  suos  domesticos  Christianos 
Catholicos  fecerit. 

Non  in  accusatione  luxuriae.  Ita  ad 
verbum  reddidit  interpres ,  quod  alii  sic 
vertunt:  Non  obnoxios  crimini  luxus, 
id  est  qui  de  luxu  non  possint  accussari. 


Luxus,  seu  luxuria,  Graece  docoxta, 
non  in  sola  libidine  carnis  intelligitur, 
sed  toti  generi  temperantiae  opponitur ; 
comprehendens  ebrietates ,  comessationes, 
fornicationes ,  ac  caeteras  impudicitias; 
deniqne  omnem  immoderatum  et  inhone- 
stum  rerum  usum. 

Aut  non  subditos.  Negatio  repetenda 
est  ex  parte  praecedenti.  Quod  ut  com- 
modius  fiat,  alii  vertunt,  aut  intracta- 
biles,  sivc  immorigeros ;  sive  quod  legit 
Ambrosianus ,  inobsequentes.  Graeca  di- 
ctio  significat  eos ,  qui  subjici  nolunt,  qui 
in  ©rdinem  cogi  non  possunt.  Hanc  quo- 
que  notam  cum  superiore  posuit  in  Epi- 
stola  ad  Tim.  ita  scribens :  Filios  haben- 
tem  subditos ,  cum  omni  castitate. 

7.  Oportet  enim  episcopum  sine  cri- 
mine  esse.  Ad  qualitates  ipsi  Episcopo 
inhaerentes  redit,  ac  repetit,  quod  primo 
loco  dixerat,  ut  alia  addat  ejusdem  gene- 
ris.  Simul  declarat,  se  non  de  quibuscun- 
que  presbyteris ,  tametsi  hoc  nomine  fue- 
rat  usus  vers.  5. ,  agere ,  sed  de  iis ,  qui 
sunt  episcopi. 

Sicut  Dei  dispensatorem.  Hoc  est, 
tanquam  Dei  vicarium  ac  ministrum  in 
dispensationeEvangeliietsacramentorum. 
Sic  nos ,  inquit ,  existimet  homo ,  ut  mi- 
nistros  Christi,  et  dispensatores  myste- 
riorum  Dei,  1  Cor.  4.  Redundat  autem 
infamia  dispensatoris  in  Dominum  ipsius- 
que  dispensationis  ministerium.  Unde 
rursus  ait  2  Cor.  6.  Nemini  dantes  ullam 
offensionem ;  ut  non  vituperetur  mini- 
sterium  nostrum:  sed  in  omnibus  ex- 
hibeamus  nosmetipsos  sicut  Dei  mini- 
stros  etc. 

Non  superbum.  Hieronymus  et  Am- 
brosiauus  legunt,  nonprotervum.  Eras- 
mus  et  Hentenius  vertunt,  non  prae- 
fractum ,  id  est  sui  sensus  ac  judicii 
tenacem ,  qui  ratione  non  dimoveatur  ab 
eo ,  quod  semel  animo  concepit.  Quod 
vitium  est  hominis  superbi  sibique  pla- 
centis :  in  Episcopo  autem ,  qui  omnibus 
omnia  fieri  debet,  intolerabile.  Non  ira- 
cundum.  Hoc  quoque  vitium  vehemen- 
ter  Episcopum  dedecet;  quem  oportet 
esse  mansuetum  ad  omnes,  et  cum  mo- 

destia\corripere  eos,  qui  resistunt  2  Tim. 
2.  Non  vinolentum ,  non  percussorem. 
Haec  duo  eadem ,  eodemque  ordine  con- 
juncta  habentur  in  priore  ad  Tim. ,  de 
quibus  satis  eo  loco  dictum  est. 

Non  turpis  lucri  cupidum.  Hujus  loco 
ad  Timotheum  dixit:  non  cupidum,  sive 
non  avarum :  unde  apparet,  Apostolo 
eundem  esse  avarum,  et  turpis  lucri 
cupidum.  Quod  quidem  verissimum  esse 
probat  experientia.  Nam  homo  avarus 
nihil  pensi  habet,  unde  et  qua  ex  causa 
accipiat ,  tantnm  intentus ,  ut  rem  augeat. 
Hinc  illud  Satyricum :  Unde  habeas, 
quaerit  nemo ,  sed  oportet  habere.  Item : 
Lucri  bonus  est  odor  ex  re  qualibet. 
Erasmus  vertendum  putavit:  Non  turpi- 
ter  lucro  dedltum.  Sed  cur  ea  versio 
nobis  non  probetur,  rationem  dedimus, 
exponentes  illud  de  diaconis  in  prima  ad 
Tim.  cap.  3.  Non  turpe  lucrum  sectan- 
tes.  Est  enim  idem  in  Graeco  vocabulum. 
Eum  ergo  turpis  lucri  cupidum  inter- 
pretamur,  qui  lucium  captat  undecunque, 
etiam  repugnante  honesti  ratione.  Hanc 
notam  expendant  parochi  et  episcoporum 
officiarii,  quijurasua,  quae  vocant,  ita 
severe  exigunt,  etiam  a  tenuioribus ,  ut 
remissioni  nullus  sit  locus.  Id  autem  si 
turpe  judicatur  in  minoribus ,  quanto 
magis  in  Episcopo? 

8.  Sed  ho&pitalem ,  benignum.  Huc- 
usque  vitia  recensuit,  quae  abesse  de- 
bent  ab  Episcopo;  nunc  adjicit  virtutes 
ei  necessarias,  quae  quidem  bona  ex 
parte  vitiis  illis  opponuntur.  De  hospita- 
litate,  quam  in  Episcopo  commendat,  in 
quo  praecipue  sita  sit ,  diximus  in  prima 
ad  Tim.  Et  eodem  pertinet,  quod  nunc 
addit,  benignum ,  Graece  <piXaya$ov,  id 
est  amantem  bonorum,  scilicet  homi- 
num ;  ut  intelligat  Episcopus,  non  hoc  a 
se  exigi ,  ut  malis  et  improbis  hominibus, 
aut  assentatoribus ,  mensam  habeat  ex- 
positam ,  sed  ut  consuetudine  bonorum 
delectetur,  eosque  mensae  suae  adhibeat ; 
idque  juxta  praeceptum  Eccles.  12.  Da 
bono ,  et  non  receperis  peccatorem. 
Unde  et  laudatur  a  Possidio  B.  Augustini 
factum,   qui  disticho  palam  affixo  profite- 


batur  alienae  famae  detractores  sua  men- 
sa  esse  indignos. 

Erasmus  bonum  ad  res  ipsas  referre 
maluit;  vertit  enim,  bonarum  rerum 
studiosum.  Idem  sentire  videtur  Augu- 
stinus  lib.  14.  de  civit.  Dei  cap.  7.  ubi 
legit ,  amatorem  boni.  Sed  multo  proba- 
bilius  est ,  ut  ad  persouas  referatur :  sic 
enim  melius  cohaeret  cum  parte  praece- 
denti,  ut  jam  ostensum  est;  praesertim 
cum  ita  venustius  in  Graeco  conjungantur 
<piX6£svov  ,  cpiXaYaOov :  quasi  dicere  velit 
Apostolus ,  amatorem  hospitum,  sed  bo- 
norum.  Certe  Graecum  ayafroc  usitatius 
de  personis  dicitur,  quam  de  rebus.  Porro 
idem  est  judicium  de  privativo  vocabulo 
acptAayafroc ,  quo  usus  est  Apostolus  in 
2  Tim.  3.,  ubi  nos  habemus,  sine  be- 
nignitate. 

Sobrium.  Multi  vulgatae  editionis  co- 
dices  legunt,  prudentem ,  sobrium:  sed 
plures ,  iique  antiquiores  et  meliores, 
prudentem  omittunt;  adstipulante  etiam 
Clementina  editione.  In  Graeco  tantum 
est  ao)9pova_,  quod  dum  alius  prudentem, 
alius  sobrium  vertit,  factum  est  improba 
quorundam  diligentia,  ut  ambae  versiones 
conjungerentur.  Quod  et  accidit  1  Tim. 
3.  in  vocabulis  prudentem  et  pudicum, 
ex  hac  eadem  Graeca  dictione  redditis ; 
sicut  eo  loco  monuimus.  Caeterum  Am- 
brosianus  hic  legit  prudentem.  Id  vero 
Hieronymus  reprehendit,  substituens  ca- 
stum ,  seu  pudicum.  At  Syrus  interpres 
nostro  consentiens  eam  dedit  vocem,  quae 
sobrium  significat.  Atque  hoc  nobis  prae 
caeteris  probatur,  modo  sobrium  intelli- 
gas  eum,  qui  rebus  moderate  utitur,  at- 
que  in  omni  actione  temperate  se  gerit. 
Quae  virtus  est  Episcopo  summopere  ne- 
cessaria.  Vide  quae  de  eadem  voce  dixi- 
mus  1  Tim.  3. 

Justum ,  sanctum.  Justum,  qui  inno- 
center  inter  homines  versetur.  Sanctum, 
qui  pure  et  incontaminate  Deum  colat. 
Has  duas  virtutes  conjunxit  in  suo  Can- 
tico  Zacharias.  Graece  est  oaiov,  non 
ayiov.  Quae  duo  ,  teste  Hieronymo ,  ita 
differunt,  ut  hoc  significet  purum  a  vitiis, 
illud  insuper  addat    pietatem  in  Deum. 

Continentem,  Graeee  syxpaTTj,  quod  alii 
vertunt  temperantem.  Hieronymus  absti- 
nentem  legit;  ut  is  significetur,  qui  cu- 
piditates  refraenat,  eas  potissimum,  quae 
sunt  a  libidine  et  gula.  Haec  virtus  in 
numero  fructuum  spiritus ,  quos  ad  Ga- 
latas  S.  Paulus  enumerat,  extrema  est. 

9.  Amplectentem  eum,  qui  secundum 
doctrinam  est,  fidelem  sermonem.  Non 
satis  est  Episcopo ,  si  inculpate  vivat, 
nisi  etiam  doctus  sit,  et,  quod  praeci- 
puum  est  Episcopi  munus,  alios  docere 
possit.  Id  quidem  ad  Timotheum  dixit 
uno  verbo ,  doctorem ;  sed  hic  pluribus 
explicat.  Ac  sicut  ibi  doctorem  intellexit, 
non  cujuscunque  scientiae,  sed  ejus,  quae 
secundum  pietatem  sit;  ita  et  hic  doctri- 
nam  vult  intelligi  pietatis  Christianae. 
Sic  ad  Rom  12.  Qui  docet,  in  doctrina. 
Graecum  participium  avTS^ojjisvov ,  quod 
noster  interpres  vertit  amplectentem, 
proprie  significat  eum ,  qui  adhaeret  ali- 
cui  rei,  veiut  unguibus  affixus,  nec  avelli 
se  patitur.  Unde  textus  Ambrosianus  ita 
legit:  Tenacem  ejus  sermonis ,  qui  etc. 
Proinde  sensus  cst:  Oportere  Episcopum 
esse  talem ,  qui  tenaciter  ac  mordicus  ad- 
haereat  fideli  sermoni ,  quo  salutiferam 
doctrinam  aliis  tradat.  Fidelem  sermo- 
nem  suo  more  vocat  eum,  qui  est  certae 
et  exploratae  veritatis;  ut  in  utraque 
Epistola  ad  Tim. 

Ut  potens  sit  exhortari  in  doctrina 
sana.  Graeca  et  Syra,  suffragantibus 
Latinis  quibusdam ,  conjunctionem  inter- 
ponunt:  Lt  potens  sit  et  exhortari.  Sen- 
sus  est:  Ad  hoc  volo  Episcopum  esse 
instructum  verbo  veritatis ,  ut  non  solum 
docere  alios  possit,  verum  etiam  potens, 
hoc  est,  sufficiens  et  idoneus  sit,  qui  ex- 
hortetur  ad  pietatem ,  et  ad  omne  genus 
virtutis ;  idque  per  sanam ,  integram  et 
incorruptam  Evaugelii  doctrinam.  Et  eos, 
qui  contradicunt ,  arguere.  Id  est,  qui 
sanae  doctrinae  resistunt  et  obloquuntur, 
tum  Scripturae  testimoniis ,  tum  firmis 
rationibus  revincere.  Hujusmodi  contra- 
dictores  maxime  sunt  haeretici,  quales 
illo  tempore  erant  Judaizantes.  Hos  enim 
notat  in  sequentibus. 


Jam  ut  in  summam  colligamus ,  quae 
praeter  integritatem  vitae  Paulus  in  Epis- 
copo  requirit,  ea  sunt:  Primum,  ut  sit 
doctus  :  secundum  ,  ut  doctrinam  veritatis 
constanter  teneat:  tertium,  ut  doceat 
alios:  quartum,  ut  idoneus  sit  ad  exhor- 
tandum :  quintum,  ut  etiam  potens  sit  ad 
redarguendum  contradicentes.  Porro  cum 
nemo  dixerit,  universa  haec  officia  a  qui- 
buslibet  exigi  presbyteris;  agnoscit  enim 
Apostolus  1  T.  5.  presbyteros  bonos,  nec 
tamen  laborantes  in  verbo  et  doctrina : 
manifeste  consequens  fit,  Episcopi  nomine 
non  posse  hoc  lcco  quemvis  presbyterum 
intelligi.  Verumtamen ,  ne  per  hoc  pres- 
byterorum  inscitiae  patrocinari  videa- 
mur :  Hieronymi  verbis  admonemus,  hunc 
locum  adversus  eos  facerc,  qui  inertiae 
se  et  otio  et  somno  dantes,  putant  pecca- 
tum  esse,  si  Scripturas  legerint,  et  eos, 
qui  in  lege  Domini  meditantur  die  ac 
nocte ,  quasi  garrulos  iuutilesque  contem- 
nunt. 

10.  Sunt  enim  multi  inobedientes, 
vaniloqui,  et  seductores.  Causam  reddit, 
cur  Episcopum  velit  esse  potentem  ad  ex- 
hortandum  et  redarguendum ,  nominatim 
apud  Cretenses.  Ad  eos  enim  peculiariter 
respicit,  ut  ex  sequentibus  patet.  Est 
autem  tacitus  hic  transitus  ad  haeretico- 
rum  increpationem ;  adversum  quos  agit 
usque  ad  finem  capitis.  Sunt  enim ,  in- 
quit,  inter  illos  multi  inobedientes ,  hoc 
est,  intractabiles,  refractarii,  quique  Chri- 
stianam  disciplinam  non  ferant.  Est  enim 
idem  in  Graeco  vocabulum,  quod  supra 
vertit:  Non  subdiios ;  quomodo  et  hic 
legit  Hieronymus.  Item  vaniloqui,  Grae- 
ce  jJiaTatOAoyot,  qui  inania  frivolaque  lo- 
quuntur  ac  docent;  qui  fabnlosis  narra- 
tionibus  et  doctrinis  auditorem  detinent. 
Denique  seductores ,  Graece  cppsvaTcaxat, 
hoc  est,  mentium  deceptores,  ut  habet 
Hieronymi  textus ;  id  est ,  qui  pravis  opi- 
nionibus  mentes  hominum  inficiunt,  qui 
errores  seminant  inter  fideles.  Rem  po- 
stea  specialius  explicat.  Maxime,  qui 
de  circumcisione  sunt.  Id  est  Judaei. 
Nam  et  Creta  multos  habebat  ex  disper- 
sione  Judaeos.  Unde  Act.  2.  inter  caeteros, 

qui  Hierosolymae  erant  die  Pentecostes, 
Judaeos,  etiain  Cretes  recensentur. 

11.  Quos  oportet  redargui.  Graeca 
sic  sonant:  Quibus  oportet  ora  occlu- 
dere  aut  obstruere.  Atque  ita  Syrus 
interpretatur.  Hieronymus  sic  legit :  Qui- 
bus  oportet  silentium  indici.  Sed  aliud 
est  silentium  indicere,  quod  est  imperan- 
tis;  aliud,  redarguendo  cuipiam  os  ob- 
struere,  quod  officium  hic  ab  Episcopo 
exigitur;  juxta  id  quod  supra  dictum  est, 
oportere  episcopum  esse  talem ,  qui  po- 
tens  sit,  eos,  qui  contradicunt,  arguere, 
id  est  erroris  convincere.  Itaque  sensum 
reddidit  noster  interpres.  Quamvis  enim 
haereticus  etiam  manifeste  convictns  ob- 
strepere  nunquam  cesset ,  censetur  tamen 
os  ei  obturatum ,  quando  redargutus  est, 
ut  cum  ratione  non  habeat  amplius  quod 
dicat. 

Qui  universas  domos  subvertunt. 
Graece  totas.  Rationem  indicat,  cur  opor- 
teat  Episcopum  adversus  ejusmodi  vel 
maxime  vigilare,  et  intentum  esse  officio : 
quia  non  leve  est ,  inquit,  detrimentum, 
quod  adferunt  Ecclesiae.  Non  enim  pau- 
cos  aliquot  fideles  sua  doctrina  pervertunt, 
sed  totas  familias  subvertunt,  subtrahen- 
tes  spiritualis  aedificii  fundamentum,  quod 
est  fides.  Metaphora  sumpta  a  domo  ma- 
teriali,  quae  subvertitur  evulso  funda- 
mento.  Docentes ,  quae  non  oportet. 
Plus  intelligi  vult  quam  dicit:  nam  sen- 
sus  est,  docentes  falsa  et  noxia,  quae 
faciunt  ad  subversionem  fidei.  Turpis 
lucri  gratia.  Significat,  eos  avaritia  ex- 
caecatos  falsa  docere;  dum  quaestum 
existimant  pietatem,  ut  ait  1  Tim.  6. 
Nam  doctores ,  qui  se  ad  quaestum  com- 
ponunt,  facile  persuadent,  ea  vera  esse, 
et  pietati  consentanea ,  quae  grata  vident 
auditoribus,  in  quorum  manus  respiciunt. 

12.  Dixit  quidam  ex  illis  proprius 
ipsorum  propheta.  Pronomen  illis ,  non 
Judaeos  refert,  sed  Cretenses  in  genere; 
quanquam  eorum  multi  erant  Judaei,  quo 
tempore  Paulus  haec  scripsit :  ut  supra 
dictum  est.  Cretenses  semper  mendaces, 
malae  bestiae,  ventres  pigri.  Versus  est 


hexameter  in  Graeco ;    quem  simili  versu 
Latino  sic  reddas,  solo  mutato  numero : 

Res  semper  mendax,  mala  bestia,  venter 
iners  est. 

Falluntur  autem,  qui  hunc  versum  Cal 
liraacho  poetae  tribuunt:  nam  is  patria 
Cyrenensis  fuit,  non  Cretensis :  nec  apud 
eum  integer  habetur  hic  versus ,  ut  et  B. 
Hier.  notat  Epist.  84. ,  sed  ex  eo  dum- 
taxat  hemistichium  illud:  KpYJxs<;  de! 
^suoxal,  inseruit  hymno  suo,  quem  scri- 
psit  in  Jovem ;  coarguere  volens  Creten- 
sium  vanitatem,  quod  apud  se  esse  dice- 
rent  Jovis  sepulchrum  ;  qui ,  ut  ait ,  nun- 
q uam  moiitur,  sed  semper vivit.  Caeterum 
versus  integer  est  apud  Epimenidem  Cre- 
tensem  ,  Callimacho  vetustiorem,  in  libro 
icepi  xpijojJUOVj  id  est  de  oraculis. 

Unde  etiam  ratio  colligi  potest,  cur 
eum  Paulus  prophetam  vocet.  Non  enim, 
ut  quidam  volunt,  propheta  Paulo  hic 
idem  est,  quod  poeta,  quasi  loquatur 
ethnicorum  more,  qui  poetas  suos  solent 
vates  appellare,  quod  eos  numine  quo- 
dam  agi  censerent:  nam  alibi  suo  nomine 
poetas  appellat,  ut  Act.  17.  Sicut  et  qui- 
dam,  inquit,  vestrorum  poetarum  dixe- 
runt :  Ipsius  enim  et  genus  sumus.  Sed 
prophetam  vocat  Epimenidem,  quod  de 
oraculis  scripsisset  et  rerum  arcanarum 
notitiam  profiteretur.  Unde  Apulejus  in- 
clytum  fatiloquum  eum  fuisse  scribit,  lib. 
2.  Floridorum. 

Neque  tamen  absolute  eum  prophetam 
dicit  Apostolus ,  quem  noverat  a  cultu 
veri  Dei  alienum;  sed  proprium  ipso- 
rum,  id  est  Cretensium,  prophetam.  Quod 
ita  videtur  intelligendum :  Vatem  seu 
prophetam  domesticum,  et  ab  ipsismet 
Cretensibus  pro  tali  habitum :  cujus  pro- 
inde  testimonium  adversus  eos  merito 
proferatur. 

Porro  Cretenses  adeo  mendaces  pas- 
sim  audierunt,  ut  locum  dederint  pro- 
verbio  apud  ethnicos  ipsos:  Cum  Creten- 
sibus  cretizandum  esse ;  quo  significabant, 
adversus  mendaces  utendum  mendacio. 
Malae  bestiae  vocantur ,  quod  essent  ad 
nocendum  prompti,more  bostiarum  earum, 

quae  ictu ,  morsuve  venenum  relinquunt. 
Hoc  enim  genus  animalium  Graeco  no- 
mine  frvjpia  proprie  significatur;  maxime 
si  addatur  epitheton  xaxd,  mala ,  tara- 
etsi  non  ignorem  &7jpiov  aliquando  de 
jumento  dici,  ut  Heb.  12.  Et  si  bestia 
tetigerit  montem,  lapidabitur.  Ob  hu- 
jusmodi  causas  arbitror  Cretenses  vulgari 
dicterio  fuisse  inter  tria  cappa  pessima 
recensitos  hoc  versu : 

KpTJxsc;,     Konzizddox£<: ,    KiXtxsq^    zpia 

xaiiTtd    xaxtoxa. 

Hoc  est: 

Cretes,  Cappadoces,   Cilices,  tria 
pessima  cappa. 

Denique  ventres  pigri  sunt  appellati, 
quod  gulae  et  inerti  otio  essent  dediti. 
Sunt,  qui  distinguant  haec  duo  vocabula, 
sic  ut  tertio  loco  ventres ;  quarto,  pigri 
vocentur :  ventres  a  studio  gulae  et  vo- 
luptatum  corporis ,  pigri ,  ab  ineitia. 
Nobis  magis  placet,  ut  conjungantur. 

13.  Testimonium  hoc  verum  est.  Sa- 
tis  indicat,  se  non  omnia  illius  poetae  pro- 
bare:  non  enim  divina  scribebat  oracula, 
sed  vel  daemonum  responsa ,  vel  humana 
commenta.  Hoc  tamen,  iuquit,  testimo- 
nium ,  quo  suos  insulares  notat  vanitatis, 
maleficentiae  et  inertis  gulae,  adeo  verum 
est,  ut  oraculum  videri  possit.  Noverat 
hoc  Paulus  experientia  doctus ,  et  fama 
publica :  neque  tamen  desperabat  apud 
eos  Evangelii  fructum,  utpote  confisus 
virtuti  gratiae  Dei  per  Christum ,  quem 
illis  pracdicabat.  At  neque  ista  scribens, 
maledicus  est,  aut  contumeliosus  in  Cre- 
tenses;  sed  gentis  ulcera  commemorat 
medico,  quem  eis  reliquerat,  videlicet 
Tito ,  cui  dixit :  Hujus  rei  gratia  reliqui 
te  Cretae ,  ut  ea  quae  desunt  corrigas. 
Hoc  enim  e3t,  quod  jam  sequitur. 

Quam  ob  causam  increpa  illos  dure. 
Graece,  argue,  redargue  illos  severiter, 
vel,  ut  Hieronymus  legit,  acriter,  quasi 
dicat:  Ne  eis  parcas,  ne  dissimules.  Ad- 
verbium  aTCOTOjiojc;,  quo  utitur  etiam  2 
Cor.  ult,  ubi  nos  habemus:  ut  non  prac- 
sens  durius  agam ,  sumptum  videtur  a 


medicis ,  aut  chirurgis,  qui  carnem  emor- 
tuam,  aut  putrescentem  ad  vivum  resecant. 
Hinc  est,  quod  quidam  neotericus  opina- 
tur  hic  praecipi  Tito ,  ut  excommunica- 
tionis  gladio  eos,  de  quibus  loquitur,  ab- 
scindat  a  reliquo  corpore.  Quo  sensu 
dictum  ostendimus  illud  ad  Gal.  5.  Uti- 
nam  et  abscindantur ,  qui  vos  contur- 
bant.  Verum  hoc,  etsi  de  loco  memorato 
ad  Cor.  probabiliter  dici  queat,  huic  ta- 
men  loco  non  convenit,  ubi  generatim 
agitur  de  vitiis  gentis  increpatione  corri- 
gendis.  Itaque  sensus  est :  Quum  tales 
sint,  tu  eos  ita  redargue  rationibus  e 
verbo  Dei  petitis,  ut  ulcera  eorum  ferro 
increpationis  tangas ,  et  quod  vitiosum 
est,  ad  vivum  reseces.  Hanc  enim  vim 
habet  adverbium  Graecum ,  etiam  apud 
profanos  auctores.  Loquitur  autem  Apo- 
stolus  de  fidelibus,  in  quibus  adhuc  hae- 
rebant  prioris  conversationis  vitia. 

Sed  hic  duplex  occurrit  dubitatio  :  Una, 
quomodo  mandet  Tito,  ut  dure  Cretenses 
increpet,  cum  in  2.  ad  Tim.  3.  velit,  ser- 
vum  Domini  mansuetum  esse  ad  omnes, 
et  cum  modestia  corripere  etiam  eos,  qui 
resistunt?  Altera:  Quomodo  praecipit  eos 
hic  dure  increpari,  qui  cibos  aliquos  velut 
ex  lege  immundos  rejiciebant;  nam  et  de 
iis  Apostolum  loqui  scquentia  probant: 
cum  Rom.  14.  tales  jubeat  velut  infirmos 
tolerari.  Ad  priorem  dubitationem  re- 
spondeo,  debere  quidem  episcopum  esse 
mansuetum  ad  omnes ,  quoad  animi  prae- 
parationem ;  non  semper  tamen  utendum 
mansuetudine,  sed  interdum  severitatc, 
quemadmodum  suo  loco  explicatum  est. 
Unde  ipse  Apostolus  1  Cor.  4.  Quid 
vultis?  inquit,  in  virga  veniam  ad  vos, 
an  in  charitate  et  spiritu  mansuetudi- 
nis  ?  Neque  vero  cum  dicit :  Jncrepa  illos 
dure ,  lenitatem  correptionis  excludit, 
sicubi  magis  profutura  videatur. 

Ad  alteram  respondetur,  Apostolum  ad 
Romanos  scribcntem  agere  de  infirmis  in 
fide,  quia  a  paterna  consuetudine  non 
ita  statim  avocari  poterant,  quos  proinde 
vult  ad  tempus  tolerari ,  donec  perfectius 
instituantur :  hic  autem  agit  adversus 
obsiinatos  quosdam  et  indociles ,  qui  non 

contenti  privata  observatione  discriminis 
ciborum  aliarumque  legis  ceremoniarum, 
etiam  gentilibus,  ad  quos  lex  Mosaica 
nihil  pertinebat,  easdem  observantias  im- 
ponere  et  persuadere  nitebantur;  idque 
adeo  cum  opinione ,  quod  cibi  lege  quon- 
dam  vetiti  per  se  essent  immundi.  Quae 
doctrina  plane  erat  perniciosa.  Unde  et 
hic  ab  Apostolo  vocati  sunt  seductores 
seu  mentium  deceptores.  Quanquam  et 
illos  taxat  Apostolus  ,  qui  talibus  magi- 
stris  temere  credebant.  Sed  de  hac  re 
plura  diximus  in  comm.  epist.  ad  Rom. 
ad  illud  cap.  14.  Unusquisque  in  suo 
sensu  abundet. 

Ut  sani  sint  in  fide.  Id  est,  ut  integri- 
tatem  doctrinae  Christianae  conservent,  ac 
quidquid  ei  contrarium  suggeritur,  respu- 
ant.  Sanitatem  Apostolus  modo  ad  do- 
ctrinam,  modo  ad  animum  refert  transla- 
tione  quadam,  qua  sanum  id  dicitur,  quod 
sincerum  et  incorruptum  est,  ac  vitii  expers. 

14.  Non  intendentes  Judaicis  fabu- 
lis.  Graece  non  attendentes ,  uti  legunt 
Hieronymus  et  Ambrosianus.  Sensus 
enim  est:  Ne  seductoribus  illis  Jndaeis, 
de  quibus  supra,  fabulas  suas  Judaicas 
venditantibus  aurem  praebeant.  Quas  au- 
tem  vocet  fabulas  Judaicas  hoc  loco 
non  omnino  certum  est.  Chrysostomus 
ceremonialia  legis  Mosaicae  significari 
putat,  quatenus  post  Christum  observan- 
da  proponuntur  tanquam  ad  salutem  ne- 
cessaria,  sicut  isti  Judaizantium  magistri 
faciebant.  Sed  durum  videtur,  ut  legem 
divinam,  quatenus  ceremonialia  comple- 
ctitur,  Apostolus  contemptibili  nomine  fa- 
bulas  vocet.  Alii  de  traditionibus  seu 
praeceptis  Pharisaicis  interpretantur.  Sed 
de  his  agitur  in  parte  sequenti. 

Quare  verisimilius  est,  hic  intelligi  fa- 
bulosas  narrationes  a  Rabbinis  Judaeo- 
rum  excogitatas  et  auditoribus  tradi  soli- 
tas  pro  vera  historia,  quasi  ad  intelligen- 
tiam  Scripturarum  necessaria.  De  quibus 
etiam  interpretati  sumus  illum  locum  1 
Tim.  1.  Neque  intenderent  fabulis.  Ab 
his  avocandi  erant  fideles  \  primum ,  ne 
assuescerent  fabulis  aures  accommodare, 
praesertim  in  rebus  sacris,  deinde  quia 

Guil.  Estii  Comm.  Tom.  II. 


sub  cortice  fabularum  non  raro  latebat 
impietas. 

Et  mandatis  hominum  aversantium 
se  a  veritate.  Graece  et  Syriace:  aver- 
santium  veritatem ,  quod  et  Latinius 
dicitur  et  significantius.  Alioqui  dicen- 
dum  erat:  avertentium  se  a  veritate. 
Scriptura  quoties  de  mandatis  et  tradi- 
tionibus  hominum  in  malam  partem  lo- 
quitur,  ea  semper  intelligit,  quae  sic  ab 
hominibus  instituta  sunt  aut  praecepta, 
ut  aut  omnino  nihil  ad  pietatem  condu- 
cant  aut  etiam  pietati  ac  legi  Dei  repu- 
gnent.  Utriusque  generis  exempla  refe- 
runtur  Matth.  15.  et  23.  et  Marc.  7.  Prio- 
ris  quidem  generis,  lotiones  multae  super- 
vacaneae:  posterioris  vero,  Corban  et 
juramenta  per  templum  et  altare.  Vocantur 
autem  hominum  mandata,  quod  ab  hu- 
mano  sensu  ac  spiritu  profecta  sint;  qua- 
tenus  scilicet  homo  a  se  ipso  movetur,  et 
non  a  Deo.  Qua  ratione  etiam  illud  ab 
Apostolo  dictum  est  1  Cor.  3.  Nonne 
homines  estis?  Huc  ergo  pertinent  Deu- 
teroses,  quas  vocant,  et  Thalmudicae 
traditiones  a  Rabbinis  Hebraeorum  etiam 
post  Apostolorum  tempora  excogitatae, 
ineptiarum  et  impietatis  plenae. 

At  vero  nimis  impudenter  hunc  locum 
detorquent  haeretici  contra  constitutiones 
ecclesiasticas  et  pontificias,  quasi  sint, 
juxta  lucutionem  Scripturae,  hominum 
mandata  ac  non  potius  Dei,  qui  dedit 
potestatem  talem  hominibus,  Christo  ad 
eos  dicente:  Qui  vos  audit,  me  audit 
Luc.  10. ,  quemadmodum  plenius  a  nobis 
declaratum  est  ad  illud  Col.  2.  Secun- 
dum  praecepta  et  doctrinas  hominum. 
Quanquam  hoc  loco  Paulus  manifeste 
seipsum  explicat.  Non  enim  simpliciter 
dicit :  Mandatis  hominum ,  sed  addit 
aversantium  veritatem,  scilicet  evange- 
licam,  quae  (inter  caetera)  docet  id,  quod 
sequitur : 

15.  Omnia  munda  mundis.  Innuit 
hac  parte,  quonam  potissimum  respexe- 
rit,  loquens  de  mandatis  hominum,  vi- 
delicet  ad  ea,  quibas  multarum  rerum, 
tauquam  immundarum,  vel  esus,  vel  con- 
tactus  prohibebatur.  Cujusinodi  praecepta 

notat  Col.  2.  Ne  tetigeritis,  neque  gusta- 
veritis,  neque  contrectaveritis.  Qui  lo- 
cus  cum  isto  conferendus  est.  Sciendum 
est  enim,  eos,  contra  quos  tam  hoc  loco, 
quam  ad  Col.  agit  Apostolus,  non  solum 
voluisse  legalia,  quae  a  Mose  tradita 
erant,  imponere  gentilibus  ad  Christum 
conversis ;  verum  etiam  multa  alia  adje- 
cisse  observanda,  quae  ex  majorum  tra- 
ditione  acceperant,  maxime  circa  cibos 
usumquo  rerum.  Insuper  autem  docuisse, 
quidquid  seu  lege  seu  traditione  vitan- 
dum  praecipitur  velut  immundum,  id  sua 
natura  tale  esse,  ut  immundum  reddat 
hominem  edentem,  tangentem,  utentem. 

Itaque  duplici  nomine  tradebant  ho- 
minum  mandata.  Primum,  quod  legi  di- 
vinae  praeceptiones  adjungerent  a  so 
adinventas  atque  a  spiritu  Dei  alienas. 
Deinde  quod  immunditiam  legalem  in 
Dei  injuriam  prave  interpretarentur,  quasi 
per  seipsum,  ut  loquitur  Apostolus  Rom. 
14.,  aliquid  esset  commune  et  immundum. 
Igitur  adversus  hujusmodi  mandata  ho- 
minum  dicit:  Omnia  munda  mundis,  ac 
si  dicat :  In  creaturis  Dei  nihil  est  ex  se 
immundum,  sed  omnia  munda  sunt  mun- 
dis,  hoc  est,  bene  et  sancte  utentibus. 
Jam  autem,  ut  bene  rebus  utantur  homi- 
nes,  imprimis  opus  est  fide,  qua  credant 
omnia  esse  munda.  Nam  in  lege  quidem 
veteri  multa  prohibebantur  velut  immun- 
da,  sed  significatione,  non  natura;  quem- 
admodum  hunc  locum  tractans  explicat 
Augustinus  lib.  31.  contra  Faustum  cap. 
4.  Propter  quam  causam  Israelitis,  tan- 
quam  figurativo  populo,  talium  rerum 
esus  aut  contactus  erat  illicitus,  non  au- 
tem  gentilibus.  Unde  in  Levitico  non 
simpliciter  immunda  vocantur,  sed  passim 
dicitur:  Hoc  aut  illud  immundum  erit 
vobis,  id  est,  propter  immunditiae  signi- 
ficationem  vobis  prohibitum. 

Ex  his  igitur  facile  est,  hodiernis  se- 
ctariis  respondere,  dum  ex  hoc  loco  ca- 
lumniam  faciunt  Ecclesiae  Christi,  pro- 
pterea  quod  ciborum  quorumdam  absti- 
nentiam  fidelibus  interdum  indicat.  Non 
enim  id  facit  errore  Judaizantium  aut 
haereticorum,  qui  cibos  aliquos  dixerunt 


immundos,  sed  ut  per  hujusmodi  absti- 
nentiam  fideles  Deo  pro  peccatis  satisfa- 
ciant,  carnis  lasciviam  doment,  mentem- 
que  promptius  in  Deum  elevent.  Sed  re- 
plicat  Calvinus,  Aposlolum  non  alio  scnsu 
cibos  omnes  puros  vocare,  nisi  quia  liber 
omnium  usus  est,  quoad  conscientiam, 
quod  non  erat  tempore  veteris  legis  pro- 
pter  prohibitionem  divinam.  Resp.  Si 
vera  sunt,  quae  dicit  Calvinus :  graviter 
ergo  libertatem  Christianam  laeserunt 
Apostoli,  quando  Act.  15.  gentilibus  in- 
junxerunt  abstinentiam  a  suffocatis  et 
sanguine.  Rursum,  si  vera  dicit,  igitur 
tempore  veteris  testamenti  dici  non  po- 
terat:  Omnia  munda  mundis,  ac  ne 
quidem  post  adventum  Christi,  usque  ad 
ejus  passionem.  Quod  quam  falso  et  im- 
pie  dicatur,  ipse  Christus  ostendit,  qui 
urgente  adhuc  lege  dixit :  Non  quod  in- 
trat  in  os,  coinquinat  hominem ,  sed 
quae  de  corde  procedunt.  Matth.  15.  Hoc 
autem,  quid  aliud  est  dicere,  quam :  Om- 
nia  munda  mundis ,  et  quod  sequitur. 
Manet  ergo  ratio,  quam  diximus,  et  quam 
ipse  etiam  Apostolus  alibi  manifestius 
asserit,  dicens:  Omnem  creaturam  Dei 
bonam  esse,  1  Tim.  4.  Et  cum  ait  Rom. 
14.  se  scire  ac  certo  persuasura  esse,  quod 
nihil  per  seipsum  commune  sit;  nisi  ei, 
qui  existimat,  quid  commune  esse,  illi 
commune  est.  Unde  et  hic  consequenter 
dicit: 

Coinquinatis  autem  et  infidelibus  ni- 
hil  est  mundum.  Hanc  sententiam  non- 
nulli  ita  generaliter  acceperunt,  ut  ex  ea 
colligerent,  nec  eleemosynam,  nec  ullum 
aliud  opus  hominis  infidelis  mnndum  esse, 
sed  peccatum  quidquid  ab  eo  fieret.  Ve- 
rum  hoc  pacto  etiam  contra  sequeretur, 
omnia  fidelium  et  justorum  opera  munda 
esse ,  quoniam  hoc  praecessit :  Omnia 
munda  mundis,  eritque  falsum :  Non 
est  justus  in  terra,  qui  non  peccet,  Ec- 
cles.  7.  Igitur  Cajetanus  et  alii  haec  ab- 
surda  fugere  volentes,  dixerunt,  Apostoli 
sermonem  esse  formalem,  de  coinquinatis 
scilicet  et  infidelibus  quatenus  tales  sunt. 
Nam  ex  infidelitate  et  mente  inquinata 
nulla  potest  actio  munda  procedere,  sed 

quaecunque  procedit,  immunda  est  im- 
puritate  peccati.  Hic  sensus  etsi  verns 
est,  non  tamen  hic  ab  Apostolo  spectatus. 
Non  enim  de  actionibus  loquitur,  sed  de 
rebus. 

Quare  dicendum  est,  Apostolura,  sicuti 
dixit:  Omnia  esse  munda  mundis,  id 
est,  fideliter  ac  bene  utentibus,  sic  et  e 
diverso  pronuntiare,  quod  coinquinatis 
et  infidelibus,  id  est  iis,  qui  per  immun- 
ditiam  cordis  aut  per  infidelitatem  Dei 
creaturis  vel  abutuntur,  vel  quasi  essent 
impurae,  non  utuntur;  nihil  esse  mun- 
dum,  sed  omnia  immunda.  Non  quod 
creatura  Dei  veram  contrahat  immundi- 
tiam  per  malum  usum  aut  falsam  opinio- 
nem  hominum,  sed  partim  quia  conscien- 
tia  hominis  existimantis  aliquid  immun- 
dum  esse  facit,  ut  quamdiu  ea  conscientia 
ipse  laborat,  ea  re  sine  peccato  uti  ne- 
queat;  non  secus  ac  si  res  vere  iramunda 
esset;  quomodo  Rom.  14.  ab  eodem  Apo- 
stolo  dictum  est,  ei,  qui  existimat  aliquid 
commune  esse,  111  i  esse  commune,  unde 
et  ibidem  generaliter  concludit :  Omne, 
quod  non  est  ex  fide,  peccatum  est:  par- 
tim  vero,  quia  sicut  res  simpliciter  bona 
fit  mala  male  utenti ;  ita  res  simpliciter 
munda  fieri  dicitur  immunda  abutenti  per 
cordis  immunditiam.  In  hunc  fere  sen- 
sum  Apostoli  verba  tractat  Augustinus 
loco  memor.  contra  Faustum,  ubi  etiam 
ostendit,  ea  praecipue  quadrare  in  Mani- 
cbaeos,  quibus,  inquit,  omnino  nihii  est 
mundum ,  quia  scilicet  docebant,  omnes 
cibos  propter  mali  principii  commixtio- 
nem  esse  immundos.  Confirmat  eundem 
sensum  id,  quod  sequitur: 

Sed  inquinatae  sunt  eorum  et  mens 
et  conscientia.  Haec  adversativa  continet 
in  se  causam  partis  superioris ;  estque 
sententia  sic  explicanda:  Coinquinatis 
et  infidelibus  nihil  est  purum,  sed  om- 
nia  impura ,  quia  nimirum  inquinata 
est  eorum  mens  et  conscieniia;  mens, 
quia  per  errorem  res  per  se  mundas  ju- 
dicant  esse  immundas;  conscientia  vero, 
qua  errante  seipsos  ad  opus  applicant  in 
utramvis  partem.  Nam  qui  persuasus  est 
verbi  gratia,  suillam  esse  immundam,  sive 


comedat  sive  abstineat,  peccat.  Comedit 
enim,  contra  conscientiam  mentisque  suae 
dictamen;  abstinet  autem,  contra  fidei 
veritatem.  Ita  conscientiam  hic  inter- 
pretatur  Cajetanus.  Alii  conscientiam 
accipiunt  pro  animo  sibi  conscio.  Sic 
enim  accipitur  aliquoties  in  utraque  ad 
Timoth.  epist.  Ita  sensus  erit,  inquinatam 
esse  eorum  conscientiam,  quia  sibi  mul- 
torum  scelerum  couscii  sunt.  Huic  intel- 
lectui  congruunt  sequentia: 

16.  Confitentur  se  nosse  Deum,  fa- 
ctis  autem  negant.  Id  est,  profitentur 
unius  veri  Dei  notitiarn  et  cultum ;  sed 
quem  ore  confitentur,  factis  negant,  quia 
facta  professioni  nequaquam  respondent, 
utpote  praeceptis  Dei,  cujus  notitiam  ja- 
ctant,  omnino  contraria.  Manifeste  nota- 
tur  Judaeorum  hypocrisis,  qui  cum  veri 
Dei  notitiam  sibi  peculiariter  prae  om- 
nibus  gentibus  vendiearent,  et  sanctita- 
tem  Deo  dignam  promitterent;  rebus  ta- 
men  ipsis  nihil  minus  exhiberent.  Loca 
similia  sunt  Rom.  2.  et  Jac.  2. 

Cum  sint  abominati  et  incredibiles. 
Graece:  Cum  sint  abominabiles  et  im- 
persuasibiles.  Hieronymus  et  Arabrosia- 
nus  legnnt,  execrabiles  et  inobedientes. 
Vocat  eos  Paulus  abominabiles,  propter 
vitae  morumque  impuritatem ;  impersua- 
sibiles  autem,  hoc  est  pervicaces,  nec  ul- 
lam  admittentes  rationem,  qua  possit  eis 
veritas  persuaderi.  Non  solum  ergo  Deum 
negabant  moribus  legi  divinae  contrariis, 
verum  etiam  pervicacia  non  credendi 
verbo  ejus,  quem  nosse  se  gloriabantur. 

Et  ad  omne  opus  bonum  rcprobi. 
Hanc  quoque  partem  ita  generaliter  in- 
terpretati  sunt  quidam,  ut  ex  ea  conse- 
quens  sit,  infideles  nihil  vel  moraliter  bo- 
num  agere  posse.  Verum  multo  rectius 
alii  bonum  opus  intelligunt,  quomodo 
Scriptura  de  bonis  operibus  loquitur,  id 
est,  opus  verae  pietatis,  cujus  fnndamen- 
tura  est  fides.  Ad  omne  enim  hujusmodi 
bonum  opus  hi,  contra  quos  agit  Apo- 
stolus ,  erant  reprobi ,  propterea  quod 
doctrinae  sanae  pertinaciter  resisterent; 
in  eo  maxime,  quod  ex  lege  Mosaica  ju- 
stitiam   quaerentes,   gratiam   Christi  re- 

spuerent,  ejus  nimirum,  qui  dixit:   Sine 
me  nihil  potestis  facere,  Joan.  15. 

Est  quidem  omnibus  infidelibuset  Chri- 
sti  gratiam  ignorantibus  coramune,  quod 
juxta  hunc  sensum  sint  ad  omne  bonum 
opus  inepti;  quemadmodum  aperte  testa- 
tur  Apostolus  Rom.  3.  adscribens  eis  illud 
Davidicum:  Omnes  declinaverunt ,  si- 
mul  inutiles  facti  sunt.  Non  est ,  qui 
faciat  bonum,  non  est  usque  ad  unum. 
Sed  istis  Judaizantium  magistris  hoc  at- 
tribuit  peculiare,  quod  ad  omne  opus  bo- 
num  reprobi  sint  ac  rejectitii,  id  est,  me- 


rito  suae  obstinationis ,  qua  nullam  ad- 
mittunt  fidei  persuasionem,  ita  derelicti  a 
Deo,  ut  quasi  desperata  sit  eorum  con- 
versio,  qua  ad  opera  verae  pietatis  pro- 
ficiant.  Quanquam  id  ipsum  et  de  aliis 
haereticis  obstinatioribus  vere  dici  potest. 
Quod  si  generatim  de  opere  moraliter 
bono  quis  malit  Apostolum  intelJigere; 
sensus  erit :  IIlos  sanae  doctrinae  adver- 
sarios  adeo  mente  corruptos  esse,  ut  vix 
quicquam  boni  operis  ab  eis,  dum  tales 
sunt,  exspectari  possit.  Sed  et  hoc  de 
plerisque  haereticis  veritatem  habet. 


CAPDT    SEGUNDDlfi. 

Tu  autem  loquere ,  quae  decent  sanam  doctrinam :  2.  Senes  ut 
sobrii  sint,  pudici,  prudentes ,  sani  in  fide  ^),  in  dilectione,  in  patientia : 
3.  Anus  similiter  in  habitu  sancto,  non  criminatrices 2) ,  non  multo  vino 
servientes,  bene  docentes:  4.  ut  prudentiam  doceant  adolescentulas,  ut 
viros  suos  ament,  filios  suos  diligant,  5.  prudentes,  castas,  sobrias,  do- 
mus  curam  habentes3),  benignas,  subditas  viris  suis,  ut  non  blaspheme- 
tur  verbum  Pei4).  6.  Juvenes  similiter  hortare  ut  sobrii  sint.  7.  In 
omnibus  teipsum  praebe  exemplum  bonorum  operum  5) ,  in  doctrina ,  in 
integritate ,  in  gravitate,  8.  vcrbum  sanum,  irreprehensibile :  ut  is,  qui 
ex  adverso  est,  vereatur,  nihil  habens  malum  dicere  de  nobis 6).  9. 
Servos  dominis  suis  subditos  esse ,  in  omnibus  placentes ,  non  contradi- 
centes,  10.  non  fraudantes,  sed  in  omnibus  iidem  bonam  ostendentes: 
ut  doctrinam  Salvatoris  nostri  Dei  ornent  in  omnibus7).  11.  Apparuit 
enim  gratia  Dei  Salvatoris  nostri  omnibus  hominibus8),  12.  erudiens 
nos,  ut  abnegantes  impietatem,  et  saecularia  desideria,  sobrie,  et  juste, 
et  pie  vivamus  in  hoc  saeculo,  13.  exspectantes 9)  beatam  spem,  et 
adventum  gloriae  magni  Dei,  et  Salvatoris  nostri  Jesu  Christi:  14.  qui 
dedit  semetipsum  pro  nobis,  ut  nos  redimeret  ab  omni  iniquitate,  et 
mundaret  sibi  populum  acceptabilem10),  sectatorem  bonorum  operum11). 
15.  Haec  loquere ,  et  exhortare,  et  argue  cum  omni  imperio.  Nemo  te 
contemnat 12). 


*)  Cap.  1,  13.  2)1  Tim.  3,  11.  3)  Prov.  31,  13. — 27.  4)  1  Pet.  2.  12.  seq.  5)  1  Tim. 
4,  12.  6)  1  Pet.  2,  15.  "0  Matth.  5,  16.  8)  Mat(h.  28,  10.  20.  9)  1  Cor.  1,  7.  10)  Act.  20, 
28.    ")  Eph.  5,  25.-27.    ,2)  Vers.  7.    1  Tim.  4.  12. 

SUMMARO  CAPITIS  SECIXDI. 

Senes,  anus,  juniores,  servi  quomodo  instituendi  sint,  docet :  et  ipse  Titus  quomodo  se  gerere 
debeat.  Et  haec  omnia  confirmat  ex  scopo  seu  fine,  propter  quem  gratia  Dei  nobis 
apparuit. 


1.  Tu  autem  loquere ,  quae  decent 
sanam  doctrinam.  Adversativus  est  ser- 
mo;  quasi  dicat:  Illi  fabulas  doeent  et 
horainum  mandata :  tu  vero  istorum  loco, 
tanquam  sincerus  Evangelii  minister,  ea 
loquere  et  trade  fidelibus,  quae  consen- 
tanea  sunt  sauae  et  incorruptae  doctrinae, 
sive  quod  ad  fidem  pertinet,  sive  quod 
ad  mores.  Prius  autem  de  moribus  subji- 
cit  doctrinam  sanam ;  postea  de  fidc  ali- 
quid  addit. 

2.  Senes,  ut  sobrii  sint,  pudici,  pru- 
dentes.  Repetendum,  loquere,  id  est  prae- 
cipe,  senes  sobrios  esse  etc.  Sunt  enim  in 
Graeco  accusativi.  Aut  certe  subaudien- 
dum  verbum  uapaxaXst,  adhortare,  quod 
infra  exprimitur:  Juvenes  similiter  hor- 
tare.  Primum,  sobrios  esse  vult  senes  ; 
tum  ut  exemplo  cobibeant  adolescentum 
intemperantiam,  tum  ne  per  temulentiam 
minus  apti  sint  dandis  consiliis,  rebusve 
gerendis.  Deinde,  pudicos,  Graece  osjji- 
voix;,  id  est  graves,  uti  legit  Ambrosia- 
nus ;  vel  honestos,  ut  Hieronymus,  id  est, 
gravitatem  ac  honestatem  prae  se  feren- 
tes,  et  ab  omni  lascivia  quam  maxime 
alienos.  Valde  enim  offendunt  leves  et 
lascivi  in  senibus  mores.  Tertio,  pru- 
dentes,  Graece  ooxppovac ;  quod  alii  ver- 
tunt,  temperantes,  id  est  in  omni  actione 
prudenter  ac  moderate  se  gerentes.  Hanc 
virtutem  in  Episcopo  requisivit  capite 
superiori,  et  1  Tim.  3.  Quibus  locis  Grae- 
cae  vocis  significatio  plenius  exposita  est. 

Sani  in  fide,  in  dilectione,  in  patien- 
tia.  Praepositiones  addidit  interpres.  Sani 
fide,  dum  fides,  qua  in  Christum  credi- 
tur,  nullo  errore  aut  fabulis  miscetur. 
Sani  dilectione,  seu  charitate,  quando 
non  simulata,  sed  sincera  est  dilectio  et 
inDeum  dirigitur.  Sani  patientia  ;  quan- 
do  dura  et  adversa  tolerantur,  non  ut 
apud  homines  gloria  comparetur,  sed  ut 
ad  bona  a  Deo  promissa  perveniatur; 
item  quando  corporis  afflictio,  ciborum- 
que  ac  veneris  abetinentia  non  ex  super- 


stitione  assumitur,  sed  ex  veia  pietate. 
Pignificantur  tres  praecipuae  Christiano- 
rum  virtutes,  fides,  charitas  et  spes,  a  qua 
patientia  vires  accipit.  Unde  et  sustinen- 
tia  spei  vocatur  1  Thess.  1.  Quae  virtu- 
tes  ideo  specialiter  a  senibus  exiguntur, 
ut  eorum  exemplo  simul  et  doctrina  ad 
inferiores  aetates  promanent. 

3.  Anus  similiter  in  habitu  sancto. 
Graeca  sic  explicatius  ab  aliis  redduntur : 
Anus  itidem,  ut  sint  in  habitu,  qui  san- 
ctimoniam,  seu  religionem  deceat.  Am- 
brosianus  legit :  In  statu  religione  digno. 
Sensus  est,  anus  ac  provectae  aetatis 
matrona3  admonendas  esse,  ut  amictu, 
incessu,  ac  toto  corporis  gestu,  decorum 
pietatis  servent.  Nam  Graecum  xaxa- 
OTTjua  non  solum  ad  vestitum  refertur,  sed 
ad  omnem  corporis  habitum ,  etiam  vultu, 
sermone,  silentio  comprehenso ;  juxta  ex- 
positionem  Hieronymi.  Atque  haec  illa 
est  gravitas,  quam  in  eo  sexu  et  aetate 
singulariter  commendat  Ambrosius  lib. 
de  viduis. 

Non  criminatrices.  Graece  utj  <5iaj36- 
\ou<Z:  non  calumniatrices.  Idem  voca- 
bulum  1  Tim.  3.,  ubi  nos  habemus:  Non 
detrahentes.  Muliebria  vitia  sunt,  garru- 
litas  et  curiositas;  ex  quibus  ad  detra- 
ctionem  et  calumniam  proximus  est  gra- 
dus.  Non  multo  vino  servientcs.  Quod 
hic  dicit,  servientes,  in  1  Tim.  3.,  ubi  de 
diaconis  agebat,  dixit  deditos;  ut  alterum 
sit  alterius  interpretatio.  Vetularum  vi- 
tium  est  bibacitas.  Unde  de  illis  poeta 
lib.  3.  Fa6torum :  Vinosior  aetas  haec 
erat,  et  gravidae  munera  vkis  amans. 
Quanquam  hoc  vitium  aliquid  est  ebrie- 
tate  minus,  sicut  ostendimus  loco  memu- 
rato  prioris  ad  Timoth.  Prohibens  autem 
Apostolus,  ne  multo  vino  serviant  anus, 
utique  concedit  eis  usum  vini  moderatum. 
Sed  quod  concedit  vetulis,  ex  consequenti 
intellige  negatum  adolescentulis.  Unde 
nec  Timotheo  juveni  vel  modicum  indul- 

get  vini,  nisi  propter  stomachi  debilita- 
tem  et  frequentes  infirmitates. 

Caeterum  hujusmodi  praeceptis  anus 
acmatronasinstituivultPaulus,  propterea 
quod  et  aetati  illi,  sexuique  congruant; 
et  quoniam  ab  illis  velut  magistris  qui- 
busdam  exempla  formamque  vivendi  mi- 
nores  sunt  accepturae.  Hoc  enim  est, 
quod  deinceps  subjungit: 

Bene  docentes.  Peclius,  bona  docen- 
tes  ;  uti  legunt  Ambrosianus  et  Hierony- 
mus.  Alii  vertunt,  honesta  docentes. 
Graecis  una  dictio  est  composita  xaAooV 
SaaxaXoog,  id  est  honestarum  rerum 
magistras.  Hoc  nonnulli  referunt  ad 
exempla  vitae :  sed  ex  sequentibus  liquet, 
Apostolum  agere  de  doctrina  et  institu- 
tione,  quae  sermone  fit.  Neque  repugnat 
illud  1  Tim.  2.  Docere  mulieri  non  per- 
mitto.  Non  enim  ibi  prohibetur,  ne  domi 
ac  privatim  filios  ac  filias  necessariis 
praeceptis  instituat:  id  quod  Salomon  a 
matre  sua  erga  se  factum  testatur  et  lau- 
dat  Prov.  4.  et  31.,  sed  ne  doceat  in  coetu 
publico.  Mulieres ,  inqnit,  in  Ecclesiis 
taceant:  non  enim  permittitur  eis  loqui 
1  Cor.  14.  Vult  igitur  hoc  loco  Aposto- 
lus,  ut  foeminae  natu  grandiores  sint  ado- 
lescentularum  magistrae,.  easque  doceant 
non  aniles  fabulas,  non  artes  amatorias, 
non  superstitiosas  observatiunculas ;  sed 
ea,  quae  bona  sunt  et  honesta,  id  est  pie- 
tatem,  charitatem,  pudicitiam,  artemque 
bene  et  christiane  regendi  familiam.  Haec 
enim  in  sequentibus  explicantur.  Atque 
huc  referri  potest,  quod  Ambrosius  vi- 
duitatem  vocat  fidei  castitatisque  magi- 
stram.  Lib.  de  viduis. 

4.  Ut  prudentiam  doceant  adolescen- 
tulas.  Duplex  est  hujus  loci  distinctio  in 
Latinis  codicibus.  Qnidam  enim  haec  con- 
jungunt,  alii  separant,  ut  ab  eo  vocabulo : 
Adolescentulas ,  initium  sit  novae  sen- 
tentiae,  quae  praecipiat,  ab  Episcopo  in- 
stitui  adolcscentulas,  quales  esse,  et  quo- 
modo  se  gerere  debeant.  Sic  enim  et  in 
praecedentibus,  inchoando  sententiam  di- 
xit:  Senes;  deinde  Anus;  et  infra:  Ju- 
venes.  Atque  hanc  constructionem,  ut  me- 
liorem,  amplectitur  S.  Thomas  et  post 


eum  Liranus.  Huic  distinctioni  nonnihil 
favet  quod  paulo  post  sequitur:  Juve- 
nes  similiter  hortare  etc.  Similiter,  in- 
quit,  videlicet,  ut  jam  praecepi  hortan- 
das  esse  juvenculas.  Confer  1  Tim.  5. 
vers.  2.  Verum  lectio  Graeca  separatio- 
nem  hanc  aegre  admittit.  Est  enim  ver- 
bum  transitivum  aoKppoviCwoi,  pro  quo 
nos  habemus,  prudentiam  doceant.  Am- 
brosianus  legit,  instituant.  Hieronymus, 
ad  castitatem  erudiant.  Significat  autem 
modestum  ac  sobrium,  seu  temperantem 
reddere.  Quod  verbum  proinde  casu  suo 
destitui  non  potest.  Item,  si  seorsim  de 
adolescentulis  scribere  voluisset  Aposto- 
lus,  eum  servasset  ordinem,  ut  prius  de 
juvenibus  praeciperet;  sicut  prius  de  se- 
nibus  praecepit,  quam  de  anubus. 

Certe  veteres  expositores  tam  Latini 
quam  Graeci  jungunt  adolescentulas  cum 
verbo  praecedente.  Quibus  accedit  trans- 
latio  Syriaca,  Latine  sic  reddita :  Et  ho- 
nestas  reddant  eas,  quae  sunt  juvencu- 
lae.  Tgitur  hic  ex  occasione  interserit 
Apostolus  praecepta  vitae  spectantia  ad 
foeminas  adolescentiores ;  ut  sensus  sit: 
Anus  admonendas  esse,  ut  sint  honestatis 
magistrae,  quo  possint  modestas,  pruden- 
tes,  graves,  ac  temperantes  reddere  ju- 
venculas.  Hanc  distinctionem  si  sequa- 
mur,  tum  conformiter  dicendum  erit,  quod 
Apostolus  non  vult  haec  immediate  fieri 
per  episcopum ,  vitandi  scandali  causa ; 
nisi  pro  concione  in  conventu  publico, 
nec  enim  decere,  si  episcopus  adeat  ado- 
lescentulas,  vel  eas  ad  se  vocet :  eo  quod 
talia  facile  gignant  suspicionem.  Idcirco 
praecipere  Apostolum  anubus,  ut  per  eas 
fiant  haec,  a  quibus  utiliter  et  sine  offen- 
sione  fieri  possunt.  Loquitur  autem  de 
juvenculis  tam  nuptis  quam  innuptis. 
Nam  ea,  quae  sequuntur,  fere  ad  nuptas 
pertinent. 

Ut  viros  suos  ament,  filios  suos  dili- 
gant.  Nonnulli  philosophantur  in  voca- 
bulis  amare  et  diligere ,  volentes  ratio- 
nem  adferre,  cur  viros  praecipiat  amari, 
filios  autem  diligi.  Sed  frustra.  Nam  in 
Graeco  non  est  haec  diversitas.  Unde 
Hieronymus  legit :   Ut  ament  viros  suos, 

ut  ament  filios.  Interpres  autem  Theo- 
phylacti  Graeca  sic  propius  expressit: 
Vt  sint  amantes  maritorum ,  amantes 
liberorum.  Vult  Apostolus  eas  institui, 
at  ament  viros  suos  casto  et  conjugali 
amore;  ne  conjiciant  oculos  in  viros  alie- 
nos.  Cum  autem  idem  ipse  Eph.  5.  viro 
quidem  praecipiat,  ut  uxorem  suam  dili-. 
gat,  uxori  autem,  ut  timeat  virum  suum : 
nulla  tamen  hic  praeceptorum  est  con- 
trarietas;  quin  potius  ex  utriusque  loci 
quasi  diverso  praecepto  colligendum  re- 
linquit,  ita  mulierem  debere  virnm  suum 
amare,  ut  etiam  timeat;  ita  timere,  ut 
amet.  Ex  his  enim  duobus  affectibus  com- 
mixtis  resultat  reverentia ,  quam  viris 
suis  debent  uxores.  Quod  autem  vult  eas 
doceri,  ut  filios  suos  ament,  cum  id  ma- 
tribus  sit  maxime  naturale:  sic  intelii- 
gendum,  ut  filios  ament  amore  ordinato 
et  Christiano,  quo  piara  educationis  eo- 
rum  curam  gerant.  Nam  otulte  et  indul- 
genter  amare,  odisse  est. 

5.  Prudentes,  castas,  sobrias.  Sup- 
plendum?,  esse;  quod  in  Graeco  semel 
expressum,  ad  singula  refertur.  Hic  jam 
tertio  monemus  pro  una  voce  Graeca 
duas  in  nostro  textu  legi,  prudentes  et 
sobrias,  cuin  Graece  tantum  sit  aojcppovaq, 
quod  alius  prudentes,  alius  sobrias  tran- 
stulit.  Hieronymus  pudicas  legit.  Similis 
accessio  contigit  Ambrosiano  textui,  in 
quo  legitur,  prudentes,  pudicas,  castas. 
At  probabile  est  ex  optimorum  codicum 
manuscriptorum  testimonio,  nostrum  in- 
terpretem  tantummodo  vertisse,  pruden- 
tes ,  castas.  Porro  Syra  Graecis  conso- 
nant.  De  Graeci  autem  vocabuli  signifi- 
cato  jam  aliquoties  egimus.  Hic  utrovis 
modo  recte,  vertitur,  prudentes,  aut  so- 
brias ,  aut  etiam  temperantes,  minus 
recte  pudicas ,  ne  idem  repetatur,  quia 
sequitur,  castas ;  id  est,  pudicitiae  fidei- 
que  conjugalis  observantes. 

Domus  curam  habentes,  benignas.  Pro 
tribus  vocibus :  Domus  curam  habentes, 
una  composita  est  in  Graeco  oixoopou^ 
quasi  dicas,  domus  custodes ;  ut  vertit 
Erasmus ;  hoc  est,  quae  assidue  sint  domi, 
remque  curent  domesticam.   Quae  mulie- 


rum  praecipua  laus  est.  Unde  apud  an- 
tiquos  probae  matrisfamilias  symbolum 
erat  testudo ;  quod  illud  animal  nusquam 
e  cortice  discedat,  ac  ne  caput  quidem 
exserat,  nisi  cura  corporis  id  exigente. 
Quod  sequitur  benignas,  Graece  aya&ac;, 
Erasmas  vertit  bonas  et  sine  ulla  distin- 
ctione  conjungit  parti  praecedenti,  Theo- 
phylactum  secutus ;  tanquam  sensus  sit, 
praecipi,  ut  sint  bonae  custodes  domus. 
Verum  alii  ferme  omnes  seorsim  legunt, 
benignas,  id  est,  placidas  ac  mites  erga 
domesticos,  nec  obstrepentes  maritis ;  sed 
mores  eorum,  ac  vitia  tolerantes ;  qualis 
commendatur  Abigail  uxor  Nabal  Car- 
meli  1  Reg.  25. 

Subditas  viris  suis.  Seu  propriis,  ut 
est  in  Graeco  et  apud  Ambrosianum.  Non 
solum  vult,  ut  benignas  et  commodas  se 
viris  exhibeant,  sed  etiam  obsequentes  ac 
morigeras;  qnandoquidem  vir  caput  est 
mulieris  1  Cor.  11.  et  Ephes.  5.  Ut  non 
blasphemetur  verbum  Dei.  Hoc  est,  ne 
doctrina  Christiana  male  audiat  apud  in- 
fideles;  ne  crimen  recidat  in  evangelium, 
si  mulieres,  quae  Christo  nomen  dederunt, 
minus  obtemperent  suis  maritis. 

6.  Juvcnes  similiter  hortare,  ut  so- 
brii  sint.  Pro  sobriis,  rursum  Hierony- 
mus  pudicos ,  Ambrosianus  autem  con- 
tinentes  legit.  Graecasensum  hunc  postu- 
lant:  Adolescentes  adhortandos  esse,  ut 
modeste  et  temperate  se  gerant.  Itaque 
praecepto  hoc  tam  pudicitia,  quam  so- 
brietas  comprehenditur.  Interim  observa, 
Apostolum  brevitati  studentem  non  om- 
nia  praecipere,  sed  praecipua  :  cum  nemo 
nesciat,  quam  multis  aliis  praeceptis  opus 
habeat  aetas  juvenilis. 

7.  In  omnibus  teipsum  praebe  exem- 
plum  bonorum  operum.  Graece:  Per 
omnia  teipsum  praebens  formam  bono- 
rum  (sive  honestorum)  operum.  Hiero- 
nymus  contendit  illud,  in  omnibus,  ad 
superiora  referendum  esse ,  hoc  modo : 
Hortare,  ut  pudici  sint  in  omnibus.  Sed 
is  in  hac  opinione  pene  solitarius  est. 
Nam  caeteri  tam  Graeci,  quam  Latini, 
suffragante  editione  Syriaca,  conjungunt 
sequentibus.    Idque  eane   multo    conve- 

nientiti9.  Postquam  enim  Titum  admo- 
nuit  Apostolus,  quibus  praeceptis  senes, 
anus,  adolescentes  instituere  debeat;  nunc 
quo  efficacior  sit  exhortatio,  praecipit  ipsi 
Tito,  ut  in  omnibus,  quae  ab  aliis  exigit, 
semetipsum  praebeat  velut  exemplar  ar- 
chetypum  bonorum  operum  sanctaeque 
conversationis.  Alioqui  metuendum,  ne 
quod  verbo  docet,  opere  destruat.  Ita  ad 
Timoth.  1.  epist.  4.  Exemplum,  inquit, 
esto  fidelium  in  verbo,  in  conversatione , 
etc.  Sic  et  B.  Petrus  presbyteros  adhor- 
tatur,  ut  pascant  oves  sibi  commissas, 
tanquam  formae  facti  gregis.  1  Pet.  5. 
Quibus  in  locis  eadem  est  Graeca  dictio 
TU7C0C;  id  est  forma. 

In  doctrina,  in  integritate,  in  gravi- 
tate.  Graece:  In  doctrina  integritatem, 
gravitatem.  Addunt  nonnulli  codices,  in- 
corruptibilitatem.  Et  ad  eum  modum 
Syrus  interpres  legisse  videtur.  Sed 
Graeci  commentatores  hoc  tertium  non 
exponunt,  ut  verisimile  sit  additum  ex 
diversa  lectione.  Sunt  enim  vicina  voca- 
bula,  quorum  alterum  integritatem,  alte- 
rum  incorruptionem  significat.  Notandum 
est  autem,  illam  partem,  in  doctrina,  a 
quibusdam  connecti  cum  eo  quod  prae- 
cedit,  hoc  sensu :  Praebe  teipsum  in  om- 
nibus  exemplar  bonorum  operum,  quae 
respondeant  tuae  doctrinae;  ne  scilicet 
mores  a  doctrina  discrepent. 

At  plerique  (quod  magis  placet)  ad- 
jungunt  sequentibus,  tametsi  non  eodem 
sensu.  Nam  Theophylactus  integritatem 
et  gravitatem  refert  ad  doctrinam  hoc 
modo :  Doctrinam  trade  puram,  integram 
et  incorruptam,  atque  ab  omni  levitate 
et  fabulis  alienam.  Alii  vero  referunt  ad 
mores,  ut  sensus  sit :  In  hac  docendi  pro- 
vincia  fac  praestes  integritatem  vitae 
nullo  vitio  corruptae,  nec  non  gravitatem 
morum,  quae  docentis  auctoritatem  com- 
mendet.  Nam  verbum  praebe,  repeten- 
dum  est  in  hac  parte,  sicut  et  in  sequenti. 

8.  Verbum  sanum,  irreprehensibile. 
Accusativi  sunt,  a  verbo  jam  dicto  de- 
pendentes.  Unde  alii  sine  ambiguo  ver- 
tunt:  Sermonem  sanum,  irreprehensi- 
bilem.    Et  sensus   est:   Inter  docendum 


non  aliud  loquere,  quam  quod  sanae  fidei 
conveniat,  quodque  non  facile  pateat  re- 
prehensioni  aut  contemptui.  Nam  Graeca 
vox  significat  etiam  quod  contemni  non 
possit.  Ut  is,  qui  ex  adverso  est,  verea- 
tur.  Pro  verbo  vereatur,  Graece  et  Sy- 
riace,  erubescat.  Quod  vulgatus  iuterpres 
in  Psalmis  saepe  vertit,  revereri;  quo- 
modo  hic  legunt  Hieronymus  et  Ambro- 
sianus,  atque  etiam  MSS.  Laudensis. 

Nihil  habens  malum  dicere  de  nobis. 
Multi  Graeci  codices  legunt  in  secunda 
persona,  de  vobis.  Sed  veterum  Graeco- 
rum  commentarii  satis  arguunt,  eos  de 
nobis  legisse.  Respicit  autem  haec  cau- 
salis:  Vt  is  qui  ex  adverso  est  etc,  non 
solum  partem  proxime  antegressam :  Ver- 
bum  sanum,  irreprehensibile ;  sed  totam 
admonitionem  Tito  factam,  ab  eo  loco: 
In  omnibus  teipsum  praebe.  Quasi  di- 
cat  Apostolus :  Haec,  quae  dixi,  praesta 
diligenter,  ut  adversarius,  quicunque  ille 
est,  qui  in  Christianis  quaerit,  quod  cri- 
minetur  et  reprehendat,  pudore  suffun- 
datur;  dum  nihil  invenit  in  nobis,  qui 
Christianorum  praesules  et  episcopi  su- 
mus,  reprehensione  dignum,  sive  doctri- 
nam  morum  inspiciat,  sive  vitae  conver- 
sationem. 

9.  Servos  dominis  suis  subditos  esse. 
Id  est  obedientes  ac  morigeros.  Repeten- 
dum  autem  ex  superioribus,  hortare.  Cur 
post  instructionem  aetatum  et  sexuum, 
nunc  peculiariter  de  servis  agat,  rationem 
infra  audiemus. 

In  omnibus  placentes.  Particulam,  in 
omnibus,  etiam  hoc  loco  Hieronymus  ad 
praecedentia  retrahit,  ut  legatur:  subdi- 
tos  esse  in  omnibus.  Sic  enim  habetur 
Col.  3.  Servi  obedite  per  omnia  domi- 
nis  carnalibus.  Alii  plerique  jungunt 
cum  vocabulo,  placentes,  Graece  suapsa- 
tooq,  hoc  nimirum  sensu,  ut  studeant  do- 
minis  suis  obsequi  et  gratificari  in  omni- 
bus,  ut  per  omnia  gratam  et  placitam  do- 
minis  exhibeant  servitutem.  Utraque  di- 
stinctio  bona  est.  Sed  id  quod  dicitur,  in 
omnibus ,  limitate  debet  intelligi,  sicut 
aliis  locis  admonuimus,  scilicet  de  iis,  ad 
quae    dominorum   potestas    extenditurj 

aut  certe  de  omnibus ,  quae  cum  volun- 
tate  Dei,  qui  supremus  est  Domiuus,  non 
pugnant.  Debet  enim  inconcussum  ma- 
nere  illud  Petri:  Obedire  oportet  Deo 
magis  quam  hominibus.  Actor.  5.  Atque 
hanc  exceptionem  ipse  Paulus  alibi  de- 
clarat,  in  eo  quod  addit,  sicut  Christo, 
aut  sicut  Domino,  autquid  simile.  Ephes. 
6.  et  Col.  3.  Non  contradicentes.  Id  est, 
non  obloquentes  aut  responsantes ,  aut 
mussitantes  adversus  imperia,  si  quid  ju- 
beatur,  quod  minus  allubescat.  Itaque 
eleganter  vertit  Ambrosiauus  interpres : 
Non  responsatores. 

10.  Non  fraudantes.  Hieronvmus  le- 
git,  non  furantes.  Melius  erat,  non  suf- 
furantes,  sive,  non  suppilantes.  Nam 
Graecis  voocpiCsaftai  dicitur,  qui  furtim 
aliquid  decerpit,  ant  detrabit,  cum  totam 
rem  tollere  non  ausit.  Usus  est  eodem 
verbo  B.  Lucas  semel  et  iterum  Actor.  4., 
ubi  nos  habemus,  fraudare  de  pretio 
agri.  Legitur  etiam  2  Mach.  4.  Vult  igi- 
tur  Apostolus  servos  admonitos ,  ne  de 
rebus  dominorum  quicquam  furtim  sub- 
trahant.  Quod  vitium  adeo  servis  fami- 
liare  quondam  habebatur,  ut  poeta  fures 
pro  servis  in  versu  posuerit,  nulla  metri 
necessitate. 

Sed  in  omnibus  fidem  bonam  osten- 
dentes.  Graece,  ad  verbum:  Sed  fidem 
omnem  ostendentes  bonam.  Nec  secus 
legunt  Hieronymus  et  Ambrosianus.  At 
noster  interpres,  cui  consonat  editio  Sy- 
riaca,  sensum  reddere  maluit.  Nam  He- 
braea  phrasi  omne  dicitur,  quod  porfe- 
ctum  est  et  nulla  parte  deficit.  Igitur 
omnem  bonam  fidem  ostendunt  servi, 
quando  nulla  parte  fraudant  heros  suos, 
sed  in  omnibus  integram  praestant  fideli- 
tatem.  Unde  sensu  prorsus  simili  1  Tim. 
3.  legitur  in  Graeco,  fideles  in  omnibus. 

Ut  doctrinam  Salvatoris  nostri  Dei 
ornentin  omnibus.  Salvatorem  nostrum 
Deum  alii  Christum,  alii  Deum  Patrem 
interpretantur.  Utrique  probabiliter.  Porro 
quae  causa  sit,  ut  de  servorum  officio  hic 
et  ad  Timotheum  et  in  aliis  epistolis  tam 
solicite  "praecipiat  Apostolus;  ea  ratio 
reddi  solet,   quod  jam  tum  exorta   erat 


haeresis  eorum,  qui  dicerent,  omnes  fide- 
les  per  Christum  effici  liberos ;  nec  quem- 
quam  amplius  premi  debere  jugo  servi- 
tutis  humanae,  postquam  Christum  Deum 
nactus  esset  dominum.  Hoc  an  ita  se  ha- 
beat,  non  adeo  liquet.  Nobis  non  est  ne- 
cesse,  rationem  quaerere  extra  eam,  quam 
Apostolus  ipse  tam  hoc  loco ,  quam  1 
Timoth.  6.  diserte  exposuit:  ideo  vide- 
licet  a  servis  tanta  cura  exigi,  ut  in  om- 
nibus  obsequentes  et  fideles  se  praestent 
dominis ;  ne  per  eorum  improbitatem  no- 
men  Domini  et  doctrina  blasphemetur, 
sed  potius,  ut  eam  ornent  in  omnibus ; 
id  est,  ut  obedientia,  fide  et  morum  inte- 
gritate  doctrinam  Christianam  apud  heros 
suos  et  quoscunque  alios,  quibuscum  ver- 
santur,  commendatam  reddant;  quo  plu- 
res  ad  eam  amplectendam  alliciantur. 

11.  Apparuit  enim  gratia  Dei  Sal- 
vatoris  nostri  omnibus  hominibus.  Ra- 
tionem  innuit,  cur  in  catalogo  eorum,  qui 
instituendi  sunt  ab  episcopo,  descenderit 
usque  ad  servos,  infimum  genus  hominum; 
quia  nimirum  gratia  Dei  proposita  est 
omnibus  hominibus,  etiam  servis.  Hac 
autem  occasione  beneficium  redemptionis 
humanae  partibus  quibusdam  explicat, 
velut  effectis,  quae  sunt  recessus  et  emun- 
datio  a  peccatis,  sancta  conversatio,  bona 
opera,  beatitudo  et  participatio  gloriae 
Christi.  Ex  quibus  vult  intelligi,  merito 
sc  exegisse  a  Tito,  ut  fideles  hortetur  ad 
pie  sancteque  vivendum:  sic  enim  eos 
assequi  finem  redemtionis. 

Quod  ad  textum  attinet ,  Graeca  sic 
habent:  Apparuit ,  sive,  illuxit  gratia 
Dei  salutaris  omnibus  hominibus.  Ubi 
salutaris  femininum  est  nominativi  casus 
i)  acoTTgpioc;  quod  alii  vertunt,  saluti- 
fera ,  videlicet  necessario  cum  gratia 
constrnendurn.  Hnjus  lectionis  vestigia 
sunt  apud  Ambrosianum  et  Hieronymum. 
Nam  ille  legit,  salutaris;  hic  vero  omit- 
tit,  nostri.  Graecis  concinit  editio  Sy- 
riaca.  Apparuit  enim  benignitas  Dei, 
servatrix  omnium.  Quanquam  in  Graeco 
ambigfuum  est,  utrum  illud,  omnibus  ho- 
!  minibus,  regatur  a  proximo  nomine,  sa- 
i   lutaris,  quod  neotericis  placet;   an  a  re- 

motiori  verbo  apparuit,  ut  vult  Theo- 
phylactus,  tanietsi  idem  verbum  capite 
seq.  positum  est  absolute.  Verumtamen 
utraque  constructio  commoda  est  et  sen- 
sum  fere  eundem  facit.  Non  enim  mul- 
tum  interest,  sive  dicas,  salutarem  Dei 
gratiam  apparuisse  omnibus  homini- 
bus;  sive  Dei  gratiam  omnibus  saluta- 
rem  apparuisse. 

Nomine  gratiae  Dei  non  effectus  be- 
neficentiae  divinae  gratuitus,  qui  in  no- 
bis  est,  ut  alibi,  sed  ejus  causa,  hoc  est, 
ipsa  beneficentia  Dei  intelligitur ;  quam 
sequenti  capite  aliis  nominibus  benigni- 
tatem  et  humanitatem  Dei  appellat. 
Confer,  quae  dicta  sunt  2  Corinth.  6.  vers. 
1.  Eam  apparuisse  dicit  omnibus  homi- 
nibus,  non  quod  omnibus  ac  singulio  toto 
mundo  hominibus  innotuisset,  sed  quia 
per  Apostolos  palam  muudo  praedicata 
jam  erat,  ut  salutem  adferens  omni  ge- 
neri  hominum,  ne  servis  quidem  exceptis. 
Unde  non  favet  hic  locus  eorum  opinioni, 
qui  dicunt,  singulis  quibusque  hominibus 
gratiam  adesse  sufficientein  ad  salutem. 
Quod  si  verum  esset:  tum  non  modo  tem- 
pore  Apostolorum,  ac  deinceps  apparuis- 
set  haec  gratia.  cunctis  hominibns,  sed 
ab  initio  mundi.  Quod  constat  alienum 
esse  a  sententia  hujus  loci. 

12.  Erudiens  nos.  Non  quod  gratia 
Christi  consistat  in  doctrina,  quemadmo- 
dum  volebat  Pelagius ;  sed  quia  manife- 
statio  gratiae  seu  beneficentiae  Dei  nobis 
esse  debet  vice  institutionis  ad  vitam 
sancte  agendam.  Verumtamen  nec  ea 
institutio,  nec  ulla  doctrina  auribus  ad- 
mota,  quantumvis  ad  persuadendum  ap- 
posita,  praestabit,  ut  sancte  vivamus ;  nisi 
Deus  hoc  ipsum  per  gratiam  suam  in 
nobis  efficaciter  operetur. 

ZJt  abnegantes  impietatem  et  saecu- 
laria  desideria.  Graecum  participium 
praeteriti  temporis  est.  Unde  legit  Am- 
brosianus :  Ut  abnegata  impietate  et 
saecularibus  desideriis.  Abnegationem 
intelligit  Apostolus,  non  quae  voce  tan- 
tum  fit,  sed  quae  reipsa.  Is  igitur  abnegat 
impietatem,  qui  ab  idololatria  falsoque 
eultu  et  doctrinis  pietati  contrariis  sese 


penitus  avertit.  Abnegat  autem  saecula- 
ria,  sive,  ut  est  in  Graeco,  mundana 
desideria ,  qui  omnes  mundi  cupiditates 
a  se  abdicat,  quod  genus  sunt  imprimis 
voluptates  carnis,  item  avaritia,  ambitio, 
contentiones ,  aemulationes  et  caetera 
ejusmodi.  Nam  ut  ait  B.  Joannes  1  Epist. 
2.  Omne  quod  est  in  mundo,  concupis- 
centia  carnis  est,  et  concupiscentia  ocu- 
lorum,  et  superbia  vitae.  Videtur  autem 
m  verbo,  abnegantes ,  allusio  quaedam 
esse  ad  abnegationem,  quae  solemniter  et 
conceptis  verbis  fit  in  baptismo. 

Sobrie ,  et  juste,  et  pie  vivamus  in 
hoc  saeculo:  Sobrie  Graece  ococppovojQ, 
quod  rursum  Hieronymus,  sibi  constans, 
reddit  pudice.  Sed  saepe  jam  diximus, 
latius  patere  Graecae  vocis  significatum. 
Unde  magis  placet  Ambrosiana  lectio, 
temperanter,  quod  ad  sobrietatem  et  pu- 
dicitiam  commune  est.  Sic  enim  et  Au- 
gustinus  legit  tract.  17.  in  Joan.  Igitur 
Apostolus  hac  sententia  complexus  est 
summam  vitae  Christianae,  definiens 
eam  his  tribus,  sobrietate  seu  temperan- 
tia,  justitia  et  pietate :  temperantia,  qua 
quisque  bene  sit  ordinatus  erga  seipsum; 
justitia,  qua  erga  proximos ;  pietate,  qaa 
erga  Deum ;  quemadmodum  pulchre  lo- 
cum  hunc  exponit  Fulgentius  lib.  1.  de 
remiss.  peccat.  cap.  28.  ita  concludens: 
Quisquis  ergo  vult  ad  regnum  pervonire 
coelorum,  vivat  sobrius  in  semetipso,  ju- 
stitiam  servet  in  proximo,  pius  perseveret 
in  Deo. 

Porro  tribus  his  virtutibus  tria  respon- 
dent  opera,  quibus  Deum  placamus  et 
promeremur,  ab  angelo  singulariter  com- 
mendata  Tob.  12.,  Jejunium,  Eleemosyna 
et  Oratio.  Atque  hoc  velut  triplici  reme- 
dio  curanda  sunt  tria  vitia  dictis  virtuti- 
bus  opposita,  quae  Joannes  Apostolus 
commemorat  loco  supra  citato ,  scilicet 
concupiscentia  carnis,  concupiscentia  ocu- 
lorum  et  6uperbia  vitae. 

Quod  autem  Paulus  jam  toties  sobrie- 
tatis,  seu  temperantiae  meminit,  de  Cre- 
tensium  agens  institutione:  nam  et  senes, 
et  anus,  etjuvenes,  et  adolescentulas  vult 
admoneri ,    ut   sobrii   sint :    suspicionem 

praebet  magnae  illius  gentis  intemperan- 
tiae:  aec  immerito,  quandoquidem  eos  et 
superius  ex  domestici  vatis  testimonio 
ventres  pigros  appellavit.  Quorum  etiam 
infames  libidines  et  luxus  referuntur  a 
Strabone  lib.  10.  Quod  addit,  in  hoc 
saeculo ,  non  ita  accipiendum  ,  quasi  vir- 
tutes  non  remaneant  in  saeculo  futuro : 
manere  enim  eas  ad  ornatum,  imo  et 
quasdam  illi  statui  congruentes  actus  ha- 
bere,  recte  post  Augnstinum  Scholastici 
docent  in  3.  Sent.  dist.  33.,  sed  significat 
vitam  praesentem  iis  virtutum  actionibus 
destinatam  esse,  quae  praesenti  saeculo 
conveniant ,  et  quibus  ad  futuri  saeculi  re- 
tributionem  perveniatur.    Unde  sequitur : 

13.  Exspectantes  beatam  spem.  He- 
braismus  est,  quo  spem  posuit  pro  re 
sperata.  Nam  sensus  est:  Dum  interim 
spe  exspectamus  promissam  beatitudinem, 
tanquam  praemium  bonarum  actionum 
hujus  vitae.  Et  adventum  gloriae  magni 
Dei ,  et  Salvatoris  nostri  Jesu  Christi. 
Adventum  Graece  iictcpavsiav ,  id  est 
apparitionem ,  illustrationem  ,  adventum 
cum  splendore  et  manifestatione.  Adven- 
tum  gloriae,  secundum  quosdam  Hebraea 
phrasi  dictum  est,  pro  adventu  glorioso. 
Alii  simpliciter  accipiunt  pro  manifesta- 
tione  gloriae.  Hunc  Domini  adventum 
cum  spe  et  desiderio  exspectant  omnes, 
qui  sobrie ,  juste  et  pie  vivunt  in  hoc 
saeculo.;  quia  non  nisi  per  eum  adepturos 
se  sciunt  participationem  gloriae  Ohristi, 
qua  perfectam  assequantur  redemptio- 
nem.  Unde  eis  dicitur:  Levate  capita 
vestra ,  quoniam  appropinquat  redem- 
ptio  vestra ,  Luc.  21.  et  passim  adventus 
ille  Christi,  sicut  impiis  et  peccatoribus 
formidabilis,  ita  piis  ac  justis  vehementer 
optabilis  describitur ,  ut  Rom.  8.  Phil.  3. 
.1  Joan.  3. 

Sed  quaeritur,  quem  Apostolus  dicat 
magnum  Deum.  Cajetanus  non  vult  no- 
men  Dei  hoc  loco  restringi  ad  personam 
aliquam,  sed  accipi  ut  commune  Patri  et 
Filio  et  Spiritui  sancto.  Ambrosianus 
Deum  Patrem  intelligit.  Idem  sentit  Eras- 
mus  tam  in  paraphrasi,  quam  in  annota- 
tionibus.    Hunc  sensum  olim  arripientes 


Ariani  inde  probare  conati  sunt,  Filium 
esse  Patre  minorem,  quod  distinctionis 
causa  Patrem  Apostolus  magnum  Deum 
vocet. 

At  vero  Hieronymus,  Chrysostomus  ac 
caeteri  Catholici  interpretes  magno  con- 
sensu  totam  hanc  partem  ad  Filium  refe- 
runt ,  atque  adeo  ex  hoc  loco  aperte  re- 
tundi  putant  Arianos,  quod  Filius  non 
quomodocunque  Deus,  sed  magnus  Deus 
vocetnr.  Pro  Filio  facit  nomen  adventus, 
3cilicet  ad  judicium  universale ,  quod  erit 
in  fine  saeculi.  Hic  enim  adventus  non 
Patri,  nec  Spiritui  sancto,  sed  Filio  tribui 
solet  in  Scripturis ;  ut  qui  solus  in  huma- 
na  forma  gloriosus  ac  visibilis  mundum 
judicaturus  est.  Nam  et  Graecum  nomen 
S7u<pavsta  aliis  locis  tribuitur  adventui 
Chiisti ;  ut  2  Thess.  2.,  ubi  de  Antichristo 
dicitur,  quod  eum  Dominus  Jesus  inter- 
ficiet  Spiritu  oris  sui,  et  destruet  illu- 
stratione  adventus  sui.  Item  1  Tim.  6. 
et  2  Tim.  4.  semel  et  iterum.  Caeterum 
Deo  Patri  hujusmodi  adventus,  aut  ap- 
paritio-nusquam  adscribitur. 

Est  et  alia  conjectura  ex  Graeco  textu. 
Nam  priori  tantum  parti  praeponitur  ar- 
ticulus,  ut  proinde  simul  in  eadem  per- 
sona  complecti  videatur  partem  posterio- 
rem:  cum  alioqui,  si  alia  et  alia  persona 
significaretur ,  articulus  esset  repetendus, 
ut  videre  est  Matth.  28.  et  alibi.  His 
accedit,  quod  cum  in  initio  sententiae  de 
Patre  dicat :  Apparuit  enim  gratia  Dei, 
sermoni3  consequentia  postulare  videtur, 
ut  haec  pars  tota  ad  aliam  personam  re- 
feratur,  scilicet  Filii,  quemadmodum  e 
diverso  in  illa  sententia  capitis  sequentis : 
Cum  apparuit  benignitas  et  humanitas 
Salvatoris  nostri  Dei  etc. ,  ex  eo,  quod 
poetea  Spiritus  sancti  et  Filii  mentio  fit, 
argumentum  sumitur,  initio  de  Patre  ser- 
monem  esse. 

Caeterum  non  ita  sensum  hunc  astrui- 
mus ,  ut  damnemus  diversum ,  quo  vel  de 
Patre  vel  de  Deo  sine  personae  liinita- 
tione  intelligatur  illud :  magni  Dei,  quod 
autem  sequitur :  Et  Salvatoris  nostri  etc, 
ad  humanam  Christi  naturam  pertineat, 
ut  non  absurde  Cajetanus  exponit,   tan- 

quam  sensus  sit:  Exspectantes  manife- 
stationem  gloriae  magni  Dei,  qua  scilicet 
ejus  majestas  et  magnitudo  tunc  omnibus 
innotescet ,  nec  non  manifestationem  glo- 
riae  Salvatoris  nostri  Jesu  Christi,  quan- 
do  scilicet  in  assumpta  natura  mirabili- 
ter  gloriosus  apparebit,  idemque  Patri 
agnoscetur  aequalis.  Nam  usque  ad  illud 
tempus  neque  magnitudo  Dei,  neque 
excelJentia  Christi  Salvatoris  erit  omnibas 
agnita  et  confessa.  Tunc  autem  confite- 
bitur  omnis  lingua,  quia  Dominus  est 
Jesus  Christus  in  gloriam  Dei  Patris 
Phil.  2.  Sane  hic  sensus  adeo  non  favet 
Arianis,  ut  eos  etiam  expugnet,  quatenus 
Filium  evebit  ad  aequalitatem  Patris ,  ut 
et  ipse  magnus  Deus  agnoscetur.  Neque 
vero  Patrem  ad  distinctionem  Filii  ma- 
gnum  Deum  Apostolus  appellat,  quod 
volebant  Ariani,  sed  proprio  divinitatis 
epitheto  et  falsorum  Deorum  compara- 
tione,  juxta  illud  Psalm.  76.  Quis  Deus 
magnus,  sicut  Deus  noster? 

14.  Qui  dedit  semetipsum  pro  nobis. 
Hoc  est ,  qui  in  assumpta  carne  semetip- 
sum  sponte  tradidit  in  passionem  et  mor- 
tem  pro  nobis,  sive  omnibus  hominibus 
sive  speciatim  electis,  in  quorum  persona 
Paulus  saepe  loquitur.  Nam  pretium 
mortis  Christi  sufficit  quidem  omnibus 
redimendis  et  salvandis ,  sed  solis  ad  sa- 
lutem  applicatur  electis. 

TJt  nos  redimeret  ab  omni  iniquitate. 
Explicat,  quod  dixit  pro  nobis,  quasi 
dicat:  Ideo  seipsum  tradidit  in  mortem, 
ut  eo  pretio  nos  redimeret  ab  omni  pec- 
cato,  quo  mortem  merebamur:  omnes 
enim  eramus  servi  peccati,  Christo  atte- 
stante,  quia  omnis,  qui  facit  peccatum, 
servus  est  peccati  Joan.  8.  Consistebat 
autem  ea  servitus  in  duobus,  affectu  et 
reatu,  quoniam  et  servos  exhibebamus 
nos  ad  obediendum  peccato  Roin.  6. ,  et 
poenae  mortis  addicti  eramus  propter 
peccatum  Hebr.  2.  Sed  ab  utroque  ser- 
vitutis  malo  nos  redimit  Christus. 

Et  mundaret  sibi  populum  accepta- 
bilem.  Graece  7t£pto6otov,  pro  quo  legit 
Ambro8ianus  peculiarem,  Hierouymus 
egregium,  Augustinus  abundantem.  Lo- 


ca  Augustini  sunt  Epist.  48.  et  lib.  de 
unit.  Eccles.  cap.  14.,  ubi  citat  hunc  lo- 
cum  pro  multitudine  eorum ,  qui  sunt  in 
Ecclesia.  Porro  Hieronymus  in  comment. 
scribit,  se  de  Graeca  voce  sapientes  hu- 
jus  saeculi  consuluisse,  nec  discere  ab  eis 
potuisse,  quid  significaret.  Unde  putat, 
vocabulum  esse  sacris  Scripturis ,  sicut  a 
LXX.  trauslatae  sunt,  proprium.  Habe- 
tur  autem  Exod.  19.,  ubi  nos  ex  Hebraeo 
legimus:  Eritis  mihi  in  peculium  de 
cunctis  populis,  et  Deut.  7.  TJt  sis  ei 
populus  peculiaris  de  cunctis  populis, 
qui  sunt  super  terram.  Atque  ejusmodi 
verba  repetuntur  ejusdem  libri  cap.  14. 
et  26.  Alius  locus  est  Malach.  3.  Et 
erunt  mihi  in  die ,  qua  ego  facio ,  in 
peculium.  Rursum  alius  Psalm.  134.,  ubi 
nos  habemus :  Quoniam  Jacob  elegit  sibi 
Dominus,  Israel  in  possessionem  sibi. 
Quo  quidem  in  loco  LXX.  et  Theodotio, 
teste  Hieronymo,  7i£ptoootaou,6v  verterunt, 
Aquila  vero ,  et  quinta  editio  dederunt 
Tcsptoootov,  nulla  significationis  diversi- 
tate.  Denique  Symmachus ,  ut  idem  Hie- 
ronymus  affirmat,  quod  semel  ex  Hebraeo 
H^D  ^raece  verterat  i£atp£TOV ,  id  est, 
egregium  aut  praecipuum ,  in  alio  volu- 
mine  Latinum  reddens  vocabulum  pecu- 
liarem  interpretatus  est. 

Jam  quod  Hieronymus  negat  apud 
profanos  auctores  invenire  se  potuisse,  ab 
aliis  inventum  est.  Nara  Budaeus  ex 
Theodoro  et  Theophrasto  docet  ea  voce 
significari  quod  rarum  est,  inusitatum  et 
peregrinum.  Quam  significationem  non- 
nulli  putant  huic  loco  optime  convenire. 
Verum  nobis  non  est  ambigendum,  quin 
LXX.  interpretes  ac  caeteri,  vertentes 
Tisptouotov,  id  exprimere  voluerint,  quod 
Hebraea  voce  significatur.  Id  autem  est 
peculium ,  hoc  est,  aliquid  industria, 
pretio,  labore  comparatum,  ut  propria 
possessio.  Rabbi  Salomon  exponit  thesau- 
rum  dilectum,  quomodo  et  vertit  Pagni- 
nus  Exod.  19.  Quod  enim  quis  multo 
labore  aut  pretio  comparavit,  id  carum 
habet  velut  thessaurum. 

Quamvis  igitur  caetera  significata,  ut 
acceptabile,  egregium,  rarum,  abundans 


EPISTOLAE  AD  TITUM.    VERS.  14.  15. 


845 


seu  copiosum ,  a  Graeca  voce  atque  ejns 
derivatis  non  sint  aliena ;  proprie  tamen 
icl,  quod  in  originali  lingua  est,  expressit, 
qui  vertit  peculiarem.  Sicut  et  ipse  Hie- 
ronymus  interpretatus  est  locis  supra  ci- 
tatis.  Nam  ad  ejusmodi  loca  Paulum  hic 
allusisse  nullum  est  dubium ,  praesertim 
cum  juxta  id,  quod  alibi  dicit:  Omnia  in 
figura  contingebant  illis  1  Cor.  10.,  non 
ignoraret,  antiquum  populum  Israelitieum 
mira  Dei  virtute  ac  singulari  beneficio 
liberatum  e  servitute  Aegyptiaca  et  per 
boc  factum  Deo  peculiarem,  fuisse  typum 
populi  Christiani ,  morte  Christi  pretio- 
que  sanguinis  ejus ,  idque  beneficio  longe 
majore  redempti  e  captivitate  diabolica, 
quem  proinde  populum  ut  peculiarem 
merito  sibi  vindicat. 

Itaque  sensus  Apostoli  est :  Christum 
dedisse  semetipsum  pro  nobis ,  ut  nos  ab 
omni  iniquitate  redemptos  et  emundatos 
possideret  tanquam  populum  peculiarem. 
An  autem  ejusdemsit  significationis,  quod 
in  oratione  Dominica  legitur  67cio6aiov, 
pro  quo  alii  quotidianum ,  alii  supersub- 
stantialem  reddiderunt,  Hieronymus  si- 
gnificari  putat  praecipuum ,  egregium, 
peculiarem,  eum  videlicet,  qui  de  coelo 
descedens,  ait  Ego  sum  panis,  qui  de 
coelo  descendi:  id  alterius  est  inquisi- 
tionis. 

Sectatorem  bonorurn  operum.  Graece 
Cf]X<DT7jv,  id  est  aemulatorem ,  uti  le- 
gunt  Hieronymus  et  Ambrosianus.  Alii 
non  male  vertunt  studiosum  bonorum 
operum.  Urgent  eam  vocem  Graeci  in- 
terpretes.  Vides,  inquit  Chrysostomus,  ut 
non  simpliciter  opera  virtutis  a  nobis 
exigantur.  Ait  enim  aemulatorem  s  hoc 
est  magna  cum  alacritate,  et  ingenti  stu- 
dio  et  animo ,  virtutis  opera  capessentem. 
Adjicit  hanc  partem  Apostolus,  ut  insi- 
nuet,  ita  demum  nos  fore  populum  acce- 
ptabilem  et  peculiarem  Christo ,  si  bono- 
rum  operum  studiosi  fuerimus,  quando- 
quidem  ad  hunc  finem  nos  redemit.  Ve- 
rumtamen  sicut  per  gratiam  redemptionis 
ipse  nos  facit  populum  peculiarem,  ita  et 
facit  sectatorem  bonorum  operum. 


15.  Haec  loquere ,  et  exhortare,  et 
argue  cum  omni  imperio.  Pro  doctrinis, 
inquit,  et  fabulis  Judaicis  haec,  quae 
dixi,  doce  et  loquere,  ad  haec  exhortare; 
et  inobedientes  aut  contradicentes  argue 
cum  omni  imperio.  Ubi  notandum,  hanc 
partem  cum  omni  imperio,  quamvis  non 
incommode  ad  tria  praecedentia  verba 
referri  possit;  videri  tamen  ad  proximum 
verbum  argue ,  proprie  referendum  esse. 
Deinde  non  praecipi  Tito ,  ut  imperiose 
agat,  id  quod  apud  Ezech.  34.  reprehen- 
ditur  in  pastoribus  populi,  his  verbis: 
Cum  auctoritate  imperabatis  eis  et  cum 
potentia:  sed  ut  auctoritatem  praeferat, 
maxime  quando  increpandi  sunt  et  ar- 
guendi  refractarii.  Unde  quidam  vertunt: 
cum  omni  auctoritate. 

Liquet  ergo,  praeceptum  hoc  Apostoli 
non  esse  contrarium  illi,  quo  Timotheum 
admonet ,  ut  cum  omni  patientia  arguat 
2  Tim.  4.  Non  enim  pugnat  auctoritatis 
ostensio  cum  mansuetudine  et  patientia. 
Quanquam  Gregorius  parte  tertia  curae 
past.  admon.  17.  diversitatis  horum  prae- 
ceptorum  aliam  assignat  rationem,  vide- 
licet  ex  diversitate  ingeniorum  Titi  et 
Timothei,  quod  illum  Apostolus  videret 
mansuetioris  esse  spiritus,  hunc  autem 
paulo  ferventioris.  Fotest  et  ex  parte  au- 
ditomm  ratio  diversitatis  adferri.  Nam  et 
supra  de  Cretensibus  dixit :  Increpa  illos 
dure. 

Nemo  te  contemnat.  Auctoritatis  ser- 
vandae  praeceptum  est,  quasi  dicat:  Ita 
te  gere  in  officio  tuo,  ne  quis  te  despiciat 
et  ut  Hieronymi  verbis  hoc  ipsum  repetam : 
Nolo  te  talem  exhibeas,  ut  possis  ab  ali- 
quo  merito  contemni.  Sic  enim  futurum, 
ut  doctrinae  et  increpationis  tuae  fructus 
pereat,  praesertim  si  vita  tua  te  laicis 
infericrem  ostendat.  Quia  vehementer 
Ecclesiam  Christi  destruit,  meliores 
laicos  esse  quam  clericos,  ut  ait  idem 
Hieronymus.  Observa  Paulum  non  hic 
dicere,  quod  Timotheo:  Nemo  adole- 
scentiam  tuam  contemnat.  Unde  colli- 
gitur,  grandioris  aetatis  fuisse  Titum  quam 
Timotheum. 

CAPDT    TERTIUffl. 

Admone  illos  principibus  et  potestatibus  subditos  esse,  dicto  obe- 
dire1),  ad  omne  opus  bonum  paratos  esse :  2.  neminem  blasphemare, 
non  litigiosos  esse ,  sed  modestos ,  omnem  ostendentes  mansuetudinem 
ad  omnes  homines2).  3.  Eramus  enim  aliquando  et  nos 3)  insipientes, 
increduli ,  errantes,  servientes  desideriis  et  voluptatibus  variis,  in  malitia  et 
invidia  agentes,  odibiles,  odientes  invicem.  4.  Cum  autem  benignitas 
et  humanitas  apparuit  Salvatoris  nostri  Dci4);  5.  non  ex  operibus  ju- 
stitiae,  quae  fecimus  nos,  sed  secundum  suam  misericordiam 5)  salvos  nos 
fecit,  per  lavacrum  regenerationis 6)  et  renovationis  Spiritus  sancti,  6. 
quem  effudit  in  nos  abunde  per  Jesum  Christum  Salvatorem  nostrum: 
7.  ut  justificati  gratia  ipsius,  haeredes  simus  secundum  spem  vitae 
aeternae.  8.  Fidelis  sermo  cst:  et  de  his  volo  te  confirmare:  ut  curent 
bonis  operibus  pracesse 7) ,  qui  credunt  Deo.  Haec  sunt  bona  et  utilia 
hominibus.  9.  Stultas  autem  quaestiones,  et  genealogias,  et  conten- 
tiones,  et  pugnas  legis  devita;  sunt  enim  inutiles  et  vanae 8).  10. 
Haereticum  hominem 9)  post  unam  et  sccundam  correptionem  devita: 
11.  sciens,  quia  subversus  est,  qui  ejusmodi  est,  et  delinquit,  cum 
sit  proprio  judicio  condemnatus.  12.  Cum  misero  ad  te  Arteinam  aut 
Tychicum10),  festina  ad  me  venire  Nicopolim,  ibi  enim  statui  hiemare. 
13.  Zenam  legisperitum  et  Apollo H)  solicite  praemitte ,  ut  nihil  illis 
desit.  14.  Discant  autem  et  nostri  bonis  operibus  praeesse  ad  usus 
necessarios,  ut  non  sint  infructuosi.  15.  Salutant  te,  qui  mecum  sunt 
omnes :  saluta  eos ,  qui  nos  amant  in  fide.  Gratia  Dei  cum  omnibus 
vobis.     Amen. 


SUMMARIUM  CAPITIS  TERTII. 

Potestatibus  subditos  esse  admonet,  et  ab  omni  npere  malo  abstinere,  cum  per  gratiam  Christi 
renovati  sint  et  justificati.  Contentiosas  quaestiones  vitari  jubet,  haerelicum  hominem 
post  admonitionem  rejici,  quod  subversus  sit.    Postremo  salutem  precatur  et  gratiam. 


1.  Admone  illos  principibus  et  pote- 
statibus  subditos  esse.  Post  interpositam 
mentionem  beneficii  redemptioDis  nostrae, 
redit  ad  praecepta  recte  vivendi;  sub- 
jungens  nunc  ea,  de  quibus  omnes  in 
universum  sint  admonendi.  Quale  impri- 
mis  est,  ut  principibus,  Graece  principa- 
tibus,  et  potestatibus  subditi  sint.  Inter 
principatus   et  potestates  non  est  quae- 


rendum  discrimen.  Sentit  enim  Apostolus, 
iis,  qui  praesunt  in  republica,  quocunque 
nomine  censeantur,  obtemperandum  esse. 
Pronomen  illos  monstrat  Cretenses,  sicut 
ibi :  Increpa  illos  dure.  Putat  Hierony- 
mns,  idcirco  Paulum  hic  et  ad  Rom.  13. 
fidelibus  commendare  subjectionem  prin- 
cipibus  debitam,  quod  eo  tempore  vigeret 
adhuc  apud  multos  dogma  Judae  Gali- 


*)  Rom.  13,  1.  2.  1  Petr.  2,  13.  14.  2)  1  Thess.  5,  14.  3)  Eph.  2,  3.  4)  1  Joan.  4,  9. 
5)  Rom.  3,  24.  6)  joan.  3,  5.  7)  Eph.  2,  10.  8)  1  Tim.  1,  4.  9)  2  Petr.  2,  1.  »)  Act.  20, 
4.  Eph.  6,  21.   Col.  4,  7.     ")  Act.  18,  24. 

laei,  de  quo  Gamaliel  loquitur  Act.  5., 
qui  docuerat,  neminem  debere  vocari  do- 
minum  praeter  Deum  solum;  nec  tributa 
Caesari  solvenda  ab  iis,  qui  decimas  ad 
templum  deferrent.  Erant  enim  inter 
Cretenses  multi  Judaei,  quorum  mores 
notavit  primo  cap.  Quanquam  sufficere 
potest  ea  generalis  ratio,  quae  superius 
ex  ipso  Apostolo  dicta  est  de  servis ;  vi- 
delicet  ne  male  audiret  Christiana  reli- 
gio ,  si  Christiani  minus  sese  morigeros 
magistratibus  praeberent;  utque  potius 
promta  legum  observantia  ac  tributorum 
praestatione  professionem  suam  ornarent, 
eamque  potestatibus  hujus  saeculi  com- 
mendatam  redderent.  Hanc  enim  ratio- 
nem  etiam  Petrus  Apostolus  1.  epist.  2. 
non  obscure  tradidit. 

Dicto  obedire.  Graece  TCeiftapxsTv,  di- 
ctione  composita ,  id  est  obedire  princi- 
pibus  seu  magistratibus.  Inculcatio  est 
ejusdem  praecepti.  Ad  omne  opus  bo- 
num  paratos  esse.  Eam  partem  ad  omne 
opus  bonum ,  Hieronymus  connectit  su- 
periori :  Obedire  ad  omne  opus  bonum ; 
u t  id ,  quod  sequitur :  paratos  esse ,  pro- 
prium  et  speciale  sit  praeceptum.  Alii 
omnes,  quod  nec  Hieronymus  improbat, 
nostram  servant  distinctionem ,  ut  haec 
pars  sit  quaedam  explicatio  praeceden- 
tium ,  quasi  dicat  Apostolus  :  Quod  prae- 
cipio  obediendum  esse  principibus  ac 
magistratibus,  id  eatenus  intelligi  volo, 
dum  bona  sunt  ac  licita,  quae  jubent. 
Ad  omne  enim  opus  bonum ,  quodcunque 
potestas  superior  injunxerit,  etiamsi  grave 
sit  et  ex  parte  praecipientis  injustum, 
paratos  esse  fideles  oportet;  saltem  aver- 
tendi  scandali  causa.  Si  vero  contra 
Deum  aliquid  praecipitur,  ibi  locum  ha- 
beat  illud  B.  Petri  Act.  5.  Deo  potius 
obediendum  esse  quam  hominibus.  Non- 
nulli  sententiam  hanc  simpliciter  acci- 
piunt ,  ut  per  eam  fideles  in  genere  ad- 
moneantur  ad  beneficentiam.  Nam  et  ea, 
quae  sequuntur,  generalia  sunt  prae- 
cepta. 

2.  Neminem  blasphemare.  Id  est  ne 
cuiquam  aut  de  quoquam  maledicant. 
Gravitatem  hujus  peccati  docet  1  Cor.  6., 


quum  maledicos  reeenset  in  eorum  nu- 
mero ,  qui  regnum  Dei  non  possidebunt. 
Huc  revocantur  et  caetera  linguae  vitia, 
ex  odio  aut  contemptu  proximi  nata,  ut 
convitium,  contumelia,  calumnia,  detra- 
ctio ,  susurratio ,  irrisio.  His  affine  est, 
quod  sequitur:  Non  litigiosos  esse.  Grae- 
ce  auaxoog,  alienos  a  pugnis ,  sive  ut 
Erasmus  vertit:  non  pugnaces.  Quan- 
quam  ipso  etiam  Calvino  judice,  melius 
vertit  vetus  interpres :  Non  litigiosos, 
quod  et  apud  Hieronymum  et  Ambrosia- 
num  legitur.  Significantur  enim  pugnae 
verborum,  ut  lites,  rixae,  contentiones, 
a  quibus  alienos  oporteat  esse  fldeles. 
Idem  vocabulum  habetur  inter  virtutes 
episcopi  1  Tim.  3. 

Sed  modestos.  Graece  eiueixeTg,  quod 
his*modis  vertunt:  placidos ,  mites,  hu- 
manos,  moderatos.  Usus  est  eadem  voce 
Panlus  Phil.  4.,  ubi  nos  habemus:  Mo- 
destia  vestra  nota  sit  omnibus  homini- 
bus.  Graeco  nomine  significatur  ea  virtus, 
qua  quis  commodum  et  facilem  sese  ex- 
hibet  aliis;  eorumque  dicta  et  facta, 
quamvis  etiam  in  speciem  mala,  benigne 
interpretatur,  ac  de  jure  suo  cedit  inter- 
dum  pacis  causa.  Disserit  de  hac  virtute 
Philosophus  lib.  5.  Eth.  cap.  10.  Omnem 
ostendentes  mansuetudinem  ad  omnes 
homines.  Quod  in  2  Tim.  2.  servum 
Domini,  id  est  episcopum  dixit  non 
oportere  litigare ,  sed  mansuetum  esse 
ad  omnes:  id  nunc  ab  omnibus  fidelibus 
exigit.  Omnem  erga  omnes  mansnetudi- 
nem  ostendit  sive  exhibet,  non  qui  nus- 
quam  severitatem  adhibet,  aut  nullum 
peccatum  punit;  sed  qui  servatis  circum- 
stantiis  loci ,  temporis ,  personarum ,  ab 
hujus  virtutis  officio  nulla  parte  deficit; 
maxime  cum  Christi  praeceptum  sit :  Non 
resistere  malo.  Matth-  5. 

3.  Eramus  enim  aliquando  et  nos 
insipientes ,  increduli,  errantes.  Quia 
praeceperat,  omnem  exhiberi  mansuetu- 
dinem  erga  omnes  homines,  volens  ea 
generalitate  comprehendi  etiam  infideles 
et  veritatis  adversarios :  nunc  quam  ae- 
quum  ac  rationi  consonum  sit  ejusmodi 
praeceptum ,    ostendit  a  lege   charitatis, 

quae  dictat,  ut  tales  simus  erga  alios 
quoscunque,  quales  vicibus  commutatis 
alios  erga  nos  esse  vellemus.  Et  quidem 
haec  pars  complura  continet  documenta. 
Primum ,  ut  qui  per  gratiam  Christi  jam 
fideles  sunt,  et  in  novitate  vitae  ambu- 
lant,  erroris  pristini  et  conversationis 
memores,  non  se  fastuose  efferant  adver- 
sus  eos ,  qui  adhuc  in  errore  et  vetustate 
vitae  detincntur;  sed  humanos  ac  mites 
se  illis  exhibeant,  condolentes  eorum 
miseriae,  et  parati  subvenire.  Deinde,  ut 
suo  exemplo  cogitent,  etiam  illos  posse, 
si  Deus  misereatur,  gratiae  Cbristi  fieri 
participes ;  eaque  spe  nihil  praetermittant, 
quo  eos  in  societatem  tanti  beneficii  per- 
ducant.  Tertium,  ut  ex  hac  descriptione 
discamus,  quales  ante  gratiam  Cbristi  sint 
omnes  homines ,  etiam  illi ,  qui  putantur 
honeste  et  sine  querela  conversari  secun- 
dum  legem,  vel  naturalem,  vel  scriptam. 
Nam  Apostolus  etiam  seipsum  hic  aperte 
includit,  dicendo  et  nos.  Includit  et  Titum, 
qui  in  gentilitate  honeste  vixerat,  juxta 
illud  de  Episcopo  1  Tim.  3.  Oportet 
illum  et  testimonium  habere  bonum  ab 
iis,  qui  foris  sunt. 

Non  nominat  autem  crimina  manifesta, 
velut  adulteria,  sacrilegia,  furta,  rapinas, 
homicidia,  a  quibus  multi  sola  natura  vel 
lege  edocti  sese  abstinent;  plures  metu 
poenarum,  aut  honoris  cupiditate  manum 
cohibent.  Unde  de  quibusdam  ait  Domi- 
nus,  quod  omnia  faciunt ,  ut  videantur 
ab  hominibus.  Matth.  23.  At  neque  ido- 
lolatriam  nominat,  peccatum  gentilibus 
commune ;  quoniam  hoc  ad  Paulum  et 
Judaeos  non  attinebat :  sed  ea  recenset, 
quae  ut  plurimum  latere  solent  in  animo, 
quaeque  in  iis  etiam,  qui  cultum  unius 
Dei  profitentur,  et  vitam  forinsecus  ho- 
nestam  degunt,  inveniri  possunt;  cujus- 
modi  sunt  errores,  illicita  desideria,  ma- 
litia,  invidia,  odium. 

Ex  his  colligi  potest,  quo  sensu  dixerit 
idem  Apostolus  ad  Phil.  3.  secundum 
justisiam ,  quae  in  lege  est,  conversa- 
tum  se  fuisse  sine  querela.  Quae  verba 
suo  loco  plenius  a  nobis  sunt  exposita. 
Certe  Hieronymus  in  hujus  loci  comm. 


ostendit,  ea,  quae  hic  dicuntur ,  in  ipsum 
etiam  Paulum  competere  ante  conversio- 
nem ;  ut  qui  sine  Christo  vitiis  omnibus 
servierit:  nec  ista  pngnare  cum  iis,  quae 
de  se  scripsit  ad  Philippenses. 

Dicit  ergo :  nos ,  qui  nunc  Dei  benefi- 
cio  Christiani  sumus,  quondam  eramus 
insipientes,  sive  stulti,  quia  vera  sa- 
pientia  destituti.  Item  increduli,  Graece 
aTcstfrsTg,  pro  quo  Hieronymus  inobe- 
dientes  legit ;  Ambrosianus ,  inobsequen- 
tes.  Verum  alibi  Paulus  eo  vocabulo  de- 
notat  infideles ,  qui  praedicationi  veritatis 
resistunt ,  nec  ullam  persuasionem  admit- 
tunt;  quales  erant  plerique  Judaei,  qualis 
et  ipse  Paulus  fuerat,  quando  miraculis 
Apostolorum  et  doctissima  Stephani  dis- 
putatione  nihil  commotus,  Ecclesiam  toto 
conatu  persequebatur.  Item  eramus  er- 
rantes,  tam  in  via  morum  quam  doctri- 
nae;  juxta  illud  Jes.  5.  Omnes  nos 
quasi  oves  erravimus:  unusquisque  in 
viam  suam  declinavit.  Forte  specialiter 
respicit  ad  errores  Judaicos  ac  Pharisai- 
cos ,  quibus  ipse  fuerat  imbutus. 

Servientes  desideriis  et  voluptatibus 
variis.  Servientes,  id  est  addicti  more 
servorum.  Hinc  euim  omnis  peccator  ser- 
vus  peccati  voeatur.  Hac  parte  potissi- 
mum  significari  videntur  cupiditates  et 
voluptates  carnales  omnis  generis.  Unde 
Hieronymus  negat,  etiam  Paulum  potuisse 
aestuautem  flammam  restinguere  volupta- 
tum,  quando  non  erat  templum  Dei. 
Porro  vitia  spiritualia  consequenter  jam 
enumerat:  In  malitia  et  invidia  agen- 
tes.  Graece  Stayovxsg,  degentes.  Mali- 
tiam  intelligit,  non  ut  generale  vitium 
est,  sed  malignitatem ,  qua  quis  malum 
vultalteri,  quadam  specie  vindictae;  ut 
exponit  Theophylactus.  Sic  enim  apte 
cum  invidia  conjungitur. 

Odibiles,  odientes  invicem.  Odibiles, 
sive  odiosi ,  ut  legit  Hieronymus ,  dicun- 
tur,  qui  morum  improbitate  aliorum  odia 
adversum  se  provocant;  ut  fere  homines 
contentiosi,  quique  privatis  ubique  com- 
modis  aut  honoribus  intenti  sunt.  Hinc 
autem  sequitur  alterum,  ut  scilicet  invi- 
cem  odio  prosequantur.    Quaeret  aliquis, 

an  omnia  vitia  jam  enumerata  competant 
in  omnes  et  singulos  a  Christo  alienos. 
Resp.  etsi  non  omnia,  tamen  pleraque  in 
omnes  competere  ex  mente  Pauli.  Voluit 
enim  is  declarare ,  quales  sint  homines 
fide  Christi  nondum  illuminati :  nec  quem- 
quam  esse,  qui  non  prius  cupiditatibus 
eerviat;  tametsi  nec  omnibus  iisdem ,  nec 
aequaliter,  omnes  sint  addicti. 

4.  Cum  autern  benignitas  et  huma- 
nitas  apparuit  Salvatoris  nostri  Dei. 
Dixit  quales  simus  omnes  antequam  ve- 
niamus  ad  Christum ;  uunc  dccet,  quid 
Christi  gratia  nobis  praestet,  nobis  in- 
quam  malis  et  immerentibus ,  quales  jam 
descripsit.  Est  autem  doctrina  valde  illu- 
Btris,  qua  beneficium  gratuitae  justifica- 
tionis  nostrae  breviter  quidem ,  sed  lucu- 
lenter  et  graviter  exponit.  Benignitas, 
pro  qna  Hieronymus  et  Ambrosiauus 
bonitatem  legunt,  Graece  xp^aioi^Q,  vir- 
tus  est ,  juxta  Stoicos,  qua  quis  ultro 
studet  bene  mereri  de  aliis.  Quod  maxi- 
me  Deo  convenit,  qui  praeveuit  nos  suis 
beneficiis ,  et  commodi  nihii  a  nobis  ex- 
spectat. 

Humanitatem  nonnulli  interpretati 
sunt  humanam  naturam  sive  incarnatio- 
nem  ,  ut  seusus  sit:  Postquam  mysterium 
incarnationis  Christi  Salvatoris  nostri 
mundo  patefactum  est.  Sed  hunc  intel- 
lectum  respuit  vox  Graece  <pi\av§pu)Tzia, 
quae  non  aliud  significat  quam  amorem 
erga  homines,  id  est,  studium  hominibus 
benefaciendi.  Quem  affectum  etiam  La- 
tini  humanitatem  appellant.  Sic  enim 
ipse  Erasmus  vertit  eandem  dictionem 
Act.  ult. ,  ubi  dicuntur  barbari  Paulo  et 
sociis  ejus  non  modicam  praestitisse  hu- 
manitatera. 

Priori  sensui  illud  etiam  obstat ,  quod 
humanitas  hic  attribuitur  Patri,  non  Filio. 
Nam  istud:  Salvatoris  nostri  Dei ,  de 
Patre  dicitur,  ut  patet  ex  subjunctis.  Di- 
cit  enim,  eum  effudisse  in  nos  abunde 
Spiritum  sanctum  per  Jesum  Christum 
Salvatorem  nostrum.  Quod  non  de  alio 
quam  de  Patre  potest  intelligi.  Sicut  et 
veteres  intellexerunt ,  nominatim  Hiero- 
nymus,   qui  studiose  lectorem  monet,  in 

Ouil.    Estii  Coram.  Tom.  II. 


praesenti  capitulo  manifestissimam ,  ut 
loquitur,  inveniri  Trinitatem.  Congruunt 
et  aliae  Scripturae,  charitatem  hanc  erga 
genus  humanum  Deo  Patri  tribuentes,  ut 
Joan.  3.  Sic  Deus  dilexit  mundum ,  ut 
filium  suum  unigenitum  daret.  Et  Joan. 
4.  In  hoc  apparuit  charitas  Dei  in 
nobis,  quoniam  filium  suum  unigeni- 
tum  misit  Deus  in  mundum,  et  Rom.  5. 
Commendat  charitatem  suam  Deus  in 
nobis ,  quoniam  cum  adhuc  peccatores 
essemus,  Christus  pro  nobis  mortuus 
est.  Similiter  Ecclesia  Dei  Patris  cpiXav- 
ftporJ.av  confitetur ,  quando  in  publicis 
precibus  eum  appellat  humanae  salutis 
amatorem.  Atque  interim  observa ,  in 
hac  Apostoli  sententia  tam  Patri  quam 
Filio  Salvatoris  epitheton  adscribi.  Quod 
et  in  superioribus  hujus  Epistolae  anim- 
advertere  est. 

Verbum  apparuit  eodem  modo  expo- 
nendum  est,  quo  in  cap.  superiori  et  ad 
idem  tempus  referendum.  Non  enim  sen- 
sus  est:  Postquam  benignitas  et  humani- 
tas  Dei  declarata  est  in  nativitate,  aut 
passione  filii  ejus,  sicut  quidam  exponunt ; 
sed :  Postquam  ea  per  Evangelii  praedi- 
cationem  mundo  illuxit  atque  innotuit. 
Neque  enim  Christo  nascente ,  aut  pa- 
tiente,  sed  Evangelio  Christi  nati  et  passi 
per  Apostolorum  praedicationem  corus- 
cante,  salvos  fecit  Deus  eos,  de  quibus 
deinceps  Apostolus  loquitur,  uti  modo 
patebit. 

5.  Kon  ex  operibus  justitiae,  quae 
fecimus  nos.  Graece:  Non  ex  operibus, 
quae  sunt  in  justitia,  quae  fecimus  nos  ; 
aut,  ut  alii  mutato  modo  commodius  ver- 
tunt :  Ron  ex  operibus ,  quae  essent  in 
justitia,  quae  fecissemus  nos.  Sed  tamen 
idem  est  sensus.  Unde  nec  veteres  Latini 
aliter  legunt,  quam  noster  interpres  tran- 
stulit.  Sentit  enim  Apostolus,  non  ex  ullo 
operum,  quasi  justorum ,  merito ,  quae  a 
nobis  facta  essent,  nos  salvos  factos  esse 
per  Christum;  quia  nimirnm  nulla  erat 
nostra  justitia,  nisi  falsa;  nulla  opera 
justa.  Neque  euim  significat,  nos  fecisse 
opera  justitiae,  ex  quibus  tamen  non 
simus  salvi  facti :  sed ,  quia  opera  justi- 

tiae  salutem  adferunt,  ideo  simpliciter 
inteudit  a  nobis  opera  justitiae  removere. 
Similis  loquendi  mcdus  est,  quo  Domi- 
nus  ait  Joan.  5.  Non  quaero  volunta- 
tem  meam ,  sed  voluntatem  ejus,  qui 
misit  me.  Non  enim  habebat  voluntatem 
suam,  id  est  a  voluntate  Patris  diversam, 
quam  quaereret. 

Loquitur  autem  Apostolus  de  ea  ju- 
stitia,  quam  Scripturae  commendant : 
quippe  ea  sola  apud  Deum  pondus  habet 
ad  salutem,  aut  partem  aliquam  salutis 
nostrae.  Rejicinntur  ergo  opera  moralia 
tam  legis  quam  naturae,  quantumlibet 
speciosa,  tanquam  ad  justificationem  no- 
stram  nihil  omnino  conferentia.  Nam 
opera  vere  justa,  quae  Paulus  in  hac 
eadem  Epistola  sexies  bona  opera  vocat 
et  vehementer  commendat;  non  sunt  no- 
strae  justificationis  antecedentia  merita; 
sed  sub  ipsa  gratuita  justificatione  com- 
prehenduntur,  tanquam  a  Deo  per  Chri- 
stum  nobis  praeparata.  Ipsius  enim  su- 
mus  factura  9  creati  in  Christo  Jesu,  in 
operibus  bonis,  quae  praeparavit  Deus, 
ut  in  illis  ambulemus.  Eph.  2. 

Sed  secundum  suam  misericordiam 
salvos  nos  fecit.  Id  est  per  gratuitam 
beneficentiam,  qua  nostri  misertus  est,  in 
quibus  nihil  boni  reperit  ad  quod  respi- 
ceret,  salvos  nos  fecit.  Ubi  notandum  est, 
hanc  salutem  non  intelligi  in  sola  gloria 
coelesti ,  sed  complecti  totam  hominis  re- 
novationem  ab  initio  fidei  usque  ad  per- 
fectam  ejas  beatitadinem.  Sic  ad  Eph.  2. 
Gratia  estis  salvati  per  fidem.  Igitur, 
salvos  nos  fecit,  quatenus  justificavit,  et 
per  hoc  in  via  salutis  constituit,  ad  per- 
fectam  salutem  deinde  perducturus  :  quam 
et  nunc  in  spe  possidemtts;  juxta  illud 
Rom.  8.  Spe  salvi  facti  sumus.  Recte 
igitur  et  solide  Augustinus  et  Thomas, 
aliique  scriptores  orthodoxi  docent  ex  hac 
Scriptura,  Deum  nos  ad  salutem  prae- 
destinasse  non  ex  ulla  nostrormn  operum 
praescientia ,  sed  ex  sola  sua  misericor- 
dia.  Sicut  enira  salvos  nos  fecit,  ait  B. 
Thomas  1.  p.  q.  23.  art.  5.,  ita  praede- 
stinavit  nos  salvos  fieri :    igitur  si  salvos 


fecit  non  ex  operibus,  sed  ex  sola  sua 
misericordia  5    sic  quoque  praedestinavit. 

Caeterum  male  ex  eodem  hoc  loco 
colligunt  haeretici,  vitam  aeteram,  quae 
est  perfecta  salus ,  non  reddi  pro  meritis 
bonorum  opernm.  Quamvis  enim  tota 
salus  nostra  sit  ex  gratia  Dei,  non  ex 
meritis  nostris :  per  eandem  tamen  be- 
nignam  et  gratiosara  Dei  providentiam 
ille  constitutus  est  ordo  salutis  nostrae, 
ut  priores  ejus  partes  meriti  rationem 
baberent  respectu  posteriorum;  id  est 
bona  opera  collata  ad  vitam  aeternam. 
Tanta  est  enim  Dei  bonitas ,  ait  Papa 
Coelestinus,  ut  nostra  velit  esse  merita, 
quae  sunt  ipsius  dona.  Non  ergo  merita 
nostra  statuimus,  tanquam  nostra,  sed 
tanquam  a  Deo  donata;  ut  nihil  prorsus 
habeat  homo ,  de  quo  tanquam  de  suo 
glorietur. 

Porro  quod  ait  in  prima  persona:  Sal- 
vos  nos  fecit,  non  de  omnibus  oranium 
temporum  justis,  aut  electis  loquitur;  sed 
referendum  ad  eosdem ,  de  quibus  supe- 
rius  dixit:  Eramus  enim  aliquando  et 
nos  insipientes  etc.  Hoc  est,  ad  omnes 
eos,  qui  illo  tempore  erant  rldeies  et 
justi.  Quod  manifeste  liquet  ex  eo  quod 
subjungit:  Per  lavacrum  regenerationis 
etc.  Non  enim  per  baptismum  salvi  facti 
sunt  omnes  omnium  temporum  electi. 
Verumtamen  sicut  in  periodo  superiori 
tacite  voluit  intelligi,  quales  sint  omnes 
homines,  antequam  ad  fidem  vocentur; 
ita  et  hic  vult  eandem  esse  rationem  de 
caeteris  omnibus  hominibus  qnicunque 
salvantur,  aut  salvi  facti  snnt;  videlicet 
non  ex  operibus  justitiae,  quae  ipsi  fece- 
rint,  sed  secundum  Dei  misericordiam 
salvos  fieri,  aut  factos  esse. 

Per  lavacrum  regenerationis.  Baptis- 
mum  vocat  lavacrum  regenerationis, 
quia  qui  baptismi  sacramento  foris  ablu- 
untur,  intus  regenerantur  in  filios  Dei  per 
gratiam  adoptionis;  idqtte  ex  institutione 
Christi,  qua  dixit:  Nisi  quis  renatus 
fuerit  ex  aqua  et  Spiritu  sancto ,  non 
potest  intrare  in  regnum  Dei.  Joau.  3. 
Hinc  ergo  refellitur  haereticorum  novi- 
tiura  dogma,  quo  statuunt,  sacramenta  a 

Christo  instituta  non  aliud  esse,  qnani 
symbola  quaedam  externa,  quibus  salus 
per  Christum  accepta  velut  sigillis  ob- 
signetur  et  confirmetur.  Quod  enim  Chri- 
stus  dicit,  ex  aqua ;  et  Apostolus,  per 
lavacrum  ;  idemque  alibi:  mundans 
eam  lavacro  aquae:  non  nudam  sonat 
obsignationem  salutis  acceptae,  sed  cau- 
salitatem  quaudam,  ita  ut  vere  dicatur, 
homines  per  baptismum,  tanquam  instrn- 
mentum  operationis  divinae,  regenerari, 
mundari,  justificari. 

Et  renovationis  Spiritus  sancti.  Idem 
baptismus  lavacrum  renovationis  voca- 
tur,  quia  per  e.um  homo  vetus  exuitur, 
et  novus  induitur,  dum  scilicet  is,  qui 
baptizatur,  deposita  vetustate  peccati,  in 
novam  transit  creaturam.  Ostendit  hic 
locus ,  ut  et  alii  multi  similes,  non  justi- 
ficari  fideles  sola  imputatione  justitiae 
Christi,  quemadmodura  sectarii  docent; 
sed  veram  habere  justitiam  sibi  inhae- 
rentem ,  sine  qua  nemo  spiritu  ac  mente 
renovatus  verc  dici  possit.  Sunt  qui  ac- 
cusativum  pro  genitivo  malint,  renova- 
tionem ,  pro  renuvationis ;  hoc  videlicet 
modo  :  Per  lavacrum  regenerationis ,  et 
renovationem  Spiritus  sancti.  Sic  enim 
Hieronymus  legit,  et  Chrysostomus  inter- 
pretatur,  repetita  praepositione,  per  re- 
novationem.  Quod  et  videre  est  in  edi- 
tione  Syriaca.  Nam  Graeca.  ad  utramque 
constructionem  ambigua  sunt. 

Sed  profecto  convenientius  est,  quod 
dedit  noster interpre3.  Conjunguntur  enim 
regeneratio  et  renovatio,  tanquam  effectus 
ejusdem  baptisrai,  quem  propterea  re^e- 
nerationis  etrenovationis  lavacrum  appel- 
landum  Paulus  censeat,  id  est,  quo  rege- 
neraraur  et  renovamur.  Jara  quod  additur, 
Spiritus  sancti,  tara  ad  regenerationem, 
quam  ad  renovationem  referri  debet. 
Utraque  enim  est  Spiritus  sancti ,  tan- 
quam  causae  efficientis :  et  quidem  raani- 
feste  regenerationem  Spiritui  sancto  tri- 
buit  Dominus  Joan.  3.  Nisi  quis  renatus 
fuent  ex  aqua  et  Spirilu  sancto  etc. 
Et  iterum :  Quod  natum  est  ex  spiritu, 
spiritus  est.  Nominatur  autem  Spiritus 
sancti  persona,  quod  huic  ea  peculiariter 


opera  soleant  adscribi ,  quae  sunt  gratui- 
tae  erga  homines  bonitatis  divinae. 

6.  Quern  effudit  in  nos  abunde. 
Graece  TCAouaun-,  id  est  opulenter,  ut 
legit  Hieronymus :  pro  quo  Augustinus, 
ditissime,  lib.  de  gratia  et  lib.  arb.  cap. 
5.  Sensus  ewt:  Deum  non  tenuiter  aut 
parce,  sed  liberaliter  et  copiose  contu- 
lisse  in  nos  dona  Spiritus  sancti.  Quod 
si  de  corpore  ecclesiae  intelligatur,  aperte 
verum  est:  nam  in  ecclesiara  abunde 
effusa  est  gratia  Spiritus  sancti.  Sin  au- 
tem  referas  ad  singulos  regeneratos;  mi- 
nus  apparet  verum ,  cum  sint  multi,  in 
quos  tenuiter  admodnm  stillare  gratia 
Dei  videatur.  Attamen  si  con3iderctur 
excellentia  charitatis,  quae  inter  dona 
Spiritus  sancti  priraatum  tenet  (per  eam 
enira  araici  et  filii  Dei,  atque  haeredes 
regni  constituimur) ,  non  videbitur  Deus 
parce  effudisse  Spiritum  sanctum  in  eum, 
cui  tantum  illius  donura  impertitus  fuerit. 

Liquet  etiara  ex  hac  parte,  justifica- 
tionera  nostrara  non  consistere  in  sola 
remissione  peccatorum,  quod  haeretici 
volunt;  sed  etiain,  ac  praecipue,  iu  donis 
Spiritus  sancti  super  nos  effusis:  cujus- 
modi  sunt  fides,  spes  et  charitas.  Nam 
remissio  peccatorum  non  apte  dicitur 
effundi.  Nonnulli  vertendum  putant: 
Quod  effudit ;  ut  ad  lavacrum  haec  pars 
referatur,  sitque  sensus:  Quod  lavacrura, 
sive  quam  aquam  abunde,  quoad  effectum 
ipsius,  in  nos  effudit.  Sed  hanc  lectio- 
nem  quamvis  Graeca  permittant,  usus 
tamen  loquendi  respuit.  Nusquara  enim 
dicitur  effundi  lavacrum:  at  Spiritus  san- 
ctus,  ejusve  dona  effundi ,  aut  diffundi, 
non  raro  dicuntur  in  scripturis,  ut  Jes. 
44.  Effundam  spiritum  meum  super 
semen  tuum ,  et  Joel.  2.  Effundam  spi- 
ritum  meum  super  omnem  carnem. 
Quod  et  Petrns  Actor.  2.  pro  tostimocio 
citat.  Alius  locus  e*t  Ezech.  39.  Tale 
etiam  ert  illud  Pauli  Rora.  6.  Charitas 
Dei  diffusa  est  in  cordibus  nostris  per 
Spiritum  sancturn ,  qui  datus  est  nobis. 
Ut  jam  dubitandum  non  sit ,  quin  Spiri- 
tui  sancto,  cujur  mentio  proxime  prae- 
cesserat ,  aptandnm  sit  relativum. 

Per  Jesum  Christum  Salvatorem  no- 
strum.  Hicsermo:  Per  Jesum  Christum, 
tam  in  epistolis  Paulinis,  quam  in  ora- 
tionibus  ecclesiae,  causam  promerentem 
significat.  Itaque  sensus  est,  Christum  ut 
hominem  sua  passione  nobis  promeruisse 
affluentiam  donorum  Spiritus  sancti ,  qui- 
bus  renovamur.  Ob  eandem  causam  Chri- 
stum  vocat  Salvatorem  nostrum,  quia 
nimirum  universa  salus  nostra ,  ab  initio 
fidei  usque  ad  gloriae  consummationem, 
ex  illius  est  merito.  Nisi  cum  aliis  hoc 
ad  Christum  ut  Deum  referamus ,  ut  ad 
significandam  aequalitatem  personarum 
idem  nunc  de  Filio  dicatur  ,  quod  antea 
de  Patre.  Erit  fortassis ,  qui  hanc  clau- 
sulam  putet  referendam  ad  illud  remo- 
tius ,  salvos  nos  fecit. 

7.  Ut  justificati^gratia  ipsius.  Id  est 
non  nostro  merito ,  sed  gratuito  ejus  be- 
neficio ,  omne  meritum  nostrura  praeve- 
niente.  Id  latius  in  superioribus  expli- 
catura  est ,  ibi :  Eramus  enim  aliquando 
et  nos  insipientes,  etc.  Relativum,  ipsius, 
tam  ad  Patrem ,  quam  ad  Filium  referri 
potest:  utriusque  enim  gratia  passim  ab 
Apostolo  commendatur.  Sed  quia  Graece 
estixsivoo,  illius ,  sicut  et  Hieronymus 
atque  Ambrosianus  legunt  (quo  quidem 
pronomine  id  quod  remotius  est  referri 
solet),  idcirco  potius  ad  Patrem  videtur 
pertinere. 

Haeredes  simus  secundum  spem  vitae 
aeternae.  Simus,  Graece,  efficiamur ; 
quemadmodum  et  legitur  apud  auctores 
modo  citatos.  Sensus  est :  Ut  gratis  ab 
eo  justificati,  per  ipsam  justitiam  nobis 
donatam  institueremur  haeredes  vitae  ae- 
ternae,  idque  cum  spe  certissima  ipsius 
haereditatis  consequendae:  Spe  enim 
salvi  facti  sumus.  Rom.  8.  Spes  autem 
non  confundit ,  ejusdem  cap.  5.  Docte 
Cajetanus  annotat  utrumque  dici  ab  Apo- 
stolo ,  et  quod  gratiaDei,  et  quod  hae- 
reditario  jure  vitam  aeternam  adipisci- 
mur.  Nam  gratia  Dei  justificamur,  et 
filii  Dei  efficimur:  adoptati  autem  in  filios, 
jam  haeredes  6umus ,  quibus  eo  nomine 
vita  aeterna  debeatur. 

8.  Fidelis   sermo    est.    Hanc  partem 


Ambrosianus  jungit  sequentibus :  at  vero 
Hieronymus,  Chrysostomus  efc  alii  pleri- 
que  referunt  ad  doctrinam  superiorem, 
idque  multo  congruentius  ;  ut  sensus  sit : 
Haec  quae  jam  dixi  de  beneficio  gratui- 
tae  justificationis  et  salvationis  nostrae, 
certa  sunt  et  fide  dignissima.  Tota  qui- 
dem  Apostoli  doctrina  erat  hujusmodi; 
sed  hac  notula  admonet,  quid  ut  tale 
praecipue  velit  auditoribus  inculcari.  Unde 
sequitur:  Et  de  his  volo  te  confirmare. 
Graeca  vox  affirmare ,  sive  asseverare 
significat.  Quod  tamen  etiam  Latine  dici- 
tur,  confirmare.  Sensus  est :  Et  volo,  ut, 
omissis  nugis  et  fabulis  Judaicis,  de  his 
quae  dixi  seimonem  habeas,  haec  affirmes 
et  cum  asseveratione  doceas. 

Ut  curent  bonis  operibus  praeesse 
qui  credunt  Deo.  Graece:  Qui  credide- 
runt  Deo.  Non  tantum,  inquit,  haec 
doctrina  praestat  integritatem  fidei ;  ve- 
rum  etiam  eo  conducit ,  ut  qui  in  Deum 
tanquam  salutis  auctorem  crediderunt, 
cui  am  habeant  bonorum  operum ,  ac  so- 
liciti  sint,  ut  ea  non  solum  exerceant, 
sed  etiam  omni  studio  promoveant,  tan- 
quam  operum  exactores  et  praefecti.  Si 
enim  per  gratiam  Dei  regenerati,  reno- 
vati  et  justificati  sumus;  utique  deinceps 
ambulandum  nobis  est  in  novitate  vitae 
et  operibus  justitiae ,  ut  promissam  salu- 
tem  assequamur:  quomodo  diserte  ratio- 
cinatur  Apostolus  Rom.  6.  Estque  plane 
similis  exhortatio  in  hac  epist.  cap.  prae- 
ced.  Nonnulli  sententiam  Apostoli  sic 
explicant :  ut  studeant  praecellere,  sive, 
piae  aliis  eminere  bonis  operibus,  sicuti 
decet  bonorum  operum  professores.  Sed 
hunc  sensum  Graeca  nou  facile  admit- 
tunt.  Eadem  phrasis  repetitur  infra  sub 
finem  epistolae. 

Haec  sunt  bona  et  utilia  hominibus. 
Bona,  Graece  xaAa:  quod  alii  vertunt, 
honesta.  Significat  enim  bonitatem  mo- 
ralem.  Pronomen,  haec ,  non  demonstrat 
opera,  sed  ea,  quae  dicta  sunt  de  justifi- 
catione  et  bonis  operibus:  quemadmodum 
et  capite  superiori,  cum  dixisset:  Secta- 
torem  bonorum  operum ,  mox  subjecit: 
Haec  loquere  et  exhortare.    Est  igitur 

commendatio  dictorum.  Haec ,  inquit, 
quae  dixi ,  et  in  sese  recta  atque  honesta 
suut,  et  hominum  societati  utilitatem  aoj- 
ferunt.  Metonymice  verbis  seu  dictis  tri- 
buit,  quod  convenit  rebus  significatis. 

9.  Stultas  autem  quaestiones ,  et  ge- 
nealogias,  et  contentiones ,  ct  pugnas 
legis  devita.  Superiori  doctrinae  a  se 
traditae  nunc  eam  opponit,  qua  Judai- 
zantes  occupabantur :  et  illam  quidem,  ut 
bonam  et  utilem  praedicavit;  hanc  vero 
fugiendam  docet  ut  vanam  et  inutilem. 
Pro  devita ,  quod  etiam  apud  Hierony- 
mum  et  Ambrosianum  legitur,  Erasmus 
vertit,  omitte.  Sed  antiquis  versionibus 
patrocinantur  Theophylactus  et  Oecume- 
nius  Gracci ,  testantes  idem  significari 
quod  fuge.  Plus  autem  est  fugere,  seu 
vitare,  quam  omittere.  Graece  est  7tspt- 
toxaoo.  Usus  est  eodem  Graeco  verbo 
Apostolus  2  Tim.  2.  ubi  nos  habemus : 
Profana  inaniloquia  devita. 

Stultas  quaestiones  vocat,  quae  carent 
rationabili  causa  quaerendi,  quaeque  nihil 
adferunt  aedificatiouis.  Quales  ut  pluri- 
mum  erant  Judaicae  quaestiones:  utpote 
de  rebus  frivolis ,  interdum  ridiculis,  non- 
nullis  etiam  plane  incertis,  ac  nulla  aucto- 
ritate  traditis.  Exempla  require  apud 
Hieronymum  et  Ambrosianura.  Caeterum 
hoc  crimine  non  facile  patiemur  notari 
scholastica  Theologorum  problemata. 
Quamvis  enim  multa  sint,  qnorum  ratio 
et  utilitas  non  statim  quibusvis  appareat: 
eos  tamen  haud  latet,  qui  pro  consuetu- 
dine  sensus  habent  in  sacris  Theologiae 
studiis  exercitatos. 

Genealogiae ,  quas  interpres  Ambro- 
sianus  Latine  reddidit  originum  enume- 
rationes,  quaenam  et  quales  ab  Apostolo 
taxentur,  diximus  ad  illud  1  Tim.  1.  Et 
genealogiis  interminatis.  Etenim ,  ut  re- 
fert  Hieronymus  in  hujus  loci  comm., 
Judaei  magnam  ex  eo  sibi  arrogabant 
scientiam ,  si  generationum  series  longo 
ordine  possent  enurnerare;  sive  eas  quae 
exstant  in  sacris  literis ,  sive  alias  quas- 
cunque  privatas  suarum  tribuum  ac  fami- 
liarum.  Atque  hujusmodi  disciplina  filios 
etiam   suos  a  teneris    annis   imbuebant. 


His  adjungit  Apostolus  contentiones ; 
quod  eae  soleant  esse  comites  stultarum 
et  inutilium  quaestionum.  Quanquam 
recte  intelligitur  in  universum  admonere 
Titum ,  ut  contentiones  vitet ,  etiam  ubi 
de  rebus  necessariis  incidit  disputatio, 
sicut  Timotheum  admonuit ,  dicens :  Noli 
contendere  verbis  2  Tim.  2. 

Denique  pugnas  legis,  sive,  ut  est  in 
Graeco ,  pugnas  legales ,  appellat  eas 
verborum  concertationes ,  quas  occasione 
legis  Mosaicae  Judaei  inter  se  movebant, 
maxime  de  ceremoniarum  in  ea  praescri- 
ptarum  observatione  et  modo.  Sunt  enim 
inutiles  et  vanae.  Refertur  ad  quatuor 
praecedentia;  stultas  quaestiones,  genea- 
logias ,  contentiones ,  et  pugnas  legales. 
Quas  omnes  inutiles  et  vanas  atque  su- 
pervacaneas  pronunciat;  praesertim  lege 
jam  abrogata  per  Christum;  quia  fructu 
pietatis  carent,  qui  solus  in  omni  dispu- 
tatione  spectandus  est. 

10.  Haereticum  hominem,  post  unam 
et  secundam  correptionem,  devita.  Grae- 
ce,  post  unam  et  alteram  admonitionem 
rejice:  quod  alii  vertunt,  fuge:  tametsi 
in  Graeco  diversum  est  verbnm  a  supe- 
riore :  Ttapaixoo.  Dicere  poterat  Titus: 
Mones  me,  ut  fugiam  contentiosas  dispu- 
tationes:  quid  igitur  agam  cum  eo ,  qui 
contendere  non  cessat  adversus  veritatem 
satis  sibi  declaratam  ?  Respondet  Aposto- 
lus ,  admonendum  esse  semel  et  iterum  : 
quod  si  ne  sic  quidem  acquiescat  sanae 
doctrinae,  repellendum  esse,  nec  amplius 
audiendum.  Graeca  vox  voofrsoia  admo- 
nitionem  significat,  non  qualemcunque, 
sed  quae  cum  reprehensione  et  severitate 
quadatn  fiat:  ut  recte  quoque  noster  in- 
terpres  correptionem  verterit ;  etsi  Hie- 
ronymus  admonitionem  mavult.  Porro, 
sive  admonitionem ,  sive  correptionem, 
intellige  ab  episcopo  faciendam;  eoque, 
non  ut  homine  privato ,  sed  ut  ecclesiae 
praefecto,  nimirum  cum  auctoritate  et 
potestate,  qua  etiam  excomuiunicatio- 
nem  ilii  minetur ,  ni  resipiscat. 

Hujusmodi  correptionem,  eamque  unam 
et  alteram,  adhiberi  vult  haeretico,  prius- 
quam   rejiciatur:    tum   quia   rejiciendus 


854 


C0MME3NTARIUS  IN  CAP.  III. 


non  est,  nisi  via  prius  tentata,  qua  revo- 
cari  possit  ad  sanam  mentem ;  tum  quia 
nec  constare  poterit,  quod  sit  haereticus, 
id  est  in  errore  pertinax ,  nisi  praecesse- 
rit  admonitio  cum  veritatis  declaratione. 
Nain  haereticus  est  non  omnis  ille,  qui 
quovis  modo  aberrat  a  recta  fide,  sed  qui 
fidem  Christianam  professus ,  contra  Ca- 
tholicae  et  Apostolicae  ecclesiae  senten- 
tiam  atque  doctrinam  satis  sibi  declara- 
tam ,  suum  errorem  illi  doctrinae  contra- 
rium  eligit  retinere.  A  qua  electione 
nomcn  accepit.  Hanc  haeretici  notionem, 
iicet  aliis  verbis,  tradit  nobis  August.  lib. 
18.  de  civit.  Dei  cap.  51.  Qui ,  inquit, 
in  ecclesia  Christi  morbidum  aliquid 
pravumque  sapiunt ;  si  correpti  ut  sa- 
num  rectumque  sapiant ,  resistunt  con- 
tumaciter ,  suaque  pestifera  et  morti- 
fera  dogmata  emendare  nolunt,  sed 
defensare  persistunt:  haeretici  ftunt. 
Nam  qui,  ut  idem  Augustinus  ait  epist. 
162.,  sententiam  suam  quamvis  falsam 
atque  perversam  nulla  pertinaci  ani- 
mositate  defendunt,  quaerunt  autem 
cauta  solicitudine  veritatem ,  corrigi 
parati,  quum  invenerint:  nequaquam 
sunt  inter  haereticos  deputandi.  Et  lib. 
4.  contra  Don.  cap.  16.  Si  aliquis  hoc 
idem  sentiat  de  Christo ,  quod  Photinus 
opinatus  est,  et  hoc  credit  esse  fidem 
CathoUcam ;  nondum  eum  dico  esse 
haereticum ,  nisi  manifestata  doctrina 
Catholicae  fidei  resistere  maluerit ,  et 
illud  quod  tenebat,  elegerit. 

Ex  his  liquet,  nemiuem  esse  haereti- 
cum,  nisi  pertinaciter  erret  in  fide :  perti- 
naciam  autem  ex  eo  aestirnandam,  si 
veritati  satis  sibi  manifestatae  nolit  ac- 
quiescere.  Quod  ut  cognoscatur,  admo- 
uitio  adhibenda  est,  et  veritas  declaranda. 
Jam  autem  talis  cognitus  non  amplius 
admittendus  est  ad  colloquium;  sed  aver- 
sandus  et  fugiendus.  Atque  id  est,  quod 
Titum  Apostolus  monet,  non  quidem 
propter  ipsius  periculum,  sed  quia  post 
unam  et  alteram  correptionem  prodita 
satis  haeretici  pervicacia  jam  frustra  cum 
eo  verbis  agitur,  seu  corripiendo ,  seu 
disputando.     Proinde    sibi   relinquendus 


est  et  precibus  agendum  apud  Deum ,  ut 
det  ei  poenitentiam.  Est  et  alt^ra  prae- 
cepti  ratio;  scilicet ,  ui  episcopi  et  pasto- 
ris  exemplo  commoniti  fideles  noverint, 
haereticum ,  ut  hominem  pestilentem  ,  fu- 
giendum  esse ;  etiamsi  censura  excommu- 
nicationis  nondum  accesserit. 

Sed  quaeritur,  cum  Christus  in  Evan- 
gelio  tres  correptionis  gradus  praescri- 
bat,  post  quos  frater ,  si  non  obtemperet, 
habendus  sit  velut  ethnicus  et  publica- 
nus  Matth.  18.,  quomodo  Paulus  post 
secundam  correptionem  velit  haereticum 
devitari  ?  Quaestionem  auget ,  quod  non- 
nulii  codices  olim  iantum  habebant,  post 
primam  correptionem  devita.  Sic  enim 
legit  S.  Ambrosius  lib.  2.  de  Abraham  cap. 
6.  et  ejus  tituio  comrnentator  loci.  Nam  sic 
eum  legisse  probant  haec  verba  commen- 
tarii :  Idcirco  hujusmodi  homines,  ut  inex- 
cusabiles  sint,  semel  oportere  corripi  dicit. 
Quin  et  Hieronymus  eam  lectionem  Graecis 
codicibus  adscribit,  tametsi  ab  Athanasio, 
utait,  improbatam.  Eadem  lectio  reperitur 
apud  Irenaeum  lib.  5.  cap.  3. ,  Tertull. 
lib.  de  praescript.  cap.  16.,  S:  Cyprian. 
Epist.  55.  et  Testim.  lib.  3.  cap.  78. 
Vide  Bellarm.  lib.  3.  de  laicis  cap.  22.  in 
solut,  object.  14.  Forte  respondebis,  Apo- 
stolum  scribere  ad  Titum,  qui  erat  Epis- 
copus ,  et  repraesentabat  Ecclesiam  ,  de 
qua  dicitur :  Si  Ecclesiam  non  audierit 
etc,  atque  ita  sufficere  vel  duas  correptio- 
nes,  vel  unam  solam.  At  contra  est,  quod 
Christi  praeceptum  etiam  Praelatos  obli- 
gat  ad  eum  correptionis  ordinem  servan- 
dum.  Nam  Petro  totius  Ecclesiae  futuro 
Pastori  Christus  loquebatur. 

Primum  resp.  lectionem,  quao  unam 
et  alteram  postulat  correptionem ,  quod 
receptissima  sit,  et  omnibus  hodie  codi- 
cibus,  tam  Graecis  et  Syris,  quam  Lati- 
nis  communis,  omnino  retincndam  esse. 
Qua  posita,  quanquam  responderi  posset, 
in  numero  non  esse  vim  faciendam,  ne- 
que  Apostolura  excludere  tertiam  cor- 
reptionem,  sed  magis  admittere :  ut,  sicut 
Hieronymus  ait,  in  ore  duorum  aut 
trium  testium  stet  omne  verbum ;  cer- 
tior  tamen  responsio  est,  ordinem  cor- 

reptionis  a  Christo  praescriptum  non  esse 
universalem  atque  adeo  non  pertinere  ad 
peccatores  manifestos,  sed  occultos;  ut 
ex  Evangclii  contextu  perspicuum  est. 
Apostolus  autem  loquitur  de  manitesto 
haeretico,  qui  pravam  suam  doctrinam 
inter  fideles  disseminat. 

Hic  restabat  objectio  removenda  eo- 
rum ,  qui  ex  hoc  loco  nituutur  ostendere, 
non  esse  tollendos  e  medio  haereticos. 
etiamsi  tales  sint,  ut  alios  sua  doctrina 
pervertanc.  Praecipit  Apostolus,  inquiunt 
vitandos  esse  haereticoo,  non  occidendos. 
Sed  pro  nobis  ipse  respondet  Calvinus, 
alias  esse  partes  episcopi,  alias  politici 
magistratus ;  ac  Paulum  Tito  scribentem 
non  disserere  de  officio  magistratus,  sed 
docerc  quid  episcopo  conveniat.  Haec 
ille  et  plura  in  eandem  sententiam ,  hac 
quidem  in  parte  sentiens  cum  Catholicis. 

11.  Sciens ,  quia  subversus  est,  qui 
ejusmodi  est.  Rationem  subjicit,  non  tam 
cur  fugiendus  sit  post  unam  alteramque 
correptionem  haeretieus,  qua  de  re  supra 
diximus ;  quam ,  cur  episcopo  deinceps 
ab  eo  corripiendo  cessandum.  Pro  sub- 
versus,  in  Ambrosiano  legitur  perversus, 
sed  rectius  alii  ex  Graeco  vertunt  ever- 
sus.  Sumpta  est  enim  metaphora  ab  ae- 
dificio ,  quod  si  fuerit  aliqua  sui  parte 
collapsum,  instaurari  potest;  at  eversis 
fundamentis  jam  nullus  est  reparationi 
locus.  Sic,  inquit,  eum,  qui  ejusmodi 
est,  id  est,  qui  semel  et  iterum  moni- 
tus  adhuc  in  errore  persistit,  noveris 
eversum  aut  subversum  esse,  videlicet 
dissipato  fidei  fundamento ;  ut  spes  nulla 
reliqua  sit,  admonitionibus  seu  correptio- 
nibus  apud  eum  quidquam  proficiendi, 
magis  autem  metuendum,  ne  saepius 
increpatus  per  avTircspiOTaoiv  quandam 
durior  efficiatur.  Non  excludit  omnem 
spem  Apostolus,  sed  eam,  quae  correptio- 
nibus  nititur.  Semper  enim  manet  illud 
Rorn.  11.  Potens  est  Deus  iterum  inse- 
rere  illos. 

Et  delinquit,  cum  sit  proprio  judicio 
condemnatus.  Deliwjuit,  Graece  peccat, 
ne  quis  in  vocabulo  delinquendi  vim  fa- 
ciat  peculiarem.     Pro  tribus  autem  voci- 


bus :  proprio  judicio  condemnatus,  una 
composita  dictio  est  auTOxaTaxpiTog ,  id 
est  a  seipso  aut  per  seipsum ,  id  est 
suapte  sententia  condemnatus.  Id  autem 
varie  exponitur.  A  nonnullis  hoc  modo  : 
Peccat  contra  conscientiam,  ut  qui  sciens 
et  prudens  veritatem  oppugnet,  itaque 
condemnat  seipsum.  Hic  sensus  non  po- 
testprobari.  Nam  qui  doctrinam  oppugnat, 
quam  veram  reputat,  valde  quidem  ille 
perversus  est,  non  tamen  haereticus:  hic 
autein  de  haeretico  sermo  est.  Alii  sic  ex- 
ponunt :  Peccat  in  eo,  quod  a  caeteris  om- 
nibus  dissidens ,  proprium  sequatur  judi- 
cium.  Sed  non  apparet,  quomodo  talis 
condemnet  seipsum,  id  quod  Graeca  voce 
signiticatur. 

Tertius  igitur  sensus  est:  Haereticum 
peccare ,  non  quomodocunque,  sed  ita, 
ut  proprio  se  judicio  condemnet,  dum 
praeveniens  quodammodo  judicium  epis- 
copi,  quo  condemnandus  esset  et  a  fide- 
lium  societate  separandus,  ipse  semetip- 
sum  ab  ea  separat,  palam  et  pertinaciter 
ab  ejus  doctrina  dissentiens.  Per  hoc 
ergo,  quod  dicit,  haereticum  esse  proprio 
judicio  condemnatum ,  distinguit  eum 
ab  aliis  excommunicatis.  Nam  alii  solent 
inviti  projici  extra  Ecclesiam ,  at  haere- 
tici  semetipsos  segregant,  ut  ait  Judas 
Apostolus,  id  est  seiosos  excommuni- 
cant.  Cum  igitur  excommunicatio  sit 
quaedam  condemnatio  ,  sic  enim  a  Patri- 
bus  vocatur,  imo  cum  sit  aeternae  con- 
demnationis  quaedam  anticipatio ,  sum- 
mumque  divini  judicii  praejudicium,  ut 
ait  Tertullianus  in  Apolog.  contra  gentes 
cap.  39.:  consequens  est,  haereticum  se- 
ipsum  etiam  condemnare. 

Non  dissimile  est,  quod  Dominus  ait 
Joan.  3.  Qui  non  credit,  jam  judicatus 
est,  id  est,  suae  condemnationis  manife- 
stam  habet  causam.  Nam  in  manifestis 
criminibus  dici  solet :  Hic  homo  judi- 
cium  suum  secum  portat.  Potest  autem 
haec  pars  dupliciter  annecti  superioribus : 
aut  ut  sit  secunda  ratio ,  cur  in  haeretico 
corrlpieudo  non  sit  ulterius  laborandum, 
velut  qui  jam  sit  condemnatus,  aut  ut 
sit  occupatiuncula ,   ne   quis  culpet  epis- 

copi  severitatem,  quod  eum  siue  spe 
correctionis  abjiciat.  Jani  enim,  iuquit, 
a  semetipso  condemnatus  est ,  et  proinde 
incorrigibilis. 

12.  Cum  misero  ad  te  Artemam  aut 
Tychicum ,  festina  ad  me  venire  Nico- 
polim.  Festina,  Graece  stude ,  da  ope- 
ram ,  non  enim  celeritatis ,  sed  sedulita- 
tis  significatio  est.  Hic  observa  provi- 
dentiam  Apostolicam.  Titi  praesentia 
opus  habet  ad  promovendum  aliis  in  locis 
Evangelium:  non  prius  tamen  eum  vult 
ad  se  venire,  quam  in  ejus  locum  sub- 
miserit  Artemam  aut  Tychicuin,  ne  Cre- 
tenses  episcopali  cura  destituerentur. 
Tale  quid  etiam  in  2.  ad  Tim.  epist. 
vidimus.  Ex  quibus  et  illud  patet,  non 
sic  ad  residentiam  in  propriis  Ecclesiis 
episcopos  teneri ,  ut  non  interdum  publici 
boni  causa  possint  ad  tempus  abesse, 
modo  ne  desint  interim ,  qui  gregibus 
eorum  praestmtes  invigilent.  De  Tychico 
frequens  alibi  mentio  est :  Artemas  autem, 
quis  fuerit,  aliunde  non  habemus ;  ex  hoc 
tamen  loco  colligitur,  Pauli  discipulum 
fuisse,  eumque  idoneum,  qui  Ecclesiam 
regeret.  Nicopolis,  Hieronymo  teste,  ea 
civitas  est,  quae  ob  victoriam  Augusti, 
quod  ibi  Antonium  Cleopatramque  supe- 
rarit,  nomen  accepit.  Haec  sita  est  in 
Epiro,  contermina  Graeciae.  An  autem 
in  ea  scripta  sit  haec  Epistola,  discussi- 
mus  in  argumento.  Ibi  enim  statui  hye- 
mare.  Td  est  hysmem  transigere ,  quod 
Latine  dicitur  hybernare.  Non  hoc  dicit, 
quasi  vaeaturus  ab  opere  evangelico, 
propter  hyemis  incommoda,  ut  solent 
milites  in  hyberna  deduci,  sed  quia  res 
Evangelii  poscebat,  ut  Nicopoli  tantisper 
subsisteret.  Vide,  quae  diximus  1  Cor. 
16.  ad  illud :  Vel  etiam  hyemabo. 

13.  Zenam  legisperitum ,  et  ApoJlo 
solicite  praemitte ,  ut  nihil  illis  desit. 
Quod  nos  habemus:  solicite  praemitte, 
melius  alii  vertunt  ex  Graeco  :  studiose 
deducito  seu  prosequere.  Quod  officium 
solet  hospitibus  abeuntibus  exhiberi.  Tn 
qua  significatione  etalibinon  raro  Graecum 
hoc  verbum  occurrit  tam  in  Actis,  quam 
Epistolis  Apostolicis,  ubi  nos  Latine  eemper 


habemus:  deducere ,  ut  mirum  sit  inter- 
pretem  hic  aliud  reddidisse.  Commendat 
igitur  Tito  Zenam  et  Apollo,  ut  per  Cre- 
tam  iter  facturis  viaticum  subministrari 
curet,  ne  quid  iis  desit.  Apollo  quis 
fuerit,  ex  Actis  Apost.  et  1.  ad  Cor.  epist. 
notum  est.  Hieronymus  episcopum  Co- 
rinthiorum  vocat,  et  propter  eorum  dis- 
sensiones  ad  vicinam  insulam  Cretam 
cum  Zena  transfretasse  putat,  iisque  dis- 
sidiis  a  Paulo  per  Epistolam  sedatis, 
Corinthum  revertisse.  Zenam,  de  quo 
alibi  nihil  legitur,  vocat  legisperitum, 
Graece  vofxtxov,  quem  Hieronymus  in- 
terpretatur  legis  doctorem ,  quod  talis 
apud  Judaeos  aliquando  fuisset,  eoque 
nomine  postquam  ad  Christum  transierat, 
evangelicae  legis  esset  idoneus  minister. 

14.  Discant  autem  et  nostri  bonis 
operibus  praeesse  ad  usus  necessarios. 
Rationem  viatici  procurandi  ostendit. 
Discant,  inquit,  te  hortante,  nostri,  id 
est  Christiani,  qui  apud  te  sunt,  bonis 
operibus  praeesse  atque  intendere,  ubi- 
cunque  postulat  necessitas,  qualis  ista 
erat  deducendi  viros  Apostolicos  Zenam 
et  Apollo.  Quid  sit  bonis  operibus  prae- 
esse ,  superius  explicatum  est.  Nounulli 
ex  hac  locutione  probari  posse  putant, 
hominem  esse  dominum  suarum  actionum 
et  liberum  habere  arbitrium  etiam  in  iis, 
quae  ad  pietatem  pertinent,  quod  hodio 
sectarii  negant.  Ut  non  si?it  infructuosi. 
Non  putent,  inquit,  se  gravari,  si  urge- 
antur  ad  hujusmodi  benignitatis  opera: 
Non  enim  onus  est ,  sed  fructus;  si  bo- 
nis  operibus  stuodiose  propter  Deum  in- 
cumbant.  Per  haec  enim  ipsis  aeterna 
vita  comparatur. 

15.  Salutant  te,  qui  mecum  sunt, 
omnes.  More  suo  salutationibus  Episto- 
lam  claudit.  Salutem,  inquit,  tibi  pre- 
cantur  omnes,  qui  mecum  sunt,  id  est 
familiares  et  adjutores  mei.  Saluta  eos, 
qui  ncs  amant  in  fide.  Addit  in  fide, 
non  quod  essent  apud  Cretenses ,  qui 
Paulum  aliter,  quam  in  fide  amarent,  sed 
utinnuat,  qualis  omnium  Christianorum 
amor  esse  debeat,  scilicet  profectus  et 
directus  a  fide. 

Gratia  Dei  cum  omnibus  vobis. 
Amen.  In  Graeco  et  Syro  genitivus  Dei 
non  exprimitur,  sed  intelligitur.  Cum 
omnibus  vobis,  id  est  fidelibus,  qui 
apud  te  sunt.  Hypograpbe  Graeca  sic 
babet :  Scripta  ex  Nicopoli  Macedoniae. 


Quid  de  ea  sentiamus,  in  argumento 
dictum  est.  Adjiciunt  nonnulli,  missam 
esse  per  Zenam  et  Apollo.  Quod  ex  su- 
periori  eorum  commendatione  quandam 
babet  probabilitatem. 


IN  EPISTOLAM 

BE  ATI  PAULI   APOSTOLl 

AD     PHILEMONEM 

G  0  M  ffl  E  N  T  A  R  I  U  S. 


►  frfrfe>^>g;<33aHM~ 


AiiGLMEMLM  EPiSTOLAE. 


£  hilemon,  ad  quem  haec  scribitur  Epi- 
stola,  Pauli  diseipulus,  vir  clarus  erat 
apud  Colossenses;  cujus  domum  Colossis 
ad  sua  tempora  permansisse  testatur 
Theodoretus.  Hospitalem  fuisse  et  foven- 
dis  auxilio  fratribus  expositum,  satis  liaec 
ipsa  Epistola  loquitur.  Cujas  quidem 
scribendae  causa  fuit  ejusmodi :  Erat 
Philemoni  servus  Onesimus,  qui  furto 
facto  fugam  iniit.  Mox  utriusque  crimi- 
nis ,  fugae  et  furti  poenitentia  ductus 
Romam  se  contulit  ad  Paulum  captivum, 
quem  hero  suo  noverat  esse  amicum.  Ab 
eo  susceptus  et  Christi  fidem  edoctus, 
atque  baptizatus ,  aliquamdiu  ministravit 
ei  iu  carcere;  donec  satis  in  pietate  con- 
firmatum  remittere  eum  Philemoni  visum 
fuit.  Remittit  autem  cum  his  literis  com- 
mendatitiis,  in  quibus  miro  studio  id 
agit,  ut  servum  Domino  reconciliet.  Nec 
vero  dubium,  quin  Pauli  precibus  Phile- 
mon  annuerit,  ac  plus  etiam  praestiterit, 
quam  rogatus  esset.  Nam  lnanumissum 
fuisse  Onesimum  ex  eo  constat,  quod  po- 
stea  Timotheo  in  episcopatu  Ephesiorum 
successerit;  uti  liquido  probat  B.  Ignatii 
ad  Ephesios  epist. ,    in  qua  Onesimi,    ut 


illorum  Episcopi,  valde  honorificam  facit 
mentionem. 

Referunt  Hieronymus ,  Chrysostoraus 
et  Theophyiactus,  fuisse  quosdam,  qui 
negarent  huic  Epistolae  locum  inter 
Scripturas  sacras ,  propter  humilitatem 
argumenti,  eo  quod  ad  hominem  priva- 
tum  ac  de  re  privata  scripta  sit.  Sed 
bene  ab  iisdem  respondetur,  utcumque 
argumentum  humile  et  abjectum  videatur, 
haudquaquam  indignum  esse  spiritu  Dei; 
quo  auctore  Paulus  hanc  Epistolam  scri- 
bens ,  in  commendando  et  reconciliando 
extremae  sortis  homine,  tam  egregium 
charitatis  exemplum  universae  Ecclesiae 
reliquerit,  etiamsi  nullum  hic  doctrinae 
Christianae  caput  ex  professo  tractetur. 
Sane  Chrysostomus  quatuor  utilitates  in- 
signes  ex  hac  Epistola  colligit ;  quas  apud 
eum  in  argumento  videre  est.  Easdem 
breviter  recenset  Theophylactus. 

Scripta  est  Romae  e  vinculis ,  quorum 
quinquies  meminit.  Missa  per  Onesimum ; 
unacumEpistola  ad  Colossenses,  Tychico 
ad  perferendum  tradita.  Simul  enim  mis- 
sas  fuisse  has  duas  Epistolas,  manifeste 
apparet.  Nam  utraque  Timotheum  Paulo 

conjungit  in  principio,  utraque  Archip- 
pinn  compellat;  denique  utraque  eosdem 
habet  salutatores  in  fine,  Epaphram,  Mar- 
cum,  Aristarchum,  Demam  et  Lucam. 
Eodem  tempore  scriptas  fnisse  Episto- 
las  ad  Ephesios  et  ad  Philippenses,  affir- 
mat  Hietonymus  et  docere  couatur.    Cu- 


jus   sententiam    aliis    in   locis    expendi- 
mus. 

Epistolae  hujus  quam  admirandum  sit 
artificinm,  Graeci  expositores  passim  in- 
ter  commentandum  annotant :  Cajetanus 
quoque  sub  finem  sui  commentarii,  et 
Erasmus  annot.  in  hanc  Epistolamultima. 


Paulus,  vinctus1)  Christi  Jesu,  et  Timotheus 2)  frater,  PhUemoni 
dilecto,  et  adjutori  nostro,  2.  et  Appiae  sorori  charissimae,  et  Archippo  3) 
commilitoni  nostro ,  et  Ecclesiae,  quae  in  domo  tua  est.  3.  Gratia 
vobis  et  pax  a  Deo  Patre  nostro ,  et  Domino  Jesu  Christo.  4.  Gratias 
ago  Deo  meo4),  seraper  meraoriam  tui  faciens  in  orationibus  meis,  5. 
audiens  charitatem  tuam  et  fidem,  quam  habes  in  Domino  Jesu  et  in 
omnes  Sanctos:  6.  ut  communicatio  fidei  tuae  evidens  fiat  in  agnitione 
omnis  operis  boni,  quod  est  in  vobis  in  Christo  Jesu.  7.  Gaudium  enim 
magnum  habui,  et  consolationem  in  charitate  tua :  quia  viscera  Sanctorum 
requieverunt 5)  per  te,  frater.  8.  Propter  quod  multara  fiduciara  habens 
in  Christo  Jesu  imperandi  tibi,  quod  ad  rem  pertinet:  9.  propter  cha- 
ritatem  magis  obsecro,  cum  sis  talis,  ut  Paulus  senex,  nunc  autem  et 
vinctus  Jesu  Christi:  10.  Obsecro  te  pro  meo  filio ,  quem  genui  in 
vinculis6),  Onesimo7),  11.  qui  tibi  aliquando  inutilis  fuit,  nunc  autem 
et  mihi  et  tibi  utilis,  12.  quem  remisi  tibi.  Tu  auteni  illum,  ut  mea 
viscera8),  suscipe:  13.  quem  ego  volueram  mecum  detinere,  ut  pro  te 
mihi  ministraret  in  vinculis  Evangelii:  14.  sine  consilio  autem  tuo  nihil 
volui  facere ,  uti  nc  velut  ex  necessitate  bonum  tuum  esset,  sed  volun- 
tarium.  15.  Forsitan  enim  ideo  discessit  ad  horam  a  te,  ut  aeternura 
illum  reciperes:  16.  jam  non  ut  servum,  sed  pro  servo  charissiraum 
fratrem9),  maxime  mihi:  quanto  autem  magis  tibi,  et  in  carne,  et  in 
Domino?  17.  Si  ergo  habes  me  socium,  suscipc  illum  sicut  me10). 
18.  Si  autem  aliquid  nocuit  tibi,  aut  debet:  hoc  mihi  imputa.  19. 
Ego  Paulus  scripsi  mea  manu:  ego  reddam,  ut  non  dicam  tibi,  quod 
et  teipsum  mihi  debes11):  20.  ita  frater.  Ego  te  fruar 12)  in  Domino : 
refice  viscera  mea  in  Domino.  21.  Confidens  in  obedientia  tua  scripsi 
tibi :  sciens  quoniam  ct  super  id,  quod  dico ,  facies.  22.  Simul  autem 
et  para  mihi  hospitium :  nam  spero  per  orationes  vestras  donari  me 
vobis 13).    23.  Salutat  te  Epaphras14).   concaptivus  meus  in  Christo  Jesu, 


t)  Vers.  9.  13.  Act.  28.  16.  2)  coli  i.  1.  4.  3.  3)  Col.  4.  17.  *)  Eph.  I,  16.  seq.  Phil. 
1,  3.-5.  *)  1  Thess.  4,9.  6)  I  Cor.  4.  15.  7)  Col.  4.9.  8)  Vers.  16.  9)  \UUth.  "23,  8. 
W)  Vers.  12.    »)  1  Cor.  9,  11.    l2)  Vers.  12.  17.    «j  2  Cor.  1,  10.  11.    »)  Col.  4,  12. 

COMMENTARIUS 


24.  Marcus,    Aristarchus  *) ,    Demas,    et   Lucas2),    adjutores    mei. 
Gratia  Domini  nostri  Jesu  Christi  cum  spiritu  vestro,  Amen. 


25 


S  U  M  M  A  R  I  U  M. 

Laudans  Philemonem  de  beneficentia  in  Christianos  commendat  ei  Onesimum  servum  fugitivum, 
quem  ipse  captivus  Christo  genuerat,  ac  rogat,  ut  eum  jam  plane  alium  in  gratiam 
recipiat. 


1.  Paulus  vinctus  Christi  Jesu.  Sta- 
tim  initio  vincula  sua  praetendit,  ut  mi- 
sericordiam  commoveat  pro  Onesimo  sup- 
plicaturus,  ac  si  tacite  diceret :  per  haec 
vincula,  quae  pro  Christo  patior,  te  ob- 
secro. 

Et  Timotheus  frater.  Fratrem  suum 
Timotiieum  vocat  honoris  causa,  quod 
eum  haberet  operis  Evangelici  socium, 
tametsi  subsidiarium  ac  dignitate  longe 
inferiorem.  Qua  ratione  alibi  eum  filiuin 
suum  appellat.  Hunc  autem  sibi  adjungit, 
ut  duorum  intercessio  plus  valeat.  Ac 
forte  per  Timotheum  erat  Onesimus  ad 
Paulum  adductus. 

Philemoni  dilecto  et  adjutori  nostro. 
Dilecto  ayaTCYjTOji,  nomen  est  non  parti- 
cipium,  quemadmodum  et  vinctus,  <5sa- 
uiog,  paulo  ante.  Adjutorem  vero,  sive 
ut  in  Graeco  est,  cooperarium  suum 
Philemonem  salutat,  non  quod  episcopus 
esset  Colossensium,  ut  quidam  putant,  is 
enim  Epaphras  erat,  ut  ex  Epistola  ad 
Colossenses  facile  conjicitur,  sed  quod 
rebus  et  opere,  quo  poterat,  Evangelium 
Christi  promoveret.  Quo  sensu  Rom.  16. 
et  Phil.  4.  mulieres  aliquot  laudantur, 
quod  Evangelii  essent  cooperatrices. 

2.  Et  Appiae  sorori  carissimae.  Graece 
dilectae,  idem  nomen  cum  superiori.  Nec 
additur  sorori.  At  e  diverso  Hieronymas 
sorori  legit  non  dilectae.  Unde  mihi  su- 
spicio  est  Graecos  codices  olim  variasse, 
ut  in  aliis  esset  ayaTcrjT^,  dilectae;  in 
aliis  aSsXcpig,  sorori,  camque  eadem  va- 
rietas  ad  Latinos  codices  manasset,  utram- 
que  lectionem  fuisse  conflatam  in  unam  : 
sotoH  dilectae  seu  carissimae.  Appiam 


hanc  Philemonis  uxorem  fuisse  verisimile 
cst.  Alioqui  non  eam  Apostolus  antepo- 
neret  Archippo.  Legitur  autem  tam  in 
Menologio  Graecorum,  quam  in  Ecclesiae 
Komanae  martyrologio  ad  diem  22.  No- 
vemb.  Philemonem  et  Appiam  Colossis 
sub  Nerone  pro  Christi  fide  lapidibus  ob- 
rutos  fuisse. 

Et  Archippo  commilitoni  nostro.  Cur 
Archippum  appellet  suum  et  Timothei 
commilitonem,  ex  Epistola  ad  Colossen- 
ses  intelligi  potest,  in  qua  sub  finem  ita 
scribit:  Dicite  Archippo,  vide  ministe- 
rium ,  quod  accepisti  in  Domino ,  ut 
illud  impleas.  Erat  igitur  Archippus  in 
Ecclesiae  Colossensis  ministerio,  sive  ut 
presbyter,  sive,  quod  magis  putamus,  ut 
diaconus.  Nam  Graece  illic  pro  ministe- 
rio  est  <5iaxovia.  Cur  autem  ecclesiasti- 
cum  ministerium  metaphorice  militia  vo- 
cetur,  et  ministri  commilitones,  ea  ratio 
est,  quia  in  castris  Ecclesiae,  more  mili- 
tum,  excubias  agunt,  et  pro  ea  defendenda 
et  propaganda  assidue  ex  officio  laborant. 
De  hac  militia  sermo  fuit  1  Tim.  1.  et  2 
Tim.  2. 

Et  Ecclesiae,  quae  in  domo  tua  est. 
Erasmu3  vertere  maluit  congregationi, 
quam  Ecclesiae,  non  considerans  Aposto- 
licum  loquendi  morem,  quo  Ecclesia  di- 
citur  non  quaevis  congregatio,  sed  ordi- 
natus  fideliura  coetus,  in  quo  ad  scopum 
Christianae  religionis  alii  regunt,  alii  re- 
guntur;  etiamsi  unius  tantum  sint  domus 
aut  familiae.  Sic  idem  Apostolus  loquitur 
Rom.  ult.,  1  Cor.  ult.  et  Col.  4.  Quod  ait 
tua,  ad  Phileraonem  refertur,  ad  quem 
principaliter  hanc  Epistolam  scribit.  Nam 


*)  Act.  12,  12.  15,  37.     Col.  4,  10.    2)  Col.  4,  14. 

aliorum  ideo  tantura  adscripsit  nomina, 
quo  majorem  ad  id,  quod  petit,  benevo- 
lentiam  sibi  pararet. 

3.  Gratia  vobis  et  pax  a  Deo  Patre 
nostro  et  Domino  Jesu  Christo.  Solen- 
nis  est  Pauli  salutatio,  de  qua  saepe  alias 
dictum  est. 

4.  Gratias  agoDeo  meo,  semper  me- 
moriam  tui  faciens  in  orationibus  meis. 
Adverbium  semper,  medio  loco  positum, 
etsi  possit  ad  utrumvis  hinc  inde  referri, 
rectius  tamen  sequentibus  connectitur, 
hoc  sensu :  Ego  Paulus,  qui  semper  tui 
facio  mentionem  in  orationibus  meis,  id 
est  qui  nunquam  oro,  quin  tui  memine- 
rim,  tuamque  salutem  Deo  commendem, 
eidem  Deo  meo  gratias  ago.  Plerumque 
haec  duo  conjungit  Apostolus,  orationem 
et  gratiarum  actionem ,  quia  gratiarum 
actio  petitionem  commendat  et  quantum- 
cunque  jam  acceperis,  nunquam  deest, 
quod  adhuc  petatur.  De  quibus  autem 
gratias  agat,  indicant  sequentia. 

5.  Audiens  charitatem  tuam  et  fldem. 
Cum  audiam,  inquit,  multa  de  charitate 
tua,  gratias  ago.  Charitatem  priori  loco 
nominat,  vel  quod  dignitate  fidem  ante- 
cedat:  major  enim  horum  charitas  1 
Cor.  13.,  vel  ut  subnectendo  fidem  chari- 
tati,  significet,  se  loqui  non  de  quacunque 
charitate  seu  dilectione,  sed  de  ea,  cujus 
opera  ex  fide  procedant,  sine  qua  ne- 
queunt  esse  Deo  accepta.  Textus  Am- 
trosianus  fidem  anteponit  charitati,  nec 
non  editio  Syriaca,  sed  Graecis  et  Lati- 
nis  omnibus  reclamantibus. 

Quam  habes  in  Domino  Jesu  et  in 
omnes  Sanctos.  Graece  ad  Dominum 
Jesum.  Quamvis  autem  in  Graeco  diver- 
sae  sint  praepositiones  TUpog  et  et<7,  ad  et 
in,  fere  tamen  interpretes  eas  hoc  loco 
confundunt,  tanquara  idem  6ignificantes. 
Unde  Ambrosianus  legit:  In  Dominum 
Jesum  et  in  omnes  Sanctos.  Et  neoterici 
vertunt :  Erga  Dominum  Jesum  et  erga 
omnes  Sanctos.  Ipse  etiam  Hieronymus, 
etsi  legat:  In  Domino  Jesu,  quod  ejus 
commentarius  satis  prodit,  indistincte  ta- 


men  de  utroque  casu  loquitur.  Sed  de 
sensu  videamus.  Nulla  quidem  dubitatio 
est,  quomodo  fides  esse  dicatur  in  Domi- 
num  Jesum,  fide  enim  credimus  in  Chri- 
stum  filium  Dei.  Sed  quomodo  fidem  quis 
habeat  in  Sanctos,  merito  quaeritur,  cum 
in  symbolo  fidei  tantum  dicamus:  Credo 
in  Deum  Patrem,  et  in  Filium,  et  in 
Spiritum  S.  De  aliis  autem,  nulla  addita 
praepositione:  Credo  sanctam  Ecclesiam 
catholicam,  Sanctorum  communionem 
etc.  Nam  credere  in  aliquem  ecclesiastica 
phrasi  e  Scripturis  desumpta,  professio 
divinitatis  est.  Unde  et  Christus  quando 
dixit  Joan.  14.  creditis  in  Deum,  et  in 
me  credite,  Deum  se  esse  significavit. 

Quanquam  Hieronymus  sine  scrupulo 
concedit,  adeoque  affirmat,  etiam  in  San- 
ctos  credendum  esse,  sed  hoc  sensu,  quia 
qui  credit  in  Deum,  consequenter  omnia 
credit,  quae  de  Sanctis  Deo  auctore  tra- 
dita  sunt  in  Scripturis.  Quin  et  apud  ve- 
teres  hic  sermo  legitur:  credere  in  san- 
ctam  Ecclesiam.  Verum  sensus  ille  ab 
Hieronymo  redditus  huic  Apostoli  loco 
non  quadrat.  Sanctos  enim  vocat  Apo- 
stolus  non  illos  eximios,  quos  utriusque 
testamenti  Scriptura  commemorat,  ut 
Abraham,  Mosem,  Eliam,  Joannem  Ba- 
ptistam,  sed  in  universum  fideles  seu 
Christianos.  Est  enim  Ecclesia  Sancto- 
rum  societas.  Quidam  igitur  Apostolum 
sic  exponunt:  Quam  fidem  habes  in  om- 
nes  Sanctos,  id  est,  quam  adhibes  sanctis 
fratribus  Christum  annuntiantibus.  Alii 
sic :  Quam  habes  communem  cum  omni- 
bus  Sanctis,  id  est  fidelibus.  Sed  violen- 
tae  sunt  hae  interpretatione3. 

Nobis  admodum  probatur  Theodoreti 
distinctio,  qua  singula  reddantur  singulis, 
ita  quidem  ut  fides  ad  Dominum  Chri- 
stum  referatur,  charitas  autem  ad  omnes 
Sanctos,  sitque  sensus  hujusmodi:  Gratias 
ago  Deo  meo  de  his,  quae  fama  referente 
de  te  audio,  scilicet  de  fide  tua,  quam  ha- 
bes  in  Dominum  Jesum,  et  de  charitate, 
quam  passim  erga  omnes  Sanctos,  id  est, 
Christianos,  ipsis  operibus  exerces.  Haec 
distinctio,  praeterquam  quod  lucem  huic 
loco  adfert  alioquin  obscuro,  magnam  ac- 

cipit  probabilitatem  ex  Epist.  ad  Col., 
quae  et  scripta  est  eodem  tempore,  quo 
ista,  et  eodem  destinata.  Nam  in  ea  cap. 
1.  post  alia  verba  istis  similia  sic  legitur: 
Audientes  fidem  vestram  in  Christo  Je- 
su  et  dilectionem,  quam  habetis  in  San- 
ctos  omnes.  Cur  autem  dicat:  in  omnes 
Sanctos ,  cum  etiam  malos  et  infideles 
diligere  jubeamur,  ad  locum  jam  memo- 
ratum  reddita  a  nobis  est  ratio. 

Vt  communicatio  fidei  tuae  evidens 
fiat  in  agnitione  omnis  boni.  Quidain 
codices,  quibus  volunt  Regia  biblia,  le- 
gunt:  omnis  operis  boni.  Nobis  videtur 
intelligendumpotius,  quam  adscribendum : 
nam  et  infra  bo?ium  absolute  dixit  pro 
bono  opere.  Illud  quoque,  quod  nos  ha- 
bemus  evidens,  Hieronyrnus  ait  in  Graeco 
melius  baberi:  IvspYrjc,  id  est  efficax 
sive  operatrix.  Nam  et  Chrysostomum 
ejusque  sequaces  eam  vocem  Graecam 
legisse  testantur  eorum  commentarii.  Nec 
secus  legit  Syrus  interpres,  dum  ita  cir- 
cumloquitur:  reddens  fructus  in  operi- 
bus.  Secundumhos  Apostolus,  posteaquarn 
exposuit,  de  quo  Deo  gratias  solitus  sit 
agere,  nunc  subjungit,  quid  in  orationibus 
suis  a  Deo  petat,  ut  sensus  sit:  Oro,  ut 
fides  tua,  quam  laudavi,  efficaciter  sese 
communicet  ac  manifestet  per  opera  bona. 
Fides  enim  ex  operibus  comprobatur, 
juxta  illud  Jacob.  2.  Ego  ostendam  tibi 
ex  operibus  fidem  meam.  Sed  cum  Pau- 
lus  Philemonem  jam  ante  laudavcrit  non 
solum  a  fide  Christi,  verum  etiam  a  cha- 
ritate,  quam  habebat,  id  est  opere  decla- 
rabat  in  omnes  Sanctos,  parum  commode 
videtur  haec  precatio  subjungi,  ut  fides 
ejus  fiat  efncax;  nisi  intelligas,  magis  ac 
magis,  quomodo  plerique  expKcant. 

Sciendum  autem,  id,  quod  Latine  est 
evidens,  Graece  dici  IvapYrjq  per  a/.cpa, 
ut  dubium  non  sit,  quin  ita  noster  inter- 
pres  in  Graeco  legerit.  Quam  et  veram 
esse  lectionem,  videlicet  scribarum  incu- 
ria  jam  olim  unius  literae  commutatione 
depravatam,  facile  mihi  persuasero,  quod 
sensum  efficiat  planiorem  atque  instituto 
Pauli  cong-ruentiorem.  Est  enim  famae, 
de  qualoquebatur,  amplificatio,  pertinens 


ad  majorem  laudem  Philemonis.  Etenim 
particula  ut,  Graece  otuok^  non  causam 
denotat,  sed  eventum. 

Hoc  igitur  est,  quod  dicit :  Audio  fidem 
tuam  in  Christum,  audio  et  charitatem  in 
omnes  Sanctos ;  adeo  sane,  ut  illa  tua  in 
sanctos  beneficentia  ex  fide  profecta  neu- 
tiquam  latere  possit,  sed  omnibus  evidens 
ac  manifesta  fiat,  agnoscentibus  et  prae- 
dicantibus  opera  tua  bona,  quae  plurima 
facis.  Similem  lectionis  varietatem  in  eo- 
demGraeco  vocabulo  disci\ssimus  ad  illud 
1  Cor.  ult.  Ostium  enim  apertum  est 
magnum  et  evidens.  Quid  autem  Apo- 
stolica  phrasi  sit  communicatio  in  San- 
ctos,  alia  loca  plauius  ostendunt,  ut  Rom. 
12.  Necessitatibus  Sanctorum  commu- 
nicantes,  et  Heb.  ult.  Beneficentiae  et 
communionis  nolite  oblivisci.  Sensum, 
quem  dedimus,  ex  iis  etiam,  quae  B. 
Thomas  in  hunc  locum  scribit,  elicere 
promptum  est.  JPorro  tota  haec  Philemo- 
nis  laudatio  eo  spectat,  ut  excitetur  ad 
charitatem  etiam  Onesimo  praestandam, 
utpote  jam  sancto,  id  est  fideli  et  fratri, 
sicut  infra  dicit. 

Quod  est  in  vobis  in  Christo  Jesu. 
Ne  Philemon  tanta  sui  laude  extollatur; 
primura  opera  ejus  aliis  facit  communia, 
quasi  partein  eorum  in  alios  transferens, 
dum  non  dicit,  in  te,  sed,  in  vobis.  Per 
hoc  autem  significat  domesticam  Phile- 
monis  Ecclesiam  bonorum  operum  ejus 
adjutricem.  Deiude  monet,  unde  ea  ha- 
beat,  scilicet  ex  beneficio  gratiae  Christi; 
ut,  quemadmodum  annotat  Hieronymus, 
quicquid  boni  in  Philemone  laudatur,  inde 
bonum  sit,  quia  de  fonte  Christi  ducatur. 
Potest  autem  illud,  in  Christo  Jesu,  quo- 
niam  Graece  est,  in  Christum  Jesum, 
sic  etiam  intelligi :  Quae  bona  opera  fiunt 
a  vobis  erga  Christum  Jesum.  Nam,  ut 
admonet  Theophylactus  et  Oecumenius, 
in  Christum  refertur,  quicquid  boni  egen- 
tibus  impenditur,  maximeque  sanctis,  ni- 
mirum  attestante  Doraino :  Quod  wni  ex 
fratribus  meis  minimis  fecistis ,  mihi 
fecistis.  Notandum,  hic  multos  codices 
tam  Graecos,  quam  Latinos  pro  secunda 
persona  primam  exhibere:  quod  est  in 

nobis.  Quod  et  apud  Oecumenium  legitur. 
Sed  veram  e3se  lectionem,  quam  inter- 
pretati  sumus ,  ipse  contextus  sermonis 
satis  ostendit. 

7.  Gaudium  enim  magnum  habui  et 
consolationem  in  charitate  tua.  Graece : 
Gaudium  enim  habemus  multum  et  con- 
solationem  super  charitate  tua.  Dicit 
habemus ,  vel  quia  loquitur  in  persona 
fidelium,  qui  erant  Romae,  vel  quia  Ti- 
motheum  secum  loquentem  facit.  Multi 
Graeci  codices  pro  gaudio  gratiam  le- 
gunt.  Est  enim  inter  Graeca  vocabula 
^aptv  et  /apav  unius  tantum  literae  dis- 
crimen,  ut  facilis  sit  lapsus  ex  uno  in 
alterum.  Quod  et  contigit  in  tertia  Joan- 
nis  epistola,  ubi  vulgati  codices  habent: 
Majorem  horum  non  habeo  gratiam ; 
cum  in  Graeco  sit  x«pav  gaudium.  Quam 
et  hujus  loci  genuinam  esse  lectionem  ar- 
bitramur.  Sentit  enim  Apostolus,  jure  se 
gratias  agere  Deo  de  charitate  Philemo- 
nis,  quod  ex  ea  multorum  seimonibus  ad 
se  delata  perciperet  iugentem  animo  lae- 
titiam,  atque  in  vinculis  et  afflictionibus 
consolationem.  Quae  fuerit  autem  ea 
charitas,  rursus  explicat. 

Quia  viscera  sanctorum  requieverunt 
per  te,  frater.  Requieverunt,  id  est  re- 
focillata  sunt,  quod  infra  vertit  reficere, 
id  est  recreare,  refocillare.  Viscera  pe- 
culiari  idiomate  scripturae  novi  testa- 
menti  significare  solent  intimum  erga  alios 
affectum  amoris  et  misericordiae,  ut  Lu- 
cae  1.  Per  viscera  misericordiae  Dei 
nostri.  Philip.  1.  Quomodo  cupiam  om- 
nes  vos  in  visceribus  Jesu  Christi,  et 
cap.  2.  Si  qua  viscera  ac  miserationes. 
1  Joan.  3.  Et  clauserit  viscera  sua  ab 
eo.  Unde  et  commotio  viscerum  metouy- 
mice  commiserationem  significat,  Genes. 
41.  et  3.  Reg.  3.  Verum  in  hac  epistola, 
in  qna  ter  viscera  leguntur,  magis  pro- 
prie  videtur  hoc  nomen  accipi,  videlicet 
pro  hominibus,  quorum  sunt  viscera;  cum 
quadam  tamen  connotatione  miseriae  mi- 
sericordiam  provocantis.  Itaque  sensus 
est:  Philemonem  suam  charitatem  in  eo 
declarasse,  quod  sanctos,  id  est  fideles, 
inopia  aut  miseria  corporali  pressos  mi- 


sericorditer  refocillasset.  Suggerit  hunc 
sensum  Cajetanus ;  aliorum  expositiones, 
quia  coactiores  videntur,  praetereo.  Quod 
addit,  frater,  affectus  magnitudinem  ex- 
primit,  quasi  dicat:  propter  haec  merito 
mihi  diligendus  es  ut  frater.  Hactenus 
exordium.  Sequitur  nunc  propositio. 

8.  Propter  quod  multam  habens  fidu- 
ciam  in  Christo  Jesu  imperandi  tibi 
quod  ad  rem  pertinet.  Graece,  quod  de- 
cens  est,  id  est,  quod  convenit  te  facere; 
pro  quo  vertit  Erasmus,  id  quod  officii 
tui  erat.  Minus  placet  Hieronymi  lectio, 
quod  prodest.  Ulud  quoque  monemus, 
particulam  tft  Christo  non  ad  verbum 
subsequer.s  imperandi  (quod  cuipiam  vi- 
deri  posset),  sed  ad  praecedentia  referen- 
dam ,  quemadmodum  patet  ex  Graecis, 
ubi  hic  est  ordo :  Quapropter  multam  in 
Christo  fiduciam  habens.  Sensus  igitur 
est:  Quamvis  multa  possim  erga  te  uti 
per  Christum  fiducia  seu  libertate  (nam 
Graece  est  TZOLpprpia.) ,  qua  etiam  tibi 
imperem  id,  quod  aequum  est: 

9.  Propter  charitatem  magis  obsecro. 
Quamvis,  inquit,  imperare  possim;  cha- 
ritas  tamen,  qua  te  ut  fratrem  amo,  facit 
ut  malim  rogare.  Significat,  se  cum  eo 
agere  non  ut  Apostolum  cum  discipulo ; 
sed  (sicut  ante  eum  appellavit)  ut  fratrem 
cum  fratre,  cujus  est  rogare,  non  imperare. 

Cum  sis  talis ,  ut  Paulus  senex.  Ita 
quidem  legit  etiam  Ambrosianus ;  ut  sit 
sensus:  Non  impero,  ut  minori,  sed  rogo, 
ut  aequalem  atque  coaevum;  cum  et 
ipse  sis  senex,  sicut  ego.  Non  euim  decet 
senem  seni  imperare,  sed  junioribus.  Ve- 
rum  huic  sensui  primum  repugnat  Graeca 
scriptura,  quae  non  aliter  ieddi  potest 
Latine,  nisi  manente  persona,  quae  prae- 
cesserat  in  verbo  obsecro ;  videlicet  hoc 
raodo :  Cum  sim  talis  ut  Paulus  senex. 
Atque  eam  lectionem  etiam  Syra  versio 
comprobat.  Obstat  deinde  quod  additur : 
et  vinctus  Jesu  Christi ,  hoc  enim  in 
Philemonem  non  competit,  qui  vinctus 
non  erat.  Qui  si  aliquando  vincula  pas- 
sus  fuisset  pro  Christo;  non  id  Paulus  iu 
laudibus  ejus  tacuisset.  Nam  quod  Am- 
brosianus  interpretatur  eum  vinctum  Jesu 

Cbristi,  id  est,  obligatum  negotiis  Domi- 
nicis,  vel  propter  nomen  ejus  obnoxium 
vinculis  et  assidue  periclitantem  more 
Apostolorum :  nimis  longe  petitum  cst. 
Quis  enim  propter  haec  sola  legitur  us- 
quam  appellatus  vinctus  Jesu  Cbristi? 
Quod  igitur  Graeca  volunt,  cum  Hiero- 
nyino  sequamur,  ut  sensus  sit :  Obsecro 
te  ego  talis,  nimirum  Paulus  Cbristi  Apo- 
stolus,  idemque  senex,  quem  parum  alio- 
qui  deceat  rogare.  Habent  baec  siugula 
pondus  suum  ad  movendum  Pbilemonis 
animum :  dignitas  et  aetas  et,  quod  sta- 
tim  sequitur,  vinctum  esse  Jesu  Cbristi. 

Quaeritur,  quomodo  Paulus  senem  se 
vocet;  cum  ex  eo  tempore,  quo  persecu- 
tus  fuit  ecclesiam  Dei,  quando  adbuc 
teste  Luca  Actor.  7.  adolescens  erat,  us- 
que  ad  quartum  Neronis  annum,  quo  scri- 
pta  est  haec  epistola,  tantum  fluxerint 
anni  24.  Nonnulli  putant  Graeco  voca- 
bulo  TcpsopUTTrjQ  oflicium  boc  loco  signifi- 
cari,  non  aetatem.  Sed  hoc  commentitum 
est.  Usu  namque  Apostolico  7ipsoj3uTSpoc;, 
non  7cp£o|36TY]Q,  officium  et  ordinem  eccle- 
siasticum  omnibus  notum  significat.  Di- 
cendum  igitur,  Saulum  persecutorem  ado- 
lescentem,  seu  potius  juvenem,  vsaviov, 
vocari  ab  aetate  juvenili,  quae  protendi- 
tur  usque  ad  annum  35.,  imo  secundum 
alios  usque  ad  annum  40.  Juxta  banc 
supputationem  potuit  Paulus  jam  esse 
6exagenarius.  Qua  de  re  consule  Cardi- 
nalem  Baronium  tom.  1.  annal.  ad  an- 
num  Cbristi  36.  Nam  Cajetaai  supputa- 
tio  scribentis  in  hunc  locum,  minus  exacta 
est.  His  adde,  quod  Paulo  canos  et  rugas 
eenectutis  acceleraverant  labores,  carco- 
res,  aerumnae  et  solicitudines,  quas  pro 
Christinomine  sustinuerat.  Observa  6tiam, 
quod  Paulum,  quando  convertebatur,  vi- 
rum  vocat  Ananias.  Act.  9. 

Nunc  autem  et  vinctus  Jesu  Christi. 
Tertium  hoc  addit,  idemque  ad  persua- 
dendum  efEcacius  caeteris :  non  quod 
vinctus  sit  (hoc  enim  per  se  contemptum 
et  ignominiam  magis  sonat  quam  digni- 
tatem  aliquam  Paulinam),  sed  quod  vin- 
ctus  sit  Jesu  Christi.  Nam  boc  apud 
Christianos  pro  summa  dignitate  (et  me- 


rito)  reputabatur :  et  hoc  nomine  ac  titulo 
saepe  alias  gloriatur  Paulus. 

10.  Obsecro  te  pro  meo  filio,  quem 
genui  in  vinculis,  Onesimo.  Graece,  in 
vinculis  meis.  Postulationem  exponit  mi- 
rabili  charitatis  aflectu;  dum  eum,  quem 
commendat,  hominem  servum,  fugitivum 
ac  furti  reum,  filium  suum  vocat,  quasi 
dicat:  non  jam  servo  tuo,  sed  filio  meo 
parces  ac  veniam  dabis.  Non  abjicies  me 
precantem  pro  meo  ipsius  filio.  Quomodo 
autem  filius  suus  sit,  exponit  addens, 
quem  genui  in  vinculis,  id  est,  quem  in 
carcere  constitutus  in  fide  institui  et  Chri- 
stianum  feci.  Quippe  solemne  erat  Paulo, 
eos,  quos  ad  fidem  Christi  per  Evange- 
lium  deduxisset,  filios  suos  a  se  genitos 
vocare,  ut  1  Cor.  4.  et  Gal.  4.,  tametsi 
non  eos  sibi,  sed  Christo  genuerit;  nec 
sua  sed  Christi  virtnte.  Recte  tamen  suos 
vocat,  ratione  ministerii,  quod  ad  eorum 
novam  in  Christo  nativitatem  contulerat. 

11.  Qui  tibi  aliquando  inutilis  fuit: 
nunc  autem  et  mihi  et  tibi  utilis.  Graece 
et  Syriace  transposito  pronominum  ordine, 
tibi  et  mihi  utilis.  Sic  et  Hieronymus, 
Ambrosianus  et  Primasius  legunt.  Eun- 
dem  ordinem  vidimus  in  egregio  ac  per- 
vetusto  MS.Laudensi.  Atqueita  scripsisse 
Apostolum,  res  ipsa  loquitur.  Plus  enim 
facit  ad  persuadendum ,  si  Philemonis 
utilitatem  ante  suam  ponat;  quasi  diceret, 
tibi  imprimis,  deinde  et  mihi  utilis.  Neo- 
terici  fere  omnes  annotant,  Apostolum  hic 
alludere  ad  nomen  Onesimi,  quod  utilem 
significat,  quasi  dicat:  Servus  tuus  One- 
simus  antehac  parum  nomini  respondit. 
Inutilis  tibi  fuit  et  damnosus  fuga  et  furto. 
Nunc  autem  postquam  resipuit  et  Christo 
nomen  dedit,  vere  est  Onesimus,  id  est, 
utilis  tibi  et  mihi.  Hanc  allusionem  ve- 
teres  non  attingunt.  Nec  admodum  sane 
verisimilis  est;  cum  Apostolus  utilem  et 
inutilem  nominando,  vocabulis  utatur  ab 
Onesimo  plane  diversis.  Ea  sunt  a/pyjo- 
toq  et  su^pyjOT0<;.  Bene  autem  annotat  B. 
Thomas,  rhetoricam  et  civilem  esse  ex- 
tenuationem  in  verbo,  inutilis.  Non  so- 
lum  enim  inutilis  fuerat  Onesimus  domino 
suo,  sed  grave  damnum  intulerat:  verum 

mitigat  hoc  Paulus,  tantum  dicendo  inu- 
tilem.  At  nunc,  inquit,  et  tibi  et  mihi 
utilis:  tibi,  quia  talis  nunc  est,  ut  utili- 
tatem  ab  eo  merito  expectes,  tanquam  a 
Christiano  et  proinde  liberaliterservituro : 
mihi  autem  utilis,  per  obsequium,  quod 
in  carcere  detento  praestitit. 

12.  Quem  remisi  tibi.  Tibi,  non  est 
in  Graecis,  nec  in  omnibus  Latinis.  Quam- 
vis,  inquit,  mihi  sit  utilis  ac  pene  neces- 
sarius :  remisi  tamen,  id  est,  nuuc  eum 
ad  te  dominum  suum  remitto,  cum  hac 
epistola  commendatitia.  Tu  autem  illum, 
ut  mea  viscera,  suscipe.  Pro  ut  legen- 
dum,  id  est.  Non  solum  enim  Graeca  sine 
ambiguitate  sic  habent,  verum  etiam  Hie- 
ronymus  ita  legit  et  exponit,  adstipulan- 
tibus  quoque  vetustis  ac  probatissimis 
exemplaribus  Latinis.  Est  autem  sensus : 
Tu  eum,  hoc  est,  meipsum,  suscipe.  Jam 
enim  illum  per  charitatem  in  mea  viscera 
recepi,  ut  unus  mecum  factus  sit,  ut  pro- 
inde  et  tibi  tanquam  alter  ego  pari  cha- 
ritate  suscipiendus  sit  et  amplectendus. 
Interpres  Syrus  sensum  hoc  modo  ex- 
pressit :  Tu  autem  tanquam  filium  meum 
ita  excipe  eum.  Itaque  per  viscera,  filium 
intellexit,  tanquam  ex  visceribus  geni- 
tum;  quomodo  in  persona  B.  Virginis 
canit  ecclesia :  De  meis  visceribus  genui 
Deum  et  hominem.  Utrovis  modo  Pauli 
verba  accipias ,  mira  est  in  iis  efficacia  ad 
placandum  Philemonem.  Non  enim  po- 
terat  in  Pauli  viscera  saevire,  aut  durius 
aliquid  committere. 

1.3.  Quem  ego  volueram  mecum  de- 
tinere.  Graece,  volebam,  id  est,  cupic- 
bam,  ut  alii  vertunt.  Ut  pro  te  mihi  mi- 
nistraret  in  vinculis  evangelii.  Occu- 
patio  quaedam  est.  Nam  dicere  poterat 
Philemon :  Si  tam  ille  tibi  utilis  erat ;  cur 
non  eum  apud  te  retinuisti  ?  Ad  hoc  ita 
respondetPaulus:  Maluissem,  inquit,  eum 
apud  me  retinere,  ut  mihi  ministraret  in 
vinculis,  quae  patior  Evangeli  causa, 
tuasque  vices  suppleret :  neque  enim  du- 
bito,  quin  ipse  si  Romae  esses,  hoc  offi- 
cium  mihi  libenter  esses  impensurus.  Hic 
observa  quod  ait,  pro  te,  et  rursus,  in 
vinculis  evangelii.  Sunt  enim  circumstan- 

tiae  ad  persuadendum  vehementer  appo- 
sitae,  quemadmodum  et  id  quod  sequitur. 

14.  Sine  consilio  autem  tuo  nihil  vo- 
lui  facere.  Pro  consilio,  Graece  est  sen- 
tentia,  id  est  voluntate,  ut  Hieronymus 
exponit.  Quanquam  non  male  vertit  no- 
ster  interpres.  Sensus  enim  est:  Sed  te 
incousulto,  ac  praeter  voluntatem  tuam 
nihil  hujus  rei  facere  volui ,  scilicet  ut 
servum  tuum  apud  me  retinerem  mihi 
ministraturum.  Nolui  hac  in  re  desiderio 
ac  necessitati  meae  obsequi;  quamvis  ex 
potestate  possem.  Iterum  hic  innuit,  se 
jure  potuisse,  ob  suam,  imo  ecclesiae  ne- 
cessitatem,  Onesimum  retinere,  sed  no- 
luisse:  quia  videbat  non  expedire,  ut  hac 
sua  potestate  uteretur ;  ne  de  jure  Phi- 
lemonis  aliquid  videretur  detrahere,  cum 
nonnulla  fortassis  etiam  illius  offensa.  Sed 
hac  causa  dissimulata,  aliam  subjungit 
magis  spectantem  ad  laudem  Philemonis. 

Vti  ne  velut  ex  necessitate  bonurn 
tuum  esset,  sed  voluntarium.  Pro  uo- 
luntario ,  Graece  spontaneum,  ut  alii 
vertunt.  Nolui,  inquit,  eum  mihi  retinere : 
ne  si  id  facerem,  tametsi  tu  factum  meum 
boni  consuleres  aut  etiam  probares,  ta- 
men  minus  laudis  haberet  opus  tuum  bo- 
num,  velut  a  necessitate  profectum  magis 
quam  a  voluntate.  Nunc  autem  illum  tibi 
remitto,  ut  quidquid  de  eo  boni  statueris, 
id  non  aliter  quam  sponte  ac  libera  vo- 
luntate  abs  te  factum  judicari  possit.  Ob- 
servant  expositores,  non  dicere  Aposto- 
lum,  necessitate,  sed  velut  ex  necessitate. 
Nam  etsi  bonum  Philemonis  non  erat  ex 
necessitate  futurum;  tale  tamen  videri 
potuisset. 

Sed  quaeres,  quodnam  illius  bonum 
erat  futurum  voluntarium?  Neque  enim 
Romam  ad  se  remitti  cupit  Onesimum 
Paulus  cum  infra  dicat :  Para  mihi  hospi- 
tium.  Spero  enim  etc.  Respondeo,  verisi- 
militer  exspectasse  Paulum,  ut  Onesimus 
aut  sibi  donaretur,  aut  simpliciter  manu 
mitteretur. 

Caeterum  hic  locus  necessitatem  a 
bono  opere  excludens  (ut  haereticorum 
quoque  removeamus  objectionem)  non 
magis  adversatur  votis,   sive  monasticis 

sive  qnibuscunque  aliis,  quae  in  ecclesia 
Catholica  probantur,  quam  praeceptis 
apostolicis  atque  etiam  divinis.  Non  enim 
hic  est  sermo  de  necessitate  obligationis, 
quae  communis  est  omnibus  praeceptis  et 
votis ;  sed  de  necessitate  coactionis.  Unde 
et  Syrus  interpres  pro  necessitate,  coa- 
ctionem  vertit.  Atqui  coactio  libertatem 
aut  tollit  aut  minuit,  non  autem  obligatio. 
Quare  sicut  praecepta  non  repugnant  li- 
bertati  voluntatis,  ita  nec  vota.  Nam  si 
quando  ea,  quae  ex  voti  fiunt  obligatione, 
minus  voluntarie  fiant,  per  accidens  id 
contingit,  languescente  animo  ejus  qui 
voluit ;  quod  et  in  praeceptis  adimplendis 
similiter  contingere,  nemini  dubium  est. 
Sed  hac  de  re  plura  diximus  ad  illud  2 
Cor.  9.  Non  ex  tristitia  aut  ex  neces- 
eitate. 

15.  Forsitan  enim  ideo  discessit  ad 
horam  a  te,  ut  aeternum  illum  recipe- 
res.  Discessit,  Graece,  secessit.  Nec  ad- 
ditur  a  te.  Estque  ea  lectio  textus  Am- 
brosiani.  Hora  definitum  ac  breve  tem- 
pus  significat,  non  solum  Graecis,  sed 
etiam  Latinis.  Alii  vertunt,  ad  tempus ; 
sed  idem  significatur.  Itaque  Paulus  fu- 
gam  Onesimi  his  verbis  extenuat,  quasi 
non  tam  fuga  fuerit,  quam  secessus  parvi 
temporis,  quo  sese  recolligens  et  in  alium 
hominem  mutatus  ad  dominum,  longe  me- 
lior  atque  utilior,  rediret.  Dicit  autem, 
forsitan ;  quia  res  ei  non  erat  certa  pro- 
pter  mutabilitatem  humanae  voluntatis, 
aut  potius,  sicut  dicit  B.  Thomas,  quia 
incomprehensibilia  sunt  Dei  judicia. 

Quod  vero  dicit,  ideo  discessit,  non 
intentionem  significat  discedentis  ,  sed 
eventum  cujusdam  boni,  quod  ex  ejus 
facto  Deus  per  suam  providentiam  inten- 
dit.  Quandocunque  enim  ex  re  seu  facto 
quopiam  per  occasionem  bonum  aliquod 
sequitur,  Deum  hoc  intendisse  certum 
est,  apud  quem  casus  et  fortuna  locum 
non  habent,  utpote  cujus  aeterna  provi- 
dentia  infallibiliter  omnia  ordinantur  in 
fines. 

Porro  quod  ait,  ut  aeternum  illum 
reciperes,  quidam  sic  intelligunt :  ut  qui 
antea  parum  utilis  tibi  servus  fuit,  eum 


nunc,  postquam  ad  meliorem  frugem  con- 
versus  est,  reciperes  perpetuo  utilem  tibi 
futurum.  Hi  legere  malunt :  ut  perpetuum 
illum  reciperes.  Verum  magis  placet 
aliorum  expositio,  quae  talis  est:  Ut  pro 
servo  tomporario  reciperes  illum  aeternum, 
id  est  nullo  unquam  tempore,  ac  ne  morte 
quidem,  abs  te  discessurum :  reciperes 
autem  (quod  continuo  sequitur)  non  ut 
servum,  sed  ut  fratrem.  Nam  servitus 
omnis  hac  vita  finitur:  at  fraternitas  chri- 
stiana  manet  in  aeternum.  Quod  autem 
Cajetanus  aeternum  putat  adverbialiter 
accipi  posse,  Graeca  non  admittunt. 

16.  Jam  non  ut  servum,  sed  pro 
servo  carissimum  fratrem.  Significatur 
alia  illius  fugae  utilitas,  quod  ejus  occa- 
sione  ex  servo  frater  factus  sit  domini 
sui.  Graeca  sic  habent :  Non  amplius  ut 
servum;  sed  supra  servum,  fratrem  di- 
lectum,  Hieronymus  legit,  plus  servo, 
ut  videri  possit  etiam  noster  interpres  ita 
vertisse,  cum  praesertim  sint  bbni  MSS. 
qui  sic  legant;  in  quorum  numerb  nos 
vidimus  codicem  Laudensem.  Sensus  est : 
Habiturus  eum  deinceps  non  ut  servum; 
sed  servo  majorem,  id  est,  servili  condi- 
tione  superiorem,  nempe  fratrem  .caris- 
simum. 

Maxime  mihi.  Ne  Philemon  iniquius 
ferret,  fratrem  suum  dilectum  vocari 
qui  fuerat  servus,  idemque  male  meritus ; 
anticipat  sermonem  Paulus,  atque  illum 
prius  suum  fratrem  agnoscit,  eumque 
maxime  sibi  dilectum.  Nam  ex  quo  rena- 
tus  fuerat  in  Christo  Onesimus,  patrem 
cum  Paulo  caeterisque  fidelibus  commu- 
nem  habere  coepit  eum  cui  dicitur:  Pa^ 
ter  noster,  qui  vs  in  coelis.  Interim  ob- 
serva  insigniter  christianos  in  Apostolo 
affectus,  qui  Onesimum  modo  filium  suum, 
modo  fratrem  vocat. 

Quanto  autem  magis  tibi  et  in  carne 
et  in  Domino?  Quod  ait,  in  carne,  tri- 
bus  modis  exponi  video.  Nonnulli  signi- 
ficari  putant  Onesimum  perinde,  ut  Phi- 
lemonem,  natione  gentilem  esse;  et  hoc 
nomine  fratrem  ejus  secundum  carnem. 
Nam  si  Judaeus  fuisset,  ipsius  Pauli  po- 
tius  erat  socundum  carnem  frater  dicen- 

dus.  Alii  in  carne  fratrera  interpretantur 
membrum  ejusdem  familiae.  Tertia  est 
Hieronymi  et  Graecorum  expositio,  qui 
in  carne  fratrem  intelligunt,  quod  jam 
a  priori  nequitia  correctus,  haberi  dignus 
possit,  cui  mundana  negotia  seu  ministe- 
ria  committantur,  ut  sensus  Apostoli  sit : 
Quum  mihi  sit  frater  summopere  carus 
ob  solam  conjunctionem  spiritualem;  tibi 
magis  esse  debet,  cui  cum  illo  duplex  in- 
tercedit  necessitudo,  sive  ut  ita  dicam 
fraternitas :  altera ,  qua  tibi  conjunctus 
est  secundum  carnem,  id  est  in  negotiis 
hujus  saeculi;  altera,  qua  conjunctus  in 
Domino,  id  e3t  secundum  spiritum,  atque 
in  rebus  spiritualibus.  Locus  hic  non  si- 
gnificat,  servos  jure  Christianae  religio- 
nis  absolvi  a  conditione  servili ;  id  quod 
multo  post  a  principibus  Christianis,  in 
favorem  sanctae  religionis,  est  constitu- 
tum :  sed  eos,  ubi  facti  fuerint  Christiani, 
a  dominis  Christianis  affectu  fraterno  sus- 
cipiendos  et  complectendos  esse,  nimirum 
ut  fratres  in  Domino,  in  quo  non  est  ser- 
vus  et  liber  Gal.  3. :  Omnes  qnim  vos 
fratres  estis,  inquit  ipse  Dominus  Matth. 
23.  Quod  autem  haec  fraternitas  servi- 
tutem  non  aboleat,  idem  Apostolus  docet 
1  Tim.  6.  de  servis  ita  scribens:  Qui 
autem  fideles  habent  dominos,  non  con- 
temnant,  quia  fratres  sunt ;  sed  magis 
serviant,  quia  fideles  sunt  et  dilecti. 

Sed  quaeret  aliquis,  cur  Paulus  a  Phi- 
lemone  non  id  petiverit,  ut  Onesimum 
manumitteret.  Respondeo :  Quamvis  ex 
superioribus  appareat,  Pauluin  aliquid 
ejusmodi  tacite  expectasso  a  Philemone; 
non  tamen  expresse  id  petere  debuisse. 
Primum,  ne  videretur  Onesimus  ex  ma- 
leficio  commodum  reportasse,  videlicet  ex 
furto  et  faga  libertatem  adeptus.  Deinde, 
quia  forsitan  erat  Philemoni  futura  nimis 
onerosa  petitio;  nam  servi  erant  dominis 
suis  valde  utiles,  et  bona  pars  possessio- 
nis  eorum.  Denique  visus  fuisset  Aposto- 
lus  facere  contra  suam  doctrinam,  1  Cor. 
7.  Servus  vocatus  es  ?  non  sit  tibi  curae. 
Quod  si  interroges,  an  saltem  lege  cha- 
ritatis  debuerit  eum  Philemon  libertate 
donare?  Respondeo,  id  non  liquere.  Res 


enim  pendet  ex  circumstantiis.  Nam  qui- 
busdam  non  expedit,  ut  sint  liberi :  et  ut 
expediat,  si  tamen  operae  eorum  neces- 
sariae  sint  dominis  ad  sustentandam  fa- 
miliam,  non  tenentur  domini,  ne  quidem 
ex  debito  charitatis,  hac  utilitate  seipsos 
privare. 

17.  Si  ergo  habes  me  socium,  suscipe 
illum  sicut  me.  Concluditpetitionem,  cum 
apposita  conditione  sane  quam  efficaci; 
ut,  si  non  faciat,  periclitari  videatur  so- 
cietas  amicitiae,  quae  Philemoni  erat 
cum  Paulo.  Quomodo  dicere  solemus : 
Si  me  amas,  id  mihi  praesta.  Imo  spe- 
ciem  habet  obtestationis,  quasi  dicat:  Per 
amicitiam  nostram  te  oro,  ut  illum  susci- 
pias.  Addit  autem,  sicut  me,  id  est,  tan- 
quam  alterum  me;  non  quod  eum  velit 
tanto  cum  honore  suscipi,  quanto  ipse  a 
Philemone  susciperetur :  sed  ut  significet, 
eam  rem  tam  sibi  gratam  fore,  atque  si 
in  ipsius  personam  collatum  esset  benefi- 
cium ;  aut  certe  rogat,  ut  in  Onesimo  re- 
cipiendo  consideret  non  qualis  ille  fuerit, 
sed  qualis  jam  sit ;  nempe  filius  et  frater 
Pauli,  et  quodammodo  ipse  Paulus. 

18.  Si  autem  aliquid  nocuit  tibi  aut 
debet :  hoc  mihi  imputa.  Nocuit,  Graece, 
injuria  affecit.  Ambrosianus :  Si  aliquid 
laesit  te.  Hinc  colligitur,  Onesimum  ali- 
quid  Domino  suo  surripuisse  priusquam 
fugeret.  Unde  dicere  poterat  Philemon : 
Paratus  sum  eum  tua  causa  recipere  in 
gratiam :  sed  ita  tamen,  ut  quod  abstulit, 
restituat.  Hanc  objectionem  removet  Pau- 
lus,  dicens:  Si  quid  damni  dedit,  quod 
tibi  sarciri  velis ;  aut  si  omnino  quippiam 
debet,  id  mihi  imputa,  id  est,  damnum 
omne  ac  debitum  ejus  in  me  recipio,  et 
si  repetendum  est,  a  me  repete,  me  pro 
illo  sponsorem  accipe.  Non  igitur  hic 
sermo  est  de  imputatione  peccati,  sed  de 
compensatione  damni.  Et  illud  si  non  du- 
bitantis  est,  sed  furti  invidiam  mitigantis. 

19.  Ego  Paulus  scripsi  mea  manu. 
Ut  de  damno  securus  sis,  inquit,  accipe 
chirographum  meum ,  has  literas  mea 
manu  scriptas,  quibus  me  fidejussorem 
interpono.  Non  liquet,  an  totam  Episto- 
lam  sua  manu  scripserit  Paulus,  an  vero 

hoc  solum:  Ego  Paulus  scripsi  mea 
manu.  Quod  si  totam  scripsit,  fuit  ea  res 
Philemoni  procul  dubio  vehementer  rata, 
nec  minus  honorifica;  nimirum  a  tanto 
Apostolo  totam  Epistolam  ipsius  digitis 
exaratam  accepisse. 

Ego  reddam.  Graece  anov.au),  id  est 
dependam  sive  rependam,  ut  habet  Sy- 
riaca  versio.  Signifieat,  se  non  quomodo- 
cunque  spondere,  sed  absolute  suam  ipsius 
personam  pro  debito  solvendo  obstringere. 
Ut  non  dicam  tibi ,  quod  et  teipsum 
mihi  debes.  In  Graeco  verbum  est  com- 
positum  7ipooo<pei'Xetc,  id  est  insuper  de- 
bes,  quomodo  verterunt  Erasmus  et  Hen- 
tenius.  Hoc  novo  argumento  Philemonem 
premit.  Nam  quia  Philemoni  verecundum 
erat  futurum  et  parum  honestum,  si  a 
Paulo  debitum  servi  repeteret;  dicit  nunc 
Paulus,  seu  potius  civiliter  insinuat,  utens 
rhetorica  praeteritione,  etiamsi  non  red- 
dat,  Philemonem  sibi  vicissim  multo  am- 
plius  debitorem  esse,  ut  qui  seipsum 
Paulo  debeat.  Itaque  tanta  quadam  re- 
conventione  cum  eo  agit,  videlicet  alle- 
gatione  debiti  antiquioris  ac  longe  majo- 
ris.  Porro  Philemon  seipsum  Paulo  de- 
bebat,  id  est,  salutem  suam,  quia  Pauli 
praedicatione  factus  fuerat  Christianus. 

Quod  tamen  quomodo  verum  sit,  am- 
biget  quispiam,  cum  Paulus  Colossensium 
civitatem ,  ubi  Philemon  habitabat ,  non 
accesserit,  quemadmodum  ex  ejus  ad  Co- 
lossenses  Epistola  satis  apparet.  Sed 
cum  Cajetano  respondeo,  fieri  potuisse,  ut 
Philemon  alio  quopiam  loco,  ad  quem 
forte  profectus  fuerat,  Paulum  evange- 
lizantem  audierit  atque  etiam  cum  eo 
amicitiam  contraxerit.  Alia  responsio  est, 
si  dicatur  Philemon  Paulo  debitor  fuisse 
suae  salutis,  quod  a  discipulo  ejus  Epa- 
phra,  Colossensium  Apostolo,  quem  Pau- 
lus  illuc  miserat,  una  cum  aliis  Colossen- 
sibus  conversus  fuerit  ad  Christum.  Erat 
hic  Epaphras,  quando  scribebatur  haec 
Epistola,  Pauli  concaptivue,  ut  infra  di- 
citur. 

20.  Ita  frater  ego  te  fruar  in  Do- 
mino.  Graecum  vai,  quod  intcrpres  vertit 
ita,  Hieronymus  accipit  quasi  quoddam 


adverbium  blandientis,  quale  Hebraeis 
est  na  in  vocabulo  Ilosanna.  Secundum 
quam  expositionem  Apostolus,  ut  nihil 
omittat  eorum,  quae  ad  persuadendum 
faciunt,  etiam  blandimentum  sermonis 
adhibet,  ut  si  diceret :  Eja,  mi  frater,  id 
mihi  praesta,  ut  ego  te  fruar.  Alii  vero, 
quibus  Syrus  interpres  annuit,  propriam 
adverbii  Graeci  significationem  retinent, 
ut  sit  affirmantis;  quod  Latine  dicitur: 
nae,  certe,  etiam,  ac  sensus  sit:  Certe 
frater  te  rogo,  suscipe  eum.  Id  enim  sup- 
plet  Chrysostomus.  Fruar,  Graece  ovai- 
jiTjV,  optativi  modi  verbum  est,  non  indi- 
cativi  ac  diversum  ab  iis,  pro  quibus  alibi 
legitur  frui  in  nostra  versione,  ut  Sap. 
2.,  Rom.  15.  et  1  Tim.  6.  Significat  au- 
tem,  fructum,  voluptatem  aut  utilitatem 
ex  re  quapiam  percipere.  Sensum  igitur 
hunc  reddunt :  Ita  mihi  contingat  te  frui, 
id  est,  ex  tua  praesentia  tuoque  collo- 
quio  ac  praeclaris  operibus  capere  vo- 
luptatem.  Nonnulli  sic :  Ita  tecum  conde- 
lecter  in  futura  beatitudine. 

Verui£  alii  pressius  considerantes 
Graeci  verbi  significatum,  putant  ita  recte 
verti  posse :  Hunc  fructum  abs  te  conse- 
quar,  id  est  sine  quaeso,  ut  hoc  abs  te 
beneficium  impetrem,  scilicet  Onesimi  re- 
conciliationem.  Qui  sensus  optime  con- 
venit  textui.  Addit  autem  in  Domino, 
sive  quia  fructus  et  delectatio  undecun- 
que  percepta,  vana  est,  nisi  in  Deum  re- 
feratur;  sive  ad  significandum,  se  non 
nisi  per  Christum  exspectare  illud  bonum, 
quod  optare  se  dicit.  Est  autem  in  Graeco 
verbo  manifesta  allusio  ad  nomen  Ont- 
simi,  quod  utilem  significat,  quasi  dicat: 
Hanc  utilitatem  mihi  praesta,  deprecanti 
pro  Onesimo,  qui  ab  utilitate  nomen  ac- 
cepit.  Occasione  praesentis  loci  quaeri 
posset,  quomodo  frui  et  uti  differant  apud 
Theologos,  quibusqne  rebus  fruendum 
sit  et  quibus  utendum.  Sed  de  ea  re  ex 
professo  egimus  ad  initium  lib.  1.  Sent. 
Nam  hoc  quidem  loco  frui  non  tam  spe- 
cialiter  sumitur,  ut  de  eo  Theologi  dis- 
putant. 

Refice  viscera  mea  in  Domino.  Qui- 
dam  codices  habent  in  Christo,  sed  ve- 

rior  est  lectio  in  Domino,  quam  Graecis 
consentaneam  editio  quoque  Clementina 
comprobat.  Quanquam  in  sensu  non  est 
diversitas.  Dominus  enimipseest  Christus. 
Haec  pars  exprimit  fructum  seu  benefi- 
cium,  quod  dicebat  se  optare.  Potest  au- 
tem  bifariam  exponi:  Refice  viscera  mea, 
id  est,  meipsum  pro  Onesimo  solicitum  et 
anxium  recrea,  refocilla  in  his  vinculis. 
Id  autem  facies,  si  Onesimum  in  gratiam 
receperis.  Vel  sic :  Onesimum  tanquam 
viscera  mea,  id  est  alterum  me,  a  metu 
concepto  recrea,  veniam  dando  et  in  gra- 
tiam  recipiendo.  Nam  et  supra  dixerat: 
lllum,  id  est  mea  viscera,  suscipe.  Tra- 
dit  hunc  intellectum  Hieronymus ,  qui 
praeterea  monet,  illud  in  Domino  referri 
posse  vel  ad  viscera ,  vel  ad  verbum 
refice.  Priori  modo  semms  erit:  Refice 
Onesimum,  qui  est  viscera  mea  in  Do- 
mino,  id  est,  quem  ego  ut  mea  viscera 
Christiano  amore  complector.  Altero 
modo:  Onesimum  refice  in  Christo,  id 
est,  hanc  ei  gratiam  praesta  per  Chri- 
stum  aut  propter  Christum.  Suau^t  hunc 
sensum  pars  praecedens,  in  qua  similiter 
ad  verbum  refertur,  in  Domino,  quasi 
dicat :  Ita  fiet,  ut  ego  te  fruar  in  Do- 
mino,  si  tu  Onesimum  reficias  in  Do- 
mino. 

21.  Confidens  in  obedientia  tua,  scri- 
psi  tibi.  Confidens ,  Graece  confisus. 
Hic  rursus  insinuat,  se,  quamvis  precibus 
agat  cum  Philemone,  posse  tamen  prae- 
cipere.  Id  enim  includit  obedientiae  no- 
men.  Ac  si  diceret :  Obedientia  tua  mihi 
probe  cognita  facit,  ut  plane  confidam, 
me  impetraturum  id,  quod  his  literis  fla- 
gito  :  quoniam  etsi  praeciperem,  obedires. 
Hoc  autem  dicit  cum  insigni  laude  Phi- 
lemonis,  ut  proinde  haec  pars  permagnam 
movendi  vim  habeat,  adeo  ut  hic  excla- 
met  Chrysostomus :  Quem  lapidem  ista 
non  flecterent,  non  emollirent?  Et  ta- 
men  orationem  adhuc  auget,  quod  sequi- 
tur:  Sciens,  quoniam  et  super  id,  quod 
dico,  facies.  Tantam,  inquit,  novi  tuam 
erga  mo  obedientiam,  ut  non  dubitem, 
quin  plus  etiam  quam  peto,  sis  praesti- 


turus.  Sic  secundum  Deum  laudatus  Phi- 
lemon  non  poterat  non  annuere  postulatis. 

22.  Simul  autem  et  para  mihi  hospi- 
tium.  Hoc  adjicit,  non  quod  magno  ap- 
paratu  opus  esset  ad  Paulum  hospitio 
excipiendum ;  aut  quod  is  de  praeparando 
sibi  hospitio  magnopere  solicitus  esset: 
sed  pro  novo  argumento;  scilicet  ut  Phi- 
lemon,  audiens  Apostolum  brevi  venturum, 
vereatur,  ne  si  rogata  non  praestiterit, 
offensionem  ejus  ac  reprehensionem  in- 
currat. 

Nam  spero  per  orationes  vestras  do- 
nari  me  vobis.  Id  est,  spero  futurum,  ut 
Deus  precibus  vestris  exoratus  me  vobis 
donet,  ac  praesentem  exhibeat.  Per  hoc 
quod  ait  donet,  non  autem  reddat  aut 
restituat,  sicut  dicitur  Hebr.  ultimo,  con- 
jectura  sumi  potest  ad  ejus  confirmatio- 
nem,  quod  superius  atque  alibi  in  arg. 
Epist.  ad  Coloss.  dictum  est,  Paulum  non 
per  seipsum,  sed  per  alios  Evangelium 
Colossensibus  praedicasse.  Porro  mani- 
festum  est  ex  hoc  loco,  Paulum,  quando 
hanc  scripsit  Epistolam,  spem  habuisse 
non  levem  suae  liberationis  e  carcere.  Sicut 
etiam  ad  Phil.  1.  et  2.  sperat  ac  promittit 
ad  eos  reditum.  Quomodo  ergo,  dicet 
aliquis,  in  2.  ad  Tim.  Epist.,  quam  multo 
ante  hanc  scriptam  fuisse  suo  loco  osten- 
dimus,  quasi  martyrio  jam  proximus,  di- 
xit:  Ego  enim  jam  delibor,  et  tempus 
resolutionis  meae  instat;  cursum  con- 
summavi  etc.  Hujus  dubii  solutio  pendet 
ex  intellectu  verborum,  quae  ad  Timo- 
theum  scripta  sunt.  Non  enim  ibi  loqui- 
tur  Apostolus  de  tempore  proxime  in- 
stanti,  sed  quo  paulatim  per  carceres  et 
persecutiones  tendat,  significare  voluit; 
quemadmodum  id  a  nobis  expositum  est. 
Nam  ex  prioribus  Romanis  vinculis  has 
Epistolas  scripsit. 

23.  Salutat  te  Epaphras  concapti- 
vus  meus  in  Christo  Jesu.  Sicut  initio 
Epistolae  Timotheum  adhibuit ,  velut 
comprecatorem ;  ita  nunc  in  fine  multo- 
rum  addit  consalutationes,  ut  intelligat 
Philemon,  se  non  solum  a  Paulo  et  Ti- 
motheo,  verum  etiam  ab  aliis  Pauli  dis- 
cipulis  et  communibus  amicis,  tacite  sal- 

tem  atque  ipsa  salutatione  rogari  pro 
Onesimo.  Horum  primum  merito  nominat 
Epaphram ;  quod  is  Colossensium  esset 
Apostolus,  et  pro  Chri6ti  nomine,  perinde 
ut  Paulus,  in  vinculis  teneretur.  De  quo 
plura  in  Epistola  ad  Col.  Vide,  si  lubet, 
apud  Hieronymum  fabellam,  quam  narrat 
de  Epapbra  Pauli  concaptivo,  sed  indigna, 
in  qua  refellenda  moremur. 

24.  Marcus,  Aristarchus,  Demas  et 
Lucas  adjutores  mei.  Graece,  cooperarii 
mei,  scilicet  in  negotio  Evangelico.  No- 
minantur  bi  omnes  etiam  in  Epist.  ad 
Col.,  ut  satis  liqueat,  hanc  Epistolam  si- 
mul  cum  illa  missam  fuisse.  Petendum 
ex  eodem  loco  et  ejus  commentario  de 
singulis  istorum  quatuor,  quinam' fuerint ; 
ne  hic  eadem  repetamus.  Jam  ex  eo  quod 
Demas,  putatur  enim  idem  esse,  in  utra- 
que  Epistola  unus  est  salutantium,  qui  in 


2.  ad  Tim.  culpatus  fuit,  quod  Paulum 
reliquisset  diligens  hoc  saoculum,  colli- 
gere  debemus,  eum  postea  ductum  poe- 
nitentia  rediisse  ad  obsequium  Pauli, 
quem  reliquerat.  Qua  de  re  plura  2  Tim. 
4.  et  Col.  4. 

25.  Gratia  Domini  nostri  Jesu  Chri- 
sti  cum  spiritu  vestro.  Amen.  Cum  spi- 
ritu  vestro,  id  est  v6biscnm,  phrasi  Scri- 
pturae;  quod  et  in  more  est  Ecclesiae; 
velut  dum  sacerdoti  dicenti:  Dominus 
vobiscum,  respondetur :  Et  cum  spiritu 
tuo,  id  est  tecum.  Optat  igitur  Philemoin 
et  caeteris,  ad  quos  scribit,  gratiam 
Christi  Domini.  Quo  nomine  omne  bo- 
num  salutare  comprehendi,  saepe  dictum 
est  alibi.  In  Graecis  codicibus  subscri- 
buntur  haec  verba:  Ad  Philemonem 
scripta  est  e  Roma  per  Onesimum  ser- 
vum. 

